# translations

Maududi:
  گۅڈٕ  چھےٚ  اسہِ  موسیٰ  علیہ  السلامس  تہٕ  ہارون  علیہ  السلامس  فُرقان  تہٕ  روشنی  تہٕ  ذِکر  عطا  کٔرمٕژ،  تِمن  مُتقی  لُکن  ہٕندِ  رٕژرٕ  خٲطرٕ۔

Jalandhary:
  پٔزِپٲٹھۍ  بیٚیہِ  کٔر  اَسہِ  حضرت  موسیٰ  ہس  تہٕ  حضرت  ہارونس  عطا  کتاباہ  یۅسہٕ  پٔزِس  تہٕ  اَپزِس  منٛز  فرق  کروُنۍ  ٲسۍ۔  بیٚیہِ  وَتھ  ہاونہٕ  خٲطرٕ  اکھ  گاشاہ  بیٚیہِ  اَکھ  نصیحت  ناماہ  پرہیزگارن  ہٕندِ  خٲطرٕ۔

Transliteration:
  Walaqad <u>a</u>tayn<u>a</u> moos<u>a</u> wah<u>a</u>roona alfurq<u>a</u>na wa<u>d</u>iy<u>a</u>an wa<u>th</u>ikran lilmuttaqeen<b>a</b>


Maududi: یِم وُچھنہٕ ورٲے پننِس ربّس کھۅژن، تہٕ یِمن ﴿حساب چہِ﴾ تمہِ گرِ ہُنٛد بیٖم آسہِ۔
Jalandhary:
  یِم  پرہیزگار  پننِس  پروردگارس  غٲیبانہٕ  طور  کھۅژان  چھِ ،  بیٚیہِ  یِم  قیامت  نِشہِ  تہِ  کھۅژان  چھِ،  یِتھہٕ  پٲٹھۍ  اَسہِ  تِمن  یعنی  موسیٰ  تہٕ  ہارون  علیہ  السلامن  کتاب  عطا  کٔر۔

Transliteration:
  Alla<u>th</u>eena yakhshawna rabbahum bi<b>a</b>lghaybi wahum mina a<b>l</b>ss<u>a</u>AAati mushfiqoon<b>a</b>


Transliteration: Wah<u>atha</u> <u>th</u>ikrun mub<u>a</u>rakun anzaln<u>a</u>hu afaantum lahu munkiroon<b>a</b>
Maududi:
  تہٕ  وۅنۍ  چھےٚ  یہِ  بابرکت  ذکر  اَسہِ  ﴿تُہندِ  خٲطرٕ﴾  نٲزِل  کٔرمٕژ،  وۅنۍ  کیا  توٚہۍ  چِھوٕہ  یہِ  قبول  کرنہٕ  نِشہِ  منکر  بنان۔

Jalandhary:
  یہِ  قرآن  مجید  تہِ  چھُ  بابرکت  اکھ  نصیحت  ناماہ  یُس  اَسہِ  نٲزل  کوٚر  کیا  توٚہۍ  چھِوٕہ  اَتھ  انکار  کران۔


Maududi:
  تَمہِ  تہِ  برونٛہہ  ٲس  اَسہِ  ابراہیم  علیہ  السلامس  تٔمۍ  سٕنز  ہوش  مندی  بخٕشمٕژ،  تہٕ  أسۍ  ٲسِن  سُہ  جان  پٲٹھی  زانان۔

Jalandhary:
  پٔزِپٲٹھۍ  بیٚیہِ  کوٚر  اَسہِ  ابراہیم  علیہ  السلامس  تہٕ  موسیٰ  علیہ  السلامس  برونٹھ  پنن  دِوّت  تہٕ  معاملہٕ  فہمی  عطا ﴿یۅسہٕ  تِہِندِس  شانس  شوٗبہِ  ہا۔  اَسہِ  ٲس  برونٹھُے  خبر  تِہٕندین  کمالاتِ  علمین  ہٕنز۔

Transliteration:
  Walaqad <u>a</u>tayn<u>a</u> ibr<u>a</u>heema rushdahu min qablu wakunn<u>a</u> bihi AA<u>a</u>limeen<b>a</b>


Maududi:
  یاد  کٔرِو  سُہ  موقع  ییٚلہِ  تٔمۍ  پننِس  مٲلِس  تہٕ  پننِس  قومس  ووٚنمُت  اوس  زِ،  یِم  پۅتٕلۍ  کِتھۍ  چِھ  یِمن  توٚہۍ  لُکھ  لٲرِتھ  چِھو  گٔمٕتۍ؟

Jalandhary:
  قابل  ذکر  چھُ  تِہُند  یہِ  واقعہ  ییٚلہِ  تِمَو  دوٚپ  پننِس  مٲلس  تہٕ  پننِس  قومس  ییٚلہِ  تٔمۍ  مصروف  وُچھ  تِم  پۅتلین  ہٕندس  عبادتس  اندر،  ووٚنہکھ  یِمہٕ  کم  شکملہٕ  چھَو  تۅہیہِ  تھٲوِمَژٕ  یِمن  پرستش  کرنہٕ  خٲطرٕ  توٚہۍ  پرتھ  وقتہٕ  تِمن  برونٹھہٕ  کنہِ  بِہِتھ  چھِو  آسان۔

Transliteration:
  I<u>th</u> q<u>a</u>la liabeehi waqawmihi m<u>a</u> h<u>ath</u>ihi a<b>l</b>ttam<u>a</u>theelu allatee antum lah<u>a</u> AA<u>a</u>kifoon<b>a</b>


Maududi: تِمو دِیُت جواب، اسہِ چِھ پنٕنۍ مٲلۍ بُڈِبب یِہٕنز عبادت وُچِھمٕتۍ کران۔
Transliteration: Q<u>a</u>loo wajadn<u>a</u> <u>a</u>b<u>a</u>an<u>a</u> lah<u>a</u> AA<u>a</u>bideen<b>a</b>
Jalandhary:
  تِمَو  دوٚپہکھ  جواب  زِ  اَسہِ  وُچھ  مٲلۍ  تہٕ  بُڈِ  بب  یِمنٕے  پرستش  کران۔  تِم  لوٗکھ  ٲسۍ  عٲقل  لہٰذا  زون  اَسہِ  ہِم  چیز  چھِ  پرستش  قٲبل۔


Maududi: تٔمۍ ووٚن، توٚہۍ تہِ چِھو گُمراہ تہٕ تُہٕندۍ مٲلۍ بُڈِبب تہِ ٲسۍ ٹاکارٕہ گمرٲہی منٛز۔
Transliteration: Q<u>a</u>la laqad kuntum antum wa<u>a</u>b<u>a</u>okum fee <u>d</u>al<u>a</u>lin mubeen<b>in</b>
Jalandhary:
  ابراہیم  علیہ  السلامن  دوٚپُکھ  توٚہۍ  تہٕ  بیٚیہِ  تُہٕندۍ  مٲلۍ  بُڈِ  بب  چھِو  پٔزِپٲٹھۍ  یِم  پۅتٕلۍ  لایقِ  عبادت  زاننس  اندر  نَنہِ  گمراہی  منٛز مبتلا۔  تِم  ٲسۍ  پانہٕ  گمراہ،  توٚہۍ  تہِ  روٗدِو  تتھ  گمرٲہی  پٮ۪ٹھ۔  یہِ  بوٗز  تِمَو  اَکھ  نٔو  کتھاہ،  تِم  گٔے  یہِ  بوٗزِتھ  حٲران،  تِمَو  دوٚپ۔


Transliteration: Q<u>a</u>loo ajitan<u>a</u> bi<b>a</b>l<u>h</u>aqqi am anta mina all<u>a</u>AAibeen<b>a</b>
Maududi:
  تِمو  ووٚن  کیا  ژٕہ  چھُکھہٕ  اسہِ  برونٛہہ  کنہِ  پنٕنۍ  اصلی  خیالات  پیش  کران،  کِنہٕ  مذاق  چُھکھ  کران۔

Jalandhary:
  تِم  لٔگۍ  دَپنہِ  کیا  توٚہۍ  چھِوٕ  ہ  پننہِ  جایہِ  یہِ  کتھ  پٔززٲنِتھ  اَسہِ  نِشہِ  پیش  کران۔  کِنہٕ  توٚہۍ  چھِو  یِتھے  مخول  کران۔


Maududi:
  تٔمۍ  دِیُت  جواب،  نہ  بلکہ  چُھ  پٔزِپٲٹھۍ  تُہُند  ربّ  سُے،  یُس  زمین  و  آسمانن  ہُند  ربّ  تہٕ  تِہُند  پٲدٕ  کرن  وول  چُھ۔  اتھ  پٮ۪ٹھ  چُھس  بہٕ  تۅہیہِ  برونٛہہ  کنہِ  گوٲہی  دِوان۔

Jalandhary:
  ابراہیم  علیہ  السلامن  فرمووُکھ  مخول  چھُنہٕ  بلکہ  چھےٚ  پٔزکتھ  نہ  صڑف  مے  نِشہِ  یوت  بلکہ  واقعس  منٛز  تہِ  چھےٚ  یٔہے  پٔز  کتھ  کہ  ربّ  تُہُند  چھُ  سُے  ذاتِ  پاک  یُس  سارِنٕے  آسمانن  تہٕ  زمینن  ہُنٛد  ربّ  چھُ۔  ییمۍ  تِم  آسمان  زمین  گۅڈٕہ  پٲدٕہ  کٔرۍ  برونٹھِم  نقشہ  رہٕ  نمونہ  آسنہٕ  ورٲے۔  بیٚیہِ  یہِ  یِمن  آسمانن  تہٕ  زمینن  منٛز  چھُ  تہِ  سورُے  کوٚر  تٔمی  پٲدٕہ  یتھ  منٛز  یِم  تُہٕندۍ  پۅتٕلۍ  تہِ  شٲمل  یعنی  تِم  تہِ  چھِ  تٔمی  پٲدٕہ  کٔرۍ  مٕتۍ۔  بہٕ  چھُس  پانہٕ  اَمِچ  گوٲہی  دِوان،  اَتھ  پٮ۪ٹھ  چھےٚ  مےٚ  نِشہِ  دلیلہِ  تہِ،  بہٕ  چھُس  نہٕ  تُہٕندۍ  پٲٹھۍ  أچھ  ؤٹِتھ  تقلید  کران۔

Transliteration:
  Q<u>a</u>la bal rabbukum rabbu a<b>l</b>ssam<u>a</u>w<u>a</u>ti wa<b>a</b>lar<u>d</u>i alla<u>th</u>ee fa<u>t</u>arahunna waan<u>a</u> AAal<u>a</u> <u>tha</u>likum mina a<b>l</b>shsh<u>a</u>hideen<b>a</b>


Transliteration: Wata<b>A</b>ll<u>a</u>hi laakeedanna a<u>s</u>n<u>a</u>makum baAAda an tuwalloo mudbireen<b>a</b>
Maududi:
  تہٕ  اللہ  تعالیٰ  سُند  قسم  بہٕ  ہیٚمہٕ  تُہنزِ  غیر  موجودگی  منٛز  ضرور  تُہٕندٮ۪ن  پۅتلیٚن  خبر۔

Jalandhary:
  قسمِ  خدا  بہٕ  کرٕ  تُہٕندین  پۅتلین  ضرور  کینہہ  تدبیراہ  تہٕ  بندوبستاہ  یُتھ  تۅہیہِ  معلوم  سپدِ  تُہُند  عٲجز  آسُن  تُہٕندِ  تِمن  نِشہِ  واپس  گژھنہٕ  پتہٕ۔  


Transliteration: FajaAAalahum ju<u>thath</u>an ill<u>a</u> kabeeran lahum laAAallahum ilayhi yarjiAAoon<b>a</b>
Maududi:
  چنانچہِ  چُھ  سُہ  تِمن  ﴿پۅتلیٚن﴾  پھٔلۍ  کران  تہٕ  صرف  چُھ  تِہندِس  بٔڈِس  ﴿پۅتلِس﴾  پُھٹراونے  تھاوان،  تاکہ  شاید  زِ  تِم  کرن  تس  کُن  رجوع۔  ﴿تِم  ییٚلہِ  آے  تہٕ  وُچُھکھ  پۅتلیٚن  یہِ  حال  کٔرِتھ﴾

Jalandhary:
  چنانچہ  تِہِندِ  گژھنہٕ  پتہٕ  کٔرۍ  ابراہیم  علیہ  السلامن  تِمن  پۅتلین  تبرِ  سٍتۍ  ریزہ  ریزہ  مگر  نہٕ  أکِس  بٔڈِس  پۅتلِس۔  تس  کوٚرُکھ  نہٕ  کیںحہہ  تہِ  یُتھ  تِم  تِمن  کُن  واپس  یِن  دریافت  کرنہٕ  خٲطرٕ۔


Maududi: وَننہِ لٔگۍ، سانیٚن خُداین کٔمۍ چُھ یہِ حال کوٚرمُت؟ سٮ۪ٹھاہ ظٲلِم چُھ سُہ اوسمُت۔
Jalandhary:
  تَمہِ  پتہٕ  ییٚلہِ  تِم  واپس  آے،  وُچھُکھ  پۅتلین  ہُنٛد  یہِ  حال۔  دپنہِ  لٔگۍ  یہِ  بے  ادبی  تہٕ  بے  حرمتی  ہٕنز  کٲم  کٔمۍ  سنا  چھےٚ  کٔرمٕژ  سانین  معبودن  نسبت  بے  شک  چھُ  سُہ  ظٲلم۔

Transliteration:
  Q<u>a</u>loo man faAAala h<u>atha</u> bi<u>a</u>lihatin<u>a</u> innahu lamina a<b>l</b><i><u>thth</u></i><u>a</u>limeen<b>a</b>


Maududi: ﴿کینژھو لُکو ووٚن﴾ اسہِ اوس اکھ نوجوان یِہٕنز ذکر کران بوٗزمُت، یس ناو چُھ ابراہیمؑ۔
Transliteration: Q<u>a</u>loo samiAAn<u>a</u> fatan ya<u>th</u>kuruhum yuq<u>a</u>lu lahu ibr<u>a</u>heem<b>u</b>
Jalandhary:
  بعض  لٔگۍ  دپنہِ  اَسہِ  بوٗز  اَکھ  جوانا  اوس  یِمن  پۅتلین  ہُنٛد  تذکرہ  کران،  تس  چھُ  ناو  ابراہیم۔


Transliteration: Q<u>a</u>loo fatoo bihi AAal<u>a</u> aAAyuni a<b>l</b>nn<u>a</u>si laAAallahum yashhadoon<b>a</b>
Maududi:
  تِمو  ووٚن  أنِیون  تیٚلہِ  رٔٹِتھ  سارِنٕے  برونٛہہ  کُن،  تاکہ  لُکھ  وُچھن  ﴿تس  کِتھہٕ  پٲٹھۍ  یِیہِ  خبر  ہیٚنہ﴾۔

Jalandhary:
  دوٚپُکھ  پس  أنیوٗن  سُہ  سارِنٕے  لوٗکن  تھی۔  یُتھ  تِمن  تھی  اقرار  کرِ  تہٕ  تِم  تہِ  روزن  گواہ،  توپتہٕ  اننووُکھ  ابراہیم  علیہ  السلام۔


Jalandhary: دوٚپہس اے ابراہیم ژےٚ کوٚرتھہٕ یہِ حال سانین پۅتلین۔
Maududi:
  ﴿ابراہیم  علیہ  السلامن  ہٕنٛدِس  یِنس  پٮ۪ٹھ﴾  پُرٛژھ  تِمَو،  ہے  ابراہیم  علیہ  السلام،  ژےٚ  چَھیہِ  سانیٚن  خُداین  سٍتۍ  یہِ  حرکت  کٔرمٕژ؟

Transliteration:
  Q<u>a</u>loo aanta faAAalta h<u>atha</u> bi<u>a</u>lihatin<u>a</u> y<u>a</u> ibr<u>a</u>heem<b>u</b>


Maududi:
  تٔمۍ  دِیُت  جواب،  بلکہ  یہِ  سورُے  کوٚر  یِہِندۍ  ییٚمۍ  سردارن،  یِمنٕے  پٕرٛژِھو  اگر  یِم  بولان  آسن۔  ﴿الفاظ  چِھ  خۅد  ظٲہر  کران  زِ  حضرت  ابراہیم  علیہ  السلام  چِھ  یہِ  کتھ  امہِ  موجوٗب  ونان  زِ  تِم  لُکھ  گژھن  درجواب  پانہٕ  اقرار  کرٕنۍ  زِ  تِہندۍ  یِم  معبود  چِھ  بالکل  بے  بس،  تہٕ  تِمن  نِشہِ  یِیہِ  نہٕ  کُنہِ  کامہِ  کارُک  توقع  تھاونہٕ۔  یِتھیٚن  موقعن  پٮ۪ٹھ  ییٚلہِ  کانٛہہ  شخص  اِستدلال  خٲطرٕ  خلاف  واقعہ  کتھ  چُھ  ونان،  سۅ  ہیٚکہِ  نہٕ  اَپز  ماننہٕ  یِتھ،  تِکیازِ  نہ  چُھ  سُہ  پانہٕ  سۅ  کتھ  اَپزِکہ  نیتہٕ  ونان  تہٕ  نہ  چِھ  امِکۍ  بوزن  وٲلۍ  اتھ  اَپُز  سمجھان۔  وَنن  وول  چُھ  اَتھ  حُجت  قٲیِم  کرنہٕ  خٲطرٕ  ونان  تہٕ  بوزن  وول  تہِ  چُھ  اتھ  أتھۍ  معنیس  منٛز  نِوان﴾

Jalandhary:
  تِمَو  دوٚپہَکھ  بلکہ  چھُ  کوٚرمُت  یہِ  یِہِندۍ  بٔڈۍ  پۅتٕلۍ۔  پس  پٕرٛژھۍ  تو  تِمن  پۅتلین  چھِ  ہے  تِم  کلام  کروُنۍ۔

Transliteration:
  Q<u>a</u>la bal faAAalahu kabeeruhum h<u>atha</u> fa<b>i</b>saloohum in k<u>a</u>noo yan<u>t</u>iqoon<b>a</b>


Maududi:
  یہِ  بوزِتھ  چِھ  تِم  لُکھ  پننِس  ضمیرس  کُن  پھیران،  تہٕ  ﴿پننیٚن  دِلن  منٛز﴾  لٔگۍ  وَننہٕ،  پزی  چِھو  توٚہۍ  پانے  ظٲلِم۔

Jalandhary:
  پتہٕ  پھیٖرۍ  تِم  پانس  کُن،  پٲنۍ  پانس  سٍتۍ  سونچ  کٔرِتھ  لٔگۍ  اَکھ  أکِس  وَننہِ۔  یقیناً  چھےٚ  زیادتی  تِہِندی  طرفہٕ ﴿بے  جان  کنیٚن  معبود  وَنُن  چھُ  بے  شک  ظلم﴾۔

Transliteration:
  FarajaAAoo il<u>a</u> anfusihim faq<u>a</u>loo innakum antumu a<b>l</b><i><u>thth</u></i><u>a</u>limoon<b>a</b>


Maududi:
  مگر  پتہٕ  آے  تِم  کَلَو  کِنۍ  دُبہٕ  پھِرنہٕ  ﴿یعنی  تِمن  رٲو  عقل﴾  تہٕ  ووٚنُکھ،  ژےٚ  چھےٚ  پے  یِم  چِھنہٕ  بولان۔

Jalandhary:
  توپتہٕ  آکھ  کلہٕ  نوٚمراونہٕ  بۅن  کُن  خجالت  کہ  سببہٕ۔  کلہٕ  بۅن  کُن  ترٲوِتھ  لٔگۍ  وَننہِ  واقعی  تۅہیہِ  چھُ  معلوم  اے  ابراہیم  یِم  پۅتٕلۍ  چھِنہٕ  ہیکان  کِہِنۍ  ؤنِتھ۔

Transliteration:
  Thumma nukisoo AAal<u>a</u> ruoosihim laqad AAalimta m<u>a</u> h<u>a</u>ol<u>a</u>i yan<u>t</u>iqoon<b>a</b>


Maududi:
  ابراہیم  علیہ  السلام  چِھ  ونان،  تیٚلہِ  کیا  توٚہۍ  چِھوٕہ  اللہ  تعالیٰ  ترٲوِتھ  تِمن  چیزن  ہٕنز  پوٗزا  کران،  یِم  نَہ  تۅہیہِ  نفع  واتناونس  پٮ۪ٹھ  قدرت  چِھ  تھاوان  تہٕ  نَہ  نقصان۔

Jalandhary:
  ابراہیم  علیہ  السلامن  دوٚپُکھ  ادٕہ  توٚہۍ  چھِوٕہ  معبودِ  برحقس  ورٲے  تِمن  چیزن  ہٕںز  پرستش  کران  یِم  نہٕ  تۅہیہِ  کانٛہہ  نفع  ہیکن  واتنٲوِتھ  بیٚیہِ  نہٕ  کانٛہہ  نقصان۔

Transliteration:
  Q<u>a</u>la afataAAbudoona min dooni All<u>a</u>hi m<u>a</u> l<u>a</u> yanfaAAukum shayan wal<u>a</u> ya<u>d</u>urrukum


Transliteration: Offin lakum walim<u>a</u> taAAbudoona min dooni All<u>a</u>hi afal<u>a</u> taAAqiloon<b>a</b>
Maududi:
  تھۅکہٕ  تۅہیہِ  پٮ۪ٹھ  بیٚیہِ  تُہٕندٮ۪ن  یِمن  معبودن  پٮ۪ٹھ  یِہٕنز  توٚہۍ  اللہ  تعالیٰ  ترٲوِتھ  پوٗزا  چِھو  کران،  کیا  تۅہیہِ  چَھو  نا  رَژھ  تہِ  عقل؟

Jalandhary:
  سٮ۪ٹھاہ  تنگ  چھُس  بہٕ  سپُدمُت  تُہٕندِ  مۅکھہٕ  بیٚیہِ  یِمن  ہٕنز  توٚہۍ  پرستش  چھِو  کران  معبودِ  برحقس  ورٲے۔  کونہٕ  چھِو  توٚہۍ  عقل  کران  یُس  بے  جان  چیز  کتھ  ہیٚکہِ  نہٕ  کٔرِتھ،  سُے  ہیٚکیا  معبود  ٲسِتھ۔


Maududi:
  تِمو  ووٚن،  زٲلِیوٗن  یہِ  تہٕ  حمایت  کٔرِو  پننیٚن  خُداین  ہٕنز،  اگر  تۅہیہِ  کینٛہہ  کرُن  چُھو۔

Jalandhary:
  تِم  لٔگۍ  وَننہِ  پانہٕ  وٲنۍ  أمۍ  ابراہیمن  زٲلۍ  سٲنۍ  پَپَر،  لہٰذا  گژِھہ  یِتہِ  زالنہٕ  یُن  نارس  منٛز۔  توٚہۍ  کٔرِو  مدد  معبودن  پننین،  چھِو  ہے  تۅہیہِ  کینٛہہ  کرُن۔  توپتہٕ  کوٚرُکھ  نار  تیار  واریاہس  کالس  زِیُن  سوٚمبرِتھ۔  تَمہِ  پتھٕ  ییٚلہِ  ابراہیم  علیہ  السلام  تتھ  نارس  منٛز  تراوُن  ہیوٚتُکھ۔

Transliteration:
  Q<u>a</u>loo <u>h</u>arriqoohu wa<b>o</b>n<u>s</u>uroo <u>a</u>lihatakum in kuntum f<u>a</u>AAileen<b>a</b>


Maududi:
  اسہِ  ووٚن،  اے  نارٕ،  ٹھنڈٕ  سپد  تہٕ  سلامتی  بن  ابراہیمسؑ  پٮ۪ٹھ۔  ﴿الفاظ  چِھ  صاف  ونان  بیٚیہِ  چُھ  سیاق  و  سباق  تہِ  اتھ  مفہومس  تٲیید  کران  زِ  تِمو  کٔر  پٔزِپٲٹھۍ  پننِس  اتھ  فٲصلس  پٮ۪ٹھ  عمل،  تہٕ  ییٚلہِ  نار  تیار  کٔرِتھ  تِمو  ابراہیم  علیہ  السلام  اتھ  منٛز  ترٲوۍ  تمہِ  ساعتہٕ  دِیُت  خُداین  نارس  حُکم  زِ  سُہ  سپدِن  ابراہیم  علیہ  السلام  سٕندِ  خٲطرٕ  ٹھنڈٕ،  تہٕ  تس  مَہ  واتنٲوِن  نقصان۔  لہٰذا  چُھ  ٹاکارٕہ  پٲٹھۍ  یِتہِ  تِمو  معجزو  منٛزٕ  اکھ  یِم  قرآنس  اندر  بیان  چِھ  کرنہٕ  آمٕتۍ۔﴾

Jalandhary:
  اللہ  تعالیٰ  فرماوان  حکم  کوٚر  اَسہِ  نارس۔  نارو  سرد  سپَد،  بیٚیہِ  سلامتی  ہُنٛد  ذریعہ  ابراہیمس  پٮ۪ٹھ۔

Transliteration:
  Quln<u>a</u> y<u>a</u> n<u>a</u>ru koonee bardan wasal<u>a</u>man AAal<u>a</u> ibr<u>a</u>heem<b>a</b>


Maududi: تِم ٲسۍ یژھان ابراہیمؑ سٍتۍ کرہن بُرٲئی۔ مگر اسہِ کٔرۍ تِم بُرٕ پٲٹھۍ ناکام۔
Transliteration: Waar<u>a</u>doo bihi kaydan fajaAAaln<u>a</u>humu alakhsareen<b>a</b>
Jalandhary:
  بیٚیہِ  کریاو  تِمَو  ارادٕہ  پننہِ  تڈبیرِ  سٍتۍ  ابراہیمس  نقصان  واتناونُک۔  پس  کٔرۍ  اَسہِ  تِمے  سخت  نقصان  تُلہٕ  وُنۍ۔


Maududi:
  تہٕ  اسہِ  کوٚڈ  سُہ  تہٕ  لوطؑ  بچٲوِتھ  تتھ  سر  زمینس  کُن  یتھ  منٛز  اسہِ  دُنیا  والیٚن  خٲطرٕ  برکتہٕ  چھےٚ  تھاوِمژٕ۔

Jalandhary:
  بیٚیہِ  دُیت  اَسہِ  نجات  ابراہیم  علیہ  السلامس  بیٚیہِ  لوط  علیہ  السلامس،  یُس  تِہُند  باپہٕ  تھٕر  اوس  دشمنن  نِشہِ،  واتنٲوۍ  اَسہِ  تِم  دۅشوے  تتھ  زمینس  منٛز  یتھ  منٛز  اَسہِ  برکت  چھےٚ  تھٲومٕژ  لوٗکن  ہٕندِ  خٲطرٕ  یعنی  ملک  شامس  اندر۔

Transliteration:
  Wanajjayn<u>a</u>hu waloo<u>t</u>an il<u>a</u> alar<u>d</u>i allatee b<u>a</u>rakn<u>a</u> feeh<u>a</u> lilAA<u>a</u>lameen<b>a</b>


Maududi:
  تہٕ  اسہِ  کوٚر  تس  اسحاقؑ  عطا،  تہٕ  اَتھ  پٮ۪ٹھ  مزید  یعقوبؑ  تہِ،  ﴿یعنی  فرزندٕہ  سٕندِ  پتہٕ  زُر  تہِ،  یُس  نبوّت  سٍتۍ  سر  فراز  آو  کرنہٕ۔﴾  تہٕ  ہر  کانٛہہ  بنوو  صالح۔

Jalandhary:
  بیٚیہِ  کوٚر  اَسہِ  ابراہیم  علیہ  السلامس  عطا  فرزند  اسحٰق  علیہ  السلام  تِہِندِس  منگنس  پٮ۪ٹھ۔  بیٚیہِ  یعقوب  علیہ  السلام  علاوہ،  بیٚیہِ  کٔرۍ  اَسہِ  تِم  سٲری،  مول،  نیچُو،  نیچِوۍ  سُند  نیچُو،  پیغمبر  یعنی  تریشوے  کٔرۍ  اَسہِ  پیغمبر۔

Transliteration:
  Wawahabn<u>a</u> lahu is<u>ha</u>qa wayaAAqooba n<u>a</u>filatan wakullan jaAAaln<u>a</u> <u>sa</u>li<u>h</u>een<b>a</b>


Maududi:
  تہٕ  اسہِ  بنٲوۍ  تِم  امام  یِم  سانہِ  حکمہٕ  رہنمٲئی  ٲسۍ  کران۔  تہٕ  اسہِ  کوٚر  تِمن  وحی  ہٕندِ  ذریعہ  نیک  کامیٚن  ہُند  تہٕ  نماز  قٲیِم  کرنُک  بیٚیہِ  زکوٰۃ  دِنُک  ہدایت،  تہٕ  تِم  ٲسۍ  سٲنۍ  عبادت  گُزار۔

Jalandhary:
  بیٚیہِ  کٔرۍ  اَسہِ  تِم  امام  تہٕ  پیشوا  لوٗکن  ہٕندۍ  یِم  تِمن  وَتھ  ہاوان  چھِ  سانہِ  حکمہ  موجوب۔  بیٚیہِ  سوٗز  ا۔  سہِ  تِمن  کُں  وحی  رٕژٕ  کامہِ  کرنُک،  بیٚیہِ  نٮ۪ماز  پرنُک،  بیٚیہِ  اکوٰتہ  دِنُک،  بیٚیہِ  ٲسۍ  تِم  سٲنی  یٲژ  عبادت  کران،  یِژھ  شوٗبہِ  تِژھ۔

Transliteration:
  WajaAAaln<u>a</u>hum aimmatan yahdoona biamrin<u>a</u> waaw<u>h</u>ayn<u>a</u> ilayhim fiAAla alkhayr<u>a</u>ti waiq<u>a</u>ma a<b>l</b><u>ss</u>al<u>a</u>ti waeet<u>a</u>a a<b>l</b>zzak<u>a</u>ti wak<u>a</u>noo lan<u>a</u> AA<u>a</u>bideen<b>a</b>


Maududi:
  تہٕ  لوطؑ   بخُش  اسہِ  حُکم  تہٕ  عِلم،  تہٕ  سُہ  کوٚڈ  تمہِ  بستی  منٛزٕ  بچٲوِتھ  یۅسہٕ  بدکٲری  ٲسۍ  کران۔  درحقیقت  اوس  سُہ  سٮ۪ٹھہٕے  بُرٕ  فاسق  قوم۔

Jalandhary:
  بیٚیہِ  کٔرۍ  اَسہِ  عطا  لوط  علیہ  السلامس  نبوتٕکۍ  اختیارات،  بیٚیہِ  علم  بیٚیہِ  دُیتُس  نجات  تَمہِ  شہرٕہ  نِشہِ  ییٚمہِ  شہرٕکۍ  لوٗکھ  ناپاک  تہٕ  یچھ  کٲم  کران  ٲسۍ۔  بے  شک  ٲسۍ  تِم  لوٗکھ  یچھ  قوم  سخت  بدکار۔

Transliteration:
  Waloo<u>t</u>an <u>a</u>tayn<u>a</u>hu <u>h</u>ukman waAAilman wanajjayn<u>a</u>hu mina alqaryati allatee k<u>a</u>nat taAAmalu alkhab<u>a</u>itha innahum k<u>a</u>noo qawma sawin f<u>a</u>siqeen<b>a</b>


Maududi: تہٕ لوطؑ کوٚر اسہِ پننِس رحمتس منٛز دٲخل، سُہ اوس صالح لُکو منٛزٕ۔
Jalandhary:
  بیٚیہِ  کوٚر  اَسہِ  سُہ  لوط  علیہ  السلام  دٲخل  پننین  تِمن  بندن  اندر  یِمن  پٮ۪ٹھ  رحمت  چھےٚ  نٲزل  سپدان،  کیازِ  تِم  ٲسۍ  بے  شک  بڈِ  درجہ  کیو  نیک  مَردو  اندرٕہ۔

Transliteration:
  Waadkhaln<u>a</u>hu fee ra<u>h</u>matin<u>a</u> innahu mina a<b>l</b><u>ssa</u>li<u>h</u>een<b>a</b>


Maududi:
  تہٕ  یٔہے  نعمت  دِژ  اسہِ  نوح  علیہ  السلامس،  یاد  کٔرِو  ییٚلہِ  یِمن  سارِنٕے  برونٛہہ  تٔمۍ  اسہِ  آلو  اوس  کوٚرمُت،  اسہِ  کوٚر  تٔمۍ  سُند  دُعا  قبول،  تہٕ  تس  تہٕ  تٔمۍ  سٕندٮ۪ن  گھر  والیٚن  دِیُت  کربِ  عظیم  ﴿بے  قرٲری﴾  نِشہِ  نجات۔

Jalandhary:
  بیٚیہِ  کٔرِو  ذکرنوٛ  علیہ  السلام  سُند  قصہ  ییٚلہِ  ابراہیم  علیہ  السلامس  برونٹھ  تِمَو  اللہ  تعالیٰ  ہس  موٚنگ،  اے  بار  خدایا  یِمن  کٲفرن  نِشہِ  ہیٚکھ  نا  ژٕہ  میون  بدلہٕ۔  پس  کٔر  اَسہِ  اجابت  تِہِندِس  منگنس۔  بیٚیہِ  دُیٹ  اَسہِ  نجات  تِمن  بیٚیہِ  تِہِنین  لوٗکن  تہٕ  تابعن  بڈِ  غمہٕ  نِشہِ۔

Transliteration:
  Wanoo<u>h</u>an i<u>th</u> n<u>a</u>d<u>a</u> min qablu fa<b>i</b>stajabn<u>a</u> lahu fanajjayn<u>a</u>hu waahlahu mina alkarbi alAAa<i><u>th</u></i>eem<b>i</b>


Maududi:
  تہٕ  تمہِ  قوم  کِس  مقابلس  منٛز  کوٚر  تس  مدد  ییٚمۍ  کیو  لُکو  سانیٚن  آیاتن  بُتھ  اوس  پِھیُرمُت،  تِم  ٲسۍ  سٮ۪ٹھہٕے  خراب  لُکھ،  لہٰذا  کٔرۍ  اسہِ  تِم  سٲری  غرق۔

Jalandhary:
  بیٚیہِ  کوٚراَسہِ  مدد  تِمن،  تِمن  لوٗکن  پٮ۪ٹھ  یِمَو  انکار  کوٚر  تہٕ  اپٕزۍ  زٲنۍ  سٲنۍ  آیات۔  بے  شک  تِم  ٲسۍ  سٮ۪ٹھاہ  یچھ  لوٗکھ،  پس  پھاٹٕوۍ  اَسہِ  تِم  سٲری  یِکہٕ  وَٹہٕ۔

Transliteration:
  Wana<u>s</u>arn<u>a</u>hu mina alqawmi alla<u>th</u>eena ka<u>thth</u>aboo bi<u>a</u>y<u>a</u>tin<u>a</u> innahum k<u>a</u>noo qawma sawin faaghraqn<u>a</u>hum ajmaAAeen<b>a</b>


Maududi:
  تہٕ  اَمی  نعمت  سٍتۍ  کوٚر  اسہِ  داوٗدؑ  تہٕ  سلیمانؑ  سرفراز،  یاد  کٔرِو  سُہ  موقع  ییٚلہِ  دۅشوے  ٲسۍ  أکِس  زمین  کِس  مُقدِمس  منٛز  فٲصلہٕ  کران،  یتھ  منٛز  رٲژ  ہٕندِ  وقتہٕ  باقین  ہٕنزٕ  ژھاوجہِ  آسہٕ  ژامژٕ،  تہٕ  أسۍ  ٲسۍ  تِہٕنز  عدالت  پانہٕ  وُچھان۔

Jalandhary:
  بیٚیہِ  کٔرِو  یاد  داود  علیہ  السلام  تہٕ  سلیمان  علیہ  السلام  سُند  قصہٕ  ییٚلہِ  تِم  فٲصلہٕ  کران  ٲسۍ  اکہِ  زراعتُک  یتھ  منٛز  غلہٕ  اوس  بیٚیہِ  دچھہِ  کُلۍ  ٲسۍ۔  یتھ  زراعتس  رات  کُیت  اَکہِ  قومُک  جب ﴿تیٖر﴾ ٲسۍ  پیٚمٕتۍ۔  ییٚمہِ  سٍتۍ  تتھ  زراعتس  نقصان  ووتمُت  اوس۔  حضرتِ  داودن  کوٚر  فٲصلہٕ  زراعت  وٲلِس  گژھن  یِم  تیٖر  یِن  دِنہٕ  اَمہِ  نقصان  بدلہٕ۔  أسۍ  ٲسۍ  تِہُند  فٲصلہٕ  وُچھان۔

Transliteration:
  Wad<u>a</u>wooda wasulaym<u>a</u>na i<u>th</u> ya<u>h</u>kum<u>a</u>ni fee al<u>h</u>arthi i<u>th</u> nafashat feehi ghanamu alqawmi wakunn<u>a</u> li<u>h</u>ukmihim sh<u>a</u>hideen<b>a</b>


Maududi:
  تمہِ  وقتہٕ  سمجھوو  اسہِ  سلیمانؑ  صحیح  فٲصلہٕ،  حالانکہ  حکم  تہٕ  علم  اوس  اسہِ  دۅشوٕنۍ  عطا  کوٚرمُت۔  داوٗد  علیہ  السلامس  سٍتۍ  ٲسۍ  اسہِ  پہاڑ  تہٕ  پرندٕہ  مُسخّر  کٔرِمٕتۍ  یِم  تسبیح  کران  ٲسۍ،  یہِ  کٲم  کرن  وٲلۍ  ٲسۍ  أسی۔

Jalandhary:
  پس  توڑر  فکرِ  اَسہِ  تمُیک  فٲصلہٕ  حضرت  سلیمانس  تِمو  دوٚپ  یِم  تیٖر  روزن  زراعت  وٲلِس  نِشہِ،  یہِ  کھیٚیہِ  یِمن  دۅد،  بیٚیہِ  تُلہِ  یِہٕنز  موٗن ﴿ییر﴾ تیٖرٕ  وول  کرِ  زمینٕچ  تہٕ  زراعتٕچ  خدمت  یوٚت  تانۍ  زراعت  پختہٕ  سپدِ  تہٕ  پَپہِ۔  توپتہٕ  یِیہِ  زراعت  وٲلِس  زراعت  واپس  دِنہٕ،  تیٖرٕ  وٲلِس  تیٖر  واپس  دِنہٕ۔  تِمن  دۅشوُنۍ  صاحبن  اوس  اَسہِ  قوتِ  فٲصلہٕ  بیٚیہِ  علم  عطا  کوٚرمُت۔  بیٚیہِ  کٔرۍ  اَسہِ  مُسخر  تہٕ  تابع  داود  علیہ  السلامس  کۅہ۔  تِم  کۅہ  ٲسِن  تمی  سٍتۍ  تسبیح  پران۔  بیٚیہِ  وُڈوُنۍ  جانورتِم  تہِ  کٔرۍ  تِمن  مسخرتہٕ  تٲبع۔  تِم  تہِ  ٲسۍ  تمی  سٍتۍ  تسبیح  پران۔  کٲنسہِ  ہُنٛد  گژِھہ  نہٕ  عجیب  زانُن،  یہِ  سورُے  کروُنۍ  ٲسۍ  أسی۔

Transliteration:
  Fafahhamn<u>a</u>h<u>a</u> sulaym<u>a</u>na wakullan <u>a</u>tayn<u>a</u> <u>h</u>ukman waAAilman wasakhkharn<u>a</u> maAAa d<u>a</u>wooda aljib<u>a</u>la yusabbi<u>h</u>na wa<b>al</b><u>tt</u>ayra wakunn<u>a</u> f<u>a</u>AAileen<b>a</b>


Maududi:
  تہٕ  اسہِ  اوس  سُہ  تُہندِ  فٲیدٕ  خٲطرٕ  زِرَہ  بناونٕچ  صنعت  ﴿کاریگری﴾  ہیچھنوومُت،  تاکہ  تۅہیہِ  بچاویٚو  اکھ  أکۍ  سٕندِ  مارٕ  نِشہِ،  پتہٕ  کیا  توٚہۍ  چِھوٕہ  شُکر  گزار؟

Jalandhary:
  بیٚیہِ  ہیچھنٲوۍ  اَسہِ  داود  پیغمبر  تِہِندِ  جنگی  لباس  وونہٕ  نُک  کسب  یعنی  زِرہ،  یُتھ  تۅہیہِ  بچاوِ  سُہ  لباس  اَکھ  أکۍ  سٕندِ  تکلیف  نِشہِ۔  کیا  چھِوٕہ  توٚہۍ  اَمہِ  نعمتٕچ  شکرگزٲری  کروُنۍ۔

Transliteration:
  WaAAallamn<u>a</u>hu <u>s</u>anAAata laboosin lakum litu<u>hs</u>inakum min basikum fahal antum sh<u>a</u>kiroon<b>a</b>


Maududi:
  تہٕ  سلیمانؑ  سٕندِ  خٲطرٕ  اوس  اسہِ  تیز  ہوا  مُسخّر  کوٚرمُت،  یُس  تٔمۍ  سٕندِ  حُکم  سٍتۍ  تتھ  سر  زمینس  کُن  پکان  اوس،  یتھ  منٛز  اسہِ  برکتہٕ  چھےٚ  تھٲوِمژٕ،  أسۍ  چِھ  پرٛتھ  چیزُک  علم  تھاون  وٲلۍ۔

Jalandhary:
  بیٚیہِ  کوٚر  اَسہِ  سلیمان  علیہ  السلامس  مسخر  تیز  واو۔  سُے  اوس  پکان  تِہِندِ  حکمہٕ  مُلکِ  شامس  کُن،  یتھ  مُلکس  اندر  اسہِ  بجہِ  بٔرکٔژ  تھاوِمَژٕ  چھےٚ،  بیٚیہِ  چھِ  أسۍ  پرتھ  چیزاہ  پوٗرِ  زانہٕ  وُنۍ۔

Transliteration:
  Walisulaym<u>a</u>na a<b>l</b>rree<u>h</u>a AA<u>as</u>ifatan tajree biamrihi il<u>a</u> alar<u>d</u>i allatee b<u>a</u>rakn<u>a</u> feeh<u>a</u> wakunn<u>a</u> bikulli shayin AA<u>a</u>limeen<b>a</b>


Maududi:
  تہٕ  شیطانَو  منٛز  ٲسۍ  اسہِ  واریاہ  تِتھۍ  تٔمۍ  سٕندۍ  تابع  بناوِمٕتۍ  یِم  تس  خٲطرٕ  غۅطہٕ  لگاوان  ٲسۍ،  تہٕ  امہِ  علاوٕہ  ٲسۍ  باقی  کامہِ  تہِ  کران،  یِمن  سارِنٕے  ہٕندۍ  نگران  ٲسۍ  أسی۔

Jalandhary:
  بیٚیہِ  تھٲوۍ  اَسہِ  تٲبع  سلیمان  علیہ  السلامس  بعض  جِن  یِم  سمندرس  منٛز  تِہِندِ  خٲطرٕ  ڈُنگ  تہٕ  غۅتہٕ  دِتھ  مۅختہٕ  لعل  تہٕ  جوٲہر  کھاران  ٲسۍ،  بیٚیہِ  ٲسۍ  تِم  جِن  اَمہِ  ورٲے  تہِ  بیٚیہِ  کامہِ  کران۔  أسی  ٲسۍ  تِمن  جِنن  رٲچھ  کٔرِتھ  تہٕ  سنبٲلِتھ۔

Transliteration:
  Wamina a<b>l</b>shshay<u>at</u>eeni man yaghoo<u>s</u>oona lahu wayaAAmaloona AAamalan doona <u>tha</u>lika wakunn<u>a</u> lahum <u>ha</u>fi<i><u>th</u></i>een<b>a</b>


Maududi:
  تہٕ  ﴿یٔہے  ہوشمندی  بیٚیہِ  حُکم  و  علمٕچ  نعمت﴾  ٲس  اسہِ  ایوبؑ  دِژمٕژ۔  یاد  کٔرِو،  ییٚلہِ  تٔمۍ  پننِس  ربّس  آلَو  کوٚر  زِ،  مےٚ  چھےٚ  بیمٲرۍ  لٔجمٕژ  تہٕ  ژٕ  چُھکھ  اَرحَمُ  الرّاحِمین  ﴿سارِوٕے  رحم  کرن  والیو  کھۅتہٕ  بوٚڈ  رحم  کرن  وول﴾۔

Jalandhary:
  بیٚیہِ  کٔرِو  تذکرٕہ  ایوب  علیہ  السلام  سُنٛد  قصہٕ  ییٚلہِ  أکِس  سخت  مرضس  منٛز  مبتلا  سپدِتھ  تٔمۍ  ناد  دُیت  پننِس  پروردگارس،  اے  زِ  بہٕ  چھُس  سخت  تکلیفس  منٛز  مبتلا،  ژٕہ  چھُکھ  سارِوٕے  رحم  کروُنیو  اندرٕہ  زیادہ  رحم  کروُن،  میٲنِس  حالس  پٮ۪ٹھ  تہِ  کرتہٕ  رحم۔

Transliteration:
  Waayyooba i<u>th</u> n<u>a</u>d<u>a</u> rabbahu annee massaniya a<b>l</b><u>dd</u>urru waanta ar<u>h</u>amu a<b>l</b>rr<u>ah</u>imeen<b>a</b>


Maududi:
  اسہِ  کوٚر  تٔمۍ  سُند  دُعا  قبول،  تہٕ  یُس  تکلیف  تس  اوس  سُہ  کوٚر  دوٗر،  تہٕ  صرف  دِیُت  نہٕ  تس  تٔمۍ  سُند  اہل  و  عیالٕے  یوت  کینٛہہ  بلکہ  دِتِس  تِمن  سٍتۍ  بیٚیہِ  تیٖتۍ  پننہِ  خاص  رحمت  کہ  طور،  بیٚیہِ  امہِ  موجوٗب  زِ  یہِ  آسہِ  اکھ  سبق  عبادت  گزارن  خٲطرٕ۔

Jalandhary:
  پس  کٔر  اَسہِ  اجابت  تِہِندِس  منگنس،  کوس  اَسہِ  تِمن  سُہ  تکلیف  تہٕ  سختی  یۅسہٕ  تِمن  ٲس،  بیٚیہِ  کٔرۍ  اسہِ  تِمن  شُرۍبٲژ  عطا،  بیٚیہِ  ییٖتۍ  برونٹھ  ٲسۍ  تِمن  سٍتۍ  بیٚیہِ  تیٖتۍ  پننہِ  رحمت  سٍتۍ،  بیٚیہِ  اَکھ  وعظ  تہٕ  نصیحتاہ  بندگی  کروُنین  ہٕندِ  خٲطرٕ۔

Transliteration:
  Fa<b>i</b>stajabn<u>a</u> lahu fakashafn<u>a</u> m<u>a</u> bihi min <u>d</u>urrin wa<u>a</u>tayn<u>a</u>hu ahlahu wamithlahum maAAahum ra<u>h</u>matan min AAindin<u>a</u> wa<u>th</u>ikr<u>a</u> lilAA<u>a</u>bideen<b>a</b>


Transliteration: Waism<u>a</u>AAeela waidreesa wa<u>tha</u> alkifli kullun mina a<b>l</b><u>ssa</u>bireen<b>a</b>
Maududi:
  تہٕ  یٔہے  نعمت  دِژ  اسماعیلؑ  تہٕ  ادریسؑ  تہٕ  ذو  الکفل  علیہ  السلامس،  تِم  سٲری  ٲسۍ  صٲبر  لُکھ۔

Jalandhary:
  بیٚیہِ  بوٗزِو  حضرت  اسماعیل  سُنٛد  حضرت  ادریس  سُنٛد،  بیٚیہِ  حضرت  ذو  الکفلہٕ  سُند،  یِم  ترشوے  چھِ  صبر  والیو  اندرٕہ۔


Maududi: تہٕ تِم کٔرۍ اسہِ پننِس رحمتس منٛز دٲخل، تِکیازِ تِم ٲسۍ صالحینو منٛز۔
Jalandhary: بیٚیہِ واتنٲوۍ اَسہِ پننِس رحمتس منٛز، بے شک تِم چھِ نیکو کارو اندرٕہ۔
Transliteration:
  Waadkhaln<u>a</u>hum fee ra<u>h</u>matin<u>a</u> innahum mina a<b>l</b><u>ssa</u>li<u>h</u>een<b>a</b>


Maududi:
  تہٕ  گاڈِ  وول  تہِ  نَووز  اسہِ۔  ﴿مُراد  چُھ  حضرت  یونسؑ۔  کُنہِ  جایہِ  چُھ  یُہُند  ناو  ہیٚنہٕ  آمُت  تہٕ  کُنہِ  جایہِ  چُھ  ذُو النون  تہٕ  صاحبُ  الحوت  یعنی  گاڈِ  وول  ہِویٚو  لقبو  سٍتۍ  یاد  کرنہٕ  آمُت۔  گاڈِ  وول  چُھنہٕ  یِمن  امہِ  موجوب  آمُت  وننہٕ  زِ  تِم  ٲسۍ  گاڈٕ  رٹان  یا  کٕنان  بلکہ  چُھکھ  اتھ  بُنیادس  پٮ۪ٹھ  زِ  اللہ  تعالیٰ  سٕندِ  اِذنہٕ  نِیہِ  تِم  اکہِ  گاڈِ  نیٚگلٲوِتھ،  یِتھہٕ  پٲٹھۍ  زن  سورۂ  صافّات  آیت  نمبر  142  ہس  اندر  بیان  سپُدمُت  چُھ۔﴾  یاد  کٔرِو  ییٚلہِ  سُہ  شرارت  ہوٚت  درٛامُت  اوس۔  ﴿یعنی  تِم  درٛاے  پننِس  قومَس  روٗشِتھ  امہِ  برونٛہہ  زِ  اللہ  تعالیٰ  سٕندِ  طرفہٕ  یِیہِ  ہے  ہجرتُک  حُکم،  تہٕ  تِہندِ  خٲطرٕ  آسِہے  پننہِ  ڈیوٹی  ہٕنزِ  جایہِ  نِشہِ  ڈلُن  جٲیز۔﴾  تہٕ  سمجھمُت  اوسُن  زِ  أسۍ  کرَو  نہٕ  تس  پٮ۪ٹھ  گرِفت۔  ٲخرس  لوے  تٔمۍ  اَنہِ  گٹو  منٛزٕ  آلو۔  ﴿یعنی  گاڈِ  ہٕندِ  شکمہٕ  منٛزٕ،  ییٚتہِ  انہِ  گٹہٕ  ٲس  تہٕ  پٮ۪ٹھہٕ  آسہٕ  سمندر  چہِ  انہِ  گٹہٕ  مزید۔﴾  چُھنہٕ  کانٛہہ  خُداے  مگر  چُھکھ  ژٕ،  پاک  چھےٚ  چٲنۍ  ذات،  بے  شک  کوٚر  مےٚ  قصور۔

Jalandhary:
  بیٚیہِ  کٔرِو  تذکرہ  گاڈِ  وٲلِس  پیغمبر  یونس  علیہ  السلام  سُند  قصہٕ  ییٚلہِ  تِم  پننہِ  قومہٕ  نِشہِ  درحاے  تِمن  نِشہِ  خفا  سپدِتھ،  ییٚلہِ  نہٕ  تِمَو  ایمان  قبول  کوٚر۔  توپتہٕ  ییٚلہِ  تِہِندِ  قومہٕ  نِشہِ  عذاب  دوٗر  سپدِتھ  تہِ  آے  نہٕ  تِم  واپس  بلکہ  تھووُکھ  سفر  جٲری  سانہِ  اجازت  ورٲے۔  تِمَو  کوٚر  پننہِ  اجتہاد  سٍتۍ  یہِ  خیال  کہ  یتھ  میٲنِس  بلا  اجازت  سفر  کرنس  پٮ۪ٹھ  سپدِ  نہٕ  مےٚ  کانٛہہ  باز  خواست۔  انبیاہن  پٮ۪ٹھ  چھُ  لٲزم  وحی  یَس  پیارُن۔  وحی  موجوبٕے  پرتھ  کٲماہ  کرٕنۍ۔  یِمن  سپٕز  اَتھ  ترک  منٲسب  کرنس  پٮ۪ٹھ  خداے  سٕندِ  طرفہٕ  آزمٲیش۔  بُتھہِ  آو  اَکھ  دریاواہ  اَکھ،  بیٚیہِ  آیہِ  ناواہ  اَکھ،  تِم  سپٕدۍ  تتھ  منٛز  سوار۔  یہِ  ناو  سپٕز  طوفانس  گرفتار،  پتہٕ  تراوِ  ہٲنزو  چیٖرِ  کہ  کُس  سنا  چھُ  بغیرِ  اجازت  سفرس  درامُت۔  چیٖرین  منٛز  درٛاو  حضرت  یونس  علیہ  السلامن  ہُنٛد  ناو،  دوبارٕہ  تہِ  آیہِ  چیرِ  تراونہٕ،  تَتہِ  تہِ  دراو  تِہُندُے  ناو۔  پس  آے  تراونہٕ  تِم  دریاوس  منٛز،  أتی  پٔچ  ناو۔  خداے  سٕندِ  حکمہٕ  سٍتۍ  آیہِ  اَکھ  گاڈاہ،  تٔمی  کھیے  یِم  یعنی  یونس  علیہ  السلام۔  پس  موٚنگ  تِمَو  تٲریکی  تہٕ  گٹن  اندر  کہ  ژےٚ  ورٲے  چھُنہٕ  کانٛہہ  معبوداہ۔  ژٕہ  چھُکھ  سارِوٕے  عٲبو  نِشہِ  منزہ  تہٕ  پاک،  بہٕ  چھُس  گنہگارو  اندرٕہ۔  میانہِ  طرفہٕ  آیہِ  غلطی،  میون  قصور  کر  معاف،  مےٚ  مۅکلاو  ییٚمہِ  سختی  منٛزٕ۔

Transliteration:
  Wa<u>tha</u> a<b>l</b>nnooni i<u>th</u> <u>th</u>ahaba mugh<u>ad</u>iban fa<i><u>th</u></i>anna an lan naqdira AAalayhi fan<u>a</u>d<u>a</u> fee a<b>l</b><i><u>thth</u></i>ulum<u>a</u>ti an l<u>a</u> il<u>a</u>ha ill<u>a</u> anta sub<u>ha</u>naka innee kuntu mina a<b>l</b><i><u>thth</u></i><u>a</u>limeen<b>a</b>


Maududi:
  تمہِ  پتہٕ  کوٚر  اَسہِ  تٔمۍ  سُند  دُعا  قبول،  تہٕ  غم  نِشہِ  بخُش  تس  نجات،  تہٕ  یِتھے  پٲٹھۍ  چِھکھ  أسۍ  مومن  بچاوان۔

Jalandhary:
  پس  کٔر  اَسہِ  تِہِندِس  منگنس  اجابت،  بیٚیہِ  دُیت  نجات  اَسہِ  تِمن  غمہٕ  نِشہِ۔  یِتھہٕ  پٲٹھۍ  اَسہِ  یونُس  علیہ  السلامس  نجات  دُیت۔  یِتھہٕ  ٲٹھۍ  دِمَو  أسۍ  نجات  باایمانن  ییٚلہِ  تِم  تہِ  یہِ  دعاپرن۔

Transliteration:
  Fa<b>i</b>stajabn<u>a</u> lahu wanajjayn<u>a</u>hu mina alghammi waka<u>tha</u>lika nunjee almumineen<b>a</b>


Maududi:
  بیٚیہِ  زکریاؑ،  ییٚلہِ  تٔمۍ  پننِس  ربّس  آلو  کوٚر  زِ،  اے  پروردگار،  مےٚ  مَہ  تراو  کُنے  زوٚن،  تہٕ  بہترین  وٲرِث  چُھکھ  ژٕے۔

Jalandhary:
  بیٚیہِ  کٔرِو  یاد  زکریا  علیہ  السلام  سُنٛد  قصہٕ۔  ییٚلہِ  تِمَو  موٚنگ  پننِس  پروردگارس،  اے  میانہِ  پروردگارٕ،  متہٕ  تراوتہٕ  مےٚ  لاوٲرث  تہٕ  بے  اولاد،  ژٕے  چھُکھ  حقیقی  تہٕ  بہتر  وٲرث،  سُہ  اولاد  تھاوِ  ہا  میٲنۍ  کٲم  قومس  اندر  باقی،  تِمن  آسِہا  چٲنۍ  احکام  واتناوان۔

Transliteration:
  Wazakariyy<u>a</u> i<u>th</u> n<u>a</u>d<u>a</u> rabbahu rabbi l<u>a</u> ta<u>th</u>arnee fardan waanta khayru alw<u>a</u>ritheen<b>a</b>


Maududi:
  پس  اسہِ  کوٚر  تٔمۍ  سُند  دعا  قبول،  تہٕ  تس  کوٚر  ییحیٰ  علیہ  السلام  عطا،  تہٕ  تٔمۍ  سٕنز  خاندارٕنۍ  کر  تٔمۍ  سٕندِ  خٲطرٕ  دُرست۔  یِم  لُکھ  ٲسۍ  نیکی  ہٕنزن  کامیٚن  منٛز  تگ دَو  کران،  تہٕ  اسہِ  ٲسۍ  رغبت  سان  تہٕ  خوف  سان  آلو  دِوان،  تہٕ  اسہِ  برونٛہہ  کنہِ  ٲسۍ  نٔمِتھ  ﴿عٲجزی  سان﴾۔

Jalandhary:
  پس  کٔر  اَسہِ  تِہِنِدس  منگنس  اجابت،  توپتہٕ  کوٚر  اَسہِ  تِمن  عطا  فرزند  یحییٰ  علیہ  السلام  بیٚیہِ  کٔر  درست  اسہِ  تِہٕنز  آشِنۍ۔  تِمن  یۅسہِ  ہانٹھ  آسنٕچ  شکایت  ٲس  سۅ  کٔر  اَسہِ  دوٗر  تِمن،  سۅ  سپٕز  اولاد  بننس  قٲبل۔  بے  شک  یِم  سٲری  پیغمبر  یِمن  ہٕنز  ذکر  یتھ  سورہ  شریفس  منٛز  کرنہٕ  آیہِ  ٲس  جلدی  کران  خیرچن  کامین  اندر،  بیٚیہِ  ٲسۍ  سٲنۍ  عبادت  کران  توقع  سان،  بیٚیہِ  ٲسۍ  تِم  اَسہِ  برونٹھہٕ  کنہِ  عٲجزی  ننراوٕہ  وُنۍ۔

Transliteration:
  Fa<b>i</b>stajabn<u>a</u> lahu wawahabn<u>a</u> lahu ya<u>h</u>y<u>a</u> waa<u>s</u>la<u>h</u>n<u>a</u> lahu zawjahu innahum k<u>a</u>noo yus<u>a</u>riAAoona fee alkhayr<u>a</u>ti wayadAAoonan<u>a</u> raghaban warahaban wak<u>a</u>noo lan<u>a</u> kh<u>a</u>shiAAeen<b>a</b>


Maududi:
  بیٚیہِ  سۅ  خاتون  ییٚمہِ  پننہِ  عصمتٕچ  حفاظت  کٔر  ﴿مُراد  چھےٚ  حضرت  مریم  علیھا  السلام﴾  اسہِ  دِیُت  تس  منٛز  پننہِ  رُوح  سٍتۍ  پھۅکھ،  تہٕ  سۅ  تہٕ  تَسُند  فرزندٕ  بنوو  ساری  دنیا  خٲطرٕ  نِشٲنی۔

Jalandhary:
  بیٚیہِ  کٔرِو  تذکرہ  تس  دیٚد  صٲبہِ  ہُنٛد  ییٚمہِ  رٲچھ  کٔر  پننِس  عصمتس  مردن  نِشہِ۔  پس  واتنوو  اَسہِ  پَنُں  روح  بواسطہ  جبریل  علیہ  السلام  تِمن  نِشہِ،  ییٚمہِ  سٍتۍ  خاوندس  ورٲے  تِہِندِس  شکمس  اندر  بچہِ  روٗد  یعنی  حضرت  عیسیٰ،  تمی  چھِ  ونان  تِمن  روح  اللہ۔  بیٚیہِ  کٔر  اَسہِ  سۅ  دیٚد  صٲب  بیٚیہِ  تسُند  فرزند  پننہِ  قدرتُک  اَکھ  بوٚڈ  نشانہٕ  اَکھ  سارِنٕے  عالمینن  ہٕندِ  خٲطرٕ  یعنی  تِہِندِ  نکاح  ورٲے  حٲملہ  سپدُن،  بیٚیہِ  فرزنداہ  پٲدٕہ  سپدُن  بے  پدر۔  امی  اندرٕہ  گژِھہ  زانُن  کہ  اللہ  تعالیٰ  چھُ  پرتھ  چیزس  پٮ۪ٹھ  قدرت  وول۔

Transliteration:
  Wa<b>a</b>llatee a<u>hs</u>anat farjah<u>a</u> fanafakhn<u>a</u> feeh<u>a</u> min roo<u>h</u>in<u>a</u> wajaAAaln<u>a</u>h<u>a</u> wa<b>i</b>bnah<u>a</u> <u>a</u>yatan lilAA<u>a</u>lameen<b>a</b>


Transliteration: Inna h<u>ath</u>ihi ommatukum ommatan w<u>ah</u>idatan waan<u>a</u> rabbukum faoAAbudoon<b>i</b>
Maududi:
  یہِ  تُہٕنز  اُمّت  چھےٚ  درحقیقت  اکٲے  اُمّت،  تہٕ  بہٕ  چُھس  تُہُند  ربّ،  لہٰذا  کٔرِو  توٚہۍ  میٲنۍ  عبادت۔

Jalandhary:
  اے  لوٗکو  ییٚمہِ  برونٹھ  یُس  مضمون  بیان  آو  کرنہٕ  تَمہِ  اندرٕہ  سَپُد  معلوم  کہ  انبیاہ  کرامن  ہُنٛد  طریق  چھُ  توحید۔  بے  شک  یۅہے  چھُ  تُہُند  طریق  یتھ  مستقیم  روزُن  چھُ  تۅہیہِ  پٮ۪ٹھ  وٲجب۔  یۅہے  چھُ  کُنُے  طریق  یتھ  منٛز  نہٕ  کٲنسہِ  پیغمبرس  اختلاف  چھُ،  ییٚمہِ  طریقُک  حاصل  چھُ  کہ  بہٕ  چھُس  تُہُںد  حقیقی  پروردگار،  پس  پَزِ  تۅہیہِ  میٲنی  یٲژ  عبادت  کرٕنۍ،  لوٗکن  اوس  لٲزم  اَتھ  طریقس  پٮ۪ٹھ  محکم  روزُن۔


Transliteration: Wataqa<u>tt</u>aAAoo amrahum baynahum kullun ilayn<u>a</u> r<u>a</u>jiAAoon<b>a</b>
Maududi:
  مگر  ﴿یہِ  چھےٚ  لُکن  ہٕںز  کٲرستٲنی  زِ﴾  تِمو  کٔرۍ  پانہٕ  وٲنۍ  پننِس  دینس  ٹکرٕ  ٹکرٕ۔  سارِنٕے  چُھ  اسہِ  کُن  واپس  پھیرُن۔

Jalandhary:
  مگر  لوٗکو  کوٚر  دین  کِس  معاملس  منٛز  اختلاف،  دینس  کٔرِکھ  ٹُکرٕ  ٹُکرٕ،  تمُیک  سزا  کھیٚن  تِم  پانے،  کیازِ  پرتھ  أکِس  چھُ  واتُن  اَسی  نِشہِ۔  یوٚت  وٲتِتھ  تُلہِ  پرتھ  اَکھاہ  پننہِ  عملہِ  ہُنٛد  نتیجہ۔


Maududi:
  پتہٕ  یُس  نیک  عمل  کرِ،  اتھ  حالتس  منٛز  زِ  سُہ  آسہِ  مومن،  تیٚلہِ  سپدِ  نہٕ  تٔمۍ  سٕنزِ  کامہِ  ہٕنز  ناقدری،  تہٕ  سُہ  چِھ  أسۍ  لیکھان۔

Jalandhary:
  پس  یُس  اَکھاہ  رٕژ  کٲم  کرِ  باایمان  ٲسِتھ،  پس  ضایہِ  تہٕ  چھٔمبۍ  گژِھہ  نہٕ  تِہِنز  کوشش،  أسۍ  چھِ  تِہٕنزٕ  عملہٕ  لیکھِتھ  تھاون  وٲلۍ۔

Transliteration:
  Faman yaAAmal mina a<b>l</b><u>ssa</u>li<u>ha</u>ti wahuwa muminun fal<u>a</u> kufr<u>a</u>na lisaAAyihi wainn<u>a</u> lahu k<u>a</u>tiboon<b>a</b>


Maududi:
  بیٚیہِ  چُھنہٕ  ممکن  زِ  یۅسہٕ  بستی  اسہِ  ہلاک  آسہِ  کٔرمٕژ  سۅ  کیا  ہیکہِ  بیٚیہِ  واپس  یِتھ۔

Jalandhary:
  ناممکن  چھُ  تِمن  شہرن  ہٕندین  لوٗکن  ہُنٛد  یِم  اَسہِ  نافرمٲنی  سببہٕ  گٲلۍ  دنیاہس  کُن  بیٚیہِ  واپس  یُن۔

Transliteration:
  Wa<u>h</u>ar<u>a</u>mun AAal<u>a</u> qaryatin ahlakn<u>a</u>h<u>a</u> annahum l<u>a</u> yarjiAAoon<b>a</b>


Maududi: یوٚت تام زن یاجوج ماجوج یَلہٕ یِن تراونہٕ، تہٕ پرٛتھ تھزرٕ کِنۍ نیرن تِم۔
Jalandhary:
  یوٚت  تانۍ  یاجوج  ماجوج  یلہٕ  تراونہٕ  یِن  یِم  وُنۍ  کینس  سدِ  سکندریس  منٛز  بند  چھِ،  توپتہٕ  دورن  تِم  کۅہو  تہٕ  بالو  پٮ۪ٹھۍ۔

Transliteration:
  <u>H</u>att<u>a</u> i<u>tha</u> futi<u>h</u>at yajooju wamajooju wahum min kulli <u>h</u>adabin yansiloon<b>a</b>


Maududi:
  تہٕ  یُس  وعدٕہ  برحق  چُھ  تَمہِ  کہ  پوٗرٕ  سپدنُک  وقت  واتہِ  نکھہٕ  ﴿یعنی  قیامت  برپا  سپدنُک  وقت﴾  اچانک  روزن  تِمن  لُکن  ہٕنزٕ  أچِھ  وَژَھے  یِمو  کُفر  اوس  کوٚرمُت،  تِم  ونن،  ہاے  سٲنۍ  کم  بختی،  أسۍ  ٲسۍ  امہِ  چیزٕ  طرفہٕ  غفلتس  منٛز  پیٚمٕتۍ،  بلکہ  ٲسۍ  أسۍ  خطا  کار۔

Jalandhary:
  توپتہٕ  سپدِ  پوٗرٕ  پوٚز  وعدہ  یعنی  قیامت  سپدِ  تَمہِ  پتے  قٲیِم۔  توپتہٕ  لگن  دَرٕھ  کٲفرن  ہٕنزٕ  أچھ۔  تِم  ٲسۍ  یی  ونان۔  قیامتٕکۍ  ہولناک  حالات  وُچھِتھ  دَپن  ہاے  افسوس  پٔزِپٲٹھۍ  ٲسۍ  أسۍ  قیامت  نِشہِ  غفلتس  منٛز بوٚڈمٕتۍ۔  غفلت  گٔیہِ  ہرگاہ  أسۍ  کٲنسہِ  خبردار  آسہٕ  ہَو  نہٕ  کٔرۍ  مٕتۍ  بلکہ  ٲسۍ  أسۍ  ظلم  کروُنۍ۔

Transliteration:
  Wa<b>i</b>qtaraba alwaAAdu al<u>h</u>aqqu fai<u>tha</u> hiya sh<u>a</u>khi<u>s</u>atun ab<u>sa</u>ru alla<u>th</u>eena kafaroo y<u>a</u> waylan<u>a</u> qad kunn<u>a</u> fee ghaflatin min h<u>atha</u> bal kunn<u>a</u> <i><u>th</u></i><u>a</u>limeen<b>a</b>


Maududi:
  بے  شک  چِھو  توٚہۍ  تہٕ  تُہٕندۍ  تِم  معبود  یِمن  توٚہۍ  اللہ  تعالیٰ  ترٲوِتھ  پوٗزان  چِھو،  جہنمُک  زالُن،  توٗرۍ  چُھو  تۅہیہِ  گژُھن۔  ﴿روایتن  منٛز  چُھ  آمُت  زِ  یتھ  آیتس  کوٚر  مشرِکن  ہٕندیٚو  سردارَو  منٛزٕ  أکۍ  اعتراض  زِ  یِتھہٕ  پٲٹھۍ  گژھن  نہٕ  صرف  سٲنی  یٲتۍ  معبود  جہنمس،  بلکہ  گژھن  مسیح،  عزیر  تہٕ  مَلَک  تہِ  جہنمس،  تِکیازِ  دُنیا  ہس  منٛز  چھےٚ  تِہٕنز  تہِ  عبادت  یِوان  کرنہٕ۔  اتھ  پٮ۪ٹھ  فرموو  نبی  صلی  اللہ  علیہ و سلمو،  آ،  پرٛتھ  کانٛہہ  شخص  ییٚمۍ  پسند  کوٚر  زِ  اللہ  تعالیٰ  سٕندِ  بجاے  گٔژِھ  تٔمۍ  سٕنز  بندگی  یِنۍ  کرنہٕ،  سُہ  آسہِ  تِمن  لُکن  سٍتۍ  یِمو  تٔمۍ  سٕنز  بندگی  کٔر۔﴾

Jalandhary:
  وَننہٕ  یِیَکھ  پٔزِپٲٹھۍ،  توٚہۍ  اے  مشرکو  بیٚیہِ  یِمن  ہٕںز  پرستش  کران  ٲسِو  توٚہۍ  خدایس  ورٲے  چھِو  اَز  نارِ  جہنمُک  زِیُن۔  تتھ  چھُو  تۅہیہِ  سارِنٕے  ضرور  واتُن۔  معبودو  اندرٕہ  یِم  بعض  ملایکہ  یا  پیغمبر  چھِ  تِم  چھِ  بیٚیہِ  آیہ  کریم  سٍتۍ  اَمہِ  نِشہِ  مستثنیٰ  آمٕتۍ  تھاونہٕ،  تَمُیک  ذکر  یِیہِ  عنقریب۔  

Transliteration:
  Innakum wam<u>a</u> taAAbudoona min dooni All<u>a</u>hi <u>h</u>a<u>s</u>abu jahannama antum lah<u>a</u> w<u>a</u>ridoon<b>a</b>


Maududi:
  اگر  یِم  پٔزِ پٲٹھۍ  خُداے  آسٕہَن،  تیٚلہِ  گژٕھہ  ہَن  نہٕ  تور،  وۅنۍ  چُھ  سارِنٕے  ہمیشہ  تٔتھۍ  منٛز  روزُن۔

Jalandhary:
  تِمن  یِیہِ  وَننہٕ  ہرگاہ  آسٕہن  یِم  پۅتٕلۍ  معبود  تیٚلہِ  کیازِ  واتہن  تِم  نارِ  جہنمس  منٛز۔  تَتہِ  روزُن  تہِ  کم  کالاہ  چھُنہٕ  تۅہیہِ،  تۅہیہِ  سارِنٕے  چھُو  روزُن  ہمیشہ  أتھۍ  جہنمس  اندر۔

Transliteration:
  Law k<u>a</u>na h<u>a</u>ol<u>a</u>i <u>a</u>lihatan m<u>a</u> waradooh<u>a</u> wakullun feeh<u>a</u> kh<u>a</u>lidoon<b>a</b>


Maududi: تتہِ پھوٗنکن تِم، تہٕ حال آسہِ یہِ زِ تَتھ منٛز بوزن نہٕ کِہِنۍ۔
Transliteration: Lahum feeh<u>a</u> zafeerun wahum feeh<u>a</u> l<u>a</u> yasmaAAoon<b>a</b>
Jalandhary:
  تِمن  کٲفرن  آسہِ  جہنمس  منٛز  کریکہٕ  ناد  تہٕ  شورو  غل  ییٚمہِ  سببہٕ  تِم  اَکھ  أکۍ  سٕنز  کتھٕے  آسن  نہٕ  بوزان۔


Maududi:
  روٗدۍ  تِم  لُکھ  یِہندِ  خٲطرٕ  سانہِ  طرفہٕ  گۅڈے  رٕژرُک  فٲصلہٕ  آسہِ  سپُدمُت،  تِم  یِن  یقیناً  تمہِ  نِشہِ  دوٗر  تھاونہٕ۔

Jalandhary:
  پٔزِپٲٹھۍ  یِہِندِ  خٲطرٕ  برونٹھُے  ازلہٕ  مقرر  چھےٚ  آمٕژ  کرنہٕ  نیکی  تہٕ  رٕژر،  ییٚمُیک  ظہور  آسہِ  سپُدمُت  تِہِندیو  اعمالو  تہٕ  افعالو  سٍتۍ،  تِم  چھِ  اَمہِ  جہنمہٕ  نِشہِ  دوٗر  تھاونہٕ  آمٕتۍ۔

Transliteration:
  Inna alla<u>th</u>eena sabaqat lahum minn<u>a</u> al<u>h</u>usn<u>a</u> ol<u>a</u>ika AAanh<u>a </u>mubAAadoon<b>a</b>


Jalandhary: تِم بوزن نہٕ تمُیک سٕتھ تہِ بیٚیہِ آسن تِم پننین مرغوب چیزن اندر ہمیشہِ روزوُنۍ۔
Maududi:
  تمِیُک  سٕر  گٕر  تام  بوزن  نہٕ  تِم،  تہٕ  تِم  روزن  ہمیشہ  ہمیشہ  پننیٚن  خوش  کروٕنیٚن  چیزن  منٛز  باگ۔

Transliteration:
  L<u>a</u> yasmaAAoona <u>h</u>aseesah<u>a</u> wahum fee m<u>a</u> ishtahat anfusuhum kh<u>a</u>lidoon<b>a</b>


Maududi:
  سُہ  سٮ۪ٹھاہ  بانٛبراوَن  وول  وقت  کرِ  نہٕ  تِمن  رَژھ  تہِ  پریشان،  تہٕ  مَلَک  کرن  برونٛہہ  پٔکِتھ  تِمن  استقبال  زِ،  یہِ  چُھ  تُہُند  سُے  دۅہ  ییٚمیُک  تۅہیہِ  سٍتۍ  وعدہ  اوس  یِوان  کرنہٕ۔

Jalandhary:
  غمگین  کرِ  نہٕ  تِمن  بٔڈ  پریشٲنی  یعنی  پوگس  دوٚیُم  پھۅکھ  دِنہٕ  سببہٕ  یِم  ہٲبت  ناک  واقعات  سپدن  قبرو  منٛزٕ  نیروُنُے،  بیٚیہِ  یِن  استقبالس  تِمن  ملٲیک،  تِم  وننکھ۔  یۅہے  کیا  گوٚو  تُہُند  سُہ  دۅہ  ییٚمُیک  تۅہیہِ  وعدہ  تھاونہٕ  اوس  یِوان۔  تِمن  سپدِ  یہِ  بوزنہٕ  سٍتۍ  مسرت  و  شادمٲنی  زیادہ۔

Transliteration:
  L<u>a</u> ya<u>h</u>zunuhumu alfazaAAu alakbaru watatalaqq<u>a</u>humu almal<u>a</u>ikatu h<u>atha</u> yawmukumu alla<u>th</u>ee kuntum tooAAadoon<b>a</b>


Maududi:
  سُہ  دۅہ  ییٚلہِ  زن  آسمان  أسۍ  تِتھہٕ  پٲٹھۍ  ؤٹِتھ  تھاوون  یِتھہٕ  پٲٹھۍ  گول  پٲٹھۍ  ورق  چِھ  یِوان  وَٹنہٕ  ﴿یعنی  یِتھہٕ  پٲٹھۍ  کانٛہہ  لیٚکھنہٕ  آمُت  درخواست  چِھ  گول  آیہِ  وَٹان﴾  یِتھہٕ  پٲٹھۍ  گۅڈٕ  اَسہِ  تخلیقُک  ابتدا  اوس  کوٚرمُت،  تِتھے  پٲٹھۍ  کرَو  أسۍ  بیٚیہِ  تمِیُک  اِعادٕہ،  یہِ  چُھ  اکھ  وعدٕہ  سانہِ  ذمہٕ،  تہٕ  یہِ  کٲم  چھےٚ  اسہِ  بہر  حال  کرٕنۍ۔

Jalandhary:
  سُہ  دۅہ  تہِ  چھُ  قٲبل  ذکر  ییٚمہِ  دۅہ  آسمان  وَٹو  أسۍ  تِتھہٕ  پٲٹھۍ  یِتھہٕ  پٲٹھۍ  لیکھنہٕ  آمتہِ  مضمونُک  کاغذ  چھُ  یِوان  وٹنہٕ۔  تَمہِ  پتہٕ  یِن  تِم  یِتھے  پٲٹھۍ  ؤٹۍ  تھٕے  تھاونہٕ  دوٚیِمِس  پھۅکس  تانۍ  یا  یِن  معدوم  محض  کرنہٕ،  یِتھہٕ  پٲٹھۍ  اَسہِ  گۅدنچہِ  لٹہِ  پٲدٕ  کرنہٕ  کہ  وقتہٕ  پرتھ  چیزس  پیدٲیش  کٔر،  تِتھے  پٲٹھۍ  کرو  أسۍ  دوبارٕہ  بۍفیہِ  پٲدٕہ۔  یہِ  چھُ  وعداہ  اَکھ  اَسہِ  پٮ۪ٹھ  مَٹہِ،  بے  شک  أسی  چھِ  سُہ  وعدہ  پوٗرٕ  کروُنۍ۔

Transliteration:
  Yawma na<u>t</u>wee a<b>l</b>ssam<u>a</u>a ka<u>t</u>ayyi a<b>l</b>ssijlli lilkutubi kam<u>a</u> badan<u>a</u> awwala khalqin nuAAeeduhu waAAdan AAalayn<u>a</u> inn<u>a</u> kunn<u>a</u> f<u>a</u>AAileen<b>a</b>


Maududi:
  تہ  زبوٗرس  منٛز  چُھ  اسہِ  نصیحتہٕ  پتہٕ  یہِ  تحریر  کوٚرمُت،  زمینٕکۍ  وٲرث  آسن  سٲنۍ  نیک  بندٕہ۔  ﴿یہِ  آیت  سمجھنہٕ  خٲطرٕ  وُچِھو  سورۂ  زمر  آیات  73  تہٕ  74﴾

Jalandhary:
  بیٚیہِ  لیوٚکھ  اَسہِ  سارِنٕے  آسمٲنۍ  کتابن  اندر  لوح  محفوظس  منٛز  لیکھنہٕ  پتہٕ  کہ  پٔزِپٲٹھۍ  جنتہٕ  کہ  زمینٕکۍ  وٲرث  تہٕ  مٲلک  آسن  نیکو  کار  بندہ۔

Transliteration:
  Walaqad katabn<u>a</u> fee a<b>l</b>zzaboori min baAAdi a<b>l</b><u>thth</u>ikri anna alar<u>d</u>a yarithuh<u>a</u> AAib<u>a</u>diya a<b>l</b><u>ssa</u>li<u>h</u>oon<b>a</b>


Maududi: اتھ منٛز چھےٚ اکھ بٔڈ خبر عبادت گُزار لُکن خٲطرٕ۔
Transliteration: Inna fee h<u>atha</u> labal<u>a</u>ghan liqawmin AA<u>a</u>bideen<b>a</b>
Jalandhary:
  پٔزِپٲٹھۍ  یتھ  قراآن  مجیدس  منٛزیایتھ  سورہ  شریفس  منٛز  چھُ  کٲفی  مضمون  ہدایتس  متعلق  عبادت  کروُنین  لوٗکن  ہٕندِ  خٲطرٕ۔


Maududi: اے نبیؐ، اسہِ چِھو توٚہۍ دُنیا والیٚن خٲطرٕ رحمت بنٲوِتھ سوٗزِمٕتۍ۔
Transliteration: Wam<u>a</u> arsaln<u>a</u>ka ill<u>a</u> ra<u>h</u>matan lilAA<u>a</u>lameen<b>a</b>
Jalandhary:
  بیٚیہِ  نہ  حض  سوٗزِو  نہٕ  اَسہِ  توٚہۍ  مگر  سوٗزِو  یِتھِی  نفع  دِوُنۍ  مضمون  ہیتھ  عالمینن  پٮ۪ٹھ  مہربٲنی  کرنہٕ  خٲطرٕ،  سۅ  مہربٲنی  گٔیہِ  یٔہے  کہ  لوٗکھ  کرن  أمِس  پیغمبرِ  برحقس  نِشہِ  تِم  مضمون  قبول  کٔرِتھ  ہدایتُک  ثمرہ  تہٕ  پھل  حاصل۔  یُس  نہٕ  تِم  مضامین  قبول  کرِ،  تہِ  چھُ  تٔمِس  پَنُن  قصور۔  تِمن  مضامینن  پٮ۪ٹھ  چھُنہٕ  تَمہِ  سٍتۍ  کانٛہہ  اثر  پیوان۔


Maududi:
  یِمن  ؤنِو،  مےٚ  نِش  یۅسہٕ  وحی  یِوان  چھےٚ،  سۅ  چھےٚ  یہِ  زِ  تُہُند  خُدا  چُھ  صرف  اکھ  خُدا،  پتہٕ  کیا  توٚہۍ  چِھوٕہ  تسلیم  کران،  ﴿یعنی  حُکمس  چِھوٕہ  تعمیل  کران﴾؟

Jalandhary:
  توٚہۍ  فرمٲوِیوٗکھ  بطورِ  خلاصہ  بیٚیہِ  یہِ  کتھ  کہ  مےٚ  کُں  چھُنہٕ  کانٛہہ  وحی  سوزنہٕ  یِوان  مگر  یی  زِ  پٔزِپٲٹھۍ  تُہُند  معبود  چھُ  کُنُے۔  پس  کیا  چھِو  توٚہۍ  یہِ  کتھ  مانہٕ  وُنۍ  اَمِچ  حقیقت  ثٲبت  سپدنہٕ  پتہٕ۔

Transliteration:
  Qul innam<u>a</u> yoo<u>ha</u> ilayya annam<u>a</u> il<u>a</u>hukum il<u>a</u>hun w<u>ah</u>idun fahal antum muslimoon<b>a</b>


Maududi:
  اگر  تِم  بُتھ  پھِرن  تیٚلہِ  ؤنِو  زِ،  مےٚ  چِھو  توٚہۍ  علی  الاعلان  خبردار  کٔرِمٕتۍ۔  وۅنۍ  چُھس  نہٕ  بہٕ  یہِ  زانان  زِ  سُہ  چیز  ییٚمیُک  تۅہیہِ  سٍتۍ  وعدہ  چُھ  یِوان  کرنہٕ  چھا  نکھہٕ  کِنہٕ  دوٗر۔

Jalandhary:
  توپتہٕ  ہرگاہ  تِم  بُتھ  پھِرن  تہٕ  مانن  نہٕ  تیٚلہِ  فرمٲوِیوٗکھ  مےٚ  کٔرمَو  تۅہیہِ  عذابِچ  خبر  برابر  برابر،  مےٚ  چھُنہٕ  معلوم  سُہ  عذاب  کر  وَسہِ  تۅہیہِ  پٮ۪ٹھ،  جلدی  کِنہٕ  یٔژکٲلۍ  ییٚمُۍک  تۅہیہِ  وعدٕہ  کرنہٕ  یِوان  چھُو۔

Transliteration:
  Fain tawallaw faqul <u>ath</u>antukum AAal<u>a</u> saw<u>a</u>in wain adree aqareebun am baAAeedun m<u>a</u> tooAAadoon<b>a</b>


Transliteration: Innahu yaAAlamu aljahra mina alqawli wayaAAlamu m<u>a</u> taktumoon<b>a</b>
Maududi:
  اللہ  تعالیٰ  چھُ  تِمہٕ  کتھہٕ  تہِ  زانان  یِمہٕ  بلند  آوازِ  منٛز  چھےٚ  کرنہٕ  یِوان۔  تہٕ  تِمہٕ  تہِ  یِمہٕ  توٚہۍ  ژھایہِ  پٲٹھۍ  چِھو  کران۔

Jalandhary:
  پٔزِپٲٹھۍ  تُہُند  پروردگار  چھُ  زانان  تُہٕنز  سۅ  کتھ  یۅسہٕ  توٚہۍ  بڈِ  چھِو  کران  بیٚیہِ  چھُ  زانان  تہِ  سورُے  یہِ  توٚہۍ  پوٗشیدٕہ  تہٕ  کٔھٹِتھ  چھِو  تھاوان۔


Transliteration: Wain adree laAAallahu fitnatun lakum wamat<u>a</u>AAun il<u>a</u> <u>h</u>een<b>in</b>
Maududi:
  بہٕ  چُھس  یہِ  سمجھان  زِ  شاید  چُھ  یہِ  ﴿ژیر﴾  تُہندِ  خٲطرٕ  اکھ  فتنہٕ،  تہٕ  تۅہیہِ  چُھو  أکِس  خاص  وقتس  تام  مزٕہ  کرنُک  موقع  یِوان  دِنہٕ۔

Jalandhary:
  بیٚیہِ  چھُنہٕ  معلوم  شاید  عذابس  منٛز  تٲخیر  سپدُن  ما  آسہِ  تُہٕندِ  آزمٲیشہِ  خٲطرٕ  یا  کُنہِ  وقتس  تانۍ  تۅہیہِ  تمتع  تہٕ  نفع  تُلناونہٕ  خٲطرٕ۔  


Maududi:
  ٲخر  کار  ووٚن  رسولن  زِ،  اے  میانہِ  ربّہٕ،  حق  سان  کر  فٲصلہٕ،  تہٕ  لوٗکو،  یِمہٕ  کَتھہٕ  توٚہۍ  بناوان  چِھو،  تِہندِس  مقابلس  منٛز  چُھ  بس  سون  مہربان  ربّ  سانہِ  خٲطرٕ  اَتھہٕ  روٚٹ  کرنُک  سہارٕہ۔

Jalandhary:
  پیغمبرن  کوٚر  دعا،  اے  میانہِ  پروردگارٕ،  ژٕے  کر  میٲنِس  قومس  منٛز  حق  وانصافُک  حکماہ  تہٕ  فٲصلاہ۔  بیٚیہِ  فرموو  پیغمبرِ  برحقن،  سون  پروردگار  چھُ  سٮ۪ٹھاہ  رحمت  وول۔  تٔسۍ  نِشہِ  چھِ  أسۍ  مدد  منگان  تِمن  کتھن  پٮ۪ٹھ  یِمہٕ  کتھہٕ  توٚہۍ  تس  نسبت  ونان  چھِو۔

Transliteration:
  Q<u>a</u>la rabbi o<u>h</u>kum bi<b>a</b>l<u>h</u>aqqi warabbun<u>a</u> a<b>l</b>rra<u>h</u>m<u>a</u>nu almustaAA<u>a</u>nu AAal<u>a</u> m<u>a</u> ta<u>s</u>ifoon<b>a</b>


Maududi:
  اے  لوٗکو،  پننِس  ربّ  سٕندِ  غضبہٕ  نِشہِ  بٔچِو،  حقیقت  چھےٚ  یہِ  زِ  قیامتُک  بِنیُل  چُھ  سٮ۪ٹھاہ  بوٚڈ  ﴿بیٖم  ناک﴾  چیز۔

Jalandhary:
  اے  لوٗکو  کھوٚژِو  پننِس  پروردگارس،  تہندِس  عذابس،  تس  أنِو  ایمان،  تِہٕنز  کٔرِو  اطاعت،  کیازِ  پٔزِپٲٹھۍ  قیامتُک  بُنیل  یُس  یِنہٕ  وول  چھُ،  سُہ  چھُ  چیزاہ  سٮ۪ٹھاہ  بوٚڈ  تہٕ  مشکل۔  یہِ  زلزلہ  تہٕ  بُنیل  چھُ  قیامت  کیو  واقعاتو  اندرٕہ  اَکھ  واقعاہ،  یہِ  ییٚلہِ  یُتھ  مشکل  چھُ  سٲری  واقعات  کٲتیاہ  مشکل  آسن۔  تِمَو  سارِوٕے  مشکلو  نِشہِ  بخیر  گُزرنہٕ  خٲطرٕ  کٔرِو  کانٛہہ  ساماناہ  توٚہۍ  حٲصل۔  سُہ  سامانہٕ  چھُ  تقویٰ،  خدایس  کھۅژُن۔  تَمہِ  بنلِچ  شدت  تہٕ  سختی  آسہِ  یِژھ  کہ۔

Transliteration:
  Y<u>a</u> ayyuh<u>a</u> a<b>l</b>nn<u>a</u>su ittaqoo rabbakum inna zalzalata a<b>l</b>ss<u>a</u>AAati shayon AAa<i><u>th</u></i>eem<b>un</b>


Maududi:
  ییٚمہِ  دۅہ  توٚہۍ  سُہ  وُچِھو،  حال  آسہِ  یہِ  زِ  پرٛتھ  کانٛہہ  دۅد  چاون  واجِنۍ  سپدِ  پننِس  دۅد  چَووٕنِس  شُرِس  نِشہِ  غٲفل،  پرٛتھ  حٲملہ  سُند  حمل  پیٚیہِ  ؤسِتھ،  تہٕ  لُکھ  یِنَو  تۅہیہِ  مدہوش  بوزنہٕ،  حالانکہ  آسن  نہٕ  تِم  نشس  منٛز  کینٛہہ،  بلکہ  آسہِ  اللہ  تعالیٰ  سُند  عذابٕے  تِیُتھ  سخت۔

Jalandhary:
  ییٚمہِ  دۅہ  وُچھوٗن  توٚہۍ  سُہ  بُنیل  تہٕ  زلزلہ،  سُہ  آسہِ  تِیُتھُے  خوفناک  کہ  پرتھ  دۅد  ماجہِ  مَشہِ  ہٲبتہٕ  تہٕ  دہشت  سٍتۍ  پَنُن  دۅد  چیٚوُن  شُر۔  بیٚیہِ  سَپدِ  پرتھ  حمل  واجِنۍ  زنانہٕ  وقتہٕ  برونٹھُے  وضع  حمل۔  بیٚیہِ  وُچھہکھ  ژٕہ  لوٗکھ  مست  تہٕ  بے  ہوش  مگر  حقیقتس  منٛزتِم  مست  آسن  نہٕ  کینٛہہ  نشہ  چیتھ  بلکہ  آسہِ  خداے  سُند  عذاب  سٮ۪ٹھاہ  سخت  ییٚمہِ  کہ  خوفہٕ  سٍتۍ  لوٗکھ  آسن  بے  ہوش  تہٕ  بدحواس  سپٕدۍ  مٕتۍ۔

Transliteration:
  Yawma tarawnah<u>a</u> ta<u>th</u>halu kullu mur<u>d</u>iAAatin AAamm<u>a</u> ar<u>d</u>aAAat wata<u>d</u>aAAu kullu <u>tha</u>ti <u>h</u>amlin <u>h</u>amlah<u>a</u> watar<u>a</u> a<b>l</b>nn<u>a</u>sa suk<u>a</u>r<u>a</u> wam<u>a</u> hum bisuk<u>a</u>r<u>a</u> wal<u>a</u>kinna AAa<u>tha</u>ba All<u>a</u>hi shadeed<b>un</b>


Maududi:
  کینٛہہ  لُکھ  چِھ  تِتھۍ  یِم  عِلمہٕ  ورٲے  خُدایس  متعلق  بحث  چِھ  کران،  تہٕ  پرٛتھ  سرکش  شیطان  سٕنز  پیروی  چِھ  لاگان  کرٕنۍ۔

Jalandhary:
  بیٚیہِ  چھِ  لوٗکو  اندرٕہ  تِم  شخص  یِم  بحث  چھِ  لاگان  خداے  سٕنزن  کتھن  اندر  علمہٕ  ورٲے۔  بیٚیہِ  چھِ  پرتھ  سرکش  شیطان  سٕنز  پٲروی  کران۔

Transliteration:
  Wamina a<b>l</b>nn<u>a</u>si man yuj<u>a</u>dilu fee All<u>a</u>hi bighayri AAilmin wayattabiAAu kulla shay<u>ta</u>nin mareed<b>in</b>


Maududi:
  حالانکہ  چُھ  تٔمۍ  سٕندِس  نصیب  سٕے  منٛز  یہِ  لیٚکھِتھ  زِ  یُس  تس  دوست  بناوِ،  تس  تراوِ  سُہ  گُمراہ  کٔرِتھ،  بیٚیہِ  ہاویٚس  جہنم  کہ  عذابٕچ  وَتھ۔

Jalandhary:
  پس  شیطانن  متعلق  خداین  لیوٚکھمُت  چھُ  کہ  یُس  اکھاہ  تس  سٍتۍ  دوستی  لاگہ  تٔمِس  کرِ  سُہ  شیطان  یقیناً  گمراہ  بیٚیہِ  ہاویٚس  وَتھ  جہنم  کِس  عذابس  کُن۔

Transliteration:
  Kutiba AAalayhi annahu man tawall<u>a</u>hu faannahu yu<u>d</u>illuhu wayahdeehi il<u>a</u> AAa<u>tha</u>bi a<b>l</b>ssaAAeer<b>i</b>


Maududi:
  لوٗکو،  اگر  تۅہیہِ  موت  پتہٕ  چہ  زندگی  متعلق  کینٛہہ  شک  چُھو،  تیٚلہِ  گژھیو  توہیہِ  پے  آسٕنۍ  زِ  اَسہِ  چِھو  توٚہۍ  میٚژِ  کٔرمٕتۍ  پٲدٕ،  پتہٕ  کٔرِو  نُطفہٕ  نِشہِ،  پتہٕ  کٔرِو  خونہٕ  لۅکھرِ  نِشہِ،  پتہٕ  کٔرِو  ماز  دۅگلہٕ  نِشہِ  یُس  شکلہِ  وول  تہِ  آسان  چُھ  تہٕ  بے  شکل  تہِ  ﴿یہِ  چِھ  أسۍ  امہِ  موجوب  ونان﴾  تاکہ  تۅہیہِ  پٮ۪ٹھ  کرَو  حقیقت  واضح،  أسۍ  یُس  ﴿نُطفہٕ﴾  یژھان  چِھن،  سُہ  چِھن  أکِس  خاص  وقتس  تام  بچہِ  دانیٚن  منٛز  ٹھٔہرٲوِتھ  تھاوان،  پتہٕ  چِھو  تۅہیہِ  أکِس  شُرۍ  سٕندِس  صوٗرتس  منٛز  کٔڑِتھ  انان  ﴿پتہٕ  چِھو  تۅہیہِ  پرورش  کران﴾  تاکہ  توٚہۍ  وٲتِو  پننہِ  جوٲنی  تام،  تہٕ  تۅہیہِ  منٛز  چُھ  کانٛہہ  گۅڈے  یِوان  واپس  بُلاونہٕ،  تہٕ  کانٛہہ  چُھ  بدترین  عمرِ  کُن  یِوان  پِھرنہٕ،  تاکہ  سورُے  زاننہٕ  پتہٕ  گژِھہ  نہٕ  پتہٕ  کِہِنۍ  زانُن  تہٕ  توٚہۍ  چِھو  وُچھان  زِ  زمین  چھےٚ  ہوٚکِھتھ  پیٚمٕژ،  پتہٕ  ییٚلہِ  اسہِ  تتھ  پٮ۪ٹھ  روٗد  تروو  زِ  اچانک  گٔیہِ  سۅ  تر و تازٕہ  تہٕ  آیہِ  پھانٛپھلِتھ  بیٚیہِ  لٔج  سۅ  پرٛتھ  قسمٕکۍ  خۅش  کروٕنۍ  نباتات  ﴿کُلۍ  کٔٹۍ﴾  کھالنہِ۔

Jalandhary:
  اے  لوٗکو  ہرگاہ  تۅہیہِ  شک  چھُو  مرنہٕ  پتہٕ  بیٚیہِ  زندٕہ  سپدنس  اندر،  توٚہۍ  وُچھِو  پننِس  ابتداہس  کُن۔  اَسہِ  کٔرِو  توٚہۍ  پٲدٕہ  میژِہ ﴿کیازِ  غذا  نِشہِ  چھُ  نطفہ  بنان  عناصر  و  نِشہِ  یَتھ  اَکھ  جُز  میٚژ  چھےٚ﴾ توپتہٕ  آبہٕ  قطرس،  توپتہٕ  خونہٕ  دَتہِ،  توپتہٕ  ماز  پارس  یَتھ  پوٗرٕ  شکل  دِنہٕ  آمٕژ  چھےٚ  آسان  یا  چھَسنہٕ  آسان  پوٗرٕ  شکل  دِنہٕ  آمٕژ،  یُتھ  أسۍ  نٔنِراوو  پنٕنۍ  قدرت  بیٚیہِ  چھِن  أسۍ  قرار  کرناوان  شکمس  اندر  تیٖتِس  کالس  یٖتِس  کالس  یہِ  أسۍ  ییٚژھو  أکِس  مقرر  مُدتس  تانۍ۔  توپتہٕ  چھِ  أسۍ  تۅہیہِ  نیٚبر  کڈان  ماجہِ  ہٕنزِ  یٔڈ  منٛزٕہ  بچاہ۔  توپتہٕ  چھِ  أسۍ  تۅہیہِ  تربیت  کران  یُتھ  توٚہۍ  وٲتِو  جوٲنی  ہٕندِس  سِنَس۔  بٚیہِ  چھِ  تۅہیہِ  أندرٕہ  بعض  جوٲنی  واتنہٕ  برونٹھُے  مران۔  بیٚیہِ  چھِ  تۅہیہِ  اندرٕہ  بعض  یِم  واتناونہٕ  یِوان  چھِ  یچھ  زندگی  اندر  یعنی  بُجرس  یتھ  منٛز  تِہُند  قوتِ  حافظہ  تہٕ  یاداشت  چھُ  کمزور  سپدان۔  سُہ  چھُ  اَکہِ  چیزٕچ  خبر  گٔژِھتھ  تَمہِ  نِشہِ  بے  خبر  سپدان  تہٕ  چھُس  مٔشِتھ  گژھان۔  اَمی  أندرٕہ  سَپُد  معلوم  اللہ  تعالیٰ  چھُ  مرنہٕ  پتہٕ  بیٚیہِ  زندٕہ  کرنس  پٮ۪ٹھ  قدرت  وول۔  بیاکھ  دلیل  چھےٚ  اَتھ  پٮ۪ٹھ،  بیٚیہِ  چھُہن  وُچھان  ژٕہ  اے  مخٲطب  یہِ  زمین  ہوٚکھمُت  تہٕ  خشک  گوٚمُت  آسان،  توپتہٕ  ییٚلہِ  أسۍ  تتھ  روٗد  تراوان  چھِ۔  أتی  چھُ  سُہ  تروتازٕہ  سپدان  بیٚیہِ  چھُ  پھۅلان،  بیٚیہِ  چھُ  کھاران  پرتھ  قسمٕکۍ  خوبصورت  کُلۍ۔  

Transliteration:
  Y<u>a</u> ayyuh<u>a</u> a<b>l</b>nn<u>a</u>su in kuntum fee raybin mina albaAAthi fainn<u>a</u> khalaqn<u>a</u>kum min tur<u>a</u>bin thumma min nu<u>t</u>fatin thumma min AAalaqatin thumma min mu<u>d</u>ghatin mukhallaqatin waghayri mukhallaqatin linubayyina lakum wanuqirru fee alar<u>ha</u>mi m<u>a</u> nash<u>a</u>o il<u>a</u> ajalin musamman thumma nukhrijukum <u>t</u>iflan thumma litablughoo ashuddakum waminkum man yutawaff<u>a</u> waminkum man yuraddu il<u>a</u> ar<u>th</u>ali alAAumuri likayl<u>a</u> yaAAlama min baAAdi AAilmin shayan watar<u>a</u> alar<u>d</u>a h<u>a</u>midatan fai<u>tha</u> anzaln<u>a</u> AAalayh<u>a</u> alm<u>a</u>a ihtazzat warabat waanbatat min kulli zawjin baheej<b>in</b>


Maududi:
  یہِ  سورُے  چُھ  امہِ  وجہ  کِنۍ  زِ  بس  چُھ  اللہ  تعالیٰ  حق،  تہٕ  سُہ  چُھ  مۅردن  کران  زندٕہ،  تہٕ  سُہ  چُھ  پرتھ  چیزس  پٮ۪ٹھ  قدرت  تھاوان۔

Jalandhary:
  یہِ  آو  بیان  کرنہٕ  اَمہِ  سببہٕ  کہ  اللہ  تعالیٰ  ہٕے  چھُ  موجود  برحق،  وجودس  منٛز  کٲمل۔  یہِ  گوٚو  تِہُنٛد  کمالِ  ذٲتی،  بیٚیہِ  چھُ  سُے  مۅردن  زندٕہ  کران،  یہِ  گوٚو  تِہُنٛد  کمالِ  فعلی۔  بیٚیہِ  چھُ  سُے  پرتھ  چیزس  پٮ۪ٹھ  قدرت  وول،  یہِ  گوٚو  تِہُنٛد  کمالِ  وصفی۔

Transliteration:
  <u>Tha</u>lika bianna All<u>a</u>ha huwa al<u>h</u>aqqu waannahu yu<u>h</u>yee almawt<u>a</u> waannahu AAal<u>a</u> kulli shayin qadeer<b>un</b>


Maududi:
  بیٚیہِ  چھےٚ  یہِ  ﴿امہِ  کتھہِ  ہٕنز  دلیل﴾  زِ  قیامتٕچ  گٔر  یِیہِ  ضرور،  اتھ  منٛز  چَھنہٕ  کُنہِ  شکٕچ  گُنجٲیش،  تہٕ  اللہ  تعالیٰ  تُلہِ  ضرور  تِمن  لُکن  یِم  قبرن  منٛز  گٔمتۍ  چِھ۔

Jalandhary:
  بیٚیہِ  چھےٚ  قیامت  ضرور  یِوُنۍ۔  تتھ  شکھاہ  چھُنہٕ  تتھ  منٛز  بیٚیہِ  کرِ  اللہ  تعالیٰ  زندٕہ  تِمن  سارِنٕے  یِم  قبرن  منٛز  چھِ  یعنی  عالمِ  برزخس  منٛز۔  یِمَو  ژورو  عناصرو  منٛزٕ  کُنہِ  عنصرس  منٛز  آسن  یِم  خاکس  منٛز  آسن  تِمن  تہِ  یِم  نارس  منٛز  آسن  تِمن  تہِ۔  یِم  آبس  منٛز  آسن  تِمن  تہِ،  یِم  ہواہس  منٛز  آسن  تِمن  تہِ۔

Transliteration:
  Waanna a<b>l</b>ss<u>a</u>AAata <u>a</u>tiyatun l<u>a</u> rayba feeh<u>a</u> waanna All<u>a</u>ha yabAAathu man fee alquboor<b>i</b>


Maududi:
  بیٚیہِ  چِھ  کینٛہہ  لُکھ  تِتھۍ  یِم  خُدایس  متعلق  ژُوان  چِھ،  کُنہِ  عِلمہٕ  تہٕ  ہدایت  تہٕ  روشنی  ﴿ہدایت﴾  بخشن  واجِنہِ  کتابہِ  ورٲے۔

Jalandhary:
  بیٚیہِ  چھِ  لوٗکو  اندرٕہ  بعض  لوٗکھ  یِم  ہَر  تہٕ  قضیہِ  لاگان  چھِ  خداے  سٕندِس  معاملس  اندر،  تِہِندِس  ذاتس،  صفاتن  یا  افعالن  اندر  کُنہِ  علمی  وٲقفیت  ورٲے،  بیٚیہِ  کُنہِ  روشن  کتابہِ  ورٲے۔

Transliteration:
  Wamina a<b>l</b>nn<u>a</u>si man yuj<u>a</u>dilu fee All<u>a</u>hi bighayri AAilmin wal<u>a</u> hudan wal<u>a</u> kit<u>a</u>bin muneer<b>in</b>


Maududi:
  گردن  ۂج  کٔرِتھ  ﴿تکبر  سان﴾  تاکہ  لُکن  ڈالہن  خُداے  سٕنزِ  وَتہِ  نِشہِ  یِتِھس  شخصس  خٲطرٕ  چھےٚ  دُنیا  ہس  منٛز  رُسوٲئی،  تہٕ  قیامت  کہ  دۅہ  وُچھناوون  سُہ  أسۍ  نار  کہِ  عذابُک  مٕزہ۔

Jalandhary:
  کن  ترٛکرٲوِتھ،  یعنی  متکبرانہٕ  طریقس  منٛز  لوٗکن  خداے  سٕنزِ  وَتہِ  نِشہِ  ڈالنہٕ  خٲطرٕ۔  تِہِندی  خٲطرٕ  چھےٚ  بٔڈ  رسوٲیی  دنیاہس  اندر  بیٚیہِ  ہاوَو  أسۍ  تَس  قیامتُک  دۅہ  دزوُنہِ  نارکہ  عذابُک  پوٗرٕ  مزٕہ۔

Transliteration:
  Th<u>a</u>niya AAi<u>t</u>fihi liyu<u>d</u>illa AAan sabeeli All<u>a</u>hi lahu fee a<b>l</b>dduny<u>a</u> khizyun wanu<u>th</u>eequhu yawma alqiy<u>a</u>mati AAa<u>tha</u>ba al<u>h</u>areeq<b>i</b>


Maududi:
  یہِ  چُھ  تُہُند  سُہ  مُستقبل  یُس  تُہندیٚو  پننیٚو  اَتھو  تُہندِ  خٲطرٕ  تیار  چُھ  کوٚرمُت،  نَتہٕ  چُھنہٕ  خُداے  پننیٚن  بندن  پٮ۪ٹھ  ظلم  کرن  وول  کینٛہہ۔

Jalandhary:
  وَننہِ  یِیَس  یہِ  عذاب  چھُے  تِمن  کامین  ہُنٛد  بدلہٕ  یِمہٕ  پننیو  اَتھو  کرِمَژٕہ  چھَتھ۔  بیٚیہِ  اَمی  سببہٕ  کہ  اللہ  تعالیٰ  چھُنہٕ  ہرگز  ظلم  کروُن  پننین  بندن۔  لہٰذا  کیا  اوے  ژےٚ  سزا  دِنہٕ  جُرمہٕ  ورٲے۔

Transliteration:
  <u>Tha</u>lika bim<u>a</u> qaddamat yad<u>a</u>ka waanna All<u>a</u>ha laysa bi<i><u>th</u></i>all<u>a</u>min lilAAabeed<b>i</b>


Maududi:
  تہٕ  لُکو  منٛزٕ  چُھ  کانٛہہ  یُس  بٔٹِھس  پٮ۪ٹھ  روٗزِتھ  چُھ  اللہ  تعالیٰ  سٕنز  عبادت  کران،  ﴿یعنی  کفر  و  اسلام  کِس  سرحدس  پٮ۪ٹھ  روٗزِتھ  چُھ  بندگی  کران،  یِتھہٕ  پٲٹھۍ  کانٛہہ  تذبذب  وول  نفر  آسہِ  فوج  کِس  اندس  پٮ۪ٹھ  کھڑا،  اگر  باسیٚس  فتح  چھےٚ  سپدن  واجِنۍ  تیٚلہِ  رلہِ  فوجس  سٍتۍ،  تہٕ  اگر  باسیٚس  شکست  چُھ  میلن  وول،  تیٚلہِ  ژلہٕ  ژھۅپہٕ  دم  کٔرِتھ﴾  اگر  فٲیدٕہ  ووت  تیٚلہِ  سپُد  مطمئن،  تہٕ  اگر  کانٛہہ  مصیبت  آو  تیٚلہِ  ژوٚل  پوٚت  پھیٖرِتھ،  تَس  گوٚو  دُنیا  تہِ  اَتھہٕ  تہٕ  ٲخرت  تہِ،  یہِ  گوٚو  نَنہِ  وانہٕ  خسارٕہ۔

Jalandhary:
  بیٚیہِ  چھِ  لوٗکو  اندرٕہ  بعض    تِم  لوٗکھ  یِم  بندگی  چھِ  کران  خداے  سٕنز  اندس  پٮ۪ٹھ  روٗزِتھ  یعنی  تردُد  تہٕ  شک  کِس  حالس  پٮ۪ٹھ۔  پس  ہرگاہ  ووتُس  کانٛہہ  خٲراہ  تیٚلہِ  چھُ  قرار  کران  تٔتۍ  تھٕے۔  بیٚیہِ  ہرگاہ  وٲژٕس  کانٛہہ  آزمٲیشاہ  یعنی  کانٛہہ  تکلیفاہ  أتی  چھُ  پھیران  تہٕ  بُتھ  کران  واپس  کُفرس  کُن  ییٚمہِ  سٍتۍ  گژھان  چھُ  تس  دنیاہُک  تہٕ  ٲخرتُک  نقصان۔  اَتھ  چھِ  وَنان  نوٚن  نقصان۔  دنیاہُک  نقصان  گوٚو  فتنس  اندر  مبتلا  سَپدُن۔  ٲخرتُک  نقصان  گوٚو  اسلام  نِشہِ  چھِ  اَتھہٕ  چھلان  خداے  سٕنز  عبادت  ترٲوِتھ۔

Transliteration:
  Wamina a<b>l</b>nn<u>a</u>si man yaAAbudu All<u>a</u>ha AAal<u>a</u> <u>h</u>arfin fain a<u>sa</u>bahu khayrun i<u>t</u>maanna bihi wain a<u>sa</u>bathu fitnatun inqalaba AAal<u>a</u> wajhihi khasira a<b>l</b>dduny<u>a</u> wa<b>a</b>l<u>a</u>khirata <u>tha</u>lika huwa alkhusr<u>a</u>nu almubeen<b>u</b>


Maududi:
  پتہٕ  چُھ  سُہ  خُدایس  ترٲوِتھ  تِمن  ناد  لایان،  یِم  تس  نہ  نقصان  ہیٚکن  واتنٲوِتھ  تہٕ  نہ  فٲیدٕہ،  یہِ  چُھ  گُمرٲہی  ہُند  انتہا۔

Jalandhary:
  عبادت  چھِو  کران  خدایس  ورٲے  تِمنٕے  چیزن  ہٕنز  یِم  نہ  تٔمِس  عبادت  کرنس  پٮ۪ٹھ  نہ  کانٛہہ  ضریٚر  ہیٚکن  واتنٲوِتھ  بیٚیہِ  نہ  عبادت  کرنس  پٮ۪ٹھ  کانٛہہ  فٲیدٕہ  ہیٚکن  واتنٲوِتھ۔  یٔہے  گٔیہِ  انتہا  درجِچ  سۅ  گمرٲہی  یۅسہٕ  پَزِ  نِشہِ  سٮ۪ٹھاہ  دوٗر  چھےٚ۔

Transliteration:
  YadAAoo min dooni All<u>a</u>hi m<u>a</u> l<u>a</u> ya<u>d</u>urruhu wam<u>a</u> l<u>a</u> yanfaAAuhu <u>tha</u>lika huwa a<b>l</b><u>dd</u>al<u>a</u>lu albaAAeed<b>u</b>


Transliteration: YadAAoo laman <u>d</u>arruhu aqrabu min nafAAihi labisa almawl<u>a</u> walabisa alAAasheer<b>u</b>
Maududi:
  سُہ  چُھ  تِمن  ناد  لایان  یُہُند  نقصان  تِہندِ  نفع  کھۅتہٕ  قریب  تر  چُھ،  بدترین  چُھ  تٔمۍ  سُند  مولیٰ  ﴿دوست﴾  تہٕ  بدترین  چُھ  تٔمۍ  سُند  رفیق۔

Jalandhary:
  یہِ  چھُ  تِہٕنزٕے  عبادت  کران  ییٚمۍ  سُنٛد  ضریٚر  زیادٕہ  نکھہٕ  چھُ  تِہِندِ  نفع  کھۅتہٕ۔  سُہ  چھُ  سٮ۪ٹھاہ  یچھ  مددگار  تہٕ  سٮ۪ٹھاہ  یچھ  رفیق۔


Maududi:
  ﴿اتھ  برعکس﴾  کرِ  اللہ  تعالیٰ  تِمن  لُکن  یِمو  ایمان  اوٚن  تہٕ  یِمو  نیک  عملہٕ  کرِ،  یقیناً  تِتھیٚن  جنّتن  اندر  دٲخل،  یِمن  بٔنۍکِنۍ  کۅلہٕ  آسن  پکان۔  اللہ  تعالیٰ  چُھ  کران  یِکینژھاہ  یژھان  چُھ۔

Jalandhary:
  پٔزِپٲٹھۍ  اللہ  تعالیٰ  واتناوِ  تِمن  لوٗکن  یِمَو  ایمان  اوٚن  بیٚیہِ  کریکھ  رٕژٕ  عملہٕ،  جنتہٕ  کیٚن  تِمن  باغن  اندر  یِمَو  مٔنزۍ  جۅیہِ  پکان  آسن۔  پٔزِپٲٹھۍ  اللہ  تعالیٰ  چھُ  کران  تی  یہِ  یژھان  چھُ،  کٲفرن  ہٕندِ  خٲطرٕ  ییٚژِھہ  عذاب،  باایمانن  ہٕندِ  خٲطرٕ  بوٚڈ  ثواب،  تتھ  بَنہِ  نہٕ  اَکھ  ذرٕہ  تہِ  بدل۔

Transliteration:
  Inna All<u>a</u>ha yudkhilu alla<u>th</u>eena <u>a</u>manoo waAAamiloo a<b>l</b><u>ssa</u>li<u>ha</u>ti jann<u>a</u>tin tajree min ta<u>h</u>tih<u>a</u> alanh<u>a</u>ru inna All<u>a</u>ha yafAAalu m<u>a</u> yureed<b>u</b>


Maududi:
  یَس  شخصس  یہِ  گُمان  آسہِ  زِ  اللہ  تعالیٰ  کرِ  نہٕ  تس  دُنیا  ہس  تہٕ  ٲخرتس  منٛز  کانٛہہ  مدد،  تس  پزِ  زِ  اکہِ  رزِ  ہٕندِ  ذریعہ  وٲتِن  آسمانس  تام،  پتہٕ  کٔرِن  ژٔٹِتھ  تَتھ  گوٚد،  اَدٕ  وُچِھن  زِ  کیا  تٔمۍ  سٕنز  تدبیر  ہیکیا  تِتھِس  کُنہِ  چیزس  ردّ  کٔرِتھ  یُس  تس  ناگوار  چُھ۔

Jalandhary:
  یُس  اَکھاہ  رسول  کریم  صلی  اللہ  علیہ  و سلمن  سٍتۍ  مخالفت  کٔرِتھ  یہِ  خیال  تھاوِ  کہ  بہٕ  یِمہٕ  غٲلب  تِمن  پیتھ  توپتہٕ  رَٹہٕ  بہٕ  پتھ  تِہٕنز  تہٕ  تِہِندِ  دینٕچ  ترقی،  اللہ  تعالیٰ  کرِ  نہٕ  ہرگز  تٔمِس  کُنہِ  قسمہٕ  مدد،  نہ  دنیاہس  اندر،  نہ  ٲخرتس  اندر،  ییٚمۍ  سُنٛد  یہِ  خیال  آسہِ  تس  پَزِ  سُہ  ترٲوِن  آسمانس  اَلٲنز  اَکھ  رَزاہ  توپتہٕ  کٔھسِن  آسمانس،  توٚت  وٲتِتھ  ہرگاہ  پِلیٚس  سُہ  کرنٲوِن  وحی  نٲزِل  کرُن  بند۔  یہِ  کتھ  چھےٚ  واضح  کہ  تہِ  ہیٚکہِ  نہٕ  کٔرِتھ۔  وۅنۍ  گژِھہ  غور  کرُن  کہ  کیاہ  أمِس  شخصہٕ  سُند  یہِ  تدبیر  کرُن  ییٚمہِ  نِشہِ  سُہ  بالکل  عٲجز  چھُ  ہیٚکیا  أمۍ  سٕنزِ  ناگوٲری  ہُنٛد  چیز  یعنی  وحی  بند  کٔرِتھ۔  ہرگز  ہیٚکہِ  نہٕ  کٔرِتھ۔

Transliteration:
  Man k<u>a</u>na ya<i><u>th</u></i>unnu an lan yan<u>s</u>urahu All<u>a</u>hu fee a<b>l</b>dduny<u>a</u> wa<b>a</b>l<u>a</u>khirati falyamdud bisababin il<u>a</u> a<b>l</b>ssam<u>a</u>i thumma liyaq<u>t</u>aAA falyan<i><u>th</u></i>ur hal yu<u>th</u>hibanna kayduhu m<u>a</u> yaghee<i><u>th</u></i><b>u</b>


Maududi:
  یِژھوٕے  نَنیو  نَنیو  کتھو  سان  چُھ  اَسہِ  یہِ  قرآن  نٲزِل  کوٚرمُت،  تہٕ  ہدایت  یَس  اللہ  تعالیٰ  یژھان  چُھ  تس  چُھ  دِوان۔

Jalandhary:
  یِتھے  پٲٹھۍ  کوٚر  اَسہِ  نٲزل  قرآن  مجید  یَتھ  منٛز  صاف  صاف  تہٕ  واضح  دلیلہٕ  چھےٚ  مگر  باوجودآں  بیٚیہِ  چھُ  اللہ  تعالیٰ  ہٕے  وَتھ  ہاوان  تَس  یَسُند  ارادٕہ  کران  چھُ۔

Transliteration:
  Waka<u>tha</u>lika anzaln<u>a</u>hu <u>a</u>y<u>a</u>tin bayyin<u>a</u>tin waanna All<u>a</u>ha yahdee man yureed<b>u</b>


Maududi:
  یِمو  لُکو  ایمان  اوٚن،  تہٕ  یِم  یہوٗدۍ  سپدۍ  تہٕ  صابیٔ  تہٕ  نصاریٰ  تہٕ  مجوس،  تہٕ  یِمو  لُکو  شرک  کوٚر،  یِمن  سارِنٕے  درمیان  کرِ  اللہ  تعالیٰ  قیامت  کہ  دۅہ  فٲصلہٕ،  پرٛتھ  کانٛہہ  چیز  چُھ  اللہ  تعالیٰ  سٕنزِ  نظر  تل۔

Jalandhary:
  پٔزِپٲٹھۍ  باایمان  بیٚیہِ  یہوٗدۍ،  بیٚیہِ  صابِیٔن  بیٚیہِ  نصاریٰ  بیٚیہِ  آتش  پرست  بیٚیہِ  مشرک۔  پٔزِپٲٹھۍ  اللہ  تعالیٰ  کرِ  یِمن  سارِنٕے  منٛز  فٲصلہٕ  قیامتُک  دۅہ۔  مسلمانن  باایمانن  واتناوِ  جنتس  منٛز۔  کٲفرن  واتناوِ  جہنمس  منٛز۔  پٔزِپٲٹھۍ  اللہ  تعالیٰ  چھُ  پرتھ  چیزاہ،  پرتھ  کٲنسہِ  ہٕںز  پرتھ  کٲماہ  پانہٕ  وُچھہِ  وُن۔

Transliteration:
  Inna alla<u>th</u>eena <u>a</u>manoo wa<b>a</b>lla<u>th</u>eena h<u>a</u>doo wa<b>al</b><u>ssa</u>bieena wa<b>al</b>nna<u>sa</u>r<u>a</u> wa<b>a</b>lmajoosa wa<b>a</b>lla<u>th</u>eena ashrakoo inna All<u>a</u>ha yaf<u>s</u>ilu baynahum yawma alqiy<u>a</u>mati inna All<u>a</u>ha AAal<u>a</u> kulli shayin shaheed<b>un</b>


Maududi:
  کیا  توٚہۍ  چِھو  نا  وُچھان  زِ  اللہ  تعالیٰ  ہس  برونٛہہ  کنہِ  چِھ  سجدٕہ  کران  تِم  سٲری  یِم  آسمانن  منٛز  چِھ،  تہٕ  یِم  زمینس  اندر  چِھ،  آفتاب  تہٕ  زوٗن  تہٕ  تارک،  تہٕ  پہاڑ  تہٕ  کُلۍ  تہٕ  جانور،  تہٕ  واریاہ  انسان،  تہٕ  واریاہ  تِم  لُکھ  یِم  عذابٕکۍ  حقدار  چِھ  سپٕدمٕتۍ؟  تہٕ  یَس  اللہ  تعالیٰ  ذلیل  و  خوار  کرِ،  تس  چُھنہٕ  پتہٕ  کانٛہہ  عزت  دِنہٕ  وول۔  اللہ  تعالیٰ  یِکینژھاہ  یژھان  چُھ  تہِ  چُھ  کران۔

Jalandhary:
  ایا  وُچھان  چھُکھنا  ژٕہ  اے  وُچھ  وُنہِ  کہ  بے  شک  اللہ  تعالیٰ  ہس  چھِ  سجدہ  دِوان  تِم  سٲری  مخلوقات  یِم  آسمانن  منٛز  چھِ،  بیٚیہِ  تِم  سٲری  مخلوقات  یِم  زمینن  منٛز  چھِ،  بیٚیہِ  آفتاب  بیٚیہِ  زوٗن  بیٚیہِ  ستارٕہ،  بیٚیہِ  کۅہ  تہٕ  کُلۍ  بیٚیہِ  سٲری  چارپا  بیٚیہِ  لوٗکو  اندرٕہ  واریاہ۔  باوجود  ایں  کہ  سٲری  مخلوقات  چھِ  تٲبع  تہٕ  فرماں بردار  اللہ  تعالیٰ  ہس  مگر  انسان  یِمن  خاص  عقل  آیہِ  عطا  کرنہٕ  تِمَو  منٛزٕ  چھِنہٕ  سٲری  فرماں بردار  بلکہ  چھِ  واریاہ  فرمانبردار  مگر  واریاہ  چھِ  تِمَو  اندرٕہ  تِم  یِمن  پٮ۪ٹھ  نافرمٲنی  سببہٕ  عذابس  مستحق  آسُن  چھُ  آمُت  قرار  دِنہٕ  یعنی  یِم  مستحق  عذاب  چھِ  سپٕدۍ  مٕتۍ۔  پٔزکتھ  چھےٚ  یٔہے  کہ  یِمن  اللہ  تعالیٰ  خوار  و  ذلیل  کرِ  تہٕ  ہدایتُک  توفیق  دِیہِ  نہٕ،  تِمن  چھُنہٕ  کانٛہہ  تہِ  عزت  دِوُن۔  بے  شک  اللہ  تعالیٰ  چھُ  تی  کران  یہِ  یژھان  چھُ،  سُہ  چھُ  اختیار  وول۔

Transliteration:
  Alam tara anna All<u>a</u>ha yasjudu lahu man fee a<b>l</b>ssam<u>a</u>w<u>a</u>ti waman fee alar<u>d</u>i wa<b>al</b>shshamsu wa<b>a</b>lqamaru wa<b>al</b>nnujoomu wa<b>a</b>ljib<u>a</u>lu wa<b>al</b>shshajaru wa<b>al</b>ddaw<u>a</u>bbu wakatheerun mina a<b>l</b>nn<u>a</u>si wakatheerun <u>h</u>aqqa AAalayhi alAAa<u>tha</u>bu waman yuhini All<u>a</u>hu fam<u>a</u> lahu min mukrimin inna All<u>a</u>ha yafAAalu m<u>a</u> yash<u>a</u><b>o</b>


Maududi:
  یِم  چِھ  زٕہ  فریق،  یِمن  درمیان  پننِس  ربّ  سٕندِس  معاملس  منٛز  جھگڑٕ  چُھ۔  ﴿یتھ  جایہِ  چِھ  خُداے  سٕندِس  بارس  منٛز  جھگڑٕ  کرن  وٲلۍ  تمام  گروہ  تِہندِ  کثرت  باوجود  دۅن  فریقن  منٛز  بٲگراونہٕ  آمٕتۍ۔  اکھ  فریق  چُھ  سُہ  یُس  انبیاء  علیھم  السلامن  ہٕنز  کتھ  مٲنِتھ  خُداے  سٕنز  صحیح  بندگی  چُھ  اختیار  کران۔  دوٚیِم  چُھ  سُہ  یُس  تِہنز  کتھ  چُھنہٕ  مانان،  تہٕ  کُفرٕچ  وَتھ  چُھ  اختیار  کران،  خواہ  تس  ٲسِتن  پانہٕ  وٲنۍ  کٲتیاہ  تہِ  اختلاف،  تہٕ  تٔمۍ  سٕندۍ  کُفرن  ٲسِتن  کٲژاہ  مختلف  صوٗرتہٕ  اختیار  کرِمٕژ﴾  یِمو  منٛزٕ  تِم  لُکھ  یِمو  کُفر  کوٚر،  تِہِندِ  خٲطرٕ  چِھ  نارٕوۍ  لباس  کپٹاونہٕ  آمٕتۍ،  تِہندٮ۪ن  کلن  پٮ۪ٹھ  یِیہِ  گرکہٕ  دِوُن  آب  تراونہٕ۔

Jalandhary:
  یِم  زٕہ  چھِ  اَکھ  أکۍ  سٕندۍ  مدعی۔  ہَر  چھَکھ  پننِس  خداے  سٕندِ  خٲطرٕ  بروٗنٹھِمین  آیہ  کریمن  منٛز  یعنی ﴿۔۔۔۔۔۔﴾ یِمن  فرقن  ہٕںز  ذکر  چھےٚ  تِمن  سارِنٕے  چھِ  حق  و  بٲطلس  پٮ۪ٹھ  آسنہٕ  کہ  حیثیتہٕ  زٕہ  فریق۔  اَکھ  گوٚو  باایمان  یِم  پننِس  پروردگار  سٕندین  سارِنٕے  احکامن  چھِ  تسلیم  کران۔  دوٚیُم  فریق  گوٚو  ساری  کٲفر،  یہوٗدۍ،  نصاریٰ،  مجوس،  مُشرکین،  صایٔبین  وغٲرٕہ۔  یِم  نہٕ  پننِس  پروردگار  سٕندین  احکامن  تسلیم  کران  چھِ،  تِہٕنز  اطاعت  قبول  کران  چھِ۔  یِم  دۅشوے  فریق  چھِ  دعویٰ  ہس  اندر،  بحثس  اندر،  مناظرس  اندر  اَکھ  أکۍ  سٕندۍ  مدمقابل  روزان  جہادو  قتال  کِس  موقعس  پٮ۪ٹھ۔  چنانچہ  جنگِ  بدرس  منٛز  اَکہِ  طرفہٕ  حضرت  علی  مرتضیٰ،  حضرت  حمزہ،  حضرت  عبیدتہ  بن  الحارث  رضی  اللہ  عنہم،  بیٚیہِ  طرفہٕ  کٲفرو  أندرٕہ  ترےٚ  زٔنۍ۔  عتبہ،  شیبہ،  ولید۔  اَمہِ  پتہٕ  چھُ  اللہ  تعالیٰ  فرماوان  یِمن  دۅشوُنۍ  جماعتن  ہُنٛد  انجام۔  وۅنۍ  یِم  کٲفر  چھِ  تِہِندِ  خٲطرٕ  چھُ  آمُت  کپٹنہٕ  نارُک  پَلو  تہٕ  جامہٕ۔  یعنی  تِمن  آسہِ  نارٕے  نار  پرتھ  طرفہٕ  پھیٚرنٕکۍ  پٲٹھۍ  پرتھ  طرفہٕ  وَلنہٕ  آمُت۔  تِمن  یِیہِ  کلہٕ  پٮ۪ٹھہٕ  تراونہٕ  جہنمٕچ  رَسٕر۔

Transliteration:
  H<u>atha</u>ni kha<u>s</u>m<u>a</u>ni ikhta<u>s</u>amoo fee rabbihim fa<b>a</b>lla<u>th</u>eena kafaroo qu<u>tt</u>iAAat lahum thiy<u>a</u>bun min n<u>a</u>rin yu<u>s</u>abbu min fawqi ruoosihimu al<u>h</u>ameem<b>u</b>


Maududi: ییٚمہِ سٍتۍ تِہندۍ مٕسلے یٲتۍ نہٕ کینٛہہ بلکہ گلنکھ یٔڈ منٛزٕکۍ حصّہ تہِ،
Transliteration: Yu<u>s</u>haru bihi m<u>a</u> fee bu<u>t</u>oonihim wa<b>a</b>ljulood<b>u</b>
Jalandhary:
  ییٚمہِ  سٍتۍ  پُھسرٕہ  وَسن  تِمن  أندرٕہ  نیٚبرٕہ۔  ڈوٚمب  تہٕ  أندرم  تہِ  دَزنکھ  بیٚیہِ  دزیٚکھ  سورُے  پوست۔


Maududi:
  ییٚلہِ  تہِ  تِم  کھوٚژِتھ  کرن  جہنم  نِشہِ  نیرنٕچ  کوٗشش،  بیٚیہِ  یِن  دکہٕ  دِتھ  تٔتھۍ  منٛز  چھکنہٕ  تہٕ  وَننہٕ  یِیکَھ  وُچِھو  وۅنۍ  دزنُک  مزٕہ۔

Jalandhary:
  ییٚلہِ  ییٚلہِ  تِم  ارادہ  آسن  کران  جہنمس  منٛز  نیرنُک،  بیٚیہِ  آسن  واتناونہٕ  یِوان  تتھ  منٛز  تِمَو  ڈیسو  تہٕ  گۅرزَو  سٍتۍ،  وَننہٕ  آسیکھ  یِوان۔  ژٕہِو  ہمیشہِ  خٲطرٕ  مزٕہ  دَزنہٕ  کہ  عذابُک۔

Transliteration:
  Kullam<u>a</u> ar<u>a</u>doo an yakhrujoo minh<u>a</u> min ghammin oAAeedoo feeh<u>a</u> wa<u>th</u>ooqoo AAa<u>tha</u>ba al<u>h</u>areeq<b>i</b>


Maududi:
  ﴿دوٚیمہِ  پاسہٕ﴾  یِمو  لُکو  ایمان  اوٚن،  تہٕ  یِمو  نیک  عملہٕ  کرِ،  تِمن  کرِ  اللہ  تعالیٰ  تِتھیٚن  جنتن  منٛز  دٲخل،  یِمن  بٔنۍ  کِنۍ  کۅلہٕ  آسن  پکان،  تَتہِ  یِن  تِم  سۅنہٕ  سٕندیٚو  کریو  تہٕ  مۅختہٕ  سٍتۍ  آراستہٕ  کرنہٕ،  تہٕ  تِہندۍ  لباس  آسن  ریشمہِ  ہٕندۍ۔

Jalandhary:
  پٔزِپٲٹھۍ  اللہ  تعالیٰ  واتناوِ  تِمن  لوٗکن  یِمَو  ایمان  اوٚن  تہٕ  رٕژٕ  عملہٕ  کریکھ  جنتہٕ  کین  تِمن  باغن  منٛز  یِمَو  مٔنزۍ  کۅلہٕ  تہٕ  جۅیہِ  آسن  پکان،  زیور  یِیہِ  گنڈنہٕ  تِمن  جنتس  منٛز  سۅنہٕ  سٕندۍ  کٔرۍ  بیٚیہِ  مۅختہٕ  مالہٕ،  بیٚیہِ  آسہِ  تِہُنٛد  لباس  جنتس  منٛز  پوٹ۔  دنیاہس  منٛز  چھُ  سۅن  رۅپھ  تہٕ  پوٹ  مسلمان  مردن  پٮ۪ٹھ  حرام  کیازِ  نبی  کریم  صلی  اللہ  علیہ  و سلمو  فرموو ﴿۔۔۔۔۔۔۔۔۔﴾ یعنی  سۅن  تہٕ  پوٹ  آو  حلال  کرنہٕ  میانین  اُمت  چن  زنانن  پٮ۪ٹھ  مگر  حرام  آے  کرنہٕ  یِم  چیز  میانہِ  اُمت  کین  مردن  پٮ۪ٹھ۔  لہٰذا  یُس  مرد  سۅن،  رۅپھ  تہٕ  پوٹ  استعمال  کرِ  دنیاہس  اندر  سُہ  آسہِ  ٲخرتس  اندر  محروم  جنتہٕ  کیو  زیورو  نِشہِ۔

Transliteration:
  Inna All<u>a</u>ha yudkhilu alla<u>th</u>eena <u>a</u>manoo waAAamiloo a<b>l</b><u>ssa</u>li<u>ha</u>ti jann<u>a</u>tin tajree min ta<u>h</u>tih<u>a</u> alanh<u>a</u>ru yu<u>h</u>allawna feeh<u>a</u> min as<u>a</u>wira min <u>th</u>ahabin waluluan walib<u>a</u>suhum feeh<u>a</u> <u>h</u>areer<b>un</b>


Maududi:
  تِمن  آو  پٲکیزہ  کتھ  قبول  کرنُک  ہدایت  بخشنہٕ،  تہٕ  تِمن  آیہِ  تعریف  کرنہٕ  آمتِس  ﴿اللہ  تعالیٰ﴾  سٕنزِ  وَتہِ  کُن  رہنمٲئی  کرنہٕ۔

Jalandhary:
  یہِ  سورُے  انعام  و  اکرام  آسہِ  تِمن  ییٚمہِ  سببہٕ  کہ  دنیا  ہس  منٛز  کیا  آیہِ  وَتھ  ہاونہٕ  تِمن  باایمانن  پاک  کلامس  کُن،  سُہ  گوٚو  کلہٕ  طیبہ۔  بیٚیہِ  آیکھ  وَتھ  ہاونہٕ  قٲبل  تعریف  وَتہِ  کُن،  سۅ  وَتھ  گٔیہِ  دینِ  اسلام،  صراط  مستقیم۔  تَمہِ  کی  برکتہٕ  آکھ  جنت  تہٕ  جنتہٕ  چہ  نعمژٕہ،  جنتُک  زیور  عطا  کرنہٕ۔

Transliteration:
  Wahudoo il<u>a</u> a<b>l</b><u>tt</u>ayyibi mina alqawli wahudoo il<u>a</u> <u>s</u>ir<u>at</u>i al<u>h</u>ameed<b>i</b>


Maududi:
  یِمو  لُکو  کفر  کوٚر،  تہٕ  یِم  ﴿از﴾  اللہ  تعالیٰ  سٕنزِ  وَتہِ  نِشہِ  رُکاوان  چِھ،  تہٕ  تمہِ  مسجدِ  حرام  کہ  زیارت  نِشہِ  چِھ  لُکن  ٹھوٚر  بٔنِتھ،  یۅسہٕ  اَسہِ  سارِنٕے  لُکن  ہٕندِ  خٲطرٕ  بنٲومٕژ  چھےٚ۔  ﴿یعنی  محمد  صلی  اللہ  علیہ و سلمس  تہٕ  تِہندٮ۪ن  پیرو  کارن  چِھنہٕ  حج  تہٕ  عمرہ  کرنہٕ  دِوان﴾  یتھ  منٛز  مقٲمی  باشندن  تہٕ  نیبرٕ  پٮ۪ٹھہٕ  یِنہٕ  والیٚن  ہٕندۍ  حقوق  برابر  چِھ  ﴿تِہنز  رٔوِش  چھےٚ  یقیناً  سزاہٕچ  حقدار﴾،  یتھ  ﴿مسجدِ  حرامس﴾  اندر  یُس  تہِ  سیٚزرٕ  نِشہِ  ۂٹِتھ  ظلمُک  طریقہٕ  اختیار  کرِ  سُہ  وُچھناوون  أسۍ  دگ  تُلوٕنہِ  عذابُک  مزٕہ۔

Jalandhary:
  پٔزِپٲٹھۍ  یِمَو  لوٗکو  کفر  تہٕ  انکار  کوٚر،  بیٚیہِ  چھِ  تِم  پتھ  رٹان  لوٗکن  خداے  سٕنزِ  وَتہِ  نِشہِ  یعنی  اسلام  نِشہِ،  بیٚیہِ  چھِ  پتھ  رٹان  لوٗکن  تَمہِ  محترم  مسجدِ  نِشہِ  یۅسہٕ  اَسہِ  مقرر  چھےٚ  کٔرمٕژ  سارِنٕے  لوٗکن  ہٕندِ  خٲطرٕ  عبادتٕچ  جاے  یتھ  منٛز  برابر  چھُ  تَتِیُک  روزن  وول  تہِ،  تَمہِ  نیبر  بیٚیو  شہرو  پٮ۪ٹھہٕ  یِنہٕ  وول۔  اَکھ  یِم  لوٗکن  پتھ  رٹن  دینِ  اسلام  نِشہِ  بیٚیہِ  مسجدِ  حرام  یتھ  منٛز  کعبہ  شریف  چھُ  تَمہِ  کہ  زیارت  نِشہِ،  بیٚیہِ  یِم  لوٗکھ  اَتھ  مسجدِ  حرامس  اندر  دین  اسلامس  خلاف  کانٛہہ  کٲماہ  کرن  یا  کفر و شرکُک  ارادہ  کرن،  سُہ  ژٕہناوون  أسۍ  دَگ  تہٕ  دود  تُلہٕ  وُنہِ  عذابُک  مزٕہ۔

Transliteration:
  Inna alla<u>th</u>eena kafaroo waya<u>s</u>uddoona AAan sabeeli All<u>a</u>hi wa<b>a</b>lmasjidi al<u>h</u>ar<u>a</u>mi alla<u>th</u>ee jaAAaln<u>a</u>hu li<b>l</b>nn<u>a</u>si saw<u>a</u>an alAA<u>a</u>kifu feehi wa<b>a</b>lb<u>a</u>di waman yurid feehi biil<u>ha</u>din bi<i><u>th</u></i>ulmin nu<u>th</u>iqhu min AAa<u>tha</u>bin aleem<b>in</b>


Maududi:
  یاد  کٔرِو  سُہ  وقت  ییٚلہِ  اسہِ  ابراہیم  علیہ  السلام  سٕندِ  خٲطرٕ  ییٚمہِ  گھرٕچ  ﴿خانہ  کعبٕچ﴾  جاے  ٲس  تجویز  کٔرمٕژ،  ﴿امہِ  ہدایت  سان﴾  زِ  مےٚ  سٍتۍ  مَہ  کٔریوٗن  کانٛہہ  شریک،  تہٕ  میون  گھرٕ  تھٲوِیوٗن  طواف  کرن  والیٚن  تہٕ  قیام،  رکوع  تہٕ  سجدٕہ  کرن  والیٚن  خٲطرٕ  پاک۔

Jalandhary:
  لوٗکن  نِشہِ  کٔرِو  ذکر  ییٚلہِ  تیار  کٔراَسہِ  ابراہیم  علیہ  السلام  سٕندِ  خٲطرٕ  گرچ  جایہ،  تتھ  عبادتس  منٛز  مَہ  تھٲوِیوٗن  شریک  مےٚ  سٍتۍکانٛہہ  چیز،  پاک  تھٲوِیوٗن  میون  گرٕ  عبادت  کروُنین  ہٕندِ  خٲطرٕ،  خانہ  کعبہ  تیار  کرنٕچ  جاے  سٍتۍ  فرمووہس،  یہِ  مکانہٕ  کٔریوٗن  تیار  میانہِ  عبادت  خٲطرٕ،  نٮ۪ماز  پروُنین  ہٕندِ  خٲطرٕ،  یِم  نٮ۪مازِ  اندر  رکوع  تہٕ  سجدٕہ  کروُنۍ  آسن۔

Transliteration:
  Wai<u>th</u> bawwan<u>a</u> liibr<u>a</u>heema mak<u>a</u>na albayti an l<u>a</u> tushrik bee shayan wa<u>t</u>ahhir baytiya li<b>l</b><u>tta</u>ifeena wa<b>a</b>lq<u>a</u>imeena wa<b>al</b>rrukkaAAi a<b>l</b>ssujood<b>i</b>


Maududi:
  تہٕ  لُکن  دِیوِ  حج  خٲطرٕ  اذنِ  عام،  زِ  تِم  یِیِن  تۅہیہِ  نِشہِ  پرٛتھ  دوٗر  دراز  جایہِ  پٮ۪ٹھہٕ  پیدل  تہٕ  اوٗنٹن  پٮ۪ٹھ  سوار۔

Jalandhary:
  بیٚیہِ  ووٚن  اَسہِ  ابراہیم  علیہ  السلامس  کہ  اعلان  کٔرِو  لوٗکن  اندر  اَمہِ  گرٕچ  زیارت  کرنُک۔  اَمہِ  اعلانہٕ  سٍتۍ  یِن  لوٗکھ  تۅہیہِ  کُن  اَمہِ  گرٕ  کہ  زیارت  خٲطرٕ  لاران  تہٕ  گاران،  پٔتھٕرۍ  تہٕ  سوارین  پٮ۪ٹھ،  تِمن  سوارین  پٮ۪ٹھ  یِمہٕ  دوٗر  دراز  سفر  کرنہٕ  سٍتۍ  لاغر  تہٕ  سُست  آسن  سپزمَژٕہ،  یِن  تِمہٕ  سوارِ  دوٗریٚو  وَتو  پٮ۪ٹھہٕ  کۅہ  دَرو  مٔنزۍ۔

Transliteration:
  Waa<u>thth</u>in fee a<b>l</b>nn<u>a</u>si bi<b>a</b>l<u>h</u>ajji yatooka rij<u>a</u>lan waAAal<u>a</u> kulli <u>da</u>mirin yateena min kulli fajjin AAameeq<b>in</b>


Maududi:
  تاکہ  تِم  فٲیدٕہ  وُچَھن  یِم  ییٚتہِ  تِہندِ  خٲطرٕ  چِھ  تھاونہٕ  آمٕتۍ،  تہٕ  کینٛژھن  مقرر  دۅہن  اندر  ہیٚیِن  تِمن  جانورن  پٮ۪ٹھ  اللہ  تعالیٰ  سُند  ناو،  یِم  اسہِ  تِمن  عطا  چِھ  کٔرِمٕتۍ،  پانہٕ  تہِ  کھیٚیِن  تہٕ  بیٚیہِ  دِیِن  تنگ  دست  محتاجن  تہِ۔

Jalandhary:
  یُتھ  واتن  تہٕ  حٲضر  سپدن  پننین  دینی  تہٕ  دنیاوی  فٲیدن  حاصل  کرنہٕ  خٲطرٕ ﴿دینی  فٲیدہ  چھُ  مقصود  باالذات  دنیوی  فٲیدہ  چھُ  تابع  غیرمقصود﴾ بیٚیہِ  یُتھ  خداے  سُند  یاد  کرن  تِمن  دۅہن  منٛز  یِم  معلوم  تہٕ  مقرر  چھِ ﴿تِم  گٔے  دٔہِم،  کٔہِم،  تہٕ  بٔہِم﴾ قربان  کرنہٕ  خٲطرٕ  تِمن  جانورن  یِم  اللہ  تعالیٰ  نٕے  عطا  کٔرِمٕتۍ  چھِ  مخصوص  چاروایو  أندرٕہ  یعنی  گاو،  اونٹ،  ژھاوُل  تہٕ  کتھ۔  تِمنٕے  ذبح  کرنہٕ  کہ  وقتہٕ  ہیٚن  خداے  سُنٛد  ناو  یعنی  پرن  ذبح  کران  بسم  اللہ  اللہ  اکبرُ۔  پس  کھیٚیِو  پانہٕ  تِمن  قربانی  ہٕندین  ہٕندِ  مازٕ  أندرٕہ،  بیٚیہِ  کھیٲوِیوٗکھ  مصیبت  زدہ  تہٕ  محتاج  بلکہ  مالدار  اثخاص  تہِ  ہے  کھیٲوِیوٗکھ  کانٛہہ  حرج  چھُنہٕ۔

Transliteration:
  Liyashhadoo man<u>a</u>fiAAa lahum waya<u>th</u>kuroo isma All<u>a</u>hi fee ayy<u>a</u>min maAAloom<u>a</u>tin AAal<u>a</u> m<u>a</u> razaqahum min baheemati alanAA<u>a</u>mi fakuloo minh<u>a</u> waa<u>t</u>AAimoo alb<u>a</u>isa alfaqeer<b>a</b>


Maududi:
  پتہٕ  کٔرِن  پنُن  مَل  دوٗر،  تہٕ  کٔرِن  پننہِ  نذرٕ  پوٗرٕ،  بیٚیہِ  کٔرِن  ییٚمہِ  قدیم  گھرُک  طواف۔

Jalandhary:
  توپتہٕ  گژِھہ  لوٗکن  ہُنٛد  دوٗر  کرُن  پَنُن  مَل  تہٕ  کثافت  یعنی  احرام  مٕژراوُن  مَس  کاسُن  یا  کٕرٛپُن،  بیٚیہِ  کٲسِن  نَم  بیٚیہِ  ہیوٚن  اصلاح  بیٚیہِ  گژھن  کرٕنۍ  پوٗرٕ  پنٕنۍ  واجبات  بیٚیہِ  کٔرِن  طواف  خانہ  کعبس  یُس  مامون  تہٕ  محفوظ  چھُ،  طواف  زیارت،  یہِ  طواف  چھُ  فرض۔

Transliteration:
  Thumma lyaq<u>d</u>oo tafathahum walyoofoo nu<u>th</u>oorahum walya<u>tt</u>awwafoo bi<b>a</b>lbayti alAAateeq<b>i</b>


Maududi:
  یہِ  اوس  ﴿کعبہ  کہ  تعمیرُک  مقصد﴾  تہٕ  یُس  اکھاہ  اللہ  تعالیٰ  سٕنزن  قٲیِم  کرنہٕ  آمژن  حُرمتن  ہُند  احترام  کرِ،  تیٚلہِ  چُھ  یہِ  تٔمۍ  سٕندِس  ربّس  نزدیک  خۅد  تٔمۍسٕے  خٲطرٕ  بہتر۔  تہٕ  تُہندِ  خٲطرٕ  آے  چاروٲے  حلال  کرنہٕ،  ﴿یتھ  موقعس  پٮ۪ٹھ  چُھ  چاروایَن  ہٕندِ  حلال  کرنہٕ  چہِ  ذکرِ  سٍتۍ  زٕہ  غلط  فہمیہِ  دوٗر  کرنُک  مقصد۔  اوّل  یہِ  زِ  قریش  تہٕ  مُشرِکینِ  عرب  ٲسۍ  بحیرہ،  سائبہٕ،  وصیلہ  تہٕ  حام  تہِ  اللہ  تعالیٰ  سٕنزن  قٲیم  کرنہٕ  آمژَن  حُرمتن  منٛز  شُمار  کران۔  امہِ  موجوب  آو  فرماونہٕ  زِ  یِم  چَھنہٕ  تٔمۍ  سٕنز  قٲیِم  کرنہٕ  آمژٕ  حرمتہٕ  بلکہ  چِھ  تٔمۍ  سٲری  چاروٲے  حلال  کٔرِمٕتۍ۔  دوم  یہِ  زِ  احرام  کِس  حالتس  منٛز  یِتھہٕ  پٲٹھی  شکار  چُھ  حرام،  تِتھے  پٲٹھۍ  یِنہٕ  یہِ  سمجھنہٕ  یِیہِ  زِ  اتھ  حالتس  منٛز  چُھ  چاروٲے  ذبح  کرٕنۍ  تہٕ  تِم  کھیٚنۍ  تہِ  حرام۔  امہِ  موجوب  چُھ  وننہٕ  آمُت  زِ  یہِ  چُھنہٕ  اللہ  تعالیٰ  سٕندیٚو  قٲیِم  کرنہٕ  آمژو  حُرمتو  منٛزٕ  کینٛہہ﴾  سِواے  تِمو  چیزو  یِم  تۅہیہِ  وَننہٕ  چِھ  آمٕتۍ،  لہٰذا  بٔچِو  پۅتلیٚن  ہٕنزٕ  گندگی  نِشہِ؟  اَپزیو  کتھو  نِشہِ  کٔرِو  پرہیز۔

Jalandhary:
  اَکھ  گٔیہِ  یہِ  کتھ،  اَمہِ  علاوٕہ  چھُ  خداے  سٕندین  احکامن  ہٕںز  قدر  کرٕنۍ،  یُس  اَکھاہ  خداے  سٕندین  محترم  احکامن  ہُنٛد  تعظیم  بجااَنہِ،  تہِ  چھُ  تَسٕندِ  خٲطرٕ  سٮ۪ٹھاہ  بہتر  پننِس  پروردگارس  نِشہِ۔  تَمہِ  سٍتۍ  بنیٚس  ثواب  بیٚیہِ  لبہِ  عذاب  نِشہِ  نجات۔  بیٚیہِ  آیہِ  تُہٕندِ  خٲطرٕ  حلال  کرنہٕ  چارپا  ییٚلہِ  تِمن  خداے  سُنحد  ناو  ہیتھ  ذبح  یِیہِ  کرنہٕ  مگر  نہٕ  تِم  جانور  یِمن  ہُنٛد  حکم  تۅہیہِ  پٮ۪ٹھ  پرنہٕ  یِوان  چھُ۔  تِم  گٔے  تِمے  جانور  یِمن  ہٕںز  ذکر  سورہ  انعامس  منٛز  کرنہٕ  آیہِ ﴿سُہ  گوٚو  خود  مۅردٕہ،  خون،  خنزیر،  بیٚیہِ  یُس  جانور  خدایس  ورٲے  بیٚیہِ  کٲنسہِ  ہٕندِ  ناوٕہ  تَسُنٛد  قُرب  ژھانڈنہٕ  خٲطرٕ  ذبح  یِیہِ  کرنہٕ﴾  پس  روٗزِو  پتھ  پۅتلین  ہٕنز  پرستش  کرنہٕ  چہ  ناپٲکی  نِشہِ،  بیٚیہِ  روٗزِو  پتھ  اَپٕز  کتھ  وَننہٕ  نِشہِ،  اَپٕز  گوٲہی  دِنہٕ  نِشہِ۔

Transliteration:
  <u>Tha</u>lika waman yuAAa<i><u>thth</u></i>im <u>h</u>urum<u>a</u>ti All<u>a</u>hi fahuwa khayrun lahu AAinda rabbihi wao<u>h</u>illat lakumu alanAA<u>a</u>mu ill<u>a</u> m<u>a</u> yutl<u>a</u> AAalaykum fa<b>i</b>jtaniboo a<b>l</b>rrijsa mina alawth<u>a</u>ni wa<b>i</b>jtaniboo qawla a<b>l</b>zzoor<b>i</b>


Maududi:
  یک سوٗ  سپدِتھ  بٔنِو  اللہ  تعالیٰ  سٕندۍ  بندٕہ،  تس  سٍتۍ  مَہ  کٔرِیوٗن  کانٛہہ  شریک۔  تہٕ  یُس  اکھاہ  خُدایس  سٍتۍ  شرک  کرِ۔  تیٚلہِ  زنتہٕ  پیوٚو  سُہ  آسمان  پٮ۪ٹھہٕ  ؤسِتھ،  وۅنۍ  یاتہٕ  نِن  تس  پرندٕہ  تونتہِ  منٛز  تُلِتھ،  نَتہٕ  چَھکہِ  تس  ہوا  تتھ  جایہِ  نِتھ،  ییٚتہِ  تس  ریزٕہ  ریزٕہ  گژھن۔  ﴿ییٚمہِ  مثالہِ  نِشہِ  چُھ  آسمان  مُراد  انسان  سٕنز  فطری  حالت  یتھ  منٛز  سُہ  أکِس  خُدایس  ورٲے  کٲنٛسہِ  ہُنٛد  بندٕہ  چُھنہٕ  آسان،  تہٕ  توحید  ورٲے  چَھنہٕ  أمۍ  سٕنز  فطرت  بیٚیہِ  کُنہِ  مذہبس  زانان۔  اگر  انسان  انبیاہن  ہٕنز  رہنمٲئی  قبول  کرِ،  تیٚلہِ  چُھ  سُہ  اتھ  فطری  حالتس  پٮ۪ٹھ  علم  و  بصیرت  سان  قٲیِم  سپدان،  تہٕ  برونٛہہ  کُن  چُھ  أمۍ  سُند  وُڈَو  مزید  تھزرن  کُنُے  آسان،  نَہ  زِ  پستی  ین  کُن۔  مگر  شرک  ﴿تہٕ  شِرکٕے  یوت  نہٕ  بلکہ  دہریّت  تہٕ  الحاد  تہِ﴾  اختیار  کران  کرانٕے  چُھ  سُہ  پننہِ  فطرت  کہ  آسمان  پٮ۪ٹھہٕ  اچانک  ؤسِتھ  پیوان،  تہٕ  پتہٕ  چھےٚ  أمِس  دۅیَو  صورتَو  منٛز  اکھ  صوٗرت  لٲزماً  پیش  یِوان۔  دویم  یہِ  زِ  أمۍ  سٕندِ  پننہِ  نفسٕکۍ  خواہشات  تہٕ  أمۍ  سٕندۍ  پنٕنۍ  جذبات  تہٕ  تخیّلات  چِھ  أمِس  تۅہ  پھلِکۍ  پٲٹھۍ  ہواہس  منٛز  پکناوان  تہٕ  ٲخر  کار  چِھس  کُنہِ  سٔنِس  دۅبس  منٛز  چھکان۔﴾

Jalandhary:
  درحالتیکہ  مٲیل  ٲسِو  توٚہۍ  معبودِ  برحقس  کُن  تس  کانٛہہ  اَکھ  شریک  ٹٔھہراونہٕ  ورٲے،  کیازِ  یُس  اکھاہ  کُنِس  معبودس  شریک  ٹھہراوِ  تٔمۍ  سٕنز  مثال  چھےٚ  زَن  سُہ  آسمانہٕ  پیوٚو  پتھر  ؤسِتھ  توپتہٕ  تُل  مۅردار  خۅر  جانورو  دِگہِ  دِگہِ  یا  دُیت  تیز  واوَن  بٔرِتھ  کُنہِ  دوٗر  جایہِ  ییٚتہِ  سُہ  ہلاک  گوٚو۔  بہرحال  سُہ  گوٚو  یِتھے  پٲٹھۍ  یُس  شخص  شرک  ٹھہراوان  چھُ  خدایس،  سُہ  چھُ  یا  کٲنسہِ  ہٕندِ  اَتھہٕ  مارٕہ  گژھان  یا  چھُ  خۅد  بخۅد  مَران،  پرتھ  حالس  منٛز  چھُ  تس  جہنمس  اندر  واتُن۔

Transliteration:
  <u>H</u>unaf<u>a</u>a lill<u>a</u>hi ghayra mushrikeena bihi waman yushrik bi<b>A</b>ll<u>a</u>hi fakaannam<u>a</u> kharra mina a<b>l</b>ssam<u>a</u>i fatakh<u>t</u>afuhu a<b>l</b><u>tt</u>ayru aw tahwee bihi a<b>l</b>rree<u>h</u>u fee mak<u>a</u>nin sa<u>h</u>eeq<b>in</b>


Maududi:
  یہِ  چُھ  اصل  معاملہٕ  ﴿یہِ  سمجھوٗن﴾  تہٕ  یُس  اللہ  تعالیٰ  سٕندٮ۪ن  مقرر  کرنہٕ  آمتیٚن  شعائرن  ہُند  احترام  کرِ،  تیٚلہِ  چُھ  یہِ  دِلن  ہٕندِ  تقویٰ  سٍتۍ۔  ﴿یعنی  یہِ  چُھ  دل  کہ  احترام  کہِ  تقویٰ  ہُک  نتیجہِ،  بیٚیہِ  چھےٚ  امہِ  کتھہِ  ہٕنز  علامت  زِ  انسان  سٕندِس  دِلس  منٛز  چُھ  کینٛہہ  نتہٕ  کینٛہہ  خوف،  تیٚلی  چُھ  سُہ  تٔمۍ  سٕندٮ۪ن  شعائرن  ہُند  احترام  کران۔﴾

Jalandhary:
  یہِ  کتھ  تہِ  گٔیہِ  ختم،  وۅنۍ  بوٗزِو  توٚہۍ  اَکھ  خاص  کتھ  قربٲنی  ہٕندِس  جانورس  متعلق۔  بیٚیہِ  یُس  تعظیم  کٔرِو  خداے  سٕندین  دین  کیٚن  یادگارن  تہٕ  نشانن  یعنی  حج  کیٚن  حکمن  بیٚیہِ  قربان  کیٚن  جانورن  ہُنٛد۔  پس  بے  شک  یِمن  چیزن  ہٕںز  عظمت  چھےٚ  حاصل  سپدان  دِلہٕ  سٍتۍ  خدایس  کھۅژنہٕ  سٍتۍ۔

Transliteration:
  <u>Tha</u>lika waman yuAAa<i><u>thth</u></i>im shaAA<u>a</u>ira All<u>a</u>hi fainnah<u>a</u> min taqw<u>a</u> alquloob<b>i</b>


Maududi:
  تۅہیہِ  چُھو  أکِس  مقرر  وقتس  تام  تِمن  ﴿ہدی  ہٕندٮ۪ن  جانورن﴾  نِشہِ  فٲیدٕہ  تُلنُک  حق،  ﴿گۅڈنِکِس  آیتس  منٛز  چھےٚ  شعائر  اللہ  کہ  احترام  کہ  عام  حُکمہٕ  پتہٕ  یہِ  کتھ  اکھ  غلط  فہمی  دوٗر  کرنہٕ  مۅکھہٕ  فرماونہٕ  آمٕژ۔  شعائر  اللہ  ہس  منٛز  چِھ  ہدی  ہٕندۍ  جانور  تہِ  شامل۔  اہلِ  عرب  ٲسۍ  یہِ  سمجھان  زِ  یِمن  جانورن  گژِھہ  نہٕ  بیت  اللہ  ہس  کُن  نِوان  نِوان  سوار  سپدُن،  نہ  گژِھہ  یِمن  کانٛہہ  بور  کھالُن  تہٕ  نہ  گژِھہ  یُہُند  دۅد  یُن  چیٚنہٕ۔  یٔہے  غلط  فہمی  دوٗر  کرنہٕ  موجوٗب  چُھ  فرماونہٕ  آمُت  زِ  یِمن  یۅسہٕ  کٲم  ہیٚنٕچ  ضرورت  پیٚیہِ  سۅ  ہیٚکِو  یِمن  ہیٚتھ۔﴾  پتہٕ  چھےٚ  تِہندِ  ﴿قربان  کرنٕچ  جاے﴾  أتھۍ  قدیم  گھرس  نِشہِ۔

Jalandhary:
  تُہٕندِ  خٲطرٕ  چھُ  جٲیز  فٲیدٕہ  تُلُن  تِمن  قربان  کین  جانورن  نِشہِ  أکِس  مُعین  وقتس  تانۍ  یوٚت  تانۍ  نہٕ  شرعی  قواعدو  موجوب  تِم  ھدی  یِن  بناونہٕ  توٚت  تانۍ  چھُ  تِمن  پٮ۪ٹھ  سوار  سپدُن،  تِہُنٛد  دۅد  کھیوٚن،  تِمن  پٮ۪ٹھ  بورسارُن  جٲیز  ییٚلہِ  تِم  ھدی  بناونہٕ  آے  اَدٕہ  گژِھہ  یِمَو  سارِوٕے  چیزو  نِشہِ  پتھ  روزُن  مگرہے  سخت  ضرورت  پیٚیہِ۔  توپتہٕ  چھےٚ  تِہِندِ  حلال  سپدنٕچ  جاے  یعنی  ذبح  کرنٕچ  جاے  خانہ  کعبس  نزدیک۔  پٮ۪ٹھہٕ  یہِ  بیان  آو  کرنہٕ  کہ  حرمسٕے  منٛز  گژِھہ  قربان  یُن  کرنہٕ،  اَمہِ  اندرٕہ  گژِھہ  نہٕ  یہِ  خیال  کرُن  کہ  اَمہِ  منٛزٕ  ما  چھُ  مقصد  حرمُک  تعظیم  کرُن،  تہِ  چھُنہٕ  ہرگز  بلکہ  چھُ  اصل  مقصد  پروردگارسُندُے  تعظیم،  تٔمۍ  سُندُے  قُرب  حاصل  کرُن۔  مذبوح  جانور  یا  یتھ  جایہِ  ذبح  کرنہٕ  یِیہِ  سُہ  چھُ  اَکھ  ذریعاہ،  مقام  تہٕ  جایہِ  ہُنٛد  تخصیص  چھُ  بعض  حکمتن  ہٕندِ  وجہ۔  تِم  تخصیصات  ہرگاہ  مقصود  آسن  تیٚلہِ  بدلہٕ  ہن  نہٕ  تِم  کُنہِ  شریعتس  اندر  مگر  تِمن  ہُنٛدبدلہٕ  چھُ  ظٲہر۔  تقرب  الی  اللہ  یُس  اصل  مقصود  چھُ  سُہ  چھُ  پرتھ  شریعتس  منٛز  محفوظ  روٗدمُت۔  چنانچہ  اللہ  تعالیٰ  چھُ  فرماوان۔

Transliteration:
  Lakum feeh<u>a</u> man<u>a</u>fiAAu il<u>a</u> ajalin musamman thumma ma<u>h</u>illuh<u>a</u> il<u>a</u> albayti alAAateeq<b>i</b>


Maududi:
  پرٛتھ  اُمّت  خٲطرٕ  چُھ  اسہِ  قربٲنی  ہُند  اکھ  قاعدٕہ  مقرر  کوٚرمُت،  تاکہ  ﴿تمہِ  اُمّتٕکۍ﴾  لُکھ  ہیٚن  تِمن  جانورن  پٮ۪ٹھ  اللہ  تعالیٰ  سُند  ناو  یِم  تٔمۍ  تِمن  بخشمٕتۍ  چِھ۔  ﴿ییٚمہِ  آیت  نِشہِ  سپزٕ  زٕہ  کتھہٕ  معلوم۔  اکھ  یہِ  زِ  قربٲنی  چھےٚ  اللہ  تعالیٰ  سٕندٮ۪ن  تمام  شریعتن  ہٕندِس  نظامِ  عبادتس  منٛز  اکھ  لٲزمی  جُز  روٗزمٕژ۔  دوٚیِم  یہِ  زِ  اصلی  چیز  چُھ  اللہ  تعالیٰ  سٕندِس  ناوس  پٮ۪ٹھ  قربٲنی،  یۅسہٕ  تمام  شریعتن  منٛز  یکساں  چھےٚ۔  روٗد  وۅنۍ  امِیُک  وقت  تہٕ  موقع  تہٕ  باقی  تفصیلات،  تِمن  منٛز  چِھ  مختلف  زمانن  ہٕندٮ۪ن  شریعتن  منٛز  مختلف  احکام  روٗدِمٕتۍ۔  یِمن  مختلف  طریقن  منٛز  چُھ  کُنُے  مقصد﴾  لہٰذا  چُھ  تُہُند  خُداے  اکھ،  تہٕ  تٔمۍ  سٕندی  بٔنِو  فرمانبردار  تہٕ  اے  نبی  صلی  اللہ  علیہ و سلم،  بشارت  دِیِو  عاجزانہٕ  رٔوِش  اختیار  کرن  والیٚن۔

Jalandhary:
  بروٗنٹھِم  اہلِ  شریعت  یِم  گُزریمٕتۍ  چھِ  تِمَو  اندرٕہ  چھُ  اَسہِ  پرتھ  اُمتس  قربان  کرُن  مقرر  کوٚرمُت  ییٚمہِ  غرضہٕ  کہ  تِم  آسن  قربان  کِس  تس  مخصوص  جانورس  پٮ۪ٹھ  اللہ  تعالیٰ  سُند  نامِ  پاک  ہیوان  ییٚمۍ  سُہ  جانور  عطا  کوٚرمُت  چھُکھ۔  اَمہِ  اندرٕہ  سَپُد  ثٲبت  کہ  تُہُند  خدا  چھُ  کُنُے۔  پس  کٔرِو  تِہٕںزٕے  اطاعت  تہٕ  فرماں بردٲری،  تسٕندی  یوت  بٔنِو،  موحد  خٲلص  روٗزِو۔  کانٛہہ  جاے  وغٲرٕہ  مَہ  زٲنِیوٗن  باالذات  تعظیمس  سزاوار۔  پننہِ  عملہِ  اندرٕہ  مَہ  ٲسِو  أکِس  ذرس  برابر  تہِ  شرکس  شایِبس  یِنہٕ  دِوان۔  توٚہۍ  دِیِو  بشارت  تہٕ  خۅشخبری  یارسول  اللہ  صلی  اللہ  علیہ  و سلم  خداے  سٕندِس  حکمس  گردن  داروُنین۔

Transliteration:
  Walikulli ommatin jaAAaln<u>a</u> mansakan liya<u>th</u>kuroo isma All<u>a</u>hi AAal<u>a</u> m<u>a</u> razaqahum min baheemati alanAA<u>a</u>mi fail<u>a</u>hukum il<u>a</u>hun w<u>ah</u>idun falahu aslimoo wabashshiri almukhbiteen<b>a</b>


Maududi:
  یُہُند  حال  یہِ  چُھ  زِ  اللہ  تعالیٰ  سٕنز  ذِکر  چِھ  بوزان،  تیٚلہِ  چِھ  تِہِندۍ  دِل  لرزان،  یُس  مصیبت  تہِ  تِمن  پٮ۪ٹھ  چُھ  یِوان،  تتھ  پٮ۪ٹھ  چِھ  صبر  کران،  نماز  چِھ  قٲیِم  کران،  تہٕ  یِکینژھاہ  رزق  اسہِ  تِمن  دِیتمُت  چُھ  تمہِ  منٛزٕ  چِھ  خرچ  کران۔

Jalandhary:
  یِم  اَمہِ  توحید  خالص  کہ  برکتہٕ  چھِ  تِتھِی  ییٚلہِ  تِمن  برونٹھہٕ  کنہِ  خداے  سٕندۍ  صفات  بیٚیہِ  تِہِندۍ  احکام  بیٚیہِ  تٔمۍ  سٕندیٚن  وعدن  تہٕ  وعیدن  ہُنٛد  ذکر  کرنہٕ  یِوان  چھُ،  تِم  چھِ  کھۅژان،  دِلن  چھَکھ  نَٹھ  وۅتھان،  بیٚیہِ  یِم  صبر  کران  چھِ  مصیبتن  پٮ۪ٹھ،  بیٚیہِ  یِم  ڈاڈ  کران  چھِ  نٮ۪مازِ  پٮ۪ٹھ،  بیٚیہِ  یِم  خرچ  کران  چھِ  تَمہِ  مالہٕ  أندرٕہ  یُس  اَسی  تِمن  عطا  چھُ  کوٚرمُت،  مطلب  چھُ  کہ  توحید  خالص  چھُ  تِیُتھ  بابرکت  چیزاہ  ییٚمہِ  سٍتۍ  کمالات  نفسٲنی،  بدنی  تہٕ  مٲلی  حاصل  سپدان  چھِ۔

Transliteration:
  Alla<u>th</u>eena i<u>tha</u> <u>th</u>ukira All<u>a</u>hu wajilat quloobuhum wa<b>al</b><u>ssa</u>bireena AAal<u>a</u> m<u>a</u> a<u>sa</u>bahum wa<b>a</b>lmuqeemee a<b>l</b><u>ss</u>al<u>a</u>ti wamimm<u>a</u> razaqn<u>a</u>hum yunfiqoon<b>a</b>


Maududi:
  بیٚیہِ  چِھ  اسہِ  ﴿قربٲنی  ہٕندۍ﴾  اوٗنٹ  تُہندِ  خٲطرٕ  شعائر  اللہ  ہن  منٛز  شٲمل  کٔرِمٕتۍ،  تُہندِ  خٲطرٕ  چُھ  تِمن  منٛز  رٕژَر،  لہٰذا  ہیٚیِو  تِم  کھڑا  کٔرِتھ  تِمن  پٮ۪ٹھ  اللہ  تعالیٰ  سُند  ناوٕ،  ﴿مطلب  چُھ  ذبح  کرنہٕ  وقتہٕ  ہِییو  تِمن  پٮ۪ٹھ  اللہ  تعالیٰ  سُند  ناو۔  اوٗنٹ  چُھ  یِوان  کھڑا  تھاونہٕ  تہٕ  پتہٕ  چُھ  یِوان  تٔمۍ  سٕندِس  ۂٹِس  نیزٕ  چلاونہٕ،  اَتھ  چِھ  ونان  نحر  کرُن﴾  تہٕ  ییٚلہِ  ﴿قربٲنی  پتہٕ﴾  تِہِندۍ  کمر  زمینس  پٮ۪ٹھ  ٹھٔہرن  ﴿کمر  زمینس  پٮ۪ٹھ  ٹھٔہرنُک  مطلب  چُھنہٕ  صرف  یُتُے  یوت  زِ  تِم  گژھن  زمینس  پٮ۪ٹھ  پیٚنۍ،  بلکہ  چُھ  یِتہِ  زِ  ؤسِتھ  پیٚتھ  گژھن  تِم  ژھرٹہٕ  ژھرٹہٕ  کٔرٕنۍ  بند  تہٕ  ٹھیک  پٲٹھۍ  گژھیٚکھ  گۅڈٕ  زُو  نیرُن﴾  تیٚلہِ  کھیٚیِو  تِمَو  منٛزٕ  پانس  تہِ،  تہٕ  تِم  تہِ  کھیٲوِیوٗکھ  یِم  قناعت  کٔرِتھ  چِھ  بِہِتھ،  تہٕ  تِم  تہِ  یِم  پنُن  حاجت  کرن  پیش،  یِتھہٕ  پٲٹھۍ  چِھ  یِم  جانور  اسہِ  تُہندِ  خٲطرٕ  مُسخّر  کٔرِمٕتۍ،  تاکہ  توٚہۍ  کٔرِو  شکریہ  ادا۔

Jalandhary:
  اے  مسلمانو  بیٚیہِ  کٔرۍ  اَسہِ  تُہٕندِ  خٲطرٕ  قربانٕکۍ  سٲری  جانور،  اوٗنٹ،  گُپن،  ژھاوٕلۍ  حجس  اندر  خداے  سٕندِ  دین  کیو  یادگارو  اندرٕہ  یِمن  جانورن  اندر  چھِ  تُہٕندِ  خٲطرٕ  دینٕکۍ  تعظیم  بجا  اَننہٕ  علاوہ  بیٚیہِ  بیٚیہِ  فٲیدٕہ  تہِ۔  پس  ٲسِو  تِمن  وۅتھدَنہِ  کھَش  کرنہٕ  کہ  وقتہٕ  خداے  سُند  ناو  ہیوان۔  بروٗٹھِم  کھۅوُر  کھۅر  ہیوٚر  کُن  گٔنڈِتھ  تریٚن  زنگن  پٮ۪ٹھ  اِستادٕہ  کران۔  اَدٕہ  ییٚلہِ  سُہ  جانور  کُنہِ  لَرِ  پتھر  ؤسۍ  پیوان  آسہِ  توپتہٕ  یِیہِ  شیرنہٕ  سمبالنہٕ۔  پس  کھیٚیِو  توٚہۍ  تِہِندِ  مازٕھ  اندرٕہ،  بیٚیہِ  کھیٲوِیوٗن  نَہ  منگہٕ  وُن  تہِ،  غیر  سٲیل  تہِ  تہٕ  سٲیل  تہِ۔  یِتھے  پٲٹھۍ  کٔرۍ  اَسہِ  رام  تہٕ  مسخر  تۅہیہِ  یِم  جانور  یُتھ  توٚہۍ  شکر  دٔپِو۔

Transliteration:
  Wa<b>a</b>lbudna jaAAaln<u>a</u>h<u>a</u> lakum min shaAA<u>a</u>iri All<u>a</u>hi lakum feeh<u>a</u> khayrun fa<b>o</b><u>th</u>kuroo isma All<u>a</u>hi AAalayh<u>a</u> <u>s</u>aw<u>a</u>ffa fai<u>tha</u> wajabat junoobuh<u>a</u> fakuloo minh<u>a</u> waa<u>t</u>AAimoo alq<u>a</u>niAAa wa<b>a</b>lmuAAtarra ka<u>tha</u>lika sakhkharn<u>a</u>h<u>a</u> lakum laAAallakum tashkuroon<b>a</b>


Maududi:
  نَہ  چُھ  تِہُنٛد  ماز  خُدایس  واتان  تہٕ  نَہ  چُھ  تِہُند  خون،  مگر  تس  چُھ  واتان  تُہُنٛد  تقویٰ،  یِتھہٕ  پٲٹھۍ  چِھ  تٔمۍ  یِم  تُہٕنٛدِ  خٲطرٕ  مُسخّر  کٔرِمٕتۍ،  تاکہ  توٚہۍ  کٔرِو  تٔمۍ  سٕندِس  بخشنہٕ  آمتِس  ہدایتس  پٮ۪ٹھ  تٔمۍ  سُند  تکبیر۔  ﴿یعنی  دِل  سٍتۍ  مٲنِو  تٔمۍ  سٕنز  بڑٲئی  تہٕ  برتری  تہٕ  عملہِ  سٍتۍ  کٔرِو  اَمِیُک  اعلان  تہٕ  اظہار۔  پتہٕ  چُھ  یہِ  حکم  قربٲنی  ہٕندِس  غرضس  تہٕ  علتس  کُن  اشارہ۔  قربٲنی  چَھنہٕ  صرف  اَمی  یوت  موجوب  واجب  کرنہٕ  آمٕژ  زِ  یہِ  چھےٚ  تسخیرِ  حیوانات  کِس  نعمتس  پٮ۪ٹھ  اللہ  تعالیٰ  سُند  شکریہ۔  بلکہ  چھےٚ  امہِ  موجوب  تہِ  واجب  آمٕژ  کرنہٕ  زِ  ییٚمۍ  سٕندۍ  یِم  جانور  چِھ،  تہٕ  ییٚمۍ  یِم  سانہِ  خٲطرٕ  مُسخر  چِھ  کٔرِمٕتۍ،  تٔمۍ  سٕندٮ۪ن  مٲلکانہٕ  حقوقن  ہُند  کرو  أسۍ  دِل  سٍتۍ  تہِ  تہٕ  عملاً  تہِ  اعتراف  تاکہ  اَسہِ  گژِھہ  نہٕ  زانٛہہ  تہِ  یہِ  مشرپھہٕ  گژُھن  زِ  یہِ  سورُے  چُھ  سون  مال۔﴾  تہٕ  اے  نبی  صلی  اللہ  علیہ و سلم  بشارت  دِیِو  نیکو  کار  لُکن۔

Jalandhary:
  خدایس  نِشہِ  نہ  چھُ  واتان  تِمن  قربان  کین  جانورن  ہُنٛد  ماز،  نہ  چھُ  واتان  تِہُنٛد  رَتھ  بلکہ  چھُ  واتان  تس  نِشہِ  تُہُند  تقوٰہے  تہٕ  پرہیزگٲری۔  یِتھے  پٲٹھۍ  کٔرۍ  اللہ  تعالیٰ  ہن  تۅہیہِ  مسخر  تہٕ  رام  یِم  جانور  یُتھ  توٚہۍ  بوٚڈ  زٲنیوٗن  اللہ  تعالیٰ  یَتھ  پٮ۪ٹھ  کہ  وَتھ  ہٲونَو  تۅہیہِ  پٔزِس  دینس  کُن۔  حج  کیٚن  صحیح  حکمن  کُن  بیٚیہِ  دُیت  نَو  تۅہیہِ  توفیق  قربان  کرنُک۔  بیٚیہِ  فرمٲوِو  توٚہۍ  یارسول  اللہؐ  بشارت  تہٕ  خۅشخبری  اِخلاص  والین  نیکو  کارن۔

Transliteration:
  Lan yan<u>a</u>la All<u>a</u>ha lu<u>h</u>oomuh<u>a</u> wal<u>a</u> dim<u>a</u>oh<u>a</u> wal<u>a</u>kin yan<u>a</u>luhu a<b>l</b>ttaqw<u>a</u> minkum ka<u>tha</u>lika sakhkharah<u>a</u> lakum litukabbiroo All<u>a</u>ha AAal<u>a</u> m<u>a</u> had<u>a</u>kum wabashshiri almu<u>h</u>sineen<b>a</b>


Maududi:
  یقیناً  چُھ  اللہ  تعالیٰ  مُدافعت  ﴿دِفاع﴾  کران  تِمن  لُکن  ہٕندِ  طرفہٕ  یِمو  ایمان  چُھ  اوٚنمُت۔  یقیناً  چُھنہٕ  اللہ  تعالیٰ  پسند  کران  کٲنٛسہِ  دغا  بازس  یُس  شُکر  آسہِ  نہٕ  کران۔

Jalandhary:
  پٔزِپٲٹھۍ  اللہ  تعالیٰ  کرِ  باایمانن  نِشہِ  تِہِندین  دشمنن  ہُنٛد  غلبہ  عنقریب  دوٗر۔  تِم  ہیٚکن  نہٕ  آیندہ  کُنہِ  چیزس  اندر  مزاحمت  کٔرِتھ۔  پٔزِپٲٹھۍ  اللہ  تعالیٰ  چھُنہٕ  کٲنسہِ  خیانت  کروُنِس  دغا  بازس  تہٕ  ناشکرگزارس  پسند  کران۔

Transliteration:
  Inna All<u>a</u>ha yud<u>a</u>fiAAu AAani alla<u>th</u>eena <u>a</u>manoo inna All<u>a</u>ha l<u>a</u> yu<u>h</u>ibbu kulla khaww<u>a</u>nin kafoor<b>in</b>


Maududi:
  اجازت  آو  دِنہٕ  تِمن  لُکن  یِمن  خلاف  جنگ  چُھ  یِوان  کرنہٕ،  تِکیازِ  تِم  چِھ  مظلوم،  ﴿یہِ  چھےٚ  قِتال  فی  سبیل  اللہ  ہس  متعلق  گۅڈنِچ  آیت  یۅسہٕ  نٲزِل  سپٕز۔  اتھ  آیتس  منٛز  اوس  صرف  اجازت  دِنہٕ  آمُت۔  پتہٕ  سپدۍ  سورہ  بقرہ  ہٕکۍ  آیات،  190  تا  193  تہٕ  216  تا  224  نٲزِل  یِمن  منٛز  جنگُک  حکم  آو  دِنہٕ۔  یِمن  احکامن  منٛز  چُھ  صرف  کینژھن  ریٚتن  ہُنٛد  دوٗریٛر۔  اجازت  سپُد  سانہِ  تحقیقہٕ  مطابق  ذی  الحجہ  1ھ  منٛز  نٲزِل،  تہٕ  حکم  سپُد  جنگِ  بدر  برونٛہہ  رجب  یا  شعبان  2ھ  منٛز  نٲزِل۔﴾  تہٕ  اللہ  تعالیٰ  چُھ  یقیناً  تِہندِس  مددس  پٮ۪ٹھ  قدرت  تھاوان۔

Jalandhary:
  اجازت  آو  دِنہٕ  مقابلہ  کرنُک  تِمن  لوٗکن  یِمن  سٍتۍ  کٲفرن  ہٕندِ  طرفہ  لڑٲے  ٲس  یِوان  کرنہٕ  کیازِ  تِمن  پٮ۪ٹھ  آو  سٮ۪ٹھاہ  ظلم  کرنہٕ۔  مسلمانن  ہٕندِ  کم  یا  زیادٕہ  آسنُک  چہُنہٕ  کانٛہہ  سوال  کیازِ  بے  شک  اللہ  تعالیٰ  چھُ  تِمن  پرتھ  حالس  اندر  مدد  کرنس  تہٕ  غلبہ  دِنس  پٮ۪ٹھ  سٮ۪ٹھاہ  قدرت  وول۔

Transliteration:
  O<u>th</u>ina lilla<u>th</u>eena yuq<u>a</u>taloona biannahum <i><u>th</u></i>ulimoo wainna All<u>a</u>ha AAal<u>a</u> na<u>s</u>rihim laqadeer<b>un</b>


Maududi:
  یِم  چِھ  تِم  لُکھ  یِم  پننیو  گھرو  منٛزٕ  ناحق  آے  کڑنہٕ،  صرف  اتھ  قصورس  پٮ۪ٹھ  زِ  تِم  ٲسۍ  ونان،  سون  ربّ  چُھ  اللہ۔  اگر  اللہ  تعالیٰ  لُکن  اکھ  أکۍ  سٕندِ  ذریعہ  دفع  روزِ  نہٕ  کران،  تیٚلہِ  یِن  مِسمار  کرنہٕ  خانقاہ  تہٕ  گرجہِ  تہٕ  مَعبَد  تہٕ  مسجدٕ،  یِمن  منٛز  اللہ  تعالیٰ  سُند  ناو  کثرت  سان  چُھ  ہیٚنہٕ  یِوان۔  اللہ  تعالیٰ  کرِ  ضرور  تِمن  لُکن  مدد  یِم  تس  مدد  کرن  ﴿یہِ  مضمون  چُھ  قرآنِ  مجیدس  منٛز  واریا  ہن  جاین  بیان  سپُدمُت  زِ  یِم  لُکھ  خُداے  سٕندٮ۪ن  خلقن  توحیدس  کُن  اَننٕچ  تہٕ  دینِ  حق  قٲیِم  کرنٕچ  تہٕ  شَر  چہِ  جایہِ  خیرس  فروغ  دِنٕچ  جد  و  جہد  کران  روزن،  تِم  چِھ  اللہ  تعالیٰ  سٕندۍ  مددگار،  تِکیازِ  یہِ  چھےٚ  اللہ  تعالیٰ  سٕنز  کٲم  یۅسہٕ  انجام  دِنس  منٛز  تِم  تس  پلزان  چِھ﴾  اللہ  تعالیٰ  چُھ  سٮ۪ٹھاہ  طاقتور  تہٕ  زبردست۔

Jalandhary:
  یِم  مسلمان  ناحق  کڈنہٕ  آے  پننیو  شہرو  أندرٕہ،  تِہُنٛد  جرم  اوسنہٕ  کینٛہہ  ییٚمہِ  کتھہِ  ورٲے  کہ  تِم  ٲسۍ  ونان  سون  پروردگار  چھُ  اللہ  تعالیٰ  یعنی  یہِ  سورُے  غیظ  وغضب  چھُ  توحیدس  پٮ۪ٹھ۔  بیٚیہِ  ہرگاہ  نہٕ  اللہ  تعالیٰ  لوٗکن  ہُنٛد  زور  اڈیٚن  ہٕندِ  سٍتۍ  اڈین  کم  کران  آسِہا  یعنے  اہلِ  حقن  نے  اہلِ  بٲطلن  پٮ۪ٹھ  وقتاً  فوقتاً  غلبہٕ  دِوان  آسِہا،  تیٚلہِ  آسہن  آمٕتۍ  پننہِ  پننہِ  وقتہٕ  لُورنہٕ  تہٕ  مُنہدم  کرنہٕ  نصاریٰ  ہن  ہٕندۍ  خلوت  خانہٕ  تہٕ  عبادت  خانہٕ۔  یہوٗدین  ہٕندۍ  عبادت  خانہٕ  بیٚیہِ  مسلمانن  ہٕنزٕہ  تِمہٕ  مسجدٕ  یِمن  منٛز  بکثرت  خداے  سُند  ناو  ہیٚنہٕ  یِوان  چھُ۔  بیٚیہِ  ضرور  اللہ  تعالیٰ  یٲری  تہٕ  مدد  تِمن  لوٗکن  کران  یِم  تس  مدد  کرن  یعنی  تِہِندِس  دیٖنس۔  پٔزِپٲٹھۍ  اللہ  تعالیٰ  چھُ  پانہٕ  سٮ۪ٹھاہ  طاقت  وول  سارِنٕے  پٮ۪ٹھ  غٲلب،  سُہ  چھُنہٕ  کٲنسہِ  ہٕندِس  مددس  کُن  محتاج۔

Transliteration:
  Alla<u>th</u>eena okhrijoo min diy<u>a</u>rihim bighayri <u>h</u>aqqin ill<u>a</u> an yaqooloo rabbun<u>a</u> All<u>a</u>hu walawl<u>a</u> dafAAu All<u>a</u>hi a<b>l</b>nn<u>a</u>sa baAA<u>d</u>ahum bibaAA<u>d</u>in lahuddimat <u>s</u>aw<u>a</u>miAAu wabiyaAAun wa<u>s</u>alaw<u>a</u>tun wamas<u>a</u>jidu yu<u>th</u>karu feeh<u>a</u> ismu All<u>a</u>hi katheeran walayan<u>s</u>uranna All<u>a</u>hu man yan<u>s</u>uruhu inna All<u>a</u>ha laqawiyyun AAazeez<b>un</b>


Maududi:
  یِم  چِھ  تِم  لُکھ  یِمن  اگر  أسۍ  زمینس  منٛز  اقتدار  بخشو،  تیٚلہِ  کرن  تِم  نماز  قٲیِم،  زکوٰۃ  دِن،  نیکی  ہُند  حکم  دِن  تہٕ  بُرٲئی  نِشہِ  رٹن  پتھ،  تہٕ  تمام  معاملاتن  ہُند  انجام  کار  چُھ  اللہ  تعالیٰ  سٕندِس  اتھس  منٛز۔

Jalandhary:
  یِم  گٔے  تِمے  مسلمان  یِمن  بشارت  دِنہٕ  آیہِ،  ہرگاہ  أسۍ  دنیاہس  منٛز  حکومت  دِمَو  تِہِندِس  اَتھس  منٛز،  اَسہِ  چھےٚ  خبرٕے  تِم  تھاوَن  پانہٕ  تہِ  نٮ۪ماز  برپا  بیٚیہِ  کرن  زکوٰۃہ  ادا۔  بیٚیہِ  کرن  بیٚین  تہِ  رٕژَن  کامین  ہُنٛد  اَمر  تہٕ  یچھ  کامیو  نِشہِ  منع۔  سارِنٕے  کامین  ہُنٛد  انجام  چھُ  خداے  سٕندِسٕے  اختیارس  اندر۔

Transliteration:
  Alla<u>th</u>eena in makkann<u>a</u>hum fee alar<u>d</u>i aq<u>a</u>moo a<b>l</b><u>ss</u>al<u>a</u>ta wa<u>a</u>tawoo a<b>l</b>zzak<u>a</u>ta waamaroo bi<b>a</b>lmaAAroofi wanahaw AAani almunkari walill<u>a</u>hi AA<u>a</u>qibatu alomoor<b>i</b>


Maududi:
  اے  نبیؐ،  اگر  یِم  ﴿یعنی  کُفار﴾  تۅہیہِ  بُتھ  چِھو  پھِران،  تیٚلہِ  چُھ  یِمَو  برونٛہہ  بُتھ  پھِیُرمُت  قومِ  نوحؑ  تہٕ  عاد  تہٕ  ثمودن،

Jalandhary:
  ہرگاہ  یِم  ہَر  تہٕ  قضیہِ  لاگوُنۍ  لوٗکھ  تۅہیہِ  اَپُز  زانن  تہٕ  پژھ  کرن  نہٕ،  یہِ  نٔو  کتھا  چھَنہٕ،  اَمہِ  سٍتۍ  مَہ  سپدِو  توٚہۍ  آزُردٕہ،  یِمن  برونٹھ  تہِ  چھِ  قومِ  نوحن،  قومِ  عادن  تہٕ  ثمودن  پنٕنۍ  پیغمبر  اَپٕزۍ  زٲنِمٕتۍ۔

Transliteration:
  Wain yuka<u>thth</u>ibooka faqad ka<u>thth</u>abat qablahum qawmu noo<u>h</u>in waAA<u>a</u>dun wathamood<b>u</b>


Maududi:
  بیٚیہِ  اہلِ  مَدیَنَو  تہِ،  تہٕ  موسیؑ  ہس  تہِ  چُھ  بُتھ  پھِرنہٕ  آمُت۔  یِمن  سارِنٕے  حقس  انکار  کرن  والیٚن  دِژٕ  مےٚ  گۅڈٕ  مہلت،  پتہٕ  رٔٹِم،  پتہٕ  وُچِھو  میون  عذاب  کِیُتھ  اوس۔

Jalandhary:
  بیٚیہِ  شہرِ  مدین  کیو  لوٗکو،  بیٚیہِ  چھُ  اَپُز  زاننہٕ  آمُت  موسیٰ  علیہ  السلام۔  تِمن  سارِنٕے  کٲفرن  تہٕ  منکرن  دِژ  مےٚ  کینٛہہ  کالاہ  مہلت،  توپتہٕ  رٔٹِم  تِم  تہٕ  کٔرِم  عذابس  گرفتار۔  پس  وُچھِو  توٚہۍ  سُہ  میون  عذاب  کِیُتھ  اوس  تِہِندِ  خٲطرٕ۔

Transliteration:
  Waa<u>s</u><u>ha</u>bu madyana waku<u>thth</u>iba moos<u>a</u> faamlaytu lilk<u>a</u>fireena thumma akha<u>th</u>tuhum fakayfa k<u>a</u>na nakeer<b>i</b>


Maududi:
  کٍژاہ  خطا  کار  بستی  چھےٚ  یِمہٕ  اسہِ  تباہ  چھےٚ  کرِمژٕ،  تہٕ  اَز  چھےٚ  تِمہٕ  پننیٚو  پَشَو  کِنۍ  دُبہٕ  پیٚتھ،  کٲتیاہ  کٕرٛیرۍ  چِھ  بے  کار  تہٕ  کٲتیاہ  محل  چِھ  کھنڈر  بٔنِتھ۔

Jalandhary:
  پس  کٲتِہَن  شہرن  ہٕندۍ  لوٗکھ  گٲلۍ  اَسہِ  تِہِنزِ  نافرمٲنی  سببہ۔  تِہٕنز  حالت  چھےٚ  تِہٕنزن  لریٚن  جاین  ہٕندۍ  پَس  چھِ  دَبہٕ  بیٖٹھۍ  مٕتۍ  یعنی  تِمہٕ  چھےٚ  وٲران  تہٕ  مُنہدم  سپزمَژٕہ۔  تِم  لوٗکھ  یِم  تِمن  لریٚن  منٛز  بسان  ٲسۍ  گٔے  ہلاک  تتھ  سٍتۍ۔  بیٚیہِ  کٲتیاہ  کِریٖرۍ  یِم  بیکار  چھِ  پیٚمٕتۍ،  اَمہِ  برونٹھ  ٲسۍ  تِم  آباد،  بیٚیہِ  کٲژاہ  محکم  تہٕ  مضبوط  گچھ  کرنہٕ  آمژٕ  لَرِ،  تِمنٕے  لریٚن  چھُ  لُرٕ  پار  گوٚمُت۔

Transliteration:
  Fakaayyin min qaryatin ahlakn<u>a</u>h<u>a</u> wahiya <i><u>th</u></i><u>a</u>limatun fahiya kh<u>a</u>wiyatun AAal<u>a</u> AAurooshih<u>a</u> wabirin muAAa<u>tt</u>alatin waqa<u>s</u>rin masheed<b>in</b>


Maududi:
  کیا  یِم  لُکھ  چِھنا  زمینس  منٛز  پھیرِمٕتۍ  تھوٗرِمٕتۍ  زِ،  یِہِندۍ  دل  آسٕہَن  سمجھن  وٲلۍ،  تہٕ  یِہندۍ  کَن  آسہن  بوزن  وٲلۍ؟  حقیقت  چھےٚ  یہِ  زِ  أچھ  چَھنہٕ  اَنہِ  آسان،  مگر  تِم  دِل  چِھ  أنۍ  آسان  یِم  سینن  منٛز  چِھ۔

Jalandhary:
  کیا  یِم  منکر  چھِنا  پھیرمٕتۍ  مُلکس  اندر  تااینکہ  تِمَو  آسہن  تِہِندۍ  حالات  وُچھِمٕتۍ،  پس  آسہانکھ  دِل  تِتھۍ  سپٕدۍ  مٕتۍ  یِمَو  سٍتۍ  زانُن  تگہِ  ہکھ  یا  آسہانکھ  کَن  تِتھِۍ  سپٕدۍ  مٕتۍ  یِمَو  سٍتۍ  بوزُن  تگہِ  ہکھ۔  حقیقت  چھےٚ  یہِ  زِ  اَنہِ  چھَنہٕ  آسان  گٲمژٕ  کلہٕ  چہ  أچھ  بلکہ  چھِ  أنۍ  آسان  تِم  دل  یِم  سینس  منٛز  چھِ  آسان،  لہٰذا  چھِ  تِمن  تہِ  دل  اعمیٰ  سپٕدِمٕتۍ۔

Transliteration:
  Afalam yaseeroo fee alar<u>d</u>i fatakoona lahum quloobun yaAAqiloona bih<u>a</u> aw <u>atha</u>nun yasmaAAoona bih<u>a</u> fainnah<u>a</u> l<u>a</u> taAAm<u>a</u> alab<u>sa</u>ru wal<u>a</u>kin taAAm<u>a</u> alquloobu allatee fee a<b>l</b><u>ss</u>udoor<b>i</b>


Maududi:
  یِم  لُکھ  چِھ  عذاب  خٲطرٕ  بانبٕر  کران۔  اللہ  تعالیٰ  کرِ  نہٕ  ہرگز  پننِس  وعدس  خلاف،  مگر  تُہندِس  ربّ  سُند  اکھ  دۅہ  چُھ  تُہٕنزِ  گٔرنٛز  ہٕندِس  ساسَس  ؤرِیس  یوت  آسان  ﴿یعنی  انسٲنی  تواریخس  منٛز  چِھنہٕ  اللہ  تعالیٰ  سٕندۍ  فٲصلہٕ  تُہنزو  گھریٚو  تہٕ  جنتریو  ہٕندِ  لحاظہٕ  سپدان  زِ  اَز  کٔر  اکھ  صحیح  یا  غلط  رٔوِش  اختیار،  تہٕ  پگاہ  درٛاے  اَمِکۍ  اصل  یا  خراب  نتیجہِ  نٔنۍ،  کُنہِ  قومس  اگر  یہِ  وننہٕ  یِیہِ  زِ  فلٲنۍ  طرزِ  عمل  اختیار  کرنُک  انجام  نیرِ  تُہنزِ  تبٲہی  ہٕندِس  صورتس  منٛز،  تیٚلہِ  آسہِ  سُہ  سٮ۪ٹھہٕے  احمق  اگر  درجواب  یہِ  استدلال  کرِ  زِ  جناب  اسہِ  چِھ  یہِ  طرزِ  عمل  اختیار  کٔرِمٕتِس  داہ  وُہ  یا  پنژاہ  ؤری  گٔمٕتۍ،  وُنستام  ووت  نہٕ  اَسہِ  کانٛہہ  زکھ۔  تواریخی  نتیجو  خٲطرٕ  چِھ  دۅہ،  ریٚتھ  تہٕ  ؤری  درکنار،  صدیہِ  تہِ  چَھنہٕ  کانٛہہ  بوٚڈ  چیز۔﴾

Jalandhary:
  وۅنۍ  چھِ  یِم  کٲفر  نبوتس  منٛز  شُبہ  تہٕ  شک  تراونہٕ  خٲطرٕ  تۅہیہِ  نِشہِ  جلدی  ژھانڈان  عذاب  واقع  کرنس  اندر۔  اللہ  تعالیٰ  کرِ  نہٕ  ہرگز  پننِس  وعدس  خلاف۔  یُس  وقتاہ  تٔمۍ  تَمہِ  عذاب  خٲطرٕ  مقرر  کوٚرمُت  چھُ  تتھ  وقتس  پٮ۪ٹھ  واتہِ  ضرور  سُہ  عذاب۔  پٔزِپٲٹھۍ  تُہٕندِس  پروردگارس  نِشہِ  چھُ  اَکھ  دۅہا  ساسس  ؤرِیس  برابر  تُہٕندِ  تَمہِ  شمارٕ  موجوب  یُس  توٚہۍ  کران  چھِو۔

Transliteration:
  WayastaAAjiloonaka bi<b>a</b>lAAa<u>tha</u>bi walan yukhlifa All<u>a</u>hu waAAdahu wainna yawman AAinda rabbika kaalfi sanatin mimm<u>a</u> taAAuddoon<b>a</b>


Maududi:
  کٲژاہ  بستیہِ  چھےٚ  یِمہٕ  ظٲلِم  آسہٕ،  مےٚ  دِژ  گۅڈٕ  تِمن  مہلت،  پتہٕ  کٔرمکھ  تھپھ،  تہٕ  سارِنٕے  چُھ  یُن  ٲخر  میے  نِشہِ۔

Jalandhary:
  بیٚیہِ  کٲتِہن  شہرن  ہٕندۍ  لوٗکھ  تِمن  دِژ  مہلت  ظٲلم  تہٕ  نافرمان  آسنہٕ  کہ  باوجود  یعنی  تِم  ٲسۍ  ٹھٹھہٕ  زانان  عذابُک  واقع  سپدُن  تَمی  ٲسۍ  جلدی  تَمہِ  کہ  وقوعُک  مطالبہ  کران۔  تِم  ییٚلہِ  توتہِ  باز  آے  نہٕ  توپتہٕ  کٔرۍ  مےٚ  تِم  عذابس  گرفتار۔  بیٚیہِ  چھُ  سارِنٕے  پتولاکہ  مےٚ  نِشہِ  واتُن،  تَمہِ  ساعتہٕ  دِمہٕ  بہٕ  تِمن  شرک  و  کفرُک  پوٗرٕ  سزا۔

Transliteration:
  Wakaayyin min qaryatin amlaytu lah<u>a</u> wahiya <i><u>th</u></i><u>a</u>limatun thumma akha<u>th</u>tuh<u>a</u> wailayya alma<u>s</u>eer<b>u</b>


Maududi:
  اے  نبیؐ  ؤنِو  زِ،  اے  لوٗکو!  بہٕ  چُھس  تُہندِ  خٲطرٕ  صرف  سُہ  شخص  یُس  ﴿خراب  وقت  یِنہٕ  برونٛہہ﴾  صاف  صاف  خبردار  کرن  وول  آسہِ۔

Jalandhary:
  توٚہۍ  فرمٲوِیوٗکھ  یارسول  اللہؐ،  اے  لوٗکو،  بہٕ  چھُس  نہٕ  مگر  تُہٕندِ  خٲطرٕ  اَکھ  نٔنۍ  پٲٹھۍ  بیٖم  کروُن،  مےٚ  تانۍ  چھُنہٕ  عذاب  واقع  کرُن۔

Transliteration:
  Qul y<u>a</u> ayyuh<u>a</u> a<b>l</b>nn<u>a</u>su innam<u>a</u> an<u>a</u> lakum na<u>th</u>eerun mubeen<b>un</b>


Maududi:
  پتہٕ  یِم  ایمان  انن،  بیٚیہِ  کرن  نیک  عملہٕ،  تِہندِ  خٲطرٕ  چھےٚ  مغفرت،  بیٚیہِ  عزتٕچ  روٗزی۔

Jalandhary:
  پس  یِمَو  لوٗکو  میانہِ  کھۅژناونہٕ  تہٕ  بیٖم  کرنہٕ  سٍتۍ  عبرت  رٔٹِتھ  ایمان  اوٚن  تہٕ  رٕژٕ  عملہٕ  کرِ،  تِہِندِ  خٲطرٕ  چھُ  بوٚڈ  مغفرت  بیٚیہِ  عزتُک  رِزق  یعنی  جنت  تہٕ  جنتہ  چہ  نعمژٕہ۔

Transliteration:
  Fa<b>a</b>lla<u>th</u>eena <u>a</u>manoo waAAamiloo a<b>l</b><u>ssa</u>li<u>ha</u>ti lahum maghfiratun warizqun kareem<b>un</b>


Maududi: تہٕ یِم سانیٚن آیاتن ؤسۍ پایہِ ہاونٕچ کوٗشش کرن، تِم چِھ جہنمٕکۍ یار۔
Jalandhary:
  بیٚیہِ  یِم  لوٗکھ  کوشش  چھِ  کران  سانین  آیاتن  اَپُززٲنِتھ  اَسہِ  عٲجز  کرنٕچ،  تِمے  گٔے  نارٕ  وٲلۍ  یعنی  نارِ  جہنمس  واتہٕ  وُنۍ۔  اے  پیغمبر  یِم  لوٗکھ  چھِ  شیطان  سٕندِ  اغوا  سٍتۍ  تۅہیہِ  سٍتۍ  مقابلہ  تہٕ  مجادلہ  کران،  یہِ  چھَنہٕ  نٔو  کتھاہ۔

Transliteration:
  Wa<b>a</b>lla<u>th</u>eena saAAaw fee <u>a</u>y<u>a</u>tin<u>a</u> muAA<u>a</u>jizeena ol<u>a</u>ika a<u>s</u><u>ha</u>bu alja<u>h</u>eem<b>i</b>


Maududi:
  تہٕ  اے  نبیؐ،  تۅہیہِ  برونٛہہ  نَہ  سوٗز  اسہِ  کانٛہہ  رسول  تِیُتھ،  نَہ  نبی  ﴿یس  سٍتۍ  یہِ  معاملہٕ  آسہِ  نہٕ  پیش  آمُت﴾  زِ  ییٚلہِ  تٔمۍ  تمنا  کوٚر،  شیطان  سپُد  تٔمۍ  سٕندِس  تمنّاہس  منٛز  خلل  انداز،  یِتھہٕ  پٲٹھۍ  یِمہٕ  تہِ  خلل  اندٲزِیہِ  شیطان  کران  چُھ،  اللہ  تعالیٰ  چُھ  تِمن  مِٹاوان،  تہٕ  پننیٚن  آیاتن  چُھ  پۅختہٕ  کران،  اللہ  تعالیٰ  چُھ  زانن  وول  تہٕ  حکمت  وول۔

Jalandhary:
  اَسہِ  سوٗز  نہٕ  تۅہیہِ  برونٹھ  کانٛہہ  رسولاہ  تہٕ  کانٛہہ  نبیاہ  ییٚمِس  نہٕ  یہِ  قصہٕ  پیش  آو  کہ  یانۍ  تٔمۍ  اللہ  تعالیٰ  سٕندیو  احکامو  اندرٕہ  حکماہ  بیان  ہیوٚت  کرُن  تانۍ  ہیوٚت  شیطانن  کٲفرن  ہٕندین  دِلن  شُبہٕ  تہٕ  اعتراض  تراوُن۔  پس  چھُ  اللہ  تعالیٰ  نِہناوان  تہٕ  نیست  و  نابود  کران  تِم  شبہات  تہٕ  وسوَسہِ  یِم  شیطان  تراوان  چھُ  قطعی  جوابَو  تہٕ  روشن  دلیلو  سٍتۍ۔  توپتہٕ  چھُ  اللہ  تعالیٰ  مضبوط  کران  پننین  آیاتن  ہٕندۍ  مضامین۔  بیٚیہِ  چھُ  اللہ  تعالیٰ  تِمن  اعتراضاتن  متعلق  پوٗرٕ  علمہٕ  وول،  بیٚیہِ  چھُ  تِمن  اعتراضاتن  ہُنٛد  جواب  تسلیم  کرنس  اندر  پوٗرٕ  حکمت  وول۔  وۅنۍ  گوٚو  یہِ  کیازِ  چھُ  اللہ  تعالیٰ  کران  یعنی  شیطانس  کیازِ  چھُ  وسوسہ  تراونُک  موقع  دِوان۔

Transliteration:
  Wam<u>a</u> arsaln<u>a</u> min qablika min rasoolin wal<u>a</u> nabiyyin ill<u>a</u> i<u>tha</u> tamann<u>a</u> alq<u>a</u> a<b>l</b>shshay<u>ta</u>nu fee omniyyatihi fayansakhu All<u>a</u>hu m<u>a</u> yulqee a<b>l</b>shshay<u>ta</u>nu thumma yu<u>h</u>kimu All<u>a</u>hu <u>a</u>y<u>a</u>tihi wa<b>A</b>ll<u>a</u>hu AAaleemun <u>h</u>akeem<b>un</b>


Maududi:
  ﴿سُہ  چُھ  امہِ  موجوب  یِتھہٕ  پٲٹھۍ  سپدَنہٕ  دِوان﴾  تاکہ  شیطان  سٕنزِ  تراونہٕ  آمٕژِ  خرٲبی  بناوِ  فتنہٕ،  تِمن  لُکن  خٲطرٕ  یِہندٮ۪ن  دِلن  ﴿نِفاقٕچ  بیمٲرۍ  چھےٚ  لجمٕژ،  تہٕ  یِہندۍ  دِل  کھوٚٹۍ  چِھ  حقیقت  چھےٚ  یہِ  زِ  یِم  ظٲلِم  لُکھ  چِھ  عنادس  ﴿ضِدس﴾  منٛز  واریاہ  دوٗر  درٛامٕتۍ۔

Jalandhary:
  یُتھ  اللہ  تعالیٰ  کرِ  تتھ  شیطان  سٕندِس  وسوسَس  آزمٲیشہِ  ہُنٛد  ذریعہ  تِمن  لوٗکن  ہٕندِ  خٲطرٕ  یِہِندین  دِلن  اندر  شکن  تہٕ  شُبہن  ہُنٛد  مرض  چھُ،  بیٚیہِ  یِمن  ہٕندۍ  دل  سخت  چھِ۔  پٔزِپٲٹھۍ  چھِ  کٲفر  زیٖٹھِس  اختلافس  تہٕ  مخالفتس  منٛز،  پوٚز  روشن  ٲسِتھ  چھِنہٕ  محض  عناد  سببہ  قبول  کران،  شیطانس  آو  وَسوسہٕ  تراونُک  طاقت  دِنہٕ  یُتھ  لوٗکن  آزمایش  کرنہٕ  یِیہِ۔

Transliteration:
  LiyajAAala m<u>a</u> yulqee a<b>l</b>shshay<u>ta</u>nu fitnatan lilla<u>th</u>eena fee quloobihim mara<u>d</u>un wa<b>a</b>lq<u>a</u>siyati quloobuhum wainna a<b>l</b><i><u>thth</u></i><u>a</u>limeena lafee shiq<u>a</u>qin baAAeed<b>in</b>


Maududi:
  تہٕ  علمہٕ  وٲلۍ  لُکھ  زٲنِن  زِ  یہِ  چُھ  حق  تُہندِس  ربّ  سٕندِ  طرفہٕ،  تہٕ  تِم  أنِن  اتھ  پٮ۪ٹھ  ایمان  تہٕ  تِہِندۍ  دِل  نٔمِن  اتھ  برونٛہہ  کنہِ،  یقیناً  چُھ  اللہ  تعالیٰ  ایمان  اَنن  والیٚن  ہمیشہ  سٔیز  وتھ  ہاوان۔  ﴿مطلب  چُھ  یہِ  زِ  شیطان  سٕندۍ  یِم  فتنہٕ  تراوٕنۍ  چِھ  اللہ  تعالیٰ  ہن  لُکن  ہٕنزِ  آزمٲیشہِ  خٲطرٕ  تہٕ  کھوٚٹِس  نِشہِ  اَصل  جُدا  کرنُک  اکھ  ذریعہ  بناوِمٕتۍ۔  خراب  ذہنیتٕکۍ  لُکھ  چِھ  یِموٕے  چیزو  نِشہِ  غلط  نتیجہ  اخذ  کران،  تہٕ  یِمہٕ  چھےٚ  تِہِندِ  خٲطرٕ  گُمرٲہی  ہُند  ذریعہ  بنان۔  صاف  ذہن  کیٚن  لُکن  چھےٚ  یِمے  کتھہٕ  نبی  تہٕ  خُداے  سٕنزِ  کتابہِ  ہٕندِ  برحق  آسنُک  یقین  بیٚہناوان،  تہٕ  تِم  چِھ  ژینان  زِ  یِم  چِھ  شیطان  سٕندۍ  ژھل،  تہٕ  یہِ  چیز  چُھ  تِمن  مطمئن  کران  زِ  یہِ  دعوت  چھےٚ  یقیناً  خیر  تہٕ  راستی  ہٕنز  دعوت،  نتہٕ  آسہِ  ہے  نہٕ  شیطان  اتھ  پٮ۪ٹھ  اتھ  حدس  تام  خۅش،  نبی  صلی  اللہ  علیہ و سلمن  ہٕنز  دعوت  یتھ  مرحلس  منٛز  امہِ  وقتہٕ  ٲس،  تتھ  وُچِھتھ  آسہٕ  تمام  ظٲہر  بین  نظرٕ  یہِ  دوکھہٕ  کھیٚوان  زِ  حضور  صلی  اللہ  علیہ و سلم  چِھ  پننِس  مقصدس  منٛز  ناکام  سپٕدمٕتۍ۔  وُچھن  وٲلۍ  یِکینژھاہ  وُچھان  ٲسۍ،  سُہ  اوس  یی  زِ  اکھ  شخص  ییٚمۍ  سُند  تمنا  تہٕ  آرزو  یہِ  اوس  زِ  تٔمۍ  سُند  قوم  گوٚژھ  تس  پٮ۪ٹھ  ایمان  اَنُن،  تس  پیٚیہِ  ٲخر  کار  ہجرت  کرٕنۍ  تہٕ  مکٕکۍ  کُفّار  سپدۍ  کامیاب۔  اتھ  صوٗرتِ  حالس  منٛز  ییٚلہِ  لُکھ  حضور  صلی  اللہ  علیہ و سلمن  ہُند  یہِ  بیان  وُچھان  ٲسۍ  زِ  بہٕ  چُھس  اللہ  تعالیٰ  سُند  نبیؐ،  تہٕ  تٔمۍ  سُند  تٲیید  چُھ  مےٚ  سٍتۍ  تہٕ  قرآنٕکۍ  تِم  اعلانات  ٲسۍ  وُچھان  زِ  نبی  صلی  اللہ  علیہ و سلمس  بُتھ  پھِرن  وٲلِس  قومس  پٮ۪ٹھ  چُھ  عذاب  یِوان،  تِمن  ٲس  حضور  صلی  اللہ  علیہ و سلمن  ہٕنز  تہٕ  قرآنٕچ  صداقت  شکہٕ  لد  باسان،  تہٕ  حضور  صلی  اللہ  علیہ و سلمن  ہٕندۍ  مخٲلِف  ٲسۍ  اتھ  پٮ۪ٹھ  بجہِ  بجہِ  کتھہٕ  کران  زِ  کوٚت  گوٚو  سُہ  خُداے  سُند  تٲیید  تہٕ  کیا  سپُد  عذاب  چن  تِمن  وعیدن،  وۅنۍ  کیازِ  چُھنہٕ  یِوان  سُہ  عذاب  ییٚمہِ  نِشہِ  أسۍ  کھۅژناونہٕ  ٲسۍ  یِوان۔  یِمنٕے  کتھن  ہُند  جواب  چُھ  یِمن  آیاتن  منٛز  دِنہٕ  آمُت﴾

Jalandhary:
  چھُ  یِمَو  صحیح  جوابو  سٍتۍ  تِمن  شُبہاتن  ہُنٛد  ابطال  سپدان  یُتھ  عملہِ  وٲلۍ  یہِ  کتھ  وارٕ  زانن  یہِ  نبی  کریم  صلی  اللہ  علیہ  و سلمو  فرموو  تہٕ  تلاوت  کوٚر،  تہِ  چھُ  پٔزِپٲٹھۍ  تِہِندِس  پروردگار  سٕندی  طرفہٕ۔  پس  روٗزِن  تِم  ایمانس  پٮ۪ٹھ  پوٗرٕ  قٲیِم  توپتہٕ  سپدن  تتھ  پٮ۪ٹھ  عمل  کرنہٕ  خٲطرٕ  تِہِندۍ  دل  پوٗرٕ  مٲیِل۔  بے  شک  اللہ  تعالیٰ  ہٕے  چھُ  باایمانن  سیز  وَتھ  ہاوان۔  پس  گوٚژھ  نا  تِمن  ہدایت  بَنُن۔  یہِ  گٔیہِ  حالت  باایمانن  ہٕنز،  پتھ  روٗدۍ  کٲفر  تِمن  ہُنٛد  حال  چھُ  اَمہِ  پتہٕ۔

Transliteration:
  WaliyaAAlama alla<u>th</u>eena ootoo alAAilma annahu al<u>h</u>aqqu min rabbika fayuminoo bihi fatukhbita lahu quloobuhum wainna All<u>a</u>ha lah<u>a</u>di alla<u>th</u>eena <u>a</u>manoo il<u>a</u> <u>s</u>ir<u>at</u>in mustaqeem<b>in</b>


Maududi:
  انکار  کرن  وٲلۍ  روزن  اَمہِ  طرفہٕ  شکس  منٛزٕے۔  یوٚت  تام  زن  تِمن  پٮ۪ٹھ  اچانک  یا  تہٕ  قیامتٕچ  گٔر  یِیہِ،  یا  سپدیٚکھ  اکہِ  منحوس  دۅہُک  عذاب  نٲزِل۔

Jalandhary:
  پتھ  روٗدۍ  کٲفر  تِم  روزن  ہمیشہ  قرآن  مجید  کہ  حقہٕ  شک  سٕے  اندر  یوٚت  تانۍ  وٲتِتھ  پیٚیہِ  ہنگہٕ  تہٕ  منگہٕ  تِمن  قیامتُک  دۅہ  یا  واتیکھ  دنیاسٕے  منٛز  کُنہِ  سخت  مشکل  تہٕ  بے  برکت  دۅہُک  عذاب  یتھ  منٛز  تِمن  قتل  و  غارت  سپدِ۔

Transliteration:
  Wal<u>a</u> yaz<u>a</u>lu alla<u>th</u>eena kafaroo fee miryatin minhu <u>h</u>att<u>a</u> tatiyahumu a<b>l</b>ss<u>a</u>AAatu baghtatan aw yatiyahum AAa<u>tha</u>bu yawmin AAaqeem<b>in</b>


Maududi:
  تمہِ  دۅہ  آسہِ  بادشٲہی  اللہ  تعالیٰ  سٕنز،  تہٕ  سُہ  کرِ  تِمن  درمیان  فٲصلہٕ،  یِم  ایمان  تھاون  وٲلۍ  تہٕ  عملِ  صالح  کرن  وٲلۍ  آسن،  تِم  گژھن  نعمت  سٍتۍ  برنہٕ  آمتیٚن  جنّتن  منٛز۔

Jalandhary:
  پادشاہت  آسہِ  تَمہِ  دۅہ  یعنی  قیامتُک  دۅہ  اللہ  تعالیٰ  سٕنزٕے  یٲژ۔  سُے  کرِ  یِمن  کٲفرن  منٛز  عملی  فٲصلہٕ۔  سُہ  فٲصلہٕ  گوٚو  یۅہے  کہ  یِمَو  لوٗکو  ایمان  أنِتھ  رٕژٕ  عملہٕ  کرِ  مَژٕہ  آسن  تِمن  واتناوِ  اللہ  تعالیٰ  نعمژن  ہٕندین  جنتن  اندر۔

Transliteration:
  Almulku yawmai<u>th</u>in lill<u>a</u>hi ya<u>h</u>kumu baynahum fa<b>a</b>lla<u>th</u>eena <u>a</u>manoo waAAamiloo a<b>l</b><u>ssa</u>li<u>ha</u>ti fee jann<u>a</u>ti a<b>l</b>nnaAAeem<b>i</b>


Maududi:
  تہٕ  یِمو  کُفر  آسہِ  کوٚرمُت  تہٕ  سانیٚن  آیاتن  آسیکھ  بُتھ  پھِیُرمُت،  تِہندِ  خٲطرٕ  آسہِ  رُسوا  کرن  وول  عذاب۔

Jalandhary:
  بیٚیہِ  یِمَو  کفر  تہٕ  انکار  کوٚر  بیٚیہِ  زٲنِکھ  اَپٕزۍ  سٲنۍ  آیات،  پس  تِمن  لوٗکن  ہٕندِ  خٲطرٕ  چھُ  ذلیل  تہٕ  خوار  کروُن  عذاب۔

Transliteration:
  Wa<b>a</b>lla<u>th</u>eena kafaroo waka<u>thth</u>aboo bi<u>a</u>y<u>a</u>tin<u>a</u> faol<u>a</u>ika lahum AAa<u>tha</u>bun muheen<b>un</b>


Maududi:
  تہٕ  یِمو  اللہ  تعالیٰ  سٕنزِ  وتہِ  منٛز  ہجرت  کٔر،  پتہٕ  آے  قتل  کرنہٕ  یا  موٗدۍ،  اللہ  تعالیٰ  دِیہِ  تِمن  رُت  رزق،  تہٕ  یقیناً  چُھ  اللہ  تعالیٰ  ہٕے  بہترین  رزق  دِنہٕ  وول۔

Jalandhary:
  بیٚیہِ  یِمَو  لوٗکو  خداے  سٕنزِ  وَتہِ  یعنی  تِہِندِ  دینہٕ  خٲطرٕ  پَنُن  وطن  ترٲوِتھ  ہجرت  کٔر  توپتہٕ  آے  مارنہٕ  یا  موٗدۍ  پانے  تِمن  دِیہِ  اللہ  تعالیٰ  ضرور  اَکھ  رُت  رِزقاہ،  جنتُک  رزق  تہٕ  کم  کم  میوٕہ  بیٚیہِ  دیدارِ  خدا۔  پٔزِپٲٹھۍ  اللہ  تعالیٰ  ہٕے  چھُ  سارِوٕے  عطا  کروُنیو  اندرٕہ  رُت  عطا  کروُن،  سُہ  کرِ  عطا  تِمن  رزق  جنتس  ستۍ  رٕژ  جاے  تہٕ  رُت  گرٕ  تہِ۔

Transliteration:
  Wa<b>a</b>lla<u>th</u>eena h<u>a</u>jaroo fee sabeeli All<u>a</u>hi thumma qutiloo aw m<u>a</u>too layarzuqannahumu All<u>a</u>hu rizqan <u>h</u>asanan wainna All<u>a</u>ha lahuwa khayru a<b>l</b>rr<u>a</u>ziqeen<b>a</b>


Maududi:
  سُہ  واتناوِ  تِمن  تِژِھہ  جایہِ  ییٚمہِ  سٍتۍ  تِم  خۅش  سپدن،  بے  شک  چُھ  اللہ  مصلحت  زانن  وول  تہٕ  ژیٚڈ  کرن  وول۔

Jalandhary:
  سُہ  واتناوِ  تِمن  ضرور  تِژِھہ  رٕژِ  جایہِ  اندر  یۅسہٕ  تِمن  سٮ۪ٹھاہ  پسند  سپدِ۔  اللہ  تعالیٰ  چھُ  پرتھ  کتھہِ  ہٕنز  مصلحے  زانہٕ  وُن،  سٮ۪ٹھاہ  ژیٚڈ  کروُن،  پننین  دشمنن  چھُنہٕ  سٍتی  رٹان  تہٕ  سزا  دِوان  بلکہ  چھُکھ  مہلت  دِوان۔

Transliteration:
  Layudkhilannahum mudkhalan yar<u>d</u>awnahu wainna All<u>a</u>ha laAAaleemun <u>h</u>aleem<b>un</b>


Maududi:
  یہِ  گوٚو  تِہُند  انجام،  تہٕ  یُس  اکھاہ  بدلہٕ  ہیٚیہِ  تِیُتُھے،  یُتھ  تس  سٍتۍ  کرنہٕ  آو،  تہٕ  پتہٕ  آسہِ  تس  پٮ۪ٹھ  زیادتی  تہِ  کرنہٕ  آمٕژ،  تیٚلہِ  کرِ  اللہ  تعالیٰ  ضرور  تس  مدد،  اللہ  تعالیٰ  چُھ  معاف  کرن  وول  تہٕ  درگزر  کرن  وول۔

Jalandhary:
  وۅنۍ  بوٗزِو  اَمہِ  پتہٕ  یہِ  کتھ  کہ  ییٚمۍ  دشمنس  نِشہِ  بدلہٕ  ہیوٚت  تِیُتُے  یُتھ  تٔمِس  تکلیف  واتناونہٕ  آمُت  اوس،  توپتہٕ  ہے  تس  پٮ۪ٹھ  زیادتی  کرنہٕ  آیہِ  اللہ  تعالیٰ  کرِ  تس  ضرور  مدد  تہٕ  یٲری۔  پٔزِپٲٹھۍ  اللہ  تعالیٰ  چھُ  یقیناً  سٮ۪ٹھاہ  عفو  کروُن  سٮ۪ٹھاہ  مغفرت  کروُن۔

Transliteration:
  <u>Tha</u>lika waman AA<u>a</u>qaba bimithli m<u>a</u> AAooqiba bihi thumma bughiya AAalayhi layan<u>s</u>urannahu All<u>a</u>hu inna All<u>a</u>ha laAAafuwwun ghafoor<b>un</b>


Maududi:
  یہِ  چُھ  امہِ  موجوٗب  زِ  رٲژ  منٛزٕ  دۅہ،  تہٕ  دۅہ  منٛزٕ  رات  کڑن  وول  چُھ  بس  اللہ  تعالیٰ،  تہٕ  سُہ  چُھ  بوزن  وول  تہٕ  وُچھن  وول۔

Jalandhary:
  یہِ  یعنی  باایمانن  غلبہٕ  دُین،  تِمن  یٲری  تہٕ  مدد  کرُن  چھُ  اَوَے  زِ  اللہ  تعالیٰ  چھُ  کمالِ  قدرت  وول۔  چنانچہ  سُہ  چھُ  رٲژ  ہٕندین  اجزاہن  واتناوان  دۅہس  منٛز۔  دۅہ  کین  اجزاہن  واتناوان  رٲژ  منٛز  یعنی  کمی  تہٕ  زیادتی  کران۔  بیٚیہِ  چھُ  اَمہِ  نصرتُک  سبب  کہ  اللہ  تعالیٰ  چھُ  سارِنٕے  ہٕندۍ  احوال  تہٕ  اقوال  بوزوُن  تہٕ  وُچھہِ  وُن۔

Transliteration:
  <u>Tha</u>lika bianna All<u>a</u>ha yooliju allayla fee a<b>l</b>nnah<u>a</u>ri wayooliju a<b>l</b>nnah<u>a</u>ra fee allayli waanna All<u>a</u>ha sameeAAun ba<u>s</u>eer<b>un</b>


Maududi:
  یہِ  چُھ  امہِ  موجوب  زِ  اللہ  تعالیٰ  ہٕے  چُھ  حق،  تہٕ  تِم  سٲری  چِھ  بٲطل  یِمن  اللہ  تعالیٰ  ترٲوِتھ  یِم  لُکھ  ناد  چِھ  لایان،  تہٕ  اللہ  تعالیٰ  ہٕے  چُھ  بالادست  تہٕ  بُزرگ۔

Jalandhary:
  بیٚیہِ  چھُ  اَمہِ  نصرتُک  سبب  کہ  اللہ  تعالیٰ  ہٕے  چھُ  بے  شک  خداے  برحق،  پننہِ  ہستی  منٛز  کٲمل۔  سُہ  چھُ  واجب  الوجود،  بیٚیہِ  یِمن  معبودن  تِم  لوٗکھ  عبادت  کران  چھِ،  تِم  چھِ  اَپٕزۍ  تہٕ  بٲطل۔  بیٚیہِ  چھُ  پٔزِپٲٹھۍ  اللہ  تعالیٰ  ہٕے  سٮ۪ٹھاہ  تھوٚد  تہٕ  سٮ۪ٹھاہ  بوٚد  عٲلی  شان۔  اَمہِ  علاوٕہ  چھِ  اللہ  تعالیٰ  سٕندۍ  کمالات  بیٚیہِ  چھےٚ  تِہِنزِ  بے  شمار  نعمژ  یِمَو  کمالاتو  تہٕ  نعمتو  سبب،  سُہ  چھُ  توحیدس  تہٕ  شکرس  سزاوار۔

Transliteration:
  <u>Tha</u>lika bianna All<u>a</u>ha huwa al<u>h</u>aqqu waanna m<u>a</u> yadAAoona min doonihi huwa alb<u>at</u>ilu waanna All<u>a</u>ha huwa alAAaliyyu alkabeer<b>u</b>


Maududi:
  کیا  توٚہۍ  چِھو  نا  وُچھان  زِ  اللہ  تعالیٰ  چُھ  آسمانہٕ  آب  ﴿روٗد﴾  تراوان،  تہٕ  امہِ  بدولت  چھےٚ  زمین  سرسبز  سپدان؟  حقیقت  چھےٚ  یہِ  زِ  سُہ  چُھ  سٮ۪ٹھاہ  مہربان  تہٕ  خبر  تھاون  وول۔  ﴿یعنی  کفرٕچ  تہٕ  ظُلمٕچ  رٔوِش  اختیار  کرن  والیٚن  پٮ۪ٹھ  عذاب  نٲزِل  کرُن،  مومنن  تہٕ  صالح  بندن  انعام  دِیُن،  مظلوم  اہلِ  حقن  دادرٔسی  کرٕنۍ،  تہٕ  طاقتہٕ  سٍتۍ  ظلمُک  مقابلہٕ  کرن  والیٚن  اہلِ  حقن  کامیٲبی  دِنۍ،  یہِ  سورُے  چُھ  امہِ  وجہ  کِنۍ  زِ  یِم  چِھ  اللہ  تعالیٰ  سٕندۍ  صفات﴾

Jalandhary:
  ژٕھ  چھُکھنا  وُچھان  اللہ  تعالیٰ  سٕنز  قدرت  کِتھہٕ  پٲٹھۍ  چھُ  سُہ  آسمان  کہ  طرفہ  روٗد  تراوان  ییٚمہِ  سٍتۍ  زمین  چھےٚ  سپدان  سرسبز۔  پٔزِپٲٹھۍ  اللہ  تعالیٰ  چھُ  بندن  پٮ۪ٹھ  سٮ۪ٹھاہ  مہربان،  تس  چھےٚ  بندن  ہٕنزن  کتھن  ہٕںز  پوٗرٕ  خبر،  تِہِندین  ضرورتن  ہُنٛد  کٲفی  علم  تِمن  مطٲبق  چھُ  سُہ  تِہِندۍ  حاجت  پوٗرٕ  کران۔

Transliteration:
  Alam tara anna All<u>a</u>ha anzala mina a<b>l</b>ssam<u>a</u>i m<u>a</u>an fatu<u>s</u>bi<u>h</u>u alar<u>d</u>u mukh<u>d</u>arratan inna All<u>a</u>ha la<u>t</u>eefun khabeer<b>un</b>


Maududi:
  تٔمۍ  سُندے  چُھ  یِکینژھاہ  آسمانن  منٛز  چُھ  تہٕ  یِکینژھاہ  زمینس  منٛز  چُھ،  بے  شک  چُھ  سُے  غنی  تہٕ  تمام  خوبِیَن  ہُنٛد  مٲلِک۔

Jalandhary:
  تِہُندُے  چھُ  تہِ  یہِ  آسمانن  منٛز  چھُ،  بیٚیہِ  تہِ  سورُے  یہِ  زمینن  منٛز  چھُ۔  بیٚیہِ  چھُنہٕ  اللہ  تعالیٰ  کٲنسہِ  کُن  محتاج،  سُہ  چھُ  تعریفن  تہٕ  حمدن  سزاوار۔

Transliteration:
  Lahu m<u>a</u> fee a<b>l</b>ssam<u>a</u>w<u>a</u>ti wam<u>a</u> fee alar<u>d</u>i wainna All<u>a</u>ha lahuwa alghaniyyu al<u>h</u>ameed<b>u</b>


Maududi:
  کیا  توٚہۍ  چِھو  نا  وُچھان  زِ  تٔمۍ  چُھ  تہِ  سورُے  کینٛہہ  تُہندِ  خٲطرٕ  مُسخّر  کٔرِتھ  تھوومُت  یہِ  زمینس  منٛز  چُھ،  تہٕ  تٔمۍ  چھےٚ  ناو  بنٲومٕژ  قٲعدٕچ  پابند  زِ  سۅ  چھےٚ  تٔمۍ  سٕندِ  حُکمہٕ  سمندرس  منٛز  پکان،  تہٕ  سُے  چُھ  آسمانس  تِتھہٕ  پٲٹھۍ  رٔٹِتھ  زِ  تٔمۍ  سٕندِ  اِذنہٕ  ورٲے  ہیٚکہِ  نہٕ  سُہ  زمینس  پٮ۪ٹھ  پیٚتھ؟  پزر  چُھ  یہِ  زِ  اللہ  تعالیٰ  چُھ  لُکن  ہٕندِس  حقس  منٛز  سٮ۪ٹھاہ  شفیق  تہٕ  رحیم۔

Jalandhary:
  اے  مخٲطب  ژے  چھےٚ  نا  خبر  کہ  پٔزِپٲٹھۍ  اللہ  تعالیٰ  ہن  چھِ  لٲگِمٕتۍ  کامہِ  تِم  سٲری  چیز  یِم  زمینس  منٛز  چھِ  تُہٕندِ  خٲطرٕ،  بیٚیہِ  چھَن  ناوٕہ  یِمہٕ  تِہِند  حمہٕ  دریاوس  منٛز  پکان  چھےٚ،  بیٚیہِ  چھُ  سُے  آسمانس  تھپھ  کٔرِتھ  یُتھنہٕ  تِہِندِ  حکمہٕ  ورٲے  سُہ  زمینس  پٮ۪ٹھ  ؤسِتھ  پیٚیہِ۔  پٔزِپٲٹھۍ  اللہ  تعالیٰ  چھُ  لوٗکن  پٮ۪ٹھ  سٮ۪ٹھاہ  شفقت  وول  تہٕ  مہربان۔

Transliteration:
  Alam tara anna All<u>a</u>ha sakhkhara lakum m<u>a</u> fee alar<u>d</u>i wa<b>a</b>lfulka tajree fee alba<u>h</u>ri biamrihi wayumsiku a<b>l</b>ssam<u>a</u>a an taqaAAa AAal<u>a</u> alar<u>d</u>i ill<u>a</u> bii<u>th</u>nihi inna All<u>a</u>ha bi<b>al</b>nn<u>a</u>si laraoofun ra<u>h</u>eem<b>un</b>


Maududi:
  سُے  چُھ  ییٚمۍ  تۅہیہِ  زندگی  چَھو  بخشمٕژ،  سُے  چُھ  تۅہیہِ  موت  دِوان،  تہٕ  سُے  کرِ  تۅہیہِ  بیٚیہِ  زندٕہ،  پزر  چُھ  یہِ  زِ  انسان  چُھ  سٮ۪ٹھہٕے  منکرِ  حق۔  ﴿یعنی  یہِ  سورُے  کینٛہہ  وُچِھتھ  تہِ  چُھ  تتھ  حقیقتس  انکار  کران  پکان  یۅسہٕ  انبیاء  علیھم  السلامَو  پیش  چھےٚ  کٔرمٕژ﴾

Jalandhary:
  بیٚیہِ  گوٚو  سُہ  سُے  قادرِ  مطلق  ییٚمۍ  توٚہۍ  پٲدٕہ  کٔرِو،  توپتہٕ  ماریٚو  سُے،  توپتہٕ  کریٚو  بیٚیہِ  دوبارٕہ  زندٕہ  سُے۔  یِمن  دلیلن  تہٕ  نعمژن  کُن  نظر  کٔرِتھ  گوژھ  لوٗکن  ہُنٛد  سُہ  کُنُے  زانُن،  تِہٕنزٕے  گٔژھ  شکرگزٲری  کرٕنۍ۔  بے  شک  انسان  چھُ  سٮ۪ٹھاہ  کفرانِ  نعمت  کروُن۔

Transliteration:
  Wahuwa alla<u>th</u>ee a<u>h</u>y<u>a</u>kum thumma yumeetukum thumma yu<u>h</u>yeekum inna alins<u>a</u>na lakafoor<b>un</b>


Maududi:
  پرٛتھ  اُمّت  خٲطرٕ  چُھ  اسہِ  عبادتُک  اکھ  طریقہٕ  مقرر  کوٚرمُت،  ییٚمِچ  سۅ  پیروی  چھےٚ  کران،  پس  اے  نبی  صلی  اللہ  علیہ و سلم،  تِم  مَہ  ژُوِن  اتھ  معاملس  منٛز  تۅہیہِ  سٍتۍ۔  ﴿یعنی  یِتھہٕ  پٲٹھۍ  برٛونٹھمِیو  انبیاہَو  پننیٚن  پننیٚن  دَورچن  اُمّتن  خٲطرٕ  عبادتُک  اکھ  طریقہٕ  اوس  اوٚنمُت،  تِتھے  پٲٹھۍ  چُھو  ییٚمہِ  دورکہِ  اُمّت  خٲطرٕ  تۅہیہِ  عبادتُک  اکھ  طریقہٕ  اوٚنمُت۔  وۅنۍ  چُھنہٕ  تۅہیہِ  سٍتۍ  کٲنٛسہِ  ژُونُک  حق،  تِکیازِ  ییٚمہِ  دورٕ  خٲطرٕ  چُھ  عبادتُک  برحق  طریقہٕ  یۅہے﴾  توٚہۍ  دِیِو  پننِس  ربّس  کُن  دعوت،  یقیناً  چِھو  توٚہۍ  سیٚزِ  وَتہِ  پٮ۪ٹھ۔

Jalandhary:
  یٖژٕھہ  اُمتہٕ  گُزریمژٕ  چھےٚ،  پرتھ  اُمت  خٲطرٕ  چھُ  اَسہِ  ذبح  کرنُک  اَکھ  طریقاہ  مقرر  کوٚرمُت۔  تتھ  طریقس  پٮ۪ٹھ  ٲسۍ  تِم  ذبح  کران،  پس  اوس  لٲزم  اعتراض  کروُنین  کہ  تِم  کرہن  نہٕ  کانٛہہ  اعتراض  تہٕ  اختلاف  ذبح  کِس  معاملس  اندر۔  توٚہۍ  روٗزِو  بدستوٗر  لوٗکن  پننِس  خدایس  کُن  ناد  دِوان۔  پٔزِپٲٹھۍ  توٚہۍ  چھِو  یقیناً  سیزِ  وَتہِ  پٮ۪ٹھ۔

Transliteration:
  Likulli ommatin jaAAaln<u>a</u> mansakan hum n<u>a</u>sikoohu fal<u>a</u> yun<u>a</u>ziAAunnaka fee alamri wa<b>o</b>dAAu il<u>a</u> rabbika innaka laAAal<u>a</u> hudan mustaqeem<b>in</b>


Transliteration: Wain j<u>a</u>dalooka faquli All<u>a</u>hu aAAlamu bim<u>a</u> taAAmaloon<b>a</b>
Maududi:
  تہٕ  اگر  تِم  تۅہیہِ  سٍتۍ  ژُوَن،  تیٚلہِ  ؤنِو  زِ،  یِکینژھاہ  توٚہۍ  کران  چِھو  اللہ  تعالیٰ  چُھ  تَتھ  وارٕ  پٲٹھۍ  زانان۔

Jalandhary:
  بیٚیہِ  ہرگاہ  اَتھ  پٮ۪ٹھ  تہِ  یِم  لوٗکھ  تۅہیہِ  سٍتۍ  ہَر  تہٕ  قضیہِ  لاگن،  توٚہۍ  فرمٲوِیوٗکھ  پٔتِم  کتھ،  اللہ  تعالیٰ  چھُ  زیادٕہ  زانان  تتھ  سٲرِسٕے،  یہِ  توٚہۍ  کران  چھِو،  سُے  أنزراوِ  تُہٕندۍ  نیاے۔


Maududi:
  اللہ  تعالیٰ  کرِ  قیامت  کہ  دۅہ  تۅہیہِ  درمیان  تِمن  سارِنٕے  کتھن  ہُند  فٲصلہٕ،  یِمن  منٛز  توٚہۍ  اختلاف  چِھو  کران  روٗدِمٕتۍ۔

Jalandhary:
  اللہ  تعالیٰ  کرِ  پانہٕ  تۅہیہِ  منٛز  عملی  فٲصلہٕ  قیامتُک  دۅہ  تتھ  سٲرِسٕے  منٛز  یَتھ  منٛز  توٚہۍ  اختلاف  کران  ٲسِو۔

Transliteration:
  All<u>a</u>hu ya<u>h</u>kumu baynakum yawma alqiy<u>a</u>mati feem<u>a</u> kuntum feehi takhtalifoon<b>a</b>


Maududi:
  کیا  توٚہۍ  چِھو  نا  زانان  زِ  آسمانُک  تہٕ  زمینُک  پرٛتھ  کانٛہہ  چیز  چُھ  اللہ  تعالیٰ  سٕندِس  علمس  منٛز؟  سورُے  کینٛہہ  چُھ  أکِس  کتابہِ  منٛز  درج،  اللہ  تعالیٰ  سٕندِ  خٲطرٕ  چُھنہٕ  یہِ  رَژھ  تہِ  مشکل۔

Jalandhary:
  اے  مخٲطب  کیا  ژے  چھُے  نا  معلوم  کہ  اللہ  تعالیٰ  چھُ  زانان  تہِ  سورُے  یہِ  آسمانن  تہٕ  زمینن  منٛز  چھُ  باوجودآں۔  پٔزِپٲٹھۍ  یہِ  سورُے  چھُ  لیٚکھِتھ  تہِ  محفوظ  نامہ  اعمالن  منٛز۔  لہٰذا  سَپُد  ثٲبت  کہ  پٔزِپٲٹھۍ  یہِ  فٲصلہ  کرُن  چھُ  اللہ  تعالیٰ  ہس  نِشہِ  سٮ۪ٹھاہ  آسان۔

Transliteration:
  Alam taAAlam anna All<u>a</u>ha yaAAlamu m<u>a</u> fee a<b>l</b>ssam<u>a</u>i wa<b>a</b>lar<u>d</u>i inna <u>tha</u>lika fee kit<u>a</u>bin inna <u>tha</u>lika AAal<u>a</u> All<u>a</u>hi yaseer<b>un</b>


Maududi:
  یِم  لُکھ  چِھ  اللہ  تعالیٰ  ترٲوِتھ  تِہٕنز  عبادت  کران  یِہندِ  خٲطرٕ  نَہ  چھےٚ  تٔمۍ  کانٛہہ  سَند  نٲزِل  کٔرمٕژ،  تہٕ  نہ  چِھ  یِم  پانہٕ  تِمن  متعلق  کانٛہہ  عِلم  تھاوان۔  یِمن  ظٲلمن  خٲطرٕ  چُھنہٕ  کانٛہہ  مددگار۔

Jalandhary:
  بیٚیہِ  چھِ  مشرک  لوٗکھ  عبادت  کران  خدایس  ورٲے  بیٚیَن  چیزن  ہٕنز  یِمن  عبادت  کرنہٕ  خٲطرٕ  نہٕ  کانٛہہ  دلیلاہ  اللہ  تعالیٰ  ہن  پننین  کتابن  منٛز  نٲزل  کٔرمٕژچھےٚ،  نہ  چھےٚ  تِمن  کٲفرن  نِشہِ  تمِچ  کانٛہہ  عقلی  دلیلاہ  بلکہ  چھِ  تِم  محض  بے  دلیل  خدایس  شرک  انان۔  قیامتُک  دۅہ  ییٚلہِ  تِمن  شرکس  پٮ۪ٹھ  سزادِنہٕ  یِیہِ،  تِمن  ظٲلمن  ہٕندِ  خٲطرٕ  آسہِ  نہٕ  کانٛہہ  مددگاراہ۔

Transliteration:
  WayaAAbudoona min dooni All<u>a</u>hi m<u>a</u> lam yunazzil bihi sul<u>ta</u>nan wam<u>a</u> laysa lahum bihi AAilmun wam<u>a</u> li<b>l</b><i><u>thth</u></i><u>a</u>limeena min na<u>s</u>eer<b>in</b>


Maududi:
  تہٕ  ییٚلہِ  یِمن  سٲنۍ  ٹاکارٕہ  آیات  بوزناونہٕ  چِھ  یِوان،  تیٚلہِ  چِھو  توٚہۍ  وُچھان  زِ  حقس  انکار  کرن  والیٚن  ہٕندٮ۪ن  بُتھیٚن  چُھ  بوم  کھسان،  تہٕ  باسان  چُھ  زِ  وُنۍ  کرن  تِم  تِمن  لُکن  پٮ۪ٹھ  حملہٕ  یِم  تِمن  سٲنۍ  آیات  چِھ  بوزناوان۔  یِمن  ؤنِو،  بہٕ  وَنوٕہ  تۅہیہِ  زِ  امہِ  کھۅتہٕ  بدتر  چیز  کیا  چُھ؟  سُہ  چُھ  نار،  خُداین  چُھ  تمہِ  کُے  وعدٕہ  تِمن  لُکن  ہٕندِس  حقس  منٛز  کٔرِتھ  تھوومُت  یِم  حق  قبول  کرنہٕ  نِشہِ  انکار  کرن،  تہٕ  سُہ  چُھ  سٮ۪ٹھہٕے  بُرٕ  ٹھکانہٕ۔

Jalandhary:
  بیٚیہِ  ییٚلہِ  پرنہٕ  یِوان  چھِ  تِمن  پٮ۪ٹھ  سٲنۍ  آیات،  یِم  صاف  تہٕ  روشن  چھِ۔  وُچھان  چھِو  توٚہۍ  کٲفرن  ہٕندین  بُتھیٚن  یچھ  آثار،  بُتھِس  چھَکھ  گیٚنہِ  گژھان،  نَس  چھَکھ  تھوٚد  کھسان،  بُتھیُک  رنگ  چھُکھ  بدلان،  تِمَو  آثارو  سٍتۍ  چھُ  معلوم  سپدان۔  قریب  چھُ  تِم  ما  تراوَن  جٔپھۍ  تِمن  پٮ۪ٹھ  یِم  سٲنۍ  آیات  تِمن  پٮ۪ٹھ  پران  چھِ  یعنی  تِمن  پٮ۪ٹھ  ما  کرن  حملہٕ۔  تیوٗت  چھُ  تِمن  کٲفرن  خوٗن  گرم  گژھان۔  توٚہۍ  فرمٲوِیوٗکھ  یارسول  اللہ  بہٕ  ما  کرَو  تۅہیہِ  خبر  تَمہِ  چیزٕچ  یُس  اَمہِ  قرآن  مجید  کھۅتہٕ  ناگوار  چھُ  تُہٕندِ  خٲطرٕ،  سُہ  گوٚو  نارِ  جہنم،  تَمُیک  وعدہ  چھُ  اللہ  تعالیٰ  ہن  کوٚرمُت  کٲفرن،  کٲژاہ  یچھ  واتنٕچ  جاے  چھےٚ  سُہ  جہنم۔

Transliteration:
  Wai<u>tha</u> tutl<u>a</u> AAalayhim <u>a</u>y<u>a</u>tun<u>a</u> bayyin<u>a</u>tin taAArifu fee wujoohi alla<u>th</u>eena kafaroo almunkara yak<u>a</u>doona yas<u>t</u>oona bi<b>a</b>lla<u>th</u>eena yatloona AAalayhim <u>a</u>y<u>a</u>tin<u>a</u> qul afaonabbiokum bisharrin min <u>tha</u>likum a<b>l</b>nn<u>a</u>ru waAAadah<u>a</u> All<u>a</u>hu alla<u>th</u>eena kafaroo wabisa alma<u>s</u>eer<b>u</b>


Maududi:
  لوٗکو!  اکھ  مثال  چھےٚ  دِنہٕ  یِوان،  غورٕ  سان  بوٗزِو،  یِمن  معبودن  توٚہۍ  خُداے  ترٲوِتھ  ناد  چِھو  لایان،  تِم  سٲری  اگر  سٔمِتھ  یژھن  اکھ  مٔچھ  پٲدٕ  کرٕنۍ،  کِہٕنۍ  ہیٚکن  نہٕ  کٔرِتھ،  بلکہ  اگر  مٔچھ  نِیہِ  تِمن  کانٛہہ  چیز،  تِم  ہیٚکن  نہٕ  تس  واپس  ہیٚتھ۔  مدد  منگن  وٲلۍ  تہِ  کمزور،  تہٕ  یِمن  مدد  چُھ  یِوان  منگنہٕ  تِم  تہِ  کمزور۔

Jalandhary:
  اے  لوٗکو  اَکھ  عجیب  مثالاہ  چھےٚ  بیان  کرنہٕ  آمٕژ  سۅے  بوٗزۍ  تَو  توٚہۍ  وارٕہ  کَن  دٲرِتھ۔  پٔزِپٲٹھۍ  یِمن  معبودانِ  بٲطلن  توٚہۍ  پرستش  کران  چھِو،  یِمن  نِشہِ  حاجت  روٲیی  ژھانڈان  چھِو  خدایس،  معبودِ  برحقس  ورٲے،  تِم  ہیٚکن  نہٕ  پٲدٕہ  کٔرِتھ  اَکھ  مٔچھ  تہِ۔  اَدے  تَمہِ  خٲطرٕ  سٲری  معبود  اِکہٕ  وَٹہٕ  سَمن  تہِ  اَمِچ  کیا  چھےٚ  کتھٕے۔  ہرگاہ  مٔچھ  ہیٚتھ  ژَلہِ  کانٛہہ  چیزاہ  تِمن  نِشہِ،  سُہ  چیز  ہیٚکن  نہٕ  تَس  نِشہِ  تِم  مۅکلٲوِتھ  تہٕ  واپس  ہیٚتھ۔  چھانڈٕ  وُنۍ  تہِ  کمزورٕے،  یَس  نِشہِ  ژھانڈان  سُتہِ  کمزور  یعنی  مٔچھہِ  تہِ  کمزور،  تِہِندِ  کھۅتہٕ  زیادٕہ  کمزور  پۅتُل،  تِہِندِ  کھۅتہٕ  کمزور  یُس  تس  پۅتلِس  پرستش  کرِ۔

Transliteration:
  Y<u>a</u> ayyuh<u>a</u> a<b>l</b>nn<u>a</u>su <u>d</u>uriba mathalun fa<b>i</b>stamiAAoo lahu inna alla<u>th</u>eena tadAAoona min dooni All<u>a</u>hi lan yakhluqoo <u>th</u>ub<u>a</u>ban walawi ijtamaAAoo lahu wain yaslubuhumu a<b>l</b><u>thth</u>ub<u>a</u>bu shayan l<u>a</u> yastanqi<u>th</u>oohu minhu <u>d</u>aAAufa a<b>l</b><u>tta</u>libu wa<b>a</b>lma<u>t</u>loob<b>u</b>


Transliteration: M<u>a</u> qadaroo All<u>a</u>ha <u>h</u>aqqa qadrihi inna All<u>a</u>ha laqawiyyun AAazeez<b>un</b>
Maududi:
  یِمو  لُکو  زٲنۍ  نہٕ  خُداے  سٕنز  قدرٕے،  یِتھہٕ  پٲٹھۍ  تٔمۍ  سٕنز  قدر  کرنُک  حق  چُھ۔  پزر  چُھ  یہِ  زِ  قوّت  تہٕ  عزت  وول  چُھ  بس  اللہ  تعالیٰ۔

Jalandhary:
  یِمَو  لوٗکو  کوٚر  نہٕ  خداے  سُنٛد  تعظیم  یُتھ  تس  شوٗبہِ  ہا،  کیازِ  تِمَو  تھٲوۍ  تس  عبادتس  اندر  بیٚیہِ  چیز  شریک  حالانکہ  بے  شک  اللہ  تعالیٰ  چھُ  سٮ۪ٹھاہ  قوت  وول،  سارِنٕے  پٮ۪ٹھ  غٲلب،  تٔمۍ  سُنٛد  قوت  وول  تہٕ  غٲلب  آسنہٕ  مۅکھہٕ  چھَو  عبادت  تِہُنٛد  حق۔  یہِ  اوسنہٕ  حق  کمزور  چیزُک  یُس  نہ  چھُو  پورِہ۔


Maududi:
  حقیقت  چھےٚ  یہِ  زِ  اللہ  تعالیٰ  چُھ  ﴿پنٕنۍ  فرمان  واتناونہٕ  خٲطرٕ﴾  ملٲیکو  منٛزٕ  تہِ  پیغام  واتناون  وٲلۍ  منتخب  کران  تہٕ  انسانو  منٛز  تہِ،  سُہ  چُھ  بوزن  وول  تہِ  تہٕ  وُچھن  وول  تہِ۔

Jalandhary:
  اللہ  تعالیٰ  ہس  چھُ  اختیار  کہ  رسالت  خٲطرٕ  یَس  سُہ  منتخب  کرِتہٕ  ژارِ  ملٲیکو  اندرٕہ  یا  لوٗکو  اندرٕہ،  ملٲیکو  اندرٕہ  چھِ  ژاران  پنٕنۍ  احکام  حضرات  انبیاہن  نِشہِ  واتنہٕ  خٲطرٕ،  لوٗکو  اندرٕہ  چھِ  ژاران  حضرات  انبیاہن  یُتھ  تِہِندِ  ذریعہ  پنٕنۍ  احکام  واتنٲوِو  لوٗکن  نِشہِ۔  پٔزِپٲٹھۍ  اللہ  تعالیٰ  چھُ  سورُے  بوزوُن  تہٕ  سورُے  وُچھہِ  وُن۔

Transliteration:
  All<u>a</u>hu ya<u>st</u>afee mina almal<u>a</u>ikati rusulan wamina a<b>l</b>nn<u>a</u>si inna All<u>a</u>ha sameeAAun ba<u>s</u>eer<b>un</b>


Maududi:
  یِکینژھاہ  لُکن  برونٛہہ  کنہِ  چُھ  تتھ  تہِ  چُھ  زانان،  تہٕ  یِکینژھاہ  تِمن  ژھایہِ  چُھ  تمہِ  نِشہِ  تہِ  چُھ  سُہ  وٲقف۔  تہٕ  سٲری  معاملات  چِھ  تٔسۍ  کُن  رجوع  سپدان۔

Jalandhary:
  سُہ  چھُ  لوٗکن  ہٕندۍ  سٲری  حالات  بروٗتھِم  تہِ  تہٕ  پٔتِم  تہِ  پوٗرٕ  زانان،  بیٚیہِ  چھُ  اللہ  تعالیٰ  سٕے  پٮ۪ٹھ  سارِنٕے  کامین  ہُنٛد  دارومدار۔

Transliteration:
  YaAAlamu m<u>a</u> bayna aydeehim wam<u>a</u> khalfahum wail<u>a</u> All<u>a</u>hi turjaAAu alomoor<b>u</b>


Maududi:
  اے  لوٗکو  یِمو  ایمان  چُھو  اوٚنمُت،  رکوع  سجدٕہ  کٔرِو،  پننِس  ربّ  سٕنز  بندگی  کٔرِو،  بیٚیہِ  کٔرِو  نیک  کامہِ۔  اَمی  سٍتۍ  یِیہِ  توقع  تھاونہٕ  زِ  تۅہیہِ  سپدیٚو  فلاح  نصیب۔

Jalandhary:
  اے  باایمانو  اصولِ  اسلام  قبول  کٔرِتھ  کٔرِو  توٚہۍ  فروعات  اسلامن  ہٕنز  تہِ  پابندی،  خصوصاً  نٮ۪ماز۔  نٮ۪مازِ  منٛز  ٲسِو  رکوع  کران،  سجدہ  دِوان،  بیٚیہِ  ٲسِو  پننِس  پروردگار  سٕنز  عبادت  کران،  بیٚیہِ  ٲسِو  رٕژٕ  کامہِ  کران  یُتھ  توٚہۍ  کامیاب  سپدِو،  یِمن  کامین  منٛز  مَہ  ٲسِو  سُستی  کران۔

Transliteration:
  Y<u>a</u> ayyuh<u>a</u> alla<u>th</u>eena <u>a</u>manoo irkaAAoo wa<b>o</b>sjudoo wa<b>o</b>AAbudoo rabbakum wa<b>i</b>fAAaloo alkhayra laAAallakum tufli<u>h</u>oon<b>a</b>


Maududi:
  اللہ  تعالیٰ  سٕنزِ  وتہِ  منٛز  کٔرِو  جہاد  یِتھہٕ  پٲٹھۍ  جہاد  کرنُک  حق  چُھ،  تٔمی  چِھنَو  توٚہۍ  پننہِ  کامہِ  خٲطرٕ  ژٲرِمٕتۍ،  تہٕ  دینس  منٛز  تھٲوٕن  نہٕ  تۅہیہِ  پٮ۪ٹھ  کانٛہہ  تنگی،  قٲیِم  سپدِو  پننِس  مٲلِس  ابراہیمؑ  ہٕنٛدِس  ملّتس  پٮ۪ٹھ،  خُداین  اوس  گۅڈٕ  تہِ  تُہُند  ناو  مُسلِم  تھوومُت،  تہٕ  یتھ  ﴿قرآنس﴾  منٛز  تہِ  ﴿چُھ  تُہُند  ناو  یۅہے﴾  تاکہ  رسُول  بنہِ  تۅہیہِ  پٮ۪ٹھ  گواہ،  تہٕ  توٚہۍ  بٔنِو  لُکن  پٮ۪ٹھ  گواہ،  لہٰذا  کٔرِو  نماز  قٲیِم،  تہٕ  زکوٰۃ  دِیِو،  بیٚیہِ  سپدِو  خُدایس  سٍتۍ  وابستہٕ،  سُہ  چُھ  تُہُند  مَولیٰ  ﴿بکار  یِنہٕ  وول﴾،  سٮ۪ٹھہٕے  رُت  چُھ  سُہ  مولیٰ،  تہٕ  سٮ۪ٹھہٕے  رُت  چُھ  سُہ  مددگار۔

Jalandhary:
  بیٚیہِ  ٲسِو  خداے  سٕنزن  کامین  اندر  کوشش  کران  یِژھ  کوشش  کرٕنۍ  شوٗبہِ۔  تٔمۍ  کٔرِو  توٚہۍ  بیٚیہِ  اُمتو  اندرٕہ  ممتاز،  توٚہۍ  کٔرِنِو  برگُزیدہ،  بیٚیہِ  کٔر  نہٕ  تٔمۍ  تُہٕندِ  خٲطرٕ  دینس  منٛز  کانٛہہ  سختیاہ۔  توٚہۍ  روٗزِو  پننِس  مٲلِس  ابراہیم  علیہ  السلام  سٕندِس  مِلتس  پٮ۪ٹھ  قٲیِم  تہٕ  مضبوط،  تٔمی  خداین  چھُو  تۅہیہِ  ناو  تھوومُت  مسلمان،  بروٗتھِمین  کتابن  اندر  تہِ،  یَتھ  قرآن  مجیدس  اندر  تہِ،  یُتھ  آسن  حضرت  رسول  کریم  صلی  اللہ  علیہ  و سلم  قیامتُک  دۅہ  تُہٕندۍ  گواہ،  توٚہۍ  ٲسِو  گواہ  بیٚیَن  لوٗکن  ہٕندۍ  بروٗنٹھِمین  اُمتن  پٮ۪ٹھ۔  اَتھ  خصوصیتس  کُن  نظر  تھٲوِتھ  کٔرِو  نٮ۪مازِ  ہٕنز  پابندی  کیازِ  سۅ  چھےٚ  افضل  عباداتِ  بدنیہ،  بیٚیہِ  کٔرِو  ادا  زکوٰۃ  کیازِ  سۅ  چھےٚ  افضل  عباداتِ  مالیہ،  بیٚیہِ  کٔرِو  باقی  احکامن  پٮ۪ٹھ  عمل  زورٕہ  تھپھ  کٔرِتھ  معبودِ  برحقس  اَمہِ  عزت  کہ  شکرانہٕ  خٲطرٕ۔  سُے  چھُ  تُہُند  آغہ،  مددگار  تہٕ  کارساز۔  پس  کیا  رُت  کارساز  تہٕ  کیاہ  رُت  مددگار  چھُ  سُہ  تُہٕندِ  خٲطرٕ۔

Transliteration:
  Waj<u>a</u>hidoo fee All<u>a</u>hi <u>h</u>aqqa jih<u>a</u>dihi huwa ijtab<u>a</u>kum wam<u>a</u> jaAAala AAalaykum fee a<b>l</b>ddeeni min <u>h</u>arajin millata abeekum ibr<u>a</u>heema huwa samm<u>a</u>kumu almuslimeena min qablu wafee h<u>atha</u> liyakoona a<b>l</b>rrasoolu shaheedan AAalaykum watakoonoo shuhad<u>a</u>a AAal<u>a</u> a<b>l</b>nn<u>a</u>si faaqeemoo a<b>l</b><u>ss</u>al<u>a</u>ta wa<u>a</u>too a<b>l</b>zzak<u>a</u>ta wa<b>i</b>AAta<u>s</u>imoo bi<b>A</b>ll<u>a</u>hi huwa mawl<u>a</u>kum faniAAma almawl<u>a</u> waniAAma a<b>l</b>nna<u>s</u>eer<b>u</b>


Maududi: یِم پننہِ نمازِ منٛز خشوع چِھ ورتاوان۔
Transliteration: Alla<u>th</u>eena hum fee <u>s</u>al<u>a</u>tihim kh<u>a</u>shiAAoon<b>a</b>
Jalandhary:
  تِمے  باایمان  یِم  پننین  نٮ۪مازن  اندر،  فرضن  تہٕ  نفلن  اندر  دِل  حٲضر  تھاوان  چھِ،  خشوع  وخضوع  سان  نٮ۪ماز  پران  چھِ۔


Maududi: لَغوِیاتَو ﴿بیہودٕہ کتھو﴾ نِشہِ چِھ دوٗر روزان۔
Transliteration: Wa<b>a</b>lla<u>th</u>eena hum AAani allaghwi muAAri<u>d</u>oon<b>a</b>
Jalandhary:
  بیٚیہِ  یِم  بے  ہوٗدٕہ  کتھو  تہٕ  کامیو  نِشہِ  بیٚیِس  طرفس  کُن  بُتھ  پھِران  تہٕ  دوٗر  روزان  چھِ۔


Jalandhary: بیٚیہِ یِم سترٕچن جاین حرام نِشہِ رٲچھ کران چھِ۔
Transliteration: Wa<b>a</b>lla<u>th</u>eena hum lifuroojihim <u>ha</u>fi<i><u>th</u></i>oon<b>a</b>
Maududi:
  پننیٚن  شرمگاہن  چِھ  حفاظت  کران۔  ﴿اتھ  چِھ  زٕہ  مطلب۔  اکھ  یہِ  زِ  پننہِ  جِسمٕکۍ  قابلِ  شرم  حصّہٕ  چِھ  کٔھٹِتھ  تھاوان،  یعنی  عُریانی  نِشہِ  چِھ  پرہیز  کران  تہٕ  پنُن  ستر  چِھنہٕ  باقین  نِشہِ  مٕژراوان۔  دوٚیُم  یہِ  زِ  تِم  چِھ  پنٕنۍ  عصمت  تہٕ  عفّت  محفوظ  تھاوان،  یعنی  جنسی  معاملاتن  منٛز  چِھنہٕ  آزٲدی  ورتاوان  تہٕ  شہوٲنی  قوّت  کِس  استعمالس  منٛز  چِھنہٕ  بے  لگام  سپدان۔﴾


Maududi:
  پننیٚو  گھر  واجِنیو  ورٲے،  تہٕ  تِمو  مستوٗراتَو  ورٲے  یِمہٕ  تِہندِس  مِلکِ  یمینس  منٛز  آسن۔  ﴿یعنی  لونڈیہِ  یِمہٕ  جنگس  منٛز  گرفتار  سپدن،  تہٕ  جنگ  کیٚن  قٍدٮ۪ن  ہُند  تبادلہ  نہ  سپدن  کِس  صوٗرتس  منٛز  یِن  اسلامی  حکومت  کہ  طرفہٕ  کٲنٛسہِ  ہٕندِس  مِلکیتس  منٛز  دِنہٕ۔﴾  زِ  تِمن  پٮ۪ٹھ  محفوظ  نہ  تھاونس  منٛز  چِھنہٕ  تِم  قابلِ  ملامت۔

Jalandhary:
  مگرے  پننین  منکوحہ  حلال  زنانن  یا  تِمن  کنیزن  یِہِندۍ  یِم  چٲنۍ  ملک  آسن  تِمن  نِشہِ  حفاظت  کروُنۍ  آسن  نہٕ۔  پس  بے  شک  تِمن  سٍتۍ  ہمبستری  کرنس  چھُنہٕ  کانٛہہ  الزام  بشرطیکہ  تِمہٕ  زنانہٕ  تہٕ  کنیزٕہ  آسن  حیضہ  تہٕ  نفاسہٕ  نِشہِ  خٲلی  بیٚیہِ  آسن  نہٕ  فرضِ  روزدٲری  یا  حج  کِس  احرامس  اندر  مثغول،  بیٚیہِ  یِیہِ  نہٕ  مخصوص  جایہِ  ورٲے  بیاکھ  جاے  استعمال  کرنہٕ۔

Transliteration:
  Ill<u>a</u> AAal<u>a</u> azw<u>a</u>jihim aw m<u>a</u> malakat aym<u>a</u>nuhum fainnahum ghayru maloomeen<b>a</b>


Maududi: البتہ یِم تمہِ ورٲے بیٚیہِ کینٛہہ یژھن، تیٚلہِ چِھ تِمے زیادتی کرن وٲلۍ۔
Transliteration: Famani ibtagh<u>a</u> war<u>a</u>a <u>tha</u>lika faol<u>a</u>ika humu alAA<u>a</u>doon<b>a</b>
Jalandhary:
  پس  یُس  اَکھاہ  اَمہِ  ورٲے  بیٚیہِ  کانٛہہ  جاے  پنٕنۍ  شہوت  ہوٗرٕ  کرنہٕ  خٲطر  ژھانڈِ،  پس  چھِ  تِم  حدٕ  نِشہِ  ڈلہٕ  وُنۍ۔


Maududi: تہٕ پننیٚن نمازن ہٕنز چِھ حفاظت کران۔
Jalandhary: بیٚیہِ یِم پننین نٮ۪مازن رٲچھ کروُنۍ آسن یعنی وقتٕچ پابندی کروُنۍ آسن۔
Transliteration:
  Wa<b>a</b>lla<u>th</u>eena hum AAal<u>a</u> <u>s</u>alaw<u>a</u>tihim yu<u>ha</u>fi<i><u>th</u></i>oon<b>a</b>


Maududi: اسہِ بنوو انسان میٚژِ ہٕندِ خُلاصہٕ سٍتۍ۔
Transliteration: Walaqad khalaqn<u>a</u> alins<u>a</u>na min sul<u>a</u>latin min <u>t</u>een<b>in</b>
Jalandhary:
  بیٚیہِ  کوٚراَسہِ  پٔزِپٲٹھۍ  انسان  میٚژِ  ہٕندِس  خلاصس  یعنی  غذا  ہس  پٲدٕہ ﴿گۅڈٕ  چھُ  انسان  میٚژِ  توپتہٕ  چھُ  تتھ  غذاہس  سُہ  مادٕہ  بنان  یَتھ  انسان  بنان  چھُ﴾۔


Maududi: پتہٕ کوٚر یہِ أکِس محفوظ جایہ نُطفہٕ کِس قطرس منٛز تبدیل۔
Transliteration: Thumma jaAAaln<u>a</u>hu nu<u>t</u>fatan fee qar<u>a</u>rin makeen<b>in</b>
Jalandhary:
  توپتہٕ  بنوو  اَسہِ  سُہ  تتھ  نطفس  یُس  أکِس  معین  مدتس  تانۍ  أکِس  محفوظ  مقامس  یعنی  رحمس  منٛز  روزان  چھُ۔


Maududi:
  پتہٕ  دِژ  أتھۍ  قطرس  لۅکھرِ  ہٕنز  شکل،  پتہٕ  بنوو  اَتھ  لۅکھرِ  ماز  دۅگُل،  تہٕ  ماز  دۅگلس  بناوِ  أڈِجہِ،  پتہٕ  کھول  أڈِجَن  پٮ۪ٹھ  ماز،  پتہٕ  کوٚر  یہِ  اکھ  بیاکھٕے  مخلوق  بنٲوِتھ  کھڑا،  ﴿یعنی  اگرچہِ  یی  کینژھاہ  جانورن  ہٕندِس  تخلیقس  منٛز  تہِ  سپدان  چُھ،  مگر  خُداین  کوٚر  امہِ  تخلیق  کہِ  عملہِ  سٍتۍ  انسان  بیٚیہِ  اکہِ  قٕسمُک  مخلوق  بنٲوِتھ  کھڑا،  یُس  حیوانو  نِشہِ  بالکل  مختلف  چُھ۔﴾

Jalandhary:
  توپتہٕ  بنوو  اَسہِ  تتھ  نطفس  موٚٹ  خون،  توپتہٕ  بنوو  اَسہِ  تتھ  موٚٹِس  خونس  ماز  پھوٚلاہ۔  پس  بناوِ  اَسہِ  تتھ  ماز  پھٔلِس  منٛز  أڈِجہِ۔  توپتہٕ  ووٚل  اَسہِ  تِمن  أڈِجن  سُہ  ماز،  توپتہٕ  تتھ  منٛز  روح  واتنٲوِتھ  بنوو  اَسہِ  بیاکھٕے  مخلوقاہ  یُس  بروٗٹھِمیو  حالتو  نِشہِ  بدلٕے  اوس۔  پس  کِیُتھ  بوٚڈ  شان  چھُ  اللہ  تعالیٰ  سُند  یُس  سارِنٕے  کٲرۍ  گرن  کھٔسِتھ  چھُ۔

Transliteration:
  Thumma khalaqn<u>a</u> a<b>l</b>nnu<u>t</u>fata AAalaqatan fakhalaqn<u>a</u> alAAalaqata mu<u>d</u>ghatan fakhalaqn<u>a</u> almu<u>d</u>ghata AAi<i><u>th</u></i><u>a</u>man fakasawn<u>a</u> alAAi<i><u>th</u></i><u>a</u>ma la<u>h</u>man thumma anshan<u>a</u>hu khalqan <u>a</u>khara fatab<u>a</u>raka All<u>a</u>hu a<u>h</u>sanu alkh<u>a</u>liqeen<b>a</b>


Jalandhary: توپتہٕ یِیِو توٚہۍ لوٗکھ ضرور قیامتُک دۅہ قبرو منٛز تُلِتھ زندٕہ کرنہٕ۔
Transliteration: Thumma innakum yawma alqiy<u>a</u>mati tubAAathoon<b>a</b>
Maududi:
  پتہٕ  چُھو  تۅہیہِ  امہِ  پتہٕ  ضرور  مرُن،  پتہٕ  یِیِو  توٚہۍ  قیامت  کہ  دۅہ  یقیناً  کھڑا  کرنہٕ۔


Maududi:
  تہٕ  تۅہیہِ  پٮ۪ٹھ کَنہِ  بناوِ  اسہِ  ستھ  وَتہٕ،  ﴿غالباً  چُھ  امہِ  نِشہِ  مُراد  ستَن  سیّارن  ہٕندِ  گردش  کرنہٕ  چہ  ستھ  وتہٕ،  تہٕ  چونکہ  تمہِ  زمانُک  انسان  اوس  ستنٕے  سیّارن  نِشہِ  وٲقف،  امہِ  موجوب  آو  ستنٕے  وَتن  ہُند  ذکر  کرنہٕ۔  امُیک  معنی  چُھنہٕ  یہِ  زِ  یِمو  ورٲے  کیا  چَھنہٕ  باقی  وتہٕ۔﴾  تخلیق  چہِ  کامہِ  نِشہِ  ٲسۍ  نہٕ  أسۍ  غٲفل  کینٛہہ۔  ﴿دوٚیُم  ترجمہٕ  ہیٚکہِ  یِتہِ  ٲسِتھَ،  تہٕ  مخلوقاتن  ہٕندِ  طرفہٕ  ٲسۍ  نہٕ  أسۍ  غٲفِل  یا  چِھنہٕ  غٲفِل۔  گۅڈنِکہِ  ترجمہٕ  کہ  لحاظہٕ  چُھ  امہِ  آیتُک  مطلب  زِ  یہِ  سورُے  کینٛہہ  یُس  اسہِ  بنوومُت  چُھ،  یہِ  چُھنہٕ  بس  یونہی  کٲنٛسہِ  انٲڑۍ  سٕندیو  اَتھو  ہٕٹہٕ  مٕٹہٕ  بنیامُت  کینٛہہ،  بلکہ  چُھ  یہِ  أکِس  سوٗنچِتھ  سمجِھتھ  منصوبس  پٮ۪ٹھ  پوٗرٕ  علمہٕ  سان  بناونہٕ  آمُت،  اتھ  منٛز  چِھ  اہم  قانون  کار  فرما،  ادنیٰ  پٮ۪ٹھہٕ  اعلیٰ  ہس  تام  چھےٚ  سٲرِسٕے  کائنات  کِس  نظامس  منٛز  اکھ  مکمل  ہم  آہنگی  اتھہِ  یِوان،  تہٕ  یتھ  کار  گاہِ  عظیمس  منٛز  چھےٚ  پرٛتھ  طرفہٕ  اکھ  مقصدیت  درٛینٹھۍ  گژھان،  یۅسہٕ  بناون  وٲلۍ  سٕندِس  حکمتس  پٮ۪ٹھ  دلالت  چھےٚ  کران۔  دوٚیمہِ  ترجمہٕ  کہ  لحاظہٕ  ہیٚکیٚس  یہِ  مطلب  ٲسِتھ  زِ  یتھ  کائناتس  منٛز  یٖتیاہ  تہِ  مخلوقات  اسہِ  پٲدٕ  چِھ  کٔرِمٕتۍ،  تِہندِ  کُنہِ  حاجت  نِشہِ  چِھنہٕ  أسۍ  زانٛہہ  غٲفل،  تہٕ  کُنہِ  حالت  نِشہِ  چِھنہٕ  أسۍ  زانٛہہ  بے  خبر  روٗدِمٕتۍ۔  کُنہِ  چیزس  چُھنہٕ  اسہِ  پننِس  منصوبس  خلاف  بننہٕ  تہٕ  پکنہٕ  دِیٛتمُت۔  کُنہِ  چیزٕکۍ  فطری  ضروریات  فراہم  کرنس  منٛز  چَھنہٕ  اسہِ  کوتاہی  کٔرمٕژ  تہٕ  اکہِ  اکہِ  ذرّہ  تہٕ  ؤتھرٕکہ  حالت  نِشہِ  چِھ  أسۍ  باخبر  روٗدِمٕتۍ۔﴾

Jalandhary:
  بے  شک  بیٚیہِ  کٔرۍ  پٲدٕہ  اَسہِ  تۅہیہِ  پٮ۪ٹھۍ  کِنۍ  ستھ  آسمان،  یِمن  منٛز  ملٲیکن  ہٕندِ  خٲطرٕ  اورٕ  یور  پکنہٕ  خٲطرٕ  وَتہٕ  چھےٚ۔  بیٚیہِ  چھِنہٕ  أسۍ  پننیو  مخلوقو  ہٕندیٚو  مصلحتو  نِشہِ  بے  خبر۔

Transliteration:
  Walaqad khalaqn<u>a</u> fawqakum sabAAa <u>t</u>ar<u>a</u>iqa wam<u>a</u> kunn<u>a</u> AAani alkhalqi gh<u>a</u>fileen<b>a</b>


Maududi:
  تہٕ  آسمانہٕ  وول  اسہِ  ٹھیک  حسابہٕ  مطابق  أکِس  خاص  مقدارس  منٛز  آب،  تہٕ  یہِ  ٹھٔہروو  زمینس  اندر،  أسۍ  ییٚمہِ  طریقہٕ  سُہ  یژھون  غٲب  ہیٚکون  کٔرِتھ۔

Jalandhary:
  بیٚیہِ  کوٚر  اَسہِ  نٲزل  تُہٕندِ  بقا  کہ  مکمل  کرنہٕ  خٲطرٕ  آسمان  کہ  طرفہٕ  روٗداہ  اَکہِ  اندازٕہ  موجوب،  توپتہٕ  ٹھٔہروو  سُہ  زمینس  منٛز،  بیٚیہِ  چھِ  أسی  تَمہِ  آب  کِس  واپس  نِنَس  پٮ۪ٹھ  پوٗرٕ  قدرت  وٲلۍ۔ 

Transliteration:
  Waanzaln<u>a</u> mina a<b>l</b>ssam<u>a</u>i m<u>a</u>an biqadarin faaskann<u>a</u>hu fee alar<u>d</u>i wainn<u>a</u> AAal<u>a</u> <u>th</u>ah<u>a</u>bin bihi laq<u>a</u>diroon<b>a</b>


Maududi:
  پتہٕ  کٔرۍ  امہِ  آبہٕ  ذریعہ  اسہِ  تُہٕنٛدِ  خٲطرٕ  کھٔزر  تہٕ  دچِھ  باغ  پٲدٕ،  تُہٕنٛدِ  خٲطرٕ  چِھ  یِمن  باغن  منٛز  واریاہ  میٖٹھۍ  میوٕہ  تہٕ  یِمو  سٍتۍ  چِھو  توٚہۍ  روٗزی  حاصل  کران۔

Jalandhary:
  توپتہٕ  بنٲوۍ  اَسہِ  تُہٕندِ  خٲطرٕ  اَمہِ  روٗدٕ  سٍتۍ  کھٔزٕر  کُلین  تہٕ  دَچھہِ  اندر  واریاہ  میوٕہ  یِم  توٚہۍ  تازٕہ  تازٕہ  کھیوان  چھِو،  تِموٕے  منٛزٕ  چھِو  أڈۍ  میوہ  ہۅکھناوان،  سُہ  چھِو  توٚہۍ  غذا  بدلہٕ  کھیٚوان۔

Transliteration:
  Faanshan<u>a</u> lakum bihi jann<u>a</u>tin min nakheelin waaAAn<u>a</u>bin lakum feeh<u>a</u> faw<u>a</u>kihu katheeratun waminh<u>a</u> takuloon<b>a</b>


Maududi:
  تہٕ  سُہ  کُل  تہِ  کوٚر  اَسی  پٲدٕ  یُس  طورِ  سینا  نِشہِ  نیران  چُھ،  ﴿مُراد  چُھ  زیتون،  یُس  بحرِ  روم  کیٚن  أندۍ  پٔکۍ  کیٚن  علاقن  ہٕندٮ۪ن  پیداوارن  منٛز  سارِوٕے  کھۅتہٕ  اہم  چیز  چُھ۔  طورِ  سینا  ہس  کُن  یہِ  منسوٗب  کرنُک  وجہ  چُھ  غالباً  یہِ  زِ  سُے  علاقہٕ  ییٚمیُک  مشہور  ترین  مقام  طورِ  سینا  چُھ،  چُھ  امہِ  کُلیُک  اصلی  وطن۔﴾  تیٖل  ہیٚتھ  تہِ  چُھ  وۅپدان  تہٕ  کھیٚنہٕ  والیٚن  ہٕنٛدِ  خٲطرٕ  سِیُن  تہِ۔

Jalandhary:
  بیٚیہِ  کوٚڑ  اَسہِ  اَمہِ  آبہٕ  سٍتۍ  بیاکھ  کُلاہ  پٲدٕہ  یُس  نیران  چھُ  کۅہِ  طورٕ  منٛزٕ ﴿یعنی  درختِ  زیتون﴾  سُہ  چھُ  زمینہٕ  منٛزٕ  کھسان  تیل  ہیتھ،  بیٚیہِ  کھیٚنہٕ  والیٚن  ہٕندِ  خٲطرٕ  سِیُن  ہیتھ  یعنی  تَمہِ  کہ  پھلہٕ  منٛزٕ  چھِ  دۅشوے  مطلب  نیران۔  ژٲنگِس  تہِ  چھُ  تَمُیک  تیل  دَزان،  مٲلِش  کرنس  تہِ  چھُ  سُہ  لگان،  بیٚیہِ  چھُ  سِنہِ  بدلہٕ  ژۅچہِ  سٍتۍ  تہِ  کھیٚنہٕ  یِوان،  ژوٚٹھ  یِوان  تتھ  منٛز  کِژوِتھ  کھیٚنہٕ۔ 

Transliteration:
  Washajaratan takhruju min <u>t</u>oori sayn<u>a</u>a tanbutu bi<b>al</b>dduhni wa<u>s</u>ibghin lil<u>a</u>kileen<b>a</b>


Maududi:
  تہٕ  حقیقت  چھےٚ  یہِ  زِ  تُہٕندِ  خٲطرٕ  چُھ  چارواین  منٛز  تہِ  سبق۔  یِہندٮ۪ن  شِکمن  منٛز  یِکینژھاہ  چُھ،  تمی  منٛزٕ  چِھو  أسۍ  تۅہیہِ  اکھ  چیز  ﴿یعنی  دۅد﴾  چاوان،  تہٕ  تُہٕندِ  خٲطرٕ  چِھ  یِمن  منٛز  واریاہ  باقی  فٲیدٕہ  تہِ، تِم  چُھوٗکھ  توٚہۍ  کھیٚوان۔

Jalandhary:
  بیٚیہِ  چھِ  تُہٕندِ  خٲطرٕ  چارواین  اندر  یعنی  اوٗنٹن،  گُپنن  تہٕ  تیٖرن  اندر  غور  کرنٕکۍ  موقع۔  أسۍ  چھِ  دِوان  تۅہیہِ  چیٚنہٕ  خٲطرٕ  سُہ  چیز  یُس  تِہِدیٚو  شکمو  اندرٕ  چھُ  نیران  یعنی  دۅد۔  بیٚیہِ  چھِ  تُہٕندِ  خٲطرٕ  تِمن  چارواین  اندر  واریاہ  فٲیدٕہ،  تِہٕنز  موٗن،  ییر  تہٕ  وال  چھِو  توٚہۍ  استعمال  کران،  بیٚیہِ  چھِو  تِہُند  ماز  کھیٚوان۔ 

Transliteration:
  Wainna lakum fee alanAA<u>a</u>mi laAAibratan nusqeekum mimm<u>a</u> fee bu<u>t</u>oonih<u>a</u> walakum feeh<u>a</u> man<u>a</u>fiAAu katheeratun waminh<u>a</u> takuloon<b>a</b>


Maududi: تہٕ تِمن پٮ۪ٹھ تہٕ ناون پٮ۪ٹھ چِھو سوار تہِ یِوان کرنہٕ۔
Transliteration: WaAAalayh<u>a</u> waAAal<u>a</u> alfulki tu<u>h</u>maloon<b>a</b>
Jalandhary:
  بیٚیہِ  چھِو  اَکھ  یِمن  چارواین  پٮ۪ٹھ  بیٚیہِ  ناوَن  تہٕ  جہازن  پٮ۪ٹھ  سوار  یِوان  کرنہٕ  توٚہۍ۔


Maududi:
  اسہِ  سوٗز  نوح  علیہ  السلام  تٔمۍ  سٕندِس  قومس  کُن،  تٔمۍ  ووٚن،  اے  میانہِ  قوم  کیو  لُکو،  اللہ  تعالیٰ  سٕنز  بندگی  کٔرِو،  تس  ورٲے  چُھنہٕ  کٕہٕنۍ  تُہنٛد  معبود،  کیا  توٚہۍ  چِھو  نا  کھۅژان؟

Jalandhary:
  پٔزِپٲٹھۍ،  بیٚیہِ  سوٗز  اَسہِ  نوح  علیہ  السلام  پننِس  قومس  کُں  پیغمبر،  پس  فرموو  تِمَو  پننِس  قومس،  اے  میانہِ  قومہٕ  عبادت  کٔرِو  معبود  برحق  سٕنزٕے  یٲژ،  تس  ورٲے  چھُنہٕ  معبود  برحق  آسنس  لایق  تہٕ  سزاوار  کٕہٕنۍ،  کیا  توٚہۍ  چھِونا  تس  ورٲے  بیاکھ  معبود  بناونس  اندر  کھۅژٲنی۔

Transliteration:
  Walaqad arsaln<u>a</u> noo<u>h</u>an il<u>a</u> qawmihi faq<u>a</u>la y<u>a</u> qawmi oAAbudoo All<u>a</u>ha m<u>a</u> lakum min il<u>a</u>hin ghayruhu afal<u>a</u> tattaqoon<b>a</b>


Maududi:
  تٔمۍ  سٕنٛدیٚو  قوم  کیو  یِمَو  سردارو  ماننہٕ  نِشہِ  انکار  کوٚر  تِمَو  لوگ  وَنُن  زِ،  یہِ  شخص  چُھنہٕ  کِہِنۍ  مگر  اکھ  بشر  تۅہی  ہِیوٗ،  أمۍ  سُند  غرض  چُھ  یہِ  زِ  تۅہیہِ  پٮ۪ٹھ  کرِہے  برتری  حاصل،  خدایس  اگر  سوزُن  آسِہے،  تیٚلہِ  سوزِہے  فرشتن،  یہِ  کتھ  چَھنہٕ  اسہِ  پننیٚن  مالیٚن  بُڈِببَن  ہٕنٛدٮ۪ن  وقتن  منٛز  زانٛہہ  بوٗز  مٕژٕے  ﴿زِ  بشر  یِیہِ  رسول  بٔنِتھ﴾۔

Jalandhary:
  نوح  علیہ  السلام  سٕنز  یہِ  کتھ  بوٗزِتھ  دوٚپ  تِہِندِ  قومہٕ  منٛزٕ  زِٹھیٚو  کٲفرو  عام  لوٗکن  کُن  کہ،  یہِ  شخص  چھُنہٕ  مگر  تۅہی  ہیوٗ  اَکھ  انساناہ۔  یہِ  پیغمبر  یا  بزرگ  شخصاہ  چھُںہٕ،  یہِ  چھُ  یژھان  تۅہیہِ  پٮ۪ٹھ  فضیلت  حاصل  کرٕنۍ،  تُہُند  زِیُٹھ  بَنُن۔  ہرگاہ  اللہ  تعالیٰ  ییٚژِھہ  ہا  پیغمبر  سوزُن  تیٚلہِ  سوزِہا  سُھ  کٲنسہِ  مَلکس۔  اَسہِ  چھُنہٕ  یِمہٕ  کتھہٕ  بوزمَژے  بروٗٹھمیٚن  مالیٚن  بُڈِ  ببن  نِشہِ۔

Transliteration:
  Faq<u>a</u>la almalao alla<u>th</u>eena kafaroo min qawmihi m<u>a</u> h<u>atha</u> ill<u>a</u> basharun mithlukum yureedu an yatafa<u>dd</u>ala AAalaykum walaw sh<u>a</u>a All<u>a</u>hu laanzala mal<u>a</u>ikatan m<u>a</u> samiAAn<u>a</u> bih<u>atha</u> fee <u>a</u>b<u>a</u>in<u>a</u> alawwaleen<b>a</b>


Maududi:
  کِہِنۍ  چُھنہٕ،  بس  أمِس  شخصس  چُھ  رَژھ  کھنڈ  جنون  سوار  سپُدمُت،  کینٛہہ  کال  وُچِھو  بیٚیہِ  ﴿بنان  چُھ  فرق  ما  گژھیٚس﴾۔

Jalandhary:
  یہِ  چھُنہٕ  مگر  خۅشکِت  لد  انساناہ  اَکھ۔  تمی  چھُ  دنیا  کیٚن  لوٗکن  خلاف  کتھ  کران۔  پس  پیٲرِو  توٚہۍ  أمِس  أکِس  وقتس  تانۍ،  وُچھُو  أمۍ  سُند  حال  کیا  آسہِ،  اَکہِ  نِتہٕ  اَکہِ  دۅہ  مَرِ  یہِ،  قصہٕ  گژِھہ  ختم۔

Transliteration:
  In huwa ill<u>a</u> rajulun bihi jinnatun fatarabba<u>s</u>oo bihi <u>h</u>att<u>a</u> <u>h</u>een<b>in</b>


Transliteration: Q<u>a</u>la rabbi on<u>s</u>urnee bim<u>a</u> ka<u>thth</u>aboon<b>i</b>
Maududi:
  نوح  علیہ  السلام  چِھ  ونان،  پروردگارٕ!  یِمو  لُکو  یُس  میون  تکذیب  ﴿انکار﴾  کوٚر،  اتھ  پٮ۪ٹھ  کَر  وۅنۍ  ژٕے  مےٚ  مدد۔

Jalandhary:
  حضرت  نوحن  کوٚر  دعا  اے  میانہِ  پروردگارٕہ  مےٚ  کر  یٲری،  کیازِ  یِمَو  زونُس  بہٕ  اَپزِیور،  یِمن  نِشہِ  ہیٚۍ  زِ  اَمُیک  بدلہٕ،  اَسہِ  کوٚر  تِہُند  دعا  قبول۔


Maududi:
  اسہِ  کٔر  تس  پٮ۪ٹھ  وحی  زِ،  سانہِ  نگرٲنی  منٛز  تہٕ  سانہِ  وحی  مطٲبق  کَر  اَکھ  ناو  تیار،  پتہٕ  ییٚلہِ  سون  حُکم  یِیہِ،  تہٕ  سُہ  تندور  کھالہِ  گرٛکھ،  پتہٕ  گژھ  پرٛتھ  قٕسمٕکیو  جانورَو  منٛزٕ  اکھ  اکھ  جوٗرۍ  ہیٚتھ  تتھ  منٛز  سوار،  تہٕ  پنُن  اہل  و  عیال  تہِ  نِن  سٍتۍ،  سواے  تِم  یِمن  خلاف  گۅڈے  چُھ  فٲصلہٕ  سپُدمُت،  تہٕ  ظٲلِمن  متعلق  وٕنۍ  زیٚنہٕ  مےٚ  کِہنۍ،  تِم  چِھ  وۅنۍ  غرق  سپدن  وٲلۍ۔

Jalandhary:
  پس  سوٗز  اَسہِ  تِمن  کُں  وحی  زِ  توٚہۍ  بنٲوِو  اَکھ  ناواہ  اَسہِ  برونٹھہٕ  کںہِ،  بیٚیہِ  سانیو  ہدایتو  موجوب،  وۅنۍ  یِیہِ  اَکھ  طوفاناہ،  توٚہۍ  تہِ  باایمان  روٗزِو  تَمی  ناوِ  ہٕندِ  ذریعہ  محفوظ۔  پس  ییٚلہِ  سون  حکم  عذابُخ  جٲری  سَپدِ،  تنورٕمنٛزٕ  ہیٚیہِ  آب  نیرُن۔  پس  وٲلیوٗکھ  ناوِ  منٛز  پرتھ  قسمہٕ  کیو  جانورو  منٛزٕ  یِم  انسانس  کارآمد  چھِ  آسان،  اَکھ  اَکھ  نَر  تہٕ  اَکھ  اَکھ  مادٕہ  یعنی  زٍز  جانور،  بیٚیہِ  پَنُں  عیال۔  مگر  نہٕ  عیالہٕ  منٛزٕ  تِم  یِمن  ہٕندِ  حقہٕ  غرق  سَپدنُک  حکم  بروٗنٹھُے  چھُ  کرنہٕ  آمُت  یعنی  یِم  کٲفر  آسن۔  یہِ  کتھ  بوٗزِو  وارٕہ  کہ  مےٚ  أنۍزیٚنہٕ  روبے  تِمن  شخصن  ہٕندِ  حقہٕ  کانٛہہ  کتھ  یِمَو  ظلم  کوٚر  یعنی  کفرو  شرکس  پٮ۪ٹھ  روٗدۍ  کیازِ  تِمن  چھُ  ضرور  پھَٹُن۔

Transliteration:
  Faaw<u>h</u>ayn<u>a</u> ilayhi ani i<u>s</u>naAAi alfulka biaAAyunin<u>a</u> wawa<u>h</u>yin<u>a</u> fai<u>tha</u> j<u>a</u>a amrun<u>a</u> waf<u>a</u>ra a<b>l</b>ttannooru fa<b>o</b>sluk feeh<u>a</u> min kullin zawjayni ithnayni waahlaka ill<u>a</u> man sabaqa AAalayhi alqawlu minhum wal<u>a</u> tukh<u>at</u>ibnee fee alla<u>th</u>eena <i><u>th</u></i>alamoo innahum mughraqoon<b>a</b>


Maududi:
  پتہٕ  ییٚلہِ  ژٕ  پننیو  سٲتھیو  سان  ناوِ  منٛز  سوار  سپدکھ،  تیٚلہِ  وَن،  شکر  چُھ  تس  اللہ  تعالیٰ  سُند  ییٚمۍ  اسہِ  ظٲلِم  لُکو  نِشہِ  نجات  دِیُت۔

Jalandhary:
  پس  ییٚلہِ  وارٕہ  بِہِو  توٚہۍ  بیٚیہِ  یِم  تۅہیہِ  سٍتۍ  چھِ  اَتھ  ناوِ  منٛز،  پس  دٔپۍ  زِ  تَمہِ  ساعتہٕ  حمد  بوٚوِن  تس  معبودِ  برحقس  ییٚمۍ  اَسہِ  نجات  دُیت  ظٲلم  لوٗکن  ہٕنزو  کامیو  نِشہِ  بیٚیہِ  تِہِندِ  عذاب  نِشہِ۔

Transliteration:
  Fai<u>tha</u> istawayta anta waman maAAaka AAal<u>a</u> alfulki faquli al<u>h</u>amdu lill<u>a</u>hi alla<u>th</u>ee najj<u>a</u>n<u>a</u> mina alqawmi a<b>l</b><i><u>thth</u></i><u>a</u>limeen<b>a</b>


Maududi: بیٚیہِ وَن، پروردگارٕ، مےٚ وال برکت واجِنہِ جایہِ، تہٕ ژٕ چُھکھ بہترین جاے دِنہٕ وول۔
Transliteration: Waqul rabbi anzilnee munzalan mub<u>a</u>rakan waanta khayru almunzileen<b>a</b>
Jalandhary:
  بیٚیہِ  پزِ  ییٚمہِ  ساعتہٕ  یہِ  سہلاب  تہٕ  یُپ  ہَمُں  ہیٚیہِ  تہٕ  وَسُن  ہیٚیہِ،  اے  میانہِ  پروردگارٕ  مےٚ  وال  برکتہٕ  سان  کُنہِ  بابرکت  جایہِ  پٮ۪ٹھ۔  ژٕے  چھُکھ  تِمَو  سارِوٕیو  اندرٕ  بہتر  یِم  پننین  مہمانن  کُنہِ  جایہِ  عزت  سان  ٹھٔہراوان  چھِ۔  


Maududi: اتھ قٕصّس منٛز چھےٚ بجہِ نِشٲنِیہِ تہٕ آزمٲیش چِھ أسۍ کرٲنی۔
Transliteration: Inna fee <u>tha</u>lika la<u>a</u>y<u>a</u>tin wain kunn<u>a</u> lamubtaleen<b>a</b>
Jalandhary:
  پٔزِپٲٹھۍ  یتھ  واقعس  منٛز  چھِ  سانہِ  قدرتٕکۍ  بٔڈۍ  بٔڈۍ  نشانہٕ  عقلہِ  والین  ہٕندِ  خٲطرٕ،  بے  شک  ٲسۍ  أسۍ  لوٗکن  یِمو  نِشانو  سٍتۍ  آزمٲیش  کروُنۍ۔


Maududi:
  پتہٕ  سوٗز  تِمن  منٛز  خۅد  تِہندی  قومُک  اکھ  رسول  ﴿ییٚمۍ  تِمن  دعوت  دِژ﴾  زِ  اللہ  تعالیٰ  سٕنز  بندگی  کٔرِو،  تُہٕندِ  خٲطرٕ  چُھنہٕ  تس  ورٲے  بیٚیہِ  کانٛہہ  معبود،  کیا  توٚہۍ  چِھو  نا  کھۅژان؟

Jalandhary:
  پس  سوٗز  اَسہِ  تِمن  منٛزتہِ  پیغمبراہ  تِموٕے  منٛزٕ  یعنی  ہود  علیہ  السلام  یا  صالح  علیہ  السلام۔  تٔمۍ  پیغمبرن  فرموو  تِمن  یۅہے  پیغام  کہ  عبادت  تہٕ  بندگی  کٔرِو  معبود  برحق  سٕنزٕے۔  تس  ورٲے  چھُنہٕ  تۅہیہِ  کٕہٕنۍ  معبود۔  کیا  توٚہۍ  چھِو  نا  تس  شریک  اَننس  کھۅژٲنی۔

Transliteration:
  Faarsaln<u>a</u> feehim rasoolan minhum ani oAAbudoo All<u>a</u>ha m<u>a</u> lakum min il<u>a</u>hin ghayruhu afal<u>a</u> tattaqoon<b>a</b>


Maududi:
  تٔمۍ  سٕندیٚو  قوم  کیو  یِمَو  سردارو  ماننہٕ  نِشہِ  انکار  کوٚر،  تہٕ  ٲخرت  چہِ  پیشی  کوٚرُکھ  انکار،  یِم  اسہِ  دُنیا  چہِ  زندگی  منٛز  آسودٕہ  ٲسۍ  کٔرِمٕتۍ،  تِمو  لوگ  ونُن،  یہِ  شخص  چُھنہٕ  کِہِنۍ  مگر  اکھ  بشر  تۅہی  ہِیوٗ،  یِکینژھاہ  توٚہۍ  کھیوان  چِھو  تی  چُھ  یہِ  کھیوان  تہٕ  یِکینژھاہ  توٚہۍ  چیوان  چِھو  تی  چُھ  یہِ  چیوان۔

Jalandhary:
  أمِس  پیغمبر  سٕنز  یہِ  کتھ  بوٗزِتھ  دوٚپ  تِہِندِ  قوم  کیو  زِٹھیٚو،  یِمَو  انکار  کوٚرخدایس  بیٚیہِ  ٲسۍ  اَپُز  زانان  ٲخرت  کِس  ملاقاتس،  خدایس  برونٹھ  کُں  واتنس،  بیٚیہِ  یِمن  اَسہِ  اوس  آرام  و  آسٲیش  دِژمٕژ  دنیا  چہ  زندگی  اندر،  تِمے  لٔگۍ  پانہٕ  وٲنۍ  دَپنہِ۔  یہِ  پیغمبر  یعنی  حضرت  ہوٗد  چھُنہٕ  مگر  تۅہی  ہیوٗ  اَکھ  انساناہ۔  کھیٚوان  چھُ  تمی  قسمہٕ  غذا،  یہِ  توٚہۍ  کھیٚوان  چھِو،  بیٚیہِ  چھُ  چیوان  تَمی  منٛزٕ  یہِ  توٚہۍ  چیٚوان  چھِو۔

Transliteration:
  Waq<u>a</u>la almalao min qawmihi alla<u>th</u>eena kafaroo waka<u>thth</u>aboo biliq<u>a</u>i al<u>a</u>khirati waatrafn<u>a</u>hum fee al<u>h</u>ay<u>a</u>ti a<b>l</b>dduny<u>a</u> m<u>a</u> h<u>atha</u> ill<u>a</u> basharun mithlukum yakulu mimm<u>a</u> takuloona minhu wayashrabu mimm<u>a</u> tashraboon<b>a</b>


Transliteration: Walain a<u>t</u>aAAtum basharan mithlakum innakum i<u>th</u>an lakh<u>a</u>siroon<b>a</b>
Maududi:
  وۅنۍ  اگر  تۅہیہِ  پانسٕے  ہِوِس  أکِس  بشر  سٕنز  اطاعت  قبول  کٔرِو،  تیٚلہِ  روٗدِو  توٚہۍ  خسارسٕے  منٛز۔

Jalandhary:
  ہرگاہ  توٚہۍ  پٲروی  کٔرِو  پانس  ہِوِس  انسانس  أکۍ  سٕنز،  تیٚلہِ  چھِو  توٚہۍ  نقصان  زدو  أندرٕہ  بے  عقل  تہٕ  بے  وقوف۔


Maududi:
  یہِ  چُھو  تۅہیہِ  اطلاع  دِوان  زِ  ییٚلہِ  توٚہۍ  مٔرِتھ  بٔنِو  خاک،  تہٕ  پتہٕ  روٗزِو  أڈِجہِ  کرٛنز  بٔنِتھ،  تَمہِ  وقتہٕ  یِیِو  توٚہۍ  ﴿قبرو  منٛزٕ﴾  کڑنہٕ؟

Jalandhary:
  کیا  یۅہے  چھُوٕہ  تۅہیہِ  وعدٕہ  دِوان  کہ  ییٚلہِ  توٚہۍ  مٔرِو  توپتہٕ  سپدِو  أڈِجہِ،  توپتہٕ  یِیِو  توٚہۍ  زندٕھ  کٔرِتھ  قبرو  منٛزٕ  بیٚیہِ  کڈنہٕ۔

Transliteration:
  AyaAAidukum annakum i<u>tha</u> mittum wakuntum tur<u>a</u>ban waAAi<i><u>th</u></i><u>a</u>man annakum mukhrajoon<b>a</b>


Maududi:
  زندگی  چَھنہٕ  کِہِنۍ  مگر  بس  چھےٚ  یٔہے  دُنیاہٕچ  زندگی،  ییٚتی  چُھ  اَسہِ  مَرُن  تہٕ  ییٚتی  چھےٚ  زندگی  گُزارٕنۍ،  تہٕ  أسۍ  چِھنہٕ  ہرگز  تِم  یِم  نَوِ  سرٕ  یِن  تُلنہٕ۔

Jalandhary:
  یہِ  زندگی  چھَنہٕ  مگر  یٔہے  سٲنۍ  دنیاہٕچ  زندگی،  مَران  چھِ  أسۍ  بیٚیہِ  زندٕہ  چھِ  روزان  أسۍ  ییٚتھۍ  دنیاہس  اندر۔  اَکہِ  پھِرِ  مٔرِتھ  چھُنہٕ  اَسہِ  بیٚیہِ  زندٕہ  سپدِتھ  تھوٚد  وۅتھُن۔

Transliteration:
  In hiya ill<u>a</u> <u>h</u>ay<u>a</u>tun<u>a</u> a<b>l</b>dduny<u>a</u> namootu wana<u>h</u>y<u>a</u> wam<u>a</u> na<u>h</u>nu bimabAAootheen<b>a</b>


Maududi:
  یہِ  شخص  چُھ  خُداے  سٕندِس  ناوس  پٮ۪ٹھ  محض  اَپُز  بناوان،  تہٕ  أسۍ  چِھنہٕ  زانٛہہ  أمۍ  سُند  مانن  وٲلۍ۔

Jalandhary:
  یہِ  شخص  چھُنہٕ  مگر  اَکھ  شخصاہ  ییٚمۍ  اَپُز  نوٚوروو  اللہ  تعالیٰ  ہس  پٮ۪ٹھ،  مگر  أسۍ  أمِس  ایمان  اَنن  وٲلۍ  چھِنہٕ  کُنہِ  صورتس  اندر۔

Transliteration:
  In huwa ill<u>a</u> rajulun iftar<u>a</u> AAal<u>a</u> All<u>a</u>hi ka<u>th</u>iban wam<u>a</u> na<u>h</u>nu lahu bimumineen<b>a</b>


Transliteration: Q<u>a</u>la rabbi on<u>s</u>urnee bim<u>a</u> ka<u>thth</u>aboon<b>i</b>
Maududi:
  رسُولن  ووٚن،  پروردگارٕ،  یِمو  لُکو  یُس  میون  تکذیب  ﴿انکار﴾  کوٚر،  اتھ  پٮ۪ٹھ  کر  ژےٚ  مےٚ  مدد۔

Jalandhary:
  ہوٗد  علیہ  السلامن  موٚنگ  دعا،  پروردگارٕ  مےٚ  کر  یٲری  تہٕ  مدد،  یِمن  نِشہِ  ہیٚہ  میون  بدلہٕ  کیازِ  یِمَو  زونُس  بہٕ  اَپزِیور۔


Maududi: درجواب سپُد ارشاد، نکھہٕ چُھ سُہ وقت ییٚلہِ یِم پننِس کٔرِمٕتِس پٮ۪ٹھ دٕیَن۔
Transliteration: Q<u>a</u>la AAamm<u>a</u> qaleelin layu<u>s</u>bi<u>h</u>unna n<u>a</u>dimeen<b>a</b>
Jalandhary:
  اللہ  تعالیٰ  ہن  فرمووُس  صبر  کٔرِو،  جلدٕے  سپدن  یِم  لوٗکھ  اَتھ  انکارس  تہٕ  نافرمٲنی  پٮ۪ٹھ  پشیمان  چنانچہ۔


Maududi:
  ٲخر  کار  رٔٹۍ  یِم  ٹھیک  ٹھیک  حق  مطٲبق  أکۍ  بٔڈۍ  ہنگامن،  تہٕ  اَسہِ  چھٔکۍ  یِم  ژھۅٹھ  بناوِتھ  دوٗر۔  دفع  گژھ  ظٲلِم  قومہٕ۔

Jalandhary:
  پس  رٔٹۍ  تِم  جبریل  امین  سٕنزِ  سخت  کریکہِ  یۅسہٕ  پٔزِس  وعدس  موٲفق  تہٕ  مطٲبق  ٲس،  پس  بنٲوۍ  اَسہِ  تِم  اَکھ  ژھۅٹھاہ  یعنی  خس  و  خاشاکٕکۍ  پٲٹھۍ  پامال۔  پس  لعنت  بوٚوِن  ظٲلمن،  کٲفرن  تہٕ  نافرمانن۔

Transliteration:
  Faakha<u>th</u>athumu a<b>l</b><u>ss</u>ay<u>h</u>atu bi<b>a</b>l<u>h</u>aqqi fajaAAaln<u>a</u>hum ghuth<u>a</u>an fabuAAdan lilqawmi a<b>l</b><i><u>thth</u></i><u>a</u>limeen<b>a</b>


Maududi: پتہٕ تُلۍ اسہِ یِمن پتہٕ باقی قوم۔
Transliteration: Thumma anshan<u>a</u> min baAAdihim quroonan <u>a</u>khareen<b>a</b>
Jalandhary:
  تَمہِ  پتہٕ  یعنی  قوم  عاد  و  ثمود  کہ  ہلاک  گژھنہٕ  پتہٕ  کرِ  اَسہِ  واریاہ  اُمٔژ  تہٕ  قوم  پٲدٕہ۔


Maududi: کانٛہہ قوم نہ سپُد پننہِ وقتہٕ برونٛہہ ختم، تہٕ نہ ہیوٚک امہِ پتہٕ ٹھٔہرِتھ۔
Transliteration: M<u>a</u> tasbiqu min ommatin ajalah<u>a</u> wam<u>a</u> yastakhiroon<b>a</b>
Jalandhary:
  برونٹھ  ہیٚکہِ  نہٕ  گٔژِھتھ  کانٛہہ  قوماہ  تہٕ  کانٛہہ  اُمتاہ  پننِس  ہلاکت  کِس  مقرر  وقتس،  نہ  ہیٚکہِ  پتھ  گٔژِھتھ  تَمہِ  نِشہِ۔  یِتھے  پٲٹھۍ  چھُ  پرتھ  کُںہِ  ہلاک  اُمت  کہ  ہلاک  گژھنہٕ  خٲطرٕ  وقتاہ  مقرر  کرنہٕ  آمُت۔  الغرض  تِمہٕ  اُمٔژ  آیہِ  گۅڈٕ  پٲدٕہ  کرنہٕ۔


Maududi:
  پتہٕ  سوٗزۍ  اسہِ  اکھ  أکِس  پتہٕ  رسول،  یتھ  قومَس  نِشہِ  تہِ  تمِیُک  رسول  آو،  تٔمۍ  پھِیُر  تَس  بُتھ،  أسۍ  روٗدۍ  أکِس  پتہٕ  اکھ  قوم  ہلاک  کران  پکان،  حتیٰ  کہ  تِم  ترٲوۍ  بس  افسانہٕ  بنٲوِتھ  پتھ  کُن۔  پھٹکار  ٲسِن  تِمن  لُکن  پٮ۪ٹھ  یِم  ایمان  چِھنہٕ  انان۔

Jalandhary:
  توپتہٕ  سوٗزۍ  اَسہِ  تِمن  نِشہِ  پنٕنۍ  پیغمبر  پوتُس  پت  ہدایت  و  ارشاد  خٲطرٕ  مگر  تِہٕنز  حالت  سپٕز  یہِ  کہ  ییٚلہِ  کُنہِ  قومس  نِشہِ  تِہُند  خاص  پیغمبر  واتان  اوس  خداے  سٕندۍ  احکام  ہیتھ،  تِم  ٲسۍ  تس  اَپُز  زانان  تہٕ  انکار  کران۔  پس  گٲلۍ  اَسہِ  تِم  اَکھ  أکِس  پتہٕ  توپتہٕ  تھاوِ  پتھ  کُن  تِہٕنزٕ  کتھے  یاژٕہ  تہٕ  قصٕے  یٲتۍ۔  لعنت  بوٚوِن  تِمن  لوٗکن  یِم  نہٕ  کُنِس  خدایس  پژھ  کرن  تہٕ  ایمان  اَنن۔

Transliteration:
  Thumma arsaln<u>a</u> rusulan<u>a</u> tatr<u>a</u> kulla m<u>a</u> j<u>a</u>a ommatan rasooluh<u>a</u> ka<u>thth</u>aboohu faatbaAAn<u>a</u> baAA<u>d</u>ahum baAA<u>d</u>an wajaAAaln<u>a</u>hum a<u>ha</u>deetha fabuAAdan liqawmin l<u>a</u> yuminoon<b>a</b>


Maududi:
  پتہٕ  سوٗز  اسہِ  موسیٰ  علیہ  السلام  تہٕ  تٔمۍ  سُند  بوے  ہارون  علیہ  السلام  پننیٚو  نشٲنِیو  سان،  تہٕ  بیٚیہِ  ٹاکارٕہ  سَنَد  ہیٚتھ  فرعونس  تہٕ  تٔمۍ  سٕندِ  سلطنت  کیٚن  ذمہٕ  دارن  کُن۔

Jalandhary:
  توپتہٕ  سوٗز  اَسہِ  موسیٰ  علیہ  السلام  بیٚیہِ  تِہُنٛد  برادر  ہارون  علیہ  السلام  پنٕنۍ  آیات  تہٕ  سَند  ہیتھ  فرعونس  تہٕ  تِہِندین  ارکانِ  سلطنتن  کُن۔

Transliteration:
  Thumma arsaln<u>a</u> moos<u>a</u> waakh<u>a</u>hu h<u>a</u>roona bi<u>a</u>y<u>a</u>tin<u>a</u> wasul<u>ta</u>nin mubeen<b>in</b>


Maududi: مگر تِمو کوٚر تکبر بیٚیہِ ہووُکھ زٕچَھر۔
Transliteration: Il<u>a</u> firAAawna wamalaihi fa<b>i</b>stakbaroo wak<u>a</u>noo qawman AA<u>a</u>leen<b>a</b>
Jalandhary:
  پس  کوٚر  تِمَو  تصدیق  و  اطاعت  کرنہٕ  نِشہِ  تکبر  بیٚیہِ  ٲسۍ  نہٕ  تِم  مغرور  تہٕ  متکبرٕے  یٲتۍ  بلکہ  ٲسِکھ  بنی  اسراییل  مغلوب  تہٕ  غلام  بنٲوِمٕتۍ۔


Maududi:
  وَننہِ  لٔگۍ،  کیا  أسۍ  اَنوٕ  پانسٕے  ہِوٮ۪ن  دۅن  نفرن  پٮ۪ٹھ  ایمان؟  تہٕ  نفر  تہِ  تِم  یُہُنٛد  قوم  سون  غلام  ﴿خدمت  گار﴾  چُھ۔

Jalandhary:
  پس  لٔگۍ  تِم  پانہٕ  وٲنۍ  دَپنہِ،  کیا  أسۍ  کروٕہ  پژھ  پانسٕے  ہِویٚن  دۅن  انسانن  بیٚیہِ  یِمن  ہُنٛد  قوم  سٲنۍ  غلام  تہٕ  خدمتگار  چھِ۔

Transliteration:
  Faq<u>a</u>loo anuminu libasharayni mithlin<u>a</u> waqawmuhum<u>a</u> lan<u>a</u> AA<u>a</u>bidoon<b>a</b>


Maududi: پس تِمو پِھیُر دۅشوٕنۍ بُتھ تہٕ سپدۍ ہلاک سپدن والیٚن منٛز شٲمل۔
Transliteration: Faka<u>thth</u>aboohum<u>a</u> fak<u>a</u>noo mina almuhlakeen<b>a</b>
Jalandhary:
  پس  ییٚلہِ  تِمَو  تہِ  یِمن  دۅن  پیغمبرن  انکار  کوٚر،  تِم  تہِ  زٲنِکھ  اَپزِیٲرۍ،  پس  سپٕدۍ  تِم  تہِ  گلہٕ  وُنیو  تہٕ  ہلاک  سپدٕ  وُنیو  اندرٕہ۔


Maududi: تہٕ موسیٰ ﴿علیہ السلامس﴾ کٔر اسہِ کتاب عطا، تاکہِ لُکھ کرن امہِ نِشہِ رہنمٲئی حٲصل۔
Transliteration: Walaqad <u>a</u>tayn<u>a</u> moos<u>a</u> alkit<u>a</u>ba laAAallahum yahtadoon<b>a</b>
Jalandhary:
  تِہِندِ  ہلاک  گژھنہٕ  پتہٕ  دِژ  اَسہِ  یہِ  کتاب  یعنی  توراۃ  موسیٰ  علیہ  السلامس  یُتھ  تِم  لوٗکھ  یِم  باقی  روٗدۍ  ہدایت  لَبن۔


Maududi:
  بیٚیہِ  بنوو  اَسہِ  ابنِ  مریم  علیہ  السلام  تہٕ  تٔمۍ  سٕنز  موج  اکھ  نشٲنی  تہٕ  تِم  تھٲوۍ  أکِس  پاتھلِس  تھزرس  پٮ۪ٹھ،  یۅسہٕ  اطمینانٕچ  جاے  ٲس  تہٕ  تتھ  منٛز  ٲسۍ  ناگ  وُزان۔

Jalandhary:
  بیٚیہِ  کٔرۍ  اَسہِ  پننِس  کمالِ  قدرتس  بیٚیہِ  پننِس  وحدانیتس  پٮ۪ٹھ  دلالت  کرنہٕ  خٲطرٕ  بیٚیہِ  بنی  اسرٲیلن  ہٕندِ  ہدایتہٕ  خٲطرٕ  مریم  علیھا  السلام  سُند  فرزند  عیسیٰ  علیہ  السلام  بیٚیہِ  تِہٕنز  وٲلدٕہ  ماجدہ  بٔڈ  دلیل  عیسیٰ  علیہ  السلام  ییٚمہِ  ییٚمہِ  اعتبارٕہ  کہ  تِم  کٔرۍ  اَسہِ  بے  پدر  پٲدٕہ۔  مریم  علیھا  السلام  ییٚمہِ  اعتبارٕ  کہ  سۅ  کٔر  اَسہِ  خاوندس  یا  بیٚیہِ  کٲنسہِ  انسانس  نزدیک  سپدنہٕ  ورٲے  حٲملہ  تہٕ  بچہِ  دار۔  یہِ  چھُ  یِمن  دۅشوُنۍ  ہٕندِ  خٲطرٕ  بوٚڈ  نِشانہٕ۔  چونکہ  عیسیٰ  علیہ  السلامس  متعلق  اوس  سون  ارادہ  پیغمبر  بناوُن۔  مگر  اَتھ  شہرِ  شامس  اندر  اوس  اَکھ  ظٲلم  پادشاہ  یَس  ناو  اوس  ہیردوس۔  تس  اوس  نجوٗمیو  ووٚنمُت  کہ  عیسیٰ  علیہ  السلامس  سپدِ  دردٲری  عطا۔  سُہ  پادشاہ  اوس  لۅکچارٕ  پٮ۪ٹھے  تِہُند  دشمن  سَپُدمُت۔  سُہ  اوس  تِمن  قتل  کرنہٕ  خٲطرٕ  آمادٕہ  سَپُدمُت،  تَمہِ  مۅکھہٕ  دُیت  اَسہِ  تِمن  تہٕ  تِہِندِس  والدہ  ماجدس  پناہ  أکِس  تھزِ  جایہِ  پٮ۪ٹھ  یۅسہٕ  جاے  میوہ  بکثرت  آسنہٕ  مۅکھہٕ  بسنس  تہٕ  قرار  کرنس  لایق  ٲس،  بیٚیہِ  تَمہِ  منٛزٕ  دریاو  جٲری  آسنہٕ  مۅکھہٕ،  سرسبز  تہٕ  شاداب  جایاہ  ٲس۔  یوٚت  تانۍ  تِم ﴿عیسیٰ  علیہ  السلام﴾ امن  و  امانس  اندر  جوان  سپٕدۍ،  توپتہٕ  آو  تِمن  نبوت  عطا  کرنہٕ۔  تٔمِس  ظٲلم  پادشاہ  سٕندِ  مرنہٕ  پتہٕ  آیہِ  مریم  علیھا  السلام  مصرٕہ  پٮ۪ٹھہٕ  بیٚیہِ  واپس  شہرِ  شامس  کُن۔  ماء  معین  چھِ  ونان  رود  نیلہِ  ہٕندِس  آبس۔  

Transliteration:
  WajaAAaln<u>a</u> ibna maryama waommahu <u>a</u>yatan wa<u>a</u>wayn<u>a</u>hum<u>a</u> il<u>a</u> rabwatin <u>tha</u>ti qar<u>a</u>rin wamaAAeen<b>in</b>


Maududi:
  اے  پیغمبرو،  کھیٚیِو  پاک  چیز،  تہٕ  عمل  کٔرِو  صالح،  توٚہۍ  یِکینژھاہ  تہِ  کران  چِھو،  بہٕ  چُھس  تہِ  وارٕ  پٲٹھۍ  زانان۔

Jalandhary:
  اَسہِ  یِتھہٕ  پٲٹھۍ  برونٹھُے  نعمٔژ  استعمال  کرنُک  تۅہیہِ  اجازت  دُت  بیٚیہِ  عبادت  کرنُک  حکم  کوٚر،  یِتھے  پٲٹھۍ  فرموو  اَسہِ  سارِنٕے  پیغمبرن،  تِہِندِ  ذریعہ  تِہٕنزن  اُمتن،  اے  پیغمبرو  کھیٚیِو  توٚہۍ  تُہٕندۍ  اُمتی  رٕتۍ  رٕتۍ  چیز،  خداے  سٕنزٕ  نعمژٕہ،  تمُیک  پھل  تہٕ  رُت  ثمرٕہ  عطا۔

Transliteration:
  Y<u>a</u> ayyuh<u>a</u> a<b>l</b>rrusulu kuloo mina a<b>l</b><u>tt</u>ayyib<u>a</u>ti wa<b>i</b>AAmaloo <u>sa</u>li<u>h</u>an innee bim<u>a</u> taAAmaloona AAaleem<b>un</b>


Maududi:
  تہٕ  یہِ  تُہٕنز  اُمّت  چھےٚ  کُنی  امّت،  تہٕ  بہٕ  چُھس  تُہُنٛد  ربّ،  لہٰذا  کھوٗژِو  توٚہۍ  صرف  مےٚ۔

Jalandhary:
  ییٚمہِ  طریقُک  اَسہِ  بیان  کوٚر،  یٔہے  چھےٚ  تُہٕنز  طریق  یَتھ  پٮ۪ٹھ  تۅہیہِ  روزُن  چھُو  وٲجب  تہٕ  ضروری۔  سۅ  چھےٚ  اَکے  طریق۔  حٲصل  تہٕ  خلاصہٕ  تمہِ  طریقُک  چھُ  کہ  بہٕ  چھُس  تہُند  پروردگار،  تُہُند  مٲلکِ  حقیقی،  بیٚیہِ  منعم  حقیقی۔  لہٰذا  کھوٚژِو  میے  یوت،  میانی  حکمن  ہٕنز  مَہ  کٔرِو  مخالفت،  یِمن  پیغمبرن  ہٕںزن  اُتن  شوٗبِہ  ہا  أتھۍ  طریقس  پٮ۪ٹھ  مضبوط  روزُن  مگر  تِمو  کوٚر  نہٕ  تہِ۔

Transliteration:
  Wainna h<u>ath</u>ihi ommatukum ommatan w<u>ah</u>idatan waan<u>a</u> rabbukum fa<b>i</b>ttaqoon<b>i</b>


Maududi:
  مگر  میٚہ  پتہٕ  کٔرۍ  لُکو  پننِس  دینس  پانہٕ  وٲنۍ  ٹُکرٕ  ٹُکرٕ۔  پرٛتھ  دٔرِس  نِشہِ  یِکینژھاہ  چُھ  سُہ  چُھ  تٔتھۍ  منٛز  آوُر  ﴿تہٕ  خۅش﴾۔

Jalandhary:
  بلکہ  کوٚر  تِمَو  پننِس  دینس  منٛز  الگ  الگ  وَتہٕ  کٔڈِتھ  اختلاف  پٲدٕہ۔  چنانچہ  تِمن  منٛز  یِم  جمٲعژ  اَز  تہِ  موجود  چھےٚ۔  پرتھ  جماعتس  نِشہِ  یُس  یُس  دیناہ  چھُ  سُہ  چھُ  تتھ  پٮ۪ٹھ  خۅش  تہٕ  رٲضۍ،  بٲطل  آسنہٕ  کہ  باوجود  چھُ  تتھ  زانان  پوٚز۔

Transliteration:
  Fataqa<u>tt</u>aAAoo amrahum baynahum zuburan kullu <u>h</u>izbin bim<u>a</u> ladayhim fari<u>h</u>oon<b>a</b>


Maududi: اچھا ترٲوِیوٗکھ تیٚلہِ تِم روٗزِن ڈُبِتھ پننِس غفلتس منٛز أکِس خاص وقتس تام۔
Transliteration: Fa<u>th</u>arhum fee ghamratihim <u>h</u>att<u>a</u> <u>h</u>een<b>in</b>
Jalandhary:
  پس  ترٲوِیوٗکھ  توٚہۍ  یارسول  اللہؐ  پننِس  جہالت  کِس  حالس  پٮ۪ٹھ،  کانٛہہ  غم  مَہ  بٔرِو،  تِہِندِس  أکِس  خاص  وقتس  تانۍ،  یعنی  تِہِندِس  مرنہٕ  کِس  وقتس  تانۍ،  ییٚلہِ  سُہ  وقت  واتہِ  تَمہِ  ساعتہٕ  سپدِ  تِمن  سٲرٕے  حقیقت  معلوم۔  وۅنۍ  یُس  یِمن  پٮ۪ٹھ  جلد  عذاب  نٲزل  چھُنہٕ  سپدان،  کیا  اَمہِ  سٍتۍ  چھا  لوٗکھ  یہِ  خیال  کران  کہ  أسۍ  یۅسہٕ  یہِ  تِمن  مال  و  اولاد  تہٕ  بیٚیہِ  دولت  عطا  کران  چھِ،  أسۍ  ما  چھِ  تِمن  جلد  جلد  تہٕ  ؤلۍ  ؤلۍ  فٲیدٕہ  واتناوان،  اَسہِ  ما  چھےٚ  تِہِنز  مَنہِ  کامن۔  یہِ  کتھ  چھَنہٕ  ہرگز  یِمن  لوٗکن  چھُنہٕ  اَمُیک  وجہٕے  معلوم۔  اَمُیک  وجہ  چھُ  استدراج  یعنی  تِہِنز  ناو  گوٚبراوُنۍ،  ییٚلہِ  ناو  گۅبیٚکھ،  یکدم  پھَٹن  تِم،  غرض  اَمُیک  انجام  چھُ  سٮ۪ٹھاہ  کِریوٗٹھ۔


Maududi: تیٚلہِ چِھ زنتہٕ یِمن رٕژر دِنس منٛز سرگرم؟ نہ، اصلی معاملُک چُھنہٕ یِمن شعور کینٛہہ۔
Transliteration: Nus<u>a</u>riAAu lahum fee alkhayr<u>a</u>ti bal l<u>a</u> yashAAuroon<b>a</b>
Jalandhary:
  بیٚیہِ  چھِ  أسۍ  تِمن  جلد  جلد  خیر  واتناوان،  نہ  سۅ  چھَنہٕ  حقیقت  بلکہ  چھُنہٕ  یِمن  فکری  تران۔  اَمہِ  منٛزٕ  کیا  چھُ  سون  مطلب  کہ  یِتہِ  چھےٚ  سانہِ  طرفہٕ  اَکھ  آزمٲیشاہ۔


Maududi: درحقیقت یِم لُکھ پننِس ربّ سٕندِس خوفس کھۅژن وٲلۍ چِھ آسان،
Transliteration: Inna alla<u>th</u>eena hum min khashyati rabbihim mushfiqoon<b>a</b>
Jalandhary:
  پٔزِپٲٹھۍ  یتھ  منٛز  چھُنہٕ  کانہہ  شک  یِم  پننِس  پروردگار سٕندِ  ہٲبتہٕ  تہٕ  خوفہٕ  سببہٕ  نٹان  چھِ۔


Maududi:
  تہٕ  یُہُند  حال  یہِ  چُھ  زِ  دِوان  چِھ  یِکینژھاہ  تہِ  دِوان  چِھ،  تہٕ  تِہِندۍ  دِل  چِھ  امہِ  خیالہٕ  نٹان  روزان  زِ  اسہِ  چُھ  پننِس  ربّس  کُن  پھیرُن۔

Jalandhary:
  بیٚیہِ  یِم  خداے  سٕنزِ  وَتہِ  کینٛہہ  دِوان  چھِ  یوٗت  پِلان  چھُکھ  تیوٗت  مگر  تتھ  منٛز  تہِ  چھِکھ  دل  نَٹہِ  منٛز  آسان۔  بے  شک  چھُ  تِمن  واتُن  پننِس  پروردگارس  نِشہِ،  خبر  چھا  سُہ  کریا  یہِ  سون  مال  خرچ  کرُن  قبول  کِنہٕ  نہ۔

Transliteration:
  Wa<b>a</b>lla<u>th</u>eena yutoona m<u>a</u> <u>a</u>taw waquloobuhum wajilatun annahum il<u>a</u> rabbihim r<u>a</u>jiAAoon<b>a</b>


Maududi: تِمَے چِھ نیک کامیٚن کُن دَوَن وٲلۍ، تہٕ برونٛہہ گٔژِھتھ چِھ تِمن لبن وٲلۍ۔
Transliteration: Ol<u>a</u>ika yus<u>a</u>riAAoona fee alkhayr<u>a</u>ti wahum lah<u>a</u> s<u>a</u>biqoon<b>a</b>
Jalandhary:
  یِمے  کیا  گٔے  تِم  لوٗکھ  یِم  نیکین  منٛز  جلدی  کران  چھِ،  بیٚیہِ  یِم  نیکین  کُن  برونٹھ  واتہٕ  وُنۍ  چھِ۔


Maududi:
  أسۍ  چِھنہٕ  کٲنٛسہِ  شخصس  تٔمۍ  سٕندِ  طاقتہٕ  ﴿برداشت﴾  کھۅتہٕ  زیادہ  تکلیف  دِوان،  تہٕ  اسہِ  نِشہِ  چھےٚ  اکھ  کتاب،  یۅسہٕ  ﴿پرٛتھ  کٲنٛسہِ  ہُند  حال﴾  ٹھیک  ٹھیک  ونن  واجِنۍ  چھےٚ۔  ﴿یعنی  پرٛتھ  شخصہٕ  سُند  نامۂ  اعمال  یتھ  منٛز  تٔمۍ  سُند  سورُے  کوٚرمُت  کرٛوومُت  درج  چُھ﴾  تہٕ  لُکن  پٮ۪ٹھ  یِیہِ  نہٕ  ہرگز  ظُلم  کرنہٕ۔

Jalandhary:
  بیٚیہِ  چھِنہٕ  أسھ  کٲنسہِ  أکِس  تکلیف  دِوان  تہٕ  عبادتُک  بور  کھالان  مگر  تِژٕے  ہن  یِیٖژہن  تس  بِتُر  تہٕ  طاقت  آسہِ،  کیازِ  اَسہِ  نِشہِ  چھُ  اَکھ  دفتر،  کتاباہ،  یعنی  نامہ  اعمال  محفوظ  یُس  پوٚز  پوٚز  سورُے  باوِہ،  بیٚیہِ  یِیہِ  نہٕ  لوٗکن  ظلم  کرنہٕ،  خیرکِس  أکِس  أکِس  ذرس  پٮ۪ٹھ  یِیہِ  تِمن  ثواب  عطا  کرنہٕ۔  یہِ  اوس  حال  باایمانن  ہُنٛد  مگر  کٲفرن  ہُنٛد  حال  چھُنہٕ  یُتھ۔

Transliteration:
  Wal<u>a</u> nukallifu nafsan ill<u>a</u> wusAAah<u>a</u> waladayn<u>a</u> kit<u>a</u>bun yan<u>t</u>iqu bi<b>a</b>l<u>h</u>aqqi wahum l<u>a</u> yu<i><u>th</u></i>lamoon<b>a</b>


Maududi:
  مگر  یِم  لُکھ  چِھ  امہِ  معاملہٕ  نِشہِ  بےٚ  خبر،  تہٕ  یِہِندۍ  اعمال  تہِ  چھِ  تمی  طریقہٕ  مختلف  ﴿ییٚمِچ  پٮ۪ٹھہٕ  کنہِ  ذکر  آیہِ  کرنہٕ﴾۔  ﴿تِم  روزن  پنٕنۍ  یِم  کرتوٗت  کران  پکان﴾

Jalandhary:
  بلکہ  اَتھ  برعکس  چھِ  تِہِندۍ  دل  ییٚمہِ  دین  نِشہِ  جہالتس  تہٕ  شکس  منٛز  پیٚمٕتۍ،  بیٚیہِ  چھےٚ  یِمن  اَمہِ  جہلات  ورٲے  تہِ  بیٚیہِ  یچھ  عملہٕ  یِمہٕ  عملہٕ  تِم  بدستور  چھِ  کران۔

Transliteration:
  Bal quloobuhum fee ghamratin min h<u>atha</u> walahum aAAm<u>a</u>lun min dooni <u>tha</u>lika hum lah<u>a</u> AA<u>a</u>miloon<b>a</b>


Maududi:
  یوٚت  تام  زن  پتہٕ  أسۍ  تِہِنٛدۍ  عیاش  عذابس  منٛز  رٹوکھ،  پتہٕ  کرن  تِم  ٹانگہٕ  دِنہٕ  شروع۔

Jalandhary:
  تا  اینکہ  ییٚلہِ  تِمَواندرٕہ  خۅشحال  لوٗکھ  عذابس  گرفتار  کروکھ  أسۍ  یِمن  نِشہِ  نوکر  چاکر  چھِ،  غریب  غرباء  تہٕ  عام  لوٗکن  ہٕںز  چھَنہٕ  کتھٕے۔  غرض  ییٚلہِ  یِمن  سارنٕے  پٮ۪ٹھ  عذاب  نٲزل  سَپدِ،  تانۍ  ہیٚن  تِم  کریکہٕ  ناد  کرُن،  أسۍ  دَپوکھ۔

Transliteration:
  <u>H</u>att<u>a</u> i<u>tha</u> akha<u>th</u>n<u>a</u> mutrafeehim bi<b>a</b>lAAa<u>tha</u>bi i<u>tha</u> hum yajaroon<b>a</b>


Transliteration: L<u>a</u> tajaroo alyawma innakum minn<u>a</u> l<u>a</u> tun<u>s</u>aroon<b>a</b>
Maududi:
  بند  کٔرِو  وۅنۍ  پنُن  فریاد  تہٕ  کرٛیکہٕ  ناد،  سانہِ  طرفہٕ  میلیو  نہٕ  تۅہیہِ  وۅنۍ  کانٛہہ  مدد۔

Jalandhary:
  مَہ  تُلِو  اَز  کریکہٕ  ناد،  یِمَو  کریکو  سٍتۍ  بنیو  نہٕ  کینٛہہ،  تۅہیہِ  یِیہِ  نہٕ  ہرگز  سانہِ  طرفہٕ  مدد  کرنہٕ  یازِ  توٚہۍ  گٔونا  تِمے۔


Maududi:
  میانۍ  آیات  ٲسِو  بوزناونہٕ  یِوان،  تیٚلہِ  ٲسِو  توٚہۍ  ﴿رسول  سٕنز  آواز  بوزٲنۍ  بوزٲنۍ﴾  پوٚت  کھوری  ژلان۔

Jalandhary:
  پٔزِپٲٹھۍ  دنیاہس  منٛز  ٲسۍ  میانۍ  آیات  تۅہیہِ  پٮ۪ٹھ  پرنہٕ  یِوان  حضراتِ  انبیاہن  ہٕندِ  ذریعہ،  توٚہۍ  ٲسِو  پوٚت  پوٚتُے  ژلان۔

Transliteration:
  Qad k<u>a</u>nat <u>a</u>y<u>a</u>tee tutl<u>a</u> AAalaykum fakuntum AAal<u>a</u> aAAq<u>a</u>bikum tanki<u>s</u>oon<b>a</b>


Transliteration: Mustakbireena bihi s<u>a</u>miran tahjuroon<b>a</b>
Maududi:
  پننِس  غروٗرس  منٛز  اوسُو  نہٕ  سُہ  ٹاری  کھسان؟  پننیٚن  محفلن  منٛز  ٲسِو  تس  کتھہٕ  کران  تہٕ  بیہودٕہ  بکواس  کران۔

Jalandhary:
  بکمالِ  تکبر  ٲسِو  رات  کُیت  اَتھ  قرآن  مجیدس  خلاف  بکواس  کٔرِتھ  یہِ  بوزنہٕ  نِشہِ  دوٗر  روزان،  کانٛہہ  اوس  ونان  تتھ  شعر  کانٛہہ  اوس  ونان  تتھ  سِحر۔


Maududi:
  تیٚلہِ  کیا  یِمو  لُکو  کوٚر  نا  یتھ  کلامَس  پٮ۪ٹھ  زانٛہہ  غور؟  کِنہٕ  تٔمۍ  چھےٚ  تِژھ  کانٛہہ  کتھ  أنمٕژ،  یۅسہٕ  نہٕ  یِہندٮ۪ن  اسلافن  ﴿مٲلِس  بُڈِببس﴾  نِشہِ  آمٕژ  ٲس؟

Jalandhary:
  کیا  یِمَو  کوٚرنا  یَتھ  قرآن  مجیدس  منٛزغور و فکر،  یِم  ہے  فکر  کرہن  پانے  تگہِ  ہکھ  بوزُن،  اَمُیک  معجزہ  وُچھِتھ  انہن  ایمان،  کِنہٕ  یِمن  نِشہِ  ووت  نوٚو  اَکھ  چیزاہ  یُس  نہٕ  تُہٕندین  مالین  بُڈِ  ببن  نِشہِ  ووتمُت  اوس۔  اَمی  چھِ  اَتھ  انکار  کران۔

Transliteration:
  Afalam yaddabbaroo alqawla am j<u>a</u>ahum m<u>a</u> lam yati <u>a</u>b<u>a</u>ahumu alawwaleen<b>a</b>


Transliteration: Am lam yaAArifoo rasoolahum fahum lahu munkiroon<b>a</b>
Maududi:
  کِنہٕ  یِم  ٲسۍ  نہٕ  پننِس  رسولس  نِشہِ  برونٹھہٕ  پٮ۪ٹھہٕ  وٲقٕف،  تَوے  چِھنہٕ  ﴿اَن  زان  شخص  آسنہٕ  کِنۍ﴾  تس  مانان؟

Jalandhary:
  کِنہٕ  یِم  زاننٕے  نہٕ  پیغمبرس  پننِس،  تِمن  چھَنہٕ  خبرٕے  تِہِندِ  امانت  و  دیانتٕچ،  راست  گویی  ہٕںز،  تَمی  چھِ  تس  انکار  کران۔


Maududi:
  کِنہٕ  یِم  چِھ  امہِ  کتھہِ  ہٕندۍ  قٲیِل  زِ  سُہ  چُھ  مجنون؟  نَہ،  بلکہ  چُھ  تٔمۍ  حق  اوٚنمُت،  تہٕ  حقٕے  چُھ  یِہندِس  اکثریتس  ناگوار۔

Jalandhary:
  کِنہٕ  تِم  چھِ  ونان  أمِس  پیغمبرس  چھُ  جنون،  یِمَو  کتھو  اندرٕہ  چھَنہٕ  کٕہٕنۍ  کتھ،  یِم  سٲری  ٲسۍ  متفقہٕ  طور  تِہِندِ  امانتٕکۍ  تہٕ  دیانتٕکۍ  قٲیل،  بیٚیہِ  اوس  تِمن  اتفاق  کہ  یِمن  برابر  چھُنہٕ  صاحبِ  عقل  کانٛہہ  تہِ۔  بلکہ  چھُ  اصلی  وجہ  کہ  یہِ  پیغمبر  آو  تِمن  نِشہِ  پٔزکتھ  ہیتھ،  مگر  یِمو  اندرٕہ  چھےٚ  لوٗکن  پزِچ  نفرت،  تَمی  چھِنہٕ  قبول  تہٕ  تسلیم  کران۔

Transliteration:
  Am yaqooloona bihi jinnatun bal j<u>a</u>ahum bi<b>a</b>l<u>h</u>aqqi waaktharuhum lil<u>h</u>aqqi k<u>a</u>rihoon<b>a</b>


Maududi:
  تہٕ  اگر  حق  یِہنزن  خوٲہشاتن  پتہٕ  پتہٕ  پکہِ  ہے،  تیٚلہِ  سپدِہے  زمین  تہٕ  آسمان  تہٕ  یِہنزِ  تمام  آبٲدی  ہُند  نظام  درہم  برہم،  نَہ  بلکہ  چھےٚ  اَسہِ  یِہنٛز  پننی  ذکر  یِمن  نِشہِ  أنِمٕژ،  تہٕ  یِم  چِھ  پننہِ  ذکرِ  نِشہِ  بُتھ  پھِران۔

Jalandhary:
  بیٚیہِ  ہرگاہ  پوٚز  تابع  روزہ  تِہٕنزن  خوٲہشن  تیٚلہِ  گژھن  آسمان  و  زمین  تباہ  و  برباد  بیٚیہِ  یِم  سٲری  یِم  تِمن  منٛز  روزان  چھِ،  کیازِ  ہرگاہ  تہِ  لبنہٕ  یِیہِ  ہا  کہ  پوٚز  کیا  روزِہا  تٲبع  تِہٕنزن  خوٲہشن  تیٚلہِ  سپدِ  ہا  سورُے  عالم  کفرو  شرکہٕ  سٍتۍ  عالمس  منٛز  پھٔہلہِ  ہا،  تَمیُک  نتیجہ  نیرِہا  اللہ  تعالیٰ  سُند  غضب  یِیہِ  ہا  بجوش،  آسمان  و  زمین  بیٚیہِ  یِم  تِمن  منٛز  روزان  چھِ  گژھہَن  ہلاک  تہٕ  برباد۔  بلکہ  آیے  أسۍتِمن  نِشہِ  نصیحت  تہٕ  نفہِچ  کتھ  ہیتھ۔  مگر  تِم  چھِ  پننہِ  فٲیدٕہ  چہ  کتھہِ  نِشہِ  بُتھ  پھِران  تہٕ  روگردٲنی  کران۔

Transliteration:
  Walawi ittabaAAa al<u>h</u>aqqu ahw<u>a</u>ahum lafasadati a<b>l</b>ssam<u>a</u>w<u>a</u>tu wa<b>a</b>lar<u>d</u>u waman feehinna bal atayn<u>a</u>hum bi<u>th</u>ikrihim fahum AAan <u>th</u>ikrihim muAAri<u>d</u>oon<b>a</b>


Maududi:
  کیا  توٚہۍ  چِھوٕہ  یِمن  کینٛہہ  منگان؟  تُہندِ  خٲطرٕ  چُھ  تی  بہتر  یِکینٛژھاہ  تۅہیہِ  پنٕنۍ  ربّن  چُھنَو  عطا  کوٚرمُت،  تہٕ  سُہ  چُھ  بہترین  رزق  دِنہٕ  وول۔

Jalandhary:
  تکذیب  کیٚن  بروٗنٹھِمین  وجہن  علاوٕہ  چھُ  یہِ  بیاکھ  وجہ  کہ  تِمن  چھُ  شُبہ  تہٕ  اندیشہ  کہ  توٚہۍ  ما  چھِو  تِمن  نِشہِ  دینِ  حق  واتناونہٕ  خٲطرٕ  کینٛہہ  معاوضہ  ژھانڈان،  تۅہیہِ  کیا  ٲس  تمِچ  ضرورت،  تۅہیہِ  یُس  معاوضہ  خداے  سٕندِ  طرفہٕ  حٲصل  سپدٕوُن  چھُ۔  سُے  چھُ  سٮ۪ٹھاہ  بہتر  روٗزی  دِنہٕ  وول۔

Transliteration:
  Am tasaluhum kharjan fakhar<u>a</u>ju rabbika khayrun wahuwa khayru a<b>l</b>rr<u>a</u>ziqeen<b>a</b>


Maududi: مگر یِم لُکھ ٲخرتس چِھنہٕ مانان، تِم چِھ سیٚزِ وَتہِ نِشہِ ڈٔلِتھ یژھان پکُن۔
Jalandhary: پٔزِپٲٹھۍ یِمن نہٕ ٲخرتٕچ پژھ چھےٚ تِم چھِ سیٚزِ وَتہِ نِشہِ پتھ ژلان۔
Transliteration:
  Wainna alla<u>th</u>eena l<u>a</u> yuminoona bi<b>a</b>l<u>a</u>khirati AAani a<b>l</b><u>ss</u>ir<u>at</u>i lan<u>a</u>kiboon<b>a</b>


Maududi:
  اگر  أسۍ  یِمن  پٮ۪ٹھ  رحم  کرو،  تہٕ  سُہ  تکلیف  کروکھ  دوٗر  یتھ  منٛز  یِم  ازکل  مبتلا  چِھ،  ﴿مُراد  چُھ  سُہ  قحط  یُس  نبی  صلی  اللہ  علیہ و سلمن  ہِندِ  بعثت  پتہٕ  کینژھن  ؤرِیِن  برپا  روٗد﴾  تیٚلہِ  گژھن  یِم  پننہِ  سرکشی  منٛز  بالکلے  یلہٕ۔

Jalandhary:
  بیٚیہِ  ہرگاہ  أسۍ  تِمن  پٮ۪ٹھ  رحم  کٔرِتھ،  تِمن  یُس  تکلیف  چھُ  سُہ  دوٗر  تہِ  کرو،  توتہِ  روزن  تِم  بدستور  پننہِ  سرکشی  تہٕ  گمرٲہی  اندر  اورٕہ  یور  کران۔

Transliteration:
  Walaw ra<u>h</u>imn<u>a</u>hum wakashafn<u>a</u> m<u>a</u> bihim min <u>d</u>urrin lalajjoo fee <u>t</u>ughy<u>a</u>nihim yaAAmahoon<b>a</b>


Maududi:
  یُہُند  حال  چُھ  یہِ  زِ  اسہِ  کٔرۍ  یِم  تکلیفس  منٛز  مبتلا،  امہِ  پتہٕ  تہِ  نمییہِ  نہٕ  یِم  پننِس  ربّس  برونٛہہ  کنہِ،  تہٕ  نہ  چِھ  عٲجزی  کران  اختیار۔

Jalandhary:
  پٔزِپٲٹھۍ  ٲسۍ  اگر  تِم  گرفتار  کروکھ  عذابس،  پس  کٔر  نہٕ  تِمو  پننِس  خدایس  کُن  عٲجزی،  نہ  کوٚرُکھ  زارٕ  پارٕہ  تس۔

Transliteration:
  Walaqad akha<u>th</u>n<u>a</u>hum bi<b>a</b>lAAa<u>tha</u>bi fam<u>a</u> istak<u>a</u>noo lirabbihim wam<u>a</u> yata<u>d</u>arraAAoon<b>a</b>


Jalandhary: تااینکہ ییٚلہِ اَسہِ تِمن کُن مُژروو سخت عذابُک دروازٕہ أتی سَپدۍتِم تتھ اندر حٲران۔
Maududi:
  البتہ  ییٚلہِ  نوبت  اوٚت  تام  واتہِ  زِ  أسۍ  مٕژراوَو  یِمن  پٮ۪ٹھ  سخت  عذابُک  دروازٕہ،  تیٚلہِ  وُچِھو  توٚہۍ  اچانک  زِ  اتھ  حالتس  منٛز  چِھ  یِم  پرٛتھ  رٕژرٕ  نِشہِ  مایوس۔

Transliteration:
  <u>H</u>att<u>a</u> i<u>tha</u> fata<u>h</u>n<u>a</u> AAalayhim b<u>a</u>ban <u>tha</u> AAa<u>tha</u>bin shadeedin i<u>tha</u> hum feehi mublisoon<b>a</b>


Maududi:
  سُہ  چُھ  اللہ  تعالیٰ  ہٕے  ییٚمۍ  تۅہیہِ  بوزنہٕ  چہِ  وُچھنہٕ  چہِ  قُوّتہٕ  دِژنَو،  تہٕ  سونچنہٕ  خٲطرٕ  دِیتِنَو  دِل،  مگر  توٚہۍ  لُکھ  چِھو  کمٕے  شکر  گُزار  آسان۔

Jalandhary:
  سُہ  معبودِ  برحق  گوٚو  سُے  ییٚمۍ  تۅہیہِ  کن  أچھ  تہٕ  دل  پٲدٕہ  کٔرۍ،  یُتھ  توٚہۍ  آرام  تہِ  کٔرِو  بیٚیہِ  دینس  کُن  تہِ  خیال  تھٲوِو  مگر  سٮ۪ٹھاہ  کم  چھِو  توٚہۍ  یِمن  نعمژن  پٮ۪ٹھ  شکرگزٲری  کروُنۍ،  کیازِ  اصل  شکرگزٲری  گٔیہِ  یہِ  تس  منعم  حقیقی  سُند  پسندیدٕہ  دین  اختیار  کرُن،  بیٚیہِ  پژھ  کرٕنۍ  کہ  تٔسۍ  چھےٚ  قدرت  مرنہٕ  پتہٕ  بیٚیہِ  زندٕہ  کرنس  پٮ۪ٹھ۔

Transliteration:
  Wahuwa alla<u>th</u>ee anshaa lakumu a<b>l</b>ssamAAa wa<b>a</b>lab<u>sa</u>ra wa<b>a</b>lafidata qaleelan m<u>a</u> tashkuroon<b>a</b>


Maududi: سُے چُھ ییٚمۍ توٚہۍ زمینس اندر پھٔہلٲوِنو، تہٕ تٔسۍ کُن یِیِو توٚہۍ ؤٹِتھ اننہٕ۔
Transliteration: Wahuwa alla<u>th</u>ee <u>th</u>araakum fee alar<u>d</u>i wailayhi tu<u>h</u>sharoon<b>a</b>
Jalandhary:
  بیٚیہِ  گوٚو  سُہ  پروردگارسُے  ییٚمۍ  توٚہۍ  زمینس  منٛز  چٔھکرٲوِو،  بیٚیہِ  یِیِو  توٚہۍ  سٲری  قیامتُ  دۅہ  تس  نِشہِ  سۅمبرنہٕ  تہٕ  جمع  کرنہٕ۔  تمی  دۅہ  کیا  وُچھِو  توٚہۍ  اَمہِ  کفرانِ  نعمت  کرنُک  مزٕہ۔


Maududi:
  سُے  چُھ  زندگی  بخشان  تہٕ  سُے  چُھ  موت  دِوان،  رٲژ  ہٕنز  تہٕ  دۅہٕچ  گردش  چھےٚ  تٔمۍ  سٕندِ  سٕے  قدرت  کِس  قبضس  منٛز،  کیا  تۅہیہِ  چَھو  نا  یہِ  کتھ  فکرِ  تران؟

Jalandhary:
  بیٚیہِ  گوٚو  سُہ  پروردگار  سُے  یُس  سارِنٕے  زندٕہ  کران  چھُ  بیٚیہِ  یُس  ماران  چھُ،  بیٚیہِ  چھُ  تٔسۍ  یعنی  تسٕندِسٕے  اختیارس  منٛز  راتُک  تہٕ  دۅہُک  یُن  گژُھن،  ژھۅٹُن  تہٕ  زیٹھُن،  کیا  تۅہیہِ  چھَنا  ییٖژہن  تہِ  فکرِ  تران۔  یِمہٕ  دلیلہٕ  چھےٚ  توحیدس  تہٕ  قیامتس  پٮ۪ٹھ  دلالت  کران  مگر  توتہِ  چھِنہٕ  تِم  مانان۔

Transliteration:
  Wahuwa alla<u>th</u>ee yu<u>h</u>yee wayumeetu walahu ikhtil<u>a</u>fu allayli wa<b>al</b>nnah<u>a</u>ri afal<u>a</u> taAAqiloon<b>a</b>


Maududi:
  یِم  چِھ  ونان،  کیا  ییٚلہِ  أسۍ  مٔرِتھ  مِیٔژ  بنَو  تہٕ  أڈِجہِ  کرنٛز  بٔنِتھ  روزَو،  پتہٕ  یِموٕہ  أسۍ  بیٚیہِ  زندہ  کٔرِتھ  تُلنہٕ؟

Jalandhary:
  تِمَو  دوٚپ  کیا  أسۍ  ییٚلہِ  مرو،  توپتہٕ  سپدو  أسۍ  میژ  تہٕ  أڈِجہِ،  کیا  تَمہِ  پتہٕ  یِموٕہ  أسۍ  بیٚیہِ  زندٕہ  کٔرِتھ  قبرو  منٛزٕ  تُلنہٕ۔

Transliteration:
  Q<u>a</u>loo ai<u>tha</u> mitn<u>a</u> wakunn<u>a</u> tur<u>a</u>ban waAAi<i><u>th</u></i><u>a</u>man ainn<u>a</u> lamabAAoothoon<b>a</b>


Maududi:
  اسہِ  تہِ  چِھ  یِم  وعدہ  واریاہ  بوٗزمٕتۍ،  تہٕ  اسہِ  برونٛہہ  چِھ  سٲنۍ  مٲلۍ  بُڈِبب  تہِ  بوزان  روٗدِمٕتۍ۔  یِم  چِھ  محض  پرانیٚن  لُکن  ہٕنٛدۍ  افسانہٕ۔

Jalandhary:
  پٔزِپٲٹھۍ  وعدٕہ  آو  کرنہٕ  اَسہِ  سٍتۍ  اَمُیک،  بیٚیہِ  سانین  مالیٚن  بُڈِ  ببن  سٍتۍ  ییٚمہِ  برونٹھ  تہِ۔  یہِ  چھُنہٕ  کینٛہہ  تہِ  مگر  بروٗنٹھِمین  لوٗکن  ہٕنزٕ  اَپزٕہ  تہٕ  بے  گنڈ  کتھہٕ  تہٕ  قصہٕ  یِم  نقل  چھِ  یِوان  کرنہٕ۔

Transliteration:
  Laqad wuAAidn<u>a</u> na<u>h</u>nu wa<u>a</u>b<u>a</u>on<u>a</u> h<u>atha</u> min qablu in h<u>atha</u> ill<u>a</u> as<u>at</u>eeru alawwaleen<b>a</b>


Transliteration: Qul limani alar<u>d</u>u waman feeh<u>a</u> in kuntum taAAlamoon<b>a</b>
Maududi:
  یِمن  ؤنِو،  ؤنِتَو  اگر  تۅہیہِ  پے  چَھو  زِ  یہِ  زمین  تہٕ  اَمِچ  سٲرٕے  آبادی  کٔمۍ  سٕنز  چھےٚ؟

Jalandhary:
  فرمٲوِیوٗکھ  توٚہۍ  یارسول  اللہ،  ہرگاہ  توٚہۍ  کینٛہہ  زانان  چھِو  تیٚلہِ  ؤنۍ  تو  زمین  بیٚیہِ  یِم  مخلوق  اَتھ  منٛز  چھِ  تِم  کٔہٕندۍ  چھِ۔


Maududi: یِم ونن ضرور اللہ تعالیٰ سٕنز، ؤنِو، تیٚلہِ کیازِ چِھو نہٕ توٚہۍ ہوشس منٛز یِوان؟
Transliteration: Sayaqooloona lill<u>a</u>hi qul afal<u>a</u> ta<u>th</u>akkaroon<b>a</b>
Jalandhary:
  تِم  ونن  ضرور  یۅہے  جواب  کہ  یہِ  سورُے  چھُ  خداے  سُنٛد۔  توٚہۍ  فرمٲوِیوٗکھ  اَدٕہ  کونہٕ  چھِو  غور  تہٕ  تامل  کران،  یس  قدرت  وٲلِس  یہِ  توٚگ  پٲدٕہ  کرُن  تس  نِشہِ  کیا  عجایب  چھُ  توٚہۍ  مٔرِتھ  بیٚیہِ  پٲدٕہ  کرُن۔


Maududi: یِمن پٕرژِھو، ستن آسمانن تہٕ عرشِ عظیمُک مٲلک کُس چُھ؟
Jalandhary: توٚہۍ پٕرٛژِھیوٗکھ ستن آسمانن تہٕ عرشِ عظیمُک مٲلک کُس چھُ۔
Transliteration:
  Qul man rabbu a<b>l</b>ssam<u>a</u>w<u>a</u>ti a<b>l</b>ssabAAi warabbu alAAarshi alAAa<i><u>th</u></i>eem<b>i</b>


Maududi: یِم ونن ضرور اللہ تعالیٰ۔ ؤنِو، پتہٕ کیازِ چِھو نہٕ توہۍ کھۅژان؟
Transliteration: Sayaqooloona lill<u>a</u>hi qul afal<u>a</u> tattaqoon<b>a</b>
Jalandhary:
  جواب  دِن  تِم  کہ  ییٚمہِ  سارِکُے  مٲلک  چھُ  اللہ  تعالیٰ۔  توٚہۍ  فرمٲوِیوٗکھ  اَدٕہ  کونہٕ  چھِو  تس  کھۅژان،  اَدٕہ  کِتھہٕ  پٲٹھۍ  چھِو  توٚہۍ  تِہِندِس  قدرتس،  تِہِندیٚن  آیاتن،  ٲخرتس  برونٹھ  کُن  واتنس  انکار  کران۔


Maududi:
  یِمن  ؤنِو،  ؤنِتو  زِ  پرتھ  چیزس  پٮ۪ٹھ  کٔمۍ  سُنٛد  چھُ  اقتدار،  تہٕ  کُس  چُھ  سُہ  یُس  پناہ  چُھ  دِوان،  تہٕ  تٔمۍ  سٕندِس  مُقابلس  منٛز  ہیٚکہِ  نہٕ  کانٛہہ  پناہ  دِتھ،  اگر  تۅہیہِ  پے  چَھو؟

Jalandhary:
  توٚہۍ  پٕرٛژھۍ  توکھ  کس  نِشہِ  چھُ  پرتھ  چیزُک  اختیار،  سُہ  یس  یژھان  چھُ  تس  چھُ  پناہ  دِوان۔  تس  مقابلہ  ہیٚکہِ  نہٕ  تس  نِشہِ  کانٛہہ  اَکھاہ  کٲنسہِ  أکِس  پناہ  دِتھ۔  ہرگاہ  تۅہیہِ  کینٛہہ  معلوم  چھُو۔

Transliteration:
  Qul man biyadihi malakootu kulli shayin wahuwa yujeeru wal<u>a</u> yuj<u>a</u>ru AAalayhi in kuntum taAAlamoon<b>a</b>


Transliteration: Sayaqooloona lill<u>a</u>hi qul faann<u>a</u> tus<u>h</u>aroon<b>a</b>
Maududi:
  یِم  ونن  ضروٗر  زِ  یہِ  کتھ  چھےٚ  بس  اللہ  تعالیٰ  سٕے  خٲطرٕ،  ؤنِو،  پتہٕ  کتہِ  پٮ۪ٹھہٕ  چُھو  تۅہیہِ  دوکھہٕ  لگان؟

Jalandhary:
  جواب  دپن  تِم  سٲری  کہ  یِم  صفت  چھِ  خداے  سٕے  یوت۔  توٚہۍ  فرمٲوِیوٗکھ  اَدٕہ  کتہِ  چھُ  تۅہیہِ  پٮ۪ٹھ  جود  آمُت  کرنہٕ۔  توٚہۍ  چھِو  مخبوط  الحواس  سپٕدۍ  مٕتۍ،  تۅہیہِ  چھُو  نہٕ  فکرِ  تران  کینٛہہ۔  یِمہٕ  سارے  کتھہٕ  چھِو  مانان  مگر  اصلٕچ  کتھ  چھِو  نہٕ  مانان۔  سُہ  گوٚو  توحید  تہٕ  مرنہٕ  پتہٕ  بیٚیہِ  زندٕہ  سپدُن۔


Transliteration: Bal atayn<u>a</u>hum bi<b>a</b>l<u>h</u>aqqi wainnahum lak<u>ath</u>iboon<b>a</b>
Maududi:
  تہٕ  یُس  امرِ  حق  چُھ،  سُہ  چُھ  اسہِ  یِمن  برونٛہہ  کُن  اوٚنمُت،  تہٕ  کانٛہہ  شک  چُھنہٕ  زِ  یِم  لُکھ  چِھ  اَپزِیٲرۍ۔  ﴿یعنی  پننہِ  اتھ  کتھہِ  منٛز  چِھ  اَپزِیٲرۍ  زِ  خُدایس  ورٲے  تہِ  چِھ  بیٚیہِ  کٲنٛسہِ  خُدائی  ہٕندۍ  صفات  اختیارات  تہٕ  حقوق  یا  یِمَو  منٛزٕ  چُھس  کانٛہہ  حصّہٕ  حٲصل۔  تہٕ  پننہِ  اتھ  کتھہِ  منٛز  اپزِیٲرۍ  زِ  موتہٕ  پتہٕ  چَھنہٕ  زندگی  ممکن۔  یُہُند  اَپُز  چُھ  یِہندیو  پننیٚو  اعتراضو  نِشہِ  ثٲبت۔  اکہِ  پاسہٕ  یہِ  مانُن  زِ  زمین  و  آسمانُک  مٲلِک  تہٕ  کائنات  کہِ  پرٛتھ  چیزُک  مختار  چُھ  اللہ  تعالیٰ،  تہٕ  دوٚیِمہِ  پاسہٕ  یہِ  ونُن  زِ  خُدٲئی  چَھنہٕ  صرف  تٔمۍ  سٕنزٕے  یٲژ  بلکہ  چُھ  دوٚیِمیٚن  ہُند  تہِ  ﴿یِم  لا  محالہ  تٔمۍ  سٕندۍ  بندہ  تہٕ  مخلوقٕے  آسن﴾  اتھ  منٛز  کانٛہہ  حصّہ،  یِم  دۅشوے  کتھہٕ  چھےٚ  ٹاکارٕہ  پٲٹھۍ  اکھ  أکِس  خلاف۔  یِتھے  پٲٹھۍ  اکہِ  پاسہٕ  یہِ  ونُن  زِ  أسۍ  تہٕ  یہِ  عظیمُ  الشان  کائنات  چھےٚ  خُداین  پٲدٕ  کٔرمٕژ،  تہٕ  دوٚیِمہِ  پاسہٕ  یہِ  ونُن  زِ  اللہ  تعالیٰ  ہیٚکہِ  نہٕ  پنُنے  پٲدٕ  کوٚرمُت  مخلوق  نوِ  سرٕ  پٲدٕ  کٔرِتھ،  چُھ  نَنہِ  وانہٕ  عقلہِ  خلاف۔  لہٰذا  چُھ  یِہنزو  پننیو  مانہِ  مژَو  صداقتو  نِشہِ  ثٲبِت  زِ  شرک  تہٕ  ٲخرتُک  انکار  چِھ  دۅشوے  اپزٕۍ  عقیدٕہ  یِم  تِمو  اختیار  چِھ  کٔرِمٕتۍ۔﴾

Jalandhary:
  بلکہ  واتنٲو  اَسہِ  تِمن  نِشہِ  پٔز  کتھ  مگر  اَپزِیٲرۍ  چھِ  تِم  پانہٕ،  تِمن  چھُنہٕ  کینٛہہ  پوٚز  ویژان  تہٕ  برداشت  سپدان۔


Maududi:
  خُداین  چُھنہٕ  کانٛہہ  بنوومُت  پنُن  اولاد،  ﴿یتھ  جایہِ  گژِھہ  نہٕ  کٲنٛسہِ  یہِ  غلط  فہمی  گژٕھنۍ  زِ  یہِ  ارشاد  چُھ  محض  عیسٲیتُک  تردید۔  نَہ  عربٕکۍ  مُشرک  تہِ  ٲسۍ  پننیٚن  معبوٗدن  خُداے  سٕندۍ  اولاد  قرار  دِوان،  تہٕ  دُنیا  ہٕکۍ  اکثر  مُشرِک  چِھ  اتھۍ  گُمرٲہی  منٛز  یِہِندۍ  شریکِ  حال  روٗدِمٕتۍ۔﴾  بیٚیہِ  چُھنہٕ  کانٛہہ  دوٚیُم  خُداے  تس  سٍتۍ  کینٛہہ۔  اگر  یہِ  آسِہے  تیٚلہِ  نیرِہے  پرٛتھ  کانٛہہ  خُدا  پنٕنۍ  خلق  ہیٚتھ  الگ،  تہٕ  پتہٕ  لاگہَن  تِم  اکھ  أکِس  پٮ۪ٹھ  حملہٕ  کرٕنۍ۔  پاک  چُھ  اللہ  تعالیٰ  تِمو  کتھو  نِشہِ  یِمہٕ  لُکھ  بناوان  چِھ۔

Jalandhary:
  اللہ  تعالیٰ  ہن  چھُنہٕ  کانٛہہ  شخص  نیچُو  بنوومُت،  بیٚیہِ  چھُنہٕ  تس  سٍتۍ  بیاکھ  معبوداہ۔  ہرگاہ  تہِ  آسِہا  تیٚلہِ  نِیہِ  ہا  پرتھ  معبوداہ  تتھ  یہِ  تِم  پٲدٕہ  کوٚرمُت  آسِہا۔  بیٚیہِ  آسہن  تِم  اَکھ  أکِس  پٮ۪ٹھ  حملہٕ  کٔرِتھ  اَکھ  أکۍ  سٕندۍ  مخلوقات  زبردستی  سٍتۍ  نِوان۔  مخٰوقات  آسہن  تباہ  و  برباد  سپٕدۍ  مٕتۍ۔  چونکہ  نظامِ  عالم  چھُ  بدستور  قٲیم۔  اَمہِ  اندرٕہ  سَپُد  ثٲبت  کہ  سُہ  چھُ  مُنزہ  تہٕ  پاک  شریک  آسنہٕ  نِشہِ۔  بلکہ  چھُ  سُہ  منزہ  تہٕ  پاک  تِمَو  سارِوٕے  کتھو  نِشہِ  یِمہٕ  تس  کُن  لوٗکھ  لاگان  چھِ۔

Transliteration:
  M<u>a</u> ittakha<u>th</u>a All<u>a</u>hu min waladin wam<u>a</u> k<u>a</u>na maAAahu min il<u>a</u>hin i<u>th</u>an la<u>th</u>ahaba kullu il<u>a</u>hin bim<u>a</u> khalaqa walaAAal<u>a</u> baAA<u>d</u>uhum AAal<u>a</u> baAA<u>d</u>in sub<u>ha</u>na All<u>a</u>hi AAamm<u>a</u> ya<u>s</u>ifoon<b>a</b>


Maududi:
  یِکینٛژھاہ  پوشیدٕہ  چُھ  یِکیٛژھاہ  نوٚن  چُھ،  سُہ  چُھ  تمِیک  زانن  وول،  سُہ  چُھ  بالاتر  تمہِ  شرکہٕ  نِشہِ  یُس  یِم  لُکھ  تجویز  چِھ  کران۔

Jalandhary:
  سُہ  چھُ  زانہٕ  وُن  سورُے  پوشیدٕہ  تہٕ  نوٚن۔  تس  نِشہِ  چہُنہٕ  پوشیدے  کینٛہہ،  پس  چھُ  سُہ  سٮ۪ٹھاہ  بلند  تہٕ  تھوٚد  تَمہِ  شرکہٕ  نِشہِ  یُس  تس  کُن  لوٗکھ  لاگان  چھِ۔

Transliteration:
  AA<u>a</u>limi alghaybi wa<b>al</b>shshah<u>a</u>dati fataAA<u>a</u>l<u>a</u> AAamm<u>a</u> yushrikoon<b>a</b>


Transliteration: Qul rabbi imm<u>a</u> turiyannee m<u>a</u> yooAAadoon<b>a</b>
Maududi:
  اے  نبیؐ،  دعا  کٔرِو  زِ،  پروردِگار،  ییٚمہِ  عذابٕچ  دھمکی  چھےٚ  یِوان  دِنہٕ،  سُہ  اگر  ژٕ  میانہِ  موجودگی  منٛز  اَنکھ،

Jalandhary:
  توٚہۍ  مٔنگِو  خدایس  اے  میانہِ  پروردگارٕ،  ژٕھ  مَہ  ہاوُکھ  سُہ  عذاب  ییٚمُیک  یِمن  وعدٕہ  تھاونہٕ  یِوان  چھُ  یعنی  میانی  زندگی  منٛز  کرکھ  یِمن  پٮ۪ٹھ  عذاب  نٲزل۔


Jalandhary: اے میانہِ پروردگارٕ یُتھنہٕ مےٚ تھاوَکھ تَمہِ وقتہٕ ظٲلمن سٍتۍ شٲمل۔
Transliteration: Rabbi fal<u>a</u> tajAAalnee fee alqawmi a<b>l</b><i><u>thth</u></i><u>a</u>limeen<b>a</b>
Maududi:
  اے  میانہِ  ربّہٕ،  تیٚلہِ  کٔرۍ  زیٚنہٕ  مےٚ  یِمن  ظٲلِم  لُکن  منٛز  شٲمل۔  ﴿امِیُک  مطلب  چُھنہٕ  یہِ  زِ  معاذ  اللہ  اوس  اتھ  عذابس  منٛز  نبی  صلی  اللہ  علیہ و سلمن  ہٕندِ  مبتلا  سپدَنُک  فی  الواقع  کانٛہہ  خطرٕہ،  یا  یہِ  زِ  اگر  تِم  صلی  اللہ  علیہ و سلم  یہِ  دعا  کرہن  نہٕ،  تیٚلہِ  سپدہن  اتھ  منٛز  مبتلا۔  بلکہ  چُھ  امہِ  قٕسمُک  اندازِ  بیان  یہِ  تصوّر  دیاونہٕ  خٲطرٕ  ورتاونہٕ  آمُت  زِ  اللہ  تعالیٰ  سُند  عذاب  چُھ  کھۅژنس  لایقے  چیز،  سُہ  چُھ  تِیُتھ  چیز  زِ  گناہ  گارنٕے  یوت  پزِ  نہٕ،  بلکہِ  پزِ  نیکو  کارن  تہِ  پننیو  تمام  نیکیو  باوجود  امہِ  نِشہِ  پناہ  منگُن۔﴾


Transliteration: Wainn<u>a</u> AAal<u>a</u> an nuriyaka m<u>a</u> naAAiduhum laq<u>a</u>diroon<b>a</b>
Maududi:
  تہٕ  حقیقت  چھےٚ  یہِ  زِ  أسۍ  چِھ  تُہنزن  أچھن  برونٛٹھہٕ کنی  سُہ  چیز  اَننٕچ  پوٗرٕ  قدرت  تھاوان  ییٚمِچ  دھمکی  أسۍ  یِمن  دِوان  چِھ۔

Jalandhary:
  بیٚیہِ  چھِ  أسۍ  بے  شک  تۅہیہِ  سُہ  عذاب  ہاونس  پٮ۪ٹھ  قدرت  وٲلۍ  ییٚمہِ  عذابُک  أسۍ  تِمن  وعدٕہ  تھاوان  چھِ،  یوٚت  تانۍ  نہٕ  تِمن  پٮ۪ٹھ  سُہ  عذاب  نٲزل  سپدِ،  توٚت  تانۍ  تھٲوِو  توٚہۍ  تِمن  سٍتۍ  یِتھہٕ  پٲٹھۍ  معاملہٕ  کہ۔


Maududi:
  اے  نبیؐ،  بُرٲئی  کٔرِویوٗن  تمی  طریقہٕ  دفع  یُس  بہترین  آسہِ،  یِکینژھاہ  کتھہٕ  تِم  تۅہیہِ  پٮ۪ٹھ  بناوان  چِھ،  تِمہٕ  چھےٚ  اسہِ  وارٕ  پٲٹھۍ  معلوم۔

Jalandhary:
  تِہٕنزِ  بدی  ہُنٛد  مدافعہ  ٲسِو  توٚہۍ  کران  تِتھہِ  ورتاوٕہ  سٍتۍ  یُس  سٮ۪ٹھاہ  رُت  تہٕ  نرم  آسہِ،  پننہِ  ذاتہٕ  خٲطرٕمَہ  ٲسِو  تِمن  بدلہٕ  ہیوان  بلکہ  ٲسِو  معاملہٕ  اَسہِ  سپرد  کران۔  اَسہِ  چھُ  پوٗرٕ  معلوم  تِم  کیا  چھِ  ونان  تۅہیہِ  نسبت۔  اگربمقتضاے  بشریت  تۅہیہِ  کتھ  بوزنہٕ  سٍتۍ  ژکھ  آسہِ  کھسان،  تُہُند  گژِھہ  تَمہِ  ساعتہٕ  پرُن  یہِ  دعا۔

Transliteration:
  IdfaAA bi<b>a</b>llatee hiya a<u>h</u>sanu a<b>l</b>ssayyiata na<u>h</u>nu aAAlamu bim<u>a</u> ya<u>s</u>ifoon<b>a</b>


Transliteration: WaaAAoo<u>th</u>u bika rabbi an ya<u>hd</u>uroon<b>i</b>
Maududi:
  بلکہ  اے  میانہِ  ربّہٕ،  بہٕ  چُھس  امہِ  نِشہِ  تہِ  چون  پناہ  منگان  زِ  تِم  یِن  مےٚ  نِش۔  ﴿یِم  لُکھ  یِن  نہٕ  باز  پننہِ  ہَنہِ  نِشہِ﴾

Jalandhary:
  بیٚیہِ  چھُسے  پناہ  منگان  میانہِ  پروردگارٕہ  تِہِندِ  مےٚ  نکھہٕ  یِنہٕ  نِشہِ  یِم  مےٚ  واتناوَن  تِژھن  کامین  کُن  یۅسہٕ  مصلحتس  خلاف  آسہِ،  بیٚیہِ  روزن  نہٕ  پننہِ  کفرو  انکارٕ  نِشہِ  پتھ،  یہِ  دعا  پرنہٕ  سٍتۍ  آسہِ  تۅہیہِ  سۅ  ژکھ  دوٗر  سپدان۔


Maududi:
  یوٚت  تام  زن  یِمو  منٛز  کٲنٛسہِ  موت  یِیہِ،  اَدٕ  لاگہِ  ونُن  زِ،  اے  میانہِ  ربّہٕ،  مےٚ  سوز  تٔتھۍ  دُنیا  ہس  منٛز  واپس۔  یُس  بہٕ  ترٲوِتھ  چُھس  آمُت۔

Jalandhary:
  پتھ  روٗدۍ  کٲفر  تِمن  بَنہِ  نہٕ  کینٛہہ  یوٚت  تانۍ  نہٕ  تِمن  أندٕرہ  کٲنسہِ  مرنُک  وقت  واتہِ۔  ٲخرتُک  معاینہ  ہیٚیہِ  شروع  سپدُن  تَمہِ  ساعتہٕ  یِن  تَس  أچھ  مُژراونہٕ  جہلس  تہٕ  کفرس  پٮ۪ٹھ  سپدِ  نٲدم  تہٕ  پشیمان۔  مٔرِتھ  وَنہِ  سُہ  کٲفر،  پروردگارٕ  اَسہِ  سوزتہٕ  بیٚیہِ  دنیاہس  کُن  واپس۔

Transliteration:
  <u>H</u>att<u>a</u> i<u>tha</u> j<u>a</u>a a<u>h</u>adahumu almawtu q<u>a</u>la rabbi irjiAAoon<b>i</b>


Maududi:
  اُمید  چَھم  زِ  وۅنۍ  کرٕ  بہٕ  نیک  عمل۔  ہرگز  نہٕ،  یہِ  چھےٚ  بس  اکھ  کتھ،  یۅسہٕ  سُہ  بکان  چُھ۔  وۅنۍ  چُھ  یِمن  سارِنٕے  ﴿مرن  والیٚن﴾  پٔتۍ  کِنۍ  اکھ  برزخ  حٲیِل،  دوٚیمہِ  زندگی  ہٕندِس  دۅہس  تام  ۔  ﴿برزخ  چُھ  فارسی  لفظ  پردٕہ  ہُک  مُعرّب۔  مُعرَب  گوٚو  سُہ  لفظ  یُس  عربی  آسہِ  بناونہٕ  آمُت  مگر  آسہِ  بیٚکہِ  زبانہِ  ہُنٛد  لفظ۔  اَمِیُک  مطلب  چُھ  یہِ  زِ  وۅنۍ  چُھ  یِمن  تہٕ  دُنیا  ہس  درمیان  اکھ  ٹھوٚر،  یُس  یِمن  واپس  دِیہِ  نہٕ  گژھنہٕ،  تہٕ  قیامتس  تام  روزن  یِم  دُنیا  ہس  تہٕ  ٲخرتس  درمیان  کِس  اتھ  حدِّ  فاصلس  منٛز  ٹھٔہرِتھ۔﴾

Jalandhary:
  یُتھ  بہٕ  رٕژٕ  عملہٕ  کرٕہ  دنیاہس  اندر  یُس  مےٚ  پتھ  کُں  تروو۔  ملٲیکن  ہٕندِ  ذریعہ  یِیَس  اَتھ  درخواستس  رَد  کرنہٕ،  دَپنہٕ  یِیَس۔  تہِ  بنہِ  نہٕ  ہرگز  یعنی  دنیاہس  کُن  واپس  گژُھن  چھُ  ناممکن۔  بےشک  یہِ  چھےٚ  سۅ  کتھ  یۅسہٕ  أمِس  وننی  چھےٚ۔  اَتھ  وننس  چھُنہٕ  اَمیہ  نِشہِ  اعتبارٕے  کینٛہہ۔  تِمن  پتہٕ  چھُ  اَکھ  پرداہ  تہٕ  ٹھوٚراہ  اَکھ  تتھ  دۅہس  تانۍ  ییٚمہِ  دۅہ  دوبارٕہ  تِم  زندٕہ  کرنہٕ  یِن۔  وُنہِ  کیا  وُچھ  تِمَو،  مرنہٕ  سٍتۍ  بانبرے  تِم  یوٗت۔  بُتھہِ  چھُ  تِمن  عالمِ  برزخ  یِوان۔  توٚت  وٲتِتھ  روزن  تِم  پردس  منٛز  دنیاکین  لوٗکن  نِشہِ۔  ٲخرت  تہِ  واتہِ  نہٕ  تِمن  برونٹھ  کُن  البتہ  ٲخرت  کہ  عذابُک  کم  پہن  نموناہ  واتہِ  تِمن  برونٹھ  کُن  ییٚمُیک  مزٕہ  تُلان  روزن  قیامتس  تانۍ۔  

Transliteration:
  LaAAallee aAAmalu <u>sa</u>li<u>h</u>an feem<u>a</u> taraktu kall<u>a</u> innah<u>a</u> kalimatun huwa q<u>a</u>iluh<u>a</u> wamin war<u>a</u>ihim barzakhun il<u>a</u> yawmi yubAAathoon<b>a</b>


Maududi:
  پتہٕ  یُتُھے  صوٗرس  آو  پھۅکھ  لایِنہٕ،  یِمن  درمیان  روزِ  نہٕ  پتہٕ  کانٛہہ  رشتہٕ،  تہٕ  نہ  پرٛژھن  یِم  اکھ  أکِس۔

Jalandhary:
  پتہٕ  قیامت  سپدِ  پھۅکھ  یِیہِ  دِنہٕ  پوگس  منٛز،  تَمہِ  ساعتہٕ  سپدن  تِم  تِتھِس  خوفس  تہٕ  ہٲبتس  گرفتار  کہ  سورُے  مَشکھ۔  تِمن  منٛز  یِم  اَکھ  أکِس  رشتہ  دار  آسن،  تِم  رشتہ  دار  روزن  نہٕ  کُنہِ  تہِ  یعنی  کانٛہہ  کرِ  نہٕ  کٲنسہِ  ہٕںز  ہمدردی،  زن  تہِ  تِم  وۅپر  وۅپر  آسن۔  نہ  آسہِ  کانٛہہ  کٲنسہِ  پٕرژھان۔  غرض  تَمہِ  دۅہ  نہ  یِیہِ  رشتہ  دٲری  بکار،  نہ  دوستی۔  بس  تَمہِ  دۅہ  یِیہِ  بکار  ایمان  ییٚمہِ  خٲطرٕ  قٲیم  یِیہِ  کرنہٕ  اَکھ  ترٛکراہ۔  یتھ  منٛز  ایمان  و  عمل  یِیہِ  تولنہٕ۔

Transliteration:
  Fai<u>tha</u> nufikha fee a<b>l</b><u>ss</u>oori fal<u>a</u> ans<u>a</u>ba baynahum yawmai<u>th</u>in wal<u>a</u> yatas<u>a</u>aloon<b>a</b>


Maududi: تمہِ ساعتہٕ یِہِندۍ پٲتٕرۍ گوٚبۍ آسن، تِمے لبن فلاح۔
Transliteration: Faman thaqulat maw<u>a</u>zeenuhu faol<u>a</u>ika humu almufli<u>h</u>oon<b>a</b>
Jalandhary:
  ییٚمۍ  سٕندِ  ایمانُک  تہٕ  نیکین  ہُنٛد  ترٛکرِ  پوتُر  گوٚب  لگہِ  تِمے  چھِ  کامیاب  تہٕ  رستگار۔


Maududi:
  تہٕ  یِہٕندۍ  پٲتٕرۍ  لوٚتۍ  آسن،  تِمے  لُکھ  آسن  یِمو  پنُن  پان  خسارس  منٛز  تروو۔  تِم  روزن  ہمیشہ  جہنمس  منٛز۔

Jalandhary:
  یِمن  ہٕندِ  ایمان  و  عملہِ  ہُنٛڈ  ترٛکرِ  پوتُر  لوٚت  آسہِ  پس  تِمے  گٔے  تِم  یِمَو  پٲنۍ  پانس  نقصان  تہٕ  تاوَن  واتنوو،  تِم  آسن  جہنمس  منٛز  ہمیشہِ۔

Transliteration:
  Waman khaffat maw<u>a</u>zeenuhu faol<u>a</u>ika alla<u>th</u>eena khasiroo anfusahum fee jahannama kh<u>a</u>lidoon<b>a</b>


Maududi: نار وُڈاوِ تِہندٮ۪ن بُتھیٚن ہٕنز ژَم تہٕ تِہنزن ماز بیرن ہٕنزٕ أڈجہِ نیرن نَنہِ۔
Transliteration: Talfa<u>h</u>u wujoohahumu a<b>l</b>nn<u>a</u>ru wahum feeh<u>a</u> k<u>a</u>li<u>h</u>oon<b>a</b>
Jalandhary:
  زالہِ  نارِ  جہنم  تِہِندین  بُتھین،  ہیٚرُیم  وُتھ  واتیکھ  کلس  تانۍ۔  بوٚنُیم  وُتھ  واتیکھ  توٗنِس  تانۍ،  تِمے  آسن  تتھ  نارِ  جہنمس  منٛز  سخت  بدشکل۔  تِمن  یِیہِ  وَننہٕ۔


Maududi:
  کیا  توٚہۍ  چِھو  نا  تِمے  لُکھ  زِ  میٲنۍ  آیات  ٲسِو  یِوان  بوزناونہٕ،  توٚہۍ  ٲسِو  تِم  اَپٕزۍ  زانان؟

Jalandhary:
  کیا  تۅہیہِ  پٮ۪ٹھ  ٲسۍ  نا  میٲنۍ  آیات  پرنہٕ  یِوان۔  توپتہٕ  ٲسِو  توٚہۍ  تِمن  اَپٕزۍ  زٲنِتھ  انکار  کران،  یہِ  چھُو  تَمہِ  کُے  سزا۔

Transliteration:
  Alam takun <u>a</u>y<u>a</u>tee tutl<u>a</u> AAalaykum fakuntum bih<u>a</u> tuka<u>thth</u>iboon<b>a</b>


Maududi:
  تِم  ونن،  اے  سانہِ  ربّہٕ،  سٲنۍ  بدبختی  ٲس  اَسہِ  پٮ۪ٹھ  سوار  گٔمٕژ،  أسۍ  ٲسۍ  پٔزِپٲٹھۍ  گُمراہ  لُکھ۔

Jalandhary:
  تِم  دپن  اے  سانہِ  پروردگارٕ،  أسۍ  چھِ  اقرار  کران  پننِس  جُرمس،  أسۍ  ٲسۍ  ؤلِمٕتۍ  شقاوتن،  بیٚیہِ  ٲسۍ  واقعی  وَتہِ  نِشہِ  ڈٔلِمٕتۍ،  أسۍ  چھِ  درخواست  کران۔

Transliteration:
  Q<u>a</u>loo rabban<u>a</u> ghalabat AAalayn<u>a</u> shiqwatun<u>a</u> wakunn<u>a</u> qawman <u>da</u>lleen<b>a</b>


Maududi: اے پروردگارٕ، وۅنۍ کڑ تہٕ اسہِ ییٚتہِ، پتہٕ تہِ اگر أسۍ قصور کرو تیٚلہِ آسَو ظٲلِم۔
Jalandhary:
  اے  سانہِ  پروردگارٕ  اَسہِ  کڈ  تہٕ  اَمہِ  جہنم  اندرٕہ،  توپتہٕ  سوزتہٕ  بیٚیہِ  دوبارٕہ  دنیاہس  کُن۔  توپتہٕ  ہے  أسۍ  دوبارٕہ  نافرمٲنی  کرو  تیٚلہِ  چھِ  أسۍ  واقعی  ظٲلم۔  تَمہِ  وقتہٕ  گژِھہ  اَسہِ  پوٗرٕ  سزا  دُین۔

Transliteration:
  Rabban<u>a</u> akhrijn<u>a</u> minh<u>a</u> fain AAudn<u>a</u> fainn<u>a</u> <i><u>th</u></i><u>a</u>limoon<b>a</b>


Transliteration: Q<u>a</u>la ikhsaoo feeh<u>a</u> wal<u>a</u> tukallimoon<b>i</b>
Maududi:
  اللہ  تعالیٰ  دِیَکھ  جواب،  دوٗر  گٔژِھو  مےٚ  برونٛہہ  کَنہِ،  پیٚتھ  روٗزِو  أتھۍ  منٛز  تہٕ  مےٚ  سٍتۍ  مَہ  کٔرِو  کتھ۔

Jalandhary:
  اللہ  تعالیٰ  فرماویکھ۔  دفع  گٔژِھو،  اَتھ  جہنمس  منٛز  دٔزِو،  مےٚ  سٍتۍ  مَہ  کٔرِو  کتھٕے۔  أسذۍ  کرو  نہٕ  تُہُند  درخواست  منظور،  تۅہیہِ  چھُنا  یاد۔


Maududi:
  توٚہۍ  چِھو  تِمے  لُکھ  زِ  میٲنۍ  کینٛہہ  بندٕہ  ییٚلہِ  ونان  ٲسۍ  زِ،  اے  سانہِ  پروردگارٕ،  اسہِ  اوٚن  ایمان،  اسہِ  کر  معاف،  اسہِ  پٮ۪ٹھ  کر  رحم،  ژٕ  چُھکھ  تمام  رحیمو  کھۅتہٕ  رُت  رحیم۔

Jalandhary:
  توٚہۍ  گٔو  نا  تِمے  کہ  میانیو  بندو  أندرٕہ  ٲس  اَکھُ  جماعتھاہ  یِم  بچٲرۍ  عرض  کران  ٲسۍ،  اے  سانہِ  پروردگارٕ،  اَسہِ  اوٚن  ایمان،  پس  کر  اَسہِ  مغفرت  بیٚیہِ  کر  اَسہِ  پٮ۪ٹھ  رحم۔  ژٕے  چھُکھ  سارِوٕے  اندرٕہ  سٮ۪ٹھاہ  رحم  کروُن۔

Transliteration:
  Innahu k<u>a</u>na fareequn min AAib<u>a</u>dee yaqooloona rabban<u>a</u> <u>a</u>mann<u>a</u> fa<b>i</b>ghfir lan<u>a</u> wa<b>i</b>r<u>h</u>amn<u>a</u> waanta khayru a<b>l</b>rr<u>ah</u>imeen<b>a</b>


Maududi:
  تۅہیہِ  کوٚرُو  تِمن  ٹھٹھہٕ  مذاق  یوٚت  تام  زن  تِہٕندۍ  ضِدن  توٚہۍ  یِتہِ  مٔشرٲوِ  نَو  زِ  بٕتہِ  چُھس  کانٛہہ،  تہٕ  توٚہۍ  روٗدِو  تِمن  پٮ۪ٹھ  اَسان۔

Jalandhary:
  پس  کوٚرُو  تۅہیہِ  اَتھ  کتھہِ  یۅسہٕ  قٲبل  قدر  ٲس  ٹھٹھہٕ،  تِم  زٲنیوٗکھ  تۅہیہِ  ٹھٹھس  لایق،  تِمنٕے  پٮ۪ٹھ  لٲگِو  تۅہیہِ  ٹسنہٕ  کرنہِ،  تتھ  سٍتۍ  روٗدِو  توٚہۍ  مشغول۔  یوٚت  تانۍ  تِمَو  کتھو  تۅہیہِ  میون  یاد  تانۍ  مٔشرووہَو۔  بیٚیہِ  ٲسِو  توٚہۍ  تِم  وُچھِتھ  اَسان،  تِمَو  کوٚڑ  تتھ  تُہٕندِس  تکلیفس  پٮ۪ٹھ  صبر۔  

Transliteration:
  Fa<b>i</b>ttakha<u>th</u>tumoohum sikhriyyan <u>h</u>att<u>a</u> ansawkum <u>th</u>ikree wakuntum minhum ta<u>dh</u>akoon<b>a</b>


Maududi: پتہٕ پٕرٛژِھہ اللہ تعالیٰ تِمن، ؤنِو زمینس منٛز کٔژن ؤرِیَن روٗدِو توٚہۍ؟
Transliteration: Q<u>a</u>la kam labithtum fee alar<u>d</u>i AAadada sineen<b>a</b>
Jalandhary:
  اللہ  تعالیٰ  پٕرٛژِھہ  یا  پٕرٛژھناوِ  تِمن  کٲفرن،  توٚہۍ  کٍتِس  کالس  روٗدِو  زمینس  اندر  ؤرِیَو  موجوب۔


Maududi:
  تِم  ونن،  اکھ  دۅہ  یا  دۅہُک  تہِ  کینٛہہ  حصّہٕ  چِھ  أسۍ  تَتہِ  ٹھٔہریمٕتۍ،  شُمار  کرن  والیٚن  پٕرٛژِھو۔

Jalandhary:
  تِم  دپن  أسۍ  روٗدۍ  دۅہس  یا  أڈِس  دۅہس،  اَسہِ  چھُنہٕ  پوٗرٕ  یاد،  اَسہِ  چھَنہٕ  کینٛہہ  خبر،  توٚہۍ  پٕرٛژِھو  عُمرن  ہُنٛد  حساب  تھاووُنیٚن  مَلٲیکن۔  

Transliteration:
  Q<u>a</u>loo labithn<u>a</u> yawman aw baAA<u>d</u>a yawmin fa<b>i</b>sali alAA<u>a</u>ddeen<b>a</b>


Maududi: ارشاد سپدِ، کم سٕے کالس ٲسِو نا ٹھٔہرِتھ، کاش آسِیہو تمہِ ساعتہٕ تۅہیہِ یہِ زونمُت۔
Transliteration: Q<u>a</u>la in labithtum ill<u>a</u> qaleelan law annakum kuntum taAAlamoon<b>a</b>
Jalandhary:
  اللہ  تعالیٰ  فرماویکھ  توٚہۍ  روٗدِو  نہٕ  مگر  کم  سٕے  کالس،  ہرگاہ  توٚہۍ  تہِ  زٲنِہِو  دنیاہس  اندر  کہ  دنیاہس  منٛز  ہا  چھُ  کم  سٕے  کالس  روزُن  اَسہِ۔  تتھ  بدل  ٲسِو  توٚہۍ  زانان  یُتُے  چھُ  سورُے  بیٚیہِ  نہٕ  کینٛہہ۔


Maududi:
  کیا  تۅہیہِ  اوسوا  یہِ  سمجھمُت  زِ  اسہِ  چِھو  توٚہۍ  فضول  پٲدٕ  کٔرِمٕتۍ،  تہٕ  تۅہیہِ  چھُو  نہٕ  اَسہٕ  کُن  کِہِنۍ  تہِ  پھیرُن۔

Jalandhary:
  کیا  تۅہیہِ  اوسواہ  گمانہٕ  کہ  اَسہِ  کیا  کٔرِو  توٚہۍ  پٲدٕہ  بے  معنی  گِندُناہ،  بیٚیہِ  کیا  یِیِو  نہٕ  توٚہۍ  اَسہِ  کُن  واپس  اَننہٕ۔

Transliteration:
  Afa<u>h</u>asibtum annam<u>a</u> khalaqn<u>a</u>kum AAabathan waannakum ilayn<u>a</u> l<u>a</u> turjaAAoon<b>a</b>


Maududi:
  پس  سارِوٕے  کھۅتہٕ  بوٚڈ  تہٕ  تھوٚد  چُھ  اللہ  تعالیٰ،  حقیقی  بادشاہ،  کانٛہہ  خُداے  چُھنہٕ  تس  ورٲے،  مٲلِک  چُھ  بزرگ  عرشُک۔

Jalandhary:
  پس  سٮ۪ٹھاہ  بالا  تہٕ  برتر  چھُ  اللہ  تعالیٰ،  سُہ  چھُ  بادشاہ  پٔزِپٲٹھۍ،  تٔمۍ  کوٚر  نہٕ  بے  معنی  تہٕ  بے  ہوٗدٕہ  کانٛہہ  چیز  پٲدٕہ۔  کانٛہہ  معبوداہ  چھُنہٕ  تس  ورٲے،  سُہ  چھُ  مٲلک  عرشِ  عظیمُک۔

Transliteration:
  FataAA<u>a</u>l<u>a</u> All<u>a</u>hu almaliku al<u>h</u>aqqu l<u>a</u> il<u>a</u>ha ill<u>a</u> huwa rabbu alAAarshi alkareem<b>i</b>


Maududi:
  تہٕ  یُس  اکھا  خُدایس  سٍتۍ  بیٚیہِ  کٲنٛسہِ  معبودس  ناد  لایہِ،  ییٚمہِ  خٲطرٕ  تس  نِشہِ  کانٛہہ  دلیل  چَھنہٕ،  ﴿دوٚیُم  ترجمہٕ  ہیٚکیٚس  یِتہِ  ٲسِتھ  زِ،  یُس  اکھاہ  خُدایس  سٍتۍ  بیٚیہِ  کٲنٛسہِ  معبودس  ناد  لایہِ،  تس  چَھنہٕ  پننہِ  امہِ  کامہِ  خٲطرٕ  کانٛہہ  دلیل﴾  تیٚلہِ  چُھ  امِیُک  حساب  تٔمۍ  سٕندِس  ربّس  نِشہِ،  یِتھۍ  کٲفر  ہیٚکن  نہٕ  زانٛہہ  فلاح  لٔبِتھ۔

Jalandhary:
  بیٚیہِ  یُس  اَکھاہ  یِمہٕ  دلیلہٕ  ٲسِتھ  خدایس  سٍتۍ  کٲنسہِ  معبود  سٕنز عبادت  کرِ  یَتھ  پٮ۪ٹھ  نہٕ  کانٛہہ  دلیلٕے  چھےٚ،  تٔمۍ  سُند  حساب  چھُنہٕ  مگر  تُہٕندِس  پروردگارس  نِشہِ۔  بے  شک  کامیاب  سپدن  نہٕ  کٲفر  بلکہ  روزن  تِم  ابدالآباد  عذابس  اندر  گرفتار۔

Transliteration:
  Waman yadAAu maAAa All<u>a</u>hi il<u>a</u>han <u>a</u>khara l<u>a</u> burh<u>a</u>na lahu bihi fainnam<u>a</u> <u>h</u>is<u>a</u>buhu AAinda rabbihi innahu l<u>a</u> yufli<u>h</u>u alk<u>a</u>firoon<b>a</b>


Transliteration: Waqul rabbi ighfir wa<b>i</b>r<u>h</u>am waanta khayru a<b>l</b>rr<u>ah</u>imeen<b>a</b>
Maududi:
  اے  نبیؐ،  ؤنِو،  میانہِ  ربّہٕ،  درگزر  فرماو،  بیٚیہِ  کر  رحم،  تہٕ  ژٕ  چُھکھ  سارِوٕے  رحم  کرن  والیٚو  کھۅتہٕ  رُت  رحم  کرن  وول۔

Jalandhary:
  اے  پیغمبر  توٚہۍ  ٲسِو  دعا  کران  تہٕ  منگان،  اے  میانہِ  پروردگارٕ  مغفرت  کر  مےٚ،  بیٚیہِ  کر  مےٚ  پٮ۪ٹھ  رحم،  معاشس  اندر  تہِ،  توفیق  طاعتس  اندر  تہِ،  نجات  ٲخرتس  اندر  تہِ،  عطاے  جنتس  اندر  تہِ،  ژٕے  چھُکھ  سارِوٕے  رحم  کروُنیو  اندرٕہ  رحم  کروُن۔


Maududi:
  یہِ  چُھ  اکھ  سوٗرہ  یُس  اسہِ  نٲزِل  چُھ  کوٚرمُت،  تہٕ  یہِ  چُھ  اسہِ  فرض  کوٚرمُت،  تہٕ  اتھ  منٛز  چِھ  اسہِ  صاف  صاف  ہدایات  نٲزِل  کٔرِمٕتۍ۔  ﴿یعنی  یِمہٕ  کتھہٕ  یتھ  سوٗرس  منٛز  وَننہٕ  چھےٚ  آمژٕ  تمہِ  چَھنہٕ   سفارشات   زِ  دِل  ییٚژھیو  تہٕ  مٲنِو،  نَتہٕ  یِکینژھاہ  ییٚژِھو  تہِ  کٔرِو،  بلکہ  چِھ  قطعی  احکام  یِہنز  پیروی  کرٕنۍ  لٲزِم  چھےٚ۔  اگر  مومن  چِھو  تیٚلہِ  چھےٚ  یِہنز  پیروی  کرٕنۍ  تُہُند  فرض۔﴾  بنان  چُھ  توٚہۍ  رٔٹِو  سبق۔

Jalandhary:
  یہِ  چھُ  اَکھ  سُورَہ  اَکھ  ییٚمِکۍ  الفاظ  اَسی  نٲزل  کٔرۍ  بیٚیہِ  کٔرۍ  اَسی  نٲزل  تَمِکۍ  معانی  یعنی  احکام۔  بیٚیہِ  کٔرۍ  اَسی  تتھ  اندر  واضح  تہٕ  صاف  صاف  آیات  نازل  یُتھ  توٚہۍ  تِم  آیات  زٲنِو  تہٕ  مٲنِو۔

Transliteration:
  Sooratun anzaln<u>a</u>h<u>a</u> wafara<u>d</u>n<u>a</u>h<u>a</u> waanzaln<u>a</u> feeh<u>a</u> <u>a</u>y<u>a</u>tin bayyin<u>a</u>tin laAAallakum ta<u>th</u>akkaroon<b>a</b>


Maududi:
  زانیہ  ﴿بدکار﴾  زنانہٕ  زانی  ﴿بدکار﴾  مَرد،  دۅشوٕیو  منٛزٕ  لٲیِو  پرٛتھ  کٲنٛسہِ  ہتھ  کوڈٕ۔  ﴿زِناہس  متعلق  چُھ  ابتدٲئی  حکم  سورہ  نساء  آیت  نمبر  15  ہس  منٛز  پتھ  کُن  آمُت۔  وۅنۍ  چُھ  اَمِیُک  یہِ  قطعی  سزا  مقرر  کرنہٕ  یِوان۔  یہِ  سزا  چُھ  تمہِ  صورت  خٲطرٕ  ییٚلہِ  زٲنی  مرد  نیتھرٕ  روٚس  آسہِ،  یا  زانیہ  زنانہٕ  نیتھرٕ  روٚس  آسہِ۔  قرآن  پاکس  منٛز  تہِ  چھُ  اَتھ  کُن  اشارٕہ  موجود  یِتھہٕ  پٲٹھۍ  زن  سورہ  نساء  آیت  نمبر  25  نِشہِ  چھُ  پے  لگان  تہٕ  واریاہو  حدیثو،  حضور  صلی  اللہ  علیہ و سلم  تہٕ  خلفاے  راشدینن  ہٕندِ  عملی  سنّت  تہٕ  اجماع  اُمّت  نِشہِ  تہِ  چُھ  یہِ  ثٲبت  زِ  نیتھٕر  آسنہٕ  کِس  صورتس  منٛز  چُھ  زناہُک  سزا  رجم۔﴾  تہٕ  یِمن  پٮ۪ٹھ  عار  یِنُک  جذبہٕ  یِنہٕ  تۅہیہِ  اللہ  تعالیٰ  سٕندِس  دین  کِس  معاملس  منٛز  پَتھ  رٹہِ،  اگر  توٚہۍ  خُدایس  تہٕ  ٲخرت  کِس  دۅہس  پٮ۪ٹھ  ایمان  چِھو  تھاوان،  تہٕ  تِمن  سزا  دِنہٕ  وقتہٕ  گژِھہ  اہلِ  ایمانن  ہٕنز  اکھ  جماعت  موجود  روزٕنۍ۔  ﴿یعنی  سزا  گژِھہ  بر  سرِ  عام  دِنہٕ  یُن  تاکہ  مجرِمس  گژِھہ  رسوٲئی  تہٕ  باقین  لُکن  میلہِ  عبرت  تہٕ  نصیحت،  تہٕ  یہِ  گناہ  پھٔہلہِ  نہٕ  مسلم  معاشرس  منٛز﴾۔

Jalandhary:
  زِنا  کروُنۍ  زنانہٕ،  زنا  کروُن  مرد،  پرتھ  أکِس  تِمَو  اندرٕہ  لٲیِو  اَکھ  ہتھ  دُرٕہ  ہرگاہ  تِم  نیتھرٕہ  ورٲے  آسن۔  تۅہیہِ  گژِھہ  نہٕ  یِمن  دۅن  پٮ۪ٹھ  خداے  سٕندِس  معاملس  اندر  اَکھ  ذرٕہ  تہِ  رحم  یُن  ییٚمہِ  سٍتۍ  تِم  ترٲوِیوٗکھ  یا  سزاہس  منٛز  کمی  کٔرِیوٗکھ،  چھِو  ہے  توٚہۍ  پژھ  کران  اللہ  تعالیٰ  ہس  تہٕ  پٔتِمِس  دۅہس  یعنی  قیامتس۔  کیازِ  دۅشوُنۍ  پٮ۪ٹھ  ایمان  تہٕ  پژھ  آسٕنۍ  چھُ  منگان۔  اللہ  تعالیٰ  سٕندِس  حکمس  گژِھ  تعمیل  سَپدُن۔  بیٚیہِ  سپدِن  حٲضر  تِہِندِس  اَتھ  سزاہس  جماعتھاہ  اَکھ  باایمانن  ہٕنز۔  یہِ  سزا  چھُ  تِمن  دۅن  مُجرمن  یِم  آزاد،  عٲقل  تہٕ  بالغ  بیٚیہِ  اَنۂرۍ  آسن،  یِم  غلام  آسن  تِمن  پنژاہ  دُرٕہ۔  یِم  نہٕ  عاقل  یا  بالغ  آسن  تِم  چھِنہٕ  مکلفی۔  یِم  نکاح  وٲلۍ  آسن  تِہُند  سزا  چھُ  رجم،  سنگسٲری  یعنی  تِیٖژٕہ  کَنہِ  لایِنہِ  یِمَو  سٍتۍ  تِم  مَرن۔

Transliteration:
  A<b>l</b>zz<u>a</u>niyatu wa<b>al</b>zz<u>a</u>nee fa<b>i</b>jlidoo kulla w<u>ah</u>idin minhum<u>a</u> miata jaldatin wal<u>a</u> takhu<u>th</u>kum bihim<u>a</u> rafatun fee deeni All<u>a</u>hi in kuntum tuminoona bi<b>A</b>ll<u>a</u>hi wa<b>a</b>lyawmi al<u>a</u>khiri walyashhad AAa<u>tha</u>bahum<u>a</u> <u>ta</u>ifatun mina almumineen<b>a</b>


Maududi:
  زٲنی  مَہ  کٔرِن  نکاح  مگر  ﴿کٔرِن﴾  زانیہ  ہس  سٍتۍ  یا  مُشرِک  زنانہِ  سٍتۍ،  تہٕ  زانیہ  ہس  سٍتۍ  مَہ  کٔرِن  نکاح  مگر  ﴿کٔرِن﴾  زٲنی  یا  مُشرِک،  تہٕ  یہِ  چُھ  حرام  کرنہٕ  آمُت  اہلِ  ایمانن  پٮ۪ٹھ۔  ﴿یعنی  سُہ  زٲنی  ییٚمۍ  نہٕ  توبہٕ  آسہِ  کوٚرمُت  تس  خٲطرٕ  اگر  مُنٲسب  چُھ،  تیٚلہِ  چَھس  صرف  زانیہ  مُنٲسب  یا  چَھس  مُشرک  زنانہٕ۔  سُہ  چُھنہٕ  کٲنٛسہِ  مومن  تہٕ  صالح  خاتونہِ  خٲطرٕ  مُنٲسب،  تہٕ  حرام  چُھ  اہلِ  ایمانن  خٲطرٕ  زِ  تِم  دِن  زٲنِتھ  مٲنِتھ  پننہِ  کورِ  یتھیٚن  بدکارن۔  یِتھے  پٲٹھۍ  اگر  زانیہ  ﴿توبہٕ  روٚستُے﴾  زنانن  خٲطرٕ  مُناسب  چِھ،  تیٚلہِ  چِھ  یِمنٕے  ہِوۍ  زٲنی  یا  مُشرک۔  کٲنٛسہِ  مومن  صالح  سٕندِ  خٲطرٕ  چَھنہٕ  تِمہٕ  مُنٲسب،  تہٕ  حرام  چُھ  مومنن  خٲطرٕ  زِ  یِمن  زنانن  ہٕنزِ  بد  چلنی  ہُند  حال  تِمن  پے  آسہِ  تِمن  سٍتۍ  کرن  دٲنستہٕ  طور  نکاح۔  امہِ  حُکمُک  اطلاق  چُھ  صرف  تِمنٕے  مردَن  تہٕ  مستوٗراتن  پٮ۪ٹھ  سپدان،  یِم  پننہِ  بُرٕ  رٔوِشہِ  پٮ۪ٹھ  قٲیم  آسن۔  یِم  لُکھ  توبہٕ  کٔرِتھ  پننِس  پانس  اصلاح  کرن،  تِمن  پٮ۪ٹھ  چُھنہٕ  اَمِیُک  اطلاق  سپدان،  تِکیازِ  توبہٕ  تہٕ  اصلاح  پتہٕ  چُھنہٕ  زانی  آسنُک  صفت  تِمن  سٍتۍ  روزان﴾

Jalandhary:
  زانی  یعنی  زنا  کروُن  چھُنہٕ  نکاح  کران  مگر  زنا  کار  زنانہِ  سٍتۍ  یا  مشرک  زنانہِ  سٍتۍ،  یِمہٕ  زنا  کار  زنانہٕ  چھَنہٕ  نکاح  نیتھٕر  کران  مگر  زناکار  مردس  سٍتۍ  یا  مشرک  مردس  سٍتۍ،  یہِ  چھُ  حرام  آمُت  کرنہٕ  باایمانن  پٮ۪ٹھ۔

Transliteration:
  A<b>l</b>zz<u>a</u>nee l<u>a</u> yanki<u>h</u>u ill<u>a</u> z<u>a</u>niyatan aw mushrikatan wa<b>al</b>zz<u>a</u>niyatu l<u>a</u> yanki<u>h</u>uh<u>a</u> ill<u>a</u> z<u>a</u>nin aw mushrikun wa<u>h</u>urrima <u>tha</u>lika AAal<u>a</u> almumineen<b>a</b>


Maududi:
  تہٕ  یِم  لُکھ  پاک  دامن  مستوٗراتن  پٮ۪ٹھ  تہمت  لگاون،  ﴿یعنی  زِناہٕچ  تہمت،  تہٕ  یۅہے  حکم  چھُ  پاکدامن  مردن  پٮ۪ٹھ  تہٕ  زناہٕچ  تہمت  لگاونُک۔  اصطلاحس  منٛز  چھِ  اَتھ  تہمت  ترٲشی   قذف   ونان۔﴾  پتہٕ  یِن  نہٕ  ژور  گواہ  ہیٚتھ،  تِمن  لٲیِو  شیتھ  کوڑٕ،  تہٕ  تِہٕنز  شہادت  مَہ  کٔرِو  زانٛہہ  قبول،  تہٕ  تِم  چِھ  پانے  فاسق۔

Jalandhary:
  بیٚیہِ  یِم  لوٗکھ  بدکٲری  ہٕنز  ہانژھ  لاگن  پاک  دامن  زنانن  توپتہٕ  کرن  نہٕ  تِم  پیش  ژۅر  گواہ  پننِس  دعویٰ  ہس  پٮ۪ٹھ،  پس  لٲیِو  توٚہۍ  تِمن  لوٗکن  شیٹھ  دُرٕہ،  تتھ  چھِ  ونان  حدِ  قذف۔  بیٚیہِ  مَہ  کٔرِو  کُنہِ  معاملس  منٛز  تِہٕنز  شہادت  آیندٕہ  زانٛہہ  تہِ  قبول،  یِتہِ  چھُ  تِہِندِ  حقہٕ  اَکھ  حداہ۔  یِمے  کیا  گٔے  فاسق۔  تِمن  آسہِ  ٲخرتس  منٛز  تہِ  سزا  فاسق  تہٕ  نافرمان  آسنہٕ  مۅکھہٕ۔

Transliteration:
  Wa<b>a</b>lla<u>th</u>eena yarmoona almu<u>hs</u>an<u>a</u>ti thumma lam yatoo biarbaAAati shuhad<u>a</u>a fa<b>i</b>jlidoohum tham<u>a</u>neena jaldatan wal<u>a</u> taqbaloo lahum shah<u>a</u>datan abadan waol<u>a</u>ika humu alf<u>a</u>siqoon<b>a</b>


Maududi:
  سواے  تِمو  لُکو،  یِم  امہِ  حرکتہٕ  پتہٕ  توبہٕ  کرن  تہٕ  اصلاح  کرن،  اللہ  تعالیٰ  چُھ  ضرور  تیٚلہِ  ﴿تِہندِس  حقس  منٛز﴾  بخشن  وول  تہٕ  رحم  کرن  وول۔  ﴿اتھ  کتھہِ  پٮ۪ٹھ  چُھ  فقہاہن  ہُند  اتفاق  زِ  توبہٕ  سٍتۍ  چُھنہٕ  قذفُک  سزا  ساقط  سپدان،  اتھ  پٮ۪ٹھ  تہِ  چُھ  اتفاق  زِ  توبہٕ  کرن  وول  روزِنہٕ  فاسق  تہٕ  اللہ  تعالیٰ  کرِ  تس  معاف۔  البتہ  اتھ  منٛز  چُھ  اختلاف  زِ  توبہ  کرنہٕ  پتہٕ  یِیا  أمۍ  سٕنز  شہادت  قبول  کرنہٕ  کِنہٕ  نہ۔  حنفیہ  چھ  امہِ  کتھہِ  ہٕندۍ  قٲیِل  زِ  أمۍ  سٕنز  شہادت  آسہِ  نہٕ  قٲبلِ  قبول۔  امام  شافعی  رحمتہ  اللہ  علیہ،  امام  مالک  رحمتہ  اللہ  علیہ،  امام  احمد  رحمتہ  اللہ  علیہ  چِھ  أمۍ  سٕنز  شہادت  قٲبلِ  قبول  سمجھان۔﴾

Jalandhary:
  مگر  یِم  لوٗکھ  توبہٕ  کرن  اَمہِ  تہمت  لاگنہٕ  پتہٕ  خدایس  برونٹھہٕ  کنہِ  بیٚیہِ  سنبھالن  پنٕنۍ  حالت،  تتھ  صورتس  اندر  چُھ  اللہ  تعالیٰ  بے  شک  سٮ۪ٹھاہ  مغفرت  کروُن۔

Transliteration:
  Ill<u>a</u> alla<u>th</u>eena t<u>a</u>boo min baAAdi <u>tha</u>lika waa<u>s</u>la<u>h</u>oo fainna All<u>a</u>ha ghafoorun ra<u>h</u>eem<b>un</b>


Maududi:
  تہٕ  یِم  لُکھ  پننیٚن  خاندارِنیٚن  پٮ۪ٹھ  الزام  لگاون  ﴿یعنی  بدکٲری  ہُند  الزام﴾  تہٕ  تِمن  نِشہِ  آسہِ  نہٕ  خۅد  پننہِ  پانہٕ  ورٲے  کانٛہہ  گواہ،  تیٚلہِ  چھےٚ  تِمو  منٛز  أکِس  شخصہ  سٕنز  شہادت  ﴿یہِ  زِ  سُہ﴾  دِیِن  ژورِ  لٹہِ  اللہ  تعالیٰ  سُند  قسم  کھیٚتھ  گوٲہی،  زِ  سُہ  چُھ  ﴿پننِس  الزامس  منٛز﴾  پٔزِیور۔

Jalandhary:
  بیٚیہِ  یِم  لوٗکھ  ہانٛژھ  لاگن  پننین  منکوحہ  زنانن  بدکٲری  ہٕنز  توپتہٕ  آسنکھ  نہٕ  تتھ  پٮ۪ٹھ  ژور  گواہ  کینٛہہ  تہِ،  پس  چھےٚ  تِمَو  اندرٕہ  پرتھ  أکۍ  سٕنز  گوٲہی  یٔہے  کہ  سُہ  دَپہِ  ژورِہ  پھِرِ  خداے  سُنٛد  قسم  ہٲوِتھ  کہ  بے  شک  سُہ  چھُ  پننِس  دعویٰ  ہس  اندر  پٔزِیور۔

Transliteration:
  Wa<b>a</b>lla<u>th</u>eena yarmoona azw<u>a</u>jahum walam yakun lahum shuhad<u>a</u>o ill<u>a</u> anfusuhum fashah<u>a</u>datu a<u>h</u>adihim arbaAAu shah<u>a</u>d<u>a</u>tin bi<b>A</b>ll<u>a</u>hi innahu lamina a<b>l</b><u>ssa</u>diqeen<b>a</b>


Maududi:
  تہٕ  پوٗنژِمہِ  پھِرِ  ؤنِن  زِ  تس  پٮ۪ٹھ  ٲسِن  اللہ  تعالیٰ  سٕنز  لعنت،  اگر  سُہ  ﴿پننِس  اِلزامس  منٛز﴾  اَپزِیور  چُھ۔

Jalandhary:
  بیٚیہِ  وَنہِ  پوٗنژمہِ  لٹہِ  بے  شک  چھےٚ  تس  پٮ۪ٹھ  خداے  سٕنز  لعنت  ہرگاہ  سُہ  اَپُز  ونہٕ  وُنیو  اندرٕہ  چھُ۔

Transliteration:
  Wa<b>a</b>lkh<u>a</u>misatu anna laAAnata All<u>a</u>hi AAalayhi in k<u>a</u>na mina alk<u>ath</u>ibeen<b>a</b>


Maududi:
  تہٕ  زنانہِ  نِشہِ  ہیٚکہِ  یِتھہٕ  پٲٹھۍ  سزا  ٹٔلِتھ،  زِ  سۅ  دِیِن  ژورِ  لٹہِ  اللہ  تعالیٰ  سُند  قسم  کھیٚتھ  شہادت،  زِ  یہِ  شخص  چُھ  ﴿پننِس  اِلزامس  منٛز﴾  اُپزِیور۔

Jalandhary:
  بیٚیہِ  سپدِ  تس  زنانہِ  نِشہِ  یس  ہانٛژھ  آسہِ  آمٕژ  لاگنہٕ  عذاب  یعنی  سزاہِ  حبس،  یا  حدِ  زنا  دوٗر  ییٚلہِ  سۅ  ژورِ  پھِرِ  قسم  ہٲوِتھ  گوٲہی  دِیہِ  کہ  یہِ  مرد  چھُ  یقیناً  اَپُزونان۔

Transliteration:
  Wayadrao AAanh<u>a</u> alAAa<u>tha</u>ba an tashhada arbaAAa shah<u>a</u>d<u>a</u>tin bi<b>A</b>ll<u>a</u>hi innahu lamina alk<u>ath</u>ibeen<b>a</b>


Maududi:
  تہٕ  پوٗنژمہِ  پھِرِ  ؤنِن  زِ  تس  پٮ۪ٹھ  ٲسِن  اللہ  تعالیٰ  سُنٛد  غضب،  اگر  سُہ  ﴿پننِس  اِلزامس  منٛز﴾  پٔزِیور  آسہِ۔  ﴿شریعت  کِس  اصطلاحس  منٛز  چِھ  اَتھ  لِعان  ونان۔  یہِ  لِعان  ہیٚکہِ  نہٕ  گھرِ  بِہتھ  سپدِتھ،  بلکہ  گژِھ  عدالتس  منٛز  سپدُن۔  لِعانُک  مطالبہٕ  ہیٚکہِ  مردٕ  سٕندِ  طرفہٕ  تہِ  سپدِتھ  تہٕ  زنانہِ  ہٕندِ  طرفہٕ  تہِ۔  الزام  لگاونہٕ  پتہٕ  اگر  مرد  لِعان  نِشہِ  پان  بچاونٕچ  کوشش  کرِ  یا  زنانہٕ  کرِ  قسم  کھیٚنس  اجتناب۔  تیٚلہِ  چُھ  حنفیہ  ہن  نزدیک  اَمیُک  سزا  قٲد  یوٚت  تام  نہٕ  مجرِم  لِعان  کرِ،  تہٕ  دۅشوٕیو  طرفو  چُھ  لِعان  سپدنہٕ  پتہٕ  زنانہٕ  تہٕ  مرد  اکھ  أکِس  خٲطرٕ  حرام  سپدان۔﴾

Jalandhary:
  بیٚیہِ  وَنہِ  سۅ  زنانہٕ  پوٗنژمہِ  لٹہِ  کہ  بے  شک  چھُ  غضبِ  خدا  تس  پٮ۪ٹھ  ہرگاہ  یہِ  مرد  پوٚزونان  چھُ۔  اَمہِ  طریقہٕ  ونناونس  چھِ  ونان  لِعان۔  یہِ  لِعان  چھُ  سپدان  تتھ  صورتس  اندر  کہ  خاوند  لاگہِ  تہمت  پننہِ  زنانہِ  زناہٕچ۔  بچس  متعلق  ونیٚس  یہِ  چھُے  نہٕ  میون۔  پننہِ  منکوحہ  زنانہِ  تہمتِ  زنا  لاگنہٕ  سٍتۍیِن  خاوندس  نِشہِ  ژور  گواہ  منگنہٕ۔  ہرگاہ  تٔمۍ  ژور  گواہ  پیش  کٔرۍ  تیٚلہِ  یِیہِ  زنانہِ  پٮ۪ٹھ  حدِ  زنا  جری  کرنہٕ۔  اگر  ژور  گواہ  ہیٚکۍ  نہٕ  تٔمۍ  پیش  کٔرِتھ  تیٚلہِ  یِیہِ  وَننہٕ  تس  ژٕہ  کر  یِم  الفاظ  بیان۔  ہرگاہ  تٔمۍ  یِم  الفاظ  بیان  کٔرۍنہٕ  تیٚلہِ  یِیہِ  سُہ  قٲد  کرنہٕ،  تس  یِیہِ  وَننہٕ  یا  کرژٕہ  پننِس  اَپزِیور  آسنس  اقرار  نَتہٕ  وَن  یِم  الفاظ۔  ہرگاہ  تٔمۍ  پننِس  اَپزیور  آسنس  اقرار  کوٚر  تیٚلہِ  یِیہِ  تس  حدِ  قذف  دِنہٕ۔  ہرگاہ  تٔمۍ  یِم  الفاظ  ؤنۍ  تیٚلہِ  یِن  زنانہِ  نِشہِ  تہِ  دوٚیِمہِ  قسمٕکۍ  الفاظ  ونناونہٕ۔  ہرگاہ  سۅ  یِم  الفاظ  وَننہِ  نِشہِ  انکار  کرِ  تیٚلہِ  یِیہِ  سۅ  قٲد  کرنہٕ،  تس  پٮ۪ٹھ  یِیہِ  جبر  کرنہٕ  کہ  یا  کر  ژٕہ  مردس  تصدیق  یا  وَن  یِم  الفاظ۔  ہرگاہ  تمہِ  مردس  تصدیق  کوٚر،  تس  یِیہِ  تیٚلہِ  حدِ  زنا  دِنہٕ۔  ہرگاہ  سۅ  یِم  الفاظ  وننس  پٮ۪ٹھ  رٲضۍ  سپٕز  تیٚلہِ  یِن  تِم  الفاظ  تسٕندِ  چانٹہِ  ونناونہٕ۔  ییٚلہِ  مردن  تہِ  ؤنۍ  یِم  الفاظ  یِم  تس  وَنٕنۍ  آسن،  زنانہِ  تہِ  ؤنۍ  تِم  الفاظ  یِم  تس  ونٕنۍ  آسن،  یِمن  دۅن  منٛز  سَپُد  لِعان  واقع،  تِہُند  نکاح  ژِھیوٚن۔  أمِس  مردس  چھُنہٕ  جٲیز  أمِس  زنانہِ  سٍتۍ  صحبت  کرٕنۍ  یا  تھپھ  کرٕنۍ۔  یِم  سٲری  چیز  سپٕدۍ  أمِس  پٮ۪ٹھ  حرام،  توپتہٕ  ہرگاہ  أمِس  زنانہِ  طلاق  دِیہِ،  تہِ  گوٚو  جان،  ورنہٕ  کرِ  قٲضۍ  یِمن  دۅن  منٛز  تفریق  یعنی  جدٲیی  ہُنٛد  حکم۔  اَمہِ  جدٲیی  ہُنٛد  حکم  چھُ  طلاقِ  باین۔  أمِس  مردس  چھُنہٕ  أمِس  زنانہِ  سٍتۍ  زانٛہہ  نکاح  کرُن  جٲیز  مگرے  وَنہِ  مرد  کہ  مےٚ  ووٚن  اَپُز  تیٚلہِ  یِیہِ  أمِس  مردس  حدقذف  دِنہٕ۔  تَمہِ  پتہٕ  چھُ  تِمن  دۅن  نکاح  کرُن  جٲیز۔

Transliteration:
  Wa<b>a</b>lkh<u>a</u>misata anna gha<u>d</u>aba All<u>a</u>hi AAalayh<u>a</u> in k<u>a</u>na mina a<b>l</b><u>ssa</u>diqeen<b>a</b>


Maududi:
  تۅہیہِ  لُکن  پٮ۪ٹھ  ﴿اگر﴾  اللہ  تعالیٰ  سُند  فضل  تہٕ  تٔمۍ  سُند  رحم  آسِہے  نہٕ،  تہٕ  ﴿اگر﴾  یہ،  کتھ  آسِہے  نہٕ  زِ  اللہ  تعالیٰ  چُھ  سٮ۪ٹھاہ  توبہٕ  قبول  کرن  وول  تہٕ  حکمت  وول  تیٚلہِ  ﴿تراوِہیٚو  خاندارنیٚن  پٮ۪ٹھ  الزامُک  معاملہٕ  تۅہیہِ  کُھرِس  منٛز۔﴾

Jalandhary:
  بیٚیہِ  ہرگاہ  نہٕ  تۅہیہِ  پٮ۪ٹھ  خداے  سُند  فضل  آسِہا،  سُہ  نٔنِراوِہا  حقیقت  حال۔  تٔمۍ  کٔر  پننہِ  فضل  و  رحمت  سٍتۍ  تۅہیہِ  پردٕہ  پوشی۔  پٔزِپٲٹھۍ  اللہ  تعالیٰ  چھُ  سٮ۪ٹھاہ  توبہٕ  قبول  کروُن،  سٮ۪ٹھاہ  حکمت  وول۔

Transliteration:
  Walawl<u>a</u> fa<u>d</u>lu All<u>a</u>hi AAalaykum wara<u>h</u>matuhu waanna All<u>a</u>ha taww<u>a</u>bun <u>h</u>akeem<b>un</b>


Maududi:
  یِمو  لُکو  یہِ  بہتان  چُھ  گٔرِتھ  اوٚنمُت،  سُہ  چُھ  تۅہی  منٛزٕ  اکھ  ٹولہٕ۔  ﴿ییٚتہٕ  پٮ۪ٹھہٕ  چُھ  آیت  نمبر  26  ہس  تام  تتھ  معاملس  پٮ۪ٹھ  کلام  فرماونہٕ  آمُت  یُس  تواریخس  منٛز  واقعہ  اِفک  کہ  ناوٕ  مشہور  چُھ،  یتھ  مُنافِقو  حضرت  عائشہ  رضی  اللہ  تعالیٰ  عنہا  ہَس  پٮ۪ٹھ  معاذ  اللہ  بد  کٲری  ہٕنز  تہمت  ٲس  لگٲومٕژ،  تہٕ  اَتھ  اوسُکھ  تیوٗتاہ  چرچہِ  کوٚرمُت  زِ  کینٛہہ  مسلمان  تہِ  ٲسۍ  اَتھ  منٛز  مبتلا  گٔمٕتۍ﴾  یہِ  واقعہ  مَہ  سمجھِو  پننِس  معاملس  منٛز  شر،  بلکہ  چُھ  یِتہِ  تُہندِ  خٲطرٕ  رٕژرٕے۔  ﴿مطلب  چُھ  یہِ  زِ  بامنبرِو  مَہ،  مُنافقو  کوٚر  پننہِ  طرفہٕ  تۅہیہِ  پٮ۪ٹھ  یہِ  زور  دار  وار  مگر  ان  شاء  اللہ  گژِھہ  یِمن  پوٚت  پھیٖرِتھ  یہِ  واپس،  تہٕ  تُہٕندِ  خٲطرٕ  آسہِ  یہِ  فٲیدہ  مند۔﴾  ییٚمۍ  یوٗتاہ  اتھ  منٛز  حصّہ  نِیوٗ  تٔمۍ  کوٚر  تیوٗتاہ  گناہ  جمع  تہٕ  ییٚمۍ  شخصن  امہِ  چہِ  ذمہ  دٲری  ہُند  بوٚڈ  حصّہ  پننِس  کلس  کھول۔  ﴿یعنی  عبد  اللہ  بنِ  اُبّی  یُس  امہِ  اِلزامُک  اصلی  مُصنف  تہٕ  فِتنُک  اصلی  بٲنی  اوس﴾  تس  خٲطرٕ  چُھ  بوٚڈ  عذاب۔

Jalandhary:
  پٔزِپٲٹھۍ  یِم  لوٗکھ  نیوٗلُے  اَپُز  ہیٚتھ  آے  یعنی  ہانژھ  لٲجِکھ  پاکہ  سٕندِس  پاک  وجودس،  حضرت  اُمُ  المومنین  عایشہ  صدیقہ  ہس  رضی  اللہ  عنہا۔  تِم  لوٗکھ  تہ  چھِ  تۅہی  اندرٕہ  اَکھ  جماعتھاہ  یِمن  ہُنٛد  تعدا  کُم  ژور  اوس،  تِمو  اندرٕہ  اوس  اَکھ  موٗلی  شریر،  باقی  ٲسۍ  تٔمۍ  سٕندۍ  تٲبع۔  اَمہِ  قسُک  خلاصہ  چھُ  یی  زِ  نبی  کریم  صلی  اللہ  علیہ  وسلم  ییٚلہِ  جنگِ  بنی  مصطلقہ  نِشہِ  واپس  آے  یُس  جنگ  شےٚ﴿6﴾  ہجری  یس  منٛز  سَپُدمُت  چھُ،  حضرت  ام  المومنین  عایشہ  صدیقہ  رضی  اللہ  تعالیٰ  عنہا  تہِ  ٲس  اَتھ  سفرس  منٛز  نبی  کریم  صلی  اللہ  علیہ  و سلمن  سٍتۍ۔  سۅ  ٲس  الگ  أکِس  اوٗنٹس  پٮ۪ٹھ  سوار۔  أمِس  اوٗنٹس  پٮ۪ٹھ  اوس  عِماری  یعنی  ہودج  یِوان  تھاونہٕ۔  تتھ  عماری  سۍ  پردٕہ  یِوان  تراونہٕ،  توپتہٕ  ٲس  تشریف  تھاوان  تتھ  منٛز  حضرت  ام  المومنین۔  اَمہِ  پتہٕ  ٲسۍ  اوٗنٹہٕ  وٲلۍ  یِوان  تہِ  یہِ  عماری  تُلان  توپتہٕ  اوٗنٹس  پٮ۪ٹھ  تھٲوِتھ  کَسان۔  اَکہِ  دۅہ  اوس  قافلہ  أکِس  مقامس  پٮ۪ٹھ  ٹھٔہرِتھ۔  قافلہ  کہ  روانگی  برونٹھ  پہن  پیٚیہِ  حضرت  ام  المومنینن  قضاے  حاجتٕچ  ضرورت۔  تِم  درایہِ  عماری  منٛز  ہنا  دوٗر  پہن  قضاے  حاجت  کرنہٕ  خٲطرٕ۔  اتفاق  سَپد  تَتہِ  کہ  تِہٕنزِ  ہَٹہِ  چہ  مالہِ  ژِھیوٚن  پَن  تہٕ  سۅ  آیہِ  چھٔکراونہٕ۔  یِمَو  ہیٚتۍ  تمِکۍ  دانہٕ  سۅمبراوُنۍ۔  اَتھ  سٍتۍ  لوٚگ  تِمن  وقت  توپتہٕ  ییٚلہِ  تِم  واپس  آے  قافلہٕ  اوس  درٛامُت۔  اَمہِ  جایہِ  نِشہِ  خبر  کوٚت  ووتمُت۔  اوٗنٹہٕ  وٲلۍ  ٲسۍ  آمٕتۍ،  تِمَو  ٲس  یِہٕنز  عماری  تُجمٕژ  ییٚمہِ  خیالہٕ  کہ  ام  المومنین  آسن  اَتھ  منٛز  کیازِ  تِہُند  سِن  اوس  تِمن  دۅہن  کمٕے  بیٚیہِ  اوس  تِہُند  جسم  تہِ  لوٚتُے۔  بدن  اوس  نحیف،  اوٗنٹہٕ  والیٚن  اوس  نہٕ  تِہُند  گۅبیٚر  زیادٕہ  کینٛہہ  لگان۔  چنانچہ  تِمو  تُل  تِہُند  ہودج  یہِ  خیال  کٔرِتھ  کہ  یِم  آسن  اَتھ  منٛز،  توپتہٕ  تھووُکھ  أہٕندِس  اوٗنٹس  پٮ۪ٹھ  بند  کٔرِتھ۔  حضرت  ام  المومنینن  ییٚلہِ  وُچھ  قافلہٕ  درامُت،  تِم  روٗدۍ  راتس  أتھۍ  جایہِ،  تِمَو  دوٚپ  ییٚلہِ  تِم  کُنہِ  جایہِ  وٲتِتھ  مےٚ  لبن  نہٕ  خۅد  بخود  مےٚ  ژھانڈان  ژھانڈان  واپس  یَتھ  جایہِ،  لہٰذا  پَزِ  یَتھ  جایہِ  قرار  کرُن۔  کینٛہہ  کالاہ  گٔژِھتھ  کھٔژ  یِمن  نِندٕر  توپتہٕ  شوٚنگۍ  یِم  أتِتھٕے۔  حضرت  صفوان  بن  معطل  صحابو صٲبو  اندرٕہ  اَکھ  صاحباہ،  تِم  ٲسۍ  قافلس  پتہٕ  پتہٕ  پکان۔  کیازِ  قافلس  ما  آسِہے  کانٛہہ  چیزاہ  ؤسۍ  پیوٚمُت،  تِم  ٲسۍ  سُہ  چیز  تُلان۔  تِم  ییٚلہِ  اَتھ  جایہِ  وٲتۍ  ییٚتہِ  نس  ام  المومنین  شوٚنگِتھ  ٲس،  تِمن  آو  بوزنہٕ  اَکھ  انساناہ  شوٚنگِتھ،  نزدیک  ییٚلہِ  وٲتۍ  أہندِس  بُتھِس  پٮ۪ٹھ  پیٚیکھ  نظر،  یِمَو  پرزٕنٲو  توپتہٕ  پوٚر  تِمَو  اِنا  للہ  واِنا  اِلیہ  راجعُونَ۔  یہِ  پرنہٕ  سٍتۍ  گٔیہِ  تِم  ہُشیار۔  وُچھُکھ  صفوان  بن  معطل۔  سرِمبارکس  پٮ۪ٹھ  ترووُکھ  رِداے  مبارک۔  یہِ  صفوان  بن  معطل  زانِہا  تِمن  پردُک  حکم  نٲزل  سپدنہٕ  برونٹھ۔  چنانچہ  تِمَو  کوٚرپیش  پَنُن  اوٗنٹ۔  عرض  کوٚرہکھ  توٚہۍ  سپدِو  حض  اَتھ  پٮ۪ٹھ  سوار۔  إہِ  پتہٕ  اوٚن  تِمَو  پَنُن  اوٗنٹ،  سُہ  بیہنووُکھ  ام  المومنین  برونٹھ  کنہِ،  تِمہٕ  سپٕز  تتھ  پٮ۪ٹھ  سوار  پردٕہ  کٔرِتھ۔  اوٗنٹہٕ  سٕنز  رَز  رٔٹ  صفوان  بن  معلن  اَتھس  منٛز،  توپتہٕ  ہیوٚتُکھ  برونٹھ  برونٹھ  پَکُن  یوٚت  تانۍ  قافلس  نِشہِ  وٲتۍ۔  عبد  اللہ  بن  ابی  یُس  منافق  خبیث،  دشمن  رسولِ  کریم  صلی  اللہ  علیہ  وسلم  اوس،  تِمن  لٔج  یہِ  کتھاہ  اَتھس  منٛز،  تٔمۍ  ہیوٚت  وٲہی  تبٲہی  وورُن۔  بعض  سیدین  سادن  مسلمانن  پٮ۪ٹھ  تہِ  سَپُد  رٔمۍ  سٕندِ  وورنُک  اثر۔  تِمَو  تہِ  ہیوٚت  اَمُیک  تذکرہ  کرُن  مثلاً  حضرت  مسطح  تہٕ  حضرت  حسان  مردَو  اندرٕہ۔  حضرت  حمنہ  زنانو  اندرٕہ،  حضرت  ام  المومنین  رضی  اللہ  عنہا  بیٚیہِ  سارِنٕے  مسلمان  صحاب  صٲبن،  بیٚیہِ  خۅد  بذات  رسول  کریم  صلی  اللہ  علیہ  وسلمن  سَپُد  اَمُیک  سخت  صدمہ۔  أکِس  ریٚتس  تانۍ  روٗد  یہِ  قصہٕ  یِتھے  پٲٹھۍ۔  اکہِ  ریٚتہٕ  پتہٕ  سپٕدۍ  یِم  آیات  کریمہ  ام  المومنین  سٕندِس  براتس  اندر  نٲزل۔  اے  مسلمانو،  یُتھنہٕ  یہِ  اَپُز  واقعہ  توٚہۍ  زٲنِو  پننہِ  خٲرٕ  یچھ  تہٕ  ناکارٕہ  بلکہ  چھُ  یہِ  تُہٕندِ  خٲطرٕ  رُت  تہٕ  بہتر  بااعتبارِ  انجام،  تُہٕندِ  خٲطرٕ  چھُنہٕ  یتھ  اندر  کانٛہہ  ضریٚر  البتہ  اَمُیک  چرچہ  کروُنیٚن  چھُ  ضرور  اَمُیک  ضریٚر۔  أکِس  چھُ  تیوٗت  گناہ  یوٗت  تٔمۍ  اَتھ  اَپزِس  منٛز  حصہٕ  نیوٗمُت  چھُ،  زیٚوِ  سٍتۍیہِ  قصہٕ  مشہور  کرن  والیٚن  چھُ  زیادے  گناہ۔  بوزن  والیٚن  دِلہٕ  سٍتۍ  بدگمٲنی  کرن  والیٚن  پننہِ  پننہِ  مقدار  موجوب  پرتھ  أکِس  اَمُیک  گناہ۔  بیٚیہِ  ییٚمۍ  شخصن  اَتھ  منٛز  بوٚڈ  حصہ  ہیوٚت،  تِہِندِ  خٲطرٕ  چھُ  بوٚڈ  عذاب  سُہ  گوٚو  منافقن  ہُنٛد  زِیُٹھ  عبداللہ  بن  ابی،  ییٚمۍ  یہِ  اَپٕز  خبر  پھٔہلٲو،  تتھ  اندر  سخت  کوشش  کٔر،  تِہِندِ  خٲرٕ  چھُ  سزا  نارِ  جہنم۔

Transliteration:
  Inna alla<u>th</u>eena j<u>a</u>oo bi<b>a</b>lifki AAu<u>s</u>batun minkum l<u>a</u> ta<u>h</u>saboohu sharran lakum bal huwa khayrun lakum likulli imriin minhum m<u>a</u> iktasaba mina alithmi wa<b>a</b>lla<u>th</u>ee tawall<u>a</u> kibrahu minhum lahu AAa<u>tha</u>bun AAa<i><u>th</u></i>eem<b>un</b>


Maududi:
  ییٚمہِ  ساعتہٕ  تۅہیہِ  لُکو  یہِ  بوٗزمُت  اوسُو  تمی  ساعتہٕ  کیازِ  کوٚر  نہٕ  مومن  مردَو  تہٕ  مومن  مستوٗرتَو  پننِس  پانس  سٍتۍ  نیک  گُمان  ﴿دوٚیُم  ترجمہٕ  ہیٚکہِ  یِتہِ  ٲسِتھ  زِ  پننیٚن  لُکن  یا  پننِس  مِلتس  تہٕ  پننہِ  معاشرٕہ  کیٚن  لُکن  سٍتۍ  کیازِ  کوٚرُو  نہٕ  نیک  گُمان۔  آیتٕکۍ  الفاظ  چِھ  دۅشوٕنۍ  مفہومَن  پٮ۪ٹھ  حٲوی۔  البتہٕ  یُس  ترجمہٕ  اسہِ  چُھ  اختیار  کوٚرمُت  سُہ  چُھ  زیادہ  معنہِ  بوٚرُت۔  امِیُک  مطلب  چُھ  یہِ  زِ  تۅہیہِ  منٛزٕ  کیازِ  کوٚر  نہٕ  پرتھ  کٲنٛسہِ  خیال  زِ  اگر  مےٚ  تمہِ  صوٗرتِ  حالُک  مقابلہٕ  پیٚیہِ  ہے  کرُن  یوسہٕ  حضرت  عائشہ  رضی  اللہ  تعالیٰ  عنہا  ہس  پیش  آمٕژ  ٲس،  کیا  بہٕ  کرہا  بد  کٲری  ہُند  اَتُر؟﴾  تہٕ  کیازِ  ووٚنُو  نہٕ  زِ  یہِ  چُھ  ٹاکارٕہ  بہتان؟

Jalandhary:
  تۅہیہِ  ییٚلہِ  یہِ  خبر  بوزٲیوٕہ  باایمان  مردو  تہٕ  باایمان  زنانو،  کونہٕ  نِیوٗ  پانہٕ  وٲنۍ  پننہِ  حقہٕ  رُت  گُمان  بیٚیہِ  کونہٕ  دپیوو  یہِ  چھُ  صریح  تہٕ  نوٚن  اَپُز۔

Transliteration:
  Lawl<u>a</u> i<u>th</u> samiAAtumoohu <i><u>th</u></i>anna almuminoona wa<b>a</b>lmumin<u>a</u>tu bianfusihim khayran waq<u>a</u>loo h<u>atha</u> ifkun mubeen<b>un</b>


Maududi:
  تِمو  لُکو  کیازِ  أنۍ  نہٕ  ﴿پننِس  الزام  کِس  ثبوتس  منٛز﴾  ژور  گواہ؟  وۅنۍ  ییٚلہِ  تِمو  گواہ  چِھنہٕ  أنِمٕتۍ،  خُدایس  نزدیک  چِھ  تِمے  اَپزِیٲرۍ۔  ﴿یتھ  جایہِ  گژِھہ  نہٕ  کٲنٛسہِ  شخصس  یہِ  غلط  فہمی  گژٕھنۍ  زِ  یتھ  جایہِ  چُھ  الزام  کہ  غلط  آسنٕچ  دلیل  تہٕ  بُنیاد  محض  گواہن  ہٕنز  غیر  موجودگی  ٹھہراونہٕ  یِوان،  تہٕ  مُسلمانن  چُھ  یِوان  وننہٕ  زِ  توٚہۍ  تہِ  دِیِو  صرف  امہِ  وجہ  کِنۍ  یہِ  ٹاکارٕہ  بہتان  قرار  زِ  الزام  لگاون  والیو  چِھنہٕ  ژور  گواہ  أنِمٕتۍ۔  یہِ  غلط  فہمی  چھےٚ  تمہِ  واقٕچ  صورت  درنظر  نہ  تھاونہٕ  کِنۍ  پٲدٕ  سپدان  یۅسہٕ  فی  الواقع  تَتہِ  پیش  ٲس  آمٕژ۔  اِلزام  لگاون  والیو  اوسنہٕ  امہِ  وجہ  کِنۍ  اِلزام  لگوومُت  زِ  تِمو  اوس  یا  تِمو  منٛزٕ  ٲس  کٲنٛسہِ  شخصن  معاذ  اللہ  پننیو  أچَھو  سۅ  کتھ  وُچھمٕژ  یوسہٕ  تِم  زیٚوِ  ٲسۍ  ونان۔  بلکہ  اوسُکھ  صرف  اتھ  بُنیادس  پٮ۪ٹھ  یوٗتاہ  بوٚڈ  اِلزام  تصنیف  کوٚرمُت  زِ  اتفاقاً  ٲس  حضرت  عائشہ  رضی  اللہ  تعالیٰ  عنہا  قٲفلہٕ  نِشہِ  پتھ  روٗزمٕژ،  تہٕ  حضرت  صفوان  رضی  اللہ  تعالیٰ  عنہ  چِھ  پتہٕ  تِمن  پننِس  اوٗنٹس  پٮ۪ٹھ  سوار  کٔرِتھ  قٲفلس  منٛز  اَنان۔  کانٛہہ  صاحبِ  عقل  انسان  تہِ  ہیٚکہِ  ہے  نہٕ  اتھ  موقعس  پٮ۪ٹھ  یہِ  تصّور  کٔرِتھ  زِ  حضرت  عائشہ  رضی  اللہ  تعالیٰ  عنہا  سُند  یِتھہٕ  پٲٹھۍ  پتھ  روزُن  اوس  معاذ  اللہ  کُنہِ  ساز  بازُک  نتیجہ۔  ساز  باز  کرن  وٲلۍ  چِھنہٕ  امہِ  طریقہٕ  ساز  باز  کران  زِ  لشکر  کِس  سالار  سٕنز  گھر  واجِنۍ  روزِ  ژوٗرِ  پٲٹھۍ  قٲفلس  پتھ  کُن  أکِس  شخصس  سٍتۍ  تہٕ  پتہٕ  واتناوِ  سُے  شخص  تس  پننِس  اونٹس  پٮ۪ٹھ  سوار  کٔرِتھ  دۅہلی  ٹھیک  دوپہر  وقتہٕ  علانیہ  لشکر  کِس  پڑاوس  پٮ۪ٹھ۔  یہِ  صورتِ  حال  ٲس  پانے  یِمن  دۅشوٕنۍ  ہٕندِس  بے  گناہ  آسنس  پٮ۪ٹھ  دلالت  کران۔  اتھ  حالتس  منٛز  اگر  اِلزام  لگاونہٕ  یِیہِ  ہے،  تیٚلہِ  یِیہِ  ہے  صرف  اتھ  بُنیادس  پٮ۪ٹھ  لگاونہٕ  زِ  اگر  وَنن  والیو  پننیو  أچھَو  آسٕہے  کانٛہہ  معاملہ  وُچھمُت۔﴾

Jalandhary:
  بیٚیہِ  کونہٕ  آے  تِم  ہانژھ  لاگوُنۍ  ژور  گواہ  ہیتھ  یُس  اثبات  زنا  خٲطرٕ  شر  چھُ۔  پس  ییٚلہِ  نہٕ  تِم  ژور  گواہ  ہیتھ  آے۔  لھٰذا  چھِ  تِمے  شریعت  کہ  قٲعدٕہ  موجوب  خدایس  نِشہِ  اَپزِیٲرۍ۔

Transliteration:
  Lawl<u>a</u> j<u>a</u>oo AAalayhi biarbaAAati shuhad<u>a</u>a fai<u>th</u> lam yatoo bi<b>al</b>shshuhad<u>a</u>i faol<u>a</u>ika AAinda All<u>a</u>hi humu alk<u>ath</u>iboon<b>a</b>


Maududi:
  اگر  تۅہیہِ  لُکن  پٮ۪ٹھ  دُنیا  ہس  تہٕ  ٲخرتس  منٛز  اللہ  تعالیٰ  سُند  فضل  بیٚیہِ  رحم  و  کرم  آسِہے  نہٕ،  تیٚلہِ  یِمن  کتھن  منٛز  توٚہۍ  ہیٚنہٕ  ٲسِو  آمٕتۍ،  تِہندِس  پاداشس  منٛز  رٔٹہِ  ہیٚو  تۅہیہِ  بوٚڈ  عذاب۔  ﴿ہَنا  کٔرِتو  غور،  تمہِ  ساعتہٕ  کِژھ  سخت  غلطی  ٲسِو  توٚہۍ  کران﴾

Jalandhary:
  بیٚیہِ  ہرگاہ  نے  خداےسُند  فضل  تہٕ  رحمت  تۅہیہِ  پٮ۪ٹھ  دنیاہس  تہٕ  ٲخرتس  منٛز  آسِہا،  اے  حسان،  اے  مِسطح،  اے  حمنہ۔  تۅہیہِ  رَٹہِ  ہا  ضرور  اَتھ  کامہِ  منٛز  اَژنہٕ  خٲطرٕ،  اَتھ  منٛز  شمولیت  کرنہٕ  خٲطرٕ  بوٚڈ  عذاب۔

Transliteration:
  Walawl<u>a</u> fa<u>d</u>lu All<u>a</u>hi AAalaykum wara<u>h</u>matuhu fee a<b>l</b>dduny<u>a</u> wa<b>a</b>l<u>a</u>khirati lamassakum fee m<u>a</u> afa<u>d</u>tum feehi AAa<u>tha</u>bun AAa<i><u>th</u></i>eem<b>un</b>


Maududi:
  ییٚلہِ  زَن  تُہنزِ  اکہِ  زیٚو  نِشہِ  بیاکھ  زیٚو  یہِ  اُپُز  ہیٚتھ  ٲس  پکان،  تہٕ  توٚہۍ  ٲسِو  پننہِ  ٲسہٕ  تِکینژھاہ  ونان،  یتھ  متعلق  تۅہیہِ  کانٛہہ  علم  اوسُو  نہٕ۔  تۅہیہِ  ٲسٕو  یہِ  کتھ  معمولی  باسان،  حالانکہ  خُدایس  نزدیک  ٲس  یہِ  بٔڈ  کتھ۔

Jalandhary:
  ییٚلہِ  توٚہۍ  اَکھ  أکِس  ونان  ٲسِو  پننیو  زیٚوَو  سٍتۍ،  تی  اوس  تُہٕندیو  چانٹیو  نیران  ییٚمِچ  نہٕ  تۅہیہِ  خبرٕے  ٲس،  بیٚیہِ  ٲسِو  توٚہۍ  زانان  سہلٕے  کتھاہ  لۅکٹُے  معاملاہ،  حالانکہ  سُہ  چھُ  خدایس  نِشہِ  سٮ۪ٹھاہ  بوٚڈ  چیز  یعنی  گناہ  کبیرہ۔  کیازِ  پاک  زنانہِ  تہمت  لاگٕنۍ،  یہِ  چھُ  گناہِ  کبیرہ،  وۅنۍ  لاگٕنۍ  تہمت  نبی  کریم  سٕنزِ  محترم  گرواجنہِ،  یہِ  کوتاہ  گناہ  چھُ۔  تَمہِ  علاوٕہ  سَپُد  یہِ  سببِ  اذیت  نبی  کریم  صلی  اللہ  علیہ  و سلم،  لہٰذا  واریاہ  بیٚیہِ  چیز  سپٕدۍ  گناہن  ہُنٛد  بٲعث۔

Transliteration:
  I<u>th</u> talaqqawnahu bialsinatikum wataqooloona biafw<u>a</u>hikum m<u>a</u> laysa lakum bihi AAilmun wata<u>h</u>saboonahu hayyinan wahuwa AAinda All<u>a</u>hi AAa<i><u>th</u></i>eem<b>un</b>


Maududi:
  یہِ  بوزان  بوزانٕے  کیازِ  ووٚنُو  تۅہیہِ  زِ،  اسہِ  چَھنہٕ  یِژھ  کتھ  شوٗبان  زیٚوِ  کڑٕنۍ،  سُبحان  اللہ،  یہِ  چُھ  اکھ  عظیم  بہتان۔

Jalandhary:
  ییٚمہِ  ساعتہٕ  تۅہیہِ  یہِ  بوٗزِو  گۅڈنی،  تمی  ساعتہٕ  کونہٕ  ونیوو  تۅہیہِ  کہ  اَسہِ  پَزِ  نہٕ  یِژھ  کتھے  کرٕنۍ۔  خدا  ونداہ  ژٕہ  چھُکھ  منُزہ  تہٕ  پاک۔  یہِ  واقعہ  چھُ  بالکل  اَپُز  تہٕ  سٮ۪ٹھاہ  بوٚڈ  بہتان۔

Transliteration:
  Walawl<u>a</u> i<u>th</u> samiAAtumoohu qultum m<u>a</u> yakoonu lan<u>a</u> an natakallama bih<u>atha</u> sub<u>ha</u>naka h<u>atha</u> buht<u>a</u>nun AAa<i><u>th</u></i>eem<b>un</b>


Transliteration: YaAAi<i><u>th</u></i>ukumu All<u>a</u>hu an taAAoodoo limithlihi abadan in kuntum mumineen<b>a</b>
Maududi:
  اللہ  تعالیٰ  چُھو  تۅہیہِ  نصیحت  کران  زِ  آئندٕہ  کٔرۍزیٚو  نہٕ  یِژھ  حرکت،  اگر  توٚہۍ  مومن  چِھو۔

Jalandhary:
  اللہ  تعالیٰ  چھُ  تۅہیہِ  نصیحت  کران  یُتھنہٕ  دوبارٕہ  یِژٕھہ  کتھہٕ  ٲسِو  کران،  چھِوہے  توٚہۍ  باایمان۔


Maududi:
  اللہ  تعالیٰ  چُھو  تۅہیہِ  صاف  صاف  ہدایت  دِوان،  تہٕ  سُہ  چُھ  تھدِ  پایُک  زانن  وول  تہٕ  حکمت  وول۔

Jalandhary:
  بیٚیہِ  چھُ  اللہ  تعالیٰ  تۅہیہِ  ویٚژھنٲوِتھ  احکام  بیان  کران،  بیٚیہِ  چھُ  اللہ  تعالیٰ  سورُے  بوزوُن  سٮ۪ٹھاہ  حکمت  وول۔

Transliteration:
  Wayubayyinu All<u>a</u>hu lakumu al<u>a</u>y<u>a</u>ti wa<b>A</b>ll<u>a</u>hu AAaleemun <u>h</u>akeem<b>un</b>


Maududi:
  یِم  لُکھ  یژھان  چِھ  زِ  ایمان  انن  والیٚن  منٛز  گژِھہ  فحش  ﴿بے  شرمی  تہٕ  بے  حیٲئی﴾  پھٔہلٕنۍ،  تِم  چِھ  دُنیا  ہس  تہٕ  ٲخرتس  منٛز  دگ  تُلوٕنہِ  عذابٕکۍ  حقدار،  اللہ  تعالیٰ  چُھ  زانان  تہٕ  توہۍ  چِھو  نہٕ  زانان۔

Jalandhary:
  پٔزِپٲٹھۍ  یِم  لوٗکھ  یِم  واضح  آیات  نٲزل  سپدنہٕ  پتہٕ  تہِ  خوٲہش  چھِ  تھاوان  کہ  یچھ  کتھہٕ  گژٕھہ  پٔھہلنہِ  تہٕ  شایع  سپدنہِ  مسلمانن  اندر،  تِہِندِ  خٲطرٕ  چھُ  دنیاہس  اندر  تہٕ  ٲخرتس  اندر  دود  تہٕ  دگ  تُلہٕ  وُن  عذاب۔  بیٚیہِ  چھُ  اللہ  تعالیٰ  سورُے  زانہٕ  وُن،  توٚہۍ  چھِو  نہٕ  زانان۔

Transliteration:
  Inna alla<u>th</u>eena yu<u>h</u>ibboona an tasheeAAa alf<u>ah</u>ishatu fee alla<u>th</u>eena <u>a</u>manoo lahum AAa<u>tha</u>bun aleemun fee a<b>l</b>dduny<u>a</u> wa<b>a</b>l<u>a</u>khirati wa<b>A</b>ll<u>a</u>hu yaAAlamu waantum l<u>a</u> taAAlamoon<b>a</b>


Maududi:
  اگر  اللہ  تعالیٰ  سُند  فضل  تہٕ  تٔمۍ  سُند  رحم  و  کرم  تۅہیہِ  پٮ۪ٹھہِ  آسِہے  نہٕ،  تہٕ  یہِ  کتھ  آسِہے  نہٕ  زِ  اللہ  تعالیٰ  چُھ  سٮ۪ٹھاہ  شفیق  تہٕ  رحیم۔  ﴿تیٚلہِ  ہاوِہے  یہِ  چیز  بدترین  نتیجہ  یُس  تازٕ  تازے  اوس  تۅہیہِ  منٛز  پھٔہلاونہٕ  آمُت﴾۔

Jalandhary:
  بیٚیہِ  نے  خداے  سُند  فضل  تہٕ  رحمت  تۅہیہِ  پٮ۪ٹھ  آسِہا،  بیٚیہِ  نے  اللہ  تعالیٰ  مہربان  تہٕ  رحمت  وول  آسِہا،  توٚہۍ  بٔچ  ہِو  نہٕ  تِہِندِ  عذابہٕ  نِشہِ۔

Transliteration:
  Walawl<u>a</u> fa<u>d</u>lu All<u>a</u>hi AAalaykum wara<u>h</u>matuhu waanna All<u>a</u>ha raoofun ra<u>h</u>eem<b>un</b>


Maududi:
  اے  لُکو  یِمو  ایمان  چُھو  اوٚنمُت،  شیطان  سٕندِس  نقشِ  قدمس  پٮ۪ٹھ  مَہ  پٔکِو،  یُس  شیطان  سٕنز  پیروی  کرِ،  تیٚلہ،  دِیہِ  سُہ  تَس  فحش  تہٕ  بدی  ہُندُے  حکم،  اگر  اللہ  تعالیٰ  سُند  فضل  بیٚیہِ  رحم  و  کرم  تۅہیہِ  پٮ۪ٹھ  آسِہے  نہٕ،  تیٚلہِ  ہیٚکہِ  ہے  نہٕ  تۅہیہِ  منٛز  کانٛہہ  شخص  پاک  سپدِتھ،  مگر  اللہ  تعالیٰ  ہٕے  یس  یژھان  چُھ،  تس  چُھ  پاک  کران،  تہٕ  اللہ  تعالیٰ  چُھ  بوزن  وول  تہٕ  زانن  وول۔

Jalandhary:
  اے  باایمانو  مَہ  پٔکِو  شیان  سٕنزِ  وَتہِ  قدم  بقدم  تس  پتہٕ  پتہٕ،  کیازِ  یُس  شیان  سٕنزِ  وتہِ  پکہِ  تس  پتہٕ  پتہٕ  قدم  بقدم،  شیان  چھُ  پٔزِپٲٹھۍ  پرتھ  کٲنسہِ  یچھ  کامین  تہٕ  بے  حیٲیی  ہُنٛد  اَمر  کران  ییٚمہِ  سٍتۍ  شخص  تباہ  تہٕ  برباد  گژھان  چھُ،  بیٚیہِ  ہرگاہ  نے  خداے  سُند  فضل  تہٕ  رحمت  تۅہیہِ  پٮ۪ٹھ  آسہِ  ہا،  تۅہیہِ  اندرٕہ  سپدِہا  نہٕ  کانٛہہ  اَکھاہ  زانٛہہ  تہِ  پاک  تہٕ  صاف  گناہو  نِشہِ،  لیکن  اللہ  تعالیٰ  چھُ  توبُک  توفیق  دِتھ  پاک  و  صاف  کران  یَس  ییٚژِھہ  تس،  اللہ  تعالیٰ  چھُ  سورُے  بوزوُن  سورُے  زانہٕ  وُن۔

Transliteration:
  Y<u>a</u> ayyuh<u>a</u> alla<u>th</u>eena <u>a</u>manoo l<u>a</u> tattabiAAoo khu<u>t</u>uw<u>a</u>ti a<b>l</b>shshay<u>ta</u>ni waman yattabiAA khu<u>t</u>uw<u>a</u>ti a<b>l</b>shshay<u>ta</u>ni fainnahu yamuru bi<b>a</b>lfa<u>h</u>sh<u>a</u>i wa<b>a</b>lmunkari walawl<u>a</u> fa<u>d</u>lu All<u>a</u>hi AAalaykum wara<u>h</u>matuhu m<u>a</u> zak<u>a</u> minkum min a<u>h</u>adin abadan wal<u>a</u>kinna All<u>a</u>ha yuzakkee man yash<u>a</u>o wa<b>A</b>ll<u>a</u>hu sameeAAun AAaleem<b>un</b>


Maududi:
  تۅہیہِ  منٛز  یِم  لُکھ  صاحبِ  فضل  تہٕ  صاحبِ  وُسعت  چِھ،  تِم  مَہ  کھیٚن  امہِ  کتھہِ  ہُند  قسم،  زِ  پننیٚن  رشتہٕ  دارن،  مسکینن  تہٕ  یِمو  لُکو  اللہ  تعالیٰ  سٕنزِ  وتہِ  منٛز  ہجرت  کٔر،  تِمن  کرن  نہٕ  مدد۔  تِمن  پزِ  معاف  کرُن  بیٚیہِ  پزیٚکھ  درگُزر  کرُن،  کیا  توہۍ  چِھو  نا  یژھان  زِ  اللہ  تعالیٰ  کرِ  تۅہیہِ  معاف؟  تہٕ  اللہ  تعالیٰ  سُند  صفت  چُھ  یہِ  زِ  سُہ  چُھ  غفور  و  رحیم۔  ﴿یہِ  آیت  چھےٚ  اتھ  معاملس  منٛز  نٲزِل  گٔمٕژ  زِ  الزام  لگاون  والیٚن  منٛز  یِم  کینٛہہ  سیوٚد  سادٕہ  مُسلمان  شٲمِل  گٔمٕتۍ  ٲسۍ،  تِمن  منٛز  اوس  اکھ  حضرت  ابو  بکر  رضی  اللہ  تعالیٰ  عنہ  سُند  قریبی  رشتہٕ  دار  تہِ  یِمن  پٮ۪ٹھ  حضرت  ابو  بکر  رضی  اللہ  تعالیٰ  عنہ  ہمیشہ  ٲسۍ  احسان  کران  روٗدِمٕتۍ۔  امہِ  تکلیف  دہ  واقعہ  پتہٕ  چِھ  ابوبکر  رضی  اللہ  تعالیٰ  عنہ  قسم  کھیٚوان  زِ  وۅنۍ  کرن  نہٕ  تِمن  سٍتۍ  حُسنِ  سلوک۔  خُداین  کٔر  نہٕ  یہِ  کتھہ  پسند  زِ  صدیق  رضی  اللہ  تعالیٰ  عنہ  ہِیوٗ  شخص  کیا  ہیٚیہِ  نہٕ  عفووَس  تہٕ  درگزرس  کٲم۔﴾

Jalandhary:
  بیٚیہِ  مَہ  ہٲوِن  قسم  تۅہیہِ  اندرٕہ  دینی  فضیلت  وٲلۍ  تہٕ  دنیٲوی  وسعت  وٲلۍ،  تِم  کیا  آسن  نہٕ  مال  پَنُں  دِوان  ٲشناون  تہٕ  مسکینن  بیٚیہِ  مہاجرن  یِمَو  خداے  سٕنزِ  وَتہِ  اندر  ہجرت  کٔرمٕژ  آسہِ۔  اَمہِ  اندرٕہ  چھُ  مُراد  حضرت  ابو  بکر  صدیقس  ترغیب  دُین  کہ  تِم  یُس  امداد  پننِس  ٲشناو  حضرت  مُسحطس  دِوان  چھِ  سُہ  تھٲوِن  جٲری،  اَمہِ  قصورٕ  مۅکھہٕ  مَہ  کٔرِن  سُہ  بند،  تٔمِس  کٔرِن  قصور  معاف۔  تُہُند  گژِھہ  معاف  کرُن،  درگُزر  کرُن  تِہُند  قصور،  کیا  توٚہۍ  چھِو  نا  پسند  کران  کہ  اللہ  تعالیٰ  کیا  کرِ  تُہٕندین  گناہن  مغفرت،  تیٚلہِ  ٲسِو  توٚہۍ  تہِ  بیٚیَن  ہُنٛد  قصور  معاف  کران۔  اللہ  تعالیٰ  چھُ  سٮ۪ٹھاہ  مغفرت  کروُن  سٮ۪ٹھاہ  رحم  کروُن۔

Transliteration:
  Wal<u>a</u> yatali oloo alfa<u>d</u>li minkum wa<b>al</b>ssaAAati an yutoo olee alqurb<u>a</u> wa<b>a</b>lmas<u>a</u>keena wa<b>a</b>lmuh<u>a</u>jireena fee sabeeli All<u>a</u>hi walyaAAfoo walya<u>s</u>fa<u>h</u>oo al<u>a</u> tu<u>h</u>ibboona an yaghfira All<u>a</u>hu lakum wa<b>A</b>ll<u>a</u>hu ghafoorun ra<u>h</u>eem<b>un</b>


Maududi:
  یِم  لُکھ  پاک  دامن،  بے  خبر،  مومن  مستوٗراتن  پٮ۪ٹھ  تہمتہٕ  چِھ  لگاوان،  تِمن  پٮ۪ٹھ  آیہِ  دُنیا  ہس  تہٕ  ٲخرتس  منٛز  لعنت  کرنہٕ،  تہٕ  تِہندِ  خٲطرٕ  چُھ  بوٚڈ  عذاب۔

Jalandhary:
  پٔزِپٲٹھۍ  یِم  بدکٲری  ہٕنز  ہانژھ  لاگن  پاک  تہٕ  بے  خبر  باایمان  زنانن  تِمن  یِیہِ  لعنت  کرنہٕ  دنیاہس  تہٕ  ٲخرتس  اندر  بیٚیہِ  چھُ  تِہِندِ  خٲطرٕ  بوٚڈ  عذاب۔

Transliteration:
  Inna alla<u>th</u>eena yarmoona almu<u>hs</u>an<u>a</u>ti algh<u>a</u>fil<u>a</u>ti almumin<u>a</u>ti luAAinoo fee a<b>l</b>dduny<u>a</u> wa<b>a</b>l<u>a</u>khirati walahum AAa<u>tha</u>bun AAa<i><u>th</u></i>eem<b>un</b>


Maududi:
  تِمن  مَہ  گٔژھن  سُہ  دۅہ  مٔشِتھ،  ییٚلہِ  تِہنزٕ  پننہِ  زیٚوٕ  تہٕ  تِہندۍ  پنٕنۍ  اتھہٕ  کھۅر  تِہندٮ۪ن  کرتوٗتن  ہٕنز  گوٲہی  دِن۔

Jalandhary:
  تتھ  بٔڈِس  عذابس  گژھن  گرفتار  تَمہِ  دۅہ  ییٚمہِ  دۅہ  گوٲہی  دِن  تِمن  خلاف  زیٚوٕہ  تِہِنزٕ  بیٚیہِ  اَتھہٕ  تِہِندۍ  بیٚیہِ  کھۅر  تِہِندۍ  تِمن  سارِنٕے  کامین  ہٕنز  یِم  تِم  لوٗکھ  کران  ٲسۍ۔

Transliteration:
  Yawma tashhadu AAalayhim alsinatuhum waaydeehim waarjuluhum bim<u>a</u> k<u>a</u>noo yaAAmaloon<b>a</b>


Maududi:
  تمہِ  دۅہ  دِیہِ  اللہ  تعالیٰ  تِمن  بھر  پوٗر  سُہ  بدلہٕ  ییٚمکۍ  تِم  حقدار  چھِ  تہٕ  تِمن  لگہِ  پے  زِ  اللہ  تعالیٰ  ہٕے  چُھ  حق،  پٔزِس  پٔزرٲوِتھ  ہاون  وول۔

Jalandhary:
  تَمی  دۅہ  ہیٚیہِ  اللہ  تعالیٰ  تِمن  واجبی  بدلہٕ،  بیٚیہِ  زانن  تِم  تمی  دۅہ  کہ  بے  شک  اللہ  تعالیٰ  چھُ  پوٚز  فٲصلہٕ  کروُن،  پوٚز  پٔزراوٕوُن،  پرتھ  کتھہِ  ہٕنز  حقیقت  نٔنِراوٕوُن۔

Transliteration:
  Yawmai<u>th</u>in yuwaffeehimu All<u>a</u>hu deenahumu al<u>h</u>aqqa wayaAAlamoona anna All<u>a</u>ha huwa al<u>h</u>aqqu almubeen<b>u</b>


Maududi:
  خبیث  زنانہٕ  چھےٚ  خبیث  مردَن  خٲطرٕ،  تہٕ  خبیث  مرد  چِھ  خبیث  زنانن  خٲطرٕ۔  پاک  مستوٗراتہٕ  چھےٚ  پاک  مردن  خٲطرٕ،  تہٕ  پاک  مرد  چِھ  پاک  مستوٗراتن  خٲطرٕ۔  تِہُند  دامن  چُھ  پاک  تِمو  کتھو  نِشہِ  یِمہٕ  بناون  وٲلۍ  چِھ  بناوان،  تِہندِ  خٲطرٕ  چھےٚ  مغفرت  تہٕ  عزتُک  رزق۔

Jalandhary:
  ناپاک  زنانہٕ  چھےٚ  ناپاک  مردن  ہٕندِ  خٲطرٕہ،  ناپاک  مرد  چھِ  ناپاک  زنانن  ہٕندِ  خٲطرٕہ،  پاک  زنانہٕ  چھےٚ  پاک  مردن  ہٕندِ  خٲطرٕہ،  پاک  مرد  چھِ  پاک  زنانن  ہٕندِ  خٲطرٕہ۔  تِم  پاک  مرد  تہٕ  پاک  زنانہٕ  چھےٚ  بالکل  بری  تِمَو  کتھو  نِشہِ  یِمہٕ  کتھہٕ  لوٗکھ  ونن،  تِہِندِ  خٲطرٕ  چھُ  بوٚڈ  مغفرت  بیٚیہِ  عزتُک  رزق۔

Transliteration:
  Alkhabeeth<u>a</u>tu lilkhabeetheena wa<b>a</b>lkhabeethoona lilkhabeeth<u>a</u>ti wa<b>al</b><u>tt</u>ayyib<u>a</u>tu li<b>l</b><u>tt</u>ayyibeena wa<b>al</b><u>tt</u>ayyiboona li<b>l</b><u>tt</u>ayyib<u>a</u>ti ol<u>a</u>ika mubarraoona mimm<u>a</u> yaqooloona lahum maghfiratun warizqun kareem<b>un</b>


Maududi:
  اے  لُکو  یِمو  ایمان  چُھو  اوٚنمُت،  ﴿سوٗرٕہ  کِس  آغازس  منٛز  یِم  احکام  دِنہٕ  آمٕتۍ  ٲسۍ،  تِم  ٲسۍ  امہِ  موجوب  زِ  مُعاشرس  منٛز  ییٚلہِ  بُرٲئی  رونما  سپدِ،  تیٚلہِ  کِتھہٕ  پٲٹھۍ  گژِھ  تَمیُک  تدارُک  یُن  کرنہٕ۔  وۅنۍ  چِھ  تِم  احکام  دِنہٕ  یِوان  یُہُند  مقصد  یہِ  چُھ  زِ  معاشرس  منٛز  گژِھہ  گۅڈے  بُرٲین  ہٕنزِ  پیدٲیشہِ  پٮ۪ٹھہٕ  روک  یِنۍ  لگاونہٕ،  تہٕ  تمدن  کیٚن  طور  طریقن  ہُنٛد  اصلاح  کٔرِتھ  گژِھ  تِمن  اسباسن  ہُند  سدِّ  باب  یُن  کرنہٕ  یِمو  سٍتۍ  امہِ  قسمہٕ  چہِ  خرٲبیہِ  چھےٚ  پٲدٕ  سپدان﴾  پننیٚو  گھرو  ورٲے  مَہ  ٲسِو  دوٚیِمیٚن  ہٕندٮ۪ن  گھرن  منٛز  اَژان،  یوٚت  تام  نہٕ  گھرٕ  والیٚن  اجازت  ہیٚیِو،  تہٕ  یوٚت  تام  نہٕ  گھرٕ  والیٚن  سلام  کٔرِو،  یہِ  طریقہٕ  چُھ  تُہٕندِ  خٲطرٕ  بہتر،  امید  چھےٚ  زِ  توٚہۍ  تھٲوِو  اَمیُک  خیال۔

Jalandhary:
  اے  باایمانو،  مَہ  ٲسِو  اَژان  کُنہِ  گرس  منٛز  پننیو  گرو  ورٲے  یوٚت  تانۍ  نہٕ  گۅڈٕ  اجازت  ٲسِو  ہیٚوان،  بیٚیہِ  یوٚت  تانۍ  نہٕ  سلام  ٲسِو  کران  گرٕ  والیٚن  پٮ۪ٹھ۔  یہِ  چھُ  تُہٕندِ  حقہٕ  سٮ۪ٹھاہ  رُت  یُتھ  توٚہۍ  ژیٚتس  تھٲوِو۔  

Transliteration:
  Y<u>a</u> ayyuh<u>a</u> alla<u>th</u>eena <u>a</u>manoo l<u>a</u> tadkhuloo buyootan ghayra buyootikum <u>h</u>att<u>a</u> tastanisoo watusallimoo AAal<u>a</u> ahlih<u>a</u> <u>tha</u>likum khayrun lakum laAAallakum ta<u>th</u>akkaroon<b>a</b>


Maududi:
  پتہٕ  اگر  تَتہِ  کانٛہہ  وُچھوٗن  نہٕ،  تیٚلہِ  مَہ  سپدِو  دٲخل  یوٚت  تام  نہٕ  تۅہیہِ  اجازت  یِیہِ  دِنہٕ۔  ﴿یعنی  کٲنٛسہِ  ہٕندِس  خٲلی  گھرس  منٛز  چُھنہٕ  اَژُن  جٲیز،  اِلّا  یہِ  زِ  مکان  مٲلِکن  آسہِ  پانہٕ  امہِ  کتھہِ  ہُند  اجازت  دِیتمُت۔  مثلاً  تٔمۍ  آسہِ  تۅہیہِ  ووٚنمُت  زِ  اگر  بہٕ  تَتہِ  آسہِ  نہٕ  تیٚلہِ  بِہزیٚو  توٚہۍ  میٲنِس  کُٹھِس  منٛز،  یا  سُہ  آسہِ  بیٚیہِ  کُنہِ  جایہِ  تہٕ  تۅہیہِ  سوزیٚو  شیٚچھ  زِ  توٚہۍ  تھٲوِو  تشریف  بہٕ  واتہٕ  وُنی﴾  تہٕ  اگر  تۅہیہِ  وَننہٕ  یِیہِ  زِ  واپس  گٔژِھو،  تیٚلہِ  نیرِو  واپس،  یہِ  چُھ  تُہندِ  خٲطرٕ  زیادہ  پاک  طریقہٕ،  ﴿یعنی  یہِ  گژِھہ  نہٕ  تۅہیہِ  ناگوار  گژُھن۔  أکِس  انسانس  چُھ  حق  زِ  اگر  سُہ  کٲنٛسہِ  سمکھُن  ییٚژِھہ  نہٕ  سُہ  ہیٚکہِ  انکار  کٔرِتھ،  یا  کانٛہہ  آورِیار  آسِیٚس،  تیٚلہِ  ہیٚکہِ  معذرت  کٔرِتھ۔﴾  تہٕ  یِکینژھاہ  توٚہۍ  کران  چِھو،  اللہ  تعالیٰ  چُھ  تتھ  ٹھیک  پٲٹھۍ  زانان۔

Jalandhary:
  ہرگاہ  نے  توٚہۍ  گرن  اندر  کانٛہہ  شخصاہ  لٔبیوٗن  توتہِ  مَہ  ٲسِو  توٚہۍ  تِمن  گرن  منٛز  اژان،  یوٚت  تانۍ  نہٕ  تۅہیہِ  اجازت  آسہِ  یِوان  دِنہٕ۔  بیٚیہِ  ہرگاہ  تۅہیہِ  وَننہٕ  آسہِ  یِوان  وُنۍ  کیٚنس  چھُنہٕ  موقعہ  ملاقاتُک،  واپس  گٔژِھو  تیٚلہِ  گژِھہ  واپس  گژُھن،  تی  چھُ  تُہٕندِ  خٲطرٕ  زیادٕہ  صفٲیی  ہُنٛد  بٲعث۔  اللہ  تعالیٰ  چھُ  تہِ  سورُے  زانان  یہِ  توٚہۍ  کران  چھِو۔  اگر  خلافِ  حکم  کانٛہہ  کٲماہ  کٔرِو  تتھ  پٮ۪ٹھ  کھیٚیِو  سزا۔

Transliteration:
  Fain lam tajidoo feeh<u>a</u> a<u>h</u>adan fal<u>a</u> tadkhulooh<u>a</u> <u>h</u>att<u>a</u> yu<u>th</u>ana lakum wain qeela lakumu irjiAAoo fa<b>i</b>rjiAAoo huwa azk<u>a</u> lakum wa<b>A</b>ll<u>a</u>hu bim<u>a</u> taAAmaloona AAaleem<b>un</b>


Maududi:
  البتہ  اتھ  منٛز  چُھنہٕ  تُہٕندِ  خٲطرٕ  کانٛہہ  حرج،  زِ  تِتھیٚن  گھرن  منٛز  أژِو  یِمن  منٛز  نہٕ  کانٛہہ  روزان  آسہِ،  تہٕ  یِمن  منٛز  تُہندِ  فٲیدُک  ﴿یا  کامہِ﴾  ہُند  کانٛہہ  چیز  آسہِ  ﴿امہِ  نِشہِ  چِھ  مُراد  ہوٹل،  سراے،  مہمان  خانہٕ،  دُکان،  مسافر  خانہٕ  بیترِ،  ییٚتہِ  لُکن  دٲخل  سپدنُک  عام  اجازت  آسہِ﴾  توٚہۍ  یِکینژھاہ  ظٲہر  چِھو  کران  تہٕ  یِکینژھاہ  چُھپاوان  چِھو،  اللہ  تعالیٰ  چُھ  سورُے  زانان۔

Jalandhary:
  تۅہیہِ  چھُنہٕ  کانٛہہ  گناہ  ہرگاہ  توٚہۍ  أژِو  تِمن  گرن  اندر  یِمن  منٛز  نہٕ  لوٗکھ  عیال  ہیتھ  بسان  آسن،  تِمن  منٛز  آسہِ  تُہُند  کانٛہہ  سامانہٕ،  سُہ  گوٚو  مسجد،  مدرسہ،  سراے،  ہوٹل  ہیوٗ،  یِتھیٚن  مکانن  اندر  بلااجازت  اَژنس  چھُنہٕ  کانٛہہ  حرج۔  اللہ  تعالیٰ  چھُ  زانان  تہِ  سورُے  یہِ  توٚہۍ  نٔنِراوان  چھِو  بیٚیہِ  یہِ  کھٔٹِتھ  تھاوان  چھِو،  پرتھ  حالس  منٛز  گژِھہ  کھۅژُن  خدایس۔

Transliteration:
  Laysa AAalaykum jun<u>ah</u>un an tadkhuloo buyootan ghayra maskoonatin feeh<u>a</u> mat<u>a</u>AAun lakum wa<b>A</b>ll<u>a</u>hu yaAAlamu m<u>a</u> tubdoona wam<u>a</u> taktumoon<b>a</b>


Maududi:
  اے  نبیؐ،  مومن  مردن  ؤنِو  زِ  پننہِ  نظرٕ  تھٲوِن  بچٲوِتھ،  ﴿دراصل  چُھ  غَضِّ  بصرُک  حکم  آمُت  دِنہٕ  ییٚمیُک  ترجمہٕ  عام  پٲٹھۍ  نظر  بۅن  تھاوٕنۍ  یا  بۅن  کُن  وُچُھن  کرنہٕ  چُھ  یِوان۔  دراصل  چُھنہٕ  امہِ  حُکمُک  مطلب  پرٛتھ  وقتہٕ  بۅن  کُنُے  وُچُھن  بلکہ  چُھ  پوٗرٕ  پٲٹھۍ  مُدے  گٔنڈِتھ  نہ  وُچُھن،  یا  وُچھنہٕ  خٲطرٕ  پننہِ  أچھ  بالکل  آزاد  تراونُک۔  یہِ  مفہوم  چُھ  نظر  بچاونہٕ  سٍتۍ  ٹھیک  پٲٹھۍ  ادا  سپدان۔  یعنی  یُس  چیز  وُچُھن  منٲسب  آسہِ  نہٕ،  تمہِ  نِشہِ  گژِھہ  نظر  ڈالٕنۍ،  یہِ  نہ  کینٛہہ  زِ  انسان  روزِ  بۅن  کُنُے  وُچھان  یا  تھاوِ  پنٕنۍ  نظر  دٔچُھن  یا  کھۅوُر  کُن۔  تہٕ  یہِ  کتھ  چھےٚ  سیاق  و  سباق  نِشہِ  تہِ  پے  لگان  زِ  یہِ  پابندی  یَتھ  چیزس  پٮ۪ٹھ  عٲید  چھےٚ  کرنہٕ  آمٕژ،  سُہ  چُھ  مردن  ہُند  مستوٗراتن  کُن  وُچُھن،  یا  دوٚیمیٚن  لُکن  ہٕندِس  سترس  نظر  تراوٕنۍ،  یا  فحش  چیزن  پٮ۪ٹھ  نظر  جماوٕنۍ﴾  تہٕ  پننیٚن  شرمگاہن  ہٕنز  کٔرِن  حفاظت،  یہِ  چُھ  تِہندِ  خٲطرٕ  زیادٕہ  پٲکیزٕہ  طریقہ،  یِکینژھاہ  تِم  کران  چِھ،  اللہ  تعالیٰ  چُھ  تمہِ  نِشہِ  با  خبر  روزان۔

Jalandhary:
  فرمٲوِو  توٚہۍ  یارسول  اللہؐ  باایمان  مردن،  تِم  ؤٹِن  أچھ  پننہِ  وۅپر  زنانن  کُن  نظر  دِنہٕ  نِشہِ،  بیٚیہِ  کٔرِن  رٲچھ  سترٕ  چن  جاین  پننین  وۅپر  زنانن،  غٲر  منکوحن  سٍتۍ  یا  لۅکٹین  سٍتۍ  بدکٲری  کرنہٕ  نِشہِ،  تی  چھُ  زیادٕہ  مفید  تِہِندِ  خٲطرٕ۔  پٔزِپٲٹھۍ  اللہ  تعالیٰ  ہس  چھےٚ  خبر  تَمہِ  سارِچی  یہِ  تِم  کران  چھِ،  سُھ  دِیَو  یِژھن  یچھ  کامین  پٮ۪ٹھ  سزا۔

Transliteration:
  Qul lilmumineena yaghu<u>dd</u>oo min ab<u>sa</u>rihum waya<u>h</u>fa<i><u>th</u></i>oo furoojahum <u>tha</u>lika azk<u>a</u> lahum inna All<u>a</u>ha khabeerun bim<u>a</u> ya<u>s</u>naAAoon<b>a</b>


Maududi:
  اے  نبیؐ،  مومن  مستوٗراتن  ؤنِو  پننہِ  نظرٕ  تھٲوِن  بچٲوِتھ،  تہٕ  پننیٚن  شرمگاہن  کٔرِن  حفاظت  ﴿یہِ  کتھ  گژِھ  درنظر  روزٕنۍ  زِ  شریعتِ  الہٰی  چُھنہٕ  مستوٗراتن  نِشہِ  یُتُے  مُطالبہٕ  کران  یُس  تٔمۍ  مردن  چُھ  کوٚرمُت۔  یعنی  نظر  بچاوٕنۍ  تہٕ  شرمگاہن  حفاظت  کرٕنۍ،  بلکہ  چُھ  سُہ  یِمن  بیٚیہِ  تہِ  کینٛہہ  مطالبہٕ  کران  یِم  تٔمۍ  مردن  چِھنہٕ  کٔرِمٕتۍ۔  امہِ  نِشہِ  چُھ  صاف  ظٲہر  زِ  اتھ  معاملس  منٛز  چَھنہٕ  زٔنۍ  تہٕ  مرد  یکساں۔﴾  تہٕ  پنُن  بناو  سنگھار  مَہ  ہٲوِن،  سواے  تہِ  یہِ  پانے  ظٲہر  سپدِ،  تہٕ  پننیٚن  سینَن  پٮ۪ٹھ  تھٲوِن  پننیٚن  کلہٕ  دَجن  ﴿ڈپٹن﴾  ہٕنزٕ  لوٗنچہِ  ترٲوِتھ۔  تِمہٕ  مَہ  کٔرِن  پنُن  بناو  سنگھار  ظٲہر،  مگر  یِمن  لُکن  برونٛہہ  کَنہِ:  خاندار،  مول،  خاندارن  ہٕنٛدۍ  مٲلۍ۔  ﴿مٲلۍ  سٕندِس  مفہومس  منٛز  چُھ  بُڈِبب،  بَڈٕ  بُڈِبب،  ماجہِ  بُڈِبب،  ماجہِ  بُڈٕ  بُڈِبب  شٲمل۔  لہٰذا  ہیٚکہِ  اکھ  زٔنۍ  پننِس  خاندار  سٕندِس  مٲلۍ  بُڈِببس  تہٕ  تٔمۍ  سٕندِس  ماجہِ  بُڈِببس  برونٛہہ  کُن  تہِ  تِتھے  پٲٹھۍ  یِتھ،  یِتھہٕ  پٲٹھۍ  پننِس  مٲلِس  یا  ہیھرٕ  بابس  برونٛہہ  کُن  چھےٚ  یِوان۔﴾  پننیٚن  نیچوٮ۪ن،  خاندارن  ہٕندٮ۪ن  نیچوٮ۪ن،  ﴿نیچوٮ۪ن  منٛز  چِھ  زُرۍ،  زُرٮ۪ن  ہٕنٛدۍ  شُرۍ  سٲری  شٲمل۔  تہٕ  اتھ  معاملس  منٛز  چَھنہٕ  پننِس  تہٕ  وۅرس  منٛز  کانٛہہ  فرق۔  پننیٚن  وۅرٕ  شُرٮ۪ن  ہٕندٮ۪ن  شُرٮ۪ن  برونٛہہ  کنہِ  تہِ  ہیٚکہِ  اَکھ  زٔنۍ  تِتھے  پٲٹھۍ  آزادی  سان  زِینتُک  اظہار  کٔرِتھ  یِتھہٕ  پٲٹھۍ  خۅد  پننیٚن  شُرٮ۪ن  تہٕ  زُرٮ۪ن  برونٛہہ  کنہِ  ہیٚکہِ  کٔرِتھ۔﴾  پننیٚن  باین۔  ﴿باین  منٛز  چِھ  پنٕنۍ  تہٕ  وۅرٕ  سٲری  شٲمل﴾  باین  ہٕنٛدٮ۪ن  شُرٮ۪ن،  بینیٚن  ہٕندٮ۪ن  شُرٮ۪ن۔  ﴿بایَو  بییٚنو  نِشہِ  چُھ  مُراد  ترشوٕنۍ  قٕسمن  ہٕندۍ  بٲے  بیٚنہِ،  تہٕ  تِہندٮ۪ن  شُرین  تہٕ  زُرٮ۪ن  سارِنٕے  پٮ۪ٹھ  چُھ  یِہندٮ۪ن  اولادن  ہُند  اِطلاق  سپدان﴾  تِمہٕ  مستوٗراتہٕ  تہِ  یِمن  سٍتۍ  وۅتھان  بیٚہوان  چھےٚ،  ﴿امہِ  نِشہِ  چُھ  پٲنۍ  پانے  یہِ  ظٲہر  سپدان  زِ  آوارہ  تہٕ  بد  اطوار  زنانن  برونٛہہ  کنہِ  پزِ  نہٕ  شریف  مسلمان  مستوٗراتن  پننہِ  زینتُک  اظہار  کرُن﴾  پنٕنۍ  لونڈی  غلام،  تِم  زیرِ  دست  ﴿ماتحت  خدمت  گار﴾  مرد،  یِم  نہٕ  بیٚیہِ  کُنہِ  قسمُک  غرض  آسن  تھاوان  ﴿یعنی  زیرِ  دست  آسنہٕ  کِس  بُنیادس  پٮ۪ٹھ  آسہِ  نہٕ  تِمن  متعلق  یہِ  شک  کرنٕچ  گُنجٲیش  زِ  تِم  ہیٚکن  امہِ  گھر  چن  مستوٗراتن  ہٕندِس  معاملس  منٛز  کُنہِ  ناپاک  خواہشہِ  ہٕنز  ہمت  کٔرِتھ۔﴾  تہٕ  تِم  شُرۍ  یِم  نہٕ  وُنہِ  مستوٗراتن  ہٕنٛزو  پوشیدٕہ  کتھو  نِشہِ  وٲقف  آسن  گٔمٕتۍ۔  تِمہٕ  مَہ  پکِن  زمینس  پٮ۪ٹھ  پنٕنۍ  کھۅر  ہٕکہٕ  تراوان  تراوان  زِ  یۅسہٕ  پنٕنۍ  زنیت  تِمو  چُھپٲوِتھ  آسہِ  تھٲومٕژ  تمیُک  لگہِ  لُکن  پے۔  اے  مومنو،  توٚہۍ  سٲری  کٔرِو  رٔلِتھ  اللہ  تعالیٰ  ہس  ﴿برونٛہہ  کنہِ﴾  توبہ،  اُمید  چھےٚ  زِ  فلاح  لٔبِو۔

Jalandhary:
  بیٚیہِ  فرمٲوِو  باایمان  زنانن  کہ  تِمہٕ  تہِ  ؤٹِن  أچھ  پننہِ  وۅپر  مردن  کُن  نظر  دِنہٕ  نِشہِ  بیٚیہِ  کٔرِن  رٲچھ  پننین  سترٕ  چن  جاین  بدکاری  نِشہِ،  بیٚیہِ  مَہ  نٔنِرٲوِن  تِمہٕ  پننہِ  زینت  چہ  جایہِ  مگرے  تِمے  جایہِ  یِمَو  اندرٕہ  نیٚبر  کُن  آسن،  مجبوٗری  آسہِ  تِمہٕ  جایہِ  نٔنِراونہِ،  سُہ  گوٚو  بُتھ،  اَتھہٕ  زٕہ  تہٕ  کھۅر  زٕہ۔  بیٚیہِ  کٔرِن  تِمہٕ  کلہٕ  تہٕ  سینہٕ  پوٗشیدٕہ  تھاونٕچ  سٮ۪ٹھاہ  کوشش۔  تتھ  سلسلس  منٛز  چھُ  لٲزم  تِمن  کہ  پوٗژ  تہٕ  سرژادر  ترٲوِن  تِمہٕ  پننین  نالن  تہٕ  گریبانن  پٮ۪ٹھ  ییٚمہِ  سٍتۍ  ۂٹِس  تہٕ  نالس  آسہِ  سترسپدان،  بیٚیہِ  مَہ  نٔنِرٲوِن  گہنہٕ  چہ  جایہِ  پننہِ  مگر  پننین  خاندارن  نِشہِ،  یا  پننین  مالیٚن  نِشہِ،  یا  خاندارن  ہٕندیٚن  مالیٚن  نِشہِ  یعنی  ہیہرٕ  ﴿بابن﴾  نِشہِ،  یا  پننین  نیچِویٚن  نِشہِ،  یا  خاندارن  ہٕندیٚن  نیچویٚن  نِشہِ  یعنی  وۅرٕ  نیچویٚن  نِشہِ،  یا  پننین  باین  نِشہِ،  یا  باپپہٕ  تھٕرن  نِشہِ،  یا  بینتھٕرن  نِشہِ،  یا  پننین  زنانن  نِشہِ  یعنی  یِمہٕ  مسلمان  زنانہٕ  یِوان  گژھان  آسن  بشرطیکہ  بد  چلن  آسن  نہٕ۔  کٲفر  تہٕ  غٲرمسلم  زنانہٕ  گٔیہِ  وۅپر  مردس  برابر،  تِمن  نِشہِ  تہِ  گژِھہ  ستر  کرُن  یِتھہٕ  پٲٹھۍ  وۅپر  مردس  نِشہِ  ستر  کرنہٕ  یِوان  چھُ،  یا  پننین  کنیزن  نِشہِ،  یِمن  خدمت  گزارن  نِشہِ  یِمن  نہٕ  حاجت  آسہِ  زنانن  ہُنٛد،  مردَو  اندرٕہ،  تِمن  آسن  نہٕ  حواس  بجا  تمی  آسیکھ  نہٕ  زنانن  کُن  رغبت  تہٕ  توجہ،  یا  تِمن  لۅکٹیٚن  نِشہِ  یِم  نہٕ  وُنہِ  وٲقف  آسن  سپٕدۍ  مٕتۍ  زنانن  ہٕندیٚن  پوٗشیدٕہ  معاملاتن  پٮ۪ٹھ،  یعنی  نابالغ  تہٕ  لۅکٕٹۍ  یِمن  سارِنٕے  نِشہِ  چھُ  جٲیز  بُتھ  تہٕ  اَتھہٕ  کھۅر  نٔنِراوُنۍ،  خاوندس  نِشہِ  گژِھہ  نہٕ  بدنُخ  کانٛہہ  حصہٕ  پوٗشیدٕھ  تھاوُن  اگرچہ  خاص  جاے  وُچھِنۍ  چھےٚ  خلاف  ادب،  بیٚیہِ  گژِھہ  زنانن  ہُنٛد  پردُک  یوٗت  خیال  تھاوُن  کہ  پکان  پکان  گژھن  نہٕ  کھۅر  زورٕہ  تراوِنہِ  یُتھ  تَمہِ  زیورٕچ  آواز  وۅپر  مردن  ہٕندین  کنن  گژِھہ  یُس  زیور  تِمہٕ  پوٗشیدٕہ  تھاوان  چھےٚ  یعنی  پازیب،  بیٚیہِ  کٔرِو  توبہٕ  توٚہۍ  سٲری  اللہ  تعالیٰ  ہس  کُن  اے  باایمانو  تۅہیہِ  ہے  کینٛہہ  کوتٲہی  آسہِ  گٔمٕژ  احکامن  اندر  یُتھ  توٚہۍ  کامیاب  سَپدِو،  وَرنہٕ  معصیت  چھےٚ  مانع  کامیٲبی  سپدان۔

Transliteration:
  Waqul lilmumin<u>a</u>ti yagh<u>d</u>u<u>d</u>na min ab<u>sa</u>rihinna waya<u>h</u>fa<i><u>th</u></i>na furoojahunna wal<u>a</u> yubdeena zeenatahunna ill<u>a</u> m<u>a</u> <i><u>th</u></i>ahara minh<u>a</u> walya<u>d</u>ribna bikhumurihinna AAal<u>a</u> juyoobihinna wal<u>a</u> yubdeena zeenatahunna ill<u>a</u> libuAAoolatihinna aw <u>a</u>b<u>a</u>ihinna aw <u>a</u>b<u>a</u>i buAAoolatihinna aw abn<u>a</u>ihinna aw abn<u>a</u>i buAAoolatihinna aw ikhw<u>a</u>nihinna aw banee ikhw<u>a</u>nihinna aw banee akhaw<u>a</u>tihinna aw nis<u>a</u>ihinna aw m<u>a</u> malakat aym<u>a</u>nuhunna awi a<b>l</b>tt<u>a</u>biAAeena ghayri olee alirbati mina a<b>l</b>rrij<u>a</u>li awi a<b>l</b><u>tt</u>ifli alla<u>th</u>eena lam ya<i><u>th</u></i>haroo AAal<u>a</u> AAawr<u>a</u>ti a<b>l</b>nnis<u>a</u>i wal<u>a</u> ya<u>d</u>ribna biarjulihinna liyuAAlama m<u>a</u> yukhfeena min zeenatihinna watooboo il<u>a</u> All<u>a</u>hi jameeAAan ayyuh<u>a</u> almuminoona laAAallakum tufli<u>h</u>oon<b>a</b>


Maududi:
  تۅہیہِ  منٛزٕ  یِم  لُکھ  نیتھرٕ  ورٲے  آسن،  تہٕ  تُہنزو  لونڈیَو  تہٕ  غلامَو  منٛزٕ  یِم  صالح  آسن،  تِہِندۍ  نکاح  کٔرِو  اگر  تِم  غریب  آسن،  اللہ  تعالیٰ  کرِ  تِمن  پننہِ  فضلہٕ  سٍتۍ  غنی  اللہ  تعالیٰ  چُھ  سٮ۪ٹھاہ  وُسعت  وول  تہٕ  علم  وول۔

Jalandhary:
  بیٚیہِ  کٔرِو  نیتھٕر  تِمن  یِم  تۅہیہِ  اندرٕہ  نیتھرٕہ  ورٲے  تہٕ  بے  نکاح  آسن،  اَدٕہ  تِم  مرد  ٲسِتن  یا  زنانہٕ،  بیٚیہِ  یِم  نکاح  کرنس  قابل  آسن  تُہٕندیٚو  غلامو  اندرٕہ  بیٚیہِ  کینیزو  أندرٕہ،  بیٚیہِ  گژِھہ  یاد  تھاوُن  کہ  پننِس  عزیز  یا  پننِس  عزیز  سٕندِس  خاوندٕہ  سُند  فقیر  آسُن  گژِھہ  نہٕ  مانع  سپدُن  تِمن  ہٕندِ  نکاح  نِشہِ،  کیازِ  ہرگاہ  ہے  تِم  فقیر  تہٕ  محتاج  آسن،  اللہ  تعالیٰ  کرِ  تِمن  پننہِ  فضلہٕ  سٍتۍ  مالدار  نکاح  کرنہٕ  پتہٕ  ییٚلہِ  تِمن  اندر  روٗزی  کماونٕچ  قٲبلیت  آسہِ،  اللہ  تعالیٰ  چھُ  وسعت  وول،  سُھ  یس  ییٚژِھہ  تس  کرِ  رزقس  اندر  وسعت،  سُہ  چھُ  سوُرُے  زانہٕ  وُن،  سارِنٕے  ہُنٛڈ  حال  چھُ  تس  معلوم۔

Transliteration:
  Waanki<u>h</u>oo alay<u>a</u>m<u>a</u> minkum wa<b>al</b><u>ssa</u>li<u>h</u>eena min AAib<u>a</u>dikum waim<u>a</u>ikum in yakoonoo fuqar<u>a</u>a yughnihimu All<u>a</u>hu min fa<u>d</u>lihi wa<b>A</b>ll<u>a</u>hu w<u>a</u>siAAun AAaleem<b>un</b>


Maududi:
  تہٕ  یِم  نِکاحُک  موقع  لبن  نہٕ  تِمن  پزِ  زِ  عِفّت  مٲبی  ﴿پاکدامنی﴾  کٔرِن  اختیار،  یوٚت  تام  زن  اللہ  تعالیٰ  تِمن  پننہِ  فضلہٕ  سٍتۍ  غنی  کرِ۔  تہٕ  تُہٕندیٚو  مملوٗکَو  ﴿غلامَو﴾  منٛزٕ  یِم  مکاتبتُک  درخواست  کرن،  تِمن  سٍتۍ  کٔرِو  مکاتبت،  ﴿مکاتبتُک  مطلب  چُھ  یہِ  زِ  کانٛہہ  غلام  یا  لونڈی  کرِ  پننِس  مٲلِکس  اکھ  مُعاوضہٕ  ادا  کرنٕچ  پیشکش،  تہٕ  ییٚلہِ  مٲلِک  یہِ  قبول  کرِ،  تیٚلہِ  گژَھن  دۅشوٕنۍ  درمیان  شرٲیط  یِنۍ  لیٚکھنہٕ﴾  اگر  تۅہیہِ  پے  آسیٚو  زِ  یِمن  منٛز  چُھ  رٕژَر۔  ﴿رٕژرٕ  نِشہِ  چُھ  مُراد  زٕہ  چیز،  اکھ  یہِ  زِ  غلامس  منٛز  آسہِ  مالِ  کتابت  ادا  کرنٕچ  صلٲحیت۔  دوٚیُم  یہِ  زِ  أمِس  منٛز  آسہِ  تیٖژھا  دیانت  تہٕ  راست  بٲزی  زِ  تٔمۍ  سٕندِس  قَولس  پٮ۪ٹھ  یِیہِ  اعتماد  کٔرِتھ  معاہدہ  کرنہٕ۔﴾  تہٕ  تِمن  دِیِو  تمہِ  مالہٕ  منٛز  یُس  خداین  تۅہیہِ  چُھنو  دُیتمُت  ﴿یہِ  چُھ  عام  حُکم،  مٲلِک  تہِ  کٔرِن  کینٛہہ  نَتہٕ  کینٛہہ  رقم  معاف،  مسلمان  تہِ  کٔرِن  یِمن  مدد۔  بیت  المال  منٛزٕ  تہِ  گژِھہ  یِمن  اعانت  کرنہٕ  یُن۔﴾  تہٕ  پننہِ  لونڈیہِ  مَہ  کٔرِیوٗکھ  بد  کٲری  پٮ۪ٹھ  مجبور  ﴿جٲہلیّت  کِس  زمانس  منٛز  ٲسۍ  اہلِ  عرب  پننیو  لونڈیَو  ہٕندِ  ذریعہ  بد  کٲری  ہُند  پیشہٕ  کرناوان،  تہٕ  تِہنز  کمٲے  ٲسۍ  کھیٚوان،  اسلامَس  منٛز  آو  یہِ  پیشہٕ  ممنوع  قرار  دِنہٕ۔﴾  ییٚلہِ  زن  تِمہٕ  پانہٕ  آسن  پاک  دامن  یژھان  روزُن  ﴿مطلب  چُھ  یہِ  زِ  اگر  لونڈی  خۅد  پننہِ  مرضی  بد  کٲری  ہٕنز  مرتکب  سپدِ  تیٚلہِ  چھےٚ  سۅ  پننہِ  جُرمٕچ  پانہٕ  ذمہ  دار۔  قانون  رٹہٕ  تٔمِسٕے  تٔمۍ  سٕندِس  جُرمس  پٮ۪ٹھ،  البتہ  اگر  أمۍ  سُند  مٲلک  جبر  کٔرِتھ  أمِس  یہِ  پیشہ  اختیار  کرناوِ،  تیٚلہِ  چھےٚ  ذمہ  دٲری  مٲلِک  سٕنز  تہٕ  سُے  یِیہِ  رٹنہٕ﴾  تاکہ  تۅہیہِ  گژھنَو  دُنیٲوی  فٲیدٕہ  حٲصل،  تہٕ  یُس  اکھا  تِمن  مجبور  کرِ،  تیٚلہِ  چُھ  امہِ  جبرٕ  پتہٕ  اللہ  تعالیٰ  تِہندِ  خٲطرٕ  غفور  و  رحیم۔

Jalandhary:
  بیٚیہِ  روٗزِن  پاک  دامن  تِم  لوٗکھ  یِم  نہٕ  نیتھٕر  ہیکان  چھِ  تنگ  دستی  ہٕندِ  سببہٕ  کٔرِتھ  یوٚت  تانۍ  اللہ  تعالیٰ  مالدار  کرِ  تِمن  پننہِ  فضلہٕ  سٍتۍ،  بیٚیہِ  یِم  خوٲہش  مند  آسن  مالس  بدل  آزاد  سپدنٕکۍ،  تُہٕندیٚو  غلامو  یا  کنیزو  اندرٕہ  تِم  بنٲوِیوٗکھ  مکٲتب  ہرگاہ  تۅہیہِ  تِمن  منٛز  کُنہِ  خوبی  و  بہتری  ہٕندۍ  آثار  و  علامات  لبنہٕ  یِن۔  بیٚیہِ  ٲسِو  تِمن  امدادکران  خداے  سٕندِ  تمہِ  مالہٕ  منٛزٕ  کینٛہہ  دِوان  یُس  مال  تٔمۍ  تۅہیہِ  عا  کوٚرمُت  چھُو،  بیٚیہِ  مَھ  کٔرِیوٗکھ  مجبور  پننہِ  کنیزٕہ  بدکٲری  پٮ۪ٹھ  ہرگاہ  تِمہٕ  ییٚژھن  تَمہِ  نِشہِ  بَچُن  تہٕ  پاک  و  پٲکیزٕہ  روزُن،  کیا  توٚہۍ  چھِوٕہ  یہِ  یچھ  کٲم  کرنٲوِتھ  ژھانڈان  دنیاچہ  ناپایدار  زندگی  ہُنٛڈ  سامانہٕ۔  بیٚیہِ  یُس  تِمن  یہِ  یچھ  کٲم  کرنس  پٮ۪ٹھ  مجبور  کرِ،  اللہ  تعالیٰ  کرِ  تِمن  مجبوٗر  کرنہٕ  پتہٕ  مغفرت  تہٕ  رحم۔  مجبور  کروُنِس  کرِ  سخت  عذابس  گرفتار۔

Transliteration:
  WalyastaAAfifi alla<u>th</u>eena l<u>a</u> yajidoona nik<u>ah</u>an <u>h</u>att<u>a</u> yughniyahumu All<u>a</u>hu min fa<u>d</u>lihi wa<b>a</b>lla<u>th</u>eena yabtaghoona alkit<u>a</u>ba mimm<u>a</u> malakat aym<u>a</u>nukum fak<u>a</u>tiboohum in AAalimtum feehim khayran wa<u>a</u>toohum min m<u>a</u>li All<u>a</u>hi alla<u>th</u>ee <u>a</u>t<u>a</u>kum wal<u>a</u> tukrihoo fatay<u>a</u>tikum AAal<u>a</u> albigh<u>a</u>i in aradna ta<u>h</u>a<u>ss</u>unan litabtaghoo AAara<u>d</u>a al<u>h</u>ay<u>a</u>ti a<b>l</b>dduny<u>a</u> waman yukrihhunna fainna All<u>a</u>ha min baAAdi ikr<u>a</u>hihinna ghafoorun ra<u>h</u>eem<b>un</b>


Maududi:
  اسہِ  چِھ  صاف  صاف  ہدایت  دِنہٕ  وٲلۍ  آیات  تۅہیہِ  نِشہِ  سوٗزِمٕتۍ،  تہٕ  تِمن  قومن  ہٕنزٕ  عبرتناک  مِثالہٕ  تہِ  چھےٚ  تۅہیہِ  برونٛہہ  کنہِ  پیش  کرِمَژٕ،  یِم  تۅہیہِ  برونٛہہ  چِھ  گُزریمٕتۍ،  تہٕ  تِمہٕ  نصیحت  چھےٚ  اسہِ  کرِمژٕ،  یِمہٕ  کھۅژن  والیٚن  ہٕندِ  خٲطرٕ  چھےٚ  آسان۔

Jalandhary:
  پٔزِپٲٹھۍ  بیٚیہِ  کٔرۍ  اَسہِ  نٲزل  تُہٕندِ  ہدایتہٕ  خٲطرٕیتھ  سورہ  شریفس  منٛز  رسول  اللہ  صلی  اللہ  علیہ  و سلمن  ہٕندِ  ذریعہ  تۅہیہِ  کُن  اے  مسلمانو  نٔنۍ  آیات  تہٕ  احکام،  بیٚیہِ  کینٛہہ  مثالہٕ،  مختصر حالات  تِم  لوٗکن  ہٕندۍ  یِم  تۅہیہِ  برونٹھ  گُزریمٕتۍ  چھِ،  بیٚیہِ  بٔڈ  نصیحت  کھۅژوُنین  تہٕ  پرہیزگارن  ہٕندِ  خٲطرٕ۔

Transliteration:
  Walaqad anzaln<u>a</u> ilaykum <u>a</u>y<u>a</u>tin mubayyin<u>a</u>tin wamathalan mina alla<u>th</u>eena khalaw min qablikum wamawAAi<i><u>th</u></i>atan lilmuttaqeen<b>a</b>


Maududi:
  اللہ  تعالیٰ  چُھ  آسمانن  ہُنٛد  تہٕ  زمینُک  نُور۔  ﴿یعنی  کائناتس  منٛز  یِکینژھاہ  تہِ  ظٲہر  چُھ  سُہ  چُھ  تٔمۍ  سٕندۍ  نورٕ  کہ  بدولتہٕ﴾۔  ﴿کائناتس  منٛز﴾  چھےٚ  تٔمۍ  سٕندِ  نوٗرٕچ  مِثال  تِژھ  زنتہٕ  أکِس  طاقس  منٛز  آسہِ  ژونگ  تھٲوِتھ،  ژونگ  آسہِ  أکِس  قندیلس  منٛز،  تہٕ  قندیلُک  حال  آسہِ  یہِ  زنتہٕ  مۅختٕکۍ  پٲٹھۍ  اکھ  پرٛزلہٕ  وُن  تارُک،  تہٕ  سُہ  ژونگ  آسہِ  زیتون  کہ  اکہِ  تِتھہِ  مبارک  کُلۍ  کہ  تیٖلہٕ  سٍتۍ  روشن  یِوان  کرنہٕ،  یُس  نہ  شرقی  آسہِ  نہ  غربی  ﴿یعنی  ییٚمیُک  بُتھ  نَہ  آسہِ  مشرقس  کُن  تہٕ  نَہ  آسہِ  مغربس  کُن﴾،  ییٚمہِ  کِس  تیٖلس  پٲنۍ  پانے  آسہِ  ریٚہہ  ہیٚوان،  چاہے  تتھ  متہٕ  لٔگۍ  تن  نار،  ﴿یِتھہٕ  پٲٹھۍ﴾  آسن  گاشس  پٮ۪ٹھ  گاش  ﴿ہُرنٕکۍ  تمام  اسباب  جمع  گٔمٕتۍ۔﴾  ﴿ییٚمہِ  مثالہِ  سٍتۍ  چھےٚ  ژٲنِگس  اللہ  تعالیٰ  سٕندِس  ذاتس  سٍتۍ  تہٕ  طاقس  چھےٚ  کائناتس  سٍتۍ  تشبیہ  دِنہٕ  آمٕژ،  تہٕ  فانوس  نِشہِ  چُھ  مُراد  سُہ  پردہ  یتھ  منٛز  حضرتِ  حقن  پنُن  پان  چُھ  خلقن  ہٕنزِ  نظرِ  نِشہِ  ژھایہِ  تھوومُت۔  گویا  یہِ  پردٕہ  چُھنہٕ  فی  الحقیقت  ناراضگی  ہُند  کینٛہہ،  یہِ  چُھ  شدّتِ  ظہورُک  پردٕہ،  خلقن  ہٕنز  نظر  چھےٚ  یہِ  وُچھنَس  امہِ  موجوب  عٲجز  زِ  نوٗر  چُھ  تیوٗتاہ  شدید  تہٕ  وسیع  تہٕ  مُحیط  ییٚمیُک  ادراک  محدوٗد  أچھ  گاش  ہیٚکن  نہٕ  کٔرِتھ۔  روٗد  یہِ  مضمون  زِ،  ژونگ  آسہِ  تِتھہِ  زیتون  کُلۍ  کہ  تیٖلہِ  سٍتۍ  روشن  یِوان  کرنہٕ  یُس  نہ  شرقی  آسہِ  نہ  غربی،  یہِ  چُھ  صرف  ژانگہِ  چہ  روشنی  ہٕندِ  کمالہٕ  تہٕ  امہِ  کہ  شدّتُک  تصوّر  دِنہٕ  خٲطرٕ۔  تِکیازِ  پرٲنِس  زمانس  منٛز  ٲس  زیادہ  کھۅتہٕ  زیادہ  روشنی  روغن  زیتون  کیٚو  ژانگیو  سٍتۍ  حاصل  یِوان  کرنہٕ،  تہٕ  یِمن  منٛز  اوس  روشن  ترین  ژونگ  سُہ  آسان  یُس  بُلند  تہٕ  کُھلہٕ  جایہِ  ہٕندِ  کُلہِ  منٛزٕ  کڑنہٕ  آمتہِ  تیٖلُک  آسِہے۔  تہٕ  یُس  یہِ  فرماونہٕ  آو  زِ،  ییٚمہِ  کِس  تیٖلس  پانۍ  پانے  آسہِ  ریٚہہ  ہیٚوان  چاہے  تتھ  متہٕ  لٔگۍ  تن  نار،  امہِ  نِشہِ  تہِ  چُھ  مقصد  ژانگہِ  کہ  گاشُک  زیادہ  کھۅتہٕ  زیادہ  تیز  تصوّر  دِیُن۔﴾  اللہ  تعالیٰ  یَس  پننِس  نوٗرس  کُن  یژھان  چُھ  رہنمٲئی  چُھس  فرماوان،  سُہ  چُھ  لُکن  مِثالو  سٍتۍ  کتھ  سمجھاوان۔  تہٕ  سُہ  چُھ  پرٛتھ  چیزٕ  نِشہِ  خوب  وٲقف۔

Jalandhary:
  اللہ  تعالیٰ  ہٕے  چھُ  نوٗر  ہدایت  کروُن  تِمن  یِم  آسمانن  منٛز  روزوُنۍ  چھِ  بیٚیہِ  یِم  زمینس  منٛز  روزوُنۍ  چھِ  یعنی  آسمان  و  زمینس  منٛز  یِمن  ہدایت  سَپُد  تِمن  سارِنٕے  کوٚر  ہدایت  اللہ  تعالیٰ  نٕے۔  آسمان  و  زمینس  منٛز  چھُ  مُراد  سورُے  عالم۔  پس  یِم  مخلوقات  آسمان  و  زمین  نِشہِ  نیٚبر  چھِ  مثلاً  حٲملانِ  عرش  وغٲرٕہ  تِم  سٲری  سپٕدۍ  اَتھ  منٛز  شٲمل۔  تِہِندِ  نوٗرِ  ہدایتٕچ  عجیب  حالت  چھےٚ  تِژٕھے  کہ  توٚہۍ  زٲنِتَو  اَکھ  طاقچہِ  ہَناہ،  تتھ  پٮ۪ٹھ  چھُ  اَکھ  ژونگاہ،  سُے  ژونگ  چھُ  اَتھ  طاقچس  پٮ۪ٹھ  أکِس  شیشوِس  قندیلس  منٛز،  یہِ  شیشُو  قندیل  چھُ  تِیُتھ  صاف  زَن  سُہ  سِتارہ  چھُ  زوتان۔  سُہ  ژونگ  چھُ  زالنہٕ  یِوان  اَکہِ  مفید  تہٕ  بابرکت  کُلہِ  کہ  تیٖلہٕ  سٍتۍ،  سُہ  کُل  گوٚو  درختِ  زیتون  یُس  نَہ  مشرقس  کُن  چھُ،  نَہ  مغربس  کُن  بلکہ  چھُ  تِژِھہ  جایہِ  ییٚتہِ  نس  تتھ  پٮ۪ٹھ  دوٚہۍ  دۅہس  تاپھ  چھُ  واتان،  یِتھہِ  درختِ  زیتونُک  تیل  چھُ  آسان  زیادٕہ  لطیف  تہٕ  صاف،  تمُیک  تیل  چھُ  زوتان  تہٕ  نپہٕ  نپہٕ  کران،  اگر  چہ  تتھ  متہٕ  یِیہِ  تن  نارٕہ  سٍتۍ  ژٕکھ  دِنہٕ،  ادٕہ  ییٚلہِ  تتھ  نارٕھ  سٍتۍ  ژٕکھ  تہِ  یِیہِ  دِنہٕ،  تیٚلہِ  سپدِ  تمُیک  گاش  دۅگنہٕ،  سُہ  سپدِ  أکِس  نوٗرس  پٮ۪ٹھ  بیاکھ  نوٗر،  اَکھ  اوس  یہِ  تیل  بذاتِ  خۅد  روشن  بیٚیہِ  ییٚلہِ  نارٕہ  سٍتۍ  آس  ژٕکھ  دِنہٕ،  اَمِچ  روشنی  گٔیہِ  تیز،  مثال  گٔیہِ  ختم۔  یِتھے  پٲٹھۍ  ییٚلہِ  اللہ  تعالیٰ  چھُ  باایمان  سٕندِس  دِلس  اندر  ہدایتُک  نوٗر  واتناوان  تٔمِس  چھُ  دۅہ  کھۅتہٕ  دۅہ  قبولِ  حق  خٲطرٕ  دِل  مُژرنہٕ  یِوان۔  پرتھ  وقتہٕ  چھُ  احکامِ  الہٰی  بجا  اَننہٕ  خٲطرٕ  تیار  روزان۔  نوٗرِ  علم  حاصل  سپدنہٕ  پتہٕ  چھُ  أمِس  نوٗرِ  عمل  تہِ  حاصل  سپدان۔  یِمے  زٕہ  نوٗر  ییٚلہِ  جمع  سپٕدۍ،  اَتھ  پٮ۪ٹھ  آو  صادق  نوٗر  علی  النور۔  اللہ  تعالیٰ  چھُ  پننِس  نوٗرِ  ہدایتس  کُن  وَتھ  ہاوان  یَس  یژھان  چھُ  تس۔  یہِ  چھےٚ  بٔڈ  مِنتھ  ہدایت  لبہٕ  وُنین  پٮ۪ٹھ  اللہ  تعالیٰ  سٕندِ  رفہٕ۔  تِہِندی  توفیق  سٍتۍ  بنیاو  تِمن  ہدایت۔  یِتھہٕ  پٲٹھۍ  ہدایتٕچ  یہِ  مثال  اللہ  تعالیٰ  ہن  بیان  فرمٲو،  یِتھے  پٲٹھۍ  چھُ  اللہ  تعالیٰ  لوٗکن  ہٕندِ  ہدایت  خٲطرٕ  مثالہٕ  بیان  کران  یُتھ  لوٗکن  پوٗرٕ  فکرِ  تَرِ۔  اللہ  تعالیٰ  چھُ  پرتھ  چیزاہ  پوٗرٕ  زانہٕ  وُن۔  

Transliteration:
  All<u>a</u>hu nooru a<b>l</b>ssam<u>a</u>w<u>a</u>ti wa<b>a</b>lar<u>d</u>i mathalu noorihi kamishk<u>a</u>tin feeh<u>a</u> mi<u>s</u>b<u>ah</u>un almi<u>s</u>b<u>ah</u>u fee zuj<u>a</u>jatin a<b>l</b>zzuj<u>a</u>jatu kaannah<u>a</u> kawkabun durriyyun yooqadu min shajaratin mub<u>a</u>rakatin zaytoonatin l<u>a</u> sharqiyyatin wal<u>a</u> gharbiyyatin yak<u>a</u>du zaytuh<u>a</u> yu<u>d</u>eeo walaw lam tamsashu n<u>a</u>run noorun AAal<u>a</u> noorin yahdee All<u>a</u>hu linoorihi man yash<u>a</u>o waya<u>d</u>ribu All<u>a</u>hu alamth<u>a</u>la li<b>l</b>nn<u>a</u>si wa<b>A</b>ll<u>a</u>hu bikulli shayin AAaleem<b>un</b>


Maududi:
  تٔمۍ  سٕندِس  نوٗرس  کُن  ہدایات  لبن  وٲلۍ  چِھ  تِمن  گھرن  منٛز  لبنہٕ  یِوان  یِمن  بُلند  کرنُک،  تہٕ  یِمن  منٛز  پننہِ  ناوٕچ  ذِکر  کرنُک  خُداین  اِذن  چُھ  دِیتمُت۔

Jalandhary:
  یِمن  اللہ  تعالیٰ  ہدایتُک  نوٗر  عطا  کران  چھُ  تِم  چھِ  تٔمۍ  سٕنز  عبادت  کران  تِم  چھِ  تِہٕنز  عبادت  کران  تِمن  گرن  اندر  یِمن  گرن  ہُنٛد  بلند  کرنُک  اندر  تِہِند  نامِ  پاک  کہ  یاد  کرنُک  اللہ  تعالیٰ  ہن  فرموومُت  چھُ،  تِم  گرٕہ  گٔے  مسجدٕہ۔  تِمن  گرن  ہُنٛد  پَزِ  سٮ۪ٹھاہ  تعظیم  و  احترام  کرُن،  توٚت  گژِھہ  نہٕ  اَژُن  بے  غسلن  تہٕ  حیض  واجنین  زنانن  ہُند،  توٚت  گژِھہ  نہٕ  واتناوُن  کانٛہہ  ناپاک  چیز،  تَتہِ  گژِھہ  نہٕ  لاگُن  کُنہِ  قسمُک  شور  تہٕ  کریکہٕ  ناد،  تَتہِ  گژھن  نہٕ  کرنہِ  دُنیٲوی  کتھہٕ۔  بہپٲکی  چھِ  پانژن  وقتن  یاد  کران  تِمن  گرن  اندر  نٮ۪ماز  پرنہٕ  سٍتۍ  صبحس  تہٕ  شامس۔  صُبحس  گٔیہِ  صُبح  نٮ۪ماز  آصالس  اندر  آے  باقی  ژۅر  وقت،  پیٚشِن،  دِگر،  شام  تہٕ  خفتن،  کیازِ  اصل  تہٕ  آصال  چھِ  وَنان  دوپہر  کہ  وقتہٕ  آفتاب  ڈلنہٕ  پتہٕ  سٲرِسٕے  راتس  تانۍ۔  

Transliteration:
  Fee buyootin a<u>th</u>ina All<u>a</u>hu an turfaAAa wayu<u>th</u>kara feeh<u>a</u> ismuhu yusabbi<u>h</u>u lahu feeh<u>a</u> bi<b>a</b>lghuduwwi wa<b>a</b>l<u>asa</u>l<b>i</b>


Maududi:
  تِمن  منٛز  چِھ  صُبحس  تہٕ  شامس  تٔمۍ  سٕنز  تسبیح  کران،  تِتھۍ  لُکھ  یِمن  تجارت  تہٕ  خرید  و  فروخت  اللہ  تعالیٰ  سٕندِ  ذِکر  نِشہِ،  بیٚیہِ  نماز  قٲیم  کرنہٕ  نِشہِ  تہٕ  زکوٰۃ  ادا  کرنہٕ  نِشہِ  غٲفل  چُھنہٕ  کران۔  تِم  چِھ  تتھ  دۅہس  کھۅژان  روزان،  یتھ  منٛز  دِل  دُبہٕ  پھیرنٕچ  تہٕ  أچھ  دَرس  لگنٕچ  نوبت  واتہِ۔

Jalandhary:
  تِمے  مرد  یِمن  نہٕ  آوُر  چھُ  کران  خداے  سٕندِ  یادٕ  نِشہِ،  نٮ۪ماز  قٲیِم  تھاونہٕ  نِشہِ،  زکوٰۃ  ادا  کرنہٕ  نِشہِ،  کانٛہہ  کاروباراہ،  نہ  کانٛہہ  تجارتاہ۔  اَمہِ  أندرٕہ  چھُ  معلوم  سپدان  کہ  مردن  ہٕنز  گژِھہ  مسجدن  اندر  نٮ۪ماز  پرٕنۍ۔  زنانن  ہٕنز  گژِھہ  نٮ۪ماز  پرٕنۍ  گرنٕے  اندر۔  حدیث  شریفس  نادر  چھُ  آمُت  زنانن  ہٕنز  گری  نٮ۪ماز  پرنس  واریاہ  فضیلت،  تِہِندِ  خٲطرٕ  چھے گرے  مسجدٕہ۔  یِم  لوٗکھ  چھِ  کھۅژان  تَمہِ  دۅہ  کِس  رٹنس  تہٕ  گنڈنس  ییٚمہِ  دۅہ  تَلُک  پٮ۪ٹھ  سپدِ  بعض  لوٗکن  ہٕندین  دِلن  تہٕ  أچھن  دہشت  و  خوف  سٍتۍ۔

Transliteration:
  Rij<u>a</u>lun l<u>a</u> tulheehim tij<u>a</u>ratun wal<u>a</u> bayAAun AAan <u>th</u>ikri All<u>a</u>hi waiq<u>a</u>mi a<b>l</b><u>ss</u>al<u>a</u>ti waeet<u>a</u>i a<b>l</b>zzak<u>a</u>ti yakh<u>a</u>foona yawman tataqallabu feehi alquloobu wa<b>a</b>lab<u>sa</u>r<b>u</b>


Maududi:
  ﴿تہٕ  تِم  چِھ  یہِ  سورُے  امہِ  موجوب  کران﴾  تاکہ  اللہ  تعالیٰ  دِیہِ  تِمن  تِہندٮ۪ن  بہترین  اعمالن  ہُند  جزا،  تہٕ  مزید  نوازیٚکھ  پننہِ  فضلہٕ  سٍتۍ،  اللہ  تعالیٰ  یس  یژھان  چُھ  تس  چُھ  بے  حساب  رزق  دِوان۔

Jalandhary:
  انجام  تِمن  لوٗکن  ہُنٛڈ  آسہِ  کہ  اللہ  تعالیٰ  دِیہِ  تِمن  رُت  بدلہٕ  تِہٕنزن  رٕژن  عملن  ہُنٛد  یِمہٕ  عملہٕ  تِمَو  کرِمَژٕہ  آسن،  بیٚیہِ  ہُرراویٚکھ  موٚزوٗرۍ  پننہِ  فضلہٕ  سٍتۍ  اللہ  تعالیٰ  چھُ  دعا  کران  یس  یژھان  چھُ  تس  حسابہٕ  روٚستُے۔  یوٚت  تانۍ  آو  بیان  کرنہٕ  ہدایتُک  تہٕ  اہلِ  ہدایتن  ہُنٛد  حال۔  اَمہِ  پتہٕ  چھُ  اللہ  تعالیٰ  فرماوان  اہلِ  ضلالتن  ہُنٛد  حال  تہٕ  مثال۔  اہلِ  ضلالت  یعنی  کٲفرن  چھِ  زٕہ  قسم،  اَکھ  گٔے  تِم  یِمن  قیامتٕچ  پژھ  چھےٚ،  یِمن  چھُ  جزاہُک  تہٕ  سزاہُک  تہِ  خیال۔  یہِ  مثال  چھےٚ  تِہٕنزی۔

Transliteration:
  Liyajziyahumu All<u>a</u>hu a<u>h</u>sana m<u>a</u> AAamiloo wayazeedahum min fa<u>d</u>lihi wa<b>A</b>ll<u>a</u>hu yarzuqu man yash<u>a</u>o bighayri <u>h</u>is<u>a</u>b<b>in</b>


Maududi:
  ﴿اتھ  برعکس﴾  یِمو  کُفر  کوٚر،  تِہندٮ۪ن  اعمالن  ہٕنز  مِثال  چھےٚ  تِژٕھے  زنتہٕ  بےٚ  آب  میدانس  منٛز  سراب  زِ  تریشہ  ۂتۍ  اوس  سُہ  آب  سمجھمُت،  مگر  ییٚلہِ  سُہ  تور  ووت،  تَتہِ  وُچُھن  نہٕ  کِہِنۍ،  بلکہ  وُچُھن  تَتہِ  اللہ  تعالیٰ  موجود،  ییٚمۍ  تٔمۍسُند  پوٗرٕ  پوٗرٕ  حساب  چُکوو،  تہٕ  خُدایس  چَھنہٕ  حساب  ہیٚنس  تٲر  لگان۔

Jalandhary:
  بیٚیہِ  یِم  کٲفر  چھِ  تِہٕنزن  عملن  ہٕنز  مثال  چھےٚ  تَمہِ  سیکہِ  ہٕنز  مثال  یۅسہٕ  أکِس  مٲدانس  منٛز  آسہِ  یُس  تاپہٕ  سٍتۍ  زوتان  چھُ  آسان،  تریشہِ  ہوٚت  چھُ  دوٗرِ  وُچھِتھ  تتھ  سیکہِ  آب  خیال  کران،  توپتہٕ  چھُ  تتھ  کُن  دوران،  تااینکہ  ییٚلہِ  سُہ  تتھ  خیٲلی  آبس  پٮ۪ٹھ  واتان  چھُ،  سُھ  چھُنہٕ  آبس  لبان  کِہِنۍ،  أمِس  چھُ  جسمٲنی  و  روحٲنی  صڈمہٕ  واتان  تہٕ  یہِ  چھُ  أتۍ  تھٕے  تریشہ  تریشہِ  کران  مَران۔  بلکہ  چھُ  یہِ  لبان  خداے  سٕندِس  حکمس  تتھ  جایہِ  یعنی  مرنہٕ  کِس  حکمس۔  پس  چھُ  اللہ  تعالیٰ  أمۍ  سٕنزِ  عمرِ  ہُنٛد  حساب  پوٗرٕ  کران  یعنی  یہِ  چھُ  ختم  سپدان۔  اللہ  تعالیٰ  چھُ  جلد  حساب  مۅکلاوان۔  

Transliteration:
  Wa<b>a</b>lla<u>th</u>eena kafaroo aAAm<u>a</u>luhum kasar<u>a</u>bin biqeeAAatin ya<u>h</u>sabuhu a<b>l</b><i><u>thth</u></i>am<u>a</u>nu m<u>a</u>an <u>h</u>att<u>a</u> i<u>tha</u> j<u>a</u>ahu lam yajidhu shayan wawajada All<u>a</u>ha AAindahu fawaff<u>a</u>hu <u>h</u>is<u>a</u>bahu wa<b>A</b>ll<u>a</u>hu sareeAAu al<u>h</u>is<u>a</u>b<b>i</b>


Maududi:
  یا  چھےٚ  تٔمۍ  سٕنز  مِثال  تِژٕھے  زنتہٕ  أکِس  سٔنِس  سمندرس  منٛز  انہِ  گوٚٹ  زِ  پٮ۪ٹھہٕ  چھےٚ  اکھ  لہر  کھٔسِتھ،  تتھ  پٮ۪ٹھ  چھےٚ  بیاکھ  کھٔسِتھ،  تہٕ  تتھ  پٮ۪ٹھ  چُھ  اوٚبر،  انہِ  گٔٹِس  پٮ۪ٹھ  چُھ  انہِ  گوٚٹ  مُسلّط،  انسان  اگر  پنُن  اتھہٕ  کڑِ،  تتھ  تہِ  ہیٚکہِ  نہٕ  وُچِھتھ،  ییٚمِس  اللہ  تعالیٰ  نوٗر  بخشہٕ  نہٕ،  تس  خٲطرٕ  چُھنہٕ  پتہٕ  کانٛہہ  نوٗر۔

Jalandhary:
  دوٚیِمہِ  قسمہٕ  کیٚن  کٲفرن  ہٕںز  مثال  چھےٚ  تِمن  اَنہِ  گٹیٚن  ہٕنز  یِم  سنیٚن  سمندرن  منٛز  آسن،  یِمن  پٮ۪ٹھ  وَلنہٕ  یِیہِ  اَکھ  موج ﴿لہر﴾  تتھ  پٮ۪ٹھ  آسہِ  بیاکھ  موج ﴿لہر﴾  تَمہِ  پٮ۪ٹھہٕ  کنہِ  آسہِ  اوٚبُر  تہِ۔  اَمی  آسن  جمع  گٲمژٕہ  واریاہ  اَنہِ  گٹہٕ  اَکھ  أکِس  پٮ۪ٹھ،  ہرگاہ  اَتھ  حالس  منٛزشخص  تِمن  اَنہِ  گٹن  منٛز  سمندر  کِس  ژٔکِس  تل  پَنُں  اَتھہٕ  نیبر  کڈِ،  سُہ  ہیٚیہِ  وُچھُن  سُہ  ہیٚکہِ  نہٕ  تتھ  پننِس  اَتھس  تہِ  وُچھِتھ،  تیٖژ  آسہِ  اَنہِ  گٹہٕ،  بیٚیہِ  ییٚمِس  نہٕ  اللہ  تعالیٰ  پنُن  نورِ  ہدایت  عطا  کرِ  تس  ہیٚکہِ  نہٕ  بٔنِتھ  کینٛہہ  تہِ  نوٗر  تہٕ  روشنی۔

Transliteration:
  Aw ka<i><u>th</u></i>ulum<u>a</u>tin fee ba<u>h</u>rin lujjiyyin yaghsh<u>a</u>hu mawjun min fawqihi mawjun min fawqihi sa<u>ha</u>bun <i><u>th</u></i>ulum<u>a</u>tun baAA<u>d</u>uh<u>a</u> fawqa baAA<u>d</u>in i<u>tha</u> akhraja yadahu lam yakad yar<u>a</u>h<u>a</u> waman lam yajAAali All<u>a</u>hu lahu nooran fam<u>a</u> lahu min noor<b>in</b>


Maududi:
  کیا  توٚہۍ  چِھو  نا  وُچھان  زِ  اللہ  تعالیٰ  سٕںز  تسبیح  چِھ  کران  تِم  سٲری  یِم  آسمانن  تہٕ  زمینس  منٛز  چِھ،  تہٕ  تِم  پرندہ  یِم  پکھہٕ  وہرٲوِتھ  وُڈان  چِھ؟  پرٛتھ  اکھ  چُھ  پننہِ  نمازِ  تہٕ  تسبیح  ہُند  طریقہٕ  زانان۔  تہٕ  یِم  سٲری  یِکینژھاہ  کران  چِھ،  اللہ  تعالیٰ  چُھ  تمہِ  نِشہِ  با  خبر  روزان۔

Jalandhary:
  کیا  ژےٚ  وُچھُتھ  نا،  ژےٚ  سپدُے  نا  معلوم  اے  انسانہِ  کہ  بے  شک  اللہ  تعالیٰ  ہس  چھِ  بپاٲکی  یاد  کران  تِم  سٲری  مخلوق  یِم  آسمانن  تہٕ  زمینن  منٛز  چھِ،  بیٚیہِ  وُڈٕوُنۍ  جانور،  یِم  پننہِ  پکھہٕ  مُژرٲوِتھ  چھِ  وُڈان  تہٕ  پھیران۔  یہِ  چھےٚ  وجود  صانَعِس  پٮ۪ٹھ  عجیب  دلیلاہ  کیازِ  تِمن  جانورن  ہٕندین  جسمن  ہٕندِ  ثقلہ  کہ  واجود  چھِ  تِم  ہواہس  پٮ۪ٹھ  معلق  روٗزِتھ  اورٕہ  یور  پھیران۔  پرتھ  أکِس  تِمَو  جانورو  اندرٕہ  چھےٚ  پنٕنۍ  نٮ۪ماز  تہٕ  دعا،  پنُن  پنُن  تسبیح  تہٕ  وظیفہ  الہامِ  خدایی  سٍتۍ  معلوم۔  باوجودآں  چھِ  کینٛہہ  لوٗکھ  خداے  سٕندِس  توحیدس  انکار  کران۔  اللہ  تعالیٰ  چھُ  پوٗرٕ  زانان  تِم  ساری  چیز  یِم  تِم  کران  چھِ،  سُہ  دِیہِ  تِمن  تتھ  انکارو  اعتراضس  پٮ۪ٹھ  پوٗرٕ  سزا۔

Transliteration:
  Alam tara anna All<u>a</u>ha yusabbi<u>h</u>u lahu man fee a<b>l</b>ssam<u>a</u>w<u>a</u>ti wa<b>a</b>lar<u>d</u>i wa<b>al</b><u>tt</u>ayru <u>sa</u>ff<u>a</u>tin kullun qad AAalima <u>s</u>al<u>a</u>tahu watasbee<u>h</u>ahu wa<b>A</b>ll<u>a</u>hu AAaleemun bim<u>a</u> yafAAaloon<b>a</b>


Maududi:
  آسمانن  تہٕ  زمینٕچ  بادشٲہی  چھےٚ  اللہ  تعالیٰ  سٕندی  خٲطرٕ،  تہٕ  تٔمۍ  سٕے  کُن  چُھ  سارِنٕے  پھیرُن۔

Jalandhary:
  اللہ  تعالیٰ  سٕنزٕے  چھےٚ  بادشاہت  تہٕ  حکومت  آسمانن  تہٕ  زمینن  منز،  اَز  تہِ  بیٚیہِ  برونٹھ  تہِ  سارِنٕے  چھُ  پتو  لاکہ  واتُن  تس  نِشہِ،  سُہ  دِیہِ  سارِنٕے  پننین  کامین  ہٕنز  موٚزوٗرۍ۔

Transliteration:
  Walill<u>a</u>hi mulku a<b>l</b>ssam<u>a</u>w<u>a</u>ti wa<b>a</b>lar<u>d</u>i wail<u>a</u> All<u>a</u>hi alma<u>s</u>eer<b>u</b>


Maududi:
  کیا  توٚہۍ  چِھو  نا  وُچھان  زِ  اللہ  تعالیٰ  چُھ  اوٚبرس  وارٕ  وارٕ  پکناوان،  پتہٕ  چُھ  امہِ  کیٚن  ٹُکرن  پانہٕ  وٲنۍ  رلاوان،  پتہٕ  چُھ  یہِ  سۅمبرِتھ  اکھ  گوٚن  اوٚبُر  بناوان۔  ﴿یعی  تہہ  بہ  تہہ  چُھس  تھاوان﴾،  پتہٕ  چِھو  توٚہۍ  وُچھان  زِ  امہِ  کہ  خولہٕ  منٛزٕ  چِھ  روٗدٕ  قطرٕ  پیٚوان،  تہٕ  سُہ  چُھ  آسمان  پٮ۪ٹھہٕ،  تِمن  پہاڑن  ہٕندِ  بدولتہٕ  یِم  اتھ  منٛز  بُلند  چِھ،  ڈوٹھ  تراوان  ﴿امہِ  نِشہِ  ہیٚکہِ  مُراد  ٲسِتھ  سردی  سٍتۍ  لٔگِتھ  گوٚمُت  اوٚبُر  تہِ  یتھ  مجازاً  آسمانٕکۍ  پہاڑ  آسہِ  وَننہٕ  آمُت،  تہٕ  زمینٕکۍ  پہاڑ  تہِ  ہیٚکن  ٲسِتھ  یِم  آسمانس  منٛز  بُلند  چِھ،  یِہندٮ۪ن  تھنگیٚن  پٮ۪ٹھ  لٔگِتھ  گٔمتہِ  شیٖن  کہ  اثرٕ  سٍتۍ  ہوا  چُھ  گژھان  کُنہِ  کُنہِ  ساعتہٕ  تیوٗتاہ  سرد  زِ  اوٚبرس  منٛز  چُھ  انجماد  پٲدٕ  ہیٚوان  سپدُن،  تہٕ  ڈوٹھ  چہِ  شکلہِ  منٛز  چُھ  روٗد  ہیٚوان  پیوٚن﴾،  پتہٕ  یس  یژھان  چُھ  تس  چُھ  امہِ  سٍتۍ  نقصان  واتناوان،  تہٕ  یس  یژھان  چُھ  تس  چُھ  اَمہِ  نِشہِ  بچاوان،  تٔمۍ  سٕنزِ  وُزملہِ  ہٕنٛز  چمک  چھےٚ  أچھن  اَنہِ  گوٚٹ  کران۔

Jalandhary:
  کیا  ژےٚ  چھے  نا  خبر  کہ  بے  شک  اللہ  تعالیٰ  چھُ  پکناوان  اوٚبرس،  توپتہٕ  چھُ  مِلناوان  تتھ  اَکھ  أکِس  سٍتۍ،  واریاہ  ہن  ژرٛٹیٚن  چھُ  کُنُے  کران،  توپتہٕ  چھُ  تتھ  اَکھ  أکِس  پٮ۪ٹھ  تھاوان،  أتی  چھُکھ  ژٕہ  وُچھان  روٗد  نیران  تَمہِ  أندرٕہ۔  بیٚیہِ  چھُ  اللہ  تعالیٰ  والان  اوٚبرٕ  منٛزٕ  تَمہِ  کیو  تِمَو  بڈیٚو  حصو  منٛزٕ  یِم  کۅہ  ہی  چھِ  ڈوٹھ،  توپتہٕ  چھُ  سُہ  ڈوٹھ  تراوان  کٲنسہِ  ہٕندِس  زُوس  پٮ۪ٹھ  یا  زراعتس  پٮ۪ٹھ  یا  باغس  پٮ۪ٹھ  یَس  سُہ  یژھان  چھُ،  کٲنسہِ  چھُ  بچراوان  تَمہِ  ڈۅٹھہٕ  نِشہِ،  تس  شخصہٕ  سُند  زُو،  زراعت  تہٕ  باغ  چھُ  محفوظ  روزان،  یِتہِ  یَسُند  سُہ  یژھان  چھُ۔  تمہِ  اوٚبرٕ  منٛزٕ  چھےٚ  نیران  تِژٕھی  وُزملاہ  کہ  قریب  چھُ  سپدان  تِمن  وُزملن  ہُنٛد  گاش  مانیہ  أچھن  ہٕندِس  گاشس۔  کیاہ  قدرت  وولاہ  چھُ،  آبہٕ  منٛزٕ  چھُ  نارٕہ  وُزملہٕ  کڈان۔

Transliteration:
  Alam tara anna All<u>a</u>ha yuzjee sa<u>ha</u>ban thumma yuallifu baynahu thumma yajAAaluhu ruk<u>a</u>man fatar<u>a</u> alwadqa yakhruju min khil<u>a</u>lihi wayunazzilu mina a<b>l</b>ssam<u>a</u>i min jib<u>a</u>lin feeh<u>a</u> min baradin fayu<u>s</u>eebu bihi man yash<u>a</u>o waya<u>s</u>rifuhu AAan man yash<u>a</u>o yak<u>a</u>du san<u>a</u> barqihi ya<u>th</u>habu bi<b>a</b>lab<u>sa</u>r<b>i</b>


Maududi:
  رٲژ  ہُند  تہٕ  دۅہُک  اُلٹ  پھیر  چُھ  سُے  کران۔  اتھ  منٛز  چُھ  اکھ  سبق  أچھ  والیٚن  ﴿عقلمندن﴾  خٲطرٕ۔

Jalandhary:
  اللہ  تعالیٰ  ہٕے  چھُ  پھِران  تہٕ  بدلاوان  دۅہس  تہٕ  راتس۔  بے  شک  اَتھ  رات  کِس  یِنَس  گژھنس  اندر  چھُ  عبرت  تہٕ  قدرت  چہ  بجہِ  دلیلہٕ  عقلہِ  والین  ہٕندِ  خٲطرٕ۔

Transliteration:
  Yuqallibu All<u>a</u>hu allayla wa<b>al</b>nnah<u>a</u>ra inna fee <u>tha</u>lika laAAibratan liolee alab<u>sa</u>r<b>i</b>


Maududi:
  تہٕ  خُداین  کوٚر  پرٛتھ  جانور  اکہِ  قٕسمٕکہ  آبہٕ  نِشہِ  پٲدٕ،  کانٛہہ  چُھ  یِمَو  منٛزٕ  یٔڈ  کھۅکھشہِ  پکان،  تہٕ  کانٛہہ  چُھ  دۅن  زنگن  پٮ۪ٹھ،  تہٕ  کانٛہہ  چُھ  ژۅن  زنگن  پٮ۪ٹھ،  یِکینژھاہ  سُہ  یژھان  چُھ  تہِ  چھُ  پٲدٕ  کران،  سُہ  چھُ  پرتھ  چیزس  پٮ۪ٹھ  قدرت  تھاوان۔

Jalandhary:
  بیٚیہِ  اللہ  تعالیٰ  ہن  پٲدٕھ  کوٚرمُت  پرتھ  حرکت  کروُنا  آبہٕ  نِشہِ،  تِمَو  اندرٕہ  چھِ  بعض  یِم  پکان  چھِ  پننہِ  یٔڈ  سٍتۍ،  بیٚیہِ  چھِ  تِمو  اندرٕہ  بعض  یِم  پکان  چھِ  ژورَو  کھۅرو  سٍتۍ۔  اللہ  تعالیٰ  چھُ  پٲدٕہ  کران  یہِ  یژھان  چھُ۔  پٔزِپٲٹھۍ  اللہ  تعالیٰ  چھُ  پرتھ  چیزاہ  پٲدٕہ  کرنس  پٮ۪ٹھ  قدرت  وول۔

Transliteration:
  Wa<b>A</b>ll<u>a</u>hu khalaqa kulla d<u>a</u>bbatin min m<u>a</u>in faminhum man yamshee AAal<u>a</u> ba<u>t</u>nihi waminhum man yamshee AAal<u>a</u> rijlayni waminhum man yamshee AAal<u>a</u> arbaAAin yakhluqu All<u>a</u>hu m<u>a</u> yash<u>a</u>o inna All<u>a</u>ha AAal<u>a</u> kulli shayin qadeer<b>un</b>


Maududi:
  اسہِ  چِھ  صاف  صاف  حقیقت  ونَن  وٲلۍ  آیات  نٲزِل  کٔرِمٕتۍ،  برونٛہہ  کُن  چُھ  اللہ  تعالیٰ  ہٕے  صراطِ  مُستقیمس  کُن  ہدایت  دِوان  یس  یژھان  چُھ  تس۔

Jalandhary:
  پٔزِپٲٹھۍ  اَسہِ  کٔرۍ  نٲزل  تِم  آیات  یِم  سورُے  نٔنِراوٕوُنۍ  چھِ  مگر  اللہ  تعالیٰ  یِمنٕے  یژھان  چھُ  تِمنٕے  چھُ  وتھ  ہاوان  راہِ  راستس  کُن۔

Transliteration:
  Laqad anzaln<u>a</u> <u>a</u>y<u>a</u>tin mubayyin<u>a</u>tin wa<b>A</b>ll<u>a</u>hu yahdee man yash<u>a</u>o il<u>a</u> <u>s</u>ir<u>at</u>in mustaqeem<b>in</b>


Maududi:
  یِم  لُکھ  چِھ  ونان  زِ  اسہِ  اوٚن  ایمان  خُدایس  تہٕ  رسولس  صلی  اللہ  علیہ و سلمس  پٮ۪ٹھ،  تہٕ  اسہِ  کٔر  اطاعت  قبول،  مگر  امہِ  پتہٕ  چُھ  یِمو  منٛزٕ  اکھ  دوٚر  ﴿اطاعتہٕ  نِشہِ﴾  بُتھ  پھِران،  یِتھۍ  لُکھ  چِھنہٕ  ہرگز  مومن۔

Jalandhary:
  بیٚیہِ  چھِ  ونان  منافق  لوٗکھ  اَسہِ  کٔرپژھ  خدایس  بیٚیہِ  پیغمبرِ  خدایس،  بیٚیہِ  مون  اَسہِ  تِہُند  حکم  دِلہٕ  سٍتۍ  مگر  توپتہٕ  چھےٚ  تِمَو  اندرٕہ  اَکھ  جماعتھاہ  بُتھ  پھِران  روگردٲنی  کران  خدا  و  رسول  سٕندِس  حکمس،  چھِنہٕ  تِم  لوٗکھ  باایمان۔

Transliteration:
  Wayaqooloona <u>a</u>mann<u>a</u> bi<b>A</b>ll<u>a</u>hi wabi<b>al</b>rrasooli waa<u>t</u>aAAn<u>a</u> thumma yatawall<u>a</u> fareequn minhum min baAAdi <u>tha</u>lika wam<u>a</u> ol<u>a</u>ika bi<b>a</b>lmumineen<b>a</b>


Maududi:
  ییٚلہِ  تِمن  ناد  چُھ  یِوان  دِنہٕ  خُدایس  تہٕ  رسولس  ﴿صلی  اللہ  علیہ و سلمس﴾  کُن،  تاکہ  رسول  صلی  اللہ  علیہ و سلم  کرِ  تِہندِ  مقدِمُک  فٲصلہٕ،  تیٚلہِ  چُھ  تِمو  منٛزٕ  اکھ  فریق  پوٚت  ہیٚوان۔

Jalandhary:
  بیٚیہِ  ییٚلہِ  تِمن  ناد  چھُ  یِوان  دِنہٕ  خدایس  تہٕ  تِہِندِس  پیغمبرس  کُن  یُتھ  تِم  فٲصلہ  کرن  تِمن  منٛز۔  أتی  چھےٚ  اَکھ  جماعتھاہ  تِمَو  اندرٕہ  بُتھ  پھِران  تِہِندِ  حکمہٕ  نِشہِ۔

Transliteration:
  Wai<u>tha</u> duAAoo il<u>a</u> All<u>a</u>hi warasoolihi liya<u>h</u>kuma baynahum i<u>tha</u> fareequn minhum muAAri<u>d</u>oon<b>a</b>


Transliteration: Wain yakun lahumu al<u>h</u>aqqu yatoo ilayhi mu<u>th</u>AAineen<b>a</b>
Maududi:
  البتہ  اگر  حق  تِہندِس  موافقتس  منٛز  آسہِ  تیٚلہِ  چِھ  رسولس  صلی  اللہ  علیہ و سلمس  نِشہِ  بٕڈ  اطاعت  گزار  بٔنِتھ  یِوان۔

Jalandhary:
  توپتہٕ  ہرگاہ  فٲصلہٕ  تِہِندِ  حقہٕ  آسِہا  تیٚلہِ  یِہن  نبی  کریم  صلی  اللہ  علیہ  وسلمس  نِشہِ  کٲر  نوٚمرٲوِتھ۔


Maududi:
  کیا  یِہِندٮ۪ن  دِلن  چھا  ﴿مُنافقتٕچ﴾  بیمٲرۍ  لٔجمٕژ؟  کِنہٕ  یِم  چِھ  شکس  منٛز؟  کِنہٕ  یِمن  چُھ  یہِ  خوف  زِ  اللہ  تعالیٰ  تہٕ  تٔمۍ  سُند  رسول  صلی  اللہ  علیہ و سلم  کرِ  یِمن  پٮ۪ٹھ  ظُلم؟  اصلی  کتھ  چھےٚ  یہِ  زِ  ظٲلِم  چِھ  یِم  لُکھ  پانہٕ۔

Jalandhary:
  یِمن  ما  چھےٚ  دِلن  منٛز  کانٛہہ  بیمٲریاہ  کِنہٕ  یِم  چھِ  شک  کران،  کِنہٕ  کھۅژان  چھِ  کہ  خدا  تہٕ  تِہُند  پیغمبر  ماکرِ  بے  انصٲفی،  تِم  کیازِ  کرہن  بے  انصٲفی  بلکہ  چھِ  تِمے  منافق،  سخت  ظٲلم  تہٕ  بے  انصاف۔

Transliteration:
  Afee quloobihim mara<u>d</u>un ami irt<u>a</u>boo am yakh<u>a</u>foona an ya<u>h</u>eefa All<u>a</u>hu AAalayhim warasooluhu bal ol<u>a</u>ika humu a<b>l</b><i><u>thth</u></i><u>a</u>limoon<b>a</b>


Maududi:
  ایمان  انن  والیٚن  ہٕنز  کٲم  چھےٚ  یہِ  زِ  ییٚلہِ  تِم  خُدایس  تہٕ  رسول  صلی  اللہ  علیہ و سلمس  کُن  بُلاونہٕ  یِن،  تاکہ  رسول  صلی  اللہ  علیہ و سلم  کرِ  تِہندِ  مقدِمُک  فٲصلہٕ،  تیٚلہِ  ؤنِن  تِم  اسہِ  بوٗز  تہٕ  کٔر  اطاعت،  یِتھۍ  ہوۍ  لُکھ  چِھ  فلاح  لبن  وٲلۍ۔

Jalandhary:
  باایمانن  ہُنٛد  قول  چھُنہٕ  ییٚمہِ  ساعتہٕ  تِمن  خدایس  تہٕ  تِہِندِس  پیغمبرس  کُن  تِمن  منٛز  فٲصلہٕ  کرنہٕ  خٲطرٕ  ناد  چھُ  یِوان  دِنہٕ  مگر  یی  زِ  تِم  چھِ  ونان  بخوشی  بوٗز  اَسہِ  حکم  تُہُند،  مون  اَسہِ  فٲصلہ  تُہُند۔  تِمے  چھِ  کامیاب  تہٕ  رستگار  سپدٕوُنۍ،  اَسہِ  نِشہِ  چھُ  قٲعدہ  کلیہ  کہ۔

Transliteration:
  Innam<u>a</u> k<u>a</u>na qawla almumineena i<u>tha</u> duAAoo il<u>a</u> All<u>a</u>hi warasoolihi liya<u>h</u>kuma baynahum an yaqooloo samiAAn<u>a</u> waa<u>t</u>aAAn<u>a</u> waol<u>a</u>ika humu almufli<u>h</u>oon<b>a</b>


Maududi:
  تہٕ  یِم  خُدایس  تہٕ  رسولؐ  سٕنز  فرماںبردٲری  کرن،  تہٕ  خُدایس  کھۅژن  تہٕ  تٔمۍ  سٕنزِ  نافرمٲنی  نِشہِ  بچن۔  تِمے  لُکھ  چِھ  کامیاب۔

Jalandhary:
  بیٚیہِ  یُس  حکم  مانہِ  خداے  سُنٛد  بیٚیہِ  تِہِندِس  پیغمبر  سُند،  بیٚیہِ  کھۅژِ  خدایس  بیٚیہِ  بچہِ  تِہِندِ  مخالفت  نِشہِ،  پس  تِمے  لوٗکھ  چھِ  مطلبس  تہٕ  مُرادس  واتہٕ  وُنۍ۔

Transliteration:
  Waman yu<u>t</u>iAAi All<u>a</u>ha warasoolahu wayakhsha All<u>a</u>ha wayattaqhi faol<u>a</u>ika humu alf<u>a</u>izoon<b>a</b>


Maududi:
  یِم  ﴿مُنافق﴾  چِھ  اللہ  تعالیٰ  سٕندِ  ناوٕکۍ  سخت  قسم  کھیٚتھ  ونان  زِ،  توٚہۍ  دِیِو  حُکم  أسۍ  نیرو  گھرو  منٛزٕ۔  یِمن  ؤنِو،  قسم  مَہ  کھیٚیِو،  تُہندِ  اطاعتُک  حال  چُھ  پے،  تُہٕندیو  کرتوٗتَو  نِشہِ  چُھنہٕ  اللہ  تعالیٰ  بے  خبر۔

Jalandhary:
  بیٚیہِ  چھِ  منافق  زوردار  قسم  ہٲوِتھ  خداے  سُند  ونان  کہ  ہرگاہ  توٚہۍ  اَسہِ  حکم  کٔرِو  گھرو  بار  منٛزٕہ  نیرنُک،  ضرور  کرو  أسۍ  تتھ  حکمس  تعمیل،  گھرو  بار  ترٲوِتھ  نیرو۔  توٚہۍ  فرمٲوِیوٗکھ  اے  منافقو  قسم  مَہ  ہٲوِو،  اَسہِ  چھےٚ  تُہٕنزِ  فرماں بردٲری  ہٕنز  حقیقت  معلوٗمٕے۔  پٔزِپٲٹھۍ  اللہ  تعالیٰ  چھُ  پوٗرٕ  زانان  تہِ  سورُے  یہِ  توٚہۍ  کران  چھِو۔

Transliteration:
  Waaqsamoo bi<b>A</b>ll<u>a</u>hi jahda aym<u>a</u>nihim lain amartahum layakhrujunna qul l<u>a</u> tuqsimoo <u>ta</u>AAatun maAAroofatun inna All<u>a</u>ha khabeerun bim<u>a</u> taAAmaloon<b>a</b>


Maududi:
  ؤنِو،  اللہ  تعالیٰ  سٕندۍ  اطاعت  گزار  بٔنِو  تہٕ  رسولؐ  سٕندِ  فرمانٕکۍ  تٲبع  روٗزِو  بٔنِتھ۔  البتہ  اگر  توٚہۍ  پوٚت  پھیٖرِو،  تیٚلہِ  زٲنِو  ٹھیک  پٲٹھۍ  زِ  رسول  صلی  اللہ  علیہ و سلمس  ییٚمہِ  فرضُک  بار  چُھ  تراونہٕ  آمُت،  تمِیُک  ذمہ  دار  چھُ  سُہ،  تہٕ  تۅہیہِ  پٮ۪ٹھ  ییٚمہِ  فرضُک  بار  چھُ  تراونہٕ  آمُت  تمِکۍ  ذمہ  دار  چِھو  توٚہۍ،  تٔمۍ  سٕنز  اطاعت  اگر  کٔرِو،  تیٚلہِ  لٔبِو  خۅد  پننہِ  خٲطرٕ  ہدایت،  نَتہٕ  چَھنہٕ  رسول  صلی  اللہ  علیہ و سلم  سٕنز  ذمہٕ  دٲری  امہِ  کھۅتہٕ  زیادہ  کینٛہہ  زِ  صاف  صاف  واتناوِ  حُکم۔

Jalandhary:
  توٚہۍ  فرمٲوِیوٗکھ  یا  رسول  اللہ  صلی  اللہ  علیہ  و سلم  کتھو  سٍتۍ  وَسہِ  نہٕ  نکھہٕ  کینٛہہ  تہِ۔  فرماں بردٲری  کٔرِو  خداے  سٕنز،  بیٚیہِ  کٔرِو  فرمانبردٲری  پیغمبرِ  خداے  سٕںز۔  پس  ہرگاہ  تِمَو  منافقو  روگردٲنی  کٔر،  پس  چھُنہٕ  پیغمبرس  تمُیک  کانٛہہ  ضریٚر،  کیازِ  تِمن  چھُنہٕ  مَٹہِ  تبلیغ  کرُن  ییٚمُیک  بار  تِمن  پٮ۪ٹھ  کھارنہٕ  آمُت  چھُ۔  وۅنۍ  اگر  توٚہۍ  أمِس  پیغمبرِ  برحق  سٕنز  فرماں بردٲری  کٔرِو  تیٚلہِ  لٔبِو  توٚہۍ  ہدایتٕچ  وَتھ۔  بیٚیہِ  چھُنہٕ  پیغمبرس  پٮ۪ٹھ  مَٹہِ  مگر  خداے  سٕندۍ  حکم  صاف  صاف  تہٕ  نٔنِرٲوِتھ  لوٗکن  واتناوُنۍ۔

Transliteration:
  Qul a<u>t</u>eeAAoo All<u>a</u>ha waa<u>t</u>eeAAoo a<b>l</b>rrasoola fain tawallaw fainnam<u>a</u> AAalayhi m<u>a</u> <u>h</u>ummila waAAalaykum m<u>a</u> <u>h</u>ummiltum wain tu<u>t</u>eeAAoohu tahtadoo wam<u>a</u> AAal<u>a</u> a<b>l</b>rrasooli ill<u>a</u> albal<u>a</u>ghu almubeen<b>a</b>


Maududi:
  خُداین  چُھ  وعدہ  فرموومُت  تۅہیہِ  منٛزٕ  تِمن  لُکن  سٍتۍ  یِم  ایمان  انن  تہٕ  نیک  عمل  کرن،  زِ  سُہ  بناوِ  تِمن  تِتھے  پٲٹھۍ  زمینس  منٛز  خلیفہٕ،  یِتھہٕ  پٲٹھۍ  تِمن  برونٹھِم  گُزریمٕتۍ  لُکھ  بنٲوِمٕتۍ  چِھن،  تِہندِ  خٲطرٕ  کرِ  تِہُند  سُہ  دِین  مضبوط  بُنیادن  پٮ۪ٹھ  قٲیِم  یُس  خُداین  تِہندِس  حقس  منٛز  پسند  چُھ  کوٚرمُت،  تہٕ  تِہٕنز  ﴿موجودٕہ﴾  خوفٕچ  حالت  بدلاوِ  اَمہٕ  سٍتۍ،  بس  تِم  کٔرِن  میٲنۍ  بندگی  تہٕ  مےٚ  سٍتۍ  مَہ  کٔرِن  کٲنٛسہِ  شریک  ﴿کینژھو  لُکو  چُھ  اتھ  یہِ  معنی  سمجھمُت  زِ  یَس  کٲنٛسہِ  تہِ  دُنیا  ہس  منٛز  حکومت  چھےٚ  حٲصل  تس  چھےٚ  خلافت  حٲصل۔  حالانکہ  آیتس  منٛز  چُھ  ارشاد  یہِ  سپُدمُت  زِ  یِم  اہلِ  ایمان  آسن،  اللہ  تعالیٰ  دِیہِ  تِمن  خلافت﴾  تہٕ  یُس  امہِ  پتہٕ  کُفر  کرِ  ﴿اتھ  ہیٚکہِ  یہِ  معنی  تہِ  ٲسِتھ  زِ  خلافت  حٲصل  گٔژِھتھ  کرِ  ناشُکری،  تہٕ  یِتہِ  ہیٚکیٚس  ٲسِتھ  زِ  مُنافقانہٕ  رٔوِش  کرِ  اختیار  زِ  بظٲہر  آسہِ  مومن  تہٕ  درحقیقت  آسہِ  ایمان  نِشہِ  خٲلی۔﴾  تیٚلہِ  چِھ  یِتھی  لُکھ  فاسق۔

Jalandhary:
  اے  سارِوٕے  اُمتیو،  تۅہیہِ  اندرٕہ  یِم  ایمان  اَنن  تہٕ  رٕژٕ  کامہِ  کرن،  ہدایتٕچ  پوٗرٕ  پٲروی  کرن،  تِمن  چھُ  اللہ  تعالیٰ  وعدٕہ  فرماوان  کہ  اَمہِ  اتباع  کہ  برکتہٕ  کرِ  سُہ  تِمن  زمینس  اندر  حکومت  تہٕ  سلطنت  عطا۔  یِتھہٕ  پٲٹھۍ  تِمن  برونٹھ  اہلِ  ہدایت  لوٗکن  عطا  کٔرمٕژ  ٲسٕن۔  یہِ  حکومت  تہٕ  سلطنت  دِنہٕ  اندرٕہ  چھُ  مقصود  کہ  یُس  دین  اللہ  تعالیٰ  ہن  تُہٕندِ  خٲطرٕ  پسند  کوٚر  تتھ  دِیہِ  قوت  تُہٕندِ  ٲخرت  کہ  نفع  خٲطرٕ  یُتھ  تۅہیہِ  پٮ۪ٹھ  کٲمل  رحم  کرنہٕ  یِیہِ۔  بیٚیہِ  بدلاوِ  ضرور  تُہُند  خوف  تہٕ  بدامنی  امن  و  اَمانس  سٍتۍ،  بشرطیکہ  ایمان  سان  کرن  میٲنۍ  عبادت،  شریک  ٹھٔہراونم  نہٕ  کانٛہہ  چیزاہ  کُنہِ  چیزس  اندر،  یعنی  نہ  کرن  شرک  جلی  نہ  کرن  شرک  خفی  یعنی  ریاء۔  وۅنۍ  یُس  اَکھاہ  یِمَو  وعدو  تہٕ  احسانو  پتہٕ  تہِ  کفرانِ  نعمت  کرِ،  تِمے  لوٗکھ  چھِ  فاسق  تہٕ  نافرمان۔

Transliteration:
  WaAAada All<u>a</u>hu alla<u>th</u>eena <u>a</u>manoo minkum waAAamiloo a<b>l</b><u>ssa</u>li<u>ha</u>ti layastakhlifannahum fee alar<u>d</u>i kam<u>a</u> istakhlafa alla<u>th</u>eena min qablihim walayumakkinanna lahum deenahumu alla<u>th</u>ee irta<u>da</u> lahum walayubaddilannahum min baAAdi khawfihim amnan yaAAbudoonanee l<u>a</u> yushrikoona bee shayan waman kafara baAAda <u>tha</u>lika faol<u>a</u>ika humu alf<u>a</u>siqoon<b>a</b>


Maududi:
  نماز  کٔرِو  قٲیِم،  زکوٰۃ  دِیِو،  بیٚیہِ  کٔرِو  رسولؐ  سٕنز  اطاعت،  امید  چھےٚ  زِ  تۅہیہِ  پٮ۪ٹھ  یِیہِ  رحم  کرنہٕ۔

Jalandhary:
  اے  مسلمانو  تۅہیہِ  ییٚلہِ  معلوم  سَپُد  ایمان  و  عملِ  صالحُک  کیا  نتیجہ  چھُ،  لہٰذا  پَزِ  تۅہیہِ  پابندی  سان  نٮ۪ماز  پرٕنۍ،  مالٕچ  زکوٰۃہ  ادا  کرٕنۍ  بیٚیہِ  باقی  احکامن  اندر  تہِ  حکم  مانُن  پیغمبرِ  برحق  سُند  یُتھ  تۅہیہِ  پٮ۪ٹھ  رحم  یِیہِ  کرنہٕ۔

Transliteration:
  Waaqeemoo a<b>l</b><u>ss</u>al<u>a</u>ta wa<u>a</u>too a<b>l</b>zzak<u>a</u>ta waa<u>t</u>eeAAoo a<b>l</b>rrasoola laAAallakum tur<u>h</u>amoon<b>a</b>


Maududi:
  یِم  لُکھ  کُفر  چِھ  کران  تِمن  متعلق  مَہ  روٗزِو  اَتھ  غلط  فہمی  منٛز  زِ  تِم  کرن  خُدایس  زمینس  منٛز  عٲجز،  تِہُند  ٹھکانہٕ  چُھ  دوزخ  تہٕ  سُہ  چُھ  سٮ۪ٹھہٕے  بُرٕ  ٹِھکانہٕ۔

Jalandhary:
  اے  مخٲطب  ژٕہ  مَہ  کرخیال  کہ  کٲفر  کیا  ہیکن  اَسہِ  عٲجز  کٔرِتھ  تہٕ  ہارنٲوِتھ  زمینس  منٛز  کُنہِ  طرفس  کُن  ژٔلِتھ  تہٕ  سانہِ  قہرٕہ  نِشہِ  کیا  ہیٚکن  تِم  بٔچِتھ،  بلکہ  ہارَن  تِمے،  بیٚیہِ  سپدن  تِم  مغلوب  تہٕ  مقہوٗر  ٲخرتس  اندر  چھےٚ  تِہٕنز  جاے  نارِ  جہنم۔  سۅ  چھےٚ  سٮ۪ٹھاہ  یچھ  جاے  یوٚت  تِم  واتن۔

Transliteration:
  L<u>a</u> ta<u>h</u>sabanna alla<u>th</u>eena kafaroo muAAjizeena fee alar<u>d</u>i wamaw<u>a</u>humu a<b>l</b>nn<u>a</u>ru walabisa alma<u>s</u>eer<b>u</b>


Maududi:
  اے  لُکو  یِمو  ایمان  چُھو  اوٚنمُت،  لٲزِم  چُھ  زِ  تُہنزٕ  لونڈی  غلام  تہٕ  تُہندۍ  تِم  شُرۍ  یِم  وُنہِ  عقلہِ  ہٕندِس  حدس  تام  چِھنہٕ  وٲتمٕتۍ،  ترٮ۪ن  وقتن  یِیِن  تۅہیہِ  نِشہِ  اجازت  ہیٚتھ،  صبح  نمازِ  برونٛہہ،  تہٕ  دُپہرس  ییٚلہِ  توٚہۍ  پلو  چِھو  کٔڑِتھ  تھاوان،  بیٚیہِ  عشاء  نمازِ  پتہٕ،  یِم  ترےٚ  وقت  چِھ  تُہندِ  خٲطرٕ  پردٕکۍ  وقت۔  یِمو  پتہٕ  اگر  تِم  بِلا  اجازت  یِن،  تیٚلہِ  نہ  چُھ  تۅہیہِ  پٮ۪ٹھ  کانٛہہ  گناہ،  نہ  چُھ  تِمن  پٮ۪ٹھ۔  تۅہیہِ  چُھو  اکھ  أکِس  نِشہِ  گرِگرِ  یُنُے  آسان،  یِتھہٕ  پٲٹھۍ  چُھ  اللہ  تعالیٰ  تُہندِ  خٲطرٕ  پننیٚن  احکامن  ہٕنز  وضاحت  کران،  تہٕ  سُہ  چُھ  زانن  وول  تہٕ  حکمت  وول۔

Jalandhary:
  اے  باایمانو،  تۅہیہِ  نِشہِ  یِنہٕ  خٲطرٕ  ٲسِن  اجازت  ہیوان  تُہُندۍ  نوکر  تہٕ  غلام  بیٚیہِ  یِم  نہٕ  بالغ  آسن  وُنہِ  سپٕدۍ  مٕتۍ  تُہٕندیو  لوٗکو  اندرٕہ  تریٚن  وقتن۔  اَکھ  صبح  نٮ۪مازِ  برونٹھ،  بیٚیہِ  دُپہرس  ییٚلہِ  توٚہۍ  گرمہٕ  سببہٕ  پلو  ٲسِو  کڈان  بیٚیہِ  خفتن  نٮ۪مازِ  پتہٕ۔  یِم  چھِ  ترےٚ  وقت  تُہٕندِ  پرنٕکۍ  وقت،  یِمن  وقتن  چھِو  توٚہۍ  آرام  و  استراحت  کران۔  یِمن  وقتن  چھِو  توٚہۍ  بے  تکلفی  ہٕندِس  حالتس  منٛز  روزان،  لہٰذا  گچھں  پنٕنۍ  غلام  تہٕ  نابالغ  لۅکٕٹۍ  وارٕہ  بوزناوُنۍ  کہ  اطلاع  دِنہٕ  ورٲے  تہِ  اجازت  ہیٚنہٕ  ورٲے  گژِھہ  نہٕ  تُہُند  اَسہِ  نِشہِ  اَژُن۔  یِمَو  تریٚیو  وقتوپتہٕ  چھُنہٕ  نہ  تۅہیہِ  کانٛہہ  حرج،  نہ  چھُ  تِمن  کانٛہہ  حرج  بِلااجازت  تۅہیہِ  نِشہِ  یِنَس  اندر۔  تِم  چھِ  گرِ  گرِ  تۅہیہِ  نِشہِ  یِوُنۍ  گژھہ  وُنۍ۔  یِتھے  پٲٹھۍ  چھُ  اللہ  تعالیٰ  ویٚژھنٲوِتھ  تۅہیہِ  بیان  کران  احکام۔  کیازِ  اللہ  تعالیٰ  چھُ  بندن  ہٕنزٕ  سارے  کامہِ  زانہٕ  وُن،  سٮ۪ٹھاہ  حکمت  وول۔

Transliteration:
  Y<u>a</u> ayyuh<u>a</u> alla<u>th</u>eena <u>a</u>manoo liyasta<u>th</u>inkumu alla<u>th</u>eena malakat aym<u>a</u>nukum wa<b>a</b>lla<u>th</u>eena lam yablughoo al<u>h</u>uluma minkum thal<u>a</u>tha marr<u>a</u>tin min qabli <u>s</u>al<u>a</u>ti alfajri wa<u>h</u>eena ta<u>d</u>aAAoona thiy<u>a</u>bakum mina a<b>l</b><i><u>thth</u></i>aheerati wamin baAAdi <u>s</u>al<u>a</u>ti alAAish<u>a</u>i thal<u>a</u>thu AAawr<u>a</u>tin lakum laysa AAalaykum wal<u>a</u> AAalayhim jun<u>ah</u>un baAAdahunna <u>t</u>aww<u>a</u>foona AAalaykum baAA<u>d</u>ukum AAal<u>a</u> baAA<u>d</u>in ka<u>tha</u>lika yubayyinu All<u>a</u>hu lakumu al<u>a</u>y<u>a</u>ti wa<b>A</b>ll<u>a</u>hu AAaleemun <u>h</u>akeem<b>un</b>


Maududi:
  تہٕ  ییٚلہِ  تُہٕندۍ  شُرۍ  عقلہِ  ہٕندِس  حدس  تام  واتن،  تیٚلہِ  پزِ  زِ  تِتھے  پٲٹھۍ  ٲسِن  اجازت  ہیٚتھ  یِوان،  یِتھہٕ  پٲٹھۍ  تِہندۍ  بٔڈۍ  چِھ  اجازت  ہیٚوان  روٗدِمٕتۍ،  یِتھہٕ  پٲٹھۍ  چُھ  اللہ  تعالیٰ  پنٕنۍ  آیات  تۅہیہِ  برونٛہہ  کنہِ  کھولان،  تہٕ  سُہ  چُھ  زانن  وول  تہٕ  حکمت  وول۔

Jalandhary:
  بیٚیہِ  ییٚلہِ  تُہٕندۍ  لۅکٕٹۍ  بالغ  آسن  سپدان  پس  ٲسِن  تِم  تہِ  زنانن  نِشہِ  اژنہٕ  خٲطرٕ  اجازت  حاصل  کران  یِتھہٕ  پٲٹھۍ  تِمن  ہٕندۍ  زِٹھۍ  بالغ  مرد  اجازت  ہیوان  چھِ۔  یِتھے  پٲٹھۍ  چھُ  اللہ  تعالیٰ  ویژھہ  نٲوِتھ  پنٕنۍ  آیات  بیان  کران  توٚہۍ  اے  مسلمانو  !  اللہ  تعالیٰ  چھُ  زانہٕ  وُن  سٮ۪ٹھاہ  حکمت  وول۔

Transliteration:
  Wai<u>tha</u> balagha ala<u>t</u>f<u>a</u>lu minkumu al<u>h</u>uluma falyasta<u>th</u>inoo kam<u>a</u> ista<u>th</u>ana alla<u>th</u>eena min qablihim ka<u>tha</u>lika yubayyinu All<u>a</u>hu lakum <u>a</u>y<u>a</u>tihi wa<b>A</b>ll<u>a</u>hu AAaleemun <u>h</u>akeem<b>un</b>


Maududi:
  تہٕ  یِمہٕ  مستوٗراتہٕ  جوٲنی  نِشہِ  گُزریمژٕ  آسن،  نکاح  چہِ  امیدوار  آسن  نہٕ،  تِمہٕ  اگر  پننہِ  ژادرٕ  ؤلِتھ  تھاون،  تیٚلہِ  چُھنہٕ  تِمن  پٮ۪ٹھ  کانٛہہ  گناہ،  بشرطیکہ  زینتٕچ  نُمٲیش  کرن  واجِنہِ  آسن  نہٕ،  تاہم  ورتٲوِن  تِمہٕ  تہِ  حیادٲری،  تیٚلہِ  چُھ  تِہندِس  حقس  منٛز  رُت۔  تہٕ  اللہ  تعالیٰ  چُھ  سورُے  کینٛہہ  بوزان  تہٕ  زانان۔

Jalandhary:
  بیٚیہِ  بُجہِ  زنانہٕ  یِمن  نہٕ  نیتھرٕچ  تہٕ  پرٛسنٕچ  برانتھاہ  کینٛہہ  آسہِ۔  تِمن  چھُنہٕ  کانٛہہ  حرج  ہرگاہ  تِمہٕ  سترٕکۍ  پَلو  مثلاً  برقعہ  وغٲرٕہ  تُلِتھ  پکان  آسن  مگر  شرط  چھُ  کہ  ننِراوُنہِ  آسن  نہٕ  تِمہٕ  پَنُن  کانٛہہ  گہنہٕ،  بیٚیہِ  ہرگاہ  تِمہٕ  تَمہِ  نِشہِ  تہِ  پتھٕے  روزن،  تی  چھُ  تِہِندِ  خٲطرٕ  زیادٕہ  بہتر۔  اللہ  تعالیٰ  چھُ  سورُے  بوزوُن،  سورُے  زانہٕ  وُن۔

Transliteration:
  Wa<b>a</b>lqaw<u>a</u>AAidu mina a<b>l</b>nnis<u>a</u>i all<u>a</u>tee l<u>a</u> yarjoona nik<u>ah</u>an falaysa AAalayhinna jun<u>ah</u>un an ya<u>d</u>aAAna thiy<u>a</u>bahunna ghayra mutabarrij<u>a</u>tin bizeenatin waan yastaAAfifna khayrun lahunna wa<b>A</b>ll<u>a</u>hu sameeAAun AAaleem<b>un</b>


Maududi:
  کانٛہہ  حرج  چُھنہٕ  اگر  کانٛہہ  اوٚن  یا  لوٚنگ  یا  مریض  ﴿کٲنٛسہِ  ہٕندِ  گھرِ  کھیٚیہِ﴾  تہٕ  نہ  چُھ  تۅہیہِ  پٮ۪ٹھ  اتھ  منٛز  کانٛہہ  حرج  زِ  پننیٚن  گھرن  منٛز  کھیٚیِو،  یا  پننِس  مٲلِس  بُڈِبب  سٕندٮ۪ن  گھرن،  یا  پننیٚن  ماجن  نانیٚن  ہٕندٮ۪ن  گھرن،  یا  پننیٚن  باین  ہٕندٮ۪ن  گھرن،  یا  پننیٚن  بیٚنیٚن  ہٕندٮ۪ن  گھرن،  یا  پننیٚن  پیٚترن  ہٕندٮ۪ن  گھرن،  پننیٚن  پۅپھَن  ہٕندٮ۪ن  گھرن،  یا  پننین  مامن  ہٕندٮ۪ن  گھرن،  یا  پننیٚن  ماسن  ہٕندٮ۪ن  گھرن،  یا  تِمن  گھرن  یِہٕنزٕ  کُنزٕ  تُہنزِ  سپُردگی  منٛز  آسن،  یا  پننیٚن  دوستن  ہٕندٮ۪ن  گھرن،  اتھ  منٛز  تہِ  چُھنہٕ  کانٛہہ  حرج  زِ  توٚہۍ  لُکھ  کھیٚیہِ  تَو  یِکہٕ  وٹہٕ  یا  الگ  الگ،  البتہ  ییٚلہِ  گھرن  منٛز  ٲسِو  دٲخل  سپدان،  تیٚلہِ  ٲسِو  پننیٚن  لُکن  سلام  کران،  دعاے  خیر،  اللہ  تعالیٰ  سٕندِ  طرفہٕ  مقرر  فرماونہٕ  آمُت،  سٮ۪ٹھاہ  بابرکت  تہٕ  پٲکیزٕہ۔  یِتھہٕ  پٲٹھۍ  چُھ  اللہ  تعالیٰ  تۅہیہ  بروٛنہہ  کنہِ  آیات  بیان  کران،  توقع  چُھ  زِ  توٚہۍ  ہیٚیِو  گاٹہٕ  جارس  کٲم۔

Jalandhary:
  چھُنہٕ  أنِس  کانٛہہ  حرج  بیٚیہِ  نہ  لٔنگِس  کانٛہہ  حرج،  بیٚیہِ  نہ  بیمارس  کانٛہہ  حرج  کہ  تِم  کیا  کھیٚن  غذا  گاشدارن  سٍتۍ،  اَریٚن  انسانن  سٍتۍ،  تندرُستن  سٍتۍ،  بیٚیہِ  چھُنہٕ  تۅہیہِ  پانس  تہِ  کانٛہہ  حرج  ہرگاہ  توٚہۍ  کھیٚیِو  پننیو  گرو  منٛزٕ  یا  پننین  مالیٚن  ہٕندیٚن  گرن  منٛز،  یا  پننیو  ماجیو  ہٕندیٚو  گرو  منٛزٕہ،  یاپننین  باین  ہٕندیٚو  گرو  منٛزٕ،  یاپننین  بیٚنیٚن  ہٕندیٚو  گرو  منٛزٕ،  یا  پننین  پیترن  ہٕندیٚو  گرو  منٛزٕ،  یا  پننین  پۅپھن  ہٕندیو  گرو  منٛزٕ،  یا  پننین  مامن  ہٕندیو  گرو  منٛز،  یا  پننین  ماسن  ہٕندیو  گرو  منٛز،  یا  تِمَو  گرو  منٛزٕ  یِمن  ہٕنزن  کونٛزن  ہٕندۍ  توٚہۍ  مٲلک  ٲسِو،  یا  یارن  دوستن  ہٕندیو  گرومنٛزٕ۔  کانٛہہ  حرج  چھُنہٕ  تۅہیہِ  ہرگاہ  طعام  کھیوٚن  آسیو  یِکہٕ  وَٹہٕ  یا  الگ  الگ۔  پس  ییٚلہِ  توٚہۍ  اے  مسلمانو  کُنہِ  گرس  اندر  اَژنُک  ارادٕہ  ٲسِو  کران،  تَمہِ  وقتہٕ  ٲسِو  سلام  کران  پننین  لوٗکن  پٮ۪ٹھ۔  سٲری  مسلمان  چھِ  اکوے  نفس،  اکوے  ذات  ہیو  سۅے  سلام  یۅسہٕ  اللہ  تعالیٰ  سٕندِ  طرفہٕ  بابرکت  تہٕ  رٕژ  سلام  چھےٚ،  سُہ  گوٚو  السلام  علیکم۔  یِتھے  پٲٹھۍ  چھُ  اللہ  تعالیٰ  کھُلٲوِتھ  تہٕ  ویٚژھنٲوِتھ  پنٕنۍ  ہدایات  بیان  کران،  یُتھ  تۅہیہِ  فکرِ  تَرِ  تہٕ  توٚہۍ  کٔرِو  عمل۔

Transliteration:
  Laysa AAal<u>a</u> alaAAm<u>a</u> <u>h</u>arajun wal<u>a</u> AAal<u>a</u> alaAAraji <u>h</u>arajun wal<u>a</u> AAal<u>a</u> almaree<u>d</u>i <u>h</u>arajun wal<u>a</u> AAal<u>a</u> anfusikum an takuloo min buyootikum aw buyooti <u>a</u>b<u>a</u>ikum aw buyooti ommah<u>a</u>tikum aw buyooti ikhw<u>a</u>nikum aw buyooti akhaw<u>a</u>tikum aw buyooti aAAm<u>a</u>mikum aw buyooti AAamm<u>a</u>tikum aw buyooti akhw<u>a</u>likum aw buyooti kh<u>a</u>l<u>a</u>tikum aw m<u>a</u> malaktum maf<u>a</u>ti<u>h</u>ahu aw <u>s</u>adeeqikum laysa AAalaykum jun<u>ah</u>un an takuloo jameeAAan aw asht<u>a</u>tan fai<u>tha</u> dakhaltum buyootan fasallimoo AAal<u>a</u> anfusikum ta<u>h</u>iyyatan min AAindi All<u>a</u>hi mub<u>a</u>rakatan <u>t</u>ayyibatan ka<u>tha</u>lika yubayyinu All<u>a</u>hu lakumu al<u>a</u>y<u>a</u>ti laAAallakum taAAqiloon<b>a</b>


Maududi:
  مومن  چِھ  در اصل  تِمے  یِم  خُدایس  تہٕ  تٔمۍ  سٕندِس  رسولس  صلی  اللہ  علیہ و سلمس  دِلہٕ  سٍتۍ  مانن،  تہٕ  ییٚلہِ  کُنہِ  اجتماعی  کامہِ  ہٕندِس  موقعس  پٮ۪ٹھ  رسولس  صلی  اللہ  علیہ و سلمس  سٍتۍ  آسن،  تیٚلہِ  مَہ  نِیرِن  تِمن  صلی  اللہ  علیہ و سلمن  اجازت  ہیٚنہٕ  ورٲے،  ﴿اے  نبی  صلی  اللہ  علیہ و سلم﴾  یِم  لُکھ  تۅہیہِ  اجازت  چِھ  منگان،  تِمے  چِھ  خُدایس  تہٕ  رسولس  صلی  اللہ  علیہ و سلمس  مانن  وٲلۍ،  لہٰذا  ییٚلہِ  تِم  کُنہِ  کامہِ  کِنۍ  اجازت  منگن،  تیٚلہِ  یس  توٚہۍ  ییٚژِھو،  اجازت  ٲسِو  دِوان،  تہٕ  یِتھیٚن  لُکن  ہٕندِس  حقس  منٛز  ٲسِو  خُدایس  دعاے  مغفرت  منگان،  اللہ  تعالیٰ  چُھ  یقیناً  مغفرت  کرن  وول  تہٕ  سٮ۪ٹھاہ  مہربان۔

Jalandhary:
  باایمان  گٔے  تِمے  یِمَو  پژھ  کٔر  معبودِ  برحقس  بیٚیہِ  تِہِندِس  پیغمبرس  بیٚیہِ  ییٚلہِ  تِم  باایمان  پیغمبر  برحقس  سٍتۍ  کُنہِ  تِژِھہ  کامہِ  خٲطرٕ  سٔمِتھ  آسن  یَتھ  کامہِ  اندر  تِہُند  جمع  آسُن  ضروری  آسہِ،  تِم  باایمان  لوٗکھ  چھِنہٕ  تَمہِ  مجلسہِ  منٛزٕ  نیران  توٚت  تانۍ  یوٚت  تانۍ  نہٕ  پیغمبرِ  برحقس  اجازت  چھِ  ہیوان۔  پٔزِپٲٹھۍ  یِم  لوٗکھ  تۅہیہِ  اجازت  چھِ  ہیوان  یارسول  اللہؐ  تِمے  کیا  چھِ  ایمان  انان  خدایس  تہٕ  تِہِندِس  پیغمبرِ  برحقس  حقیقت  پٲٹھۍ۔  پس  ییٚلہِ  تِم  اجازت  منگان  آسن  تۅہیہِ  یارسول  اللہؐ  پننہِ  کُنہِ  ضروری  کامہِ  خٲطرٕ۔  پس  ٲسِو  توٚہۍ  اجازت  دِوان  تِمَو  اندرٕ  یس  یژھان  ٲسِو  تہٕ  تس۔  بیٚیہِ  ٲسِو  اللہ  تعالیٰ  ہس  تِہِندِ  خٲطرٕ  مغفرت  منگان  کیازِ  دنیاہٕچ  کٲم  زٲنۍ  تِمَو  مقدم  دین  چہ  کامہِ  پٮ۪ٹھ،  اَمِچ  تلٲفی  سپدِ  تِمن  تُہٕندِ  استغفارٕ  سٍتۍ۔  پٔزِپٲٹھۍ  اللہ  تعالیٰ  چھُ  سٮ۪ٹھاہ  مغفرت  کروُن،  سٮ۪ٹھاہ  رحم  کروُن۔

Transliteration:
  Innam<u>a</u> almuminoona alla<u>th</u>eena <u>a</u>manoo bi<b>A</b>ll<u>a</u>hi warasoolihi wai<u>tha</u> k<u>a</u>noo maAAahu AAal<u>a</u> amrin j<u>a</u>miAAin lam ya<u>th</u>haboo <u>h</u>att<u>a</u> yasta<u>th</u>inoohu inna alla<u>th</u>eena yasta<u>th</u>inoonaka ol<u>a</u>ika alla<u>th</u>eena yuminoona bi<b>A</b>ll<u>a</u>hi warasoolihi fai<u>tha</u> ista<u>th</u>anooka libaAA<u>d</u>i shanihim fa<u>th</u>an liman shita minhum wa<b>i</b>staghfir lahumu All<u>a</u>ha inna All<u>a</u>ha ghafoorun ra<u>h</u>eem<b>un</b>


Maududi:
  مسلمانو!  پانس  درمیان  مَہ  سمجھِو  رسول  صلی  اللہ  علیہ و سلم  سُند  بُلاوُن  پانہٕ  وٲنۍ  اکھ  أکۍ  سُند  ہیوٗ  بُلاوُن  کینٛہہ،  اللہ  تعالیٰ  چُھ  تِمن  لُکن  ٹھیک  پٲٹھۍ  زانان  یِم  تۅہیہِ  منٛزٕ  تِتھۍ  چِھ  زِ  اکھ  أکِس  ژھایہِ  روٗزِتھ  چِھ  ژوٗرِ  پٲٹھۍ  ژلان۔  رسول  صلی  اللہ  علیہ و سلم  سٕندِ  حُکمٕچ  خلاف  ورزی  کرن  والیٚن  پزِ  کھۅژُن  زِ  تِم  ما  گژھن  کُنہِ  فِتنس  منٛز  گرفتار،  یا  تِمن  پٮ۪ٹھ  ما  یِیہِ  دگ  تُلوُن  عذاب۔

Jalandhary:
  اے  مسلمانو،  مَہ  ٲسِو  رسول  اللہ  صلی  اللہ  علیہ  و سلم  سُند  ناد  دُین  ییٚلہِ  تِم  تۅہیہِ  کُنہِ  اسلٲمی  ضرورتہٕ  خٲطرٕ  جمع  سَپدُن  فرماوَن،  معمولی  ناد  دُین  زانان  یِتھہٕ  پٲٹھۍ  توٚہۍ  اَکھ  أکِس  پانہٕ  وٲنۍ  ناد  دِوان  چھِو،  یُن  تہٕ  نہ  یُن  زٲنِو  برابرٕے،  بلکہ  چھِ  تِہِندِس  نادس  اجابت  کرُن  وٲجب،  یا  گوٚو  معنی  کہ  مَہ  ٲسِو  خیال  کران  تِہُند  دعاے  خیر  کرُن  معمولی  کتھاہ،  یِتھہٕ  پٲٹھۍ  توٚہۍ  اَکھ  أکِس  دعاے  خیر  کران  چھِو  بلکہ  چھُ  تِہِںدِس  دعاے  خیر  کرنس  اندر  سٮ۪ٹھاہ  خیروبرکت،  تِہُند  دعا  چھُ  جلد  قبول  سپدان،  یاگوٚو  معنی  کہ  مَہ  ٲسِو  توٚہۍ  تِمن  آلو  دِوان  تِتھہٕ  پٲٹھۍ  یِتھہٕ  پٲٹھۍ  توٚہۍ  پانہٕ  وٲنۍ  اَکھ  أکِس  آلو  دِوان  چھِو  ناو  ہیتھ۔  بلکہ  ٲسِو  تِمن  آلو  دِوان  بعہدہ  رسالت،  یا  بعہد  نبوت۔  ونان  ٲسِو  یارسول  اللہؐ،  نَتہٕ  یا  نبی۔  اللہ  تعالیٰ  چھُ  زانان  تِمن  لۅٗکن  ہٕںز  حرکٔژ  یِم  تۅہیہِ  اندرٕہ  ژوٗرِ  ژۅٗرِ  تُہٕنزِ  مجلسہِ  منٛز  نیرنٕچ  بلا  اجازت  کوشش  کران  چھِ،  تِمن  دِیہِ  اللہ  تعالیٰ  سزا،  ییٚلہِ  یہِ  کتھ  تۅہیہِ  معلوم  سَپٕز  کہ  اللہ  تعالیٰ  ہس  چھُ  معلوم۔  پس  کھوٚژِن  تِم  لوٗکھ  یِم  مخالفت  چھِ  کران  رسول  کریم  صلی  اللہ  علیہ  و سلم  سٕندِ  حکمٕچ  ییٚمہِ  کتھہِ  نِشہِ  کہ  تِمن  واتہِ  کانٛہہ  بٔڈ  آفتاہ  دنیاہس  اندر  یا  واتیٚکھ  دود  دِوُن  عذاباہ  ٲخرتس  اندر۔

Transliteration:
  L<u>a</u> tajAAaloo duAA<u>a</u>a a<b>l</b>rrasooli baynakum kaduAA<u>a</u>i baAA<u>d</u>ikum baAA<u>d</u>an qad yaAAlamu All<u>a</u>hu alla<u>th</u>eena yatasallaloona minkum liw<u>ath</u>an falya<u>hth</u>ari alla<u>th</u>eena yukh<u>a</u>lifoona AAan amrihi an tu<u>s</u>eebahum fitnatun aw yu<u>s</u>eebahum AAa<u>tha</u>bun aleem<b>un</b>


Maududi:
  خبردار  روٗزِو،  آسمان  و  زمینس  منٛز  یِکینژھاہ  چُھ،  سُہ  چُھ  اللہ  تعالیٰ  سُند۔  توٚہۍ  یَتھ  رٔوِشہِ  پٮ۪ٹھ  تہِ  چِھو،  اللہ  تعالیٰ  چُھ  تتھ  زانان۔  ییٚمہِ  دۅہ  لُکھ  تس  کُن  واپس  پھرنہٕ  یِن،  سُہ  وَنہٕ  تِمن  زِ  تِم  کیا  کینژھا  چِھ  کٔرِتھ  آمٕتۍ،  سُہ  چُھ  پرٛتھ  چیزُک  علم  تھاوان۔

Jalandhary:
  وارٕ  بوٗزِو  تہٕ  یاد  تھٲوِو،  پٔزِپٲٹھۍ  اللہ  تعالیٰ  سُندُے  چھُ  تہِ  سورُے  یہِ  آسمانن  تہٕ  زمینن  اندر  چھُ،  تس  چھُ  تتھ  سٲرِسٕے  پٮ۪ٹھ  اختیار،  یقیناً  چھُ  تس  معلوم  تُہُند  سُہ  حال  یتھ  حالس  پٮ۪ٹھ  توٚہۍ  چھِو،  بیٚیہِ  ییٚمہِ  دۅہ  تِم  تس  کُن  واتناونہٕ  یُن،  سُہ  ونیکھ  تہِ  سورُے  یہِ  یِم  کران  ٲسۍ۔  اللہ  تعالیٰ  چھُ  پرتھ  چیزاہ  پوٗرٕ  زانان۔

Transliteration:
  Al<u>a</u> inna lill<u>a</u>hi m<u>a</u> fee a<b>l</b>ssam<u>a</u>w<u>a</u>ti wa<b>a</b>lar<u>d</u>i qad yaAAlamu m<u>a</u> antum AAalayhi wayawma yurjaAAoona ilayhi fayunabbiohum bim<u>a</u> AAamiloo wa<b>A</b>ll<u>a</u>hu bikulli shayin AAaleem<b>un</b>


Maududi:
  سٮ۪ٹھاہ  مُتبرک  چُھ  سُہ  ییٚمۍ  یہِ  فُرقان  پننِس  بندس  پٮ۪ٹھ  نٲزِل  کوٚر،  تاکہ  سارِنٕے  دُنیا  والیٚن  خٲطرٕ  آسہِ  خبردار  کرن  وول۔

Jalandhary:
  برکت  وول  چھُ  سُہ  ذاتِ  پاک  ییمۍ  نٲزل  کوٚر  یہِ  قرآن  مجید  یُس  پٔزِس  تہٕ  اَپزِس  منٛز  فرق  کرٕوُن  چھُ  پننِس  بندہ  خاصس  پٮ۪ٹھ  یعنی  حضرت  محمد  صلی  اللہ  علیہ  و سلمس  پٮ۪ٹھ،  یُتھ  سُہ  بندہ  خاص  سپدِ  عالمینن،  جِنن  تہٕ  انسانن  ہٕندِ  خٲطرٕ  کھۅژناوٕوُن  خداے  سٕندِ  عذاب  نِشہِ،  بیٖم  کرٕوُن  تِمن  یِم  نہٕ  ایمان  اَنن  تہٕ  پژھ  کرن  کُنِس  خدایس۔

Transliteration:
  Tab<u>a</u>raka alla<u>th</u>ee nazzala alfurq<u>a</u>na AAal<u>a</u> AAabdihi liyakoona lilAA<u>a</u>lameena na<u>th</u>eer<u>a</u><b>n</b>


Maududi:
  سُہ  یُس  زمین  تہٕ  آسمانن  ہٕنزِ  بادشٲہی  ہُند  مٲلک  چُھ،  ییٚمۍ  نہٕ  کانٛہہ  چُھ  پنُن  نیچُو  بنوومُت،  ییٚمِس  بادشٲہی  منٛز  کانٛہہ  شریک  چُھنہٕ،  ییٚمۍ  پرٛتھ  کانٛہہ  چیز  پٲدٕ  کوٚر،  تہٕ  پتہٕ  کوٚرُن  تمیُک  اکھ  تقدیر  مُقرر۔

Jalandhary:
  یَس  ذاتِ  پاک  سٕنز  پادشاہت  تہٕ  سلطنت  چھےٚ  آسمانن  تہٕ  زمینن  اندر،  بیٚیہِ  چھُنہٕ  تٔمۍ  قرار  دُیتمُت  کانٛہہ  اَکھاہ  پَنُن  اولاد،  بیٚیہِ  چھُنہٕ  تس  کانٛہہ  اَکھاہ  شریک  حکومتس  تہٕ  سلطنتس  منٛز۔  بیٚیہِ  ییٚمۍ  پرتھ  چیزاہ  پٲدٕہ  کوٚر،  توپتہ  کوٚرُن  پرتھ  چیزُک  الگ  الگ  اندازٕہ،  اَکہِ  چیزُک  خاصیت  کوٚرُن  اَکھ،  بیٚیہِ  چیزُک  بیاکھ۔

Transliteration:
  Alla<u>th</u>ee lahu mulku a<b>l</b>ssam<u>a</u>w<u>a</u>ti wa<b>a</b>lar<u>d</u>i walam yattakhi<u>th</u> waladan walam yakun lahu shareekun fee almulki wakhalaqa kulla shayin faqaddarahu taqdeer<u>a</u><b>n</b>


Maududi:
  لُکو  بنٲوۍ  سُہ  ترٲوِتھ  تٕتھۍ  معبود  یِم  نہٕ  کانٛہہ  چیز  چِھ  پٲدٕ  کران  بلکہ  چِھ  خۅد  یِوان  پٲدٕ  کرنہٕ،  یِم  خۅد  پننہِ  خٲطرٕ  تہِ  کُنہِ  نفع  یا  نقصانُک  اختیار  چِھنہٕ  تھاوان،  یِم  نَہ  مٲرِتھ  ہیٚکن  تہٕ  نَہ  ہیٚکن  زندہ  کٔرِتھ،  نَہ  ہیٚکن  موٗدِمٕتِس  بیٚیہِ  تُلِتھ۔

Jalandhary:
  یُتھ  صاحبِ  کمال  خدا  ٲسِتھ  تروو  مُشرکو  تَسُند  توحید،  توپتہٕ  بنٲوِکھ  تس  ورٲے  بیٚیہِ  چیز  پنٕنۍ  معبود  یِم  نہٕ  کُنہِ  صورتس  اندر  معبود  آسنس  قٲبل  چھِ۔  یِم  نہٕ  کانٛہہ  چیز  پٲدٕہ  ہیٚکن  کٔرِتھ  کیازِ  تِم  چھِ  پانہٕ  پٲدٕہ  کرنہٕ  آمٕتۍ،  بیٚیہِ  چھُنہٕ  تِمن  اختیار  پننین  پانن  ہٕندِ  خٲطرٕ  کُنہِ  ضریٚر  کہ  تہٕ  نقصان  کہ  دوٗر  کرنُک  تہٕ  کانٛہہ  نفعاہ  تہٕ  فٲیداہ  حٲصل  کرنُک۔  بیٚیہِ  چھُنہٕ  تِمن  اختیار  کٲنسہِ  ہٕندِ  مارنُک  یعنی  کٲنسہِ  جاندارس  کیا  ہیٚکہِ  ہن  زُو  کٔڈِتھ،  نہ  کٲنسہِ  ہٕندِ  زندٕھ  تھاونُک  یعنی  کٲنسہِ  بے  جانس  کیا  ہیٚکہٕ  ہن  جاندار  بنٲوِتھ،  نہ  قیامتُک  دۅہ  نہ  مرنہٕ  پتہٕ  بیٚیہِ  زندٕہ  کرنُک۔  اَمہِ  سارِکُے  اختیار  چھُ  اللہ  تعالیٰ  ہس،  معبود  آسنٕکۍ  لوٲزِم  چھِ  یِمے  چیز،  یَس  منٛز  یِم  چیز  چھِ  سُے  شوٗبہِ  معبود۔  یَس  منٛز  نہٕ  یِم  چیز  چھِ  سُہ  چھُنہٕ  ہرگز  معبود  آسنس  قٲبل۔

Transliteration:
  Wa<b>i</b>ttakha<u>th</u>oo min doonihi <u>a</u>lihatan l<u>a</u> yakhluqoona shayan wahum yukhlaqoona wal<u>a</u> yamlikoona lianfusihim <u>d</u>arran wal<u>a</u> nafAAan wal<u>a</u> yamlikoona mawtan wal<u>a</u> <u>h</u>ay<u>a</u>tan wal<u>a</u> nushoor<u>a</u><b>n</b>


Maududi:
  یِمو  لُکو  نبیؐ  سٕنز  کتھ  ماننہٕ  نِشہِ  انکار  چُھ  کوٚرمُت،  تِم  چِھ  ونان  زِ،  یہِ  فُرقان  چُھ  اکھ  من  گھڑت  چیز  یُس  أمۍ  شخصن  پانہٕ  چُھ  تُھرمُت،  تہٕ  کینژھو  لُکو  چھُ  اتھ  کامہِ  منٛز  أمِس  مدد  کوٚرمُت۔  بوٚڈ  ظُلم  تہٕ  سخت  اَپُز  چُھ،  یتھ  پٮ۪ٹھ  یِم  لُکھ  ؤتھمٕتۍ  چِھ۔

Jalandhary:
  بیٚیہِ  ووٚن  کٲفرو  تہٕ  مُشرکو  قرآن  مجیدس  متعلق  کہ  یہِ  چھُ  بالکل  اَپُز۔  یُس  تٔمۍ  یعنی  پیغمبرن  پانے  ٹٔھہروومُت  چھُ۔  بیٚیہِ  لوٗکو  أمِس  پیغمبرس  یہِ  اَپُز  ٹھہراونس  اندر  مدد  کوٚرمُت۔  یعنی  تِمَو  اہلِ  کتابو  یِم  مسلمان  سپٕدۍ  مٕتۍ  ٲسۍ،  یاتِم  اہلِ  کتاب  یِم  نبی  کریم  صلی  اللہ  علیہ  و سلمن  نِشہِ  یِوان  گژھان  ٲسۍ۔  پس  بتحقیق  یِژھ  کتھ  وَننہٕ  سٍتۍ  کوٚر  یِمَو  کٲفرو  بوٚڈ  ظلم  بیٚیہِ  ووٚنُکھ  سٮ۪ٹھاہ  بوٚڈ  اَپُز۔

Transliteration:
  Waq<u>a</u>la alla<u>th</u>eena kafaroo in h<u>atha</u> ill<u>a</u> ifkun iftar<u>a</u>hu waaAA<u>a</u>nahu AAalayhi qawmun <u>a</u>kharoona faqad j<u>a</u>oo <i><u>th</u></i>ulman wazoor<u>a</u><b>n</b>


Maududi:
  ونان  چِھ،  یِم  چِھ  پرانیٚن  لُکن  ہٕندۍ  لیٚکھِمٕتۍ  چیز،  یِمن  یہِ  شخص  نقل  چُھ  کرناوان،  تہٕ  تِم  چِھ  أمِس  صُبح  و  شام  بوزناونہٕ  یِوان۔

Jalandhary:
  اَتھ  سٍتۍ  چھِ  یِم  کٲفر  یہِ  کتھ  تہِ  ونان  کہ  یہِ  قرآن  مجید  چھُ  بے  سند  کتھ  یِمہٕ  بروٗنٹھمیٚن  لوٗک  نِشہِ  نقل  چھےٚ  یِوان  کرنہٕ۔  یِمہٕ  لیٚکھناوِمَژٕہ  چھےٚ  أمۍ  پیغمبرن  عمدٕہ  عبارتس  اندر  أنِتھ  وارٕہ  سوٗنچِتھ  سمجھِتھ  صحابہ  صٲبن  ہٕندِ  اَتھہٕ۔  پس  چھےٚ  تِمے  کتھہٕ  لیکھناونہٕ  یِوان  تِمن  نِشہِ  صُبحس  تہٕ  شامس۔

Transliteration:
  Waq<u>a</u>loo as<u>at</u>eeru alawwaleena iktatabah<u>a</u> fahiya tuml<u>a</u> AAalayhi bukratan waa<u>s</u>eel<u>a</u><b>n</b>


Maududi:
  اے  نبیؐ،  یِمن  ؤنِو  زِ  یہِ  چُھ  کوٚرمُت  نٲزِل  تٔمۍ  یُس  زمینُک  تہٕ  آسمانن  ہُنٛد  راز  چُھ  زانان۔  حقیقت  چھےٚ  یہِ  زِ  سُہ  چُھ  سٮ۪ٹھاہ  غفور  و  رحیم۔

Jalandhary:
  توٚہۍ  فرمٲوِیوٗکھ  یارسول  اللہؐ  کہ  یہِ  قرآنِ  مجید  کوٚر  نٲزل  تٔمۍ  پروردگارن  یُس  زانان  چھُ  سارے  پوشیدٕہ  کتھہٕ۔  اَدٕہ  تِمہٕ  کتھہٕ  آسمانن  منز  ٲسِتن  یا  زمینن  منٛز  ٲسِتن۔  تمی  سببہٕ  چھُ  یہِ  قرآن  مجید  فصاحت  و  بلاغتس  منٛز  ممتاز۔  اَتھ  ہیوٗ  کلام  پیش  کرنس  اندر  چھِ  جن  تہٕ  انسان  عٲجز۔  اَتھ  کلامس  نسبت  تُہٕنزٕ  یِمہٕ  یَچھ  کتھ  وَننہٕ  مۅکھھٕ  شوٗبہِ  ہا  تۅہیہِ  سخت  سزا  دُین  مگر۔  بے  شک  سُہ  چھُ  سٮ۪ٹھاہ  مغفرت  کروُن،  سُہ  چھُنہٕ  مُجرمن  سٍتی  سزادِوان  مگر  یہِ  رحم  و  مغفرت  چھُ  کُنہِ  خاص  وقتس  تانۍ۔  سُہ  وقت  گُزرِتھ  یِن  اَمہِ  قسمہٕ  چہ  کتھہٕ  کرن  وٲلۍ  عذابس  گرفتار  کرنہٕ۔

Transliteration:
  Qul anzalahu alla<u>th</u>ee yaAAlamu a<b>l</b>ssirra fee a<b>l</b>ssam<u>a</u>w<u>a</u>ti wa<b>a</b>lar<u>d</u>i innahu k<u>a</u>na ghafooran ra<u>h</u>eem<u>a</u><b>n</b>


Maududi:
  ونان  چِھ،  یہِ  کِیُتھ  رسول  چُھ  یُس  غذا  چُھ  کھیٚوان،  تہٕ  بازرن  منٛز  چُھ  پھیران  تھوران؟  کیازِ  آو  نہٕ  أمِس  نِشہِ  اکھ  فرشتہٕ  سوزنہٕ،  یُس  أمِس  سٍتۍ  آسِہے  روزان  تہٕ  ﴿نَہ  مانن  والیٚن  آسِہے﴾  کھۅژناوان؟

Jalandhary:
  بیٚیہِ  چھِ  یِم  کٲفر رسول  کریم  صلی  اللہ  علیہ  و سلمس  متعلق  یہِ  ونان  کہ  ییٚمِس  پیغمبرس  کیا  سَپُد،  یہِ  چھُ  سٲنی  پٲٹھۍ  غذا  تہِ  کھیٚوان  بیٚیہِ  چھُ  معاشُک  انتظام  کرنہٕ  خٲطرٕ  بازرن  منٛز  پھیران۔  ییٚمِس  سٍتۍ  ونہٕ  آو  سوزنہٕ  کانٛہہ  ملکاہ،  سُتہِ  آسِہ  ہا  ییٚمِس  سٍتۍ  روٗزِتھ  لوٗکن  خداے  سٕندِ  عذاب  نِشہِ  کھۅژناوان  تہٕ  بیٖم  کران۔

Transliteration:
  Waq<u>a</u>loo m<u>a</u>li h<u>atha</u> a<b>l</b>rrasooli yakulu a<b>l</b><u>tt</u>aAA<u>a</u>ma wayamshee fee alasw<u>a</u>qi lawl<u>a</u> onzila ilayhi malakun fayakoona maAAahu na<u>th</u>eer<u>a</u><b>n</b>


Maududi:
  یا  اگر  نہٕ  بیٚیہِ  کینٛہہ،  توتہِ  گوٚژھ  أمۍ  سٕندِ  خٲطرٕ  کانٛہہ  خزانے  یُن  نٲزِل  کرنہٕ،  یا  گوٚژھ  أمِس  نِشہِ  کانٛہہ  باغٕے  آسُن،  ییٚمہِ  نِشہِ  یہِ  ﴿اطمِنانٕچ﴾  روٗزی  کرِہے  حٲصل۔  تہٕ  یِم  ظٲلِم  چِھ  ونان،  توٚہۍ  لُکھ  چِھو  أکِس  سحر  زدہ  انسانس  پتہٕ  لٔگِمٕتۍ۔

Jalandhary:
  نتہٕ  کونہٕ  آو  تراونہٕ  تِمن  کانٛہہ  خزاناہ  ییٚمہِ  پٮ۪ٹھہٕ  تِم  خرچ  آسہن  کران،  فکرِ  معاشِچ  روزِہا  نہٕ  ضرورتھٕے۔  نَتہٕ  کونہٕ  چھُ  تِمن  سٍتۍ  کانٛہہ  میوٕہ  باغاہ  تَمی  منٛزٕ  آسہن  تِم  کھیوان۔  بیٚیہِ  چھِ  ونان  یِم  ظٲلم  کٲفر  باایمانن،  توٚہۍ  چھِو  نہٕ  پتہٕ  پتہٕ  پکان  مگر  تِتھۍ  سٕے  أکِس  شخصس  یس  پٮ۪ٹھ  سِحر  تہٕ  جود  کرنہٕ  آمُت  چھُ  ییٚمہِ  سٍتۍ  تِہٕنز  عقل  بحال  چھَنہٕ  روٗزمٕژ۔  

Transliteration:
  Aw yulq<u>a</u> ilayhi kanzun aw takoonu lahu jannatun yakulu minh<u>a</u> waq<u>a</u>la a<b>l</b><i><u>thth</u></i><u>a</u>limoona in tattabiAAoona ill<u>a</u> rajulan mas<u>h</u>oor<u>a</u><b>n</b>


Maududi:
  وُچِھو،  کمہٕ  کمہٕ  حُجتہٕ  چِھ  یِم  لُکھ  تۅہیہِ  برونٛہہ  کنہِ  پیش  کران،  یِم  چِھ  تِتھۍ  ڈٔلِمٕتۍ  زِ  کانٛہہ  بِہِنۍ  لایق  کتھ  چَھکھنہٕ  درٛیٖنٹھۍ  گژھان  یۅسہٕ  یِمن  وَتھ  اَنہِ  ہے۔

Jalandhary:
  وُچھو  کِتھہٕ  پٲٹھۍ  چھِ  یِم  کٲفر  تۅہیہِ  پٮ۪ٹھ  عجیب  عجیب  مژالہٕ  بیان  کران،  تِمن  چھےٚ  پانس  وَتھ  رٲومٕژ،  پس  چھِنہٕ  ہیکان  تِم  وَتھ  لٔبۍ  تھٕے۔  

Transliteration:
  On<i><u>th</u></i>ur kayfa <u>d</u>araboo laka alamth<u>a</u>la fa<u>d</u>alloo fal<u>a</u> yasta<u>t</u>eeAAoona sabeel<u>a</u><b>n</b>


Maududi:
  سٮ۪ٹھاہ  بابرکت  چُھ  سُہ  یُس  اگر  ییٚژِھ  تیٚلہِ  ہیٚکہِ  تۅہیہِ  یِہندیٚو  تجویز  کرنہٕ  آمتیٚو  چیزو  کھۅتہٕ  تہِ  کھٔسِتھ  دِتھ،  ﴿اکھ  نہٕ  کینٛہہ﴾  واریاہ  باغ  یِمن  بٔنۍ  کِنۍ  کۅلہٕ  آسن  پکان،  بیٚیہِ  بٔڈۍ  بٔڈۍ  محل۔

Jalandhary:
  عام  چھےٚ  برکت  تس  پروردگار  سٕنز  سٮ۪ٹھاہ  تھوٚد  چھُ  تِہُند  شان،  پس  ہرگاہ  سُہ  ییٚژِھہ  ہا  کہ  باغٕچ  کیا  چھےٚ  کتھٕے  بے  شمار  اَمہِ  کھۅتہٕ  رٕتۍ  رٕتۍ  باغ  کرِہا  تۅہیہِ  عطا  یِمَو  مٔنزۍ  جویہِ  پکان  آسہن۔  بیٚیہِ  کرِہا  سُہ  تُہُندِ  خٲطرٕ  تِمن  باغن  منٛز  کمہٕ  کمہٕ  جایہِ  تہٕ  مکان  تیار  مگر  بعض  حکمتن  کُن  نظر  کٔرِتھ  یوٚژھ  نہٕ  تہِ  اللہ  تعالیٰ  ہن۔  تَمِچ  ٲس  نہٕ  ضرورت  تہِ،  کیازِ  أسۍ  چھِنہٕ  مجبر  ییٚمہِ  کتھہِ  ہٕندۍ  کہ  ییٚمِچ  فرمٲیش  کٲفر  کرن  تہِ  کیا  کرو  أسۍ  پوٗرٕہ۔

Transliteration:
  Tab<u>a</u>raka alla<u>th</u>ee in sh<u>a</u>a jaAAala laka khayran min <u>tha</u>lika jann<u>a</u>tin tajree min ta<u>h</u>tih<u>a</u> alanh<u>a</u>ru wayajAAal laka qu<u>s</u>oor<u>a</u><b>n</b>


Maududi:
  اصلی  کتھ  چھےٚ  یہِ  زِ  یِمو  لُکو  چُھ  سۅ  گٔر  ﴿یعنی  قیامت﴾  ماننَس  انکار  کوٚرمُت۔  تہٕ  یُس  تتھ  گرِ،  انکار  کرِ،  تس  خٲطرٕ  چُھ  اسہِ  شعلہٕ وُن  نار  تیار  تھوومُت۔

Jalandhary:
  اصل  کتھ  چھےٚ  یہِ  کہ  یم  کٲفر  چھِ  قیامتس  اَپُز  زانان۔  تمی  چھِ  تِم  بے  فکری  سببہٕ  اَمہِ  قسمہٕ  چہ  کتھہٕ  کران۔  یہِ  بُتھہِ  یِوان  چھُکھ  تہِ  چھِ  ووران۔  اَسہِ  تہِ  چھُ  تیار  تھوومُت  قیامت  کیٚن  منکرن  ہٕندِ  خٲطرٕ  دَزوُن  نار۔  کیازِ  قیامتس  انکار  کرنہٕ  سٍتۍ  چھُ  لٲزم  یِوان  خدایس  تہٕ  پیغمبر  خدایس  انکار  کرُن،  سُہ  چھُ  اصلی  سبب  جہنمس  اندر  واتنُک۔

Transliteration:
  Bal ka<u>thth</u>aboo bi<b>al</b>ss<u>a</u>AAati waaAAtadn<u>a</u> liman ka<u>thth</u>aba bi<b>al</b>ss<u>a</u>AAati saAAeer<u>a</u><b>n</b>


Maududi:
  سُہ  ﴿نار﴾  ییٚلہِ  یِمن  دوٗری  وُچِھہ،  یِم  بوزن  پتہٕ  تمہِ  کہ  غضب  چہِ  تہٕ  جوش  چہِ  آوازٕ۔

Jalandhary:
  ییٚلہِ  سُہ  نار  وُچھہِ  منکرن  دوٗری  بوزن  تِم  تمُیک  خشمہ  ہوٚت  گریٚزُن  بیٚیہِ  تَمہِ  چہ  ٹانگہ۔

Transliteration:
  I<u>tha</u> raathum min mak<u>a</u>nin baAAeedin samiAAoo lah<u>a</u> taghayyu<i><u>th</u></i>an wazafeer<u>a</u><b>n</b>


Maududi:
  تہٕ  پتہٕ  ییٚلہِ  یِم  اتھہٕ  کھۅر  گٔنڈِتھ  تتھ  منٛز  أکِس  تنگ  جایہِ  ژیٚل  دِتھ  برنہٕ  یِن،  پتہٕ  لاگن  یِم  پننِس  موتس  ناد  دِیُن۔  ﴿تمہِ  وقتہٕ  یِیہِ  یِمن  وننہٕ﴾

Jalandhary:
  توپتہٕ  ییٚلہِ  تراونہٕ  یِن  تِم  تَمہِ  منٛزٕ  کُنہِ  تنگ  جایہِ  منٛز  اَکھ  أکِس  سٍتۍ  گنڈ  پھِرِتھ  یا  اَتھہٕ  کھۅر  گردنہِ  سٍتۍ  گٔنڈِتھ۔  ژھانڈن  پننہِ  خٲطرٕ  ہلاکت  تہٕ  موت،  پانس  کرن  لیٚلہٕ  تہٕ  افسوس۔

Transliteration:
  Wai<u>tha</u> olqoo minh<u>a</u> mak<u>a</u>nan <u>d</u>ayyiqan muqarraneena daAAaw hun<u>a</u>lika thuboor<u>a</u><b>n</b>


Maududi: اَز مَہ دِیو أکِس موتس ناد، بلکہ دِیو واریاہن موتن ناد۔
Jalandhary:
  وَننہِ  یِیَکھ  اے  کٲفرو،  اَکی  پھِرِ  مَہ  ژھٲنڈِو  توٚہۍ  ازپننہِ  خٲطرٕ  موت  بلکہ  ثھانڈِو  واریاہہِ  پھِرِ۔

Transliteration:
  L<u>a</u> tadAAoo alyawma thubooran w<u>ah</u>idan wa<b>o</b>dAAoo thubooran katheer<u>a</u><b>n</b>


Maududi:
  یِمن  پٕرٛژِھو  یہِ  انجام  چھا  جان،  کِنہٕ  سُہ  ابدی  جنّت  ییٚمیُک  وعدہ  خُدا  ترس  پرہیز  گارن  سٍتۍ  کرنہٕ  چُھ  آمُت،  یُس  تِہنزِ  عملہِ  ہُند  جزا  تہٕ  تِہندِ  سفرُک  ٲخری  منٛزل  آسہِ۔

Jalandhary:
  توٚہۍ  فرمٲوِیوٗکھ  یارسول  اللہؐ  اے  کٲفرو،  یہِ  افسوس  ناک  حالت  چھا  رٕژ  کِنہٕ  سُہ  ہمیشہ  روزنُک  جنت  چھُ  بہتر  ییٚمُیک  وعدٕہ  آو  کرنہٕ  پرہیزگارن،  خدایس  کھۅژوُنین۔  سُہ  جنت  آسہِ  تِہِندِ  خٲطرٕ  رٕژن  عملن  ہٕنز  موٚزوٗرۍ  بیٚیہِ  آسہِ  تِمن  پتو  لاکہِ  اَتھ  جنتس  منٛز  واتُن۔

Transliteration:
  Qul a<u>tha</u>lika khayrun am jannatu alkhuldi allatee wuAAida almuttaqoona k<u>a</u>nat lahum jaz<u>a</u>an wama<u>s</u>eer<u>a</u><b>n</b>


Maududi:
  یتھ  منٛز  تِہٕنز  پرٛتھ  کانٛہہ  خوٲہش  پوٗرٕ  سپدِ،  یتھ  منٛز  تِم  ہمیشہ  ہمیشہ  روزن،  ییٚمیُک  عطا  کرُن  تُہندِس  ربّ  سٕندِ  ذِمہٕ  اکھ  واجبُ  الادا  وعدٕہ  چُھ۔

Jalandhary:
  تِہِندِ  خٲطرٕ  آسہِ  تتھ  جنتس  منٛز  تہِ  سورُے  یہِ  تِم  یژھن،  ہمیشہِ  روزوُنۍ  آسن  تتھ  جنتس  منٛز۔  یِمن  پرہیزگارن  ہُنٛد  اَتھ  جنتس  منٛز  واتُن  چھُ  اَکھ  وعداہ  یُس  بطورفضل  و  عنایت  مَٹہِ  چھُ  تُہٕندِس  پروردگارس  پٮ۪ٹھ،  بیٚیہِ  چھُ  یہِ  وعداہ  قٲبلِ  درخواست۔

Transliteration:
  Lahum feeh<u>a</u> m<u>a</u> yash<u>a</u>oona kh<u>a</u>lideena k<u>a</u>na AAal<u>a</u> rabbika waAAdan masool<u>a</u><b>n</b>


Maududi:
  تہٕ  سُے  دۅہ  آسہِ  ییٚلہِ  زن  ﴿تُہُند  ربّ﴾  یِمن  لُکن  تہِ  گھیرٕ  کٔرِتھ  اَنہِ،  تہٕ  یِہندٮ۪ن  تِمن  معبودن  تہِ  بُلاوِ  یِمن  از  یِم  اللہ  تعالیٰ  ترٲوِتھ  پوٗزان  چِھ،  پتہٕ  پٕرٛژِھہ  سُہ  تِمن،  کیا  تۅہیہِ  ٲسِیوٗکھہٕ  میٲنۍ  یِم  بندٕہ  گُمراہ  کٔرِمٕتۍ؟  کِنہٕ  یِم  أسۍ  خۅد  سیٚزِ  وَتہِ  نِشہِ  ڈٔلِمٕتۍ؟

Jalandhary:
  بیٚیہِ  پٲوِو  تِمن  ژیٚتس  ییٚمہِ  دۅہ  اللہ  تعالیٰ  تِمن  سارِنٕے  کٲفرن  بیٚیہِ  تِہِندیٚن  معبودانِ  بٲطلن  یِمن  ہٕنز  پرستش  تِم  معبودِ  برحقس  ورٲے  کران  ٲسۍ  جمع  کرِ  پانس  برونٹھہٕ  کنہِ۔  توپتہٕ  پٕرٛژِھہ  تِمن  معبودانِ  بٲطلن،  کیا  تۅہیہِ  ڈٲلیوٗکھہٕ  یِم  میٲنۍ  بندٕہ  سیٚزِ  وَتہِ  نِشہِ؟  کِنہٕ  یِم  ڈٔلۍ  پانے  راہِ  راست  نِشہِ۔

Transliteration:
  Wayawma ya<u>h</u>shuruhum wam<u>a</u> yaAAbudoona min dooni All<u>a</u>hi fayaqoolu aantum a<u>d</u>laltum AAib<u>a</u>dee h<u>a</u>ol<u>a</u>i am hum <u>d</u>alloo a<b>l</b>ssabeel<b>a</b>


Maududi:
  تِم  کرن  عرض،  پاک  چھےٚ  تُہٕنز  ذات،  اَسہِ  ٲس  نہٕ  یہِ  مجال  تہِ  زِ  تۅہیہِ  ورٲے  ہیٚکہون  کانٛہہ  پنُن  مولیٰ  بنٲوِتھ،  مگر  تۅہیہِ  دِتُو  یِمن  تہٕ  یِہندِس  مٲلِس  بُڈِببَس  زندگی  ہُند  سٮ۪ٹھاہ  ساز  و  سامانہٕ،  حتٰی  کہ  یِمن  گوٚو  سبق  مٔشِتھ  تہٕ  روٗدۍ  شہمٔژ  لد  بٔنِتھ۔

Jalandhary:
  تِم  دَپن  پروردگاراہ  ژٕہ  چھُکھ  منزہ  تہٕ  پاک۔  سون  کیا  طاقت  اوس  کہ  أسۍ  کیا  کرہون  ژےٚ  ورٲے  بیٚیہِ  کانٛہہ  کارسازاہ  مقرر۔  اَدٕہ  تِم  ٲسۍ  اَسہِ  ہِوۍ  یا  بیٚیہِ  کانٛہہ  ییٚلہِ  أسۍ  یقین  چھِ  زانان  کہ  معبود  چھُکھ  ژٕے  یوت  بیٚیہِ  نہٕ  کانٛہہ،  أسۍ  کِتھہٕ  پٲٹھۍ  ہیکہَو  لوٗکن  شرکُک  اَمر  کٔرِتھ  یا  تتھ  پٮ۪ٹھ  رضا  مندی  ظٲہرکٔرِتھ۔  لیکن  یِم  سپٕدۍ  پانے  گمراہ۔  یِمَو  کوٚر  شکرانِ  نعمت  بدل  کفرانِ  نعمت۔  حقیقت  چھےٚ  یٔہے  کہ  ژےٚ  تُلنٲوِتھکھ  تِم  بیٚیہِ  تِہِندۍ  مٲلۍ  بُڈِ  بب  مالِ  دنیاہُک  تمتع  یوٚت  تانۍ  تِم  نفسہٕ  چن  خواہشن  تہٕ  لذتن  اندر  بوٚڈِتھ  گٔے  تیوٗت  کہ  چون  یادٕے  مٔشرووُکھ۔  تِم  سپٕدۍ  پانے  برباد  تہٕ  ہلاک۔

Transliteration:
  Q<u>a</u>loo sub<u>ha</u>naka m<u>a</u> k<u>a</u>na yanbaghee lan<u>a</u> an nattakhi<u>th</u>a min doonika min awliy<u>a</u>a wal<u>a</u>kin mattaAAtahum wa<u>a</u>b<u>a</u>ahum <u>h</u>att<u>a</u> nasoo a<b>l</b><u>thth</u>ikra wak<u>a</u>noo qawman boor<u>a</u><b>n</b>


Maududi:
  اَمہِ  آیہِ  کرن  تُہٕنزن  تِمن  کتھن  انکار  تِم  ﴿تُہٕندۍ  معبود﴾  یِمہٕ  اَز  توٚہۍ  ونان  چِھو،  ﴿مضمون  نِشہِ  چُھ  پانے  ظاہر  سپدان  زِ  یِمو  آیاتَو  نِشہِ  چُھنہٕ  معبودَو  نِشہِ  مُراد  پۅتٕلۍ  یا  زوٗن  آفتاب  بیترِ  کینٛہہ،  بلکہ  چِھ  مُراد  فرشتہٕ  تہٕ  نیک  انسان  یِم  دُنیا  ہس  منٛز  معبود  آے  بناونہٕ﴾  پتہٕ  نَہ  ہیٚکِو  توٚہۍ  شہمت  ٹٲلِتھ،  نہٕ  ہیٚکِو  کُنہِ  کِنۍ  مدد  حٲصل  کٔرِتھ،  تہٕ  یُس  اکھاہ  تہِ  تۅہیہِ  منٛزٕ  ظلم  کرِ،  سُہ  وُچھناوون  أسۍ  سخت  عذابُک  مزٕہ۔

Jalandhary:
  اے  کٲفرو  پٔزِپٲٹھۍ  یِمن  معبودانِ  بٲطلن  ہٕنز  توٚہۍ  پرستش  کران  ٲسِو  تِمَو  دِژٕہ  قرار  تُہٕنزٕ  سارے  کتھہٕ  اَپزِ،  تِمَو  تہِ  کوٚر  نہٕ  تۅہیہِ  کانٛہہ  مدد۔  تۅہیہِ  پٮ۪ٹھ  چھُ  کھاسان  پوٗرٕ  پٲٹھۍ  جُرُم۔  پس  ہیٚکِو  نہٕ  توٚہۍ  پانس  نِشہِ  عذاب  دوٗر  کٔرِتھ،  نہ  ہیٚکیٚو  تۅہیہِ  کانٛہہ  شخصاہ  مدد  کٔرِتھ۔  بیٚیہِ  یُس  توھیہِ  اندر  نافرمان  یعنی  مشرک  آسہِ  سُہ  ژٕہناوون  أسۍ  بوٚڈ  عذاب۔

Transliteration:
  Faqad ka<u>thth</u>abookum bim<u>a</u> taqooloona fam<u>a</u> tasta<u>t</u>eeAAoona <u>s</u>arfan wal<u>a</u> na<u>s</u>ran waman ya<i><u>th</u></i>lim minkum nu<u>th</u>iqhu AAa<u>tha</u>ban kabeer<u>a</u><b>n</b>


Maududi:
  اے  نبی  صلی  اللہ  علیہ  وسلم،  تۅہیہِ  برونٛہہ  یِم  رسول  تہِ  اَسہِ  سوٗزِمٕتۍ  ٲسۍ،  تِم  تہِ  ٲسۍ  غذا  کھیٚنہٕ  وٲلۍ،  تہٕ  بازرن  منٛز  پھیرن  تھورن  وٲلۍ  لُکھٕے،  دراصل  چِھو  اسہِ  توٚہۍ  لُکھ  اکھ  أکۍ  سٕندِ  خٲطرٕ  آزمٲیشہِ  ہُند  ذریعہ  بنٲوِمٕتۍ۔  ﴿یعنی  رسولس  تہٕ  اہلِ  ایمانن  خٲطرٕ  چِھ  منکرین  آزمٲیش  تہٕ  مُنکرن  خٲطرٕ  چُھ  رسول  تہٕ  اہلِ  ایمان﴾  کیا  توٚہۍ  چِھوٕ  صبر  کران  ﴿یعنی  یہِ  مصلحت  سمجھنہٕ  پتہٕ  گوٚوٕہ  تۅہیہِ  وۅنۍ  صبر  پٲدٕ  زِ  آزمٲیشہِ  ہٕنز  یہِ  حالت  چھےٚ  امہِ  خیر  کہ  مقصدٕ  خٲطرٕ  سٮ۪ٹھاہ  ضروری  ییٚمہِ  خٲطرٕ  توٚہۍ  کٲم  چِھو  کران؟  کیا  وۅنۍ  چِھو  توٚہۍ  تِم  چوٹ  کھیٚنہٕ  خٲطرٕ  رٲضۍ،  یِم  اتھ  آزمٲیشہِ  ہٕندِس  دورس  منٛز  ضرور  چِھ  لگن  وٲلۍ؟﴾  تُہند  ربّ  چُھ  سورُے  کینٛہہ  وُچھان۔

Jalandhary:
  بیٚیہِ  پیغمبر  اَسہِ  سوٗزۍ  تۅہیہِ  برونٹھ  یا  رسول  اللہؐ  تِم  سٲری  ٲسۍ  غذا  تہِ  کھیٚوان،  بیٚیہِ  ٲسۍ  بازرو  مٔنزۍ  معاش  تلاش  کرنہٕ  خٲطرٕ  پکان  تہٕ  پھیران۔  اے  پیغمبرِ  کریم،  اے  پیغمبرِ  کریم  سٕندیٚو  تبِعو،  یُتھنہٕ  توٚہۍ  کٲفرن  ہٕنزو  کتھو  سٍتۍ  غمگین  ٲسِو  سپدان،  کیازِ  اَسہِ  چھِو  توٚہۍ  سٲری  کٔرِمٕتۍ  اَکھ  أکۍ  سٕندِ  خٲطرٕ  آزمٲیش۔  حضراتِ  انبیاء  کٔرۍ  اَسہِ  لوٗکن  ہٕندِ  خٲطرٕ  آزمٲیش  کہ  کم  لوٗکھ  کرن  تِہِندِس  بشر  آسنس  کُن  نظرکٔرِتھ  تِمن  انکار  تہٕ  کم  لوٗکھ  کرن  تِہِندیٚن  نبوت  کیٚن  کمالاتن  کُن  نظر  کٔرِتھ  تِمن  پژھ  تہٕ  تصدیق۔  توٚہۍ  تہِ  کٔرِو  صبر  یعنی  تُہُند  گژِھہ  ضرور  صبر  کرُن۔  یہِ  کتھ  چھےٚ  یقینی  کہ  تُہُند  پروردگار  چھُ  سارِنٕے  ہُنٛد  حال  وُچھان۔  مقرر  وقتس  پٮ۪ٹھ  دِیہِ  سُہ  تِمن  ضرور  سزا۔  لہٰذا  کیازِ  چھِو  توٚہۍ  غم  کھیٚوان۔

Transliteration:
  Wam<u>a</u> arsaln<u>a</u> qablaka mina almursaleena ill<u>a</u> innahum layakuloona a<b>l</b><u>tt</u>aAA<u>a</u>ma wayamshoona fee alasw<u>a</u>qi wajaAAaln<u>a</u> baAA<u>d</u>akum libaAA<u>d</u>in fitnatan ata<u>s</u>biroona wak<u>a</u>na rabbuka ba<u>s</u>eer<u>a</u><b>n</b>


Maududi:
  یِمن  لُکن  اسہِ  برونٛہہ  کنہِ  پیش  سپدنُک  اندیشہ  چُھنہٕ  تِم  چِھ  ونان،  اسہِ  نِشہِ  کیازِ  یِن  نہٕ  فرشتہٕ  سوزنہٕ؟  یا  گژھون  أسۍ  پنُن  ربّ  وُچِھنۍ۔  سٮ۪ٹھاہ  تکبر  ہیٚتھ  بیٖٹھۍ  یِم  پننِس  نفسس  منٛز،  تہٕ  پننہِ  سرکشی  منٛز  درٛاے  یِم  حدٕ  نِشہِ۔

Jalandhary:
  بیٚیہِ  چھِ  ونان  تِم  لوٗکھ  یِمن  نہٕ  کانٛہہ  اندیشہِ  چھُ  اَسہِ  برونٹھہٕ  کنہِ  پیش  سپدنُک،  تتھ  منکر  آسنہٕ  مۅکھہٕ  کہ  اَسہِ  پٮ۪ٹھ  کونہٕ  چھِ  ملٲیک  سوزنہٕ  یِوان  تُہٕندِ  تصدیقہٕ  خٲطرٕ  یا  کونہٕ  چھِن  أسۍ  تہِ  پَنُن  پروردگار  وُچھان،  سُے  کرِہا  پانہٕ  تِہِندِس  پیغمبر  آسنس  تٲیید  تہٕ  تصدیق۔  یِمن  لوٗکن  چھِ  یقیناً  پننہِ  جایہِ  پنٕنۍ  پان  سٮ۪ٹھاہ  بٔڑۍ  بوزنہٕ  یِوان،  خصوصاً  کوٚرُکھ  خدایس  وُچھنُک،  تس  سٍتۍ  کلام  کرنُک  تجویز  پیش۔  اَمہِ  سٍتۍ  دراے  یِم  لوٗکھ  انسٲنیت  کہ  حدٕ  نِشہِ  سٮ۪ٹھاہ  نیٚبر۔  بیٚیہِ  کٔریِمَو  بٔڑ  سرکشی۔

Transliteration:
  Waq<u>a</u>la alla<u>th</u>eena l<u>a</u> yarjoona liq<u>a</u>an<u>a</u> lawl<u>a</u> onzila AAalayn<u>a</u> almal<u>a</u>ikatu aw nar<u>a</u> rabban<u>a</u> laqadi istakbaroo fee anfusihim waAAataw AAutuwwan kabeer<u>a</u><b>n</b>


Maududi:
  ییٚمہِ  دۅہ  یِم  فرشتن  وُچھن،  سُہ  آسہِ  نہٕ  مُجرمن  خٲطرٕ  کُنہِ  بشارتُک  دۅہ،  کریکہ  ژلنکھ  نِیرِتھ  زِ  پناہ  خدایو  پناہ۔

Jalandhary:
  وۅنۍ  ییٚمہِ  دۅہ  تِم  وُچھن  ملٲیکن  مُہیب  صورتن  اندر  مرنہٕ  کہ  وقتہٕ  یا  قیامتُک  دۅہ  تَمہِ  دۅہ  آسہِ  نہٕ  کانٛہہ  خوشی  ہٕنز  کتھاہ  نصیب  تِمن  نافرمانن۔  ملٲیکن  ییٚلہِ  وُچھن  عذابٕکۍ  سامانہٕ  ہیتھ،  سٮ۪ٹھاہ  گابرن  تَمہِ  ساعتہٕ۔  تتھ  حالتس  منٛز  وَنن  تَمہِ  ساعتہٕ  پناہ  بخدا،  پناہ  بخدا،  اَسہِ  گوٚژھ  مضبوط  ٹھوٚراہ  یِمن  نِشہِ  حٲصل  سپدُن ﴿یِم  نہٕ  ملٲیکن  ہیٚکن  وُچھِتھ  تِمے  ہیٚکنہٕ  سنا  خدایس  وُچھِتھ۔

Transliteration:
  Yawma yarawna almal<u>a</u>ikata l<u>a</u> bushr<u>a</u> yawmai<u>th</u>in lilmujrimeena wayaqooloona <u>h</u>ijran ma<u>h</u>joor<u>a</u><b>n</b>


Maududi:
  تہٕ  یِکینٛژھاہ  تہِ  یُہُند  کوٚرمُت  کروومُت  چُھ،  سُہ  وُڈناوون  أسۍ  گردِ  ہٕندۍ  پٲٹھۍ  ہواہس  اندر۔

Jalandhary:
  بیٚیہِ  سَپدو  أسۍ  متوجہ  تِمن  کٲفرن  ہٕنزن  رٕژن  کامین  کُن  یِمہٕ  تِمَو  دنیاہس  منٛز  کرِ  مَژٕہ  آسن۔  پس  کروکھ  تِمہٕ  عملہٕ  چھکنہٕ  آمژِ  گردِ  ہِشہِ،  کانٛہہ  ثواباہ  آسِنہٕ  تِمن  ہُنٛد۔

Transliteration:
  Waqadimn<u>a</u> il<u>a</u> m<u>a</u> AAamiloo min AAamalin fajaAAaln<u>a</u>hu hab<u>a</u>an manthoor<u>a</u><b>n</b>


Maududi:
  بس  تِمے  لُکھ  یِم  جنتٕکۍ  حقدار  چِھ  ٹھٔہرن  تمہِ  دۅہ  رٕژِ  جایہِ،  تہٕ  دوپہر  گُزارنہٕ  خٲطرٕ  لبن  بہترین  مقام۔

Jalandhary:
  جنتی  یِمن  یِم  کٲفر  ٹھٹھہٕ  ٲسۍ  کران  آسن  تَمہِ  دۅہ  سٮ۪ٹھاہ  رٕتہِ  قیام  گاہ  کِنۍ  تہِ  آرام  گاہ  کِنۍ  تہِ  یعنی  جنت  آسہِ  تِہِندِ  قیام  کرنٕچ  جاے،  آرام  کرنٕچ  جاے۔  تَمہِ  کِس  رُت  آسنس  چھُنہٕ  وَننُے  کینٛہہ۔

Transliteration:
  A<u>s</u><u>ha</u>bu aljannati yawmai<u>th</u>in khayrun mustaqarran waa<u>h</u>sanu maqeel<u>a</u><b>n</b>


Maududi:
  آسمانس  چیران  سپدِ  تمہِ  دۅہ  اکھ  اوٚبُر  ظٲہر،  تہٕ  فرشتہٕ  یِن  پوٚتُس  پَتھ  کثرت  سان  نٲزِل  کرنہٕ۔

Jalandhary:
  بیٚیہِ  ییٚمہِ  دۅہ  آسمان  اَکہِ  بڈِ  اوٚبرٕ  سٍتۍ  پھَٹہِ،  بیٚیہِ  یِن  والنہٕ  سارِنٕے  آسمانن  ہٕندۍ  ملٲیک  پوٚتُس  پتھ  زمینس  پٮ۪ٹھ  بکثرت،  تمی  وقتہٕ  کرِ  اللہ  تعالیٰ  حساب  و  کتاب  خٲطرٕ  پَنُن  تجلی۔

Transliteration:
  Wayawma tashaqqaqu a<b>l</b>ssam<u>a</u>o bi<b>a</b>lgham<u>a</u>mi wanuzzila almal<u>a</u>ikatu tanzeel<u>a</u><b>n</b>


Maududi:
  تمہِ  دۅہ  آسہِ  حقیقی  بادشٲہی  صرف  خداے  رحمان  سٕنز،  تہٕ  سُہ  آسہِ  کٲفرن  خٲطرٕ  سٮ۪ٹھاہ  سخت  دۅہ۔

Jalandhary:
  تَمہِ  دۅہ  آسہِ  سورُے  مُلک  حقیقت  پٲٹھۍ  حضرت  رحمان  سُندُے۔  یعنی  حساب  و  کتاب  تہٕ  جزاء  و  سزاہس  منٛز  آسہِ  نہٕ  کٲنسہِ  ہُنٛد  دخل۔  بیٚیہِ  آسہِ  سُہ  دۅہ  کٲفرن  ہٕندِ  حقہٕ  سٮ۪ٹھاہ  کُڈُر  تہٕ  کریوٗٹھ۔

Transliteration:
  Almulku yawmai<u>th</u>in al<u>h</u>aqqu li<b>l</b>rra<u>h</u>m<u>a</u>ni wak<u>a</u>na yawman AAal<u>a</u> alk<u>a</u>fireena AAaseer<u>a</u><b>n</b>


Maududi: ظٲلم انسان ہیٚیہِ پننیٚن اَتھن ژٔپۍ تہٕ وَنہِ، کاش مےٚ آسِہے رسولس ساتھ دِیتمُت۔
Jalandhary:
  بیٚیہِ  ہیٚیہِ  تمی  دۅہ  ظٲلم  تہٕ  نافرمان  اَتھن  پننین  ژٔپۍ،  دَپہِ  تمی  دۅہ  ظٲلم،  اے  کاش  کیا  رُت  گژِھہ  ہا  میانہِ  حقہٕ  ہرگاہ  رٔٹمٕژ  آسِہا  رسولِ  خدایس  سٍتۍ  روٗزِتھ  دینٕچ  وَتھ۔

Transliteration:
  Wayawma yaAAa<u>dd</u>u a<b>l</b><i><u>thth</u></i><u>a</u>limu AAal<u>a</u> yadayhi yaqoolu y<u>a</u> laytanee ittakha<u>th</u>tu maAAa a<b>l</b>rrasooli sabeel<u>a</u><b>n</b>


Maududi:
  تٔمۍ  سٕندِس  بہکاوس  منٛز  یِتھ  مٲنۍ  نہٕ  مےٚ  سۅ  نصحیت  یۅسہٕ  مےٚنِش  آمٕژ  ٲس،  شیطان  درٛاو  انسان  سٕندِس  حقس  منٛز  سٮ۪ٹھہٕے  بے  وفا۔

Jalandhary:
  پٔزِپٲٹھۍ  تٔمی  کم  بختن  ڈولُس  بہٕ  قرآن  مجید  کیٚن  احکامن  پٮ۪ٹھ  عمل  کرنہٕ  نِشہِ،  تِم  احکام  مےٚ  نِشہِ  وٲتِتھ۔  شیطان  چھُ  انسانس  عین  موقعس  پٮ۪ٹھ  مدد  کرنہٕ  نِشہِ  پتھ  ژلان۔

Transliteration:
  Laqad a<u>d</u>allanee AAani a<b>l</b><u>thth</u>ikri baAAda i<u>th</u> j<u>a</u>anee wak<u>a</u>na a<b>l</b>shshay<u>ta</u>nu lilins<u>a</u>ni kha<u>th</u>ool<u>a</u><b>n</b>


Maududi:
  تہٕ  رسول  ونہِ  زِ،  اے  میانہِ  ربّہٕ،  میٲنۍ  قومن  اوس  یہِ  قرآن  نشانۂ  تضحیک  بنوومُت۔  ﴿یعنی  ٹھٹھہٕ  مذاق  کٔرِتھ  اوسُن  تروومُت﴾۔

Jalandhary:
  بیٚیہِ  فرماوَن  تَمہِ  دۅہ  پیغمبرخدا  صلی  اللہ  علیہ  و سلم،  اے  میانہِ  پروردگارٕ،  پٔزِپٲٹھۍ  میٲنۍ  ییٚمۍ  قومن  زون  یہِ  قرآن  مجید  یُس  واجبُ  العمل  اوس،  بے  ہوٗدٕہ  کلاماہ  یا  روٗدۍ  تِم  اَمہِ  نِشہِ  دوٗر،  اَمہِ  موجوب  کٔرٕکھ  نہٕ  کانٛہہ  عملاہ،  یہِ  کوٚرُکھ  بالکل  نظر  انداز،  اَتھ  کوٚرُکھ  نہٕ  کانٛہہ  التفاتاہ،  عمل  کرنٕچ  چھَنہٕ  کتھٕے۔

Transliteration:
  Waq<u>a</u>la a<b>l</b>rrasoolu y<u>a</u> rabbi inna qawmee ittakha<u>th</u>oo h<u>atha</u> alqur<u>a</u>na mahjoor<u>a</u><b>n</b>


Maududi:
  اے  نبیؐ،  اسہِ  چِھ  یِتھے  پٲٹھۍ  مُجرم  پرٛتھ  نبی  سٕندۍ  دشمن  بنٲوِمٕتۍ،  تہٕ  تُہندِ  خٲطرٕ  چُھ  تُہُند  ربّٕے  رہنمٲئی  تہٕ  مددٕ  خٲطرٕ  کٲفی۔

Jalandhary:
  یِتھہٕ  پٲٹھۍ  یِم  لوٗکھ  چھِ  تُہٕندۍ  دشمن،  یِتھے  پٲٹھۍ  کٔرۍ  اَسہِ  نافرمانو  اندرٕہ  پرتھ  پیغمبر  سمندۍ  دشمن،  یہِ  نٔو  کتھاہ  چھَنہٕ  کینٛہہ۔  تِمَو  پیغمبرو  یِتھہٕ  پٲٹھۍ  صبر  کوٚر،  تِتھے  پٲٹھۍ  کٔرِو  توٚہۍ  تہِ  صبر۔  بس  چھُ  تۅہیہِ  پَنُن  پروردگار  ہدایت  کروُن،  کٲفرو  چھےٚ  ہمیشہ  پیغمبرن  ہٕنز  مخالفت  کٔرمٕژ،  لہٰذا  گژِھہ  نہٕ  اَمُیک  کانٛہہ  غم  کھیوٚن۔  اللہ  تعالیٰ  ییٚمۍ  سٕندِ  حقہٕ  ہدایت  ییٚژِھہ  تس  کرِ  ہدایت،  یُس  ہدایت  نِشہِ  محروم  روزِ  توپتہٕ  ہیٚیہِ  سُہ  توہیہِ  اِیذا  تہٕ  تکلیف  واتناوُن،  دۅشوُنۍ  حالن  اندر  چھُ  اللہ  تعالیٰ  تُہُند  ربّ،  تۅہیہِ  کٲفی۔

Transliteration:
  Waka<u>tha</u>lika jaAAaln<u>a</u> likulli nabiyyin AAaduwwan mina almujrimeena wakaf<u>a</u> birabbika h<u>a</u>diyan wana<u>s</u>eer<u>a</u><b>n</b>


Maududi:
  منکرِین  چِھ  ونان،  أمِس  شخصس  پٮ۪ٹھ  کیازِ  آو  نہٕ  اَکی  وقتہٕ  سورُے  قرآن  نٲزِل  کرنہٕ؟  آ،  یہِ  چُھ  امہِ  موجوب  آمُت  کرنہٕ  زِ  أسۍ  روزَو  یہِ  ٹھیک  پٲٹھۍ  تۅہیہِ  ذہن  نشین  کران،  تہٕ  ﴿اَمی  غرضہٕ  خٲطرٕ﴾  چھےٚ  اسہِ  اتھ  اکہِ  خاص  ترتیب  سان  الگ  الگ  اجزاہن  ہٕنز  شکل  دِژمٕژ۔

Jalandhary:
  بیٚیہِ  چھِ  دپان  کٲفر  یہِ  قرآن  مجید  کونہٕ  آو  نٲزل  کرنہٕ  حضرت  محمدس  صلی  اللہ  علیہ  و سلمس  پٮ۪ٹھ  یِکہٕ  وَٹہٕ،  اَکی  پھِرِ۔  اَسہِ  کوٚر  نٲزل  یہِ  ہَنہِ  ہَنہِ،  آہستہ،  آہستہ،  یُتھ  دٔرراوَو  أسۍ  تُہُند  دل۔  اَمہِ  مۅکھہٕ  کوٚر  قرآن  مجید  اَسہِ  نٲزل  وارٕہ  وارٕہ۔

Transliteration:
  Waq<u>a</u>la alla<u>th</u>eena kafaroo lawl<u>a</u> nuzzila AAalayhi alqur<u>a</u>nu jumlatan w<u>ah</u>idatan ka<u>tha</u>lika linuthabbita bihi fu<u>a</u>daka warattaln<u>a</u>hu tarteel<u>a</u><b>n</b>


Maududi:
  تہٕ  ﴿اتھ  مصلحتس  منٛز  چُھ  یِتہِ﴾  زِ  ییٚلہِ  زانٛہہ  تِم  تۅہیہِ  برونٛہہ  کُن  کانٛہہ  بدلٕے  کتھ  ﴿یا  عجیب  سوال﴾  ہیٚتھ  آے،  تمیُک  ٹھیک  جواب  دِتُو  اسہِ  بروقت  تۅہیہِ،  تہٕ  بہترین  طریقہٕ  سان  کٔر  کتھہِ  وضاحت۔

Jalandhary:
  بیٚیہِ  چھِنہٕ  یِم  دشمن  تۅہیہِ  نِشہِ  کانٛہہ  کتھاہ  یا  مثالاہ  تۅہیہِ  پٮ۪ٹھ  یا  قرآن  مجیدس  پٮ۪ٹھ  طعنہ  زنی  خٲطرٕ  پیش  کران۔  مگر  أسۍ  چھِ  تُہٕندِ  بدل  تِمن  کتھن  ہُنٛد  پوٚز  جواب  بیٚیہِ  تَمہِ  کھۅتہٕ  رُت  معنی  بیان  کٔرِتھ  تۅہیہِ  نِشہِ  واتناوان۔  یہِ  گوٚو  قولی  جواب۔  وۅنۍ  یُس  عملی  جواب  یِیہِ  دِنہٕ  تِمن،  سُہ  گوٚو۔

Transliteration:
  Wal<u>a</u> yatoonaka bimathalin ill<u>a</u> jin<u>a</u>ka bi<b>a</b>l<u>h</u>aqqi waa<u>h</u>sana tafseer<u>a</u><b>n</b>


Maududi:
  یِمن  لُکن  بُتھ  بۅن  کُن  کٔرِتھ  جہنمس  کُن  دکہٕ  لایِنہٕ  یِیہِ،  تِہُند  موقف  چُھ  سٮ۪ٹھاہ  خراب،  تہٕ  تِہنز  وتھ  چھےٚ  حد  درجہِ  غلط۔

Jalandhary:
  یِم  گٔے  تِمے  لوٗکھ  یِم  کلہ  و  کر  من  کٔرِتھ  بُتھہِ  کھکھرِ  یِن  پکناونہٕ  تہٕ  سۅمبراونہٕ  جہنمس  کُن۔  تِم  آسن  جایہِ  کِنۍ  سٮ۪ٹھاہ  بدتروَتہِ  کِنۍ  سٮ۪ٹھاہ  ڈٔلۍمٕتۍ۔  

Transliteration:
  Alla<u>th</u>eena yu<u>h</u>sharoona AAal<u>a</u> wujoohihim il<u>a</u> jahannama ol<u>a</u>ika sharrun mak<u>a</u>nan waa<u>d</u>allu sabeel<u>a</u><b>n</b>


Maududi:
  اسہِ  دِژ  موسیٰ  ﴿علیہ  السلامس﴾  کتاب  ﴿یتھ  جایہِ  چَھنہٕ  کتاب  غالباً  سۅ  کتاب  مُراد  یۅسہٕ  مصرٕ  منٛزٕ  نیر  نہٕ  پتہٕ  حضرت  موسیٰ  علیہ  السلامس  دِنہٕ  ٲس  آمٕژ،  بلکہ  چُھ  امہِ  نِشہِ  مُراد  تِم  ہدایت  یِم  نبوّت  کِس  منصبس  پٮ۪ٹھ  ماموٗر  سپدن  کہ  وقتہٕ  پٮ۪ٹھہٕ  مصرٕ  منٛز  نیرنس  تام  حضرت  موسیٰ  علیہ  السلامس  دِنہٕ  آے۔  یِمن  منٛز  چِھ  تِم  خطبہ  تہِ  شٲمِل،  یِم  اللہ  تعالیٰ  سٕندِ  حُکمہٕ  سٍتۍ  موسیٰ  السلامن  فرعون  سٕندِس  دربارس  منٛز  دِتۍ،  تہٕ  تِم  ہدایات  تہِ  چِھ  شٲمل  یِم  فرعونس  خلاف  جد  و  جہدس  دوران  موسیٰ  علیہ  السلامس  دِنہٕ  آے۔  قرآن  مجیدس  منٛز  چھےٚ  جایہِ  جایہِ  یِمن  چیزن  ہٕنز  ذِکر،  مگر  اغلب  چھُ  یہِ  زِ  یِم  چیز  آے  نہٕ  توراتس  منٛز  شٲمِل  کرنہٕ۔  توراتُک  آغاز  چُھ  تِمو  احکامِ  عَشرَو  ﴿دَہَو  حکمو﴾  سٍتۍ  سپدان  یِم  خروج  پتہٕ  طوٗرِ  سینا  ہس  پٮ۪ٹھ  سنگین  تختی  ین  ہٕنزِ  شکلہِ  منٛز  تِمن  دِنہٕ  ٲسۍ  آمٕتۍ﴾  تہٕ  تس  سٍتۍ  لگوو  تٔمۍ  سُند  بوے  ہارون  علیہ  السلام  بطورِ  مددگار۔

Jalandhary:
  بتحقیق  بیٚیہِ  کٔر  اَسہِ  عطا  موسیٰ  علیہ  السلامس  کتاب  یعنی  توراۃ،  بیٚیہِ  کوٚر  اَسہِ  سۅ  کتاب  عطا  کرنہٕ  برونٹھ  بوے  تِہُنٛد  ہارون  علیہ  السلام  تَسُند  وزیر  تہٕ  مددگار۔

Transliteration:
  Walaqad <u>a</u>tayn<u>a</u> moos<u>a</u> alkit<u>a</u>ba wajaAAaln<u>a</u> maAAahu akh<u>a</u>hu h<u>a</u>roona wazeer<u>a</u><b>n</b>


Maududi:
  تہٕ  تِمن  ووٚن  زِ  گٔژِھو  تتھ  قومَس  کُن  ییٚمۍ  سٲنۍ  آیات  چِھ  اَپٕزۍ  زٲنِمٕتۍ،  ٲخر  کار  ترٲوۍ  اسہِ  تِم  لُکھ  تباہ  کٔرِتھ۔

Jalandhary:
  تَمہِ  پتے  کوٚر  اَسہِ  حکم  تِمن  دۅشوُنی  کہ  گٔژِھو  توٚہۍ  دۅشوے  تبلیغ  و  ہدایت  کرنہٕ  خٲطرٕ  تِمن  لوٗکن  نِشہِ  یِمَو  اَپٕزۍ  زٲنۍ  سٲنۍ  توحیدٕکۍ  آیات،  توپتہٕ  گٔے  تِم  دۅشوے  صاحب  کوٚرُکھ  فرعونس  تہٕ  تِہِندِس  قومس  تبلیغ  مگر  تِمَو  مون  نہٕ  کینٛہہ  تہِ۔  ادٕہ  گٲلۍ  تِم  اَسہِ  موٗلہٕ  مۅنجہِ۔  چنانچہ  تِہُنڈ  غرق  سَپدُن  چھُ  مشہورو  معروف۔

Transliteration:
  Faquln<u>a</u> i<u>th</u>hab<u>a</u> il<u>a</u> alqawmi alla<u>th</u>eena ka<u>thth</u>aboo bi<u>a</u>y<u>a</u>tin<u>a</u> fadammarn<u>a</u>hum tadmeer<u>a</u><b>n</b>


Maududi:
  یۅہے  حال  سپُد  قومِ  نوحس  ییٚلہِ  تِمو  رسولن  ہُند  تکذیب  ﴿انکار﴾  کوٚر  اسہِ  کٔرۍ  تِم  غرق  تہٕ  تمام  دنیا  کیٚن  لُکن  خٲطرٕ  بنٲوۍ  عبرتُک  نِشانہٕ،  تہٕ  تِمن  ظٲلمن  خٲطرٕ  چُھ  اسہِ  اکھ  دگ  تُلہٕ وُن  عذاب  تھوومُت  تیار۔

Jalandhary:
  بیٚیہِ  ییٚلہِ  حضرت  نوح  سٕندۍ  قومن  انکار  کوٚر  پیغمبرن،  اَسہِ  پھاٹٕوۍ  تِم  آبس  اندر  بیٚیہِ  بنٲوۍ  اَسہِ  تِم  لوٗکن  ہٕندِ  خٲطرٕ  اَکھ  نِشاناہ،  یہِ  گوٚو  دنیاہس  اندر،  بیٚیہِ  چھُ  اَسہِ  تیار  تھوومُت  ٲخرتس  اندر  تِمن  ظٲلمن  تہٕ  نافرمانن  ہٕندِ  خٲطرٕ  کُڈُر  عذاب۔

Transliteration:
  Waqawma noo<u>h</u>in lamm<u>a</u> ka<u>thth</u>aboo a<b>l</b>rrusula aghraqn<u>a</u>hum wajaAAaln<u>a</u>hum li<b>l</b>nn<u>a</u>si <u>a</u>yatan waaAAtadn<u>a</u> li<b>l</b><i><u>thth</u></i><u>a</u>limeena AAa<u>tha</u>ban aleem<u>a</u><b>n</b>


Maududi:
  یِتھے  پٲٹھۍ  عاد  تہٕ  اصحابُ  الرس  ﴿رَس  چِھ  عربی  زبٲنۍ  منٛز  پرٲنِس  یا  انہِ  گٹۍ  کریٖرِس  ونان۔  اصحابُ  الرّس  ٲسۍ  تِم  لُکھ  یِمو  پنُن  نبی  کریٖرِس  منٛز  چھٔکِتھ  یا  لرِ  پٲوِتھ  مورمُت  اوس﴾  تہٕ  مٔنٛزِمیٚن  صٔدین  ہٕندۍ  واریاہ  لُکھ  آے  تباہ  کرنہٕ۔

Jalandhary:
  بیٚیہِ  کوٚر  اَسہِ  ہلاک  قومِ  عاد،  بیٚیہِ  قومِ  ثمود  بیٚیہِ  کِیٖرۍ  وٲلۍ ﴿رَس  چھِ  ونان  عربی  پٲٹھۍ  کِیٖرِس﴾ بیٚیہِ  یِمن  منٛزباگ  یِمہٕ  وارایاہ  نافرمان  اُمژٕہ  آسہٕ۔  

Transliteration:
  WaAA<u>a</u>dan wathamooda waa<u>s</u><u>ha</u>ba a<b>l</b>rrassi waquroonan bayna <u>tha</u>lika katheer<u>a</u><b>n</b>


Maududi:
  تِمو  منٛزٕ  سمجھوو  اسہِ  پرتھ  کانٛہہ  ﴿بروٗنٹھمِین  تباہ  سپدن  والیٚن  ہٕنزٕ﴾  مِثالہٕ  دی  دی،  تہٕ  ٲخر  کار  کوٚر  پرتھ  کانٛہہ  مِٹاوتھ  اَسہِ  تباہ۔

Jalandhary:
  بیٚیہِ  کٔرۍ  اَسہِ  بیان  تِمن  سارِنٕے  ہٕندِ  ہدایت  خٲطرٕ  عجیب  عجیب  تہٕ  موثر  مضامین  مگر  ییٚلہِ  نہٕ  تِمَو  کینٛہہ  تہِ  مون،  ادٕہ  گٲلۍ  اَسہِ  تِم  سٲری۔

Transliteration:
  Wakullan <u>d</u>arabn<u>a</u> lahu alamth<u>a</u>la wakullan tabbarn<u>a</u> tatbeer<u>a</u><b>n</b>


Maududi:
  تہٕ  تمہِ  بستی  پیٚٹھۍ  چِھ  یِم  درٛامٕتۍ  یتھ  پٮ۪ٹھ  بدترین  بٲرش  ٲس  تراونہٕ  آمٕژ۔  ﴿یعی  قومِ  لوٗطٕچ  بستی۔  بدترین  بٲرشہِ  نِشہِ  چُھ  مُراد  کنہِ  روٗد۔﴾  کیا  یِمَو  آسہِ  نا  تمیُک  حال  وُچھمُت؟  مگر  یِم  چِھنہٕ  موت  پتہٕ  دوٚیِمہِ  زندگی  ہُند  توقع  ہٕے  تھاوان۔

Jalandhary:
  پٔزِپٲٹھۍ  بیٚیہِ  پٔکۍ  تہٕ  گُزرے  یِم  مشرکین  عرب  شام  کِس  سفرس  منٛز  تَمہِ  شہرٕ  کِنۍ  یَتھ  منٛز  قومِ  لوط  بسان  ٲسۍ۔  تتھ  شہرس  اوس  ناوسدومتِمن  آو  نافرمٲنی  ہٕندِ  سببہٕ  آسمان  کہ  طرفہٕ  کنہِ  روٗد  کرنہٕ  یعنی  کَنہِ  آیکھ  تراونہٕ  روٗدٕکۍ  پٲٹھۍ۔  کیا  یِم  مکٕکۍ  کٲفر  چھِنا  وُچھان  تِم  شہر  تا  اینکہ  عبرت  رٹہن۔  عبرت  نہ  رٹنُخ  وجہ  چھُنہٕ  یہِ  کہ  تِم  کیا  چھِنہٕ  تِم  شہر  وُچھان  بلکہ  چھَنہٕ  تِمن  مرنہٕ  پتہٕ  زندٕہ  گژھنٕچ  کانٛہہ  اُمیداہ  تہٕ  پژھاہ،  کیازِ  تِم  چھِ  ٲخرتس  انکار  کران،  یِم  کٲفر  چھِ  ییٖتۍ  شریر  کہ۔

Transliteration:
  Walaqad ataw AAal<u>a</u> alqaryati allatee om<u>t</u>irat ma<u>t</u>ara a<b>l</b>ssawi afalam yakoonoo yarawnah<u>a</u> bal k<u>a</u>noo l<u>a</u> yarjoona nushoor<u>a</u><b>n</b>


Maududi:
  یِم  لُکھ  ییٚلہِ  تۅہیہِ  وُچھان  چِھو،  تیٚلہِ  چِھو  تۅہیہِ  ہزٕل  کران۔  ﴿وَنان  چِھ﴾  کیا  یۅہے  شخص  چھا  یُس  خُداین  چُھ  رسول  بنٲوِتھ  سوٗزمُت؟

Jalandhary:
  ییٚلہِ  تِم  تۅہیہِ  وُچھان  چھِ  یارسول  اللہ  صلی  اللہ  علیہ  و سلم،  تِمن  چھَنہٕ  کانٛہہ  کٲماہ  تَمہِ  ساعتہٕ  تۅہیہِ  نسبت  ٹھٹھہٕ  کرنہٕ  ورٲے،  ونان  چھِ  تِم،  کیا  یۅہے  شخص  سوٗزا  اللہ  تعالیٰ  ہن  پیغمبر،  یہِ  چھُنہٕ  پیغمبری  لایق  مگر  کلام  تہٕ  کتھہٕ  أمۍ  سٕنزٕ  چھےٚ  سٮ۪ٹھاہ  موثر۔

Transliteration:
  Wai<u>tha</u> raawka in yattakhi<u>th</u>oonaka ill<u>a</u> huzuwan ah<u>atha</u> alla<u>th</u>ee baAAatha All<u>a</u>hu rasool<u>a</u><b>n</b>


Maududi:
  أمۍ  آسہو  أسۍ  گُمراہ  کٔرِتھ  پننیو  معبوٗدَو  نِشہِ  ڈٲلِمٕتۍ،  اگر  نہٕ  اسہِ  تِہندِس  عقیدس  پٮ۪ٹھ  ڈاڈ  آسِہے  کٔرمٕژ۔  اچھا،  سُہ  وقت  چُھنہٕ  دوٗر  ییٚلہِ  عذاب  وُچِھتھ  یِمن  پانے  پے  لگہِ  زِ  کُس  اوس  گمرٲہی  منٛز  دوٗر  درٛامُت۔

Jalandhary:
  تَمہِ  جادو  بیٲنی  سٍتۍ  اوس  قریب  کہ  یہِ  ڈالہِ  ہا  اَسہِ  پننیو  معبودو  نِشہِ،  ہرگاہ  نے  أسۍ  تِمن  معبودن  ہٕنزِ  پرستش  پٮ۪ٹھ  ثٲبت  قدم  روزہَو۔  پانس  چھِ  تِم  پانے  زانان  ہدایتس  پٮ۪ٹھ،  پیغمبرس  چھِ  زانان  ڈوٚلمُت،  اللہ  تعالیٰ  چھُ  فرماوان  کہ  برونٹھ  پہن  زانن  تِم  مرنہٕ  پتہٕ  ییٚلہِ  وارٕ  پٲٹھۍ  وُچھن  عذاب  کہ  کُس  اَکھاہ  اوس  وَتہِ  نِشہِ  ڈوٚلمُت۔

Transliteration:
  In k<u>a</u>da layu<u>d</u>illun<u>a</u> AAan <u>a</u>lihatin<u>a</u> lawl<u>a</u> an <u>s</u>abarn<u>a</u> AAalayh<u>a </u>wasawfa yaAAlamoona <u>h</u>eena yarawna alAAa<u>tha</u>ba man a<u>d</u>allu sabeel<u>a</u><b>n</b>


Maududi:
  زانٛہہ  چُھوٕ  تۅہیہِ  تس  شخصہٕ  سٕندِس  حالس  پٮ۪ٹھ  غور  کوٚرمُت،  ییٚمۍ  پننہِ  نفسٕچ  خوٲہش  پنُن  خدا  آسہِ  بنٲومٕژ؟  کیا  توٚہۍ  ہیٚکوٕہ  یُتھ  شخص  راہِ  راستس  پٮ۪ٹھ  اَننُک  ذمہٕ  رٔٹِتھ؟

Jalandhary:
  اے  پیغمبر،  توٚہۍ  وُچھِو  حض  تس  شصہٕ  سٕنز  حالت  ییٚمۍ  پَنُن  خدا  چھُ  بنوومُت  پننہِ  نفسٕچ  خواہش۔  کیا  توٚہۍ  تُلوٕہ  پانس  پٮ۪ٹھ  ذمہٕ  دری  کہ  یِتھیٚن  ہوا  پرستن  کیا  کٔرِو  توٚہۍ  ہدایت،  یۅسہٕ  کتھ  خوٲہشہِ  مطٲبق  آسیکھ  سۅ  کرن  قبول،  یۅسہٕ  نہٕ  خوٲہشہِ  مطٲبق  آسیکھ  تتھ  کرن  رَد۔  اَز  وُچھِکھ  اَکھ  کٔنیاہ  جان  پہن  تہٕ  تتھ  کٔرٕکھ  پرستش،  پگاہ  وُچھِکھ  بیاکھ  کٔنیاہ  تَمہِ  کھۅتہٕ  جان  پہن  تٔتھۍ  ہیٚژٕکھ  پرستش  کرٕنۍ۔  

Transliteration:
  Araayta mani ittakha<u>th</u>a il<u>a</u>hahu haw<u>a</u>hu afaanta takoonu AAalayhi wakeel<u>a</u><b>n</b>


Maududi:
  کیا  توٚہۍ  چِھوٕ  سمجھان  زِ  یِمو  منٛزٕ  چِھ  اکثر  لُکھ  بوزان  تہٕ  سمجھان؟  یِم  چِھ  جانورن  ہٕندۍ  پٲٹھۍ،  بلکہ  تِمو  کھۅتہٕ  تہِ  گٔژِھتھٕے۔

Jalandhary:
  کِنہٕ  تۅہیہِ  چھُو  کینٛہہ  گمانہٕ  کہ  تِمَو  اندرٕہ  کیاہ  چھِ  زیادٕہ  بوزان  تُہُند  کلامِ  شریف  یا  کیا  چھُکھ  سُہ  فکرِ  تران  کینٛہہ۔  سُہ  گمانے  مَہ  کٔرِو  توٚہۍ۔  تِم  چھَنہٕ  مگر  چارپا  ہِی  بلکہ  چھِ  تِم  چارپاہن  کھۅتہٕ  ڈٔلِمٕتۍ  وَتہِ  نِشہِ۔

Transliteration:
  Am ta<u>h</u>sabu anna aktharahum yasmaAAoona aw yaAAqiloona in hum ill<u>a</u> ka<b>a</b>lanAA<u>a</u>mi bal hum a<u>d</u>allu sabeel<u>a</u><b>n</b>


Maududi:
  تۅہیہِ  وُچُھو  نا  تُہُند  ربّ  کِتھہٕ  پٲٹھۍ  چُھ  شُہُل  پھٔہلاوان؟  اگر  سُہ  ییژِھہ  ہے  تیٚلہِ  بناوِ  ہے  تتھ  دٲیمی  شُہل،  اسہِ  بنوو  آفتاب  تتھ  پٮ۪ٹھ  دٔلیل،  ﴿ناو  چلاون  والیٚن  ہٕندِس  اصطلاحس  منٛز  چِھ  دلیل  تس  شخصس  ونان  یُس  ناون  آسہِ  وَتھ  ہاوان۔  شُہل  آفتابس  پٮ۪ٹھ  دلیل  بناونُک  مطلب  چُھ  یہِ  زِ  شُہل  پھٔہلُن  تہٕ  کم  گژُھن  چُھ  آفتاب  کِس  عروجس  تہٕ  زَوالس  بیٚیہِ  کھسنَس  تہٕ  وسنس  تابع۔﴾

Jalandhary:
  کیا  ژےٚ  وُچھُتھ  نا  اے  وُچھوُنہِ  پننِس  پروردگار  سٕندِس  قدرتس  کُن  کہ  کِتھہٕ  پٲٹھۍ  چھُ  زیٹھراوان  سایہِ  ییٚلہِ  آفتاب  چھُ  کھسان،  تَمہِ  ساعتہٕ  چھُ  تِمن  سارِنٕے  چیزن  ہُنٛد  سایہِ  زیوٗٹھ  آسان  یِم  چیز  وۅدنہِ  آسن۔  ہرگاہ  سُہ  ییٚژِھہ  ہا  اَتھ  سایس  تھاوِہا  أکۍ  سٕے  جایہِ  ٹھٔہرٲوِتھ۔  توپتہٕ  کوٚر  اسہِ  آفتاب  اَمہِ  سایُک  ظٲہری  علامت۔  آفتاب  سٍتۍ  چھُ  بوزنہٕ  یِوان  اَمہِ  سایُک  زیٹھُن  تہٕ  ژھۅٹُن،  آفتاب  نے  آسِہا  یہِ  یِیہِ  ہا  نہٕ  بوزنے۔

Transliteration:
  Alam tara il<u>a</u> rabbika kayfa madda a<b>l</b><i><u>thth</u></i>illa walaw sh<u>a</u>a lajaAAalahu s<u>a</u>kinan thumma jaAAaln<u>a</u> a<b>l</b>shshamsa AAalayhi daleel<u>a</u><b>n</b>


Transliteration: Thumma qaba<u>d</u>n<u>a</u>hu ilayn<u>a</u> qab<u>d</u>an yaseer<u>a</u><b>n</b>
Maududi:
  پتہٕ  ﴿ییٚلہِ  وارٕ  وارٕ  آفتاب  تھدان  چُھ﴾  أسۍ  چِھ  یہِ  شُہُل  وارٕ  وارٕ  پانس  کُن  وٹان  پکان۔  ﴿پانس  کُن  وٹنُک  معنی  چُھ  غٲب  کرُن  تہٕ  فنا  کرُن،  تِکیازِ  پرٛتھ  کانٛہہ  چیز  یُس  فنا  چُھ  سپدان،  سُہ  چُھ  اللہ  تعالیٰ  سٕے  کُن  واپس  گژھان۔  پرٛتھ  کانٛہہ  چیز  چُھ  تٔمۍ  سٕندِی  طرفہٕ  یِوان  تہٕ  تٔمۍسٕے  کُن  گژھان۔﴾

Jalandhary:
  توپتہٕ  چھِن  سُہ  سایہِ  أسۍ  پانس  کُن  رٹان  ہَنہِ  ہَنہِ۔  بالاخر  چھُ  سُہ  سایہِ  معدوم  سپدان۔


Maududi:
  تہٕ  سُہ  چُھ  اللہ  تعالیٰ  ہٕے  ییٚمۍ  رات  بنٲوِ  تُہٕندِ  خٲطرٕ  لباس،  تہٕ  نیندٕر  بنٲوٕن  موتُک  سکون،  تہٕ  دۅہ  بنووُن  زندہ  گژھنُک  وقت۔

Jalandhary:
  بیٚیہِ  گوٚو  سُہ  پروردگار  سُے  ییٚمۍ  رات  کٔر  تُہٕندِ  خٲطرٕ  پردُک  چیز،  بیٚیہِ  ییٚمۍ  نِندٕر  کٔر  راحت  و  آرامُک  چیز،  بیٚیہِ  ییٚمۍ  دۅہ  کوٚر  زندٕہ  سپدنُک  تہٕ  اورٕہ  یور  کرنُک  وقت۔

Transliteration:
  Wahuwa alla<u>th</u>ee jaAAala lakumu allayla lib<u>a</u>san wa<b>al</b>nnawma sub<u>a</u>tan wajaAAala a<b>l</b>nnah<u>a</u>ra nushoor<u>a</u><b>n</b>


Maududi:
  تہٕ  سُے  چُھ  یُس  پننِس  رحمتس  برونٛہہ  برونٛہہ  ہواہَن  چُھ  سوزان  بشارت  بنٲوِتھ۔  پتہٕ  چُھ  آسمانہٕ  پاک  آب  نٲزِل  کران،

Jalandhary:
  بیٚیہِ  گوٚو  سُہ  پروردگار  سُے  یُس  واو  تراوان  چھُ  خۅش  خبر  ہیتھ۔  پننہِ  رحمت  برونٹھ  یعنی  روٗد  تراونہٕ  برونٹھ۔  بیٚیہِ  تراوَو  أسۍ  آسمان  کہ  طرفہٕ  آب  یُس  پاک  و  صاف  کروُن  چیزاہ  چھُ۔

Transliteration:
  Wahuwa alla<u>th</u>ee arsala a<b>l</b>rriy<u>ah</u>a bushran bayna yaday ra<u>h</u>matihi waanzaln<u>a</u> mina a<b>l</b>ssam<u>a</u>i m<u>a</u>an <u>t</u>ahoor<u>a</u><b>n</b>


Maududi:
  تاکہ  أکِس  مُردٕہ  علاقس  بخشہِ  امہِ  کہ  ذریعہ  زندگی،  تہٕ  پننہِ  مخلوق  منٛزٕ  کرِ  واریاہن  جانورن  تہٕ  انسانن  سیراب۔

Jalandhary:
  یُتھ  أسۍ  زندٕہ  کرون  تَمہِ  آبہٕ  سٍتۍ  موٚمُت  زمین۔  بیٚیہِ  چاووکھ  سُہ  آب  پننیو  مخلوقو  اندرٕہ  واریاہ  چارپا  بیٚیہِ  واریاہ  انسان۔

Transliteration:
  Linu<u>h</u>yiya bihi baldatan maytan wanusqiyahu mimm<u>a</u> khalaqn<u>a</u> anAA<u>a</u>man waan<u>a</u>siyya katheer<u>a</u><b>n</b>


Maududi:
  یہِ  معجزہ  چِھ  أسۍ  گرِ  گرِ  یِمن  برونٛہہ  کُن  اَنان  تاکہ  یِم  رٹن  کینٛہہ  سبق،  مگر  اکثر  لُکھ  چِھ  کُفر  تہٕ  ناشکری  ورٲے  بیٚیہِ  کانٛہہ  دوٚیُم  رٔوِیہِ  ورتاونہٕ  نِشہِ  انکار  کران۔

Jalandhary:
  پٔزِپٲٹھۍ  اَسہِ  کوٚرتقسیم  سُہ  آب  تِمن  لوٗکن  منٛز  بقدرِ  مصلحت  یُتھ  تِم  غورتہٕ  فکر  کرن  کہ  یِم  چیز  چھِ  کٲنسہِ  قدرت  وٲلۍ  سٕندِس  اختیارس  اندر  یُس  سزاوارِ  عبادت  چھُ،  تٔمۍ  سٕنزٕ  نعمٔژ  ژیٚتس  پٲوِتھ  کرن  شکرگزٲری۔  مگر  اکثر  لوٗکو  کوٚر  نہٕ  کینٛہہ  تہِ  کفرانِ  نعمتہٕ  ورٲے۔

Transliteration:
  Walaqad <u>s</u>arrafn<u>a</u>hu baynahum liya<u>thth</u>akkaroo faab<u>a</u> aktharu a<b>l</b>nn<u>a</u>si ill<u>a</u> kufoor<u>a</u><b>n</b>


Transliteration: Walaw shin<u>a</u> labaAAathn<u>a</u> fee kulli qaryatin na<u>th</u>eer<u>a</u><b>n</b>
Maududi:
  اگر  أسۍ  یژھہَو  تیٚلہِ  کرہون  أکِس  أکِس  بستی  منٛز  اکھ  خبردار  کرن  وول  کھڑا۔  ﴿یعنی  یہِ  کرُن  اوس  نہٕ  سانہِ  قدرت  نِشہِ  نیٚبر  کینٛہہ،  ہرگاہ  یژھہَو  جایہِ  جایہِ  ہیٚکہوکھ  نبی  پٲدٕ  کٔرِتھ،  مگر  اسہِ  کوٚر  نہٕ  یہِ،  تہٕ  سارِسٕے  دُنیا  ہس  خٲطرٕ  کوٚر  اَکوے  نبی  مبعوث،  یِتھہٕ  پٲٹھۍ  اکھ  آفتاب  سٲرِسٕے  جہانس  خٲطرٕ  سٮ۪ٹھاہ  چُھ،  تِتھے  پٲٹھۍ  چُھ  یہِ  کُنُے  آفتابِ  ہدایت  سارِنٕے  دُنیا  والیٚن  خٲطرٕ  کٲفی۔﴾

Jalandhary:
  بیٚیہِ  ہرگاہ  أسۍ  ییٚژھہ  ہَو  أسۍ  سوزون  پرتھ  شہرس  اندر  اَکھ  اَکھ  پیغمبراہ  مگر  اَسہِ  سوٗز  نہٕ  کانٛہہ  پیغمبراہ  یازِ  توٚہۍ  سوٗزِو  اَسہِ  یارسول  اللہؐ  سٲرِسٕے  عالمس  کُن  کُنی  صاحب  قیامتس  تانۍ۔  یُتھ  تۅہیہِ  پوٗرٕ  اَمُیک  ثواب  حاصل  سپدِ،  اَمہِ  نعمتُک  شکرانہٕ  چھُ  کہ۔


Maududi:
  پس  اے  نبیؐ،  کٲفرن  ہٕنز  کتھ  مَہ  مٲنِو  ہرگز،  تہٕ  یہِ  قرآن  ہیٚتھ  کٔرِو  تِمن  سٍتۍ  زبردست  جہاد۔

Jalandhary:
  تُہُند  گژھن  نہٕ  ماننہِ  کٲفرن  ہٕنزٕ  کتھہٕ،  تِہٕنز  خوہش  چھےٚ  کہ  تبلیغِ  اسلام  گژِھہ  نہٕ  سَپدُنُے  یا  گوٚژھ  کم  کم  سَپدُن  مگر  تُہٕنزٕ  گژھن  نہٕ  ماننہِ  تِمن  کٲفرن  ہٕنزٕ  کتھہٕ  بلکہ  گژِھہ  تِمن  سٍتۍ  اَمی  قرآن  مجیدٕ  سٍتۍ  زبردست  مقابلہٕ  کرُن۔

Transliteration:
  Fal<u>a</u> tu<u>t</u>iAAi alk<u>a</u>fireena waj<u>a</u>hidhum bihi jih<u>a</u>dan kabeer<u>a</u><b>n</b>


Maududi:
  تہٕ  سُے  چُھ  ییٚمۍ  زٕہ  سمندر  چِھ  رلٲوِتھ  تھٲوِمٕتۍ۔  اکھ  لذیذ  تہٕ  مِیوٗٹھ،  بیاکھ  تلخ  تہٕ  بدمزٕہ۔  تہٕ  دۅشوٕنۍ  درمیان  چُھ  اکھ  پردٕہ  حٲیِل۔  یہِ  چُھ  اکھ  ٹھوٚر  یُس  یِمن  رلہٕ  مِلہٕ  گژھنہٕ  نِشہِ  رُکٲوِتھ  چُھ۔  ﴿یہِ  کیفیت  چھےٚ  پرٛتھ  تتھ  جایہِ  رُونما  سپدان  یتھ  جایہِ  کانٛہہ  بوٚڈ  دریاو  سمندرس  منٛز  یِتھ  چُھ  وسان۔  امہِ  علاوہ  چِھ  خۅد  سمندرس  منٛز  تہِ  مختلف  جاین  چیٚنہٕ  آبٕکۍ  ناگ  آسان،  یُہُند  آب  سمندر  کِس  سٮ۪ٹھاہ  تلخ  آبس  درمیان  تہِ  پننِس  میچھرس  پٮ۪ٹھ  قٲیِم  چُھ  روزان۔  مِثال  رٔنگۍ  چِھ  بحرین  تہٕ  دوٚیمیٚن  جاین  خلیج  فارس  کِس  ژٔکِس  تلہٕ  کُنہِ  امہِ  قٕسمٕکۍ  واریاہ  ناگ  موجود،  یِمو  نِشہِ  لُکھ  چیٚنہٕ  آب  چِھ  حٲصل  کران۔﴾

Jalandhary:
  بیٚیہِ  گوٚو  سُہ  پروردگار  سُے  ییٚمۍ  مِلنٲوۍ  مختلف  زٕہ  دریاو،  اَکہِ  دریاوُک  آب  چھُ  سٮ۪ٹھاہ  میوٗٹھ  تہٕ  تسکین  بخش،  بیٚیُک  آب  چھُ  نون  سٮ۪ٹھاہ  ژوٚش  تہٕ  ٹیوٚٹھ،  باوجود  اختلاف  ظٲہری  چھُ  ہُہ  آب  پننِس  حالس  پٮ۪ٹھ  بیٚیہِ  یہِ  آب  پننِس  حالس  پٮ۪ٹھ۔  یِمن  دۅن  دریاون  منٛز  کوٚر  اللہ  تعالیٰ  ہن  اَکھ  ٹھوٚراہ  یُس  نہٕ  یِمن  اَکھ  أکِس  سٍتۍ  رَلنہٕ  دَوان  چھُ۔

Transliteration:
  Wahuwa alla<u>th</u>ee maraja alba<u>h</u>rayni h<u>atha</u> AAa<u>th</u>bun fur<u>a</u>tun wah<u>atha</u> mil<u>h</u>un oj<u>a</u>jun wajaAAala baynahum<u>a</u> barzakhan wa<u>h</u>ijran ma<u>h</u>joor<u>a</u><b>n</b>


Maududi:
  تہٕ  سُے  چُھ  ییٚمۍ  آبہٕ  نِشہِ  اکھ  بشر  کوٚر  پٲدٕ،  پتہٕ  پکناوِن  أمِس  نِشہِ  نسب  تہٕ  ہووٕرِکۍ  زٕہ  الگ  الگ  سلسلہٕ،  تُہُند  ربّ  چُھ  سٮ۪ٹھہٕے  قدرت  وول۔

Jalandhary:
  بیٚیہِ  گوٚو  سُہ  پروردگار  سُے  ییٚمۍ  آبِ  نطفس  کوٚر  انسان  پٲدٕہ،  توپتہٕ  کوٚرُن  سُہ  انسان  خاندانہٕ  وول۔  چنانچہ  مول  بُڈِ  بب  وغٲرٕہ  گوٚو  شرعی  خاندان،  موج  نانۍ  و غٲرٕہ  گوٚو  عرفی  خاندان۔  یِم  تعلق  دار  چھِس  پٲدٕہ  سَپدٕوُنُے  پٲدٕہ  سپدان،  پتہٕ  ییٚلہِ  أمِس  نیتھٕر  کرنہٕ  یِوان  چھُ،  تَمہِ  سٍتۍ  چھِس  بیٚیہِ  رشتہٕ  دار،  ہَش،  ہیرٕ  بابہٕ،  ۂۂر  لالہٕ  وغٲرٕہ  پٲدٕہ  سپدان۔  یہِ  چھےٚ  پروردگارٕ  سٕندِ  قدرتٕچ  دلیل  تہِ  کہ  نطفہ  کیا  چیز  اوس،  وۅنۍ  کیا  سَپُد،  یِتھۍ  رشتہٕ  دار  تہٕ  تعلق  دار  سپدِس  پٲدٕہ،  بیٚیہِ  چھےٚ  یہِ  نعمت  تہِ،  یِمَو  تعلقاتو  سٍتۍ  چھُ  أمِس  انسانس  معاونت  تہٕ  مدد  حٲصل  سپدان۔  اے  مخٲطب  چون  پروردگار  چھُ  سٮ۪ٹھاہ  قدرتہٕ  وول،  یِتھِس  کمال  ولِس  خداے  سٕنز  شوٗبہِ  ہا  عبادت  تہٕ  بندگی  کرٕنۍ  مگر  افسوس۔

Transliteration:
  Wahuwa alla<u>th</u>ee khalaqa mina alm<u>a</u>i basharan fajaAAalahu nasaban wa<u>s</u>ihran wak<u>a</u>na rabbuka qadeer<u>a</u><b>n</b>


Maududi:
  تس  خُدایس  ترٲوِتھ  چِھ  لُکھ  تِمن  پوٗزان،  یِم  نَہ  یِمن  نفع  ہیٚکن  واتنٲوِتھ  تہٕ  نَہ  نقصان،  تہٕ  پٮ۪ٹھہٕ  مزید  یہِ  زِ  کٲفر  چُھ  پننِس  ربّ  سٕندِس  مقابلس  منٛز  پرٛتھ  بٲغی  سُند  مددگار  بٔنِتھ۔

Jalandhary:
  یِمے  انسان  چھِ  پرستش  کران  معبودِ  حقس  ورٲے  تِمنٕے  چیزن  ہٕنز  یِم  نہٕ  تِمن  کانٛہہ  نفع  ہیٚکن  واتنٲوِتھ،  نہ  کانٛہہ  ضریٚر۔  واقعی  چھُ  یہِ  نافرمان  انسان  پننِس  پروردگارس  کُن  تھَر  پھِران  تہٕ  مخالفت  کران۔  سُہ  ترٲوِتھ  چھُ  بیٚیَن  ہٕنز  پرستش  کران  مگر  تُہُند  گژِھہ  نہٕ  اَتھ  پٮ۪ٹھ  یارسول  اللہؐ  غمگین  سَپدُن  کیازِ۔

Transliteration:
  WayaAAbudoona min dooni All<u>a</u>hi m<u>a</u> l<u>a</u> yanfaAAuhum wal<u>a</u> ya<u>d</u>urruhum wak<u>a</u>na alk<u>a</u>firu AAal<u>a</u> rabbihi <i><u>th</u></i>aheer<u>a</u><b>n</b>


Transliteration: Wam<u>a</u> arsaln<u>a</u>ka ill<u>a</u> mubashshiran wana<u>th</u>eer<u>a</u><b>n</b>
Maududi:
  اے  نبیؐ،  توٚہۍ  چِھو  اسہِ  صرف  بشارت  دِنہٕ  وٲلۍ  تہٕ  خبردار  کرن  وٲلۍ  بنٲوِتھ  سوٗزِمٕتۍ۔  ﴿یعنی  تُہٕنز  کٲم  نہ  چھےٚ  کٲنٛسہِ  ایمان  اَنن  وٲلِس  جزا  دِیُن،  تہٕ  نہ  چھےٚ  کٲنٛسہِ  انکار  کرن  وٲلِس  سزا  دِیُن۔  توٚہۍ  چِھو  نہٕ  کٲنٛسہِ  ایمانس  کُن  لٔمِتھ  اَننس  تہٕ  انکارٕ  نِشہِ  زبردستی  رُکاونس  پٮ۪ٹھ  مامور  کرنہٕ  آمٕتۍ  کینٛہہ۔  تُہٕنز  ذمہ  دٲری  چَھنہٕ  امہِ  کھۅتہٕ  زیادہ  کینٛہہ  زِ  یُس  راہِ  راست  قبول  کرِ  تس  دِیِو  نیک  انجامٕچ  بشارت،  تہٕ  یُس  پننہِ  غلط  وتہِ  پٮ۪ٹھ  ڈٔٹِتھ  روزِ،  سُہ  کھۅژ  نٲوِیون  خُداے  سٕنزِ  تھپہِ  نِشہِ﴾

Jalandhary:
  اَسہِ  نہ  حض  سوٗزِو  نہٕ  توٚہۍ  مگر  خۅش  خبری  بوزناونہٕ  خٲطرٕ  باایمانن،  بیٖم  کرنہٕ  خٲطرٕ  کٲفرن  تہٕ  نافرمانن،  تِہِندِ  ایمان  نہ  اننہٕ  سٍتۍ  تہٕ  پژھ  نہ  کرنہٕ  سٍتۍ  چھُنہٕ  تۅہیہِ  کانٛہہ  نقصان،  لہٰذا  کیازِ  سَپدِو  توٚہۍ  غمگین۔


Maududi:
  یِمن  ؤنِو  زِ،  بہٕ  چُھس  نہٕ  یتھ  کامہِ  پٮ۪ٹھ  تۅہیہِ  اُجرت  منگان،  میٲنۍ  اُجرت  چھےٚ  بس  یٔہے  زِ  یس  دِل  وَنہِ  سُہ  کٔرِن  پننِس  ربّ  سٕنز  وتھ  اختیار۔

Jalandhary:
  توٚہۍ  فرمٲوِیوٗکھ،  اے  لوٗکو،  بہٕ  چھُس  نہٕ  منگان  تۅہیہِ  اَتھ  خۅش  خبری  تہٕ  بیٖم  کرنس  پٮ۪ٹھ  کانٛہہ  موٚزوٗریاہ  مگر  بہٕ  چھُس  خوٲہش  کران  کہ  تۅہیہِ  منٛزٕہ  ہیٚیہِ  ناکانٛہہ  شخصاہ  پننِس  خدایس  کُن  وَتھ،  تِہُند  قُرب  ژھانڈنہٕ  خٲطرٕ  ہیٚیہِ  ہا  پکُن۔  سۅے  ٲس  بس  میٲنۍ  موٚزوٗرۍ۔

Transliteration:
  Qul m<u>a</u> asalukum AAalayhi min ajrin ill<u>a</u> man sh<u>a</u>a an yattakhi<u>th</u>a il<u>a</u> rabbihi sabeel<u>a</u><b>n</b>


Maududi:
  اے  نبیؐ،  تس  خُدایس  پٮ۪ٹھ  تھٲوِو  بھروسہٕ  یُس  زندٕہ  چُھ،  تہٕ  زانٛہہ  چُھنہٕ  مرن  وول،  تٔمۍ  سٕندِ  حمدٕ  سان  کٔرِو  تٔمۍ  سٕنز  تسبیح۔  پننیٚن  بندن  ہٕندیو  گناہو  نِشہِ  چُھ  بس  تٔمۍ  سُندے  یوت  با  خبر  آسُن  کٲفی۔

Jalandhary:
  بیٚیہِ  کٔرِو  توٚہۍ  اعتماد  تہٕ  ڈکھ  یَتھ  تبلیغ  چہ  کامہِ  اندر  تس  زندس  پٮ۪ٹھ  یُس  نہٕ  زانٛہہ  مَرِ،  بیٚیہِ  کٔرِو  یاد  تِہُند  بپٲکی،  بیٚیہِ  دٔپیوٗس  حمد۔  سُہ  چھُ  پننین  بندن  ہٕندین  ہُند  پوٗرٕ  وٲقف  تہٕ  خبردار۔

Transliteration:
  Watawakkal AAal<u>a</u> al<u>h</u>ayyi alla<u>th</u>ee l<u>a</u> yamootu wasabbi<u>h</u> bi<u>h</u>amdihi wakaf<u>a</u> bihi bi<u>th</u>unoobi AAib<u>a</u>dihi khabeer<u>a</u><b>n</b>


Maududi:
  سُہ  ییٚمۍ  شیٚن  دۅین  منٛز  زمین  تہٕ  سٲری  آسمان  تہٕ  تِم  سٲری  چیز  بنٲوۍ  یِم  زمینس  تہٕ  آسمانس  درمیان  چِھ،  پتہٕ  سپُد  پانہٕ  عرشس  پٮ۪ٹھ  جلوہ  گر،  خُداے  رحمان،  تٔمۍ  سٕنز  شان  پٕرٚژِھو  بس  کٲنٛسہِ  زانن  وٲلِس۔

Jalandhary:
  ییٚمۍ  پروردگارن  آسمان  تہٕ  زمین  بیٚیہِ  یہِ  تِمن  منٛز  چھُ  پٲدٕہ  کوٚر  شیٚن  دۅہن  ہٕندِس  مُدتس  اندر،  تَمہِ  پتہٕ  سَپُد  مستوی  عرشس  پٮ۪ٹھ  تِتھہٕ  پٲٹھۍ  یِتھہٕ  پٲٹھۍ  تِہِندِس  شانس  سزاوار  چھُ۔  سُہ  چھُ  سٮ۪ٹھاہ  رحم  کروُن۔  پس  پِرٛژھ  ژٕہ  شان  تِہُند  کٲنسہِ  زانہٕ  وُنِس،  سُے  باوی  ژےٚ  تِہٕنز  رحمت  کٲژاہ  چھےٚ۔

Transliteration:
  Alla<u>th</u>ee khalaqa a<b>l</b>ssam<u>a</u>w<u>a</u>ti wa<b>a</b>lar<u>d</u>a wam<u>a</u> baynahum<u>a</u> fee sittati ayy<u>a</u>min thumma istaw<u>a</u> AAal<u>a</u> alAAarshi a<b>l</b>rra<u>h</u>m<u>a</u>nu fa<b>i</b>sal bihi khabeer<u>a</u><b>n</b>


Maududi:
  یِمن  لُکن  ییٚلہِ  وننہٕ  چُھ  یِوان  زِ  تس  خُداے  رحمانس  کٔرِو  سجدٕہ،  تیٚلہِ  چِھ  ونان،  رحمٰن  کیا  گوٚو؟  کیا  بس  ییٚمِس  ژٕ  وَنکھ  تٔمۍسٕے  گژھوٕہ  أسۍ  سجدٕہ  کران  پھیرٕنۍ؟  یہِ  دعوت  چھےٚ  پوٚت  پھِرِتھ  تِہندِس  نفرتس  منٛز  بیٚیہِ  اضافہ  کران۔

Jalandhary:
  بیٚیہِ  ییٚلہِ  وَننہٕ  یِوان  چھُ  تِمن  کٲفرن،  دِیِو  سجدٕہ  أمِس  رحمت  وٲلِس  خدایس،  دپان  چھِ  تِم  رحمان  کیا  گوٚو؟  کیا  أسۍ  دِموٕہ  سجدٕہ  تس،  یس  توٚہۍ  دٔپِو  سجدٕہ  دُین،  تِمن  چھُ  یہِ  ونُن  زیادٕہ  دوٗر  کران،  یہِ  بوزنہٕ  سٍتۍ  چھےٚ  تِمن  زیادٕہ  تھُر  کھسان  کفرو  عنادس  اندر۔

Transliteration:
  Wai<u>tha</u> qeela lahumu osjudoo li<b>l</b>rra<u>h</u>m<u>a</u>ni q<u>a</u>loo wam<u>a</u> a<b>l</b>rra<u>h</u>m<u>a</u>nu anasjudu lim<u>a</u> tamurun<u>a</u> waz<u>a</u>dahum nufoor<u>a</u><b>n</b>


Maududi:
  سٮ۪ٹھاہ  مُتبرک  چُھ  سُہ  ییٚمۍ  آسمانس  منٛز  بُرج  بنٲوۍ،  تہٕ  اتھ  منٛز  کوٚرُن  اکھ  ژونگ  ﴿آفتاب﴾  تہٕ  اکھ  پرٛزلہٕ  وُنۍ  زوٗن  روشن۔

Jalandhary:
  سٮ۪ٹھاہ  بابرکت  تہٕ  عٲلی  شان  چھُ  سُہ  ذاتِ  پاک  ییٚمۍ  آسمانن  منٛز  باہ  بُرج  پٲدٕہ  کٔرۍ،  بیٚیہِ  کوٚرُن  آسمانن  اندر  آفتاب  ژونگ  کیازِ  تتھ  منٛز  چھُ  نوٗر  تہِ،  گرمی  تہِ۔  بیٚیہِ  کٔرٕن  زوٗن  نَپہٕ  نَپہٕ  کروُنۍ،  تتھ  منٛز  نوٗرُے  یوت  گرمی  ورٲے۔

Transliteration:
  Tab<u>a</u>raka alla<u>th</u>ee jaAAala fee a<b>l</b>ssam<u>a</u>i buroojan wajaAAala feeh<u>a</u> sir<u>a</u>jan waqamaran muneer<u>a</u><b>n</b>


Maududi:
  سُے  چُھ  ییٚمۍ  رات  تہٕ  دۅہ  بنوو  اکھ  أکۍ  سُند  جانشین،  پرٛتھ  تٔمِس  شخصس  خٲطرٕ  یُس  سبق  ییٚژِھہ  رَٹُن،  یا  ییژِھہ  شُکر  گُزار  بَنُن۔

Jalandhary:
  بیٚیہِ  گوٚ  سُہ  پروردگار  سُے  ییٚمۍ  رات  تہٕ  دۅہ  کوٚر  اَکھ  أکِس  پتہٕ  یِوُن  تہٕ  گژٕھہ  وُن  تٔمِس  شخصسہٕ  سٕندِ  فکرِ  ترنہٕ  خٲطرٕ  یُس  شخص  فکرِ  ترُن  ییٚژِھہ  یا  ییٚژِھہ  أمِس  قدرت  وٲلِس  مُنعم  حقیقی  یَس  یِمن  نعمژن  پٮ۪ٹھ  شکردَپُن۔  اَمہِ  قسمٕکۍ  لوٗکھ  گٔے  عبادُالرحمٰن،  اَمہِ  پتہٕ  چھُ  تِہُند  صفت  بیان  یِوان  کرنہٕ۔

Transliteration:
  Wahuwa alla<u>th</u>ee jaAAala allayla wa<b>al</b>nnah<u>a</u>ra khilfatan liman ar<u>a</u>da an ya<u>thth</u>akkara aw ar<u>a</u>da shukoor<u>a</u><b>n</b>


Maududi:
  رحمٰن  سٕندۍ  ﴿اصلی﴾  بندہ  چِھ  تِم،  یِم  زمینس  منٛز  نرم  اندازٕہ  چھِ  پکان۔  ﴿یعنی  تکبّر  سان  چِھنہٕ  زمین  دبٲوۍ  دبٲوۍ  پکان،  تِم  چِھنہٕ  ظٲلِمن  تہٕ  فسادٮ۪ن  ہٕندۍ  پٲٹھۍ  پننہِ  رفتارِ  سٍتۍ  پنُن  زور  ہاونٕچ  کوٗشش  کران،  بلکہ  چُھ  تِہُند  پکُن  آسان  أکِس  شریف  تہٕ  سلیمُ  الطبع  تہٕ  نیک  مزاج  انسان  سُند  ہیوٗ۔﴾  تہٕ  ییٚلہِ  جٲہِل  چِھ  تِمن  بُتھہِ  لگان،  تیٚلہِ  چِھ  ونان  زِ  تۅہیہِ  ٲسِنو  سلام۔

Jalandhary:
  حضرت  رحمان  سٕندۍ  خاص  بندٕھ  گٔے  تِمے  یِم  پکان  چھِ  زمینہٕ  پٮ۪ٹھۍ  نرمی  سان،  بیٚیہِ  ییٚلہِ  تِمن  سٍتۍ  جٲہل  تہٕ  نادان  لوٗکھ  گفتگو  کرنہِ  لگان  چھِ  تِم  چھِ  پننہِ  طرفہٕ  سلام  کران۔  تِہٕنزن  ناشایان  کتھن  ہُنٛد  چھِنہٕ  تِم  کانٛہہ  جواب  دِوان۔

Transliteration:
  WaAAib<u>a</u>du a<b>l</b>rra<u>h</u>m<u>a</u>ni alla<u>th</u>eena yamshoona AAal<u>a</u> alar<u>d</u>i hawnan wai<u>tha</u> kh<u>at</u>abahumu alj<u>a</u>hiloona q<u>a</u>loo sal<u>a</u>m<u>a</u><b>n</b>


Maududi: یِم پننِس ربّ سٕندِس حضورس منٛز سجدس تہٕ قیامس منٛز رٲژ چِھ گُزاران۔
Transliteration: Wa<b>a</b>lla<u>th</u>eena yabeetoona lirabbihim sujjadan waqiy<u>a</u>m<u>a</u><b>n</b>
Jalandhary:
  بیٚیہِ  یِم  رات  گُزاران  چھِ  پننِس  پروردگارس  کُن  سجدٕہ  دِوان  تہٕ  وۅدنہِ  روزان  یعنی  نٮ۪ماز  پران،  باوجودآں  چھِ  پروردگارس  کھۅژان۔


Maududi:
  یِم  دُعا  چِھ  منگان  زِ،  اے  سانہِ  ربّ،  جہنم  کہ  عذاب  نِشہِ  بچاو  اَسہِ،  تمیُک  عذاب  چُھ  زُوَس  گُدرِتھ  اَنن  وول۔

Jalandhary:
  بیٚیہِ  یِم  کھۅژنہٕ  مۅکھہٕ  دعا  چھِ  کران،  اے  سانہِ  پروردگارٕ،  دوٗر  کر  اَسہِ  نِشہِ  جہنمُک  عذاب۔  پٔزِپٲٹھۍ  تمُیک  عذاب  چھُ  تبٲہی  تُلہٕ  وُن،  لٲرِتھ  گژٕھہ  وُن۔

Transliteration:
  Wa<b>a</b>lla<u>th</u>eena yaqooloona rabban<u>a</u> i<u>s</u>rif AAann<u>a</u> AAa<u>tha</u>ba jahannama inna AAa<u>tha</u>bah<u>a</u> k<u>a</u>na ghar<u>a</u>m<u>a</u><b>n</b>


Maududi:
  یِم  خرچ  چِھ  کران  مگر  نَہ  چھ  فضول  خرچی  کران  تہٕ  نہ  بخُل،  بلکہ  چُھ  تِہُند  خرچاوُن  دۅشوٕنۍ  حدن  منٛز  باگ  اعتدالس  پٮ۪ٹھ  قٲیِم  روزان۔

Jalandhary:
  بیٚیہِ  تِم  لوٗکھ  یِم  ییٚلہِ  خرچ  کران  چھِ  مال  پَنُن،  تتھ  منٛز  نہ  چھِ  زیادتی  کران،  نہ  چھِ  کمی  کران  بلکہ  چھُ  تِہُند  خرچ  کرُن  آسان  یِمن  دۅن  حالتن  منٛزباگ  برابر  برابر  افراط  و  تفریط  ورٲے۔

Transliteration:
  Wa<b>a</b>lla<u>th</u>eena i<u>tha</u> anfaqoo lam yusrifoo walam yaqturoo wak<u>a</u>na bayna <u>tha</u>lika qaw<u>a</u>m<u>a</u><b>n</b>


Maududi:
  یِم  خُدایس  ورٲے  بیٚیہِ  کٲنٛسہِ  معبودس  چِھنہٕ  ناد  لایان،  اللہ  تعالیٰ  سٕندِس  حرام  کٔرِمٕتِس  زُوَس  چِھنہٕ  ناحق  ہلاک  کران،  نہ  چِھ  بدکٲری  ہُنٛد  اَتُر  کران،  یِمہٕ  کامہِ  یُس  اکھا  کرِ  سُہ  لبہِ  پننہِ  گُناہُک  بدلہٕ۔

Jalandhary:
  بیٚیہِ  یِم  عبادت  تہٕ  پرستش  چھِنہٕ  کران  خدایس  سٍتۍ  بیٚیہِ  کٲنسہِ  معبودٕ  سٕنز،  بیٚیہِ  یِم  کٲنسہِ  شخصس  ماران  تہٕ  قتل  چھِنہٕ  کران  ییٚمۍ  سُند  مارُن  خداین  حرام  کوٚرمُت  چھُ  مگر  ے  کانٛہہ  شخصاہ  تتھ  مستحق  آسہِ،  سۅ  چھےٚ  بادشاہِ  وقت  سٕنز  کٲم۔  عام  لوٗکن  ہٕنز  گژِھہ  نہٕ  سۅ  پننِس  اَتھس  منٛز  نِنۍ۔  بیٚیہِ  یِم  زنا  چھِنہٕ  کران،  یُس  اَکھاہ  یِمہٕ  کامہِ  کرِ  یعنی  شرک  بخدا  اَنہِ،  بیٚیہِ  قتلِ  ناحق  کرِ،  بیٚیہِ  زنا  کرِ،  یِتھہٕ  پٲٹھۍ  مکٕکۍ  مشرک  کران  ٲسۍ،  سُہ  تُلہِ  تمُیک  سزا۔

Transliteration:
  Wa<b>a</b>lla<u>th</u>eena l<u>a</u> yadAAoona maAA<u>a</u> All<u>a</u>hi il<u>a</u>han <u>a</u>khara wal<u>a</u> yaqtuloona a<b>l</b>nnafsa allatee <u>h</u>arrama All<u>a</u>hu ill<u>a</u> bi<b>a</b>l<u>h</u>aqqi wal<u>a</u> yaznoona waman yafAAal <u>tha</u>lika yalqa ath<u>a</u>m<u>a</u><b>n</b>


Maududi: قیامت کہ دۅہ یِیہِ تَس بار بار عذاب دِنہٕ، تہٕ تٔتھۍ منٛز روزِ سُہ ہمیشہ ذلّت سان۔
Jalandhary:
  دۅگناونہٕ  یِیہِ  تسٕندِ  خٲطرٕ  عذاب  قیامتُک  دۅہ،  بیٚیہِ  روزِ  سُہ  تتھ  عذابس  منٛز  ہمیشہ  خوار  تہٕ  ذلیل۔

Transliteration:
  Yu<u>da</u>AAaf lahu alAAa<u>tha</u>bu yawma alqiy<u>a</u>mati wayakhlud feehi muh<u>a</u>n<u>a</u><b>n</b>


Maududi:
  اِلّا  یہِ  زِ  کٲنٛسہِ  آسہِ  ﴿یِمو  گناہو  پتہٕ﴾  توبہٕ  کوٚرمُت،  تہٕ  ایمان  أنِتھ  آسن  نیک  عملہٕ  لاجمژٕ  کرنہِ۔  یِتھیٚن  لُکن  ہٕنزن  بُرٲین  بدلاوِ  اللہ  تعالیٰ  نیکیو  سٍتۍ،  تہٕ  سُہ  چُھ  سٮ۪ٹھہٕے  غفور  و  رحیم۔

Jalandhary:
  مگر  یِم  شرک  تہٕ  معاصی  نِشہِ  توبہٕ  کرن،  ایمان  اَنن،  توپتہٕ  کرن  رٕژٕ  عملہٕ۔  پس  تِمن  لوٗکن  بدلاوِ  اللہ  تعالیٰ  گناہ  تِہِنزو  نیکیو  سٍتۍ۔  اللہ  تعالیٰ  چھُ  مغفرت  کروُن،  تَمہِ  مۅکھہٕ  نٕہنٲوِن  تِہِندۍ  گناہ،  سٮ۪ٹھاہ  رحم  کروُن  تَمہِ  مۅکھہٕ  لیٖچھ،  ن  تِمن  گناہو  بدلہٕ  نیکی۔  یہِ  اوس  اوٚت  تانۍ  تِمن  لوٗکن  ہٕندِ  خٲطرٕ  یِم  کفرٕ  نِشہِ  توبہٕ  کرن۔  اَمہِ  پتہٕ  چھُ  اللہ  تعالیٰ  فرماوان  یِم  باایمان  گناہو  نِشہِ  توبہٕ  کرن  تِہُند  حال۔

Transliteration:
  Ill<u>a</u> man t<u>a</u>ba wa<u>a</u>mana waAAamila AAamalan <u>sa</u>li<u>h</u>an faol<u>a</u>ika yubaddilu All<u>a</u>hu sayyi<u>a</u>tihim <u>h</u>asan<u>a</u>tin wak<u>a</u>na All<u>a</u>hu ghafooran ra<u>h</u>eem<u>a</u><b>n</b>


Maududi:
  یُس  شخص  توبہٕ  کٔرِتھ  نیک  عملی  چُھ  اختیار  کران،  سُہ  چُھ  خُدایس  کُن  یِوان  پوٚت  پھیرِتھ،  یِتھہٕ  پٲٹھۍ  زن  پوٚت  پھیرنُک  حق  چُھ۔  ﴿تہٕ  رحمٰن  سٕندۍ  بندٕہ  چِھ  تِم﴾

Jalandhary:
  بیٚیہِ  یُس  باایمان  گناہو  نِشہِ  توبہٕ  کرِ،  خدایس  کُن  رجوع  کٔرِتھ  رٕژٕ  عملہٕ  کرِ  یعنی  آیندٕہ  روزِ  گناہو  نِشہِ  پتھ،  سُتہِ  روزِ  عذاب  نِشہِ  محفوظ،  کیازِ  سُہ  شخص  چھُ  پھیران،  متوجہ  سپدان  خدایس  کُن  خاص  طریقہٕ۔

Transliteration:
  Waman t<u>a</u>ba waAAamila <u>sa</u>li<u>h</u>an fainnahu yatoobu il<u>a</u> All<u>a</u>hi mat<u>a</u>b<u>a</u><b>n</b>


Maududi:
  یِم  اپزِکۍ  گواہ  چِھنہٕ  بنان،  تہٕ  کُنہِ  لغو  ﴿بیہودٕہ﴾  چیزکِنۍ  ییٚلہِ  یُہُند  گُزر  چُھ  سپدان،  تیٚلہِ  چِھ  شریف  انسانن  ہٕندۍ  پٲٹھۍ  نیران۔

Jalandhary:
  بیٚیہِ  یِم  شامل  چھِنہٕ  سپدان  اپزیٚن  تہٕ  بے  ہوٗدٕہ  معاملن  تہٕ  کتھن  اندر  یعنی  یِم  نہٕ  اَپُز  وَنان  چھِ،  نہ  اَپٕز  گوٲہی  دِوان  چھِ،  گناہ  چن  تہٕ  لہو  لعب  چن  تہٕ  خلاف  شرع  مجلسن  منٛز  گژھان  چھِ۔  بیٚیہِ  یِم  اتفاقاً  بلا  قصد،  لہو  و  لعب،  فضول  کامیو  کِنۍ  گُزران  چھِ  تَمہِ  ساعتہٕ  چھِ  گُزران  شریفانہٕ  طریقس  منٛز  تور  کُن  التفات  تہٕ  خوٲہش  کرنہٕ  ورٲے۔

Transliteration:
  Wa<b>a</b>lla<u>th</u>eena l<u>a</u> yashhadoona a<b>l</b>zzoora wai<u>tha</u> marroo bi<b>a</b>llaghwi marroo kir<u>a</u>m<u>a</u><b>n</b>


Maududi:
  یِمن  اگر  یِہندِس  ربّ  سٕندۍ  آیات  بوزنٲوِتھ  نصیحت  چھےٚ  یِوان  کرنہٕ،  تیٚلہِ  چِھنہٕ  یِم  تَتھ  پٮ۪ٹھ  أنۍ  تہٕ  زٔرۍ  بٔنِتھ  روزان۔

Jalandhary:
  بیٚیہِ  ییٚلہِ  تِمن  پننِس  پروردگار  سٕندیو  آیاتو  سٍتۍ  نصیحت  کرنہٕ  یِوان  چھےٚ  تَمہِ  ساعتہٕ  تَمہِ  ساعتہٕ  چھِنہٕ  تِم  زٔرۍ  تہٕ  أنۍ  ہِوۍ  ؤسۍ  پیوان  بلکہ  چھِ  بہ  گوش  و  ہوش  وارٕہ  بوزان۔

Transliteration:
  Wa<b>a</b>lla<u>th</u>eena i<u>tha</u> <u>th</u>ukkiroo bi<u>a</u>y<u>a</u>ti rabbihim lam yakhirroo AAalayh<u>a</u> <u>s</u>umman waAAumy<u>a</u>n<u>a</u><b>n</b>


Maududi:
  یِم  دُعا  چِھ  منگان  روزان  زِ،  اے  سانہِ  ربّہٕ،  اسہِ  دِ  پننٚیو  خاندارِنیٚو  تہٕ  پننیٚو  اولاد  نِشہِ  أچھن  ہُند  شہجار،  تہٕ  اسہِ  بناو  پرہیز  گارن  ہُند  امام۔  ﴿یعنی  أسۍ  گٔژھۍ  تقویٰ  ہس  تہٕ  اطاعتس  منٛز  برونٛہہ  گژٕھنۍ،  رٕژرَس  تہٕ  نیکی  منٛز  گٔژھۍ  سارِنٕے  برونٛہہ  پکٕنۍ،  محض  گژھَو  نہٕ  نیک  آسٕنۍ  بلکہ  گژَھو  نیکن  ہٕندۍ  پیشوا  آسٕنۍ،  تہٕ  سانہِ  بدولت  گژِھہ  پوٗرٕ  دُنیا  ہس  منٛز  نیکی  پھٔہلٕنۍ۔  امہِ  چیزٕچ  ذِکر  چھےٚ  یتھ  جایہِ  دراصل  یہِ  وَننہٕ  خٲطرٕ  کرنہٕ  آمٕژ  زِ  یِم  چِھ  تِم  لُکھ  یِم  مال  و  دولتس  تہٕ  شوکت  و  حشمتس  منٛز  نہ  کینٛہہ  بلکہ  چِھ  نیکی  تہٕ  پرہیز  گٲری  منٛز  اکھ  أکِس  برونٛہہ  گژھنٕچ  کوشش  کران﴾

Jalandhary:
  بیٚیہِ  یِتھہٕ  پٲٹھۍ  تِم  پانہٕ  وٲنۍ  اسلامٕکۍ  شیدٲیی  چھِ،  یِتھے  پٲٹھۍ  چھِ  یژھان  سٲنۍ  شُرۍ  بٲژ  تہِ  گٔژھۍ  دیٖنٕکۍ  عاشق  بنٕنۍ۔  چنانچہ  دعا  چھِ  منگان،  اے  سانہِ  پروردگارٕ  عطا  کر  اَسہِ  بیٚیہِ  پننین  زنانن  ہٕندِ  طرفہٕ  تہٕ  اولادن  ہٕندِ  طرفہٕ  سُہ  چیز  ییٚمہِ  سٍتۍ  سانہِ  أچھ  شیہلن  تہٕ  قرار  رَٹن  یعنی  تِم  تہِ  کرتکھ  دین  دار،  عبادت  گُزار  تاکہ  سانہِ  أچھ  شیٚہلن  تِم  وُچھِتھ۔  ،  بیٚیہِ  کرتہٕ  اَسہِ  پرہیزگارن  ہٕندۍ  زٕٹھۍ،  بہٕ  ییٚلہِ  پننہِ  گرُک  زِیُٹھ  کوٚرتھس،  میانہِ  گرٕکۍ  بٲژ  کرتکھ  متقی  تہٕ  پرہیزگار،  بہٕ  سپدٕہا  پنے  متقی  یَن  ہُنٛد  امام  تہٕ  زِیُٹھ۔

Transliteration:
  Wa<b>a</b>lla<u>th</u>eena yaqooloona rabban<u>a</u> hab lan<u>a</u> min azw<u>a</u>jin<u>a</u> wa<u>th</u>urriyy<u>a</u>tin<u>a</u> qurrata aAAyunin wa<b>i</b>jAAaln<u>a</u> lilmuttaqeena im<u>a</u>m<u>a</u><b>n</b>


Maududi:
  یِم  چِھ  تِم  لُکھ  یِم  پننہِ  صبرُک  پھل  بلند  منٛزلہٕ  چہِ  شکلہِ  منٛز  حٲصل  کرن،  آداب  و  تسلیمات  سٍتۍ  سپدِ  تِہُند  استقبال۔

Jalandhary:
  یِمنٕے  لوٗکن  یِیہِ  موٚزوٗرۍ  دِنہٕ  جنتٕکۍ  تٔھدۍ  بنگلہٕ،  دنیاہس  اندر  دین  و  اطاعتس  پٮ۪ٹھ  صبر  کرنس  تہٕ  ثٲبت  قدم  روزنس  بدل  بیٚیہِ  آسیکھ  تِمن  جنتن  منٛز  ملٲیکن  ہٕندِ  طرفہٕ  تعظیم  تہٕ  سلامہٕ  کرنہِ  یِوان۔

Transliteration:
  Ol<u>a</u>ika yujzawna alghurfata bim<u>a</u> <u>s</u>abaroo wayulaqqawna feeh<u>a</u> ta<u>h</u>iyyatan wasal<u>a</u>m<u>a</u><b>n</b>


Maududi:
  اے  نبیؐ،  لُکن  ؤنِو،  میٲنِس  ربّس  کیا  حاجت  چُھ  تُہُند،  اگر  نہٕ  توٚہۍ  تس  ناد  لٲیِو۔  ﴿یعنی  اگر  توٚہۍ  خُدایس  دُعا  مٔنگِو  نہٕ،  تہٕ  تٔمۍ  سٕنز  عبادت  کٔرِو  نہٕ،  تہٕ  پننیٚو  حاجتو  خٲطرٕ  دِیِو  نہٕ  تس  ناد،  تیٚلہِ  چُھنہٕ  تۅہیہِ  کانٛہہ  وزن  تہِ  اللہ  تعالیٰ  سٕنزِ  نظرِ  منٛز  ییٚمہِ  کہ  وجہ  کِنۍ  سُہ  اکھ  پیوٗنٛت  تہِ  تُہُنٛد  پرواہ  کرِ۔  محض  مخلوق  آسنہٕ  کہ  حیثیتہٕ  چَھنہٕ  تۅہیہِ  منٛز  تہٕ  کنیٚن  منٛز  کانٛہہ  فرق۔  خُدایس  چُھنہٕ  تۅہیہِ  نِشہِ  کانٛہہ  حاجت  پھٔسِتھ  زِ  توٚہۍ  کٔرِو  نہٕ  بندگی  تہٕ  تٔمۍ  سٕنز  کانٛہہ  کٲم  روزِ  رُکِتھٕے۔  تٔمۍ  سٕنزِ  رغبت  چہِ  نظرِ  یُس  چیز  تۅہیہِ  کُن  مٲیل  چُھ  کران،  سُہ  چُھ  تُہُند  تس  کُن  اتھہٕ  پھٔہلاوُن  تہٕ  تس  دُعا  منگٕنۍ۔  یہِ  کٲم  ہرگاہ  کٔرِو  نہٕ،  تیٚلہِ  یِیِو  ژھۅٹٕکۍ  پٲٹھۍ  دٲرِتھ  دِنہٕ۔﴾  تۅہیہِ  چُھو  وۅنۍ  بُتھ  پھِیرُمُت،  عنقریب  لٔبِو  سُہ  ﴿لٲزمی﴾  سزا،  ییٚمہِ  نِشہِ  زُو  یَلہٕ  تراوناوُن  مشکل  آسیٚو۔

Jalandhary:
  توٚہۍ  فرمٲوِو  عام  سارِنٕے  لوٗکن  کُن  یا  رسول  اللہؐ،  میون  پروردگار  کرِ  نہٕ  کُنہِ  قسمہٕ  کانٛہہ  پرواہ  ہرگاہ  توٚہۍ  تسٕنز  عبادت  کٔرِو  نہٕ۔  بتحقیق  تۅہیہِ  کوٚرُو  احکامِ  الہٰی  ین  تِم  اَپٕزۍ  زٲنِتھ  انکار،  وۅنۍ  وُچھِو  برونٹھ  پَہن،  سُہ  انکار  تُہُند  یِیہِ  تۅہیہِ  زنگن  وَلنہٕ  یعنی  تمُیک  سزا  یِیہِ  تۅہیہِ  ضرور  دِنہٕ۔

Transliteration:
  Qul m<u>a</u> yaAAbao bikum rabbee lawl<u>a</u> duAA<u>a</u>okum faqad ka<u>thth</u>abtum fasawfa yakoonu liz<u>a</u>m<u>a</u><b>n</b>


Transliteration: Tilka <u>a</u>y<u>a</u>tu alkit<u>a</u>bi almubeen<b>i</b>
Maududi:
  یِم  چِھ  کتابِ  مُبینٕکۍ  آیات۔  ﴿یعنی  تمہِ  کتابہِ  ہٕندۍ  آیات  یۅسہٕ  پنُن  مُدعا  صاف  صاف  کھوٗلِتھ  چھےٚ  بیان  کران۔  یۅسہٕ  کتاب  پٔرِتھ  یا  بوٗزِتھ  ہر  کانٛہہ  شخص  ہیکہِ  سمجھِتھ  زِ  سۅ  کتھ  چیزس  کُن  چھےٚ  بُلاوان،  کمہِ  چیزٕ  نِشہِ  چھےٚ  رُکاوان،  کتھ  چھےٚ  حق  ونان  تہٕ  کتھ  چھےٚ  باطل  قرار  دِوان۔  مانُن  یا  نہ  مانُن  چھےٚ  الگ  کتھ،  مگر  کانٛہہ  شخص  ہیٚکہِ  نہٕ  یہِ  بہانہٕ  زٕہٕنۍ  تہِ  بنٲوِتھ  زِ  امہِ  کتابہِ  ہٕنز  تعلیم  چَھنہٕ  تس  فِکرِ  تران،  تہٕ  تٔمۍ  ہیوٚک  نہٕ  امہِ  نِشہِ  یہِ  معلومٕے  کٔرِتھ  زِ  یہِ  کتاب  کُس  چیز  تراونٕچ  تہٕ  کُس  چیز  پانناونٕچ  دعوت  چھےٚ  تس  دِوان۔﴾

Jalandhary:
  یِم  مضامین  یِم  تۅہیہِ  پٮ۪ٹھ  نٲزل  سپدان  چھِ،  یِم  چھِ  آیات  تَمہِ  کتابہِ  ہٕندۍ  یۅسہٕ  سورُے  نٔنہِ  راوٕوُنۍ  چھےٚ،  پوٚز  کیا  چھُ،  اَپُز  کیا  چھُ۔  تِم  لوٗکھ  یِم  پژھ  چھِنہٕ  کران،  مَتہٕ  کٔرِتن،  توٚہۍ  کیازِ  چھِو  یوٗت  غمگین  گژھان۔


Maududi: اے نبیؐ، شاید رَاورِو توٚہۍ اتھ غمس منٛز پنُن جان زِ یِم لُکھ چِھنہٕ ایمان انان۔
Transliteration: LaAAallaka b<u>a</u>khiAAun nafsaka all<u>a</u> yakoonoo mumineen<b>a</b>
Jalandhary:
  شاید  توٚہۍ  ما  ترٲوِیوٗن  ۂرِتھ  پَنُن  پان  ییٚمہِ  غمہٕ  سٍتۍ  کہ  کونہٕ  چھِ  ایمان  انان  یتھ  قرآن  مجیدس،  توٚہۍ  مَہ  حض  کھیٚیِو  اَمُیک  غم۔


Maududi:
  اگر  أسۍ  یژھو  تیٚلہِ  ہیٚکو  آسمانہٕ  تِژھ  نِشٲنی  نٲزِل  کٔرِتھ  زِ  یِہنزٕ  گردنہٕ  نمن  تتھ  برونٛہہ  کنہِ۔  ﴿یعنی  تِژھ  کانٛہہ  نِشٲنی  نٲزِل  کرٕنۍ  یۅسہٕ  تمام  کُفّارن  ایمانٕچ  تہٕ  اطاعتٕچ  رٔوِش  اختیار  کرنس  پٮ۪ٹھ  مجبور  کرِ  چُھنہٕ  اللہ  تعالیٰ  سٕندِ  خٲطرٕ  رَژھ  تہِ  مشکل۔  اگر  سُہ  یہِ  کران  چُھنہٕ  تیٚلہِ  چُھنہٕ  امہِ  وجہ  کِنۍ  یہِ  زِ  یہِ  کٲم  چھےٚ  تٔمۍ  سٕندِ  قدرت  نِشہِ  نیبر۔  بلکہ  چُھ  امِیُک  وجہ  یہِ  زِ  امہِ  قسمُک  جبری  ایمان  چُھنہٕ  تس  بکار۔﴾

Jalandhary:
  ہرگاہ  أسۍ  یژھو  تِم  کروکھ  جبراً  مسلمان،  یِتھہٕ  پٲٹھۍ  کہ  أسۍ  سوزو  تِمن  پٮ۪ٹھ  آسمان  کہ  طرفہٕ  اَکھ  نشاناہ  ییٚمہِ  سٍتۍ  تِمن  اختیارٕے  سلب  سَپدِ۔  تِہٕنزٕ  گردنہٕ  نَمن  بۅن  کُن،  چارٕہ  لگیکھ  نہٕ  کینٛہہ  تہِ  ایمان  اَننہٕ  ورٲے،  مگر  أسۍ  کرو  نہٕ  تہِ،  کیازِ  تہِ  کرنہٕ  سٍتۍ  چھُنہٕ  آزمٲیش  تہٕ  امتحان  باقی  روزان  مگر  تِمن  ہٕنز  حالت  چھےٚ  کہ۔

Transliteration:
  In nasha nunazzil AAalayhim mina a<b>l</b>ssam<u>a</u>i <u>a</u>yatan fa<i><u>th</u></i>allat aAAn<u>a</u>quhum lah<u>a</u> kh<u>ad</u>iAAeen<b>a</b>


Maududi:
  یِمن  لُکن  نِشہِ  یۅسہٕ  نٔو  نصیحت  تہِ  خداے  رحمٰن  سٕندِ  طرفہٕ  یِوان  چھےٚ،  یِم  چِھ  تمہِ  نِشہِ  بُتھ  پھِران۔

Jalandhary:
  چھَنہٕ  واتان  تِمن  نِشہِ  حضرت  رحمان  سٕندِ  طرفہٕ  کانٛہہ  نصیحتاہ  و  وعظاہ  نوٚو  تہٕ  تازٕہ  مگر  تِم  چھِ  تَمہِ  نِشہِ  بُتھ  پھِران۔

Transliteration:
  Wam<u>a</u> yateehim min <u>th</u>ikrin mina a<b>l</b>rra<u>h</u>m<u>a</u>ni mu<u>h</u>dathin ill<u>a</u> k<u>a</u>noo AAanhu muAAri<u>d</u>een<b>a</b>


Transliteration: Faqad ka<u>thth</u>aboo fasayateehim anb<u>a</u>o m<u>a</u> k<u>a</u>noo bihi yastahzioon<b>a</b>
Maududi:
  وۅنۍ  ییٚلہِ  یِمو  چُھ  انکار  کوٚرمُت،  عنقریب  لگہِ  یِمن  تَمہِ  چیزٕچ  حقیقت  ﴿مختلف  طریقو﴾  پے،  یتھ  یِم  ہزٕل  چِھ  روٗدِمٕتۍ  کران۔

Jalandhary:
  چنانچہ  یوٚت  پٮ۪ٹھ  وٲژ  نوبت  کہ  یِمَو  ووٚن  کہ  قرآن  مجید  چھُ  اَپُز  یُس  اعراضُک  ہیریُم  درجہ  چھُ۔  اَتھ  کُن  نظر  کٔرِتھ  ووٚنُکھ  یہِ  چھُ  اَپُز،  اَمہِ  علاوٕہ  کٔرِکھ  اَتھ  قرآن  مجیدس  ٹھٹھہٕ۔  وۅنۍ  واتہِ  تِمن  نِشہِ  خبر  تَمہِ  حقیقتٕچ  یتھ  یِم  ٹھٹھہٕ  کران  ٲسۍ  ییٚلہِ  عذابس  گرفتار  گژھن۔


Maududi:
  بیٚیہِ  کیا،  یِمو  چَھنا  زمینس  پٮ۪ٹھ  زانٛہہ  نظر  ترٲومٕژ  زِ  کثیر  مقدارس  منٛز  کٲتیاہ  پرٛتھ  قسمٕکۍ  جان  کُلۍ  کٔٹھۍ  چِھ  اسہِ  اتھ  منٛز  پٲدٕ  کٔرِمٕتۍ؟

Jalandhary:
  کیا  یِمَو  وُچھنا  یتھ  زمینس  کُن  کہ  کٲتیاہ  رٕتین  رٕتین  کُٰین  ہٕندۍ  قسم  کھٲرۍ  اَسہِ  اَمہِ  زمینہٕ  منٛزٕ۔

Transliteration:
  Awalam yaraw il<u>a</u> alar<u>d</u>i kam anbatn<u>a</u> feeh<u>a</u> min kulli zawjin kareem<b>in</b>


Transliteration: Inna fee <u>tha</u>lika la<u>a</u>yatan wam<u>a</u> k<u>a</u>na aktharuhum mumineen<b>a</b>
Maududi:
  یقیناً  چھےٚ  اتھ  منٛز  اکھ  نشٲنی،  ﴿یعنی  حق  کہ  جُستجو  خٲطرٕ  اگر  کٲنٛسہِ  نشٲنی  ہٕنز  ضرورت  آسہِ،  تیٚلہِ  چھنہٕ  تس  دوٗر  گژھنٕچ  ضرورت  کینٛہہ۔  أچھ  مٕژرٲوِتھ  وُچھتن  ییٚمہِ  زمین  کُے  سبزار،  تس  سپدِ  معلوم  زِ  کائنات  کہ  نظامٕچ  یۅسہٕ  حقیقت  ﴿توحید﴾  انبیاء  علیہمُ  السّلام  پیش  چِھ  کران  سۅ  چھا  صحیح،  کِنہٕ  تِم  نظریات  یِم  مشرکین  یا  منکرینِ  خُدا  چِھ  بیان  کران۔﴾  مگر  یِمو  منٛزٕ  چِھنہٕ  اکثر  مانن  وٲلۍ۔

Jalandhary:
  بے  شک  چھِ  اتھ  منٛز  سانہِ  قدرتٕکۍ  نشانہٕ،  مگر  یِمَو  اندرٕہ  چھِ  اکثر  یِم  نہٕ  پژٕھے  کران  چھِ۔


Jalandhary: پٔزِپٲٹھۍ تُہُند پروردگار چھُ سٮ۪ٹھاہ غٲلب سٮ۪ٹھاہ رحمت وول۔
Transliteration: Wainna rabbaka lahuwa alAAazeezu a<b>l</b>rra<u>h</u>eem<b>u</b>
Maududi:
  تہٕ  حقیقت  چھےٚ  یہِ  زِ  تُہُند  ربّ  چُھ  زبردست  تہِ،  تہٕ  رحیم  تہِ۔  ﴿یعنی  تٔمۍ  سٕنز  قدرت  چھےٚ  تِژھ  زبردست  زِ  اگر  کٲنٛسہِ  سزا  ییژِھہ  دِیُن،  ژِہِس  منٛز  ہیٚکیٚس  مِٹٲوِتھ۔  مگر  امہِ  باوجود  چُھ  یہِ  سراسر  تٔمۍ  سُند  رحم  زِ  سزا  دِنس  منٛز  چُھنہٕ  جلدی  کران،  ؤری  وادن  تہٕ  صٔدِین  تام  چُھ  ڈھیل  دِوان،  سوچنٕچ  سمجھنٕچ  تہٕ  سنبھلنٕچ  مہلت  چُھ  دِوان  روزان،  تہٕ  ساری  وٲنٛسہِ  ہٕنزن  نافرمٲنِین  چُھ  اکہِ  توبہٕ  سٍتۍ  معاف  کرنہٕ  خٲطرٕ  تیار  روزان۔﴾


Maududi:
  یِم  بوزنٲوِیوٗکھ  تمہِ  وقتُک  قصّہٕ  ییٚلہِ  تُہٕندۍ  ربّن  موسیٰ  ﴿علیہ  السلامس﴾  آلَو  کوٚر،  ظٲلِم  قومس  نِشہِ  گژھ۔

Jalandhary:
  یِمن  لوٗکن  فرمٲوِو  تَمہِ  وقتُک  قصہٕ  یُتھ  تِم  عبرت  رَٹن  ییٚلہِ  آلو  دُیت  تُہٕندۍ  پروردگارن  موسیٰ  کلیم  اللہ  ہس  کہ  تبلیغ  کرنہِ  گٔژِھو  نافرمان  قومس۔

Transliteration:
  Wai<u>th</u> n<u>a</u>d<u>a</u> rabbuka moos<u>a</u> ani iti alqawma a<b>l</b><i><u>thth</u></i><u>a</u>limeen<b>a</b>


Maududi: فرعون سٕندِس قومس نِشہِ، کیا تِم چِھنا کھۅژان؟
Transliteration: Qawma firAAawna al<u>a</u> yattaqoon<b>a</b>
Jalandhary:
  یعنی  فرعون  سٕندِس  قومس،  کیا  کھۅژان  چھِنا  تِم  سٲنِس  قہرس  تہٕ  غضبس،  کیا  پتھ  روزن  نا  تِم  سانہِ  نافرمٲنی  نِشہِ۔


Maududi: تٔمۍ کوٚر عرض، اے میانہِ ربّہ، مےٚ چُھ خوف زِ تِم پھِرن مےٚ بُتھ۔
Transliteration: Q<u>a</u>la rabbi innee akh<u>a</u>fu an yuka<u>thth</u>iboon<b>i</b>
Jalandhary:
  حضرت  موسیٰ  ہن  دوٚپ  خدایا  بہٕ  چھُس  گژھنہٕ  خٲطرٕ  تیار  مگر  بییم  چھُم  تِم  ما  زانن  مےٚ  اَپزِیور۔


Maududi:
  مےٚ  چُھ  سینس  دم  گژھان،  تہٕ  مےٚ  چَھنہٕ  زیو  پھیران۔  توٚہۍ  سوٗزِو  ہارون  ﴿علیہ  السلامس﴾  کُن  رسالت۔

Jalandhary:
  ییٚمہِ  سٍتۍ  سپدِ  تنگ  دل  میون،  مےٚ  پھورِ  نہٕ  زیٚوِ  کِہِنۍ،  پس  سوزکھنا  ژٕہ  وحی  میٲنِس  برادر  ہارونس۔  سُتہِ  کرہن  پیغمبر،  توپتہٕ  پکہِ  ہا  سُتہِ  مےٚ  سٍتۍ،  ہرگاہ  تِم  اَپزِیور  زانہن  سُہ  کرِہا  مےٚ  تصدیق۔

Transliteration:
  Waya<u>d</u>eequ <u>s</u>adree wal<u>a</u> yan<u>t</u>aliqu lis<u>a</u>nee faarsil il<u>a</u> h<u>a</u>roon<b>a</b>


Transliteration: Walahum AAalayya <u>th</u>anbun faakh<u>a</u>fu an yaqtuloon<b>i</b>
Maududi:
  بیٚیہِ  چُھ  مےٚ  پٮ۪ٹھ  تِمن  نِشہِ  اکہِ  جُرمُک  الزام  تہِ،  امہِ  موجوب  چُھس  بہٕ  کھۅژان  زِ  تِم  کرن  مےٚ  قتل۔

Jalandhary:
  بیٚیہِ  چھُ  مےٚ  بیاکھ  عرض  کہ  مےٚ  پٮ۪ٹھ  چھُ  تِہُند  اَکھ  جُرماہ،  مےٚ  چھُ  خطرٕ  گژھان  تَمہِ  مۅکھٕ  ما  مارن  تِم  مےٚ۔


Maududi:
  فرماونہٕ  آو،  ہرگز  نہٕ!  توٚہۍ  دۅشوے  گٔژِھو  سانہِ  نشٲنیہِ  ہیٚتھ،  أسۍ  روزَو  تۅہیہِ  سٍتۍ  سورُے  کینٛہہ  بوزان۔

Jalandhary:
  اللہ  تعالیٰ  ہن  فرمووُس  تہِ  بنہِ  نہٕ  ہرگز،  ژےٚ  ہیٚکی  نہٕ  اَتھہٕ  لٲگِتھ  کانٛہہ،  اَسہِ  کٔر  عطا  ہارون  علیہ  السلامس  پیغمبری۔  پس  گٔژِھو  توٚہۍ  دۅشوے  میٲنۍ  آیات  ہیتھ،  أسۍ  تہِ  چھِ  نصرت  و  امداد  کرنہٕ  خٲطرٕ  تۅہیہِ  سٍتۍ  بوزان  تِہُند  گفتگو۔

Transliteration:
  Q<u>a</u>la kall<u>a</u> fa<b>i</b><u>th</u>hab<u>a</u> bi<u>a</u>y<u>a</u>tin<u>a</u> inn<u>a</u> maAAakum mustamiAAoon<b>a</b>


Maududi: گٔژِھو فرعونس نِشہِ تہٕ ؤنِو تس، أسۍ چِھ ربّ العالمینن اَمہِ موجوب سوٗزِمٕتۍ۔
Transliteration: Fatiy<u>a</u> firAAawna faqool<u>a</u> inn<u>a</u> rasoolu rabbi alAA<u>a</u>lameen<b>a</b>
Jalandhary:
  پس  وٲتِو  توٚہۍ  دۅشوے  فرعونس  نِشہِ،  توپتہٕ  دٔپیوٗس  أسۍ  دۅشوے  چھِ  ژےٚ  کُن  پیغمبر  پروردگارٕ  عالمین  سٕندِ  طرفہٕ  دعوتِ  توحیدس  سٍتۍ  یہِ  حکم  ہیتھ  آمٕتۍ  کہ۔


Maududi: زِ بنی اسرائیلس دِ ژٕ اسہِ سٍتۍ گژھنہٕ۔
Transliteration: An arsil maAAan<u>a</u> banee isr<u>a</u>eel<b>a</b>
Jalandhary:
  آزاد  کرُکھ  ژٕہ  بنی  اسرٲیل  ظلمہٕ  نِشہِ  بٚیہِ  دِ  ژٕہ  تِمن  اصلی  وطن  شامس  کُن  اَسہِ  سٍتۍ  گژھنہٕ۔  تِم  دۅشوے  گٔے  فرعونس  نِشہِ،  تس  واتنووُکھ  یہِ  پیغام۔  فرعونن  بوزٕہ  یِمہٕ  سارے  کتھہٕ،  توپتہٕ  ووٚتھ  موسیٰ  علیہ  السلامس  کُن،اوہ  ہو،  توٚہۍ  چھِو  حض  آمٕتۍ۔


Maududi:
  فرعونن  ووٚن،  کیا  ژٕ  اوسُکھ  نا  اسہِ  پانس  نِشہِ  شُرۍ  پانہٕ  روٚچھمُت؟  ژےٚ  گُزٲرِتھ  پننہِ  عمرِ  ہٕندۍ  کینٛہہ  ؤری  اسہِ  نِشہِ،

Jalandhary:
  فرعونن  دوُپُس،  ژٕہ  ما  چھُکھ  سُے  یَس  اَسہِ  زیٚوُنہِ  پانہٕ  پٮ۪ٹھہٕ  پرورش  کٔرمٕژ  چھےٚ،  بیٚیہِ  روٗدُکھ  ژٕہ  اَسہِ  نِشہِ  پننہِ  عمرِ  ہٕندین  واریاہن  ؤرِین۔

Transliteration:
  Q<u>a</u>la alam nurabbika feen<u>a</u> waleedan walabithta feen<u>a</u> min AAumurika sineen<b>a</b>


Maududi: تہٕ امہِ پتہٕ کوٚرُتھ ژےٚ یِکینژھاہ کرُن اوسُے، ژٕ چُھکھ سٮ۪ٹھاہ احسان فراموش اِنسان۔
Transliteration: WafaAAalta faAAlataka allatee faAAalta waanta mina alk<u>a</u>fireen<b>a</b>
Jalandhary:
  بیٚیہِ  کوٚرُتھ  ژےٚ  سُہ  جرم  یُس  ژےٚ  کوٚرُتھ ﴿یعنی  اَکھ  قبطی،  سانہِ  قومُک  اَکھ  شخص  مورتھن﴾ بیٚیہِ  چھُکھ  ژٕہ  توپتہٕ  تہِ  کفرانِ  نعمت  کروُنیو  اندرٕہ،  سٲنۍ  احسانات  چھی  نہٕ  یادٕے،  بیٚیہِ  چھُکھ  اَز  آمُت  مےٚ  پَنُن  تٲبع  بناونہٕ  خٲطرٕ۔


Maududi: موسیٰ علیہ السلام چِھ جواب دِوان، تمہِ ساعتہٕ ٲس مےٚ سۅ کٲم نادانستگی منٛز کٔرمٕژ۔
Transliteration: Q<u>a</u>la faAAaltuh<u>a</u> i<u>th</u>an waan<u>a</u> mina a<b>l</b><u>dda</u>lleen<b>a</b>
Jalandhary:
  موسیٰ  علیہ  السلامن  دوٚپنس  واقعی  مےٚ  کٔر  سۅ  حرکت،  مےٚ  گٔیہِ  سۅ  غلطی،  عمداً  کوٚر  نہٕ  مےٚ  سُہ  شخص  قتل  بلکہ  کریوو  مےٚ  تس  تِہٕنزِ  غلطی  پٮ۪ٹھ  تنبیہ  مگر  سُہ  موٗد  تَمی  سٍتۍ،  قصداً  مور  نہٕ  مےٚ  سُہ۔


Maududi:
  پتہٕ  ژوٚلُس  بہٕ  چانہِ  ڈرٕ،  امہِ  پتہٕ  کوٚر  میٲنۍ  ربّن  مےٚ  حکم  عطا،  تہٕ  بہٕ  کوٚرنس  رسولن  منٛز  شٲمِل۔

Jalandhary:
  توپتہٕ  ییٚلہِ  بہٕ  تۅہیہِ  کھوٚژُس  بہٕ  ژوٚلُس  تۅہیہِ  نِشہِ۔  پس  کٔر  مےٚ  عطا  پنٕنۍ  پروردگارن  عقل،  علم  تہٕ  دٲنشمندی،  بیٚیہِ  کوٚرنس  بہٕ  پیغمبرو  اندرٕہ۔

Transliteration:
  Fafarartu minkum lamm<u>a</u> khiftukum fawahaba lee rabbee <u>h</u>ukman wajaAAalanee mina almursaleen<b>a</b>


Transliteration: Watilka niAAmatun tamunnuh<u>a</u> AAalayya an AAabbadta banee isr<u>a</u>eel<b>a</b>
Maududi:
  روٗد  چون  احسان  یُس  ژےٚ  مےٚ  پٮ۪ٹھ  گٔنزرومُت  چُھے،  تیٚلہِ  چھےٚ  اَمِچ  حقیقت  یہِ  زِ  ژےٚ  اوسُے  بنی  اسرائیل  غلام  بنوومُت۔  ﴿یعنی  چٲنِس  گھرس  منٛز  کیازِ  یِمہا  بہٕ  پرورش  حاصل  کرنہٕ  مۅکھہٕ  اگر  نہٕ  ژےٚ  بنی  اسرٲئیلس  پٮ۪ٹھ  ظُلم  ٲسِہی  کوٚرمُت؟  چانہِ  ظُلم  کہ  وجہ  کِنۍ  اوسنس  بہٕ  پننہِ  ماجہِ  ٹوکرِ  منٛز  بٔرِتھ  دریاوس  منٛز  ترووٚمُت،  نَتہٕ  کیا  مےٚ  اوسنا  پننہِ  پرورشہِ  خٲطرٕ  پنُن  گھرٕ  موجود؟  امہِ  موجوب  چھی  نہٕ  ژےٚ  امہِ  پرورشہِ  ہُند  احسان  گٔنز  راوُن  شوٗبان﴾

Jalandhary:
  کیا  یہِ  کانٛہہ  نعمتھاہ  ییٚمُیک  ژٕہ  مےٚ  پٮ۪ٹھ  احسان  چھُکھ  تھاوان  کہ  میون  قوم  بنی  اسرٲییل  بنووتھن  ژےٚ  پَنُں  غلام۔  تِم  تھٲوِتھکھ  ژےٚ  بٔڈِس  ذلتس  تہٕ  ظلمس  اندر،  تِہٕندیٚن  لۅکٹین  اوسُکھ  ماران،  تمی  مۅکھہٕ  ترووہس  بہٕ  صندوقس  منٛز  دریاوس  اندر۔  ژےٚ  بروٗنٹھۍ  کِنۍ  ییٚلہِ  بہٕ  پوٚکُس  ژےٚ  کھولتھس  بہٕ،  توپتہٕ  کٔرتھم  پرورش۔  اَمہِ  پرورشہِ  ہُنٛس  اصلی  وجہ  چھُ  چون  ظلم۔  اَمہِ  پرورشہِ  ہُنٛد  کیا  چھُکھ  ژٕہ  مےٚ  پٮ۪ٹھ  احسان  تھاوان،  بلکہ  پزِہی  ژےٚ  پننین  ناشٲیستہ  حرکاتن  تہٕ  یچھ  کامین  پٮ۪ٹھ  نٲدم  تہٕ  پشیمان  سپدُن،  چھَیہِ  خبر  کٲتیاہ  لۅکٕٹۍ  مٲرِتھکھ  ژےٚ،  کوتاہ  خونِ  ناحق  کوٚرُتھ  ژےٚ۔


Maududi: فرعون چُھ ونان، تہٕ یہِ ربّ العالمین کیا گوٚو؟
Transliteration: Q<u>a</u>la firAAawnu wam<u>a</u> rabbu alAA<u>a</u>lameen<b>a</b>
Jalandhary:
  کتھ  ڈٲلِتھ  ووٚن  فرعونن،  سُہ  ربّ  العالمین  کُس  گوٚو  ییٚمۍ  سٕندِ  طرفہٕ  توٚہۍ  سوزنہٕ  آمٕتۍ  چھِو؟


Maududi:
  موسیٰ  علیہ  السلام  چِھ  جواب  دِوان،  آسمانن  ہند  تہٕ  زمینُک  ربّ،  تہٕ  تِمن  سارِنٕے  چیزن  ہُند  ربّ  یِم   آسمان  و  زمینس  منٛز  باگ  چِھ،  اگر  ژٕ  پژھ  کرن  وول  چُھکھ۔

Jalandhary:
  موسیٰ  علیہ  السلامن  دوٚپُس،  سُہ  گوٚو  آسمانن  تہٕ  زمینن  بیٚیہِ  تَمہِ  سارِکُے  پروردگار  یہِ  تِمن  منٛزباگ  چھُ،  ہرگاہ  تۅہیہِ  یقین  کرُن  چھُو  تیٚلہِ  چھُو  یہِ  کٲفی  پتہٕ  ربّ  العالمین  سُنٛد۔

Transliteration:
  Q<u>a</u>la rabbu a<b>l</b>ssam<u>a</u>w<u>a</u>ti wa<b>a</b>lar<u>d</u>i wam<u>a</u> baynahum<u>a</u> in kuntum mooqineen<b>a</b>


Maududi: فرعون چُھ پانس دٔچِھنۍ کھووٕرۍ لُکن ونان، بوزان چِھوٕ؟
Transliteration: Q<u>a</u>la liman <u>h</u>awlahu al<u>a</u> tastamiAAoon<b>a</b>
Jalandhary:
  فرعون  لوٚگ  وَننہِ  تِمن  لوٗکن  یِم  تس  أندۍ  پٔکۍ  ٲسۍ  بِہِتھ،  چھِوٕہ  بوزان  یہِ  شخص  کیا  چھُ  میانہِ  سوالُک  جواب  ونان،  میون  سوال  چھُ  کیا  تانۍ،  جواب  چھُ  کیا  تانۍ۔


Transliteration: Q<u>a</u>la rabbukum warabbu <u>a</u>b<u>a</u>ikumu alawwaleen<b>a</b>
Maududi:
  موسیٰ  علیہ  السلام  چِھ  ونان،  چون  ربّ  تہِ  تہٕ  چانیٚن  تِمن  آباو  اجدادن  ہُند  ربّ  تہِ،  یِم  گُزریمٕتۍ  چِھ۔

Jalandhary:
  موسیٰ  علیہ  السلامن  دوٚپُس،  سُہ  چھُ  تُہُند  تہٕ  بیٚیہِ  تُہٕندین  مالیٚن  بُڈِ  ببن  ہُنٛدپروردگار۔


Transliteration: Q<u>a</u>la inna rasoolakumu alla<u>th</u>ee orsila ilaykum lamajnoon<b>un</b>
Maududi:
  فرعون  چُھ  ﴿حٲضرن﴾  ونان،  تُہُند  یہِ  رسول  صٲب  یُس  تۅہیہِ  کُن  سوزنہٕ  چُھ  آمُت،  چُھ  بالکُلے  پاگل  باسان۔

Jalandhary:
  فرعون  لوٚگ  دَپنہِ  پننین  حٲشیہِ  نشینن  کُن  طعنہٕ  دِوان  کہ  یہِ  پیغمبر  یُس  تۅہیہِ  کُن  سوزنہٕ  چھُ  آمُت،  یہِ  چھُ  پٔزِپٲٹھۍ  موٚت  تہٕ  دیوانہٕ۔


Maududi:
  موسیٰ  علیہ  السلام  چِھ  ونان،  مشرق  تہٕ  مغرب  بیٚیہِ  یِکینژھاہ  یِمن  منٛز  باگ  چُھ  تَمہِ  سارِکُے  ربّ،  اگر  تۅہیہِ  لُکن  کینٛہہ  عقل  چَھو۔

Jalandhary:
  موسیٰ  علیہ  السلامن  دوٚپُس،  سُہ  چھُ  مشرق  و  مغربُک  بیٚیہِ  تَمہِ  سارِکُے  یہِ  تتھ  درمیان  چھُ  پروردگار۔  ہرگاہ  توہیہِ  عقل  چھَے،  تمی  عقلہِ  سٍتۍ  مٲنِو  یہِ  کتھ۔

Transliteration:
  Q<u>a</u>la rabbu almashriqi wa<b>a</b>lmaghribi wam<u>a</u> baynahum<u>a</u> in kuntum taAAqiloon<b>a</b>


Transliteration: Q<u>a</u>la laini ittakha<u>th</u>ta il<u>a</u>han ghayree laajAAalannaka mina almasjooneen<b>a</b>
Maududi:
  فرعون  چُھ  ونان،  اگر  ژےٚ  مےٚ  ورٲے  بیٚیہِ  کانٛہہ  معبود  مونتھن،  تیٚلہِ  کرتھ  ژٕ  تہِ  تِمن  لُکن  منٛز  شٲمل  یِم  قٲدخانن  منٛز  روٗزِتھ  سڑان  چِھ۔

Jalandhary:
  فرعون  ووٚتھ  موسیٰ  علیہ  السلامس  کُن،  ہرگاہ  ژٕہ  مےٚ  ورٲے  بیاکھ  معبوداہ  ٹھٔہراوٕہن  تیٚلہِ  سوزتھ  بہٕ  ژٕہ  قٲد  خانس  اندر،  تٔمۍ  سُنٛد  قٲد  خانہٕ  اوس  سٮ۪ٹھاہ  مشکل،  زمینس  منٛز  اوس  اَکھ  سرٛون  چہاہ،  تتھ  منٛز  ٲسۍ  دِوان  بٔرِتھ  قٍدِس،  تَتہِ  اوس  سُہ  مٔرِتھ  کھارنہٕ  یِوان۔


Maududi: موسیٰ علیہ السلام چِھ ونان، اگر چہِ بہٕ اَنہٕ ژےٚ برونٛہہ کُن اکھ ٹاکارٕہ چیز تہِ؟
Transliteration: Q<u>a</u>la awalaw jituka bishayin mubeen<b>in</b>
Jalandhary:
  موسیٰ  علیہ  السلامن  دوٚپُس،  ہرگاہ  بہٕ  پننِس  نبوتس  پٮ۪ٹھ  نٔنۍ  دلیل  پیش  کرٕہ،  توتہِ  تھاوکھہٕ  ژٕہ  مےٚ  قٲد  خانس  منٛز۔


Jalandhary: أتی ترٲوٕکھ پنٕنۍ لورِہن پتھر، یکدم سَپُد تتھ وارٕ کارٕ بوٚڈ اژدہا۔
Transliteration: Faalq<u>a</u> AAa<u>sa</u>hu fai<u>tha</u> hiya thuAAb<u>a</u>nun mubeen<b>un</b>
Maududi:
  ﴿تٔمۍ  سٕندِ  ٲسہٕ  منٛزٕ  یہِ  کتھ  نیران  نیرانٕے  چُھ﴾  موسیٰ  علیہ  السلام  پنُن  عاصہٕ  چھکان،  تہٕ  یکدم  اوس  سُہ  اکھ  ٹاکارٕ  شہمار  ﴿اژدہا﴾۔


Transliteration: WanazaAAa yadahu fai<u>tha</u> hiya bay<u>da</u>o li<b>l</b>nn<u>a</u><i><u>th</u></i>ireen<b>a</b>
Maududi:
  پتہٕ  چُھ  سُہ  پنُن  اتھہٕ  ﴿کژٕھہ  نِشہِ﴾  کڑان،  تہٕ  سُہ  اوس  تمام  وُچھن  والیٚن  برونٛہہ  کنہِ  چمکان۔  ﴿یُتُھے  حضرت  موسیٰ  علیہ  السلام  چِھ  بغلہٕ  منٛزٕ  پنُن  اتھہٕ  کڑان،  یکدم  چُھ  سورُے  ماحول  روشن  سپدان  تہٕ  باسان  اوس  زن  کھوٚت  آفتاب۔﴾

Jalandhary:
  بیٚیہِ  کوٚڈُکھ  نالہٕ  منٛزٕہ  پَنُن  اَتھہٕ،  أتی  آو  سُہ  بوزنہٕ  سارِنٕے  وُچھہِ  وُنین  نَپہٕ  نَپہٕ  کروُن،  لوٗکھ  تھارے  تہٕ  ژٔلۍ۔


Maududi: فرعون چُھ پانس دٔچِھنۍ کھووٕرۍ سردارن ونان، یہِ شخص چُھ پٔزِپٲٹھۍ اکھ مٲہر جادو گر۔
Transliteration: Q<u>a</u>la lilmalai <u>h</u>awlahu inna h<u>atha</u> las<u>ah</u>irun AAaleem<b>un</b>
Jalandhary:
  فرعون  لوٚگ  وَننہِ  پننین  حٲشیہ  جانشینن،  اہلِ  دربارن،  بے  شک  یہِ  چھُ  ضرور  سٮ۪ٹھاہ  مٲہر  سٲحر۔


Jalandhary: أمۍ سُنٛد اِرادٕہ چھُ کہ تۅہیہِ کڑیٚو پننہِ وطنہٕ منٛزٕ، پس کیا چھُ تُہُند مشورہ۔
Transliteration: Yureedu an yukhrijakum min ar<u>d</u>ikum bisi<u>h</u>rihi fam<u>atha</u> tamuroon<b>a</b>
Maududi:
  یژھان  چُھ  زِ  پننہِ  جادِ  کہ  زورٕ  سٍتۍ  کڑہیوٚ  تۅہیہِ  پننہِ  مٕلکہٕ  منٛزٕ۔  ﴿دۅشوٕنۍ  معجزن  ہٕندِ  عظمتُک  اندازٕہ  ہیکو  اَمہِ  سٍتۍ  کٔرِتھ  زِ  اکھ  سیکنڈ  برونٛہہ  اوس  فرعون  پننہِ  رعیت  کِس  أکِس  فردس  پننِس  دربارس  منٛز  رسالت  چہِ  کتھہٕ  بیٚیہِ  بنی  اسرائیل  چہِ  رہٲئی  ہُند  مطالبہٕ  کران  وُچِھتھ  پاگل  دِوان  قرار،  تہٕ  أمِس  اوس  دھمکی  دِوان  زِ  اگر  ژےٚ  مےٚ  ورٲے  کانٛہہ  معبود  مونتھن،  تیٚلہِ  سڑراوَتھ  جیلس  منٛز۔  وۅنۍ  ییٚلہِ  أمۍ  یِمہٕ  نشٲنیہِ  وُچھہِ،  أمِس  گوٚو  تِیُتھ  ہٲبت  طٲری  زِ  وۅنۍ  گوس  پنُن  مُلک  تہٕ  پنٕنۍ  بادشٲہی  اتھہٕ  گژھنُک  خطرٕہ  لاحق۔﴾  وۅنۍ  ؤنِو  توٚہۍ  کیا  حُکم  ﴿مشورٕہ﴾  چِھو  دِوان؟


Transliteration: Q<u>a</u>loo arjih waakh<u>a</u>hu wa<b>i</b>bAAath fee almad<u>a</u>ini <u>ha</u>shireen<b>a</b>
Maududi:
  تِمو  ووٚن،  یہِ  تہٕ  أمۍ  سُند  بوے  رُکٲوِیوٗن،  تہٕ  شہرن  منٛز  سوٗزِیوٗکھ  نقیب  ﴿سۅمبران  وٲلۍ﴾۔

Jalandhary:
  تِمَو  دوٚپہس،  مہلت  دِ  ژٕہ  أمِس  یعنی  موسیٰ  علیہ  السلامس  بیٚیہِ  أمۍ  سٕندِس  بٲیِس۔  یِہِندس  مارنس  یا  قٲد  کرنس  منٛزمَہ  کر  ژٕہ  جلدی۔  ژٕ  سوزُن  پننین  مملکت  کین  مختلف  شہرن  کُن  اَکھ  جماعتھاہ  یِم  سٲحرن  تہٕ  جادو  گرن  سۅمبرن  تہٕ  جمع  کرن۔


Maududi: چنانچہِ آے اکہِ دۅہ مُقرّر وقتس پٮ۪ٹھ جادو گر جمع کرنہٕ،
Transliteration: FajumiAAa a<b>l</b>ssa<u>h</u>aratu limeeq<u>a</u>ti yawmin maAAloom<b>in</b>
Jalandhary:
  توپتہٕ  آے  سۅمبرنہٕ  سٲری  جادو  گر  تَمہِ  دۅہ  کِس  وقتس  پٮ۪ٹھ  یُس  مقرر  اوس  کرنہٕ  آمُت،  سُہ  گوٚو  کاجُک  وقت،  10  محرم  روزِ  عاشورہ  یُس  تِمن  یوم  الزینتہ،  عید  ہُنٛد  دۅہ  اوس۔


Maududi: تہٕ آو لُکن وَننہٕ، توٚہۍ پٔکِو اجتماعس منٛز؟
Transliteration: Waqeela li<b>l</b>nn<u>a</u>si hal antum mujtamiAAoon<b>a</b>
Jalandhary:
  بیٚیہِ  آو  وَننہٕ  مصرٕکین  لوٗکن  فرعون  سٕندِ  طرفہٕ،  کیا  توٚہۍ  تہِ  سَپدِوا  جمع  اَتھ  مجمس  سٍتۍ۔


Jalandhary: یُتھ أسۍ فٲصلہٕ کٔرِتھ جادوگرن ہٕنزپٲروی کرو، ہرگاہ تِمے غٲلب سپٕدۍ۔
Maududi:
  بنان  چُھ  زِ  أسۍ  روزَو  جادو  گرن  ہٕندِس  دِینس  پٮ۪ٹھٕے،  اگر  تِم  غٲلب  روٗدۍ۔  ﴿یعنی  صرف  آو  نہٕ  اعلانس  تہٕ  اِشتہارسٕے  یوت  پٮ۪ٹھ  بس  کرنہٕ،  بلکہ  آے  نفر  امہِ  غرضہٕ  خٲطرٕ  تراونہٕ  زِ  لُکن  اَنن  ہٕس  دی  دی  یہِ  مقابلہٕ  وُچھنہٕ  خٲطرٕ،  امہِ  نِشہِ  چُھ  پے  لگان  زِ  پوٗرٕ  دربارس  منٛز  یِم  معجزہ  حضرت  موسیٰ  علیہ  السلامَن  ہٲوِمٕتۍ  ٲسۍ،  تِہٕنز  خبر  ٲس  عام  لُکن  منٛز  پھٔہلیمٕژ،  تہٕ  فرعونس  اوس  یہِ  اندیشہ  سپُدمُت  زِ  ییٚمہِ  مٕلککٕۍ  لُکھ  چِھ  مُتٲثر  سپدان  پکان۔  دربارکیو  یِمو  حٲضرینو  حضرت  موسیٰ  علیہ  السلامن  ہُند  معجزہ  وُچھمُت  اوس،  تہٕ  نیبرِمیٚن  یِمن  لُکن  تام  امہِ  چہِ  معتبر  خبرٕ  واژمژٕ  آسہٕ،  تِہندِۍ  عقیدٕہ  ٲسۍ  پننہِ  آبٲئی  دین  نِشہِ  ڈلان  ہِوۍ  باسان،  تہٕ  وونۍ  اوس  تِہندِ  دینُک  دارمدار  اتھ  پٮ۪ٹھ  روٗدمُت  زِ  کُنہِ  پٲٹھۍ  گٔژھۍ  جادوگر  تہِ  سۅ  کٲم  ہاوٕنۍ  کٔرِتھ  یۅسہٕ  موسیٰ  علیہ  السلامن  کٔر۔  فرعون  تہٕ  تٔمۍ  سٕندِ  سلطنتٕکۍ  زٕٹھۍ  ٲسۍ  پانہٕ  اتھ  فیصلہ  کرن  وول  مقابلہٕ  سمجھان۔  تِہندۍ  سوزنہٕ  آمٕتۍ  پنٕنۍ  نفر  ٲسۍ  لُکن  ہٕندٮ۪ن  ذہنن  منٛز  یہِ  کتھ  بیٚہناوان  پھیران  زِ  اگر  جادوگر  کامیاب  سپٕدۍ،  تیٚلہِ  بچو  أسۍ  موسیٰ  علیہ  السلام  سٕندِس  دینس  منٛز  گژھنہٕ  نِشہِ،  نَتہٕ  روزِ  نہٕ  سون  دین  تہٕ  ایمان  وارٕ﴾

Transliteration:
  LaAAallan<u>a</u> nattabiAAu a<b>l</b>ssa<u>h</u>arata in k<u>a</u>noo humu algh<u>a</u>libeen<b>a</b>


Maududi: ییٚلہِ جادوگر مٲدانس منٛز آے، تِمو ووٚن فرعونس، اسہِ میلیا انعام اگر أسۍ غٲلب روٗدۍ؟
Jalandhary:
  ادٕہ  ییٚلہِ  سٲحر  آے  تِم  لٔگۍ  وَننہِ  فرعونس۔  کیا  اَسہِ  میلیا  ضرور  موٚزوٗرۍ  تہٕ  انعام  ہرگاہ  أسۍ  غٲلب  سپدو۔

Transliteration:
  Falamm<u>a</u> j<u>a</u>a a<b>l</b>ssa<u>h</u>aratu q<u>a</u>loo lifirAAawna ainna lan<u>a</u> laajran in kunn<u>a</u> na<u>h</u>nu algh<u>a</u>libeen<b>a</b>


Maududi:
  تِمو  لگاوِ  فوراً  پننہِ  رزٕ  تہٕ  لورِ  پتھر  تہٕ  ووٚنُکھ،  فرعون  سٕندِ  اقبالہٕ  روزَو  أسی  غٲلب۔

Jalandhary:
  توپتہٕ  تراوِ  تِمَو  پننہِ  رَزٕہ  تہٕ  پننہِ  لورِ،  یِمہٕ  جادِ  کہ  اثرٕ  سٍتۍ  سرُپھ  ہی  معلوم  سپدان  آسہٕ،  بیٚیہِ  لٔگۍ  دپنہِ  فرعون  سٕندِ  اقبالُک  چھُم  قسم  کہ  أسی  چھِ  زورس  منٛز،  فتح  آسہِ  سٲنی۔

Transliteration:
  Faalqaw <u>h</u>ib<u>a</u>lahum waAAi<u>s</u>iyyahum waq<u>a</u>loo biAAizzati firAAawna inn<u>a</u> lana<u>h</u>nu algh<u>a</u>liboon<b>a</b>


Transliteration: Faalq<u>a</u> moos<u>a</u> AAa<u>sa</u>hu fai<u>tha</u> hiya talqafu m<u>a</u> yafikoon<b>a</b>
Maududi:
  پتہٕ  چِھ  موسیٰ  علیہ  السلام  پنُن  عاصہٕ  چھکان،  یکدم  اوس  سُہ  تِہندٮ۪ن  اپزٮ۪ن  ژھلن  نیٚنگلان  پکان۔

Jalandhary:
  توپتہٕ  تروو  موسیٰ  علیہ  السلامن  پَنُن  عصا  بہ  حکمِ  خدا،  أتی  ہیوٚت  تٔمۍ  تراوان  تراوٲنی  نینگلاوُن  تہِ  سورُے  یہِ  تِمَو  تیار  کوٚرمُت  اوس۔


Maududi: تہٕ ونان چِھ زِ، اسہِ مون ربّ العالمین۔
Transliteration: Q<u>a</u>loo <u>a</u>mann<u>a</u> birabbi alAA<u>a</u>lameen<b>a</b>
Jalandhary:
  دَپنہِ  لٔگۍ  اَسہِ  کٔر  پژھ  ربُّ  العالمینس۔  فرعونن  دوٚپُک  یہِ  چھُوٕہ  توٚہۍ  میونُے  ونان،تِمَو  دوٚپُس۔


Maududi:
  فرعون  چُھ  ونان،  تۅہیہِ  مٲنِو  موسیٰ  علیہ  السلام  سٕنز  کتھ  امہِ  برونٛہہ  زِ  بہٕ  دِمہَو  تۅہیہِ  امیُک  اجازت۔  ضروٗر  چُھوو  یہِ  تۅہیہِ  زِیُٹھ  ییٚمۍ  توٚہۍ  جود  چِھنَو  ہیٚچھنٲوِمٕتۍ۔  اچھا،  وۅنۍ  لگیٚو  تۅہیہِ  پے،  بہٕ  ژٹناوَو  تۅہیہِ  اتھہٕ  کھۅر  مخٲلف  طرفو،  تہٕ  توٚہۍ  سٲری  کھالَو  پھانٛسہِ۔

Jalandhary:
  فرعونن  دوٚپُکھ  تۅہیہِ  چھَوٕہ  پژھ  کٔرمٕژ  حضرت  موسیٰ  ہس  میانہِ  حکم  دِنہٕ  برونٹھُے،  پٔزِپٲٹھۍ  یہِ  چھُ  تُہُنٛد  بوٚڈ  سٲحر،  ییٚمۍ  توٚہۍ  تہِ  ہیٚچھنٲوِ  متۍ  چھِنَو  سِحر۔  وۅنۍ  سپدِ  تۅہیہِ  معلوم  تۅہیہِ  کیا  بنیو۔  بہٕ  ژَٹہِ  تُہٕندۍ  اَتھہٕ  تہٕ  کھۅر  پھِرِتھ  یعنی  دٔچھُں  اَتھہٕ  تہٕ  کھوفُر  کھۅر،  بیٚیہِ  دِمَو  توٚہۍ  سٲری  پھَہہِ۔

Transliteration:
  Q<u>a</u>la <u>a</u>mantum lahu qabla an <u>ath</u>ana lakum innahu lakabeerukumu alla<u>th</u>ee AAallamakumu a<b>l</b>ssi<u>h</u>ra falasawfa taAAlamoona laoqa<u>tt</u>iAAanna aydiyakum waarjulakum min khil<u>a</u>fin walao<u>s</u>allibannakum ajmaAAeen<b>a</b>


Maududi: تِمو دِیُت جواب، کانٛہہ پرواے چُھنہٕ أسۍ واتَو پننِس ربّ سٕندِس دربارس منٛز۔
Transliteration: Q<u>a</u>loo l<u>a</u> <u>d</u>ayra inn<u>a</u> il<u>a</u> rabbin<u>a</u> munqaliboon<b>a</b>
Jalandhary:
  تِمَو  سٲحرو  دوٚپُس،  اَسہِ  چھُنہٕ  تتھ  اندر  کانٛہہ  نقصان  تہٕ  ضریٚر۔  أسۍ  چھِ  بے  شک  پننِس  پروردگارس  نِشہِ  واتہٕ  وُنۍ۔


Maududi:
  تہٕ  اسہِ  چُھ  توقع  زِ  سون  ربّ  کرِ  سٲنۍ  گناہ  معاف،  تِکیازِ  سارِوٕے  برونٛہہ  چُھ  اسہِ  اوٚنمُت  ایمان۔

Jalandhary:
  أسۍ  چھِ  یقیناً  امید  تھاوان  کہ  اَسہِ  کرِ  مغفرت  پروردگار  سون  سانین  سارِنٕے  گناہن،  کیازِ  أسۍ  چھِ  گۅڈنِکی  پژھ  کروُنۍ  تَس  معبودِ  برحقس  فرعون  سٕندِ  جماعتہٕ  منٛزٕ۔

Transliteration:
  Inn<u>a</u> na<u>t</u>maAAu an yaghfira lan<u>a</u> rabbun<u>a</u> kha<u>ta</u>y<u>a</u>n<u>a</u> an kunn<u>a</u> awwala almumineen<b>a</b>


Maududi:
  اسہِ  سوٗز  موسیٰ  ﴿علیہ  السلامس﴾  وَحی  ﴿وۅنۍ  چھےٚ  اکہِ  طویل  زمانٕکۍ  واقعات  ترٲوِتھ  تمہِ  وقتٕچ  ذکر  یِوان  کرنہٕ  ییٚلہِ  حضرت  موسیٰ  علیہ  السلامس  مصرٕ  پٮ۪ٹھہٕ  ہجرت  کرنُک  حکم  آو  دِنہٕ۔﴾  زِ،  روتلی  نیر  میٲنۍ  بندہ  ہیٚتھ،  ژےٚ  یی  پتے  دَونہٕ۔

Jalandhary:
  توپتہٕ  سوٗز  اَسہِ  حکم  موسیٰ  علیہ  السلامس  کہ  نِیٖرِو  رات  کِیُت  میٲنۍ  بندہ  ہیٚتھ  یعنی  بنی  اسرٲییل،  پٔزِپٲٹھۍ  تۅہیہِ  یِیہِ  پتہٕ  دورنہٕ۔

Transliteration:
  Waaw<u>h</u>ayn<u>a</u> il<u>a</u> moos<u>a</u> an asri biAAib<u>a</u>dee innakum muttabaAAoon<b>a</b>


Maududi: اَتھ پٮ۪ٹھ سوٗزۍ فرعونن ﴿فوج جمع کرنہٕ خٲطرٕ﴾ شہرن منٛز نقیب۔ ﴿تہٕ شیٚچھ سوٗزنکھ﴾
Transliteration: Faarsala firAAawnu fee almad<u>a</u>ini <u>ha</u>shireen<b>a</b>
Jalandhary:
  توپتہٕ  سوٗز  فرعونن  گامن  تہٕ  شہرن  کِنۍ  اَکھ  جماعتھاہ  لوٗکھ  سۅمبرنہٕ  خٲطرٕ  تہٕ  تِمے  فوجس  منٛز  بھرتی  کرنہٕ  خٲطرٕ،  دپان  اوسُکھ۔


Maududi: یِتھہٕ پٲٹھۍ أنۍ اسہِ تِم باغَو تہٕ ناگَو منٛزٕ،
Transliteration: Faakhrajn<u>a</u>hum min jann<u>a</u>tin waAAuyoon<b>in</b>
Jalandhary:
  پس  کٔڑۍ  اَسہِ  تِم  یعنی  فرعون  تہٕ  تٔمۍ  سٕنز  لشکر  کَمَو  کَمو  باغو  تہٕ  ناگ  رادَو  منٛزٕ۔


Jalandhary: اَکھ گوٚو یہِ، بیٚیہِ بنٲوۍ تِمن لریٚن جاین تہٕ باغن ہٕندۍ مٲلک بنی اسراییل۔
Transliteration: Ka<u>tha</u>lika waawrathn<u>a</u>h<u>a</u> banee isr<u>a</u>eel<b>a</b>
Maududi:
  یہِ  سپُد  تِمن  سٍتۍ،  تہٕ  ﴿دوٚیمہِ  طرفہٕ﴾  بنٲوۍ  اسہِ  بنی  اسرائیل  یِمن  سارِنٕے  چیزن  ہٕندۍ  وٲرِث۔


Maududi: صُبح سپدانٕے درٲے یِم لُکھ تِمن پتے ژھانڈنہِ۔
Transliteration: FaatbaAAoohum mushriqeen<b>a</b>
Jalandhary:
  چنانچہ  فرعون  تہٕ  تٔمۍ  سٕنز  جماعت  تہٕ  لشکر  دورے  تِمن  پتہٕ،  توپتہٕ  وٲتۍ  تِمن  نِشہِ  آفتاب  کھسنہٕ  کہ  وقتہٕ۔


Maududi:
  ییٚلہِ  دۅشوٕنۍ  جمٲعژن  اکھ  أکِس  پٮ۪ٹھ  نظر  پیٚیہِ،  موسیٰ  علیہ  السلام  سٕندٮ۪ن  سٲتھین  ژٔج  کریٚکھ  نیرِتھ  زِ،  أسۍ  رٔٹِکھ۔

Jalandhary:
  توپتہٕ  ییٚلہِ  دۅشوُنۍ  جمٲعثن  اَکھ  أکِس  پٮ۪ٹھ  نظر  پیٚیہِ،  دَپنہِ  لٔگۍ  موسیٰ  علیہ  السلام  سٕندۍ  لوٗکھ،  أسۍ  آے  تِہِندِس  اَتھس  اندر،وۅنۍ  کیا  بَنہِ۔

Transliteration:
  Falamm<u>a</u> tar<u>a</u>a aljamAA<u>a</u>ni q<u>a</u>la a<u>s</u><u>ha</u>bu moos<u>a</u> inn<u>a</u> lamudrakoon<b>a</b>


Transliteration: Q<u>a</u>la kall<u>a</u> inna maAAiya rabbee sayahdeen<b>i</b>
Maududi:
  موسیٰ  علیہ  السلام  چِھ  ونان،  ہرگز  نہٕ،  مےٚ  سٍتۍ  چُھ  میون  ربّ،  سُہ  کرِ  ضرور  مےٚ  رہنمٲئی۔

Jalandhary:
  موسیٰ  علیہ  السلامن  دوٚپُکھ،  تہِ  بَنہِ  نہٕ  ہرگز  کُنہِ  صورتس  اندر،  اَسہِ  ہیٚکن  نہٕ  تِم  ہرگز  رٔٹِتھ،  پٔزِپٲٹھۍ  مےٚ  سٍتۍ  چھُ  میون  پروردگار،  سُہ  ہاوِ  مےٚ  اَمہِ  دریاوٕہ  أندرٕ  نیرنٕچ  وَتھ۔


Maududi:
  اَسہِ  دِیُت  وَحی  ہٕندِ  ذریعہ  موسیٰ  ﴿علیہ  السلامس﴾  حُکم،  زِ،  تراو  پننہِ  عاصہٕ  سٍتۍ  سمندرس  ژٔنٛڈ۔  اچانک  گوٚو  سمندرس  پھاس  تہٕ  امِیُک  پرٛتھ  کانٛہہ  حصہٕ  سپُد  اکہِ  عظیمُ  الشان  پہاڑٕکۍ  پٲٹھۍ۔

Jalandhary:
  پس  سوٗز  اَسہِ  حکم  موسیٰ  علیہ  السلامس  کہ  توٚہۍ  لٲیِو  لورِ  سٍتۍ  دریاوٕ  کِس  آبس  ژٔنڈ،  أتی  لٲے  تِمَو  ژٔنڈ  دریاوس۔  أتی  سَپٕدۍ  دریاوس  باہ  حصہٕ،  پرتھ  حصاہ  اوس  بوٚڈ  بوٚڈ  کۅہاہ  ہیوٗ۔

Transliteration:
  Faaw<u>h</u>ayn<u>a</u> il<u>a</u> moos<u>a</u> ani i<u>d</u>rib biAAa<u>sa</u>ka alba<u>h</u>ra fa<b>i</b>nfalaqa fak<u>a</u>na kullu firqin ka<b>al</b><u>tt</u>awdi alAAa<i><u>th</u></i>eem<b>i</b>


Maududi: اتھ واقعس منٛز چھےٚ اکھ نِشٲنی، مگر یِمَو لُکو منٛزٕ چِھنہٕ اکثر مانن وٲلۍ۔
Transliteration: Inna fee <u>tha</u>lika la<u>a</u>yatan wam<u>a</u> k<u>a</u>na aktharuhum mumineen<b>a</b>
Jalandhary:
  پٔزِپٲٹھۍ  اَتھ  منٛز  چھُ  خداے  سٕندِ  قدرتُک  بوٚڈ  نشانہٕ  کِتھہٕ  پٲٹھۍ  گوٚو  غرق  فرعون  تہٕ  تِہٕنز  جماعت۔  ٲسۍ نہٕ  تِمَو  منزٕ  زیادٕہ  باایمان۔


Maududi: تہٕ حقیقت چھےٚ یہِ زِ تُہُند ربّ چُھ زبردست تہِ تہٕ رحیم تہِ۔
Transliteration: Wainna rabbaka lahuwa alAAazeezu a<b>l</b>rra<u>h</u>eem<b>u</b>
Jalandhary:
  بے  بشک  تُہُند  پروردگار  چھُ  سٮ۪ٹھاہ  رحمت  وول،  سٮ۪ٹھاہ  غٲلب۔  گرفتار  چھُنہٕ  کران  مگر  پنٕنۍ  دلیل  تہٕ  حُجت  پوٗرٕ  کٔرِتھ۔


Jalandhary: ییٚلہِ تِمَو دوٚپ پننِس مٲلِس تہٕ پننِس قومس، یہِ کتھ چھِو توٚہۍ پرستش کران؟
Transliteration: I<u>th</u> q<u>a</u>la liabeehi waqawmihi m<u>a</u> taAAbudoon<b>a</b>
Maududi:
  ییٚلہِ  تٔمۍ  پننِس  مٲلِس  تہٕ  پننِس  قومس  پُرٛژھمُت  اوس  زِ،  یِم  کیا  چیز  چِھ  یِمن  توٚہۍ  پوٗزا  چِھو  کران؟


Maududi:
  تِمو  دِیُت  جواب،  کینٛہہ  پۅتلۍ  چِھ  یِمن  أسۍ  پوٗزا  چِھ  کران،  تہٕ  یِہندِسٕے  خدمتس  منٛز  چِھ  أسۍ  آوٕرۍ  روزان۔

Jalandhary:
  تِمَو  دوٚپُس  أسۍ  چھِ  عبادت  کران  پۅتلین  ہٕنز،  توپتہٕ  چھِ  تِمنٕے  برونٹھہٕ  کنہِ  عبادتس  منٛز  دۅہ  گُزاران۔

Transliteration:
  Q<u>a</u>loo naAAbudu a<u>s</u>n<u>a</u>man fana<i><u>th</u></i>allu lah<u>a</u> AA<u>a</u>kifeen<b>a</b>


Maududi: تٔمۍ پُرٛوژھ، کیا یِم چھا تُہُند بوزان ییٚلہِ توٚہۍ یِمن آلو چِھو کران؟
Transliteration: Q<u>a</u>la hal yasmaAAoonakum i<u>th</u> tadAAoon<b>a</b>
Jalandhary:
  ابراہیم  علیہ  السلامن  دوٚپُکھ،  کیا  یِم  چھا  تُہُند  بوزان  ییٚلہِ  توٚہۍ  تِمن  کینٛہہ  منگان  چھِو۔


Maududi: کِنہٕ یِم چِھو تۅہیہِ نفع یا نقصان واتناوان؟
Transliteration: Aw yanfaAAoonakum aw ya<u>d</u>urroon<b>a</b>
Jalandhary:
  کیا  بیٚیہِ  چھا  تِم  تۅہیہِ  پرستش  کرنس  پٮ۪ٹھ  انٛہہ  ضریٚر  واتناوان،  تِمَو  دوٚپُکھ  یہِ  کتھ  چھَنہٕ  کہ  یِم  کیا  چھِ  کینٛہہ  بوزان  یا  نفع  تہٕ  ضریٚر  واتناوان۔ 


Transliteration: Q<u>a</u>la afaraaytum m<u>a</u> kuntum taAAbudoon<b>a</b>
Maududi:
  اتھ  پٮ۪ٹھ  چِھ  ابراہیم  علیہ  السلام  ونان،  تۅہیہِ  چِھوٕہ  زانٛہہ  ﴿أچھ  مٕژرٲوِتھ﴾  تِم  چیز  وُچِھمٕتۍ،

Jalandhary:
  ابراہیم  علیہ  السلامن  دوپُکھ  توٚہۍ  وُچِو  تِمن  ہٕںز  حالت  بغور  یِمن  توٚہۍ  پرستش  کران  چھِو،


Maududi: یِہٕنز بندگی توٚہۍ تہٕ تُہٕندۍ پٔتِم مٲلۍ بُڈِبب بجا روٗدۍ اَنان؟
Transliteration: Antum wa<u>a</u>b<u>a</u>okumu alaqdamoon<b>a</b>
Jalandhary:
  بیٚیہِ  یِمن  ہٕنز  پرستش  تُہٕندۍ  مٲلۍ  بُڈِ  بب  کران  ٲسۍ،  تِم  ما  چھِ  کُنہِ  نفع  و  ضریٚرٕکۍ  اختیارٕ  وٲلۍ۔


Maududi: میٲنۍ چِھ یِم سٲری دشمن، أکِس ربّ العالمینس ورٲے،
Transliteration: Fainnahum AAaduwwun lee ill<u>a</u> rabba alAA<u>a</u>lameen<b>a</b>
Jalandhary:
  بے  شک  یِم  معبودانِ  بٲطل  چھِ  میانہِ  حقہٕ  بٲعث  ضریٚر  تہٕ  نقصان  تُہٕندِ  حقہٕ  تہِ  چھِ  تِم  باعث  ضریٚر  تہٕ  نقصان،  غرض  تِہٕنز  عبادت  یُس  کرِ  تَسٕندِ  حقہٕ  چھِ  تِم  باعث  ضریٚر  مگر  نہٕ  عالمینن  ہُنٛد  پروردگار۔  سُہ  چھُ  پننین  عبادت  کروُنین  ہُنٛد  دوست،  تِہٕنز  عبادت  کرٕنۍ  چھےٚ  باعث  نفع  تہٕ  فٲیدٕہ۔


Maududi: ییٚمۍ بہٕ پٲدٕ کوٚرنس، پتہٕ چُھ سُے مےٚ رہنمٲئی فرماوان۔
Transliteration: Alla<u>th</u>ee khalaqanee fahuwa yahdeen<b>i</b>
Jalandhary:
  ییٚمۍ  بٕ  پٲدٕ  کوٚرُدس  بیٚیہِ  ییٚمۍ  سٲری  پٲدٕ  کٔرۍ،  سُے  چھُ  میانین  مصلحتن  کُن  وَتھ  ہاوان۔


Maududi:
  تہٕ  یس  نِشہِ  بہٕ  اُمید  چُھس  تھاوان  زِ  روزِ  جزا  کہ  دۅہ  کرِ  سُہ  میون  خطا  معاف۔  ﴿امہِ  پتہٕ  کوٚر  ابراہیم  علیہ  السلامن  دُعا﴾۔

Jalandhary:
  بیٚیہِ  چھےٚ  تٔمۍ  سٕنز  مےٚ  سٮ۪ٹھاہ  امید  کہ  سُہ  کرِ  مےٚ  مغفرت،  میانین  گناہن  قیامت  کہ  دۅہ۔  یِم  صفات  و  کمال  خداے  سٕندۍ  بیان  کران  کران  سَپُد  ابراہیم  علیہ  السلامس  حضورُک  مقام  حاصل،  توپتہٕ  ہیوٚتُکھ  مُناجات  کرُن۔

Transliteration:
  Wa<b>a</b>lla<u>th</u>ee a<u>t</u>maAAu an yaghfira lee kha<u>t</u>eeatee yawma a<b>l</b>ddeen<b>i</b>


Maududi: اے میانہِ ربّہٕ، مےٚ کر حکم عطا۔ تہٕ مےٚ رَلاو صالح لُکن سٍتۍ۔
Transliteration: Rabbi hab lee <u>h</u>ukman waal<u>h</u>iqnee bi<b>al</b><u>ssa</u>li<u>h</u>een<b>a</b>
Jalandhary:
  اے  میانہِ  پروردگارٕ  عطا  کرمےٚ  کمالِ  علم  بیٚیہِ  کمالِ  عمل،  بیٚیہِ  مِلناو  مےٚ  قُرب  کِنۍ  تِہِندیٚن  مقامن  اندر۔  نیکو  کار  بندن  سٍتۍ،  عٲلی  شان  انبیاہن  سٍتۍ۔


Maududi: تہٕ یِم پتہٕ یِن تِمن منٛز کرُم پٔز نامؤری عطا۔
Transliteration: Wa<b>i</b>jAAal lee lis<u>a</u>na <u>s</u>idqin fee al<u>a</u>khireen<b>a</b>
Jalandhary:
  بیٚیہِ  تھاو  میون  ذکرِ  خیر  پتہٕ  یِوُنین  اندر  یُتھ  تِم  میٲنۍ  مُتابعت  کرن،  میانی  وَتہِ  پکن،  مےٚ  بنہِ  تَمہِ  سٍتۍ  زیادٕہ  ثواب۔


Maududi: تہٕ مےٚ مَہ کر تمہِ دۅہ رُسوا ییٚلہِ سٲری لُکھ یِن زندہ کٔرِتھ تُلنہٕ۔
Transliteration: Wal<u>a</u> tukhzinee yawma yubAAathoon<b>a</b>
Jalandhary:
  بیٚیہِ  مَہ  مندچھاو  مےٚ  قیامت  کہ  دۅہ  ییٚمہِ  دۅہ  سٲری  یِن  بیٚیہِ  زندٕہ  کٔرِتھ  قبرو  منٛزٕ  تُلنہٕ،  تَمہِ  دۅہے  مول  میون  کٲفرن  سٍتۍ  وۅتھہِ،  جہنمس  سوزنہٕ  یِیہِ،  سۅ  چھےٚ  میانہِ  خٲطرٕ  سخت  بے  عزتی۔


Transliteration: Ill<u>a</u> man at<u>a</u> All<u>a</u>ha biqalbin saleem<b>in</b>
Maududi:
  اِلّا  یہِ  زِ  کانٛہہ  شخص  سپدِ  قلبِ  سلیم  ﴿پاک  دل﴾  ہیٚتھ  اللہ  تعالیٰ  سٕندِس  دربارس  منٛز  حٲضر۔

Jalandhary:
  مگر  فٲیدٕہ  بَنہِ  تس  یُس  ہیتھ  یِیہِ  اللہ  تعالیٰ  ہس  برونٹھ  کُن  اوٚر  دِلاہ،  یُس  دل  شرکہ  نِشہِ،  کفرٕ  نِشہِ،  نفاق  نِشہِ  تہٕ  خلاف  شرع  یچھ  عقٲیدو  نِشہِ  پاک  آسہِ۔


Jalandhary: بیٚیہِ ییٚمہِ دۅہ نکھہٕ یِیہِ اَننہِ جنت پرہیزگارن نِشہِ۔
Transliteration: Waozlifati aljannatu lilmuttaqeen<b>a</b>
Maududi:
  ﴿تمہِ  دۅہ﴾  یِیہِ  جنّت  پرہیزگارن  نکھہٕ  اَننہٕ۔  ﴿ییٚتہِ  پٮ۪ٹھہٕ  یۅسہٕ  عبارت  آیت  نمبر  102  ہس  تام  چھےٚ،  سۅ  چَھنہٕ  حضرت  ابراہیم  علیہ  السلام  سٕندِ  قولُک  حصّہٕ  بلکہ  چُھ  اللہ  تعالیٰ  سٕندِ  طرفہٕ  اتھ  پٮ۪ٹھ  اِضافہ﴾


Transliteration: Waqeela lahum ayna m<u>a</u> kuntum taAAbudoon<b>a</b>
Maududi:
  تہٕ  تِمن  یِیہِ  پٕرٛژھنہٕ  زِ،  وۅنۍ  کتہِ  چِھ  تِم  یِمن  توٚہۍ  خُداے  ترٲوِتھ  عبادت  ٲسِو  کران؟

Jalandhary:
  بیٚیہِ  یِیہِ  وَننہِ  تِمن  کتہِ  چھِو  تِم  معبوٗدانِ  بٲطل  یِمن  ہٕنز  توٚہۍ  پرستش  کران  ٲسِو  خدایس  ورٲے؟


Maududi: کیا تِم کرنَوٕہ تۅہیہِ کینٛہہ مدد، کِنہٕ پنُن پان ہیٚکن بچٲوِتھ؟
Transliteration: Min dooni All<u>a</u>hi hal yan<u>s</u>uroonakum aw yanta<u>s</u>iroon<b>a</b>
Jalandhary:
  کیا  تِم  ہیٚکنواہ  تۅہیہِ  اَز  کینٛہہ  مدد  کٔرِتھ  یا  تۅہیہِ  سٍتۍ  روٗزِتھ،  یا  پانس  ہیٚکنہٕ  کانٛہہ  فٲیدٕہ  واتنٲوِتھ،  پَنُں  پان  ہیٚکنہٕ  بچٲوِتھ۔


Maududi: پتہٕ یِن تِم معبود، بیٚیہِ یِم گُمراہ لُکھ،
Transliteration: Fakubkiboo feeh<u>a</u> hum wa<b>a</b>lgh<u>a</u>woon<b>a</b>
Jalandhary:
  توپتہٕ  یِن  بُتھہِ  کِنۍ  تراونہٕ  تِم  معبوٗدانِ  بٲطل  تہٕ  تِم  گمارہ  لوٗکھ  تہِ  یِم  تِہٕنز  پرستش  کران  ٲسۍ  نارِ  جہنمس  اندر۔


Maududi: تَتہِ ژُوَن یِم سٲری پانہٕ وٲنۍ، تہٕ یِم گُمراہ لُکھ ونَن ﴿پننیٚن معبودن﴾ زِ،
Transliteration: Q<u>a</u>loo wahum feeh<u>a</u> yakhta<u>s</u>imoon<b>a</b>
Jalandhary:
  دَپن  تِم  کٲفر  ییٚلہِ  تِم  نارِ  جہنمس  اندر  پننین  معبوٗدانِ  بٲطلن  سٍتۍ  ٲسۍ  گفتگو  تہٕ  ہَرہَر  کران۔  


Maududi: کاش میلہِ ہے اَسہِ اکہِ لٹہِ واپس پھیرنُک موقع، تیٚلہِ بَنہَو أسۍ مومِن۔
Transliteration: Falaw anna lan<u>a</u> karratan fanakoona mina almumineen<b>a</b>
Jalandhary:
  وۅنۍ  ہے  اَسہِ  بیٚیہِ  دُنیاہس  کُن  سوزٕہن،  أسۍ  بنہَو  باایمانو  اندرٕہ،  یوٚت  تانۍ  گوٚو  ختم  ابراہیم  علیہ  اسلام  سُند  تقریر،  اَمہِ  پتہٕ  چھُ  اللہ  تعالیٰ  فرماوان۔


Transliteration: Inna fee <u>tha</u>lika la<u>a</u>yatan wam<u>a</u> k<u>a</u>na aktharuhum mumineen<b>a</b>
Maududi:
  یقیناً  چھےٚ  اتھ  منٛز  اکھ  بٔڈ  نِشٲنی،  ﴿یعنی  حضرت  ابراہیم  علیہ  السلام  سٕندِ  قٕصَس  منٛز﴾  مگر  یِمو  منٛزٕ  چِھنہٕ  اکثر  لُکھ  ایمان  انن  وٲلۍ۔

Jalandhary:
  پٔزِپٲٹھۍ  یتھ  قصس  منٛز  تہِ  چھُ  بوٚڈ  نشانہٕ  خداے  سٕندِ  قدرتُک،  بیٚیہِ  بوٚڈ  عبرت  حق  ژھانڈوُنین  خٲطرٕ،  بیٚیہِ  ٲسۍ  نہٕ  تِمَو  مکہٕ  کیو  کٲفرو  اندرٕہ  زیادٕہ  لوٗکھ  باایمان۔


Maududi: تہٕ حقیقت چھےٚ یہِ زِ تُہُند ربّ چُھ زبردست تہِ تہٕ رحیم تہِ۔
Transliteration: Wainna rabbaka lahuwa alAAazeezu a<b>l</b>rra<u>h</u>eem<b>u</b>
Jalandhary:
  بیٚیہِ  چھُ  یقیناً  تُہُند  پروردگار  سٮ۪ٹھاہ  زبردست  تہٕ  غٲلب۔  تِمن  ہیٚکہِ  ہا  سُہ  گرفتارِ  عذاب  کٔرِتھ،  سٮ۪ٹھاہ  رحمت  وول  تہِ  چھُ،  تَمی  چھُکھ  مہلت  دِوان۔


Maududi: نوح علیہ السلام سٕندۍ قومن پھِیُر بُتھ رسولن۔
Transliteration: Ka<u>thth</u>abat qawmu noo<u>h</u>in almursaleen<b>a</b>
Jalandhary:
  سٲری  پیغمبر  اَپٕزۍ  زٲنِتھ  کوٚر  انکار  نوح  علیہ  السلام  سٕندۍ  قومن  تہِ ﴿أکِس  پیغمبرس  انار  کرُن  گوٚو  سارِنٕے  پیغمبرن  انکار  کرُن﴾۔


Maududi: بہٕ چُھس تُہندِ خٲطرٕ امانت دار رسُول،
Transliteration: Innee lakum rasoolun ameen<b>un</b>
Jalandhary:
  بے  شک  بہٕ  چھُس  تۅہیہِ  کُن  امانت  دار  پیغمبر۔  خداے  سُند  پیغام  چھُس  بہٕ  تۅہیہِ  واتناوان  پوٗرٕ  پوٗرٕ  کمی  زیادتی  ورٲے۔


Maududi:
  بہٕ  چُھس  نہٕ  اتھ  کامہِ  پٮ۪ٹھ  تۅہیہِ  نِشہِ  کانٛہہ  معاوضہ  ژھانڈان۔  میون  اجر  چُھ  ربّ  العالمین  سٕندِ  ذمہٕ۔

Jalandhary:
  بہٕ  چھُس  نہٕ  تۅہیہِ  منگان  تبلیغ  خٲطرٕ  کانٛہہ  موٚزوٗریاہ،  میٲنۍ  موٚزوٗرۍ  چھَنہٕ  کٲنسہِ  مَٹہِ  ربّ  العالمینس  ورٲے۔

Transliteration:
  Wam<u>a</u> asalukum AAalayhi min ajrin in ajriya ill<u>a</u> AAal<u>a</u> rabbi alAA<u>a</u>lameen<b>a</b>


Transliteration: Q<u>a</u>loo anuminu laka wa<b>i</b>ttabaAAaka alar<u>th</u>aloon<b>a</b>
Maududi:
  تِمو  دیُت  جواب،  کیا  أسۍ  مانوتھہٕ  ژٕ  ییٚلہِ  زن  رَزیل  ترین  لُکو  چھےٚ  چٲنۍ  پیروی  کٔرمٕژ  اختیار؟

Jalandhary:
  تِمَو  لوٗکو  دوٚپُس  کیا  أسۍ  کرویہِ  ژےٚ  پژھ،  حالانکہ  چٲنۍ  پیرو  چھِ  کمینہٕ  لوٗکھ،  شریفن  چھُ  عار  گژھان  تِمن  سٍتۍ  موافقت  کرنس  اندر۔


Maududi: نوح علیہ السلام چِھکھ ونان، مےٚ کیا خبر چھےٚ زِ تِہنزٕ عملہٕ کِژٕھہ چھےٚ۔
Transliteration: Q<u>a</u>la wam<u>a</u> AAilmee bim<u>a</u> k<u>a</u>noo yaAAmaloon<b>a</b>
Jalandhary:
  حضرت  نوحن  دوٚپُکھ  مےٚ  کیا  چھےٚ  خبر  تِمن  ہٕنز  کٲم  تہٕ  کاروبار  کیا  چھُ،  دینس  اندر  چھِ  شریف  تہٕ  کمین  برابر۔


Maududi: تِہُند حساب چُھ میٲنِس ربّ سٕندِ ذمہٕ، کاش ہیٚیِو توٚہۍ کم کاسہٕ شعورس کٲم۔
Transliteration: In <u>h</u>is<u>a</u>buhum ill<u>a</u> AAal<u>a</u> rabbee law tashAAuroon<b>a</b>
Jalandhary:
  تِمن  نِشہِ  حساب  ہیوٚن  چھےٚ  میٲنِس  پروردگار سٕنز  کٲم،  کیا  رُت  گژِھہ  ہا  ہرگاہ  تۅہیہِ  زانُن  تگہِ  ہا۔


Maududi: بہٕ چُھس بس اکھ صاف صاف خبردار کرن وول اِنسان۔
Transliteration: In an<u>a</u> ill<u>a</u> na<u>th</u>eerun mubeen<b>un</b>
Jalandhary:
  بہٕ  چھُس  صاف  صاف  نٔنۍ  پٲٹھۍ  بیٖم  کروُن،  میون  فرضِ  منصبی  چھُ  پوٗرٕ  سپدان،  توٚہۍ  وُچھِو  پانہٕ  پَنُن  نفع  و  نقصان۔


Transliteration: Q<u>a</u>loo lain lam tantahi y<u>a</u> noo<u>h</u>u latakoonanna mina almarjoomeen<b>a</b>
Maududi:
  تِمو  ووٚن،  اے  نوح  ﴿علیہ  السلام﴾،  اگر  ژٕ  باز  پھیوٗرُکھ  نہٕ،  تیٚلہِ  گژھکھ  سنگسار  کرنہٕ  آمتیٚن  منٛز  شٲمِل۔

Jalandhary:
  تِمَو  دوٚپُس  اے  نوح  ہرگاہ  ژٕہ  پتھ  روزکھ  نہٕ  یِمَو  کتھو  نِشہِ  تیٚلہِ  یِکھ  ژٕہ  ضرور  سنگسار  کرنہٕ۔  توپتہٕ  ییٚلہِ  واریاہ  کال  گوٚو  یِمن  یِتھے  پٲٹھۍ  اصرار  کران  کفرو  انکارس  پٮ۪ٹھ۔


Maududi:
  وۅنۍ  کر  مےٚ  تہٕ  یِمن  درمیان  دُٹوک  فٲصلہٕ،  بیٚیہِ  دِ  مےٚ  تہٕ  تِمن  مومِنن  نجات  یِم  مےٚ  سٍتۍ  چِھ۔

Jalandhary:
  پس  کر  ژٕہ  مےٚ  منٛز  تہٕ  تِمن  منٛز  کانٛہہ  فٲصلاہ  یعنی  تِم  کرُکھ  عذابس  گرفتار۔  تَمہِ  عذاب  نِشہِ  دِہ  مےٚ  نجات  بیٚیہِ  تِمن  لوٗکن  یِم  مےٚ  سٍتۍ  چھِ  باایمانو  اندرٕہ۔

Transliteration:
  Fa<b>i</b>fta<u>h</u> baynee wabaynahum fat<u>h</u>an wanajjinee waman maAAiya mina almumineen<b>a</b>


Transliteration: Faanjayn<u>a</u>hu waman maAAahu fee alfulki almashhoon<b>i</b>
Maududi:
  ٲخر  کار  بچوو  اسہِ  سُہ  تہٕ  تٔمۍ  سٕندۍ  سٲتھۍ  أکِس  بٔرژِ  ناوِ  منٛز۔  ﴿بٔرژِ  ناوِ  نِشہِ  چُھ  مُراد  یہِ  زِ  سۅ  ناو  ٲس  ایمان  انن  والیو  انسانو  تہٕ  تمام  جانورَو  سٍتۍ  بٔرِتھ  گٔمٕژ  یُہُند  اکھ  اکھ  جورٕ  سٍتۍ  تھاونُک  ہدایت  اوس  فرماونہٕ  آمُت۔  سُورۂ  ہُوٗد  آیت  نمبر  40  ہس  منٛز  چھےٚ  اَمِچ  ذِکر  پتھ  کُن  کرنہٕ  آمٕژ۔﴾

Jalandhary:
  پس  کوٚر  اَسہِ  تِہِندِس  دعاہس  اِجابت۔  نجات  دُیت  اَسہِ  نوح  علیہ  السلامس  بیٚیہِ  تِمن  یِم  تِمن  سٍتۍ  ٲسۍ  تتھ  ناوِہ  اندر  یۅسہٕ  لوٗکو،  حیوانو،  تہٕ  جانورو  سٍتۍ  بٔرِتھ  ٲس۔


Maududi: یقیناً چھےٚ اتھ منٛز اکھ نشٲنی، مگر یِمو منٛزٕ چِھنہٕ اکثر لُکھ مانن وٲلۍ۔
Transliteration: Inna fee <u>tha</u>lika la<u>a</u>yatan wam<u>a</u> k<u>a</u>na aktharuhum mumineen<b>a</b>
Jalandhary:
  بے  شک  یتھ  واقعس  منٛز  تہِ  چھُ  بوٚڈ  عبرت  باوجود  آں  ٲسۍ  نہٕ  تِمومکہٕ  کیو  کٲفرو  اندرٕہ  زیادٕہ  باایمان۔


Maududi: تہٕ حقیقت چھےٚ یہِ زِ تُہُند ربّ چُھ زبردست تہِ تہٕ رحیم تہِ۔
Transliteration: Wainna rabbaka lahuwa alAAazeezu a<b>l</b>rra<u>h</u>eem<b>u</b>
Jalandhary:
  بے  شک  چھُ  تُہُندُے  پروردگار  سٮ۪ٹھاہ  غٲلب،  سُہ  ہیٚکہِ  ہا  تِمن  گرفتار  کٔرِتھ  تہٕ  سزا  دِتھ  مگر  سُہ  چھُ  سٮ۪ٹھاہ  رحم  کروُن،  تمی  چھُ  سُہ  تِمن  مہلت  دِوان۔


Maududi:
  بہٕ  چُھس  نہٕ  اتھ  کامہِ  پٮ۪ٹھ  تۅہیہِ  نِشہِ  کانٛہہ  معاوضہ  ژھانڈان۔  میون  اجر  چُھ  ربّ  العالمین  سٕندِ  ذمہٕ۔

Jalandhary:
  بہٕ  چھُسَو  نہٕ  منگان  تۅہیہِ  اَمہِ  خٲطرٕہ  کانٛہہ  موٚزوٗریاہ  یا  کانٛہہ  عِوضاہ۔  میٲنۍ  موٚزوٗرۍ  چھَنہٕ  کٲنسہِ  مَٹہِ  ربُّ  العالمینس  ورٲے۔

Transliteration:
  Wam<u>a</u> asalukum AAalayhi min ajrin in ajriya ill<u>a</u> AAal<u>a</u> rabbi alAA<u>a</u>lameen<b>a</b>


Transliteration: Atabnoona bikulli reeAAin <u>a</u>yatan taAAbathoon<b>a</b>
Maududi:
  یہِ  کیا  حال  چُھ  تُہُند  زِ  پرٛتھ  تھزِ  جایہِ  چِھو  اکھ  لا  حٲصل  یاد  گار  عمارت  نِوان  بنٲوِتھ،

Jalandhary:
  کیا  توٚہۍ  چھِوٕہ  پرتھ  تھَزِ  جایہِ  پٮ۪ٹھ  اَکھ  عمارتھاہ  تہٕ  یادگاراہ  بناوان،  یہِ  چھِو  اَکھ  بے  ہوٗدٕہ  کٲماہ  کران  ییٚمُیک  نہٕ  کانٛہہ  فیدٕہ  چھُ۔


Maududi: تہٕ بٔڈۍ بٔڈۍ محل چِھو تعمیر کران زنتہٕ تۅہیہِ ہمیشہ چُھو روزُن۔
Transliteration: Watattakhi<u>th</u>oona ma<u>sa</u>niAAa laAAallakum takhludoon<b>a</b>
Jalandhary:
  بیٚیہِ  چھِو  بجہِ  بجہِ  لَرِہ  لَدان  حالانکہ  اَمہِ  کھۅتہٕ  کم  جاین  ہیٚکہِ  ہا  تۅہیہِ  آرام  حٲصل  سپدِتھ،  زَن  تۅہیہِ  ییٚتھۍ  دنیاہس  اندر  ہمیشہ  چھُو  روزُن۔


Maududi: تہٕ ییٚلہِ کٲنٛسہِ پٮ۪ٹھ اتھہٕ چِھو تراوان، جبّار ﴿ظٲلم﴾ بٔنِتھ چِھو تراوان۔
Transliteration: Wai<u>tha</u> ba<u>t</u>ashtum ba<u>t</u>ashtum jabb<u>a</u>reen<b>a</b>
Jalandhary:
  بیٚیہِ  ییٚلہِ  توٚہۍ  کٲنسہِ  پٮ۪ٹھ  اَتھہٕ  تراوان  چھِو  تیٚلہِ  چھوٗن  سُہ  رٹان  ظٲلمانہٕ  تہٕ  جٲبرانہٕ،  چونکہ  شرک  تہٕ  یچھ  اخلاق  چھِ  خدایس  ناپسند۔  یِمَو  چیزو  سٍتۍ  سَپدِوتوٚہۍ  عذابس  گرفتار۔


Maududi: باغ دِتِنو تہٕ ناگ دِتِنو۔
Transliteration: Wajann<u>a</u>tin waAAuyoon<b>in</b>
Jalandhary:
  بیٚیہِ  باغو  تہٕ  ناگہٕ  رادَو  سٍتۍ۔  نعمژ  عطا  کروُن  یُس  آسہِ  تِہٕنز  گژِھہ  فرماں بردٲری  کرٕنۍ،  تِہٕندیٚن  حکمن  گژِھہ  نہٕ  مخالفت  کرٕنۍ۔


Maududi: مےٚ چُھ تُہٕندِس حقس منٛز اکہِ بَڈِ دۅہ کہ عذابُک ڈر۔
Transliteration: Innee akh<u>a</u>fu AAalaykum AAa<u>tha</u>ba yawmin AAa<i><u>th</u></i>eem<b>in</b>
Jalandhary:
  مےٚ  چھُ  خوف  تہٕ  اندیشہِ  تُہٕندِ  حقہ  کہ  ہرگاہ  توٚہۍ  پتھ  روٗزِو  نہٕ  نافرمٲنیو  نِشہِ،  اللہ  تعالیٰ  کریٚو  تیٚلہِ  گرفتار  بڈِ  دۅہ  کِس  عذابس،  سُہ  گوٚو  قیامتُک  دۅہ۔


Maududi: تِمو دِیُت جواب، سانہِ خٲطرٕ چُھ سورُے یکساں۔ ژٕ کر تہٕ نصیحت یا متہٕ کر تہٕ،
Jalandhary:
  تِمَو  لوٗکو  دوٚپہس  جواب،  اَسہِ  نِشہِ  چھےٚ  دۅشوَے  کتھہٕ  برابر،  ژٕہ  وعظ  پرتہٕ  یا  مَتہٕ  پرتہٕ،  أسۍ  روزَو  نہٕ  پننیو  کامیو  نِشہِ  پتھ۔

Transliteration:
  Q<u>a</u>loo saw<u>a</u>on AAalayn<u>a</u> awaAAa<i><u>th</u></i>ta am lam takun mina alw<u>a</u>AAi<i><u>th</u></i>een<b>a</b>


Maududi: یِمہٕ کتھہٕ چھےٚ یِتھے پٲٹھۍ پکان آمٕژ۔
Transliteration: In h<u>atha</u> ill<u>a</u> khuluqu alawwaleen<b>a</b>
Jalandhary:
   یہِ  وعظ  و  نصیحت  کٔرِتھ  کھۅژناوُن،  یہِ  چھُنہٕ  مگر  بروٗنٹھِمین  لوٗکن  ہُنٛد  عادت۔  پرتھ  وقتس  منٛز  آے  لوٗکھ  نبوتُک  دعویٰ  دِتھ  یِمے  کتھہٕ  ونان۔  ژٕہ  چھُکھ  اَسہِ  عذابس  کھۅژناوان۔


Maududi:
  ٲخر  کار  پھِیُر  تِمَو  تَس  بُتھ  تہٕ  اسہِ  کٔرۍ  تِم  ہلاک۔  یقیناً  چھےٚ  اتھ  منٛز  اکھ  نِشٲنی،  مگر  یِمو  منٛزٕ  چِھنہٕ  اکثر  لُکھ  مانن  وٲلۍ۔

Jalandhary:
  پس  زون  تِمَو  سُہ  ہوٗد  علیہ  السلام  اَپزیور۔  اَدٕہ  گٲلۍ  اَسہِ  تِم  لوٗکھ  عذابِ  صرصرٕہ  سٍتۍ۔  بے  شک  اَتھ  معاملس  منٛز  چھُ  بوٚڈ  عبرت  کہ  احکام  الہٰین  منٛز  مخالفتُک  انجام  کیا  چھُ  آسان۔  باوجود آں  ٲسۍ  نہٕ  مکہٕ  کیو  کٲفرو  أندرٕہ  زیادٕہ  ایمان  اَنہٕ  وُنۍ۔  

Transliteration:
  Faka<u>thth</u>aboohu faahlakn<u>a</u>hum inna fee <u>tha</u>lika la<u>a</u>yatan wam<u>a</u> k<u>a</u>na aktharuhum mumineen<b>a</b>


Maududi: تہٕ حقیقت چھےٚ یہِ زِ تُہُند ربّ چُھ زبردست تہِ تہٕ رحیم تہِ۔
Transliteration: Wainna rabbaka lahuwa alAAazeezu a<b>l</b>rra<u>h</u>eem<b>u</b>
Jalandhary:
  بیٚیہِ  چھُ  پٔزِپٲٹھۍ  تُہُندُے  پروردگار  سٮ۪ٹھاہ  غٲلب،  سُہ  ہیٚکہِ  ہا  تِمن  عذابس  گرفتار  کٔرِتھ  مگر  سُہ  چھُ  سٮ۪ٹھاہ  رحم  کروُن،  تَمی  چھُکھ  مہلت  دِوان۔


Maududi:
  بہٕ  چُھس  نہٕ  اتھ  کامہِ  پٮ۪ٹھ  تۅہیہِ  نِشہِ  کانٛہہ  معاوضہٕ  ژھانڈان،  میون  اجر  چُھ  ربّ  العالمین  سٕندِ  ذِمّہٕ۔

Jalandhary:
  بہٕ  چھُس  نہٕ  تۅہیہِ  منگان  وعظ  و  نصیحت  کرنس  پٮ۪ٹھ  کانٛہہ  موٚزوٗرِیاہ  تہٕ  عِوضاہ،  میٲنۍ  موٚزوٗرۍ  تہٕ  عِوض  چھُنہٕ  کٲنسہِ  پٮ۪ٹھ  مَٹہِ  ربّ  العالمینس  ورٲے۔

Transliteration:
  Wam<u>a</u> asalukum AAalayhi min ajrin in ajriya ill<u>a</u> AAal<u>a</u> rabbi alAA<u>a</u>lameen<b>a</b>


Jalandhary: کیا توٚہۍ یِیِوٕہ تراونہٕ دنیاکیٚن چیزن اندر بے فکر۔
Transliteration: Atutrakoona fee m<u>a</u> h<u>a</u>hun<u>a</u> <u>a</u>mineen<b>a</b>
Maududi:
  کیا  تۅہیہِ  یِیوٕہ  تِمن  سارِنٕے  چیزن  منٛزباگ  بس  یونہی  اِطمنان  سان  روزنہٕ  دِنہٕ،  یِم  ییٚتہِ  چھِ؟


Maududi: توٚہۍ چھو پہاڑ کھٔنۍ کھٔنۍ فخرٕ سان تِمن منٛز عمارتہٕ بناوان۔
Transliteration: Watan<u>h</u>itoona mina aljib<u>a</u>li buyootan f<u>a</u>riheen<b>a</b>
Jalandhary:
  بیٚیہِ  چھِو  کھٔنۍ  کھٔنۍ  کۅہن  منٛز  توٚہۍ  گرٕہ  بناوان،  خۅش  پٲٹھۍ  تھیکان  تھیکان۔  تۅہیہِ  چھَو  خبر  یۅہے  حال  روزِ  ہمیشہِ۔


Maududi: تِمو دِیُت جواب ژٕ چُھکھ محض اکھ جٲدۍ زَد انسان۔
Transliteration: Q<u>a</u>loo innam<u>a</u> anta mina almusa<u>hh</u>areen<b>a</b>
Jalandhary:
  تِمَو  کٲفرو  دوٚپُس  اَسہِ  چھُ  تران  فکرِ  ژےٚ  چھُے  جود  کرنہٕ  آمُت  ییٚمہِ  سٍتۍ  عقلہِ  اندر  فتور  چھُے  آمُت،  پیغمبری  ہُنٛد  دعویٰ  چھُکھ  کران۔


Maududi: ژٕ کیا چُھکھ اسہِ ہِوِس أکِس انسانس ورٲے؟ اَن کانٛہہ نشٲنۍ اگر ژٕ پٔزِیور چُھکھ۔
Jalandhary:
  ژٕہ  چھُکھ  نہٕ  مگر  اَسی  ہیوٗ  اَکھ  انساناہ،  انسان  چھا  پیغمبر  آسان۔  اَدٕہ  ہاو  تہٕ  اَسہِ  کانٛہہ  نِشاناہ،  چھُکھ  ہے  ژٕہ  پوٚز  وَنہٕ  وُنیو  اندرٕہ۔

Transliteration:
  M<u>a</u> anta ill<u>a</u> basharun mithlun<u>a</u> fati bi<u>a</u>yatin in kunta mina a<b>l</b><u>ssa</u>diqeena


Maududi:
  صالح  علیہ  السلام  چِھ  ونان،  یہِ  چھےٚ  اُونِٹنۍ۔  اکھ  دۅہ  چُھ  أمۍ  سٕندِ  تریش  چیٚنُک،  تہٕ  اکھ  دۅہ  چُھ  تۅہیہِ  سارِنٕے  ہٕندِ  تریش  چیٚنُک۔

Jalandhary:
  صالح  علیہ  السلامن  دوٚپُکھ  یہِ  اونٹِنۍ  یۅسہِ  تُہٕنزِ  خوٲہشہِ  مطٲبق  میانہِ  دعا  سٍتۍ  اَکہِ  پلہٕ  منٛزٕ  پٲدٕہ  کٔر،  یہِ  چھُ  میٲنِس  پیغمبر  آسنس  پٮ۪ٹھ  بوٚڈ  نشانہٕ  تہٕ  دلیل،  أمۍ  سٕندیٚن  حقوقن  ہُنٛد  کٔرۍزیٚو  خیال،  أمۍ  سٕندِ  خٲطرٕ  چھُ  اَکھ  دۅہ  تریش  چیٚنچ  وٲرۍ،  بیٚیہِ  گٔیہِ  تُہٕندین  جانورن  ہٕندِ  تریش  چیٚنٕچ  وٲرۍ  بیٚیہِ  دۅہ۔

Transliteration:
  Q<u>a</u>la h<u>ath</u>ihi n<u>a</u>qatun lah<u>a</u> shirbun walakum shirbu yawmin maAAloom<b>in</b>


Maududi:
  أمِس  لٲگِزیٚو  نہٕ  ہرگز  اَتھہٕ  ﴿نقصان  واتناونہٕ  کہ  غرضہٕ﴾،  نَتہٕ  رٹیٚو  تۅہیہِ  اکہِ  بڈِ  دۅہُک  عذاب۔

Jalandhary:
  بیٚیہِ  گژِھہ  نہٕ  تُہُند  کُنہِ  قسمُک  تکلیف  واتناونہٕ  خٲطرٕ  تس  اَتھہٕ  تہِ  لاگُن،  ہرگاہ  تہِ  کوٚرُو  تۅہیہِ  تیٚلہِ  رَٹیو  تۅہیہِ  اَکہِ  بڈِ  دۅہُک  عذاب۔  تِمَو  نہ  کوٚر  تِہِندِ  رسالتُک  تصدیق  نہ  کوٚرُکھ  أمِس  ووٗنٹنہِ  ہُنٛد  کانٛہہ  رعایت۔

Transliteration:
  Wal<u>a</u> tamassooh<u>a</u> bisooin fayakhu<u>th</u>akum AAa<u>tha</u>bu yawmin AAa<i><u>th</u></i>eem<b>in</b>


Maududi: مگر تِمو ژچہِ تٔمۍ سٕنزٕ ٹٕکہٕ نٲر تہٕ ٲخر کار پشتووُکھ۔
Transliteration: FaAAaqarooh<u>a</u> faa<u>s</u>ba<u>h</u>oo n<u>a</u>dimeen<b>a</b>
Jalandhary:
  بلکہ  مٲر  تِمَو  سۅ  ووٗنٹِنۍ  ٹٕکہٕ  نٲر  ژٔٹِتھ،  توپتہٕ  سپٕدۍ  تِمن  آثارِ  عذاب  ظٲہر۔  تِم  وُچھِتھ  سپٕدۍ  تِم  نٲدم  تہٕ  پشیمان۔


Maududi:
  پتہٕ  رٔٹۍ  تِم  عذابن،  یقیناً  چھےٚ  اتھ  منٛز  اکھ  نشٲنی۔  مگر  یِمو  منٛزٕ  چِھنہٕ  اکثر  مانن  وٲلۍ۔

Jalandhary:
  تَمہِ  پتہٕ  رٔٹۍ  تِم  عذابن  ییٚمُیک  تِمن  وعدٕہ  تھاونہٕ  اوس  آمُت۔  پٔزِپٲٹھۍ  یتھ  واقعس  منٛز  تہِ  چھُ  بوٚڈ  عبرت،  باوجود  آں  اوٚن  نہٕ  ایمان  مکہ  کیو  اکثر  لوٗکو۔

Transliteration:
  Faakha<u>th</u>ahumu alAAa<u>tha</u>bu inna fee <u>tha</u>lika la<u>a</u>yatan wam<u>a</u> k<u>a</u>na aktharuhum mumineen<b>a</b>


Maududi: تہٕ حقیقت چھےٚ یہِ زِ تُہُند ربّ چُھ زبردست تہِ تہٕ رحیم تہِ۔
Transliteration: Wainna rabbaka lahuwa alAAazeezu a<b>l</b>rra<u>h</u>eem<b>u</b>
Jalandhary:
  پٔزِپٲٹھۍ  تُہُند  پروردگار  چھُ  سٮ۪ٹھاہ  غٲلب،  سُہ  ہے  ییٚژِھہ  ہا  تِمن  سارِنٕے  کرِہا  عذابس  گرفتار،  سُہ  چھُ  سٮ۪ٹھاہ  رحمت  وول  تَمہِ  سببہٕ  دِژٕن  تِمن  مہلت۔


Maududi: لہٰذا کھوژِو توٚہۍ خُدایس بیٚیہِ کٔرِو میٲنۍ اطاعت۔
Transliteration: Fa<b>i</b>ttaqoo All<u>a</u>ha waa<u>t</u>eeAAoon<b>i</b>
Jalandhary:
  پس  کھوٗژِو  توٚہۍ  خدایس  بیٚیہِ  کٔرِو  میٲنۍ  اطاعت  تہٕ  فرماں بردٲری،  میانیو  ہدایتو  موجوب  پٔکِو۔


Maududi:
  بہٕ  چُھس  نہٕ  اتھ  کامہِ  پٮ۪ٹھ  تۅہیہِ  نِشہِ  کانٛہہ  معاوضہٕ  ژھانڈان،  میون  اجر  چُھ  ربُ  العالمین  سٕندِ  ذمہٕ۔

Jalandhary:
  بہٕ  چھُس  نہٕ  منگان  تۅہیہِ  اَمہِ  وعظ  و  نصیحت  خٲطرٕ  کانٛہہ  موٚزوٗرۍ۔  میٲنۍ  موٚزوٗرۍ  چھَنہٕ  مَٹہِ  کٲنسہِ  ربّ  العالمینس  ورٲے۔

Transliteration:
[cell repeats an earlier one in this file: 107 characters]


Maududi:
  تہٕ  تُہٕنزن  خاندارِنیٚن  منٛز  یِکینژھاہ  تُہٕندۍ  ربّن  تُہٕندِ  خٲطرٕ  پٲدٕ  چُھ  کوٚرمُت  سُہ  چِھو  ترٲوِتھ  ژٕھنان؟  بلکہ  چِھو  توٚہۍ  لُکھ  حدٕ  نِشی  درٛامٕتۍ۔

Jalandhary:
  بیٚیہِ  چھوٗکھ  توٚہۍ  پننہِ  زنانہٕ  یِمہٕ  تُہٕندۍ  پروردگارن  تُہٕندِ  خٲطرٕ  پٲدٕہ  کرِمَژٕ  چھےٚ  نظرانداز  کران۔  توٚہۍ  چھِو  واقعی  حدٕ  انسٲنیت  نِشہِ  ڈلہٕ  وُنۍ۔

Transliteration:
  Wata<u>th</u>aroona m<u>a</u> khalaqa lakum rabbukum min azw<u>a</u>jikum bal antum qawmun AA<u>a</u>doon<b>a</b>


Transliteration: Q<u>a</u>loo lain lam tantahi y<u>a</u> loo<u>t</u>u latakoonanna mina almukhrajeen<b>a</b>
Maududi:
  تِمو  ووٚن  اے  لوٗط  علیہ  السلام،  اگر  ژٕ  یِمو  کتھو  نِشہِ  باز  پھیوٗرُکھ  نہٕ،  تیٚلہِ  یِم  لُکھ  سانیو  بٔستِیو  منٛزٕ  کڑنہٕ  چِھ  آمٕتۍ،  تیٚلہِ  گژھکھ  ژٕ  تہِ  تِمن  منٛز  شٲمل۔

Jalandhary:
  بیٚیہِ  لٔگِس  دَپنہِ  تِم  لوٗکھ،  اے  لوط،  ہرگاہ  نے  ژٕہ  پتھ  روزکھ  اَسہِ  نصیحت  کرنہٕ  نِشہِ  تیٚلہِ  یِکھ  ژٕہ  ضرور  ییٚمہِ  شہرٕ  منٛزٕ  کڈنہٕ۔


Maududi: تٔمۍ ووٚن، تُہٕندٮ۪ن کرتوٗتن پٮ۪ٹھ یِم لُکھ ناراض چِھ، بٕتہِ چُھس تِمن منٛز شٲمل۔
Transliteration: Q<u>a</u>la innee liAAamalikum mina alq<u>a</u>leen<b>a</b>
Jalandhary:
  لوط  علیہ  السلامن  دوٚپُکھ،  بہٕ  چہُس  نہٕ  تُہٕنزِ  اَمہِ  دھمکی  سببہٕ  تۅہیہِ  نصیحت  کرنہٕ  نِشہِ  پتھ  روزوُن  کیازِ  بہٕ  چھُس  ضرور  تُہٕنزِ  ییٚمہِ  یچھ  کامہِ  ہُند  سخت  دشمن،  مےٚ  چھُ  خطرٕہ  باسان  خبر  کتھ  بلایہِ  گٔژِھو  توٚہۍ  گرفتار۔


Maududi: اے پروردگار، مےٚ تہٕ میٲنِس اہلِ و عیالس دِ یِہنزو بدکٲرِیَو نِشہِ نجات۔
Transliteration: Rabbi najjinee waahlee mimm<u>a</u> yaAAmaloon<b>a</b>
Jalandhary:
  اے  میانہِ  پروردگارٕ  مےٚ  تہِ  میانیٚن  خاص  متعلقینن  دٕ  نجات  تَمہِ  یچھ  کامہِ  ہٕندِ  سزا  نِشہِ  یۅسہٕ  یِم  کرن۔


Transliteration: Ill<u>a</u> AAajoozan fee algh<u>a</u>bireen<b>a</b>
Maududi:
  أکِس  بُجہِ  ورٲے  یۅسہٕ  پتھ  روزن  والیٚو  منٛزٕ  ٲس۔  ﴿امہِ  نِشہِ  چُھ  مُراد  حضرت  لوط  علیہ  السلام  سٕنز  خاندارنۍ﴾

Jalandhary:
  أکِس  بُجہِ  زنانہِ  ورٲے  یۅسہِ  أتۍ  روٗز  روزن  ولیٚن  منٛز۔  یعنی  لوط  علیہ  السلام  سٕنز  آشیٚنۍ۔


Maududi:
  تہٕ  تِمن  پٮ۪ٹھ  برسٲو  اکھ  بٲرش،  سٮ۪ٹھہٕے  خراب  بٲرش  یۅسہٕ  تِمن  کھۅژناونہٕ  آمتیٚن  پٮ۪ٹھ  نٲزِل  گٔیہِ۔

Jalandhary:
  بیٚیہِ  تراوِ  اَسہِ  تِمن  پٮ۪ٹھ  کنہِ  روٗدٕکۍ  پٲٹھۍ۔  پس  کوتاہ  یچھ  اوس  تِمن  لوٗکن  ہنٛد  روٗد  یِمن  گۅڈٕ  خداے  سٕندِ  عذابُک  بیٖم  کرنہٕ  آیوو۔

Transliteration:
  Waam<u>t</u>arn<u>a</u> AAalayhim ma<u>t</u>aran fas<u>a</u>a ma<u>t</u>aru almun<u>th</u>areen<b>a</b>


Maududi: یقیناً چھےٚ اَتھ منٛز اَکھ نِشٲنی مگر یِمو منٛزٕ چِھنہٕ اکثر مانن وٲلۍ۔
Transliteration: Inna fee <u>tha</u>lika la<u>a</u>yatan wam<u>a</u> k<u>a</u>na aktharuhum mumineen<b>a</b>
Jalandhary:
  پٔزِپٲٹھۍ  اَتھ  واقعس  منٛز  تہِ  چھُ  بوٚڈ  عبرت،  باوجودآں  اوٚن  نہٕ  ایمان  مکہ  کیو  اکثر  کٲفرو۔


Maududi: تہٕ حقیقت چھےٚ یہِ زِ تُہُند ربّ چُھ زبردست تہِ تہٕ رحیم تہِ۔
Transliteration: Wainna rabbaka lahuwa alAAazeezu a<b>l</b>rra<u>h</u>eem<b>u</b>
Jalandhary:
  بیٚیہِ  چھُ  پٔزِپٲٹھۍ  تُہندُے  پروردگار  سٮ۪ٹھاہ  زور  آور،  سُہ  ہیٚکہِ  ہا  تِمن  سارِنٕے  گرفتار  کٔرِتھ،  سُہ  چھُ  سٮ۪ٹھاہ  رحمت  وول  تَمہِ  مۅکھہٕ  دِژنکھ  مہلت۔


Jalandhary: اَپٕزۍ زٲنۍ ایکہ والیو تہِ پیغمبر۔
Transliteration: Ka<u>thth</u>aba a<u>s</u><u>ha</u>bu alaykati almursaleen<b>a</b>
Maududi:
  اصحابُ  الاَیکہ ہَو  پھِیُر  پننیٚن  رسولن  بُتھ۔  ﴿اصحابُ  الاَیکہ  ہن  ہٕنز  مختصر  ذکرٕ  چھےٚ  سُورۃ  الحجر  آیت  نمبر  78  تہٕ  84  ہَس  منٛز  گۅڈے  آمٕژ﴾


Maududi:
  بہٕ  چُھس  نہٕ  اتھ  کامہِ  پٮ۪ٹھ  تۅہیہِ  نِشہِ  کانٛہہ  معاوضہٕ  ژھانڈان۔  میون  اجر  چُھ  ربّ  العالمین  سٕندِ  ذِمہٕ۔

Jalandhary:
  بہٕ  چھُس  نہٕ  منگان  تۅہیہِ  اَتھ  پٮ۪ٹھ  کانٛہہ  موٚزوٗریاہ  تہٕ  بدلاہ،  میٲنۍ  موٚزوٗرۍ  چھَنہٕ  کٲنسہِ  مَٹہِ  ربّ  العالمینس  ورٲے۔

Transliteration:
[cell repeats an earlier one in this file: 107 characters]


Maududi: پیمانہٕ بٔھرِو ٹھیک تہٕ کٲنٛسہِ مَہ دِیِو گھاٹہٕ۔
Transliteration: Awfoo alkayla wal<u>a</u> takoonoo mina almukhsireen<b>a</b>
Jalandhary:
  بہٕ  چھُسَو  تۅہیہِ  وَنان  توٚہۍ  ٲسِو  پوٗرٕ  مینان،  ہرگز  مَہ  ٲسِو  لوٗکن  چھوٚن  میٖنِتھ  نقصان  واتناوان۔


Maududi: صحیح ترٛکرِ سٍتۍ توٗلِو۔
Transliteration: Wazinoo bi<b>a</b>lqis<u>ta</u>si almustaqeem<b>i</b>
Jalandhary:
  بیٚیہِ  ٲسِو  رٕتۍ  پٲٹھۍ  ترٛکرِ  سٍتۍ  تولان۔  ڈنجہِ  مَہ  ٲسِو  ماو  دِوان،  پرمانہٕ  مَہ  ٲسِو  چھوٚنۍ  تھاوان۔


Maududi: تہٕ لُکن مَہ دِیو تِہِندۍ چیز کم۔ زمینس منٛز مَہ پھیرِو فساد پھٔہلاوان۔
Jalandhary:
  بیٚیہِ  مَہ  ٲسِو  لوٗکن  ہٕندین  چیزن  منٛز  کمی  کران،  بیٚیہِ  مَہ  ٲسِو  تُلان  مُلکس  منٛز  فتنہ  فساد۔

Transliteration:
  Wal<u>a</u> tabkhasoo a<b>l</b>nn<u>a</u>sa ashy<u>a</u>ahum wal<u>a</u> taAAthaw fee alar<u>d</u>i mufsideen<b>a</b>


Maududi: تہٕ تس ذاتس کھوٚژو ییٚمۍ توٚہۍ تہٕ پٔتِم نسل پٲدٕ چِھ کٔرِمٕتۍ۔
Transliteration: Wa<b>i</b>ttaqoo alla<u>th</u>ee khalaqakum wa<b>a</b>ljibillata alawwaleen<b>a</b>
Jalandhary:
  بیٚیہِ  ٲسِو  کھۅژان  تس  خدایس  ییٚمۍ  توٚہۍ  تہِ  پٲدٕ  کٔرِو  بیٚیہِ  تِم  سٲری  لوٗکھ  یِم  تۅہیہِ  برونٹھ  ٲسۍ۔


Maududi: تِمو ووٚن، ژٕ چُھکھ محض اکھ جٲدۍ لد انسان۔
Transliteration: Q<u>a</u>loo innam<u>a</u> anta mina almusa<u>hh</u>areen<b>a</b>
Jalandhary:
  تِمَو  لوٗکو  دوٚپہس،  اے  شعیب  ژےٚ  پٮ۪ٹھ  چھُ  بوٚڈ  جود  کرنہٕ  آمُت  ییٚمہِ  سٍتۍ  چانہِ  عقلہِ  چھُ  فتور  آمُت  تمی  چھُکھ  ژٕہ  کران  نبوتُک  دعویٰ،  ژےٚ  کیا  خصوصیت  چھے  سانہِ  کھۅتہٕ۔


Jalandhary: ژٕہ چھُکھ اَسی ہیوٗ اَکھ انساناہ، أسۍ چھِ زانان ضرور اَپُز وَنہٕ وُنیو أندرٕہ۔
Maududi:
  بیٚیہِ  چُھکھ  نہٕ  ژٕ  کِہٕنۍ  مگر  چُھکھ  اَسی  ہیوٗ  اکھ  انسان،  تہٕ  أسۍ  چِھتھ  ژٕ  بالکُلے  اَپزیور  سمجھان۔

Transliteration:
  Wam<u>a</u> anta ill<u>a</u> basharun mithlun<u>a</u> wain na<i><u>th</u></i>unnuka lamina alk<u>ath</u>ibeen<b>a</b>


Maududi: گِراو تہٕ اَسہِ پٮ۪ٹھ آسمانُک کانٛہہ ٹُکرٕ، اگر ژٕ پٔزِیور چُھکھ۔
Jalandhary:
  پس  تراوناوتہٕ  اَسہِ  پٮ۪ٹھ  آسمانٕچ  اَکھ  چھَلاہ،  چھُکھ  ہے  ژٕہ  پوٚز  وَنہٕ  وُنیو  أندرٕہ۔  اَسہِ  سَپدِ  معلوم  کہ  واقعی  چھُکھ  ژٕہ  پیغمبر۔

Transliteration:
  Faasqi<u>t</u> AAalayn<u>a</u> kisafan mina a<b>l</b>ssam<u>a</u>i in kunta mina a<b>l</b><u>ssa</u>diqeen<b>a</b>


Maududi:
  تِمو  پھِیُر  تَس  بُتھ،  ٲخر  کار  آو  تِمن  پٮ۪ٹھ  چھٔترِ  والہِ  دۅہُک  عذاب،  ﴿یِمو  الفاظو  سٍتۍ  یۅسہٕ  کتھ  فِکرِ  چھےٚ  تران  سۅ  چھےٚ  یہِ  زِ  چونکہ  یِمو  لُکو  اوس  آسمٲنۍ  عذاب  موٚنگمُت،  امہِ  موجوب  سوٗز  خُداین  یِمن  پٮ۪ٹھ  اکھ  اوٚبُر  تہٕ  سُہ  روٗد  چھٔترِ  ہٕندۍ  پٲٹھۍ  تِمن  پٮ۪ٹھ  توٚت  تام  یوٚت  تام  روٗدٕکۍ  عذابن  تِم  بالکل  تباہ  کٔرۍ۔  یہِ  کتھ  تہِ  گژِھہ  درنظر  روزٕنۍ  زِ  حضرت  شعیب  علیہ  السلام  ٲسۍ  مَدیَنس  کُن  تہِ  سوزنہٕ  آمٕتۍ  تہٕ  اَیکہ  ہس  کُن  تہِ۔  دۅشوٕنۍ  قومن  پٮ۪ٹھ  آو  دۅن  مختلف  شکلن  منٛز  عذاب۔﴾  تہٕ  سُہ  اوس  سٮ۪ٹھہٕے  خوفناک  دۅہُک  عذاب۔

Jalandhary:
  پس  ییٚلہِ  تِمَو  حضرت  شعیب  علیہ  السلام  تہِ  زون  اَپزِیور،  اَدٕہ  رٔٹۍ  تِم  سایبانہٕ  کہ  دۅہٕکۍ  عذابن۔ اوٚبرس  أکِس  تل  آے  ولنہٕ،  تمی  منٛزٕ  پیوٚو  تِمن  پٮ۪ٹھ  نارُک  روٗد،  تمی  سٍتۍ  دٔدۍ  تِم  سٲری۔  یہِ  اوس  اَکہِ  بڈِ  دۅہُک  عذاباہ  تِمن  پٮ۪ٹھ۔

Transliteration:
  Faka<u>thth</u>aboohu faakha<u>th</u>ahum AAa<u>tha</u>bu yawmi a<b>l</b><i><u>thth</u></i>ullati innahu k<u>a</u>na AAa<u>tha</u>ba yawmin AAa<i><u>th</u></i>eem<b>in</b>


Maududi: تہٕ حقیقت چھےٚ یہِ زِ تُہُند ربّ چُھ زبردست تہِ تہٕ رحیم تہِ۔
Transliteration: Wainna rabbaka lahuwa alAAazeezu a<b>l</b>rra<u>h</u>eem<b>u</b>
Jalandhary:
  بے  شک  چھُ  تُہُند  پروردگار  سٮ۪ٹھاہ  غٲلب،  سُہ  ہے  ییٚژِھہ  ہا  تِمن  مکہٕ  کیٚن  لوٗکن  تہِ  گالِہا،  سُہ  چھُ  سٮ۪ٹھاہ  رحمت  وول،  تَمی  دِژنکھ  مہلت۔


Jalandhary: بیٚیہِ چھُ بے شک یہِ قرآن مجید پروردگار عالمین سٕندِ طرفہٕ نٲزل کرنہٕ آمُت۔
Transliteration: Wainnahu latanzeelu rabbi alAA<u>a</u>lameen<b>a</b>
Maududi:
  یہِ  چُھ  ربّ  العالمین  سُند  نٲزِل  کرنہٕ  آمُت  چیز۔  ﴿یعنی  یہِ  قرآن  ییٚمِکۍ  آیات  بوزناونہٕ  چِھ  یِوان﴾


Jalandhary: یۅہے ہیتھ ووٚتھ امانتدار ملکھاہ اَکھ سانہِ حکمہٕ۔
Transliteration: Nazala bihi a<b>l</b>rroo<u>h</u>u alameen<b>u</b>
Maududi:
  یہِ  ہیٚتھ  چُھ  تُہندِس  دِلس  پٮ۪ٹھ  امانت  دار  رُوح  نٲزِل  سپُدمُت۔  ﴿مُراد  چِھ  جبریل  علیہ  السلام﴾


Jalandhary: توپتہٕ ترووُن تُہٕندِس دِلس پٮ۪ٹھ یُتھ تۅہیہِ سپدوبیٖم کروُنیو أندرٕہ۔
Transliteration: AAal<u>a</u> qalbika litakoona mina almun<u>th</u>ireen<b>a</b>
Maududi:
  تاکہ  توٚہۍ  سپدِو  تِمن  لُکن  منٛز  شٲمل  یِم  ﴿خُداے  سٕندِ  طرفہٕ  خُداے  سٕندٮ۪ن  خلقن﴾  خبردار  کرن  وٲلۍ  چِھ،


Jalandhary: بے شک بیٚیہِ چھُ آمُت اَمہِ قرآن مجیدُک تذکرہ کرنہٕ بروٗنٹھمین کتابن اندر۔
Transliteration: Wainnahu lafee zuburi alawwaleen<b>a</b>
Maududi:
  تہٕ  بروٗنٹھِمیٚن  لُکن  ہٕنزن  کتابن  منٛز  تہِ  چُھ  یہِ  موجود۔  ﴿یعنی  یٔہے  ذکر  یٔہے  تنزیل  تہٕ  یٔہے  الہٰی  تعلیم  چھےٚ  پٔتِمیٚن  آسمٲنی  کِتابن  منٛز  تہِ  موجود﴾


Transliteration: Awalam yakun lahum <u>a</u>yatan an yaAAlamahu AAulam<u>a</u>o banee isr<u>a</u>eel<b>a</b>
Maududi:
  کیا  یِمن  ﴿اہلِ  مکن﴾  خٲطرٕ  چَھنَہ  یہِ  کانٛہہ  نِشٲنی،  زِ  اتھ  چِھ  علماء  بنی  اسرائیل  زانان؟  ﴿یعنی  علماء  بنی  اسرائیل  چِھ  امہِ  کتھِ  نِشہِ  وٲقف  زِ  یۅسہٕ  تعلیم  قرآن  مجیدس  منٛز  دِنہٕ  چھےٚ  آمٕژ،  سۅ  چھےٚ  بالکُل  سۅے  تعلیم  یۅسہٕ  پٔتِمیٚن  آسمٲنۍ  کتابن  منٛز  دِنہٕ  ٲس  آمٕژ۔  تِم  ہیٚکن  نہٕ  یہِ  ؤنِتھ  زِ  پٔتِمیٚن  کتابن  ہٕنز  تعلیم  ٲس  امہِ  نِشہِ  مختلف۔﴾ 

Jalandhary:
  کیا  تُہٕندِ  خٲطرٕ  چھُنا  یہِ  کتھ  بوٚڈ  نشانہِ  تہٕ  بٔڈ  دلیل  کہ  زانان  چھِ  اَتھ  قرآن  مجیدس  یا  حضرت  محمد  صلی  اللہ  علیہ  و سلمس،  بنی  اسرٲیلن  ہٕندۍ  عٲلم۔


Jalandhary: بیٚیہِ ہرگاہ نٲزل کرہون أسۍ یہِ قرآن مجید عجمی شخصس پٮ۪ٹھ،
Transliteration: Walaw nazzaln<u>a</u>hu AAal<u>a</u> baAA<u>d</u>i alaAAjameen<b>a</b>
Maududi:
  ﴿مگر  یِہِنزِ  ہٹ دھرمی  ہُند  حال  چُھ  یہِ  زِ﴾  اگر  یہِ  أسۍ  کٲنٛسہِ  عجمی یس  پٮ۪ٹھ  تہِ  نٲزِل  کرہون،


Jalandhary: یِتھے پٲٹھۍ چھُ اَسہِ انکار پکنوومُت نافرمانن ہٕندین دِلن اندر۔
Transliteration: Ka<u>tha</u>lika salakn<u>a</u>hu fee quloobi almujrimeen<b>a</b>
Maududi:
  یِتھے  پٲٹھۍ  چھےٚ  اَسہِ  یہِ  ﴿ذِکر﴾  مُجرِمن  ہٕندٮ۪ن  دِلن  منٛز  تٲرمٕژ۔  ﴿یعنی  یہِ  چُھنہٕ  اہلِ  حقن  ہٕندٮ۪ن  دِلن  ہٕندۍ  پٲٹھۍ  رُوحُک  تسکین  تہٕ  شِفاے  قلب  بٔنِتھ  تِمن  منٛز  وَسان،  بلکہ  چُھ  اکہِ  گرم  سیخ  ہٕکۍ  پٲٹھۍ  تِمن  تِتھہٕ  پٲٹھۍ  اَژان  زِ  تِمن  چُھ  تچھُن  وۅتھان۔  تہٕ  امہِ  کیٚن  مضمونن  پٮ۪ٹھ  غور  کرنہٕ  بجاے  چِھ  امہِ  کہ  تردیدٕ  خٲطرٕ  حربہٕ  ژھانڈٕنۍ  لاگان۔﴾


Maududi: تِم چِھنہٕ اتھ پٮ۪ٹھ ایمان اَنان، یوٚت تام نہٕ دگ تُلہٕ وُن عذاب وُچھن۔
Transliteration: L<u>a</u> yuminoona bihi <u>h</u>att<u>a</u> yarawoo alAAa<u>tha</u>ba alaleem<b>a</b>
Jalandhary:
  تِم  کرن  نہٕ  پژھ  تتھ  قرآنِ  مجیدس  یوٚت  تانۍ  نہٕ  ڈیشن  کُڈُر  عذاب  مرنہٕ  کہ  وقتہٕ  یا  عالمِ  برزخس  منٛز  یا  ٲخرتس  اندر۔


Maududi: پتہٕ ییٚلہِ بے خبری منٛز سُہ یِمن پٮ۪ٹھ یِوان چُھ،
Transliteration: Fayatiyahum baghtatan wahum l<u>a</u> yashAAuroon<b>a</b>
Jalandhary:
  سُے  عذاب  پیٚیَکھ  وٲتِتھ  ہنگہٕ  تہٕ  منگہٕ،  تِمن  تَرِنہٕ  فکری  یہِ  عذاب  کتہِ  آو  تہٕ  کپٲرۍ  آو۔


Maududi: تمہِ ساعتہٕ چِھ ونان زِ، کیا وۅنۍ ہیٚکیا اسہِ کینٛہہ مہلت میٖلِتھ؟
Transliteration: Fayaqooloo hal na<u>h</u>nu mun<i><u>th</u></i>aroon<b>a</b>
Jalandhary:
  تَمہِ  ساعتہٕ  دَپن  کیا  اَسہِ  یِیہِ  نا  مہلتھاہ  دِنہٕ،  مگر  تَمہِ  ساعتہٕ  نہ  آسہِ  وقت  مہلتُک  نہ  قولِ  ایمانُک۔


Maududi: تۅہیہِ کوٚروٕ ہَنا غور، اگر أسۍ یِمن ؤری وادن تہِ عٲش کرنٕچ مہلت دِمَو،
Transliteration: Afaraayta in mattaAAn<u>a</u>hum sineen<b>a</b>
Jalandhary:
    ژٕے  وَنتہٕ  اے  بوزوُنہِ  ہرگاہ  أسۍ  یِمن  مہلت  دِتھ  فٲیدٕہ  تُلناووکھ  واریاہن  ؤرِین  تہِ،


Transliteration: Wam<u>a</u> ahlakn<u>a</u> min qaryatin ill<u>a</u> lah<u>a</u> mun<u>th</u>iroon<b>a</b>
Maududi:
  ﴿وُچِھو﴾  اسہِ  کٔرنہٕ  کانٛہہ  بستی  امہِ  ورٲے  ہلاک  زِ  تَمہِ  خٲطرٕ  ٲسۍ  خبردار  کرن  وٲلۍ  نصیحتُک  حق  ادا  کرنہٕ  خٲطرٕ  موجود۔

Jalandhary:
  بیٚیہِ  کٔرۍ  نہٕ  اَسہِ  کُنہِ  شہرٕکۍ  لوٗکھ  ہلاک  مگر  گۅڈے  آے  تِمن  نِشہِ  بیٖم  کرنہٕ  خٲطرٕ  پیغمبر،  ییٚلہِ  نہٕ  تِمَو  مون،  اَدٕہ  آو  تِمن  عذاب  سوزنہٕ۔


Maududi: یہِ ﴿کتابِ مُبین﴾ ؤتھۍ نہٕ شیاطین ہیٚتھ کینٛہہ،
Transliteration: Wam<u>a</u> tanazzalat bihi a<b>l</b>shshay<u>at</u>een<b>u</b>
Jalandhary:
  بیٚیہِ  سپٕدۍ  نہٕ  یہِ  قرآن  مجید  ہیتھ  نٲزل  شیطان  یِم  کاہنن  نِشہِ  یِوان  چھِ،  نہ  پَزِ  تِمن  یہِ  کتاب  ہیتھ  کیا  یِن،  کیازِ  یہِ  کتاب  چھےٚ  ہیٚرِ  پٮ۪ٹھہٕ  بۅن  تانۍ  ہدایت۔  شیطان  چھِ  ہیٚرِ  پٮ۪ٹھ  بۅن  تانۍ  ضلالت  تہٕ  گمرٲہی۔


Transliteration: Innahum AAani a<b>l</b>ssamAAi lamaAAzooloona
Maududi:
  تِم  چِھ  امہِ  کہ  بوز  نہٕ  نِشہِ  تام  دوٗر  تھاونہٕ  آمٕتۍ۔  ﴿یعنی  ییٚمہِ  ساعتہٕ  یہِ  قرآن  رسولُ  اللہ  صلی  اللہ  علیہ و سلمن  پٮ۪ٹھ  نٲزِل  چُھ  سپدان  آسان  تمہِ  وقتہٕ  ہیٚکن  نہٕ  شیاطین  یہِ  بوٗزِتھ  تہِ۔  کُجا  کہ  تِمن  لگہِ  پے  زِ  حضور  صلی  اللہ  علیہ و سلمن  پٮ۪ٹھ  کُس  چیز  چُھ  نٲزِل  سپدان۔﴾

Jalandhary:
  کیازِ  تِم  چھِ  یہِ  قرآن  مجید  بوزنہٕ  نِشہِ  دوٗر  آمٕتۍ  تھاونہٕ۔  تِمن  چھُ  اَمہِ  نِشہِ  ٹھوٚر  آمُت  کرنہٕ۔  لہٰذا  چھُ  یہِ  قرآن  مجید  خداے  سٕندی  طرفہٕ  تۅہیہِ  پٮ۪ٹھ  نٲزل  آمُت  کرنہٕ  یا  رسول  اللہؐ۔


Maududi:
  لہٰذا،  اے  نبیؐ،  خُدایس  سٍتۍ  مَہ  لٲیِو  بیٚیہِ  کٲنٛسہِ  معبوٗدس  آلو،  نَتہٕ  گٔژِھو  توٚہۍ  تہِ  سزا  رٹن  والیٚن  منٛز  شٲمل۔

Jalandhary:
  پس  مہ  حض  کٔرِو  عبادت  توٚہۍ  معبوٗدِ  برحقس  سٍتۍ  بیٚیہِ  کٲنسہِ  معبودٕ  سٕنز۔  تَمہِ  سٍتۍ  یِیَو  تۅہیہِ  تہِ  عذاب  کرنہٕ  بیٚین  ہٕنز  چھَنہٕ  کتھٕے  کانٛہہ۔

Transliteration:
  Fal<u>a</u> tadAAu maAAa All<u>a</u>hi il<u>a</u>han <u>a</u>khara fatakoona mina almuAAa<u>thth</u>abeen<b>a</b>


Maududi: تہٕ ایمان اَنن والیو منٛز یِم لُکھ تُہٕنز پیروی کرن، تِمن سٍتۍ یِیِو تواضح سان پیش،
Transliteration: Wa<b>i</b>khfi<u>d</u> jan<u>ah</u>aka limani ittabaAAaka mina almumineen<b>a</b>
Jalandhary:
  بیٚیہِ  نوٚمرٲوِو  توٚہۍ  شفقت  و  مہربٲنی  ہٕنزٕ  پکھہٕ  تِمن  لوٗکن  ہٕندِ  خٲطرٕ  یِمَو  تُہٕنز  مُتابعت  کٔر  باایمانَو  اندرٕہ،  اَدٕہ  تِم  ٲشِناو  ٲسِتن  یا  متہٕ  ٲسِتن۔


Transliteration: Fain AAa<u>s</u>awka faqul innee bareeon mimm<u>a</u> taAAmaloon<b>a</b>
Maududi:
  البتہ  اگر  تِم  تُہٕنز  نافرمٲنی  کرن،  تیٚلہِ  ؤنِو  تِمن  زِ  یِکینژھاہ  توٚہۍ  کران  چِھو،  تمہِ  نِشہِ  چُھس  بہٕ  بٔری۔

Jalandhary:
  ہرگاہ  تِم  لوٗکھ  یِمن  تۅہیہِ  بیٖم  کوٚرُو  تُہٕنز  نافرمٲنی  کرن،  اَدٕہ  تِم  تُہٕندۍ  ٲشِناو  ٲسِتن  یا  متہٕ  ٲسِتن،  توٚہۍ  فرمٲوِیوٗکھ  بہٕ  چھُس  تُہٕنزِ  کامہِ  نِشہِ  سٮ۪ٹھاہ  بے  زار،  مےٚچھُنہٕ  تۅہیہِ  سٍتۍ  کانٛہہ  لین  دین  تہٕ  تعلق۔  


Maududi: بیٚیہِ کٔرِو تس زبردست تہٕ رحیم خُدایس پٮ۪ٹھ توکُل،
Transliteration: Watawakkal AAal<u>a</u> alAAazeezi a<b>l</b>rra<u>h</u>eem<b>i</b>
Jalandhary:
  بیٚیہِ  کٔرِو  توٚہۍ  اعتماد  تہٕ  ڈکھ  تس  پروردگارس  پٮ۪ٹھ  یُس  سٮ۪ٹھاہ  غٲلب  تہٕ  سٮ۪ٹھاہ  رحمت  وول  چھُ،  تِہِندِ  تکلیف  واتناونُک  مَہ  کٔرِو  کانٛہہ  اندیشہِ۔


Jalandhary: یُس پروردگار تۅہیہِ وُچھان چھُو نٮ۪مازِ کُن وۅتھنہٕ وقتہٕ۔
Transliteration: Alla<u>th</u>ee yar<u>a</u>ka <u>h</u>eena taqoom<b>u</b>
Maududi:
  یُس  تۅہیہِ  تمہِ  وقتہٕ  وُچھان  چُھو  آسان،  ییٚلہِ  توٚہۍ  وۅتھان  چِھو۔  ﴿وۅتھنہٕ  نِشہِ  ہیکہِ  رٲژن  منٛز  وۅتُھن  تہِ  مُراد  ٲسِتھ  تہٕ  رِسالتُک  فریضہٕ  ادا  کرنہٕ  خٲطرٕ  وۅتُھن  تہِ۔﴾


Maududi: تہٕ سجدٕہ گُزار لُکن منٛز چُھ تُہندِس نقل و حرکتس پٮ۪ٹھ نظر تھاوان۔
Transliteration: Wataqallubaka fee a<b>l</b>ss<u>a</u>jideen<b>a</b>
Jalandhary:
  بیٚیہِ  ییٚمہِ  ساعتہٕ  توٚہۍ  نٮ۪ماز  پروُنین  سٍتۍ  کھسان  وَسان  چھِو۔  رکوع  و  سجود  کران  چھِو۔


Transliteration: Yulqoona a<b>l</b>ssamAAa waaktharuhum k<u>ath</u>iboon<b>a</b>
Maududi:
  اورٕ یور  چہِ  کتھہٕ  چِھ  کنن  منٛز  تراوان،  تہٕ  تِمن  منٛزٕ  چِھ  اکثر  اپزِیٲرۍ  آسان۔  ﴿یہِ  چُھ  کُفارِ  مکّن  ہٕندِ  تمہِ  الزامُک  جواب  زِ  تِم  ٲسۍ  رسول  اللہ  صلی  اللہ  علیہ و سلمن  کاہن  ونان۔﴾

Jalandhary:
  یِم  شیطانن  ہٕندِ  خبرٕ  وَننہٕ  وقتہٕ  کَن  دٲرِتھ  چھِ  تِمہٕ  کتھہٕ  تہٕ  خبرٕ  بوزان۔  توپتہٕ  لوٗکن  تِمہٕ  خبرٕ  وَننہٕ  کہ  وقتہٕ  پننہِ  طرفہٕ  واریاہ  اَپُزمِلہٕ  نٲوِتھ  تِمہٕ  کتھہٕ  ونان۔  نبی  کریم  سُند  ذاتِ  بابرکات  چھُ  تَمہِ  نِشہِ  مُبرا  تہٕ  پاک۔  اَمہِ  سٍتۍ  سَپُد  تِمن  نِشہِ  کہانتُک  شُبہ  دوٗر۔  پتھ  روٗد  شٲعریتُک  شُبہٕ  تتھ  متعلق  چھُ  اللہ  تعالیٰ  فرماوان۔


Transliteration: Wa<b>al</b>shshuAAar<u>a</u>o yattabiAAuhumu algh<u>a</u>woon<b>a</b>
Maududi:
  روٗدۍ  شُعراء،  تِمن  پتہٕ  پتہٕ  چِھ  ڈٔلِمٕتۍ  لُکھ  پکان۔  ﴿یِتہِ  چُھ  تِہندِس  تَتھ  الزامس  جواب  زِ  تِم  ٲسۍ  حضور  صلی  اللہ  علیہ و سلمس  شٲعر  ونان﴾

Jalandhary:
  بٲتھ  وَنن  والین  ہٕنزِ  وَتہِ  چھِ  پکان  تِمے  یِم  وَتہِ  ڈلۍ  مٕتۍ  آسن۔  یعنی  بٲتھ  تہٕ  خیٲلی  مضامین  وَنٕنۍ،  بٲتھہٕ  پٲٹھۍ  یا  عبارتس  اندر  یعنی  نظم  یا  نثڑ  وَنُن  چھُ  تِمن  لوٗن  ہُنٛد  کار،  یِم  تحقیقہ  ورٲے  خیٲلی  مضامین  ونان  آسن،  یِمن  مضمونن  واقعس  سٍتۍ  کانٛہہ  تعلق  آسہِ  نہٕ۔


Maududi: کیا توٚہۍ چِھو نا وُچھان زِ تِم چِھ پرٛتھ وادی منٛز پھیران پکان،
Transliteration: Alam tara annahum fee kulli w<u>a</u>din yaheemoon<b>a</b>
Jalandhary:
  ژٕہ  چھُکھنا  وُچھان  اے  مخٲطب  تِم  شاعر  چھِ  خیٲلی  مضامینن  ہٕندِس  پرتھ  مٲدانس  منٛز  حٲران۔  کھونت  کھیٚوان  مضمون  تلاش  کرنہٕ  خٲطرٕ،  ییٚلہِ  تِمن  کانٛہہ  مضموناہ  بنان  چھُ،  چونکہ  سُہ  چھُ  آسان  اکثر  خلاف  واقع۔


Maududi: تہٕ تِژٕھہ کتھہٕ چِھ ونان یِمن کران چِھنہٕ۔
Transliteration: Waannahum yaqooloona m<u>a</u> l<u>a</u> yafAAaloon<b>a</b>
Jalandhary:
  تمی  سببہٕ  چھِ  تِم  ونان  تی  یہِ  نہٕ  تِم  کران  چھِ۔  مضامین  قرآنیہ  یتھ  یتھ  بابس  متعلق  آسن  تِم  سٲری  چھِ  محقق،  خیٲلی  ہرگز  چھِنہٕ  تِم۔  لہٰذا  نبی  کریم  صلی  اللہ  علیہ  و سلمن  شاعر  وَنُن،  یہِ  گوٚو  محض  جنون  تہٕ  دیوانگی۔  اللہ  تعالیٰ  ہن  دِژ  نہٕ  سٲنِس  نبی  کریم  صلی  اللہ  علیہ  و سلمس  منظوم  کلام  کرنس  پٮ۪ٹھ  قدرتھٕے۔  چونکہ  یِمن  آیاتِ  کریمن  منٛز  آیہِ  شٲعرن  ہٕنز  مذمت  کرنہٕ  تتھ  منٛز  آے  سٲری  شٲعر۔  چونکہ  بعض  شٲعرن  ہُنٛد  کلام  چھُ  عینِ  حکمت  بیٚیہِ  پوٗرٕ  محقق۔  تَمہِ  مۅکھہٕ  کٔرۍ  اللہ  تعالیٰ  ہن  تِم  مُستثنیٰ۔


Maududi:
  ماسواے  تِم  لُکھ،  یِمو  ایمان  اوٚن  تہٕ  یِمو  نیک  عملہٕ  کرِ،  تہٕ  اللہ  تعالیٰ  کوٚرُکھ  کثرت  سان  یاد،  تہٕ  ییٚلہِ  تِمن  پٮ۪ٹھ  ظُلم  کرنہٕ  آو  تیٚلہِ  ہیوٚتُکھ  صرف  بدلہٕ۔  ﴿یتھ  جایہِ  یۅسہٕ  عام  مذمت  شاعرن  چھےٚ  کرنہٕ  آمٕژ،  تَمہِ  نِشہِ  چِھ  تِم  شٲعر  الگ  کرنہٕ  آمٕتۍ  یِمن  منٛز  ژور  خصوصیات  آسن۔  اوّل  یہِ  زِ  تِم  آسن  مومن،  دوٚیُم  یہِ  زِ  پننہِ  عملی  زندگی  منٛز  آسن  صالح،  ترییم  یہِ  زِ  خُدایس  آسن  کثرتہٕ  سان  یاد  کرن  وٲلۍ،  تہٕ  ژوٗرِم  یہِ  زِ  تِم  گژھن  نہٕ  ذٲتی  غرضو  خٲطرٕ  کٲنٛسہِ  بدگوئی  کرٕنۍ،  البتہٕ  ییٚلہِ  ظٲلِمن  ہٕندِس  مقابلس  منٛز  حق  کہ  حمایت  خٲطرٕ  ضرورت  یِیہِ  پیش،  تیٚلہِ  ہیٚن  زبٲنۍ  سۅ  کٲم  یۅسہٕ  اکھ  مُجٲہد  چُھ  تیٖرس  تہٕ  شمشیرِ  ہیٚوان۔﴾  تہٕ  ظُلم  کرن  والیٚن  لگہِ  عنقریب  پے  زِ  تِمن  کتھ  انجامَس  سٍتۍ  چھےٚ  بُتھۍ  لاگے  کرٕنۍ۔  ﴿ظُلم  کرن  والیو  نِشہِ  چُھ  یتھ  جایہِ  مُراد  تِم  لُکھ  یِم  حقس  ؤسۍ  پایہِ  ہاونہٕ  خٲطرٕ  سراسر  ہٹ  دھرمی  ہٕنزِ  وَتہِ  نبی  صلی  اللہ  علیہ و سلمس  پٮ۪ٹھ  شٲعری،  کہانت،  سٲحری  تہٕ  جنون  چہِ  تہمتہٕ  لگاوان  ٲسۍ،  تاکہ  ناواقف  لُکھ  سپدن  حضور  صلی  اللہ  علیہ و سلمن  ہٕندِ  دعوت  نِشہِ  بدگُمان  تہٕ  تِہٕنزِ  تعلیم  کُن  دِن  نہٕ  توجہ﴾۔

Jalandhary:
  مگر  نہٕ  تِم  شٲعر  یِمَو  خدایس  پژھ  کٔرِتھ  رٕژٕہ  عملہٕ  کرِ،  بیٚیہِ  کوٚرُکھ  یاد  معبودِ  برحق  سُند  بکثرت۔  بیٚیہِ  ہیوٚت  تِمَو  بدلہٕ  کٲفرن  نِشہِ  پننیو  شعرو  سٍتۍ  تِمن  پٮ۪ٹھ  ظلم  سپدنہٕ  پَتہٕ۔  کیازِ  کٲفرو  ٲسۍ  تِمن  رنگارنگ  ظلم  واتنوومُت،  لہٰذا  ہیوٚتُکھ  تِمَو  تَمُیک  بدلہٕ۔  برونٹھ  پہن  زانن  ظٲلم  یِمَو  خداے  سُند  تہٕ  پیغمبر خداے  سُنٛد  حق  یا  حقوق  العباد  ظلم  کٔرِتھ  ضایع  کوٚر  کہ  کتھ  انقلاب  چہ  جایہِ  یِن  تِم  واتناونہٕ  مرنہٕ  پتہٕ۔  سۅے  جاے  گٔیہِ  نارِجہنم۔

Transliteration:
  Ill<u>a</u> alla<u>th</u>eena <u>a</u>manoo waAAamiloo a<b>l</b><u>ssa</u>li<u>ha</u>ti wa<u>th</u>akaroo All<u>a</u>ha katheeran wa<b>i</b>nta<u>s</u>aroo min baAAdi m<u>a</u> <i><u>th</u></i>ulimoo wasayaAAlamu alla<u>th</u>eena <i><u>th</u></i>alamoo ayya munqalabin yanqaliboon<b>a</b>


Transliteration: <u>Ta</u>seen tilka <u>a</u>y<u>a</u>tu alqur<u>a</u>ni wakit<u>a</u>bin mubeen<b>in</b>
Maududi:
  ط۔  س۔  یِم  چِھ  آیات  قرآنٕکۍ  تہٕ  کتاب  مُبینٕکۍ،  ﴿یعنی  ییٚمہِ  کتابہِ  ہٕندۍ  آیات  چِھ  پنٕنۍ  تعلیمات،  پنٕنۍ  احکام  تہٕ  ہدایات  بالکل  واضح  طریقہٕ  بیان  کران۔﴾

Jalandhary:
  یِم  چھِ  حروف  مُقطعات  یِمن  ہُنٛد  معنی  زانہِ  پانہٕ  خدا۔  یِم  آیات  تۅہیہِ  پٮ۪ٹھ  نٲزل  کرنہٕ  آے،  یِم  چھِ  آیات  کریمہ  قرآن  مجیدٕکۍ  تہٕ  واضح  کتابہِ  ہٕندۍ۔


Maududi:
  یِم  نماز  چِھ  قٲیِم  کران  بیٚیہِ  چِھ  زکوٰۃ  دِوان،  تہٕ  پتہٕ  چِھ  تِم  تِتھۍ  لُکھ  یِم  ٲخرتس  پٮ۪ٹھ  پوٗرٕ  یقین  چِھ  تھاوان۔

Jalandhary:
  تِمن  لوٗکن  ہٕندِ  خٲطرٕ  یِم  نٮ۪ماز  چھِ  برپا  تھاوان  یۅسہٕ  بدنی  عبادتو  اندرٕہ  بٔڈ  عبادت  چھےٚ،  بیٚیہِ  یِم  زکوٰۃ  چھِ  ادا  کران  یۅسہٕ  مٲلی  عبادتو  اندرٕہ  بٔڈ  عبادت  چھےٚ،  بیٚیہِ  چھِ  تِم  ٲخرتُک  پوٗرٕ  یقین  تھاوان  یُس  تریٚیَو  اصولو  اندرٕہ  اَکھ  اہم  اصول  چھُ۔

Transliteration:
  Alla<u>th</u>eena yuqeemoona a<b>l</b><u>ss</u>al<u>a</u>ta wayutoona a<b>l</b>zzak<u>a</u>ta wahum bi<b>a</b>l<u>a</u>khirati hum yooqinoon<b>a</b>


Maududi:
  حقیقت  چھےٚ  یہِ  زِ  یِم  لُکھ  ٲخرتس  چِھنہٕ  مانان،  تِہندِ  خٲطرٕ  چِھ  اسہِ  تِہِندۍ  کرتوٗت  مٲرۍ  مٔندۍ  بنٲوِمٕتۍ،  امہِ  موجوٗب  چِھ  تِم  وَتہِ  ڈٔلِتھ  پھیران  پکان۔

Jalandhary:
  بے  شک  یِم  لوٗکھ  پژھ  چھِنہٕ  کران  ٲخرتس،  تِہِنزن  یچھ  کامین  دُیت  اَسہِ  زینت،  تَمی  چھِ  تِم  گمرٲہی  منٛز  بوٚڈمٕتۍ،  حٲران  سپٕدۍ  مٕتۍ،  نہ  چھِ  تِہِندۍ  عقٲید  درست،  نہ  اعمال۔  تَمی  چھِنہٕ  تِم  قرآن  مجیدس  تہِ  مانان  تہٕ  پژھ  کران۔  لہٰذا  یِتھہٕ  پٲٹھۍ  قرآن  مجید  چھُ  باایمانن  بشارت  دِوان،  یِتھے  پٲٹھۍ  چھُ  کٲفرن  وعید  بوزناوان۔

Transliteration:
  Inna alla<u>th</u>eena l<u>a</u> yuminoona bi<b>a</b>l<u>a</u>khirati zayyann<u>a</u> lahum aAAm<u>a</u>lahum fahum yaAAmahoon<b>a</b>


Maududi:
  یِم  چِھ  تِم  لُکھ  یِہندِ  خٲطرٕ  کِریوٗٹھ  عذاب  چُھ،  تہٕ  ٲخرتس  منٛز  چِھ  یِمے  زیادٕہ  خسارس  منٛز  روزن  وٲلۍ  لُکھ۔

Jalandhary:
  یِمے  لوٗکھ  گٔے  تِم  یِہِندِ  خٲطرٕ  یچھ  عذاب  چھُ  دنیاہس  اندر  مرنہٕ  کہ  وقتہٕ،  بیٚیہِ  آسن  تِمے  ٲخرتس  اندر  تہِ  زیادٕہ  تاوان  زد،  کیازِ  تِم  واتن  نارِ  جہنمس  اندر  ییٚمہِ  منٛزٕ  نہٕ  زانہہ  تہِ  مۅکلن۔

Transliteration:
  Ol<u>a</u>ika alla<u>th</u>eena lahum sooo alAAa<u>tha</u>bi wahum fee al<u>a</u>khirati humu alakhsaroon<b>a</b>


