# translations

Maududi:
  قیامت  کہ  دۅہ  آسہِ  سُہ  پننِس  قومس  برونٛہہ  برونٛہہ،  تہٕ  پننہِ  پیشوٲئی  منٛز  نِیہِ  تِمن  جہنمس  کُن،  کِژھ  بدتر  جاے  وُرُود  ﴿واتنٕچ  جاے﴾  چھےٚ  یہِ،  یَتھ  پٮ۪ٹھ  کانٛہہ  واتہِ!۔

Jalandhary:
  بروںٹھ  بروںٹھ  آسہِ  پکان  فرعون  پننِس  قومس  قیامتٕکۍ  دۅہ،  پس  والیکھ  نارِ  جہنمس  اندر،  سٮ۪ٹھاہ  یچھ  وسنٕچ  جایاہ  چھےٚ  نارِ  جہنم۔

Transliteration:
  Yaqdumu qawmahu yawma alqiy<u>a</u>mati faawradahumu a<b>l</b>nn<u>a</u>ra wabisa alwirdu almawrood<b>u</b>


Maududi:
  تہٕ  تِمن  لُکن  ؤژھ  دُنیا ہس  منٛز  تہِ  لعنت،  تہٕ  قیامت  کہ  دۅہ  تہِ  وَسیٚکھ،  کِیُتھ  بُرٕ  بدلہٕ  چُھ  یہِ،  یُس  کٲنٛسہِ  میلہِ!۔

Jalandhary:
  دنیاہس  منٛز  تہِ  روزِ  تِمن  لعنت  پتے  بیٚیہِ  روزیٚکھ  قیامتٕکۍ  دۅہ،  ییٚتہِ  سپٕدۍ  غرق  آبس  تتہِ  پیٚن  نارِ  جہنمس  اندر،  یچھ  انعاماہ  چُھ  یُس  انعام  تِمن  آو  دِنہٕ  یعنی  لعنت  فی  الدارین۔

Transliteration:
  WaotbiAAoo fee h<u>ath</u>ihi laAAnatan wayawma alqiy<u>a</u>mati bisa a<b>l</b>rrifdu almarfood<b>u</b>


Maududi:
  یہِ  چھےٚ  کینژھن  بٔستِیَن  ہٕنز  دلیل،  یۅسہٕ  أسۍ  توٚہۍ  بوزناوان  چِھو،  تِمن  منٛز  چھےٚ  وُنہِ  تہِ  کینٛہہ  کھڑا  تہٕ  کینژھن  ہُند  موٗل  چُھ  ژھیوٚنمُت۔

Jalandhary:
  تِمہٕ  چھےٚ  بعض  خبرٕ  تباہ  گٔمتیٚن  شہرن  ہٕنٛزٕ  یِمہٕ  أسۍ  تۅہیہِ  ونان  چھِ۔  تِمو  شہرو  اندرٕ  چھِ  کینہہ  شہر  وٕنہِ  تہِ  موجود۔  بعض  چھِ  موٗلہٕ  مونٛجہِ  ختم  گٔمٕتۍ۔

Transliteration:
  <u>Tha</u>lika min anb<u>a</u>i alqur<u>a</u> naqu<u>ss</u>uhu AAalayka minh<u>a</u> q<u>a</u>imun wa<u>h</u>a<u>s</u>eed<b>un</b>


Maududi:
  اَسہِ  کوٚر  نہٕ  تِمن  پٮ۪ٹھ  ظُلم،  تِمو  کوٚر  پٲنۍ  پانے  پانس  پٮ۪ٹھ  سِتم،  تہٕ  تِہٕندۍ  تِم  معبود  یِمن  تِم  خُداے  ترٲوِتھ  ناد  أسۍ  لایان،  آے  نہٕ  رَژھ  تہِ  تِمن  درکار،  ییٚلہِ  اللہ  تعالیٰ  سُند  حکم  آو،  تِمو  دِیُت  نہٕ  تِمن  ہلاکت  تہٕ  بربٲدی  ورٲے  بیٚیہِ  کانٛہہ  فٲیدٕہ۔

Jalandhary:
  اسہِ  کوٚر  نہٕ  تِمن  کانہہ  ظلم  بلکہ  کوٚر  تِمو  پٲنۍ  پانس  ظلم  سٲنۍ  نافرمٲنی  کرنہٕ  سٍتۍ،  پس  ہیٚوک  نہٕ  کانہہ  فٲیدٕہ  واتنٲوِتھ  تِمن  تِہٕندیو  تِمو  معبودو  یِمن  تِم  پرستش  کران  ٲسۍمعبودِ  برحقس  ورٲے،  ییٚلہِ  چٲنِس  پروردِگارٕہ  سُند  حُکم  جٲرِی  سپُد  تِہندِ  عذاب  خٲطرٕ،  بیٚیہِ  ہیٚوک  نہٕ  تِمو  تِمن  کینہہ  ہُرٲوِتھ  تہٕ  زیادٕہ  کٔرِتھ  تاونہٕ  تہٕ  نقصانہٕ  ورٲے۔

Transliteration:
  Wam<u>a</u> <i><u>th</u></i>alamn<u>a</u>hum wal<u>a</u>kin <i><u>th</u></i>alamoo anfusahum fam<u>a</u> aghnat AAanhum <u>a</u>lihatuhumu allatee yadAAoona min dooni All<u>a</u>hi min shayin lamm<u>a</u> j<u>a</u>a amru rabbika wam<u>a</u> z<u>a</u>doohum ghayra tatbeeb<b>in</b>


Maududi:
  تہٕ  تُہُند  ربّ  ییٚلہِ  کُنہِ  ظٲلم  بستی  رَٹان  چُھ  تیٚلہِ  چھےٚ  پتہٕ  تٔمۍ  سٕنز  پکڑ  یژٕھے  آسان،  پٔزپٲٹھۍ  چھےٚ  تٔمۍ  سٕنز  پکڑ  سٮ۪ٹھاہ  سخت  تہٕ  دگ  تُلوٕنۍ  آسان۔

Jalandhary:
  یِتھے  پٲٹھۍ  کیاہ  چُھ  آسان  چٲنِس  پروردِگارٕہ  سُںد  رٹُن  تہٕ  گرفتار  کرُن۔  ییٚلہِ  سُہ  کُنہِ  شہرٕ  کین  لوٗکن  تِہٕندِ  ظلمہٕ  تہٕ  کُفرٕ  سببہٕ  رٹان  چُھ،  پٔزۍ  پٲٹھۍ  تِہُند  رٹُن  چُھ  سٮ۪ٹھاہ  کڈُر  تہٕ  سخت  آسان۔

Transliteration:
  Waka<u>tha</u>lika akh<u>th</u>u rabbika i<u>tha</u> akha<u>th</u>a alqur<u>a</u> wahiya <i><u>th</u></i><u>a</u>limatun inna akh<u>th</u>ahu aleemun shadeed<b>un</b>


Maududi:
  حقیقت  چھےٚ  یہِ  زِ  اَتھ  منٛز  چھےٚ  اکھ  نشٲنی  پرٛتھ  تس  شخصس  خٲطرٕ  یُس  ٲخرت کِس  عذابس  کھۅژِ۔  سُہ  آسہِ  اَکھ  دۅہ  ییٚلہِ  سٲری  لُکھ  جمع  آسن،  تہٕ  یِکینژھاہ  تہِ  پتہٕ  تمہِ  دۅہ  سپدِ،  سارِنٕے  ہٕنزن  أچھن  برونٛہہ  کنہِ  سپدِ۔

Jalandhary:
  پٔزۍ  پٲٹھۍ  یتھ  منٛز  چھےٚ  عبرت  تِمن  لوٗکن  ہٕندِ  خٲطرٕ  یِم  کھۅژان  چھِ  ٲخرت  کِس  عذابس،  سُہ  ٲخرتُک  دۅہ  گو  سُے  ییٚمہِ  دۅہہ  سونٛبرنہٕ  یِن  سٲرِی  لوٗکھ،  سُہ  دۅہ  گو  سُے  ییٚمہِ  دۅہہ  سٲرِی  مخلوقات  یِن  حٲضر کرنہٕ۔  

Transliteration:
  Inna fee <u>tha</u>lika la<u>a</u>yatan liman kh<u>a</u>fa AAa<u>tha</u>ba al<u>a</u>khirati <u>tha</u>lika yawmun majmooAAun lahu a<b>l</b>nn<u>a</u>su wa<u>tha</u>lika yawmun mashhoodun


Transliteration: Wam<u>a</u> nuakhkhiruhu ill<u>a</u> liajalin maAAdood<b>in</b>
Maududi:
  تمہِ  کِس  اَننس  منٛز  چِھنہٕ  أسۍ  سٮ۪ٹھاہ  زیادٕہ  ژیر  کران  کینٛہہ،  بس  اَکھ  گٕنزرِتھ  ژٲرِتھ  مُدّت  چھےٚ  اَمہِ  خٲطرٕ  مقرر۔

Jalandhary:
  أسۍ  چھِنہٕ  تتھ  منٛز  تاخیر  کران  مگر  اکہِ  گنٛز  رنہٕ  آمتہِ  مُدتہٕ  خٲطرٕ  یعنی  تمکہ  یِنُک  وقت  چُھ  مُقرر  کرنہٕ  آمُت  سُہ  یوٚتانۍ  نہٕ  واتہِ  توٚتانۍ  قیامت  ییہِ  نہٕ۔


Maududi:
  ییٚلہِ  سُہ  یِیہِ  تیٚلہِ  آسہِ  نہٕ  کٲنٛسہِ  کتھ  کرنٕچ  مجال،  اِلاّ  یہِ  زِ  اللہ  تعالیٰ  سٕنٛدِ  اجازتہٕ  کرِ  کینٛہہ  عرض،  پتہٕ  آسن  کینٛہہ  لُکھ  تمہِ  دۅہ  بدبخت  تہٕ  کینٛہہ  آسن  نیک  بخت۔

Jalandhary:
  ییٚمہِ  دۅہہ  سۅ  قیامت  ییہِ  تیٖژ  ہولناک  آسہِ  حالت  کہ  کانہہ  اکھاہ  ہیٚکہ  نہٕ  کتھ  کٔرِتھ  خداے  سٕندِ  حُکمہٕ  ورٲے،  لوٗکن  آسن  زٕہ  قٔسٕم  أڈۍ  آسن  اہلِ  شقاوت  کٲفر  تہٕ  نافرمان۔  أڈۍ  آسن  سعادت  مند  باایمان  تہِ۔

Transliteration:
  Yawma yati l<u>a</u> takallamu nafsun ill<u>a</u> bii<u>th</u>nihi faminhum shaqiyyun wasaAAeed<b>in</b>


Maududi:
  یِم  بدبخت  آسن  تِم  گژھن  جہنمس  ﴿ییٚتہِ  تریشہِ  تہٕ  گرمی  ہٕندِ  شِدّت  سٍتۍ﴾  تِم  پھرٛکن  تہٕ  پھوٗنکن۔

Jalandhary:
  پس  یِم  لوٗکھ  شقی  آسن  تِم  واتن  نارس  اندر،  تِم  آسن  تتھ  جہنمس  اندر  کریٚکہٕ  دِوان  گۅڈٕ  گۅڈٕ  تھزٕ  کریٚکہٕ۔  پتہٕ  یلہِ  تھکان  آسن  اَدٕ  آسن  دِوان  لۅتہِ  لۅتہِ۔

Transliteration:
  Faamm<u>a</u> alla<u>th</u>eena shaqoo fafee a<b>l</b>nn<u>a</u>ri lahum feeh<u>a</u> zafeerun washaheeq<b>un</b>


Maududi:
  تہٕ  أتھۍ  حالتس  منٛز  روزن  تِم  ہمیشہ  یوٚت  تام  زمین  تہٕ  آسمان  قٲیم  چِھ  ﴿محاورٕہ  رٔنگۍ  چِھ  یِم  لفظ  ہمیشگی  ہٕندِس  معنیس  منٛز  وَرتاونہٕ  یِوان﴾  اِلّا  یہِ  زِ  تُہُند  ربّ  ییژِھہ  بیٚیہِ  کینٛہہ،  بے شک  چُھ  تُہُند  ربّ  پوٗرٕ  اختیار  تھاوان  زِ  یہِ  ییٚژِھہ  تہِ  کرِ۔

Jalandhary:
  ہمیشہ  روزن  تتھ  نارِ  جہنمس  اندر  یوٚتانۍ  آسمان  تہٕ  زمین  قٲیِم  چُھ،  مگر  یہِ  چون  پروردِگار  ییژِھہ،  پٔزۍ  پٲٹھۍ  چون  پروردِگار  چُھ  تِی  کران  یہِ  یژھان  چُھ۔

Transliteration:
  Kh<u>a</u>lideena feeh<u>a</u> m<u>a</u> d<u>a</u>mati a<b>l</b>ssam<u>a</u>w<u>a</u>tu wa<b>a</b>lar<u>d</u>u ill<u>a</u> m<u>a</u> sh<u>a</u>a rabbuka inna rabbaka faAAAA<u>a</u>lun lim<u>a</u> yureed<b>u</b>


Maududi:
  روٗدۍ  تِم  لُکھ  یِم  نیک  بخت  نیرن،  تِم  گژھن  جنتس  تہٕ  تَتہِ  روزن  ہمیشہ،  یوٚت  تام  زمین  و  آسمان  قٲیِم  چِھ،  اِلّا  یہِ  زِ  تُہُند  ربّ  ییژِھہ  بیٚیہِ  کینٛہہ،  تِژھہ  بخشِش  میلہِ  تِمن  ییٚمیُک  سلسلہٕ  زانٛہہ  ژھیٚنہِ  نہٕ۔

Jalandhary:
  بیٚیہِ  یِم  سعادت  مند  لوٗکھ  آسن  تِم  واتن  جنتس  منٛز  یِمن  تتہِ  روزُن  چھُ  ہمیشہ۔  یوٚتانۍ  آسمان  تہٕ  زمین  قٲیِم  چُھ،  مگر  یہِ  چون  پروردِگارہ  یژِھہ،  یہِ  چھےٚ  بخشِشاہ  تہٕ  مہربٲنیاہ  یۅسہٕ  نہٕ  ژھیٚنہٕ  وٕںۍ  تہٕ  ختم  گژھہٕ  وٕنۍ  آسہِ۔

Transliteration:
  Waamm<u>a</u> alla<u>th</u>eena suAAidoo fafee aljannati kh<u>a</u>lideena feeh<u>a</u> m<u>a</u> d<u>a</u>mati a<b>l</b>ssam<u>a</u>w<u>a</u>tu wa<b>a</b>lar<u>d</u>u ill<u>a</u> m<u>a</u> sh<u>a</u>a rabbuka AAa<u>ta</u>an ghayra maj<u>th</u>oo<u>th</u><b>in</b>


Maududi:
  لہٰذا،  اے  نبیؐ،  توٚہۍ  مَہ  روٗزِو  تِمن  معبودن  ہٕندِ  طرفہٕ  کُنہِ  شکس  منٛز  یِہٕنز  عبادت  یِم  کران  چِھ،  یِم  چِھ  ﴿بس  لکیرِ  ہٕند  فقیر  بٔنِتھ﴾  تِتھے  پٲٹھۍ  پوٗزا  پاٹ  کران  پکان،  یِتھہٕ  پٲٹھۍ  گۅڈٕ  یِہٕندۍ  مٲلۍ  بُڈِبب  کران  ٲسۍ،  تہٕ  أسۍ  دِمَو  بھرپوٗر  یِمن  یُہُند  حصہٕ،  اَمہِ  ورٲے  زِ  تَتھ  منٛز  آسہِ  کانٛہہ  ژٹھ  کپَٹھ۔

Jalandhary:
  پس  مہ  ٲسۍ  زِکنہِ  قسمہٕ  شکس  اندر  تِمن  بٲطِل  معبودن  مُتعلق  یِمن  ہٕنٛز  یِم  گمراہ  لُکھ  پرستش  کران  چھِ،  تِم  چھِنہٕ  پرستش  کران  مگر  تِتھے  پٲٹھۍ  یِتھہٕ  پٲٹھۍ  تِہٕندۍ  مٲلۍ  بُڈِ  بب  غلط  طریقس  پٮ۪ٹھ  بٲطِل  معبودن  ہٕںٛز  پرستش  کران  ٲسۍ  یِمن  برونٹھ،  أسۍ  دِمو  یِمن  پوٗرٕ  پوٗرٕ  حصہٕ  کم  کرنہٕ  ورٲے۔

Transliteration:
  Fal<u>a</u> taku fee miryatin mimm<u>a</u> yaAAbudu h<u>a</u>ol<u>a</u>i m<u>a</u> yaAAbudoona ill<u>a</u> kam<u>a</u> yaAAbudu <u>a</u>b<u>a</u>ohum min qablu wainn<u>a</u> lamuwaffoohum na<u>s</u>eebahum ghayra manqoo<u>s</u><b>in</b>


Maududi:
  اَسہِ  چھےٚ  ییٚمہِ  برونٛہہ  موسیٰ  علیہ  السلامس  تہِ  کتاب  دِژِمٕژ  تہٕ  اَتھ  بارس  منٛز  تہِ  اوس  اختلاف  کرنہٕ  آمُت  ﴿یِتھہٕ  پٲٹھۍ  اَز  یَتھ  کتابہِ  ہٕندِس  بارس  منٛز  چُھ  کرنہٕ  یِوان،  یۅسہٕ  تۅہیہِ  چھےٚ  دِنہٕ  آمٕژ﴾  اگر  تُہٕندِس  ربّ  سٕندِ  طرفہٕ  گۅڈے  آسِہے  نہٕ  اکھ  کتھ  طے  کرنہٕ  آمٕژ،  تیٚلہِ  آسِہے  یِمن  اختلاف  کرن  والیٚن  درمیان  خبرکر  فٲصلہٕ  کرنہٕ  آمُت،  پَزر  چُھ  یہِ  زِ  یِم  لُکھ  چِھ  اَمہِ  طرفہٕ  شکس  تہٕ  دُل مُلِس  منٛز  پیٚمٕتۍ۔

Jalandhary:
  پٔزۍ  پٲٹھۍ  بیٚیہِ  کٔر  اسہِ  عطا  حضرتِ  موسیٰ  ہس  کِتاب  ﴿توراۃ﴾  تتھ  مںٛز  تہِ  آو  اختلاف  کرنہٕ۔  أڈیو  مون  أڈیو  کوٚر  انکار۔  لہٰذا  یہِ  نوکھتاہ  چُھنہٕ۔  توٚہۍ  مہ  سپدِو  مُنکِرن  ہٕندِ  انکار  سٍتۍ  غمگین،  ہرگاہ  نے  اکھ  کتھاہ  یۅسہٕ  تُہٕندِس  پروردِگارٕ  سٕندِ  طرفہٕ  بروںٹھ  مقرر  کرنہٕ  آمٕژ  چھےٚ  قیامتس  آسِہا  کہ  مُنکِرن  ییہِ  پوٗرٕ  عذاب  ٲخرتس  منٛز  دِنہٕ۔  نتہٕ  ییہِ  ہا  ضروٗر  یِمن  اختلاف  کروٕنین  ہُند  فٲصلہٕ  دنیاسٕے  اندر  کرنہٕ،  تِم  چھِ  تمہِ  قیامت  کِس  تِتھس  شکس  منٛز  یُس  تِمن  حٲران  کروُن  چُھ۔  مگر  کٲنسہِ  ہُند  شک  کرنہٕ  سٍتۍ  یہِ  سزا  پتھ  گژِھہ  نہٕ۔

Transliteration:
  Walaqad <u>a</u>tayn<u>a</u> moos<u>a</u> alkit<u>a</u>ba fa<b>i</b>khtulifa feehi walawl<u>a</u> kalimatun sabaqat min rabbika laqu<u>d</u>iya baynahum wainnahum lafee shakkin minhu mureeb<b>un</b>


Maududi:
  تہٕ  یِتہِ  چُھ  پَزر  کہ  تُہُند  ربّ  دِیہِ  یِمن  یِہندِٮ۪ن  اعمالن  ہُند  پوٗرٕ  پوٗرٕ  بدلہٕ،  پٔزپٲٹھۍ  چُھ  سُہ  یِہِنزو  تمام  حرکتو  نِشہِ  باخبر۔

Jalandhary:
  پٔزۍ  پٲٹھۍ  بیٚیہِ  دِیہِ  چون  پروردِگار  پرتھ  أکِس  پننین  عملن  ہٕنٛز  پوٗرٕ  مزوٗرۍ،  پٔزۍ  پٲٹھۍ  سُہ  چُھ  پوٗرٕ  زانان  تِمہٕ  سارے  کٲمہٕ  یِم  تِم  کران  چھِ۔

Transliteration:
  Wainna kullan lamm<u>a</u> layuwaffiyannahum rabbuka aAAm<u>a</u>lahum innahu bim<u>a</u> yaAAmaloona khabeer<b>un</b>


Maududi:
  لہٰذا،  اے  نبیؐ،  توٚہۍ  تہٕ  تُہٕندۍ  تِم  سٲتھۍ  یِم  کفر  و  بغاوت  پٮ۪ٹھہٕ  ایمانس  تہٕ  اطاعتس  کُن﴾  پھیرِمٕتۍ  چِھ،  روٗزِو  ٹھیک  پٲٹھۍ  راہِ  راستس  پٮ۪ٹھ  ثٲبِت  قدم،  یِتھہٕ  پٲٹھۍ  زن  تۅہیہِ  حکم  چُھ  دِنہٕ  آمُت۔  تہٕ  بندگی  ہٕندِ  حدٕہ  نِشہِ  مَہ  کٔرِو  تجاوُز۔  یِکینژھاہ  توٚہۍ  کران  چِھو  تَتھ  پٮ۪ٹھ  چُھ  تُہُند  ربّ  نظر  تھاوان۔

Jalandhary:
  پس  کٔرِو  توٚہۍ  استقامت۔  یِمو  کُفرٕ  نِشہِ  توبہٕ  کٔرِتھ  تۅہیہِ  سٍتۍ  شمولیت  اختیار  کٔر،  حدٕ  مہٕ  ڈٔلِو۔  دین  نِشہِ  مہ  نیرِو  أکِس  ذرس  برابر،  پٔزۍ  پٲٹھۍ  اللہ  تعالیٰ  چُھ  تُہٕنٛزٕ  سارے  کامہِ  وارٕ  وُچھان۔

Transliteration:
  Fa<b>i</b>staqim kam<u>a</u> omirta waman t<u>a</u>ba maAAaka wal<u>a</u> ta<u>t</u>ghaw innahu bim<u>a</u> taAAmaloona ba<u>s</u>eer<b>un</b>


Maududi:
  یِمن  ظٲلِمن  کُن  نٔمۍزِیٚو  نہٕ  رَژھ  تہِ،  نَتہٕ  یِیِو  جہنم  کِس  وَلگتنِس  منٛز،  تہٕ  تۅہیہِ  میلہِ  نہٕ  کانٛہہ  تِیُتھ  ولی  تہٕ  سرپرست  یُس  تۅہیہِ  خُدایس  نِشہِ  بچٲوِتھ  ہیٚکہِ،  تہٕ  کُنہِ  طرفہٕ  واتہِ  نہٕ  تۅہیہِ  مدد۔

Jalandhary:
  اے  باایمانو  بیٚیہِ  مہ  سپدِو  توٚہۍ  مٲیِل  تِمن  لوٗکن  کُن  یِمو  کُفر  وشرکہِ  سٍتۍ  ظلم  کوٚر  تیٚلہِ  رٹہِ  تۅہیہِ  نارِ  جہنم،  بیٚیہِ  آسہِ  نہٕ  تۅہیہِ  خدایس  ورٲے  کانہہ  رفاقت  کرٕ  وُناہ  دوستاہ،  توپتہٕ  یِیو  نہٕ  تۅہیہِ  مدد  کرنہٕ۔

Transliteration:
  Wal<u>a</u> tarkanoo il<u>a</u> alla<u>th</u>eena <i><u>th</u></i>alamoo fatamassakumu a<b>l</b>nn<u>a</u>ru wam<u>a</u> lakum min dooni All<u>a</u>hi min awliy<u>a</u>a thumma l<u>a</u> tun<u>s</u>aroon<b>a</b>


Maududi:
  تہٕ  وُچِھو،  نماز  کٔرِو  قٲیِم  دۅہ  کیٚن  دۅشوٕنۍ  اَندن  پٮ۪ٹھ،  تہٕ  کینٛہہ  رات  سپدنس  پٮ۪ٹھ۔  ﴿دۅہ  کیو  اَندو  نِشہِ  چُھ  مُراد  صُبح  تہٕ  مغرب،  تہٕ  کینٛہہ  رات  سپدنس  پٮ۪ٹھ  چُھ  مُراد  عشاہُک  وقت۔  نمازِ  ہٕندٮ۪ن  وقتن  ہُند  تفصیل  زانٛنہٕ  مۅکھہٕ  وُچِھو  سورۂ  بنی اسرائیل  آیت  نمبر  78،  سورۂ  طٰہٰ  آیت  نمبر  130،  تہٕ  سورۂ  روم  آیات  نمبر  17-18﴾  درحقیقت  چھےٚ  نِیکیہِ  بُرٲیِین  دوٗر  کران،  یہِ  چھےٚ  اکھ  یاد  دِہٲنی  تِمن  لُکن  خٲطرٕ  یِم  خُدایس  یاد  تھاون  وٲلۍ  چِھ۔

Jalandhary:
  بیٚیہِ  تھٲوِو  برپا  نٮ۪ماز  توٚہۍ  یا  رسول  اللہؐ  دۅہ  کین  دۅن  طرفن  اندر۔  یعنی  صبح،  پیٚشِن  تہٕ  دِگر۔  بیٚیہِ  رٲژ  ہٕنٛدِس  أکِس  حصس  اندر۔  سُہ  گوٚو شام  تہٕ  خۅفتن۔  یِمہٕ  گٔیہِ  پانژھ  نٮ۪مازٕ  پوٗرٕ،  پٔزۍ  پٲٹھۍ  نیک  کامہِ  چھےٚ  گالان  بٔدِین  تہٕ  یچھ  کامین،  یہِ  کتھ  کہ  نیٖکیو  سٍتۍ  چھِ  گناہ  معاف  سپدان  چھےٚ  بٔڈ  نصیحت،  نصیحت  رٹہٕ  وٕنین،  مانہٕ  وٕنین  ہٕندِ  خٲطرٕ۔

Transliteration:
  Waaqimi a<b>l</b><u>ss</u>al<u>a</u>ta <u>t</u>arafayi a<b>l</b>nnah<u>a</u>ri wazulafan mina allayli inna al<u>h</u>asan<u>a</u>ti yu<u>th</u>hibna a<b>l</b>ssayyi<u>a</u>ti <u>tha</u>lika <u>th</u>ikr<u>a</u> li<b>l</b><u>ththa</u>kireen<b>a</b>


Maududi: بیٚیہِ کٔرِو صبر، اللہ تعالیٰ چُھنہٕ نیکی کرن والیٚن ہُند اجر ضایع کران۔
Jalandhary:
  مُنکِرن  ہٕندِ  طرفہٕ  یُس  معاملہ  پیش  یِوان  چُھ  تتھ  پٮ۪ٹھ  کٔرِو  صبر۔  لوٗکن  ہٕندِس  تکلیفس  پٮ۪ٹھ  یا  نٮ۪مازِ  ہٕںدِس  قٲیِم  تھاونس  پٮ۪ٹھ۔  پس  اللہ  تعالیٰ  چُھنہٕ  ہرگِز  ضایع  کران  نیکو  کارن  ہٕنٛز  مزوٗرۍ۔

Transliteration:
  Wa<b>i</b><u>s</u>bir fainna All<u>a</u>ha l<u>a</u> yu<u>d</u>eeAAu ajra almu<u>h</u>sineen<b>a</b>


Maududi:
  پتہٕ  کیازِ  روٗدۍ  نہٕ  تِمن  قومن  منٛز  یِم  تۅہیہِ  برونٛہہ  چِھ  گُزریمٕتۍ  تِتھۍ  رٕتۍ  لُکھ  موجود،  یِم  لُکن  زمینس  منٛز  فساد  برپا  کرنہٕ  نِشہِ  رُکاوٕہن؟  یِتھۍ  لُکھ  اگر  درٛاے  تہِ  مگر  درٛاے  کم،  یِم  اَسہِ  یِمو  قومو  منٛزٕ  بچٲوۍ،  ظٲلِم  لُکھ  روٗدۍ  بس  تِمنٕے  مَزن  پتہٕ  پتہٕ،  یِہِندۍ  سامان  تِمن  سۅلبہٕ گی  سان  دِنہٕ  ٲسۍ  آمٕتۍ،  تہٕ  تِم  روٗدۍ  مُجرم  بٔنِتھ۔

Jalandhary:
  پس  کونہٕ  آسہِ  تِمو  لوٗکو  أندرٕ  یِم  تۅہیہِ  برونٹھ  ٲسۍ،  صاحبِ  شعور  جماعتھاہ،  یِم  منع  آسہن  کران  زمینس  منٛز  شرک  وکُفرٕ  سٍتۍ  فساد  تہٕ  تبٲہی  کرنہٕ  نِشہِ،  مگر  تِم  کینہہ  لوٗکھ  آسن  یِم  اسہِ  ہُمو  عذاب  کرنہٕ  آمتیو  أندرٕ  بچٲومٕتۍ  ٲسۍ۔  تِمو  یِتھہٕ  پٲٹھۍ  پانہٕ  کُفرو  شرکہٕ  نِشہِ  توبہٕ  کوٚر  تِتھے  پٲٹھۍ  آسہِ  بیین  تہِ  کُفرو  شرکہٕ  نِشہِ  منع  کران،  ظٲلِم  تہٕ  نافرمان  لوٗکھ  روٗدۍ  عیش  وآرام  کِس  حالس  پتے،  بیٚیہِ  ٲسۍ  تِم  گنہگار  نافرمان  جرٲیمن  ہٕںدۍ  خوگر۔

Transliteration:
  Falawl<u>a</u> k<u>a</u>na mina alqurooni min qablikum oloo baqiyyatin yanhawna AAani alfas<u>a</u>di fee alar<u>d</u>i ill<u>a</u> qaleelan mimman anjayn<u>a</u> minhum wa<b>i</b>ttabaAAa alla<u>th</u>eena <i><u>th</u></i>alamoo m<u>a</u> otrifoo feehi wak<u>a</u>noo mujrimeen<b>a</b>


Maududi:
  تُہُند  ربّ  چُھنہٕ  تِیُتھ  زِ  بستی ین  کرِ  ناحق  تباہ،  ییٚلہِ  زَن  تِہندۍ  روزن  وٲلۍ  آسن  اصلاح  کرن  وٲلۍ۔

Jalandhary:
  بیٚیہِ  چُھنہٕ  تُہُند  پروردِگار  سُہ  کیاہ  گالہِ  کُنہِ  شہرکین  لوٗکن  ظلم  کٔرِتھ  ییٚلہِ  تِم  شہرٕکۍ  لوٗکھ  اسن  اصلاح  کروٕنۍ۔  بیین  لوٗکن  تبلیغ  ودعوت  دِوٕنۍ۔

Transliteration:
  Wam<u>a</u> k<u>a</u>na rabbuka liyuhlika alqur<u>a</u> bi<i><u>th</u></i>ulmin waahluh<u>a</u> mu<u>s</u>li<u>h</u>oon<b>a</b>


Maududi:
  بے  شک  اگر  تُہُند  ربّ  ییژِھہ ہے،  تیٚلہِ  ہیکہِ ہے  تمام  انسانن  اکٲے  اُمّت  بنٲوِتھ،  مگر  وۅنۍ  روزن  تِم  مختلف  طریقنٕے  پٮ۪ٹھ  پکان۔

Jalandhary:
  ہرگہے  یژِھہ  ہا  تُہُند  پروردِگار  سُہ  کرِہا  سارنٕے  لوٗکن  کُنُے  ﴿جماعت  بعض  حِکمتن  کُن  نظر  کٔرِتھ  یوٚژھنہٕ  تٔمۍ  تہِ  بلکہ  بناویٚن  وارِیاہ  جمٲعژ  یِمو  اختلاف  کوٚر،  بیٚیہِ  روزن  تِم  ہمیشہ  اختلاف  کر  وٕنۍ۔  

Transliteration:
  Walaw sh<u>a</u>a rabbuka lajaAAala a<b>l</b>nn<u>a</u>sa ommatan w<u>ah</u>idatan wal<u>a</u> yaz<u>a</u>loona mukhtalifeen<b>a</b>


Maududi:
  تہٕ  غلط  وَتہِ  پٮ۪ٹھ  پکنہٕ  نِشہِ  بچن  صِرف  تِم  لُکھ،  یِمن  پٮ۪ٹھ  ربّ  سٕنز  رحمت  چھےٚ،  اَمی  ﴿انتخاب  چہِ  آزٲدی  تہٕ  اختیار  تہٕ  امتحان﴾  خٲطرٕ  ٲسۍ  تٔمۍ  تِم  پٲدٕ  کٔرِمٕتۍ،  تہٕ  تُہٕندِس  ربّ  سٕنز  سۅ  کتھ  سپٕز  پوٗرٕ،  یۅسہِٕ  تٔمۍ  ؤنِمٕژ  ٲس،  زِ  بہٕ  بَرن  جہنم  جِنَو  تہٕ  انسانو  سارِوٕے  سٍتۍ۔

Jalandhary:
   مگر  کرن  نہٕ  اختلاف  دینِ  حقس  اندر  تِم  یِمن  پٮ۪ٹھ  تُہُند  پروردِگار  فضل  تہٕ  رحم  کرِ،  امیِ  خٲطرٕ  چھِن  کٔرۍمٕتۍ  پٲدٕ۔  یعنی  اختلاف  کرن  وٲلۍ  اختلاف  خٲطرٕ۔  رحمت  وٲلۍ  رحمت  خٲطرٕ،  بیٚیہِ  چُھ  پوٗرٕ  سپُدمُت  چٲنِس  پروردِگارٕہ  سُند  یہِ  حُکم،  کہ  ضروٗر  کرن  بہٕ  پُر  نارِ  جہنم،  جِنو  تہٕ  انسانو  سٍتۍ  اِکہٕ  وٹہٕ۔

Transliteration:
  Ill<u>a</u> man ra<u>h</u>ima rabbuka wali<u>tha</u>lika khalaqahum watammat kalimatu rabbika laamlaanna jahannama mina aljinnati wa<b>al</b>nn<u>a</u>si ajmaAAeen<b>a</b>


Maududi:
  اے  نبیؐ،  یِم  پیغمبرن  ہٕندۍ  قصہٕ  یِم  أسۍ  توٚہۍ  بوزناوان  چِھو،  یِم  چِھ  تِم  چیز،  یِمو  سٍتۍ  أسۍ  تُہُند  دِل  چِھ  مضبوط  کران،  یِمن  منٛز  مِیوٗلُو  تۅہیہِ  حقیقتُک  علم،  تہٕ  ایمان  اَنن  والیٚن  سپٕز  نصیحت  تہٕ  بیدٲری  حٲصل۔

Jalandhary:
  بیٚیہِ  چھِ  أسۍ  یِم  سٲرِی  قصہٕ،  حضرات  انبیاہن  ہٕنٛدیو  قصو  أندرٕ  تۅہیہِ  بیان  کران،  تِمے  قصہٕ  یِمو  سٍتۍ  أسۍ  تُہٕںدۍ  دِل  مضبوط  کران  چھِ،  بیٚیہِ  وٲژ  تۅہیہِ  نِشہِ  اتھ  منٛز  پٔز  کتھ۔  بیٚیہِ  چُھ  اتھ  منٛز  بوٚڈ  وعظ،  بٔڈ  نصیحت  تہٕ  یاد  دہٲنی  باایمانن  ہٕندِ  خٲطرٕ۔

Transliteration:
  Wakullan naqu<u>ss</u>u AAalayka min anb<u>a</u>i a<b>l</b>rrusuli m<u>a</u> nuthabbitu bihi fu<u>a</u>daka waj<u>a</u>aka fee h<u>ath</u>ihi al<u>h</u>aqqu wamawAAi<i><u>th</u></i>atun wa<u>th</u>ikr<u>a</u> lilmumineen<b>a</b>


Maududi:
  روٗدۍ  تِم  لُکھ  یِم  ایمان  چِھنہٕ  اَنان،  تِمن  ؤنِو  زِ  توٚہۍ  روٗزِو  پننِس  طریقس  پٮ۪ٹھ  کٲم  کران،  تہٕ  أسۍ  چِھ  پننِس  طریقس  پٮ۪ٹھ  کٲم  کران۔

Jalandhary:
  بیٚیہِ  ؤنِو  تِمن  لوٗکن  یِم  نہٕ  باوجودِ  قطعی  دلیلہٕ  تِمن  نِشہِ  واتنٕکہ  ایمان  انان  چھِ۔  اے  لوٗکو،  کران  گٔژِھو  توٚہۍ  کٲم  پننہِ  جایہِ،  أسۍ  تہِ  چھِ  کٲم  کران  پننہِ  جایہِ۔

Transliteration:
  Waqul lilla<u>th</u>eena l<u>a</u> yuminoona iAAmaloo AAal<u>a</u> mak<u>a</u>natikum inn<u>a</u> AA<u>a</u>miloon<b>a</b>


Maududi: انجامِ کارُک کٔرِو توٚہۍ تہِ انتظار تہٕ أسۍ تہِ چِھ مُنتظر۔
Transliteration: Wa<b>i</b>nta<i><u>th</u></i>iroo inn<u>a</u> munta<i><u>th</u></i>iroon<b>a</b>
Jalandhary:
  بیٚیہِ  پرٲرِو  توٚہۍ  پننین  اعمالن  ہٕندِس  نتیجس،  أسۍ  تہِ  چھِ  پراران  پننین  اعمالن  ہٕندِس  نتیجس،  عنقریب  ننہِ  پوٚ  زکیاہ  چُھ  تہٕ  اپُز  کیاہ  چُھ۔


Maududi:
  آسمانن  تہٕ  زمینس  اندر  یِکینژھاہ  چُھپِتھ  چُھ،  سورُے  چُھ  اللہ  تعالیٰ  سٕندِس  قدرت کِس  قبضس  منٛز،  تہٕ  سورُے  معاملہٕ  چُھ  تٔسۍ  کُن  یِوان  رجوع  کرنہٕ۔  لہٰذا،  اے  نبیؐ،  توٚہۍ  کٔرِو  تٔمۍ  سٕنز  عبادت  تہٕ  تٔسۍ  پٮ۪ٹھ  تھٲوِو  بھروسہٕ،  یِکینژھاہ  توٚہۍ  لُکھ  کران  چِھو،  تُہُند  ربّ  چُھنہٕ  تمہِ  نِشہِ  بے خبر۔

Jalandhary:
  بیٚیہِ  چُھ  خداے  سٕے  معلوم  تہِ  سورُے  یہِ  آسمانن  تہٕ  زمینن  اندر  پوٗشیدٕہ  چُھ۔  تس  کُن  یِن  واتناونہٕ  سٲرِی  معاملات،  پس  کٔرِو  تِہٕنٛزٕے  یٲژ  عبادت  تہٕ  بندگی،  بیٚیہِ  کٔرِو  تٔسۍ  پٮ۪ٹھ  توکل  تہٕ  اعتماد،  بیٚیہِ  چُھنہٕ  چون  پروردِگار  بے  خبر  تِمو  کامیو  نِشہِ  یِمہٕ  توٚہۍ  کران  چھِو۔

Transliteration:
  Walill<u>a</u>hi ghaybu a<b>l</b>ssam<u>a</u>w<u>a</u>ti wa<b>a</b>lar<u>d</u>i wailayhi yurjaAAu alamru kulluhu fa<b>o</b>AAbudhu watawakkal AAalayhi wam<u>a</u> rabbuka bigh<u>a</u>filin AAamm<u>a</u> taAAmaloon<b>a</b>


Transliteration: Inn<u>a</u> anzaln<u>a</u>hu qur<u>a</u>nan AAarabiyyan laAAallakum taAAqiloon<b>a</b>
Maududi:
  اَسہِ  چُھ  یہِ  نٲزِل  کوٚرمُت  قرآن  بنٲوِتھ  عربی  زبٲنۍ  منٛز  ﴿قرآنٕکۍ  لُغوی  معنی  چِھ  پرُن،  تہٕ  اتھ  کتابہِ  یہِ  ناو  کرنُک  مطلب  چُھ  یہِ  زِ  یہِ  چھےٚ  خاصن  تہٕ  عامن  ہٕندِ  پرنہٕ  خٲطرٕ،  تہٕ  یہِ  چھےٚ  بکثرت  پرن  وول  چیز﴾  تاکہِ  توٚہۍ  ﴿اہلِ  عرب﴾  ہیٚکیوٗن  یہِ  جان  پٲٹھۍ  سمجِھتھ۔

Jalandhary:
  پٔزۍ  پٲٹھۍ  اسہِ  کٔر  نٲزِل  سۅ  کتاب  قرآنِ  مجید  عربی  پٲٹھۍ،  یُتھ  تۅہیہِ  گۅڈٕ  اے  مکہ  کیو  لوٗکو  فکرِ  ترِ۔  تُہٕندِ  واسطہٕ  ترِ  فِکرِ  بیٚین  لوٗکن  تہِ۔


Maududi:
  اے  نبیؐ،  أسۍ  چِھ  یہِ  قرآن  تۅہیہِ  کُن  وحی  کٔرِتھ  بہترین  اندازس  منٛز  واقعات  تہٕ  حقائق  تۅہیہِ  بیان  کران،  نَتہٕ  ٲسِو  توٚہۍ  ییٚمہِ  برونٛہہ  ﴿یِمو  چیزو  نِشہِ﴾  بالکُلٕے  بے  خبر۔

Jalandhary:
  أسۍ  کرو  بیان  تۅہیہِ  یا  رسول  اللہؐ  قٕصو  اندر  بہتر  قٕصاہ  ییٚمہِ  ذریعہ  اسہِ  سوٗز  تۅہیہِ  کُن  یہِ  قرآنِ  مجید  یعنی  بذریعہ  وحی،  ٲسِو  توٚہۍ  سانہِ  بیان  کرنہٕ  برونٹھ  امہِ  نِشہِ  بالکل  بے  خبر  تِکیازِ  نہ  اوسو  پوٚرمُت  کینہہ  تہٕ  نہ  اوسُو  کٲنسہِ  نِشہِ  بوٗزمُت  کینہہ۔  نہ  اوس  لوٗکن  نِشہِ  ییٚمہِ  طریقہٕ  صحتہٕ  سان  یہِ  قٕصہٕ  مشہور۔

Transliteration:
  Na<u>h</u>nu naqu<u>ss</u>u AAalayka a<u>h</u>sana alqa<u>s</u>a<u>s</u>i bim<u>a</u> aw<u>h</u>ayn<u>a</u> ilayka h<u>atha</u> alqur<u>a</u>na wain kunta min qablihi lamina algh<u>a</u>fileen<b>a</b>


Maududi:
  یہِ  چھےٚ  تمہِ  وقتٕچ  ذِکر  ییٚلہِ  حضرت  یوسفؑ  پننِس  بابہٕ  صٲبس  چِھ  ونان،  ابّا  جان،  مےٚ  چُھ  خواب  وُچھمُت،  زِ  کاہ  تارَک  چِھ  بیٚیہِ  چُھ  آفتاب  تہٕ  زوٗن،  تہٕ  تِم  چِھ  مےٚ  سجدٕہ  کران۔

Jalandhary:
  سُہ  وقت  چُھ  قٲبلِ  ذکِر  ییٚلہِ  حضرتِ  یوسفن  بابس  پننِس  ووٚن  بابہٕ  صٲبا  مےٚ  حض  وُچھ  خواب،  مےٚ  حض  وُچھ  خوابس  اندر  کاہ  تارک  بیٚیہِ  آفتاب  تہٕ  زوٗن۔  یِم  سٲرِی  وُچھِم  مےٚ  سجدٕہ  دِوان۔

Transliteration:
  I<u>th</u> q<u>a</u>la yoosufu liabeehi y<u>a</u> abati innee raaytu a<u>h</u>ada AAashara kawkaban wa<b>al</b>shshamsa wa<b>a</b>lqamara raaytuhum lee s<u>a</u>jideen<b>a</b>


Maududi:
  درجواب  ووٚن  تِہندۍ  بابہٕ  صٲبن،  گوبریا،  پنُن  یہِ  خواب  ؤنۍزینہٕ  پننیٚن  باین،  نَتہٕ  واتناونے  تِم  ژےٚ  نقصان  ﴿حضرت  یوسف  علیہ  السلامس  چِھ  داہ  باے  باقی  ماجن  ہٕندۍ  آسان،  ییٚلہِ  زن  بِن یَمِین  تِمن  کونٛس کوٚٹ  تہٕ  پنُن  سخ  بوے  چُھ  آسان۔  حضرت  یعقوبؑ  ٲسۍ  زانان  زِ  وۅرٕ  باین  چُھ  یوسف  علیہ  السلامس  سٍتۍ  حسد  تہٕ  تِم  چِھنہٕ  اخلاق  لحاظہٕ  تہِ  تیٖتیاہ  صالح  زِ  تِم  ہیٚکن  پنُن  مطلب  کڑنہٕ  خٲطرٕ  کانٛہہ  تہِ  ناروا  کاروٲئی  کٔرِتھ۔  لہٰذا  چِھ  تِم  پننِس  صالح  فرزندس  تٲکید  کران  زِ  یِمن  نِشہِ  روٗزۍ  زِ  ہُشار۔  خوابُک  مطلب  اوس  صاف  زِ  آفتاب  نِشہِ  اوس  مُراد  حضرت  یعقوبؑ،  زوٗنہِ  نِشہِ  اوس  مُراد  تِہٕنز  خاندارِنۍ  ﴿حضرت  یوسف  علیہ  السلامن  ہٕنز  وۅرٕ  موج  تہٕ  کاہ  ستارٕہ  چُھ  مُراد  کاہ  بٲے۔﴾  حقیقت  چھےٚ  یہِ  زِ  شیطان  چُھ  انسان  سُند  ٹاکارٕ  دشمن۔

Jalandhary:
  تِمو  فرمووُس  جواب  اے  میانہِ  گۅبرٕ،  یہِ  خواب  بٲو  زیٚنہٕ  باین  نِشہِ۔  تِم  ٲسۍ  کاہ ﴿11﴾  بٲے  حضرتِ  یوسفس  ورٲے۔  داہ ﴿10﴾ ٲسۍ  أکِس  ماجہِ  اَتھہِ۔  زٕہ  ﴿2﴾  ٲسۍ  حضرت  یوسُف  تہٕ  بِنیامین  بیٚیس  ماجہِ  اَتھہِ،  تِمن  یِی  نہٕ  یِہ  خۅش  کینہہ۔  پس  کرن  تِم  چانہِ  تکلیف  تہٕ  اِزا  واتناونہٕ  خٲطرٕ  خاص  تدبیر  شیطان  سٕندِ  تدبیرٕ  سٍتۍ،  پٔزۍ  پٲٹھۍ  شیطان  چُھ  انسان  سُند  نوٚن  دُشمن۔

Transliteration:
  Q<u>a</u>la y<u>a</u> bunayya l<u>a</u> taq<u>s</u>u<u>s</u> ruy<u>a</u>ka AAal<u>a</u> ikhwatika fayakeedoo laka kaydan inna a<b>l</b>shshay<u>ta</u>na lilins<u>a</u>ni AAaduwwun mubeen<b>un</b>


Maududi:
  تہٕ  یی  سپدِ  یہِ  ژےٚ  خوابس  منٛز  وُچھمُت  چھُے  زِ،  چون  ربّ  کری  ژےٚ  ﴿پننہِ  کامہِ  خٲطرٕ﴾  منتخب  تہٕ  ژےٚ  ہیچھنٲوی  کتھن  ہٕندِس  ژٔکِس  تل  واتُن  ﴿دراصل  چِھ  تَاوِیلِ  الاَحَادِیث  الفاظ  ورتاونہٕ  آمٕتۍ،  یُہُند  مطلب  صرف  خواب  کہ  تعبیر  کُے  یوت  علم  چُھنہٕ  یِتھہٕ  پٲٹھۍ  زن  گُمان  چُھ  کرنہٕ  آمُت،  بلکہ  چُھ  امِیُک  مطلب  یہِ  زِ  اللہ  تعالیٰ  دِیی  ژےٚ  معاملہٕ  فہمی  تہٕ  حقیقت  پرٛزناونٕچ  تعلیم،  تہٕ  سۅ  بصیرت  کٔری  عطا،  ییٚمہِ  سٍتۍ  ژٕ  پرٛتھ  معاملہٕ  کِس  سَنرس  منٛز  تہٕ  تمہِ  کِس  ژٔکِس  تام  واتنس  قٲبل  سپدکھ﴾  بیٚیہِ  کرِ  ژےٚ  پٮ۪ٹھ  تہٕ  آلِ  یعقوب  علیہ  السلامس  پٮ۪ٹھ  پنٕنۍ  نعمت  تِتھے  پٲٹھۍ  پوٗرٕ،  یِتھہٕ  پٲٹھۍ  ییٚمہِ  برونٛہہ  تٔمۍ  چانیٚن  بزرگن  ابراہیمؑ  تہٕ  اسحاق  علیہ  السلامس  پٮ۪ٹھ  کٔرمٕژ  چھےٚ،  پٔزپٲٹھۍ  چُھ  چون  رب  علم  وول  تہٕ  حکمت  وول۔

Jalandhary:
  ژےٚ  یہِ  خواب  وُچھُتھ  تہِ  یِیہِ  با  عمل۔  بیٚیہِ  کٔرِی  ژےٚ  پنُن  پروردِگار  منتخب  نبوت  خٲطرٕ  برگذیدہ  پننیو  مہربٲنِیو  سٍتۍ۔  بیٚیہِ  ہیٚچھہِ  نٲوِی  ژےٚ  خوابن  ہٕندِ  تعبیرُک  علم،  بیٚیہِ  کرِ  سُہ  پوٗرٕ  پنٕنۍ  نعمت  ژے  پٮ۪ٹھ۔  بیٚیہِ  حضرتِ  یعقوب  سٕندِس  خاند  انس  پٮ۪ٹھ۔  یِتھہٕ  پٲٹھۍ  تٔمۍ  پوٗرٕ  کٔرپنٕنۍ  نعمت  چٲنِس  بُڈِببس  تہٕ  بڈٕ  بُڈِببس  پٮ۪ٹھ۔  یعنی  حضرتِ  ابراہیمس  تہٕ  حضرتِ  اسحٰقس  پٮ۪ٹھ،  پٔزۍ  پٲٹھۍ  چون  پروردِگار  چُھ  سٮ۪ٹھاہ  علم  وول  تہٕ  حِکمت  وول۔  پرتھ  أکِس  چُھ  منٲسِب  فیض  عطا  کران۔

Transliteration:
  Waka<u>tha</u>lika yajtabeeka rabbuka wayuAAallimuka min taweeli ala<u>ha</u>deethi wayutimmu niAAmatahu AAalayka waAAal<u>a</u> <u>a</u>li yaAAqooba kam<u>a</u> atammah<u>a</u> AAal<u>a</u> abawayka min qablu ibr<u>a</u>heema wais<u>ha</u>qa inna rabbaka AAaleemun <u>h</u>akeem<b>un</b>


Transliteration: Laqad k<u>a</u>na fee yoosufa waikhwatihi <u>a</u>y<u>a</u>tun li<b>l</b>ss<u>a</u>ileen<b>a</b>
Maududi:
  حقیقت  چھےٚ  یہ  زِ،  یوسُفؑ  تہٕ  تِہندِٮ۪ن  باین  ہٕندِس  قٕصَس  منٛز  چھےٚ  یِمن  پٕرٛژھن  والیٚن  خٲطرٕ  بجہِ  نشٲنیہِ۔

Jalandhary:
  بتحقیق  حضرتِ  یوسف  تہٕ  تِہٕندین  باین  ہٕندِس  قٕصس  منٛز  چھِ  بٔڈۍ  بٔڈۍ  نِشانہٕ  خداے  سٕندِ  قدرتٕکۍ،  بیٚیہِ  تُہٕندِ  نبوتٕکۍ  یا  رسول  اللہؐ  تِمن  لوٗکن  ہٕندِ  خٲطرٕ  یِم  تۅہیہِ  ییٚمہِ  قٕصُک  پرژھان  چھِ۔  کیازِ  حضرت  یوسفس  تھہِ  بے  کسی  اندر  سلطنت  تہٕ  تھوٚد  مرتبہٕ  عطا  سپدُن  چھےٚ  خداے  سٕنزٕے  کٲم۔  امہِ  سٍتۍ  سپدِ  مُسلمانن  بوٚڈ  عبرت  حٲصِل،  بیٚیہِ  قوتِ  ایمان۔


Maududi:
  یہِ  قٕصہٕ  چُھ  یِتھہٕ  پٲٹھۍ  شروع  سپدان  زِ  تٔمۍ  سٕندیو  بایَو  ووٚن  پانہٕ وٲنۍ،  یہِ  یوسف  تہٕ  أمۍ  سُند  بوے  ﴿مُراد  چُھ  حضرت  یوسف  علیہ  السلامن  ہُند  سخ  بوے  بِن یَمِین،  یُس  تِمن  کینٛہہ  ؤری  کونٛس  اوس﴾  دۅشوے  چِھ  سٲنِس  مٲلِس  سانہِ  نِشہِ  زیادٕہ  ٹٲٹھۍ،  حالانکہ  أسۍ  چِھ  پوٗرٕ  اکھ  کھیٚج،  پٔز  کتھ  چھےٚ  یہِ  زِ  سون  بابہٕ  صٲب  چُھ  بالکُلے  ڈوٚلمُت۔

Jalandhary:
  یہِ  کتھ  چھےٚ  قٲبلِ  ذکر  ییٚلہِ  تِمو  وۅرٕ  بایو  اکہ  دۅہ  پانہٕ  وٲنۍ  دوٚپ۔  البتہ  یوسُف  تہٕ  تِہُند  حقیقی  بوے  بنیامین  چُھ  زیادٕہ  ٹوٹھ  سٲنِس  بابہٕ  صٲبس  سانہِ  کھوتہٕ  حالانکہ  أسۍ  چھِ  وارِیاہ  بٲے،  اکھ  جماعت  تِم  چھِ  زٕہ  بٲے۔  حالانکہ  تِم  زٕہ  چھِ  کمسِن  تہٕ  لۅکٕٹۍ۔  کمسِنی  مۅکھہٕ  یِن  نہٕ  تِہٕندِ  اتھہٕ  تِمہٕ  کامہِ  سۅ  خدمت  یۅسہٕ  سٲنۍ  کِنۍ  یِیہِ۔  أسۍ  چھِ  اکھ  بٔڈجماعت۔  سون  گوٚژھ  تِمن  زیادٕہ  مُحبت  آسُن،  بیشک  سون  بابہٕ  صٲب  چُھ  ننہِ  غلطی  پٮ۪ٹھ۔  

Transliteration:
  I<u>th</u> q<u>a</u>loo layoosufu waakhoohu a<u>h</u>abbu il<u>a</u> abeen<u>a</u> minn<u>a</u> wana<u>h</u>nu AAu<u>s</u>batun inna ab<u>a</u>n<u>a</u> lafee <u>d</u>al<u>a</u>lin mubeen<b>in</b>


Maududi:
  پٔکِو  یوسف  کٔرِیوٗن  قتل  یا  چھکیوٗن  سُہ  کُنہِ  جایہِ،  تاکہ  تُہٕندِس  مٲلۍ  سُند  توجہ  پھیرِ  صرف  تۅہیہِ  کُن،  یہِ  کٲم  کرنہٕ  پتہٕ  بٔنۍ  زِیو  پتہٕ  بیٚیہِ  نیک۔

Jalandhary:
  صلاح  چُھ  یوسُف  مٲرِیون  یا  ترٲوِیون  دوٗر  کُنہِ  جایہِ۔  ادٕ  روزیو  بابہٕ  صٲبُن  رۅخ  توٚہِی  کُن  موکُل،  تِہُند  توجہ  سپدِ  پوٗرٕ  پٲٹھۍ  توٚہِی  کُن،  تمِی  پتہٕ  سپدِ  تُہٕنز  کٲم  درُست۔

Transliteration:
  Oqtuloo yoosufa awi i<u>t</u>ra<u>h</u>oohu ar<u>d</u>an yakhlu lakum wajhu abeekum watakoonoo min baAAdihi qawman <u>sa</u>li<u>h</u>een<b>a</b>


Maududi:
  اَتھ  پٮ۪ٹھ  ووٚن  تِمو  منٛزٕ  أکۍ،  یوسفؑ  مَہ  کٔرِیوٗن  قتل،  سُہ  چھکِیوٗن  کُنہِ  انہِ گٔٹۍ  کِرٛیرِس  منٛز،  کانٛہہ  یِنہٕ  گژھ  وُن  قٲفلہٕ  نِیَس  تَمہِ  منزٕ  کٔڑِتھ،  اگر  کینٛہہ  کرنُے  چُھو۔

Jalandhary:
  تِمو  منٛزٕ  ووٚتھ  اکھ  وَنن  وولاہ۔  تٔمۍ  دوٚپُکھ  یوسُف  مہ  مٲرِیون،  قتل  تہٕ  مارُن  چُھ  نا  مُنٲسِب  بلکہ  ترٲوِیون  سُہ  کُنہٕ  کرِیر  چہِ  پوٗشیدٕہ  جایہِ  منٛز،  یُتھ  تٔمِس  کانہہ  قٲفلہٕ  تمہِ  منٛزٕ  کھٲرِتھ  پانس  سٍتۍ  بیٚیہِ  کُنہِ  شہرس  اندر  واتناوِ۔  ہرگاہ  تۅہیہِ  یہِ  کٲم  کرٕنۍ  چھو  تیٚلہِ  کٔرِو  یِتھے  پٲٹھۍ۔  سٲرِی  سپٕدۍ  اتھ  کتھہِ  پٮ۪ٹھ  مُتفِق۔  چِنانچہِ  اِکہٕ  وٹہٕ  گٔے  حضرتِ  یعقوبس  نِشہِ۔

Transliteration:
  Q<u>a</u>la q<u>a</u>ilun minhum l<u>a</u> taqtuloo yoosufa waalqoohu fee ghay<u>a</u>bati aljubbi yaltaqi<u>t</u>hu baAA<u>d</u>u a<b>l</b>ssayy<u>a</u>rati in kuntum f<u>a</u>AAileen<b>a</b>


Maududi:
  اتھ  فٲصلس  پٮ۪ٹھ  ووٚن  تِمو  پننِس  مٲلِس  نِشہِ  گٔژِھتھ،  ابّا  جان،  یہِ  کیا  دلیل  چھےٚ  زِ  توٚہۍ  چِھو  نہٕ  یوسف  سٕندِس  معاملس  منٛز  اسہِ  پٮ۪ٹھ  بھروسہٕ  کران،  حالانکہ  أسۍ  چِھ  تٔمۍ  سٕندۍ  پٔزۍ  خیر  خواہ؟

Jalandhary:
  دپنہِ  لٔگۍ  اے  سانہِ  بابہٕ  صٲبہٕ  اسہِ  پٮ۪ٹھ  کونہٕ  حض  چھِو  توٚہۍ  اعتبار  کران  حضرتِ  یوسف  سٕندِس  حقس  منٛز۔  تِم  کونہٕ  حض  چُھوکھ  اسہِ  سٍتۍ  پھیرنہِ  تہٕ  سٲر  کرنہِ  سوزان  حالانکہ  أسۍ  چھِ  تٔمسٕندۍ  بٔڈۍ  خٲر  خواہ۔  

Transliteration:
  Q<u>a</u>loo y<u>a</u> ab<u>a</u>n<u>a</u> m<u>a</u> laka l<u>a</u> tamann<u>a</u> AAal<u>a</u> yoosufa wainn<u>a</u> lahu lan<u>as</u>i<u>h</u>oon<b>a</b>


Maududi:
  پگاہ  سوٗزِیوٗن  سُہ  اسہِ  سٍتۍ،  کینژھاہ  کھیٚیہِ  چیٚیہِ  ﴿پھیٖرِتھ  تھوٗرِتھ﴾۔  ﴿دراصل  چِھ  لفظ  یَرتَع  یعنی  کُچھ  چَر  چُگ  لے  گا،  ورتاونہٕ  آمٕتۍ۔  اُردو  محاورس  منٛز  ہرگاہ  شُر  جنگلس  منٛز  اورٕ  یور  پھیرِتھ  کینٛہہ  پھل  ژٹان  تہٕ  کھیوان  پکہِ،  تیٚلہِ  چِھ  تس  خٲطرٕ  لولہٕ  سان  یِم  لفظ  ورتاونہٕ  یِوان﴾  تہٕ  گِندنہٕ  درٛوکنہٕ  سٍتۍ  تہِ  رنزناوِ  دِل،  أسۍ  چِھ  أمۍ سٕندِ  حفاظت  خٲطرٕ  موجود۔

Jalandhary:
  سُہ  سوزِیوٗن  پگاہ  اسہِ  سٍتۍ،  جنگلن  اندر  کھیٚہِ  میٚوٕہ،  بیٚیہِ  پھیرِ  تھورِ  اورٕ  یور۔  ذرا  کٔڈِ  واشاہ۔  توٚہۍ  مہ  بٔرِو  کانہہ  اندیشہٕ،  أسۍ  سٲرِی  چھِ  تس  رٲچھ  تہٕ  حِفاظت  کرٕ  وٕنۍ۔

Transliteration:
  Arsilhu maAAan<u>a</u> ghadan yartaAA wayalAAab wainn<u>a</u> lahu la<u>ha</u>fi<i><u>th</u></i>oon<b>a</b>


Maududi:
  مٲلۍ  ووٚنکھ،  تُہُند  یہِ  پانس  سٍتۍ  نِیُن  چُھ  مےٚ  عذاب  کران،  تہٕ  مےٚ  چُھ  اندیشہٕ  زِ  خبر  أمِس  ما  کھیٚیہِ  رامہٕ  ہوٗن  ژٹھ  کپٹھ  کٔرِتھ،  ییٚلہِ  زن  توٚہۍ  امہِ  نِشہِ  غٲفل  ٲسِو۔

Jalandhary:
  حضرتِ  یعقوبن  دوٚپُکھ  مےٚ  چُھ  تُہُند  یہِ  پانس  سٍتۍ  نِیُن  پریشان  کران  ﴿تِکیازِ  أمۍ  سٕنز  دوٗرِی  چُھس  نہٕ  بہٕ  زٕروان﴾  بیٚیہِ  چُھم  خطرٕہ  گژھان  أمِس  ما  کھیٚہِ  رامٕہ  ہوٗن  ﴿اتھ  شہرس  منٛز  ٲسۍ  سٮ۪ٹھاہ  رامہٕ  ہوٗنۍ﴾  توٚہۍ  ٲسِو  پننہِ  کامہِ  سٍتۍ  مشغول  أمِس  کُن  روزیو  نہٕ  خیالٕے۔  أمۍ  سٕندِ  حالہٕ  نِشہِ  روٗزِو  بے  خبر۔

Transliteration:
  Q<u>a</u>la innee laya<u>h</u>zununee an tha<u>th</u>haboo bihi waakh<u>a</u>fu an yakulahu a<b>l</b><u>thth</u>ibu waantum AAanhu gh<u>a</u>filoon<b>a</b>


Maududi:
  تِمو  دِیُت  جواب،  سانہِ  آسنہٕ  باوجود  اگر  یہِ  رامہٕ  ہوٗنۍ  کھیٚوو،  ییٚلہِ  زن  أسۍ  اکھ  کھیٚج  چِھ،  تیٚلہِ  آسو  أسۍ  سٮ۪ٹھہٕے  خسارٕہ لد  ﴿بیٚہوال﴾۔

Jalandhary:
  تِمو  دوٚپہس  ییٖژ  بٔڈجماعت  سٍتۍ  ٲسِتھ  ہرگاہ  أمِس  رامہٕ  ہوٗن  کھیٚہِ  تہِ  تیٚلہِ  چھِ  أسۍ  بٔڈۍ  تاون  زد،  تیٚلہِ  چُھنہٕ  اسہِ  اعتباراہ  کینہہ۔

Transliteration:
  Q<u>a</u>loo lain akalahu a<b>l</b><u>thth</u>ibu wana<u>h</u>nu AAu<u>s</u>batun inn<u>a</u> i<u>th</u>an lakh<u>a</u>siroon<b>a</b>


Maududi:
  یِتھہٕ  پٲٹھۍ  ییٚلہِ  اصرار  کٔرِتھ  تِمو  سُہ  نِیوٗ،  تہٕ  تِمو  کوٚر  فٲصلہٕ  زِ  یہِ  تراوون  أکِس  اَنہِ  گٔٹۍ  کِریٖرس  منٛز،  پتہٕ  کٔر  اسہِ  یوسف  ﴿علیہ  السلامس﴾  وَحی  زِ،  اکھ  وقت  واتہِ  ییٚلہِ  ژٕ  یِمن  یِہٕنز  یہِ  حرکت  یاد  پاوکھ،  یِم  چِھ  پننہِ  کامہِ  ہٕندیو  نتیجو  نِشہِ  بے  خبر۔

Jalandhary:
  پٔتِس  ییٚلہِ  یہِ  حضرتِ  یوسُف  تِمو  پانس  سٍتۍ  نِیُو،  بیٚیہِ  کوٚر  سارِوٕے  اتفاق  سابقہٕ  فٲصلٕہ  موجوب  یہِ  ترٲوِیوٗن  کریرِ  چہِ  پوٗشیدٕہ  جایہِ  منٛز    ﴿چِنانچہِ  اکھ  کریوٗراہ  اوس  امہِ  طرفہٕ  تتھ  منٛز  ترووُکھ﴾  اسہِ  سوٗزوحی  حضرتِ  یوسفس  کُن  ﴿غم  مہ  بر  کینہہ،  اکھ  وقتاہ  واتہِ﴾  ژٕ  پاوکھ  یِمن  یہِ  سورُوے  کرتوٗت  ژیٚتس  تِم  آسنے  نہٕ  ژےٚ  پرزٕ  ناوٲنی۔

Transliteration:
  Falamm<u>a</u> <u>th</u>ahaboo bihi waajmaAAoo an yajAAaloohu fee ghay<u>a</u>bati aljubbi waaw<u>h</u>ayn<u>a</u> ilayhi latunabiannahum biamrihim h<u>atha</u> wahum l<u>a</u> yashAAuroon<b>a</b>


Maududi:
  تہٕ  ووٚنُکھ،  ابّا  جان،  أسۍ  ٲسۍ  دورِ  ہُند  مقابلہٕ  کرنس  کُن  لگمٕتۍ،  تہٕ  یوسفؑ  اوس  اسہِ  پننِس  سامانس  نِشہِ  تروومُت،  تہٕ  اتھ  دوران  آو  رامہٕ  ہوٗن  تہٕ  تٔمۍ  کھیوو  سُہ  توٚہۍ  کٔرِو  نہٕ  سانہِ  کتھہِ  پژھ،  اگر  چہِ  أسۍ  پٔزِیٲری  کونہٕ  آسو۔

Jalandhary:
  دپنہِ  لٔگۍ  اے  سانہِ  بابہٕ  صٲبہٕ  چھِو  نا  بوزان  اسہِ  لاجے  پانہٕ  وٲنۍ  دورِ  اندر  مان  مان  کرنہِ۔  یوسُف  تھاوِیوو  اسہِ  سامانس  نِشہِ،  أتی  آو  رامہٕ  ہوٗن  تٔمی  کھیٚو  وسُہ،  مگر  توٚہۍ  کتہِ  کٔرِو  اسہِ  پژھ  ہرگاہ  أسۍ  پوٚز  تہِ  ونان  آسو۔

Transliteration:
  Q<u>a</u>loo y<u>a</u> ab<u>a</u>n<u>a</u> inn<u>a</u> <u>th</u>ahabn<u>a</u> nastabiqu watarakn<u>a</u> yoosufa AAinda mat<u>a</u>AAin<u>a</u> faakalahu a<b>l</b><u>thth</u>ibu wam<u>a</u> anta bimuminin lan<u>a</u> walaw kunn<u>a</u> <u>sa</u>diqeen<b>a</b>


Maududi:
  تہٕ  تِمو  ٲس  یوسفؑ  سٕنز  قمیض  اَپُز  مَپُز  خون  مٔتِتھ  أنۍمٕژ،  یہِ  بوزِتھ  ووٚن  تِہندۍ  مٲلۍ،  بلکہ  تُہٕندۍ  نفسن  بنٲو  تُہٕندِ  خٲطرٕ  تُہٕنز  کٲم  سہل،  اچھا،  بہٕ  کرٕ  صبر  تہٕ  وارٕ  پٲٹھۍ  کرٕ  صبر،  یۅسہٕ  کتھ  توٚہۍ  بناوان  چِھو،  تتھ  پٮ۪ٹھ  ہیکہِ  اللہ  تعالیٰ  سٕے  مدد  منگنہٕ  یِتھ۔

Jalandhary:
  بیٚیہِ  أنِکھ  تِمن  برونٹھ  کُن  تِہٕنز  کُر  تٕنۍ  اپُز  رتھ  مٔتھِتھ،  حضرتِ  یعقوبن  دوٚپُکھ  یہِ  کتھ  چَھنہٕ  یۅسہٕ  توٚہۍ  ونان  چھِو۔  ہرگاہ  رامہٕ  ہوٗنۍ  سٕنز  کٲم  آسِہا  تیٚلہِ  آسہن  اتھ  کُرتٕنہِ  رامہٕ  ہوٗن  سٕندین  ژپیٚن  ہٕندۍ  زخم۔  حقیقت  یہِ  چھَنہٕ  یہِ  توٚہۍ  بیان  کران  چھِو،  بلکہ  چھِو  توٚہۍ  نفسن  پنٕنۍ  بیٚیہِ  کوٚستانۍ  مشکل  کٲم  کرنہٕ  خٲطرٕ  تنمبلٲومٕتۍ،  ووٚن  چُھ  میانہِ  خٲطرٕ  صبر  کرنُے  جان،  بیٚیہِ  چُھس  بہٕ  اللہ  تعالیٰ  سٕے  یٲرِی  منگان  تتھ  درد  ناک  واقعس  پٮ۪ٹھ  یُس  توٚہۍ  ونان  چھِو۔

Transliteration:
  Waj<u>a</u>oo AAal<u>a</u> qamee<u>s</u>ihi bidamin ka<u>th</u>ibin q<u>a</u>la bal sawwalat lakum anfusukum amran fa<u>s</u>abrun jameelun wa<b>A</b>ll<u>a</u>hu almustaAA<u>a</u>nu AAal<u>a</u> m<u>a</u> ta<u>s</u>ifoon<b>a</b>


Maududi:
  اورٕ  آو  اَکھ  قٲفلہٕ  تہٕ  تٔمۍ  سوٗز  پنُن  سقہ  آب  اننہٕ  خٲطرٕ،  سقن  یُتُھے  کِریٖرس  منٛز  آبہٕ  بانہٕ  وول،  ﴿ییٚلہِ  تٔمۍ  یوسفؑ  وُچھ﴾  تٔمۍ  لٲے  کریکھ،  مبارک  ٲسِنو،  ییٚتہِ  چُھ  اکھ  لٔڑکہٕ۔  تِمو  لُکو  چُھپوو  سُہ  تجارتک  مال  زٲنِتھ،  حالانکہ  یِکینژھاہ  تِم  کران  ٲسۍ،  اللہ  تعالیٰ  اوس  تمہِ  نِشہِ  باخبر۔

Jalandhary:
  یپٲرۍ  پیوٚوٲتِتھ  اکھ  قٲفلاہ  اکھ  تتھ  کریرِس  نکھہٕ  تل  یتھ  منٛز  حضرتِ  یوسُف  اوس،  پس  سوٗز  تِمو  پنُن  آب  سارن  وول،  تٔمۍ  تروو  بُکہٕ  پنُن  کریرِس  منٛز  تورٕ  کھوٚت  بُکس  اندر  نُندٕ  بون  محبوباہ  حضرتِ  یوسُف،  تٔمِس  یانۍ  تس  کُن  نظر  پیٚیہِ  سُہ  لوٚگ  کریکھ  تُلِتھ  دپنہِ،  ہا  لوکو،  خۅشخبر  بوزِو۔  یہِ  چُھو  اکھ  خوبصورت  فرزنداہ،  توپتہٕ  تھو  وُکھ  کھٔٹتھ  مالِ  تجارت  بنٲوِتھ۔  خیال  کُوٚرُکھ  کہ  یہِ  ہیٚتھ  گژھو  مِصرس  منٛز  کٲنسہِ  بٔڈِس  امیرس  کٕنون  تتہِ۔  خوب  نفع  تہٕ  فٲیدٕہ  سپدِ  حٲصِل،  اللہ  تعالیٰ  ہٕے  اوس  تہِ  سورُے  پوٗرٕ  زانان  یہِ  تِم  کران  ٲسۍ۔  وۅرٕ  بٲے  ٲسۍ  کُنِہ  کُنِہ  وقتہٕ  اتھ  کریرِس  نکھتل  یِوان،  کھیٚن  چیٚن  واتناوان  تِم  ٲسۍ  نہٕ  یژھان  حضرتِ  یوسُف  گژِھہ  کریرِ  منٛز  ہلاک  سپدُن  بلکہ  گژِھہ  کانہہ  شخصاہ  تٔمِس  کریرِ  منٛزٕ  کٔڈِتھ  بیٚیہِ  کُنہِ  شہرس  واتناوُن۔  بیٚیہِ  گژھہِ  نہٕ  کُنہِ  طریقہٕ  حضرتِ  یعقوبس  اطلاع  سپدُن۔  غرض  تمہِ  دۅہ  تہِ  آے  تِم  کریرِس  نکھتل۔  تتہِ  وُچُکھ  نہٕ  یوسُف  کینہہ  تہِ۔  توپتہٕ  آے  تِم  اتھ  قٲفلس  نِشہِ۔  تِمن  دوٚپُکھ  یہِ  چُھ  سون  ژوٚلمُت  غلام  أسۍ  چھِن  نہٕ  یہِ  یژھان  پانس  نِشہِ  رٹُن۔

Transliteration:
  Waj<u>a</u>at sayy<u>a</u>ratun faarsaloo w<u>a</u>ridahum faadl<u>a</u> dalwahu q<u>a</u>la y<u>a</u> bushr<u>a</u> h<u>atha</u> ghul<u>a</u>mun waasarroohu bi<u>da</u>AAatan wa<b>A</b>ll<u>a</u>hu AAaleemun bim<u>a</u> yaAAmaloon<b>a</b>


Maududi:
  ٲخر  کار  کُن  سُہ  تِمو  کینژھن  دِرہمن  ہٕندِ  بدلہٕ،  تہٕ  تِمن  اوس  نہٕ  تٔمۍ سٕندِس  قٍمتہٕ  کِس  معاملس  منٛز  کُنہِ  ہُریمانہٕ  ﴿رقمُک﴾  توقع۔

Jalandhary:
  توپتہٕ  کُن  تِمو  وۅرٕ  بایو  حضرتِ  یوسُف  کم  مۅلس  کینژھن  دِرہمن  امہِ  قٲفلہٕ  کین  کینژھن  شخصن  یا  کُن  اہلِ  قٲفلو،  تِم  ہیٚنہٕ  وٲلۍ  ٲسۍ  تِہٕندِس  موٚلۍ  ہیٚنس  اندر  بے  مٲل  تہٕ  بے  رغبت  لاگان ﴿توپتہٕ  نِیو  تِمو  یہِ  حضرتِ  یوسُف  پانس  سٍتۍ  تہٕ  واتنووُکھ  مِصر،  مِصرس  منٛز  آو  یِمن  نیلام  کرنہٕ۔  ٲخری  بوٗلۍ  سپٕز  عزیزِ  مِصرس  پٮ۪ٹھ  ختم۔  بالآخرہیٚوت  تمِی  حضرتِ  یوسُف  موٚلۍ۔﴾

Transliteration:
  Washarawhu bithamanin bakhsin dar<u>a</u>hima maAAdoodatin wak<u>a</u>noo feehi mina a<b>l</b>zz<u>a</u>hideen<b>a</b>


Maududi:
  مصرٕکۍ  ییٚمۍ  شخصن  یہِ  موٚلۍ  ہیوٚت  تٔمۍ  ووٚن  پننہِ  خاندارِنہِ،  یہِ  تھٲوِزیٚن  ٹھیک  پٲٹھۍ،  دوٗر  چِھنہِ  زِ  یہِ  سپدِ  سانہِ  خٲطرٕ  فٲیدٕہ  مند  ثٲبت،  یا  بناوون  یہِ  أسۍ  پنُن  نیٚچو۔  یِتھہٕ  پٲٹھۍ  کٔڈ  اَسہِ  یوسفؑ  سٕندِ  خٲطرٕ  اتھ  سر  زمینس  منٛز  قدم  جماونٕچ  صورت،  تہٕ  تَس  کوٚر  معاملہٕ  فہمی  ہٕنز  تعلیم  دِنُک  انتظام،  اللہ  تعالیٰ  چُھ  پنٕنۍ  کٲم  کٔرتھٕے  روزان،  مگر  اکثر  لُکھ  چِھنہٕ  زانان۔

Jalandhary:
  توپتہٕ  ووٚن  مِصرٕکۍ  تٔمۍ  شخصن  ییٚمۍ  حضرتِ  یوسُف  پتو  لاکہ  موٚلۍ  ہیٚوت ﴿یعنی  عزیزِ  مصرن﴾  زنانہِ  پننہِ  یس  زُلیخا  ناو  اوس،  ییمِس  لۅکٕٹۍ  سٕنز  جاے  تھٲوِزِ  سٮ۪ٹھاہ  بُلند  یعنی  أمِس  کٔرۍ  زِ  سٮ۪ٹھاہ  قدر  تہٕ  تعظیم،  شاید  یہِ  ما  واتناوِ  اسہِ  فٲیدٕہ۔  یِتھہٕ  پٲٹھۍ  لۅکُٹ  رۅچھمُت  بکار  یِوان  چُھ،  بلکہ  رچھون  أسۍ  یہِ  گۅبرٕ  گٔرنٛز ﴿تِکیازِ  اسہِ  چُھنہٕ  پانس  اولاد  کینہہ﴾،  امِی  طریقہٕ  دیُت  اسہِ  حضرتِ  یوسفس  تھوٚد  مقام  مِصرٕ  کِس  سرزمینس  اندر۔  یُتھ  سُہ  مِصرس  اندر  تھٔدِس  مقامس  پٮ۪ٹھ  روٗزِتھ  امُورِ  سلطنتٕچ  مہارت  حٲصِل  ہیٚکہ  کٔرِتھ،  بیٚیہِ  یُتھ  أسۍ  سُہ  ہیٚچھناوون  کتھن  ہُند  معنی  تہٕ  مطلب  ﴿تمِی  منٛزٕ  گو  خوابن  ہُند  تعبیر۔  ﴾  غرض  اوس  تِمن  نجات  دِنہٕ  أندرٕ  دولتِ  ظٲہری  تہٕ  بٲطنی  سٍتۍ  نوٲزِش  کرٕنۍ،  اللہ  تعالیٰ  چُھ  غٲلِب  پننِس  یٚیژھۍمٔتِس  امرس  پٮ۪ٹھ۔  یہِ  سُہ  یژھان  چُھ  تِی  چُھ  بنان  مگر  لوٗکھ  چھِنہٕ  زانان۔

Transliteration:
  Waq<u>a</u>la alla<u>th</u>ee ishtar<u>a</u>hu min mi<u>s</u>ra li<b>i</b>mraatihi akrimee mathw<u>a</u>hu AAas<u>a</u> an yanfaAAan<u>a</u> aw nattakhi<u>th</u>ahu waladan waka<u>tha</u>lika makkann<u>a</u> liyoosufa fee alar<u>d</u>i walinuAAallimahu min taweeli ala<u>ha</u>deethi wa<b>A</b>ll<u>a</u>hu gh<u>a</u>libun AAal<u>a</u> amrihi wal<u>a</u>kinna akthara a<b>l</b>nn<u>a</u>si l<u>a</u> yaAAlamoon<b>a</b>


Maududi:
  تہٕ  پتہٕ  ییٚلہِ  سُہ  پننہِ  پوٗرٕ  جوٲنی  تام  ووت،  تہٕ  اسہِ  کوٚر  تَس  فٲصلہٕ  کرنُک  طاقت  تہٕ  علم  عطا،  یِتھہٕ  پٲٹھۍ  چِھ  أسۍ  نیک  لُکن  جزا  دِوان۔

Jalandhary:
  توپتہٕ  ییٚلہِ  حضرتِ  یوسُف  ووت  قوت  کِس  کمالس  یعنی  کاملِ  جوٲنی۔  عطا  کوٚر  اسہِ  تس  گاٹہٕ  جار  تہٕ  علم،  یِتھے  پٲٹھۍ  چِھ  أسۍ  رٕژٕ  کامہِ  کروٕنین  رُت  جزا  دِوان۔

Transliteration:
  Walamm<u>a</u> balagha ashuddahu <u>a</u>tayn<u>a</u>hu <u>h</u>ukman waAAilman waka<u>tha</u>lika najzee almu<u>h</u>sineen<b>a</b>


Maududi:
  یَس  خاتوٗنہِ  ہٕندِس  گھرس  منٛز  سُہ  اوس،  تٔمۍ  لوگ  سُہ  وَرغلاوُن،  تہٕ  اکہِ  دۅہ  کوٚرُن  دروازٕہ  بندٕ،  تہٕ  ووٚننَس،  وَلہٕ۔  یوسفؑ  چِھس  ونان،  اللہ  تعالیٰ  سُند  پناہ،  میٲنۍ  ربّن  کوٚر  مےٚ  رُت  تھزر  عطا  ﴿تہٕ  بہٕ  کرا،  یہِ  کٲم!﴾  ﴿عام  پٲٹھۍ  چُھ  مفسرو  تہٕ  ترجمہٕ  کرن  والیو  یہِ  سمجھمُت  زِ  یتھ  جایہِ  چُھ   میٲنۍ  ربّن   لفظ  حضرت  یوسف  علیہ  السلامو  تس  شخصہٕ  سٕندِ  خٲطرٕ  ورتوومُت،  ییٚمۍ  سٕندِس  مُلازمتس  منٛز  تِم  ٲسۍ،  تہٕ  تِہندِ  امہِ  جوابُک  مطلب  اوس  یہِ  زِ  میٲنۍ  آقاہن  چُھنس  بہٕ  تمہِ  رٕتہِ  آیہِ  تھوومُت،  پتہٕ  کِتھہٕ  پٲٹھۍ  ہیٚکہِ  بہٕ  یہِ  نمک  حرٲمی  کٔرِتھ  زِ  تٔمۍ  سٕنزِ  خاندارِنہِ  سٍتۍ  کرٕ  بدکٲری۔  مگر  یہِ  کتھ  چھےٚ  أکِس  نبی  سٕندِ  شانہٕ  نِشہِ  ؤسۍ  پایہِ  زِ  سُہ  کرِ  گناہ  نِشہِ  باز  روزنہٕ  خٲطرٕ  اللہ  تعالیٰ  سٕندِ  بجاے  کٲنٛسہِ  بندٕہ  سُند  لحاظ۔  تہٕ  قرآنس  منٛز  چَھنہٕ  اَمِچ  کانٛہہ  مثال  تہِ  موجود  زِ  کٲنٛسہِ  نبی یَن  کیا  آسہِ  خُدایس  ورٲے  بیٚیہِ  کٲنٛسہِ  پنُن  ربّ  ووٚنمُت۔﴾  یِتھۍ  ظٲلم  چِھنہٕ  زانٛہہ  کامیٲبی  لبان۔

Jalandhary:
  بیٚیہِ  لٔج  پتہٕ  حضرتِ  یوسفس  سۅ  زنانہٕ  ییٚمۍ  سٕندِس  گرس  منٛز  سُہ  اوس  تِہُند  حسن  وجمال  وُچھِتھ  یچھہِ  کامہِ  خٲطرٕ۔  اکہ  دۅہ  لوٚبُن  موقعہٕ  تہٕ  رٔٹِن  تِم  خلوت،  کُٹھین  ہٕندۍ  دروازٕ  کٔرِن  بند،  توپتہٕ  لٔج  دپنہِ  جلد  پہن  وَلہٕ،  میوٗن  تمنا  کر  پوٗرٕ۔  تِمو  دوٚپُس  یہِ  کَس  چھکھ  ونان۔  دوٚپُن  ژےٚ  چھسٕے  ونا  بہٕ  کٔرتھس  تارٕ،  حضرتِ  یوسفن  دوٚپُس  پناہ  با  خدا  یِژھ  کتھٕے  مہ  کر،  پٔزۍ  پٲٹھۍ  أمۍ  چٲنۍ  خاندارن  عزیزِ  مِصرن  رۅچُھس  بہٕ،  پولُس  بہٕ،  رٕژِجایہِ  تھونس  بہٕ،  کیاہ  بہٕ  کرا  اتھ  احسانس  بدل  تٔمۍ  سُند  عزت  داغدار،  یہِ  گوٚو  سراسر  ظلم،  پٔزۍ  پٲٹھۍ  یِتھین  ظٲلمن  تہٕ  حق  فراموشن  ہٕندِ  خٲطرٕ  چھنہٕ  کانہہ  کامیٲبی۔  اکثر  چھِ  امہِ  قٔسمٕکۍ  لوٗکھ  زیادٕہ  دنیاسٕے  منٛز  ذلیل  تہٕ  رُسوا  سپدان  ٲخرتُک  وۅبال  گوٚوٲسِتھٕے۔

Transliteration:
  War<u>a</u>wadathu allatee huwa fee baytih<u>a</u> AAan nafsihi waghallaqati alabw<u>a</u>ba waq<u>a</u>lat hayta laka q<u>a</u>la maAA<u>ath</u>a All<u>a</u>hi innahu rabbee a<u>h</u>sana mathw<u>a</u>ya innahu l<u>a</u> yufli<u>h</u>u a<b>l</b><i><u>thth</u></i><u>a</u>limoon<b>a</b>


Maududi:
  سۅ  پٔچ  تَس  کُن  تہٕ  یوسفؑ  تہِ  پکہِ  ہے  تَس  کُن۔  اگر  سُہ  پننِس  ربّ  سُند  بُرھان  وُچھِہے  نہٕ  ﴿بُرھان  چُھ  معنی  تھاوان  دلیل  تہٕ  حُجّت۔  ربّ  سُند  بُرھان  چُھ  مُراد  اللہ  تعالیٰ  سٕنز  ہٲومٕژ  سۅ  دلیل،  ییٚمہِ  کِس  بُنیادس  پٮ۪ٹھ  حضرت  یوسف  علیہ  السلامن  ہٕندۍ  ضمیرن  تِہُند  نفس  امہِ  کتھہِ  ہُند  قٲیل  کوٚر  زِ  تَس  خاتوٗنہِ  ہٕنز  عٲشِچ  دعوت  قبول  کرٕنۍ  چُھنہٕ  چانہِ  خٲطرٕ  شایانِ  شان،  تہٕ  سۅ  دلیل  چھےٚ  پٔتمِس  جُملس  منٛز  آمٕژ  زِ،  میٲنۍ  ربّن  کوٚر  مےٚ  تھزر  عطا  تہٕ  بہٕ  کرا  یژِھ  بُرٕ  کٲم،  یِتھیٚن  ظٲلمن  چَھنہٕ  کامیابی  حاصل  سپدان۔﴾  یی  سپُد،  تاکہ  أسۍ  کرہَو  تَس  نِشہِ  بدی  تہٕ  بے  حیٲئی  دوٗر،  درحقیقت  اوس  سُہ  سانیو  ژارنہٕ  آمتیو  بندو  منٛزٕ۔

Jalandhary:
  پٔزۍ  پٲٹھۍ  زُلیخا  یہِ  کریو  قصد  تِمن  نِشہِ  یچھ  کامہِ  ہُند۔  تِمو  تہِ  ہرگاہ  نے  تِم  وُچھ  ہن  پننِس  پروردِگارٕ  سٕنٛز  نٔنۍ  دلیل  مگر  تِہُند  ارادٕہ  عزمٕہ  کِس  درجس  ووت  نہٕ  بلکہ  تِہُند  ارادٕہ  اوس  روز  دار  سُند  آبِ  سرد  وُچھِتھ  آبس  کُن  رغبت  سپدُن  ہِیوٗ۔  تمہِ  رغبت  سٍتۍ  چھَنہٕ  روزٕہ  پُھٹان  بلکہ  چھُ  رغبت  سپدِتھ  پنُن  پان  پتھ  رٹُن  تہِ  صبر  کرُن  باعثِ  اجرو  ثواب  بنان۔  یِتھے  پٲٹھۍ  دیُت  اسہِ  تِمن  توفیق  عصمتُک  یُتھ  دور  کرو  أسۍ  تِمن  نِشہِ  بدی  تہِ  یچھ  کٲم،  بیشک  سُہ  حضرتِ  یوسُف  چُھ  سانیو  برگزیدٕہ  بندو  أندرٕ،  پیغمبرو  أندرٕ  یِمن  عصمت  وپٲکی  لٲزِم  چھےٚ۔  امہِ  زُلیخایہِ  کوٚر  بیٚیہِ  پنُن  خیال  پیش۔  حضرتِ  یوسُف  ژوٚل  پنُن  پان  بچاونہٕ  خٲطرٕ،  سۅ  دوریکھ  پتہٕ۔

Transliteration:
  Walaqad hammat bihi wahamma bih<u>a</u> lawl<u>a</u> an ra<u>a</u> burh<u>a</u>na rabbihi ka<u>tha</u>lika lina<u>s</u>rifa AAanhu a<b>l</b>ssooa wa<b>a</b>lfa<u>h</u>sh<u>a</u>a innahu min AAib<u>a</u>din<u>a</u> almukhla<u>s</u>een<b>a</b>


Maududi:
  ٲخر  کار  ژوٚل  یوسفؑ  تہٕ  سۅ،  اکھ  أکِس  پتہٕ  دروازس  کُن،  تہٕ  تَمہِ  ژٔٹ  پٔتۍ کِنۍ  یوسفؑ  سٕنز  قمیض  ﴿لٔمِتھ﴾۔  دروازس  پٮ۪ٹھ  وُچھ  دۅشوٕیو  تٔمۍ  سُند  خاندار  موجود،  تَس  وُچھان  وُچھانٕے  لٔج  خاتون  وَننہِ،  کیا  سزا  چُھ  تَس  شخصس  یَس  چانہِ  گھرٕ  واجِنہِ  پٮ۪ٹھ  خراب  نیت  آسہِ؟  امہِ  ورٲے  کیا  سزا  ہیٚکہِ  ٲسِتھ  زِ  سُہ  گژِھہ  قٲد  کرنہٕ  یُن،  یا  گژِھہ  تَس  سخت  عذاب  دِنہٕ  یُن۔

Jalandhary:
  دۅشوے  دورے  یہِ  دروازس  کُن  حضرتِ  یوسُف  ژلنہٕ  خٲطرٕ،  زُلیخا  تِمن  رٹنہٕ  خٲطرٕ۔  تٔمۍ  لٲے  تِمن  تھپھ،  سۅ  آیہِ  تِہٕنزِ  کُرتٕنہِ  تھرٕ  کِنۍ،  کُرتٕنۍ  آیہِ  ژھیٚنِتھ،  دۅشوٕنۍ  سمُکھ  خاوند  زُلیخایہِ  ہُند  دروازس  تل۔  زُلیخا  ویٚسرے  یہِ،  زُلیخایہِ  دوٚپ  کانہہ  سزا  چُھنا  تس  شخصس  یُس  چانیٚن  بٲژن  سٍتۍ  یچھ  کامہِ  ہُند  ارادٕہ  کرِ  مگر  یہِ  زِ  سُہ  ییٚیہِ  جیل  خانس  منٛز  بند  کرنہٕ  یا  یِیس  سخت  درد  ناک  عذاب  کرنہٕ۔

Transliteration:
  Wa<b>i</b>stabaq<u>a</u> alb<u>a</u>ba waqaddat qamee<u>s</u>ahu min duburin waalfay<u>a</u> sayyidah<u>a</u> lad<u>a</u> alb<u>a</u>bi q<u>a</u>lat m<u>a</u> jaz<u>a</u>o man ar<u>a</u>da biahlika sooan ill<u>a</u> an yusjana aw AAa<u>tha</u>bun aleem<b>un</b>


Maududi:
  یوسفؑ  چِھ  ونان،  یٔہے  ٲس  مےٚ  پھساونٕچ  کوٗشش  کران۔  أمِس  خاتونہِ  ہٕندِ  پننہِ  خاندانٕکۍ  أکۍ  شخصن  کٔر  ﴿مُنٲسِب  طریقہٕ﴾  شہادت  پیش،  زِ  اگر  یوسفؑ  سٕنز  قمیض  بروٗنٹھۍ کِنۍ  ژھیٚنۍمٕژ  آسہِ،  تیٚلہِ  چھےٚ  خاتون  پٔزِیٲر،  تہٕ  یہِ  چُھ  اَپزِیور۔

Jalandhary:
  حضرتِ  یوسفن  دوٚپ  یہِ  چھےٚ  مےٚ  کُن  اِشارٕہ  کران  حالانکہ  یہے  چھےٚ  پتہٕ  لٔجمٕژ مےٚ نِشہِ  پنُن  مطلب  کڈنہٕ  خٲطرٕ،  اتھ  موقعس  پٮ۪ٹھ  دِژ  گوٲہی  تٔمۍ  سٕندیو  رشتہٕ  دارو  مَنزٕہ  أکۍ  شیر  خوار  بچن  حضرتِ  یوسف  سٕندِس  بری  تہٕ  پاک  آسنس  پٮ۪ٹھ،  تِمو  دوٚپ  ہرگاہ  حضرتِ  یوسف  سٕنٛز  کُرتٕنۍ  بروںٹھمہِ  طرفہٕ  ژھیٚنمٕژ  آسہِ  تیٚلیِ  چھےٚ  زُلیخا  پوٚز  ونان۔  حضرتِ  یوسُف  چُھ  تتھ  بدل  ونان۔

Transliteration:
  Q<u>a</u>la hiya r<u>a</u>wadatnee AAan nafsee washahida sh<u>a</u>hidun min ahlih<u>a</u> in k<u>a</u>na qamee<u>s</u>uhu qudda min qubulin fa<u>s</u>adaqat wahuwa mina alk<u>ath</u>ibeen<b>a</b>


Maududi:
  تہٕ  ہرگاہ  أمۍ سٕنز  قمیض  پٔتۍ کِنۍ  ژھیٚنۍ مٕژ  ٲس،  تیٚلہِ  چھےٚ  خاتوٗن  اَپزِیٲر،  تہٕ  یہِ  چُھ  پٔزِیور۔  ﴿مطلب  چُھ  یہِ  زِ  اگر  یوسف  علیہ  السلامن  ہٕنز  قمیض  برونٹھۍ کِنۍ  ژھیٚنۍ مٕژ  ٲس،  تیٚلہِ  چھےٚ  یہِ  امہِ  کَتھہِ  ہٕنز  ٹاکارٕ  نشٲنی  زِ  اقدام  اوس  یوسف  علیہ  السلامن  ہٕندِ  طرفہٕ،  تہٕ  خاتون  ٲس  پنُن  پان  بچاونہٕ  مۅکھہٕ  کَشمُکش  کران،  البتہ  اگر  یوسف  علیہ  السلامن  ہٕنز  قمیض  پٔتۍ کِنۍ  ژھیٚنۍ مٕژ  ٲس،  تیٚلہِ  چُھ  امہِ  نِشہِ  صاف  ننان  زِ  خاتون  ٲس  تَس  پتہٕ  دوران،  تہٕ  یوسفؑ  ٲسۍ  تَس  نِشہِ  بچُن  یژھان۔  امہِ  علاوہ  ٲس  اتھ  منٛز  مناسب  طریقٕچ  بیاکھ  شہادت  تہِ  چُھپِتھ۔  سۅ  ٲس  یہِ  زِ  أمۍ  شخصن  ﴿شٲہدن﴾  پِھیُر  صرف  حضرت  یوسف  علیہ  السلامن  ہٕنزِ  قمیضہِ  کُن  توجہ۔  امہِ  نِشہِ  سَپُد  صاف  ظٲہر  زِ  خاتونہِ  ہٕندِس  جِسمس  یا  تٔمۍ سٕندِس  پۅشاکھس  پٮ۪ٹھ  اوس  نہٕ  گۅڈٕہ  پٮ۪ٹھے  کانٛہہ  تشدّدُک  نِشانہٕ،  حالانکہ  اگر  یہِ  مُقدِمہٕ  اقدام  زنا  بِاالجَبر  آسِہے،  تیٚلہِ  آسٕہن  خاتونہِ  ہٕندِس  جِسمس  پٮ۪ٹھ  اَمِکۍ  ٹاکارٕ  آثار﴾

Jalandhary:
  ہرگاہ  تُہٕنز  کُر  تٕنۍ  تٔھرکِنۍ  ژھیٚنمٕژ آسہِ  تیٚلہِ  چھےٚ  زُلیخا  اپُز  ونان،  حضرتِ  یوسُف  چُھ  پٔزۍ  زِیور۔

Transliteration:
  Wain k<u>a</u>na qamee<u>s</u>uhu qudda min duburin faka<u>th</u>abat wahuwa mina a<b>l</b><u>ssa</u>diqeen<b>a</b>


Maududi:
  ییٚلہِ  خاندارن  وُچھ  زِ  یوسفؑ  سٕنز  قمیض  چھےٚ  پٔتۍ کِنۍ  ژھیٚنۍمٕژ،  تٔمۍ  ووٚن،  یِم  چھےٚ  تۅہیہِ  زنانن  ہٕنزٕ  چالٲکیہِ،  پٔزپٲٹھۍ  چھےٚ  بَڈٕ  خطرناک  آسان  تُہٕنزٕ  چالہٕ۔

Jalandhary:
  ییٚلہِ  تٔمۍ  سندۍ  خاوندن  وُچھ  تِہٕنز  کُرتٕنۍ  تھرٕ  کِنۍ  ژھیٚنمٕژ  دوٚپُن  زُلیخایہِ  کُن  یہِ  چھےٚ  تُہٕنزٕے  شیطنت  تہٕ  چالٲکی۔  پٔزۍ  پٲٹھۍ  تُہُند  مکرو  فریب  تہٕ  شیطنت  چھےٚ  سٮ۪ٹھاہ  بٔڈ۔

Transliteration:
  Falamm<u>a</u> ra<u>a</u> qamee<u>s</u>ahu qudda min duburin q<u>a</u>la innahu min kaydikunna inna kaydakunna AAa<i><u>th</u></i>eem<b>un</b>


Maududi:
  یوسفؑ،  امہِ  معاملہٕ  نِشہِ  کر  درگُزر،  تہٕ  اے  خاتون  ژٕ  مَنگ  پننہِ  غلطی  پٮ۪ٹھ  معٲفی،  ژٕے  ٲسِکھ  دراصل  خطا  کار۔

Jalandhary:
  اے  یوسُف  امہِ  نِشہِ  پھیٖرِو،  یہِ  کتھ  ژٔٹِو،  اے  زُلیخا  ژٕ  منٛگ  معٲفی  پننہِ  قصورٕ  خٲطرٕ۔  بیشک  ژٕے  چھکھ  خطاکار  تہٕ  مجرِم۔  توپتہٕ  سپُد  یہِ  معاملہٕ  مشہور  شہرس  اندر  چِنانچہِ۔

Transliteration:
  Yoosufu aAAri<u>d</u> AAan h<u>atha</u> wa<b>i</b>staghfiree li<u>th</u>anbiki innaki kunti mina alkh<u>at</u>ieen<b>a</b>


Maududi:
  شہر چو  مستوٗراتو  لاجہِ  پانہٕ  وٲنۍ  سوٗسرِ  گوٗسرِ  کرنہِ  زِ  عزیز  سٕنز  خاندارِنۍ  چھےٚ  پننِس  نوجوان  غلامَس  پتہٕ  لٔج مٕژ،  ﴿عزیز  اوسنہٕ  تَس  شخصہٕ  سُند  ناو،  بلکہ  چُھ  مصرس  منٛز  کٲنٛسہِ  بٔڈِس  اقتدار  وٲلِس  خٲطرٕ  اصطلاح  رٔنگۍ  یہِ  لفظ  ورتاونہٕ  یِوان﴾  محبتن  چھےٚ  سۅ  بے  قابو  کٔرمٕژ،  سٲنۍ کِنۍ  چھےٚ  سۅ  ٹاکارٕہ  غلطی  کران۔

Jalandhary:
  مِصرس  اندر  لجہِ  وارِیاہ  زنانہٕ  وننہِ  عزیزِ  مِصرٕ  سٕنزِ  آشنہِ  چُھ  دِل  لوٚگمُت  پننِس  غلامس  پتھ۔  سۅ  چھےٚ  لٔجٕژ  پتہٕ  تس  غلامس  پنُن  ناجٲیز  مطلب  کڈنہٕ  خٲطرٕ،  تسُند  دِل  چُھ  پھُٹمُت  تِہٕندِ  محبت  سٍتۍ،  أسۍ  چھِن  سۅ  زانان  ڈٔجمٕژ۔  کیاہ  گوس  وارٕ  کارٕ  روٗن  ٲسِتھ  نوکرس  پتھ  پھسُن۔  یہِ  کٲژاہ  رُسوٲیی  تہٕ  خجالت  چھےٚ۔

Transliteration:
  Waq<u>a</u>la niswatun fee almadeenati imraatu alAAazeezi tur<u>a</u>widu fat<u>a</u>h<u>a</u> AAan nafsihi qad shaghafah<u>a</u> <u>h</u>ubban inn<u>a</u> lanar<u>a</u>h<u>a</u> fee <u>d</u>al<u>a</u>lin mubeen<b>in</b>


Maududi:
  تمہِ  ییٚلہِ  تِہنزٕ  یِمہٕ  مکارانہٕ  کتھہٕ  بوزٕ،  تمہِ  سوٗز  تِمن  ناد،  تہٕ  تِہندِ  خٲطرٕ  سجٲوٕن  تکیہٕ دار  مجلس  تہٕ  ضیافتس  منٛز  تھٲوٕن  پرٛتھ  کٲنٛسہِ  برونٛہہ  کنہِ  اکھ  اکھ  شرٛاکھ،  ﴿پتہٕ  کوٚرُن  عینِ  تمہِ  ساعتہٕ  ییٚلہِ  تِمہٕ  میوٕہ  آسہٕ  ژٔٹۍ  ژٔٹۍ  کھیوان﴾  حضرت  یوسف  علیہ  السلامس  اِشارٕہ  زِ  یِمن  برونٛہہ  کُن  ولہٕ،  ییٚلہِ  تِمن  مستوٗراتن  ہٕنز  نظر  تَس  پٮ۪ٹھ  پیٚیہِ،  تِم  گٔیہِ  رٔہِتھ  تہٕ  ژٔٹِکھ  پنٕنۍ  اَتھہٕ،  تہٕ  پٲنۍ  پانے  ژوٚلُکھ  نِیرِتھ،  حا  شا  لِلّہ  ﴿پناہ  خداے  سُند﴾،  یہِ  شخص  چُھنہٕ  انسان،  یہِ  چُھ  کُستام  تھدِ  پایُک  فرشتہٕ۔

Jalandhary:
  پس  ییٚلہِ  زُلیخایہِ  بوز  زنانن  ہٕنٛز  یہِ  بد  گویی  تہٕ  ملامت  کرٕنۍ۔  تمہِ  سوٗز  تِمن  نادس  دوٚپنکھ  اے  زنانو  تۅہیہِ  چھےٚ  میانہِ  گرِ  دعوت،  سجٲوِتھ  تھٲوِن  تِہٕندِ  خٲطرٕ  مسندٕہ،  تکیہِ  دار،  توپتہٕ  ییٚلہِ  تِمہٕ  زنانہٕ  آیہِ  تِمن  برونٹھ  کنہِ  آے  تھاونہٕ  کھیٚنہٕ  چیٚنٕکۍ  چیز  بیٚیہِ  وارِیاہ  میٚوٕہ  یِمو  منٛزٕ  وارِیاہ  میٚوٕہ  شراکہٕ  پُچُو  سٍتۍ  ژٹنس  قٲبِل  ٲسۍ،  لہٰذا  دُیتُن  پرتھ  أکِس  تِمو  زنانو  أندرٕ  اکھ  اکھ  شراکہٕ  پُچاہ  میٚوٕہ  ژٹنہٕ  خٲطرٕ  ﴿ییٚلہِ  تِم  زنانہٕ  مشغول  سپزٕ  میٚوٕہ  کھیٚنس  سٍتۍ﴾،  زُلیخایہِ  دوٚپ  حضرتِ  یوسفس  یِم  بیٚیہِ  کُنہِ  کُٹھِس  منٛز  آسہن  توٚہۍ  نیرِو  نا  نیٚبر  یِمن  زنانن  بروںٹھ  کُن۔  چِنانچہِ  دراے  تِم،  پس  ییٚلہِ  تِمو  زنانو  حضرتِ  یوسُف  وُچھ  سٮ۪ٹھاہ  بوٚڈ  گٕنز  رووُکھ  حُسن  وجمالس  أندرٕ۔  سُہ  وُچھِتھ  ویسرے  یہِ،  ہوش  رودُکھ  نہٕ  کینہہ،  توپتہٕ  سپزٕ  بے  اختیار  میٚوٕہ  بدل  ژٔٹِکھ  اتھہٕ  پنٕنۍ،  بیٚیہِ  دوٚپُکھ  مُنزہ  تہٕ  پاک  چُھ  اللہ  تعالیٰ،  یہِ  حضرتِ  یوسُف  چُھنہٕ  بشر  ﴿بشرن  اندر  چُھنہٕ  یہِ  حُسن  و  جمال  اسہِ  وُچھمُتٕے﴾  یہِ  چُھنہٕ  مگر  عزتہٕ  وول  ملکاہ،  انسانن  اندر  چُھنہٕ  یُتھ  حُسن  وجمال  آسان  البتہ  ملکٕے  چھِ  آسان  یِتھۍنُندٕ  بٲنۍ۔

Transliteration:
  Falamm<u>a</u> samiAAat bimakrihinna arsalat ilayhinna waaAAtadat lahunna muttakaan wa<u>a</u>tat kulla w<u>ah</u>idatin minhunna sikkeenan waq<u>a</u>lati okhruj AAalayhinna falamm<u>a</u> raaynahu akbarnahu waqa<u>tt</u>aAAna aydiyahunna waqulna <u>ha</u>sha lill<u>a</u>hi m<u>a</u> h<u>atha</u> basharan in h<u>atha</u> ill<u>a</u> malakun kareem<b>un</b>


Maududi:
  عزیز  سٕنزِ  خاندارِنہِ  ووٚن،  وُچھوٕ  تۅہیہِ،  یہِ  چُھ  سُہ  شخص  ییٚمۍ  سٕندِس  معاملس  منٛز  توٚہۍ  ٲسِو  مےٚ  پٮ۪ٹھ  کَتھہٕ  کران،  بےشک  کٔر  میے  یہِ  پھساونٕچ  کوٗشش،  مگر  یہِ  بچاو،  اگر  نہٕ  یہِ  میون  وَنُن  مانہِ،  تیٚلہِ  یِیہِ  قٲد  کرنہٕ،  تہٕ  پتہٕ  سپدِ  بےٚ  عزت  لُکن  منٛز  شمار۔

Jalandhary:
  زُلیخایہِ  دوٚپُکھ  یۅہے  کیاہ  گوٚو  سُہ  صاحب  ییٚمۍ  سٕندِ  محبت  چہِ  پامہٕ  دِژو  تۅہیہِ  مےٚ  کہ  زُلیخایہِ  چُھ  غلامس  پتھ  دِل  لوٚگمُت۔  آوٕ  ووٚنۍ  بوزنہٕ  بہٕ  ما  چھس  بٔلۍ  مَتیمٕژ۔  خیر  یُس  یہِ  ونہِ  تہِ  تہٕ  مےٚ  چُھنہٕ  کٲنسہِ  ہٕنزن  پامن  ہُند  پرواہ۔  بہٕ  چھس  نٔنۍ  پٲٹھۍ  ونان،  پٔزۍ  پٲٹھۍ  مےٚ  کٔرۍ  تس  اتہٕ  گتھ۔  تِہُند  دِل  پانس  کُن  پھِرنہٕ  خٲطرٕکہ  سُہ  کرِ  نا  میٲنۍ  خوٲہش  پوٗرٕ،  مگر  تٔمۍ  کٔر  کوٗشش  معصوم  تہٕ  پاک  روزنٕچ،  وٕنہِ  تہِ  چھس  بہٕ  ونان  تس  ہرگاہ  نے  سُہ  میٲنۍ  خوٲہِش  پورٕ  کرِ،  تیٚلہِ  ییہِ  سُہ  ضرور  قٲدتھاونہٕ۔  بیٚیہِ  سپدِ  سُہ  بے  قدر  تہٕ  بے  اعتبار۔  یِمہٕ  زنانہٕ  اتھ  مجلسہِ  منٛز  آسہٕ  تِمو  دوٚپ  زُلیخایہِ  کہ  أسۍ  مٲنِراوون  یہِ۔  اسہِ  دِکھ  نا  أمِس  سٍتۍ  کتھ  باتھ  کرنُک  اِجازت،  تٔمہِ  دوٚپُکھ  ادٕ  کیاہ۔  کینژھاہ  ہے  کٔرِ  ہِو۔  چِنانچہِ  تِمہٕ  درایہِ  اکہ  اکہ  أمِس  سٍتۍ  أمِس  پتہٕ  فریفتہٕ  سپِز  مژٕ۔

Transliteration:
  Q<u>a</u>lat fa<u>tha</u>likunna alla<u>th</u>ee lumtunnanee feehi walaqad r<u>a</u>wadtuhu AAan nafsihi fa<b>i</b>stAA<u>s</u>ama walain lam yafAAal m<u>a</u> <u>a</u>muruhu layusjananna walayakoonan mina a<b>l</b><u>ssa</u>ghireen<b>a</b>


Maududi:
  یوسفؑ  چِھ  ونان،  اے  میانہِ  ربّہٕ!  قٲد  چُھم  منظّور،  بَہ نسبت  یہِ  زِ  بہٕ  کرٕ  سۅ  کٲم  یۅسہٕ  یِم  لُکھ  مےٚ  نِشہِ  یژھان  چِھ،  تہٕ  اگر  ژےٚ  یِہنزٕ  چالہٕ  مےٚ  نِشہِ  دوٗر  کریٚتھ  نہٕ،  تیٚلہِ  پھسہٕ  بہٕ  یِہندِس  زالس  منٛز،  تہٕ  پتہٕ  گژٕھہ  جٲہلن  منٛز  شٲمل۔

Jalandhary:
  حضرتِ  یوسفن  ییٚلہِ  وُچھ  زنانن  ہُند  یہِ  حال  کہ  کِتھہٕ  پٲٹھۍ  گٔیہِ  یِم  اگادِ  یِمن  کیاہ  بنہِ  چِنانچہِ  تِمو  کوٚر  دُعا۔  مُوٚنگُکھ  خدایس  اے  میانہِ  پروردِگارٕ  قٲد  خانے  چُھ  مےٚ  زیادٕہ  پسند  تمہِ  یچھ  کامہِ  کھۅتہٕ  یتھ  کُن  مےٚ  یِم  زنانہٕ  ناد  دِوان  چھےٚ،  اے  میانہِ  خدایہِ  ژٕ  نے  دوٗر  کرکھ  تہٕ  پھِرکھ  مےٚ  نِشہِ  تِہُند  مکرو  فریب،  خبر  چھا  بہٕ  ما  سپدِ  مٲیل  یِمن  زنانن  کُن۔  بیٚیہِ  بنہٕ  بہٕ  نادانو  أندرٕ۔

Transliteration:
  Q<u>a</u>la rabbi a<b>l</b>ssijnu a<u>h</u>abbu ilayya mimm<u>a</u> yadAAoonanee ilayhi waill<u>a</u> ta<u>s</u>rif AAannee kaydahunna a<u>s</u>bu ilayhinna waakun mina alj<u>a</u>hileen<b>a</b>


Maududi:
  تٔمۍ  سٕندۍ  ربّن  کوٚر  تٔمۍ  سُند  دُعا  قبول،  تہٕ  یِمن  مستوٗراتن  ہٕنزٕ  چالہٕ  کریٚن  تَس  نِشہِ  دوٗر،  بےٚ  شک  چُھ  سُے،  یُس  سارِنٕے  ہُند  بوزان  چُھ  تہٕ  سورُے  کینٛہہ  زانان  چُھ۔

Jalandhary:
  پس  کوٚر  اللہ  تعالیٰ  ہن  اِجابت  تِہٕندِس  منگنس  یِمن  زنانن  ہُند  مکرو  فریب  پھِرُن  تِمن  نِشہِ،  پٔزۍ  پٲٹھۍ  چُھ  سُہ  دعا  بوزٕ  وُن  سٮ۪ٹھاہ  زانن  وول۔

Transliteration:
  Fa<b>i</b>staj<u>a</u>ba lahu rabbuhu fa<u>s</u>arafa AAanhu kaydahunna innahu huwa a<b>l</b>ssameeAAu alAAaleem<b>u</b>


Maududi:
  پتہٕ  زون  تِمو  لُکو  یہِ  زِ  أکِس  وقتس  تام  کرون  یہِ  قٲد  حالانکہ  تِمو  آسہٕ  ﴿تٔمۍ  سٕنز  پاک  دامنی  تہٕ  خۅد  پننیٚن  مستوٗراتن  ہٕندٮ۪ن  بُرٕ  اطوارن  ہٕنزٕ﴾  ٹاکارٕ  نشٲنِیہٕ  وُچھمژٕ۔  ﴿امہِ  نِشہِ  لوٚگ  پے  زِ  کانٛہہ  شخص  انصاف  کیو  شرٲیطو  مطابق  عدالتس  منٛز  مجرم  ثٲبت  کرنہٕ  ورٲے  بس  یونہی  رٔٹِتھ  جیل  سوزُن  چُھ،  بے  ایمان  حکمرانن  ہُند  پرٛون  طریقہ۔  اتھ  معاملس  منٛز  چِھنہٕ  أزِکۍ  شیطان  تہِ  ژور  ساس  ؤرۍ  برونٛٹھمِیو  شر  پسندو  کھۅتہٕ  زیادٕہ  مختلف  کینٛہہ۔﴾

Jalandhary:
  تمہِ  پتہٕ  آو  بوزنہٕ  تِمن  قرینِ  مصلحت  کینہہ  کالاہ  حضرتِ  یوسُف  قٲد  تھاوُن۔  باوجود  اینکہ  تِمو  ٲسۍ  وارِیاہ  نِشانہٕ  تہٕ  علامات  تِہٕندِ  براتٕکۍ  تہٕ  پٲکی  ہٕندۍ  وُچھمٕتۍ۔  مگر  عوامن  اندر  تمیُک  چرچہِ  مُنقطع  کرنہٕ  خٲطرٕ  بیٚیہِ  وۅپر  شہرُک  اکھ  بے  کس  اِنسان  غلٲمی  ہٕندِس  حالس  اندر،  یِمن  کُس  کرِ  ہا  حِمایت  چنانچہِ  تھٲوِکھ  تِم  بے  جُرم  کینہہ  کالاہ  جیل  خانس  اندر۔

Transliteration:
  Thumma bad<u>a</u> lahum min baAAdi m<u>a</u> raawoo al<u>a</u>y<u>a</u>ti layasjununnahu <u>h</u>att<u>a</u> <u>h</u>een<b>in</b>


Maududi:
  قٲد  خانس  منٛز  سپدۍ  بیٚیہِ  تہِ  زٕہ  غلام  تَس  سٍتۍ  دٲخل۔  اکہِ  دۅہ  چُھ  یِمو  منٛزٕ  اکھ  ونان،  مےٚ  چُھ  خواب  وُچھمُت  زِ  بہٕ  چُھس  شراب  کشیدٕہ  کران۔  دوٚیم  ووٚن،  مےٚ  وُچھ  زِ  میٲنِس  کلس  پٮ۪ٹھ  چھےٚ  ژۅچہِ  تھاونہٕ  آمژٕ،  تہٕ  جاناوار  چِھ  یِمن  کھیوان۔  دۅشوٕیو  ووٚن،  اسہِ  ؤنِو  امِیُک  تعبیر،  أسۍ  چِھ  وُچھان  زِ  توٚہۍ  چِھو  نیک  انسان۔

Jalandhary:
  بیٚیہِ  وٲتۍ  یِمن  نِشہِ  قیدخانس  منٛز  نوجوان  جوراہ  پادشاہ  سٕندیو  خدمت  گارو  أندرٕ،  اکھ  اوس  سٲقی  بیاکھ  اوس  ژۅچہِ  تُھران۔  تِمن  دۅن  متعلِق  اوس  یہِ  جُرم  تِمن  پٮ۪ٹھ  اوس  یہِ  شُبہٕ  کہ  یِم  ٲسۍ  پادشاہس  زہر  دِتھ  مارُن  یژھان۔  تِموٕے  دۅیو  زَنیٚوووٚن  پنُن  خواب  حضرتِ  یوسفس،  أکۍ  زٔنۍ  دوٚپ  مےٚ  حض  وُچھ  خوابس  اندر  زن  بہٕ  دچھہِ  رس  چیران،  بےزٔنۍ  دوٚپ  مےٚ  حض  وُچھ  زن  بہٕ  کَلس  پٮ۪ٹھ  ژۅچہِ  تُلان،  تِموٕے  ژۅچو  منٛزٕ  جانور  کھیٚوان،  اسہِ  ونتہٕ  حض  امہِ  خوابُک  تعبیر۔  اسہِ  حض  چُھکھ  ژٕ  یِوان  بوزنہٕ  نیکو  کارو  أندرٕ۔

Transliteration:
  Wadakhala maAAahu a<b>l</b>ssijna fatay<u>a</u>ni q<u>a</u>la a<u>h</u>aduhum<u>a</u> innee ar<u>a</u>nee aAA<u>s</u>iru khamran waq<u>a</u>la al<u>a</u>kharu innee ar<u>a</u>nee a<u>h</u>milu fawqa rasee khubzan takulu a<b>l</b><u>tt</u>ayru minhu nabbin<u>a</u> bitaweelihi inn<u>a</u> nar<u>a</u>ka mina almu<u>h</u>sineen<b>a</b>


Maududi:
  یوسفؑ  چِھ  ونان،  ییٚتہِ  یُس  کھیٚن  تۅہیہِ  میلان  چُھ،  سُہ  یِنہٕ  برونٹھ  وَنو  بہٕ  تۅہیہِ  یِمن  خوابن  ہُند  تعبیر،  یہِ  چُھ  تِمَو  علمو  منٛز  یِم  میٲنۍ  ربّن  مےٚ  عطا  چِھ  کٔرِمٕتۍ،  پَزر  چُھ  یہِ  زِ  مےٚ  چُھ  تِمن  لُکن  ہُند  طریقہٕ  ترٲوِتھ  یِم  خُدایس  پٮ۪ٹھ  ایمان  چِھنہٕ  انان،  تہٕ  ٲخرتس  چِھ  انکار  کران۔

Jalandhary:
  حضرتِ  یوسفن  دوٚپُکھ  تۅہیہِ  نِشہِ  کھیٚن  واتنہٕ  برونہہ  کرٕ  بہٕ  بیان  تۅہیہِ  تمہِ  خوابُک  تعبیر،  خوابُک  تعبیر  بیان  کرُن  چُھ  تِموٕے  علمو  أندرٕ  یِم  علم  بہٕ  پنٕنۍ  پروردِگارن  ہیٚچھنووُس  ﴿گۅڈٕ  بوزِو  میون  عقیدٕہ  کیاہ  چُھ﴾،  پٔزۍ  پٲٹھۍ  مےٚ  چُھ  تروومُت  تِمن  لوٗکن  ہُند  دین  تہٕ  مذہب  یِم  نہٕ  پژھ  کران  چھِ  معبودِ  برحقس۔  بیٚیہِ  چھِ  تِم  ٲخرتس  تہِ  اِنکار  کران۔

Transliteration:
  Q<u>a</u>la l<u>a</u> yateekum<u>a</u> <u>t</u>aAA<u>a</u>mun turzaq<u>a</u>nihi ill<u>a</u> nabbatukum<u>a</u> bitaweelihi qabla an yatiyakum<u>a</u> <u>tha</u>likum<u>a</u> mimm<u>a</u> AAallamanee rabbee innee taraktu millata qawmin l<u>a</u> yuminoona bi<b>A</b>ll<u>a</u>hi wahum bi<b>a</b>l<u>a</u>khirati hum k<u>a</u>firoon<b>a</b>


Maududi:
  پننیٚن  بُزرگن  ابراہیمؑ،  اسحاقؑ  تہٕ  یعقوبؑ  سُند  طریقہٕ  اختیار  کوٚرمُت،  سٲنۍ  کٲم  چَھنہٕ  یہِ  زِ  خُدایس  سٍتۍ  ٹھہراوون  کانٛہہ  شریک،  درحقیقت  چُھ  یہِ  اللہ  تعالیٰ  سُند  فضل  اَسہِ  پٮ۪ٹھ  بیٚیہِ  تمام  انسانن  پٮ۪ٹھ  ﴿زِ  تٔمۍ  چِھنہٕ  أسۍ  پانس  ورٲے  بیٚیہِ  کٲنٛسہِ  ہٕندۍ  بندٕہ  بنٲوِمٕتۍ﴾  مگر  اکثر  لُکھ  چِھنہٕ  شُکر  کران۔

Jalandhary:
  بہٕ  چُھس  پتہٕ  پتہٕ  پکان  مُتابعت  تہٕ  پیروی  کران  پننین  مالیٚن  بُڈِببن  ہٕندِس  دِینس۔  تِم  گٔے  حضرتِ  ابراہیم  علیہ  السلام،  جدِ  بزرگوار  میون۔  حضرتِ  اسحٰق  علیہ  السلام  بُڈِ  بابہٕ  صٲب  میون۔  حضرتِ  یعقوب  علیہ  السلام  بابہٕ  صٲب  میون  ییٚمہِ  مذہبُک  رُکنِ  اعظم  چُھ،  ہر  گِز  پزِ  نہٕ  أسۍ  کیاہ  بناوون  خداے  سُند  شریک  کانہہ  چیزاہ  کُنہِ  چیزس  اندر،  ییٚمہِ  قسمُک  صحیح  اعتقاد  آسُن  چُھ  خداے  سٕنٛز  بٔڈمہر  بٲنی  تہٕ  بوٚڈ  فضل  اسہِ  پٮ۪ٹھ  تہٕ  بیٚیہِ  سارِنٕے  لوٗکن  پٮ۪ٹھ۔  لیکن  وارِیاہ  لوٗکھ  چھِنہٕ  اتھ  نعمتس  قدر  کران۔  امہِ  کہ  حٲصِل  کرنٕچ  کوٗشش  کران۔

Transliteration:
  Wa<b>i</b>ttabaAAtu millata <u>a</u>b<u>a</u>ee ibr<u>a</u>heema wais<u>ha</u>qa wayaAAqooba m<u>a</u> k<u>a</u>na lan<u>a</u> an nushrika bi<b>A</b>ll<u>a</u>hi min shayin <u>tha</u>lika min fa<u>d</u>li All<u>a</u>hi AAalayn<u>a</u> waAAal<u>a</u> a<b>l</b>nn<u>a</u>si wal<u>a</u>kinna akthara a<b>l</b>nn<u>a</u>si l<u>a</u> yashkuroon<b>a</b>


Maududi:
  اے  زندان  کیو  سٲتھیو،  توٚہۍ  سوٗنچتو  پانے  زِ  واریاہ  متفرق  ﴿الگ  الگ﴾  ربّ  چھا  بہتر،  کِنہٕ  سُہ  اکھ  اللہ  تعالیٰ  یُس  سارِنٕے  پٮ۪ٹھ  غٲلِب  چُھ؟

Jalandhary:
  اے  میانیو  قٲد  خانہٕ  کیٚو  دۅیو  رفیقو،  توٚہۍ  ؤنِتو  کیاہ  وارِیاہ  معبود  آسٕنۍ  الگ  الگ  چھا  رُت  کِنہٕ  کُنے  معبود  آسن،  یُس  قوت  وول  چُھ۔  امیُک  جواب  چُھ  ظٲہر  کہ  کُنے  معبود  چُھ  رُت۔

Transliteration:
  Y<u>a</u> <u>sah</u>ibayi a<b>l</b>ssijni aarb<u>a</u>bun mutafarriqoona khayrun ami All<u>a</u>hu alw<u>ah</u>idu alqahh<u>a</u>r<b>u</b>


Maududi:
  سُہ  ترٲوِتھ  یِہنٕز  توٚہۍ  عبادت  کران  چِھو،  تِم  چِھنہٕ  امہِ  ورٲے  کِہِنۍ  زِ  بس  چِھ  کینٛہہ  ناو،  یِم  تۅہیہِ  تہٕ  تُہندیو  آباو  اجدادَو  چِھ  تھٲوِمٕتۍ،  خُداین  کٔر  نہٕ  یِہندِ  خٲطرٕ  کانٛہہ  سَنَد  نٲزِل،  فرماں  روائی  ہُند  اقتدار  چُھنہٕ  خُدایس  ورٲے  کٲنٛسہِ  ہٕندِ  خٲطرٕ،  تٔمۍ  سُند  حکم  چُھ  زِ  خۅد  تس  ورٲے  مہ  کٔرِو  بیٚیہِ  کٲنٛسہِ  ہٕنز  عبادت۔  یۅہے  چُھ  زندگی  ہُند  اصلی  سیوٚد  طریقہٕ،  مگر  اکثر  لُکھ  چِھنہٕ  زانان۔

Jalandhary:
  توٚہۍ  چھِو عبادت  کران  خدایس  ورٲے  مگر  کینژھن  ناون  ہٕنٛز  یِم  تۅہیہِ  بیٚیہِ  تُہٕندیو  مالیو  بُڈِ  ببو  تھٲوِ  مٕتۍ  چھِ  کینژھن  پۅتلین  مُقرر  کٔرِتھ،  اللہ  تعالیٰ  ہن  چھَنہٕ  سوزمٕژ  تِہٕندِ  معبود  آسنٕہ  خٲطرٕ  کانہہ  دلیلاہ،  نہ  عقلی  نہ  نقلی،  کُنہِ  کامہِ  ہٕندِ  حُکم  دِنُک  اختیار  چُھنہٕ  کٲنسِہ  خدایس  ورٲے،  تٔمۍ  چُھ  حُکُم  کوٚرمُت  یی  زِ  کٲنسہِ  ہٕنٛز  عبادت  مہ  کٔرِو  مگر  تِہٕنزٕے  یٲژ۔  اتھ  حُکمس  پٮ۪ٹھ  گژِھہ  عمل  کرٕنۍ،  یۅہے  چُھ  یعنی  اللہ  تعالیٰ  ہٕے  مخصوص  کوٚرُن  توحیدو  عبادت  سٍتۍ  راہِ  راست  تہٕ  سیٚز  وتھ۔  مگر  وارِیاہ  لوٗکھ  چھِنہٕ  زانان۔  یہِ  کتھ  چھِنہٕ  اختیارکران۔

Transliteration:
  M<u>a</u> taAAbudoona min doonihi ill<u>a</u> asm<u>a</u>an sammaytumooh<u>a</u> antum wa<u>a</u>b<u>a</u>okum m<u>a</u> anzala All<u>a</u>hu bih<u>a</u> min sul<u>ta</u>nin ini al<u>h</u>ukmu ill<u>a</u> lill<u>a</u>hi amara all<u>a</u> taAAbudoo ill<u>a</u> iyy<u>a</u>hu <u>tha</u>lika a<b>l</b>ddeenu alqayyimu wal<u>a</u>kinna akthara a<b>l</b>nn<u>a</u>si l<u>a</u> yaAAlamoon<b>a</b>


Maududi:
  اے  زندان  کیو  ساتھیو،  تُہندِ  خوابُک  تعبیر  چُھ  یہِ  زِ  تۅہیہِ  منٛزٕ  چاوِ  اکھ  پننِس  رب  ﴿شاہ  مصرس﴾  شراب،  ﴿آیت  نمبر  33  ہس  سٍتۍ  اگر  یہِ  آیت  پرنہٕ  یِیہِ،  تیٚلہِ  چُھ  پے  لگان  زِ  ییٚلہِ  حضرت  یوسف  علیہ  السلامن  ووٚن،  میون  ربّ،  امہِ  نِشہِ  اوس  مُراد  اللہ  تعالیٰ  سٕنز  ذات،  تہٕ  ییٚلہِ  شاہِ  مصرٕ  سٕندِس  غلامَس  ووٚنُکھ  زِ  ژٕ  چاوہن  پنُن  ربّ  شراب،  اَمہِ  نِشہِ  اوس  مُراد  شاہِ  مصر،  تِکیازِ  سُہ  اوس  مصرٕ کِس  بادشاہ سٕے  پنُن  ربّ  سمجھان۔﴾  روٗد  بیاکھ  سُہ  یِیہِ  پھانسہِ  کھالنہٕ،  تہٕ  جاناوار  کھیٚن  تِکہِ  تِکہِ  تٔمۍ  سُند  کلہٕ۔  سپُد  فٲصلہٕ  تمہِ  کتھہِ  ہُند  یۅسہٕ  توٚہۍ  پٕرٛژھان  ٲسِو۔

Jalandhary:
  اے  میانیو  قٲد  خانہٕ  کیٚو  رفیقو،  تۅہیہِ  أندرٕ  یُس  اکھ  شخص  پادشاہس  شراب  اوس  چاوان،  سُہ  سپدِ  جُرمہٕ  نِشہِ  بری۔  توپتہٕ  سپدِ  پننہِ  کامہِ  پٮ۪ٹھ  بیٚیہِ  بحال۔  توپتہٕ  ہیٚیہِ  سُہ  بیٚیہِ  پننِس  مٲلکس  شراب  چاونٕچ  کٲم  کرٕنۍ،  ووٚنۍ  یُس  بیاکھ  زوٚن  چُھ  یُس  پادشاہ  سُند  باورچی  تہٕ  ژۅچہِ  تُھر  وُن  اوس  تٔمِس  پٮ۪ٹھ  سپدِ  جُرم  ثٲبِت۔  توپتہٕ  ییہِ  سُہ  پھہہِ  دِنہٕ۔  توپتہٕ  کھیٚن  جانور  تٔمۍ  سٕندِ  کلُک  کوڈ،  یہِ  فٲصلہٕ  چُھ  آمُت  کرنہٕ  خداے  سٕندِ  طرفہٕ۔  یمیُک  توٚہۍ  پرژھان  چھِو۔  اتھ  سپدِ  نہٕ  ادلہٕ  بدل۔

Transliteration:
  Y<u>a</u> <u>sah</u>ibayi a<b>l</b>ssijni amm<u>a</u> a<u>h</u>adukum<u>a</u> fayasqee rabbahu khamran waamm<u>a</u> al<u>a</u>kharu fayu<u>s</u>labu fatakulu a<b>l</b><u>tt</u>ayru min rasihi qu<u>d</u>iya alamru alla<u>th</u>ee feehi tastaftiy<u>a</u>n<b>i</b>


Maududi:
  پتہٕ  یَس  متعلق  خیال  اوس  زِ  سُہ  گژِھہ  تِمو  منٛز  یلہٕ،  تَس  ووٚن  یوسف  علیہ  السلامن  زِ،  پننِس  ربّ  ﴿شاہِ  مصرس﴾  نِشہِ  کٔرۍ  زِ  میٲنۍ  ذِکر۔  مگر  شیطانن  تروٚو  سُہ  تِتھس  غفلتس  منٛز  زِ  تَس  گٔیہِ  پننِس  ربّ  ﴿شاہِ  مصرس﴾  نِشہِ  تٔمۍ  سٕنز  ذِکر  کرٕنۍ  مٔشِتھ،  تہٕ  یوسفؑ  روٗد  کینٛژھن  ؤرِیَن  جیل  سٕے  منٛز۔

Jalandhary:
  توپتہٕ  ووٚن  حضرتِ  یوسفن  یمو  دۅیو  أندرٕ  تس  شخصس  یس  نجات  لبُن  اوس  تِہٕندٕ  گُمانہٕ،  میون  تذکرٕہ  کوٚرُتھ  ژےٚ  پننِس  آغس  تہٕ  مٲلکس  نِشہِ  ییٚلہِ  ژٕ  تس  نِشہِ  واتکھ  کہ  قٲد  خانس  منٛز  چُھ  اکھ  شخصاہ  بے  قصور،  پس  مٔشروو  تس  شیطانن  آغس  نِشہِ  حضرتِ  یوسفُن  حال  بیان  کرُن،  تمہِ  مۅکھہٕ  رود  حضرتِ  یوسُف  قٲد  خانسٕے  اندر  کینژھن  ؤرِین۔

Transliteration:
  Waq<u>a</u>la lilla<u>th</u>ee <i><u>th</u></i>anna annahu n<u>a</u>jin minhum<u>a</u> o<u>th</u>kurnee AAinda rabbika faans<u>a</u>hu a<b>l</b>shshay<u>ta</u>nu <u>th</u>ikra rabbihi falabitha fee a<b>l</b>ssijni bi<u>d</u>AAa sineen<b>a</b>


Maududi:
  اکہِ  دۅہ  چُھ  بادشاہ  ونان  ﴿منٛزباگ  چُھ  کینٛژھن  ؤرِیَن  ہٕندِ  قٲد کہِ  وقتُک  حال  أتی  ترٲوِتھ  وۅنۍ  بیان  تتھ  مقامس  سٍتۍ  جورنہٕ  یِوان،  ییٚتہِ  پٮ۪ٹھہٕ  حضرت  یوسف  علیہ  السلامن  ہُند  دُنیٲوی  عروج  شروع  سپُد﴾  مےٚ  چُھ  خوابس  منٛز  وُچھمُت  زِ  ستھ  مۅچہِ  گٲو  چھےٚ،  یِمن  چھےٚ  ستھ  لاغر  گٲو  کھیٚوان،  تہٕ  اناجِکۍ  ستھ  ہیٚلۍ  چِھ  سبز  تہٕ  باقی  ستھ  چِھ  ہوٚکِھمٕتۍ،  اے  اہلِ  دربار،  مےٚ  ؤنَو  اَمہِ  خوابُک  تعبیر،  اگر  توٚہۍ  خوابن  ہُند  مطلب  چِھو  سمجھان۔

Jalandhary:
  مِصرٕکۍ  پادشاہن  دوٚپ  مےٚ  وُچھ  خواب۔  سٲرِی  اراکینِ  سلطنت  کٔرِن  جمع،  مےٚ  وُچھ  خوابس  اندر  ستھ  ﴿7﴾  گاوٕ  ویٚچھہِ  ویٚچھہِ۔  تِمنٕے  کھیٚوان  ستھ  ﴿7﴾  گاوٕ  ہۅچھمژٕ  تہٕ  لاغر،  بیٚیہِ  وُچھِم  ستھ  ﴿7﴾  ہیٚلۍ  غلٕکۍ  سبٕز  تازٕہ  بیٚیہِ  ستھ  ﴿7﴾  ہیٚلۍ  ہوٚکھِمٕتۍ۔  تِمے  ولنہٕ  یِوان  سر  سبٕز  ستن  ہیٚلین  توپتہٕ  تِم  تہِ  ہوٚکھِتھ  گژھان،  اے  دربارِیو  بیان  کٔرِو  میانہِ  خوابُک  تعبیر  چھِوہے  توٚہۍ  خوابن  ہُند  تعبیر  زانان۔

Transliteration:
  Waq<u>a</u>la almaliku innee ar<u>a</u> sabAAa baqar<u>a</u>tin sim<u>a</u>nin yakuluhunna sabAAun AAij<u>a</u>fun wasabAAa sunbul<u>a</u>tin khu<u>d</u>rin waokhara y<u>a</u>bis<u>a</u>tin y<u>a</u> ayyuh<u>a</u> almalao aftoonee fee ruy<u>a</u>ya in kuntum li<b>l</b>rruy<u>a</u> taAAburoon<b>a</b>


Maududi:
  لُکو  ووٚن،  یِمہٕ  چھےٚ  پریشان  خوابن  ہٕنزٕ  کتھہٕ،  تہٕ  أسۍ  چِھنہٕ  امہِ  قسمہٕ کیٚن  خوابن  ہُند  تعبیر  زانان۔

Jalandhary:
  تِمو  دوٚپُس  یِم  چھِ  پریشان  خیالات۔  أسۍ  چھِنہٕ  امہِ  قٔسمٕکین  خوابن  ہُند  تعبیر  کینہہ  زانان  کیازِ  اسہِ  چھےٚ  مُلکی  انتظام  کرنٕچ  مہارت،  تعبیرِ  خواب  بیان  کرنٕچ  مہارت  چھنہٕ  اسہِ۔

Transliteration:
  Q<u>a</u>loo a<u>d</u>gh<u>a</u>thu a<u>h</u>l<u>a</u>min wam<u>a</u> na<u>h</u>nu bitaweeli ala<u>h</u>l<u>a</u>mi biAA<u>a</u>limeen<b>a</b>


Maududi:
  یِمو  دۅیو  قٍدیو  منٛزٕ  یُس  شخص  بچومُت  اوس،  تہٕ  تَس  پیٚیہِ  وۅنۍ  واریاہہِ  کٲلۍ  کَتھ  یاد،  تہٕ  تٔمۍ  ووٚن،  بہٕ  وَنو  تۅہیہِ  حضراتن  اَمِچ  تٲویل،  مےٚ  سوٗزِو  ﴿قٲد  خانس  منٛز  یوسف  علیہ  السلامس  نِشہِ﴾۔

Jalandhary:
  توپتہٕ  دوٚپ  تٔمۍ  شخصن  یُس  قٲد  خانہٕ  منٛزٕ  مۅکلیو  مُت  اوس،  مُقدمس  منٛز  بری  سپُد  مُت  اوس،  پادشاہس  نِشہِ  بیٚیہِ  ووتمُت  اوس  تِمو  دۅیو  زنیٚو  أندرٕ  یِم  قٲد  خانس  منٛز  حضرتِ  یوسفس  سٍتۍ  ٲسۍ،  تس  پیٚیہِ  ژیٚتس  وارِیاہ  کٲلۍ  حضرتِ  یوسف  سٕنٛز  وصیت  یۅسہٕ  تِمو  قٲد  خانہٕ  منٛزٕ  نیر  نہٕ  کہ  وقتہٕ  کٔرمٕژ  ٲسہَس۔  تٔمۍ  دوٚپ،  بہٕ  ونو  تۅہیہِ  تعبیر  مےٚ  دِیو  توٚہۍ  اِجازت  قٲد  خانس  تانۍ  گژھنُک۔  تِمو  دیُتہس  اِجازت  تہٕ  سُہ  آو  حضرتِ  یوسفس  نِشہِ،  عرض  کوٚرُن۔

Transliteration:
  Waq<u>a</u>la alla<u>th</u>ee naj<u>a</u> minhum<u>a</u> wa<b>i</b>ddakara baAAda ommatin an<u>a</u> onabbiokum bitaweelihi faarsiloon<b>i</b>


Maududi:
  سُہ  گوٚو  تہٕ  ووٚنُن،  یوسف  اے  پٔزیارِ  ﴿دراصل  چُھ  لفظ   صدیق   ورتاونہٕ  آمُت،  یُس  عربی  زبٲنۍ  منٛز  پزرس  تہٕ  راست  بٲزی  ہٕندِس  تھدِ  پایہِ  کِس  مرتَبس  خٲطرٕ  ورتاونہٕ  چُھ  یِوان۔  امہِ  سٍتۍ  ہیکو  یہِ  اندازہ  کٔرِتھ  زِ  قٲدٕ  خانہٕ  کِس  وقتس  منٛز  کِیُتھ  سوٚن  اثر  اوس  أمۍ  شخصن  حضرت  یوسف  علیہ  السلامن  ہٕندِ  سیرت  نِشہِ  روٚٹمُت،  تہٕ  یہِ  اثر  کوٗتاہ  راسخ  اوس  واریاہ  وقت  گزرنہٕ  پتہٕ  تہِ﴾  مےٚ  وَن  اَمہِ  خوابُک  مطلب  زِ  ستھ  مۅچہِ  گٲو  چھےٚ،  یِمن  ستھ  لاغر  گٲو  چھےٚ  کھیوان،  تہٕ  ستھ  ہیٚلۍ  چِھ  سبز  تہٕ  ستھ  چِھ  ہوٚکِھمٕتۍ،  تاکہ  بہٕ  گژٕھہ  تِمن  لُکن  نِشہِ  واپس،  تہٕ  شاید  زِ  تِمن  لگہِ  پَے۔  ﴿یعنی  چٲنۍ  قدٕر  تہٕ  رۅتبہٕ  زانن،  تہٕ  تِمن  سپدِ  احساس  زِ  کمہِ  پایُک  اِنسان  کتہِ  چُھ  تِمو  بند  تھوومُت،  تہٕ  یِتھہٕ  پٲٹھۍ  میلہِ  مےٚ  پنُن  وعدہ  پوٗرٕ  کرنُک  موقع،  یُس  مےٚ  ژےٚ  سٍتۍ  قٲد  کہ  وقتہٕ  کوٚرمُت  اوس﴾

Jalandhary:
  اے  حضرتِ  یوسُف  توٚہۍ  حض  چھِو  سٮ۪ٹھاہ  پوٚز  تہٕ  صحیح  تعبیر  کرٕوٕنۍ،  اسہِ  کٔرۍ  تو  بیان  ییٚمہِ  خوابُک  تعبیر  کہ  ستن  ویٚچھن  گاون  چھےٚ  ﴿7﴾  ہۅچھمژٕ  گاوٕ  کھیٚوان۔  بیٚیہِ  چھِ  ستھ  ہیٚلۍ  سبز  تہٕ  ستھ  ہیٚلۍ  ہوٚکھِمٕتۍ۔  تِم  ستھ  ہیٚلۍ  چھِ  تِمن  ستن  ہیٚلیٚن  ولنٕہ  سٍتۍ  ہۅکھراوان۔  یی  چُھ  اکھ  شخصاہ  خوابس  مںٛز  وُچھان۔  توٚہۍ  فرمٲوِو  امیُک  تعبیر،  یُتھ  بہٕ  واپس  گژھہٕ  ہا  تِمن  لوٗکن  کُن  یِمو  بہٕ  سوٗزمُت  چُھس۔  یِمن  بہٕ  تھیکِتھ  آمُت  چُھس  یُتھ  تِمن  امیُک  تعبیر  معلوم  سپدِ۔  تمِی  ذریعہ  سپدِ  تِمن  تُہٕنز  حقیقتِ  کمال  معلوم۔

Transliteration:
  Yoosufu ayyuh<u>a</u> a<b>l</b><u>ss</u>iddeequ aftin<u>a</u> fee sabAAi baqar<u>a</u>tin sim<u>a</u>nin yakuluhunna sabAAun AAij<u>a</u>fun wasabAAi sunbul<u>a</u>tin khu<u>d</u>rin waokhara y<u>a</u>bis<u>a</u>tin laAAallee arjiAAu il<u>a</u> a<b>l</b>nn<u>a</u>si laAAallahum yaAAlamoon<b>a</b>


Maududi:
  یوسفؑ  چِھ  ونان،  ستن  ؤرِین  روٗزِو  لگا  تار  توٚہۍ  زمیندٲری  کران،  اتھ  دوران  یِم  فصل  توٚہۍ  لوٗنِو،  تمہِ  منٛزٕ  کٔڑِو  بس  کمٕے  حصہ،  یُس  تۅہیہِ  خۅراک  رٔنگۍ  بکار  لگہِ،  تہٕ  باقی  تھٲوِو  ہیٚلیو  سان  ﴿ہیٚلہِ نٕے  منٛز﴾۔

Jalandhary:
  حضرتِ  یوسفن  دوٚپُس  توٚہۍ  ؤوِو  وارٕ  پٲٹھۍ  غلہٕ  ستن  ؤرِین  پوٚتُس  پتھ،  پس  یہِ  کینژھاہ  توٚہۍ  لوٚنِو  تہِ  سورُے  تھٲوِو  ہیٚلنٕے  منٛز  جمع  کٔرِتھ۔  مگر  نہٕ  کم  کینژھاہ  یُس  تۅہیہِ  کھیٚنس  پوشہِ۔

Transliteration:
  Q<u>a</u>la tazraAAoona sabAAa sineena daaban fam<u>a</u> <u>h</u>a<u>s</u>adtum fa<u>th</u>aroohu fee sunbulihi ill<u>a</u> qaleelan mimm<u>a</u> takuloon<b>a</b>


Maududi:
  پتہٕ  یِن  ستھ  ؤرۍ  بڈٕ  سخت،  تمہِ  وقتہٕ  یِیہِ  سُہ  سورُے  اناج  کھیٚنہٕ،  یُس  توٚہۍ  تمہِ  وقتہٕ  خٲطرٕ  جمع  کٔرِو۔  اگر  کینٛہہ  بچہِ،  سُہ  بچہ  تی  یُس  تۅہیہِ  رٔژھرٲوِتھ  آسیو  تھوومُت۔

Jalandhary:
  توپتہٕ  یِن  بیٚیہ  ستھ  ﴿7﴾  ؤرِی  سٮ۪ٹھاہ  سختی  ہٕنٛدۍ  تہٕ  قحطکۍ،  تِم  ستھ  ﴿7﴾  ؤرِی  کھیٚن  تتھ  غلس  یُس  تۅہیہِ  جمع  کٔرِتھ  تھومُت  آسیٚو  ذخیرٕہ  کٔرِتھ  یِمن  سختی  ہٕندین  ستن  ؤرِین  ہٕندِ  خٲطرٕ  مگر  نہ  سُہ  حصہٕ  یُس  توٚہۍ  مخصوص  تھٲوِو  بیالہِ  خٲطرٕ۔  ستو  گاوو  تہٕ  ستو  ہیٚلیٚو  أندرٕ  چُھ  اِشارٕہ  یِمنٕے  ستن  ؤرِین  کُن۔

Transliteration:
  Thumma yatee min baAAdi <u>tha</u>lika sabAAun shid<u>a</u>dun yakulna m<u>a</u> qaddamtum lahunna ill<u>a</u> qaleelan mimm<u>a</u> tu<u>hs</u>inoon<b>a</b>


Maududi:
  اَمہِ  پتہٕ  واتہِ  بیٚیہِ  اکھ  ؤری  تِیُتھ،  یتھ  منٛز  بارانِ  رحمت  سٍتۍ  لُکن  ہُند  فریاد  یِیہِ  بوزنہٕ،  تہٕ  تِم  چیٖرن  رس۔

Jalandhary:
  تمہِ  پتہٕ  ییہِ  اکھ  ؤرِیاہ،  تتھ  منٛز  ییہِ  لوٗکن  پٮ۪ٹھ  روٗد  تراونہٕ  کٲفی۔  تتھ  ؤرِیس  منٛز  چیرن  لوٗکھ  میوَن  ہُند  رس  یتھ  شراب  تیار  کرن۔  یہِ  تعبیر  ییٚلہِ  بوٗز  پادشاہن  سُہ  گو  خۅش  چِنانچہِ۔

Transliteration:
  Thumma yatee min baAAdi <u>tha</u>lika AA<u>a</u>mun feehi yugh<u>a</u>thu a<b>l</b>nn<u>a</u>su wafeehi yaAA<u>s</u>iroon<b>a</b>


Maududi:
  بادشاہن  ووٚن  سُہ  أنیوٗن  مےٚ  نِش،  مگر  ییٚلہِ  شٲہی  قٲصد  یوسف  علیہ  السلامس  نِشہِ  ووت،  تٔمۍ  ووٚن،  پننِس  ربّس  نِشہِ  گژھ  واپس،  تہٕ  تَس  پٕرژھ  زِ  تِمن  مستوٗراتن  ہُند  معاملہ  کیا  چُھ،  یِمو  پنٕنۍ  اتھہٕ  ژٔٹِمٕتۍ  ٲسۍ؟  میون  ربّ  چُھ  تِہنزِ  مکٲری  نِشہِ  باخبر۔

Jalandhary:
  پادشاہن  کوٚر  حُکم  یہِ  تعبیر  کرٕوُن  شخص  دِیُون  مےٚ  أنِتھ۔  بہٕ  وُچھہن  یہِ  کُس  صاحب  چُھ،  پس  ییٚلہِ  تِمن  نِشہِ  پادشاہ  سُند  قٲصِد  آو  پیغام  ہیٚتھ  تِمو  دوٚپُس  ژٕ  گژھ  واپس  پننِس  مٲلکس  نِشہِ۔  تس  پٕرژھ  گۅڈٕ  کیاہ  تس  چھا  معلوم  تِمن  زنانن  ہُند  حال  یِمو  بہٕ  وُچھِتھ  پنٕنۍ  اتھہٕ  ژچاے۔  پٔزۍ  پٲٹھۍ  میٲنِس  خدایس  چُھ  تِہُند  مکر  تہٕ  فریب  پوٗرٕ  معلوم۔  تِمن  زنانن  أنِن  ناد  دِتھ  تِمن  پٕرژِھن  میون  حال۔  بہٕ  چُھسا  بےٚ  قصور  کِنہٕ  مےٚ  چُھ  کانہہ  قصوٗراہ  چِناںچہِ۔

Transliteration:
  Waq<u>a</u>la almaliku itoonee bihi falamm<u>a</u> j<u>a</u>ahu a<b>l</b>rrasoolu q<u>a</u>la irjiAA il<u>a</u> rabbika fa<b>i</b>salhu m<u>a</u> b<u>a</u>lu a<b>l</b>nniswati all<u>a</u>tee qa<u>tt</u>aAAna aydiyahunna inna rabbee bikaydihinna AAaleem<b>un</b>


Maududi:
  اتھ  پٮ۪ٹھ  کوٚر  بادشاہن  تِمن  مستوراتن  نِشہِ  دریافت،  تُہُند  کیا  تجربہٕ  چُھ  تمہِ  وقتُک،  ییٚلہِ  تۅہیہِ  یوسفؑ  پھساونٕچ  کوشش  ٲسٕو  کٔرمٕژ؟  سارِوٕے  ووٚن  یک  زبان،  حا  شا  اللہ  ﴿پناہ  خداے  سُند﴾،  اَسہِ  وُچھ  نہٕ  تَس  منٛز  بدی  ہٕنٛز  اَکھ  رَژھ  تہِ۔  عزیز  سٕنزِ  خاندارِنہِ  ووٚن،  وونۍ  چُھ  حق  درٛامُت  نوٚن،  سۅ  ٲسٕس  بٕے،  ییٚمۍ  سُہ  پھِسلاونٕچ  کوٗشش  ٲس  کٔرمٕژ،  بے شک  چُھ  سُہ  بِالکل  پٔزِیور۔

Jalandhary:
  پادشاہن  انہٕ  ناوِ  تِم  سارے  زنانہٕ  ناد  دِتھ۔  توپتہٕ  پُرٛژھنکھ  کیاہ  کیفیت  چھےٚ  تُہٕنٛز  ییٚلہٕ  توٚہۍ  تمبلاوان  ٲسِیوٗن  حضرتِ  یو  سُف  پننہِ  پانہٕ  خٲطرٕ،  کیاہ  تۅہیہِ  وُچھوٕ  تمہِ  ساعتہٕ  حضرتِ  یو  سُف  تۅہیہِ  کُن  مٲیل  سپدان،  سارِوٕے  زنانو  دوٚپ  خدا  چُھ  مُنزہ  تہٕ  پاک۔  اسہِ  وُچھ  نہٕ  حضرتِ  یوسفس  منٛز  کانہہ  خرٲبیاہ  کانہہ  عٲباہ۔  سُہ  چُھ  بالکل  پاک،  عزیزِ  مِصر  سٕنٛزِ  زنانہِ  ﴿زُلیخایہِ﴾  یۅسہٕ  تمہِ  ساعتہٕ  حٲضرِ  ٲس  تہِ  ووٚن۔  پٔزکتھ  سپدِ  وۅنۍ  سارنٕے  پٮ۪ٹھ  روشن،  واقعی  بٕے  ٲسٕس  تِمن  اتہٕ  گتھ  کران  پنٕنۍ  خوٲہش  تہٕ  مطلب  تِمن  نِشہِ  پورٕ  کرنہٕ  خٲطرٕ  بیٚیہِ  تِہُند  دِل  پانس  کُن  پھِرنہٕ  خٲطرٕ  کوشِش  کران،  تِم  چھِ  بےٖشک  پوٚز  ونہٕ  وٕنیو  أندرٕ۔  تِمو  فرموو  گۅڈنی  ﴿۔۔۔۔۔۔﴾  تِی  چُھ  پوٚز۔  بٕے  ٲسٕس  کوشِش  کران  تِم  پانس  کُن  مٲیِل  کرنٕچ۔  مگر  بہٕ  سپزٕس  تتھ  اندر  ناکام۔  یہِ  سٲرٕے  کاروٲیی  تفتیشٕچ  ییٚلہِ  قٲصدن  حضرتِ  یوسُفس  نِشِہ  بیان  کٔر  تِمو  دوٚپ۔

Transliteration:
  Q<u>a</u>la m<u>a</u> kha<u>t</u>bukunna i<u>th</u> r<u>a</u>wadtunna yoosufa AAan nafsihi qulna <u>ha</u>sha lill<u>a</u>hi m<u>a</u> AAalimn<u>a</u> AAalayhi min sooin q<u>a</u>lati imraatu alAAazeezi al<u>a</u>na <u>h</u>a<u>sh</u>a<u>s</u>a al<u>h</u>aqqu an<u>a</u> r<u>a</u>wadtuhu AAan nafsihi wainnahu lamina a<b>l</b><u>ssa</u>diqeen<b>a</b>


Maududi:
  ﴿یوسفؑ  چِھ  ونان﴾  امہِ  نِشہِ  اوس  میون  غرض  یہِ  زِ  ﴿عزیز﴾  زانہِ  زِ  مےٚ  ٲس  نہٕ  درپردٕہ  تٔمۍ  سٕنز  خیانت  کٔرمٕژ،  تہٕ  یہِ  زِ  یِم  خیانت  چِھ  کران،  تِہنزن  چالن  چُھنہٕ  اللہ  تعالیٰ  کامیٲبی  ہٕنزِ  وتہِ  لاگان۔

Jalandhary:
  تفتیش  کرنوو  مےٚ  امِی  مۅکھہٕ  یُتھ  عزیزِ  مِصرس  وارِیاہ  معلوم  سپدِ  کہ  مےٚٲس  نہٕ  ہرگِز  خیانت  کٔرمٕژ  تسٕندِ  عدمِ  موجودگی  منٛز  تسٕندِس  عزتس  وآبِروس  پٮ۪ٹھ  دستِ  درٲزی  کٔرمٔژ،  بیٚیہِ  یُتھ  سٲرِی  زانن  کہ  اللہ  تعالیٰ  چُھنہٕ  سیٚزر  کران  خیانت  کرٕ  وٕنین  ہٕندین  کُنہِ  تدبیرس۔

Transliteration:
  <u>Tha</u>lika liyaAAlama annee lam akhunhu bi<b>a</b>lghaybi waanna All<u>a</u>ha l<u>a</u> yahdee kayda alkh<u>a</u>ineen<b>a</b>


Maududi:
  بہٕ  چُھسَن  نہٕ  پَنُن  نفس  بری  قرار دِوان  ﴿یعنی  بہٕ  چُھس  نہٕ  پنُن  نفس  بے قصور  مانان﴾  نفس  چُھ  بَدی  کُنُے  ہٕس  دِوان،  اِلاّ  یہِ  زِ  کٲنٛسہِ  پٮ۪ٹھ  آسہِ  میٲنِس  ربّ  سٕنز  رحمت،  بے  شک  چُھ  میون  ربّ  سٮ۪ٹھاہ  مغفرت  کرن  وول  تہٕ  رحم  کرن  وول۔

Jalandhary:
  بہٕ  چُھسن  نہٕ  پنُن  پان  بٔری  زانان  تِکیازِ  پرتھ  أکِس  چُھ  نفس  یچھ  کامین  ہُند  امر  کران،  مگر  یس  میون  پروردِگار  رحم  کرِ،  پٔزۍ  پٲٹھۍ  میون  پروردِگار  چُھ  مغفرت  کرٕ  وُن،  سٮ۪ٹھاہ  رحم  کرٕوُن۔

Transliteration:
  Wam<u>a</u> obarrio nafsee inna a<b>l</b>nnafsa laamm<u>a</u>ratun bi<b>al</b>ssooi ill<u>a</u> m<u>a</u> ra<u>h</u>ima rabbee inna rabbee ghafoorun ra<u>h</u>eem<b>un</b>


Maududi:
  بادشاہن  ووٚن،  تِم  أنیوٗکھ  مےٚ  نِش،  تاکہ  بہٕ  کرکھ  تِم  پننہِ  خٲطرٕ  مخصوص۔  ییٚلہِ  حضرت  یوسف  علیہ  السلامن  تَس  سٍتۍ  کتھ  باتھ  کٔر،  تٔمۍ  ووٚن،  وۅنۍ  چَھو  تۅہیہِ  اسہِ  نِش  قدٕر  تہٕ  رۅتبہٕ،  تہٕ  تُہندِس  امانتس  پٮ۪ٹھ  چُھ  پوٗرٕ  بھروسہٕ۔

Jalandhary:
  بیٚیِہ  کوٚر  پادشاہن  حُکم  أنِیون  جلد  حضرتِ  یوسُف  مےٚ  نِشہِ۔  بہٕ  بناون  سُہ  پنُن  مُشیرِ  خاص،  ادٕ  ییٚلہِ  حضرتِ  یوسُف  آو،  پادشاہس  سٍتۍ  کٔریٚکھ  وارِیاہ  کتھہٕ۔  کتھوأندرٕ  سپدُس  معلوم  تِہُند  فضل  وکمال۔  دوٚپُن  تِمن  بے  شک  توٚہۍ  چھِو  اَزاسہِ  نِشہِ  تھزِ  جایہِ۔  معزز،  معتبر  تہٕ  امانت  دار۔  خواب  کہ  تعبیرُک  آو  کتھن  اندر  ذِکر۔  پادشاہن  دوٚپُکھ،  ییٖتہِ  بٔڈِ  قحطک  انتظام  کرُن  چُھ  بٔڈکٲم  یہِ  کس  کرو  سُپرد۔

Transliteration:
  Waq<u>a</u>la almaliku itoonee bihi astakhli<u>s</u>hu linafsee falamm<u>a</u> kallamahu q<u>a</u>la innaka alyawma ladayn<u>a</u> makeenun ameen<b>un</b>


Maududi:
  یوسفؑ  چِھ  ونان،  مٕلکٕکۍ  خزانہٕ  کٔرِو  مےٚ  حوالہٕ،  بہٕ  چُھس  حفاظت  کرن  وول  تہِ،  تہٕ  مےٚ  چُھ  علم  تہِ۔

Jalandhary:
  حضرتِ  یوسفن  فرمووس  مےٚ  بناو  ژٕ  حٲکِم  ییٚمہِ  مُلکہٕ  کیٚن  خزانن  ہُند  ﴿یعنی  مُشیرِ  مال،  وزیرِ  خزانہٕ﴾،  پٔزۍ  پٲٹھۍ  بہٕ  چُھس  مالس  حفاظت  کروُن۔  مالُک  پوٗرٕ  حساب  وکتاب  زانہٕ  وُن۔  چنانچہِ  بجاے  ایںکہ  تِمن  کیاہ  دِیہِ  ہا  کانہہ  خاص  عہداہ  تہٕ  منصباہ،  پنٕنۍ  سٲرِی  اختیارات  کٔرِن  سُپرد  تِمنٕے۔  حقیقتس  اندر  ٲسۍ  پادشاہ  تِمے،  پادشاہ  روٗد  پانہٕ  براے  نام۔  یِم  سپٕدۍ  مشہور  عزیزِ  مِصرٕ  کہ  لقبہٕ  سٍتۍ۔

Transliteration:
  Q<u>a</u>la ijAAalnee AAal<u>a</u> khaz<u>a</u>ini alar<u>d</u>i innee <u>h</u>afee<i><u>th</u></i>un AAaleem<b>un</b>


Maududi:
  یِتھہٕ  پٲٹھۍ  کٔر  اسہِ  تتھ  سر  زمینس  منٛز  یوسف  علیہ  السلامس  خٲطرٕ  اقتدارٕچ  وَتھ  ہموار،  تَس  اوس  اختیار  زِ  اَتھ  منٛز  یَتھ  جایہِ  ییٚژِھہ  ہے  پنٕنۍ  جاے  ہیٚکہِ  ہے  بنٲوِتھ۔  ﴿یعنی  وۅنۍ  ٲس  سٲرٕے  مصرٕچ  سر  زمین  تٔمۍ  سٕنز،  تمہِ  چہِ  پرٛتھ  جایہِ  ہیٚکہِ  ہے  سُہ  پنٕنۍ  جاے  ؤنِتھ۔  تتہِ  اوس  نہٕ  کانٛہہ  گوشہِ  تہِ  تِیُتھ  روٗدمُت،  یُس  تَس  رُکاونہٕ  ہیٚکہِ ہے  یِتھ۔  یہِ  چُھ  گویا  تمہِ  کٲمِل  تسلطُک  تہٕ  ہمہ  گیر  اقتدارُک  بیان۔  یُس  حضرت  یوسف  علیہ  السلامس  تتھ  مٕلکس  پٮ۪ٹھ  حٲصل  اوس۔  پرٛٲنۍ  مُفسرین  تہِ  چِھ  اتھ  آیتس  یۅہے  تفسیر  کران،  چنانچہِ  ابن  زید  چِھ  اَمِکۍ  معنے  بیان  کران  زِ،  اسہِ  بنوو  یوسُفؑ  تِمن  سارِنٕے  چیزن  ہُند  مٲلِک  یِم  مصرس  منٛز  ٲسۍ،  دُنیا کِس  اَتھ  حصس  منٛز  یتھ  جایہِ  یِکینژھاہ  سُہ  کرُن  ییٚژھہ  ہے،  تہِ  ہیٚکہِ ہے  کٔرِتھ۔  سۅ  سر  زمین  ٲس  تَس  حوالہٕ  کرنہٕ  آمٕژ۔  حتیٰ  کہ  اگر  سُہ  ییٚژِھہ ہے  فرعونس  پَنُن  زیردست  بناوُن  تہٕ  پانہٕ  تَس  بالاتر  گژُھن،  تیٚلہِ  ہیکہِ ہے  یِتہِ  کٔرِتھ۔  مجاھد  سُند  خیال  چُھ  زِ  مِصرٕکۍ  بادشاہن  اوس  حضرت  یوسف  علیہ  السلامن  ہٕندِ  دستہٕ  اسلام  قبول  کوٚرمُت﴾  پننہِ  رحمت  سٍتۍ  یُس  أسۍ  یژھان  چِھن  سُہ  چِھن  نوازان،  نیک  لُکن  ہُند  اجر  چُھنہٕ  اسہِ  نِشہِ  ضایع  گژھان۔

Jalandhary:
  بیٚیہِ  دیُت  اسہِ  پوٗرٕ  قبضہٕ  تہٕ  اختیار  حضرتِ  یوسفس  اتھ  سرزمینِ  مِصرس  اندر،  ڈیرٕہ  اوس  دِوان،  عیش  آرام  اوس  کران  ییٚتِہ  نَس  خۅش  کرِہیس  تمہِ  زمینہٕ  أندرٕ،  أسۍ  چھِ  واتناوان  پنٕنۍ  رحمت  یس  یژھو  تہٕ  تس،  أسۍ  چھِنہٕ  ضایع  کران  نیکو  کارن  ہٕنٛز  مزوٗرۍ۔

Transliteration:
  Waka<u>tha</u>lika makann<u>a</u> liyoosufa fee alar<u>d</u>i yatabawwao minh<u>a</u> <u>h</u>aythu yash<u>a</u>o nu<u>s</u>eebu bira<u>h</u>matin<u>a</u> man nash<u>a</u>o wal<u>a</u> nu<u>d</u>eeAAu ajra almu<u>h</u>sineen<b>a</b>


Maududi:
  تہٕ  ٲخرتُک  اجر  چُھ  تِمن  لُکن  خٲطرٕ  زیادٕہ  بہتر،  یِمو  ایمان  اوٚن،  تہٕ  پرہیزگٲری  سان  روٗدۍ  کٲم  کران۔

Jalandhary:
  بیٚیہِ  چھےٚ  ٲخرتٕچ  مزوٗرۍ  تہِ  ٲخٕر  سٮ۪ٹھاہ  بہتر  تِمن  لوٗکن  ہٕندِ  خٲطرٕ  یِمو  ایمان  اوٚن  بیٚیہِ  ٲسۍ  کھوٚژان  خدایس۔  بعض  تفسیرن  اندر  چُھ  کہ  تِمنٕے  دۅہن  اندر  گو  مٔرِتھ  عزیزِ  مِصر۔  زُلیخایہِ  ہُند  نکاح  سَپُد  حضرتِ  یوسفس  سٍتۍ۔  غرض  حضرتِ  یوسُف  سپُد  با  اختیار  پادشاہ۔  تِمو  وَونوو  زمینس  اندر  سٮ۪ٹھاہ  غلہٕ  توپتہٕ  تھووُکھ  سُہ  جمع  کٔرِتھ  محفوظ۔  قحطٕکۍ  ستھ  ﴿7﴾  ؤرِی  ییٚلہِ  شروع  سپٕدۍ  تِمو  ہیٚوت  سُہ  غلہٕ  لوٗکن  اندر  تقسیم  کرُن۔  دورِ  دورِ  پٮ۪ٹھ  ہیٚتِن  لوٗکھ  غلہٕ  حٲصِل  کرنہٕ  خٲطرٕ  یِنۍ۔  کنعانس  منٛز  تہِ  سپُد  قحط۔

Transliteration:
  Walaajru al<u>a</u>khirati khayrun lilla<u>th</u>eena <u>a</u>manoo wak<u>a</u>noo yattaqoon<b>a</b>


Transliteration: Waj<u>a</u>a ikhwatu yoosufa fadakhaloo AAalayhi faAAarafahum wahum lahu munkiroon<b>a</b>
Maududi:
  یوسفؑ  سٕندۍ  بٲے  آے  مصر  تہٕ  تٔمۍ  سٕندِس  خدمتس  منٛز  سپٕدۍ  حٲضر  ﴿یتھ  جایہِ  چھِ  بیٚیہِ  ستن  ٲٹھن  ؤرِین  ہٕندۍ  واقعات  منٛزباگ  ترٲوِتھ  بیانُک  سلسلہٕ  تتھ  جایہِ  سٍتۍ  واٹنہٕ  آمُت،  ییٚتہِ  پٮ۪ٹھہٕ  بنی  اسرائیلن  ہُند  مِصر  مُنتقل  سپدنُک  ابتدا  سپُد﴾  تٔمۍ  پرٛزٕنٲوۍ،  تِمو  پرزٕنوو  نہٕ  سُہ۔

Jalandhary:
  توپتہٕ  آے  حضرتِ  یوسف  سٕند  بٲے  تہِ  کنعان  پٮ۪ٹھہٕ۔  توپتہٕ  ژاے  تِہٕندِس  دربارس  اندر۔  تِمو  پرزٕ  نٲو  تِم  مگر  تِمو  پرزٕ  نو  نہٕ  کینہہ  حضرتِ  یوسُف  کیازِ  وارِیاہ  کال  اوس  منٛزٕ  گوٚمُت۔  بیٚیہِ  اوس  نہٕ  تِہٕندِس  وہم  و  گُمانس  منٛز  کہ  تِم  کیاہ  آسن  اتھ  تھٔدِس  منصبس  پٮ۪ٹھ  وٲتمٕتۍ،  تِم  کیاہ  آسن  بادشاہ  بنیمٕتۍ۔  تِمو  پرژُھکھ  توٚہۍ  کیازِ  ٲو  یتھ  شہرس  منٛز۔  دوٚپہکھ  غلہٕ  خٲطرٕ۔  تِمو  دوٚپہکھ  غٲلِباً  ٲسِو  توٚہۍ  جاسوس۔  تِمو  دوٚپ  پناہ  با  خُدا  أسۍ  چھِ  کنعان  کہ  اکہ  تھدِ  خاندانٕکۍ  افراد۔  سون  بابہٕ  صٲب  چُھ  حضرتِ  یعقوب  خداے  سُند  پیغمبر۔  تِمو  پرژُکھ  توٚہۍ  کٔژ  بٲے  چھِو۔  تِمو  دوٚپ  أسۍ  ٲسۍ  باہ  بٲے۔  اکھ  بۅے  چُھ  لاپتہ،  سُہ  اوس  زیادٕہ  ٹوٹھ  بابہٕ  صٲبس  سٲنِس۔  تٔمۍ  سُند  سخ  بۅے  روٚٹ  بابہٕ  صٲبن  پننہِ  تسلی  خٲطرٕ  پانس  نِشہِ۔  باقٕے  داہ  ﴿10﴾  بٲے  آے  أسۍ  تۅہیہِ  نِشہِ  غلہٕ  منگنہِ۔  تِمو  کوٚر  حُکم  یِم  تھٲوِیوٗکھ  شاہی  مہمان  خانس  اندر۔  یِمن  کٔرِو  جان  پٲٹھۍ  خٲطِر  تواضح۔


Maududi:
  پتہٕ  ییٚلہِ  تٔمۍ  تِہُند  سامان  تیار  کرنوو،  تہٕ  نیرنہٕ  وقتہٕ  ووٚنُن  تِمن،  پنُن  وۅرٕ  بوے  أنۍزِیون  مےٚ  نِش،  وُچھان  چھِو  نا  بہٕ  کِتھہٕ  پٲٹھۍ  چُھس  بٔرِتھ  پیمانہٕ  دِوان،  تہٕ  بہٕ  کِیُتھ  مہمان  نواز  چُھس۔

Jalandhary:
  توپتہٕ  ییٚلہِ  تیار  کوٚرُن  تِہُند  سامان  غلہٕ  وغٲرٕ،  دوٚپنکھ  ییٚلہِ  توٚہۍ  بیٚیہِ  یِیو  یور  مٲلۍ  بۅے  پنُن  أنزیون  مےٚ  نِشہِ  بہٕ  وُچھہِ  تُہُند  ونُن  چھا  واقعی  پوٚز۔  توٚہۍ  چھِو  نا  وُچھان  بہٕ  چُھس  ضروٗر  پورٕ  مینان۔  بیٚیہِ  چُھس  بہٕ  رٕژ  مہمان  نوٲزی  کران۔

Transliteration:
  Walamm<u>a</u> jahhazahum bijah<u>a</u>zihim q<u>a</u>la itoonee biakhin lakum min abeekum al<u>a</u> tarawna annee oofee alkayla waan<u>a</u> khayru almunzileen<b>a</b>


Transliteration: Fain lam tatoonee bihi fal<u>a</u> kayla lakum AAindee wal<u>a</u> taqraboon<b>i</b>
Maududi:
  اگر  نہٕ  سُہ  توٚہۍ  مےٚ  نِش  أنیوٗن،  تیٚلہِ  چُھنہٕ  مےٚ  نِشہِ  تُہندِ  خٲطرٕ  کانٛہہ  اناج،  بلکہ  پٔکۍ  زیو  نہٕ  مےٚ  بروٗنٹھۍکِنۍ  تہِ۔  ﴿یہِ  کتھ  آسِہے  حضرت  یوسف  علیہ  السلامن  اتھ  بُنیادس  پٮ۪ٹھ  فرماومٕژ  زِ  قحط  کہ  وجہ  کِنۍ  اوس  مِصرس  منٛز  اناجس  پٮ۪ٹھ  کنٹرول۔  اناج  نِنہٕ  خٲطرٕ  ٲسۍ  یِم  داہ  بٲے  آمٕتۍ  مگر  تِم  آسٕہن  پننِس  مٲلۍ  سُند  تہٕ  پننِس  کٕہِمِس  بٲے  سُند  حصہٕ  منگان۔  اتھ  پٮ۪ٹھ  آسہِ  حضرت  یوسف  علیہ  السلامن  ووٚنمُت  زِ  یہِ  عذر  چُھ  معقول  زِ  تُہُند  مول  چُھ  بُڈٕ  تہٕ  بیٚیہِ  چُھ  نابینا،  توے  ہیٚکہِ  نہٕ  سُہ  پانہٕ  یِتھ،  مگر  بٲے  سٕندِ  نَہ  یِنُک  معقول  سبب  کیا  ہیٚکہِ  ٲسِتھ؟  خیر  وُنۍ کیٚنَس  چِھ  أسۍ  تُہنزِ  زبٲنۍ  پٮ۪ٹھ  اعتبارٕ  کٔرِتھ  تۅہیہِ  پوٗرٕ  اناج  دِوان،  مگر  اگر  آئندٕہ  تۅہیہِ  سُہ  پانس  سٍتۍ  اوٚنوٗن  نہٕ،  تیٚلہِ  مۅکلہِ  تُہُند  اعتبار  تہٕ  تۅہیہِ  میلیو  نہٕ  ییٚتہِ  کانٛہہ  اناج﴾

Jalandhary:
  ہرگاہ  سُہ  بۅے  توٚہۍ  أنِیون  نہٕ  مےٚ  نِشہِ  تیٚلہِ  چُھنہٕ  تۅہیہِ  مےٚ  نِشہِ  غلہٕ  نِیُن  کینٛہہ  تہِ  بیٚیہِ  گژھہِ  نہٕ  تیٚلہِ  مےٚ  نِشہِ  یُنے  تُہُند۔


Transliteration: Q<u>a</u>loo sanur<u>a</u>widu AAanhu ab<u>a</u>hu wainn<u>a</u> laf<u>a</u>AAiloon<b>a</b>
Maududi:
  تِمو  ووٚن،  أسۍ  کرو  کوٗشش  زِ  والد  صٲب  گژھن  تَس  سوزنہٕ  خٲطرٕ  رٲضۍ  سپدنۍ،  تہٕ  أسۍ  کرو  ضروٗر  یہِ  ﴿کٲم﴾۔

Jalandhary:
  تِمو  دوٚپ  أسۍ  کرو  ضروٗر  کوشِش  سُہ  بۅے  پانس  سٍتۍ  اَننٕچ  تتھ  مُتعلق  ونو  أسۍ  بابہٕ  صٲبس،  بیٚیہِ  چھِ  أسۍ  ونان  أسۍ  کرو  ضروٗر  یہِ  کٲم۔


Maududi:
  یوسفؑ  چِھ  پننیٚن  غلامن  اِشارہ  کران  زِ،  یِمو  لُکو  یُس  مال  ﴿قٍمت﴾  اناج  بدلہٕ  دِیُتمُت  چُھ،  سُہ  تھٲوِو  ژوٗرِ  پٲٹھۍ  تِہندِس  سامانسٕے  منٛز۔  یہِ  کوٚر  یوسف  ﴿علیہ  السلامن﴾  اَتھ  اُمید  پٮ۪ٹھ  زِ  گھرٕ  وٲتِتھ  پرزٕناون  تِم  پنُن  واپس  لوٚبمُت  مال  ﴿یا  اتھ  فیٲضی  پٮ۪ٹھ  سپدن  احسان  مند﴾  تہٕ  بنان  چُھ  بیٚیہِ  یِن  یور۔

Jalandhary:
  حضرتِ  یوسفن  ووٚن  پننین  غلامن  یِمن  تھٲوِو  غلُک  قٍمتھ  یہٕندِس  سامانس  مںٛز،  شاید  یِم  پرزٕ  ناون  تتھ  ییٚلہِ  یِم  واتن  پننِس  عیالس  منٛز  تہٕ  وُچھِتھ  دیٚو  بیٚیہِ  اسہِ  نِشہِ  واپس  یِن۔

Transliteration:
  Waq<u>a</u>la lifity<u>a</u>nihi ijAAaloo bi<u>da</u>AAatahum fee ri<u>ha</u>lihim laAAallahum yaAArifoonah<u>a</u> i<u>tha</u> inqalaboo il<u>a</u> ahlihim laAAallahum yarjiAAoon<b>a</b>


Maududi:
  ییٚلہِ  تِم  پننِس  مٲلِس  نِشہِ  وٲتۍ  تہٕ  ووٚنُکھ،  اے  ابّا  جان،  اَسہِ  آو  آئندٕہ  اناج  دِنہٕ  نِشہِ  انکار  کرنہٕ،  لہٰذا  سوٗزِیوٗن  توٚہۍ  سون  بوے  اَسہِ  سٍتۍ،  تاکہ  أسۍ  یِمو  اناج  ہیٚتھ،  تہٕ  تٔمۍ سٕندِ  حفاظتٕکۍ  ذمہ  دار  چِھ  أسۍ۔

Jalandhary:
  پس  ییٚلہِ  تِم  واپس  وٲتۍ  پننِس  بابہٕ  صٲبس  نِشہِ  عرض  کوٚرُکھ  اے  سانہِ  بابہٕ  صٲبہٕ  اسہِ  حض  دوٚپُکھ  ہرگاہ  توٚہۍ  بیاکھ  بۅے  سٍتۍ  أنِیوٗن  نہٕ  تیٚلہِ  دِمو  نہٕ  آیندٕہ  تۅہیہِ  کینہہ  تہِ  غلہٕ،  پس  سوزِیوٗن  حض  اسہِ  سٍتۍ  بۅے  سون  یُتھ  اسہِ  سارنٕے  بیٚیہِ  دِن  غلہٕ  توٗلِتھ۔  اسہِ  پٮ۪ٹھ  کٔرِو  اعتبار  أسۍ  چھِ  تس  رٲچھ  کر  وٕنۍ۔

Transliteration:
  Falamm<u>a</u> rajaAAoo il<u>a</u> abeehim q<u>a</u>loo y<u>a</u> ab<u>a</u>n<u>a</u> muniAAa minn<u>a</u> alkaylu faarsil maAAan<u>a</u> akh<u>a</u>n<u>a</u> naktal wainn<u>a</u> lahu la<u>ha</u>fi<i><u>th</u></i>oon<b>a</b>


Maududi:
  مٲلۍ  دِیُت  جواب،  کیا  أمۍ  سٕندِس  معاملس  منٛز  کرا  بہٕ  تۅہیہِ  پٮ۪ٹھ  تِیُتھُے  بھروسہٕ،  یُتھ  امہِ  برونٛہہ  تٔمۍ  سٕندِس  بٲے  سٕندِس  معاملس  منٛز  کوٚرمُت  چُھم؟  بَس  چُھ  اللہ  تعالیٰ  بہتر  محٲفظ،  تہٕ  سُہ  چُھ  سارِوٕے  کھۅتہٕ  کھٔسِتھ  رحم  کرن  وول۔

Jalandhary:
  حضرتِ  یعقوبن  دوٚپُکھ  کیاہ  بہٕ  کرااعتبار  تۅہیہِ  پٮ۪ٹھ  تسٕندِ  خٲطرٕ  مگر  تِتُھے  اعتبار  یُتھ  مےٚکریو  تۅہیہِ  پٮ۪ٹھ  أمۍ  سٕندِس  بٲے  سٕندِ  خٲطرٕ  أزِکہ  برونٹھ۔  دِل  چُھم  نہٕ  کران  کہ  یہِ  بِنیامین  کیاہ  دِمن  بہٕ  تۅہیہِ  سٍتۍ  مگر  توٚہۍ  چھِو  ونان  کہ  سُہ  نے  سٍتی  آسہِ  تیٚلہِ  دِن  نہٕ  غلے  کینہہ۔  یِتہِ  چھےٚ  مجبورِی  غلہٕ  حٲصِل  کرُن  چُھ  فرض  کیازِ  حیاتِ  جسمٲنی  چُھ  موقوف  تتھ  پٮ۪ٹھ۔  لہٰذا  اگر  بِنیامین  نِیوٗن  پانس  سٍتۍ  خدایس  حوالہٕ،  پس  اللہ  تعالیٰ  ہٕے  چُھ  رُت  رٲچھ  کرٕ  وُن،  بیٚیہِ  چُھ  سُے  یوت  رحم  کرٕ  وُن  سارِوٕےأندرٕ۔  میانہِ  محبتہٕ  تہٕ  شفقتہٕ  سٍتۍ  کیاہ  اندِ۔

Transliteration:
  Q<u>a</u>la hal <u>a</u>manukum AAalayhi ill<u>a</u> kam<u>a</u> amintukum AAal<u>a</u> akheehi min qablu fa<b>A</b>ll<u>a</u>hu khayrun <u>ha</u>fi<i><u>th</u></i>an wahuwa ar<u>h</u>amu a<b>l</b>rr<u>ah</u>imeen<b>a</b>


Maududi:
  پتہٕ  ییٚلہِ  تِمو  پنُن  سامان  مٕژروو،  تِمو  وُچھ  تِہُند  مال  تہِ  چُھ  تِمن  آمُت  واپس  کرنہٕ،  یہِ  وُچِھتھ  لٲے  تِمو  کرٛیکھ،   ابّا  جان،  اَسہِ  کیا  گژِھہ  بیٚیہِ  آسُن،  وُچِھو  یہِ  سون  مال  ﴿قٍمت﴾  تہِ  چُھ  اسہِ  واپس  دِنہٕ  آمُت،  بس  وۅنۍ  گژھو  أسۍ  تہٕ  پننِس  اہل  و  عیالس  خٲطرٕ  اَنو  رَسد،  پننِس  بٲے  سٕنز  حفاظت  تہِ  کرو،  تہٕ  بیٚیہِ  اَنو  أکِس  اونٹ  سُند  یوت  ہُریمانہٕ  وزن،  ییٖتہِ  اَناجُک  اِضافہٕ  ہیٚکہِ  آسٲنی  سان  سپٕدِتھ۔

Jalandhary:
  امہِ  گُفتگو  پتہٕ  ییٚلہِ  تِمو  سامانہٕ  پنُن  مُژرو  تتھ  منٛز  وُچُھکھ  غلُک  قٍمتھ  یُس  یِمو  دیُتمُت  اوس  تتہِ  یِمن  واپس  کرنہٕ  آمُت،  دپنہِ  لٔگۍ  اے  سانہِ  بابہٕ  صٲبہٕ  امہِ  کھۅتہٕ  کیاہ  ژھانٛڈو  أسۍ،  ییکیاہ  اسہِ  چُھکھ  غلُک  قٍمتھ  تہِ  واپس  دیُتمُت۔  امہِ  قٔسمُک  چُھ  پادشاہِ  مِصر  فیاض  تہٕ  مُحسِن۔  لہٰذا  چُھنہٕ  مُنٲسِب  تِہٕندِس  حُکمس  بدل  کرُن۔  دِیوٗن  اسہِ  سٍتۍ  بۅے  سون  بِنیامین،  تِہٕندِ  سٍتۍ  اَنو  أسۍ  کٲفی  غلہٕ  عیالہٕ  خٲطرٕ۔  بیٚیہِ  کرو  بٲیِس  رٲچھ۔  بیٚیہِ  اَنو  أسۍ  علاوٕہ  أکِس  وونٹس  لٔدِتھ  غلہٕ  تُہُند  حصہٕ۔  موجودٕ  غلٕہ  چُھ  سانہِ  خٲطرٕ  کمٕے  تہٕ  پوشِہ  نہٕ  زیادٕہ  کالس۔

Transliteration:
  Walamm<u>a</u> fata<u>h</u>oo mat<u>a</u>AAahum wajadoo bi<u>da</u>AAatahum ruddat ilayhim q<u>a</u>loo y<u>a</u> ab<u>a</u>n<u>a</u> m<u>a</u> nabghee h<u>ath</u>ihi bi<u>da</u>AAatun<u>a</u> ruddat ilayn<u>a</u> wanameeru ahlan<u>a</u> wana<u>h</u>fa<i><u>th</u></i>u akh<u>a</u>n<u>a</u> wanazd<u>a</u>du kayla baAAeerin <u>tha</u>lika kaylun yaseer<b>un</b>


Maududi:
  تِہندۍ  مٲلۍ  ووٚن،  بہٕ  سوزن  نہٕ  ہرگز  سُہ  تۅہیہِ  سٍتۍ،  یوٚت  تام  نہٕ  توٚہۍ  اللہ  تعالیٰ  سٕندِ  ناوٕ  مےٚ  پۅختہٕ  وعدٕہ  دِیِو  زِ  سُہ  أنِیوٗن  ضرور  مےٚ  نِشہِ  واپس،  اِلاّ  یہِ  زِ  تۅہیہِ  یِیِو  گھیرنہٕ،  ییٚلہِ  تِمو  تَس  پنٕنۍ  پنٕنۍ  وعدٕہ  دِتۍ،  پتہٕ  ووٚن  تٔمۍ،  وُچِھو،  سٲنِس  اتھ  قَولس  پٮ۪ٹھ  چُھ  اللہ  تعالیٰ  نگہبان  ﴿ضٲمِن﴾۔

Jalandhary:
  حضرتِ  یعقوبن  دوٚپُکھ  خٲر  یِتِھِس  صورتس  اندر  چُھنہٕ  چارٕہ  کینہہ  سُہ  تۅہیہِ  سٍتۍ  دِنس  اندر۔  مگر  بہٕ  کتہِ  دِمن  یہِ  تۅہیہِ  سٍتۍ  یوٚتانۍ  نہٕ  توٚہۍ  خداے  سُند  قسم  ہٲوِتھ  مےٚ  سٍتۍ  عہد  کٔرِوکہ  توٚہۍ  کیاہ  واتنٲوِیون  سُہ  ضروٗر  واپس  مےٚ  نِشہِ  مگر  ہے  توٚہۍ  سٲرِی  ولنہٕ  یِیو  کُنہِ  بلایہِ  سٍتۍ  تیٚلہِ  چھےٚ  مجبوری۔  چنانچہِ  ساروٕے  کوٚر  اتھ  پٮ۪ٹھ  قسم،  ادٕ  ییٚلہِ  تِمو  حضرتِ  یعقوبس  عہد  واقرار  دیُت  تِمو  دوٚپ  اللہ  تعالیٰ  ہٕے  چُھ  سٲنِس  وننس  پٮ۪ٹھ  گواہ  تہٕ  شٲہِد،  امہِ  پتہٕ  دیُتُکھ  بِنیامین  یِمن  باین  سٍتۍ۔  رۅخصت  کہ  وقتہٕ  دوٚپہکھ۔

Transliteration:
  Q<u>a</u>la lan orsilahu maAAakum <u>h</u>att<u>a</u> tutooni mawthiqan mina All<u>a</u>hi latatunnanee bihi ill<u>a</u> an yu<u>hat</u>a bikum falamm<u>a</u> <u>a</u>tawhu mawthiqahum q<u>a</u>la All<u>a</u>hu AAal<u>a</u> m<u>a</u> naqoolu wakeel<b>un</b>


Maududi:
  پتہٕ  ووٚن  تٔمۍ،  میانیو  گوبرو،  مِصر کِس  دارُالسّلطنتس  منٛز  أژۍزیو  نہٕ  اکہِ  دروازٕہ  کِنۍ  ﴿غالباً  آسِہے  حضرت  یعقوب  علیہ  السلامس  اندیشہ  زِ  اَتھ  قحط  کِس  زمانس  اگر  یِم  چھۅکھ  بٔنِتھ  مِصرس  منٛز  دٲخل  سپدن،  بنان  چُھ  یِمن  پٮ۪ٹھ  ما  سپدِ  شک،  تہٕ  گُمان  ما  یِیہِ  کرنہٕ  زِ  یِم  چِھ  لوٹ  مار  کرنہِ  یور  آمٕتۍ﴾  بلکہ  گٔژھۍ زیو  مختلف  دروازَو  کِنۍ  دٲخل،  مگر  بہٕ  ہیکو  نہٕ  توٚہۍ  اللہ  تعالیٰ  سٕندِ  مشیت  نِشہِ  بچٲوِتھ،  حکم  چُھنہٕ  تَس  ورٲے  کٲنٛسہِ  ہُند  تہِ  چلان،  تٔسۍ  پٮ۪ٹھ  کوٚر  مےٚ  بھروسہٕ،  تہٕ  یَس  کٲنٛسہِ  أکِس  تہِ  بھروسہٕ  آسہِ  کرُن  تٔسۍ  پٮ۪ٹھ  کٔرِن۔

Jalandhary:
  اے  میانیو  فرزندو  یُتھنہٕ  مِصرس  منٛز  أژِو  توٚہۍ  سٲرِی  اکی  دروازٕہ  کِنۍ،  خبر  چھا  تمہِ  سٍتۍ  ما  لگوٕ  چشمِ  زخم،  مِصرس  منٛز  أژِزِ  الگ  الگ  دروازو  کِنۍترٛے  ترٛے  ژور  ژور  زٔنۍ۔  مِصرس  ٲسۍ  تمہِ  وقتہٕ  ژور  دروازٕہ،  بہٕ  ہیکہٕ  نہٕ  دور  کٔرِتھ  تۅہیہِ  نِشہِ  ییٚمہِ  تجویزِ  سٍتۍ  خداے  سٕندِ  تقدیرٕ  نِشہِ  کانہہ  چیزاہ،  حُکم  چھُنہٕ  مگر  خداے  سُندُے  حُکم،  تس  پٮ۪ٹھ  چُھس  بہٕ  اعتماد  تہٕ  ڈوٚکھ  کران،  تٔسۍ  پٮ۪ٹھ  گژِھہ  توکل  کرٕ  وٕنین  ہُند  توکل  کرُن  بیٚیہِ  نہٕ  کٲنسہِ  پٮ۪ٹھ۔  یُس  تس  پٮ۪ٹھ  توکل  کرِ  تس  چُھ  سُہ  بس۔

Transliteration:
  Waq<u>a</u>la y<u>a</u> baniyya l<u>a</u> tadkhuloo min b<u>a</u>bin w<u>ah</u>idin wa<b>o</b>dkhuloo min abw<u>a</u>bin mutafarriqatin wam<u>a</u> oghnee AAankum mina All<u>a</u>hi min shayin ini al<u>h</u>ukmu ill<u>a</u> lill<u>a</u>hi AAalayhi tawakkaltu waAAalayhi falyatawakkali almutawakkiloon<b>a</b>


Maududi:
  تہٕ  واقعہ  تہِ  سپُد  یی  زِ  ییٚلہِ  تِم  پننِس  مٲلۍ  سٕندِ  ہدایتہٕ  مطٲبق  شہرس  اندر  ﴿مختلف  دروازہ  کِنۍ﴾  دٲخل  سپٕدۍ،  تہٕ  تٔمۍ  سٕنز  یہِ  احتیاطی  تدبیر  آیہِ  نہٕ  اللہ  تعالیٰ  سٕندِس  مشیت  کِس  مقابلس  منٛز  رژھ  تہِ  بکار۔  آ،  وۅنۍ  گوٚو  یُس  اندیشہ  یعقوبؑ  سٕندِس  دِلس  منٛز  اوس،  سُہ  دوٗر  کرنہٕ  خٲطرٕ  کٔر  تٔمۍ  پنٕنۍ  کِنۍ  کوٗشش۔  بے  شک  اوس  سُہ  سانہِ  دِنہٕ  آمژِ  تعلیم  کِنۍ  صاحبِ  علم،  مگر  اکثر  لُکھ  چِھنہٕ  معاملٕچ  حقیقت  زانان۔

Jalandhary:
  پس  ییٚلہِ  ژاے  تِم  مِصرس  منٛز  یپٲرۍ  کِنۍ  تجویز  اوسُکھ  کوٚرمُت  بابہٕ  صٲبن  پنٕنۍ،  امہِ  تجویزِ  سٍتۍ  ہیٚکہ  ہے  نہٕ  تِمن  بچٲوِتھ  خداے  سٕندِ  حُکمہٕ  نِشہِ  کانہہ  چیزاہ،  مگر  تَمہِ  تجویزِ  أندرٕ  اوس  مقصد  حضرتِ  یعقوبس  پنُن  اکھ  ارماناہ  پوٗرٕ  کرُن۔  یُس  تمہِ  وقتہٕ  تِمو  ظٲہر  کوٚر،  بیشک  سُہ  چُھ  زانن  وول  تِمن  چیزن  یِم  اسہِ  سُہ  ہیٚچھنوو،  لیکن  اکثر  لوٗکھ  چھِنہٕ  کینہہ  زانان  تِم  چیز۔

Transliteration:
  Walamm<u>a</u> dakhaloo min <u>h</u>aythu amarahum aboohum m<u>a</u> k<u>a</u>na yughnee AAanhum mina All<u>a</u>hi min shayin ill<u>a</u> <u>ha</u>jatan fee nafsi yaAAqooba qa<u>da</u>h<u>a</u> wainnahu la<u>th</u>oo AAilmin lim<u>a</u> AAallamn<u>a</u>hu wal<u>a</u>kinna akthara a<b>l</b>nn<u>a</u>si l<u>a</u> yaAAlamoon<b>a</b>


Maududi:
  یم  لُکھ  وٲتۍ  یوسفؑ  سٕندِس  خدمتس  منٛز،  تٔمۍ  نیوٗ  پنُن  بوے  ناد  دِتھ  پانس  نِش  الگ،  تہٕ  ووٚنُن  تَس  زِ،  بہٕ  چُھس  چون  سُے  بوے  ﴿یُس  روومُت  اوس﴾  وۅنۍ  مہ  کر  ژٕ  تِمن  کتھن  ہُنٛد  غم،  یِمہٕ  کتھہٕ  یِم  لُکھ  چِھ  روٗدِمٕتۍ  کران۔  ﴿غالباً  آسہِ  ملاقاتس  منٛز  بَن یَمِینن  ووٚنمُت  زِ  یوسفؑ  سٕندِ  پتہٕ  کمہٕ  کمہٕ  زِیادتِیہِ  کرِ  وۅرٕ  بایو،  تہٕ  حضرت  یوسف  علیہ  السلامن  آسہِ  بٲیِس  دِلاسہٕ  دِیُتمُت  زِ  وۅنۍ  روزکھ  ژٕ  میے  نِشہِ،  یِمن  ظٲلِمن  ہٕندِس  پنجس  منٛز  دِمَتھ  نہٕ  بہٕ  دُبارٕہ،  بنان  چُھ  أتھۍ  موقعس  پٮ۪ٹھ  آسہِ  دۅیو  بایو  یِتہِ  مشورہ  کوٚرمُت  زِ  بِن یَمِینس  مصرس  منٛز  رُکاونہٕ  خٲطرٕ  کیا  تدبیر  یِیہِ  کرنہٕ،  ییٚمہِ  سٍتۍ  سُہ  پردٕہ  تہِ  روٚزِ  برقرار  یُس  حضرت  یوسفؑ  مصلحتاً  وُنہِ  برقرار  ٲسۍ  یژھان  تھاوُن۔﴾

Jalandhary:
  توپتہٕ  ییٚلہِ  ژاے  تِم  حضرتِ  یوسفس  نِشہِ،  تٔمۍ  روٚٹ  پنُن  بۅے  ﴿بِنیامین﴾  پانس  نِشہِ،  دوٚپنس  بۅے  چُھس  چون  بٕے﴿یوسُف﴾  ژٕ  مَہ  بر  غم  تمیُک  یہِ  بٲے  اسہِ  نسبت  کران  ٲسۍ۔

Transliteration:
  Walamm<u>a</u> dakhaloo AAal<u>a</u> yoosufa <u>a</u>w<u>a</u> ilayhi akh<u>a</u>hu q<u>a</u>la innee an<u>a</u> akhooka fal<u>a</u> tabtais bim<u>a</u> k<u>a</u>noo yaAAmaloon<b>a</b>


Maududi:
  ییٚلہِ  یوسفؑ  یِمن  باین  ہُند  سامانہٕ  لوٚگ  برناونہِ،  تٔمۍ  تھوو  پنِنس  بٲے  سٕندِس  سامانس  منٛز  پنُن  پیالہٕ،  پتہٕ  لوے  أکۍ  ناد  لاین  وٲلۍ  ناد،  اے  قٲفلہٕ  والیو،  توٚہۍ  چِھو  ژوٗر۔

Jalandhary:
  توپتہٕ  ییٚلہِ  تیار  کرٕ  نووُن  تِہُند  سامانہٕ،  حضرتِ  یوسُفن  تھاوٕنو  پننہِ  آب  چیٚنُک  بانہٕ  بٲے  سٕندِس  سامانس  منٛز۔  توپتہٕ  ییٚلہِ  روانہٕ  سپدِتھ  شہرٕ  نیٚبر  وٲتۍ،  تمہِ  پتہٕ  دیُت  آلو  أکۍ  آلو  دِوٕنۍ  اے  قٲفلہٕ  والیٚو  توٚہۍ  چھِو  پٔزۍ  پٲٹھۍ  ژوٗر۔

Transliteration:
  Falamm<u>a</u> jahhazahum bijah<u>a</u>zihim jaAAala a<b>l</b>ssiq<u>a</u>yata fee ra<u>h</u>li akheehi thumma a<u>thth</u>ana mua<u>thth</u>inun ayyatuh<u>a</u> alAAeeru innakum las<u>a</u>riqoon<b>a</b>


Maududi:
  سرکٲرۍ  مُلٲزِمَو  ووٚن،  بادشاہ  سُند  پیمانہٕ  چُھنہٕ  اسہِ  میلان۔  ﴿تہٕ  تِہندۍ  جمعدارن  ووٚن﴾  یُس  شخص  أنِتھ  دِیہِ،  تَس  خٲطرٕ  چُھ  بارِ  شُتر  انعام  ﴿یعنی  أکِس  اونٹ  سُنٛد  وزن﴾،  اَمِیُک  ذِمہٕ  چُھس  بہٕ  نِوان۔

Jalandhary:
  حضرتِ  یوسف  سٕندیو  مُلٲزِمو  دوٚپُکھ،  اسہِ  چُھ  رووٕ  مُت  بادشاہ  سٕندِ  چیٚنُک  بانٕہ  ییٚمہِ  سٍتۍ  سُہ  تۅہیہِ  غلہٕ  دِوان  اوس  میٖنۍ  میٖںۍ،  یُس  سُہ  بانہٕ  تۅہیہِ  اندر  أنِتھ  دِیہِ  تہٕ  پیش  کرِ  تس  دِمو  وونٹہٕ  بار  غلُک  انعام۔  بہٕ  آلو  دِوُن  چُھس  تمہِ  خٲطرٕ  ذمہٕ  دار۔

Transliteration:
  Q<u>a</u>loo nafqidu <u>s</u>uw<u>a</u>AAa almaliki waliman j<u>a</u>a bihi <u>h</u>imlu baAAeerin waan<u>a</u> bihi zaAAeem<b>un</b>


Maududi:
  یِمو  بایَو  ووٚن،  اللہ  تعالیٰ  سُند  قسم،  توٚہۍ  چِھو  ٹھیک  پٲٹھۍ  زانان  زِ  أسۍ  چِھنہٕ  یتھ  مٕلکس  منٛز  فساد  کرنہِ  آمٕتۍ،  تہٕ  أسۍ  چِھنہٕ  ژوٗر  کرن  وٲلۍ  لُکھ۔

Jalandhary:
  تِمو  دوٚپ  قسمِ  خدا  توٚہۍ  چھِو  وارٕ  زانان  کہ  أسۍ  چھِںہٕ  آمٕتۍ  تبٲہی  کرنہٕ  خٲطرٕ  یور  بیٚیہِ  چھَنہٕ  سٲنۍ  کٲم  ژوٗر  کرٕنۍ۔

Transliteration:
  Q<u>a</u>loo ta<b>A</b>ll<u>a</u>hi laqad AAalimtum m<u>a</u> jin<u>a</u> linufsida fee alar<u>d</u>i wam<u>a</u> kunn<u>a</u> s<u>a</u>riqeen<b>a</b>


Maududi:
  تِمو  ووٚن،  تٔمۍ  سُند  سزا؟  ییٚمۍ  سٕندِ  سامانہٕ  منٛزٕ  چیز  نیرِ،  سُہ  گژھ  پانے  پننِس  سزا ہس  منٛز  تھاونہٕ  یُن،  اَسہِ  نِشہِ  چُھ  ظٲلِمن  سزا  دِنُک  یۅہے  طریقہٕ۔

Jalandhary:
  تِمو  دوٚپُکھ  تمیُک  سزا  چُھ  یس  شخصہٕ  سٕندِ  سامانہٕ  منٛزٕ  سُہ  چیز  نیرِ۔  سُے  شخص  چُھ  تمیُک  سزا  یعنی  سُہ  گژِھہ  گرفتار  کرُن  تہٕ  غلام  بناوُن،  یِتھے  پٲٹھۍ  چھِ  أسۍ  ظٲلمن  یعنی  ژوٗرن  سزا  دِوان  پننہِ  دینہٕ  موجوب۔  توپتہٕ  أنِکھ  تِم  واپس  حضرتِ  یوسُفس  نِشہِ۔

Transliteration:
  Q<u>a</u>loo jaz<u>a</u>ohu man wujida fee ra<u>h</u>lihi fahuwa jaz<u>a</u>ohu ka<u>tha</u>lika najzee a<b>l</b><i><u>thth</u></i><u>a</u>limeen<b>a</b>


Maududi:
  تمہِ  پتہٕ  کٔر  یوسف  علیہ  السلامن  پننِس  بٲیس  برونٛہہ  تِہٕنزن  گُنَن  تلٲشی  شروع،  پتہٕ  کوٚرُن  پننِس  بٲے  سٕنزِ  گُنہِ  منٛزٕ  روومُت  چیز  برآمد،  یِتھہٕ  پٲٹھۍ  کوٚر  اَسہِ  یوسفؑ  سُند  تٲیید  پننہِ  تدبیرٕ  سٍتۍ،  تٔمۍ  سٕنز  کٲم  ٲس  نہٕ  یہِ  زِ  بادشاہ  سٕندِ  دِینہٕ  ﴿یعنی  مصر کہِ  شٲہی  قانونہٕ﴾  منٛزٕ  رٹہِ  ہے  پننِس  بٲیس،  اِلاّ  یہِ  زِ  اللہ  تعالیٰ  ہٕے  ییٚژِھہ  ﴿عام  پٲٹھۍ  چُھ  اَمہِ  آیتُک  یہِ  ترجمہٕ  کرنہٕ  یِوان  زِ،  یوسفؑ  ہیکہَن  نہٕ  بادشاہ  سٕندِ  قانون  مُطابق  پننِس  بٲیِس  رٔٹِتھ۔  البتہ  اگر  اَتھ  یہِ  معنی  یِیہِ  کڑنہٕ،  تیٚلہِ  چھےٚ  کتھ  بِالکل  بے  معنی  سپدان۔  ژوٗر  نَہ  رٹنُک  کیا  وجہ  ہیکہِ  ٲخر  بادشاہ  سٕندِس  قانونس  منٛز  ٲسِتھ؟  کیا  دُنیا ہس  منٛز  چھا  کانٛہہ  سلطنت  تِژھ  تہِ  ٲسمٕژ  ییٚمیُک  قانون  ژوٗرس  آسہِ  نہٕ  گرفتار  کرنُک  اجازت  دِوان؟  لہٰذا  چھےٚ  صحیح  کتھ  یہِ  زِ  اللہ  تعالیٰ  سٕندِس  نبی  حضرت  یوسف  علیہ  السلامن  ہٕنز  ٲس  نہٕ  یہِ  کٲم  زِ  بادشاہ  سٕندِ  قانون  مطٲبق  کرہن  عمل،  توے  چِھ  حضرت  یوسفؑ  پننیٚن  باین  تِہندِ  ﴿علاقُک﴾  قانون  پٕرٛژھان  تہٕ  شریعتِ  ابراہیمی  مطٲبق  چِھ  بٲیِس  رٹان﴾  أسۍ  ییٚمۍ  سٕندۍ  درجہِ  یژھان  چِھ،  بلند  چِھ  کران،  تہٕ  اکھ  علم  تھاون  وول  چُھ  تِیُتھ،  یُس  پرٛتھ  صاحبِ  علم  سٕندِ  کھۅتہٕ  بالاتر  چُھ۔

Jalandhary:
  توپتہٕ  کرنٲوتٔمۍ  تلٲشی  بیٚین  باین  ہٕندین  خور  جندن  پننِس  بٲے  سٕندِس  خور  جندس  تلٲشی  کرنہٕ  بروٗنٹھ،  پتو  لاکہ  کڈٕ  نووُن  سُہ  چیز  پننِس  بٲے  سٕندِ  خور  جندٕ  منٛزٕ۔  یہِ  کوٚر  تِمو  اکھ  بہانہٕ  بِنیامِین  سٕندِ  پانس  نِشہِ  رٹنہٕ  خٲطرٕ تِمن  سٍتۍ  مشورٕہ  کٔرِتھ،  یِتھے  پٲٹھۍ  ہیٚچھنو  و  اسہِ  تدبیر  حضرتِ  یوسُف  بذریعہ  الہام،  نتہٕ  اوس  نہٕ  مُمکِن  سُہ  کیاہ  رٹہِ  ہا  بٲیِس  پانس  نِشہِ  بادشاہ  مِصر  سٕندِ  قونون  موجوب  تِکیازِ  تٔمۍ  سٕندِس  قونونس  منٛز  اوس  نہٕ  ژوٗر  گرفتار  کرُن  بلکہ  اوس  ژوٖرس  کینہہ  تنبیہٕ  کٔرِتھ  ییٚلہٕ  تراوُن،  مگر  خداے  سٕندِی  یژھنہٕ  سٍتۍ  تٔمۍ  یہِ  یوٚژھ  تہٕ  یہِ  آو  باعمل۔  تٔمۍ  تروو  الہام  حضرتِ  یوسُف  سٕندِس  دِلس  اندر  یعقوبی  شریعتہٕ  موجوب  ژوٗرس  سزا  دیُن۔  تِی  وننووُن  تِمنٕےباین  ہٕنزِ  زیٚوِ،  تھزراوان  چھِ  أسۍ  درجہ  علمس  اندر  تس  شخصہٕ  سُند  یسُند  أسۍ  یژھو۔  پرتھ  علمہٕ  وٲلِس  پٮ۪ٹھہٕ  کنہِ  چُھ  تِہٕندِ  کھوٚتہٕ  زیادٕہ  عٲلِم۔  اللہ  تعالیٰ  چُھ  سارنٕے  مافوق۔  تٔمۍ  سُند  علم  چُھ  سارنٕےاحاطٕہ  کٔرِتھ۔  علمِ  مخلوق  چُھ  ناقَص  لہٰذا  چُھ  مخلوق  محتاج  پننِس  علم  و  تدبیرس  اندر  خٲلق  سٕندِس  الہام  والقاہس  کُن۔  حضرتِ  یوسُفن  دوٚپُکھ  تۅہیہِ  ہے  دوٚپُو  أسۍ  چھِ  پیغمبر  زادٕہ،  یہِ  کیاہ  کوٚرُو۔  یی  پزِ  ہا  تۅہیہِ  کرُن۔  تِم  گٔے  سٮ۪ٹھاہ  شرمندٕہ۔  بِنیامین  آو  تھاونہٕ  تدبیرِ  سٍتۍ  حضرتِ  یوسُفس  نِشہِ۔

Transliteration:
  Fabadaa biawAAiyatihim qabla wiAA<u>a</u>i akheehi thumma istakhrajah<u>a</u> min wiAA<u>a</u>i akheehi ka<u>tha</u>lika kidn<u>a</u> liyoosufa m<u>a</u> k<u>a</u>na liyakhu<u>th</u>a akh<u>a</u>hu fee deeni almaliki ill<u>a</u> an yash<u>a</u>a All<u>a</u>hu narfaAAu daraj<u>a</u>tin man nash<u>a</u>o wafawqa kulli <u>th</u>ee AAilmin AAaleem<b>un</b>


Maududi:
  یِمو  بایَو  ووٚن،  اگر  یہِ  ژوٗر  کرِ،  تعجب  کتھ  تہِ  چَھنہٕ  کینٛہہ،  أمِس  برونٛہہ  چھےٚ  أمۍ  سٕندۍ  بٲے  ﴿یوسف  علیہ  السلامن﴾  تہِ  ژوٗر  کٔرمٕژ۔  یوسف  ﴿علیہ  السلامن﴾  بوٗز  یِہٕنز  یہِ  کتھ  تہٕ  کٔرٕن  ژیٚڈ،  حقیقت  کٔڑٕن  نہٕ  یِمن  برونٛہہ  کنہِ  نٔنۍ،  بس  ﴿وُٹھو  تٔلۍ﴾  ووٚنُن  یُتے  زِ،  سٮ۪ٹھاہ  خراب  چِھو  توٚہۍ  لُکھ،  ﴿مےٚ  برونٛہہ  کنہِ﴾  یُس  الزام  توٚہۍ  لگاوان  چِھو،  تمِچ  حقیقت  چُھ  اللہ  تعالیٰ  وارٕہ  پٲٹھۍ  زانان۔

Jalandhary:
  اگر  بِنیامین  ژوٗر  کرِ  تعجُب  چُھنہٕ  کینہہ  تِکیازِ  أمۍ  سٕندۍ  سخ  بٲے  یوسُفن  تہِ  چھےٚ  برونٹھ  ژوٗر  کٔر  مٕژ۔  سُہ  قصہٕ  چُھ  یِتھہٕ  پٲٹھۍ  کہ  حضرتِ  یوسفس  ییٚلہِ  وٲلدٕ  پنٕنۍ  ییٚمہِ  عالمہٕ  گٔیہِ  تِمن  ہیٚژ  پرورِش  کرٕنۍ  تِہٕنٛزِ  پۅپھہِ  ییٚلہِ  حضرتِ  یو  سُف  بوٚڈ  پہن  گوٚو،  ہُشیار  ہِیو  سپُدحضرتِ  یعقوبن  دوٚپ  ووٚنۍ  رٹن  بہٕ  یہِ  پانس  نِشہِ۔  یہِ  گوٚو  تِہٕنزِ  پۅپھہِ  ناگوار۔  تِمو  کوٚر  اکھ  حیلہٕ  دوٚپُکھ  مےٚ  روو  کمر  بند۔  سٮ۪ٹھاہ  ژھونڈُکھ  کینہہ  آو  نہٕ  اتھہِ۔  پتو  لاکہہ  وُچُھکھ  اکہِ  دۅہ  حضرتِ  یوسفس  کمرس  گٔنڈِتھ۔  دوٚپُکھ  یہِ  اوس  حضرتِ  یوسُفن  ژوٗرِ  نیٚومُت۔  لہٰذا  ژوٗرِ  ہُند  مال  یس  نِشہِ  نیرِ  سُہ  چُھ  تتھ  مالس  بدل  رٹنہٕ  یِوان۔  بہٕ  رٹن  حضرتِ  یوسُف  پانس  نِشہِ۔  یہِ  اوس  اکھ  حیلاہ  اکھ  تِہٕندِ  پانس  نِشہِ  رٹنہٕ  خٲطرٕ  تِہٕنزِ  پۅپھہِ  پانے  کوٚرمُت۔  اتھ  کُن  کوٚر  اِشارٕہ  یِمو  وۅرٕ  بایو،  پس  تھٲو  یہِ  کتھ  پوشیدٕہ  حضرتِ  یوسُفن  پانس  نِشہِ۔  ظٲہر  کوٚرُن  نہٕ  تِمن  نِشہِ،  پٲنۍ  پانس  سٍتۍ  دوٚپُن  توٚہۍ  چھِو  زیادٕہ  بدتر  ژوٗر  کرنس  اندر،  بۅے  کھیون  بابہٕ  صٲبس  ژوٗرِ  کٕنِتھ  کینژھن  پوٗنسن۔  ژوٗر  چُھ  مال  غٲب  کران،  تۅہیہِ  کوٚروٗن  انسان  غٲب۔  یہِ  کتھ  چھےٚ  ظٲہر  کہ  انسان  ژوٗرِ  تھاوُن،  اغوا  کرُن  چُھ  زیادٕہ  بدتر  مال  ژوٗرِ  نِنہٕ  کھوتہٕ۔  اللہ  تعالیٰ  چُھ  بہتر  زانان  تہِ  یہِ  توٚہۍ  مےٚ  نسبت  ونان  چھِو۔  ژوٗرِ  ہٕنٛز  ہانژھ  لاگان  چھِو۔

Transliteration:
  Q<u>a</u>loo in yasriq faqad saraqa akhun lahu min qablu faasarrah<u>a</u> yoosufu fee nafsihi walam yubdih<u>a</u> lahum q<u>a</u>la antum sharrun mak<u>a</u>nan wa<b>A</b>ll<u>a</u>hu aAAlamu bim<u>a</u> ta<u>s</u>ifoon<b>a</b>


Maududi:
  تِمو  ووٚن،  اے  سردار،  ذی  اقتدار  ﴿عزیز﴾،  ﴿یتھ  جایہِ  یُس  لفظ  عزیز  حضرت  یوسف  علیہ  السلامن  ہٕندِ  خٲطرٕ  ورتاونہٕ  چُھ  آمُت۔  صرف  چُھ  اتھ  بنیادس  پٮ۪ٹھ  مُفسرو  قیاس  کوٚرمُت  زِ  حضرت  یوسفؑ  ٲسۍ  تٔتھۍ  منصبس  پٮ۪ٹھ  ماموٗر  سپدۍ مٕتۍ،  یتھ  پٮ۪ٹھ  امہِ  برونٛہہ  زُلیخا  ہُند  خاندار  ماموٗر  اوس،  مگر  اَسہِ  چھےٚ  آیت  نمبر  30  کِس  حٲشیس  منٛز  وضاحت  کٔرمٕژ  زِ  یہِ  اوس  نہٕ  مصرس  منٛز  کُنہِ  خاص  منصبُک  ناو۔  بلکہ  اوس  محض  صاحبِ  اقتدار کِس  معنیس  منٛز  ورتاونہٕ  یِوان۔﴾  أمۍ  سُند  مول  چُھ  واریاہ  بُڈٕ  انسان،  أمۍ  سٕنزِ  جایہِ  رٔٹیوٗن  توٚہۍ  اَسہِ  منٛز  کانٛہہ،  اَسہِ  چِھو  توٚہۍ  سٮ۪ٹھاہ  نیک  نفس  انسان  باسان۔

Jalandhary:
  دپنہِ  لٔگۍ  اے  عزیزِ  مِصر  پٔزۍ  پٲٹھۍ  ییٚمِس  بِنیامینس  چُھ  بڈٕ  عمر  رسیدٕہ  بابہٕ  صٲب  تس  چُھ  یہِ  سٮ۪ٹھاہ  ٹوٹھ  تس  گُذرِ  سٮ۪ٹھاہ  مُشکِل  أمِس  بدل  رٔٹیوٗن  اسہِ  منٛزٕ  اکھاہ  سُے  بنٲوِتون  پنُن  غلام،  أسۍ  چھِتھ  ژٕ  زانان  بڈٕ  احسان  کرٕ  وُن۔  یِتہِ  ہے  ژٕ  اکھ  احساناہ  اسہِ  پٮ۪ٹھ  کرٕ  ہکھ  أسۍ  سپدٕ  ہو  سٮ۪ٹھاہ  مشکور۔

Transliteration:
  Q<u>a</u>loo y<u>a</u> ayyuh<u>a</u> alAAazeezu inna lahu aban shaykhan kabeeran fakhu<u>th</u> a<u>h</u>adan<u>a</u> mak<u>a</u>nahu inn<u>a</u> nar<u>a</u>ka mina almu<u>h</u>sineen<b>a</b>


Maududi:
  یوسف  ﴿علیہ  السلامن﴾  ووٚن،  اللہ  تعالیٰ  سُند  پناہ،  بیاکھ  کانٛہہ  شخص  کِتھہٕ  پٲٹھۍ  ہیکون  أسۍ  رٔٹِتھ،  یَس  نِشہِ  اَسہِ  پنُن  مال  لوٚب،  سُہ  ترٲوِتھ  اگر  أسۍ  بیاکھ  رٹون،  تیٚلہِ  آسو  أسۍ  ظٲلِم۔  ﴿احتیاط  وُچِھو  زِ،  ژوٗر  چِھنہٕ  ونان،  بلکہ  چِھ  ونان  یہِ  زِ  یَس  نِشہِ  اسہِ  پنُن  مال  لوٚب۔  أتھۍ  چِھ  شرع کِس  اصطلاحس  منٛز  تَورِیہ  ونان،  یعنی  حقیقتس  پٮ۪ٹھ  پردہ  تراوُن  یا  امرِ  واقعہ  چُھپاوُن۔  ییٚلہِ  کٲنٛسہِ  مظلومس  ظٲلِمس  نِشہِ  بچاونہٕ  خٲطرٕ  یا  کانٛہہ  بوٚڈ  سِتم  دوٗر  کرنٕچ  کانٛہہ  صوٗرت  اَمہِ  ورٲے  آسہِ  نہٕ  زِ  کانٛہہ  خلافِ  واقعہ  کتھ  یِیہِ  وننہٕ،  یا  یِیہِ  خلافِ  حقیقت  کانٛہہ  حیلہٕ  کرنہٕ،  تیٚلہِ  کرِ  اتھ  صوٗرتس  منٛز  اکھ  پرہیز  گار  انسان  ٹاکارٕہ  اَپُز  وننہٕ  نِشہِ  اجتناب  کران  کران  تِژھہ  کتھ  ونٕنچ  یا  تژِھ  تدبیر  کرنٕچ  کوشش،  ییٚمہِ  سٍتۍ  حقیقت  چُھپٲوِتھ  بدی  یِیہِ  دوٗر  کرنہٕ۔  وۅنۍ  وُچِھتو  اَتھ  سٲرِسٕے  معاملس  منٛز  کِتھہٕ  پٲٹھۍ  چِھ  حضرت  یوسفؑ  جٲیز  تَورِیہ ہٕکۍ  شرائط  پوٗرٕ  کران۔  بٲے  سٕنزِ  رضا  مندی  سان  چِھ  تٔمۍ  سٕندِس  سامانس  منٛز  پیالہٕ  تھاوان،  مگر  ملٲزِمن  ووٚنُکھ  نہٕ  زِ  أمِس  پٮ۪ٹھ  لگٲوِو  ژوٗرِ  ہُند  الزام۔  ییٚلہِ  سرکٲرۍ  مُلٲزمَو  ژوٗرِ  ہٕندِس  الزامس  منٛز  یِم  لُکھ  رٔٹِتھ  أنۍ،  تہٕ  خاموشی  سان  ؤتھۍ  تہٕ  کٔرٕکھ  تلٲشی۔  وۅنۍ  ییٚلہِ  تِمو  بایَو  ووٚن  زِ  بِن یَمِین  سٕنز  جایہِ  رٔٹِیوٗن  اسہِ  منٛزٕ  کانٛہہ،  تہٕ  امہِ  کِس  جوابس  منٛز  تہِ  کٔرٕکھ  تِہٕنزے  کتھ  تِمن  اُلٹہٕ  زِ  تُہُند  پنُن  فتویٰ  اوس  یہِ  زِ  ییٚمہِ  سٕندِ  سامانہٕ  منٛزٕ  مال  چُھ  درٛامُت  سُے  رٔٹیوٗن،  لہٰذا  چُھ  وۅنۍ  تۅہیہِ  برونٛہہ  کَنہِ  بِن یَمین  سٕندِ  سامانہٕ  منٛزٕ  سون  مال  درٛامُت،  تہٕ  یۅہے  رٹون  أسۍ  پانس  نِشہِ،  بیاکھ  کِتھہٕ  پٲٹھۍ  ہیکون  أمۍ  سٕنزِ  جایہِ  رٔٹِتھ﴾

Jalandhary:
  حضرتِ  یوسُفن  دوٚپُکھ  خدایس  چُھس  بہٕ  پناہ  منگان  ییٚمہِ  کتھہِ  نِشہِ  کہ  أسۍ  کیاہ  رٹون  تس  شخصس  ورٲے  بیٚیہِ  کانہہ  ییٚمِس  نِشہِ  سون  چیز  دراو۔  ہرگاہ  أسۍ  یِژھ  کتھ  کرو،  تیٚلہِ  چھِ  أسۍ  سخت  بے  انصاف۔

Transliteration:
  Q<u>a</u>la maAA<u>ath</u>a All<u>a</u>hi an nakhu<u>th</u>a ill<u>a</u> man wajadn<u>a</u> mat<u>a</u>AAan<u>a</u> AAindahu inn<u>a</u> i<u>th</u>an la<i><u>th</u></i><u>a</u>limoon<b>a</b>


Maududi:
  ییٚلہِ  تِم  یوسف  علیہ  السلامس  نِشہِ  مایوٗس  سپٕدۍ،  تِم  درٛاے  پتہٕ  أکِس  کوٗنس  کُن  تہٕ  لوگُکھ  مشور  کرُن،  یِمو  منٛز  یُس  سارِنٕے  زِیُٹھ  اوس  تٔمۍ  ووٚن،  تۅہیہِ  چَھو  نا  پے  زِ  تُہندۍ  مٲلۍ  چُھو  تۅہیہِ  اللہ  تعالیٰ  سٕندِس  ناوس  پٮ۪ٹھ  عہد  و  پیمان  ہیوٚتمُت؟  تہٕ  امہِ  برونٛہہ  یِکینژھاہ  تۅہیہِ  یوسفؑ  سٕندِس  معاملس  منٛز  کوٚرمُت  چُھو،  سُتہِ  چُھو  تۅہیہِ  پے،  وۅنۍ  نیر  نہٕ  بہٕ  ہرگز  ییٚتہِ  یوٚت  تام  نہٕ  مےٚ  وٲلد  صٲب  اجازت  دِیہِ،  نَتہٕ  یوٚت  تام  نہٕ  صرف  اللہ  تعالیٰ  میٲنِس  حقس  منٛز  کانٛہہ  فٲصلہٕ  فرماوِ،  تِکیازِ  سُہ  چُھ  سارِوٕے  کھۅتہٕ  بہتر  فٲصلہٕ  کرن  وول۔

Jalandhary:
  پس  ییٚلہِ  یِم  حضرتِ  یوسُفس  نِشہِ  ناامید  سپٕدۍ  بِنیامین  سٕندِس  ہیٚنس  اندر،  الگ  سپدِتھ  ہیٚوتُکھ  مشورٕہ  کرُن۔  اکثرن  ہٕنز  راے  سپٕز  کہ  واپس  پزِ  گژُھن،  بٔڈۍ  ہِی  بٲے  دوٚپُکھ  توٚہۍ  چھِو  نا  زانان  کہ  بابہٕ  صٲبن  پنٕنۍ  چھِو  توٚہۍ  خداے  سُند  قسم  ہاوٕ  نٲومٕتۍ  تہٕ  عہد  کرنٲومٕتۍ  بِنیامین  سٕندِ  حقہٕ،  بیٚیہِ  چھِو  نا  زانان  ییٚمہِ  برونٹھ  کٔثیر  زیادتی  کٔرٕو  تۅہیہِ  حضرتِ  یوسُف  سٕندِس  حقس  اندر۔  تِمن  سٍتۍ  یُس  برتاو  کوٚرُو  تۅہیہِ  تمہِ  سٍتۍ  کٍتیاہ  حقوق  سپٕدۍ  ضایع  بابہٕ  صٲبٕنۍ۔  سۅ  برونٹھِم  شرمندگی  کیاہ  کم  چھا  ووٚنۍ  گٔژِھو  یہِ  بیاکھ  شرمندگی  ہیٚتھ  بابہٕ  صٲبس  نِشہِ،  پس  نیرٕ  نہٕ  بہٕ  ییٚمہِ  شہرٕ  أندرٕ  ہرگِز  کُنہِ  جایہِ  یوٚتانۍ  نہٕ  اِجازت  دِیہِ  مےٚ  بابہٕ  صٲب  پنُن،  نتہٕ  کمہِ  بُتھہِ  ہیٚکہٕ  بہٕ  تس  برونٹھ  کُن  یِتھ۔  یا  کرِ  اللہ  تعالیٰ  میانہِ  حقہٕ  کانہہ  فٲصلہٕ،  سُہ  چُھ  بہتر  فٲصلہٕ  تہٕ  حُکم  کرٕ  وُن۔  سُہ  گوٚو  کُنہِ  طریقہٕ  سپدِ  بِنیامین  سٕنٛز  رہٲیی  یُتھ  سُہ  ہیٚتھ  یمہٕ  بہٕ  بابہٕ  صٲبس  نِشہِ۔

Transliteration:
  Falamm<u>a</u> istayasoo minhu khala<u>s</u>oo najiyyan q<u>a</u>la kabeeruhum alam taAAlamoo anna ab<u>a</u>kum qad akha<u>th</u>a AAalaykum mawthiqan mina All<u>a</u>hi wamin qablu m<u>a</u> farra<u>t</u>tum fee yoosufa falan abra<u>h</u>a alar<u>d</u>a <u>h</u>att<u>a</u> ya<u>th</u>ana lee abee aw ya<u>h</u>kuma All<u>a</u>hu lee wahuwa khayru al<u>ha</u>kimeen<b>a</b>


Maududi:
  توٚہۍ  گٔژِھو  تہٕ  ؤنِو  پننِس  والد  صٲبس  زِ،  ابّا  جان،  چٲنۍ  صاحِب  زادن  چھےٚ  ژوٗر  کٔرمٕژ،  اسہِ  وُچھنہٕ  سُہ  ژوٗر  کران،  یِکینٛژھاہ  اسہِ  پے  لوٚگ،  بس  سُے  چِھ  أسۍ  بیان  کران،  تہٕ  غیبٕچ  نگہبٲنی  ہیکو  نہٕ  أسۍ  کٔرِتھ  ﴿یعنی  اَسہِ  چُھنہٕ  علمِ  غیب﴾۔

Jalandhary:
  بہٕ  روزٕ  ییٚتہِ  توٚہۍ  گٔژِھو  بابہٕ  صٲبس  نِشہِ۔  ؤنِوتس  بابہٕ  صٲبا  تُہٕندۍ  فرزندن  بِنیامِینن  حض  کٔر  ژوٗر  تمہِ  مۅکھہٕ  آو  سُہ  گرفتار  کرنہٕ،  سُہ  دیُتُکھ  نہٕ  اسہ  سٍتۍ  واپس،  أسۍ  چھِ  ونان  مگر  تِی  یہِ  اسہِ  معلوم  چُھ۔  اسہِ  وُچھ  پننیو  أچھو  تٔمۍ  سٕندِ  باردانہٕ  منٛزٕ  پادشاہ  سُند  مینن  بانہٕ  نیران،  أسۍ  ما  ٲسۍ  غٲبہٕ  چیٚن  کتھن  رٲچھ  کرٕ  وٕنۍ۔  مُعاہِدٕہ  کرنہٕ  وقتہٕ  ما  اوس  اسہِ  معلوم  یُتھ  ہِیوٗ  مُشکِل  تہِ  ییہِ  پیش۔

Transliteration:
  IrjiAAoo il<u>a</u> abeekum faqooloo y<u>a</u> ab<u>a</u>n<u>a</u> inna ibnaka saraqa wam<u>a</u> shahidn<u>a</u> ill<u>a</u> bim<u>a</u> AAalimn<u>a</u> wam<u>a</u> kunn<u>a</u> lilghaybi <u>ha</u>fi<i><u>th</u></i>een<b>a</b>


Maududi:
  توٚہۍ  پٕرٛژِھۅ  تمہِ  بستی  ہٕندٮ۪ن  لُکن  ییٚتہِ  أسۍ  ٲسۍ،  قافلس  پٕرٛژھو،  یس  سٍتۍ  أسۍ  آمٕتۍ  چِھ،  أسۍ  چِھ  پننِس  بیانس  منٛز  بِالکل  پٔزیٲرۍ۔

Jalandhary:
  سانہِ  نے  پژھ  بیٚہو  توٚہۍ  پٕرژھتو  تمہِ  شہرٕ  کین  لوٗکن  یتھ  منٛز  أسۍ  ٲسۍ  یا  تتھ  قٲفِلس  یِمن  سٍتۍ  أسۍ  واپس  آے،  یقیناً  چھِو  أسۍ  پوٚز  ونہٕ  وُنۍ۔

Transliteration:
  Wa<b>i</b>sali alqaryata allatee kunn<u>a</u> feeh<u>a</u> wa<b>a</b>lAAeera allatee aqbaln<u>a</u> feeh<u>a</u> wainn<u>a</u> la<u>sa</u>diqoon<b>a</b>


Maududi:
  یہِ  داستان  بوٗزِتھ  ووٚن  مٲلۍ،  دراصل  بنٲو  تُہٕندۍ  نفسن  تُہندِ  خٲطرٕ  بیٚیہِ  اکھ  کتھ  سہل  ﴿یعنی  تۅہیہِ  نزدیک  چُھ  یہِ  باور  کرُن  واریاہ  سہل  زِ  میون  فرزند  ییٚمۍ  سٕندِ  نیک  کردارٕ  نِشہِ  بہٕ  ٹھیک  پٲٹھۍ  وٲقف  چُھس،  ہیکہِ  اکہِ  پیالہ  چہِ  ژوٗرِ  ہُند  مُرتکب  سپدِتھ۔  تُہٕندِ  خٲطرٕ  ٲس  گۅڈٕ  پنُن  بوے  راو  راونٕچ،  تہٕ  تٔمۍ  سٕنز  قمیضہِ  پٮ۪ٹھ  اَپُز  خون  مٔتھِتھ  اَنٕنۍ  واریاہ  سہل  کٲم  بنیمٕژ۔  وۅنۍ  سپُد  تِیُتُھے  سہل  تُہٕندِ  خٲطرٕ،  دوٚیِمِس  بٲیس  پٔزپٲٹھۍ  ژوٗر  مانُن  تہٕ  مےٚ  نِش  وٲتِتھ  اَمِچ  خبر  دِنۍ  تہِ﴾  اچھا  بہٕ  کرٕ  اَتھ  پٮ۪ٹھ  تہِ  صبر  تہٕ  وارٕ  پٲٹھۍ  کرٕ۔  دوٗر  چُھنہٕ  زِ  اللہ  تعالیٰ  رَلاوِ  تِمن  سارِنٕے  مےٚ  سٍتۍ،  سُہ  چُھ  سورُے  کینٛہہ  زانان  تہٕ  تٔمۍ  سٕنزٕ  سارے  کامہِ  چھےٚ  حکمتس  پٮ۪ٹھ  بٔنِتھ۔

Jalandhary:
  حضرتِ  یعقوبن  دوٚپُکھ  بِنیامین  چُھنہٕ  ژوٗر  کرنہٕ  مۅکھہٕ  گرفتار  آمُت  کرنہٕ  بلکہ  چھِو  توٚہۍ  پننی  دِلہٕ  کتھہٕ  تیار  کران،  از  تہِ  کرٕ  بہٕ  صبر  بروںٹھمِی  پٲٹھۍ،  شکایت  کرنہٕ  کُنہِ  قسمہٕ۔  شاید  اللہ  تعالیٰ  ما  واتناوِ  تِمن  سارنٕے  فرزندن  مےٚ  نِشہِ  تِکیازِ  سُہ  چُھ  بیشک  سورُے  زانن  وول  سٮ۪ٹھاہ  حِکمت  وول۔

Transliteration:
  Q<u>a</u>la bal sawwalat lakum anfusukum amran fa<u>s</u>abrun jameelun AAas<u>a</u> All<u>a</u>hu an yatiyanee bihim jameeAAan innahu huwa alAAaleemu al<u>h</u>akeem<b>u</b>


Maududi:
  پتہٕ  پھُیٚر  تٔمۍ  تِمن  نِشہِ  رۅے  تہٕ  لوٚگ  وَننہٕ  زِ،  ہاے  یوسف!  سُہ  اوس  أندری  أندری  غمہٕ  سٍتۍ  گلان،  تہٕ  تٔمۍ  سٕنز  أچھ  آسہٕ  سفید  گٔمژٕ۔

Jalandhary:
  امہِ  پتہٕ  پھِرُکھ  تِمن  نِشہِ  بُتھ  بییِس  طرفس  کُن،  توپتہٕ  لٔگۍ  وننہِ  ہاے  کوٗتاہ  غم  چُھم  حضرتِ  یوسف  سٕندِ  غمہٕ  سببہٕ  ودان  ودان  گٔیہِ  أچھ  تہِ  سفید۔  یہِ  غم  ٲسۍ  أندٕرۍ  اندٕرۍ  شرۅپراوان  ییٚمہِ  سببہٕ  دِلس  اوسُکھ  ہول۔

Transliteration:
  Watawall<u>a</u> AAanhum waq<u>a</u>la y<u>a</u> asaf<u>a</u> AAal<u>a</u> yoosufa wa<b>i</b>bya<u>dd</u>at AAayn<u>a</u>hu mina al<u>h</u>uzni fahuwa ka<i><u>th</u></i>eem<b>un</b>


Maududi:
  فرزندو  ووٚن،  خدارا!  توٚہۍ  چھوٗن  بس  یوسفؑ  یاد  کران  روزان،  نوبت  چھےٚ  یہِ  وٲژمٕژ  زِ  تٔمۍ  سٕندِس  غمس  منٛز  کٔرِو  توٚہۍ  پانس  سوٗر  یا  کٔرِو  پنُن  پان  ہلاک۔

Jalandhary:
  تِم  اولاد  لٔگِکھ  دپنہِ  قسمِ  خدا  توٚہۍ  چھِو  ہمیشہ  پرتھ  وقتہٕ  حضرتِ  یوسف  سُند  یاد  کران  یوٚتانۍ  توٚہۍ  سپدِو  کمزور  تہٕ  لاغر  یا  سپدِو  امِی  وجہہٕ  ہلاک۔  یوٗت  غم  کھیٚنہٕ  أندرٕ کیاہ  فٲیدٕہ  چُھ۔

Transliteration:
  Q<u>a</u>loo ta<b>A</b>ll<u>a</u>hi taftao ta<u>th</u>kuru yoosufa <u>h</u>att<u>a</u> takoona <u>h</u>ara<u>d</u>an aw takoona mina alh<u>a</u>likeen<b>a</b>


Maududi:
  تٔمۍ  ووٚن،  بہٕ  چُھس  نہٕ  پننہِ  پریشٲنی  تہِ  پننہِ  غمُک  فریاد  خُدایس  ورٲے  بیٚیہِ  کٲنٛسہِ  کران،  تہٕ  خُدایس  نِشہِ  یِتھہٕ  پٲٹھۍ  بہٕ  وٲقف  چُھس  توٚہۍ  چِھو  نہٕ۔

Jalandhary:
  تِمو  دوٚپہکھ  تۅہیہِ  کیاہ  چُھو  میٲنِس  ودنس  تہٕ  رِونس  سٍتۍ۔  بہٕ  چُھس  نہٕ  پننہِ  رنج  و  غمٕچ  گراو  کران  کٲنسہِ  تہِ  خدایس  ورٲے،  تۅہیہِ  چُھسو  نہٕ  کینہہ  تہِ  ونان،  خداے  سٕندۍ  معاملہٕ  یوٗت  بہٕ  زانہٕ  تیوٗت  زٲنِو  نہٕ  توٚہۍ،  تِہُند  لطف  وکرم  چُھ  بے  شُمار۔

Transliteration:
  Q<u>a</u>la innam<u>a</u> ashkoo baththee wa<u>h</u>uznee il<u>a</u> All<u>a</u>hi waaAAlamu mina All<u>a</u>hi m<u>a</u> l<u>a</u> taAAlamoon<b>a</b>


Maududi:
  میانیو  گوٚبرو،  گٔژِھو  یوسفؑ  تہٕ  تٔمۍ  سٕندِس  بٲے  سُند  نیب  کٔڑِو،  اللہ  تعالیٰ  سٕندِ  رحمت  نِشہِ  مَہ  گٔژِھو  ناامید،  تٔمۍ  سٕندِ  رحمت  نِشہِ  چِھ  صرف  کٲفرٕے  یٲتۍ  ناامید  سپدان۔

Jalandhary:
  اے  میانیو  فرزندو  اظہارِ  غم  گژھہ  کرُن  خداے  سٕے  نِشہِ۔  مُسبب  الاسباب  چُھ  سُے  یوت  لیکن  ظٲہری  تدبیر  کرنس  چُھنہٕ  کانہہ  حرج۔  توٚہۍ  گٔژِھو  نا  اکہ  پھِرِ  بیٚیہِ  مِصرس  کُن  تتہِ  کٔرِو  تلاش  حضرتِ  یوسف  سٕنز،  بیٚیہِ  کٔرۍ  تو  کوٗشِش  بِنیامین  سٕنزِ  رہٲیی  ہٕنز۔  ناامید  متہٕ  سپدِتو  خداے  سٕندِ  رحمت  نِشہِ۔  بیشک  تِہٕندِ  رحمت  نِشہِ  سپدِ  نہٕ  کانہہ  ناامید  کٲفرو  ورٲے،  توپتہٕ  دراے  تِم  وٲتۍ  بیٚیہِ  مِصرس  منٛز  عزیزِ  مِصرس  سمکھٕنہٕ  خٲطرٕ۔

Transliteration:
  Y<u>a</u> baniyya i<u>th</u>haboo fata<u>h</u>assasoo min yoosufa waakheehi wal<u>a</u> tayasoo min raw<u>h</u>i All<u>a</u>hi innahu l<u>a</u> yayasu min raw<u>h</u>i All<u>a</u>hi ill<u>a</u> alqawmu alk<u>a</u>firoon<b>a</b>


Maududi:
  ییٚلہِ  تِم  لُکھ  مصر  گٔژِھتھ  یوسفؑ  سٕنزِ  پیشی  منٛز  دٲخل  سپٕدۍ  تہٕ  تِمو  کوٚر  عرض  زِ،  اے  سردارِ  با اقتدار،  أسۍ  تہٕ  سٲنۍ  اہل  و  عیال  چِھ  سخت  مصیبتس  منٛز،  تہٕ  أسۍ  چِھ  کینٛہہ  معمولی  رقم  ہیٚتھ  آمٕتۍ،  توٚہۍ  دِیِو  اَسہِ  بھر  پوٗر  اناج  تہٕ  بیٚیہِ  دِیِو  خیرات،  اللہ  تعالیٰ  چُھ  خیرات  دِنہٕ  والیٚن  جزا  دِوان۔

Jalandhary:
  توپتہٕ  ییٚلہِ  تس  نِشہِ  ژاے،  دوٚپہس  اے  عزیزِ  مِصر  دراگہٕ  سببہٕ  ووت  اسہِ  تہٕ  سٲنِس  عیالس  سخت  تکلیف۔  وونۍ  چھِ  أسۍ  آمٕتۍ  ردِی  سامانہٕ  مویہِ  ہناہیٚتھ،  کیازِ  ووٚنۍ  روٗد  نہٕ  اسہِ  نِشہِ  کہِنۍ  مال،  وۅنۍ  دِتہٕ  اسہِ  ژٕ  پوٗرٕ  غلہٕ  ﴿یُس  اسہِ  پوشہِ  ہا﴾  خٲر  اتھاہ  کرتہٕ  اسہِ  پٮ۪ٹھ،  پٔزۍ  پٲٹھۍ  اللہ  تعالیٰ  چُھ  خٲرات  کرٕ  وٕنین  اجر  و  ثواب  عطا  کران۔  حضرتِ  یوسُفن  ہیٚوک  نہٕ  یِہٕنزٕ  مسکنت  آمیز  کتھہٕ  بوٗزِتھ  تاب  کٔرِتھ  کہ  تِم  کیاہ  تھاوٕ  ہن  وُنہِ  پنُن  حال  پوشیدٕہ۔

Transliteration:
  Falamm<u>a</u> dakhaloo AAalayhi q<u>a</u>loo y<u>a</u> ayyuh<u>a</u> alAAazeezu massan<u>a</u> waahlan<u>a</u> a<b>l</b><u>dd</u>urru wajin<u>a</u> bibi<u>da</u>AAatin muzj<u>a</u>tin faawfi lan<u>a</u> alkayla wata<u>s</u>addaq AAalayn<u>a</u> inna All<u>a</u>ha yajzee almuta<u>s</u>addiqeen<b>a</b>


Maududi:
  ﴿یہِ  بوٗزِتھ  روٗد  نہٕ  یوسف  علیہ  السلامس  پانس  تام﴾  تٔمۍ  ووٚن،  تۅہیہِ  چُھوٕہ  یِکینژھاہ  تہِ  پے  زِ  تۅہیہِ  کیا  اوسُو  یوسف  علیہ  السلامس  تہٕ  تٔمۍ  سٕندِس  بٲیِس  سٍتۍ  کوٚرمُت،  ییٚلہِ  زن  توٚہۍ  نادان  ٲسِو؟

Jalandhary:
  حضرتِ  یوسُفن  پرژُکھ  تۅہیہِ  چُھو  ایاد  کیاہ  کوٚرو  تۅہیہِ  یوسُفس  تہٕ  تِہِندِس  بٲیِس  بِنیامینس  نسبت  ییٚلہِ  نا  توٚہۍ  نادان  ٲسِو۔  یِم  گٔے  حٲران  یہِ  عزیزِ  مِصر  کیاہ  چُھ  اسہِ  پرژھان۔  اوٚتانۍ  اوس  حضرتِ  یوسُف  بُتھِس  پٮ۪ٹھ  نقاب  ترٲوِتھ  یِمن  سٍتۍ  کتھ  کران۔  تِمو  تُل  نقاب  تھوٚد  یِمن  پیٚیہِ  تتھ  پٮ۪ٹھ  نظر  تہٕ  پرزٕ  نٲوِکھ۔  مگر  یقین  حٲصِل  کرنہٕ  خٲطرٕ  لٔگِس  پرژھنہِ۔

Transliteration:
  Q<u>a</u>la hal AAalimtum m<u>a</u> faAAaltum biyoosufa waakheehi i<u>th</u> antum j<u>a</u>hiloon<b>a</b>


Maududi:
  وۅٹھ  کھیٚتھ  ووٚن  تِمو،  ہاے!  کیا  ژٕ  چُھکھہٕ  یوسفؑ؟  تٔمۍ  ووٚن،  آ،  بہٕ  چُھس  یوسفؑ  تہٕ  یہِ  چُھ  میون  بوے۔  خُداین  کوٚر  اَسہِ  پٮ۪ٹھ  احسان۔  حقیقت  چھےٚ  یہِ  زِ  اگر  کانٛہہ  تقویٰ  ہَس  تہٕ  صبرس  کٲم  ہیٚیہِ،  تیٚلہِ  چُھنہٕ  خُدایس  نِشہِ  تٔمۍ  سُند  اجر  ضایع  گژھان۔

Jalandhary:
  تِم  لٔگِس  پرژھنہِ  ژٕے  مہ  حض  چُھکھ  حضرتِ  یوسُف،  دوٚپنکھ  بٕے  چُھس  یوسُف،  بیٚیہِ  یہِ  بِنیامین  چُھ  میون  بۅے  یِمن  توٚہۍ  ژھانڈنہِ  درامٕتۍ  چھِو۔  أسۍ  دۅشوے  چھِ  جمع  سپٕدۍ  مٕتۍ  أکسٕے  جایہِ،  پٔزۍ  پٲٹھۍ  بٔڈمِنتھ  تھٲو  اللہ  تعالیٰ  ہن  اسہِ  دۅشوٕنۍ  پٮ۪ٹھ۔  گۅڈٕ  دِتُن  اسہِ  توفیق  صبر  وتقویٰ  ہُک،  تمکہِ  برکتہٕ  کوٚرُن  سون  تکلیف  بدل  راحتس  سٍتۍ،  سٲنۍ  جُدٲیی  کٔرٕن  بدل  اکھ  أکِس  سٍتۍ  مُلاقات  کرنس  سٍتۍ۔  تنگدستی  کٔرٕن  بدل  وُستس  سٍتۍ۔  البتہ  یُس  کھوژِ  اللہ  تعالیٰ  ہس  بیٚیہِ  کرِ  تکلیفن  پٮ۪ٹھ  صبر۔  پس  اللہ  تعالیٰ  چُھنہٕ  نیکو  کارن  ہٕنز  مزوٗرۍ  ضایع  کران۔  تِم  سٲرِی  واقعات  پے  یِمن  ژیٚتس،  یِم  سپٕدۍ  شرمندٕہ۔

Transliteration:
  Q<u>a</u>loo ainnaka laanta yoosufa q<u>a</u>la an<u>a</u> yoosufu wah<u>atha</u> akhee qad manna All<u>a</u>hu AAalayn<u>a</u> innahu man yattaqi waya<u>s</u>bir fainna All<u>a</u>ha l<u>a</u> yu<u>d</u>eeAAu ajra almu<u>h</u>sineen<b>a</b>


Maududi:
  تِمو  ووٚن،  بخدا،  ژےٚ  کٔرنے  خُداین  اسہِ  پٮ۪ٹھ  فضیلت  عطا،  تہٕ  پٔزپٲٹھۍ  ٲسۍ  أسۍ  خطا  کار۔

Jalandhary:
  تِم  سٲرِی  لٔگۍ  وننہِ  خداے  سٕنز  درٚے  پٔزۍ  پٲٹھۍ  اللہ  تعالیٰ  ہن  دیُت  تۅہیہِ  فضیلت  اسہِ  پٮ۪ٹھ،  پٔزۍ  پٲٹھۍ  سٲنۍ  کِنۍ  آو  اتُر۔  یہِ  کینژھاہ  اسہِ  کوٚر  تتھ  اندر  چھِ  أسۍ  خطاکار،  خداے  سٕندِ  خٲطرٕ  کٔرِو  تتھ  سٲرِسٕے  اسہِ  بخشٲیِش۔

Transliteration:
  Q<u>a</u>loo ta<b>A</b>ll<u>a</u>hi laqad <u>a</u>tharaka All<u>a</u>hu AAalayn<u>a</u> wain kunn<u>a</u> lakh<u>at</u>ieen<b>a</b>


Maududi:
  تٔمۍ  دِیُت  جواب،  اَز  چَھنہٕ  تۅہیہِ  پٮ۪ٹھ  کانٛہہ  گرفت،  اللہ  تعالیٰ  کٔرِنو  تۅہیہِ  معاف،  سُہ  چُھ  سارِوٕے  کھۅتہٕ  کھٔسِتھ  معاف  کرن  وول۔

Jalandhary:
  حضرتِ  یوسُفن  دوٚپُکھ  میانہِ  طرفہٕ  چھَنہٕ  کانہہ  ملامت  تہٕ  گراو،  کانہہ  الزام  تۅہیہِ  پٮ۪ٹھ  از۔  دِل  میون  سپُد  صاف  تۅہیہِ  پٮ۪ٹھ،  بے  فکِر  روزِو،  اللہ  تعالیٰ  تہِ  کٔرِن  تۅہیہِ  بخشٲیِش  تہٕ  مغفرت۔  سُہ  چُھ  یژ  رحم  کروُن۔

Transliteration:
  Q<u>a</u>la l<u>a</u> tathreeba AAalaykumu alyawma yaghfiru All<u>a</u>hu lakum wahuwa ar<u>h</u>amu a<b>l</b>rr<u>ah</u>imeen<b>a</b>


Maududi:
  گٔژِھو  میٲنۍ  یہِ  قمیض  نِیو،  تہٕ  میٲنِس  مٲلِس  ترٲوِو  بُتھِس  پٮ۪ٹھ،  تِمن  یِیہِ  گاش  واپس،  تہٕ  پنُن  سورُے  اہل  و  عیال  أنیوٗن  مےٚ  نِشہِ۔

Jalandhary:
  گژِھو  وونۍ  دِیو  بشارت  بابہٕ  صٲبس،  سٍتۍ  نِیو  میٲنۍ  کُرتٕنۍ۔  یہے  ترٲوِو  تِہٕندِس  بُتھِس  پٮ۪ٹھ  ییٚمہِ  سٍتۍ  سپدن  تِہٕنزٕ  أچھ  روشن،  تِم  أنِن  یور  مےٚ  نِشہِ  تشریف۔  بیٚیہِ  یِیو  توٚہۍ  سورُے  اہل  وعیال  ہیٚتھ  مےٚ  نِشہِ۔

Transliteration:
  I<u>th</u>haboo biqamee<u>s</u>ee h<u>atha</u> faalqoohu AAal<u>a</u> wajhi abee yati ba<u>s</u>eeran watoonee biahlikum ajmaAAeen<b>a</b>


Maududi:
  ییٚلہِ  یہِ  قٲفلہٕ  ﴿مِصرٕ  پٮ۪ٹھہٕ﴾  روانہٕ  سپُد،  تِہِندۍ  بابہٕ  صٲبن  ووٚن  ﴿کنعانس  منٛز﴾  بہٕ  چُھس  یوسفؑ  سٕنز  خۅشبوے  محسوس  کران،  یِنہٕ  توٚہۍ  لُکھ  ؤنِو  زِ  بہٕ  چُھس  بُجرس  منٛز  ڈوٚلمُت۔

Jalandhary:
  ییٚلہِ  مِصرٕ  نِشہِ  یُہُند  قٲفلہٕ  سپُد  روانہٕ،  یِہٕندۍ  بابہٕ  صٲبن  دوٚپ  بیشک  از  چُھس  بہٕ  یوسُف  سُند  بۅے  خۅش  محسوس  کران،  توٚہۍ  نے  مےٚ  بُجرٕ  سببہٕ  بے  عقل  زٲنِو۔

Transliteration:
  Walamm<u>a</u> fa<u>s</u>alati alAAeeru q<u>a</u>la aboohum innee laajidu ree<u>h</u>a yoosufa lawl<u>a</u> an tufannidoon<b>i</b>


Maududi: گھرٕ کیو بٲژو ووٚن، خداے سُند قسم، توٚہۍ چِھو وُنہِ تہِ پرٛٲنِس وَہمس منٛز۔
Transliteration: Q<u>a</u>loo ta<b>A</b>ll<u>a</u>hi innaka lafee <u>d</u>al<u>a</u>lika alqadeem<b>i</b>
Jalandhary:
  تِمو  دوٚپہس  واقعی  چھِو  توٚہۍ  تتھ  پرٲنِس  غلط  خیالس  اندر  مُبتلا۔  تۅہیہِ  چُھ  خیال  کہ  یوسُف  چُھ  زِندے  بیٚیہِ  کٔرِو  تس  سٍتۍ  مُلاقات۔  امِی  خیال  کہِ  غلبہ  سٍتۍ  چُھ  سپدان  تۅہیہِ  محسوس  تِہُند  خوشبو۔  تِمو  کٔرژھوپہٕ۔


Maududi:
  پتہٕ  ییٚلہِ  خۅش  خبر  اَنن  وول  ووت،  تہٕ  تٔمۍ  ترٲو  یوسفؑ  سٕنز  قمیض  یعقوبؑ  سٕندِس  رۅیس  پٮ۪ٹھ،  تہٕ  تَمی  ساعتہٕ  آو  تَس  بیٚیہِ  أچھ  گاش۔  پتہٕ  ووٚن  تٔمۍ،  بہٕ  اوسَو نا  تۅہیہِ  ونان؟  بہٕ  چُھس  اللہ  تعالیٰ  سٕندِ  طرفہٕ  تِکینژھاہ  زانان  یِنہٕ  توٚہۍ  زانان  چِھو۔

Jalandhary:
  حضرتِ  یوسُف  سٕندِ  صحیح  و  سلامت  آسنٕچ  خۅش  خبر  انہٕ  وُن  ییٚلہِ  آو  کُرتٕنۍ  ہیٚتھ  توپتہٕ  ترٲو  تٔمۍ  سۅ  حضرتِ  یعقوب  سٕندِس  بُتھِس  پٮ۪ٹھ،  یکدم  سپزٕ  تِہٕنزٕ  أچھ  روشن۔  بیٚیہِ  کوٚر  تٔمۍ  بیان  سورُے  حال  حضرتِ  یوسُف  سُند۔  حضرتِ  یعقوبن  فرمووُکھ  مےٚ  ونیو  نا  تۅہیہِ  کہ  خداے  سٕنزن  کتھن  یوٗت  بہٕ  وٲقف  چُھس  تیوٗت  زٲنِو  نہٕ  توٚہۍ۔

Transliteration:
  Falamm<u>a</u> an j<u>a</u>a albasheeru alq<u>a</u>hu AAal<u>a</u> wajhihi fa<b>i</b>rtadda ba<u>s</u>eeran q<u>a</u>la alam aqul lakum innee aAAlamu mina All<u>a</u>hi m<u>a</u> l<u>a</u> taAAlamoon<b>a</b>


Maududi:
  سارِوٕیَو  ووٚن،  ابّا  جان،  توٚہۍ  کٔرِو  سانیٚن  گناہن  ہٕندِ  مغفرت  خٲطرٕ  دُعا،  پٔزِپٲٹھۍ  ٲسۍ  أسۍ  خطا  کار۔

Jalandhary:
  تِمو  سٲرِوٕے  دوٚپُکھ  اے  سانہِ  بابہٕ  صٲبہٕ  سانہِ  خٲطرٕ  منگِو  حض  گناہن  مغفرت،  بیشک  أسۍ  ٲسۍ  خطا  کار،  سانہِ  وجہہٕ  ووت  تۅہیہِ  سٮ۪ٹھاہ  تکلیف۔

Transliteration:
  Q<u>a</u>loo y<u>a</u> ab<u>a</u>n<u>a</u> istaghfir lan<u>a</u> <u>th</u>unooban<u>a</u> inn<u>a</u> kunn<u>a</u> kh<u>at</u>ieen<b>a</b>


Transliteration: Q<u>a</u>la sawfa astaghfiru lakum rabbee innahu huwa alghafooru a<b>l</b>rra<u>h</u>eem<b>u</b>
Maududi:
  تٔمۍ  ووٚن،  بہٕ  کرٕ  پننِس  ربّس  تُہندِ  خٲطرٕ  معٲفی  ہُند  درخواست،  سُہ  چُھ  سٮ۪ٹھاہ  معاف  کرن  وول  تہٕ  رحیم۔

Jalandhary:
  تٔمۍ  دوٚپُکھ  عنقریب  منگہٕ  بہٕ  تُہٕندِ  خٲطرٕ  مگفرت  خدایس۔  تہجُد  کہ  وقتہٕ  کیازِ  تمہِ  وقتہٕ  چُھ  دعا  قبول۔  بیشک  سُہ  چُھ  سٮ۪ٹھاہ  مغفرت  کروُن  سٮ۪ٹھاہ  رحم  کروُن۔  توپتہٕ  کٔرٕکھ  تیٲرِی  تہٕ  دراے۔  سٲرِی  سپٕدۍ  روانہٕ  شہرِ  مِصرس  کُن۔  حضرتِ  یوسُف  دراو  بُتھہِ  بابہٕ  صٲبس  استقبال  خٲطرٕ۔  مِصرس  مںٛز  أکِس  جایہِ  اوس  حضرتِ  یوسُفن  اکھ  عٲلیشان  مکاناہ  بنوومُت۔  گۅڈٕ  نیُک  مُلاقات  سپُد  تِمن  تٔتھۍ  مکانس  اندر۔


Maududi:
  پتہٕ  ییٚلہِ  یِم  لُکھ  یوسف  علیہ  السلامس  نِشہِ  وٲتۍ،  تٔمۍ  بیہنٲوۍ  پنٕنۍ  والدین  پانس  سٍتۍ،  تہٕ  پننیٚن  سارِنٕے  خاندان  والیٚن  ووٚنُن  پٔکِو،  وۅنۍ  پٔکِو  شہرس  منٛز،  خُداین  اگر  یٚوژھ،  تیٚلہِ  روٗزِو  امن  و  سکون  سان۔

Jalandhary:
  پس  ییٚلہِ  ژاے  تِم  تتھ  مکانس  اندر  حضرتِ  یوسُفس  نِشہِ  تِمو  دِژ  پانس  نکھتل  جاے  حضرتِ  یعقوبس  بیٚیہِ  وٲلِدس  یا  خالس  تعظیم  کِنۍ،  حضرتِ  یوسُفن  دوٚپُکھ  وۅنۍ  أژِو  شہرِ  مِصرس  منٛز۔  خداین  ہے  یوٚژھ  تتہِ  روزِو  تۅہیہِ  خٲطرٕ  جمعی  سان۔  جدٲیی  تہٕ  قحطُک  غم  کوس  اللہ  تعالیٰ  ہن۔  توپتہٕ  ییٚلہِ  مِصرس  منٛز  ژاے  تتہِ  واتنٲوۍ  تِم  حضرتِ  یوسُفن  شٲہی  محلاتن  اندر۔

Transliteration:
  Falamm<u>a</u> dakhaloo AAal<u>a</u> yoosufa <u>a</u>w<u>a</u> ilayhi abawayhi waq<u>a</u>la odkhuloo mi<u>s</u>ra in sh<u>a</u>a All<u>a</u>hu <u>a</u>mineen<b>a</b>


Maududi:
  ﴿شہرس  منٛز  دٲخل  سپدنہٕ  پتہٕ﴾  تُلۍ  تٔمۍ  پنٕنۍ  والدین  تہٕ  بیہنٲوِن  پانس  نِشہِ  تختس  پٮ۪ٹھ،  تہٕ  سٲری  ؤتھۍ  بے  اختیار  تَس  برونٛہہ  کنہِ  سجدس۔  ﴿لفظ  سجدٕہ  نِشہِ  چھےٚ  واریاہن  لُکن  غلط  فہمی  سپٕزمٕژ،  حتیٰ  کہ  أکۍ  دٔرۍ  چُھ  اَمی  نِشہِ  استدلال  کٔرِتھ  بادشاہن  تہٕ  پیرن  خٲطرٕ  سجدۂ  تحیتہ  تہٕ  سجدۂ  تعظیمی  ہُک  جواز  کوٚڈمُت۔  باقی  لُکن  پیٚیہِ  امہِ  قباحت  نِشہِ  بچنہٕ  خٲطرٕ  یہِ  وضاحت  کرٕنۍ  زِ  بروٗنٹھمیٚن  شریعتن  منٛز  اوس  سجدۂ  عبادت  غیرُ  اللہ ہن  خٲطرٕ  حرام،  روٗد  وۅنۍ  سُہ  سجدٕہ  یُس  عبادت  کہ  جذبہٕ  نِشہِ  خٲلی  آسہِ،  تیٚلہِ  ہیٚکہِ  سُہ  خُدایس  ورٲے  باقین  تہِ  کرنہٕ  یِتھ،  البتہ  شریعت  محمدی  صلی  اللہ  علیہ و سلمس  منٛز  آو  پرٛتھ  قسمُک  سجدہ  غیرُ  اللہ ہن  خٲطرٕ  حرام  کرنہٕ۔  مگر  سارے  غلط  فہمیہِ  چھےٚ  دراصل  امہِ  وجہ  کِنۍ  پٲدٕ  گٔمژٕ  زِ  لفظ  سجدٕہ  آو  موجودٕہ  اسلٲمی  اصطلاحُک  ہم  معنی  سمجھنہٕ،  یعنی  اَتھہٕ،  کوٚٹھۍ  تہٕ  ڈیکہٕ  زمینس  پٮ۪ٹھ  تھاوُن۔  حالانکہ  سجدُک  معنی  چھُ  محض  نَمُن  تہٕ  یتھ  جایہِ  چُھ  یہِ  لفظ  أتھۍ  معنیس  منٛز  ورتاونہٕ  آمُت۔﴾  یوسف  علیہ  السلامن  وۅٚن،  ابّا  جان،  یہِ  چُھ  تعبیر  میانہِ  تمہِ  خوابُک،  یُس  مےٚ  برونٛہہ  اوس  وُچھمُت،  میٲنۍ  ربّن  بنوو  یہِ  حقیقت،  تٔمۍ  سُند  احسان  چُھ  زِ  تٔمۍ  کوٚڈنس  بہٕ  قٲدٕ  منٛزٕ،  تہٕ  توٚہۍ  أنۍنَو  صحرا  منٛزٕ  کٔڑِتھ  تہٕ  رَلٲوِنَو  مےٚ  سٍتۍ،  حالانکہ  شیطانن  اوس  مےٚ  تہٕ  میانیٚن  باین  درمیان  پھاٹوَن  واد  تُروومُت،  پزر  چُھ  یہِ  زِ  میون  ربّ  چُھ  غیر  محسوس  تدبیرو  سٍتۍ  پنٕنۍ  مشیت  پوٗرٕ  کران،  بے شک  چُھ  سُہ  زانن  وول  تہٕ  حکمت  وول۔

Jalandhary:
  بیٚیہِ  بیٚہنٲوِن  تِم  دۅشوے  پانس  سٍتۍ  شاہی  تختس  پٮ۪ٹھ۔  تمہِ  ساعتہٕ  سپٕزتِمن  عجیب  کٍفیتاہ۔  حضرتِ  یوسفٕنۍ  عظمت  سپٕز  تِہٕندین  دِلن  پٮ۪ٹھ،  تِمو  سارِوٕے  دیُت  تِمن  سجدٕہ،  حضرتِ  یوسُفن  دوٚپ  اے  میانہِ  بابہٕ  صٲبہٕ،  یی  کیاہ  حض  اوس  میانہِ  خوابُک  تعبیریُس  برونٹھ  مےٚ  وُچھمُت  اوس،  پٔزۍ  پٲٹھۍ  میٲنۍ  پروردِگارن  کوٚر  میون  خواب  حق  تہٕ  پوٚز،  پٔزۍ  پٲٹھۍ  کوٚر  مےٚ  نسبت  میٲنۍ  پروردِگارن  احسان۔  اکھ  کوٚڈ  نس  بہٕ  قٲد  خانہٕ  نِشہِ  با  عزت،  جُرمہٕ  نِشہِ  بالکل  بری  توپتہٕ  واتنونس  سلطلنت  کِس  مرتبس،  توٚہۍ  سٲرِی  واتنٲوِنو  یوٚت  مےٚ  نِشہِ  نیٚبرٕ  پٮ۪ٹھہٕ،  یہِ  سورُے  سپُد  شیطان  سٕندِ  سببہٕ  مےٚ  منٛز  تہٕ  میانین  باین  منٛز  اختلاف  تہٕ  فساد  تراونہٕ  پتہٕ۔  تٔمۍ  تراوِیاو  اسہِ  منٛز  سُہ  اختلاف،  تٔمۍ  سُند  خیال  اوس  سٲرسٕے  عُمرِ  ما  میلو  نہٕ  أسۍ  اکھ  أکِس  سٍتۍ۔  پٔزۍ  پٲٹھۍ  میُون  پروردِگار  چُھ  رُت  تدبیرٕ  کر  وُن  تمہِ  خٲطرٕ  یہِ  سُہ  یژھان  چُھ۔  بیشک  سُہ  چُھ  سٮ۪ٹھاہ  زانہٕ  وُن  سٮ۪ٹھاہ  حِکمت  وول۔  امہِ  پتہٕ  روٗدۍ  یِم  سٲرِی  اتھ  مِصرس  اندر  خۅش  وخۅشحال  یوٚتانۍ  حضرتِ  یعقوبس  ییٚمہِ  عالمہٕ  گژھنُک  وقت  ووت۔  تِمو  کٔرںصیحت  یی  زِ  بہٕ  گژٕھہ  مُلکِ  شامس  اندر  واتنٲوِتھ  دفن  کرُن  پننین  بُزرگن  سٍتۍ۔  تمہِ  پتہٕ  سپٕدۍ  حضرتِ  یوسُفس  تہِ  ٲخرتُک  اشتیاق،  تِمو  کوٚر  دُعا۔

Transliteration:
  WarafaAAa abawayhi AAal<u>a</u> alAAarshi wakharroo lahu sujjadan waq<u>a</u>la y<u>a</u> abati h<u>atha</u> taweelu ruy<u>a</u>ya min qablu qad jaAAalah<u>a</u> rabbee <u>h</u>aqqan waqad a<u>h</u>sana bee i<u>th</u> akhrajanee mina a<b>l</b>ssijni waj<u>a</u>a bikum mina albadwi min baAAdi an nazagha a<b>l</b>shshay<u>ta</u>nu baynee wabayna ikhwatee inna rabbee la<u>t</u>eefun lim<u>a</u> yash<u>a</u>o innahu huwa alAAaleemu al<u>h</u>akeem<b>u</b>


Maududi:
  اے  میانہِ  ربّہٕ،  ژےٚ  کٔرٕتھ  مےٚ  حکومت  عطا،  تہٕ  بہٕ  ہیٚچھنووتھس  کتھن  ہٕندِس  ژٔکِس  تل  واتُن۔  زمین  و  آسمان  بناوان  والہِ،  ژٕے  چُھکھ  دُنیا ہس  تہٕ  ٲخرتس  منٛز  میون  سرپرست،  میون  خٲتمہٕ  کر  اسلامس  پٮ۪ٹھ  تہٕ  مےٚ  رَلاو  صالحِینن  سٍتۍ۔

Jalandhary:
  اے  میانہِ  پرور  دِگارٕ  پٔزۍ  پٲٹھۍ  ژےٚ  کریٚتھ  مےٚ  عطا  پرتھ  رنگہٕ  نعمژٕ،  ظٲہری  تہِ  تہٕ  بٲطنی  تہِ۔  ظٲہری  گٔیہِ  سلطنت،  پادشاہت۔  بٲطنی  گٔیہِ  کہ  بہٕ  ہیٚچھنوتھس  خوابن  ہُند  تعبیر،  اے  آسمانن  تہٕ  زمینن  ہٕندِ  پٲدٕ  کروٕنہِ،  ژٕے  چُھکھ  میُون  کارساز  دنیاہس  منٛز  تہٕ  ٲخرتس  منٛز۔  یتھہٕ  پٲٹھۍ  میانہِ  سارے  کامہِ  ژےٚ  دُنیاہس  منٛز  انجام  دِژتھ  یِتھے  پٲٹھۍ  واتناو  میانہِ  ٲخرت  چہِ  کامہِ  تہِ  انجام۔  ییٚمہِ  عالمہٕ  نہِ  مےٚ  فرماں بردٲری  ہٕندِس  حالس  منٛز۔  بیٚیہِ  واتناو  مےٚ  نیکو  کارن  سٍتۍ۔

Transliteration:
  Rabbi qad <u>a</u>taytanee mina almulki waAAallamtanee min taweeli ala<u>ha</u>deethi f<u>at</u>ira a<b>l</b>ssam<u>a</u>w<u>a</u>ti wa<b>a</b>lar<u>d</u>i anta waliyyee fee a<b>l</b>dduny<u>a</u> wa<b>a</b>l<u>a</u>khirati tawaffanee musliman waal<u>h</u>iqnee bi<b>al</b><u>ssa</u>li<u>h</u>een<b>a</b>


Maududi:
  اے  نبیؐ،  یہِ  قصہٕ  چُھ  غیب چو  خبرو  منٛزٕ،  یُس  أسۍ  تۅہیہِ  پٮ۪ٹھ  وَحی  چِھ  کران،  نَتہٕ  ٲسِو  نہٕ  توٚہۍ  تمہِ  ساعتہٕ  موجود،  ییٚلہِ  یوسفؑ  سٕندیو  بایَو  پانہٕ  وٲنۍ  اتفاق  کٔرِتھ  سازِش  ٲس  کٔرمٕژ۔

Jalandhary:
  غیبہٕ  چو  خبرو  أندرٕ  یُس  اسہِ  وحی  یہِ  پٲٹھۍ  سوٗزتۅہیہِ  کُن  یارسول  اللہؐ،  کیازِ  تۅہیہِ  نِشہِ  اوس  نہٕ  وحی  یہِ  ورٲے  بیٚیہِ  کینہہ  ذریعاہ  ییٚمہِ  سٍتۍ  تۅہیہِ  قصہٕ  معلوم  سپدِ  ہا،  بیٚیہِ  ٲسِو  نہٕ  توٚہۍحضرتِ  یوسُف  سٕندین  باین  نِشہِ  تمہِ  ساعتہٕ  ییٚلہِ  تِمو  پنُن  ارادٕہ  پۅختہٕ  کوٚر  حضرتِ  یوسُفس  چہس  منٛز  تراونہٕ  خٲطرٕ،  بیٚیہِ  ٲسۍ  تِم  تمہِ  خٲطرٕ  تدبیر  کران  کہ  بابہٕ  صٲبس  وَنو  یتھہٕ  پٲٹھۍ  تہٕ  تِم  کڈوکھ  یتھہٕ  پٲٹھۍ۔  یہِ  کتھ  چھےٚ  یقینی  کہ  توٚہۍ  بوزِو  نہٕ  یہِ  قصہٕ  کٲنسہِ  نِشہِ،  لہٰذا  چھےٚ  یہِ  صاف  دلیل  تُہٕندِس  نبوتس  پٮ۪ٹھ  صاحِب  وَحے  آسنس  پٮ۪ٹھ۔

Transliteration:
  <u>Tha</u>lika min anb<u>a</u>i alghaybi noo<u>h</u>eehi ilayka wam<u>a</u> kunta ladayhim i<u>th</u> ajmaAAoo amrahum wahum yamkuroon<b>a</b>


Maududi: مگر توٚہۍ ییٚژھۍ تَو کوٗتاہ تہِ، یِمو منٛزٕ چِھنہٕ اکثر لُکھ مانن وٲلۍ۔
Transliteration: Wam<u>a</u> aktharu a<b>l</b>nn<u>a</u>si walaw <u>h</u>ara<u>s</u>ta bimumineen<b>a</b>
Jalandhary:
  باوجودآں  کرن  نہٕ  پژھ  تۅہیہِ  وارِیاہ  لوٗکھ  اگر  چہِ  تۅہیہِ  ٲسِتن  سٮ۪ٹھاہ  خوٲہش  تمِچ۔  تِہٕندِ  ایمان  نہ  اننہٕ  سٍتۍ  چُھنہٕ  تۅہیہِ  کانہہ  نقصان۔


Maududi:
  حالانکہ  توٚہۍ  چِھو  نہٕ  امہِ  خدمت  خٲطرٕ  یِمن  کانٛہہ  اُجرت  تہِ  منگان،  یہِ  چھےٚ  اکھ  نصیحت  یۅسہٕ  دُنیا  والیٚن  خٲطرٕ  عام  چھےٚ۔

Jalandhary:
  کیازِ  توٚہۍ  چھِو  نہٕ  منگان  تِمن  نِشہِ  امہِ  قرآنِ  مجیدٕ  خٲطرٕ  کانہہ  مٔزوٗریاہ،  چُھنا  یہِ  قرآنِ  مجید  یُس  توٚہۍ  یِمن  پٮ۪ٹھ  پران  چھِو  مگر  بٔڈنصیحت  عالمینن  ہٕندِ  خٲطرٕ۔  یُس  نہٕ  اتھ  مانہٕ  تٔمِس  چُھ  پانس  نقصان۔

Transliteration:
  Wam<u>a</u> tasaluhum AAalayhi min ajrin in huwa ill<u>a</u> <u>th</u>ikrun lilAA<u>a</u>lameen<b>a</b>


Maududi:
  زمینس  تہٕ  آسمانن  منٛز  کٲژاہ  نشٲنِیہِ  چھےٚ  یِمو  پیٚٹھۍ  یِم  لُکھ  پکان  چِھ  روزان،  تہٕ  رژھ  چِھنہٕ  یِم  توجّہ  کران۔

Jalandhary:
  یتھہٕ  پٲٹھۍ  یِم  لوٗکھ  مُنکرِ  نبوت  چھِ  یِتھے  پٲٹھۍ  چھِ  یِم  مُنکرِ  توحید  تہِ۔  کیازِ  کٍتیاہ  آیات  تہٕ  نِشانہٕ  خداے  سٕندِس  کُن  آسنس  پٮ۪ٹھ  یِم  آسمانن  تہٕ  زمینن  منٛز  چھِ  یِمو  کِنۍ  لوٗکھ  پکان  چھِ،  تِم  آیات  وُچھان  چھِ  تِم  چھِ  تِمو  آیاتو  نِشہِ  بے  توجہی  کران۔

Transliteration:
  Wakaayyin min <u>a</u>yatin fee a<b>l</b>ssam<u>a</u>w<u>a</u>ti wa<b>a</b>lar<u>d</u>i yamurroona AAalayh<u>a</u> wahum AAanh<u>a</u> muAAri<u>d</u>oon<b>a</b>


Transliteration: Wam<u>a</u> yuminu aktharuhum bi<b>A</b>ll<u>a</u>hi ill<u>a</u> wahum mushrikoon<b>a</b>
Maududi:
  یِمو  منٛزٕ  چِھ  اکثر  خُدایس  مانان،  مگر  تِتھہٕ  پٲٹھۍ  زِ  تَس  سٍتۍ  چِھ  باقین  شریک  ٹھہراوان۔

Jalandhary:
  بیٚیہِ  چھِ  اکثر  لوٗکھ  یِم  خدایس  پژھ  تہِ  کران  چھِ  باوجودآں  چھِ  تِم  مُشرِک،  شرکہٕ  چہِ  کامہِ  کران۔  یعنی  زیٚوِ  سٍتۍ  چھِ  سٲرِی  ونان  کہ  اللہ  تعالیٰ  ہٕے  چُھ  مٲلِک  تہٕ  رٲزِق  مگر  بوجودآں  چھِ  تس  شریک  ٹھہراوان۔  چِنانچہِ  کُفارِ  مکہ  ٲسۍ  ونان  سون  ربّ  چُھ  اللہ  تعالیٰ  توپتہٕ  ٲسۍ  پۅتلین  سجدٕہ  کران  ملٲیکن  خداے  سٕنزٕ  کورِ  ونان۔  یِہُودۍ  چھِ  خدایس  مانان  مگر  تٔتھۍ  سٍتۍ  چھِ  ونان  حضرتِ  عزیز  چُھ  خداے  سُند  نیٚچُو۔  یِتھے  پٲٹھۍ  چھِ  بعض  لوٗکھ  عٲلِمن  تہٕ  رٲہِبن  خداے  سٕنزن  کامین  اندر  اختیارٕ  وٲلۍ  زانان۔  وارِیاہ  لوٗکھ  چھِ  قبر  پرستی،  پیر  پرستی،  تعزیہ  پرستی  سٍتۍ  توحید  کِس  چشمہ  مُصفی  ہس  مکدر  تہٕ  گدل  کران،  کٍتیاہ  چھِ  توحیدُک  دعویٰ  کٔرِتھ  ہوا  پرستی  سٍتۍ  پنُن  سُہ  دعویٰ  بٲطل  کران،  بدعتن،  پانے  ٹھہرٲو  مٕتین  چیزن  ہٕنٛز  پیروِی  کران  ییٚمِچ  دلیل  نہٕ  کتاب  و  سُنتس  اند  کُنہِ  جایہِ  موجود  چھےٚ۔  لہٰذا  توحید  ورٲے  خدایس  ایمان  انُن  تہٕ  پژھ  کرٕنۍ  چھےٚ  بے  کار۔  یُتھ  ایمان  انُن  تہٕ  نہ  انُن  چُھ  برابرٕے۔  لوٗکن  ہٕنٛز  یِژھ  حالت  ٲسِتھ۔


Maududi:
  کیا  یِم  چھا  مطمئن  زِ  اللہ  تعالیٰ  سٕندِ  عذابٕچ  کانٛہہ  بلاے  کیا  رٹہِ  نہٕ  یِمن،  یا  بے خبری  منٛز  کیا  یِیہِ  نہٕ  قیامتٕچ  گٔر  اچانک  یِمن  پٮ۪ٹھ۔

Jalandhary:
  چھاتِم  سۅکھس  تہٕ  اطمِنانس  اندر  بِہِتھ  ییٚمہِ  نِشہِ  کہ  تِمن  کیاہ  پیٚیہِ  خداے  سٕندِ  عذابٕچ  تِژھ  بلایاہ  وٲتِتھ  یۅسہٕ  تِمن  پرتھ  طرفہٕ  وَلنہٕ  ییہِ،  نتہٕ  پیٚیکھ  وٲتِتھ  قیامت  ہنگہٕ  تہٕ  منگہٕ  تِم  ژینن  نہٕ  یہِ  کپٲرۍ  آیہِ۔  غرض  شرک  وکُفر  چُھ  مقتضی  عذابس،  سُہ  دنیاہس  اندر  ییٖتن  یا  ٲخرتس  اندر۔  تتھ  کُن  نظر  کٔرِتھ  اوس  لوٗکن  لٲزِم  عذابس  کھۅژُن،  کُفر و شرکہٕ  نِشہِ  پتھ  روزُن،  عذاب  دُنیوی  تہٕ  عذاب  اُخروی  نِشہِ  پنُن  پان  بچاوُن۔

Transliteration:
  Afaaminoo an tatiyahum gh<u>a</u>shiyatun min AAa<u>tha</u>bi All<u>a</u>hi aw tatiyahumu a<b>l</b>ss<u>a</u>AAatu baghtatan wahum l<u>a</u> yashAAuroon<b>a</b>


Maududi:
  توٚہۍ  ؤنِو  یِمن  صاف  زِ،  میٲنۍ  وَتھ  چھےٚ  یہِ،  بہٕ  چُھس  خُدایس  کُن  ناد  دِوان،  بہٕ  چُھس  پانہٕ  تہِ  پوٗرٕ  گاشس  منٛز  پنٕنۍ  وَتھ  وُچھان،  تہٕ  میٲنۍ  سٲتھی  تہِ  چِھ  وُچھان،  تہٕ  اللہ  تعالیٰ  چُھ  پاک  تہٕ  شرک  کرن  والیٚن  سٍتۍ  چُھنہٕ  مےٚ  کانٛہہ  واسطہٕ۔

Jalandhary:
  فرمٲوِیوکھ  توٚہۍ  یا  رسول  اللہؐ  توحید  پوٚز  آسُن  یہے  چھےٚ  میٲنۍ  وتھ۔  ناد  چُھس  بہٕ  دِوان  لوٗکن  معبودِ  برحقس  کُن  کٲملِ  واقفیت  حٲصِل  ٲسِتھ۔  اکھ  بہٕ  بیٚیہِ  یِمو  میٲنۍ  پیروِی  کٔریعنی  مےٚ  نِشہِ  چُھ  توحید  ورسالتس  پٮ۪ٹھ  دلیل۔  یِمو  لوٗکو  مےٚ  پژھ  کٔرتِمو  تہِ  کٔر  پژھ  دلیل  بوٗزِتھ،  بے  دلیل  کتھہِ  کُن  چُھس  نہٕ  بہٕ  کٲنسہِ  دعوت  دِوان۔  لہٰذا  چھےٚ  حٲصِل  یہے  کتھ  کہ  اللہ  تعالیٰ  چُھ  کُنے،  بہٕ  چُھس  تتھ  کُن  لوٗکن  ناد  دِوان،  مُنزہ  تہٕ  پاک  چُھ  اللہ  تعالیٰ  شریک  آسنہٕ  نِشہِ،  بیٚیہِ  چُھس  نہٕ  بہٕ  ہرگِز  خدایس  شرک  انہٕ  وٕنیو  أندرٕ۔

Transliteration:
  Qul h<u>ath</u>ihi sabeelee adAAoo il<u>a</u> All<u>a</u>hi AAal<u>a</u> ba<u>s</u>eeratin an<u>a</u> wamani ittabaAAanee wasub<u>ha</u>na All<u>a</u>hi wam<u>a</u> an<u>a</u> mina almushrikeen<b>a</b>


Maududi:
  اے  نبیؐ،  تۅہیہِ  برونٛٹھ  یِم  پیغمبر  اسہِ  سوٗزِمٕتۍ  ٲسۍ،  تِم  تہِ  ٲسۍ  سٲری  اِنسانٕے،  تہٕ  تِمنٕے  بٔستین  ہٕندیو  روزن  والیو  منٛزٕ  ٲسۍ،  تہٕ  تِمنٕے  کُن  چِھ  أسۍ  وحی  روٗدِمٕتۍ  سوزان۔  پتہٕ  کیا،  یِم  لُکھ  چِھنا  زمینس  منٛز  پھیٖرِمٕتۍ  تھوٗرِمٕتۍ،  تہٕ  تِمن  قومن  ہُند  انجام  وُچھنا  یِمو،  یِم  یِمن  برونٛہہ  چِھ  گُزریمٕتۍ؟  پٔزپٲٹھۍ  چُھ  ٲخرتُک  گھرٕ  تِمن  لُکن  خٲطرٕ  زیادہ  بہتر  یِمو﴿پیغمبرن  ہٕنز  کتھ  مٲنِتھ﴾  تقویٰ ہٕچ  رٔوِش  اختیار  کٔر،  کیا  وُنہِ  تہِ  سمجھِو  نا  توٚہۍ  لُکھ؟

Jalandhary:
  بیٚیہِ  سوٗزۍ  نا  اسہِ  تۅہیہِ  برونٹھ  پیغمبر۔  مگر  تِم  سٲرِی  ٲسۍ  مرد،  انسان،  ملک  ٲسۍ  نہٕ،  وحی  ٲسۍ  أسۍ  سوزان  تِمن  کُن،  تِمے  ٲسۍ  شہرن  ہٕندۍ  روزن  وٲلۍ،  گامن  ہٕندۍ  نہٕ۔  یِمو  نہٕ  تِمن  ایمان  اوٚن  تہٕ  پژھ  کٔر  تِم  کٔرۍ  اسہِ  عذابس  گرفتار۔  تِی  بنہِ  یِمن  مکہٕ  کین  کٲفرن  تہِ،  کیاہ  یِم  لوٗکھ  چھِنا  پھیٖر مٕتۍ  زمینس  منٛز  کُنہِ  طرفس  پس  وُچھہن  تِم  کیاہ  انجام  چُھ  سپُدمُت  تِمن  مُنکِرن  ہُند  یِمو  یِمن  برونٹھ  خداے  سٕندین  پیغمبرن  انکار  کوٚرمُت  چُھ۔  یاد  تھٲوِو  یتھ  دُنیاہس  منٛز  روزِتھ  تۅہیہِ  کُفر  ونافرمٲنی  اختیار  کٔرو  سُہ  دُنیا  چُھ  فٲنی،  البتہ  ٲخرتُک  گرٕچُھ  بہتر  تِمن  لوٗکن  ہٕندِ  خٲطرٕ  یِم  خدایس  کھو  ژن،  شرکہٕ  نِشہِ  روزُن  پتھ۔  کیاہ  وُنہِ  چُھو  نا  تۅہیہِ  فکرِ  تران  کہ  فٲنی  ناپایدار  چیز  اختیار  کرُن  چھا  جان  کِنہٕ  سُہ  چیز  یُس  باقی  تہٕ  پایدار  آسہِ۔  ہرگاہ  توٚہۍ  تاخیر  عذاب  سٍتۍ  شُبہٕ  تہٕ  شک  پٲدٕ  سپدان  چُھ  عذاب  کِس  واتنس  پٮ۪ٹھ۔  یہِ  چھےٚ  تُہٕنز  سخت  غلطی  تِکیازِ  برونٹھمین  کٲفرن  تہِ  آیہِ  زیچھہِ  زیچھہِ  مۅہلژٕ  دِنہٕ۔

Transliteration:
  Wam<u>a</u> arsaln<u>a</u> min qablika ill<u>a</u> rij<u>a</u>lan noo<u>h</u>ee ilayhim min ahli alqur<u>a</u> afalam yaseeroo fee alar<u>d</u>i fayan<i><u>th</u></i>uroo kayfa k<u>a</u>na AA<u>a</u>qibatu alla<u>th</u>eena min qablihim walad<u>a</u>ru al<u>a</u>khirati khayrun lilla<u>th</u>eena ittaqaw afal<u>a</u> taAAqiloon<b>a</b>


Maududi:
  ﴿گۅٚڈٕ نِکیٚن  پیغمبرن  سٍتۍ  تہِ  چُھ  یی  سپدان  روٗدمُت  زِ  تِم  روٗدۍ  واریاہس  وقتس  نصیحت  کران  تہٕ  لُکو  دِیُت  نہٕ  بوٗزِتھ  تہِ  جواب﴾  یوٚت  تام  زن  پیغمبر  سپٕدۍ  لُکو  نِشہِ  مایوس،  تہٕ  لُکو  تہِ  سمُجھ  زِ  تِمن  اوس  آمُت  اَپُز  وننہٕ،  تہٕ  پتہٕ  ووت  اچانک  پیغمبرن  سون  مدد،  پتہٕ  ییٚلہِ  یُتھ  موقع  واتان  چُھ،  تیٚلہِ  چُھ  سون  قاعدٕہ  یہِ  زِ  یُس  أسۍ  یژھان  چِھن  سُہ  چِھن  بچاوان،  تہٕ  مُجرمَو  پٮ۪ٹھہٕ  یِیہِ  نہٕ  سون  عذاب  واپس  پھِرنہٕ۔

Jalandhary:
  تا  ایں کہ  ییٚلہِ  ناامید  سپٕدۍ  پیغمبر  تِہٕندِ  ایمان  اننہٕ  نِشہِ،  بیٚیہِ  کوٚر  گُمانہٕ  تِمو  کہِ  بیشک  تِمن  سٍتۍ  یُس  وعدٕہ  آیاو  کرنہٕ  سُہ  آو  نہٕ  پورٕ  کرنہٕ۔  خبر  چھا  أسۍ  ما  گٔے  قومس  نِشہِ  اپزِیٲرۍ۔  تِم  ٲسۍ  یہِ  خیال  کرٲنی،  اتِی  ووتُکھ  سون  مدد  تہٕ  یٲری۔  پس  آو  نجات  دِنہٕ  تِمن  یُہُند  اسہِ  یوٚژھ۔  یعنی  باایمان  تہٕ  موحدن۔  کٲفر  آے  امہِ  عذاب  سٍتۍ  ہلاک  کرنہٕ،  تِکیازِ  پتھ  چُھنہٕ  یِوان  رٹنہٕ  سون  عذاب  نافرمانن  نِشہِ  بلکہ  چُھ  عذاب  تِمن  پٮ۪ٹھ  ضرور  واقع  سپدان  اگرچہِ  ژیر  گٔژھۍ  تن  تتھ  اندر،  لہٰذا  مہ  روزِن  اتھ  خیالس  اندر  کُفارِ  مکہ۔

Transliteration:
  <u>H</u>att<u>a</u> i<u>tha</u> istayasa a<b>l</b>rrusulu wa<i><u>th</u></i>annoo annahum qad ku<u>th</u>iboo j<u>a</u>ahum na<u>s</u>run<u>a</u> fanujjiya man nash<u>a</u>o wal<u>a</u> yuraddu basun<u>a</u> AAani alqawmi almujrimeen<b>a</b>


Maududi:
  بروٗنٹھمیٚن  لُکن  ہٕندیٚن  یِمن  قصن  منٛز  چُھ  عقل  تہٕ  ہوش  تھاون  والیٚن  خٲطرٕ  عبرت،  یِکینژھاہ  یہِ  قرآنس  اندر  بیان  چُھ  یِوان  کرنہٕ،  یمہٕ  چَھنہٕ  بناوٹی  کتھہٕ،  بلکہ  یِمہٕ  کتابہٕ  ییٚمہِ  برونٛہہ  چھےٚ  آمٕژ،  یہِ  چُھ  تِمنٕے  ہُند  تصدیق،  تہٕ  پرٛتھ  چیزُک  تفصیل  ﴿یعنی  پرتھ  تمہِ  چیزُک  تفصیل  یُس  انسان  سٕندِ  ہدایت  تہٕ  رہنمٲئی  خٲطرٕ  ضروری  چُھ۔  کینٛہہ  لُکھ  چِھ  پرٛتھ  چیز کہ  تفصیل  نِشہِ  مُراد  خواہ  مخواہ  دُنیا کیٚن  سارِنٕے  چیزن  ہُند  تفصیل  نِوان  تہٕ  پتہٕ  چھےٚ  تِمن  یہِ  پریشٲنی  پیش  یِوان  زِ  قرآنس  اندر  چُھنہٕ  جنگلات،  طِب،  ریٲضی  تہٕ  باقین  علوم  و  فنونن  متعلق  کانٛہہ  تفصیل  میلان،  تہٕ  کینٛہہ  لُکھ  چِھ  پتہٕ  زبردستی  پرٛتھ  فنُک  تفصیل  قرآن  منٛزٕ  کڑنہِ  لگان۔﴾  تہٕ  ایمان  اَنن  والیٚن  خٲطرٕ  چُھ  ہدایت  تہٕ  رحمت۔

Jalandhary:
  پٔزۍ  پٲٹھۍ  چھُ  حضرتِ  یوسُف  تہٕ  تِہٕندین  باین  ہٕندِس  قصسس  منٛز  بٔڈ  عبرت  عقلہِ  والین  ہٕندِ  خٲطرٕ،  ٲس  نہٕ  یہِ  کتھاہ  پانے  ٹھہراونہٕ  آمٕژ،  بلکہ  چُھ  یہِ  تصدیق  تتھ  مضمونس  یُس  امہِ  برونٹھ  کتابن  منٛز  بیان  کرنہٕ  آمُت  چُھ،  بیٚیہِ  چھےٚ  تفصیل  تہٕ  وضاحت  پرتھ  چیزٕچ،  بیٚیہِ  چُھ  بوٚڈ  ہدایت  تہٕ  رحمت  تِمن  لوٗکن  ہندِ  خٲطرٕ  یِمو  ایمان  اوٚن۔

Transliteration:
  Laqad k<u>a</u>na fee qa<u>s</u>a<u>s</u>ihim AAibratun liolee alalb<u>a</u>bi m<u>a</u> k<u>a</u>na <u>h</u>adeethan yuftar<u>a</u> wal<u>a</u>kin ta<u>s</u>deeqa alla<u>th</u>ee bayna yadayhi wataf<u>s</u>eela kulli shayin wahudan wara<u>h</u>matan liqawmin yuminoon<b>a</b>


Maududi:
  ا۔  ل۔  م۔  ر۔  یِم  چِھ  کتابِ  الہٰی  ہٕندۍ  آیات،  تہٕ  یِکینژھاہ  تُہندِس  ربّ  سٕندِ  طرفہٕ  تۅہیہِ  کُن  نٲزِل  چُھ  آمُت  کرنہٕ،  سُہ  چُھ  عینِ  حق،  مگر  ﴿تُہٕندِ  قومٕکۍ﴾  اکثر  لُکھ  چِھنہٕ  مانان۔

Jalandhary:
  یِم  گے  تِم  حروفِ  مقطعات  یِمن  ہُند  معنی  زانہِ  پانہٕ  خدا،  یِم  چھِ  قرانِ  مجیدٕکۍ  آیات۔  بیٚیہِ  یہِ  تۅہیہِ  کُن  نٲزِل  آو  کرنہٕ  تُہٕندِ  س  پروردِگارٕ  سٕندِ  طرفہٕ  تہِ  چُھ  بالکل  پوٚز۔  تہِ  اوس  منگان  کہِ  سارنٕے  لوٗکن  ہٕنز  گژھہِ  تتھ  پژھ  کرٕنۍ،  مگر  وارِیاہ  لوٗکھ  چھِنہٕ  تتھ  پژھ  کران  یِمن  شیطانن  وتھ  راوٕ  رٲو۔

Transliteration:
  Alifl<u>a</u>mmeemr<u>a</u> tilka <u>a</u>y<u>a</u>tu alkit<u>a</u>bi wa<b>a</b>lla<u>th</u>ee onzila ilayka min rabbika al<u>h</u>aqqu wal<u>a</u>kinna akthara a<b>l</b>nn<u>a</u>si l<u>a</u> yuminoon<b>a</b>


Maududi:
  سُہ  چُھ  اللہ  تعالیٰ  ہٕے  ییٚمۍ  آسمان  چِھ  تِتھیٚو  تھَمَو  ورٲے  قٲیِم  کٔرِمٕتۍ،  یِم  تۅہیہِ  نظرِ  آسن  گژھان،  ﴿دوٚیِمیٚن  لفظن  منٛز  وَنو  زِ  آسمان  کٔرِن  غیر  محسوس  تہٕ  غیر  مَرئی  یعنی  تِمو  چیزو  تہٕ  سہارَو  سٍتۍ  قٲیِم،  یِم  نہٕ  اَسہِ  وُچھمٕتۍ  چِھ۔  بظٲہر  چُھنہٕ  وسیع  فضا ہس  منٛز  تِیُتھ  کانٛہہ  چیز،  یُس  یِمن  بے  حد  تہٕ  بے  حساب  ستارن  تہٕ  سیارن  تھَپھ  کٔرِتھ  آسہِ۔  مگر  اکھ  غیر  محسوس  طاقت  چُھ  یُس  پرٛتھ  کٲنٛسہِ  تٔمۍ سٕندِس  مقامس  تہٕ  مدارس  پٮ۪ٹھ  رُکٲوِتھ  چُھ،  تہٕ  یِمن  عظیمُ  الشان  چیزن  چُھنہٕ  زمینس  پٮ۪ٹھ  یا  اَکھ  أکِس  پٮ۪ٹھ  ؤسِتھ  پیٚنہٕ  دِوان۔﴾  پتہٕ  سپُد  سُہ  پننِس  سلطنت  کِس  تختس  پٮ۪ٹھ  جلوہ  فرما،  تہٕ  تٔمۍ  بنوو  آفتاب  تہٕ  ماہتاب  اکہِ  قانونُک  پابند۔  ییٚمہِ  ساری  نظامُک  پرٛتھ  کانٛہہ  چیز  چُھ  أکِس  مُقرر  وقتس  تام  پکان،  تہٕ  اللہ  تعالیٰ  ہٕے  چُھ  امہِ  ساری  کامہِ  ہٕنز  تدبیر  کران،  سُہ  چُھ  ویٚژٕھنۍ  ویٚژٕھنۍ  نِشٲنیہِ  بیان  کران۔  ﴿یعنی  امہِ  کتھہِ  ہٕنزٕ  نشٲنیہِ  زِ  اللہ  تعالیٰ  سُند  رسول  یِمن  حقیقتن  ہٕنز  خبر  دِوان  چُھ،  تِمہٕ  چھےٚ  فی  الواقع  پزٕ  حقیقتہٕ۔  کائناتس  منٛز  چِھ  پرٛتھ  طرفہٕ  یِمن  پٮ۪ٹھ  گوٲہی  دِنہٕ  وٲلۍ  آثار  موجود،  اگر  لُکھ  أچھ  مٕژرٲوِتھ  وُچَھن،  تیٚلہِ  وُچھن  تِم  زِ  قرآنس  اندر  یِمن  کتھن  پٮ۪ٹھ  ایمان  اَننٕچ  دعوت  چھےٚ  دِنہٕ  آمٕژ،  زمین  و  آسمانن  منٛز  یِم  بے  شُمار  نِشانات  پھٔہلِتھ  چِھ،  تِم  چِھ  یِمن  کتھن  ہُند  تصدیق  کران۔﴾  شاید  زِ  توٚہۍ  کٔرِو  پننِس  ربّ  سٕندِ  ملاقاتُک  یقین۔

Jalandhary:
  خدا  گوٚو  سُے  قدرت  وول  ییٚمۍ  آسمان  بُلند  کوٚر  تھمو  ورٲے۔  وُچھان  چُھوکھ  توٚہۍ  تِم  آسمان  تِتھے  پٲٹھۍ،  توپتہٕ  سپُد  مستوی  عرشس  پٮ۪ٹھ۔  تِتھہ  پٲٹھۍ  یِتھہٕ  پٲٹھۍ  تِہٕندِس  شانس  شوبہِ،  بیٚیہِ  کٔرِن  آسمان  تہٕ  زوٗن  مسخر  تہٕ  رام،  پرتھ  اکھاہ  چُھ  یِمو  دۅیو  أندرٕ  پکان  پننِس  پننِس  مدارس  پٮ۪ٹھ  مُقرر  وقتس  اندر۔  چنانچہِ  آفتاب  چھُ  أکِس  ؤریس  پنُن  مدار  طے  کران۔  زوٗن  چھےٚ  أکِس  ریٚتس  طے  کران،  سُے  چُھ  تِمن  سارنٕے  کامین  ہُند  تدبیر  کران  یِمہٕ  عالمس  اندر  واقع  سپدان  چھےٚ۔  سُے  چُھ  بتفصیل  تکوینی  تہٕ  تشریعی  دلیلٕہ  صاف  صاف  بیان  کران،  یُتھ  توٚہۍ  قیامت  کہ  دۅہ  پننِس  پروردِگارس  سٍتۍ  مُلاقتُک  تہٕ  تس  نِشہِ  حٲضر  سپد  نُک  یقین  کٔرِو۔

Transliteration:
  All<u>a</u>hu alla<u>th</u>ee rafaAAa a<b>l</b>ssam<u>a</u>w<u>a</u>ti bighayri AAamadin tarawnah<u>a</u> thumma istaw<u>a</u> AAal<u>a</u> alAAarshi wasakhkhara a<b>l</b>shshamsa wa<b>a</b>lqamara kullun yajree liajalin musamman yudabbiru alamra yufa<u>ss</u>ilu al<u>a</u>y<u>a</u>ti laAAallakum biliq<u>a</u>i rabbikum tooqinoon<b>a</b>


Maududi:
  تہٕ  سُے  چُھ  ییٚمۍ  یہِ  زمین  وَہرٲوِتھ  چھےٚ  تھٲومٕژ،  اَتھ  منٛز  چَھن  پہاڑن  ہٕنزٕ  میخہٕ  ٹھٲکِتھ  تھاومژٕ،  تہٕ  درِیاو  چِھن  بہٲوِمٕتۍ،  تٔمی  چِھ  پرٛتھ  قسمہٕ کیٚن  پھلن  ہٕندۍ  جورٕ  پٲدٕ  کٔرِمٕتۍ،  تہٕ  سُے  چُھ  دۅہس  پٮ۪ٹھ  رات  طٲری  کران،  یِمن  سارِنٕے  چیزن  منٛز  چھےٚ  بجہِ  نشٲنیہِ  تِمن  لُکن  خٲطرٕ  یِم  غور  و  فکرس  چِھ  کٲم  ہیوان۔

Jalandhary:
  بیٚیہِ  گوٚو خدا  سُے  ییٚمۍ  زمین  وہر  وو  آبس  پٮ۪ٹھ۔  بیٚیہِ  کٔرِن  تتھ  منٛزپٲدٕ  کۅہ  ناوِ  ہٕندۍ  لنگر  ہِی  یُتھ  سُہ  آبس  پٮ۪ٹھ  قرار  کرِ۔  بیٚیہِ  پھِر  ویٚن  تتھ  زمینس  اندر  جۅیہِ  تہٕ  دریاو،  بیٚیہِ  کوٚرُن  پرتھ  میٚوُک  اتھ  منٛز  زٍز  قسٕم  جورٕ  جورٕ،  مۅدُر  تہٕ  ژوٚک،  ٹٚیوٹھ  تہٕ  میوٗٹھ۔  اکھ  اکہِ  رنگہٕ  بیاکھ  بیٚیہِ  رنگہٕ۔  اکھ  ژھوٚٹ  بیاکھ  زیوٗٹھ۔  اکھ  رود  بیاکھ  ڈُلُم،  سُے  چُھ  رٲژ  ہٕنزِ  تاریکی  سٍتۍ  دُہُک  گاش  ولان  تہٕ  پوشیدٕہ  تھاوان،  بیشک  اتھ  منٛز  چھےٚ  وارِیاہ  دلیلٕہ  خداے  سٕندِ  وحدانیتٕ  چہِ  فِکر  کروٕنین  ہٕندِ  خٲطرٕ۔  یِتھے  پٲٹھۍ  چھےٚ  بیٚیہِ  دلیلہٕ  خداے  سٕندِ  وحدانیت  چہِ۔

Transliteration:
  Wahuwa alla<u>th</u>ee madda alar<u>d</u>a wajaAAala feeh<u>a</u> raw<u>a</u>siya waanh<u>a</u>ran wamin kulli a<b>l</b>ththamar<u>a</u>ti jaAAala feeh<u>a</u> zawjayni ithnayni yughshee allayla a<b>l</b>nnah<u>a</u>ra inna fee <u>tha</u>lika la<u>a</u>y<u>a</u>tin liqawmin yatafakkaroon<b>a</b>


Maududi:
  بیٚیہِ  وُچِھو،  زمینس  منٛز  چھِ  بیٚون  بیٚون  خطہٕ  اَتھہٕ  یِوان،  یِم  اکھ  أکِس  نکھہٕ  نکھہٕ  چِھ۔  دچھہِ  باغ  چِھ،  کھاہ  چِھ  ﴿کھیتہٕ﴾،  کھٔزٕر  کُلۍ  چِھ  یِمن  منٛز  کینٛہہ  چِھ  اُکہٕ  شاخَل  تہٕ  کینٛہہ  چِھ  دُ  شاخَل  ﴿موٗلَو  پٮ۪ٹھہٕ﴾۔  سارِنٕے  چُھ  اَکوے  آب  سیراب  کران،  مگر  مزس  منٛز  چِھن  کانٛہہ  أسۍ  بہتر  بناوان  تہٕ  کانٛہہ  چِھن  کمتر،  یِمن  سارِنٕے  چیزن  منٛز  چھےٚ  واریاہ  نشٲنیہِ  تِمن  لُکن  خٲطرٕ  یِم  عقلہِ  چِھ  کٲم  ہیوان۔

Jalandhary:
  بیٚیہِ  چھِ  زمینس  منٛز  زمینٕکۍ  وارِیاہ  ٹُکرٕ،  قطعہ،  نکھہٕ  نکھہٕ،  یِم  باوجود  نکھتلہٕ  آسنٕکہِ  بیٚون  بیٚون  تٲثیر  تھاوان  چھِ،  بیٚیہِ  چھِ  دچھہِ  باغ،  بیٚیہِ  چھِ  مُختلف  کھاہ  یعنی  زرعی  زمین،  بیٚیہِ  چھِ  کھزٕر  کُلۍ،  دُشاخل  بیٚیہِ  اُک  شاخل،  یِمنٕے  چُھ  سگ  یِوان  دِنہٕ  اکی  آبہٕ  سٍتۍ،  باوجودآں  چھِ  فضیلت  دِوان  أسۍ  أڈین  أڈین  پٮ۪ٹھ  میوَن  اندر  ﴿یعنی  زمین  کُنُے،  آب  کُنُے،  مگر  میٚوٕہ  تہٕ  پھل  بیٚون  بیٚون﴾،  پٔزۍ  پٲٹھۍ  اتھ  اندر  چھےٚ  بجہِ  بجہِ  دلیلہٕ  خداے  سٕندِس  کُن  آسنس  پٮ۪ٹھ  عٲقٕل  تہٕ  سمٕجھدار  لوٗکن  ہٕندِ  خٲطرٕ۔

Transliteration:
  Wafee alar<u>d</u>i qi<u>t</u>aAAun mutaj<u>a</u>wir<u>a</u>tun wajann<u>a</u>tun min aAAn<u>a</u>bin wazarAAun wanakheelun <u>s</u>inw<u>a</u>nun waghayru <u>s</u>inw<u>a</u>nin yusq<u>a</u> bim<u>a</u>in w<u>ah</u>idin wanufa<u>dd</u>ilu baAA<u>d</u>ah<u>a</u> AAal<u>a</u> baAA<u>d</u>in fee alokuli inna fee <u>tha</u>lika la<u>a</u>y<u>a</u>tin liqawmin yaAAqiloon<b>a</b>


Maududi:
  وۅنۍ  اگر  تۅہیہِ  تعجُب  چُھو  کرُن،  تیٚلہِ  چھےٚ  تعجُبس  لایق  لُکن  ہٕنز  یہِ  کتھ  زِ،  ییٚلہِ  أسۍ  مٔرِتھ  سپدَو  میٚژ  تیٚلہِ  کیا  أسۍ  یِموا  نوِ  سرٕ  پٲدٕ  کرنہٕ؟  یِم  چِھ  تِم  لُکھ  یِمو  پننِس  ربّس  سٍتۍ  کُفر  چُھ  کوٚرمُت  ﴿یعنی  یُہُند  ٲخرتس  انکار  کرُن  چُھ  دراصل  خُدایس  تہٕ  تٔمۍ  سٕندِس  قدرتس  تہٕ  حکمتس  انکار۔  یِم  چِھنہٕ  صرف  یُتُے  یوت  ونان  زِ  سون  میٚژِ  منٛز  رٔلِتھ  نوِ  سرٕ  پٲدٕ  سپدُن  چُھ  غیر  ممکن،  بلکہ  چُھ  یِہندِس  أتھۍ  قَولس  منٛز  یہِ  خیال  تہِ  پوشیدٕہ  زِ  معاذ  اللہ،  سُہ  خُداے  چُھ  عٲجز،  درماندہ  تہٕ  نادان  تہٕ  ؤسۍ  پایہ،  ییٚمۍ  یِم  پٲدٕ  چِھ  کٔرِمٕتۍ۔﴾  یِم  چِھ  تِم  لُکھ  یِہنزن  گردنَن  منٛز  طوق  چِھ  نٲلۍ۔  ﴿گردنۍ  منٛز  طوق  نٲلۍ  آسُن  چُھ  قیدی  آسنٕچ  علامت۔  یِمن  لُکن  ہٕنزن  گردنَن  منٛز  طوق  نٲلۍ  آسنُک  مطلب  چُھ  یہِ  زِ  یِم  لُکھ  چِھ  پننہِ  جہالتٕکۍ،  پننہِ  نفسہٕ  کیٚن  خوٲہشاتن  ہٕندی  تہٕ  پننیٚن  جدن  اجدادن  ہٕندِ  أچھ  ؤٹِتھ  تقلیدٕکۍ  اسیر،  یِم  ہیکن  نہٕ  آزادانہٕ  طور  غور  و  فکر  کٔرِتھ۔  یِم  چِھ  پننیو  تعصُباتَو  تِتھہٕ  پٲٹھی  بند  رٔٹِمٕتۍ  زِ  یِم  ہیٚکن  نہٕ  ٲخرت  مٲنِتھ،  اگر  چہِ  اَمِیُک  مانُن  چُھ  سراسر  معقول،  تہٕ  ٲخرت  کِس  انکارس  پٮ۪ٹھ  چِھ  جٔمِتھ،  ییٚلہِ  زن  سُہ  سراسر  نامعقول  چُھ۔﴾  یِم  چِھ  جہنمی  تہٕ  ہمیشہ  روزن  جہنمس  منٛز۔

Jalandhary:
  بیٚیہِ  ہرگاہ  توٚہۍ  کُنہِ  کتھہِ  پٮ۪ٹھ  تعجُب  کٔرِو  تیٚلہِ  چھےٚ  تعجبس  لایق  کٲفرن  ہٕنز  یہِ  کتھ  کہِ  کیاہ  سنا  ییٚلہِ  اسہِ  میٚژ  گٲمٕژ  آسہِ  توپتہٕ  یِموٕہ  أسۍ  دُبارٕہ  بیٚیہِ  پٲدٕکرنہٕ  قیامت  کہ  دۅہ۔  تعجُبس  لایق  چھٚے  یہِ  کتھ  امی  کہِ  یِمن  احمقن  چُھنہٕ  تران  فِکرِ  کہِ  ییٚمۍ  ذاتِ  پاکن  سٲرِی  مخلوق  کٔرۍ  پٲدٕ  کٔرِن  گۅڈٕنۍ۔  تٔمِس  نِش  کیاہ  عجٲیب  چُھ  دُبارٕہ  بیٚیہِ  تِم  پٲدٕ  کرٕنۍ،  یِم  لوٗکھ  چھِ  تِمے  یِمو  انکار  کوٚر  پننِس  پروردِگارس  سٕندِس  دُبارٕہ  زِندٕہ  کرنس  پٮ۪ٹھ  قدرت  وول  آسنس  انکار،  یِمنٕے  لوٗکن  ہٕنزن  گردنن  منٛز  آسہِ  نٲلۍ  جہنمُک  طوق،  یِمے  لوٗکھ  چھِ  نارس  منٛز  واتن  وٲلۍ۔  تتھ  منٛز  چُھکھ  روزُن  ہمیشہ۔

Transliteration:
  Wain taAAjab faAAajabun qawluhum ai<u>tha</u> kunn<u>a</u> tur<u>a</u>ban ainn<u>a</u> lafee khalqin jadeedin ol<u>a</u>ika alla<u>th</u>eena kafaroo birabbihim waol<u>a</u>ika alaghl<u>a</u>lu fee aAAn<u>a</u>qihim waol<u>a</u>ika a<u>s</u><u>ha</u>bu a<b>l</b>nn<u>a</u>ri hum feeh<u>a</u> kh<u>a</u>lidoon<b>a</b>


Maududi:
  یِم  لُکھ  چِھ  رٕژرٕ  برونٛہہ  بُرٲئی  موجوب  جلدی  کران  ﴿یعنی  یِم  چِھ  عذابُکی  مُطالبہٕ  کران﴾  حالانکہ  یِمن  برونٛہہ  ﴿یِم  لُکھ  اَتھ  رٔوِشہِ  پٮ۪ٹھ  پٔکمٕتۍ  چِھ،  تِمن  پٮ۪ٹھ  چھےٚ  اللہ  تعالیٰ  سٕندِ  عذاب  چہِ﴾  عبرتناک  مِثالہٕ  گُزریمژٕ  حقیقت  چھےٚ  یہِ  زِ  تُہُند  ربّ  چُھ  لُکن  ہٕنزو  زیادتِیَو  باوجود  تِمن  سٍتۍ  چشم  پوشی  کٲم  ہیوان،  تہٕ  یِتہِ  چھےٚ  حقیقت  زِ  یُہُند  ربّ  چُھ  سخت  سزا  دِنہٕ  وول  تہِ۔

Jalandhary:
  بیٚیہِ  چھِ  یِم  کٲفر  تۅہیہِ  نِشہِ  بانٛبٕر  کران  عذاب  کِس  واتہٕ  نس  اندر۔  عافیتُک  معیاد  ختم  گژھنہٕ  برونٹھٕے  چھِ  تِم  مُصیبتُک  تہٕ  عذابُک  مُطالبہٕ  کران،  حالانکہِ  یِمن  بروںٹھ  چھِ  کٲفرن  تہٕ  نافرمانن  پٮ۪ٹھ  عذابٕکۍ  واقعات  گُذریمٕتۍ۔  یِمن  پٮ۪ٹھ  عذاب  نٲزِل  کرُن  کۅسہٕ  بٔڈکتھ  چھےٚ،  مگر  کتھ  چھےٚ  یِژٕے  کہِ  تُہٕندِس  پروردِگارٕ  سُند  شانِ  حلمِ  وعفُو  چُھنہٕ  پرتھ  لۅکٹِس  بٔڈِس  گُنہس  گرفتار  کرُن  یژھان۔  سُہ  چُھ  لوٗکن  ہُند  ظلم  و  ستم  وُچھان  توپتہٕ  چُھ  درگُذر  کران،  بیٚیہِ  چھےٚ  یہِ  کتھ  کہِ  تُہُند  پروردِگار  چُھ  سخت  عذاب  کروُن  یقیناً۔  یعنی  اللہ  تعالیٰ  ہس  منٛز  چھِ  دۅشوے  صفت  مگر  پرتھ  صفت  کہِ  ظہورٕ  خٲطرٕ  چھِ  شرط  تہٕ  اسباب۔

Transliteration:
  WayastaAAjiloonaka bi<b>al</b>ssayyiati qabla al<u>h</u>asanati waqad khalat min qablihimu almathul<u>a</u>tu wainna rabbaka la<u>th</u>oo maghfiratin li<b>l</b>nn<u>a</u>si AAal<u>a</u> <i><u>th</u></i>ulmihim wainna rabbaka lashadeedu alAAiq<u>a</u>b<b>i</b>


Maududi:
  یِم  لُکھ  یِمو  تُہٕنز  کتھ  ماننہٕ  نِشہِ  انکار  چُھ  کوٚرمُت،  چِھ  ونان  زِ،  أمِس  شخصس  پٮ۪ٹھ  کیازِ  سپٕز  نہٕ  أمۍ  سٕندِس  ربّ  سٕندِ  طرفہٕ  کانٛہہ  نشٲنی  نٲزِل؟  توٚہۍ  چِھو  محض  خبردار  کرن  وٲلۍ،  تہٕ  پرٛتھ  قومہٕ  خٲطرٕ  چُھ  اکھ  رہنما۔

Jalandhary:
  بیٚیہِ  چھِ  ونان  یِم  کٲفر  کیازِ  چُھنہٕ  أمِس  پیغمبرس  پٮ۪ٹھ  کانہہ  خاص  معجزاہ  ﴿یُس  أسۍ  ژھانڈان  چھِ﴾  نٲزِل  سپدان  أمۍ  سٕندِس  پروردِگارٕ  سٕندِ  طرفہٕ،  توٚہۍ  نہ  حض  چھِونہٕ  مگر  بیم  کرٕ  وٕںۍ،  بیٚیہِ  چِھو  توٚہۍ  وتھ  ہاوان۔  یِتھ  پٲٹھۍ  پرتھ  قومہٕ  خٲطرٕ  اکھ  اکھ  وتھ  ہاوٕوُناہ  گُذریومُت  چُھ۔  تۅہیہِ  چُھنہٕ  امیُک  اختیار  کہِ  توٚہۍ  کیا  ہٲوِو  تِمن  سُہ  معجزٕہ  یُس  تِم  طلب  کرن۔

Transliteration:
  Wayaqoolu alla<u>th</u>eena kafaroo lawl<u>a</u> onzila AAalayhi <u>a</u>yatun min rabbihi innam<u>a</u> anta mun<u>th</u>irun walikulli qawmin h<u>a</u>d<b>in</b>


Maududi:
  اللہ  تعالیٰ  چُھ  أکِس  أکِس  حٲملہٕ  سٕندِ  شِکمہٕ  نِشہِ  وٲقف،  یِکینژھاہ  اتھ  منٛز  بنان  چُھ،  تتھ  تہِ  چُھ  سُہ  زانان  تہِ  یِکینژھاہ  تتھ  منٛز  کمی  پیشی  چھےٚ  آسان  تمہِ  نِشہِ  تہِ  چُھ  سُہ  باخبر  روزان۔  پرٛتھ  چیز  خٲطرٕ  چُھ  تس  نِشہِ  اکھ  مقدار  مُقرر۔

Jalandhary:
  اللہ  تعالیٰ  چُھ  زانان  تہِ  سورُے  یہِ  تُلان  چھےٚ  پننہِ  یٔڈمنٛز  پرتھ  زنانہٕ،  کوٗر  چھا  کِنہٕ  نیٚچو۔  پوٗرٕ  چھا  کِنہٕ  اوٚڈُے۔  بیٚیہٕ  چُھ  زانان  بچہِ  دانہِ  ہُند  ژھۅٹُن  تہٕ  زیٹھُن،  ژمُن  تہٕ  مُژرنہٕ  یُن۔  یعنی  کم  سپدُن  تہٕ  زیادٕہ  سپدُن،  پرتھ  چیزاہ  چُھ  تس  نِشہِ  خاص  اندازٕہ  موجوب  مُقرر  کرنہٕ  آمُت۔

Transliteration:
  All<u>a</u>hu yaAAlamu m<u>a</u> ta<u>h</u>milu kullu onth<u>a</u> wam<u>a</u> taghee<u>d</u>u alar<u>ha</u>mu wam<u>a</u> tazd<u>a</u>du wakullu shayin AAindahu bimiqd<u>a</u>r<b>in</b>


Jalandhary: سُہ چُھ پرتھ پوشیدٕہ چیز تہٕ نوٚن چیز زانہٕ وُن۔ سُے چُھ بوٚڈ تہٕ تھوٚد۔
Transliteration: AA<u>a</u>limu alghaybi wa<b>al</b>shshah<u>a</u>dati alkabeeru almutaAA<u>a</u>l<b>i</b>
Maududi:
  یِکینٛژھاہ  پوشیدٕہ  چُھ  تہٕ  یِکینٛژھاہ  نوٚن  چُھ،  تس  چھےٚ  پرٛتھ  چیزٕچ  پَے۔  سُہ  چُھ  بزرگ  تہٕ  پرٛتھ  حالس  منٛز  چھُ  بالا تر  روزن  وول۔


Maududi:
  تس  خٲطر  چُھ  سورُے  یکساں  خواہ  تۅہیہِ  منٛز  کٔرۍتن  کانٛہہ  شخص  زورٕ  کتھ  یا  کٔرۍتن  لۅتہِ،  تہٕ  کانٛہہ  ٲسِتن  رٲژ  ہٕندِس  انہِ  گٔٹِس  منٛز  کھٔٹِتھ  یا  ٲسِتن  دُہلۍ  گاشس  منٛز  پکان۔

Jalandhary:
  برابر  چُھ  خداے  سٕندِس  علمس  اندر  سُہ  شخص  یُس  لۅتہِ  کتھہٕ  کرِ  بیٚیہِ  سُہ  شخص  یُس  بڈِ  کتھہٕ  کرِ۔  بیٚیہِ  سُہ  شخص  یُس  رٲژ  ہٕنزِ  انہِ  گٹہِ  منٛز  کھٔٹِتھ  روزِ  بیٚیہِ  سُہ  شخص  یُس  دۅہلِہ  نٔنۍ  پٲٹھۍ  کامہِ  کران  آسہِ،  اورٕ  یور  پھیران  آسہِ۔  یِتھہٕ  پٲٹھۍ  سُہ  پرتھ  أکِس  زانان  چُھ  تِتھے  پٲٹھۍ  چُھ  پرتھ  أکۍ  سٕنٛز  حفاظت  کران۔

Transliteration:
  Saw<u>a</u>on minkum man asarra alqawla waman jahara bihi waman huwa mustakhfin bi<b>a</b>llayli was<u>a</u>ribun bi<b>al</b>nnah<u>a</u>r<b>i</b>


Maududi:
  پرٛتھ  شخصس  چِھ  بروٗنٛٹھۍ  کِنۍ  تہٕ  پٔتۍ  کِنۍ  تٔمۍ  سٕندِۍ  مقرر  کرنہٕ  آمٕتۍ  نگران  لِگتھ،  یِم  اللہ  تعالیٰ  سٕندِ  حُکم  سٍتۍ  تٔمۍ  سٕنز  نگرٲنی  چِھ  کران،  حقیقت  چھےٚ  یہِ  زِ  اللہ  تعالیٰ  چُھنہٕ  کُنہِ  قومُک  حال  بدلاوان  یوٚت  تام  نہٕ  سُہ  خۅد  پانہٕ  پنٕنۍ  اوصاف  بدلاوِ۔  تہٕ  ییٚلہِ  اللہ  تعالیٰ  کُنہِ  قومس  شہمت  اَننُک  فٲصلہٕ  کرِ،  تیٚلہِ  ہیٚکہِ  نہٕ  سۅ  پتہٕ  کٲنٛسہِ  ہٕندِ  ٹالنہٕ  سٍتۍ  ٹٔلِتھ،  نَہ  ہیٚکہِ  اللہ  تعالیٰ  سٕندِس  مقابلس  منٛز  یِتھہِ  قومُک  کانٛہہ  حٲمی  تہٕ  مددگار  ٲسِتھ۔

Jalandhary:
  پرتھ  انسان  سٕندِ  حفاظت  خٲطرٕ  چھِ  تٔمۍ  تھٲوِمٕتۍ  تہٕ  مُقرر  کٔرِمٕتۍ  کینہہ  مَلک  یِم  اکھ  أکِس  پتہٕ  کامہِ  پٮ۪ٹھ  یِوان  چھِ  تہٕ  گژھان  چھِ،  تِمے  چھِ  روزان  أمِس  انسانس  برونٹھ  کنہِ  تہِ،  تٔھرکنہِ  تہِ۔  رٲچھ  تہٕ  حفاظت  چھِ  أمِس  انسانس  کران  واریاہَو  بلایو  نِشِہ  خداےسٕندِ  حُکمہٕ  سٍتۍ۔  امہِ  سٍتۍ  گژِھہ  نہٕ  زانُن  کہِ  ییٚلہِ  ملٲیک  چھِ  پرتھ  أکِس  حفاظت  تہٕ  رٲچھ  کران  لہٰذا  یہِ  خۅش  کرِ  تہِ  تہِ  کٔرِو،  کفر  ومعصیت  تہٕ  نافرمٲنی  کٔرِو،  کیاہ  پرواہ  چُھ،  ملٲیک  چھِ  رٲچھ۔  یہِ  خیال  کرُن  چُھ  محض  لغو۔  کیازِ  اللہ  تعالیٰ  اگر  چہِ  سُہ  چُھنہٕ  ابتداً  کٲنسہِ  عذابس  گرفتار  کران  چِنانچہِ  فرماوان  چُھ،  پٔزۍ  پٲٹھۍ  اللہ  تعالیٰ  چُھنہٕ  بدلاوان  کُنہِ  قوم  کِس  رٕتِس  حالس  صلٲحیتس  یوٚتانۍ  نہٕ  تِم  پانے  بدلاوان  چھِ  رٕتِس  حالس  تہٕ  صلٲحیتس  نافرمٲنیو  سٍتۍ  ییٚلہِ  تِم  پننِس  صلٲحیتس  منٛز  خلل  تراوان  چھِ۔  اللہ  تعالیٰ  چُھ  تِہٕندِ  خٲطرٕ  عذاب  تہٕ  مصیبت  تجویز  فرماوان،  بیٚیہِ  ییٚلہِ  اللہ  تعالیٰ  یژھان  چُھ  کُنہِ  قومہٕ  خٲطرٕ  عذاب  تہٕ  مُصیبت،  ادٕہ  چُھنہٕ  تتھ  عذابس  تہٕ  مُصیبتس  کانہہ  چیزاہ  دفع  تہٕ  دور  ہیٚکان  کٔرِتھ،  سُہ  چُھ  ضرور  واقع  سپدان،  بیٚیہِ  چُھنہٕ  تِمن  لوٗکن  تمہِ  وقتہٕ  کانہہ  اکھاہ  مددگار  ہیٚکان  سپدِتھ  تس  ورٲے  حتیٰ  کہِ  تِم  ملٲیک  تہِ  چھِنہٕ  ہیٚکان  حفاظت  تہٕ  مدد  کٔرِتھ۔

Transliteration:
  Lahu muAAaqqib<u>a</u>tun min bayni yadayhi wamin khalfihi ya<u>h</u>fa<i><u>th</u></i>oonahu min amri All<u>a</u>hi inna All<u>a</u>ha l<u>a</u> yughayyiru m<u>a</u> biqawmin <u>h</u>att<u>a</u> yughayyiroo m<u>a</u> bianfusihim wai<u>tha</u> ar<u>a</u>da All<u>a</u>hu biqawmin sooan fal<u>a</u> maradda lahu wam<u>a</u> lahum min doonihi min w<u>a</u>l<b>in</b>


Maududi:
  سُے  چُھ  یُس  تۅہیہِ  برونٛہہ  کَنہِ  وُزملہٕ  چُھ  چمکاوان،  یِمن  کُن  وُچِھتھ  تۅہیہِ  اندیشہِ  تہِ  چِھ  لاحق  سپدان  تہٕ  اُمیدٕ  تہِ  چَھو  آسان،  سُے  چُھ  یُس  آبہٕ  ہوٚت  اوٚبُر  چُھ  تُلان۔

Jalandhary:
  سُہ  پروردِگار  گو  سُے  یُس  تۅہیہِ  بٲرشہِ  ہٕندِ  وقتہٕ  ہاوان  چُھ  وُزٕ  ملہٕ  نپہٕ  نپہٕ  کروٕنہِ  یتھ  اندر  تمہِ  کہِ  پتھر  پیٚنُک  خوف  تہِ  آسان  چُھ  تہٕ  تمہِ  منٚزٕ  بٲرِش  تہٕ  روٗد  پیٚنٕچ  امید  تہِ  آسان  چھےٚ،  بیٚیہِ  چُھ  سُے  پٲدٕ  کران  تتھ  اوٚبرس  یُس  روٗدٕ  سٍتۍ  گۅبیومُت  چُھ  آسان۔

Transliteration:
  Huwa alla<u>th</u>ee yureekumu albarqa khawfan wa<u>t</u>amaAAan wayunshio a<b>l</b>ssa<u>ha</u>ba a<b>l</b>ththiq<u>a</u>l<b>a</b>


Maududi:
  اوٚبرٕ  گگراے  چھےٚ  تٔمۍ  سٕندِ  حمدٕ  سان  تٔمۍ  سٕنز  پٲکی  بیان  کران۔  ﴿یعنی  اوٚبرٕ  گگراے  چھےٚ  یہِ  ظٲہر  کران  زِ  ییٚمۍ  خُداین  یِم  ہوا  چلٲوۍ،  تہٕ  یِم  بَہہ  تُلۍ،  یہِ  گوٚن  اوٚبر  کوٚرُن  جمع،  یہِ  وُز ملہٕ  بنٲوٕن  بٲرشہِ  ہند  ذریعہ  تہٕ  یتھہٕ  پٲٹھۍ  کوٚرُن  زمین  کیٚن  مخلوقاتن  خٲطرٕ  آبُک  انتظام،  سُہ  چُھ  پننِس  حکمتس  تہٕ  قدرتس  منٛز  کٲمِل،  پننیٚن  صفاتن  منٛز  چُھ  بے  عیب  تہٕ  پننہِ  خُدٲئی  منٛز  چُھ  لاشریک۔  جانورن  ہٕندۍ  پٲٹھۍ  بوزن  وٲلۍ  چِھ  امہِ  اوٚبرٕ  منٛزٕ  صرف  گگرایہِ  ہٕنز  آوازٕے  یٲژ  بوزان،  مگر  یِمن  لُکن  ہوش  دار  کَن  چِھ،  تِم  چِھ  اوٚبرٕچہِ  زبٲنۍ  توحیدُک  اعلان  بوزان﴾  تہٕ  فرشتہٕ  چھِ  تٔمۍ  سٕندِ  ہیبتہٕ  سٍتۍ  لرزان  لرزان  تٔمۍ  سٕنز  تسبیح  کران،  سُہ  چُھ  ٹاسراے  کرن  واجِنہِ  وُزملہٕ  سوزان،  تہٕ  ﴿بسا  اوقات﴾  چُھ  تِمن  یس  پٮ۪ٹھ  یژھان  چُھ  تس  پٮ۪ٹھ  عینِ  تتھ  حالتس  منٛز  گِراوان  ییٚلہِ  زن  لُکھ  اللہ  تعالیٰ  سٕندِس  بارس  منٛز  چِھ  ژُوان  آسان،  پٔزِپٲٹھۍ  چھےٚ  تٔمۍ  سٕنز  چال  سٮ۪ٹھاہ  زبردست۔

Jalandhary:
  بیٚیہِ  چھےٚ  گگرایہِ  تسبیح  پران  تِہٕندِس  حمدس  سٍتۍ  مِلوِتھ  تسٕنٛز  پٲکی  بیان  کران  تِہٕندۍ  تعریف  کران  بیٚیہِ  چھِ  ملٲیک  تہِ  تسبیح  تہٕ  حمُد  پران  تس  پروردِگارٕ  سٕندِ  خوفہٕ۔  بیٚیہِ  چُھ  سُے  ترٹہٕ  تراوان،  سۅے  ترٹھ  چھُ  واتناوان  تس  پٮ۪ٹھ  یسُند  سُہ  یژھان  چُھ،  یِم  کٲفر  تہٕ  مُنکِر  چھِ  بحث  ہیٚوان  کرُن  تۅہیہِ  سٍتۍ  یا  رسول  اللہؐ  تس  خداے  سٕندِس  حقس  اندر  یُس  عظیم  الشان  چُھ،  بیٚیہِ  چُھ  سخت  رٹن  وول۔  تس  پزِ  کھوژُن  مگر  یِم  چھِنہٕ  تس  کُنہِ  قسمہٕ  کھوژان  تس  چھِ  شریک  ٹھہراوان۔  بیٚیہِ  چُھ  سُہ  بندن  ہٕندِس  منگنس  اِجابت  تہِ  کران۔

Transliteration:
  Wayusabbi<u>h</u>u a<b>l</b>rraAAdu bi<u>h</u>amdihi wa<b>a</b>lmal<u>a</u>ikatu min kheefatihi wayursilu a<b>l</b><u>ss</u>aw<u>a</u>AAiqa fayu<u>s</u>eebu bih<u>a</u> man yash<u>a</u>o wahum yuj<u>a</u>diloona fee All<u>a</u>hi wahuwa shadeedu almi<u>ha</u>l<b>i</b>


Maududi:
  تسۍ  چُھ  ناد  لایُن  برحق۔  ﴿ناد  لایُن  چُھ  مُراد  پننیٚن  حاجتن  ہٕندِ  مددٕ  خٲطرٕ  ناد  لایُن۔  مطلب  چُھ  یہِ  زِ  حاجت  روٲئی  تہٕ  مُشکل  کُشٲئی  ہٕندۍ  سٲری  اختیارات  چِھ  تٔمۍ  سٕندِسٕے  اتھس  منٛز۔  امہِ  موجوب  چُھ  صرف  تٔسۍ  دُعا  منگُن  برحق۔﴾  روزٕ  وۅنۍ  تِمہٕ  باقی  ۂستِیہِ،  تس  ترٛٲوِتھ  یِمن  ۂستِیَن  یِم  لُکھ  ناد  چِھ  لایان،  تِمہٕ  ہیٚکن  نہٕ  تِہندٮ۪ن  دُعاہن  کانٛہہ  جواب  دِتھ،  یِمن  ناد  لایُن  چُھ  تِیتُھے،  زنتہٕ  کانٛہہ  شخص  آبس  کُن  اَتھہٕ  دٲرِتھ  تتھ  زارپارٕ  کرِ  زِ  ژٕ  وات  میٲنِس  ٲسَس  تام،  حالانکہ  آب  چُھنہٕ  تس  تام  واتن  وول  کینٛہہ۔  بس  یِتھے  پٲٹھۍ  چِھنہٕ  کٲفرن  ہٕندۍ  دُعا  تہِ  کِہِنۍ،  مگر  اکھ  تِیٖر  یَتھ  نہٕ  کانٛہہ  نشانہٕ  چُھ۔

Jalandhary:
  تس  شوٗبہِ  پٔزۍ  پٲٹھۍ  ناد  تہٕ  آلو  دیُن  حاجت  کہِ  وقتہٕ  تِکیازِ  اِجابت  کرنٕچ  قدرت  چھےٚ  تٔسۍ  یٲژ،  یِم  لوٗکھ  تس  ورٲے  بیٚین  بٲطِل  معبودن  آلو  دِوان  چھِ،  تِم  چھِنہٕ  تِہٕندِس  منگنس  کُنہِ  قسمہٕ  اِجابت  کران  کُنہِ  چیزٕ  سٍتۍ،  مگر  تِتھے  پٲٹھۍ  یِتھہٕ  پٲٹھۍ  کانہہ  شخصاہ  دورِآبس  کُن  اتھہٕ  زٕہ  وَہرٲوِتھ،  خیال  کرِ  سُہ  آب  گژھیم  پانے  ٲسس  منٛز  واتُن۔  حالانکہ  سُہ  آب  ہیٚکہِ  نہٕ  پانے  أمۍ  سٕندِ  دوٗرِ  اَتھہٕ  زٕہ  مُژرٲونہٕ  سٍتۍ  أمۍ  سٕندِس  ٲسس  منٛز  وٲتِتھ۔  یہے  چھےٚ  مِثال  تِمن  لوٗکن  ہٕنٛز  یِم  معبودِ  برحقس  ورٲے  بیین  معبودن  منگان  چھِ۔  منگُن  تہٕ  آلو  دیُن  شوٗبہِ  تس  یُس  پرتھ  قسمہٕ  نفع  وضررُک  مٲلِک  چُھ۔  یُس  پانہٕ  عٲجِز  تہٕ  محتاج  آسہِ،  تس  آلو  دِنس  منٛز  کیاہ  فٲیدٕہ  چُھ۔  کٲفرن  ہُند  منگُن  چُھنہٕ  مگر  بے  اثر  تہٕ  بے  فٲیدٕہ۔

Transliteration:
  Lahu daAAwatu al<u>h</u>aqqi wa<b>a</b>lla<u>th</u>eena yadAAoona min doonihi l<u>a</u> yastajeeboona lahum bishayin ill<u>a</u> kab<u>a</u>si<u>t</u>i kaffayhi il<u>a</u> alm<u>a</u>i liyablugha f<u>a</u>hu wam<u>a</u> huwa bib<u>a</u>lighihi wam<u>a</u> duAA<u>a</u>o alk<u>a</u>fireena ill<u>a</u> fee <u>d</u>al<u>a</u>l<b>in</b>


Maududi:
  سُہ  چُھ  اللہ  تعالیٰ  ہٕے  یَس  زمین  و  آسمانُک  پرٛتھ  کانٛہہ  چیز  طوعاً  و  کرھاً  ﴿خوشی  یا  ناخوشی  سان﴾  چُھ  سجدٕہ  کران۔  ﴿سجدٕہ  نِشہِ  چُھ  مُراد  اطاعتس  منٛز  نمُن،  حکم  بجا  اَنُن  تہٕ  سر  تسلیم  خَم  کرُن۔﴾  تہٕ  سارِنٕے  چیزن  ہٕنزٕ  ژھایہِ  چھےٚ  صبح  و  شام  تَس  برونٛہہ  کنہِ  نمان۔  ﴿ژھاین  ہٕندِ  سجدٕہ  کرنہٕ  نِشہِ  چُھ  مُراد  یہِ  زِ  چیزن  ہٕنزن  ژھاین  ہُند  صبح  و  شام  مَغربس  تہٕ  مشرقس  کُن  پیٚون  چُھ  امہِ  کتھہِ  ہٕنز  علامت  زِ  یِم  سٲری  چیز  چِھ  کٲنٛسہِ  ہٕندِ  حُکمٕکۍ  مطیع  تہٕ  کٲنٛسہِ  ہٕندِس  قانونس  ماتحت﴾

Jalandhary:
  بیٚیہِ  چُھ  معبودِ  برحق  سٕے  تِم  سٲرِی  نمان  تہٕ  سجدٕہ  کران  یِم  آسمانن  تہٕ  زمینن  اندر  چھِ۔  بعض  مخلوق  خوشی  سٍتۍ،  بعض  مجبور  سپدِتھ۔  بیٚیہِ  چُھ  تِہُند  سایہِ  تہِ  تس  نمان  صُبحس  تہٕ  شامس۔

Transliteration:
  Walill<u>a</u>hi yasjudu man fee a<b>l</b>ssam<u>a</u>w<u>a</u>ti wa<b>a</b>lar<u>d</u>i <u>t</u>awAAan wakarhan wa<i><u>th</u></i>il<u>a</u>luhum bi<b>a</b>lghuduwwi wa<b>a</b>l<u>asa</u>l<b>i</b>


Maududi:
  یِمن  پٕرٛژِھو  آسمانُک  تہٕ  زمینُک  ربّ  کُس  چُھ؟  ؤنِو،  اللہ۔  پتہٕ  ؤنِو  یِمن  زِ  ییٚلہِ  یہِ  حقیقت  چھےٚ،  کیا  تیٚلہِ  چِھوٕہ  تۅہیہِ  سُہ  ترٲوِتھ،  تِتھۍ  معبود  پنٕنۍ  کار  ساز  ٹھہرٲوِمٕتۍ،  یِم  خۅد  پننہِ  خٲطرٕ  تہِ  کُنہِ  نفع  تہٕ  نقصانُک  اختیار  چِھنہٕ  تھاوان؟  ؤنِو،  کیا  اوٚن  تہٕ  گاشدار  چھا  برابر  آسان؟  کیا  گاش  تہٕ  اَنہِ گٹہٕ  چھا  ہِشی  آسان؟  تہٕ  ہرگاہ  یہِ  چُھنہٕ،  کیا  تیٚلہِ  چھا  یِہندِیو  ٹھہراونہٕ  آمتیو  شریکو  تہِ  اللہ  تعالیٰ  سٕندۍ  پٲٹھۍ  کینٛہہ  پٲدٕ  کوٚرمُت،  زِ  تَمہِ  وجہ  کِنۍ  چُھ  یِمن  پٮ۪ٹھ  تخلیقُک  معاملہٕ  شکہٕ لد  سپُدمُت؟  ؤنِو،  پرتھ  چیزُک  خٲلق  چُھ  صرف  اللہ،  تہٕ  سُہ  چُھ  کُن،  سارِنٕے  پٮ۪ٹھ  غٲلب۔

Jalandhary:
  توٚہۍ  پرژھیوٗکھ  آسمانن  ہُند  تہٕ  زمینُک  ربّ  کُس  چُھ،  تِم  ہے  جواب  وننس  اندر  ژیر  کرن،  توٚہۍ  فرمٲوِیوکھ  یورے  اللہ  تعالیٰ  ہٕے  چُھ  تِمن  ہُند  ربّ  تہٕ  مٲلِک،  فرمٲوِیوکھ  کیاہ  یِمہٕ  توحیدٕ  چہِ  دلیلہٕ  بوٗزِتھ  بنٲوِیوٗکھہٕ  تۅہیہِ  تس  ورٲے  پنٕنۍ  دوست  تہٕ  مددگار  تِم  معبود،  تِمے  یِمن  نہٕ  اختیارتہٕ  طاقت  چُھ  پننین  پانن  ہٕندِ  خٲطرٕکُنہِ  نفعک  تہٕ  کُنہِ  ضررُک،  بیٚین  نفع  تہٕ  ضرر  واتناونٕچ  چھَنہٕ  کتھٕے،  پرژھیوٗکھ  گاشدار  تہٕ  اوٚن  چھا  برابرٕے،  بیٚیہِ  چھا  گٹہٕ  تہٕ  گاش  برابرٕے  یعنی  موحِدس  تہٕ  مُشرِکس  منٛز  چھےٚ  تیٖژ  فرق  ییٖژ  گاشدارس  تہٕ  أنِس  منٛز  چھےٚ۔  یِتھے  پٲٹھۍ  چھےٚ  توحیدس  تہٕ  شِرکس  منٛز  تیٖژ  فرق  ییٖژ  گٹہِ  تہٕ  گاشس  منٛز  چھےٚ۔  کِنہٕ  یِمو  ٹھہرٲوۍ  خدایس  تِم  شریک  یِمو  خداے  سٕندِی  پٲٹھۍ  مخلوق  پٲدٕ  کٔرِمٕتۍ  چھِ۔  توپتہٕ  آیہِ  نہٕ  یِمن  کانہہ  فرق  بوزنہٕ  خداے  سٕندین  مخلو  قاتن  منٛز  تہٕ  تِہٕند  ین  مخلوقاتن  منٛز،  توٚہۍ  فرمٲوِیوکھ  اللہ  تعالیٰ  ہٕے  چُھ  پرتھ  چیزُک  پٲدٕ  کروُن۔  مخلوقات  چھِ  سٲرِی  تِہٕندِی  یٲتۍ  بیٚیہِ  چُھ  سُہ  کُنُے  ذات  کِنۍ  تہٕ  صفاتو  کِنۍ۔  سارِنٕے  مخلوقاتن  پٮ۪ٹھ  چُھ  غٲلِب  أمِچ  مِثال۔

Transliteration:
  Qul man rabbu a<b>l</b>ssam<u>a</u>w<u>a</u>ti wa<b>a</b>lar<u>d</u>i quli All<u>a</u>hu qul afa<b>i</b>ttakha<u>th</u>tum min doonihi awliy<u>a</u>a l<u>a</u> yamlikoona lianfusihim nafAAan wal<u>a</u> <u>d</u>arran qul hal yastawee alaAAm<u>a</u> wa<b>a</b>lba<u>s</u>eeru am hal tastawee a<b>l</b><i><u>thth</u></i>ulum<u>a</u>tu wa<b>al</b>nnooru am jaAAaloo lill<u>a</u>hi shurak<u>a</u>a khalaqoo kakhalqihi fatash<u>a</u>baha alkhalqu AAalayhim quli All<u>a</u>hu kh<u>a</u>liqu kulli shayin wahuwa alw<u>ah</u>idu alqahh<u>a</u>r<b>u</b>


Maududi:
  اللہ  تعالیٰ  ہَن  تروو  آسمانہٕ  روٗد،  تہٕ  پرٛتھ  کانٛہہ  کۅل  تہٕ  نالہٕ  پوٚک  پننہِ  ظرفہٕ  ﴿وُسعتہٕ﴾  مُطٲبق  یہِ  ہیٚتھ۔  پتہٕ  ییٚلہِ  سہلاب  تھدیٛاو  اَتھ  پٮ۪ٹھ  کھوٚت  پوٚس  تہِ،  تہٕ  یُتھُے  پوٚس  چُھ  تِمن  دھاتن  پٮ۪ٹھ  تہِ  کھسان،  یِمن  زیور  تہٕ  بانہٕ  وغٲرٕہ  بناونہٕ  خٲطرٕ  لُکھ  چِھ  کاران،  اَمی  مِثالہِ  سٍتۍ  چُھ  اللہ  تعالیٰ  حق  کِس  تہٕ  بٲطلہٕ  کِس  معاملس  واضح  کران،  یُس  پوٚس  چُھ،  سُہ  چُھ  وُڈِتھ  گژھان،  تہٕ  یُس  چیز  انسانن  خٲطرٕ  نفع  دِنہٕ  وول  چُھ،  سُہ  چُھ  زمینس  پٮ۪ٹھ  ٹھٔہران،  یِتھہٕ  پٲٹھۍ  چُھ  اللہ  تعالیٰ  مِثالَو  سٍتۍ  پنٕنۍ  کتھ  سمجھاوان۔

Jalandhary:
  اللہ  تعالیٰ  ہن  ترووآسمان  کہِ  طرفہٕ  روٗداہ،  یۅہے  روٗد  پوٚک  نالیٚو  مٔنٛزۍ  پننہِ  پننہِ  اندازٕہ  موجوب۔  یعنی  بڈِ  نالہٕ  مٔنٛزۍ  زیادٕہ  تہٕ  لۅکٹہِ  نالہٕ  مٔنزۍ  کم،  پس  تُل  أمۍ  روٗدٕو  وںۍ  پانس  پٮ۪ٹھ  پوٚس  یتھ  سٍتۍ  ژھوٹھ  تہٕ  لژھ  ٲس۔  بیاکھ  مِثال،  بیٚیہِ  چُھ  وۅتھان  تِمو  چیزو  أندرٕ  یِم  چیز  یِم  نارس  پٮ۪ٹھ  گالان  چھِ  ﴿سۅن،  رۅپھ  تہٕ  ترام  ہِیوٗ﴾  گہنہٕ  زیور  یا  سامانہٕ  بناونہٕ  خٲطرٕ  پوٚساہ  تتھ  آب  کِس  پٔسِس  ہِیوٗ،  اللہ  تعالیٰ  چُھ  یِتھے  پٲٹھۍ  پزِچ  تہٕ  اپزِچ  مثال  بیان  فرماوان  یعنی  ایمانٕچ  تہٕ  کُفرٕچ  توحیدٕچ  تہٕ  شِرکٕچ  مثال  فرماوان،  توپتہٕ  یُس  پوٚس  چُھ  آسان  سہلابُک  یا  سۅنُک  تہٕ  رۅپُک  سُہ  چُھ  پانے  ہوٚکھِتھ  گژھان  توپتہٕ  چُھ  سُہ  ترٲوِتھ  یِوان  شیرنہٕ،  مگر  یُس  چیز  لوٗکن  کِیُت  مفید  چُھ  آسان  آب  یا  سۅن  تہٕ  رۅپھ  سُہ  چُھ  روزان  مو  جود  تہٕ  باقٕے  دنیاہس  اندر۔  یِتھے  پٲٹھۍ  چُھ  اَپُز  گلان،  پوٚز  چُھ  ظٲہر  تہٕ  نوٚن  نیران۔  اگر  چہِ  اپُز  دبٲوِتن  کینہہ  کالاہ  پٔزِس  مگر  پتو  لاکہِ  چُھ  پوٚزُے  پزان،  یِتھے  پٲٹھۍ  چُھ  اللہ  تعالیٰ  لوٗکن  کتھ  فِکرِ  تارنہٕ  خٲطرٕ  مثالہٕ  بیان  کران۔

Transliteration:
  Anzala mina a<b>l</b>ssam<u>a</u>i m<u>a</u>an fas<u>a</u>lat awdiyatun biqadarih<u>a</u> fa<b>i</b><u>h</u>tamala a<b>l</b>ssaylu zabadan r<u>a</u>biyan wamimm<u>a</u> yooqidoona AAalayhi fee a<b>l</b>nn<u>a</u>ri ibtigh<u>a</u>a <u>h</u>ilyatin aw mat<u>a</u>AAin zabadun mithluhu ka<u>tha</u>lika ya<u>d</u>ribu All<u>a</u>hu al<u>h</u>aqqa wa<b>a</b>lb<u>at</u>ila faamm<u>a</u> a<b>l</b>zzabadu faya<u>th</u>habu juf<u>a</u>an waamm<u>a</u> m<u>a</u> yanfaAAu a<b>l</b>nn<u>a</u>sa fayamkuthu fee alar<u>d</u>i ka<u>tha</u>lika ya<u>d</u>ribu All<u>a</u>hu alamth<u>a</u>l<b>a</b>


Maududi:
  یِمو  لُکو  پننِس  ربّ  سٕنز  دعوت  قبول  کٔر  تِہندِ  خٲطرٕ  چُھ  رٕژر،  تہٕ  یِمو  لُکو  یہِ  قبول  کٔر  نہٕ،  تِم  اگر  زمین  کہ  ساری  دولتٕکۍ  مٲلِک  تہِ  آسن،  تہٕ  مزید  کرن  بیٚیہِ  یوٗتاہ  فراہم،  تِم  گژھن  اللہ  تعالیٰ  سٕنزِ  تھَپہِ  نِشہِ  بچنہٕ  خٲطرٕ  یہِ  سورُے  فِدیَس  منٛز  دِنہٕ  خٲطرٕ  تیار۔  یِم  چِھ  تِم  لُکھ  یِمن  بے وایہِ  حساب  یِیہِ  ہیٚنہٕ،  تہٕ  یُہُند  ٹھِکانہٕ  چُھ  جہنم،  تہٕ  سُہ  چُھ  سٮ۪ٹھاہ  بُرٕ  ٹھکانہٕ۔

Jalandhary:
  یِمو  لوٗکو  خداے  سٕندۍ  احکام  مٲنۍ  توحید  وطاعت  اختیار  کرنہٕ  سٍتۍ،  تِہٕندِ  خٲطرٕ  چھےٚ  رٕژ  مٔزوٗرۍ۔  سۅ  رٕژ  مٔزوٗرۍ  گٔیہِ  جنت  تہٕ  جنتہٕ  چہِ  نعمژٕ،  بیٚیہِ  یِمو  لوٗکو  نہٕ  خداے  سٕندِ  احکام  مٲنۍ  کُفرو  معصیتس  پٮ۪ٹھ  قٲیم  روزنہٕ  سٍتۍ۔  تِہٕندِ  خٲطرٕ  چُھ  جہنمُک  عذاب،  ہرگاہ  تِمن  نِشہِ  تہِ  سورُے  مال  آسہِ  یہِ  سٲرسٕے  زمینس  منٛز  چُھ،  بیٚیہِ  تتھ  سٍتۍ  بیٚیہِ  تیوٗت  مال،  ضروٗر  دِہن  بدلہٕ  تمہِ  عذاب  نِشہِ  مۅکلنہٕ  خٲطرٕ،  تِمنٕے  لوٗکن  ہٕندِ  خٲطرٕ  چُھ  یچھ  حساب،  بیٚیہِ  چھےٚ  تہٕنزٕے  جاے  نارِ  جہنم۔  کٲژاہ  یچھ  جایا  چھےٚ  سۅ۔

Transliteration:
  Lilla<u>th</u>eena istaj<u>a</u>boo lirabbihimu al<u>h</u>usn<u>a</u> wa<b>a</b>lla<u>th</u>eena lam yastajeeboo lahu law anna lahum m<u>a</u> fee alar<u>d</u>i jameeAAan wamithlahu maAAahu la<b>i</b>ftadaw bihi ol<u>a</u>ika lahum sooo al<u>h</u>is<u>a</u>bi wamaw<u>a</u>hum jahannamu wabisa almih<u>a</u>d<b>u</b>


Maududi:
  یہِ  کِتھہٕ  پٲٹھۍ  چُھ  ممکن  زِ  سُہ  شخص  یُس  تُہندِس  ربّ  سٕنزِ  یتھ  کتابہِ،  یۅسہٕ  تٔمۍ  تۅہیہِ  پٮ۪ٹھ  چھےٚ  نٲزِل  کٔرمٕژ  چھُ  حق  زانان،  تہٕ  سُہ  شخص  یُس  ییٚمہِ  حقیقت  طرفہٕ  اوٚن  چُھ،  آسن  دۅشوے  یکساں؟  نصیحت  چِھ  دانش  مند  لُکھٕے  قبول  کران۔

Jalandhary:
  آیا  سُہ  شخص  یُس  زانان  چُھ  یہِ  کینژھاہ  تۅہیہِ  پٮ۪ٹھ  نٲزِل  آو  کرنہٕ  تُہٕندِس  پروردِگار  سٕندِ  طرفہٕ  تہِ  چُھ  سورُے  حق  تہٕ  پوٚز۔  سُہ  چھا  تس  شخصس  ہِیو  یُس  اوٚن  آسہِ،  ہرگِز  یہِ  چھےٚ  مِثال  باایمانس  تہٕ  کٲفرٕ  سٕنٛز،  نصیحت  چھِنہٕ  رٹان  مگر  عقلہِ  وٲلۍ۔

Transliteration:
  Afaman yaAAlamu annam<u>a</u> onzila ilayka min rabbika al<u>h</u>aqqu kaman huwa aAAm<u>a</u> innam<u>a</u> yata<u>th</u>akkaru oloo alalb<u>a</u>b<b>i</b>


Maududi:
  تہٕ  تِہُند  طرزِ  عمل  چُھ  یہِ  آسان  زِ  تِم  چِھ  خدایس  سٍتۍ  پنُن  عہد  پوٗرٕ  کران،  تہٕ  تَتھ  چِھنہٕ  مضبوٗط  گنڈنہٕ  پتہٕ  پھُٹراوان۔

Jalandhary:
  عقلہِ  وٲلۍ  گٔے  تِمے  یِم  پوٗرٕ  چھِ  کران  خداے  سٕندِس  عہدس  بیٚیہِ  چھِنہٕ  پُھٹراوان  تتھ  عہدس  نافرمٲنِیو  سٍتۍ۔

Transliteration:
  Alla<u>th</u>eena yoofoona biAAahdi All<u>a</u>hi wal<u>a</u> yanqu<u>d</u>oona almeeth<u>a</u>q<b>a</b>


Maududi:
  تِہٕنز  رٔوِش  چھےٚ  یہِ  آسان  زِ  خُداین  یِمن  یِمن  رٲبطن  برقرار  تھاونُک  حکم  چُھ  دِیتمُت،  تِمن  چِھ  برقرار  تھاوان،  پننِس  ربّس  چِھ  کھۅژان،  تہٕ  امہِ  کتھہِ  ہُند  چُھکھ  خوف  آسان  زِ  خبر  تِمن  ما  یِیہِ  بے وایہِ  پٲٹھۍ  حساب  ہیٚنہٕ۔

Jalandhary:
  بیٚیہِ  گٔےعقلہِ  وٲلۍ  تِمے  لوٗکھ  یِم  مِلناوان  چھِ  تِمن  حُکمن  یِمن  ہٕندِ  مِلناونُک  حُکم  کوٚر  اللہ  تعالیٰ  ہن  یعنی  صلہ  رحم،  بیٚیہِ  یِم  کھوژان  چھِ  پننِس  خدایس  بیٚیہِ  چھِ  سخت  عذابُک  اندیشہ  کران۔

Transliteration:
  Wa<b>a</b>lla<u>th</u>eena ya<u>s</u>iloona m<u>a</u> amara All<u>a</u>hu bihi an yoo<u>s</u>ala wayakhshawna rabbahum wayakh<u>a</u>foona sooa al<u>h</u>is<u>a</u>b<b>i</b>


Maududi:
  تِہُند  حال  چُھ  یہِ  آسان  زِ  پننِس  ربّ  سٕندِ  رضا  خٲطرٕ  چِھ  صبرس  کٲم  ہیوان،  نماز  چِھ  قٲیِم  کران۔  سانہِ  دِنہٕ  آمتہِ  رِزقہٕ  منٛزٕ  چِھ  علانیہِ  تہٕ  پوشیدٕہ  پٲٹھۍ  خرچ  کران،  تہٕ  برٲئی  چِھ  نیکی  سٍتۍ  دوٗر  کران،  ٲخرَتُک  گھرٕ  چُھ  یِمنٕے  لُکن  خٲطرٕ۔

Jalandhary:
  بیٚیہِ  یِمو  صبر  کوٚر  فرماں بردٲری  پٮ۪ٹھ  بیٚیہِ  مُصیبتن  تہٕ  بلاین  پٮ۪ٹھ۔  بیٚیہِ  گنا  ہو  نِشہِ  پتھ  روزنس  پٮ۪ٹھ  پننِس  پروردِگارٕ  سُند  رضا  حٲصل  کرنہٕ  خٲطرٕ،  بیٚیہِ  تھٲوٕکھ  نٮ۪ماز  برپا،  بیٚیہِ  کوٚرُکھ  خرٕچ  تمہِ  مالہٕ  منٛزٕ  یُس  اَسِی  عطا  کوٚرُکھ،  پوٗشیدٕہ  پٲٹھۍ  تہٕ  نٔنۍ  پٲٹھۍ،  بیٚیہِ  چھِ  دور  کران  نیکیو  سٍتۍ  بٔدیہِ،  کانٛہہ  ہے تِمن  نسبت  بدی  کرِ  تِم  چھِ  تس  نسبت  نیکی  کران،  تِمںٕے لوٗکن  ہٕندٕ  خٲطرٕ  چُھ  رُت  انجام  ٲخرت  کِس  گرس  اندر،  سُہ  رُت  انجام  گووٚ۔

Transliteration:
  Wa<b>a</b>lla<u>th</u>eena <u>s</u>abaroo ibtigh<u>a</u>a wajhi rabbihim waaq<u>a</u>moo a<b>l</b><u>ss</u>al<u>a</u>ta waanfaqoo mimm<u>a</u> razaqn<u>a</u>hum sirran waAAal<u>a</u>niyatan wayadraoona bi<b>a</b>l<u>h</u>asanati a<b>l</b>ssayyiata ol<u>a</u>ika lahum AAuqb<u>a</u> a<b>l</b>dd<u>a</u>r<b>i</b>


Maududi:
  یعنی  تِتھۍ  باغ  یِم  تِہِندۍ  اَبدی  قیام  گاہ  آسن،  تِم  گژھن  یِمن  منٛز  پانہٕ  تہِ  داخل  تہٕ  تِہِندۍ  آبا و اجداد  تہٕ  تِہنزٕ  خاندارِنہِ  تہٕ  تِہندیو  اولادو  منٛزٕ  یِم  صالح  چِھ،  تِم  تہِ  گژھن  تِمن  سٍتۍ  تور،  ملٲیِک  یِن  پرٛتھ  طرفہٕ  تِہندِ  استقبالہٕ  خٲطرٕ۔

Jalandhary:
  تِمے  جنت  یتھ  منٛز  تِمن  واتُن  چُھ  تہٕ  روزُن  چُھ،  بیٚیہِ  تِہٕندین  مالین،  بٕڈۍ  ببن  بیٚیہِ  تِہٕندین  جورن  یعنی  مردن  زنانہٕ،  زنانن  خاوند۔  بیٚیہِ  تٕہٕندین  شرین  مُرین  یِمن  جنتس  واتںٕچ  صلٲحیت  تہٕ  قٲبلیت  آسہِ  یعنی  یِم  باایمان  آسن  تِم  تہِ  واتن  جنتس  تِہٕندِ  برکتہٕ  تتھ  درجس  منٛز  یتھ  منٛز  تِم  آسن،  بیٚیہِ  آسن  ملٲیک  اژان  تِمن  نِشہِ  پرتھ  دروازٕہ  کِنۍ  ونان  آسنکھ۔

Transliteration:
  Jann<u>a</u>tu AAadnin yadkhuloonah<u>a</u> waman <u>s</u>ala<u>h</u>a min <u>a</u>b<u>a</u>ihim waazw<u>a</u>jihim wa<u>th</u>urriyy<u>a</u>tihim wa<b>a</b>lmal<u>a</u>ikatu yadkhuloona AAalayhim min kulli b<u>a</u>b<b>in</b>


Maududi:
  تہٕ  تِمن  وَنن،  تۅہیہِ  پٮ۪ٹھ  چھےٚ  سلامتی،  تۅہیہِ  یِتھہٕ  پٲٹھۍ  دنیا ہس  منٛز  صبرس  کٲم  ہیٚژٕو،  تمہِ  بدولت  سپدِو  اَز  توٚہۍ  امِکۍ  حقدار۔  کوتاہ  جان  چُھ  یہِ  ٲخرتُک  گھرٕ۔

Jalandhary:
  اے  جنتیو  سلام  بوزِو۔  یہِ  بٔڈ  مزوٗرۍ  بنے  یہِ  تۅہیہِ  صبرٕ  کہِ  برکتہٕ۔  توٚہۍ  کیاہ  رودِو  دینِ  حقس  پٮ۪ٹھ  مضبوط۔  پس  کیاہ  رُت  چُھ  سُہ  مُقام  یُس  تۅہیہِ  حٲصِل  سپُد۔

Transliteration:
  Sal<u>a</u>mun AAalaykum bim<u>a</u> <u>s</u>abartum faniAAma AAuqb<u>a</u> a<b>l</b>dd<u>a</u>r<b>i</b>


Maududi:
  لہٰذا  روٗدۍ  تِم  لُکھ  یِم  اللہ  تعالیٰ  سُند  عہد  مضبوط  گنڈنہٕ  پتہٕ  چِھ  پُھٹراوان،  یِم  تِمن  رٲبطن  چِھ  ژٹان،  یِمن  خُداین  جورنُک  حکم  چُھ  دِیتمُت،  تہٕ  یِم  زمینس  اندر  فساد  چِھ  پھٔہلاوان،  تِمن  پٮ۪ٹھ  چھےٚ  لعنت،  تہٕ  تِہندِ  خٲطرٕ  چُھ  ٲخرتس  اندر  سٮ۪ٹھاہ  بُرٕ  ٹِھکانہٕ۔

Jalandhary:
  وۅنۍ  گٔے  تِم  لوٗکھ  یِم  پُھٹراوان  چھِ  خداے  سُند  عہد  تمکہِ  مضبوط  تہٕ  محکم  کرنہٕ  پتہٕ،  بیٚیہِ  چھِ  ژٹان  تِم  چیز  یِمن  ہٕندِ  مِلناونُک  اللہ  تعالیٰ  ہن  حُکم  کوٚرمُت  اوس  یعنی  آشنٲیی،  بیٚیہِ  چھِ  دنیاہس  منٛز  فساد  تُلان  کُفرٕ  تہٕ  نافرمٲنی  سٍتۍ،  تِمے  لوٗکھ  کیاہ  گٔے  یِہٕندِ  خٲطرٕ  لعنت  چھےٚ۔  سۅ  گٔیہِ  خداے  سٕنٛزِ  رحمتہٕ  نِشہِ  دوٗری،  بیٚیہِ  چُھ  تِہٕندِی  خٲطرٕ  یچھ  گرٕ  سُہ  گو  نارِ  جہنم۔  کٲفرن  ہٕنٛز  ظٲہری  دولت  و  ثروت  وُچھِتھ  گژِھنہٕ  یہِ  دوکھہٕ  لگُن  کہِ  یِم  لوٗکھ  ما  آسن  موردِرحمت  تِکیازِ  رزقٕچ  کیفیت  چھےٚ۔

Transliteration:
  Wa<b>a</b>lla<u>th</u>eena yanqu<u>d</u>oona AAahda All<u>a</u>hi min baAAdi meeth<u>a</u>qihi wayaq<u>t</u>aAAoona m<u>a</u> amara All<u>a</u>hu bihi an yoo<u>s</u>ala wayufsidoona fee alar<u>d</u>i ol<u>a</u>ika lahumu allaAAnatu walahum sooo a<b>l</b>dd<u>a</u>r<b>i</b>


Maududi:
  اللہ  تعالیٰ  یَس  یژھان  چُھ  تَس  چُھ  رِزقٕچ  فرٲخی  بخشان،  تہٕ  یَس  یژھان  چُھ  تس  چُھ  میٖنِتھ  توٗلِتھ  رزق  دِوان۔  یِم  لُکھ  چِھ  دنیٲوی  زندگی  منٛز  مست،  حالانکہ  دُنیاہٕچ  زندگی  چَھنہٕ  ٲخرت  کِس  مقابلس  منٛز  اکہ،  متاعِ  قلیل  ﴿سٮ۪ٹھاہ  کم  سرمایہِ﴾  ورٲے  کِہِنۍ۔

Jalandhary:
  اللہ  تعالیٰ  ہٕے  چُھ  رزِق  ہُرراون  یس  یژھان  چُھ  تہٕ  تس  بیٚیہِ  چُھ  سُے  رزقس  منٛز  تنگی  کران  یس  یژھان  چُھ  تہٕ  تس۔  یہِ  چُھنہٕ  رحمت  وغضبُک  معیار،  کٲفِر  چھِ  خۅش  سپدان  دُنیا  چہِ  زندگی  سٍتۍ۔  یہِ  تِہُند  خۅش  سپدُن  چُھ  فضول  کیازِ،  حالانکہِ  ٲخرتچہِ  زندگی  مقابلہٕ  چھَنہٕ  دنیا  ہٕچ  زندگی  مگر  حقیر  اکھ  چیزاہ  ییٚمہِ  سٍتۍ  تمتع  یِوان  چُھ  تُلنہٕ  کم  کینہہ  کالاہ۔

Transliteration:
  All<u>a</u>hu yabsu<u>t</u>u a<b>l</b>rrizqa liman yash<u>a</u>o wayaqdiru wafari<u>h</u>oo bi<b>a</b>l<u>h</u>ay<u>a</u>ti a<b>l</b>dduny<u>a</u> wam<u>a</u> al<u>h</u>ay<u>a</u>tu a<b>l</b>dduny<u>a</u> fee al<u>a</u>khirati ill<u>a</u> mat<u>a</u>AA<b>un</b>


Maududi:
  تِم  لُکھ  یِمو  ﴿رسالتِ  محمدیؐ  ماننہٕ  نِشہِ﴾  انکار  چُھ  کوٚرمُت،  چِھ  ونان،  أمِس  شخصس  پٮ۪ٹھ  کیازِ  گٔیہِ  نہٕ  أمۍ  سٕندِس  ربّ  سٕندِ  طرفہٕ  کانٛہہ  نشٲنی  نٲزِل۔  ؤنِو،  اللہ  تعالیٰ  یَس  یژھان  چُھ  تَس  چُھ  گُمراہ  کران،  تہٕ  سُہ  چُھ  پانس  کُن  ینٕچ  وَتھ  تٔسۍ  ہاوان  یُس  تَس  کُن  رجوع  کرِ۔

Jalandhary:
  بیٚیہِ  چھِ  ونان  یِم  کٲفر  تُہٕندِس  نبوتس  پٮ۪ٹھ  اعتراض  کرنہٕ  خٲطرٕکہِ  کیازِ  آو  نہٕ  نٲزِل  کرنہٕ  حضرت  محمدسؐ  پٮ۪ٹھ  تیُتھ  کانہہ  معجزاہ  پننِس  پروردِگارٕ  سٕندِ  طرفہٕ  یُتھ  برونٹھمین  پیغمبرن  پٮ۪ٹھ  نٲزِل  سپدان  اوس۔  حضرتِ  موسیٰ  سُند  عصا  ہِیوٗ۔  حضرتِ  صالح  سٕنز  وونٹِںۍ  ہِش۔  توٚہۍ  فرمٲیوکھ  پٔزۍ  پٲٹھۍ  اللہ  تعالیٰ  چُھ  وتھ  راوٕ  راوان  یس  یژھان  چُھ  تس۔  بیٚیہِ  چُھ  سُے  وتھ  ہاوان  پانس  کُن  تس  یُس  ییہِ،  متوجہ  سپدِ  تس  کُن۔  بیٚیہِ  یُس  پزِ  وتہِ  ہُند  طٲلِب  آسہِ۔

Transliteration:
  Wayaqoolu alla<u>th</u>eena kafaroo lawl<u>a</u> onzila AAalayhi <u>a</u>yatun min rabbihi qul inna All<u>a</u>ha yu<u>d</u>illu man yash<u>a</u>o wayahdee ilayhi man an<u>a</u>b<b>a</b>


Maududi:
  یِتھی  لُکھ  چِھ  تِم،  یِمو  ﴿أمِس  نبیؐ  سٕنز  دعوت﴾  مٲنِمٕژ  چھےٚ،  تہٕ  یِہندٮ۪ن  دِلن  چُھ  اللہ  تعالیٰ  یاد  کرنہٕ  سٍتۍ  اطمینان  نصیب  سپدان،  خبردار  روٗزِو!  اللہ  تعالیٰ  سٕنز  یادٕے  چھےٚ  سُہ  چیز،  ییٚمہِ  سٍتۍ  دِلن  چُھ  اطمینان  نصیب  سپدان۔

Jalandhary:
  یِمو  لوٗکو  ایمان  اوٚن۔  بیٚیہِ  چھِ  تِہِندۍ  دِل  قرار  رٹان  خداے  سٕندِ  یادٕ  سٍتۍ،  وارٕ  بوزِو  کہ  یادِ  خدا  کرنک  خٲصیت  چُھ  کہ  تمہِ  سٍتۍ  چُھ  باایمانن  ہٕندین  دِلن  قرار  تہٕ  سکون  حٲصِل  سپدان۔

Transliteration:
  Alla<u>th</u>eena <u>a</u>manoo wata<u>t</u>mainnu quloobuhum bi<u>th</u>ikri All<u>a</u>hi al<u>a</u> bi<u>th</u>ikri All<u>a</u>hi ta<u>t</u>mainnu alquloob<b>u</b>


Maududi:
  پتہٕ  یِمو  لُکو  دعوتِ  حق  مٲنۍ  تہٕ  نیک  عملہٕ  کریٚکھ،  تِم  چِھ  خۅش  نصیب  تہٕ  تِمنٕے  خٲطرٕ  چُھ  رُت  انجام۔

Jalandhary:
  یِمو  لوٗکو  ایمان  اوٚن  بیٚیہِ  کریٚکھ  رٕژٕ  عملٕہ  تِہٕندِ  خٲطرٕ  چُھ  دنیاہس  اندر  رُت  حال  بیٚیہِ  ٲخرتس  اندر  رُت  انجام۔  باعزت  واپسی۔

Transliteration:
  Alla<u>th</u>eena <u>a</u>manoo waAAamiloo a<b>l</b><u>ssa</u>li<u>ha</u>ti <u>t</u>oob<u>a</u> lahum wa<u>h</u>usnu ma<u>a</u>b<b>in</b>


Maududi:
  اے  نبیؐ،  اَمی  شانہٕ  سان  چِھو  توٚہۍ  اسہِ  رسول  بنٲوِتھ  سوٗزِمٕتۍ۔  ﴿یعنی  کُنہِ  تِژھہ  نشٲنی  ورٲے  ییٚمیُک  مُطالبہٕ  یِم  لُکھ  چِھ  کران﴾  أکِس  تِتھس  قومس  منٛز،  ییٚمہِ  برونٛہہ  واریاہ  قوم  چِھ  گُزریمٕتۍ،  تاکہ  توٚہۍ  بونٲوِیوٗکھ  لُکھ  سُہ  پیغام،  یُس  اسہِ  تۅہیہِ  پٮ۪ٹھ  نٲزِل  چُھ  کوٚرمُت،  اَتھ  حالس  منٛز  زِ  یِم  پننِس  سٮ۪ٹھاہ  مہربان  اللہ  تعالیٰ  سٕندۍ  کٲفر  بٔنِتھ۔  یِمن  ؤنِو  سُے  چُھ  میون  ربّ،  تَس  ورٲے  چُھنہٕ  کانٛہہ  معبود،  تٔسۍ  پٮ۪ٹھ  کوٚر  اَسہِ  بھروسہٕ،  تہٕ  سُے  چُھ  میون  ملجا  تہٕ  ماویٰ  ﴿یعنی  چَھپَن  جاے﴾۔

Jalandhary:
  بیٚیہِ  یِتھہٕ  پٲٹھۍ  اسہِ  تۅہیہِ  برونٹھ  پیغمبر  سوٗزۍ  برونٹھمین  اُمتن  کُن  یِتھے  پٲٹھۍ  سوزِو  اسہِ  توٚہۍ  تہِ  یا  رسول  اللہؐ  أکِس  اُمتس  کُن  پیغمبر  ییٚمہِ  اُمتہٕ  برونٹھ  واریاہ  اُمژٕ  گُذریمژٕ  چھےٚ،  یُتھ  توٚہۍ  پٔرِو  تِمن  پٮ۪ٹھ  سۅ  کِتاب  یۅسہٕ  اسہِ  تۅہیہِ  کُن  بطریقِ  وحی  نٲزِل  کٔر۔  تِمن  پزِ  ہا  اتھ  بجہِ  نعمژِ  پٮ۪ٹھ  شُکر  دپُن۔  اتھ  نعمتس  قدٕر  زانٕنۍ،  مگر  یِم  چھِ  نا  سُپٲسی  تہٕ  کُفرانِ  نعمت  کران  رحمت  وٲلِس  خدایس،  توٚہۍ  فرمٲوِیوکھ  سُے  رحمت  وول  خدا  چُھ  میون  پروردِگار۔  کانہہ  معبوداہ  چُھنہٕ  تس  ورٲے۔  تس  پٮ۪ٹھ  کیاہ  کوٚر  مےٚ  اعتماد  تہٕ  توکل  بیٚیہِ  چُھس  بہٕ  تس  کُن  رجوع  کران۔  تس  نِشہِ  چُھ  مےٚ  واتُن۔

Transliteration:
  Ka<u>tha</u>lika arsaln<u>a</u>ka fee ommatin qad khalat min qablih<u>a</u> omamun litatluwa AAalayhimu alla<u>th</u>ee aw<u>h</u>ayn<u>a</u> ilayka wahum yakfuroona bi<b>al</b>rra<u>h</u>m<u>a</u>ni qul huwa rabbee l<u>a</u> il<u>a</u>ha ill<u>a</u> huwa AAalayhi tawakkaltu wailayhi mat<u>a</u>b<b>i</b>


Maududi:
  بیٚیہِ  کیا  سپدِ ہے  ہرگاہ  کانٛہہ  تِیُتھ  قرآن  یِیہِ  ہے  نٲزِل  کرنہٕ  ییٚمہِ  کہ  زورٕ  سٍتۍ  پہاڑ  لاگہن  پکُن،  یا  زمین  سپدِ  ہے  چاک،  یا  لاگہن  مُردٕہ  قبرو  منٛزٕ  نیرِتھ  کتھہٕ  کرنہِ؟  ﴿امہِ  قٔسمہٕ  چہِ  نشٲنیہِ  ہاونہِ  چُھنہٕ  کانٛہہ  مُشکل﴾  بلکہ  چُھ  سورُے  اختیار  بس  اللہ  تعالیٰ  سٕندِس  اَتھس  منٛز  ﴿یعنی  نشٲنیہِ  نَہ  ہاونُک  اصل  وجہ  چُھنہٕ  یہِ  زِ  اللہ  تعالیٰ  کیا  چُھنہٕ  یمہٕ  نشٲنیہِ  ہاونٕچ  قدرت  تھاوان۔  بلکہ  چُھ  اصل  وجہ  یہِ  زِ  یِمن  طریقن  کٲم  ہیٚنۍ  چُھ  اللہ  تعالیٰ  سٕندِس  مصلحتس  خلاف۔  امہِ  موجوب  زِ  اصل  مقصد  چُھ  ہدایت،  نَہ  زِ  أکِس  نبی  سٕنز  نبوّت  مانناوٕنۍ۔  تہٕ  ہدایت  چُھنہٕ  امہِ  ورٲے  ممکن  زِ  لُکن  ہٕندِس  فکر  و  بصیرتس  گژِھ  اصلاح  سپدُن﴾  پتہٕ  کیا  اہلِ  ایمان  چھا  ﴿وُنِستام  کٲفرن  ہٕندِس  مطالبہٕ کِس  جوابس  منٛز  کُنہِ  نِشٲنی  ہٕندِ  ظہور  سپدن  چہِ  اُمیدٕ  تھٲوِتھ  بِہِتھ،  تہٕ  یہِ  زٲنِتھ﴾  سَپُد  نا  تِمن  اطمینان  زِ  ہرگاہ  اللہ  تعالیٰ  ییٚژِھہ  ہے  تیٚلہِ  دِیہِ  ہے  سارِنٕے  انسانن  ہدایت؟  ﴿یعنی  اگر  زاننہٕ  ماننہٕ  ورٲے  محض  اکھ  غیر  شعوری  ایمان  مطلوب  آسہِ  ہے،  تیٚلہِ  کیا  حاجت  اوس  امہِ  خٲطرٕ  نِشٲنیہِ  ہاونُک،  یہِ  کٲم  ہیٚکہِ  ہے  یِتھہٕ  پٲٹھۍ  تہِ  سپدِتھ  زِ  اللہ  تعالیٰ  کرِہے  سارِنٕے  انسانن  مومِنٕے  پٲدٕ﴾  یِمو  لُکو  خُدایس  سٍتۍ  کُفرُک  رٔوِیہِ  اختیار  کٔرِتھ  چُھ  تھوومُت،  تِمن  پٮ۪ٹھ  چھےٚ  تِہندٮ۪ن  کر  توٗتن  ہٕندِ  وجہ  سٍتۍ  کانٛہہ  نتہٕ  کانٛہہ  آفت  یِوان  روزان،  نتہٕ  چھےٚ  تِہندِس  گھرس  نکھہٕ  کُنہِ  جایہِ  نٲزِل  سپدان،  یہِ  سلسلہ  روزِ  چلان،  یوٚت  تام  زن  اللہ  تعالیٰ  سُند  وعدہ  پوٗرٕ  گژِھہ۔  پٔزِپٲٹھۍ  چُھنہٕ  اللہ  تعالیٰ  پننِس  وعدس  خلاف  ورزی  کران۔

Jalandhary:
  بیٚیہِ  ہرگاہ  کانہہ  قرآناہ  یعنی  کِتاباہ  آسہِ  ہا  ییٚمہِ  سٍتۍ  کۅہ  اکہ  جایہِ  پٮ۪ٹھ  بییِس  جایہِ  کُن  پکناونہٕ  یِہن  یا  ییٚمہِ  سٍتۍ  دور  دراز  وتھ  طے  کرنہٕ  ییہِ  ہا،  یا  ییٚمہِ  سٍتۍ  مۅردٕ  کتھ  یِہن  کرناونہٕ  یعنی  مۅردٕ  سپدٕہن  زِندٕہ  تمہِ  سٍتۍ  کیاہ  بنہِ  ہا۔  یِم  کٲفر  انہن  نہٕ  توتہٕ  ایمان  تِکیازِ  یِم  چیز  چھِنہٕ  موثر  حقیقی،  بلکہ  چُھ  سورُے  اختیار  خدایس  آتھہِ۔  سُہ  یس  ہدایت  کرِ  تس  بنہِ  ہدایت،  کیاہ  مایوس  تہٕ  نااُمید  سپدَنا  باایمان  یِمن  معجزٕہ  ژھانڈٕ  وٕنین  لوٗکن  ہٕندِ  ایمان  اننہٕ  نِشِہ۔  کیازِ  اللہ  تعالیٰ  اگر  یژھہِ  ہا  سُہ  کرِ  ہا  سارنٕے  لوٗکن  ہدایت  مگر  تٔمۍ  یۅژ  ھنہٕ  تہِ  بعض  حِکمتن  ہٕندِ  وجہہٕ۔  لہٰذا  بنہِ  تس  ہدایت  یسٕندِ  حقہٕ  سُہ  یژِھہ۔  معجزٕہ  وُچھتن  یا  متہٕ  وُچھتن۔  یسٕندِ  حقہٕ  سُہ  ہدایت  یژِھہ  نہٕ  تس  بنہِ  نہٕ  کینہہ  تہِ۔  معجزٕہ  وُچھتن  یا  متہٕ  وُچھتن،  ہمیشہٕ  روزِ  کٲفرن  تہٕ  مُنکِرن  کُفرٕ  تہٕ  نافر  مٲنی  سببہٕ  کانہہ  نتہٕ  کانہہ  مُصیبتھاہ  تہٕ  بلایاہ  واتان،  یا  واتیٚکھ  بلاے  گرن  نزدیک،  یوٚتانۍ  واتہِ  اللہ  تعالیٰ  سُند  وعدٕہ  یعنی  ٲخرتُک  عذاب  یُس  مرنہٕ  پتہٕ  شروع  سپدِ،  پٔزۍ  پٲٹھۍ  اللہ  تعالیٰ  چُھنہٕ  پننِس  وعدس  بدل  کران۔  لہٰذا  چُھ  تِمن  پٮ۪ٹھ  عذاب  یقینی۔  یِمن  لوٖکن  ہُند  انکار  یا  استہزا  تہٕ  ٹھٹھہٕ  یہِ  چُھنہٕ  توٚہی  سٍتۍ  مخصوص  بلکہ۔

Transliteration:
  Walaw anna qur<u>a</u>nan suyyirat bihi aljib<u>a</u>lu aw qu<u>tt</u>iAAat bihi alar<u>d</u>u aw kullima bihi almawt<u>a</u> bal lill<u>a</u>hi alamru jameeAAan afalam yayasi alla<u>th</u>eena <u>a</u>manoo an law yash<u>a</u>o All<u>a</u>hu lahad<u>a</u> a<b>l</b>nn<u>a</u>sa jameeAAan wal<u>a</u> yaz<u>a</u>lu alla<u>th</u>eena kafaroo tu<u>s</u>eebuhum bim<u>a</u> <u>s</u>anaAAoo q<u>a</u>riAAatun aw ta<u>h</u>ullu qareeban min d<u>a</u>rihim <u>h</u>att<u>a</u> yatiya waAAdu All<u>a</u>hi inna All<u>a</u>ha l<u>a</u> yukhlifu almeeAA<u>a</u>d<b>a</b>


Maududi:
  تۅہیہِ  برونٛہہ  تہِ  چُھ  واریاہن  رسولن  ہزٕل  آمٕتی  کرنہٕ،  مگر  مےٚ  ترٲو  ہمیشہ  انکار  کرن  والیٚن  یَلہٕ گی،  تہٕ  ٲخرکار  رٔٹِم  تِم،  پتہٕ  وُچِھو  میون  سزا  کِیُتھ  سخت  اوس۔

Jalandhary:
  پٔزۍ  پٲٹھۍ  ٹھٹھہٕ  آے  کرنہٕ  کٍتِہن  پیغمبرن  یِم  تۅہیہِ  برونٹھ  ٲسۍ  پس  ترٲوۍ  مےٚ  یلہٕ  کینہہ  کالاہ  تِم  ٹھٹھہٕ  کروٕن  کٲفر۔  تمہِ  پتہٕ  رٔٹۍ  مےٚ  تہٕ  کٔرِم  گرفتارِ  عذاب،  پس  چُھو  تۅہیہِ  معلومٕے  میون  سزا  کیُتھ  اوس  تِمن  نسبت۔  تیُتھُے  سزا  کیاہ  دِمہٕ  بہٕ  تِمن  ٹھٹھہٕ  کروٕنین  لوٗکن  تہِ  یِم  یِم  تۅہیہِ  ٹھٹھہٕ  تہٕ  استہزا  کران  چھِ۔

Transliteration:
  Walaqadi istuhzia birusulin min qablika faamlaytu lilla<u>th</u>eena kafaroo thumma akha<u>th</u>tuhum fakayfa k<u>a</u>na AAiq<u>a</u>b<b>i</b>


Maududi:
  پتہٕ  کیا  سُہ  یُس  أکِس  أکِس  شخصہٕ  سٕنزِ  کمایہِ  پٮ۪ٹھ  چُھ  نظر  تھاوان  ﴿تٔمۍ  سٕندِس  مقابلس  منٛز  چھےٚ  یِمہٕ  جسارتہٕ  کرنہٕ  یِوان  زِ﴾  لُکو  چِھ  تٔمۍ  سٕندِۍ  کینٛہہ  شریک  ٹھٔہرٲوِمٕتۍ؟  اے  نبیؐ،  یِمن  ؤنِو  ﴿ہرگاہ  پٔزِپٲٹھۍ  تِم  اللہ  تعالیٰ  سٕندۍ  پانہٕ  بنٲوِمٕتۍ  شریک  چِھ  تیٚلہِ﴾  ؤنۍتَو  تِہندِۍ  ناو  زِ  تِم  کَم  چِھ؟  کیا  توٚہۍ  چِھوٕہ  خُدایس  اکہِ  نَوِ  کَتھہِ  ہٕنز  خبر  دِوان،  یتھ  سُہ  پننِس  زمینس  منٛز  چُھنہٕ  زانان،  نَتہٕ  چِھو  بس  توٚہۍ  لُکھ  تِکینٛژھاہ  ونان  یہِ  ٲسہٕ  چُھو  نیران؟  حقیقت  چھےٚ  یہِ  زِ  یِمو  لُکو  حقٕچ  دعوت  ماننہٕ  نِشہِ  انکار  چُھ  کوٚرمُت،  تِہندِ  خٲطرٕ  چھےٚ  تِہٕنزٕ  مکٲرِلہٕ  خۅش  کروٕنہِ  بناونہٕ  آمٕژ  ﴿اتھ  شِرکس  مکٲرِل  وننُک  وجہ  چُھ  یہِ  زِ  دراصل  یِم  ستارٕ،  سیارٕ  یا  فرشتہٕ  یا  اَرواح  یا  بُزرگ  انسان،  خُدٲئی  صفاتن  تہٕ  اختیاراتن  ہٕندۍ  حٲمل  چِھ  قرار  دِنہٕ  آمٕتۍ،  تہٕ  یِم  اللہ  تعالیٰ  سٕندٮ۪ن  مخصوص  حقوقن  منٛز  شریک  چِھ  آمٕتۍ  بناونہٕ،  تِمو  منٛز  نَہ  کوٚر  زانٛہہ  کٲنٛسہِ  تہِ  یِمن  صفاتن  تہٕ  اختیاراتن  ہُند  دعویٰ،  تہٕ  نَہ  کوٚرُکھ  یِمن  حقوقن  ہُند  مطالبہٕ،  تہٕ  نَہ  دِژٕکھ  لُکن  یہِ  تعلیم  زِ  توٚہۍ  کٔرِو  اسہِ  برونٛہہ  کنہِ  بندگی  ہٕندۍ  رسم  ادا،  تاکہ  أسۍ  کڑو  تۅہیہِ  حاجت۔  یہِ  کٲم  چھے  چالاک  انسانن  ہٕنز  زِ  تِمو  تُھرۍ  عوامَس  پٮ۪ٹھ  پننہِ  خُدٲئی  ہُند  سِکہٕ  جماونہٕ  خٲطرٕ،  تہٕ  تِہنزِ  کمایہِ  منٛزٕ  حصہ  کڑنہٕ  خٲطرٕ  کینٛہہ  بناوٹی  خُدا،  لُکھ  آے  تِہِندۍ  اعتقٲدۍ  بناونہٕ،  تہٕ  پنُن  مطلب  کڑنہٕ  مۅکھہٕ  بنووُکھ  کُنہِ  پٲٹھۍ  پنُن  پان  نُمائندٕہ﴾  تہٕ  تِم  چِھ  سیٚزِ  وَتہِ  نِشہِ  رُکاونہٕ  آمٕتۍ،  پتہٕ  یس  اللہ  تعالیٰ  گُمرٲہی  منٛز  چھکہِ،  تس  چُھنہٕ  کانٛہہ  وتھ  ہاون  وول۔

Jalandhary:
  آیا  سُہ  پروردِگار  یُس  قٲیِم  روٗزِتھ  پرتھ  شخصہٕ  سٕنز  کامہِ  وُچھان  تہٕ  ژرژان  چُھ،  سُہ  تراویا  یِمن  ٹھٹھہٕ  کروٕنین  سزا  دِنہٕ  ورٲے،  بیٚیہِ  ٹھہرٲو  ۍمُشرِکو  خدایس  شریک۔  توٚہۍ  فرمٲیوکھ  یا  رسول  اللہ،  تلا  تِمن  ہُند  ناو  ؤنِتو،  کِنہٕ  توٚہۍ  چھِو  خدایس  تٔمِچ  خبر  کران  یہِ  نہٕ  تس  معلوم  چُھ  تمام  دُنیاہس  اندر،  کِنہٕ  محض  ظٲہری  نۅقطن  ہٕنندِ  اعتبارٕ  چھِ  تِمن  شریک  ونان۔  حقیقت  چھَنہٕ  تِمن  لفظن  ہٕنز  کِہِنۍ،  بلکہ  چھےٚ  یِمن  کٲفرن  پننہِ  مغالطٕہ  چہِ  کتھہٕ  جان  یِوان  بوزنہٕ  یِمو  کتھو  سٍتۍ  تِم  شرکس  مُبتلا  سپٕدِمٕتۍ  چھِ،  بیٚیہِ  آے  تِم  پتھ  رٹنہٕ  تہٕ  محروم  کرنہٕ  سیٚزِ  وتہِ  نِشہِ،  یس  خدا  وتھ  راوٕ  راوِ  تسٕندِ حقہٕ  چُھنہٕ  کانہہ  اکھاہ  وتھ  ہاوٕ  وُن۔  

Transliteration:
  Afaman huwa q<u>a</u>imun AAal<u>a</u> kulli nafsin bim<u>a</u> kasabat wajaAAaloo lill<u>a</u>hi shurak<u>a</u>a qul sammoohum am tunabbioonahu bim<u>a</u> l<u>a</u> yaAAlamu fee alar<u>d</u>i am bi<i><u>th</u></i><u>a</u>hirin mina alqawli bal zuyyina lilla<u>th</u>eena kafaroo makruhum wa<u>s</u>uddoo AAani a<b>l</b>ssabeeli waman yu<u>d</u>lili All<u>a</u>hu fam<u>a</u> lahu min h<u>a</u>d<b>in</b>


Maududi:
  یِتھیٚن  لُکن  خٲطرٕ  چُھ  دُنیا چہِ  زندگی  منٛزٕے  عذاب،  تہٕ  ٲخرتُک  عذاب  چُھ  تمہِ  کھۅتہٕ  تہِ  زیادٕہ  سخت۔  کانٛہہ  چُھنہٕ  تِیُتھ  یُس  تِمن  خدایس  نِشہِ  بچاون  وول  آسہِ۔

Jalandhary:
  تِہٕندِ  خٲطرٕ  چُھ  بوٚڈ  عذاب  دنیاچہِ  زندگانی  اندر  تہِ  سُہ  گو  قتل  وضرب،  تِہٕندِ  خٲطرٕ  یُس  ٲخرتُک  عذاب  چُھ  سُہ  چُھ  زیادے  مُشکِل  تہٕ  دشوار،  بیٚیہِ  چُھنہٕ  تِہںدِ  خٲطرٕ  خداے  سٕندِ  تمہِ  عذاب  نِشہِ  کانہہ  بچاون  وولاہ۔

Transliteration:
  Lahum AAa<u>tha</u>bun fee al<u>h</u>ay<u>a</u>ti a<b>l</b>dduny<u>a</u> walaAAa<u>tha</u>bu al<u>a</u>khirati ashaqqu wam<u>a</u> lahum mina All<u>a</u>hi min w<u>a</u>q<b>in</b>


Maududi:
  خُدا  ترس  انسانن  خٲطرٕ  ییٚمہِ  جنتُک  وعدہ  چُھ  کرنہٕ  آمُت  تمِچ  شان  چھےٚ  یہِ  زِ  تتھ  بٔنۍ  کِنۍ  چھےٚ  نہرٕ  پکان،  تمِکۍ  میوٕہ  چِھ  دٲیمی  تہٕ  تمیُک  شیہجار  چُھ  لازال،  یہِ  چُھ  انجام  مُتقی  لُکن  ہُند،  تہٕ  حقس  انکار  کرن  والیٚن  ہُند  انجام  چُھ  یہِ  زِ  تِہندِ  خٲطرٕ  چُھ  جہنمُک  نار۔

Jalandhary:
  حال  تہٕ  کیفیت  چھٚے  تِمن  جنتن  ہٕنز  یِمن  ہُند  وعدٕہ  کرنہٕ  آو  پرہیز  گارن  یِم  شرک  و  کُفرٕ  نِشہِ  پتھ  روزن،  تمہِ  کیو  کُلیو  تہٕ  لریٚو  منٛزٕ  آسن  جۅیہِ  پکان،  کھیٚنہٕ  چیز  تِمن  جنتن  ہٕندۍ  چھِ  پوشہِ  وٕنۍ۔  بیٚیہِ  سایہِ  تِمن  جنتن  ہُند  چُھ  ہمیشہِ  روزٕ  وُن،  یہِ  انجام  چُھ  تِمن  تِمن  لوٗکن  ہُند  یِم  شرکہٕ  نِشہِ  پتھ  روزن،  کٲفرن  تہٕ  مُشرکن  ہُند  انجام  چُھ  نارِ  جہنم۔

Transliteration:
  Mathalu aljannati allatee wuAAida almuttaqoona tajree min ta<u>h</u>tih<u>a</u> alanh<u>a</u>ru okuluh<u>a</u> d<u>a</u>imun wa<i><u>th</u></i>illuh<u>a</u> tilka AAuqb<u>a</u> alla<u>th</u>eena ittaqaw waAAuqb<u>a</u> alk<u>a</u>fireena a<b>l</b>nn<u>a</u>r<b>u</b>


Maududi:
  اے  نبیؐ،  یِمن  لُکن  اسہِ  گۅڈٕ  ٲس  کتاب  دِژمٕژ،  تِم  چِھ  یتھ  کتابہِ  خۅش  یۅسہٕ  اسہِ  تۅہیہِ  پٮ۪ٹھ  چھےٚ  نٲزِل  کٔرمٕژ،  تہٕ  مختلف  چھۅ  کن  منٛز  چِھ  کینٛہہ  لُکھ  تِتھۍ  تہِ  یِم  اَمہِ  چن  کینٛژھن  کتھن  مانان  چِھنہٕ۔  توٚہۍ  ؤنِو  صاف  زِ،  مےٚ  چُھ  صرف  اللہ  تعالیٰ  سٕنزِ  بندگی  ہُند  حکم  دِنہٕ  آمُت،  تہٕ  امہِ  نِشہِ  چُھم  ٹھاکھ  کرنہٕ  آمُت  زِ  کانٛہہ  ٹھہراون  تَس  سٍتۍ  شریک،  لہٰذا  چُھس  بہٕ  تٔسۍ  کُن  دعوت  دِوان  تہٕ  تٔسۍ  کُن  چُھ  میون  رجوع۔

Jalandhary:
  تِم  لوٗکھ  یِمن  کتاب  آیہِ  عطا  کرنہٕ  یعنی  توراۃ  تہٕ  انجیل  تِم  چھِ  خۅش  سپدان  تمہِ  کتابہِ  سٍتۍ  یۅسہٕ  تۅہیہِ  پٮ۪ٹھ  نٲزِل  آیہِ  کرنہٕ  یعنی  قرآنِ  مجید،  بیٚیہِ  چھِ  یمو  جماعتو  اندرٕ  یِم  انکار  چھِ  کران  قرآنِ  مجیدکِس  أکِس  حصس  یتھ  مںٛزتِہٕنزِ  کتابہِ  خلاف  احکام  چھِ،  توٚہۍ  فرمٲیوکھ  مےٚ  آو  نہٕ  حُکم  کرنہٕ  توحیدس  متعلق  مگر  ییٚمِہ  کُے  کہ  عبادت  کرٕ  بہٕ  کُنِس  خداے  سٕنٛز۔  بیٚیہِ  انہٕ  نہٕ  بہٕ  تس  شرک  کُنہِ  قسمہٕ،  ناد  چُھس  بہٕ  دِوان  سارنٕے  لوٗکن  تٔسۍ  کُن  بیٚیہِ  چُھ  تٔسۍ  کُن  سارِنٕے  رجوع  کرُن۔

Transliteration:
  Wa<b>a</b>lla<u>th</u>eena <u>a</u>tayn<u>a</u>humu alkit<u>a</u>ba yafra<u>h</u>oona bim<u>a</u> onzila ilayka wamina ala<u>h</u>z<u>a</u>bi man yunkiru baAA<u>d</u>ahu qul innam<u>a</u> omirtu an aAAbuda All<u>a</u>ha wal<u>a</u> oshrika bihi ilayhi adAAoo wailayhi ma<u>a</u>b<b>i</b>


Maududi:
  اَمی  ہدایت  سان  چُھ  اسہِ  یہِ  عربی  فرمان  تۅہیہِ  پٮ۪ٹھ  نٲزِل  کوٚرمُت،  وۅنۍ  اگر  تۅہیہِ  ییٚمہِ  علمہٕ  باوجود  یُس  تۅہیہِ  نِشہِ  آمُت  چُھ،  لُکن  ہٕنزن  خوٲہشاتن  ہٕنز  پیروی  کٔرِو،  تیٚلہِ  نَہ  چُھ  اللہ  تعالیٰ  سٕندِس  مقابلس  منٛز  کانٛہہ  حٲمی  تہٕ  مدد  گار  تۅہیہِ،  تہٕ  نَہ  ہیکیٚو  تٔمۍ  سٕنزِ  تھَپہِ  نِشہِ  تۅہیہِ  کانٛہہ  بچٲوِتھ۔

Jalandhary:
  بیٚیہِ  کوٚر  اسہِ  نٲزِل  یہِ  قرآنِ  مجید  حُکماہ  عربی  پٲٹھۍ۔  یتھہٕ  پٲٹھۍ  بیین  پیغمبرن  خاص  خاص  زیٚوِ  اندر  خاص  خاص  احکام  نٲزِل  کٔرۍ،  بیٚیہِ  ہرگاہ  تۅہیہِ  بفرضِ  محال  مُنکرن  ہٕنزن  خوٲہشن،  نفسٲنی  خیالاتن  یعنی  احکامِ  منسوخہ  یااحکامِ  محرفن  ہٕنٛز  پیروی  تہٕ  اتباع  کٔرِو۔  تۅہیہِ  نِشہِ  صحیح  علم  واتنہٕ  پتہٕ،  تیٚلہِ  چُھنہٕ  خدایس  نِشہِ  تۅہیہِ  کانہہ  حمایت  کروُناہ۔  بیٚیہِ  تِہٕندِ  عذاب  نِشہِ  کانہہ  بچا  وُناہ۔  یِہ  ییٚلہِ  گو  نبی  کریم  صلی  علیہ  و سلمس  سٍتۍ  معاملہٕ  باقین  ہٕنٛز  چھَنہٕ  کتھٕے۔  اہلِ  کتابو  اندر  بعضو  کوٚر  اعتراض  کہ  نبی  کریمس  کیازِ  چھےٚ  وارِیاہ  زنانہٕ۔  تمیُک  جواب  چُھ  اللہ  تعالیٰ  فرماوان۔

Transliteration:
  Waka<u>tha</u>lika anzaln<u>a</u>hu <u>h</u>ukman AAarabiyyan walaini ittabaAAta ahw<u>a</u>ahum baAAda m<u>a</u> j<u>a</u>aka mina alAAilmi m<u>a</u> laka mina All<u>a</u>hi min waliyyin wal<u>a</u> w<u>a</u>q<b>in</b>


Maududi:
  تۅہیہِ  برونٛہہ  تہِ  چِھ  اَسہِ  واریاہ  رسول  سوٗزِمٕتۍ،  تہٕ  تِمن  تہِ  آسہٕ  اَسہِ  خاندارِنہٕ  تہٕ  شُرۍ  دِتِمٕتۍ  ﴿یہِ  چُھ  اکہِ  اعتراضُک  جواب  یُس  نبی  صلی  اللہ  علیہ و سلمس  پٮ۪ٹھ  کرنہٕ  اوس  یِوان۔  تِم  ٲسۍ  ونان  زِ  یہِ  چُھ  جان  نبی  یَس  خاندارِنۍ  تہٕ  شُرۍ  چِھ۔  اَسہِ  ؤنۍتو  کیا  پیغمبرن  تہِ  چھا  نفسٲنی  خوٲہشاتن  سٍتۍ  کانٛہہ  واٹھ  آسان۔  حالانکہ  قریشِکۍ  لُکھ  ٲسۍ  پانہٕ  خۅد  حضرت  ابراہیمؑ  تہٕ  اسماعیلؑ  سٕندۍ  اولاد  آسنس  پٮ۪ٹھ  فخر  کران﴾  تہٕ  کٲنٛسہِ  رسول  سُند  تہِ  اوس  نہٕ  یہِ  طاقت،  زِ  اللہ  تعالیٰ  سٕندِ  اِذنہٕ  ورٲے  کیا  اَنہِ ہے  خۅد  کانٛہہ  نشٲنی  تہٕ  پتہٕ  ہاوِ ہے،  پرٛتھ  دورٕ  خٲطرٕ  چھےٚ  اکھ  کتاب۔

Jalandhary:
  بیٚیہِ  سوٗزۍ  اسہِ  پیغمبر  تۅہیہِ  برونٹھ،  بیٚیہِ  کٔرۍ  اسہِ  عطا  تِمن  شُرۍ  بٲژ۔  توٚہۍ  تہِ  چھِو  تِہٕندی  پٲٹھۍ  پیغمبر۔  تۅہیہِ  اہلِ  عیال  آسُن  کیازِ  چھِ  یِم  نٔو  کتھاہ  زانان۔  یہِ  چھَنہٕ  تِژھ  کتھاہ  یۅسہٕ  رسالتس  تہٕ  نبوتس  خلاف  چھےٚ،  بیٚیہِ  اوس  نہٕ  کانہہ  پیغمبراہ  یُس  خداے  سٕندِ  حُکمہٕ  ورٲے  کانہہ  آیاہ  یا  کانہہ  معجزاہ  پیش  ہیٚکہِ  ہا  کٔرِتھ،  پرتھ  وقتہٕ  خٲطرٕ  چھِ  مُنٲسِب  احکام  تہٕ  مُنٲسِب  واقعات  مُقرر  کرنہٕ  آمٕتۍ،  تِموٕے  مںٛزٕ  گٔے  معجزٕہ  تہٕ  آیات۔

Transliteration:
  Walaqad arsaln<u>a</u> rusulan min qablika wajaAAaln<u>a</u> lahum azw<u>a</u>jan wa<u>th</u>urriyyatan wam<u>a</u> k<u>a</u>na lirasoolin an yatiya bi<u>a</u>yatin ill<u>a</u> bii<u>th</u>ni All<u>a</u>hi likulli ajalin kit<u>a</u>b<b>un</b>


Maududi:
  اللہ  تعالیٰ  یِکینژھاہ  یژھان  چُھ  تہِ  چُھ  مِٹاوان،  تہٕ  یتھ  چیزس  یژھان  چُھ  تتھ  چُھ  قٲیم  تھاوان،  اُمُ  الکتاب  چھےٚ  تٔمۍسٕے  نِشہِ۔  ﴿اُمّ  الکتابُک  معنی  چُھ  اصلی  کتاب،  یعنی  سُہ  آگُر  تہٕ  سرچشمہٕ  ییٚمہِ  نِشہِ  تمام  آسمٲنی  کتابہٕ  درٛامژٕ  چھےٚ﴾

Jalandhary:
  تِموٕے  احکامو  منٛزٕ  چُھ  نٕہناوان  اللہ  تعالیٰ  تِم  حُکم  یِم  سُہ  یژھان  چُھ۔  باقی  چُھ  تھاوان  تِم  حُکم  یِم  سُہ  یژھان  چُھ۔  تس  نِشہِ  چھُ  اصٕل  کتاب  لوحِ  محفوظ  یتھ  منٛز  سورُے  چُھ  بتتفصیل  لیٚکھنہٕ  آمُت۔

Transliteration:
  Yam<u>h</u>oo All<u>a</u>hu m<u>a</u> yash<u>a</u>o wayuthbitu waAAindahu ommu alkit<u>a</u>b<b>i</b>


Maududi:
  تہٕ  اے  نبیؐ،  ییٚمہِ  بُرٕ  انجامٕچ  دھمکی  أسۍ  یِمن  لُکن  دِوان  چِھ،  تمِیُک  کانٛہہ  حصہٕ  خۅاہ  أسۍ  تُہٕنزِ  حیٲتی  منٛز  ہاوَو  یا  تمہِ  کِس  ظہورس  منٛز  یِنہٕ  برونٛہہ  تُلو  أسۍ  توٚہۍ،  بہر  حال  چھےٚ  تُہٕنز  کٲم  صرف  پیغام  واتناوُن،  تہٕ  حساب  ہیوٚن  چھےٚ  سٲنۍ  کٲم۔

Jalandhary:
  کٲفر  چھِ  انکارِ  نبوّت  کران۔  توپتہٕ  چھِ  دپان  ییٚمہِ  عذابُک  وعید  کرنہٕ  یِوان  چُھ  سُہ  عذاب  کونہٕ  چُھ  نٲزِل  سپدان۔  ییٚمہِ  عذابُک  أسۍ  تِمن  وعدٕہ  کران  چھِ  تمہِ  مںٛزٕ  ہرگاہ  اکھ  حصہٕ  أسۍ  تۅہیہِ  ہاوَو  یعنی  توٚہی  تھی  کروکھ  أسۍ  تِم  تتھ  عذابس  گرفتار  تِہٕندِ  ییٚمہِ  عالمہٕ  گژھنہٕ  کہ  پتہٕ  سپدِ  نۅمن  پٮ۪ٹھ  سُہ  عذاب  واقع،  خواہ  دُنیاہس  منٛز  سپدِ  سُہ  عذاب  واقع  یا  ٲخرتس  منٛز،  پرتھ  صورتس  منٛز  چُھنہٕ  تۅہیہِ  تمیُک  خیال  لٲزِم  کرُن۔  کیازِ،  پس  تۅہیہِ  چُھنہٕ  مٹہِ  مگر  پیغام  واتناوُن،  اسہِ  چُھ  مٹہِ  پرٕژھ  گٲر  کرٕنۍ،  حِساب  ہیٚون  تہٕ  عذاب  کرُن۔  توٚہۍ  مہٕ  کٔرِو  أمِچ  کانہہ  تہِ  فکر۔  یِمن  کٲفرن  ہُند  تہِ  چُھ  تعجُب  کہ  تِم  کیازِ  سنا  چھِ  تمہِ  عذاب  کِس  واقع  سپدٕنس  انکار  کران۔  کیاہ  تِم  چھِنا  وُچھان  کہ  مُقدِمات  عذاب  ہیٚتِن  تِہٕندِ  خٲطرٕ  ظٲہِر  سپدٕنۍ۔

Transliteration:
  Wain m<u>a</u> nuriyannaka baAA<u>d</u>a alla<u>th</u>ee naAAiduhum aw natawaffayannaka fainnam<u>a</u> AAalayka albal<u>a</u>ghu waAAalayn<u>a</u> al<u>h</u>is<u>a</u>b<b>u</b>


Maududi:
  کیا  یِم  لُکھ  چِھنا  وُچھان  زِ  أسۍ  چِھ  یتھ  سر  زمینس  پٮ۪ٹھ  پکان  یِوان،  تہٕ  اَمِیُک  دٲیرٕہ  چِھ  پرٛتھ  طرفہٕ  تنگ  کران  پکان؟َ  ﴿یعنی  کیا  تُہٕندٮ۪ن  مخٲلفن  چُھنا  اتھہِ  یِوان  زِ  اسلامُک  اثر  چُھ  عربہٕ  کِس  کوٗنس  کوٗنس  منٛز  برونٛہہ  پکان،  تہٕ  ژورَو  طرفو  چُھ  یِمن  لُکن  پٮ۪ٹھ  حلقہٕ  تنگ  گژھان  پکان؟  اگر  نہٕ  یِم  یِہندِ  شہمتٕکۍ  آثار  چِھ،  تیٚلہِ  کیا  چِھ؟  اللہ  تعالیٰ  سُند  یہِ  فرماوُن  زِ  أسۍ  چِھ  یتھ  سر  زمینس  پٮ۪ٹھ  پکان  یِوان،  چُھ  اکھ  نہایت  لطیف  اندازِ  بیان۔  دعوتِ  حق  چھےٚ  چونکہ  اللہ  تعالیٰ  سٕندِ  طرفہٕ  آسان۔  تہٕ  اللہ  تعالیٰ  چُھ  تِمن  سٍتۍ  آسان  یِم  اتھ  دعوتس  پیش  چِھ  کران۔  امہِ  موجوب  چُھ  اللہ  تعالیٰ  کُنہِ  سر  زمینس  منٛز  امہِ  دعوت  کِس  پھٔہلاوس  ییٚمہِ  آیہِ  تعبیر  کران  زِ  أسۍ  چِھ  پانہٕ  اتھ  سر  زمینس  پٮ۪ٹھ  پکان  یِوان﴾  اللہ  تعالیٰ  چُھ  حکومت  کران،  کانٛہہ  چُھنہٕ  تٔمۍ  سٕندٮ۪ن  فٲصلن  پٮ۪ٹھ  نظرِ  ثٲنی  کرن  وول،  تہٕ  تَس  چَھنہٕ  حساب  ہیٚنس  تٲر  لگان۔

Jalandhary:
  آیا  تِم  چھِ  وُچھان  کہ  أسۍ  چھِ  اسلام  چہِ  روز  بروز  فتح  سٍتۍ  تِہٕندین  مُلکن  اندر،  اکھ  اکھ  حصہٕ  زمینُک  تِہٕندِ  قبضہٕ  اندر  کٔڈِتھ  مُسلمانن  ہٕندِس  قبضس  اندر  واتناوان۔  ییٚمہِ  سٍتۍ  ظٲہِر  چُھ  سپدان  اسلامس  سپدِ  روز  بروز  فتح  تہٕ  نُصرت  خداے  سٕندِ  حُکمہٕ۔  تِہٕنز  علمدٲری  چھےٚ  روز  بروز  کم  گژھان،  یِتہِ  چُھ  تِہٕندِ  خٲطرٕ  اکہِ  قسمُک  عذاب  یُس  بڈِ  عذابُک  مقدمہٕ  چُھ،  اللہ  تعالیٰ  یُس  حُکم  صٲدِر  کران  چُھ  سُہ  چُھ  صٲدِر  کران،  کانہہ  اکھاہ  چُھنہٕ  تِہٕندِس  حُکمس  پتھ  رٹان۔  عذابِ  دُنیوی  ٲسِتن  یا  عذابِ  اُخروی۔  تِہٕندیو  معبودانِ  بٲطلو  أندرٕ  یِمن  تِم  شریکِ  خدا  چھِ  ٹھہراون  ہیٚکہِ  نہٕ  کانہہ  اکھاہ  تتھ  عذابس  پتھ  رٔٹِتھ،  بیٚیہِ  چُھ  سُہ  جلٕد  حِساب  ہیوٕ  وُن۔  حسابہٕ  پتے  آسہِ  تِمن  عذاب۔

Transliteration:
  Awalam yaraw ann<u>a</u> natee alar<u>d</u>a nanqu<u>s</u>uh<u>a</u> min a<u>t</u>r<u>a</u>fih<u>a</u> wa<b>A</b>ll<u>a</u>hu ya<u>h</u>kumu l<u>a</u> muAAaqqiba li<u>h</u>ukmihi wahuwa sareeAAu al<u>h</u>is<u>a</u>b<b>i</b>


Maududi:
  یِمو  برونٛہہ  یِم  لُکھ  آے  تہٕ  گٔے،  تِمو  تہِ  چھےٚ  بجہِ  بجہِ  چالہٕ  گِنزمَژٕ،  مگر  اصلی  فیصلہ  کرن  واجِنۍ  چال  چھےٚ  پوٗرٕ  پٲٹھۍ  اللہ  تعالیٰ  سٕندِسٕے  اتھس  منٛز۔  سُہ  چُھ  زانان  زِ  کُس  کیا  کینژھاہ  کمٲے  چُھ  کران،  تہٕ  عنقریب  وُچھن  یِم  منکرینِ  حق  زِ  کمۍ  سُند  انجام  چُھ  رٕژرس  پٮ۪ٹھ  سپدان۔

Jalandhary:
  پٔزۍ  پٲٹھۍ  یِم  کٲفر  یِمن  برونٹھ  ٲسۍ  تِمو  تہِ  چھِ  کم  کم  تدبیر  برونٹھمین  پیغمبرن  ہٕندِس  مُخالفتس  منٛز  کٔرِمٕتۍ۔  یِتھہٕ  پٲٹھۍ  أزِیُک  کٲفر  چُھ  تُہٕندِس  مُخالفتس  منٛز  کم  کم  تدبیر  کران  پس  توٚہۍ  مہ  بٔرِو  تمیُک  کانہہ  تہِ  پرواہ،  اللہ  تعالیٰ  سٕے  نِشہِ  چھِ  سٲری  تدبیر  کیازِ،  تس  چُھ  معلوم  کُس  شخص  کیاہ  چُھ  کران،  عنقریب  زانن  کٲفر  رُت  انجام  کٕہٕندِ  خٲطرٕ  چُھ،  مُسلمانن  ہٕندِ  خٲطرٕ  کِنہٕ  کٲفرن  ہٕندِ  خٲطرٕ۔

Transliteration:
  Waqad makara alla<u>th</u>eena min qablihim falill<u>a</u>hi almakru jameeAAan yaAAlamu m<u>a</u> taksibu kullu nafsin wasayaAAlamu alkuff<u>a</u>ru liman AAuqb<u>a</u> a<b>l</b>dd<u>a</u>r<b>i</b>


Maududi:
  یِم  منکرین  چِھ  ونان  زِ  توٚہۍ  چِھو  نہٕ  اللہ  تعالیٰ  سٕندِ  طرفہٕ  سوزنہٕ  آمٕتۍ۔  ؤنِو،  مےٚ  تہٕ  تۅہیہِ  درمیان  چھےٚ  اللہ  تعالیٰ  سٕنٛز  گوٲہی  سٮ۪ٹھاہ،  تہٕ  پتہٕ  چھےٚ  تس  شخصہٕ  سٕنٛز  گوٲہی  یُس  آسمٲنی  کتابہِ  ہُنٛد  علم  چُھ  تھاوان۔

Jalandhary:
  بیٚیہِ  چھِ  ونان  کٲفر  کہ  توٚہۍ  چھِو  نہٕ  پیغمبر،  توٚہۍ  فرمٲوِیوکھ  تُہٕندِ  انکار  کرنہٕ  سٍتۍ  کیاہ  چُھ،  یہِ  چُھ  بے  اعتبار۔  بس  چُھ  اللہ  تعالیٰ  گواہ  مےٚ  منٛز  تہٕ  تۅہیہِ  منٛز  میٲنِس  پیغمبر  آسنس  پٮ۪ٹھ،  بیٚیہِ  چُھ  گواہ  میٲنِس  پیغمبر  آسنس  پٮ۪ٹھ  سُہ  شخص  یس  نِشہِ  توراۃ  و  انجیلک  علم  چُھ۔  مِثال  عبد  اللہ  بِن  سلام  وغٲرٕ۔

Transliteration:
  Wayaqoolu alla<u>th</u>eena kafaroo lasta mursalan qul kaf<u>a</u> bi<b>A</b>ll<u>a</u>hi shaheedan baynee wabaynakum waman AAindahu AAilmu alkit<u>a</u>b<b>i</b>


Maududi:
  ا۔  ل۔  ر۔  اے  محمدؐ،  یہِ  چھےٚ  اکھ  کتاب  یۅسہٕ  اسہِ  تۅہیہِ  کُن  چھےٚ  نٲزل  کٔرمٕژ،  تاکہ  توٚہۍ  أنیوٗکھ  لُکھ  اَنہِ گٹو  منٛز  کٔڑِتھ  گاشس  منٛز،  تِہندِس  رب  سٕندِ  توفیق  سٍتۍ،  تس  اللہ  تعالیٰ  سٕنزِ  وَتہِ  پٮ۪ٹھ  یُس  زبردست  تہٕ  پننِس  ذاتس  منٛز  پانہٕ  محمود  چُھ۔  ﴿حمید  لفظ  اگر  چہ  محمود  کُے  ہم  معنی  چُھ،  مگر  دۅشوٕنۍ  لفظن  منٛز  چھےٚ  اکھ  لطیف  فرق۔  کٲنٛسہِ  شخصس  وَنو  محمود  تَمی  وقتہٕ  ییٚلہِ  زن  تٔمۍ  سُند  تعریف  آسہِ  کرنہٕ  آمُت،  نَتہٕ  آسہِ  کرنہٕ  یِوان،  مگر  حمید  چُھ  پٲنۍ  پانے  حمدُک  حقدار،  خواہ  کانٛہہ  تٔمۍ  سُند  حمد  کٔرِتن  یا  متہٕ  کٔرِتن﴾

Jalandhary:
  یِم  چھِ  حروفِ  مقطعات،  خداے  سٕے  چھُ  معلوم  یِمن  حرفن  ہنٛد  معنی،  یہِ  قرُآنِ  مجید  چُھ  کتاباہ  یۅسہٕ  اسہِ  تۅہیہِ  کُن  نٲزِل  کٔر  یا  رسول  اللہؐ،  یُتھ  توٚہۍ  امیُک  مضمون  بیان  کٔرِتھ  لوٗکھ  کٔڈِیوکھ  کُفرٕ  چو  گٹو  منٛزٕ  ایمان  و  توحید  کِس  نورس  کُن،  تُہٕندِس  پروردِگارٕ  سٕندِ  حُکمہٕ  سٍتۍ،  تس  غٲلِب  تہٕ  تعریف  کرنہٕ  آمتِس  خداے  سٕنزِ  وتہِ  کُن۔

Transliteration:
  Alifl<u>a</u>mr<u>a</u> kit<u>a</u>bun anzaln<u>a</u>hu ilayka litukhrija a<b>l</b>nn<u>a</u>sa mina a<b>l</b><i><u>thth</u></i>ulum<u>a</u>ti il<u>a</u> a<b>l</b>nnoori bii<u>th</u>ni rabbihim il<u>a</u> <u>s</u>ir<u>at</u>i alAAazeezi al<u>h</u>ameed<b>i</b>


Maududi:
  بیٚیہِ  چُھ  زمین  تہٕ  آسمان  کیٚن  تمام  موجوداتن  ہُند  مٲلِک۔  تہٕ  سخت  تباہ  کرن  وول  سزا  چُھ  حق  نَہ  مانن  والیٚن  خٲطرٕ۔

Jalandhary:
  یُس  معبودِ  برحق  چُھ  یسُند  تہِ  سورُے  چُھ  یہِ  آسمانن  تہٕ  زمینن  منٛز  چُھ،  ییٚلہِ  یہِ  کتاب  خدایس  کُن  وتھ  ہاوان  چھےٚ۔  وٲل  تہٕ  افسوس  تِمن  کٲفرن  عذابِ  شدیدُک  یِم  نہٕ  یہِ  وتھ  اختیار  کرن۔  

Transliteration:
  All<u>a</u>hi alla<u>th</u>ee lahu m<u>a</u> fee a<b>l</b>ssam<u>a</u>w<u>a</u>ti wam<u>a</u> fee alar<u>d</u>i wawaylun lilk<u>a</u>fireena min AAa<u>tha</u>bin shadeed<b>in</b>


Maududi:
  یِم  دُنیا چہِ  زندگی  چِھ  ٲخرتس  پٮ۪ٹھ  ترجیح  دِوان،  یِم  اللہ  تعالیٰ  سٕنزِ  وَتہِ  نِشہِ  چِھ  لُکن  رُکاوان،  بیٚیہِ  چِھ  یژھان  زِ  یہِ  وَتھ  گٔژھ  ﴿تِہندیو  خوٲہشاتو  مطابق﴾  ۂج  گٔژٕھنۍ،  یِم  لُکھ  چِھ  گمرٲہی  منٛز  سٮ۪ٹھاہ  دوٗر  درٛامٕتۍ۔

Jalandhary:
  بلکہِ  یِم  پسند  چھِ  تھاوان  دنیاہٕچ  زندگی  ٲخرتس  پٮ۪ٹھ،  بیٚیہِ  یِم  پتھ  چھِ  رٹان  لوٗکن  راہِ  راستس  خداے  سٕنزِ  وتہِ  پٮ۪ٹھ  پکنہٕ  نِشہِ،  بیٚیہِ  چھِ  ژھانڈان  تہٕ  تلاش  کران  سیٚزِ  وتہِ  منٛز  ہجیٚر  لوٗکن  اندر  شُبہات  تراوان۔  تِمے  لوٗکھ  چھِ  زیچھہِ  گمرٲہی  اندر  مُبتلا  یعنی  یۅسہٕ  گُمرٲہی  پزِ  نِشہِ  سٮ۪ٹھاہ  دوٗر  چھےٚ۔  یعنی  کٲفرن  چُھ  شُبہٕ  کہِ  یہِ  قرآنِ  مجید  کیازِ  چُھ  عربی  پٲٹھۍ،  تمہِ  کُے  جواب  چُھ  اللہ  تعالیٰ  فرماوان۔

Transliteration:
  Alla<u>th</u>eena yasta<u>h</u>ibboona al<u>h</u>ay<u>a</u>ta a<b>l</b>dduny<u>a</u> AAal<u>a</u> al<u>a</u>khirati waya<u>s</u>uddoona AAan sabeeli All<u>a</u>hi wayabghoonah<u>a</u> AAiwajan ol<u>a</u>ika fee <u>d</u>al<u>a</u>lin baAAeed<b>in</b>


Maududi:
  اسہِ  ییٚلہِ  تہِ  پنُن  پیغام  دِنہٕ  خٲطرٕ  کانٛہہ  رسول  سوٗز،  تٔمۍ  دِیُت  پننہِ  قوم  چی  زبٲنۍ  منٛز  پیغام۔  تاکہ  سُہ  سمجھاوِ  تِمن  کتھ  ٹھیک  پٲٹھۍ  ویٚژھنٲوِتھ،  پتہٕ  یَس  اللہ  تعالیٰ  چُھ  یژھان  تَس  چُھ  گمراہ  کران  تہٕ  یَس  یژھان  چُھ  تَس  چُھ  ہدایت  بخشان،  سُہ  چُھ  بالا  دَست  تہٕ  حکمت  وول۔

Jalandhary:
  بیٚیہِ  سوزنہٕ  اسہِ  کانہہ  پیغمبراہ  مگر  تمِی  زیٚوِ  کلام  تہِ  بیان  کر  وُن  یۅسہ  تِہٕندِ  قومٕچ  زیٚو  ٲس  یُتھ  سُہ  تِمن  وارٕ  بیان  کرِ  خداے  سٕندۍ  احکام،  تہِ  کٔرِتھ  تہِ  یَس  اللہ  تعالیٰ  یژھان  چُھ  تس  چُھ  گمراہ  کران،  سُہ  چُھنہٕ  تِم  احکام  مانان۔  یس  یژھان  چُھ  تس  چُھ  وتھ  ہاوان  راہِ  راستس  کُن،  سُہ  چُھ  تِم  احکام  قبول  کران  تہٕ  مانان،  سُے  چُھ  غٲلِب  تہٕ  حِکمت  وول۔

Transliteration:
  Wam<u>a</u> arsaln<u>a</u> min rasoolin ill<u>a</u> bilis<u>a</u>ni qawmihi liyubayyina lahum fayu<u>d</u>illu All<u>a</u>hu man yash<u>a</u>o wayahdee man yash<u>a</u>o wahuwa alAAazeezu al<u>h</u>akeem<b>u</b>


Maududi:
  اسہِ  چُھ  ییٚمہِ  برونٛہہ  موسیٰ  علیہ  السلام  تہِ  پننہِ  نشٲنِیہِ  ہیٚتھ  سوٗزمُت۔  تس  تہِ  اوس  اسہِ  حکم  دیتمُت  زِ  پنُن  قوم  اَنُن  اَنہِ گٹو  منٛزٕ  کٔڑِتھ  گاشس  منٛز،  تہٕ  تِمن  کر  تاریخِ  الہٰی ہٕکۍ  سبق  آموز  واقعات  بوزنٲوِتھ  نصیحت۔  ﴿ایّام  لفظ  چُھ  عربی  زبٲنۍ  منٛز  اصطلاحاً  تواریخی  یاد  گار  کیٚن  واقعاتن  خٲطرٕ  وَننہٕ  یِوان۔  ایّامِ  اللہ  نِشہِ  چُھ  مُراد  انسٲنی  تورایخٕکۍ  تِم  اہم  باب،  یِمن  منٛز  خُداین  پٔتِمیٚن  زمانہٕ  کیٚن  قومن  تہٕ  بجن  بجن  شخصِیتن  تِہندِیٚو  اعمالو  لحاظہٕ  جزا  یا  سزا  چُھ  دِیتمُت﴾  یِمن  واقعاتن  منٛز  چھےٚ  بجہِ  بجہِ  نشٲنِیہِ  پرٛتھ  تس  شخصس  خٲطرٕ  یُس  صبر  تہٕ  شکر  کرن  وول  آسہِ۔  ﴿یعنی  یِم  نِشٲنِیہِ  چھےٚ  پننہِ  جایہِ  موجود  مگر  یِمو  نِشہِ  فٲیدٕہ  تُلُن  چھےٚ  صرف  تِمن  لُکن  ہٕنز  کٲم،  یِم  اللہ  تعالیٰ  سٕنزو  آزمٲیشو  نِشہِ  صبرٕ  سان  تہٕ  بامردی  سان  گُزرن  وٲلۍ  چِھ،  تہٕ  بیٚیہِ  آسن  اللہ  تعالیٰ  سٕنزن  نعمتن  جان  پٲٹھۍ  محسوس  کٔرِتھ  تِہُند  صحیح  شکریہِ  کرن  وٲلۍ۔﴾

Jalandhary:
  بیٚیہِ  سوز  اسہِ  موسیٰ  علیہ  السلام  پنٕنۍ  آیات  ہیٚتھ،  حکُم  کوٚرُس  اسہِ  کہِ  کڈُن  پنُن  قوم  کُفرٕ  چو  گٔٹو  منٛزٕایمان  کِس  نورس  کُن،  بیٚیہِ  پاوُکھ  ژیٚتس  نعمژن  تہٕ  مہربٲنین  ہٕندۍ  دۅہ  بیٚیہِ  تکلیفن  تہٕ  مُصیبتن  ہٕندۍ  دۅہ،  پٔزۍ  پٲٹھۍ  تتھ  ژیٚتس  پاونس  منٛز  چھِ  بٔڈۍ  نِشانہٕ  پرتھ  صبٕر  کروٕنہِ  تہٕ  شُکر  کروٕنہِ  سٕندِ  خٲطرٕ۔

Transliteration:
  Walaqad arsaln<u>a</u> moos<u>a</u> bi<u>a</u>y<u>a</u>tin<u>a</u> an akhrij qawmaka mina a<b>l</b><i><u>thth</u></i>ulum<u>a</u>ti il<u>a</u> a<b>l</b>nnoori wa<u>th</u>akkirhum biayy<u>a</u>mi All<u>a</u>hi inna fee <u>tha</u>lika la<u>a</u>y<u>a</u>tin likulli <u>s</u>abb<u>a</u>rin shakoor<b>in</b>


Maududi:
  یاد  کٔرِو  ییٚلہِ  موسیٰ  علیہ  السلامن  پننِس  قومس  ووٚن،  اللہ  تعالیٰ  سُند  سُہ  احسان  تھٲوِو  یاد،  یُس  تٔمۍ  تۅہیہِ  پٮ۪ٹھ  چُھ  کوٚرمُت،  تٔمۍ  تراونٲوِنَو  توٚہۍ  فرعون  والیٚن  نِشہِ  یلہٕ،  یِم  تۅہیہِ  سخت  تکلیف  ٲسِو  دِوان،  تہٕ  تُہٕندٮ۪ن  لڑکن  ٲسۍ  قتل  کران،  تہٕ  تُہٕنزن  کورٮ۪ن  ٲسۍ  زندٕہ  تھٲوِتھ  بچاوان،  اتھ  منٛز  ٲس  تُہندِس  ربّ  سٕندِ  طرفہٕ  تۅہیہِ  بٔڈ  آزمٲیش۔

Jalandhary:
  بیٚیہِ  پٲوِو  ژیٚتس  ییٚلہِ  موسیٰ  علیہ  السلامن  دوٚپ  پننِس  قومس  اے  قوم  یاد  کٔرِو  خداے  سٕنٛز  نعمت  یۅسہٕ  تۅہیہِ  عطا  کٔر  نو  ییٚلہِ  نجات  دیُت  نَو  فرعون  سٕندِ  قوم  نِشہِ،  یِم  تۅہیہِ  واتناون  ٲسۍ  کڈُر  عذاب،  ماران  ٲسۍ  تُہٕندین  نیٚچوین،  بیٚیہِ  ٲسۍ  زِندٕہ  تھاوان  تُہٕنٛزن  کورین  یِمہٕ  بٔڈِتھ  زنانہٕ  بنہن،  اتھ  منٛز  ٲس  تُہٕندِ  خٲطرٕ  بٔڈ  آزمٲیشہِ  تُہٕندِ  س  پروردِگارٕ  سٕندِ  طرفہٕ۔

Transliteration:
  Wai<u>th</u> q<u>a</u>la moos<u>a</u> liqawmihi o<u>th</u>kuroo niAAmata All<u>a</u>hi AAalaykum i<u>th</u> anj<u>a</u>kum min <u>a</u>li firAAawna yasoomoonakum sooa alAAa<u>tha</u>bi wayu<u>th</u>abbi<u>h</u>oona abn<u>a</u>akum wayasta<u>h</u>yoona nis<u>a</u>akum wafee <u>tha</u>likum bal<u>a</u>on min rabbikum AAa<i><u>th</u></i>eem<b>un</b>


Maududi:
  تہٕ  یاد  تھٲوِو  تُہٕندۍ  ربّن  ٲسۍ  خبردار  کٔرِمٕتۍ  زِ،  اگر  شُکر  گُزار  بٔنِو،  تیٚلہِ  کرو  بہٕ  تۅہیہِ  بیٚیہِ  زیادہ  عطا،  تہٕ  اگر  کُفرانِ  نعمت  ﴿نا  شکری﴾  کٔرِو،  تیٚلہِ  چُھ  میون  سزا  سٮ۪ٹھاہ  سخت۔

Jalandhary:
  بیٚیہِ  کٔرِو  یاد،  اے  بنی  اسرایلو  ییٚلہِ  اعلان  کوٚر  تُہٕندۍ  پروردِگارن  اگر  توٚہۍ  شکُر  گز  ٲری  کٔرِو،  تیٚلہِ  ہُرراوَو  بہٕ  نعمت،  ہرگاہ  کُفرانِ  نعمت  کٔرِوتیٚلہِ  چُھ  میون  عذاب  سٮ۪ٹھاہ  سخت،  سُہ  عذاب  گوٚو  نعمت  اتھہٕ  ہیٚنۍ۔

Transliteration:
  Wai<u>th</u> taa<u>thth</u>ana rabbukum lain shakartum laazeedannakum walain kafartum inna AAa<u>tha</u>bee lashadeed<b>un</b>


Maududi:
  تہٕ  موسیٰ  علیہ  السلامن  ووٚن  زِ  اگر  توٚہۍ  کُفر  کٔرِو،  تہٕ  زمینس  پٮ۪ٹھ  تمام  روزن  وٲلۍ  تہِ  سپدن  کٲفر،  اللہ  تعالیٰ  چُھ  بے  نیاز  تہٕ  پننِس  ذاتس  منٛز  چُھ  پانہٕ  محمود۔

Jalandhary:
  بیٚیہِ  فرموو  موسیٰ  علیہ  السلامن  پننِس  قومس  ہرگاہ  توٚہۍ  کُفر  کٔرِو  یا  کُفرانِ  نعمت  کٔرِو  توٚہۍ  تہٕ  بیٚیہِ  یِم  سٲرِی  زمینس  منٛز  چھ  جِنو  تہٕ  انسانو  أندرٕ  کانہہ  پراواہ  چُھنہٕ  تمیُک،  کیازِ  اللہ  تعالیٰ  چُھ  بالکل  بے  نِیاز  تمام  مخلوقن  نِشہِ۔  سُہ  چُھ  سزا  وارِ  حمدو  ثنا  حمُد  دٔپِتنس  کانہہ  یا  متہٕ  دٔپِتنس۔

Transliteration:
  Waq<u>a</u>la moos<u>a</u> in takfuroo antum waman fee alar<u>d</u>i jameeAAan fainna All<u>a</u>ha laghaniyyun <u>h</u>ameed<b>un</b>


Maududi:
  کیا  تۅہیہِ  نِشہِ  وٲتۍ  نا  تِمن  قومن  ہٕندۍ  حالات،  یِم  تۅہیہِ  برونٛہہ  چِھ  گُزریمٕتۍ۔؟  ﴿حضرت  موسیٰ  علیہ  السلامن  ہُند  تقریر  سپُد  پٮ۪ٹھہٕ  کَنہِ  ختم،  وۅنۍ  چُھ  براہِ  راست  مکہٕ  کیٚن  کُفارن  خطاب  شروع  سپدان۔﴾  قومِ  نوح،  عاد،  ثمود،  تہٕ  تِمن  پتہٕ  یِنہٕ  وٲلۍ  واریاہ  قوم،  یُہُند  تعداد  اللہ  تعالیٰ سٕے  معلوم  چُھ؟  تِہندۍ  رسول  ییٚلہِ  تِمن  نِشہِ  صاف  صاف  کتھہٕ  تہٕ  ٹاکارٕ  نشٲنیہِ  ہیٚتھ  آے،  تِمو  ہیٚتۍ  پننیٚن  اَتھن  ٲسن  منٛز  ژٔپۍ۔  ﴿یہِ  چِھ  تِیتُھے  اندازِ  بیان  یِتھہٕ  پٲٹھۍ  أسۍ  کٲشرۍ  پٲٹھۍ  چِھ  وَنان  کنن  تھوٚپ  دِیُن  یا  دندن  تل  اوٚنگٕج  ژٕھنٕنۍ۔﴾  تہٕ  ووٚنُکھ  زِ،  یُس  پیغام  ہیٚتھ  توٚہۍ  سوزنہٕ  چِھو  آمٕتۍ،  أسۍ  چِھنہٕ  سُہ  مانان،  تہٕ  ییٚمہِ  چیزٕچ  توٚہۍ  اسہِ  دعوت  چِھو  دِوان،  تمہِ  طرفہٕ  چِھ  أسۍ  تَتھ  سخت  شکس  منٛز  ہیٚنہٕ  آمٕتۍ  یُس  دُل  مُلِس  منٛز  چُھ  ترٛاوان۔

Jalandhary:
  اے  کٲفِرو  کیاہ  تۅہیہِ  چھَنا  وٲژمٕژ  خبر  تِمن  لوٗکن  ہٕنٛز  یِم  تۅہیہِ  برونٹھ  ٲسۍ،  مثلاً  نوح  علیہ  السلام  سٕندِ  قومٕچ،  یا  قومِ  عاد،  ہُود  علیہ  السلام  سٕندِ  قومٕچ  یا  قومِ  ثمود،  صالح  علیہ  السلام  سٕندِ  قومٕچ  خبر۔  بیٚیہِ  تِمن  لوٗکن  ہٕنٛز  یِم  تِمن  پتہٕ  آے،  تِم  ٲسۍ  بے  شُمار  تیتۍ  زِ  تِہٕنز  گرنٛد  زانہِ  نہٕ  بہ  تفصیل  کانہہ  تہِ  خدایس  ورٲے،  تِمن  نِشہِ  وٲتۍ  پیغمبر  تِہٕنزٕ  ننہِ  دلیلہٕ  ہیٚتھ،  خداے  سٕنزٕ  کتابہٕ  ہیٚتھ،  پس  واتناوِ  تِمو  اَتھہٕ  پنٕنۍ  تِہِندین  ٲسن  اندر  یعنی  تِم  کرنٲوِکھ  ژھوپہٕ۔  وننہٕ  دیُت  ہکھ  نہٕ  کینہہ،  دپنہِ  لٔگۍ  أسۍ  چھِ  انکار  کران  تتھ  سٲرِسےٕ  یہِ  ہیٚتھ  توٚہۍ  سوزنہٕ  آمٕتۍ  چھِو  یعنی  توحید  وایمان،  بیٚیہِ  چُھ  اسہِ  شک  تمہِ  دینُک  یتھ  کُن  اسہِ  توٚہۍ  ناد  دِوان  چھِو  یُس  شک  تردُد  پٲدٕ  کرٕوُن  چُھ۔

Transliteration:
  Alam yatikum nabao alla<u>th</u>eena min qablikum qawmi noo<u>h</u>in waAA<u>a</u>din wathamooda wa<b>a</b>lla<u>th</u>eena min baAAdihim l<u>a</u> yaAAlamuhum ill<u>a</u> All<u>a</u>hu j<u>a</u>athum rusuluhum bi<b>a</b>lbayyin<u>a</u>ti faraddoo aydiyahum fee afw<u>a</u>hihim waq<u>a</u>loo inn<u>a</u> kafarn<u>a</u> bim<u>a</u> orsiltum bihi wainn<u>a</u> lafee shakkin mimm<u>a</u> tadAAoonan<u>a</u> ilayhi mureeb<b>un</b>


Maududi:
  تِہندیٚو  رسولَو  ووٚن،  کیا  اللہ  تعالیٰ  سٕندِس  بارس  منٛز  چھا  شک،  یُس  آسمانن  تہٕ  زمینُک  خٲلق  چُھ؟  سُہ  چُھو  تۅہیہِ  بُلاوان  تاکہِ  تُہٕندۍ  قصور  کرِ  معاف،  تہٕ  تۅہیہِ  دِیو  أکِس  مقرر  وقتس  تام  مہلت۔  تِمو  دِیُت  جواب،  توٚہۍ  چِھو  نہٕ  کِہِینۍ  مگر  چِھو  تِتھی  انسان  یِتھۍ  اسۍ  چھِ۔  توہۍ  چِھو  اَسہِ  تِمن  ۂستِیَن  ہٕنز  بندگی  نِشہِ  رُکاوٕنۍ  یژھان،  یِہٕنز  بندگی  مٲلِس  بُڈِبب  سٕندِ  وقتہٕ  پٮ۪ٹھہٕ  پکان  چھےٚ  روٗزمٕژ،  اچھا،  أنِو  کانٛہہ  ٹاکارٕ  سَند۔

Jalandhary:
  تِہٕندیو  پیغمبرو  ووٚن  تِمن،  کیاہ  معبودِ  برحقس  منٛز  تہِ  چھا  شکھٕے،  تہِ  بنہِ  نہٕ  ہرگز  تِکیازِ  تُہٕندِ  توحید  چہِ  دلیلہٕ  چھےٚ  ظٲہر  تہٕ  ننہِ،  پس  یُس  پٲدٕ  کرٕ  وُن  چُھ  آسمانن  تہٕ  زمینن  ہُند،  سُے  چُھ  تۅہیہِ  ناد  دِوان  ایمانس  کُن  تہٕ  اسلامس  کُن  یُتھ  تۅہیہِ  برونٹھمین  گُنہن  مغفرت  کرِ،  بیٚیہِ  یُتھ  مہلت  دِیہِ  تۅہیہِ  عُمرِ  ہٕندِس  أکِس  مُقرر  کرنہٕ  آمتِس  وقتس  تانۍ،  تِم  لٔگۍ  دپنہِ  توٚہۍ  چھِو  نہٕ  مگر  اَسِی  ہِوۍ  انسان۔  تۅہیہِ  اندر  کیاہ  زیادتی  چھےٚ  ییٚمہِ  سٍتۍ  أسۍ  تُہُند  ونُن  مانو،  بظٲہر  چھِو  توٚہۍ  یژھان  اسہِ  پتھ  رٹُن  تِمن  معبودن  ہٕندِ  عبادت  نِشہِ  یِمن  ہٕنٛز  عبادت  سٲنۍ  مٲلۍ  بٕڈۍ  بب  کران  ٲسۍ۔  ہرگاہ  فی  الحقیقت  توٚہۍ  پوٚز  ونان  چِھو،  تیٚلہِ  أنِو  اسہِ  نِشہِ  کانہہ  نٔنۍ  دلیلاہ۔

Transliteration:
  Q<u>a</u>lat rusuluhum afee All<u>a</u>hi shakkun f<u>at</u>iri a<b>l</b>ssam<u>a</u>w<u>a</u>ti wa<b>a</b>lar<u>d</u>i yadAAookum liyaghfira lakum min <u>th</u>unoobikum wayuakhkhirakum il<u>a</u> ajalin musamman q<u>a</u>loo in antum ill<u>a</u> basharun mithlun<u>a</u> tureedoona an ta<u>s</u>uddoon<u>a</u> AAamm<u>a</u> k<u>a</u>na yaAAbudu <u>a</u>b<u>a</u>on<u>a</u> fatoon<u>a</u> bisul<u>ta</u>nin mubeen<b>in</b>


Maududi:
  تِہندیٚو  رسولو  ووٚن  تِمن،  پٔزِپٲٹھۍ  چِھنہٕ  أسۍ  کِہِنۍ  مگر  چِھ  توٚہی  ہِوی  انسان۔  البتہ  پننیٚو  بندو  منٛزٕ  یَس  اللہ  تعالیٰ  یژھان  چُھ،  تَس  چُھ  نوازان،  تہٕ  یہِ  چُھنہٕ  سٲنِس  اختیارس  منٛز  زِ  تۅہیہِ  خٲطرٕ  اَنو  کانٛہہ  سَند،  سَند  ہیکہِ  اللہ  تعالیٰ  سٕندِی  اِذنہٕ  سٍتۍ  یِتھ،  تہٕ  اللہ  تعالیٰ  سٕے  پٮ۪ٹھ  پزِ  اہلِ  ایمانن  بھروسہٕ  کرُن۔

Jalandhary:
  تِمو  پننیو  پیغمبرو  ووٚن  ہکھ  بے  شک  أسۍ  چھِنہٕ  توٚہی  ہِوۍ  انسان،  مگر  اللہ  تعالیٰ  چُھ  پنُن  فضل  تہٕ  مہربٲنی  کران  پننیو  بندو  أندرٕ  یس  پٮ۪ٹھ  یژھان  چُھ،  سٲنِس  اختیارس  منٛز  چھَنہٕ  یہِ  کتھ  کہِ  أسۍ  کیاہ  اَنو  تۅہیہِ  نِشہِ  پانے  کانہہ  دلیلاہ  نٔنۍ  خداے  سٕندِ  حُکمہٕ  ورٲے،  باایمانن  پزِ  خداے  سٕے  پٮ۪ٹھ  توکل  کرُن۔

Transliteration:
  Q<u>a</u>lat lahum rusuluhum in na<u>h</u>nu ill<u>a</u> basharun mithlukum wal<u>a</u>kinna All<u>a</u>ha yamunnu AAal<u>a</u> man yash<u>a</u>o min AAib<u>a</u>dihi wam<u>a</u> k<u>a</u>na lan<u>a</u> an natiyakum bisul<u>ta</u>nin ill<u>a</u> bii<u>th</u>ni All<u>a</u>hi waAAal<u>a</u> All<u>a</u>hi falyatawakkali almuminoon<b>a</b>


Maududi:
  تہٕ  أسۍ  کیازِ  کرَو  نہٕ  خُدایس  پٮ۪ٹھ  بھروسہٕ،  ییٚلہِ  زن  سانیٚن  زندگی  ہٕنزن  وَتن  منٛز  تٔمۍ  اَسہِ  رہنمٲئی  چھےٚ  کٔرمٕژ؟  یِم  تکلیف  توٚہۍ  لُکھ  اسہِ  دِوان  چِھو  تِمن  پٮ۪ٹھ  کرو  أسۍ  صبر،  تہٕ  بھروسہٕ  کرن  والیٚن  ہُند  بھروسہٕ  گژِھہ  اللہ  تعالیٰ  سٕے  پٮ۪ٹھ  آسُن۔

Jalandhary:
  اسہِ  کُس  چیز  ہیٚکہِ  پتھ  رٔٹِتھ  خدایس  پٮ۪ٹھ  توکل  کرنہٕ  نِشہِ،  حالانکہِ  اسہِ  ہاوِ  تمِی  سارے  رٕژٕ  وتہٕ  یِمن  منٛز  دںیا  وٲخرتُک  نفع  چُھ۔  ہرگاہ  تۅہیہِ  سون  ونُن  ناپسند  یِتھ  اسہِ  توٚہۍ  تکلیفٕے  دِیو  کانہہ  غم  چُھنہٕ،  أسۍ  کرو  ضرور  صبٕر  تُہٕندین  سارنٕے  تکلیفن  پٮ۪ٹھ،  توکل  کرن  والین  پزِ  خداے  سٕے  پٮ۪ٹھ  توکل  کرُن۔

Transliteration:
  Wam<u>a</u> lan<u>a</u> all<u>a</u> natawakkala AAal<u>a</u> All<u>a</u>hi waqad had<u>a</u>n<u>a</u> subulan<u>a</u> walana<u>s</u>biranna AAal<u>a</u> m<u>a</u> <u>ath</u>aytumoon<u>a</u> waAAal<u>a</u> All<u>a</u>hi falyatawakkali almutawakkiloon<b>a</b>


Maududi:
  ٲخر  کار  ووٚن  انکار  کرن  والیو  پننیٚن  رسولن  زِ،  یا  آسیو  تۅہیہِ  سٲنِس  ملّتس  منٛز  واپس  یُن،  نتہٕ  کڑو  أسۍ  توٚہۍ  پننہِ  ملکہٕ  منٛز۔  ﴿اَمِیُک  مطلب  چُھنہٕ  یہِ  زِ  انبیاء  علیھمُ  السلام  ٲسۍ  نبوّت  کِس  منصبس  پٮ۪ٹھ  سرفراز  سپدنہٕ  برونٛہہ  پننیٚن  گُمراہ  قومن  ہٕندِس  مِلّتس  منٛز  شٲمل  آسان  بلکہ  چھُ  اَمِیُک  معنی  یہِ  زِ  نبوت  برونٛہہ  ٲسۍ  چونکہ  تِم  اکہِ  قسمٕچ  خاموش  زندگی  بسر  کران،  کُنہِ  دینُک  تبلیغ  تہٕ  کُنہِ  رائجُ  الوقت  دینُک  تردید  ٲسۍ  نہٕ  کران۔  اَمہِ  موجوب  اوس  تِہُنٛد  قوم  یہِ  سمجھان  زِ  تِم  چھِ  سٲنِس  ملتس  منٛز۔  تہٕ  نبوتٕچ  کٲم  شروع  کرنہٕ  پتہٕ  اوس  تِمن  پٮ۪ٹھ  یہِ  الزام  یِوان  لگاونہٕ  زِ  تِم  چھِ  آبٲئی  ملت  منٛزٕ  درامٕتۍ،  حالانکہ  تِم  ٲسۍ  نہٕ  نبوت  برونٛہہ  مشرکن  ہٕندِس  ملتس  منٛز  شٲمل  آسان  سپٕدۍمٕتۍ  زِ  تَمہِ  منٛز  نیرنُک  الزام  ہیکہِ  ہے  تِمن  پٮ۪ٹھ  لٔگِتھ﴾  تمہِ  پتہٕ  سوٗز  تِہندۍ  ربّن  تِمن  پٮ۪ٹھ  وحی  زِ،  أسۍ  کروکھ  یِم  ظٲلِم  ہلاک۔

Jalandhary:
  بیٚیہِ  دوٚپ  کٲفرو  پننین  پیغمبرن  أسۍ  کڈَو  توٚہۍ  ضرور  پننیو  شہرو  منٛزٕ  نتہٕ  پھیرِو  واپس  سٲنِس  دینس  کُن،  پس  سوز  اللہ  تعالیٰ  ہن  وحی  تِمن  پیغمبرن  کُن  کہِ  پرواہ  مہ  بٔرِو  کینہہ،  بہٕ  چُھس  قسم  ہٲوِتھ  فرماوان  کہِ  بہٕ  گالکھ  یِم  ظٲلِم۔

Transliteration:
  Waq<u>a</u>la alla<u>th</u>eena kafaroo lirusulihim lanukhrijannakum min ar<u>d</u>in<u>a</u> aw lataAAoodunna fee millatin<u>a</u> faaw<u>ha</u> ilayhim rabbuhum lanuhlikanna a<b>l</b><i><u>thth</u></i><u>a</u>limeen<b>a</b>


Maududi:
  تہٕ  تِمن  پتہٕ  کرَو  توٚہۍ  زمینس  منٛز  آباد،  یہِ  چُھ  انعام  تٔمۍ  سُند  یُس  میٲنِس  دربارس  منٛز  جواب  دہی  ہُند  خوف  آسہِ  تھاوان،  تہٕ  میٲنِس  وعیدس  ﴿اعلانِ  عذابس﴾  آسہِ  کھۅژان۔

Jalandhary:
  تِہٕندِ  گالنہٕ  پتہٕ  بساوو  تُہِی  تِہٕندین  شہرن  اندر،  یہِ  مہر  بٲنی  چھےٚ  تِمن  لوٗکن  ہٕندِ  خٲطرٕ  یِم  کھو  ژن  مےٚ  برونٹھ  کنہِ  جواب  دِہی  خٲطرٕ  وۅدٕنۍ  روزنس،  بیٚیہِ  کھوژِ  میانہِ  عذاب  کِس  وعیدس۔

Transliteration:
  Walanuskinannakumu alar<u>d</u>a min baAAdihim <u>tha</u>lika liman kh<u>a</u>fa maq<u>a</u>mee wakh<u>a</u>fa waAAeed<b>i</b>


Transliteration: Wa<b>i</b>stafta<u>h</u>oo wakh<u>a</u>ba kullu jabb<u>a</u>rin AAaneed<b>in</b>
Maududi:
  تِمو  اوس  فٲصلہٕ  یوٚژھمُت  ﴿پتہٕ  سپُد  تِہُند  فٲصلہٕ  یِتھہٕ  پٲٹھۍ﴾  تہٕ  پرٛتھ  کانٛہہ  حقُک  بُتھۍ  پِھیُر  تہٕ  ضدّی  دشمن  سپُد  ناکام۔

Jalandhary:
  توپتہٕ  مٔنج  فتح  پیغمبرو۔  اللہ  تعالیٰ  ہن  کٔر  تِمن  فتح  عطا۔  توپتہٕ  گو  تِہُند  پرتھ  کانہہ  سرکش  دُشمن  ناامید  تہٕ  خوار۔


Transliteration: Min war<u>a</u>ihi jahannamu wayusq<u>a</u> min m<u>a</u>in <u>s</u>adeed<b>in</b>
Maududi:
  پتہٕ  چُھ  اَمہِ  پتہٕ  برونٛہہ  کُن  تس  خٲطرٕ  جہنم،  تتہِ  یِیہِ  تس  پُھٹہٕ  رِتھ  ہیوٗ  آب  چیٚنہٕ  خٲطرٕ  دِنہٕ۔

Jalandhary:
  تس  جبارِ  عنیدہ  سٕندِ  خٲطرٕ  چُھ  دنیٲوِی  عذاب  علاوٕہ  بروںٹھ  نارِ  جہنم  یتھ  منٛز  تِم  واتن،  بیٚیہِ  یِیہِ  چاونہٕ  سُہ  تتھ  جہنمس  منٛز  سُہ  آب  یتھ  سٍتۍ  جہنمین  ہُند  پٲل  تہٕ  پاک  آسہِ۔


Maududi:
  یتھ  سُہ  زبردستی  ہَٹہِ  بۅن  والنٕچ  کوٗشش  کرِ  تہٕ  مُشکلنٕے  ہیٚکہِ  وٲلِتھ۔  پرٛتھ  طرفہٕ  روزِ  موت  تس  پٮ۪ٹھ  چھٲوِتھ،  مگر  سُہ  ہیٚکہِ  نہٕ  مٔرِتھ،  تہٕ  برونٛہہ  کُن  روزِ  اکھ  سخت  عذاب  تٔمۍ  سٕندِس  زُوَس  پٮ۪ٹھ  لاگُو۔

Jalandhary:
  دامہٕ  دامہٕ  آسہِ  سُہ  چیٚوان  سخت  ٹیٚوٹھ  آسنہٕ  مۅکھہٕ۔  سُہ  آسہِ  نہٕ  تتھ  نیٚنگلِتھٕے  ہیٚکان  پھکہٕ  لد  تہٕ  بد  مزٕہ  آسنہٕ  مۅکھہٕ،  بیٚیہِ  آسہِ  تس  موتٕچ  سختی  محسوس  سپدان  بدنہٕ  منٛزٕ  پرتھ  جایہِ۔  والہٕ  گۅڈَو منٛزٕ  تانۍ،  مگر  مران  آسہِ  نہٕ،  تمہِ  پتہٕ  آسیٚس  امہِ  کھوتہٕ  سخت  عذاب۔

Transliteration:
  YatajarraAAuhu wal<u>a</u> yak<u>a</u>du yuseeghuhu wayateehi almawtu min kulli mak<u>a</u>nin wam<u>a</u> huwa bimayyitin wamin war<u>a</u>ihi AAa<u>tha</u>bun ghalee<i><u>th</u></i><b>un</b>


Maududi:
  یِمو  لُکو  پننِس  ربّس  سٍتۍ  کُفر  چُھ  کوٚرمُت  تِہنزن  عملن  ہٕنز  مِثال  چھےٚ  تتھ  سوٗرس  ہِش،  یُس  اکہِ  طوٗفٲنی  دۅہ  چہِ  آندھی  آسہِ  ﴿ہوا  ہس﴾  منٛز  وُڈوومُت  ﴿یعنی  تِہٕنزٕ  عملہٕ  گژھن  ضائع﴾۔  تِمن  میلہِ  نہٕ  پننہِ  کرِمتیُک  رَژھ  تہِ  پھل۔  یٔہے  چھےٚ  انتہٲئی  ؤسۍ  پایچ  گمرٲہی۔

Jalandhary:
  مثال  تِمن  لوٗکن  ہٕنٛز  یِمو  انکار  کوٚر  تہٕ  کُفر  کوٚر  پننِس  پروردِگارس،  تِہٕنزٕ  رٕژٕ  عملٕہ  چھےٚ  تتھ  سوٗرٕ  ڈیرس  ہِشہِ  یتھ  واو  چھکراوِ  سخت  واوٕکہِ  دۅہ،  تِم  ہیکہٕ  نٕے  نہٕ  تِمن  محلن  ہُند  کانہہ  فٲیدٕہ  حٲصِل  کٔرِتھ،  دور  دراز  گُمرٲہی  یۅ  سہٕ  رشد  وہدایت  نِشہِ  سٮ۪ٹھاہ  دور  چھےٚ۔

Transliteration:
  Mathalu alla<u>th</u>eena kafaroo birabbihim aAAm<u>a</u>luhum karam<u>a</u>din ishtaddat bihi a<b>l</b>rree<u>h</u>u fee yawmin AA<u>as</u>ifin l<u>a</u> yaqdiroona mimm<u>a</u> kasaboo AAal<u>a</u> shayin <u>tha</u>lika huwa a<b>l</b><u>dd</u>al<u>a</u>lu albaAAeed<b>u</b>


Maududi:
  کیا  توٚہۍ  چِھو  نا  وُچھان  زِ  خُداین  چھےٚ  آسمان  و  زمینٕچ  تخلیق  حقس  پٮ۪ٹھ  قٲیِم  کٔرمٕژ؟  ہرگاہ  سُہ  ییژِھہ  تیٚلہِ  نِیو  تۅہیہِ  لُکن،  تہٕ  نٔو  اکھ  خلقت  اَنہِ  تُہنزِ  جایہِ۔

Jalandhary:
  ژٕ  چُھکھنا  وُچھان  اے  وُچھوٕنہِ  کہِ  پٔزۍ  پٲٹھۍ  اللہ  تعالیٰ  ہن  کٔرۍ  آسمان  تہِ  تہٕ  زمین  تہِ  پٲدٕ۔  پٔزۍ  پٲٹھۍ  ییٚمہِ  سٍتۍ  تِہُند  قادرِ  مُطلق  آسُن  ثٲبِت  سپدان  چُھ،  ہرگاہ  سُہ  یژِھہ  تۅہیہِ  سارِنٕے  کرِ  فنا۔  توپتہٕ  کرِ  پٲدٕ  تۅہیہِ  بدل  بیٚین  مخلوقن۔

Transliteration:
  Alam tara anna All<u>a</u>ha khalaqa a<b>l</b>ssam<u>a</u>w<u>a</u>ti wa<b>a</b>lar<u>d</u>a bi<b>a</b>l<u>h</u>aqqi in yasha yu<u>th</u>hibkum wayati bikhalqin jadeed<b>in</b>


Maududi:
  تہٕ  ییٚلہِ  یِم  لُکھ  یِکہٕ  وٹہٕ  خُدایس  برونٛہہ  کنہِ  بے  نقاب  گژھن،  تمہِ  وقتہٕ  یِم  یِمو  منٛز  دُنیا ہس  منٛز  کمزور  ٲسۍ،  تِم  وَنن  تِمن  لُکن  یِمن  دُنیا ہس  منٛز  پننہِ  بجرُک  تکبّر  اوس،  دُنیا ہس  منٛز  ٲسۍ  أسۍ  تۅہیہِ  تابع،  کیا  توٚہۍ  ہیٚکِوٕہ  وۅنۍ  اللہ  تعالیٰ  سٕندِ  عذاب  نِشہِ  اَسہِ  بچاونہٕ  خٲطرٕ  تہِ  کینٛہہ  کٔرِتھ؟  تِم  دِن  جواب،  اگر  خُداین  اَسہِ  نجاتٕچ  کانٛہہ  وتھ  ہٲومٕژ  آسِہے،  تیٚلہِ  ہاوہَو  أسۍ  تۅہیہِ  ضرور،  وۅنۍ  چھےٚ  ہِشی  کتھا  خواہ  أسۍ  بُتھہِ  بُتھہِ  دِمَو  یا  کرَو  صبر،  بہر  حال  چَھنہٕ  سانہِ  بچنٕچ  کانٛہہ  صورت۔

Jalandhary:
  بیٚیہِ  نیرن  قیامت  کہ  دۅہ  قبرِ  مںٛزٕ  سٲرِی  مخلوق  خدایس  برونٹھ  کنہِ  جمع  سپدٕنہٕ  خٲطرٕ،  پس  ونن  کمزور  تہٕ  تابع  لوٗکھ  زوراوارن  تہٕ  زِٹھین،  بیشک  أسۍ  ٲسۍ  نا  دنیاہس  اندر  تۅہیہِ  تابع،  پس  ہیٚکِوٕہ  توٚہۍ  خداے  سٕندِ  عذاب  نِشہِ  کانہہ  حِصاہ  اسہِ  نِشہِ  دور  کٔرِتھ،  تِم  زِٹھۍ  دپنکھ  ہر  گہے  اسہِ  رٕژ  وتھ  ہٲومٕژ  آسِہا  اللہ  تعالیٰ  ہن،  ضرور  ہاوٕہو  أسۍ  تہِ  تۅہیہِ  سۅے  وتھ،  برابر  چھُ  وۅنۍ  اَسہِ  جزع  و فزع  کرو  أسۍ،  یا  صبر  کرو  أسۍ،  بہر  حال  چھَنہٕ  اسہِ  مۅکلٕنٕچ  کانہ  صورتھاہ  ییٚمہِ  عذاب  نِشہِ۔

Transliteration:
  Wabarazoo lill<u>a</u>hi jameeAAan faq<u>a</u>la a<b>l</b><u>dd</u>uAAaf<u>a</u>o lilla<u>th</u>eena istakbaroo inn<u>a</u> kunn<u>a</u> lakum tabaAAan fahal antum mughnoona AAann<u>a</u> min AAa<u>tha</u>bi All<u>a</u>hi min shayin q<u>a</u>loo law had<u>a</u>n<u>a</u> All<u>a</u>hu lahadayn<u>a</u>kum saw<u>a</u>on AAalayn<u>a</u> ajaziAAn<u>a</u> am <u>s</u>abarn<u>a</u> m<u>a</u> lan<u>a</u> min ma<u>h</u>ee<u>s</u><b>in</b>


Maududi:
  تہٕ  ییٚلہِ  فٲصلہٕ  کرنہٕ  یِیہِ،  پتہٕ  وَنہِ  شیطان،  حقیقت  چھےٚ  یہِ  زِ  خُداین  یِم  وعدہ  تۅہیہِ  سٍتۍ  کٔرِمٕتۍ  ٲسۍ،  تِم  سٲری  ٲسۍ  پٔزۍ،  تہٕ  مےٚ  ییٖتیاہ  وعدہ  کٔرۍ،  تِمو  منٛز  کوٚرُم  نہٕ  کٕہٕنۍ  تہِ  پوٗرٕ،  کانٛہہ  زور  اوسنہٕ  میون  تۅہیہِ  پٮ۪ٹھ،  مےٚ  کوٚر  نہٕ  امہِ  ورٲے  کِہِنۍ  زِ  پننہِ  وَتہِ  کُن  دِژمَو  تۅہیہِ  دعوت،  تہٕ  تۅہیہِ  ووٚنُو  میٲنِس  دعوتس  پٮ۪ٹھ  لبیک،  وۅنۍ  مَہ  کٔرِو  مےٚ  ملامت،  پننِس  پانسٕے  کٔرِو  ملامت،  ییٚتہِ  نَہ  ہیکو  بہٕ  تۅہیہِ  فریاد  رسی  ﴿اتھہٕ  روٚٹ﴾  کٔرِتھ،  تہٕ  نہ  ہیٚکِو  توٚہۍ  میٲنۍ  فریاد  رسی  کٔرِتھ۔  ییٚمہِ  برونٛہہ  یُس  بہٕ  تۅہیہِ  خُدٲئی  منٛز  شریک  بنوومُت  اوسوٗس،  بہٕ  چُھس  تَمہِ  نِشہِ  بری  ﴿یہِ  کتھ  چھےٚ  ظٲہر  زِ  شیطانس  نہ  چُھ  کانٛہہ  اعتقٲدی  حیثیتہٕ  خُدٲئی  منٛز  شریک  ٹھہراوان،  تہٕ  نہ  چُھ  کانٛہہ  تٔمۍ  سٕنز  پرستش  کران۔  سٲری  چِھ  تس  پٮ۪ٹھ  لعنتٕے  سوزان۔  البتہ  چھےٚ  تٔمۍ  سٕنز  اطاعت  تہٕ  غلٲمی  تہٕ  تٔمۍ  سٕندِ  طریقٕچ  أچھ  ٹُوِتھ  یا  زٲنِتھ  مٲنِتھ  پیروی  یِوان  ضروٗر  کرنہٕ،  تہٕ  یۅہے  چُھ  یتھ  جایہِ  شرکہٕ  کِس  لفظس  سٍتۍ  تعبیر  آمُت  کرنہٕ﴾  یِتھیٚن  ظٲلِمن  خٲطرٕ  چُھ  بے  شک  دگ  تُلوُن  سزا۔

Jalandhary:
  بیٚیہِ  ونیٚکھ  شیطان  تمہِ  وقتہٕ  ییٚمہِ  وقتہٕ  حکمِ  خدا  جٲری  سپدِ  جنتین  ہٕندِ  خٲطرٕ  جنتس  منٛز  واتنُک،  جہنمین  ہٕندِ  خٲطرٕ  جہنمس  منز  واتنُک۔  توپتہٕ  لگن  سٲری  جہنمی  ابلیسس  ملامت  کرنِہ۔  سُہ  دپیٚکھ،  پٔزۍ  پٲٹھۍ  اللہ  تعالیٰ  ہن  فرمایو  تۅہیہِ  وعدٕہ۔  سُے  پوٚز  وعدٕہ  بیٚیہِ  کٔرِومیٚتہِ  تۅہیہِ  سٍتۍ  وعدٕہ  مگرسُہ  درٛاو  اَپُز  وعدٕہ،  بیٚیہِ  ٲس  نہٕ  مےٚ  نِشہِ  تۅہیہِ  پٮ۪ٹھ  کانہہ  دلیلاہ  تہٕ  حُجتھاہ  یا  طاقتاہ  تہٕ  غلباہ  ییٚمہِ  سٍتۍ  بہٕ  توٚہۍ  مجبور  کرٕ  ہو،  صرِف  سپُد  یُتُے  کہِ  مےٚ  دیُت  تۅہیہِ  کُفرس  کُن  ناد۔  تۅہیہِ  کٔرٕو  تتھ  سونچنہٕ  ورٲے  اِجاہت  تسلیم،  پس  مہ  کٔرِو  توٚہۍ  مےٚ  تمِچ  ملامت  بلکہِ  کٔرِو  ملامت  پننین  پانن،  ووٚنۍ  ہیٚکو  نہٕ  بہٕ  توٚہۍ  عذاب  نِشہِ  مۅکلٲوِتھ  تِکیازِ  تۅہیہِ  کٔرٕو  میٲنِس  وننس  پٮ۪ٹھ  عمل  خداے  سُند  فرمان  مونو  نہٕ۔  نہ  ہیٚکِو  توٚہۍ  مےٚ  عذاب  نِشہِ  مۅکلٲوِتھ،  بہٕ  چُھس  اِنکار  کران  تہٕ  اظہارِ  بیزٲری  کران  تُہٕندِس  مےٚ  شریکِ  خدا  ماننس  پٮ۪ٹھ  أزِکہِ  برونٹھ  دنیاہس  اندر،  یتھ  کتھہِ  اندر  چُھنہٕ  کانہہ  شک  کہِ  مُشرکن  ہٕندِ  خٲطرٕ  چُھ  کڈُر  عذاب۔

Transliteration:
  Waq<u>a</u>la a<b>l</b>shshay<u>ta</u>nu lamm<u>a</u> qu<u>d</u>iya alamru inna All<u>a</u>ha waAAadakum waAAda al<u>h</u>aqqi wawaAAadtukum faakhlaftukum wam<u>a</u> k<u>a</u>na liya AAalaykum min sul<u>ta</u>nin ill<u>a</u> an daAAawtukum fa<b>i</b>stajabtum lee fal<u>a</u> taloomoonee waloomoo anfusakum m<u>a</u> an<u>a</u> bimu<u>s</u>rikhikum wam<u>a</u> antum bimu<u>s</u>rikhiyya innee kafartu bim<u>a</u> ashraktumooni min qablu inna a<b>l</b><i><u>thth</u></i><u>a</u>limeena lahum AAa<u>tha</u>bun aleem<b>un</b>


Maududi:
  اتھ  برعکس  یِمو  لُکو  دُنیا ہس  منٛز  ایمان  چُھ  اوٚنمُت،  تہٕ  یِمو  نیک  عملہٕ  چھےٚ  کرِمَژٕ،  تِم  یِن  تِتھیٚن  باغن  منٛز  دٲخل  کرنہٕ  یِمن  بٔنۍ  کِنۍ  کۅلہٕ  آسن  پکان۔  پننِس  ربّ  سٕندِ  اِذنہٕ  سٍتۍ  روزن  تِم  تتہِ  ہمیشہِ،  تہٕ  تتہِ  سپدِ  تِہُند  استقبال  سلامتی  ہٕندِ  مبارک  باد  سٍتۍ۔

Jalandhary:
  بیٚیہِ  یِن  واتناونہٕ  تِم  لوٗکھ  یِمو  ایمان  اوٚن  بیٚیہِ  کریٚکھ  رٕژٕ  عملہٕ  تِمن  جنتن  اندر  یِمو  منٛز  جۅیہِ  پکان  آسن،  ہمیشہِ  روزن  تِمن  جنتن  اندر  خداے  سٕندِ  حُکمہٕ  سٍتۍ،  دُعا  تِہُند  آسہِ  جنتن  اندر  بلفظ  سلام۔  دنیاہس  منٛز  چُھ  سلام  سلامتی  ہُند  دُعا  جنتن  اندر  آسہِ  سلام  سلامتی  ہُند  مُبارک  باد۔  تِمن  جنتین  یِیہِ  یِتھہٕ  پٲٹھۍ  سلام  کرنہٕ۔  السلام  علیکُم۔

Transliteration:
  Waodkhila alla<u>th</u>eena <u>a</u>manoo waAAamiloo a<b>l</b><u>ssa</u>li<u>ha</u>ti jann<u>a</u>tin tajree min ta<u>h</u>tih<u>a</u> alanh<u>a</u>ru kh<u>a</u>lideena feeh<u>a</u> bii<u>th</u>ni rabbihim ta<u>h</u>iyyatuhum feeh<u>a</u> sal<u>a</u>m<b>un</b>


Maududi:
  کیا  توٚہۍ  چِھو  نا  وُچھان  زِ  خُداین  کتھ  چیزس  سٍتۍ  چھےٚ  کلمۂ  طیبہ ہٕچ  مِثال  دِژمٕژ؟  اَمِچ  مِثال  چھےٚ  تِژھ  زَنتہٕ  اکھ  جان  ذٲژ  ہُند  کُل  ییٚمِکۍ  موٗل  زمینس  اندر  سٔنۍ  چِھ  لٔگِتھ،  تہٕ  شاخ  چِھ  آسمانس  تام  وٲتمٕتۍ۔

Jalandhary:
  کیاہ  تۅہیہِ  چُھنا  معلوم  کہِ  اللہ  تعالیٰ  ہن  کِژھ  رٕژ  تہٕ  موقعچ  مِثال  کٔر  بیان  کلمہ  طیبٕچ  یعنی  کلمہ  توحیدٕچ۔  فرمووُن  سُہ  چُھ  أکِس  رٕتِس  تہٕ  پاکیزٕہ  کُلِس  ہیوٗ۔  تمہِ  اندر  چُھ  مُراد  کھزٕر  کُل  ییٚمیُک  موٗ  ل  چُھ  مُحکم  زمینس  منٛز،  ییٚمِکۍ  شاخ  چھِ  آسمانن  اندر۔

Transliteration:
  Alam tara kayfa <u>d</u>araba All<u>a</u>hu mathalan kalimatan <u>t</u>ayyibatan kashajaratin <u>t</u>ayyibatin a<u>s</u>luh<u>a</u> th<u>a</u>bitun wafarAAuh<u>a</u> fee a<b>l</b>ssam<u>a</u><b>i</b>


Maududi:
  پرٛتھ  وقتہٕ  چُھ  سُہ  پننِس  ربّ  سٕندِ  حُکمہٕ  سٍتۍ  پھل  دِوان،  یِمہٕ  مِثالہٕ  چُھ  اللہ  تعالیٰ  امہِ  موجوب  دِوان  زِ  لُکھ  رَٹن  یِمو  نِشہِ  سبق۔

Jalandhary:
  یُس  پنُن  میوٕہ  چُھ  دِوان  پرتھ  فصلس  اندر  خداے  سٕندِ  حُکمہٕ  سٍتۍ۔  یِتھے  پٲٹھۍ  چُھ  کلمہ  توحید  لاالہ  الا  اللہ  امیُک  موٗل  یعنی  اعتقاد  یُس  با  ایمان  سٕندِس  دِلس  اندر  مضبوط  تہٕ  محکم  چُھ۔  امہِ  کُلِکۍ  شاخ  گٔے  رٕژٕ  عملہٕ  یِمہٕ  اتھ  ایمانس  پٮ۪ٹھ  چھٚے  مرتب  سپدان۔  یِمہٕ  قبولیت  چہِ  درگاہہِ  اندر  آسمانن  کُن  واتان  چھےٚ۔  توپتہٕ  چُھ  تتھ  پٮ۪ٹھ  رضاے  الٰہیُک  دایمی  میوٕہ  لگان۔  بیٚیہِ  چُھ  اللہ  تعالیٰ  امہِ  قسمٕچہِ  مثالٕہ  بیان  کران  لوٗکن  ہٕندِ  خٲطرٕ  یُتھ  تِم  معٲنی  مقصود  وارٕہ  بوزن۔  

Transliteration:
  Tutee okulah<u>a</u> kulla <u>h</u>eenin bii<u>th</u>ni rabbih<u>a</u> waya<u>d</u>ribu All<u>a</u>hu alamth<u>a</u>la li<b>l</b>nn<u>a</u>si laAAallahum yata<u>th</u>akkaroon<b>a</b>


Maududi:
  تہٕ  کلمۂ  خبیثہ ہٕچ  مِثال  چھےٚ،  اکہِ  بد ذات  کُلِچ  ہِش،  یُس  زمین  کہ  سطح  پٮ۪ٹھہٕ  کٔڑِتھ  دوٗر  چُھ  یِوان  چھَکنہٕ،  تتھ  خٲطرٕ  چُھنہٕ  کانٛہہ  استحکام۔

Jalandhary:
  یچھ  تہٕ  گندٕہ  کُلِچ  مثال  چھےٚ۔  یچھ  کٔلِمٕچ  مِثال۔  یعنی  شرکہٕ  کہِ  کٔلمٕچ  مِثال  چھےٚ  تمہِ  یچھ  کُلِچ  مثال  یتھ  نہٕ  زمینس  منٛز  موٗل  لٔگِتھ  آسہِ۔  سُہ  آسہِ  زمینہٕ  منٛزٕہ  پٮ۪ٹھۍ  پیٹٚھی  موٗلہٕ  نیران۔  سۅکھ  تہٕ  قرار  آسہِ  نہٕ  تتھ  کُلِس  کُنہِ  جایہِ۔  سُہ  گو  ٹٹہ  وانٛگُن۔

Transliteration:
  Wamathalu kalimatin khabeethatin kashajaratin khabeethatin ijtuththat min fawqi alar<u>d</u>i m<u>a</u> lah<u>a</u> min qar<u>a</u>r<b>in</b>


Maududi:
  ایمان  اَنن  والیٚن  چُھ  اللہ  تعالیٰ  أکِس  ثٲبت  قول  کِس  بنیادس  پٮ۪ٹھ  دنیا  تہٕ  ٲخرت،  دۅشوٕنۍ  منٛز  ثٲبت  قدمی  عطا  کران،  تہٕ  ظٲلِمن  چُھ  اللہ  تعالیٰ  گُمراہ  کران،  خُدایس  چُھ  اختیار  یہِ  ییٚژِھہ  تہِ  کرِ۔

Jalandhary:
  مضبوط  چُھ  اللہ  تعالیٰ  کران  باایمانن  تمہِ  مضبوط  کُلہِ  سٍتۍ  ﴿یعنی  کلمہ  توحیدٕ  سٍتۍ﴾  دنیاچہِ  زندگی  منٛز  تہِ  ٲخرت  چہِ  زندگی  منٛز  تہِ،  گُمراہ  چُھ  کران  ظٲلمن  یعنی  کٲفرن  تمہِ  منحوس  تہٕ  گندٕہ  کلمہ  سٍتۍ۔  بیٚیہِ  چُھ  سُہ  تی  کران  یہِ  یژھان  چُھ۔

Transliteration:
  Yuthabbitu All<u>a</u>hu alla<u>th</u>eena <u>a</u>manoo bi<b>a</b>lqawli a<b>l</b>thth<u>a</u>biti fee al<u>h</u>ay<u>a</u>ti a<b>l</b>dduny<u>a</u> wafee al<u>a</u>khirati wayu<u>d</u>illu All<u>a</u>hu a<b>l</b><i><u>thth</u></i><u>a</u>limeena wayafAAalu All<u>a</u>hu m<u>a</u> yash<u>a</u><b>o</b>


Maududi:
  تۅہیہِ  وُچھوٕہ  تِم  لُکھ  یِمو  اللہ  تعالیٰ  سٕنز  نعمت  کٔر  حٲصل  تہٕ  سۅ  بدلٲوٕکھ  کُفرانِ  نعمت  ﴿یعنی  نا  شُکری﴾  سٍتۍ،  تہٕ  ﴿پانس  سٍتۍ﴾  ژُھنُکھ  پنُن  قوم  تہِ  ہلاکت  کِس  گھرس  منٛز۔

Jalandhary:
  آیا  تۅہیہِ  وُچھو  نا  تِمن  لوٗکن  کُن  یعنی  مکہ  کین  کٲفرن  کُن  یِمو  نعمت  چہِ  شکُر  گزٲری  بدل  کُفرانِ  نعمت  کوٚر  بیٚیہِ  واتنوُکھ  پنُن  قوم  ہلاکت  کِس  گرس  منٛز۔  کیازِ  تِمن  تہِ  کٔرٕکھ  کُفرٕچ  تعلیم۔

Transliteration:
  Alam tara il<u>a</u> alla<u>th</u>eena baddaloo niAAmata All<u>a</u>hi kufran waa<u>h</u>alloo qawmahum d<u>a</u>ra albaw<u>a</u>r<b>i</b>


Maududi:
  بیٚیہِ  کٔرِکھ  اللہ  تعالیٰ  سٕندۍ  کینٛہہ  شریک  تجویز،  تاکہِ  تِم  ڈالن  یِمن  اللہ  تعالیٰ  سٕنزِ  وَتہِ  نِشہِ؟  یِمن  ؤنِو،  اچھا  کٔرِو  عٲش،  ٲخر  کار  چُھو  تۅہیہِ  پوٚت  پھیرِتھ  گژھن  جہنمسٕے  منٛز۔

Jalandhary:
  بیٚیہِ  ٹھہۅہرو  تِمو  معبودِ  برحقس  شریک  یُتھ  لوٗکن  ڈالن  تِہٕنزِ  وتہِ  نِشہِ،  توٚہۍ  فرمٲوِیوکھ  یا  رسول  اللہؐ  تُلِو  تمتع  دنیاہس  اندر  کینہہ  کالاہ  کُفرس  پٮ۪ٹھ  روزنٕہ  سٍتۍ۔  پٔزۍ  پٲٹھۍ  بہر  حال  چُھ  تۅہیہِ  پتو  لاکہِ  واتُن  نارسٕے  کُن۔

Transliteration:
  WajaAAaloo lill<u>a</u>hi and<u>a</u>dan liyu<u>d</u>illoo AAan sabeelihi qul tamattaAAoo fainna ma<u>s</u>eerakum il<u>a</u> a<b>l</b>nn<u>a</u>r<b>i</b>


Maududi:
  اے  نبیؐ،  میانیو  یِمو  بندو  ایمان  چُھ  اوٚنمُت،  تِمن  ؤنِو  زِ  نماز  کٔرِن  قٲیِم،  تہٕ  یِکینژھاہ  اسہِ  تِمن  دِیتمُت  چُھ  تمہِ  منٛزٕ  کٔرِن  نَنہِ  وانہٕ  پٲٹھۍ  تہٕ  ژھایہِ  پٲٹھۍ  ﴿خیر  چہِ  وتہِ  اندر﴾  خرچ،  امہِ  برونٛہہ  زِ  سُہ  دۅہ  واتہِ  یتھ  منٛز  نہ  ہیوٚن  کٕنُن  آسہِ،  تہٕ  نہ  سپدِ  یار  برادری۔

Jalandhary:
  توٚہۍ  فرمٲوِو  میانین  باایمان  بندن  کہِ  تِم  کٔرِن  خداے  سٕنزن  نعمتن  شُکر  گزٲری۔  یتھہٕ  پٲٹھۍ  کہِ  تِم  تھاون  برپا  نٮ۪ماز  پابندی  سان،  بیٚیہِ  کرن  خرٕچ  تمہِ  مالہٕ  منٛزٕ  یُس  اسِی  تِمن  عطا  کوٚر  پوشیدٕہ  پٲٹھۍ  تہٕ  نٔنی  پٲٹھۍ  تہٕ  سُہ  دۅہ  یِنہٕ  برونٹھ  ییٚمہِ  دۅہ  نہٕ  خرید و فروخت  آسہِ،  نہ  دوستی  ہُند  سلسلہٕ  آسہِ۔

Transliteration:
  Qul liAAib<u>a</u>diya alla<u>th</u>eena <u>a</u>manoo yuqeemoo a<b>l</b><u>ss</u>al<u>a</u>ta wayunfiqoo mimm<u>a</u> razaqn<u>a</u>hum sirran waAAal<u>a</u>niyatan min qabli an yatiya yawmun l<u>a</u> bayAAun feehi wal<u>a</u> khil<u>a</u>l<b>un</b>


Maududi:
  اللہ  تعالیٰ  چُھ  سُے  ییٚمۍ  زمین  تہٕ  آسمان  پٲدٕ  کٔرۍ،  تہٕ  آسمانہٕ  وولُن  آب،  پتہٕ  کٔرِن  تمہِ  ذریعہ  تُہنزِ  رزق  رسٲنی  خٲطرٕ  قٔسمہٕ  قسمٕکۍ  پھل  پٲدٕ،  ییٚمۍ  نَاو  تُہٕندِ  خٲطرٕ  مُسخّر  کٔر،  تاکہ  سمندرس  منٛز  پکہِ  تٔمۍ  سٕندِ  حکمہٕ،  تہٕ  دریاو  کٔرِن  تُہندِ  خٲطرٕ  مُسخّر۔

Jalandhary:
  معبودِ  برحق  گو  سُے  ییٚمۍ  آسمان  تہٕ  زمین  پٲدٕ  کوٚر،  بیٚیہِ  ییٚمۍ  آسمان  کہِ  طرفہٕ  ترٛوو  رُود،  پس  کٔڈِن  تمِی  سٍتۍ  میٚوٕہ  تہٕ  پھل،  سُے  کوٚرُن  تُہُند  رزق۔

Transliteration:
  All<u>a</u>hu alla<u>th</u>ee khalaqa a<b>l</b>ssam<u>a</u>w<u>a</u>ti wa<b>a</b>lar<u>d</u>a waanzala mina a<b>l</b>ssam<u>a</u>i m<u>a</u>an faakhraja bihi mina a<b>l</b>ththamar<u>a</u>ti rizqan lakum wasakhkhara lakumu alfulka litajriya fee alba<u>h</u>ri biamrihi wasakhkhara lakumu alanh<u>a</u>r<b>a</b>


Maududi:
  ییٚمۍ  آفتاب  تہٕ  زوٗن  تُہندِ  خٲطرٕ  مُسخّر  کٔر  زِ  لگاتار  چھِ  پکان  روزان،  تہٕ  رات  تہٕ  دۅہ  کوٚرُن  تُہندِ  خٲطرٕ  مُسخّر۔  ﴿تُہندِ  خٲطرٕ  کوٚرُن  مُسخّر،  عام  طور  چِھ  لُکھ  یِمن  لفظن  غلطی  کِنۍ   تابع  کرنہٕ   کِس  معنیس  منٛز  نِوان،  تہٕ  پتہٕ  چِھ  ییٚمہِ  مضمون  کیو  آیاتَو  نِشہِ  عجیب  عیجب  قسمٕکۍ  معنی  پٲدٕ  کرنہِ  لگان۔  حتیٰ  کہ  کینژھو  لُکو  چُھ  یتھ  حدس  تام  سمجھمُت  زِ  یِمن  آیاتن  ہٕندِ  مددٕ  چُھ  تسخیرِ  سماوات  و  ارض  انسان  سٕندِ  مقصدُک  انتہا۔  حالانکہ  انسان  سٕندِ  خٲطرٕ  یِمن  چیزن  ہٕندِ  مُسخّر  کرنُک  مطلب  چُھنہٕ  امہِ  ورٲے  کِہِنۍ  زِ  خُداین  چِھ  یِم  تِتھیٚن  قانونن  ہٕندۍ  پابند  بنٲوِتھ  تھٲوِمٕتۍ  یِہندِ  بدولتہٕ  یِم  انسان  سٕندِ  خٲطرٕ  فٲیدٕہ  مند  چِھ  بنیمٕتۍ۔﴾

Jalandhary:
  بیٚیہِ  تھاوین  تُہٕندِس  اختیارس  اندر  ناوٕ  تہٕ  جہازٕ،  یُتھ  تِم  تُہٕندِی  حُکمہٕ  سٍتۍ  دریاون  اندر  اورٕ  یور  پکن،  بیٚیہِ  کرین  تُہُندِس  اختیارس  اندر  کۅلہٕ  جۅیہِ  تہٕ  دریاو،  بیٚیہِ  کوٚرُن  تُہُندِ  نفع  خٲطرٕ  مُسخر  آفتاب  تہٕ  زوٗن  یِم  ہمیشہ  پکان  چھِ  پننہِ  کامہِ  سٍتۍ،  بیٚیہِ  کٔرِن  مُسخر  تُہٕندِ  خٲطرٕ  رات  تہٕ  دۅہ۔

Transliteration:
  Wasakhkhara lakumu a<b>l</b>shshamsa wa<b>a</b>lqamara d<u>a</u>ibayni wasakhkhara lakumu allayla wa<b>al</b>nnah<u>a</u>r<b>a</b>


Maududi:
  ییٚمۍ  تۅہیہِ  تہِ  سورُے  کینٛہہ  دِیتُنَو  یہِ  تۅہیہِ  تَس  موٚنگُو  ﴿یعنی  تُہندِ  فطرتٕچ  پرٛتھ  کانٛہہ  منگ  کٔرٕن  پوٗرٕ،  تُہنزِ  زندگی  خٲطرٕ  یِکینژھاہ  مطلوب  اوس  تہِ  کور  نَو  مَہیا،  تُہندِ  بقا  تہٕ  ارتقا  خٲطرٕ  یِمن  یِمن  وسٲیلن  ہٕنز  ضرورت  ٲس  تِم  سٲری  کٔرِنو  فراہم۔﴾  اگر  توٚہۍ  اللہ  تعالیٰ  سٕنزن  نعمتن  ہُند  شمار  ییژِھو  کرُن،  کِہِنۍ  ہیٚکِو  نہٕ  کٔرِتھ۔  حقیقت  چھےٚ  یہِ  زِ  انسان  چُھ  سٮ۪ٹھہٕے  بے  انصاف  تہٕ  ناشُکر  گُزار۔

Jalandhary:
  بیٚیہ  دیُت  نو  تۅہیہِ  تمہِ  منٛزٕ  یہِ  تۅہیہِ  موٚنگوٗس  پننہِ  یژھنہٕ  موجوب،  بیٚیہِ  ہرگاہ  توٚہۍ  شُمار  تہٕ  گرنٛد  ہیٚیو  کرٕنۍ  خداے  سٕنزن  نعمژن  توٚہۍ  ہیٚکیو  نہٕ  تِمن  شُمار  کٔرِتھ۔  پٔزۍ  پٲٹھۍ  انسان  چُھ  سخت  بے  انصاف  نا  شُکر  گُزار۔

Transliteration:
  Wa<u>a</u>t<u>a</u>kum min kulli m<u>a</u> saaltumoohu wain taAAuddoo niAAmata All<u>a</u>hi l<u>a</u> tu<u>hs</u>ooh<u>a</u> inna alins<u>a</u>na la<i><u>th</u></i>aloomun kaff<u>a</u>r<b>un</b>


Maududi:
  یاد  کٔرِو  سُہ  وقت  ییٚلہِ  ابراہیم  علیہ  السلامن  دُعا  اوس  کوٚرمُت  زِ،  پروردگارٕ،  یہِ  شہر  ﴿یعنی  مکّہ﴾  بناوُن  اَمنُک  شہر،  تہٕ  بہٕ  تہٕ  میٲنۍ  اولاد  بچاوُکھ  بُت  پرستی  نِشہِ۔

Jalandhary:
  بیٚیہِ  پٲوِو  ژیٚتس  ییٚلہِ  حضرتِ  ابراہیم  علیہ  السلامن  حضرتِ  اسماعیل  تہٕ  حضرتِ  حاجرہ  خداے  سٕندِ  حُکمہٕ  میدانِ  مکس  منٛز  أنِتھ  تتہِ  ترٲوۍ،  تمِی  وقتہٕ  موٚنگُکھ  دعا،  اے  میانہِ  پروردِگارٕ  یہِ  شہر  ﴿یعنی  مکہ  شریف﴾  کرتن  امن  وول  شہراہ،  بیٚیہِ  تھاوتہٕ  دوٗر  مےٚ  تہٕ  میانین  خاص  اولادن  تہِ  پۅتلین  ہٕنٛدِ  عبادت  کرنہٕ  نِشہِ۔

Transliteration:
  Wai<u>th</u> q<u>a</u>la ibr<u>a</u>heemu rabbi ijAAal h<u>atha</u> albalada <u>a</u>minan wa<b>o</b>jnubnee wabaniyya an naAAbuda ala<u>s</u>n<u>a</u>m<b>a</b>


Maududi:
  پروردِگارٕ،  یِمو  پۅتلیو  چِھ  واریاہ  گُمرٲہی  منٛز  ترٲوِمٕتۍ  ﴿بنان  چُھ  زِ  میانیٚن  اولادن  تہِ  کرن  یِم  گُمراہ،  لہٰذا  تِمومنٛزٕ﴾  یُس  میٲنِس  طریقس  پٮ۪ٹھ  پکہِ  سُہ  چُھ  میون،  تہٕ  یُس  مےٚ  خلاف  طریقہٕ  اختیار  کرِ،  تیٚلہِ  چُھکھ  ژٕ  پٔزِپٲٹھۍ  درگُزر  کرن  وول  مہربان۔

Jalandhary:
  پروردِگارا  پٔزۍ  پٲٹھۍ  ڈٲلۍ  یِمو  پۅتلیو  واریاہ  لوٗکھ  یعنی  یِم  بنے  تِہٕنزِ  گُمرٲہی  ہُند  سبب،  وۅنۍ  یُس  تِمو  أندرٕ  میٲنۍ  متابعت  تہٕ  پیروی  کرِ  سُہ  چُھ  میون،  بیٚیہِ  ییٚمۍ  میٲنۍ  نافرمٲنی  کٔر،  ژٕ  کر  تِمن  ہدایت  کٔرِتھ  مغفرت،  تِکیازِ بیشک  ژٕ  چُھکھ  سٮ۪ٹھاہ  مغفرت  کروُن  سٮ۪ٹھاہ  رحم  کروُن۔

Transliteration:
  Rabbi innahunna a<u>d</u>lalna katheeran mina a<b>l</b>nn<u>a</u>si faman tabiAAanee fainnahu minnee waman AAa<u>sa</u>nee fainnaka ghafoorun ra<u>h</u>eem<b>un</b>


Maududi:
  پروردگارٕ،  مےٚ  چُھ  أکِس  بے  زراعت  وادی  منٛز  پننیٚن  اولادن  ہُند  اکھ  حصہٕ  چٲنِس  محترم  گھرس  نِشہِ  أنِتھ  بسوومُت،  پروردگارٕ،  یہِ  چُھ  مےٚ  امہِ  خٲطرٕ  کوٚرمُت  زِ  یِم  لُکھ  کرن  ییٚتہِ  نماز  قٲیِم،  لہٰذا  کر  ژٕ  لُکن  ہٕندۍ  دِل  یِمن  کُن  مٲیل،  تہٕ  یِمن  دِ  کھیٚنہٕ  خٲطرٕ  پھل،  بنان  چُھ  یِم  بنن  شُکر  گُزار۔

Jalandhary:
  پروردِگاراہ  پٔزۍ  پٲٹھۍ  مےٚ  بسوو  پنُن  فرزند  اسماعیل  علیہ  السلام  تُہٕندِ  واسطہٕ  تٔمۍ  سٕندۍ  اولاد  یتھ  مٲدانس  منٛز  یُس  نہٕ  زراعت  وول  چُھ  چٲنِس  تعظیمہٕ  وٲلِس  گرس  خانہ  کعبس  نکھتل  یُس  برونٹھہٕ  پٮ۪ٹھہٕ  ییٚتہِ  نس  موجود  اوس  یتھ  لوٗکھ  ہمیشہٕ  تعظیم و ادب  کران  روزن۔  پنُن  فرزند  بسوو  مےٚ  اتھ  نکھتل،  پروردِگاراہ  یُتھ  تِم  نٮ۪ماز  برپا  تھاون  نٮ۪مازِ  ہُند  خاص  اہتمام  کرن۔  وٕنۍ  کین  چُھ  یہِ  مٲدان  خۅشِک،  بالکل  بے  آب  وگیاہ،  پس  کر  ژٕ  بعض  لوٗکن  ہُند  دِل  مٲیل  تِمن  کُن،  یُتھ  تِمن  سٍتۍ  آباد  سپدن۔  چونکہِ  ییٚتہِ  چُھنہٕ  زراعت  وغٲرٕ  کینہہ  تہِ  لہٰذا  کھیاوُکھ  تِم  میٚوٕہ  پننہِ  قدرت  سٍتۍ  یُتھ  تِم  چٲنۍ  شُکر  گزٲری  کرن۔

Transliteration:
  Rabban<u>a</u> innee askantu min <u>th</u>urriyyatee biw<u>a</u>din ghayri <u>th</u>ee zarAAin AAinda baytika almu<u>h</u>arrami rabban<u>a</u> liyuqeemoo a<b>l</b><u>ss</u>al<u>a</u>ta fa<b>i</b>jAAal afidatan mina a<b>l</b>nn<u>a</u>si tahwee ilayhim wa<b>o</b>rzuqhum mina a<b>l</b>ththamar<u>a</u>ti laAAallahum yashkuroon<b>a</b>


Maududi:
  پروردگارٕ،  ژٕ  چُھکھ  زانان  یِکینژھاہ  أسۍ  کھٔٹِتھ  تھاوان  چِھ،  تہِ  یِکینژھاہ  نوٚن  چِھ  کڑان۔  تہٕ  پٔزِپٲٹھۍ  چُھنہٕ  خُدایس  نِشہِ  کِہِنۍ  تہِ  چُھپِتھ،  نَہ  زمینس  منٛز  تہٕ  نَہ  آسمانن  منٛز۔

Jalandhary:
  پروردِگاراہ  یہِ  سون  دعا  چُھ  محض  محتٲجی  تہٕ  عبودیتس  پٮ۪ٹھ  مبنی  ورنہ  ژٕ  چُھکھ  زانان  تہِ  سورُے  یہِ  أسۍ  پوشیدٕہ  تھاوان  چھِ  بیٚیہِ  تہِ  سورُے  یہِ  أسۍ  ظٲہر  کران  چھِ،  بیٚیہِ  چُھنہٕ  پوشیدٕہ  اللہ  تعالیٰ  ہس  نِشہِ  کانہہ  چیزاہ  زمینس  اندر  تہٕ  آسمانس  اندر۔

Transliteration:
  Rabban<u>a</u> innaka taAAlamu m<u>a</u> nukhfee wam<u>a</u> nuAAlinu wam<u>a</u> yakhf<u>a</u> AAal<u>a</u> All<u>a</u>hi min shayin fee alar<u>d</u>i wal<u>a</u> fee a<b>l</b>ssam<u>a</u><b>i</b>


Maududi:
  شکر  چُھ  تس  اللہ  تعالیٰ  سُند  ییٚمۍ  مےٚ  یتھ  بُجرس  منٛز  اسماعیلؑ  تہٕ  اسحاقؑ  ہِوۍ  فرزند  دِتۍ،  حقیقت  چھےٚ  یہِ  زِ  میون  ربّ  چُھ  دُعا  ضرور  بوزان۔

Jalandhary:
  حمُد  بوٚوِن  تس  معبودِ  برحقس  ییٚمۍ  مےٚ  عطا  کٔرۍ  بُڈِتھ  زٕہ  فرزندٕ۔  اکھ  اسماعیل  ییٚلہِ  بہٕ  نمتہٕ  ﴿90﴾  وۅہر  اوسُس۔  بیاکھ  فرزند  اسحاق  ییٚلہِ  بہٕ  اکھ  ہتھ  تہٕ  باہ  وۅہر  ﴿112﴾  اوسُس،  پٔزۍ  پٲٹھۍ  میون  پروردِگار  چُھ  سٮ۪ٹھاہ  بوزوُن  منگنس  یعنی  دعا  قبول  کروُن۔

Transliteration:
  Al<u>h</u>amdu lill<u>a</u>hi alla<u>th</u>ee wahaba lee AAal<u>a</u> alkibari ism<u>a</u>AAeela wais<u>ha</u>qa inna rabbee lasameeAAu a<b>l</b>dduAA<u>a</u><b>i</b>


Maududi:
  اے  میانہِ  پروردگارٕ،  مےٚ  بناو  نماز  قٲیم  کرن  وول،  تہٕ  میانیو  اولادَو  منٛزٕ  تہِ  ﴿تُلکھ  تِم  لُکھ  یِم  یہِ  کٲم  کرن﴾  پروردگارٕ،  میون  دُعا  کر  قبول۔

Jalandhary:
  پروردِگاراہ  مےٚ  کر  تہٕ  نٮ۪ماز  گزار،  بیٚیہِ  کرُکھ  میانیو  فرزندو  أندرٕ  تہِ  بعض  نٮ۪ماز  گزار،  پروردِ  گاراہ  بیٚیہِ  کر  تہٕ  میٲنۍ  یِم  دُعا  قبول۔

Transliteration:
  Rabbi ijAAalnee muqeema a<b>l</b><u>ss</u>al<u>a</u>ti wamin <u>th</u>urriyyatee rabban<u>a</u> wtaqabbal duAA<u>a</u><b>i</b>


Maududi:
  پروردگارٕ،  مےٚ  تہٕ  میانیٚن  والدینن  تہٕ  سارِنٕے  ایمان  والیٚن  کر  تمہِ  دۅہ  مغفرت  ییٚلہِ  حساب  قٲیِم  سپدِ۔  ﴿حضرت  ابراہیم  علیہ  السلامن  اوس  اتھ  دُعاے  مغفرتس  منٛز  پنُن  مول  اتھ  وعدٕہ  کِس  بنیادس  پٮ۪ٹھ  شریک  کوٚرمُت  یُس  تِمو  وطنہٕ  منٛزٕ  نیرنہٕ  وقتہٕ  کوٚرمُت  اوس،  سَاَستَغفِرُ  لَکَ  رَبِّی  ﴿سورۂ  مریم  آیت  نمبر  47﴾  مگر  پتہٕ  ییٚلہِ  تِمن  احساس  سپُد  زِ  سُہ  اوس  اللہ  تعالیٰ  سُند  دشمن  پتہٕ  چِھ  تِم  تِمن  بے  راز  سپدان۔  ﴿وُچُھو  سورۂ  التوبہ  آیت  نمبر  114﴾۔

Jalandhary:
  پروردِگاراہ  مغفرت  کر  میٲنِس  مٲلِس  تہٕ  ماجہِ  بیٚیہِ  سارِنٕے  باایمانن  ییٚمہِ  دۅہہ  حساب  قٲیم  سپدِ  یعنی  قیامتک  دۅہ۔

Transliteration:
  Rabban<u>a</u> ighfir lee waliw<u>a</u>lidayya walilmumineena yawma yaqoomu al<u>h</u>is<u>a</u>b<b>u</b>


Maududi:
  وۅنۍ  یِکینژھاہ  یِم  ظٲلِم  لُکھ  کران  چِھ،  توٚہۍ  مَہ  سمجھوٗن  اللہ  تعالیٰ  تَمہِ  نِشہِ  غٲفل،  اللہ  تعالیٰ  چُھ  یِمن  ٹالان  تمہِ  دۅہ  خٲطرٕ،  ییٚلہِ  یہِ  حال  آسہِ  زِ  أچھ  آسن  پھٔٹِتھ  درٛامژٕ۔

Jalandhary:
  بیٚیہِ  مہ  کر  ژٕ  گُمانہٕ  اے  مُخاطب  اللہ  تعالیٰ  ما  چُھ  بے  خبر  تِمو  کامیو  نِشہِ  یِمہٕ  کامہِ  کٲفر  تہٕ  مُشرک  کران  چھِ،  سُہ  چُھنہٕ  تِمن  مہلت  دِوان  مگر  تتھ  دۅہس  تانۍ  ییٚمہِ  دۅہ  درٕ  لگن  تِمن  لوٗکن  ہٕنزٕ  أچھ  تمہِ  دۅہُک  خوفناک  تہٕ  خطرناک  عذاب  وُچھِتھ۔

Transliteration:
  Wal<u>a</u> ta<u>h</u>sabanna All<u>a</u>ha gh<u>a</u>filan AAamm<u>a</u> yaAAmalu a<b>l</b><i><u>thth</u></i><u>a</u>limoona innam<u>a</u> yuakhkhiruhum liyawmin tashkha<u>s</u>u feehi alab<u>sa</u>r<b>u</b>


Maududi:
  کلہٕ  تھوٚد  تُلِتھ  آسن  ژلان،  نظرٕ  آسنکھ  پٮ۪ٹھ  کُن  رونٛٹہٕ  گٔمژٕ،  تہٕ  دِل  آسنکھ  ﴿خوفہٕ  سٍتۍ﴾  راوان۔

Jalandhary:
  دوران  آسن  تِم  حِساب  کِس  موقفس  کُن  کلہٕ  پنٕنۍ  تھوٚد  رٔٹِتھ۔  أچھ  آسنکھ  نہٕ  وٹنے  یِوان  تِم  آسنکھ  درٕ  لجمژٕ  ہیٚورکُن،  بیٚیہِ  آسنکھ  دِل  خٲلی  عقلہِ  نِشہِ،  بالکل  بدحواس  آسن  گٲمٕتۍ۔

Transliteration:
  Muh<u>t</u>iAAeena muqniAAee ruoosihim l<u>a</u> yartaddu ilayhim <u>t</u>arfuhum waafidatuhum haw<u>a</u><b>on</b>


Maududi:
  اے  نبیؐ،  تمہِ  دۅہ  نِشہِ  کھۅژنٲوِیوٗکھ  توٚہۍ  یِم  ییٚلہِ  عذاب  رٹہِ  یِمن،  تمہِ  وقتہٕ  وَنن  یِم  ظٲلِم  زِ،  اے  سانہِ  ربّہٕ،  اسہِ  دِ  رَژھ  کھنڈ  بیٚیہِ  مہلت،  أسۍ  وَنو  چٲنِس  دعوتس  لبیک،  بیٚیہِ  کرَو  رسولن  ہٕنز  پیروی۔  ﴿مگر  یِمن  یِیہِ  صاف  جواب  دِنہٕ  زِ﴾  کیا  توٚہۍ  چِھو  نا  تِمے  لُکھ  یِم  ییٚمہِ  برونٛہہ  قسم  کھیے  کھیے  ونان  ٲسۍ  زِ،  اَسہِ  پٮ۪ٹھ  چُھنہٕ  زَوالس  یُنُے  زانٛہہ؟

Jalandhary:
  بیٚیہِ  کھوژٕ  نٲوِیوکھ  توٚہۍ  لوٗکھ  یا  رسول  اللہؐ  تتھ  دۅہس  ییٚمہِ  دۅہ  یِمن  پٮ۪ٹھ  عذاب  واتہِ،  عذاب  وُچھِتھ  ونن  یِم  ظٲلِم  پروردِگاراہ  مُہلت  دِتہٕ  اسہِ  کم  کالس  تانۍ،  تتھ  مُدتس  اندر  کرٕہو  أسۍ  تہِ  سورُے  یہِ  ژٕ  فرماوہکھ۔  بیٚیہِ  کرٕ  ہو  متابعت  تہٕ  پیروی  چانین  پیغمبرن  ہٕنٛز۔  وننہٕ  ییکھ  اسہِ  دِژے  نا  تۅہیہِ  دنیاہس  اندرمہلت،  کیاہ  توٚہۍ  ٲسِو  نا  قسم  ہاوان  ازکہِ  برونٹھ  دنیاہس  اندر  کہِ  تۅہیہِ  چھُونہٕ  أندرٕ  نیر  نُے  زانہہ۔

Transliteration:
  Waan<u>th</u>iri a<b>l</b>nn<u>a</u>sa yawma yateehimu alAAa<u>tha</u>bu fayaqoolu alla<u>th</u>eena <i><u>th</u></i>alamoo rabban<u>a</u> akhkhirn<u>a</u> il<u>a</u> ajalin qareebin nujib daAAwataka wanattabiAAi a<b>l</b>rrusula awalam takoonoo aqsamtum min qablu m<u>a</u> lakum min zaw<u>a</u>l<b>in</b>


Maududi:
  حالانکہ  توٚہۍ  ٲسِو  تِمن  قومن  ہٕنزن  بٔستِین  منٛز  روٗدِمٕتۍ،  یِمو  پننِس  پانس  پٮ۪ٹھ  ظلم  اوس  کوٚرمُت،  تہٕ  وُچھمُت  اوسُو  زِ  اَسہِ  کیا  سلوک  کوٚر  تِمن  سٍتۍ،  تہٕ  تِہنزٕ  مِثالہٕ  دی  دی  ٲسِو  اَسہِ  توٚہۍ  سمجھاوِمٕتۍ  تہِ۔

Jalandhary:
  بیٚیہِ  ٲسِو  نا  توٚہۍ  بسان  تِمن  لوٗکن  ہٕندین  شہرن  اندر  یِمو  ظلُم  کوٚر  پٲنۍ  پانس  سٲنۍ  نافرمٲنی  کٔرِتھ،  بیٚیہِ  ننیو  ونا  تۅہیہِ  اسہِ  کیاہ  معاملہٕ  کوٚر  تِمن  سٍتۍ،  اتھ  نافرمٲنی  پٮ۪ٹھ  کیُتھ  سزا  دیُت  اسہِ  تِمن  لوٗکن،  بیٚیہِ  کرِ  نا  اسہِ  بیان  تۅہیہِ  تِہٕنزٕ  مِثالہٕ  تہٕ  تِہٕندۍ  قصہٕ۔

Transliteration:
  Wasakantum fee mas<u>a</u>kini alla<u>th</u>eena <i><u>th</u></i>alamoo anfusahum watabayyana lakum kayfa faAAaln<u>a</u> bihim wa<u>d</u>arabn<u>a</u> lakumu alamth<u>a</u>l<b>a</b>


Maududi:
  تِمو  چلاوِ  پننہِ  سارے  چالہٕ،  مگر  تِہنزِ  پرٛتھ  چالہِ  ہُند  توٚڑ  اوس  خُدایس  نِشہِ،  اگر  چہِ  تِہنزٕ  چالہٕ  تِژٕھہ  غضب  چہِ  آسہٕ،  زِ  پہاڑ  ہیکہن  تِمو  سٍتۍ  ٹٔلِتھ۔

Jalandhary:
  پٔزۍ  پٲٹھۍ  تِمو  کرے  پنٕنۍ  سٲری  تدبیر  بیشک  تمہِ  قٔسمٕکۍ  یِمو  سٍتۍ  کۅہ  تہِ  پننہِ  جایہِ  ڈلہن  مگر  تِم  سٲری  تدبیر  سپٕدۍ  بیکار۔  

Transliteration:
  Waqad makaroo makrahum waAAinda All<u>a</u>hi makruhum wain k<u>a</u>na makruhum litazoola minhu aljib<u>a</u>l<b>u</b>


Maududi:
  پس  اے  نبیؐ،  توٚہۍ  مَہ  کٔرِو  ہرگز  یہِ  گُمان  زِ  اللہ  تعالیٰ  کرِ  زانٛہہ  پننیٚن  رسولن  سٍتۍ  کرنہٕ  آمتیٚن  وعدن  خلاف،  اللہ  تعالیٰ  چُھ  زبردست  تہٕ  بیٚیہِ  چُھ  اِنتقام  ہیٚنہٕ  وول۔

Jalandhary:
  اے  مُخاطبہٕ  ژٕ  مہ  کر  ہرگِز  یہِ  گُمان  کہِ  اللہ  تعالیٰ  کیاہ  چُھ  بدل  کر  وُن  پننِس  وعدس  یُس  تٔمۍ  پننین  پیغمبرن  سٍتۍ  کوٚر،  پٔزۍ  پٲٹھۍ  اللہ  تعالیٰ  چُھ  غٲلِب  اِنتقام  ہیٚنہٕ  وول۔  تس  ہیٚکہِ  نہٕ  پتھ  رٔٹِتھ  انتقام  تہٕ  بدلہٕ  ہیٚنہٕ  نِشہِ  کانہہ۔

Transliteration:
  Fal<u>a</u> ta<u>h</u>sabanna All<u>a</u>ha mukhlifa waAAdihi rusulahu inna All<u>a</u>ha AAazeezun <u>th</u>oo intiq<u>a</u>m<b>in</b>


Maududi:
  کھۅژنٲوِیوٗکھ  یِم  تمہِ  دۅہ  نِشہِ  ییٚلہِ  زمین  تہٕ  آسمان  بدلٲوِتھ  کتہِ  کور  یِن  واتناونہٕ۔  ﴿ییٚمہِ  آیت  نِشہِ  تہٕ  قرآن  کیو  دوٚیِمیٚو  اِشارَو  سٍتۍ  چُھ  پے  لگان  زِ  قیامتس  منٛز  گژھن  نہٕ  زمین  و  آسمان  بالکل  نیست  و  نابود  بلکہ  یِیہِ  موجودٕ  طبیعی  نظام  درہم  برہم  کرنہٕ،  امہِ  پتہٕ  یِیہِ  نفخِ  صورِ  اوّل  ﴿یعنی  صورس  گۅڈنِیُک  پھۅکھ  دِنہٕ  پٮ۪ٹھہٕ﴾  تہٕ  نفخِ  صورِ  ٲخر  ﴿یعنی  صورس  دوٚیُم  پھۅکھ  دِنس﴾  درمیان  أکِس  خاص  وقتس  منٛز،  یتھ  اللہ  تعالیٰ  ہٕے  چُھ  زانان،  زمینٕچ  تہٕ  آسمانن  ہٕنز  موجودٕہ  ہیت  بدلاونہٕ،  تہٕ  پتہٕ  یِیہِ  بیاکھ  اکھ  نظام  باقی  فطرت  کیو  قانُونَو  سان  بناونہٕ۔  سُے  آسہِ  عالَمِ  آخرت۔  پتہٕ  یِن  نفخِ  صورِ  ٲخر  ﴿یعنی  صورُک  ٲخری  پھۅکھ﴾  دِنس  سٍتی  تِم  انسان  یِم  آدم  علیہ  السلام  سٕندِ  تخلیق  پٮ۪ٹھہٕ  قیامتس  تام  پٲدٕ  ٲسۍ  سپدمٕتۍ،  نوِ  سرٕ  زندٕہ  کرنہٕ  تہٕ  سپدن  اللہ  تعالیٰ  سٕندِس  دربارس  منٛز  پیش،  قرآن  چہِ  زبٲنۍ  منٛز  چُھ  امہِ  کُے  ناو  حشر  ییٚمیُک  لُغوی  معنی  چُھ  وَٹُن  تہٕ  جمع  کرُن۔﴾  تہٕ  اند  ہیٚتھ  گژھن  سٲری  اللہ  واحدُ  القہارس  برونٛہہ  کنہِ  بے  نقاب  حٲضر۔

Jalandhary:
  ییٚمہِ  دۅہہٕ  بدلاونہٕ  یِیہِ  یہِ  زمین  بیٚیِس  زمینس  سٍتۍ  بیٚیہِ  یہِ  آسمان  بیٚیِس  آسمانس  سٍتۍ،  سٲرِی  لوٗکھ  نیرن  پننیو  جایو  أندرٕ  کُنِس  قہرٕ  وٲلِس  خدایس  بروںٹھ  کنہِ  جواب  دِنہٕ  خٲطرٕ۔  

Transliteration:
  Yawma tubaddalu alar<u>d</u>u ghayra alar<u>d</u>i wa<b>al</b>ssam<u>a</u>w<u>a</u>tu wabarazoo lill<u>a</u>hi alw<u>ah</u>idi alqahh<u>a</u>r<b>i</b>


Maududi: تمہِ دۅہ وُچھوٗکھ توٚہۍ مُجرم زِ ہانکلن منٛز آسن اتھہٕ کھۅر گٔنڈِتھ۔
Transliteration: Watar<u>a</u> almujrimeena yawmai<u>th</u>in muqarraneena fee ala<u>s</u>f<u>a</u>d<b>i</b>
Jalandhary:
  بیٚیہِ  وُچُھوکھ  توٚہۍ  نافرمان  ہانکلن  تہٕ  ہتھ  کرین  منٛز  اکھ  أکِس  سٍتۍ  بند  کرنہٕ  آمٕتۍ۔


Maududi: تارکولٕکۍ پلو آسنکھ لٲگِتھ، تہٕ نارٕکۍ شعلہ آسن تِہندیٚن بُتھیٚن وَلنہٕ یِوان۔
Jalandhary: کُرتٕنہِ تِہٕنزٕ آسن تار کولچہِ، ولہِ تِہٕندین بُتھین نار۔
Transliteration:
  Sar<u>a</u>beeluhum min qa<u>t</u>r<u>a</u>nin wataghsh<u>a</u> wujoohahumu a<b>l</b>nn<u>a</u>r<b>u</b>


Maududi:
  یہِ  اسہِ  امہِ  موجوٗب  زِ  اللہ  تعالیٰ  دِیہِ  پرٛتھ  نفسَس  تٔمۍ  سٕندِ  کرِ  متیُک  بدلہٕ۔  خُدایس  چَھنہٕ  حساب  ہیٚنس  زیادٕہ  تٲر  لگان۔

Jalandhary:
  یُتھ  اللہ  تعالیٰ  بدلٕہ  دِیہِ  پرتھ  أکِس  مُجرِمس  تمہِ  سارِ  کُے  یہِ  تٔمۍ  کوٚر  مُت  آسہِ  دنیاہس  اندر،  پٔزۍ  پٲٹھۍ  اللہ  تعالیٰ  چُھ  جلٕد  حساب  ہیوٕوُن۔

Transliteration:
  Liyajziya All<u>a</u>hu kulla nafsin m<u>a</u> kasabat inna All<u>a</u>ha sareeAAu al<u>h</u>is<u>a</u>b<b>i</b>


Maududi:
  یہِ  چُھ  اکھ  پیغام  سارِنٕے  انسانن  خٲطرٕ،  تہٕ  یہِ  چُھ  سوزنہٕ  آمُت  امہِ  موجوٗب  زِ  یِم  گژھن  امہِ  کہ  ذریعہ  خبردار  یِنۍ  کرنہٕ،  تہِٕ  یِم  گژھن  زانٕنۍ  زِ  درحقیقت  چُھ  خُداے  بس  اَکوے،  تہٕ  یِم  عقل  چِھ  تھاوان  تِم  گژھن  ہوشس  منٛز  یِنۍ۔

Jalandhary:
  یہِ  قرآنِ  مجید  یا  سورٕہ  شریف  چُھ  کٲفی  نصیحت  خٲطرٕ،  بیٚیہِ  یُتھ  تِمن  امہِ  سٍتۍ  بیٖم  کرنہٕ  یِیہِ۔  بیٚیہِ  یُتھ  تِم  زانن  اللہ  تعالیٰ  چُھ  معبودِ  برحقاہ  کُنُے۔  بیٚیہِ  یُتھ  امہِ  سٍتۍ  نصیحت  رٹن  عقلہِ  وٲلۍ۔

Transliteration:
  H<u>atha</u> bal<u>a</u>ghun li<b>l</b>nn<u>a</u>si waliyun<u>th</u>aroo bihi waliyaAAlamoo annam<u>a</u> huwa il<u>a</u>hun w<u>ah</u>idun waliya<u>thth</u>akkara oloo alalb<u>a</u>b<b>i</b>


Transliteration: Alifl<u>a</u>mr<u>a</u> tilka <u>a</u>y<u>a</u>tu alkit<u>a</u>bi waqur<u>a</u>nin mubeen<b>in</b>
Maududi:
  ا۔  ل۔  ر۔  یِم  آیات  چِھ  اللہ  تعالیٰ  سٕنزِ  کتابہِ  ہٕندۍ  تہٕ  قرآنِ  مُبینٕکۍ۔  ﴿قرآن  خٲطرٕ  چُھ  لفظ  مُبین  صفتہٕ  رٔنگۍ  ورتاونہٕ  آمُت۔  اَمِیُک  مطلب  چُھ  یہِ  زِ  یِم  آیات  چِھ  تمہِ  قرآنٕکۍ  یُس  پنُن  مُدعا  صاف  پٲٹھۍ  چُھ  ظٲہر  کران﴾

Jalandhary:
  یِم  چھِ  حروف  مقطعات  یِمن  ہٕندِ  معنے  یِچ  چھےٚ  خداے  سٕے  خبر،  یِم  چھِ  آیات  بجہِ  کتابہِ  ہٕندۍ  بیٚیہِ  روشن  قرآنِ  مجیدٕکۍ۔


Transliteration: Rubam<u>a</u> yawaddu alla<u>th</u>eena kafaroo law k<u>a</u>noo muslimeen<b>a</b>
Maududi:
  یہِ  کتھ  چَھنہٕ  دوٗر  زِ  اکھ  وقت  واتہِ  سُہ  ییٚلہِ  تِمے  لُکھ  یِمو  اَز  ﴿اسلامٕچ  دعوت  قبول  کرنہٕ  نِشہِ﴾  انکار  چُھ  کوٚرمُت،  دٕیاں  دٕیاں  وَنن،  زِ  کاش  آسِہے  اَسہِ  تسلیم  کوٚرمُت  ﴿یعنی  أسۍ  آسہَو  مسلمان﴾۔

Jalandhary:
  ییٚلہِ  قیامتُک  دۅہ  سپدِ،  کٲفر  آسن  وارِیاہن  عذابن  منٛز  مُبتلا۔  تمی  وقتہٕ  کرن  پھیرۍ  پھیرۍ  تمنا،  کونہٕ  ٲسۍ  أسۍ  تہِ  مُسلمان۔  ییٚمہِ  ییٚمہِ  ساعتہٕ  تِم  وُچھن  مُسلمانن  ہٕنز  کامیٲبی  یا  ییٚمہِ  ییٚمہِ  ساعتہٕ  تِم  نٔوِس  عذابس  آسن  گرفتار  سپدان۔


Transliteration: <u>Th</u>arhum yakuloo wayatamattaAAoo wayulhihimu alamalu fasawfa yaAAlamoon<b>a</b>
Maududi:
  ترٲویوٗکھ  یِم،  کھیٚیِن  چیٚیِن،  مزٕہ  کٔرِن،  تہٕ  ترٲوِن  مَشرپھَس  منٛز  یِمن  یِہٕنز  اَپز  اُمید،  عنقریب  لگہِ  یِمن  پے۔

Jalandhary:
  ترٲوِیوکھ  تِم  پننِس  حالس  پٮ۪ٹھ  کھیٚیِن  وارٕ  پٲٹھۍ  بیٚیہِ  تُلِن  تمتع  مالِ  دُنیاہُک۔  غٲفِل  تہٕ  آوٕرۍ  چھِ  کران  تِمن  زیٖٹھ  آرزو  تہٕ  بٔڈۍ  منصوبہٕ۔  پس  برونٹھ  پہن  زانن  تِم  پانے۔  مٔرۍ  تھٕے  سپدِ  تِمن  حقیقتِ  حال  معلوم۔


Transliteration: Wam<u>a</u> ahlakn<u>a</u> min qaryatin ill<u>a</u> walah<u>a</u> kit<u>a</u>bun maAAloom<b>un</b>
Maududi:
  اَسہِ  یۅسہٕ  تہِ  بستی  ییٚمہِ  برونٛہہ  ہلاک  چھےٚ  کٔرمٕژ،  تمہِ  خٲطرٕ  ٲس  اکھ  خاص  عملہِ  ہٕنز  مہلت  لیٚکھنہٕ  آمٕژ۔

Jalandhary:
  بیٚیہِ  کٔرۍ  نہٕ  اسہِ  ہلاک  کُنہِ  شہرٕکۍ  لوٗکھ  مگر  تِہٕندِ  خٲطرٕ  اوس  ہلاکتُک  وقت  لیٚکھنہٕ  آمُت،  مقررکرنہٕ  آمُت۔  تمِی  سببہٕ  چُھنہِ  یِمن  تہِ  نافرمٲنی  پٮ۪ٹھ  فوراً  سزا  یِون  دِنہٕ۔


Transliteration: M<u>a</u> tasbiqu min ommatin ajalah<u>a</u> wam<u>a</u> yastakhiroon<b>a</b>
Maududi:
  کانٛہہ  قوم  ہیٚکہِ  نہٕ  پننہِ  مقرر  وقتہٕ  برونٛہہ  ہلاک  سپدِتھ۔  نہَ  ہیٚکہِ  تمہِ  پتہٕ  یلہٕ  گٔژِھتھ۔

Jalandhary:
  کانہہ  اُمتاہ  گژِھہ  نہٕ  برونٹھ  پننِس  مُقرر  کرنہٕ  آمتِس  وقتس  نہ  گژِھہ  پتھ۔  یِتھے  پٲٹھۍ  ییٚمہِ  ساعتہٕ  یِمن  لوٗکن  ہٕندِ  گلنُک  وقت  واتہِ  تمہِ  ساعتہٕ  گلن  یِم  ضروٗر۔


Maududi:
  یِم  لُکھ  چِھ  ونان،  اے  سُہ  شخصہٕ  یَس  پٮ۪ٹھ  یہِ  ذِکر  نٲزِل  چھےٚ  سپزمٕژ۔  ﴿لفظ  ذِکر  چُھ  قرآنس  اندر  اصطلاحاً  کلامِ  الہٰی  خٲطرٕ  ورتاونہٕ  آمُت  یُس  سراسر  نصیحت  بٔنِتھ  چُھ  یِوان۔  گۅڈٕہ  گۅڈٕہ  ییژاہ  کِتابہٕ  انبیاہن  پٮ۪ٹھ  نٲزِل  آسہٕ  گٔمژٕ  تِمہٕ  سارے  تہِ  آسہٕ  ذِکر  تہٕ  یہِ  قرآن  تہِ  چُھ  ذِکر۔  اَمِیُک  اصلی  معنی  چُھ  یاد  پاوُن،  وُزٕناوُن  تہٕ  نصیحت  کرٕنۍ۔  یہِ  ونُن  زِ،  اے  سُہ  شخصہٕ  یس  پٮ۪ٹھ  یہِ  ذِکر  چھےٚ  نٲزِل  سپزمٕژ،  یہِ  کتھ  ٲسۍ  تِم  ہزلہٕ  رٔنگۍ  ونان۔  تِمن  اوسنہٕ  یہِ  تسلیمٕے  زِ  یہِ  ذِکر  چھےٚ  نبی  صلی  اللہ  علیہ و سلمس  پٮ۪ٹھ  نٲزِل  سپژمٕژ۔  دراصل  اوس  تِہندِ  وننُک  مطلب  یہِ۔  اے  سُہ  شخصہٕ  ییٚمۍ  سُند  دعویٰ  چُھ  زِ  مےٚ  پٮ۪ٹھ  چھےٚ  ذِکر  نٲزِل  سپژمٕژ۔﴾  ژٕ  چُھکھ  یقیناً  دیوانہٕ۔

Jalandhary:
  بیٚیہِ  لٔگۍ  دپنہِ  مکٕکۍ  کٲفر  تۅہیہِ  یا  رسول  اللہؐ،  اے  شخص  یس  پٮ۪ٹھ  نٲزِل  آو  کرنہٕ  قرآن،  بے  شک  چُھکھ  ژٕ  موٚت  تہٕ  دیوانہٕ۔  ژٕ  چُھکھ  نبوتُک  غلط  دعویٰ  کران۔

Transliteration:
  Waq<u>a</u>loo y<u>a</u> ayyuh<u>a</u> alla<u>th</u>ee nuzzila AAalayhi a<b>l</b><u>thth</u>ikru innaka lamajnoon<b>un</b>


Maududi: ہرگاہ ژٕ پٔزِیور چُھکھ، تیٚلہِ کیازِ چُھکھ نہٕ ژٕ اسہِ برونٛہہ کُن فرشتہٕ اَنان؟
Jalandhary:
  ورنہٕ  توٚہۍ  اتھ  دعویٰ  ہس  اندر  پٔزۍ  زیٲرۍ  چھِو  تیٚلہِ  کونہٕ  چُھکھ  اسہِ  برونٹھ  کُن  ملٲیک  انان  یِم  اسہِ  نِشہِ  تُہُند  تصدیق  کرٕ  ہن۔  اللہ  تعالیٰ  چُھ  فرماوان۔

Transliteration:
  Law m<u>a</u> tateen<u>a</u> bi<b>a</b>lmal<u>a</u>ikati in kunta mina a<b>l</b><u>ssa</u>diqeen<b>a</b>


Maududi:
  أسۍ  چِھنہٕ  فرشتہٕ  یِتھے  کران  نٲزِل  کینٛہہ۔  ییٚلہِ  تِم  وسان  چِھ  تیٚلہِ  چِھ  حق  سان  وسان،  تہٕ  پتہٕ  چَھنہٕ  یِوان  لُکن  مہلت  دِنہٕ۔  ﴿یعنی  فرشتہٕ  چِھنہٕ  محض  تماشہِ  ہاونہٕ  خٲطرٕ  نٲزِل  یِوان  کرنہٕ  زِ  ییٚلہِ  کٲنٛسہِ  قَومن  ووٚن  زِ  بُلٲوِو  فرشتہٕ  تہٕ  تِم  سپدن  فوراً  حٲضر۔  فرشتہٕ  سوزنُک  وقت  چُھ  سُہ  ٲخری  وقت  آسان  ییٚلہِ  کُنہِ  قومُک  فٲصلہٕ  چُکاونُک  اِرادہ  چُھ  یِوان  کرنہٕ۔  حق  سان  چِھ  وَسان  چُھ  مُراد  حق  ہیٚتھ  وَسُن۔  یعنی  تِم  چِھ  اللہ  تعالیٰ  سُند  برحق  فٲصلہٕ  ہیٚتھ  یِوان  تہٕ  تتھ  چِھ  ضرور  نٲفذ  کران﴾

Jalandhary:
  أسۍ  چھِکھ  نہٕ  ملٲیک  سوزان  مگر  فٲصلہٕ  ہیٚتھ،  تتھ  صورتس  اندر  ییہِ  نہٕ  تِمن  تمہِ  وقتہٕ  مہلت  دِنہٕ۔  تمہِ  ساعتہٕ  چُھ  تِمن  ایمان  انُن  یا  عذابس  گرفتار  سپدُن۔

Transliteration:
  M<u>a</u> nunazzilu almal<u>a</u>ikata ill<u>a</u> bi<b>a</b>l<u>h</u>aqqi wam<u>a</u> k<u>a</u>noo i<u>th</u>an mun<i><u>th</u></i>areen<b>a</b>


Maududi:
  روٗز  وۅنۍ  یہِ  ذِکر،  یہِ  چھےٚ  اسہِ  نٲزِل  کٔرمٕژ،  تہٕ  أسۍ  چِھ  پانہٕ  اَمِکۍ  حفاظت  کرن  وٲلۍ۔

Jalandhary:
  بیشک  اَسِی  کوٚر  نٲزِل  یہِ  قرآنِ  مجید۔  تمِچ  دلیل  چھےٚ  تمیُک  معجزٕہ  آسُن،  بیٚیہِ  چھِ  أسِی  تتھ  رٲچھ  کروٕنۍ۔  تتھ  اندر  ہیٚکہِ  نہٕ  کانہہ  نہ  کٔمی  کٔرِتھ  نہ  زیادتی  کٔرِتھ۔

Transliteration:
  Inn<u>a</u> na<u>h</u>nu nazzaln<u>a</u> a<b>l</b><u>thth</u>ikra wainn<u>a</u> lahu la<u>ha</u>fi<i><u>th</u></i>oon<b>a</b>


Jalandhary: یِتھے پٲٹھۍ چھِ أسۍ انبیاہن ٹھٹھہٕ کران خیال۔ نافرمانن ہٕندین دِلن اندر پٲدٕ کران۔
Transliteration: Ka<u>tha</u>lika naslukuhu fee quloobi almujrimeen<b>a</b>
Maududi:
  مُجرمن  ہٕندٮ۪ن  دِلن  منٛز  چِھ  أسۍ  یہِ  ذِکر  یِتھے  پٲٹھی  ﴿سلاخٕکۍ  پٲٹھۍ  تاران﴾۔  ﴿دراصل  چُھ  لفظ  نَسلُکُہ  وَرتاونہٕ  آمُت۔  سَلک  چِھ  عربی  زبٲنۍ  منٛز  کانٛہہ  چیز  دوٚیمِس  چیزس  منٛز  چلاونس،  تارنس  تہٕ  برنس  وَنان،  یِتھہٕ  پٲٹھۍ  سٕژٕنۍ  پٔہِس  پن  تارُن  چُھ۔  لہٰذا  چُھ  آیتُک  مطلب  یہِ  زِ  اہلِ  ایمانن  اندر  چھےٚ  یہِ  ذِکر  دِلُک  شیہجار  تہٕ  رُوحُک  غذا  بٔنِتھ  وَسان۔  مگر  مُجرمن  ہٕندٮ۪ن  دِلن  منٛز  چُھ  یہِ  شورٕ  سۅیِتہِ  ہٕندۍ  پٲٹھۍ  دٔزِتھ  تِیُتھ  نار  رَٹان،  زنتہٕ  اکھ  گرم  سِیخ  اوس  یُس  سینس  اکہِ  طرفہٕ  ژاو  تہٕ  دوٚیِمہِ  طرفہٕ  درٛاو﴾


Transliteration: L<u>a</u> yuminoona bihi waqad khalat sunnatu alawwaleen<b>a</b>
Maududi:
  تِم  چِھنہٕ  اَتھ  پٮ۪ٹھ  ایمان  انان،  پتہٕ  وَتھ  چُھ  امہِ  قسمہٕ کیٚن  لُکن  ہُند  یۅہے  طریقہٕ  پکان  روٗدمُت۔

Jalandhary:
  تمی  سببہٕ  کرن  تِم  پژھ  اتھ  قرآنِ  مجیدس  یہِ  نٔو کتھاہ  چھَنہٕ،  یہِ  چُھ  رسمی  روٗدمُت  بروںٹھمین  لوٗکن  ہُند۔  لہٰذا  مہ  سپدِو  توٚہۍ  آزردٕہ  تہٕ  غمگین۔  تِہٕندِ  عنادٕچ  کیفیت  چھےٚ  یہِ  زِ  ملٲیکن  ہُند  آسمان  کہِ  طرفہٕ  نٲزِل  سپدُن  تہٕ  وَسُن  تھٲوِتو  أتِتھٕے۔  ہرگاہ  یِمے  لوٗکھ  آسمامانس  پٮ۪ٹھ  کھاروکھ  یتھہٕ  پٲٹھۍ  کہِ۔


Maududi:
  اگر  أسۍ  تِمن  پٮ۪ٹھ  آسمانُک  کانٛہہ  دروازٕہ  یلہٕ  تراوہَو،  تہٕ  تِم  لاگہن  دۅہلی  تتھ  منٛز  کُھسُن  تہِ،

Jalandhary:
  ہرگاہ  أسۍ  مُژراوو  تِہںدِ  خٲطرٕ  آسمانُک  دروازٕہ  توپتہٕ  ہیٚن  کھسُن  تِم  دۅہلہِ  ﴿ییٚمہِ  وقتہٕ  نہٕ  نِندرِ  ہُند  موقعے  آسہِ﴾  تمہِ  دروازٕہ  کِنۍ  آسمانس  کُن۔  

Transliteration:
  Walaw fata<u>h</u>n<u>a</u> AAalayhim b<u>a</u>ban mina a<b>l</b>ssam<u>a</u>i fa<i><u>th</u></i>alloo feehi yaAArujoon<b>a</b>


Maududi:
  تیٚلہِ  تہِ  ونہن  تِم  یی  زِ  سانیٚن  أچھن  چُھ  دۅکھہٕ  لگان،  بلکہ  چُھ  اَسہِ  پٮ۪ٹھ  جود  آمُت  کرنہٕ۔

Jalandhary:
  توتہِ  یِیکھ  نہٕ  پژھ،  دپنہِ  لگن  سانہِ  أچھ  چھَنہٕ  مگر  بند  کرنہٕ  آمژٕ۔  أسۍ  چھِنہٕ  آسمانس  کھسان  بلکہِ  چھےٚ  اسہِ  نظر بندی  کرنہٕ  آمٕژ۔  بلکہِ  چُھ  اسہِ  پٮ۪ٹھ  سحرٕ  تہٕ  جود  کرنہٕ  آمُت۔  اسہِ  ہےامہِ  علاوٕہ  تہِ  کینہہ  ہاونہٕ  ییہِ  تِتہِ  آسہِ  یی  یعنی  سحرٕ  تہٕ  جود۔

Transliteration:
  Laq<u>a</u>loo innam<u>a</u> sukkirat ab<u>sa</u>run<u>a</u> bal na<u>h</u>nu qawmun mas<u>h</u>ooroon<b>a</b>


Maududi:
  یہِ  چھےٚ  سٲنۍ  کار  فرمٲئی  زِ  آسمانس  منٛز  بنٲوۍ  اَسہِ  واریاہ  مضبوط  قٕلعہ،  ﴿دراصل  چُھ  لفظ  بُروج  وَرتاونہٕ  آمُت۔  بُرُج  چِھ  عربی  زبٲنۍ  منٛز  قلعس،  محلس  تہٕ  مُستحکم  عمارتس  ونان۔  امہِ  پتہٕ  یُس  مضمون  چُھ  تتھ  پٮ۪ٹھ  غور  کرنہٕ  سٍتۍ  چُھ  باسان  زِ  شاید  چُھ  امہِ  نِشہِ  مُراد  عالَم  بالاہٕکۍ  تِم  خٕطہٕ  یِمن  منٛز  پرٛتھ  کانٛہہ  خٕطہٕ  سٮ۪ٹھاہ  مستحکم  سرحدَو  چُھ  دوٚیِمہِ  خٕطہٕ  نِشہِ  الگ  کٔرِتھ  تھوومُت۔  امہِ  مفہوم  کہ  لحاظہٕ  چِھ  أسۍ  بُروج  محفوظ  خٕطہٕ  کِس  معنیس  منٛز  نِیُن  زیادہ  صحیح  سمجھان﴾  تِم  کٔرۍ  وُچھن  والیٚن  ہٕندِ  خٲطرٕ  ﴿تارکَو  سٍتۍ﴾  آراستہٕ۔

Jalandhary:
  پٔزۍ  پٲٹھۍ  کٔرۍ  اسہِ  آسمانن  اندر  بُرج  پٲدٕ،  بیٚیہِ  کٔرۍ  اسہِ  تِم  آسمان  مُزین  وُچھن  والین  ہٕندِ  خٲطرٕ۔

Transliteration:
  Walaqad jaAAaln<u>a</u> fee a<b>l</b>ssam<u>a</u>i buroojan wazayyann<u>a</u>h<u>a</u> li<b>l</b>nn<u>a</u><i><u>th</u></i>ireen<b>a</b>


Transliteration: Ill<u>a</u> mani istaraqa a<b>l</b>ssamAAa faatbaAAahu shih<u>a</u>bun mubeen<b>un</b>
Maududi:
  کانٛہہ  شیطان  ہیٚکہِ  نہٕ  یِمن  منٛز  وَتھ  لٔبِتھ،  اِلاّ  یہِ  زِ  ژوٗرِ  ژوٗرِ  بوزِ  کینٛہہ  ﴿یعنی  تِم  شیطان  یِم  پننیٚن  مددگارن  خٲطرٕ  غیب  چہِ  خبرٕ  اَننٕچ  کوٗشش  چِھ  کران۔  درحقیقت  چِھنہٕ  تِمن  نِشہِ  غیب  چہِ  خبرٕ  اننٕکۍ  ذرائع  بالکُلے۔  کائنات  چَھنہٕ  تِہندِ  خٲطرٕ  یلہٕ  زِ  یوٚت  یژھن  توٚت  گژھن  تہٕ  پتہٕ  کرن  اللہ  تعالیٰ  سٕندۍ  اَسرار  معلوم۔  تِم  چِھ  ژوٗرِ  ژوٗرِ  بوزنٕچ  کوٗشش  ضرور  کران،  مگر  درحقیقت  چُھنہٕ  تِمن  کِہِنۍ  پَلہِ  ہیٚوان۔﴾  تہٕ  ییٚلہِ  سُہ  ژوٗرِ  ژوٗرِ  بوزنٕچ  کوٗشش  چُھ  کران  تیٚلہِ  چُھ  اکھ  روشن  شعلہٕ  تس  پتے  دَوان۔  ﴿شہابِ  مُبین  اتھ  چُھ  لُغوی  معنی  روشن  شعلہٕ۔  دوٚیِمہِ  جایہِ  چُھ  قرآنِ  مجیدس  منٛز  امہِ  خٲطرٕ  شہابِ  ثاقب  ورتاونہٕ  آمُت،  یعنی  اَنہِ گٔٹِس  گوٚد  کرن  وول  شعلہٕ۔  ضروری  چُھنہٕ  زِ  امہِ  نِشہِ  آسہِ  مُراد  سُے  پھُٹَن  وول  تارُک  یتھ  اُردو  زبٲنۍ  منٛز  اصطلاحاً  شہاہب  ثاقب  چِھ  ونان۔  بنان  چُھ  زِ  یِم  آسن  بیٚیہِ  کُنہِ  قسمہٕ چہِ  زٕژٕ،  مثلاً  کائنٲتی  زٕژٕ  یا  یِمو  کھۅتہٕ  تہِ  زیادہ  شدید  بیٚیہِ  کینٛہہ،  یِم  وُنہِ  سٲنِس  علمس  منٛز  آسن  نہٕ  آمژٕ۔  تاہم  چُھ  یِتہِ  ممکن  زِ  یِمے  آسن  شہابِ  ثاقب،  یِمن  کُنہِ  کُنہِ  وِزِ  سانہِ  أچھ  چھےٚ  وُچھان  زمینس  پٮ۪ٹھ  پیٚوان  تہٕ  یِمے  آسن  عالَم  بالاہس  کُن  شیطانن  ہٕندِس  پروازس  اندر  رُکاوٹ  بنان﴾

Jalandhary:
  مگر  ییٚمۍ  شیطانن  ژورِ  پٲٹھۍ  کن  دِیُت،  کانہہ  خبراہ  بوٗزٕن  تمِس  چُھ  پتہٕ  دوران  روشن  تارُکاہ  ریہہ  تراوان  ییٚمہِ  سٍتۍ  سُہ  شیطان  چُھ  ہلاک  سپدان  یا  بد  حواس  سپدان۔  امی  طریقہٕ  چھِ  أسۍ  شیطانس  نِشہِ  آسمانس  حفاظت  کران۔


Maududi:
  اَسہِ  وَہرٲو  زمین،  اَتھ  منٛز  جمٲوۍ  پہاڑ،  اَتھ  منٛز  وۅپدٲوۍ  پرٛتھ  قسمٕکۍ  نباتات  ٹھیک  ٹھیک  میٖنِتھ  توٗلِتھ  مقدارٕ  سان۔

Jalandhary:
  بیٚیہِ  وہروو  اسہِ  زمین  یُتھ  تتھ  منٛز  بسن  انسان  تہٕ  حیوانات،  تتھ  منٛز  ترٲوۍ  اسہِ  گوبِرٕہ  تہٕ  ثقلہٕ  خٲطرٕ  لنگر  یعنی  بٔڈۍ  بٔڈۍ  کۅہ۔  بیٚیہِ  کھور  اسہِ  تمہِ  زمین  منٛزٕ  پرتھ  چیزاہ  مینِتھ  تہٕ  وزن  کٔرِتھ۔

Transliteration:
  Wa<b>a</b>lar<u>d</u>a madadn<u>a</u>h<u>a</u> waalqayn<u>a</u> feeh<u>a</u> raw<u>a</u>siya waanbatn<u>a</u> feeh<u>a</u> min kulli shayin mawzoon<b>in</b>


Transliteration: WajaAAaln<u>a</u> lakum feeh<u>a</u> maAA<u>a</u>yisha waman lastum lahu bir<u>a</u>ziqeen<b>a</b>
Maududi:
  تہٕ  اتھ  منٛز  کٔرۍ  معیشتٕکۍ  اسباب  فراہم  تُہندِ  خٲطرٕ  تہِ،  تہٕ  تِمن  واریاہن  مخلوقن  خٲطرٕ  تہِ  یِہٕندۍ  رِزق  دِنہٕ  وٲلۍ  توٚہۍ  چِھو  نہٕ۔

Jalandhary:
  بیٚیہِ  کٔرۍ  پٲدٕ  اسہِ  اتھ  زمینس  منٛز  تُہٕندِ  خٲطرٕ  زِندٕہ  روزنٕکۍ  سامان۔  کھینٕکۍ  چیز  تہٕ  چہٚنٕکۍ  چیز،  لباس  تہٕ  پۅشاک،  بیٚیہِ  کٔرۍ  اسہِ  تُہٕندِ  فٲیدٕہ  خٲطرٕ  تِم  مخلوق  پٲدٕ  یِمن  روزی  دِوٕنۍ  توٚہۍ  چھِو  نہٕ  بلکہِ  چھِ  أسۍ  تِمن  رزق  عطا  کران۔  توٚہۍ  چھِو  تِمن  نِشہِ  فٲیدٕہ  تُلان۔


Maududi:
  کانٛہہ  چیز  چُھنہٕ  تِیُتھ  ییٚمکۍ  خزانہٕ  اَسہِ  نِشہِ  آسن  نہٕ،  تہٕ  یُس  چیز  تہِ  أسۍ  نٲزِل  چِھ  کران  أکِس  مقرر  مقدارس  منٛز  چِھن  نٲزِل  کران۔

Jalandhary:
  بیٚیہِ  چُھ  نہٕ  کانہہ  چیزاہ  از  قسم  رزق  مگر  تَمِکۍ  خزانن  ہٕندۍ  خزانہٕ  چھِ  اَسِی  نِشہِ۔  أسۍ  چھِنہٕ  تراوان  تہٕ  نٲزِل  کران  مگر  اکہِ  مقدار  مو  جوب۔

Transliteration:
  Wain min shayin ill<u>a</u> AAindan<u>a</u> khaz<u>a</u>inuhu wam<u>a</u> nunazziluhu ill<u>a</u> biqadarin maAAloom<b>in</b>


Maududi:
  بار  آور  ہوا  چِھ  أسی  سوزان،  پتہٕ  چِھ  آسمانہٕ  پٮ۪ٹھہٕ  آب  تراوان،  تہٕ  تمہِ  آبہٕ  سٍتۍ  چِھو  تۅہیہِ  سٲراب  کران  امہِ  دولتٕکۍ  خزانہٕ  دار  چِھو  نہٕ  توٚہۍ۔

Jalandhary:
  بیٚیہِ  چھِ  أسۍ  سوزان  واو  یِم  پوٗرٕ  چھِ  کران  اۅبرس  آبہٕ  سٍتۍ،  توپتہٕ  چھِ  أسۍ  تراوان  آسمان  کہِ  طرفہٕ  روٗد۔  توپتہٕ  چھِ  أسۍ  توٚہۍ  سیراب  کران،  توٚہۍ  ہیکہِ  ہِونہٕ  تیوٗت  آب  أکسٕے  جایہِ  جمع  کٔرِتھ۔

Transliteration:
  Waarsaln<u>a</u> a<b>l</b>rriy<u>ah</u>a law<u>a</u>qi<u>h</u>a faanzaln<u>a</u> mina a<b>l</b>ssam<u>a</u>i m<u>a</u>an faasqayn<u>a</u>kumoohu wam<u>a</u> antum lahu bikh<u>a</u>zineen<b>a</b>


Transliteration: Wainn<u>a</u> lana<u>h</u>nu nu<u>h</u>yee wanumeetu wana<u>h</u>nu alw<u>a</u>rithoon<b>a</b>
Maududi:
  زندگی  تہٕ  موت  چِھ  أسۍ  دِوان،  تہٕ  أسی  چِھ  سارِنٕے  ہٕندۍ  وٲرث  سپدن  وٲلۍ۔  ﴿یعنی  تۅہیہِ  پتہٕ  چِھ  أسی  باقی  روزن  وٲلۍ،  تۅہیہِ  یِکینژھاہ  تہِ  حٲصل  چُھ  سپُدمُت،  سُہ  چُھ  محض  عارضی  استعمال  خٲطرٕ  میوٗلمُت۔  ٲخر  کار  سپدِو  سون  دِیتمُت  پرٛتھ  کانٛہہ  چیز  ییتی  تراوِتھ  خٲلی  اَتھو  رۅخصت  تہٕ  یِم  سٲری  چیز  روزن  اَمی  آیہِ  سٲنِس  خزانس  منٛز﴾

Jalandhary:
  بیٚیہِ  چھِ  أسۍ  زِندٕہ  کران  تہٕ  ماران،  بیٚیہِ  چھِ  أسِی  سٲرِی  مٲرِتھ  پتھ  کُن  باقی  روزٕ  وٕنۍ۔


Transliteration: Walaqad AAalimn<u>a</u> almustaqdimeena minkum walaqad AAalimn<u>a</u> almustakhireen<b>a</b>
Maududi:
  گۅڈٕہ  یِم  لُکھ  تۅہیہِ  منٛزٕ  نیرِتھ  گُزرے،  تِم  تہِ  چِھ  اسہِ  وُچِھتھ  تھٲوِمٕتۍ،  تہٕ  یِم  امہِ  پتہٕ  یِن  تِم  تہِ  چِھ  سانہِ  نظرِ  منٛز۔

Jalandhary:
  پٔزۍ  پٲٹھۍ  اسہِ  چھےٚ  خبرٕے  تۅہیہِ  اندرٕ  بروںٹھ  گژھوُنین  ہٕنز۔  بیٚیہِ  چھےٚ  پٔزۍ  پٲٹھۍ  اسہِ  خبرٕے  تۅہیہِ  أندرٕ  پتھ  روزوٕنین  ہٕنز۔


Maududi: پٔزپٲٹھۍ کرِ تُہُند ربّ تِمن سارِنٕے جمع، سُہ چُھ حکمت وول تہِ تہٕ زانن وول تہِ۔
Transliteration: Wainna rabbaka huwa ya<u>h</u>shuruhum innahu <u>h</u>akeemun AAaleem<b>un</b>
Jalandhary:
  پٔزۍ  پٲٹھۍ  تُہُند  پروردِگارٕے  سونٛبرِ  تِمن  اولینن  تہٕ  آخرینن۔  پٔزۍ  پٲٹھۍ  سُے  چُھ  سٮ۪ٹھاہ  حِکمت  وول  سٮ۪ٹھاہ  زانن  وول۔  تس  چھےٚ  خبر  کس  مخلوق  سٕندۍ  کم  کم  اجزا  کتھ  کتھ  جایہِ  چھِ۔


Maududi:
  اَسہِ  بنوو  انسان  دۅدریمژِ  میٚژِ  ہٕنزِ  ہۅچِھ  رَبہِ۔  ﴿یتھ  جایہِ  چُھ  قرآن  امہِ  کتھہِ  ہٕنز  صاف  وضاحت  کران  زِ  انسان  چُھنہٕ  حیوٲنی  مٔنٛزِلَو  نِشہِ  ترقی  کران  کران  بشریت  کیٚن  حدوٗون  منٛز  آمُت،  یِتھہٕ  پٲٹھۍ  زن  نوِ  دورٕکۍ  ڈاروِنیت  نِشہِ  متٲثر  قرآنٕکۍ  مفسر  ثٲبت  کرنٕچ  کوٗشش  چِھ  کران۔  بلکہِ  چُھ  أمۍ  سٕندِ  تخلیقُک  ابتدا  براہِ  راست  ارضی  مادَو  سٍتۍ  سپُدمُت  ییٚمِچ  کیفیت  خُداین  چھےٚ  صَلصَالِ  مِّن  حَمَاِ  مّسنُون  لفظن  منٛز  فرماومٕژ۔  یِم  لفظ  چِھ  صرف  ظٲہر  کران  زِ  رَبہِ  ہُند  اکھ  پُتلہٕ  اوس  بناونہٕ  آمُت  یُس  پتہٕ  خشک  سپُد،  تہٕ  پتہٕ  آو  اَتھ  منٛز  روح  تراونہٕ۔﴾

Jalandhary:
  بیٚیہِ  کٔرۍ  اسہِ  پٲدٕ  پٔزۍ  پٲٹھۍ  انسان  خۅشِک  گٲمژٕ  ربہٕ۔  یتھ  ترٛنٛو  ترٛنٛوگژھان  اوس،  یتھ  وارِیاہس  کالس  آبس  منٛز  روزنہٕ  سببہٕ  مُشُک  ووٚتھمُت  اوس۔

Transliteration:
  Walaqad khalaqn<u>a</u> alins<u>a</u>na min <u>s</u>al<u>sa</u>lin min <u>h</u>amain masnoon<b>in</b>


Jalandhary: بیٚیہِ کٔرۍ جِن پٲدٕ امہِ بروںٹھ نارٕ چہِ ریہہِ یتھ سٍتۍ روح اوس۔
Transliteration: Wa<b>a</b>lj<u>a</u>nna khalaqn<u>a</u>hu min qablu min n<u>a</u>ri a<b>l</b>ssamoom<b>i</b>
Maududi:
  تہٕ  امہِ  برونٛہہ  چِھ  اسہِ  جِن  نارٕ  لمبکہٕ  نِشہِ  پٲدٕ  کٔرِمٕتۍ۔  ﴿سَمُوم  چِھ  گرم  ہوا  ہس  ونان۔  تہٕ  نارس  ییٚلہِ  سَمو  مَس  کُن  نسبت  چِھ  دِوان،  تَمہِ  کِس  صوٗرتس  منٛز  چُھ  اَمِیُک  معنی  نارٕ  بجاے  تیز  حرارت  بنان۔  امہِ  سٍتۍ  چھےٚ  تِمن  جاین  ہٕنز  تشریح  سپدان  یِمن  جاین  قرآنِ  مجیدس  منٛز  یہِ  فرماونہٕ  چُھ  آمُت  زِ  جِن  چِھ  نارٕ  نِشہِ  پٲدٕ  آمٕتۍ  کرنہٕ﴾


Maududi:
  پتہٕ  کٔرِو  یاد  سُہ  موقع  ییٚلہِ  تُہٕندۍ  ربّن  فرشتن  ووٚن  زِ،  بہٕ  کرن  دۅدریمژِ  میٚژِ  ہٕنزِ  ہۅچھِمژِ  رَبہِ  نِشہِ  اکھ  بشر  پٲدٕ۔

Jalandhary:
  سُہ  وقت  تہِ  چُھ  قٲبلِ  ذکر  ییٚلہِ  تُہٕںدۍ  پروردِگارن  فرموو  ملٲیکن  اے  ملٲیکوبہٕ  کرن  اَکھ  مخلو  قاہ  اَکھ  پٲدٕییٚمۍ  سُند  پُوست  نوٚنُے  جٔژ  ورٲے  آسہِ  تغیر  گٲمژِ  ربہِ  یۅسہٕ  خۅشِک  گٔژِھتھ  دزان  آسہِ۔

Transliteration:
  Wai<u>th</u> q<u>a</u>la rabbuka lilmal<u>a</u>ikati innee kh<u>a</u>liqun basharan min <u>s</u>al<u>sa</u>lin min <u>h</u>amain masnoon<b>in</b>


Transliteration: Fai<u>tha</u> sawwaytuhu wanafakhtu feehi min roo<u>h</u>ee faqaAAoo lahu s<u>a</u>jideen<b>a</b>
Maududi:
  ییٚلہِ  بہٕ  سُہ  مۅکلاون  بنٲوِتھ،  تہٕ  تس  منٛز  چھکہٕ  پننہِ  روح  سٍتۍ  پھۅکھ  دِتھ  کینٛہہ،  توٚہۍ  سٲری  کٔرۍزیو  تس  برونٛہہ  کنہِ  سجدٕہ۔

Jalandhary:
  توپتہٕ  ییٚلہِ  بہٕ  سُہ  مُکمل  کرن  بیٚیہِ  برٕ  بہٕ  تِہٕندِس  بدنس  منٛز  پنُن  روح،  تمہِ  ساعتہٕ  گژِھہ  تُہُند  فوراً  تس  کُن  نمُن  سجدٕہ  کِس  حالتس  اندر  روزُن  میانہِ  روح  کہِ  تعظیمہٕ  خٲطرٕ۔


Maududi: ابلیسس ورٲے زِ تٔمۍ کوٚر سجدہ دِنہٕ والیٚن ساتھ دِنس انکار۔
Transliteration: Ill<u>a</u> ibleesa ab<u>a</u> an yakoona maAAa a<b>l</b>ss<u>a</u>jideen<b>a</b>
Jalandhary:
  مگر  دیُت  نہٕ  سجدٕہ  ابلیسن،  تٔمۍ  کوٚر  اِنکار  سجدٕہ  دِنہٕ  والیٚن  سٍتۍ  شٲمِل  سپدنہٕ  نِشہِ۔


Maududi: ربّن پُرٛژھنس، اے ابلیس! ژےٚ کیا گوے زِ ژےٚ دِیتُتھ نہٕ سجدٕہ کران والیٚن ساتھ؟
Jalandhary: خداین فرمُو وُس، اے ابلیس ژےٚ کیاہ سپدُے ژٕ سپدُکھ نہٕ شٲمِل سجدٕہ دِنہٕ والین سٍتۍ۔
Transliteration:
  Q<u>a</u>la y<u>a</u> ibleesu m<u>a</u> laka all<u>a</u> takoona maAAa a<b>l</b>ss<u>a</u>jideen<b>a</b>


Maududi:
  تٔمۍ  ووٚن،  میٲنۍ  کٲم  چَھنہٕ  یہِ  زِ  بہٕ  کرٕ  أمِس  بشرس  سجدٕہ،  یُس  ژےٚ  دۅدریمژِ  میٚژِ  ہٕنزٕ  ہۅچھمژِ  رَبہِ  نِشہِ  پٲدٕ  چُھتَھن  کوٚرمُت۔

Jalandhary:
  اِبلیسن  دوٚپ،  بہٕ  گوس  نہٕ  سُہ  شخص  بہٕ  کیاہ  دِمہٕ  سجدٕہ  تس  بشرس  یُس  ژےٚ  پٲدٕ  کوٚرتھن  تغیر  گٔمژِ  ربہِ،  یۅسہٕ  خۅشِک  گٔژِھتھ  دزان  ٲس۔  

Transliteration:
  Q<u>a</u>la lam akun liasjuda libasharin khalaqtahu min <u>s</u>al<u>sa</u>lin min <u>h</u>amain masnoon<b>in</b>


Transliteration: Q<u>a</u>la rabbi faan<i><u>th</u></i>irnee il<u>a</u> yawmi yubAAathoon<b>a</b>
Maududi:
  تٔمۍ  کوٚر  عرض،  میانہِ  ربّہِ،  اگر  یہِ  کتھ  چھےٚ  تیٚلہِ  دِم  تتھ  دۅہس  تام  مہلت  ییٚلہِ  زن  سٲری  انسان  یِن  دُوبارٕہ  تُلنہٕ۔

Jalandhary:
  اِبلیسن  دوٚپ  پروردِگارا  ہرگاہ  بہٕ  حضرتِ  آدم  سٕندِ  وجہہٕ  مردوٗد  کوٚرتھس  تیٚلہِ  دِ  مےٚ  مُہلت  تتھ  دۅہس  تانۍ  ییٚمہِ  دۅہہٕ  سٲرِی  انسان  دُبارٕہ  بیٚیہِ  زِندٕہ  کٔرِتھ  قبرو  أندرٕ  کڈنہٕ  یِن۔


Maududi:
  تٔمۍ  ووٚن،  میانہِ  ربّہٕ،  یِتھہٕ  پٲٹھۍ  ژےٚ  بہٕ  گمراہ  کوٚرتھس،  تِتھے  پٲٹھۍ  کرکھ  بہٕ  وۅنۍ  زمینس  اندر  تِہندِ  خٲطرٕ  دل  فریبیہِ  پٲدٕ  کٔرِتھ  تِم  سٲری  گمراہ،

Jalandhary:
  اِبلیسن  دوٚپ  خدایا  ییٚمہِ  وجہہ  کِنۍ  ژےٚ  کوٚرتھس  بہٕ  گمراہ  مےٚ  چُھ  قسم  بہٕ  کرکھ  گمراہ  بنی  آدم۔  معاصی  تہٕ  گُنہن  دِمہٕ  تِمن  زینت  دُنیاہس  اندر۔  یچھہٕ  کامہِ  آسن  بوزنہٕ  یِوان  تِمن  جان  بیٚیہِ  کرکھ  بہٕ  سٲرِی  گمراہ،  سیٚزِ  وَتہِ  نِشہِ  ڈالکھ۔

Transliteration:
  Q<u>a</u>la rabbi bim<u>a</u> aghwaytanee laozayyinanna lahum fee alar<u>d</u>i walaoghwiyannahum ajmaAAeen<b>a</b>


Maududi: سِواے چانیو تِمو بندو، یِم ژےٚ تِمو منٛزٕ خٲلص آسنے کٔرمٕتۍ۔
Transliteration: Ill<u>a</u> AAib<u>a</u>daka minhumu almukhla<u>s</u>een<b>a</b>
Jalandhary:
  مگر  چلیٚم  نہٕ  کینہہ  چانیٚن  مُخلص  بندن  پٮ۪ٹھ  یِم  ژٕ  میانہِ  اثرٕ  نِشہِ  محفوظ  تھٲوِ  تکھ۔


Jalandhary: اللہ تعالیٰ ہن فرمووُس بس یۅہے اخلاے کیاہ چھےٚ مےٚ تانۍ واتنٕچ سیٚز وتھ۔
Transliteration: Q<u>a</u>la h<u>atha</u> <u>s</u>ir<u>at</u>un AAalayya mustaqeem<b>un</b>
Maududi:
  فرمووُکھ،  یہِ  چھےٚ  وتھ  یوسہٕ  سیٚودُے  مےٚ  تام  چھےٚ  واتان۔  ﴿ھٰذا  صِرَاط  عَلَیّ  مُستقِیم،  اتھ  ہیٚکن  زٕہ  معنی  ٲسِتھ۔  اکھ  معنی  چُھس  سُہ  یُس  اَسہِ  ترجمس  منٛز  بیان  کوٚر۔  دوٚیِم  معنی  چُھس  زِ  یہِ  کتھ  چھےٚ  دُرست،  بٕتہِ  روزٕ  اَمِیُک  پابند﴾


Maududi:
  بے  شک  یِم  میٲنۍ  حقیقی  بندہ  چِھ  تِمن  گژھکھ  نہٕ  زور،  ژٕ  گژھکھ  تِمنٕے  وَتہِ  ڈلِمٕتیٚن  زور  یِم  چٲنۍ  پیروی  کرن۔  ﴿اتھ  ہیٚکہِ  بیاکھ  مطلب  یِتہِ  ٲسِتھ  زِ  میانین  بندن  ﴿یعنی  عام  انسانن﴾  پٮ۪ٹھ  سپدی  نہٕ  ژےٚ  کانٛہہ  اقتدار  حٲصل  زِ  ژٕ  بناوہکھ  تِم  زبردستی  نافرمان،  البتہ  یِم  خۅد  پانے  آسن  ڈٔلِمٕتۍ  تہٕ  خۅد  یژھن  چٲنۍ  پیروی  کرٕنۍ،  تِم  یِن  چانہِ  وَتہِ  پٮ۪ٹھ  گژھنہٕ  خٲطرٕ  یلہٕ  تراونہٕ،  تِم  کروکھ  نہٕ  أسۍ  زبردستی  تمہِ  نِشہِ  پتھ  رٹنٕچ  کوٗشش﴾

Jalandhary:
  پٔزۍ  پٲٹھۍ  میانین  بندن  پٮ۪ٹھ  چُھے  نہٕ  ژےٚ  کانہہ  طاقت  گمراہ  کرنُک،  مگر  تِمے  یِم  چٲنۍ  پیروی  کرن،  چانہِ  کتھہٕ  مانن،  ڈٔلمٕتیٚو  أندرٕ۔

Transliteration:
  Inna AAib<u>a</u>dee laysa laka AAalayhim sul<u>ta</u>nun ill<u>a</u> mani ittabaAAaka mina algh<u>a</u>ween<b>a</b>


Maududi: تہٕ تِمن سارِنٕے خٲطرٕ چھےٚ جہنمٕچ وعید ﴿سزاہُک وعدٕہ﴾۔
Transliteration: Wainna jahannama lamawAAiduhum ajmaAAeen<b>a</b>
Jalandhary:
  بیشک  نارِ  جہنم  چُھ  تِمن  سارنٕے  ہٕندِ  وعدٕچ  جاے۔  یعنی  ژٕ  تہٕ  چانین  پیرون  ہٕندِ  خٲطرٕ  چُھ  جہنم  تیار  کرنہٕ  آمُت۔


Transliteration: Lah<u>a</u> sabAAatu abw<u>a</u>bin likulli b<u>a</u>bin minhum juzon maqsoom<b>un</b>
Maududi:
  یہِ  جہنم  ﴿ییٚمِچ  وعید  ابلیس  سٕندٮ۪ن  پیرو  کارن  کرنہٕ  آیہِ﴾  اتھ  چِھ  ستھ  دروازٕہ،  پرٚتھ  دروازٕہ  خٲطرٕ  چُھ  تِمو  منٛزٕ  اکھ  حصہٕ  بٲگرٲوِتھ  آمُت  تھاونہٕ۔  ﴿جہنمٕکۍ  یِم  دروازٕہ  آسن  غالباً  گُمرٲہِین  تہٕ  گناہَن  ہٕندِ  لحاظہٕ  یِمن  پٮ۪ٹھ  پٔکِتھ  انسان  پننہِ  خٲطرٕ  جہنمٕچ  وَتھ  چُھ  کھولان۔  مثلاً  کانٛہہ  چُھ  دہریت  چہِ  وتہِ  جہنمس  کُن  گژھان۔  کانٛہہ  چُھ  شرکہٕ  چہِ  وتہِ،  کانٛہہ  چُھ  نِفاق  چہِ  وتہِ،  کانٛہہ  چُھ  نفس  پرستی  تہٕ  فسق  و  فجور  چہِ  وتہِ،  کانٛہہ  چُھ  ظلم  و  ستم  تہٕ  خلق  آزٲری  ہٕنٛزِ  وتہِ،  کانٛہہ  چُھ  تبلیغِ  ضلالت  تہٕ  اِقامتِ  کفرٕ  چہِ  وتہِ،  تہٕ  کانٛہہ  چُھ  فحش  کامہِ  پھہلاونہٕ  چہِ  وتہِ،  یَس  شخصہٕ  سُند  یُس  وصف  زیادہ  نوٚن  آسہِ،  تمی  لحاظہٕ  سپدِ  تٔمۍ  سٕندِ  خٲطرٕ  جہنمس  کُن  گژھنہٕ  خٲطرٕ  تٔمۍ  سٕنز  وَتھ  متعین۔﴾

Jalandhary:
  تتھ  جہنمس  چھِ  ستھ  دروازٕہ۔  پرتھ  دروازٕہ  خٲطرٕ  چُھ  تِمو  نافرمان  لوٗکو  أندرٕ  اکھ  اکھ  حِصاہ  مُقرر  کرنہٕ  آمُت۔


Maududi: اتھ برعکس آسن متقی لُکھ باغن تہٕ ناگن منٛز۔
Transliteration: Inna almuttaqeena fee jann<u>a</u>tin waAAuyoon<b>in</b>
Jalandhary:
  پٔزۍ  پٲٹھۍ  مُتقی  تہٕ  پرہیز  گاریِم  شرکہٕ  نِشہِ،  نافرمٲنِیو  نِشہِ  پتھ  روٗدمٕتۍ  آسن،  تِم  آسن  باغن  اندر،  یِمن  منٛز  کم  کم  چشمہٕ،  ناگہٕ  راد  آسن  پکان  تِمن  ییہِ  وننہٕ۔


Maududi:
  تِہندٮ۪ن  دِلن  منٛز  یِکینژھاہ  کم  زیادہ  کھۅچر  آسہِ  سُہ  کڑو  أسۍ،  تِم  روزن  اکھ  أکِس  برونٛٹھہٕ  کنہِ  باین  ہٕندۍ  پٲٹھۍ  تختن  پٮ۪ٹھ  بِہِتھ۔

Jalandhary:
  بیٚیہِ  آسہِ  اسہِ  کوٚڈمُت  برونٹھُے  تِہٕندیو  دِلو  أندرٕ  سورُے  کینہ  تہٕ  حسد،  تمہِ  سببہٕ  آسن  تِم  بٲے  بٲے  سیٚدِ  سیٚود  تختن  پٮ۪ٹھ  بِہِتھ۔  اکھ  أکۍ  سُند  درجہٕ  وُچھِتھ  آسیٚکھ  نہٕ  رشک  تہٕ  حسد  سپدان۔

Transliteration:
  WanazaAAn<u>a</u> m<u>a</u> fee <u>s</u>udoorihim min ghillin ikhw<u>a</u>nan AAal<u>a</u> sururin mutaq<u>a</u>bileen<b>a</b>


Maududi: تِمن نہ پیٚیہِ تتہِ کانٛہہ مشقت تُلٕنۍ، تہٕ نہ یِن تِم تتہِ کڑنہٕ۔
Transliteration: L<u>a</u> yamassuhum feeh<u>a</u> na<u>s</u>abun wam<u>a</u> hum minh<u>a</u> bimukhrajeen<b>a</b>
Jalandhary:
  واتان  آسہِ  نہٕ  تِمن  جنتن  منٛز  کانہہ  تکلیفاہ،  بیٚیہِ  یِن  نہٕ  تِم  کڈنہٕ  زانہہ  تِمو  جنتو  أندرٕ۔


Maududi: اے نبیؐ، میانیٚن بندن دِیو خبر زِ بہٕ چُھس سٮ۪ٹھاہ درگزر کرن وول تہٕ نہایت مہربان۔
Transliteration: Nabbi AAib<u>a</u>dee annee an<u>a</u> alghafooru a<b>l</b>rra<u>h</u>eem<b>u</b>
Jalandhary:
  فرمٲوِو  توٚہۍ  یارسول  اللہؐ  میانین  بندن،  بیشک  بہٕ  چُھس  سٮ۪ٹھاہ  مغفرت  کر  وُن  سٮ۪ٹھاہ  رحم  کر  وُن،


Maududi: بیٚیہ بوزنٲوِتوکھ یِم ابراہیمؑ سٕندٮ۪ن پژھیٚن ہُند قصہٕ۔
Transliteration: Wanabbihum AAan <u>d</u>ayfi ibr<u>a</u>heem<b>a</b>
Jalandhary:
  بیٚیہِ  کٔرِو  حض  میانین  بندن  خبر  حضرتِ  ابراہیم  سٕندین  پژھین  ہٕنٛز۔  پانے  تریکھ  فِکرِ  کتھہٕ  پٲٹھۍ  چُھ  اللہ  تعالیٰ  سٕند  ۍدۅشوَے  صفت۔  رحمتٕکۍ  صفت  تہٕ  غضبٕکۍ  صفت  ظٲہر  سپدان  پننِس  پننِس  موقس  پٮ۪ٹھ۔


Maududi:
  ییٚلہِ  تِم  تس  نِشہِ  ژاے  تہٕ  ووٚنُکھ،  سلام  ٲسِن  ژےٚ  پٮ۪ٹھ۔  تٔمۍ  ووٚن،  بہٕ  چھسَو  تۅہیہِ  کھۅژان۔

Jalandhary:
  ییٚلہِ  تِم  پٔژھۍ  ژاے  تِمن  نِش  توپتہٕ  کٔرٕکھ  سلام۔  حضرتِ  اِبراہیمن  دوٚپُکھ  أسۍ  چھِ  تۅہیہِ  کھوٚژان۔

Transliteration:
  I<u>th</u> dakhaloo AAalayhi faq<u>a</u>loo sal<u>a</u>man q<u>a</u>la inn<u>a</u> minkum wajiloon<b>a</b>


Transliteration: Q<u>a</u>loo l<u>a</u> tawjal inn<u>a</u> nubashshiruka bighul<u>a</u>min AAaleem<b>in</b>
Maududi:
  تِمَو  دِیُت  جواب،  کھۅژ مَہ،  أسۍ  چِھی  ژےٚ  علمہٕ  وٲلِس  لڑکہٕ  سٕنز  بشارت  دِوان۔  ﴿یعنی  حضرت  اسحاقؑ  سٕندِ  زیٚنٕچ  بشارت،  یِتھہٕ  پٲٹھۍ  زن  سورۂ  ہوٗدس  منٛز  وضاحت  سان  بیان  چُھ  سپُدمُت﴾

Jalandhary:
  تِمو  دوٚپہکھ  کھوٚژِو  مہ  بلکہ  گٔژِھو  خۅش  تِکیازِ  أسۍ  چھِ  تۅہیہِ  خۅش  خبر  واتناوان  أکِس  عالمِ  فرزندہ  سٕنز۔


Transliteration: Q<u>a</u>la abashshartumoonee AAal<u>a</u> an massaniya alkibaru fabima tubashshiroon<b>i</b>
Maududi:
  ابراہیم  علیہ  السلامن  ووٚن،  کیا  توٚہۍ  چِھو  مےٚ  یتھ  بُجرس  منٛز  اولاد  سٕنز  بشارت  دِوان؟  ذرا  سوٗنچتو  زِ  یہِ  کِژھ  بشارت  چِھو  مےٚ  توٚہۍ  دِوان؟

Jalandhary:
  حضرتِ  ابراہیمن  فرمووُکھ  کیاہ  توٚہۍ  چھِو  مےٚ  فرزندٕہ  سٕنٛز  خۅش  خبر  ونان۔  حالانکہِ  بہٕ  چُھس  ووٚنۍ  بُڈیومُت۔  پس  کِتھہٕ  پٲٹھۍ  چُھوم  خۅش  خبر  دِوان۔


Maududi: تِمو دِیُت جواب، أسۍ چھی ژےٚ برحق بشارت دِوان، ژٕ مَہ گژھ ناامید۔
Jalandhary: تِمو دوٚپہکھ أسۍ حض چھِ پٔزۍ پٲٹھۍ تۅہیہِ خۅش خبر ونان۔ پس مہ سپدِو توٚہۍ نااُمید۔
Transliteration:
  Q<u>a</u>loo bashsharn<u>a</u>ka bi<b>a</b>l<u>h</u>aqqi fal<u>a</u> takun mina alq<u>a</u>ni<u>t</u>een<b>a</b>


Maududi: ابراہیمؑ چِھ ونان، پننِس ربّ سٕندِ رحمت نِشہِ چِھ گُمراہ لُکھٕے ناامید گژھان۔
Jalandhary: حضرتِ ابراہیمن فرمووُکھ خداے سٕندِ رحمت نِشہِ کُس سپدِنا امید گمراہو ورٲے۔
Transliteration:
  Q<u>a</u>la waman yaqna<u>t</u>u min ra<u>h</u>mati rabbihi ill<u>a</u> a<b>l</b><u>dda</u>lloon<b>a</b>


Jalandhary: توپتہٕ فرمووہکھ تۅہیہِ کیاہ کٲم چھےٚ بیٚیہِ، اے خۅش خبر ہیٚتھ سوزنہٕ آمتیو ملکو۔
Transliteration: Q<u>a</u>la fam<u>a</u> kha<u>t</u>bukum ayyuh<u>a</u> almursaloon<b>a</b>
Maududi:
  پتہٕ  چِھ  ابراہیمؑ  پرٛژھان،  اے  اللہ  تعالیٰ  سٕندِیو  فرشتو،  سۅ  مُہم  کیا  چھےٚ  یتھ  پٮ۪ٹھ  تۅہیہِ  تشریف  چُھو  اوٚنمُت۔


Maududi: تِمو ووٚن، أسۍ چِھ أکِس مُجرم قومس کُن سوزنہٕ آمٕتۍ۔
Transliteration: Q<u>a</u>loo inn<u>a</u> orsiln<u>a</u> il<u>a</u> qawmin mujrimeen<b>a</b>
Jalandhary:
  تِمو  دوٚپہکھ  بیشک  أسۍ  چھِ  سوزنہٕ  آمٕتۍ  أکِس  نافرمان  جرٲیم  پیشہٕ  قومس  کُن  تِہٕندِ  ہلاک  کرنہٕ  خٲطرٕ۔  تِمن  سزا  دِنہٕ  خٲطرٕ۔


Transliteration: Ill<u>a</u> imraatahu qaddarn<u>a</u> innah<u>a</u> lamina algh<u>a</u>bireen<b>a</b>
Maududi:
  سِواے  تٔمۍ  سٕنز  خاندارنۍ،  یَس  متعلق  ﴿اللہ  تعالیٰ  چُھ  فرماوان  زِ﴾  اسہِ  چُھ  فٲصلہٕ  کوٚرمُت  زِ،  سۅ  روزِ  پتھ  روزن  والیٚن  منٛز  شٲمل۔

Jalandhary:
  مگر  نہ  حضرتِ  لوط  سٕنٛز  زنانہٕ  تٔمۍ  سٕندِ  خٲطرٕ  چُھ  اسہِ  مُقرر  کوٚرمُت  کہِ  سۅچھےٚ  کٲفِرن  سٍتۍ  روٗزِتھ  عذابس  گرفتار  سپدن  واجیٚنۍ۔


Transliteration: Q<u>a</u>loo bal jin<u>a</u>ka bim<u>a</u> k<u>a</u>noo feehi yamtaroon<b>a</b>
Maududi:
  تِمو  دِیُت  جواب،  نَہ،  بلکہ  چِھ  أسۍ  سُے  چیز  ہیتھ  آمٕتۍ  ییٚمہِ  کِس  یِنَس  منٛز  یِم  لُکھ  شک  ٲسۍ  کران۔

Jalandhary:
  تِمو  دوٚپہکھ،  نہ  أسۍ  ووپر  چھِنہٕ  بلکہِ  چھِ  أسۍ  آمٕتۍ  تۅہیہِ  نِش  سُہ  چیز  ہیٚتھ  یتھ  منٛز  یِم  لوٗکھ  شک  تہٕ  تردد  کران  ٲسۍ  یعنی  یِہٕندِ  خٲطرٕ  عذاب۔


Maududi: أسۍ چھی ژےٚ پوٚز ونان زِ أسۍ چِھ حق ہیٚتھ ژےٚ نِشہِ آمٕتۍ۔
Transliteration: Waatayn<u>a</u>ka bi<b>a</b>l<u>h</u>aqqi wainn<u>a</u> la<u>sa</u>diqoon<b>a</b>
Jalandhary:
  بیٚیہِ  چھِ  آمٕتۍ  أسۍ  تۅہیہِ  نِشہِ  پۅختہٕ  کتھ  ہیٚتھ۔  بیٚیہِ  چھِ  أسۍ  یقیناً  پوٚز  ونہٕ  وٕنۍ۔


Maududi:
  لہٰذا  نیر  ژٕ  رٲژ  ہُنٛد  کینٛہہ  حصہٕ  سپدِتھ  پنٕنۍ  گرِکۍ  بٲژ  ہیٚتھ،  تہٕ  پانہٕ  پکھ  تِمن  پتہٕ  پتہٕ،  تۅہیہِ  منٛز  گژِھہ  نہٕ  کانٛہہ  پوٚت  نظر  دِیُن،  بس  گٔژِھو  سیٚودُے  پکان  یور  گژھنُک  تۅہیہِ  حُکم  چُھ  دِنہٕ  یِوان۔

Jalandhary:
  پس  کٔڈِیون  پنُن  عیال  ییٚمہِ  شہرٕ  أندرٕ  رٲژ  ہٕندِس  کُنہِ  حصس  اندر۔  توٚہۍ  تہِ  نیرِیوکھ  سٍتۍ  پتہٕ  پتہٕ۔  تۅہیہِ  أندرٕ  یُتھ  نہٕ  پوٚت  نظر  کانہہ  دِیہِ۔  بیٚیہِ  گٔژِھو  توٚہۍ  یوٚتتھ  تۅہیہِ  حُکم  کرنہٕ  آو  یعنی  شہرِ  شامس  کُن۔

Transliteration:
  Faasri biahlika biqi<u>t</u>AAin mina allayli wa<b>i</b>ttabiAA adb<u>a</u>rahum wal<u>a</u> yaltafit minkum a<u>h</u>adun wa<b>i</b>m<u>d</u>oo <u>h</u>aythu tumaroon<b>a</b>


Maududi: تہٕ تس واتنوو اَسہِ پنُن یہِ فٲصلہٕ، زِ صُبح واتان واتان یِیہِ تِمن لُکن موٗل ژٹنہٕ۔
Jalandhary:
  بیٚیہِ  سوٗزاسہِ  حضرتِ  لوطس  نِش  یہِ  حُکم  کہِ  پٔزۍ  پٲٹھۍ  یِمن  لوٗکن  ہُند  موٗل  چُھ  ژٹنہٕ  آمُت  یتُھُے  یِم  صبحس  وۅتھن۔

Transliteration:
  Waqa<u>d</u>ayn<u>a</u> ilayhi <u>tha</u>lika alamra anna d<u>a</u>bira h<u>a</u>ol<u>a</u>i maq<u>t</u>ooAAun mu<u>s</u>bi<u>h</u>een<b>a</b>


Maududi: اَتھ دوران آے شہرٕکۍ لُکھ خوشی سان بے تاب سپدِتھ لوطؑ سُند گھرٕ۔
Transliteration: Waj<u>a</u>a ahlu almadeenati yastabshiroon<b>a</b>
Jalandhary:
  توپتہٕ  آے  امہِ  شہرٕکۍ  لوٗکھ  حضرتِ  لوطس  نِشہِ  یِمن  خوبصورت  مہمانن  ہُند  بو  زِتھ  خوشیہِ  تہٕ  شادِ  کران  کہِ  شکار  بنیو۔


Transliteration: Q<u>a</u>loo awalam nanhaka AAani alAA<u>a</u>lameen<b>a</b>
Maududi:
  تِمو  ووٚن،  کیا  اسہِ  چھی  نا  ژےٚ  بارہا  ٹھاکھ  کوٚرمُت  زِ  ساری  دُنیاہُک  ٹھیٚکہٕ دَر  مَہ  بن؟

Jalandhary:
  تِمو  دوٚپہکھ  أسۍ  چھِنا  تۅہیہِ  منع  کران  کہِ  توٚہۍ  مہ  ٲسِیوکھ  عالمٕکۍ لوٗکھ  گرٕ  انان  تہٕ  مہمان  بناوان۔  


Transliteration: Q<u>a</u>la h<u>a</u>ol<u>a</u>i ban<u>a</u>tee in kuntum f<u>a</u>AAileen<b>a</b>
Maududi:
  لوطؑ  چِھ  ﴿عٲجز  سپدِتھ﴾  ونان،  اگر  تۅہیہِ  کینٛہہ  کرنُے  چُھو،  تیٚلہِ  چَھو  ییٚکیا  میانہِ  کورِ  موجود!  ﴿تشریح  خٲطرٕ  وُچِھو  سورۂ  ھود  آیت  نمبر  77، 78﴾

Jalandhary:
  حضرتِ  لوطن  فرمووُکھ  پٔز  پٲٹھۍ  یہِ  تُہٕنزٕ  زنانہٕ  چھےٚ  میانین  کورین  برابر،  تُہٕنز  خوٲہش  پورٕ  کرنہٕ  خٲطرٕ  چھےٚ  تِمہٕ  کٲفی۔  حلال  چیز  ترٲوِتھ  کیازِ  چھِو  حرام  چیزس  پتہٕ  لاران۔


Transliteration: LaAAamruka innahum lafee sakratihim yaAAmahoona
Maududi:
  تُہندِ  جانُک  قسم  اے  نبیؐ!  تمہِ  وقتہٕ  اوس  تِمن  پٮ۪ٹھ  اکہِ  قٔسمُک  نَشہِ  ہیوٗ  کھوٚتمُت  یتھ  منٛز  تِمن  پانس  تام  کِہِنۍ  روٗد  نہٕ۔

Jalandhary:
  تِہٕندِ  جاٛنُک  قسم  یا  رسول  اللہؐ،  قومِ  لوط  اوس  پننہِ  مستی  منٛز  گیران۔  تِمن  اوس  نہٕ  بوزنے  یِوان  کینہہ  سوٚن  وۅگُن،  حضرتِ  لوطؑ  سٕندِ  فرماوںُک  ٲسۍ  نہٕ  کانٛہہ  پرواہ  کران۔


Maududi:
  تہٕ  اسہِ  کوٚر  تتھ  بستی  تَلُکھ  پٮ۪ٹھ،  تہٕ  تِمن  پٮ۪ٹھ  کٔر  پیِنہٕ  آمژِ  میٚژِ  ہٕنزن  کنیٚن  ہٕنز  بٲرش۔

Jalandhary:
  توپتہٕ  کوٚر  اسہِ  تُہٕندِس  شہرس  تلُک  پٮ۪ٹھ،  بیٚیہِ  تروو  اسہِ  تۅہیہِ  پٮ۪ٹھ  سنگِ  باران،  میٚژِ  پھٕلۍ  یِم  نارس  منٛز  پینہٕ  ٲسۍ  آمٕتۍ۔  تِمے  ٲسۍ  کنہِ  ہِشہِ  گٔمٕتۍ  تِمے  ترٲوِکھ  پٮ۪ٹھ  روٗدٕکۍ  پٲٹھۍ۔

Transliteration:
  FajaAAaln<u>a</u> AA<u>a</u>liyah<u>a</u> s<u>a</u>filah<u>a</u> waam<u>t</u>arn<u>a</u> AAalayhim <u>h</u>ij<u>a</u>ratan min sijjeel<b>in</b>


Transliteration: Inna fee <u>tha</u>lika la<u>a</u>y<u>a</u>tin lilmutawassimeen<b>a</b>
Maududi:
  اتھ  واقعس  منٛز  چھےٚ  بجہِ  نِشٲنِیہِ  تِمن  لُکن  خٲطرٕ  یِم  صاحبِ  فراست  چِھ  ﴿غور  و  فکر  کرن  وٲلۍ  چِھ﴾۔

Jalandhary:
  پٔزۍ  پٲٹھۍ  اتھ  قٕصس  منٛز  چھِ  وارِیاہ  نِشانہٕ  تہٕ  دلیلہٕ  وارٕہ  وُچھن  والین  ہٕندِ  خٲطرٕ۔


Transliteration: Wainnah<u>a</u> labisabeelin muqeem<b>in</b>
Maududi:
  تہٕ  سُہ  علاقہٕ  ﴿ییٚتہِ  یہِ  واقعہ  اوس  پیش  آمُت﴾  چُھ  عام  گُزر  گاہس  پٮ۪ٹھ  واقع،  ﴿یعنی  حِجاز  پٮ۪ٹھہٕ  شام،  تہٕ  عراق  پٮ۪ٹھ  مصر  گژھان  گژھان  چُھ  یہِ  تباہ  سپُدمُت  علاقہٕ  وَتہِ  پٮ۪ٹھ  تہٕ  عموماً  چِھ  قٲفلن  ہٕندۍ  لُکھ  تبٲہی  ہٕندۍ  تِم  آثار  وُچھان  یِم  اتھ  پوٗرٕ  علاقس  منٛز  از  تام  نٔنۍ  چِھ۔﴾

Jalandhary:
  پٔزۍ  پٲٹھۍ  تِہٕندۍ  شہر  چھِ  میٲنہِ  وتہِ  پٮ۪ٹھ۔  یُس  تپٲرۍ  پکان  چُھ  تس  چھِ  یِم  تباہ  و  برباد  گٔمٕتۍ  شہر  بوزنہٕ  یِوان۔


Transliteration: Wain k<u>a</u>na a<u>s</u><u>ha</u>bu alaykati la<i><u>th</u></i><u>a</u>limeen<b>a</b>
Maududi:
  تہٕ  اَیکَہ  وٲلۍ  ٲسۍ  ظٲلم۔  ﴿یعنی  حضرت  شعیب  علیہ  السلام  سٕندِ  قومٕکۍ  لُکھ۔  اَیکَہ  اوس  تبوکُک  پرون  ناو﴾

Jalandhary:
  بیٚیہِ  ٲسۍ  پٔزۍ  پٲٹھۍ  کُلین  تہٕ  دُپھن  تل  روزٕوُنۍ  قومِ  شعیب  سٮ۪ٹھاہ  ظٲلِم  تہٕ  نافرمان۔


Transliteration: Fa<b>i</b>ntaqamn<u>a</u> minhum wainnahum<u>a</u> labiim<u>a</u>min mubeen<b>in</b>
Maududi:
  وُچِھتَو  زِ  اسہِ  تہِ  ہیوٚت  تِمن  انتقام،  تہٕ  تِمن  دۅشوٕنۍ  قومن  ہٕندۍ  وُجارٕ  گٔمٕتۍ  علاقہٕ  چِھ  نَنہِ  وانہٕ  وَتہِ  پٮ۪ٹھ۔  ﴿مَدیَن  تہٕ  اصحابُ  الاَیکَہ  ہُک  علاقہٕ  تہِ  چُھ  حِجاز  پٮ۪ٹھہٕ  فلسطین  تہٕ  شام  گژھان  گژھان  وَتہِ  پٮ۪ٹھ  یِوان﴾

Jalandhary:
  پس  ہیٚوت  اسہِ  انتقام  تِمن  دۅشونۍ  قومن۔  پٔزۍ  پٲٹھۍ  تِم  دۅشوے  قوم  ٲسۍ  بسان  ننہِ  وتہِ  پٮ۪ٹھ،  صاف  سڑکہِ  پٮ۪ٹھ  یپٲرۍ  مکہ  شریف  پٮ۪ٹھ  شام  شریف  لوٗکھ  گژھان  ٲسۍ۔


Transliteration: Walaqad ka<u>thth</u>aba a<u>s</u><u>ha</u>bu al<u>h</u>ijri almursaleen<b>a</b>
Maududi:
  حِجرکیو  لُکو  تہِ  چُھ  رسولن  ہُند  تکذیب  کوٚرمُت  ﴿یعنی  قومِ  ثمود  کہ  مرکزی  شہر  کیو  لُکو  پِھیُر  پننیٚن  رسولن  بُتھ﴾۔

Jalandhary:
  پٔزۍ  پٲٹھۍ  بیٚیہِ  کوٚر  انکار  حجرٕ  والیٚو  تہِ  پیغمبرن۔  سُہ  گوٚو  قومِ  ثمود  یِمن  کُن  حضرتِ  صالح  پیغمبر  سوزنہٕ  آمٕتۍ  ٲسۍ۔  أکِس  پیغمبرس  اِنکار  کرُن  گوٚو  سارنٕے  پیغمبرن  اِنکار  کرُن۔  تِم  ٲسۍ  بسان  شہرِ  حجرس  منٛز  یُس  مدینہ  مُنورس  تہٕ  شام  شریفس  درمیان  واقع  اوس۔


Maududi:
  اسہِ  سوٗزۍ  پنٕنۍ  آیات  تِمن  نِشہِ،  پننہِ  نشٲنیہِ  ہاوِ  تِمن،  مگر  تِم  روٗدۍ  سٲرِسٕے  نظر  انداز  کران۔

Jalandhary:
  بیٚیہِ  واتنٲوۍ  تِمن  نِشہِ  تہِ  اَسہِ  پنٕنۍ  نِشانہٕ  تہٕ  دلیلٕہ  مگر  تِمو  پھیُر  تِمہٕ  دلیلہٕ  وُچھِتھ  تہِ  بُتھ،  کانہہ  التفات  کوٚرُکھ  نہٕ  تِمن  آیاتن  کُن۔

Transliteration:
  Wa<u>a</u>tayn<u>a</u>hum <u>a</u>y<u>a</u>tin<u>a</u> fak<u>a</u>noo AAanh<u>a</u> muAAri<u>d</u>een<b>a</b>


Maududi: تہٕ تِہٕنز کمٲے آیہِ نہٕ تِمن رَژھ تہِ بکار۔
Transliteration: Fam<u>a</u> aghn<u>a</u> AAanhum m<u>a</u> k<u>a</u>noo yaksiboon<b>a</b>
Jalandhary:
  پس  دیُت  نہٕ  کانہہ  فٲیدٕہ  تِمن  تِمو  مظبوط  تہٕ  محکم  گرویِم  تِم  بناوان  تہٕ  تیار  کران  ٲسۍ۔


Maududi:
  اسہِ  چَھنہٕ  زمین  تہٕ  آسمان  تہٕ  تِہِندۍ  تمام  موجودات  حق  ورٲے  بیٚیہِ  کُنہِ  بنیادس  پٮ۪ٹھ  پٲدٕ  کٔرِمٕتۍ،  تہٕ  فٲصلٕچ  گٔر  چھےٚ  پٔزِپٲٹھۍ  یِنہٕ  واجِنۍ،  پس  اے  نبیؐ،  توٚہۍ  ہیٚیِو  ﴿یِمن  لُکن  ہٕنزن  بے  ہوٗدٕگِیَن  پٮ۪ٹھ﴾  شریفانہٕ  درگُزرس  کٲم۔

Jalandhary:
  بیٚیہِ  کٔرۍ  نہٕ  اسہِ  آسمان  تہٕ  زمین  بیٚیہِ  یہِ  یِمن  دۅن  منٛز  چُھ  پٲدٕ  مصلحتہٕ  بغٲر  بلکہ  چھےٚ  تِہٕندِس  پٲدٕ  کرنس  اندر  سٮ۪ٹھاہ  مصلحژٕ  یہِ  گٔیہِ  بٔڈۍ  مصلحت  کہِ  آسمان  و  زمین  وُچھِتھ  کرن  عقلہِ  وٲلۍ  استدلال  اللہ  تعالیٰ  سٕندِس  وجودس  تہٕ  عظمتس  پٮ۪ٹھ  یتھ  لٲزِم  چُھ  کہِ  تس  خداے  سٕنٛز  شوبہِ  اطاعت  کرٕنۍ۔  یُس  شخص  اطاعت  کرِ  تس  تس  ییہِ  اجرو  انعام  عطا  کرنہٕ۔  یُس  نہٕ  اطاعت  کرِ  تس  تسٕندِ  خٲطرٕ  چُھ  عذاب  سُہ  عذاب  ییہِ  نہٕ  دنیاہس  اندر  کرنہٕ۔  سُہ  ییہِ  قیامت  کہِ  دۅہ  کرنہٕ،  سۅقیامت  چھےٚضروٗر  یِوُنۍ  تتھ  منٛز  ییہِ  نافرمانن  سزادِنہٕ،  لہٰذا  مہ  کھیٚیِو  توٚہۍ  کانہہ  غم  بلکہ  کٔرِو  نہایت  خوبی  سان  تِہٕندین  شرارتن  عفو،  درگذر۔

Transliteration:
  Wam<u>a</u> khalaqn<u>a</u> a<b>l</b>ssam<u>a</u>w<u>a</u>ti wa<b>a</b>lar<u>d</u>a wam<u>a</u> baynahum<u>a</u> ill<u>a</u> bi<b>a</b>l<u>h</u>aqqi wainna a<b>l</b>ss<u>a</u>AAata la<u>a</u>tiyatun fa<b>i</b><u>s</u>fa<u>h</u>i a<b>l</b><u>ss</u>af<u>h</u>a aljameel<b>a</b>


Maududi: پٔزِپٲٹھۍ چُھ تُہُند ربّ سارِنٕے ہُند خٲلق تہٕ سورُے کینٛہہ چُھ زانان۔
Transliteration: Inna rabbaka huwa alkhall<u>a</u>qu alAAaleem<b>u</b>
Jalandhary:
  پٔزۍ  پٲٹھۍ  تُہُند  پروردِگار  چُھ  بوٚڈ  پٲدٕ  کر  وُن،  سُہ  چُھ  سورُے  زانہٕ  وُن  سارنٕے  ہُند  حال  چُھس  معلوم  تِہٕندِ  صبرُک  تہٕ  تِہٕندین  شرارتن  ہُند  تہِ۔  لہٰذا  ہیہِ  سُہ  تِمن  پورٕ پورٕ  بدلہٕ،  توٚہۍ  مہ  وُچھِو  تِہٕندِس  معاملس  کُن  کہ  سُہ  چُھ  سپدان  تۅہیہِ  موجبِ  غم،  توٚہۍ  وُچھِو  سٲنِس  معاملس  کُن  کہِ  أسۍ  کمہِ  قسمہٕ  چھِ  تۅہیہِ  سٍتۍ  لطف  و مہربٲنی  ہُند  معاملہ  کران  چناچہِ۔


Maududi:
  اسہِ  چَھو  تۅہیہِ  تِژٕھہ  ستھ  آیتہٕ  دِژٕمژٕ  یِم  بار  بار  دۅہراونس  لایق  چھےٚ،  ﴿یعنی  سورۂ  فاتحہ ہٕکۍ  آیات۔  سلفن  ہٕنز  اکثریت  چھےٚ  اتھ  پٮ۪ٹھ  متفق  بلکہ  چھےٚ  امام  بُخاری  رحمتہ  اللہ  علیہ  ہن  زٕہ  مرفوع  روایت  تہِ  امہِ  کتھہِ  ہٕندِس  ثبوتس  منٛز  پیش  کرِمژٕ  زِ  خۅد  چُھ  نبی  صلی  اللہ  علیہ و سلمو  سَبعاً  مِّن  المَثانِی  نِشہِ  مُراد  سورۂ  فاتحہ  فرموومُت﴾  تہٕ  تۅہیہِ  چُھو  قرآن  عظیم  عطا  کوٚرمُت۔

Jalandhary:
  پٔزۍ  پٲٹھۍ  اسہِ  کرِ عطا  تۅہیہِ  ستھ  آیہِ  کریمہٕ  بیٚیہِ  قرآنِ  عظیم  یِم  ستھ  آیہِ  پھِرۍ  پھِرۍ چھِ  یِوان  پرنہٕ  پرتھ  نٮ۪مازِ  اندر۔  یہِ  سورہ  فاتحہ  چُھ  جامع  بٔڈین  بٔڈین  مضمونن۔  تمہِ  وجہہٕ  چُھ  یتھ  قٲبِل  کہِ  اتھ  ییہِ  وننہٕ  قرآنِ  عظیم  یتھ  بہ  وجہ  عظمت  اُم  القران  لقب  چُھ۔  لہٰذا  تھٲوِو  توٚہۍ  نظر  یہِ  نعمت  عطا  کر  وٕنِس  کُن  تہٕ  اتھ  نعمتس  کُن،  تہِ  سپدِ  تۅہیہِ  فرحت  و سروٗرُک  باعث۔  لوٗکن  ہٕندِس  عنادس  تہٕ  مُخالفتس  کُن  مہ  کٔرِو  توٚہۍ  التفات۔

Transliteration:
  Walaqad <u>a</u>tayn<u>a</u>ka sabAAan mina almath<u>a</u>nee wa<b>a</b>lqur<u>a</u>na alAAa<i><u>th</u></i>eem<b>a</b>


Maududi:
  توٚہۍ  مَہ  وُچِھو  یتھ  دُنیا  کِس  متاعس  کُن  أچھ  تُلِتھ  یُس  اَسہِ  یِمو  منٛزٕ  مختلف  قسمہٕ کیٚن  لُکن  چُھ  دِیتمُت،  تہٕ  نَہ  مَہ  کٔرِو  یِہندِس  حالس  پٮ۪ٹھ  پنُن  دِل  غمگین،  یِم  ترٲوِتھ  نَرمِو  ایمان  اَنن  والیٚن  کُن۔

Jalandhary:
  مہ  حض  زیٹھرٲوِو  نظر  پنٕنۍ  تتھ  مالِ  دنیاہس  کُن  ییٚمہِ  سٍتۍ  تمتع  تُلنٲوۍ  اسہِ  یِمو  کٲفرو  أندرٕ  بعض  لوٗکھ۔  بیٚیہِ  مہ  کھیٚیِو  یُہُند  غم،  بیٚیہِ  ترٲوِو  بۅن  بازوۓ  مُبارک  پنُن  با  ایمانن  ہٕندِ  خٲطرٕ،  یعنی  تِمن  ٲسِو  پیش  یِوان  بتواضع  تہٕ  نرمی۔

Transliteration:
  L<u>a</u> tamuddanna AAaynayka il<u>a</u> m<u>a</u> mattaAAn<u>a</u> bihi azw<u>a</u>jan minhum wal<u>a</u> ta<u>h</u>zan AAalayhim wa<b>i</b>khfi<u>d</u> jan<u>ah</u>aka lilmumineen<b>a</b>


Maududi: تہٕ ﴿نہ مانن والیٚن﴾ ؤنِو زِ، بہٕ چُھس صاف صاف تنبیہ کرن وول۔
Transliteration: Waqul innee an<u>a</u> a<b>l</b>nna<u>th</u>eeru almubeen<b>u</b>
Jalandhary:
  بیٚیہِ  ٲسِو  فرماوان  پٔزۍ  پٲٹھۍ  بہٕ  چُھس  نٔنۍ  پٲٹھۍ  خداے  سٕندِ  عذابُک  بیم  کرٕ  وُن  تۅہیہِ  سارِنٕے۔


Transliteration: Kam<u>a</u> anzaln<u>a</u> AAal<u>a</u> almuqtasimeen<b>a</b>
Maududi:
  یہِ  چُھ  تمی  قسمُک  تنبیہ  یُتھ  اسہِ  تِمن  تفرقّہ  پردازن  ﴿ژٹھ  کپٹھ  کرن  والیٚن﴾  کُن  سوٗزمُت  اوس۔

Jalandhary:
  اسہِ  کوٚر  نٲزِل  تۅہیہِ  پٮ۪ٹھ  یہِ  قرآنِ  مجید  یتھہٕ  پٲٹھۍ  اسہِ  یہود و نصاریٰ  ہن  پٮ۪ٹھ  کتاب  نٲزِل  کٔر،


Transliteration: Alla<u>th</u>eena jaAAaloo alqur<u>a</u>na AAi<u>d</u>een<b>a</b>
Maududi:
  یِمو  پننِس  قرآنس  ٹُکرٕ  ٹُکرٕ  چِھ  کٔرِمٕتۍ۔  ﴿یعنی  تتھ  کتابہِ  کٔرِکھ  ٹُکرٕ  ٹُکرٕ  یۅسہِٕ  قرآنٕکۍ  پٲٹھۍ  تِمن  دِنہٕ  ٲس  آمٕژ،  اَمہِ  کہ  کُنہِ  حِصٕچ  کٔرٕکھ  پیروی  تہٕ  کانٛہہ  حصہ  ترووُکھ  پسِ  پُشت﴾

Jalandhary:
  یمو  تِمن  کتابن  پارٕ  پارٕ  کوٚر۔  یہِ  خۅش  اوسُکھ  کران  تِہ  ٲسۍ  تھاوان،  یہِ  نہٕ  خۅش  اوسُکھ  کران  تہِ  ٲسۍ  کڈان۔


Transliteration: Fa<b>i</b><u>s</u>daAA bim<u>a</u> tumaru waaAAri<u>d</u> AAani almushrikeen<b>a</b>
Maududi:
  پس  اے  نبیؐ،  ییٚمہِ  چیزُک  تۅہیہِ  حُکم  چُھو  دِنہٕ  یِوان  سُہ  ؤنِو  صاف  صاف،  تہٕ  شرک  کرن  والیٚن  ہُند  مَہ  کٔرِو  رَژھ  تہِ  پرواے۔

Jalandhary:
  پس  نٔنۍ  پٲٹھۍ  واتنٲوِو  توٚہۍ  تِم  احکام  یِمن  ہُند  تۅہیہِ  حُکم  چُھ  یِوان  کرنہٕ،  روے  مُبارک  پھِرِو  مُشرکن  نِشہِ۔  تِمن  ہُند  مہ  کٔرِو  کانہہ  پرواے۔


Maududi: یِم خُدایس سٍتۍ بیٚیہِ کٲنٛسہِ تہِ خُداے چِھ قرار دِوان، عنقریب لَگہِ یِمن خبر۔
Jalandhary:
  یِم  معبودِ  برحقس  سٍتۍ  برابر  چھِ  تھاوان  بیٚین  بٲطِل  معبودن۔  پس  عنقریب  زانن  یِم  امیُک  نتیجہ۔

Transliteration:
  Alla<u>th</u>eena yajAAaloona maAAa All<u>a</u>hi il<u>a</u>han <u>a</u>khara fasawfa yaAAlamoon<b>a</b>


Transliteration: Walaqad naAAlamu annaka ya<u>d</u>eequ <u>s</u>adruka bim<u>a</u> yaqooloon<b>a</b>
Maududi:
  اسہِ  چُھ  معلوم  یِمہٕ  کتھہٕ  یِم  لُکھ  تۅہیہِ  پٮ۪ٹھ  بناوان  چِھ  تِمو  سٍتۍ  چُھ  تُہندِس  دِلس  سخت  تکلیف  واتان۔

Jalandhary:
  بتحقیق  أسۍ  چھِ  زانان  کہِ  پٔزۍ  پٲٹھۍ  تُہُند  دِل  چُھ  تنگ  سپدان  تِمو  کتھو  سٍتۍ  یِمہٕ  یِم  دُشمن  ونان  چھِ،  تمیُک  علاج  چُھ۔


Transliteration: Fasabbi<u>h</u> bi<u>h</u>amdi rabbika wakun mina a<b>l</b>ss<u>a</u>jideen<b>a</b>
Maududi:
  ﴿اَمِیُک  علاج  چُھ  یہِ  زِ﴾  پننِس  ربّ  سٕندِ  حمدٕ  سان  کٔرِو  تسٕنز  تسبیح،  تٔمۍ  سٕندِس  دربارس  منٛز  کٔرِو  سجدٕہ۔

Jalandhary:
  پس  مہ  بٔرِو  تمُیک  کانہہ  پرواہ،  توٚہۍ  کٔرِیو  خداے  سُند  یاد۔  بپٲکی  کٔرِو  تِہُند  صفت  بیان،  بیٚیہِ  ٲسِو  تٔمِس  سجدٕہ  دِنہٕ  والیو  أندرٕ۔


Maududi: تہٕ تتھ ٲخری گرِ تام روزِو پننِس ربّ سٕنز بندگی کران ییٚمیُک یُن یقینی چُھ۔
Transliteration: Wa<b>o</b>AAbud rabbaka <u>h</u>att<u>a</u> yatiyaka alyaqeen<b>u</b>
Jalandhary:
  بیٚیہِ  کرِو  پننِس  پروردِگارٕ  سٕنزٕے  عبادت  یوٚتانۍ  واتہِ  تۅہیہِ  نِش  یقینی  کتھ  یعنی  موت،  مرنہٕ  کِس  وقتس  تانۍ  کٔرِو  خداے  سٕنز  عبادت۔


Maududi:
  ووت  اللہ  تعالیٰ  سُند  فٲصلہٕ،  ﴿یعنی  امہِ  کہ  ظہورُک  تہٕ  نِفاذُک  وقت  چُھ  نکھہٕ  ووتمُت۔  غالباً  چُھ  اَمہِ  فٲصلہٕ  نِشہِ  مُراد  نبی  صلی  اللہ  علیہ و سلمن  ہٕنز  مکہٕ  پیٚٹھہٕ  ہجرت  ییٚمِیُک  حکم  کینٛہہ  کال  پتے  آو  دِنہٕ۔  قرآن  کہ  مطالعہ  نِشہِ  چھُ  پے  لگان  زِ  یِمن  لُکن  درمیان  نبی  مبعوث  چُھ  سپدان،  تِم  ییٚلہِ  اِنکار  کِس  ٲخری  حدس  پٮ۪ٹھ  واتان  چِھ،  تیٚلہِ  چُھ  پتہٕ  نبیس  ہجرتُک  حُکم  دِنہٕ  یِوان،  تہٕ  یۅہے  حکم  چُھ  تِہندِ  قٕسمتُک  فٲصلہٕ  کران۔  اَمہِ  پتہٕ  یا  چُھ  تِمن  پٮ۪ٹھ  تباہ  کُن  عذاب  یِوان،  یا  چُھ  پتہٕ  نبی  تہٕ  تٔمۍ  سٕندٮ۪ن  اِتباع  کرن  والیٚن  ہٕندِ  دَستہٕ  تِہُند  موٗل  یِوان  ژَٹنہٕ۔﴾  وۅنۍ  مَہ  کٔرِو  اَمہِ  خٲطرٕ  بانبٕر،  پاک  چُھ  سُہ،  بیٚیہِ  چُھ  بالا  تہٕ  برتر  تمہِ  شِرکہٕ  نِشہِ  یُس  یِم  لُکھ  کران  چِھ۔

Jalandhary:
  خداے  سُند  حکم  آویعنی  شرک و کفرکہِ  سزا  دِنُک  موقعہ  ووت  نزدیک۔  اے  کٲفرو  توٚہۍ  مہ  کٔرِو  تتھ  اندر  جلدی۔  سُہ  سپدِ  واقع  پننِس  وقتس  پٮ۪ٹھ۔  یُس  چیزاہ  یِوُن  چُھ  سوزنہٕ  آو۔  لہٰذا  اے  کٲفرو  مہ  ژھٲنڈِو  اتھ  منٛز  جلدی،  مُنزہ  تہٕ  پاک،  بالا  وبرتر  چُھ  اللہ  تعالیٰ  تِمو  ساروٕے  شریکو  نِشہِ  یِم  تس  شریک  ٹھہراون  چھِ  تِہندِس  کُنہِ  حُکمس  ہیکن  نہٕ  تِم  شریک  بدل  کٔرِتھ۔

Transliteration:
  At<u>a</u> amru All<u>a</u>hi fal<u>a</u> tastaAAjiloohu sub<u>ha</u>nahu wataAA<u>a</u>l<u>a</u> AAamm<u>a</u> yushrikoon<b>a</b>


Maududi:
  اَتھ  رُوحس  یَس  بندس  پٮ۪ٹھ  سُہ  یژھان  چُھ  پننہِ  حُکمہٕ  سٍتۍ  چُھ  فرشتن  ہٕندِ  ذریعہ  نٲزِل  فرماوان۔  ﴿رُوح  چُھ  مُراد  رُوحِ  نبوّت  تہٕ  وَحی  ییٚمہِ  سٍتۍ  نبی  کٲم  تہٕ  کلام  چُھ  کران﴾  ﴿اَمہِ  ہدایتہٕ  سان  زِ  لُکھ﴾  کٔرِیوٗکھ  خبردار،  میانہِ  ورٲے  چُھنہٕ  تُہُند  کانٛہہ  معبود،  لہٰذا  کھوٚژِو  توٚہۍ  صرف  میے  یوت۔

Jalandhary:
  سوزان  چُھ  سُہ  پروردِگار  ملٲیکن  وحی  ہیٚتھ،  پننہِ  حُکمہٕ  سٍتۍ  یس  پٮ۪ٹھ  یژھان  چھُ  سُہ  پننیو  بندو  أندرٕ  یعنی  انبیاہو  أندرٕ،  یِی  زِ  توٚہۍ  کٔرِو  بیم  لوٗکن  بیٚیہِ  بوزنٲوِیوکھ  کہِ  کانہہ  معبود  چُھنہٕ  مےٚ  ورٲے  پس  کھوٗژِو  مے  یوت۔  پرستِش  مہ  کٔرِو  مےٚ  ورٲے  کٲنسِہ  ہٕنٛز۔

Transliteration:
  Yunazzilu almal<u>a</u>ikata bi<b>al</b>rroo<u>h</u>i min amrihi AAal<u>a</u> man yash<u>a</u>o min AAib<u>a</u>dihi an an<u>th</u>iroo annahu l<u>a</u> il<u>a</u>ha ill<u>a</u> an<u>a</u> fa<b>i</b>ttaqoon<b>i</b>


Maududi:
  تٔمۍ  چِھ  آسمان  تہٕ  زمین  برحق  پٲدٕ  کوٚرمُت،  سُہ  چُھ  سٮ۪ٹھاہ  بالا  تہٕ  برتر  تمہِ  شِرکہٕ  نِشہِ  یُس  یِم  لُکھ  کران  چِھ۔

Jalandhary:
  تمی  کٔرۍ  پٲدٕ  آسمان  وزمین  پٔزۍ  پٲٹھۍ  سٮ۪ٹھاہ  بالا  و  برتر  چُھ  سُہ  تِمو  ساروٕے  چیزو  نِشہِ  یِم  تس  شریک  ٹھہراوان  چھِ  لوٗکھ۔

Transliteration:
  Khalaqa a<b>l</b>ssam<u>a</u>w<u>a</u>ti wa<b>a</b>lar<u>d</u>a bi<b>a</b>l<u>h</u>aqqi taAA<u>a</u>l<u>a</u> AAamm<u>a</u> yushrikoon<b>a</b>


Transliteration: Khalaqa alins<u>a</u>na min nu<u>t</u>fatin fai<u>tha</u> huwa kha<u>s</u>eemun mubeen<b>un</b>
Maududi:
  تٔمۍ  کوٚر  انسان  أکِس  معمولی  قطرس  پٲدٕ،  تہٕ  وُچھان  وُچھان  بنیاو  سُہ  ٹاکارٕ  لڑایہِ  گوٚر۔  ﴿اتھ  ہیٚکن  زٕہ  معنے  ٲسِتھ  تہٕ  غالباً  چِھ  دۅشوے  مُراد۔  اکھ  یہِ  زِ  خُداین  کوٚر  نُطفہٕ  کِس  حقیر  قطرس  سُہ  انسان  پٲدٕ  یُس  بحثچ  تہٕ  استدلالٕچ  قٲبلیت  چُھ  تھاوان  تہٕ  پننہِ  مُدعا  خٲطرٕ  ہیکہِ  حُجتہٕ  پیش  کٔرِتھ۔  دوٚیُم  یہِ  زِ  یُس  انسان  خُداین  نطفہ  کِس  حقیر  چیزس  پٲدٕ  چُھ  کوٚرمُت،  تٔمۍ  سٕنزِ  خودی  ہُند  ظلم  وُچِھتو  زِ  سُہ  ووٚتھ  خۅد  خُداے  سٕندِسٕے  مُقابلس  منٛز  لڑٲے  کرنہِ۔﴾

Jalandhary:
  تمی  کٔرۍ  پٲدٕ  انسان  حضرتِ  آدمس  پتہٕ  منی  ہٕندِس  آبہٕ  قطرس  أکِس۔  پس  چُھ  یۅہے  انسان  نٔنۍ  پٲٹھۍ  مقابلہٕ  کران  یعنی  بعض  انسان  چھِ  امہِ  قسمٕکۍ،  غرض  چُھ  کہِ  سانہِ  طرفٕہ  چُھ  انسانس  یِمہٕ  یِمہٕ  نعمژٕ،  تٔمسٕندِ  طرفہٕ  چھِ  اتھ  مُقابلہٕ  ناشُکری  تہِ  ناسُپٲسی۔


Maududi:
  تٔمۍ  کٔرۍ  جانور  پٲدٕ،  یِمن  منٛز  تُہندِ  خٲطرٕ  پوشاک  تہِ  چُھ  تہٕ  خۅراک  تہِ،  تہٕ  رنگہٕ  رنگٕکۍ  باقی  فٲیدٕہ  تہِ۔

Jalandhary:
  بیٚیہِ  کٔرۍ  تٔمۍ  پٲدٕ  چارپا،  وونٹھ،  گُپن  تہٕ  تیر  تُہٕندِ  خٲطرٕ  اے  انسانو  تِمنٕے  منٛز  تھٲوِن  تُہندِ  وُشنیر  کرنٕکۍ  سامان  وندٕکۍ،  ییر  یتھ  گرم  لِباس  ژادرٕ  تہٕ  کملہٕ  بناوان  چھِو،  بیٛیہِ  چھِ  تِمن  منٛز  وارِیاہ  فٲیدٕہ۔  دۅد  تہٕ  سوٲرۍ،  بیٚیہِ  چھِو  تِموٕے  منٛزٕ  بعضن  ہُند  ماز  کھیٚوان۔

Transliteration:
  Wa<b>a</b>lanAA<u>a</u>ma khalaqah<u>a</u> lakum feeh<u>a</u> difon waman<u>a</u>fiAAu waminh<u>a</u> takuloon<b>a</b>


Maududi:
  تِمن  منٛز  چُھ  تُہندِ  خٲطرٕ  جمال  ﴿خوبصورتی  تہٕ  شان﴾  ییٚلہِ  توٚہۍ  تِم  صبحٲے  گاسہٕ  کھیٚنہِ  چھوٗکھ  سوزان  تہٕ  ییٚلہِ  تِم  شامن  چھوٗکھ  واپس  اَنان۔

Jalandhary:
  بیٚیہِ  چُھ  تُہندِ  خٲطرٕ  تِمن  منٛز  زینت  تہٕ  عزت۔  ییٚمہِ  ساعتہٕ  توٚہۍ  شام  کہِ  وقتہٕ  تِم  گاسہٕ  کھیٚتھ  واپس  انان  چُھوکھ  بیٚیہِ  تمہِ  ساعتہٕ  صبحس  گرو  أندرٕ  گاسہٕ  کھیٚنہٕ  خٲطرٕ  کڈان  چھُوکھ۔

Transliteration:
  Walakum feeh<u>a</u> jam<u>a</u>lun <u>h</u>eena turee<u>h</u>oona wa<u>h</u>eena tasra<u>h</u>oon<b>a</b>


Maududi:
  تِم  چِھ  تُہندِ  خٲطرٕ  تِژھن  تِژھن  جاین  بور  نِوان  یور  توٚہۍ  سخت  جانفشٲنی  ورٲے  وٲتِتھ  ہیٚکہِ ہِو  نہٕ۔  حقیقت  چھےٚ  یہِ  زِ  تُہُند  ربّ  چُھ  بے  حد  شفیق  تہٕ  مہربان۔

Jalandhary:
  بیٚیہِ  چھِ  تِم  تُلان  تُہند  بور۔  توپتہٕ  واتناوان  تِمن  شہرن  یِمن  توٚہۍ  ہیٚکہِ  ہِونہٕ  تِم  بارو  واتنٲوِتھ  مگر  پننیٚن  پانن  زُون  سٮ۪ٹھاہ  مشقت  واتنٲوِتھ۔  بیشک  پروردِگار  تُہُند  چُھ  سٮ۪ٹھاہ  مہربان  تہٕ  رحم  کرن  وول۔  تُہِندِ  آرامہٕ  خٲطرٕ  کم  کم  چیز  کٔرِن  پٲدٕ۔

Transliteration:
  Wata<u>h</u>milu athq<u>a</u>lakum il<u>a</u> baladin lam takoonoo b<u>a</u>ligheehi ill<u>a</u> bishiqqi alanfusi inna rabbakum laraoofun ra<u>h</u>eem<b>un</b>


Maududi:
  تٔمۍ  کٔرۍ  گُرۍ  تہٕ  خچر  تہٕ  خر  پٲدٕ،  تاکہ  توٚہۍ  سپدِو  تِمن  پٮ۪ٹھ  سوار  تہٕ  تِم  بنن  تُہٕنزِ  زندگی  ہٕنز  رونق،  سُہ  چُھ  بیٚیہِ  واریاہ  چیز  ﴿تُہٕندِ  فٲیدٕہ  خٲطرٕ﴾  پٲدٕ  کران،  یُہُند  نہٕ  تۅہیہِ  علمٕے  چُھ۔  ﴿یعنی  واریاہ  چیز  چِھ  تِم  یِم  انسان  سٕندِ  رٕژرٕ  خٲطرٕ  چِھ  کٲم  کران  تہٕ  انسانس  چَھنہٕ  خبرٕے  زِ  کَتہِ  کَتہِ  کٲتیاہ  خدمت  گار  چِھ  تٔمۍ  سٕندِس  خدمتس  لٔگِتھ،  تہٕ  کۅسہٕ  کۅسہٕ  خدمت  چِھ  انجام  دِوان۔﴾

Jalandhary:
  بیٚیہِ  کٔرۍ  تمی  پٲدٕ  گُرۍ،  کاتر  تہٕ  خریُتھ  سوار  سپدِو۔  بیٚیہِ  چھُو  تِمن  منٛز  تُہٕندِ  خٲطرٕ  عزت  تہٕ  شان۔  بیٚیہِ  کرِ  سُہ  پٲدٕ  قیامتسٕ  تاںۍ  کھسنہٕ  خٲطرٕ  تِم  تِم  سوارِ  یِمہٕ  نہٕ  تۅہیہِ  معلومٕے  چھےٚ۔  یِمہٕ  سوارِ  گٔیہِ  دنیاہ  کین  مطلبن  تانۍ  واتنہٕ  خٲطرٕ۔  یہٕ  گو  بدنی  تہٕ  حِسی  سفر  طے  کرنُک  سامان۔  امہِ  پتہٕ  فرموو  اللہ  تعالیٰ  ہن  روحانی  تہٕ  معنوی  سٲرٕچ  ذِکر۔

Transliteration:
  Wa<b>a</b>lkhayla wa<b>a</b>lbigh<u>a</u>la wa<b>a</b>l<u>h</u>ameera litarkabooh<u>a</u> wazeenatan wayakhluqu m<u>a</u> l<u>a</u> taAAlamoon<b>a</b>


Maududi:
  تہٕ  اللہ  تعالیٰ  سٕے  چھےٚ  ذِمّہ  سیٚز  وتھ  ہاوٕنۍ  ییٚلہِ  زن  ہجہِ  وَتہٕ  تہِ  موجود  چھےٚ۔  اگر  سُہ  ییٚژِہے  تۅہیہِ  سارِنٕے  دِیہِ  ہیٚو  تیٚلہِ  ہدایت۔

Jalandhary:
  پٔتِمیو  برونٹھمیو  دلیلو  سٍتۍ  یۅسہٕ  سیٚز  وتھ  ثٲبِت  چھےٚ  سپدان  سۅ  گٔیہِ  سۅ  وتھ  یۅسہٕ  اللہ  تعالیٰ  ہس  نِشہِ  واتنٕچ  وتھ  آسہِ۔  وَتو  اندرٕ  چھےٚ  بعض  وتہٕ  ہجہِ  وتٕہ۔  أڈۍ  لوٗکھ  چھِ  سیٚزِ  وَتہِ  پٮ۪ٹھ  پٔکِتھ  خدایس  نِشہِ  واتان۔  أڈۍ  چھِ  ہجو  وَتو  پکان  توپتہٕ  چھِنہٕ  تِم  کُن  تہِ  واتان  تِم  چھِ  دٔچھِنۍ  تہٕ  کھو  فٕرۍ  بالن  تہٕ  چھنٛبن  ڈۅلہٕ  گژھان،  بیٚیہِ  ہر  گاہ  اللہ  تعالٰی  یژھہِ  ہا  سُہ  ہاوِ  ہا  تۅہیہِ  سارنٕے  سیٚز  وتھ  مگر  سُہ  چُھ  تٔمسٕے  سیٚز  وتھ  ہاوان  یُس  تمیُک  طٲلِب  آسہِ۔

Transliteration:
  WaAAal<u>a</u> All<u>a</u>hi qa<u>s</u>du a<b>l</b>ssabeeli waminh<u>a</u> j<u>a</u>irun walaw sh<u>a</u>a lahad<u>a</u>kum ajmaAAeen<b>a</b>


Maududi:
  سُے  چُھ  ییٚمۍ  آسمانہٕ  تُہندِ  خٲطرٕ  آب  وول،  ییٚمہِ  سٍتۍ  توٚہۍ  پانہٕ  تہِ  چِھو  سیراب  سپدان  تہٕ  تُہندٮ۪ن  جانورن  خٲطرٕ  تہِ  چُھ  چارٕہ  ﴿کُلۍ  کٔٹۍ  تہٕ  گاسہٕ﴾  پٲدٕ  سپدان۔

Jalandhary:
  سُہ  پروردِگار  گو  سُے  ییٚمۍ  تُہٕندِ  خٲطرٕ  آسمان  کہِ  طرفہِ  روٗد  تروو  تمِی  منٛزٕ  چھِو  توٚہۍ  تریش  چیٚوان۔  بیٚیہِ  چُھ  تمِی  سٍتۍ  گاسہٕ  تہٕ  کُلۍ  کھسان۔  تتھ  منٛز  چُھوکھ  توٚہۍ  چارٕوٲے  گاسہٕ  کھیٚنہٕ  خٲطرٕ  تراوان۔

Transliteration:
  Huwa alla<u>th</u>ee anzala mina a<b>l</b>ssam<u>a</u>i m<u>a</u>an lakum minhu shar<u>a</u>bun waminhu shajarun feehi tuseemoon<b>a</b>


Maududi:
  سُہ  چُھ  اَمہِ  آبہٕ  سٍتۍ  زراعت  وۅپداوان،  تہٕ  زیتون،  تہٕ  کھٔزر  تہٕ  دَچھ  تہٕ  رنگہٕ  رنگٕکۍ  باقی  میوہ  چُھ  پٲدٕ  کران،  اتھ  منٛز  چھےٚ  اکھ  بٔڈ  نِشٲنی  تِمن  لُکن  خٲطرٕ  یِم  غور  و  فکر  چِھ  کران۔

Jalandhary:
  کھاران  چُھ  اللہ  تعالٰی  تمِی  روٗدٕ  سٍتۍ  تُہٕندِ  خٲطرٕ  زِراعت  بیٚیہِ  درختِ  زیتون  بیٚیہِ  کھزٕر  کُلۍ  تہٕ  دچھہِ  کُلۍ۔  بیٚیہِ  سٲری  میٚوٕ  جات  یِم  دُنیاہس  اندر  پٲدٕ  سپدان  چھِ،  پٔزۍ  پٲٹھۍ  چھےٚ  اتھ  منٛز  بجہِ  بجہِ  دلیلہٕ  توحید  چہِ  فکرِ  والین  ہٕندِ  خٲطرٕ۔

Transliteration:
  Yunbitu lakum bihi a<b>l</b>zzarAAa wa<b>al</b>zzaytoona wa<b>al</b>nnakheela wa<b>a</b>laAAn<u>a</u>ba wamin kulli a<b>l</b>ththamar<u>a</u>ti inna fee <u>tha</u>lika la<u>a</u>yatan liqawmin yatafakkaroon<b>a</b>


Maududi:
  تٔمۍ  چِھ  تُہُندِ  رٕژرٕ  خٲطرٕ  رات  تہٕ  دۅہ  بیٚیہِ  آفتاب  تہٕ  زوٗن  مُسخّر  کٔرِتھ  تھٲوِمٕتۍ،  تہٕ  سٲری  تارک  تہِ  چِھ  تٔمۍ  سٕندی  حُکمہٕ  مُسخّر  ﴿کامہِ  لٔگِتھ﴾  اَتھ  منٛز  چھےٚ  واریاہ  نشٲنیہِ  تِمن  لُکن  خٲطرٕ  یِم  عقلہِ  چِھ  کٲم  ہیوان۔

Jalandhary:
  بیٚیہِ  کٔرۍ  اللہ  تعالیٰ  ہن  تُہٕندِ  آرام  و  آسٲیشہِ  خٲطرٕ  رات  تہٕ  دۅہ،  آفتاب  تہٕ  زوٗن  مسخر  قدرت،  چھِ  باقٕی  ستارٕ  تہِ  تِہِندی  حُکمہٕ  مسخر  قدرت،  تِم  چیز  تہِ  یِم  تُہٕندِ  فٲیدٕہ  خٲطرٕ  پٲدٕ  کٔرِن  تمام  روے  زمینس  اندر  تِم  چیز،  بیٚیہِ  چھِ  تِتھہٕ  پٲٹھۍ  کہِ  تِمن  ہٕندۍ  اقسام  چھِ  بیٚون  بیوٚن،  پٔزۍ  پٲٹھۍ  عقلہِ  والین  ہٕندِ  خٲطرٕ  چھِ  یِمن  چیزن  اندر  خداے  سٕندِ  توحید  چہِ  بجہِ  بجہِ  دٔلیلہٕ۔

Transliteration:
  Wasakhkhara lakumu allayla wa<b>al</b>nnah<u>a</u>ra wa<b>al</b>shshamsa wa<b>a</b>lqamara wa<b>al</b>nnujoomu musakhkhar<u>a</u>tun biamrihi inna fee <u>tha</u>lika la<u>a</u>y<u>a</u>tin liqawmin yaAAqiloon<b>a</b>


Maududi:
  تہٕ  بیٚیہِ  تِم،  واریاہ  رنگ  برنگ  چیز  یِم  تٔمۍ  تُہٕندِ  خٲطرٕ  زمینس  منٛز  پٲدٕ  چِھ  کٔرِمٕتۍ،  یِمن  منٛز  تہِ  چھےٚ  ضرور  نشٲنیہِ  تِمن  لُکن  خٲطرٕ  یِم  سبق  رَٹن  وٲلۍ  چِھ۔

Jalandhary:
  یِتھہٕ  پٲٹھۍ  کٔرِن  مُسخر  تِم  چیز  تہِ  یِم  تُہٕندِ  فٲیدٕہ  خٲطرٕ  پٲدٕ  کٔرِن  تمام  روے  زمینس  اندر،  تِم  چیز  چھِ  تِتھہٕ  پٲٹھۍ  کہِ  تِمن  ہُند  رنگ  چُھ  بیوٚن  بیوٚن،  پٔزۍ  پٲٹھۍاتھ  مںٛز  تہِ  چھےٚ  بجہِ  بجہِ  دلیلہٕ  خداے  سٕندِ  توحید  چہِ  نصیحت  رٹہٕ  ونین  خٲطرٕ۔

Transliteration:
  Wam<u>a</u> <u>th</u>araa lakum fee alar<u>d</u>i mukhtalifan alw<u>a</u>nuhu inna fee <u>tha</u>lika la<u>a</u>yatan liqawmin ya<u>thth</u>akkaroon<b>a</b>


Maududi:
  سُے  چُھ  ییٚمۍ  تُہندِ  خٲطرٕ  سمندر  چُھ  مُسخّر  کٔرِتھ  تھوومُت،  تاکہ  توٚہۍ  أنِو  اَمہِ  منٛزٕ  تر  و  تازٕہ  ماز  تہٕ  کھیٚیِو،  تہٕ  امہِ  منٛز  کٔڑِو  زمینٕکۍ  تِم  چیز  یِم  توٚہۍ  لاگان  چھوٗکھ،  توٚہۍ  چِھو  وُچھان  زِ  ناو  چھےٚ  سمندرُک  سینہٕ  چیران  چیران  پکان،  یہِ  سورُے  چُھ  امہِ  خٲطرٕ  زِ  توٚہۍ  کٔرِو  پننِس  ربّ  سُند  فضل  تلاش،  ﴿یعنی  حلال  طریقو  سان  کٔرِو  پنُن  رزق  حٲصل  کرنٕچ  کوٗشش﴾  بیٚیہِ  بٔنِو  تٔمۍ  سٕندۍ  شکر  گُزار۔

Jalandhary:
  بیٚیہِ  گوٚو  سُہ  پروردِگار  سُے  ییٚمۍ  دریاو  تہٕ  سمندر  کٔرۍ  مسخر  قدرت،  یُتھ  توٚہۍ  کھیٚیِوتمہِ  منٛز  کٔڈِتھ  گاڈن  ہُند  تازٕ  تازٕ  ماز،  بیٚیہِ  یُتھ  کٔڈِو  توٚہۍ  تمہِ  سمندر  منٛزٕ  گہنُک  تہٕ  زینتُک  چیز  لعل  وجوٲہِر  تہٕ  مۅختہٕ۔  یُس  توٚہۍ  سٲری  مرد  تہٕ  زنانہٕ  لاگان  چھِو  زینتہٕ  خٲطرٕ،  بیٚیہِ  چُھو  دریاون  ہُند  فٲیدٕ  یِتہِ  کہِ  ژٕہ  چھَہَکھ  وُچھان  اے  مخٲطِب  ناوٕ  لۅکچہِ  تہِ  تہٕ  بجہِ  تِہ،  بلکہِ  بٔڈۍ  بٔڈۍ  جہازٕ  اتھ  سمندرس  منٛز  آبس  ژٹان  پکان،  بیٚیہِ  کٔرِن  دریا و مسخر  قدرت،  یُتھ  توٚہۍ  یِمن  سمندرن  تہٕ  دریاون  اندر  مال  تِجارت  نِتھ  سفر  کٔرِتھ  خداے  سُند  رزق  تلاش  کٔرِو۔  بیٚیہِ  یُتھ  یِم  سٲری  فٲیدٕہ  زیرِ  نظر  أنِتھ  کٔرِو  تِہٕنز  شکُر  گذاری۔

Transliteration:
  Wahuwa alla<u>th</u>ee sakhkhara alba<u>h</u>ra litakuloo minhu la<u>h</u>man <u>t</u>ariyyan watastakhrijoo minhu <u>h</u>ilyatan talbasoonah<u>a</u> watar<u>a</u> alfulka maw<u>a</u>khira feehi walitabtaghoo min fa<u>d</u>lihi walaAAallakum tashkuroon<b>a</b>


Maududi:
  تٔمۍ  ٹھاچہِ  زمینس  منٛز  پہاڑن  ہٕنزٕ  میخہٕ،  تاکہ  زمین  گٔژھ  نہٕ  توٚہۍ  ہیٚتھ  ڈۅلہٕ  گژٕھنۍ۔  تٔمۍ  کٔرۍ  دٔرِیاو  جٲری،  تہٕ  قدرتی  وَتہٕ  بناوٮ۪ن،  تاکہ  توٚہۍ  لٔبِو  ہدایت  ﴿وَتھ﴾۔

Jalandhary:
  بیٚیہِ  تھٲوِو  اللہ  تعالیٰ  ہن  زمینس  پٮ۪ٹھ  بٔڈۍ  کۅہ،  یُتھ  نہٕ  سۅ  زمین  تۅہیہِ  پانس  پٮ۪ٹھ  تُلِتھ  ووتل  بُجہِ  کرِ،  اورٕ  یور  ڈلہِ،  بیٚیہِ  کریٚن  جٲری  اتھ  زمینس  منٛز  کۅلہٕ  تہٕ  جۅیہِ۔  بیٚیہِ  کٔجن  اتھ  زمینس  منٛزوَتہٕ  تہٕ  سڑکہٕ  یُتھ  توٚہۍ  تِمو  وتو  پٔکِتھ  مقصدس  واتان  ٲسِو۔

Transliteration:
  Waalq<u>a</u> fee alar<u>d</u>i raw<u>a</u>siya an tameeda bikum waanh<u>a</u>ran wasubulan laAAallakum tahtadoon<b>a</b>


Transliteration: WaAAal<u>a</u>m<u>a</u>tin wabi<b>al</b>nnajmi hum yahtadoon<b>a</b>
Maududi:
  تٔمۍ  تھاوِ  زمینس  منٛز  وَتھ  ہاونہٕ  چہِ  علامتہٕ  تہٕ  تارکو  سٍتۍ  تہِ  چِھ  لُکھ  ہدایت  ﴿وَتھ﴾  لبان۔

Jalandhary:
  بیٚیہِ  کرِ  اللہ  تعالیٰ  ہن  تمِہٕ  وتہِ  پرزٕناونہٕ  خٲطرٕ  وارِیاہ  نِشانہٕ  قٲیم  مُسا  فِرن  ہٕندِ  پکنہٕ  خٲطرٕ  یِمو  نِشانو  سٍتۍ  وتھ  لبنہٕ  یِوان  چھےٚ۔  بیٚیہِ  چھِ  ستارو  سٍتۍ  تہِ  لوٗکھ  وتھ  لبان۔  یِم  ییتۍ  چیز  کٔرۍ  پٲدٕ  اللہ  تعالیٰ  ہن۔


Transliteration: Afaman yakhluqu kaman l<u>a</u> yakhluqu afal<u>a</u> ta<u>th</u>akkaroon<b>a</b>
Maududi:
  پتہٕ  کیا  سُہ  یُس  پٲدٕ  چُھ  کران،  تہٕ  تِم  یِم  نہٕ  کِہِنۍ  چِھ  پٲدٕ  کران،  چھا  دۅشوے  ہِوِی؟  کیا  توٚہۍ  چِھو  نا  ہوشس  منٛز  یِوان؟

Jalandhary:
  ووٚنۍ  ؤنِتو  یُس  ذاتِ  پاک  یِم  یِم  چیز  پٲدٕ  کر  وُن  چُھ،  سُہ  لگیا  برابر  تھاوُن  تِمن  سٍتۍ  یِم  نہٕ  کُنہِ  چیزس  ہیٚکن  پٲدٕ  کٔرِتھ۔  کونہٕ  چھِو  یِمے  کتھہٕ  ژیٚتس  پٲوِتھ  تس  ایمان  انان  تہٕ  پژھ  کران۔  تٔمسٕے  پنُن  معبود  زٲنِتھ  عبادت  تہٕ  بندگی  کران۔  یِژٕےیٲژاہ  چھَنہٕ  تس  معبود  برحق  سٕنزٕ نعمژٕ۔


Maududi:
  اگر  توٚہۍ  اللہ  تعالیٰ  سٕنزٕ  نعمتہٕ  گٕنزراونہِ  ییژِھو،  کہِنۍ  ہیٚکِو  نہٕ  گٕنزرٲوِتھ،  حقیقت  چھےٚ  یہِ  زِ  سُہ  چُھ  سٮ۪ٹھہٕے  درگُزر  کرن  وول  تہٕ  سٮ۪ٹھاہ  مہربان۔

Jalandhary:
  ہرگہے  توٚہۍ  شُمار  ہیٚیِو  کرنہِ  خداے  سٕنز  نعمژٕ،  ہرگز  ہیٚکِیو  نہٕ  شُمار  کٔرِتھ۔  ادٕ  چھَنہٕ  کتھے  تِمن  نعمژن  ہٕنٛز  شُکر  گذٲری  کٔرِتھ۔  مُشرِک  چِھنہٕ  نعمژن  ہُند  شُکر دپان،  نعمژن  ہٕنز  قدٕر  زانان۔  یہِ  جُرم  اوس  تیوٗت  بوٚڈ  یُس  نہٕ  کُنہِ  صوٗرتس  منٛز  ہیٚکہِ  ہا  معاف  سپدِتھ۔  اتھ  جُرمس  پٮ۪ٹھ  اصرار  کرنہٕ  سٍتۍ  گٔژھۍ  تِم  ساروٕے  نعمژو  نِشہِ  محروم  سپدٕنۍ  مگر،  پٔزۍ  پٲٹھۍ  اللہ  تعالٰی  چُھ  سٮ۪ٹھاہ  مغفرت  کروُن  مہر  بان،  ہرگاہ  کانہہ  شخص  شِرکہٕ  نِشہِ  توبہِ  کرِ  تس  چُھ  اللہ  تعالیٰ  مغفرت  کران۔  ہرگاہ  نے  توبہٕ  کرِ  توتہِ  چُھ  اللہ  تعالیٰ  تس  مرنس  تام  نعمژٕ  عطا  کران۔

Transliteration:
  Wain taAAuddoo niAAmata All<u>a</u>hi l<u>a</u> tu<u>hs</u>ooh<u>a</u> inna All<u>a</u>ha laghafoorun ra<u>h</u>eem<b>un</b>


Maududi:
  تہٕ  تِمہٕ  باقی  ۂستِیہِ  یِمن  اللہ  تعالیٰ  ترٲوِتھ  چِھ  لوٗکھ  ناد  لایان،  تِم  چِھنہٕ  کُنہِ  چیزٕکۍ  تہِ  خٲلق،  بلکہ  چِھ  خۅد  پانہٕ  مخلوق۔

Jalandhary:
  بیٚیہِ  یِم  لوٗکھ  عبادت  چھِ  کران  خدایس  ورٲے  بیین  بٲطِل  معبودن  ہٕنٛز  یِم  نہٕ  کانہہ  چیز  پٲدٕہ  چھِ  ہیٚکان  کٔرِتھ  بلکہِ  چھِ  تِم  پانہٕ  آسان  بناونہٕ  آمٕتۍ،  تیار  کرنہٕ  آمٕتۍ،  گرنہٕ  آمٕتۍ،  کنِو  ہچِو  یا  بیٚیہِ  کُنہِ  چیزٕکۍ۔  قٲعدہ  کلیہ  چُھ  کہِ  خٲلِق  تہٕ  غٲر  خٲلِق  ہر  گِز  مسٲوِی  تہٕ  برابر  چِھنہٕ۔

Transliteration:
  Wa<b>a</b>lla<u>th</u>eena yadAAoona min dooni All<u>a</u>hi l<u>a</u> yakhluqoona shayan wahum yukhlaqoon<b>a</b>


Maududi:
  مۅردٕہ  چِھ،  زندٕہ  چِھنہٕ  کینٛہہ۔  تہٕ  تِمن  چَھنہٕ  کِہِنۍ  خبر  زِ  تِم  کر  یِن  ﴿دُوبارٕہ  زندٕہ  کٔرِتھ﴾  تُلنہٕ۔  ﴿یِم  الفاظ  چِھ  صاف  ونان  زِ  یتھ  جایہِ  یِمن  بناوٹی  معبوٗدن  ہُند  خاص  طور  تردید  چُھ  یِوان  کرنہٕ  تِم  چِھ  وفات  یافتہٕ  اِنسان،  تِکیازِ  فرشتہٕ  چِھ  زندٕہ،  مُردٕہ  چِھنہٕ  کینٛہہ،  تہٕ  لٔکر  تہٕ  کنیٚن  ہٕندٮ۪ن  پۅتلیٚن  ہٕندِس  معاملس  منٛز  چُھنہٕ  دُوبارٕ  زندٕہ  کٔرِتھ  تُلنُک  سوالٕے  پٲدٕ  سپدان۔﴾

Jalandhary:
  تمہِ  علاوٕہ  چھِ  معبودانِ  بٲطِل  مۅردٕہ  بے  جان  چیز،  بیٚیہِ  چھَنہٕ  تِمن  خبرٕے  کِہ  کٔمہِ  وقتہٕ  یِن  لوٗکھ  بیٚیہِ  دُبارٕہ  زِندٕہ  کرنہٕ۔  معبودِ  برحق  گوٚو  سُے  یُس  خٲلِق  تہِ  چُھ،  زِندٕہ  تہِ  چُھ،  عالمُ  الغیب  تہِ  چھُ۔

Transliteration:
  Amw<u>a</u>tun ghayru a<u>h</u>y<u>a</u>in wam<u>a</u> yashAAuroona ayy<u>a</u>na yubAAathoon<b>a</b>


Maududi:
  تُہُند  خُدا  چُھ  بس  اَکوے  خُداے،  مگر  یِم  لُکھ  ٲخرت  چِھنہٕ  مانان،  تِہندٮ۪ن  دِلن  منٛز  چُھ  انکار  بٔسِتھ  روٗدمُت،  تہٕ  تِم  چِھ  تکبّرس  منٛز  ہیٚنہٕ  آمٕتۍ۔

Jalandhary:
  سُے  چُھ  تُہُند  معبودِ  برحق۔  معبودِ  برحقاہ  تس  ہُیو  بیٚیہِ  کانہہ  چُھنہٕ  ذاتس  اندر،  نہ  صِفتن  اندر۔  پس  یِم  لوٗکھ  ییژ  وضاحت  کٔرِتھ  تہِ  پژھ  چِھںہٕ  کران  ٲخرتس،  معلوم  سپُد  تِہندۍ  دِل  چھِ  توحیدس  انکار  کران۔  بیٚیہِ  سپُد  معلوم  کہِ  تِم  چھِ  قیامتس  ایمان  اننہٕ  نِشہِ  تکبُر  کران۔

Transliteration:
  Il<u>a</u>hukum il<u>a</u>hun w<u>ah</u>idun fa<b>a</b>lla<u>th</u>eena l<u>a</u> yuminoona bi<b>a</b>l<u>a</u>khirati quloobuhum munkiratun wahum mustakbiroon<b>a</b>


Maududi:
  اللہ  تعالیٰ  چُھ  پٔزِپٲٹھۍ  تِہِندۍ  ساری  کرتوٗت  زانان،  ظٲہر  پٲٹھۍ  تہِ  تہٕ  بٲطن  پٲٹھۍ  تہِ،  سُہ  چُھنہٕ  تِمن  لُکن  ہرگز  پسند  کران  یِم  نفسہٕ  کِس  تکبرس  منٛز  مبتلا  آسن۔

Jalandhary:
  ضروٗری  کتھ  چھٚے  یہِ  کہِ  پٔزۍ  پٲٹھۍ  اللہ  تعالیٰ  چُھ  زانان  تہِ  سورُے  یہِ  تِم  پوٗشیدٕہ  کران  چھِ،  بیٚیہِ  یہِ  تِم  نٔنۍ  پٲٹھۍ  کران  چھِ۔  پٔزۍ  پٲٹھۍ  اللہ  تعالیٰ  چُھنہٕ  پسند  کران  تکبُر  کروٕنین  یِم  توحید  نِشہِ  تہٕ  تصدیقِ  رسالت  نِشہِ  چھِ  تکبُر  کران۔  ییٚلہِ  تِہُند  تکبُر  کرُن  معلوٗم  سپُد،  سٍتی  سپُد  یِتہِ  معلوٗم  کہِ  تِم  چھِ  خدایس  ناپسند۔  لہٰذا  دِیہِ  سُہ  تِمن  ضروٗر  سزا۔

Transliteration:
  L<u>a</u> jarama anna All<u>a</u>ha yaAAlamu m<u>a</u> yusirroona wam<u>a</u> yuAAlinoona innahu l<u>a</u> yu<u>h</u>ibbu almustakbireen<b>a</b>


Maududi:
  تہٕ  ییٚلہِ  کانٛہہ  یِمن  پرٛژھان  چُھ  زِ  تُہندۍ  ربّن  کیا  چیز  چُھ  یہِ  نٲزِل  کوٚرمُت،  ﴿عربس  اندر  ییٚلہِ  نبی  صلی  اللہ  علیہ و سلمن  ہُند  چرچہِ  سپدنہِ  لوٚگ  تہٕ  نیٚبرِم  لُکھ  ٲسۍ  مکّہ  کیٚن  روزن  والیٚن  نبی  صلی  اللہ  علیہ و سلمس  تہٕ  قرآنس  متعلق  سوال  کران۔﴾  تیٚلہِ  چِھ  ونان،  ہے  تِمہٕ  چھےٚ  برونٹھمیٚن  وقتن  ہٕنزٕ  فرسوٗدٕہ  دٔلیلہٕ۔

Jalandhary:
  بیٚیہِ  ییٚلہِ  وننہٕ  یِوان  چُھ  کہِ  تِمن  کیاہ  کوٚرنٲزِل  تِہٕندۍ  پروردِگارن،  دپان  چھِ  تِم  یہِ  کتہِ  چُھ  خداے  سٕندِ  طرفہٕ  سوزنہٕ  آمُت۔  یہِ  چھٚے  محض  بے  سند  کتھ،  یِمہٕ  برونٹھمین  نِشہِ  نقٕل  کرنہٕ  یوان  چھےٚ۔

Transliteration:
  Wai<u>tha</u> qeela lahum m<u>atha</u> anzala rabbukum q<u>a</u>loo as<u>at</u>eeru alawwaleen<b>a</b>


Maududi:
  یِمہٕ  کَتھہٕ  چِھ  تِم  امہِ  موجوٗب  کران  زِ  قیامت  کہ  دۅہ  تُلن  پنٕنۍ  بور  تہِ  پوٗرٕ،  تہٕ  سٍتۍ  سٍتۍ  وَٹن  تِمن  لُکن  ہٕندۍ  کینٛہہ  بور  تہِ  یِمن  یِم  جہالت  کِس  بُنیادس  پٮ۪ٹھ  گُمراہ  چِھ  کران۔  وُچِھو!  کِژھ  سخت  ذمہ  دٲری  چھےٚ  یۅسہٕ  یِم  پننِس  کلس  پٮ۪ٹھ  چِھ  کماوان۔

Jalandhary:
  نتیجہِ  یہِ  وننُک  آسہِ  کہِ  یِمن  لوٗکن  آسہِ  تُلُن  پننین  گُناہن  ہُند  بور  قیامتٕکۍ  دۅہ  پوٗرٕ  پوٗرٕ،  بیٚیہِ  تِمن  لوٗکن  ہٕندین  گناہن  ہُند  بور،  یِم  گُمراہ  کران  ٲسۍ  علمہٕ  ور  ٲے۔  واریاہ  چِھ  بوزان  سٮ۪ٹھاہ  یچھ  چُھ  سُہ  بور  یُس  یِم  تُلن۔

Transliteration:
  Liya<u>h</u>miloo awz<u>a</u>rahum k<u>a</u>milatan yawma alqiy<u>a</u>mati wamin awz<u>a</u>ri alla<u>th</u>eena yu<u>d</u>illoonahum bighayri AAilmin al<u>a</u> s<u>a</u>a m<u>a</u> yaziroon<b>a</b>


Maududi:
  یِمو  برونٛہہ  تہِ  چھےٚ  واریاہَو  لُکو  ﴿حقس  ؤسۍ  پایہِ  ہاونہٕ  مۅکھہٕ﴾  یِژھے  مکٲرِلہٕ  کرِمژٕ،  وُچِھو  زِ  خُداین  پرٛٲٹ  ژَکہِ  تَلے  تِہنزِ  مکٲرِلہِ  ہٕنز  عمارت،  تہٕ  تمیُک  پش  پیٚوو  تِہندِس  کلس  پٮ۪ٹھ،  تہٕ  تمہِ  طرفہٕ  آو  تِمن  پٮ۪ٹھ  عذاب،  یپٲرۍ  تَمہِ  کہِ  یِنُک  تِمن  گُمانے  اوسنہٕ۔

Jalandhary:
  پٔز  پٲٹھۍ  فندتہٕ  تدبیر  کٔرۍ  خدایس  خلاف  تِمو  لوکو  یِم  یِمو  برونٹھ  ٲسۍ،  پس  ووت  خداےسُند  عذاب  تِہٕنزن  لرین  ہٕندین  کٕنن  تل،  توپتہٕ  پیوٚو  ؤسِتھ  تِمن  لرین  ہُند  پش  پٮ۪ٹھۍ  کِنۍ،  بیٚیہِ  ووت  تِمن  عذاب  تِتھے  یُتھنہٕ  تِمن  فکرِ  ی  ترِ،  یِہ  حالت  گٔیہِ  تِہٕندِ  عذابٕچ  دنیاہس  اندر۔

Transliteration:
  Qad makara alla<u>th</u>eena min qablihim faat<u>a</u> All<u>a</u>hu buny<u>a</u>nahum mina alqaw<u>a</u>AAidi fakharra AAalayhimu a<b>l</b>ssaqfu min fawqihim waat<u>a</u>humu alAAa<u>tha</u>bu min <u>h</u>aythu l<u>a</u> yashAAuroon<b>a</b>


Maududi:
  پتہٕ  کرِ  اللہ  تعالیٰ  قیامت  کہ  دۅہ  تِمن  ذلیل  و  خوار،  تہٕ  تِمن  وَنہِ،  ؤنِو  وۅنۍ  کَتہِ  چِھ  میٲنۍ  تِم  شریک  یِہندِ  خٲطرٕ  توٚہۍ  ﴿اہلِ  حقن  سٍتۍ﴾  لڑایہِ  ٲسِو  کران؟  یِمن  لُکن  دُنیا  ہس  منٛز  علم  اوس  حاصل  تِم  وَنن،  اَز  چھےٚ  رُسوٲئی  تہٕ  بدبختی  کٲفرن  خٲطرٕ۔

Jalandhary:
  توپتہٕ  کٔریکھ  خوارو  ذلیل  اللہ  تعالیٰ  قیامتُک  دۅہ۔  بیٚیہِ  دپیکھ  کتہِ  چھِو  تِم  معبودانِ  بٲطِل  یِہٕندِ  خٲطرٕ  لڑایہِ  ٲسِو  کران،  وَنن  تمہِ  ساعتہٕ  زانن  وٲلۍ  تہٕ  عٲلِم  پٔزۍ  پٲٹھۍ  خوٲری  یچھ  عذاب  چھُ  از  کٲفرن  تہٕ  نافرمانن  پٮ۪ٹھ۔

Transliteration:
  Thumma yawma alqiy<u>a</u>mati yukhzeehim wayaqoolu ayna shurak<u>a</u>iya alla<u>th</u>eena kuntum tush<u>a</u>qqoona feehim q<u>a</u>la alla<u>th</u>eena ootoo alAAilma inna alkhizya alyawma wa<b>al</b>ssooa AAal<u>a</u> alk<u>a</u>fireen<b>a</b>


Maududi:
  آ،  تِمنٕے  کٲفرن  خٲطرٕ  یِم  پننِس  نفسس  پٮ۪ٹھ  ظُلم  کرنہٕ  وِزِ  ملٲیکن  ہٕندیٚو  اَتھو  گرفتار  چِھ  سپدان،  پتہٕ  چِھ  ﴿سرکشی  ترٲوِتھ﴾  فوراً  اَمنس  منٛز  یِتھ  ونان،  أسۍ  ٲسۍ  نہٕ  کانٛہہ  غلطی  کران۔  فرشتہٕ  چِھ  جواب  دِوان،  کران  کِتھہٕ  پٲٹھۍ  ٲسِو  نہٕ!  اللہ  تعالیٰ  چُھ  تُہندیٚو  کرتوٗتو  نِشہِ  ٹھیک  پٲٹھۍ  وٲقف۔

Jalandhary:
  یِمن  زُو  کوٚڈ  ملٲیکو  یتھ  حالس  اندر  کہِ  تِم  ٲسۍ  پٲنۍ  پانس  ظلم  کروٕنۍ،  پس  پیش  کرن  تِم  تمہِ  ساعتہٕ  صلحٕچ  کتھ  بیٚیہِ  دپن،  أسۍ  ٲسۍ  نہٕ  کانہہ  یچھ  کٲماہ  کران۔  ملٲیکھ  ونہٕ  نکھ،  یہِ  کتھ  چھنہٕ  یۅسہٕ  توٚہۍ  ونان  چھِو،  پٔز  پٲٹھۍ  اللہ  تعالیٰ  چُھ  پورٕ  زانان  تہِ  سورُے  یہِ  توٚہۍ  کران  ٲسِو۔  سُہ  دِیہِ  پانے  تمِچ  مزوٗرۍ  تۅہیہِ  وننہٕ  ییکھ۔

Transliteration:
  Alla<u>th</u>eena tatawaff<u>a</u>humu almal<u>a</u>ikatu <i><u>th</u></i><u>a</u>limee anfusihim faalqawoo a<b>l</b>ssalama m<u>a</u> kunn<u>a</u> naAAmalu min sooin bal<u>a</u> inna All<u>a</u>ha AAaleemun bim<u>a</u> kuntum taAAmaloon<b>a</b>


Maududi:
  گٔژِھو  وۅنۍ،  أژِو  جہنم  کیو  دروازَو  مٔنٛزۍ۔  تٔتی  چُھو  تۅہیہِ  ہمیشہ  روزُن۔  پس  چھےٚ  حقیقت  یہِ  زِ  سٮ۪ٹھہٕے  بُرٕ  ٹھکانہٕ  چُھ  تکبّر  کرن  والیٚن  خٲطرٕ۔

Jalandhary:
  أژِو  جہنم  کیٚو  دروازو  کِنۍ  جہنمس  اندر  ہمیشہٕ  خٲطرٕ  چُھو  أتھۍ  روزُن،  پس  کٍژاہ  یچھ  جاے  چھ  یہِ  مُتکبرن  ہٕندِ  خٲطرٕ۔  یہِ  گوٚو  عذابِ  ٲخرت۔  حٲصِل  چُھ  یِمن  آیاتن  ہُند  کہِ  اے  لوٗکو  توٚہۍ  بو  زِو  بروٗںٹھمین  کٲفرن  ہٕندِ  عذابُک  حال۔  یِتھے  پٲٹھۍ  یُس  اکھاہ  دِینِ  حقس  مُقابلہٕ  کرِ،  مکرو  فریب  کرِ  یِتھہٕ  پٲٹھۍ  توٚہۍ  کران  چھِو،  بیٚیہِ  چھِوتوٚہۍ  لوٗکھ  گمراہ  کران۔  لہٰذا  آسہِ  یۅہے  انجام  تُہُند  تہِ۔

Transliteration:
  Fa<b>o</b>dkhuloo abw<u>a</u>ba jahannama kh<u>a</u>lideena feeh<u>a</u> falabisa mathw<u>a</u> almutakabbireen<b>a</b>


Maududi:
  دوٚیِمہِ  طرفہٕ  ییٚلہِ  پرہیزگارن  چھُ  پٕرژھنہٕ  یِوان  زِ،  یہِ  کیا  چیز  چھُ  یُس  تُہٕندِس  ربّ  سٕندِ  طرفہٕ  نٲزِل  چُھ  سپُدمُت،  تِم  چِھ  جواب  دِوان  زِ،  بہترین  چیز  چُھ  نٲزِل  سپُدمُت۔  امہِ  قسمہٕ کیٚن  نیکوکار  لُکن  خٲطرٕ  چُھ  یتھ  دُنیا  ہس  منٛز  تہِ  رٕژَر،  تہٕ  ٲخرتُک  گھرٕ  چُھ  تِہندِس  حقس  منٛز  بہتر  ٲسِتھٕے،  سٮ۪ٹھاہ  رُت  گھرٕ  چُھ  پرہیز  گارن  ہُند۔

Jalandhary:
  بیٚیہِ  چُھ  وننہٕ  یِوان  تِمن  لوٗکن  یِم  شرکہٕ  نِشہِ  کُفرٕ  نِشہِ  پتھ  روٗدۍ  تۅہیہِ  پٮ۪ٹھ  کیاہ  کوٚر  نٲزِل  تُہٕندۍ  پروردِگارن،  تِمو  دوٚپ  اللہ  تعالیٰ  ہن  کوٚر  سُہ  قرآنِ  مجید  یتھ  منٛز  خٲرٕے  خٲر  چُھ،  تِمن  لوٗکن  ہٕندِ  خٲطرٕ  یِمو  رٕژٕ  کامہِ  کرِ  چھےٚ  یتھ  دنیاہس  اندر  رٕژ  مزوٗرۍ،  بیٚیہِ  چُھ  تِہٕندِ  خٲطرٕ  ٲخرتُک  گرٕ  زیادے  رُت  باعثِ  فرحت  وسُرور،  بیٚیہِ  چُھ  متقین  تہٕ  پرہیز  گارن  ہُند  گرٕ۔

Transliteration:
  Waqeela lilla<u>th</u>eena ittaqaw m<u>atha</u> anzala rabbukum q<u>a</u>loo khayran lilla<u>th</u>eena a<u>h</u>sanoo fee h<u>ath</u>ihi a<b>l</b>dduny<u>a</u> <u>h</u>asanatun walad<u>a</u>ru al<u>a</u>khirati khayrun walaniAAma d<u>a</u>ru almuttaqeen<b>a</b>


Maududi:
  دٲئمی  قیامٕکۍ  جنّت،  یِمن  منٛز  تِم  دٲخل  سپدن،  کۅلہٕ  آسن  پکان،  تہٕ  سورُے  کینٛہہ  آسہِ  تَتہِ  عینِ  تِہندِ  منشہِ  مطٲبق،  یہِ  جزا  چُھ  دِوان  اللہ  تعالیٰ  پرہیز  گارن۔

Jalandhary:
  متقینن  ہٕندۍ  گرٕ  گٔے  ہمیشہٕ  روزنٕکۍ  جنت  یِمن  منٛز  تِم  واتن  تِموٕے  منٛز  آسن  پکان  جویہِ،  تِہٕندِ  خٲطرٕ  چُھ  تِمن  جنتن  اندر  تہِ  سورُے  یِہ  تِم  یژھان  آسن،  یِتھے  پٲٹھۍ  کیاہ  دِیہِ  اللہ  تعالیٰ  رٕژ  مزوٗرۍ  سارِنٕےپرہیز  گارن۔

Transliteration:
  Jann<u>a</u>tu AAadnin yadkhuloonah<u>a</u> tajree min ta<u>h</u>tih<u>a</u> alanh<u>a</u>ru lahum feeh<u>a</u> m<u>a</u> yash<u>a</u>oona ka<u>tha</u>lika yajzee All<u>a</u>hu almuttaqeen<b>a</b>


Maududi:
  تِمن  پرہیز  گارن  یِہِندۍ  رُوح  ییٚلہِ  پٲکیزگی  ہٕندِس  حالتس  منٛز  فرشتہٕ  قبض  چِھ  کران،  تِم  چِھ  وَنان،  سلام  ٲسِن  تۅہیہِ  پٮ۪ٹھ،  گژِھو  جنتس  پننیٚن  اعمالن  ہٕندِ  بدلہٕ۔

Jalandhary:
  تِم  گٔے  تِمے  یِہِندۍ  روح  ملٲیک  کڈن  یتھ  حالس  اندر  کہِ  تِم  آسن  پاک  تہٕ  پاکیزٕہ  شِرک  چو  آلایشو  نِشہِ  یا  آسن  در  کمال  فرحت  وسرور،  ملٲیک  وننکھ  سلام  بوٚوِن  تۅہیہِ  پٮ۪ٹھ،  أژِو  جنتس  تِکیازِ  توٚہۍ  ٲسِو  رٕژ  عمل  کران۔

Transliteration:
  Alla<u>th</u>eena tatawaff<u>a</u>humu almal<u>a</u>ikatu <u>t</u>ayyibeena yaqooloona sal<u>a</u>mun AAalaykumu odkhuloo aljannata bim<u>a</u> kuntum taAAmaloon<b>a</b>


Maududi:
  اے  نبیؐ،  وۅنۍ  یُس  یِم  لُکھ  انتظار  چِھ  کران،  تیٚلہِ  کیا  چُھ  امہِ  ورٲے  وۅنۍ  باقی  روٗدمُت  زِ  فرشتے  گژھن  پیٚنۍ  وٲتِتھ،  یا  گژِھہ  تُہٕندِس  ربّ  سُند  فٲصلہٕ  صٲدر  سپدُن؟  اَمی  قٕسمٕچ  ہٹ دھرمی  چھےٚ  یِمو  برونٛہہ  واریاہو  لُکو  کٔرمٕژ،  پتہٕ  یِکینژھاہ  تِمن  سٍتۍ  سپُد  سُہ  اوس  نہٕ  تِمن  پٮ۪ٹھ  اللہ  تعالیٰ  سُند  ظُلم،  بلکہ  اوس  سُہ  تِمن  پنُن  ظُلم،  یُس  تِمو  پانہٕ  کوٚر  پانس  پٮ۪ٹھ۔

Jalandhary:
  یِم  کٲفر  چھِنہٕ  اِنتظار  کران  مگر  ملٲیکن  ہٕندِس  یِنس،  یا  چھِ  اِنتظار  کران  خداے  سٕندِس  حُکمس  یُس  تُہٕندِ  گالہٕ  وٕنہِ  عذابہٕ  خٲطرٕ  آسہِ،  یِتھے  پٲٹھۍ  کوٚر  اںکار  تہٕ  تکذیب  شِرک  تہٕ  کُفر  تِمو  لوٗکو  یِم  تِمن  بروٗنٹھ  ٲسۍ،  اللہ  تعالیٰ  ہن  کوٚر  نہٕ  تِمن  لوٗکن  کُنہِ  قسمہٕ  ظلم۔  مگر  تِم  ٲسۍ  پٲنۍ  پانس  ظلم  کران۔

Transliteration:
  Hal yan<i><u>th</u></i>uroona ill<u>a</u> an tatiyahumu almal<u>a</u>ikatu aw yatiya amru rabbika ka<u>tha</u>lika faAAala alla<u>th</u>eena min qablihim wam<u>a</u> <i><u>th</u></i>alamahumu All<u>a</u>hu wal<u>a</u>kin k<u>a</u>noo anfusahum ya<i><u>th</u></i>limoon<b>a</b>


Maududi:
  تِہندٮ۪ن  کرتوٗتَن  ہٕنزٕ  خرٲبیہِ  آیہِ  ٲخر  کار  تِمن  وَلنہٕ،  تہٕ  سُے  چیز  سپُد  تِمن  پٮ۪ٹھ  مُسلّط  یتھ  تِم  ہزٕل  ٲسۍ  کران۔

Jalandhary:
  پس  وٲژ  تِمن  بدی  پنین  عملن  ہٕنٛز  بیٚیہِ  آو  ولنہٕ  تِمن  سُےعذاب  یتھ  تِم  ٹھٹھہٕ  ٲسۍ  کران۔

Transliteration:
  Faa<u>sa</u>bahum sayyi<u>a</u>tu m<u>a</u> AAamiloo wa<u>ha</u>qa bihim m<u>a</u> k<u>a</u>noo bihi yastahzioon<b>a</b>


Maududi:
  یِم  مُشرِک  چِھ  ونان،  اگر  اللہ  تعالیٰ  ییژِھہ ہے  تیٚلہِ  نَہ  کرہَو  أسۍ  تہٕ  نَہ  کر  ہن  سٲنۍ  مٲلۍ  بُڈِبب  تس  ورٲے  بیٚیہِ  کٲنٛسہِ  ہٕنز  عبادت،  تہٕ  نہَ  ٹھہراوہن  تمۍ  سٕندِ  حُکمہٕ  ورٲے  کانٛہہ  چیز  حرام۔  یِتھی  ہِوۍ  بہانہٕ  چِھ  تِم  لُکھ  تہِ  بناوان  روٗدِمٕتۍ  یِم  یِمن  برونٛہہ  ٲسۍ،  تیٚلہِ  کیا  رسولن  پٮ۪ٹھ  چھا  صاف  صاف  کتھ  واتناونہٕ  ورٲے  بیٚیہِ  تہِ  کانٛہہ  ذمہ  دٲری؟

Jalandhary:
  بیٚیہِ  چھِ  ونان  یِم  مکٕکۍ  مُشرِک  ہرگاہ  خداے  یژھہِ  ہا  أسۍ  کرٕ  ہَو  نہٕ  تس  ورٲے  کٲنسہِ  ہٕنٛز  عبادت،  نہ  أسۍ  تہٕ  نہ  سٲنۍ  مٲلۍ  بٕڈۍ  بب،  بیٚیہِ  کرٕ  ہَونہٕ  أسۍ  حرام  تہِ  تِہندِ  حُکمہٕ  ورٲے  کانہہ  چیزاہ۔  یہِ  یۅژھ  تمی  تِہںدی  یژھنہٕ  موجوب  چھِ  أسۍ  کران۔  کٲفرن  ہٕنٛزٕ  یِمہٕ  کتھہٕ  وَننہٕ  سٍتۍ  مہ  حض  گٔژِھو  توٚہۍ  آزُردٕہ۔  یہِ  چَھںہٕ  نٔو  کتھاہ  کانہہ،  یِتھے  پٲٹھۍ  چُھ  بیہودٕہ  بحث  کوٚرمُت  تِمو  لوٗکو  یِم  یِمن  بروںٹھ  ٲسۍ،  پس  چُھنہٕ  پیغمبرن  مٹہِ  مگر  نٔنۍ  پٲٹھۍ  احکامِ  خداوندی  واتناوٕنۍ۔

Transliteration:
  Waq<u>a</u>la alla<u>th</u>eena ashrakoo law sh<u>a</u>a All<u>a</u>hu m<u>a</u> AAabadn<u>a</u> min doonihi min shayin na<u>h</u>nu wal<u>a</u> <u>a</u>b<u>a</u>on<u>a</u> wal<u>a</u> <u>h</u>arramn<u>a</u> min doonihi min shayin ka<u>tha</u>lika faAAala alla<u>th</u>eena min qablihim fahal AAal<u>a</u> a<b>l</b>rrusuli ill<u>a</u> albal<u>a</u>ghu almubeen<b>u</b>


Maududi:
  اسہِ  سوٗز  پرٛتھ  اُمّتس  منٛز  اکھ  رسول،  تہٕ  تٔمۍ  سٕندِ  ذریعہ  کٔرۍ  سٲری  خبردار  زِ،  اللہ  تعالیٰ  سٕنز  بندگی  کٔرِو  تہٕ  طاغوت  چہِ  بندگی  نِشہِ  بٔچِو۔  اَمہِ  پتہٕ  بخُش  خُداین  یِمو  منٛزٕ  کٲنٛسہِ  ہدایت،  تہٕ  کٲنٛسہِ  پٮ۪ٹھ  گٔیہِ  ضلالت  ﴿گمرٲہی﴾  مُسلّط،  پتہٕ  وُچھتو  زمینس  پٮ۪ٹھ  اورٕ  یور  پٔکِتھ  زِ  بُتھ  پھِرن  والیٚن  ہُند  انجام  کیا  چُھ  سپُدمُت۔

Jalandhary:
  پٔز  پٲٹھۍ  سُوز  اسہِ  پرتھ  اُمتس  کُن  پیغمبر  لوٗکن  یہِ  پیغام  واتنانہٕ  خٲطرٕ  کہِ  عبادت  کٔرِو  معبودِ  برحق  سٕنٛز  تہٕ  پتھ  روٗزِو  شیطان  سٕندِ  تجویزہ  معبودانِ  بٲطِلن  ہٕنزِ  پرستش  کرنہٕ  نِشہِ۔  پس  آسہٕ  تِمو  اُمتو  اندرٕ  بعض  یِمن  سیٚز  وتھ  ہٲو  اللہ  تعالیٰ  ہن۔  تِمو  کوٚر  حق  قبول  بیٚیہِ  ٲسۍ  بعض  یِمن  پٮ۪ٹھ  گمرٲہی  ثٲبِت  روٗز۔  سۅ  تِمن  نِشہِ  دور  گٔیہِ  نہٕ،  پس  پھِیر  تو  توٚہۍ  اے  لوٗکو  زمینس  منٛز  توپتہٕ  وُچِھتو  کیاہ  بنیو  پتوکہِ  تِمن  لوٗکن  یِمو  پیغمبرن  اِنکار  کوٚر۔

Transliteration:
  Walaqad baAAathn<u>a</u> fee kulli ommatin rasoolan ani oAAbudoo All<u>a</u>ha wa<b>i</b>jtaniboo a<b>l</b><u>tta</u>ghoota faminhum man had<u>a</u> All<u>a</u>hu waminhum man <u>h</u>aqqat AAalayhi a<b>l</b><u>dd</u>al<u>a</u>latu faseeroo fee alar<u>d</u>i fa<b>o</b>n<i><u>th</u></i>uroo kayfa k<u>a</u>na AA<u>a</u>qibatu almuka<u>thth</u>ibeen<b>a</b>


Maududi:
  اے  نبیؐ،  توٚہۍ  ٲسۍتَو  یِہندِ  ہدایتہٕ  خٲطرٕ  کٲتیاہ  تہِ  حریص،  مگر  اللہ  تعالیٰ  یَس  گُمراہ  چُھ  کران  پتہٕ  چُھنہٕ  تَس  ہدایت  دِوان،  تہٕ  امہِ  قسمہٕ کیٚن  لُکن  ہُند  مدد  ہیکہِ  نہٕ  کانٛہہ  کٔرِتھ۔

Jalandhary:
  ہرگاہ  تۅہیہِ  خواہش  چھےٚ تِہٕندِ  ہدایتٕچ  تمہِ  سٍتۍ  اندِ  نہٕ  کینہہ  تِکیازِ  اللہ  تعالیٰ  چُھنہٕ  وَتھ  ہاوان  تِمن  یِمن  سُہ  وتھ  راوراوِ  بیٚیہِ  چُھنہٕ  تِمن  خٲطرٕ  مددگار  یِم  تِمن  عذاب  نِشہِ  بچٲوِتھ  ہیٚکن۔

Transliteration:
  In ta<u>h</u>ri<u>s</u> AAal<u>a</u> hud<u>a</u>hum fainna All<u>a</u>ha l<u>a</u> yahdee man yu<u>d</u>illu wam<u>a</u> lahum min n<u>as</u>ireen<b>a</b>


Maududi:
  یِم  لُکھ  چِھ  اللہ  تعالیٰ  سٕندِ  ناوٕکۍ  ویٹھۍ  پوٗٹھۍ  قَسم  کھیٚتھ  ونان  زِ،  اللہ  تعالیٰ  تُلہِ  نہٕ  کٲنٛسہِ  مرن  وٲلِس  نَوِ  سرٕ  زندٕہ  کٔرِتھ۔  تُلہِ  کیازِ  نہٕ،  یہِ  چُھ  اکھ  وعدہ  یُس  پوٗرٕ  کرُن  تٔمۍ  پانس  پٮ۪ٹھ  چُھ  وٲجِب  کوٚرمُت،  مگر  اکثر  لُکھ  چِھنہٕ  زانان۔

Jalandhary:
  بیٚیہِ  ہٲوۍ  تِمو  سخت  زوردار  قسم  یتھ  پٮ۪ٹھ  کہِ  اللہ  تعالیٰ  کرِنہٕ  کٲنسِہ  مٔرِتھ  دُبارٕ  بیٚیہِ  پٲدٕ۔  توٚہۍ  فرمٲوِیوکھ،  البتہ  ضروٗر  کرِ  اللہ  تعالیٰ  سٲرِی  مٔرِتھ  بیٚیہِ  پٲدٕ۔  تِکیازِ  تٔمۍ  چُھ  اَمیُک  وعدٕہ  کوٚرمُت  پوٚز  وعدٕ  ہ،  لیکن  اکثر  لوٗکھ  چِھنہٕ  باوجودِ  دٔلیل  قٲیِم  آسنٕکہِ  یقین  کران۔  یہِ  دُبارٕ  زِندٕہ  کرُن  چُھ  ییٚمہِ  خٲطرٕ  کہِ۔

Transliteration:
  Waaqsamoo bi<b>A</b>ll<u>a</u>hi jahda aym<u>a</u>nihim l<u>a</u> yabAAathu All<u>a</u>hu man yamootu bal<u>a</u> waAAdan AAalayhi <u>h</u>aqqan wal<u>a</u>kinna akthara a<b>l</b>nn<u>a</u>si l<u>a</u> yaAAlamoon<b>a</b>


Maududi:
  تہٕ  یہِ  سپدُن  چُھ  امہِ  موجوب  ضروری  زِ  اللہ  تعالیٰ  مٕژراوِ  تِمن  برونٛہہ  کنہِ  یہِ  حقیقت  یَتھ  متعلق  تِم  اختلاف  چِھ  کران،  تہٕ  حقس  انکار  کرن  والیٚن  لگہِ  پے  زِ  تِم  ٲسۍ  اَپزٕیٲرۍ۔

Jalandhary:
  اللہ  تعالیٰ  کرِ  ضروٗر  مرنہٕ  پتہٕ  بیٚیہِ  پٲدٕ  سارنٕے  یُتھ  سُہ  نٔنۍ  راوِ  تِمن  سۅ  کتھ  یتھ  منٛز  تِم  اختلاف  ٲسۍ  کران،  بیٚیہِ  زانن  کٲفِر  کہِ  بے  شک  ٲسۍ  تِم  اپزِیٲرۍ۔

Transliteration:
  Liyubayyina lahumu alla<u>th</u>ee yakhtalifoona feehi waliyaAAlama alla<u>th</u>eena kafaroo annahum k<u>a</u>noo k<u>ath</u>ibeen<b>a</b>


Maududi:
  ﴿روٗد  وۅنۍ  اَمِیُک  اِمکان﴾  اَسہِ  چُھنہٕ  کانٛہہ  چیز  وجودس  منٛز  اَننہٕ  خٲطرٕ  امہِ  کھۅتہٕ  زیادہ  کِہِنۍ  پیٚوان  کرُن،  زِ  تتھ  دِمَو  حُکم  سپَد  تہٕ  بس  سُہ  چُھ  سپدان۔

Jalandhary:
  امہِ  نِشہِ  بیٚیہِ  کیاہ  عجایب  چُھ  بیٚیہِ  زِندٕہ  کرُن،  ییٚلہِ  أسۍ  کُنہِ  چیزکہِ  پٲدٕ  کرنُک  ارادٕہ  کران  چھِ  أسۍ  چھِ  ونان  سپد،  أتی  چُھ  سُہ  چیز  سپدان  تہٕ  وجودس  اندر  یِوان۔

Transliteration:
  Innam<u>a</u> qawlun<u>a</u> lishayin i<u>tha</u> aradn<u>a</u>hu an naqoola lahu kun fayakoon<b>u</b>


Maududi:
  یِمو  لُکو  ظُلم  ویٚتراونہٕ  پتہٕ  اللہ  تعالیٰ  سٕندِ  خٲطرٕ  ہجرت  چھےٚ  کٔرمٕژ،  تِمن  دِمَو  أسۍ  دُنیاسٕے  منٛز  رُت  ٹھِکانہٕ،  تہٕ  ٲخرتُک  اجر  چُھ  واریاہ  بوٚڈ۔  ﴿یہِ  اشارٕہ  چُھ  تِمن  مہاجرن  کُن  یِمو  کٲفرن  ہٕندِیو  ناقابلِ  برداشت  ظُلمو  نِشہِ  تنگ  یِتھ  حبشس  کُن  ہِجرت  ٲس  کٔرمٕژ﴾  کاش  لگہِ  ہے  پَے  تِمن  مظلومن،

Jalandhary:
  بیٚیہِ  یِمو  لوٗکو  محض  خداے  سٕندِ  خٲطرٕ  پنُن  وطن  مکہٕ  شریف  تروو  شہرِ  حبشس  کُن  گٔے،  ییٚلہِ  تِمن  ظلم  کرنہٕ  آو،  اسہِ  دِژ  ضروٗر  تِمن  رٕژ  جاے  دنیاہس  اندر،  أکِس  رٕتِس  شہرس  منٛز  یعنی  مدینہ  مُنورس  منٛز  ییٚتہِ  تِم  امن  و  راحتٕچ  زندگی  بسر  کرن،  یۅسہٕ  مزوٗرۍ  ٲخرتس  منٛز  تِمن  عطا  ییہِ  کرنہٕ  سۅ  چھےٚ  امہِ  کھۅتہٕ  بٔڈۍ،  اے  کاش  تِمن  کٲفرن  تہِ  ہے أمِچ  خبر  آسِہا،  سُہ  حٲصِل  کرنہٕ  خٲطرٕ  سپدہن  مسلمان۔

Transliteration:
  Wa<b>a</b>lla<u>th</u>eena h<u>a</u>jaroo fee All<u>a</u>hi min baAAdi m<u>a</u> <i><u>th</u></i>ulimoo lanubawwiannahum fee a<b>l</b>dduny<u>a</u> <u>h</u>asanatan walaajru al<u>a</u>khirati akbaru law k<u>a</u>noo yaAAlamoon<b>a</b>


Transliteration: Alla<u>th</u>eena <u>s</u>abaroo waAAal<u>a</u> rabbihim yatawakkaloon<b>a</b>
Maududi:
  یِمو  صبر  چُھ  کوٚرمُت  تہٕ  یِم  پننِس  ربّ  سٕندِس  بھروسس  پٮ۪ٹھ  کٲم  چِھ  کران  ﴿زِ  کِیُتھ  رُت  انجام  چُھ  تِمن  پرٛاران﴾۔

Jalandhary:
  یِمو  مہاجرو  صبٕر  کوٚر  وطن  تراونس  پٮ۪ٹھ  بیٚیہِ  یِم  پننِس  پروردِگارس  پٮ۪ٹھ  توکل  کران  چھِ  وطن  تراونٕکہِ  وقتہٕ  کوٚرُکھ  نہٕ  یہِ  خیال  کہِ  کھیٚمو  چیٚمو  کِتھہٕ  پٲٹھۍ،  دراے  پننِس  پروردِگارس  پٮ۪ٹھ  بھروسہٕ  کٔرِتھ۔


Maududi:
  اے  نبیؐ،  اسہِ  ییٚلہِ  تہِ  زانٛہہ  تۅہیہِ  برونٛہہ  کُنہِ  ساعتہٕ  رسول  چِھ  سوٗزِمٕتۍ،  تِم  چِھ  انسانٕے  سوٗزِمٕتۍ  یِمن  کُن  أسۍ  پنٕنۍ  پیغام  وحی  ٲسۍ  کران،  اہلِ  ذِکرن  پٕرٛژِھو  اگر  توٚہۍ  لُکھ  پانہٕ  چِھو  نہٕ  زانان۔  ﴿یعنی  تِمن  لُکن  پرٛژِھو  یِمن  آسمٲنی  کتابن  ہُند  علم  چُھ  زِ  انبیاء  ٲسیا  اِنسانٕے  آسان  کِنہٕ  بیٚیہِ  کینٛہہ﴾

Jalandhary:
  اسہِ  سوزنہٕ  تۅہیہِ  برونٹھ  یا  رسول  اللہؐ  مگر  بشر  تہٕ  انسٲنی  پیغمبراہ  تِکیازِ  بشریتس  تہٕ  رسالتس  اندر  چُھنہٕ  کانہہ  منافات  یِمن  کُن  أسۍ  پنٕنۍ  احکام  سوزان  ٲسۍ،  پس  پرِژھتو  علمہٕ  والین  تہٕ  زانن  والین  ہر  گاہ  تۅہیہِ  پانس  معلوم  چُھنٕہ۔

Transliteration:
  Wam<u>a</u> arsaln<u>a</u> min qablika ill<u>a</u> rij<u>a</u>lan noo<u>h</u>ee ilayhim fa<b>i</b>saloo ahla a<b>l</b><u>thth</u>ikri in kuntum l<u>a</u> taAAlamoon<b>a</b>


Maududi:
  پٔتِم  رسول  تہِ  ٲسۍ  اَسہِ  روشن  نِشٲنِیہِ  تہٕ  کِتابہٕ  دِتھ  سوٗزِمٕتۍ،  تہٕ  وۅنۍ  چھےٚ  یہِ  ذِکر  تۅہیہِ  پٮ۪ٹھ  نٲزِل  کٔرمٕژ،  تاکہِ  توٚہۍ  گٔژِھو  لُکن  برونٛہہ  کنہِ  تمہِ  تعلیمہٕ  ہٕنز  تشریح  تہٕ  توضیح  کران  یۅسہٕ  تِہندِ  خٲطرٕ  نٲزِل  چھےٚ  کرنہٕ  آمٕژ۔  ﴿یعنی  رسول  اللہ  صلی  اللہ  علیہ و سلمس  پٮ۪ٹھ  ٲس  امہِ  موجوٗب  کِتاب  نٲزِل  کرنہٕ  آمٕژ  زِ  تِمؐ  روزن  پننہِ  قولہٕ  تہٕ  عملہِ  سٍتۍ  امہِ  کیٚن  تعلیماتن  تہٕ  احکامن  ہٕنز  تشریح  تہٕ  توضیح  کران۔  امہِ  نِشہِ  چھےٚ  خۅد  بخود  یہِ  کتھ  ثٲبت  سپدان  زِ  حضور  صلی  اللہ  علیہ و سلمن  ہُند  سُنت  چُھ،  قرآنٕچ  مستند  حٲکمانہٕ  تشریح۔﴾  تہٕ  تاکہ  لُکھ  کرن  ﴿پانہٕ  تہِ﴾  غور  و  فکر۔

Jalandhary:
  اسہِ  سوٗز  تِم  پیغمبر  نَنہِ  دلیلہٕ  تہٕ  معجزات  ہیٚتھ  بیٚیہ  کتابہٕ  ہیٚتھ،  بیٚیہِ  سوٗز  اسہِ  تۅہیہِ  کُن  یہِ  قرآنِ  مجید  یُتھ  توٚہۍ  وارِیاہ  نٔنِرٲوِتھ  بیان  کٔرِو  لوٗکن  یہِ  تِمن  سوزنہٕ  آو۔  بیٚیہِ  یُتھ  تِم  تتھ  اندر  فِکر  کرن۔

Transliteration:
  Bi<b>a</b>lbayyin<u>a</u>ti wa<b>al</b>zzuburi waanzaln<u>a</u> ilayka a<b>l</b><u>thth</u>ikra litubayyina li<b>l</b>nn<u>a</u>si m<u>a</u> nuzzila ilayhim walaAAallahum yatafakkaroon<b>a</b>


Maududi:
  پتہٕ  کیا  تِم  لُکھ  ﴿یِم  پیغمبرؐ  سٕندِس  دعوت  کِس  مخالفتس  منٛز﴾  بدتر  کھۅتہٕ  بدتر  چالہٕ  چِھ  گِندان،  چھا  امہِ  کتھہِ  نِشہِ  بالکُلے  بے  خوف  سپٕدمٕتۍ،  زِ  اللہ  تعالیٰ  والہِ  تِمن  زمینس،  یا  انہِ  تِتھہِ  اَندٕ  پٮ۪ٹھہٕ  تِمن  پیٚٹھ  عذاب  ییٚتہِ  پٮ۪ٹھہٕ  امہِ  کہ  یِنُک  تِمن  وہم  و  گُمانٕے  آسہِ  نہٕ۔

Jalandhary:
  کیاہ  تِم  لوٗکھ  یِمو  یچھ  حیلہٕ  تہٕ  تدبیرٕ  کرِ  نبی  کریمؐ  سٕندِس  مخالفتس  اندر،  تِم  چھا  بے  فِکر  ییٚمہِ  کتھہِ  نِشِہ  کہِ  تِمن  کیاہ  نِیہِ  اللہ  تعالیٰ  زمینس  تل  وٲلِتھ  یا  ییٚمہِ  کتھہِ  نِشہِ  کہِ  عذاب  کیاہ  پیٚیہِ  وٲتِتھ  تپٲرۍ  یپٲرۍ  نہٕ  تِمن  فکرِ  ترِ۔

Transliteration:
  Afaamina alla<u>th</u>eena makaroo a<b>l</b>ssayyi<u>a</u>ti an yakhsifa All<u>a</u>hu bihimu alar<u>d</u>a aw yatiyahumu alAAa<u>tha</u>bu min <u>h</u>aythu l<u>a</u> yashAAuroon<b>a</b>


Jalandhary: یا کیا رٹہِ تِمن اللہ تعالیٰ پھیران تھوران پس چھِنہٕ تِم عٲجِز کروٕنۍ۔
Transliteration: Aw yakhu<u>th</u>ahum fee taqallubihim fam<u>a</u> hum bimuAAjizeen<b>a</b>
Maududi:
  یا رٹیٛکھ  اچانک  ییٚلہِ  تِم  پھیران  تھوران  آسن،  یا  رٹیٚکھ  تِتھِس  حالتس  منٛز  ییٚلہِ  زن  تِمن  پانہٕ  آسہِ  یِنہٕ  والہِ  مصیبتُک  خوف،  تہٕ  تِم  آسن  امہِ  نِشہِ  بچنہٕ  چہِ  فِکرِ  منٛز  ہُشار  روٗزِتھ؟


Transliteration: Aw yakhu<u>th</u>ahum AAal<u>a</u> takhawwufin fainna rabbakum laraoofun ra<u>h</u>eem<b>un</b>
Maududi:
  سُہ  یِکینژھاہ  تہِ  کرُن  ییٚژِھہ  یِم  لُکھ  چِھنہٕ  تس  عٲجز  کرنُک  طاقت  تھاوان۔  حقیقت  چھےٚ  یہِ  زِ  تُہُند  ربّ  چُھ  سٮ۪ٹھہٕے  مہربان  تہٕ  سٮ۪ٹھاہ  رحم  کرن  وول۔

Jalandhary:
  یا  کیا  رٹہِ  تِمن  کھوژنٲوِتھ  یا  ہنہِ  ہنہِ  تِمن  کم  کران  تہٕ  ختم  کران،  خدایس  چھےٚ  پرتھ  چیزس  پٮ۪ٹھ  قدرت،  تس  گژھہِ  پرتھ  ساعتہٕ  کھۅژُن،  پٔز  پٲٹھۍ  چُھ  تُہُند  ربّ  سٮ۪ٹھاہ  مہربان  تہٕ  سٮ۪ٹھاہ  رحم  کروُن،  سُہ  چُھنہٕ  جلد  رٹان  سُہ  چُھ  مہلت  دِوان۔


Maududi:
  تہٕ  کیا  یِم  لُکھ  چِھنا  اللہ  تعالیٰ  سٕندِس  پٲدٕ  کرنہٕ  آمتِس  کُنہِ  تہِ  چیزس  وُچھان  زِ،  اَمِیُک  سایہِ  کِتھہٕ  پٲٹھۍ  چُھ  اللہ  تعالیٰ  سٕندِس  حضورس  اندر  سجدہ  کران  کران  دٔچِھنۍ  تہٕ  کھۅوٕرۍ  پیوان؟  ﴿یعنی  تمام  جسمٲنی  چیزن  ہٕنزٕ  ژھایہِ  چھےٚ  امہِ  کتھہِ  ہٕنز  علامت  زِ  پہاڑ  ٲسِتن  یا  کُلۍ،  جانور  ٲستن  یا  انسان،  اند  ہیٚتھ  چِھ  سٲری  أکِس  ہمہ گیر  قانون  کِس  گرفتس  منٛز  گٔنڈِتھ،  سارِنٕے  ہٕندِس  ڈیکس  پٮ۪ٹھ  چُھ  بندگی  ہُنٛد  داغ  لٔگِتھ،  اُلُوہیٚتس  منٛز  چُھنہٕ  کٲنٛسہِ  ہُند  رَژھ  تہِ  حصہٕ۔  ژھاے  بنٕنۍ  چھےٚ  اکہِ  چیزُک  مٲدی  آسنٕچ  ٹاکارٕہ  علامت  تہٕ  مادی  آسُن  چُھ  بندٕہ  تہٕ  مخلوق  آسنُک  کُھلہٕ  ثبوت۔﴾  یتھہٕ  پٲٹھۍ  چِھ  اندہیٚتھ  سٲری  عٲجزی  ہُند  اظہار  کران۔

Jalandhary:
  کیاہ  تِم  چِھںا  وُچھان  تِمن  سایہِ  دار  چیزن  کُن  یِم  اللہ  تعالیٰ  ہن  پٲدٕ  کٔرِمٕتۍ  چھِ  کُلۍ  ہِی،  کۅہ  وغٲرٕ  ہِی،  نمان  تہٕ  پھیران  چُھ  تِمن  چیزن  ہُند  سایہِ  دٔچُھن  تہٕ  کھو  فُر۔  خدایس  سجدٕہ  کران  تہٕ  عٲجزی  ہُند  اظہار  کران،  تابع  چھِ  خداےسٕندِس  حُکمس۔

Transliteration:
  Awa lam yaraw il<u>a</u> m<u>a</u> khalaqa All<u>a</u>hu min shayin yatafayyao <i><u>th</u></i>il<u>a</u>luhu AAani alyameeni wa<b>al</b>shsham<u>a</u>ili sujjadan lill<u>a</u>hi wahum d<u>a</u>khiroon<b>a</b>


Maududi:
  زمینس  تہٕ  آسمانن  منٛز  یِم  تہِ  جاندار  مخلوق  چِھ  تہٕ  یِم  تہِ  فرشتہٕ  چِھ،  سٲری  چِھ  خُدایس  برونٛہہ  کَنہِ  سجدٕہ  کران،  تِم  چِھنہٕ  ہرگز  تکبّر  کران۔

Jalandhary:
  بیٚیہِ  چھِ  خداےسٕے  نمان  تہٕ  سجدہٕ  دِوان  تِم  سٲری  چیز  یِم  آسمانن  اندر  تہٕ  زمینن  اندر  چھِ  جاندارو  اندرٕ،  بیٚیہِ  چھِ  ملٲیک  تہِ  تس  سجدٕہ  دِوان،  تِم  چھِنہٕ  باوجودِ  علو  شان  تس  عبادت  کرنہٕ  نِشہِ  کُنہِ  قسمہٕ  تکبُر  کران۔

Transliteration:
  Walill<u>a</u>hi yasjudu m<u>a</u> fee a<b>l</b>ssam<u>a</u>w<u>a</u>ti wam<u>a</u> fee alar<u>d</u>i min d<u>a</u>bbatin wa<b>a</b>lmal<u>a</u>ikatu wahum l<u>a</u> yastakbiroon<b>a</b>


Transliteration: Yakh<u>a</u>foona rabbahum min fawqihim wayafAAaloona m<u>a</u> yumaroon<b>a</b>
Maududi:
  پننِس  ربّس  یُس  تِمن  پٮ۪ٹھہٕ کَنہِ  چُھ،  تس  چِھ  کھۅژان،  تہٕ  یِکینژھاہ  حکم  چُھ  دِنہٕ  یِوان  تمی  مُطٲبق  چِھ  کٲم  کران۔

Jalandhary:
  تِم  چھِ  کھوژان  پننِس  پروردِگارس  یُس  تِمن  پٮ۪ٹھہٕ  کنہِ  تہٕ  بالادست  چُھ۔  بیٚیہِ  چھِ  تِم  تعمیل  کران  تِمن  سارنٕے  حُکمن  یِم  تِمن  کرنہِ  یِوان  چھِ۔


Maududi:
  اللہ  تعالیٰ  سُند  چُھ  فرمان  زِ،  زٕہ  خُداے  مَہ  بنٲوِو،  ﴿دۅن  خُداین  ہٕندِس  انکارس  منٛز  چُھ  دۅیو  کتھۅ  تہٕ  زیادہ  خُداین  ہُند  انکار  پٲنۍ  پانے  شٲمِل﴾  خُداے  چُھ  بس  اَکوے،  لہٰذا  کھوٚژِو  توٚہۍ  میے  یوت۔

Jalandhary:
  بیٚیہِ  فرموو  اللہ  تعالیٰ  ہن  پیغمبرن  ہٕندِ  واسطہٕ  اے  لوٗکومہ  تھٲوِیوکھ  زٕہ  یا  وارِیاہ  خدا۔  خدا  چُھنا  مگر  کُنُے،  اکوے۔  پس  کھوٗژِیو  توٚہۍ  میےیوٗت۔  کیازِ  ییلہِ  الوہیت  خاص  میے  چھےٚ  لہٰذا  تمِکۍ  لوٲزِم  یِم  چھِ  کمالِ  قدرت  وغٲرٕ،  تِم  چھِ  میےخاص۔  اِنتقامُک  خوف  گژِھہ  میے  نِش  تھاوُن۔  شِرک  چُھ  منگان  اِنتقامس۔  لہٰذا  گژِھنہٕ  خدایس  شریک  ٹھہراوُن۔

Transliteration:
  Waq<u>a</u>la All<u>a</u>hu l<u>a</u> tattakhi<u>th</u>oo il<u>a</u>hayni ithnayni innam<u>a</u> huwa il<u>a</u>hun w<u>ah</u>idun faiyy<u>a</u>ya fa<b>i</b>rhaboon<b>i</b>


Maududi:
  تٔمۍ  سُندُے  چُھ  تہِ  سورُے  کینٛہہ  یہِ  آسمانن  منٛز  چُھ  تہٕ  یِکینژھاہ  زمینس  چُھ،  تہٕ  خالصاً  چُھ  تٔمۍ  سُندُے  دین  ﴿سٲرِسٕے  کائناتس  منٛز﴾  چلان۔  ﴿دوٚیِمیٚن  لفظن  منٛز  وَنو  زِ  تٔمۍ  سٕندِسٕے  اطاعتس  پٮ۪ٹھ  چُھ  ییٚمہِ  کارخانۂ  ہستی  ہُند  نظام  قٲیِم﴾  پتہٕ  کیا  اللہ  تعالیٰ  ترٲوِتھ  کھوٚژِوہ  توٚہۍ  بیٚیہِ  کٲنٛسہِ؟

Jalandhary:
  بیٚیہِ  چُھ  تِہُندُےیہِ  سورُے  یہِ  یتھ  آسمانس  تہٕ  زمینس  منٛز  چُھ۔  بیٚیہِ  شوٗبہِ  تِہٕنزٕے  فرمان  بردٲری  کرٕنۍ  ہمیشہ،  سُہ  معبودِ  برحق  ٲسِتھ  چھِو  توٚہۍ  تس  ورٲے  بیٚین  کھۅژان۔  تِمن  کھوٚ  ژِتھ  چھِو  تِہٕںز  پرستِش  کران۔  یتھہٕ  پٲٹھۍ  کھوٚژنس  قٲبِل  چُھ  کانہہ  تس  ورٲے  یِتھے  پٲٹھۍ  چُھنہٕ  اُمید  تھاونس  قٲبِل  تہِ  کانہہ  تس  ورٲے۔

Transliteration:
  Walahu m<u>a</u> fee a<b>l</b>ssam<u>a</u>w<u>a</u>ti wa<b>a</b>lar<u>d</u>i walahu a<b>l</b>ddeenu w<u>as</u>iban afaghayra All<u>a</u>hi tattaqoon<b>a</b>


Maududi:
  تۅہیہِ  یۅسہٕ  تہِ  نعمت  حٲصل  چَھو،  سۅ  چَھو  اللہ  تعالیٰ  سٕندی  طرفہٕ،  پتہٕ  ییٚلہِ  کانٛہہ  سخت  وقت  تۅہیہِ  پٮ۪ٹھ  یِوان  چُھ،  تیٚلہِ  چِھو  خۅد  توٚہۍ  لُکھ  پنٕنۍ  فریاد  ہیٚتھ  تٔسۍ  کُن  دَوان۔

Jalandhary:
  چنانچہِ  تۅہیہِ  نِشہِ  یۅسہٕ  نعمتھاہ  واتان  چھےٚسۅ  چھےٚ  معبودِ  برحق  سٕندِ  ی  طرفہٕ  واتان  بیٚیہِ  نہٕ  کٲنسہِ  ہٕندِ  طرفہٕ،  توپتہٕ  ییٚلہِ  تۅہیہِ  کانہہ  سختیاہ  واتان  چھٚے  تَمِہ  ساعتہٕ  چُھو  تس  کُن  عٲجزی  کران  تہٕ  کریکہٕ  ناد  لاگان۔  دعا  کرنس  اندر،  فریاد  کرنس  اندر۔  تمہِ  ساعتہٕ  چِھو  نہِ  بیٚیہِ  کٲنسہِ  منگان۔

Transliteration:
  Wam<u>a</u> bikum min niAAmatin famina All<u>a</u>hi thumma i<u>tha</u> massakumu a<b>l</b><u>dd</u>urru failayhi tajaroon<b>a</b>


Maududi:
  مگر  ییٚلہِ  اللہ  تعالیٰ  سُہ  وقت  تۅہیہِ  نِشہِ  دور  چُھ  کران،  تیٚلہِ  چُھ  اچانک  تۅہیہِ  منٛزٕ  اکھ  دوٚر  پننِس  ربّس  سٍتۍ  دوٚیِمیٚن  ﴿اَمہِ  مہربٲنی  ہٕندِ  شُکریہِ  خٲطرٕ﴾  شریک  کرنہِ  لگان۔

Jalandhary:
  توپتہٕ  ییٚلہِ  سُہ  سۅ  سختی  دور  کران  چُھ  تۅہیہِ  نِشہِ،  أتی  چھو  تۅہیہِ  منٛز  اکھ  جماتھاہ،  تِمے  چھِ  زیادٕہ  پننِس  پروردِگارس  بدستورِ  سابقِ  شرک  انان۔

Transliteration:
  Thumma i<u>tha</u> kashafa a<b>l</b><u>dd</u>urra AAankum i<u>tha</u> fareequn minkum birabbihim yushrikoon<b>a</b>


Maududi: تاکہ اللہ تعالیٰ سٕندِ احسانٕچ کرِ ناشُکری۔ اچھا، کٔرِو مزٕہ، عنقریب لگیو تۅہیہِ پے۔
Transliteration: Liyakfuroo bim<u>a</u> <u>a</u>tayn<u>a</u>hum fatamattaAAoo fasawfa taAAlamoon<b>a</b>
Jalandhary:
  یُتھ  تِم  کفرانِ  نعمت  کرن  تِمن  نعمژن  ہٕنٛز  یِمہٕ  نعمژٕ  اسہِ  تِمن  عطا  کرِ۔  پس  تُلِوتمتع  کینہہ  کالاہ،  عنقریب  زٲنِو  اَمیُک  مزٕہ۔


Maududi:
  یِم  لُکھ  یِہندِ  حقیقت  نِشہِ  وٲقف  چِھنہٕ،  تِہٕندۍ  حصّہ  چِھ  سانہِ  عطا  کرِمَتہِ  رِزقہٕ  منٛزٕ  مُقرر  کران،  اللہ  تعالیٰ  سُند  قسم،  ضرور  یِیہِ  تۅہیہِ  پٕرٛژھنہٕ  زِ  یِم  اَپٕزۍ  کِتھہٕ  پٲٹھۍ  ٲسِو  تۅہیہِ  بنٲوِمٕتۍ۔

Jalandhary:
  بیٚیہِ  چھِ  مُقرر  کران  یِم  مُشرِک  تِمن  معبودانِ  بٲطِلن  ہٕندِ  خٲطرٕ  یِمن  ہٕنٛز  نہٕ  تِمن  خبرٕے  چھےٚ  زِ  تِمن  اَتھہِ  چُھنہٕ  کانہہ  خیر  وشر  نفع  و  ضرر،  اکھ  حصہ  تمہٕ  مالُک  یُس  اسہِ  تِمن  عطا  کوٚرمُت  چُھ،  قسم  چُھ  مےٚ  پننہِ  ذاتِ  پاکُک،  ضروٗر  ییٚیہِ  پرژھنہٕ  تۅہیہِ  تمِیُک  یہِ  توٚہۍ  پانے  ٹھہراوان  ٲسِو۔

Transliteration:
  WayajAAaloona lim<u>a</u> l<u>a</u> yaAAlamoona na<u>s</u>eeban mimm<u>a</u> razaqn<u>a</u>hum ta<b>A</b>ll<u>a</u>hi latusalunna AAamm<u>a</u> kuntum taftaroon<b>a</b>


Transliteration: WayajAAaloona lill<u>a</u>hi alban<u>a</u>ti sub<u>ha</u>nahu walahum m<u>a</u> yashtahoon<b>a</b>
Maududi:
  یِم  چِھ  اللہ  تعالیٰ  سٕندِ  خٲطرٕ  کورِ  کران  تجویز۔  ﴿عربہٕ  کیٚن  مُشرکن  ہٕندٮ۪ن  معبودن  منٛز  ٲسۍ  دیوتا  کم  دیوی  آسہٕ  زیادٕہ،  تہٕ  یِمن  دیوی ین  متعلق  اوس  تِہُنٛد  عقیدٕہ  زِ  تِم  چھِ  خداے  سٕنزٕ  کورِ۔  یِتھے  پٲٹھۍ  ٲسۍ  تِم  فرشتن  تہِ  خُداے  سٕنزٕ  کورِ  مانان﴾  سُبحان  اللہ!  تہٕ  تِہندِ  خٲطرٕ  تہِ  یِکینژھاہ  یِم  پانہٕ  یژھن  ﴿یعنی  نیٚچوۍ﴾۔

Jalandhary:
  بیٚیہِ  چھِ  ٹھہراوان  معبودِ  برحقس  کورِ  حالانکہِ  مُنزہ  تہٕ  پاک  چُھ  سُہ  کورِ  آسنہٕ  نِشہِ،  پننہِ  خٲطرٕ  چھِ  ژھانڈان  تہِ  یہِ  پانس  پسند  چُھکھ  یعنی  گبر  تہٕ  نیٚچِوۍ۔


Maududi:
  ییٚلہِ  یِمو  منٛزٕ  کٲنٛسہِ  کوٗر  زیٚنٕچ  خۅش  خبر  چھےٚ  دِنہٕ  یِوان،  تیٚلہِ  چھےٚ  تٔمۍ  سٕندِس  بتھِس  پٮ۪ٹھ  ہاے  کھسان،  تہٕ  تس  چھےٚ  پتہٕ  وٲنِج  رَتھ  چیٚوان  ﴿شرارت  چُھس  کھسان﴾۔

Jalandhary:
  بیٚیہِ  ییٚلہِ  یِمو اندرٕ  کٲنسہِ  خبر  چھےٚ  یِوان  دِنہٕ  کورِ  ہٕندِ  زیٚنٕچ،  أتی  چُھ  تِہُند  بُتھ  گژھان  کرٚہُن،  بیٚیہِ  چُھ  سپدان  غمگین۔

Transliteration:
  Wai<u>tha</u> bushshira a<u>h</u>aduhum bi<b>a</b>lonth<u>a</u> <i><u>th</u></i>alla wajhuhu muswaddan wahuwa ka<i><u>th</u></i>eem<b>un</b>


Maududi:
  لُکن  ژوٗرِ  ژھیٚپہِ  چُھ  پکان  زِ  امہِ  بُرٕ  خبرِ  پتہٕ  کُس  بُتھ  ہاوِ  لُکن۔  سوچان  چُھ  زِ  ذلّت  سان  رَٹنہٕ  کوٗر  کِنہٕ  میٚژِ  منٛز  دباوَن؟  وُچِھو  کِتھۍ  بُرٕ  حکم  چِھ  تِم،  یِم  خُدایس  متعلق  یِم  لُکھ  لگاوان  چِھ۔  ﴿یعنی  پننہِ  خٲطرٕ  یَس  کورِ  یِم  ؤسۍ  پایہِ  تہٕ  بے  عزت  چِھ  سمجھان،  سۅے  چِھن  خُداے  سٕندِ  خٲطرٕ  بِلا  تامُل  تجویز  کران﴾

Jalandhary:
  ژھیپہٕ  ژھیٚپھ  چُھ  کران،  ژوٗرِ  چُھ  روزان  لوکن  نِشہِ  تمہِ  خبرِ  ہٕنٛزِ  شرمہِ  ہٕندِ  سببہٕ۔  سوچان  چُھ  پانس  سٍتۍ  أمِس  کورِ  کیاہ  کرٕ  بہٕ  وونۍ۔  یِتھے  پٲٹھۍ  تھاونہٕ  کِنہٕ  زِندٕہ  یا  مٲرِتھ  دۅبراون  زمینس  تل،  وارٕ  وُ  چھِو  کوٗتاہ  یچھ  چُھ  یہِ  تجویز  یُہُند  یُس  یِم  خدایس  متعلق  کران  چھِ۔  یعنی  تس  چھِ  کورِ  ٹھہراوان  تہٕ  پانس  چُھکھ  کورِ  زیٚنہٕ  وِزِ  بُتھ  سیاہ  گژھان۔

Transliteration:
  Yataw<u>a</u>r<u>a</u> mina alqawmi min sooi m<u>a</u> bushshira bihi ayumsikuhu AAal<u>a</u> hoonin am yadussuhu fee a<b>l</b>ttur<u>a</u>bi al<u>a</u> s<u>a</u>a m<u>a</u> ya<u>h</u>kumoon<b>a</b>


Maududi:
  بُرٕ  صِفتو  سٍتۍ  ناو  ہیٚنس  لایق  چِھ  تِم  لُکھ  یِمن  ٲخرتس  پٮ۪ٹھ  یقین  چُھنہٕ،  روٗد  اللہ  تعالیٰ،  تس  خٲطرٕ  چِھ  سارِوٕے  کھۅتہٕ  تہٕ  تھَدِ  پایِکۍ  صفات،  سُے  چُھ  سارِنٕے  پٮ۪ٹھ  غٲلب  تہٕ  حکمتس  منٛز  چُھ  کٲمِل۔

Jalandhary:
  تِمن  لوٗکن  ہُند  چُھ  سٮ۪ٹھاہ  یچھ  حال  یِم  پٔتمِس  دۅہس  انکار  کران  چھِ،  خداے  سٕندِ  خٲطرٕ  چھِ  تھٔدۍ  تھٔدۍ  صفت،  بیٚیہِ  چُھ  سُے  غٲلِب  تہٕ  حِکمت  وول۔

Transliteration:
  Lilla<u>th</u>eena l<u>a</u> yuminoona bi<b>a</b>l<u>a</u>khirati mathalu a<b>l</b>ssawi walill<u>a</u>hi almathalu alaAAl<u>a</u> wahuwa alAAazeezu al<u>h</u>akeem<b>u</b>


Maududi:
  اگر  اللہ  تعالیٰ  لُکن  آسِہے  تِہنزِ  زیادتی  پٮ۪ٹھ  فوراً  رٹان،  تیٚلہِ  تراوِہے  نہٕ  روے  زمینس  پٮ۪ٹھ  کٲنٛسہِ  جاندارس  یَلہٕ،  مگر  سُہ  چُھ  پرٛتھ  کٲنٛسہِ  أکِس  مقرر  وقتس  تام  مہلت  دِوان،  پتہٕ  ییٚلہِ  سُہ  وقت  چُھ  واتان،  تیٚلہِ  ہیکہِ  نٕہ  پتہٕ  تتھ  اکھ  گٔر  تہِ  پتھ  برونٛہہ  سپدِتھ۔

Jalandhary:
  بیٚیہِ  ہرگاہ  اللہ  تعالیٰ  لوٗکن  تِہٕندیو  نافرمٲنِیو  سببہٕ  گرفتار  کرِ  ہا  تیٚلہِ  تراوِہا  نہٕ  اتھ  زمینس  پٮ۪ٹھ  کٲنسہِ  جاندارس  تہِ،  تِمن  نافرمانن  ہٕنٛز  شہمت  واتہِ  ہا  بےٚ  گناہ  چارواین  تہِ۔  مگر  سُہ  چُھ  تِمن  مہلت  دِوان  أکِس  مُقرر  کرنہٕ  آمتِس  وقتس  تانۍ،  پس  ییٚلہِ  واتہِ  سُہ  وقت  تمہِ  ساعتہٕ  یِن  نہٕ  تمہِ  نِشہِ  نہ  پتھ  کڈنہٕ  نہ  برونٹھ  اننہٕ۔

Transliteration:
  Walaw yu<u>a</u>khi<u>th</u>u All<u>a</u>hu a<b>l</b>nn<u>a</u>sa bi<i><u>th</u></i>ulmihim m<u>a</u> taraka AAalayh<u>a</u> min d<u>a</u>bbatin wal<u>a</u>kin yuakhkhiruhum il<u>a</u> ajalin musamman fai<u>tha</u> j<u>a</u>a ajaluhum l<u>a</u> yastakhiroona s<u>a</u>AAatan wal<u>a</u> yastaqdimoon<b>a</b>


Maududi:
  اَز  چِھ  یِم  لُکھ  اللہ  تعالیٰ  سٕند  خٲطرٕ  تِم  چیز  تجویز  کران،  یِم  پانہٕ  یِمن  پننہِ  خٲطرٕ  ناپسند  چِھ،  تہٕ  اَپُز  چھےٚ  ونان  یِہنزٕ  زیوٕ  زِ  یِہندِ  خٲطرٕ  چُھ  رٕژرٕے  رٕژَر،  یِہندِ  خٲطرٕ  چُھ  بس  اَکوے  چیز،  تہٕ  سُہ  چُھ  جہنمُک  نار۔  ضروٗر  یِن  یِم  سارِوٕے  برونٛہہ  تتھ  منٛز  واتناونہٕ۔

Jalandhary:
  بیٚیہِ  چُھ  معبودِ  برحق  سٕندِ  خٲطرٕ  ٹھہراوان  تِم  چیز  یِم  پانس  کھران  چھِکھ،  بیٚیہِ  چھےٚ  ونان  تِہٕنزٕ  زیٚوٕہ  اَپُز،  یی  زِ  کہِ  تُہٕندِ  خٲطرٕ  کیاہ  چھےٚ  خدایس  نِشہِ  نیکی۔  ثٲبِت  چھےٚ  یہِ  کتھ  کہِ  یقیناً  چھُ  تِہٕندِ  خٲطرٕ  نار  تتھ  منٛز  یِن  تِم  سارِنٕے  برونٹھ  تراونہٕ۔  

Transliteration:
  WayajAAaloona lill<u>a</u>hi m<u>a</u> yakrahoona wata<u>s</u>ifu alsinatuhumu alka<u>th</u>iba anna lahumu al<u>h</u>usn<u>a</u> l<u>a</u> jarama anna lahumu a<b>l</b>nn<u>a</u>ra waannahum mufra<u>t</u>oon<b>a</b>


Maududi:
  اللہ  تعالیٰ  سُند  قسم،  اے  نبیؐ،  تۅہیہِ  برونٛہہ  تہِ  چِھ  اسہِ  واریاہن  قومن  منٛز  رسول  سوٗزِمٕتۍ  ﴿تہٕ  گۅڈٕہ  تہِ  چُھ  یی  سپدان  روٗدمُت﴾  زِ  شیطانن  ہٲوۍ  تِہندۍ  بُرٕ  کرتوٗت  تِمن  خۅشنما  بنٲوِتھ  ﴿تہٕ  رسولن  ہٕنز  کتھ  مٲنۍ  نہٕ  تِمو﴾  سُے  شیطان  چُھ  از  تِمن  لُکن  تہِ  سرپرست  بنیومُت،  تہٕ  یِم  چِھ  دگ  تُلوٕنہِ  عذابٕکۍ  حقدار  بنان۔

Jalandhary:
  خُداے  سُند  قسم  پٔزۍ  پٲٹھۍ  اسہِ  سوٗز  پیغمبر  تۅہیہِ  برونہہ  وارِیاہن  اُمتن  کُن،  پس  زینت  دیُت  شیطانن  تِہٕنزن  یچھ  کامیٚن۔  تِمن  آیہِ  بوزنہٕ  پننہِ  یچھ  کامہِ  جان،  سُے  شیطان  چُھ  تِہُند  دوس  از  تہِ  بیٚیہِ  چُھ  تِہِندی  خٲطرٕ  دگ  تُلہٕ  وُن  عذاب  ٲخرتس  اندر۔

Transliteration:
  Ta<b>A</b>ll<u>a</u>hi laqad arsaln<u>a</u> il<u>a</u> omamin min qablika fazayyana lahumu a<b>l</b>shshay<u>ta</u>nu aAAm<u>a</u>lahum fahuwa waliyyuhumu alyawma walahum AAa<u>tha</u>bun aleem<b>un</b>


Maududi:
  اسہِ  چھےٚ  یہِ  کتاب  تۅہیہِ  پٮ۪ٹھ  امہِ  موٗجوٗب  نٲزِل  کٔرمٕژ  زِ  توٚہۍ  مٕژرٲوِو  یِمن  پٮ۪ٹھ  تِمن  اختلافن  ہٕنز  حقیقت  یِمن  منٛز  یِم  ہیٚنہٕ  چِھ  آمٕتۍ۔  یہِ  کتاب  چھےٚ  رہنمٲئی  تہٕ  رحمت  بٔنِتھ  نٲزِل  گٔمٕژ  تِمن  لُکن  خٲطرٕ  یِم  اتھ  مانن۔

Jalandhary:
  بیٚیہِ  کٔرنہ  اسہِ  نٲزِل  تۅہیہِ  پٮ۪ٹھ  یہِ  کتاب  مگر  یُتھ  توٚہۍ  لوٗکن  وارٕہ  بیان  کٔرِو  دین  چہ  تِمہٕ  کتھہٕ  یِمن  منٛز  تِم  اِختلاف  کران  چھِ،  بیٚیہِ  بوٚڈ  ہدایت  تہٕ  بٔڈرحمت  باایمانن  ہٕندِ  خٲطرٕ۔

Transliteration:
  Wam<u>a</u> anzaln<u>a</u> AAalayka alkit<u>a</u>ba ill<u>a</u> litubayyina lahumu alla<u>th</u>ee ikhtalafoo feehi wahudan wara<u>h</u>matan liqawmin yuminoon<b>a</b>


Maududi:
  ﴿توٚہۍ  چِھو  ہمیشہ  روٗد  پیٚنہٕ  وِزِ  وُچھان  زِ﴾  خُداین  تروو  آسمانہٕ  روٗد،  تہٕ  فوراً  ترووُن  مُردٕہ  زمینس  اندر  امہِ  کہ  بدولت  زُو۔  ﴿یعنی  یہِ  منظر  چُھ  پرٛتھ  ؤرِیہِ  تُہنزو  أچھو  برونٹھۍکِنۍ  نیران  زِ  زمین  چھےٚ  بالکل  ہموار  آسان،  کُنہِ  قسمٕکۍ  زندگی  ہٕندۍ  آثار  چِھس  نہٕ  لبنہٕ  یِوان،  نہ  گاسہٕ،  نہ  درٛمُن،  نہ  یوٗٹہِ،  نہ  پوش  تہٕ  نہٕ  کُنہِ  قسمُک  سبزار۔  اَتھ  دوران  چُھ  روٗدُک  موسم  واتان  تہٕ  کینٛہہ  روٗدٕ  قطرٕ  پیٚنس  سٍتی  چِھ  اتھ  زمینس  اندر  زندگی  ہٕندۍ  ناگ  گرٛزٕنۍ  ہیوان،  زمین  کیٚن  تحن  تل  دَبے  مٕتیٚن  بے  شُمار  موٗلن  چُھ  زُو  اَژان  تہٕ  پرٛتھ  موٗلس  چُھ  تِی  نیران  یہِ  پٔتِمہِ  روٗدٕ  وِزِ  درٛامُت  اوس  تہٕ  پتہٕ  اوس  ختم  گوٚمُت۔  بے  شُمار  گاسہٕ  ذٲژ  یُہُند  نام  و  نشان  تہِ  گرمی  ہٕندِ  وقتہٕ  روٗدمُت  اوس  نہٕ،  فوراً  چھےٚ  تمی  شانہٕ  سان  نمودار  سپدان،  یِتھہٕ  پٲٹھۍ  پٔتِمہِ  روٗدٕ  وِزِ  وُچِھنہٕ  آسہٕ  آمژٕ۔  یہِ  سورُے  چِھو  توٚہۍ  گرِ  گرِ  پننہِ  زندگی  منٛز  وُچھان،  تہٕ  پتہٕ  چُھ  تۅہیہِ  نبی  صلی  اللہ  علیہ  علیہ و سلمن  ہٕنزِ  زبٲنۍ  یہِ  بوٗزِتھ  حٲرت  سپدان  زِ  اللہ  تعالیٰ  کرِ  انسانن  مَرنہٕ  پتہٕ  دُوبار  زندٕہ﴾۔  پٔزِپٲٹھۍ  چھےٚ  اتھ  منٛز  اکھ  نشٲنی  بوزن  والیٚن  خٲطرٕ۔

Jalandhary:
  بیٚیہِ  تروو  اللہ  تعالیٰ  ہن  آسمانکہِ  طرفہٕ  روٗد  تمی  سٍتۍ  کوٚرُن  زِندٕہ  موٚمُت  زمین۔  یُس  زمین  روٗد  پیٚنہٕ  سٍتۍ  خشک  اوس  گوٚمُت۔  پٔزۍ  پٲٹھۍ  اتھ  منٛز  چُھ  بوٚڈ  نِشانہٕ  بوزٕ  وٕنین  ہندِ  خٲطرٕ  یِم  قرآنِ  مجید  بوزن  تِہٕندۍ  موٚردٕ  دِل  گژھن  زِندٕہ۔

Transliteration:
  Wa<b>A</b>ll<u>a</u>hu anzala mina a<b>l</b>ssam<u>a</u>i m<u>a</u>an faa<u>h</u>y<u>a</u> bihi alar<u>d</u>a baAAda mawtih<u>a</u> inna fee <u>tha</u>lika la<u>a</u>yatan liqawmin yasmaAAoon<b>a</b>


Maududi:
  تہٕ  تُہِندِ  خٲطرٕ  چُھ  چارواین  منٛز  تہِ  اکھ  سبق  موجود۔  أسۍ  چِھو  تۅہیہِ  گُہِس  تہٕ  خونس  درمیان  اکھ  چیز  چاوان  یُس  تِہنزن  یٔڈن  منٛز  چُھ  آسان،  یعنی  خٲلِص  دۅد،  یُس  چیٚنہٕ  والیٚن  خٲطرٕ  سٮ۪ٹھاہ  خوشگوار  چُھ۔

Jalandhary:
  بیشک  تُہٕندِ  خٲطرٕ  چُھ  چارواین  اندر  تہِ  سٮ۪ٹھاہ  غور  کرنُک  مُقام،  تِہٕندین  شِکمن  منٛز  یُس  فضلہٕ  تہٕ  رتھ  چُھ  تِموے  دۅیو  چیزو  منٛزٕ  چُھ  نیران  دۅداہ  صاف،  ہٹہِ  وَسہٕ  وُن  آسٲنی  سان  چیٚنہٕ  والیٚن۔  سُے  دۅد  چھِ  أسۍ  توٚہۍ  چاوان۔  وُچھِو  سٲنۍ  قدرت  اتھ  دۅدس  نہ  چھےٚ  آسان  خوٗنٕچ  آلٲیش  نہ  فضلٕچ  آلٲیِش  یا  مُشک۔

Transliteration:
  Wainna lakum fee alanAA<u>a</u>mi laAAibratan nusqeekum mimm<u>a</u> fee bu<u>t</u>oonihi min bayni farthin wadamin labanan kh<u>a</u>li<u>s</u>an s<u>a</u>ighan li<b>l</b>shsh<u>a</u>ribeen<b>a</b>


Maududi:
  ﴿یتھے  پٲٹھۍ﴾  کھٔزٕر  کُلیو  تہٕ  دَچھہِ  گُرنَو  نِشہِ  تہِ  چِھو  أسۍ  توٚہۍ  زٕہ  چیز  چاوان،  یُس  توٚہۍ  نَشہ  آور  تہِ  چھوٗن  بناوان  تہٕ  پاک  رِزق  تہِ  ﴿اتھ  منٛز  چُھ  اکھ  ضمنی  اِشارٕہ  شراب  کِس  حرام  آسنس  کُن  تہِ  زِ  سُہ  چُھنہٕ  پاک  رزق﴾  پٔزِپٲٹھۍ  چھےٚ  اتھ  منٛز  اکھ  نشٲنی  عقلہِ  کٲم  ہیٚنہٕ  والیٚن  خٲطرٕ۔

Jalandhary:
  بیٚیہِ  گژِھہ  کٔھزرن  تہٕ  دچھہِ  اندر  غور  کرُن۔  تیار  چِھو  کران  توٚہۍ  تتھ  نشٕکۍ  چیز  بیٚیہِ  کھیٚنٕکۍ  چیز۔  خۅشٕک  کٔھزر  بیٚیہِ  کِشمِش  بیٚیہِ  شربت  تہٕ  سٔرکہٕ۔  اتہ  مںٛز  تہِ  چھےٚ  بجہٕ  دلیلہٕ  خداے  سٕندِ  تو  حید  چہِ۔  بیٚیہِ  چھُ  ثٲبِت  سپدان  سارے  نعمژٕ  عطا  کر  وُن  چُھ  سُے،  پٔزۍ  پٲٹھۍ  اَتھ  منٚز  چُھ  بوٚڈ  نِشانہٕ  خداے  سٕندِ  قدرتُک  عقلہِ  والیٚن  ہٕندِ  خٲطرٕ۔

Transliteration:
  Wamin thamar<u>a</u>ti a<b>l</b>nnakheeli wa<b>a</b>laAAn<u>a</u>bi tattakhi<u>th</u>oona minhu sakaran warizqan <u>h</u>asanan inna fee <u>tha</u>lika la<u>a</u>yatan liqawmin yaAAqiloon<b>a</b>


Maududi:
  بیٚیہِ  وُچِھو،  تُہٕندۍ  ربّن  کٔر  تُلرِ  پٮ۪ٹھ  یہِ  کتھ  وَحی۔  ﴿وَحی  ہُند  لُغوی  معنی  چُھ  خُفیہ  تہٕ  لطیف  اِشارٕہ۔  یَتھ  اِشارٕہ  کرن  وٲلِس  تہٕ  اشارہ  رٹن  وٲلِس  ورٲے  کانٛہہ  محسوس  ہیٚکہِ  نہٕ  کٔرِتھ۔  أتھۍ  معنیس  منٛز  چُھ  یہِ  القا  ﴿دلس  منٛز  کتھ  تراوٕنۍ﴾  تہٕ  اِلہام  ﴿مخفی  تعلیم  و  تلقین﴾  کِس  معنی  یس  منٛز  استعمال  سپدان﴾  زِ  پہاڑن  منٛز،  تہٕ  کُلیٚن  منٛز،  وَر  دار  رٲنٛٹھن  منٛز  بناو  پنٕنۍ  گھرٕ  ﴿یعنی  مٲچِھ  گن،  تومبٕر﴾۔

Jalandhary:
  یہِ  کتھ  تہِ  چھےٚ  قٲبلِ  غور  کہِ  الہام  تروو  تُہٕندۍ  پروردِگارن  مانٛچھ  تُلرِ  یی  زِ  ژٕ  بناو  پنُن  گرٕ  کۅہن  منٛز،  کُلیٚن  منٛز  بیٚیہِ  لوٗکن  ہٕندین  گرن  منٛز۔  چنانچہِ  یِمن  گرن  منٛز  چھَ  سۅ  گرٕ  بناوان۔

Transliteration:
  Waaw<u>ha</u> rabbuka il<u>a</u> a<b>l</b>nna<u>h</u>li ani ittakhi<u>th</u>ee mina aljib<u>a</u>li buyootan wamina a<b>l</b>shshajari wamimm<u>a</u> yaAArishoon<b>a</b>


Maududi:
  پرٛتھ  قسمہٕ  کیٚن  میون  ہُند  رس  ژٕہہ،  تہٕ  روز  پکان  پننِس  ربّ  سٕنزن  ہموار  کرنہٕ  آمژن  وَتن  پٮ۪ٹھ۔  أمِس  تُلرِ  منٛزٕ  چُھ  رنگ  بررنگُک  اکھ  شربت  نیران،  یتھ  منٛز  شِفا  چُھ  لُکن  خٲطرٕ،  پٔزِپٲٹھۍ  چھےٚ  اتھ  منٛز  تہِ  اکھ  نشٲنی  تِمن  لُکن  خٲطرٕ  یِم  غور  و  فکر  چِھ  کران۔

Jalandhary:
  توپتہٕ  کھےٚ  ژٕپرتھ  قٔسٕم  میٚوٕہ  أندرٕ۔  پس  ہےٚ  پکُن  ژٕہ  واپس  پننِس  ٲلِس  کُن  پننِس  پروردِگار  سٕنزن  وتن  اندر  یِمہٕ  سہل  تہٕ  آسان  چھےٚ  چانہِ  خٲطرٕ۔  دوٗر  دراز  جایو  پٮ۪ٹھہٕ  میوَن  ہُند  رس  ژٔہِتھ  چھَ  سۅپننِہِ  سٕے  ٲلِس  کُن  توپتہٕ  چھےٚ  مانٛچھ  تراونٕچ  کٲم  کران،  نیران  چُھ  سُہ  مانٛچھ  تُلریٚن  ہٕندیو  شِکمو  منٛزٕ  اکھ  چیٚنُک  چیزاہ  میوٗٹھ  تہٕ  مۅدُر  یعنی  مانٛچھ  ییٚمِکۍ  رنگ  مختلِف  چھِ  آسان۔  تتھ  منٛز  چُھ  شفا  لوٗکن  ہٕندِ  خٲطرٕ،  پٔزۍ  پٲٹھۍ  اتھ  منٛز  چُھ  بوٚڈ  نِشانہٕ  خداے  سٕندِ  قدرتُک  فِکر  تہٕ  تامل  کروٕنین  خٲطرٕ۔  

Transliteration:
  Thumma kulee min kulli a<b>l</b>ththamar<u>a</u>ti fa<b>o</b>slukee subula rabbiki <u>th</u>ululan yakhruju min bu<u>t</u>oonih<u>a</u> shar<u>a</u>bun mukhtalifun alw<u>a</u>nuhu feehi shif<u>a</u>on li<b>l</b>nn<u>a</u>si inna fee <u>tha</u>lika la<u>a</u>yatan liqawmin yatafakkaroon<b>a</b>


Maududi:
  بیٚیہِ  وُچِھو،  خُداین  کٔرِنَو  توٚہۍ  پٲدٕ،  پتہٕ  چُھو  سُہ  تۅہیہِ  موت  دِوان،  تہٕ  تۅہیہِ  منٛزٕ  چُھ  کانٛہہ  بدترین  وٲنٛسہِ  یِوان  واتناونہٕ،  تاکہ  سورُے  کینٛہہ  زاننہٕ  پتہٕ  گژِھنہٕ  کِہِنۍ  زانُن،  حق  چُھ  یہِ  زِ  اللہ  تعالیٰ  ہٕے  چُھ  علِمس  اندر  تہِ  کٲمِل  تہٕ  قدرتس  منٛز  تہِ۔

Jalandhary:
  بیٚیہِ  کٔرِو  توٚہۍ  اللہ  تعالیٰ  نٕے  پٲدٕ،  توٚتانۍ  ٲسِو  نہٕ  توٚہۍ  کِہِنۍ۔  از  عدم  اننو  بوجود  کینہہ  کالاہ  گٔژِتھ  نِیَو  سُے  تۅہیہِ  ییٚمہِ  عالمہٕ،  بیٚیہِ  چُھ  تۅہیہِ  اندر  کانہہ  شخصاہ  یچھ  عُمرِ  تانۍ  واتناونہٕ  یِوان۔  تتھ  عُمرِ  منٛز  نہ  چُھ  جِسمٲنی  قوت  موجود  روزان  نہ  عقلہِ  ہُند  قوت۔  یژھ  عُمرِ  نِشہِ  چُھ  پناہ  مۅنگمُت  نبی  کریم  صلی  علیہ  و سلم  ﴿۔۔۔۔۔۔۔۔۔﴾،  تمِیُک  اثر  چُھ  یہِ  سپدان  کہِ  اکہِ  چیزٕچ  خبر  گژھنہٕ  پتہٕ  چُھ  یہِ  شخص  تمِہ  چیزٕ  نِشہِ  بے  خبر  سپدان،  یادووتُر  چُھنہٕ  بُجرس  اندر  کینہہ  روزان،  پٔزۍ  پٲٹھۍ  اللہ  تعالیٰ  ہٕے  چھُ  سورُے  زانہٕ  وُن  سٲرسٕے  پٮ۪ٹھ  قدرت  وول۔

Transliteration:
  Wa<b>A</b>ll<u>a</u>hu khalaqakum thumma yatawaff<u>a</u>kum waminkum man yuraddu il<u>a</u> ar<u>th</u>ali alAAumuri likay l<u>a</u> yaAAlama baAAda AAilmin shayan inna All<u>a</u>ha AAaleemun qadeer<b>un</b>


Maududi:
  بیٚیہِ  وُچِھو،  خُداین  چھےٚ  تۅہیہِ  منٛزٕ  کینژھن  کینژھن  پٮ۪ٹھ  رزقس  منٛز  فضیلت  عطا  کٔرمٕژ،  پتہٕ  یِمن  لُکن  یہِ  فضیلت  دِنہٕ  آمٕژ  چھےٚ  تِم  چِھنہٕ  تِتھۍ  زِ  پنُن  رزق  آسہن  پننیٚن  غلامن  کُن  پھِران،  تاکہ  دۅشوے  بنَن  اتھ  رِزقس  منٛز  ہِوی  حصہ  دار،  تیٚلہِ  کیا  یِمن  لُکن  چھا  اللہ  تعالیٰ  سُندُے  احسان  ماننہٕ  نِشہِ  انکار؟  ﴿أزِکِس  زمانس  منٛز  چُھ  کینژھو  لُکو  یتھ  آیتس  یہِ  مطلب  کوٚڈمُت  زِ  یِمن  لُکن  خُداین  آسہِ  رزقس  منٛز  فضیلت  عطا  کٔرمٕژ،  تِمن  پزِ  پنُن  رزق  پننیٚن  نوکرن  تہٕ  غلامن  کُن  ضروٗر  پھِرُن،  اگر  نہٕ  پھِرن  تیٚلہِ  یِن  تِم  اللہ  تعالیٰ  سٕندِ  نعمتٕکۍ  مُنکر  ماننہٕ۔  حالانکہ  ہیرِ  پٮ۪ٹھہٕ  چُھ  سورُے  تقریر  شرکہٕ  کِس  اِبطالس  منٛز  تہٕ  توحید  کِس  اثباتس  منٛز  پکان  یِوان  تہٕ  برونٛہہ  کُن  تہِ  چُھ  یۅہے  مضمون  مُسلسل  پکان۔  ہرگاہ  سیاق  و  سباق  مدِ  نظر  تھٲوِتھ  یِیہِ  وُچھنہٕ  تیٚلہِ  چُھ  صاف  پٲٹھۍ  پے  لگان  زِ  یتھ  جایہِ  چُھ  یہِ  استدلال  کرنہٕ  آمُت  زِ  ییٚلہِ  توٚہۍ  خۅد  چِھو  پننہِ  مالہٕ  منٛزٕ  پننیٚن  غلامن  تہٕ  نوکرن  ہِیوُے  درجہ  دِوان،  تیٚلہِ  کِتھہٕ  پٲٹھۍ  چِھو  ٲخر  یہِ  کتھ  صحیح  سمجھان  زِ  یِم  احسانات  خُداین  تۅہیہِ  پٮ۪ٹھ  کٔرِمٕتۍ  چِھ  تِہندِس  شکرانس  منٛز  کٔرِیوٗکھ  خُدایس  سٍتۍ  تٔمۍ  سٕندۍ  بے  اختیار  غلام  تہِ  شریک  تہٕ  پننہِ  جایہِ  سمجھِو  یہِ  زِ  اختیاراتن  تہٕ  حقوقن  منٛز  چِھ  یِم  غلام  تہِ  تس  سٍتۍ  برابرٕکۍ  حصہٕ  دار﴾

Jalandhary:
  بیٚیہِ  دیُت  فضیلت  اللہ  تعالیٰ  ہن  تۅہیہِ  اندر  بعض  لوٗکن  بعضن  پٮ۪ٹھ  رِزقس  اندر۔  اکھ  کوٚرُن  مالدار  تٔمِس  تھٲوِن  نوکر  تہٕ  غلام  تابع۔  تٔمۍ  سٕندِ  واسطہٕ  چُھ  تِمن  تِہٕندین  غلامن  تہِ  رِزق  واتناوان۔  کانہہ  بنووُن  غلام  تٔمِس  چُھ  آغہٕ  سٕندِ  واسطہٕ  رِزق  واتناوان۔  بیٚیہِ  کوٚرُن  کانہہ  شخصاہ  تٔمِس  نہ  چھےٚ  تیژ  دولت  زِغلام  آسہٕ  ہنس۔  نہ  چُھ  سُہ  پانہٕ  کٲنسہِ  ہُند  غلام،  لہٰذا  یِمن  لوٗکن  رِزقس  اندر  خاص  فضیلت  دِنہٕ  آیہِ  تِمن  نِشہِ  چُھ  مال  تہٕ  دولت  تہِ،  غلام  تہِ،  تِم  ہیٚکن  نہٕ  سُہ  پنُن  مال  تِمن  غلامن  دِتھ۔  تِکیازِ  تیٚلہِ  سپدِ  آغہٕ  تہٕ  غلام  برابر۔  تِکیازِ  غلام  چُھنہٕ  کُنہِ  چیزُک  مٲلکھٕے  بنان۔  لہٰذا  چُھنہٕ  غلٲمی  تہٕ  مساوات  مُمکِنٕے  زانہہ۔  یِتھے  پٲٹھۍ  چھِ  یِم  معبودانِ  بٲطِل  سٲری   خداے  سندۍ  مملُوک  ییٚمیُک  کٲفر  چھِ  پانہٕ  اعتراف  کران۔  لہٰذا  مملُوک  ٲسِتھ  کِتھہٕ  پٲٹھۍ  ہیٚکن  تِم  خدایس  ہِی  ٲسِتھ،  یا  کتھہٕ  پٲٹھۍ  ہیٚکن  تِم  خداے  سٕندِس  کُنہِ  چیزس  منٛز  شریک  ٲسِتھ۔  ییٚلہِ  نہٕ  تُہٕندۍ  غلام  تُہٕندِس  مال  و  دولتس  شریک  ہیٚکن  سپدِتھ۔  اللہ  تعالیٰ  سٕندۍ  غلام  تہٕ  مملُوک  کتھہٕ  پٲٹھۍ  ہیٚکن  تِہٕندِس  الو  ہیتس  اندر  تس  شریک  بٔنِتھ۔  کیاہ  یِم  مضامین  بوٗزِتھ  چھا  یِم  لوٗکھ  خدایس  شریک  ٹھہراوان  ییٚمہِ  سٍتۍ  عقلاً  یہِ  کتھ  چھےٚ  ثٲبِت  سپدان  کہِ  تِم  چھِ  خداے  سٕنزن  نعمژن  اِنکار  کران  تِکیازِ  یُس  نعمژ  عطا  کر  وُن  آسہِ  سُہ  گژِھہ  زانُن  معبود  تہِ  کُنُے۔  تس  شریک  ٹھہراونہٕ  سٍتۍ  چُھ  لٲزِم  کہِ  تس  چھِںہٕ  تِم  نعمت  عطا  کر  وُن  زانان۔  لہٰذا  چھِ  یِم  مُشرک  شرک  اننہٕ  سٍتۍ  تِہٕندِس  نعمتس  اِنکار  کران،  کیاہ  یِم  چھا  خداے  سٕنزن  نعمژن  اِنکار  کران۔

Transliteration:
  Wa<b>A</b>ll<u>a</u>hu fa<u>dd</u>ala baAA<u>d</u>akum AAal<u>a</u> baAA<u>d</u>in fee a<b>l</b>rrizqi fam<u>a</u> alla<u>th</u>eena fu<u>dd</u>iloo bir<u>a</u>ddee rizqihim AAal<u>a</u> m<u>a</u> malakat aym<u>a</u>nuhum fahum feehi saw<u>a</u>on afabiniAAmati All<u>a</u>hi yaj<u>h</u>adoon<b>a</b>


Maududi:
  تہٕ  سُہ  چُھ  اللہ  تعالیٰ  ہٕے  ییٚمۍ  تُہندِ  خٲطرٕ  تُہنزٕ  ہم  جنس  خاندارِنہِ  بناوِ،  تہٕ  تٔمی  کٔرِنَو  تۅہیہِ  یِمن  خاندارِنیٚن  ہٕندِ  ذریعہ  نیٚچو  تہٕ  زُرۍ  عطا،  تہٕ  جان  جان  چیز  دِتِنو  کھیٚنہٕ  خٲطرٕ  پتہٕ  کیا  یِم  لُکھ  چھا  ﴿یہِ  سورُے  وُچِھتھ  کٔرِتھ  تہِ﴾  بٲطل  مانان  ﴿یعنی  یِمن  چِھ  بے  بنیاد  تہٕ  بے  حقیقت  عقیدٕہ  زِ  یِہِندۍ  قسمت  بناوٕنۍ  تہٕ  بِگاڑٕنۍ،  یِہِندۍ  مُراد  پوٗرٕ  کرٕنۍ  تہٕ  دعا  بوزٕنۍ،  یِمن  اولاد  دِنۍ  یِمن  روزگار  دیاوُن،  یِہِندۍ  مُقدِمہٕ  زینناوٕنۍ  تہٕ  یِم  بیماریٚو  نِشہِ  بچٲوٕنۍ  چُھ  دیوی  یَن  تہٕ  دیوتا  ہن  بیٚیہِ  جِنن  تہٕ  پٔتِمیٚن  بروٗنٹھمیٚن  بزرگن  ہٕندِس  اختیارس  منٛز﴾  تہٕ  اللہ  تعالیٰ  سٕندِس  احسانس  چِھ  انکار  کران۔

Jalandhary:
  بیٛیہِ  کٔرۍ  اللہ  تعالیٰ  ہن  تُہٕندِ  ی  جِنسہٕ  مںٛزٕ  یعنی  اِنسانو  مںٛزٕ  تُہُندۍ  جورٕ  یعنی  آشینۍ  تہٕ  زنانہٕ  تُہٕنزٕ،  بیٚیہِ  کٔرۍ  اللہ  تعالیٰ  ہن  تُہٕندِ  خٲطرٕ  تُہٕنزو  زنانو  نِشہِ  گبر  تہٕ  اولاد  بیٚیہِ  اولادن  ہٕندۍ  اولاد،  بیٚیہِ  کوٚرُن  عطا  تۅہیہِ  رِزق  پاک  تہٕ  رٔتیو  چیزو  اندرٕ،  یہِ  کٔرِتھ  تہِ  چھا  تِم  معبودانِ  بٲطِلن  ایمان  انان  یتھ  پٮ۪ٹھ  نہٕ  کانہہ  دلیل  چھےٚ  تہٕ  خداے  سٕنزن  نعمژن  چھِ  اِنکار  کران  تس  شریک  ٹھہراونہٕ  سٍتۍ۔

Transliteration:
  Wa<b>A</b>ll<u>a</u>hu jaAAala lakum min anfusikum azw<u>a</u>jan wajaAAala lakum min azw<u>a</u>jikum baneena wa<u>h</u>afadatan warazaqakum mina a<b>l</b><u>tt</u>ayyib<u>a</u>ti afabi<b>a</b>lb<u>at</u>ili yuminoona wabiniAAmati All<u>a</u>hi hum yakfuroon<b>a</b>


Maududi:
  بیٚیہِ  چِھ  اللہ  تعالیٰ  ترٲوِتھ  تِمن  پوٗزان،  یِہندٕٮ۪ن  اَتھن  منٛز  نَہ  آسمانو  پٮ۪ٹھہٕ  کینٛہہ  رزق  دِیُن  چُھ  تہٕ  نَہ  زمین  نِشہِ،  تہٕ  نَہ  ہیٚکن  تِم  یہِ  کٲمٕے  کٔرِتھ؟

Jalandhary:
  بیٚیہِ  چھِ  تِم  عبادت  تہٕ  پرستش  کران  خدایس  ورٲے  تِمنٕے  چیزن  ہٕنز  یِم  نہٕ  مٲلِک  تہٕ  اختیار  وٲلۍ  چھِ  تُہٕندِ  خٲطرٕ  کُنہِ  قسمہٕ  رِزقس  نہٕ  آسمانکہِ  طرفہٕ  بٲرِش  ترٲوِتھ  نہٕ  زمین  کہِ  طرفہٕ  کانہہ  چیز  کھٲرِتھ،  نہ  ہیٚکن  تِم  تُہٕندِ  خٲطرٕ  کینہہ  کٔرِتھ۔

Transliteration:
  WayaAAbudoona min dooni All<u>a</u>hi m<u>a</u> l<u>a</u> yamliku lahum rizqan mina a<b>l</b>ssam<u>a</u>w<u>a</u>ti wa<b>a</b>lar<u>d</u>i shayan wal<u>a</u> yasta<u>t</u>eeAAoon<b>a</b>


Maududi:
  پس  اللہ  تعالیٰ  ہس  خٲطرٕ  مَہ  تُھرِو  مِثالہٕ،  ﴿یعنی  اللہ  تعالیٰ  مَہ  زٲنِیوٗن  دنیا  کیٚن  بادشاہن  تہٕ  راجن  مہاراجن  ہٕندۍ  پٲٹھۍ  زِ  یِتھہٕ  پٲٹھۍ  تِہندٮ۪ن  خاص  نفرن  تہٕ  قریبی  مُلٲزمن  ہٕندِ  توسطہٕ  ورٲے  کانٛہہ  پنٕنۍ  عرضی  تِمن  تام  ہیٚکہِ  نہٕ  واتنٲوِتھ،  تِتھے  پٲٹھۍ  کٔرِو  توٚہۍ  خُدایس  متعلق  تہِ  یہِ  گُمان  زِ  سُہ  چُھ  پننِس  شٲہی  محلس  منٛز  ملٲیکن  اولیاہن  تہٕ  باقی  قریبی  نفرن  منٛزباگ  بِہِتھ،  تہٕ  کٲنٛسہِ  ہٕنز  کٲم  نیرِ  نہٕ  تِہندیٚو  واسطو  تہٕ  سُفٲرِشو  ورٲے﴾  اللہ  تعالیٰ  چُھ  زانان،  توٚہۍ  چِھو  نہٕ  زانان۔

Jalandhary:
  پس  مہ  ٲسِو  توٚہۍ  بیان  کران  خداے  سٕنزٕ  مثالہٕ  پننِی  خیالہٕ  موجوب  کہ  اللہ  تعالیٰ  چُھ  بوٚڈ  پادشاہ۔  تس  ہیکہِ  نہٕ  پرتھ  اکھاہ  پنُن  حاجت  پیش  کٔرِتھ،  عام  لوٗلن  شوبہِ  تِہٕندین  نا  یبن  نِشہِ  پنٕنۍ  حاجت  پیش  کرٕنۍ  تِم  کرن  پیش  خدایس  نِشہِ،  بیشک  پٔز  مِثال  بیان  کرٕنۍ  زانہِ  اللہ  تعالیٰ  ہٕے  توٚہۍ  زٲنِو  نہٕ۔

Transliteration:
  Fal<u>a</u> ta<u>d</u>riboo lill<u>a</u>hi alamth<u>a</u>la inna All<u>a</u>ha yaAAlamu waantum l<u>a</u> taAAlamoon<b>a</b>


Maududi:
  اللہ  تعالیٰ  چُھ  اکھ  مثال  دِوان۔  اکھا  چُھ  غلام  یُس  بیٚکۍسُند  مملوک  ﴿ملکیت  چُھ،  تہٕ  پانس  چُھسنہٕ  کانٛہہ  اختیار،  بیاکھ  شخص  چُھ  تِیُتھ  یَس  اسہِ  پننہِ  طرفہٕ  جان  رزق  چُھ  عطا  کوٚرمُت،  تہٕ  سُہ  چُھ  امہِ  منٛزٕ  نَنہِ  وانہٕ  تہٕ  کھٔٹِتھ  جان  پٲٹھۍ  خرچ  کران،  ؤنِو،  کیا  یِم  دۅشوے  چھا  برابر؟  الحمدُ  للہ،  ﴿چونکہ  اَمہِ  سوال  کِس  جوابس  منٛز  ہیوٚک  نہٕ  مُشرکو  یہِ  ؤنِتھ  زِ  دۅشوے  چھِ  برابر،  اَمہِ  موجوب  آو  فرماونہٕ،  الحمدُ  للہ،  یہِ  کتھ  تٔرٕو  تۅہیہِ  فِکرِ۔﴾  مگر  اکثر  لُکھ  چِھنہٕ  ﴿یہِ  سیٚود  کتھ﴾  زانان۔

Jalandhary:
  چِنانچہِ  اللہ  تعالیٰ  چُھ  مِثالہٕ  بیان  کران،  اکھ  غلاماہ  چُھ  أکِس  شخصہٕ  سُند،  یَس  نہٕ  کُنہِ  چیزس  پٮ۪ٹھ  کانہہ  قدرت  یا  کینہہ  اِختیاراہ  چُھ،  بیاکھ  چُھ  سُہ  شخص  یس  اسہِ  پننہِ  طرفہٕ  رُت  رزق  عطا  کوٚر۔  سُہ  چُھ  تمہِ  رزقہٕ  منٛزٕ  خرچ  کران  پوشیدٕہ  پٲٹھۍ  تہِ  نٔنۍ  پٲٹھۍ  تہِ،  توٚ  ہی  ؤنِتو  یِم  زٕہ  چھا  برابر۔  یِم  معبودانِ  بٲطِل  بوٗزِتوکھ  بے  طاقت  تہٕ  بےاِختیار  غلام  ہِی۔  اللہ  تعالیٰ  زٲنِتون  مُختارِ  کُل۔  پرتھ  چیزس  پٮ۪ٹھ  قدرت  تہٕ  طاقت  تھاون  وول،  سٲرِی  تعریف  تہٕ  صفت  چھِ  تس  معبودِ  برحقس  یُس  زات  کِںۍ  تہٕ  صِفتو  کِنۍ  کٲمِل  چُھ،  بلکہِ  چُھنہٕ  یِمو  أندرٕ  اکثرن  معلومٕے  کہِ  شرکٕ  کہِ  شاہمتہٕ  کیاہ  بنہِ  یِمن۔

Transliteration:
  <u>D</u>araba All<u>a</u>hu mathalan AAabdan mamlookan l<u>a</u> yaqdiru AAal<u>a</u> shayin waman razaqn<u>a</u>hu minn<u>a</u> rizqan <u>h</u>asanan fahuwa yunfiqu minhu sirran wajahran hal yastawoona al<u>h</u>amdu lill<u>a</u>hi bal aktharuhum l<u>a</u> yaAAlamoon<b>a</b>


Maududi:
  اللہ  تعالیٰ  چُھ  بیاکھ  اکھ  مثال  دِوان،  زٕہ  نفر  چِھ،  اکھ  چُھ  کوٚل  زوٚر،  کانٛہہ  کٲم  چُھنہٕ  ہیٚکان  کٔرِتھ،  پننِس  مٲلِکس  پٮ۪ٹھ  چُھ  بور  بٔنِتھ  روٗزِتھ،  یور  تہِ  سُہ  تس  سوزِ،  سُہ  ہیٚکہِ  نہٕ  کانٛہہ  جان  کٲم  کٔرِتھ۔  بیاکھ  شخص  چُھ  تِیُتھ  زِ  انصافُک  حکم  چُھ  دِوان  تہٕ  پانہٕ  چُھ  راہِ  راستس  پٮ۪ٹھ  قٲیِم۔  ؤنِو  کیا  یِم  دۅشوے  چھا  یکساں؟

Jalandhary:
  بیاکھ  مثال  چُھ  اللہ  تعالیٰ  فرماوان  زٔنۍ  جوراہ  چھِ۔  اکھ  چُھ  تِمو  اندرٕ  ماجہِ  زامُت  کوٚلُے،  کانہہ  کٲم  نہٕ  ہیٚکان  کٔرِتھ۔  بیٚیہ  چُھ  سُہ  بور  تہٕ  وبالِ  گردن  پننِس  آغس  پٮ۪ٹھ  بنیومُت،  یوٚت  سوزان  چھُس  تتہِ  کانہہ  رٕژ  کٲماہ  کٔرِتھ  چُھنہٕ  یِوان،  توٚہی  ؤنِتو  کیاہ  یہِ  شخص  چھا  برابر  تس  شخصس  سٍتۍ  یُس  فصاحت  تہٕ  بلاغت  سان  کلام  آسہِ  کران  یُس  لوٗکن  رٕژن  کامین  ہُند  اِصرار  آسہِ  کران  بیٚیہِ  آسہِ  سُہ  پانہٕ  تہِ  سیٚزِ  وتہِ  پٮ۪ٹھ  قٲیِم  روٗزِتھ۔

Transliteration:
  Wa<u>d</u>araba All<u>a</u>hu mathalan rajulayni a<u>h</u>aduhum<u>a</u> abkamu l<u>a</u> yaqdiru AAal<u>a</u> shayin wahuwa kallun AAal<u>a</u> mawl<u>a</u>hu aynam<u>a</u> yuwajjihhu l<u>a</u> yati bikhayrin hal yastawee huwa waman yamuru bi<b>a</b>lAAadli wahuwa AAal<u>a</u> <u>s</u>ir<u>at</u>in mustaqeem<b>in</b>


Maududi:
  تہٕ  زمین  و  آسمان  کیٚن  پوشیدہ  حقیقتن  ہُند  علم  چُھ  صرف  اللہ  تعالیٰ  سٕے  یوت۔  تہٕ  قیامت  برپا  سپدنُک  معاملہٕ،  کانٛہہ  تٲر  لگہِ نہٕ  مگر  بس  تیوٗتاہ  زِ  یتھ  منٛز  انسانس  أچھ  ٹیٖنٹھ  گژِھ،  بلکہ  امہِ  کھۅتہٕ  تہِ  کم،  حقیقت  چھےٚ  یہِ  زِ  اللہ  تعالیٰ  ہیٚکہِ  سورُے  کینٛہہ  کٔرِتھ۔

Jalandhary:
  بیٚیہِ  چُھ  خداے  سٕے  آسمانن  تہٕ  زمینن  ہٕنزن  پوشیدٕہ  کتھن  ہُند  علِم،  بیٚیہِ  چُھ  سُہ  قدرتس  اندر  تیوٗت  کٲمِل  کہِ  پوشیدٕہ  کتھو  أندرٕ  گٔیہِ  اکھ  کتھ  قیامت۔  تمیُک  معلاملہٕ  آسہِ  تیوٗت  جلد  کہِ  ییٚمہِ  ساعتہٕ  تمیُک  وقت  واتہِ  أکِس  أچھ  ٹینٹہِ  منٛز  سپدِ  قیامت  برپا  بلکہِ  تمہِ  کھوتہٕ  تہِ  نزدیک  تہٕ  جلد،  بیشک  چُھ  اللہ  تعالیٰ  چُھ  پرتھ  چیزس  پٮ۪ٹھ  قدرت  تھاون  وول۔

Transliteration:
  Walill<u>a</u>hi ghaybu a<b>l</b>ssam<u>a</u>w<u>a</u>ti wa<b>a</b>lar<u>d</u>i wam<u>a</u> amru a<b>l</b>ss<u>a</u>AAati ill<u>a</u> kalam<u>h</u>i alba<u>s</u>ari aw huwa aqrabu inna All<u>a</u>ha AAal<u>a</u> kulli shayin qadeer<b>un</b>


Maududi:
  خُداین  کٔڑِنَو  توٚہۍ  تُہنزو  ماجیو  ہٕندیو  شِکمو  منٛزٕ  تتھ  حالتس  منٛز  زِ  توٚہۍ  ٲسِو  نہٕ  کِہِنۍ  زانان۔  تٔمۍ  دِتِو  تۅہیہِ  کن،  أچھ  دِژنَو،  تہٕ  سوچن  وٲلۍ  دِل  دِتِنو،  امہِ  موجوب  زِ  توٚہۍ  بٔنِو  شُکر  گزار۔

Jalandhary:
  بیٚیہِ  چُھ  قدرت  چو  دلیلو  أندرٕ  تہٕ  نعمت  کیو  قسمو  أندرٕ  یہِ  اَمر  کہ  کٔڈِو  توٚہۍ  اللہ  تعالیٰ  ہن  پننین  ماجن  ہٕندیو  شِکمو  أندرٕ  یتھ  حالس  اندر  کہِ  تمہٕ  ساعتہٕ  ٲسِو  نہٕ  توٚہۍ  زانان  کِہِنۍ،  توپتہٕ  کٔرۍ  نو  تٔمۍ  بوزنہٕ  خٲطرٕ  کن،  وُچھنہٕ  خٲطرٕ  أچھ،  زاننہٕ  خٲطرٕ  دِل  عطا۔  یُتھ  توٚہۍ  تِہٕنزن  یِمن  نعمژن  پٮ۪ٹھ  شُکر  دٔپِو۔

Transliteration:
  Wa<b>A</b>ll<u>a</u>hu akhrajakum min bu<u>t</u>ooni ommah<u>a</u>tikum l<u>a</u> taAAlamoona shayan wajaAAala lakumu a<b>l</b>ssamAAa wa<b>a</b>lab<u>sa</u>ra wa<b>a</b>lafidata laAAallakum tashkuroon<b>a</b>


Maududi:
  کیا  یِمو  لُکو  وُچھنا  زانٛہہ  پرندٕہ  زِ  آسمٲنۍ  فِضاہس  منٛز  کِتھہٕ  پٲٹھۍ  چِھ  مُسخّر؟  خُدایس  ورٲے  کٔمۍ  چِھ  یِم  دٔر  رٲوِتھ  تھٲوِمٕتۍ؟  اتھ  منٛز  چھےٚ  واریاہ  نِشٲنیہِ  تِمن  لُکن  خٲطرٕ  یِم  ایمان  چِھ  اَنان۔

Jalandhary:
  کیاہ  یِم  لوٗکھ  چھِنا  وُچھان  جانورن  ہُند  حال۔  کتھہٕ  پٲٹھۍ  چھِ  خداے  سٕندِس  حُکمس  تٲبع  آسمانس  تہٕ  زمینس  منٛز  باگ  ہواہس  پٮ۪ٹھ  وُڈان۔  کانہہ  تہِ  چُھںہٕ  تِمن  تھپھ  کٔرِتھ  آسان  اللہ  تعالیٰ  ہس  ورٲے،  پٔزۍ  پٲٹھۍ  اتھ  منٛز  چھےٚ  وارِیاہ  دلیلہٕ  خداے  سٕندِ  قدرت  چہ  با  ایمانن  ہٕندِ  خٲطرٕ۔

Transliteration:
  Alam yaraw il<u>a</u> a<b>l</b><u>tt</u>ayri musakhkhar<u>a</u>tin fee jawwi a<b>l</b>ssam<u>a</u>i m<u>a</u> yumsikuhunna ill<u>a</u> All<u>a</u>hu inna fee <u>tha</u>lika la<u>a</u>y<u>a</u>tin liqawmin yuminoon<b>a</b>


Maududi:
  خُداین  بنٲوۍ  تُہٕندِ  خٲطرٕ  تُہٕندۍ  گھرٕ  سکونٕچ  جاے،  تٔمۍ  کٔرۍ  جانورن  ہٕندیو  مٕسلو  سٍتۍ  تُہٕندِ  خٲطرٕ  تِتھۍ  مکان  پٲدٕ،  یِم  تۅہیہِ  سفرس  تہٕ  قیامس،  دۅشٕونۍ  حالتن  منٛز  لوٚتۍ  چِھ  باسان  ﴿یعنی  دالوٕۍ  خٍمہٕ  یُہُند  رواج  عربس  منٛز  واریاہ  چُھ﴾  تٔمۍ  کٔرۍ  جانورن  ہٕندِ  ییرٕ  تہٕ  توسہٕ  تہٕ  والَو  نِشہِ  تُہُندِ  خٲطرٕ  لاگنٕکۍ  تہٕ  ورتاونٕکۍ  واریاہ  چیز  پٲدٕ،  یِم  زندگی  ہٕندِس  مقرر  وقتس  تام  تۅہیہِ  بکار  چِھو  یِوان۔

Jalandhary:
  بیٚیہِ  کٔر  اللہ  تعالیٰ  ہن  تُہٕندِ  خٲطرٕ  تُہٕندین  گرن  اندر  تُہٕندِ  روزنٕچ  جاے  ییٚلہِ  توٚہۍ  درحالتِ  سفر  ٲسِو  بیٚیہِ  کٔرِن  تُہٕندِ  خٲطرٕ  چارواین  ہٕندین  مُسلن  ہٕندۍ  گرٕیعنی  خیمہٕ  یِم  توٚہۍ  لوٚتۍ  زٲنِتھ  پانس  سٍتۍ  سفرن  اندر  تُلان  چھِو،  ییٚمہِ  دۅہ  توٚہۍ  سفرس  نیران  چھِو  بیٚیہِ  ییٚمہِ  دۅہہ  کُنہِ  جایہِ  ٹھہران  چھِو  اقامت  کران  چھِو،  بیٚیہِ  کٔرِن  تُہٕندِ  خٲطرٕ  کٹہٕ  موٗنہٕ،  اونٹہٕ  موٗنہٕ،  ژھاوٕلۍ  موٗنہٕ،  پۅشاک  تہٕ  فرش  وفروش  بیٚیہِ  گرٕچ  گرویٚٹھ  أکِس  مقرر  کرنہٕ  آمتِس  وقتس  تانۍ  یۅتانۍ  تِم  چیز  پھلان  چھِ۔

Transliteration:
  Wa<b>A</b>ll<u>a</u>hu jaAAala lakum min buyootikum sakanan wajaAAala lakum min juloodi alanAA<u>a</u>mi buyootan tastakhiffoonah<u>a</u> yawma <i><u>th</u></i>aAAnikum wayawma iq<u>a</u>matikum wamin a<u>s</u>w<u>a</u>fih<u>a</u> waawb<u>a</u>rih<u>a</u> waashAA<u>a</u>rih<u>a</u> ath<u>a</u>than wamat<u>a</u>AAan il<u>a</u> <u>h</u>een<b>in</b>


Maududi:
  تٔمۍ  کوٚر  پننیٚو  واریاہَو  بناونہٕ  آمتیٚو  چیزو  سٍتۍ  تُہُندِ  خٲطرٕ  شیٚہجارُک  انتظام،  پہاڑن  منٛز  بنٲویٚن  تُہُندِ  خٲطرٕ  چَھپن  جایہِ،  تہٕ  تۅہیہِ  کٔرۍنو  تِتھۍ  پۅشاک  عطا  یِم  تۅہیہِ  گرمی  نِشہِ  بچاوان  چِھو،  تہٕ  بیٚیہِ  کینٛہہ  پۅشاک  یِم  اکھ  أکِس  سٍتۍ  جنگس  منٛز  تُہٕنز  حفاظت  چِھ  کران،  یِتھہٕ  پٲٹھۍ  چُھ  سُہ  تۅہیہِ  پٮ۪ٹھ  پننیٚن  نعمتن  ہُند  تکمیل  کران،  شاید  زِ  توٚہۍ  بٔنِو  فرماں  بردار۔

Jalandhary:
  بیٚیہِ  کٔرۍ  اللہ  تعالیٰ  ہن  تُہٕندِ  خٲطرٕ  پننین  پٲدٕ  کٔرۍ  مٕتین  چیزن  ہٕندۍ  سایہِ  پٲدٕ،  یِمن  تل  روٗزِتھ  توٚہۍ  آفتاب  چہِ  گرمی  نِشہِ  بچان  چھِو  مثلاً  کُلین  ہُند  سایہِ،  لرین  ہُند  سایہِ،  بیٚیہِ  کٔرۍ  اللہ  تعالیٰ  ہن  تُہٕندٕ  خٲطرٕ  کۅہن  اندر  گۅپھہٕ  تہٕ  غار  یِمن  تل  روٗزِتھ  شینہٕ  تہٕ  رودٕ  نِشہِ  بچان  چھِو،  بیٚیہِ  کٔرۍ  اللہ  تعالیٰ  ہن  تُہٕندِ  خٲطرٕ  پھیٚرن  تہٕ  کُرتٕنہِ  یِمہٕ  تۅہیہِ  بچاوان  چھٚے  سردی  نِشہِ  تہٕ  گرمی  نِشہِ،  بیٚیہِ  کرین  بیٚیہِ  کُرتٕنہِ  یعنی  زِرَہ،  یِمہٕ  تۅہیہِ  بچاوان  چھٚےجنگس  اندر  شمشیرن  تہٕ  نیزن  تہٕ  تیرو  ہٕندیو  زخمو  نِشہِ،  یِتھے  پٲٹھۍ  چُھو  اللہ  تعالیٰ  تۅہیہِ  پٮ۪ٹھ  نعمژ  پننہِ  پورٕ  کران  یُتھ  توٚہۍ  تٔمۍ  سُند  حُکم  مٲنِو۔

Transliteration:
  Wa<b>A</b>ll<u>a</u>hu jaAAala lakum mimm<u>a</u> khalaqa <i><u>th</u></i>il<u>a</u>lan wajaAAala lakum mina aljib<u>a</u>li akn<u>a</u>nan wajaAAala lakum sar<u>a</u>beela taqeekumu al<u>h</u>arra wasar<u>a</u>beela taqeekum basakum ka<u>tha</u>lika yutimmu niAAmatahu AAalaykum laAAallakum tuslimoon<b>a</b>


Transliteration: Fain tawallaw fainnam<u>a</u> AAalayka albal<u>a</u>ghu almubeen<b>u</b>
Maududi:
  وۅنۍ  اگر  یِم  لُکھ  بُتھ  چِھ  پھِران،  اے  نبیؐ،  تۅہیہِ  پٮ۪ٹھ  چَھنہٕ  صاف  صاف  پیغامِ  حق  واتناونہٕ  ورٲے  بیٚیہِ  کانٛہہ  ذمہٕ  دٲری۔

Jalandhary:
  پس  ہر  گاہ  یِم  لوٗکھ  امہِ  پتہٕ  تہِ  بُتھ  پھِرن،  پس  تۅہیہِ  چُھو  نہٕ  مٹہِ  مگر  تبلیغ  کرُن  نٔںۍ  پٲٹھۍ  تہٕ  صاف  پٲٹھۍ۔


Maududi:
  یِم  چِھ  اللہ  تعالیٰ  سٕندِس  احسانس  پرزٕناوان،  پتہٕ  چِھ  تَتھ  انکار  کران  تہٕ  یِمن  منٛز  چِھ  اکثر  لُکھ  تِتھۍ  یِم  حق  ماننہٕ  خٲطرٕ  تیار  چِھنہٕ۔

Jalandhary:
  تِم  لوٗکھ  چھِ  پرزٕ  ناوان  خداے  سٕنز  نعمت  توپتہٕ  چھِ  زٲنِتھ  کٔرِتھ  تتھ  نعمتس  اِنکار  کران۔  یُس  برتاو  منعمس  سٍتۍ  کرُن  گژِھہ  یعنی  عبادت  تہٕ  اطاعت  سۅچھےٚ  تس  ورٲے  بین  سٍتۍ  کران،  یِمو  اندر  چھِ  وارِیاہ  کٲفِر۔

Transliteration:
  YaAArifoona niAAmata All<u>a</u>hi thumma yunkiroonah<u>a</u> waaktharuhumu alk<u>a</u>firoon<b>a</b>


Maududi:
  ﴿یِمن  چھا  کینٛہہ  ہوش  تہِ  زِ  تمہِ  دۅہ  کیا  بنہِ؟﴾  ییٚلہِ  پرٛتھ  اُمّت  منٛزٕ  أسۍ  اکھ  گواہ  کھڑا  کرون،  پتہٕ  نَہ  یِیہِ  کٲفرن  حُجتہٕ  پیش  کرنُک  موقع  دِنہٕ  ﴿اَمِیُک  مطلب  چُھنہٕ  یہِ  زِ  تِمن  یِیہِ  نہٕ  صفٲئی  پیش  کرنُک  موقع  دِنہٕ  بلکہ  چُھ  مطلب  یہِ  زِ  تِہندۍ  جرم  یِن  تِژھو  ٹاکارٕہ  ناقٲبلِ  انکار  تہٕ  نٲقابلِ  تاویل  شہادتو  سٍتۍ  ثٲبت  کرنہٕ  زِ  تِہندِ  خٲطرٕ  روزِ  نہٕ  صفٲئی  پیش  کرنٕچ  کانٛہہ  گُنجٲیش۔﴾  تہٕ  نَہ  یِیہِ  تِمن  توبۂ  استغفار  کُے  مطالبہٕ  کرنہٕ۔

Jalandhary:
  بیٚیہِ  پٲوِو  ژیٚتس  ییٚمہِ  دۅہ  أسۍ  تُلو  ن  پرتھ  اُمت  خٲطرٕ  اکھ  اکھ  گواہ،  سُہ  گو  تمہِ  اُمتُک  پیغمبر  قیامتُک  دۅہ،  توپتہٕ  ییِہ  نہٕ  کٲفرن  اجازت  دِنہٕ  کتھ  کرنُک،  عذرو  معذرت  پیش  کرنُک  قیامتُک  دۅہ،  نہ  ییِہ  تِمن  نِشہِ  عذر  طلب  کرنہٕ،  نہ  ییِہ  تِمن  وننہٕ  کہِ  اللہ  تعالیٰ  کٔرِیوٗن  رٲضی،  توبہٕ  کٔرِو،  یا  کانہہ  رٕژ  عمل  کٔرِو  تِکیازِ  تِم  کتھہٕ  آسن  گٲمژٕ،  ٲخرت  چُھو  دارُ  الجزا،  سُہ  چُھنہٕ  دارُالعمل۔

Transliteration:
  Wayawma nabAAathu min kulli ommatin shaheedan thumma l<u>a</u> yu<u>th</u>anu lilla<u>th</u>eena kafaroo wal<u>a</u> hum yustaAAtaboon<b>a</b>


Maududi:
  ظٲلم  لُکھ  ییٚلہِ  اکہِ  پِھرِ  عذابُک  مزٕہ  وُچھن،  پتہٕ  نَہ  یِیہِ  تِہندِس  عذابس  منٛز  کمی  کرنہٕ،  تہٕ  نَہ  یِیہِ  تِمن  أکِس  ژِہِس  سُمب  مہلت  دِنہٕ۔

Jalandhary:
  توپتہٕ  ییٚلہِ  وُچھن  ظٲلِم  تمہِ  دۅہ  عذاب،  پس  نہ  ییہِ  تِمن  تتھ  عذابس  منٛز  کمی  کرنہٕ،  نہ  ییکھ  مُہلت  دِنہٕ۔

Transliteration:
  Wai<u>tha</u> ra<u>a</u> alla<u>th</u>eena <i><u>th</u></i>alamoo alAAa<u>tha</u>ba fal<u>a</u> yukhaffafu AAanhum wal<u>a</u> hum yun<i><u>th</u></i>aroon<b>a</b>


Maududi:
  تہٕ  ییٚلہِ  تِم  لُکھ  یِمو  دُنیا  ہس  منٛز  شرک  اوس  کوٚرمُت  پننیٚن  ٹھہراونہٕ  آمتیٚن  شریکن  وُچَھن،  پتہٕ  وَنن،  اے  پروردگار،  یِمے  چِھ  تِم  سٲنۍ  شریک  یِمن  أسۍ  ژٕ  ترٲوِتھ  ناد  ٲسۍ  لایان۔  اتھ  پٮ۪ٹھ  دِن  تِہندۍ  یِم  معبود  تِمن  صاف  جواب  زِ،  توٚہۍ  چِھو  اَپزِیٲرۍ۔  ﴿یعنی  اسہِ  اوسُو  نہٕ  تۅہیہِ  یہِ  زٕہٕنۍ  ووٚنمُت  زِ  خُداے  ترٲوِتھ  ٲسِو  توٚہۍ  اسہِ  ناد  لایان،  نَہ  ٲسۍ  أسۍ  تُہندِس  اتھ  حرکتس  پٮ۪ٹھ  رٲضۍ  بلکہ  ٲس  نہٕ  اَسہِ  خبرٕے  زِ  توہۍ  چِھو  اسہِ  ناد  لایان﴾

Jalandhary:
  بیٚیہِ  ییٚلہِ  مُشرِکن  نظر  پیٚیہِ  تِمن  شریکن  پٮ۪ٹھ  یِمن  تِم  ٹھہراوان  ٲسۍ  خداے  سٕندۍ  شریک،  دپنہِ  لگن  پروردِگاراہ  یِمے  کیاہ  چھِ  تِم  شریک  یِمن  أسۍ  پرستِش  تہٕ  عبادت  کران  ٲسۍ  ژےٚ  ورٲے،  پس  کرن  تِم  معبودانِ  بٲطِل  تِمن  کٲفِرن  سٍتۍ  کتھ۔  دپنکھ  توٚہۍ  چھِو  بٔڈۍ  اپز  یٲرۍ۔  أسۍ  کر  ٲسِو  تۅہیہِ  ونان  کہِ  توٚہۍ  کٔرِتو  اسہِ  پرستِش  یا  توٚہۍ  مٔنگِتو  اسہِ  پنُن  حاجت۔  توٚہۍ  ٲسِو  پننہِ  نفسہٕ  چہِ  تہٕ  شیطانہٕ  سٕندِ  وننہٕ  مو  جوب  تِم  چیز  کران۔

Transliteration:
  Wai<u>tha</u> ra<u>a</u> alla<u>th</u>eena ashrakoo shurak<u>a</u>ahum q<u>a</u>loo rabban<u>a</u> h<u>a</u>ol<u>a</u>i shurak<u>a</u>on<u>a</u> alla<u>th</u>eena kunn<u>a</u> nadAAoo min doonika faalqaw ilayhimu alqawla innakum lak<u>ath</u>iboon<b>a</b>


Maududi:
  تمہِ  وقتہٕ  نمن  سٲری  خُدایس  برونٛہہ  کنہِ،  تہٕ  یِہنزٕ  تِمہٕ  سارے  اِفترا  پردٲزی  ﴿یعنی  اَپزٕۍ  تہٕ  بہتان﴾  راوَن  یِمہٕ  یِم  دُنیا  ہس  منٛز  کران  روٗدِمٕتۍ  ٲسۍ۔

Jalandhary:
  بیٚیہِ  تراون  تمہِ  دۅہ  کٲفِر  خدایس  برونٹھہٕ  کنہِ  اطاعت  و  صلحک  معاملہٕ۔  بیٚیہِ  مشنکھ  تِم  سٲری  چیز  یِم  دُنیاہس  منٛز  پانے  ٹھہراوان  ٲسۍ۔

Transliteration:
  Waalqaw il<u>a</u> All<u>a</u>hi yawmai<u>th</u>in a<b>l</b>ssalama wa<u>d</u>alla AAanhum m<u>a</u> k<u>a</u>noo yaftaroon<b>a</b>


Maududi:
  یِمو  لُکو  خۅد  کُفرٕچ  وتھ  اختیار  کٔر  تہٕ  باقی  رُکٲوِکھ  اللہ  تعالیٰ  سٕنزِ  وَتہِ  نِشہِ،  تِمن  دِمو  أسۍ  عذابس  پٮ۪ٹھ  عذاب،  تمہِ  فسادٕ  بدلہٕ  یُس  تِم  دُنیا  ہس  منٛز  برپا  کران  روٗدۍ۔

Jalandhary:
  یِم  لوٗکھ  اکھ  کُفر  کران  ٲسۍ  بیٛیہِ  ٲسۍ  پتھ  رٹان  بیین  لوٗکن  خداے  سٕنزِ  وتہِ  نِشہِ  یعنی  اسلام  قبول  کرنہٕ  نِشہِ  تِمن  ہُراوَو  أسۍ  عذابس  پٮ۪ٹھ  عذاب۔  تِکیازِ  تِم  ٲسۍ  تبٲہی  تہ  بربٲدی  عالمس  منٛز  پھہلاوان  لوٗکن  اسلام  نِشہِ  پتھ  رٹنہٕ  سٍتۍ۔

Transliteration:
  Alla<u>th</u>eena kafaroo wa<u>s</u>addoo AAan sabeeli All<u>a</u>hi zidn<u>a</u>hum AAa<u>tha</u>ban fawqa alAAa<u>tha</u>bi bim<u>a</u> k<u>a</u>noo yufsidoon<b>a</b>


Maududi:
  ﴿اے  نبیؐ،  یِم  کٔرِیوٗکھ  تمہِ  دۅہ  نِشہِ  خبردار﴾  ییٚلہِ  أسۍ  پرٛتھ  اُمّتہٕ  مںزٕ  خۅد  تمی  منٛزٕ  اکھ  گواہ  کھڑا  کرون  یُس  تمہِ  کِس  مقابلس  منٛز  شہادت  دِیہِ،  تہٕ  یِمن  لُکن  ہٕندِس  مقابلس  منٛز  اَنو  أسۍ  توٚہۍ  شہادت  دِنہٕ  خٲطرٕ۔  تہٕ  ﴿یہِ  چھےٚ  تمی  شہادتٕچ  تیاری﴾  زِ  اسہِ  چھےٚ  یہِ  کتاب  تۅہیہِ  پٮ۪ٹھ  نٲزِل  کٔرمٕژ  یۅسہٕ  پرٛتھ  چیزس  صاف  وضاحت  کرن  واجِنۍ  چھےٚ،  بیٚیہِ  چھےٚ  ہدایت  تہٕ  رحمت  تہٕ  بشارت  تِمن  لُکن  خٲطرٕ  یِم  مسلمان  چِھ  ﴿یعنی  یِمو  سرِ  تسلیم  خم  چُھ  کوٚرمُت﴾۔

Jalandhary:
  بیٚیہِ  پاوِو  سُہ  دۅہ  ژیٚتس  ییٚمہِ  دۅہٕ  أسۍ  تُلون  پرتھ  اُمتس  منٛز  تِموٕے  منٛزٕ  اکھ  گواہ  یعنی  پرتھ  اُمتُک  پیغمبر،  بیٚیہِ  اَنو  توٚہۍ  تہِ  یا  رسول  اللہؐ  گواہ  یِمن  لوٗکن  ہٕندِ  خٲطرٕ  یعنی  پننہِ  اُمت  خٲطرٕ  یُتھ  توٚہۍ  فرمٲوِیو  کھ  کمومون  تُہُند  کمو  کوٚر  انکار،  بیٚیہِ  کٔرنٲزِل  اسہِ  تۅہیہِ  پٮ۪ٹھ  یا  رسول  اللہؐ  یہِ  بٔڈۍ  کتاب  یتھ  منٛز  سار  کُے  بیان  چُھ  بیٚیہِ  بوٚڈ  ہدایت۔  بٔڈرحمت  تہٕ  بٔڈبشارت  ایمانٕچ  مُسلمانن  ہٕندِ  خٲطرٕ۔

Transliteration:
  Wayawma nabAAathu fee kulli ommatin shaheedan AAalayhim min anfusihim wajin<u>a</u> bika shaheedan AAal<u>a</u> h<u>a</u>ol<u>a</u>i wanazzaln<u>a</u> AAalayka alkit<u>a</u>ba tiby<u>a</u>nan likulli shayin wahudan wara<u>h</u>matan wabushr<u>a</u> lilmuslimeen<b>a</b>


Maududi:
  اللہ  تعالیٰ  چُھ  عدلُک  تہٕ  احسانُک  تہٕ  صلۂ  رحمی  ہُند  ﴿قرابت  دارن  تِہندۍ  حقوق  دِنُک﴾  حکم  دِوان،  بیٚیہِ  چُھ  بدی  تہٕ  بے  حیٲئی  تہٕ  ظُلم  و  زیادتی  نِشہِ  ٹھاکھ  کران۔  سُہ  چُھو  تۅہیہِ  نصیحت  کران  تاکہ  توٚہۍ  رٔٹِو  سبق۔

Jalandhary:
  پٔزۍ  پٲٹھۍ  اللہ  چُھ  حُکم  کران  عدل  تہٕ  انصاف  کرنُک  بیٚیہِ  نیکی  کرنُک  بیٚیہِ  ٲشناون  اِمداد  کرنُک،  بیٚیہِ  چُھ  اللہ  تعا  لیٰ  منع  کران  یچھ  کامیو  نِشہِ  بیٚیہِ  خلافِ  شرع  کامیو  نِشہِ  بیٚیہِ  سرکشی  تہٕ  بغاوت  نِشہِ  یعنی  لوٗکن  ظلم  وستم  کرنہٕ  نِشہِ،  اللہ  تعالیٰ  چُھ  وعظ  پران،  نصیحت  کران  یُتھ  توٚہۍ  سۅنصیحت  قبول  کٔرِو۔

Transliteration:
  Inna All<u>a</u>ha yamuru bi<b>a</b>lAAadli wa<b>a</b>li<u>h</u>s<u>a</u>ni waeet<u>a</u>i <u>th</u>ee alqurb<u>a</u> wayanh<u>a</u> AAani alfa<u>h</u>sh<u>a</u>i wa<b>a</b>lmunkari wa<b>a</b>lbaghyi yaAAi<i><u>th</u></i>ukum laAAallakum ta<u>th</u>akkaroon<b>a</b>


Maududi:
  اللہ  تعالیٰ  سُند  عہد  کٔرِو  پوٗرٕ  ییٚلہِ  تۅہیہِ  تس  سٍتۍ  کانٛہہ  عہد  آسیو  کوٚرمُت،  تہٕ  پنٕنۍ  قسم  مَہ  پھٹرٲوِو  پۅختہٕ  کرنہٕ  پتہٕ،  ییٚلہِ  زَن  تۅہیہِ  اللہ  تعالیٰ  آسیو  گواہ  بنوومُت۔  اللہ  تعالیٰ  چُھ  تُہندِیٚو  تمام  اعمالو  نِشہِ  باخبر۔

Jalandhary:
  بیٚیہِ  کٔرِو  وفاخداے  سٕندِس  عہدس  ییٚمہِ  عہدٕ  کہِ  پورٕ  کرنُک  شریعت  حُکم  کران  چُھ۔  بیٚیہِ  ییٚلہِ  پانہٕ  وٲنۍ  عہد  ٲسِو  کران،  بیٚیہِ  مہ  ٲسِو  قسم  پُھٹراوان  سُہ  مضبوط  کرنہٕ  پتہٕ۔  تتھ  منٛز  آسیٚو  خداے  سُند  ناو  تہِ  درمیانس  منٛز  اوٚنمُت  ییٚمہِ  سٍتۍ  قسم  مضبوط  چُھ  سپدان،  اللہ  تعالیٰ  آسیون  تھوومُت  گواہ  تہِ،  پٔزۍ  پٲٹھۍ  اللہ  تعالیٰ  چُھ  زانان  تہِ  سورُے  یہِ  توٚہۍ  کران  چھِو۔  تس  نِشہِ  تُہُند  کانہہ  چیز  پوشیدٕہ  چُھنہٕ۔

Transliteration:
  Waawfoo biAAahdi All<u>a</u>hi i<u>tha</u> AA<u>a</u>hadtum wal<u>a</u> tanqu<u>d</u>oo alaym<u>a</u>na baAAda tawkeedih<u>a</u> waqad jaAAaltumu All<u>a</u>ha AAalaykum kafeelan inna All<u>a</u>ha yaAAlamu m<u>a</u> tafAAaloon<b>a</b>


Maududi:
  تُہٕنز  حالت  گژِھہ  نہٕ  تس  زنانہِ  ہٕندۍ  پٲٹھۍ  سپدٕنۍ،  ییٚمۍ  پننہِ  محنتہٕ  سٍتۍ  سٕتھٕر  کوٚت  تہٕ  پتہٕ  کوٚرُن  پٲنۍ  پانے  تتھ  پُژٕپار،  توٚہۍ  چِھو  پنٕنۍ  قسم  اکھ  أکۍ  سٕندٮ۪ن  معاملاتن  منٛز  دغا  تہٕ  فریبٕکۍ  ہتھیار  بناوان،  تاکہِ  اکھ  قوم  کرِ  دوٚیِمہِ  قومہٕ  کھۅتہٕ  زیادہ  فٲیدٕہ  حٲصل،  حالانکہ  اللہ  تعالیٰ  چُھ  امہِ  عہد  و  پیمان  کہ  ذریعہ  تۅہیہِ  آزمٲیشہِ  منٛز  تراوان،  تہٕ  ضرور  مژٕراوِ  سُہ  قیامت  کہ  دۅہ  تُہندٮ۪ن  سارِنٕے  اختلافن  ہٕنز  حقیقت۔

Jalandhary:
  بیٚیہِ  مہ  ٲسِو  توٚہۍ  اے  لوٗکو  قسم  پُھٹراونہٕ  سٍتۍ  مکہٕ  شریف  چہِ  تس  دیوانہٕ  زنانہِ  ہی  بنان  یۅسہٕ  ژٹان  ٲسۍ  پنُن  کوٚتمُت،  مضبوط  کرنہٕ  پتہٕ،  ٹُکرٕٹکرٕ،  یِتھے  پٲٹھۍ  چھِو  توٚہۍ  بناوان  قسم  پنٕنۍ  پانہٕ  وٲنۍ  فساد  کرنہٕ  خٲطرٕ  اکھ  بہانہٕ  تہٕ  ذریعہِ،  یُتھ  سپدِ  اکھ  جماعت  بارٕ  تعدادس  تہٕ  قوتس  اندر  بیٚیہِ  جماعتہٕ  کھۅتہٕ۔  توٚہۍ  کٔرِو  تمہِ  ساعتہٕ  رعایت  زور  آور  جماعتُک۔  قسمُک  کٔرِو  نہٕ  توٚہۍ  کانہہ  خیال،  امہِ  سٍتۍ  چُھنہٕ  مگر  چُھ  امتحان  کران  تۅہیہِ  اللہ  تعالیٰ  کہِ  قسم  کٔرِتھ  تہٕ  معا  ہدٕہ  کٔرِتھ  کوٚروٕہ  تۅہیہِ  قسمُک  رعایت  کِنہٕ  ظٲہری  حالاتن  ہُند  یا  زبردست  جماعتُک،  بیٚیہِ  یُتھ  تۅہیہِ  اللہ  تعالیٰ  نٔنۍ  راوِ  قیامتُک  دۅہ  تہِ  سورُے  یتھ  منٛز  توٚہۍ  اختلاف  کران  ٲسِو۔

Transliteration:
  Wal<u>a</u> takoonoo ka<b>a</b>llatee naqa<u>d</u>at ghazlah<u>a</u> min baAAdi quwwatin ank<u>a</u>than tattakhi<u>th</u>oona aym<u>a</u>nakum dakhalan baynakum an takoona ommatun hiya arb<u>a</u> min ommatin innam<u>a</u> yablookumu All<u>a</u>hu bihi walayubayyinanna lakum yawma alqiy<u>a</u>mati m<u>a</u> kuntum feehi takhtalifoon<b>a</b>


Maududi:
  ہرگاہ  اللہ  تعالیٰ  سٕنز  مشیت  یہِ  آسِہے  ﴿زِ  تۅہیہِ  منٛز  گوٚژھ  نہٕ  کانٛہہ  اختلاف  آسُن﴾  تیٚلہِ  بناوِہے  سُہ  تۅہیہِ  سارِنٕے  کُنی  اُمّت،  مگر  سُہ  یَس  یژھان  چُھ  تس  چُھ  گُمرٲہی  منٛز  تراوان،  تہٕ  یس  یژھان  چُھ  تس  چُھ  سیٚز  وَتھ  ہاوان،  تہٕ  ضروٗر  سپدیو  تۅہیہِ  عملن  ہٕنز  پرٕژھگٲر۔

Jalandhary:
  بیٚیہِ  ہر  گاہ  اللہ  تعالیٰ  یژِھہ  ہا  سارنٕے  کرِ  ہا  کُنی  جماعت  اختلاف  ورٲے  مگر  تٔمۍ  سٕنز  حکمت  چھنہٕ  تہِ  یژھان،  مگر  سُہ  چُھ  گمراہ  کران  یس  یژھان  چُھ  تس۔  بیٚیہِ  چُھ  ہدایت  کران  یس  یژھان  چُھ  تس،  بیٚیہِ  ییہِ  تۅہیہِ  پرژھنہٕ  تمہِ  سارِ  کُے  یہِ  توٚہۍ  کران  ٲسِو۔

Transliteration:
  Walaw sh<u>a</u>a All<u>a</u>hu lajaAAalakum ommatan w<u>ah</u>idatan wal<u>a</u>kin yu<u>d</u>illu man yash<u>a</u>o wayahdee man yash<u>a</u>o walatusalunna AAamm<u>a</u> kuntum taAAmaloon<b>a</b>


Maududi:
  ﴿تہٕ  اے  مسلمانو﴾  توٚہۍ  بنٲوِزیو  نہٕ  پنٕنۍ  قسم  پانہٕ  وٲنۍ  اکھ  أکِس  دوکھہٕ  دِنُک  ذریعہ،  یِنہٕ  یہِ  سپدِ  زِ  کانٛہہ  قدم  جمنہٕ  پتہٕ  گژھیو  رِکِش  ﴿یعنی  کھۅر  ژلیٚو  نِیرِتھ﴾،  تہٕ  توٚہۍ  وُچِھو  امہِ  جُرمہٕ  کِس  پاداشس  منٛز  بُرٕ  نتیجہِ،  تِکیازِ  تۅہیہِ  رُکٲوِیوکھ  اللہ  تعالیٰ  سٕنزِ  وَتہِ  نِشہِ  لُکھ،  تہٕ  بیٚیہِ  آسہِ  تُہٕندِ  خٲطرٕ  بوٚڈ  عذاب۔  ﴿یعنی  یہِ  گژِھہ  نہٕ  سپدُن  زِ  کانٛہہ  شخص  ڈلہِ  اسلام  کہ  صداقتُک  قٲیل  سپدنہٕ  پتہٕ  محض  تُہٕنز  بد  اخلٲقی  وُچِھتھ  امہِ  دین  نِشہِ،  تہٕ  امہِ  وجہ  کِنۍ  روزِ  سُہ  اہلِ  ایمانن  ہٕندِس  دٔرِس  منٛز  شٲمل  سپدنہٕ  نِشہِ  پتھ  زِ  امہِ  دَرِکیٚن  یِمن  لُکن  سٍتۍ  تس  سٲبقہٕ  پیش  آو،  تِم  وُچھنہٕ  تٔمۍ  اخلاقس  تہٕ  معاملاتن  منٛز  کٲفرو  کھۅتہٕ  مختلف  کینٛہہ۔﴾

Jalandhary:
  بیٚیہِ  چُھ  فرماوان  اللہ  تعالیٰ  تاکیدٕہ  خٲطرٕ  کہِ  مہ  بنٲوِیوکھ  قسم  پننہِ  ذریعہ  پانہٕ  وٲنۍ  فسادُک  تہٕ  فِتنُک۔  تمِہ  سٍتۍ  ڈلن  تُہٕندۍ  کھۅرتِمن  ہٕندِ  دَرِرٕ  تہٕ  مضبوطی  پتہٕ۔  بیٚیہِ  ژٕہِو  تمیُک  یچھ  مزٕہ  دُنیاہس  اندر  عذابس  گرفتار  سپدنہٕ  سٍتۍ  تِکیازِ  تۅہیہِ  کیاکٔرٕو  آیِندٕہ  یِنہٕ  والین  خٲطرٕ  خداے  سٕنز  وَتہ  بںد،  بیٚیہِ  چھُ  ٲخرتس  اندر  تِہِندی  خٲطرٕ  بوٚڈ  عذاب۔

Transliteration:
  Wal<u>a</u> tattakhi<u>th</u>oo aym<u>a</u>nakum dakhalan baynakum fatazilla qadamun baAAda thubootih<u>a</u> wata<u>th</u>ooqoo a<b>l</b>ssooa bim<u>a</u> <u>s</u>adadtum AAan sabeeli All<u>a</u>hi walakum AAa<u>tha</u>bun AAa<i><u>th</u></i>eem<b>un</b>


Maududi:
  اللہ  تعالیٰ  سُند  عہد  مَہ  کٕنِو  معمولی  فٲیدہ  کہ  بدلہٕ،  یِکینژھاہ  خُدایس  نِشہِ  چُھ  سُہ  چھُ  تُہندِ  خٲطرٕ  زیادہ  بہتر،  اگر  توٚہۍ  زٲنِو۔

Jalandhary:
  بیٚیہِ  مہ  ٲسِو  حٲصِل  کران  خداے  سُند  قسم  ہٲوِتھ  دنیاہُک  کم  مال،  پٔزۍ  پٲٹھۍ  یُس  ثواب  تہٕ  مزوٗرۍ  خدایس  نِشہِ  چھےٚ  سۅچھےٚ  بہتر  تُہںدِ  خٲطرٕ  ہرگاہ  تۅہیہِ  زانُن  تگہِ  ہا۔

Transliteration:
  Wal<u>a</u> tashtaroo biAAahdi All<u>a</u>hi thamanan qaleelan innam<u>a</u> AAinda All<u>a</u>hi huwa khayrun lakum in kuntum taAAlamoon<b>a</b>


Maududi:
  یِکینژھاہ  تۅہیہِ  نِشہِ  چُھ،  سُہ  چُھ  خرچ  گژھن  وول،  تہٕ  یِکینژھاہ  خُدایس  نِشہِ  چُھ،  سُے  چُھ  پتھ  کُن  روزن  وول،  تہٕ  أسۍ  دِمَو  ضرور  صبرس  کٲم  ہیٚنہٕ  والیٚن  تِہندۍ  اجر،  تِہندٮ۪ن  بہترین  اعمالن  مطٲبق۔

Jalandhary:
  یہِ  تۅہیہِ  نِشہِ  چُھ  مالِ  دنیا  أندرٕ  تہِ  سورُے  چُھ  مۅ  کلہٕ  وُن  تہٕ  ختم  گژٕھہ  وُن۔  یہِ  اللہ  تعالیٰ  ہس  نِشہِ  چُھ  سُہ  چھُ  باقی  تہٕ  پوشہِ  وُن،  سُہ  مۅکلہِ  نہٕ  زانہہ،  بیٚیہِ  دِمو  أسۍ  صبر  تہٕ  استقامت  کرٕ  وٕنین  مزوٗرۍ  تِہٕنزن  رٕژن  کامین  تہٕ  عملن  ہٕندِ  بدلہٕ۔

Transliteration:
  M<u>a</u> AAindakum yanfadu wam<u>a</u> AAinda All<u>a</u>hi b<u>a</u>qin walanajziyanna alla<u>th</u>eena <u>s</u>abaroo ajrahum bia<u>h</u>sani m<u>a</u> k<u>a</u>noo yaAAmaloon<b>a</b>


Maududi:
  یُس  شخص  تہِ  نیک  عمل  کرِ،  خواہ  سُہ  مرد  ٲستن  یا  خاتوٗن،  بشرطیکہ  آسہِ  سُہ  مومن،  سُہ  کرناوون  أسۍ  دُنیاہس  منٛز  پاکیزہ  زندگی  بسر،  تہٕ  ﴿ٲخرتس  منٛز﴾  کرُو  یِتھیٚن  لُکن  یِہندۍ  اجر  یِہندٮ۪ن  بہترین  اعمالن  مطٲبق  عطا۔

Jalandhary:
  یِم  دنیاہس  اندر  رٕژ  عمل  کرن  مردو  یا  زنانو  أندرٕ  باایمان  ٲسِتھ  پس  کرو  أسۍ  تِمن  عطا  رٕژ  زندگیاہ  دنیاہس  اندر،  بیٚیہِ  دِموکھ  أسۍ  تِمن  پنٕنۍ  مزوٗرۍ  تِمن  رٕژن  کامین  بدلہٕ  یِمہٕ  تِم  کران  ٲسۍ۔

Transliteration:
  Man AAamila <u>sa</u>li<u>h</u>an min <u>th</u>akarin aw onth<u>a</u> wahuwa muminun falanu<u>h</u>yiyannahu <u>h</u>ay<u>a</u>tan <u>t</u>ayyibatan walanajziyannahum ajrahum bia<u>h</u>sani m<u>a</u> k<u>a</u>noo yaAAmaloon<b>a</b>


Maududi:
  پتہٕ  ییٚلہِ  توٚہۍ  قرآن  لٲگِو  پرُن،  تیٚلہِ  مٔنگِو  شیطانِ  رجیمس  نِشہِ  اللہ  تعالیٰ  سُند  پناہ۔  ﴿امِیُک  مطلب  چُھنہٕ  صرف  یُتُے  زِ  زبٲنۍ  سٍتۍ  گژِھہ  اَعوذُ  بِاللہِ  مِنَ  الشّیطٰنِ  الرّجِیمِ  وَننہٕ  یُن،  بلکہ  گژِھہ  اتھ  سٍتۍ  پٔزِپٲٹھۍ  دِلّی  جذبہٕ  سان  خُدایس  یہِ  دُعا  تہِ  کرُن  زِ  قرآن  پرنہٕ  وقتہٕ  تھاو  مےٚ  شیطان  سٕندیو  گُمراہ  کرن  والیو  وَسوَسو  نِشہِ  محفوظ،  تِکیازِ  ییٚمۍ  ییٚتہِ  ہدایت  لوٚب  نہٕ،  سُہ  لبہِ  نہٕ  پتہٕ  بیٚیہِ  کُنہِ  جایہِ  ہدایت،  تہٕ  ییٚمۍ  ییٚمہِ  کتابہِ  نِشہِ  گُمرٲہی  اخذ  کٔر،  تس  ہیٚکہِ  نہٕ  پتہٕ  دُنیاہُک  کانٛہہ  چیز  گُمرٲہین  ہٕندِ  آولٕنہِ  منٛزٕ  کٔڑِتھ۔﴾

Jalandhary:
  پس  ییٚلہِ  توٚہۍ  اے  پیغمبر  برحق  قرآن  مجید  پرُن  ہیٚوان  ٲسِو  پس  گژِھہ  پناہ  منگُن  اللہ  تعالیٰ  ہس  شیطانِس  نِشہِ۔

Transliteration:
  Fai<u>tha</u> qarata alqur<u>a</u>na fa<b>i</b>staAAi<u>th</u> bi<b>A</b>ll<u>a</u>hi mina a<b>l</b>shshay<u>ta</u>ni a<b>l</b>rrajeem<b>i</b>


Maududi:
  تس  چُھنہٕ  تِمن  لُکن  پٮ۪ٹھ  تسلّط  حٲصل  سپدان،  یِم  ایمان  چِھ  انان،  تہٕ  پننِس  ربّس  پٮ۪ٹھ  چِھ  بھروسہٕ  کران۔

Jalandhary:
  پٔزۍ  پٲٹھۍ  تس  شیطانس  چُھنہٕ  کانہہ  طاقت  با  ایمان  پٮ۪ٹھ  بیٚیہِ  یِم  پننِس  پروردِگارس  پٮ۪ٹھ  اعتماد  تہٕ  تکیہٕ  کروٕنۍ  آسن۔

Transliteration:
  Innahu laysa lahu sul<u>ta</u>nun AAal<u>a</u> alla<u>th</u>eena <u>a</u>manoo waAAal<u>a</u> rabbihim yatawakkaloon<b>a</b>


Maududi:
  تٔمۍ  سُند  زور  چُھ  تِمنٕے  لُکن  پٮ۪ٹھ  چلان  یِم  تس  پنُن  سرپرست  بناوان  چِھ،  تہٕ  تٔمۍ  سٕندِ  ڈالنہٕ  سٍتۍ  چِھ  شرک  کران۔

Jalandhary:
  شیطان  سُند  زور  چُھنہٕ  چلان  مگر  تِمنٕے  پٮ۪ٹھ  یِم  تس  سٍتۍ  یارانہٕ  لاگن۔  بیٚیہِ  تِمن  پٮ۪ٹھ  یِم  کُنِس  خدایس  شریک  ٹھہراون۔

Transliteration:
  Innam<u>a</u> sul<u>ta</u>nuhu AAal<u>a</u> alla<u>th</u>eena yatawallawnahu wa<b>a</b>lla<u>th</u>eena hum bihi mushrikoon<b>a</b>


Maududi:
  ییٚلہِ  أسۍ  اکہِ  آیت  چہِ  جایہِ  بیاکھ  آیت  چِھ  نٲزِل  کران  تہٕ  اللہ  تعالیٰ  چُھ  بہتر  زانان  زِ  سُہ  کیا  کرِ  نٲزِل،  پتہٕ  چِھ  یِم  لُکھ  ونان  زِ  توٚہۍ  چِھو  یہِ  قرآن  پانے  بناوان،  اصلی  کتھ  چھےٚ  یہِ  زِ  یِمن  منٛز  چِھ  اکثر  لُکھ  حقیقت  نِشہِ  ناوٲقف۔

Jalandhary:
  بیٚیہِ  ییٚلہِ  أسۍ  اکہِ  آیہِ  کریمہٕ  چہِ  جایہِ  بیاکھ  آیہِ  کریم  نٲزِل  کران  چھِ،  اللہ  تعالیٰ  ہی  چُھ  بہتر  زانان  تِمن  احکامن  ہٕنزٕ  مصلحژٕ  یِم  سُہ  نٲزِل  کران  چُھ۔  تمہِ  ساعتہٕ  چھِ  کٲفر  ونان  تۅہیہِ  یا  رسول  اللہ  توٚہۍ  چھِو  نہٕ  پننہِ  طرفہٕ  یِمہٕ  کتھہٕ  ٹھہراوان۔  فی  الحقیقت  چھِ  وارِیاہ  تِمو  اندرٕ  بے  خبر۔

Transliteration:
  Wai<u>tha</u> baddaln<u>a</u> <u>a</u>yatan mak<u>a</u>na <u>a</u>yatin wa<b>A</b>ll<u>a</u>hu aAAlamu bim<u>a</u> yunazzilu q<u>a</u>loo innam<u>a</u> anta muftarin bal aktharuhum l<u>a</u> yaAAlamoon<b>a</b>


Maududi:
  یِمن  ؤنِو  زِ  یہِ  چھُ  رُوح  القُدسَن  ٹھیک  ٹھیک  میٲنِس  ربّ  سٕندِ  طرفہٕ  ہَنہِ  ہَنہِ  نٲزِل  کوٚرمُت  ﴿رُوحُ  القُدُس  امِیُک  لفظی  ترجمہٕ  چُھ  پاک  رُوح  یا  پٲکیزگی  ہُند  رُوح۔  تہٕ  اصطلاحاً  چُھ  یہِ  لقب  حضرتِ  جبریل  علیہ  السّلامس  دِنہٕ  آمُت۔  یتھ  جایہِ  چُھ  وحی  اَنن  وٲلِس  فرشتہٕ  سٕندِ  ناو  ہیٚنہٕ  بجاے  تٔمۍ  سُند  لقب  استعمال  کرنُک  مقصد  سامعین  امہِ  حقیقت  نِشہِ  خبردار  کرٕنۍ  زِ  اَتھ  کلامس  چُھ  اکھ  یِتُتھ  رُوح  انان  یُس  بشری  کمزوریَو  تہٕ  نُقصو  نِشہِ  پاک  چُھ،  تہٕ  بالکل  امانت  دٲری  سان  چُھ  اللہ  تعالیٰ  سُند  پیغام  واتناوان۔﴾  تاکہ  ایمان  انن  والیٚن  ہُند  ایمان  کرِ  پۅختہٕ،  تہٕ  فرماں  بردارن  وَنہِ  زندگی  ہٕندٮ۪ن  معاملاتن  منٛز  سیٚز  وَتھ،  تہٕ  تِمن  دِیہِ  فلاح  تہٕ  سعادتٕچ  خۅش  خبر۔

Jalandhary:
  توٚہۍ  فرمٲوِیوکھ  یا  رسول  اللہؐ،  وول  یہِ  قرآنِ  مجید  جبریل  امینن  یُس  پاک  روح  چُھ  تُہٕندِس  پروردِگارٕ  سٕندِ  طرفہٕ  پٔزۍ  پٲٹھۍ،  یُتھ  باایمانن  ہُند  دِل  مضبوط  کرِ  بیٚیہِ  چُھ  یہِ  قرآنِ  مجید  بوٚڈہدایت  تہٕ  بٔڈبشارت  مسلمانن  ہٕندِ  خٲطرٕ۔

Transliteration:
  Qul nazzalahu roo<u>h</u>u alqudusi min rabbika bi<b>a</b>l<u>h</u>aqqi liyuthabbita alla<u>th</u>eena <u>a</u>manoo wahudan wabushr<u>a</u> lilmuslimeen<b>a</b>


Maududi:
  اسہِ  چُھ  معلوم  زِ  یِم  لُکھ  چِھ  تۅہیہِ  متعلق  ونان  زِ  أمِس  شخصس  چُھ  اکھ  نفر  ہیٚچھناوان  تہٕ  پرناوان،  حالانکہ  یُہُند  اشارہ  یس  نفرس  کُن  چُھ  تٔمۍ  سٕنز  زبان  چھےٚ  عجمی،  تہٕ  یہِ  چھےٚ  صاف  عربی  زبان۔

Jalandhary:
  بیٚیہِ  چُھ  اسہِ  معلوم  کہِ  یِم  دشمن  چھِ  ونان  أمِس  پیغمبرس  چُھنہٕ  ہیٚچھناوان  مگرکانہہ  زانن  وول  انساناہ۔  خیال  اوسُکھ  کینژھن  یُہودی  یا  نصرٲنی  غلامن  ہُند۔  اللہ  تعالیٰ  چُھ  تُہٕندِس  اتھ  بٲطِل  خیالس  رد  کران۔  فرماوان  چُھ،  اے  بےوقوفو  یس  غلامس  نِشہِ  تۅہیہِ  یِمن  پکھنِچ  تہٕ  پرنٕچ  نسبت  کران  چھِو  تٔمۍ  سٕنز  زیو  چھےٚعجمی،  مگر  یُس  کلام  یِم  تۅہیہِ  بوزناوان  چھِو  یہِ  چھےٚ  زیٚواہ  عربی،  صاف  تہٕ  واضح۔

Transliteration:
  Walaqad naAAlamu annahum yaqooloona innam<u>a</u> yuAAallimuhu basharun lis<u>a</u>nu alla<u>th</u>ee yul<u>h</u>idoona ilayhi aAAjamiyyun wah<u>atha</u> lis<u>a</u>nun AAarabiyyun mubeen<b>un</b>


Maududi:
  حقیقت  چھےٚ  یہِ  زِ  یِم  لُکھ  اللہ  تعالیٰ  سٕندۍ  آیات  چِھنہٕ  مانان،  اللہ  تعالیٰ  چُھنہٕ  تِمن  زانٛہہ  صحیح  کتھہِ  تام  واتنُک  توفیق  دِوان،  تہٕ  یِتھیٚن  لُکن  خٲطرٕ  چُھ  دگ  تُلہٕ  وُن  عذاب۔

Jalandhary:
  پٔزۍ  پٲٹھۍ  یِم  لوٗکھ  نہٕ  پژھ  کران  چھِ  خداے  سٕندین  آیاتن،  تِمن  ہاوِنہٕ  نجاتٕچ  وتھ  اللہ  تعالیٰ۔  تِہٕندِ  خٲطرٕ  چُھ  کڈُر  عذاب۔

Transliteration:
  Inna alla<u>th</u>eena l<u>a</u> yuminoona bi<u>a</u>y<u>a</u>ti All<u>a</u>hi l<u>a</u> yahdeehimu All<u>a</u>hu walahum AAa<u>tha</u>bun aleem<b>un</b>


Maududi:
  ﴿اَپزِ  کتھہٕ  چُھنہٕ  نبیؐ  بناوان  بلکہ﴾  اَپُز  چِھ  تِم  بناوان  یِم  اللہ  تعالیٰ  سٕندۍ  آیات  چِھنہٕ  مانان،  ﴿بیاکھ  ترجمہٕ  ہیٚکہِ  یِتہِ  سپدِتھ  زِ  اَپُز  چِھ  تِم  لُکھ  بناوان  یِم  اللہ  تعالیٰ  سٕندٮ۪ن  آیاتن  پٮ۪ٹھ  ایمان  چِھنہٕ  انان﴾  تِمے  چِھ  حقیقتس  منٛز  اَپزِیٲرۍ۔

Jalandhary:
  اپُز  چِھنہٕ  نٔو  راوان  مگر  تِمے  لوٗکھ  یِم  نہٕ  خداے  سٕندین  آیاتن  پژھ  کران  چھِ  ت،  مے  گٔے  اَپزیٲرۍ۔  

Transliteration:
  Innam<u>a</u> yaftaree alka<u>th</u>iba alla<u>th</u>eena l<u>a</u> yuminoona bi<u>a</u>y<u>a</u>ti All<u>a</u>hi waol<u>a</u>ika humu alk<u>ath</u>iboon<b>a</b>


Maududi:
  یُس  شخص  ایمان  اَننہٕ  پتہٕ  کفر  کرِ،  ﴿سُہ  اگر﴾  مجبور  آسہِ  کرنہٕ  آمُت،  تہٕ  دل  آسہِ  تٔمۍ  سُند  ایمانس  پٮ۪ٹھ  مطمئن  ﴿تیٚلہِ  چُھ  رٕژر﴾  مگر  ییٚمۍ  دل  چہِ  رضا  مندی  سان  کُفر  قبول  کوٚر،  تس  پٮ۪ٹھ  چُھ  اللہ  تعالیٰ  سُند  غضب،  تہٕ  یِتھیٚن  سارِنٕے  لُکن  خٲطرٕ  چُھ  بوٚڈ  عذاب۔  ﴿یہِ  آیت  چھےٚ  تِمن  مسلمانن  متعلق  یِمن  پٮ۪ٹھ  تَمہِ  وقتہٕ  سخت  ظلم  ٲسۍ  کرنہٕ  یِوان،  تہٕ  ناقابلِ  برداشت  تکلیف  دی  دی  ٲسۍ  کُفرس  پٮ۪ٹھ  یِوان  مجبور  کرنہٕ،  تِمن  چُھ  وَننہٕ  آمُت  زِ  اگر  توٚہۍ  کُنہِ  ساعتہٕ  ظُلم  سٍتۍ  مجبور  سپدِتھ  محض  زُو  بچاونہٕ  خٲطرٕ  کلمۂ  کُفر  زیٚو  کٔڑِو  تہٕ  دِل  آسیٚو  کُفرٕکہ  عقیدٕہ  نِشہِ  محفوظ،  تیٚلہِ  یِیَو  معاف  کرنہٕ۔  البتہ  اگر  دِلہٕ  سٍتۍ  تۅہیہِ  کُفر  قبول  کوٚرُو،  تیٚلہِ  ہرگاہ  دُنیا  منٛزٕ  توٚہۍ  زُو  بچٲوِو،  اللہ  تعالیٰ  سٕندِ  عذاب  نِشہِ  ہیکِو  نہٕ  بٔچِتھ۔﴾

Jalandhary:
  یُس  اکھاہ  خدایس  اِنکار  کرِ  اِقرار  کٔرِتھ  مگرنہٕ  سُہ  شخص  یُس  کُفرٕ  خٲطرٕ  زور  تہٕ  جبٕر  کرنہٕ  ییہِ۔  زیٚوِ  سٍتۍ  ہے  سُہ  کلمہ  کُفر  وَنہِ  در  حالیتکہِ  دِل  آسیٚس  ڈنجہِ  ایمان  سٍتۍ،  مگر  یُس  دِل  مُژرٲوِتھ  کُفر  تہٕ  اِنکار  کرِ  تِتھین  لوٗکن  پٮ۪ٹھ  چُھ  خداےسُند  غضب  تہٕ  بیزٲری،  بیٚیہِ  چُھ  تِہٕندی  خٲطرٕ  بوٚڈ  عذاب۔

Transliteration:
  Man kafara bi<b>A</b>ll<u>a</u>hi min baAAdi eem<u>a</u>nihi ill<u>a</u> man okriha waqalbuhu mu<u>t</u>mainnun bi<b>a</b>leem<u>a</u>ni wal<u>a</u>kin man shara<u>h</u>a bi<b>a</b>lkufri <u>s</u>adran faAAalayhim gha<u>d</u>abun mina All<u>a</u>hi walahum AAa<u>tha</u>bun AAa<i><u>th</u></i>eem<b>un</b>


Maududi:
  یہِ  چُھ  امہِ  موجوب  زِ  تِمو  کٔر  ٲخرت  کِس  مقابلس  منٛز  دُنیاہٕچ  زندگی  پسند،  تہٕ  اللہ  تعالیٰ  سُند  قٲعدٕہ  چُھ  زِ  سُہ  چُھنہٕ  تِمن  لُکن  نجاتٕچ  وَتھ  ہاوان  یِم  تٔمۍ  سٕندِ  نعمتُک  انکار  کرن۔

Jalandhary:
  یہِ  چُھکھ  امی  مۅکھہٕ  کہِ  تِمو  کیاہ  کٔر  پسند  دنیاہٕچ  زندگی  ٲخرتس  پٮ۪ٹھ،  بیٚیہِ  امی  مۅکھہٕ  کہِ  اللہ  تعالیٰ  چُھنہٕ  وتھ  ہاوان  کٲفرن  تہٕ  مُنکِرن۔

Transliteration:
  <u>Tha</u>lika biannahumu ista<u>h</u>abboo al<u>h</u>ay<u>a</u>ta a<b>l</b>dduny<u>a</u> AAal<u>a</u> al<u>a</u>khirati waanna All<u>a</u>ha l<u>a</u> yahdee alqawma alk<u>a</u>fireen<b>a</b>


Maududi:
  یِم  چِھ  تِم  لُکھ  یِہندٮ۪ن  دِلن  تہٕ  کنن  تہٕ  أچھن  پٮ۪ٹھ  خُداین  مۅہر  چھےٚ  لگٲوِمٕژ،  یِم  چِھ  غفلتس  منٛز  ڈُبیمٕتۍ۔

Jalandhary:
  یِمے  کیاہ  گٔے  تِم  لوٗکھ  یِمن  مۅہر کٔر اللہ  تعالیٰ  ہن  تِہٕندین  دِلن  پٮ۪ٹھ  بیٚیہِ  تِہٕندین  کنن  پٮ۪ٹھ،  بیٚیہِ  تِہٕنٛزن  أچھن  پٮ۪ٹھ،  بیٚیہِ  کیاہ  گٔے  یِمے  لوٗکھ  غٲفِل۔

Transliteration:
  Ol<u>a</u>ika alla<u>th</u>eena <u>t</u>abaAAa All<u>a</u>hu AAal<u>a</u> quloobihim wasamAAihim waab<u>sa</u>rihim waol<u>a</u>ika humu algh<u>a</u>filoon<b>a</b>


Jalandhary: پٔزۍ پٲٹھۍ یِمے لوٗکھ آسن ٲخرتس اندر تاون زد،
Transliteration: L<u>a</u> jarama annahum fee al<u>a</u>khirati humu alkh<u>a</u>siroon<b>a</b>
Maududi:
  ضروری  چُھ  زِ  ٲخرتس  منٛز  روزن  یِمے  لُکھ  خسارس  منٛز۔  ﴿یہِ  اِرشاد  چُھ  تِمن  لُکن  متعلق  یِمو  ایمانٕچ  وَتھ  کِریٖٹھ  وُچِھتھ  امہِ  نِشہِ  توبہٕ  اوس  کورمُت،  تہٕ  پتہٕ  ٲسۍ  پننِس  کٲفر  تہٕ  مشرک  قومس  منٛز  واپس  گٔمٕتۍ﴾


Maududi:
  اتھ  برعکس  یِمن  لُکن  ہُند  حال  یہِ  چُھ  زِ  ییٚلہِ  ﴿ایمان  اننہٕ  کہ  وجہِ  کِنۍ﴾  تِم  ستاونہٕ  آے،  تِمو  ترٲوۍ  گھرٕبار،  ہجرت  کٔرٕکھ،  اللہ  تعالیٰ  سٕنزِ  وَتہِ  منٛز  کریکھ  سختیہِ  برداشت،  تہٕ  صبرس  ہیٚژٕکھ  کٲم،  تِہِندِ  خٲطرٕ  چُھ  یقیناً  تُہُند  ربّ  مغفرت  کرن  وول  تہٕ  سٮ۪ٹھاہ  مہربان۔  ﴿یِمن  سارِنٕے  ہُند  فٲصلہٕ  سپدِ  تمہِ  دۅہ﴾

Jalandhary:
  توپتہٕ  چُھ  پٔزۍ  پٲٹھۍ  چون  پروردِگار  تِمن  لوٗکن  ہٕندِ  خٲطرٕ  یِمو  کُفرٕ  چہِ  سختی  تُلِتھ  گر  بار  ترٲوِتھ  ہجرت  کٔر۔  توپتہٕ  کوٚرکھ  جہاد،  بیٚیہِ  کوٚرُکھ  صبر،  پٔزۍ  پٲٹھۍ  تُہںد  پروردِگار  چُھ  تمہِ  پتہٕ  تِہِندِ  خٲطرٕ  سٮ۪ٹھاہ  مغفرت  کر  وُن،  سٮ۪ٹھاہ  رحم  کر  وُن۔

Transliteration:
  Thumma inna rabbaka lilla<u>th</u>eena h<u>a</u>jaroo min baAAdi m<u>a</u> futinoo thumma j<u>a</u>hadoo wa<u>s</u>abaroo inna rabbaka min baAAdih<u>a</u> laghafoorun ra<u>h</u>eem<b>un</b>


Maududi:
  ییٚلہِ  پرٛتھ  کانٛہہ  نفس  پننی  بچاوچہِ  فِکرِ  منٛز  لٔگِتھ  آسہِ،  تہٕ  پرٛتھ  کٲنٛسہِ  یِیہِ  تٔمۍ  سٕندِ  کرِمتِیُک  بدلہٕ  پوٗرٕ  پٲٹھۍ  دِنہٕ،  تہٕ  کٲنٛسہِ  پٮ۪ٹھ  ہیکہِ  نہٕ  ذرّس  سُمب  ظُلم  سپدِتھ۔

Jalandhary:
  سُہ  دۅہ  پٲوِو  ژیٚتس  ییٚمہِ  دۅہ  پرتھ  شخصاہ  یِیہِ،  گفتگو  آسہِ  کران  پننی  پانہٕ  کہِ  طرفہٕ۔  بیٚیہِ  یِیہِ  پوٗرٕ  دِنہٕ  جزا  تہٕ  سزا  پرتھ  کٲنسہِ،  تتھ  بدل  یہِ  تٔمۍ  کوٚرمُت  آسہِ،  تِمو  أندرٕ  یِیہِ  نہٕ  کٲنسہِ  ظلم  کرنہٕ۔

Transliteration:
  Yawma tatee kullu nafsin tuj<u>a</u>dilu AAan nafsih<u>a</u> watuwaff<u>a</u> kullu nafsin m<u>a</u> AAamilat wahum l<u>a</u> yu<i><u>th</u></i>lamoon<b>a</b>


Maududi:
  اللہ  تعالیٰ  چُھ  اکہِ  بستی  ہٕنز  مِثال  دِوان،  سۅ  ٲس  اَمن  و  اطمینانٕچ  زندگی  بسر  کران،  تہٕ  پرٛتھ  طرفہٕ  اوس  اَتھ  فراغتہٕ  سان  رزق  واتان،  تٔمۍ  لوگ  پتہٕ  اللہ  تعالیٰ  سٕنزن  نعمتن  ہُند  کفران  کرُن،  اللہ  تعالیٰ  ہن  ہوو  پتہٕ  امہِ  کیٚن  باشندن  تِہندٮ۪ن  کرتوٗتن  ہُند  یہِ  مزٕہ  زِ  بۅچِھہ  ہٕندۍ  تہٕ  خوفٕکۍ  مصیبت  گٔے  تِمن  پٮ۪ٹھ  سوار۔

Jalandhary:
  بیٚیہِ  کٔر بیان  اللہ  تعالیٰ  ہن  مِثال  اکہِ  شہرٕ  کین  لوٗکن  ہٕنز  تِم  ٲسۍ  امن  وامانس  اندر  روٗزِتھ۔  تِمن  ٲسۍ  واتان  کھیٚنہٕ  چیٚنٕکۍ  چیز  بکثرت  پرتھ  طرفہٕ،  اتی  کوٚر  تِمو  خداے  سٕنزن  نعمژن  اِنکار  تہٕ  کُفرانِ  نعمت،  پس  ژٕہ  نٲو  ۍتِم  اللہ  تعالیٰ  ہن  مَزٕہ  بۅچھہِ  ہُند  تہٕ  کھوژنکہِ  پۅشاکُک  یعنی  بۅچھہِ  تہٕ  بد  امنی  آیہِ  تِمن  تِتھہٕ  پٲٹھۍ  ولنہٕ  یِتھہٕ  پٲٹھۍ  بدنس  آسان  چُھ  لِباس  ؤلِتھ  تِمن  کامیٚن  ہٕندِ  سببہٕ  یِمہٕ  تِم  کران  ٲسۍ۔  حضرتِ  عبد اللہ  بِن  عباس  چھِ  فرماوان  ییمہِ  مِثالہِ  منزٕہ  چھِ  مُراداہلِ  مکہ۔

Transliteration:
  Wa<u>d</u>araba All<u>a</u>hu mathalan qaryatan k<u>a</u>nat <u>a</u>minatan mu<u>t</u>mainnatan yateeh<u>a</u> rizquh<u>a</u> raghadan min kulli mak<u>a</u>nin fakafarat bianAAumi All<u>a</u>hi faa<u>tha</u>qah<u>a</u> All<u>a</u>hu lib<u>a</u>sa aljooAAi wa<b>a</b>lkhawfi bim<u>a</u> k<u>a</u>noo ya<u>s</u>naAAoon<b>a</b>


Maududi:
  تِمن  نِشہِ  آو  تِہندِ  پننہِ  قوم  منٛزٕ  اکھ  رسول  مگر  تِمو  کوٚر  تَس  انکار،  ٲخر  کار  رٔٹۍ  تِم  عذابن  ییٚلہِ  زن  تِم  ظٲلِم  ٲسۍ  سپدمٕتۍ  ﴿حضرت  ابن  عباس  رضی  اللہ  تعالیٰ  عنہ  سُند  قول  چُھ  زِ  یتھ  جایہِ  چُھ  ناو  ہیٚنہٕ  ورٲے  خۅد  مکُک  ناو  مِثالہِ  رٔنگۍ  پیش  کرنہٕ  آمُت۔  اَمہِ  تفسیر  مُطٲبق  ییٚمہِ  خوفُک  تہٕ  بۅچھہِ  ہٕندِ  مصیبتُک  یتھ  جایہِ  ذِکر  چھےٚ  آمٕژ  کرنہٕ،  تمہِ  نِشہِ  چُھ  مُراد  سُہ  قحط  یُس  نبی  صلی  اللہ  علیہ و سلمن  ہٕندِ  بعثت  پتہٕ  أکِس  وقتس  تام  مکہٕ  کیٚن  لُکن  پٮ۪ٹھ  مُسلّط  روٗد۔﴾

Jalandhary:
  پٔزۍ  پٲٹھۍ  آو  تِمن  کُن  پیغمبراہ  جلیل  القدر  یُس  تِموٕے  منٛزٕ  اوس،  تس  کوٚرُکھ  اِنکار،  سُہ  زونُکھ  ا  پزیور،  ادٕ  رٔٹۍ  تِم  عذابن  یعنی  قحطن  تہٕ  بدامنی۔  یتھ  حالس  اندر  کہِ  تِم  ٲسۍ  پٲنۍ  پانس  ظلم  کر  وُنۍ  شرک  تہٕ  تکذیب  کرنہٕ  سٍتۍ۔

Transliteration:
  Walaqad j<u>a</u>ahum rasoolun minhum faka<u>thth</u>aboohu faakha<u>th</u>ahumu alAAa<u>tha</u>bu wahum <i><u>th</u></i><u>a</u>limoon<b>a</b>


Maududi:
  پس  اے  لوٗکو،  خُداین  یِکینژھاہ  حلال  تہٕ  پاک  رزق  تۅہیہِ  عطا  چُھو  کوٚرمُت  سُہ  کھیٚیِو،  تہٕ  اللہ  تعالیٰ  سٕندِ  احسانُک  کٔرِو  شُکر  اگر  توٚہۍ  پزی  تٔمۍ  سٕنز  بندگی  کرن  وٲلۍ  چِھو۔

Jalandhary:
  پس  کھیٚیِو  سُہ  رزق  یُس  عطا  کوٚر  اللہ  تعالیٰ  ہن  حلال  تہٕ  پاک،  بیٚیہِ  دٔپِو  شُکر  خداے  سٕنزن  نعمژن  پٮ۪ٹھ،  ہر  گاہ  چھِو  تٔسۍ  یٲژ  بندگی  کران۔

Transliteration:
  Fakuloo mimm<u>a</u> razaqakumu All<u>a</u>hu <u>h</u>al<u>a</u>lan <u>t</u>ayyiban wa<b>o</b>shkuroo niAAmata All<u>a</u>hi in kuntum iyy<u>a</u>hu taAAbudoon<b>a</b>


Maududi:
  خُداین  یِکینژھاہ  تۅہیہِ  پٮ۪ٹھ  حرام  چُھ  کوٚرمُت  سُہ  چُھ  مۅردار  تہٕ  خوٗن  تہٕ  خنزیر  سُند  ماز،  بیٚیہِ  سُہ  جانور  یس  پٮ۪ٹھ  اللہ  تعالیٰ  سٕندِ  ورٲے  بیٚیہِ  کٲنٛسہِ  ہُند  ناو  آسہِ  ہیٚنہٕ  آمُت،  البتہٕ  اگر  کانٛہہ  بۅچِھہ  سٍتۍ  مجبور  تہٕ  بے  قرار  سپدِتھ  یِمن  چیزن  کھیٚیہِ،  امہِ  ورٲے  زِ  سُہ  آسہِ  قانونِ  اِلہٰی  چہِ  خلاف  ورزی  ہُند  خوٲہش  مند،  یا  آسہِ  ضرورت  کہ  حدٕ  نِشہِ  نیرنُک  مُرتکب،  تیٚلہِ  چُھ  پٔزِپٲٹھۍ  اللہ  تعالیٰ  معاف  کرن  وول  تہٕ  رحم  کرن  وول۔

Jalandhary:
  تٔمۍ  پروردِگارن  کوٚر  نہٕ  تۅہیہِ  پٮ۪ٹھ  حرام  مگر  مۅردار    ﴿پانے  موٚمُت﴾  جانور،  بیٚیہِ  رَتھ،  بیٚیہِ  سورٕ  ماز  بیٚیہِ  سُہ  جانور  یُس  خدایس  ورٲے  بیٚیہِ  کٲنسِہ  ہٕندِ  تعظیم  خٲطرٕ  یا  قُرب  ژھانڈنہٕ  خٲطرٕ  مارنہٕ  ییہِ،  پس  یُس  اکھاہ  فاقٕہ  کہِ  وجہ  بالکل  بیقرار  تہٕ  مجبور  سپدِ  یِمو  چیزو  أندرٕ  کانہہ  چیز  کھیٚنس  پٮ۪ٹھ،  یِمو  چیزو  وٲے  بنیٚس  نہٕ  کانہہ  چیز  بشرطیکہِ  لذت  تہٕ  مزٕہ  حٲصِل  کروُن  آسہِ  نہٕ۔  ضروٗرت  کھۅتہٕ  کھیٚوُن  آسِنہٕ۔  پس  چُھ  اللہ  تعالیٰ  مغفرت  کروُن،  رحم  کر  وُن۔

Transliteration:
  Innam<u>a</u> <u>h</u>arrama AAalaykumu almaytata wa<b>al</b>ddama wala<u>h</u>ma alkhinzeeri wam<u>a</u> ohilla lighayri All<u>a</u>hi bihi famani i<u>dt</u>urra ghayra b<u>a</u>ghin wal<u>a</u> AA<u>a</u>din fainna All<u>a</u>ha ghafoorun ra<u>h</u>eem<b>un</b>


Maududi:
  بیٚیہِ  یہِ،  تُہٕنزٕ  یِمہٕ  زبانہٕ  اپزٕۍ  احکام  چھےٚ  لگاوان  روزان  زِ  یہِ  چیز  چُھ  حلال  تہٕ  ہُہ  چُھ  حرام  ﴿یہِ  آیت  چھےٚ  نٔنۍ  پٲٹھۍ  وضاحت  کران  زِ  خُدایس  ورٲے  چُھنہٕ  حلال  تہٕ  حرام  کرنُک  حق  بیٚیہِ  کٲنٛسہِ۔  بیاکھ  یُس  تہِ  شخص  جٲیزُک  تہٕ  ناجٲیزُک  فٲصلہٕ  کرنُک  جُرات  کرِ  سُہ  کرِ  پننہِ  حدٕ  نِشہِ  تجاوُز،  الّا  یہِ  زِ  قانونِ  الہٰی  سَنَد  مٲنِتھ  وَنہِ  تَمہِ  کیو  فرمانَو  نِشہِ  نتیجہِ  کٔڑِتھ  زِ  فلٲنۍ  چیز  یا  فلٲنۍ  کٲم  چھےٚ  جٲیز  تہٕ  فلٲنۍ  چھےٚ  ناجٲیز۔  خۅد  مختار  بٔنِتھ  کانٛہہ  چیز  حلال  یا  حرام  بناونس  چُھ  خُدایس  پٮ۪ٹھ  اَپُز  تہٕ  بہتان  امہِ  موجوب  فرماونہٕ  آمُت  زِ  یُس  شخص  امہِ  قسمٕکۍ  احکام  چُھ  لگاوان،  تٔمۍ  سٕنز  یہِ  کٲم  ہیٚکہِ  نہٕ  دۅیو  کَتھو  نِشہِ  خٲلی  ٲسِتھ،  اکھ  یہِ  زِ،  یا  چُھ  سُہ  امہِ  کتھہِ  ہُند  دعویٰ  کران  زِ  یتھ  سُہ  کتاب  الہٰی  کہِ  سَنَدٕ  نِشہِ  بے  نیاز  سپدِتھ  جٲیز  یا  ناجٲیز  چُھ  ونان  سُہ  چُھ  خُداین  جٲیز  یا  ناجٲیز  ٹھہروومُت،  یا  چُھ  تٔمۍ  سُند  دعویٰ  یہِ  زِ  خُداین  چُھ  تحلیل  و  تحریم  ﴿حلال  تہٕ  حرام﴾  کیو  اختیارو  نِشہِ  دست  بردار  سپدِتھ  خۅد  انسان  پننہِ  مرضی  ہُند  قانون  بناونہٕ  خٲطرٕ  آزاد  تروومُت۔  یِمو  منٛزٕ  یُس  دعویٰ  تہِ  سُہ  کرِ  سُہ  چُھ  ضرور  اَپُز  تہٕ  خُدایس  پٮ۪ٹھ  بہتان﴾  امہِ  قسمٕکۍ  حکم  لگٲوِتھ  مَہ  دِیو  اَپزِس  واٹھ  خُدایس  سٍتۍ،  یِم  لُکھ  خُدایس  پٮ۪ٹھ  اَپزۍ  بہتان  چِھ  لگاوان،  تِم  چِھنہٕ  ہرگز  فلاح  لبان۔

Jalandhary:
  بیٚیہِ  مہ  ٲسِو  ونان  تِمن  چیزن  یِمن  تُہٕنزٕ  زیٚوٕ  آسن  پانے  اپُز  تعریف  کران  کہِ  یہِ  گوٚو  حلال  تہٕ  یہِ  گوٚو  حرام،  خدایس  پٮ۪ٹھ  اپُز  نٔوراونہٕ  خٲطرٕ،  پٔزۍ  پٲٹھۍ  یِم  اللہ  تعالیٰ  ہس  اَپُز  نٔوراوَن  تِم  سپدن  نہٕ  زانہہ  کامیاب۔

Transliteration:
  Wal<u>a</u> taqooloo lim<u>a</u> ta<u>s</u>ifu alsinatukumu alka<u>th</u>iba h<u>atha</u> <u>h</u>al<u>a</u>lun wah<u>atha</u> <u>h</u>ar<u>a</u>mun litaftaroo AAal<u>a</u> All<u>a</u>hi alka<u>th</u>iba inna alla<u>th</u>eena yaftaroona AAal<u>a</u> All<u>a</u>hi alka<u>th</u>iba l<u>a</u> yufli<u>h</u>oon<b>a</b>


Maududi: دُنیاہُک عیش چُھ کینٛہہ دۅہ۔ ٲخر کار چُھ تِہندِ خٲطرٕ دگ تُلوُن عذاب۔
Transliteration: Mat<u>a</u>AAun qaleelun walahum AAa<u>tha</u>bun aleem<b>un</b>
Jalandhary:
  یہِ  چُھ  فٲیدٕہ  تُلنُک  کم  چیزاہ  یعنی  فٲیدٕہ  مویہِ  ۂنا۔  پتو  لاکہِ  چُھ  تِہٕندِ  خٲطرٕ  کڈُر  عذاب۔


Maududi:
  تِم  چیز  ٲسۍ  اسہِ  خاص  طور  یہوٗدٮ۪ن  خٲطرٕ  حرام  کٔرِمٕتۍ،  یِہٕنز  ذکر  ییٚمہِ  برونٛہہ  اسہِ  تۅہیہِ  نِش  کٔرمٕژ  چھےٚ،  تہٕ  یہِ  اوس  نہٕ  تِمن  پٮ۪ٹھ  سون  ظُلم،  بلکہ  اوس  تِمن  پننُے  ظُلم  یُس  تِم  پانس  پٮ۪ٹھ  کران  ٲسۍ۔

Jalandhary:
  بیٚیہِ  کوٚر  اسہِ  یہودین  پٮ۪ٹھ  حرام  تِم  چیز  یِم  اسہِ  بیان  کٔرۍ  تۅہیہِ  ییٚمہِ  برونٹھ،  اسہِ  کوٚر  نہٕ  تِمن  پٮ۪ٹھ  کانہہ  ظلم  بلکہِ  ٲسۍ  تِم  پٲنۍ  پانس  ظلم  کران۔

Transliteration:
  WaAAal<u>a</u> alla<u>th</u>eena h<u>a</u>doo <u>h</u>arramn<u>a</u> m<u>a</u> qa<u>s</u>a<u>s</u>n<u>a</u> AAalayka min qablu wam<u>a</u> <i><u>th</u></i>alamn<u>a</u>hum wal<u>a</u>kin k<u>a</u>noo anfusahum ya<i><u>th</u></i>limoon<b>a</b>


Maududi:
  البتہ  یِمو  لُکو  جہالت  کِس  بنیادس  پٮ۪ٹھ  بُرٕ  کٲم  کٔر،  پتہٕ  کوٚرُکھ  توبہٕ  کٔرِتھ  پننہِ  کامہِ  ہُند  اصلاح،  تیٚلہِ  چُھ  یقیناً  توبہٕ  تہٕ  اصلاح  پتہٕ  تُہُند  ربّ  تِہندِ  خٲطرٕ  مغفرت  کرن  وول  تہٕ  سٮ۪ٹھاہ  مہربان۔

Jalandhary:
  توپتہٕ  چھےٚ  حقیقت  یہے  کہ  بیشک  تُہند  پروردِ  گار  چُھ  تِمن  لوٗکن  ہٕندِ  خٲطرٕ  یِمو  یچھ  کامہِ  کرِ  نادٲنی  سببہٕ  توپتہٕ  کوٚرُکھ  تمہِ  پتہٕ  توبہٕ  خدایس  کُن  رجوع  بیٚیہِ  سنبھٲلِکھ  پنٕنۍ  پان۔  اِصلاح  کوٚرُکھ  پننِس  پانس،  پٔزۍ  پٲٹھۍ  تُہںد  پروردِگار  چُھ  تَمہِ  پتہٕ  تہِ  سٮ۪ٹھاہ  مغفرت  کرٕ  وُن  سٮ۪ٹھاہ  رحم  کرٕ  وُن۔

Transliteration:
  Thumma inna rabbaka lilla<u>th</u>eena AAamiloo a<b>l</b>ssooa bijah<u>a</u>latin thumma t<u>a</u>boo min baAAdi <u>tha</u>lika waa<u>s</u>la<u>h</u>oo inna rabbaka min baAAdih<u>a</u> laghafoorun ra<u>h</u>eem<b>un</b>


Maududi:
  حقیقت  چھےٚ  یہِ  زِ  ابراہیمؑ  اوس  پننِس  ذاتس  اندر  پوٗرٕ  اکھ  اُمّت،  اللہ  تعالیٰ  سٕندِ  فرمانُک  مُطیع  تہٕ  یکسُو،  سُہ  اوس  نہٕ  زٕہٕنۍ  مُشرک۔

Jalandhary:
  پٔزۍ  پٲٹھۍ  حضرتِ  اِبراہیم  یِمن  توٚہۍ  تہِ  چھِو  مانان  اوس  کُنُے  زوٚن  بٔڈِس  اُمتس  برابر  تِکیازِ سورُے  عالم  اوس  شرک  و  کفرس  مُبتلا۔  یورٕ  کنہِ  اوس  سُہ  کُنُے  صاحب  خدایس  کُنُے  زانان۔  سارنٕے  اوس  توحیدس  کُن  دعوت  دِوان،  خداےسُند  فرماں بردار  بندٕہ،  یُس  ساروٕے  نِشہِ  الگ  سپدِتھ  تس  کُن  مٲیل  سپدٕ  وُن  اوس۔  بیٚیہِ  اوس  نہٕ  سُہ  خدایس  شریک  ٹھہراوٕنیو  أندرٕ۔  

Transliteration:
  Inna ibr<u>a</u>heema k<u>a</u>na ommatan q<u>a</u>nitan lill<u>a</u>hi <u>h</u>aneefan walam yaku mina almushrikeen<b>a</b>


Maududi:
  اللہ  تعالیٰ  سٕنزن  نعمتن  ہُند  اوس  شکر  کرن  وول،  خُداین  کوٚر  سُہ  منتخب  تہٕ  سِیٔز  وَتھ  ہٲونس۔

Jalandhary:
  سُہ  اوس  شکُر  گزارتِہٕنزن  نعمژن  پٮ۪ٹھ،  سُہ  ژور  اللہ  تعالیٰ  ہن  برگذیدٕہ  کوٚرُن  بیٚیہِ  ہٲونس  وتھ  راہِ  راستس  کُن۔

Transliteration:
  Sh<u>a</u>kiran lianAAumihi ijtab<u>a</u>hu wahad<u>a</u>hu il<u>a</u> <u>s</u>ir<u>at</u>in mustaqeem<b>in</b>


Maududi: دُنیا ہس اندر دِیتُن تس رٕژر، تہٕ ٲخرتس منٛز آسہِ سُہ یقیناً صالحینو منٛز۔
Jalandhary:
  بیٚیہِ  کوٚر  اسہِ  عطا  تس  دنیاہس  اندر  تہِ  رُت  حال۔  بجہِ  بجہِ  مہربٲنیہِ،  نبوت،  اجتباء،  خلعت،  ہدایت  بیٚیہِ  چُھ  ٲخرتس  اندر  سُہ  اعلیٰ  درجہِ  کیو  نیکو  کارو  أندرٕ۔

Transliteration:
  Wa<u>a</u>tayn<u>a</u>hu fee a<b>l</b>dduny<u>a</u> <u>h</u>asanatan wainnahu fee al<u>a</u>khirati lamina a<b>l</b><u>ssa</u>li<u>h</u>een<b>a</b>


Maududi:
  پتہٕ  سوز  اسہِ  تۅہیہِ  کُن  وَحی،  زِ  یکسوٗ  سپدِتھ  پٔکِو  ابراہیمؑ  سٕندِس  طریقس  پٮ۪ٹھ،  تہٕ  سُہ  اوس  نہٕ  مُشرکو  منٛز۔

Jalandhary:
  توپتہٕ  سوز  اسہِ  تۅہیہِ  کُن  وحی  یا  رسول  اللہؐ  کہ،  پیروی  کٔرِو  توٚہۍ  حضرتِ  ابراہیم  سٕندِس  مِلتس  یُس  کُنِسٕے  خدایس  کُن  مٲیل  تہٕ  پھیروُن  اوس،  بیٚیہِ  اوس  نہٕ  مُشرِکو  أندرٕ۔  

Transliteration:
  Thumma aw<u>h</u>ayn<u>a</u> ilayka ani ittabiAA millata ibr<u>a</u>heema <u>h</u>aneefan wam<u>a</u> k<u>a</u>na mina almushrikeen<b>a</b>


Maududi:
  روٗد  سبت،  سُہ  اوس  اَسہِ  تِمن  لُکن  پٮ۪ٹھ  مُسلّط  کوٚرمُت،  یِمو  تمہِ  کیٚن  احکامن  منٛز  اختلاف  کوٚر،  تہٕ  یقیناً  کرِ  تُہُند  ربّ  قیامت  کہ  دۅہ  تِمن  درمیان  سارِنٕے  کتھن  ہُند  فٲصلہٕ،  یِمن  منٛز  تِم  اختلاف  چِھ  کران  روٗدِمٕتۍ۔

Jalandhary:
   بٹہٕ  وارِ  ہُند  تعظیم  آونہٕ  مُقرر  کرنہٕ۔  مگر  تِمنٕے  پٮ۪ٹھ  یِمو  تتھ  منٛز  اختلاف  کوٚر،  بیٚیہِ  کرِ  فٲصلہٕ  چون  رب  قیامت  کہِ  دۅہ  تِمن  درمیان  تتھ  چیزس  منٛز  یتھ  منٛز  تِم  اختلاف  چھِ  کران۔  

Transliteration:
  Innam<u>a</u> juAAila a<b>l</b>ssabtu AAal<u>a</u> alla<u>th</u>eena ikhtalafoo feehi wainna rabbaka laya<u>h</u>kumu baynahum yawma alqiy<u>a</u>mati feem<u>a</u> k<u>a</u>noo feehi yakhtalifoon<b>a</b>


Maududi:
  اے  نبیؐ،  پننِس  ربّ  سٕنزِ  وَتہِ  کُن  دِیِو  دعوت  حکمتہٕ  سان  تہٕ  بہترین  نصیحتہٕ  سان،  تہٕ  لُکن  سٍتۍ  کٔرِو  مُباحثہٕ  تِتھس  طریقس  پٮ۪ٹھ  یُس  بہترین  آسہِ،  تُہُند  ربٕے  چُھ  بہتر  زانان  زِ  کُس  چُھ  تٔمۍ  سٕنزِ  وَتہِ  نِشہِ  ڈٔلِتھ،  تہٕ  کُس  چُھ  سیٚزِ  وَتہِ  پٮ۪ٹھ۔

Jalandhary:
  ناد  دِیِو  لوٗکن  توٚہۍ  خداے  سٕنزِ  وتہِ  کُن  علمہٕ  چو  کتھو  سٍتۍ  بیٚیہِ  نصیحت  سٍتۍ،  بحث  کٔرِو  لوٗکن  سٍتۍتمہِ  طریقہٕ  یتھ  منٛز  نہٕ  شِدت  تہٕ  خشونت  آسہِ،  پٔزۍ  پٲٹھۍ  چون  پروردِگار  چُھ  یژ  زانان  تِمن  یِم  تِہٕنزِ  وتہِ  نِشہِ  ڈٰٔلۍ۔  بیٚیہِ  چُھ  سُے  یژ  زانان  کہِ  کمو  لوٚب  ہدایت  تہٕ  کم  چھِ  راہِ  راستس  پٮ۪ٹھ  پکان۔  اگر  کُفار  جدالِ  علمی  نِشہِ  ڈٔلِتھ  جدالِ  عملیس  کُن  رۅخ  کرن  توپتہٕ  واتہٕ  ناون  اتھہٕ  سٍتۍ  یا  زیٚوِ  سٍتۍ  تکلیف۔  تتھ  صورتس  منٛز  چُھ  تۅہیہِ  بیٚیہِ  تُہٕندین  تابِعن  بدلہٕ  ہیٚون  جٲیز۔  امیُک  چُھ  تۅہیہِ  رخصت  بیٚیہِ  چُھ  صبر  کرُن  تہِ  تۅہیہِ  جٲیز  مگر  تہِ  چُھ  عزیمت۔

Transliteration:
  OdAAu il<u>a</u> sabeeli rabbika bi<b>a</b>l<u>h</u>ikmati wa<b>a</b>lmawAAi<i><u>th</u></i>ati al<u>h</u>asanati waj<u>a</u>dilhum bi<b>a</b>llatee hiya a<u>h</u>sanu inna rabbaka huwa aAAlamu biman <u>d</u>alla AAan sabeelihi wahuwa aAAlamu bi<b>a</b>lmuhtadeen<b>a</b>


Maududi:
    تہٕ  اگر  توٚہۍ  لُکھ  بدلہٕ  ہیٚیِو،  تیٚلہِ  ہیٚیِو  بس  تِیُتُے  ییٖژاہ  تۅہیہِ  پٮ۪ٹھ  زیادتی  آسہِ  کرنہٕ  آمٕژ۔  البتہٕ  اگر  توٚہۍ  صبر  کٔرِو،  تیٚلہِ  چُھ  یقیناً  یہِ  صبر  کرن  والیٚن  ہٕندِ سٕے  حقس  منٛز  بہتر۔

Jalandhary:
  ووٚنۍ  ہرگاہ  توٚہۍ  رۅخصتس  پٮ۪ٹھ  عمل  کٔرِو  یعنی  تِمن  ہیٚیِو  بدلہٕ  تہٕ  اِنتقام  سُہ  گژِھہ  تِیُتے  ہیٚون  یوٗت  تۅہیہِ  تکلیف  آسہِ  واتناونہٕ  آمُت،  ہرگاہ  عزیمتس  پٮ۪ٹھ  عمل  کٔرِتھ  توٚہۍ  صبٕر  کٔرِو،  تیٚلہِ  چُھ  صبٕر  کرٕنُے  بہتر،  صبٕر  کرونین  خٲطرٕ۔

Transliteration:
  Wain AA<u>a</u>qabtum faAA<u>a</u>qiboo bimithli m<u>a</u> AAooqibtum bihi walain <u>s</u>abartum lahuwa khayrun li<b>l</b><u>ssa</u>bireen<b>a</b>


Maududi:
  اے  نبیؐ،  صبرٕ  سان  روٗزِو  کٲم  کران،  تہٕ  تُہُند  یہِ  صبر  چُھ  اللہ  تعالیٰ  سٕندِی  توفیق  سٍتۍ،  یِمن  لُکن  ہٕندٮ۪ن  حرکاتن  پٮ۪ٹھ  مَہ  کٔرِو  غم،  تہٕ  نہ  مَہ  گٔژِھنو  یِہزن  چال  بٲزِیَن  پٮ۪ٹھ  دِل  تنگ۔

Jalandhary:
  بیٚیہِ  کٔرِو  توٚہۍ  صبرٕی  تِکیازِ  تُہُند  شان  چُھ  بُلند  تہٕ  ارفع۔  تُہُند  صبٕر  کرُن  چُھنہٕ  مگر  خداے  سںٕدی  توفیق  تہٕ  مددٕ  سٍتۍ،  توٚہۍ  تھٲوِو  اِطمینان  کہِ  تۅہیہِ  سپدِ  نہٕ  صبر  کرنس  اندر  کُنہِ  قسمہٕ  دشوٲری  پٲدٕ،  بیٚیہِ  مہ  بٔرِو  تِہٕندِ  مُخالفتُک  غم  بیٚیہِ  یِم  تدبیر  تِم  تُہٕندِس  مُخالفتس  منٛز  کران  چھِ  تِمو  سٍتۍ  مہ  سپدِو  تنگ  دِل،  امہِ  سٍتۍ  سپدِنہٕ  تۅہیہِ  کانہہ  نقصان  تِکیازِ  توٚہۍ  چھِو  تقوٰی  تہٕ  احسان  سٍتۍ  موصوف۔

Transliteration:
  Wa<b>i</b><u>s</u>bir wam<u>a</u> <u>s</u>abruka ill<u>a</u> bi<b>A</b>ll<u>a</u>hi wal<u>a</u> ta<u>h</u>zan AAalayhim wal<u>a</u> taku fee <u>d</u>ayqin mimm<u>a</u> yamkuroon<b>a</b>


Maududi:
  اللہ  تعالیٰ  چُھ  تِمن  لُکن  سٍتۍ  یِم  تقویٰ  ہس  چِھ  کٲم  ہیٚوان،  بیٚیہِ  چِھ  احسانس  پٮ۪ٹھ  عمل  کران۔

Jalandhary:
  پٔزۍ  پٲٹھۍ  اللہ  تعالیٰ  چُھ  پرہیز  گارن  تہٕ  مُتقینن  سٍتۍ  سٍتۍ  بیٚیہِ  تِمن  سٍتۍ  یِم  نیکو  کار  آسن۔

Transliteration:
  Inna All<u>a</u>ha maAAa alla<u>th</u>eena ittaqaw wa<b>a</b>lla<u>th</u>eena hum mu<u>h</u>sinoon<b>a</b>


Maududi:
  پاک  چُھ  سُہ  ییٚمۍ  نِیوٗ  اکہِ  رٲژ  پنُن  بندٕہ  مسجدِ  حرام  پٮ۪ٹھہٕ  تتھ  مسجدِ  اقصٰی  ہَس  تام،  ییٚمہِ  کِس  ماحولس  منز  تٔمۍ  برکت  چھےٚ  دِژمٕژ،  تاکہ  تس  کرناوِ  پننیٚن  کینژھن  نشٲنین  ہُند  مُشٲہدٕہ۔  ﴿یہِ  واقعہ  چُھ  سُے  یُس  اصطلاحاً  معراج  کہ  ناوٕ  مشہور  چھُ۔  اکثر  معتبر  روایتو  کِنۍ  چُھ  یہِ  واقعہ  ہجرت  برونٛہہ  اکھ  ؤری  پیش  آمُت۔  حدیث  تہٕ  سیرت  چن  کتابن  منٛز  چُھ  امہِ  واقعہُک  تفصیل  واریاہَو  صحابو  روایت  کوٚرمُت  یُہُند  تعداد  پٕنژہن  ﴿25﴾  تام  چُھ  واتان۔  قرآنِ  مجید  چُھ  صرف  مسجدِ  حرام  ﴿یعنی  بیتُ  اللہ﴾  پٮ۪ٹھہٕ  مسجدِ  اقصٰی  ﴿بیتُ  المقدسس﴾  تام  حضور  صلی  اللہ  علیہ و سلمن  ہٕندِ  تشریف  اَننٕچ  تصریح  کران  تہِٕ  احادیثن  منٛز  چھےٚ  بیتُ  المقدس  پٮ۪ٹھہٕ  عالَم  بالاچہِ  انتہٲئی  بُلندی  تام  اللہ  تعالیٰ  سٕندِس  دربارس  منٛز  حضور  صلی  اللہ  علیہ و سلمن  ہٕنزِ  حٲضری  ہٕنز  مُفصل  ذِکر  کرنہٕ  آمٕژ۔  امہِ  سفرٕچ  کیفیت  کیا  ٲس؟  یہِ  اوسا  خواب  کِس  عالمس  منٛز  پیش  آمُت  کِنہٕ  بیدٲری  منٛز؟  تہٕ  حضور  صلی  اللہ  علیہ و سلمو  اوسا  بذاتِ  خۅد  تشریف  نِیومُت  یا  پننہِ  جایہِ  روزِتھٕے  ٲسۍ  تِم  محض  روٗحٲنی  طور  مُشٲہدہ  کرناونہٕ  آمٕتۍ؟  یِمن  سوالن  ہُند  جواب  چِھ  قرآنِ  مجیدکۍ  الفاظ  پانہٕ  دِوان۔  پاک  چُھ  سُہ  ییٚمۍ  نِیو،  یِمو  لفظو  سٍتۍ  ابتدا  کرُن  چُھ  ہاوان  زِ  یہِ  اوس  سٮ۪ٹھاہ  بوٚڈ  تہٕ  تھدِ  پایُک  واقعہ  یُس  اللہ  تعالیٰ  سٕندِ  زبردست  قدرت  سٍتۍ  پیش  آو۔  یہِ  کتھ  چھےٚ  ٹاکارٕ  زِ  خوابس  منز  کٲنٛسہِ  شخصہٕ  سُند  امہِ  قٕسمٕکۍ  چیز  وُچِھنۍ،  یا  بطور  کشف  وُچُھن  چُھنہٕ  یہِ  اہمیت  تھاوان  زِ  یہِ  بیان  کرنہٕ  خٲطرٕ  آسہِ  امہِ  تمہیدٕچ  ضرورت  زِ  تمام  کمزوٗریَو  تہٕ  نُقصو  نِشہِ  چھےٚ  پاک  سۅ  ذات،  ییٚمۍ  پننِس  بندس  یہِ  خواب  ہوو  یا  کشفس  منٛز  ہوونس  یہِ  سورُے۔  پتہٕ  یِم  الفاظ  تہِ  زِ،  اکہِ  رٲژنیون  پنُن  بندٕہ،  چِھ  جسمٲنی  سفرس  پٮ۪ٹھ  ٹاکارٕ  دلالت  کران۔  خواب  کِس  سفرس  یا  کشفی  سفرس  خٲطرٕ  ہیکن  نہٕ  یِم  الفاظ  کُنہِ  پٲٹھۍ  تہِ  مُنٲسب  ٲسِتھ۔  لہٰذا  چُھنہٕ  سانہِ  خٲطرٕ  یہِ  ماننہٕ  ورٲے  چارے  زِ  یہِ  اوس  نہٕ  محض  اکھ  روٗحٲنی  تجربہٕ  بلکہ  اوس  اکھ  جسمٲنی  سفر  تہٕ  عینی  مُشاہدہ  یُس  نبی  کریمؐ  خُداین  کرنٲوۍ﴾  درحقیقت  چُھ  سُے  سورُے  کینٛہہ  بوزن  وول  تہٕ  وُچھن  وول۔

Jalandhary:
  مُنزہ  تہٕ  پاک  چھُ  سُہ  ذاتِ  پاک  پرتھ  نُقصہٕ  نِشہِ،  ضُعفہٕ  نِشہِ،  عٲجزی  نِشہِ،  ییٚمۍ  پکنوو  پَنُن  بندہ  خاص  رات  کِیُت،  رٲژ  منٛزٕہ  ہَنہِ  أکِس  مسجدِ  حرامس  پٮ۪ٹھ  یعنی  خانہٕ  کعبہٕ  چہ  مسجدِ  پٮ۪ٹھ،  مسجدِ  اقصیٰ  ہس  یعنی  بیت  المقدسس  تانۍ  یَتھ  مسجدِ  اقصیٰ  ہس  أندۍ  أندۍ  اَسہِ  دین  و  دنیا  چہ  برکٔژ  تھاوِمَژٕہ  چھےٚ،  پکنوو  تہٕ  سٲر  کرنوو  سُہ  بندہ  خاص  یُتھ  ہاوَو  أسۍ  تِمن  پننہِ  قدرتٕکۍ  نِشانہٕ۔  چنانچہ  أکِس  کم  وقتس  اندر  مکہ  شریف  پٮ۪ٹھہٕ  شامِ  شریفس  تانۍ  واتناوُن،  یہِ  گوٚو  اَکھ  نشانہٕ،  بیت  المقدس  ہاوُن،  تَتہِ  حضرات  انبیاہن  سٍتۍ  ملاقتا  کرناوُن،  یہِ  گوٚو  بیاکھ  نِشانہٕ۔  تَتہِ  پٮ۪ٹھہٕ  سٲرِ  آسمانی  کرنٲوِتھ  آسمانن  ہٕندۍ  عجایبات  ہاوٕنۍ،  یِم  گٔے  بیٚیہِ  نِشانہٕ۔  عَالمَن  ہٕندِس  اصطلاحس  اندر  چھِ  ونان  مکہ  شریف  پٮ۪ٹھہٕ  بیت  المقدسس  تانۍ  سٲرس،  اِسراء۔  بیت  المقدس  پٮ۪ٹھہٕ  سِدرتہ  المنتہیٰ  ہس  تانۍ  سٲرس  چھِ  ونان  معراج۔  کُنہِ  وقتہٕ  چھُ  دۅشوُنۍ  سٲرن  معراج  وَننہٕ  یِوان،  کُنہِ  وقتہٕ  چھُ  دۅشوُنۍ  اِسراء  وَننہٕ  یِوان۔  معراج  شریفٕکۍ  حدیث  شریف  چھِ  تقریباً  تٕرہَن  صحابہ  صٲبن  ہٕندِ  رِوایتہٕ۔  جمہور  سلف  و  خلفن  ہُنٛد  اعتقاد  چھُ  کہ  حضرت  نبی  کریم  صلی  اللہ  علیہ  و سلم  تِمَو  کوٚر  معراج  بروح  و  بجسد  درحالتِ  بیداری۔  اللہ  تعالیٰ  ہن  کوٚر  بیان  واقعہ  معراج  کمالِ  اہتمام  سان۔  مخٲلفو  تہِ  کوٚر  اَتھ  انکار  نہایت  زورو  شورٕہ  سان۔  یِمے  زٕہ  چیز  چھِ  بوزناوان  کہ  یہِ  اوس  نہٕ  نِندرِ  منٛز  روحٲنی  طور  یا  بطریقِ  کشف۔  کیازِ  سَہ  ٲس  نہٕ  کانٛہہ  عجیب  کتھاہ  یۅسہٕ  کمالِ  اہتمام  سان  بیان  یِیہِ  ہا  کرنہٕ۔  نِندرِ  منٛز  چھِ  کم  کم  لوٗکھ  کم  کم  چیز  وُچھان۔  بیٚیہِ  کرہن  نہٕ  کُفارِ  مکہ  خواب  کِس  واقعس  یوٗت  انکار۔  پٔزِپٲٹھۍ  اللہ  تعالیٰ  چھُ  سورُے  بوزوُن،  سورُے  وُچھ  وُن۔

Transliteration:
  Sub<u>ha</u>na alla<u>th</u>ee asr<u>a</u> biAAabdihi laylan mina almasjidi al<u>h</u>ar<u>a</u>mi il<u>a</u> almasjidi alaq<u>sa</u> alla<u>th</u>ee b<u>a</u>rakn<u>a</u> <u>h</u>awlahu linuriyahu min <u>a</u>y<u>a</u>tin<u>a</u> innahu huwa a<b>l</b>ssameeAAu alba<u>s</u>eer<b>u</b>


Maududi:
  اَسہِ  ٲس  ییٚمہِ  برونٛہہ  موسیٰ  علیہ  السلامس  کتاب  دِژمٕژ،  تہٕ  سۅ  ٲس  بنی  اسرائیلس  خٲطرٕ  ہدایتُک  ذریعہِ  بنٲومٕژ۔  امہِ  تٲکیدٕ  سان  زِ  میانہِ  ورٲے  بنٲوِزِیون  نہٕ  کانٛہہ  پنُن  وکیل۔  ﴿یعنی  اعتمادُک  تہٕ  بھروسُک  دارمدار،  یس  پٮ۪ٹھ  توکل  یِیہِ  کرنہٕ،  یس  پنٕنۍ  معاملات  یِن  حوالہٕ  کرنہٕ،  یَس  کُن  ہدایت  تہٕ  امدادٕ  خٲطرٕ  رجوع  یِیہِ  کرنہٕ﴾

Jalandhary:
  بیٚیہِ  کٔر  عطا  اَسہِ  حضرت  موسیٰ  ہس  کتاب  یعنی  توراۃ  بنی  اسرٲیلن  ہٕندِ  خٲطرٕ  بوٚڈ  سببِ  ہدایت  یَتھ  اندر  باقی  احکامن  سٍتۍ  توحیدُک  عظیم  الشان  حکم  تہِ  اوس۔  اے  زِ  یُتھنہٕ  مےٚ  ورٲے  بنٲوِیوٗن  توٚہۍ  کانٛہہ  اَکھاہ  پَنُن  کارساز  یَس  توٚہۍ  پننہِ  کامہِ  پُشرٲوِو۔

Transliteration:
  Wa<u>a</u>tayn<u>a</u> moos<u>a</u> alkit<u>a</u>ba wajaAAaln<u>a</u>hu hudan libanee isr<u>a</u>eela all<u>a</u> tattakhi<u>th</u>oo min doonee wakeel<u>a</u><b>n</b>


Maududi:
  توٚہۍ  چِھو  تِمن  لُکن  ہٕندۍ  اولاد،  یِم  اسہِ  نوح  علیہ  السلامس  سٍتۍ  ناوِ  منٛز  سوار  ٲسۍ  کٔرمٕتۍ،  تہٕ  نوحؑ  اوس  اکھ  شکر  گزار  بندٕہ۔

Jalandhary:
  اے  بنی  اسرٲیلو  توٚہۍ  گٔو  تِمنٕے  لوٗکن  ہٕندۍ  اولاد  یِم  اَمہِ  ناوِہ  منٛزٕہ  کھٲرۍ  حضرت  نوحس  سٍتۍ  بٔڈِس  طوفانس  اندر۔  تۅہیہِ  پَزِہا  سٮ۪ٹھاہ  شکر  دَپُن  اَتھ  نعمتس  پٮ۪ٹھ  ییٚمۍ  یہِ  نعمت  عطا  کٔرٕو،  سُہ  گژِھہ  زانُن  کُنُے،  تس  گژِھہ  نہٕ  شریک  ٹھہراوُن۔  پٔزِپٲٹھۍ  حضرت  نوحؑ  تہِ  اوس  سٮ۪ٹھاہ  شکرگزار  بندہ۔

Transliteration:
  <u>Th</u>urriyyata man <u>h</u>amaln<u>a</u> maAAa noo<u>h</u>in innahu k<u>a</u>na AAabdan shakoor<u>a</u><b>n</b>


Maududi:
  پتہٕ  ٲسۍ  اَسہِ  پننہِ  کتابہِ  منٛز  بنی  اسرائیل  خبردار  کٔرِمٕتۍ  ﴿یَتھ  جایہِ  چُھنہٕ  کتابہِ  نِشہِ  مُراد  تورات  کینٛہہ،  بلکہ  چُھ  مُراد  صُحفِ  آسمٲنی  ہُند  مجموعہٕ،  ییٚمہِ  خٲطرٕ  قرآنس  منٛز  اصطلاح  رٔنگۍ  لفظ   الکتاب   چُھ  واریاہن  جاین  وَرتاونہٕ  آمُت﴾  زِ  توٚہۍ  کٔرِو  روے  زمینس  پٮ۪ٹھ  دۅیہِ  پِھرِ  بوٚڈ  فساد  برپا،  تہٕ  سٮ۪ٹھاہ  بٔڈ  سرکشی  ہٲوِو۔

Jalandhary:
  بیٚیہِ  کوٚر  اَسہِ  بیان  بطریق  پیشن  گویی  نبی  اسرٲیلن  توراۃس  اندر  کہ  توٚہۍ  کٔرِو  ضرور  مُلکِ  شامس  منٛز  دۅیہِ  پِھرِ  گنا  ہن  ہنٛدِ  کثرتہٕ  سٍتۍ  خرٲبی  تہٕ  تبٲہی۔  اکہِ  پِھرِ  کٔرِوشریعت  مو  سوِیِچ  مخالفت،  بیٚیہِ  پِھرِ  کٔرِوشریعتِ  عیسویِچ  نٔنۍ  مخالفت۔  بیٚیہِ  کٔرِو  توٚہۍ  لوٗکن  پٮ۪ٹھ  سیٚٹھاہ  زبردستی  تہٕ  سرکشی۔  حقوق  اللہ  تہِ  کٔرِو  ضایع،  حقوق  العباد  تہِ۔  دۅشوٕنۍ  لٹن  اندر  گژِھو  تۅہیہِ  سخت  عذابس  مبتلا۔  تۅہیہِ  سزا  دِنہٕ۔

Transliteration:
  Waqa<u>d</u>ayn<u>a</u> il<u>a</u> banee isr<u>a</u>eela fee alkit<u>a</u>bi latufsidunna fee alar<u>d</u>i marratayni walataAAlunna AAuluwwan kabeer<u>a</u><b>n</b>


Maududi:
  ٲخر  کار  ییٚلہِ  تِمو  منٛزٕ  گۅڈنِچہِ  سرکشی  ہُند  موقع  پیش  آو،  اے  بنی  اسرائیلس،  اَسہِ  تُلۍ  تُہٕندِس  مقابلس  پٮ۪ٹھ  پنٕنۍ  تِتھۍ  بندہ  یِم  سٮ۪ٹھاہ  زور  آور  ٲسۍ،  تہٕ  تُہندِس  مٕلکس  منٛز  أژِتھ  پھٔہلییہِ  تِم  پرٛتھ  اندٕ۔  ﴿امہِ  نِشہِ  چھےٚ  مُراد  سۅ  ہولناک  تبٲہی  یۅسہِٕ  آشُوٗریٚو  تہٕ  بابلن  ہٕندیٚو  اَتھو  بنی  اسرائیلس  پٮ۪ٹھ  نٲزِل  سپٕز۔﴾  یہِ  اوس  اکھ  وعدٕہ  یتھ  پوٗرٕ  اوس  گژھنُے۔

Jalandhary:
  توپتہٕ  ییٚلہِ  واتہِ  یِمَو  دۅیَو  اندرٕہ  گۅڈنِکہِ  سزاہُک  موقع،  أسۍ  کرو  تۅہیہِ  سزا  دِنہٕ  خٲطرٕ تۅہیہ  پٮ۪ٹھ  مُسلط  پننین  بندن  ۂنز  اکھ  جماعتھاہ  یِم  سخت  قوت  وٲلۍ  آسن  تِمے  اژن  تُہندین  شہرن  تہٕ  گھرن  منٛز  تۅہیہِ  گرفتار  کرنہٕ  خٲطرٕ  مارنہٕ  خٲطرٕ۔  یہِ  چُھو  وعدٕہ  یُس  ضرور  پوٗرٕ  کرنہٕ  ییٚہِ۔

Transliteration:
  Fai<u>tha</u> j<u>a</u>a waAAdu ool<u>a</u>hum<u>a</u> baAAathn<u>a</u> AAalaykum AAib<u>a</u>dan lan<u>a</u> olee basin shadeedin faj<u>a</u>soo khil<u>a</u>la a<b>l</b>ddiy<u>a</u>ri wak<u>a</u>na waAAdan mafAAool<u>a</u><b>n</b>


Maududi:
  اَمہِ  پتہٕ  دِتُو  اَسہِ  تۅہیہِ  تِمن  پٮ۪ٹھ  غلبُک  موقع،  تہٕ  تۅہیہِ  دِیتُو  مالَو  تہٕ  اولادو  سٍتۍ  مدد،  تہٕ  تُہُند  تعداد  ہُرروو  برونٛٹھمہِ  کھۅتہٕ  زیادٕہ۔

Jalandhary:
  توپتہٕ  ییٚلہِ  توٚہۍ  توبہٕ  کٔرِو،  نٲدِم  تہٕ  پشیمان  سَپدِو،  اوٚن  اَسہِ  واپس  تُہندِ  خٲطرٕ  بیٚیہِ  تُہُند  غٲلب  سپدُن  تِمن  پٮ۪ٹھ  اکہِ  ہَتہِ  ؤہرۍ،  بیٚیہِ  کوٚر  اسہِ  تۅہیٚہِ  مدد  نیٚچویو  سٍتۍ،  بیٚیہِ  مال  ودولت  سٍتۍ،  بیٚیہِ  کوٚرُو  اسہِ  تۅہیہِ  زیادٕ  لشکرٕ  تہِ  فوجکہِ  اعتبارٕ۔

Transliteration:
  Thumma radadn<u>a</u> lakumu alkarrata AAalayhim waamdadn<u>a</u>kum biamw<u>a</u>lin wabaneena wajaAAaln<u>a</u>kum akthara nafeer<u>a</u><b>n</b>


Maududi:
  وُچِھو!  تۅہیہِ  کٔرٕو  نیکی،  سۅ  نیکی  ٲس  تۅہیہِ  پننی  خٲطرٕ،  تہٕ  بُرٲئی  کٔرٕو  تہٕ  سۅ  سپٕز  تۅہیہِ  پننہِ  ذات  خٲطرٕ  بُرٲئی  ثابت  پتہٕ  ییٚلہِ  دوٚیِمہِ  وعدُک  وقت  ووت،  تہٕ  اسہِ  کٔرۍ  باقی  دشمن  تۅہیہِ  پٮ۪ٹھ  مُسلّط  تاکہِ  تِم  بِگاڑن  تُہٕندۍ  بُتھۍ،  تہٕ  مسجد  ﴿بیت  المقدسس﴾  منٛز  اَژن  تِتھے  پٲٹھۍ  یِتھہٕ  پٲٹھۍ  گۅڈنِکۍ  دشمن  ژامٕتۍ  ٲسۍ،  تہٕ  یتھ  چیزس  پٮ۪ٹھ  تِہُند  اتھہٕ  پیٚیہِ  تتھ  تراون  تباہ  کٔرِتھ۔  ﴿امہِ  نِشہِ  چِھ  مُراد  روٗمی  یِمو  بیت  المقدس  بالکل  تباہ  کوٚر۔  بنی  اسرائیل  کٔڑِکھ  چوب  دِوان  دِوان  فلسطین  منٛزٕ  تہٕ  امہِ  پتہٕ  چِھ  تِم  اَز  دۅیَو  ساسو  ؤرِیَو  پٮ۪ٹھہٕ  سٲرٕسٕے  دُنیا  ہس  منٛز  چھلہٕ  چھانگرِ  تہٕ  مُنتشر﴾

Jalandhary:
  بیٚیہِ  دوٚپ  اسہِ  توٚہیہِ  ہرگاہ  توٚہۍ  رٕژٕ  کامہِ  کٔرِوتہِ  چُھو  رُت  توٚہیہِ  پننین  پانن  ۂندِ  خٲطرٕبیٚیہِ  ہرگاہ  یچھ  کامہِ  کٔرِو  تمیُک  نقصان  چُھو  پننین  پانن۔  ادٕہ  ییٚلہِ  واتہِ  دوٚیمہِ  لٹہِ  فساد  کرنہٕ  کہ  سزاہُک  موقعہ،  بیٚیہِ  سوزوکھ  أسۍ  لوٗکھ  پنٕنۍ  یِم  تۅہیہِ  قتل  و  غارت  کرن،  یِم  تۅہیہِ  بُتھ  دگان  دگان  تُہٕندین  بُتھین  ہُنٛد  حُلیہِ  تہٕ  شکلٕے  بدلاوَن،  بیٚیہِ  یُتھ  تِم  اَژن  مسجدِ  اقصیٰ  ہس  اندر  بے  حُرمتی  کرنہٕ  خٲطرٕ  تہٕ  مسجد  منہدم  کرنہٕ  خٲطرٕ،  یِتھہٕ  پٲٹھۍ  بروٗنٹھِمہِ  لٹہِ  ژامٕتۍ  ٲسۍ  تتھ  منٛز،  بیٚیہِ  یُتھ  تِم  یَتھ  یَتھ  جایہِ  واتن  تتھ  جایہِ  کرن  تباہ  و  برباد۔  چنانچہ  بنی  اسرٲیلو  ییٚلہِ  حضرت  یحییٰ  شہید  کوٚر،  اللہ  تعالیٰ  ہن  سوٗز  تِمن  پٮ۪ٹھ  بخت  نصر  ییٚمۍ  تِمن  قتل  وغارت  تہٕ  لوٗٹ  مار  کرنہٕ  سٍتۍ  طوفان  تُل۔  بیٚیہِ  اوس  تتھ  کتابہِ  منٛز  یِتہِ  لیکھنہٕ  آمُت  کہ  ہرگاہ  تَمہِ  پتہٕ  ییٚلہِ  دورِ  شریعت  محمدیہ  آسہِ  توٚہۍ  مخالفت  تہٕ  نافرمٲنی  نِشہِ  پتھ  روٗزِتھ  شریعتِ  محمدِیُک  اِتباع  کٔرِو۔

Transliteration:
  In a<u>h</u>santum a<u>h</u>santum lianfusikum wain asatum falah<u>a</u> fai<u>tha</u> j<u>a</u>a waAAdu al<u>a</u>khirati liyasoooo wujoohakum waliyadkhuloo almasjida kam<u>a</u> dakhaloohu awwala marratin waliyutabbiroo m<u>a</u> AAalaw tatbeer<u>a</u><b>n</b>


Maududi:
  بنان  چُھ  زِ  تُہُند  رب  کرِ  تۅہیہِ  پٮ۪ٹھ  وۅنۍ  رحم،  البتہ  اگر  تۅہیہِ  بیٚیہِ  پننہِ  پرٛانہِ  رٔوِشہِ  ہُند  اعادٕہ  کوٚرُو،  تیٚلہِ  کرو  أسۍ  تہِ  پتہٕ  پننہِ  سزاہُک  اعادٕہ۔  تہٕ  یِم  لُکھ  نعمتس  انکار  چِھ  کران  تِہندِ  خٲطرٕ  چِھ  اسہِ  جہنمُک  قٲد  خانہٕ  بنٲوِتھ  تھوومُت۔

Jalandhary:
  عجیب  تہٕ  دوٗر  چھَنہٕ  یہِ  کتھ  کہ  اللہ  تعالیٰ  تُہُند  پروردگار  کیا  کرِ  تۅہیہِ  پٮ۪ٹھ  رحم  ہرگاہ  توٚہۍ  توبہٕ  کٔرِو،  پشیمان  سَپدِو۔  مگر  ہرگاہ  توٚہۍ  یہِ  فتنہ  و  فساد  تہٕ  نافرمٲنی  کٔرِو  بدستور،  بیٚیہِ  کَرو  أسۍ  توٚہۍ  عذابس  گرفتار  دنیاہس  اندر۔  ٲخرتس  اندر  چھُ  اَسہِ  جہنم  کوٚرمُتُے  کٲفرن  ہُنٛد  قٲدخانہٕ۔

Transliteration:
  AAas<u>a</u> rabbukum an yar<u>h</u>amakum wain AAudtum AAudn<u>a</u> wajaAAaln<u>a</u> jahannama lilk<u>a</u>fireena <u>h</u>a<u>s</u>eer<u>a</u><b>n</b>


