# translations

Maududi:
  اے  نبیؐ،  ییٚلہِ  توٚہۍ  لُکھ  زنانن  طلاق  دِیِو،  تیٚلہِ  ٲسِو  تِمن  تِہندِ  عِدت  خٲطرٕ  طلاق  دِوان۔  ﴿عِدت  خٲطرٕ  طلاق  دِنَس  چِھ  زٕہ  مطلب  تہٕ  یتھ  جایہِ  چِھ  دۅشوے  مُراد۔  اکھ  یہِ  زِ  حیض  کِس  حالتس  منٛز  مَہ  دِیِو  زَنانہِ  طَلاق  بلکہ  دِیو  تمہِ  وقتہٕ  طلاق  ییٚمہِ  سٍتۍ  تٔمۍ  سُند  عِدّت  شروع  ہیٚکہِ  سپدِتھ۔  دوٚیم  زِ  عِدّتس  منٛز  دِیِو  رجوع  کرنٕچ  گُنجٲیش  تھٲوِتھ  طلاق،  یِتھہٕ  پٲٹھۍ  مَہ  دِیِو  طلاق  ییٚمہِ  سٍتۍ  رجوع  کرنُک  موقعے  روزِ  نہٕ  پَتھ  کُن۔  اَمہِ  حُکمٕچ  یۅسہِ  تشریح  حدیثو  نِشہِ  میلان  چھےٚ  تمہِ  مطٲبق  چُھ  طلاقُک  قٲعدٕہ  یہِ  زِ  حیض  کہ  وقتہٕ  گژھہِ  نہٕ  طلاق  دِنہٕ  یُن،  بلکہ  گژِھہ  تتھ  طُہرکِس  حالتس  منٛز  دِنہٕ  یُن  یتھ  منٛز  خاندارن  آسہِ  نہٕ  خاندارِنہِ  سٍتۍ  مُباشرت  کٔرمٕژ،  یا  گژِھہ  تتھ  حالتس  منٛز  دِنہٕ  یُن  ییٚلہِ  زَن  زنانہِ  ہُند  گوبہِ  کھۅر  آسُن  پے  آسہِ۔  تہٕ  اَکی  وقتہٕ  گژھن  نہٕ  ترٛےٚ  طلاق  دِنہٕ  یِنۍ۔﴾  تہٕ  عِدّتُک  وقت  گٕنزرِو  ٹھیک  ٹھیک،  تہٕ  خُدایس  کھۅٚژِو  یُس  تُہُند  ربّ  چُھ۔  ﴿یعنی  طلاق  مَہ  سمجِھو  گِندُن  کینٛہہ  زِ  طلاقُک  اہم  معاملہٕ  پیش  یِنہٕ  پتہٕ  تہِ  یِیہِ  نہٕ  یہِ  یاد  تھاونہٕ  زِ  کر  چُھ  طلاق  دِنہٕ  آمُت،  کر  گوٚو  عِدّت  شروع  تہٕ  اَتھ  کر  چُھ  ختم  گژُھن۔  ییٚمہِ  ساعتہٕ  طلاق  دِنہٕ  یِیہِ،  سُہ  وقت  تہٕ  سُہ  تٲریخ  گژِھہ  یاد  تھاوُن،  تہٕ  یِتہِ  گژِھہ  یاد  تھاوُن  زِ  کتھ  حالتس  منٛز  چُھ  زنانہِ  آمُت  طلاق  دِنہٕ﴾،  ﴿عِدّت  کہ  وقتہٕ﴾  نَہ  مَہ  کٔڑِیوٗکھ  تِمہٕ  توٚہۍ  گھرو  منٛزٕ،  تہٕ  نَہ  مَہ  نیرِن  تِمہٕ  پانہٕ۔  ﴿یعنی  نَہ  گژِھہ  مَرد  شرارتس  منٛز  یِتھ  زنانہِ  گھرٕ  منٛزٕ  کڑُن،  تہٕ  نَہ  گژِھہ  زنانہٕ  شرارتس  منٛز  یِتھ  ژَلٕنۍ۔  عِدّتس  تام  چُھ  گھرٕ  أمۍ  سُند۔  أتھۍ  گھرس  منٛز  پزِ  دۅشوٕنۍ  روزُن  تاکہ  پانہٕ  وٲنۍ  اگر  کانٛہہ  موافقتٕچ  صوٗرت  نیٖرِتھ  ہیٚکہِ،  تیٚلہِ  ہیٚکہِ  تمہِ  نِشہِ  فٲیدٕہ  تُلنہٕ  یِتھ۔  اگر  دۅشوے  أکِس  گھرس  منٛز  روزن،  ترٮ۪ن  ریٚتن  یا  ترٛے  حیض  یِنس  تام  یا  گۅبہِ  کھۅر  آسنہٕ  کِس  صوٗرتس  منٛز  خلاص  گژھنس  تام  ہیٚکن  اَمِکۍ  موقع  بارہا  یِتھ۔﴾  اِلّا  یہِ  زِ  تِمہٕ  گژھن  کُنہِ  ٹاکارٕہ  بُرٲئی  ہٕنزٕ  مُرتکب۔  ﴿یعنی  بدچلنی  ہِنزٕ  مرتکب  سپدن  یا  روزَن  عِدّت  کِس  وقتس  منٛز  ژُوان  تہٕ  بدزبٲنی  کران۔﴾  یِم  چِھ  اللہ  تعالیٰ  سٕندۍ  مُقرر  کرنہٕ  آمٕتۍ  حد،  تہٕ  یُس  کانٛہہ  اللہ  تعالیٰ  سٕندیو  حدَو  نِشہِ  نیرِ،  سُہ  کرِ  خۅد  پانس  پٮ۪ٹھ  ظُلم،  توٚہۍ  چِھو  نہٕ  زانان،  بنان  چُھ  اللہ  تعالیٰ  کرِ  امہِ  پتہٕ  ﴿موافقتٕچ﴾  کانٛہہ  صوٗرت  پٲدٕہ۔

Jalandhary:
  اے  پیغمبرِ  بزرگ  توٚہۍ  فرمٲوِو  لوٗکن  کہ  ییٚلہِ  توٚہۍ  تِمن  زنانن  طلاق  دِوان  ٲسِو  یِمن  سٍتۍ  تۅہیہِ  خلوتِ  صحیحَہ  کوٚرمُت  آسیو،  پَس  دِیِو  تِمن  طلاق  حیض  کہ  زمانہٕ  برٛونٛٹھ  طُہرس  اندر،  بیٚیہِ  تھٲوِو  طلاق  دِنہٕ  پتہٕ  یاد  عدت  یعنی  مرد  تہٕ  زنانہٕ  تھٲوِن  عدتُک  حساب  یاد۔  (وَاَحصُوا  فرمووُکھ  بَصیغۂ  جمع  مذکر  اَمی  مۅکھہٕ  کہ  زنانن  چھےٚ  سپدان  اکثر  غفلت،  لہٰذا  گژِھہ  مردن  ہُنٛد  تہِ  اَمیُک  خیال  تھاوُن۔)  بیٚیہِ  کھوٚژِو  اللہ  تعالیٰ  ہس  یُس  تُہُند  پروردِگار  چھُ۔  (تٔہندیٚن  حکمن  مَہ  ٲسِو  خلاف  ورزی  کران،  اِکہٕ  وَٹہٕ  مَہ  ٲسِو  ترٛےٚ  طلاق  دِوان،  حیض  کِس  حالس  اندر  مَہ  ٲسِو  طلاق  دِوان،  یِمو  چیزو  نِشہِ  چھےٚ  حدیث  شریفس  منٛز  ممانعت  فرمٲومٕژ  حضرتِ  رسولِ  کریموؐ۔)  بیٚیہِ  مَہ  ٲسیوٗکھ  تِمہٕ  زنانہٕ  تِمو  گھرو  أندرٕہ  نیبر  کڈان  یِمن  منٛز  تِمہٕ  بسان  آسن۔  (کیازِ  طلاق  دِنہٕ  آمژِ  زنانہِ  بسنہٕ  خٲطرٕ  جاے  دِنۍ  چھُ  وٲجب،  تِتھے  پٲٹھۍ  یتھہٕ  پٲٹھۍ  مَنکوحَہ  زنانہِ  ہٕندِ  خٲطرٕ  چھُ،  نَہ  گژِھہ  تِمن  زنانن  ہُنٛد  پانہٕ  نیرُن  تِمَو  گھرو  أندرٕہ  کیازِ  تِمن  بسنہٕ  خٲطرٕ  دِنۍ،  یہِ  چھُنہٕ  حقُ  العبدی  یوت  بلکہ  چھُ  یہِ  حقُ  الشرح  تہِ۔  سُہ  ہیٚکہِ  نہٕ  سٲقِط  سپدِتھ  تٔمۍ  سٕندِ  رضامندی  سٍتۍ۔)  مگر  اَمہِ  قٕسمٕچہِ  زنانہٕ  اگر  کُنہِ  نَنہِ  بے  حیٲئی  مرتکب  سپدن  مثلاً  بدکٲری  کرن  یا  ژوٗر  کرن  تتھ  صوٗرتَس  اندر  یِن  تِمہٕ  کڈنہٕ  بطورِ  سزا۔  (بعضے  علماہن  نِشہِ  چھُ  کہ  ہرگاہ  زبان  درٲزی  بیٚیہِ  پرٛتھ  وقتہٕ  ہَر  تہٕ  قضیہِ  لاگہِ  تیٚلہِ  تہِ  چھُ  جٲیز  سۅ  زنانہٕ  گھرٕ  منٛزٕ  نیبر  کڈٕنۍ۔)  یِم  سٲری  چیز  چھِ  خداے  سٕندۍ  مقرر  کٔرمٕتۍ  احکام،  یُس  اکَھہ  خداے  سٕندیٚو  احکامو  نِشہِ  تجاوُز  کرِ  تٔمۍ  کوٚر  بے  شک  پننِس  پانس  پٮ۪ٹھ  ظلم  یعنی  سُہ  سپُد  گنہگار۔  (امہِ  پتہٕ  چھُ  اللہ  تعالیٰ  ترغیب  دِوان  کہ  طلاقو  منٛز  چھُ  طلاقِ  رجعی  بہتر۔)  ژے  چھےٚ  نہٕ  خبر  اے  طلاق  دِوُنہِ  شاید  اللہ  تعالیٰ  ما  کرِ  اَمہِ  طلاق  دِنہٕ  پتہٕ  کانٛہہ  نٔو  کتَھہ  چٲنِس  دِلس  منٛز  پٲدٕ  یعنی  ژٕہ  مَا  سپدکھ  طلاق  دِنہٕ  پتہٕ  نٲدم  تہٕ  پشیمان۔  (پَس  ہرگاہ  ژےٚ  طلاقِ  رجعی  دِیتمُت  آسیٚتھ  تتھ  اندر  ہیٚکہِ  اَتھ  علاج  بٔنِتھ  بیٚیہِ  رجوع  کرنہٕ  یِتھ۔)

Transliteration:
  Y<u>a</u> ayyuh<u>a</u> a<b>l</b>nnabiyyu i<u>tha</u> <u>t</u>allaqtumu a<b>l</b>nnis<u>a</u>a fa<u>t</u>alliqoohunna liAAiddatihinna waa<u>hs</u>oo alAAiddata wa<b>i</b>ttaqoo All<u>a</u>ha rabbakum l<u>a</u> tukhrijoohunna min buyootihinna wal<u>a</u> yakhrujna ill<u>a</u> an yateena bif<u>ah</u>ishatin mubayyinatin watilka <u>h</u>udoodu All<u>a</u>hi waman yataAAadda <u>h</u>udooda All<u>a</u>hi faqad <i><u>th</u></i>alama nafsahu l<u>a</u> tadree laAAalla All<u>a</u>ha yu<u>h</u>dithu baAAda <u>tha</u>lika amr<u>a</u><b>n</b>


Maududi:
  پتہٕ  ییٚلہِ  تِمہٕ  پننِس  ﴿عِدّت  کِس﴾  خٲتِمس  پٮ۪ٹھ  واتن،  تیٚلہِ  رُکٲوِیوٗکھ  تِمہٕ  جان  طریقہٕ  ﴿پننِس  نکاحس  منٛز﴾  نَتہٕ  سپدِو  جان  طریقہٕ  تِمو  نِشہِ  جُدا۔  تہٕ  تِتھۍ  زٕہ  نفر  بنٲوِیوٗکھ  گواہ  یِم  تۅہیہِ  منٛز  صاحبِ  عدل  آسن۔  ﴿امہِ  نِشہِ  چُھ  مُراد  طلاقس  پٮ۪ٹھ  تہِ  گواہ  تھٲوٕنۍ  تہٕ  رجوع  کرنس  پٮ۪ٹھ  تہِ﴾۔  تہٕ  ﴿اے  گواہ  بنَن  والیو!﴾  گوٲہی  کٔرِو  ٹھیک  ٹھیک  اللہ  تعالیٰ  سٕندِ  خٲطرٕ  ادا۔  یِمہٕ  چھےٚ  کتھہٕ  یِہٕنز  نصیحت  تۅہیہِ  لُکن  کرنہٕ  چَھو  یِوان،  پرٛتھ  تس  شخصس  یُس  اللہ  تعالیٰ  تہٕ  ٲخرت  کِس  دۅہس  پٮ۪ٹھ  ایمان  آسہِ  تھاوان۔  ﴿یِم  لفظ  چِھ  پانہٕ  وَنان  زِ  یِم  ہدایات  پٮ۪ٹھہٕ  کنہِ  چِھ  دِنہٕ  آمٕتۍ  تِم  چِھ  نصیحتٕچ  حیثیت  تھاوان،  نَہ  زِ  قانونٕچ۔  اگر  اِنسان  وَننہٕ  آمتِس  طریقس  خلاف  طلاق  دِیہِ،  عِدّتُک  شمار  تھاوِنہٕ  یاد،  خاندارنہِ  کڑِ  معقول  عُذرٕ  ورٲے  گھرٕ  منٛزٕ،  عِدّت  مۅکلنس  پٮ۪ٹھ  کرِ  زنانہٕ  ستاونہٕ  خٲطرٕ  رجوع،  اگر  رخصت  کریٚس  تیٚلہِ  کریس  ژُوان  ژُوان،  تہٕ  طلاقس،  رجوعس،  علٰحیدگی،  کُنہِ  چیزس  پٮ۪ٹھ  تہِ  تھاونہِ  گواہ،  اَمہِ  سٍتۍ  پیٚیہِ  نہٕ  طلاقس،  رجوعس  تہٕ  علٰحیدگی  ہٕنٛدٮ۪ن  قانونی  نتیجن  منٛز  کانٛہہ  فرق۔  البتہ  اللہ  تعالیٰ  سٕندِس  نصیحتس  خلاف  عمل  کرٕنۍ  آسہِ  اَمہِ  کتھہِ  ہٕنز  دلیل  زِ  أمۍ  سٕندِس  دِلس  منٛز  چُھنہٕ  اللہ  تعالیٰ  تہٕ  ٲخرت  کِس  دۅہس  پٮ۪ٹھ  صحیح  ایمان  موجود،  ییٚمہِ  کِس  بِناہس  پٮ۪ٹھ  أمۍ  سُہ  طرزِ  عمل  اختیار  کوٚر،  یُس  أکِس  جان  مومنس  اختیار  پَزِنہٕ  کرُن﴾۔  یُس  اکھاہ  خُدایس  کھوٚژِتھ  کٲم  کرِ،  اللہ  تعالیٰ  کرِ  تٔمۍ  سٕندِ  خٲطرٕ  مُشکلاتو  منٛزٕ  نیرٕنٕچ  کانٛہہ  وَتھ  پٲدٕہ۔

Jalandhary:
  پَس  ییٚلہِ  تِمہٕ  زنانہٕ  یِمن  طلاقِ  رجعی  دِنہٕ  آمُت  آسہِ  پنُن  عدت  وبرنس  نزدیک  واتن  تمہِ  ساعتہٕ  چھُ  تۅہیہِ  دۅن  کتھن  ہُنٛد  اختیار،  یا  رٔٹیوٗکھ  تِمہٕ  باقاعدٕہ  رجعت  کٔرِتھ  پننِس  نکاحس  اندر  یا  ترٲوِیوٗکھ  قٲعدٕہ  موجوب  یَلہٕ  یعنی  عدت  وبرنس  تانۍ  مَہ  کٔرِو  تِمن  کُن  رجعت۔  (ترییُم  صورت  مَہ  کٔرِو  کہ  تۅہیہِ  آسیو  نہٕ  سۅ  بساونس  غرض،  خوامخواہ  تکلیف  دِنہٕ  خٲطرٕ  تٔمۍ  سٕنز  عدت  زیٹھراونہٕ  خٲطرٕ  کٔرِو  تٔمِس  سٍتۍ  رجعت۔  ناحق  کٲنسہِ  ایذا  دِیُن  تہِ  چھُنہٕ  منٲسب  تتھ  چھُ  خداے  بے  زار۔)  یہِ  کینژھاہ  توٚہۍ  کٔرِو  پانس  نِشہِ  رٹنہٕ  أندرٕہ  یا  یلہٕ  تراونہٕ  اندرٕہ  تتھ  تھٲوِیوٗکھ  پننیٚو  اندرٕہ  زٕہ  معتبر  شخص  شٲہد  تہٕ  گواہ  یُتھ  نہٕ  آئندٕہ  کُنہِ  کتھہِ  پٮ۪ٹھ  اخلاف  پٲدٕ  سپدِ۔  اے  گواہو  ہرگاہ  گواہی  دِنٕچ  ضرورت  پیٚیہِ،  توٚہۍ  دِیزیٚو  پٔز  پٔز  گوٲہی  خداے  سٕندِ  خٲطرٕ  کٲنسہِ  ہُنٛد  طرف  کرنہٕ  ورٲے۔  ییٚمہِ  مضمونہٕ  سٍتۍ  چھےٚ  نصیحت  کرنہٕ  یِوان  تَس  شخصس  یَس  پوٗرٕ  پژھ  آسہِ  کُنِس  خداے  سٕنز،  بیٚیہِ  آسیٚس  یقین  پٔتِمہِ  دۅہُک  یعنی  قیامتُک۔  (کیازِ  ایمان  ورٲے  چھُنہٕ  سُہ  نصیحتُک  فٲیدٕہ  ہیٚکان  تُلِتھ  اگرچہ  نصیحت  چھےٚ  سارِنٕے  ہِندِ  خٲطرٕ۔  برٛونٹھ  یُس  حکم  تقویٰ  ہس  متعلق  بیان  کرنہٕ  آو  وۅنۍ  چھِ  تتھ  متعلق  احکامن  درمیان  فضٲیل  بیان  یِوان  کرنہٕ،  گۅدنِیُک  فضیلت  گوٚو)  یُس  شخص  اللہ  تعالیٰ  ہس  کھۅژِ،  اللہ  تعالیٰ  چھُ  تٔہندِ  خٲطرٕ  مضراتو  نِشہِ  نجات  لبنٕچ  صورت  پٲدٕہ  کران۔

Transliteration:
  Fai<u>tha</u> balaghna ajalahunna faamsikoohunna bimaAAroofin aw f<u>a</u>riqoohunna bimaAAroofin waashhidoo <u>th</u>away AAadlin minkum waaqeemoo a<b>l</b>shshah<u>a</u>data lill<u>a</u>hi <u>tha</u>likum yooAAa<i><u>th</u></i>u bihi man k<u>a</u>na yuminu bi<b>A</b>ll<u>a</u>hi wa<b>a</b>lyawmi al<u>a</u>khiri waman yattaqi All<u>a</u>ha yajAAal lahu makhraj<u>a</u><b>n</b>


Maududi:
  تہٕ  أمِس  دِیہِ  تِژِھہ  وَتہِ  کِنۍ  رِزق  یور  نہٕ  تٔمۍ  سُند  گُمان  تہِ  آسہِ  گژھان۔  یُس  خُدایس  پٮ۪ٹھ  بھروسہٕ  کرِ  تٔمۍ  سٕندِ  خٲطرٕ  چُھ  سُہ  کٲفی۔  اللہ  تعالیٰ  چُھ  پنٕنۍ  کٲم  پوٗرٕ  کٔرِتھ  روزان،  خُداین  چُھ  پرٛتھ  چیزٕ  خٲطرٕ  اکھ  تقدیر  مقرر  کٔرِتھ  تھوومُت۔

Jalandhary:
  بیٚیہِ  چھُ  تقویٰ  کہ  برکتہٕ  تَس  رزق  واتناوان  تِژِھہ  جایہِ  ییٚمیُک  نہٕ  تَس  برٛانٛتھ  تہٕ  گُمانے  چھُ  آسان۔  بیٚیہِ  چھُ  اَمہِ  تقواہُک  اَکھ  شاخ  توکل  تمِچ  خٲصیت  چھےٚ،  یُس  اکَھہ  اللہ  تعالیٰ  ہس  پٮ۪ٹھ  توکل  کرِ  سُہ  چھُ  تَس  اصلاحِ  مُہماتن  ہٕندِہ  خٲطرٕ  کٲفی،  سُہ  چھُ  پننہِ  کٲفی  آسنُک  اثرِ  خاص  ظٲہر  کران  اصلاحِ  مُہمات  کرنہٕ  سٍتۍ۔  بے  شک  اللہ  تعالیٰ  چھُ  پنٕنۍ  کٲم  یِتھہٕ  پٲٹھۍ  خۅش  کریٚس  تِتھہٕ  پٲٹھۍ  پوٗرٕ  کران،  تِتھے  پٲٹھۍ  چھُ  اصلاحِ  مُہمات  کرنُک  وقت  تہٕ  موقوف  تٔہندِس  اِرادس  پٮ۪ٹھ۔  کیازِ  اللہ  تعالیٰ  ہن  چھُ  پرٛتھ  چیزٕ  خٲطرٕ  اَکھ  اندازہ  پننِس  علمس  اندر  مقرر  کوٚرمُت،  تمی  موجوب  چھُ  سُہ  چیز  حکمتس  مطابق  واقع  کران۔  (اَمہِ  پتہٕ  چھُ  اللہ  تعالیٰ  بیٚیہِ  طلاق  کیٚن  احکامن  متعلق  تفصیلی  بیان  فرماوان۔)

Transliteration:
  Wayarzuqhu min <u>h</u>aythu l<u>a</u> ya<u>h</u>tasibu waman yatawakkal AAal<u>a</u> All<u>a</u>hi fahuwa <u>h</u>asbuhu inna All<u>a</u>ha b<u>a</u>lighu amrihi qad jaAAala All<u>a</u>hu likulli shayin qadr<u>a</u><b>n</b>


Maududi:
  تہٕ  تُہنزو  زَنانَو  منٛزٕ  یِمہٕ  حیض  نِشہِ  آسن  نااُمید  گٔمٕژ،  تِہندِس  معاملس  منٛز  اگر  تۅہیہِ  شک  چُھ  لاحق  تیٚلہِ  ﴿گٔژھیوٚ  تۅہیہِ  معلوم  آسُن﴾  تِہُند  عدّت  چُھ  ترےٚ  ریٚتھ۔  تہٕ  یۅہے  حکم  چُھ  تِہُند  یِمن  وُنہِ  ماہؤری  ﴿حیض﴾  آسہِ  نہٕ  گوٚمُت  ﴿خواہ  متہٕ  ٲسِتن  حیض  لۅکچارٕکِنۍ  آمُت  یا  امہِ  وجہ  زِ  کیںٛژھن  مستوٗراتن  چُھ  واریاہہِ  کٲلۍ  حیض  یُن  شروع  گژھان،  تہٕ  خال  خالٕے  چُھ  یہِ  سپدان  زِ  کٲنٛسہِ  زَنہِ  چُھنہٕ  سٲرِسٕے  وٲنٛسہِ  یِوان،  بہر  حال  چُھ  تمام  صوٗرتن  منٛز  یِژِھہ  زَنہِ  ہُند  عدّت  سُے  یُس  ﴿آیسہ﴾  زنانہِ  ہُند  عدّت  چُھ  یعنی  طلاق  کہ  وقتہٕ  پٮ۪ٹھہٕ  ترٛےٚ  ریٚتھ﴾  تہٕ  گۅبہِ  کھۅر  مستوٗراتن  ہندِ  عِدّتُک  حد  چُھ  یہِ  زِ  تِمہٕ  گژھن  خلاص  گژھنہِ۔  ﴿یعنی  زٔنۍ  گٔژھۍتن  خاندار  سٕندِ  وَفات  پتہٕ  فوراً  خلاص  یا  لٔگۍ  تنس  4  ریٚتھ  دَاہ  دۅہ  کھۅتہٕ  زیادٕہ  وقت،  بہر  حال  گژِھہ  خلاص  سپدنس  سٍتۍ  تٔمۍ  سُند  عِدّت  ختم﴾  یُس  شخص  خُدایس  کھۅژِ،  تٔمۍ  سٕندِس  معاملس  منٛز  چُھ  سُہ  سہولیت  پٲدٕ  کران۔

Jalandhary:
  تُہنزن  طلاق  دِنہٕ  آمژن  زنانن  یِمہٕ  زیادٕہ  وٲنسہِ  آسنہٕ  مۅکھہٕ  خونِ  حیض  یِنہٕ  نِشہِ  نا امید  آسن  سپزمَژٕ،  ہرگاہ  تۅہیہِ  تِہندِس  عدتس  منٛز  شُبہٕ  آسہِ  ﴿چنانچہ  شُبہٕ  چھُ  اوسمُت  ییٚمہِ  سببہٕ  پٕرژھنہٕ  آو﴾  تِہنز  عدت  چھےٚ  ترےٚ  ریٚتھ۔  تِتھے  پٲٹھۍ  یِمن  زنانن  نہٕ  نا بالغ  آسنہٕ  مۅکھہٕ  وُنہِ  خونِ  حیض  یُن  شروع  سپُدمُت  آسہِ  تِہنز  عدت  تہِ  چھےٚ  ترےٚ  ریٚتھ۔  بیٚیہِ  یِمہٕ  زنانہٕ  حملہٕ  واجِنہِ  آسن  تِہنز  عدت  گٔیہِ  یوٚت  تانۍ  تِمہٕ  پرٛسن،  حملہٕ  نِشہِ  فارغ  سپدن۔  یُس  شخص  خدایس  کھۅژِ  تَس  کرِ  اللہ  تعالیٰ  پرٛتھ  کامہِ  منٛز  آسٲنی  دنیا  چہِ  کامہِ  تہِ،  ٲخرت  چہِ  کامہِ  تہِ۔

Transliteration:
  Wa<b>a</b>ll<u>a</u>ee yaisna mina alma<u>h</u>ee<u>d</u>i min nis<u>a</u>ikum ini irtabtum faAAiddatuhunna thal<u>a</u>thatu ashhurin wa<b>a</b>ll<u>a</u>ee lam ya<u>h</u>i<u>d</u>na waol<u>a</u>tu ala<u>h</u>m<u>a</u>li ajaluhunna an ya<u>d</u>aAAna <u>h</u>amlahunna waman yattaqi All<u>a</u>ha yajAAal lahu min amrihi yusr<u>a</u><b>n</b>


Maududi:
  یہِ  چُھ  اللہ  تعالیٰ  سُند  حکم  یُس  تٔمۍ  تۅہیہِ  کُن  چُھ  نٲزِل  کوٚرمُت۔  یُس  خُدایس  کھۅژِ،  اللہ  تعالیٰ  کرِ  تٔمۍ  سٕنزٕ  بُرٲیِیہِ  تس  نِشہِ  دوٗر،  تہٕ  تس  دِیہِ  بوٚڈ  اجر۔

Jalandhary:
  یہِ  کینژھاہ  بیان  کرنہٕ  آو  یہِ  چھُ  اللہ  تعالیٰ  سُنٛد  حکم  یُس  تٔمۍ  تۅہیہِ  کُن  سوٗز،  یُس  اکَھہ  یِمن  معاملاتن  اندر  تہٕ  بیٚیَن  احکامن  اندر  خدایس  کھۅژِ  اللہ  تعالیٰ  کرِ  دوٗر  تَس  نِشہِ  تسٕندۍ  گناہ،  بجو  بجو  سختیَو  نِشہِ  رَچھس،  بیٚیہِ  کریٚس  عطا  بٔڈ  موٚزوٗرۍ  یعنی  بٔڈۍ  بٔڈۍ  فٲیدٕہ  تہٕ  نفع  واتناویس۔

Transliteration:
  <u>Tha</u>lika amru All<u>a</u>hi anzalahu ilaykum waman yattaqi All<u>a</u>ha yukaffir AAanhu sayyi<u>a</u>tihi wayuAA<i><u>th</u></i>im lahu ajr<u>a</u><b>n</b>


Maududi:
  تِمہٕ  تھٲوِیوٗکھ  ﴿عدّت  کِس  وقتس  منٛز﴾  تٔتھۍ  جایہِ  ییٚتہِ  توٚہۍ  چِھو  روزان،  یِژھ  جاے  تہِ  تۅہیہِ  دستیاب  آسہِ،  تہٕ  تِمہٕ  تنگ  کرنہٕ  موجوٗب  مَہ  ستاوِیوٗکھ  تِمہٕ۔  تہٕ  اگر  تِمہٕ  گۅبہِ  کھۅر  آسن  تیٚلہِ  روٗزِو  تِمن  پٮ۪ٹھ  تتھ  وقتس  تام  خرچ  کران،  یوٚت  تام  نہٕ  تِمہٕ  خلاص  گژھن۔  پتہٕ  اگر  تِمہٕ  تُہٕندِ  خٲطرٕ  ﴿شُرِس﴾  چاوَن  دۅدہ،  تیٚلہِ  دِیِو  تِمن  تِہٕنز  اُجرت،  تہٕ  رٔتۍ  پٲٹھۍ  کٔرِو  ﴿اُجرتُک  معاملہٕ﴾  پانہٕ  وٲنۍ  کتھ  باتھہِ  سٍتۍ  مقرر،  البتہ  اگر  تۅہیہِ  ﴿اُجرت  مقرر  کرنس  منٛز﴾  اکھ  بیاکھ  تنگ  کوٚروٗن،  تیٚلہِ  چاوِ  بدل  خاتون  شُرِس  دۅدہ۔

Jalandhary:
  بیٚیہِ  چھِ  طلاق  دِنہٕ  آمژن  زنانن  ہٕندۍ  تۅہیہِ  پٮ۪ٹھ  بیٚیہِ  تہِ  کینٛہہ  حقوق،  سُہ  گوٚو  تِمن  گژِھہ  بسنہٕ  تہٕ  روزنہٕ  خٲطرٕ  جاے  دِنۍ  پننہِ  طاقتہٕ  تہٕ  وُسعتہٕ  موجوب،  ییٚتہِ  توٚہۍ  بسان  ٲسِو  تٔتۍ  گژِھہ  تِمن  جاے  دِنۍ۔  (یعنی  عدتس  اندر  چھےٚ  طلاق  دِنہٕ  آمژِ  زنانہِ  جاے  دِنۍ  وٲجب  البتہ  ہرگاہ  طلاقِ  باین  آسہِ  دنہٕ  آمُت،  تیٚلہِ  أکۍسٕے  کُٹھِس  اندر  تِمن  دۅن  ہُنٛد  روزُن  چھُنہٕ  جٲیز  بلکہ  گژِھہ  منٛزٕہ  کینٛہہ  ٹھوٚر  آسُن  ضرور۔)  بیٚیہِ  مَہ  واتنٲوِو  تِمن  تکلیف  بسنہٕ  کِس  معاملس  اندر  تِمہٕ  تنگ  کرنہ  خٲطرٕ۔  بیٚیہِ  ہرگاہ  تِمہٕ  طلاق  دِنہٕ  آمژٕ  زنانہٕ  حملہٕ  واجِنہِ  آسن  تیٚلہِ  کٔرِو  تِہندِ  کھیٚنہٕ  چینہٕ  خٲطرٕ  تِمن  پٮ۪ٹھ  خرچ  برداشت  یوٚت  تانۍ  تِمہٕ  پرٛسَن،  حملہٕ  نِشہِ  فارغ  سپدن،  ہرگاہ  تِمہٕ  زنانہٕ  یِمن  تۅہیہِ  طلاق  دِتوُ  عدّتہٕ  پتہٕ  تُہندیٚن  شُریٚن  ﴿یِم  شُرۍ  تِمن  برونٹھُے  تُہُندۍ  آسن  یا  آسیٚکھ  عدّت  ختم  گٔمٕژ  شُرۍ  زینہٕ  سٍتۍ)  دۅد  دِنۍ  تُہندِ  خٲطرٕ  اُجرتَس  پٮ۪ٹھ،  توٚہۍ  دِیِو  تِمن  سۅ  اُجرت  یۅسہٕ  توٚہۍ  پانہٕ  وٲنۍ  مقرر  کٔرِو،  بیٚیہِ  کٔرِو  اَتھ  اُجرتَس  متعلق  پانہٕ  وٲنۍ  مشورٕہ  مناسب  طریقہٕ،  ہرگاہ  توٚہۍ  اَکھ  أکِس  پٮ۪ٹھ  تنگی  تہٕ  سختی  کٔرِو  تیٚلہِ  چاوِ  تَس  بچس  دۅد  بیٚیہِ  کانٛہہ  زنانہٕ۔

Transliteration:
  Askinoohunna min <u>h</u>aythu sakantum min wujdikum wal<u>a</u> tu<u>da</u>rroohunna litu<u>d</u>ayyiqoo AAalayhinna wain kunna ol<u>a</u>ti <u>h</u>amlin faanfiqoo AAalayhinna <u>h</u>att<u>a</u> ya<u>d</u>aAAna <u>h</u>amlahunna fain ar<u>d</u>aAAna lakum fa<u>a</u>toohunna ojoorahunna watamiroo baynakum bimaAAroofin wain taAA<u>a</u>sartum fasatur<u>d</u>iAAu lahu okhr<u>a</u>


Maududi:
  یُس  خۅشخال  نفر  آسہِ  سُہ  دِیِن  پننہِ  خۅشحٲلی  مطٲبق  نفقہ،  تہٕ  یَس  رزق  کم  آسہِ  دِنہٕ  آمُت،  سُہ  کٔرِن  تَمی  مالہٕ  منٛزٕ  خرچ  یُس  خُداین  چُھ  تس  دِیتمُت۔  خُداین  یَس  یِکینژھاہ  دِیتمُت  چُھ،  تمہِ  کھۅتہٕ  زیادٕہ  چُھنہٕ  سُہ  تس  مکلّف  ٹھہراوان  ﴿یعنی  بار  چُھس  نہٕ  تراوان﴾،  یہِ  کتھ  چَھنہٕ  دوٗر  زِ  اللہ  تعالیٰ  کرِ  تنگ  دستی  پتہٕ  فراخ  دستی  تہِ  عطا۔

Jalandhary:
  وُسعت  وٲلۍ  کٔرِن  أمِس  شُرِس  پٮ۪ٹھ  خرچ  پننہِ  وسعت  موجوب،  وۅنۍ  ییٚمِس  تنگی  آمٕژ  آسہِ  کرنہٕ  رزقس  اندر  یعنی  آمدنی  آسیٚس  کم  سُہ  کٔرِن  أمِس  شُرِس  پٮ۪ٹھ  خرچ  تمی  منٛزٕ  یہِ  تٔمِس  دِیتمُت  آسہِ  اللہ  تعالیٰ  ہن۔  یعنی  امیر  شخص  کٔرِن  خرچ  پننہِ  حیثیتہٕ  موجوب،  فقیر  کرِ  خرچ  پننہِ  حیثیت  موجوب۔  اللہ  تعالیٰ  چھنہٕ  کٲنسہِ  شخصس  تکلیف  دِوان  مگر  تَمی  موجوب  یہِ  تٔمِس  عطا  کوٚرُن،  (تنگ  دست  شخصہٕ  سُند  گژِھہ  خیال  کرُن  کہ  ہرگاہ  بہٕ  أمِس  زنانہِ  پٮ۪ٹھ  خرچ  کرٕ  تیٚلہِ  ما  روزیٚم  نہٕ  پانس  کِہِنۍ۔)  اللہ  تعالیٰ  کرِ  عنقریب  سختی  تہٕ  تنگی  پتہٕ  وسعت  تہٕ  آسٲنی۔

Transliteration:
  Liyunfiq <u>th</u>oo saAAatin min saAAatihi waman qudira AAalayhi rizquhu falyunfiq mimm<u>a</u> <u>a</u>t<u>a</u>hu All<u>a</u>hu l<u>a</u> yukallifu All<u>a</u>hu nafsan ill<u>a</u> m<u>a</u> <u>a</u>t<u>a</u>h<u>a</u> sayajAAalu All<u>a</u>hu baAAda AAusrin yusr<u>a</u><b>n</b>


Maududi:
  کٲژاہ  بستی  چھےٚ  یِمو  پننِس  ربّ  سٕنز  تہٕ  تٔمۍ  سٕندٮ۪ن  رسولن  ہٕندِس  حکمس  سرکشی  کٔر  ﴿وۅنۍ  چُھ  مُسلمانن  یِوان  تنبیہ  کرنہٕ  زِ  اللہ  تعالیٰ  سٕندِس  رسولؐ  تہٕ  تٔمۍ  سٕنزِ  کتابہِ  ہٕندِ  ذریعہِ  یِم  احکام  تِمن  دِنہٕ  چِھ  آمٕتۍ،  اگر  تِم  یِہنز  نافرمٲنی  کرن  تیٚلہِ  کُس  انجام  پیٚیہِ  تِمن  دُنیاہس  تہٕ  ٲخرتس  منٛز  وُچھُن،  تہٕ  اگر  اطاعتٕچ  وَتھ  کرن  اختیار  تیٚلہِ  کُس  جزا  کرن  حٲصل﴾  اَسہِ  ہِیوٚت  سختی  سان  تِمن  حساب،  تہٕ  تِمن  دِیُت  وُلٹہٕ  پٲٹھۍ  سزا۔

Jalandhary:
  واریاہن  بستی  یَن  تہٕ  شہرن  ہٕندیو  لوٗکو  کٔر  نافرمٲنی  پننِس  پروردِگار  سٕندِس  حکمس  بیٚیہِ  خداے  سٕندیٚن  پیغمبر  ہٕندِس  حُکمس،  پس  ہیوٚت  اَسہِ  تِہٕنزن  عملن  ہُنٛد  سخت  حساب  یعنی  تِہٕنزَو  کفرٕچو  کامیٚو  اندرٕہ  کٔر  نہٕ  اَسہِ  کانٛہہ  کٲمَہ  تِمن  معاف  بلکہ  کوٚر  سارِنٕے  کامیٚن  پٮ۪ٹھ  سزا  تجویز  بلکہ  کوٚر  اَسہِ  تِمن  سُہ  عذاب  یُس  نہٕ  تِمَو  وُچھمُتٕے  اوس۔

Transliteration:
  Wakaayyin min qaryatin AAatat AAan amri rabbih<u>a</u> warusulihi fa<u>ha</u>sabn<u>a</u>h<u>a</u> <u>h</u>is<u>a</u>ban shadeedan waAAa<u>thth</u>abn<u>a</u>h<u>a</u> AAa<u>tha</u>ban nukr<u>a</u><b>n</b>


Maududi: تِمو وُچھ پننہِ کرِمَتِیُک سزا، تہٕ تِہُند انجامِ کار چُھ گاٹے گاٹہٕ۔
Jalandhary:
  پس  ژُہ  تِمو  پننیٚن  یچھ  عملن  ہٕندِ  وبالُک  مزٕہ،  بیٚیہِ  اوس  تِہنزِ  کامہِ  ہُنٛد  انجام  تاوان  تہٕ  نقصان،  (یہِ  گوکھ  دنیاہس  اندر۔)

Transliteration:
  Fa<u>tha</u>qat wab<u>a</u>la amrih<u>a</u> wak<u>a</u>na AA<u>a</u>qibatu amrih<u>a</u> khusr<u>a</u><b>n</b>


Maududi:
  خُداین  چُھ  ﴿ٲخرتس  منٛز﴾  تِہندِ  خٲطرٕ  سخت  عذاب  تھوومُت  دستیاب۔  لہٰذا  کھوٚژِو  خُدایس  اے  صاحبِ  عقل  لُکو،  یِمو  ایمان  چُھو  اوٚنمُت،  خُداین  چھےٚ  تۅہیہِ  کُن  اکھ  نصیحت  کٔرمٕژ  نٲزِل۔

Jalandhary:
  امہِ  علاوٕہ  چھُ  اللہ  تعالیٰ  ہن  تِہندِ  خٲطرٕ  تیار  تھوومُت  ٲخرتس  اندر  سخت  عذاب۔  وۅنۍ  ییٚلہِ  نافرمٲنی  ہُنٛد  عذاب  بوٗزوٕ  پَس  کھۅژِو  اللہ  تعالیٰ  ہس  اے  عقلہِ  والیو  یِمو  ایمان  اوٚنمُت  چھُو۔  کیازِ  ایمان  تہِ  چھُ  أتھۍ  منگان،  خدایس  کھۅژُن  گوٚو  کہ  تٔہنز  کٔرِو  فرماں  بردٲری،  اطاعت  و  فرماں  بردٲری  ہٕنز  طریق  ہاونہٕ  خٲطرٕ۔  سوٗز  اللہ  تعالیٰ  ہن  تۅہیہِ  کُن  اَکھ  نصیحت  نامَہ۔

Transliteration:
  aAAadda All<u>a</u>hu lahum AAa<u>tha</u>ban shadeedan fa<b>i</b>ttaqoo All<u>a</u>ha y<u>a</u> olee alalb<u>a</u>bi alla<u>th</u>eena <u>a</u>manoo qad anzala All<u>a</u>hu ilaykum <u>th</u>ikr<u>a</u><b>n</b>


Maududi:
  اکھ  تِیُتھ  رسول  یُس  تۅہیہِ  اللہ  تعالیٰ  سٕندۍ  صاف  صاف  ہدایات  دِنہٕ  وٲلۍ  آیات  چُھو  بوزناوان  ﴿مفسرو  منٛزٕ  چُھ  کینٛژھو  ووٚنمُت  زِ  نصیحت  نِشہِ  چُھ  مُراد  قرآن  تہٕ  رسولس  نِشہِ  چِھ  مُراد  محمدؐ۔  تہٕ  کینٛہہ  چِھ  ونان  زِ  نصیحت  نِشہِ  چِھ  مُراد  پانہٕ  رسولُ  اللہؐ،  یعنی  تِہٕنٛز  ذات  ٲس  کُلھم  پٲٹھۍ  نصیحت۔  اَسہِ  نزدیک  چُھ  یہِ  دوٚیم  تفسیر  زیادٕہ  صحیح﴾  تاکہ  ایمان  انَن  والیٚن  تہٕ  نیک  عمل  کرن  والیٚن  اَنہِ،  اَنہِ گٹَو  منٛز  کٔڑِتھ  گاشس  کُن۔  یُس  کانٛہہ  خُدایس  پٮ۪ٹھ  ایمان  اَنہِ  تہٕ  نیک  عمل  کرِ،  اللہ  تعالیٰ  کرِ  تس  تِتھیٚن  جنّتن  منٛز  دٲخل  یِمن  بٔنۍ  کِنۍ  کۅلہٕ  آسن  پکان۔  یِم  لُکھ  روزن  تِمن  منٛز  ہمیشہ  ہمیشہ۔  خُداین  چُھ  یِتھِس  شخصس  خٲطرٕ  بہترین  رِزق  تھوومُت۔

Jalandhary:
  سُہ  نصیحت  نامہٕ  ہیٚتھ  سوٗزُن  اَکھ  جلیلُ  القدر  پیغمبرَہ،  یُس  پران  تہٕ  بوزناوان  چھُ  تۅہیہِ  اللہ  تعالیٰ  سٕندۍ  آیات  ویژھنٲوِتھ۔  یُتھ  سُہ  پیغمبرِ  برحق  تِمن  لوٗکن  یِمو  ایمان  اوٚن  تہٕ  رٕژٕ  عملہٕ  کریٚکھ  کفرٕ  تہٕ  جہلہٕ  چو  تٲریکیو  منٛزٕ  کڈِ  ایمان  تہٕ  علم  و  عملہٕ  ہٕندِس  نوٗرس  کُن،  یُس  اَکَھہ  پژھ  کرِ  خدایس  بیٚیہِ  کرِ  رٕژٕ  عملہٕ  اللہ  تعالیٰ  واتناوِ  تَس  جنتہٕ  کیٚن  تِمن  باغن  منٛز  یِمَو  بوٚنۍ  کِنۍ  کَمہٕ  کَمہٕ  جویہِ  تہٕ  کۅلہٕ  آسن  پکان،  تِمنٕے  جنتن  منٛز  روزن  تِم  ہمیشہٕ  ابدُ  الآباد۔  بے  شک  اللہ  تعالیٰ  ہن  دِیُت  تَس  رُت  رزقَہ  ہمیشہٕ  پوشہِ  وُن۔

Transliteration:
  Rasoolan yatloo AAalaykum <u>a</u>y<u>a</u>ti All<u>a</u>hi mubayyin<u>a</u>tin liyukhrija alla<u>th</u>eena <u>a</u>manoo waAAamiloo a<b>l</b><u>ssa</u>li<u>ha</u>ti mina a<b>l</b><i><u>thth</u></i>ulum<u>a</u>ti il<u>a</u> a<b>l</b>nnoori waman yumin bi<b>A</b>ll<u>a</u>hi wayaAAmal <u>sa</u>li<u>h</u>an yudkhilhu jann<u>a</u>tin tajree min ta<u>h</u>tih<u>a</u> alanh<u>a</u>ru kh<u>a</u>lideena feeh<u>a</u> abadan qad a<u>h</u>sana All<u>a</u>hu lahu rizq<u>a</u><b>n</b>


Maududi:
  اللہ  تعالیٰ  چُھ  سُہ  ییٚمۍ  سَتھ  آسمان  بنٲوۍ  تہٕ  زمین  کہ  قٔسمٕکۍ  تِمنٕے  ہِوۍ،  ﴿تِمنٕے  ہِوۍ،  اَمیُک  مطلب  چُھنہٕ  یہِ  زِ  ییتیاہ  آسمان  بنٲوِن  تِژَے  بناویٚن  زمینہٕ  تہِ،  بلکہ  چُھ  مطلب  یہِ  زِ  یتھہٕ  پٲٹھۍ  تٔمۍ  واریاہ  آسمان  چِھ  بنٲوِمٕتۍ،  تِژھے  بناویٚن  واریاہ  زمینہٕ  تہِ۔  تہٕ   زمین  کہ  قسمٕکۍ   اَمیُک  مطلب  چُھ  یہِ  زِ  یِتھہٕ  پٲٹھۍ  یہِ  زمین  یتھ  پٮ۪ٹھ  انسان  چِھ  روزان  چھےٚ  پننیو  موجوداتو  خٲطرٕ  فرش  تہٕ  مَنزُل،  تِتھے  پٲٹھۍ  چھےٚ  خُداین  کائناتس  منٛز  بیٚیہِ  زمینہٕ  تہِ  بناوِمَژٕ،  یِمہٕ  پننیٚن  پننیٚن  آبٲدِین  خٲطرٕ  فرش  تہٕ  مَنزُل  چھےٚ۔  دوٚیِمیٚن  لفظن  منٛز  وَنو  زِ  آسمانس  پٮ۪ٹھ  یِم  بےشمار  تارک  تہٕ  سیّارٕہ  چِھ  نظرِ  گژھان  یِم  سٲری  چِھنہٕ  وٲران  کھنڈراتن  ہٕنٛدۍ  پٲٹھۍ  کینٛہہ،  بلکہ  چِھ  زمینٕکۍ  پٲٹھۍ  یِمن  منٛز  تہِ  چِھ  واریاہ  تِتھۍ  یِمن  منٛز  دُنیا  چِھ  آباد۔﴾  تِمن  درمیان  چُھ  حُکم  نٲزِل  سپدان  روزان۔  ﴿یہِ  کتھ  چَھو  تۅہیہِ  اَمہِ  موجوب  یِوان  وَننہٕ﴾  تاکہ  توٚہۍ  زٲنِو  زِ  اللہ  تعالیٰ  چُھ  پرٛتھ  چیزس  پیٚٹھ  قدرت  تھاوان،  بیٚیہِ  یہِ  زِ  اللہ  تعالیٰ  سُند  علم  چُھ  پرٛتھ  چیزس  پٮ۪ٹھ  احاطہٕ  کٔرِتھ۔

Jalandhary:
  اللہ  تعالیٰ  گوٚو  سُہ  معبودِ  برحق  ییٚمۍ  ستھ  آسمان  پٲدٕہ  کٔرۍ  بیٚیہِ  کٔرِن  تِہٕندی  پٲٹھۍ  ستھ  زمین۔  (چنانچہ  صحیح  ترمذی یَس  منٛز  چھُ  حدیث  شریف  کہ  أکِس  زمینس  تل  چھُ  بیاکھ  زمین،  تتھ  تل  چھُ  تریٚیُم  زمین،  یِتھے  پٲٹھۍ  چھِ  اکھ  أکِس  تل  ستھ  زمین۔)  اللہ  تعالیٰ  سٕندۍ  احکامِ  تکلیفیہ  تہٕ  تکوینیہ  چھِ  یِمن  ستن  آسمانن  تہٕ  ستن  زمینن  منٛز  نٲزِل  سپدان۔  یُتھ  تۅہیہِ  معلوم  سپدِ  کہ  اللہ  تعالیٰ  چھُ  پرٛتھ  چیزس  پٮ۪ٹھ  قدرت  وول  بیٚیہِ  چھُ  اللہ  تعالیٰ  پرٛتھ  چیزس  اِحاطہٕ  کٔرِتھ  پننہِ  علمہٕ  سٍتۍ،  اَتھ  کُن  نظر  کٔرِتھ  چھُ  وٲجب  اللہ  تعالیٰ  ہس  اطاعت  تہٕ  فرماں  بردٲری  کرٕنۍ۔

Transliteration:
  All<u>a</u>hu alla<u>th</u>ee khalaqa sabAAa sam<u>a</u>w<u>a</u>tin wamina alar<u>d</u>i mithlahunna yatanazzalu alamru baynahunna litaAAlamoo anna All<u>a</u>ha AAal<u>a</u> kulli shayin qadeerun waanna All<u>a</u>ha qad a<u>hat</u>a bikulli shayin AAilm<u>a</u><b>n</b>


Maududi:
  اے  نبیؐ،  توٚہۍ  کیازِ  چِھو  سُہ  چیز  حرام  کران  یُس  خُداین  چُھ  تُہندِ  خٲطرٕ  حلال  کوٚرمُت؟  ﴿یہِ  چُھنہٕ  دراصل  سوال  کینٛہہ  بلکہ  چُھ  نا پسندیدگی  ہُند  اظہار۔  یعنی  یہِ  چُھنہٕ  مقصد  زِ  نبی  صلی  اللہ  علیہ و سلمن  نِشہِ  یِیہِ  یہِ  دریافت  کرنہٕ  زِ  تۅہیہِ  کیازِ  کٔرٕو  یہِ  کٲم،  بلکہ  چُھ  مقصد  حضورنؐ  اتھ  کتھہِ  پٮ۪ٹھ  تنبیہ  کرُن  زِ  اللہ  تعالیٰ  سُند  حلال  کرنہٕ  آمُت  چیز  پانس  پٮ۪ٹھ  حرام  کرنٕچ  یۅسہٕ  حرکت  تۅہیہِ  کٔرٕو،  سۅ  چھےٚ  خُدایس  ناپسند۔  چونکہ  تُہنز  حیثیت  ٲس  نہٕ  أکِس  عام  انسان  سٕنز  کینٛہہ  بلکہ  ٲس  أکِس  رسول  سٕنز۔  تُہُند  پانس  پٮ۪ٹھ  کانٛہہ  چیز  حرام  کرنہٕ  سٍتۍ  ہیٚکہِ  ہے  یہِ  خطرٕہ  پٲدٕ  سپدِتھ  زِ  اُمّت  لاگہِ  ہے  یہِ  چیز  حرام  یا  کم  از  کم  مکروہ  سمجُھن۔  امہِ  موجوب  چُھ  اللہ  تعالیٰ  حضورنؐ  اتھ  حرکتس  پٮ۪ٹھ  گرفت  فرماوان  تہٕ  تِمن  چُھ  اَمہِ  تحریم  نِشہِ  باز  روزنُک  حکم  دِوان۔  اَمہِ  سٍتۍ  چھےٚ  یہِ  کتھ  تہِ  واضح  سپدان  زِ  حضور  صلی  اللہ  علیہ و سلمن  تہِ  اوس  نہٕ  بطورِ  خۅد  کُنہِ  چیزس  حلال  یا  حرام  کرنُک  اختیار۔﴾  ﴿کیا  امہِ  موجوبچ  زِ﴾  توٚہۍ  چِھو  پننیٚن  گھر  واجِنیٚن  ہٕنز  خوشی  یژھان؟  ﴿امہِ  نِشہِ  چُھ  پے  لگان  زِ  حضور  صلی  اللہ  علیہ و سلمو  اوس  نہٕ  یہِ  تحریم  پننہِ  کُنہِ  خوٲہِشہِ  ہٕندِس  بِناہس  پٮ۪ٹھ  کوٚرمُت،  بلکہ  اوس  تِہنزو  گھر  واجِنیٚو  یوٚژھمُت  زِ  حضورؐ  کرن  یہِ  تہٕ  حضور  صلی  اللہ  علیہ و سلمو  اوس  محض  تِمہٕ  خۅش  کرنہٕ  موجوب  اکھ  حلال  چیز  پانس  پٮ۪ٹھ  حرام  کوٚرمُت۔  حدیث  کیو  معتبر  روایتو  نِشہِ  چُھ  پے  لگان  زِ  رسول  اللہ  صلی  اللہ  علیہ و سلمن  ہٕنزِ  أکِس  گھر  واجِنہِ  ﴿حضرت  زینبس  رضی  اللہ  عنھا  ہس﴾  اوس  کتہِ  تام  پٮ۪ٹھہٕ  ماچھ  ووتمُت،  یُس  حضور  صلی  اللہ  علیہ و سلمن  پسند  اوس۔  اَمہِ  موجوب  ٲسۍ  حضورؐ  خلافِ  معمول  تِمن  نِشہِ  ژیر  تام  تشریف  تھٲوِتھ۔  اَتھ  پٮ۪ٹھ  سپُد  باقی  اَزواجِ  مطہراتن  رشک  تہٕ  کُنی  کتھ  کٔرِتھ  کٔر  تِمَو  حضورن  صلی  اللہ  علیہ و سلمن  ماچِھچ  نفرت  تہٕ  اَمہِ  پتہٕ  چِھ  حضورؐ  یہِ  استعمال  نَہ  کرنُک  عہد  کران﴾  اللہ  تعالیٰ  چُھ  معاف  کرن  وول  تہٕ  رحم  فرماون  وول۔

Jalandhary:
  اے  بڈِ  پیغمبرٕ!  توٚہۍ  کیاز  حض  چھِو  قَسم  ہٲوِتھ  پانس  پٮ۪ٹھ  سُہ  چیز  حرام  کران  یُس  چیز  اللہ  تعالیٰ  ہن  تُہندِ  خٲطرٕ  حلال  کوٚرمُت  چھُ؟  تَمی  چھِو  کران  پننیٚن  بٲژن  ہٕنز  رضامندی  تہٕ  خۅشنودی  حٲصل  کرنہٕ  خٲطرٕ۔  (اگرچہ  کُنہِ  مباح  چیزُک  ترک  کرُن  چھُ  مُباح  توپتہٕ  تتھ  ترکِ  مباحس  تٲکید  کرُن  قَسمہٕ  سٍتۍ  تِتہِ  چھُ  مباح،  مگر  خلافِ  اولیٰ  چُھ  ضرور  خصوصاً  ییٚلہِ  تمیُک  موجب  تہٕ  بٲعث  آسہِ  معمولی  تہٕ  غیر  ضروری  اَکھ  چیزَہ  سُہ  گوٚو  گھرِکیٚن  بٲژن  ہٕںز  خۅشنودی  تہٕ  رضامندی  حٲصل  کرٕنۍ،)  اللہ  تعالیٰ  چھُ  بخشن  ہار،  سُہ  چھُ  گناہس  تانۍ  تہِ  بخشٲئش  تہٕ  معاف  کران۔  (تۅہیہِ  نِشہِ  سپُد  نہٕ  کانٛہہ  گناہ  تہِ  صٲدر،  یہِ  چھُنہٕ  تۅہیہِ  پٮ۪ٹھ  کانٛہہ  عِتاب  بلکہ  چھُ  اَتھ  کُن  تۅہیہِ  اکہِ  قٕسمہٕ  توجّہ  یِوان  دِنہٕ  شفقت  و  رفاقت  موجوٗب۔  تۅہیہِ  چھُو  وَننہٕ  یِوان  کہ  تۅہیہِ  کیازِ  حض  ترووٕہ  سُہ  چیز  یُس  مُباح  اوس  تُہندِ  خٲطرٕ،  یہِ  تکلیف  کیازِ  ہیوٚتوُ،  تتھ  سٍتۍ  ہوووُ  تۅہیہِ  اَتھ  پٮ۪ٹھ  قَسم،  لہٰذا  دِیِو  قَسمٕچ  کفارت  توپتہٕ  کٔرِو  بیٚیہِ  مانٛچھ  استعمال۔)

Transliteration:
  Y<u>a</u> ayyuh<u>a</u> a<b>l</b>nnabiyyu lima tu<u>h</u>arrimu m<u>a</u> a<u>h</u>alla All<u>a</u>hu laka tabtaghee mar<u>da</u>ta azw<u>a</u>jika wa<b>A</b>ll<u>a</u>hu ghafoorun ra<u>h</u>eem<b>un</b>


Maududi:
  خُداین  چُھ  تۅہیہِ  لُکن  خٲطرٕ  پننیٚن  قسمَن  ہٕنزٕ  پابندی  نِشہِ  نیرنُک  طریقہٕ  مُقرر  کوٚرمُت۔  ﴿مطلب  چُھ  یہِ  زِ  کَفّارٕ  دِتھ  یُس  طریقہٕ  قسمن  ہٕنزِ  پابندی  منٛزٕ  نیرنُک  خُداین  سورۂ  مائدہ  آیت  89  منٛز  مُقرر  چُھ  کوٚرمُت،  تتھ  مطٲبق  عمل  کٔرِتھ  پُھٹرٲوِو  توٚہۍ  سُہ  عہد  یُس  تۅہیہِ  حلال  چیز  پانس  پٮ۪ٹھ  حرام  کرنہٕ  خٲطرٕ  چُھو  کوٚرمُت﴾  اللہ  تعالیٰ  چُھ  تُہُند  کار  ساز،  تہٕ  سُے  چُھ  زانن  وول  تہٕ  حکمت  وول۔

Jalandhary:
  اللہ  تعالیٰ  ہن  چھےٚ  مقرر  کٔرمٕژ  تُہند  قَسم  مٔشراونٕچ  یعنی  قَسم  پُھٹراونہٕ  پتہٕ  تَمِچ  کفارت  دِنٕچ  طریق،  (سُہ  گوٚو  دہن  مسکینن  طعام  دِیُن  یا  غلام  یا  کنیز  آزاد  کَرٕنۍ  یا  ترٛیٚن  دۅہن  روزٕہ  دار  روزُن۔)  اللہ  تعالیٰ  چُھ  تُہُنٛد  دوست،  سُے  چُھ  سورُے  زانہٕ  وُن،  سُے  چھُ  سٮ۪ٹھاہ  حِکمتہٕ  وول،  (تَمی  علم  و  حکمت  سٍتۍ  چھُ  تُہنزٕ  مصلحژ  تہٕ  ضرورتٕکۍ  چیز  زٲنِتھ  تُہنزٕ  واریَہ  دشوٲرِیہِ  آسان  کرنٕچ  طریق  بیان  کران۔  چنانچہِ  قَسمٕچ  کفارت  دِنُک  حکم  کرنہٕ  سٍتۍ  کٔر  تٔمۍ  قَسمٕچہِ  پابندی  ہُنٛد  تکلیف  دوٗر۔)

Transliteration:
  Qad fara<u>d</u>a All<u>a</u>hu lakum ta<u>h</u>illata aym<u>a</u>nikum wa<b>A</b>ll<u>a</u>hu mawl<u>a</u>kum wahuwa alAAaleemu al<u>h</u>akeem<b>u</b>


Maududi:
  ﴿تہٕ  یہِ  معاملہٕ  تہِ  چُھ  قٲبِل  توجّہ  زِ﴾  نبی  صلی  اللہ  علیہ و سلمو  ٲس  اکھ  رازٕچ  کتھ  پننہِ  أکِس  خاندارِنہِ  ؤنمٕژ۔  پتہٕ  ییٚلہِ  تمہِ  خاندارِنہِ  ﴿کس  تام﴾  سُہ  راز  ووٚن،  تہٕ  خُداین  دِیُت  نبی  صلی  اللہ  علیہ و سلمس  سُہ  ﴿راز  افشا  کرنُک﴾  اطلاع،  نبی  صلی  اللہ  علیہ و سلمو  کٔر  اَتھ  پٮ۪ٹھ  کُنہِ  حدس  تام  ﴿سۅ  خاندارِنۍ﴾  خبردار،  تہٕ  کُنہِ  حدس  تام  کوٚرُکھ  تس  درگُزر۔  پتہٕ  ییٚلہِ  نبی  صلی  اللہ  علیہ و سلمو  تس  ﴿راز  افشا  کرنٕچ﴾  یہِ  کتھ  ؤنۍ،  تمہِ  پُرٚژھ  تۅہیہِ  کٔمۍ  دِژنَو  اَمِچ  خبر؟  نبی  صلی  اللہ  علیہ و سلو  فرموو  مےٚ  دِژ  تٔمۍ  خبر  یُس  سورُے  کینٛہہ  چُھ  زانان  تہٕ  وارٕہ  پٲٹھۍ  چُھ  باخبر۔  ﴿کُنہِ  روایت  نِشہِ  چُھنہٕ  تعیّن  سان  یہِ  پے  لگان  زِ  سۅ  رازٕچ  کتھ  کیا  ٲس۔  تہٕ  ییٚمہِ  مقصد  خٲطرٕ  یہِ  آیت  نٲزِل  چھےٚ  گٔمٕژ  تمہِ  لحاظہٕ  چَھنہٕ  موٗلی  اَتھ  سوالس  کانٛہہ  اہمیت  زِ  سۅ  رازٕچ  کتھ  کیا  ٲس۔  اصلی  غرض  ییٚمہِ  خٲطرٕ  یہِ  معاملہٕ  قرآنِ  مجیدس  منٛز  چھُ  بیان  کرنہٕ  آمُت،  سُہ  چُھ  ازواجِ  مطہراتن  تہٕ  بالواسطہٕ  مُسلمانن  ہٕندین  تمام  ذمہٕ  دار  لُکن  ہٕنزن  خاندارِنیٚن  اَتھ  کتھہِ  پٮ۪ٹھ  تنبیہ  کرُن  زِ  تِمہٕ  مَہ  ہیٚیِین  رازن  ہٕندِس  حفاظتس  منٛز  لاپروٲہی  کٲم۔  یۅسہٕ  ہستی  یٖژاہ  بٔڑ  ذمہٕ  دارانہٕ  حیثیت  آسہِ  تھاوان،  تٔمۍ  سٕندِ  گھرٕ  منٛز  راز  افشا  گژھن  چُھ  تیوٗتُے  خطر  ناک  آسان۔  کتھ  ٲسِتن  اہم  یا  ٲسِتن  غیر  اہم،  اگر  رازٕچ  حفاظت  کرنس  منٛز  لا  پرواہی  ہُنٛد  عادت  گژِھہ،  تیٚلہِ  ہیٚکہِ  غیر  اہم  کتھن  ہٕندۍ  پٲٹھۍ  کُنہِ  ساعتہٕ  اہم  کتھ  تہِ  نٔنۍ  نیٖرِتھ۔﴾

Jalandhary:
  اے  ازواجِ  طاہراتو!  سُہ  وقت  چھُ  یاد  کرنس  قٲبل  ییٚلہِ  نبی  کریم  صلی  اللہ  علیہ و سلمو  پننِس  أکِس  بٲژس  سٍتۍ  سِرٕ  کتَھہ  اَکھ  فرماوییہِ،  (سۅ  کتھ  ٲس  یٔہے  بہٕ  کھیمہٕ  نہٕ  أزکہِ  پٮ۪ٹھہٕ  مانچھ  مگر  یُتھ  نہٕ  ژٕہ  یہِ  کتھ  کٲنسہِ  نِشہِ  باوکھ،)  تمہِ  پتہٕ  ییٚلہِ  تمہِ  دیٚد  صٲبہِ  بوو  سُہ  سِر  بیٚیَن  ازواجِ  طاہراتن  نِشہِ،  اللہ  تعالیٰ  ہن  نٔنِروو  سُہ  معاملہٕ  نبی  کریمسؐ،  نبی  کریم  صلی  اللہ  علیہ و سلمو  فرموو  تٔمِس  سِر  فاش  کروُنہِ  دیٚد  صٲبہِ  کہ  ژےٚ  چھَتھ  یہِ  میٲنۍ  سِر  کتھ  بیٚیَن  نِشہِ  واتنٲومٕژ۔  (مگر  أڈ  کتھ  کٔرٕکھ  بیان  اَجہِ  کتھہِ  نِشہِ  کوٚرُکھ  اعراض  تَمیُک  کوٚرُکھ  نہٕ  کینٛہہ  بیان،  یہِ  گوٚو  غایت  درجُک  کرم  تِہُند  کہ  پننِس  حُکمس  خلاف  کرنس  پٮ۪ٹھ  ییٚلہِ  شکایت  کٔرٕکھ  پننیٚن  بٲژن  ہٕنز،  سورُے  کوٚرُکھ  نہٕ  بیان  بلکہ  کٔرٕکھ  تَمہِ  منٛزٕ  مۅیہِ  ہَنا  بیان  یُتھنہٕ  تِمن  زیادٕہ  شرمندگی  پٲدٕ  سپدِ۔)  اَدٕہ  ییٚلہِ  نبی  کریمنؐ  تَس  سۅ  کتھ  فرمٲو،  سۅ  گٔیہِ  حیران،  تَمہِ  کوٚرُکھ  عرض  تۅہیہِ  کٔمۍ  حض  دوٚپوُ  مےٚ  کیا  بوو  تُہُند  سِر  بیٚیہِ  کٲنسہِ  نِشہِ؟  (تِمن  گٔیہِ  راے  حضرت  عائشہ نٕے  ما  آسہِ  یِمن  ووٚنمُت)  تمَو  فرمووُس  مےٚ  کٔر  خبر  اللہ  تعالیٰ  ہن  یُس  بوٚڈ  زانن  وول  چھُ  یَس  سارِچی  پوٗرٕ  خبر  چھےٚ۔  (یہِ  آو  وَننہٕ  ازواجِ  طاہراتن  یُتھ  تِمہٕ  آئندٕہ  اَمہِ  قسمٕچہِ  ژۅیہِ  کرنہٕ  نِشہِ  پتھ  روزن،  بیٚیہِ  کرن  توبہٕ  ییٚمیُک  تِمن  ییٚمہِ  پتہٕ  آیاتِ  کریمن  اندر  حُکم  چھُ  یِوان  کرنہٕ۔)

Transliteration:
  Wai<u>th</u> asarra a<b>l</b>nnabiyyu il<u>a</u> baAA<u>d</u>i azw<u>a</u>jihi <u>h</u>adeethan falamm<u>a</u> nabbaat bihi waa<i><u>th</u></i>harahu All<u>a</u>hu AAalayhi AAarrafa baAA<u>d</u>ahu waaAAra<u>d</u>a AAan baAA<u>d</u>in falamm<u>a</u> nabbaah<u>a</u> bihi q<u>a</u>lat man anbaaka h<u>atha</u> q<u>a</u>la nabbaaniya alAAaleemu alkhabeer<b>u</b>


Maududi:
  اگر  توٚہۍ  دۅشوے  خُدایس  نِشہِ  توبہٕ  چَھو  کران  ﴿تیٚلہِ  چُھ  یہِ  تُہندِ  خٲطرٕ  بہتر﴾  تِکیازِ  تُہٕندۍ  دِل  چِھ  سیٚزِ  وَتہِ  نِشہِ  ڈٔلمٕتۍ،  ﴿حضرت  عمر  رضی  اللہ  تعالیٰ  عنہ  سٕندِ  روایت  مُطابق  چُھ  یِمو  دۅشوٕیَو  نِشہِ  مُراد  حضرت  عایشہ  رضی  اللہ  عنہا  تہٕ  حضرت  حفصہ  رضۍ  اللہ  عنھا،  تہٕ  سیٚزِ  وَتہِ  نِشہِ  ڈلنُک  مطلب  یُس  حضرت  عمر  رضی  اللہ  تعالیٰ  عنہ  چِھ  بیان  کران،  سُہ  چُھ  یہِ  زِ  یِمَو  دۅشوٕیو  اوس  نبی  کریم  صلی  اللہ  علیہ و سلمس  سٍتۍ  زیادے  جُرتہٕ  سان  لوگمُت  پیش  یُن،  یُس  خُداین  ناپسند  کوٚر  تہٕ  یِمن  کوٚرُن  تنبیہ﴾  تہٕ  اگر  تۅہیہِ  نبی  صلی  اللہ  علیہ و سلمن  ہٕندِس  مقابلس  منٛز  دوٚر  بنووُو،  تیٚلہِ  زٲنِو  اللہ  تعالیٰ  چُھ  تٔمۍ  سُند  مولیٰ،  تہٕ  تَمہِ  پتہٕ  چِھ  جبریلؑ  تہٕ  تمام  صالح  اہلِ  ایمان  تہٕ  سٲری  فرشتہٕ  تٔمۍ  سٕندۍ  سٲتھی  تہٕ  مددگار۔  ﴿مطلب  چُھ  یہِ  زِ  رسول  اللہ  صلی  اللہ  علیہ و سلمن  ہٕندِس  مقابلس  منٛز  دوٚر  بنٲوِتھ  کٔرِو  توٚہۍ  پان سٕے  نقصان،  تِکیازِ  ییٚمۍ  سُند  مولیٰ  اللہ  تعالیٰ  چُھ  تہٕ  یَس  سٍتۍ  جبریلؑ،  فرشتہٕ  تہٕ  تمام  صالح  اہلِ  ایمان  آسن  تٔمۍ  سٕندِس  مقابلس  منٛز  دوٚر  بنٲوِتھ  ہیٚکہِ  نہٕ  کانٛہہ  کامیاب  سپدِتھ﴾

Jalandhary:
  اے  نبی  کریم  سٕنزو  دۅشوٕیَو  اہلیو!  (مراد  چھُ  اَمہِ  اندرٕہ  حضرت  عایشہ  بیٚیہِ  حضرت  حفصہ)  اگر  توٚہۍ  خدایس  برونٛہہ  کَنہِ  توبہٕ  کٔرِو  تہِ  چھُ  تُہندِ  خٲطرٕ  بہتر،  کیازِ  تٔتھۍ  لایق  چھُو  تۅہیہِ  کوٚرمُت  تہِ۔  (تہِ  گوٚو  یِی  زِ  کہ  تُہُند  دل  چھُ  یتھ  کَتھہِ  کُن  مٲیل  سپُدمُت  کہ  نبی  کریم  صلی  اللہ  علیہ و سلمن  ہُنٛد  توجّہ  پِھرہَو  أسۍ  بیٚیَن  ازواجِ  طاہراتو  نِشہِ  پانس  کُن،  تَمی  خٲطرٕ  چھو  توٚہۍ  پانہٕ  وٲنۍ  ژۅیہِ  کران۔  اگرچہِ  یتھ  کُن  نظر  کٔرِتھ  کہ  اَمیُک  سبب  چھُ  تۅہیہِ  محبتِ  رسولؐ  تَمی  اعتبارٕہ  اوسنہٕ  یہِ  ناکارٕہ  چیز  مگر  چونکہ  امہِ  سٍتۍ  چھےٚ  سپدان  بیٚیَن  ہٕنز  حق  تلفی  بیٚیہِ  چھُ  تِہندِ  دل  شکنی  ہُنٛد  باعث  سپدان،  اَتھ  کُن  نظر  کٔرِتھ  چھُ  ناکارے،  ییٚمہِ  مۅکھہٕ  تۅہیہِ  پزِ  توبہٕ  کرُن۔)  وۅنۍ  ہرگاہ  توٚہۍ  دۅشوے  نبی  کریم  صلی  اللہ  علیہ و سلمن  مقابلہٕ  پنٕنۍ  کاروٲئی  جٲری  تھٲوِو،  یہِ  کرنس  اندر  تۅہیہِ  اندِ  نہٕ  کینٛہہ  تہِ  کیازِ  تِہُنٛد  دوست  چھُ  پانہٕ  اللہ  تعالیٰ  بیٚیہِ  جبریلِ  امین  بیٚیہِ  نیکو  کار  مسلمان،  تَمہِ  علاوٕہ  چھِ  سٲری  ملٲیک  تِہندۍ  مددگار،  (تُہنزو  ژۅیَو  سٍتۍ  واتہِ  نہٕ  تِمن  کانٛہہ  ضرر  تہٕ  نقصان  بلکہ  چھُو  تۅہیہِ  پانس  اَمیُک  نقصان  کیازِ  یَس  صاحبس  یِتھۍ  مددگار  آسٕنۍ،  گۅڈٕ  چھُ  بس  تِمن  اکوے  بوٚڈ  مددگار،  تٔہندِس  مزاجِ  مبارکس  تہٕ  طبیعتِ  نازنینس  خلاف  کانٛہہ  حرکت  کرٕنۍ  تتھ  کۅسہٕ  کۅنٛدے  کھسہِ  تۅہیہِ،  تَمیُک  انجام  چھُ  نٔنۍ  پٲٹھۍ  سٮ۪ٹھاہ  یچھ  تُہندِ  خٲطرٕہ۔  ﴿اِنّ  اللہ  ھو  مَولٰہ﴾  اَتھ  آیۂ  کریمس  منٛز  یُس  وَننہٕ  آو  سارِنٕے  رفیق  سُہ  چھُ  پرٛتھ  أکِس  سٍتۍ  الگ  الگ  معنیہِ  کِنۍ،  اللہ  تعالیٰ  سٕنز  رفاقت  گٔیہِ  حقیقی،  جبریلِ  امین  سٕنز  رفاقت  گٔیہِ  ییٚمہِ  معنیہِ  کہ  سُہ  اوس  واسطہٕ  فیوضِ  الہٰی  واتہٕ  ناونس  اندر،  ملٲیکن  ہٕنز  رفاقت  گٔیہِ  انزالِ  سکینہٕ،  با  ایمانن  ہٕنز  رفاقت  گٔیہِ  تٲبعدٲری  تہٕ  فرماں  بردٲری،  بعضے  سلفِ  مُفسرینو  فرموو  صالحُ  المومنین  اندرٕ  چھِ  مُراد  شیخینِ  جلیلین  یعنی  حضرت  ابو  بکر  صدیقؓ  تہٕ  حضرت  فاروق  اعظمؓ  واللہُ  اعلم،  چونکہ  بعضے  روایتن  اندر  چھُ  اَمِیُک  سببِ  نزول  بے  واقعات  آمٕتۍ،  تِمن  روایتن  اندر  چھُ  آمُت  کہ  حضرت  عائشنؓ  تہٕ  حضرت  حفصہسؓ  ورٲے  تہِ  چھےٚ  بیٚیہِ  ازواجِ  طاہرات  اَتھ  تحریکس  منز  شٲمل  آسمژٕ،  حضرت  سودہؓ،  حضرت  صفیہؓ  وغیرہ۔  تمی  مۅکھہٕ  کوٚرُکھ  بیان  بَصیغۂ  جمع  کہ  اے  سارِوٕے  ازواجِ  طاہراتو  تۅہیہِ  مہٕ  روٗزِنَو  یہِ  خیال  کہ  مردس  چھِ  زنانن  ہٕنز  ضرورت  لٲزمی  آسان  تہٕ  أتھۍ  کُن  نظر  کٔرِتھ  یِن  سٲنۍ  مطالبات  تسلیم  کرنہٕ۔)

Transliteration:
  In tatoob<u>a</u> il<u>a</u> All<u>a</u>hi faqad <u>s</u>aghat quloobukum<u>a</u> wain ta<i><u>th</u></i><u>a</u>har<u>a</u> AAalayhi fainna All<u>a</u>ha huwa mawl<u>a</u>hu wajibreelu wa<u>sa</u>li<u>h</u>u almumineena wa<b>a</b>lmal<u>a</u>ikatu baAAda <u>tha</u>lika <i><u>th</u></i>aheer<b>un</b>


Maududi:
  دوٗر  چُھنہٕ  زِ  اگر  نبیؐ  تۅہیہِ  سارِنٕے  خاندارِنیٚن  طلاق  دِیہِ،  تیٚلہِ  کرِ  اللہ  تعالیٰ  تِمن  تُہندِ  بدلہٕ  تِژٕھہ  خاندارنہِ  عطا  یِمہٕ  تُہندِ  کھۅتہٕ  بہتر  آسن۔  ﴿اَمہِ  نِشہِ  چُھ  پے  لگان  زِ  قصور  اوس  نہٕ  صرف  حضرت  عایشہ  رضی  اللہ  عنہا  تہٕ  حضرت  حفصہ  رضی  اللہ  عنہا  سُندُے  یوت،  بلکہ  آسہٕ  باقی  ازواجِ  مطہرات  تہِ  کم  کاسہٕ  قصور  وار،  اَمی  موجوب  چُھ  یتھ  آیتس  منٛز  یِمن  دۅن  پتہٕ  باقی  سارِنٕے  ازواجن  تہِ  تنبیہ  کرنہٕ  آمُت۔  حدیثو  نِشہِ  چُھ  پے  لگان  زِ  تمہِ  ساعتہٕ  ٲسۍ  حضورؐ  خاندارنیٚن  تیوٗتاہ  ناراض  سپدٕمٕتۍ  زِ  أکِس  ریٚتس  ژوٚٹ  تِمو  تِمن  سٍتۍ  تعلق،  تہٕ  صحابن  منٛز  چُھ  مشہور  سپدان  زِ  حضور  صلی  اللہ  علیہ و سلمو  چُھ  یِمن  طلاق  دِیتمُت۔﴾  یِمہٕ  پکہٕ  مسلمان،  با  ایمان،  اطاعت  گُزار،  توبہٕ  کرن  واجِنہِ،  عبادت  گُزار،  تہٕ  روزہ  دار،  خواہ  وۅرزٕ  ٲسِتن  یا  اَنٔہرِشہِ۔

Jalandhary:
  لہٰذا!  تھٲوِو  توٚہۍ  اے  پیغمبرِ  برحق  سٕنزو  اَزواجِ  طاہراتو  یہِ  کتھ  یاد  کہ  ہرگاہ  یہِ  پیغمبر  تۅہیہِ  سارِنٕے  زنانن  طلاق  دِیہِ،  اللہ  تعالیٰ  کرِ  تۅہیہِ  بدل  تِمن  تُہندِ  کھۅتہٕ  رٕژٕ  زنانہٕ  عطا،  یِمہٕ  زنانہٕ  مسلمان  آسن،  با  ایمان  آسن،  فرماں  بردار  آسن،  توبہٕ  کروُنہِ  آسن،  عبادت  کروُنہِ  آسن،  روزٕہ  دار  آسن،  بعضے  وۅرزٕہ  آسن،  بعضے  اَنۂرشہِ  آسن۔  (بعض  مصلحتن  کُن  نظر  کٔرِتھ  چھُ  زنانہٕ  وۅرزٕہ  آسُن  تہِ  مرغوب  کیازِ  سۅ  چھےٚ  سلیقہٕ  واجِنۍ  تہٕ  تجربہٕ  کار  آسان،  اَمی  آو  صفتن  اندر  بیان  کرنہٕ۔)

Transliteration:
  AAas<u>a</u> rabbuhu in <u>t</u>allaqakunna an yubdilahu azw<u>a</u>jan khayran minkunna muslim<u>a</u>tin mumin<u>a</u>tin q<u>a</u>nit<u>a</u>tin t<u>a</u>ib<u>a</u>tin AA<u>a</u>bid<u>a</u>tin s<u>a</u>i<u>ha</u>tin thayyib<u>a</u>tin waabk<u>a</u>r<u>a</u><b>n</b>


Maududi:
  اے  لوٗکو  یِمو  ایمان  چُھ  اوٚنمُت،  بچٲوِو  پنُن  پان  تہٕ  پنُن  اہل  و  عیال  تمہِ  نارٕ  نِشہِ،  ییٚمیُک  زالُن  آسن  انسان  تہٕ  کنہِ،  ﴿یہِ  آیت  چھےٚ  وَنان  زِ  أکِس  شخصہٕ  سٕنز  ذمہٕ  دٲری  چَھنہٕ  صرف  پنٕنۍ  ذاتٕے  یٲژ  اللہ  تعالیٰ  سٕندِ  عذاب  نِشہِ  بچاونہٕ  چہِ  کوٗشِشہِ  تامٕے  محدوٗد،  بلکہ  چھےٚ  أمۍ  سٕنز  کٲم  یِتہِ  زِ  فطرتٕکۍ  نظامن  ییٚمہِ  خاندان  چہِ  سربرٲہی  ہُند  بار  أمِس  پٮ۪ٹھ  ترومُت  چُھ،  تتھ  تہِ  دِیِن  سُہ  پننِس  استطاعت  کِس  حدس  تام  تِژھہ  تعلیم  و  تربیت،  ییٚمہِ  سٍتۍ  تِم  اللہ  تعالیٰ  سٕندۍ  پسندیدٕہ  انسان  بنَن،  تہٕ  اگر  تِم  جہنم  چہِ  وَتہِ  پٮ۪ٹھ  گژھان  آسن،  تیٚلہِ  یوٚت  تام  أمِس  تام  آسہِ  یِمن  کٔرِن  رُکاونٕچ  کوٗشش۔  جہنمُک  زالُن  آسن  کنہِ،  اَمہِ  نِشہِ  چُھ  مُراد  شاید  کولہٕ  ژِنہِ۔  ابنِ  مسعود  رضی  اللہ  عنہ،  ابن  عباس  رضی  اللہ  عنہ،  مُجاھد  رحمتُ  اللہِ  علیہ،  امام  محمد  الباقر  رحمتُ  اللہ  علیہ  تہٕ  سُدّی  رحمتُ  اللہ  علیہ  چھِ  ونان  زِ  یِمہٕ  آسن  گندھک  کنہِ۔﴾  یَتھ  پٮ۪ٹھ  سٮ۪ٹھاہ  تُندخُو  تہٕ  سخت  گیر  فرشتہٕ  آسن  مُقرر،  یِم  زٕہٕنۍ  اللہ  تعالیٰ  سٕندِ  حُکمٕچ  نافرمٲنی  چِھنہٕ  کران،  تہٕ  یُس  حُکم  تہِ  یِمن  دِنہٕ  چُھ  یِوان  تَتھ  چِھ  بجا  اَنان۔  تمہِ  وقتہٕ  یِیہِ  وَننہٕ  زِ﴾

Jalandhary:
  اے  با  ایمانو!  (ییٚلہِ  حضرتِ  رسولِ  کریمؐ  سٕنزن  ازواجِ  طاہراتن  تہِ  کانٛہہ  چارٕہ  چھُنہٕ  عبادت  تہٕ  عمل  کرنہٕ  ورٲے،  تِمن  تہِ  آو  بَذریعۂ  نبی  کریمؐ  تبلیغ  کرنہٕ،  تۅہیہِ  تہِ  چُھ  حکم  یِوان  کرنہٕ  کہ  توٚہۍ  تہِ  ٲسِو  پننِس  عیالس  تبلیغ  کران،  عیالس  تبلیغ  کرُن  چھُ  وٲجب،  پرٛتھ  مسلمانس  چھُ  لٲزِم  پانہٕ  تہِ  عمل  کرٕنۍ  پنُن  عیال  تہِ  عمل  کرناوُن،  دین  چہِ  وَتہِ  پٮ۪ٹھ  انٕنۍ،  وارٕ  وارٕ  فکرِ  تارنہٕ  سٍتۍ،  مار  دِنہٕ  سٍتۍ،  وعیدِ  شدید  بوزنانہٕ  سٍتۍ،  کھۅژناونہٕ  سٍتۍ،  پیار  کرنہٕ  سٍتۍ،  غرض  پرٛتھ  طریقہٕ  گژھن  تِم  سمجھاوٕنۍ۔)  لہٰذا  بچٲوِیوٗکھ  پنُن  پان  تہٕ  پنُن  عیال  نارِ  جہنم  نِشہِ  یَتھ  نارس  ہُرِہ  ہیٚنہٕ  یِیہِ  لوٗکن  تہٕ  کَنیٚو  سٍتۍ۔  یِمہٕ  کَنہِ  ژٕنیٚن  ہٕندۍ  پٲٹھۍ  دزان  چھےٚ۔  (پان  بچاوُن  گوٚو  پانہٕ  فرماں  بردٲری  کرٕنۍ،  عیال  بچاوُن  گوٚو  تِم  گژھن  خداے  سُند  کلام  ہیٚچھناوٕنۍ  بیٚیہِ  تِمن  احکامن  پٮ۪ٹھ  عمل  کرناوٕنۍ)  یَتھ  نارس  پٮ۪ٹھ  مقرر  تہٕ  معین  چھِ  کرنہٕ  آمٕتۍ  ژٔکھیٚل،  مضبوط،  طاقتور  ملٲیک  یِم  نہٕ  کُنہِ  قسمہٕ  رحم  کروُنۍ  چھِ،  یا  یِمن  سٍتۍ  نہٕ  کانٛہہ  مقابلہٕ  ہیٚکہِ  کٔرِتھ،  یِم  نہٕ  أکِس  ذرّس  برابر  خداے  سٕنز  نافرمٲنی  کران  چھِ  کُنہِ  حُکمس  اندر۔  یُس  حکم  تِمن  کرنہٕ  یِوان  چھُ،  یُس  حکم  اللہ  تعالیٰ  کران  چھُکھ،  تتھ  چھِ  تِم  فوراً  بجا  اَنان،  نہ  چھِ  تعمیل  کرنس  اندر  سُستی  تہٕ  تٲر  کران،  تِمے  ملٲیک  واتناوَن  کٲفرن  نارِ  جہنمس  اندر۔  (تمی  وقتہٕ  یِیہِ  تِمن  وَننہٕ)

Transliteration:
  Y<u>a</u> ayyuh<u>a</u> alla<u>th</u>eena <u>a</u>manoo qoo anfusakum waahleekum n<u>a</u>ran waqooduh<u>a</u> a<b>l</b>nn<u>a</u>su wa<b>a</b>l<u>h</u>ij<u>a</u>ratu AAalayh<u>a</u> mal<u>a</u>ikatun ghil<u>a</u><i><u>th</u></i>un shid<u>a</u>dun l<u>a</u> yaAA<u>s</u>oona All<u>a</u>ha m<u>a</u> amarahum wayafAAaloona m<u>a</u> yumaroon<b>a</b>


Maududi:
  اے  کٲفرو،  اَز  مَہ  کٔرِو  عذر  پیش،  تۅہیہِ  چُھو  تِیُتُھے  بدلہٕ  دِنہٕ  یِوان  یٕژھہ  عملہٕ  توٚہۍ  کران  ٲسِو۔

Jalandhary:
  اے  کٲفرو!  اَز  مَہ  کٔرِو  توٚہۍ  کُنہِ  قٕسمُک  عذُر  پیش،  کیازِ  تتھ  چھُو  نہٕ  فٲیدٕہ  کینٛہہ  تہِ،  کیازِ  تۅہیہِ  چھُو  تَمہِ  کُے  سزا  یِوان  دِنہٕ  یہِ  توٚہۍ  کران  ٲسوِ  دنیاہس  اندر۔  (اَمہِ  پتہٕ  چھُ  بیان  یِوان  کرنہٕ  اَمہِ  نارِ  جہنم  نِشہِ  بچنٕچ  کیا  صورت  چھےٚ،  تِی  ؤنِو  توٚہۍ  پننِس  اہل  و  عیالس۔)

Transliteration:
  Y<u>a</u> ayyuh<u>a</u> alla<u>th</u>eena kafaroo l<u>a</u> taAAta<u>th</u>iroo alyawma innam<u>a</u> tujzawna m<u>a</u> kuntum taAAmaloon<b>a</b>


Maududi:
  اے  لوٗکو  یِمو  ایمان  چُھو  اوٚنمُت،  خُدایس  نِشہِ  کٔرِو  توبہٕ،  خٲلص  توبہٕ،  دوٗر  چُھنہٕ  زِ  اللہ  تعالیٰ  کرِ  تُہنزٕ  بُرٲیِیہِ  دوٗر،  تہٕ  تۅہیہِ  کریو  تِتھیٚن  جنّتن  منٛز  دٲخل  یِمن  بٔنۍ  کِنۍ  کۅلہٕ  آسن  پکان۔  یہِ  آسہِ  سُہ  دۅہ  ییٚلہِ  اللہ  تعالیٰ  پننِس  نبی  صلی  اللہ  علیہ و سلمس  تہٕ  تِمن  لُکن  یِمو  تِمن  سٍتۍ  ایمان  چُھ  اوٚنمُت،  رُسوا  کرِنہٕ۔  ﴿یعنی  تِہنزن  نیک  عملن  ہُند  اجر  کرِ  نہٕ  ضائع۔  کفّارن  تہٕ  مُنافقن  دِیہِ  نہٕ  ہرگز  یہِ  وَننُک  موقع  زِ  یِمو  باایمان  لُکو  کٔر  خُدا  پرستی  تہِ،  امیُک  کیا  مُعاوضہٕ  میوٗلُکھ۔  رُسوٲئی  یِیہِ  بٲغین  تہٕ  نافرمانن  ہٕندِس  حصّس  منٛز،  نَہ  کہ  وفادارن  تہٕ  فرماں  بردارن  ہٕندِس  حصّس  منٛز۔﴾  تِہُند  نُور  آسہِ  تِمن  برونٛہہ  برونٛہہ،  تہٕ  تِمن  دٔچِھنۍ  کِنۍ  دَوان،  تہٕ  تِم  آسن  وانان  زِ  اے  سانہِ  ربّہٕ،  سون  نُور  کر  سانہِ  خٲطرٕ  مکمل  تہٕ  اَسہِ  کر  درگُزر،  ژٕ  چُھکھ  پرٛتھ  چیزس  پٮ۪ٹھ  قدرت  تھاوان۔

Jalandhary:
  اے  با  ایمانو!  توٚہۍ  کٔرِو  خدایس  بُرٛونٛٹھہٕ  کَنہِ  پوٚز  توبہٕ۔  (یعنی  دِلس  منٛز  ہیٚیِو  پورٕ  تہٕ  کٲمل  ندامت  تِمن  گناہن  پٮ۪ٹھ  یِم  از  تام  کٔرِمٕتۍ  چھِو،  آئندٕہ  کٔرِو  پختہٕ  عزم  گناہ  ترٛاونس  پٮ۪ٹھ۔)  اَمہِ  توبہٕ  کہِ  برکتہٕ  امید  چھےٚ  یعنی  وعدٕہ  چھُ  تُہنٛد  پروردِگار  کرِ  تُہندیٚن  گناہن  عفو  بیٚیہِ  واتناوِ  تۅہیہِ  جنتہٕ  کیٚن  تِمن  باغن  اندر  یِمَو  بٔنۍ  کِنۍ  کۅلہٕ  تہٕ  جویہِ  پکان  آسن۔  یہِ  گوٚو  تَمی  دۅہ  ییٚمۍ  دۅہ  اللہ  تعالیٰ  عزت  دِیہِ  نبی  کریمسؐ  بیٚیہِ  تِمن  لوٗکن  یِمو  ایمان  اوٚن  تِمن  سٍتۍ۔  ییٚمہِ  ساعتہٕ  میدانِ  حشر  پتہٕ  پُلِ  صراط  پٮ۪ٹھۍ  تِم  با  ایمان  ترُن  ہیٚن،  تِمن  با  ایمانن  آسہِ  نوٗر  پنُن  دوران  تِمن  بروٗنٹھۍ  کِنۍ  تہٕ  بیٚیہِ  تِمن  دٔچھِنۍ  کِنۍ  تہِ۔  دعا  آسن  کران،  اے  سانہِ  پروردگارٕ!  سانہِ  خٲطرٕ  پوشناوُن  یہِ  نوٗر  سون  یُتھنہٕ  یہِ  وَتہِ  منزٕے  ژھیٚتہٕ  گژِھہ،  بیٚیہِ  کر  اَسہِ  مغفرت  بیشک  ژٕ  چھُکھ  پرٛتھ  چیزس  پٮ۪ٹھ  قدرت  وول۔

Transliteration:
  Y<u>a</u> ayyuh<u>a</u> alla<u>th</u>eena <u>a</u>manoo tooboo il<u>a</u> All<u>a</u>hi tawbatan na<u>s</u>oo<u>h</u>an AAas<u>a</u> rabbukum an yukaffira AAankum sayyi<u>a</u>tikum wayudkhilakum jann<u>a</u>tin tajree min ta<u>h</u>tih<u>a</u> alanh<u>a</u>ru yawma l<u>a</u> yukhzee All<u>a</u>hu a<b>l</b>nnabiyya wa<b>a</b>lla<u>th</u>eena <u>a</u>manoo maAAahu nooruhum yasAA<u>a</u> bayna aydeehim wabiaym<u>a</u>nihim yaqooloona rabban<u>a</u> atmim lan<u>a</u> nooran<u>a</u> wa<b>i</b>ghfir lan<u>a</u> innaka AAal<u>a</u> kulli shayin qadeer<b>un</b>


Maududi:
  اے  نبیؐ،  کُفّارن  تہٕ  مُنافقن  سٍتۍ  کٔرِو  جہاد،  تہٕ  تِمن  سٍتۍ  یِیِو  سختی  سان  پیش،  تِہُند  ٹھکانہٕ  چُھ  جہنم  تہٕ  سُہ  چُھ  سٮ۪ٹھاہ  بُرٕہ  ٹِھکانہٕ۔

Jalandhary:
  اے  نبی  کریمؐ!  جہاد  کٔرِو  کٲفرن  سٍتۍ  سلاح  و  سامانہٕ  سٍتۍ۔  بیٚیہِ  کٔرِو  منٲفقن  سٍتۍ  جہاد  زیٚوِ  سٍتۍ  دٔلیلو  سٍتۍ۔  بیٚیہِ  کٔرِو  تِمن  پٮ۪ٹھ  سختی  دنیاہس  اندر۔  کیازِ  تِم  چھِ  تٔتھۍ  مُستحق  تہٕ  سزاوار،  ٲخرتس  اندر  چھےٚ  تِہنز  جاے  نارِ  جہنم،  سۅ  چھےٚ  سٮ۪ٹھاہ  یچھ  جاے  تِہندِ  روزنہٕ  خٲطرٕ۔

Transliteration:
  Y<u>a</u> ayyuh<u>a</u> a<b>l</b>nnabiyyu j<u>a</u>hidi alkuff<u>a</u>ra wa<b>a</b>lmun<u>a</u>fiqeena wa<b>o</b>ghlu<i><u>th</u></i> AAalayhim wamaw<u>a</u>hum jahannamu wabisa alma<u>s</u>eer<b>u</b>


Maududi:
  اللہ  تعالیٰ  چُھ  کٲفرن  ہٕندِس  معاملس  منٛز  نوحؑ  تہٕ  لوطؑ  سٕنزن  خاندارِنیٚن  بطورِ  مثال  پیش  کران۔  تِمہٕ  آسہٕ  سانیٚن  دۅن  صالح  بندن  ہٕندِس  زوجیتس  منٛز،  مگر  تِمو  کٔر  پننیٚن  تِمن  خاندارن  سٍتۍ  خیانت۔  ﴿یہِ  خیانت  چَھنہٕ  اَتھ  معنِیس  منٛز  زِ  تِمو  ٲس  بدکٲری  کٔرمٕژ  بلکہ  چھےٚ  اَتھ  معنیس  منٛز  زِ  تِمو  دیُت  نہٕ  ایمان  چہِ  وَتہِ  منٛز  حضرت  نوحؑ  تہٕ  حضرت  لوط  علیہ  السّلامس  ساتھ،  بلکہ  روزٕ  تِہندِس  مقابلس  منٛز  دین  کیٚن  دشمنن  ساتھ  دِوان۔﴾  تہٕ  تِم  آے  نہٕ  اللہ  تعالیٰ  سٕندِس  مقابلس  منٛز  تِمن  رَژھ  تہِ  بکار۔  دۅشوٕنۍ  آو  وَننہٕ  زِ  گٔژِھو  نارس  منٛز  گژھن  والیٚن  سٍتۍ  توٚہۍ  تہِ۔

Jalandhary:
  اللہ  تعالیٰ  ہن  فرمٲو  اَکھ  مثال  کٲفرن  ہٕندِ  عبرت  خٲطرٕ  نوحؑ  سٕنزِ  گھرٕ  واجنہِ  ہٕنز  بیٚیہِ  لوطؑ  سٕنزِ  گھرٕ  واجنہِ  ہٕنز،  تِمہٕ  دۅشوے  زنانہٕ  آسہٕ  سانیٚو  بندو  أندرٕہ  خاص  دۅن  نیکو  کار  بندن  ہٕندِس  نِکاحس  تل،  تِمو  دۅشوِیو  زنانو  کوٚر  تِمن  دۅشوُنۍ  صاحبن  ہُنٛد  حق  ضائع۔  (کیازِ  تِہنز  کٔرٕکھ  نہٕ  فرماں  بردٲری  تہٕ  تٲبعدٲری،  تِمہٕ  دۅشوے  زنانہٕ  آسہٕ  منافق۔  بظٲہر  آسہٕ  تِمن  سٍتۍ  لیکن  دِلہٕ  سٍتۍ  آسہٕ  کٲفرن  سٍتۍ۔)  پس  آے  نہٕ  تِم  دۅشوے  نیک  بندٕہ  کینہہ  بکار  اللہ  تعالیٰ  ہَس  برٛونٹھ  کَنہِ  تِمن  دۅن  زنانن۔  چنانچہ  تِمن  دۅشوُنۍ  زنانن  آو  حکم  کرنہٕ  کفرٕ  سببہٕ  أژِو  توٚہۍ  دۅشوے  عام  کٲفرن  سٍتۍ  نارِ  جہنمس  اندر۔  (دۅن  پیغمبرن  سٍتۍ  رشتہٕ  آسنن  دِتُکھ  نہٕ  کانٛہہ  فٲیدٕہ۔)

Transliteration:
  <u>D</u>araba All<u>a</u>hu mathalan lilla<u>th</u>eena kafaroo imraata noo<u>h</u>in wa<b>i</b>mraata loo<u>t</u>in k<u>a</u>nat<u>a</u> ta<u>h</u>ta AAabdayni min AAib<u>a</u>din<u>a</u> <u>sa</u>li<u>h</u>ayni fakh<u>a</u>nat<u>a</u>hum<u>a</u> falam yughniy<u>a</u> AAanhum<u>a</u> mina All<u>a</u>hi shayan waqeela odkhul<u>a</u> a<b>l</b>nn<u>a</u>ra maAAa a<b>l</b>dd<u>a</u>khileen<b>a</b>


Maududi:
  تہٕ  اہلِ  ایمانن  ہٕندِس  معاملس  منٛز  چُھ  اللہ  تعالیٰ  فرعون  سٕنزِ  خاندارِنہِ  ہٕنز  مثال  پیش  کران،  ییٚلہِ  تمہِ  دُعا  کوٚر  اے  میانہِ  ربّہٕ،  میانہِ  خٲطرٕ  بناو  ﴿پانس  نِشہِ﴾  جنتس  منٛز  اکھ  گھرٕ،  تہٕ  مےٚ  بچاو  فرعونس  تہٕ  تٔمۍ  سٕنزِ  عملہِ  نِشہِ  تہٕ  ظٲلِم  قومہٕ  نِشہِ  دِم  نجات۔

Jalandhary:
  بیٚیہِ  فرمٲو  اللہ  تعالیٰ  ہن  بیٚاکھ  مثال  باایمانن  ہٕندِ  تسلی  خٲطرٕ  فرعون  سٕندیٚن  بٲژن  ہٕںز،  (حضرت  آسیہ  بنت  مزاحم  سٕنز  ییٚلہِ  تِمو  دعا  کوٚر  عام  حالاتن  اندر  یا  ییٚلہِ  تِمو  أکِس  خاص  حالس  اندر  دعا  کوٚر  ییٚمہِ  ساعتہٕ  فرعونس  معلوم  سپُد  تِہندِ  باایمان  آسنُک۔  تٔمۍ  دِیُت  حکم  یہِ  کٔڈیوٗن  نٔنِس  تاپس،  توپتہٕ  ٹھٲسِہوٗس  اتھن  کھۅرن  چہار  مینخ،  سینس  پٮ۪ٹھ  تھٲوِیوٗس  گرٛٹٕچ  بوٚنِم  کٔنۍ۔)  تٔتھۍ  حالس  اندر  موٚنگ  تِمو  یہِ  دعا،  پروردِگارا  میانہِ  خٲطرٕ  کر  بِنا  جنتس  اندر  پننِس  قُربس  اندر  اَکھ  گھرَہ۔  بیٚیہِ  دِ  مےٚ  نجات  فرعون  سِندِ  شرٕ  نِشہِ،  بیٚیہِ  تٔہنزَو  کفرٕچو  کامیٚو  نِشہِ،  بیٚیہِ  دِ  مےٚ  نجات  سارِنٕے  ظٲلِمن  یعنی  کٲفرن  ہٕندِ  شرٕ  نِشہِ۔  (ییٚلہِ  تِمو  یہِ  دعا  موٚنگ  تِمن  آو  جنتس  اندر  سُہ  پنُن  گھرٕ  ہاونہٕ  ییٚمہِ  سٍتۍ  نہٕ  تِمن  سُہ  تکلیف  بوزنے  آو۔)

Transliteration:
  Wa<u>d</u>araba All<u>a</u>hu mathalan lilla<u>th</u>eena <u>a</u>manoo imraata firAAawna i<u>th</u> q<u>a</u>lat rabbi ibni lee AAindaka baytan fee aljannati wanajjinee min firAAawna waAAamalihi wanajjinee mina alqawmi a<b>l</b><i><u>thth</u></i><u>a</u>limeen<b>a</b>


Maududi:
  تہٕ  بیٚیہِ  چُھ  مثال  دِوان  عمران  سٕنزِ  کورِ  مریم  سٕنز  ﴿بنان  چُھ  زِ  مریمؑ  سٕندِس  مٲلۍ  سُند  ناو  آسہِ  ہے  عمران،  نَتہٕ  آسہِ  تِمن  علیہا  السلامن  عمران  سٕنز  کوٗر  امہِ  موجوب  وَننہٕ  آمُت  زِ  سۅ  ٲس  آلِ  عمران  منٛزٕ﴾  ییٚمہِ  پننہِ  شرم  گاہٕچ  حفاظت  ٲس  کٔرمٕژ۔  ﴿یہِ  چُھ  یہوٗدٮ۪ن  ہٕندِ  تمہِ  الزامُک  تردید  زِ  حضرت  عیسیٰ  علیہ  السلامن  ہٕنز  پیدٲیش  ٲس  معاذ  اللہ  گُناہُک  نتیجہِ۔  سورۂ  نسا  آیت  156  ہس  منٛز  چُھ  یِمن  ظٲلِمن  ہُند  یہِ  الزام  عظیم  بہتان  قرار  دِنہٕ  آمُت﴾  پتہٕ  چھوٚک  اَسہِ  تس  منٛز  پنُن  روح  پھۅکھ  دِتھ۔  ﴿یعنی  اَمہِ  ورٲے  زِ  تس  آسہِ  ہے  کٲنٛسہِ  مردس  سٍتۍ  کانٛہہ  تعلق،  تِہنزِ  بچہِ  دانہِ  منٛز  ترٛوو  اَسہِ  پننہِ  طرفہٕ  اکھ  زُو۔﴾  تہٕ  تٔمۍ  کوٚر  پننِس  ربّ  سٕندٮ۪ن  ارشاداتن  تہٕ  تٔمۍ  سٕنزن  کتابن  ہُند  تصدیق،  تہٕ  سۅ  ٲس  اطاعت  گُزار  لُکو  منٛزٕ۔  ﴿ییٚمہِ  مقصدٕ  خٲطرٕ  یتھ  جایہِ  حضرت  مریم  علیہا  السلام  مِثالہِ  رٔنگۍ  چھےٚ  پیش  کرنہٕ  آمٕژ،  سُہ  چُھ  یہِ  زِ  خُداین  ٲس  سۅ  أکِس  شدید  آزمٲیشہِ  منٛز  ترٲومٕژ،  تِکیازِ  اللہ  تعالیٰ  سٕندِ  معجزہ  سٍتۍ  روٗز  سۅ  حٲملہٕ  مگر  تمہِ  نٚومروو  صبرٕ  سان  اللہ  تعالیٰ  سٕنزِ  مرضی  برونٛہہ  کنہِ  پنُن  کلہٕ۔﴾

Jalandhary:
  بیٚیہِ  چھُ  اللہ  تعالیٰ  ہن  مسلمانن  ہٕندِ  تسلی  خٲطرٕ  حضرت  مریمؑ  یۅسہٕ  صاحبزادی  چھےٚ  حضرت  عمران  سٕنز  مثال  بیان  فرمٲومٕژ  ییٚمہِ  پنُن  ناموس  تہٕ  عصمت  حلال  و  حرام  دۅشوٕیو  چیزو  نِشہِ  محفوظ  تھٲو،  پس  واتنوو  اَسہِ  تِمن  منٛز  پنُن  روح  یعنی  عیسیٰ  علیہ  السلام۔  بیٚیہِ  کوٚر  تِمو  تصدیق  پننِس  پروردِگار  سٕندیٚن  پیغامن  یِم  تِمن  نِشہِ  ملٲیکن  ہٕندِ  ذریعہٕ  واتناونہٕ  آے۔  بیٚیہِ  کوٚر  تِمَو  تصدیق  پروردِگار  سٕنزن  کتابن  یعنی  توراۃ  و  انجیلس،  بیٚیہِ  ٲس  سۅ  واقعی  اطاعت  و  فرماں  بردٲری  کروُنیو  اندرٕہ۔

Transliteration:
  Wamaryama ibnata AAimr<u>a</u>na allatee a<u>hs</u>anat farjah<u>a</u> fanafakhn<u>a</u> feehi min roo<u>h</u>in<u>a</u> wa<u>s</u>addaqat bikalim<u>a</u>ti rabbih<u>a</u> wakutubihi wak<u>a</u>nat mina alq<u>a</u>niteen<b>a</b>


Transliteration: Tab<u>a</u>raka alla<u>th</u>ee biyadihi almulku wahuwa AAal<u>a</u> kulli shayin qadeer<b>un</b>
Maududi:
  سٮ۪ٹھاہ  بزرگ  تہٕ  برتر  چُھ  سُہ  ییٚمۍ  سٕنٛدِس  اَتھس  منٛز  ﴿کائناتٕچ﴾  سلطنت  چھےٚ،  تہٕ  سُہ  چُھ  پرٛتھ  چیزس  پٮ۪ٹھ  قدرت  تھاوان۔  ﴿یعنی  یِکینٛژھاہ  ییٚژِھہ  تہِ  ہیٚکہِ  کٔرِتھ،  کانٛہہ  چیز  چُھنہٕ  تس  رُکاون  وول  زِ  تس  آسہِ  کانٛہہ  کٲم  کرٕنۍ  تہٕ  سُہ  کیا  ہیٚکہِ  نہٕ  کٔرِتھ﴾

Jalandhary:
  سُہ  پروردِگار  چھُ  سٮ۪ٹھاہ  عٲلی  شان  تہٕ  برکت  وول  یسٕندِس  قبضس  منٛز  چھےٚ  سٲرٕے  پادشٲہت  تہٕ  حکومت،  بیٚیہِ  چھُ  سُہ  پرٛتھ  چیزس  پٮ۪ٹھ  قدرت  وول۔


Maududi:
  ییٚمۍ  موت  تہٕ  زندگی  ایجاد  کٔر  تاکہِ  تۅہیہِ  لُکن  وُچھِ  آزمٲوِتھ  زِ  تۅہیہِ  منٛز  کُس  چُھ  بہتر  عمل  کرن  وول۔  ﴿یعنی  دُنیاہس  منٛز  چُھ  تٔمۍ  انسانن  ہٕنٛدِ  مرنُک  تہٕ  زندٕہ  روزنُک  یہِ  سلسلہٕ  امہِ  موجوب  شروع  کوٚرمُت  زِ  یِمن  ہیٚیہِ  امتحان،  بیٚیہِ  وُچھہِ  کَس  انسان  سٕنٛز  عمل  چھےٚ  زیادٕہ  بہتر۔﴾  بیٚیہِ  چُھ  سُہ  زبردست  تہِ  تہٕ  درگُزر  کرن  وول  تہِ۔

Jalandhary:
  ییٚمۍ  پروردِگارن  مرُن  تہٕ  زندٕہ  روزُن  پٲدٕہ  کوٚر  یُتھ  سُہ  تۅہیہِ  آزمٲئش  کرِ  کہ  تۅہیہِ  اندرٕہ  کُس  چھُ  رُت  عمل  کرنس  اندر،  (موتس  چھُ  دخل  رٕژِ  عملہِ  اندر  یِتھہٕ  پٲٹھۍ  کہ  موتُک  خیال  تھٲوِتھ  چھُ  انسان  دنیاہس  فٲنی  زانان،  مرنہٕ  پتہٕ  بیٚیہِ  زندٕہ  سپدن  کہ  اعتقادٕہ  سٍتۍ  چھُ  ٲخرتس  باقی  زانان،  بیٚیہِ  چھُ  ٲخرتُک  ثواب  حٲصل  کرنہٕ  خٲطرٕ  بیٚیہِ  تتہِ  کہ  عذابہٕ  نِشہِ  بچنہٕ  خٲطرٕ  مستعد  روزان۔  یِتھے  پٲٹھۍ  چھُ  حیاتس  تہِ  عمل  کرنس  اندر  دخل  ییٚمہِ  اعتبارٕ  کہ  حیات  نے  آسہِ  عمل  کتھ  اندر  کرِ  شخص۔  لہٰذا  چھُ  حیات  عملہِ  ہندِ  خٲطرٕ  بمنزلۂ  ظرف  چونکہ  موت  چھُنہٕ  عدمِ  محض  چیزَہ  بلکہ  چھُ  وجودی،  لہٰذا  آو  اَتھ  پٮ۪ٹھ  مخلوق  آسنُک  حکم  کرنہٕ۔)  بیٚیہِ  چھُ  سُہ  پروردِگار  زبردست  تہٕ  غٲلب،  یچھ  عملن  پٮ۪ٹھ  سزا  دِوُن  تہٕ  سُے  چھُ  گناہن  مغفرت  کرٕوُن  تہٕ  درگُزر  کرٕوُن  تہِ۔

Transliteration:
  Alla<u>th</u>ee khalaqa almawta wa<b>a</b>l<u>h</u>ay<u>a</u>ta liyabluwakum ayyukum a<u>h</u>sanu AAamalan wahuwa alAAazeezu alghafoor<b>u</b>


Maududi:
  ییٚمۍ  پیوٚٹُھس  پٮ۪ٹھ  ستھ  آسمان  بنٲوۍ،  ﴿اے  انسانہٕ﴾  ژٕ  لبکھ  نہٕ  رحمان  سٕنٛدِس  تخلیقس  منٛز  کُنہِ  قسمٕچ  بےٚ  ربطی۔  ﴿دراصل  چُھ  لفظ  تَفاوُت  وَرتاونہٕ  آمُت،  اَتھ  چُھ  معنی  عدمِ  تناسُب۔  اکھ  چیز  بیٚکِس  چیزس  سٍتۍ  نَہ  رَلُن،  بے  جوڑ  آسُن﴾  پتہٕ  وُچھ  پوٚت  پھیٖرِتھ،  کُنہِ  جایہِ  چھےٚ  نہٕ  ژےٚ  کانٛہہ  خلل  نظرِ  گژھان؟  ﴿دراصل  چُھ  لفظ  فطُور  وَرتاونہٕ  آمُت،  اَتھ  چُھ  معنی،  پھرٛاٹھ،  رُم،  پھاس،  رخنہٕ،  پھوٚٹمُت  آسُن،  پُھٹمُت  آسُن۔  مطلب  چُھ  یہِ  زِ  پوٗرٕ  کائناتٕچ  بندِس  چھےٚ  تِژھہ  چُست  تہٕ  زمین  کہ  اکہِ  ذرٕہ  پٮ۪ٹھہٕ  عظیم  کہکشانن  تام  چُھ  پرٛتھ  کانٛہہ  چیز  تِیُتھ  مربوط  زِ  کُنہِ  جایہِ  چُھنہٕ  کائنات  کہ  نظمُک  تسلسل  پُھٹان۔  توٚہۍ  کٔرِتَو  خواہ  کوتاہ  تہِ  جستجو  تۅہیہِ  ہیکیو  نہٕ  اَتھ  منٛز  کُنہِ  جایہِ  رخنہٕ  میٖلتھ۔﴾

Jalandhary:
  ییٚمۍ  پروردِگارن  ستھ  آسمان  پٲدٕہ  کٔرۍ  اَکھ  أکِس  پٮ۪ٹھ۔  چنانچہ  (حدیث  شریفس  منٛز  چھُ  آمُت،  اکھ  آسمانس  چھُ  بیٚیِس  آسمانس  پٮ۪ٹھۍ  کِنۍ،  تَمہِ  پٮ۪ٹھۍ  کنۍ  چھُ  تریٚیُم  آسمان،  یِتھے  پٲٹھۍ  چھِ  سِیٔد  ستوَے  آسمان۔  اَکہِ  آسمانہٕ  پٮ۪ٹھہٕ  چھےٚ  بیٚیِس  آسمانس  تانۍ  پانژن  ہَتن  ؤرِین  ہٕنز  مسافت،)  اے  آسمانس  کُن  وُچھوٕنہِ!  ژٕہ  لبکھ  نہٕ  حضرتِ  رحمان  سٕنزِ  اَتھ  کٲریگری  تہٕ  صنعتس  اندر  کُنہِ  قسمُک  خلل  تہٕ  نقصان۔  یُس  چیز  یُتھ  شوٗبہِ  ہے  سُہ  کوٚرُن  تِیتھُے  پٲدٕہ۔  بِلا  تامل  آسیٚتھ  ژےٚ  واریاہہِ  پِھرِ  اَتھ  کُن  نظر  دِژمٕژ،  وۅنۍ  دِتہٕ  ژٕہ  تامل  سان  بیٚیہِ  اَکھ  نظرَہ  اَتھ  کُن،  ژےٚ  چھُیہِ  بوزنہٕ  یِوان  اَتھ  منٛز  کانٛہہ  خللَہ،  پھرٛاٹَہ،  پھچرَہ  یا  رُمَہ؟

Transliteration:
  Alla<u>th</u>ee khalaqa sabAAa sam<u>a</u>w<u>a</u>tin <u>t</u>ib<u>a</u>qan m<u>a</u> tar<u>a</u> fee khalqi a<b>l</b>rra<u>h</u>m<u>a</u>ni min taf<u>a</u>wutin fa<b>i</b>rjiAAi alba<u>s</u>ara hal tar<u>a</u> min fu<u>t</u>oor<b>in</b>


Maududi: پتہٕ وُچھتہٕ پھِرۍ پھِرۍ، چٲنۍ نظر پھیرِ تھٔکِتھ ناکام گٔژِھتھ واپس۔
Jalandhary:
  توپتہٕ  دِتہِ  پِھیرۍ  پِھیرۍ  نظرَہ  کانٛہہ  رخنَہ  تہٕ  عٲبَہ  تلاش  کرنہٕ  خٲطرٕ  مگر  کینہہ  تہِ  اندِی  نہٕ،  ٲخر  کار  یِیہِ  نظر  ژےٚ  کُن  پوٚت  پھیرِتھ  دَکہٕ  زَد  گٔژِتھ  تہٕ  لوٗسِتھ۔

Transliteration:
  Thumma irjiAAi alba<u>s</u>ara karratayni yanqalib ilayka alba<u>s</u>aru kh<u>a</u>sian wahuwa <u>h</u>aseer<b>un</b>


Maududi:
  اَسہِ  چُھ  تُہُنٛد  نزدیکُک  آسمان  عظیمُ  الشان  ژانگیو  سٍتۍ  سجوومُت۔  ﴿نزدیکُک  آسمان  چُھ  مُراد  سُہ  آسمان  ییٚمکۍ  تارک  تہٕ  سیّارٕہ  دوٗربینہِ  ورٲے  أسۍ  وُچھان  چِھ۔﴾  تہٕ  تِم  چِھ  اَسہِ  شیطان  ژٔلراونٕکۍ  ذریعہ  بنٲوِمٕتۍ۔  یِمن  شیطانن  خٲطرٕ  چُھ  اَسہِ  سُہ  نار  دستیاب  تھوومُت  یَتھ  لمبَک  آسن  وۅتھان۔

Jalandhary:
  بیٚیہِ  چِھ  سانہِ  قدرتٕچ  بٔڈ  دلیل  کہ  اَسہِ  دِیُت  زینت  تہٕ  لہلاو  نکھہٕ  تل  کِس  آسمانس  ژانگیو  یعنی  ستارو  سٍتۍ،  بیٚیہِ  کٔرۍ  اَسہِ  تِم  ستارٕہ  کنہِ  شیطانن  (یِم  ملٲیکن  ہٕنزن  کتھن  کن  دِنہِ  کھسان  ٲسۍ)  دفع  تہٕ  دوٗر  کرنہٕ  خٲطرٕ،  بیٚیہِ  چھِ  اَمہِ  علاوٕہ  ٲخرتس  اندر  تِہندِ  کفرٕ  سببہٕ  تِہندِ  خٲطرٕ  تیار  تھوومُت  جہنمُک  عذاب۔

Transliteration:
  Walaqad zayyann<u>a</u> a<b>l</b>ssam<u>a</u>a a<b>l</b>dduny<u>a</u> bima<u>sa</u>bee<u>h</u>a wajaAAaln<u>a</u>h<u>a</u> rujooman li<b>l</b>shshay<u>at</u>eeni waaAAtadn<u>a</u> lahum AAa<u>tha</u>ba a<b>l</b>ssaAAeer<b>i</b>


Transliteration: Walilla<u>th</u>eena kafaroo birabbihim AAa<u>tha</u>bu jahannama wabisa alma<u>s</u>eer<b>u</b>
Maududi:
  یِمو  لُکو  پننِس  ربّس  سٍتۍ  کُفر  کوٚر،  تِہنٛدِ  خٲطرٕ  چُھ  جہنمُک  عذاب  تہٕ  سُہ  چُھ  سٮ۪ٹھٕے  بُرٕہ  ٹِھکانہٕ۔

Jalandhary:
  بیٚیہِ  یِم  لوٗکھ  پننِس  پروردِگارٕ  سٕندِس  کُن  آسنس  انکار  کران  چھِ  تِہندِ  خٲطرٕہ  تہِ  چھُ  دوزخُک  عذاب،  سۅ  چھےٚ  سٮ۪ٹھاہ  یچھ  جاے۔


Transliteration: I<u>tha</u> olqoo feeh<u>a</u> samiAAoo lah<u>a</u> shaheeqan wahiya tafoor<b>u</b>
Maududi:
  ییٚلہِ  تِم  تتھ  منٛز  چَھکنہٕ  یِن،  تِم  بوزن  تَمہِ  چہِ  ہولناک  آوازٕ۔  ﴿اتھ  ہیٚکہِ  یِتہِ  معنی  ٲسِتھ  زِ  یہِ  آسہِ  خۅد  جہنمٕچ  آواز،  تہٕ  یِتہِ  ہیٚکیٚس  ٲسِتھ  زِ  یہِ  آواز  آسہِ  جہنم  منٛزٕ  یِوان  ییٚتہِ  تِم  لُکھ  آسن  کرٛیکہٕ  دِوان  یِم  یِمن  برونٛہہ  آسن  تور  چھکنہٕ  آمٕتۍ۔﴾  تہٕ  سُہ  آسہِ  جوش  ماران۔

Jalandhary:
  ییٚلہِ  تِم  لوٗکھ  تتھ  منٛز  ترٛاونہٕ  یِن  تِم  بوزن  تَمِچ  اَکھ  سخت  خوفناک  کرٛیٚکَھہ  دَرحالتے  کہ  سۅ  آسہِ  گَرٛزان  تہٕ  گرٛۅتہٕ  گرٛۅتہٕ  کران۔


Maududi:
  غضب  کہ  شِدّتہٕ  سٍتۍ  آسہِ  پھٹان،  پرٛتھ  وِزِ  ییٚلہِ  تتھ  منٛز  کانٛہہ  کھیٚج  ترٛاونہٕ  یِیہِ  تمِکۍ  کارِندٕہ  پٕرٚژھن  تِمن  لُکن،  کیا  تۅہیہِ  نِشہِ  اوسنا  کانٛہہ  خبردار  کرن  وول  آمُت؟

Jalandhary:
  سۅ  آسہِ  تِتھہٕ  پٲٹھۍ  جوش  ماران  کہ  معلوم  آسہِ  سپدان  کہ  وُنۍ  نَتہٕ  وُنۍ  ما  پَھٹہِ  ژکھہِ  سٍتۍ  یۅسہٕ  تَس  آسہِ  مشرکن  تہٕ  کٲفرن  ہٕنز،  ییٚلہِ  ییٚلہِ  تتھ  جہنمس  منٛز  ترٛاونہٕ  آسہِ  یِوان  کٲفرن  ہٕنز  اَکھ  جماعتَھہ  تِمن  آسن  پٕرٛژھان  تمِکۍ  داروغہٕ،  کیا  تۅہیہِ  نِشہِ  واژونا  کانٛہہ  بیٖم  کروُن  پیغمبرَہ  ییٚمۍ  تۅہیہِ  بیٖم  آسِے  کوٚرمُت  ییٚمہِ  نارِ  جہنمُک؟  (یہِ  سوال  آسن  تِم  تِمن  کران  بطورِ  زجر  و  توبیخ۔)

Transliteration:
  Tak<u>a</u>du tamayyazu mina alghay<i><u>th</u></i>i kullam<u>a</u> olqiya feeh<u>a</u> fawjun saalahum khazanatuh<u>a</u> alam yatikum na<u>th</u>eer<b>un</b>


Maududi:
  تِم  دن  جواب،  آ !  خبردار  کرن  وول  اوس  اَسہِ  نِشہِ  آمُت،  مگر  اَسہِ  پھِیرُ  تس  بُتھ  بیٚیہِ  ووٚن  خُداین  چُھنہٕ  کِہٕنۍ  تہِ  نٲزِل  کوٚرمُت،  توٚہۍ  چِھو  بجہِ  گُمرٲہی  منٛز۔

Jalandhary:
  تِم  کٲفر  دپنکھ،  واقعی  آیوو  اَسہِ  نِشہِ  کھوژٕناوُن  پیغمبر!  مگر  شہمتہٕ  نہ  کارٕہ  زٲنۍ  اَسہِ  تِم  اَپزِیٲرۍ،  اَسہِ  دوٚپ  تِمن  پیغمبرن  کہ  اللہ  تعالیٰ  ہن  چھُنہٕ  نٲزِلٕے  کوٚرمُت  از  قسمِ  کتاب  یا  احکام  کینہہ،  توٚہۍ  چھِو  بجہِ  غلطی  اندر  پیمٕتۍ۔

Transliteration:
  Q<u>a</u>loo bal<u>a</u> qad j<u>a</u>an<u>a</u> na<u>th</u>eerun faka<u>thth</u>abn<u>a</u> waquln<u>a</u> m<u>a</u> nazzala All<u>a</u>hu min shayin in antum ill<u>a</u> fee <u>d</u>al<u>a</u>lin kabeer<b>in</b>


Maududi:
  تہٕ  تِم  وَنن  کاش  أسۍ  بوزہَو  یا  سمجھِہ  ہَو،  تیٚلہِ  گژھہَو  نہٕ  اَز  ییٚمہِ  شعلہٕ  وُنہِ  نارٕ  کیٚن  سزاوارن  منٛز  شٲمل۔

Jalandhary:
  بٚییہِ  ونن  تِم  کٲفر  جہنم  کیٚن  داروغن  ہرگاہ  اَسہِ  پیغمبرن  ہُنٛد  وَنُن  بوٗزمُت  آسِہے،  فکرِ  تورمُت  آسِہے،  أسۍ  کتہِ  آسٕہو  تیٚلہِ  شٲمل  دوزخ  کیٚن  لوٗکن  سٍتۍ۔

Transliteration:
  Waq<u>a</u>loo law kunn<u>a</u> nasmaAAu aw naAAqilu m<u>a</u> kunn<u>a</u> fee a<u>s</u><u>ha</u>bi a<b>l</b>ssaAAeer<b>i</b>


Maududi: یِتھہٕ پٲٹھۍ کرن تِم پننہِ قصُورُک پانہٕ اعتراف، لعنت چھےٚ یِمن جہنمی یَن پٮ۪ٹھ۔
Jalandhary: پس کرن تِم پننہِ جُرمُک اقرار، پس بوٚوِن لعنت جہنم کیٚن لوٗکن۔
Transliteration:
  Fa<b>i</b>AAtarafoo bi<u>th</u>anbihim fasu<u>h</u>qan lia<u>s</u><u>ha</u>bi a<b>l</b>ssaAAeer<b>i</b>


Maududi:
  یِم  لُکھ  ربس  وُچھنہٕ  ورٲے  چھِ  کھۅژان،  پٔزِ  پٲٹھۍ  چھےٚ  تِہنٛدِ  خٲطرٕ  مغفرت  تہٕ  سٮ۪ٹھاہ  بوٚڈ  اجر۔

Jalandhary:
  پٔزۍ  پٲتھۍ  یِم  لوٗکھ  پننِس  پروردِگارس  وُچھنہٕ  ورٲے  کھۅژِتھ  ایمان  و  اطاعت  اختیار  کرن،  تِہندِ  خٲطرٕ  چھُ  بوٚڈ  مغفرت  تہٕ  بٔڈ  موٚزٗرۍ  مقرر  کرنہٕ  آمٕژ۔

Transliteration:
  Inna alla<u>th</u>eena yakhshawna rabbahum bi<b>a</b>lghaybi lahum maghfiratun waajrun kabeer<b>un</b>


Transliteration: Waasirroo qawlakum awi ijharoo bihi innahu AAaleemun bi<u>tha</u>ti a<b>l</b><u>ss</u>udoor<b>i</b>
Maududi:
  توٚہۍ  کٔرِتَو  لۅتہِ  لۅتہِ  کتھ  یا  کٔرِو  تَو  بَڈِ  ﴿خُدایس  خٲطرٕ  چُھ  یکساں﴾  سُہ  چھُ  دِلن  ہُنٛد  حال  تام  زانان۔

Jalandhary:
  اے  لوٗکو!  توٚہۍ  لۅتہِ  پٲٹھۍ  کتھہٕ  کٔرِتو  یا  بڈِ  بڈِ  کٔرِتو  تَس  چھےٚ  سارِنٕے  چیزن  ہٕنز  خبر،  کیازِ  سُہ  چھُ  دِلن  ہٕنزٕ  کتھہٕ  تانۍ  پوٗرٕ  زانان۔


Transliteration: Al<u>a</u> yaAAlamu man khalaqa wahuwa alla<u>t</u>eefu alkhabeer<b>u</b>
Maududi:
  کیا  سُے  آسہِ  نا  زانان  ییٚمۍ  پٲدٕ  چُھ  کوٚرمُت؟  ﴿بیاکھ  ترجمہٕ  ہیٚکیس  یِتہِ  ٲسِتھ  زِ  کیا  پننِس  مخلوق  سٕے  زانہِ  نا  سُہ؟﴾  حالانکہ  سُہ  چُھ  باریک  بین  تہٕ  باخبر۔

Jalandhary:
  کیا  سُہ  پروردِگار  ییٚمۍ  یہِ  انسان  پٲدٕ  کوٚر  گوٚژھ  نا  زانُن  تٔمۍ  سُنٛد  سورُے  حال،  سُے  چھُ  سٲری  پوٗشیدٕہ  چیز  زانہٕ  وُن،  سُے  چھُ  پوٗرٕ  باخبر۔


Maududi:
  سُے  چُھ  ییٚمۍ  تُہُنٛدِ  خٲطرٕ  زمین  چھےٚ  تھٲومٕژ  تابع  کٔرِتھ،  پٔکِو  تمہِ  کِس  سینس  پٮ۪ٹھ  تہٕ  کھیٚیِو  اللہ  تعالیٰ  سُنٛد  رِزق،  تٔمۍ  سٕنٛدِ سٕے  دربارس  منٛز  چُھ  تۅہیہِ  دوبارہ  زندٕہ  سپدِتھ  واتُن۔

Jalandhary:
  سُہ  چھُ  تِیتھُے  منعم  ییٚمۍ  تُہندِ  خٲطرٕ  کوٚر  یہِ  زمین  آرام  تہٕ  مسخر،  سُہ  چھُ  تُہندۍ  سٲری  تصرفات  قبول  کران،  پَس  پِھیرِو  توٚہۍ  تَمہِ  چن  وَتن  اندر  توپتہٕ  کھیٚیِو  خداے  سُنٛد  سُہ  رزق  یُس  تٔمۍ  اَتھ  زمینس  اندر  پٲدٕ  کوٚر  رٕتہِ  طریقہٕ  حٲصل  کٔرِتھ  مگر  ییٚمہِ  کتھہِ  ہُنٛد  تھٲوِو  وارٕ  خیال  کہ  تٔسۍ  کُن  چُھ  پتو لاکہٕ  واتُن  دوبارٕہ  زندٕہ  سپدِتھ۔  (لہٰذا  کٔرِو  تٔہنزَن  نعمتن  ہٕںز  شکر  گزٲری  ایمان  و  اطاعت  سٍتۍ۔)

Transliteration:
  Huwa alla<u>th</u>ee jaAAala lakumu alar<u>d</u>a <u>th</u>aloolan fa<b>i</b>mshoo fee man<u>a</u>kibih<u>a</u> wakuloo min rizqihi wailayhi a<b>l</b>nnushoor<b>u</b>


Maududi:
  کیا  توٚہۍ  چِھوا  تمہِ  نِشہِ  بےخوف  یہِ  آسمانن  منٛز  چُھ۔  ﴿اَمیُک  چُھنہٕ  یہِ  مطلب  زِ  اللہ  تعالیٰ  چُھ  آسمانس  منٛز  روزان،  بلکہ  چھےٚ  یہِ  کتھ  اَمہِ  لحاظہٕ  فرماونہٕ  آمٕژ  زِ  انسان  ییٚلہِ  فطری  طور  چُھ  خُدایس  سٍتۍ  رجوع  کرُن  یژھان  تیٚلہِ  چُھ  آسمانس  کُن  وُچھان۔  ییٚلہِ  دُعا  چُھ  منگان  تیٚلہِ  چُھ  آسمانس  کُن  اَتھہٕ  تُلان۔  کُنہِ  آفت  کِس  موقعس  پٮ۪ٹھ  ییٚلہِ  تمام  سہارَو  نِشہِ  نااُمید  چُھ  سپدان،  تیٚلہِ  چُھ  آسمانس  کُن  بُتھ  کٔرِتھ  خُدایس  فریاد  کران،  کانٛہہ  ناگہانی  بلاے  چھےٚ  یِوان  تیٚلہِ  چُھ  وَنان  یہِ  ؤژھ  ہیٚری  آسمانہٕ۔  غیر  معمولی  طور  حٲصِل  سپدن  وٲلِس  چیزس  متعلق  چُھ  وَنان  یہِ  چُھ  عالم  بالا  پٮ۪ٹھہٕ  آمُت۔  اللہ  تعالیٰ  سٕنٛزن  سوزنہٕ  آمژٕ  کتابن  چُھ  کُتبِ  آسمٲنی  یا  کتبِ  سماوی  وَننہٕ  یِوان۔  یِمو  سارِوٕیَو  کَتھو  نِشہِ  چُھ  ظٲہر  سپدان  زِ  یہِ  کتھ  چھےٚ  انسان  سٕنٛدِس  فطرت  سٕے  منٛز  زِ  ییٚلہِ  تہِ  سُہ  اللہ  تعالیٰ  سُنٛد  تصّور  چُھ  کران  تیٚلہِ  چُھنہٕ  تٔمۍ  سُنٛد  ذہن  بۅن  زمینس  کُن  گژھان  بلکہ  چُھ  ہیوٚر  آسمانس  کُن  گژھان۔﴾  تۅہیہِ  والیو  زمینس،  تہٕ  اچانک  لاگہِ  یہِ  زمین  ہیٚٹھ  ہیٚٹھ  کرٕنۍ؟

Jalandhary:
  اے  لوٗکو!  کیا  توٚہۍ  چھِو  تَس  ذاتِ  پاکس  نِشہِ  سۅکَھس  اندر  بے  خوف  سپٕدمٕتۍ؟  یَسُند  حکم  تہٕ  تصرف  چھُ  آسمانن  اندر،  سُہ  کیا  والہِ  تۅہیہِ  قارون  سٕندۍ  پٲٹھۍ  زمینس  تل،  پَس  یِیہِ  تتھ  زمینس  بِنیُل  بیٚیہِ  وۅتھیٚس  نَٹھ،  توپتہٕ  سپدیٚس  تَلُک  پٮ۪ٹھ۔  (یعنی  اے  لوٗکو!  توٚہۍ  پِھیرِو  تہٕ  پٔکِو  اَتھ  زمینس  پٮ۪ٹھ،  کھیٚیِو  خداے  سُنٛد  رزق  مگر  مغرور  گٔژِھتھ  مَہ  سپدِو  غٲفل  تٔہندِ  یادٕ  نِشہِ۔)

Transliteration:
  Aamintum man fee a<b>l</b>ssam<u>a</u>i an yakhsifa bikumu alar<u>d</u>a fai<u>tha</u> hiya tamoor<b>u</b>


Maududi:
  کیا  توٚہۍ  چِھوا  اَمہِ  نِشہِ  بےخوف  زِ  سُہ  یُس  آسمانس  منٛز  چُھ  سوزِ  تۅہیہِ  پٮ۪ٹھ  پتھراو  کرن  وول  ہوا؟  پتہٕ  لگیو  تۅہیہِ  پے  زِ  میون  نہیب  کِیُتھ  چُھ  آسان۔

Jalandhary:
  کِنہٕ  توٚہۍ  لوٗکھ  چھِو  بے  خوف  تہٕ  سۅکھس  اندر  تَس  ذاتِ  پاکس  نِشہِ؟  یسُند  حکم  تہٕ  تصرف  چھُ  آسمانن  اندر  ییٚمہِ  کَتھہِ  نِشہِ  کہ  سُہ  کیا  سوزِ  تۅہیہِ  کُن  سخت  تیز  واو  (یتھ  منٛز  کَنہِ  پٔھلۍ  تہِ  آسن  قومِ  عادٕکۍ  پٲٹھۍ  ییٚمہِ  سٍتۍ  توٚہۍ  تہِ  ہلاک  گٔژِھو۔  تُہندِ  کفرٕ  موجوب  گوٚژھ  تۅہیہِ  تِی  بنُن،  وۅنۍ  ہرگاہ  کُنہِ  مصلحتہٕ  سببہٕ  تتھ  منٛز  تٲخیر  چھُ  سپدان  سرِدست  تۅہیہِ  پٮ۪ٹھ  عذاب  چھُنہٕ  نٲزل  سپدان۔)  مگر  عنقریب  تگہِ  تۅہیہِ  زانُن  کہ  میون  بیٖم  کرُن  تہٕ  کھۅژناوُن  عذابہٕ  نِشہِ  کِیُتھ  اوس۔

Transliteration:
  Am amintum man fee a<b>l</b>ssam<u>a</u>i an yursila AAalaykum <u>has</u>iban fasataAAlamoona kayfa na<u>th</u>eer<b>i</b>


Transliteration: Walaqad ka<u>thth</u>aba alla<u>th</u>eena min qablihim fakayfa k<u>a</u>na nakeer<b>i</b>
Maududi:
  یِمَو  بروٗنٹھمِیو  گزریمتیو  لُکو  چُھ  بُتھ  پھِیرمُت،  پتہٕ  وُچھِو  میٲنۍ  گرفت  کٲژاہ  سخت  ٲس۔

Jalandhary:
  بے  شک  یِمَو  لوٗکو  یِمن  برونٛٹھ  دینِ  حقس  اَپُز  گنزرِتھ  انکار  کوٚر،  وُچھِو  میون  عذاب  کِتھہٕ  پٲٹھۍ  سپُد  تِمن  پٮ۪ٹھ  واقع۔  )آسمانٕچ  تہٕ  زمینٕچ  ذکر  کرنہٕ  پتہٕ  چھِ  بیان  کران،  زمین  و  آسمانس  درمیان  یُس  فضا  چھُ  تتھ  منٛز  تہِ  چِھ  میانہِ  کُن  آسنہٕ  چہِ  دٔلیلہٕ۔)


Maududi:
  کیا  یِم  لُکھ  چِھنا  پانس  پیٚٹھۍ  کِنۍ  وُڑن  وٲلۍ  جاناوار  پکھہٕ  مٕژراوان  تہٕ  وَٹان  وُچھان؟  خداے  رحمانس  ورٲے  چُھنہٕ  کانٛہہ  یُس  یِمن  تھپھ  کٔرِتھ  آسہِ،  سُے  چُھ  پرٛتھ  چیزُک  نگہبان۔

Jalandhary:
  کیا  تِمو  لوٗکو  دِژ  نا  نظر  پانس  پٮ۪ٹھ  کُن  وُڈوٕنیٚن  جانورن  کُن  یِم  پنٕنۍ  پر  مٕژرٲوِتھ  وُڈان  چھِ  بیٚیہِ  چھِ  پَر  ؤٹِتھ  تہِ  وُڈان؟  دۅشوٕنۍ  حالتن  اندر  چھِنہٕ  تِم  باوجودِ  ثقل  تہٕ  گۅبیٚر  آسنہٕ  کہ  پتھر  پیوان۔  کانٛہہ  تہِ  چھُنہٕ  تِمن  ہواہس  اندر  معلق  تھاوان  رحمت  وٲلِس  خدایس  ورٲے،  بے  شک  پرٛتھ  چیزس  کُن  چھےٚ  تَس  نظر۔  (یِتھہٕ  پٲٹھۍ  خۅش  کریٚس  تِتھہٕ  پٲٹھۍ  چھُ  تتھ  منٛز  تصرف  کران۔  وۅنۍ  ییٚلہِ  تۅہیہِ  بوٗزوٕ  کہ  خداے  سٕندۍ  تصرفات  چھِ  پرٛتھ  چیزس  اندر۔)

Transliteration:
  Awalam yaraw il<u>a</u> a<b>l</b><u>tt</u>ayri fawqahum <u>sa</u>ff<u>a</u>tin wayaqbi<u>d</u>na m<u>a</u> yumsikuhunna ill<u>a</u> a<b>l</b>rra<u>h</u>m<u>a</u>nu innahu bikulli shayin ba<u>s</u>eer<b>un</b>


Maududi:
  ؤنِو،  کُس  لشکر  چُھ  ٲخر  تۅہیہِ  نِشہِ  سُہ  یُس  خداے  رحمان  سٕنٛدِس  مقابلس  منٛز  تۅہیہِ  مدد  ہیٚکہِ  کٔرِتھ؟  ﴿بیاکھ  ترجمہٕ  ہیٚکہِ  یِتہِ  ٲسِتھ  زِ   خداے  رحمانس  ورٲے  کُس  چُھ  یُس  تُہُنٛد  لشکر  بٔنِتھ  تۅہیہِ  دستگیری  آسہِ  کران۔﴾  حقیقت  چھےٚ  یہِ  زِ  یِم  مُنکر  چِھ  دوکھس  منٛز  پیٚتھ۔

Jalandhary:
  وۅنۍ  ؤنۍتو  توٚہۍ  کہ  حضرتِ  رحمانس  ورٲے  کُس  چھُ  تۅہیہِ  یُس  تۅہیہِ  لشکر  بنِتھ  بَلایو  تہٕ  آفتو  نِشہِ  نجات  دِنس  اندر  مدد  ہیٚکہِ  کٔرِتھ؟  کٲفر  یم  پننیٚن  معبودانِ  بٲطلن  نسبت  یہِ  خیال  تھٲوِتھ  چھِ،  تِم  چھِ  بِالکل  دوکھس  منٛز۔

Transliteration:
  Amman h<u>atha</u> alla<u>th</u>ee huwa jundun lakum yan<u>s</u>urukum min dooni a<b>l</b>rra<u>h</u>m<u>a</u>ni ini alk<u>a</u>firoona ill<u>a</u> fee ghuroor<b>in</b>


Maududi:
  نَتہٕ  ؤنۍ  تو،  کُس  چُھ  یُس  تۅہیہِ  رزق  ہیٚکہِ  دِتھ  اگر  خداے  رحمان  پنُن  رِزق  رُکاوِ؟  دراصل  چِھ  یِم  لُکھ  سرکشی  کرنس  تہٕ  حق  نِشہِ  پوٚت  ہیٚنس  پٮ۪ٹھ  ڈٔٹِتھ۔

Jalandhary:
  یِتہِ  ؤنۍتو  توٚہۍ  لوٗکھ  کہ  سُہ  کُس  شخص  چھُ  یُس  تۅہیہِ  رزق  ہیٚکہِ  دِتھ،  ہرگاہ  اللہ  تعالیٰ  بند  کرِ  تۅہیہِ  نِشہِ  پنُن  رزق؟  (مگر  یمن  لوٗکن  چھُنہٕ  یِمو  کتھو  سٍتۍ  تہِ  کانٛہہ  اثر  سپدان)  بلکہ  تِم  روٗدۍ  ڈاڈ  کٔرِتھ  سرکشی  تہٕ  ژلنس  پٮ۪ٹھ۔

Transliteration:
  Amman h<u>atha</u> alla<u>th</u>ee yarzuqukum in amsaka rizqahu bal lajjoo fee AAutuwwin wanufoor<b>in</b>


Maududi:
  ہَنا  سوٗنچِتَو،  یُس  شخص  بُتھ  بۅن  کُنُے  رٔٹِتھ  پکان  آسہِ،  ﴿یعنی  چاروٲے  سٕندۍ  پٲٹھۍ  آسہِ  گردن  بۅن  رٔٹِتھ  تٔتھۍ  وَتہِ  پٮ۪ٹھ  پکان  یَتھ  پٮ۪ٹھ  کٲنٛسہِ  سُہ  تروومُت  آسہِ﴾  سُہ  چھا  زیادہ  صحیح  وَتھ  لبَن  وول،  کِنہٕ  سُہ  یُس  کلہٕ  تھوٚد  تُلِتھ  ہموار  سڑکہِ  پٮ۪ٹھ  آسہِ  پکان؟

Jalandhary:
  یہِ  کتھ  بوٗزِتھ  سوٗنچِو  وارٕہ،  کیا  سُہ  شخص  یَس  وَتہِ  ہٕندِ  ناس  ترٛاس  آسنہٕ  مۅکھہٕ  کھونٛتۍ  لگان  آسن  تہٕ  سُہ  آسہِ  بُتھہِ  کِنۍ  پیٚوان  پیٚوان  پکان،  سُہ  چَھا  منزلِ  مقصودس  پٮ۪ٹھ  زیادٕہ  واتہٕ  وُن  کِنہٕ  سُہ  شخص  چھُ  یُس  سیٔدِ  تہٕ  ہموار  وَتہِ  پٮ۪ٹھ  آسہِ  پکان؟  (یۅہے  حال  چھُ  با  ایمانس  تہٕ  کٲفرٕ  سُنٛد۔  با  ایمان  چھُ  پکان  صراطِ  مستقیم  پٮ۪ٹھۍ  افراط  و  تفریط  ورٲے،  کٲفر  چھُ  گمرٲہی  ہٕندیو  کھۅڑو  پٮ۪ٹھۍ  پکان،  یَتھ  اندر  جایہِ  جایہِ  خطرے  چُھس،  سُہ  کیا  ہیٚکہِ  وٲتِتھ  تَتھ  منزلِ  مقصودس۔  اوٚتانۍ  آسہٕ  توحید  چہِ  دلیلہٕ  یِمہٕ  نیٚبرۍ  نیٚبرۍ  چھےٚ،  اَمہِ  پتہٕ  چھےٚ  تِمہٕ  دلیلہٕ  بیان  یِوان  کرنہٕ  یِمہٕ  انسانس  پانس  اندر  چھےٚ۔)

Transliteration:
  Afaman yamshee mukibban AAal<u>a</u> wajhihi ahd<u>a</u> amman yamshee sawiyyan AAal<u>a</u> <u>s</u>ir<u>at</u>in mustaqeem<b>in</b>


Maududi:
  یِمن  ؤنِو  اللہ  تعالیٰ  ہے  چُھ  ییٚمۍ  توٚہۍ  پٲدٕہ  کٔرِنَو،  تۅہیہِ  دِتۍنَو  بوزنٕکۍ  تہٕ  وُچھنٕکۍ  طاقت،  بیٚیہِ  دِتۍنَو  سونچن  سمجھن  وٲلۍ  دِل،  مگر  توٚہۍ  چِھو  کمٕے  کران  شُکر  ادا۔  ﴿یعنی  تۅہیہِ  آسنو  خُداین  علم  و  عقل  تہٕ  سماعت  و  بینٲئی  ہٕنٛزٕ  یِمہٕ  نعمتہٕ  حق  شنٲسی  خٲطرٕ  دِژمَژٕ۔  توٚہۍ  چِھو  ناشکری  کران  زِ  یِمن  چِھو  سارے  کامہِ  ہیٚوان،  مگر  بس  سۅے  یٲژ  کٲم  چھوٗکھ  نہٕ  ہیوٚان  ییٚمہِ  خٲطرٕ  یِمہٕ  دِنہٕ  آسہٕ  آمژٕ۔﴾

Jalandhary:
  توٚہۍ  فرمٲوِیوٗکھ  یا  رسول  اللہؐ  سُہ  پروردِگار  گوٚو  سُے  قدرت  وول  تہٕ  نعمژ  عطا  کرٕوُن  ییٚمۍ  توٚہۍ  پٲدٕہ  کٔروِ  بیٚیہِ  ییٚمۍ  بوزنہٕ  خٲطرٕ  کَن،  وُچھنہٕ  خٲطرٕ  أچھ،  زاننہٕ  خٲطرٕ  دِل  عطا  کوٚر  تۅہیہِ۔  یِمن  نعمتن  پٮ۪ٹھ  پزِہے  تۅہیہِ  سٮ۪ٹھاہ  شکر  دَپُن  مگر  توٚہۍ  چھِو  سٮ۪ٹھاہ  کم  شکر  دپان۔  (یِمن  نعمتن  ہُنٛد  شکر  گٔیوو  کہ  یِم  طاقت  تہٕ  قوّت  گٔژھۍ  استعمال  کرٕنۍ  تِمنٕے  جاین  اندر  یِمن  منٛز  اللہ  تعالیٰ  سُند  رضا  آسِہے  تہٕ  مگر  تہِ  کوٚروُ  نہٕ  تۅہیہِ۔)

Transliteration:
  Qul huwa alla<u>th</u>ee anshaakum wajaAAala lakumu a<b>l</b>ssamAAa wa<b>a</b>lab<u>sa</u>ra wa<b>a</b>lafidata qaleelan m<u>a</u> tashkuroon<b>a</b>


Transliteration: Qul huwa alla<u>th</u>ee <u>th</u>araakum fee alar<u>d</u>i wailayhi tu<u>h</u>sharoon<b>a</b>
Maududi:
  یِمن  ؤنِو،  اللہ  تعالیٰ  ہٕے  چُھ  ییٚمۍ  توٚہۍ  زمینس  منٛز  چِھنَو  پٔھہلٲوِمٕتۍ،  تہٕ  تٔسۍ  کُن  یِیِو  توٚہۍ  ؤٹِتھ  نِنہٕ۔

Jalandhary:
  توٚہۍ  فرمٲوِیوٗکھ  یِتہِ  کہ  سُے  چھُ  سُہ  پروردِگار  ییٚمۍ  توٚہۍ  پٲدٕہ  کٔرِتھ  روے  زمینس  اندر  چٔھکرٲووِ،  توپتہٕ  یِیِو  توٚہۍ  بیٚیہِ  تٔسۍ  نِشہِ  جمع  کرنہٕ  تہٕ  سۅمبراونہٕ،  (یَس  نِشہِ  ٲووٕ  تٔسۍ  نِشہِ  چھُو  تۅہیہِ  بیٚیہِ  واتُن۔  تۅہیہِ  اوس  لٲزِم  کہ  تَس  نِشہِ  گوٚژھ  نہٕ  أکِس  دَمس  تہِ  غٲفل  روزُن،  پرٛتھ  وقتہٕ  گوٚژھ  تۅہیہِ  فکر  آسٕنۍ  کہ  أسۍ  کیا  ہیٚتھ  گژھو  پننِس  مٲلکس  نِشہِ،  کَمہِ  بُتھہِ  واتو  تَس  نِشہِ  اَتھ  چَھنی،  کٲفرن  چھےٚ  نہ  امِژ  پژٕھے۔)


Maududi: ؤنِو، اَمیُک علم چُھ خُدایس نِشہِ، بہٕ چُھس بس صاف صاف خبردار کرن وول۔
Jalandhary:
  توٚہۍ  فرمٲوِیوٗکھ  جواب  کہ  اَمہِ  قیامت  کہ  تعینُک  علم  چھُ  خدایسٕے  یوت،  بہٕ  چھُس  محض  نٔنۍ  پٲٹھۍ  تُہندِ  خٲطرٕ  مستقبلُک  بیٖم  کرٕوُن۔

Transliteration:
  Qul innam<u>a</u> alAAilmu AAinda All<u>a</u>hi wainnam<u>a</u> an<u>a</u> na<u>th</u>eerun mubeen<b>un</b>


Maududi:
  پتہٕ  ییٚلہِ  یِم  تتھ  چیزس  نکھہٕ  وُچھن،  تِمن  سارِنٕے  لُکن  ہٕندٮ۪ن  بُتھیٚن  گژِھہ  مسخہٕ  صورت  یِمو  انکار  چُھ  کوٚرمُت،  تہٕ  تمہِ  وقتہٕ  یِیہِ  تِمن  وَننہٕ  زِ  یۅہے  چُھ  سُہ  چیز  ییٚمہِ  خٲطرٕ  توٚہۍ  تقاضہٕ  آسِو  کران۔

Jalandhary:
  پَس  ییٚلہِ  ہولناک  مستقبل  یعنی  سُہ  عذاب  ییٚمیُک  تِمن  وعدٕہ  تھاونہٕ  چھُ  یِوان  وُچھن  تِم  نکھہٕ  تل  واتان۔  تتھ  کُن  نظر  پیوُنُے  بِگرن  تِمن  کٲفرن  ہٕندۍ  بُتھۍ،  شکلہٕ  ڈلنکھ۔  وننہٕ  یِیَکھ  یۅہے  کیا  گوٚو  سُہ  عذاب  یُس  توٚہۍ  جلد  ژھانڈان  ٲسوِ۔

Transliteration:
  Falamm<u>a</u> raawhu zulfatan seeat wujoohu alla<u>th</u>eena kafaroo waqeela h<u>atha</u> alla<u>th</u>ee kuntum bihi taddaAAoon<b>a</b>


Maududi:
  یِمن  ؤنِو،  زانٛہہ  سونچوٕ  تۅہیہِ  یِتہِ  زِ  اللہ  تعالیٰ  کٔرِتن  خواہ  مےٚ  تہٕ  میانیٚن  سٲتھِین  ہلاک  یا  کٔرِتن  اَسہِ  پٮ۪ٹھ  رحم،  کٲفرن  کُس  بچاوِ  دگ  تُلہٕ وٕنہِ  عذاب  نِشہِ؟  ﴿مکہ  معظّمس  منٛز  ییٚلہِ  رسول  اللہ  صلی  اللہ  علیہ و سلمن  ہٕنٛدِ  دعوتُک  آغاز  سپُد،  تہٕ  قریشن  ہٕنٛدٮ۪ن  مختلف  خاندانن  سٍتۍ  تعلق  تھاون  والیو  نفرو  لوگ  اسلام  قبول  کرُن،  گھرن  ہٕنٛدۍ  گھرٕ  لٔگۍ  حضور  صلی  اللہ  علیہ و سلمن  تہٕ  تِہنٛدٮ۪ن  سٲتھِیَن  بددُعا  کرنہِ۔  جٲدۍ  تہٕ  تعویزٕہ  لٲگِہَکھ  کرٕنۍ  تاکہ  تِم  گژھۍ  مَرٕنۍ۔  حتیٰ  کہ  قتلٕکۍ  منصوبہٕ  تہِ  لٲگِکھ  سونچِنۍ۔  اَتھ  پٮ۪ٹھ  آو  یہِ  فرماونہٕ  زِ  یِمن  ؤنِو  زِ  أسۍ  خواہ  ہلاک  گژھو  یا  روزَو  اللہ  تعالیٰ  سٕنٛدِ  فضل  سٍتۍ  زِندٕہ،  اَمہِ  سٍتۍ  کیا  گژھیو  تۅہیہِ  حٲصل؟  توٚہۍ  کٔرِو  پنٕنۍ  فِکر  زِ  اللہ  تعالیٰ  سٕنٛدِ  عذاب  نِشہِ  کِتھہٕ  پٲٹھۍ  بٔچِو۔﴾

Jalandhary:
  توٚہۍ  فرمٲویوٗکھ  یا  رسول  اللہؐ،  اے  کافرو!  توٚہۍ  ؤنۍتو  ہرگاہ  اللہ  تعالیٰ  تُہنزِ  خواہشہِ  موجوب  مےٚ  بیٚیہِ  یِم  با  ایمان  مےٚ  سٍتۍ  چھِ  تِمن  ہلاک  کرِ  یا  ہرگاہ  سُہ  سانہِ  امید  موجوب  تہٕ  پننہِ  وعدٕہ  موجوب  اَسہِ  پٮ۪ٹھ  رحم  کرِ،  دۅشوٕنۍ  حالن  ہُنٛد  کیا  اثر  چھُ  تۅہیہِ  پٮ۪ٹھ؟  توٚہۍ  ہیٚیِو  خبر  پننی  حالٕچ  تۅہیہِ  کیا  بنیوو  یعنی  کٲفرن  چھُ  بہر  حال  عذابس  گرفتار  سپدُن  تِمن  کُس  ہیٚکہِ  مۅکلٲوِتھ  دُووَد  تہٕ  دگ  تُلہٕ  وُنہِ  عذاب  نِشہِ؟

Transliteration:
  Qul araaytum in ahlakaniya All<u>a</u>hu waman maAAiya aw ra<u>h</u>iman<u>a</u> faman yujeeru alk<u>a</u>fireena min AAa<u>tha</u>bin aleem<b>in</b>


Maududi:
  یِمن  ؤنِو  زِ  سُہ  چُھ  سٮ۪ٹھاہ  مہربان،  تٔسۍ  پٮ۪ٹھ  چُھ  اَسہِ  ایمان  اوٚنمُت،  تہٕ  تٔسۍ  پٮ۪ٹھ  چُھ  اسہِ  بھروسہٕ،  عنقریب  لگیو  تۅہیہِ  پے  زِ  کُس  چُھ  ٹاکارٕہ  گُمرٲہی  منٛز  ہیٚنہٕ  آمُت۔

Jalandhary:
  توٚہۍ  فرمٲوِیوٗکھ  یا  رسول  اللہؐ،  یِتہِ  کہ  سُہ  معبودِ  برحق  چھُ  سٮ۪ٹھاہ  رحمتہٕ  وول،  اَسہِ  چھےٚ  پَژھ  کٔرمٕژ  ایمان  اوٚنمُت  تٔسۍ،  ایمان  کہ  برکت  دِیہِ  سُہ  اَسہِ  نجات،  بیٚیہِ  چھِ  أسۍ  تٔسۍ  پٮ۪ٹھ  اعتماد  تہٕ  توکل  کران،  (تمہِ  کہ  برکتہٕ  سپدَو  أسۍ  مقصدن  اندر  کامیاب،  اَسہِ  رَچھہِ  سُہ  ٲخرت  کہ  عذاب  نِشہِ  تہٕ  دنیاکیٚو  حٲدِثاتو  نِشہِ  تہِ۔  ییٚلہِ  توٚہۍ  عذابس  گرفتار  گٔژِھو  تہٕ  أسۍ  روزَو  تَمہِ  عذابہٕ  نِشہِ  محفوظ،)  تَمی  ساعتہٕ  سپدِ  تۅہیہِ  معلوم  کُس  چھُ  نَنہِ  گمرٲہی  اندر۔  (أسۍ  آسوٕہ  یُس  توٚہۍ  چِھو  خیال  کران  کِنہٕ  توٚہۍ  ٲسِو،  یہِ  سون  عقیدٕہ  چھُ۔)

Transliteration:
  Qul huwa a<b>l</b>rra<u>h</u>m<u>a</u>nu <u>a</u>mann<u>a</u> bihi waAAalayhi tawakkaln<u>a</u> fasataAAlamoona man huwa fee <u>d</u>al<u>a</u>lin mubeen<b>in</b>


Maududi:
  یِمن  ؤنِو،  زانٛہہ  سونچوٕ  تۅہیہِ  یِتہِ  زِ  اگر  تُہٕندٮ۪ن  کرِیرٮ۪ن  ہُنٛد  آب  زمینس  تل  وَسہِ،  تیٚلہِ  کُس  چُھ  یُس  تۅہیہِ  پکہٕ  وُن  آب  ﴿آبِ  رواں﴾  ہیکیو  أنِتھ  دِتھ۔

Jalandhary:
  توٚہۍ  فرمٲوِیوٗکھ  یا  رسول  اللہؐ،  یِتہِ  کہ  اے  لوٗکو!  ہرگاہ  تُہُند  آب  یُس  چشمو  تہٕ  کِیریو  منٛزٕہ  نیران  چھُ،  یہِ  شرٛپِتھ  گژِھہ  زمینس  منٛز،  کِرٛیرۍ  تہٕ  ناگ  تُہندۍ  گژھن  خشک،  اَدٕہ  کُس  ہیٚکہِ  أنِتھ  تۅہیہِ  آبِ  جٲری؟  (حدیث  شریفس  منٛز  چھُ  آمُت  کہ  یُس  شخص  سورۂ  مُلک  پرِ  توپتہٕ  پرِ  یہِ  آیۂ  کریمہٕ  ﴿قُل  اَرَءَیتُم۔۔۔۔۔۔۔﴾  سُہ  پٔرِن  ﴿اللہ  یَاتِینَا  بِہ  وَ  ھُوَ  رَبّ  العَالمِین﴾  مگر  یہِ  چھُ  پرٕوُنسٕے  پرُن،  بوزوُنیٚن  نہٕ  کینہہ،  کیازِ  لفظِ  حدیث  چُھ  ﴿مَن  قَرَءَ﴾  یہِ  لفظ  چھُنہٕ  ﴿مَن  سَمعَ﴾  اَتھ  کُن  نظر  کٔرِتھ  چھُ  اِمام  سٕے  پرُن  مقتدیَن  نہٕ  کینٛہہ۔)

Transliteration:
  Qul araaytum in a<u>s</u>ba<u>h</u>a m<u>a</u>okum ghawran faman yateekum bim<u>a</u>in maAAeen<b>in</b>


Transliteration: Noon wa<b>a</b>lqalami wam<u>a</u> yas<u>t</u>uroon<b>a</b>
Maududi:
  ن،  قلمُک  بیٚیہِ  تمہِ  چیزُک  قسم  ییٚمہِ  سٍتۍ  لیٚکھن  وٲلۍ  لیکھان  چِھ،  ﴿امام  تفسیر  مجاہد  چِھ  فرماوان  زِ  قلم  چُھ  مُراد  سُہ  قلم  ییٚمہِ  سٍتۍ  ذکر  یعنی  قرآن  اوس  لیکھنہٕ  یِوان۔  اَمہِ  نِشہِ  چُھ  پٲنۍ  پانے  یہِ  نتیجہِ  نیران  زِ  سُہ  چیز  یُس  لیٚکھنہٕ  اوس  یِوان  تمہِ  نِشہِ  چُھ  مُراد  قرآن  مجید﴾

Jalandhary:
  پروردگارسٕے  چھُ  معلوم  اَمہِ  اندرٕ  کیا  چھُ  مُراد۔  قَسم  چھُ  قلمُک  ییٚمہِ  سٍتۍ  مخلوقاتن  ہُنٛد  تقدیر  لوحِ  محفوظس  پٮ۪ٹھ  لیٚکھنہٕ  آمُت  چھُ،  (بیٚیہِ  چھُ  قَسم  تِمن  ملٲیکن  ہٕندِ  لیٚکھنُک  یِم  لوٗکن  ہٕنزٕ  عملہٕ  لیٚکھان  چھِ۔)


Transliteration: M<u>a</u> anta biniAAmati rabbika bimajnoon<b>in</b>
Maududi:
  پننہِ  ربّ  سٕنٛدِ  فضل  سٍتۍ  چِھو  نہٕ  توٚہۍ  مجنون۔  ﴿یتھ  جایہِ  چُھ  خطاب  بظاہر  رسول  اللہ  صلی  اللہ  علیہ و سلمن  کُن  مگر  اصلی  مقصد  چُھ  کُفّارِ  مکن  تِہندِ  تمہِ  بہتانُک  جواب  دِیُن  زِ  تِم  ٲسۍ  حضور  صلی  اللہ  علیہ و سلمن  مجنون  وَنان۔  مطلب  چُھ  یہِ  زِ  یہِ  قرآن  یُس  وَحی  ہٕندیو  کٲتِبو  ہٕندیو  اَتھو  لیٚکھنہٕ  چُھ  یِوان  چھُ  بجاے  خۅد  تِہندِ  اَمہِ  بہتان  کہ  تردیدٕ  خٲطرٕ  کٲفی۔﴾

Jalandhary:
  توٚہۍ  نَہ  حض  چھِو  نہٕ  پننِس  پروردِگارٕ  سٕندِ  فضلہٕ  سٍتۍ  مٔتۍ  تہٕ  دیوانہٕ  (یِتھہٕ  پٲٹھۍ  تُہندِ  نبوتٕکۍ  منکِر  وَنان  چھِ۔  غرض  چھُ  کہ  توٚہۍ  چھِو  نبی  برحق  شک  و  شبہٕ  ورٲے۔)


Transliteration: Wainna laka laajran ghayra mamnoon<b>in</b>
Maududi:
  تہٕ  یقیناً  چُھ  تُہندِ  خٲطرٕ  تِیُتھ  اجر  ییٚمُک  سِلسلہ  زانٛہہ  چُھنہٕ  ختم  سپدن  وول۔  ﴿یعنی  تُہندِ  خٲطرٕ  چُھ  اَتھ  کتھہِ  پٮ۪ٹھ  بے حساب  تہٕ  لازوال  اجر  زِ  یِمہٕ  کوٗششہِ  توٚہۍ  صلی  اللہ  علیہ و سلم  اللہ  تعالیٰ  سٕنٛدٮ۪ن  خلقن  ہٕنٛدِ  ہدایت  خٲطرٕ  کران  چِھو،  تمہِ  کِس  جوابس  منٛز  چَھو  تۅہیہِ  تِژٕھہ  تِژٕھہ  تکلیف  دِنہٕ  واجِنہِ  کتھہٕ  پیٚوان  بوزنہِ  مگر  توتہِ  چِھو  توٚہۍ  پنُن  یہِ  فرض  انجام  دِوان  پکان۔﴾

Jalandhary:
  بے  شک  تُہندِ  خٲطرٕ  چھُ  لوٗکن  تبلیغِ  احکام  کرنہٕ  خٲطرٕ  لوٗکن  ہٕنزن  یچھ  کتھن  پٮ۪ٹھ  صبر  کرنہٕ  خٲطرٕ  سُہ  بوٚڈ  ثواب  یُس  نہٕ  زانٛہہ  وَبرٕوُن  چُھ۔


Transliteration: Wainnaka laAAal<u>a</u> khuluqin AAa<i><u>th</u></i>eem<b>in</b>
Maududi:
  تہٕ  بے  شک  چِھو  توٚہۍ  اخلاق  کِس  تھدِس  مرتبس  پٮ۪ٹھ۔  ﴿یعنی  قرآن  علاوٕہ  چِھ  تُہٕندۍ  بلند  اخلاق  تہِ  اَمہِ  کتھہِ  ہٕندۍ  ٹاکارٕہ  ثبوت  زِ  کُفّار  یۅسہٕ  دیوانگی  ہٕنٛز  تہمت  حضور  صلی  اللہ  علیہ و سلمن  پٮ۪ٹھ  لاگان  ٲسۍ  سۅ  چھےٚ  سراسر  اَپٕز،  تِکیازِ  اخلاقُک  تھزر  تہٕ  دیوانگی  دۅشوے  ہیٚکن  نہٕ  أکۍ  سٕے  جایہِ  جمع  سپدِتھ۔﴾

Jalandhary:
  بیٚیہِ  چھِو  توٚہۍ  بے  شک  رٕتیٚن  خلقن  ہٕندِس  اعلیٰ  پیمانس  پٮ۪ٹھ  پٲدٕ  کرنہٕ  آمٕتۍ،  (تُہنز  پرٛتھ  کٲم  چھےٚ  اعتدالس  پٮ۪ٹھ،  مجنونس  کتہِ  چھُ  آسان  کامیٚن  اندر  توازُن  تہٕ  اعتدال۔  دشمن  تُہندۍ  یِم  اَمہِ  قسمہٕ  چہِ  کتھہٕ  چِھ  ونان  تمیُک  مہٕ  بٔرِو  توٚہۍ  کانٛہہ  غم۔)


Maududi: تۅہیہِ منٛز کُس چُھ جنونس مبتلا۔
Transliteration: Biayyikumu almaftoon<b>u</b>
Jalandhary:
  کہ  تۅہیہِ  اندرٕہ  کُس  چھُ  مجنون  تہٕ  دیوانہٕ۔  (جنونٕچ  حقیقت  چھےٚ  عقل  زٲیل  گژٕھنۍ،  عقلہِ  ہُنٛد  غایت  چھُ  نفع  و  نقصان  فکرِ  ترُن۔  نفع  و  نقصان  گوٚو  سُے  یُس  ابدی  آسہِ۔  پَس  نَنہِ  قیامتک  دۅہ  تِمن  تُہندیٚن  دشمنن  کہ  عٲقل  تہٕ  گاٹٕلۍ  ٲسۍ  با  ایمانے  یِمو  یہِ  نفعِ  ابدی  حٲصل  کوٚر۔  مجنون  تہٕ  دیوانہٕ  ٲسۍ  کٲفر  یعنی  یِمے  دشمن  یِم  اَمہِ  نفعِ  ابدی  نِشہِ  محروم  سپدِتھ  ضرر  و  نقصانِ  ابدی یس  مبتلا  سپٕدۍ۔)


Maududi:
  تُہُند  ربّ  چُھ  تِمن  لُکن  تہِ  وارٕ  پٲٹھۍ  زانان  یِم  تٔمۍ  سٕنزِ  وَتہِ  نِشہِ  ڈٔلِتھ  چھِ،  تہٕ  سُے  چُھ  تِمن  تہِ  زانان  یِم  سیٚزِ  وَتہِ  پٮ۪ٹھ  چِھ۔

Jalandhary:
  بے  شک  تُہند  پروردِگار  چھُ  تَس  شخصس  وارٕہ  زانان  یُس  تٔہنزِ  وتہِ  نِشہِ  ڈوٚل،  سُے  چھُ  وارٕہ  زانان  سیٚزِ  وَتہِ  پٮ۪ٹھ  پکوٕنیٚن۔  (لہٰذا  دِیہِ  سُے  پرٛتھ  کٲنسہِ  جزا  تہٕ  سزا۔  وۅنۍ  ییٚلہِ  تۅہیہِ  سپُد  معلوم  کہ  توٚہۍ  چھِو  پٔزِس  پٮ۪ٹھ،  تُہٕند  دشمن  چِھ  اَپزِس  پٮ۪ٹھ۔)

Transliteration:
  Inna rabbaka huwa aAAlamu biman <u>d</u>alla AAan sabeelihi wahuwa aAAlamu bi<b>a</b>lmuhtadeen<b>a</b>


Transliteration: Waddoo law tudhinu fayudhinoon<b>a</b>
Maududi:
  یِم  چِھ  یژھان  زِ  توٚہۍ  گٔژِھو  نرمی  کرٕنۍ  تیٚلہِ  کرہن  یِم  تہِ  نرمی۔  ﴿یعنی  توٚہۍ  ترٲوِو  اسلام  کِس  تبلیغس  منٛز  ڈیٚجر  تیٚلہِ  کرن  یِم  تہِ  تُہندِس  مخالفتس  منٛز  ہنا  نَرمی،  یا  گٔژِھو  توٚہۍ  تِہنزن  گُمرٲہِیَن  ہٕنٛز  رعایت  کٔرِتھ  پننِس  دینس  منٛز  ہنا  ترمیم  کرنس  پٮ۪ٹھ  آمادٕہ،  تیٚلہِ  کرن  تِم  تۅہیہِ  سٍتۍ  مصالحت۔﴾

Jalandhary:
  تِم  چھِ  یژھان  توٚہۍ  گٔژِھو  نعوذ  باللہ  پننِس  فرضِ  منصبی یَس  یعنی  تبلیغس  بُت  پرستی  ہٕندِس  تردیدس  منٛز  تِہندِ  رعایت  خٲطرٕ  ہنا  نرمی  کرٕنۍ  تیٚلہِ  کرہن  تِم  تہِ  تُہندِس  مخالفتس  اندر  نرمی۔


Maududi: ہرگز مَہ دٔبِو تس شخصس نِشہِ یُس سٮ۪ٹھاہ زیادٕہ قسم کھیٚنہٕ وول بے وُقعت انسان چُھ۔
Transliteration: Wal<u>a</u> tu<u>t</u>iAA kulla <u>h</u>all<u>a</u>fin maheen<b>in</b>
Jalandhary:
  توٚہۍ  محض  مٲنِو  تِہنزٕ  کتھہٕ  خصوصاً  تِتھِس  شخصہٕ  سٕنز  کتھہٕ  یُس  زیادٕہ  قَسم  ہاوان  آسہِ،  یُس  پننیٚو  یچھ  حرکتو  مۅکھہٕ  خدایس  تہٕ  لوٗکن  نِشہِ  بے  وقعت  تہٕ  ذلیل  آسہِ۔


Maududi: نیکی نِشہِ چُھ رُکاوان، ظُلمس تہٕ زیادتی منٛز چُھ حدٕ نیرن وول، سخت بد اعمال چُھ۔
Transliteration: Mann<u>a</u>AAin lilkhayri muAAtadin atheem<b>in</b>
Jalandhary:
  یُس  رٕژو  کامیٚو  نِشہِ  لوٗکن  پتھ  رٹہٕ  وُن  آسہِ،  یُس  حدٕ  نِشہِ  ڈلہٕ  وُن  آسہِ،  یُس  بدکار  تہٕ  گنہگار  آسہِ۔


Maududi: ستم گر چُھ تہٕ یِمو سارِوٕے عیبو سان چُھ بداصل۔
Transliteration: AAutullin baAAda <u>tha</u>lika zaneem<b>in</b>
Jalandhary:
  یُس  بد  مزاج  تہٕ  ژٔکُھیٚل  آسہِ۔  یُس  اَمہِ  ساری  علاوٕہ  ولدُ  الزنا  تہِ  آسہِ،  (غرض  کہ  توٚہۍ  مَہ  حض  مٲنِو  تِہنزٕ  کتھہٕ۔)


Transliteration: An k<u>a</u>na <u>tha</u> m<u>a</u>lin wabaneen<b>a</b>
Maududi:
  اَتھ  بِنا ہس  پٮ۪ٹھ  زِ  تس  چُھ  واریاہ  مال  تہٕ  اولاد۔  ﴿یتھ  ہیٚکہِ  پیٹِھمِس  کلام  کِس  سلسلس  سٍتۍ  تہِ  تعلق  ٲسِتھ  تہٕ  اَمہِ  پتہٕ  کِس  تہِ۔  گۅڈنِکِس  صوٗرتس  منٛز  ہیٚکیس  یہِ  مطلب  ٲسِتھ  زِ  یِتھِس  نفرٕ  سُند  دباو  مَہ  کٔرِو  اَتھ  بِناہس  پٮ۪ٹھ  قبول  زِ  تس  چُھ  سٮ۪ٹھاہ  مال  تہٕ  اولاد۔  دوٚیِمِس  صوٗرتس  منٛز  چُھس  معنی  زِ  سٮ۪ٹھاہ  مال  تہٕ  اولاد  آسنہٕ  موجوب  چُھ  یہِ  مغرور  گوٚمُت۔﴾

Jalandhary:
  ییٚمہِ  مۅکھہٕ  کہ  سُہ  کیا  آسہِ  مالہٕ  وول  تہٕ  شُرۍ  گبر  وول  (یعنی  دنیاہس  اندر  آسہِ  صاحبِ  وجاہت۔  یِتھِس  شخصہٕ  سٕنزٕ  کتھہٕ  ماننہٕ  نِشہِ  چھِ  أسۍ  تۅہیہِ  ممانعت  کران  ییٚمہِ  مۅکھہٕ  کہ  یِتھِس  شخصہٕ  سُنٛد  عادت  چھُ  کہ)


Maududi:
  ییٚلہِ  سٲنۍ  آیات  چِھ  تس  بوزناونہٕ  یِوان  تیٚلہِ  چُھ  ونان  زِ  یِم  چِھ  بروٗنٹھمہِ  وقتٕکۍ  افسانہٕ۔

Jalandhary:
  ییٚلہِ  تٔمِس  برونٛٹھہٕ  کنہِ  سٲنۍ  آیات  پرنہٕ  یِوان  چھِ  سُہ  چُھ  ونان  یِم  چھےٚ  بے  سند  کتھہٕ  یِمہٕ  نقل  چھےٚ  آمژٕ  کرنہٕ  برونٹھمِیٚن  نِشہِ۔

Transliteration:
  I<u>tha</u> tutl<u>a</u> AAalayhi <u>a</u>y<u>a</u>tun<u>a</u> q<u>a</u>la as<u>at</u>eeru alawwaleen<b>a</b>


Transliteration: Sanasimuhu AAal<u>a</u> alkhur<u>t</u>oom<b>i</b>
Maududi:
  عنقریب  لگاوَو  أسۍ  أمۍ  سٕنٛزِ  ۂسۍ  نستہِ  پٮ۪ٹھ  داغ۔  ﴿چونکہ  سُہ  چُھ  پننِس  پانس  تھزِ  نستہِ  وول  سمجھان  امہِ  موجوب  چُھ  تٔمۍ  سٕنٛزِ  نستہِ  ۂسۍ  نَس  وَننہٕ  آمُت۔  تہٕ  نستہِ  پٮ۪ٹھ  داغ  لگاونہٕ  نِشہِ  چُھ  مُراد  تذلیل۔  یعنی  أسۍ  کرون  سُہ  دُنیاہس  تہٕ  ٲخرتس  منٛز  تِیُتھ  ذلیل  و  خوار  زِ  اَندس  تام  روزِ  یہِ  عیب  تس  پتے۔﴾

Jalandhary:
  أسۍ  کرو  داغ  عنقریب  تٔہنزِ  نستہِ  پٮ۪ٹھ  (یعنی  قیامتُک  دۅہ  کرو  أسۍ  تٔہندِ  کفرٕ  سببہٕ  تٔہندِس  بُتھِس  تہٕ  نستہِ  پٮ۪ٹھ  سۅ  علامت  ییٚمہِ  سٍتۍ  تِمن  سٲری  لوٗکھ  پرزٕناوان  آسن،  تَمہِ  سٍتۍ  سپدن  تِم  وارٕہ  ذلیل  تہٕ  رسوا۔)


Maududi:
  اَسہِ  چِھ  یِم  ﴿اہلِ  مکّہ﴾  تِتھے  پٲٹھۍ  آزمٲیشہِ  منٛز  ترٲوِمٕتۍ  یِتھہٕ  پٲٹھۍ  اکہِ  باغٕکۍ  مٲلِک  ٲسۍ  اسہِ  آزمایشہِ  منٛز  ترٲوِمٕتۍ،  ییٚلہِ  تِمو  قسم  کھیٚوو  زِ  پگاہ  صُبحٲے  والَو  أسۍ  پننِس  باغس  ضرور  میوٕہ۔

Jalandhary:
  بے  شک  اَسہِ  چِھ  یمن  مکہٕ  کیٚن  لوٗکن  آزمایش  کٔرمٕژ  سامانِ  عیش  دِنہٕ  سٍتۍ  یتھ  پٮ۪ٹھ  تِم  مغرور  چھِ۔  (أسۍ  وُچھو  یِم  اَننہٕ  ایمان  خداے  سٕندِس  کُن  آسنس  کِنہٕ  یِم  کرن  ناشکری  کفر  و  شرکہٕ  سٍتۍ  یِتھہٕ  پٲٹھۍ)  اَسہِ  آزمٲیش  کٔر  تِمن  برونٹھ  باغہٕ  والیٚن۔  (یہِ  اوس  اَکھ  باغَہ  حبشس  منٛز  یا  یمنس  منٛز۔  اَمہِ  باغٕچ  ٲس  خبرٕے  مکہ  کیٚن  لوٗکن۔  تِمن  باغہٕ  والیٚن  ہُنٛد  قصہٕ  چھُ  یِتھہٕ  پٲٹھۍ  کہ  تِمن  باغہٕ  والیٚن  ہُنٛد  مول  اوس  پننہِ  وقتہٕ  اَمہِ  باغ  کہ  میوُک  اَکھ  بۅڈ  حصہٕ  غریبن  تہٕ  مسکینن  اندر  تقسیم  کران۔  ییٚلہِ  سُہ  ییٚمہِ  عالمہٕ  گوٚو،  أمۍ  سٕندیو  نیچویو  دوٚپ  یہِ  سون  مول  اوس  احمق  تہٕ  بے  عقل  کہ  یوٗت  حصہٕ  اَمہِ  باغ  کہ  آمدنی  ہُنٛد  اوس  مسکینن  دِوان۔  ہرگاہ  یہِ  سورُے  میوٕہ  أسۍ  گھرے  اَنو  سٮ۪ٹھاہ  فٲیدٕہ  واتہِ  اَسہِ۔  چنانچہ  اَتھ  پٮ۪ٹھ  سپٕدۍ  یِم  متفق۔)  ییٚلہِ  تِمو  پانہٕ  وٲنۍ  قَسم  ہوو  کہ  صبحس  سُلہِ  گژھو  أسۍ  ضرور  اَمہِ  باغُک  میوٕہ  ژٹنہٕ  خٲطرٕ۔

Transliteration:
  Inn<u>a</u> balawn<u>a</u>hum kam<u>a</u> balawn<u>a</u> a<u>s</u><u>ha</u>ba aljannati i<u>th</u> aqsamoo laya<u>s</u>rimunnah<u>a</u> mu<u>s</u>bi<u>h</u>een<b>a</b>


Transliteration: Wal<u>a</u> yastathnoon<b>a</b>
Maududi:
  تہٕ  تِم  ٲسۍ  نہٕ  کانٛہہ  استثناء  ﴿ان  شاء  اللہ﴾  کران۔  ﴿یعنی  تِمن  اوس  پننِس  طاقتس  تہٕ  اختیارس  پٮ۪ٹھ  تِیُتھ  بھروسہٕ  زِ  قسم  کھیٚتھ  ووٚنُکھ  بے  تکلف  زِ  أسۍ  والَو  پگاہ  ضروٗر  پننِس  باغس  میوٕہ  تہٕ  یہِ  وننٕچ  ضرورت  ٲس  نہٕ  تِمن  باسان  زِ  اگر  خُداین  یوٚژھ  تیٚلہِ  سپدِ  یہِ  کٲم۔﴾

Jalandhary:
  یِتھہِ  اعتمادٕ  تہٕ  وثوقہٕ  سان  ؤنِکھ  یہِ  کتھ  کہ  ان  شاء  اللہ  پرُن  تہِ  گوکھ  مٔشِتھ،  (ییٚلہِ  اَمہِ  قسمٕچ  بدنیتی  سپٕز  یِہندیٚن  دِلن  اندر۔)


Maududi: رٲتھۍ کِیُت ٲسۍ تِم شۅنگِتھ زِ تُہندِس ربّ سٕندِ طرفہٕ پھیٖر تتھ باغس اکھ بلاے،
Transliteration: Fa<u>ta</u>fa AAalayh<u>a</u> <u>ta</u>ifun min rabbika wahum n<u>a</u>imoon<b>a</b>
Jalandhary:
  پَس  پھیوٗر  اسہِ  رٲتۍ  مٔنزی  اَتھ  باغس  تِہندِس  پروردِگارٕ  سٕندِ  طرفہٕ  اَکھ  کُنُے  واوٕ  پھشَہ  یتھ  نار  سٍتۍ  اوس،  ییٚمہِ  سٍتۍ  یہِ  سورُے  باغ  دٔزِتھ  گوٚو  وُنہِ  ٲسۍ  تِم  شوٚنگھتی۔


Transliteration: Waghadaw AAal<u>a</u> <u>h</u>ardin q<u>a</u>direen<b>a</b>
Maududi:
  تِم  درٛاے  کینٛہہ  نَہ  دِنُک  فٲصلہٕ  کٔرِتھ  جلدی  جلدی  سُلی  تِتھہٕ  پٲٹھۍ  تور  زَنتہٕ  تِم  ﴿میوٕہ  والنس  پٮ۪ٹھ﴾  قدرت  چِھ  تھاوان۔

Jalandhary:
  پس  دراے  تِم  پننہِ  خیالہٕ  کٲنسہِ  نہ  دِنس  پٮ۪ٹھ  قدرت  وٲلۍ  زٲنِتھ،  خیال  اوسُکھ  اَز  دِمَو  نہٕ  أسۍ  کٲنسہِ،  سورُے  اَنو  پننُے  گھرٕ۔


Maududi: مگر ییٚلہِ باغ وُچُھکھ، تِم لٔگۍ وَننہِ اَسہِ چھےٚ وَتھ گٔمٕژ مٔشِتھ۔
Transliteration: Falamm<u>a</u> raawh<u>a</u> q<u>a</u>loo inn<u>a</u> la<u>da</u>lloon<b>a</b>
Jalandhary:
  پس  ییٚلہِ  توٚت  وٲتِتھ  تتھ  پٮ۪ٹھ  نظر  پیٚیَکھ  باغہٕ  کِس  اَتھ  حالس  پٮ۪ٹھ،  دپنہِ  لٔگۍ  أسۍ  چھِ  لٔگمٕتۍ  خبر  کوٚت،  اَسہِ  چھےٚ  وَتھ  رٲومٕژ،  (کیازِ  ییٚتہِ  چھُنہٕ  باغ  واغ  اَسہِ  نظری  یِوان۔  توپتہٕ  ییٚلہِ  اورٕ  یور  نظرَہ  دِژٕکھ،  معلوم  سپدُکھ  یقیناً  چھےٚ  یہِ  سۅے  جاے۔  تمہِ  ساعتہٕ  لٔگۍ  وَننہِ)


Transliteration: Q<u>a</u>la awsa<u>t</u>uhum alam aqul lakum lawl<u>a</u> tusabbi<u>h</u>oon<b>a</b>
Maududi:
  تِمو  منٛزٕ  یُس  سارِوٕے  کھۅتہٕ  بہتر  شخص  اوس  تٔمۍ  ووٚن،  مےٚ  اوس مَونا  تۅہیہِ  ووٚنمُت  زِ  توٚہۍ  کیازِ  چِھونہٕ  تسبیح  کران؟  ﴿یعنی  اللہ  تعالیٰ  کیازِ  چھوٗن  نہٕ  یاد  کران؟  تِکیازِ  یہِ  کتھ  چَھو  مٔشِتھ  گٔمٕژِ  زِ  پٮ۪ٹھہٕ  کنہِ  چُھ  پاک  پروردگار  موجود۔﴾

Jalandhary:
  تِمو  اندرٕہ  یُس  ہَنہ  جان  پہن  انسان  اوس  سُہ  لوٚگکھ  دَپنہِ،  مےٚ  ونیو  نا  تۅہیہِ  یِژھ  نیت  مَہ  کٔرِو۔  (مسکینن  فقیرن  دِنہٕ  سٍتۍ  چھےٚ  برکت  بنان،  اَمی  مۅکھہٕ  فرموو  اللہ  تعالیٰ  ہن  تس  جان  انسان،  توپتہٕ  دوٚپنکھ  وۅنۍ  یہِ  سانہِ  بد  نیتی  ہٕندِ  شہمتہٕ  اَتھ  بنُن  اوس  تہِ  بنیوس)  مگر  وۅنۍ  کونہٕ  چھِو  کران  توٚہۍ  توتہِ  خدایس  کُن  توبہٕ،  تسُند  یاد  کرنہٕ  سٍتۍ  تسبیح  پرنہٕ  سٍتۍ  دیٚو  اَتھ  گناہس  اَسہِ  معاف  کرِ  سُہ،  (اَمہِ  کھۅتہٕ  زیادٕہ  کانہہ  تکلیفَہ  اَسہِ  واتہِ  نہٕ۔)


Maududi: تِمو دِژ کریٚکھ پاک چُھ سون ربّ، پزی ٲسۍ أسۍ گناہ گار۔
Jalandhary:
  چنانچہ  سارِوٕے  ہیوٚت  پرُن  توبہٕ  کران  کران،  سون  پروردِگار  چھُ  منزہ  تہٕ  پاک،  أسۍ  چھِ  بے  شک  پٲنۍ  پانس  ظلم  کرٕوُنۍ،  اَسہِ  کوٚر  قصور۔

Transliteration:
  Q<u>a</u>loo sub<u>ha</u>na rabbin<u>a</u> inn<u>a</u> kunn<u>a</u> <i><u>th</u></i><u>a</u>limeen<b>a</b>


Maududi: پتہٕ لٲج تِمو اکھ أکِس ملامت کرٕنۍ۔
Transliteration: Faaqbala baAA<u>d</u>uhum AAal<u>a</u> baAA<u>d</u>in yatal<u>a</u>wamoon<b>a</b>
Jalandhary:
  پس  پھیرۍ  أڈۍ  اڈیٚن  کُن،  اَکھ  أکِس  ہیوٚتُکھ  الزام  دِیُن  (یِتھہٕ  پٲٹھۍ  عادت  چھُ  لوٗکن  ہُنٛد  کہ  کٲم  خراب  گٔژِھتھ  چھِ  اَکھ  أکِس  ٹھۅلِ  دِوان،  پانس  پٮ۪ٹھ  چھُنہٕ  کانٛہہ  تہِ  بور  ہیٚوان۔)


Maududi: پوٚتُس ووٚن تِمو افسوس سٲنِس حالس پٮ۪ٹھ، بے شک ٲسۍ أسۍ بُتھۍ پھِرۍ گٔمٕتۍ۔
Transliteration: Q<u>a</u>loo y<u>a</u> waylan<u>a</u> inn<u>a</u> kunn<u>a</u> <u>ta</u>gheen<b>a</b>
Jalandhary:
  توپتہٕ  لٔگۍ  سٲری  متفق  سپدِتھ  وننہِ  کہ  افسوس  واقعی  ٲسۍ  أسۍ  سٲری  حدٕ  ڈلہٕ  وُنۍ،  (یہِ  چھُنہٕ  اَسہِ  اندرٕہ  أکۍ  سُندُے  یوت  خطا  بلکہ  چھِ  أسۍ  سٲری  اَتھ  اندر  خطا  کار،  چَھاودٲسی  سٍتۍ  نیرِنہٕ  کِینٛہہ  تہِ،  أسۍ  سٲری  کرو  یِکہٕ  وَٹہٕ  توبہٕ۔)


Maududi:
  دوٗر  چُھنہٕ  زِ  سون  ربّ  دِیہِ  اَسہِ  اَمہِ  کھۅتہٕ  بہتر  باغ۔  أسۍ  چِھ  پننِس  ربّس  کُن  رجوع  کران۔

Jalandhary:
  شاید  توبہٕ  کہ  برکتہٕ  ما  کرِ  سون  پروردِگار  اَسہِ  اَمہِ  باغہٕ  بدل  اَمہِ  کھۅتہٕ  رُت  باغَہ  عطا  دنیاہس  اندر  یا  ٲخرتس  اندر۔  (اَمہِ  اندرٕہ  چھُ  سپدان  معلوم  کہ  یِم  لوٗکھ  ٲسۍ  با  ایمان،  بخلہٕ  سببہٕ  سپزٕکھ  بدنیتی  ییمیُک  سزا  یہِ  نقصان  تُلُکھ  مگر  توبہٕ  کہ  برکتہٕ  کوٚرُکھ  اللہ  تعالیٰ  ہن  دنیاسٕے  اندر  اَمیُک  عوض  عطا۔  چنانچہ  تفسیر  روحُ  المعانی  اندر  چھُ  عبد  اللہ  ابن  مسعودؓ  سُند  قول  نقل  کرنہٕ  آمُت  کہ  تِمن  آو  اَمہِ  خۅتہٕ  رُت  باغ  عطا  کرنہٕ۔  اللہ  تعالیٰ  چھُ  فرماوان)

Transliteration:
  AAas<u>a</u> rabbun<u>a</u> an yubdilan<u>a</u> khayran minh<u>a</u> inn<u>a</u> il<u>a</u> rabbin<u>a</u> r<u>a</u>ghiboon<b>a</b>


Maududi:
  یُتھ  چُھ  آسان  عذاب،  تہٕ  ٲخرتُک  عذاب  چُھ  اَمہِ  کھۅتہٕ  تہِ  بوٚڈ،  کاش  زانہَن  یِم  لُکھ  اَتھ۔

Jalandhary:
  یِتھے  پٲٹھۍ  چھُ  آسان  سون  عذاب،  (اَے  مکہ  کیو  کٲفرو  توٚہۍ  تہِ  کیا  چھِو  یِتھی  عذابٕکۍ  مستحق  تہٕ  سزاوار  بلکہ  اَمہِ  کھۅتہٕ  سخت  عذابٕکۍ  سزاوار  کیازِ  یہِ  عذاب  ییٚمیُک  ذکر  کرنہٕ  آو،  یہِ  آو  تِمن  کرنہٕ  محض  أکِس  معصیتس  پٮ۪ٹھ،  توٚہۍ  چھِو  کفر  تہٕ  شرک  کران،  تۅہیہِ  شوٗبہِ  اَمہِ  کھۅتہٕ  زیادے۔)  ٲخرتُک  عذاب  چھُ  ییٚمہِ  دنیاکہ  عذابہٕ  کھۅتہٕ  سٮ۪ٹھاہ  بوٚڈ،  کیا  رُت  اوس  ہرگاہ  یِم  کٲفر  اَتھ  کتھہِ  وارٕہ  زانہن۔

Transliteration:
  Ka<u>tha</u>lika alAAa<u>tha</u>bu walaAAa<u>tha</u>bu al<u>a</u>khirati akbaru law k<u>a</u>noo yaAAlamoon<b>a</b>


Transliteration: Inna lilmuttaqeena AAinda rabbihim jann<u>a</u>ti a<b>l</b>nnaAAeem<b>i</b>
Maududi:
  پٔزِ  پٲٹھۍ  چِھ  خُدا  ترس  لُکن  خٲطرٕ  تِہندِس  ربّس  نِشہِ  نعمتن  ہٕنٛدۍ  جنّت۔  ﴿مکٕکۍ  بٔڈۍ  بٔڈۍ  سردار  ٲسۍ  مُسلمانن  ونان  زِ  یِمہٕ  نعمت  اَسہِ  دُنیاہس  منٛز  میلان  چھےٚ،  یہِ  چھےٚ  علامت  اَمہِ  کتھہِ  ہٕنٛز  زِ  أسۍ  چِھ  خُدایس  نِشہِ  مقبول،  تہٕ  یتھ  بدحٲلی  منٛز  توٚہۍ  چِھو  مبتلا،  یہِ  چھےٚ  اَمہِ  کتھِ  ہٕنٛز  دٔلیل  زِ  تۅہیہِ  پٮ۪ٹھ  چُھ  اللہ  تعالیٰ  سُند  غضب۔  لہٰذا  اگر  کانٛہہ  ٲخرت  اوس  تہِ،  یِتھہٕ  پٲٹھۍ  زَن  توٚہۍ  وَنان  چِھو،  أسۍ  کرَو  تَتہِ  تہِ  عیش،  عذاب  آسیو  تۅہیہِ،  نہ  کہ  اَسہِ۔  امِیُک  جواب  چُھ  یِمن  آیاتن  منٛز  دِنہٕ  آمُت۔﴾

Jalandhary:
  بے  شک  پرہیزگارن  ہٕندِ  خٲطرٕ  چھِ  تِہندِس  پروردِگارس  نِشہِ  آسٲئش  ہٕنٛد  جنت  یعنی  جنتس  واتنُک  سبب  تہٕ  ذریعہ  چھُ  تقویٰ  تہٕ  پرہیزگٲری۔  (کٲفر  تہٕ  مشرِک  چھِ  اَمہِ  نِشہِ  عٲری  تہٕ  خٲلی  لہٰذا  کِتھہٕ  پٲٹھۍ  ہیٚکن  تِم  جنتس  وٲتِتھ۔)


Jalandhary: کیا تۅہیہِ نِشہِ چھا کانٛہہ آسمانی کتابَہ یتھ منٛز توٚہۍ پران چِھو؟
Transliteration: Am lakum kit<u>a</u>bun feehi tadrusoon<b>a</b>
Maududi:
  کیا  تۅہیہِ  نِشہِ  چھا  کانٛہہ  کتاب؟  ﴿یعنی  اللہ  تعالیٰ  سٕنز  سوزنہٕ  آمٕژ  کانٛہہ  کتاب﴾  یتھ  منٛز  توٚہۍ  یہِ  پران  چِھو  زِ،


Maududi: تُہندِ خٲطرٕ چُھ تَتہِ ضروٗرتی کینٛژھاہ یِکینٛژھاہ توٚہۍ پننہِ خٲطرٕ چِھو پسند کران؟
Transliteration: Inna lakum feehi lam<u>a</u> takhayyaroon<b>a</b>
Jalandhary:
  بے  شک  یتھ  کتابہِ  منٛز  چھُ  لیٚکھِتھ  تُہندِ  خٲطرٕ  سُہ  چیز  یُس  تۅہیہِ  پسند  چھُو  یعنی  تتھ  کتابہِ  منٛز  کیا  چھُ  لیٚکھِتھ  کہ  ٲخرتس  اندر  کیا  یِیہِ  تۅہیہِ  عطا  کرنہٕ  رٕژ  موٚزوٗرۍ۔


Maududi:
  کِنہٕ  تُہندِ  خٲطرٕ  چِھ  قیامت  کِس  دۅہس  تام  اسہِ  پٮ۪ٹھ  کینٛہہ  عہد  و  پیمان  ثٲبت  زِ  تۅہیہِ  میلیو  تی  کینٛژھاہ،  ییٚمیُک  توٚہۍ  حکم  لگٲوِو؟

Jalandhary:
  کِنہٕ  اَسہِ  پٮ۪ٹھ  چھِ  ذِمہٕ  کٔھتمٕتۍ  کینٛہہ  قَسم  یِم  اَسہِ  تُہندِ  خٲطرٕ  ہٲیمٕتۍ  چھِ،  یِم  قَسم  قیامتس  تانۍ  برابر  باقی  روزٕوُنۍ  چھِ،  (یِم  نہٕ  پھُٹنٕے  زانٛہہ،  یِم  قَسم  یتھ  کتھہِ  پٮ۪ٹھ  ہاونہٕ  آمٕتۍ  چھِ  کہ)  بے  شک  تُہندِ  خٲطرٕ  چھِ  تِم  چیز  یم  چیز  تۅہیہِ  پننہِ  حقہٕ  فیصلہ  کٔرِیو  یعنی  ثواب  تہٕ  جنت۔

Transliteration:
  Am lakum aym<u>a</u>nun AAalayn<u>a</u> b<u>a</u>lighatun il<u>a</u> yawmi alqiy<u>a</u>mati inna lakum lam<u>a</u> ta<u>h</u>kumoon<b>a</b>


Transliteration: Am lahum shurak<u>a</u>o falyatoo bishurak<u>a</u>ihim in k<u>a</u>noo <u>sa</u>diqeen<b>a</b>
Maududi:
  کِنہٕ  یِہِندۍ  کینٛہہ  ٹھٔہراونہٕ  آمٕتۍ  شریک  چِھ؟  ﴿یِمو  اَمیُک  ذِمہٕ  آسہِ  روٚٹمُت﴾  اگر  یہِ  کتھ  چھےٚ  تیٚلہِ  أنِن  پننیٚن  شریکن  اگر  یِم  پٔزِیٲرۍ  چِھ۔

Jalandhary:
  کیا  تِہندۍ  ٹٔھہرٲوِمٕتۍ  خداے  سٕندۍ  شریک  چَھا  تِمن  اَمہِ  کتھہِ  ہٕندۍ  ذمہٕ  دار  کہ  تِمن  کیا  بَنہِ  ٲخرتس  اندر  ثواب  تہٕ  جنت،  پس  کٔرِن  تِم  پیش  تِمن  شریکن  ہرگاہ  تِم  پوٚز  ونان  چھِ۔  (غرض  ییٚلہِ  نہٕ  یہِ  کُنہِ  آسمٲنی  کتابہِ  اندر  تہِ  چھُ،  نَہ  چھُ  سانہِ  طَرفہٕ  یِمن  اَتھ  پٮ۪ٹھ  کانٛہہ  وعدہ  یُس  بَمنزلۂ  قَسم  آسہے،  نہ  چھُ  اَمہِ  کتھہِ  ہُنٛد  ذمہٕ  دار  یِمَو  اندرٕہ  کانٛہہ  بنان،  نہ  تِہندیو  شریکو  اندرٕہ۔  پَس  اَمہِ  بے  بنیاد  کتھہِ  ہُنٛد  دعویٰ  کرُن  تہٕ  یہِ  وَنُن  کہ  ﴿لَیٕن  رُجعتُ  الیٰ  رَبی  اِنّ  لی  عِندَہ  لَلحسنیٰ﴾  یعنی  ہرگاہ  بہٕ  خدایس  نِشہِ  واتناونہٕ  یِمہٕ،  تَس  نِشہِ  بنہِ  مےٚ  رٕژ  موٚزوٗرۍ،  کٲژاہ  شرمناک  کتھ  چھےٚ۔  اَمہِ  پتہٕ  چھُ  اللہ  تعالیٰ  فرماوان  کہ  تِمن  کٲفرن  کٲژاہ  رسوٲئی  آسہِ  قیامتُک  دۅہ۔)


Maududi:
  ییٚمہِ  دۅہ  سخت  وقت  واتہِ،  تہٕ  لُکھ  یِن  سجدٕہ  کرنہٕ  خٲطرٕ  بُلاونہٕ،  یِم  لُکھ  ہیٚکن  نہٕ  سجدٕہ  کٔرِتھ۔

Jalandhary:
  سُہ  دۅہ  تہِ  چھُ  ژیٚتس  پاونس  قٲبل  ییٚمہِ  دوہ  گُرٛۅزِ  ہُند  تجلّی  ننِراونہِ  یِیہِ  توپتہٕ  یِیہِ  سارِنٕے  لوٗکن  سجدس  کُن  ناد  دِنہٕ۔  یِم  کٲفر  دنیاہس  اندر  خدایس  کُن  نَمان  ٲسۍ  نہٕ  یعنی  نٮ۪ماز  پران  ٲسۍ  نہٕ  تِم  ہیٚکن  نہٕ  تَمہِ  وقتہٕ  سجدے  دِتھ۔  (حدیث  شریفس  اندر  چھُ  کہ  اللہ  تعالیٰ  نٔنِراوِ  قیامتُک  دوہ  پنٕنۍ  گُرٛۅز۔  گُرٛۅز  ننراونہٕ  اندرٕہ  چھُ  مراد  کانٛہہ  خاص  صفتَہ  یتھ  کُنہِ  مناسبت  مۅکھہٕ  گُرٛۅز آو  وننہٕ،  تتھ  حدیث  شریفس  منٛز  چھُ  کہ  یہِ  تجلی  وُچھِتھ  دِن  سٲری  مسلمان  مرد  تہٕ  مسلمان  زنانہٕ  سجدٕہ،  یِم  دنیاہس  اندر  بیٚیَن  ہاونہٕ  خٲطرٕ  سجدٕہ  دِوان  ٲسۍ  تِم  ہیٚکن  نہٕ  سجدے  دِتھ،  تِمن  گژِھہ  کمر  شِسترٕچ  پٔٹ  ہیوٗ،  تِم  ہیٚکن  نہٕ  بۅن  کُن  نٔمتِھے۔  یہِ  آسہِ  اَمہِ  تجلی  یُک  اثر  کہ  مخلص  با  ایمان  سپدن  مضطر  سجدٕہ  دِنس  پٮ۪ٹھ،  رِیا  کار  تہٕ  منافق  کرہَن  سجدٕہ  دِنُک  ارادٕہ  مگر  قدرت  لبن  نہٕ  تِم  سجدٕہ  دِنس  پٮ۪ٹھ،  کٲفرن  ہٕنز  چھَنہٕ  کتھے۔)

Transliteration:
  Yawma yukshafu AAan s<u>a</u>qin wayudAAawna il<u>a</u> a<b>l</b>ssujoodi fal<u>a</u> yasta<u>t</u>eeAAoon<b>a</b>


Maududi:
  یِہنٛزٕ  نظرٕ  آسن  بۅن  کُن،  یِمن  پٮ۪ٹھ  آسہِ  ذِلّت  وَسان۔  ییٚلہِ  یِم  صحیح  و  سالم  ٲسۍ  تمہِ  ساعتہٕ  ٲسۍ  یِم  سجدٕہ  خٲطرٕ  بُلاونہٕ  یِوان  ﴿تہٕ  یِم  ٲسۍ  انکار  کران﴾۔

Jalandhary:
  تِہنزٕ  أچھ  پیٚن  شرمندگی  سببہٕ  بۅن  کُن،  تِمن  پٮ۪ٹھ  آسہِ  ذلّت  تہٕ  رسوٲئی  وَلنہٕ  آمٕژ۔  اَمیُک  وجہ  آسہِ  یی  کہ  یِمن  اوس  دنیاہس  اندر  سجدس  کُن  ناد  یِوان  دِنہٕ  یعنی  وننہٕ  اوسُکھ  یِوان  کہ  ایمان  أنتو،  معبودِ  برحق  سٕنز  عبادت  کٔرِتو،  تِم  أرۍ  تہٕ  دٔرۍ  ٲسِتھ  ٲسۍ  نہٕ  خداے  سٕنز  عبادت  تہٕ  بندگی  کران۔  (یِمن  آسن  قیامتُک  دوہ  مختلف  حالات،  کُنہِ  وقتہٕ  آسنکھ  غیرت  غٲلب  سپدِتھ  أچھ  ہیوٚر  کُن  درٕہ  لگان،  تہٕ  کُنہِ  وقتہٕ  آسنکھ  غلبۂ  ندامت  و  خجالت  وِزِ  بۅن  کُن  پیٚوان۔)

Transliteration:
  Kh<u>a</u>shiAAatan ab<u>sa</u>ruhum tarhaquhum <u>th</u>illatun waqad k<u>a</u>noo yudAAawna il<u>a</u> a<b>l</b>ssujoodi wahum s<u>a</u>limoon<b>a</b>


Maududi:
  لہٰذا،  اے  نبیؐ،  توٚہۍ  ترٲوِو  اَتھ  کلامس  انکار  کرن  والیٚن  ہُند  معاملہٕ  مےٚ  پٮ۪ٹھ۔  أسۍ  نِموکھ  یِم  تمہِ  طریقہٕ  درجہ  پتہٕ  درجہ  تبٲہی  کُن  زِ  یِمن  لگہِ  نہٕ  خبر  تہِ۔

Jalandhary:
  توٚہۍ  ترٲوِو  مےٚ  یا  رسول  اللہؐ  بیٚیہِ  تِمن  لوٗکن  یِم  یتھ  کلامس  یعنی  قرآنِ  مجیدس  اَپُز  گٕنزران  چھِ  موجودٕہ  حالسٕے  پٮ۪ٹھ،  (توٚہۍ  مہٕ  بانبرِو  یِمن  کونہٕ  چھُ  جلد  عذاب  کرنہٕ  یِوان،)  أسۍ  چھِکھ  تِم  واتناوان  پاوِ  پاوِ  بتدریج  جہنمس  کُن  تَمہِ  طریقہٕ  کہ  ژینہٕ  نٕے  نہٕ  تِم  کہ  کتھ  بلایہِ  کُن  چھِ  واتان۔

Transliteration:
  Fa<u>th</u>arnee waman yuka<u>thth</u>ibu bih<u>atha</u> al<u>h</u>adeethi sanastadrijuhum min <u>h</u>aythu l<u>a</u> yaAAlamoon<b>a</b>


Transliteration: Am tasaluhum ajran fahum min maghramin muthqaloon<b>a</b>
Maududi:
  کیا  توٚہۍ  چِھوا  یِمن  نِشہِ  کانٛہہ  اجر  طلب  کران  زِ،  یِم  آسن  اَتھ  چیٚٹہِ  ہٕندِس  بارس  تل  دٔبِتھ  گژھان؟

Jalandhary:
  (کوتاہ  تعجب  چھُ  یِمن  ہٕندِس  انکارِ  نبوّتس  پٮ۪ٹھ)  کیا  توٚہۍ  چھِوٕہ  تِمن  نِشہِ  تبلیغ  و  دعوت  کرنس  پٮ۪ٹھ  کینٛہہ  موٚزوٗرۍ  تہٕ  عوض  منگان؟  پَس  کیا  چھِ  تِم  تمہِ  کِسٕے  بارس  تل  لٔگمٕتۍ  تہٕ  تھوٚد  چھِنہٕ  ہیٚکان  ووٚتھِتھ۔


Maududi: کیا یِمن نِشہِ غیبُک علم ییٚمہِ سٍتۍ یِم لیٚکھان آسن؟
Transliteration: Am AAindahumu alghaybu fahum yaktuboon<b>a</b>
Jalandhary:
  کِنہٕ  تِمن  نِشہِ  چھُ  غٲبُک  علم  سُہ  محفوظ  تھاونہٕ  خٲطرٕ  چھِ  تِم  سُہ  لیٚکھان؟  (یعنی  یِمن  چَھا  خداے  سٕندۍ  احکام  بیٚیہِ  کُنہِ  ذریعہ  واتان،  تا  ایں  کہ  یِمن  کیا  چَھنہٕ  ضرورت  تُہٕندِ  متابعت  و  پیروی  ہٕنز۔  یہِ  کتھ  چھےٚ  ظٲہر  کہ  یِمَو  دۅیو  کتھو  اندرٕہ  چَھنہٕ  تِمن  نِشہِ  کانٛہہ  کتھ۔  وۅنۍ  ہے  یِم  تُہٕندِس  نبوّتس  انکار  کران  چھِ  تہٕ  کتھ  بِناہس  پٮ۪ٹھ۔  ییٚلہِ  تۅہیہِ  معلوم  سپُد  یا  رسول  اللہؐ  کہ  یِم  چِھ  کفرٕ  سببہٕ  مستحقِ  عذاب،  وۅنۍ  یۅسہٕ  تِمن  مہلت  یِوان  چھےٚ  دِنہٕ  سۅ  چھےٚ  اَمی  مۅکھہٕ  یُتھ  ناو  تِہٕنز  برنہٕ  یِیہِ،  مقرر  وقتس  پٮ۪ٹھ  سپدن  تِم  ضرور  گرفتارِ  عذاب۔)


Maududi:
  اچھا،  کٔرِو  پننِس  ربّ  سُنٛد  فٲصلہٕ  صٲدِر  سپدنس  تام  صبر۔  تہٕ  گاڈِ  وٲلۍ  ﴿یونسؑ﴾  سٕنٛدۍ  پٲٹھۍ  یِنہٕ  بٔنِو،  ﴿یعنی  یونس  علیہ  السلامن  ہٕنٛدۍ  پٲٹھۍ  ہے  زیٚو  نہٕ  بےصبری  کٲم،  یِم  پننہِ  بےصبری  ہٕنٛدِ  وجہ  کِنۍ  گاڈِ  ہٕنٛدِس  شکمس  منٛز  واتناونہٕ  ٲسۍ  آمٕتۍ﴾  ییٚلہِ  تٔمۍ  ناد  اوس  لویمُت  تہٕ  سُہ  اوس  غمہٕ  ہوٚت۔

Jalandhary:
  پَس  کٔرِو  توٚہۍ  پننِس  پروردِگارٕ  سٕندِس  اَتھ  تجویزس  پٮ۪ٹھ  صبر،  دل  تنگ  سپدنس  اندر  مَہ  سپدِو  توٚہۍ  گاڈِ  ہٕنزِ  یٔڈ  اندر  اَژوُنِس  پیغمبرس  یونس  علیہ  السلامس  ہِۍ۔  (تِم  سپٕدۍ  دشمنن  پٮ۪ٹھ  عذاب  نٲزل  نہ  سپدنہٕ  مۅکھہٕ  دل  تنگ۔)  سُہ  وقت  تہِ  پٲوِو  ژیٚتس  ییٚلہِ  یوٗنس  علیہ  السلامن  پننِس  پروردِگارس  موٚنگ  دُعا  یَتھ  حالس  منٛز  کہ  تِم  ٲسۍ  واریاہن  غمن  اندر  بٔڈمٕتۍ۔  سُہ  دُعا  گوٚو  ﴿لَا  اِلٰہ  الّا  اَنتَ  سُبحانکَ  اِنیّ  کُنتُ  مِنَ  الظالِمین﴾

Transliteration:
  Fa<b>i</b><u>s</u>bir li<u>h</u>ukmi rabbika wal<u>a</u> takun ka<u>sah</u>ibi al<u>h</u>ooti i<u>th</u> n<u>a</u>d<u>a</u> wahuwa mak<i><u>th</u></i>oom<b>un</b>


Maududi:
  اگر  تٔمۍ  سٕنٛدِس  ربّ  سٕنٛز  مہربٲنی  تس  شٲملِ  حال  سپدِ  ہے  نہٕ،  تیٚلہِ  یِیہِ  ہے  سُہ  ہموار  مٲدانس  منٛز  چھکنہٕ  تہٕ  سُہ  آسِ  ہے  ملامت  زدٕہ  ﴿ابتر  حالتس  منٛز﴾۔

Jalandhary:
  ہرگاہ  نے  احسانِ  خداوندی  تِمن  دستگیری  کرِہے  نَتہٕ  یِہن  ترٛاونہٕ  تٔتھۍ  حالس  اندر  یَتھ  حالس  اندر  گاڈِ  ہٕندِ  شِکمہٕ  اندرٕ  کٔڈِتھ  میدانس  اندر  ترٛاونہٕ  آے  یچھ  طریقس  اندر۔  (مگر  اللہ  تعالیٰ  ہن  کوٚرُکھ  توبہٕ  قبول،  سۅے  گٔیہِ  دستگیری  کرٕنۍ۔  توبہٕ  قبول  کٔرِتھ  اوٚننکھ  نہٕ  روبہٕ  اجتہٲدی  غلطی  ہُنٛد  سُہ  آس  نہایت  بدحٲلی۔)

Transliteration:
  Lawl<u>a</u> an tad<u>a</u>rakahu niAAmatun min rabbihi lanubi<u>th</u>a bi<b>a</b>lAAar<u>a</u>i wahuwa ma<u>th</u>moom<b>un</b>


Maududi: ٲخر کار کوٚر سُہ تٔمۍ سٕنٛدۍ ربّن برگُزیدٕہ، تہٕ سُہ کوٚرُن صالح بندن منٛز شٲمِل۔
Transliteration: Fa<b>i</b>jtab<u>a</u>hu rabbuhu fajaAAalahu mina a<b>l</b><u>ssa</u>li<u>h</u>een<b>a</b>
Jalandhary:
  بلکہ  کٔرۍ  تِم  پنٕنۍ  پروردِگارن  برگزیدٕہ،  تِمن  کوٚرُن  زیادٕہ  مرتبہٕ  عطا،  تِم  کٔرِن  صالحَو  اندرٕ۔  (اَمہِ  اندرٕ  چھُ  غرض  پننہِ  اجتہادٕہ  موجوب  عمل  کرٕنۍ  کوتاہ  مُضر  ثٲبت  سپُد  تِہندِ  حقہٕ۔  یِتھے  پٲٹھۍ  محض  کٔرِو  توٚہۍ  جلدی  کٲفرن  عذاب  نٲزل  سپدنس  اندر  بلکہ  کٔرِو  توٚہۍ  صبر  تہٕ  توکل۔  تَمِیُک  پھل  تہٕ  نتیجہ  نیرِ  سٮ۪ٹھاہ  رُت۔)


Maududi:
  ییٚلہِ  یِم  کٲفر  نصیحتُک  کلام  ﴿قرآن﴾  چِھ  بوزان،  تیٚلہِ  چِھو  تۅہیہِ  تِمو  نظرو  وُچھان  زِ  زَنتہٕ  تُہٕنٛدۍ  قدم  موٗلے  کڑن،  بیٚیہِ  چِھ  ونان  زِ  یہِ  چُھ  ضرور  دیوانہٕ۔

Jalandhary:
  یِم  کٲفر  ییٚلہِ  یہِ  قرآنِ  مجید  تُہندِ  زَبانِ  مُبارک  بوزان  چھِ۔  سخت  عداوت  کہ  سببہٕ  چھِ  تۅہیہِ  کُن  تِتھے  پٲٹھۍ  وُچھان  زن  أچھوٕے  سٍتۍ  کھیٚتھ  ژٕھن ہن،  (تِہنزٕ  أچھ  لگنہٕ  سٍتۍ  ما  ڈلن  تہٕ  نِیرِتھ  گژھن  تُہندۍ  پاۓ  مبارک،  توٚہۍ  یِیِو  پتھر  لایِنہٕ،  شدّتِ  عداوتہٕ  مۅکھہٕ  چِھ)  تِم  تۅہیہِ  ونان  نعوذ  باللہ  موٚت  تہٕ  دیوانہٕ۔

Transliteration:
  Wain yak<u>a</u>du alla<u>th</u>eena kafaroo layuzliqoonaka biab<u>sa</u>rihim lamm<u>a</u> samiAAoo a<b>l</b><u>thth</u>ikra wayaqooloona innahu lamajnoon<b>un</b>


Maududi: حالانکہ سارِنٕے دُنیا والیٚن خٲطرٕ چُھ یہِ اکھ نصیحت۔
Transliteration: Wam<u>a</u> huwa ill<u>a</u> <u>th</u>ikrun lilAA<u>a</u>lameen<b>a</b>
Jalandhary:
  (حالانکہ  یہِ  قرآنِ  مجید  یُس  توٚہۍ  تِمن  پران  چھِو)  یہِ  چھُ  ساری  جہانہٕ  خٲطرٕ  بوٚڈ  نصیحت  تہٕ  وعظ۔


Jalandhary: قیامتُک وقت،
Transliteration: Al<u>ha</u>qqa<b>tu</b>
Maududi:
  پٔزۍ پٲٹھۍ  سپدن  وول!  ﴿دراصل  چُھ  لفظ  اَلحَاقّہ  وَرتاونہٕ  آمُت،  امہِ  نِشہِ  چُھ  مطلب  سُہ  واقعہ  یتھ  لازماً  چُھ  پیش  یُن۔  مطلب  چُھ  یہِ  زِ  توٚہۍ  لُکھ  کٔرِ تَو  اَتھ  کوتاہ  تہِ  انکار  سُہ  یِیہِ  لازماً  پیش،  تُہُنٛدِ  انکار  سٍتۍ  ہیٚکہِ  نہٕ  تمِیُک  یُن  رُکِتھ  کینٛہہ﴾۔


Transliteration: Ka<u>thth</u>abat thamoodu waAA<u>a</u>dun bi<b>a</b>lq<u>a</u>riAAa<b>ti</b>
Maududi:
  ثمودن  تہٕ  عادن  زٲنۍ  اَپٕز  سۅ  حملہ  کرن  واجِنۍ  آفت۔  ﴿قیامت  کِس  واقعس  پٔزۍ پٲٹھۍ  سپدن  وول  وَننہٕ  پتہٕ  چُھ  وۅنۍ  اَمہِ  خٲطرٕ  یہِ  بیاکھ  لفظ  امہِ چہِ  ہولناکی  ہُند  تصوّر  دِنہٕ  خٲطرٕ  وَرتاونہٕ  آمُت۔﴾

Jalandhary:
  قومِ  ثمودن  تہٕ  قومِ  عادن  زون  اَپُز  سُہ  ژیٹوُن  دۅہ،  (یُس  دۅہ  آسمانس  تہٕ  زمینس،  زوٗنہِ  تہٕ  آفتابس  کۅہن  تہٕ  بالن  ژِیٹِتھ  تراوِ،  بیٚیہِ  کمن  کمن  سخت  چیزن  ریزٕہ  ریزٕہ  تہٕ  سوٗر  کرِ،  تتھ  دۅہس  انکار  کرنہٕ  مۅکھہٕ  چھَیہِ  خبر  کیا  گُزریوو  یِمن  دۅشوٕنۍ  قومن۔)


Maududi: ثمود آے پتہٕ اکہِ سخت حٲدِثہٕ سٍتۍ ہلاک کرنہٕ۔
Transliteration: Faamm<u>a</u> thamoodu faohlikoo bi<b>al</b><u>tta</u>ghiya<b>ti</b>
Jalandhary:
  پس  آو  قومِ  ثمود  گالنہٕ  جبریلِ  امین  سٕنزِ  کُنی  کرٛیٚکہِ  سٍتۍ،  (تِہنزٕ  لَرِ  جایہِ  آیہِ  ألراونہٕ  تہٕ  ؤسۍ  پیٚیہِ۔)


Maududi: تہٕ عاد آے اکہِ سٮ۪ٹھاہ شدید طوفٲنی واوٕ سٍتۍ تباہ کرنہٕ۔
Jalandhary: قومِ عاد یُس اوس سُہ آو گالنہٕ سخت تہٕ تیز واوٕ سٍتۍ یُس بے قابو سپُدمُت اوس۔
Transliteration:
  Waamm<u>a</u> AA<u>a</u>dun faohlikoo biree<u>h</u>in <u>s</u>ar<u>s</u>arin AA<u>a</u>tiya<b>tin</b>


Maududi:
  خُداین  تھوو  سُہ  تِمن  پٮ۪ٹھ  لگاتار  ستن  رٲژن  تہٕ  ٲٹھن  دۅہن  مسلّط۔  ﴿اگر  توٚہۍ  تتہِ  ٲسِہِو  تیٚلہِ﴾  وُچِھ ہِو  زِ  تِم  چِھ  تَتہِ  تِتھہٕ  پٲٹھۍ  بدحال  پیٚتھ،  زنتہٕ  تِم  کھٔزٕر  کُلیٚن  ہٕنٛدۍ  کھۅکھٕرۍ  گۅڈ  ٲسۍ۔

Jalandhary:
  یُس  واو  مسلط  کرنہٕ  آو  تِمن  پٮ۪ٹھ  برابر  ستن  راتن  تہٕ  ٲٹھن  دۅہن  پے  در  پے،  اے  مخٲطب  ہرگاہ  ژٕ  تَمہِ  وقتہٕ  تتھ  جایہِ  موجود  آسہکھ  ژٕ  وُچھہن  سُہ  قوم  زمینس  پٮ۪ٹھ  ؤسۍ  پیوٚمُت  زَن  تِم  کھۅکریٚن  کھزٕر  کُلیٚن  ہٕندۍ  بٔنِم  حصہ  ٲسۍ،  قد  بلند  مۅکھہٕ  آکھ  کٔھزٕر  سٍتۍ  تشبیہ  دِنہٕ۔

Transliteration:
  Sakhkharah<u>a</u> AAalayhim sabAAa lay<u>a</u>lin watham<u>a</u>niyata ayy<u>a</u>min <u>h</u>usooman fatar<u>a</u> alqawma feeh<u>a</u> <u>s</u>arAA<u>a</u> kaannahum aAAj<u>a</u>zu nakhlin kh<u>a</u>wiya<b>tun</b>


Maududi: کیا وۅنۍ چُھوٕہ تۅہیہِ تِمو منٛزٕ کانٛہہ پتھ کُن بچومُت باسان؟
Transliteration: Fahal tar<u>a</u> lahum min b<u>a</u>qiya<b>tin</b>
Jalandhary:
  پس  چھُیہِ  ژےٚ  اے  مخٲطب  تِمو  أندرٕہ  کانٛہہ  درینٹھۍ  یِوان  یعنی  تِمو  اندرٕہ  روٗد  نہٕ  اَکھ  تہِ  باقی۔  (تِم  آے  موٗلہٕ  مۅنجہِ  صفحۂ  ہستی  نِشہِ  نیست  و  نابود  کرنہٕ،  تِہُند  بیول  تانۍ  آو  گالنہٕ۔)


Transliteration: Waj<u>a</u>a firAAawnu waman qablahu wa<b>a</b>lmutafik<u>a</u>tu bi<b>a</b>lkh<u>at</u>ia<b>ti</b>
Maududi:
  تہٕ  اَمی  عظیم  خطاہُک  اَتُر  کوٚر  فرعونن  تہٕ  تس  برونٹھمیو  لُکو،  بیٚیہِ  دُبہٕ  گژھن  واجِنیو  بٔستِیَو۔  ﴿مُراد  چھےٚ  قوم  لوٗط  چہِ  بستی  یِمہٕ  دُبہٕ  آیہِ  پِھرنہٕ﴾

Jalandhary:
  یِتھے  پٲٹھۍ  آو  فرعون  بیٚیہِ  یِم  لوٗکھ  تَس  برونٛٹھ  ٲسۍ  قومِ  نوح  بیٚیہِ  قومِ  لوٗط  یِمن  ہٕنزن  جاین  تہٕ  بستِین  تلُک  پٮ۪ٹھ  آو  کرنہٕ،  (بٔڈۍ  بٔڈۍ  قصور  تہٕ  جرم  ہیٚتھ  یعنی  کفر  تہٕ  شرک  تَمہِ  خٲطرٕہ  سوٗز  اسہِ  تِمن  کُن  پنٕنۍ  پیغمبر۔)


Transliteration: FaAAa<u>s</u>aw rasoola rabbihim faakha<u>th</u>ahum akh<u>th</u>atan r<u>a</u>biya<b>tan</b>
Maududi:
  یِمو  سارِوٕے  مٲنۍ  نہٕ  پننِس  ربّ  سٕندِس  رسول  سٕنز  کتھ،  پتہٕ  رٔٹۍ  تٔمۍ  تِم  سٮ۪ٹھاہ  سختی  سان۔

Jalandhary:
  مگر  تِمو  کٔر  تَس  پننِس  خداے  سٕندِس  پیغمبر  سٕنز  نافرمٲنی۔  (کفر  و  شرکہٕ  نِشہِ  روٗدۍ  نہٕ  پتھ  بیٚیہِ  کوٚرُکھ  قیامتس  انکار)  پس  رٔٹۍ  تِم  اللہ  تعالیٰ  ہن  سٮ۪ٹھاہ  سختی  سان۔  (تِمو  اندرٕہ  قومِ  عاد  و  ثمود،  تِہُنٛد  قصہٕ  آو  بیان  کرنہٕ،  قومِ  لوطُک  تہِ  آو  اشارتاً  بیان  کرنہٕ،  بیٚیہِ  آو  قومِ  فرعونس  متعلق  تہِ  واریاہن  آیۂ  کریمن  اندرِ  تہ  بیان  کرنہٕ،  وۅنۍ  چھُ  یِوان  بیان  کرنہٕ  قومِ  نوحس  متعلق۔)


Maududi:
  ییٚلہِ  آبہٕ  طوفان  حدٕ  نِشہِ  ڈوٚل۔  ﴿اشارٕہ  چُھ  نوحؑ  سٕنٛدِس  طوفانس  کُن﴾  پتہٕ  کٔرِو  اَسہِ  توٚہۍ  ناوِ  منٛز  سوار۔  ﴿اگرچہِ  ناوِ  منز  ٲسۍ  تِم  لُکھ  سوار  کرنہٕ  آمٕتۍ  یِم  ساسہٕ  بٔدۍ  ؤری  برونٛہہ  گُزریمٕتۍ  ٲسۍ،  مگر  چونکہ  پٔتِم  سورُے  انسٲنی  نسل  چُھ  تِمنٕے  لُکن  ہُنٛد  اولاد  یِم  تمہِ  ساعتہٕ  طوفان  نِشہِ  بچاونہٕ  ٲسۍ  آمٕتۍ،  اَمہِ  موجوب  چُھ  فرماونہٕ  یِوان  زِ  اَسہِ  کرناوِو  توٚہۍ  ناوِ  منٛز  سوار﴾

Jalandhary:
  ییٚلہِ  نوحؑ  سٕندِ  وقتہٕ  آبس  یُپ  کھوٚت،  عالم  سپُد  غرق،  (تَھدیو  کۅہو  پٮ۪ٹھۍ  کِنۍ  گوٚو  آب  ژتجی  گز،)  تَمہِ  ساعتہٕ  کھٲروِ  اَسہِ  توٚہۍ  ناوِ  اندر۔  (یعنی  تَمہِ  وقتٕکۍ  تُہندۍ  آباو  اجداد  یِم  با  ایمان  ٲسۍ  کیازِ  تِمن  نجات  بنُن  سپُد  بٲعث  تُہندِ  وجوٗدُک،  تِمن  نے  نجات  بنہِ  ہے،  تُہُند  وجودُے  آسِہا  نہٕ  کُنہِ  باقی،  نافرمان  تہٕ  کٲفر  پھاٹٕوۍ  اَسہِ  سٲری۔)

Transliteration:
  Inn<u>a</u> lamm<u>a</u> <u>t</u>agh<u>a</u> alm<u>a</u>o <u>h</u>amaln<u>a</u>kum fee alj<u>a</u>riya<b>ti</b>


Maududi:
  تاکہ  یہِ  واقعہ  بناوون  تُہنٛدِ  خٲطرٕ  اکھ  سبق  آموز  یادگار،  تہٕ  یاد  تھاوَن  وٲلۍ  کَن  تھاوَن  اَمِچ  یاد  محفوظ۔

Jalandhary:
  تاکہ  یُتھ  أسۍ  کروہون  یہِ  معاملہٕ  تُہندِ  خٲطرٕ  اَکھ  یاد  گارَہ  تہٕ  عبرتُک  سببَہ  بیٚیہِ  یُتھ  ژیٚتس  تھاوٕوُنۍ  یُتھ  واقعہ  پوٗرٕ  ژیٚتس  تھاوَن،  (یعنی  یُتھ  لوٗکھ  یہِ  کتھ  ژیٚتس  تھٲوِتھ  تِمو  نافرمانیو  نِشہِ  پتھ  روزن  یِمو  سٍتۍ  یِژھن  بلاین  گرفتار  چھِ  سپدان۔  یہِ  گوٚو  اوٚت  تانۍ  قیامت  کیٚن  منکرن  ہُنٛد  حال۔  اَمہِ  پتہٕ  چُھ  بیان  یِوان  کرنہٕ  قیامتٕکۍ  ہولناک  واقعات  و  حالات۔)

Transliteration:
  LinajAAalah<u>a</u> lakum ta<u>th</u>kiratan wataAAiyah<u>a</u> o<u>th</u>unun w<u>a</u>AAiya<b>tun</b>


Maududi: تہٕ زمین تہٕ پہاڑ یِن تھوٚد تُلِتھ أکۍسٕے دَبس منٛز ریزٕہ ریزٕہ کرنہٕ۔
Jalandhary:
  بیٚیہِ  یِن  زمین  تہٕ  کۅہ  تَمہِ  وقتہٕ  تھوٚد  تُلنہٕ  پننہِ  جایہِ  نِشہِ  ڈالنہٕ،  پس  یِیہِ  دۅشوٕنۍ  ریزٕہ  ریزٕہ  کرنہٕ۔

Transliteration:
  Wa<u>h</u>umilati alar<u>d</u>u wa<b>a</b>ljib<u>a</u>lu fadukkat<u>a</u> dakkatan w<u>ah</u>ida<b>tan</b>


Maududi: تَمہِ دۅہ پَھٹہِ آسمان تہٕ اَمیُک گنڈ گژِھہ ڈیوٚل۔
Transliteration: Wa<b>i</b>nshaqqati a<b>l</b>ssam<u>a</u>o fahiya yawmai<u>th</u>in w<u>a</u>hiya<b>tun</b>
Jalandhary:
  بیٚیہِ  پُھٹہِ  تَمہِ  دۅہ  آسمان،  سُہ  آسہِ  تَمہِ  دۅہ  ہپیومُت  لیوز  تہٕ  کمزور  سپُدمُت،  تمی  سپدنس  کھنجہِ  تہٕ  پھراٹہٕ۔


Maududi:
  فرشتہٕ  آسن  اَتھ  أندۍ  پٔکۍ،  تہٕ  ٲٹھۍ  فرشتہٕ  آسن  تُہنٛدِس  ربّ  سُنٛد  فرش  پانس  پٮ۪ٹھ  کُن  رٔٹِتھ۔  ﴿یہِ  چُھ  آیت  متشابہات  منٛزٕ  ییٚمِکۍ  معنے  مُتعین  کرٕنۍ  مُشکل  چِھ۔  أسۍ  نَہ  ہیٚکَو  یہِ  زٲنِتھ  زِ  عرش  کیا  چیز  چُھ،  تہٕ  نَہ  ہیٚکو  یی  سمجھتھ  زِ  قیامت کہ  دۅہ  کیا  آسہِ  ٲٹھن  فرشتن  ہٕنٛدِ  آسمان  تُلنٕچ  کیفیت۔  مگر  یہِ  کتھ  چَھنہٕ  بہرحال  قٲبلِ  تصّور  زِ  اللہ  تعالیٰ  آسہِ  عرشس  پٮ۪ٹھ  بِہِتھ  تہٕ  ٲٹھۍ  فرشتہٕ  آسن  تس  عرش  ہیٚتھ  رٔٹِتھ۔  آیتس  منٛز  تہِ  چُھنہٕ  یہِ  وَننہٕ  آمُت  زِ  تمہِ  ساعتہٕ  آسہِ  اللہ  تعالیٰ  عرشس  پٮ۪ٹھ  بِہِتھ،  تہٕ  بٲری  تعالیٰ  سٕنٛد  ذاتُک  یُس  تصوّر  اَسہِ  قرآنِ  مجیدس  منٛز  چُھ  دِنہٕ  آمُت،  سُتہِ  چُھ  یہِ  خیال  کرنس  منٛز  ٹھوٚر  زِ  سۅ  جسم  و  جہت  تہٕ  مقام  نِشہِ  مُنزّہ  ہستی  آسہِ  کُنہِ  جایہِ  قرار  کٔرِتھ  تہٕ  کانٛہہ  مخلوق  آسہِ  تس  اَتھن  کیٚتھ  رٔٹِتھ۔  امہِ  موجوب  چھےٚ  اَتھ  تٔچھ  تٔچھ  معنی  متعین  کرنٕچ  کوشش  کرٕنۍ  پنُن  پان  گُمرٲہی  ہٕنٛدِس  خطرس  منٛز  تراوُن۔﴾

Jalandhary:
  تمہِ  وقتہٕ  روزن  ملٲیک  آسمان  کیٚن  کنارن  پٮ۪ٹھ۔  (آسمان  پھٹہِ  منٛزٕ  باگ  کِنارٕہ  روزنس  موجود۔  یِم  واقعات  سپدن  گوڈنِکہِ  پھۅکہٕ  سٍتۍ۔  اَمہِ  پتہٕ  یِمن  واقعاتن  ہٕنٛز  ذکر  چھےٚ  تِم  سپدن  دوٚیِمہِ  پھۅکہٕ  سٍتۍ،)  بیٚیہِ  تُلن  تُہٕندس  پروردگارٕ  سُنٛد  عرش  پانس  پٮ۪ٹھ  تمہِ  دۅہ  ٲٹھ  ملک۔  (از  چِھ  تتھ  تُلِتھ  چورے  مَلک،  قیامتُک  دۅہ  تُلن  تتھ  عرشس  ٲٹھ  ملک،  تِمے  واتناون  عرشِ  مجیدس  محشرکِس  میدانس  اندر،  توپتہٕ  سپدِ  حساب  شروع،  تَمِیُک  بیان  چھُ  اَمہِ  پتہٕ۔)

Transliteration:
  Wa<b>a</b>lmalaku AAal<u>a</u> arj<u>a</u>ih<u>a</u> waya<u>h</u>milu AAarsha rabbika fawqahum yawmai<u>th</u>in tham<u>a</u>niya<b>tun</b>


Transliteration: Yawmai<u>th</u>in tuAAra<u>d</u>oona l<u>a</u> takhf<u>a</u> minkum kh<u>a</u>fiya<b>tun</b>
Maududi:
  سُہ  دۅہ  آسہِ  ییٚلہِ  توٚہۍ  لُکھ  پیش  یِیِو  کرنہٕ،  تُہُنٛد  کانٛہہ  راز  تہِ  روزِ  نہٕ  ژوٗرِ۔

Jalandhary:
  تَمی  دۅہ  یِیِو  توٚہۍ  سٲری  پیش  کرنہٕ  خدایس  برونٛٹھ  کُن،  تُہنز  کانٛہہ  کتَھہ  روزِ  نہٕ  اللہ  تعالیٰ  ہس  نِشہِ  کٔھٹِتھ۔  (توپتہٕ  یِن  نامۂ  اعمال  وڑان  وڑان  دِنہٕ  لوٗکن  ہٕندیٚن  اتھن  اندر۔)


Transliteration: Faamm<u>a</u> man ootiya kit<u>a</u>bahu biyameenihi fayaqoolu h<u>a</u>omu iqraoo kit<u>a</u>biyah
Maududi:
  تَمہِ  ساعتہٕ  ییٚمۍ  سُند  نامۂ  اعمال  تس  دٔچھنِس  اَتھس  منٛز  دِنہٕ  یِیہِ،  سُہ  وَنہٕ،  رٔٹِو  وُچِھو  پٔرِو  میون  نامۂ  اعمال۔

Jalandhary:
  پَس  یمن  نامۂ  اعمال  پنُن  دِنہٕ  یِیہِ  دٔچھنِس  اَتھس  کیٚتھ  سُہ  دَپہِ  خۅش  گٔژِھتھ  پانس  أندۍ  پٔکۍ  لوٗکن،  ہا  لوٗکو  ؤلِو  پٔرِو  میون  نامۂ  اعمال۔


Transliteration: Innee <i><u>th</u></i>anantu annee mul<u>a</u>qin <u>h</u>is<u>a</u>biyah
Maududi:
  بہٕ  اوسُس  زٲنِتھ  زِ  مےٚ  چُھ  ضروٗر  پنُن  حساب  میلن  وول۔  ﴿یعنی  سُہ  وَنہِ  پننہِ  خۅش  قسمتی  ہٕنٛدِ  وجہ  کِنۍ  زِ  سُہ  اوس  نہٕ  دُنیا  تہٕ  ٲخرت  نِشہِ  غٲفل  بلکہ  روٗد  یہِ  زٲنِتھ  زندگی  بسر  کران  زِ  اکہِ  دۅہ  چُھ  تس  پننِس  ربّس  نِشہِ  حٲضر  سپدِتھ  حساب  دِیُن۔﴾

Jalandhary:
  مےٚ  اوس  گۅڈٕ  پٮ۪ٹھے  اعتقاد  تہٕ  پژھ  کہ  مےٚ  چھُ  ضرور  پیش  یِنہٕ  وول  پنُن  حساب۔  (یعنی  بہٕ  اوسُس  اعتقاد  تہٕ  پژھ  تھاوان  قیامتُک  تہٕ  حسابُک،  تَمہِ  کہ  برکتہٕ  کٔر  مےٚ  اللہ  تعالیٰ  ہن  بٔڈ  مہربٲنی۔)


Maududi: ییٚمِکۍ میوٕہ گُرن آسن آویزان۔
Transliteration: Qu<u>t</u>oofuh<u>a</u> d<u>a</u>niya<b>tun</b>
Jalandhary:
  ییٚمِکۍ  میوٕہ  تیٖتۍ  نکھہٕ  آسن  کہ  پرٛتھ  حالس  اندر  یِن  تِم  استعمال  کرنہٕ،  (یِتھہٕ  پٲٹھۍ  تِمن  خۅش  کرِ  تِتھہٕ  پٲٹھۍ۔  وَننہٕ  یِیکھ)


Transliteration: Kuloo wa<b>i</b>shraboo haneean bim<u>a</u> aslaftum fee alayy<u>a</u>mi alkh<u>a</u>liya<b>ti</b>
Maududi:
  ﴿یِتھیٚن  لُکن  یِیہِ  وَننہٕ﴾  مزٕہ  سان  کھیٚیِو  تہٕ  چیٚیو  پننیٚن  تِمن  عملن  ہٕندِ  بدلہٕ  یِمہٕ  تۅہیہِ  گُزریمتیٚن  دۅہن  منٛز  چَھو  کرِمژٕ۔

Jalandhary:
  کھییِو  تہٕ  چییِو  مزٕہ  کٔرِتھ،  یہِ  چھُ  تِمن  عملن  ہُنٛد  بدلہٕ  یِمہٕ  توٚہۍ  بڈِ  ثواب  چہِ  امید  سٍتۍ  کران  ٲسِو  برونٹھمِیٚن  دۅہن  اندر  یعنی  یِم  دۅہ  تۅہیہِ  دنیاہس  اندر  گُزٲروِ۔


Maududi:
  تہٕ  ییٚمہِ  سُند  نامۂ  اعمال  تٔمۍ  سٕندِس  کھوورِس  اَتھس  منٛز  دِنہٕ  یِیہِ،  سُہ  وَنہِ،  کاش  آسہِ ہے  نہٕ  مےٚ  اعمال  نامَے  دِنہٕ  آمُت۔

Jalandhary:
  وۅنۍ  یَس  نامۂ  اعمال  پنُن  کھووٕرِس  اَتھس  منٛز  دِنہٕ  یِیہِ،  سُہ  وَنہِ  نہایت  حسرت  و  افسوس  کِنۍ  کہ  کیا  رُت  گژِھہے  میانہِ  حقہٕ  کہ  ہرگاہ  مےٚ  نامۂ  اعمالٕے  دِنہٕ  یِیہِ  ہے  نہٕ۔

Transliteration:
  Waamm<u>a</u> man ootiya kit<u>a</u>bahu bishim<u>a</u>lihi fayaqoolu y<u>a</u> laytanee lam oota kit<u>a</u>biyah


Jalandhary: مےٚ سپدِہا نہٕ معلومٕے میون حساب کیاہ آسہِ۔
Transliteration: Walam adri m<u>a</u> <u>h</u>is<u>a</u>biyah
Maududi:
  تہٕ  مےٚ  لگہِ  ہے  نہٕ  پَے  میون  حساب  کیا  چُھ۔  ﴿یتھ  آیتس  ہیٚکہِ  بیاکھ  مطلب  یِیہِ  ٲسِتھ  زِ  مےٚ  اوس  نہٕ  زانٛہہ  یہِ  زونمتُے  زِ  حساب  کیا  بلاے  چُھ  آسان۔  مےٚ  آو  نہٕ  یہِ  خیال  تہِ  زانٛہہ  زِ  مےٚ  چُھ  اکہِ  دۅہ  حساب  تہِ  دِیُن  تہٕ  میون  سورُے  کوٚرمُت  کرٛوومُت  یِیہِ  مےٚ  برونٛہہ  کنہِ  تھاونہٕ۔﴾


Maududi: کاش میون سُے موت ﴿یُس دُنیاہس منٛز اوسُم آمُت﴾ آسہِ ہے فٲصلہٕ کرن وول۔
Transliteration: Y<u>a</u> laytah<u>a</u> k<u>a</u>nati alq<u>ad</u>iya<b>tu</b>
Jalandhary:
  کیا  رُت  گژِھہے  اگر  گۅڈنِکُے  مرُن  ختم  کرِہے  معاملس۔  (تَمہِ  مرنہٕ  پتہٕ  آسِہے  نہٕ  بیٚیہِ  پٲدٕ  سپدُن۔  نَہ  یِہن  نامۂ  اعمالٕے  تقسیم  کرنہٕ  نَہ  یِیہِ  ہا  حسابٕے  ہیٚنہٕ۔)


Jalandhary: میون حشمت تہٕ عزت گوٚو برباد۔ (یِتھِس شخصہٕ سٕندِ خٲطرٕ سپدِ حکم ملٲیکن۔)
Transliteration: Halaka AAannee sul<u>ta</u>niyah
Maududi:
  میون  سورُے  اقتدار  گوٚو  ختم۔  ﴿یعنی  دُنیاہس  منٛز  یتھ  طاقت  کِس  بل  بوتس  پٮ۪ٹھ  مےٚ  غروٗر  اوس  سُہ  چُھم  ییٚتہِ  ختم  گوٚمُت۔  وۅنۍ  چُھنہٕ  ییٚتہِ  مےٚ  کانٛہہ  لشکر۔  کانٛہہ  چُھنہٕ  میون  حکم  مانن  وول،  بہٕ  چُھس  أکِس  بےبس  تہٕ  لاچار  بندٕہ  سٕندِ  حیثیتہٕ  کھڑا  یُس  پننہِ  دفاع  خٲطرٕ  وۅنۍ  کِہِنۍ  ہیٚکہِ  نہٕ  کٔرِتھ۔﴾


Maududi: پتہٕ چھٔکیوٗن جہنمس منٛز،
Transliteration: Thumma alja<u>h</u>eema <u>s</u>allooh<b>u</b>
Jalandhary:
  توپتہٕ  واتنٲوِیون  نارِ  جہنمس  اندر۔  (حدیثِ  شریفس  اندر  چُھ  آمُت  کہ  سُہ  اکھ  غۅل  ہے  بٔڈِس  کۅہس  پٮ۪ٹھ  یِیہِ  تراونہٕ  ریزٕہ  ریزٕہ  گژھیٚس)


Maududi: پتہٕ گٔنڈِیوٗن یہِ ستتھ پاوٕ زیچھہِ ہانکلہِ،
Jalandhary:
  توپتہٕ  وٕرِیوٗن  تتھ  ہانکلہِ  ییٚمِچ  پیمٲیش  چھےٚ  ستتھ  گز۔  (اکھ  اکھ  گز  چُھ  ستتھ  پاوٕ،  اکھ  اکھ  پاو  چھِ  تیٖژ  یوٗت  مکہ  شریف  پٮ۪ٹھہٕ  شامہِ  شریفس  تام  چُھ۔  اَمہِ  عذابُک  وجہ  کیا  چھُ)

Transliteration:
  Thumma fee silsilatin <u>th</u>arAAuh<u>a</u> sabAAoona <u>th</u>ir<u>a</u>AAan fa<b>o</b>slukooh<b>u</b>


Transliteration: Wal<u>a</u> ya<u>h</u>u<u>dd</u>u AAal<u>a</u> <u>t</u>aAA<u>a</u>mi almiskeen<b>i</b>
Maududi:
  تہٕ  نہ  اوس  مسکین  کھیٚن  کھیاونہٕ  خٲطرٕ  ترغیب  دِوان۔  ﴿یعنی  خۅد  کھیٚیاوِہے  کٲنٛسہِ  غریبس  کھیٚن  سۅ  ٲس  نہٕ  کتھےٕ،  یہِ  وَنُن  تہِ  اوس  نہٕ  پسند  کران  زِ  اللہ  تعالیٰ  سٕندٮ۪ن  بۅچھہِ  ہیتیٚن  دِیِو  کھیٚن۔﴾

Jalandhary:
  بیٚیہِ  اوسنہٕ  یہِ  غریب  تہٕ  مسکین  لوٗکن  کھیاونُک  ترغیب  دِوان۔  (نَہ  اوس  پانہٕ  فقیرن  مسکینن  کھیاوان  چاوان۔  غرض  أمِس  شخصس  ٲس  نہٕ  دِلس  اندر  نَہ  خٲلق  سٕنز  عظمت  نَہ  ٲسٕس  مخلوقن  ہٕنز  شفقت  نَہ  اوس  یہِ  حقوقُ  اللہ  ادا  کران،  نَہ  حقوقُ  العباد  بجا  اَنان۔  یہِ  چھُ  تِمن  دۅشوٕنۍ  حقن  ہُنٛد  تارِک  تہٕ  مُنکِر۔  تمی  سببہٕ  چھُ  یہِ  مستحقِ  عذاب۔)


Maududi: تہٕ نَہ چُھ زخمن ہٕنٛدِ پاکھہٕ ورٲے أمۍ سٕنٛدِ خٲطرٕ کانٛہہ غذا،
Transliteration: Wal<u>a</u> <u>t</u>aAA<u>a</u>mun ill<u>a</u> min ghisleen<b>in</b>
Jalandhary:
  نَہ  چُھ  تٔہندِ  خٲطرٕ  کھیٚنُک  کانٛہہ  چیزَہ  نصیب  غِسلینہٕ  ورٲے  یعنی  جہنمِین  ہٕندیٚن  زخمن  ہُنٛد  پٲل  تہٕ  پاک۔


Maududi: یُس خطارَو ورٲے کٕہٕنۍ چُھنہٕ کھیٚوان۔
Transliteration: L<u>a</u> yakuluhu ill<u>a</u> alkh<u>at</u>ioon<b>a</b>
Jalandhary:
  یُس  نہٕ  بڈیٚن  گنہگارن  ورٲے  کانٛہہ  تہِ  کھیٚیہِ۔  (اَمہِ  پتہٕ  چھِ  بیان  یِوان  کرنہٕ  تَمہِ  قرآنِ  مجیدٕچ  حقانیت  یتھ  منٛز  یِمن  مجرمن  ہٕندِ  اَمہِ  سزاہٕچ  ذکر  چھِ۔  یُس  اَتھ  قرآنِ  مجیدس  انکار  کرِ  سُتہِ  سپدِ  اَمے  قسمٕہ  کِس  عذابس  گرفتار۔)


Maududi: تہٕ تُہِند تہِ یِم نہٕ توٚہۍ وُچھان چھوٗکھ،
Transliteration: Wam<u>a</u> l<u>a</u> tub<u>s</u>iroon<b>a</b>
Jalandhary:
  بیٚیہِ  تِمن  ساری  چیزن  ہُند  یِم  نہٕ  توٚہۍ  وُچھان  چِھو،  (یَتھ  قَسمس  چھےٚ  اَکھ  مناسبتَہ  اصل  مقصدس  سٍتۍ  کیازِ  قرآنِ  مجید  یُس  اَنان  اوس  سُہ  اوس  نہٕ  کٲنسہِ  درینٹھۍ  یِوان۔  یِمن  نِشہِ  واتان  اوس  تِمن  ٲسۍ  سٲری  وُچھان  یعنی  مےٚ  چھُ  سارِنٕے  مخلوقن  ہُنٛد  قَسم  کہ)


Maududi: یہِ چُھ أکِس رسولِ کریم سُند قَول۔
Transliteration: Innahu laqawlu rasoolin kareem<b>in</b>
Jalandhary:
  بے  شک  یہِ  قرآنِ  مجید  چھُ  خداے  سُنٛد  کلام  یُس  معزز  ملکہٕ  سٕندِ  ذریعہ  واتناونہٕ  چھُ  یِوان،  لہٰذا  یَس  صاحبس  نِشہِ  سُہ  واتان  چھُ  تِم  چھِ  بے  شک  پیغمبرِ  برحق۔


Maududi: کٲنٛسہِ شٲعرٕ سُند قَول چُھنہٕ، توٚہۍ لُکھ کمٕے ایمان اَنان۔
Transliteration: Wam<u>a</u> huwa biqawli sh<u>a</u>AAirin qaleelan m<u>a</u> tuminoon<b>a</b>
Jalandhary:
  یہِ  چُھنہٕ  کٲنسہِ  شٲعر  سُنٛد  کلام  (یِتھہٕ  پٲٹھۍ  تۅہیہِ  اندرٕہ  بعضے  کٲفر  چھِ  ونان  أمِس  جلیلُ  القدر  پیغمبرس  نعوذ  باللہ  شٲعر  ونان)  مگر  تۅہیہِ  منٛز  چھِ  کَمٕے  پژھ  کران  یعنی  پژٕھے  چُھنہٕ  کران  کانٛہہ۔


Maududi: تہٕ نَہ چُھ یہِ کٲنٛسہِ کاہن سُند قَول، توٚہۍ لُکھ چِھو کمٕے پہن غور کران۔
Transliteration: Wal<u>a</u> biqawli k<u>a</u>hinin qaleelan m<u>a</u> ta<u>th</u>akkaroon<b>a</b>
Jalandhary:
  بیٚیہِ  چُھنہٕ  یہٕ  کٲنسہِ  کٲہن  سُنٛد  کلام  (یِتھہٕ  پٲٹھۍ  بعضے  کٲفر  ٲسۍ  تِمن  کٲہن  ونان)  مگر  کمے  چھِو  توٚہۍ  نصیحت  رٹان۔  (حقیقت  چھےٚ  یٔہے  نہ  چھُ  یہِ  قرآنِ  مجید  شاعرٕ  سُند  شعر  نہ  چھُ  کٲہن  سٕنز  کہانت  بلکہ  چھُ  یہِ)


Transliteration: Walaw taqawwala AAalayn<u>a</u> baAA<u>d</u>a alaq<u>a</u>weel<b>i</b>
Maududi:
  اگر  أمۍ  ﴿نبی  صلی  اللہ  علیہ و سلمن﴾  خۅد  آسہِ ہے  کانٛہہ  کتھ  پانہٕ  بنٲوِتھ  اَسہِ  کُن  منسوب  کٔرمٕژ،

Jalandhary:
  توپتہٕ  ہرگاہ  بِالفرض  پیغمبر  اَسہِ  کُن  لاگہِ  ہے  کینٛہہ  اَپزٕ  کتھہٕ،  (یعنی  یُس  کلام  اسہِ  فرموومُت  آسہِ  ہے  نہٕ  تتھ  دپہِ  ہے  سُہ  سون  کلام  یعنی  اَپُز  دعویٰ  نبوت  کرِہے،  یا  خداے  سٕندِس  کلامس  سٍتۍ  مِلناوِ  ہے  پنُن  کلام  تیٚلہِ  کتہِ  چھڑہون  أسۍ  سُہ۔)


Transliteration: Fam<u>a</u> minkum min a<u>h</u>adin AAanhu <u>ha</u>jizeen<b>a</b>
Maududi:
  پتہٕ  آسہِ  ہے  نہٕ  تۅہیہِ  منٛزٕ  کانٛہہ  ﴿اَسہِ﴾  اَمہِ  کامہِ  نِشہِ  رُکاون  وول۔  ﴿دراصل  چُھ  مقصد  یہِ  وَنُن  زِ  نبی  صلی  اللہ  علیہ و سلمن  چُھنہٕ  پننہِ  طرفہٕ  وَحی  منٛز  کمی  پیشی  کرنُک  اختیار  کینٛہہ،  تہٕ  ہرگاہ  تِم  یہِ  کرن  تیٚلہِ  دِمَو  أسۍ  تِمن  سخت  سزا،  مگر  یہِ  کتھ  چھےٚ  اَمہِ  اندازٕہ  آمٕژ  بیان  کرنہٕ  ییٚمہِ  سٍتۍ  یہِ  تصویر  أچھن  برونٛہہ  کُن  چھےٚ  یِوان  زِ  أکِس  بادشاہ  سُند  مُقرر  کرنہٕ  آمُت  افسر  اگر  تٔمۍ  سٕندِ  ناوٕہ  کانٛہہ  جعل  سٲزی  کرِ،  بادشاہ  کرِ  اَتھس  تھپھ  کٔرِتھ  تٔمۍ  سُند  سر  قلم۔  کینٛژھو  لُکو  چُھ  اَمہِ  آیت  نِشہِ  یہِ  غلط  استدلال  کوٚرمُت  زِ  یُس  شخص  تہِ  نبوّتُک  دعویٰ  کَرِ  اگر  تٔمۍ  سٕنز  رگِ  دل  یا  رگِ  گردن  اللہ  تعالیٰ  سٕندِ  طرفہٕ  فوراً  یِیہِنہٕ  ژٹنہٕ،  تیٚلہِ  چُھ  یہِ  تٔمۍ  سٕندِ  نبی  آسنُک  ثبوت۔  حالانکہ  یتھ  آیتس  منٛز  یۅسہٕ  کتھ  فرماونہٕ  چھےٚ  آمٕژ  سۅ  چھےٚ  پٔزِس  نبی  سٕندِس  بارس  منٛز۔  نبوّت  کیٚن  اَپزٮ۪ن  دعویٰ  کرن  والیٚن  ہٕندِس  بارس  منٛز  چَھنہٕ۔  اَپٔزۍ  نبی  چِھنہٕ  صرف  نبوّت  کُے  یوت  بلکہ  چِھ  خُدٲئی  ہٕندۍ  تہِ  دعویٰ  کران  تہٕ  زمینس  پٮ۪ٹھ  چِھ  واریاہس  کالس  عٲش  کران  پھیران۔  یہِ  چُھنہٕ  تِہِندِ  صداقتُک  ثبوت  کیںہہ۔

Jalandhary:
  پَس  آسہِ  ہے  نہٕ  تۅہیہِ  اندرٕہ  کانٛہہ  اکَھہ  تِمن  امہِ  سزا  نِشہِ  پتھ  رٹوُن  تہٕ  بچاوٕوُن۔  (چونکہ  یُتھ  معاملہٕ  چھُنہٕ  آمتُے  درپیش  لہٰذا  چھُ  اَمے  سٍتۍ  ثٲبت  کہ  یِم  چھِ  رسولِ  برحق۔  یہِ  کلام  چھُ  بے  شک  کلامِ  حضرتِ  حق  جلّ  جلالہ۔)


Maududi: تہٕ أسۍ چِھ زانان زِ تۅہیہِ منٛز چِھ کینٛہہ لُکھ بُتھۍ پھِرۍ۔
Transliteration: Wainn<u>a</u> lanaAAlamu anna minkum muka<u>thth</u>ibeen<b>a</b>
Jalandhary:
  بیٚیہِ  چھِ  اَسہِ  خبرٕے  کہ  تۅہیہِ  اندرٕہ  چھِ  بعضے  اَتھ  قرآنِ  مجیدس  اَپُز  گٕنزران،  اَمہِ  کِس  کلامِ  خدا  آسنس  انکار  کران۔  (تِمن  دِمَو  أسۍ  پانے  سزا)


Maududi: یِتھیٚن کٲفرن خٲطرٕ چُھ یہِ پٔز پٲٹھۍ حسرت۔
Transliteration: Wainnahu la<u>h</u>asratun AAal<u>a</u> alk<u>a</u>fireen<b>a</b>
Jalandhary:
  اَتھ  کُن  نظر  کٔرِتھ  چھُ  یہِ  قرآنِ  مجید  کٲفرن  ہٕندِ  حقہٕ  موجبِ  حسررت  کیازِ  تِمن  سپدِ  انکار  کرُن  عذابُک  سبب۔


Maududi: لہٰذا، اے نبیؐ پننِس عظیم ربّ سٕندِ ناوٕچ کٔرِو تسبیح۔
Transliteration: Fasabbi<u>h</u> bi<b>i</b>smi rabbika alAAa<i><u>th</u></i>eem<b>i</b>
Jalandhary:
  پَس  یسُند  یہِ  کلامِ  پاک  چھُ  تَس  عظیمُ  الشان  پروردِگارٕ  سٕندِ  نامِ  پاک  سٍتۍ  ٲسِو  توٚہۍ  بَپٲکی  تُہَند  یاد  کران۔  (ییٚلہِ  یہِ  آیۂ  کریم  نٲزل  سپُد،  فرموو  حضرتِ  رسول  کریمنؐ  ﴿اِجعَلواھَا  فِی  رکُوعِکم﴾  یہِ  تسبیح  ٲسِو  پران  پننیٚن  رکوعن  اندر۔)


Maududi: کٲفرن خٲطرٕ، کانٛہہ چُھنہٕ تتھ دفع کرن وول۔
Transliteration: Lilk<u>a</u>fireena laysa lahu d<u>a</u>fiAA<b>un</b>
Jalandhary:
  یُس  کٲفرن  پٮ۪ٹھ  ضرور  واقع  سپدٕوُن  چھُ  (سُہ  شخص  سوال  کروُن  اوس  کافرو  أندرٕہ  نضر  بن  الحارث،  سُے  لوٚگ  دَپنہِ  گستا  خانہ  اللھم  اِن  کانَ  ھٰذا  ھو  الحق  من  عندِک  فَامتِر  عَلَینا  حِجَارَۃ  الخ،)  یتھ  عذابس  نہٕ  کانٛہہ  اکھہَ  پتھ  ہیٚکہِ  رٔٹِتھ۔


Maududi: اللہ تعالیٰ سٕندٕ طرفہٕ چُھ یُس عروج کیٚن پاوٚین ہُند مالک چُھ۔
Transliteration: Mina All<u>a</u>hi <u>th</u>ee almaAA<u>a</u>rij<b>i</b>
Jalandhary:
  سُے  عذاب  چھُ  واقع  سپدٕوُن  تَس  پروردِگارٕ  سٕندِ  طرفہٕ  یُس  آسمانن  ہُنٛد  مٲلک  چھُ۔  (یِم  آسمان  اَکھ  أکِس  پٮ۪ٹھ  چھِ  درجہٕ  بدرجہٕ  ہیرٕ  پاویٚن  ہٕندۍ  پٲٹھۍ۔)


Maududi:
  ملٲیِک  تہٕ  رُوح  چِھ  تٔمۍ  سٕندِس  دربارس  منٛز  کھسان۔  ﴿رُوح  چُھ  مُراد  جبریلؑ  تہٕ  یِہندِس  عظمت  کِس  بُنیادس  پٮ۪ٹھ  چھےٚ  یِہنز  ذکر  مَلکو  نِشہِ  الگ  پٲٹھۍ  کرنہٕ  آمٕژ۔۔۔  تہٕ  یہِ  مضمون  چُھ  متشابہات  منٛزٕ،  اِمیُک  معنی  ہیٚکہِ  نہٕ  مُتعین  کرنہٕ  یِتھ،  أسۍ  نَہ  چِھ  فرشتن  ہٕنز  حقیقت  زانان،  نَہ  ہیٚکو  یِہندِ  کھسنٕچ  کیفیت  سمجِھتھ،  نَہ  ہیٚکہِ  یہِ  کتھ  سٲنِس  ذہن  کِس  گرفتس  منٛز  یِتھ  زِ  تِم  پٲوۍ  کِتھۍ  چِھ  یِمن  پٮ۪ٹھ  فرشتہٕ  چِھ  کھسان  تہٕ  اللہ  تعالیٰ  سٕندِس  بارس  منٛز  تہِ  ہیٚکہِ  نہٕ  یہِ  تصّور  کرنہٕ  یِتھ  زِ  سُہ  چُھ  کُنہِ  خاص  مقامس  پٮ۪ٹھ  روزان  تِکیازِ  تٔمۍ  سٕنز  ذات  چھےٚ  زمان  و  مکان  کیو  قٲدَو  نِشہِ  مُنزّہ۔﴾  أکِس  تِتھس  دۅہس  منٛز  ییٚمیُک  مقدار  پنژاہ  ساس  ؤری  چُھ۔  ﴿سورۂ  حج  آیت  نمبر  47  تہٕ  سُورۂ  السّجدہ  آیت  نمبر  5  ہس  منٛز  چھےٚ  ساسن  ؤرِین  ہٕندِ  اکہِ  دۅہٕچ  ذکر  آمٕژ  کرنہٕ۔  تہٕ  یتھ  جایہِ  چُھ  عذاب  کِس  مطالبہ  کِس  جوابس  منٛز  اللہ  تعالیٰ  سٕنٛدِ  اکہِ  دۅہُک  مقدار  پنژاہ  ساس  ؤری  وَننہٕ  آمُت۔  مطلب  چُھ  یہِ  زِ  لُکھ  چِھ  پننہِ  ذہن  چہِ  تہٕ  پننہِ  سونچن  ترٛایہِ  تہٕ  نظر  ہٕندِ  دٲیرٕہ  چہِ  تنگی  ہٕندِ  باعث  اللہ  تعالیٰ  سٕندٮ۪ن  معاملاتن  پننیو  وقت  کیو  پیانَو  سٍتۍ  مینان  تہٕ  تِمن  چھےٚ  ہَتھ  ؤری  پنژاہ  ؤری  مُدّت  سٮ۪ٹھاہ  زِیٖٹھ  باسان۔  البتہ  خُدایس  نِشہِ  چھےٚ  اکھ  اکھ  اسکیم  ساسن  ساسن  ؤرِین  تہٕ  پنژہن  پنژہن  ساسن  ؤرِیِن  ہٕنز  آسان  تہٕ  مُدّت  تہِ  چھےٚ  بطور  مثال۔﴾

Jalandhary:
  یِمَو  ہیرَو  کِنۍ  ملٲیک  تہٕ  با  ایمانن  ہٕندۍ  روح  چھِ  تَس  نِشہِ  کھسان۔  (تس  نِشہِ  کھسنہٕ  اندرٕ  چھِ  مُراد  تِم  چھِ  عالمِ  بالاہس  اندر  تتھ  مقامس  واتان  یُس  تِہندِ  عروجُک  نہایت  مقرر  کرنہٕ  آمُت  چُھ۔  چونکہ  اَمہِ  تِہندِ  کھسنٕچ  وَتھ  چھےٚ  آسمان،  اَمی  آو  تِمن  وَننہٕ  معارِج۔  معارِج  چھُ  جمعِ  معراج،  معراج  چھِ  ونان  ہیرِ۔  سُے  عذاب  ییٚمیُک  کٲفر  پٕرٛژھان  چھِ،)  سُہ  عذاب  سپدِ  واقع  تتھ  دۅہس  اندر  ییٚمیُک  مقدار  تہٕ  مدت  آسہِ  دنیاہٕک  پنژاہ  ساس  ؤری۔  (سُہ  دۅہ  گوٚو  قیامتُک  دۅہ،  بیٚیِس  آیہ  کریمس  منٛز  چھُ  اللہ  تعالیٰ  فرماوان  ﴿کَان  مِقدارُہ  ألفَ  سنتہ  مِمّا  تَعدّون﴾  یعنی  قیامت  کہ  دۅہُک  مقدار  آسہِ  اَکھ  ساس  ؤری  تِمَو  ؤرِیو  أندرٕہ  یِم  توٚہۍ  گٕنزران  تہٕ  شمار  کران  چھِو۔  یہِ  تفاوت  آسہِ  کٲفرن  ہٕندیو  احوالو  موجوب،  کٲنسہِ  سپدِ  محسوس  سُہ  دۅہ  زِیوٗٹھ  أکِس  ساسس  ؤرِیَس  برابر،  کٲنسہِ  یِیہِ  بوزنہٕ  سُہ  دۅہ  سختی  تہٕ  بے  چینی  مۅکھہٕ  پنژاہ  ساس  ؤری  مگر  با  ایمانن  سپدِ  سُہ  دۅہ  محسوس  أکِس  فرض  نٮ۪مازِ  برابر،  تِی  فرموو  حضرت  نبی  کریمنؐ۔  ییٚلہِ  کٲفرن  عذاب  ضرور  واقع  سپدِ)

Transliteration:
  TaAAruju almal<u>a</u>ikatu wa<b>al</b>rroo<u>h</u>u ilayhi fee yawmin k<u>a</u>na miqd<u>a</u>ruhu khamseena alfa sana<b>tin</b>


Transliteration: Fa<b>i</b><u>s</u>bir <u>s</u>abran jameel<u>a</u><b>n</b>
Maududi:
  اے  ﴿نبیؐ﴾،  لہٰذا  کٔرِو  صبر  یُس  شٲیستہٕ  صبر  آسہِ۔  ﴿یعنی  تِیُتھ  صبر  یُس  أکِس  عٲلی  ظرف  انسانس  شوٗبان  چُھ۔﴾

Jalandhary:
  پس  کٔرِو  توٚہۍ  یا  رسول  اللہؐ  کٲفرن  ہٕندِس  مخالفتس  پٮ۪ٹھ  پوٗرٕ  صبر،  (تِیتھُے  صبر  یَتھ  سٍتۍ  نہٕ  کُنہِ  قسمٕچ  شکایت  آسہِ  یعنی  تِہِندِس  کفرس  تہٕ  مخالفت  کرنس  پٮ۪ٹھ  گژِھہ  نہٕ  تُہُند  دل  تنگ  سپدِتھ  شکایت  کرُن  بلکہ  گژِھہ  تُہُند  یہِ  کتھ  زٲنِتھ  پوٗرٕ  صبر  و  تحمل  کرُن  کہ  تِمن  یِیہِ  ضرور  اَتھ  کفر  و  مخالفتس  پٮ۪ٹھ  سزا  دِنہٕ  قیامتُک  دوہ۔)


Maududi: ییٚمہ، دۅہ آسمان گژِھہ ویٚگلاونہٕ آمتہِ رۅپٕکۍ پٲٹھۍ۔ ﴿یعنی بار بار بدلاوِ رنگ﴾
Transliteration: Yawma takoonu a<b>l</b>ssam<u>a</u>o ka<b>a</b>lmuhl<b>i</b>
Jalandhary:
  (سُہ  عذاب  سپدِ  واقع  تِمن  کٲفرن  پٮ۪ٹھ  تَمہِ  دۅہ)  ییٚمہِ  دۅہ  آسمانُک  رنگ  آسہِ  پٔلِم  ہیوٗ  کِرٛہُن۔


Maududi:
  حالانکہ  تِم  یِن  اکھ  أکِس  ہاونہٕ۔  مُجرم  ییٚژھہ  تمہِ  دۅہ  کہ  عذاب  نِشہِ  بچنہٕ  خٲطرٕ  فدیس  منٛز  پنٕنۍ  اولاد  دِنۍ،

Jalandhary:
  اَکھ  أکِس  آسن  بوزنہٕ  یِوان  مگر  کٲنسہِ  آسہِ  نہٕ  کٲنسہِ  ہٕنز  ہمدردی،  پرٛتھ  أکِس  آسہِ  پننی  پننی  پریشٲنی،  تَمہِ  دۅہ  کرِ  مجرم  یعنی  کٲفر  تمنا  ہرگاہ  تَمہِ  دۅہ  کہ  عذاب  نِشہِ  بچنہٕ  خٲطرٕ  مےٚ  پییہِ  ہے  فِدیہِ  تہٕ  بدلہٕ  دِیُن،  پنٕنۍ  نیچِوۍ  تہٕ  گبر،

Transliteration:
  Yuba<u>ss</u>aroonahum yawaddu almujrimu law yaftadee min AAa<u>tha</u>bi yawmii<u>th</u>in bibaneeh<b>i</b>


Maududi: تہٕ روے زمینٕکۍ سٲری لُکھ، تہٕ یہِ تدبیر گٔژِھہ تَس نجات دِیاوٕنۍ۔
Transliteration: Waman fee alar<u>d</u>i jameeAAan thumma yunjeeh<b>i</b>
Jalandhary:
  بیٚیہِ  تِم  سٲری  لوٗکھ  یِم  دنیاہس  اندر  چھِ،  سُے  فِدیہِ  تہٕ  بدلہٕ  دِنُے  مےٚ  نجات  دِیہِ  ہے  (یعنی  تَمہِ  دۅہ  آسہِ  تَمہِ  قسمٕچ  نفسا  نفسی  کہ  پرٛتھ  اَکَھہ  آسہِ  پننی  فکر  کران۔  دنیاہس  اندر  یِہندِ  خٲطرٕ  زُو  دِوان  اوس  تَمہِ  دۅہ  کرِ  تمنا  کہ  ہرگاہ  یِمے  میانہِ  بدل  لگہٕ  ہن  بہٕ  گوٚژُھس  مۅکلُن۔  اللہ  تعالیٰ  فرماوان)


Maududi: ہرگزنہٕ، سۅ آسہِ شعلہ وُنہِ نارُک اکھ لمبکھ۔
Transliteration: Kall<u>a</u> innah<u>a</u> la<i><u>th</u></i><u>a</u>
Jalandhary:
  تہِ  بنہِ  نہٕ  ہرگز  یعنی  کانٛہہ  ہیٚکہِ  نہٕ  لٔگِتھ  کٲنسہِ  ہندِ  بدلہٕ،  بے  شک  سُہ  جہنم  چھُ  شولہٕ  ماران  تہٕ  ریٚہہ  تراوان۔


Transliteration: TadAAoo man adbara watawall<u>a</u>
Maududi:
  کرٛیکھ  دِوان  دِوان  بُلاوِ  پانس  کُن  پرٛتھ  تس  شخصس  ییٚمۍ  حق  نِشہِ  بُتھ  پُھیٚر  تہٕ  شانہٕ  پھِرِن۔

Jalandhary:
  سُے  جہنم  دِیہِ  پانے  ناد  تَس  شخصس  ییٚمۍ  دنیاہس  اندر  پٔزِس  کُن  تھر  پھِرمٕژ  آسہِ۔  خداے  سٕنزِ  فرماں بردٲری  نِشہِ  بُتھ  پھیُرمُت  آسہِ۔


Maududi: بیٚیہِ کوٚرُن مال جمع تہٕ پتہٕ تھووُن گنٛزٕرۍ گنٕٛزرۍ بند۔
Transliteration: WajamaAAa faawAA<u>a</u>
Jalandhary:
  بیٚیہِ  آسیٚن  لوٗکن  ہُنٛد  حق  کھے  کھے  مال  جمع  کوٚرمُت،  (سُے  آسیٚن  صندوقن  تہٕ  شِستٕرویٚن  الماریٚن  اندر  رٲچھ  کٔرِتھ  تھوومُت۔)


Jalandhary: بے شک انسان چھُ پٲدٕہ کرنہٕ آمُت بے صبر تہٕ کم ہمت۔
Transliteration: Inna alins<u>a</u>na khuliqa halooAA<u>a</u><b>n</b>
Maududi:
  انسان  چُھ  بےٚ  صبر  تہٕ  کم  ہمت  پٲدٕ  کرنہٕ  آمُت۔ ﴿یۅسہٕ  کتھ  أسۍ  پننہِ  زبٲنۍ  منٛز  یِتھہٕ  پٲٹھۍ  چِھ  ونان  زِ   یہِ  کتھ  چھےٚ  انسان  سٕندِس  خصلتس  منٛز  یا  یہِ  چھےٚ  انسان  سٕنز  فطری  کمزوٗری،  اَتھ  چُھ  اللہ  تعالیٰ  یِتھہٕ  پٲٹھۍ  بیان  فرماوان  زِ  انسان  چُھ  اَمہِ  قٔسمُک  آمُت  پٲدٕ  کرنہٕ۔﴾


Maududi: ییٚلہِ أمِس مصیبت چھُ یِوان تیٚلہِ چھُ بانبران۔
Transliteration: I<u>tha</u> massahu a<b>l</b>shsharru jazooAA<u>a</u><b>n</b>
Jalandhary:
  ییٚلہِ  تَس  سختِیَہ  تہٕ  مصیبتَہ  واتان  چھُ  تَمہِ  ساعتہٕ  چھُ  ژہٹہٕ  ژہٹہٕ  تہٕ  جزع  و  فزع  کران۔


Maududi: تہٕ ییٚلہِ أمِس خۅشحٲلی چھےٚ نصیب سپدان تیٚلہِ چُھ لاگان بخُل کرُن۔
Transliteration: Wai<u>tha</u> massahu alkhayru manooAA<u>a</u><b>n</b>
Jalandhary:
  توپتہٕ  ییٚلہِ  تَس  کانٛہہ  خیرَہ  واتان  چھُ  تَمہِ  ساعتہٕ  چھُ  خیرچو  کامیٚو  نِشہِ  پتھ  روزان۔


Maududi: مگر تِم لُکھ ﴿چِھ اَمہِ عیبہٕ نِشہِ بٔچِتھ﴾ یِم نماز پرن وٲلۍ چِھ۔
Transliteration: Ill<u>a</u> almu<u>s</u>alleen<b>a</b>
Jalandhary:
  مگر  چھِ  یِمو  عذابو  نِشہِ  مستثنیٰ  تِم  با  ایمان  لوٗکھ  یِم  پننیٚن  نٮ۪مازن  پٮ۪ٹھ  برابر  توجّہ  تہٕ  ڈاڈ  کرٕوُنۍ  چھِ۔


Maududi: سٲیل تہٕ محروم سُند اکھ حق چُھ مُقرر۔
Transliteration: Li<b>l</b>ss<u>a</u>ili wa<b>a</b>lma<u>h</u>room<b>i</b>
Jalandhary:
  منگہٕ  وُنیٚن  خٲطرٕ  تہِ  نَہ  منگہٕ  وُنیٚن  ہندِ  خٲطرٕ  تہِ  (یعنی  زکوٰۃ  علاوٕہ  تہِ  چھِ  تِم  پنُن  مال  خرچ  کران  رٕژن  رٕژن  وَتن  اندر۔)


Transliteration: Inna AAa<u>tha</u>ba rabbihim ghayru mamoon<b>in</b>
Maududi:
  تِکیازِ  تِہنٛدِس  ربّ  سُند  عذاب  چُھنہٕ  تِیُتھ  چیز  کینٛہہ  ییٚمہِ  نِشہِ  کانٛہہ  بے خوف  آسہِ۔

Jalandhary:
  بے  شک  تِہندِس  پروردگارٕ  سُنٛد  عذاب  چھُ  خطرناک  چیزَہ  ییٚمہِ  نِشہِ  نہٕ  بے  خوف  روزُن  شوٗبہِ۔


Maududi:
  پننیو  خاندارِنیو  پننیو  مملوکہٕ  مستوٗراتو  ورٲے،  یِمو  نِشہِ  محفوظ  نہ  روزنس  منٛز  تِمن  پٮ۪ٹھ  کانٛہہ  مَلامت  چَھنہٕ۔

Jalandhary:
  مگر  چھِنہٕ  رٲچھ  کران  سترٕچَن  جاین  پننیٚن  مَنکُوحَہ  زنانن  نِشہِ  بیٚیہِ  تِمن  زنانن  نِشہِ  یِمن  تِم  بَمِلکِ  یَمِین  مٲلک  آسن  یعنی  شرعی  کنیزن  نِشہِ  کیازِ  تِمن  چھُنہٕ  تَمہِ  خٲطرٕ  کانٛہہ  باز  خواست۔

Transliteration:
  Ill<u>a</u> AAal<u>a</u> azw<u>a</u>jihim aw m<u>a</u> malakat aym<u>a</u>nuhum fainnahum ghayru maloomeen<b>a</b>


Maududi: البتہ یِم اَمہِ علاوٕہ بیٚیہِ کینٛہہ یژھن، تِمے چِھ حدٕ نیرن وٲلۍ۔
Transliteration: Famani ibtagh<u>a</u> war<u>a</u>a <u>tha</u>lika faol<u>a</u>ika humu alAA<u>a</u>doon<b>a</b>
Jalandhary:
  وۅنۍ  یُس  شخصَہ  پنٕنۍ  شہوت  پوٗرٕ  کرنہٕ  خٲطرٕ  یِمو  دۅیو  حلال  صورتو  ورٲے  بیٚیہِ  کانٛہہ  حرام  صورتَہ  ژھانڈِ  تہٕ  اختیار  کرِ  پننہِ  نفسٕچ  خواہش  پوٗرٕ  کرنہٕ  خٲطرٕ،  پس  کیا  گٔے  تِمے  لوٗکھ  حدِ  شرعی  نِشہِ  ڈلہٕ  وُنۍ۔


Maududi: یِم پننیٚن امانتن حفاظت تہٕ پننِس عہدس ﴿وعدس﴾ چِھ پاس کران،
Transliteration: Wa<b>a</b>lla<u>th</u>eena hum liam<u>a</u>n<u>a</u>tihim waAAahdihim r<u>a</u>AAoon<b>a</b>
Jalandhary:
  بیٚیہِ  یِم  لوٗکھ  پننیٚن  امانتن  یِم  تِمن  سپرد  کرنہٕ  آسن  آمٕتۍ  بیٚیہِ  پننیٚن  عہدن  رٲچھ  کرٕوُنۍ  تہٕ  خیال  تھاوٕوُنۍ  آسن۔


Maududi: یِم پننیٚن گوٲہِیَن منٛز پزرس پٮ۪ٹھ چِھ قٲیِم روزان،
Transliteration: Wa<b>a</b>lla<u>th</u>eena hum bishah<u>a</u>d<u>a</u>tihim q<u>a</u>imoon<b>a</b>
Jalandhary:
  بیٚیہِ  یِم  پننیٚن  گوٲہِیَن  پٮ۪ٹھ  ثٲبت  تہٕ  مضبوط  روزٕوُنۍ  آسن،  (تِمن  منٛز  آسن  نہٕ  کمی  یا  زیادتی  کران  یا  کٲنسہِ  ہُنٛد  رعایت  کٔرِتھ  کانٛہہ  کتھہَ  کھٹان۔)


Maududi: تہٕ یِم پننہِ نمازِ چِھ حفاظت کران،
Jalandhary: بیٚیہِ یِم پننیٚن فرض نٮ۪مازن پٮ۪ٹھ پابندی کران چھِ۔
Transliteration:
  Wa<b>a</b>lla<u>th</u>eena hum AAal<u>a</u> <u>s</u>al<u>a</u>tihim yu<u>ha</u>fi<i><u>th</u></i>oon<b>a</b>


Maududi: یِم لُکھ روزن عزت سان جنّت کیٚن باغن منٛز۔
Transliteration: Ol<u>a</u>ika fee jann<u>a</u>tin mukramoon<b>a</b>
Jalandhary:
  یِمنٕے  لوٗکن  کیا  یِیہِ  جنتن  اندر  تعظیم  و  تکریم  کرنہٕ،  (تِم  چیز  یِم  سعادت  و  شقاوتٕکۍ  موجب  چھِ  تِم  ییٚلہِ  بہ  وضاحت  بیان  کرنہٕ  آے۔)


Maududi: لہٰذا، یہِ کیا کتھ چھےٚ زِ یِم منکرین چِھ تۅہیہِ کُن پکان دَوان،
Transliteration: Fam<u>a</u>li alla<u>th</u>eena kafaroo qibalaka muh<u>t</u>iAAeen<b>a</b>
Jalandhary:
  پَس  کیا  سنا  گوٚو  کٲفرن  کہ  تِم  چھِ  تۅہیہِ  برونٛٹھ  کِنۍ  استہزا  تہٕ  ٹھٹھہٕ  پٲٹھۍ  دورٕ  دور  تہٕ  اورٕ  یور  کران۔


Jalandhary: دٔچِھنۍ تہٕ کھووٕرۍ چھِ انکار و تکذیب کرنہٕ خٲطرٕ ڈِھپرِ کران۔
Transliteration: AAani alyameeni waAAani a<b>l</b>shshim<u>a</u>li AAizeen<b>a</b>
Maududi:
  دٔچِھنۍ  تہٕ  کھوٚوٕرۍ  کھیٚجو  کھیٚجو؟  ﴿یہِ  چھےٚ  تِمن  لُکن  ہٕنز  ذکر  یِم  نبی  صلی  اللہ  علیہ و سلمن  ہٕنز  دعوت  و  تبلیغ  تہ  تلاوتِ  قرآنٕچ  آواز  بوٗزِتھ  ہزٕل  کرنہٕ  مۅکھہٕ  تہٕ  مذاق  کرنہٕ  مۅکھہٕ  ژورَو  طرفَو  ٲسۍ  دَوان  دَوان  یِوان۔﴾


Transliteration: Aya<u>t</u>maAAu kullu imriin minhum an yudkhala jannata naAAeem<b>in</b>
Maududi:
  کیا  یِمو  منٛزٕ  چھا  پرٛتھ  کانٛہہ  یہِ  لالٕچ  تھاوان  زِ  سُہ  یِیہِ  نعمت  وٲلِس  جنّتس  منٛز  دٲخل  کرنہٕ؟

Jalandhary:
  کیا  اَتھ  استہزا  و  انکار  کرنس  پٮ۪ٹھ  چَھا  تِمن  شانٛکھ  کہ  تِمو  اندرٕ  پرٛتھ  اَکھہَ  کیا  یِیہِ  واتناونہٕ  نعمتن  ہٕندِس  جنتس  اندر؟


Maududi: ہرگز نہٕ، اَسہِ ییٚمہِ چیزٕ سٍتۍ یِم پٲدٕہ چِھ کٔرِ مٕتۍ تتھ چِھ یِم پانہٕ زانان۔
Transliteration: Kall<u>a</u> inn<u>a</u> khalaqn<u>a</u>hum mimm<u>a</u> yaAAlamoon<b>a</b>
Jalandhary:
  تہِ  بنہِ  نہٕ  ہرگز  کُنہِ  صورتس  اندر،  (کیازِ  تِمو  چھےٚ  کرِمژٕ  تِمہٕ  کامہِ  یِمہٕ  سزاوارِ  نار  چھےٚ۔  تہِ  ٲسِتھ  کِتھہٕ  پٲٹھۍ  واتن  تِم  جنتس۔  جنتس  واتن  تِمے  لوٗکھ  یِمَو  تِمہٕ  کامہِ  کرِمَژٕ  آسن  یِمہٕ  سزاوارِ  جنت  چھےٚ۔  وۅنۍ  گوٚو  تِہُند  انکارِ  معاد  یعنی  مرنہٕ  پتہٕ  بیٚیہِ  دوبارٕہ  پٲدٕہ  سپدنس  انکار  کرُن،  تہِ  چھِ  تِم  کران  بے  وقوفی  سببہٕ،  تِم  چھِنہٕ  زانان  تِم  کتھ  چیزس  آے  پٲدٕہ  کرنہٕ  گۅڈٕ۔)  بے  شک  اَسہِ  کٔرۍ  تِم  پٲدٕ  تتھ  چیزس  ییٚمِچ  تِمن  خبرٕے  چھےٚ۔  (سُہ  گوٚو  آبِ  نطفہٕ  مگر  تامل  تہٕ  غور  چھِنہٕ  کران  کہ  یَتھ  آبِ  نطفس  انسان  آو  پٲدٕ  کرنہٕ  تتھ  ٲسنہٕ  حیات  تہٕ  زندگی  نکھہٕ  پٔچمٕژ۔  تتھ  ییٚلہِ  اللہ  تعالیٰ  ہن  انسان  پٲدٕ  کوٚر،  وۅنۍ  یۅسہٕ  مِیٔژ  یا  دۅدریمژٕ  أڈِجہِ  یِمن  کینٛہہ  کالَہ  حیاتُک  تہٕ  زندگی  ہُنٛد  تعلق  روٗدمُت  چھُ  تتھ  کیازِ  ہیکہِ  نہٕ  اللہ  تعالیٰ  بیٚیہِ  دوبارٕہ  زندٕہ  کٔرِتھ،  یہِ  تِہُند  ناممکن  تہٕ  محال  زانُن  گٔیہِ  تِہنز  بے  وقوفی۔)


Maududi:
  لہٰذا،  نَہ،  بہٕ  چُھس  قسم  ہاوان  مشرقن  تہٕ  مغربن  ہٕندِس  مٲلِک  سُنٛد۔  ﴿مشرقن  تہٕ  مغربن  ہُنٛد  لفظ  چُھ  اَمہِ  موجوب  ورتاونہٕ  آمُت  زٕ  ؤرِیَس  دوران  چُھ  آفتاب  پرٛتھ  دۅہ  اکہِ  نَوِ  زاوِیہِ  کِنۍ  کھسان  تہٕ  نَوِ  زاویہِ  کِنۍ  چُھ  لوسان،  امہِ  علاوٕ  چُھ  آفتاب  زمین  کیٚن  مختلف  حصّن  پٮ۪ٹھ  الگ  الگ  وقتن  منٛز  پیوٚٹُھس  پٮ۪ٹھ  کھسان  تہٕ  لوسان۔  اَمہِ  اعتبارٕ  چُھنہٕ  مشرق  تہٕ  مغرب  اَکوے  بلکہ  چِھ  واریاہ۔﴾  أسۍ  چِھ  اَتھ  پٮ۪ٹھ  قدرت  تھاوان  زِ،

Jalandhary:
  توپتہٕ  چھُس  بہٕ  قسم  ہاوان  مَشرقن  تہٕ  مَغربن  ہٕندِس  پروردِگارٕ  سُنٛد  یعنی  بہٕ  چھُس  پننہِ  ذاتِ  پاکُک  قسم  ہاوان  کہ  اَسہِ  چھےٚ  ضرور  قدرت۔

Transliteration:
  Fal<u>a</u> oqsimu birabbi almash<u>a</u>riqi wa<b>a</b>lmagh<u>a</u>ribi inn<u>a</u> laq<u>a</u>diroon<b>a</b>


Transliteration: AAal<u>a</u> an nubaddila khayran minhum wam<u>a</u> na<u>h</u>nu bimasbooqeen<b>a</b>
Maududi:
  یِہنزِ  جایہِ  اَنوکھ  یِہِندِ  کھۅتہٕ  بہتر  لُکھ،  تہٕ  کانٛہہ  چُھنہٕ  اَسہِ  نِشہِ  بٲزۍ  نِنہٕ  وول۔

Jalandhary:
  یَتھ  کتھہِ  پٮ۪ٹھ  کہ  تِہنزِ  جایہِ  تہٕ  تِمن  بدل  انوکھ  أسۍ  دنیاہسٕے  اندر  تِم  لوٗکھ  یِم  تِہندِ  کھۅتہٕ  بہتر  آسن  یعنی  پٲدٕ  کروکھ۔  أسۍ  چھِنہٕ  تَمہِ  نِشہِ  عٲجز،  اَسہِ  نِشہِ  چھُ  نٔوۍ  مخلوق  پٲدٕ  کرٕنۍ  آسان،  توٚہۍ  دوبارٕہ  پٲدٕ  کرٕنۍ  کیا  مشکل  چھُ  سانہِ  خٲطرٕ۔  (وۅنۍ  ہرگاہ  یِم  لوٗکھ  اَمہِ  انکار  و  عنادٕ  نِشہِ  باز  یِن  نہٕ)


Maududi:
  لہٰذا  دِیِو  یِمن  پننیٚن  بے  ہوٗدٕہ  کتھن  تہٕ  پننہِ  کھیلہِ  منٛزٕے  روزنہٕ،  یوٚت  تام  زن  یِم  پننِس  تتھ  دۅہس  واتن  ییٚمیُک  یِمن  سٍتۍ  وعدہ  چُھ  یِوان  کرنہ۔

Jalandhary:
  تیٚلہِ  ترٲوِیوٗکھ  توٚہۍ  تِم  أتھۍ  پننِس  شغلس،  بے  ہوٗدٕہ  کتھہٕ  کرنس  تہٕ  گِندنس  سٍتۍ  یوٚت  تانۍ  سمکھن  تِم  تتھ  دۅہس  ییٚمیُک  تِمن  وعدٕہ  کرنہٕ  یِوان  چھُ  یعنی  قیامت  کِس  دۅہس۔

Transliteration:
  Fa<u>th</u>arhum yakhoo<u>d</u>oo wayalAAaboo <u>h</u>att<u>a</u> yul<u>a</u>qoo yawmahumu alla<u>th</u>ee yooAAadoon<b>a</b>


Maududi:
  ییٚلہِ  یِم  پننیو  قبرو  منٛزٕ  نیٖرِتھ  تِتھہٕ  پٲٹھۍ  آسن  دَوان  زنتہٕ  پننیٚن  پۅتٕلۍ  اَستانن  کُن  آسن  دَوان۔

Jalandhary:
  ییٚمہِ  دۅہ  نیرن  تِم  قبرو  أندرٕہ  دوران  دوران  زَن  تِم  آسن  کُنہِ  نشانس  کُن  برونٛٹھ  واتنس  اندر  مان  مان  کران۔

Transliteration:
  Yawma yakhrujoona mina alajd<u>a</u>thi sir<u>a</u>AAan kaannahum il<u>a</u> nu<u>s</u>ubin yoofi<u>d</u>oon<b>a</b>


Maududi:
  یِہنٛزٕ  نظرٕ  آسن  بۅن  کُن  یِمن  پٮ۪ٹھ  آسہِ  ذلّت  وَسان،  یہِ  چُھ  سُہ  دۅہ  ییٚمیُک  یِمن  سٍتۍ  وعدہ  چُھ  یِوان  کرنہٕ۔

Jalandhary:
  بۅن  کُن  آسن  أچھ  تِہنزٕ  شرمندگی  سببہٕ،  وَلنہٕ  آسیٚکھ  آمٕژ  ذلت  تہٕ  خوٲری،  یۅہے  کیا  گوٚو  سُہ  دۅہ  ییٚمیُک  تِمن  وعدٕہ  اوس  یِوان  تھاونہٕ۔

Transliteration:
  Kh<u>a</u>shiAAatan ab<u>sa</u>ruhum tarhaquhum <u>th</u>illatun <u>tha</u>lika alyawmu alla<u>th</u>ee k<u>a</u>noo yooAAadoon<b>a</b>


Maududi:
  اَسہِ  سوٗز  نوحؑ  تٔمۍ  سٕندِس  قومَس  کُن  ﴿اَمہِ  ہدایت  سان﴾  زِ  پننہِ  قوم  کیٚن  لُکن  کرِ  خبردار،  اَمہِ  برونٛہہ  زِ  تِمن  پٮ۪ٹھ  یِیہِ  اکھ  دگ  تُلہٕ وُن  عذاب۔

Jalandhary:
  بے  شک  اَسہِ  سوٗز  نوحؑ  پیغمبر  بنٲوِتھ  پننِس  قومس  کُن،  اَسہِ  فرموو  تَس  کہ  بیٖم  کٔرِو  پننِس  قومس  کفرٕ  کہ  وبالہٕ  نِشہِ  تِمن  نِشہِ  کُڈُر  عذاب  واتنہٕ  برونٛٹھ۔  (دنیاہس  اندر  گوٚو  سُہ  عذاب  طوفان  ٲخرتس  اندر  گوٚو  عذابِ  نیران۔)

Transliteration:
  Inn<u>a</u> arsaln<u>a</u> noo<u>h</u>an il<u>a</u> qawmihi an an<u>th</u>ir qawmaka min qabli an yatiyahum AAa<u>tha</u>bun aleem<b>un</b>


Jalandhary: چنانچہ تِمو دوٚپ پننِس قومس، اے قوم! بہٕ چھُس تُہندِ خٲطرٕ نٔنۍ پٲٹھۍ بیٖم کرٕوُن۔
Transliteration: Q<u>a</u>la y<u>a</u> qawmi innee lakum na<u>th</u>eerun mubeen<b>un</b>
Maududi:
  تٔمۍ  ووٚن،  اے  میانہِ  قوم کیو  لوٗکو،  بہٕ  چُھس  تُہندِ  خٲطرٕ  اکھ  صاف  صاف  خبردار  کرن  وول  ﴿پیغمبر﴾، ﴿توٚہۍ  چُھسَو  خبردار  کران﴾


Maududi: اللہ تعالیٰ سٕنز بندگی کٔرِو، تہٕ تس کھوٚژِو بیٚیہِ کٔرِو میٲنۍ اطاعت۔
Transliteration: Ani oAAbudoo All<u>a</u>ha wa<b>i</b>ttaqoohu waa<u>t</u>eeAAoon<b>i</b>
Jalandhary:
  بہٕ  چھُس  تۅہیہِ  ونان  کہ  عبادت  کٔرِو  توٚہۍ  خداے  سٕنزٕے  یٲژ  بیٚیہِ  کھوٚژِو  تٔسۍ،  شریک  مَہ  ٹٔھہرٲوِیوٗس  کُنہِ  قسمہٕ  بیٚیہِ  مَہ  کٔرِو  تٔہنٛز  نافرمٲنی  بیٚیہِ  مٲنِو  میون۔


Maududi:
  اللہ  تعالیٰ  کرِ  تُہنٛدٮ۪ن  گناہن  مغفرت،  تہٕ  تۅہیہِ  تھاویوٚ  أکِس  مُقرر  وقتس  تام  باقی۔  ﴿یعنی  اگر  تۅہیہِ  یِمہٕ  کتھہٕ  مانیو  تیٚلہِ  یِیَو  تۅہیہِ  دُنیاہس  منٛز  زندٕہ  روزنٕچ  مہلت  تتھ  وقتس  تام  دِنہٕ  یُس  وقت  خُداین  تُہندِ  طبعی  موت  خٲطرٕ  چُھ  مقرر  کوٚرمُت﴾  حقیقت  چھےٚ  یہِ  زِ  ییٚلہِ  اللہ  تعالیٰ  سُنٛد  مقرر  کرنہٕ  آمُت  وقت  چُھ  واتان،  پتہٕ  چُھنہٕ  سُہ  ٹالنہٕ  یِوان۔  ﴿ییٚمہِ  دوٚیمہِ  وقتہٕ  نِشہِ  چھُ  مُراد  سُہ  وقت  یُس  خُداین  آسہِ  کُنہِ  قومس  پٮ۪ٹھ  عذاب  نٲزِل  کرنہٕ  خٲطرٕ  مُقرر  کوٚرمُت۔  اَتھ  متعلق  چھےٚ  قرآنِ  مجیدس  منٛز  واریاہن  جاین  یہِ  کتھ  وضاحت  سان  آمٕژ  بیان  کرنہٕ  زِ  ییٚلہِ  کُنہِ  قوم کِس  حقس  منٛز  عذاب  نٲزِل  سپدنُک  فٲصلہ  چُھ  صٲدِر  سپدان۔  اَمہِ  پتہٕ  اگر  سُہ  ایمان  تہِ  اَنہِ  تس  چُھنہٕ  یِوان  معاف  کرنہٕ۔﴾  کاش  تۅہیہِ  آسِہیٚو  اَمیُک  علم۔

Jalandhary:
  تَمہِ  کہ  برکتہٕ  کرِ  سُہ  تۅہیہِ  گناہن  مغفرت  بیٚیہِ  دِیہِ  سُہ  تۅہیہِ  مہلت  مقرر  کرنہٕ  آمتِس  وقتس  تانۍ  آرامہٕ  سان  زندگی  بسر  کرنٕچ۔  (وقتِ  مقرر  اندرٕہ  چھُ  مُراد  موتُک  وقت  یعنی  اجل۔)  بے  شک  اللہ  تعالیٰ  سُند  موتہٕ  خٲطرٕ  مقرر  کوٚرمُت  وقت  سُہ  پتھ  یِیہِ  نہٕ  کڈنہٕ۔  (کیا  رُت  گژِھہ  ہے  ہرگاہ  تۅہیہِ  یِمہٕ  کتھہٕ  زاننہِ  تگہن۔  ییٚلہِ  واریاہس  مدتس  تانۍ  یِمن  لوٗکن  کانٛہہ  اثرَہ  گوٚو  نہٕ)

Transliteration:
  Yaghfir lakum min <u>th</u>unoobikum wayuakhkhirkum il<u>a</u> ajalin musamman inna ajala All<u>a</u>hi i<u>tha</u> j<u>a</u>a l<u>a</u> yuakhkharu law kuntum taAAlamoon<b>a</b>


Transliteration: Q<u>a</u>la rabbi innee daAAawtu qawmee laylan wanah<u>a</u>r<u>a</u><b>n</b>
Maududi:
  تٔمۍ  کوٚر  عرض،  اے  میانہِ  ربّ،  بہٕ  روٗدُس  پننِس  قومَس  راتس  دۅہس  ناد  لایان،  ﴿منٛز  باگ  چُھ  اکہِ  طویل  زمانٕچ  تواریخ  ترٲوِتھ  حضرت  نوح  علیہ  السلامن  ہُنٛد  سُہ  عرض  داشت  نقل  یِوان  کرنہٕ  یُس  تِمو  پننِس  رسالت  کِس  ٲخری  دَورس  منٛز  اللہ  تعالیٰ  سٕنٛدِس  دربارس  منٛز  پیش  کوٚر۔﴾

Jalandhary:
  نوح  علیہ  السلامن  کوٚر  دعا،  اے  میانہِ  پروردگارٕ!  مےٚ  دِژوو  ناد  پننِس  قومس  دینِ  حقس  کُن  راتس  تہٕ  دۅہس۔


Maududi: مگر میٲنۍ نادَن کوٚر تِہِندِس ژَلنس منٛز وارے اضافہٕ۔
Transliteration: Falam yazidhum duAA<u>a</u>ee ill<u>a</u> fir<u>a</u>r<u>a</u><b>n</b>
Jalandhary:
  مگر  تِمن  ہُریوو  نہٕ  میانہِ  دعوت  کرنہٕ  سٍتۍ  کینٛہہ  تہِ  ژلنہٕ  ورٲے  یوٗت  بہٕ  تِمن  برونٛہہ  اننٕچ  کوشش  اوسُس  کران  تیوٗت  ٲسۍ  تِم  پتھ  ژلان۔


Maududi:
  تہٕ  ییٚلہِ  تہِ  مےٚ  تِمن  ناد  دِیُت  تاکہِ  ژٕ  کرکھ  تِمن  معاف،  تِمو  برِ  کنن  منٛز  اُنگجہِ،  تہٕ  پننیو  پلوَو  سٍتۍ  تھٲوِکھ  بُتھۍ  ژھایہِ۔  ﴿بُتھ  ژھایہِ  تھاونُک  غرض  اوس  یہِ  زِ  یا  ٲسۍ  نہٕ  تِم  حضرت  نوح  علیہ  السلامن  ہٕنز  کتھ  بوزٕنۍ  گوٚو  کُجا  تِہٕنز  شکل  وُچھِنۍ  تہِ  پسند  کران،  نتہٕ  ٲسۍ  تِم  اَمہِ  موجوب  یہِ  حرکت  کران  زِ  تِم  گٔژھۍ  نہٕ  یِمن  وُچِھنۍ  تہٕ  کتھ  کرنٕچ  نوبت  گٔژھ  نہٕ  واتٕنۍ،  توے  ٲسۍ  پنُن  بُتھ  ژھایہِ  تھاوان۔﴾  تہٕ  پننہِ  رٔوِشہِ  پٮ۪ٹھ  روٗدۍ  بضد  تہٕ  کوٚرُکھ  سٮ۪ٹھاہ  تکبر۔

Jalandhary:
  مےٚ  ییٚلہِ  ییٚلہِ  تِمن  دینِ  حقس  کُن  ناد  دِیُت  یُتھ  ژٕہ  تِمن  ایمان  کہ  برکتہٕ  مغفرت  کرکھ  گناہن،  تِمَو  ہیٚژٕہ  پننہِ  اوٚنگجہِ  کنن  منٛز  تھاونہِ  یُتھ  نہٕ  پَزِ  کتھہِ  ہٕںز  آواز  تہِ  تِہٕندیٚن  کنن  واتہِ،  بیٚیہِ  ؤلِکھ  پنٕنۍ  پَلو  کلہٕ  پٮ۪ٹھۍ  یُتھ  نہٕ  پٔز  کتھ  وَنہٕ  وُنیٚن  پٮ۪ٹھ  تِمن  نظر  تہِ  پیٚیہِ،  بیٚیہِ  کٔر  تِمَو  کفر  و  انکارس  پٮ۪ٹھ  ڈاڈ،  بیٚیہِ  کوٚر  تِمَو  میانہِ  فرماں بردٲری  نِشہِ  سٮ۪ٹھاہ  تکبر۔  (باوجود  آں  روٗدُس  بہٕ  تِمن  مختلف  طریقو  نصیحت  کران۔)

Transliteration:
  Wainnee kullam<u>a</u> daAAawtuhum litaghfira lahum jaAAaloo a<u>sa</u>biAAahum fee <u>atha</u>nihim wa<b>i</b>staghshaw thiy<u>a</u>bahum waa<u>s</u>arroo wa<b>i</b>stakbaroo istikb<u>a</u>r<u>a</u><b>n</b>


Maududi: پتہٕ دِژ مےٚ تِمن بآوازِ بلند دعوت۔
Transliteration: Thumma innee daAAawtuhum jih<u>a</u>r<u>a</u><b>n</b>
Jalandhary:
  توپتہٕ  تہِ  دِیُت  مےٚ  تِمن  دینِ  حقس  کُن  ناد  بَآوازِ  بلند  یعنی  عام  مجلسن  اندر  پوٚرمَکھ  وعظ  یُس  وعظ  بڈِ  بڈِ  بآوازِ  بلند  چھُ  یِوان  پرنہٕ۔


Maududi: پتہٕ کوٚر مےٚ اعلانیہِ تہِ تِمن تبلیغ، تہٕ ژوٗرِ ژوٗرِ تہِ سمجھٲوِم۔
Transliteration: Thumma innee aAAlantu lahum waasrartu lahum isr<u>a</u>r<u>a</u><b>n</b>
Jalandhary:
  توپتہٕ  بوٚزنٲوۍ  مےٚ  تِم  خصوصی  مجلسن  اندر  نٔنۍ  پٲٹھۍ  بیٚیہِ  توٚر  مےٚ  تِمن  فکرِ  پوشیدٕہ  پٲٹھۍ  تہِ  انفرٲدی  صورتس  اندر۔


Maududi: مےٚ ووٚن، پننِس ربس مٔنگِو معٲفی، بے شک چُھ سُہ سٮ۪ٹھاہ معاف کرن وول۔
Transliteration: Faqultu istaghfiroo rabbakum innahu k<u>a</u>na ghaff<u>a</u>r<u>a</u><b>n</b>
Jalandhary:
  اَتھ  فکرِ  تارنس  اندر  ووٚن  مےٚ  تِمن  وُنہِ  چھُو  موقع  توٚہۍ  مٔنگِو  بخشٲئش  پننِس  پروردِگارس  ایمان  اننہٕ  سٍتۍ،  بے  شک  چھُ  سُہ  سٮ۪ٹھاہ  مغفرت  تہٕ  بخشٲئش  کرٕوُن۔


Maududi: سُہ تراوِ آسمانہٕ پٮ۪ٹھہٕ تۅہیہِ سٮ۪ٹھاہ بٲرِشہِ۔
Transliteration: Yursili a<b>l</b>ssam<u>a</u>a AAalaykum midr<u>a</u>r<u>a</u><b>n</b>
Jalandhary:
  ایمانہٕ  کہ  برکتہٕ  کرِ  سُہ  اُخروی  نعمتن  ہٕندِ  علاوٕہ  تۅہیہِ  دنیٲوی  نعمژ  تہِ  عطا،  سُہ  گوٚو  آسمان  کہ  طرفہٕ  تراوِ  سُہ  بٲرش  تہٕ  روٗد  (ییٚمہِ  سٍتۍ  تُہند  زِراعت  سرسبز  و  شاداب  سپدِ۔)


Maududi:
  تۅہیہِ  کریو  مال  تہٕ  اولاد  عطا،  تُہنٛدِ  خٲطرٕ  کرِ  باغ  پٲدٕ  تہٕ  تُہنٛدِ  خٲطرٕ  کرِ  کۅلہٕ  جٲری۔

Jalandhary:
  بیٚیہِ  دِیہِ  سُہ  ترقی  تۅہیہِ  مالس  تہٕ  اولادن  اندر،  بیٚیہِ  کرِ  سُہ  تُہندِ  خٲطرٕ  باغ  تیار،  بیٚیہِ  پِھروِ  سُہ  تُہندیٚو  زمینو  منٛز  کۅلہٕ  تہٕ  جویہِ۔  (اَمہِ  پتہٕ  چُھ  اللہ  تعالیٰ  فرماوان  نوحؑ  سُند  باقی  کلام  یعنی  بہٕ  اوسُس  تِمن  وَنان)

Transliteration:
  Wayumdidkum biamw<u>a</u>lin wabaneena wayajAAal lakum jann<u>a</u>tin wayajAAal lakum anh<u>a</u>r<u>a</u><b>n</b>


Transliteration: M<u>a</u> lakum l<u>a</u> tarjoona lill<u>a</u>hi waq<u>a</u>r<u>a</u><b>n</b>
Maududi:
  تۅہیہِ  کیا  چُھو  گوٚمُت  زِ  اللہ  تعالیٰ  سٕندِ  خٲطرٕ  چِھو  نہٕ  توٚہۍ  کُنہِ  وقارُک  توقع  تھاوان؟  ﴿مطلب  چھُ  یہِ  زِ  دنیاکین  لۅکٹین  لۅکٹین  رئیسن  تہٕ  سردارن  ہٕندِس  بارس  منٛز  چھِو  توٚہۍ  یہِ  سمجھان  زِ  تِہِندِس  وقارس  خلاف  کانٛہہ  حرکت  کرٕنۍ  چھےٚ  خطرناک،  مگر  خُداوندِ  عالمس  متعلق  چِھو  نہٕ  توٚہۍ  یہِ  توقع  تھاوان  زِ  سُہ  آسہِ  کانٛہہ  باوقار  ہستی۔  تس  خلاف  چِھو  توٚہۍ  بغاوت  کران  تٔمۍ  سٕنٛزِ  خُدٲئی  منٛز  چھوٗکھ  باقی  ٹھٔہراوان  شریک،  تٔمۍ  سٕندٮ۪ن  احکامن  ہٕنٛز  چِھو  نافرمٲنی  کران  تہٕ  اَمہِ  سٍتۍ  چُھو  ونہٕ  تۅہیہِ  یہِ  اندیشہٕ  لاحق  سپدان  زِ  سُہ  دِیہِ  اِمیُک  سزا۔﴾

Jalandhary:
  اے  قوم!  تۅہیہِ  کیا  گوٚو  توٚہۍ  چھِو  نہٕ  اللہ  تعالیٰ  سٕندِس  عظمتس  اقرار  کران،  تٔہنزِ  عزت  و  عظمتُک  اعتقاد  تھاوان؟  (ہرگاہ  ہے  تۅہیہِ  تٔہندِ  عظمتُک  اعتقاد  آسہِ  ہے  تیٚلہِ  ٹٔھہرٲوِیوٗس  نہٕ  شریک  حالانکہ  یِم  چیز  اعتقادِ  عظمتس  منگان  چھِ  تِم  ٲسۍ  موجود۔)


Transliteration: Waqad khalaqakum a<u>t</u>w<u>a</u>r<u>a</u><b>n</b>
Maududi:
  حالانکہ  تٔمۍ  چِھنَو  توٚہۍ  مختلف  اندازَو  سان  بنٲوِمٕتۍ۔  ﴿یعنی  توٚہۍ  چِھنَو  تخلیق  کیو  مختلف  دَرجَو  تہٕ  اَطوارَو  منٛزۍ  کٔڑِتھ  موجودٕہ  حالتس  پٮ۪ٹھ  أنِمٕتۍ﴾

Jalandhary:
  چنانچہ  تٔمۍ  کٔروِ  توٚہۍ  پٲدٕہ  اَکہِ  حالہٕ  پتہٕ  بیٚیِس  حالس  اندر۔  (اَکھ  حال  اوسُو  نطفہٕ،  بیاکھ  حال  علقہ،  بیاکھ  حال  مضغہ  وغیرٕہ  وغیرٕہ۔  یہِ  گٔیہِ  دٔلیلِ  انفسی  یعنی  سۅ  دلیل  یۅسہٕ  تِہندِس  ذاتس  اندر  چھےٚ۔  اَمہِ  پتہٕ  چُھ  فرماوان  اللہ  تعالیٰ  آفٲقی  دلیل  یعنی  سۅ  دلیل  یۅسہٕ  خٲرجس  اندر  موجود  چھےٚ۔)


Maududi: کیا توٚہۍ چِھو نا وُچھان زِ کِتھہٕ پٲٹھۍ بنٲوۍ خُداین ستھ آسمان پیوٚٹُھس پٮ۪ٹھ؟
Jalandhary:
  اے  لوٗکو!  توٚہۍ  چھِو  نا  وُچھان  کِتھہٕ  پٲٹھۍ  کٔرۍ  اللہ  تعالیٰ  ہن  ستھ  آسمان  پٲدٕہ  اَکھ  أکِس  پٮ۪ٹھ؟

Transliteration:
  Alam taraw kayfa khalaqa All<u>a</u>hu sabAAa sam<u>a</u>w<u>a</u>tin <u>t</u>ib<u>a</u>q<u>a</u><b>n</b>


Maududi: تہٕ تِمو منٛز بنٲوٕن زوٗن اَکھ نوٗر تہٕ آفتاب بنووُن ژونگ۔
Transliteration: WajaAAala alqamara feehinna nooran wajaAAala a<b>l</b>shshamsa sir<u>a</u>j<u>a</u><b>n</b>
Jalandhary:
  بیٚیہِ  کِتھہٕ  پٲٹھۍ  کٔرۍ  اللہ  تعالیٰ  ہن  زوٗن  یِمن  آسمانن  اندر  اَکھ  نوٗرٲنی  چیزَہ،  بیٚیہِ  کوٚرُن  آفتاب  اَکھ  روشن  ژونگَہ۔


Transliteration: Wa<b>A</b>ll<u>a</u>hu anbatakum mina alar<u>d</u>i nab<u>a</u>t<u>a</u><b>n</b>
Maududi:
  تہٕ  خُداین  وۅپدٲوِ  نو  توٚہۍ  زمین  نِشہِ  عجیب  پٲٹھۍ،  ﴿یتھ  جایہِ  چھےٚ  زمین  کیو  مادَونِشہِ  انسان  سٕنٛز  پیدٲیشہِ  کُلیٚن  کٹیٚن  ہٕندِس  وۅپدنس  سٍتۍ  تشبیہ  آمٕژ  دِنہٕ۔  یِتھہٕ  پٲٹھۍ  کُنہِ  وقتہٕ  یتھ  زمین  کِس  کُرّس  پٮ۪ٹھ  کُلۍ  کٔٹۍ  موجود  ٲسۍ  نہٕ،  پتہٕ  وۅپدٲوۍ  خُداین  تِم،  یِتھے  پٲٹھۍ  اوس  اکھ  وقت  ییٚلہِ  روے  زمینس  پٮ۪ٹھ  انسان  سُند  کانٛہہ  وجود  اوس  نہٕ،  پتہٕ  لٲج  خُداین  ییٚتہِ  تٔمۍ  سٕنز  نِۂلۍ۔﴾

Jalandhary:
  بیٚیہِ  کھٲروِ  توٚہۍ  اللہ  تعالیٰ  ہن  زمینہٕ  منٛزٕ  اکہِ  خاص  طریقہٕ۔  (یِتھہٕ  پٲٹھۍ  کہ  آدمؑ  کوٚرُن  پٲدٕہ  میٚژِ  نشہِ،  توپتہٕ  باقی  انسان  تِم  کٔرِن  پٲدٕہ  نطفہٕ  نِشہِ۔  نطفہٕ  چھُ  بنان  غذاہس،  غذا  چھُ  بنان  عناصرن،  تِمن  چھِ  غٲلب  زمینٕک  اجزاء۔)


Transliteration: Thumma yuAAeedukum feeh<u>a</u> wayukhrijukum ikhr<u>a</u>j<u>a</u><b>n</b>
Maududi:
  پتہٕ  نِیَو  تۅہیہِ  سُہ  ییتھۍ  زمینس  منٛز  واپس،  تہٕ  اَمی  منٛزٕ  کڑیو  تہٕ  کریو  تۅہیہِ  کھڑا۔

Jalandhary:
  توپتہٕ  چھُ  واتناوان  تۅہیہِ  مرنہٕ  پتہٕ  أتھۍ  زمینس  اندر۔  توپتہٕ  کڈوِ  تۅہیہِ  اَمی  زمینہٕ  منٛزٕ  قیامت  کہ  دۅہ  اَکہِ  خاص  طریقہٕ۔


Maududi: تاکہ توٚہۍ پٔکِو اَتھ منٛز کُھلہٕ وَتو مٔنٛزۍ۔
Transliteration: Litaslukoo minh<u>a</u> subulan fij<u>a</u>j<u>a</u><b>n</b>
Jalandhary:
  یُتھ  توٚہۍ  پٔکِو  تَمہِ  چو  کُشادٕہ  وَتو  منٛزۍ۔  (یہِ  سورُے  کلام  چھُ  یُس  نوح  علیہ  السلامن  اللہ  تعالیٰ  ہس  بطورِ  فریاد  حِکایتاً  پیش  کوٚر  یعنی  یِمہٕ  یِمہٕ  کتھہٕ  ؤنۍ  ؤنۍ  تاریوو  مےٚ  فِکرِ  پننِس  قومس  مگر  تِمن  توٚر  نہٕ  کینٛہہ  تہِ  فکرِ۔)


Maududi:
  نوح  علیہ  السلامن  ووٚن،  میانہِ  ربّ،  تِمو  کٔر  میٲنۍ  کتھ  رَد،  تہٕ  تِمن  ﴿رئیسن﴾  ہٕنز  کٔرٕکھ  پیروی  یِم  مال  تہٕ  اولاد  حٲصل  کٔرِتھ  وارَے  زیادٕہ  چِھ  نامُراد  گٔمٕتۍ۔

Jalandhary:
  ووٚن  نوح  علیہ  السلامن،  اے  میانہِ  پروردگارٕ!  یِمو  لوٗکو  مون  نہٕ  میون  کینٛہہ  تہٕ  تِمو  کٔر  پیروی  تِمن  شخصن  ہٕنز  یِمن  مال  و  اولادو  کانٛہہ  چیز  زیادٕہ  کوٚر  نہٕ  نقصانہٕ  تہٕ  تاوانہٕ  ورٲے  (یعنی  یِمو  کٔر  رٔئیسن  تہٕ  زٕٹھیٚن  ہٕنز  پیروی،  یِمن  مال  تہٕ  اولاد  آسُن  سبب  سپُد  زیادٕہ  طغیٲنی  و  سرکشی  ہُنٛد۔)

Transliteration:
  Q<u>a</u>la noo<u>h</u>un rabbi innahum AAa<u>s</u>awnee wa<b>i</b>ttabaAAoo man lam yazidhu m<u>a</u>luhu wawaladuhu ill<u>a</u> khas<u>a</u>r<u>a</u><b>n</b>


Maududi:
  یِمو  ووٚن  ہرگز  مَہ  ترٲویوٗکھ  پنٕنۍ  معبود،  تہٕ  نَہ  مَہ  ترٲوِیوٗن  وَدّ،  تہٕ  سُواع،  تہٕ  نَہ  یَغُوث  تہٕ  یَعُوق  تہٕ  نَسر۔  ﴿قومِ  نوح کیو  معبودَو  منٛزٕ  چُھ  یتھ  جایہِ  تِمن  معبودن  ہُنٛد  ناو  ہیٚنہٕ  آمُت  یِم  پتہٕ  اہلِ  عربَو  تہِ  پوٗزٕنۍ  ٲسۍ  لٲگمٕتۍ  تہٕ  اسلام  کہ  آغاز  کہ  وقتہٕ  ٲسۍ  جایہِ  جایہِ  یِہنٛدۍ  مندر۔﴾

Jalandhary:
  تِمَو  دوٚپ  پننیٚن  تابعاً  یُتھ  نہٕ  توٚہۍ  پنٕنۍ  معبود  ترٲوِیوٗکھ  خصوصاً  مَہ  ترٲوِیوٗن  وَد،  سواع،  یَغوث،  یعوق،  بیٚیہِ  نسر۔  (یم  ٲسۍ  مشہور  پۅتٕلۍ۔  بعضے  روایتن  اندر  چھُ  کہ  گوڈنِکِس  زمانس  اندر  ٲسۍ  کینٛہہ  بزرگ  تِم  ییٚلہِ  ییٚمہِ  عالمہٕ  گٔے،  تِہندِ  انتقالہٕ  پتہٕ  آو  شیطان۔  تٔمۍ  کٔرۍ  پیش  تِمن  لوٗکن  نِشہِ  تِمن  بزرگن  ہٕنٛد  تصویر۔  دوٚپنکھ  یِم  تھٲوِیوٗکھ  توٚہۍ  پانس  نِشہِ  بطورِ  یادگار۔  تمہِ  پتہٕ  کینٛہہ  کالَہ  گٔژِھتھ  ہیژ  لوٗکو  تِمن  شکلن  تہٕ  تصویرن  ہٕنز  پرستش  کرٕنۍ۔  تتی  پٮ۪ٹھہٕ  سپٕز  شروع  بُت  پرستی  اَلعیاذ  باللہ۔)

Transliteration:
  Waq<u>a</u>loo l<u>a</u> ta<u>th</u>arunna <u>a</u>lihatakum wal<u>a</u> ta<u>th</u>arunna waddan wal<u>a</u> suw<u>a</u>AAan wal<u>a</u> yaghootha wayaAAooqa wanasr<u>a</u><b>n</b>


Maududi:
  یِمو  چِھ  واریاہ  لُکھ  گُمراہ  کٔرِمٕتۍ،  تہٕ  ژٕ  تہِ  مَہ  دِ  یِمن  ظٲلِمن  گمُرٲہی  ورٲے  بیٚیہِ  کُنہِ  چیزس  منٛز  ترقی۔  ﴿حضرت  نوح  علیہ  السلامن  ہُنٛد  یہِ  بد  دُعا  اوس  نہٕ  کُنہِ  بےصبری  ہٕندِس  بنیادس  پٮ۪ٹھ  بلکہ  اوس  یہِ  تمہِ  وقتہٕ  درٛامُت  تِہنٛزِ  زبٲنۍ  ییٚلہِ  ہَتہٕ  بدٮ۪ن  ؤرِین  تبلیغُک  حق  نکھہٕ  والنہٕ  پتہٕ  تِم  پوٗرٕ  پٲٹھۍ  پننہِ  قوم  نِشہِ  ٲسۍ  مایوٗس  سپٕدِمٕتۍ۔﴾

Jalandhary:
  یِمو  رئیسو  تہٕ  زٕٹھیٚو  ڈٲلۍ  واریَہ  لوٗکھ،  (چونکہ  ژےٚ  فرمووُتھ  کہ  یِمو  چانہِ  قومہٕ  اندرٕ  ایمان  اوٚن  تمہٕ  علاوٕہ  اَنہِ  نہٕ  وۅنۍ  کانٛہہ  تہِ  ایمان،  لہٰذا  چھُسے  منگان  کہ)  یِمن  ظٲلمن  ہُرراو  ژٕہ  بیٚیہِ  ہن  گمرٲہی۔  (چنانچہ)

Transliteration:
  Waqad a<u>d</u>alloo katheeran wal<u>a</u> tazidi a<b>l</b><i><u>thth</u></i><u>a</u>limeena ill<u>a</u> <u>d</u>al<u>a</u>l<u>a</u><b>n</b>


Maududi:
  پننیٚن  خطٲہن  ہٕندِس  بنیاد  سٕے  پٮ۪ٹھ  آے  تِم  غرق  کرنہٕ،  تہٕ  پتہٕ  آے  نارس  منٛز  چھکنہٕ،  پتہٕ  لوٚب  نہٕ  تِمو  پننہِ  خٲطرٕ  خُدایس  نِشہِ  بچاون  وول  کانٛہہ  مددگار۔

Jalandhary:
  پننیٚو  گناہن  ہٕندِ  سببہٕ  آے  تِم  پھاٹونہٕ  تَمہِ  پتہٕ  آے  دٲخل  کرنہٕ  نارس  اندر۔  پس  لوٚب  نہٕ  تِمو  خدایس  ورٲے  کانٛہہ  مدد  کرٕوُنَہ۔

Transliteration:
  Mimm<u>a</u> kha<u>t</u>ee<u>a</u>tihim oghriqoo faodkhiloo n<u>a</u>ran falam yajidoo lahum min dooni All<u>a</u>hi an<u>sa</u>r<u>a</u><b>n</b>


Maududi:
  تہٕ  نوح  علیہ  السّلامن  ووٚن،  میانہِ  ربّ،  یِمو  کٲفرو  منٛزٕ  مَہ  تھاوُن  کانٛہہ  زمینس  پٮ۪ٹھ  بسن  وول۔

Jalandhary:
  بیٚیہِ  دوٚپ  نوح  علیہ  السلامن  یِتہِ  کہ  اے  میانہِ  پروردگارٕ!  یِمو  کافرو  اندرٕہ  مَہ  تھاوُن  اَتھ  زمینس  پٮ۪ٹھ  کانٛہہ  تہِ  موجود  بلکہ  کرُکھ  سٲری  ہلاک  تہٕ  برباد۔

Transliteration:
  Waq<u>a</u>la noo<u>h</u>un rabbi l<u>a</u> ta<u>th</u>ar AAal<u>a</u> alar<u>d</u>i mina alk<u>a</u>fireena dayy<u>a</u>r<u>a</u><b>n</b>


Maududi:
  اگر  ژےٚ  یِم  یَلہٕ  ترٲوِتھکھ  تیٚلہِ  کرن  یِم  چانیٚن  بندن  گُمراہ،  تہٕ  یِہندِ  نسلہٕ  منٛزٕ  یُس  تہِ  کانٛہہ  پٲدٕہ  سپدِ  سُہ  آسہِ  بدکار  تہٕ  سخت  کٲفر۔

Jalandhary:
  کیازِ  ہرگاہ  ژٕ  تِم  ہلاک  گژھنہٕ  نِشہِ  چَھڑہ ہَکھ،  یِم  لوٗکھ  کرن  چانیٚن  بندن  گمراہ  بیٚیہِ  نوراوَن  نہٕ  یِم  پنٕنۍ  اولاد  تہٕ  زُریت  مگر  فٲجر  تہٕ  کٲفرے۔

Transliteration:
  Innaka in ta<u>th</u>arhum yu<u>d</u>illoo AAib<u>a</u>daka wal<u>a</u> yalidoo ill<u>a</u> f<u>a</u>jiran kaff<u>a</u>r<u>a</u><b>n</b>


Maududi:
  میانہِ  ربّہ،  مےٚ  تہٕ  میانِس  مٲلِس  ماجہِ  کر  مغفرت،  تہٕ  پرٛتھ  تس  شخصس  یُس  میٲنِس  گھرس  منٛز  مومن  سٕندِ  حیثیت  چُھ  ژامُت،  تہٕ  سارِنٕے  مومن  مردن  تہٕ  مستوٗراتن  کر  مغفرت،  تہٕ  ظٲلِمن  خٲطرٕ  مَہ  کر  ہلاکت  ورٲے  بیٚیہِ  کُنہِ  چیزس  منٛز  اضافہٕ۔

Jalandhary:
  اے  میانہِ  پروردگارٕ!  مغفرت  کرتہٕ  مےٚ  بیٚیہِ  میٲنِس  مٲلِس  ماجہِ  بیٚیہِ  تِمن  یِم  ایمان  کِس  حالس  اندر  میٲنِس  گھرس  اندر  ژامٕتۍ  چھِ  (یعنی  میٲنِس  اہل  و  عیالس،  کنعانس  تہٕ  تٔہنزِ  آشنہِ  ورٲے  بیٚیہِ  سارنٕے  با ایمان  مردن  با ایمان  زنانن  یِم  قیامتس  تانۍ  پٲدٕہ  سپدن۔)  بیٚیہِ  ہُرراو  ظٲلمن  بیٚیہِ  ہن  تبٲہی  تہٕ  بربٲدی  تِمَو  اوٚن  نہٕ  ایمان۔  (اے  میانہِ  پروردگارٕ  نوحؑ  سٕندِ  دُعا  کہ  برکتہٕ  کر  مےٚ  بندۂ  گنہگارس  تہٕ  خطا  کارس  تہِ  پننہِ  رحمت  و  فضلہٕ  سٍتۍ  سارِنٕے  بڈیٚن  گناہن  تہٕ  لۅکٹیٚن  گناہن  مغفرت۔  دنیا  و  ٲخرت  کہ  عذاب  ورٲے  واتناو  مےٚ  پننِس  رحمت  کِس  تہٕ  رضا  کِس  گھرس  اندر،  ژےٚ  نِشہِ  چھنہٕ  کانٛہہ  بٔڈ  کتَھہ  مےٚ  گنہگارس  سٲری  گناہ  بخشِنۍ۔  اِنّک  غَافر  غَفور  غفارا)

Transliteration:
  Rabbi ighfir lee waliw<u>a</u>lidayya waliman dakhala baytiya muminan walilmumineena wa<b>a</b>lmumin<u>a</u>ti wal<u>a</u> tazidi a<b>l</b><i><u>thth</u></i><u>a</u>limeena ill<u>a</u> tab<u>a</u>ran


Maududi:
  اے  نبیؐ!  ؤنِو،  مےٚ  کُن  چھےٚ  آمٕژ  وَحی  سوزنہٕ  زِ  جِنن  ہٕنٛزِ  اکہِ  جمٲعژ  بوٗز  قرآن۔  ﴿امہِ  نِشہِ  چُھ  پے  لگان  زِ  رسول  صلی  اللہ  علیہ و سلمن  ٲسۍ  نہٕ  تمہِ  ساعتہٕ  جِن  اَتھہِ  آمٕتۍ  تہٕ  تِمن  ٲس  نہٕ  پے  زِ  تِم  چِھ  قرآن  بوزان،  بلکہ  چُھ  اَمہِ  پتہٕ  وحی  ہٕندِ  ذریعہ  اللہ  تعالیٰ  تِمن  اَمہِ  واقعٕچ  خبر  دِوان۔  حضرت  عبد  اللہ  بن  عباسؓ  چِھ  فرماوان  زِ  رسول  اللہ  صلی  اللہ  علیہ و سلمو  اوس  نہٕ  جِنن  برونٛہہ کَنہِ  قرآن  پوٚرمُت  نَہ  ٲسۍ  تِمو  تِم  وُچھمٕتۍ۔  ﴿مسلم،  ترمذی،  مسند  احمد،  ابن  جریر﴾  پتہٕ  ووٚنُکھ  ﴿پننیٚن  قوم  کیٚن  لُکن  نِشہِ  وٲتِتھ﴾  اَسہِ  چُھ  اکھ  سٮ۪ٹھاہ  عجیب  قرآن  بوٗزمُت۔

Jalandhary:
  توٚہۍ  فرمٲوِو  یا  رسول  اللہؐ  یِمن  مکہٕ  کیٚن  لوٗکن  کہ  مےٚ  کُن  آو  وحی  سوزنہٕ  کہ  جِنَو  اندرٕہ  أکۍ  جماعتن  بوٗز  میون  قرآنِ  مجید  پرُن  صبح  نٮ۪مازِ  اندر،  توپتہٕ  ییٚلہِ  تِم  جِن  واپس  پننِس  قومس  کُن  گٔے  تِمن  دوٚپُکھ  اَسہِ  بوٗز  اَکھ  عجیب  قرآنَہ۔

Transliteration:
  Qul oo<u>h</u>iya ilayya annahu istamaAAa nafarun mina aljinni faq<u>a</u>loo inn<u>a</u> samiAAn<u>a</u> qur<u>a</u>nan AAajab<u>a</u><b>n</b>


Maududi:
  یُس  سیٚزِ  وَتہِ  کُن  چُھ  رہنمٲئی  کران،  اَمہِ  موجوب  چُھ  اَسہِ  تتھ  پٮ۪ٹھ  ایمان  اوٚنمُت،  تہٕ  وۅنۍ  کرون  نہٕ  أسۍ  پننِس  ربّس  سٍتۍ  کانٛہہ  شریک۔

Jalandhary:
  یُس  قرآن  سیٚز  وَتھ  ہاوان  چھُ،  پَس  کٔر  اَسہِ  تتھ  پَژھ،  اَسہِ  توٚر  فکرِ  کہ  معبوٗدِ  برحق  چھُ  کُنُے،  شریک  آسنہٕ  نِشہِ    منزہ  تہٕ  پاک،  وۅنۍ  ٹٔھہراوون  نہٕ  أسۍ  پننِس  پروردِگارس  کانٛہہ  اَکَھہ  شریک،  (توپتہٕ  کوٚر  تِمَو  جِنو  پانہٕ  وٲنۍ  تِمن  کتھن  ہُنٛد  تذکرٕہ۔)

Transliteration:
  Yahdee il<u>a</u> a<b>l</b>rrushdi fa<u>a</u>mann<u>a</u> bihi walan nushrika birabbin<u>a</u> a<u>h</u>ad<u>a</u><b>n</b>


Maududi:
  تہٕ  سٲنِس  ربّ  سٕنز  شان  چھےٚ  سٮ۪ٹھاہ  اعلیٰ  تہٕ  ارفع،  تٔمۍ  چَھنہٕ  کانٛہہ  خاندارِنۍ  یا  نیٚچِو  بنوومُت۔

Jalandhary:
  بیٚیہِ  ووٚن  تِمَو  سٲنِس  پروردِگار  سُند  شان  چُھ  سٮ۪ٹھاہ  تھوٚد،  تٔمۍ  بنٲو  نہٕ  کانٛہہ  زنانَہ  پنٕنۍ  آشِنۍ،  نہ  بنٲوٕن  کانٛہہ  کوٗر  یا  نیٚچُو  پنُن۔

Transliteration:
  Waannahu taAA<u>a</u>l<u>a</u> jaddu rabbin<u>a</u> m<u>a</u> ittakha<u>th</u>a <u>sah</u>ibatan wal<u>a</u> walad<u>a</u><b>n</b>


Maududi:
  تہٕ  سٲنۍ  نادان  لُکھ  چِھ  خُدایس  متعلق  واریاہ  خلافِ  حق  کتھہٕ  کران  روٗدِمٕتۍ۔  ﴿دراصل  چُھ  لفظ   سَفِیھُنَا   ورتاونہٕ  آمُت  یُس  أکِس  فرد  سٕنٛدِ  خٲطرٕ  تہِ  وننہٕ  ہیٚکہِ  یِتھ  تہٕ  أکِس  جمٲعژ  خٲطر  تہِ۔  اگر  یہِ  أکِس  نادان  فرد  سٕندِس  معنیس  منٛز  نِنہٕ  یِیہِ،  تیلہِ  چھُ  مراد  ابلیس  تہ  اگر  أکِس  جمٲعژ  ہٕندِس  معنیس  منٛز  نِنہٕ  یِیہِ  تیٚلہِ  چُھ  مطلب  یہِ  زِ  جِنو  منٛزٕ  ٲسۍ  واریاہ  احمق  تہٕ  بےعقل  لُکھ  یِژھ  کتھہٕ  وَنان۔﴾

Jalandhary:
  بیٚیہِ  ٲسۍ  ونان  تِم  جِن  اَسہِ  منٛز  یِم  احمق  تہٕ  نادان  چھِ  تِم  چھِ  ونان  خداے  سٕندِس  ذاتس  نسبت  تِمہٕ  کتھہٕ  یِمہٕ  تٔہندِ  شانہٕ  نِشہِ  دوٗر  چِھ  مثلاً  کلماتِ  شرکیہ  وغیرٕہ۔

Transliteration:
  Waannahu k<u>a</u>na yaqoolu safeehun<u>a</u> AAal<u>a</u> All<u>a</u>hi sha<u>t</u>a<u>ta</u><b>n</b>


Maududi:
  بیٚیہِ  یہِ  زِ  اَسہِ  اوس  سمجھمُت  زِ  انسان  تہٕ  جِن  ہیٚکن  نہٕ  زانٛہہ  اللہ  تعالیٰ  سٕندِس  بارس  منٛز  اَپُز  ؤنِتھ۔

Jalandhary:
  اَسہِ  اوس  گۅڈٕ  خیال  کہ  انسان  تہٕ  جِن  وَنن  نہٕ  زانٛہہ  تہِ  خدایس  نسبت  اَپزٕہ  کتھہٕ،  (یعنی  چونکہ  اکثر  جن  تہٕ  انسان  ٲسۍ  شرک  بخدا  اَنان،  اَسہِ  گوٚو  خیال  یِیتِہو  شخصو  کِتھہٕ  پٲٹھۍ  آسہِ  اپزِس  پٮ۪ٹھ  اتفاق  کوٚرمُت،  تٔتھۍ  کُن  نظر  کٔرِتھ  کوٚر  اَسہِ  تہِ  تِہٕنزی  طریق  اختیار۔)

Transliteration:
  Waann<u>a</u> <i><u>th</u></i>anann<u>a</u> an lan taqoola alinsu wa<b>a</b>ljinnu AAal<u>a</u> All<u>a</u>hi ka<u>th</u>ib<u>a</u><b>n</b>


Maududi:
  تہٕ  انسانو  منٛزٕ  ٲسۍ  کینٛہہ  لُکھ  جِنَو  منٛزٕ  کینٛژھن  لُکن  ہُند  پناہ  منگان،  یِتھہٕ  پٲٹھۍ  ہُر  روو  تِمو  جِنن  ہُند  غرور  وارے  زیادٕہ۔

Jalandhary:
  واریاہ  لوٗکھ  ٲسۍ  انسانو  اندرٕہ  یِم  پناہ  نِوان  ٲسۍ  جنو  اندرٕہ  کینژھو  لوٗکو  سٍتۍ،  تِموٕے  ہُرروو  تِمن  جِنن  نخوت  تہٕ  تکبر،  (ییٚمہِ  سٍتۍ  تِمَو  کفر  و  عناد  زیادٕہ  ہیوٚت  کَرُن۔)

Transliteration:
  Waannahu k<u>a</u>na rij<u>a</u>lun mina alinsi yaAAoo<u>th</u>oona birij<u>a</u>lin mina aljinni faz<u>a</u>doohum rahaq<u>a</u><b>n</b>


Maududi:
  تہٕ  انسانَو  تہِ  کوٚر  سُے  گُمان  یُتھ  تُہُند  گُمان  اوس  زِ  اللہ  تعالیٰ  سوزِ  نہٕ  کٲنٛسہِ  رسول  بنٲوِتھ۔

Jalandhary:
  بیٚیہِ  اوس  تِمو  انسانو  خیال  کوٚرمُت  یِتھہٕ  پٲٹھۍ  تۅہیہِ  تہِ  خیال  اوسُو  کوٚرمُت  کہ  اللہ  تعالیٰ  کرِ  نہٕ  ہرگز  کٲنسہِ  شخصس  دوبارٕہ  بیٚیہ  زندٕہ،  (مگر  یہِ  خیال  تہِ  سپُد  غلط  ثٲبت  بلکہ  سپُد  معلوم  کہ  مرنہٕ  پتہٕ  زندٕہ  سپدُن  چھُ  حق  تہٕ  پوٚز۔)  یا  گوٚو  معنی  کہ  تِمو  اوس  خیال  کوٚرمُت  تُہٕندۍ  پٲٹھۍ  کہ  آئندٕہ  سوزِ  نہٕ  اللہ  تعالیٰ  کٲنسہِ  پیغمبرس۔  (یِم  پیغمبر  از  تانۍ  آے  تہٕ  تِم  آے  مگر  وۅنۍ  سپُد  قرآنِ  مجیدٕ  سٍتۍ  معلوم  کہ  پروردِگارن  چھُ  سوٗزمُت  اَکھ  عظیمُ  الشان  پیغمبرَہ  یُس  لوٗکن  چھُ  فرماوان  کہ  توٚہۍ  سٲری  یِیِو  مرنہٕ  پتہٕ  بیٚیہِ  زندٕہ  کٔرِتھ  قبرو  اندرٕہ  تُلنہٕ،  توپتہٕ  یِیوِ  ذرٕہ  ذرُک  حساب  ہیٚنہٕ۔)

Transliteration:
  Waannahum <i><u>th</u></i>annoo kam<u>a</u> <i><u>th</u></i>anantum an lan yabAAatha All<u>a</u>hu a<u>h</u>ad<u>a</u><b>n</b>


Maududi:
  تہ  یہِ  زِ  اَسہِ  دِژ  آسمانس  ژھٲنٛڈ،  پتہٕ  وُچھ  زِ  سُہ  چُھ  سخت  پہرٕہ  دارَو  سٍتۍ  بٔرِتھ  تہٕ  شہابن  ہٕنٛز  بٲرش  چھےٚ  سپدان۔  ﴿شِہاب  گوٚو  سُہ  تارُک  یُس  نار  برساوان  چُھ  آسمان  پٮ۪ٹھہٕ  وسان﴾

Jalandhary:
  بیٚیہِ  کٔر  اَسہِ  ژھٲنڈ  گٲر  آسمانس،  اَسہِ  لوٚب  سُہ  پرٛتھ  طرفہٕ  بٔرِتھ  پہرٕہ  دارو  یعنی  محافظ  تہٕ  رٲچھ  کروُنیو  مَلکو  سٍتۍ  بیٚیہِ  وُچھ  اَسہِ  پرٛتھ  طرفہٕ  نار  ریٚہہ  نیران  یعنی  یِم  جن  آسمٲنی  خبرن  کَن  دِنہِ  کھسان  ٲسۍ  تِمن  چھِ  تِم  پہرٕہ  دار  مَلک  نارٕہ  ریہَو  سٍتۍ  دوٗر  تہٕ  دفع  کران۔

Transliteration:
  Waann<u>a</u> lamasn<u>a</u> a<b>l</b>ssam<u>a</u>a fawajadn<u>a</u>h<u>a</u> muliat <u>h</u>arasan shadeedan washuhub<u>a</u><b>n</b>


Maududi:
  بیٚیہِ  یہِ  زِ  گوڈٕہ  ٲسۍ  أسۍ  ژوٗرِ  ژھیٚپہِ  کینٛہہ  بوزنہٕ  خٲطرٕ  آسمانس  اندر  بیٚہن  جاے  لبان،  مگر  وۅنۍ  یُس  ژوٗرِ  ژھیپہِ  بوزنٕچ  کوشش  چھُ  کران،  سُہ  چھُ  پانس  زاگہِ  روٗزِتھ  اکھ  شہابِ  ثاقب  وُچھان۔

Jalandhary:
  بیٚیہِ  أسۍ  ٲسۍ  برونٛٹھ  آسمان  چہِ  خبرٕ  بوزنہٕ  خٲطرٕ  بعضے  جاین  پٮ۪ٹھ  روزان  تہٕ  ٹٔھہران،  مگر  وۅنۍ  یُس  تِمہٕ  خبرٕ  بوزنہِ  کھسان  چھُ  سُہ  چھُ  تتہِ  پننہِ  خٲطرٕ  اَکھ  نارٕہ  ریٚہَہ  تیار  لبان۔  (یِمہٕ  خبرٕ  بوزنہِ  بند  سپدنہِ  سَپُد  بٲعث  یِمن  جِنن  ہٕندِ  اوٚت  مکہ  شریف  واتنُک  کیازِ  تِمن  اوس  بوزنہٕ  یِوان  کہ  کیاہ  تانۍ  واقعہ  چھُ  دنیاہس  اندر  سپُدمُت  ییٚمہِ  سببہٕ  أسۍ  چھِ  یِوان  خبرٕ  بوزنہٕ  نِشہِ  دوٗر  کرنہٕ۔  امہِ  کہ  تحقیقات  خٲطرٕ  آسہٕ  جِنو  مختلف  جمٲعژٕہ  دنیاہس  اندر  پرٛتھ  طرفہٕ  سوزنہٕ  خٲطرٕ  مقرر  کٔرَمژٕ۔  یہٕ  جماعت  یۅسہٕ  مکہ  شریفس  منٛز  وٲژ  تِمن  سپُد  معلوم  کہ  بعثتِ  حضرتِ  پیغمبر  آخرُ  الزمانؐ  بیٚیہِ  نزولِ  قرآنے  چھُ  سپُدمُت  تِہندِ  دوٗر  سپدنُک  آسمانن  ہٕندیٚو  کِنارو  نِشہِ  تمیُک  سبب۔)

Transliteration:
  Waann<u>a</u> kunn<u>a</u> naqAAudu minh<u>a</u> maq<u>a</u>AAida li<b>l</b>ssamAAi faman yastamiAAi al<u>a</u>na yajid lahu shih<u>a</u>ban ra<u>s</u>ad<u>a</u><b>n</b>


Maududi:
  تہٕ  یہِ  زِ  اَسہِ  اوس  نہٕ  فِکرِ  تران  زِ  زمین  والیٚن  سٍتۍ  چھا  کانٛہہ  بُرٕ  معاملہٕ  کرنُک  ارادٕہ  کرنہٕ  آمُت،  کِنہٕ  تُہِنٛد  ربّ  چُھ  تِمن  راہِ  راست  ہاوُن  یَژھان۔  ﴿اَمہِ  نِشہِ  لوٚگ  یہِ  پَے  زِ  یِم  جِن  ٲسۍ  آسمانٕچ  یہِ  کیفیت  وُچھِتھ  اَتھ  تلاشس  منٛز  درٛامٕتۍ  زِ  ٲخر  کیا  معالہٕ  چُھ  زمینس  منٛز  پیش  آمُت  نَتہٕ  چُھ  پیش  یِنہٕ  وول،  ییٚمہِ  چہِ  خبرٕ  محفوظ  تھاونہٕ  خٲطرٕ  اَتھ  حدس  تام  چِھ  سخت  انتظامات  کرنہٕ  آمٕتۍ  زِ  وونۍ  چِھنہٕ  أسۍ  عالِم  بالاہس  منٛز  کتھا  باتھا  بوزنُک  کانٛہہ  موقع  لبان،  تہٕ  أسۍ  یور  تہِ  گژھان  چِھ  تَتہِ  کٔڑِتھ  یِوان  ژٕھننہٕ۔﴾

Jalandhary:
  بیٚیہِ  ٲسۍ  ونان  تِم  جن  اَسہِ  چَھنہٕ  خبر  کہ  ییٚمِس  نٔوِس  پیغمبرسؐ  سٕندِ  سوزنہٕ  سٍتۍ  چَھا  زمین  کیٚن  لوٗکن  کانٛہہ  تکلیفَہ  واتناونُک  ارادٕہ  خدایس  کِنہٕ  تِہندۍ  پروردِگارن  چھُ  یوٚژھمُت  تِہندِ  خٲطرٕ  سیٚزِ  وَتہِ  پٮ۪ٹھ  اَنُن  تہٕ  رٕژ  وَتھ  ہاوٕنۍ۔

Transliteration:
  Waann<u>a</u> l<u>a</u> nadree asharrun oreeda biman fee alar<u>d</u>i am ar<u>a</u>da bihim rabbuhum rashad<u>a</u><b>n</b>


Maududi:
  بیٚیہِ  یہِ  زِ  اَسہِ  منٛزٕ  چِھ  کینٛہہ  لُکھ  صالح،  تہٕ  کینٛہہ  چِھ  اَمہِ  نِشہِ  کمتر،  أسۍ  چِھ  مختلف  طریقن  منٛز  بٲگرِتھ۔

Jalandhary:
  بیٚیہِ  ٲسۍ  وَنان  تِم  جِن  کہ  اَسہِ  منٛزٕہ  ٲسۍ  گۅڈٕہ  پٮ۪ٹھہٕ  نیکو  کار  تہٕ  بعضے  تَمہِ  ورٲے  بیٚیہِ  طریقٕکۍ  لوٗکھ،  أسۍ  ٲسۍ  مختلف  وتن  پٮ۪ٹھ  پکان۔

Transliteration:
  Waann<u>a</u> minn<u>a</u> a<b>l</b><u>ssa</u>li<u>h</u>oona waminn<u>a</u> doona <u>tha</u>lika kunn<u>a</u> <u>t</u>ar<u>a</u>iqa qidad<u>a</u><b>n</b>


Maududi:
  تہٕ  یہِ  زِ  أسۍ  ٲسۍ  سمجھان  زِ  نَہ  ہیٚکون  اللہ  تعالیٰ  أسۍ  زمینس  منٛز  عٲجز  کٔرِتھ،  تہٕ  نَہ  ہیکون  ژٔلِتھ  سُہ  ہار  نٲوِتھ۔  ﴿مطلب  چُھ  یہِ  زِ  سٲنۍ  أمی  خیالن  ہٲو  اَسہِ  نجاتٕچ  وَتھ۔  چونکہ  أسۍ  ٲسۍ  نہٕ  خُدایس  نِشہِ  بے  خوف  کینٛہہ،  تہٕ  اَسہِ  اوس  یقین  زِ  اگر  اَسہِ  تٔمۍ  سٕنٛز  نافرمٲنی  کٔر  تیٚلہِ  ہیٚکو  نہٕ  تٔمۍ  سٕنٛزِ  تھپہِ  نِشہِ  کُنہِ  پٲٹھۍ  تہِ  بٔچِتھ،  اَمی  موجوب  ییٚلہِ  سُہ  کلام  اَسہِ  بوٗز  یُس  اللہ  تعالیٰ  سٕنٛدِ  طرفہٕ  سِیٔز  وَتھ  وَننہٕ  خٲطرٕ  آمُت  اوس،  پتہٕ  ہِیوٚک  نہٕ  اَسہِ  یہِ  جُرات  کٔرِتھ  زِ  حق  پے  لگنہٕ  پتہٕ  تہِ  روزَو  تِمنٕے  عقیدن  پٮ۪ٹھ  جٔمِتھ  یِم  سانیو  نادان  لُکو  اَسہِ  منٛز  پھٔہلٲوِمٕتۍ  ٲسۍ۔﴾

Jalandhary:
  بیٚیہِ  ووٚن  تِمَو  جِنو  کہ  اَسہِ  اوس  خیالس  منٛز  کہ  أسۍ  ہیٚکون  نہٕ  اللہ  تعالیٰ  زمین  کِس  کُنہِ  حِصس  منٛز  روٗزِتھ  ہارنٲوِتھ  تہٕ  عٲجِز  کٔرِتھ۔  نَہ  ہیٚکون  سُہ  عٲجز  کٔرِتھ  کُنہِ  صورتس  منٛز  زمین  ورٲے  کُنہِ  جایہِ  مثلاً  آسمانس  کُن  ژلنہٕ  سٍتۍ۔

Transliteration:
  Wann<u>a</u> <i><u>th</u></i>anann<u>a</u> an lan nuAAjiza All<u>a</u>ha fee alar<u>d</u>i walan nuAAjizahu harab<u>a</u><b>n</b>


Maududi:
  تہٕ  اَسہِ  ییٚلہِ  ہدایتٕچ  تعلیم  بوٗز  اَسہِ  اُوٚن  اَتھ  پٮ۪ٹھ  ایمان۔  وۅنۍ  یُس  اکھاہ  تہِ  پننِس  ربّس  پٮ۪ٹھ  ایمان  اَنہِ،  تس  آسہِ  نہٕ  کُنہِ  حق  تلفی  ہُند  یا  ظُلمُک  کانٛہہ  خوف۔

Jalandhary:
  اسہِ  ییٚلہِ  بوٗز  ہدایتٕچ  کتھ  اَسہِ  کٔر  تتھ  پژھ،  یُس  وۅنۍ  سٲنۍ  پٲٹھۍ  پننِس  خدایس  پژھ  کرِ  سُہ  کھۅژٕ  نہٕ  کُنہِ  قسمہٕ  چہِ  کمی  نہ  کُنہِ  قسمٕہ  چہِ  زیادتی  یعنی  تٔمِس  چھُنہٕ  کانٛہہ  خطرٕہ۔  (تٔہنزَو  رٕژَو  عَملو  اندرٕہ  کیا  روزِہے  کانٛہہ  عمل  درج  سپدنہٕ  ورٲے  یا  کانٛہہ  گناہ  کیا  یِیہِ  ہے  لیٚکھنہٕ  زیادٕہ۔)

Transliteration:
  Waann<u>a</u> lamm<u>a</u> samiAAn<u>a</u> alhud<u>a</u> <u>a</u>mann<u>a</u> bihi faman yumin birabbihi fal<u>a</u> yakh<u>a</u>fu bakhsan wal<u>a</u> rahaq<u>a</u><b>n</b>


Maududi:
  تہٕ  یہِ  زِ  اَسہِ  منٛز  چِھ  کینٛہہ  مسلم  ﴿اللہ  تعالیٰ  سٕندۍ  اطاعت  گُزار﴾  تہٕ  کینٛہہ  چِھ  حق  نِشہِ  ڈٔلِمٕتۍ۔  لہٰذا،  یِمو  اسلام  ﴿اطاعتٕچ  وَتھ﴾  اختیار  کٔر  تِمو  لٔب  نجاتٕچ  وَتھ۔

Jalandhary:
  بیٚیہِ  زون  تِمَو  جِنو  اَسہِ  منٛز  چھِ  بعضے  مسلمان  سپٕدۍمٕتۍ،  بیٚیہِ  چھِ  اَسہِ  منٛز  بعضے  جِن  بدستور  وَتہِ  نِشہِ  ڈٔلمٕتۍ  تہٕ  نافرمان۔  وۅنۍ  یِمو  اسلام  اوٚن  تِمو  ژھٲنڈ  سیٚزرٕچ  وَتھ  ییٚمہِ  پٮ۪ٹھۍ  پٔکِتھ  تِمن  ثواب  حٲصل  سپدِ۔

Transliteration:
  Waann<u>a</u> minn<u>a</u> almuslimoona waminn<u>a</u> alq<u>a</u>si<u>t</u>oona faman aslama faol<u>a</u>ika ta<u>h</u>arraw rashad<u>a</u><b>n</b>


Maududi:
  تہٕ  یِم  حق  نِشہِ  ڈٔلِمٕتۍ  چِھ،  تِم  چِھ  جہنمُک  زالُن  بنَن  وٲلۍ۔ ﴿سوال  ہیٚکہِ  کرنہٕ  یِتھ  زِ  قرآن  مطٲبق  چِھ  جِن  پانہٕ  نارٕہ  مخلوق،  تیٚلہِ  کیا  تکلیف  ہیٚکہِ  یِمن  جہنم  کہ  نارٕ  سٍتۍ  وٲتِتھ؟  اِمیُک  جواب  چُھ  یہِ  زِ  قرآن  مطٲبق  چُھ  انسان  تہِ  میٚژِ  بناونہٕ  آمُت،  پتہٕ  اگر  تس  میٚژِ  پھوٚل  چُھ  لایِنہٕ  یِوان  تس  کیازِ  چھےٚ  دگ  وۅتھان؟﴾

Jalandhary:
  وۅنۍ  یِمَو  سیٔزِ  وَتہِ  نِشہِ  ژٔلِتھ  نافرمٲنی  کٔر  تِم  سپٕدۍ  جہنمُک  زِیُن  تہٕ  کاٹھ۔  (یوٚت  تام  گوٚو  ختم  جِنن  ہُنٛد  کلام،  اَمہِ  پتہٕ  چھُ  اللہ  تعالیٰ  فرماوان  توٚہۍ  فرمٲوِیوٗکھ  حض  یا  رسول  اللہؐ  کہ  بیٚیہِ  آو  مےٚ  کُن  وحی  سوزنہٕ  کہ)

Transliteration:
  Waam<u>a</u> alq<u>a</u>si<u>t</u>oona fak<u>a</u>noo lijahannama <u>h</u>a<u>t</u>ab<u>a</u><b>n</b>


Maududi:
  تہٕ  ﴿اے  نبیؐ،  ؤنِو،  مےٚ  پٮ۪ٹھ  چھےٚ  یہِ  وحی  تہِ  آمژٕ﴾  زِ  اگر  لُکھ  سیٚزِ  وَتہِ  ثٲبت  قدمی  سان  پکہَن،  تیٚلہِ  کر  ہوکھ  أسۍ  تِم  خوٗب  سٲراب۔

Jalandhary:
  ہرگاہ  یِم  شہرِ  مکٕکۍ  لوٗکھ  سیٔزِ  وَتہِ  پٮ۪ٹھ  قٲیِم  روزہن  تیٚلہِ  چاوہوکھ  تہٕ  سیراب  کَرہوکھ  أسۍ  تِم  گُتلہِ  آبہٕ  یعنی  آبِ  وٲفر  سٍتۍ۔

Transliteration:
  Waallawi istaq<u>a</u>moo AAal<u>a</u> a<b>l</b><u>tt</u>areeqati laasqayn<u>a</u>hum m<u>a</u>an ghadaq<u>a</u><b>n</b>


Maududi:
  تاکہِ  اَمہِ  نعمت  سٍتۍ  کر  ہَو  یِمن  آزمٲیش۔  تہٕ  یُس  پننِس  ربّ  سٕنٛزِ  ذکرِ  نِشہِ  بُتھ  پھِرِ،  تٔمۍ  سُند  ربّ  کرِ  تس  سخت  عذابس  منٛز  مبتلا۔

Jalandhary:
  یُتھ  أسۍ  تِمن  امتحان  تہٕ  آزمٲیش  کرہَو  (کہ  تِم  چَھا  شکر  گزار  تہٕ  فرماں  بردار  کِنہٕ  نافرمان  تہٕ  ناشکر  گزار  مگر  چونکہ  تِمو  کوٚر  ایمان  اننہٕ  بدل  اعراض  تہٕ  انکار،  تَمہِ  سببہٕ  گٔے  تِم  مبتلا  قحطس  تہٕ  درٛاگس۔  کفر  و  انکارُک  یہِ  سزا  چھُنہٕ  خاص  مکہٕ  کیٚن  لوٗکن  سٍتی  بلکہ)  یُس  اکَھہ  پننِس  پروردِگار  سٕندِ  یادٕ  نِشہِ  یعنی  ایمان  و  طاعتہٕ  نِشہِ  بُتھ  پِھرِ  تَس  واتناوِ  اللہ  تعالیٰ  سخت  عذابس  اندر۔

Transliteration:
  Linaftinahum feehi waman yuAAri<u>d</u> AAan <u>th</u>ikri rabbihi yaslukhu AAa<u>tha</u>ban <u>s</u>aAAad<u>a</u><b>n</b>


Maududi:
  بیٚیہِ  یہِ  زِ  مسجدٕ  چھےٚ  اللہ  تعالیٰ  سٕندِ  خٲطرٕ۔  لہٰذا،  مَہ  دِیِو  تِمن  منٛز  خُدایس  سٍتۍ  بیٚیہِ  کٲنٛسہِ  ناد۔  ﴿یعنی  خُدایس  سٍتۍ  مَہ  کٔرِو  بیٚیہِ  کٲنٛسہِ  ہٕنٛز  عبادت،  بیٚیہِ  کٲنٛسہِ  مَہ  مٔنگِو  دُعا،  بیٚیہِ  کٲنٛسہِ  مَہ  لٲیِو  مددٕ  خٲطرٕ  ناد۔﴾

Jalandhary:
  بیٚیہِ  آو  مےٚ  کُن  وحی  سوزنہٕ  کہ  یِمہٕ  مسجدٕ  چھےٚ  تِمہٕ  سارے  چھےٚ  خداے  سٕنزے،  معبودِ  برحق  سٕنزے،  عبادت  خٲطرٕ  خاص  آمژٕ  کرنہٕ،  پَس  مَہ  کٔرِو  تَس  سٍتۍ  بیٚیہِ  کٲنسہِ  ہٕنز  عبادت  یِمن  مسجدن  اندر۔  (نہ  گژِھہ  مسجدن  اندر  تَس  ورٲے  بیٚیہِ  کٲنسہِ  مخلوقس  آلو  دِیُن  حاجتو  خٲطرٕ۔  بعضے  مفسرو  فرموو  مساجد  اندرٕ  چھُ  مُراد  اعضاے  سجدٕہ  یعنی  سجدٕکۍ  تان۔  کلہٕ  یتھ  منٛز  ڈیکہٕ  تہٕ  نَس  تہِ  چھےٚ،  بیٚیہِ  اَتھہٕ  زٕہ،  بیٚیہِ  کوٚٹھۍ  زٕہ،  بیٚیہِ  کھۅر  زٕہ۔  یِمے  گٔے  ستھ  تان  یِمو  سٍتۍ  سجدٕہ  یِوان  چھُ  دِنہٕ۔  یِم  ستھ  تان  چھِ  خداے  سٕندی  یِمو  ستو  تانو  سٍتۍ  گژِھہ  نہٕ  عبادت  کرٕنۍ  خدایس  ورٲے  بیٚیہِ  کٲنسہِ  ہٕںز۔)

Transliteration:
  Waanna almas<u>a</u>jida lill<u>a</u>hi fal<u>a</u> tadAAoo maAAa All<u>a</u>hi a<u>h</u>ad<u>a</u><b>n</b>


Maududi:
  تہٕ  یہِ  زِ  ییٚلہِ  اللہ  تعالیٰ  سُند  بندہ  تس  آلَو  کرنہٕ  خٲطرٕ  کھڑا  سپُد،  لُکھ  سپٕدۍ  تس  حملہٕ  کرنہٕ  خٲطرٕ  تیار۔

Jalandhary:
  بیٚیہِ  آو  مےٚ  کُن  وحی  سوزنہٕ  کہ  ییٚلہِ  خداے  سُند  بندۂ  خاص  یعنی  محمدؐ  خداے  سٕنز  بندگی  کرنہٕ  خٲطرٕہ  یا  قرآنِ  مجید  پرنہٕ  خٲطرٕہ  تھوٚد  وۅتھان  چھُ  تَمہِ  ساعتہٕ  ہیوٚت  جِنو  تِمن  أندۍ  أندۍ  ہجوم  کٔرِتھ  جمع  سپدُن۔  یا  ٲسۍ  لوٗکھ  تَمہِ  ساعتہٕ  جمٲژَو  جمٲژَو  سَمُن  ہیٚوان،  با  ایمان  ٲسۍ  سمان  شوقہٕ  ذوقہٕ  سان  قرآنِ  مجید  بوزنہٕ  خٲطرٕہ۔  کٲفر  ٲسۍ  عِناد  و  عداوتہٕ  سببہٕ  ہجوم  کٔرِتھ  یِوان  مجلسہِ  اندر  خلل  تراونہٕ  خٲطرٕہ۔

Transliteration:
  Waannahu lamm<u>a</u> q<u>a</u>ma AAabdu All<u>a</u>hi yadAAoohu k<u>a</u>doo yakoonoona AAalayhi libad<u>a</u><b>n</b>


Transliteration: Qul innam<u>a</u> adAAoo rabbee wal<u>a</u> oshriku bihi a<u>h</u>ad<u>a</u><b>n</b>
Maududi:
  اے  نبیؐ،  ؤنِو  زِ  بہٕ  چُھس  پننِس  ربّس  ناد  لایان،  تہٕ  تس  سٍتۍ  چُھسَن  نہٕ  کانٛہہ  شریک  کران۔

Jalandhary:
  توٚہۍ  فرمٲوِو  یا  رسول  اللہؐ  یہِ  کتھ  کہ  بہٕ  چھُس  صرف  پننِس  پروردِگارٕ  سٕنز  عبادت  کران،  بہٕ  چھُس  نہٕ  تَس  کانٛہہ  اَکَھہ  شریک  ٹٔھہراوان۔  (یہِ  کتھ  گٔیہِ  توحیدس  متعلق)


Transliteration: Qul innee l<u>a</u> amliku lakum <u>d</u>arran wal<u>a</u> rashad<u>a</u><b>n</b>
Maududi:
  ؤنِو،  بہٕ  نَہ  چُھس  تۅہیہِ  لُکن  خٲطرٕ  کُنہِ  نقصانُک  اختیار  تھاوان،  تہٕ  نَہ  کُنہِ  رٕژرُک۔

Jalandhary:
  یِتہِ  فرمٲوِیوٗکھ  رسالتس  متعلق  کہ  بہٕ  چھُس  فقط  خداے  سٕندۍ  احکام  تہٕ  پیغامات  واتناوُن۔  بہٕ  چھُس  نہٕ  مٲلک  تہٕ  اختیارٕ  وول  نَہ  تُہندِ  ضرِرُک  نَہ  تُہندِ  نفع  و  خیرُک  نَہ  تُہندِ  ہدایتُک۔  (تِم  چھِ  تۅہیہِ  ونان  ہرگاہ  توٚہۍ  واقعی  پیغمبر  چِھوِ  تیٚلہِ  ہٲوِو  اَسہِ  فلٲنۍ  فلٲنۍ  معجزٕہ۔  توٚہۍ  فرمٲوِیوٗکھ  کہ  مےٚ  تِمن  چیزن  ہُنٛد  اختیار  پانس  اَتھہِ  چُھنہٕ،  یہِ  سورُے  چھُ  خداے  سٕندِسٕے  اختیارس  اندر۔  بیٚیہِ  ٲسۍ  کٲفر  وَنان  کہ  أسۍ  مانو  تُہٕنز  رسالت  ہرگاہ  توٚہۍ  مضمونِ  توحیدس  بیٚیہِ  قرآنِ  مجیدس  منٛز  کُنہِ  قسمہٕ  کینٛہہ  تغیر  و  تبدیل  کٔرِو۔)


Maududi:
  ؤنِو،  مےٚ  ہیکہِ  نہٕ  اللہ  تعالیٰ  سٕندِ  گرفت  نِشہِ  کانٛہہ  بچٲوِتھ،  تہٕ  نَہ  ہیٚکہٕ  بہٕ  تٔمۍ  سٕندِ  دامنہٕ  ورٲے  کانٛہہ  جاے  پناہ  لٔبِتھ۔

Jalandhary:
  تَمِیُک  جواب  فرمٲوِیوکھ  توٚہۍ  ہرگاہ  خدا نخواستہٕ  بہٕ  یِژھ  کٲم  کرٕ  تیٚلہِ  ہیٚکہِ  نہٕ  مےٚ  کانٛہہ  اَکَھہ  خداے  سٕندِ  غضبہٕ  تہٕ  عذابہٕ  نِشہِ  نجات  تہٕ  پناہ  دِتھ،  نہ  ہیٚکہٕ  بٕہ  تَس  ورٲے  بیٚیہِ  کٲنسہِ  نِشہِ  لٔبِتھ  کانٛہہ  چھپن  جایَہ۔  (میٲنۍ  کٲم  چھَنہٕ  کینٛہہ  تہِ۔)

Transliteration:
  Qul innee lan yujeeranee mina All<u>a</u>hi a<u>h</u>adun walan ajida min doonihi multa<u>h</u>ad<u>a</u><b>n</b>


Maududi:
  میٲنۍ  کٲم  چَھنہٕ  امہِ  ورٲے  کِہِنۍ  زِ  اللہ  تعالیٰ  سٕنز  کتھ  تہٕ  تٔمۍ  سٕندۍ  پیغام  واتناوٕ۔  وۅنۍ  یُس  تہِ  اللہ  تعالیٰ  سٕنٛز  تہٕ  تسٕندِس  رسولؐ  سٕنز  کتھ  مانہِ  نہٕ،  تس  خٲطرٕ  چُھ  جہنمُک  نار  تہٕ  یِتھۍ  لُکھ  روزن  تتھ  منٛز  ہمیشہ۔

Jalandhary:
  مگر  واتناوُنۍ  خداے  سٕندِ  طرفہٕ  تٔہندۍ  احکام  بیٚیہِ  تٔہندۍ  پیغامات  لوٗکن  یعنی  پیغمبر  سٕنز  کٲم  چھےٚ  احکامِ  الہٰی  لوٗکن  نِشہِ  واتناوُنۍ  تغیر  و  تبدیل  ورٲے،  یِم  لوٗکھ  نافرمانی  کرن  خداے  سٕنز  بیٚیہِ  تٔہندِس  پیغمبر  سٕنز  یعنی  تٔہندۍ  احکام  مانن  نہٕ،  پس  چھُ  یقیناً  تِہندِ  سزا  خٲطرٕ  نارِ  جہنم،  (یتھ  منٛز  تِم  ہمیشہِ  ہمیشہِ  روزن،  یِمن  کٲفرن  چھُنہٕ  اَز  یقین  یِوان  اَمِیُک  مگر  یِمن  یِیہِ  نہٕ  یقین۔)

Transliteration:
  Ill<u>a</u> bal<u>a</u>ghan mina All<u>a</u>hi waris<u>a</u>l<u>a</u>tihi waman yaAA<u>s</u>i All<u>a</u>ha warasoolahu fainna lahu n<u>a</u>ra jahannama kh<u>a</u>lideena feeh<u>a</u> abad<u>a</u><b>n</b>


Maududi:
  ﴿یِم  لُکھ  یِن  نہٕ  پننہِ  رٔوِشہِ  نِشہِ  باز﴾  یوٚت  تام  زَن  سُہ  چیز  وُچھن  ییٚمیُک  یِمن  سٍتۍ  وعدٕہ  چُھ  یِوان  کرنہٕ،  پتہٕ  لگہِ  یِمن  پے  زِ  کٔمۍ  سٕندۍ  مددگار  چِھ  کمزور  تہٕ  کٔمۍ  سٕنٛز  چھۅکھ  چھےٚ  تعدادس  منٛز  کم۔  ﴿تتھ  زمانس  منٛز  یِم  قریشکِۍ  لُکھ  رسول  اللہ  صلی  اللہ  علیہ و سلمس  پٮ۪ٹھ  دعوت  اِلی  اللہ  بوزان  بوزانٕے  حملہٕ  ٲسۍ  کران،  تِم  ٲسۍ  اَتھ  تکبرس  منٛز  مبتلا  زِ  تِہٕنٛز  چھۅکھ  چھے  سٮ۪ٹھاہ  زبردست  تہٕ  رسول  اللہ  صلی  اللہ  علیہ و سلمن  سٍتۍ  چِھ  کٔژتام  نفرٕے،  اَمہِ  موجوب  ہیٚکن  آسٲنی  سان  تِم  تِمن  دبٲوِتھ۔﴾

Jalandhary:
  یوٚتانۍ  سُہ  عذاب  وُچھن  چنانچہ  ییٚلہِ  تِم  سُہ  عذاب  وُچھن  ییٚمیُک  تِمن  وعدٕہ  تھاونہٕ  یِوان  چھُ  تَمہِ  ساعتہٕ  زانن  تِم  کٔمۍ  سٕندۍ  مددگار  چھِ  کمزور  بیٚیہِ  کٔمۍ  سٕنز  جماعت  چھےٚ  کم  تعدادٕ  کِنۍ۔  (وۅنۍ  یِم  تۅہیہِ  قیامتُک  وقت  پرٛژھان  چِھ  بطورِ  انکار)

Transliteration:
  <u>H</u>att<u>a</u> i<u>tha</u> raaw m<u>a</u> yooAAadoona fasayaAAlamoona man a<u>d</u>AAafu n<u>as</u>iran waaqallu AAadad<u>a</u><b>n</b>


Transliteration: Qul in adree aqareebun m<u>a</u> tooAAadoona am yajAAalu lahu rabbee amad<u>a</u><b>n</b>
Maududi:
  ؤنِو،  بہٕ  چُھس  نہٕ  زانان  ییٚمہِ  چیزُک  وعدٕہ  تۅہیہِ  سٍتۍ  کرنہٕ  چُھ  یِوان  سُہ  چھا  نکھہٕ،  کِنہٕ  میون  ربّ  کرِ  تمہِ  خٲطرٕ  کانٛہہ  زیوٗٹھ  کال  مقرر۔

Jalandhary:
  توٚہۍ  فرمٲوِو  تِمن  مےٚ  چَھنہٕ  خبر  ییٚمہِ  عذابُک  تۅہیہِ  وعدٕہ  تھاونہٕ  یِوان  چھُ  سُہ  چَھا  نزدیک  یِنہٕ  وول  کِنہٕ  میٲنۍ  پروردِگارن  چھُ  تَمہِ  خٲطرٕہ  کانٛہہ  زِیوٗٹھ  مُدتَہ  مقرر  کوٚرمُت،  (تمِیُک  خاص  تہٕ  مُعین  وقت،  یہِ  گوٚو  علمِ  غیب،  یہِ  زانہِ  سُے  یوت  کیازِ  سُے  چھُ)


Maududi: سُہ چُھ عالمُ الغیب، پننِس غیبس پٮ۪ٹھہ چُھنہٕ کٲنٛسہِ مطلع کران۔
Jalandhary:
  سورُے  سِر  تہٕ  پوٗشیدٕہ  چیز  زانہٕ  وُن،  سُہ  چھُنہٕ  پننہِ  اَمہِ  قٕسمہٕ  چہِ  پوٗشیدٕہ  کتھہٕ  کٲنسہِ  نِشہِ  باوان۔

Transliteration:
  AA<u>a</u>limu alghaybi fal<u>a</u> yu<i><u>th</u></i>hiru AAal<u>a</u> ghaybihi a<u>h</u>ad<u>a</u><b>n</b>


Maududi:
  تس  رسولس  ورٲے  یُس  تٔمۍ  ﴿غیبُک  علم  دِنہٕ  خٲطرٕ﴾  پسند  آسہِ  کوٚرمُت،  ﴿یعنی  رسول  چُھنہٕ  بذاتِ  خۅد  عالمُ  الغیب  آسان  بلکہ  ییٚلہِ  اللہ  تعالیٰ  تس  رسالتُک  فریضہٕ  انجام  دِنہٕ  خٲطرٕ  منتخب  چُھ  کران،  تیٚلہِ  یِمو  غیب  کیو  حقایقو  منٛزٕ  یِمن  چیزن  ہُند  تہِ  علم  سُہ  یژھان  چُھ،  تس  چُھ  عطا  کران۔﴾  تیٚلہِ  چُھ  تس  بروٗنٹھۍ  کِنۍ  تہٕ  پٔتۍ  کِنۍ  محافظ  لگاوان۔  ﴿محافظو  نِشہ،  چُھ  مُراد  فرشتہٕ۔  مطلب  چُھ  یہِ  زِ  ییٚلہِ  اللہ  تعالیٰ  وَحی  ہٕندِ  ذریعہ  غیب  کیٚن  حقایقن  ہُند  علم  رسولس  نِشہِ  سوزان  چُھ،  تیٚلہِ  چُھ  تٔمۍ  سٕنٛز  رٲچھ  راوٹھ  کرنہٕ  خٲطرٕ  پرٛتھ  طرفہٕ  فرشتہٕ  مقرر  کران  تاکہ  سُہ  علم  واتہِ  سٮ۪ٹھاہ  محفوظ  طریقہٕ  رُسولس  تام  تہٕ  اَتھ  منٛز  سپدِنہٕ  کُنہِ  قسمٕچ  مِلاوٹ۔﴾

Jalandhary:
  مگر  چھُ  باوان  تہٕ  مطلع  کران  پننِس  کٲنسہِ  برگزیدٕہ  پیغمبرس۔  (سُتہِ  چھُ  یِتھہٕ  پٲٹھۍ  خاص  أکِس  طریقس  اندر  تَس  مطلع  کران  کہ)  تَس  پیغمبرس  پتہٕ  برونٹھ  بلکہ  پرٛتھ  طرفہٕ  چِھ  سُہ  وحی  نٲزل  کرنہٕ  کہ  وقتہٕ  محٲفظ  ملٲیکن  ہُنٛد  بروقت  پہرٕہ  سوزان۔  (یِم  نہٕ  شیطانس  تتھ  نکھہٕ  چھِ  دِوان  پکنہٕ،  چنانچہ  تِمن  شیطانن  چھُنہٕ  ممکِنٕے  سپدان  تتھ  وحی  یَس  کُن  اَنوکھ  یا  کُنہِ  قسمہٕ  وسوسہٕ  تراونُک۔  حضرت  عبد  اللہ  ابن  عباسؓ  چھِ  روایت  کران  کہ  نبی  کریم  صلی  اللہ  علیہ  وسلمس  ٲسۍ  ژور  مَلک  مستقل  اَمہِ  حفاظت  خٲطرٕہ،  یہِ  انتظام  چھُ  اَمہِ  مۅکھہٕ  کرنہٕ  یِوان۔)

Transliteration:
  Ill<u>a</u> mani irta<u>da</u> min rasoolin fainnahu yasluku min bayni yadayhi wamin khalfihi ra<u>s</u>ad<u>a</u><b>n</b>


Maududi:
  تاکہ  سُہ  زانہِ  زِ  تِمو  چِھ  پننِس  ربّ  سٕندۍ  پیغام  واتنٲوِمٕتۍ،  ﴿امہِ  نِشہِ  سپُد  معلوم  زِ  رُسولس  چُھ  سُہ  علمِ  غیب  یِوان  دِنہٕ  یُس  رسالت  کہ  فریضہٕ  کہ  انجام  دہی  خٲطرٕ  تس  چُھ  ضروری  دِیُن  آسان،  تہٕ  فرشتہٕ  چِھ  اَمہِ  کتھہِ  ہٕنز  تہِ  رٲچھ  راوٹھ  کران  زِ  رسولس  تام  گِژھہ  یہِ  علم  صحیح  صورتس  منٛز  واتُن،  تہٕ  اَمہِ  کتھہِ  ہٕنز  تہِ  چِھ  رٲچھ  راوَٹھ  کران  زِ  رسول  گژِھہ  پننِس  ربّ  سٕندۍ  پیغام  تٔمۍ  سٕندٮ۪ن  بندن  تام  ٹھیک  ٹھیک  واتناوُن﴾  تہٕ  سُہ  چُھ  تِہنٛدِس  پوٗرٕ  ماحولس  احاطہٕ  کٔرِتھ،  تہٕ  اکھ  اکھ  چیز  چُھ  تٔمۍ  گٕنزرِتھ  تھوومُت۔  ﴿یعنی  رُسولس  پٮ۪ٹھ  تہِ  تہٕ  فرشتن  پٮ۪ٹھ  تہِ  چھےٚ  اللہ  تعالیٰ  سٕنز  قدرت  تِتھہٕ  پٲٹھۍ  مُحیط  زِ  اگر  مَس والس  سُمب  تہِ  تٔمۍ  سٕنزِ  مرضی  خلاف  حرکت  کرن،  تیٚلہِ  یِن  فوراً  تِم  گرفتس  منٛز۔  تہٕ  یِم  پیغام  اللہ  تعالیٰ  سوزان  چُھ  تِہُند  حرف  حرف  چُھ  گٕنزرِتھ،  رسولن  تہٕ  فرشتن  چَھنہٕ  یہِ  مجال  زِ  یِمن  منٛز  کیا  ہیکن  اکہِ  حرفٕچ  کمی  پیشی  کٔرِتھ﴾۔

Jalandhary:
  یُتھ  اللہ  تعالیٰ  ہس  ظٲہری  طور  معلوم  سپدِ  کہ  یِم  ملٲیک  وحی  ہیٚتھ  سوزنہٕ  آمٕتۍ  ٲسۍ  تِمو  واتنٲوۍ  پننِس  پروردِگارٕ  سٕندۍ  پیغامات  پیغمبرِ  برحقس  نِشہِ۔  وتہِ  منٛز  سپٕز  نہٕ  کٲنسہِ  ہٕنز  مداخلت۔  اللہ  تعالیٰ  چھُ  یِمن  پہرٕہ  دار  ملٲیکن  ہٕندیٚن  احوالن  احاطہٕ  کٔرِتھ،  اَمہِ  خٲطرٕہ  چھِ  اللہ  تعالیٰ  ہن  تِمے  پہرٕہ  دار  مقرر  کٔرِمٕتۍ  یِم  اَمہِ  کامہِ  خٲطرٕ  موزون  و  منٲسب  چھِ  بیٚیہِ  یِم  اَمہِ  کامہِ  ہٕندۍ  پوٗرٕ  اہل  چھِ۔  بیٚیہِ  چھِ  اللہ  تعالیٰ  ہس  پرٛتھ  چیزٕچ  گرنٛد  معلوم۔  (لہٰذا  چھِ  وحی یِکۍ  سٲری  اجزا  اَکہِ  اَکہِ  تَس  معلوم،  سُہ  چھُ  تِمن  سارِنٕے  اجزاہن  پوٗرٕ  حفاظت  تہٕ  رٲچھ  کران۔  ملٲیکن  تہٕ  پیغمبرن  ہٕنزن  ذہنس  اندر  لفظ  یَسعلُک  وننہٕ  سٍتۍ  چھِ  شیطانن  ہٕنزِ  استراق  سمعت  تہٕ  التباسہٕ  نِشہِ  حفاظت،  لفظ  واحاطہ  بیان  کرنہٕ  سٍتۍ  چھےٚ  حفاظت  ییٚمہِ  اعتبارٕہ  کہ  ذرائع  و  وسائل  یِم  چھِ،  تِمن  چھےٚ  خداے  سٕنز  حفاظت،  و  احصیٰ  بیان  کرنہٕ  سٍتۍ  چھےٚ  حفاظت  اَز  نِسیان  و  ذہول  مرسل  الیہ  سندِ  حقہٕ،  لہٰذا  چھِ  گۅڈٕہ  پٮ۪ٹھہٕ  اَند  تانۍ  سارِنٕے  حفاظتن  ہُنٛد  رعایت  تھاونہٕ  آمُت۔  حٲصل  چھُ  ییٚتہِ  نَس  کہ  قیامت  کہ  تعینُک  علم  آسُن،  یہِ  چھُنہٕ  نبوت  کیو  علومو  أندرٕہ،  لہٰذا  اَمیُک  علم  نہ  آسُن  چھُنہٕ  نبوتس  پٮ۪ٹھ  کانٛہہ  ناکارٕہ  اثر  تراوان  یا  تمیُک  علم  نہ  آسنس  چھُنہٕ  لٲزم  کہ  سُہ  سپدِنہٕ  واقع  پننِس  وقتس  تہٕ  موقعس  پٮ۪ٹھ،  البتہ  علومِ  نبوّت  یِم  چھِ  تِم  چھِ  مستقل  تہٕ  مقصود  بِا  الذّات  علوم۔  تِمے  علوم  لوٗکن  نِشہِ  واتناونہٕ  خٲطرٕہ  آو  پیغمبرِ  برحقؐ  سوزنہٕ۔  تِمے  علوم  کٔرِو  توٚہۍ  حٲصل،  تِموٕے  سٍتۍ  سپدِو  توٚہۍ  مستفید۔  تِمَو  علومو  ورٲے  باقی  علوم  حٲصل  کرنُک  خیال  ترٲوِو،  تتھ  منٛز  چھُنہٕ  تۅہیہِ  کانٛہہ  فٲیدٕہ۔)

Transliteration:
  LiyaAAlama an qad ablaghoo ris<u>a</u>l<u>a</u>ti rabbihim waa<u>hat</u>a bim<u>a</u> ladayhim waa<u>hsa</u> kulla shayin AAadad<u>a</u><b>n</b>


Maududi: اے وُرُن رٔٹِتھ شۅنگن والہِ!
Transliteration: Y<u>a</u> ayyuh<u>a</u> almuzzammil<b>u</b>
Jalandhary:
  اے  پَلوَن  منٛز  ؤلِتھ  روزوُنہِ  صاحبہٕ،  (اَمہِ  عنوانہٕ  خطاب  کرنُک  وجہ  چھُ  یہِ  زِ  ابتداء  نبوتس  اندر  ٲسۍ  قریش  دارُ  الندوہس  اندر  سٔمِتھ  مشورٕہ  کران  کہ  ییٚمِس  پیغمبر  سٕندِس  حالس  مطابق  گوٚژھ  کانٛہہ  یَچھ  لقبَہ  تجویز  کرُن  تَمی  سٍتۍ  آسو  تِہُند  ذکر  کران۔  أکۍ  زٔنۍ  دوٚپ  کٲہن،  بے  زٔنۍ  دوٚپ  مجنون،  بے  زٔنۍ  دوٚپ  سٲحر۔  مگر  اتفاق  سپدُکھ  نہٕ  کُنہِ  پٮ۪ٹھ۔  یہے  شیٚچھ  وٲژ  درخدمتِ  حضرت  نبی  کریمؐ،  دلِ  مبارک  سپدُکھ  آزُردٕہ۔  کپر  ژادرَہ  بٔڈ  ہیٚژٕکھ  سرِ  مبارکہٕ  پٮ۪ٹھۍ،  یِتھہٕ  پٲٹھۍ  اکثر  چھُ  غمگین  شخص  چھُ  کلہٕ  پٮ۪ٹھۍ  پلو  ہیٚتھ  روزان۔  اللہ  تعالیٰ  ہن  کوٚر  اَمی  عنوانہٕ  سٍتۍ  بکمالِ  اُنس  و  ملاطفت  تِمن  خطاب  فرموونکھ  ﴿یَا  اَیھَا  المزّمِل﴾  اے  پَلوَن  منٛز  ؤلِتھ  روزوُنہِ  صاحبہٕ۔  یِتھہٕ  پٲٹھۍ  حدیث  شریفس  منٛز  چھُ  آمُت  کہ  علی  مرتضیٰ  کرم  اللہ  وجہ  دراے  اَکہِ  پِھرِ  گھرٕ  أندرٕ  آزُردٕہ  سپدِتھ  مسجدِ  نبوی  کِس  صحنس  اندر  روٗدۍ  شوٚنگِتھ،  نِندرَہ  پیٚیہِ  تِمن  مٔژ  تہٕ  رۅے  مبارک  گوٚو  سُست،  نٔنۍ  سٕے  بدنِ  مبارکس  آیہِ  گرد  مَتھنہٕ۔  تِمن  ژھانڈان  ژھانڈان  وٲتۍ  نبی  کریمؐ  اوٚتُے  مسجدِ  شریف  کِس  صحنس  اندر۔  وُچھِکھ  تِمن  بدنِ  مبارکس  میٚژ  تہٕ  گرد  لاریمٕژ،  توپتہٕ  ہیٚژٕکھ  سۅ  گرد  وۅتھراوٕنۍ،  دستِ  مبارکہٕ  سٍتۍ  ٲسِکھ  پَھش  پَھش  دِوان  تہٕ  فرماوان  ٲسِکھ  ﴿قُم  اَبَا  تُرَاب،  قُم  اَبَا  تُرَاب﴾  بکمالِ  اُنس  و  محبت۔  غرض  اللہ  تعالیٰ  ہن  فرموو  تِمن  توٚہۍ  مَہ  بٔرِو  دشمنن  ہٕنزن  کتھن  ہُنٛد  کانٛہہ  غم،  توٚہۍ  روٗزِو  ہمیشہٕ  زیادٕہ  متوجہ  پننِس  پروردِگار  سٕندِس  عبادتس  کُن  یِتھہٕ  پٲٹھۍ  کہ)


Maududi: نصف رٲژ یا کٔرِو اَمہِ کھۅتہٕ کینٛہہ کم۔
Transliteration: Ni<u>s</u>fahu awi onqu<u>s</u> minhu qaleel<u>a</u><b>n</b>
Jalandhary:
  مثلاً  رٲژ  ہٕندِس  نصفس،  (باقی  نصفس  ٲسِو  آرام  کران)  یا  کٔرِو  نصفہٕ  کھۅتہٕ  کم  کالس  عبادت،  (نصفہٕ  کھۅتہٕ  زیادٕہ  حصس  کٔرِو  آرام،  یعنی  رٲژ  ہٕندِس  ترٛیمِس  حِصس  ٲسِو  عبادت  کران،  دۅن  حصن  ٲسِو  آرام  کران۔)


Maududi: یا ہُر رٲوِو اَمہِ کھۅتہٕ کینٛہہ زیادٕہ، تہٕ قرآن پٔرِو خوٗب ٹھٔہرۍ ٹھٔہرۍ۔
Transliteration: Aw zid AAalayhi warattili alqur<u>a</u>na tarteel<u>a</u><b>n</b>
Jalandhary:
  یا  کٔرِو  نصفہٕ  کھۅتہٕ  زیادٕہ  وقتس  عبادت  یعنی  تریٚیو  حصو  اندرٕہ  دۅن  حصن،  أکِس  حصس  ٲسِو  آرام  کران۔  (یہِ  قیامِ  لیل  چھُ  تۅہیہِ  پٮ۪ٹھ  فرض  مگر  وقتِ  قیامس  چھےٚ  ترےٚ  صوٗرژٕ۔  یا  نصفَہ  نصف،  یا  ترٛیمِس  حِصس  قیام  دۅن  حصن  آرام  یا  دۅن  حصن  قیام  أکِس  حصس  آرام۔)  اَتھ  قیامِ  لیلس  منٛز  ٲسِو  قرآنِ  مجید  پران  وارٕہ  وارٕہ  صاف  صافَ۔  (یُتھ  اَکھ  اَکھ  حرف  بیوٚن  بیوٚن  ترِ  فکرِ  بوزن  والین،  اَمہِ  طریقہٕ  پرنہٕ  سٍتۍ  چھُ  فہم  و  تدبرس  اندر  مدد  حٲصل  سپدان،  بیٚیہِ  چھُ  اَمِیُک  اثر  دِلس  پٮ۪ٹھ  زیادٕہ  پیوان،  بیٚیہِ  چھُ  ذوق  و  شوق  ہُران۔  یۅہے  حکم  چھُ  نٮ۪مازِ  ورٲے  قرآنِ  مجیدُک۔  قِیامِ  لیلکہِ  بار  تراونُک  مقصد  چُھ  یُتھ  استعداد  تۅہیہِ  قوی  تہٕ  مضبوط  سپدِ،  کیازِ)


Maududi: أسۍ چِھ تۅہیہِ پٮ۪ٹھ اکھ گوٚب کلام نٲزِل کرن وٲلۍ۔
Transliteration: Inn<u>a</u> sanulqee AAalayka qawlan thaqeel<u>a</u><b>n</b>
Jalandhary:
  اَسہِ  چھُ  ترٛاوُن  تۅہیہِ  پٮ۪ٹھ  یعنی  نٲزل  کرُن  اَکھ  گوٚب  تہٕ  وزن  دار  کلامَہ  یعنی  قرآنِ  مجید،  (ییٚمہِ  کہ  ثقلک  تہٕ  گۅبِرُک  یہِ  حال  اوس  کہ  اَمہِ  کہ  نٲزل  سپدنہٕ  کہ  وقتہٕ  ٲس  نبی  کریمنؐ  عجیب  کیفیتَہ  پٲدٕہ  سپدان،  بدنِ  مبارک  اوس  گۅبان،  شاہ  تہٕ  شانٛش  ٲس  تیز  سپدان،  سردی  ہٕندِس  موسمس  منز  تہِ  اوس  بدنِ  مبارکس  عَرق  یِوان۔  عَرقٕک  قطرات  ٲسۍ  جبینِ  مبارکہٕ  پٮ۪ٹھہٕ  مۅختہٕ  پھلیٚن  ہٕندۍ  پٲٹھۍ  پتھر  پیٚوان۔  اکہِ  پِھرِ  اوس  تِہُنٛد  زانوے  مبارک  حضرت  زید  بن  ثابتہؓ  سٕنزِ  رانہِ  پٮ۪ٹھ،  تٔتھۍ  حالس  اندر  ہیٚوتُن  وحی  نٲزل  سپدنۍ۔  زید  بن  ثابتسؓ  سپُد  محسوس  کہ  رانہِ  ما  سپدُص  ژَس  مگر  شہہ  تہِ  ہیوٚکُکھ  نہٕ  کٔڈِتھ۔  ہرگاہ  تَمہِ  وقتہٕ  کُنہِ  سوٲری  پٮ۪ٹھ  سوار  آسٕہن  تس  سوٲری  آسہٕ  زنگہٕ  پُھٹان،  فقط  ٲس  ناقۂ  عضباء  مخصوص  تِہٕنز  سوٲرۍ،  تَس  اوس  برونٹھُے  اِلہام  سپدان،  سۅ  ٲس  اَمہِ  وقتہٕ  پتھر  بِہان۔  بیاکھ  وجہ  چھُ  أسۍ  چھِ  تۅہیہِ  قیامِ  لیلُک  یعنی  رات  کہ  وقتہٕ  نٮ۪ماز  پرنُک  حُکم  کران،  کیازِ)


Transliteration: Inna n<u>a</u>shiata allayli hiya ashaddu wa<u>t</u>an waaqwamu qeel<u>a</u><b>n</b>
Maududi:
  درحقیقت  چُھ  رٲژ  ہُنٛد  وۅتُھن  نفس  کاپہِ  رٹنہٕ  خٲطرٕ  سٮ۪ٹھاہ  کار  گر،  تہٕ  قرآنِ  مجید  ٹھیک  پرنہٕ  خٲطرٕ  چُھ  زیادٕہ  مناسب۔

Jalandhary:
  بیشک  رات  کہ  وقتہٕ  نِندرِ  پتہٕ  وۅتھُن  عبادت  کرنہٕ  خٲطرٕ،  یہِ  چھُ  زیادٕہ  موثر  نفس  پامال  کرنہٕ  خٲطرٕ،  بیٚیہِ  چھُ  یہِ  زیادٕہ  سیوٚد  تہٕ  راست  کروُن  کلامَس  تہٕ  کَتھہِ۔  اَمہِ  ساعتہٕ  یِکینژھاہ  پرنہٕ  یِوان  چھُ  قرآنِ  مجید،  دُعا  یا  اذکار،  تِم  چھِ  پرنہٕ  یِوان  پریشٲنی  ورٲے  بکمالِ  توجّہ۔


Maududi: دۅہ کیٚن وقتن منٛز چِھ تُہندِ خٲطرٕ واریاہ مصروفیات۔
Transliteration: Inna laka fee a<b>l</b>nnah<u>a</u>ri sab<u>h</u>an <u>t</u>aweel<u>a</u><b>n</b>
Jalandhary:
  بے  شک  تۅہیہِ  چھےٚ  دۅہس  اندر  واریاہ  کامہِ،  (دیٖن  چہٕ  تہِ  دنیا  چہٕ  تہِ،  لہٰذا  کٔرِو  خداے  سٕنز  کٲم  رات  کہ  وقتہٕ۔)


Maududi: پننِس ربّ سٕندِ ناوٕچ ٲسِو ذکر کران، تہٕ سارِنٕے نِشہِ ژھیٚنِتھ سپدِو تٔمۍ سٕندی۔
Transliteration: Wa<b>o</b><u>th</u>kuri isma rabbika watabattal ilayhi tabteel<u>a</u><b>n</b>
Jalandhary:
  تَمہِ  علاوٕہ  تہِ  کٔرِو  توٚہۍ  یاد  نامِ  پاک  پننِس  پروردِگار  سُنٛد  پرٛتھ  وقتہٕ  بیٚیہِ  ژٔٹِو  دِلُک  تعلق  سارِنٕے  نِشہِ  مشغول  تہٕ  متوجہ  روٗزِو  تٔسۍ  سٍتۍ  (یعنی  ذکر  و  تبتل  چھُ  پرٛتھ  وقتُک  فرض۔  قطع  تعلقاتن  اندرٕ  چھُ  مُراد  علاقۂ  خداوندی  گژِھہ  غٲلب  روزُن  باقی  سارِنٕے  تعلقاتن  پٮ۪ٹھ،  کیازِ)


Maududi:
  سُہ  چُھ  مَشرقُک  تہٕ  مغربُک  مٲلِک،  تس  ورٲے  چُھنہٕ  کانٛہہ  خُداے،  لہٰذا  بنٲوِویوٗن  سُے  پنُن  وکیل۔  ﴿وکیل  چِھ  تس  شخصس  ونان  یَس  پٮ۪ٹھ  اعتماد  کٔرِتھ  کانٛہہ  شخص  پنُن  معاملہٕ  تَس  حوالہِ  کرِ۔  أسۍ  چِھ  کٲشِر  زبٲنۍ  منٛز  تہِ  وکیل  لفظ  تس  شخصس  خٲطرٕ  ورتاوان  یَس  پنُن  مقدمہٕ  حوالہٕ  کٔرِتھ  اکھ  انسان  مطمئن  چُھ  گژھان  زِ  تٔمۍ  سٕنٛدِ  طرفہٕ  لڑِ  جان  پٲٹھۍ  سُہ  مقدمہٕ،  تہٕ  تس  روزِ  نہٕ  پنُن  مقدمہٕ  پانہٕ  لڑنُک  کانٛہہ  حاجت۔﴾

Jalandhary:
  سُہ  چھُ  مٲلک  مشرقُک  تہٕ  مغربُک،  تَس  ورٲے  چھُنہ  کانٛہہ  تہِ  عبادتس  لایق،  پَس  پُشرٲوِو  پنٕنۍ  کٲم  تٔسۍ  یوت۔

Transliteration:
  Rabbu almashriqi wa<b>a</b>lmaghribi l<u>a</u> il<u>a</u>ha ill<u>a</u> huwa fa<b>i</b>ttakhi<u>th</u>hu wakeel<u>a</u><b>n</b>


Maududi:
  تہٕ  یمہٕ  کَتھہٕ  لُکھ  بناوان  چِھ  تِمن  پٮ۪ٹھ  کٔرِو  صبر،  تہٕ  شرافت  سان  گٔژِھو  تِمن  نِشہِ  الگ۔  ﴿الگ  گژھنُک  مطلب  چُھنہٕ  یہِ  زِ  تِمن  سٍتۍ  ژٔٹِو  تعلق  تہٕ  کٔرِو  پنُن  تبلیغ  بند،  بلکہِ  چُھ  اَمیُک  مطلب  یہِ  زِ  تِمن  مَہ  لٔگِو  بُتھہِ،  تِہنٛزٕ  بیہوٗد  گِیہِ  کٔرِو  بالکل  نظر  انداز،  تہٕ  تِہنزِ  کُنہِ  بدتمیزی  ہُند  جواب  مَہ  دِیِو۔  پتہٕ  گژِھ  نہٕ  یہِ  طریقہٕ  کُنہِ  غمہٕ  تہٕ  شرارتٕ  سان  تہِ  آسُن  بلکہ  گِژھ  امہِ  قسمُک  طریقہٕ  آسُن  زِ  یِتھہٕ  پٲٹھۍ  اکھ  شریف  انسان  کٲنٛسہِ  بازٲرۍ  انسان  سٕنز  لیٚکھ  بوٗزِتھ  چُھ  کنہٕ  ڈول  دِوان،  تہٕ  دِلس  پٮ۪ٹھ  چُھنہٕ  رژھ  تہِ  امِیُک  اثر  رَٹان۔﴾

Jalandhary:
  بیٚیہِ  کٔرِو  صبر  یِمن  لوٗکن  ہٕنزن  کتھن  پٮ۪ٹھ،  بیٚیہِ  روٗزِو  تِمن  نِشہِ  الگ  تہٕ  دوٗر  رٕتہِ  طریقہٕ،  (تِمن  سٍتۍ  مَہ  تھٲوِو  کانٛہہ  تعلق۔  رُت  طریقہٕ  اختیار  کرُن  گوٚو  تِہٕنز  شکایت  مَہ  کٔرِو،  تِمن  انتقام  ہیٚنٕچ  فکر  مَہ  بٔرِو۔)

Transliteration:
  Wa<b>i</b><u>s</u>bir AAal<u>a</u> m<u>a</u> yaqooloona wa<b>o</b>hjurhum hajran jameel<u>a</u><b>n</b>


Maududi:
  یِمن  انکار  کرن  والیٚن  خۅشحال  لُکن  سٍتۍ  نِپٹاونٕچ  کٲم  ترٲوِو  توٚہۍ  مےٚ  پٮ۪ٹھ،  تہٕ  یِمن  دِیِو  کینٛژھس  کالس  أتھۍ  حالتس  منٛز  روزنہٕ۔

Jalandhary:
  بیٚیہِ  ترٲوِو  مےٚ  تہٕ  بیٚیہِ  تِمن  انکار  کروُنیٚن  ناز  و  نعمتن  اندر  روزن  والیٚن  موجودٕہ  حالتس  منٛز۔  تِمن  دِیِو  بیٚیہِ  کینٛہہ  دۅہ  مہلت،  (توٚہۍ  کٔرِو  بیٚیہِ  کینٛہہ  کالَہ  صبر۔  تِہِندِ  سزاہُک  تہٕ  عذابُک  وقت  چھُ  وۅنۍ  قریب۔)

Transliteration:
  Wa<u>th</u>arnee wa<b>a</b>lmuka<u>thth</u>ibeena olee a<b>l</b>nnaAAmati wamahhilhum qaleel<u>a</u><b>n</b>


Maududi: اسہِ نِشہِ چھےٚ ﴿یِہنٛدِ خٲطرٕ﴾ گوٚبہِ ہانکلہٕ تہٕ نارٕ اَلاوٕ۔
Transliteration: Inna ladayn<u>a</u> ank<u>a</u>lan waja<u>h</u>eem<u>a</u><b>n</b>
Jalandhary:
  کیازِ  بے  شک  اسہِ  نِشہِ  چھِ  تِم  گرفتار  کرنہٕ  خٲطرٕ  برٛیڈِ،  بیٚیہِ  تِم  زالنہٕ  خٲطرٕ  نارِ  جہنم۔


Maududi: تہٕ ۂٹِس پٮ۪ٹھ پھسن وول کھیٚن تہٕ دگ تُلہٕ وُن عذاب۔
Transliteration: Wa<u>t</u>aAA<u>a</u>man <u>tha</u> ghu<u>ss</u>atin waAAa<u>tha</u>ban aleem<u>a</u><b>n</b>
Jalandhary:
  بیٚیہِ  تِہِندِ  خٲطرٕ  ہٹہِ  نَہ  وُسوُن  خۅراک،  یُس  کھیٚوان  کھیٚوان  ۂٹِس  بند  آسیٚکھ  گژھان،  بیٚیہِ  تَمہِ  ورٲے  دَگ  تہٕ  دُووَد  تُلہٕ  وُن  عذاب۔  (یِموٕے  چیزو  سٍتۍ  یِیہِ  تِمن  سزا  دِنہٕ۔  یۅہے  سزا  یِیَکھ  دِنہٕ  تَمہٕ  دۅہ)


Maududi:
  یہِ  سپدِ  تمہِ  دۅہ  ییٚلہِ  زمین  تہٕ  پہاڑ  لرزِتھ  وۅتھن  تہٕ  پہاڑن  ہُند  حال  بنہِ  تِیُتھ  زنتہٕ  سیٚکہِ  ڈھیر  چِھ  یِم  چھٔکراونہٕ  چِھ  یِوان۔

Jalandhary:
  ییٚمہِ  دۅہ  الہٕ  الہٕ  وۅتھہِ  زمینس  تہٕ  کۅہن  بیٚیہِ  سپدن  کۅہ  ریزٕہ  ریزٕہ  گٔژِھتھ  پکہٕ  وُنۍ  سیٚکھ  ہِش،  (اے  انکار  و  تکذیب  کروُنیو)

Transliteration:
  Yawma tarjufu alar<u>d</u>u wa<b>a</b>ljib<u>a</u>lu wak<u>a</u>nati aljib<u>a</u>lu katheeban maheel<u>a</u><b>n</b>


Maududi:
  تۅہیہِ  لُکن  نِشہِ  چُھ  اسہِ  تِتھے  پٲٹھۍ  اکھ  رسول  تۅہیہِ  ٮ۪پٹھ  گواہ  بنٲوِتھ  سوٗزمُت  ﴿وۅنۍ  چُھ  مکہ کیٚن  تِمن  کٲفرن  خطاب  کرنہٕ  یِوان  یِم  رسول  اللہ  صلی  اللہ  علیہ و سلمن  انکار  ٲسۍ  کران  تہٕ  تِہنٛدِس  مخالفتس  منٛز  ٲسۍ  سرگرم﴾  یِتھہٕ  پٲٹھۍ  اسہِ  فرعونس  کُن  اکھ  رسول  اوس  سوٗزمُت۔

Jalandhary:
  پزۍ  پٲٹھۍ  اسہِ  سوٗز  تۅہیہِ  کُن  تِیتھُے  پیغمبرَہ  یُس  تۅہیہِ  پٮ۪ٹھ  قیامتُک  دۅہ  گوٲہی  دِیہِ  کہ  یِمَو  لوٗکو  کیا  برتاو  کوٚر  میانہِ  تبلیغہٕ  پتہٕ  یِتھہٕ  پٲٹھۍ  اَسہِ  فرعونس  کُن  اَکھ  پیغمبرَہ  سوٗزمُت  اوس۔

Transliteration:
  Inn<u>a</u> arsaln<u>a</u> ilaykum rasoolan sh<u>a</u>hidan AAalaykum kam<u>a</u> arsaln<u>a</u> il<u>a</u> firAAawna rasool<u>a</u><b>n</b>


Maududi:
  ﴿پتہٕ  وُچِھو﴾  ییٚلہِ  فرعونن  تس  رسول  سٕنٛز  کتھ  مٲنۍ  نہٕ  پتہٕ  روٚٹ  سُہ  اسہِ  سٮ۪ٹھاہ  سختی  سان۔

Jalandhary:
  پس  کٔر  نافرمٲنی  فرعونن  تَس  پیغمبر  سٕنز،  پس  روٚٹ  تہٕ  گرفتار  کوٚر  اَسہِ  سُہ  فرعون  سٮ۪ٹھاہ  سختی  سان۔  (ہرگاہ  توٚہۍ  تہِ  یہِ  پیغمبرِ  برحق  سوزنہٕ  پتہٕ  نافرمٲنی  کٔرٕو  تیٚلہِ  پیٚیہِ  تۅہیہِ  تہِ  اَکہِ  دۅہ  سُہ  مصیبت  تُلُن،  چنانچہ  سُہ  مصیبت  چھُ  عنقریب  یِنہٕ  وول۔)

Transliteration:
  FaAAa<u>sa</u> firAAawnu a<b>l</b>rrasoola faakha<u>th</u>n<u>a</u>hu akh<u>th</u>an wabeel<u>a</u><b>n</b>


Transliteration: Fakayfa tattaqoona in kafartum yawman yajAAalu alwild<u>a</u>na sheeb<u>a</u><b>n</b>
Maududi:
  اگر  توٚہۍ  ماننہٕ  نِشہِ  انکار  کٔرِو  تیٚلہِ  کِتھہٕ  پٲٹھۍ  بٔچِو  تمہِ  دۅہ  یُس  دۅہ  شُرٮ۪ن  بناوِ  بُڈٕ؟

Jalandhary:
  ہرگاہ  توٚہۍ  کفر  کٔرِو  پس  کِتھہٕ  پٲٹھۍ  بٔچِو  تہٕ  مۅکلِو  تَمہِ  دۅہ  کہ  مصیبت  نِشہِ  ییٚمِچ  سختی  تہٕ  شِدّت  تیژ  زیادٕہ  آسہِ  کہ  لۅکٹیٚن  معصوم  بچن  تانۍ  بُڑراوِ  سُہ؟


Jalandhary: ییٚمہِ دۅہ آسمانس کھنجہِ گژھن، تٔمۍ سُند وعدٕہ سپدِ ضرور پوٗرٕ۔
Transliteration: A<b>l</b>ssam<u>a</u>o munfa<u>t</u>irun bihi k<u>a</u>na waAAduhu mafAAool<u>a</u><b>n</b>
Maududi:
  تہٕ  ییٚمہِ چہِ  سختی  سٍتۍ  آسمان  آسہِ  پھٔٹِتھ  گژھان،  اللہ  تعالیٰ  سُند  وعدٕہ  روزِ  پوٗرٕ  سپدِتھ۔


Maududi:
  یہِ  چھےٚ  اکھ  نصیحت،  وونۍ  ییٚمۍ  سُند  دل  ییٚژِھہ  سُہ  کٔرِن  پننِس  ربّس  کُن  گژھنٕچ  وَتھ  اختیار۔

Jalandhary:
  بے  شک  یہِ  سورُے  مضمون  چھُ  اَکھ  بوٚڈ  وعظ  تہٕ  بٔڈ  نصیحت،  لہٰذا  ییٚمِس  خۅش  کرِ  سُہ  ہیٚیہِ  پننِس  پروردِگارس  کُن  وَتھ  یعنی  سُہ  کرِ  خدایس  نِشہِ  واتنہٕ  خٲطرٕ  دینٕچ  وَتھ  اختیار۔

Transliteration:
  Inna h<u>ath</u>ihi ta<u>th</u>kiratun faman sh<u>a</u>a ittakha<u>th</u>a il<u>a</u> rabbihi sabeel<u>a</u><b>n</b>


Maududi:
  اے  نبیؐ،  تُہُنٛد  ربّ  چُھ  زانان  زِ  توٚہۍ  چِھو  کُنہِ  وِزِ  زٕہ  تِہٲئی  رٲژ  قریب  تہٕ  کُنہِ  وِزِ  نصف  رٲژ  تہٕ  کُنہِ  وِز  اکھ  تہٲئی  رٲژ  عبادتس  منٛز  کھڑا  روزان  تہٕ  تُہنٛدیو  سٲتھیو  منٛزٕ  تہِ  چُھ  اکھ  دوٚر  یہِ  عمل  کران۔  ﴿یہِ  رکوع  چُھ  گۅڈنِکہِ  رکوع  پتہٕ  داہ  ؤری  گٔژِتھ  مدینس  منٛز  نٲزِل  سپُدمُت﴾  اللہ  تعالیٰ ہٕے  چُھ  رٲژ  ہٕندٮ۪ن  تہٕ  دۅہ  کیٚن  وقتن  ہُند  حساب  تھاوان،  تس  چھےٚ  پے  زِ  توٚہۍ  ہیٚکِو  نہٕ  وقتن  ہُند  ٹھیک  شُمار  کٔرِتھ۔  لہٰذا  کٔر  تٔمۍ  تۅہیہِ  پٮ۪ٹھ  مہربٲنی،  وۅنۍ  یوٗتاہ  قرآن  توٚہۍ  آسٲنی  سان  پٔرِتھ  ہیٚکِو  پٔرِو۔  ﴿چونکہ  نمازِ  منٛز  چُھ  طوٗل  زیادٕہ  پہن  قرآن کہ  طویل  قرات  سٍتی  سپدان،  امہِ  موجوب  آو  فرماونہٕ  زِ  تہجد  نمازِ  منٛز  یوٗتاہ  قرآن  سہولیت  سان  پٔرِتھ  ہیٚکِو  پٔرِو۔  اَمہِ  سٍتۍ  گژِھ  نماز  ہٕندِس  طوالتس  منٛز  پٲنۍ  پانے  کمی۔﴾  تس  چھےٚ  خبر  زِ  تۅہیہِ  منٛزٕ  آسن  کینٛہہ  مریض،  بیٚیہِ  کینٛہہ  لُکھ  چِھ  اللہ  تعالیٰ  سٕندِس  فضلہٕ  کِس  تلاشس  منٛز  سفر  کران،  تہٕ  بیٚیہِ  چِھ  کینٛہہ  لُکھ  اللہ  تعالیٰ  سٕنٛزِ  وَتہِ  منٛز  جنگ  کران۔  لہٰذا،  یوٗتاہ  قرآن  آسٲنی  سان  پرنہٕ  ہیٚکہِ  یِتھ  پٔرِو۔  نماز  کٔرِو  قٲیِم  تہٕ  زکوٰۃ  دِیِو۔  ﴿مُفسرن  ہُنٛد  چھُ  اتھ  پٮ۪ٹھ  اتفاق  زِ  امہِ  نِشہِ  چُھ  مُراد  پانژھ  وقت  نماز  تہٕ  فرض  زکوٰۃ  ادا  کرٕنۍ﴾  تہٕ  خُدایس  روٗزِو  رُت  قرض  دِوان۔  یِکینٛژھا  رٕژر  توٚہۍ  پننہِ  خٲطرٕ  برونٛہہ  کُن  سوٗزِو  اللہ  تعالیٰ  سٕندِس  دربارس  منٛز  وُچِھو  سُہ  موجود۔  سُے  چُھ  زیادٕہ  بہتر  تہٕ  اَمیُک  اجر  چُھ  واریاہ  بوٚڈ۔  خدایس  روٗزِو  مغفرت  منگان،  بے شک  چُھ  اللہ  تعالیٰ  سٮ۪ٹھاہ  مغفرت  کرن  وول  تہٕ  رحم  کرن  وول۔

Jalandhary:
  بے  شک  تُہٕندِس  پروردِگارس  چھُ  معلوم  کہ  توٚہۍ  بیٚیہِ  تۅہیہِ  سٍتۍ  اَکھ  جماعتَھہ  تِمَو  لوٗکو  اندرٕہ  یِم  تۅہیہِ  سٍتۍ  چھِ  رات  کہ  وقتہٕ  نٮ۪ماز  پرنہٕ  خٲطرٕ  وۅتھان  قریب  رٲژ  ہٕندیٚن  دۅن  حصن  کُنہِ  شبہٕ  بیٚیہِ  نصف  راتس  کُنہِ  شبہٕ  رٲژ  ہٕندِس  تریمِس  حصس  کُنہِ  شبہٕ،  اللہ  تعالیٰ  ہٕے  چھُ  پوٗرٕ  اندازٕہ  ہیٚکان  کٔرِتھ  دۅہُک  تہٕ  راتُک،  تَس  چھُ  معلوم  کہ  توٚہۍ  ہیٚکِو  نہٕ  اَمہِ  وقتُک  اندازٕہ  ضبط  کٔرِتھ،  تۅہیہِ  چھِ  تتھ  اندر  سخت  مشقت  (لہٰذا  کٔر  تٔمۍ  تُہٕندِس  حالس  پٮ۪ٹھ  عنایت،  سُہ  گۅڈنیُک  حکم  قیامِ  لیلُک  کوٚرُن  تُہںدِ  خٲطرٕ  منسوخ۔)  وۅنۍ  یوٗت  توٚہۍ  آسٲنی  سان  قرآنِ  مجید  ہیکِو  پٔرِتھ  تیوٗت  ٲسِو  پران۔  (اَمہِ  قرآنِ  مجید  پرنہٕ  اندرٕ  چھُ  مُراد  تہجد  پرُن  یتھ  منٛز  قرآنِ  مجید  پرنہٕ  یِوان  چھُ۔  یہِ  چھُ  استحبابی  امر  مطلب  چھُ  کہ  تہجدٕچ  فرضیت  گٔے  منسوخ  وۅنۍ  ہرگاہ  توٚہۍ  یژِھو  تہجد  پرُن  تیٚلہِ  ٲسِو  پران  بیٚیہِ  چھُ  تہجد  کہ  منسوخ  سپدنُک  بیاکھ  وجہ  کہ)  یِتہِ  چھُ  اللہ  تعالیٰ  ہس  معلوم  کہ  تۅہیہِ  اندر  آسن  بعضے  لوکھ  بیمار،  تِم  ہیکن  نہٕ  تتھ  حالتس  اندر  رات  کہ  وقتہٕ  ووٚتِھتھ  تہٕ  تہجد  پٔرِتھ۔  بیٚیہِ  آسن  بعضے  لوٗکھ  خداے  سُند  فضل  یعنی  معاش  تہٕ  رزق  ژھانڈنہٕ  خٲطرٕ  مُلکن  اندر  سفر  کران،  تِہِندِ  خٲطرٕ  تہِ  چھُ  یہِ  مشکل۔  بیٚیہِ  چھِ  بعضے  لوٗکھ  خداے  سٕنزِ  وتہِ  منٛز  جہاد  کران،  تِہِندِ  حقہٕ  تہِ  چھُ  تہجدٕچ  پابندی  کرٕنۍ  مشکل،  پَس  پٔرِو  قرآنِ  مجید  یوٗت  تۅہیہِ  آسان  سپدِ،  اگرچہ  تہجدُک  حکمِ  وجوب  سپُد  منسوخ  مگر  فرض  نٮ۪ماز  کٔرِو  پابندی  سان  ادا  بیٚیہِ  ٲسِو  زکوٰۃ  دِوان،  بیٚیہِ  ٲسِو  اللہ  تعالیٰ  ہس  خۅش  کرنہٕ  خٲطرٕ  قرض  دِوان  رٕتۍ  پٲٹھۍ  یعنی  بکمالِ  اخلاص۔  بیٚیہِ  یۅسہٕ  نیک  تہٕ  رٕژ  عمل  پننہِ  خٲطرٕ  توٚہۍ  برونٹھ  کُن  سوٗزِو  سۅ  لٔبِیوٗن  توٚہۍ  موجود  خدایس  نِشہِ،  سۅ  رٕژ  عمل  آسہِ  سٮ۪ٹھاہ  بہتر  بیٚیہِ  سٮ۪ٹھاہ  بٔڈ  ثواب  کِنۍ۔  (دنیٲوی  معاملن  اندر  مال  خرچ  کرنہٕ  سٍتۍ  یُس  عوض  تہٕ  نفع  تۅہیہِ  حاصل  سپدان  چھُو  تَمہِ  کھۅتہٕ  بہتر  تہٕ  بوٚڈ  نفع  تہٕ  فٲیدٕہ  سپدِ  توہیہِ  حٲصل  خیرچن  کامیٚن  اندر  خداے  سُند  رضا  حٲصل  کرنہٕ  خٲطرٕ  مال  خرچ  کرنس۔)  اللہ  تعالیٰ  ہس  ٲسِو  منگان  گناہن  مغفرت  کیازِ  سُہ  چھُ  بے  شک  گناہن  مغفرت  کرٕوُن  رحم  کرٕوُن۔

Transliteration:
  Inna rabbaka yaAAlamu annaka taqoomu adn<u>a</u> min thuluthayi allayli wani<u>s</u>fahu wathuluthahu wa<u>ta</u>ifatun mina alla<u>th</u>eena maAAaka wa<b>A</b>ll<u>a</u>hu yuqaddiru allayla wa<b>al</b>nnah<u>a</u>ra AAalima an lan tu<u>hs</u>oohu fat<u>a</u>ba AAalaykum fa<b>i</b>qraoo m<u>a</u> tayassara mina alqur<u>a</u>ni AAalima an sayakoonu minkum mar<u>da</u> wa<u>a</u>kharoona ya<u>d</u>riboona fee alar<u>d</u>i yabtaghoona min fa<u>d</u>li All<u>a</u>hi wa<u>a</u>kharoona yuq<u>a</u>tiloona fee sabeeli All<u>a</u>hi fa<b>i</b>qraoo m<u>a</u> tayassara minhu waaqeemoo a<b>l</b><u>ss</u>al<u>a</u>ta wa<u>a</u>too a<b>l</b>zzak<u>a</u>ta waaqri<u>d</u>oo All<u>a</u>ha qar<u>d</u>an <u>h</u>asanan wam<u>a</u> tuqaddimoo lianfusikum min khayrin tajidoohu AAinda All<u>a</u>hi huwa khayran waaAA<i><u>th</u></i>ama ajran wa<b>i</b>staghfiroo All<u>a</u>ha inna All<u>a</u>ha ghafoorun ra<u>h</u>eem<b>un</b>


Jalandhary: اے کلہٕ پٮ۪ٹھ وُرُن ہیٚوُنہِ صاحبہٕ۔
Transliteration: Y<u>a</u> ayyuh<u>a</u> almuddaththir<b>u</b>
Maududi:
  اے  وُرُن  ووٚلُتھ  کٔرِتھ  لَر  تراوان  والہِ!  ﴿ییٚمہِ  سُورٕکۍ  ابتدٲئی  ستھ  آیات  چِھ  تِم  یِمن  منٛز  سارِوٕے  برونٛٹھ  رسول  اللہ  صلی  اللہ  علیہ و سلمن  اسلام کہ  تبلیغُک  حکم  آو  دِنہٕ۔  یہِ  چھےٚ،  اِقرأ  بِسمِ  رَبِّکَ  الَّذی  خَلَقَ۔۔۔،  پتہٕ  دوٚیم  وَحی  یۅسہٕ  حضور  صلی  اللہ  علیہ و سلمن  پٮ۪ٹھ  نٲزِل  سپٕژ۔﴾


Maududi: ؤتِھو تہٕ کٔرِو خبردار۔
Transliteration: Qum faan<u>th</u>ir
Jalandhary:
  پننہِ  جایہِ  نِشہِ  ووٚتھِو  تھوٚد  یا  سپدِو  مستعد۔  پَس  کھۅژنٲوِیوٗکھ  سٲری  لوٗکھ،  (تی  چھُ  تُہٕندِس  منصبِ  نبوتس  لٲزم۔  اَمہِ  وقتہٕ  ٲسۍ  اَکھ  زٕے  صاحب  وُنہِ  مسلمان  سپدمٕتۍ  تَمہِ  مۅکھہٕ  آیہِ  نہٕ  بشارتٕچ  ذکر  کرنہٕ۔)


Maududi: تہٕ پننِس ربّ سٕنٛدِ بجرُک کٔرِو اعلان۔
Transliteration: Warabbaka fakabbir
Jalandhary:
  بیٚیہِ  زٲنِیوٗن  پنُن  پروردِگار  بوٚڈ،  تٔہنزٕے  عظمت  کٔرِو  بیان۔  (تبلیغس  اندر  چھُ  گۅڈنِیکُے  چیز  اشاعتِ  توحید  بیٚیہِ  گژِھہ  مبلغ  سُنٛد  پانہٕ  عٲمِل  آسُن،  تس  پزن  پانس  اندر  رٕتۍ  صفت  پٲدٕہ  کرٕنۍ،  رٕژٕ  عملہٕ،  رٕتۍ  اعتقاد  تہٕ  رٕتۍ  اخلاق  پٲدٕہ  کرٕنۍ۔  اَکھ  چیز  گوٚو  تِمَو  اندرٕہ)


Maududi: تہٕ پنٕنۍ پلو تھٲوِو پاک۔
Transliteration: Wathiy<u>a</u>baka fa<u>t</u>ahhir
Jalandhary:
  پنٕنۍ  پَلو  تھٲوِو  پاک۔  (اَمہِ  وقتہٕ  ٲس  نہٕ  وُنہِ  نٮ۪ماز  فرضٕے  سپزمٕژ  لہٰذا  کٔرٕکھ  نہٕ  تمِچ  ذکر  کینٛہہ  تہِ۔  امہِ  اندرٕہ  سپُد  معلوم  کہ  جامہٕ  پاک  آسُن  چھُ  لٲزِم  نٮ۪مازِ  ورٲے  تہِ۔)


Maududi: تہٕ احسان مَہ کٔرِو زیادٕہ حٲصل کرنہٕ خٲطرٕ۔
Transliteration: Wal<u>a</u> tamnun tastakthir<b>u</b>
Jalandhary:
  کٲنسہِ  مَہ  دِیِو  کانٛہہ  چیز  تَمِیُک  عوض  زیادٕہ  حٲصل  کرنہٕ  خٲطرٕ،  (نہ  علم  تہٕ  نہ  مال۔)


Maududi: تہٕ پننِس ربّس خٲطرٕ کٔرِو صبر۔
Transliteration: Walirabbika fa<b>i</b><u>s</u>bir
Jalandhary:
  بیٚیہِ  کٔرِو  صبر  پننِس  پروردِگارٕ  سٕندِ  رضا  خٲطرٕہ،  (ہرگاہ  تبلیغ  کرنس  منٛز  کانٛہہ  تکلیف  تہِ  واتوِ۔  یِم  نہٕ  تُہُندِ  بیٖم  کرنہٕ  پتہٕ  تہِ  ایمان  اَنن  تِہِندِ  خٲطرٕ  چھُ  یہِ  وعید  کہ)


Jalandhary: پس ییٚلہِ پھۅکھ یِیہِ دِنہٕ پوگس منٛز۔
Transliteration: Fai<u>tha</u> nuqira fee a<b>l</b>nn<u>a</u>qoor<b>i</b>
Maududi:
  اچھا،  ییٚلہِ  صُورس  یِیہِ  پھۅکھ  دِنہٕ  ﴿یہِ  حصّہ  سپُد  ابتدٲئی  آیاتو  پتہٕ  کینٛہہ  ریٚتھ  گٔژِھتھ  نٲزِل  ییٚلہِ  رسول  اللہ  صلی  اللہ  علیہ و سلمن  ہٕنٛدِ  طرفہٕ  اسلامُک  تبلیغ  اعلانیہ  شروع  سپدنہٕ  پتہٕ  گۅڈنِچہِ  لٹہِ  حجُک  وقت  ووت،  تہٕ  قریش  کیو  سردارَو  کوٚر  اکھ  کانفرس  کٔرِتھ  یہِ  طے  زِ  نیبرٕ  پٮ۪ٹھہٕ  یِنہٕ  والیٚن  حاجن  گِژھ  قرآن  تہٕ  محمد  صلی  اللہ  علیہ و سلمن  نِشہِ  بدگُمان  کرنہٕ  خٲطرٕ  پروپگنڈچ  اکھ  زبردست  مُہم  چلاونہٕ  یِنۍ۔﴾


Maududi: کٲفرن خٲطرٕ آسہِ نہٕ لوٚت کینٛہہ۔
Transliteration: AAal<u>a</u> alk<u>a</u>fireena ghayru yaseer<b>in</b>
Jalandhary:
  تتھ  دۅہس  منٛز  آسہِ  نہٕ  کُنہِ  قٕسمچ  آسٲنِیَہ  تِہِندِ  حقہٕ۔  (امہِ  پتہٕ  چھےٚ  ذِکر  بعضے  خاص  کٲفرن  ہٕنز)


Transliteration: <u>Th</u>arnee waman khalaqtu wa<u>h</u>eed<u>a</u><b>n</b>
Maududi:
  ترٲوِو  مےٚ  بیٚیہِ  ترٲوِیوٗن  سُہ  شخص  یُس  مےٚ  کُنُے  زوٚن  پٲدٕ  کوٚر۔  ﴿اَمہِ  نِشہِ  چُھ  مُراد  ولید  بن  مغیرہ  یُس  أندرۍ  أندرۍ  قرآن کہ  کلام  الٰہی  آسنُک  قٲیل  اوس  سپُدمُت  مگر  مکس  منٛز  پنٕنۍ  سردٲری  قٲیِم  تھاونہٕ  خٲطرٕ  دِیُت  أمۍ  مذکورٕہ  کانفرنسہِ  منٛز  کٲفرن  یہِ  مشورٕہ  زِ  حضورؐ  کٔرِیوٗن  جادوگر  سٕندِ  حیثیت  تہٕ  قرآن  کٔرِیوٗن  جادِ  کہ  حیثیت  مشہور﴾

Jalandhary:
  (یا  رسول  اللہؐ  توٚہۍ  مَہ  بٔرِو  کانٛہہ  فکر)  ترٲوِو  مےٚ  تہٕ  تَس  شخصس  یُس  مےٚ  پٲدٕہ  کوٚر  کُنُے،  بہٕ  بوزٕہ  تَس  سٍتۍ  پانے،  (سُہ  شخص  گوٚو  ولید  ابن  مغیرہ،  یہِ  اوس  مٲلِس  کُنُے  نیٚچُو۔  زینہٕ  وِزِ  اوس  نوٚنُے  تہٕ  چھوٚنُے،  کانٛہہ  چیزَہ  اوسُس  نہٕ  سٍتۍ،  نَہ  مال  تہٕ  نَہ  اولاد۔)


Maududi: تہٕ تِم فرزند دِتِس یِم تس برونٛہہ کنہِ حٲضر ٲسۍ روزان۔
Transliteration: Wabaneena shuhood<u>a</u><b>n</b>
Jalandhary:
  بیٚیہِ  کٔرِس  میے  گَبَر  تہٕ  اولاد  عطا  یِم  تَس  پرٛتھ  وَقتہٕ  ٲسۍ  حٲضر  برونٛٹھہٕ  کنہِ  ٲسِس  آسان،  (تعمیلِ  حکم  کرنہٕ  خٲطرٕ  تیار۔)


Maududi: تہٕ أمۍ سٕندِ خٲطرٕ کٔر ریاستٕچ ﴿سردٲری ہٕنٛز﴾ وَتھ تہِ ہموار۔
Transliteration: Wamahhadtu lahu tamheed<u>a</u><b>n</b>
Jalandhary:
  بیٚیہِ  وَتھروو  میے  تٔہندِ  خٲطرٕ  عزت  و  جاہُک  فرش  تہٕ  وَتھرُن  (تا  ایں  کہ  سٲری  لوٗکھ  ٲسۍ  تَس  رئیس  تہٕ  زِیُٹھ  مانان  مگر  باوجود  آں  کوٚر  نہٕ  تٔمۍ  یِمن  نعمتن  ہُنٛد  شکر  ادا۔)


Maududi: ہرگز نَہ، تس چُھ سانیٚن آیاتن سٍتۍ ضِد۔
Transliteration: Kall<u>a</u> innahu k<u>a</u>na li<u>a</u>y<u>a</u>tin<u>a</u> AAaneed<u>a</u><b>n</b>
Jalandhary:
  تہِ  بنہِ  نہٕ  ہرگز،  کیازِ  یہِ  اوس  سانیٚن  آیاتن  ہُنٛد  مخٲلف  تہٕ  دُشمن،  (أمۍ  سٕندِ  خٲطرٕ  چھےٚ  زیادتی  دنیا  و  ٲخرتس  منٛز  بند۔  چنانچہ  یِم  آیاتِ  کریمہ  نٲزل  سپدنہٕ  پتہٕ  روٗد  نہٕ  أمِس  مال  و  دولت  کُنہِ،  نہ  جاہ  و  عزت  نہ  اولاد،  خوار  و  ذلیل  سپُد۔)


Maududi: بہٕ کھالناوَن سُہ عنقریب أکِس دُشوار چڑھایہِ۔
Transliteration: Saorhiquhu <u>s</u>aAAood<u>a</u><b>n</b>
Jalandhary:
  آئندٕہ  ٲخرتس  اندر  کھارن  بہٕ  سُہ  جہنمس  منٛز  تتھ  کۅہس  یتھ  ناو  چھُ  صعود۔  (حدیث  شریف  چھُ  صحیح  تِرمذی یس  اندر  کہ  فرموو  حضرت  نبی  کریموؐ  کہ  صعود  چھُ  جہنمس  اندر  اَکھ  کۅہَہ۔  ستتھن  ؤرِیَن  واتہِ  جہنمی  تمہِ  چہِ  تالہِ  پٮ۪ٹھ۔  توپتہٕ  یِیہِ  تَمہِ  پٮ۪ٹھہٕ  بیٚیہِ  بۅن  دٲرِتھ  دِنہٕ۔  یِتھے  پٲٹھۍ  روزِ  سُہ  ہمیشہِ  اَتھ  کۅہس  کھسان  توپتہٕ  تَمہِ  کۅہ  پٮ۪ٹھہٕ  ؤسۍ  پیٚوان۔  یہِ  سزا  یِیہِ  تَس  دِنہٕ  اَمی  عناد  مۅکھہٕ  ییٚمِیُک  ذکر  کرنہ  آو۔)


Maududi: تٔمۍ سُونچ تہٕ کینٛہہ کتھ بناونٕچ کرٕن کوشش۔
Transliteration: Innahu fakkara waqaddar<b>a</b>
Jalandhary:
  پزۍ  پٲٹھۍ  تٔمۍ  شخصن  کٔر  فکر  بیٚیہِ  کوٚرُن  اندازٕہ  (کہ  قرآنِ  مجیدس  نسبت  کُس  یچھ  لفظ  کرٕ  تجویز  توپتہٕ  کٔرٕن  واریاہ  فکر  تہٕ  تامُل  کٔرِتھ  اَکھ  لغو  تہٕ  بے  ہودٕہ  کتَھہ  پیش۔)


Maududi: آ، ؤسۍ تن اللہ تعالیٰ سُند مار تَس پٮ۪ٹھ، کِژھ کتھ بناونٕچ کرٕن کوٗشش۔
Transliteration: Thumma qutila kayfa qaddar<b>a</b>
Jalandhary:
  توپتہٕ  گٔژِھن  سُہ  بیٚیہِ  اَڈٕہ  ژوٚٹ  دوبارٕہ،  یہِ  کِژھ  کتَھہ  کٔر  تٔمۍ،  (یہِ  تعجب  مکرر  کرُن  چھُ  أمۍ  سٕنز  سخت  مذمت  کرنہٕ  خٲطرٕہ  یعنی  یہِ  کِژھ  بے  ربط  کتَھہ  کٔر  تٔمۍ  ییٚمِیُک  نہٕ  کُنہِ  صورتس  منٛز  احتمالٕے  ہیکہِ  سپدِتھ۔  کیازِ  سِحرٕچ  چھےٚ  پرٛتھ  أکِس  خبر  کہ  تمِیُک  اثر  چُھنہٕ  زیادٕہ  کالس  پوشان۔  سِحرُک  طاقت  چھُنہٕ  سُہ  کیا  ہیٚکہِ  غٲیِبن  پٮ۪ٹھ  تہِ  اثر  کٔرِتھ۔  گٲمتِس  زمانس  تہٕ  آئندٕہ  یِوُنِس  زمانس  پٮ۪ٹھ  اثر  کٔرِتھ  یعنی  نعوذ  باللہ  ہرگاہ  یہِ  قرآنِ  مجید  جود  آسِہے  سُہ  کِتھہٕ  پٲٹھۍ  ہیٚکہِ  پرٛتھ  زمانہٕ  کیٚن  لوٗکن  جووَد  کٔرِتھ  کہ  تِم  ہیٚکہٕ  ہن  تَمہِ  جادِ  کہ  اثرٕ  سٍتۍ  تمِیُک  مُقابلہٕ  کٔرِتھ،  جادوگر  یعنی  اَپزِیور  کِتھہٕ  پٲٹھۍ  ہیٚکہ  عَلی  الاعلان  دعویٰ  کرنُک  جُرأت  کٔرِتھ  کہ  مثل  تہِ  یتھ  کلامس  ہیوٗ  ہیٚکِو  نہٕ  توٚہۍ  جن  تہٕ  انسان  ہرگز  کانٛہہ  کلامَہ  پیش  کٔرِتھ۔)


Maududi: پتہٕ وُچُھن ﴿لُکن کُن﴾۔
Transliteration: Thumma na<i><u>th</u></i>ar<b>a</b>
Jalandhary:
  توپتہٕ  لوٚگ  مجلسہِ  ہٕندیٚن  لوٗکن  کُن  بُتھہِ  بُتھہِ  وُچھنہِ،  (سۅ  کتھ  یۅس  مےٚ  تجویز  کٔر  ونَہ  کِنہٕ  وَننہٕ۔)


Maududi: پتہٕ ژٕکرووُن ڈیٚکہٕ تہٕ کھولُن بُتھ۔
Transliteration: Thumma AAabasa wabasar<b>a</b>
Jalandhary:
  توپتہٕ  لوٚدُن  بُتھِس  بوم،  توپتہٕ  لوٚگ  بُتھ  ژٕکراونہِ،  (ڈیٚکس  دٕرٛکھ  کھارنہِ  یُتھ  لُکھ  دَپن  ییٚمِس  چھےٚ  سخت  نَکہت  قرآنِ  مجیدٕچ۔)


Jalandhary: توپتہٕ ووٚنُن یہِ قرآنِ مجید چھُنہٕ مگر بیٚیَن نِشہِ نقل کرنہٕ آمُت جودَہ۔
Transliteration: Faq<u>a</u>la in h<u>atha</u> ill<u>a</u> si<u>h</u>run yuthar<b>u</b>
Maududi:
  ٲخر  کار  ووٚن  تٔمۍ  زِ  یہِ  چُھنہٕ  کِہِنۍ  مگر  اکھ  جود  یُس  برونٛہہ  پیٚٹھہٕ  چُھ  چلان  پکان۔


Maududi: یہِ چُھ اکھ انسٲنۍ کلام۔
Transliteration: In h<u>atha</u> ill<u>a</u> qawlu albashar<b>i</b>
Jalandhary:
  یہِ  چھُنہٕ  کینٛہ  تہِ  بشرٕہ  سٕندِہ  کلامہٕ  ورٲے  یعنی  اللہ  تعالیٰ  سُند  کلام  چھُنہٕ،  (اللہ  تعالیٰ  چھُ  فرماوان  أمِس  دِیتَو  وورنہٕ۔)


Transliteration: L<u>a</u> tubqee wal<u>a</u> ta<u>th</u>ar<b>u</b>
Maududi:
  نہ  تھاوِ  باقی  نہ  تراوِ  ﴿یعنی  سُہ  تھاوِنہٕ  عذاب  کیو  حقدارو  منٛزٕ  کٲنٛسہِ  باقی  یُس  تٔمۍ  سٕنٛدِس  گرفتس  منٛز  یِیہِ،  عذاب  دِنہٕ  ورٲے  تراوِ  نہٕ  تس﴾۔

Jalandhary:
  سُہ  نار  ترٛاوِنہٕ  باقی  بدنُک  کانٛہہ  حصَہ  زالنہٕ  ورٲے،  نہ  چَھڈِ  کٲنسہِ  نافرمانس  عذاب  کرنہٕ  ورٲے۔


Maududi: اِنسانس مٕسلہٕ والن وول۔
Transliteration: Laww<u>ah</u>atun lilbashar<b>i</b>
Jalandhary:
  پُھسرٕ  والہٕ  وُن  چھُ  بُتھہِ  کِس  دالس،  (ییٚمہِ  سٍتۍ  شکل  و  صورتھٕے  تباہ  تہٕ  برباد  گژِھہ۔)


Maududi: کُنوُہ کار کُن چِھ تتھ پٮ۪ٹھ مُقرر۔
Transliteration: AAalayh<u>a</u> tisAAata AAashar<b>a</b>
Jalandhary:
  تتھ  جہنمس  پٮ۪ٹھ  چھِ  مقرر  کرنہٕ  آمٕتۍ  کُنوُہ  مَلک  بٔڈۍ  بٔڈۍ  سردار  (یِم  کٲفرن  رنگا  رنگ  عذاب  کرن۔  ملٲیکن  ہُنٛد  قوّت  تہٕ  طاقت  چھُ  سٮ۪ٹھاہ  زیادٕہ  جِنن  تہٕ  انسانن  ہٕندِ  کھۅتہٕ،  چنانچہ  سارِنٕے  جہنمِیَن  عذاب  کرنہٕ  خٲطرٕ  اوس  اکوے  مَلک  کٲفی۔  مگر  اللہ  تعالیٰ  ہن  کٔرۍ  مُقرر  کُنوُہ  مَلک،  اَمہِ  اندرٕہ  چھُ  معلوم  سپدان  کہ  کٲفرن  تہٕ  مشرِکن  عذاب  کرنُک  اہتمام  چھُ  سٮ۪ٹھاہ  زیادٕہ۔  کُنوُہن  ہُنٛد  عدد  خاص  کرنُک  سِر  چھُ  معلوم  اللہ  تعالیٰ  سٕے۔  مگر  بعض  علماہو  تہٕ  مُفسرینو  چُھ  بیان  کوٚرمُت  امیُک  نُکتہٕ  حضرت  مولانا  مولوی  اشرف  علی  تھانوی  صاحب،  تِمو  چُھ  فرموومُت  کہ  میٲنِس  دلس  اندر  سپُد  اتھ  متعلق  اللہ  تعالیٰ  سٕندۍ  طرفہٕ  بطورِ  اِلقاء  اکھ  مضمونَہ،  سُہ  گوٚو  یہِ  کہ  اصل  پٲٹھۍ  سپدِ  کٲفرن  جہنمُک  عذاب  ییٚمہِ  کتھہِ  مۅکھہٕ  کہ  تِمو  کیا  کٔرۍ  مُخالفت  پَزیٚن  عقٲیدن  ہٕنز۔  پٔزۍ  عقٲید  چِھ  نو  اکۍ  قٕسمٕکۍ  تہٕ  داہ  اکۍ  قٕسمٕکۍ۔  (1)  گوٚو  ایمان  انُن  تہٕ  پژھ  کَرٕنۍ  معبودِ  برحقس،  (2)  گوٚو  پژھ  کَرٕنۍ  کہ  عالم  چُھ  حادِث  مَنزے  پٲدٕہ  گومُت،  (3)  گوٚو  مَلٲیکن  پژھ  کَرٕنۍ،  (4)  گوٚو  سارنے  آسمٲنی  کِتابن  پژھ  کَرٕنۍ،  (5)  گوٚو  سارنے  پیغمبرن  پژھ  کَرٕنۍ  (6)  گوٚو  تقدیرس  پژھ  کِرٕنۍ،  (7)  گوٚو  قیامت  کِس  دوہس  پژھ  کَرٕنۍ،  (8)  گوٚو  جنتس  پژھ  کَرٕنۍ،  (9)  گوٚو  جہنمس  پژھ  کَرٕنۍ۔  امہِ  پتہٕ  گٔے  داہ  چیز  یِمن  اعمالن  سٍتۍ  تعلق  چُھ،  تِمو  اندرِ  گٔے  پانٛژ  چیز  معمورات  یعنی  تِم  چیز  یِمن  ہُند  امٕر  کرنہٕ  آمُت  چُھ،  تِمے  پانژ  چیز  چِھ  شعائرِ  اسلام۔  تِمو  منٛز  گوٚو  (1)  زِیوِ  سٍتۍ  شہادتینن  ہُند  اقرار  کَرُن  زیوِ  سٍتۍ  پَرُن  اَشھَد  أن  لَا  اِلٰہ  الّا اللہ  وَ  اَشھَد  أن  محمدًا  عبدُہ  و  رَسولہ،  (2)  گوٚو  نٮ۪ماز  برپا  تھاوٕنۍ،  (3)  گوٚو  مالٕچ  زکوٰۃ  دِنۍ،  (4)  گوٚو  ماہِ  رمضانس  روزدار  روزُن،  (5)  گوٚو  حجِ  بیتُ  اللہ  کَرُن۔  بیٚیہِ  پانٛژ  چیز  گٔے  منہیات  یِمن  ہُند  منع  چُھ  کرنہٕ  آمُت  تِمن  ہندِ  حرام  تہٕ  ناجٲیز  آسنُک  گژِھ  اعتقاد  تھاوُن  تِم  پانژ  چیز  گٔے  تِمے  یِمن  متعلق  سورۂ  ممتحنَہ  کِس  آیۂ  اِمتِحانَس  اندر  منع  چُھ  کرنہِ  آمُت،  سۅ  گٔے  ژوٗر  کَرٕنۍ،  زِنا  کَرُن،  کانٛہہ  شخصَہ  مارُن  خصوصاً  اولاد  مارٕنۍ،  بہتان  تہٕ  اپُز  ٹھٔہراوُن،  بیٚیہِ  نہِ  نبی  کریمؐ  سٕندِس  کُنہِ  حُکمس  مُخالفت  کَرٕنۍ  یِمٔے  چِھ  واتان  کُل  عقٲید  کُنوُہ۔  یِمن  عقٲیدَن  خلاف  کرنہٕ  خٲطرٕ  کرَن  یِم  کُنوُہ  مَلک  کُنوُہِ  قٕسمہٕ  لوٗکن  عذاب۔  یِمن  کُنوُہن  مَلکن  ہٕندِس  سردارس  چھُ  ناو  مٲلِک۔  ییٚلہِ  ییٚمہِ  آیہ  کریمُک  مضمون  بوٗز  کٲفرو  تِم  لٔگۍ  ٹھٹھہٕ  تہٕ  استہزاء  کرنہِ۔  چنانچہ  اَکھ  کٲفرَہ  اَکھ  اوس  ابو  الاَشد  سُہ  اوس  سٮ۪ٹھاہ  طاقت  ور  شخصَہ،  سُہ  لوٚگ  وںنہِ  کہ  اے  قریشو  توٚہۍ  مَہ  کھوٚژِو۔  یِمو  اندرٕہ  دَہ  مَلک  ہٹاوکھ  بہٕ  دٔچھنہِ  نَرِ  سٍتۍ  باقی  نَو  ہٹاوَکھ  بہٕ  کھورِ  نَرِ  سٍتۍ،  اللہ  تعالیٰ  ہن  کوٚر  اَتھ  تردید۔)


Maududi:
  اسہِ  چِھ  دوزخٕکۍ  یِم  کارکُن  فرشتہٕ  بنٲوِمٕتۍ،  ﴿ییٚتہِ  پٮ۪ٹھہٕ،  تُہٕندٮ۪ن  ربّ  سٕندٮ۪ن  لشکرن  چُھنہٕ  پانہٕ  تس  ورٲے  کٕہٕنۍ  زانان،  اوٚت  تام  چھےٚ  یہِ  پوٗرٕ  عبارت  اکھ  جملۂ  معترضہ  یُس  دورانِ  تقریر  کلامُک  سلسلہٕ  پُھٹرٲوِتھ  تِمن  اعتراض  کرن  والیٚن  درجواب  چُھ  فرماونہٕ  آمُت  یِمو  رسول  اللہ  صلی  اللہ  علیہ و سلمن  ہٕنٛزِ  زبٲنۍ  یہِ  بوٗزِتھ  زِ  دوزخ  کیٚن  کارکُن  ہُنٛد  تعداد  آسہِ  صرف  19  اَتھ  ٹسنہٕ  ٲسۍ  لٲگِمٕتۍ  کرٕنۍ۔  تِمن  باسے  یہِ  کتھ  عجیب  زِ  اَکہ  پاسہٕ  چُھ  اَسہِ  وَننہٕ  یِوان  زِ  آدمؑ  سٕندِ  وقتہٕ  پٮ۪ٹھہٕ  قیامتس  تام  یِمو  انسانَو  تہِ  کُفر  تہٕ  بٔڈۍ  گناہ  چِھ  کٔرِمٕتۍ  تِم  یِن  دوزخس  منٛز  تراونہٕ،  تہٕ  دوٚیِمہِ  پاسہٕ  چھےٚ  اَسہِ  یہِ  خبر  دِنہٕ  یِوان  زِ  یِیتِس  بٔڈِس  دوزخس  منٛز  یٖتِہین  بے شمار  انسانن  عذاب  دِنہٕ  خٲطرٕ  آسن  صرف  19  کارکُن  مقرر﴾  تہٕ  یُہُند  تعداد  چُھ  کٲفرن  خٲطرٕ  فتنہٕ  بنوومُت  تاکہ  اہلِ  کتابن  یِیہِ  یقین،  تہٕ  ایمان  والیٚن  ہُنٛد  ایمان  ہُرِ  تہٕ  اہلِ کتاب  تہٕ  مُومن  روزن  نہٕ  کُنہِ  شکس  منٛز،  ﴿چونکہ  اہلِ  کتاب  تہٕ  اہلِ  ایمان  چِھ  فرشتن  ہٕندیو  غیر  معمولی  طاقتو  نِشہِ  وٲقف،  اَمہِ  موجوب  آسہِ  نہٕ  تِمن  اَتھ  منٛز  کُنہِ  قسمُک  شک  زِ  19  فرشتہٕ  چِھ  دوزخُک  انتظام  کرنہٕ  خٲطرٕ  سٮ۪ٹھاہ۔﴾  تہٕ  دِلٕکۍ  بیمار  تہٕ  کُفّار  وَنن  یہِ  زِ  خُدایس  کیا  ہیٚکہِ  امہِ  کتھہِ  نِشہِ  مطلب  ٲسِتھ۔  یِتھہٕ  پٲٹھۍ  یَس  اللہ  تعالیٰ  یژھان  چُھ  تس  چُھ  گُمراہ  کران  تہٕ  یس  یژھان  چُھ  تس  ہدایت  بخشان،  تہٕ  تُہندِس  ربّ  سٕندٮ۪ن  لشکرن  چُھنہٕ  پانہٕ  تس  ورٲے  کانٛہہ  زانان۔  تہٕ  ییٚمہِ  دوزخٕچ  ذکر  چَھنہٕ  امہِ  ورٲے  بیٚیہِ  کُنہِ  غرضہٕ  کرنہٕ  آمٕژ  زِ  لُکن  سپدِ  امہِ  سٍتۍ  نصیحت۔

Jalandhary:
  اَسہِ  کٔرۍ  نہٕ  جہنمٕکۍ  داروغہٕ  انسان  یِمن  کانٛہہ  قوی  انسانَہ  ہٹٲوِتھ  ہیکہِ  ہے  بلکِہ  کٔرۍ  اَسہِ  جہنمٕکۍ  داروغہٕ  صرف  ملٲیک  یِمو  اندرٕہ  اَکھ  مَلک  تیوٗت  قوّت  چھُ  تھاوان  یوٗت  سارِنٕے  جِنن  تہٕ  انسانن  اوّلینن  تہٕ  ٲخرینن  قوت  چھُ۔  (چنانچہ  حدیث  شریفس  منٛز  چھُ  لَھم  مِثلُ  قوّۃ  الثقلین)  بیٚیہِ  کوٚر  نہٕ  اَسہِ  تِہُند  تعداد  یوٗت  بیان  کرنہٕ  آو  مگر  کٲفرن  آزمٲیش  کرنہٕ  خٲطرٕہ،  یُتھ  تِہٕنزن  گمرٲہِین  ہُند  سبب  بنہِ،  بیٚیہِ  یُتھ  اتھ  پٮ۪ٹھ  اَمِکۍ  نتٲیج  مرتب  سپدن،  یُتھ  یِم  اہلِ  کتاب  یہِ  بوٗزِتھ  یقین  کرن  کیازِ  تِمن  آسہِ  پننیو  کتابو  موجوب  اَتھ  تعدادس  متعلق  اطلاع  خبر  برونٹھُے۔  بیٚیہِ  یُتھ  تَمۍ  سٍتۍ  با ایمانن  ہُنٛد  ایمان  زیادٕہ  سپدِ،  بیٚیہِ  روزِ  نہٕ  کانٛہہ  شک  تہٕ  تردُد  نَہ  اہل  کتابن  نَہ  با ایمانن،  تِمن  لگہِ  نہٕ  مشرکن  ہٕندِ  استہزاہ  تمسخرٕہ  سٍتۍ  کُنہِ  قسمہٕ  دوکھہٕ،  بیٚیہِ  یِمن  ہٕندیٚن  دِلن  اندر  شکُک  مرض  چھُ  یعنی  مُنافق  تہٕ  ضعیف  الایمان  لوٗکھ  بیٚیہِ  کٲفر  نٔنۍ  پٲٹھۍ  انکار  کروُنۍ  تِم  ونن  کہ  یہِ  عجیب  مضمون  یعنی  جہنم  کیٚن  داروغن  ہٕنز  گرٛند  وَننہٕ  أندرٕہ  کیا  سنا  چھُ  مقصود  اللہ  تعالیٰ  ہس۔  (یِتھہٕ  پٲٹھۍ  اللہ  تعالیٰ  ہن  یتھ  معاملس  اندر  با  ایمانن  خاص  ہدایت  کوٚر  بیٚیہِ  کٔرِن  اَتھ  معاملس  اندر  کٲفر  خاص  طور  گمراہ۔)  یِتھے  پٲٹھۍ  چھُ  اللہ  تعالیٰ  گمراہ  کران  یس  یژھان  چھُ  تس۔  بیٚیہِ  چھُ  ہدایت  کران  یس  یژھان  چھُ  تس۔  (جہنم  کیٚن  داروغن  ہٕنز  گرٛند  کُنوُہ  وَننس  اندر  چھے  کمہٕ  کمہٕ  حکمژٕہ،  نتہٕ  چھا  کُل  بِل  یُتُے  فوج،  نہ  ہرگز  نہ)  بلکہ  اے  پیغمبر!  چٲنِس  پروردِگارٕہ  سُند  فوج  چھُ  تیوٗت  یِمن  ہُند  شمار  نہ  کانٛہہ  تہِ  زانہِ  تَس  معبودِ  برحقس  ورٲے،  یہِ  جہنمُک  حال  بیان  کرُن  چھُ  بٔڈ  نصیحت  صرف  انسانن  ہٕندِ  خٲطرٕہ۔

Transliteration:
  Wam<u>a</u> jaAAaln<u>a</u> a<u>s</u><u>ha</u>ba a<b>l</b>nn<u>a</u>ri ill<u>a</u> mal<u>a</u>ikatan wam<u>a</u> jaAAaln<u>a</u> AAiddatahum ill<u>a</u> fitnatan lilla<u>th</u>eena kafaroo liyastayqina alla<u>th</u>eena ootoo alkit<u>a</u>ba wayazd<u>a</u>da alla<u>th</u>eena <u>a</u>manoo eem<u>a</u>nan wal<u>a</u> yart<u>a</u>ba alla<u>th</u>eena ootoo alkit<u>a</u>ba wa<b>a</b>lmuminoona waliyaqoola alla<u>th</u>eena fee quloobihim mara<u>d</u>un wa<b>a</b>lk<u>a</u>firoona m<u>atha</u> ar<u>a</u>da All<u>a</u>hu bih<u>atha</u> mathalan ka<u>tha</u>lika yu<u>d</u>illu All<u>a</u>hu man yash<u>a</u>o wayahdee man yash<u>a</u>o wam<u>a</u> yaAAlamu junooda rabbika ill<u>a</u> huwa wam<u>a</u> hiya ill<u>a</u> <u>th</u>ikr<u>a</u> lilbashar<b>i</b>


Jalandhary: بتحقیق قَسم چھُ زوٗنہِ ہُند۔
Transliteration: Kall<u>a</u> wa<b>a</b>lqamar<b>i</b>
Maududi:
  ہرگز  نہٕ،  ﴿یعنی  یہِ  چَھنہٕ  کانٛہہ  ہوٲئی  کتھ  یتھ  اَمہِ  طریقہٕ  چِھ  ہزٕل  یِوان  کرنہٕ﴾  قسم  چُھ  زوٗنہٕ  ہُند،


Maududi: تہٕ صُبحُک ییٚلہ سُہ روشن چُھ سپدان،
Transliteration: Wa<b>al</b><u>ss</u>ub<u>h</u>i i<u>tha</u> asfar<b>a</b>
Jalandhary:
  بیٚیہِ  چھُ  قَسم  صبحُک  ییٚلہِ  سُہ  پھۅلان  چھُ۔  (وارٕہ  گاش  یِوان  چھُ،  یِمے  قَسم  چھُس  بہٕ  ہاوان  یتھ  کتھہِ  پٮ۪ٹھ  کہ)


Jalandhary: بے شک جہنم چھُ بڈیٚو ہولناک چیزو أندرٕہ اَکھ چیزَہ۔
Transliteration: Innah<u>a</u> lai<u>h</u>d<u>a</u> alkubar<b>i</b>
Maududi:
  یہِ  دوزخ  تہِ  چُھ  بڈیو  چیزو  منٛز  اکھ۔  ﴿یعنی  یِتھہٕ  پٲٹھۍ  زوٗن  تہٕ  رات  تہٕ  دۅہ  اللہ  تعالیٰ  سٕندِ  قدرتٕکۍ  عظیم  نشانات  چِھ  تِتھے  پٲٹھۍ  چُھ  دوزخ  تہِ  قدرت  کیو  عظیم  چیزو  منٛز  اکھ  چیز﴾


Transliteration: Liman sh<u>a</u>a minkum an yataqaddama aw yataakhkhar<b>a</b>
Maududi:
  تۅہیہِ  منزٕ  پرٛتھ  تس  شخصس  خٲطرٕ  کھۅژناون  وول  یُس  برونٛہہ  چُھ  یژھان  پکُن  یا  چُھ  پتھ  یژھان  روزُن۔

Jalandhary:
  تِمن  سارِنٕے  ہٕندِ  خٲطرٕہ  یِم  تۅہیہِ  أندرٕہ  نیکیَن  تہٕ  خیرچن  کامیٚن  برونٛٹھ  گژُھن  یژھن،  بیٚیہِ  تِمن  یِم  نیکیو  تہٕ  خیرچو  کامیو  نِشہِ  پتھ  روزن  یژھن۔  (اَمہِ  بیمُک  تہٕ  کھۅژناونُک  انجام  سپدِ  ظٲہر  قیامت  کہ  دۅہ۔  تمی  آے  اَتھ  چیزس  پٮ۪ٹھ  تِمنٕے  چیزن  ہُنٛد  قَسم  ہاونہٕ  یِمن  چیزن  قیامتس  سٍتۍ  اکھ  مناسبتَہ  چھےٚ،  چنانچہ  زوٗن  چھےٚ  ابتداہس  اندر  بڑان  بڑان  تَمہِ  پتہٕ  چھےٚ  پوٗرٕ  تہٕ  برابر  سپدِتھ  کم  ہیوان  گژُھن  یوٚت  تانۍ  ختم  چھےٚ  سپدان،  یٔہے  چھےٚ  ییٚمہِ  عالمہٕ  کہ  وجودٕچ  تہٕ  فنا  گژھنٕچ  حقیقت،  یِتھے  پٲٹھۍ  چھِ  دۅہ  کِس  یِنس  تہٕ  رات  کِس  گژھنس  تہِ  مناسبت  دنیا  کِس  ختم  گژھنس  تہٕ  قیامت  کِس  یِنس  سٍتۍ۔  رٲژ  ہُند  ختم  گژُھن  گوٚو  ییٚمہِ  عالمُک  ختم  گژُھن،  صبح  پھۅلُن  تہٕ  دۅہُک  یُن  گوٚو  تَمہِ  عالمُک  ظہور  سپدُن۔  اَمہِ  پتہٕ  چھُ  بیان  کران  جہنمِیَن  ہٕندیٚن  بعضے  حالات  ہُند۔)


Maududi: پرٛتھ کانٛہہ شخص چُھ پننہِ کسبہٕ بدلہٕ گِرو۔
Transliteration: Kullu nafsin bim<u>a</u> kasabat raheena<b>tun</b>
Jalandhary:
  پرٛتھ  شخصَہ  یِیہِ  پننیٚن  کفرچن  کامیٚن  ہٕندِ  مۅکھہٕ  جہنم  کِس  قید  خانس  اندر  بند  کرنہٕ  تہٕ  قید  تھاونہٕ۔


Maududi: دٔچِھنہِ اَندٕ والیو ورٲے۔
Transliteration: Ill<u>a</u> a<u>s</u><u>ha</u>ba alyameen<b>i</b>
Jalandhary:
  مگر  یِن  نہٕ  تتھ  جہنمس  منٛز  قٲد  تھاونہٕ  تِم  لوکھ  یِمن  نامۂ  اعمال  یِیہِ  دِنہٕ  دٔچھنِس  اَتھس  کیٚتھ۔


Maududi: توٚہۍ کٔمۍ چیزن نِینو دوزخس؟
Transliteration: M<u>a</u> salakakum fee saqar<b>a</b>
Jalandhary:
  تِم  با  ایمان  آسن  تِمن  کٲفرن  پرٛژھان،  توٚہۍ  کٔمۍ  چیزن  واتنٲوٕہ  جہنمس  یعنی  کمو  یچھ  عَلمو  مۅکھہٕ  ٲو  جہنمس  اندر  واتناونہٕ؟


Maududi: تِم ونن، أسۍ ٲسۍ نہٕ نماز پرن والیو منٛزٕ۔
Transliteration: Q<u>a</u>loo lam naku mina almu<u>s</u>alleen<b>a</b>
Jalandhary:
  تِم  دپنکھ  أسۍ  ٲسۍ  نہٕ  دنیاہس  اندر  نٮ۪ماز  پرٕوُنیو  اندرٕہ  یعنی  معبودِ  برحقس  عبادت  کروُنیو  اندرٕہ۔


Maududi: تہٕ حقس خلاف کتھہٕ بناون والیٚن سٍتۍ رٔلِتھ ٲسۍ أسۍ تہِ کتھہٕ بناونہِ لگان۔
Transliteration: Wakunn<u>a</u> nakhoo<u>d</u>u maAAa alkh<u>a</u>i<u>d</u>een<b>a</b>
Jalandhary:
  بیٚیہِ  ٲسۍ  أسۍ  تِمن  لوٗکن  سٍتۍ  شٲمل  سپدان  یِم  دینِ  حق  یعنی  اسلام  بٲطل  کرنٕچ  کوشش  کران  ٲسۍ۔


Maududi: یوٚت تام زن اَسہِ تتھ یقینی چیزس سٍتۍ سابقہٕ آو پیش۔
Transliteration: <u>H</u>att<u>a</u> at<u>a</u>n<u>a</u> alyaqeen<b>u</b>
Jalandhary:
  یوتانۍ  أتھۍ  حالس  اندر  مرنُک  وقت  ووت  یعنی  یِمَو  حالاتو  نِشہِ  آے  نہٕ  أسۍ  باز  تا  ایں کہ  أتھۍ  نا  فرمٲنی  ہٕندِس  حالس  پٮ۪ٹھ  موٗدۍ  أسۍ۔


Maududi: تمہِ وقتہٕ یِیہِ نہٕ سفارش کرن والیٚن ہٕنز کانٛہہ سفارش تِمن کُنہِ بکار۔
Transliteration: Fam<u>a</u> tanfaAAuhum shaf<u>a</u>AAatu a<b>l</b>shsh<u>a</u>fiAAeen<b>a</b>
Jalandhary:
  پَس  یہِ  نہٕ  کانٛہہ  نفع  تہٕ  فٲیدٕہ  تِمن  شفاعت  کروُنیٚن  ہٕنز  شفاعت  یعنی  تِمن  کرِ  نہٕ  شفاعت  تہٕ  سفٲرشی  کانٛہہ۔  (تِمن  ییٚلہِ  اَمہِ  کفر  و  اعراضہٕ  مۅکھہٕ  یہِ  حالت  بنہِ)


Maududi: ٲخر کیا چُھ یِمن لُکن گوٚمُت زِ یِم چِھ ییٚمہِ نصیحت نِشہِ بُتھ پِھران۔
Transliteration: Fam<u>a</u> lahum AAani a<b>l</b>tta<u>th</u>kirati muAAri<u>d</u>een<b>a</b>
Jalandhary:
  پس  کیا  گوٚو  تِمن  کہ  تِم  چھِ  اَمہِ  قرآن  کہ  نصیحت  نِشہِ  بُتھ  پِھران  تہٕ  روگردٲنی  کران  تہٕ  ژلان۔


Transliteration: Farrat min qaswara<b>tin</b>
Maududi:
  یِم  سٕہَس  کھوٚژِھ  ژٔلِمٕتۍ  چِھ،  ﴿یہِ  چُھ  اکھ  عربی  محاورٕہ۔  جنگلی  خرن  چُھ  یہِ  عادت  آسان  زِ  ییٚلہِ  تِمن  خطرُک  مُشکُے  یوت  چُھ  یِوان،  تِم  چِھ  تِتھہٕ  پٲٹھۍ  بدحواس  سپدِتھ  ژلان  زِ  بیاکھ  کانٛہہ  جانور  چُھنہٕ  یِتھہٕ  پٲٹھۍ  ژلان۔﴾

Jalandhary:
  یِم  سٕہہ  وُچھِتھ  چھِ  کٕھرٛک  کھیٚوان  تہٕ  ژلان۔  (اَمہِ  تِہندِ  ژلنُک  وجہ  چھُ  کہ  تِم  چھِنہٕ  پننہِ  خیالہٕ  قرآنِ  مجیدس  کٲفی  دلیل  زانان۔)


Transliteration: Bal yureedu kullu imriin minhum an yut<u>a</u> <u>s</u>u<u>h</u>ufan munashshara<b>tan</b>
Maududi:
  بلکہ  چُھ  یِمو  منٛزٕ  پرٛتھ  کانٛہہ  یہِ  یژھان،  زِ  تٔمۍ  سٕندِ  ناوٕ  گژھن  کھلہٕ  خط  یِنۍ  سوزنہٕ۔  ﴿یعنی  تِم  چِھ  یژھان  زِ  اگر  خُداین  پٔزۍ پٲٹھۍ  محمدؐ  نبی  چِھ  مُقرر  کٔرِمٕتۍ،  تیٚلہِ  سوٗزِن  سُہ  مکہٕ  کِس  أکِس  أکِس  سردارس  تہٕ  أکِس  أکِس  شیخ  سٕندِ  ناوٕ  خط  لیٚکھِتھ  زِ  محمدؐ  چِھ  سٲنۍ  نبی،  توٚہۍ  کٔرِو  یِہٕنز  پیروی  قبول﴾

Jalandhary:
  بلکہ  چُھ  تِمو  اندرٕہ  پرٛتھ  اکَھہ  یژھان  کہ  تَس  نِشہِ  گوٚژھ  واتُن  آسمٲنی  خط  وارٕہ  مٕژرٲوِتھ،  (یَتھ  خطس  اندر  بَوضاحت  لیٚکھِتھ  آسِہے  خداے  سٕندِ  طرفہٕ  خصوصی  طور  تٔہنٛدِ  ناوٕ  کہ  توٚہۍ  کٔرِو  حضرت  محمدؐ  سٕنز  متابعت،  اللہ  تعالیٰ  چھُ  فرماوان)


Maududi: ہرگز نہٕ، اصلی کتھ چھےٚ یہِ زِ یِمن چُھنہٕ ٲخرتُک خوف۔
Transliteration: Kall<u>a</u> bal l<u>a</u> yakh<u>a</u>foona al<u>a</u>khira<b>ta</b>
Jalandhary:
  تہِ  بنہِ  نہٕ  ہرگز  (کیازِ  اَمِچ  چَھنہٕ  ضرورتھٕے،  نہ  چھِ  یِمن  تمِچ  لیاقت  تہٕ  قٲبلیت،  یہِ  درخواست  کرنُک  وجہ  چھُنہٕ  یِمن  کیا  چھُ  دِلن  اندر  پژھ  کرنُک  پۅختہٕ  ارادٕہ)  بلکہ  چھُ  یہِ  درخواست  کرنُک  وجہ  کہ  یِمن  چھَنہٕ  ٲخرتٕچ  پژٕھے،  یِمن  چھُنہٕ  ٲخرت  کہ  عذابُک  خوفٕے  کینٛہہ،  (تمی  چھُنہٕ  یِمن  پوٚز  ژھانڈنُک  خیالٕے  کانٛہہ۔)


Transliteration: Kall<u>a</u> innahu ta<u>th</u>kira<b>tun</b>
Maududi:
  ہرگز  نہٕ  ﴿یعنی  یُہُند  کانٛہہ  یُتھ  مطالبہٕ  یِیہِ  نہٕ  ہرگز  پوٗرٕ  کرنہٕ﴾  یہِ  چھےٚ  اکھ  نصیحت۔

Jalandhary:
  (ییٚلہِ  وۅنۍ  تِہِندِ  درخواست  کرنُک  بٲطل  آسُن  ثٲبت  سپُد)  لہٰذا  ہیٚکہِ  نہٕ  تہِ  ہرگز  بٔنِتھ  ییٚمِچ  تِم  خوٲہش  کران  چھِ۔  بلکہ  چھُ  یۅہے  قرآنِ  مجید  وعظ  تہٕ  نصیحت  خٲطرٕ  کٲفی  بیٚیہِ  کُنہِ  خصوصی  نصیحتٕچ  چھَنہٕ  کانٛہہ  ضرورت۔


Maududi: وۅنۍ ییٚمۍ سُند دِل ییٚژِھہ سُہ کٔرِتن امہِ نِشہِ سبق حٲصل۔
Transliteration: Faman sh<u>a</u>a <u>th</u>akarah<b>u</b>
Jalandhary:
  اَتھ  کُن  نظر  کٔرِتھ  یُس  اَمہِ  قرآنِ  مجید  سٍتۍ  نصیحت  رٹٕن  ییٚژِھہ،  سُہ  رٔٹِن  نصیحت،  (یُس  نہٕ  ییٚژِھہ  سُہ  مہٕ  رٔٹِن،  گٔژِھن  گرفتار  جہنم  کِس  عذابس۔  اسہِ  چھَنہٕ  تٔہنٛز  کانٛہہ  ضرورت  کہ  تَس  نِشہِ  کیا  سوزو  أسۍ  خصوصی  صحیفَہ۔)


Maududi:
  تہٕ  یِم  کرن  نہٕ  کانٛہہ  سبق  حٲصل  اِلّا  یہِ  زِ  اللہ  تعالیٰ  ہٕے  اگر  ییژِھہ۔  سُہ  چُھ  امِیُک  حقدار  زِ  تس  نِشہِ  گژِھہ  یُن  تقویٰ  کرنہٕ،  تہٕ  سُہ  چُھ  امِیُک  اہل  زِ  ﴿تقویٰ  کرن  والیٚن﴾  کرِ  مغفرت۔

Jalandhary:
  بیٚیہِ  کتہِ  کرن  تِم  نصیحت  قبول  یوٚت  تانۍ  نہٕ  اللہ  تعالیٰ  تِہُند  نصیحت  قبول  کرُن  ییٚژِھہ،  (تٔمۍ  سٕندِس  نہ  یژھنس  اندر  چھےٚ  بجہِ  بجہِ  حکمژٕہ  باوجود  آں  چھُ  ضرور  قرآنِ  مجید  بوٚڈ  وعظ  تہٕ  بٔڈ  نصیحت۔  لہٰذا  گژِھہ  اَمہِ  سٍتۍ  نصیحت  رٹٕنۍ  تہٕ  خداے  سٕنز  اطاعت  و  فرماں  بردٲری  کٔرِن،)  کیازِ  سُے  چھُ  سُہ  ذاتِ  پاک  یسٕندِس  عذابس  کھۅژُن  شوٗبہِ،  بیٚیہِ  چھُ  سُے  لایق  بندن  ہٕندیٚن  گناہن  بخشٲیش  کرنس  یعنی  انسانے  ڈٹھ  کٍتۍ  گناہ  کرِ  توپتہٕ  ییٚلہِ  سُہ  تقویٰ  چہِ  وَتہِ  پٔکِتھ  تَس  کھۅژِ  توپتہٕ  کرِ  توبہٕ،  گناہن  منگیٚس  بخشایش،  سُہ  پروردِگار  کریٚس  سارِنٕے  گناہن  مغفرت،  توبہٕ  کریٚس  قبول۔  (چنانچہ  أکِس  حدیث  شریفس  منٛز  چھُ  آمُت  یُس  بَرِوایت  انس  بن  مالک  چھُ  کہ  حضرت  آنحضرتوؐ  پوٚر  اَکہِ  دۅہ  یہِ  آیہ  کریمہٕ  توپتہٕ  فرمووُکھ  ﴿قَال  رَبّکم  عزّ  و  جل  أنا  اھل  أن  أتقیٰ  فَلا  یُشرِک  بِی  شی  فَاذا  اتقانی  العبد  فأنا  أھل  أن  أغفِر  لَہ﴾  یعنی  بہٕ  چھُس  یتھ  لایق  کہ  بندٕہ  کھۅژَن  مےٚ،  توپتہٕ  ٹھٔہراونم  نہٕ  کانٛہہ  اَکَھہ  کُنہِ  چیزس  تہٕ  کُنہِ  کامہِ  منٛز  شریک،  توپتہٕ  ییٚلہِ  بندٕہ  مےٚ  کھۅژِ،  شرکہٕ  نِشہِ  سپدِ  پاک  تَمہِ  ساعتہٕ  چھُ  میون  شان  یہِ  زِ  بہٕ  کرٕ  تَس  گناہن  مغفرت۔)  ﴿اللہ  تعالیٰ  تھٲوِن  اَسہِ  پننہِ  فضل  و  رحمت  سٍتۍ  ہمیشہٕ  ایمان  و  توحیدس  پٮ۪ٹھ  قٲیم  بیٚیہِ  کٔرِن  سانیٚن  سارِنٕے  گناہن  بخشٲیِش۔  آمین  یا  رب  العالمین﴾

Transliteration:
  Wam<u>a</u> ya<u>th</u>kuroona ill<u>a</u> an yash<u>a</u>a All<u>a</u>hu huwa ahlu a<b>l</b>ttaqw<u>a</u> waahlu almaghfirat<b>i</b>


Jalandhary: قَسم چُھس بہٕ ہاوان قیامت کہ دۅہُک۔
Transliteration: L<u>a</u> oqsimu biyawmi alqiy<u>a</u>mat<b>i</b>
Maududi:
  نَہ،  ﴿کلامُک  ابتدا  نَہ  سٍتۍ  کرُن  چُھ  خۅد  اَتھ  کتھہِ  پٮ۪ٹھ  دلالت  کران  زِ  گۅڈے  ٲس  کۅستام  کتھ  چلان  ییٚمہِ کِس  تردیدس  منٛز  یہِ  سورٕہ  نٲزِل  چُھ  سپُدمُت۔  لہٰذا  چُھ  یتھ  جایہِ  نَہ  وننُک  مطلب  یہِ  زِ  یِکینٛژھاہ  توٚہۍ  سمجھان  چِھو  سُہ  چُھنہٕ  صحیح،  بہٕ  چُھس  قسم  ہٲوِتھ  ونان  زِ  اصلی  کتھ  چھےٚ  یہِ﴾  بہٕ  چُھس  قسم  ہاوان  قیامت کہ  دۅہُک،  ﴿قیامت  کِس  یِنس  پٮ۪ٹھ  خۅد  قیامتُک  قَسم  چُھ  امہِ  موجوب  ہاونہٕ  آمُت  زِ  امِیُک  یُن  چُھ  یقینی،  سورُے  نظامِ  عالم  چُھ  گوٲہی  دِوان  زِ  یہِ  نظام  نَہ  چُھ  ازلی  نَہ  چُھ  اَبدی،  ییٚلہِ  کِہِنۍ  اوس  نہٕ  تیٚلہِ  آو  وجودس  تہٕ  اکہِ  وقتہٕ  گژِھہ  ضروٗر  ختم﴾


Transliteration: Wal<u>a</u> oqsimu bi<b>al</b>nnafsi allaww<u>a</u>mat<b>i</b>
Maududi:
  تہٕ  نَہ،  بہٕ  چُھس  قسم  ہاوان  ملامت  کرن  والہ  نفسُک،  ﴿یعنی  ضمیر  یُس  بُرٲئی  پٮ۪ٹھ  انسانس  چُھ  ملامت  کران  تہٕ  ییٚمیُک  انسانس  منٛز  موجود  آسُن  یہِ  شہادت  چُھ  دِوان  زِ  انسان  چُھ  پننیو  اعمالو  خٲطرٕ  جواب  دہ﴾

Jalandhary:
  بیٚیہِ  چھُس  بہٕ  قَسم  ہاوان  تَمہِ  نفسُک  یُس  پٲنۍ  پانس  ملامت  کرِ۔  (مُحققو  چھُ  لیوٚکھمُت  کہ  انسانس  چھُ  نفس  اَکوے  مگر  تَمہِ  کیو  ترٛیٚیو  حالو  منٛزٕ  چھِ  تتھ  ترٛے  ناو۔  اگر  انسان  سُنٛد  نفس  آسہِ  مٲیل  عالمِ  عِلویَس  کُن  توپتہٕ  آسہِ  اللہ  تعالیٰ  سٕنز  عبادت  تہٕ  فرماں بردٲری  کران۔  بیٚیہِ  آسہِ  تَس  شریعتٕچ  پیروی  کرنس  اندر  سکون  و  قرار  محسوس  سپدان  تَتھ  نفسس  چھِ  ونان  نفسِ  مطمئنہ،  اگر  تُہَند  نفس  عالمِ  سِفلِیَس  کُن  مٲیل  آسہِ،  دنیا  کیٚن  لذتن  تہٕ  نفسہٕ  چیٚن  خوٲہشہِ  اندر  آسہِ  بوٚڈمُت  توپتہٕ  آسہِ  یَچھ  کامیٚن  تہٕ  بدِیَن  کُن  رغبت  کران،  شریعت  چہِ  پیروی  نشہِ  آسہِ  ژلان  تہٕ  گُریز  کران  تَتھ  چھِ  ونان  نفسِ  امارہ۔  ہرگاہ  کُنہِ  وِزِ  عالمِ  سِفلِیَس  کُن  آسہِ  نمان،  شہوتن  تہٕ  خوٲہشن  منٛز  آسہِ  مبتلا  سپدان  تہٕ  کُنہِ  وقتہٕ  آسہِ  عالمِ  علوِیَس  کُن  مٲیل  سپدِتھ  یِمن  چیزن  یچھ  تہٕ  خراب  زٲنِتھ  دوٗر  ژَلان،  بیٚیہِ  آسہِ  یِمَو  کامیٲبیو  سببہٕ  شرمندٕہ  تہٕ  خٔجِل  گٔژِھتھ  نٲدم  تہٕ  پشیمان  سپدِتھ  پننِس  پانس  ملامت  کران  تَتھ  چھِ  دپان  نفسِ  لوامَہ۔  یۅہے  مضمون  یِیہِ  بیٚیہِ  طریقہٕ  تہِ  بیان  کرنہٕ  کہ  انسان  سُنٛد  دل  چھُ  گۅڈٕ  گۅڈٕ  نفسہٕ  چیٚن  خوٲہشن  گِندنس  تہٕ  بیہودٕہ  کامیٚن  منٛز  بوٚڈِتھ  غرق  گژھان۔  نیکِین  کُن  چھُس  نہٕ  رغبتٕے  آسان۔  سُہ  گوٚو  نفسِ  امارہ۔  توپتہٕ  چھُس  ہوش  یِوان،  رُت  تہٕ  یچھ  چھُس  فکرِ  تران،  پایس  چھُ  ہیٚوان  پیوٚن،  یچھ  کامیو  نِشہِ  چھُ  باز  ہیٚوان  یُن،  محسوس  چھُ  ہیٚوان  کرُن  کہ  مےٚ  کوٚر  یہِ  نہٕ  کرُن  گوٚژھ،  پننِس  پانس  چھُ  ملامت  ہیٚوان  کَرٕن  سُہ  گوٚو  نفسِ  لوامَہ۔  توپتہٕ  ییٚلہِ  پننِس  پانس  درست  کران  تہٕ  سمبھالان  چھُ،  دِلہٕ  سٍتۍ  چھُ  نیکِین  کُن  رغبت  کران،  بیہودٕہ  تہٕ  ناجٲیز  کامیو  نِشہِ  چھُ  خۅدبخۅد  دوٗر  روزُن  ہیٚوان،  یچھ  کامہِ  کرنٕچ  چھَنہٕ  کتھے،  تِمن  ہُنٛد  تصوّر  کرنہٕ  سٍتۍ  تہِ  چھُ  تکلیف  تہٕ  انقباض  محسوس  کران،  تَتھ  چھِ  وَنان  نفسِ  مطمئنہ،  ییٚتہِ  نَس  چھُ  اللہ  تعالیٰ  نفسِ  لوامُک  قَسم  ہاوان  کیازِ  اگر  کٲنسہِ  فطرتِ  سلیمَہ  آسان  چھُ  سُہ  چھُ  خۅدبخۅد  دنیاہس  اندرٕے  یچھ  کامیٚن  پٮ۪ٹھ  نٲدم  تہٕ  پشیمان  سپدِتھ  پننِس  پانس  اصلاح  کران۔  ییٚتہِ  نس  چھُ  جوابِ  قَسم  محذوف  کیازِ  اَمہِ  پتہٕ  یِم  آیات  چھِ  تِم  چِھ  تتھ  پٮ۪ٹھ  دلالت  کران  سُہ  جوابِ  قَسم  چھُ  کہ  توٚہۍ  سٲری  یِیِو  بیٚیہِ  دوبارٕہ  مرنہٕ  پتہٕ  زندٕہ  کرنہٕ،  قبرو  اندرٕہ  کٔڈِتھ  محشر  کِس  میدانس  اندر  سۅمبراونہٕ۔)


Maududi: کیا انسان چھا یہِ سمجھان زِ أسۍ ہیٚکو نہٕ تٔمۍ سٕنزٕ أڈِجہِ جمع کٔرِتھ؟
Transliteration: Aya<u>h</u>sabu alins<u>a</u>nu allan najmaAAa AAi<i><u>th</u></i><u>a</u>mah<b>u</b>
Jalandhary:
  کیا  انسان  چَھا  خیال  کران  کہ  أسۍ  کیا  ہیٚکو  نہٕ  ہرگِز  تٔہنزٕ  أڈِجہِ  سۅمبرٲوِتھ  تہٕ  جمع  کٔرِتھ؟  (انسان  اندرٕ  چھُ  مُراد  کٲفر)


Maududi: کیازِ نہٕ؟ أسۍ چِھ تٔمۍ سٕنٛدۍ اوٚنگجہِ گںڈ تام بناونس پٮ۪ٹھ قدرت تھاوان۔
Transliteration: Bal<u>a</u> q<u>a</u>direena AAal<u>a</u> an nusawwiya ban<u>a</u>nah<b>u</b>
Jalandhary:
  أسۍ  کروکھ  ضرور  أڈِجہِ  جمع،  (تہِ  چھُنہٕ  اَسہِ  نِشہِ  کینٛہہ  دشوار  تہٕ  مشکل،  کیازِ  بجہِ  أڈِجہِ  جمع  کرنہِ  کیا  چھےٚ  کتھٕے)  اَسہِ  چھےٚ  قدرت  تٔمۍ  سٕنزٕ  لۅکچہِ  أڈِجہِ  یعنی  اوٚنگجہِ  ٹیٚنٛڈۍ  تانۍ  سۅمبرنس  تہٕ  جمع  کرنس  تہٕ  پننہِ  پننہِ  جایہِ  برابر  کرنس  پٮ۪ٹھ  قدرت،  (یُس  حصہٕ  بدنُک  سانہِ  نظرِ  اندر  مشکل  چھُ  واٹُن  تہٕ  برابر  کرُن  تتھ  پٮ۪ٹھ  ییٚلہِ  تَس  قدرت  چھےٚ،  تِمہٕ  گٔیہِ  نِچہِ  نِچہِ  أڈجہِ  بدنہٕ  چہِ،  وۅنۍ  کیا  عجٲیب  چھُ  تَس  نِشہِ  بٔڈۍ  بٔڈۍ  تان  جمع  کرٕنۍ  لیکن  بعضے  لوٗکھ  چھِنہٕ  خداے  سٕندِس  قدرتَس  منٛز  غور  کران  تَمی  چھِ  قیامتس  انکار  کران۔)


Transliteration: Bal yureedu alins<u>a</u>nu liyafjura am<u>a</u>mah<b>u</b>
Maududi:
  مگر  انسان  چُھ  یژھان  یہِ  زِ  برونٛہہ  کُن  تہِ  روزِہے  گناہ  کران۔  ﴿یعنی  قیامت کہِ  انکارُک  اصلی  وجہ  چُھ  یۅہے،  نَہ  زِ  کانٛہہ  تِژھ  غلطی  تہٕ  علمی  دلیل  ییٚمہِ  کِس  بِناہس  پٮ۪ٹھ  انسان  یہِ  ہیٚکہِ  ؤنِتھ  زِ  قیامت  سپدِ  نہٕ  ہرگز  برپا  یا  امیُک  برپا  سپدُن  چُھ  ناممکن﴾

Jalandhary:
  بلکہ  چھُ  انسان  قیامتس  انکار  کٔرِتھ  یژھان  کہ  آئندٕہ  پننہِ  زندگی  اندر  خوف  تہٕ  خطرٕہ  ورٲے  فسق  و  فجورس  اندر  دُرٛو  دِیُن۔


Maududi: پٕرٛژھان چُھ ٲخر کر چُھ تتھ قیامت کِس دۅہس یُن؟
Transliteration: Yasalu ayy<u>a</u>na yawmu alqiy<u>a</u>ma<b>ti</b>
Jalandhary:
  تَمی  چھِو  بطریقِ  انکار  پرٛژھان  کہ  کَمہِ  دۅہ  تہٕ  کتھ  سنس  منٛز  آسہِ  سۅ  قیامت؟  (یہِ  چھُ  سُہ  ٹھٹھہٕ  پٲٹھۍ  تہٕ  ٹسنہٕ  پٲٹھۍ  سوال  کران،  پَس  بوزنٲوِیوٗن)


Maududi: تہٕ زوٗن تہٕ آفتاب رَلٲوِتھ یِیہِ تِمن کُنُے کرنہٕ،
Transliteration: WajumiAAa a<b>l</b>shshamsu wa<b>a</b>lqamar<b>u</b>
Jalandhary:
  (زوٗنہِ  کیا  کتھٕے  چھےٚ)  بلکہ  ییٚلہِ  کُنی  حالت  سپدِ  آفتابس  تہٕ  زوٗنہِ  (یعنی  دۅشوٕنۍ  لگہِ  گِرٛہُن  دۅشوے  سپدن  گٔٹۍ  تہٕ  بے  نوٗر۔  یِم  یِم  حالات  ییٚلہِ  تَمہِ  دۅہ  رونما  سپدن۔)


Maududi: تمہِ ساعتہٕ وَنہِ یۅہے انسان اَز کوور گژٕھہ ژٔلِتھ؟
Transliteration: Yaqoolu alins<u>a</u>nu yawmai<u>th</u>in ayna almafar<b>ru</b>
Jalandhary:
  یہِ  منکرِ  قیامت  انسان  گژِھہ  حیران  بدحواس  گٔژِھتھ  لاگہِ  وَننہِ،  کوٚت  گژٕھہ؟  ژلن  جایہِ  چَھا؟  یا  چَھپن  جایَہ  چَھنا  کُنہِ؟  (اللہ  تعالیٰ  چھُ  فرماوان)


Maududi: تمہِ دۅہ آسہِ تُہندِس ربّ سٕے برونٹھ کُن گٔژِھتھ ٹٔھہرُن۔
Transliteration: Il<u>a</u> rabbika yawmai<u>th</u>in almustaqar<b>ru</b>
Jalandhary:
  تَمہِ  دۅہ  آسہِ  سارِنٕے  پننِس  پروردِگار  سٕنزِ  درگاہِ  اندر  تہٕ  عدالتس  اندر  حٲضر  سپدُن،  تٔہنزِ  پیشی  اندر  اِیستادٕہ  روزُن،  تٔہندِسٕے  فٲصلس  پیارُن،  (توپتہٕ  چھُس  تتھ  جایہِ  واتُن  ییٚمہِ  جایہِ  ہُنٛد  سُہ  فٲصلہٕ  کریٚس،  جنتس  یا  نارس  منٛز)


Maududi: تمہِ دۅہ یِیہِ انسانس تٔمۍ سُند پٔتِم کوٚرمُت کرٚوومُت وَننہٕ۔
Transliteration: Yunabbao alins<u>a</u>nu yawmai<u>th</u>in bim<u>a</u> qaddama waakhkhar<b>a</b>
Jalandhary:
  تَمہِ  دۅہ  یِیہِ  أمِس  انسانس  کوٚرمُت  تہٕ  کرٛوومُت  پٔتِیُم  تہٕ  بروٗنٹھیُم  سورُے  یاد  پاونہٕ  (بلکہ  چھَنہٕ  تَس  یاد  باونٕچ  ضروٗرتھٕے۔)


Maududi: بلکہ چُھ انسان خۅد پنُن پان وارٕہ پٲٹھۍ زانان۔
Transliteration: Bali alins<u>a</u>nu AAal<u>a</u> nafsihi ba<u>s</u>eera<b>tun</b>
Jalandhary:
  بلکہ  چھُ  یہِ  انسان  پننِس  پانس  پٮ۪ٹھ  پانہٕ  دلیل،  تَس  چھےٚ  پننیٚن  کرتوٗتن  ہٕںز  پانس  خبرٕے۔


Transliteration: Walaw alq<u>a</u> maAA<u>ath</u>eerah<b>u</b>
Maududi:
  چاہَے  سُہ  کٔرتن  کٲتیاہ  تہِ  عُذر  پیش۔  ﴿یعنی  انسان  سُند  نامۂ  اعمال  تس  برونٛہہ  کنہِ  تھاونُک  غرض  آسہِ  نہٕ  درحقیقت  یہِ  مُجرمس  یِیہِ  تٔمۍ  سُند  جرم  وننہٕ،  بلکہ  آسہِ  یہِ  کرُن  اَمہِ  وجہ  کِنۍ  ضروری  زِ  انصافٕکۍ  تقاضہٕ  چِھنہٕ  برسرِ  عدالت  جُرمُک  ثبوت  پیش  کرنہٕ  ورٲے  پوٗرٕ  سپدان،  نَتہٕ  چُھ  پرٛتھ  کانٛہہ  انسان  زانان  زِ  سُہ  کیا  چُھ  پانہٕ﴾

Jalandhary:
  اگر  چہِ  برونٛٹھ  کُن  ترٛٲوِتن  سُہ  ڈیٚٹھ  کٍتۍ  عذُر  تہٕ  بہانہٕ  تِم  چلنس  نہٕ  تَمہِ  دۅہ  کینٛہہ۔  (ونناوُوکھ  تٔمۍ  سٕندۍ  تان  تہِ  سورُے  یہِ  تٔمۍ  کوٚرمُت  آسہِ،  لہٰذا  عذر  تہٕ  بہانہٕ  یا  انکار  کرنٕچ  روزِ  نہٕ  گنجٲیشی،  ییٚمہِ  آیہ  کریمہٕ  ﴿یُنبّؤاُ  الاِنسَانُ﴾  منٛزٕ  دراے  زٕہ  مضمون،  اَکھ  گوٚو  کہ  اللہ  تعالیٰ  چھُ  سورُے  زانہٕ  وُن،  سارِنٕے  چیزن  اِحاطہٕ  کروُن،  تَس  نِشہِ  چھُنہٕ  کٔھٹِتھ  کینہہ  تہٕ،  دوٚیُم  گوٚو  کہ  اللہ  تعالیٰ  سُند  عادت  چھُ  کہ  ییٚلہِ  سُہ  یژھان  چھُ  بَاِقتضاء  حکمت  چھُ  سُہ  تِم  تِم  علم  تہٕ  تِم  تِم  واقعات  مخلوقن  ہٕندِ  ذہنہٕ  اندرٕہ  حٲضر  کران،  یِم  تِہنزَن  ذہنس  نِشہِ  غٲیب  تہٕ  پوٗشیدٕہ  آسن۔  چنانچہ  تِی  سپدِ  لوٗکن  ہُنٛد  حال  قیامتُک  دۅہ،  سٔتِیُم  تہٕ  پٔتِیُم  پیٚیہِ  تِمن  پانے  خۅدبخۅد  یاد۔  ییٚلہِ  یہِ  سانہِ  قدرتٕچ  حقیقت  تہٕ  کیفیت  چھےٚ،  توٚہۍ  کیا  حض  چھِو  یارسول  اللہؐ  پننِس  پانس  تکلیف  دِوان،  وحی  نٲزل  سپدنہٕ  کہ  وقتہٕ  چھِو  جبریل  امینس  سٍتۍ  سٍتۍ  پران۔  بوزان  تہِ  چھِو  پران  تہِ  چھِو  محض  ییٚمہِ  اندیشہِ  مۅکھہٕ  کہ  وحِی یُک  کانٛہہ  حصہٕ  ما  روزِ  غیر  محفوظ  تہٕ  ذہنِ  مبارکہٕ  منٛزٕہ  نیرِ  نیٚبر۔  توٚہۍ  کیازِ  چھِو  یہِ  اندیشہِ  کران  ییٚلہِ  اَسہِ  توٚہۍ  پیغمبر  بنٲوِو  تۅہیہِ  نِشہِ  چھےٚ  اَسہِ  تبلیغٕچ  کٲم  ہیٚنۍ۔  سٲنی  کٲم  چھےٚ  تِم  سٲری  مضامین  تُہٕنزِ  ذہنِ  مبارکس  اندر  جمع  کرٕنۍ  تہٕ  محفوظ  تھاوٕنۍ۔  توٚہۍ  کیازِ  چھِو  تمیُک  غم  بران  تہٕ  محنت  و  مشقت  برداشت  کران۔)


Transliteration: L<u>a</u> tu<u>h</u>arrik bihi lis<u>a</u>naka litaAAjala bih<b>i</b>
Maududi:
  اے  نبیؐ  ﴿ییٚتہِ  پٮ۪ٹھہٕ،  پتہٕ  چُھ  یُہُند  مطلب  یہِ  سمجھاوُن  تہِ  چُھ  سانی  ذمہٕ،  اوٚت  تامٕچ  سٲرٕے  عبارت  چھےٚ  اکھ  جملۂ  معترضہ  یُس  کلامُک  سلسلہٕ  پُھٹرٲوِتھ  چھےٚ  نبی  صلی  اللہ  علیہ  وسلمن  مخاطب  کٔرِتھ  فرماونہٕ  آمٕژ۔  جبریلؑ  ییٚلہِ  یہِ  سُورٕہ  حضور  صلی  اللہ  علیہ و سلمن  بوزناوان  ٲسۍ  تمہِ  ساعتہٕ  ٲسۍ  تِم  اَمہِ  اندیشہِ  کِنۍ  زِ  مےٚ  گوٚژھ  نہٕ  مٔشِتھ  گژُھن  سُہ  زبٲنۍ  مُبارکہٕ  سٍتۍ  دۅہراونٕچ  کوٗشش  کران﴾  یہِ  وَحی  جلدی  جلدی  یاد  کرنہٕ  موجوب  مَہ  دِیو  پننہِ  زبٲنۍ  حرکت۔

Jalandhary:
  مَہ  ٲسِو  توٚہۍ  زبانِ  مبارکس  حرکت  کران  وحی  مۅکلنہٕ  برونٛٹھ  (ییٚمہِ  خیالہٕ  کہ  جلدی  سان  کرٕہا  بہٕ  وحی یِکۍ  الفاظ  یاد،  کیازِ)


Maududi: یہِ یاد کرناوٕنۍ تہٕ پرناوناوٕنۍ چُھ سانہِ ذمہٕ۔
Transliteration: Inna AAalayn<u>a</u> jamAAahu waqur<u>a</u>nah<b>u</b>
Jalandhary:
  بے  شک  اَسی  چھُ  مَٹہِ  یہِ  قرآنِ  مجید  تُہٕندِس  دلِ  مبارکس  منٛز  جمع  کرُن  بیٚیہِ  چھُ  اَسی  مَٹہِ  تُہندِ  زبانِ  مبارکہٕ  یہِ  پرناوُن۔


Maududi: لہٰذا ییٚلہِ أسۍ یہِ پران آسو تمہِ ساعتہٕ روٗزِو توٚہۍ اَمِچ قرات غورٕ سان بوزان۔
Transliteration: Fai<u>tha</u> qaran<u>a</u>hu fa<b>i</b>ttabiAA qur<u>a</u>nah<b>u</b>
Jalandhary:
  پَس  ییٚلہِ  أسۍ  یہِ  قرآنِ  مجید  پران  آسو  یعنی  سون  فِرستادٕہ  مَلک  جبریلِ  امین  ییٚلہِ  یہِ  پران  آسہِ  تُہُند  ذہن  تہٕ  فکر  گژِھہ  تمہِ  ساعتہٕ  اَمہِ  کِس  بوزنس  کُن  متوجَہ  تہٕ  تابع  روزُن،  (سٍتۍ  سٍتۍ  پرنس  سٍتۍ  گژِھہ  نہٕ  مشغول  روزُن۔)


Maududi: پتہٕ چُھ امِیُک مطلب سمجھاوُن تہِ سانی ذِمہٕ۔
Transliteration: Thumma inna AAalayn<u>a</u> bay<u>a</u>nah<b>u</b>
Jalandhary:
  تَمہِ  پتہٕ  ییٚلہِ  تۅہیہِ  لوٗکن  برونٛٹھہٕ  کنہِ  بیان  آسہِ  کرُن،  تَمہِ  ساعتہٕ  تُہُندِ  زبانِ  مبارکہٕ  بیان  کرناوُن  چھُ  سانی  مٹہِ۔  (یہِ  مضمون  ضِمنی  طور  بیان  کٔرِتھ  چھُ  بیٚیہِ  قیامت  کیٚن  منکرن  کُن  خطاب  یِوان  کرنہٕ۔  اے  منکریو!  انسان  پٔتِمیٚن  تہٕ  بروٗنٹھِمیٚن  عملن  پٮ۪ٹھ  مطلع  کرنہٕ  یُن  سپدِ  ضرور  قیامتُک  دۅہ،  تۅہیہِ  لوٗکن  چُھ  خیال  کہ  قیامت  سپدی  نہٕ  قٲیِم۔)


Transliteration: Kall<u>a</u> bal tu<u>h</u>ibboona alAA<u>a</u>jila<b>ta</b>
Maududi:
  ہرگز  نہٕ،  ﴿ییٚتہِ  پٮ۪ٹھہٕ  چُھ  بیٚیہِ  کلامُک  سلسلہٕ  تتھۍ  مضمونس  سٍتۍ  رَلان  یُس  مٔنٛزِمہِ  جملۂ  معترضہ  برونٛہہ  پکان  اوس۔  ہرگز  نہ  اَمیُک  مطلب  چُھ  یہِ  زِ  تۅہیہِ  لُکن  ہٕندِ  ٲخرت کہ  انکارُک  اصلی  وجہ  چُھنہٕ  یہِ  زِ  توٚہۍ  چھوٗن  خالقِ  کائنات  قیامت  برپا  کرنس  تہٕ  موت  پتہٕ  دُوبارٕہ  زندٕہ  کرنہٕ  نِشہِ  عٲجز  سمجھان  بلکہ  چُھ  اصلی  وجہ  یہِ﴾  اصلی  کتھ  چھےٚ  یہِ  زِ  توٚہۍ  لُکھ  چھِو  جلدی  حٲصل  سپدان  وٲلِس  چیزس  ﴿یعنی  دُنیاہس﴾  سٍتۍ  محبت  تھاوان۔

Jalandhary:
  یہِ  تُہُند  خیال  چھُنہٕ  ہرگز  صحیح،  تۅہیہِ  چھَنہٕ  اَتھ  پٮ۪ٹھ  کٕہٕنۍ  دٔلیل  حقیقتس  اندر  چھےٚ  کتھ  یٔہے  کہ  توٚہۍ  چھِو  بلکہ  دنیاہُک  محبت  تھاوان،  (تَمہِ  کِسٕے  محبتس  منٛز  چھِو  توٚہۍ  بٔڈِتھ  گٔمٕتۍ۔)


Maududi: تہٕ ٲخرت چِھو ترٛاوان۔
Transliteration: Wata<u>th</u>aroona al<u>a</u>khira<b>ta</b>
Jalandhary:
  ٲخرت  نِشہِ  چِھو  غٲفل  سپدِتھ  سُہ  چھوٗن  پسِ  پُشت  ترٛاوان،  (تُہُندِ  قیامتس  انکار  کرنُک  بِنا  چھُ  دنیاہُک  محبت۔  لہٰذا  زٲنِو  توٚہۍ  وارٕہ  کہ  قیامت  سپدِہ  قٲیِم  ضرور۔  پرٛتھ  اَکَھہ  یِیہِ  پننیٚن  عملن  پٮ۪ٹھ  مطلع  کرنہٕ  توپتہٕ  یِیہِ  پرٛتھ  أکِس  تِمن  عملن  ہٕنز  موٚزوٗرۍ  دِنہٕ،  رٕژن  عملن  رٕژ  موٚزوٗرۍ  یچھ  عملن  یچھ  موٚزوٗرۍ  ییٚمیُک  تفصیل  یِتھہٕ  پٲٹھۍ  چھُ)


Maududi: پننِس ربّس کُن آسن وُچھان۔
Transliteration: Il<u>a</u> rabbih<u>a</u> n<u>a</u><i><u>th</u></i>ira<b>tun</b>
Jalandhary:
  تِم  آسن  پننِس  پروردِگارس  کُن  وُچھان  (لذتِ  دیدارٕ  سٍتۍ  آسن  سرشار،  ہشاش  تہٕ  بشاش  یعنی  اَسہٕ  وُنۍ  تہٕ  پھۅلہٕ  وُنۍ۔)


Maududi: تہٕ سونچان آسن زِ تِمن سٍتۍ چُھ کمر پُھٹراون وول برتاو سپدن وول۔
Transliteration: Ta<i><u>th</u></i>unnu an yufAAala bih<u>a</u> f<u>a</u>qira<b>tun</b>
Jalandhary:
  تِم  لوٗکھ  آسن  زٲنِتھٕے  کہ  تِمن  سٍتۍ  سپدِ  سُے  معاملہٕ  یُس  تِہُنٛد  کمر  پُھٹراوٕوُن  آسہِ  یعنی  تِمن  یِیہِ  کرنہٕ  عذابِ  شدید۔  (اَمہِ  پتہٕ  چھُ  دنیاکِس  محبتس  پٮ۪ٹھ  زَجَر  یِوان  کرنہٕ  کہ  اے  انسان!  ژٕ  اوسُکھ  دنیاہس  محبوب  زانان  تہٕ  ٲخرتَس  ناپسند  تہٕ  نامرعوب  زانان۔)


Transliteration: Kall<u>a</u> i<u>tha</u> balaghati a<b>l</b>ttar<u>a</u>qiy<b>a</b>
Maududi:
  ہرگز  نہ،  ﴿امہِ  ہرگز  نہٕ  ہُک  تعلق  چُھ  تتھۍ  کلامکِس  سلسلس  سٍتۍ  یُس  ہیٚرِ  پٮ۪ٹھہٕ  پکان  چُھ،  یعنی  تُہُند  یہِ  خیال  چُھ  غلط  زِ  مٔرِتھ  چُھو  تۅہیہِ  فنا  گژُھن  تہٕ  پننِس  ربّ  سٕنٛدِس  دربارس  منٛز  کیا  چُھوو  نہٕ  تۅہیہِ  واپس  گژُھن﴾  ییٚلہِ  زُو  ۂٹِس  تام  واتہِ،

Jalandhary:
  سۅ  کتھ  چھَنہٕ،  (کیازِ  اَمہِ  دنیا  نِشہِ  چھے  ژےٚ  اکہِ  نتہٕ  اَکہِ  دۅہ  مفارقت  تہٕ  جدٲئی  کرٕنۍ،  توپتہٕ  چھُے  ژےٚ  بہر  حال  ٲخرتَس  کُن  واتُن)  ییٚلہِ  زُو  واتان  چھُ  ہِرِس  پٮ۪ٹھ  یعنی  انسان  چھُ  مرنہِ  لگان۔


Maududi: تہٕ وَننہٕ یِیہِ زِ چھا کانٛہہ پھۅکھا وۅکھا دِنہٕ وول؟
Transliteration: Waqeela man r<u>a</u>q<b>in</b>
Jalandhary:
  تَمہِ  ساعتہٕ  چھُ  نہایت  حسرت  کِنۍ  وَننہٕ  یِوان  یعنی  بٮ۪مار  دار  چھِ  تَمہِ  ساعتہٕ  ونان  کانٛہہ  پرن  وولَہ  چھُنا  یُس  ییٚمِس  پھۅکھَہ  دِیہِ  ہا  یا  کانٛہہ  علاج  کروُنَہ  حکیمَہ  چھُنا؟


Maududi: تہٕ انسانس ترِ فکرِ زِ یہِ چُھ دُنیا نِشہِ جُدٲئی ہُند وقت۔
Transliteration: Wa<i><u>th</u></i>anna annahu alfir<u>a</u>q<b>u</b>
Jalandhary:
  سُہ  مَرٕوُن  چھُ  پانہٕ  یقین  کران  کہ  یہِ  چھُ  دنیا  نِشہِ  عزیزن  تہٕ  رشتہٕ  دارن  نِشہِ  جدا  سپدنُک  وقت۔


Maududi: دۅشوے گرٛۅزٕہ رَلن اکھ أکِس سٍتۍ۔
Transliteration: Wa<b>i</b>ltaffati a<b>l</b>ss<u>a</u>qu bi<b>a</b>lss<u>a</u>q<b>i</b>
Jalandhary:
  موت  چہِ  سختی  سٍتۍ  چھَس  اَکھ  گرٛۅز  بیٚیِس  گرٛۅزِ  وَلنہٕ  یِوان،  (یہِ  چھُ  علامت  سکراتُ  الموتُک۔)


Maududi: سُہ دۅہ آسہِ تُہنٛدِس ربّس کُن روانگی ہُند۔
Transliteration: Il<u>a</u> rabbika yawmai<u>th</u>in almas<u>a</u>q<b>u</b>
Jalandhary:
  (ییٚلہِ  یِژھ  حالت  پیش  یِوان  چھےٚ،  دپنہٕ  چھُ  یِوان  أمِس  مروُنِس  کہ)  ژےٚ  چھُے  اَز  پننِس  پروردِگارس  کُن  پکُن،  (توپتہٕ  خدایس  نِشہِ  واتنہٕ  پتہٕ  اگر  سُہ  شخص  کٲفر  آسہِ،  تٔمۍ  سُند  حال  آسہِ  سٮ۪ٹھاہ  خراب،  کیاز)


Maududi: مگر تٔمۍ نَہ مون پوٚز تہٕ نَہ پٔرٕن نماز۔
Transliteration: Fal<u>a</u> <u>s</u>addaqa wal<u>a</u> <u>s</u>all<u>a</u>
Jalandhary:
  کیازِ  تٔمۍ  ٲسۍ  نہٕ  کٔرمٕژ  تصدیق  تہٕ  پژھ  کُنِس  خدایس  تہٕ  پیغمبرِ  برحقس  بیٚیہِ  ٲسٕنۍ  نہٕ  پٔرمٕژ  نٮ۪ماز۔


Maududi: پتہٕ درٛاو پننیٚن گھر والیٚن کُن تکبر سان۔
Transliteration: Thumma <u>th</u>ahaba il<u>a</u> ahlihi yatama<u>tta</u>
Jalandhary:
  اعراض  کٔرِتھ  تہٕ  بُتھ  پِھرِتھ  ہیوٚتُن  گھرٕ  کُن  پکُن  ہیٚٹہٕ  ماران  (زَن  تٔمۍ  لاس  لوٚبمُت  اوس  بٔڈ  کٲمَہ  کٔرمٕژ  ٲس۔)


Transliteration: Aya<u>h</u>sabu alins<u>a</u>nu an yutraka sud<u>a</u><b>n</b>
Maududi:
  کیا  انسانن  چھا  یہِ  سمجھمُت  زِ  سُہ  یِیہِ  یِتھے  مہمل  ﴿یونہی﴾  یلہٕ  تراونہٕ؟  ﴿دراصل  چُھ  لفظ  سُدیٰ  وَرتاونہٕ  آمُت۔  عربی  زبٲنۍ  منٛز  چُھ  اِبِل  سُدیٰ  تس  اونٹ  سٕندِ  خٲطرٕ  وننہٕ  یِوان  یُس  یِتھے  آسہِ  ہٹرِ  ہٹرِ  پھیران،  یپٲرۍ  خۅش  آسیٚس  گژھان  تپٲرۍ  آسہِ  گاسہٕ  کھیٚوان  پھیران،  کانٛہہ  آسہِ  نہٕ  تس  نگرٲنی  کرن  وول۔  اتھ  معنی  یس  منٛز  چِھ  أسۍ  شُتر  بے مہار  یعنی  لاکمہِ  روس  اونٹ  ونان﴾

Jalandhary:
  کیا  یہِ  انسان  چَھا  گُمان  کران  کہ  سُہ  کیا  یِیہِ  ترٛاونہٕ  یلے؟  تَس  کیا  یِیہِ  نہٕ  آزمٲیش  کرنہٕ  امر  و  نہی  کیو  احکامو  سٍتۍ،  توپتہٕ  کیا  یِیَس  نہٕ  پرٛژھنہٕ  تہٕ  کانٛہہ  حِساب  ہیٚنہٕ  بلکہ  چھُ  سُہ  یقیناً  مکلف۔  بیٚیہِ  یِیہِ  تَس  یقیناً  حساب  و  کتاب  کرنہٕ،  جزا  و  سزا  دِنہٕ۔  یہِ  انسان  اوس  مرنہٕ  پتہٕ  زِندٕہ  سپدَنس  محال  زانان،  یِتہِ  ٲس  أمۍ  سٕنز  کمال  حماقت۔)


Transliteration: Alam yaku nu<u>t</u>fatan min manayyin yumn<u>a</u>
Maududi:
  کیا  سُہ  اوسنا  اکھ  ؤسۍ  پایہِ  آبُک  نطفہ  یُس  ﴿ماجہِ  ہٕنزِ  بچہِ  دانہِ  منٛز﴾  تراونہٕ  چُھ  یِوان؟

Jalandhary:
  (کیا  أمِس  چُھنا  پنُن  ابتدا  معلوم؟)  کیا  یہِ  اوسنا  گۅڈٕہ  محض  اَکھ  منی  قطرَہ  یُس  پشپاونہٕ  آو  زنانہِ  ہٕندِس  شکمس  تہٕ  بچہِ  دانہِ  اندر۔


Transliteration: Thumma k<u>a</u>na AAalaqatan fakhalaqa fasaww<u>a</u>
Maududi:
  پتہٕ  بنیاو  سُہ  اکھ  ﴿خوٗنہٕ﴾  دۅگُل  پتہٕ  بنوو  خُداین  تٔمۍ  سُند  جسم  تہٕ  کٔرِنس  اُستخان  ﴿جسمٕکۍ  تان﴾  دُرست۔

Jalandhary:
  توپتہٕ  بنیوو  تتھ  منی  قطرس  خونہٕ  دتَھہ  اَکھ۔  توپتہٕ  کوٚر  تَتھ  اللہ  تعالیٰ  ہن  پٲدٕہ  اَکھ  انسانَہ  تٔسۍ  کٔرِن  اعضاء  بدن  برابر۔


Maududi: کیا تس چَھنا اَتھ پٮ۪ٹھ قدرت زِ موٗدِمٕتیٚن کرِ نوِ سرٕ زندٕہ؟
Transliteration: Alaysa <u>tha</u>lika biq<u>a</u>dirin AAal<u>a</u> an yu<u>h</u>yiya almawt<u>a</u>
Jalandhary:
  کیا  یہِ  قادرِ  مطلق  ییٚمۍ  پننہِ  قدرت  سٍتۍ  ابتداہًا  یہِ  سورُے  کینٛہہ  پٲدٕہ  کوٚر  أکِس  بے  جان  قطرس  کوٚرُن  عٲقل  تہٕ  دانا  انسانَہ  پٲدٕہ،  سُہ  ہیٚکہِ  نا  مرنہٕ  پتہٕ  بیٚیہِ  دوبارٕہ  تَس  پٲدٕہ  کٔرِتھ؟  (حدیث  شریفس  منٛز  چھُ  آمُت  ﴿مَن  قَرَأ  سُورۃ  القیامتہِ  وقَرَأ  فِیھا  اَلَیسَ  ذَالکَ  بِقَادِر  عَلیٰ  أن  یُحیِی  المَوتَی  فَلیَقُل  بَلیٰ  إنہ  عَلیٰ  کُلِّ  شَیٕ  قَدیر﴾  یعنی  یُس  سورہ  قیامہ  پَرِ  توپتہٕ  پرِ  تَمِیُک  پٔتِیُم  آیہ  کریمہ  ﴿ اَلَیسَ  ذٰلِکَ  ألخ﴾  سُہ  پٔرِن  ﴿ بَلیٰ  إنہ  عَلیٰ  کُلِّ  شَیٕ  قَدیر﴾  ادٕہ  سُہ  پٔرِتن  نٮ۪مازِ  منٛز  یا  نٮ۪مازِ  ورٲے۔  یُس  یہِ  سورہ  شریف  پروُن  آسہِ  تَس  چھُ  حکم  اَمہِ  پتہٕ  بلیٰ  پرنُک۔  بوزوُنِس  چھُنہٕ  پرنُک  حکم۔  یِتھے  پٲٹھۍ  چھُ  امام  سٕے  یوت  پرُن  مقتدِیَن  چھُنہٕ  پرُن،  کیازِ  لفظِ  حدیث  چھُ  مَن  قَرَأ،  اَتھ  منٛز  چھُنہٕ  مَن  سَمِعَ  یعنی  یُس  بوزِ  یہِ  آیہ  کریمہ  تُہُند  گژِھہ  پَرُن  یہٕ  گژِھہ  وارٕہ  تامل  کرُن۔)


Maududi:
  کیا  اِنسانس  پٮ۪ٹھ  چُھنا  پتھ  کالُک  اکھ  وقت  تِیُتھ  تہِ  گُزریومُت  ییٚلہِ  سُہ  قابلِ  ذِکر  چیز  اوس  نہٕ؟  ﴿امہِ  نِشہِ  چُھنہٕ  سوال  کرُن  مقصد  بلکہ  چُھ  اِنسان  امہِ  کتھہِ  ہُند  اقرار  کرناوُن  زِ  آ،  تَس  پٮ۪ٹھ  چُھ  اکھ  تِیُتھ  وقت  گُزریومُت،  تہٕ  امہِ  علاوٕہ  چُھ  سُہ  یہِ  سونچنہٕ  خٲطرٕ  مجبور  کرُن  زِ  اگر  سُہ  گۅڈٕہ  چُھ  عدمہٕ  نِشہِ  وجودس  منٛز  اَننہٕ  آمُت  تیٚلہِ  کِتھہٕ  پٲٹھۍ  آسہِ  تٔمۍ  سُند  دُبارٕہ  پٲدٕ  سپدُن  ناممکن؟﴾

Jalandhary:
  بے  شک  أمِس  انسانس  پٮ۪ٹھ  گُزریوو  زمانہٕ  منٛزٕ  اَکھ  وقتَہ  یَتھ  وقتس  منٛز  اوسنہٕ  سُہ  کانٛہہ  چیزَہ  زیٚوِ  پٮ۪ٹھ  ہیوٚن  لایق  (یعنی  قٲبلِ  ذکر  انسان  اوسنہٕ  بلکہ  اوس  نطفہٕ،  تَمہِ  برونٛٹھ  اوس  غذا،  تَمہِ  برٛونٹھ  اوس  اکھ  چیزَہ  جماداتو  اندرٕہ۔)

Transliteration:
  Hal at<u>a</u> AAal<u>a</u> alins<u>a</u>ni <u>h</u>eenun mina a<b>l</b>ddahri lam yakun shayan ma<u>th</u>koor<u>a</u><b>n</b>


Maududi:
  اَسہِ  کوٚر  اکھ  انسان  اکہِ  مخلوط  نُطفہٕ  نِشہِ  پٲدٕ  تاکہِ  تس  ہیٚمَو  امتحان،  تہٕ  امہِ  غرضہٕ  خٲطرٕ  بنوو  سُہ  اَسہِ  بوزن  وول  تہٕ  وُچھن  وول۔  ﴿یعنی  یہِ  بنوو  ہوش  گوش  وول﴾

Jalandhary:
  اَسی  کوٚر  پٲدٕہ  یہِ  انسان  مِلناونہٕ  آمتِس  آبِ  نطفس  یعنی  مردٕ  سٕندِس  آبس  تہٕ  زنانہِ  ہٕندِس  آبس  سٍتۍ  مِلنٲوِتھ،  (کیازِ  زنانہِ  ہٕںز  منی  چھےٚ  اندٕرۍ  أندری  تٔہندِس  شِکمس  یعنی  بچہِ  دانہِ  اندر  جمع  سپدان  توپتہٕ  چھِ  تِم  دۅشوے  آب  پانہٕ  وٲنۍ  رلان  تہٕ  مِلناونہٕ  یِوان،  تٔتھۍ  چھُ  انسان  بنان۔  یِتہِ  ہیٚکہِ  معنی  ٲسِتھ  کہ  سُہ  مادٕہ  چھُ  مختلف  چیزو  سٍتۍ  مرکب  آسان  سپُدمُت  یا  یتھ  نُطفس  سٍتۍ  قبرِ  ہنٛز  مِیٔژ  مِالناونہٕ  یِوان  چھےٚ  غرض  یِتھہِ  سٕے  نُطفس  کوٚر  پٲدٕہ  اَسہِ  یہِ  انسان۔  ییٚمہِ  طریقہٕ  کہ  أسۍ  کَرہون  سُہ  مکلف  یعنی  پنٕنۍ  احکام  اوٲمر  تہٕ  نوٲہی  واتناوو  تَس  نِشہِ،  دَپہُوس  یہِ  کر  تہٕ  یہِ  مہ  کر۔)  امی  سٍتۍ  کرو  أسۍ  تَس  آزمٲیش  تہٕ  امتحان،  تمی  مۅکھہٕ  کوٚر  اَسہِ  سُہ  بوزوُن  تہٕ  وُچھوُن۔  (بیٚیہِ  کٔر  اَسہِ  تس  عقل  و  فکر  عطا  غرض  کہ  سۅ  ہیئت  تہٕ  تِم  صفت  کٔرۍ  اَسہِ  تَس  عطا  یِمَو  سٍتۍ  تٔمِس  اندرٕہ  مکلف  بنہٕ  نٕچ  قٲبلیت  سپٕز  پٲدٕہ،  تَمہِ  پتہٕ  ییلہِ  تس  مکلف  بننُک  وقت  ووت۔)

Transliteration:
  Inn<u>a</u> khalaqn<u>a</u> alins<u>a</u>na min nu<u>t</u>fatin amsh<u>a</u>jin nabtaleehi fajaAAaln<u>a</u>hu sameeAAan ba<u>s</u>eer<u>a</u><b>n</b>


Maududi:
  اسہِ  ہٲو  تس  وَتھ  خواہ  سُہ  شُکر  کرن  وول  بٔنۍ تن  یا  کُفر  کرن  وول  بٔنۍ تن۔  ﴿یعنی  کُفر  کرنُک  تہٕ  شُکر  کرنُک  اختیار  دِوان  دِوان  ووٚن  تس  زِ  کُفرچ  وَتھ  کۅسہٕ  چھےٚ  تہٕ  شُکرچ  وَتھ  کۅسہٕ  چھےٚ۔﴾

Jalandhary:
  اَسہِ  کوٚر  سُہ  مطلع  رٕژن  کامیٚن  پٮ۪ٹھ  تہِ  یچھ  کامیٚن  پٮ۪ٹھ  تہِ،  توپتہٕ  ہٲوٕس  اَسہِ  سِیٔز  وَتھ  یعنی  پننیو  احکامو  سٍتۍ  کوٚر  اَسہِ  تس  کُن  خطاب۔  (تَمہِ  سٍتۍ  سپُد  سُہ  یا  شکر  گُزار  با ایمان  یا  سپُد  نا شکر  گزار  کٲفر  یعنی  ییٚمہِ  وَتہِ  تَس  دوٚپ  پکُن  ہرگاہ  تمی  وَتہِ  پوٚک  تیٚلہِ  گوٚو  با ایمان،  ہرگاہ  تَمہِ  وَتہِ  پوٚک  نہٕ  تیٚلہِ  گوٚو  کٲفر۔  وۅنۍ  چھُ  بیان  یِوان  کرنہٕ  یِمن  دۅشوٕنۍ  ہُنٛد  جزا  و  سزا۔)

Transliteration:
  Inn<u>a</u> hadayn<u>a</u>hu a<b>l</b>ssabeela imm<u>a</u> sh<u>a</u>kiran waimm<u>a</u> kafoor<u>a</u><b>n</b>


Jalandhary: اسہِ چھُ تیار تھوومُت کٲفرن ہٕندِ خٲطرٕہ ہانکلہٕ تہٕ طوق بیٚیہِ دَزٕہ وُن نار۔
Maududi:
  کُفر  کرن  والیٚن  خٲطرٕ  چھےٚ  اَسہِ  ہانکلہٕ  تہٕ  طوق  تہٕ  نارٕ  اَلاو  دستیاب  کٔرِتھ  تھوومُت۔

Transliteration:
  Inn<u>a</u> aAAtadn<u>a</u> lilk<u>a</u>fireena sal<u>a</u>sila waaghl<u>a</u>lan wasaAAeer<u>a</u><b>n</b>


Maududi: نیک لُکھ چیٚن ﴿جنتن منٛز﴾ شرابٕکۍ تِتھۍ جام یتھ منٛز آبِ کافور آسہِ رَلٲوِتھ۔
Jalandhary:
  بے  شک  یِم  نیکو  کار  آسن  تِم  چیٚن  جنتُک  شرابِ  طہور  پیالو  سٍتۍ،  یَتھ  شرابِ  طہورس  مِلناونہٕ  آسہِ  آمُت  جنتہٕ  کہ  کوفوٗرٕ  منٛزٕ  موے  ہَنہ۔  (جنتس  منٛز  چھُ  اَکھ  چشمَہ  اَکھ  ناگَہ  یُس  اللہ  تعالیٰ  ہن  چھُ  مخصوص  کوٚرمُت  مقرّب  بندن  ہٕندِ  خٲطرٕہ۔  سُہ  آسہِ  خۅشبو  تہٕ  فرحت  افزا  تہٕ  سفید،  تمی  مناسبتہٕ  آس  وَننہٕ  کافوٗر۔)

Transliteration:
  Inna alabr<u>a</u>ra yashraboona min kasin k<u>a</u>na miz<u>a</u>juh<u>a</u> k<u>a</u>foor<u>a</u><b>n</b>


Maududi:
  یہِ  آسہِ  اکھ  پکہٕ وُن  ناگ  ییٚمہِ  کِس  آبس  سٍتۍ  اللہ  تعالیٰ  سٕندۍ  بندٕہ  شراب  چیٚن۔  تہٕ  یپٲرۍ  یژھن  تپٲرۍ  کڑن  سہولیت  سان  اَمِکۍ  شاخ۔

Jalandhary:
  اکھ  چشمَہ  ییٚمہِ  منٛزٕ  چیٚن  اللہ  تعالیٰ  سٕندۍ  خاص  بندٕہ،  تَتھ  آسن  تِم  خاص  بندٕہ  پھِران  یوکُن  تِمن  خۅش  آسہِ  کران،  سُہ  آسہِ  بوٚن  کُن  پکان  ہیوٚرکُن  پکان۔  (جنتہٕ  چہِ  جویہِ  آسن  جنتِیَن  تابع،  تِہٕندِ  اشارٕہ  سٍتۍ  توکُن  پکان  یوکُن  تِہٕنز  خوٲہش  آسہِ۔  دُرّ  منثورس  اندر  چھےٚ  اَکھ  روایت  کہ  جنتِیَن  آسن  اَتھن  منٛز  سۅنہٕ  سٕںزٕ  لۅرِ،  تِموٕے  سٍتۍ  آسن  جوین  کُن  اشارٕہ  کران،  تِمہٕ  جویہِ  آسن  تِہندِ  اشارٕہ  سٍتۍ  تٔتھۍ  طرفس  پکان  یتھ  طرفس  کُن  تِہٕنز  خوٲہش  آسہِ  گژھان۔)

Transliteration:
  AAaynan yashrabu bih<u>a</u> AAib<u>a</u>du All<u>a</u>hi yufajjiroonah<u>a</u> tafjeer<u>a</u><b>n</b>


Maududi:
  یِم  آسن  تِم  لُکھ  یِم  ﴿دُنیاہس  منٛز﴾  نذر  چِھ  پوٗرٕہ  کران  ﴿نذر  چُھ  مُراد،  خُدایس  سٍتۍ  عہد  کرُن  زِ  انسان  کرِ  تٔمۍ  سٕندِ  خٲطرٕ  فرض  کھۅتہٕ  زٲید  فلٲنۍ  نیک  کام﴾،  تہٕ  تتھ  دۅہس  چِھ  کھۅژان  ییٚمِچ  آفت  پرٛتھ  اندٕ  پٔھہلِتھ  آسہِ۔

Jalandhary:
  تِم  عبادُ  اللہ  خداے  سٕندۍ  بندٕہ  گٔے  تِمے  یِم  پوٗرٕہ  چھِ  کران  تِم  واجبات  یعنی  نذر  و  نیاز  یِم  تِمَو  پانس  پٮ۪ٹھ  مَٹہِ  ہیٚتمٕتۍ  آسن  چھِ،  (ییٚلہِ  تِم  پانے  مٹہِ  ہیٚتمٕتۍ  چیز  پورٕہ  کران  چھِ،  وۅنۍ  یِم  چیز  اللہ  تعالیٰ  پانہٕ  چھُ  تِمن  پٮ۪ٹھ  وٲجب  تہٕ  مَٹہِ  کران  تِمن  چیزن  ہٕنز  چھَنہ  کتھٕے  کہ  تِم  کِتھہٕ  پٲٹھۍ  آسن  سُہ  پوٗرٕہ  کران۔)  واجبات  ربّانی  چھِ  بکمالِ  اخلاص  پوٗرٕہ  کران  کیازِ  تِم  چھِ  کھۅژان  تتھ  دۅہس  ییٚمہِ  دۅہٕچ  سختی  آسہِ  پرٛتھ  أکِس  واتہٕ  وٕنۍ،  (اِلّا  ما  شاء  اللہ۔)

Transliteration:
  Yoofoona bi<b>al</b>nna<u>th</u>ri wayakh<u>a</u>foona yawman k<u>a</u>na sharruhu musta<u>t</u>eer<u>a</u><b>n</b>


Maududi: تہٕ اللہ تعالیٰ سٕندِس محبتس منٛز چِھ مسکینس تہٕ یتیمس تہٕ قٍدِس کھیٚن کھیاوان۔
Jalandhary:
  تِم  پروردِگارٕ  سٕندۍ  بندٕہ  گٔے  تِمے  یِم  تٔہندِ  محبتہٕ  پَنُں  تیار  کوٚرمُت  غذا  چھِ  کھیاوان  مسکینن  یتیٖمن  تہٕ  قٍدیٚن۔  (قٍدۍ  اگر  مظلوم  آسہِ  تمۍ  سُنٛد  مستحق  آسُن  چھُ  ظٲہرٕے،  ہرگاہ  ظٲلم  تہِ  آسہِ  سُہ  کھیاوُن  تہِ  چھُ  سخت  حاجتہٕ  وِزِ  جانٕے۔  طعام  کھیاوان  کھیاوان  چھِ  تِم  زیٚوِ  سٍتۍ  ونان  تِمن۔)

Transliteration:
  Wayu<u>t</u>AAimona a<b>l</b><u>tt</u>aAA<u>a</u>ma AAal<u>a</u> <u>h</u>ubbihi miskeenan wayateeman waaseer<u>a</u><b>n</b>


Maududi:
  ﴿تہٕ  تِمن  چِھ  وَنان  زِ﴾  أسۍ  چِھو  تۅہیہِ  صرف  اللہ  تعالیٰ  سٕندِ  خٲطرٕ  کھیاوان،  أسۍ  نَہ  چِھ  تۅہیہِ  نِشہِ  کانٛہہ  بدلہٕ  یژھان  تہٕ  نَہ  چِھ  شکریہ  یَژھان۔

Jalandhary:
  أسۍ  چھِ  توٚہۍ  کھیاوان  یہِ  طعام  محض  خداے  سٕندِ  رضا  مندی  خٲطرٕہ،  أسۍ  چھِنہٕ  تۅہیہِ  نِشہِ  اَمِیُک  عوض  تہٕ  بدلہٕ  یژھان  نَہ  چھِ  زیٚوِ  سٍتۍ  اَمِیُک  شکر  و  سپاس  تہٕ  تعریف  و  ثنا  خوانی  یژھان۔  (أسۍ  چھِو  توٚہۍ  محض  خداے  سٕندِ  رضا  مندی  خٲطرٕہ  ییٚمہِ  مۅکھ  کھیاوان)

Transliteration:
  Innam<u>a</u> nu<u>t</u>AAimukum liwajhi All<u>a</u>hi l<u>a</u> nureedu minkum jaz<u>a</u>an wal<u>a</u> shukoor<u>a</u><b>n</b>


Transliteration: Inn<u>a</u> nakh<u>a</u>fu min rabbin<u>a</u> yawman AAaboosan qam<u>t</u>areer<u>a</u><b>n</b>
Maududi:
  اسہِ  چُھ  پننِس  ربّس  نِشہِ  تمہِ  دۅہ کہ  عذابُک  خوف  یُس  سخت  مصیبتُک  سٮ۪ٹھاہ  زِیوٗٹھ  دۅہ  آسہِ۔

Jalandhary:
  أسۍ  چھِ  باوجودِ  آں  پننِس  پروردِگار  سٕندِس  تتھ  دۅہس  کھۅژان  یُس  بُتھ  ژٕکرِتھ  تہٕ  سٮ۪ٹھاہ  سخت  آسہِ،  (امید  چھِ  تھاوان  کہ  مخلصانہٕ  عملن  ہٕندِ  برکتہٕ  تھاوِ  سُہ  اَسہِ  تَمہِ  دۅہ  چہِ  سختی  تہٕ  تلخی  نِشہِ  محفوظ۔  اَمہِ  اندرٕ  سپُد  معلوم  کہ  ٲخرت  کہ  خوفہٕ  سببہٕ  کانٛہہ  کٲمَہ  کرٕنۍ  چھُنہٕ  خلافِ  اخلاص۔)


Maududi: لہٰذا، بچاوِ اللہ تعالیٰ تِمن تمہِ دۅہ کہ شرٕ نِشہِ تہٕ تِمن بخشنہٕ تازگی تہٕ سُرور۔
Jalandhary:
  پس  رَچھہِ  تِمن  اللہ  تعالیٰ  اطاعت  و  اخلاص  کہ  برکتہٕ  تَمہِ  دۅہ  چہِ  پرٛتھ  سختی  نِشہِ  بیٚیہِ  کریٚکھ  بُتھیٚن  ہٕںز  تازگی  تہٕ  دِلن  ہٕنز  خوشی  عطا  یعنی  بُتھیُک  نوٗر  تہٕ  دِلُک  سروٗر۔

Transliteration:
  Fawaq<u>a</u>humu All<u>a</u>hu sharra <u>tha</u>lika alyawmi walaqq<u>a</u>hum na<u>d</u>ratan wasuroor<u>a</u><b>n</b>


Transliteration: Wajaz<u>a</u>hum bim<u>a</u> <u>s</u>abaroo jannatan wa<u>h</u>areer<u>a</u><b>n</b>
Maududi:
  تہٕ  تِہندِ  صبرٕ  بدلہٕ  کرِ  تِمن  جنّت  تہٕ  ریشمی  لباس  عطا۔  ﴿صبرُک  لفظ  چُھ  یتھ  جایہِ  اتھ  معنیس  منٛز  ورتاونہٕ  آمُت  زِ  ایمان  اَننہٕ  پتہٕ  روٗدۍ  تِم  مرنہٕ کِس  دَمس  تام  اللہ  تعالیٰ  سٕندٮ۪ن  احکامن  ہٕنٛز  پابندی  کران  تہٕ  تٔمۍ  سٕنزِ  نافرمٲنی  نِشہِ  روٗدۍ  پرہیز  کران۔﴾

Jalandhary:
  بیٚیہِ  دِیہِ  تِمن  تِہُنٛد  اللہ  تعالیٰ  صبر  و  استقامت  بدلہٕ  جنت  تہٕ  جنتٕکۍ  پاٹیوٗ  جامہٕ۔


Maududi:
  تتہِ  آسن  تِم  تَھدٮ۪ن  مسندن  پٮ۪ٹھ  تکیہِ  لگٲوۍ  لگٲوۍ  بِہِتھ،  نَہ  ستاوِ  تِمن  تاپٕچ  گرمی  تہٕ  نَہ  سخت  سردی۔

Jalandhary:
  یتھ  حالس  منٛز  کہ  تِم  آسن  تِمن  جنتن  منٛز  پادشاہن  ہٕندۍ  پٲٹھۍ  لعل  و  جوٲہرو  سٍتۍ  جٔرمٕتیٚن  تختن  پٮ۪ٹھ  عزت  و  آرام  سان  بِہِتھ۔  نہ  لبن  تَتہِ  آفتابٕچ  تٔپِش  تہٕ  گرمی،  نہ  لبن  تٍر  تہٕ  سردی،  (بلکہ  آسہِ  تتہِ  خۅشگوار  موسم،  گاش  آسہِ  تَتہِ  عرشِ  مجیدُک  نوٗر۔)

Transliteration:
  Muttakieena feeh<u>a</u> AAal<u>a</u> alar<u>a</u>iki l<u>a</u> yarawna feeh<u>a</u> shamsan wal<u>a</u> zamhareer<u>a</u><b>n</b>


Maududi:
  جنتٕکۍ  شِہلۍ  آسن  نٔمِتھ  تِمن  پٮ۪ٹھ  سایہِ  کران،  تہٕ  تمِکۍ  پھل  آسن  ہر  وقتہٕ  تِمن  نکھہٕ  اَننہٕ  آمٕتۍ  تہٕ  تِمن  آسہِ  پانس  تام  ﴿زِ  یِتھہٕ  پٲٹھۍ  یژھن  تِتھہٕ  پٲٹھۍ  والن﴾۔

Jalandhary:
  جنتہٕ  کیٚن  کُلیٚن  ہُنٛد  خۅشگوار  سایہِ  آسہِ  تِمن  نکھہٕ  تل،  نوٚمراونہٕ  آسہِ  آمُت  تِمن  کُلیٚن  ہُنٛد  میوٕہ  تیوٗت  کہ  تکلیف  و  مشقت  ورٲے  آسن  تِم  سُہ  میوٕہ  استعمال  کٔرِتھ  ہیٚکان  پرٛتھ  حالس  اندر،  وۅدنہِ  تہِ  بِہِتھ  تہِ  شوٚنگِتھ  تہِ۔  (سُہ  آسہِ  تِمن  طابع  تھاونہٕ  آمُت  یِتھہٕ  پٲٹھۍ  خۅش  آسیٚکھ  کران  تِتھہٕ  پٲٹھۍ  آسن  کھیٚوان۔)

Transliteration:
  Wad<u>a</u>niyatan AAalayhim <i><u>th</u></i>il<u>a</u>luh<u>a</u> wa<u>th</u>ullilat qu<u>t</u>oofuh<u>a</u> ta<u>th</u>leel<u>a</u><b>n</b>


Maududi:
  تِمن  برونٛہہ  کنہِ  آسن  رۅپہِ  سٕندۍ  بانہٕ،  ﴿سورۂ  زُخرف  آیت  71  تَھس  منٛز  چُھ  ارشاد  سپُدمُت  زِ  تِمن  برونٛہہ  کنہِ  آسن  سۅنہٕ  سٕندۍ  بانہٕ  گردش  کرناونہٕ  یِوان۔  امہِ  نِشہِ  لوٚگ  پَے  زِ  کُنہِ  وِزِ  گژھن  سۅنہٕ  سٕندۍ  بانہٕ  استعمال  تہٕ  کُنہِ  وِزِ  گژھن  رۅپہٕ  سٕندۍ﴾  تہٕ  شِیشِو  پیالہٕ  آسن  گردش  کرناونہٕ  یِوان۔

Jalandhary:
  بیٚیہِ  یِن  تِمن  نِشہِ  کھیٚنہٕ  چیٚنٕکۍ  چیز  پیش  کرنہٕ  رۅپہٕ  سٕندیٚن  بانن  تہٕ  رۅپہٕ  سٕندیٚن  ژٔکۍدار  آبخوٚرن  منٛز  یِم  رۅپھ  ہِی  آسن  سفید  شیشہٕ  ہِی  آسن  شفاف  تہٕ  صاف۔

Transliteration:
  Wayu<u>ta</u>fu AAalayhim bi<u>a</u>niyatin min fi<u>dd</u>atin waakw<u>a</u>bin k<u>a</u>nat qaw<u>a</u>reer<u>a</u>


Transliteration: Qaw<u>a</u>reera min fi<u>dd</u>atin qaddarooh<u>a</u> taqdeer<u>a</u><b>n</b>
Maududi:
  شیشہِ  تہِ  تِم  یِم  رۅپہٕ  قسمٕکۍ  آسن،  ﴿یعنی  آسہِ  سُہ  رۅپھ  مگر  شیشِکۍ  پٲٹھۍ  آسہِ  شفاف﴾  تہٕ  تِم  آسن  ﴿جنتہٕ  کیو  انتظام  کرن  والیو﴾  ٹھیک  اندازٕ  مُطٲبق  بٔھرِتھ  تھٲوِمٕتۍ۔

Jalandhary:
  رۅپہٕ  سٕندۍ  ٲسِتھ  آسن  شیشہٕ  ہِوۍ،  شیشِو  ٲسِتھ  آسن  رۅپھ  ہِوۍ،  یِمن  آنجورن  منٛز  پھِرن  وٲلۍ  اکہِ  خاص  اندازٕہ  موجوٗب  پھِران  آسن  تہٕ  یَتھ  کُن  جنتِیَن  خوٲہش  گژھان  آسہِ۔


Transliteration: Wayusqawna feeh<u>a</u> kasan k<u>a</u>na miz<u>a</u>juh<u>a</u> zanjabeel<u>a</u><b>n</b>
Maududi:
  تِم  یِن  تَتہِ  تِتھہِ  شرابٕکۍ  جام  چاونہٕ  یتھ  منٛز  شونٛٹھ  رَلہٕ  آسہِ۔  ﴿اہلِ  عرب  ٲسۍ  چونکہ  شرابس  سٍتۍ  شونٛٹھ  رَلٲونہٕ  آمتہِ  آبٕچ  مِلاوٹ  پسند  کران  امہِ  موجوب  آو  فرماونہٕ  زِ  تَتہِ  یِیہِ  تِمن  سُہ  شراب  چاونہٕ  یتھ  منٛز  شونٛٹھ  رَلٲوِتھ  آسہِ﴾

Jalandhary:
  بیٚیہِ  یِن  جنتی  تِمن  جنتن  اندر  (تَمہِ  شرابہٕ  علاوٕہ  یَتھ  کافوٗر  مِلناونہٕ  آسہِ  آمُت  بیٚیہِ  تہِ  بیاکھ  قٕسمُک  شرابُک)  چاونہٕ  یَتھ  منٛز  شونٛٹھ  ہیوٗ  ذٲیقہٕ  تہٕ  مزٕہ  لبنہٕ  یِوان  آسہِ۔


Maududi:
  تِہندِ  خدمت  خٲطرٕ  آسن  تِتھۍ  لڑکہٕ  دَوان  پھیران  یِم  ہمیشہ  لڑکے  روزن،  توٚہۍ  وُچھوٗکھ  تِم  تہٕ  باسیو  زَنتہٕ  مۅختہٕ  پٔھلۍ  چِھ  یِم  چھکراونہٕ  چِھ  آمٕتۍ۔

Jalandhary:
  بیٚیہِ  آسن  تِمن  برونٛٹھ  کُن  چیز  ہیٚتھ  یِوان  گژھان  تِم  خوبصورت  لۅکٕٹۍ  بچہِ  یِم  تَمہِ  قسمہٕ  حسین  و  جمیل  آسن  کہ  ییٚلہِ  ژٕہ  اے  مخٲطب  تِم  وُچھہکھ  اورٕہ  یور  کران،  ژٕہ  کرکھ  گُمان  یِم  ما  چھِ  چٔھکرنہٕ  آمٕتۍ  مۅختہٕ  پٔھلۍ،  (تِتھۍ  آسن  تِم  نُندٕہ  بٲنۍ۔)

Transliteration:
  Waya<u>t</u>oofu AAalayhim wild<u>a</u>nun mukhalladoona i<u>tha</u> raaytahum <u>h</u>asibtahum luluan manthoor<u>a</u><b>n</b>


Transliteration: Wai<u>tha</u> raayta thamma raayta naAAeeman wamulkan kabeer<u>a</u><b>n</b>
Maududi:
  تتہِ  یورکُن  تہِ  توٚہۍ  نظر  ترٲوِو  نعمتے  نعمتہٕ  وُچِھو  بیٚیہِ  وُچِھو  اکہِ  بڈِ  سلطنتُک  ساز  و  سامان۔

Jalandhary:
  اے  مخاطب!  جنتُک  حال  کیا  یِیہِ  وَننہٕ،  سُہ  سپدی  ژےٚ  تیٚلہِ  معلوم  ییٚلہِ  ژٕہ  پانہٕ  وُچھکھ،  وُچھکھ  ژٕہ  کمہٕ  کمہٕ  عظیمُ  الشان  نعمژٕہ  بیٚیہِ  سٮ۪ٹھاہ  بٔڈ  سلطنت،  (یۅسہٕ  ادنیٰ  جنتِیَس  عطا  یِیہِ  کرنہٕ  سۅ  گٔے  کہَن  دنیاہن  برابر۔)


Maududi:
  تِمن  پٮ۪ٹھ  آسن  زۅوِجہِ  ریشمہِ  ہٕندۍ  سبز  لباس،  بیٚیہِ  اطلس  تہٕ  دیباہٕکۍ  پَلو،  تِمن  یِن  رۅپہٕ  سٕندۍ  کٔرۍ  لاگنہٕ۔  ﴿سورۂ  حج  آیت  123  تہٕ  سورۂ  فاطر  آیت  33  ہَس  منٛز  چُھ  آمُت  زِ  تِمن  یِن  تَتہٕ  سۅنہٕ  سٕندۍ  کٔرۍ  لاگنہٕ،  امہِ  نِشہِ  لوٚگ  پے  زِ  پننہِ  مرض  تہٕ  پسندٕ  مطٲبق  ییٚمہِ  ساعتہٕ  تِم  یژھن  تمہِ  ساعتہٕ  لاگن  سۅنہٕ  سٕندۍ  کٔرۍ،  ییٚمہِ  ساعتہٕ  یژھن  تمہِ  ساعتہٕ  لاگن  رۅپہٕ  سٕندۍ  کٔرۍ،  تہٕ  ییٚمہِ  ساعتہٕ  یژھن  دۅشوے  قسم  لاگن  یِکہٕ وٹہٕ۔﴾  تہٕ  تِہُند  ربّ  چاوِ  تِمن  سُہ  شراب  یُس  سٮ۪ٹھاہ  پٲکیزٕہ  آسہِ۔

Jalandhary:
  پٮ۪ٹھیُم  پۅشاک  تِہُنٛد  آسہِ  زٲوِیُل  سبز  پوٹ  تہٕ  سوٗت  ووٗنمُت  پوٹ،  بیٚیہِ  یِن  لاگنہٕ  جنتِیَن  رۅپہٕ  سٕندۍ  کٔرۍ  یِمن  کریٚن  ہُنٛد  حسن  و  خوبی  بیانٕے  ہیٚکہِ  نہٕ  کانٛہہ  کٔرِتھ،  بیٚیہِ  چاوِہ  تِمن  پنُن  پروردِگار  پاک  و  پٲکیزٕہ  شراب،  (یُس  نہٕ  دنیاکہ  شرابٕکۍ  پٲٹھۍ  عقل  زٲیل  کروُن  آسہِ  یا  بدبو  دار  آسہِ  بلکہ  آسہِ  سُہ  معطر  تہٕ  مُشک  دار،  حدیث  شریفس  منٛز  چھُ  آمُت  یُس  دنیاکہ  شرابُک  اَکھ  قطرٕہ  چیٚیہِ  سُہ  سپدِ  محروم  ٲخرتس  اندر  جنتہٕ  کہ  شرابِ  طہور  نِشہِ۔)

Transliteration:
  AA<u>a</u>liyahum thiy<u>a</u>bu sundusin khu<u>d</u>run waistabraqun wa<u>h</u>ulloo as<u>a</u>wira min fi<u>dd</u>atin wasaq<u>a</u>hum rabbuhum shar<u>a</u>ban <u>t</u>ahoor<u>a</u><b>n</b>


Maududi: یہِ چُھ تُہُند جزا، تہٕ تُہُنزٕ کار گُزٲری چھےٚ قٲبلِ قدر ماننہٕ آمٕژ۔
Transliteration: Inna h<u>atha</u> k<u>a</u>na lakum jaz<u>a</u>an wak<u>a</u>na saAAyukum mashkoor<u>a</u><b>n</b>
Jalandhary:
  وَننہٕ  یِیَکھ  بے  شک  اے  جنتیو!  یہِ  چھےٚ  تُہندِ  خٲطرٕ  تُہٕنزن  عملن  ہٕںز  موٚزوٗرۍ،  تُہٕنز  کوشش  تہٕ  جد  و  جہد  چھےٚ  قابلِ  قبول  تہٕ  قابلِ  تعریف۔  (یہِ  بوٗزِتھ  گژھن  جنتی  زیادٕہ  خۅش۔  اے  پیغمبر!  تۅہیہِ  بوٗزوٕہ  کہ  تُہٕندیٚن  مُوافقن  کۅسہٕ  رٕژ  موٚزوٗرۍ  یِیہِ  عطا  کرنہٕ۔  تہٕ  تُہٕندیٚن  مخٲلفن  کُس  سزا  یِیہِ  دِنہٕ،  لہٰذا  مَہ  کٔرِو  توٚہۍ  تِہنزِ  مخالفتُک  کانٛہہ  پرواہ۔  توٚہۍ  روٗزِو  مشغول  پننہِ  کامہِ  سٍتۍ۔)


Transliteration: Inn<u>a</u> na<u>h</u>nu nazzaln<u>a</u> AAalayka alqur<u>a</u>na tanzeel<u>a</u><b>n</b>
Maududi:
  اے  نبیؐ  اَسی  چُھ  یہِ  قرآن  ہَنہِ  ہَنہِ  تۅہیہِ  پٮ۪ٹھ  نٲزِل  کوٚرمُت،  ﴿یتھ  جایہِ  چِھ  مخٲطب  بظٲہر  نبیؐ  البتہ  جواب  چُھ  کُفارن  ہٕندِ  اکہِ  اعتراضُک  دِنہِ  یِوان۔  تِم  ٲسۍ  وَنان  زِ  محمدؐ  چِھ  یہِ  قرآن  خۅد  پانہٕ  سوٗنچ  سوٗنچ  بناوان،  نتہٕ  اگر  اللہ  تعالیٰ  سٕندِ  طرفہٕ  کانٛہہ  فرمان  یِیہِ  ہے  تیٚلہِ  یِیہِ  ہے  یِکہٕ وٹہٕ  اَکی  ساعتہٕ۔﴾

Jalandhary:
  بے  شک  اَسہِ  کوٚر  نٲزل  تۅہیہِ  یہِ  قرآنِ  مجید  وارٕہ  وارٕہ  ہَنہِ  ہَنہِ،  (یُتھ  توٚہۍ  تہِ  واتہٕ  نٲوِو  لوٗکن  وارٕہ  وارٕہ  تہٕ  ہَنہِ  ہَنہِ،  ییٚمہِ  سٍتۍ  تِمن  آسٲنی  سپدِ،  وارٕہ  وارٕہ  زانن  تِم  پَنُن  نیک  و  بد۔  بیٚیہِ  تگیٚکھ  زانُن  کَمو  رٕژَو  علمو  سٍتۍ  چھُ  حٲصل  یِوان  کرنہٕ  رضاے  خدا،  ہرگاہ  یِتھہٕ  پٲٹھۍ  فکرِ  تارنہٕ  سٍتۍ  تہِ  تِم  مانن  نہٕ،  پننہِ  سٕے  انکارس  پٮ۪ٹھ  روزن  قٲیِم۔)


Maududi:
  لہٰذا،  کٔرِو  توٚہۍ  پننِس  ربّ  سٕندِس  حُکمس  پٮ۪ٹھ  صبر،  ﴿یعنی  تُہٕندۍ  ربّن  یتھ  کارِ  عظمیس  پٮ۪ٹھ  توٚہۍ  ماموٗر  چِھو  کٔرِمٕتۍ  تمہِ  کیٚن  مشکلاتن  تہٕ  سختین  پٮ۪ٹھ  کٔرِو  صبر،  یکینژھاہ  تہِ  تۅہیہِ  پٮ۪ٹھ  گُزرِ  سُہ  روزِو  ہمت  سان  برداشت  کران  تہٕ  ثٲبت  قدمی  منٛز  مَہ  دِیو  کمزوری  یِنہٕ﴾  تہٕ  تِمَو  منٛزٕ  مَہ  مٲنِو  کٲنسہِ  بدعمل  سٕنز  یا  منکرِ  حق  سٕنز  کتھ۔

Jalandhary:
  توٚہۍ  روٗزِو  پننِس  پروردِگار  سٕندِس  حکمس  پٮ۪ٹھ  مضبوط  تہٕ  محکم  بیٚیہِ  پیٲرِو  تٔہٕندِس  ٲخری  فٲصلس۔  توٚہۍ  روٗزِو  بدستور  تبلیغ  و  دعوت  کران،  احکامِ  الہٰی  لوٗکن  واتناوان  اَتھ  اندر  مَہ  مٲنِو  توٚہۍ  کٲنسہِ  فٲسقہٕ  سٕنز  یا  کٲفرٕ  سٕنز  کانٛہہ  کتَھہ۔  (کٲفرو  اندرٕہ  عتبہ  تہٕ  ولید  وغیرٕہ  ٲسۍ  نبی  کریم  صلی  اللہ  علیہ و سلمن  دنیٲوی  لالٕچ  دِتھ  تبلیغ  و  دعوت  نِشہِ  پتھ  رَٹان،  اللہ  تعالیٰ  ہن  فرمووُکھ  کہ  یِمَو  منٛزٕ  یُتھ  نہٕ  توٚہۍ  کٲنسہِ  ہٕنز  کتھ  مٲنِو۔  یہِ  تبلیغ  و  دعوت  گٔیہِ  سۅ  عبادت  ییمِیُک  فیض  بیٚیَن  واتان  چھُ۔  امہِ  پتہٕ  چھُ  اللہ  تعالیٰ  فرماوان  تَمہِ  عبادتُک  حکم  ییمیُک  فٲیدٕہ  خاص  پننِس  ذاتس  چھُ۔)

Transliteration:
  Fa<b>i</b><u>s</u>bir li<u>h</u>ukmi rabbika wal<u>a</u> tu<u>t</u>iAA minhum <u>a</u>thiman aw kafoor<u>a</u><b>n</b>


Transliteration: Wamina allayli fa<b>o</b>sjud lahu wasabbi<u>h</u>hu laylan <u>t</u>aweel<u>a</u><b>n</b>
Maududi:
  راتس  تہِ  سپدِو  تٔمۍ  سٕندِس  حضورس  منٛز  سجدٕہ  ریز،  تہٕ  رٲژ  ہٕندٮ۪ن  طویل  وقتن  منٛز  روٗزِو  تٔمۍ  سٕنز  تسبیح  کران۔  ﴿ییٚلہِ  اللہ  تعالیٰ  سٕندِ  یاد  کرنُک  حکم  وقتہٕ  کہ  تعیُن  سان  دِنہٕ  چُھ  یِوان  تیٚلہِ  چُھ  تمہِ  نِشہِ  مُراد  نماز  آسان۔  یتھ  آیتس  منٛز  چُھ  سارِوٕے  برونٛہہ  فرماونہٕ  آمُت:  وَ  اذکُرِ  اسمَ  رَبِّکَ  بُکرَۃَ  وّ  اَصِیلاً،  بکُرہ  چِھ  عربی  زبٲنۍ  منٛز  صُبحس  ونان  تہٕ  لفظ  اصل  چُھ  زوال  کہ  وقتہٕ  پٮ۪ٹھہٕ  غروبِ  آفتابس  تام  خٲطرٕ  ورتاونہٕ  یِوان  یَتھ  منٛز  ظہر  تہٕ  عصرٕکۍ  اوقات  چِھ  یِوان۔  پتہٕ  آو  فرماونہٕ:  وَمِنَ  الَّیلِ  فَاسجُد  لَہٗ۔  رٲژ  ہُند  وقت  چُھ  آفتاب  لوسنہٕ  پتہٕ  شروع  گژھان،  امہِ  موجوب  چھےٚ  رٲژ  منٛز  سجدٕہ  کرنہٕ  کِس  حکمس  منٛز  مغرب  تہٕ  عشاء  دۅشوٕنۍ  وقتن  ہٕنزٕ  نمازٕ  شٲمل  سپدان۔  اَمہِ  پتہٕ  یہِ  ارشاد  زِ  رٲژ  ہٕندٮ۪ن  طویل  وقتن  منٛز  روٗزِو  تٔمۍ  سٕنز  تسبیح  کران،  چُھ  تہجُد  نمازِ  کُن  صاف  اشارٕہ  کران۔﴾  

Jalandhary:
  بیٚیہِ  ٲسِو  رٲژ  ہٕندِس  کُنہِ  حصس  منٛز  تَس  سجدٕہ  دِوان۔  (اَمہِ  أندرٕ  چھُ  مُراد  شام  نٮ۪ماز  تہٕ  خۅفتن  نٮ۪ماز۔)  بیٚیہِ  ٲسِو  تٔہنٛز  پٲکی  بیان  کران  شب  کِس  زیٖٹھِس  حصس  منٛز۔  (تَمہِ  اندرٕہ  چھُ  مُراد  نٮ۪مازِ  تہجُد،  واللہ  اعلم۔)


Maududi:
  یِم  لُکھ  چھِ  جلدی  حٲصل  سپدن  وٲلِس  چیزس  ﴿دُنیاہس﴾  سٍتۍ  محبت  تھاوان،  تہٕ  برونٛہہ  کُن  یُس  گوٚب  دۅہ  یِنہٕ  وول  چُھ  تتھ  چِھ  نظر  انداز  کران۔

Jalandhary:
  بے  شک  یِم  تُہٕندۍ  دشمن  یِم  نہٕ  تُہٕنز  نصیحت  تہٕ  ہدایت  قبول  چھِ  کران  یِم  چھِ  دنیاہُک  محبت  تھاوان  تَمی  چھَکھ  نہٕ  اَتھ  وَتھ  یِوان  تُہُنٛد  حکم  ماننس  کُن۔  دنیاہٕکۍ  محبتن  چھِ  تِم  أنۍ  تہٕ  زٔرۍ  کٔرِمٕتۍ  بیٚیہِ  چھِ  تِم  پتھ  کُن  ترٛاوان  سُہ  دۅہ  یُس  گوٚب  یعنی  سٮ۪ٹھاہ  مشکل  تہٕ  خطرناک  چھُ  بلکہ  چھِ  یِم  تتھ  دۅہس  انکارٕے  کران۔  (یِم  چھِ  زانان  کہ  قبرِ  ہٕنزِ  میٚژِ  منٛز  روٗزِتھ  کُس  کرِ  اَسہِ  بیٚیہِ  پٲدٕہ،  اللہ  تعالیٰ  چھُکھ  تتھ  جواب  فرماوان  کہ)

Transliteration:
  Inna h<u>a</u>ol<u>a</u>i yu<u>h</u>ibboona alAA<u>a</u>jilata waya<u>th</u>aroona war<u>a</u>ahum yawman thaqeel<u>a</u><b>n</b>


Maududi:
  اَسی  چِھ  یِم  پٲدٕ  کٔرِمٕتۍ  تہٕ  یِہِندۍ  بند  تہٕ  جوڑ  چِھ  مضبوط  کٔرِمٕتۍ  تہٕ  ییٚلہِ  أسۍ  یژھو  یِہنزٕ  شکلہٕ  ہیکو  بدلٲوِتھ۔

Jalandhary:
  اَسی  کٔرۍ  تِم  گۅڈٕہ  پٲدٕہ،  اَسہ  کٔرۍ  تِہٕندۍ  بند  تہٕ  اُستخوان  مضبوط۔  اَز  تہِ  چھےٚ  اَسہِ  سۅ  قدرت  بدستور  موجود۔  أسۍ  ہرگاہ  یژھو  أسۍ  ہیٚکو  یِہٕنز  موجودٕہ  ہستی  ختم  کٔرِتھ  توپتہٕ  ہیٚکوکھ  أسۍ  یِمنٕے  ہِوۍ  یِمن  بدل  پٲدٕہ  کٔرِتھ۔

Transliteration:
  Na<u>h</u>nu khalaqn<u>a</u>hum washadadn<u>a</u> asrahum wai<u>tha</u> shin<u>a</u> baddaln<u>a</u> amth<u>a</u>lahum tabdeel<u>a</u><b>n</b>


Maududi:
  یہِ  چھےٚ  اکھ  نصیحت،  وونۍ  ییٚمۍ  سُند  دل  ییژِھہ  سُہ  کٔرِن  پننِس  ربّس  کُن  گژھنٕچ  وَتھ  اختیار۔

Jalandhary:
  بے  شک  یہِ  سورُے  یہِ  بیان  آو  کرنہٕ،  یہِ  چھےٚ  اَکھ  نصیحتَہ،  زور  جبر  کرنٕچ  چھَنہٕ  ضرورت۔  پس  یَس  خۅش  کرِ  یہِ  نصیحت  بوٗزِتھ  سُہ  کٔرِن  اختیار  پننِس  پروردِگارس  نِشہِ  واتنٕچ  وَتھ۔  (یہِ  قرآنِ  مجید  چھُ  یقیناً  در  ذاتِ  خۅد  اَکھ  بٔڈ  نصیحتَہ  لیکن)

Transliteration:
  Inna h<u>ath</u>ihi ta<u>th</u>kiratun faman sh<u>a</u>a ittakha<u>th</u>a il<u>a</u> rabbihi sabeel<u>a</u><b>n</b>


Maududi:
  تہٕ  تُہندِ  یژھنہٕ  سٍتۍ  چُھنہٕ  کِہنۍ  سپدان  یوٚت  تام  نہٕ  اللہ  تعالیٰ  ییٚژِھہ،  یقیناً  چُھ  اللہ  تعالیٰ  سٮ۪ٹھاہ  زانن  وول  تہٕ  حکمت  وول۔

Jalandhary:
  توٚہۍ  ہیٚکِو  نہٕ  کانٛہہ  چیز  ییٚژِتھ  مگر  تِی  یہِ  اللہ  تعالیٰ  ییٚژِھہ۔  بعضے  لوٗکن  ہٕندِ  حقہٕ  چھِ  آسان  خداے  سٕندِس  نہ  یژھنس  اندر  بجہِ  بجہِ  حِکمژٕہ  کیازِ  اللہ  تعالیٰ  چھُ  بوڈ  زانن  وول  سٮ۪ٹھاہ  حکمت  وول۔

Transliteration:
  Wam<u>a</u> tash<u>a</u>oona ill<u>a</u> an yash<u>a</u>a All<u>a</u>hu inna All<u>a</u>ha k<u>a</u>na AAaleeman <u>h</u>akeem<u>a</u><b>n</b>


Maududi:
  پننِس  رحمتس  منٛز  یَس  یژھان  چُھ  تس  چُھ  دٲخل  کران،  تہٕ  ظٲلمن  خٲطرٕ  چُھ  تٔمۍ  دگ  تُلہٕ وُن  عذاب  تیار  تھوومُت۔

Jalandhary:
  سُہ  یَس  یژھان  چھُ  تَس  چھُ  بے  شک  سٮ۪ٹھاہ  رحمتس  منٛز  واتناوان۔  (یَس  یژھان  چھُ  تَس  چھُ  شرک  و  کفرس  مبتلا  کران،  شرک  اَننہٕ  مۅکھہٕ  چھِ  تِم  ظٲلم  بنان)  ظٲلمن  ہٕندِ  خٲطرٕہ  چھُ  تٔمۍ  تیار  تھوومُت  دگ  تہٕ  دُووَد  تُلہٕ  وُن  عذاب۔

Transliteration:
  Yudkhilu man yash<u>a</u>o fee ra<u>h</u>matihi wa<b>al</b><i><u>thth</u></i><u>a</u>limeena aAAadda lahum AAa<u>tha</u>ban aleem<u>a</u><b>n</b>


Maududi: پتہٕ چِھ طوٗفٲنی رفتارِ سان پکان۔
Transliteration: Fa<b>a</b>lAA<u>as</u>if<u>a</u>ti AAa<u>s</u>f<u>a</u><b>n</b>
Jalandhary:
  توپتہٕ  چھُ  قَسم  تِمن  ہواہن  ہُنٛد  یِم  تیزی  سان  پکان  چھِ،  (یِمن  اندر  خطرُک  احتمال  چھُ  آسان۔)


Maududi: تہٕ ﴿اوٚبرس﴾ چِھ تھوٚد تُلِتھ پٔھٲلاوان۔
Transliteration: Wa<b>al</b>nn<u>a</u>shir<u>a</u>ti nashr<u>a</u><b>n</b>
Jalandhary:
  توپتہٕ  چھُ  قَسم  تِمن  ہواہن  ہُنٛد  یِم  اوٚبرن  تُلِتھ  چھِ  تِمن  مٕژراوان  (ییٚمہِ  پتہٕ  اَدٕہ  روٗد  چھُ  ہیٚوان  پیوٚن۔)


Maududi: پتہٕ چِھ ﴿تِمن﴾ پھاسوِتھ جُدا کران۔
Transliteration: Fa<b>a</b>lf<u>a</u>riq<u>a</u>ti farq<u>a</u><b>n</b>
Jalandhary:
  توپتہٕ  چھُ  قَسم  تِمن  اوٚبرن  ہُنٛد  یِم  اوٚبرس  چھِ  چھلہٕ  کران  (یۅسہٕ  صورت  اوٚبرس  روٗد  پیٚنہٕ  پتہٕ  چھےٚ  سپدان۔)


Transliteration: AAu<u>th</u>ran aw nu<u>th</u>ra<b>n</b>
Maududi:
  عذرٕ کہ  طور  نَتہٕ  کھۅژناونہٕ  کہ  طور۔  ﴿یعنی  کُنہِ  وِزِ  چِھ  تِہندِ  نَہ  یِنہٕ  کہ  وجہ  سٍتۍ  تہٕ  قحطُک  خطرہ  پٲدٕ  سپدنہٕ  سٍتۍ  دل  غمگین  سپدان  تہٕ  لُکھ  چِھ  لاگان  خُدایس  برونٛہہ  کنہِ  توبہٕ  تہٕ  استغفار  کرُن۔  کُنہِ  ساعتہٕ  ییٚلہِ  تِم  رحمتِ  باران  ہیٚتھ  چِھ  یِوان  تمہِ  ساعتہٕ  چِھ  لُکھ  اللہ  تعالیٰ  سُند  شکر  کران  تہٕ  کُنہِ  وِزِ  چھےٚ  تِہٕنز  طوفٲنی  سختی  دِلن  منٛز  بیم  پٲدٕ  کران،  تہٕ  تبٲہی  ہٕندِ  ڈرٕ  چِھ  لُکھ  خُدایس  کُن  رجوع  کران۔﴾

Jalandhary:
  توبُک  خیال  یا  خداے  سُند  خوف  دِلس  منٛز  پٲدٕہ  کران  چھِ۔  (اَمہِ  پتہٕ  چھُ  جوابِ  قَسم،  سُہ  گوٚو)


Transliteration: Innam<u>a</u> tooAAadoona law<u>a</u>qiAA<b>un</b>
Maududi:
  ییٚمہِ  چیزُک  تۅہیہِ  سٍتۍ  وعدٕہ  چُھ  یِوان  کرنہٕ  سُہ  چُھ  ضرور  واقع  سپدن  وول۔  ﴿یعنی  ہوا ہن  ہُند  یہِ  انتظام  چُھ  امہِ  کتھہِ  ہٕنز  شہادت  دِوان  زِ  اکہِ  وقتہٕ  یِیہِ  قیامت  ضرور۔  اگرچہِ  ہوا  مخلوقن  ہٕنزِ  زندگی  خٲطرٕ  اکھ  اہم  ذریعہ  چُھ  مگر  اللہ  تعالیٰ  ییٚلہِ  ییٚژِھہ،  اتھ  ہیٚکہِ  تبٲہی  ہُند  ذریعہ  بنٲوِتھ  تہٕ  بناوان  تہِ  چُھ۔﴾

Jalandhary:
  ییٚمہِ  چیزُک  تۅہیہِ  وعدٕہ  کرنہٕ  یِوان  چھُ  سُہ  چیز  چھُ  ضرور  واقع  سپدُوُن  یعنی  قیامتُک  دۅہ۔


Transliteration: Wai<u>tha</u> a<b>l</b>rrusulu oqqitat
Maududi:
  تہٕ  رسولن  ہٕنزِ  حٲضری  ہُند  وقت  واتہِ۔  ﴿قرآن  عظیمس  منٛز  چھےٚ  واریاہن  جاین  یہِ  کتھہ  بیان  کرنہٕ  آمٕژ  زِ  میدانِ  حشرس  منٛز  ییٚلہِ  اِنسٲنی  زُریٲژ  ہُند  مقدمہٕ  پیش  سپدِ  پرٛتھ  قومُک  رسول  یِیہِ  شہادت  خٲطرٕ  پیش  کرنہٕ  تاکہ  سُہ  دِیہِ  امہِ  کتھہِ  ہٕنز  گوٲہی  زِ  تٔمۍ  اوس  اللہ  تعالیٰ  سُند  پیغام  لُکن  تام  واتنوومُت﴾،  ﴿تمہِ  دۅہ  سپدِ  سُہ  چیز  ضرور  واقع﴾

Jalandhary:
  بیٚیہِ  ییٚلہِ  سٲری  پیغمبر  مقرر  کٔرمٕتِس  وقتس  پٮ۪ٹھ  پنٕنۍ  پنٕنۍ  اُمتی  ہیٚتھ  پیش  یِن  کرنہٕ۔


Maududi: کمہِ دۅہ خٲطرٕ چھےٚ یہِ کٲم آمٕژ تُلِتھ تھاونہٕ؟
Transliteration: Liayyi yawmin ojjilat
Jalandhary:
  تۅہیہِ  چھا  کینٛہہ  معلوم  کہ  کمہِ  دۅہ  خٲطرٕہ  اوس  پیغمبرن  ہُنٛد  معاملہٕ  ملتوی  آمُت  تھاونہٕ؟


Maududi: تبٲہی چھےٚ تمہِ دۅہ بُتھ پِھرن والیٚن خٲطرٕ۔
Transliteration: Waylun yawmai<u>th</u>in lilmuka<u>thth</u>ibeen<b>a</b>
Jalandhary:
  سخت  تبٲہی  تہٕ  مصیبتُک  دۅہ  چھُ  سُہ  قیامتس  اَپُز  زانہٕ  وُنیٚن  ہٕندِ  خٲطرٕ۔  (منکرینِ  قیامت  چھِ  خیال  کران  کہ  یِہ  کِتھہٕ  پٲٹھۍ  بنہِ  کہ  سٲری  لوٗکھ  کیا  مرن،  کٕہٕنۍ  انسان  روزِ  نہٕ  دنیاہس  اندر  موجود،  تمِیُک  جواب  چھُ  اللہ  تعالیٰ  فرماوان  کہ)


Maududi: پتہٕ کڑوکھ أسۍ تِمنٕے پتہٕ پٔتِم۔
Transliteration: Thumma nutbiAAuhumu al<u>a</u>khireen<b>a</b>
Jalandhary:
  توپتہٕ  تھاوُوکھ  أسۍ  تِمن  تابع  پتہٕ  یِوُنۍ  تہٕ۔  (یِم  تِہِندی  پٲٹھۍ  کفر  و  انکار  کرن  یۅسہٕ  ہستی  الگ  الگ  وقتس  اندر  بڈیٚن  بڈیٚن  مضبوط  تہٕ  طاقت  ور  انسانن  ختم  ہیٚکہِ  کٔرِتھ  سۅ  ہستی  ہیٚکہِ  نا  سارِنٕے  نافرمانن  اَکی  وقتہٕ  رٔٹِتھ،  گرفتار  کٔرِتھ،  تِمن  عذابُک  مزٕہ  ژٕہنٲوِتھ۔)


Jalandhary: افسوس تہٕ تبٲہی چھِ تَمہِ دۅہ قیامتس اَپُز زانہٕ وُنیٚن ہٕندِ خٲطرٕہ۔
Transliteration: Waylun yawmai<u>th</u>in lilmuka<u>thth</u>ibeen<b>a</b>
Maududi:
  تبٲہی  چھےٚ  تمہِ  دۅہ  بُتھ  پِھرن  والیٚن  خٲطرٕ۔  ﴿یتھ  جایہِ  چھےٚ  یہِ  کتھ  اتھ  معنیس  منٛز  ورتاونہٕ  آمٕژ  زِ  دُنیاہس  منٛز  یُس  تِہُنٛد  انجام  سپُدمُت  چُھ،  یا  آیندٕہ  سپدِ  سُہ  چُھنہٕ  تِہُنٛد  اصلی  سزا  کینٛہہ،  بلکہ  اصلی  تبٲہی  سپدِ  تِمن  پٮ۪ٹھ  فٲصلہٕ  کہ  دۅہ  نٲزِل۔﴾


Maududi: تیٚلہِ وُچِھو، اسہِ ٲس اتھ پٮ۪ٹھ قدرت، لہٰذا چِھ أسۍ سٮ۪ٹھاہ جان قدرت تھاون وٲلۍ۔
Transliteration: Faqadarn<u>a</u> faniAAma alq<u>a</u>diroon<b>a</b>
Jalandhary:
  اَسہِ  کوٚر  یِمن  سارِنٕے  تصرّفاتن  ہُنٛد  اَکھ  خاص  اندازَہ،  پَس  کِیُتھ  رُت  اندازٕہ  کرٕوُنۍ  چھِ  أسۍ،  (تُریہِ  فکرِ  ژےٚ  سٲنۍ  یہٕ  قدرت۔)


Transliteration: Waylun yawmai<u>th</u>in lilmuka<u>thth</u>ibeen<b>a</b>
Maududi:
  تبٲہی  چھےٚ  تمہِ  دۅہ  بُتھ  پِھرن  والیٚن  خٲطرٕ۔  ﴿یعنی  موت  پتہٕ  زندگی  ہٕندِ  امکانٕچ  یہِ  ٹاکارٕہ  دلیل  برونٛہہ  کنہِ  ٲسِتھ  تہِ  یِم  لُکھ  اَز  اَتھ  بُتھ  چِھ  پِھران،  تِم  وُچھن  تمہِ  دۅہ  تبٲہی۔﴾

Jalandhary:
  (وۅنۍ  یِم  لوٗکھ  پزیٚن  کتھن  اَپُز  زٲنِتھ  انکار  کرن)  تِہندِ  خٲطرٕہ  چھُ  افسوس  تہٕ  تبٲہی  قیامتُک  دۅہ۔


Maududi: زندن خٲطرٕ تہِ تہٕ مۅردن خٲطرٕ تہِ۔
Transliteration: A<u>h</u>y<u>a</u>an waamw<u>a</u>t<u>a</u><b>n</b>
Jalandhary:
  زِندن  تہٕ  مۅردن  جمع  کروُنۍ؟  (کہ  زندگی  تہِ  چھِ  سٲری  أتھۍ  زمینس  پٮ۪ٹھ  بسر  کران  تہٕ  مرنہٕ  پتہٕ  تہِ  چھِ  أتھۍ  میٚژِہ  منٛز  واتناوان،  اَمی  منٛزٕہ  دوبارٕہ  پٲدٕہ  کرُن  کیا  مشکل  چھُ  اَسہِ  نِشہِ۔)


Maududi: تہٕ اَتھ منٛز جمٲوۍ بلند تہٕ بالا پہاڑ، تہٕ توٚہۍ چٲوِو میوٗٹھ آب۔
Jalandhary:
  بیٚیہِ  بنٲوۍ  نا  اَسہِ  اَتھ  زمینس  پٮ۪ٹھ  تٔھدۍ  بال  گوٚبراونہٕ  خٲطرٕہ  بیٚیہِ  چٲوِو  نا  اَسہِ  توٚہۍ  میوٗٹھ  آب۔

Transliteration:
  WajaAAaln<u>a</u> feeh<u>a</u> raw<u>a</u>siya sh<u>a</u>mikh<u>a</u>tin waasqayn<u>a</u>kum m<u>a</u>an fur<u>a</u>t<u>a</u><b>n</b>


Jalandhary: وٲل تہٕ افسوس بوٚوِن تَمہِ دۅہ مُنکرن۔
Transliteration: Waylun yawmai<u>th</u>in lilmuka<u>thth</u>ibeen<b>a</b>
Maududi:
  تبٲہی  چھےٚ  تمہِ  دۅہ  بُتھ  پِھرن  والیٚن  خٲطرٕ۔  ﴿یعنی  یِم  لُکھ  اللہ  تعالیٰ  سٕندِ  قدرتٕکۍ  تہٕ  حکمتٕکۍ  یِم  کرِشمہٕ  وُچِھتھ  تہِ  ٲخرت  ممکن  تہٕ  معقول  آسنس  انکار  چِھ  کران،  تِم  چِھ  پننہِ  اَتھ  خام  خیٲلی  منٛز  آوٕرۍ  یژھان  روزُن  تہٕ  روٗزِتن،  ییٚمہِ  دۅہ  یہِ  سورُے  کینٛہہ  تِہندٮ۪ن  توقعاتن  خلاف  پیش  یِیہِ،  تمہِ  دۅہ  لگہِ  تِمن  پے  زِ  یہِ  غلطی  کٔرِتھ  ہیٚژ  تِمو  پننی  خٲطرٕ  تبٲہی  موٚلۍ۔﴾


Transliteration: In<u>t</u>aliqoo il<u>a</u> m<u>a</u> kuntum bihi tuka<u>thth</u>iboon<b>a</b>
Maududi:
  پٔکِو  وۅنۍ  تٔتھۍ  چیزس  کُن  یُس  توٚہۍ  اَپُز  ٲسِو  زانان۔  ﴿ٲخرتٕکۍ  دلٲیل  دِنہٕ  پتہٕ  چُھ  وۅنۍ  یہِ  وننہٕ  یِوان  زِ  ییٚلہِ  سُہ  واقع  سپدِ  تیٚلہِ  کُس  حشر  سپدِ  یِمن  منکرن  تَتہِ﴾

Jalandhary:
  (وَننہٕ  یِیہِ  تِمن  مُنکرن  قیامتُک  دۅہ)  توٚہۍ  پٔکِوۍ  تَتھ  عذابس  کُن  یَتھ  توٚہۍ  انکار  کران  ٲسِو۔


Jalandhary: توٚہۍ پٔکِو تُرٛہ شاخل سایس کُن۔
Transliteration: In<u>t</u>aliqoo il<u>a</u> <i><u>th</u></i>illin <u>th</u>ee thal<u>a</u>thi shuAAab<b>in</b>
Maududi:
  پٔکِو  تتھ  سایس  کُن  یُس  تُرٛہ  شاخل  آسہِ۔  ﴿سایہِ  نِشہِ  چُھ  مُراد  دٕہُک  سایہِ،  تہٕ  ترٛٮ۪ن  شاخن  ہُند  مطلب  چُھ  یہِ  زِ  ییٚلہِ  کانٛہہ  سٮ۪ٹھاہ  بوٚڈ  دٕہۍ  لمبُکھ  وۅتھان  چُھ،  سُہ  چُھ  ہیوٚر  کٔھسِتھ  پتہٕ  کینژھن  شاخن  منٛز  تقسیم  سپدان۔﴾


Maududi: نَہ شیہجار دِنہٕ وول تہٕ نَہ نارٕ چپٲژ نِشہِ بچاوَن وول۔
Transliteration: L<u>a</u> <i><u>th</u></i>aleelin wal<u>a</u> yughnee mina allahab<b>i</b>
Jalandhary:
  یُس  نہٕ  ٹھوٚر  کروُن  آسہِ  آفتاب  چہِ  گرمی  نِشہِ،  نہ  جہنم  چہِ  تٔپشہِ  نِشہِ  بیٚیہِ  آسہِ  نہٕ  فٲیدٕہ  دِوان  بچاوان  جہنم  چو  نارٕہ  ریہَو  نِشہِ۔


Jalandhary: بے شک جہنم آسہِ ترٛاوان تیٚمبرِ تَھدیٚن لریٚن سُمبہِ۔
Transliteration: Innah<u>a</u> tarmee bishararin ka<b>a</b>lqa<u>s</u>r<b>i</b>
Maududi:
  سُہ  نار  چَھکہِ  محل  خانن  ہِشہِ  بجہِ  بجہِ  تِمبرٕ۔  ﴿یِمہٕ  تھوٚد  وۅتھان  وۅتھان  تِژٕھہ  باسن﴾


Maududi: زنتہٕ تِمہٕ لیٚدٕرۍ اوٗنٹ چِھ۔
Transliteration: Kaannahu jim<u>a</u>latun <u>s</u>ufr<b>un</b>
Jalandhary:
  زَن  تِمہٕ  تیٚمبرِ  بۅن  پیٚنہٕ  کہ  وقتہٕ  زرد  ووٗنٹن  سُمبہِ  آسن،  (کھسنہٕ  وِزِ  آسن  تِمہٕ  تیٚمبرِ  لَریٚن  سُمبہِ  وَسنہٕ  وِزِ  آسن  ووٗنٹن  سُمبہِ۔)


Transliteration: Wal<u>a</u> yu<u>th</u>anu lahum fayaAAta<u>th</u>iroon<b>a</b>
Maududi:
  تہٕ  نہ  یِیہِ  تِمن  موقع  دِنہٕ  زِ  کانٛہہ  عذر  کٔرِن  پیش۔  ﴿یعنی  تِمن  خلاف  یِیہِ  مُقدمہٕ  تِژَھو  مضبوط  شہادتو  سٍتۍ  ثٲبت  کرنہٕ  زِ  تِمن  گژِھ  دَم۔  تہٕ  تِہِندِ  خٲطرٕ  روزِ  نہٕ  کانٛہہ  عذر  پیش  کرنٕچ  گُنجٲیش۔﴾

Jalandhary:
  نَہ  یِیہِ  تِمن  کَتھ  کرنُک  اجازت  دِنہٕ  یُتھ  عذر  خوٲہی  کرہان۔  (کیازِ  زارٕہ  پارٕہ  تہٕ  توبہٕ  کرنُک  وقت  آسہِ  گُزریومُت۔)


Maududi: یہِ چُھ فٲصلُک دۅہ، اسہِ چِھو توٚہۍ تہٕ تۅہیہِ بروٗنٹھم گُزریمٕتۍ لُکھ جمع کٔرِمٕتۍ۔
Transliteration: H<u>atha</u> yawmu alfa<u>s</u>li jamaAAn<u>a</u>kum wa<b>a</b>lawwaleen<b>a</b>
Jalandhary:
  یہِ  أزِیُک  دۅہ  چھُ  فٲصلُک  دۅہ،  (یَتھ  توٚہۍ  انکار  ٲسِو  کران  دنیاہس  اندر)  اَسہِ  کٔروِ  توٚہۍ  سٲری  اوّلین  تہٕ  ٲخرین  جمع۔


Maududi: وۅنۍ اگر توٚہۍ کانٛہہ چال چلٲوِتھ ہیٚکِو تیٚلہِ وُچِھو میٲنِس مقابلس منٛز چلٲوِتھ۔
Transliteration: Fain k<u>a</u>na lakum kaydun fakeedoon<b>i</b>
Jalandhary:
  پس  ہرگاہ  تۅہیہِ  کانٛہہ  تدبیرَہ  چُھ  اسہِ  نِشہِ  مۅکلنُک،  سُہ  تدبیر  کٔریو  استعمال  توٚہۍ  سٲری  اوّلین  تہٕ  ٲخرین  رٔلِتھ  مِلِتھ۔


Jalandhary: وننہٕ یِیَکھ کھیٚیِو تہٕ چیٚیِو یَڈ بٔرِتھ کیازِ توٚہۍ ٲسِو نا رٕژٕہ کامہِ کران۔
Transliteration: Kuloo wa<b>i</b>shraboo haneean bim<u>a</u> kuntum taAAmaloon<b>a</b>
Maududi:
  کھیٚیِو  تہٕ  چیٚیِو  مزٕہ  سان  پننیٚن  تِمن  عملن  ہٕندِس  معاوضس  منٛز  یِمہٕ  توٚہۍ  کران  چِھو  روٗدِمٕتۍ۔


Transliteration: Kuloo watamattaAAoo qaleelan innakum mujrimoon<b>a</b>
Maududi:
  کھیٚیِو  تہٕ  کٔرِو  مزٕہ  کینژھن  دۅہن  ﴿وۅنۍ  چِھ  کلام  ختم  کران  کران  یِم  کلمات  نَہ  صرف  کفارِ  مکن  بلکہ  دُنیا  کیٚن  تمام  کُفّارن  مخٲطب  کٔرِتھ  وَننہٕ  یِوان﴾  درحقیقت  چِھو  توٚہۍ  لُکھ  مُجرم۔

Jalandhary:
  (اے  نافرمانو  تہٕ  کٲفرو!)  تۅہیہِ  کھیٚیہِ  تو  تہٕ  کھیٚنُک  تمتع  تُلۍ  تو  دنیاہس  اندر  کم  کینٛہہ  کالَہ،  توٚہۍ  چھِو  مجرم  سزاوارِ  عذاب۔


Maududi: یتھ بارس منٛز یِم مختلف قیاس آرٲییہِ کرنس منٛز آوٕرۍ چھِ؟
Transliteration: Alla<u>th</u>ee hum feehi mukhtalifoon<b>a</b>
Jalandhary:
  یَتھ  خبرِ  منٛز  تِمن  پانس  تہِ  اختلاف  چھُ،  (کانٛہہ  چھُنہٕ  کُنہِ  کتھہِ  پٮ۪ٹھ  ثٲبت،  أڈۍ  چھِ  ونان  نبی  کریمسؐ  شٲعِر  أڈۍ  چِھس  ونان  سٲحِر  تہٕ  مجنون،  قرآنِ  مجیدس  چھِ  ونان  أڈۍ  سحر،  أڈۍ  شعر،  أڈۍ  کہانت۔  قیامتس  تہِ  چھِ  أڈۍ  دپان  آسہِ  مگر  معبودانِ  بٲطل  کرن  شفاعت  تمے  سٍتۍ  مۅکلو،  أڈۍ  چھِ  باکل  تتھ  مُنکرٕے،  اڈیٚن  چھُ  شک  تہٕ  تردُد  تَمہِ  کِس  آسنس  تہٕ  نہ  آسنس  منٛز۔)


Maududi: ہرگز نہٕ! عنقریب لگہِ یِمن پَے۔
Transliteration: Kall<u>a</u> sayaAAlamoon<b>a</b>
Jalandhary:
  ہرگز  یِمن  کتھن  منٛز  اختلافٕچ  گنجٲیش  چھَنہٕ،  عنقریب  زانن  تِم  کہ  یِمہٕ  کتھہٕ  چھےٚ  پَزٕہ۔


Transliteration: Thumma kall<u>a</u> sayaAAlamoon<b>a</b>
Maududi:
  آ،  ہرگز  نہٕ!  عنقریب  لگہِ  یِمن  پَے۔  ﴿یعنی  یِمہٕ  کتھہٕ  ٲخرس  متعلق  یِم  لُکھ  ونان  چھِ  تِمہٕ  سارے  چھےٚ  غلط۔  یِکینٛژھاہ  یِمَو  سمجھمُت  چُھ  تہِ  چُھنہٕ  ہرگز  تہِ  صحیح﴾

Jalandhary:
  بیٚیہِ  چھُسکھ  بہٕ  فرماوان  یہِ  اختلاف  تہٕ  شک  لگہِ  نہٕ  کرُن،  برٛونٹھ  پہن  زانن  تِم  اَمِچ  پوٗرٕہ  حقیقت۔


Transliteration: WajaAAaln<u>a</u> sir<u>a</u>jan wahh<u>a</u>j<u>a</u><b>n</b>
Maududi:
  بیٚیہِ  کوٚر  اکھ  سٮ۪ٹھاہ  پرٛزلہٕ وُن  تہٕ  گرم  ژونٛگ  پٲدٕ؟  ﴿اَمِیٛک  مطلب  چُھ  آفتاب۔  دراصل  چُھ  لفظ  وَھّاج  استعمال  سپُدمُت۔  اَمِیٛک  معنی  چُھ  انتہٲئی  گرم  تہٕ  اَمہِ  علاوٕہ  چُھ  اَمِیٛک  معنی  سٮ۪ٹھاہ  گاشدار  تہِ،  امہِ  موجوب  چھِ  اَسہِ  ترجمس  منز  دۅشوے  معنے  درج  کٔرمٕتۍ۔﴾

Jalandhary:
  بیٚیہِ  کوٚر  اَسہِ  آسمانن  اندر  ژونگَہ  پرٛزلہٕ  وُن  زمین  کہ  گاشہِ  خٲطرٕہ  (سُہ  گوٚو  آفتاب۔)


Maududi: تہٕ گٔنۍ باغ وۅپدانہٕ۔
Transliteration: Wajann<u>a</u>tin alf<u>a</u>f<u>a</u><b>n</b>
Jalandhary:
  بیٚیہِ  گٔنۍ  باغ  یِم  کُلیو  سٍتۍ  بٔرِتھ  آسن،  (یِمن  چیزن  اندر  چھِ  دنیاہس  منٛز  تۅہیہِ  سارِنٕے  انسانن  شرکت  مگر  ٲخرتس  اندر  یہِ  حال  روزِہ  نہٕ،  تَتہِ  آسن  سٲری  الگ  الگ۔)


Transliteration: Inna jahannama k<u>a</u>nat mir<u>sa</u>d<u>a</u><b>n</b>
Maududi:
  پزر  چُھ  یہِ  زِ  جہنم  چُھ  اکھ  زاگ۔  ﴿زاگ  چھِ  تتھ  جایہِ  ونان  یۅسہٕ  شکار  پھساونہٕ  مۅکھہٕ  چھےٚ  بناونہٕ  یِوان  تاکہ  سُہ  یِیہِ  بے  خبر  پٲٹھۍ  تہٕ  اچانک  پھسہِ  اتھ  منٛز۔  جہنم  خٲطرٕ  چُھ  یہِ  لفظ  امہِ  موجوٗب  ورتاونہٕ  آمُت  زِ  خداے  سٕنٛدۍ  بٲغی  چھِ  تَمہِ  نِشہِ  بےٚ خوف  سپدِتھ  دُنیاہس  اندر  یہِ  زٲنِتھ  وۅٹہٕ  تُلان  زِ  خداے  سٕنٛز  خدٲئی  چھےٚ  تِہٕنٛدِ  خٲطرٕ  اکھ  کُھلہٕ  مٲدان  تہٕ  ییٚتہِ  چُھنہٕ  کُنہِ  تھپہِ  ہُنٛد  خطراہ  کینٛہہ،  اما  پوز  جہنم  چُھ  تِہٕنٛدِ  خٲطرٕ  اکھ  تُیِتھ  پوٗشیدٕہ  زاگ  یتھ  منٛز  تِم  اچانک  پھسن  تہٕ  پتہٕ  آسیٚکھ  نہٕ  کانٛہہ  مۅکلن  پاے۔﴾

Jalandhary:
  بے  شک  جہنم  چھُ  سارِنٕے  ہٕندِ  پَکنٕچ  وتھ  یعنی  سٲری  پکن  تَمہِ  پٮ۪ٹھۍ،  (چنانچہ  اللہ  تعالیٰ  چھُ  فرماوان  ﴿وَ  اِن  مِنکم  اِلّا  وَارِدھَا﴾  تۅہیہِ  أندرٕہ  چھُنہٕ  کانٛہہ  اکھاہ  یُس  نہٕ  تَتھ  پٮ۪ٹھ  پکہِ  تَتھ  پٮ۪ٹھ  واتہِ۔)


Jalandhary: روزٕوُنۍ آسن تَتھ منٛز ؤری وادن یعنی بے شمار ؤرِیَن۔
Transliteration: L<u>a</u>bitheena feeh<u>a</u> a<u>h</u>q<u>a</u>b<u>a</u><b>n</b>
Maududi:
  یتھ  اندر  تِم  واریاہن  زیٹھیٚن  کالن  روزن۔  ﴿لفظ  چُھ  اَحقَاب  ورتاونہٕ  آمُت،  ییٚمِکۍ  معنے  چھِ  پیٚوٹُھس  پٮ۪ٹھ  یِنہٕ  وٲلۍ  طویل  زمانہٕ،  تِتھۍ  مسلسل  دَور  زِ  اکھ  دور  ختم  سپدانےٕ  گژِھہ  بیاکھ  دور  شروع﴾


Jalandhary: وۅنۍ ژٕہِو مزٕہ پننیٚن کامیٚن ہُنٛد، پس ہُرراوَو نہٕ أسۍ مگر عذاب۔
Transliteration: Fa<u>th</u>ooqoo falan nazeedakum ill<u>a</u> AAa<u>tha</u>b<u>a</u><b>n</b>
Maududi:
  وونۍ  وُچھِو  مزہ،  أسۍ  کرو  نہٕ  تُہٕنٛدِ  خٲطرٕ  عذاب  ورٲے  کُنہِ  چیزس  منٛز  ہرگِز  تہِ  اضافہٕ۔


Transliteration: Jaz<u>a</u>an min rabbika AAa<u>ta</u>an <u>h</u>is<u>a</u>b<u>a</u><b>n</b>
Maududi:
  جزا  تہٕ  سٮ۪ٹھاہ  انعام  تُہٕنٛدِس  رب  سٕنٛدِ  طرفہٕ۔  ﴿جزا  پتہٕ  سٮ۪ٹھاہ  ژوٚر  انعام  دِنٕچ  ذکر  چھےٚ  یہِ  معنہِ  تھاوان  زِ  یِمن  یِیہِ  نہٕ  صرف  سُے  یوت  جزا  دِنہٕ  ییٚمِکۍ  تِم  پننیٚن  نیک  عملن  ہٕنٛدِس  بُنیادس  پیٹھ  حقدار  آسن،  بلکہ  یِیہِ  اتھ  پیٹھ  یِمن  مزید  انعام  تہٕ  کٲفی  انعام  دِنہٕ۔﴾

Jalandhary:
  یہِ  یِیہِ  تِمن  موٚزوٗرۍ  دِنہٕ  تُہندِس  پروردِگار  سٕندِ  طرفہٕ  یا  رسول  اللہؐ  بخششَہ  پوٗرٕ  حسابہٕ  موجوب۔


Maududi:
  تس  حدٕ  روٚس  مہربان  اللہ  تعالیٰ  سٕنٛدِ  طرفہٕ  یُس  زمینس  تہٕ  آسمان  بیٚیہِ  یِمن  درمیان  کہ  پرٛتھ  چیزُک  مٲلِک  چُھ،  یس  برونٹھہٕ کَنہِ  کٲنٛسہِ  چُھنہٕ  طاقت  کتھ  کرنُک۔  ﴿یعنی  میدانِ  حشرس  منٛز  آسہِ  دربارِ  الہٰی کہ  رعبُک  یہِ  عالم  زِ  اہلِ  زمین  ٲسِتن  یا  اہلِ  آسمان،  کٲنٛسہِ  آسہِ  نہٕ  مجال  زِ  پٲنۍ  پانے  مٕژراوِ  اللہ  تعالیٰ  سٕنٛدِس  دربارس  منٛز  زبان  یا  ہیٚکہِ  عدالت  چہِ  کامہِ  اندر  مداخلت  کٔرِتھ۔﴾

Jalandhary:
  آسمانن  تہٕ  زمینن  بیٚیہِ  یہِ  تِمن  منٛز  چھُ  تَمہِ  سٲرِکِسٕے  پروردِگار  سٕندِ  طرفہٕ،  یُس  رحمت  وول  چھُ،  اختیار  آسیٚکھ  نہٕ  تَس  نِشہِ  کتھ  کرنُک۔

Transliteration:
  Rabbi a<b>l</b>ssam<u>a</u>w<u>a</u>ti wa<b>a</b>lar<u>d</u>i wam<u>a</u> baynahum<u>a</u> a<b>l</b>rra<u>h</u>m<u>a</u>ni l<u>a</u> yamlikoona minhu khi<u>ta</u>b<u>a</u><b>n</b>


Maududi:
  ییٚمہِ  دۅہ  روح  تہٕ  ملٲیِک  آسن  صفہٕ  گٔنٛڈِتھ  وۅدنہِ  ﴿یَتھ  آیتس  منٛز  چُھ  روح  مُراد  جبریل  امینؑ  تہٕ  یِمن  یُس  بُلند  مرتبہٕ  اللہ  تعالیٰ ہس  نِشہِ  چُھ  اَمی  وجہ  کِنۍ  چھےٚ  باقی  ملکَو  نِشہِ  بیوٚن  یِہٕنز  ذکر  کرنہٕ  آمٕژ﴾  کانٛہہ  کرِ  نہٕ  کتھ  سِواے  تَس  یَس  خداے  رحمان  اجازت  دِیہِ  بیٚیہِ  یُس  ٹھیک  کَتھ  وَنہِ۔

Jalandhary:
  ییٚمہِ  دۅہ  سٲری  جاندار  روح  وٲلۍ  بیٚیہِ  سٲری  ملٲیِک  وۅدنہِ  روزن  صفہٕ  دِتھ،  یم  سٲری  ہیٚکن  کتھ  کٔرِتھ  مگر  کرِ  کتھ  سُے  یَس  حضرت  رحمٰن  اجازت  دِیہِ،  بیٚیہِ  وَنہِ  کلامَہ  درست۔

Transliteration:
  Yawma yaqoomu a<b>l</b>rroo<u>h</u>u wa<b>a</b>lmal<u>a</u>ikatu <u>s</u>affan l<u>a</u> yatakallamoona ill<u>a</u> man a<u>th</u>ina lahu a<b>l</b>rra<u>h</u>m<u>a</u>nu waq<u>a</u>la <u>s</u>aw<u>a</u>b<u>a</u><b>n</b>


Maududi: سُہ دۅہ چُھ برحق، وۅنۍ یُس ییٚژِھہ سُہ کٔرِتن پننِس ربس کُن پھیرنٕچ وَتھ اختیار۔
Jalandhary:
  یہِ  قیامتُک  دۅہ  چھُ  حق  تہٕ  پوٚز،  پَس  یُس  اَکھاہ  ییٚژِھہ  سُہ  کرِ  پننِس  پروردِگارس  نِشہِ  واتنٕچ  جاے  ایمانہٕ  سٍتۍ  رٕژِ  عملہِ  سٍتۍ۔

Transliteration:
  <u>Tha</u>lika alyawmu al<u>h</u>aqqu faman sh<u>a</u>a ittakha<u>th</u>a il<u>a</u> rabbihi ma<u>a</u>b<u>a</u><b>n</b>


Maududi:
  اَسہِ  چھِو  توٚہۍ  تَمہِ  عذاب  نِشہِ  کھۅژنٲوِمٕتۍ  یُس  نکھہٕ  چُھ  ووتمُت،  ییٚمہِ  دۅہ  انسان  تہِ  سورُے  کینٛہہ  وُچھِ  یُس  تٔمۍ  پننٚیو  اَتھو  برونٛہہ  کُن  چُھ  سوٗزمُت،  تہٕ  کٲفر  لایہِ  کریکھ  زِ  کاش  بہٕ  آسٕہا  خاک۔

Jalandhary:
  پٔزۍ  پٲٹھۍ  اَسہِ  کوٚر  بیٖم  تۅہیہِ  اکہِ  نزدیک  یِوُنہِ  عذابُک،  ییٚمہِ  دۅہ  وُچھہِ  پرٛتھ  اَکھاہ  تہِ  سورُے  یہِ  برٛونٹھ  کُن  سوٗزمُت  آسہِ  تٔہنٛدیو  اَتھو  یعنی  یِمہٕ  عملہٕ  تٔمۍ  کرِمَژٕہ  آسن،  بیٚیہِ  دَپہِ  تَمہِ  دۅہ  کٲفر،  کۅنہٕ  اوسُس  بہٕ  میٚژٕے۔

Transliteration:
  Inn<u>a</u> an<u>th</u>arn<u>a</u>kum AAa<u>tha</u>ban qareeban yawma yan<i><u>th</u></i>uru almaro m<u>a</u> qaddamat yad<u>a</u>hu wayaqoolu alk<u>a</u>firu y<u>a</u> laytanee kuntu tur<u>a</u>b<u>a</u><b>n</b>


Transliteration: Wa<b>al</b>nn<u>a</u>shi<u>ta</u>ti nash<u>ta</u><b>n</b>
Maududi:
  تہٕ  وارٕ  وارٕ  چھِ  کٔڑِتھ  نِوان،  ﴿اَمہِ  نِشہِ  چُھ  مُراد  تِم  فرشتہٕ  یِم  موتہٕ  وقتہٕ  انسان  سُنٛد  زُو  أمۍ  سٕنٛدین  جسمہٕ کیٚن  سَنِرن  تام  ؤسِتھ  تہٕ  أمۍ  سٕنٛزو  رَگو  منٛزٕ  لٔمِتھ  کڑان  چھِ﴾

Jalandhary:
  بیٚیہِ  چھُ  قَسم  تِمن  ملٲئکن  ہُنٛد  یِم  با ایمانن  ہِنٛد  روح  کڈان  چھِ  نرمی  سان  زَن  گنڈ  یلہٕ  ترٛاوان  چھِ۔


Jalandhary: بیٚیہِ چُھ قَسم تِمن ملٲئکن ہُنٛد یِم آسمان و زمینس منٛز پھیران چھِ ژھانٹہٕ وایان۔
Transliteration: Wa<b>al</b>ss<u>a</u>bi<u>ha</u>ti sab<u>ha</u><b>n</b>
Maududi:
  تہٕ  ﴿تِمن  فرشتن  ہُنٛد  یِم  کائناتس  منٛز﴾  تیزی  سان  ژھانٹہِ  پھیران  چھِ،  ﴿اَمہِ  نِشہِ  چُھ  مُراد  تِم  فرشتہٕ  یِم  احکامِ  الہٰی  کِس  تعمیلس  منٛز  تِتھہٕ  پٲٹھۍ  رَواں  دَواں  چھِ  روزان  زنتہٕ  تِم  فضاہس  منٛز  ژھانٹ  چھِ  وایان  آسان﴾


Jalandhary: بیٚیہِ چُھ قَسم تِمن ملٲئکن ہُنٛد یِم حکم ماننس منٛز برٛونٹھ گژھان چھِ۔
Transliteration: Fa<b>al</b>ss<u>a</u>biq<u>a</u>ti sabq<u>a</u><b>n</b>
Maududi:
  پتہٕ  چھِ  ﴿حکم  بجا  اَننس  منٛز﴾  سبقت  کران  ﴿اَمہِ  نِشہِ  چھُ  مُراد  یہِ  زِ  حکمِ  الٰہی یُک  اشارٕہ  رٹنٕچ  چھےٚ  تٲر  زِ  پرٛتھ  کانٛہہ  چھُ  امِہ کِس  تعلیمس  منٛز  ٹٕکھ  نِوان  تہٕ  برونٛہہ  نیرنٕچ  کوشش  کران﴾


Transliteration: Fa<b>a</b>lmudabbir<u>a</u>ti amr<u>a</u><b>n</b>
Maududi:
  پتہٕ  چھِ  ﴿احکامِ  الہٰی  مطٲبق﴾  معاملاتن  ہُنٛد  انتظام  پکہٕ ناوان۔  ﴿یِم  چھِ  کائنات کہ  سلطنتٕکۍ  تِم  کارکُن  یِہٕنٛدٮ۪ن  اتھن  منٛز  دُنیاہُک  سورُے  انتظام  اللہ  تعالیٰ  سٕنٛدِ  حکمہٕ  مطٲبق  چلان  چُھ﴾

Jalandhary:
  بیٚیہِ  چُھ  قَسم  تِمن  ملٲئکن  ہُنٛد  یِم  دنیاہُک  انتظام  کران  چھِ  سانہِ  حکمہٕ۔  (جوابِ  قَسم  چھُ  حذف  کرنہٕ  آمُت  سُہ  گوٚو  لَتبعَثنَ،  توٚہۍ  سٲری  یِیِو  مرنہٕ  پتہٕ  ضرور  بیٚیہِ  زندٕہ  کرنہٕ۔)


Maududi: ییٚمہِ دۅہ ہیٚٹھ مارِ بُنِلۍ ہیٚٹھ۔
Transliteration: Yawma tarjufu a<b>l</b>rr<u>a</u>jifa<b>tu</b>
Jalandhary:
  تَمی  دۅہ  ییٚمہِ  دۅہ  ألراوِہ  تہٕ  دِنہٕ  ناوِ،  (سارنی  چیزن  ألراوُن  سُہ  گوٚو  پوگُک  گۅڈنِیُک  پھۅکھ۔)


Maududi: یِم لُکھ چھِ ونان، کیا پٔزۍ پٲٹھۍ یِمواہ أسۍ پوٚت پھٖرِتھ واپس اَننہٕ؟
Transliteration: Yaqooloona ainn<u>a</u> lamardoodoona fee al<u>ha</u>fira<b>ti</b>
Jalandhary:
  یِم  لوٗکھ  قیامتس  منکر  چھِ  ونان  چھِ  تِم  کیا  أسۍ  یِموٕہ  پوٚت  پِھیٖرِتھ  نِنہٕ  بروٗنٹھمِس  حالس  کُن  یعنی  مٔرِتھ  گژھوٕہ  بیٚیہِ  زندٕہ؟


Jalandhary: دَپنہِ لُگۍ سۅ زندگی چھےٚ ادٕہ پِھیٖرِتھ یُنَہ تاوان تہٕ نقصان دِوُن۔
Transliteration: Q<u>a</u>loo tilka i<u>th</u>an karratun kh<u>a</u>sira<b>tun</b>
Maududi:
  وَننہِ  لٔگۍ،  یہِ  پوٚت  پھیرُن  آسہِ  تیٚلہِ  سٮ۪ٹھاہ  خسارٕہ  دِنہٕ  وول۔  ﴿یعنی  ییٚلہِ  تِمن  جواب  دِنہٕ  آو  زِ،  آ،  یی  سپدِ۔  پتہٕ  لٔگۍ  تِمۍ  مذاقہٕ  رٔنگۍ  پانہٕ  وٲنۍ  اَکھ  أکِس  وَننہِ  زِ  ہے  یارو،  ہرگاہ  اَسہِ  پٔزۍ  پٲٹھۍ  پوٚت  پھیٖرِتھ  نوِ  سرٕ  زندگی  ہٕنٛدِس  حالتس  منٛز  پیوٚو  یُن  تیٚلہِ  کیاسہ  موٗدۍ  أسۍ،  اَسہِ  پیوٚو  تیٚلہِ  تاوَن۔﴾


Maududi: حالانکہ یہِ چُھ بس یُتُے کامہِ پیوٗنٛت زِ زورٕ سان سپدِ اکھ گرٍنٛز۔
Transliteration: Fainnam<u>a</u> hiya zajratun w<u>ah</u>ida<b>tun</b>
Jalandhary:
  پَس  قیامت  چھَنہٕ  مگر  کُنی  اَکھ  سخت  کرٛیٚکھ  یۅسہٕ  پوگہٕ  منٛزٕہ  نیرِ،  (یانۍ  سۅ  کرٛیٚکھ  گژِھہ۔)


Maududi: ییٚلہِ تٔمۍ سٕنٛدۍ ربن تس طویٰ چہِ مقدس وٲدی اندر ناد لوے زِ،
Jalandhary:
  ییٚلہِ  آلو  دیُت  تَس  پنٕنۍ  پروردِگارن  پاک  میدانس  منٛز  یَتھ  ناو  چھُ  طُویٰ  (یُس  کوہِ  طوٗرس  نکھہٕ  تلہٕ  چھُ۔)

Transliteration:
  I<u>th</u> n<u>a</u>d<u>a</u>hu rabbuhu bi<b>a</b>lw<u>a</u>di almuqaddasi <u>t</u>uw<u>a</u><b>n</b>


Maududi: تہٕ بہٕ کرے چٲنِس ربس کُن چٲنۍ رہنمٲئی، پتہٕ گژِھہ ﴿تٔمۍ سُنٛد﴾ خوف ژےٚ منٛز پٲدٕ۔
Transliteration: Waahdiyaka il<u>a</u> rabbika fatakhsh<u>a</u>
Jalandhary:
  بہٕ  ہاوے  ژےٚ  وَتھ  پننِس  پروردِگارس  کُن  پس  کھۅژکھ  ژٕہ  تس،  (حضرت  موسیؑ  گوٚو  تَس  نِشہِ  حکمِ  خدا  واتنوہس،  تٔمۍ  موٚنگ  معجزٕہ  تہٕ  دٔلیل۔)


Jalandhary: پَس ہوو حضرت موسیؑ ہن تَس بوٚڈ معجزٕہ، (سُہ عصاہس اژدہا سپدُن۔)
Transliteration: Faar<u>a</u>hu al<u>a</u>yata alkubr<u>a</u>
Maududi:
  پتہٕ  ہٲو  موسیٰ  علیہ  السلامَن  ﴿فرعونس  نِشہِ  گٔژِھتھ﴾  تَس  بٔڈ  نشٲنی۔  ﴿بٔڈ  نشٲنی  چُھ  مُراد  عاصُک  شہمار  بنُن  ییٚمِچ  ذکر  قرآنِ  مجیدس  اندر  واریاہن  جاین  چھےٚ  کرنہٕ  آمٕژ﴾


Jalandhary: پزۍ پٲٹھۍ اَتھ منٛز چھےٚ بٔڈ نصیحت تسٕندِ خٲطرٕہ یُس کھۅژِ خدایس۔
Transliteration: Inna fee <u>tha</u>lika laAAibratan liman yakhsh<u>a</u>
Maududi:
  درحقیقت  چُھ  اتھ  منٛز  بوٚڈ  بارٕ  عبرت  پرٛتھ  تس  شخصس  خٲطرٕ  یُس  کھۅژِ۔  ﴿یعنی  خداے  سُنٛد  رسولؐ  نہ  ماننہٕ کہ  تَمہِ  انجام  نِشہِ  کھوژِن  یُس  انجام  فرعونَن  وُچھ﴾


Maududi: کیا تُہٕنٛز تخلیق چھا زیادٕہ سخت کٲم کِنہٕ آسمانٕچ؟ اللہ تعالیٰ ہن بنوو یہِ۔
Transliteration: Aantum ashaddu khalqan ami a<b>l</b>ssam<u>a</u>o ban<u>a</u>h<u>a</u>
Jalandhary:
  (اے  قیامت  کیو  منکرو!)  تُہنٛد  قیامت  کہ  دۅہ  بیٚیہِ  دوبارٕہ  زندٕہ  کرُن  چھا  مشکل  کِنہٕ  آسمانُک  پٲدٕہ  کرُن؟  یہِ  یوٗت  بوٚڈ  آسمان  کوٚر  اللہ  تعالیٰ  ہن  پٲدٕہ۔


Jalandhary: کوٚڈُن تَمہِ زمین منٛزٕ آب تَمیُک بیٚیہِ نیوٗر تمیُک۔
Transliteration: Akhraja minh<u>a</u> m<u>a</u>ah<u>a</u> wamarAA<u>a</u>h<u>a</u>
Maududi:
  اَمہِ  منٛزٕ  کوٚڈُن  اَمیُک  آب  تہٕ  نیوٗر۔  ﴿یعنی  تِم  کُلۍ  کٔٹۍ  یِم  انسان  تہٕ  حیوان  غذا  رٔنگۍ  استعمال  کران  چھِ﴾


Maududi:
  تہٕ  ییٚمۍ  پننِس  ربس  برونٛہہ  کنہِ  کھڑا  سپدنُک  خوف  اوس  تھوومُت،  بیٚیہِ  اوسُن  بُرٕ  خوٲہشاتَو  نِشہِ  پنُن  نفس  پتھ  روٚٹمُت،

Jalandhary:
  لیکن  یُس  اکھاہ  کھوٚژِ  دنیاہس  اندر  کہ  قیامت  کہ  دۅہ  چھُم  پننِس  خدایس  برٛونٹھہٕ  کنہِ  اِستادٕہ  سپدُن،  بیٚیہِ  روٚٹُن  نفس  پنُن  پتھ  یچھ  عملو  نِشہِ۔

Transliteration:
  Waam<u>a</u> man kh<u>a</u>fa maq<u>a</u>ma rabbihi wanah<u>a</u> a<b>l</b>nnafsa AAani alhaw<u>a</u>


Maududi:
  ییٚمہِ  دۅہ  یِم  لُکھ  اَتھ  وُچھن  تہٕ  یِمن  باسہِ  زَنتہٕ  ﴿یِم  دنیاہَس  منٛز  یا  موت کِس  حالتس  منٛز﴾  چھِ  دۅہ کِس  پٔتمِس  یا  گۅڈنِکِس  پہرس  روٗدِمٕتۍ۔

Jalandhary:
  تِمن  لوٗکن  یِیہِ  بوزنہٕ  تَمہِ  دۅہ  ییٚلہِ  تتھ  قیامتس  وُچھن  تِم،  زن  تہٕ  تِم  روٗدِمٕتۍ  ٲسۍ  دنیاہس  منٛز  پیٚشنہٕ  پٮ۪ٹھہٕ  شامس  تام  یا  صُبح  پٮ۪ٹھہٕ  دوپہرس  تام،  (سُہ  ہولناک  دۅہ  وُچھنہٕ  سٍتۍ  مَشکھ  سورُے۔)

Transliteration:
  Kaannahum yawma yarawnah<u>a</u> lam yalbathoo ill<u>a</u> AAashiyyatan aw <u>d</u>u<u>ha</u>h<u>a</u>


Jalandhary: یِژِی کتھہِ خٲطرٕہ کہ آو تِمن نِشہِ اَکھ معذور اعمیٰ۔
Transliteration: An j<u>a</u>ahu alaAAm<u>a</u>
Maududi:
  اَتھ  کَتھہِ  پٮ۪ٹھ  زِ  سُہ  نابینا  آو  تِمن  نِشہِ  ﴿اَمہِ  پتہٕ  یِم  آیات  چھِ  تِمو  نِشہِ  چُھ  پَے  لگان  زِ  بے رُخی  تہٕ  ناگوٲری  ورتاوَن  وٲلۍ  ٲسۍ  خۅد  پانہٕ  نبیؐ۔  یَس  نابینا  شخصہٕ  سُنٛد  ذکر  یَتھ  جایہ  کرنہٕ  آمُت  چُھ  تِم  ٲسۍ  حضرت  ابنِ  اُمِ  مکتومؓ  یِم  حضرت  خدیجہ رضی  اللہ  تعالیٰ  عنھا  ہس  پۅپھتٕرۍ  بٲے  ٲسۍ۔  نبیؐ  ٲسۍ  اَمہِ  ساعتہٕ  مکہٕ  کیٚن  کُفارن  ہٕنٛدٮ۪ن  بڈٮ۪ن  بڈٮ۪ن  سردارن  دینِ  اسلامٕچ  دعوت  دِنس  منٛز  مشغول  زِ  أتھۍ  دوران  چھِ  حضرت  ابنِ  اُمِ  مکتومؓ  ﴿نابینا﴾  حٲضر  سپدان،  تہٕ  تِم  چھِ  کینٛہہ  سوال  پرٛژٕھنۍ  ہیٚوان۔  حضور  صلی  اللہ  علیہ و سلمن  چھےٚ  اَتھ  موقعس  پٮ۪ٹھ  تِہٕنٛز  یہِ  مداخلت  ناگوار  گژھان﴾۔


Maududi: یا کرِہا نصیحتس پٮ۪ٹھ غور تہٕ تٔمۍ سٕنٛدِ خٲطرٕ آسہِ ہے نصیحت کرٕنۍ فٲیدٕہ مند؟
Transliteration: Aw ya<u>thth</u>akkaru fatanfaAAahu a<b>l</b><u>thth</u>ikr<u>a</u>
Jalandhary:
  نتہٕ  رٹہِ  ہے  نصیحت  تُہُند  کلامِ  شریف  بوٗزِتھ،  پس  دِیہِ  ہا  تَس  نفع  تُہُندِ  زبانِ  مبارک  نصیحت  بوٚزِن۔


Jalandhary: تۅہیہِ پٮ۪ٹھ چھُنہٕ کانٛہہ باز خواست ہرگاہ تِم پاک سپدن نہٕ۔
Transliteration: Wam<u>a</u> AAalayka all<u>a</u> yazzakk<u>a</u>
Maududi:
  حالانکہ  ہرگاہ  سُہ  سُدھرِ  نہٕ  کینٛہہ،  تَمہِ  پتہٕ  کیا  ذمہٕ دٲری  چھےٚ  تۅہیہِ  پٮ۪ٹھ  تٔمۍ  سٕنٛز؟


Jalandhary: بتحقیق بے شک چِھ یِم قرآنِ مجیدٕکۍ آیاتِ کریمہ وعظ تہٕ نصیحت۔
Transliteration: Kall<u>a</u> innah<u>a</u> ta<u>th</u>kira<b>tun</b>
Maududi:
  ہرگز  نہٕ،  یہِ  چھےٚ  اکھ  نصیحت۔  ﴿یعنی  یہِ  مَہ  کٔرِو  ہرگز  تہِ۔  یِمَو  لُکو  خداے  آسہِ  مٔشروومُت  تہٕ  پننِس  دُنیٲوی  وجاہَتس  پٮ۪ٹھ  آسیٚکھ  پھۅکھ  تہٕ  نَشہِ  کھوٚتمُت  تِمن  مَہ  دِیو  اہمیت۔  اسلامٕچ  تعلیم  چھَنہٕ  سُہ  چیز  کینٛہہ  زِ  یُس  اَمہِ  نِشہِ  بُتھ  پِھرِ  تس  یِیہِ  یہِ  آپراونہٕ۔  بیٚیہِ  نَہ  چھےٚ  تُہٕنٛز  یہِ  شان  زِ  یِم  مغرور  لُکھ  اسلامس  کُن  اَننہٕ  خٲطرٕ  کٔرِو  کُنہِ  تَمہِ اندازٕہ  کوشش،  ییٚمہِ  سٍتۍ  یِم  اَتھ  غلط  فہمی  منٛز  ہیٚنہٕ  یِن  زِ  تُہنٛد  کانٛہہ  غرض  چُھ  یِمن  تَل  پھٔسِتھ  زِ  ییٚلہِ  یِم  مانَن  تہٕ  دعوت  پکہِ  برونٛہہ،  ییٚلہِ  نہٕ  یِم  مانَن  تیٚلہِ  گژِھہ  دعوت  ناکام۔  حق  چُھ  یِمن  نِشہِ  تیوٗتاہ  بے  نیاز  یوتاہ  یِم  حقہٕ  نِشہِ  بےنیاز  چھِ۔﴾


Maududi: یَس خۅش کرِ سُہ رَٹہِ اَتھ۔
Transliteration: Faman sh<u>a</u>a <u>th</u>akarah<b>u</b>
Jalandhary:
  پَس  یَس  خۅش  کرِ  سُہ  ڑَٹہِ  نصیحت،  (تَمِیُک  فٲیدٕہ  واتیٚس  پانس،  مغرور  و  متکبرن  ہٕندِ  نہ  ماننہٕ  سٍتۍ  امہِ  کِس  عزتس  منٛز  کم  کینٛہہ  گژِھہ  نہٕ،  کیازِ  یہِ  قرآنِ  مجید  چھُ)


Jalandhary: یِم بلند مرتبہٕ چھِ، یِم پاک و پٲکیزٕہ چھِ۔
Transliteration: MarfooAAatin mu<u>t</u>ahhara<b>tin</b>
Maududi:
  تھدِ  پایِکۍ  چھِ،  یِم  پٲکیزٕہ  چھِ۔  ﴿یعنی  یِم  چھِ  پرٛتھ  قسمہٕ  کہ  ملاوٹ  نِشہِ  پاک،  یِمن  منٛز  چھےٚ  خالص  حقٕچ  تعلیم  پیش  کرنہٕ  آمٕژ۔  کُنہِ  نوعیتٕکۍ  باطل  تہٕ  فٲسد  خیالات  تہٕ  نظریات  چھِنہٕ  یِمن  منٛز  أژِتھ  ہیٚکۍ  مٕتۍ۔﴾


Jalandhary: یِم نیکو کار چھِ۔
Transliteration: Kir<u>a</u>min barara<b>tin</b>
Maududi:
  یِم  معزز  تہٕ  نیک  چھِ۔  ﴿مُراد  چھِ  تِم  فرشتہٕ  یِم  قرآن  کیٚن  یِمن  صحیفَن  اللہ  تعالیٰ  سٕنٛدِ  براہِ  راست  ہدایت  مطٲبق  لیٚکھان  ٲسۍ،  یِمن  ٲسۍ  حفاظت  کران  تہٕ  رسول  اللہ  صلی  اللہ  علیہ و سلمن  تام  ٲسۍ  تَمی  آیہِ  واتناوان  ییٚمہِ  آیہِ  تِم  ٲسۍ۔﴾


Transliteration: Qutila alins<u>a</u>nu m<u>a</u> akfarah<b>u</b>
Maududi:
  لعنت  ٲسِن  انسانَس  پٮ۪ٹھ،  کِیُتھ  سخت  مُنکرِ  حق  چُھ  یہِ۔  ﴿ییٚتہِ  پٮ۪ٹھہٕ  چُھ  عِتابُک  ﴿شرارتُک﴾  رۅخ  براہِ راست  تِمن  کٲفرن  کُن  پھیران  یِم  حقہٕ  نِشہِ  بےنیٲزی  ورتاوان  ٲسۍ۔  اَمہِ  برونٛہہ  اوس  سورٕہ  شروع  سپدنہٕ  پٮ۪ٹھہٕ  آیت  16  ہَس  تام  رسول  اللہ  صلی  اللہ  علیہ و سلمن  خطاب،  تہٕ  عِتاب  اوس  درپردٕہ  کٲفرن  کُن۔  اَمیُک  اندازِ  بیان  اوس  یہِ  زِ  اے  نبی  صلی  اللہ  علیہ و سلم،  اکھ  حقُک  طٲلِب  أکِتھ  کُن  ترٛٲوِتھ  کمن  لُکن  پٮ۪ٹھ  چھِو  پنُن  توجہ  دِوان۔  یِم  چھِ  دعوتِ  حق  کہ  نقطہ  نظرٕ  کِنۍ  بالکل  بےقدر و قٍمت۔  یِہٕنٛز  چھَنہٕ  یہِ  حیثیتٕے  زِ  تۅہیہِ  ہیوٗ  عظیم  القدر  پیغمبر  کرِ  قرآن  ہیوٗ  بلند  مرتبہٕ  وول  چیز  یِمن  برونٛہہ  کنہِ  پیش۔﴾

Jalandhary:
  تباہ  گٔژِھن  یہِ  انسان  کوتاہ  کفرانِ  نعمت  کرٕوُن  چھُ  سُہ،  (کمیُک  سنا  غرور  چھُ  تَس  سُہ  چھُنا  وُچھان)


Jalandhary: آبِ منی نِشہِ پٲدٕہ کورُن سُہ، توپتہٕ کٔرنَس تانن ہُنٛد اندازٕہ۔
Transliteration: Min nu<u>t</u>fatin khalaqahu faqaddarah<b>u</b>
Maududi:
  نطفہِ  کہ  اکہِ  قطرٕ  نِشہِ  کوٚر  یہِ  اللہ  تعالیٰ  ہَن  پٲدٕ،  پتہٕ  کوٚرُن  أمۍ  سُنٛد  تقدیر  مقرر۔


Maududi: پتہٕ وُچھتَن یہِ انسان ذرا پننِس خۅراکس کُن۔
Transliteration: Falyan<i><u>th</u></i>uri alins<u>a</u>nu il<u>a</u> <u>t</u>aAA<u>a</u>mih<b>i</b>
Jalandhary:
  پس  وُچھِن  انسان  عبرت  چہِ  نظرِ  پننِس  غذاہس  تہٕ  کھیٚنس  کُن،  (أسۍ  کِتھہٕ  پٲٹھۍ  چھِ  أمۍ  سٕندۍ  خۅردنی  ہِندۍ  چیز  مہیا  کران)


Transliteration: Fai<u>tha</u> j<u>a</u>ati a<b>l</b><u>ssa</u>khkha<b>tu</b>
Maududi:
  ٲخر  کار  ییٚلہِ  سۅ  زَر  پاوَن  واجِنۍ  آواز  بُلند  سپدِ۔  ﴿مُراد  چُھ  ٲخری  نفخِ  صورٕچ  قیامت  کرن  واجِنۍ  آواز  یۅسہٕ  بُلند  سَپدانٕے  تمام  موٗدِمٕتۍ  انسان  زندٕہ  گژھن﴾

Jalandhary:
  ادٕہ  ییٚلہِ  گژِھہ  سۅ  کرٛیٚکھ  یۅسہٕ  کنن  زَر  پاوٕوُنۍ  آسہِ  یعنی  پوگُک  دوٚیُم  پھۅکھ  تَمہِ  دۅہ  سپدن  عجیب  عجیب  حالات  ظٲہر۔


Transliteration: Likulli imriin minhum yawmai<u>th</u>in shanun yughneeh<b>i</b>
Maududi:
  تَمہِ  دۅہ  یِیہِ  یِمو  منٛزٕ  پرٛتھ  شخصس  پٮ۪ٹھ  تِیُتھ  اکھ  وقت  زِ  تَس  آسہِ  نہٕ  پننہِ  ورٲے  بیٚیہِ  کٲنٛسہِ  ہُنٛد  ہوش۔

Jalandhary:
  یِمَو  أندرٕہ  آسہِ  تَمہِ  دۅہ  پرٛتھ  أکِس  پننی  فکرَہ  یۅسہٕ  تَس  بے  نیاز  کرِ  بے  سٕنزِ  فکرِ  نِشہِ۔


Jalandhary: ییٚلہِ آفتاب وٹنہٕ یِیہِ گاش روزیٚس نہٕ کینٛہہ تہِ،
Transliteration: I<u>tha</u> a<b>l</b>shshamsu kuwwirat
Maududi:
  ییٚلہِ  آفتاب  وَلنہٕ  یِیہِ،  ﴿یعنی  سۅ  روشنی  یۅسہٕ  آفتاب  پٮ۪ٹھہٕ  نِیٖرِتھ  دُنیاہس  منٛز  پٔھہلان  چھےٚ  سۅ  یِیہِ  أتھۍ  پٮ۪ٹھ  وَلنہٕ  تہٕ  اَمیُک  پھہلُن  گژِھہ  بند﴾


Transliteration: Wai<u>tha</u> alAAish<u>a</u>ru AAu<u>tt</u>ilat
Maududi:
  تہٕ  ییٚلہِ  دَہَن  ریٚتَن  ہٕنٛزٕ  اوٗنٹنہِ  پننِس  حالس  پٮ۪ٹھ  یِن  ترٛاونہٕ،  ﴿اہلِ  عربن  خٲطرٕ  اوس  نہٕ  تَس  اوٗنٹنہِ  کھۅتہٕ  زیادٕ  قٍمتی  کانٛہہ  مال  یۅسہٕ  پرٛسنَس  تیار  آسِہے۔  اَتھ  حالتس  منٛز  ٲس  أمِس  واریاہ  رٲچھ  راوَٹھ  تہٕ  زیادٕہ  حفاظت  کرنہٕ  یِوان۔  یِژھن  اوٗنٹنِی  یَن  نِشہِ  غٲفل  سپدنَس  چُھ  معنی  یہِ  زِ  تَمہِ  وقتہٕ  یِیہِ  لُکن  تُیِتھ  سخت  مصیبت  زِ  یِمن  روزِ نہٕ  پننہِ  ٹاٹھہِ  تہٕ  عزیز  ترین  مالُک  تہِ  ہوش۔﴾

Jalandhary:
  بیٚیہِ  ییٚلہِ  باردار  ووٗنٹِنہِ  یِمن  داہ  ریٚتھ  حملس  آسن  گٔمٕتۍ  پرٛژھنس  تیار  آسن  ترٛاونہٕ  یِن،


Jalandhary: بیٚیہِ ییٚلہِ روح یِن مِلناونہٕ بدنن سٍتۍ،
Transliteration: Wai<u>tha</u> a<b>l</b>nnufoosu zuwwijat
Maududi:
  تہٕ  ییٚلہِ  زُو  یِن  جِسمن  سٍتۍ  جوروَنہٕ،  ﴿یعنی  انسان  یِن  تِتھے  پٲٹھۍ  نَوِ  سرٕ  زندٕہ  کرنہٕ  یِتھہٕ  پٲٹھۍ  تِم  دُنیاہس  منٛز  مَرنہٕ  برونٛہہ  جسمہٕ  تہٕ  روح  سان  زندٕہ  ٲسۍ﴾


Jalandhary: یِم پکہٕ وُنۍ چِھ پننیٚن مطالعن منٛز غٲب گژٕھہ وُنۍ چھِ،
Transliteration: Aljaw<u>a</u>ri alkunnas<b>i</b>
Maududi:
  پوٚت  پھیرن  والیٚن  تہٕ  ژھیٚپھ  دِنہٕ  والیٚن  تارکن  ہُنٛد،  ﴿یعنی  تۅہیہِ  لُکن  ہُنٛد  یہِ  گُمان  چُھنہٕ  صحیح  کینٛہہ  زِ  یہِ،  یہِ  کینٛژھا  قرآنس  اندر  بیان  چُھ  کرنہٕ  یِوان  تہِ  چُھ  کٲنسہِ  دیوانہٕ  سُنٛد  بکواس  یا  چُھ  کانٛہہ  شیطٲنۍ  وسوسہٕ﴾


Maududi: تہٕ صُبحُک ییٚلہِ کہ تٔمۍ شاہ کھول،
Transliteration: Wa<b>al</b><u>ss</u>ub<u>h</u>i i<u>tha</u> tanaffas<b>a</b>
Jalandhary:
  بیٚیہِ  چھُس  قَسم  ہاوان  صُبحُک  ییٚلہِ  سُہ  پھۅلان  چھُ،  (یِم  قَسم  چھُس  ہاوان  یتھ  کتھہِ  پٮ۪ٹھ  کہ)


Transliteration: Innahu laqawlu rasoolin kareem<b>in</b>
Maududi:
  یہِ  چُھ  پٔزۍ پٲٹھۍ  أکِس  بزرگ  پیغامبر  سُنٛد  قَول۔  ﴿یَتھ  جایہِ  چھُ  بُزرگ  پیغامبر  ﴿رسولِ  کریمؐ﴾  نِشہِ  مُراد  وَحی  اَنَن  وول  فرشتہٕ  تِکیازِ  اَمہِ  پتہٕ  یِم  آیات  چِھ  تِمَو  نِشہِ  چُھ  بصراحت  پَے  لگان۔  تہٕ  قرآنس  پیغامبر  سُنٛد  قول  وَننُک  مطلب  چُھنہٕ  یہِ  زِ  یہِ  چُھ  أمِس  فرشتہٕ  سُنٛد  پنُن  کلام  بلکہ  قولِ  پیغامبر  الفاظ  چھِ  پٲنۍ  پانے  یہِ  ظٲہر  کران  زِ  یہِ  چُھ  تَس  ہستی  ہُنٛد  کلام  ییٚمۍ  یہِ  پیغامبر  بنٲوِتھ  سوٗزمُت  چُھ۔﴾

Jalandhary:
  بے  شک  یہِ  قرآنِ  مجید  چھُ  پَروُن  أکِس  سوزنہٕ  آمتِس  ملکہٕ  سُند  یُس  مرتبہٕ  کِنۍ  بوٚڈ  چھُ  خدایس  نِشہِ۔


Jalandhary: ماننہٕ آمُت چھُ بیٚیہِ چھُ تَتہِ معتبر امانت دار۔
Transliteration: Mu<u>ta</u>AAin thamma ameen<b>in</b>
Maududi:
  تَتہِ  چُھ  أمۍ  سُنٛد  حکم  ماننہٕ  یِوان  سُہ  چُھ  با اعتماد۔  ﴿یعنی  سُہ  چُھ  فرشتن  ہُنٛد  افسر  تہٕ  سٲری  فرشتہٕ  چھِ  تٔمۍ  سٕنٛدِس  حُکمس  تحت  کٲم  کران﴾


Maududi: تٔمۍ چُھ سُہ پیغامبر نٔنِس آسمانس پٮ۪ٹھ وُچھمُت۔
Transliteration: Walaqad ra<u>a</u>hu bi<b>a</b>lofuqi almubeen<b>i</b>
Jalandhary:
  بیٚیہِ  وُچھ  حضرت  محمدنؐ  جبریل  پننہِ  اصلی  شکلہِ  منٛز  آسمان  کِس  اندس  پٮ۪ٹھ  یُس  نوٚن  چھُ۔


Maududi: تہٕ تُہٕنٛدِ یَژھنہٕ سٍتۍ اَندِ نہٕ کِہِنۍ یوٚت تام نہٕ اللہ رب العالمین ییٚژِھہ۔
Jalandhary: توٚہۍ ہیکِو نہٕ ییٚژِتھ مگرے ییٚژِھہ اللہ تعالیٰ یُس عالمینن ہُنٛد ربّ چھُ۔
Transliteration:
  Wam<u>a</u> tash<u>a</u>oona ill<u>a</u> an yash<u>a</u>a All<u>a</u>hu rabbu alAA<u>a</u>lameen<b>a</b>


Jalandhary: بیٚیہِ ییٚلہِ قبرٕہ پرٛاٹنہٕ یِن۔
Transliteration: Wai<u>tha</u> alqubooru buAAthirat
Maududi:
  تہٕ  ییٚلہِ  قبرٕ  یِن  مٕژراونہٕ،  ﴿قبرن  ہٕنٛدِ  مٕژراونُک  مطلب  چُھ  یہِ  زِ  لُکھ  یِن  نَوِ  سرٕہ  زندٕہ  کٔرِتھ  تُلنہٕ﴾


Transliteration: Kall<u>a</u> bal tuka<u>thth</u>iboona bi<b>al</b>ddeen<b>i</b>
Maududi:
  ہرگز  نہ،  ﴿یعنی  کانٛہہ  معقول  وجہ  چُھنہٕ  اَتھ  دوکھس  منٛز  روزنُک﴾  بلکہ  ﴿اصلی  کتھ  چھےٚ  یہِ  زِ﴾  توٚہۍ  چِھو  جزا  تہٕ  سزا  نِشہِ  انکار  کران۔  ﴿یعنی  دراصل  ییٚمۍ  چیزن  توٚہۍ  لُکھ  دوکھس  منٛز  ترٲوِمٕتۍ  چِھنَو،  سۅ  چَھنہٕ  کانٛہہ  معقول  دلیل  بلکہ  چُھ  تُہُنٛد  اکھ  احمقانہٕ  خیال  زِ  دُنیا کِس  یَتھ  دارُ  العملس  پٔتۍ  کِنۍ  چُھنہٕ  کانٛہہ  دارُ  الجزا۔  أمی  غلط  تہٕ  بے بنیاد  گُمانَن  چِھنَو  توٚہۍ  خدایس  نِشہِ  غٲفِل  تٔمۍ  سٕنٛدِ  انصاف  نِشہِ  بے  خوف  تہٕ  پننِس  اخلاقی  رٔوِیَس  اندر  غیر  ذمہٕ دار  بنٲوِمٕتۍ﴾

Jalandhary:
  کُنہِ  چیزن  ہٕسرووُکھ  نہٕ  بلکہ  چھےٚ  حقیقت  کہ  توٚہۍ  چھِو  اَپُز  گٕنزران  عملہِ  ہٕندِس  جزاہس  یعنی  قیامت  کس  دوہَس،  (روٗزِتو  توٚہۍ  أتھۍ  کھیالس  سٍتۍ)


Maududi: آ، تۅہیہِ کیا خبر چَھو زِ سُہ جزاہُک دۅہ کیا چُھ؟
Transliteration: Thumma m<u>a</u> adr<u>a</u>ka m<u>a</u> yawmu a<b>l</b>ddeen<b>i</b>
Jalandhary:
  بیٚیہِ  چھُسے  ونان  کُس  چیز  زانہِ  راوی  ژےٚ  جزاہُک  دۅہ  کوتاہ  مشکل  تہٕ  سخت  چھُ؟  (مختصر  بوز)


Maududi:
  یہِ  چُھ  سُہ  دۅہ  ییٚلہِ  کٲنٛسہِ  شخصس  آسہِ  نہٕ  طاقت  زِ  بیٚیہِ  کٲنٛسہِ  یِیہِ  ہے  بکار۔  فٲصلہٕ  آسہِ  تمہِ  دۅہ  صرف  اللہ  تعالیٰ  سٕنٛدِس  اختیارس  منٛز۔

Jalandhary:
  سُہ  گوٚو  سُے  دۅہ  ییٚمہِ  دۅہ  نہٕ  کانٛہہ  اَکھاہ  کٲنٛسہِ  أکِس  نفع  ہیٚکہِ  واتنٲوِتھ  پننہِ  اختیارٕ،  حکم  تہٕ  اختیار  آسہِ  تَمہِ  دۅہ  کُنِس  خدایس  بیٚیہِ  نہٕ  کٲنسہِ۔

Transliteration:
  Yawma l<u>a</u> tamliku nafsun linafsin shayan wa<b>a</b>lamru yawmai<u>th</u>in lill<u>a</u>h<b>i</b>


Jalandhary: اکہِ بڈِہ دۅہ خٲطرٕہ (یَتھ منٛز تِمن سارِکُے حساب یِیہِ ہیٚنہٕ۔)
Transliteration: Liyawmin AAa<i><u>th</u></i>eem<b>in</b>
Maududi:
  اکہِ  بَڈِ  دۅہ  ﴿روزِ  قیامتس  چُھ  بوٚڈ  دۅہ  اَمہِ  مۅکھہٕ  وَننہٕ  آمُت  زِ  اَتھ  منٛز  یِیہِ  تمام  انسانن  تہٕ  جِنَن  خداے  سٕنٛدِس  عدالتس  منٛز  بیک  وقت  حساب  ہیٚنہٕ،  بیٚیہِ  یِن  عذابٕکۍ  تہٕ  ثوابٕکۍ  اہم  ترین  فٲصلہٕ  کرنہٕ﴾


Jalandhary: بتحقیق بے شک کٲفرن تہٕ نافرمانن ہُند نامۂ اعمال روزِ سجّینن منٛز۔
Transliteration: Kall<u>a</u> inna kit<u>a</u>ba alfujj<u>a</u>ri lafee sijjeen<b>in</b>
Maududi:
  ہرگز  نہٕ،  ﴿یعنی  یِمن  لُکن  ہُنٛد  یہِ  گُمانہٕ  چُھ  غلط  زِ  دُنیاہس  اندر  یِمن  جُرمَن  ہُنٛد  اَتُر  کرنہٕ  پتہٕ  گژھن  یِم  ہٕٹہٕ  مٕٹہٕ  یَلہٕ﴾  پٔزۍ پٲٹھۍ  چُھ  بدکارن  ہُنٛد  نامۂ  اعمال  قٲد  خانہٕ کِس  دفترس  منٛز۔


Maududi: سۅ چھےٚ اکھ کتاب لیٚکھِتھ۔
Transliteration: Kit<u>a</u>bun marqoom<b>un</b>
Jalandhary:
  سُہ  چھُ  دفترَہ  اَکھ  لیکھنہٕ  آمُت  (تَتھ  منٛز  چھِ  دوزخِیَن  ہند  ناو  لیکھنہٕ  آمُت،  تِمن  پٮ۪ٹھ  نشان  تھاونہٕ  آمٕتۍ،  نمبر  دِنہٕ  آمٕتۍ۔)


Jalandhary: اَپُز گنزرِ نہٕ تَتھ مگر پرٛتھ حدٕہ ڈَلہٕ وُن بدکار۔
Transliteration: Wam<u>a</u> yuka<u>thth</u>ibu bihi ill<u>a</u> kullu muAAtadin atheem<b>in</b>
Maududi:
  تہٕ  اتھ  ﴿روزِ  جزاہس﴾  چُھنہٕ  انکار  کران  مگر  پرٛتھ  کانٛہہ  سُہ  شخص  یُس  حدٕ  نیروُن  بدعمل  چُھ۔


Maududi:
  تس  ییٚلہِ  سٲنۍ  آیات  بوزناونہٕ  یِوان  چھِ  ﴿یعنی  تِم  آیات  یِمن  منٛز  روزِ  جزاہٕچ  خبر  دِنہٕ  چھےٚ  آمٕژ﴾  تیٚلہِ  چُھ  وَنان  زِ  یِمہٕ  چھےٚ  بروٗنٹھِمہِ  وقتہٕ چہِ  دٔلیلہٕ۔

Jalandhary:
  ییٚلہِ  پرنہٕ  یِن  تَس  پٮ۪ٹھ  سٲنۍ  آیات  دپنہِ  لگہِ  سُہ  یِم  چھِ  بروٗنٹھمِین  ہٕندۍ  افسانہٕ۔

Transliteration:
  I<u>tha</u> tutl<u>a</u> AAalayhi <u>a</u>y<u>a</u>tun<u>a</u> q<u>a</u>la as<u>at</u>eeru alawwaleen<b>a</b>


Transliteration: Kall<u>a</u> bal r<u>a</u>na AAal<u>a</u> quloobihim m<u>a</u> k<u>a</u>noo yaksiboon<b>a</b>
Maududi:
  ہرگز  نہٕ،  بلکہ  چُھ  دراصل  یِمن  لُکن  ہٕنٛدٮ۪ن  دِلن  پٮ۪ٹھ  یِہٕنٛزن  بُرٕ  عملن  ہُنٛد  زنگ  کھوٚتمُت۔  ﴿یعنی  جزا  تہٕ  سزا  افسانہٕ  قرار  دِنس  چُھنہٕ  کانٛہہ  معقول  وجہ،  وٕں گوٚو  ییٚمہِ  وجہ  کِنۍ  یِم  لُکھ  اَتھ  افسانہٕ  وَنان  چھِ  سُہ  چُھ  یہِ  زِ  یِمن  گناہن  ہُنٛد  اَتُر  یِم  کران  روٗدِمٕتۍ  چھِ  تِمن  ہُنٛد  زَنگ  چُھ  پوٗرٕ  پٲٹھۍ  یِہٕنٛدٮ۪ن  دِلن  پٮ۪ٹھ  کھوٚتمُت۔  اَمہِ  موجوٗب  یۅسہٕ  کتھ  سراسر  معقول  چھےٚ  سۅ  چھےٚ  یِمن  افسانہٕ  باسان۔﴾

Jalandhary:
  تہِ  چھنہٕ  ہرگز،  بلکہ  چھُ  زنگار  تہٕ  کھے  لٔجمٕژ  تِہندیٚن  دِلن  تِمن  یچھ  کامیٚن  ہِنز  یِمہٕ  تِم  کران  ٲسۍ۔


Jalandhary: پٔزۍ پٲٹھۍ بے شک نیکو کارن ہُند نامۂ اعمال چھُ عِلّییٖنس اندر۔
Transliteration: Kall<u>a</u> inna kit<u>a</u>ba alabr<u>a</u>ri lafee AAilliyyeen<b>a</b>
Maududi:
  ہرگز  نہٕ،  ﴿یعنی  یِمن  لُکن  ہُنٛد  یہِ  خیال  چُھ  غلط  زِ  کانٛہہ  جَزا  تہٕ  سزا  چُھنہٕ  واقع  سپدن  وول﴾  بے شک  چُھ  نیک  لُکن  ہُنٛد  نامۂ  اعمال  تھدِ  پایہِ  کیٚن  لُکن  ہٕنٛدِس  دفترس  منٛز۔


Maududi: اکھ لیٚکھِتھ کتاب۔
Transliteration: Kit<u>a</u>bun marqoom<b>un</b>
Jalandhary:
  سُہ  چھُ  دفترَہ  لیکھنہٕ  آمُت  (تَتھ  منٛز  چھِ  با  ایمانن  ہند  ناو  آمٕتۍ  لیکھنہٕ،  تِمنٕے  چھُ  نشانَہ  آمُت  تھاونہٕ،  نمبر  آمٕتۍ  دِنہٕ۔)


Transliteration: Khit<u>a</u>muhu miskun wafee <u>tha</u>lika falyatan<u>a</u>fasi almutan<u>a</u>fisoon<b>a</b>
Maududi:
  یتھ  پٮ۪ٹھ  مُشکہٕ  مۅہر  لٲگِتھ  آسہِ،  ﴿لہٰذا﴾  یِم  لُکھ  دوٚیِمیٚن  پٮ۪ٹھ  بٲزۍ  نِنۍ  آسن  یژھان  تِم  کٔرِن  یہِ  چیز  حٲصل  کرنس  منٛز  بٲزۍ  نِنٕچ  کوشش۔

Jalandhary:
  سۅ  مۅہر  تمِچ  آسہِ  خٲلص  نافہٕ  کستوٗرۍ  مومہٕ  تہٕ  لاچھہِ  بدل،  سۅے  مۅہر  تُلن  پانہٕ  تِم  جنتی،  اَتھس  کیٚتھ  رٹہٕ  وُنُے  گژھن  خۅش  تِہِندۍ  دماغ  نافہٕ  کہ  خۅشبوے  سٍتۍ  معطر،  یِتھِہ  سٕے  شرابس  کُن  کرن  رغبت  رغبت  کرن  وٲلۍ۔


Jalandhary: بیٚیہِ آسہِ مِلہٕ ناونہٕ آمُت تَتھ سٍتۍ تسنیمُک آب۔
Transliteration: Wamiz<u>a</u>juhu min tasneem<b>in</b>
Maududi:
  تَتھ  شرابس  منٛز  آسہِ  تسنیٖم  رَلہٕ  ﴿تسنیٖم  گوٚو  تھزر  تہٕ  کُنہِ  ناگس  تسنیٖم  وننُک  مطلب  چُھ  یہِ  زِ  سُہ  چُھ  تھزرٕ  پٮ۪ٹھہٕ  بۅن  کُن  وسان﴾۔


Maududi: مُجرم لُکھ ٲسۍ دُنیاہس اندر ایمان اَنن والیٚن ٹسنہٕ کران۔
Jalandhary: پٔزۍ پٲٹھۍ نافرمان لوٗکھ ٲسۍ با ایمانن پٮ۪ٹھ اَسان۔
Transliteration:
  Inna alla<u>th</u>eena ajramoo k<u>a</u>noo mina alla<u>th</u>eena <u>a</u>manoo ya<u>dh</u>akoon<b>a</b>


Maududi: ییٚلہِ تِمَو بروٗنٹھۍ کِنۍ پکان ٲسۍ أچھن گِندان گِندان ٲسۍ تِمن کُن اشارٕہ کران۔
Transliteration: Wai<u>tha</u> marroo bihim yatagh<u>a</u>mazoon<b>a</b>
Jalandhary:
  ییٚلہِ  تِم  با ایمان  تِمن  کٲفرن  بروٗنٹھۍ  کِنۍ  پکان  ٲسۍ  تِم  ٲسۍ  اَکھ  أکِس  کُن  أچھ  ناٹہٕ  کران  حقارتہٕ  کِنۍ۔


Maududi: پننٚین گھرن کُن ییٚلہِ پھیران ٲسۍ، بڈٕ مزٕہ سان ٲسۍ پھیران۔
Transliteration: Wai<u>tha</u> inqalaboo il<u>a</u> ahlihimu inqalaboo fakiheen<b>a</b>
Jalandhary:
  توپتہٕ  ییٚلہِ  واپس  ٲسۍ  تِم  کٲفر  گژھان  پننِس  اہل  و  عیالس  کُن،  واپس  ٲسۍ  گژھان  ژینگان  یِمو  کامیو  سٍتۍ۔


Maududi: تہٕ ییٚلہِ یِمن وُچھان ٲسۍ تیلہِ ٲسۍ وَنان زِ یِم چھِ ڈٔلِمٕتۍ لُکھ۔
Transliteration: Wai<u>tha</u> raawhum q<u>a</u>loo inna h<u>a</u>ol<u>a</u>i la<u>da</u>lloon<b>a</b>
Jalandhary:
  بیٚیہِ  ییٚلہِ  وُچھان  ٲسۍ  تِم  کٲفر  تِمن  مسلمانن  دپان  ٲسۍ  یِم  لوٗکھ  چھِ  ڈٔلِمٕتۍ  گُمراہ  گٔمٕتۍ۔


Jalandhary: کیا جزا آوٕہ دِنہٕ کٲفرن تِمن کامیٚن ہُنٛد یِمہٕ تِم کران ٲسۍ دنیاہس اندر؟
Transliteration: Hal thuwwiba alkuff<u>a</u>ru m<u>a</u> k<u>a</u>noo yafAAaloon<b>a</b>
Maududi:
  میوٗل  نا  کٲفرن  تِمن  حرکتن  ہُنٛد  بدلہٕ  یِمہٕ  تِم  کران  ٲسۍ۔  ﴿یتھ  کتھہِ  منٛز  چُھ  اکھ  لطیف  طنز،  چونکہ  کٲفر  ٲسۍ  ثواب  زٲنِتھ  مومِنن  تنگ  کران،  اَمہِ  موجوٗب  آو  فرماونہٕ  زِ  ٲخرتس  منٛز  آسن  مومن  جنتس  اندر  مزٕہ  سان  بِہِتھ  دَزن  والیٚن  کٲفرن  ہُنٛد  حال  وُچھان  تہٕ  پننیٚو  دِلَو  منٛزۍ  آسن  ونان  زِ  وارٕ  پٲٹھۍ  میوٗل  یِمن  پننین  عملن  ہُنٛد  ثواب۔﴾


Jalandhary: بیٚیہِ مانہِ آسمان پننِس پروردگارٕ سُند حکم تَس پَزِ حکم مانُن۔
Transliteration: Waa<u>th</u>inat lirabbih<u>a</u> wa<u>h</u>uqqat
Maududi:
  تہٕ  سُہ  کرِ  تعمیل  پننِس  رب  سٕنٛدِس  فرمانس  تہٕ  تٔمۍ  سٕنٛدِ  خٲطرٕ  چُھ  حق  یۅہے  ﴿زِ  پننِس  رب  سُنٛد  حُکم  مانہِ﴾۔


Jalandhary: بیٚیہِ ییٚلہِ زمین زیٹھراونہٕ یِیہِ خداے سٕندِ حکمہٕ سٍتۍ۔
Transliteration: Wai<u>tha</u> alar<u>d</u>u muddat
Maududi:
  تہٕ  ییٚلہِ  زمین  زیٹھراونہٕ  یِیہِ،  ﴿زمین  زیٹھراونُک  مطلب  چُھ  یہِ  زِ  سمندرن  تہٕ  دریاون  یِیہِ  برٲے  کرنہٕ  تہٕ  پہاڑ  یِن  ریزٕہ  ریزٕہ  کٔرِتھ  چٔھکراونہٕ  تہٕ  زمینُک  سنیر  وۅگنیار  ہموار  کٔرِتھ  یِیہِ  اکھ  ہموار  مٲدان  بناونہٕ﴾


Jalandhary: بیٚیہِ ترٛاوِ زمین نیٚبر تِم سٲری چیز یِم تَتھ منٛز چھِ، سُہ سپدِ خٲلی۔
Transliteration: Waalqat m<u>a</u> feeh<u>a</u> watakhallat
Maududi:
  تہِ  یِکینٛژھاہ  اَتھ  اندر  چُھ  تہِ  چھکہِ  نیٚبر  تہٕ  گژِھہ  خٲلی  ﴿یعنی  ییٖتیاہ  موٗدِمٕتۍ  انسان  اَتھ  اندر  آسن  تِم  سٲری  کڑِ  یہِ  نیٚبر،  تہٕ  یِتھے  پٲٹھۍ  نیرن  یِہٕنزن  عملن  ہٕنٛزٕ  سارے  شہادتہٕ  تہِ  اند  ہیٚتھ  نیٚبر،  کانٛہہ  چیز  روزِ  نہٕ  اَتھ  منٛز  چُھپِتھ  تہٕ  دٔبِتھ﴾۔


Jalandhary: سُتہِ مانہِ پننِس پروردگارٕ سُند حکم، تس تہِ پَزِ حکم مانُن۔
Transliteration: Waa<u>th</u>inat lirabbih<u>a</u> wa<u>h</u>uqqat
Maududi:
  تہٕ  کرِ  پننِس  رب  سٕنٛدِس  حُکمس  تعمیل  تہٕ  تٔمۍ  سٕنٛدِ  خٲطرٕ  چُھ  حق  یۅہے  ﴿زِ  پننِس  رب  سُنٛد  حُکم  مانہِ﴾۔


Maududi: اے انسان، ژٕ چُھکھ زبردستی ﴿چار و ناچار﴾ پننِس ربس کُن پکان تہٕ تس چُھکھ سمکھنہٕ وول۔
Jalandhary:
  اے  انسانہٕ  بے  شک  ژٕہ  چھُکھ  تکلیف  تہٕ  محنت  تُلہٕ  وُن  پننِس  پروردِگارس  نِشہِ  واتنہٕ  خٲطرٕہ،  پس  چھُکھ  ژٕہ  تس  سٍتۍ  ملاقات  کروُن۔  (نیکین  اندر  محنت  کٔرِتھ  تہٕ  تٔسۍ  نِشہِ  واتہٕ  وُن  بدی  اندر  مشقت  تُلِتھ  تہٕ  تٔسۍ  نِشہِ  واتہٕ  وُن،  تٔسۍ  نِشہِ  پننیٚن  عملن  ہٕنز  موٚزوٗرۍ  حٲصل  کرٕوُنۍ،  رٕژن  عملن  رٕژ  موٚزوٗرۍ  یَچھ  عملن  یچھ  موٚزوٗرۍ۔

Transliteration:
  Y<u>a</u> ayyuh<u>a</u> alins<u>a</u>nu innaka k<u>a</u>di<u>h</u>un il<u>a</u> rabbika kad<u>h</u>an famul<u>a</u>qeeh<b>i</b>


Jalandhary: پس نزدیک چھُ کہ حساب یِیہِ ہیٚنہٕ تس حسابَہ سہل تہٕ آسان۔
Transliteration: Fasawfa yu<u>ha</u>sabu <u>h</u>is<u>a</u>ban yaseer<u>a</u><b>n</b>
Maududi:
  تس  یِیہِ  لۅتہِ  وایہِ  حساب  ہیٚنہٕ  ﴿یعنی  أمِس  یِیہِ  نہٕ  سخت  حساب  فہمی  کرنہٕ۔  أمِس  یِیہِ  نہٕ  یہِ  پٕرٛژھنہٕ  زِ  فلٲنۍ  فلٲنۍ  کٲم  کیازِ  ٲسٕے  ژےٚ  کٔرمٕژ  تہٕ  یِمن  کامٮ۪ن  خٲطرٕ  کیا  عذر  اوس  ژےٚ  نِشہِ۔  أمۍ  سٕنٛزن  نِیکین  سٍتۍ  آسن  أمۍ  سٕنٛز  بُرٲیِیہِ  تہِ  اعمال  نامَس  منٛز  ضرور  موجود،  مگر  صرف  یہِ  وُچھِتھ  زِ  نیکین  ہُنٛد  پوتُر  چُھ  بُرٲییو  کھۅتہٕ  گوٚب،  یِیہِ  أمۍ  سٕنٛدٮ۪ن  قصورن  درگزر  کرنہٕ  تہٕ  أمِس  یِیہِ  معاف  کرنہٕ﴾۔


Jalandhary: واپس پھیرِ سُہ پننیٚن بٲژن کُن خۅش سپدِتھ۔
Transliteration: Wayanqalibu il<u>a</u> ahlihi masroor<u>a</u><b>n</b>
Maududi:
  تہٕ  سُہ  پھیرِ  پننیٚن  لُکن  کُن  خوشی  سان  ﴿پننیٚن  لُکن  کُن  چُھ  مُراد  انسان  سُنٛد  سُہ  اہل و عیال  رشتہٕ دار  تہٕ  سٲتھی  یِمن  أمۍ  سٕنٛدی  پٲٹھۍ  معاف  آسہِ  کرنہٕ  آمُت﴾۔


Jalandhary: بیٚیہِ یَس أکِس دِنہٕ یِیہِ نامۂ اعمال پَنُن تٔھر پٔتۍ کِنۍ کھوورِس اَتھس کیٚتھ۔
Transliteration: Waamm<u>a</u> man ootiya kit<u>a</u>bahu war<u>a</u>a <i><u>th</u></i>ahrih<b>i</b>
Maududi:
  روٗد  سُہ  شخص  ییٚمۍ  سُنٛد  نامۂ  اعمال  تس  پُشتہٕ  پٔتۍ  دِنہٕ  یِیہِ،  ﴿سورۂ  الحاقہ ہس  اندر  چُھ  فرماونہٕ  آمُت  زِ  ییٚمہِ  سُنٛد  اعمال  نامۂ  تٔمۍ  سٕنٛدِس  کھوورِس  اَتھس  منٛز  دِنہٕ  یِیہِ،  تہٕ  یَتھ  جایہِ  چُھ  ارشاد  سپُدمُت  زِ  پُشتہٕ  پٔتۍ  یِیَس  دِنہٕ۔  غالباً  آسہِ  اَمِچ  صورت  یہِ  زِ  سٲرِسٕے  خلقتس  برونٛٹھہٕ  کنہِ  کھووٕرِس  اَتھس  منٛز  نامۂ  اعمال  رٹنہٕ  وقتہٕ  مندچِھ  یہِ  اَمہِ  موجوٗب  نِیہِ  سُہ  پنُن  اَتھہٕ  پَتھ  کُن،  مگر  نامۂ  اعمال  یِیہِ  سُہ  بہرحال  رَٹناونہٕ  خواہ  سُہ  اَتھہٕ  پِلنٲوِتھ  رٔٹۍ تَن  یا  تھٲوِتن  پٔتۍ  کِنۍ  ژھایہِ﴾


Maududi: واپس کیازِ اوسُس نہٕ پھیرُن، تٔمۍ سُنٛد رب اوس تٔمۍ سٕنٛدۍ کرتوٗت وُچھان۔
Transliteration: Bal<u>a</u> inna rabbahu k<u>a</u>na bihi ba<u>s</u>eer<u>a</u><b>n</b>
Jalandhary:
  البتہ  تس  چھُ  ضرور  خدایس  کُن  رجوع  کرُن،  پزۍ پٲٹھۍ  تٔمۍ  سُند  پروردِگار  اوس  تٔمۍ  سٕنزٕ  سارے  کامہِ  وارٕہ  وُچھان۔


Transliteration: Fal<u>a</u> oqsimu bi<b>al</b>shshafaq<b>i</b>
Maududi:
  پَس  نَہ،  بہٕ  چُھس  قسم  ہاوان  شفقتُک،  ﴿شفق  گو  آفتاب  لوسنہٕ  وقتُک  وۅزجار  یُس  آسمان  کِس  اَندس  پٮ۪ٹھ  چُھ  آسان﴾

Jalandhary:
  پَس  چُھس  بہٕ  قَسم  ہاوان  تَمہِ  سُرخی  ہُند  (یۅسہٕ  آفتاب  لوٗسِتھ  آسمان  کِس  اندس  پٮ۪ٹھ  چھےٚ  آسان۔)


Jalandhary: توٚہۍ کٔھسِو ضرور اکہِ حالہٕ پتہٕ بیٚیِس حالس کُن۔
Transliteration: Latarkabunna <u>t</u>abaqan AAan <u>t</u>abaq<b>in</b>
Maududi:
  تۅہیہِ  چُھو  ضرور  درجہ  بدرجہ  اکہِ  حالت  پٮ۪ٹھہٕ  دوٚیِمِس  حالتس  کُن  پکان  روزُن۔  ﴿یعنی  تۅہیہِ  چُھو  ونہٕ  أکِس  حالتس  منٛز  روزُن  بلکہ  آسہِ  تۅہیہِ  جوٲنی  پٮ۪ٹھہٕ  بُجرس،  بُجرٕ  پٮ۪ٹھہ  موتس،  موت  پٮ۪ٹھہٕ  برزخَس،  برزخ  پتہٕ  دُبارٕہ  زندگی،  دُبارٕہ  زندگی  پتہٕ  میدانِ  حشر،  پتہٕ  حساب  و  کتاب،  پتہٕ  جزا  تہٕ  سزا  کیٚو  بے شمار  مٔنزِلَو  کِنۍ  گُزرُن۔  اَتھ  کتھہِ  پٮ۪ٹھ  چُھ  ترٛٮ۪ن  چیزن  ہُنٛد  قسم  کھیٚنہٕ  آمُت:  ﴿1﴾  آفتاب  لوسنہٕ  پتہٕ  شفق کہ  وۅزجارُک  ﴿2﴾  دۅہ  پتہٕ  رٲژ  ہٕنٛزِ  تٲریکی  ہُنٛد،  تہٕ  رٲژ  منٛز  واریاہن  انسانن  تہٕ  حیوانن  ہُنٛد  سٔمِتھ  یُن  یِم  دۅہلہِ  زمینس  پٮ۪ٹھ  چٔھکرِتھ  ٲسۍ  تہٕ  ﴿3﴾  زوٗنہِ  ہُنٛد  ہِلالہٕ  پٮ۪ٹھہٕ  درجہ  بدرجہ  بڈُن  تہٕ  مکمل  سپدُن۔  یِم  چِھ  گویا  تِم  کینٛہہ  چیز  یِم  ییٚمہِ  کتھہِ  ہٕنٛز  اعلانیہ  شہادت  چھِ  دِوان  زِ  یَتھ  کائناتس  منٛز  انسان  روزان  چُھ،  اَتھ  منٛز  چُھنہٕ  کُنہِ  چیزس  ٹٔھہراو،  اکھ  مسلسل  تغیّر  تہٕ  درجہ  بدرجہ  تبدیلی  چھےٚ  پرٛتھ  طرفہٕ  نظرِ  گژھان۔  لہٰذا  چُھنہٕ  کٲفرن  ہُنٛد  یہِ  خیال  صحیح  زِ  موت کِس  أکِس  ہِکِس  سٍتی  گژِھہ  معاملہٕ  ختم۔﴾


Maududi: تہٕ ییٚلہِ قرآن یِمن برونٛٹھہٕ کَنہِ پَرنہٕ یِوان چُھ تیٚلہِ چھِنہٕ سجدٕہ کران؟
Transliteration: Wai<u>tha</u> quria AAalayhimu alqur<u>a</u>nu l<u>a</u> yasjudoon<b>a</b>
Jalandhary:
  بیٚیہِ  ییٚلہِ  تِمن  پٮ۪ٹھ  قرآنِ  مجید  چھُ  پرنہٕ  یِوان،  تَمِچ  فصاحت  و  بلاغت  بوٗزِتھ  چھِنہٕ  تِم  سجدٕہ  دِوان  تہٕ  سرِ  تسلیم  خم  کران۔


Jalandhary: اللہ تعالیٰ چھُ یٔژھ زانان تہِ سورُے یہِ تِم دِلن منٛز تھاوان چھِ۔
Transliteration: Wa<b>A</b>ll<u>a</u>hu aAAlamu bim<u>a</u> yooAAoon<b>a</b>
Maududi:
  حالانکہ  یِکینٛژھاہ  یِم  ﴿پننِس  اعمال  نامس  منٛز﴾  جمع  چھِ  کران،  اللہ  تعالیٰ  چُھ  تَتھ  ٹھیک  پٲٹھۍ  زانان  ﴿دوٚیم  مطلب  ہیٚکہِ  یِتہِ  ٲسِتھ  زِ  پننیٚن  سیٖنَن  منٛز  یُس  کُفر،  دشمنی،  عداوتِ  حق،  بُرٕ  اِرادَن  تہٕ  فٲسِد  نِیتَن  ہٕنٛز  گندگی  تِمو  بٔرِتھ  تھٲومٕژ  چھےٚ،  اللہ  تعالیٰ  چُھ  تَتھ  ٹھیک  پٲٹھۍ  زانان﴾


Maududi:
  البتہ  یِمَو  لُکو  ایمان  چُھ  اوٚنمُت  تہٕ  یِمَو  نیک  عملہٕ  چھےٚ  کرِمژٕ،  تِہنٛدِ  خٲطرٕ  چُھ  سُہ  اَجر  یُس  نہٕ  زانٛہہ  تہِ  ختم  گژِھہ۔

Jalandhary:
  مگر  یِمو  پژھ  کٔر  تہٕ  رٕژٕہ  عملہٕ  کریٚکھ،  تِہندِ  خٲطرٕہ  چھےٚ  موزوٗرۍ  حدٕہ  روٚستُے  مِنتہٕ  ورٲے۔

Transliteration:
  Ill<u>a</u> alla<u>th</u>eena <u>a</u>manoo waAAamiloo a<b>l</b><u>ssa</u>li<u>ha</u>ti lahum ajrun ghayru mamnoon<b>in</b>


Jalandhary: قَسم آسمانُک یُس بُرجہٕ وول چھُ۔
Transliteration: Wa<b>al</b>ssam<u>a</u>i <u>tha</u>ti alburooj<b>i</b>
Maududi:
  مضبوط  قلعہ  والہِ  آسمانُک  قسم،  ﴿اَمہِ  نِشہِ  چُھ  مُراد  آسمانٕکۍ  عظیمُ  الشان  تارک  تہٕ  سیارٕہ﴾


Jalandhary: بیٚیہِ چھُ قَسم گواہ سُند بیٚیہِ یَس پٮ۪ٹھ گواہ روزِہ۔
Transliteration: Wash<u>a</u>hidin wamashhood<b>in</b>
Maududi:
  تہٕ  وُچَھن  وٲلۍ  سُنٛد  تہٕ  اَتھہٕ  یِنہٕ  والہِ  چیزُک،  ﴿وُچَھن  وٲلِس  نِشہِ  چُھ  مُراد  سُہ  پرٛتھ  کانٛہہ  شخص  یُس  قیامت کہ  دۅہ  حٲضر  آسہِ  تہٕ  اَتھہِ  یِنہٕ  وول  چیز  چھےٚ  پانہٕ  قیامت  ییٚمِکۍ  ہولناک  احوال  سٲری  وُچھن  وٲلۍ  وُچھن﴾


Maududi: ﴿تَمہِ چاہٕکۍ﴾ یَتھ منٛز سُہ زالُن اوس یَتھ نارٕ لمبک وۅتھان ٲسۍ۔
Transliteration: A<b>l</b>nn<u>a</u>ri <u>tha</u>ti alwaqood<b>i</b>
Jalandhary:
  یِمو  تِمن  کَھیَن  منٛز  نار  زول  سٮ۪ٹھاہ  زِیُن  ترٲوِتھ  مسلمانن  تَتھ  منٛز  ترٲوِتھ  عذاب  کرنہٕ  خٲطرٕہ۔


Jalandhary: تِم یُس تکلیف مسلمانن دِوان ٲسۍ تہِ ٲسۍ پانہٕ وُچھان۔
Transliteration: Wahum AAal<u>a</u> m<u>a</u> yafAAaloona bi<b>a</b>lmumineena shuhood<b>un</b>
Maududi:
  تہٕ  یِکینٛژھا  تِم  ایمان  اَنن  والیٚن  سٍتۍ  کران  ٲسۍ  تہِ  ٲسۍ  وُچھان  ﴿چاہ  وٲلۍ  نِشہِ  چُھ  مُراد  تِم  لُکھ  یِمَو  بڈٮ۪ن  بڈٮ۪ن  چاہن  منٛز  نار  زول  تہٕ  ایمان  اَنن  وٲلۍ  لگٲوِکھ  یِمن  منٛز،  تہٕ  پننیو  أچھو  اوسُکھ  تِہندِ  دَزنُک  تماشہِ  وُچھمُت۔  مارٕ  گٔے  چُھ  مطلب  تھاوان  زِ  یِمن  ؤژھ  خداے  سٕنٛز  لعنت  تہٕ  سپٕدۍ  عزابٕکۍ  حقدار﴾


Maududi:
  تہٕ  یِمن  اہلِ  ایمانن  سٍتۍ  ٲس  نہٕ  تِہٕنٛز  دشمنی  اَمہِ  وجہ  ورٲے  کِہٕنۍ  زِ  تِمو  اوس  تَس  خدایس  پٮ۪ٹھ  ایمان  اوٚنمُت  یُس  زبردست  تہٕ  پننِس  ذاتس  اندر  محمود  چُھ۔

Jalandhary:
  تِمن  مسلمانن  ٲسۍ  نہٕ  تِم  انتقام  تہٕ  بدلہٕ  ہیٚوان  مگر  ییٚمہِ  کُوۍ  کہ  تِم  ٲسۍ  پَژھ  کران  معبودِ  برحقس  یُس  سٮ۪ٹھاہ  عزت  وول  تہٕ  سٮ۪ٹھاہ  تعریف  کرنہٕ  آمُت  چھُ۔

Transliteration:
  Wam<u>a</u> naqamoo minhum ill<u>a</u> an yuminoo bi<b>A</b>ll<u>a</u>hi alAAazeezi al<u>h</u>ameed<b>i</b>


Maududi:
  یُس  آسمانن  تہٕ  زمین کہ  سلطنتُک  مٲلِک  چُھ،  تہٕ  سُہ  اللہ  تعالیٰ  چُھ  سورُے  کینٛہہ  وُچھان۔

Jalandhary:
  یَس  پادشاہت  چھےٚ  آسمانن  تہٕ  زمینن  ہنز،  تَمہِ  علاوٕہ  چھُ  اللہ  تعالیٰ  پرٛتھ  چیز  پانہٕ  وُچھان۔

Transliteration:
  Alla<u>th</u>ee lahu mulku a<b>l</b>ssam<u>a</u>w<u>a</u>ti wa<b>a</b>lar<u>d</u>i wa<b>A</b>ll<u>a</u>hu AAal<u>a</u> kulli shayin shaheed<b>un</b>


Maududi:
  یِمو  لُکو  مومن  مردَن  تہٕ  مومن  مستوراتن  پٮ۪ٹھ  ستم  کوٚر  تہٕ  پتہٕ  کوٚرُکھ  نہٕ  اَمہِ  نِشہِ  توبہٕ،  یقیناً  چُھ  تِہنٛدِ  خٲطرٕ  جہنمُک  عذاب،  تہٕ  تِہنٛدِ  خٲطرٕ  چُھ  سزا  زِ  تِم  یِن  زالنہٕ۔

Jalandhary:
  پزۍ  پٲٹھۍ  یِمو  لوٗکو  آزمٲیش  کٔر  باایمان  مردن  تہٕ  باایمان  زنانن  عذابس  گرفتار  کرنہٕ  سٍتۍ،  توپتہٕ  کوٚرُکھ  نہٕ  توبہٕ  تَمہِ  نِشہِ،  پس  تِمنٕے  کِیُت  چھُ  دوزخُک  عذاب  ٲخرتس  اندر  بیٚیہِ  چھُ  تِمنٕے  کِیُت  دَزنُک  عذاب  دنیاسٕے  اندر  یِتھہٕ  پٲٹھۍ  اصحابُ  الاخدود  زٲلۍ  اللہ  تعالیٰ  ہن  تَتھ  نارس  اندر  یُس  تِمو  مسلمانن  ہٕندِ  خاطرٕہ  تیار  کوٚرمُت  اوس۔

Transliteration:
  Inna alla<u>th</u>eena fatanoo almumineena wa<b>a</b>lmumin<u>a</u>ti thumma lam yatooboo falahum AAa<u>tha</u>bu jahannama walahum AAa<u>tha</u>bu al<u>h</u>areeq<b>i</b>


Maududi:
  یِمَو  لُکو  ایمان  اوٚن  تہٕ  بیٚیہِ  کریٚکھ  نیک  عملہٕ،  یقیناً  چِھ  تِہنٛدِ  خٲطرٕ  جنتٕکۍ  باغ  یِمن  بٔنۍ کِنۍ  کۅلہٕ  آسن  پکان،  یہِ  چھےٚ  بٔڈ  کامیٲبی۔

Jalandhary:
  بتحقیق  یِمو  ایمان  اوٚن  تہٕ  رٕژٕ  عملہٕ  کریٚکھ  تِمن  کِتۍ  چِھ  تِمے  باغ  یِمن  اندر  جویہِ  پکان  چھےٚ،  یٔہے  چھِ  بٔڈ  رستہٕ  گٲری۔

Transliteration:
  Inna alla<u>th</u>eena <u>a</u>manoo waAAamiloo a<b>l</b><u>ssa</u>li<u>ha</u>ti lahum jann<u>a</u>tun tajree min ta<u>h</u>tih<u>a</u> alanh<u>a</u>ru <u>tha</u>lika alfawzu alkabeer<b>u</b>


Maududi: تۅہیہِ نِشہِ وٲژاہ لشکرن ہٕنٛز خبر؟
Transliteration: Hal at<u>a</u>ka <u>h</u>adeethu aljunood<b>i</b>
Jalandhary:
  اے  پیغمبر  کیا  تۅہیہِ  نِشہِ  وٲژہ  خبر  خداے  سٕندیٚن  دشمنن  ہنزن  لشکرن  ہٕنز؟  (تِم  سٲری  گٔلۍ  کفرٕہ  تہٕ  نافرمٲنی  ہٕندِ  سببہٕ)


Maududi: فرعون تہٕ ثمود ﴿کیٚن لشکرن﴾ ہٕنٛز؟
Transliteration: FirAAawna wathamood<b>a</b>
Jalandhary:
  تِم  گٔے  قومِ  فرعون  تہٕ  قومِ  ثمود۔  (أزِکۍ  کٲفر  چھِنہٕ  یِمو  واقعاتو  سٍتۍ  کانٛہہ  سبق  رٹان)


Maududi: حالانکہ اللہ تعالیٰ ہَن چِھ تِم گھیرس اندر رٔٹمٕتۍ۔
Transliteration: Wa<b>A</b>ll<u>a</u>hu min war<u>a</u>ihim mu<u>h</u>ee<u>t</u><b>un</b>
Jalandhary:
  اللہ  تعالیٰ  چُھ  پرٛتھ  طرفہٕ  تِمن  گھیرٕہ  کٔرِتھ۔  (قرآنِ  مجید  چھُنہٕ  تِیُتھ  چیزَہ  یَتھ  تِہندِ  اَپُز  گٕنزرنہٕ  سٍتۍ  کینٛہہ  کم  گژِھہ)


Jalandhary: بلکہ چھُ قرآنِ مجید سٮ۪ٹھاہ تھوٚد مرتبہٕ کِنۍ۔
Transliteration: Bal huwa qur<u>a</u>nun majeed<b>un</b>
Maududi:
  ﴿تِہنٛدِ  کرنہٕ  سٍتۍ  چُھنہٕ  یَتھ  قرآنس  کِہِنۍ  تہِ  بِگڑان﴾  بلکہ  چُھ  یہِ  قرآن  بلند  پایہِ۔


Transliteration: Fee law<u>h</u>in ma<u>h</u>foo<i><u>th</u></i><b>in</b>
Maududi:
  تَتھ  لوحس  منٛز  چُھ  ﴿نقش  سپدِتھ﴾  یُس  محفوظ  چُھ  ﴿مطلب  چُھ  یہِ  زِ  قرآنُک  لیوٚکھمُت  چُھ  اَٹل  اللہ  تعالیٰ  سٕنٛدِس  تَتھ  لوحِ  محفوظس  منٛز  چُھ  ثبت  یتھ  منٛز  نہٕ  کانٛہہ  ہیرٕ  پھیرٕ  ہیٚکہِ  سپدِتھ﴾۔

Jalandhary:
  رٲچھ  کرنہِ  آمُت  أکِس  سفید  مۅختہٕ  پچہِ  پٮ۪ٹھ  لیٚکھنہٕ  آمُت۔  (توپتہٕ  عرشِ  مجیدس  الوُند  ترٲوِتھ  مَلکس  أکۍ  سٕنزِہ  کۅچھہِ  کیٚتھ  تھاونہٕ  آمُت)


Jalandhary: چُھنہٕ کانٛہہ شخصَہ مگر تَس پٮ۪ٹھ چھُ اَکھ رٲچھ۔
Transliteration: In kullu nafsin lamm<u>a</u> AAalayh<u>a</u> <u>ha</u>fi<i><u>th</u></i><b>un</b>
Maududi:
  کانٛہہ  زُو  چُھنہٕ  سُہ  یَس  نہٕ  کانٛہہ  رٲچھدر  آسہِ۔  ﴿رٲچھدر  چُھ  مُراد  خود  اللہ  تعالیٰ  سٕنٛز  ذات  یۅسہٕ  زمین  و  آسمان  کِس  پرٛتھ  لۅکٹِس  بٔڈِس  مخلوقس  رٲچھ  راوَٹھ  تہٕ  حفاظت  کران  چھےٚ۔  مطلب  چُھ  یہِ  زِ  رٲژ  منٛز  یِم  بے شُمار  تارک  تہٕ  سیارٕہ  آسمانس  پٮ۪ٹھ  پرٛزلان  چِھ  اَتھہِ  یِوان،  یِمَو  منٛزٕ  چُھ  پرٛتھ  اَکیُک  وجود  اَمہِ  کتھہِ  ہٕنٛز  شہادت  دِوان  زِ  کُستام  چُھ  ییٚمۍ  یہِ  بنوومُت  چُھ  روشن  کوٚرمُت  چُھ  تہٕ  ہواہس  منٛز  مُعلّق  تھوومُت  چُھ،  بیٚیہِ  چُھ  أمۍ  سٕنٛز  حفاظت  تہٕ  رٲچھ  راوٹھ  کران  زِ،  نَہ  چُھ  یہِ  پننہِ  جایہِ  نِشہِ  ؤسِتھ  پیوٚان  تہٕ  نہ  چُھ  بے شمار  تارکن  ہٕنٛدِس  گردشس  دوران  کانٛسہِ  سٍتۍ  ٹکراونہٕ  یِوان،  تہٕ  نہ  چُھ  بیٚیہِ  کانٛہہ  تارُک  اَتھ  سٍتۍ  ٹکراوان۔  یِتھے  پٲٹھۍ  چُھ  اللہ  تعالیٰ  کائنات کہ  پرٛتھ  چیزٕچ  حفاظت  کران۔﴾


Maududi: پتہٕ وُچھتن انسان أتھۍ کُن زِ سُہ کتھ چیزس چُھ پٲدٕ آمُت کرنہٕ۔
Transliteration: Falyan<i><u>th</u></i>uri alins<u>a</u>nu mimma khuliq<b>a</b>
Jalandhary:
  پَس  وُچِھن  یہِ  انسان  کَمہِ  نِشہِ  آو  سُہ  پٲدٕہ  کرنہٕ،  (تٔمِس  نے  یاد  چھُ  بوٗزِن  أسۍ  ونوس)


Jalandhary: یُس نیران مردن ہٕندیٚو پُشتو منٛزٕہ زنانن ہٕنزو سینہٕ تَریو منٛزٕ۔
Transliteration: Yakhruju min bayni a<b>l</b><u>ss</u>ulbi wa<b>al</b>ttar<u>a</u>ib<b>i</b>
Maududi:
  یُس  شانن  تہٕ  سینہٕ  چن  أڈِجن  منٛزباگ  چُھ  نیران۔  ﴿چونکہ  مرد  یا  خاتون  دۅشوٕنۍ  ہُنٛد  پَھل  ﴿مادٕہ  تولید﴾  چُھ  تَمہِ  حصہٕ  منٛزٕ  نیران  یُس  شانَن  تہٕ  سینس  منٛزباگ  چُھ،  اَمہِ  موجوب  چُھ  فرماونہٕ  آمُت  زِ  انسان  چُھ  تتھ  آبس  پٲدٕ  کرنہٕ  آمُت  یُس  شانَن  تہٕ  سینس  درمیان  چُھ  نیران﴾


Jalandhary: ییٚمہِ دۅہ نَنہِ راونہٕ تہٕ پرکھاونہٕ یِن دِلن ہٕندۍ پوشیدٕہ خیال۔
Transliteration: Yawma tubl<u>a</u> a<b>l</b>ssar<u>a</u>ir<b>u</b>
Maududi:
  ییٚمہِ دۅہ  پوٗشیدٕہ  اَسرارن  پرٛژٕھہ گٲر  لگہِ،  ﴿پوشیدٕہ  اَسرارَو  نِشہِ  چُھ  مُراد  پرٛتھ  شخصہٕ  سٕنٛدۍ  تِم  اعمال  تہِ  یِم  دُنیاہس  منٛز  اکھ  راز  بٔنِتھ  روٗدِمٕتۍ  ٲسۍ  تہٕ  تِم  معاملات  تہِ  یِم  پننِس  ظٲہری  صورتس  منٛز  دُنیا ہس  برونٹھ  کُن  آے،  مگر  یِمن  پٔتۍ  کِنۍ  یِمہٕ  نیتہٕ  اغراض  تہٕ  خواہشات  کٲم  کران  آسہٕ  تِمن  ہُنٛد  حال  روٗد  لُکن  ژھایہِ﴾


Jalandhary: پس آسہِ نہٕ تَمہِ دۅہ أمِس انسانس کانٛہہ طاقتَہ نہ کانٛہہ مددگارَہ۔
Transliteration: Fam<u>a</u> lahu min quwwatin wal<u>a</u> n<u>as</u>ir<b>in</b>
Maududi:
  تَمہِ  وقتہٕ  آسہِ  نہٕ  انسانس  خۅد  پنُن  کانٛہہ  زور  تہٕ  نہ  آسہِ  أمِس  کانٛہہ  مدد  کرن  وول۔


Jalandhary: چھُنہٕ سُہ ٹھٹھہٕ کتَھہ۔
Transliteration: Wam<u>a</u> huwa bi<b>a</b>lhazl<b>i</b>
Maududi:
  ٹھٹھہٕ  مَسخرِل  نہٕ  کینٛہہ۔  ﴿یعنی  یِتھہٕ  پٲٹھۍ  آسمانہٕ  بٲرِشن  ہُنٛد  وَسُن  تہٕ  زمین  پٔھٹِتھ  تَمہِ  منٛزٕ  کُلیٚن  کٹیٚن  ہُنٛد  کھسُن  چُھنہٕ  کانٛہہ  مذاق  بلکہ  چھےٚ  اکھ  سنجیدٕہ  حقیقت،  تِتھے  پٲٹھۍ  ییٚمہِ  چیزٕچ  قرآن  خبر  دِوان  چُھ  زِ  انسانس  چُھ  بیٚیہِ  پننِس  خدایس  کُن  واپس  پھیرُن،  یِتہِ  چَھنہٕ  کانٛہہ  ٹھٹھہٕ  مسخٔرِل  کینٛہہ  بلکہ  چھےٚ  دُوٹوک  کتھ۔﴾


Jalandhary: ییٚمۍ سورُے پٲدٕہ کوٚر، پس کوٚرُن برابر تہٕ موزون۔
Transliteration: Alla<u>th</u>ee khalaqa fasaww<u>a</u>
Maududi:
  ییٚمۍ  پٲدٕ  کوٚر  تہٕ  تناسُب  کوٚرُن  قٲیِم،  ﴿یعنی  زمین  پٮ۪ٹھہٕ  آسمانس  تام  کوٚرُن  کائناتُک  پرٛتھ  کانٛہہ  چیز  پٲدٕ،  تہٕ  یُس  چیز  تہِ  پٲدٕ  کوٚرُن،  سُہ  بنووُن  بالکل  سیوٚد  تہٕ  دُرست  شکلہِ  اندر،  تمیُک  توازُن  تہٕ  تناسُب  کوٚرُن  ٹھیک  پٲٹھۍ  قٲیِم،  یہِ  کوٚرُن  تتھ  صورتس  پٮ۪ٹھ  پٲدٕ  زِ  اِمہِ  چیزٕ  خٲطرٕ  ہیٚکہِ ہے  نہٕ  اَمہِ  کھۅتہٕ  بہتر  صورتُک  تصورُے  کرنہٕ  یِتھ﴾


Jalandhary: بیٚیہِ ییٚمۍ پرٛتھ أکۍ سٕندِ خٲطرٕہ کٲم مقرر کٔر، توپتہٕ ہٲونس تَتھ کُن وَتھ۔
Transliteration: Wa<b>a</b>lla<u>th</u>ee qaddara fahad<u>a</u>
Maududi:
  ییٚمۍ  تقدیر  بنوو  ﴿یعنی  پرٛتھ  کانٛہہ  چیز  پٲدٕ  کرنہٕ  برونٛہہ  آو  یہِ  طے  کرنہٕ  زِ  أمِس  کیا  کٲم  چھےٚ  دُنیاہس  اندر  کرٕنۍ  تہٕ  اَمہِ  کامہِ  ہٕنٛدِ  باپت  کیا  مقدار  گژھیٚس  آسُن،  صفات  کیا  گژھنس  آسٕنۍ،  مقام  کتھ  جایہِ  گژھیٚس  آسُن،  أمۍ  سٕنٛدِ  بقاء،  قیام  تہٕ  کرنہٕ  کرٛاونہٕ  خٲطرٕ  کم  واقع  تہٕ  ذرائع  یِن  فراہم  کرنہٕ،  کمہِ  ساعتہٕ  یِیہِ  وجوٗدس،  کوٚت  تام  کرِ  پننہِ  حصٕچ  کٲم،  کمہِ  ساعتہٕ  تہٕ  کِتھہٕ  پٲٹھۍ  سپدِ  ختم۔  امہِ  پوٗرٕ  سکیمہِ  ہُنٛد  کُنُے  ناو  چُھ   تقدیر﴾  تہٕ  پتہٕ  ہٲوٕن  وَتھ  ﴿یعنی  کانٛہہ  چیز  تہِ  آو  نہٕ  محض  پٲدٕ  کٔرِتھ  یلہٕ  ترٛاونہٕ،  بلکہ  یُس  تہِ  چیز  ییٚمہِ  کامہِ  خٲطرٕ  پٲدٕ  کرنہٕ  آو،  تَتھ  آو  تَمہِ  کامہِ  ہٕنٛدِ  انجام  دِنُک  طریقہٕ  وَننہٕ﴾


Transliteration: Sanuqrioka fal<u>a</u> tans<u>a</u>
Maududi:
  أسۍ  پرناوَو  توٚہۍ،  پتہٕ  گژِھہ  نہٕ  تۅہیہِ  زانٛہہ  مٔشِتھ۔  ﴿ابتدٲئی  زمانس  اندر  ییٚلہِ  وَحی  نٲزِل  گژھنُک  سلسلہٕ  وُنہِ  شروعٕے  سپُدمُت  اوس،  کُنہِ  کُنہِ  ساعتہٕ  اوس  یہِ  سپدان  زِ  جبریلؑ  ٲسۍ  نہٕ  وُنہِ  وَحی  بوزنٲوِتھ  فارغ  آسان  گٔمٕتۍ  زِ  حضورؐ  ٲسۍ  مشرپھ کہ  اندیشہِ  ابتدٲئی  حصہٕ  دۅہراونہِ  لگان۔  أتھۍ  بنیادس  پٮ۪ٹھ  دِیُت  اللہ  تعالیٰ ہن  حضور  صلی  اللہ  علیہ و سلمس  یہِ  اطمینان  زِ  وَحی  نٲزِل  سپدنہٕ  وقتہٕ  روٗزِو  توٚہۍ  خاموشی  سان  بوزان۔  سٲنۍ  کٲم  چھےٚ  توٚہۍ  پرناوٕنۍ  تہٕ  سُہ  گژھیٚو  ہمیشہ  تۅہیہِ  یاد۔﴾

Jalandhary:
  أسۍ  ہاز  پرناوَو  توٚہۍ  یا  رسول  اللہؐ  یہِ  قرآنِ  مجید  پَس  مٔشرٲوِو  نہٕ  تۅہیہِ  کینٛہہ  تہِ۔


Transliteration: Ill<u>a</u> m<u>a</u> sh<u>a</u>a All<u>a</u>hu innahu yaAAlamu aljahra wam<u>a</u> yakhf<u>a</u>
Maududi:
  تَمہِ  ورٲے  یہِ  اللہ  تعالیٰ  ییٚژِھہ  ﴿یعنی  پوٗرٕ  قرآنُک  اکھ  اکھ  لفظ  تُہٕنٛدِس  یاداشتس  منٛز  محفوظ  سپدُن  چُھنہٕ  تۅہیہِ  پننہِ  طاقتُک  کمال  کینٛہہ  بلکہ  چُھ  اللہ  تعالیٰ  سٕنٛدِ  فضلُک  تہٕ  تٔمۍ  سٕنٛدِ  توفیقُک  نتیجہِ۔  نتہٕ  ہرگاہ  اللہ  تعالیٰ  ییٚژِھہ  سُہ  ہیٚکہِ  اَتھ  مٔشراونٲوِتھ  تہِ﴾  سُہ  چُھ  ظٲہرس  تہِ  زانان  تہٕ  یہِ  کینٛژھاہ  پوٗشیدٕہ  چُھ  تَتھ  تہِ  چُھ  زانان۔

Jalandhary:
  مگر  تی  یہِ  اللہ  تعالیٰ  ییٚژِھہ،  بے  شک  اللہ  تعالیٰ  چھُ  زانان  بڈِ  پرُن  تہِ  تہٕ  لۅتہِ  پرُن  تہِ۔


Jalandhary: پس پٔرِو توٚہۍ لوٗکن وعظ ہرگاہ وعظ پرُن لوٗکن فٲیدٕہ تہٕ نفع دِیہِ۔
Transliteration: Fa<u>th</u>akkir in nafaAAati a<b>l</b><u>thth</u>ikr<u>a</u>
Maududi:
  لہٰذا  کٔرِو  توٚہۍ  نصیحت  ہرگاہ  نصیحت  فٲیدٕہ  مند  آسہِ،  ﴿یعنی  ٲسۍ  چِھنہٕ  تبلیغِ  دین کِس  معاملس  منٛز  توٚہۍ  کُنہِ  مشکلس  منٛز  ترٛاوٕنۍ  یَژھان  زِ  توٚہۍ  بوزنٲوِیوٗکھ  تِم  یِم  زٔرۍ  چِھ  تہٕ  نابیناہن  ہٲوِو  وَتھ،  بلکہ  چِھ  أسۍ  اکھ  سہل  وَتھ  تُہٕنٛدِ  خٲطرٕ  میسّر  تھاوان،  تہٕ  سۅ  چھےٚ  یہِ  زِ  نصیحت  کٔرِو  تَتھ  جایہِ  ییٚتہِ  تۅہیہِ  باسہِ  زِ  کانٛہہ  چُھ  اَمہِ  نِشہِ  فٲیدٕہ  تُلنہٕ  خٲطرٕ  تیار،  تِمن  لُکن  پتہٕ  پتہٕ  پکنٕچ  چھَنہٕ  کانٛہہ  ضرورت  یِمن  ہٕنٛدِس  بارس  منٛز  تُہُنٛد  تجربہٕ  آسہِ  وَنان  زِ  تِم  چھِنہٕ  نصیحت  قبول  کرٕنۍ  یَژھان۔﴾


Maududi: مگر توٚہۍ چِھو دُنیا چہِ زندگی ترجیح دِوان۔
Transliteration: Bal tuthiroona al<u>h</u>ay<u>a</u>ta a<b>l</b>dduny<u>a</u>
Jalandhary:
  اے  مُنکِرو  توٚہۍ  چھِو  نہٕ  ٲخرتُک  سامانہٕ  کران  بلکہ  چھِو  توٚہۍ  پسند  کران  دنیاہٕچ  ناپائدار  زندگی۔


Maududi: ابراہیمؑ تہٕ موسیؑ سٕنٛدٮ۪ن صحیفن اندر۔
Transliteration: <u>S</u>u<u>h</u>ufi ibr<u>a</u>heema wamoos<u>a</u>
Jalandhary:
  حضرت  ابراہیمؑ  سٕنزن  کتابن  تہٕ  حضرت  موسیؑ  سٕنزن  کتابن  اندر  تہِ۔  (حضرتِ  ابراہیمسؑ  پٮ۪ٹھ  ٲسۍ  داہ  صحیفہٕ  نٲزل  سپدمٕتۍ۔  حضرت  موسیؑ  ہس  پٮ۪ٹھ  تہِ  ٲسۍ  توراۃ  برٛوٗنٹھ  داہ  صحیفہٕ  نٲزل  سپدِمٕتۍ۔  رواہ  عبد  ابن  حمید  کمافی  روح  المعانی)


Maududi: تۅہیہِ چَھوٕہ وٲژمٕژ اِحاطہٕ کرن واجِنہِ آفٔژ ہٕنٛز خبر ﴿یعنی قیامتٕچ خبر﴾؟
Transliteration: Hal at<u>a</u>ka <u>h</u>adeethu algh<u>a</u>shiyat<b>i</b>
Jalandhary:
  کیا  تۅہیہِ  نِشہِ  وٲژہ  خبر  یا  رسول  اللہؐ  قیامتٕچ  یۅسہٕ  لوٗکن  پننیو  سختیو  سٍتۍ  احاطہ  کرِہ؟


Jalandhary: کینٛہہ بُتھۍ آسن تَمہِ دۅہ تھاریمٕتۍ۔
Transliteration: Wujoohun yawmai<u>th</u>in kh<u>a</u>shiAAa<b>tun</b>
Maududi:
  کینٛہہ  بُتھۍ  آسن  تَمہِ  دۅہ  واریاہ  خوف  زدٕہ۔  ﴿بُتھیٚن  ہُنٛد  لفظ  چُھ  یَتھ  جایہِ  شخصن  ہٕنٛدِس  معنیَس  منٛز  ورتاونہٕ  آمُت۔  چونکہِ  انسان  سٕنٛدِ  جسمہٕ  منٛزٕ  چُھ  نمایاں  ترین  چیز  أمۍ  سُنٛد  بُتھ،  اَمہِ  موجوٗب  چِھ  کینٛہہ  لوٗکھ  وَننہٕ  بجایہِ  کینٛہہ  بُتھۍ  الفاظ  ورتاونہٕ  آمٕتۍ﴾


Jalandhary: کیا سنا وُچھان چھِنا یِم مکٕکۍ کٲفر ووٗنٹس کُن کِتھہٕ پٲٹھۍ چُھ پٲدٕہ کرنہٕ آمُت؟
Transliteration: Afal<u>a</u> yan<i><u>th</u></i>uroona il<u>a</u> alibili kayfa khuliqat
Maududi:
  ﴿یِم  لُکھ  چِھنہٕ  مانان﴾  تیٚلہِ  کیا  یِم  چِھنا  اوٗنٹن  وُچھان  زِ  کِتھہٕ  پٲٹھۍ  چِھ  آمٕتۍ  پٲدٕ  کرنہٕ؟


Jalandhary: بیٚیہِ زمینس کُن کِتھہٕ پٲٹھۍ چھُ سُہ ؤہراونہٕ آمُت؟
Transliteration: Wail<u>a</u> alar<u>d</u>i kayfa su<u>t</u>i<u>h</u>at
Maududi:
  تہٕ  زمین  چِھنا  وُچھان  زِ  کِتھہٕ  پٲٹھۍ  چھےٚ  آمٕژ  وَتھراونہٕ؟  ﴿یعنی  اگر  یِم  لُکھ  ٲخرت  چہ  یِمہٕ  کتھہٕ  بوٗزِتھ  ونان  چھِ  زِ  ٲخر  یہِ  سورُے  کینٛہہ  کِتھہٕ  پٲٹھۍ  سپدِ،  کیا  تِمَو  چھُنا  خۅد  پننِس  أندۍ  پٔکۍ  کِس  دنیاہس  نظر  ترٲوِتھ  وُچھمُت  تہٕ  زانٛہہ  چُھکھنا  سوٗنچمُت  زِ  یِم  اوٗنٹ  کِتھہٕ  پٲٹھۍ  چِھ  بناونہٕ  آمٕتۍ؟  یہِ  آسمان  کِتھہٕ  پٲٹھۍ  سپُد  بُلند؟  یِم  پہاڑ  کِتھٕ  پٲٹھۍ  سپٕدۍ  قٲیِم؟  یہِ  زمین  کِتھہٕ  پٲٹھۍ  آیہِ  وتھراونہٕ؟  یِمہٕ  سٲری  چیز  اگر  بٔنِتھ  ہیٚکہٕ  ہن،  تہٕ  بٔنِتھ  چِھ  یِمن  برونٹٛھہٕ  کنہِ  موجود،  تیٚلہِ  کیازِ  ہیٚکہِ  نہٕ  قیامت  یِتھ؟  ٲخرتس  منٛز  کیازِ  ہیٚکہِ  نہٕ  بیاکھ  اکھ  دُنیا  بٔنِتھ؟  دوزخ  تہٕ  جنت  کیازِ  ہیٚکن  نہٕ  ٲسِتھ؟﴾


Transliteration: Hal fee <u>tha</u>lika qasamun li<u>th</u>ee <u>h</u>ijr<b>in</b>
Maududi:
  کیا  اَتھ  منٛز  چھا  کٲنٛسہِ  صاحبِ  عقل  ﴿انسان﴾  سٕنٛدِ  خٲطرٕ  کانٛہہ  قسم  ﴿ہاونٕچ  ضرورت﴾؟  ﴿یِنہٕ  والیٚن  آیتَن  پٮ۪ٹھ  ییٚلہِ  انسان  غور  کران  چُھ،  صاف  چُھ  باسان  زِ  رسول  اللہ  صلی  اللہ  علیہ و سلمن  تہٕ  کٲفرن  درمیان  چُھ  جزا  تہٕ  سزا  کِس  مسلس  پٮ۪ٹھ  بحث  سپدان  اوسمُت،  یَتھ  منٛز  رسولُ  اللہؐ  اَتھ  کتھہِ  ثابت  کران  ٲسۍ  تہٕ  کٲفر  ٲسۍ  اتھ  انکار  کران۔  اَتھ  پٮ۪ٹھ  آو  ژۅن  چیزن  ہُنٛد  قسم  ہٲوِتھ  فرماونہٕ  زِ  اَتھ  حق  چہ  کتھہِ  پٮ۪ٹھ  شہادت  دِنہٕ  خٲطرٕ  چھا  اَمہِ  پتہٕ  بیٚیہِ  کُنہِ  قسمٕچ  ضرورت  روزان؟﴾

Jalandhary:
  چَھا  یَتھ  قَسمس  اندر  قسمَہ  کٲفی  تہٕ  معتبر  عقلہِ  وٲلِس  کِیُت؟  (جوابِ  قَسم  یعنی  ییٚمہِ  خٲطرٕہ  یِم  قسم  ہاونہٕ  آے  سُہ  چھُ  حذف  کرنہٕ  آمُت،  سُہ  گوٚو  لَتعَذبَنّ  یعنی  اے  منکرو!  تۅہیہِ  یِیوٕ  ضرور  عذاب  کرنہٕ  بروٗنٹھمِیٚن  مُنکرن  ہٕندۍ  پٲٹھۍ۔)


Maududi: ﴿یعنی﴾ تٔھدۍ ستوٗن ﴿بناوَن﴾ والیٚن عادِ اِرمن سٍتۍ۔
Transliteration: Irama <u>tha</u>ti alAAim<u>a</u>d<b>i</b>
Jalandhary:
  یِم  عادِ  اِرم  ٲسۍ،  یِم  تٔھدۍ  قدٕہ  وٲلۍ  ٲسۍ،  (تِمو  أندرٕہ  زِیٹھِس  شخصہٕ  سُند  قد  اوس  ژور  ہتھ  گز  شرعی۔)


Maududi: تِمن ہیوٗ اوس نہٕ کانٛہہ قوم دُنیاہس اندر پٲدٕ کرنہٕ آمُت؟
Transliteration: Allatee lam yukhlaq mithluh<u>a</u> fee albil<u>a</u>d<b>i</b>
Jalandhary:
  یہِ  گوٚو  سُہ  قبیلہٕ  یِمن  ہیوٗ  پٲدٕہ  آو  نہٕ  کرنہٕ  قد  و  قامتس  تہٕ  قوت  و  طاقتس  اندر  بیٚین  شہرن  اندر  کانٛہہ  قبیلَہ۔


Maududi: بیٚیہِ ثموٗدَس سٍتۍ یِمَو وٲدی اندر بال ٲسۍ گٔرِمٕتۍ؟
Transliteration: Wathamooda alla<u>th</u>eena j<u>a</u>boo a<b>l</b><u>ss</u>akhra bi<b>a</b>lw<u>a</u>d<b>i</b>
Jalandhary:
  بیٚیہِ  وُچھُو  نا  تۅہیہِ  تُہٕندۍ  پروردِگارن  کیا  کوٚر  قومِ  ثمودس  یِمَو  کۅہ  تہٕ  پل  ژٔٹِتھ  وادی  القرّا  ہس  منٛز  مضبوط  گھرٕ  بنٲوۍ؟


Maududi: تہٕ میخہٕ وٲلِس فرعونس سٍتۍ؟
Transliteration: WafirAAawna <u>th</u>ee alawt<u>a</u>d<b>i</b>
Jalandhary:
  بیٚیہِ  کیا  کوٚرُن  تس  فرعونس  یُس  میخہٕ  وول  اوس؟  (سۅنہٕ  سٕنزو  میخو  سٍتۍ  اوس  گُریٚن  نال  لاگان۔)


Jalandhary: پٔزۍ پٲٹھۍ تُہُند پروردِگار چھُ زاگنہٕ چہِ جایہِ ژَرژان سارِنٕے نافرمانن ہُنٛد حال۔
Transliteration: Inna rabbaka labi<b>a</b>lmir<u>sa</u>d<b>i</b>
Maududi:
  حقیقت  چھےٚ  یہِ  زِ  تُہُنٛد  رب  چُھ  زاگ  لٲگِتھ  بِہِتھ۔  ﴿زاگ  چِھ  تتھ  جایہِ  ونان  یتھ  جایہِ  کانٛہہ  شخص  کٲنٛسہِ  ہٕنٛدِس  انتظارس  منٛز  اَمہِ  غرضہٕ  کٔھٹِتھ  چُھ  روزان  زِ  ییٚلہِ  سُہ  میٲنِس  زَدس  منٛز  یِیہِ  تمی  وقتہٕ  کرس  بہٕ  حملہٕ۔  انجامہٕ  نِشہِ  غٲفل،  بے  فکری  سان  چُھ  سُہ  اَپٲرۍ  نیران  تہٕ  اچانک  چُھ  شکار  گژھان۔  یٔہے  صورتِ  حال  چھےٚ  خدایس  مقابلہٕ  تِمن  ظٲلِمن  ہٕنٛز  یِم  دُنیاہس  اندر  فسادُک  طوفان  چِھ  برپا  کٔرِتھ  تھاوان،  تہٕ  تِمن  چُھنہٕ  اَمیُک  کانٛہہ  احساس  آسان  زِ  خداے  تہِ  چُھ  کانٛہہ  یُس  یِہٕنٛزٕ  حرکتہٕ  وُچھان  چُھ۔  تِم  چِھ  کھۅژنہٕ  ورٲے  دۅہ  کھۅتہٕ  دۅہ  زیادٕہ  زیادٕہ  غلطیہِ  کران۔  یوٚت  تام  زَن  سُہ  حد  چُھ  واتان  ییٚمہِ  برونٛہہ  اللہ  تعالیٰ  یِمن  چُھنہٕ  یَژھان  گژھنہٕ  دُین،  تمی  ساعتہٕ  چُھ  یِمن  پٮ۪ٹھ  اچانک  عذابُک  کوڑٕ  وَسان۔﴾


Maududi:
  مگر  انسان  سُنٛد  حال  چُھ  یہِ  زِ  ییٚلہِ  أمۍ  سُنٛد  رب  أمِس  آزمٲیشہِ  منٛز  ترٛاوان  چُھ  تہٕ  أمِس  چُھ  عزت  تہٕ  نعمت  دِوان،  تیٚلہِ  چُھ  سُہ  ونان  زِ  پنٕنۍ  ربن  بنوونَس  بہٕ  عزت  دار۔

Jalandhary:
  پس  نافرمان  انسان  یُس  چھُ،  ییٚلہِ  تس  تُہُند  پروردِگار  تٔۂندِ  ایمانٕچ  آزمٲیش  چھُ  کران،  پس  چھُس  عزت  دِوان  بیٚیہِ  چُھس  نعمت  عطا  کران،  پس  چھُ  دَپان  سُہ  پروردِگارن  کٔرٕم  بٔڈ  مہربٲنی۔

Transliteration:
  Faamm<u>a</u> alins<u>a</u>nu i<u>tha</u> m<u>a</u> ibtal<u>a</u>hu rabbuhu faakramahu wanaAAAAamahu fayaqoolu rabbee akraman<b>i</b>


Maududi:
  ییٚلہِ  سُہ  أمِس  آزمایِشہِ  منٛز  ترٛاوان  چُھ  تہٕ  أمۍ  سُنٛد  رزق  چُھ  أمِس  تنگ  کران،  تیٚلہِ  چُھ  وَنان  بہٕ  کوٚرنس  پنٕنۍ  ربن  ذلیل۔  ﴿یعنی  یہِ  چُھ  انسان  سُنٛد  مادٕہ  پرستانہٕ  زندگی  ہُنٛد  نظریہِ۔  یتھ  دُنیاہس  اندر  مال  و  دولت  تہٕ  منصب  اقتدار  حٲصل  گژھنس  چُھ  سُہ  عزت  تہٕ  حٲصل  نہ  گژھنس  چُھ  ذلت  سمجھان۔  حالانکہ  اصل  حقیقت  یتھ  نہٕ  یہِ  سمجھان  چُھ  چھےٚ  یہِ  زِ  دُنیاہس  اندر  یَس  یِکینٛژھاہ  اللہ  تعالیٰ ہن  عطا  کوٚر،  تہِ  کوٚرنس  آزمٲیِشہِ  خٲطرٕ۔  دولت  تہٕ  اقتدار  تہِ  چُھ  آزمٲیش  تہٕ  غریبی  تہِ  چھےٚ  آزمٲیش۔﴾

Jalandhary:
  لیکن  ییٚلہِ  سُہ  تَس  آزمٲیش  چھُ  کران  توپتہٕ  چھُس  رزقس  اندر  تنگی  کران،  تَمہِ  ساعتہٕ  چھُ  دَپان  پروردِگارن  کوٚرنس  ذلیل۔  (سُہ  چُھ  زانان  عزت  و  ذلت،  وسعت  و  تنگی  سٍتی  متعلق)

Transliteration:
  Waamm<u>a</u> i<u>tha</u> m<u>a</u> ibtal<u>a</u>hu faqadara AAalayhi rizqahu fayaqoolu rabbee ah<u>a</u>nan<b>i</b>


Maududi: ہرگز نہ، بلکہ توٚہی چِھو نہٕ یتیمس سٍتۍ عزتُک سلوک کران۔
Transliteration: Kall<u>a</u> bal l<u>a</u> tukrimoona alyateem<b>a</b>
Jalandhary:
  حالانکہ  یہِ  چھَنہٕ  حقیقت  بلکہ  خواری  تُہنٛز  چھےٚ  اَمی  سببہٕ  کہ  عزت  چَھو  نہٕ  توٚہۍ  کران  یتیمس۔


Transliteration: Kall<u>a</u> i<u>tha</u> dukkati alar<u>d</u>u dakkan dakk<u>a</u><b>n</b>
Maududi:
  ہرگز  نہ  ﴿یعنی  تُہنٛد  یہِ  خیال  چُھ  غلط  زِ  توٚہۍ  کٔرِو  دُنیاہس  منٛز  یہِ  سورُے  کینٛژھاہ  تہٕ  اَمہِ  چہِ  پرٛژھگارِ  ہُنٛد  وقت  یِیہِ  نہٕ  زانٛہہ،  باز  پُرس  سپدِ  ضرور﴾  ییٚلہِ  زمینس  پیوٚٹُھس  پٮ۪ٹھ  دٔگۍ  دٔگۍ  سیٚکہِ  پٔھلۍ  یِن  بناونہٕ۔

Jalandhary:
  یہِ  لگہِ  نہٕ  کرُن  اَمِیُک  نتیجہ  چھُ  سٮ۪ٹھاہ  کِرٛیوٗٹھ،  سُہ  دۅہ  پٲوِو  ژیٚتس  ییٚمہِ  دۅہ  سَم  سٕتُر  یِیہِ  کرنہٕ  زمینس  پَے  در  پَے  بِنلیو  سٍتۍ۔


Maududi:
  تہٕ  جہنم  یِیہِ  اَمہِ  دۅہ  برونٛہہ  کُن  اَننہٕ،  تَمہِ  دۅہ  یِیہِ  انسانس  سمجھ،  تہٕ  تَمہِ  ساعتہٕ  کیا  فٲیدٕہ  چُھ  تٔمۍ  سٕنٛدِس  سمجھنس؟

Jalandhary:
  بیٚیہِ  یِیہِ  اَننہٕ  تَمہِ  دۅہ  نارِ  جہنم،  تَمِی  دۅہ  کیا  رَٹہِ  نہیب  انسان  مگر  سُہ  کتہِ  آسہِ  تَمہِ  دۅہ  تٔمِس  نصیحت  رٹنُک  موقع۔

Transliteration:
  Wajeea yawmai<u>th</u>in bijahannama yawmai<u>th</u>in yata<u>th</u>akkaru alins<u>a</u>nu waann<u>a</u> lahu a<b>l</b><u>thth</u>ikr<u>a</u>


Transliteration: Yaqoolu y<u>a</u> laytanee qaddamtu li<u>h</u>ay<u>a</u>tee
Maududi:
  سُہ  وَنہِ  زِ  کاش  مےٚ  آسہِ ہے  پننہِ  زندگی  خٲطرٕ  برونٹُھے  کینٛہہ  سامانہٕ  ﴿رٕژ  عمل﴾  کوٚرمُت۔

Jalandhary:
  دَپنہِ  لگہِ  تَمہِ  دۅہ  کاش  کہ  برٛوٗنٹھ  آسہیم  سوٗزمٕژ  کانٛہہ  رٕژ  عملَہ  ییٚمہِ  عالمہٕ  چہِ  زندگی  خٲطرٕہ۔


Jalandhary: اے آرام رٹوٕنہِ نفسہٕ!
Transliteration: Y<u>a</u> ayyatuh<u>a</u> a<b>l</b>nnafsu almu<u>t</u>mainna<b>tu</b>
Maududi:
  ﴿دوٚیِمہِ  پاسہٕ  سپدِ  ارشاد﴾  اے  نفسِ  مطمئن!  ﴿نفسِ  مطمئن  چُھ  مُراد  سُہ  انسان  ییٚمۍ  کُنہِ  شکہٕ  شُبہ  ورٲے  پوٗرٕ  اطمینانہٕ  تہٕ  ٹھنڈٕہ  دِلہٕ  سان  اللہ  وحدہٗ  لا  شریک  پنُن  رب  مون  تہٕ  انبیاہن  ہُنٛد  دینِ  حق  مونُن  پنُن  دین﴾


Jalandhary: گژھ پننِس پروردِگارس کُن یَتھ حالس اندر کہ ژٕہ تس نِشہِ رٲضی سُہ ژےٚ نِشہِ رٲضی۔
Transliteration: IrjiAAee il<u>a</u> rabbiki r<u>ad</u>iyatan mar<u>d</u>iyya<b>tan</b>
Maududi:
  پکھ  پننِس  ربس  کُن  اَتھ  حالتس  اندر  زِ  ژٕ  چُھکھ  ﴿پننہِ  نیک  انجامہٕ  کِنۍ﴾  خۅش  ﴿تہٕ  پننِس  ربس  نزدیک  چُھکھ﴾  پسندیدٕہ۔


Jalandhary: قَسم چھُس بہٕ ہاوان ییٚمہِ شہرُک یعنی مکہ معظمُک۔
Transliteration: L<u>a</u> oqsimu bih<u>atha</u> albalad<b>i</b>
Maududi:
  نَہ،  ﴿یعنی  حقیقت  چَھنہٕ  تہِ  یہِ  تۅہیہِ  سمجھمُت  چُھو﴾  بہٕ  چُھس  قسم  ہاوان  ییٚمہِ  ﴿مکہ﴾  شہرُک،


Transliteration: Waanta <u>h</u>illun bih<u>atha</u> albalad<b>i</b>
Maududi:
  تہٕ  حال  چُھ  یہِ  زِ  ﴿اے  نبیؐ﴾  یتھ  شہرس  اندر  چِھو  توٚہۍ  حلال  کرنہٕ  آمٕتۍ،  ﴿یعنی  یَتھ  شہرس  اندر  جانورن  تام  اَمان  چُھ  تَتہِ  چُھ  تۅہیہِ  پٮ۪ٹھ  ظلُم  کرُن  حلال  زاننہٕ  آمُت۔﴾

Jalandhary:
  یَتھ  حالس  اندر  کہ  توٚہۍ  ٲسِو  اَتھ  شہرس  اندر  تشریف  تھٲوِتھ  یا  توٚہۍ  ٲژِو  اَتھ  شہرس  اندر  فاتحانہ  صورتس  منٛز  سارِوٕے  پابندیو  ورٲے،  (خداے  سٕندیٚن  دشمنن  تہہِ  تیغ  انان)


Jalandhary: پٔزۍ پٲٹھۍ پٲدٕہ کوٚر اَسہِ انسان سختی تہٕ مَشقتس اندر۔
Transliteration: Laqad khalaqn<u>a</u> alins<u>a</u>na fee kabad<b>in</b>
Maududi:
  پزَر  چُھ  یہِ  زِ  انسان  کوٚر  اَسہِ  مشقتس  اندر  پٲدٕ۔  ﴿یعنی  یہِ  دُنیا  چُھنہٕ  انسان  سٕنٛدِ  خٲطرٕ  مزٕہ  تُلنٕچ  تہٕ  عٲشہِ  سان  کھۅر  وَہرٲوِتھ  شۅنگنٕچ  جاے  کینٛہہ  بلکہ  چھےٚ  محنت،  مشقت  تہٕ  سختیہِ  ویٚتراونٕچ  جاے،  تہٕ  کانٛہہ  انسان  تہِ  ہیٚکہِ  نہٕ  اَمہِ  حالت  مٔنٛزۍ  نیرنہٕ  ورٲے  روٗزِتھ﴾


Jalandhary: أمِس چھا گُمان کہ وُچُھم نہٕ کٲنسہِ؟ (اللہ تعالیٰ ہے چھُ سورُے وُچھان)
Transliteration: Aya<u>h</u>sabu an lam yarahu a<u>h</u>ad<b>un</b>
Maududi:
  کیا  یہِ  چھا  سمجھان  زِ  یہِ  وُچھ  نہٕ  کٲنٛسہِ؟  ﴿یعنی  کیا  یہِ  فخر  کرن  وول  چُھنا  یہِ  سمجھان  زِ  پٮ۪ٹھہٕ  کنہِ  چُھ  کانٛہہ  خداے  تہِ  یُس  وُچھان  چُھ  زِ  کمَو  ذٔرِیَو  کِنۍ  کٔرٕن  یہِ  دولت  حٲصل  تہٕ  کمَن  کامیٚن  منٛز  کوٚرنس  فان؟﴾


Maududi: کیا اَسہِ چَھنا أمِس زٕہ أچھ دِژمژٕ؟
Transliteration: Alam najAAal lahu AAaynayn<b>i</b>
Jalandhary:
  کیا  اَسہِ  کَرِ  نا  پٲدٕہ  أمِس  أچھ  زٕہ؟  (یہِ  ییٚلہِ  تِمَو  أچھو  سٍتۍ  وُچھِتھ  ہیٚکہِ،  أچھ  پٲدٕہ  کروُن،  مخلوقن  بینٲئی  عطا  کروُن  ہیٚکہِ  نا  بندن  ہُند  حال  وُچھِتھ۔)


Jalandhary: بیٚیہِ زیٚو تہٕ وُٹھ زٕہ؟
Transliteration: Walis<u>a</u>nan washafatayn<b>i</b>
Maududi:
  تہٕ  اکھ  زیوٚ  تہٕ  وُٹھ  دِتمٕتۍ؟  ﴿مطلب  چُھ  یہِ  زِ  کیا  اَسہِ  دِتۍ نا  أمِس  علمہٕ  تہٕ  عقلہِ  ہٕنٛدۍ  ذرائع﴾


Maududi: تہٕ ﴿نیکی تہٕ بدی﴾ ہٕنٛزٕ دۅشوَے ٹاکارٕہ وَتہٕ چَھس نا ہاوِمَژٕ؟
Transliteration: Wahadayn<u>a</u>hu a<b>l</b>nnajdayn<b>i</b>
Jalandhary:
  بیٚیہِ  ہٲو  اَسہِ  تَس  وَتھ  خیرس  تہٕ  شرس  کُن  یا  دۅن  تھزرن  کُن؟  (یعنی  دۅد  چن  چن  دۅن  جاین  کُن۔


Maududi: أمۍ کٔر نہٕ ہمت دُشوار گزار دَرٕہ کِنۍ نیرنٕچ۔
Transliteration: Fal<u>a</u> iqta<u>h</u>ama alAAaqaba<b>ta</b>
Jalandhary:
  پَس  ژھٲنڈۍ  نہٕ  تٔمۍ  بٔٹھۍ  تہٕ  بال  یعنی  دین  چہٕ  کامہِ  کرنس  اندر  تُجِن  نہٕ  محنت  تہٕ  مشقت۔


Maududi: کانٛہہ گردن غلٲمی نِشہِ آزاد کرٕنۍ،
Transliteration: Fakku raqaba<b>tin</b>
Jalandhary:
  گردنہِ  آزاد  کرنہِ  تہٕ  مۅکلاوٕنہِ  یعنی  غلام  یا  کنیز  آزاد  کَرٕن  یا  قرضدار  سٕنز  گردن  قرضہٕ  نِشہِ  مۅکلاوٕنۍ۔


Maududi:
  پتہٕ  ﴿اَتھ  سٍتۍ  یہِ  زِ﴾  انسان  گژھِہ  تِمن  لُکن  منٛز  شٲمل  یِمَو  ایمان  اوٚن  تہٕ  یِمو  اَکھ  أکِس  صبرُک  تہٕ  ﴿خلقِ  خدایس  پٮ۪ٹھ﴾  رحم  کرنُک  تلقین  کوٚر۔

Jalandhary:
  (تَمہ  پتہٕ  آسہِ  سُہ  گردن  آزاد  کروُن،  کھیٚن  دِوُن  یتیمس  تہٕ  مِسکینس)  تِمَو  اندٕرہ  یِمَو  ایمان  اوٚن  کیازِ  نیکی یَن  ہٕندِ  قبولیتُک  شرط  چھُ  باایمان  آسُن،  بیٚیہِ  کٔرٕکھ  وصیّت  اَکھ  أکِس  صبر  کرنٕچ  عبادت  کرنس  تہٕ  گناہو  نِشہِ  پَتھ  روزنس  پٮ۪ٹھ،  بیٚیہِ  کٔرٕکھ  اَکھ  أکِس  وصیّت  مخلوقن  پٮ۪ٹھ  رحم  کرنٕچ۔

Transliteration:
  Thumma k<u>a</u>na mina alla<u>th</u>eena <u>a</u>manoo wataw<u>as</u>aw bi<b>al</b><u>ss</u>abri wataw<u>as</u>aw bi<b>a</b>lmar<u>h</u>ama<b>ti</b>


Maududi: یِم لُکھ چِھ دٔچِھنہِ اَندٕ وٲلۍ۔
Transliteration: Ol<u>a</u>ika a<u>s</u><u>ha</u>bu almaymana<b>ti</b>
Jalandhary:
  تِمے  چھِ  نصیب  وٲلۍ  بختہٕ  بٔڈۍ  یِمن  دٔچھنِس  اَتھس  کیٚتھ  نامہ  اعمال  دِنہٕ  یِیہِ  (بیٚیہِ  یِمن  عرشہِ  مجیدکہ  دٔچھنہِ  طرفہٕ  روزنٕچ  جاے  دِنہٕ  یِیہِ  قیامتُک  دوہ۔)


Jalandhary: یِمَو لوٗکو انکار کوٚر سانیٚن آیاتن تِم گٔے پھیٚشِل نحوست وٲلۍ۔
Maududi:
  تہٕ  یِمَو  سٲنۍ  آیات  ماننہٕ  نِشہِ  انکار  کوٚر،  تِم  چِھ  کھوورِ  اندٕ  وٲلۍ۔  ﴿دٔچِھنہِ  اَندٕکۍ  تہٕ  کھۅورِ  اَندٕکۍ،  اَمہِ  چہِ  تشریح  موجوٗب  وُچِھو  سورۂ  واقعہ  آیات  8،  9،  27،  41﴾

Transliteration:
  Wa<b>a</b>lla<u>th</u>eena kafaroo bi<u>a</u>y<u>a</u>tin<u>a</u> hum a<u>s</u><u>ha</u>bu almashama<b>ti</b>


Jalandhary: بیٚیہِ انسان سٕندِ نفسُک قسم بیٚیہِ ییٚمۍ سُہ برابر کوٚر یعنی ییٚمۍ سُہ سیوٚد کوٚر۔
Transliteration: Wanafsin wam<u>a</u> saww<u>a</u>h<u>a</u>
Maududi:
  تہٕ  انسان  سٕنٛدِ  نفسُک  تہٕ  تس  ذات  سُنٛد  قسم  ییٚمۍ  یہِ  ہموار  کوٚر۔  ﴿یعنی  أمِس  کوٚرُن  تِیُتھ  جسم  تہٕ  دماغ  عطا،  تِتھۍ  حواس  بخشنَس  تہٕ  تِژٕھہ  قُوتہٕ  تہٕ  قٲبلیتہٕ  دِژنَس  ییٚمہِ  کہ  بدولت  سُہ  دُنیاہس  اندر  تَتھ  کامہِ  قٲبل  سپُد  یۅسہٕ  انسان  کٔرِتھ  چُھ  ہیٚکان﴾


Transliteration: Faalhamah<u>a</u> fujoorah<u>a</u> wataqw<u>a</u>h<u>a</u>
Maududi:
  پتہٕ  کٔرٕن  تٔمۍ  سٕنٛز  بدی  تہٕ  تٔمۍ  سٕنٛز  پرہیزگٲری  تَس  پٮ۪ٹھ  اِلہام۔  ﴿اتھ  چِھ  زٕہ  مطلب،  اکھ  یہِ  زِ  أمِس  منٛز  چِھ  خٲلِقن  نیکی  تہٕ  بٔدی  دۅشوٕنۍ  ہٕنٛدۍ  رجحان  تہٕ  خوٲہشات  تھٲوِمٕتۍ۔  دوٚیِم  یہِ  زِ  پرٛتھ  کٲنٛسہِ  انسان  سٕنٛدِس  لاشعورس  اندر  چِھ  اللہ  تعالیٰ ہن  یِم  تصورات  ودیعت  کٔرِمٕتۍ  زِ  اخلاقس  منٛز  چُھ  کانٛہہ  چیز  رٕژَر  تہٕ  کانٛہہ  چیز  چُھ  بُرٲئی۔  رٕتۍ  اخلاق  تہٕ  اعمال،  تہٕ  بُرٕ  اخلاق  تہٕ  اعمال  چِھنہٕ  ہِوِی۔  فجور  ﴿بد  کردٲری﴾  چھےٚ  اکھ  بد صورت  چیز  تہٕ  تقویٰ  ﴿بُرٲیِیو  نِشہِ  پَتھ  روزُن﴾  چُھ  اکھ  رُت  چیز۔  یِم  تصورات  چِھنہٕ  انسان  سٕنٛدِ  خٲطرٕ  غٲر  زان  کینٛہہ  بلکہ  چھےٚ  أمۍ  سٕنٛز  فطرت  یِمن  زانان،  تہٕ  خٲلقن  چھےٚ  نیکی  تہٕ  بدی  منٛز  فرق  ﴿کرنٕچ  زان﴾  زینہٕ  گری  أمِس  عطا  کٔرمٕژ﴾

Jalandhary:
  پس  دِلس  منٛز  ترٛٲونس  بدی  تہٕ  گناہ  تٔہند  بیٚیہِ  نیکی  تہٕ  پرہیزگٲری  تٔہنز۔  (یِم  سٲری  قسم  آے  ہاونہٕ  ییٚمہِ  کتھہِ  خٲطرٕہ  کہ)


Maududi: پٔزۍ پٲٹھۍ گوٚو کامیاب سُہ ییٚمۍ نفسُک تزکیہ کوٚر۔
Transliteration: Qad afla<u>h</u>a man zakk<u>a</u>h<u>a</u>
Jalandhary:
  بتحقیق  کامیاب  تہٕ  رستہٕ  گار  سپُد  تہٕ  مطلبس  ووت  سُہ  شخص  ییٚمۍ  پاک  کوٚر  پنُن  نفس۔  (ییٚمۍ  سُہ  نفس  نافرمٲنیو  نِشہِ  پاک  کٔرِتھ  تقویٰ  و  فرمانبردٲری  پٮ۪ٹھ  آمادٕہ  کوٚر)


Transliteration: Waqad kh<u>a</u>ba man dass<u>a</u>h<u>a</u>
Maududi:
  تہٕ  نامُراد  سپُد  سُہ  ییٚمۍ  سُہ  دَبوو۔  ﴿نفسس  تزکیہ  کرنُک  معنی  چُھ  یہِ  بُرٲیِیَو  نِشہِ  پاک  کرُن  تہٕ  اَتھ  اندر  رٕژَر  پھانپھلاوٕنۍ  تہٕ  تِمن  ترقی  دِنۍ،  تہٕ  اَتھ  دباونُک  معنی  چُھ  یہِ  زِ  انسان  وۅتلاوِ  پانس  منٛز  ناپاک  رجحانات  تہٕ  رٕتۍ  رجحانات  دباوِ۔﴾

Jalandhary:
  ناکام  تہٕ  نامُراد  سپُد  ییٚمۍ  سُہ  نفس  پھاٹُوو  بٔدِیَن  اندر،  (جوابِ  قسم  چھُ  سارِنٕے  قسمن  ہُند  یِی  کہ  اے  مکٕہ کیو  کٲفرو  فٲجر  تہٕ  بدکار  چھِو  توٚہۍ  لوٗکھ،  تۅہیہِ  چھُو  ضرور  غضبس  تہٕ  ہلاکتس  گرفتار  سپدُن  دنیا  و  ٲخرتس  اندر،  یِتھہٕ  پٲٹھۍ  قومِ  ثمود  گرفتار  سپُد  یِمن  ہُنٛد  قصہٕ  اَمہِ  پتہٕ  بیان  چھُ  یِوان  کرنہٕ۔)


Maududi: ثموٗدَن کوٚر پننہِ سرکشی ہٕنٛدِس بنیادس پٮ۪ٹھ انکار۔
Transliteration: Ka<u>thth</u>abat thamoodu bi<u>t</u>aghw<u>a</u>h<u>a</u>
Jalandhary:
  قومِ  ثمودن  کوٚر  تکذیب  پننہِ  شرارت  و  سرکشی  سببہٕ  پننِس  پیغمبرس  صالح  علیہ  السلامس،  (یہِ  چھُ  تَمہِ  وقتُک  قصہٕ)


Maududi: ییٚلہِ تَمہِ قومُک سارِوٕے کھۅتہٕ زیادٕہ شقی ﴿سنگ دل﴾ نفر نہلِیوو،
Transliteration: I<u>th</u>i inbaAAatha ashq<u>a</u>h<u>a</u>
Jalandhary:
  ییٚلہِ  تَمہِ  قومِ  ثمودٕہ  منٛزٕ  ووٚتھ  سخت  شقّیہ  اَکھ،  (سُے  سپُد  آمادٕہ  تس  ووٗنٹنہِ  تکلیف  واتناونس  پٮ۪ٹھ،  سٍتۍ  روٗدِس  بیٚیہِ  لوٗکھ  تہِ،  اَمِیُک  اطلاع  ییٚلہِ  ووت  صالح  علیہ  السلامس)


Transliteration: Faq<u>a</u>la lahum rasoolu All<u>a</u>hi n<u>a</u>qata All<u>a</u>hi wasuqy<u>a</u>h<u>a</u>
Maududi:
  اللہ  تعالیٰ  سٕنٛدۍ  رسولن  ووٚن  تِمن  لُکن  زِ،  خبردار!  اللہ  تعالیٰ  سٕنٛزِ  اوٗنٹنہِ  ﴿لٲگِزیٚو  نہٕ  اتھہٕ﴾  تہٕ  ترٛیش  چَیٚنس  منٛز  ﴿بٔنۍ زِیوس  نہٕ  رُکاوٹ﴾۔

Jalandhary:
  پس  فرموو  تِمن  اللہ  تعالیٰ  سٕندۍ  پیغمبرن  یعنی  صالح  علیہ  السلامن  خبردار  روٗزِو  أمِس  خداے  سٕنزِ  ووٗنٹنہِ  ہٕندِ  حقہٕ،  بیٚیہِ  تٔمۍ  سٕنزِ  ترٛیشہِ  ہٕندِ  حقہٕ  یُتھنہٕ  سۅ  ووٗنٹِنۍ  مٲرِیوٗن  یا  کٔرِو  تَس  ترٛیش  چیٚنس  اندر  کُنہِ  قسمہٕ  مزاحمت۔  (أمِس  ووٗنٹنہِ  فرموو  اللہ  تعالیٰ  ہن  نَاقتُہ  اللہ  یعنی  خداے  سٕںز  ووٗنٹِنۍ،  کیازِ  یہِ  ٲس  بٔڈ  دٔلیلہ  تہٕ  معجزہ  صالحؑ  سٕندِ  نبوت  و  پیغمبری  ہٕنز،  تَس  تعظیم  کرُن  اوس  لٲزِم  تہٕ  وٲجب،  یِمو  کوٚر  تَتھ  سٲرِسٕے  ادلہٕ  بدل۔)


Maududi:
  مگر  تِمو  زٲنۍ  تٔمۍ  سٕنٛز  کتھ  اَپٕز  تہٕ  مٲرٕکھ  اوٗنٹنۍ۔  آخرکار  ترٛٲو  اللہ  تعالیٰ ہن  تِہٕنٛدِس  گناہ کِس  پاداشس  منٛز  تِمن  پٮ۪ٹھ  تِژھ  بلاے  زِ  اَکی  ساعتہٕ  رلٲوِن  سٲری  خاکس۔  ﴿چونکہ  أمۍ  شقی  ﴿سنگ  دل﴾  نفرن  ٲس  قوم چہ  رضامندی  سان  بلکہِ  تہِنٛدِس  مطالبس  پٮ۪ٹھ  اوٗنٹِنۍ  مٲرمٕژ،  یِتھہٕ  پٲٹھۍ  زَن  سورۂ  قمر  آیت  نمبر  29  ہس  منٛز  بیان  چُھ  سپُدمُت،  امہِ  موجوٗب  آو  سٲرِسٕے  قومس  پٮ۪ٹھ  عذاب  نٲزِل  کرنہٕ﴾

Jalandhary:
  پس  کوٚر  تِمو  تَس  پیغمبرس  انکار  سُہ  زونُکھ  اَپزیور،  بیٚیہِ  ژٔٹِکھ  أمِس  اوٗنٹنہِ  ٹٕکہٕ  نٲر،  تِتھےٕ  پٲٹھۍ  مٲرٕکھ  سۅ،  پس  ترٛٲو  تِمن  بٔڈ  بلاے  تِہندۍ  پروردِگارن  تِہندِ  نافرمٲنی  تہٕ  گناہو  سببہٕ،  (سۅے  بلاے  واتنٲونکھ  سارِنٕے  برابر  یعنی  سٲری  گٲلِن  اند  ہیٚتھ۔)

Transliteration:
  Faka<u>thth</u>aboohu faAAaqarooh<u>a</u> fadamdama AAalayhim rabbuhum bi<u>th</u>anbihim fasaww<u>a</u>h<u>a</u>


Maududi: تہٕ تَس چُھنہٕ ﴿پننہِ اَمہِ کامہِ ہٕنٛدِ﴾ کُنہِ بُرٕ نتیجُک کانٛہہ خوف۔
Transliteration: Wal<u>a</u> yakh<u>a</u>fu AAuqb<u>a</u>h<u>a</u>
Jalandhary:
  (اللہ  تعالیٰ  چھُنہٕ  کھۅژان  اَمہِ  کِس  نتیجس،  یِتھہٕ  پٲٹھۍ  دنیاہٕکۍ  پادشاہ  اندیشہِ  چھِ  کران  کُنہِ  وقتہٕ  مجرمن  سزا  دِنس  اندر  کہ  خبر  چھا  اَمِیُک  نتیجہٕ  ما  نیرِ  خراب،  مٕلکس  اندر  ما  سپدِ  کانٛہہ  شوٗرش  یا  مُلکی  معاملاتن  اندر  ما  پِیہِ  کُنہِ  قسمہٕ  خلل۔)  اللہ  تعالیٰ  چھُنہٕ  یِژھن  کتھن  ہُند  کانٛہہ  پرواہ۔


Maududi: تہٕ تٔمِس ذات سُنٛد قَسم ییٚمۍ نَر تہٕ مادٕہ پٲدٕ کوٚر،
Transliteration: Wam<u>a</u> khalaqa a<b>l</b><u>thth</u>akara wa<b>a</b>lonth<u>a</u>
Jalandhary:
  بیٚیہِ  چھُ  قسم  تس  ذات  سُند  ییٚمۍ  نَر  تہٕ  مادٕ  پٲدٕ  کٔرۍ،  (یِمن  قسمن  ہُند  جواب  چھُ  اَمہِ  پتہٕ  یعنی  یِم  قسم  کتھ  پٮ۪ٹھ  آے  ہاونہٕ)


Transliteration: Inna saAAyakum lashatt<u>a</u>
Maududi:
  پَزر  چُھ  یہِ  زِ  تُہٕنٛزٕ  کوٗششہِ  چھےٚ  مختلف  قسمن  ہٕنٛزٕ  ﴿یعنی  یِتھہٕ  پٲٹھۍ  رات  تہٕ  دۅہ،  نَر  تہٕ  مادٕہ  اکھ  أکِس  نِشہِ  مختلف  چِھ،  تہٕ  یِہٕنٛدۍ  آثار  تہٕ  نتیجہِ  چِھنہٕ  پانہٕ  وٲنۍ  رلان،  تِتھے  پٲٹھۍ  یِمن  وَتن  تہٕ  مقصدن  اندر  توٚہۍ  پننہِ  کوٗششہِ  کران  چِھو  تِم  تہِ  چھےٚ  پننہِ  نوعیت کہ  لحاظہٕ  مختلف  تہٕ  پننیٚو  نتیجو  اعتبارٕ  متضاد﴾،

Jalandhary:
  یَتھ  پٮ۪ٹھ  کہ  بے  شک  تُہنزٕ  کوٗششہِ  یعنی  عملہٕ  چھےٚ  مختلف  (کٲنٛسہِ  ہٕنٛز  عمل  چھےٚ  رٕژ  تہٕ  جان،  کٲنسہِ  ہٕنز  عمل  چھےٚ  یچھ  تہٕ  خراب۔  یِتھے  پٲٹھۍ  چھِ  اَمِکۍ  ثمرات  و  نتٲئج  تہِ  مختلف،  رٕژِ  عملہِ  چھُ  رُت  جزا  یچھ  عملہِ  چھُ  یچھ  سزا،  تَمِچ  مثال  گٔے)


Transliteration: Faamm<u>a</u> man aAA<u>ta</u> wa<b>i</b>ttaq<u>a</u>
Maududi:
  تیٚلہِ  ییٚمۍ  ﴿خداے  سٕنٛزِ  وتہِ  منٛز﴾  مال  دِیُت  تہٕ  ﴿خداے  سٕنٛزِ  نافرمٲنی  نِشہ﴾  کوٚرُن  پرہیز،

Jalandhary:
  پس  ییٚمۍ  خداے  سٕنزِ  وَتہٕ  اندر  دِیُت  مال  پنُن  توپتہٕ  کھوژ  خبر  چھا  قبول  کرِمہٕ  کِنہٕ  رَد  کریٚم۔


Transliteration: Fasanuyassiruhu lilyusr<u>a</u>
Maududi:
  أمِس  دِمَو  أسۍ  آسان  وَتہِ  مۅکھہٕ  سہولیت  ﴿یعنی  تَتھ  وَتہِ  پٮ۪ٹھ  پکُن  کرَو  أمِس  خٲطرٕ  آسان  یُس  انسان  سٕنٛدِ  فطرت  مطٲبق  چُھ﴾

Jalandhary:
  پس  کرو  أسۍ  تٔہندِ  راحت  کہ  چیزٕہ  خٲطرٕہ  سامان  مہیّا۔  (راحت  کہ  چیزٕہ  أندرٕہ  چھُ  مُراد  رٕژ  عمل،  رٕژِ  عملہِ  ہٕندِ  وٲسطہ  کَرہوس  عطا  جنت۔)


Maududi: تہٕ ییٚمۍ بخُل کوٚر تہٕ ﴿پننِس خدایس نِشہِ﴾ ورتٲوٕن بے نیازی،
Transliteration: Waamm<u>a</u> man bakhila wa<b>i</b>staghn<u>a</u>
Jalandhary:
  وۅنۍ  ییٚمۍ  واجب  حقوق  ادا  کرنہٕ  نِشہِ  بخُل  کوٚر  بیٚیہِ  خدایس  کھۅژنہٕ  بدلہٕ  لوگُن  بے  پرواہ۔


Transliteration: Fasanuyassiruhu lilAAusr<u>a</u>
Maududi:
  أمِس  دِمَو  أسۍ  سخت  وَتہِ  مۅکھہٕ  سہولیت  ﴿یعنی  فطرتس  خلاف  پکُن  کرَو  أمۍ  سٕنٛدِ  خٲطرٕ  آسان﴾۔

Jalandhary:
  تیٚلہِ  کرو  أسۍ  تَس  تٔہندِ  خٲطرٕ  سختی  تہٕ  تکلیفک  سامان  مہیا،  (تکلیف  کہ  چیزٕہ  سٍتۍ  چھُ  مُراد  یچھ  عمل،  یچھ  عملہِ  ہٕندِ  وٲسطہ  نارِ  جہنم۔)


Maududi: تہٕ ٲخر کَتھ لگہِ أمۍ سُنٛد مال أمِس ییٚلہِ زَن یہِ ہلاک سپدِ؟
Transliteration: Wam<u>a</u> yughnee AAanhu m<u>a</u>luhu i<u>tha</u> taradd<u>a</u>
Jalandhary:
  کانٛہہ  فٲیدٕہ  دِیہِ  نہٕ  تس  مال  و  دولت  پَنُن  ییٚلہِ  بُتھۍ  کِنۍ  پیٚیہِ  تہٕ  ڈۅلہٕ  گژِھہ  سُہ  نارِ  جہنمس  اندر۔


Maududi: بے شک چھےٚ وَتھ ہاوٕنۍ سانہِ ذمہٕ۔
Transliteration: Inna AAalayn<u>a</u> lalhud<u>a</u>
Jalandhary:
  واقعی  سانہِ  مَٹہِ  اوس  تفضل  و  احسان  موجوب  وَتھ  ہاوٕنۍ۔  (سۅ  وَتھ  ہٲو  اَسہِ  وارٕہ  پٲٹھۍ،  پس  کٔر  کٲنسہِ  اختیار  ایمان  و  اطاعتٕچ  وَتھ،  کٲنسہِ  کٔر  اختیار  کفر  و  نافرمٲنی  ہٕنٛز  وَتھ۔  ییٚمہِ  قسمٕچ  کانٛہہ  شخص  وَتھ  اختیار  کرِ  تَمے  قسمُک  پھل  تُلہِ  سُہ۔)


Maududi: تہٕ پَزر چُھ یہِ زِ ٲخرت تہٕ دُنیا دۅشوٕنۍ ہٕنٛدۍ چِھ أسی مٲلِک۔
Transliteration: Wainna lan<u>a</u> lal<u>a</u>khirata wa<b>a</b>lool<u>a</u>
Jalandhary:
  کیازِ  سٲنِسٕے  اَتھس  تہٕ  اختیارس  منٛز  چھُ  ٲخرت  تہِ  دنیا  تہِ،  (دنیاہس  منٛز  کٔرۍ  اَسہِ  احکام  مقرر  یِمَو  لوٗکو  تِمَو  احکامو  موجوب  عمل  کٔر  تِمن  یِیہِ  رٕژ  موٚزوٗرۍ  دِنہٕ  ٲخرتس  اندر،  یِمَو  تِمن  احکامن  ہٕنٛز  مخالفت  کٔر  تِمن  یِیہِ  ٲخرتس  اندر  پوٗرٕہ  سزا  دِنہٕ  ییٚمِیُک  بیان  کرنہٕ  آو۔)


Maududi: تہٕ تس نِشہِ یِیہِ دوٗر تھاونہٕ سُہ نہایت پرہیزگار،
Transliteration: Wasayujannabuh<u>a</u> alatq<u>a</u>
Jalandhary:
  قریب  چھُ  کہ  بیٚیہِ  یِیہِ  تَمہِ  نارٕہ  نِشہِ  لوٚب  تھاونہٕ  تہٕ  پَتھ  رٹنہٕ  سُہ  شخص  یُس  سٮ۪ٹھاہ  متقی  تہٕ  پرہیزگار  آسہِ۔


Maududi: یُس پاک سپدنہٕ مۅکھہٕ پنُن مال چُھ دِوان۔
Transliteration: Alla<u>th</u>ee yutee m<u>a</u>lahu yatazakk<u>a</u>
Jalandhary:
  یُس  مال  پنُن  خرچ  کران  چھُ  محض  ییٚمہِ  غرضہٕ  خٲطرٕہ  کہ  سُہ  گوٚژھ  گناہو  نِشہِ  پاک  سپدُن،  (یعنی  محض  خداے  سٕنز  رضا  مندی  حاصل  کرنہٕ  خٲطرٕہ،  اگرچہ  یِمن  آیاتِ  کریمن  ہٕندۍ  الفاظ  چھِ  عام  مگر  سببِ  نزول  چُھ  یِمن  آیاتِ  کریمن  ہُند  قصہ  حضرت  ابو بکر صدیقؓ  ییٚلہِ  تِمو  بلالِ  حبشیؓ  وغیرٕہ  صحابہٕ  صٲب  کٲفرن  نِشہِ  مۅلۍ  ہیٚتھ  محض  خداے  سٕندِ  رضا  خٲطرٕہ  آزاد  کٔرۍ۔  چنانچہ  تفسیرِ  دُرمنثورس  اندر  چھُ  وارِیاہو  رِوایتو  یِی  ذکر  کرنہٕ  آمُت۔)


Maududi: تس پٮ۪ٹھ چُھنہٕ کٲنٛسہِ ہُنٛد کانٛہہ احسان ییٚمیُک بدلہ تَس دِیُن پیٚیہِ۔
Transliteration: Wam<u>a</u> lia<u>h</u>adin AAindahu min niAAmatin tujz<u>a</u>
Jalandhary:
  چھُنہٕ  کٲنسہِ  أکۍ  سُند  تَس  نِشہِ  کانٛہہ  حقَہ  تہٕ  احسانَہ  تَمہِ  کُے  بدلہٕ  تہٕ  عوض  کیا  آسِہےٕ  تس  دِنہٕ  یِوان۔


Maududi: سُہ چُھ صرف پننِس رب سٕنٛزِ رضاجوٗئی خٲطرٕ یہِ کٲم کران۔
Transliteration: Ill<u>a</u> ibtigh<u>a</u>a wajhi rabbihi alaAAl<u>a</u>
Jalandhary:
  مگر  چھُ  سُہ  مال  پنُن  خرچ  کران  محض  پننِس  بٔڈِس  تہٕ  تٔھدِس  پروردگارٕہ  سُند  رضا  ژھانڈنہٕ  خٲطرٕہ۔


Maududi: ﴿اے نبیؐ﴾ تُہٕنٛدۍ ربن چِھنَو نہٕ توٚہۍ ہرگز ترٛٲوِمٕتۍ تہٕ نَہ سپُد سُہ ناراض۔
Transliteration: M<u>a</u> waddaAAaka rabbuka wam<u>a</u> qal<u>a</u>
Jalandhary:
  توٚہۍ  نہ  حض  ترٲوِو  نہٕ  پنٕنۍ  پروردِگارن،  بیٚیہِ  کٔرٕن  نہٕ  تۅہیہِ  سٍتۍ  کُنہِ  قسمٕچ  دشمنی  یا  رسول  اللہ۔  (کیازِ  گۅڈٕہ  آیہِ  نہٕ  تۅہیہِ  نِش  کانٛہہ  تِژھ  کتَھہ۔  توپتہ  چھُ  عادۃ  اللہ  أندرٕہ  حضراتِ  انبیاہن  نسبت  یُتھ  معاملہٕ  سپدُن  محال۔  لہٰذا  مَہ  گٔژِھو  توٚہۍ  کٲفرن  تہٕ  مُشرکن  ہٕندِ  وورنہٕ  سٍتۍ  آزردٕہ۔  تۅہیہِ  پٮ۪ٹھ  روزِہ  وحی یِچ  نعمت  ہمیشہٕ  جٲری۔  یہِ  نزولِ  وحی  چھُ  شرف  و  کرامت  تُہٕندِ  خٲطرٕہ  دنیاہس  اندر۔)


Maududi: تہٕ پٔزۍ پٲٹھۍ چُھ تُہٕنٛدِ خٲطرٕ پٔتِم دَور گۅڈنکہِ دورٕ کھۅتہٕ بہتر۔
Transliteration: Walal<u>a</u>khiratu khayrun laka mina alool<u>a</u>
Jalandhary:
  البتہ  ٲخرت  چھُ  بہتر  تُہٕندِ  خٲطرٕہ  دنیا  کھۅتہٕ  (کیازِہ  ٲخرتس  اندر  کرِہ  اللہ  تعالیٰ  تۅہیہِ  عطا  زیادٕہ  نعمژٕہ۔)


Maududi: تہٕ عنقریب دِیہِ تُہُنٛد رب تۅہیہِ تیوٗتاہ زِ توٚہۍ گٔژِھو خۅش۔
Transliteration: Walasawfa yuAA<u>t</u>eeka rabbuka fatar<u>da</u>
Jalandhary:
  بیٚیہِ  کرِ  عطا  تۅہیہِ  پَنُن  پروردگار  تِی  ییٚمہِ  سٍتۍ  توٚہۍ  رٲضۍ  گٔژِھو۔  (حدیث  شریفس  منٛز  چُھ  فرموومُت  نبی  کریمنؐ  کہ  محمدؐ  سپدِ  نہٕ  توٚت  تانۍ  رٲضی  یوٚت  تانۍ  تِہٕندیو  اُمتیو  اندرٕہ  اَکھ  شخص  تہِ  روزِہ  جہنمس  اندر۔)


Maududi: کیا تٔمۍ لٔبنَونا توٚہۍ یتیم تہٕ پتہٕ کوٚرنو ٹِھکانہٕ فراہم؟
Transliteration: Alam yajidka yateeman fa<u>a</u>w<u>a</u>
Jalandhary:
  کیا  اللہ  تعالیٰ  ہن  لٔبِو  نا  توٚہۍ  یتیم  توپتہٕ  دِژنَو  تۅہیہِ  جاے  بیٚیہِ  کرنٲونَو  پرورش؟  (گۅڈٕہ  بَڈٕ  بابہٕ  صٲب  نہِ  سٍتۍ  یعنی  عبد  المطلب  سٕنٛد  سٍتۍ  توپتہٕ  پیترٕہ  سٕندِ  ذریعہٕ  یعنی  ابوطالب  سٕندِ  ذریعہٕ۔  تولّد  سپدنہٕ  برونٹھُے  اوس  گوٚمُت  ییٚمہِ  عَالمہٕ  تِہُند  بابہٕ  صٲب۔  وُنہِ  ٲسۍ  تِم  والدہ  ماجدہ  سٕندِس  شٕکمِ  مبارکسٕے  اندر۔  توپتہٕ  ٲسۍ  تِم  شُری  ییٚلہِ  والدہ  ماجدہ  ییٚمہِ  عالمہٕ  گٔے۔  توپتہٕ  روٗدۍ  عبد  المطلبس  نِشہِ  یوٚت  تانۍ  تِم  ٲٹھہٕ  ؤہرۍ  وٲتۍ۔  تَمہِ  پتہٕ  روٗدۍ  تِم  ابو  طالبس  نِشہِ  سُہ  ییٖتِس  کالس  زندٕہ  اوس  تہٕ  تیٖتِس  کالس۔  تٔمۍ  کٔر  تِہنز  پرورش  تہٕ  نگہبٲنی  نہایت  جانفشٲنی  سٍتۍ۔  توپتہٕ  کٔر  تٔہندِ  مرنہٕ  پتہٕ  نبی  کریم  صلی  اللہ  علیہ و سلمو  مدینہ  شریفس  کُن  ہجرت  تَتہِ  بخُش  اللہ  تعالیٰ  ہن  تِہندِ  خدمت  و  حفاظتُک  شرف۔  قبیلہ  اَوس  و  خزرجس  یعنی  مدینہ  شریف  کیٚن  انصارن۔  تِمَو  کٔر  تِتھہٕ  پٲٹھۍ  تِہنز  خدمت  و  جانفشانی  ییٚمِچ  نظیر  دنیاہس  اندر  مفقود  چھےٚ۔  یِمہٕ  سارے  صورتہٕ  چھےٚ  لفظ  فآویٰ  ہس  تل  دٲخل  سپدان۔)


Maududi: تہٕ وَتہِ نِشہِ لٔبِنَو ناوٲقف تہٕ پتہٕ بخشنو ہدایت۔
Transliteration: Wawajadaka <u>da</u>llan fahad<u>a</u>
Jalandhary:
  بیٚیہِ  لبِنَو  توٚہۍ  اللہ  تعالیٰ  ہن  شریعت  کہ  عِلمہٕ  نِشہِ  بے  خبر  توپتہٕ  ہٲونَو  تَتھ  کُن  وَتھ  بیٚیہِ  بوونَو  سورُے  علمہٕ  شریعت۔


Maududi: تہٕ توٚہۍ لٔبِنَو نادار تہٕ پتہٕ بنٲوِنو مالدار۔
Transliteration: Wawajadaka AA<u>a</u>ilan faaghn<u>a</u>
Jalandhary:
  بیٚیہِ  لٔبِنَو  توٚہۍ  اللہ  تعالیٰ  ہن  فقیر،  پس  کٔرِنَو  توٚہۍ  بے  نیاز۔  (ییٚمہِ  طریقہٕ  کہ  اُمّ  المومنین  خدیجہ  کُبریٰ  سٕندِہ  طرفہٕ  گٔو  توٚہۍ  مالِ  تجارت  ہیٚتھ،  تَتھ  اندر  سپُد  توہیہِ  نفع  حٲصل  بیٚیہِ  کٔر  خدیجہ  کُبریٰ  ہن  تۅہیہِ  سٍتۍ  نکاح۔  تِمو  کوٚر  پنُن  سورُے  مال  تُہٕندِس  خدمتس  اندر  پیش۔  یہِ  گوٚو  غِناے  ظٲہری  غِناے  قلبی  تہٕ  غِناے  بٲطنی  کوٚرنَو  تیوٗت  عطا  ییٚمُیک  نہٕ  اندازے  ہیٚکہِ  کانٛہہ  شخص  کٔرِتھ۔  غرض  ییٚمۍ  پروردِگارن  تۅہیہِ  سٍتۍ  ابتدا  پٮ۪ٹھ  اَمہِ  قسمُک  معاملہٕ  کوٚر  سُہ  ہیٚکیا  توہیہِ  پٮ۪ٹھ  ناراض  گٔژِھتھ  تہٕ  تۅہیہِ  ترٛٲوِتھ۔  مگر  پروردِگارٕہ  سٕندیٚن  یِمن  الطافن  تہٕ  مہربٲنِیَن  ہُند  شکرانہٕ  گوٚو  کہ)


Maududi: تہٕ سٲئلس مَہ ؤنِو وُلٹہٕ۔
Transliteration: Waamm<u>a</u> a<b>l</b>ss<u>a</u>ila fal<u>a</u> tanhar
Jalandhary:
  وۅنۍ  یُس  فقیر  محتاج  تہٕ  منگہٕ  وُن  آسہِ  سُہ  مَہ  ٲسِیوٗن  زورٕ  زبردستی  سٍتۍ  نیٚبر  کڑان  خٲلی  ترٛاوان۔


Maududi: تہٕ پننِس رب سٕنٛدِ نعمتُک کٔرِو اظہار۔
Transliteration: Waamm<u>a</u> biniAAmati rabbika fa<u>h</u>addith
Jalandhary:
  وۅنۍ  یِمہٕ  نعمژٕہ  تُہند  پروردِگارن  تۅہیہِ  عطا  کرِ  تِمن  ہُند  کٔرِو  توٚہۍ  بیان۔  (تِہٕندیٚن  ارشاداتن  تہٕ  کلامِ  شریفس  یُس  حدیث  ناو  آمُت  چھُ  تھاونہٕ  سُہ  چھُ  غالباً  اَمی  لفظِ  فَحَدِّث  أندرٕہ  کڑنہٕ  آمُت  واللہ  اعلم۔)


Transliteration: Alam nashra<u>h</u> laka <u>s</u>adrak<b>a</b>
Maududi:
  ﴿اے  نبیؐ﴾  کیا  اَسہِ  مٕژرو نا  تُہٕنٛدِ  خٲطرٕ  تُہنٛد  سیٖنہٕ؟  ﴿سینہٕ  کھولنُک  لفظ  یِمن  موقعن  پٮ۪ٹھ  قرآنِ  مجیدس  اندر  آمُت  چُھ  تِمن  پٮ۪ٹھ  نظر  ترٛاونہٕ  سٍتۍ  چُھ  پَے  لگان  زِ  اَتھ  چِھ  زٕہ  معنی،  ﴿1﴾  یہِ  زِ  پرٛتھ  قسمہٕ کہِ  ذہنی  پریشٲنی  تہٕ  تردُد  نِشہِ  پاک  سپدِتھ  گٔژِھن  انسان  اَتھ  کتھہِ  پٮ۪ٹھ  مطمئن  زِ  اسلام  چی  یٲژ  وَتھ  چھےٚ  برحق،  ﴿2﴾  یہِ  زِ  انسان  سُنٛد  حوصلہٕ  گژِھہ  بُلند  گژُھن،  کُنہِ  بجہِ  کھۅتہٕ  بجہِ  مُہمہِ  پٮ۪ٹھ  گژھنہٕ  خٲطرٕ  تہٕ  سخت  کھۅتہٕ  سخت  کٲم  انجام  دِنَس  منٛز  تہِ  گژِھہ  نہٕ  أمِس  کانٛہہ  اندیشہ  آسُن،  تہٕ  نبوت چہِ  عظیم  ذمہٕ دٲرِیہِ  مَٹہِ  رٹنٕچ  ہمت  گژِھہ  أمِس  منٛز  پٲدٕ  گژٕھنۍ۔﴾

Jalandhary:
  کیا  اَسہِ  کوٚر  نا  تُہٕندِ  خٲطرٕ  تُہُند  سینۂ  مبارک  کھۅل  تہٕ  کُشادٕہ  علمہٕ  سٍتۍ؟  (یعنی  علم  تہِ  کوٚر  اَسہِ  تۅہیہِ  سٮ۪ٹھاہ  زیادٕہ  عطا،  بیٚیہِ  یُس  تکلیفَہ  تۅہیہِ  تبلیغِ  حق  کرنس  پٮ۪ٹھ  دشمنن  ہٕندِ  طرفہٕ  ووت  سُہ  برداشت  کرنہٕ  خٲطرٕہ  کوٚر  اَسہِ  تۅہیہِ  حِلم  تہٕ  تحمّل  تہِ  عطا۔  یا  چھُ  اِشارٕہ  اَمہِ  أندرٕہ  تَتھ  شقِ  صدر  شریفس  کُن  یُس  متعدد  بار  کرنہٕ  آو۔  اَکھ  ییٚلہِ  تِم  دۅدٕہ  ماجہِ  نِش  یعنی  حضرت  حلیمہ  سعد یَسؓ  نِشہِ  ٲسۍ،  بیٚیہِ  ییٚلہِ  بالغ  سپٕدۍ،  بیٚیہِ  ییٚلہِ  خِلعتِ  نبوّت  وَلنہٕ  آکھ  یعنی  ژتجی  ؤہرۍ  ٲسۍ،  بیٚیہِ  ییٚلہِ  بَعالَمِ  بالا  کھارنہٕ  آے  در  شبِ  معراج۔)


Transliteration: Alla<u>th</u>ee anqa<u>d</u>a <i><u>th</u></i>ahrak<b>a</b>
Maududi:
  ییٚمۍ  تُہُنٛد  پُشتِ  مبارک  گوٚبروومُت  اوس۔ ﴿اَمہِ  نِشہِ  چُھ  مُراد  رنج  و  غمُک  تہٕ  پریشٲنی  ہُنٛد  سُہ  بار  یُس  پننِس  قوم کِس  جہالتس  تہٕ  جٲہلیتس  وُچھ  وُچھ  حضور  صلی  اللہ  علیہ و سلمن  ہٕنٛدِس  طبیعتس  پٮ۪ٹھ  پیٚوان  اوس،  تِم  ٲسۍ  اَتھ  پٮ۪ٹھ  غمگین  سپدان  مگر  یہِ  بِگاڑ  دوٗر  کرنٕچ  ٲسٕکھ  نہٕ  کانٛہہ  صورت  نظرِ  گژھان،  یٔہے  فکر  ٲس  تِہُنٛد  شانۂ  مبارک  گوٚبراوان  ییٚمیُک  گوٚب  بار  اللہ  تعالیٰ ہن  ہدایتٕچ  وَتھ  ہٲوِتھ  تِہٕنٛدیٚو  شانۂ  مبارکو  پٮ۪ٹھہٕ  وول۔  تِہِنٛدِ  ذہنُک  سورُے  بار  آو  لوٚژراونہٕ  تہٕ  تِم  گٔے  پوٗرٕ  پٲٹھۍ  مطمئن  زِ  اسلام کہ  ذریعہ  ہیٚکن  نہٕ  صرف  تِم  عرب  بلکہ  ہیٚکن  سٲرٕے  انسانیت  تِمَو  خرٲبِیَو  منٛزٕ  کٔڑِتھ  یِمن  منٛز  تَمہِ  وقتہٕ  عربہٕ  نیٚبر  تہِ  سورُے  دُنیا  مبتلا  اوس۔﴾

Jalandhary:
  ییٚمۍ  بٲرۍ  گوٚبروومُت  اوس  پشتِ  مبارک  تُہُند۔  (تِہُند  بور  اوس  معنوی  اَکھ  بوراہ  یا  اُوس  سُہ  نزولِ  وحی  یُک  بور  یُس  ابتداہس  اندر  سٮ۪ٹھاہ  مشکل  اوس  توپتہٕ  سپُد  سہل  تہٕ  آسان  یا  اوس  منصبِ  رسالت  چن  ذِمہٕ  دٲرِیَن  ہُند  بور  ییٚمہِ  کہ  محسوس  سپدنہٕ  سٍتۍ  خاطرِ  عاطر  تِہُند  مکدر  سپدان  اوس،  سُے  کوٚر  اللہ  تعالیٰ  ہن  دوٗر  تِمن  نِشہِ۔  حضرت  شاہ  عبد  العزیز  صاحب  دہلوی  چھِ  فرماوان  کہ  اَمہِ  أندرٕہ  چھُ  مُراد  کہ  تِہُند  ہمتِ  عٲلی  تہٕ  پیدٲیشی  استعداد  یِمن  کمالاتن  تہٕ  مقاماتن  واتُن  منگان  اوس،  دِلِ  مبارکس  اوس  جسمٲنی  تزکیہ  تہٕ  نفسٲنی  تشویشاتن  کُن  نظر  کٔرِتھ  تِمن  کمالاتن  پٮ۪ٹھ  فٲیِز  سپدُن  دشوار  بوزنہٕ  یِوان  مگر  اللہ  تعالیٰ  ہن  ییٚلہِ  شرحِ  صدرٕہ  سٍتۍ  مزید  استعداد  عطا  کوٚرُکھ  اَتی  سپدِکھ  تِم  سٲری  کمالات  حٲصل۔  تَمِیُک  یُس  باراہ  دِلِ  مبارکس  پٮ۪ٹھ  اوس  سُہ  ووٚتھ۔)


Maududi: تہٕ تُہٕنٛدِ باپت کٔر تُہٕنٛز ذکر بلند۔
Transliteration: WarafaAAn<u>a</u> laka <u>th</u>ikrak<b>a</b>
Jalandhary:
  بیٚیہِ  کوٚر  نا  اَسہِ  بلند  تہٕ  تھوٚد  تُہٕندِ  خٲطرٕہ  تُہُند  ذکر۔  (حدیث  قدسِیَس  اندر  چھےٚ  اَمِچ  وضاحت  کہ  اللہ  تعالیٰ  ہن  فرمووُکھ  اِذَا  ذُکِرتُ  ذُکِرتَ  مَعِی  ﴿تفسیر  ابن  جریر  و  ابن  کثیر  و  ابن  ابی  حاتم﴾  ییٚلہِ  میون  ذکر  کرنہٕ  آسہِ  یِوان  تیٚلہِ  یِیہِ  کرنہٕ  تُہُند  تذکرٕہ  تہِ۔  چنانچہ  بانگہِ  منٛز  تکبیرس  منٛز  نٮ۪مازِ  منٛز،  تشہدس  منٛز،  خطبس  منٛز  چھُ  یِوان  کرنہٕ  تُہُند  ذکر۔  وۅنۍ  ییٚلہِ  اَسہِ  تۅہیہِ  روحٲنی  تکلیف  دوٗر  کوٚر،  تُہُند  گژِھہ  روزُن  امیدوار  دُنیٲوی  تکلیف  تہِ  کرو  أسۍ  تۅہیہِ  نِشہِ  تہٕ  تُہٕندیٚن  پیروَن  بایمانن  نِشہِ  دوٗر۔  تَمِیُک  چھِ  أسۍ  تۅہیہِ  سٍتۍ  وعدٕہ  کران۔)


Maududi: پس چھےٚ حقیقت یہِ زِ تنگی سٍتۍ چھےٚ فرٲخی تہِ۔
Transliteration: Fainna maAAa alAAusri yusr<u>a</u><b>n</b>
Jalandhary:
  پس  بتحقیق  موجودٕہ  سختی  سٍتۍ  چھےٚ  آسانی  یِووُنۍ۔  (تۅہیہِ  پٮ۪ٹھ  سختی  تہِ  مشکلات  بکثرت  آسنس  کُن  نظر  کٔرِتھ  چھُس  بہٕ  اَتھ  وعدس  تکرار  کران  بیٚیہِ  فرماوان  کہ)


Transliteration: Inna maAAa alAAusri yusr<u>a</u><b>n</b>
Maududi:
  بے شک  چھےٚ  تنگی  سٍتۍ  فرٲخی  تہِ۔  ﴿یہِ  کتھ  چھےٚ  دۅیہِ  پِھرِ  دۅہراونہٕ  آمٕژ  تاکہ  حضور  صلی  اللہ  علیہ و سلمن  یِیہِ  پوٗرٕ  پٲٹھۍ  تسلی  دِنہٕ  زِ  یِمَو  سخت  حالاتَو  مٔنٛزۍ  تِم  وُنۍ کیٚنَس  گُزران  چِھ،  تِم  چِھنہٕ  واریاہس  کالس  روزَن  وٲلۍ  بلکہ  اَمہِ  پتہٕ  کمٕے  کال  گٔژھتھ  چِھ  رٕتۍ  حالات  یِنہٕ  وٲلۍ﴾

Jalandhary:
  بے  شک  موجودٕہ  سارِنٕے  مشکلاتن  سختِیَن  سٍتۍ  چھےٚ  آسانی  یِنہٕ  واجنۍ۔  (چنانچہ  تِمہٕ  سارے  سختِیہِ  سپزٕہ  اَکہِ  اَکہِ  دوٗر۔  حدیث  شریفن  تہٕ  تاریخ  چن  کتابن  اندر  چھ  تَتھ  متعلق  روایات  موجود۔  وۅنۍ  ییٚلہِ  اَسہِ  تۅہیہِ  اَمہِ  اَمہِ  قسمہٕ  چہ  نعمژٕ  عطا  کرِ،  تُہُند  گژِھہ  تِمن  نعمتن  پٮ۪ٹھ  شُکر  دَپُن  یِتھہٕ  پٲٹھۍ  کہ)


Maududi: لہٰذا، ییٚلہِ فارغ سپدان ٲسِو تیٚلہِ ٲسِو عبادت کِس مشقتس کُن لگان۔
Transliteration: Fai<u>tha</u> faraghta fa<b>i</b>n<u>s</u>ab
Jalandhary:
  توٚہۍ  ییٚلہِ  احکامِ  خداوندی  واتناونہٕ  نِشہِ  (یۅسہٕ  کٲم  عبادت  چھےٚ  ییٚمُیک  نفع  متعدی  چھُ)  فارغ  سپدان  ٲسِو  تَمہِ  پتہٕ  گژِھہ  تُہُند  تَتھ  عبادتس  سٍتۍ  مشغول  سپدُن  ییمُیک  نفع  تہٕ  فٲیدٕہ  خاص  تُہٕندِس  ذاتِ  مبارکس  چھُ  یعنی  عبادت  تہٕ  یادِ  خدا  کران  کران  محنت  و  مشقت  برداشت  کرٕنۍ۔


Transliteration: Wail<u>a</u> rabbika fa<b>i</b>rghab
Maududi:
  تہٕ  پننِس  رب سٕے  کُن  روٗزِو  رٲغب۔  ﴿یعنی  ییٚلہِ  بیٚیہِ  کانٛہہ  آوریار  روزِ  نہٕ  کینٛہہ  تیٚلہِ  کٔرِو  پنُن  یَلہٕ  وقت  عبادت  کِس  مشقتس  تہٕ  ریاضتس  اندر  صَرف،  تہٕ  پرٛتھ  طرفہٕ  پنُن  توجہ  ڈٲلِتھ  دِیو  صرف  ربس  کُن  توجہ﴾

Jalandhary:
  بیٚیہِ  یہِ  کینژھاہ  تۅہیہِ  منگُن  تہٕ  ژھانڈُن  آسہِ  تہِ  حٲصل  کرنہٕ  خٲطرٕہ  گژِھہ  تُہُند  پننِسٕے  پروردِگارس  کُن  توجّہ  تہٕ  رغبت  کرُن،  تٔسۍ  گژھن  پنٕنۍ  سٲری  حاجت  منگٕنۍ۔


Transliteration: Wa<b>al</b>tteeni wa<b>al</b>zzaytoon<b>i</b>
Maududi:
  انجیٖرُک  تہٕ  زیتونُک  قسم،  ﴿یعنی  یِمن  پھلن  ہٕنٛدِ  پیداوارکیٚن  علاقن  ﴿شام  تہٕ  فلسطین﴾  ییٚتہِ  واریاہ  انبیاء  پٲدٕ  سپٕدۍ﴾

Jalandhary:
  قَسم  چھُ  انجیرُک  یا  انجیر  کُلِیُک  بیٚیہِ  چھُ  قَسم  زیتونُک  یا  زیتون  کُلِیُک،  (یِم  دۅشوے  چھِ  بابرکت  میوٕہ  تہِ  کُلۍ  تہِ،  یا  چھُ  مُراد  تَمہِ  جایہِ  ہُنٛد  تہٕ  تَمہِ  شہرُک  قَسم  ییٚتہِ  انجیر  کُلۍ  تہٕ  زیتون  کُلۍ  بکثرت  پٲدٕہ  چھِ  سپدان۔  اَکھ  جاے  گٔیہِ  یَتھ  کُن  ابراہیم  علیہ  السلامن  ہجرت  کٔرمٕژ  چھےٚ،  بیاکھ  جاے  گٔیہِ  ییٚتہِ  عیسیٰ  روح  اللہ  تولد  سپُدمُت  چھُ۔)


Maududi: بیٚیہِ طورِ سیٖناہُک،
Transliteration: Wa<u>t</u>oori seeneen<b>a</b>
Jalandhary:
  بیٚیہِ  چھُ  کوہِ  طورُک  قَسم  یَتھ  پٮ۪ٹھ  موسیٰ  علیہ  السلام  اللہ  تعالیٰ  ہس  سٍتۍ  ہم  کلام  سپُد۔)


Maududi: تہٕ ییٚمہِ پُر امن ﴿مکہ﴾ شہرُک،
Transliteration: Wah<u>atha</u> albaladi alameen<b>i</b>
Jalandhary:
  بیٚیہِ  چھُ  قَسم  ییٚمہِ  امن  کہ  شہرُک،  (یَتھ  شہرس  منٛز  کعبتُہ  اللہ  واقع  چھُ  بیٚیہِ  یُس  شہر  حضرت  المرسلین  سٕندِ  ولادتِ  باسعادتُک  شہر  چھُ۔  یِمے  ژور  قسم  ہٲوِتھ  چھُ  فرماوان  اللہ  تعالیٰ۔)


Maududi: پتہٕ وول پوٚت پِھرِتھ واپس بٔنمہِ درجہِ کیو لُکو کھۅتہٕ تہِ بۅن۔
Transliteration: Thumma radadn<u>a</u>hu asfala s<u>a</u>fileen<b>a</b>
Jalandhary:
  تَمہِ  پتہٕ  وول  سُہ  اَسہِ  بوٚنِمہِ  درجہِ  کیو  لوٗکو  اندرٕہ  تہِ  زیادٕہ  بۅن  (نافرمٲنی  تہٕ  کفر  و  شرکہٕ  سببہٕ)۔


Maududi:
  سِواے  تِم  لُکھ  یِمَو  ایمان  اوٚن  تہٕ  نیک  عملہٕ  روٗدۍ  کران،  زِ  تِہِنٛدِ  خٲطرٕ  چُھ  سُہ  اجر  یُس  نہٕ  زانٛہہ  ختم  گژِھہ۔

Jalandhary:
  مگر  یِمو  لوٗکو  ایمان  اوٚن  تہٕ  بیٚیہِ  کریٚکھ  رٕژٕہ  عملہٕ  تِہِندِ  خٲطرٕہ  چھُ  سُہ  ثواب  یُس  نہٕ  زانٛہہ  تہِ  ختم  گژِھہ۔  (ییٚلہِ  اللہ  تعالیٰ  پٲدٕہ  کرنس  پٮ۪ٹھ  بیٚیہِ  احوال  بدلاونس  پٮ۪ٹھ  پوٗرٕہ  قدرت  وول  چھُ۔  اے  انسانہٕ۔)

Transliteration:
  Ill<u>a</u> alla<u>th</u>eena <u>a</u>manoo waAAamiloo a<b>l</b><u>ssa</u>li<u>ha</u>ti falahum ajrun ghayru mamnoon<b>in</b>


Transliteration: Alaysa All<u>a</u>hu bia<u>h</u>kami al<u>ha</u>kimeen<b>a</b>
Maududi:
  کیا  اللہ  تعالیٰ  چُھنا  سارِوٕے  حٲکِمَو  کھۅتہٕ  بوٚڈ  حٲکِم؟  ﴿ییٚلہِ  زَن  توٚہۍ  دُنیاکیٚن  لۅکٹیٚن  لۅکٹین  حٲکِمن  نِشہِ  تہِ  یَژھان  چِھو  تہٕ  توقع  تھاوان  چِھو  زِ  تِم  گژھن  انصاف  کرٕنۍ،  مجرِمن  گژھن  سزا  دِنۍ،  جان  کٲم  کرن  والیٚن  گژھن  جان  معاوضہٕ  تہٕ  انعام  دِنۍ،  تیٚلہِ  کیا  خیال  چُھ  تُہُنٛد  اللہ  تعالیٰ  سٕنٛدٮ۪ن  حقوقن  متعلق؟  توٚہۍ  چِھوٕہ  سمجھان  زِ  سُہ  سارِنٕے  حٲکِمن  ہُنٛد  حٲکِم  کرِنہٕ  کانٛہہ  انصاف؟  کیا  توٚہۍ  چِھوٕہ  تس  نِشہِ  یہِ  توقع  تھاوان  زِ  سُہ  کرِ  اصلس  تہٕ  خرابس  کُنُے؟  کیا  تٔمۍ  سٕنٛدِس  دُنیاہس  منٛز  چھا  بدترین  عملہٕ  کرن  والیٚن  تہٕ  بہترین  کٲم  کرن  والیٚن  دۅشوٕنۍ  مٔرِتھ  خاک  سپدُن،  تہٕ  نہ  میلہِ  کٲنٛسہِ  بد اعمٲلِیَن  پٮ۪ٹھ  سزا  تہٕ  نہ  رٕژَن  عملن  پٮ۪ٹھ  جزا؟

Jalandhary:
  کیا  اللہ  تعالیٰ  چھُنا  حٲکمن  ہُنٛد  بوٚڈ  حٲکم؟  (یَس  تصرُف  چھُ  دنیاکیٚن  سارِنٕے  اَموٗرن  پٮ۪ٹھ  تہٕ  ٲخرت  کیٚن  سارِنٕے  اموٗرن  پٮ۪ٹھ  تہِ۔)


Maududi: لٔگِتھ گٔمژِ خوٗنہٕ دَتہِ نِشہِ کوٚرُن انسان پٲدٕ۔
Transliteration: Khalaqa alins<u>a</u>na min AAalaq<b>in</b>
Jalandhary:
  ییٚمۍ  انسان  پٲدٕہ  کوٚر  موٚٹِس  خونس  یعنی  خونہٕ  دَتھ،  (اَمہِ  أندرٕہ  چھُ  مُراد  انسانس  تنبیہ  کرُن  کہ  اے  انسانہٕ  ژےٚ  پٮ۪ٹھ  چھےٚ  خداے  سٕنز  نعمت  سٮ۪ٹھاہ  بٔڈ  کہ  جان  چیزٕہ  نِشہِ  پٲدٕ  کٔرِتھ  کتھ  درجس  واتنوونکھ  شکل  و  صورت  تہٕ  عقل  و  علم  کوٚرنے  عطا۔  ژےٚ  پَزنے  زیادٕہ  شکر  و  ثنا  دَپٕنۍ،  ذکر  و  فکر  اندر  مشغول  روزُن۔)


Maududi: پٔرِو تُہُنٛد رب چُھ بوٚڈ کریم۔
Transliteration: Iqra warabbuka alakram<b>u</b>
Jalandhary:
  (توٚہۍ  ٲسِو  یا  رسول  اللہؐ  قرآنِ  مجید  پران)  تُہند  پروردگار  چھُ  سٮ۪ٹھاہ  کریم  (سُہ  یہِ  یژھان  چھُ  تہِ  چھُ  عطا  کران،  سُہ  چھُ  پرنہٕ  ورٲے  پرناوان)


Transliteration: AAallama alins<u>a</u>na m<u>a</u> lam yaAAlam
Maududi:
  انسانس  دِیتُن  سُہ  علم  یُس  نہٕ  سُہ  زانان  اوس۔  ﴿یِم  چِھ  قرآنِ  مجیدٕکۍ  سارِوٕے  بروٗنٹِھم  آیات  یِم  رسولُ  اللہ  صلی  اللہ  علیہ و سلمن  پٮ۪ٹھ  نٲزل  سپٕدۍ﴾

Jalandhary:
  یہِ  انسان  ہیٚچھنووُن  تِمے  چیز  یِم  نہٕ  تَس  معلومٕے  ٲسۍ  (مطلب  چھُ  یہِ  زِہ  تعلیم  تہٕ  ہیٚچھناوُن  چھُنہٕ  موقوف  لیٚکھنس  تہٕ  پرنسٕے  پٮ۪ٹھ،  بیٚیہِ  بیٚیہِ  اسباب  و  ذرائع  تہِ  چھِ  یِمو  سٍتۍ  علوم  حٲصل  سپدِتھ  ہیٚکن۔  دوٚیِم  کتھ  چھےٚ  یٔہے  کہ  اسباب  و  ذرائع  چھِنہٕ  بذاتِ  خۅد  کُنہِ  اثر  کٔرِتھ  ہیٚکان  بلکہ  چھُ  موثر  حقیقی  اللہ  تعالیٰ،  لہٰذا  ہرگاہ  تۅہیہِ  یا  رسول  اللہؐ  پرٕوُنۍ  چھِو  نہٕ  تَمِیُک  مَہ  بٔرِو  کانٛہہ  پروا۔  أسۍ  ییٚلہِ  تۅہیہِ  حکم  کٔرو  پرنُک،  توٚہۍ  ہیٚکِو  اسباب  و  ذرایعو  ورٲے  سانہِ  حکمہٕ  پٔرِتھ  یہِ  أسۍ  پرناوُن  یَژھو،  أسۍ  ہیکو  توٚہۍ  پرنٲوِتھ  یِتھہٕ  پٲٹھۍ  اَسہِ  خۅش  کرِ۔  أسۍ  ہیٚکو  تۅہیہِ  سُہ  طاقت  تہٕ  سُہ  قدرت  عطا  کٔرِتھ  ییٚمہِ  سٍتۍ  توٚہۍ  پٔرِتھ  ہیکِو۔  علوم  وحی  یاد  ہیٚکِو  تھٲوِتھ  چنانچہ  تی  سپُد۔  تفسیر  عزیزیس  اندر  چھُ،  حضرت  رسولِ  کریمؐ  تِمَو  اگرچہ  اوس  نہٕ  لیٚکھُن  پَرُن  ہیوٚچھمُت  مگر  اللہ  تعالیٰ  ہن  فرمووُکھ  قلمہٕ  کہ  ذریعہ  تہِ  چھُس  بٕے  ہیٚچھناوان،  قلمہٕ  ورٲے  تہِ  ہیکہٕ  بٕے  ہیٚچھنٲوِتھ۔  ممکن  چھُ  یَتھ  کتھہِ  کُن  تہِ  آسہِ  اشارٕہ  کہ  یِتھہٕ  پٲٹھۍ  فیض  دِوٕنِس  تہٕ  فیض  رَٹوٕنِس  منٛز  قلم  چھُ  واسطہ  تہٕ  ذریعہ  سپدان  یِتھے  پٲٹھۍ  آسہِ  باری  تعالیٰ  ہس  منٛز  تہٕ  پیغمر  برحقس  منٛز  جبریلِ  امین  محض  اَکھ  واسطہ  تہٕ  ذریعہ۔  بیٚیہِ  یِتھہٕ  پٲٹھۍ  قلمہٕ  کہِ  ذریعہ  فیض  سپدُن  چھُنہٕ  یَتھ  کتھہِ  پٮ۪ٹھ  لٲزِم  کہ  قلم  کیا  چھُ  تس  فیض  رَٹہٕ  وُنہِ  سٕندِہ  کھۅتہٕ  افضل  تہٕ  بہتر  یِتھے  پٲٹھۍ  چھَنہٕ  یہِ  کتھ  تہِ  لٲزِم  کہ  حقیقت  جبریلیہ  کیا  آسِہا  افضل  حقیقت  محمدیہ  کھۅتہٕ۔  لہٰذا  چھُ  جبریلِ  امین  تُہٕندِہ  حقہ  بمنزلہ  قلم۔)


Transliteration: Kall<u>a</u> inna alins<u>a</u>na laya<u>t</u>gh<u>a</u>
Maududi:
  ہرگز  نہٕ،  انسان  چُھ  سرکشی  کران  ﴿یِم  آیات  گٔے  تَمہِ  وقتہٕ  نٲزل  ییٚلہِ  نبوت  کِس  منصبس  پٮ۪ٹھ  سرفراز  سپدنہٕ  پتہٕ  حضور  صلی  اللہ  علیہ و سلمو  حرمَس  منٛز  نماز  پرٕنۍ  شروع  کٔر،  تہٕ  ابوجہلن  یَژھاو  تِم  نماز  پرنہٕ  نِشہِ  رُکاوٕنۍ﴾۔

Jalandhary:
  بتحقیق  یہِ  انسان  یُس  اَسی  خونہٕ  دَتہِ  پٲدٕہ  کوٚر  یُس  حقیر  و  ذلیل  چیزہ  اوس،  یُس  جٲہلِ  مطعلق  اوس،  اَسی  ہیٚچھنوو  یہِ  أمِس  روٗزنہٕ  پنٕنۍ  اصلی  حقیقت  یادٕے)  یہِ  لوٚگ  دنیا  کہ  مال  و  دولت  سٍتۍ  مغرور  سپدِتھ  سرکشی  کرنہِ۔


Maududi: ﴿حالانکہ﴾ چُھ پٔزۍ پٲٹھۍ پھیرُن تُہٕنٛدِس ربس کُنُے۔
Transliteration: Inna il<u>a</u> rabbika a<b>l</b>rrujAA<u>a</u>
Jalandhary:
  بے  شک  چٲنۍ  سٕے  پروردِگارس  نِشہِ  چھُ  سارِنٕے  واپس  واتُن۔  (تَتہِ  تہِ  آسہِ  یہِ  انسان  تِہٕندِ  سٕے  قدرت  کِس  اِحاطس  منٛز  وَلنہٕ  تہٕ  بند  کرنہٕ  آمُت  ییٚمہِ  منٛزٕہ  ژٔلِتھ  ہیٚکہِ  نہٕ  کُن  تہِ۔  یوٗت  عٲجز  تہٕ  بے  بس  انسان  کِتھہٕ  پٲٹھۍ  ہیٚکہِ  یِتھِس  قٲدر  و  قٲہر  خدایس  نِشہِ  مستغنیٰ  تہٕ  بے  پرواہ  ٲسِتھ۔  وۅنۍ  تٔمۍ  سُنٛد  پَنُن  پان  مستغنی  زانُن  یہِ  گٔیہِ  محض  سفاہیت  تہٕ  حماقت  یعنی  بالکل  ژوٗر  تہٕ  احمق  لاگُن۔  اَمہِ  پتہٕ  چھُ  أمِس  انسان  سٕنزن  بعضے  یچھ  کامیٚن  ہُنٛد  بطریقہ  استفہام  ذکر  یِوان  کرنہٕ۔  اَکہِ  دۅہ  ٲسۍ  نبی  کریمؐ  مسجدِ  حرامس  منٛز  نٮ۪ماز  پران،  ابوجہل  آو  تٔمۍ  دوٚپ  تِمن۔  اَسہِ  ہے  تۅہیہِ  واریاہہِ  پھِرِ  یہِ  کرنہٕ  نِشہِ  منع  کوٚو،  توٚہۍ  کیازِہ  چھِو  نہٕ  پتھ  روزان،  تٔمۍ  کوٚرُس  اَتھ  پٮ۪ٹھ  سخت  خشم  تہٕ  گرٍنٛز،  سُہ  لوٚگ  دَپنہِ،  شہرِ  مکس  منٛز  چھےٚ  سارِوٕے  أندرٕہ  میٲنۍ  جماعت  واریاہ  بٔڈ،  ہرگاہ  آئندٕہ  بہٕ  وُچھو  توٚہۍ  بیٚیہِ  نٮ۪ماز  پران،  بہٕ  تھاوٕہ  تُہٕنزِ  گردنہِ  پٮ۪ٹھ  کھۅر  توپتہٕ  واتناوَو  سٮ۪ٹھاہ  تکلیف۔  چنانچہ  اکہِ  پھِرِ  ٲسۍ  تِم  نٮ۪ماز  پران  توپتہٕ  آو  سُہ  تکلیف  واتناونہٕ  کہ  قصدٕہ  مگر  نزدیک  وٲتِت  پھیوٗر  واپس،  لوٗکو  پُرٛوژھ  ہس  ژےٚ  کیا  گۅے؟  دوٚپُن  یُتھُے  بہٕ  تِمن  نزدیک  ووتُس  تِیُتھُے  وُچھ  مےٚ  اَکھ  خندقہ،  تَتھ  منٛز  وُچھ  مےٚ  پکھہٕ  کٔرِتھ  جانور  یِم  وُچھِتھ  بہٕ  کھوٚژُس۔  فرموو  نبی  کریمنؐ  تِم  ٲسۍ  ملٲیک  ہرگاہ  سُہ  برٛونٹھ  پکہِ  ہا  تٔمِس  ژٹہَن  تِم  باز۔)


Maududi: تۅہیہِ وُچھوٗنہٕ سُہ شخص یُس منع چُھ کران،
Transliteration: Araayta alla<u>th</u>ee yanh<u>a</u>
Jalandhary:
  اے  مخٲطب  ژٕہ  کرتہٕ  بیان  تس  شخصہٕ  سُند  حال  یُس  سٲنِس  أکِس  خاص  بندس  منع  چھُ  کران  تہٕ  پتھ  چھُ  رٹان،


Maududi: أکِس بندس ییٚلہِ سُہ نماز چُھ پران؟
Transliteration: AAabdan i<u>tha</u> <u>s</u>all<u>a</u>
Jalandhary:
  ییٚلہِ  سُہ  نٮ۪ماز  چھُ  پران  (یعنی  معبودِ  برحق  سٕنز  عبادت  کروُنِس  عبادت  نِشہِ  نٮ۪ماز  پرنہٕ  نِشہِ  پتھ  رٹُن  یا  تس  گانگل  کرٕنۍ  کوتاہ  گناہ  تہٕ  کژیراہ  یچھ  کٲم  چھےٚ۔)


Maududi: تُہُنٛد کیا خیال چُھ اگر ﴿سُہ بندٕہ﴾ سیٚزِ وتہِ پٮ۪ٹھ آسہِ۔
Transliteration: Araayta in k<u>a</u>na AAal<u>a</u> alhud<u>a</u>
Jalandhary:
  ژٕہ  وَنتہٕ  مےٚ  یہِ  کوتاہ  گناہ  چھُ  خصوصاً  ییٚلہِ  سُہ  بندٕہ  خاص  عینِ  ہدایتس  تہٕ  راہِ  راستس  پٮ۪ٹھ  آسہِ۔


Maududi: یا آسہِ پرہیزگٲری ہُنٛد تلقین کران۔
Transliteration: Aw amara bi<b>al</b>ttaqw<u>a</u>
Jalandhary:
  یا  آسہِ  سُہ  بیٚین  لوٗکن  تہِ  خدایس  کھۅژنٕچ  تعلیم  دِوان  تِمن  تہِ  معبودِ  برحق  سٕندِ  عبادتُک  امر  کران۔


Transliteration: Araayta in ka<u>thth</u>aba watawall<u>a</u>
Maududi:
  تُہُنٛد  کیا  خیال  چُھ  اگر  ﴿یہِ  منع  کرن  وول  شخص﴾  اَپُز  آسہِ  زانان  تہٕ  رۅے  آسہِ  پِھران؟

Jalandhary:
  ژٕہ  وَنتہٕ  مےٚ  ہرگاہ  سُہ  پتھ  رَٹہٕ  وُن  شخص  پانہٕ  دینِ  حقس  آسہِ  اَپُز  گٕنزران  بیٚیہِ  آسہِ  دینِ  حق  نِشہِ  بُتھ  پھِران۔


Maududi: کیا سُہ چُھنا زانان زِ اللہ تعالیٰ چُھ وُچھان؟
Transliteration: Alam yaAAlam bianna All<u>a</u>ha yar<u>a</u>
Jalandhary:
  کیا  تَس  پتھ  رَٹہٕ  وُنِس  تہٕ  نٮ۪مازِ  نِشہِ  منع  کروُنِس  چھَنا  خبر  کہ  اللہ  تعالیٰ  چھُ  بے  شک  تسٕنزٕ  یِمہٕ  یچھ  کامہِ  وُچھان؟  (سُہ  دِیہِ  ضرور  أمِس  یِمن  یچھ  کامیٚن  ہُند  سزا)


Maududi: ہرگز نہٕ، ہرگاہ سُہ باز آو نہٕ، ڈیٚکہٕ پٮ۪ٹھُک مَس رٔٹِتھ لَمَو أسۍ تَس۔
Transliteration: Kall<u>a</u> lain lam yantahi lanasfaAAan bi<b>al</b>nn<u>as</u>iya<b>ti</b>
Jalandhary:
  أمِس  پَزِہا  نہٕ  ہرگز  یِمہٕ  یچھ  کامہِ  کرنہِ،  (ہرگاہ  نے  سُہ  آئندٕہ  یِمَو  یچھ  کامیٚو  نِشہِ  پتھ  روزِ)  أسۍ  پکناوون  چھاگہِ  رٔٹِتھ  یعنی  کلہٕ  کہ  مستہٕ  رٔٹِتھ۔


Maududi: تَتھ ڈیٚکس یُس اپزِیور تہٕ خطاکار چُھ۔
Transliteration: N<u>as</u>iyatin k<u>ath</u>ibatin kh<u>at</u>ia<b>tin</b>
Jalandhary:
  یُس  مست  اَپُز  تہٕ  خطا  کار  چھُ،  (کیازِہ  تٔمۍ  سٕندِ  بدنہٕ  کیٚن  مۅین  مۅین  چھُ  گناہن  ہُند  اثر  ووتمُت۔)


Maududi: أسۍ تہِ بُلاووکھ عذابٕکۍ فرشتہٕ۔
Transliteration: SanadAAu a<b>l</b>zzab<u>a</u>niya<b>ta</b>
Jalandhary:
  أسۍ  تہِ  دِمَو  آلو  جہنم  کیٚن  عذاب  کیٚن  ملٲیکن۔  (امام  طبرانیؒ  ین  کٔر  روایت  از  قتادہ  تِمو  فرموو  نبی  کریمن  صلی  اللہ  علیہ  وسلم  ہرگاہ  اَمہِ  وقتہٕ  ابو  جہل  کینٛہہ  کرِہا،  ضروٗر  رٹہن  تَس  جہنمٕکۍ  ملک  نٔنۍ  پٲٹھۍ۔)


Transliteration: Kall<u>a</u> l<u>a</u> tu<u>t</u>iAAhu wa<b>o</b>sjud wa<b>i</b>qtarib
Maududi:
  ہرگز  نہٕ،  تٔمۍ  سٕنٛز  کتھ  مَہ  مٲنِو  تہٕ  سجدٕہ  کٔرِو  تہٕ  پننِس  رب  سُنٛد  قُرُب  ﴿نزدیکی﴾  کٔرِو  حٲصل۔

Jalandhary:
  تَس  پَزِ  نہٕ  ہرگز  یہِ  کرُن،  مگر  توٚہۍ  مہ  حض  بوٗزِو  أمِس  خبیث  سُنٛد  یعنی  توٚہۍ  مَہ  ترٲوِو  نٮ۪ماز  پرٕنۍ  أمۍ  سٕندِ  وَننہٕ  موجوب،  بلکہ  روٗزِو  توٚہۍ  بدستور  نٮ۪ماز  پران  بیٚیہِ  خداے  سُنٛد  قُرب  تہٕ  نزدیکی  حٲصل  کران۔  (اللہ  تعالیٰ  رَچھہِ  تۅہیہِ  تِہِندِ  شرٕہ  نِشہِ  کیازِ  نٮ۪مازِ  سٍتۍ  سپدِ  تۅہیہِ  قُربِ  خدا  حاصل۔  قُربِ  خدا  چھُ  حفاظتُک  بوٚڈ  ذریعہ  لہٰذا  مَہ  کٔرِو  توٚہۍ  یِمن  دشمنن  ہٕنزن  کتھن  کُن  کانٛہہ  اِلتفات۔)


Maududi: اَسہِ کوٚر یہِ ﴿قرآن﴾ شبِ قدرِ منٛز نٲزل۔
Transliteration: Inn<u>a</u> anzaln<u>a</u>hu fee laylati alqadr<b>i</b>
Jalandhary:
  بے  شک  اَسہِ  کوٚر  نٲزل  یہِ  قرآنِ  مجید  (ییٚمِچ  ذکر  سورۂ  علقس  اندر  چھےٚ)  شبِ  قدرس  اندر۔


Maududi: شبِ قدر چھےٚ ساسَو ریٚتَو کھۅتہٕ زیادٕہ بہتر۔
Transliteration: Laylatu alqadri khayrun min alfi shahr<b>in</b>
Jalandhary:
  شب  قدر  چھ  بہتر  ساسہٕ  ریٚتہٕ  کھۅتہٕ۔  (یعنی  ساسس  ریٚتس  عبادت  کرنس  یوٗت  ثواب  چھُ،  تَمہِ  کھۅتہٕ  زیادٕہ  ثواب  چھُ  اَتھ  شبس  اندر  عبادت  کرنس،  حضورؐ  کوٚر  اَکہِ  دۅہ  بیان  کہ  بنی  اسرٲئیل  ٲسۍ  ساسس  ریٚتس  عبادت  کران  کیازِہ  تِمن  آسہٕ  زیچھہِ  عمرٕہ،  یہِ  بوٗزِتھ  سپُد  صحابہ  صٲبن  سخت  افسوس  ہیو  دَپنہِ  لٔگۍ  اَسہِ  تہِ  ہے  ییٖژ  عمر  آسِہے  أسۍ  تہِ  آسہو  ییٖژ  عبادت  کران،  اَتی  سپُد  یہِ  سورہ  شریف  نٲزل  یَتھ  اندر  اللہ  تعالیٰ  ہن  فرموو  کہ  اے  میٲنِس  حبیب  سٕندیو  اُمتی یَو  تۅہیہِ  کٔروٕ  اَسہِ  عطا  شبِ  قدر  یۅسہٕ  ساسہٕ  ریٚتہٕ  کھۅتہٕ  بہتر  چھےٚ۔  تَتھ  شبس  منٛز  یُس  عبادت  کرِ  زَن  تٔمۍ  ساسہٕ  ریٚتہٕ  کھۅتہٕ  زیادٕہ  کالس  عبادت  کٔر۔)


Maududi:
  فرشتہٕ  تہٕ  روح  ﴿جبریلؑ﴾  چِھ  اَتھ  اندر  رب  سٕنٛدِ  حکمہٕ  پرٛتھ  کانٛہہ  حکم  ہیٚتھ  وسان۔  ﴿یَتھ  جایہِ  چُھ  روح  مُراد  حضرت  جبریلؑ  یِہِنٛدِس  فضل  و  شرف کِس  بُنیادس  پٮ۪ٹھ  تِہٕنٛز  ذکر  چھےٚ  فرشتَو  نِشہِ  الگ  پٲٹھۍ  کرنہٕ  آمٕژ﴾

Jalandhary:
  سُہ  چھُ  تِیُتھ  شب  کہ  نٲزل  چھِ  سپدان  تَتھ  شبس  منٛز  ملٲیک  بیٚیہِ  روح  القدس  یعنی  جبریلِ  امین۔  (زمینس  پٮ۪ٹھ  پننِس  پروردگار  سٕندِ  حکمہٕ  پرٛتھ  قسمٕچ  خیر  و  برکت  تہٕ  سلامتی  ہیٚتھ۔)

Transliteration:
  Tanazzalu almal<u>a</u>ikatu wa<b>al</b>rroo<u>h</u>u feeh<u>a</u> bii<u>th</u>ni rabbihim min kulli amr<b>in</b>


Maududi: سۅ رات چھےٚ سراسر سلامتی فجر طلوع سپدنس تام۔
Transliteration: Sal<u>a</u>mun hiya <u>h</u>att<u>a</u> ma<u>t</u>laAAi alfajr<b>i</b>
Jalandhary:
  سُہ  خیر  و  برکت  چھُنہٕ  آسان  تَمہِ  شبہٕ  کُنہِ  معین  حصس  اندر  بلکہ  چھُ  آسان  سُہ  خیر  و  برکت  سٲرِسٕے  شبس  طلوع  فجرس  تانۍ۔  (چنانچہ  حدیث  شریفس  اندر  چھُ  آمُت  کہ  جبریلِ  امین  چُھ  ملٲیکن  ہٕںز  اَکھ  بٔڈ  جماعت  سٍتۍ  تُلِتھ  دنیاہس  اندر  ژۅپٲرۍ  پھیران  یَس  شخصس  وُچھان  چُھ  مشغول  نٮ۪مازِ  سٍتۍ  تہٕ  یادِ  خداہس  سٍتۍ  تَس  چُھ  دُعاے  رحمت  سوزان۔  بیٚیِس  روایتس  اندر  چھُ  تس  چُھ  جبریلِ  امین  سلام  کران،  اَمِیُک  معنی  تہِ  گوٚو  دعاے  رحمتٕے،  تِی  چھُ  مُراد  سلام  أندرٕہ،  امرِ  خیرٕ  أندرٕہ  تہِ  چھُ  یی  مُراد۔)


Maududi:
  اہلِ  کتابن  تہٕ  مُشرکن  منٛز  یِم  لُکھ  کٲفر  ٲسۍ،  ﴿پننہِ  کُفرٕ کِنۍ﴾  ٲسۍ  نہٕ  تِم  باز  یِنہٕ  وٲلۍ۔  یوٚت  تام  نہٕ  تِمن  نِشہِ  ٹاکارٕہ  دٔلیل  یِیہِ  ہے  ﴿سوزنہٕ﴾۔

Jalandhary:
  یِم  لوٗکھ  اہلِ  کتابو  تہٕ  عربہٕ کیو  مشرِکو  اندرٕہ  نبی  کریمؐ  سٕندِ  سوزنہٕ  یِنہٕ  برٛونٹھ  کٲفر  ٲسۍ،  تِم  ٲسۍ  نہٕ  پننہِ  کفر و شِرکہٕ  نِشہِ  پَتھ  روزٕہ  وُنۍ  یوٚت  تانۍ  نہٕ  تِمن  نِشہِ  واتہِ  ہے  نٔنۍ  تہٕ  واضح  دٔلیل۔

Transliteration:
  Lam yakuni alla<u>th</u>eena kafaroo min ahli alkit<u>a</u>bi wa<b>a</b>lmushrikeena munfakkeena <u>h</u>att<u>a</u> tatiyahumu albayyina<b>tu</b>


Transliteration: Rasoolun mina All<u>a</u>hi yatloo <u>s</u>u<u>h</u>ufan mu<u>t</u>ahhara<b>tan</b>
Maududi:
  یعنی  اللہ  تعالیٰ  سٕنٛدِ  طرفہٕ  اکھ  رسول،  ﴿یَتھ  جایہِ  چُھ  رسولُ  اللہ  صلی  اللہ  علیہ و سلمن  بذاتِ  خۅد  اکھ  روشن  دلیل  وَننہٕ  آمُت۔﴾  یُس  پاک  صحیفہٕ  پٔرِتھ  بوزناوِہے۔

Jalandhary:
  سۅ  واضح  دٔلیل  گٔیہِ  پیغمبرہ  خداے  سٕندِ  طرفہٕ  سُے  آسِہے  پرٛان  تِمن  پٮ۪ٹھ  پاک  و  پٲکیزٕہ  سورٕہ  تہٕ  مضامین۔


Transliteration: Feeh<u>a</u> kutubun qayyima<b>tun</b>
Maududi:
  یِمن  منٛز  بالکل  سیٚدۍ  تہٕ  دُرست  تحریر  لیٚکھِتھ  آسہن  ﴿یعنی  تِتھۍ  صحیفہٕ  یِمن  منٛز  نہٕ  کُنہِ  قسمُک  بٲطل،  کُنہِ  قسمٕچ  گُمرٲہی  تہٕ  ضلالت  تہٕ  کُنہِ  اخلاقی  گندگی  ہٕنٛز  ملاوٹ  آسہِ۔﴾

Jalandhary:
  یِمن  منٛز  بروٗنٹھمیٚن  نٲزل  کرنہٕ  آمژن  آسمانی  کتابن  ہٕندۍ  درست  مضامین  لیکھِمٕتۍ  تہٕ  درج  آسہن  کرنہٕ  آمٕتۍ  (یعنی  تِمن  کٲفرن  ہُند  کفر  اوس  تیوٗت  سخت  تہٕ  شدید  کہ  تِہُند  سُہ  جہل  تہٕ  کفر  ہیٚکہِ  ہے  نہٕ  دوٗر  سپدِتھ  بٔڈِس  عظیمُ  الشان  پیغمبر  سٕندِ  سوزنہٕ  ورٲے۔  تمی  مۅکھہٕ  سوٗز  اللہ  تعالیٰ  ہن  تِمن  پٮ۪ٹھ  اِتمامِ  حجت  کرنہٕ  خٲطرٕہ  سُہ  عظیمُ  الشان  پیغمبر  حضرت  محمدؐ  قرآنِ  مجید  ہیٚتھ،  جلیلُ  القدر  اَکھ  کتابَہ  ہیٚتھ،  وۅنۍ  اوس  لٲزم  کہ  تِم  زانہَن  اَتھ  غنیمت  تِمن  کرٕہن  تلقی  بالقبول  تہٕ  تِمن  اَنہن  ایمان  مگر  یِمَو  أندرٕہ  یِم  اہلِ  کتاب  یہود  و  نصاریٰ  ٲسۍ  تِمن  گٔیہِ  گٹہٕ  وۅنۍ  چھَنہٕ  بیٚین  کٲفرن  ہٕنز  کتھٕے۔)


Maududi:
  گۅڈٕ  یِمن  لُکن  کتاب  ٲس  دِنہٕ  آمٕژ  تِمن  منٛز  گوٚو  نہٕ  تفرقہٕ  برپا۔  مگر  اَمہِ  پتہٕ  زِ  تِمن  نِشہِ  اوس  ﴿راہِ  راستُک﴾  واضح  بیان  آمُت  ﴿یعنی  اَمہِ  برونٛٹھم  اہلِ  کتاب  یِم  مختلف  گُمرٲہِین  منٛز  ہیٚنہٕ  یِتھ  بے شمار  فرقن  اندر  تقسیم  گٔے،  اَمیُک  وجہ  اوس  نہٕ  یہِ  زِ  اللہ  تعالیٰ ہن  ٲس  پننہِ  طرفہٕ  یِہِنٛزِ  رہنمٲئی  خٲطرٕ  روشن  دلیل  سوزنَس  منٛز  کانٛہہ  کسر  تھٲومٕژ  بلکہ  ٲس  تِمَو  یہِ  رٔوِش  اللہ  تعالیٰ  سٕنٛدِ  طرفہٕ  رہنمٲئی  یِنہٕ  پتہٕ  اختیار  کٔرمٕژ۔  لہٰذا،  ٲسۍ  تِم  پننہِ  گمرٲہی  ہٕنٛدۍ  پانہٕ  ذمہٕ  دار۔﴾

Jalandhary:
  مختلف  تہٕ  الگ  الگ  سپٕد  نہٕ  اہلِ  کتاب  مگر  تِمن  نِشہِ  واضح  دٔلیل  واتنہٕ  پتہٕ  یعنی  یہِ  نبی  کریمؐ،  (تَمہِ  برونٹھ  ٲسۍ  تِم  متحد  تہٕ  متفق  تِہِندِس  حقس  اندر،  بُغض  و  عنادٕہ  سببہٕ  کوٚرُکھ  تِمن  انکار  تشریف  اننہٕ  پتہٕ،  اَڈیٚو  اوٚن  ایمان  اَڈیٚو  کوٚر  انکار۔  یُتھ  جلیلُ  القدر  پیغمبر  تہٕ  یِژھ  عظیمُ  الشان  کتاب  وٲتِتھ  گوٚژھ  تِہُند  دینِ  حقس  یعنی  اسلامس  پٮ۪ٹھ  مجتمع  تہٕ  متفق  سپدُن،  پنٕنۍ  بروٗنٹھِم  سٲری  اختلافات  ترٛاوٕنۍ،  تَمہِ  بدلہٕ  سپٕد  تِمن  تِہندِ  تشریف  آوری  پتے  پانہٕ  وٲنۍ  سخت  اختلاف۔)

Transliteration:
  Wam<u>a</u> tafarraqa alla<u>th</u>eena ootoo alkit<u>a</u>ba ill<u>a</u> min baAAdi m<u>a</u> j<u>a</u>athumu albayyina<b>tu</b>


Maududi:
  تہٕ  تِمن  اوس  نہٕ  اَمہِ  ورٲے  کانٛہہ  حکم  دِنہٕ  آمُت  زِ  اللہ  تعالیٰ  سٕنٛز  بندگی  کٔرِن  پنُن  دین  تَس  کُن  خٲلص  کٔرِتھ  بالکل  یکسوٗ  سپدِتھ،  تہٕ  نماز  کٔرِن  قٲیِم  بیٚیہِ  دِیِن  زکوٰۃ۔  یۅہے  چُھ  نہایت  صحیح  تہٕ  دُرست  دین۔

Jalandhary:
  حالانکہ  تِمن  لوٗکن  اوس  بروٗنٹھمیٚن  کتابن  اندر  یۅہے  حکم  کرنہٕ  آمُت  کہ  عبادت  کٔرِو  اللہ  تعالیٰ  ہس  یِتھہٕ  پٲٹھۍ  کہ  عبادت  زٲنِو  خاص  تہٕ  سزاوار  تٔسۍ  یٲژ  باقی  بٲطل  دیٖنو  نِشہِ  یکسو  تہٕ  الگ  سپدِتھ،  بیٚیہِ  اوس  تِمن  حکم  کرنہٕ  آمُت  نٮ۪ماز  برپا  تھاونُک  بیٚیہِ  مالٕچ  زکوٰۃ  ادا  کرنُک،  یۅہے  چھُ  مضبوط  تہٕ  محکم  ملت  یَتھ  پٮ۪ٹھ  سٲری  حضراتِ  انبیاء  پکان  آے۔

Transliteration:
  Wam<u>a</u> omiroo ill<u>a</u> liyaAAbudoo All<u>a</u>ha mukhli<u>s</u>eena lahu a<b>l</b>ddeena <u>h</u>unaf<u>a</u>a wayuqeemoo a<b>l</b><u>ss</u>al<u>a</u>ta wayutoo a<b>l</b>zzak<u>a</u>ta wa<u>tha</u>lika deenu alqayyima<b>ti</b>


Maududi:
  اہلِ  کتابَو  تہٕ  مُشرِکو  منٛزٕ  یِمَو  لُکو  کُفر  چُھ  کوٚرمُت،  ﴿یتھ  جایہِ  چُھ  کُفر  مُراد  محمدؐ  ماننَس  انکار  کرُن﴾  تِم  گژھن  یقیناً  جہنم  کِس  نارس  منٛز  تہٕ  ہمیشہِ  روزَن  أتھۍ  منٛز،  یِم  لُکھ  چِھ  بدترین  مخلوق۔

Jalandhary:
  بے  شک  یِمَو  اہلِ  کتابو  أندرٕہ  انکار  کوٚر  پیغمبرِ  برحقس  بیٚیہِ  مشرک  تِم  واتن  سٲری  جہنمس  اندر  ییٚتہِ  تِمن  ہمیشہٕ  روزُن  چھُ،  یِمے  لوٗکھ  کیا  گٔے  سارِوٕے  مخلوقو  اندرٕہ  بدتر۔

Transliteration:
  Inna alla<u>th</u>eena kafaroo min ahli alkit<u>a</u>bi wa<b>a</b>lmushrikeena fee n<u>a</u>ri jahannama kh<u>a</u>lideena feeh<u>a</u> ol<u>a</u>ika hum sharru albariyya<b>ti</b>


Maududi: یِمو لُکو ایمان اوٚن تہٕ نیک کامہِ کرِ، تِم چِھ پٔزۍ پٲٹھۍ بہترین مخلوق۔
Jalandhary:
  بے  شک  یِمَو  لوٗکو  ایمان  اوٚن  خدایس  تہٕ  تٔہندِس  پیغمبرس  بیٚیہِ  یِمن  چیزن  ایمان  اَنُن  لٲزِم  چھُ۔  بیٚیہِ  کَریٚکھ  رٕژٕہ  عملہٕ،  تِمے  لوٗکھ  کیا  گٔے  سارِوٕے  مخلوقو  أندرٕہ  بہتر۔

Transliteration:
  Inna alla<u>th</u>eena <u>a</u>manoo waAAamiloo a<b>l</b><u>ssa</u>li<u>ha</u>ti ol<u>a</u>ika hum khayru albariyya<b>ti</b>


Maududi:
  تِہُنٛد  جزا  چُھ  تِہِنٛدِس  ربس  نِشہِ  دٲئمی  قیامٕکۍ  جنت،  یِمن  بٔنۍ کِنۍ  کۅلہٕ  آسن  پکان،  تِم  روزن  ہمیشہِ  ہمیشہِ  یِمن  منٛز،  اللہ  تعالیٰ  سپُد  تِمن  رٲضۍ  تہٕ  تِم  سپٕدۍ  اللہ  تعالیٰ  ہس  رٲضۍ،  یہِ  کینٛژھا  چُھ  تس  شخصس  خٲطرٕ  یُس  پننِس  ربس  آسہِ  کھوٚژمُت۔

Jalandhary:
  موٚزوٗرۍ  تہٕ  جزا  تِہُند  چھُ  تِہندِس  پروردگارس  نِشہِ  تِم  جنت  یِمَن  بٔنۍ  کِنۍ  کۅلہٕ  پکان  آسن،  تِمنٕے  جنتن  منز  روزَن  تِم  ہمیشہٕ  ابدُ  الآباد،  اللہ  تعالیٰ  روزِ  تِمن  نِشہِ  رٲضۍ  تہٕ  تِم  روزن  اللہ  تعالیٰ  ہس  نِشہِ  خۅش  تہٕ  رٲضۍ،  یہِ  جنت  تہٕ  یہِ  رضا  مندی  ہُند  خِلعت  یِیہِ  تٔسۍ  عطا  کرنہٕ  یُس  پننِس  خدایس  کھۅژان  آسہِ۔  (یعنی  یہِ  تھوٚد  مقام  یِیہِ  نہٕ  عطا  کرنہٕ  مگر  تٔسۍ  یُس  پننِس  پروردگار  سٕنزِ  بے  زٲری  کھۅژان  آسہِ)

Transliteration:
  Jaz<u>a</u>ohum AAinda rabbihim jann<u>a</u>tu AAadnin tajree min ta<u>h</u>tih<u>a</u> alanh<u>a</u>ru kh<u>a</u>lideena feeh<u>a</u> abadan ra<u>d</u>iya All<u>a</u>hu AAanhum wara<u>d</u>oo AAanhu <u>tha</u>lika liman khashiya rabbah<b>u</b>


Maududi: ییٚلہِ زمین پننہِ پوٗرٕ شدت سان ہِلاونہٕ یِیہِ۔
Transliteration: I<u>tha</u> zulzilati alar<u>d</u>u zilz<u>a</u>lah<u>a</u>
Jalandhary:
  ییٚلہِ  زمین  پننہِ  ذٲتی  سخت  حرکت  سٍتۍ  ألراونہٕ  یِیہِ،  (ییٚمہِ  کہ  صدمہٕ  سٍتۍ  کانٛہہ  عمارتھاہ،  کانہہ  کوہاہ،  کانہہ  کُلاہ،  زمینس  پٮ۪ٹھ  باقی  روزِنہٕ۔  سٲری  سنیٚر  تہٕ  تھزر  سپدن  برابر  تہٕ  ہموار  یُتھ  محشرُک  میدان  لوٗکن  ہٕندِ  سمنہٕ  خٲطرٕہ  صاف  سپدِ۔  یہِ  سپدِ  ییٚلہِ  پوگس  منٛز  دوٚیُم  پھۅکھ  دِنہٕ  یِیہِ)


Maududi: تہٕ زمین چَھکہِ پنٕنۍ سٲری أندرِم بار نیٚبر۔
Transliteration: Waakhrajati alar<u>d</u>u athq<u>a</u>lah<u>a</u>
Jalandhary:
  ییٚلہِ  زمین  پنٕنۍ  سٲری  گوٚبۍ  گوٚبۍ  چیز  نیٚبر  دِیہِ  دٲرِتھ  (مثلاً  انسان  یا  سۅن  تہٕ  رۅپھ  وغیرٕہ)


Maududi: تہٕ انسان وَنہِ زِ اَتھ کیا چُھ یہِ سپدان؟
Transliteration: Waq<u>a</u>la alins<u>a</u>nu m<u>a</u> lah<u>a</u>
Jalandhary:
  (یہِ  حالت  وُچھِتھ  گژھن  کافر  انسان  حیران  دَپنہِ  لگن)  یَتھ  زمینس  کیا  سنا  گُدریوو؟  (یوٗت  بُنیُل  کیازِ  آو؟  یِم  أندرِم  چیز  کیا  سنا  زِ  دِتِن  نیٚبر  بٔرِتھ؟)


Maududi: تَمہِ دۅہ کرِ سۅ ﴿پانس پٮ۪ٹھ گُزریمٕتۍ﴾ حالات بیان۔
Transliteration: Yawmai<u>th</u>in tu<u>h</u>addithu akhb<u>a</u>rah<u>a</u>
Jalandhary:
  تَمہِ  دۅہ  وَنہِ  زمین  پننہِ  سارے  رٕژٕہ  تہٕ  یَچھ  خبرٕہ  (تِم  سٲری  واقعات  یِم  بنی  آدمن  یعنی  انسانن  ہندِ  اَتھہٕ  اَتھ  زمینس  پٮ۪ٹھ  واقع  سپٕدۍ مٕتۍ  آسن  مثلاً  زمین  دِیہِ  بیان  کہ  فلٲنۍ  شخصن  پٔر  مےٚ  پٮ۪ٹھ  نٮ۪ماز،  فلٲنۍ  شخصن  کٔر  مےٚ  پٮ۪ٹھ  ژوٗر،  فلٲنۍ  شخصن  کوٚر  مےٚ  پٮ۪ٹھ  زنا،  فلٲنۍ  شخصن  کوٚر  مےٚ  پٮ۪ٹھ  خونِ  ناحق  وغیرٕہ  وغیرٕہ۔


Maududi: تِکیازِ تُہٕنٛدۍ ربن آسہِ تَس ﴿یہِ کرنُک﴾ حکم دِیتمُت۔
Transliteration: Bianna rabbaka aw<u>ha</u> lah<u>a</u>
Jalandhary:
  کیازِ  تس  زمینس  آسہِ  تُہٕندۍ  پروردگارن  یۅہے  حکم  کوٚرمُت  (یعنی  أزِکہ  زمانہٕ  کہ  اصطلاح  موجوب  بوز  تہٕ  ژٕہ  یِتھہٕ  پٲٹھۍ  کہ  یِمہٕ  یِمہٕ  کامہِ  لوٗکھ  اَتھ  زمینس  پٮ۪ٹھ  کران  چھِ  رٕژٕہ  یا  یَچھ  تِمن  سارِنٕے  کامیٚن  ہُند  رِکارڈ  چھُ  برنہٕ  یِوان  زمینس  اندر،  تِمے  رِکارڈ  چھِ  موجود  تہٕ  محفوظ  تھاونہٕ  یِوان۔  قیامت  کہ  دۅہ  یِن  تِمے  رِکارڈ  مٕژراونہٕ۔  زمینس  منٛز  چھُ  اللہ  تعالیٰ  ہن  اَکھ  مادہ  اَکھ،  اَکھ  مَسالا  اکھ  پٲدٕہ  کوٚرمُت  یُس  مَسالہٕ  مصوِّرین  ﴿فوٹوگرافرس﴾  شیشس  مٔتھِتھ  تصویر  تُلان  چِھ،  سُہ  مَسالہٕ  چھُ  پوٗرِ  پوٗر  اَتھ  زمینس  منٛز  موجود۔  لہٰذا  اَتھ  زمینس  پٮ۪ٹھ  یُس  شخصَہ  کانٛہہ  کٲمَہ  چھُ  کران  خداے  سٕندِ  حکمہٕ  سٍتۍ  چھےٚ  تَمِچ  صورت  شکل  تہٕ  ﴿فوٹو﴾  زمینس  اندر  خۅد  بخود  وۅتھان۔  تِمٔے  رِکارڈ  تہٕ  تِمٔے  تصویر  یِن  بطور  شہادت  قیامت  کہ  دۅہ  پیش  کرنہٕ۔  چنانچہ  حدیث  شریفس  منٛز  چھُ  صحیح  ترمذی  وغیرٕہ  کتبِ  احادیثن  اندر  کہ  ییٚمۍ  شخصن  زمینس  پٮ۪ٹھ  کانٛہہ  رٕژ  یا  یَچھ  عملَہ  کٔرمٕژ  آسہِ  زمین  دِیہِ  تَمِچ  گوٲہی  خدایس  برٛونٛٹھہٕ  کنہِ۔)


Maududi: تَمہِ دۅہ پھیرن لُکھ بیٚون بیٚون حالتس منٛز تاکہِ تِہنٛدۍ اعمال یِن تِمن ہاونہٕ۔
Transliteration: Yawmai<u>th</u>in ya<u>s</u>duru a<b>l</b>nn<u>a</u>su asht<u>a</u>tan liyuraw aAAm<u>a</u>lahum
Jalandhary:
  تَمہِ  دۅہ  نیرن  واپس  مختلف  جمٲعژ  حساب  دِتھ  مختلف  جاین  کُن  (نیکو  کار  با ایمان  گژھن  جنتس  کُن،  کٲفر  تہٕ  مشرک  یِن  واتناونہٕ  جہنمس  کُن)  یُتھ  سٲری  پننیٚن  عملن  ہُند  پھل  تُلن۔


Maududi: پتہٕ ییٚمۍ ذرَس برابر نیکی آسہِ کٔرمٕژ سُہ وُچھہِ تَتھ۔
Transliteration: Faman yaAAmal mithq<u>a</u>la <u>th</u>arratin khayran yarah<b>u</b>
Jalandhary:
  پس  یُس  شخصَہ  أکِس  ذرّس  برابر  دنیاہس  اندر  رٕژ  کٲمَہ  کرِ  تَتھ  تہِ  لبہِ  سُہ  ٲخرتس  اندر۔


Maududi: تہٕ ییٚمۍ ذرس برابر بدی آسہِ کٔرمٕژ سُہ وُچھہِ تَتھ۔
Transliteration: Waman yaAAmal mithq<u>a</u>la <u>th</u>arratin sharran yarah<b>u</b>
Jalandhary:
  بیٚیہِ  یُس  شخصَہ  أکِس  ذرّس  برابر  بدی  کرِ  دنیاہس  اندر  تَتھ  تہِ  لبہِ  سُہ  ٲخرتس  اندر۔  (بشرطیکہ  سۅ  نیکی  یا  بدی  آسہِ  تَتھ  وقتس  تانۍ  باقی  وَرنہ  ہرگاہ  نیکی  تٔہندِ  کُفرٕہ  سٍتۍ  ختم  آسہِ  گٔمٕژ  یا  آسہِ  ایمان  و  توبہٕ  سٍتۍ  سۅ  بدی  یا  شر  زٲیل  سپُدمُت  تیٚلہِ  چھےٚ  بدل  کتھ  تیٚلہِ  آسہِ  نہٕ  سُہ  خیر  خیر  روٗدمُت  سُہ  شر  شر  روٗدمُت۔)


Maududi: تہٕ پتہٕ چِھ ﴿پننیٚو پڈر ٹاسَو سٍتۍ﴾ تِمبرِ چھکان،
Transliteration: Fa<b>a</b>lmooriy<u>a</u>ti qad<u>ha</u><b>n</b>
Jalandhary:
  توپتہٕ  چھُ  قسم  تِمن  گُریٚن  ہُنٛد  یِم  کنیٚن  پٮ۪ٹھ  نعل  دار  پَڈر  تراونہٕ  سٍتۍ  رہہ  ترٛاوان  چھِ۔


Maududi: پتہٕ چِھ سُلی صُبحٲے چھاپہٕ ماران،
Transliteration: Fa<b>a</b>lmugheer<u>a</u>ti <u>s</u>ub<u>ha</u><b>n</b>
Jalandhary:
  توپتہٕ  چھُ  قسم  تِمن  گُریٚن  ہُند  یِم  صُبحٲے  پگہٲے  چھِ  دشمنن  پٮ۪ٹھ  وٲتِتھ  پیوان،  توپتہٕ  چھِ  تِمن  لوٗٹ  تہٕ  غارت  کران۔


Maududi: پتہٕ چِھ أتھۍ حالتس منٛز کُنہِ جمگٔٹھِس منٛز اژان،
Transliteration: Fawasa<u>t</u>na bihi jamAA<u>a</u><b>n</b>
Jalandhary:
  توپتہٕ  چھِ  تمی  وقتہٕ  دشمنن  ہٕندِس  جماعتس  تہٕ  لشکرِہ  منٛز  اَژان۔  (یِمن  قَسمن  ہُند  جواب  چھُ  یعنی  یِم  قَسم  آے  ہاونہٕ  یَتھ  کتھہِ  پٮ۪ٹھ  کہ)


Jalandhary: پٔزۍ پٲٹھۍ یہِ کٲفر انسان چھُ پننِس خداے سٕنز ناشکری کران۔
Transliteration: Inna alins<u>a</u>na lirabbihi lakanood<b>un</b>
Maududi:
  پَزر  چُھ  یہِ  زِ  انسان  چُھ  پننِس  رب  سُنٛد  بوٚڈ  ناشکری  کرن  وول۔  ﴿یعنی  یِم  طاقت  اللہ  تعالیٰ ہن  أمِس  دِتِمتۍ  ٲسۍ  تِمن  چُھ  ظلم  و  ستم  خٲطرٕ  استعمال  کران۔﴾


Jalandhary: بیٚیہِ چھُ بے شک یہِ انسان پانہٕ تَتھ پٮ۪ٹھ مُطلع تہٕ گواہ۔
Transliteration: Wainnahu AAal<u>a</u> <u>tha</u>lika lashaheed<b>un</b>
Maududi:
  تہٕ  سُہ  چُھ  خۅد  اَتھ  پٮ۪ٹھ  پانہٕ  گواہ۔  ﴿یعنی  أمۍ  سُنٛد  ضمیر  چُھ  أمِس  پٮ۪ٹھ  گواہ،  أمۍ  سٕنٛدۍ  اعمال  چِھ  أمِس  گواہ،  تہٕ  واریاہ  کٲفر  انسان  چِھ  خۅد  پننہِ  زبانہِ  سٍتۍ  پانہٕ  تہِ  نَنہِ  وانہٕ  ناشکری  ہُنٛد  اظہار  کران۔﴾


Maududi: تہٕ سُہ چُھ مال و دولت کِس محبتس منٛز سٮ۪ٹھاہ خراب پٲٹھۍ مبتلا۔
Transliteration: Wainnahu li<u>h</u>ubbi alkhayri lashadeed<b>un</b>
Jalandhary:
  بیٚیہِ  چھُ  بے  شک  یہِ  انسان  مال  کِس  محبتس  اندر  سٮ۪ٹھاہ  مضبوط  (تَمی  چھُس  نہٕ  کینٛہہ  تہِ  درٛینٹھ  یِوان)  مال  کِس  محبتس  اندر  چھُ  تِیوٚتھ  بوٚڈمُت  غرق  گوٚمُت  کہ  منعم  حقیقی  سٕنزٕ  نعمژٕہ  چھَس  نہٕ  بوزنے  یِوان۔


Transliteration: Afal<u>a</u> yaAAlamu i<u>tha</u> buAAthira m<u>a</u> fee alquboor<b>i</b>
Maududi:
  تیٚلہِ  کیا  سُہ  چُھنا  تَتھ  وقتس  زانان  ییٚلہِ  قبرو  منٛزٕ  یِکینٛژھاہ  ﴿دفن  چُھ﴾  تہِ  یِیہِ  کڑنہٕ؟

Jalandhary:
  کیاہ  سَنا  أمِس  انسانس  چھُنا  سُہ  وقت  ژیٚتہٕ  سٕے  ییٚمہِ  وقتہٕ  قبرو  منٛزٕ  پرٛٲٹِتھ  کڈنہٕ  یِیہِ  تہِ  سورُے  یہِ  تَتھ  منٛز  آسہِ  مۅردٕہ  وغیرٕہ۔


Jalandhary: بیٚیہِ یِیہِ نٔنہِ راونہٕ تہِ سورُے یہِ سینن تہٕ دِلن منٛز آسہِ۔
Transliteration: Wa<u>h</u>u<u>ss</u>ila m<u>a</u> fee a<b>l</b><u>ss</u>udoor<b>i</b>
Maududi:
  تہٕ  سیٖنَن  منٛز  یِکینٛژھاہ  ﴿چُھپِتھ﴾  چھُ،  سُہ  برآمد  کٔرِتھ  یِیہِ  تَتھ  چھانٹ  دِنہٕ؟  ﴿یعنی  دِلن  اندر  یِم  ارادٕہ  تہٕ  اغراض  و  مقاصد  چُھپِتھ  چھِ  تِم  سٲری  یِن  مٕژرٲوِتھ  برونٛٹھہٕ  کنہِ  تھاونہٕ،  پتہٕ  یِیہِ  تِمن  چھانٹ  دِتھ  رٕژَر  الگ  تہٕ  بدی  الگ  کرنہٕ﴾


Transliteration: Inna rabbahum bihim yawmai<u>th</u>in lakhabeer<b>un</b>
Maududi:
  یقیناً  آسہِ  تَمہِ  دۅہ  تُہنٛد  رب  تِمن  نِشہِ  باخبر۔  ﴿یعنی  تس  آسہِ  پوٗرٕ  پٲٹھۍ  پے  زِ  کُس  کیا  چُھ  تہٕ  کمہِ  جزاہُک  یا  سزاہُک  حقدار  چُھ۔﴾

Jalandhary:
  پٔزۍ  پٲٹھۍ  تُہُند  پروردِگار  آسہِ  تَمہِ  دۅہ  تُہندیٚن  سارِنٕے  حالاتن  پٮ۪ٹھ  باخبر  تہٕ  پوٗرٕ  وٲقف۔  (سُہ  دِیہِ  تِمن  سُہ  بدلہٕ  یُس  تِمن  شوٗبہِ)


Maududi: عظیم حٲدثہٕ!
Transliteration: Alq<u>a</u>riAAa<b>tu</b>
Jalandhary:
  قیامت  (یۅسہٕ  ژیٹہٕ  وٕنۍ  چھےٚ  دِلن  ہَیبتہٕ  سٍتۍ،  یۅسہٕ  زَر  پاوٕوُنۍ  چھےٚ  کنن  خطر  ناک  کریٚکو  سٍتۍ)


Maududi: سُہ دۅہ ییٚلہِ لُکھ آسن پروانَن ہٕنٛدۍ پٲٹھۍ چٔھکرِتھ۔
Transliteration: Yawma yakoonu a<b>l</b>nn<u>a</u>su ka<b>a</b>lfar<u>a</u>shi almabthooth<b>i</b>
Jalandhary:
  ییٚمہِ  دۅہ  لوٗکھ  آسن  چٔھکرنہٕ  آمٕتۍ  پونپرۍ  ہِی  (یِتھہٕ  پٲٹھۍ  پونپرۍ  چھِ  اَنہِ  گٹہِ  منٛز  نارٕ  کِس  گاشس  کُن  سٔمِتھ  یِوان،  توپتہٕ  تَتھ  نارس  منٛز  پان  زالان  یِتھے  پٲٹھۍ  آسن  کٲفر  تہٕ  نافرمان  لوٗکھ  جہنمس  منٛز  دَزنہٕ  خٲطرٕہ  ؤسۍ  پیٚوان)


Maududi: تہٕ پہاڑ آسن ﴿وُڈان﴾ دوٗنہِ مَتہِ رنگدار پھمبٕکۍ پٲٹھۍ۔
Transliteration: Watakoonu aljib<u>a</u>lu ka<b>a</b>lAAihni almanfoosh<b>i</b>
Jalandhary:
  بیٚیہِ  آسن  کوہ  دوننہٕ  آمُت  پھمب  ہِی  (یوٚتان  نہٕ  تِم  تہہ  بَہ  تہہ  زمینس  سٍتۍ  دَبہٕ  بِہَن)


Transliteration: N<u>a</u>run <u>ha</u>miya<b>tun</b>
Maududi:
  وُہوُن  نار  ﴿یعنی  سۅ  آسہِ  نہٕ  صرف  اکھ  سٔنی  یٲژ  کھَے  بلکہ  آسہِ  سۅ  کوندِ  ہٕنٛدۍ  پٲٹھۍ  أندری  دَزان﴾۔

Jalandhary:
  سُہ  چھُ  گرم  کرنہٕ  آمُت  نار۔  (نار  چھُ  گرمٕے  مگر  سُہ  آسہِ  بیٚیہِ  گرم  کرنہٕ  آمُت،  بیٚیہِ  نار  زن  نہٕ  آسن  تَتھ  نسبت  گرمٕے)


Jalandhary: دنیٲوی سامانس پٮ۪ٹھ فخر کرنن کٔروٕ توٚہۍ غٲفل ٲخرتہٕ نِشہِ۔
Transliteration: Alh<u>a</u>kumu a<b>l</b>ttak<u>a</u>thur<b>u</b>
Maududi:
  توٚہۍ  لُکھ  چِھنَو  زیادٕہ  کھۅتہٕ  زیادٕہ  اکھ  أکۍ سٕنٛدۍ  کھۅتہٕ  برونٛہہ  نیٖرِتھ  دُنیا  حٲصل  کرنہٕ  چہِ  فِکرِ  غفلتس  منٛز  ترٛٲوِمٕتۍ۔


Transliteration: Kall<u>a</u> sawfa taAAlamoon<b>a</b>
Maududi:
  ہرگز  نہٕ،  عنقریب  لگیو  پے  ﴿عنقریب  نِشہِ  ہیٚکہِ  ٲخرت  تہِ  مُراد  ٲسِتھ  تہٕ  موت  تہِ،  تِکیازِ  یہِ  کتھ  چھےٚ  انسانس  مرنہٕ  وقتے  نَنان  زِ  یِمن  آوریارَن  منٛز  سُہ  پنٕنۍ  زندگی  گُزٲرِتھ  آمُت  چُھ،  تِم  ٲسیا  أمۍ  سٕنٛدِ  باپت  سعادت  تہٕ  خوش  بختی  ہُنٛد  ذریعہ  کِنہٕ  بدانجٲمی  تہٕ  بدبختی  ہُنٛد  ذریعہ﴾۔

Jalandhary:
  (یِم  دنیٲوی  چیز  چھِنہٕ  ہرگز  قٲبلِ  فخر،  یِمَو  چیزو  سٍتۍ  گژِھہ  نہٕ  تھیٚکُن  ہرگز،  بیٚیہِ  چھُنہٕ  ٲخرت  ہرگز  مٔشراونس  تہٕ  انکارس  قٲبل)  تۅہیہِ  سپدِہ  جلدی  قبرن  منٛز  واتہٕ  وُنُے  سورُے  معلوم۔


Maududi: تۅہیہِ لگہِ پے، بیٚیہِ ﴿بوٗزِو زِ﴾ ہرگز نہٕ، عنقریب لگہِ تۅہیہِ پَے۔
Transliteration: Thumma kall<u>a</u> sawfa taAAlamoon<b>a</b>
Jalandhary:
  (بیٚیہِ  چھُسَو  ونان  کہ  یِم  چیز  ہرگز  تھیٚکنس  قٲبل  چھِنہٕ  ٲخرت  غفلتس  تہٕ  انکارس  قٲبل  چھُنہٕ)  تۅہیہِ  سپدیٚو  برونٛٹھ  پہن  جلدی  معلوم  ییٚلہِ  قبرو  منٛزٕ  نیٖرِتھ  میدانِ  محشرس  منٛز  وٲتِو۔


Transliteration: Kall<u>a</u> law taAAlamoona AAilma alyaqeen<b>i</b>
Maududi:
  ہرگز  نہٕ  اگر  توٚہۍ  یقینی  علمہٕ کہ  حیثیتہٕ  ﴿امہِ  رٔوِشہِ  ہُنٛد  انجام﴾  زانان  چِھو  ﴿تیٚلہِ  آسہِ ہے  نہٕ  تُہُنٛد  یہِ  طرزِ  عمل﴾۔

Jalandhary:
  (ترٛیمہِ  پھِرِ  چھُسَو  بیٚیہِ  توٚہۍ  متوجہ  کران  کہ  یِم  دنیٲوی  چیز  تھیٚکنس  تہٕ  فخر  کرنس  قٲبل  چھِنہٕ  ٲخرت  قابلِ  غفلت  تہٕ  انکار  چھُنہٕ)  ہرگاہ  توٚہۍ  لوٗکھ  یِمہٕ  کتھہٕ  پوٗرٕ  زٲنِہو  علمُ  الیقینہٕ  پٲٹھۍ  صحیح  دٔلیلو  سٍتۍ  یِمن  دٔلیلن  ہٕنز  متابعت  کرٕنۍ  لٲزمی  ٲس  تیٚلہِ  سپدِہِو  نہٕ  فخر  و  مباہاتس  اندر  مشغول  سپدِتھ  ٲخرت  نِشہِ  غٲفل  تہٕ  بے  پرواہ۔


Maududi: بیٚیہِ بوٗزِو توٚہۍ وُچھون بِالکل یقین سان سُہ۔
Transliteration: Thumma latarawunnah<u>a</u> AAayna alyaqeen<b>i</b>
Jalandhary:
  توپتہٕ  چھُسَو  بیٚیہِ  تٲکیدٕ  خٲطرٕ  فرماوان  قسم  ہٲوِتھ  کہ  توٚہۍ  وُچھِو  ضرور  جہنم  یقین  چہِ  نظرِ  بِلا  شک  و  تردّد۔


Maududi: پتہٕ یِیہِ تۅہیہِ تَمہِ دۅہ ضروٗر یِمن نعمتن متعلق جواب طلبی کرنہٕ۔
Transliteration: Thumma latusalunna yawmai<u>th</u>in AAani a<b>l</b>nnaAAeem<b>i</b>
Jalandhary:
  توپتہٕ  یِیہِ  تَمہِ  دۅہ  تۅہیہِ  سارِنٕے  پٕرٛژھنہٕ  نعمتن  ہُنٛد۔  (حدیث  شریف  چھُ  بروایت  طبرانیؒ  بیٚیہِ  ابنِ  حبانؒ،  از  حضرت  عبد  اللہ  ابن  عباسؓ  یِمو  فرمو  کہ  اکہِ  دۅہ  آے  دوپہر  کہ  وقتہٕ  سخت  گرمی  اندر  حضرت  ابو  بکر  صدیقؓ  مسجدِ  نبوی  یس  اندر،  توپتہٕ  بوٗز  حضرت  عمرنؓ  تِم  تہِ  آے،  ابو  بکر  صدیقنؓ  پُرٛژھ  یِمن،  یَتھ  گرمی  اندر  کٔمۍ  حض  چیزن  کٔڑوٕ  توٚہۍ  گھرٕ  منٛزٕ؟  تِمو  فرمووُس  بہٕ  کوٚڈُس  نہٕ  کُنہِ  چیزن  بۅچھہِ  ہٕندِ  سختی  ورٲے،  تِمو  فرمووُس  قسمِ  خدا  بٕتہِ  دراس  گھرٕ  منٛزٕ  بۅچھہِ  ہٕںدِی  سختی  سببہٕ۔  یِم  ٲسۍ  پانہٕ  وٲنۍ  کتھٕے  کران،  اَتی  اُوٚن  تشریف  حضرت  نبی  کریم  صلی  اللہ  علیہ و سلمو۔  تِمو  تہِ  پُرٛژھ  یِمن  دۅن  صاحبن  توٚہۍ  کِتھہٕ  پٲٹھۍ  درٛٲوٕ  گھرو  منٛزٕ  یَتھ  تاپہٕ  کرٛایہِ  اندر،  تِمَو  کوٚرُکھ  عرض  أسۍ  حض  درٛاے  محض  بۅچھہِ  ہٕنزِ  سختی  سببہٕ،  تِمَو  فرمووُکھ  قسم  چھُ  مےٚ  تس  پروردگارٕہ  سُنٛد  یَس  آتھہِ  میون  روح  چھُ  بٕتہِ  کوٚڈُس  نہٕ  کُنہِ  چیزن  بۅچھہِ  ورٲے۔  توپتہٕ  آے  یِم  تریشوَے  صاحب  حضرت  ابو  ایوب  انصاریؓ  سُند  گھرٕ،  تِمو  کوٚرُکھ  پیش  کھزٕر  کُلِیُک  اَکھ  شاخاہ  یَتھ  منٛز  پرٛتھ  قسمٕکۍ  خضر  أسۍ،  بیٚیہِ  اوٚنُہکھ  آب  سرد،  بیٚیہِ  اوٚنہکھ  بُزمُت  ماز۔  اَمی  ساعتہٕ  فرموو  نبی  کریمنؐ  (ھٰذہ  النعِیمُ  الّذِی  تُسئلُونَ  عَنھا  یَومَ  القیامۃ)  یعنی  یٔہے  کیا  گٔیہِ  سۅ  نعمت  ییٚمُیک  تۅہیہِ  پٕرٛژھنہٕ  یِیہِ  قیاتک  دوہ۔  یہِ  کتھ  گُزرییہِ  یِمن  صاحبن  دُشوار،  توپتہٕ  فرموہکھ  (اِذَا  اَصبَتم  مِثلَ  ھٰذا  اَو  ضَرَبتُم  بِاَیدِیکُم)  ییٚلہِ  تۅہیہِ  یِژھ  نعمتھاہ  واتان  آسہِ  توپتہٕ  ٲسِو  توٚہۍ  سۅ  کھیٚوان  تَمہِ  ساعتہٕ  گژِھہ  پَرُن  بِسمِ  اللہ،  ییٚلہِ  توٚہۍ  کھیٚتھ  سیر  سپدان  ٲسِو  توپتہٕ  گژِھہ  تُہُند  پَرُن  (اَلحَمدُ  للہِ  الّذِی  اَشبَعنا  وَ  اَنعَمَ  عَلَینَا  وَ  اَفضَل)  حمد  بٔنِن  تس  پروردِگارس  ییٚمۍ  اَسہِ  نعمت  عطا  کٔر  سۅے  کٔرٕن  رٕژ  نعمت  (فَاِنّ  ھٰذَا  کِفَافُ  ھٰذَا)  یی  پَرُن  چھُ  اَمہِ  نعمتُک  بدلہٕ۔)


Transliteration: Wa<b>a</b>lAAa<u>s</u>r<b>i</b>
Maududi:
  زمانُک  قسم،  ﴿زمانہٕ  نِشہِ  چُھ  مُراد  گُزریومُت  زمانہٕ  تہِ،  تہٕ  گُزرُوُن  زمانہٕ  تہِ۔  اَمہِ کہ  قَسمُک  مطلب  چُھ  یہِ  زِ  تواریخ  تہِ  چھےٚ  گواہ  تہٕ  یُس  زمانہٕ  وۅنۍ  گُزران  چُھ  سُتہِ  چُھ  شہادت  دِوان  زِ  سۅ  کتھ  چھےٚ  برحق  یۅسہٕ  برونٛٹھ  کُن  بیان  چھےٚ  سپدان﴾

Jalandhary:
  عصر  چھِ  وَنان  زمانس  یعنی  قسم  چھُ  زمانُک  (یَتھ  منٛز  انسان  سٕنز  عمر  تہِ  دٲخل  چھےٚ،  یَتھ  عمرِ  اندر  سُہ  تحصیلِ  کمالات  و  سعادات  کٔرِتھ  ہیٚکان  چھُ  گویا  یہِ  عمر  چھِ  تٔہندِ  خٲطرٕہ  بے  بہا  متاعاہ  اکھ۔  یا  چھُ  قسم  عصرٕکہ  وقتہٕ  چِہ  نٮ۪مازِ  ہُند  کیازِ  تَتھ  متعلق  فرموو  اللہ  تعالیٰ  ہن  صَلوٰۃُ  الوُسطیٰ،  حدیث  شریفس  منٛز  چھُ  صلوٰۃ  الوسطیٰ  گٔیہِ  دِگر  نٮ۪ماز۔  بیٚیِس  أکِس  حدیث  شریفس  منٛز  چھُ  آمُت  یَس  أکِس  نٮ۪ماز  دِگر  فوت  سپدِ  تہٕ  پرنُک  موقعہ  یِیَس  نہٕ  تس  چھُ  تیوٗت  نقصان  واتان  زن  تٔمِس  اہل  و  عیال  تہٕ  مال  و  دولتس  لوٗٹ  کرنہٕ  آو،  یہِ  قسم  چھُ  یَتھ  کتھہِ  پٮ۪ٹھ  کہ)


Maududi:
  سِواے  تِم  لُکھ  یِمَو  ایمان  اوٚن،  تہٕ  نیک  اعمال  روٗدۍ  کران،  تہٕ  اکھ  أکِس  روٗدۍ  حقٕچ  نصیحت  تہٕ  صبرُک  تلقین  کران۔

Jalandhary:
  مگر  یِمَو  لوٗکو  ایمان  اوٚن  تہٕ  یقین  کوٚر  بیٚیہِ  کریٚکھ  رٕژٕہ  عملہٕ،  بیٚیہِ  کٔرٕکھ  اَکھ  أکِس  وصیت  پٔزِس  اعتقادس  تہٕ  پٔزِس  دینس  پٮ۪ٹھ  قٲیم  روزنٕچ،  بیٚیہِ  کٔرٕکھ  اَکھ  أکِس  وصیت  صبرٕچ۔  (یعنی  رٕتیٚن  اعمالن  پٮ۪ٹھ  پابندی  کرنٕچ،  دینِ  اسلام  لوٗکن  واتناونس  اندر  محنت  تہٕ  مشقتس  پٮ۪ٹھ  صبر  کرنٕچ،  یعنی  انسانس  چھِ  نقصان  نِشہِ  بچنہٕ  خٲطرٕہ  ژۅن  کتھن  ہٕںز  ضرورت،  اَکھ  گژِھہ  خدا  اور  رسولِ  خداہس  پٮ۪ٹھ  ایمان  اَنُن،  بیٚیہِ  گژِھہ  تٔہندیٚن  ارشاداتن  تہٕ  ہدایاتن  پٮ۪ٹھ،  بیٚیہِ  تٔہندیٚن  وعدن  پٮ۪ٹھ  اَدٕہ  تِم  دنیاہس  متعلق  ٲسِتن  یا  ٲخرتس  متعلق  ٲسِتن  یقین  کرُن۔  دوٚیُم  گژِھہ  نہٕ  اَمہِ  یقینُک  اثر  دل  و  دماغ  سٕے  تانۍ  تھاوُن  بلکہ  گژِھہ  اَمہِ  یقینُک  اثر  اعضاہَو  تہٕ  تانَو  سٍتۍ  تہِ  ظٲہر  کرُن  بلکہ  گژِھہ  أمۍ  سٕنز  عملی  زندگی  آسٕنۍ  أمۍ  سٕندِ  دل  کہ  ایمانُک  ٲیینہٕ۔  ترییُم  أمۍ  سُند  گژِھہ  نہٕ  خاص  پننہِ  ذات  کِسٕے  اصلاح  و  فلاحس  پٮ۪ٹھ  قناعت  کرُن  بلکہ  گژِھہ  قوم  و  مِلتُک  اجتمٲعی  مفاد  پیشِ  نظر  تھاوُن۔  ییٚلہِ  زٕہ  مسلمان  پانہٕ  وٲنۍ  ملاقات  کرن  تِہُند  گژِھہ  پننہِ  قول  و  فعل  سٍتۍ  پٔزِس  دینس  تہٕ  پرٛتھ  معاملس  متعلق  پزر  تہٕ  صداقت  اختیار  کرنُک  تٲکید  کرُن۔  ژوٗرِم  گوٚو  پرٛتھ  أکۍ  سٕنز  گژِھہ  بیٚیِس  شخصس  یٔہے  نصیحت  تہٕ  وصیت  کرٕنۍ  کہ  پَزِہ  کِس  معاملس  تہٕ  شخصی  یا  قومی  اصلاح  چہ  وَتہِ  اندر  یِم  تکلیف  تہٕ  یِمہٕ  سختی  تہٕ  دشوٲری  پیش  یِن  یا  خلافِ  طبیعت  پیٚیہِ،  بعضے  چیزن  پٮ۪ٹھ  تحمّل  کرُن  تِمن  پٮ۪ٹھ  گژِھہ  صبر و استقامت  سٍتۍ  کٲم  ہیٚنۍ۔  کُنہِ  صورتس  اندر  گژِھہ  نہٕ  نیکین  کُن  پاد  پوٚت  پھیرُن  تہٕ  سُست  سپدُن۔  یِم  خۅش  قسمت  لوٗکھ  ژۅن  صفتن  ہُند  جامع  آسن،  پانہٕ  کٲمل  ٲسِتھ  بیٚین  لوٗکن  کٲمل  بناونٕچ  کوشِش  کرن  تِہُند  ناو  روزِ  ہمیشہٕ  وجودکِس  دفترس  اندر  موجود،  تِہندۍ  آثار  روزن  بطور  باقیات  الصالحات  تِہٕندِس  اجر  و  ثوابس  ہمیشہٕ  ترقی  دِوان۔  حقیقتس  اندر  چھُ  یہِ  مختصر  تہٕ  لۅکُٹ  سورہ  شریفہ  مگر  ساری  دین  و  حکمتُک  خلاصہٕ  تہٕ  جوہر۔  حضرت  امام  شافعیؒ  ٲسۍ  فرماوان  کہ  ہرگاہ  ساری  قرآنِ  مجید  اندرٕہ  یُہَے  اَکھ  سورہ  شریفہٕ  پرنہٕ  یِیہِ  ہا،  عٲقل  دانا  تہٕ  سمجھ  دار  بندن  ہٕندِ  خٲطرٕہ  اوس  یُہَے  اَکھ  سورہ  شریفہٕ  کٲفی۔  بزرگانِ  دین  سلف  صالحین  ٲسۍ  پانہٕ  وٲنۍ  ملاقات  وِزِ  اَکھ  أکِس  یہِ  سورہ  شریفہٕ  بوزناوان۔)

Transliteration:
  Ill<u>a</u> alla<u>th</u>eena <u>a</u>manoo waAAamiloo a<b>l</b><u>ssa</u>li<u>ha</u>ti wataw<u>as</u>aw bi<b>a</b>l<u>h</u>aqqi wataw<u>as</u>aw bi<b>al</b><u>ss</u>abr<b>i</b>


Transliteration: Waylun likulli humazatin lumaza<b>tin</b>
Maududi:
  تبٲہی  چھےٚ  تس  پرٛتھ  کٲنٛسہِ  شخصہٕ  سٕنٛدِ  باپت  یُس  ﴿بُتِھس  پٮ۪ٹھ﴾  لُکن  طعنہٕ  ﴿دِنُک﴾  تہٕ  ﴿پٔتۍ  پٔتۍ﴾  بُرٲیِیہِ  کرنُک  عٲدی  چُھ۔

Jalandhary:
  وٲل  تہٕ  افسوس  تَس  شخصہٕ  سٕندِ  خٲطرٕ  یُس  عٲب  پِھران  آسہِ،  یُس  غیبت  کران  تہٕ  طعنہٕ  دِوان  آسہِ۔


Maududi: ییٚمۍ مال جمع کوٚر تہٕ سُہ تھووُن گٔنزٕرۍ گٔنزٕرۍ۔
Transliteration: Alla<u>th</u>ee jamaAAa m<u>a</u>lan waAAaddadah<b>u</b>
Jalandhary:
  یُس  غایت  درجہٕ  طامع  تہٕ  حریص  آسہِ،  تَمی  آسہِ  مال  جمع  کران،  سُے  آسہِ  گرِہ  گرِہ  گٔنزٕرۍ  گٔنزٕرۍ  تھاوان،  (تٔمۍ  سُند  یہِ  کرنہٕ  أندرٕ  چھُ  معلوم  سپدان  کہ)


Transliteration: Ya<u>h</u>sabu anna m<u>a</u>lahu akhladah<b>u</b>
Maududi:
  سُہ  چُھ  سمجھان  زِ  تٔمۍ  سُنٛد  مال  روزِ  ہمیشہِ  تٔمۍ  سٕے  نِشہِ  ﴿دوٚیُم  معنی  ہیٚکہِ  یِتہِ  ٲسِتھ  زِ  سُہ  چُھ  سمجھان  زِ  تٔمۍ  سُنٛد  مال  بخشہِ  أمِس  حیاتِ  جاوِدان  ﴿سۅ  زندگی  یۅسہٕ  نہٕ  ختم  گژِھہ﴾  تہٕ  أمِس  چُھنہٕ  یہِ  خیال  تہِ  یِوان  زِ  اکہِ  دۅہ  چُھ  أمِس  یہِ  سورُے  کینٛہہ  ترٛٲوِتھ  خٲلی  اتَھو  دُنیا  منٛزٕ  نیرُن﴾

Jalandhary:
  سُہ  چھُ  گُمان  کران  تہٕ  خیال  تھاوان  کہ  یہِ  أمۍ  سُند  مال  پوشناوِہ  أمِس  یعنی  زندٕہ  تھاویٚس  ہمیشہٕ۔


Maududi: ہرگز نہٕ، سُہ شخص یِیہِ چکنا چوٗر کرن واجنہِ جایہِ اندر چھکنہٕ۔
Transliteration: Kall<u>a</u> layunba<u>th</u>anna fee al<u>h</u>u<u>t</u>ama<b>ti</b>
Jalandhary:
  تہِ  بَنہِ  نہٕ  ہرگز،  (نہ  روزِ  یہِ  شخص  تہٕ  نہ  روزِ  أمۍ  سُند  یہِ  مال  و  دولت،  قسمِ  خدا)  سُہ  یِیہِ  دٲرِتھ  دِنہٕ  ژھٹہٕ  تراووٕنِس  تہٕ  کوٗچہِ  کوٗچہِ  کروٕنِس  نارس  اندر۔


Maududi: تہٕ توٚہۍ کیا زٲنِو زِ کیا چھےٚ سۅ چکنا چوٗر کرن واجیٚنۍ جاے؟
Transliteration: Wam<u>a</u> adr<u>a</u>ka m<u>a</u> al<u>h</u>u<u>t</u>ama<b>tu</b>
Jalandhary:
  تۅہیہِ  کُس  چیز  زٲنہِ  راوِہ  سُہ  کوٗچہِ  کوٗچہِ  کروُن  نار  کیاہ  گوٚو؟  (بوٗزِو  أسۍ  کَرو  بیان)


Transliteration: Fee AAamadin mumaddada<b>tin</b>
Maududi:
  ﴿اَتھ  حالتس  منٛز  زِ  تِم  آسن﴾  تَھدٮ۪ن  تَھدٮ۪ن  تھمن  منٛز  ﴿ہیٚنہٕ  آمٕتۍ﴾۔  ﴿اَمِکۍ  ہیٚکن  کینٛہہ  معنی  ٲسِتھ،  اکھ  یہِ  زِ  جہنمٕکۍ  دروازٕہ  بند  کٔرِتھ  یِن  تِمن  پٮ۪ٹھ  تٔھدۍ  تٔھدۍ  تَھم  ٹھاکنہٕ۔  دوٚیُم  مطلب  چُھس  یہِ  زِ  یِم  مُجرم  آسن  تَھدٮ۪ن  تَھدٮ۪ن  تَھمن  گٔنڈِتھ۔  ترٛییم  یہِ  زِ  اَمہِ  نارٕکۍ  لمبک  آسن  تھمن  ہٕنٛزِ  شکلہِ  منٛز  وۅتھان﴾۔

Jalandhary:
  (تَمِکۍ  دروازٕہ  آسن  بند  کرنہٕ  آمٕتۍ  ییٚمہِ  أندرٕ  نہٕ  نیٖرتھٕے  ہیٚکہِ  کانٛہہ،  تِمے  آسن  گنڈ  کٔرِتھ  تھاونہٕ  آمٕتۍ)  نارٕکیٚن  زیٹھیٚن  تھمن  سٍتۍ۔


Maududi: تۅہیہِ وُچُھو نا تُہٕنٛدۍ ربن کیا کوٚر ۂسۍ والیٚن سٍتۍ؟
Transliteration: Alam tara kayfa faAAala rabbuka bia<u>s</u><u>ha</u>bi alfeel<b>i</b>
Jalandhary:
  کیا  تۅہیہِ  چُھنا  معلوم  کہ  تُہٕندۍ  پروردگارن  کیاہ  معاملہٕ  کوٚر  ۂسۍ  والیٚن  سٍتۍ؟  (توٚہۍ  زٲنِو  کُیٚتھ  قدرت  وول  چُھ  تُہُند  پروردگار)


Maududi: کیا تٔمۍ کٔر نا تِہٕنٛز تدبیر ضائع؟
Transliteration: Alam yajAAal kaydahum fee ta<u>d</u>leel<b>in</b>
Jalandhary:
  کیاہ  تِہُند  تدبیر  یُس  کعبہٕ  شریف  کِس  لوٗرنس  تہٕ  مُنہدِم  کرنس  متعلق  اوس  سُہ  کوٚر  نا  اللہ  تعالیٰ  ہن  بے کار  تہٕ  غلط۔


Maududi: یِم تِمن پٮ۪ٹھ پَیہِ نہٕ آمژِ میٚژِ ہٕنٛزٕ کَنہِ ترٛاوان ٲسۍ۔
Transliteration: Tarmeehim bi<u>h</u>ij<u>a</u>ratin min sijjeel<b>in</b>
Jalandhary:
  تِمے  جانور  ٲسۍ  ترٛاوان  تِمن  ۂسۍ  والیٚن  پٮ۪ٹھ  کنہِ  پٔھلۍ  یِم  دراصل  پَینہٕ  آمٕت  ٲسۍ  سیٚکہِ  تہٕ  میٚژِ۔


Jalandhary: پس کٔرۍ تِم اللہ تعالیٰ ہَن ژاپنہٕ آمُت گاسہٕ ہی یعنی تباہ و برباد۔
Transliteration: FajaAAalahum kaAAa<u>s</u>fin makool<b>in</b>
Maududi:
  پتہٕ  کوٚرنکھ  یہِ  حال  زَنتہٕ  ﴿چاروایَن  ہُنٛد﴾  درٛونبرُمُت  بوٚس  ﴿یہِ  چھےٚ  تَمہِ  واقعٕچ  ذکر  یُس  رسول  اللہ  صلی  اللہ  علیہ و سلمن  ہٕنٛدِ  ولادتِ  مبارکہ  برونٛہہ  پنژاہ  ﴿50﴾  دۅہ  پیش  اوس  آمُت۔  یَمنہٕ  چہِ  حبشی  حکومتُک  عیسٲے  بادشاہ  ابرھہ  آو  شیٹھن  ﴿60﴾  ساسن  ہُنٛد  لشکر  ہیٚتھ  امہِ  غرضہٕ  مکس  حملہٕ  کرنہِ  زِ  خانۂ  کعبس  لٔروِہے۔  اَتھ  لشکرس  منٛز  ٲسۍ  کینٛہہ  ۂسۍ  تہِ۔  ییٚلہِ  سُہ  مزدلفس  تہٕ  منیٰ ہس  منٛزباگ  ووت،  اچانک  آے  جاناوار  سمندر  اَندٕ  فوجَو  فوجَو  پننہِ  تونٛتہِ  منٛز  کنہِ  پٔھلۍ  ہیٚتھ  تہٕ  تِمَو  ترٛوو  لشکرس  پٮ۪ٹھ  یِمن  کنہِ  پھلیٚن  ہُنٛد  روٗد۔  یَس  پٮ۪ٹھ  تہِ  یہِ  کنہِ  پھوٚل  پیٚوان  اوس  تٔمۍ  سُنٛد  ماز  اوس  گٔلۍ  گٔلۍ  ؤسِتھ  پیٚوان۔  یِتھہٕ  پٲٹھۍ  گوٚو  یہِ  سورُے  لشکر  تباہ۔  عربس  منٛز  اوس  یہِ  واقعہ  سٮ۪ٹھاہ  مشہور  تہٕ  یہِ  سورٕہ  نٲزل  گژھنہٕ  وقتہٕ  ٲسۍ  مکس  منٛز  ساسہٕ  بٔدۍ  نفر  تِم  موجود  یِہٕنٛزن  أچھن  برونٛٹھہٕ  کنہِ  یہِ  واقعہ  پیش  آمُت  اوس۔  تمام  اہلِ  عرب  ٲسۍ  مانان  زِ  ۂسۍ  والیٚن  ہٕنٛز  یہِ  تبٲہی  گٔیہِ  صرف  اللہ  تعالیٰ  سٕنٛدِ  قدرت  سٍتۍ۔﴾


Transliteration: Eel<u>a</u>fihim ri<u>h</u>lata a<b>l</b>shshit<u>a</u>i wa<b>al</b><u>ss</u>ayf<b>i</b>
Maududi:
  ﴿یعنی﴾  وَندکیٚو  تہٕ  ریتہٕ کال کیٚو  سفرو  سٍتۍ  ﴿بنے﴾  عٲدی  ﴿وَندٕ  تہٕ  ریتہٕ کال کیٚو  سفرو  نِشہِ  چِھ  مُراد  تجارتی  سفر۔  ریٚتہٕ کالس  ٲسۍ  قریش  لُکھ  شامس  تہٕ  فلسطینس  کُن  تہٕ  وندس  ٲسۍ  جنوب  عربس  کُن  تجارت کہ  غرضہٕ  گژھان،  یِموٕے  سفرو  ہٕنٛدِ  بدولت  بنے  تِم  مالدار﴾

Jalandhary:
  خصوصاً  چُھ  تِہُند  باہمی  الفت  وندٕکِس  تہٕ  ریتہٕ  کالہٕ  کِس  سفرس  اندر۔  (وندس  اندر  چھِ  تِم  سفر  کران  یَمنس  کُن،  ریتہٕ  کالس  چھِ  سفر  کران  شامس  کُن۔  یِمن  دۅن  جاین  چھِ  یِم  قریش  تجارت  کران  یِمن  دۅشوٕنۍ  ملٕکن  ہِندۍ  لوٗکھ  ٲسۍ  یِمن  سٮ۪ٹھاہ  تعظیم  و  تکریم  کران  کعبہ  شریفٕکۍ  ہمساے  تہٕ  خٲدِم  آسنہٕ  مۅکھہٕ،  تِمن  ییٚلہِ  یہِ  سورے  تعظیم  و  تکریم  چُھ  امی  کعبہٕ  شریف  کہ  برکتہٕ۔(


Transliteration: FalyaAAbudoo rabba h<u>atha</u> albayt<b>i</b>
Maududi:
  لہٰذا  پزِ  تِمن  زِ  اَمہِ  گھر کِس  ربس  کٔرِن  عبادت۔  ﴿اَمہِ  گھرٕ  نِشہِ  چُھ  مُراد  خانۂ  کعبہ﴾

Jalandhary:
  پس  کٔرِن  تِم  امہِ  عظیمُ  الشان  گرٕہ  کِس  مٲلکہٕ  سٕنز  عبادت،  بُت  پرستی  نِشہِ  روٗزِن  دوٗر۔


Transliteration: Alla<u>th</u>ee a<u>t</u>AAamahum min jooAAin wa<u>a</u>manahum min khawf<b>in</b>
Maududi:
  ییٚمۍ  تِم  بۅچِھہ  نِشہِ  بچٲوِتھ  کھیاونٲوۍ،  تہٕ  خوفہٕ  نِشہِ  بچٲوِتھ  کوٚرنکھ  اَمن  عطا۔  ﴿مکہ  اوس  چونکہ  حرم،  اَمہِ  موجوب  اوس  نہٕ  قریشن  یہِ  خطرٕہ  زِ  یِہِندِس  شہرس  پیٹھ  کرِ  عربُک  کانٛہہ  قبیلہ  حملہٕ  تہٕ  قریش  ٲسۍ  چونکہ  خانۂ  کعبس  مُجٲور۔  اَمہِ  موجوب  ٲسۍ  تِہِنٛدۍ  تجارتی  قٲفلہٕ  کھۅژنہٕ  ورٲے  عربہٕ کیٚو  تمام  علاقَو  کِنۍ  نیران  تہٕ  کانٛہہ  اوس  نہٕ  یِمن  اَتھہٕ  لاگان۔﴾

Jalandhary:
  ییٚمۍ  مٲلکن  یِمن  عطا  کوٚر  بۅچھِ  وِزِ  طعام  بیٚیہِ  ییٚمۍ  امن  و  امان  دُیوتُنکھ  خوفہٕ  نِشہِ،  (مکس  اندر  اوس  نہٕ  غلہٕ  پٲدٕ  سپدان  کینہہ  تہِ،  تمہِ  مۅکھٕ  ٲسۍ  اَتِکۍ  لوٗکھ  قریش  ؤرِیَس  اندر  تجارتہٕ  خٲطرٕ  دۅیہِ  پھرِ  سفر  کران۔  گرمی  اندر  شامس  کُن  گژھان،  سردی  اندر  یمنس  کُن۔  تِمن  مُلکن  ہندۍ  لوٗکھ  ٲسۍ  یِمن  اہلِ  حرم  بیٚیہِ  خادمِ  بیتُ  اللہ  آسنہٕ  مۅکھٕہ  سٮ۪ٹھاہ  تعظیم  کران۔  یِہندِ  جان  و  مالٕچ  حفاظت  کران  وَتہِ  تہِ  اوسنہٕ  کُنہِ  جایہِ  یِہندِس  مالس  کانہہ  تعرّض  کران۔  نفع  تہِ  اوس  یِمن  کٲفی  حٲصل  سپدان۔  باقی  وقتس  ٲسۍ  یِم  قریش  آرام  و  عیشہِ  سان  زندگی  بسر  کران،  یتھ  سورس  منز  چُھ  اَمِی  واقعُک  ذِکر۔)


Maududi: تۅہیہِ وُچھوٗنہٕ سُہ شخص یُس ٲخرت کِس جزاہس تہٕ سزاہس انکار چُھ کران؟
Transliteration: Araayta alla<u>th</u>ee yuka<u>thth</u>ibu bi<b>al</b>ddeen<b>i</b>
Jalandhary:
  کیا  تۅہیہِ  وُچُھوونہٕ  سُہ  شخص  یُس  جزا  کِس  دۅہس  اَپُز  زانان  چُھ؟  (ہرگاہ  توٚہۍ  تٔمِۍ  سُند  حال  بوزُن  یژھان  چھِو  تیٚلہِ  بوٗزِو۔)


Transliteration: Wal<u>a</u> ya<u>h</u>u<u>dd</u>u AAal<u>a</u> <u>t</u>aAA<u>a</u>mi almiskeen<b>i</b>
Maududi:
  تہٕ  مسکین  کھیاونس  پٮ۪ٹھ  چُھنہٕ  ترغیب  دِوان۔  ﴿نہ  چُھ  پننِس  نفسس  اَمہِ  کامہِ  خٲطرٕ  آمادٕہ  کران  تہٕ  نہ  چُھ  پننیٚن  بٲژَن  وَنان  زِ  مسکینس  ٲسِو  کھیٚن  دِوان،  تہٕ  نہ  چُھ  لُکن  مسکینن  ہٕنٛدِ  مددٕ  خٲطرٕ  رٲغب  کران﴾

Jalandhary:
  بیٚیہِ  چُھنہٕ  مسکینس  طعام  دِنُک  ترغیب  بیٚیِس  تہِ  کران  (یعنی  نہ  پانہٕ  مِسکینس  کھیاوان  نہ  چُھ  بیٚیِس  کھیاونُک  ترغیب  دِوان  ییٚلہِ  بندٕ  سُند  حق  ضائع  کرُن  یچھ  چُھ  تہٕ  خداے  سُند  حق  ضائع  کرُن  کوٗتاہ  زیادٕہ  یچھ  گژِھ  آسُن  ادا  نہ  کرنہٕ  خٲطرٕ۔)


Maududi: پتہٕ چھےٚ تبٲہی تِمن نماز پَرن والیٚن خٲطرٕ،
Transliteration: Fawaylun lilmu<u>s</u>alleen<b>a</b>
Jalandhary:
  پس  امہِ  اندرٕ  سپُد  ثٲبت  زِ  یِتھیٚن  نٮ۪ماز  پرٕؤنیٚن  ہِندِ  خٲطرٕ  چُھ  بوٚڈ  افسوس  تہٕ  خرٲبی۔


Transliteration: Alla<u>th</u>eena hum AAan <u>s</u>al<u>a</u>tihim s<u>a</u>hoon<b>a</b>
Maududi:
  یِم  پننہِ  نمازِ  نِشہِ  غفلت  چِھ  ورتاوان۔  ﴿اَمہِ  نِشہِ  چُھنہٕ  مُراد  نمازِ  منٛز  مٔشِتھ  گژُھن  بلکہ  چُھ  مُراد  نمازِ  نِشہِ  بے پرواہ  گژُھن﴾

Jalandhary:
  یِم  پننہِ  نٮ۪مازِ  نِشہِ  غٲفِل  سپدان  چھِ۔  (دنیوی  کامیٚن  اندر  مشغول  سپدِتھ  چُھکھ  نہٕ  نٮ۪ماز  پرٕنۍ  یادٕی  روزان  تِم  چھِنہٕ  زانان  یہِ  نٮ۪ماز  پرٕنۍ  کیا  قصہٕ  چُھ،  امہِ  نٮ۪مازِ  اندر  کیا  مقصود  چُھ۔  یہِ  نٮ۪ماز  چھےٚ  پننہٕ نِس  مٲلکس  تہٕ  آغس  برونٹھٕ  کنہِ  پنٕنۍ  مطالبات  پیش  کرٕن۔  یہِ  نٮ۪ماز  گژِھہ  نہایت  اہتمامہٕ  سان  تہٕ  وقتہٕ چہِ  پابندی  سان  پرٕنۍ۔  یِم  یِم  وقت  مولاہن  مقرر  کٔرمٕتۍ  چھِ  تِمن  وقتن  پٮ۪ٹھ  حٲضر  سپدِتھ  بکمال  خشوع  و  خضوع  یہِ  نٮ۪ماز  ادا  کرٕنۍ  چُھ  لٲزِم  مگر  یِم  لوٗکھ  یٔہے  نٮ۪ماز  دنیاکین  کامیٚن  سٍتۍ  مشغول  سپدِتھ  زٲنِتھ  کٔرِتھ  وقت  ضائع  کٔرِتھ  آخری  وقتس  پٮ۪ٹھ  دَگہٕ  دارِ  وۅتھاہ  بِیٹھی  ہِندۍ  پٲٹھۍ  ادا  چھِ  کران  تِہندی  خٲطرٕ  چُھ  بوٚڈ  وٲل  تہٕ  افسوس۔)


Maududi: تہٕ ضرورتٕکۍ معمولی چیز چھِنہٕ ﴿لُکن﴾ دِوان۔
Transliteration: WayamnaAAoona alm<u>a</u>AAoon<b>a</b>
Jalandhary:
  بیٚیہِ  یِم  مالس  اندر  خداے  سُند  حق  ادا  چِھنہٕ  کران۔  (یعنے  زکوٰۃ  چھِنہٕ  دِوان  چونکہ  اتھ  اندر  چُھنہٕ  کُنہِ  قٔسمٕہ  اظہار  تمہِ  مۅکھ  چھِ  یہِ  لۅتہِ  پٲٹھۍ  کھیٚوان۔  بخلاف  نٮ۪ماز  چونکہ  تتھ  اندر  چُھ  نمود  و  نمٲیش،  تمِہ  مۅکھہٕ  چھِ  کُنہِ  وقتہٕ  پران  کُنہِ  وقتہٕ  چِھ  ترک  کران  بعضے  مفسرو  فرموو  کہِ  ماعون  گٔے  معمولی  استعمٲلی  چیز،  تِم  تہِ  چِھنہٕ  یِم  اکھ  أکِس  عارضی  پٲٹھۍ  تہٕ  پژھہِ  پٲٹھۍ  دِوان۔  سُہ  گوو  بُکہٕ  ہیوٗ،  رَز  ہِش،  دیگچہِ  ہیو،  پٔتلہٕ  ہیو،  مکٕژ  ہِش  یا  سٕژن  تہٕ  پنہٕ داو  ہِش۔  یِمن  ہِندِ  اورٕ  یور  دِنُک  دنیاہس  اندر  پژھِہ  پٲٹھۍ  دِنُک  عام  رِواج  چُھ  وۅنۍ  یِمن  لوٗکن  ہٕندِ  بُخلُک  تہٕ  خِسّتک  حال  امِہ  قٔسمُک  آسہِ  تِہندِ  حقہٕ  کیا  فٲیدٕہ  چُھ  رِیاکٲری  ہٕنز  نٮ۪مازِ  ہُند۔


Transliteration: Inn<u>a</u> aAA<u>t</u>ayn<u>a</u>ka alkawthar<b>a</b>
Maududi:
  ﴿اے  نبیؐ﴾  اَسہِ  کوٚرُو  تۅہیہِ  کوثر  عطا۔  ﴿کوثر  نِشہِ  چُھ  مُراد  دُنیا  تہٕ  ٲخرتٕکۍ  بے شمار  رٕژَر،  یِمن  منٛز  حشرٕکہ  دۅہُک  حوضِ  کوثر  تہٕ  جنتٕچ  کۅل  کوثر  تہِ  شٲمل  چھےٚ۔﴾

Jalandhary:
  بتحقیق  اسہِ  ہاز  کوٚر  تۅہیہِ  عطا  یا  رسول  اللہؐ  خیرِ  کثیر،  یعنی  سٮ۪ٹھاہ  خیر۔  ﴿دُنیاہُک  خیر  تہِ  یعنے  دینُک  باقی  روزُن  اسلامُک  سٮ۪ٹھاہ  ترقی  لَبٕن  بیٚیہِ  آخرتُک  خیر  تہِ  یعنے  قُربُک  تٔھد  مرتبہٕ  تہٕ  تٔھد  درجہِ۔  ہرگاہ  اکھ  فرزند  تُہند  ییٚمہِ  عالمہٕ  گوو  یتھ  پٮ۪ٹھ  تُہند  دشمن  خۅش  چِھ  سپٕدمٕت  مگر  توٚہۍ  مَہ  سپدِو  تَمہِ  سٍتۍ  غمگین  تہٕ  ناخۅش،  کیازِ  اسہِ  کوٚر  تۅہیہِ  تَمہِ  کھۅتہٕ  بہتر  فضل  تہٕ  نعمت  عطا  یتھ  نہٕ  نِہایِتھے  چھِ  کُنہِ۔  بیٚیہِ  کوٚر  اسہِ  عطا  تۅہیہِ  حوضِ  کوثر  آخرتس  اندر  اَکھ  تَلاوہ  اَکھ،  یتھ  متعلق  حدیث  شریف  چُھ  متفق  علیہ،  فرموو  حضرت  رسولِ  کریموؐ  (حَوضِی  مَسِیرَۃ  شَھر)  میون  حوض  چُھ  اکہِ  ریٚتہٕ  کِس  مسافتس  برابر  (ذَوَایَاہُ  سَوَاء)  تمِکۍ  اند  تہٕ  کِنارٕہ  چھِ  برابر  پرٛتھ  طرفہٕ  (مَاؤهُ  أبيَضُ  مِن  اللبَنِ  وَرِيحُهُ  أطيَبُ  مِنَ  المِسکِ  وَ  کيزَانُه  کَنّجُومِ  السّمَاءِ)  آب  تمیُک  چُھ  دۅدٕ  کھۅتہٕ  زیادٕہ  سفید۔  نافہٕ  کھۅتہٕ  یٔژ  خۅشبو۔  تٔمِکۍ  لوٹہٕ  چھِ  تیٖتۍ  ییٖتۍ  آسمانٕکۍ  ستارٕہ  (مَن  یّشرَبُ  مِنهَا  فَلَا  يَظماُ  اَبَداً)  یُس  اکھاہ  تمیُک  آب  چیٚیہِ  تس  لگہِ  نہٕ  زانہہ  تریش۔)


Maududi: پس توٚہۍ پٔرِو پننِس رب سٕنٛدی خٲطرٕ نماز تہٕ بیٚیہِ کٔرِو قربٲنی۔
Transliteration: Fa<u>s</u>alli lirabbika wa<b>i</b>n<u>h</u>ar
Jalandhary:
  پس  یِمن  نعمتن  ہٕندِس  شُکرس  اندر  پٔرِو  توٚہۍ  نٮ۪ماز  محض  پننِس  پروردگارٕہ  سٕندِ  خٲطرٕ۔  کیازِ  بجن  نعمتن  ہٕندِس  شکرس  اندر  گژِھہ  بٔڈ  عبادت  ادا  کرٕنۍ  سۅ  بٔڈ  عبادت  گٔیہِ  نٮ۪ماز۔  تکمیلِ  شکرٕ  خٲطرٕ  گژھِ  اتھ  بدنی  عبادتس  یعنی  نٮ۪مازِ  سٍتۍ  مٲلی  عبادت  تہِ  ادا  کرٕنۍ  سُہ  گوٚو  قربان  کرُن۔


Transliteration: Inna sh<u>a</u>niaka huwa alabtar<b>u</b>
Maududi:
  تُہُنٛد  دُشمنٕے  چُھ  موٗلہٕ  ژوٚٹ۔  ﴿کٲفر  ٲسۍ  حضور  صلی  اللہ  علیہ و سلمن  اَبَتر  اَتھ  معنِیَس  منٛز  وَنان  زِ  تِم  چِھ  پننہِ  قومہٕ  نِشہِ  تہِ  ژھیٚنہٕ  گٔمٕتۍ،  تہٕ  تِہُنٛد  کانٛہہ  نرینہٕ  اولاد  تہِ  روٗد  نہٕ  زندٕہ۔  اَمہِ  موجوب  ٲسۍ  تِم  سمجھان  زِ  حضورؐ  سپدن  بے نام  و  نشان۔  اَتھ  پٮ۪ٹھ  آو  فرماونہٕ  زِ  بے نام  و  نشان  گژھن  نہٕ  حضورؐ  بلکہ  گژھن  تِہنٛدۍ  دُشمن۔﴾

Jalandhary:
  پٔزۍ  پٲٹھۍ  تُہند  دُشمن  چُھ  ابتر،  لٔٹۍ  ژوٚٹ  یعنے  بے  نام  و  نشان۔  (کیازِ  تِم  چھِ  معبودِ  برحقس  ورٲے  بییَن  چیزن  ہنٛز  عبادت  تہٕ  پرستِش  کران۔  بییہِ  چِھ  تَس  ورٲے  بییَن  مخلوقن  ہنٛدیٚن  ناوَن  پٮ۪ٹھ  تِہُنٛد  قُرب  تہٕ  نزدیکی  حاصل  کرنہٕ  خاطرٕ  ذبح  تہٕ  قربان  وغٲرٕہ  کران۔ )


Transliteration: Qul y<u>a</u> ayyuh<u>a</u> alk<u>a</u>firoon<b>a</b>
Maududi:
  ؤنِو  زِ  اے  کٲفرو،  ﴿یعنی  اے  تِمَو  لُکو  یِمَو  رسالت  تہٕ  میٲنۍ  أنِمٕژ  تعلم  ماننہٕ  نِشہِ  انکار  کوٚر﴾

Jalandhary:
  فرمٲویوٗکھ  توٚہۍ  یا رسول  اللہؐ،  اے  کٲفرو  میون  تہٕ  تُہند  طریقہٕ  ہیٚکہِ  نہٕ  کُنوۍ  سپدِتھ۔


Jalandhary: بہٕ چھُسنہٕ عبادت کران تُہندیٚن معبودن ہٕنز وُنۍ کینس۔
Transliteration: L<u>a</u> aAAbudu m<u>a</u> taAAbudoon<b>a</b>
Maududi:
  بہٕ  چُھس  نہٕ  تِہٕنٛز  عبادت  کران  یِہٕنٛز  عبادت  توٚہۍ  کران  چِھو،  ﴿اگر  کٲفر  دوٚیمیٚن  معبودن  سٍتۍ  اللہ  تعالیٰ  سٕنٛز  عبادت  تہِ  کران  ٲسۍ،  مگر  شرکہٕ سان  اللہ  تعالیٰ  سٕنٛز  عبادت  چَھنہٕ  موٗلَے  کانٛہہ  عبادت،  اَمہِ  موجوٗب  آو  مشرکن  ہٕنٛدٮ۪ن  تمام  معبوٗدن  ہٕنٛدِ  عبادت  نِشہِ  انکار  کرنہٕ۔﴾


Jalandhary: نہ چِھو توٚہۍ عبادت کران میٲنِس معبودٕ سٕنز۔
Transliteration: Wal<u>a</u> antum AA<u>a</u>bidoona m<u>a</u> aAAbud<b>u</b>
Maududi:
  تہٕ  نَہ  چِھو  توٚہۍ  تٔمۍ  سٕنٛز  عبادت  کرن  وٲلۍ  ییٚمۍ  سٕنٛز  عبادت  بہٕ  کران  چُھس۔  ﴿یعنی  یِمن  صفاتن  ہٕنٛدِس  خداے  سٕنٛز  بہٕ  عبادت  کران  چھُس  توٚہۍ  چھِو  نہٕ  تِمن  صفاتن  ہٕندِس  خداے  سٕنز  عبادت  کرن  وٲلۍ۔﴾


Jalandhary: نہ ہیٚکہِ یہِ آئندٕہ زانٛہہ بٔنِتھ کہ بہٕ کیا کرٕہ عبادت تُہندیٚن معبودن ہٕنز۔
Transliteration: Wal<u>a</u> an<u>a</u> AA<u>a</u>bidun m<u>a</u> AAabadtum
Maududi:
  تہٕ  نہ  چُھس  بہٕ  تِہٕنٛز  عبادت  کرن  وول  یِہٕنٛز  عبادت  تۅہیہِ  کٔرمٕژ  چَھو۔  ﴿یعنی  یِمن  معبودن  ہٕنٛز  عبادت  اَمہِ  برونٛٹھ  تۅہیہِ  تہٕ  تُہنٛدیٚو  مالیو  بُڈِبَبَو  چھےٚ  کٔرمژٕ،  بہٕ  چُھس  نہٕ  تِمن  ہٕنٛز  عبادت  کرن  وول۔﴾


Maududi: تہٕ نہ چِھو توٚہۍ تٔمۍ سٕنٛز عبادت کرن وٲلۍ ییٚمۍ سٕنٛز عبادت بہٕ چُھس کران۔
Transliteration: Wal<u>a</u> antum AA<u>a</u>bidoona m<u>a</u> aAAbud<b>u</b>
Jalandhary:
  نہ  ہیٚکہِ  یہِ  بٔنِتھ  کہ  توٚہۍ  کیا  کٔرِو  عبادت  میٲنس  معبودٕ  سٕنز۔  (یعنی  بہٕ  ہیٚکنہٕ  موحد  ٲسِتھ  خدایس  شرک  أنِتھ  زانہہ۔  نہ  ہیٚکِو  توٚہۍ  مشرک  ٲسِتھ  موحد  بٔنِتھ  زانہہ۔)


Transliteration: Lakum deenukum waliya deen<b>i</b>
Maududi:
  تُہٕنٛدِ  خٲطرٕ  چُھ  تُہُنٛد  دین  تہٕ  میانہِ  خٲطرٕ  چُھ  میون  دین۔  ﴿یعنی  دین کِس  معاملس  منٛز  چُھنہٕ  میون  تہٕ  تُہُنٛد  کانٛہہ  واٹھ،  میٲنۍ  وَتھ  چھےٚ  الگ  تہٕ  تُہٕنٛز  چھےٚ  الگ۔﴾

Jalandhary:
  تۅہیہِ  تہِ  پنُن  دین،  مےٚ  تہِ  پنُن  دین۔  (تۅہیہِ  تہِ  پنُن  بدلہٕ  تہٕ  عِوَض،  مےٚ  تہِ  پنُن  بدلہٕ  تہٕ  عوض۔)


Transliteration: I<u>tha</u> j<u>a</u>a na<u>s</u>ru All<u>a</u>hi wa<b>a</b>lfat<u>h</u><b>u</b>
Maududi:
  ییٚلہِ  اللہ  تعالیٰ  سُنٛد  مدد  یِیہِ  بیٚیہِ  سَپدِ  فتح  نصیب  ﴿معتبر  روایتَو  مطٲبق  چُھ  یہِ  قرآن  مجیدُک  سارِوٕے  کھۅتہٕ  ٲخری  سورٕہ  یُس  حضور  صلی  اللہ  علیہ و سلمن  ہٕنٛدِ  وفات  پتہٕ  تقریباً  3  ریٚتھ  برونٛٹھ  نٲزل  سپُد،  اَمہِ  پتہٕ  سپٕدۍ  کینٛہہ  آیات  نٲزل  مگر  پوٗرٕ  سورٕہ  سپُد  نہٕ  کانٛہہ  نٲزل﴾۔

Jalandhary:
  ییٚلہِ  خداے  سُند  مدد  تہٕ  فتح  مکہ  پنٕنیو  آثارو  تہٕ  نتٲیجو  سان  تۅہیہِ  ووت  تہٕ  حٲصل  سپُد۔  (تٔمِکۍ  آثار  یِم  تتھ  پٮ۪ٹھ  مُرتب  سپدٕوٕنۍ  چھِ  تِم  گٔے  کہ)


Transliteration: Waraayta a<b>l</b>nn<u>a</u>sa yadkhuloona fee deeni All<u>a</u>hi afw<u>a</u>j<u>a</u><b>n</b>
Maududi:
  تہٕ  ﴿اے  نبیؐ﴾  توٚہۍ  وُچِھو  زِ  لُکھ  چِھ  فوج  در  فوج  اللہ  تعالیٰ  سٕنٛدِس  دیٖنس  منٛز  دٲخل  سپدان۔

Jalandhary:
  بیٚیہِ  ییٚلہِ  وُچھوٗکھ  توٚہۍ  خداے  سٕندِس  دینس  یعنے  اسلامس  اندر  لوٗکھ  دٲخل  سپدان  فوجو  فوجو،  (تمہِ  ساعتہٕ  زٲنِو  توٚہۍ  کہ  دُنیاہس  منز  روزنُک  مقصود  سپُد  حٲصل  بیٚیہِ  یُس  تُہٕںدِہ  پیغمبر  بناونہٕ  اندر  تکمیلِ  دِین  مقصود  اوس  تہِ  سپُد  مکمل،  وۅنۍ  چُھ  سفرِ  آخرت  قریب،  لہٰذا  کٔرِو  توٚہۍ  تمِچ  تیٲری۔)


Maududi:
  تَمہِ  ساعتہٕ  کٔرِو  پننِس  رب  سٕنٛدِ  حمدٕ  سان  تٔمۍ  سٕنٛز  تسبیح،  بیٚیہِ  مٔنگِو  تس  مغفرتُک  دعا  ﴿یِتہِ  چُھ  روایتَو  نِشہِ  پَے  لگان  زِ  یہِ  سورٕہ  نٲزل  سپدنہٕ  پتہٕ  ٲسۍ  حضورؐ  پننیٚن  ٲخری  دۅہن  اندر  زیادٕہ  حمد  و  تسبیح  تہٕ  استغفار  کران  روٗدِمٕتۍ﴾  بے  شک  چُھ  سُہ  بوٚڈ  توبہٕ  قبول  کرن  وول۔

Jalandhary:
  پس  ٲسیوٗن  توٚہۍ  پنُن  پروردِگار  مُنزّہ  تہٕ  پاک  زانان  بیٚیہِ  ٲسِو  تس  حمد  دپان۔  بیٚیہِ  ٲسِو  تس  مغفرت  منگان  پننہِ  خٲطرٕ  بیٚیہِ  پنٕنیٚن  اُمتین  ہندِ  خٲطرٕ۔  بے  شک  سُہ  چُھ  سٮ۪ٹھاہ  توبہٕ  قبول  کروُن۔

Transliteration:
  Fasabbi<u>h</u> bi<u>h</u>amdi rabbika wa<b>i</b>staghfirhu innahu k<u>a</u>na taww<u>a</u>b<u>a</u><b>n</b>


