# translations

Maududi:
  نماز  کرِو  قٲیِم  تہٕ  تٔمۍ  سٕنزِ  نافرمٲنی  نِشہِ  بچِو،  تٔسۍ  کُن  یِیِو  توٚہۍ  جمع  کٔرِتھ  نِنہٕ۔

Jalandhary:
  بیٚیہِ  آو  حکُم  کرنہٕ  نٮ۪ماز  تھٲوِو  برپا  پابندی  سان،  بیٚیہِ  آو  حکُم  کرنہٕ  کھوٗژِو  خدایس۔  تس  شریک  تھاونہٕ  تہٕ  نافرمٲنی  کرنہٕ  نِشہِ  روٗزِو  پتھ،  سُہ  گوو  سُے  پروردِگار  یس  برونٹھ  کنہِ  تۅہیہِ  سارنٕے  حِساب  دِنہٕ  خٲطرٕ  جمع  یِیو  کرنہٕ۔  مُشرِک  وُچھن  پانے  تمہِ  دۅہہ  شِرکُک  مزٕہ۔

Transliteration:
  Waan aqeemoo a<b>l</b><u>ss</u>al<u>a</u>ta wa<b>i</b>ttaqoohu wahuwa alla<u>th</u>ee ilayhi tu<u>h</u>sharoon<b>a</b>


Maududi:
  سُے  چُھ  ییٚمۍ  آسمان  تہٕ  زمین  برحق  چھےٚ  پٲدٕ  کٔرمٕژ۔  ﴿قرآنس  منٛز  چھےٚ  یہِ  کتھ  جایہِ  جایہِ  بیان  کرنہٕ  آمٕژ  زِ  خُداین  چِھ  زمین  و  آسمان  برحق  پٲدٕ  کٔرِمٕتۍ  یا  چِھن  حقہٕ  سان  پٲدٕ  کٔرِمٕتۍ۔  اَمِیُک  اکھ  مطلب  چُھ  یہِ  زِ  زمینُک  تہٕ  آسمانن  ہُند  تخلیق  چُھنہٕ  محض  گِندنہٕ  رٔنگۍ  سپُدمُت،  یہِ  چُھنہٕ  کٲنٛسہِ  شُرۍ  سُند  تماشہِ  زِ  محض  دِل  رنزوَنہٕ  خٲطرٕ  روزِ  سُہ  اتھ  گِندان  تہٕ  پتہٕ  چھکیٚس  پُھٹرٲوِتھ  پتھر۔  دراصل  چھےٚ  یہِ  اکھ  سٮ۪ٹھاہ  سنجیدٕہ  کٲم  یۅسہٕ  حکمت  کِس  بُنیادس  پٮ۪ٹھ  چھےٚ  کرنہٕ  آمٕژ،  اکھ  عظیم  مقصد  چھُ  اتھ  منٛز  کار  فرما،  تہٕ  اَمِیُک  اکھ  دَور  مۅکلنہٕ  پتہٕ  چُھ  یہِ  ضروری  زِ  پٲدٕ  کرن  وول  ہیٚیہِ  تمہِ  پوٗرٕ  کامہِ  ہُند  حساب  یۅسہٕ  اتھ  دَورس  منٛز  کرنہٕ  چھےٚ  آمٕژ  تہٕ  اَمی  دور کیٚن  نتیجن  پٮ۪ٹھ  تھاوِ  دوٚیِمہِ  دورٕچ  بُنیاد۔  دوٚیُم  مطلب  چُھس  یہِ  زِ  خُداین  چُھ  یہِ  کائناتُک  نظام  حق  کیٚن  ٹھوس  بُنیادن  پٮ۪ٹھ  قٲیِم  کوٚرمُت۔  تٔمۍ  سُند  پرٛتھ  کانٛہہ  چیز  چُھ  عدل،  حکمت  تہٕ  راستی  ہٕندٮ۪ن  قانون  پٮ۪ٹھ  مبنی۔  درحقیقت  چَھنہٕ  بٲطلس  خٲطرٕ  اَتھ  نِظامس  منٛز  موٗل  دِنٕچ  تہٕ  بار  آور  سپدنٕچ  کِہِنۍ  گنجٲیش۔  یہِ  چھےٚ  بیٚاکھ  کتھ  زِ  اللہ  تعالیٰ  دِیہِ  باطل  پرستن  موقع  زِ  اگر  تِم  پننِس  اَپزِس،  ظُلمس،  تہٕ  ہجرس  فروغ  یژھان  چِھ  دِیُن  تیٚلہِ  کٔرِن  تِم  کوشش  مگر  ٲخر کار  چھکہِ  زمین  بٲطلُک  پرٛتھ  کانٛہہ  بیٲلۍ  پھوٚل  نیٚبر  تہٕ  ٲخری  فرد  وُچھہِ  حسابس  منٛز  پرٛتھ  باطل  پرستس  زِ  یِمہٕ  کوٗشِشہِ  تٔمۍ  اتھ  خبیث  کُلہِ  کِس  کاشتس  تہٕ  پھانپھلاونس  منٛز  کرِمژٕ  چھےٚ  تِمہٕ  سارے  گٔیہِ  ضائع۔  ترٚییم  مطلب  چُھس  یہِ  زِ  خُداین  چھےٚ  یہِ  کائنات  حق  کِس  بُنیادس  پٮ۪ٹھ  پٲدٕ  کٔرمٕژ  پننِس  ذٲتی  حق  کِس  بِناہس  پٮ۪ٹھٕے  چُھ  سُہ  اتھ  فرماں  روٲئی  کران۔  تٔمۍ  سُند  حکم  چُھ  ییٚتہِ  امہِ  موجوب  چلان  تِکیازِ  تٔسۍ  چُھ  پننِس  بنٲوِمٕتِس  کائناتس  منٛز  حکمرٲنی  ہُند  حق۔  بیٚیہِ  چُھنہٕ  کٲنٛسہِ  ہُند  حق  زِ  ییٚتہِ  کیا  چلہِ  تٔمۍ  سُند  حُکم﴾  تہٕ  ییٚمہِ  دۅہ  سُہ  وَنہِ  زِ  حشر  سپدِن  تمی  دۅہ  سپدِ  سُہ،  تٔمۍ  سُند  ارشاد  چُھ  عینِ  حق۔  تہٕ  ییٚمہِ  دۅہ  صوٗرس  یِیہِ  پھۅکھ  دِنہٕ  تمہِ  دۅہ  آسہِ  بادشٲہی  تٔمۍ  سٕنزٕے۔  سُہ  چُھ  غیب  تہٕ  شہادت  پرٛتھ  چیزُک  عٲلِم  بیٚیہِ  چُھ  دانا  تہٕ  باخبر۔  ﴿غیب  چُھ  مُراد  تہِ  سورُے  کینٛہہ  یُس  مخلوقاتن  نِشہِ  پوٗشیدٕہ  چُھ۔  شہادت  چُھ  مُراد  تہِ  سورُے  کینٛہہ  یُس  مخلوقاتن  وِیٚود  تہٕ  معلوم  چُھ۔﴾

Jalandhary:
  بیٚیہِ  گوو  سُہ  پروردِگار  سُے  ییٚمۍ  آسمان  تہٕ  زمین  پٲدٕہٕ  کٔرۍ  مخلوقن  ہٕندِ  خٲطرٕ  بوڈ  فٲیدٕہ  چُھ  یۅہے کہ  یِم  دۅشوے  چھِ  تٔمسٕندی  مخلوق،  دۅشوے  چھِ  دلالت  کران  تٔمسٕندِس  وحدانتس  پٮ۪ٹھ،  بیٚیہِ  ییٚمہِ  دۅہہ  دپہِ  سُہ  خٲلِق  کُل  حکُم  کرِ  قیامتس  سَپدبرپا۔  اتی  سپدِ  قیامت  برپا،  تٔمۍ  سُند  یہِ  ونُن  چُھ  با  اثر۔  تُہُندُے  چُھ  ملک۔  تِہٕنٛزٕے  چھےٚ  پادشاہت۔  ییٚمہِ  دۅہہ  پۅگس  منٛز  دۅیِم  پھۅکھ  ییہِ  دِنہٕ  تمی  دۅہہ  ننہِ  حکومت  اللہ  تعالیٰ  سٕنٛز۔  ییٚلہِ  سُہ  فٲصلہٕ  کرِ  موحِدن  تہٕ  مُشرِکن  منٛز،  سُے  چُھ  زانہٕ  وُن  تہِ  سورُے  یہِ  کھٔٹِتھ  چُھ  مخلوقن  نِشہِ  بیٚیہِ  تہِ  سورُے  یہِ  نوٚن  چُھ  مخلوقن  نِشہِ۔  تس  نِشہِ  چُھنہٕ  کھٔٹتھٕے  کانہہ  چیز،  سُے  چُھ  سٮ۪ٹھاہ  حکمت  وول  تہٕ  زانن  وول۔  تس  چھےٚ  سارچِی  پورٕ  خبر۔  مضمونِ  آیات  قرآنیو  سٍتۍ  چُھ  معلوم  سپدان  کہ  حضرتِ  ابراہیمؑ  سُند  قوم  اوس  بُت  پرستی  تہِ  کران۔  بیٚیہِ  اوس  سِتارن  آفتابس  تہٕ  زونہِ،  تِہٕنٛز  پرستِش  کران۔  تِمن  دۅشوٕنۍ  خیالن  ہُند  رد  کوٚر  حضرتِ  ابراہیمن۔  تمہِ  چی  چُھ  اللہ  تعالیٰ  یِمن  آیات  کریمن  اندر  ذکر  فرماوان۔

Transliteration:
  Wahuwa alla<u>th</u>ee khalaqa a<b>l</b>ssam<u>a</u>w<u>a</u>ti wa<b>a</b>lar<u>d</u>a bi<b>a</b>l<u>h</u>aqqi wayawma yaqoolu kun fayakoonu qawluhu al<u>h</u>aqqu walahu almulku yawma yunfakhu fee a<b>l</b><u>ss</u>oori AA<u>a</u>limu alghaybi wa<b>al</b>shshah<u>a</u>dati wahuwa al<u>h</u>akeemu alkhabeer<b>u</b>


Maududi:
  ابراہیم  علیہ  السلامن  ہُند  واقعہ  کٔرِو  یاد  ییٚلہِ  تٔمۍ  پننِس  مٲلِس  آزرس  وَنیاو،  کیا  ژٕ  چُھکھہٕ  پۅتٕلۍ  بناوان  خداے؟  مےٚ  چُھکھ  ژٕ  تہٕ  چون  قوم  کُھلہٕ  گمرٲہی  منٛز  اَتھہِ  یِوان۔

Jalandhary:
  بیٚیہِ  چُھ  سُہ  وقت  تہِ  ژیٚتس  پاونس  قٲبِل  ییٚلہِ  حضرتِ  ابراہیمن  دوٚپ  مٲلِس  پننِس  آذر  یَس  ناو  اوس،  اے  آذر  کیاہ  ژٕ  چُھکھ  پۅتٕلۍ  زانان  معبود  پنٕنۍ  یِم  پانے  گران  چُھہکھ،  بہٕ  چُھستھ  ژٕ  وُچھان  بیٚیہِ  چون  قوم  یِم  ژےٚ  اتھ  اعتقادس  اندر  چھی  ننہِ  گمرٲہی  اندر۔  شوبیاہ  انسانس  اشرفُ  المخلوقات  ٲسِتھ  بے  جان  چیز  پنٕنۍ  معبود  زانٕنۍ۔

Transliteration:
  Wai<u>th</u> q<u>a</u>la ibr<u>a</u>heemu liabeehi <u>a</u>zara atattakhi<u>th</u>u a<u>s</u>n<u>a</u>man <u>a</u>lihatan innee ar<u>a</u>ka waqawmaka fee <u>d</u>al<u>a</u>lin mubeen<b>in</b>


Maududi:
  ابراہیم  علیہ  السلامس  ٲسۍ  یِتھے  پٲٹھۍ  أسۍ  زمین  تہٕ  آسمانن  ہٕندِ  سلطنتُک  نظام  ہاوان  تہٕ  اَمہِ  موجوب  ٲسِس  ہاوان  زِ  سُہ  بَنہِ  یقین  کرن  والیو  منٛزٕ۔

Jalandhary:
  یِتھہٕ  پٲٹھۍ  حضرتِ  ابراہیمس  ہٲو  اسہِ  بُت  پرستی  ہٕنٛز  خرٲبی  تہٕ  بُطلان۔  یِتھے  پٲٹھۍ  ہٲواسہِ  تس  آسمان  و زمینٕچ  پادشاہت  یُتھ  سُہ  سپدِ  کٲمِل  یقین  والیو  أندرٕہ۔

Transliteration:
  Waka<u>tha</u>lika nuree ibr<u>a</u>heema malakoota a<b>l</b>ssam<u>a</u>w<u>a</u>ti wa<b>a</b>lar<u>d</u>i waliyakoona mina almooqineen<b>a</b>


Maududi:
  چنانچہ  ییٚلہِ  تس  پٮ۪ٹھ  رات  طٲری  سپز  تٔمۍ  وُچھ  اکھ  تارُک،  ووٚنُن،  یہِ  چُھ  میون  ربّ۔  مگر  ییٚلہِ  سُہ  لوٗس  تٔمۍ  ووٚن،  لوسن  وٲلۍ  چِھنہٕ  مےٚ  ٹٲٹھۍ۔

Jalandhary:
  چنانچہ  ییٚلہِ  رات  تِمن  پٮ۪ٹھ  تاریک  سپٕز۔  وُچھ  تِمو  تارُکاہ  اکھ۔  پننِس  قومس  لٔگۍ  وننہِ  یۅہے  چھا  میون  تہٕ  تُہٕند  ربّ  تُہٕندِ  خیالہٕ،  دوٚپُن  بہٕ  چُھسکھ  نہٕ  پسند  کران  لوسوٕنۍ  چیز۔  یِم  ہیٚکن  نہٕ  کٲنسہِ  ہٕندۍ  ربّ  ٲسِتھ۔

Transliteration:
  Falamm<u>a</u> janna AAalayhi allaylu ra<u>a</u> kawkaban q<u>a</u>la h<u>atha</u> rabbee falamm<u>a</u> afala q<u>a</u>la l<u>a</u> o<u>h</u>ibbu al<u>a</u>fileen<b>a</b>


Maududi:
  پتہٕ  ییٚلہِ  زوٗن  وُچھِن  پرٛزلان  تہٕ  ووٚنُن  یہِ  چھُ  میون  ربّ،  مگر  ییٚلہِ  سۅ  تہِ  لوٗس  تہٕ  ووٚنُن،  اگر  میٲنۍ  ربّن  مےٚ  رہنمٲئی  آسہِ  ہے  نہٕ  کٔرمٕژ  تیٚلہِ  آسٕہا  بٕتہِ  گُمراہ  لُکن  منٛز  شٲمل  گوٚمُت۔

Jalandhary:
  تمہِ  پتہٕ  ییٚلہِ  تٔمۍ  وُچھ  زوٗن  زوتان  تہٕ  نپہٕ  نپہٕ  کران،  تِمو  پرژھ  قومس  یۅہے  چھا  میون  ربّ  تُہٕندِ  خیالہٕ،  پس  ییٚلہِ  سۅتہِ  لوٗس  دوٚپُکھ  ہرگاہ  نے  مےٚ  پروردِگار  وتھ  ہاوِ  ہے  تیٚلہِ  بنہا  بٕتہِ  تُہٕندۍ  پٲٹھۍ  گمراہ  لوٗکو  أندرٕہ۔

Transliteration:
  Falamm<u>a</u> ra<u>a</u> alqamara b<u>a</u>zighan q<u>a</u>la h<u>atha</u> rabbee falamm<u>a</u> afala q<u>a</u>la lain lam yahdinee rabbee laakoonanna mina alqawmi a<b>l</b><u>dda</u>lleen<b>a</b>


Maududi:
  پتہٕ  ییٚلہِ  آفتاب  وُچُھن  تابان  تہٕ  ووٚنُن،  یہِ  چُھ  میون  ربّ،  یہِ  چُھ  سارِوٕے  کھۅتہٕ  بوٚڈ۔  مگر  ییٚلہِ  سُتہِ  لوٗس  تہٕ  ابراہیمؑ  چِھ  کرٛیکھ  دِوان،  اے  برادرانِ  قوم،  بہٕ  چُھس  تِمن  سارِنٕے  بے  زار  یِم  توٚہۍ  اللہ  تعالیٰ  سٕندۍ  شریک  چُھوکھ  ٹھٔہراوان۔  ﴿یَتھ  جایہِ  چھےٚ  حضرت  ابراہیم  علیہ  السلامن  ہٕندِ  ابتدٲئی  تفکّرٕچ  کیفیت  بیان  کرنہٕ  آمٕژ  یُس  نبوّت کِس  منصبس  پٮ۪ٹھ  سرفراز  سپدنہٕ  برونٛہہ  تِہندِ  خٲطرٕ  حقیقتس  تام  واتنُک  ذریعہ  بنیاو۔  اتھ  منٛز  چُھ  وَننہٕ  آمُت  زِ  اکھ  صحیح  دماغ  تہٕ  صحیح  نظر  تھاون  وول  انسان  ییٚمۍ  سراسر  شرکہٕ کِس  ماحولس  منٛز  أچھ  آسہِ  مژراوِمژٕ،  کِتھہٕ  پٲٹھۍ  سپُد  کائنات کیٚن  آثارن  ہُند  مشٲہدٕہ  کٔرِتھ  تہٕ  تِمن  پٮ۪ٹھ  صحیح  غور  و  فکر  کٔرِتھ  حقٕچ  کتھ  معلوم  کرنس  منٛز  کامیاب﴾

Jalandhary:
  پس  ییٚلہِ  راتھ  گٔژِھتھ  دۅہ  آو  تہٕ  آفتاب  وُچھ  تِمو  شولہٕ  ماران  کھسان،  دوٚپُکھ  یۅہے  آسہِ  میون  ربّ  تُہٕندِ  خیالہٕ  کیازِ  یہِ  چُھ  بوٚڈُے  پہن  بیین  ستارن  ہٕندِ  کھۅتہٕ،  پس  ییٚلہِ  سُہ  تہِ  لوٗس،  دوٚپُکھ  اے  قوم  بے  شک  بہٕ  چُھس  بیزار  تِمو  ساروٕے  چیزو  نِشہِ  یِم  توٚہۍ  معبودِ  برحقس  شریک  چُھوکھ  ٹھہراوان۔

Transliteration:
  Falamm<u>a</u> ra<u>a</u> a<b>l</b>shshamsa b<u>a</u>zighatan q<u>a</u>la h<u>atha</u> rabbee h<u>atha</u> akbaru falamm<u>a</u> afalat q<u>a</u>la y<u>a</u> qawmi innee bareeon mimm<u>a</u> tushrikoon<b>a</b>


Maududi:
  مےٚ  کوٚر  یکسُو  سپدِتھ  پنُن  رۅخ  تس  ہستی  کُن  ییٚمۍ  زمین  تہٕ  آسمان  چِھ  پٲدٕ  کٔرِمٕتۍ  تہٕ  بہٕ  چُھس  نہٕ  ہرگز  شرک  کرن  والیو  منٛزٕ۔

Jalandhary:
  پٔزۍ  پٲٹھۍ  بہٕ  پِھیورُس  تس  معبودِ  برحقس  کُن  ییٚمۍ  آسمان  وزمین  گۅڈنی  پٲدٕہ  کوٚر۔  سارِوٕے  اپزیو  دِینونِشہِ  الگ  سپدِتھ،  بیٚیہِ  چُھس  نہٕ  بہٕ  ہرگِز  تُہٕندۍ  پٲٹھۍ  خدایس  شریک  انہٕ  وٕنیو  أندرٕہ۔

Transliteration:
  Innee wajjahtu wajhiya lilla<u>th</u>ee fa<u>t</u>ara a<b>l</b>ssam<u>a</u>w<u>a</u>ti wa<b>a</b>lar<u>d</u>a <u>h</u>aneefan wam<u>a</u> an<u>a</u> mina almushrikeen<b>a</b>


Maududi:
  تٔمۍ  سٕندۍ  قومن  لٲج  تَس  سٍتۍ  ژُوٕنۍ،  پتہٕ  ووٚن  تٔمۍ  پننِس  قومس،  کیا  توٚہۍ  لُکھ  چِھوا  اللہ  تعالیٰ  سٕندِس  معاملس  منٛز  مےٚ  سٍتۍ  ژُوان؟  حلانکہ  تٔمۍ  چھےٚ  مےٚ  سیٚز  وَتھ  ہٲومٕژ  تہٕ  بہٕ  چھُس  نہٕ  تُہٕندٮ۪ن  ٹھٔہراونہٕ  آمتیٚن  شریکن  کھۅژان۔  آ،  ہرگاہ  میون  ربّ  کینٛہہ  ییٚژِھہ  تیٚلہِ  ہیٚکہِ  سُہ  ضرور  سپدِتھ،  میٲنِس  ربّ  سُند  علم  چُھ  پرٛتھ  چیزس  پٮ۪ٹھ  چھٲوِتھ،  تیٚلہِ  کیا  توٚہۍ  یِیِو نا  ہوشس  منٛز؟  ﴿دراصل  چُھ  لفظ  تَذَکّر  استعمال  سپُدمُت  ییٚمیُک  صحیح  مفہوم  یہِ  چُھ  زِ  اکھ  شخص  یُس  غفلتس  تہٕ  مشرپھَس  منٛز  آسہِ  ہیٚنہٕ  آمُت  تہٕ  وۅٹھ  کھیٚتھ  پیٚیہِ  تَس  سُہ  چیز  یاد  یُس  تس  مٔشِتھ  اوس  گوٚمُت،  اَمی  موجوب  چُھ  اَسہِ  اَفَلا  تَتَذَکّرُون  ہَس  یہِ  ترجمہٕ  کوٚرمُت﴾

Jalandhary:
  توپتہٕ  آو  تِمن  نِشہِ  بحث  کرنہِ  قوم  تِہُند۔  تِمو  دوٚپُکھ  اے  قوم  کیاہ  توٚہۍ  چھِو  بِہان  بحث  لاگنہِ  مےٚ  سٍتۍ  خداے  سٕندِس  توحیدس  اندر  حالانکہ  تٔمۍ  کوٚر  مےٚ  ہدایت  تہٕ  وتھ  ہٲونم  تۅہیہِ  برونٹھ  کنہِ  صحیح  دلیل  پیش  کرنس  کُن  یۅسہٕ  مےٚ  پیش  کٔر،  مےٚ  مہٕ  بِہِو  کھوژناونہِ۔  مےٚ  چُھنہٕ  کانہہ  پرواہ  تُہٕندین  معبودانِ  بٲطِلن  ہُند۔  یِم  توٚہۍ  لاشریکس  شریک  چُھوکھ  ٹھہراوان۔  یِم  ہیٚکن  نہٕ  مےٚ  کینہہ  کٔرِتھ  مےٚ  ہیٚکہِ  نہٕ  کانہہ  تکلیف  وٲتِتھ،  مگرہے  کینہہ  یژِھہ  میون  پروردِگار،  وٲتِتھ  چُھ  میٲنِس  پروردِگارٕہ  سُند  علم  پرتھ  چیزس۔  تس  چھےٚ  قدرتِ  کٲملہٕ  تہٕ  علمِ  کٲمِل  تُہٕندین  معبودانِ  بٲطِلن  نہ  قدرت  تہٕ  علم۔  مےٚ  کتھ  چھُو  کھوژناوان۔  مگر  افسوس  یٖیتہِ  وضاحت  پتہٕ  تہِ  چُھو  نا  توٚہۍ  نصیحت  رٹان۔

Transliteration:
  Wa<u>ha</u>jjahu qawmuhu q<u>a</u>la atu<u>ha</u>jjoonnee fee All<u>a</u>hi waqad had<u>a</u>ni wal<u>a</u> akh<u>a</u>fu m<u>a</u> tushrikoona bihi ill<u>a</u> an yash<u>a</u>a rabbee shayan wasiAAa rabbee kulla shayin AAilman afal<u>a</u> tata<u>th</u>akkaroon<b>a</b>


Maududi:
  تہٕ  بہٕ  کِتھہٕ  پٲٹھۍ  کھۅژٕ  ٲخٕر  تُہٕندٮ۪ن  ٹھٔہراونہٕ  آمتیٚن  شریکن  ییٚلہِ  زن  توٚہۍ  خُدایس  سٍتۍ  تِم  چیز  خُدٲئی  منٛز  شریک  بناونس  چِھو  نہٕ  کھۅژان  یِہِندِ  خٲطرٕ  تٔمۍ  تۅہیہِ  پٮ۪ٹھ  کانٛہہ  سَنَد  چَھنہٕ  نٲزِل  کٔرمٕژ؟  اَسہِ  دۅشوٕیَو  فریقو  منٛزٕ  کُس  چُھ  زیادٕہ  اَمنُک  تہٕ  اطمینانُک  حقدار؟  ؤنِو  اگر  تۅہیہِ  کینٛہہ  علم  چُھو۔

Jalandhary:
  بہٕ  کِتھہٕ  پٲٹھۍ  کھۅژٕ  تُہٕندین  معبودانِ  بٲطِلن۔  تِمن  اَتھہِ  چُھنہٕ  کِہِنۍ،  حالانکہ  کھۅژُن  پزِہا  تۅہیہِ  مگر  توٚہۍ  چھِونہٕ  کھوژان  پننِس  بٔڈِس  جبرس۔  کیازِ  تۅہیہِ  ٹھہروُو  کُنِس  خدایس  شریک  یُس  شریک  آسنہٕ  نِشہِ  چُھ  منزہ  تہٕ  پاک  تِمے  شریک  یِہٕندِس  شریک  آسنس  پٮ۪ٹھ  نہٕ  خداین  کانہہ  دلیلاہ  نٲزِل  کٔرمٕژ  چھےٚ۔  یہِ  دلیل  بوٗزِتھ  ؤنتِو  وارٕہ  تامُل  کٔرِتھ،  یِمو  دۅیو  جماعتو  أندرٕہ  یعنی  مُشرِکو  تہٕ  موحدو  أندرٕہ  کۅسہٕ  جماعت  چھےٚ  اَمنس  تہٕ  بے  خوفی  زیادٕہ  مستحق  ؤنِتو  ہرگاہ  تۅہیہِ  کینہہ  خبر  چھےٚ  یا  کینہہ  زانان  چِھو  توٚہۍ  کیاہ  ہیٚکِو  ؤنِتھ۔  أسۍ  ونو  یورے  وارٕہ  بوٗزِو۔

Transliteration:
  Wakayfa akh<u>a</u>fu m<u>a</u> ashraktum wal<u>a</u> takh<u>a</u>foona annakum ashraktum bi<b>A</b>ll<u>a</u>hi m<u>a</u> lam yunazzil bihi AAalaykum sul<u>ta</u>nan faayyu alfareeqayni a<u>h</u>aqqu bi<b>a</b>lamni in kuntum taAAlamoon<b>a</b>


Maududi:
  درحقیقت  چُھ  اَمن  تِمنٕے  خٲطرٕ  تہٕ  سِیٚزِ  وَتہِ  پٮ۪ٹھ  چِھ  تِمے  یِمَو  ایمان  اوٚن  تہٕ  یِمَو  پنُن  ایمان  ظلمہٕ  سٍتۍ  آلودٕہ  کوٚر  نہٕ۔

Jalandhary:
  تِم  لوٗکھ  یِمو  ایمان  اوٚن  معبودِ  برحقس  توپتہٕ  مِلہٕ  نوونہٕ  تِمو  ایمان  پنُن  شِرکس  سٍتۍ  تِمے  گٔے  تِم  یِہٕندِ  خٲطرٕ  چُھ  قیامتُک  دۅہ  امن  تہٕ  دِلُک  قرار۔  بیٚیہِ  چھِ  تِمے  دنیا  ہس  اندر  سیٚزِ  وتہِ  پٮ۪ٹھ۔  صِرف  موحد،  پتھ  روٗدۍ  مُشرِک  تِہٕندِ  خٲطرٕ  کُنہِ  قسمہٕ  امن  وامان  چُھنہٕ۔

Transliteration:
  Alla<u>th</u>eena <u>a</u>manoo walam yalbisoo eem<u>a</u>nahum bi<i><u>th</u></i>ulmin ol<u>a</u>ika lahumu alamnu wahum muhtadoon<b>a</b>


Maududi:
  یہِ  ٲس  سٲنۍ  سۅ  حُجت  یۅسہٕ  اَسہِ  ابراہیم  علیہ  السلامس  تٔمۍ  سٕندِس  قومس  مقابلہٕ  عطا  کٔر،  أسۍ  یَس  یَژھان  چِھ  تَس  چِھ  بُلند  مرتبہٕ  عطا  کران  حق  چُھ  یہِ  زِ  تُہُند  ربّ  چُھ  سٮ۪ٹھاہ  حکمت  وول  تہٕ  زانن  وول۔

Jalandhary:
  یِمے  گٔیہِ  سانہِ  تِمہٕ  دلیلہٕ  یِم  اسہِ  عطا  کرِ  حضرتِ  ابراہیمس  پننِس  قومس  سٍتۍ  بحث  کرنہٕ  خٲطرٕ۔  چونکہِ  یِم  دلیلہٕ  کرِ  اسہِ  عطا  حضرتِ  ابراہیمس  تمی  مۅکھہٕ  چھےٚ  یِم  رٕژٕ  دلیلہٕ،  حضرتِ  ابرہیم  سٕنٛز  چھَنہٕ  کانہہ  خصوصیت  بلکہ  چھِ  أسۍ  بلند  کران  علمی  وعملی  درجہ  مرتبہٕ  تِہُند  یسُند  أسۍ  یژھان  چھِ۔  پٔزۍ  پٲٹھۍ  چون  پروردِگار  چُھ  سٮ۪ٹھاہ  حِکمت  وول  سٮ۪ٹھاہ  زانن  وول۔  پرتھ  أکۍ  سُند  حال  تہٕ  استعداد  چُھ  سُہ  پوٗرٕہ  زانان،  تمی  موجوب  چُھ  پرتھ  أکِس  سُہ  کمال  عطا  کران  یُس  تس  مُنٲسِب  آسہِ۔

Transliteration:
  Watilka <u>h</u>ujjatun<u>a</u> <u>a</u>tayn<u>a</u>h<u>a</u> ibr<u>a</u>heema AAal<u>a</u> qawmihi narfaAAu daraj<u>a</u>tin man nash<u>a</u>o inna rabbaka <u>h</u>akeemun AAaleem<b>un</b>


Maududi:
  پتہٕ  دِیُت  اَسہِ  ابراہیم  علیہ  السلامس  اسحاقؑ  تہٕ  یعقوب  علیہ  السلامس  ہِیوٗ  اولاد  تہٕ  پرٛتھ  أکِس  ہٲو  سِیٔز  وَتھ  ﴿سۅے  سِیٔز  وَتھ  یۅسہٕ﴾  ییٚمہِ  برونٛہہ  نوح  علیہ  السلامس  ہٲومٕژ  ٲس،  تہٕ  تٔمۍ  سٕندی  نسلہٕ  منٛزٕ  ﴿بخُش  ہدایت﴾  داوٗد،  سلیمان،  ایوب،  یوسف،  موسیٰ،  تہٕ  ہارون  علیھمُ  السلامن  یِتھہٕ  پٲٹھۍ  چِھ  أسۍ  نیکوکارن  تِہِنزِ  نیکی  ہُند  بدلہٕ  دِوان۔

Jalandhary:
  بیٚیہِ  کوٚر  عطا  اسہِ  حضرتِ  ابراہیمس  اکھ  فرزنداہ  حضرتِ  اسحٰق  بیٚیہِ  أمِس  فرزندٕہ  سُند  فرزند  حضرتِ  یعقوب  علیھم  السلام،  یِمن  سارنٕے  کوٚر  اسہِ  ہدایت۔  پٔزِس  کُن  ہٲو  اسہِ  وتھ  تِمن،  بیٚیہِ  کوٚر  اسہِ  ہدایت  نوحس  یِمن  برونٹھ،  حضرتِ  ابراہیمؑ  سٕندوٕے  اولادو  منٛزٕ  کوٚراسہِ  ہدایت  داوودس  تہٕ  حضرتِ  سلیمانس  بیٚیہِ  حضرتِ  ایوبس  بیٚیہِ  حضرتِ  یوسفس  بیٚیہِ  حضرتِ  موسیٰ  ہس  بیٚیہِ  حضرتِ  ہارونس  علیٰ  نبینا  وعلیھم  الصلوۃ  والسلام،  یِتھے  پٲٹھۍ  چھِ  أسۍ  منٲسِب  بدلہٕ  تہٕ  جزا  دِوان  نیکو  کار  بندن۔

Transliteration:
  Wawahabn<u>a</u> lahu is<u>ha</u>qa wayaAAqooba kullan hadayn<u>a</u> wanoo<u>h</u>an hadayn<u>a</u> min qablu wamin <u>th</u>urriyyatihi d<u>a</u>wooda wasulaym<u>a</u>na waayyooba wayoosufa wamoos<u>a</u> wah<u>a</u>roona waka<u>tha</u>lika najzee almu<u>h</u>sineen<b>a</b>


Maududi:
  ﴿تٔمۍ  سٕندِوٕے  اولادَو  منٛزٕ  کوٚر  ہدایت﴾  زکریا  تہٕ  یحییٰ  تہٕ  الیاس  علیھمُ  السلامن،  پرٛتھ  کانٛہہ  اوس  تِمَو  منٛزٕ  صالح۔

Jalandhary:
  بیٚیہِ  کوٚر  اسہِ  ہدایت  حضرتِ  زکریاہس  بیٚیہِ  حضرتِ  عیسیٰ  ہس  بیٚیہِ  حضرتِ  الیاسس  یِم  سٲرِی  ٲسۍ  رٕتیو  بندو  أندرٕہ۔

Transliteration:
  Wazakariyy<u>a</u> waya<u>h</u>y<u>a</u> waAAees<u>a</u> wa<b>i</b>ly<u>a</u>sa kullun mina a<b>l</b><u>ssa</u>li<u>h</u>een<b>a</b>


Maududi:
  ﴿تٔمۍ  سٕندی  خاندان  منٛزٕ﴾  اسماعیل،  الیسع،  تہٕ  یونس  تہٕ  لوط  ﴿علیھمُ  السلامس  ہٲو  وَتھ﴾  یِمو  منٛزٕ  کٔر  اَسہِ  پرٛتھ  أکِس  دُنیا  والیٚن  پٮ۪ٹھ  فضیلت  عطا۔

Jalandhary:
  بیٚیہِ  کوٚر  اسہِ  ہدایت  حضرتِ  اسمٰعیلس۔  بیٚیہِ  حضرتِ  یسعس  بیٚیہِ  حضرتِ  یونسس  بیٚیہِ  حضرتِ  لوطس۔  یِمن  سارِنٕے  دیُت  اسہِ  فضیلت  نبوت  سٍتۍ  تمہِ  وقتہٕ  کین  عالم  کین  لوٗکن  پٮ۪ٹھ۔

Transliteration:
  Waism<u>a</u>AAeela wa<b>i</b>lyasaAAa wayoonusa waloo<u>t</u>an wakullan fa<u>dd</u>aln<u>a</u> AAal<u>a</u> alAA<u>a</u>lameen<b>a</b>


Maududi:
  بیٚیہِ  نوٲزۍ  اَسہِ  تِہِندۍ  آباو  اجداد  تہٕ  تِہِندۍ  اولاد  تہٕ  تِہِندیو  بایَو  منٛزٕ  واریاہ،  تِم  ژٲرۍ  پننہِ  خدمت  خٲطرٕ  تہٕ  تِمن  کٔر  سیٚزِ  وَتہِ  کُن  رہنمٲئی۔

Jalandhary:
  بیٚیہِ  یِہٕندیو  مالیو  بُڈۍ  ببو  أندرٕہ  بیٚیہِ  اولادو  أندرٕہ  بیٚیہِ  بایو  أندرٕہ  تہِ  کوٚر  اسہِ  برگزیدٕہ  تہٕ  مقبول۔  بیٚیہِ  کوٚر  اسہِ  تِمن  ہدایت  سیٚزِ  وتہِ  کُن  یعنی  دینِ  حقس  کُن۔

Transliteration:
  Wamin <u>a</u>b<u>a</u>ihim wa<u>th</u>urriyy<u>a</u>tihim waikhw<u>a</u>nihim wa<b>i</b>jtabayn<u>a</u>hum wahadayn<u>a</u>hum il<u>a</u> <u>s</u>ir<u>at</u>in mustaqeem<b>in</b>


Maududi:
  یہِ  چُھ  اللہ  تعالیٰ  سُند  ہدایت  ییٚمہِ  سٍتۍ  سُہ  یَس  یژھان  چُھ  تس  چھُ  رہنمٲئی  کران  البتہ  اگر  یِمَو  لُکو  شرک  آسہِ  ہے  کوٚرمُت  تیٚلہِ  گژِھہِ  ہے  یُہُند  سورُے  کوٚرمُت  کرٛوومُت  ضائع۔

Jalandhary:
  یۅہے  دین  یتھ  کُن  تِمن  ہدایت  کرنہٕ  آو۔  یۅہے  گوٚو  خداے  سُند  ہدایت۔  أتھۍ  کُن  چُھ  اللہ  تعالیٰ  وتھ  ہاوان  یِمن  یژھان  چُھ  پننیو  بندو  أندرٕہ،  اتھ  کُن  ہاوے  وتھ  اللہ  تعالیٰ  ہن  سارنٕے  لوٗکن  مگر  بعضو  کٔر  نہٕ  یہِ  وتھ  اختیار۔  تِمو  ٹھہرٲو  خدایس  شریک۔  شرک  چُھ  اللہ  تعالیٰ  ہس  تیُتھ  ناپسند۔  عام  لوٗکن  ہٕنٛز  چھَنہٕ  کتھٕے،  ہرگاہ  بفرض  محال  تِم  حضراتِ  انبیا  تہِ  نعوذباللہ  شرک  انَہن  خدایس  ضروٗر  سپدہن  ضایع  تِمہٕ  سارے  رٕژٕ  کامہِ  یِمہٕ  تِم  کران  ٲسۍ  امہِ  شرکہٕ  وجہہ۔

Transliteration:
  <u>Tha</u>lika hud<u>a</u> All<u>a</u>hi yahdee bihi man yash<u>a</u>o min AAib<u>a</u>dihi walaw ashrakoo la<u>h</u>abi<u>t</u>a AAanhum m<u>a</u> k<u>a</u>noo yaAAmaloon<b>a</b>


Maududi:
  یِم  ٲسۍ  تِم  لُکھ  یِمن  اَسہِ  کتاب  تہٕ  حکم  تہٕ  نبوّت  ٲس  عطا  کٔرمٕژ۔  ﴿یَتھ  جایہِ  چھےٚ  انبیاء  علیھم  السلامن  ترٛے  چیز  عطا  کرنٕچ  ذکر  آمٕژ۔  اکھ  کتاب  یعنی  اللہ  تعالیٰ  سُند  ہدایت  نامہٕ۔  بیاکھ  حکم  یعنی  ہدایت  نامُک  صحیح  فہم  تہٕ  اَمِکۍ  اصول،  زندگی  ہٕندٮ۪ن  معاملاتن  پٮ۪ٹھ  موٲفق  کرنٕچ  صلٲحیت،  تہٕ  زندگی  ہٕندٮ۪ن  مسٲیلن  منٛز  فٲصلہٕ  کُن  راے  قٲیم  کرنٕچ  خدا  داد  قٲبلیت۔  ترٛییم  نبوّت،  یعنی  یہِ  منصب  زِ  تِم  کرن  امہِ  ہدایت  نامہٕ  مطابق  اللہ  تعالیٰ  سٕندٮ۪ن  خلقن  رہنمٲئی﴾  وۅنۍ  اگر  یِم  لُکھ  اَتھ  ماننہٕ  نِشہِ  انکار  چِھ  کران  ﴿کانٛہہ  پرواے  چُھنہٕ﴾  اَسہِ  چھےٚ  بیٚیہِ  کینژھن  لُکن  یہِ  نعمت  حوالہٕ  کٔرمٕژ  یِم  اتھ  مُنکِر  چِھنہٕ۔

Jalandhary:
  یِمن  حضراتِ  انبیا  یِمن  ہٕنٛز  ذکر  کرنہٕ  آیہِ  یِمے  گٔے  تِم  یِمن  اَسہِ  مجموعی  طریقہٕ  کتابِ  شریعت  تہٕ  نبوت  عطا  کٔر،  پس  اگر  نظیر  موجودآسہِ  تہِ  یِم  مکٕکۍ  لوٗکھ  اتھ  تُہٕندِس  نبوتس  انکار  کرن  کٔرۍ  تن  تمیُک  مہ  بٔرِو  توٚہۍ  کانہہ  غم،  تۅہیہِ  چھۅنہِ  تہِ  نہٕ  کینہہ۔  کیازِ  پٔزۍ  پٲٹھۍ  اسہِ  چھو  امہِ  خٲطرٕ  مُقرر  کٔرمٕژ  اکھ  جماعتھاہ  یِم  نہٕ  ہرگِز  اتھ  نبوتس  تُہٕندِس  انکار  کرن۔  بلکہ  زانن  امہِ  نعمتٕچ  پوٗرٕہ  قدر۔  تِم  گٔے  مہاجر  تہٕ  انصار۔  بیٚیہِ  تِمن  ہٕنٛدۍ  پیرو  قیامتس  تام۔

Transliteration:
  Ol<u>a</u>ika alla<u>th</u>eena <u>a</u>tayn<u>a</u>humu alkit<u>a</u>ba wa<b>a</b>l<u>h</u>ukma wa<b>al</b>nnubuwwata fain yakfur bih<u>a</u> h<u>a</u>ol<u>a</u>i faqad wakkaln<u>a</u> bih<u>a</u> qawman laysoo bih<u>a</u> bik<u>a</u>fireen<b>a</b>


Maududi:
  اے  نبیؐ،  تِمے  لُکھ  ٲسۍ  اللہ  تعالیٰ  سٕندِ  طرفہٕ  ہدایت  یافتہٕ،  تِہٕنزِی  وَتہِ  پٮ۪ٹھ  پٔکِو  توٚہۍ،  تہٕ  ؤنِو  زِ  بہٕ  چُھس  نہٕ  ﴿اتھ  تبلیغ  تہٕ  ہدایت چہِ﴾  کامہِ  پٮ۪ٹھ  تۅہیہِ  نِشہِ  کُنہِ  اُجرتُک  طٲلب  کینٛہہ۔  یہِ  چھےٚ  اکھ  عام  نصیحت  تمام  دُنیا  والیٚن  خٲطرٕ۔

Jalandhary:
  یِم  حضراتِ  انبیا  گٔے  تِم  بندگانِ  خاص  یِمن  اللہ  تعالیٰ  ہن  دشمنن  ہٕنٛزن  کتھن  پٮ۪ٹھ  صبر  کرنس  کُن  ہدایت  کوٚر۔  پس  تِہٕنٛزِی  وتہِ  پٔکِو  توٚہۍ  تہِ  صبر  کرنس  اندر،  یہِ  تہِ  فرمٲوِیوکھ  توٚہۍ  یا  رسول  اللہؐ  اے  لوٗکو  بہٕ  چُھس  نہٕ  منگان  تۅہیہِ  امہِ  تبلیغ  تہٕ  رہنُمٲیی  خٲطرٕ  کانہہ  مزوٗریاہ۔  بلکہ  چُھسو  بہٕ  بے  غرض  نصیحت  کران،  یہِ  قرآنِ  مجید  چُھنہٕ  مگر  عالمینن  ہٕندِ  خٲطرٕ  بوٚڈ  وعظ  تہٕ  نصیحت  ییٚمہِ  کہِ  ماننہٕ  سٍتۍ  تۅہی  بوٚڈ  فٲیدٕہ  تہٕ  نفع  چُھو۔  نہ  ماننہٕ  سٍتۍ  تۅہی  بوٚڈ  نقصان  چُھو۔  اکھ  یہوداہ  اکھ  آو  نبی  کریم  صلی  اللہ  علیہ  و سلمن  ہٕندِس  خدمتس  اندر۔  تمی  ہیٚت  تِمن  سٍتۍ  مذہبی  گفتگو  کرُن  تتھ  اندر  اوس  سُہ  کتھ  کتھ  کران  جوشس  اندر۔  لوٚگ  دپنہِ  اللہ  تعالیٰ  ہن  چَھنہٕ  از  تام  کانہہ  کتاباہ  نٲزِل  کٔرمٕژ۔  اتی  سپٕدۍ  یِم  آیاتِ  کریمہ  نٲزِل۔

Transliteration:
  Ol<u>a</u>ika alla<u>th</u>eena had<u>a</u> All<u>a</u>hu fabihud<u>a</u>humu iqtadih qul l<u>a</u> asalukum AAalayhi ajran in huwa ill<u>a</u> <u>th</u>ikr<u>a</u> lilAA<u>a</u>lameen<b>a</b>


Maududi:
  یِمو  لُکو  کٔر  نہٕ  خُدایس  قدر  یِتھہٕ  پٲٹھۍ  تس  قدٕر  کرنُک  حق  اوس،  ﴿یعنی  خُدایس  متعلق  کوٚرُکھ  غلط  اندازٕہ﴾  ییٚلہِ  ووٚنُکھ  خُداین  چُھنہٕ  کٲنٛسہِ  بشرس  پٮ۪ٹھ  کِہِنۍ  نٲزِل  کوٚرمُت  یِمن  پٕرٛژِھو  سۅ  کتاب  یۅسہٕ  موسیٰ  علیہ  السلامن  أنۍ مٕژ  ٲس،  یۅسہٕ  تمام  انسانن  خٲطرٕ  روشنی  تہٕ  ہدایت  ٲس،  یۅسہٕ  توٚہۍ  چَھلہِ  چَھلہِ  چُھون  کران،  کمٕے  چِھو  ہاوان  تہٕ  واریاہ  کینٛہہ  چِھو  چُھپاوان،  تہٕ  ییٚمہِ  ذریعہ  تۅہیہِ  سُہ  علم  اوسُو  دِنہٕ  آمُت  یُس  نہٕ  تۅہیہِ  حٲصل  اوسُو  تہٕ  نہ  اوس  تُہندِس  مٲلِس  بُڈِببس،  ٲخر  تمِیُک  نٲزِل  کرن  وول  کُس  اوس؟  ﴿چونکہ  یہِ  جواب  چُھ  یہودٮ۪ن  دِنہٕ  یِوان  امہِ  موجوب  چُھ  دلیلہِ  رٔنگۍ  حضرت  موسیٰ  علیہ  السلامس  پٮ۪ٹھ  توراتُک  نزول  پیش  کرنہٕ  آمُت،  تِکیازِ  یِم  ٲسۍ  خۅد  اَمِکۍ  قٲیل۔  ظٲہر  چُھ  زِ  یُہُند  یہِ  تسلیم  کرُن  زِ  حضرت  موسیٰ  علیہ  السلامس  پٮ۪ٹھ  ٲس  توراۃ  نازل  سپزمٕژ،  چُھ  پٲنۍ  پانے  یِہِندِ  اَمہِ  قَولُک  تردید  کران  زِ  خُداین  چُھنہٕ  کٲنٛسہِ  بشرس  پٮ۪ٹھ  کِہِنۍ  نٲزِل  کوٚرمُت،  بیٚیہِ  چھےٚ  کم  از  کم  امہِ  نِشہِ  یہِ  کتھ  ثٲبت  سپدان  زِ  بشرس  پٮ۪ٹھ  ہیٚکہِ  اللہ  تعالیٰ  سُند  کلام  نٲزِل  سپدِتھ  تہٕ  سپُدمُت  تہِ  چُھ﴾  بس  یُتُے  ؤنِو  زِ  اللہ،  پتہٕ  ترٲوِیوٗکھ  یِم  پننیٚن  دلیل  بٲزین  سٍتۍ  گندنہٕ  خٲطرٕ۔

Jalandhary:
  بییہِ  کٔر  نہٕ  یِمو  مُنکرو  خداے  سٕنٛز  کانہہ  قدر،  یِژھ  قدر  کرٕنۍ  شوبہِ  ہا۔  کیازِ  تِمو  ووٚن  اللہ  تعالیٰ  ہن  چھَنہٕ  نٲز،  لِے  کٔرمٕژ  کٲنسہِ  بشرس  پٮ۪ٹھ  پنٕنۍ  کانہہ  کتاباہ۔  یہِ  ونُن  گوو  خدایس  نسبت  بے  قدری  کرٕنۍ۔  کیازِ  امہِ  سٍتۍ  چُھ  لٲزِم  یِوان  نبوتس  انکار  کرُن،  یُس  نبوتس  انکار  کرِ  تٔمۍ  زون  اللہ  تعالیٰ  سُند  فرمان  اپُز  نعوذباللہ۔  پٔزِس  تصدیق  تہٕ  تسلیم  کرُن  چُھ  وٲجِب  تمی  سٍتۍ  چھےٚ  یِوان  خداے  سٕنٛز  قدر  کرنہٕ۔  لہٰذا  یِمو  تصدیق  وتسلیم  بدل  تکذیب  وانکار  کوٚر۔  تِمو  کٔر  بے  قدری،  یہِ  گوو  امیُک  تحقیقی  جواب۔  امہِپتہٕ  چُھ  اللہ  تعالیٰ  فرماوان  امیُک  اِلزٲمی  جواب،  توٚہۍ  پرژِھتوکھ  اے  یہودیو  حضرتِ  موسیٰ  یۅسہٕ  کِتاب  ہیٚتھ  آو  یعنی  توراۃ  سۅ  کٔمۍ  کٔر  نٲزِل،  ییٚمِچ  کیفیت  یہِ  چھےٚ  کہ  سۅ  بذاتِ  خود  نورٕکۍ  پٲٹھۍ  واضح  تہٕ  روشن  یِمن  لوٗکن  ہٕندِ  ہدایت  خٲطرٕ  سۅ  سوزنہٕ  آیہِ  تِمن  لوٗکن  ہٕندِ  خٲطرٕ  چُھو  سُہ  بوٚڈ  ہدایت،  یۅسہٕ  کتاب  تۅہیہِ  پننیو  نفسٲنی  اغراضو  مۅکھہٕ  ورقہٕ  ورقہٕ  کٔروٗن،  یُس  ورقاہ  پننہِ  مطلب  براری  خٲطرٕ  چُھو  خوش  کران،  سُہ  چُھو  ہاوان  تہٕ  ظٲہِر  کران۔  کھٔٹِتھ  تہٕ  پوٗشیدٕہ  چُھو  تھاوان  تمہِ  منٛزٕہ  واریاہ  حصہٕ۔  یتھ  منٛز  تُہٕندِس  مطلبس  خلاف  چُھ  کینہہ  آسان  مثل  نعتِ  پیغمبر  ٲخرالزمان  صلی  اللہ  علیہ  و سلم،  بیٚیہِ  ٲوٕہ  توٚہۍ  ہیٚچھناونہٕ  تمہِ  توراۃ  کہ  ذریعہ  سُہ  علم  یُس  نہٕ  زٲنِہو  توٚہۍ  نہ  تُہٕندۍ  مٲلۍ  تہٕ  بٕڈۍ  بب  سۅ  توراۃ  نٲزِل  سپدنہٕ  برونٹھ،  یورے  فرمٲوِیوکھ  توٚہۍ  کہ  اللہ  تعالیٰ  نٕے  کٔر  سۅ  کتاب  نٲزِل  لہٰذا  کمہِ  بُتھہِ  چُھو  توٚہۍ  ونان  کہ  اللہ  تعالیٰ  ہن  چَھنہٕ  کانہہ  کِتابٕے  نٲزِل  کٔرمٕژ،  یہِ  جواب  بوزناونہٕ  پتہٕ  ترٲوِیوکھ  تِم  پننین  شغلن  منٛز۔  اپزین  کتھن  تہٕ  بیہودٕہ  کامین  سٍتۍ  روٗزِن  تِم  مشغول۔  تۅہیہِ  پٮ۪ٹھ  یہِ  فرض  اوس  تہِ  اوٚنُو  تۅہیہِ  بجا،  مہ  بٔرِو  توٚہۍ  کانہہ  فکربہٕ  بوزٕ  پانے  تِمن  سٍتۍ۔

Transliteration:
  Wam<u>a</u> qadaroo All<u>a</u>ha <u>h</u>aqqa qadrihi i<u>th</u> q<u>a</u>loo m<u>a</u> anzala All<u>a</u>hu AAal<u>a</u> basharin min shayin qul man anzala alkit<u>a</u>ba alla<u>th</u>ee j<u>a</u>a bihi moos<u>a</u> nooran wahudan li<b>l</b>nn<u>a</u>si tajAAaloonahu qar<u>at</u>eesa tubdoonah<u>a</u> watukhfoona katheeran waAAullimtum m<u>a</u> lam taAAlamoo antum wal<u>a</u> <u>a</u>b<u>a</u>okum quli All<u>a</u>hu thumma <u>th</u>arhum fee khaw<u>d</u>ihim yalAAaboon<b>a</b>


Maududi:
  ﴿تمی  کتابہِ  ہٕندۍ  پٲٹھۍ﴾  چھےٚ  یہِ  اکھ  کتاب  یۅسہٕ  اَسہِ  چھےٚ  نٲزِل  کٔرمٕژ۔  سٮ۪ٹھاہ  خیر  و  برکت  واجِنۍ  چھےٚ،  تَمہِ  چیزُک  چھےٚ  تصدیق  کران  یُس  اَمہِ  برونٛہہ  اوس  آمُت  تہٕ  امہِ  موجوب  چھےٚ  نٲزل  کرنہٕ  آمٕژ  زِ  اَمہِ کہ  ذریعہ  کٔرِیوٗکھ  توٚہۍ  بٔستِیَن  ہٕندِ  امہِ  مرکزٕکۍ  ﴿یعنی  مکّہ﴾  تہٕ  اَتھ  أندۍ  پٔکۍ  روزن  وٲلۍ  خبردار،  یِم  لُکھ  ٲخرتس  مانان  چِھ  تِم  چِھ  یتھ  کتابہِ  پٮ۪ٹھ  ایمان  انان  تہٕ  تِہُند  حال  چُھ  یہِ  زِ  پننیٚن  نمازن  ہٕنز  چِھ  پابندی  کران۔

Jalandhary:
  یتھہٕ  پٲٹھۍ  توراۃ  اسی  نٲزِل  کوٚرمُت  اوس۔  تِتھے  پٲٹھۍ  تہِ  چُھ  یہِ  قرآنِ  مجید  تہِ  کتاباہ  یۅسہٕ  اسی  نٲزِل  کٔر  تۅہیہِ  پٮ۪ٹھ  یا  رسول  اللہ  صلی  اللہ  علیہ  و سلم۔  یۅسہٕ  خٲرو  برکتٕچ  کتاب  چھےٚ۔  یُس  اکھاہ  تتھ  پژھ  کرِ۔  تمہِ  موجوب  عمل  کرِ  تسٕندِ  خٲطرٕ  چُھ  فلاح  دارین۔  یہِ  کتاب  یعنی  قرآنِ  مجید  چُھ  تصدیق  کروُن  تِمن  کتابن  یِمہٕ  امہِ  برونٹھ  چھٚے  نٲزِل  کرنہٕ  آمژٕہ۔  لہٰذا  چُھ  یہِ  قرآنِ  مجید  دۅیو  کتھو  خٲطرٕ  نٲزل  کوٚرمُت۔  اکھ  مخلوقن  ہٕندِ  نفع  خٲطرٕ  بیٚیہِ  یِمن  کتابن  ہٕندِ  تصدیق  کرنہٕ  خٲطرٕ  کہ  تِمہٕ  کتابہٕ  چھےٚ  بےشک  خداے  سٕندِی  طرفہٕ  نٲزل  کرنہٕ  آمژٕہ،  بیٚیہِ  یُتھ  توٚہۍ  خصوصیت  سان  کھوژٕ  نٲوِیوکھ  مکہ  شریفٕکۍ  لوٗکھ۔  بیٚیہِ  یِم  اَتھ  أندۍ  أندۍ  چھِو  تمام  عالمٕکۍ  لوٗکھ  کیازِ  بییِس  جایہِ  چھِ  اللہ  تعالیٰ  فرماوان،  یُتھ  سُہ  عالمٕہ  کین  لوٗکن  کھوژناوِ،  سٲرِی  لوٗکھ  اگر  تِہٕندِ  اندازٕہ  تہٕ  بیم  کرنہٕ  سٍتۍ  ایمان  انن  نہٕ  لیکن  یِمن  لوٗکن  ٲخرتٕچ  پوٗرٕہ  پژھ  چھےٚ  تِم  چھِ  اتھ  قرآنِ  مجیدس  پژھ  کران،  بیٚیہِ  چھِ  تِم  ایمان  أنِتھ  نٮ۪مازن  پٮ۪ٹھ  ڈاڈ  کران،  پابندی  سان  پانژوے  وقت  پوٗرٕہ  ادا  کران۔  کیازِ  ایمان  واعتقادس  سٍتۍ  ییٚلہِ  عمل  تہِ  مکمل  آسہِ  تیٚلہِ  چھےٚ  عذاب  نِشہِ  نجات  لبنٕچ  امید۔

Transliteration:
  Wah<u>atha</u> kit<u>a</u>bun anzaln<u>a</u>hu mub<u>a</u>rakun mu<u>s</u>addiqu alla<u>th</u>ee bayna yadayhi walitun<u>th</u>ira omma alqur<u>a</u> waman <u>h</u>awlah<u>a</u> wa<b>a</b>lla<u>th</u>eena yuminoona bi<b>a</b>l<u>a</u>khirati yuminoona bihi wahum AAal<u>a</u> <u>s</u>al<u>a</u>tihim yu<u>ha</u>fi<i><u>th</u></i>oon<b>a</b>


Maududi:
  تہٕ  تس  شخصہٕ  سٕندِ  کھۅتہٕ  بوٚڈ  ظٲلِم  کُس  آسہِ  یُس  خُدایس  اَپُز  بہتان  لاگہِ،  یا  وَنہِ  زِ  مےٚ  پٮ۪ٹھ  چھےٚ  وحی  آمٕژ  ییٚلہِ  زن  تس  پٮ۪ٹھ  کٕہٕنۍ  وَحی  آسہِ  نہٕ  نٲزِل  کرنہٕ  آمٕژ،  یا  یُس  اللہ  تعالیٰ  سٕندٮ۪ن  نٲزِل  کرنہٕ  آمتیٚن  چیزن  ہٕندِس  مقابلس  منٛز  وَنہِ  زِ  بہٕ  ہاوٕہ  یُتُھے  کانٛہہ  چیز  نٲزِل  کٔرِتھ؟  کاش  توٚہۍ  وُچھہوٗکھ  ظٲلِم  تتھ  حالتس  منٛز  ییٚمہِ  ساعتہٕ  تِم  موت چہِ  سختی  منٛز  غۅطہٕ  آسٕہَن  کھیٚوان  تہٕ  فرشتہٕ  آسٕہن  اتھہٕ  پِلنٲوۍ  پلنٲوۍ  ونان  زِ،  ؤلِو  کٔرِو  پنُن  زُو،  اَز  یِیَو  تۅہیہِ  تِمن  کتھن  ہٕندِس  پاداشس  منٛز  ذِلتُک  عذاب  دِنہٕ  یِمہٕ  توٚہۍ  خُدایس  تُہمت  لگٲوِتھ  ناحق  ٲسِو  بکان،  تہٕ  تٔمۍ  سٕندٮ۪ن  آیاتن  ہٕندِس  مقابلس  منٛز  ٲسِو  سرکشی  ہاوان۔

Jalandhary:
  بیٚیہِ  کُس  اکھاہ  چُھ  یُتھ  ظٲلِم  تس  شخصہٕ  سٕندِ  کھۅتہٕ  ییٚمۍ  اپُز  نوٚوروو  معبودِ  برحقس  پٮ۪ٹھ  نبوتس  انکار  کرنہٕ  سٍتۍ  یِتھہٕ  پٲٹھۍ  یِمو  یہودو  کوٚر  تِمو  دوٚپ،  اللہ  تعالیٰ  ہن  کوٚر  نہٕ  کٲنسہِ  بشرس  پٮ۪ٹھ  کِہِنۍ  نٲزِل،  نتہٕ  کوٚرُن  پننہِ  حقہٕ  دعویٰ  نبوت۔  ووٚنُن  مےٚ  کُن  چُھ  یِوان  وحی  نٲزل  کرنہٕ  حالانکہ  تس  کُن  اوس  نہٕ  کانہہ  وحیاہ  نٲزِل  سپدان  مثل  مسلیمہ  کذاب  وغٲرٕہ،  یِتھے  پٲٹھۍ  کُس  چُھ  یُتھ  ظٲلِم  تس  شخصہٕ  سٕندِ  کھۅتہٕ  ییٚمۍ  دوٚپ  بہٕ  تہِ  ہیٚکہٕ  نٲزِل  کٔرِتھ  تہٕ  لوٗکن  نِشہِ  پیش  کٔرِتھ  تِتھہٕ  پٲٹھۍ  یِتھہٕ  پٲٹھۍ  خدا  چُھ  نٲزِل  کران۔  کانہہ  اکھاہ  چُھنہٕ  یِمن  لوٗکن  ہٕندِ  کھۅتہٕ  یُتھ  ظٲلِم،  یِمن  ظٲلِمن  ہُند  حال  چُھ  یہِ  کہ  اگر  وُچھکھ  ژٕ  سُہ  وقت  ییٚمہِ  ساعتہٕ  آسن  یِم  ظٲلِم  موت  چہ  سختی  اندر  مُبتلا،  روح  کڈٕوٕنۍ  ملٲیک  آسن  پنٕنۍ  اتھہٕ  مُژرٲوتھ  تِمن  ظٲلِمن  کُن  ونان،  اے  ظٲلِمو  جلٕد  پہن  کٔڈِو  پنٕنۍ  زُو  پننیو  پانو  أندرٕہ،  أزِکہ  دۅہہ  کیاہ  ییہِ  تۅہیہِ  مرنس  سٍتی  سزا  دِنہٕ۔  خوٲری  ہٕندِ  عذاب  سٍتۍ۔  کیازِ  توٚہۍ  ٲسِو  نا  خدایس  نسبت  تِمے  کتھہٕ  لاگان  یِمہٕ  بالکل  اپزِ  آسہٕ  آسان۔  بیٚیہِ  ٲسِو  توٚہۍ  آیات  ماننہٕ  نِشہِ  تہٕ  تسلیم  کرنہٕ  نِشہِ  تکبُر  کران۔

Transliteration:
  Waman a<i><u>th</u></i>lamu mimmani iftar<u>a</u> AAal<u>a</u> All<u>a</u>hi ka<u>th</u>iban aw q<u>a</u>la oo<u>h</u>iya ilayya walam yoo<u>h</u>a ilayhi shayon waman q<u>a</u>la saonzilu mithla m<u>a</u> anzala All<u>a</u>hu walaw tar<u>a</u> i<u>th</u>i a<b>l</b><i><u>thth</u></i><u>a</u>limoona fee ghamar<u>a</u>ti almawti wa<b>a</b>lmal<u>a</u>ikatu b<u>a</u>si<u>t</u>oo aydeehim akhrijoo anfusakumu alyawma tujzawna AAa<u>tha</u>ba alhooni bim<u>a</u> kuntum taqooloona AAal<u>a</u> All<u>a</u>hi ghayra al<u>h</u>aqqi wakuntum AAan <u>a</u>y<u>a</u>tihi tastakbiroon<b>a</b>


Maududi:
  ﴿تہٕ  اللہ  تعالیٰ  فرماویٚکھ﴾  رٔٹۍ تو،  وۅنۍ  سپدِو  توٚہۍ  تِتھے  پٲٹھۍ  تنِ  تنہا  اَسہِ  برونٛہہ  کنہِ  حٲضر  یِتھہٕ  پٲٹھۍ  اَسہِ  توٚہۍ  گۅڈنِچہِ  پِھرِ  تنہا  ٲسِو  پٲدٕ  کٔرِمٕتۍ،  یِکینژھاہ  دُنیاہس  منٛز  اسہِ  تۅہیہِ  دِیتمُت  اوسُو  سُہ  سورُے  کینٛہہ  چِھو  پتھ  کُن  ترٲوِتھ  آمٕتۍ،  بیٚیہِ  چِھنہٕ  وۅنۍ  أسۍ  تِمن  تُہندٮ۪ن  سفٲرش  دَرن  کُن  تہِ  وُچھان  یِمن  متعلق  توٚہۍ  سمجھان  ٲسِو  زِ  تۅہیہِ  بکار  یِنس  منٛز  چُھ  تِہُنٛد  تہِ  کینٛہہ  حصہٕ،  تۅہیہِ  یِم  پانہٕ وٲنۍ  رٲبطہٕ  ٲسۍ  تِم  ژھیٚنۍ  سٲری  تہٕ  تِم  سٲری  رٲوِو  تۅہیہِ  یُہُند  تۅہیہِ  بوش  اوسُو۔

Jalandhary:
  ییٚمہِ  دۅہہ  قیامت  سپدِ  تمہِ  دۅہہ  فرماویٚکھ  اللہ  تعالیٰ  ٲوٕہ  اسہِ  نِشہِ  پتو  لاکہ۔  اکہِ  اکہِ  تنِ  تنہا،  یارن  تہٕ  مددگارن  ورٲے۔  یِتھہٕ  پٲٹھۍ  اسہِ  توٚہۍ  گۅڈنچہِ  لٹہِ  تنہا  دنیاہس  اندر  پٲدٕہ  کٔرمٕتۍ  ٲسِو  ننی  تہٕ  چھنی۔  نیٚتھہٕ  ننی  تہٕ  ننہٕ  وٲری،  بیٚیہِ  ترووٕہ  تہِ  سورُے  یہِ  اسہِ  تۅہیہِ  دیُتمُت  اوس  پانس  پتھ  کُن،  بیٚیہِ  چھِنہٕ  أسی  وُچھان  تۅہیہِ  سٍتۍ  تِم  لوٗکھ  یِم  تۅہیہِ  پننہِ  گُمان  زانان  ٲسِیوکھ  پننین  کامین  اندر  خداے  سٕندۍ  شریک،  کتیوٗ  چھِو  تِم،  پٔزۍ  پٲٹھۍ  چھلہٕ  گٔیہِ  تِمن  تعلقاتن  یِم  تۅہیہِ  پانہٕ  وٲنۍ  ٲسۍ،  ضایع  سپُد  تۅہیہِ  نِشہِ  تہِ  سورُے  یہِ  تۅہیہِ  گُمانہٕ  اوس  کہ  معبودانِ  بٲطِل  کرن  اسہِ  شفاعت۔

Transliteration:
  Walaqad jitumoon<u>a</u> fur<u>a</u>d<u>a</u> kam<u>a</u> khalaqn<u>a</u>kum awwala marratin wataraktum m<u>a</u> khawwaln<u>a</u>kum war<u>a</u>a <i><u>th</u></i>uhoorikum wam<u>a</u> nar<u>a</u> maAAakum shufaAA<u>a</u>akumu alla<u>th</u>eena zaAAamtum annahum feekum shurak<u>a</u>o laqad taqa<u>tt</u>aAAa baynakum wa<u>d</u>alla AAankum m<u>a</u> kuntum tazAAumoon<b>a</b>


Maududi:
  دانس  تہٕ  آنچہِ  پھاٹوَن  وول  چُھ  اللہ  تعالیٰ۔  ﴿یعنی  زمین  کیو  تَہَو  منٛز  بیٲلۍ  پھوٚل  پھاٹوِتھ  تمہِ  منٛز  کُلِیُک  کوٚٹ  کڑن  وول﴾  سُے  چُھ  زِندس  کڑان  مۅردس  نِشہِ  تہٕ  سُے  چُھ  مۅردس  زِندس  نِشہِ  کڑن  وول۔  ﴿زندٕہ  کڑن  مۅردس  نِشہِ،  اَمِیُک  مطلب  چُھ  بے  جان  مادٕہ  نِشہِ  زندٕہ  مخلوق  پٲدٕ  کرٕنۍ،  تہٕ  زندٕہ  نِشہِ  مۅردٕہ  کڑنُک  مطلب  چُھ،  جاندار  چیزٕ  منٛزٕ  بے جان  مادٕہ  خٲرج  کرٕنۍ﴾  یِمہٕ  سارے  کامہِ  کرن  وول  چُھ  اللہ  تعالیٰ،  پتہٕ  کور  کُن  چِھو  توٚہۍ  ڈلان  پکان؟

Jalandhary:
  پٔزۍ  پٲٹھۍ  اللہ  تعالیٰ  چُھ  پھاٹہٕ  وُن  پرتھ  پھٔلِس  تہٕ  آنچہِ  یۅسہٕ  زمینس  منٛز  وَونہٕ  یِوان  چھےٚ،  سُے  چُھ  کڈان  زِندس  مردس  نِشہِ  تہٕ  مردس  زِندس  نِشہِ،  یۅہے  کیاہ  گوو  معبودِ  برحق،  پس  کِتھہٕ  پٲٹھۍ  چُھو  توٚہۍ  تس  پژھ  کرنہٕ  نِشہِ  گریز  کران  تہٕ  ژلان۔

Transliteration:
  Inna All<u>a</u>ha f<u>a</u>liqu al<u>h</u>abbi wa<b>al</b>nnaw<u>a</u> yukhriju al<u>h</u>ayya mina almayyiti wamukhriju almayyiti mina al<u>h</u>ayyi <u>tha</u>likumu All<u>a</u>hu faann<u>a</u> tufakoon<b>a</b>


Maududi:
  سُے  چُھ  رٲژ  ہُند  پردٕہ  ژٔٹِتھ  صُبح  کڑان،  تٔمی  چھےٚ  رات  سکونُک  وقت  بنٲومٕژ،  تٔمی  چُھ  زوٗن  تہٕ  آفتاب  کھسنُک  تہٕ  لوسنُک  حساب  مقرر  کوٚرمُت،  یِم  سٲری  چِھ  تس  زبردست  قدرت  تہٕ  علم  تھاون  وٲلۍ  سٕندۍ  ٹھۂراونہٕ  آمٕتۍ  اندازٕہ۔

Jalandhary:
  سُے  چُھ  صبح  پھۅلہٕ  راوٕ  وُن،  بیٚیہِ  کٔر  رات  تمی  آرامُک  وقت  کہ  سٲرِی  چھِ  تھٔکِتھ  ژھیٚنِتھ  شونگنہٕ  سٍتۍ  آراماہ  حٲصِل  کران۔  بیٚیہِ  کوٚرُن  آفتاب  تہٕ  زوٗنہِ  ہُند  رفتار  حِسابہٕ  موجوب  ییٚمہِ  سٍتۍ  وقتن  ہٕندِس  ضبط  وربطس  اندر  آسٲنی  چھےٚ  سپدان،  بیٚیہِ  چُھ  انداز  تہٕ  کٲریگری  تس  خداے  سٕنٛز  یُس  غٲلِب  تہٕ  سورُے  زانن  وول  چُھ۔

Transliteration:
  F<u>a</u>liqu ali<u>s</u>b<u>ah</u>i wajaAAala allayla sakanan wa<b>al</b>shshamsa wa<b>a</b>lqamara <u>h</u>usb<u>a</u>nan <u>tha</u>lika taqdeeru alAAazeezi alAAaleem<b>i</b>


Maududi:
  تہٕ  سُے  چُھ  ییٚمۍ  تُہندِ  خٲطرٕ  تارک  بنٲوۍ  صحرا  تہٕ  سمندرن  ہٕنزن  انہِ  گٹن  منٛز  وتھ  معلوم  کرنٕکۍ  ذریعہ،  وُچِھو  اسہِ  چھےٚ  نشٲنیہِ  کھوٗلتھ  بیان  کرِمژٕ  تِمن  لُکن  خٲطرٕ  یِمن  علم  چُھ۔  ﴿یعنی  امہِ  حقیقت چہِ  نشٲنیہِ  زِ  اللہ  تعالیٰ  چُھ  صرف  اکھ،  کانٛہہ  بیاکھ  چُھنہٕ  خُدائی  ہٕندۍ  صفات  تھاوان،  نہ  چُھ  خُدٲئی  ہٕندٮ۪ن  اختیارن  منٛز  حصہٕ دار،  تہٕ  نہ  چُھ  خُدٲئی  ہٕندٮ۪ن  حقوقن  منٛز  کُنہِ  حقُک  حقدار۔﴾

Jalandhary:
  بیٚیہِ  چُھ  سُہ  پروردِگار  سُے  ییٚمۍ  ستارٕہ  کٔرۍ  پٲدٕہ  یُتھ  توٚہۍ  وتھ  لٔبِو  انہِ  گٹن  اندر  خشکی  ہٕنٛزن  وتن  تہٕ  سمندرن  اندر،  بتحقیق  اسہِ  کرِ  پننہِ  توحیدچہ  دلیلہٕ  بیان  ویٚژھنٲوِتھ  تِمن  لوٗکن  ہٕندِ  خٲطرٕ  یِم  زانان  چھِ  رُت  کیاہ  چُھ  تہٕ  یچھ  کیاہ  چُھ۔

Transliteration:
  Wahuwa alla<u>th</u>ee jaAAala lakumu a<b>l</b>nnujooma litahtadoo bih<u>a</u> fee <i><u>th</u></i>ulum<u>a</u>ti albarri wa<b>a</b>lba<u>h</u>ri qad fa<u>ss</u>aln<u>a</u> al<u>a</u>y<u>a</u>ti liqawmin yaAAlamoon<b>a</b>


Maududi:
  تہٕ  سُے  چُھ  ییٚمۍ  توٚہۍ  اکہِ  جانہٕ  نِشہِ  پٲدٕ  کٔرۍنو،  پتہٕ  چُھ  پرٛتھ  کٲنٛسہِ  ہٕندِ  خٲطرٕ  اکھ  جاے  قرار  بیٚیہِ  تٔمۍ  سٕندِ  خٲطرٕ  اکھ  حوالہٕ  کرنٕچ  جاے،  یِمہٕ  نشٲنیہِ  چھےٚ  اسہِ  واضح  کرِمژٕ  تِمن  لُکن  خٲطرٕ  یِمن  سۅد بۅد  چھےٚ۔

Jalandhary:
  بیٚیہِ  گوو  سُہ  پروردِگار  سُے  ییٚمۍ  توٚہۍ  سٲرِی  پٲدٕہ  کٔرِو  أکسٕے  شخصس  نِشہِ  سُہ  گوو  حضرتِ  آدم،  پس  کرٕن  تُہٕندِ  خٲطرٕ  اکھ  قرارٕچ  جایاہ۔  سُہ  گوو  ماجہِ  ہُند  رحم،  بچہٕ  دٲنۍ۔  تتھ  منٛز  کینہہ  کالاہ  روٗزِتھ  چُھ  انسان  دنیاہُک  اثر  قبول  کران  بیٚیہِ  کٔرٕن  امانت  تھاونٕچ  اکھ  جایاہ،  سۅ  گٔیہِ  قبر  تتھ  منٛز  کینہہ  کالاہ  روزِتھ  چھِو  ٲخرتُک  اثر  قبول  کران۔

Transliteration:
  Wahuwa alla<u>th</u>ee anshaakum min nafsin w<u>ah</u>idatin famustaqarrun wamustawdaAAun qad fa<u>ss</u>aln<u>a</u> al<u>a</u>y<u>a</u>ti liqawmin yafqahoon<b>a</b>


Maududi:
  تہٕ  سُے  چُھ  ییٚمۍ  آسمانہٕ  وول  آب،  پتہٕ  وۅپدٲوِن  تمہِ  سٍتۍ  پرٛتھ  قسمٕکۍ  کُلۍ  کٔٹۍ،  پتہٕ  کٔرِن  امہِ  سٍتۍ  سبز  سبز  ڈوٗرۍ  تہٕ  کُلۍ  پٲدٕ،  پتہٕ  کٔڑِن  یِمو  منٛزٕ  تَہس  پٮ۪ٹھ  تہہ  تھاون  وٲلۍ  دانہٕ،  تہٕ  کھٔزٕر  پھُلیہ  سٍتۍ  کٔرِن  میٚوَن  ہٕندۍ  گُرنٕے  گُرن  پٲدٕ  یِم  بارٕ  سٍتۍ  نرمان  چِھ  بیٚیہِ  لگٲوِن  دَچھہِ  ہٕنٛدۍ،  زیتون  تہٕ  دٲنن  ہٕندۍ  باغ۔  یِہندۍ  میوٕہ  اکھ  أکِس  سٍتۍ  ہِشر  تہِ  تھاوان  چِھ  تہٕ  بیٚیہِ  چھےٚ  پرٛتھ  اکہِ چہِ  خصوصیتہٕ  بیٚون  بیٚون  تہِ،  یِم  کُلۍ  ییٚلہِ  پھۅلان  چِھ،  یِہِندِس  میوٕہ  نیرنس  تہٕ  پتہٕ  یِہندِس  پینہٕ  کِس  کیفیتس  پٮ۪ٹھ  ترٲوِتو  ہَنا  غورٕ  سان  نظر،  یِمن  چیزن  منٛز  چھےٚ  نِشٲنیہِ  تِمن  لُکن  خٲطرٕ  یِم  ایمان  انان  چِھ۔

Jalandhary:
  پٔزۍ  پٲٹھۍ  اسہِ  کٔرۍ  آیات  پنٕنۍ  بیان  مُژرٲوِتھ  تِمن  لوٗکن  ہٕندِ  خٲطرٕ  یِم  سمجھدار  چھِ،  بیٚیہِ  گوو  سُہ  پروردِگار  سُے  ییٚمۍ  روٗد  تروو  آسمان  کہِ  طرفہٕ،  پس  کھارِ  اسہِ  تمہِ  روٗدٕہ  سٍتۍ  زمین  منٛزٕہ  پرتھ  قسمٕکۍ  کُلۍ،  پس  کوٚڈ  اسہِ  تمہِ  زمین  منٛزٕہ  سبٕز  سبٕز  شاخ،  تمہِ  منٛزٕہ  چھِ  أسۍ  کڈان  لۅکٕٹۍ  لۅکٕٹۍ  دانہٕ  یِم  اکھ  أکِس  پٮ۪ٹھ  آسان  چھِ،  بیٚیہِ  کٔڈۍ  اسہِ  کٔھزٕر  کُلیو  أندرٕہ  تِمن  ہٕندِ  پوشہِ  ٹو  ریو  أندرٕہ  کٔھزرن  ہٕندۍ  گُرن  یِم  بوٚن  کُن  نمے  مٕتۍ  آسان  چھِ،  بیٚیہِ  کھٲر  ۍ  اسہِ  تمی  روٗدٕہ  سٍتۍ  دچھہِ  باغ،  بیٚیہِ  زیتون  باغ۔  بیٚیہِ  دٲن  باغ  یِم  اَکھ  أکِس  ہِوۍ  چھِ  اکہِ  اعتبارٕہ  اَکھ  أکِس  بدل  چھِ  بیٚیہِ  اعتبارٕہ۔  وارٕہ  وُچھِو  پرتھ  کُلہِ  کِس  میٚوس  کُن۔  ییٚلہِ  تتھ  میٚوٕہ  لگان  چُھ  تمہِ  ساعتہٕ  چُھ  آسان  بدمزٕہ  تہٕ  ناقابلِ  استعمال،  تمہِ  پتہٕ  ییٚلہِ  سُہ  میٚوٕہ  پپان  چُھ  تمہِ  ساعتہٕ  چُھ  آسان  مزٕہ  دار  سٮ۪ٹھاہ  فٲیدٕہ  مند۔  امہِ  منٛزٕہ  تہِ  چُھ  ننان  خداے  سٕنٛز  کمالِ  قدرت،  وُچھِو  پٔزۍ  پٲٹھۍ  یِمن  چیزن  اندر  چھےٚ  توحید  چہ  بجہِ  بجہِ  دلیلہٕ  باایمانن  ہٕندِ  خٲطرٕ۔

Transliteration:
  Wahuwa alla<u>th</u>ee anzala mina a<b>l</b>ssam<u>a</u>i m<u>a</u>an faakhrajn<u>a</u> bihi nab<u>a</u>ta kulli shayin faakhrajn<u>a</u> minhu kha<u>d</u>iran nukhriju minhu <u>h</u>abban mutar<u>a</u>kiban wamina a<b>l</b>nnakhli min <u>t</u>alAAih<u>a</u> qinw<u>a</u>nun d<u>a</u>niyatun wajann<u>a</u>tin min aAAn<u>a</u>bin wa<b>al</b>zzaytoona wa<b>al</b>rrumm<u>a</u>na mushtabihan waghayra mutash<u>a</u>bihin on<i><u>th</u></i>uroo il<u>a</u> thamarihi i<u>tha</u> athmara wayanAAihi inna fee <u>tha</u>likum la<u>a</u>y<u>a</u>tin liqawmin yuminoon<b>a</b>


Maududi:
  اتھ  پٮ۪ٹھ  تہِ  ٹھہرٲوۍ  لُکو  جِن  اللہ  تعالیٰ  سٕندۍ  شریک،  ﴿یعنی  پننہِ  وہمہٕ  گُمانہٕ  سٍتۍ  کوٚرُکھ  مقرر  زِ  کائنات کِس  نظامَس  منٛز  تہٕ  انسان  سُند  قسمت  بناونس  تہٕ  بگاڑنس  منٛز  چھےٚ  خُدایس  ورٲے  باقی  پوشیدٕہ  ۂستیہ  تہِ  شریک۔  کانٛہہ  چُھ  روٗدُک  دیوتا  تہٕ  کانٛہہ  چُھ  کُلۍ  کٔٹۍ  وۅپداونُک،  کانٛہہ  چھےٚ  دَولتٕچ  دیوی  تہٕ  کانٛہہ  چھےٚ  بیمارِ  ہٕنز،  امہِ  قسمٕکۍ  فضول  اعتقاد  چِھ  دُنیا کیٚن  تمام  مُشرک  قومن  منٛز،  اَرواحَن،  شیطانن،  راکشَسن،  دیوتاہن  تہٕ  دیویَن  متعلق  لبنہٕ  یِوان۔﴾  حالانکہ  سُہ  چھُ  تِہُنٛد  خٲلق  تہٕ  زاننہٕ  ماننہٕ  ورٲے  کٔرِکھ  تٔمۍ  سٕندِ  خٲطر  نیٚچِوۍ  تہٕ  کورِ  تصنیف،  حالانکہ  سُہ  چُھ  پاک  تہٕ  بالاتر  تِمو  کتھو  نِشہِ  یِمہٕ  یِم  لُکھ  ونان  چِھ۔

Jalandhary:
  بیٚیہِ  ٹھہرٲوۍ  لوٗکو  شیطان  خداے  سٕندۍ  شریک  حالانکہ  تِم  تہِ  چھِ  کٔرمٕتۍ  اللہ  تعالیٰ  نٕے  پٲدٕہ۔  ییٚلہِ  نہٕ  پٲدٕہ  کروُن  تس  ورٲے  کانہہ  چُھ۔  معبود  کِتھہٕ  پٲٹھۍ  ہیٚکہِ  تس  ورٲے  کانہہ  ٲسِتھ۔  بیٚیہِ  ٹھہرٲوۍ  لوٗکو  خدایس  نیٚچِو  تہٕ  کورِ  زاننہٕ  تہٕ  پچھاننہٕ  ورٲے  از  بس  جہل  تہٕ  نادٲنی،  مُنزہ  تہٕ  پاک  چُھ  سُہ  پروردِگار  یِمو  ساروٕے  کتھو  نِشہِ۔  نہ  چُھس  شریک  کانہہ  نہ  چِھس  نیٚچِوتہٕ  نہ  چھَس  کورِ۔  بیٚیہِ  چُھ  سٮ۪ٹھاہ  بلند  تہٕ  بالاتر  تِمو  کتھو  نِشہِ  یِم  تس  کُن  لوٗکھ  لاگان  چھِ  بے  دلیل۔

Transliteration:
  WajaAAaloo lill<u>a</u>hi shurak<u>a</u>a aljinna wakhalaqahum wakharaqoo lahu baneena waban<u>a</u>tin bighayri AAilmin sub<u>ha</u>nahu wataAA<u>a</u>l<u>a</u> AAamm<u>a</u> ya<u>s</u>ifoon<b>a</b>


Maududi:
  سُہ  چُھ  آسمانن  ہُند  تہٕ  زمینُک  ایجاد  کرن  وول،  تس  کِتھہٕ  پٲٹھۍ  ہیٚکہِ  کانٛہہ  نیچُو  ٲسِتھ  ییٚلہِ  زن  تس  کانٛہہ  زندگی  ہُند  شریکٕے  چُھنہٕ،  تٔمۍ  چُھ  ہرکانٛہہ  چیز  پٲدٕ  کوٚرمُت  تہٕ  تس  چُھ  ہر  کُنہِ  چیزُک  علم۔

Jalandhary:
  سُہ  موجد  تہٕ  گۅدٕہ  پٲدٕ  کروُن  آسمانن  تہٕ  زمینن  ہُند،  تس  ورٲے  چُھنہٕ  آسمانن  تہٕ  زمینن  ہُند  موجد  کٕہٕنۍ۔  لہٰذا  شوبہِ  سُے  معبودِ  برحق،  تس  کِتھہٕ  پٲٹھۍ  آسن  اولاد  حالانکہ  تس  چَھنہٕ  ٲسمٕژ  آشنِی  زانہہ،  تِمو  کوٚر  سورُے  پٲدٕہ۔  یِتھہٕ  پٲٹھۍ  آسمان  وزمین  پٲدٕہ  کٔرِن  یِتھے  پٲٹھۍ  کٔرِن  تِم  تہِ  پٲدٕہ  یِم  توٚہۍ  تِہٕندۍ  اولاد  یا  شریک  چُھوکھ  ٹھہراوان۔  بنیا  کہ  خٲلقس  آسن  مخلوق  شریک۔  پتھ  کیاہ  فرق  روزِ  خٲلقس  تہٕ  مخلوقس  منٛز،  بیٚیہِ  چُھ  سُے  پرتھ  چیزاہ  پوٗرٕہ  پوٗرٕہ  زانہٕ  وُن۔

Transliteration:
  BadeeAAu a<b>l</b>ssam<u>a</u>w<u>a</u>ti wa<b>a</b>lar<u>d</u>i ann<u>a</u> yakoonu lahu waladun walam takun lahu <u>sah</u>ibatun wakhalaqa kulla shayin wahuwa bikulli shayin AAaleem<b>un</b>


Maududi:
  یہِ  چُھ  اللہ  تعالیٰ،  تُہُند  ربّ،  کانٛہہ  خُداے  چُھنہٕ  تس  ورٲے،  پرٛتھ  چیزُک  خٲلق،  لہٰذا  کٔرِو  توٚہۍ  تٔمۍ سٕنزے  بندگی،  تہٕ  سُہ  چُھ  پرٛتھ  چیزُک  کفیل۔

Jalandhary:
  یۅہے  معبودِ  برحق  کیاہ  چُھ  تُہُند  پروردِگار۔  کانہہ  معبوداہ  چُھنہٕ  تس  ورٲے،  سارِ  کُے  پٲدٕہ  کروُن  چُھ  سُے،  پس  کٔرِو  تِہٕنٛزٕے  یٲژ  عبادت  تہٕ  بندگی۔  سُے  چُھ  پرتھ  چیزُک  کارساز۔  تس  ورٲے  چُھنہٕ  کانہہ  تہِ  کارساز  حقیقی۔  لہٰذا  اگر  تسٕنٛزٕے  یٲژ  عبادت  کٔرِو  سُہ  واتناویو  تۅہیہِ  سٮ۪ٹھاہ  نفع  تہٕ  فٲیدٕہ،  بیین  ہٕنٛز  عبادت  کٔرِتھ  کیاہ  فٲیدٕہ  بنیو۔  تِمن  اَتھہِ  کیاہ  چُھ۔  خٲلِق  تہِ  چُھ  سُے۔  وکیل  تہِ  چُھ  سُے۔  یِم  سٲرِی  چیز  چھِ  منگان  کہ  معبود  تہِ  گژِھہ  سُے  آسُن۔  تِہُندُے  شان  چُھ  کہ۔

Transliteration:
  <u>Tha</u>likumu All<u>a</u>hu rabbukum l<u>a</u> il<u>a</u>ha ill<u>a</u> huwa kh<u>a</u>liqu kulli shayin fa<b>o</b>AAbudoohu wahuwa AAal<u>a</u> kulli shayin wakeel<b>un</b>


Maududi:
  نظرٕ  ہیٚکن  نہٕ  تس  لٔبِتھ  تہٕ  سُہ  چُھ  نظرٕ  لَبان،  سُہ  چُھ  سٮ۪ٹھاہ  بٲریک  بین  ﴿راز  زانَن  وول﴾  تہٕ  باخبر۔

Jalandhary:
  تس  ہیٚکن  نہٕ  وُچھِتھ۔  وُچھنہٕ  پتہٕ  حقیقت  دریافت  کٔرِتھ  لوٗکن  ہٕنٛزٕہ  أچھ  دنیاہس  اندر۔  ٲخرتس  اندر  وُچھن  تس  باایمان  جنتس  اندر۔  مگر  حقیقت  تہٕ  ماہیت  سپدِ  نہٕ  تِمن  تہِ  دریافت۔  سُہ  چُھ  پانہٕ  تِمن  سارنٕے  أچھن  تہٕ  أچھ  والین  وُچھان  تہٕ  تِہٕنٛز  حقیقت  تہٕ  ماہیت  زانان  یِمہٕ  أچھ  نہ  تسُند  اِدراک  کٔرِتھ  ہیٚکان  چھےٚ،  سٲرِی  چھِ  تمی  پٲدٕہ  کٔرمٕتۍ۔  تس  چھےٚ  خبرٕے  کُس  چیز  کِتھہٕ  چُھ  مےٚ  پٲدٕہ  کوٚرمُت،  کمہِ  چیزٕچ  کیاہ  حقیقت  چھےٚ۔  بعض  مُفسرو  فرموو  کہ  مخلوقن  ہٕنٛزن  أچھن  منٛز  چُھنہٕ  یہِ  قوتھےٕ  کہ  تس  کیاہ  ہیٚکن  وُچھِتھ۔  مگر  سُہ  چُھ  لطیف  ازراہِ  لطف  ومہربٲنی  ہیٚکہِ  سُہ  کٲنسہِ  ہٕنٛزن  أچھن  اندر  سُہ  قوت  پٲدٕہ  کٔرِتھ  ییٚمہِ  سٍتۍ  سُہ  تس  وُچھِتھ  ہیٚکہِ۔  باایمانن  تہِ  کرِ  جنتس  منٛز  سُہ  طاقت  عطا  ییٚمہِ  سٍتۍ  تِم  تہِ  وُچھن  پننِس  خدایس۔  سُہ  چُھ  سارنٕے  وُچھان۔  کیازِ  سُہ  چُھ  خبیر۔  تس  چھےٚ  خبرٕے  کُس  شخص  کیاہ  چُھ،  کٔمۍ  سٕنٛز  حقیقت  کیاہ  چھےٚ۔

Transliteration:
  L<u>a</u> tudrikuhu alab<u>sa</u>ru wahuwa yudriku alab<u>sa</u>ra wahuwa alla<u>t</u>eefu alkhabeer<b>u</b>


Maududi:
  وُچِھو  تۅہیہِ  نِشہِ  چھےٚ  تُہٕندِس  ربّ  سٕندِ  طرفہٕ  بصیرت چہِ  روشنیہِ  آمژٕ،  وۅنۍ  یُس  بینٲئی  کٲم  ہیٚیہِ،  پانسٕے  خٲطرٕ  کرِ  رُت  تہٕ  یُس  اوٚن  بنہِ،  پانہٕ  تُلہِ  نقصان،  بہٕ  چُھس  نہٕ  تۅہیہِ  پٮ۪ٹھ  کانٛہہ  پاسبان۔  ﴿یہِ  حصہٕ  اگرچہِ  اللہ  تعالیٰ  سُند  کلام  چُھ  نبی  صلی  اللہ  علیہ و سلمن  ہٕندِ  طرفہٕ  ادا  سپدان،  یِتھہٕ  پٲٹھی  سورۂ  فاتحہ  چُھ  اللہ  تعالیٰ  سُند  کلام  مگر  چُھ  بندن  ہٕنزِ  زیوِ  ادا  سپدان۔  بہٕ  چُھس  نہٕ  تۅہیہِ  پٮ۪ٹھ  پاسبان،  یعنی  میٲنۍ  کٲم  چھےٚ  بس  یِژٕے  زِ  یہِ  روشنی  کرٕ  تۅہیہِ  برونٛہہ  کنہِ  پیش۔  امہِ  پتہٕ  چھےٚ  أچھ  مٕژرٲوِتھ  وُچُھن  یا  نَہ  وُچُھن  تُہٕنز  کٲم۔  مےٚ  چَھنہٕ  یہِ  کٲم  سُپرد  کرنہٕ  آمٕژ  زِ  یِمو  خۅد  چھےٚ  پانہٕ  أچھ  بند  کرِمژٕ،  تِہنزٕ  أچھ  مٕژراوٕ  زبردستی  تہٕ  یِکینژھاہ  تِم  چِھنہٕ  وُچھان  سُہ  ہاوکھ  بٕے۔﴾

Jalandhary:
  پٔزۍ  پٲٹھۍ  واژٕہ  تۅہیہِ  نِشہِ  دلیلہٕ  پننِس  پروردِگارٕہ  سٕندِ  طرفہٕ  توحید  ورسالت  کِس  حق  آسنس  پٮ۪ٹھ،  پس  ییٚمِس  شخصس  تِمن  دلیلن  منٛز  غور  وفکر  کرنہٕ  سٍتۍ  حق  تہٕ  پوٚز  دریٖںٹھۍ  آو  تمیُک  فٲیدٕہ  چُھ  تس  پانس۔  بیٚیہِ  ییٚمۍ  اوٚن  لوگ  تِمن  دلیلن  کُن  کوٚرُن  نہٕ  توجہ  تہٕ  نظر  تمیُک  ضریر  تہٕ  نقصان  چُھ  تس  پانس۔  بہٕ  چُھس  نہ  تۅہیہِ  پٮ۪ٹھہٕ  رٲچھ،  مجبور  کیاہ  کروٕہ  بہٕ  وارٕ  وُچھنس  پٮ۪ٹھ۔

Transliteration:
  Qad j<u>a</u>akum ba<u>sa</u>iru min rabbikum faman ab<u>s</u>ara falinafsihi waman AAamiya faAAalayh<u>a</u> wam<u>a</u> an<u>a</u> AAalaykum bi<u>h</u>afee<i><u>th</u></i><b>in</b>


Maududi:
  یِتھہٕ  پٲٹھۍ  چِھ  أسۍ  بار  بار  پنٕنۍ  آیات  مختلف  طریقو  بیان  کران  تہٕ  امہِ  موجوٗب  چِھ  کران  زِ  یِم  لُکھ  وَنن،  ژٕہ  چُھکھ  کَس  تام  نِشہِ  پٔرِتھ  آمُت،  تہٕ  یِم  لُکھ  علم  چِھ  تھاوان  تِمن  پٮ۪ٹھ  کرو  أسۍ  حقیقت  روشن۔

Jalandhary:
  یِتھے  پٲٹھۍ  چھِ  أسۍ  تۅہیہِ  پھِر  پھِر  پننہِ  دلیلہٕ  مختلف  طریقو  بیان  کران  یُتھ  توٚہۍ  سارنٕے  لوٗکن  واتنٲوِو،  تِمن  سپدن  زٕہ  جمٲژ۔  تِمو  أندرٕہ  ضدی  تہٕ  مُڈٕہ،  تِم  دپن  ییٚمۍ  پیغمبرن  چُھ  سبق  پوٚرمُت  کستانۍ  نِشہِ۔  ورنہ  یِم  تھٔدۍ  مضامین  کِتھہٕ  کِنۍ  ہیٚکہِ  ہا  یہِ  بیان  کٔرِتھ۔

Transliteration:
  Waka<u>tha</u>lika nu<u>s</u>arrifu al<u>a</u>y<u>a</u>ti waliyaqooloo darasta walinubayyinahu liqawmin yaAAlamoon<b>a</b>


Maududi:
  اے  نبیؐ،  ییٚمہِ  وحی  ہٕنز  پیروی  گٔژِھو  کران  یۅسہٕ  تۅہیہِ  پٮ۪ٹھ  تُہندِس  ربّ  سٕندِ  طرفہٕ  نٲزِل  چھےٚ  سپزمٕژ،  تِکیازِ  تس  أکِس  ربّس  ورٲے  چُھنہٕ  کانٛہہ  خُداے  تہٕ  یِمن  مُشرکن  پتہٕ  مَہ  لٔگِو۔

Jalandhary:
  بییٚہِ  یُتھ  وارٕہ  وضاحت  کرو  أسۍ  زانن  والین  ہٕندِ  خٲطرٕ  یعنی  سمجھدار  تہٕ  انصاف  پسند  لوٗکن  پٮ۪ٹھ  سپدِ  واضح  تہٕ  روشن۔  تِمن  ژلن  سٲرِی  شک  تہٕ  شُبہات،  توٚہۍ  روزِو  پانہٕ  پیروی  کران  تتھ  یہِ  تۅہیہِ  کُن  وحی  چُھ  یِوان  سوزنہٕ  تُہٕندِس  پروردِگارٕہ  سٕندِ  طرفہٕ  یا  رسول  اللہؐ۔  اتھ  منٛز  چُھ  بوٚڈ  چیز  یہِ  اعتقاد  تھاوُن  کہ  کانہہ  معبوداہ  چُھنہٕ  تس  ذات  پاکس  ورٲے  اتھ  پٮ۪ٹھ  قٲیم  روٗزِتھ۔  مہ  کٔرِو  کانہہ  توجہ  مُشرِکن  کُن  کہ  تِمن  کیاہ  گوو  تِمو  اوٚن  نہٕ  ایمان۔

Transliteration:
  IttabiAA m<u>a</u> oo<u>h</u>iya ilayka min rabbika l<u>a</u> il<u>a</u>ha ill<u>a</u> huwa waaAAri<u>d</u> AAani almushrikeen<b>a</b>


Maududi:
  اگر  اللہ  تعالیٰ  سٕنز  مشیت  آسہِ  ہے  تیٚلہِ  ﴿ہیٚکہِ  ہے  سُہ  تِیُتھ  بند و بست  کٔرِتھ  زِ﴾  یِم  لُکھ  کرہن  نہٕ  شرک،  توٚہۍ  چِھو  نہٕ  اسہِ  یِمن  پٮ۪ٹھ  پاسبان  مُقرر  کٔرِمٕتۍ  تہٕ  نہ  چِھو  توٚہۍ  یِمن  پٮ۪ٹھ  حوالہٕ  دار  ﴿رٲچھ  در﴾۔

Jalandhary:
  تمیُک  وجہ  چُھ  یی  کہ  ہرگاہ  خدا  یژِھہ  ہا  تِم  لوٗکھ  انہن  نہٕ  شرک،  بیٚیہِ  نہ  حض  کٔرِونہٕ  اسہِ  توٚہۍ  تِہٕندِ  رٲچھ  نگہبان،  بیٚیہِ  چھِو  نہٕ  توٚہۍ  تِمن  ہٕندۍ  ذمہٕ  دارتہٕ  جواب  دِہی  کروٕنۍ۔  تۅہیہِ  چُھو  مٹہِ  فقط  تِمن  تبلیغ  کرُن  سٲنۍ  پیغام  واتناوٕنۍ۔

Transliteration:
  Walaw sh<u>a</u>a All<u>a</u>hu m<u>a</u> ashrakoo wam<u>a</u> jaAAaln<u>a</u>ka AAalayhim <u>h</u>afee<i><u>th</u></i>an wam<u>a</u> anta AAalayhim biwakeel<b>in</b>


Maududi:
  تہٕ  ﴿اے  مسلمانو﴾  یِمن  یِم  لُکھ  خُدایس  ورٲے  آلو  چِھ  دِوان  تِمن  مَہ  ؤنِو  بد رد،  یِنہٕ  پتہٕ  یِم  شِرکہٕ  نِشہِ  برونٛہہ  نِیرِتھ  جہالت کِس  بنیادس  پٮ۪ٹھ  خُدایس  لاگن  لیٚکہٕ  ژارنہِ،  اَسہِ  چُھ  یِتھے  پٲٹھۍ  پرٛتھ  دٔرِس  خٲطرٕ  تٔمۍ  سٕنز  عمل  خۅشنما  بنٲومٕژ،  پتہٕ  چُھ  تِمن  پننِس  ربّس  کُن  پوٚت  پھیٖرِتھ  یُن،  تمہِ  ساعتہٕ  وَنہِ  سُہ  تِمن  زِ  تِم  کیا  چِھ  روٗدِمٕتۍ  کران۔

Jalandhary:
  اے  مُسلمانو  توٚہۍ  مہ  ٲسِو  لیٚکہٕ  ژاران  بدونان  تِمن  معبودانِ  بٲطلن  یِمن  یِم  مُشرِک  معبودِ  برحق  ترٲوِتھ  عبادت  چھِ  کران،  کیازِ  تمیُک  نتیجہ  نیرِ،  تِم  تہِ  ژارن  لیٚکہٕ  معبودِ  برحقس  حدٕہ  نِشہِ  تجاوِز  کٔرِتھ  جہلہٕ  تہٕ  بے  علمی  سببہٕ۔  اسہِ  چُھ  پرتھ  کُنہِ  جماعتس  پننہِ  پننہِ  کامہِ  زینت  دیُتمُت  یِتھہٕ  پٲٹھۍ  توٚہۍ  وُچھان  چُھو  یتھ  دنیاہس  منٛز  کٲم  یِتھے  پٲٹھۍ  جٲرِی۔  یہِ  دنیا  چُھنہٕ  دارالمکافات۔  بدلہٕ  تہٕ  سزا  دِنُک  گرٕ،  توپتہٕ  چُھ  چٲنِسٕے  پروردِگارس  نِشہِ  تِمن  سارنٕے  رجوع  کرُن،  سُہ  ونہِ  تِمن  پانے  تمہِ  سارِکُے  یہِ  تِم  کران  ٲسۍ  توپتہٕ  دِیکھ  سزا۔  توٚہۍ  مہ  بٔرِو  کانہہ  غم۔

Transliteration:
  Wal<u>a</u> tasubboo alla<u>th</u>eena yadAAoona min dooni All<u>a</u>hi fayasubboo All<u>a</u>ha AAadwan bighayri AAilmin ka<u>tha</u>lika zayyann<u>a</u> likulli ommatin AAamalahum thumma il<u>a</u> rabbihim marjiAAuhum fayunabbiohum bim<u>a</u> k<u>a</u>noo yaAAmaloon<b>a</b>


Maududi:
  یِم  لُکھ  چِھ  اللہ  تعالیٰ  سٕنٛدۍ  بٔڈۍ  بٔڈۍ  قَسم  ہٲوۍ  ہٲوۍ  وَنان  زِ  اگر  کانٛہہ  نشٲنی  ﴿یعنی  معجزٕہ﴾  اسہِ  برونٛہہ  کُن  یِیہِ  تیٚلہِ  اَنو  أسۍ  تتھ  پٮ۪ٹھ  ایمان۔  اے  نبیؐ،  یِمن  ؤنِو  زِ،  نشٲنیہِ  چھےٚ  اللہ  تعالیٰ  سٕندِس  اختیارس  منٛز۔  تہٕ  تۅہیہِ  کِتھہٕ  پٲٹھۍ  یِیَو  فِکرِ  تارنہٕ  زِ  اگر  نشٲنیہِ  یِن  تہِ،  تیٚلہِ  تہِ  چِھنہٕ  یِم  ایمان  انن  وٲلۍ۔  ﴿یہِ  خطاب  چُھ  مسلمانن  یِم  بے  تاب  سپدِتھ  تمنا  ٲسۍ  کران  زِ  تِژھ  کانٛہہ  نشٲنی  گٔژھ  ظٲہر  سپدٕنۍ  ییٚمہِ  سٍتۍ  تِہندِۍ  گُمراہ  بٲے  سیٚزِ  وَتہِ  پٮ۪ٹھ  یِہَن﴾

Jalandhary:
  یِمو  مُنکِرو  ہٲوۍ  سخت  قسم  خداے  سٕندۍ  نہایت  زورٕہ  سان  کہ  ہرگاہ  تِمن  نِشہِ  واتہِ  کانہہ  فرمٲیشی  معجزٕہ  تہٕ  نِشانہٕ  تِم  انن  ضروٗر  تتھ  ایمان،  توٚہۍ  فرمٲوِیوکھ  جواب  کہ  سٲرِی  آیات  چھِ  خدایس  اَتھہِ۔  مےٚ  اَتھہِ  چُھنہٕ  کِہِنۍ،  توپتہٕ  کُس  چیز  زانہٕ  راوِ  تۅہیہِ  یہِ  کتھ  کہ  ہرگاہ  سُہ  نِشانہٕ  تہٕ  سُہ  معجزٕہ  تہِ  تِمن  نِشہِ  واتہِ،  توپتہٕ  انن  نہٕ  تِم  ایمان۔  اسہِ  چھےٚ  امِچ  خبر۔

Transliteration:
  Waaqsamoo bi<b>A</b>ll<u>a</u>hi jahda aym<u>a</u>nihim lain j<u>a</u>athum <u>a</u>yatun layuminunna bih<u>a</u> qul innam<u>a</u> al<u>a</u>y<u>a</u>tu AAinda All<u>a</u>hi wam<u>a</u> yushAAirukum annah<u>a</u> i<u>tha</u> j<u>a</u>at l<u>a</u> yuminoon<b>a</b>


Maududi:
  أسۍ  چِھ  تِتھے  پٲٹھۍ  یِہِندۍ  دِل  تہٕ  نظرٕ  پِھران  یِتھہٕ  پٲٹھۍ  یِمو  گۅڈنِچہِ  لٹہِ  یتھ  ﴿کتابہِ﴾  پٮ۪ٹھ  ایمان  اوس  نہٕ  اوٚنمُت۔  أسۍ  چِھکھ  یِم  یِہِنزِ  سرکشی  منٛزٕے  وَتہِ  ڈالنہٕ  موجوب  یَلہٕ  تراوان۔

Jalandhary:
  تِہٕندِ  ایمان  نہ  اننہٕ  مۅکھہٕ  پھِرو  أسۍ  تِہِندۍ  دِل  تہٕ  تِہٕنٛزٕ  أچھ،  توپتہٕ  سُہ  معجزٕہ  وُچھِتھ  تہِ  انن  نہٕ  تِم  ایمان  یِتھہٕ  پٲٹھۍ  نہٕ  ایمان  اوٚنُکھ  تہٕ  پژھ  کٔرٕکھ  اتھ  قرآنِ  مجیدس  گۅڈنِچہِ  لٹہِ۔  بیٚیہِ  تراووکھ  أسۍ  تِم  پننہِ  سرکشی  تہٕ  گمرٲہی  اندر  حٲران۔

Transliteration:
  Wanuqallibu afidatahum waab<u>sa</u>rahum kam<u>a</u> lam yuminoo bihi awwala marratin wana<u>th</u>aruhum fee <u>t</u>ughy<u>a</u>nihim yaAAmahoon<b>a</b>


Maududi:
  ہرگاہ  أسۍ  فرشتہٕ  تہِ  یِمن  پٮ۪ٹھ  نٲزِل  کرہوکھ  تہٕ  مۅردٕہ  کرہن  یِمن  سٍتۍ  کتھہٕ،  بیٚیہِ  کرہَو  تمام  دُنیاہٕکۍ  چیز  یِہِنزن  أچھن  برونٛٹھہٕ  کنہِ  جمع،  تمہِ  پتہٕ  تہِ  ٲسۍ  نہٕ  یِم  ایمان  اَنن  وٲلۍ،  اِلّا  یہِ  زِ  مشیتِ  الہٰی  آسہِ  یی  ﴿زِ  یِم  اَنن  ایمان﴾  مگر  اکثر  لُکھ  چِھ  نادٲنی  ہٕنزٕ  کتھہٕ  کران۔

Jalandhary:
  یِہٕندِ  عنادو  سرکشی  ہٕنٛز  کیفیت  چھےٚ  یِژٕھے  کہ  ہرگاہ  أسۍ  یِہٕندِ  فرمٲیشہِ  مطٲبق  یِمن  کُن  سوزوکھ  ملٲیکھ  بیٚیہِ  ہرگاہ  یِمن  سٍتۍ  مُردٕہ  زِندٕہ  سپدِتھ  کتھہٕ  کرن  بیٚیہِ  ہرگاہ  أسۍ  سٲرِی  پوشیدٕہ  مخلوقات  تِہٕنٛزن  أچھن  برونٹھ  کنہِ  جمع  کروکھ،  تو  تہِ  تِم  ایمان  انن  نہٕ  پژھ  کرن  نہٕ  مگرہے  کٲنسہِ  ہٕندِ  حقہٕ  یژِھہ  اللہ  تعالیٰ۔  لیکن  تِمو  منٛزٕہ  چھےٚ  اکثریت  جٲہِلن  تہٕ  بے  خبرن  ہٕنٛز  یِمن  نہٕ  حقیقت  معلوم  چھےٚ،  ایمان  اننُک  چُھنہٕ  تِمن  قصدٕے  تہٕ  ارادے۔  خواہ  مخواہ  چھِ  فرمٲیشی  معجزٕہ  طلب  کران۔

Transliteration:
  Walaw annan<u>a</u> nazzaln<u>a</u> ilayhimu almal<u>a</u>ikata wakallamahumu almawt<u>a</u> wa<u>h</u>asharn<u>a</u> AAalayhim kulla shayin qubulan m<u>a</u> k<u>a</u>noo liyuminoo ill<u>a</u> an yash<u>a</u>a All<u>a</u>hu wal<u>a</u>kinna aktharahum yajhaloon<b>a</b>


Maududi:
  تہٕ  اسہِ  چِھ  یِتھے  پٲٹھۍ  ہمیشہ  شیطان  انسان  تہٕ  شیطان  جِن  پرٛتھ  نبی  سٕندۍ  دشمن  بنٲوِمٕتۍ  یِم  اکھ  أکِس  پٮ۪ٹھ  خۅش  آئندٕہ  کتھہٕ  دوکھہٕ  تہٕ  فریب  رٔنگۍ  القا  چھِ  روٗدِمٕتۍ  کران  ﴿یعنی  دِلس  منٛز  چھِ  وَسوسہٕ  روٗدِمٕتۍ  تراوان﴾  اگر  تُہندِس  ربّہٕ  سٕنز  مشیت  یہِ  آسہِ  ہے  زِ  تِم  گٔژھۍ  نہٕ  یہِ  کرٕنۍ  تیٚلہِ  کرہن  نہٕ  تِم  زٕہٕنۍ،  لہٰذا  ترٲوِیوٗکھ  توٚہۍ  تِم  تِہِندِس  حالس  پٮ۪ٹھ  زِ  روٗزِن  پننہِ  اِفتراپردٲزی  ﴿بہتان  تُھرنس﴾  منٛز  آوٕری۔

Jalandhary:
  یِتھہٕ  پٲٹھۍ  یِم  لوٗکھ  تُہٕندۍ  دُشمن  چھِ  یِتھے  پٲٹھۍ  کٔرۍاسہِ  پرتھ  پیغمبرس  دُشمن  انسان  شیطان  تہِ  تہٕ  جِن  شیطان  تہِ  لہٰذا  چھنہٕ  یہِ  نو  کتھاہ  کینہہ،  یِمو  أندرٕہ  بعض  شیطان  بعض  کٲفرن  انسان  شیطانن  یچھ  تہٕ  مزٕہ  دار  کتھہٕ  بطور  وسوسہٕ  دھوکہٕ  دِنہٕ  خٲطرٕ  دِلن  منٛز  تراوان  ٲسۍ۔  امہِ  أندرٕہ  چُھ  مُراد  کُفرچہ  تہٕ  مُخالفت  چہ  کتھہٕ،  ہرگاہ  یژِھہ  ہا  تُہُند  پروردِگار  تِم  کرہن  نہٕ  یہِ  کٲم  یعنی  دُشمنی  مگر  تٔمۍ  چُھو  یوٚژھمُت  دوستن  سٍتۍ  دشمن  گاشس  سٍتۍ  گٹہٕ۔  پٔزِس  سٍتۍ  اپُز  آسُن۔  تِہِندِس  یژھنس  منٛز  چھےٚ  بجہِ  بجہِ  حِکمژٕ۔  لہٰذا  مہ  سپدِن  تُہُند  دِل  مُبارک  آزردٕہ  یِہٕنٛزِ  دشمنی  سٍتۍ۔  پس  ترٲوِیوکھ  تِم  لوٗکھ  بیٚیہِ  یہِ  کینژھاہ  تِم  کران  چھِ  دینس  منٛز  افتراپردٲزی  أندرٕہ  تمیُک  غم  مہ  بٔرِو  توٚہۍ۔

Transliteration:
  Waka<u>tha</u>lika jaAAaln<u>a</u> likulli nabiyyin AAaduwwan shay<u>at</u>eena alinsi wa<b>a</b>ljinni yoo<u>h</u>ee baAA<u>d</u>uhum il<u>a</u> baAA<u>d</u>in zukhrufa alqawli ghurooran walaw sh<u>a</u>a rabbuka m<u>a</u> faAAaloohu fa<u>th</u>arhum wam<u>a</u> yaftaroon<b>a</b>


Maududi:
  ﴿یہِ  سورُے  چِھ  أسۍ  یِمن  امہِ  موجوٗب  کرنہٕ  دِوان  زِ﴾  یِم  لُکھ  ٲخرتس  پٮ۪ٹھ  ایمان  چِھنہٕ  تھاوان  تِہندِۍ  دل  سپدَن  اتھ  ﴿خۅشنما  دۅکھس﴾  کُن  مٲیل  تہٕ  تِم  سپدَن  امہِ  نِشہِ  رٲضۍ  تہٕ  تِمن  بُرٲیین  ہُند  کٔرَن  اِکتساب  ﴿اَتُر﴾  یُہُند  اِکتساب  تِم  کرُن  چِھ  یژھان۔  ﴿آیت  110  پٮ۪ٹھہٕ  آیت  113  ہس  تام  یۅسہٕ  کتھ  فرماونہٕ  چھےٚ  آمٕژ  سۅ  چھےٚ  یہِ  زِ،  انسان  سٕندِس  بارس  منٛز  چُھنہٕ  اللہ  تعالیٰ  سُند  قانون  یہِ  زِ  تس  یِیہِ  مَشیّتَس  تحت  تمہِ  طریقہٕ  ہدایت  بخشنہٕ  یِتھہٕ  پٲٹھۍ  کُلِس  چُھ  میوٕہ  نیران  یا  خۅد  بذات  چُھ  انسانس  کلس  مَس  یِوان،  بلکہ  چُھ  تٔمۍ  انسان  دُنیاہس  منٛز  آزمٲیشہِ  خٲطرٕ  پٲدٕ  کوٚرمُت  تہٕ  آزمٲیشہِ  ہٕندِ  غرضہٕ  چھےٚ  یہِ  کتھ  خۅد  تٔمۍ  سٕندِس  اختیارس  پٮ۪ٹھ  تراونہٕ  آمٕژ  زِ  سُہ  چھا  راہِ  راستس  کُن  گژُھن  یژھان  کِنہٕ  گُمرٲہی  کُن۔  اگر  سُہ  پانے  گُمراہ  ییژِھہ  گژُھن  تیٚلہِ  چُھنہٕ  اللہ  تعالیٰ  پننہِ  مشیّت  سٍتۍ  جبراً  تس  ہدایت  دِوان۔﴾

Jalandhary:
  بیٚیہِ  چھِ  یِم  شیطان  کٲفرن  ہٕندین  دِلن  اندر  ییٚمہِ  مۅکھہٕ  یہِ  وسوسہٕ  تراوان  یُتھ  تِمن  لوٗکن  ہٕندۍ  دِل  تِمن  کتھن  کُن  پھِرن،  مٲیِل  سپدن  یِمن  نہٕ  پوٗرٕہ  پژھ  چھےٚ  ٲخرتٕچ۔  یعنی  اہلِ  کتاب  یہود  ونصاریٰ۔  کیازِ  تِمن  ہےپوٗرٕہ  پژھ  آسہِ  ہا  ٲخرتٕچ  تیٚلہِ  کرہن  نہٕ  نبی  ٲخر  الزمانس  انکار،  بیٚیہِ  یُتھ  تِم  یِہٕنٛزن  کتھن  پٮ۪ٹھ  رٲضی  گژھن۔  بیٚیہِ  یُتھ  تِم  لگن  تِمے  یچھ  کامہِ  کرنہِ  یِم  تِم  پانہِ  کران  ٲسۍ۔

Transliteration:
  Walita<u>s</u>gh<u>a</u> ilayhi afidatu alla<u>th</u>eena l<u>a</u> yuminoona bi<b>a</b>l<u>a</u>khirati waliyar<u>d</u>awhu waliyaqtarifoo m<u>a</u> hum muqtarifoon<b>a</b>


Maududi:
  پتہٕ  ییٚلہِ  حال  چُھ  یہِ،  تیٚلہِ  کیا  بہٕ  ژھارنہٕ  خُدایس  ورٲے  بیٚیہِ  کانٛہہ  فٲصلہ  کرن  وول،  حالانکہ  تٔمۍ  چھےٚ  پوٗرٕ  تفصیل  سان  تۅہیہِ  کُن  کتاب  نٲزِل  کٔرمٕژ۔  ﴿یتھ  جایہِ  چِھ  متکلم  نبیؐ  تہٕ  خطاب  چُھ  مُسلمان  کُن﴾  تہٕ  یِمن  لُکن  اسہِ  ﴿تۅہیہِ  برونٛہہ﴾  کتاب  ٲس  دِژمٕژ  تِم  چِھ  زانان  زِ  یہِ  کتاب  چھےٚ  تُہندِس  ربّ  سٕندِ  طرفہٕ  حقہٕ  سان  نٲزِل  سپزمٕژ  لہٰذا  مَہ  گٔژِھو  توٚہۍ  شک  کرن  والیٚن  منٛز  شٲمل۔

Jalandhary:
  توٚہۍ  فرمٲوِیوکھ  یا  رسول  اللہؐ  کہ  اے  لوٗکو  تۅہیہِ  منٛز  تہٕ  مےٚ  منٛز  چُھ  اختلاف  میانہِ  رسالتُک۔  بہٕ  چُھس  بحکم  خدا  پیغمبر  آسنُک  دعویٰ  کران۔  توٚہۍ  چھِو  اتھ  انکار  کران  مگر  احکمُ  الحاکمینن  چُھ  فٲصلہٕ  میانہِ  حقہٕ  دیُتمُت،  کیازِ  میٲنِس  اتھ  دعویٰ  ہس  پٮ۪ٹھ  چھےٚ  بٔڈدلیل  یہِ  قرآنِ  مجید  یُس  بوٚڈ  معجزٕہ  چُھ۔  ہرگاہ  توٚہۍ  تو  تہِ  مٲنِو  نہٕ  کیازِ  توٚہۍ  چھِو  یژھان  یہِ  خدایی  فٲصلہٕ  کٲفی  نہ  زٲنِتھ  کیاہ  ژھانڈن  بہٕ  بیاکھ  فٲصلہٕ  کروُناہ  حالانکہ  تٔمۍ  فرموو  پنُن  کٲمِل  فٲصلہٕ۔  تٔمۍ  کٔر  نٲزِل  تۅہیہِ  کُن  یہِ  بٔڈکتاب  ییٚمکۍ  مضامین  صاف  صاف  بیان  کرنہٕ  آمٕتۍ  چھِ،  بیٚیہِ  یِمن  لوٗکن  اسہِ  یہِ  کتاب  توراۃ  وانجیل  عطا  کٔر  تِم  گٔے  یہود و نصاریٰ  تِم  تہِ  چھِ  یقین  سان  زانان  کہ  یہِ  قرآنِ  مجید  چُھ  تُہٕندِس  پروردِگارٕہ  سٕندِ  طرفہٕ  نٲزِل  آمُت  کرنہٕ  کیازِ  بروںٹھمین  کتابن  اندر  چھےٚ  أمِچ  خبر  دِنہٕ  آمٕژ،  پس  مہ  ٲسِو  توٚہۍ  شک  تہٕ  تردُد  کروُنیو  أندرٕہ  اتھ  اندر۔

Transliteration:
  Afaghayra All<u>a</u>hi abtaghee <u>h</u>akaman wahuwa alla<u>th</u>ee anzala ilaykumu alkit<u>a</u>ba mufa<u>ss</u>alan wa<b>a</b>lla<u>th</u>eena <u>a</u>tayn<u>a</u>humu alkit<u>a</u>ba yaAAlamoona annahu munazzalun min rabbika bi<b>a</b>l<u>h</u>aqqi fal<u>a</u> takoonanna mina almumtareen<b>a</b>


Maududi:
  تُہندِس  ربّ  سٕنز  کتھ  چھےٚ  پزرٕ  سان  تہٕ  انصاف کہ  اعتبارٕ  سان  کٲمل،  کانٛہہ  چُھنہٕ  اَمِکۍ  فرمان  تبدیل  کرن  وول  تہٕ  سُہ  چُھ  سورُے  کینٛہہ  بوزان  تہٕ  زانان۔

Jalandhary:
  پوٗرٕہ  تہٕ  کٲمِل  چُھ  تُہٕندِس  پروردِگارٕہ  سُند  یہِ  کلام  پوٚز  آسنہٕ  کِنۍ۔  امِکۍ  اعتقادات  برابر  تہٕ  مُعتدل  آسنہٕ  کِنۍ  امِکۍ  اعمال،  کانہہ  اکھاہ  چُھنہٕ  اتھ  کلامس  بدل  کروُن  تہٕ  تغیر و تبدیل  کروُن،  بیٚیہِ  چُھ  اللہ  تعالیٰ  دُشمنن  ہٕنٛزٕہ  سارے  کتھہٕ  بوزوُن  سٲرِی  اعتقادات  پوٚز  زانہٕ  وُن۔

Transliteration:
  Watammat kalimatu rabbika <u>s</u>idqan waAAadlan l<u>a</u> mubaddila likalim<u>a</u>tihi wahuwa a<b>l</b>ssameeAAu alAAaleem<b>u</b>


Maududi:
  تہٕ  اے  نبیؐ،  اگر  توٚہۍ  تِمن  لُکن  ہٕندِس  اکثریت  کِس  وننس  پٮ۪ٹھ  پٔکِو  یِم  زمینس  منٛز  بسان  چِھ  تیٚلہِ  ڈالنَو  تِم  تۅہیہِ  اللہ  تعالیٰ  سٕنزِ  وَتہِ  نِشہِ،  تِم  چِھ  محض  گُمانس  پٮ۪ٹھ  پکان  بیٚیہِ  چِھ  قیاس  آرٲیِیہِ  کران۔

Jalandhary:
  باوجود  دلایلِن  ہٕندِ  واضح  تہٕ  صاف  آسنٕکہِ  چھِ  دنیاہس  اندر  زیادٕہ  مُنکرٕے،  ہرگاہ  توٚہۍ  یا  رسول  اللہؐ  بلفرض  تِہٕنٛزٕہ  کتھہٕ  مٲنِو  تیٚلہِ  ڈالن  تِم  تۅہیہِ  پروردِگارٕہ  سٕنٛزِ  سیٚزِ  وتہِ  نِشہِ  کیازِ  تِم  چھِ  پانہٕ  وتہِ  نِشہِ  ڈٔلمٕتۍ،  تِم  چھِنہٕ  اعتقادن  منٛز  پیروی  کران  مگر  بے  اصل  خیالاتن  ہٕنٛز  بیٚیہِ  چھِنہٕ  تِم  مگر  اپُز  ٹھہراوان  قیاسی  کتھہٕ  کران۔

Transliteration:
  Wain tu<u>t</u>iAA akthara man fee alar<u>d</u>i yu<u>d</u>illooka AAan sabeeli All<u>a</u>hi in yattabiAAoona ill<u>a</u> a<b>l</b><i><u>thth</u></i>anna wain hum ill<u>a</u> yakhru<u>s</u>oon<b>a</b>


Maududi:
  درحقیقت  چُھ  تُہُند  ربّ  زیادٕہ  بہتر  زانان  زِ  کُس  چُھ  تٔمۍ  سٕنزِ  وَتہِ  نِشہِ  ڈٔلِتھ  تہٕ  کُس  چُھ  سیٚزِ  وَتہِ  پٮ۪ٹھ۔

Jalandhary:
  تِمن  مقابلہٕ  چھِ  بعض  خداے  سٕندۍ  بندٕہ  راہِ  راستس  پٮ۪ٹھ  پکان۔  پٔزۍ  پٲٹھۍ  تُہُند  پروردِگار  سُے  چُھ  زانہٕ  وُن  تس  یُس  تِہٕنٛزِ  وتہِ  نِشہِ  چُھ  ڈلان۔  سُے  چُھ  زانہٕ  وُن  تِمن  یِم  سیٚزِ  وتہِ  پٮ۪ٹھ  پکان  چھِ۔  سُہ  یِتھہٕ  پٲٹھۍ  گمراہن  سزا  دِیہِ  تِتھے  پٲٹھۍ  کرِ  سیٚزِ  وتہِ  پٮ۪ٹھ  پکہٕ  وٕنین  انعام  واکرام  عطا۔  کٲفرو  تروو  مسلمانن  اندر  یہِ  شُبہٕ  تہٕ  شک  کہ  اے  مسلمانو  عجیب  کتھاہ  چھےٚ  تُہٕنٛز  کہ  پانہٕ  مورمُت  جانور  چُھون  کھیٚوان  مگر  خداین  یُس  مورمُت  آسہِ  یعنی  خود  مُردٕہ  جانور  سُہ  چھوٗن  نہٕ  کھیٚوان۔  مسلمان  آے  نبی  کریم  صلی  اللہ  علیہ  وسلمن  نِشہِ۔  یہِ  شُبہٕ  کوٚرُکھ  پیش۔  اتی  سپٕدۍ  نٲزِل  یِم  آیات  کریمہ۔  اے  مسلمانو  تۅہیہِ  ییٚلہِ  ممانعت  آیہِ  کرنہٕ  کہ  توٚہۍ  مہ  ٲسِو  کٲفرن  ہٕنٛزن  کتھن  کن  تھاوان۔

Transliteration:
  Inna rabbaka huwa aAAlamu man ya<u>d</u>illu AAan sabeelihi wahuwa aAAlamu bi<b>a</b>lmuhtadeen<b>a</b>


Maududi:
  پتہٕ  اگر  توٚہۍ  لُکھ  اللہ  تعالیٰ  سٕندٮ۪ن  آیاتن  پٮ۪ٹھ  ایمان  چِھو  تھاوان  تیٚلہِ  یس  جانورس  پٮ۪ٹھ  اللہ  تعالیٰ  سُند  ناو  آسہِ  ہیٚنہٕ  آمُت  تٔمۍ  سُند  ماز  کھیٚیِو۔

Jalandhary:
  لہٰذا  کھیٚیو  تِمن  جانورن  ہُند  ماز  یِمن  ذبح  کرنٕکہِ  وقتہٕ  خداے  سُند  ناو  کٲنسہِ  ہٕندِ  شِرکتہٕ  ورٲے  ہیٚنہٕ  آمُت  آسہِ۔  ہرگاہ  تِہٕندین  آیاتن  پژھ  کروٕنۍ  تہٕ  احکامن  پٮ۪ٹھ  ایمان  انہٕ  وٕنۍ  چھِو،  جانور  سُند  حلال  سپدُن  تہٕ  حرام  سپدُن  چُھ  موقف  خداے  سُند  ناو  ہیٚنس  تہٕ  نہ  ہیٚنس  پٮ۪ٹھ  ذبح  کہِ  وقتہٕ۔  بیٚیہِ  خونہٕ  وٲلِس  جانور  سُند  خون  تِہٕندِ  بدنہٕ  منٛزٕہ  نیرنس  تہٕ  نہ  نیرنس  پٮ۪ٹھ۔

Transliteration:
  Fakuloo mimm<u>a</u> <u>th</u>ukira ismu All<u>a</u>hi AAalayhi in kuntum bi<u>a</u>y<u>a</u>tihi mumineen<b>a</b>


Maududi:
  کیا  وجہ  چُھ  ٲخر  توٚہۍ  کھیٚیو  نہٕ  سُہ  چیز  یتھ  پٮ۪ٹھ  اللہ  تعالیٰ  سُند  ناو  آسہِ  ہیٚنہٕ  آمُت؟  حالانکہ  یِمن  چیزن  ہُند  استعمال  حالتِ  اِضطرارٕ  وَرٲے  باقی  تمام  حالتن  منٛز  خُداین  حرام  چُھ  کوٚرمُت،  تمِچ  تفصیل  چھےٚ  تٔمۍ  تۅہیہِ  ؤنِمٕژ،  اکثر  لُکن  ہُند  حال  چُھ  یہِ  زِ  علمہٕ  ورٲے  چِھ  محض  پننیٚن  خوٲہشاتن  ہٕندِس  بُنیادس  پٮ۪ٹھ  گُمراہ  کرن  واجِنہِ  کتھہٕ  کران،  یِمن  حدٕ  نیرن  والیٚن  چُھ  تُہُند  ربّ  ٹھیک  پٲٹھۍ  زانان۔

Jalandhary:
  تۅہیہِ  کیاہ  وجہ  چُھوکہ  توٚہۍ  چھِو  نہٕ  کھیٚوان  تس  جانور  سُند  ماز  یُس  ذبح  آسہِ  کرنہٕ  آمُت  خداے  سُند  ناو  ہیٚتھ،  حالانکہ  تٔمۍ  فرموو  تۅہیہِ  بتفصیل  بییِس  آیہِ  کریمس  منٛز  تِم  سٲرِی  چیز  یِم  تۅہیہِ  پٮ۪ٹھ  تٔمۍ،  مگرہے  توٚہۍ  سخت  مجبور  سپدِو  کُنہِ  وقتہٕ۔  تمہِ  ورٲے  بنیو  نہٕ  تۅہیہِ  کانہہ  چیز۔  تیٚلہِ  چھِ  تِم  حرام  چیز  تہِ  بقدر  ضروٗرت  تۅہیہِ  حلال۔  تِمن  حرام  چیزن  منٛز  چُھنہٕ  کُنہِ  جایہِ  تذکِرٕہ  تس  جانور  سُند  یُس  بسم  اللہ  پٔرِتھ  آسہِ  باقٲعدٕہ  ذبح  کرنہٕ  آمُت،  پٔز  کتھ  چھےٚ  یہِ  کہ  وارِیاہ  لوٗکھ  چھِ  لوٗکن  ڈالان  تہٕ  گمراہ  کران  پننیو  غلط  خیالو  سٍتۍ  بِلا  وجہ  تہٕ  بِلا  دلیل۔  لیکن  کٍتِس  کالس  کرن  تِم  لوٗکن  گمراہ،  پٔزۍ  پٲٹھۍ  تُہُند  پروردِگار  چُھ  یا  رسول  اللہؐ  زیادٕہ  زانہٕ  وُن  حدٕہ  نِشہِ  ڈلہٕ  وٕنین۔  سُہ  دِیہِ  تِمن  پانے  سخت  سزا۔

Transliteration:
  Wam<u>a</u> lakum all<u>a</u> takuloo mimm<u>a</u> <u>th</u>ukira ismu All<u>a</u>hi AAalayhi waqad fa<u>ss</u>ala lakum m<u>a</u> <u>h</u>arrama AAalaykum ill<u>a</u> m<u>a</u> i<u>dt</u>urirtum ilayhi wainna katheeran layu<u>d</u>illoona biahw<u>a</u>ihim bighayri AAilmin inna rabbaka huwa aAAlamu bi<b>a</b>lmuAAtadeen<b>a</b>


Maududi:
  توٚہۍ  بٔچِو  ٹاکارٕ  گناہَو  نِشہِ  تہِ  تہٕ  پوشیدٕہ  گناہَو  نِشہِ  تہِ،  یِم  لُکھ  گناہ  چِھ  کماوان،  تِمن  میلہِ  ضروٗر  پننہِ  امہِ  کمایہِ  ہُند  بدلہٕ۔

Jalandhary:
  اے  مسلمانو  توٚہۍ  ترٲوِو  نٔنۍ  گناہ  تہٕ  پوٗشیدٕہ  گناہ  یعنی  یُتھ  نہٕ  دِلن  اندر  اعتقاد  ٲسِو  تھاوان  حلال  چیزکہ  حرام  آسنُک۔  حرام  چیزکہ  حلال  آسنُک،  پٔزۍ  پٲٹھۍ  یِم  لوٗکھ  گناہ  کرن  ادٕہ  ییٚمہِ  قسمہٕ  گناہ  آسہِ  تہٕ  تمہِ  قسمُک۔  لۅکُٹ  ٲسِتن  یا  بوٚڈ  پوٗشیدٕہ  ٲسِتن  یا  نوٚن  ضروٗر  ییہِ  تِمن  سزا  دِنہٕ  تمہِ  سارِ  کُے  یہِ  تِم  کران  ٲسۍ  یچھ  کامیٚو  أندرٕہ۔

Transliteration:
  Wa<u>th</u>aroo <i><u>th</u></i><u>a</u>hira alithmi wab<u>at</u>inahu inna alla<u>th</u>eena yaksiboona alithma sayujzawna bim<u>a</u> k<u>a</u>noo yaqtarifoon<b>a</b>


Maududi:
  تہٕ  یُس  جانور  اللہ  تعالیٰ  سُند  ناو  ہیٚتھ  آسہِ  نہٕ  ذبح  کرنہٕ  آمُت  تٔمۍ  سُند  ماز  مَہ  کھیٚیِو،  یہِ  کرُن  چُھ  فِسق،  شیطان  چِھ  پننیٚن  سٲتھیَن  ہٕندٮ۪ن  دِلن  منٛز  شکوک  تہٕ  اعتراضات  اِلقا  کران  تاکہ  تِم  کرن  تۅہیہِ  سٍتۍ  جھگڑٕ،  البتہٕ  اگر  تۅہیہِ  تِہٕنز  اطاعت  قبول  کٔرٕو  تیٚلہِ  چِھو  پٔزۍپٲٹھۍ  توٚہۍ  مُشرک۔

Jalandhary:
  بیٚیہِ  مہ  ٲسِو  کھیوان  اے  مسلمانو  تٔمِس  جانور  سُند  ماز  یس  پٮ۪ٹھ  نہٕ  ذبح  کہِ  وقتہٕ  خداے  سُند  ناو  آسہِ  ہیٚنہٕ  آمُت،  پٔزۍ  پٲٹھۍ  سُہ  کھیٚون  چُھ  سخت  گناہ،  پٔزۍ  پٲٹھۍ  جِن  شیطان  چھِ  دوستن  تہٕ  پیرون  ہٕندین  دِلن  منٛز  تِمہٕ  کتھہٕ  تراوان  تۅہیہِ  سٍتۍ  بحث  کرنہٕ  خٲطرٕ،  ہرگاہ  توٚہۍ  تِہٕنٛزٕہ  کتھہٕ  مٲنِو۔  عقٲیدن  یا  عملن  متعلق  توٚہۍ  تہِ  گٔو  تیٚلہِ  ضروٗر  مُشرِکٕے۔

Transliteration:
  Wal<u>a</u> takuloo mimm<u>a</u> lam yu<u>th</u>kari ismu All<u>a</u>hi AAalayhi wainnahu lafisqun wainna a<b>l</b>shshay<u>at</u>eena layoo<u>h</u>oona il<u>a</u> awliy<u>a</u>ihim liyuj<u>a</u>dilookum wain a<u>t</u>aAAtumoohum innakum lamushrikoon<b>a</b>


Maududi:
  کیا  سُہ  شخص  یُس  گۅڈٕہ  مۅردٕہ  اوس  پتہٕ  بخٕش  تس  اسہِ  زندگی  تہٕ  تس  کٔر  سۅ  روشنی  عطا  ییٚمہِ کِس  گاشس  منٛز  سُہ  لُکن  درمیان  زندگی  ہٕنز  وَتھ  چُھ  طے  کران،  سُہ  ہیٚکیا  تس  شخصہٕ  سٕندۍ  پٲٹھۍ  ٲسِتھ  یُس  اَنہِ  گٹن  منٛز  آسہِ  ہیٚنہٕ  آمُت  تہٕ  کُنہِ  پٲٹھۍ  آسہِ  نہٕ  تِمو  منٛزٕ  نیران؟  ﴿یعنی  توٚہۍ  کِتھہٕ  پٲٹھۍ  ہیٚکِو  یہِ  توقع  تھٲوِتھ  زِ  یس  انسانس  انسانیتُک  شعور  آسہِ  نصیب  سپُدمُت  تہٕ  یُس  علمہٕ  چہِ  روشنی  منٛز  ہجن  وتن  منٛزباگ  حقٕچ  سِیٔز  وَتھ  صاف  پٲٹھۍ  وُچھان  آسہِ  سُہ  کرِ  تِمن  بے  شعور  لُکن  ہٕندۍ  پٲٹھۍ  دُنیاہس  منٛز  زندگی  بسر  یِم  نادانی  تہٕ  جہالت  کیٚن  انہِ  گٹن  منٛز  دربدر  پھیران  چِھ﴾  کٲفرن  خٲطرٕ  چِھ  یِتھے  پٲٹھۍ  تِہندۍ  اعمال  خۅشنما  بناونہٕ  آمٕتۍ۔

Jalandhary:
  آیا  یُس  شخصاہ  گۅڈٕہ  اوس  مُردٕہ  گمراہ  وتہِ  ڈوٚلمُت۔  توپتہٕ  کوٚر  اسہِ  سُہ  زِندٕہ  یعنی  مسلمان  بنوو  بیٚیہِ  کوٚر  تس  عطا  اسہِ  نُوراہ  یُس  نور  ہیٚتھ  پکان  چُھ  سُہ  لوٗکن  اندر  گمرٲہی  ہٕندیو  ساروٕے  گٲیِلو  نِشہِ  چُھ  سُہ  محفوظ۔  سُہ  چھا  برابر  تس  شخصس  سٍتۍ  یُس  گُمرٲہی  ہٕنٛزِ  انہٕ  گٹہِ  اندر  ولنہٕ  آمُت  چُھ۔  تمہِ  منٛزٕہ  چُھنہٕ  ہیٚکان  سُہ  نیرتھٕے  ہرگِز  چُھنہٕ  برابر،  یِتھہٕ  پٲٹھۍ  باایمانن  چُھ  ایمان  تہٕ  اعمال  صالح  رٕژٕ  معلوم  سپدان  یِتھے  پٲٹھۍ  آو  زینت  دِنہٕ  کٲفرن  ہٕنٛزن  تِمن  کامین  یِمہٕ  تِم  کران  چھِ،  یہِ  نو  کتھاہ  چَھنہٕ۔

Transliteration:
  Awa man k<u>a</u>na maytan faa<u>h</u>yayn<u>a</u>hu wajaAAaln<u>a</u> lahu nooran yamshee bihi fee a<b>l</b>nn<u>a</u>si kaman mathaluhu fee a<b>l</b><i><u>thth</u></i>ulum<u>a</u>ti laysa bikh<u>a</u>rijin minh<u>a</u> ka<u>tha</u>lika zuyyina lilk<u>a</u>fireena m<u>a</u> k<u>a</u>noo yaAAmaloon<b>a</b>


Maududi:
  تہٕ  یِتھے  پٲٹھۍ  چِھ  اسہِ  پرٛتھ  بستی  منٛز  تمِکۍ  بٔڈۍ  بٔڈۍ  مُجرم  لگٲوِمٕتۍ  زِ  تَتہِ  وَہراوَن  پننہِ  مکر  و  فریبٕکۍ  زال،  دراصل  چِھ  تِم  پننِس  فریب کِس  زالس  منٛز  پانہٕ  پھسان،  مگر  تِمن  چُھنہٕ  اَمِیُک  شعور۔

Jalandhary:
  بلکہ  یِتھہٕ  پٲٹھۍ  از  مکہٕ  شریفٕکۍ  زِٹھۍ  زِٹھۍ  لوٗکھ  چھِ  پٔزِس  دعوتس  مُخالفت  کران  لوٗکن  سیٚزِ  وتہِ  نِشہِ  ڈالان  یِتھے  پٲٹھۍ  کٔرۍ  اسہِ  برونٹھمین  اُمتن  ہُند  پرتھ  شہرس  اندر  زِٹھۍ  زِٹھۍ  لوٗکھٕے  یِم  گۅڈٕہ  اِرتکاب  جرم  کران  ٲسۍ۔  تِہٕندِ  اثرٕہ  سٍتۍ  ٲسۍ  لوٗکھ  تہِ  سُہ  جرم  کرُن  ہیٚوان  تااینکہ  تِم  لوٗکھ  ٲسۍ  حضراتِ  انبیاہن  ضریر  واتناونہٕ  خٲطرٕ  تہٕ  تِہٕندِس  تبلیغس  ناکام  بناونہٕ  خٲطرٕ  شُورش  پھہلاوان  ییٚمہِ  مۅکھہٕ  یِم  سٲرِی  عذابس  گرفتار  ٲسۍ  یِوان  کرنہٕ،  تِم  لوٗکھ  ٲسۍ  پننہِ  خیالہٕ  پیغمبرن  تکلیف  واتناونہٕ  خٲطرٕ  شرارت  کران  مگر  تمیُک  ضریر  اوس  تِمن  پنہٕ  نیٚنٕے  پانن  واتان  مگر  جہل  و  بے  علمی  سببہٕ  اوسُکھ  نہٕ  فِکرِی  تران۔  یِمن  مکہٕ  کین  کٲفرن  ہُند  جرم  چُھ  یوٗت  زیادٕ  کہ۔

Transliteration:
  Waka<u>tha</u>lika jaAAaln<u>a</u> fee kulli qaryatin ak<u>a</u>bira mujrimeeh<u>a</u> liyamkuroo feeh<u>a</u> wam<u>a</u> yamkuroona ill<u>a</u> bianfusihim wam<u>a</u> yashAAuroon<b>a</b>


Maududi:
  ییٚلہِ  تِمن  برونٛہہ  کُن  کانٛہہ  آیت  چھےٚ  یِوان،  تیٚلہِ  چِھ  تِم  ونان،  أسۍ  مانَو  نہٕ  توٚت  تام  یوٚت  تام  نہٕ  سُہ  چیز  پانہٕ  اسہِ  دِنہٕ  یِیہِ  یُس  اللہ  تعالیٰ  سٕندٮ۪ن  رسولن  چُھ  آمُت  دِنہٕ۔  اللہ  تعالیٰ  چُھ  زیادہ  بہتر  زانان  زِ  پننہِ  پیغامبری  ہٕنز  کٲم  کس  ہیٚیہِ  تہٕ  کِتھہٕ  پٲٹھۍ  ہیٚیَس،  نزدیک  چُھ  سُہ  وقت  ییٚلہِ  یِم  مُجرم  پننیٚن  مکٲرِلَن  ہٕندِس  پاداشس  منٛز  خُدایس  نِشہِ  ذِلّت  تہٕ  سخت  عذاب  تُلن۔

Jalandhary:
  ییٚلہِ  تِمن  نِش  واتان  چُھ  پزیُک  کانہہ  نِشانہٕ  بوٚڈ  معجزٕہ  یُس  پیغمبر  برحق  سٕندِس  نبوتس  پٮ۪ٹھ  بٔڈ  دلیل  چُھ  آسان،  تمہِ  ساعتہٕ  چھِ  تِم  ونان  کہ  أسۍ  کرو  نہٕ  توٚتانۍ  پژھ  یوٚتانۍ  نہٕ  اسہِ  پانس  تہِ  یِن  عطا  کرنہٕ  تِم  تِم  چیز  یِم  پیغمبرن  عطا  کرنہٕ  آے  یعنی  وحی،  کتاب  وغٲرٕہ۔  اتھ  چُھ  کران  اللہ  تعالیٰ  رد  فرماوان  چُھ،  اللہ  تعالیٰ  چُھ  بہتر  تہٕ  رُت  زانان  زِ  کۅسہٕ  جاے  چھےٚ  مُنٲسِب  تہٕ  لایق  پیغمبری  خٲطرٕ۔  کُس  شخس  چُھ  قٲبِل  تہٕ  سزا  وار  عہدۂ  جلیلیہ  خٲطرٕ،  عنقریب  واتہِ  تِمن  لوٗکن  یِمو  یژِھ  کتھ  ؤنۍ  تہٕ  یُتھ  جُرمِ  عظیم  کوٚر  خدایس  نِشہِ  وٲتِتھ  بٔڈ  ذلت  تہٕ  خوٲری  ٲخرتس  اندر،  بیٚیہِ  واتیٚکھ  کڈُر  عذاب  مکر  تہٕ  فریب  تہٕ  شورو  شر  پھہلاونہٕ  خٲطرٕ۔  

Transliteration:
  Wai<u>tha</u> j<u>a</u>athum <u>a</u>yatun q<u>a</u>loo lan numina <u>h</u>att<u>a</u> nut<u>a</u> mithla m<u>a</u> ootiya rusulu All<u>a</u>hi All<u>a</u>hu aAAlamu <u>h</u>aythu yajAAalu ris<u>a</u>latahu sayu<u>s</u>eebu alla<u>th</u>eena ajramoo <u>s</u>agh<u>a</u>run AAinda All<u>a</u>hi waAAa<u>tha</u>bun shadeedun bim<u>a</u> k<u>a</u>noo yamkuroon<b>a</b>


Maududi:
  لہٰذا  ﴿یہِ  چھےٚ  حقیقت  زِ﴾  یس  اللہ  تعالیٰ  ہدایت  عطا  کرنُک  ارادٕہ  چُھ  کران،  تٔمۍ  سُند  سینہٕ  چُھ  اسلام  خٲطرٕ  مٕژراوان،  تہٕ  یَس  گُمرٲہی  منٛز  تراونُک  ارادٕہ  چُھ  کران،  تٔمۍ  سُند  سینہٕ  چُھ  تنگ  کران۔  تہٕ  تمہِ  آیہِ  چُھس  مۅٹھوان  ﴿زِ  اسلامُک  تصوّر  کرانٕے﴾  چُھ  تس  باسان  زِ  زَنتہٕ  تٔمۍ  سُند  رُوح  لوٚگ  آسمانس  کُن  پرواز  کرنہِ،  یِتھہٕ  پٲٹھۍ  چُھ  اللہ  تعالیٰ  ﴿حقہٕ  نِشہِ  فرار  تہٕ  نفرتٕچ﴾  ناپاکی  تِمن  لُکن  پٮ۪ٹھ  مُسلط  کران  یِم  ایمان  اَنان  چِھنہٕ،  ﴿یتھ  جایہِ  گٔیہِ  یہِ  کتھ  واضح  زِ  یِم  لُکھ  ایمان  چِھنہٕ  انان  اللہ  تعالیٰ  چُھ  تِمنٕے  ہُند  سینہٕ  اسلام  خٲطرٕ  تنگ  کران  تہٕ  تِمن  چُھنہٕ  ہدایت  بخشنُک  ارادٕہ  کران﴾

Jalandhary:
  ییٚمہِ  برونٹھ  آو  بیان  کرنہٕ  حال  باایمانن  تہٕ  کٲفرن  ہُند،  تمہِ  أندرٕہ  سپُد  معلوم  کہ  یسٕندِہ  حقہٕ  اللہ  تعالیٰ  یژِھہ  ہدایت  چہ  وتہِ  پٮ۪ٹھ  انُن  تہٕ  نجات  چہِ  وتہِ  پٮ۪ٹھ  پکناوُن،  تسُند  سینہٕ  یعنی  دِل  چُھ  مُژراوان  تہٕ  کُشادٕہ  کران  اِسلام  قبول  کرنہٕ  خٲطرٕ،  بیٚیہِ  یسٕندِہ  حقہٕ  اللہ  تعالیٰ  یژھان  چُھ  گُمرٲہی  تسُںد  سینہٕ  یعنی  دِل  چُھ  کران  تنگ،  سُے  سٮ۪ٹھاہ  تنگ  اِسلام  قبول  کرنہٕ  خٲطرٕ،  زن  سُہ  شخص  زُورٕہ  آسمان  چُھ  کھسُن  ہیٚوان۔  مگر  چُھنہٕ  کھسِتھ  ہیٚکان  دِل  چُھس  تنگ  سپدان،  یِتھے  پٲٹھۍ  چُھ  اللہ  تعالیٰ  شیطان  سُند  وسوسہٕ  تراوان  تِمن  لوٗکن  پٮ۪ٹھ  یِم  نہٕ  ایمان  انان  تہٕ  پژھ  کران  چھِ  تمی  وسوسٕچ  ناپٲکی  چھےٚ  روزبروز  زیادٕہ  سپدان۔

Transliteration:
  Faman yuridi All<u>a</u>hu an yahdiyahu yashra<u>h</u> <u>s</u>adrahu lilisl<u>a</u>mi waman yurid an yu<u>d</u>illahu yajAAal <u>s</u>adrahu <u>d</u>ayyiqan <u>h</u>arajan kaannam<u>a</u> ya<u>ss</u>aAAAAadu fee a<b>l</b>ssam<u>a</u>i ka<u>tha</u>lika yajAAalu All<u>a</u>hu a<b>l</b>rrijsa AAal<u>a</u> alla<u>th</u>eena l<u>a</u> yuminoon<b>a</b>


Maududi:
  حالانکہ  یہِ  وَتھ  چھےٚ  تُہٕندِس  ربّ  سٕنز  سِیٔز  وَتھ،  تہٕ  امِکۍ  نشانات  چِھ  تِمن  لُکن  خٲطرٕ  واضح  کرنہٕ  آمٕتۍ  یِم  نصیحت  چِھ  قبول  کران۔

Jalandhary:
  یہِ  دینِ  اسلام  ییٚمِچ  ذِکرِ  برونٹھ  سپٕز،  یہے  چھےٚ  تُہُندِس  پروردِگارٕہ  سٕنٛز  سیٚز  وتھ۔  امہِ  ورٲے  چھنہٕ  بیٚیہِ  کانہہ  وتھاہ  سیٚز  ییٚمہِ  وتہِ  پٮ۪ٹھۍ  پکنہٕ  سٍتۍ  شخص  نجات  لبہِ،  بیشک  امی  صراطِ  مُستقیم  کہ  وضاحت  خٲطرٕ  کٔرۍ  اسہِ  پنٕںۍ  آیات  بتفصیل  بیان  نصیحت  رٹہٕ  وٕنین  لوٗکن  ہٕندِ  خٲطرٕ۔

Transliteration:
  Wah<u>atha</u> <u>s</u>ir<u>at</u>u rabbika mustaqeeman qad fa<u>ss</u>aln<u>a</u> al<u>a</u>y<u>a</u>ti liqawmin ya<u>thth</u>akkaroon<b>a</b>


Maududi:
  تِہندِس  ربّس  نِشہِ  چُھ  تِہندِ  خٲطرٕ  سلامتی  ہُند  گھرٕ،  تہٕ  سُہ  چھُ  تِہُند  سرپرست،  تمہِ  صحیح  طرزِ  عملہٕ کہ  وجہ  کِنۍ  یُس  تِمو  اختیار  چُھ  کوٚرمُت۔

Jalandhary:
  تِمن  نصیحت  رٹہٕ  وٕنین  تہٕ  دینِ  اسلام  قبول  کروٕنین  ہٕندِ  خٲطرٕ  چُھ  سلامتی  تہٕ  امن  وامانُک  پوشہٕ  وُن  گرٕہ  یعنی  جنت  تِہٕندِس  پروردِگارس  نِشہِ۔  سُے  چُھ  یِہُند  دوست  تہٕ  مدد  گار  تتھ  بدل  یہِ  یِم  کران  ٲسۍ  رٕژٕ  عملہٕ۔

Transliteration:
  Lahum d<u>a</u>ru a<b>l</b>ssal<u>a</u>mi AAinda rabbihim wahuwa waliyyuhum bim<u>a</u> k<u>a</u>noo yaAAmaloon<b>a</b>


Maududi:
  ییٚمہِ  دۅہ  اللہ  تعالیٰ  یِمن  سارنٕے  لُکن  ؤٹِتھ  جمع  کرِ،  تمہِ  دۅہ  کرِ  سُہ  جِنن  ﴿یعنی  شیطان  جِنن﴾  خطاب  تہٕ  فرماویٚکھ  زِ،  اے  گروہِ  جنّ،  تۅہیہِ  کوٚرُو  انسٲنۍ  زُریاتس  پٮ۪ٹھ  خوب  اتھہٕ  صاف  ﴿یعنی  تۅہیہِ  کٔرِیوٗکھ  تِم  پانس  تٲبع﴾۔  انسانو  منٛزٕ  یِم  یِہِندۍ  رفیق  ٲسۍ  تِم  کرن  عرض،  پروردگارٕ،  اسہِ  منٛزٕ  کوٚر  پرٛتھ  کٲنٛسہِ  اکھ  بیاکھ  خوب  استعمال،  تہٕ  وۅنۍ  چِھ  أسۍ  تتھ  وقتس  تام  وٲتِمٕتۍ  یُس  ژےٚ  سانہِ  خٲطرٕ  مُقرر  اوسُے  کوٚرمُت۔  اللہ  تعالیٰ  فرماوِ،  اچھا  وۅنۍ  چھُ  نار  تُہُند  ٹھکانہٕ،  اتھ  منز  روٗزِو  توہۍ  ہمیشہ۔  امہِ  نِشہِ  بچن  صرف  تِمے  یِمن  اللہ  تعالیٰ  ییٚژِھہ  بچاوُن،  بے شک  چُھ  تُہُند  ربّ  حکمت  وول  تہٕ  زانن  وول۔

Jalandhary:
  یہِ  چُھ  سُہ  دۅہ  قٲبلِ  ذکر  ییٚمہِ  دۅہہ  أسۍ  سٲرِ  مخلوقات  جمع  کروکھ  یتھ  منٛز  جِن  تہٕ  انسان  سٲرِی  جمع  آسن۔  تِمو  منٛزٕہ  ییہِ  جِن  شیطانن  ژکھہِ  ہوٚت  وننہِ،  اے  جِن  شیطانو  وارِیاہ  لوٗکھ  بنٲوِیوکھ  تۅہیہِ  پنٕنۍ  تابع  انسانو  أندرٕہ  یِم  گمراہ  کٔرِیوکھ  پانس  سٍتۍ،  توپتہٕ  ونن  تِم  شیطانن  ہٕندۍ  دوست  انسانو  أندرٕہ،  اے  سانہِ  پروردِگارٕہ  بیشک  چُھ  چون  فرماوُن  پوٚز۔  واقعی  تُل  نفسٲنی  فٲیدٕہ  اسہِ  أندرٕہ  بعض  بعضین  ہٕندِ  سٍتۍ۔  واقعی  حقیقتس  اندر  شیطانن  ہٕندِ  ڈالنہٕ  سٍتۍ  قیامتس  انکار  کران،  وۅنۍ  وٲتۍ  أسۍ  تتھ  مُعین  وقتس  یُس  ژے  سانہِ  خٲطرٕ  مُقرر  اوسُتھ  کوٚرمُت  یعنی  وۅنۍ  چُھ  از  فٲصلہٕ  ژےٚ  اَتھہِ،  اللہ  تعالیٰ  فرماویٚکھ  اے  جِن  تہٕ  انسان  کٲفرو  تُہٕندِ  خٲطرٕ  چُھ  میون  فٲصلہٕ  نارِ  جہنس  منٛز  تُہٕنٛز  جاے۔  ہمیشہ  چُھ  تۅہیہِ  روزُن  تتھ  منٛز  مگرہے  اللہ  تعالیٰ  ہٕے  یژِھہ  تۅہیہِ  تمہِ  منٛزٕہ  کڈُن  مگر  سُہ  یژِھہ  نہٕ  زانہہ،  پٔزی  پٲٹھۍ  تُہُند  ربّ  چُھ  سٮ۪ٹھاہ  حِکمت  وول  تہٕ  سٮ۪ٹھاہ  علمہٕ  وول۔  علمہٕ  سٍتۍ  چُھ  تس  سارنٕے  ہُند  جُرم  معلوم  حِکمت  سٍتۍ  چُھ  پرتھ  مُجرِمس  سزا  دِوان۔

Transliteration:
  Wayawma ya<u>h</u>shuruhum jameeAAan y<u>a</u> maAAshara aljinni qadi istakthartum mina alinsi waq<u>a</u>la awliy<u>a</u>ohum mina alinsi rabban<u>a</u> istamtaAAa baAA<u>d</u>un<u>a</u> bibaAA<u>d</u>in wabalaghn<u>a</u> ajalan<u>a</u> alla<u>th</u>ee ajjalta lan<u>a</u> q<u>a</u>la a<b>l</b>nn<u>a</u>ru mathw<u>a</u>kum kh<u>a</u>lideena feeh<u>a</u> ill<u>a</u> m<u>a</u> sh<u>a</u>a All<u>a</u>hu inna rabbaka <u>h</u>akeemun AAaleem<b>un</b>


Maududi:
  وُچِھو،  یِتھہٕ  پٲٹھۍ  بناووکھ  أسۍ  ﴿ٲخرتس  منٛز﴾  ظٲلِم  اکھ  أکِس  سٕندۍ  سٲتھی  تمہِ  کمایہِ  ہِندِ  وجہ  کِنۍ  یۅسہٕ  تِم  ﴿دُنیاہس  منٛز  اکھ  أکِس  سٍتۍ  رٔلِتھ﴾  کران  ٲسۍ۔

Jalandhary:
  یِتھے  پٲٹھۍ  تھاووکھ  أسۍ  أڈۍ  گنہگار  بیین  گنہگارن  نزدیک  یِتھہٕ  پٲٹھۍ  تِم  دنیاہس  اندر  یِکہٕ  وٹہٕ  روزِتھ  یچھ  کامہِ  کران  ٲسۍ۔

Transliteration:
  Waka<u>tha</u>lika nuwallee baAA<u>d</u>a a<b>l</b><i><u>thth</u></i><u>a</u>limeena baAA<u>d</u>an bim<u>a</u> k<u>a</u>noo yaksiboon<b>a</b>


Maududi:
  ﴿اتھ  موقعس  پٮ۪ٹھ  پٕرٛژِھہ  اللہ  تعالیٰ  یِمن  یِتہِ  زِ﴾  اے  گروہِ  جِنّ  و  اِنس،  تۅہیہِ  نِشہِ  ٲسۍ نا  خۅد  تۅہی  منٛزٕ  تِتھۍ  رسول  آمٕتۍ  یِم  تۅہیہِ  میٲنۍ  آیات  ٲسِو  بوزناوان،  تہٕ  ییٚمہِ  أزِکہِ  دۅہ کہ  انجام  نِشہِ  کھۅژناوان  ٲسِو؟  تِم  وَنن،  آ،  أسۍ  چِھ  پانس  خلاف  پانہٕ  گوٲہی  دِوان۔  اَز  چِھ  دُنیا چہِ  زندگی  یِم  لُکھ  دوکھس  منٛز  ترٲوِمٕتۍ،  مگر  تمہِ  وقتہٕ  دِن  تِم  پانہٕ  پانس  خلاف  گوٲہی  زِ  تِم  ٲسۍ  کٲفر۔

Jalandhary:
  اے  جِنن  تہٕ  انسانن  ہٕنٛزو  جمٲژو  توٚہۍ  ہے  چھِو  پننین  گُمرٲہین  تہٕ  یچھ  عملن  ہُند  اقرار  کران۔  کیاہ  تۅہیہِ  نِشہِ  واژے  نا  سٲنۍ  پیغمبر  یِم  تۅہی  منٛزٕہ  ٲسۍ  یِم  تۅہیہِ  پران  آسہن  پوٚز  ونان  آسہن  اعتقادن  تہٕ  اعمالن  متعلق  سٲنۍ  آیات  بیٚیہِ  آسہن  تۅہیہِ  بیٖم  کران  أزِکہ  دُہکہ  پیش  یِنُک۔  ادٕہ  کیاہ  وجہ  اوس  توٚہۍ  ٲسِو  نہٕ  کُفرو  نافرمٲنی  نِشہِ  باز  یِوان،  تِم  سٲرِی  دپن  أسۍ  چھِ  پننین  پانن  پٮ۪ٹھ  پانے  جُرمٕچ  گوٲہی  دِوان  کہ  واقعی  حضراتِ  انبیا  واژے  اسہِ  نِش،  تِم  ٲسۍ  چٲنۍ  آیات  اسہِ  بوزناوان۔  بیٚیہِ  ٲسۍ  أزِکہ  دُہُک  بیٖم  تہِ  کران  مگر  أسۍ  ٲسۍ  نہٕ  تِہُند  مانان۔  اللہ  تعالیٰ  چُھ  فرماوان،  تِمن  اوس  دیُتمُت  دنیاچہ  زندگٲنی  دھوکہٕ۔  تِمو  اوس  دنیٲوِی  عیش  زونمُت  مقصد  اعظم،  ٲخرتٕچ  ٲسٕکھ  نہٕ  فِکرٕے  تمیُک  نتیجہ  دراو  کہ،  تِمو  دِژ  پانے  پننِس  کٲفر  آسنس  پٮ۪ٹھ  گوٲہی  مگر  تَتہِ  اقرار  کرنس  کیاہ  فٲیدٕہ  نیرِ۔

Transliteration:
  Y<u>a</u> maAAshara aljinni wa<b>a</b>linsi alam yatikum rusulun minkum yaqu<u>ss</u>oona AAalaykum <u>a</u>y<u>a</u>tee wayun<u>th</u>iroonakum liq<u>a</u>a yawmikum h<u>atha</u> q<u>a</u>loo shahidn<u>a</u> AAal<u>a</u> anfusin<u>a</u> wagharrathumu al<u>h</u>ay<u>a</u>tu a<b>l</b>dduny<u>a</u> washahidoo AAal<u>a</u> anfusihim annahum k<u>a</u>noo k<u>a</u>fireen<b>a</b>


Maududi:
  ﴿یہِ  شہادت  یِیہِ  تِمن  امہِ  موجوب  رَٹنہٕ  زِ﴾  یہِ  گژِھہ  ثٲبت  زِ  تُہُند  ربّ  اوس  نہٕ  بٔستِیَن  ظُلم  کٔرِتھ  تباہ  کرن  وول  کینٛہہ  ییٚلہِ  زَن  تِہٕندۍ  باشندٕہ  حقیقت  نِشہِ  ناوٲقف  آسن۔

Jalandhary:
  یہِ  پیغمبرن  ہٕندِ  دعوتِ  حق  ہیٚتھ  سوزنُک  سِلسِلہٕ  آو  جٲرِی  کرنہٕ۔  کیازِ  تُہُند  پروردِگار ﴿یا  رسول  اللہؐ﴾  چُھنہٕ  کُنہِ  شہرکین  لوٗکن  ظلم  کٔرِتھ  تِہٕنٛزِہ  بے  خبری  اندر  گالان۔  بلکہ  چُھ  گۅڈٕہ  پیغام  واتناوان  حضراتِ  انبیاہن  ہٕندِذریعہ۔

Transliteration:
  <u>Tha</u>lika an lam yakun rabbuka muhlika alqur<u>a</u> bi<i><u>th</u></i>ulmin waahluh<u>a</u> gh<u>a</u>filoon<b>a</b>


Maududi:
  پرٛتھ  کٲنٛسہِ  شخصہٕ  سُند  درجہ  چُھ  تٔمۍ  سٕندِ  عملہِ  ہٕندِ  لحاظہٕ  تہٕ  تُہُند  ربّ  چُھنہٕ  لُکن  ہٕندیٚو  اعمالو  نِشہِ  بے  خبر  کینٛہہ۔

Jalandhary:
  ییٚلہِ  پیغمبر  آے  سوزنہٕ  تِمو  دیُت  لوٗکن  ناد  سارنٕے  لوٗکن  سپُد  اطلاع۔  تمہِ  پتہٕ  چھِ  جِنن  تہٕ  انسانن  نیکو  کارن  تہٕ  بدکارن  سارنٕے  عملہٕ  کروٕنین  ہٕندِ  خٲطرٕ  درجات  مُقرر  کرنہٕ  آمٕتۍ۔  تِہٕنٛزِ  عملہِ  مُطٲبِق  تِمنٕے  درجاتن  مُطٲبِق  واتہِ  تِمن  پننین  عملن  ہُند  نتیجہ  تہٕ  بیٚیہِ  چُھنہٕ  تُہُند  پروردِگار  لوٗکن  ہٕنٛزو  عملو  نِشہِ  بے  خبر۔

Transliteration:
  Walikullin daraj<u>a</u>tun mimm<u>a</u> AAamiloo wam<u>a</u> rabbuka bigh<u>a</u>filin AAamm<u>a</u> yaAAmaloon<b>a</b>


Maududi:
  تُہُند  ربّ  چھُ  بے  نِیاز  تہٕ  مہربانی  چھُ  تٔمۍ  سُند  طریقہٕ،  ہرگاہ  سُہ  ییٚژِھہ  تۅہیہِ  لُکن  نِیَو  تہٕ  تُہٕنزِ  جایہِ  یِمن  ییٚژِھہ  تِمن  لُکن  انہِ،  یِتھہٕ  پٲٹھۍ  تٔمۍ  توٚہۍ  بیٚیہِ  کینژھن  ہٕندِ  نسلہٕ  نِشہِ  تُلِمٕتۍ  چِھنَو۔

Jalandhary:
  بیٚیہِ  چُھ  تُہُند  پروردِگار  بے  نیاز  تس  چھَنہٕ  لوٗکن  ہٕنٛزِہ  عبادتٕچ  ضروٗرتھٕے،  سُہ  چُھ  رحمت  وول۔  محض  پننہِ  رحمت  سٍتۍ  سوٗزۍ  تٔمۍ  حضراتِ  انبیا  یُتھ  تِہٕندِ  ذریعہ  معلوم  سپدن  نفع  وضررٕکۍ  چیز۔  اتھ  اندر  چُھ  بندن  ہُندُے  فٲیدٕہ،  ہرگاہ  سُہ  یژِھہ  تۅہیہِ  سارنِے  نیہِ  یکدم  ییٚمہِ  حالہٕ  منٛزٕہ  ہلاک  کٔرِتھ۔  تۅہیہِ  بدل  انہِ  تۅہیہِ  پتہٕ  یِمن  یژِھہ  تِمن،  یِتھہ  پٲٹھۍ  توٚہۍ  کٔرِنو  پٲدٕہ  بیٚیہِ  اکہ  قوم  کہ  نسلہٕ  أندرٕہ  تِہُند  چُھنہٕ  وجود  کُنہِ  توٚہۍ  چھِو  تِہٕنٛزِ  جایہِ  موجود،  تِتھے  پٲٹھۍ  چُھ  یہِ  سِلسِلہٕ  جٲرِی  مگر  وارٕہ  وارٕہ۔  ہرگاہ  أسۍ  یژھو  توٚہۍ  کرو  ختم  یکدم  کیازِ  سانہِ  کامہِ  چھنہٕ  کٲنسہِ  ہٕندِ  آسنہٕ  سٍتۍ  یا  نہ  آسنہٕ  سٍتۍ  کانہہ  رُکاوٹ۔  حضراتِ  انبیا  سوزے  یہِ  اسہِ  تُہٕندِ  مُفادٕہ  خٲطرٕ۔  اسہِ  اوس  نہٕ  پنُن  کانہہ  غرض۔  لہٰذاپزِ  ہا  تِمن  پیغمبرن  تصدیق  کرُن۔  تِہٕنٛز  پیروی  کرٕنۍ۔  تمہِ  سٍتۍ  سپدِہا  تۅہیہِ  سعادت  حٲصِل۔

Transliteration:
  Warabbuka alghaniyyu <u>th</u>oo a<b>l</b>rra<u>h</u>mati in yasha yu<u>th</u>hibkum wayastakhlif min baAAdikum m<u>a</u> yash<u>a</u>o kam<u>a</u> anshaakum min <u>th</u>urriyyati qawmin <u>a</u>khareen<b>a</b>


Transliteration: Inna m<u>a</u> tooAAadoona la<u>a</u>tin wam<u>a</u> antum bimuAAjizeen<b>a</b>
Maududi:
  تۅہیہِ  سٍتۍ  ییٚمہِ  چیزُک  وعدٕہ  چُھ  کرنہٕ  یِوان  سُہ  چُھ  یقیناً  یِنہٕ  وول،  تہٕ  توٚہۍ  چِھو  نہٕ  خُدایس  عٲجز  کرنُک  طاقت  تھاوان۔

Jalandhary:
  یِمن  چیزن  ہُند  تۅہیہِ  پیغبرن  ہٕںدِ  واسطہ  وعدٕہ  یِوان  چھُو  کرنہٕ  قیامت  یا  عذاب،  تِمہٕ  کتھہٕ  چھےٚ  ضرور  یِوُنہِ۔  توٚہۍ  ہیٚکیوٗن  نہٕ  خدا  عٲجِز  کٔرَتھ۔  عذاب  نِشہِ  پنُن  پان  بچٲوِتھ  ژھیٚپھ  دِنہٕ  سٍتۍ،  رُو  پوش  روزنہٕ  سٍتۍ  یا  بییِس  شہرس  یا  مُلکس  ژلنہٕ  سٍتۍ۔


Maududi:
  اے  نبیؐ،  ؤنِو  زِ  لُکو،  توٚہۍ  روٗزِو  پننہِ  جایہِ  عمل  کران  تہٕ  بٕتہِ  چُھس  پننہِ  جایہِ  عمل  کران،  عنقریب  لگہِ  تۅہیہِ  پے  زِ  انجامِ  کار  کٔمۍ  سٕندِس  حقس  منٛز  چُھ  بہتر  سپدان،  بہرحال  چھےٚ  یہِ  حقیقت  زِ  ظٲلِم  ہیٚکن  نہٕ  فلاح  لٔبِتھ۔

Jalandhary:
  بالآخر  فرمٲوِیوکھ  یا  رسول  اللہؐ  اے  لوٗکو  توٚہۍ  گٔژِھو  پنٕنۍ  کٲم  کران  پننہِ  جایہِ،  بٕتہِ  چُھس  پنٕنۍ  کٲم  کران  پننہِ  جایہِ،  عنقریب  سپدِ  تۅہیہِ  معلوم،  کہ  کسٕندِ  حقہٕ  آسہِ  رُت  انجام  ٲخرتس  اندر۔  بیشک  یِم  چھےٚ  یقینی  کتھہٕ  کہ  ظٲلِم  گژھن  نہٕ  زانہہ  تہِ  کامیاب۔

Transliteration:
  Qul y<u>a</u> qawmi iAAmaloo AAal<u>a</u> mak<u>a</u>natikum innee AA<u>a</u>milun fasawfa taAAlamoona man takoonu lahu AA<u>a</u>qibatu a<b>l</b>dd<u>a</u>ri innahu l<u>a</u> yufli<u>h</u>u a<b>l</b><i><u>thth</u></i><u>a</u>limoon<b>a</b>


Maududi:
  یِمو  لُکو  چُھ  اللہ  تعالیٰ  سٕندِ  خٲطرٕ  خۅد  تٔمۍ  سٕندِوٕے  پٲدٕ  کرنہٕ  آمتیو  زِراعتو  تہٕ  چاروایو  منٛزٕ  اکھ  حصہٕ  مُقرر  کوٚرمُت،  تہٕ  ونان  چِھ  یہِ  چُھ  اللہ  تعالیٰ  سٕندِ  خٲطرٕ،  بزَعمِ  خۅد  ﴿پننی  خیالہٕ﴾،  تہٕ  یہِ  چُھ  سانیٚن  ٹھہراونہٕ  آمتیٚن  شریکن  خٲطرٕ،  پتہٕ  یُس  حصہٕ  یِہندٮ۪ن  ٹھہراونہٕ  آمتیٚن  شریکن  خٲطرٕ  چُھ،  سُہ  چُھنہٕ  خُدایس  واتان  مگر  یُس  خُدایس  خٲطرٕ  چُھ،  سُہ  چُھ  تِہندٮ۪ن  شریکن  واتان۔  ﴿یُس  حصہٕ  تِم  لُکھ  اللہ  تعالیٰ  سٕندِ  ناوٕ  کڑان  ٲسۍ  تَتھ  منٛز  تہِ  ٲسۍ  رنگہٕ  رنگہٕ  چالبٲزِیہِ  کٔرِتھ  کٔمی  کران  روزان  تہٕ  پرٛتھ  طریقہٕ  ٲسۍ  پننیٚن  خۅد  ساختہٕ  شریکن  ہُند  حصہٕ  ہُرراونٕچ  کوٗشش  کران۔  مثلاً  یُس  اناج  یا  پھل  بیترِ  اللہ  تعالیٰ  سٕندِ  ناوٕ  کڑنہٕ  اوس  یِوان  تمہِ  منٛزٕ  اگر  کینٛہہ  ؤسِتھ  پیٚیہِ ہے  تیٚلہِ  اوس  سُہ  شریکن  ہٕندِس  حصّس  منٛز  شٲمل  یِوان  کرنہٕ،  تہٕ  ہرگاہ  شریکن  ہٕندِ  حصہٕ  منٛزٕ  ؤسِتھ  پیٚیہِ ہے  یا  رَلہِ  ہے  اللہ  تعالیٰ  سٕندِس  حِصّس  منٛز،  تیٚلہِ  اوس  سُہ  واپس  یِوان  تِہندِس  حصس  منٛز  تراونہٕ۔  ہرگاہ  کُنہِ  وجہ  کِنۍ  نذر  و  نیازُک  اناج  خۅد  پانس  استعمال  کرنٕچ  ضرورت  پیٚیہِ  ہیٚکھ  تیٚلہِ  ٲسۍ  اللہ  تعالیٰ  سُند  حصہٕ  کھیٚوان،  مگر  شریکن  ہٕندِس  حصّس  ٲسۍ  اتھہٕ  لاگنس  کھۅژان  زِ  کُنہِ  کِنۍ  گٔژھ  نہٕ  کانٛہہ  وُلٹہٕ  ژٔنڈ  یِن۔﴾  کِتھۍ  بُرٕ  فٲصلہٕ  چِھ  کران  یِم  لُکھ!۔

Jalandhary:
  بیٚیہِ  لٔگۍ  یِم  کٲفرخداے  سٕندِ  خٲطرٕ  ﴿تمی  منٛزٕہ  یہِ  تمی  پٲدٕہ  کوٚرمُت  چُھ  زراعت  تہٕ  چاروایو  منٛزٕہ﴾  اکھ  حِصہٕ  مُقرر  کرنہِ۔  بیاکھ  حِصہٕ  پۅتلین  ہٕندِ  خٲطرٕ  حالانکہ  پٲدٕہ  کرنس  منٛز  چُھنہٕ  تس  کانہہ  تہِ  شریک،  پس  دپنہِ  لٔگۍ  تِم  پننہِ  خیالہٕ  یہِ  حِصہٕ  گوو  خدایس،  یہِ  حِصہٕ  گوو  سانین  ٹھہرٲومٕتین  شریکن،  پس  یُس  حِصہٕ  آسہِ  تُہٕندین  شریکن  ہٕندِ  خٲطرٕ  تھاونہٕ  آمُت،  سُے  آسہِ  جان  تہٕ  رُت۔  تمہِ  منٛزٕہ  واتہِ  نہٕ  کِہِنۍ  خدایس،  بیٚیہِ  یُس  حِصہٕ  آسہِ  خداے  سٕندِ  خٲطرٕ  تھاونہٕ  آمُت  سُہے  جان  پہن  اوس  سُہ  ہیٚکہِ  وٲتِتھ  تِہٕندین  شریکن  کُن۔  کوٗتاہ  یچھ  چھُ  یُہُند  یہِ  فٲصلہٕ  تہٕ  تجویز،  کیازِ  یُس  چیز  خداین  پٲدٕہ  کوٚر،  سُہ  کیازِ  ییہِ  تھاونہٕ  تس  ورٲے  بیٚیہِ  کٲنسہِ  ہٕندِ  خٲطرٕ۔

Transliteration:
  WajaAAaloo lill<u>a</u>hi mimm<u>a</u> <u>th</u>araa mina al<u>h</u>arthi wa<b>a</b>lanAA<u>a</u>mi na<u>s</u>eeban faq<u>a</u>loo h<u>atha</u> lill<u>a</u>hi bizaAAmihim wah<u>atha</u> lishurak<u>a</u>in<u>a</u> fam<u>a</u> k<u>a</u>na lishurak<u>a</u>ihim fal<u>a</u> ya<u>s</u>ilu il<u>a</u> All<u>a</u>hi wam<u>a</u> k<u>a</u>na lill<u>a</u>hi fahuwa ya<u>s</u>ilu il<u>a</u> shurak<u>a</u>ihim s<u>a</u>a m<u>a</u> ya<u>h</u>kumoon<b>a</b>


Maududi:
  تہٕ  یِتھے  پٲٹھۍ  چُھ  واریاہن  مُشرکن  خٲطرٕ  یِہندِیو  شریکو  پننیٚن  اولادن  ہُند  قتل  خۅش  کروُن  بنوومُت،  ﴿یتھ  جایہِ  چُھ  شریکن  ہُند  لفظ  دوٚیِمس  أکِس  معنیس  منٛز  وَرتاونہٕ  آمُت  یُس  گۅڈنِکہِ  معنی  نِشہِ  مختلف  چُھ۔  آیت  136  ہَس  منٛز  یِم  شریک  لفظہٕ  سٍتۍ  تعبیر  چِھ  کرنہٕ  آمٕتۍ  تِم  ٲسۍ  تِہٕندۍ  تِم  معبود  یِہٕنز  برکت  یا  سفٲرش  یا  توسُط  یِم  لُکھ  کانٛہہ  نعمت  حٲصل  سپدنس  منٛز  مددگار  ٲسۍ  سمجھان  تہٕ  نعمتُک  شکرانہٕ  کرنٕکۍ  حقدار  زٲنِتھ  ٲسۍ  تِمن  اللہ  تعالیٰ  سٕندۍ  حصہ دار  بناوان۔  اتھ  برعکس  چُھ  یَتھ  آیتس  منٛز  شریک  نِشہِ  مُراد  تِم  انسان  یِمو  قتلِ  اولادُک  رسم  ایجاد  کوٚرمُت  اوس  تہٕ  بیٚیہِ  چِھ  تِم  شیطان  یِمو  یہِ  ظٲلمانہٕ  رسم  تِمن  لُکن  ہٕنزن  نظرن  منٛز  اکھ  جٲیز  تہٕ  پسندیدٕہ  کٲم  بنٲومٕژ  ٲس۔  اہل  عربن  منٛز  آسہٕ  قتلِ  اولاد چہِ  ترٛے  صوٗرتہٕ  رٲیِج  تہٕ  قرآنس  اندر  چُھ  تریشوٕنۍ  کُن  اشارٕہ  کرنہٕ  آمُت۔  ﴿1﴾  کورٮ۪ن  ہُند  قتل،  امہِ  خیالہٕ  زِ  کانٛہہ  گوٚژھ  نہٕ  تِہُند  زامتُر  بَنُن  یا  قبٲئلی  لڑاین  منٛز  گژھنہٕ  تِمہٕ  دشمنن  ہٕندٮ۪ن  اتھن  منٛز  لگنہِ  یا  بیٚیہِ  کُنہِ  وجہ  کِنۍ  گژھنہٕ  تِمہٕ  عزت  والنہِ۔  ﴿2﴾  شُرٮ۪ن  ہُند  قتل،  امہِ  خیالہٕ  زِ  تِمن  ہٕندِ  رَچھنُک  پالنُک  بار  تُلن  گژِھہ  مُشکل  تہٕ  روزگار  کیٚن  ذریعن  ہٕنزِ  کمی  ہٕند  رٔنگۍ  بَنَن  تِم  سُہ  بار  یُس  تُلِتھ  ہیٚکو  نہٕ۔  ﴿3﴾  پننیٚن  معبودن  ہٕنز  خوشی  خٲطرٕ  شُرۍ  قربان  کرٕنۍ  تاکہِ  تِمن  کرن  ہلاکتس  منٛز  مبتلا  تہٕ  تِمن  پٮ۪ٹھ  بناون  تِہُند  دین  شکہٕ لد۔  ﴿جاہلیت کہ  زمانٕکۍ  عربٕکۍ  لُکھ  ٲسۍ  پننِس  پانس  حضرت  ابراہیم  علیہ  السلامن  تہٕ  اسماعیل  علیہ  السلامن  ہٕندۍ  پیروکار  وَنان  تہٕ  سمجھان،  تہٕ  اتھ  بنیادس  پٮ۪ٹھ  اوس  تِہُند  خیال  یہِ  زِ  ییٚمہِ  مذہبٕچ  تِم  اتباع  چِھ  کران  سُہ  چُھ  اللہ  تعالیٰ  سُندُے  پسندیدٕہ  مذہب۔  البتہ  اتھ  دینس  منٛز  گٔیہِ  تِہندۍ  مذہبی  پیشوا،  قبیلن  ہٕندۍ  سردار،  خاندانن  ہٕندۍ  زٕٹھۍ  بیٚیہِ  مختلف  لُکھ  رنگہٕ  رنگ  کیٚن  عقیدن،  اعمالن  تہٕ  رسمن  ہُند  اضافہٕ  کران  یِم  پتہٕ  یِنہٕ  والیو  نٔسلو  اصلی  مذہبٕکۍ  جُز  سمجھ  تہٕ  تِہُند  پوٗرٕ  دین  بنیاو  شکہٕ لد﴾  اگر  اللہ  تعالیٰ  ییٚژِھہ  ہے  تیٚلہِ  کرہن  نہٕ  یِم  یہِ،  لہٰذا  ترٲوِیوٗکھ  یِم  زِ  اوٗرۍ  روزن  پننہِ  بہتان  تراشی  اندر۔

Jalandhary:
  یِتھے  پٲٹھۍ  دیُت  زینت  واریہن  مُشرِکن  پنٕںۍ  اولاد  مارنس  تِہٕندیو  شیطانو۔  چنانچہ  تِمن  ٲس  یہِ  وحشیانہٕ  کٲم  رٕژ  یِوان  بوزنہٕ۔  یُتھ  تِم  مُشرِک  تباہ  وبرباد  سپدن  ٲخرتس  منٛز۔  بیٚیہِ  یُتھ  تِمن  مُشرِکن  پٮ۪ٹھ  دین  تُہُند  خلط  ملط  سپدِ۔  تِم  روزن  ہمیشہ  غلطی  منٛزٕے،  توٚہۍ  مہ  سپدِو  تِہٕنزو  یچھ  کامیو  سببہٕ  غمگین۔  ہرگاہ  اللہ  تعالیٰ  یژِھہ  ہاتِہٕندِ  حقہٕ  جانیر  تیٚلہِ  آسہن  نہٕ  تِم  یہِ  یچھ  کٲم  کران،  پس  ترٲوِیوکھ  تِم  تہِ  تِہٕندِ  اپُزۍ  نوراونہٕ  تہٕ  غلط  کتھہٕ  ٹھہراونہِ  یِم  تُلن  پانے  تمیُک  خراب  نتیجہ۔

Transliteration:
  Waka<u>tha</u>lika zayyana likatheerin mina almushrikeena qatla awl<u>a</u>dihim shurak<u>a</u>ohum liyurdoohum waliyalbisoo AAalayhim deenahum walaw sh<u>a</u>a All<u>a</u>hu m<u>a</u> faAAaloohu fa<u>th</u>arhum wam<u>a</u> yaftaroon<b>a</b>


Maududi:
  وَنان  چِھ  زِ  یِم  جانور  تہٕ  یِم  کھاہ  چِھ  محفوظ،  یِمن  ہیٚکن  صرف  تِمے  لُکھ  کھیٚتھ  یِم  أسۍ  یَژھوکھ  کِھیاوٕنۍ،  حالانکہ  یہِ  پابندی  چھےٚ  تِہٕنز  پانہٕ  بناونہٕ  آمٕژ،  پتہٕ  چِھ  کینٛہہ  جانور  یِمن  پٮ۪ٹھ  سوٲرۍ  تہٕ  بور  کھالُن  حرام  چُھ  کرنہٕ  آمُت  تہٕ  بیٚیہِ  چِھ  کینٛہہ  جانور  یِمن  پٮ۪ٹھ  یِم  اللہ  تعالیٰ  سُند  ناو  چِھنہٕ  ہیٚوان،  تہٕ  یہِ  سورُے  کینٛہہ  چُھ  یِمو  خُدایس  پٮ۪ٹھ  بہتان  لگوومُت،  عنقریب  دِیہِ  یِمن  اللہ  تعالیٰ  یِمن  بہتان  ترٲشِیَن  ہُند  بدلہٕ۔

Jalandhary:
  بیٚیہِ  چھِ  تِم  پننہِ  بٲطِل  خیالہٕ  موجوب  یہِ  تہِ  ونان  کہ  یِم  چاروٲے  تہٕ  یہِ  زراعت  یُس  تِم  حٲصِل  کران  ٲسۍ  چُھ  حرام،  یِمن  ہیٚکہِ  نہٕ  کانہہ  شخص  استعمال  کٔرِتھ  تس  شخصس  ورٲے  یُس  أسۍ  پننہِ  خیالہٕ  موجوب  کھیٚاوُن  یژھون  یعنی  یِم  چھِ  معبودانِ  بٲطِلن  ہٕندِ  خٲطرٕ  نظر  تھاوان۔  توپتہٕ  چھِ  کھیٚاوان  تِہٕندین  مجاورِنٕے  یوت  تِمن  ورٲے  بیین  ہٕندِ  خٲطرٕ  چھِ  زانان  حرام،  بیٚیہِ  ٲسۍ  ونان  یِم  جانور  ﴿کانہہ  جانور  مخصوص  کٔرِتھ﴾  یِمن  پٮ۪ٹھ  چُھ  سوار  سپدُن  یا  بور  کھارُن  حرام  کیازِ  یِم  چھِ  منسوب  معبودانِ  بٲطِلن  کُن  کرنہٕ  آمٕتۍ،  بیٚیہِ  کینہہ  چاروٲے  تِمن  پٮ۪ٹھ  ٲسۍ  نہٕ  ذبح  کہِ  وقتہٕ  خداے  سُند  ناو  ہیٚوان  خدایس  پٮ۪ٹھ  اپُز  نورٲوِتھ۔  کیازِ  یہِ  ٲسۍ  زانان  امہِ  سٍتۍ  گژِھہ  اللہ  تعالیٰ  خوش،  عنقریب  دِیہِ  اللہ  تعالیٰ  یِمن  امہِ  اپُز  نوراونہٕ  مۅکھہٕ  سزا۔

Transliteration:
  Waq<u>a</u>loo h<u>ath</u>ihi anAA<u>a</u>mun wa<u>h</u>arthun <u>h</u>ijrun l<u>a</u> ya<u>t</u>AAamuh<u>a</u> ill<u>a</u> man nash<u>a</u>o bizaAAmihim waanAA<u>a</u>mun <u>h</u>urrimat <i><u>th</u></i>uhooruh<u>a</u> waanAA<u>a</u>mun l<u>a</u> ya<u>th</u>kuroona isma All<u>a</u>hi AAalayh<u>a</u> iftir<u>a</u>an AAalayhi sayajzeehim bim<u>a</u> k<u>a</u>noo yaftaroon<b>a</b>


Maududi:
  بیٚیہِ  چِھ  وَنان  زِ  یِکینژھاہ  یِمن  جانورن  شِکمس  منٛز  چُھ  یہِ  چُھ  سانیٚن  مَردن  خٲطرٕ  مخصوص  تہٕ  سانیٚن  مستوراتن  پٮ۪ٹھ  چُھ  حرام،  البتہ  اگر  سُہ  مۅردٕہ  آسہِ  تیٚلہِ  ہیٚکن  دۅشوے  تٔمۍ  سٕندِس  کھینس  منٛز  شریک  سپدِتھ،  یِمہٕ  کتھہٕ  یِمہٕ  یِمَو  بناوِمژٕ  چھےٚ  یُہُند  بدلہٕ  دِیہِ  اللہ  تعالیٰ  یِمن  ضروٗر،  پٔزۍپٲٹھۍ  چُھ  سُہ  حکمت  وول  تہٕ  سارِنٕے  کتھن  ہٕنز  چھےٚ  تس  خبر۔

Jalandhary:
  بیٚیہِ  ٲسۍ  ونان  یِم  مُشرِک  یِم  بچہ  یِمن  چارواین  ہٕندین  شِکمن  منٛز  چھِ  تِم  چھِ  فقط  اسہِ  أندرٕہ  مَردن  ہٕںدِ  خٲطرٕ  حلال،  زنانن  پٮ۪ٹھ  چھِ  تِم  حرام،  ہرگاہ  سُہ  بچہ  مُردٕہ  زیٚوِ  تیٚلہِ  چھِ  سٲرِی  مرد  تہٕ  زنانہٕ  تمہِ  کِس  کھیٚنس  منٛز  برابر  شریک،  عنقریب  دِیہِ  اللہ  تعالیٰ  یِمن  پانے  حرام  تہٕ  حلال  سٍتۍ  جانورن  صفت  کرنس  پٮ۪ٹھ  ضروٗر  سزا۔  بے  شک  سُہ  چُھ  سٮ۪ٹھاہ  حِکمت  وول  تہٕ  سٮ۪ٹھاہ  زانن  وول۔  تٔمسُند  گرفتٲری  اندر  تاخیر  کرُن  چُھنہٕ  بے  خبری  مۅکھہٕ  بلکہ  تس  چھےٚ  پوٗرٕ  خبر  مگر  تاخیر  عذابس  منٛز  چھےٚ  حِکمت  آسان۔

Transliteration:
  Waq<u>a</u>loo m<u>a</u> fee bu<u>t</u>ooni h<u>ath</u>ihi alanAA<u>a</u>mi kh<u>a</u>li<u>s</u>atun li<u>th</u>ukoorin<u>a</u> wamu<u>h</u>arramun AAal<u>a</u> azw<u>a</u>jin<u>a</u> wain yakun maytatan fahum feehi shurak<u>a</u>o sayajzeehim wa<u>s</u>fahum innahu <u>h</u>akeemun AAaleem<b>un</b>


Maududi:
  یقیناً  پیٚیہِ  خسارس  منٛز  تِم  لُکھ  یِمو  پنٕنۍ  اولاد  جہالت کِس  تہٕ  نادٲنی  ہٕندِس  بُنیادس  پٮ۪ٹھ  قتل  کٔرۍ  تہٕ  اللہ  تعالیٰ  سُند  دِیتُمُت  رزق  ٹھٔہرووُکھ  خُدایس  پٮ۪ٹھ  بہتان  ترٲشی  کٔرِتھ  حرام،  یقیناً  ڈٔلۍ  تِم  وَتہِ  نِشہِ  تہٕ  تِم  ٲسۍ  نہٕ  ہرگز  تہِ  سیٚز  وَتھ  لبن  والیو  منٛزٕ۔

Jalandhary:
  بیٚیہِ  کوٚرُکھ  حرام  پانس  پٮ۪ٹھ  سُہ  رزق  یُس  اللہ  تعالیٰ  ہن  عطا  کریوکھ،  یِم  سٲرِی  چیز  چھِ  کران  تِم  اپُز  نورٲوِتھ  خدایس  پٮ۪ٹھ،  بیشک  سپٕدۍ  تِم  لوٗکھ  گُمراہ  بیٚیہِ  ٲسۍ  نہٕ  تِم  زانہہ  تہِ  سیٚزِ  وتہِ  پٮ۪ٹھ  پکہٕ  وٕنۍ۔  

Transliteration:
  Qad khasira alla<u>th</u>eena qataloo awl<u>a</u>dahum safahan bighayri AAilmin wa<u>h</u>arramoo m<u>a</u> razaqahumu All<u>a</u>hu iftir<u>a</u>an AAal<u>a</u> All<u>a</u>hi qad <u>d</u>alloo wam<u>a</u> k<u>a</u>noo muhtadeen<b>a</b>


Maududi:
  سُہ  چھ  اللہ  تعالیٰ  ہٕے  ییٚمۍ  قسمہٕ  قسمٕکۍ  باغ  تہٕ  تاکِستان  ﴿دَچھہِ  رانٛٹھ  دار﴾  تہٕ  نخلستان  ﴿کھٔزٕر  کُلۍ﴾  پٲدٕ  کٔرۍ  زراعت  وۅپدٲوِن  یِمو  منٛزٕ  قسمہٕ  قسمٕکۍ  ماکولات  ﴿کھیٚنہٕ  چیٚنٕک  چیز﴾  حٲصل  چِھ  سپدان،  زیتون  تہٕ  دٲن  کُلۍ  وۅپدٲوِن  یِہِندۍ  میوٕہ  شکلہِ  کِنۍ  ہِوی  تہٕ  مزٕہ  رٔنگۍ  بیٚون  بیٚون  چِھ۔  کھیٚیِو  یِہِندۍ  پیداوار  ییٚلہِ  یِم  وۅپدن،  تہٕ  اللہ  تعالیٰ  سُند  حق  کٔرِو  ادا  ییٚلہِ  یُہُند  فصل  لوٚنِو۔  تہٕ  حدٕ  مَہ  نِیرِو  زِ  اللہ  تعالیٰ  چُھنہٕ  حدٕ  نیرن  والیٚن  پسند  کران۔

Jalandhary:
  سُہ  پروردِگار  گوو  سُے  ییٚمۍ  پٲدٕہ  کٔرۍ  تِم  باغ  یِمن  اندر  تِم  کُلۍ  چھِ  یِم  ڈکھن  پٮ۪ٹھ  کھسان  چھِ  ﴿دچھہِ  کُلۍ  ہِی﴾  بیٚیہِ  تِم  کُلۍ  یِم  ڈکھہٕ  ورٲے  کھسان  چھِ،  بیٚیہِ  یِم  کٔھزٕرکُلۍ  بیٚیہِ  زراعت  پٲدٕہ  کوٚر  ییٚمہِ  کین  میٚون  تہٕ  دانن  مختلف  صورت  تہٕ  مختلف  مزٕہ  آسان  چُھو،  بیٚیہِ  کوٚرُ  ن  پٲدٕہ  زیتون  بیٚیہِ  دٲن  یِم  اکھ  أکِس  ہِی  تہِ  چھِ  آسان۔  اکھ  أکِس  بدل  تہِ  چھِ  آسان،  تمی  فرموو  اے  لوٗکو  کھیٚیِو  یِمن  سارنٕے  کُلیٚن  ہُند  میٚوٕہ  ییٚلہِ  سُہ  نیران  آسہِ۔  بیٚیہِ  ٲسِو  یِمن  فصلن  ہُند  حق  ادا  کران  یعنی  زکوٰۃ  دِوان  ییٚمہِ  دۅہہ  یہِ  فصل  ژٹان  ٲسِو،  تتھ  دِنس  منٛز  تہِ  مہ  ٲسِو  اسراف  کران،  پٔزۍ  پٲٹھۍ  اللہ  تعالیٰ  چُھنہٕ  اسراف  کروٕنین  پسند  کران۔  

Transliteration:
  Wahuwa alla<u>th</u>ee anshaa jann<u>a</u>tin maAAroosh<u>a</u>tin waghayra maAAroosh<u>a</u>tin wa<b>al</b>nnakhla wa<b>al</b>zzarAAa mukhtalifan okuluhu wa<b>al</b>zzaytoona wa<b>al</b>rrumm<u>a</u>na mutash<u>a</u>bihan waghayra mutash<u>a</u>bihin kuloo min thamarihi i<u>tha</u> athmara wa<u>a</u>too <u>h</u>aqqahu yawma <u>h</u>a<u>sa</u>dihi wal<u>a</u> tusrifoo innahu l<u>a</u> yu<u>h</u>ibbu almusrifeen<b>a</b>


Maududi:
  پتہٕ  چُھ  سُے  ییٚمۍ  چاروایَو  منٛزٕ  تِم  جانور  تہِ  پٲدٕ  کٔرۍ  یِمن  سوٲرۍ  تہٕ  بور  تُلنٕچ  کٲم  چھےٚ  یِوان  ہیٚنہٕ  تہٕ  تِم  تہِ  یِم  کھیٚنَس  تہٕ  وَتھراونس  چِھ  بکار  لگان۔  ﴿یعنی  تِہٕندِس  دالس  تہٕ  ییرس  چِھ  فرش  بناونہٕ  یِوان﴾  کھیٚیِو  تِمو  چیزو  منٛزٕ  یِم  خُداین  تۅہیہِ  چِھو  بخشمٕتۍ  تہٕ  شیطان  سٕنز  پیروی  مَہ  کٔرِو،  تِکیازِ  سُہ  چُھ  تُہُند  ٹاکارٕہ  دُشمن۔

Jalandhary:
  بیٚیہِ  کٔرۍ  پٲدٕہ  اللہ  تعالیٰ  ہن  چارپاہَو  أندرٕہ  بعض  چارپا  یِم  تٔھدۍچھِ  بور  تُلہٕ  وٕنۍ،  بیٚیہِ  یِم  ژھوٚٹۍ  تہِ  پست  چھِ  بور  تُلنس  قٲبِل  چھِنہٕ،  اے  لوٗکو  کھیٚیِو  بے  فکر  تِمن  جانورن  ہُند  ماز  یِم  اللہ  تعالیٰ  ہن  تُہٕندِ  خٲطرٕ  حلال  کٔرۍ۔  پانے  پننہِ  خیالہٕ  کانہہ  چیز  حرام  کٔرِتھ  مہ  پٔکِو  شیطانس  پتہٕ  پتہٕ۔  سُہ  زٲنِیون  نا  سُہ  کُس  چُھ،  پٔزۍ  پٲٹھۍ  سُہ  چُھ  تُہُند  نوٚن  دُشمن  باوجود  آینکہ  پزچہ  دلیلہٕ  سپزٕ  تۅہیہِ  نِشہِ  واضح  تہٕ  روشن  مگر  سُہ  چُھ  توتہِ  تۅہیہِ  راہِ  راستہٕ  نِشہِ  ڈالُن  یژھان۔

Transliteration:
  Wamina alanAA<u>a</u>mi <u>h</u>amoolatan wafarshan kuloo mimm<u>a</u> razaqakumu All<u>a</u>hu wal<u>a</u> tattabiAAoo khu<u>t</u>uw<u>a</u>ti a<b>l</b>shshay<u>ta</u>ni innahu lakum AAaduwwun mubeen<b>un</b>


Maududi:
  یِم  چِھ  ٲٹھ  نر  مادٕہ،  زٕہ  چِھ  تیٖرن  ہٕندِ  قسمٕکۍ  تہٕ  زٕہ  چِھ  ژھاولیٚن  ہٕندِ  قسمٕکۍ۔  اے  نبیؐ،  یِمن  پٕرٛژِھو  زِ  خُداین  چھا  تُہٕندۍ  نَر  حرام  کٔرِمٕتۍ  کِنہٕ  مادٕہ،  کِنہٕ  تِم  بچہِ  یِم  گبیٚن  تہٕ  ژھاوجن  ہٕندٮ۪ن  شکمن  منٛز  آسن؟  صحیح  صحیح  علمہٕ  سان  ؤنِو  مےٚ  اگر  توٚہۍ  پٔزِیٲرۍ  چِھو۔

Jalandhary:
  یِم  چاروٲے  یِمن  منٛز  توٚہۍ  پانے  أڈۍ  حلال  تہٕ  أڈۍ  حرام  کران  چُھوکھ  یِم  سٲرِی  کٔرۍ  خداے  نٕے  پٲدٕہ۔  یِمن  چھِ  ٲٹھ  قسم۔  کٹَو  أندرٕہ  زٕ  نرتہٕ  مادٕہ  بیٚیہِ  ژھاوٕلیو  أندرٕہ  زٕ  نر  تہٕ  مادٕہ،  توٚہۍ  پرژھیوکھ  یا  رسول  اللہ  صلی  اللہ  عالیہ  و سلم،  اے  مُشرِکو  نر  زٕ ﴿2﴾ چھا  خداین  حرام  کٔرمٕتۍ  کِنہٕ  مادٕہ  زٕ ﴿2﴾،  کِنہٕ  تِم  کٹہٕ  بچہِ  یا  ژھاوٕلۍ  بچہِ  یِمن  دۅشوٕنۍ  قسمن  ہٕنٛزٕہ  مادٕہ  پننین  رحمن  منٛز  تُلِتھ  چھےٚ،  ونِو  مےٚ  امیُک  جواب  کُنہِ  دلیلہِ  سٍتۍ  ہرگہے  پوٚز  ونہٕ  وٕنۍ  چھِو۔

Transliteration:
  Tham<u>a</u>niyata azw<u>a</u>jin mina a<b>l</b><u>dd</u>ani ithnayni wamina almaAAzi ithnayni qul <u>a</u><b>l</b><u>thth</u>akarayni <u>h</u>arrama ami alonthayayni amm<u>a</u> ishtamalat AAalayhi ar<u>ha</u>mu alonthayayni nabbioonee biAAilmin in kuntum <u>sa</u>diqeen<b>a</b>


Maududi:
  تہٕ  یِتھ  پٲٹھۍ  چِھ  زٕہ  اونٹہٕ  سٕندِ  قٔسمہٕ  منٛزٕ  تہٕ  زٕہ  چِھ  گٲوِ  ہٕندِ  قٔسمہٕ  منٛزٕ۔  پٕرٛژِھو،  یِہِندۍ  نَر  چھا  خُداین  حرام  کٔرِمٕتۍ  کِنہٕ  مادٕہ،  کِنہٕ  تِم  بچہِ  یِم  اونٹنہِ  تہٕ  گٲو  ہٕندِس  شکمس  منٛز  آسن؟  کیا  توٚہۍ  ٲسِوٕہ  تمہِ  ساعتہٕ  حٲضر  ییٚمہِ  ساعتہٕ  خُداین  تِہندِ  حرام  آسنُک  حکم  تۅہیہِ  دِیتُمُت  اوسنو؟  پتہٕ  کُس  آسہِ  تس  شخصہٕ  سٕندِ  کھۅتہٕ  کھٔسِتھ  ظٲلِم  یُس  اَپز  کتھ  خُدایس  کُن  منسوب  کٔرِتھ  وَنہِ  تاکہ  علمہٕ  ورٲے  کرِ  لُکن  غلط  رہنمٲئی،  یقیناً  چُھنہٕ  اللہ  تعالیٰ  یِتھیٚن  ظٲلِمن  سِیٔز  وَتھ  ہاوان۔

Jalandhary:
  بیٚیہِ  چھِ  اللہ  تعالیٰ  ہن  پٲدٕہ  کٔرمٕتۍ  ووںٹو  منٛزٕہ  زٕ  نر  تہٕ  مادٕہ  بیٚیہِ  گاوو  منٛزٕہ  زٕ  نر  تہٕ  مادٕہ،  پرژِھتوکھ  توٚہۍ  اے  مُشرِکو  ؤنِو  زٕ ﴿2﴾  نر  چھا  حرام  کٔرِمٕتۍ  خداین  کِنہٕ  زٕ  مادٕہ ﴿2﴾،  کِنہٕ  زٕ ﴿2﴾  بچہِ  یِم  یِہٕندین  مادن  ہٕندین  رحمن  اندر  چھِ۔  توٚہۍ  ہے  دعویٰ  چُھو  کران  کہ  اللہ  تعالیٰ  ہن  چھِ  یِم  حرام  کٔرِمٕتۍ  تَتھ  پٮ۪ٹھ  کٔرِو  کانہہ  دلیلاہ  پیش۔  امِچ  دلیل  ہیٚکن  زٕے  چیز  ٲسِتھ۔  یا  آسہِ  اللہ  تعالیٰ  ہن  کٲنسہِ  پیغمبر  یا  ملک  سٕندِ  ذریعہ  تۅہیہِ  فرموومُت  یا  آسہِ  تٔمۍ  تۅہیہِ  بلا  واسطہ  پانے  فرموومُت۔  گۅڈنِکِس  صورتس  یعنی  نبوتس  چھِو  توٚہۍ  انکار  کران،  دۅیمِس  صورتس  متعلق  پرژھتوکھ،  کیاہ  توٚہۍ  ٲسوٕہ  تمہِ  ساعتہٕ  حٲضر  ییٚمہِ  ساعتہٕ  اللہ  تعالیٰ  ہن  تۅہیہِ  امہِ  حلال  کرنُک  تہٕ  حرام  کرنُک  حکم  فرموو۔  یہِ  ہیٚکِو  نہٕ  توٚہۍ  ثٲبتٕے  کٔرِتھ۔  معلوم  سپُد  تۅہیہِ  نِش  چَھنہٕ  اتھ  پٮ۪ٹھ  کِہِنۍ  دلیل۔  یِم  چھِ  محض  اللہ  تعالیٰ  ہس  پٮ۪ٹھ  بِلا  دلیل  اپُز  تہٕ  بہتان  نوٚوراوان،  پس  کُس  اکھاہ  چُھ  یژظٲلِم  تس  شخصہٕ  سٕندِ  کھۅتہٕ  ییٚمۍ  اپُز  نوروو  معبودِ  برحقس  پٮ۪ٹھ  لوٗکن  گُمراہ  کرنہٕ  خٲطرٕ  بِلا  دلیل،  پٔزۍ  پٲٹھۍ  اللہ  تعالیٰ  چُھنہٕ  نجاتٕچ  تہٕ  جنتٕچ  وتھ  ہاوان  ظٲلِم  لوٗکن  بلکہ  تِہٕنٛز  جاے  چھےٚ  نارِ  جہنم۔

Transliteration:
  Wamina alibili ithnayni wamina albaqari ithnayni qul <u>a</u><b>l</b><u>thth</u>akarayni <u>h</u>arrama ami alonthayayni amm<u>a</u> ishtamalat AAalayhi ar<u>ha</u>mu alonthayayni am kuntum shuhad<u>a</u>a i<u>th</u> wa<u>ssa</u>kumu All<u>a</u>hu bih<u>atha</u> faman a<i><u>th</u></i>lamu mimmani iftar<u>a</u> AAal<u>a</u> All<u>a</u>hi ka<u>th</u>iban liyu<u>d</u>illa a<b>l</b>nn<u>a</u>sa bighayri AAilmin inna All<u>a</u>ha l<u>a</u> yahdee alqawma a<b>l</b><i><u>thth</u></i><u>a</u>limeen<b>a</b>


Maududi:
  اے  نبیؐ،  یِمن  ؤنِو  زِ  یۅسہٕ  وَحی  مےٚ  نِش  آمٕژ  چھےٚ  اتھ  منٛز  چُھنہٕ  مےٚ  کانٛہہ  تِیُتھ  چیز  لبنہٕ  یِوان  یُس  کٲنٛسہِ  کھیٚنہٕ  وٲلِس  پٮ۪ٹھ  حرام  آسہِ،  اِلّا  یہِ  زِ  سُہ  آسہِ  مۅردار،  یا  آسہِ  بہاونہٕ  آمُت  خون،  یا  آسہِ  خنزیر  سُند  ماز  تِکیازِ  سُہ  چُھ  ناپاک  یا  فِسق  آسہِ  زِ  اللہ  تعالیٰ  سٕندِ  ناوٕ  ورٲے  آسہِ  بیٚیہِ  کٲنٛسہِ  ہٕندِس  ناوس  پٮ۪ٹھ  ذبح  کرنہٕ  آمُت۔  ﴿اَمِیُک  مطلب  چُھنہٕ  یہِ  زِ  یِمو  ورٲے  چُھنہٕ  کانٛہہ  چیز  شریعتس  منٛز  حرام  کینٛہہ،  بلکہ  چُھ  مطلب  یہِ  زِ  حرام  چِھنہٕ  تِم  چیز  یِم  تۅہیہِ  لُکو  حرام  چِھو  کٔرِمٕتۍ  بلکہ  چِھ  حرام  یِم  چیز:  تشریح  خٲطرٕ  وُچِھو  سورۂ  مائدہ  آیت  نمبر  1  تہٕ  4۔﴾  پتہٕ  یُس  شخص  مجبوری  ہٕندِس  حالتس  منٛز  ﴿یِمو  منٛزٕ  کانٛہہ  چیز  کھیٚیہِ﴾  امہِ  ورٲے  زِ  سُہ  آسہِ  نافرمانی  ہُند  ارادٕہ  تھاوان  تہٕ  امہِ  ورٲے  زِ  سُہ  کرِ  ضرورت کہ  حدٕ  نِشہِ  تجاوُز،  تیٚلہِ  چُھ  یقیناً  تُہُند  ربّ  درگُزر  کرن  وول  تہٕ  رحم  فرماون  وول۔

Jalandhary:
  توٚہۍ  فرمٲوِیوکھ  یا  رسول  اللہؐ  اے  لوٗکو  بہٕ  چُھسنہٕ  لبان  تِمن  احکامن  منٛز  یِم  مےٚ  کُن  سوزنہٕ  آے  خداے  سٕندِ  طرفہٕ  کانہہ  چیزاہ  حرام  یُس  کٲنسہِ  کھیٚوٕنِس  پٮ۪ٹھ  حرام  آسِہا،  مگر  ہے  آسہِ  خود  مردٕہ  یا  آسہِ  خون  یُس  بدنہٕ  منٛزٕہ  نیران  چُھ  یا  آسہِ  سورٕہ  ماز  یُس  بیشک  چُھ  بالکُل  ناپاک۔  تٔمسٕندۍ  سٲرِی  اجزا  بدن  چھِ  ناپاک  تہٕ  حرام۔  سُہ  چُھ  نجس  العین  یُس  نہٕ  کُنہِ  طریقہٕ  پاک  سپدِ،  یا  یُس  جانور  وغٲرٕہ  شِرکٕکۍ  ذریعہ  بنہِ  یعنی  یُس  جانور  وغٲرٕہ  بقصدتقرُب  اِلیٰ  غیر  اللہ  خدایس  ورٲے  بیٚیہِ  کٲنسہِ  ہُند  قرب  تہٕ  رضا  حٲصِل  کرنہٕ  خٲطرٕ  ذبح  کرنہٕ  آمُت  آسہِ،  ادٕہ  ٲستن  سُہ  خداے  سُند  ناو  ہیٚتھٕے  ذبح  کرنہٕ  آمُت،  پس  یُس  شخصاہ  سخت  مجبور  سپدِ  کانہہ  چیز  بنیٚس  نہٕ  کھیٚنہٕ  خٲطرٕ  یِمو  حرام  چیزو  ورٲے،  سُہ  شخصٕے  کھیٚیہِ  حرام  چیزو  أندرٕہ  کینہہ  تہِ  چُھ  تس  جٲیِز۔  بشرطیکہ  تِژٕے  ۂن  کھیٚیہِ  ییٚمہِ  سٍتۍ  زِندٕہ  ہیٚکہِ  روزِتھ،  سُہ  ڈلہِ  نہٕ  کھیٚنس  اندر  حدٕہ  نِشہِ  بیٚیہِ  آسہِ  نہٕ  خداے  سٕندِ  حُکمس  نافرمٲنی  کروُن  تہٕ  طٲلبِ  لذت  تہٕ  مزٕہ  ژھانڈوُن۔  تس  چھےٚ  اُمید  بخشٲیشہِ  ہٕنٛز  کیازِ  اللہ  تعالیٰ  چُھ  سٮ۪ٹھاہ  مغفرت  کروُن  سٮ۪ٹھاہ  رحم  کروُن۔

Transliteration:
  Qul l<u>a</u> ajidu fee m<u>a</u> oo<u>h</u>iya ilayya mu<u>h</u>arraman AAal<u>a</u> <u>ta</u>AAimin ya<u>t</u>AAamuhu ill<u>a</u> an yakoona maytatan aw daman masfoo<u>h</u>an aw la<u>h</u>ma khinzeerin fainnahu rijsun aw fisqan ohilla lighayri All<u>a</u>hi bihi famani i<u>dt</u>urra ghayra b<u>a</u>ghin wal<u>a</u> AA<u>a</u>din fainna rabbaka ghafoorun ra<u>h</u>eem<b>un</b>


Maududi:
  تہٕ  یِمو  لُکو  یہودیت  اختیار  کٔر  تِمن  پٮ۪ٹھ  ٲسۍ  اَسہِ  سٲری  پنجہِ  وٲلۍ  جانور  حرام  کٔرِمٕتۍ،  بیٚیہِ  گٲو  تہٕ  ژھاوجہِ  ہٕنز  چربی  تہِ،  اَمہِ  ورٲے  زِ  یُس  چرب  تِہندِس  کمبرس  یا  تِہندٮ۪ن  أندرمَن  لور  آسہِ  یا  روزِ  أڈجہِ  لور  یہِ  اوس  اسہِ  تِمن  تِہنزِ  سرکشی  ہُند  سزا  دیتُمُت  ﴿مزید  وضاحت  موجوٗب  وُچِھو  سورۂ  آل  عمران  آیت  93  تہٕ  سورۂ  نساء  آیت  160﴾  تہٕ  یِکینژھاہ  أسۍ  یہِ  ونان  چِھ  یہِ  چِھ  بالکل  پوٚز  ونان۔

Jalandhary:
  بیٚیہِ  کٔرۍ  اسہِ  یہودن  پٮ۪ٹھ  حرام  پرتھ  نمہٕ  وول  جانور  یس  نہٕ  اوٚنگجہِ  الگ  الگ  آسن  بلکہ  آسنس  مِلہٕ  وِتھ  سُہ  گوو  اوںٹ،  گُر،  شُتُر  مرغ،  أنٛز،  بطخ  وغٲرٕہ،  گاوو  تہٕ  کٹو  أندرٕہ  کٔراسہِ  تِمن  پٮ۪ٹھ  حرام  تِہٕنٛز  چربی،  مگر  نہ  سُہ  چرب  یُس  تِہٕندین  پُشتن  پٮ۪ٹھ  آسہِ  یا  أندرمن  سٍتۍ  آسہِ  یا  کُنہِ  أڈجہِ  سٍتۍ  میٖلِتھ  آسہِ۔  امہِ  ورٲے  ٲسٕکھ  سٲرٕے  چربی  حرام،  یِم  چیز  ٲسۍ  نہٕ  فی  نفسہ  حرام  کینہہ  تہِ  مگریہِ  سزا  دیُت  اسہِ  تِمن  تِہٕںٛزِہ  سرکشی  مۅکھہٕ۔  أسۍ  چھِ  یقیناً  پوٚز  ونان۔

Transliteration:
  WaAAal<u>a</u> alla<u>th</u>eena h<u>a</u>doo <u>h</u>arramn<u>a</u> kulla <u>th</u>ee <i><u>th</u></i>ufurin wamina albaqari wa<b>a</b>lghanami <u>h</u>arramn<u>a</u> AAalayhim shu<u>h</u>oomahum<u>a</u> ill<u>a</u> m<u>a</u> <u>h</u>amalat <i><u>th</u></i>uhooruhum<u>a</u> awi al<u>h</u>aw<u>a</u>y<u>a</u> aw m<u>a</u> ikhtala<u>t</u>a biAAa<i><u>th</u></i>min <u>tha</u>lika jazayn<u>a</u>hum bibaghyihim wainn<u>a</u> la<u>sa</u>diqoon<b>a</b>


Maududi:
  وۅنۍ  اگر  تِم  تۅہیہِ  بُتھ  پِھرن  تیٚلہِ  ؤنِو  تِمن  زِ  تُہندِس  ربّ  سٕندِ  رحمتُک  دامن  چُھ  وسیع،  تہٕ  مجرمَو  نِشہِ  یِیہِ  نہٕ  تٔمۍ  سُند  عذاب  واپس  پِھرنہٕ۔

Jalandhary:
  پس  ہرگاہ  توتہِ  تِم  دُشمن  تۅہیہِ  انکارٕے  کرن  نعوذباللہ  اپزِس  کُن  نسبت  کرن  ییٚمہِ  کتھہِ  مۅکھہٕ  کہ  تِمن  کونہٕ  چُھ  ادٕہ  عذاب  نٲزِل  سپدان،  توٚہۍ  فرمٲوِیوکھ  تُہُند  پروردِگار  چُھ  وسیع  رحمت  وول۔  بعض  حِکمتو  مۅکھہٕ  چُھنہٕ  سُہ  نافرمانن  جلٕد  گرفتار  عذاب  کران۔  مگر  توٚہۍ  مہ  زٲنِو  ہمیشہ  روزِہ  یۅہے  حال۔  نہ  بلکہ  ییٚمہِ  وقتہٕ  عذابُک  وقت ﴿یُس  مقرر  کرنہٕ  آمُت  چُھ﴾  واتہِ،  تمہِ  ساعتہٕ  ہیٚکہِ  نہٕ  تُہُند  سُہ  عذاب  کانہہ  اکھ  دوٗر  کٔرِتھ  تہٕ  پتھ  رٹِتھ  نافرمانن  تہٕ  گنہگار  لوٗکن  نِشہِ۔

Transliteration:
  Fain ka<u>thth</u>abooka faqul rabbukum <u>th</u>oo ra<u>h</u>matin w<u>a</u>siAAatin wal<u>a</u> yuraddu basuhu AAani alqawmi almujrimeen<b>a</b>


Maududi:
  یِم  مشرک  لُکھ  وَنن  ﴿تُہٕنزن  یِمن  کتھن  ہٕندِس  جوابس  منٛز﴾  ضرور  زِ،  اگر  اللہ  تعالیٰ  ییٚژِھہ  ہے  تیٚلہِ  نہ  کرہَو  أسۍ  شرک  تہٕ  نہ  کرہَن  سٲنۍ  مٲلۍ  بُڈِبب،  تہٕ  نہ  ٹھہراوٕہَو  أسۍ  کانٛہہ  چیز  حرام۔  ﴿یعنی  تِم  کرن  پنُن  جُرم  تہٕ  پننہِ  غلط  کٲری  خٲطرٕ  سُے  پرٛون  عُذر  پیش  یُس  ہمیشہ  چِھ  مُجرم  تہٕ  غلط  کار  لُکھ  پیش  کران  روٗدِمٕتۍ۔  تِم  ونن  زِ  سٲنِس  حقس  منٛز  چھےٚ  اللہ  تعالیٰ  سٕنز  مشیت  یٔہے  زِ  أسۍ  گژھو  شرک  کرٕنۍ  تہٕ  یِم  چیز  اسہِ  حرام  چِھ  ٹھہرٲوِمٕتۍ  تِم  ٹھہراووکھ  حرام۔  نَتہٕ  اگر  اللہ  تعالیٰ  ییٚژھہ ہے  نہٕ  زِ  أسۍ  گٔژھۍ  یہِ  کرٕنۍ  تیٚلہِ  کِتھہٕ  پٲٹھۍ  اوس  ممکن  زِ  سانہِ  دٔسۍ  گژھن  یِمہٕ  کامہِ  سرزد۔  لہٰذا  چِھ  أسۍ  اللہ  تعالیٰ  سٕندِس  مشیّتس  مطٲبق  یہِ  سورُے  کینٛہہ  کران،  امہِ  موجوب  چِھ  صحیح  کران۔  وۅنۍ  اگر  اَمِیُک  الزام  لگہِ  سُہ  لگہِ  نہٕ  اسہِ،  سُہ  لگہِ  خُدایس۔  تہٕ  یِکینژھاہ  أسۍ  کران  چِھ،  أسۍ  چِھ  یی  کرنہٕ  خٲطرٕ  مجبور  تِکیازِ  امہِ  ورٲے  بیٚیہِ  کینٛہہ  کرُن  چُھ  سانہِ  طاقتہٕ  نِشہِ  نیٚبر۔﴾  یِژَے  کتھہٕ  بنٲوۍ  بنٲوۍ  اوس  یِمن  بروٗنٹھمیو  لُکو  تہِ  حقس  انکار  کوٚرمُت  یوٚت  تام  زن  ٲخرکار  سانہِ  عذابُک  مزٕہ  تِمو  وُچھ،  یِمن  ؤنِو،  کیا  تۅہیہِ  نِشہِ  چھا  کانٛہہ  علم  یُس  اسہِ  برونٛہہ کنہِ  پیش  ہیٚکِو  کٔرِتھ؟  توٚہۍ  چِھو  صرف  گُمانس  پٮ۪ٹھ  پکان  تہٕ  ژھرے  قیاس  آرٲیِیہِ  چِھو  کران۔

Jalandhary:
  مُشرِک  ہیٚن  ونُن  زِ  ہرگاہ  اللہ  تعالیٰ  یژِھہ  ہا  تیٚلہِ  نہ  کرہو  أسۍ  شِرک،  نہ  کرہن  سٲنۍ  مٲلۍ  بٕڈبب  شِرک۔  نہ  کرٕہو  أسۍ  کانہہ  چیز  حرام،  نہ  آسہن  کران  سٲنۍ  مٲلۍ  بٕڈۍ  بب۔  سپُد  معلوم  کہ  اللہ  تعالیٰ  ہس  چُھنہٕ  یہِ  ناپسند  کینہہ  تہِ،  یِتھے  پٲٹھۍ  چُھ  انکار  کوٚرمُت  تِمو  یِم  یِمن  برونٹھ  کٲفر  ٲسۍ،  یِمہٕ  کتھہٕ  تہٕ  یہِ  جواب  دیُن  چُھ  محض  غلط  تہٕ  بٲطِل۔  امہِ  سٍتۍ  چُھ  لٲزِم  یِوان  پیغمبرن  ہُند  اپُز  ونُن  نعوذباللہ  لہٰذا  یِمویِمَو  لوٗکو  پیغمبرن  تکذیب  کوٚر۔  تِم  آے  عذابس  گرفتار  کرنہٕ۔  چنانچہ  اللہ  تعالیٰ  چُھ  فرماوان،  تمی  مۅکھہٕ  ژُہ  تِمو  عذابُک  مزٕہ۔  تِتھے  پٲٹھۍ  ژٕہن  یِم  کٲفر  تہِ  ضروٗر  عذابُک  مزٕہ،  توٚہۍ  فرمٲوِیوکھ  یا  رسول  اللہؐ  اے  کٲفرو  کیاہ  تۅہیہِ  نِش  چھا  کانہہ  دلیلاہ  اتھ  کتھہِ  پٮ۪ٹھ  کہ  اللہ  تعالیٰ  ہن  دِژ  تۅہیہِ  قدرت  شِرک  کرنٕچ  یا  حلال  چیز  حرام  کرنٕچ۔  ییٚمہِ  أندرٕہ  معلوم  سپدیو  سُہ  چُھ  اتھ  پٮ۪ٹھ  رٲضی  چھا  تۅہیہِ  نِشہِ  اتھ  پٮ۪ٹھ  کانہہ  دلیلاہ  سۅ  کٔرِو  پیش۔  دلیل  وغٲرٕہ  چھَنہٕ  تۅہیہِ  نِشہِ  کینہہ،  توٚہۍ  چھِو  نہٕ  پیروی  کران  مگر  خیالی  کتھن۔  بیٚیہِ  چھِو  نا  توٚہۍ  مگر  غلط  اندازٕہ۔  اٹھکلہِ  سٍتۍ  کتھ  کران۔  

Transliteration:
  Sayaqoolu alla<u>th</u>eena ashrakoo law sh<u>a</u>a All<u>a</u>hu m<u>a</u> ashrakn<u>a</u> wal<u>a</u> <u>a</u>b<u>a</u>on<u>a</u> wal<u>a</u> <u>h</u>arramn<u>a</u> min shayin ka<u>tha</u>lika ka<u>thth</u>aba alla<u>th</u>eena min qablihim <u>h</u>att<u>a</u> <u>tha</u>qoo basan<u>a</u> qul hal AAindakum min AAilmin fatukhrijoohu lan<u>a</u> in tattabiAAoona ill<u>a</u> a<b>l</b><i><u>thth</u></i>anna wain antum ill<u>a</u> takhru<u>s</u>oon<b>a</b>


Maududi:
  پتہٕ  ؤنو  ﴿تُہٕندس  اتھ  حُجت کِس  مقابلس  منٛز﴾،  حقیقت  رس  ﴿یعنی  پوٗرٕ  غٲلب﴾  حُجت  چھےٚ  خُدایس  نِشہِ،  بے  شک  ہرگاہ  اللہ  تعالیٰ  ییٚژِھہ ہے  تیٚلہِ  دِیہِ ہیٚو  تۅہیہِ  سارِنٕے  ہدایت۔  ﴿یعنی  توٚہۍ  یۅسہٕ  حُجت  پننہِ  عذرٕ  رٔنگۍ  پیش  چِھو  کران  زِ  اگر  اللہ  تعالیٰ  ییٚژِھہ ہے  تیٚلہِ  کرہَو  نہٕ  أسۍ  شرک۔  امہِ  نِشہِ  چَھنہٕ  پوٗرٕ  کَتھ  ادا  سپدان۔  پوٗرٕ  کتھ  اگر  وَنٕنۍ  چِھو  یَژھان  تیٚلہِ  ؤنِو  یِتھہٕ  پٲٹھۍ  زِ  اگر  اللہ  تعالیٰ  ییٚژِھہ ہے  تیٚلہِ  دِیہِ ہے  اسہِ  سارِنٕے  ہدایت۔  دوٚیِمیٚن  لفظن  منٛز  وَنَو  زِ  توٚہۍ  چِھو  نہٕ  پننہِ  اِنتخاب  نِشہِ  سِیٔز  وتھ  اختیار  کرنہٕ  خٲطرٕ  تیار،  بلکہ  چِھو  یہِ  یژھان  زِ  خُداین  یِتھہٕ  پٲٹھۍ  فرشتہٕ  چِھ  پیدٲیشی  طور  سیزِ  وتہِ  پٮ۪ٹھ  پکن  وٲلۍ  بنٲوِمٕتۍ،  تِتھے  پٲٹھۍ  گوٚژُھو  تۅہیہِ  تہِ  بناوُن۔  بے  شک  اگر  یہِ  مشیّت  اللہ  تعالیٰ  سٕنز  انسان  سٕندِس  حقس  منٛز  آسِہے،  تیٚلہِ  ہیٚکہِ ہے  سُہ  ضرور  یہِ  کٔرِتھ۔  مگر  یہِ  چَھنہٕ  تٔمۍ  سٕنز  مشیّت۔  لہٰذا  یۅسہٕ  گُمرٲہی  تۅہیہِ  پانہٕ  پانس  خٲطرٕ  چَھو  پسند  کٔرمٕژ،  اللہ  تعالیٰ  تہِ  دِیو  تۅہیہِ  أتھۍ  منٛز  روزنہٕ۔﴾

Jalandhary:
  فرمٲوِیوکھ  توٚہۍ  یا  رسول  اللہ  صلی  اللہ  علیہ  و سلم  یِمو  دۅشوٕیو  جوابو  سٍتۍ  سپُد  معلوم  خداے  سٕنٛزٕے  دلیل  چھےٚ  کٲمِل  تہٕ  پوٚز۔  تُہٕںٛز  دلیل  چھےٚ  بٲطِل  غلط۔  اتھ  اوس  لٲزِم  توٚہۍ  سٲرِی  گٔژِھو  یِن  راہِ  راستس  پٮ۪ٹھ  مگر  تمیُک  توفیق  تہِ  چُھ  خداے  سٕے  اَتھہِ،  پس  ہرگاہ  سُہ  یژِھہ  ہا  تۅہیہِ  سارنٕے  ہاوِہا  وتھ۔  مگر  اللہ  تعالیٰ  ہس  چھےٚ  پننین  سارنٕے  کامین  اندر  بجہ  بجہ  حِکمژٕ۔  سُہ  یس  یژھان  چُھ  ہدایت  چُھ  کران۔  یس  نہٕ  یژھان  چُھ  تس  چُھنہٕ  کینہہ  تہِ  بنان۔

Transliteration:
  Qul falill<u>a</u>hi al<u>h</u>ujjatu alb<u>a</u>lighatu falaw sh<u>a</u>a lahad<u>a</u>kum ajmaAAeen<b>a</b>


Maududi:
  یِمن  ؤنِو  زِ،  أنِیوٗکھ  پنٕنۍ  تِم  گواہ  یِم  امہِ  کتھہِ  ہٕنز  شہادت  دِن،  زِ  خُداے نٕے  چِھ  یِم  چیز  حرام  کٔرۍمٕتۍ۔  پتہٕ  اگر  تِم  شہادت  دِن  تیٚلہِ  دی زیٚو  نہٕ  توٚہۍ  تِمن  سٍتۍ  شہادت،  ﴿یعنی  اگر  تِم  شہادتٕچ  ذمہٕ دٲری  سمجھان  آسن  تہٕ  زانان  آسن  زِ  شہادت  چھےٚ  اَمی  کتھہِ  ہٕنز  دِنۍ  ییٚمیُک  علم  انسانس  آسہِ،  تیٚلہِ  کرن  نہٕ  تِم  ہرگز  یہِ  شہادت  دِنُک  جُرات۔  البتہ  اگر  تِم  لُکھ  شہادتِٕچ  ذمہ دٲری  محسوس  کرنہٕ  ورٲے  ضِدس  لایِنہٕ  یِن  زِ  اللہ  تعالیٰ  سُند  ناو  ہیٚتھ  کرن  نہٕ  اَپٕز  گوٲہی  دِنس  ہِراسہٕ،  تیٚلہِ  بٔنۍزیٚو  نہٕ  تِہندس  اتھ  اَپزِس  منٛز  تِہندۍ  سٲتھی۔﴾  تہٕ  ہرگز  پٔکۍ زِیٚو  نہٕ  تِہندِٮ۪ن  خوٲہشاتن  پتہٕ  پتہٕ  یِمو  سانیٚن  آیاتن  بُتھ  چُھ  پِھیُرمُت،  تہٕ  یِم  ٲخرتٕکۍ  مُنکر  چِھ،  بیٚیہِ  یِم  باقیَن  چِھ  پننِس  ربّ  سُند  ہمسر  ﴿برابر﴾  بناوان۔

Jalandhary:
  فرمٲوِیوکھ  توٚہۍ  کہ  برونٹھ  کُن  أنِیوکھ  توٚہۍ  تِم  گواہ  یِم  یہِ  گوٲہی  دِن  واقعی  اللہ  تعالیٰ  ہن  کیاہ  کٔرۍ  یِم  چیز  حرام  یِمن  ہٕنٛز  ذکر  کرنہٕ  آیہِ،  پس  ہرگاہ  تِم  بلفرض  گوٲہی  دِن  کہ  توتہِ  گژِھہ  نہٕ  تُہُند  یا  رسول  اللہؐ  تِہٕندِس  وننس  اعتبار  کرُن  تہٕ  تِہٕنٛز  گوٲہی  قبول  کرٕنۍ،  بیٚیہِ  مہ  کٔرِو  پیروی  تِمن  لوٗکن  ہٕںٛزن  خواہشن  یِمو  اپُز  زٲنۍ  سٲنۍ  آیات،  بیٚیہِ  یِمن  نہٕ  پژھ  چھےٚ  ٲخرتٕچ  بیٚیہِ  چھِ  تِم  پننِس  پروردِگارس  سٍتۍ  معبود  آسنس  اندر  مخلوقو  أندرٕہ  بیین  برابر  تھاوان،  شریک  زانان۔

Transliteration:
  Qul halumma shuhad<u>a</u>akumu alla<u>th</u>eena yashhadoona anna All<u>a</u>ha <u>h</u>arrama h<u>atha</u> fain shahidoo fal<u>a</u> tashhad maAAahum wal<u>a</u> tattabiAA ahw<u>a</u>a alla<u>th</u>eena ka<u>thth</u>aboo bi<u>a</u>y<u>a</u>tin<u>a</u> wa<b>a</b>lla<u>th</u>eena l<u>a</u> yuminoona bi<b>a</b>l<u>a</u>khirati wahum birabbihim yaAAdiloon<b>a</b>


Maududi:
  اے  نبیؐ،  یِمن  ؤنِو  زِ  ؤلِو  بہٕ  بوزناوَو  تُہٕندۍ  ربّن  کیا  پابندیہِ  چھےٚ  تۅہیہِ  پٮ۪ٹھ  عٲید  کرِمَژٕ  ﴿یعنی  تُہندِس  ربّ  سٕنزٕ  عٲید  کرنہٕ  آمژٕ  پابندیہِ  چَھنہٕ  تِمہٕ  یِمن  منٛز  توٚہۍ  گِرفتار  چِھو،  بلکہ  چھےٚ  اصلی  پابندیہِ  نۅمہٕ﴾  یہِ  زِ  تس  سٍتۍ  مَہ  کٔرِیوٗن  کانٛہہ  شریک،  تہٕ  مٲلِس  ماجہِ  سٍتۍ  کٔرِو  نیک  سلوک،  بیٚیہِ  مَہ  کٔرِیوٗکھ  پنٕنۍ  اولاد  غریبی  ہٕندِ  ڈرٕ  کِنۍ  قتل،  أسۍ  چِھو  تۅہیہِ  تہِ  رزق  دِوان  تہٕ  تِمن  تہِ  دِمَو،  تہٕ  بے شرمی  ہٕنزن  کتھن  مَہ  گٔژِھو  نکھہٕ  تہِ  خواہ  تِمہٕ  نَنہِ  وانہٕ  ٲسِتن  یا  ژھایہِ  پٲٹھۍ،  ﴿دراصل  چُھ  لفظ  فواحش  استعمال  سپُدمُت  ییٚمیُک  اِطلاق  تِمن  تمام  کامیٚن  پٮ۪ٹھ  چُھ  سپدان  یِہنز  بُرٲئی  بالکل  واضح  چھےٚ۔  قرآنس  منٛز  چُھ  زِنا،  قومِ  لوٗطٕچ  عمل،  ننگے  روزُن،  اَپز  تہمت  تہٕ  یس  سٍتۍ  مٲلۍ  نکاح  کوٚرمُت  آسہِ  تس  سٍتۍ  نکاح  کرُن  فحش  کامیٚن  منٛز  شمار  کرنہٕ  آمُت۔  حدیث  شریفس  منٛز  چُھ  ژوٗرِ،  شراب  نوشی  تہٕ  بیٚچھہِ نَس  فواحش  وَننہٕ  آمُت۔  یِتھے  پٲٹھۍ  چھےٚ  تمام  شرمناک  کامہِ  تہِ  فوٲحشن  منٛز  شٲمل،  تہٕ  اللہ  تعالیٰ  سُند  ارشاد  چُھ  یہِ  زِ  یژٕھہ  کامہِ  نہ  گژھن  نَنہِ  وانہٕ  یِنہِ  کرنہٕ  تہٕ  نَہ  ژھایہِ  پٲٹھۍ﴾  تہٕ  بیٚیہِ  کانٛہہ  زُو  یُس  خُداین  محترم  چُھ  ٹھہروومُت  مَہ  کٔرِیوٗن  ہلاک  مگر  حقہٕ  سان،  یِمہٕ  چھےٚ  کتھہٕ  یُہُند  ہدایت  تٔمۍ  تۅہیہِ  کوٚرمُت  چُھو  بنان  چُھ  زِ  توٚہۍ  ہِیٚیو  عقلہِ  کٲم۔

Jalandhary:
  فرمٲوِیوکھ  توٚہۍ  یا  رسول  اللہؐ  ؤلِو  بہٕ  پرَوکیاہ  کیاہ  چُھ  حرام  کوٚرمُت  تُہٕندۍ  پروردِگارن  تۅہیہِ  پٮ۪ٹھ،  تِم  چیز  چھِ  یِم۔  اکھ  چیز  گوو  یی  زِ  شریک  مہ  ٹھہرٲوِو  تس  مخلوقو  أندرٕہ  کانہہ  چیزاہ،  خدایس  کُنہِ  قسمہٕ  شریک  ٹھہراوُن  چُھ  حرام،  بیٚیہِ  مہ  کٔرِو  مٲلِس  ماجہِ  نسبت  نافرمٲنی  بلکہ  کٔرِو  تِمن  سٍتۍ  احسان۔  تِہٕنٛز  نافرمٲنی  کرٕنۍ  تِمن  سٍتۍ  بدسلوکی  کرٕنۍ  چھےٚ  حرام،  بیٚیہِ  مہ  مٲرِیوکھ  اولاد  پنٕنۍ  فقرہ  تنگدستی  تہٕ  افلاس  کہ  سببہٕ۔  یِتھہٕ  پٲٹھۍ  زمانہ  جاہلیتس  منٛز  لوٗکھ  کران  ٲسۍ۔  أسۍ  دِمو  تۅہیہِ  تہِ  رزق  بیٚیہِ  تِمن  تہِ،  اولاد  مارُن  تہٕ  قتل  کرُن  چُھ  حرام،  بیٚیہِ  مہ  ٲسِو  نزدیک  یِوان  بے  حیایی  تہٕ  نافرمٲنی  ہٕنٛزن  کامین،  نہ  نٔنۍ  پٲٹھۍ  تہٕ  نہ  پوشیدٕہ  پٲٹھۍ۔  پرتھ  طریقہٕ  بدکٲری  تہٕ  زِنا  چُھ  حرام،  بیٚیہِ  مہ  مٲرِیون  کانہہ  شخصاہ  ییٚمۍ  سُند  مارُن  اللہ  تعالیٰ  ہن  حرام  کوٚر  مگرہے  کانہہ  پٔزۍ  پٲٹھۍ  قتلس  سزاوار  آسہِ  سپُدمُت  بیاکھ  شخص  ناحق  مارنہٕ  سٍتۍ،  امیُک  چُھ  اللہ  تعالیٰ  تاکیدٕہ  سان  حکُم  فرماوان  یُتھ  توٚہۍ  وارٕہ  زٲنِو  تہٕ  فکرِ  تٲرِو  توپتہٕ  کٔرِو  نہٕ  تمی  موجوب  عمل۔

Transliteration:
  Qul taAA<u>a</u>law atlu m<u>a</u> <u>h</u>arrama rabbukum AAalaykum all<u>a</u> tushrikoo bihi shayan wabi<b>a</b>lw<u>a</u>lidayni i<u>h</u>s<u>a</u>nan wal<u>a</u> taqtuloo awl<u>a</u>dakum min iml<u>a</u>qin na<u>h</u>nu narzuqukum waiyy<u>a</u>hum wal<u>a</u> taqraboo alfaw<u>ah</u>isha m<u>a</u> <i><u>th</u></i>ahara minh<u>a</u> wam<u>a</u> ba<u>t</u>ana wal<u>a</u> taqtuloo a<b>l</b>nnafsa allatee <u>h</u>arrama All<u>a</u>hu ill<u>a</u> bi<b>a</b>l<u>h</u>aqqi <u>tha</u>likum wa<u>ssa</u>kum bihi laAAallakum taAAqiloon<b>a</b>


Maududi:
  بیٚیہِ  یہِ  زِ  یتیم  سٕندِس  مالس  نکھہٕ  مَہ  گٔژِھو،  مگر  تمہِ  طریقہٕ  یُس  بہترین  آسہِ،  یوٚت  تام  زن  سُہ  پننہِ  جوٲنی  تام  واتہِ،  تہٕ  مینہٕ نس  تولنس  منٛز  کٔرِو  انصاف،  أسۍ  چِھ  پرٛتھ  شخصس  پٮ۪ٹھ  ذمہ دٲری  ہُند  تِیتُے  بار  تھاوان  یوتاہ  تٔمۍ  سٕندِس  اِمکانس  منٛز  چُھ،  تہٕ  ییٚلہِ  کتھ  ؤنِو  انصافٕچ  ؤنِو  خواہ  معاملہٕ  کونہٕ  آسہِ  پننِس  رشتہٕ دار  سُندُے،  تہٕ  اللہ  تعالیٰ  سُند  عہد  کٔرِو  پوٗرٕ۔  ﴿اللہ  تعالیٰ  سٕندِ  عہدٕ  نِشہِ  چُھ  مُراد  سُہ  عہد  یُس  انسانس  تہٕ  خُدایس  بیٚیہِ  انسانس  تہٕ  انسانس  درمیان  فطری  طور  پٲنۍ  پانے  چُھ  گنڈنہٕ  یِوان  ییٚمہِ  ساعتہٕ  اکھ  شخص  اللہ  تعالیٰ  سٕنزِ  زمینہِ  پٮ۪ٹھ  أکِس  انسٲنی  مُعاشرس  منٛز  چُھ  پٲدٕ  سپدان۔﴾  یِمن  کتھن  ہُند  ہدایت  چُھو  خُداین  تۅہیہِ  کوٚرمُت  بنان  چُھ  زِ  توٚہۍ  کٔرِو  نصیحت  قبول۔

Jalandhary:
  بیٚیہِ  مہ  ٲسِو  یتیم  سٕندِس  مالس  نکھہٕ  یِوان  مگر  تمی  وتہِ  یۅسہٕ  رٕژ  تہٕ  مُفید  آسہِ۔  ییٚمہِ  سٍتۍ  تتھ  مالس  حفاظت  واتہِ  نقصان  نِشہِ  روزِہ  محفوظ  یوٚتانۍ  سُہ  یتیم  پانہٕ  بالغ  تہٕ  گاٹُل  سپدِ۔  مالِ  یتیم  کھیٚون  چُھ  حرام،  بیٚیہِ  چُھ  اللہ  تعالیٰ  حکُم  کران  زِ  مینان  تہٕ  تولان  ٲسِو  پوٗرٕہ  پوٗرٕہ  انصاف  تہٕ  عدلہٕ  سان۔  اتھ  منٛز  دغا  تہٕ  دھوکہٕ  دیُن  چُھ  حرام۔  یِم  احکام  مُشکِل  تہٕ  دُشوار  چھِنہٕ  کیازِ،  أسۍ  چھِنہٕ  کٲنسہِ  أکِس  تکلیف  دِوان  مگر  تِتُے  یوت  سُہ  ہیٚکہِ،  پتھ  کیازِ  چھےٚ  یِمن  احکامن  ہٕندِس  تعمیل  کرنس  منٛز  سُستی  کرنہٕ  یِوان،  اگرچہ  معاملہٕ  ٲسِتن  تۅہیہِ  کٲنسہِ  ٲشناو  سُند  یا  کٲنسِہ  دوستہٕ  سُند،  بیٚیہِ  ییٚمہِ  ساعتہٕ  توٚہۍ  کُنہِ  فٲصلس  یا  شہادتس  منٛز  کانہہ  کتھاہ  ٲسِو  کران  سۅ  ٲسِو  پٔزۍ  ونان  تمہِ  ساعتہٕ  عدل  وانصافس  خلاف  کتھ  کرٕنۍ  چھےٚ  حرام،  بیٚیہِ  ٲسِو  خداے  سٕندِس  عہدس  وفا  کران۔  بدعہدی  تہٕ  وفا  نہ  کرُن  چُھ  حرام،  بیٚیہِ  سارِکُے  کوٚرُو  اللہ  تعالیٰ  ہن  تٲکیدی  حکُم  یُتھ  توٚہۍ  یاد  تھاوِو  تہٕ  عمل  کٔرِو۔

Transliteration:
  Wal<u>a</u> taqraboo m<u>a</u>la alyateemi ill<u>a</u> bi<b>a</b>llatee hiya a<u>h</u>sanu <u>h</u>att<u>a</u> yablugha ashuddahu waawfoo alkayla wa<b>a</b>lmeez<u>a</u>na bi<b>a</b>lqis<u>t</u>i l<u>a</u> nukallifu nafsan ill<u>a</u> wusAAah<u>a</u> wai<u>tha</u> qultum fa<b>i</b>AAdiloo walaw k<u>a</u>na <u>tha</u> qurb<u>a</u> wabiAAahdi All<u>a</u>hi awfoo <u>tha</u>likum wa<u>ssa</u>kum bihi laAAallakum ta<u>th</u>akkaroon<b>a</b>


Maududi:
  بیٚیہِ  چُھ  تٔمۍ  سُند  ہدایت  یہِ  زِ  یٔہے  چھےٚ  میٲنۍ  سِیٔز  وَتھ،  لہٰذا  پٔکِو  توٚہۍ  أتھۍ  پٮ۪ٹھ،  تہٕ  باقی  وتن  پٮ۪ٹھ  مَہ  پٔکِو  زِ  تِمہٕ  ڈالنو  تۅہیہِ  اَمہِ  سیٚزِ  وَتہِ  نِشہِ  تہٕ  کرنَو  چھلہٕ  چھانٛگٕر،  یہِ  چُھ  سُہ  ہدایت  یُس  تُہٕندۍ  ربّن  تۅہیہِ  کوٚرمُت  چُھنَو  بنان  چُھ  زِ  توٚہۍ  بچِو  کَج  رَوِی  ﴿وَتہِ  ڈلنہٕ﴾  نِشہِ۔

Jalandhary:
  یِمن  حُکمن  ہٕنٛز  چھنہٕ  زیادٕہ  خصوصیت۔  بیٚیہِ  کریو  اللہ  تعالیٰ  ہن  حکُم  کہ  یہِ  دینِ  اسلام  بیٚیہِ  تمِکۍ  سٲرِی  احکام،  یہے  چھو  میٲنۍ  سیٚز  وتھ،  امی  وتہِ  پکِو،  بییو  وَتو  مہ  پکِو،  تمہِ  وتہِ  کرنَو  جُدا  تہٕ  دوٗر  خداے  سٕنٛزِ  وتہِ  نِشہِ،  امہِ  کُے  کوٚرُو  اللہ  تعالیٰ  ہن  تٲکیدی  حکُم  یُتھ  توٚہۍ  باقٕے  وتو  نِشہِ  پتھ  روزِو۔  راہِ  راست  نِشہِ  بیٚیہِ  کانہہ  وتھ  اختیار  کرٕنۍ  چھےٚ  حرام۔

Transliteration:
  Waanna h<u>atha</u> <u>s</u>ir<u>at</u>ee mustaqeeman fa<b>i</b>ttabiAAoohu wal<u>a</u> tattabiAAoo a<b>l</b>ssubula fatafarraqa bikum AAan sabeelihi <u>tha</u>likum wa<u>ssa</u>kum bihi laAAallakum tattaqoon<b>a</b>


Maududi:
  پتہٕ  ٲس  اسہِ  موسیٰ  علیہ  السلامس  کتاب  عطا  کٔرمٕژ۔  یۅسہٕ  رٕژرٕچ  رٔوِش  اختیار  کرن  وٲلِس  انسانس  پٮ۪ٹھ  نعمتُک  تکمیل  تہٕ  پرٛتھ  ضروری  چیزُک  تفصیل  تہٕ  سراسر  ہدایت  تہٕ  رحمت  ٲس  ﴿تہٕ  امہِ  موجوب  ٲس  بنی  اسرٲئیلس  دِنہٕ  آمٕژ  زِ﴾  شاید  اَنن  لُکھ  پننِس  ربّس  سٍتۍ  ملاقات  کرنس  پٮ۪ٹھ  ایمان۔  ﴿مُراد  چُھ  یہِ  زِ  لُکھ  ترٲوِن  پنُن  پان  غیر  ذمہٕ دار  سمجُھن  تہٕ  یہِ  مٲنِن  زِ  تِمن  چُھ  اکہِ  دۅہ  پننِس  ربّس  برونٛہہ  کنہِ  حٲضر  سپدِتھ  پننیٚن  عملن  ہُند  جواب  دِیُن﴾

Jalandhary:
  شِرکس  رد  کرنہٕ  پتہٕ  چھِ  أسۍ  مسلہٕ  نبوتس  متعلق  مضمون  بیان  کران  کہ  اسہِ  حض  سوزِو  نہٕ  توٚہِی  یٲتۍ  پیغمبر  بنٲوِتھ  یتھ  پٮ۪ٹھ  لوٗکن  تردد  تہٕ  شُبہٕ  سپدان  چُھ  بلکہ  سوز  اسہِ  تۅہیہِ  برونٹھ  حضرتِ  موسیٰ  پیغمبر  بنٲوِتھ۔  توپتہٕ  کٔر  اسہِ  عطا  حضرتِ  موسیٰ  ہس  کتاب  یعنی  توراۃ۔  پنٕنۍ  نعمت  پوٗرٕہ  کرنہٕ  خٲطرٕ  تِمن  لوٗکن  پٮ۪ٹھ  یِمو  تمہِ  موجوب  رٕژٕ  عملہٕ  کرِ  بیٚیہِ  ضروٗری  احکامن  ہُند  بیان  تہٕ  تفصیل  کرنہٕ  خٲطرٕ،  بیٚیہِ  یُتھ  تمہِ  کہ  واسطہٕ  سارنٕے  لوٗکن  رہنُمٲیی  سپدِ  بیٚیہِ  بٔڈرحمت  تعمیلِ  احکام  کروٕنین  ہٕندِ  خٲطرٕ۔  یہِ  امہِ  قسمٕچ  کتاب  سوز  اسہِ  یُتھ  تِم  لوٗکھ  یعنی  بنی  اسراییل  پننِس  خدایس  سٍتۍ  ملاقات  کرنس  پژھ  کرن۔  تتھ  اعتقادس  ماتحت  کرن  سارنٕے  حُکمن  پٮ۪ٹھ  عمل  ییٚلہِ  تمہِ  کتابہِ  ہُند  تہٕ  اِنجیلُک  دور  ختم  سپُد۔

Transliteration:
  Thumma <u>a</u>tayn<u>a</u> moos<u>a</u> alkit<u>a</u>ba tam<u>a</u>man AAal<u>a</u> alla<u>th</u>ee a<u>h</u>sana wataf<u>s</u>eelan likulli shayin wahudan wara<u>h</u>matan laAAallahum biliq<u>a</u>i rabbihim yuminoon<b>a</b>


Maududi:
  تہٕ  یِتھے  پٲٹھۍ  چھےٚ  یہِ  کتاب  اسہِ  نٲزِل  کرمٕژ  اکھ  برکت  واجِنۍ  کتاب،  لہٰذا  کٔرِو  توٚہۍ  اَمِچ  پیروی  بیٚیہِ  کٔرِو  تقویٰ ہٕچ  رٔوِش  اختیار،  یہِ  کتھ  چَھنہٕ  دوٗر  زِ  تۅہیہِ  پٮ۪ٹھ  یِیہِ  رحم  کرنہٕ۔

Jalandhary:
  یِمو  دۅیو  کتابو  پتہٕ  چُھ  یہِ  قرآنِ  مجید  تہِ  کتاباہ  یۅسہٕ  اسی  نٲزِل  کٔر۔  پس  کٔرِو  وۅنۍ  امچی  پیروی۔  کُھوژِو  خدایس۔  پتھ  روزِو  تٔمسٕنٛزِ  نافرمٲنی  کرنہٕ  نِشہِ  یُتھ  تۅہیہِ  پٮ۪ٹھ  رحم  ییہِ  کرنہٕ۔

Transliteration:
  Wah<u>atha</u> kit<u>a</u>bun anzaln<u>a</u>hu mub<u>a</u>rakun fa<b>i</b>ttabiAAoohu wa<b>i</b>ttaqoo laAAallakum tur<u>h</u>amoon<b>a</b>


Maududi:
  وۅنۍ  ہیٚکِو  نہٕ  توٚہۍ  یہِ  ؤنِتھ  زِ  کتاب  ٲس  اَسہِ  برونٹھمیٚن  دۅن  گروہن  دِنہٕ  آمٕژ،  تہٕ  اَسہِ  ٲس  نہٕ  کانٛہہ  خبر  زِ  تِم  کیا  ٲسۍ  پران  پرناوان۔

Jalandhary:
  بیٚیہِ  کوٚر  اسہِ  یہ  قرآنِ  مجید  نٲزِل  یُتھ  نہٕ  توٚہۍ  ونِتھ  ہیٚکِو  قیامتٕکۍ  دۅہ  کہ  آسمٲنی  کتاب  ٲس  نٲزِل  کرنہٕ  آمٕژ  اسہِ  برونٹھ  دۅن  فِرقن  پٮ۪ٹھ  یہودن  تہٕ  نصاریٰ  ہن  پٮ۪ٹھ،  أسۍ  ٲسۍ  تمہِ  کہ  پرنہٕ  نِشہِ  بے  خبر۔

Transliteration:
  An taqooloo innam<u>a</u> onzila alkit<u>a</u>bu AAal<u>a</u> <u>ta</u>ifatayni min qablin<u>a</u> wain kunn<u>a</u> AAan dir<u>a</u>satihim lagh<u>a</u>fileen<b>a</b>


Maududi:
  تہٕ  وۅنۍ  ہیٚکِو  نہٕ  توٚہۍ  یہِ  بہانہٕ  تہِ  کٔرِتھ  زِ  اگر  اسہِ  پٮ۪ٹھ  کتاب  آسہِ  ہے  نٲزِل  کرنہٕ  آمٕژ  تیٚلہِ  سپدٕہَو  أسۍ  تِہندِ  کھۅتہٕ  زیادٕہ  ہدایت  یافتہٕ  ثٲبت،  تۅہیہِ  نِشہِ  چھےٚ  تُہٕندِس  ربّ  سٕندِ  طرفہٕ  اکھ  روشن  دلیل  تہٕ  ہدایت  تہٕ  رحمت  آمٕژ،  وۅنۍ  کُس  ہیٚکہِ  تٔمۍ  سٕندِ  کھۅتہٕ  بوٚڈ  ظٲلِم  ٲسِتھ  یُس  اللہ  تعالیٰ  سٕندٮ۪ن  آیاتن  انکار  کرِ  تہٕ  تِمو  نِشہِ  پِھرِ  بُتھ،  یِم  لُکھ  سانیو  آیاتَو  نِشہِ  بُتھ  چِھ  پِھران  تِمن  دِمو  أسۍ  اَتھ  روگردٲنی  ہٕندِس  پاداشس  منٛز  ضرور  بدترین  سزا۔

Jalandhary:
  بیٚیہِ  یُتھنہٕ  ونِتھ  ہیٚکِو  برونٹھمین  باایمان  ثواب  حٲصِل  سپدٕنہٕ  کہ  وقتہٕ  کہ  ہرگاہ  اسہِ  پٮ۪ٹھ  تہِ  کتاباہ  نٲزِل  ییہِ  ہا  کرنہٕ۔  أسۍ  تہِ  آسہو  تُہٕندِ  کھۅتہٕ  زیادٕہ  ہدایت  لبہٕ  وٕنۍ۔  لہٰذا  روزِ  نہٕ  کانہہ  گُںجٲیِش  تۅہیہِ  کُنہِ  قسمٕچ  کتھ  کرنٕچ،  پس  بتحقیق  وٲژ  تۅہیہِ  نِشہِ  یہِ  کتاب  یۅسہٕ  بٔڈ  دلیل  چھےٚ  تُہٕندِس  پروردِگارٕہ  سٕندِ  طرفہٕ  بیٚیہِ  بوٚڈ  ہدایت  تہٕ  بٔڈ  رحمت،  وۅنۍ  کُس  اکھاہ  چُھ  یُتھ  ظٲلِم  تس  شخصہٕ  سٕندِ  کھۅتہٕ  ییٚمۍ  اپُز  زٲنۍ  خداے  سٕندۍ  آیات۔  بیٚیہِ  پھِرُن  بُتھ  تِمو  آیاتو  نِشہِ،  عنقریب  دِمو  أسۍ  سزا  تِمن  لوٗکن  یِم  بُتھ  پھِران  چھِ  سانیو  آیاتو  نِشہِ۔  یچھ  عذابو  سٍتۍ  اعراض  کرنہٕ  تہٕ  بُتھ  پھِرنہٕ  کہ  سببہٕ۔

Transliteration:
  Aw taqooloo law ann<u>a</u> onzila AAalayn<u>a</u> alkit<u>a</u>bu lakunn<u>a</u> ahd<u>a</u> minhum faqad j<u>a</u>akum bayyinatun min rabbikum wahudan wara<u>h</u>matun faman a<i><u>th</u></i>lamu mimman ka<u>thth</u>aba bi<u>a</u>y<u>a</u>ti All<u>a</u>hi wa<u>s</u>adafa AAanh<u>a</u> sanajzee alla<u>th</u>eena ya<u>s</u>difoona AAan <u>a</u>y<u>a</u>tin<u>a</u> sooa alAAa<u>tha</u>bi bim<u>a</u> k<u>a</u>noo ya<u>s</u>difoon<b>a</b>


Maududi:
  لُکھ  چھا  وۅنۍ  اتھ  انتظارس  زِ  تِمن  برونٛہہ  کُن  یِتھ  گژھن  فرشتہٕ  کھڑا  سپدٕنۍ،  یا  گژِھہ  تُہُند  ربّ  پانہٕ  یُن،  یا  گژھن  تُہٕندِس  ربّ  سٕنز  کینٛہہ  ٹاکارٕ  نشٲنیہِ  ظٲہر  سپدٕنہٕ؟  ﴿یعنی  قیامتٕکۍ  آثار  یا  عذاب  یا  بیٚیہِ  کانٛہہ  تِژھ  نشٲنی  یوسہٕ  حقیقتس  بالکل  گژِھہ  پردہ  تھوٚد  تُلٕنۍ  تہٕ  ییٚمہِ کہ  ظٲہر  سپدنہٕ  پتہٕ  امتحانُک  تہٕ  آزمٲیشہِ  ہُند  کانٛہہ  سوالٕے  روزِنہٕ  پتھ  کُن۔﴾  ییٚمہِ  دۅہ  تُہندِس  ربّ  سٕنزٕ  کینٛہہ  مخصوص  نشٲنیہِ  ظاہر  سپدَن،  پتہٕ  دِیہِ  نہٕ  تِتھِس  کٲنٛسہِ  شخصس  تٔمۍ  سُند  ایمان  کانٛہہ  فٲیدٕہ  ییٚمۍ  نہ  گۅڈٕ  ایمان  آسہِ  اوٚنمُت  یا  ییٚمۍ  نہٕ  پننِس  ایمانس  منٛز  کانٛہہ  رٕژر  آسہِ  کموومُت۔  اے  نبیؐ،  یِمن  ؤنِو  زِ،  اچھا  توٚہۍ  کٔرِو  انتظار  أسۍ  تہِ  کرو  انتظار۔

Jalandhary:
  معلوم  چُھ  سپدان  یِم  چھِنہٕ  انتظار  کران  مگر  اتھ  کتھہ  کہ  تِمن  نِشہِ  واتن  ملٲیک  نتہٕ  پانہٕ  تِہُند  پروردِگار۔  نتہٕ  واتہِ  تِمن  نِشہِ  تُہٕندِس  پروردِگارٕہ  سُند  کانہہ  بوٚڈ  نِشاناہ  قیامت  کیو  نِشانو  أندرٕہ  یعنی  مغرب  کہ  طرفہٕ  آفتاب  کھسُن۔  وارٕ  بوزِنۍ  تِم  کہ،  ییٚمہِ  دۅہہ  تُہٕندِس  پروردِگارٕہ  سُند  سُہ  بوٚڈ  نِشانہٕ  ظٲہر  سپدِ  تمہِ  دۅہہ  دِیہِ  نہٕ  کٲنسہِ  شخصس  کانہہ  فٲیدٕہ  تہٕ  نفع  ایمان  انُن  تہٕ  پژھ  کرٕنۍ  ییٚمۍ  نہٕ  تمہِ  برونٹھ  ایمان  آسہِ  اوٚنمُت  یا  آسین  نہٕ  ایمان  أنِتھ  کانہہ  رٕژ  کٲماہ  کٔرمٕژ،  تمہِ  دۅہہ  چُھنہٕ  ایمان  اننس  اعتبارنہ  توبہٕ  کرنس  نہ  گنہن  مغفرت  منگنس  اعتبار،  فرمٲوِیوکھ  توٚہۍ  کہ  ہرگاہ  توٚہۍ  اتھ  انتظار  یژھان  چھِو  کرُن  کٔرِو  تیٚلہِ  انتظار۔  أسۍ  تہِ  چھِ  اپزِس  تہٕ  پٔزِس  منٛز  فٲصلہٕ  سپدنس  انتظار  کران۔

Transliteration:
  Hal yan<i><u>th</u></i>uroona ill<u>a</u> an tatiyahumu almal<u>a</u>ikatu aw yatiya rabbuka aw yatiya baAA<u>d</u>u <u>a</u>y<u>a</u>ti rabbika yawma yatee baAA<u>d</u>u <u>a</u>y<u>a</u>ti rabbika l<u>a</u> yanfaAAu nafsan eem<u>a</u>nuh<u>a</u> lam takun <u>a</u>manat min qablu aw kasabat fee eem<u>a</u>nih<u>a</u> khayran quli inta<i><u>th</u></i>iroo inn<u>a</u> munta<i><u>th</u></i>iroon<b>a</b>


Maududi:
  یِمو  لُکو  پننِس  دینَس  ٹکرٕ  ٹکرٕ  کٔرۍ  تہٕ  سپدۍ  الگ  الگ  دٔرۍ،  یقیناً  چُھنہٕ  تۅہیہِ  تِمن  سٍتۍ  کانٛہہ  واسطہٕ،  تِہُند  معاملہٕ  چُھ  خُدایس  سپُرد،  سُے  ونہِ  تِمن  زِ  تِمو  کیا  کینژھاہ  چُھ  کوٚرمُت۔

Jalandhary:
  پٔزۍ  پٲٹھۍ  یِمو  لوٗکو  دینس  پننِس  چھلہٕ  کرِ  تہٕ  بیٚون  بیٚون  کوٚرُکھ  یعنی  دین  حق  کوٚرُکھ  نہٕ  پوٗرٕہ  پوٗرٕہ  قبول  یا  کوٚرُکھ  اوٚڈ  قبول  تہٕ  اوٚڈ  ترووُکھ۔  دینس  اندر  نوراویٚکھ  شِرک  وبدعت  چہِ  کتھہٕ۔  بیٚیہِ  بنے  یہِ  الگ  الگ  جمٲژ  تہٕ  فِرقہٕ۔  تۅہیہِ  چُھو  نہٕ  تِمن  سٍتۍ  کانہہ  تعلُق۔  تُہُند  معاملہٕ  چُھ  سپُرد  اللہ  تعالیٰ  ہس۔  سُہ  ونہِ  پانے  تِمن  تِمہٕ  سارے  کتھہٕ  یہِ  تِم  کران  ٲسۍ۔

Transliteration:
  Inna alla<u>th</u>eena farraqoo deenahum wak<u>a</u>noo shiyaAAan lasta minhum fee shayin innam<u>a</u> amruhum il<u>a</u> All<u>a</u>hi thumma yunabbiohum bim<u>a</u> k<u>a</u>noo yafAAaloon<b>a</b>


Maududi:
  یُس  اللہ  تعالیٰ  سٕندِس  دربارس  منٛز  نیکی  ہیٚتھ  یِیہِ  تس  خٲطرٕ  چُھ  داہ  گۅنہٕ  اجر،  تہٕ  یُس  بدی  ہیٚتھ  یِیہِ  تس  یِیہِ  تِیتُے  بدلہٕ  دِنہٕ  یوٗتاہ  تٔمۍ  قصور  چُھ  کوٚرمُت،  تہٕ  کٲنٛسہِ  پٮ۪ٹھ  یِیہِ  نہٕ  ظُلم  کرنہٕ۔

Jalandhary:
  یُس  اکھاہ  اکھ  نیکی  ہیٚتھ  ییہِ  تس  خٲطرٕ  چھےٚ  تِژھے  داہ  نیکی۔  یعنی  اللہ  تعالیٰ  کریس  أکِس  نیکی  دہن  نیکین  ہُند  ثواب  عطا،  بیٚیہِ  یُس  اکھاہ  اکھ  بدی  ہیٚتھ  ییہِ  پس  ییہِ  نہٕ  تس  سزا  دِنہِ  مگر  اکی  بدی  ہُند۔  گنہگارن،  بدکارن  ظلم  ییہِ  نہٕ  کرنہٕ۔

Transliteration:
  Man j<u>a</u>a bi<b>a</b>l<u>h</u>asanati falahu AAashru amth<u>a</u>lih<u>a</u> waman j<u>a</u>a bi<b>al</b>ssayyi<u>a</u>ti fal<u>a</u> yujz<u>a</u> ill<u>a</u> mithlah<u>a</u> wahum l<u>a</u> yu<i><u>th</u></i>lamoon<b>a</b>


Maududi:
  اے  نبیؐ،  ؤنِو  میٲنۍ  ربّن  چھےٚ  پٔزِپٲٹھۍ  مےٚ  سِیٔز  وتھ  ہٲومٕژ،  بالکل  ٹھیک  دین  یَتھ  منٛز  کانٛہہ  ہجر  چُھنہٕ،  ابراہیم  علیہ  السلامن  ہُند  طریقہٕ  یُس  یکسوٗ  سپدِتھ  تِمَو  اختیار  اوس  کوٚرمُت،  تہٕ  تِم  ٲسۍ  نہٕ  مُشرکو  منٛزٕ۔

Jalandhary:
  فرمٲوِیوکھ  توٚہۍ  یا  رسول  اللہؐ  پٔزۍ  پٲٹھۍ  مےٚ  ہٲو  وَتھ  پروردِگارن  پنٕنۍ  راہِ  راستس  کُن  مضبوط  دینس  کُن  یتھ  منٛز  کُنہِ  قسمہٕ  کجر  چُھنہٕ۔  حضرتِ  ابراہیم  سٕندِس  مِلتس  کُن  یُس  اپزیو  دینو  نِشہِ  پٔزِس  دینس  کُن  پھِروُن  اوس۔  بیٚیہِ  اوس  نہٕ  سُہ  مُشرِکو  أندرٕہ۔

Transliteration:
  Qul innanee had<u>a</u>nee rabbee il<u>a</u> <u>s</u>ir<u>at</u>in mustaqeemin deenan qiyaman millata ibr<u>a</u>heema <u>h</u>aneefan wam<u>a</u> k<u>a</u>na mina almushrikeen<b>a</b>


Maududi:
  ؤنِو  میٲنۍ  نماز،  میٲنۍ  تمام  مَراسِم  عبودیت۔  ﴿دراصل  چُھ  لفظ  نُسُک  استعمال  سپُدمُت،  اَمِیُک  معنی  چُھ  قربٲنی  تہِ  تہٕ  اَمِیُک  اطلاق  چُھ  عمومیت  سان  بندگی  تہٕ  پرستش  ہٕندٮ۪ن  دوٚیِمیٚن  تمام  صوٗرتن  پٮ۪ٹھ  سپدان﴾  میون  زندٕہ  روزُن،  میون  مَرُن،  سورُے  کینٛہہ  چُھ  اللہ  رب  العالمینس  خٲطرٕ۔

Jalandhary:
  فرمٲوِیوکھ  توٚہۍ  پٔزۍ  پٲٹھۍ  میٲنۍ  نٮ۪ماز  بیٚیہِ  میٲنۍ  سٲرٕے  عبادت  بیٚیہِ  میون  زِندٕہ  روزُن  بیٚیہِ  میون  مرُن،  یہِ  سورُے  چُھ  خاص  خداے  سٕندِی  خٲطرٕ،  (تہٕندِس  اختیارس  اندر  یُس  کُلِ  جہانُک  پروردِگار  چُھ)

Transliteration:
  Qul inna <u>s</u>al<u>a</u>tee wanusukee wama<u>h</u>y<u>a</u>ya wamam<u>a</u>tee lill<u>a</u>hi rabbi alAA<u>a</u>lameen<b>a</b>


Transliteration: L<u>a</u> shareeka lahu wabi<u>tha</u>lika omirtu waan<u>a</u> awwalu almuslimeen<b>a</b>
Maududi:
  یَس  نہٕ  کانٛہہ  شریک  چُھ،  امہِ کُے  چُھ  مےٚ  حکم  دِنہٕ  آمُت  تہٕ  سارِوٕے  برونٛہہ  چُھس  اطاعتُک  کلہٕ  نوٚمراوان  وول  بہٕ۔

Jalandhary:
  تس  چُھنہٕ  شریک  کانہہ  مےٚ  آو  امہِ  کُے  حکم  کرنہٕ۔  بہٕ  چُھس  خداے  سٕندیو  فرماں بردار  بندو  أندرٕہ  گۅڈنیُکُے  فرماں بردار۔


Maududi:
  ؤنِو،  کیا  بہٕ  کرا  خُدایس  ورٲے  بیٚیہِ  کانٛہہ  ربّ  تلاش  حالانکہ  سُے  چُھ  پرٛتھ  چیزُک  ربّ؟  پرٛتھ  کانٛہہ  شخص  یِکینژھاہ  کماوان  چُھ  تَمِیُک  ذمہٕ دار  چُھ  سُہ  پانہٕ،  کانٛہہ  بور  تُلن  وول  چُھنہٕ  دوٚیِمہِ  سُند  بور  تُلان۔  ﴿یعنی  پرٛتھ  شخص  چُھ  خۅد  پننہِ  عملہِ  ہُند  ذمہ دار۔  أکۍ  سٕندِ  عملہِ  ہٕنز  ذمہٕ دٲری  چَھنہٕ  بیٚیِس  پٮ۪ٹھ﴾  پتہٕ  چُھو  تۅہیہِ  سارِنٕے  پننِس  ربّس  کُن  واپس  پھیرُن،  تمہِ  وقتہٕ  کڑِ  سُہ  تۅہیہِ  پٮ۪ٹھ  تُہندٮ۪ن  اختلافاتن  ہٕنز  حقیقت  نٔنۍ۔

Jalandhary:
  فرمٲوِیوکھ  توٚہۍ  اے  کٲفرو  کیاہ  بہٕ  ژھانڈنہٕ  معبودِ  برحقس  ورٲے  بیٚیہِ  کانہہ  پروردِگار  حالانکہ  سُے  چُھ  پرتھ  کُنہِ  چیزُک  پروردِگار،  کانہہ  شخصاہ  کرِ  نہٕ  کانہہ  کٲماہ  مگر  تمیُک  بور  چُھس  پانس  پٮ۪ٹھ  تُلُن،  کانہہ  اکھاہ  تُلہِ  نہٕ  کٲنسہِ  ہُند  بور  پانس  پٮ۪ٹھ،  توپتہٕ  چُھو  تۅہیہِ  پننہِ  سٕے  پروردِگارس  کُن  رجوع  کرُن،  پس  کرِ  سُے  تۅہیہِ  خبر  تمہِ  سارچِی  یتھ  منٛز  توٚہۍ  اختلاف  کران  ٲسِو۔

Transliteration:
  Qul aghayra All<u>a</u>hi abghee rabban wahuwa rabbu kulli shayin wal<u>a</u> taksibu kullu nafsin ill<u>a</u> AAalayh<u>a</u> wal<u>a</u> taziru w<u>a</u>ziratun wizra okhr<u>a</u> thumma il<u>a</u> rabbikum marjiAAukum fayunabbiokum bim<u>a</u> kuntum feehi takhtalifoon<b>a</b>


Maududi:
  سُے  چُھ  ییٚمۍ  توٚہۍ  زمینٕکۍ  خلیفہٕ  بناوِنَو،  تہٕ  تۅہیہِ  منٛزٕ  دِتِن  کینٛژھن  ہٕندِس  مقابلس  منٛز  کینٛژھن  بُلند  درجہِ،  تاکہِ  یِکینژھاہ  تۅہیہِ  دِنہٕ  چُھ  آمُت  تتھ  منٛز  کرِ  تۅہیہِ  آزمٲیش۔  بے  شک  چُھ  تُہُند  ربّ  سزا  دِنس  منٛز  تہِ  سٮ۪ٹھاہ  تیز،  تہٕ  سٮ۪ٹھاہ  درگزر  کرن  وول  تہٕ  رحم  فرماون  وول  تہِ۔

Jalandhary:
  بیٚیہِ  چُھ  سُہ  پروردِگار  سُے  ییٚمۍ  توٚہۍ  زمینس  اندر  پنٕنۍ  نٲیِب  بنٲوِو  بیٚیہِ  کوٚرُن  تۅہیہِ  أندرٕہ  بعضن  ہُند  مرتبہٕ  بُلند  بعضن  پٮ۪ٹھ  یُتھ  تۅہیہِ  سُہ  آزمٲیِش  کرِ  تِمن  نعمژن  اندر  یِمہٕ  تۅہیہِ  عطا  کرِنو،  پٔزۍ  پٲٹھۍ  پروردِگار  چُھ  جلٕد  سزا  دِوُن،  بیٚیہِ  چُھ  سٮ۪ٹھاہ  مغفرت  کروُن  سٮ۪ٹھاہ  رحم  کروُن۔

Transliteration:
  Wahuwa alla<u>th</u>ee jaAAalakum khal<u>a</u>ifa alar<u>d</u>i warafaAAa baAA<u>d</u>akum fawqa baAA<u>d</u>in daraj<u>a</u>tin liyabluwakum fee m<u>a</u> <u>a</u>t<u>a</u>kum inna rabbaka sareeAAu alAAiq<u>a</u>bi wainnahu laghafoorun ra<u>h</u>eem<b>un</b>


Maududi:
  یہِ  چھےٚ  اکھ  کتاب  یۅسہٕ  تۅہیہِ  کُن  چھےٚ  نٲزِل  کرنہٕ  آمٕژ۔  لہٰذا،  اے  نبیؐ،  تُہٕندِس  دِلس  منٛز  گژِھہ  نہٕ  اَمہِ  سٍتۍ  کانٛہہ  خوف  سپدُن  ﴿یعنی  کھۅژنہٕ  ورٲے  تہٕ  خوفہٕ  ورٲے  واتنٲوِو  یہِ  لُکن  تام  تہٕ  اَمِیُک  مَہ  کٔرِو  کانٛہہ  پرواے  زِ  مخٲلف  کمہِ  قٔسمُک  استقبال  کرن  اَتھ﴾  امہِ کہ  نٲزِل  کرنُک  غرض  چُھ  یہِ  زِ  امہِ  سٍتۍ  کھۅژنٲوِیوٗکھ  توٚہۍ  ﴿منکرینِ  حق﴾  تہٕ  ایمان  اَنن  والیٚن  خٲطرٕ  آسہِ  نصیحت۔

Jalandhary:
  یہِ  قرآنِ  مجید  چھےٚ  کتاباہ  خداے  سٕندِ  طرفہٕ  تۅہیہِ  کُن  نٲزِل  کرنہٕ  آمژ  یُتھ  توٚہۍ  لوٗکھ  نافرمٲنی  ہُند  سزا  بیان  کٔرِتھ  کھوٚژنٲوِیوکھ۔  ہرگاہ  کانہہ  شخصاہ  اتھ  کتابہِ  ایمان  انہِ  نہٕ  تسلیم  کرِنہٕ  تُہُند  دِل  مبارک  مہ  سپدِن  تمہِ  سٍتۍ  تنگ۔  کیازِ  کٲنسہِ  ہٕندِ  نہ  ماننہٕ  سٍتۍ  تُہٕنٛزِبیم  کرنٕچہِ  کامہ  اندر  کانہہ  نقصان  واتہِ  نہٕ۔  قرآنِ  مجید  چُھ  خصوصیت  سان  وعظ  تہٕ  نصیحت  باایمانن  ہٕندِ  خٲطرٕ۔

Transliteration:
  Kit<u>a</u>bun onzila ilayka fal<u>a</u> yakun fee <u>s</u>adrika <u>h</u>arajun minhu litun<u>th</u>ira bihi wa<u>th</u>ikr<u>a</u> lilmumineen<b>a</b>


Maududi:
  لوٗکو،  یِکینٛژھاہ  تُہندِس  ربّ  سٕندِ  طرفہٕ  تۅہیہِ  پیٹھ  نازل  چھُ  کرنہٕ  آمُت  تمِچ  کٔرِو  پیروی  تہٕ  پنُن  ربّ  ترٲوِتھ  مَہ  کٔرِو  باقی  سرپرستن  ہٕنز  پیروی،  مگر  توٚہۍ  چِھو  نصیحت  کمٕے  پہن  مانان۔

Jalandhary:
  اے  لوٗکو  تۅہیہِ  ییٚلہِ  معلوم  سپُد  یہِ  قرآنِ  مجید  چُھ  خداے  سٕندِی  طرفہٕ  نٲزِل  کرنہٕ  آمُت۔  توٚہۍ  کٔرِو  اتباع  تہٕ  پیروی  تٔمِچ  یہِ  تۅہیہِ  کُن  بواسطہ  پیغمبرِ  برحق  نٲزِل  آو  کرنہٕ  تُہٕندِس  پروردِگارٕہ  سٕندِ  طرفہٕ۔  اتباع  گوٚو  تصدیق  تہِ  کرُن  تہٕ  عمل  تہِ  کرُن۔  ﴿خدا  یِم  تُہٕندِ  وتھ  ہاونہٕ  خٲطرٕ  یہِ  عظیم  الشان  کتاب  نٲزِل  کٔر﴾  ترٲوِتھ  مہ  کٔرِو  بیٚین  رفیقن  تہٕ  دوستن  ہٕنٛز  پیروی  یِم  تۅہیہِ  گُمراہ  کروٕنۍ  تہٕ  سیٚزِ  وتہِ  نِشہِ  ڈالہٕ  وٕنۍ  چھِ  انسان  شیطانو  تہٕ  جِن  شیطانو  أندرٕہ،  مگر  باوجود  ییٚمہِ  مشفقانہٕ  فہمٲیِش  کرنٕکہِ  چھِ  تۅہیہِ  أندرٕہ  کمٕے  لوٗکھ  نصیحت  رٹان۔  تمِی  چھِ  گمراہ  تہٕ  گمرٲہی  زیادٕہ  مگر  گمراہن  چُھنہٕ  روزُن  سۅکھے۔

Transliteration:
  IttabiAAoo m<u>a</u> onzila ilaykum min rabbikum wal<u>a</u> tattabiAAoo min doonihi awliy<u>a</u>a qaleelan m<u>a</u> ta<u>th</u>akkaroon<b>a</b>


Maududi:
  کٲژاہ  بٔستیہِ  چھےٚ  یِمہٕ  اَسہِ  ہلاک  کرِ،  تِمن  پٮ۪ٹھ  ووٚتھ  سون  عذاب  اچانک  رٲتھۍ کِیُت،  نَتہِٕ  آو  مَنٛدِنیٚن  تَمہِ  ساعتہٕ  ییٚلہِ  تِم  آرامَس  ٲسۍ۔

Jalandhary:
  واریاہ  شہرن  تہٕ  بستین  منٛز  روزٕ  وٕنۍ  کٔرۍ  اسہِ  ہلاک  تہٕ  تباہ  کُفر  وانکار  تہٕ  نافرمٲنی  تہٕ  گمرٲہی  مۅکھہٕ۔  پس  ووت  تِمن  نِشہِ  سون  عذاب  رٲتۍ  مٔنٛزِی۔  یا  تمہِ  ساعتہٕ  ییٚمہِ  ساعتہٕ  تِم  دُپہرس  شونٛگِتھ  ٲسی  قیلولہ  کران۔

Transliteration:
  Wakam min qaryatin ahlakn<u>a</u>h<u>a</u> faj<u>a</u>ah<u>a</u> basun<u>a</u> bay<u>a</u>tan aw hum q<u>a</u>iloon<b>a</b>


Maududi:
  پتہٕ  ییٚلہِ  سون  عذاب  تِمن  پٮ۪ٹھ  آو  تِہنزن  زبانن  پٮ۪ٹھ  اوس  نہٕ  امہِ  ورٲے  کانٛہہ  آلَو  زِ  پٔزۍپٲٹھۍ  ٲسۍ  أسۍ  ظٲلِم۔

Jalandhary:
  پس  اوس  نہٕ  تمہِ  ساعتہٕ  ییٚمہِ  ساعتہٕ  تِمن  نِشہِ  سون  عذاب  ہنٛگہٕ  تہٕ  منٛگہٕ  وٲتِتھ  پیٚوو  کانہہ  کتھاہ  تِہندِ  چانٹہِ  منٛز  نیران۔  مگر  یہے  کتھ  کہ  واقعی  چھِ  أسۍ  ظلم  و  خطا  کروٕنۍ۔  یہِ  گوٚو  دنیٲوِی  عذاب۔

Transliteration:
  Fam<u>a</u> k<u>a</u>na daAAw<u>a</u>hum i<u>th</u> j<u>a</u>ahum basun<u>a</u> ill<u>a</u> an q<u>a</u>loo inn<u>a</u> kunn<u>a</u> <i><u>th</u></i><u>a</u>limeen<b>a</b>


Transliteration: Falanasalanna alla<u>th</u>eena orsila ilayhim walanasalanna almursaleen<b>a</b>
Maududi:
  لہٰذا  سپدِ  یہِ  ضروٗر  زِ  أسۍ  کرو  تِمن  لُکن  پرٛژھہٕ  گٲر  یِمن  کُن  اسہِ  پیغمبر  چِھ  سوٗزِمٕتۍ،  تہٕ  پیغمبرن  تہِ  پٕرٛژھو  ﴿زِ  پیغام  واتناونُک  فرض  کتھ  حدس  تام  دِیُت  تِمو  انجام  تہٕ  تِمن  کیا  جواب  میوٗل  تَمیُک﴾

Jalandhary:
  امہِ  پتہٕ  گوٚو  اُخروی  عذاب۔  قیامتٕکۍ  دۅہ  پٕرژھو  أسۍ  ضروٗر  لوٗکن  یِمن  کُن  پیغمبر  سوزنہٕ  آے۔  کیاہ  تۅہیہِ  نِشہِ  آیہِ  پیغمبر۔  تۅہیہِ  کیاہ  معاملہٕ  کوٚرُو  تِمن  سٍتۍ۔  بیٚیہِ  پرژھو  أسۍ  ضروٗر  پیغمبرن  تہِ  کہ  تۅہیہِ  کیاہ  جواب  ووٚن  تُہٕنٛزو  اُمتو۔


Transliteration: Falanaqu<u>ss</u>anna AAalayhim biAAilmin wam<u>a</u> kunn<u>a</u> gh<u>a</u>ibeen<b>a</b>
Maududi:
  پتہٕ  کرو  أسۍ  خۅد  پوٗرٕ  علمہٕ  سان  سٲری  حالات  تِمن  برونٛہہ  کنہِ  پیش،  ٲخر  أسۍ  ما  ٲسۍ  کُنہِ  جایہِ  کھٔٹِتھ  روٗزِتھ۔

Jalandhary:
  پس  بیان  کرو  أسۍ  تِمن  سارنٕے  برونٹھ  کنہِ  سٲرِی  حالات  پننہِ  عملہِ  موجوب  کیازِ  أسۍ  تِہٕںدیو  کارو  کرتوتو  نِشہِ  بے  خبر  ٲسۍ  نہٕ۔


Maududi:
  تہٕ  وزن  آسہِ  تمہِ  دۅہ  عینِ  حق۔  ﴿یعنی  تمہِ  دۅہ  آسہِ  نہٕ  اللہ  تعالیٰ  سٕندِس  حق  کِس  میزانس  منٛز  حق  ورٲے  کانٛہہ  چیز  گوٚب  تہٕ  وَزنہٕ  ورٲے  آسہِ  نہٕ  کانٛہہ  چیز  حق۔  یس  سٍتۍ  یوٗتاہ  حق  آسہِ  تیوٗتاہ  آسہِ  سُہ  با وزن،  تہٕ  فٲصلہٕ  یِکینژھاہ  تہِ  سپدِ،  سُہ  سپدِ  وزنہٕ کہ  لحاظہٕ،  بییہِ  کُنہِ  چیزُک  یِیہِ  نہٕ  ذرّس  یوت  تہِ  لحاظہٕ  کرنہٕ﴾  یِہِندۍ  پٲترۍ  گوٚبۍ  آسن  تِمے  آسن  فلاح  لبن  وٲلۍ۔

Jalandhary:
  تمِی  دۅہہ  یِن  لوٗکن  ہٕنٛزٕ  عملہٕ  تہٕ  اعتقادات  تولنہٕ  پٔزۍ  پٲٹھۍ،  پس  یِمن  ہُند  پوٚتُر  ایمان  سٍتۍ  تہٕ  نیکیو  سٍتۍ  گوٚب  لگہِ  تِمے  لوٗکھ  آسن  رستگار  تہٕ  کامیاب  نجات  لبٕہ  وٕنۍ۔

Transliteration:
  Wa<b>a</b>lwaznu yawmai<u>th</u>ini al<u>h</u>aqqu faman thaqulat maw<u>a</u>zeenuhu faol<u>a</u>ika humu almufli<u>h</u>oon<b>a</b>


Maududi:
  تہٕ  یِہِندۍ  پٲترۍ  لوٚتۍ  آسن  تِمے  آسن  پنُن  پان  خسارس  منٛز  تراون  وٲلۍ،  تِکیازِ  تِم  ٲسۍ  سانیٚن  آیاتن  سٍتۍ  ظٲلمانہٕ  برتاو  کران  روٗدِمٕتۍ۔

Jalandhary:
  بیٚیہِ  یِمن  لوٗکن  ہُند  پوٚتُر  لوٚت  لگہِ  ایمان  نہ  اننہٕ  سٍتۍ  تہٕ  اعمالِ  صالحہ  نہ  آسنہٕ  مۅکھہ،  پس  تِمے  لوٗکھ  گٔے  یِمو  پننین  پانن  نقصان  تہٕ  تاون  واتنو  کیازِ  تِم  ٲسۍ  سانین  آیاتن  ہٕںٛز  حق  تلفی  کران۔  انکار  تہٕ  نافرمٲنی  کرنہٕ  سٍتۍ۔

Transliteration:
  Waman khaffat maw<u>a</u>zeenuhu faol<u>a</u>ika alla<u>th</u>eena khasiroo anfusahum bim<u>a</u> k<u>a</u>noo bi<u>a</u>y<u>a</u>tin<u>a</u> ya<i><u>th</u></i>limoon<b>a</b>


Maududi:
  اَسہِ  بسٲوِو  توٚہۍ  زمینس  منٛز  اختیارو  سان،  تہٕ  تُہُندِ  خٲطرٕ  کوٚر  ییٚتہِ  زندٕہ  روزنُک  سامان  فراہم،  مگر  توٚہۍ  لُکھ  چِھو  کمٕے  پہن  شکُر  گزار  بنان۔

Jalandhary:
  پٔزۍ  پٲٹھۍ  اسہِ  دِژ  تۅہیہِ  بسنہٕ  خٲطرٕ  جاے  زمینس  پٮ۪ٹھ۔  بیٚیہِ  کوٚر  اسہِ  مہیا  تُہٕندِ  خٲطرٕ  اتھ  زمینس  اندر  زِندٕہ  روزنُک  سامان  مگر  شکُر  گذار  چھِ  تۅہیہِ  اندر  کمٕے  لوٗکھ۔

Transliteration:
  Walaqad makkann<u>a</u>kum fee alar<u>d</u>i wajaAAaln<u>a</u> lakum feeh<u>a</u> maAA<u>a</u>yisha qaleelan m<u>a</u> tashkuroon<b>a</b>


Maududi:
  اسہِ  کوٚر  تُہندِ  تخلیقُک  ابتدا،  پتہٕ  بنٲو  تُہٕنز  صورت  پتہٕ  ووٚن  فرشتن  آدمسؑ  کٔرِو  سجدٕہ،  اتھ  حُکمس  پٮ۪ٹھ  کوٚر  سارِوٕے  سجدٕہ  مگر  ابلیس  سپُد  نہٕ  سجدٕہ  کرن  والیٚن  منٛز  شٲمل۔  ﴿اَمِیُک  مطلب  چُھنہٕ  ابلیس  اوس  فرشتو  منٛزٕ۔  دراصل  ییٚلہِ  زمینُک  انتظام  کرن  والیٚن  فرشتن  آدم  علیہ  السلامس  برونٛہہ  کنہِ  سجدٕہ  کرنُک  حُکم  دِنہٕ  آو،  اَمِیُک  مطلب  اوس  یہِ  زِ  تِم  تمام  مخلوق  تہِ  سپدَن  آدمؑ  سٕندۍ  مُطیع  یِم  فرشتن  ہٕندِس  انتظامس  تحت  ٲسۍ۔  امہِ  مخلوق  منٛزٕ  کوٚر  صرف  اِبلیسن  برونٛہہ  پٔکِتھ  یہِ  اعلان  زِ  سُہ  کرِ  نہٕ  آدم  علیہ  السلامس  برونٛہہ  کنہِ  سجدٕہ۔﴾

Jalandhary:
  بیشک  بیٚیہِ  کٔرِو  اسہِ  توٚہۍ  پٲدٕہ  یعنی  تُہُند  جدِ  اعلیٰ  حضرتِ  آدم  علیہ  السلام۔  توپتہٕ  دِژُو  اسہِ  تۅہیہِ  شکل  و  صورت  یعنی  حضرتِ  آدمس  علیہ  السلام،  توپتہٕ  کوٚر  اسہِ  حکم  ملٲیکن  کہ  سجدٕہ  دِیو  وۅنۍ  حضرتِ  آدمس  کُن۔  پس  دیُت  تِمو  سجدٕہ  ابلیسس  ورٲے،  سُہ  اوس  نہٕ  سجدٕہ  دِنہٕ  والیو  أندرٕہ۔

Transliteration:
  Walaqad khalaqn<u>a</u>kum thumma <u>s</u>awwarn<u>a</u>kum thumma quln<u>a</u> lilmal<u>a</u>ikati osjudoo li<u>a</u>dama fasajadoo ill<u>a</u> ibleesa lam yakun mina a<b>l</b>ss<u>a</u>jideen<b>a</b>


Maududi:
  پٕرٛژھنہٕ  آس،  ژٕ  کٔمۍ  چیزن  رُکوونَکھ  سجدٕہ  کرنہٕ  نِشہ  ییٚلہِ  زَن  مےٚ  اُوسمے  ژےٚ  حکم  دِیتمُت؟  تٔمۍ  ووٚن،  بہٕ  چُھس  أمۍسٕندِ  کھۅتہٕ  بہتر،  ژےٚ  کوٚرتھس  بہٕ  نارٕ  نِشہِ  پٲدٕ،  تہٕ  یہِ  کوٚرتھن  میٚژِ  نِشہِ  پٲدٕ۔

Jalandhary:
  اللہ  تعالیٰ  ہن  پرژُھس  اے  ابلیس  ژٕ  کٔمۍ  چیزن  روٚٹُکھ  پتھ  سجدٕہ  دِنہٕ  نِشہِ۔  ییٚلہِ  مےٚ  ژےٚ  پانہٕ  حکُم  کوٚرُے  سجدٕہ  کرنُک،  دپنہِ  لوٚگ  بہٕ  چُھس  بہتر  حضرتِ  آدم  سٕندِ  کھۅتہٕ  کیازِ  بہٕ  کوٚرتھس  پٲدٕہ  نارس  سُہ  کوٚرتھن  پٲدٕہ  میٚژِ  تہٕ  آبس  یعنی  ربہِ۔

Transliteration:
  Q<u>a</u>la m<u>a</u> manaAAaka all<u>a</u> tasjuda i<u>th</u> amartuka q<u>a</u>la an<u>a</u> khayrun minhu khalaqtanee min n<u>a</u>rin wakhalaqtahu min <u>t</u>een<b>in</b>


Maududi:
  فرماونہٕ  آس،  اچھا،  وَس  ژٕ  ییٚتہِ  بۅن  ژےٚ  چھی  نہٕ  حق  زِ  ییٚتہِ  کرکھ  بجرُک  تکبر،  نیر  گژھ  درحقیقت  چُھکھ  ژٕ  تِمو  لُکو  منٛزٕ  یِم  پانہٕ  پنٕنۍ  ذلّت  چِھ  یژھان۔  ﴿دراصل  چُھ  لفظ  صَاغِرِین  وَرتاونہٕ  آمُت۔  صاغر  چُھ  مُراد  اَلرَاضِی  بِالذُل  یعنی  سُہ  یُس  ذلّت،  صغار  تہٕ  ؤسۍپایہِ  حیثیت  پانہٕ  اختیار  کرِ۔  لہٰذا  اوس  اللہ  تعالیٰ  سٕندِ  ارشادُک  مطلب  یہِ  زِ  بندٕہ  تہٕ  مخلوق  آسنہٕ  باوجود  چون  پننِس  کِبرس  مبتلا  سپدُن  چُھ  یہِ  معنی  تھاوان  زِ  ژٕ  چُھکھ  پانہٕ  ذلیل  یژھان  سپدُن۔﴾

Jalandhary:
  اللہ  تعالیٰ  ہن  فرمووُس  ژےٚ  ٲیہِ  پنُن  پان  بوٚڈ  بوزنہٕ  تٔمِی  کٔرٕتھ  میٲنِس  حُکمس  نافرمٲنی۔  لہٰذا  وَس  بۅن  آسمان  نِشہِ۔  ژےٚ  پٔزِی  نہٕ  کِبٕر  تہٕ  نافرمٲنی  کرٕنۍ  اتھ  آسمانس  منٛز  یۅسہٕ  جاے  چھےٚ  فرماں بردارن  ہٕنٛز  لہٰذا  نیر  جلٕد  بیشک  ژٕ  چُھکھ  ذلیل  وخوار  گژھ  وٕنیو  أندرٕہ۔

Transliteration:
  Q<u>a</u>la fa<b>i</b>hbi<u>t</u> minh<u>a</u> fam<u>a</u> yakoonu laka an tatakabbara feeh<u>a</u> fa<b>o</b>khruj innaka mina a<b>l</b><u>ssa</u>ghireen<b>a</b>


Maududi: تٔمۍ ووٚن، مےٚ دِیِو تَتھ دۅہس تام مہلت ییٚلہِ یِم سٲری دوبارٕ تُلنہٕ یِن۔
Transliteration: Q<u>a</u>la an<i><u>th</u></i>irnee il<u>a</u> yawmi yubAAathoon<b>a</b>
Jalandhary:
  ابلیس  لوٚگ  وننہِ  پروردِگاراہ  مےٚ  دِتہٕ  مہلت  مرنہٕ  نِشہِ  قیامتس  تانۍ  ییمہِ  دۅہہ  سٲرِی  یِن  قبرو  منٛزٕ  نیٚبر  کڈنہٕ۔


Maududi: فرماونہٕ آس، ژےٚ چھےٚ مہلت۔
Transliteration: Q<u>a</u>la innaka mina almun<i><u>th</u></i>areen<b>a</b>
Jalandhary:
  اللہ  تعالیٰ  ہن  فرمووُس  بیشک  چُھکھ  ژٕ  مرنہٕ  نِشہِ  مہلت  دِنہٕ  آمتیو  أندرٕہ  وقتِ  معلومس  تانۍ۔


Transliteration: Q<u>a</u>la fabim<u>a</u> aghwaytanee laaqAAudanna lahum <u>s</u>ir<u>at</u>aka almustaqeem<b>a</b>
Maududi:
  تٔمۍ  ووٚن،  اچھا،  یِتھہٕ  پٲٹھۍ  بہٕ  ژےٚ  گمرٲہی  منٛز  مبتلا  کوٚرتھس،  بٕتہِ  روزٕ  وۅنۍ  چانہِ  سیٚزِ  وَتہِ  پٮ۪ٹھ  یِمن  انسانن  زاگہِ  روٗزِتھ۔

Jalandhary:
  ابلیس  لوٚگ  وننہِ  ژےٚ  کوٚرتھس  بہٕ  گمراہ۔  اتھ  بدل  کرکھ  بہٕ  بنی  آدم  گمراہ۔  قسم  ہیٚتھ  چُھس  بہٕ  ونان  کہ  ضروٗر  بیٚہمہٕ  بہٕ  تِم  گمراہ  کرنہٕ  خٲطرٕ  چانہِ  سیٚزِ  وتہِ  پٮ۪ٹھ،  برونٹھ  دِمکھ  نہٕ  پکنہٕ۔


Maududi:
  پرٛتھ  طرفہٕ  کرٕ  بہٕ  یِمن  گھیرٕ،  بروٗنٹھۍ کِنۍ  تہٕ  پٔتۍ کِنۍ،  دٔچِھنۍ  تہٕ  کھووٕرۍ  تہٕ  ژٕ  لبہَکھ  نہٕ  تِمو  منٛز  اکثر  شکر  گزار  کینٛہہ۔

Jalandhary:
  توپتہٕ  یِمکھ  بہٕ  حملٕہ  کرنہٕ  خٲطرٕ  پرتھ  طرفہٕ  تِمن  بروںٹھ  کِنۍ  تہِ  تِہٕنزِ  تٔھر  کِنۍ  تہِ  تِمن  دٔچھِنۍ  تہِ  تِمن  کھوفٕرۍ  تہِ۔  یِتھہٕ  پٲٹھۍ  ممکن  سپدِ  یِم  تہِ  تِتھہٕ  پٲٹھۍ  ڈالکھ  بہٕ  تِم  سیٚزِ  وتہِ  نِشہِ۔  چنانچہ  ژٕ  لبہٕ  ہکھ  نہٕ  تِمو  أندرٕہ  زیادٕہ  شُکر  گزار  چانین  نعمژن  پٮ۪ٹھ۔

Transliteration:
  Thumma la<u>a</u>tiyannahum min bayni aydeehim wamin khalfihim waAAan aym<u>a</u>nihim waAAan sham<u>a</u>ilihim wal<u>a</u> tajidu aktharahum sh<u>a</u>kireen<b>a</b>


Maududi:
  فرماونہٕ  آس،  نیر  ییٚتہِ  ذلیل  تہٕ  ٹھکراونہٕ  آمتہِ،  یقین  تھاو  زِ  یِمَو  منزٕ  یِم  چٲنۍ  پیروی  کرن،  ژےٚ  سان  برٕ  بہٕ  تِمو  سٍتۍ  جہنم۔

Jalandhary:
  اللہ  تعالیٰ  ہن  فرمووُس  خوار  تہٕ  ذلیل  سپدِتھ  نیر  جلٕد  نیٚبر  آسمانو  أندرٕہ۔  ژٕ  یہِ  ونان  چُھکھ  بہٕ  ڈالکھ  تِم  گژھ  ڈالُکھ۔  بہٕ  چُھس  نہٕ  پروا  بران  کٲنسہِ  ہٕندِ  عبادت  کرنُک،  البتہ  یُس  چٲنۍ  پیروی  کرِ  تِمو  أندرٕہ  تۅہیہِ  اِکہٕ  وٹہٕ  برن  بہٕ  نارِ  جہنم۔

Transliteration:
  Q<u>a</u>la okhruj minh<u>a</u> ma<u>th</u>ooman mad<u>h</u>ooran laman tabiAAaka minhum laamlaanna jahannama minkum ajmaAAeen<b>a</b>


Maududi:
  تہٕ  اے  آدمؑ،  ژٕ  تہٕ  چٲنۍ  خاندارِنۍ،  دۅشوے  روٗزِو  یتھ  جنتس  منٛز،  ییٚتہِ  یُس  چیز  تۅہیہِ  دل  وَنہِ  سُہ  کھیٚیِو،  مگر  یتھ  کُلس  کُن  گژھۍزیٚو  نہٕ۔  نَتہٕ  گٔژِھو  ظٲلِمن  منٛز  شٲمل۔

Jalandhary:
  اسہِ  فرموو  حضرتِ  آدمس  اے  آدم  بٔسِو  توٚہۍ  پنٕنۍ  بٲژ  ہیٚتھ  جنتس  منٛز۔  پس  کھیٚیو  جنتٕچو  نعمتو  أندرٕہ  یِم  نعمژٕ  خۅش  کرنو  یتھ  جایہِ  خۅش  کرنو،  مگر  نزدیک  سپٕدۍ  زیو  نہٕ  توٚہۍ  دۅشوے  یتھ  کُلِس  یعنی  امہِ  کُلیُک  میوٕہ  تہٕ  پھل  کھیزِ  نہٕ  ہرگِز،  پس  سپدِو  توٚہۍ  نقصان  تُلہٕ  وٕنیو  أندرٕہ۔

Transliteration:
  Way<u>a</u> <u>a</u>damu oskun anta wazawjuka aljannata fakul<u>a</u> min <u>h</u>aythu shitum<u>a</u> wal<u>a</u> taqrab<u>a</u> h<u>ath</u>ihi a<b>l</b>shshajarata fatakoon<u>a</u> mina a<b>l</b><i><u>thth</u></i><u>a</u>limeen<b>a</b>


Maududi:
  پتہٕ  ڈٲلۍ  تِم  شیطانن،  تاکہ  تِہندۍ  شرمگاہ  یِم  اکھ  أکِس  نِشہِ  چُھپاونہٕ  ٲسۍ  آمٕتۍ  مٕژراوِہے  تِمن  برونٛہہ  کنہِ۔  تٔمۍ  ووٚن  تِمن،  تُہٕندۍ  ربّن  یُس  توٚہۍ  ییٚمہِ  کُلہِ  نِشہِ  پتھ  رٔٹِنو  اَمِیُک  وجہ  چُھنہٕ  امہِ  ورٲے  بیٚیہِ  کِہِنۍ  زِ  توٚہۍ  گٔژِھو  نہٕ  فرشتہٕ  بنٕنۍ  یا  تۅہیہِ  گٔژٕھو  نہٕ  ہمیشہ  خٲطرٕ  پوشوٕنۍ  زندگی  حٲصل  سپدٕنۍ۔

Jalandhary:
  پس  تروو  شیطانن  تِہٕندین  دِلن  اندر  وسوسہٕ  یُتھ  نٔنراوِ  سُہ  تِمن  بدنُک  سُہ  حصہٕ  یُس  تِمن  اکھ  أکِس  نِشہِ  پوٗشیدٕ  اوس۔  یہِ  آسِہا  تمہِ  کُلیُک  خٲصیت  یا  حُکمِ  عدولی  کرنہٕ  مۅکھہٕ،  دپنہِ  لوٚگُکھ  پروردِگارن  تُہٕندۍ  کٔرۍ  نہٕ  تۅہیہِ  ممٲنعت  امہِ  کُلہِ  نِشہِ  مگر  ییٚمِی  مۅکھہٕ  کہ  توٚہۍ  گژِھو  نہٕ  بنٕںۍ  ملک  زہ  یاگژِھنہٕ  توٚہۍ  بنٕنۍ  ہمیشہ  زندٕہ  روزوٕنیو  أندرٕہ۔

Transliteration:
  Fawaswasa lahum<u>a</u> a<b>l</b>shshay<u>ta</u>nu liyubdiya lahum<u>a</u> m<u>a</u> wooriya AAanhum<u>a</u> min saw<u>a</u>tihim<u>a</u> waq<u>a</u>la m<u>a</u> nah<u>a</u>kum<u>a</u> rabbukum<u>a</u> AAan h<u>ath</u>ihi a<b>l</b>shshajarati ill<u>a</u> an takoon<u>a</u> malakayni aw takoon<u>a</u> mina alkh<u>a</u>lideen<b>a</b>


Maududi:
  یِتھہٕ  پٲٹھۍ  أنۍ  تٔمۍ  تِم  دۅشوے  وارٕ  وارٕ  دوکھہٕ  دِتھ  پننِس  ژھلس  منٛز،  ٲخر کار  ییٚلہِ  تِمو  امہِ  کُلیُک  مزٕہ  وُچھ،  تِہندۍ  ستَر  سپٕدۍ  اکھ  أکِس  برونٹھہٕ  کنہِ  یلہٕ،  تہٕ  تِمو  لٲگۍ  جنت  کیٚو  پنہٕ  ؤتھرو  سٍتۍ  پنٕنۍ  جسم  ژھایہِ  تھاوٕنۍ،  پتہٕ  لٲے  تِہندۍ  ربّن  تِمن  کرٛیکھ،  کیا  مےٚ  ٲسِمو  نا  توٚہۍ  اَمہِ  کُلہِ  نِشہِ  پتھ  رٔٹۍ  مٕتۍ۔  تہٕ  بیٚیہِ  اوسمو نا  ووٚنمُت  زِ  شیطان  چُھ  تُہُند  ٹاکارٕہ  دشمن؟

Jalandhary:
  پس  تھدِ  مرتبہٕ  نِشہِ  یا  تھزِ  رایہِ  نِشہِ  پست  رایہِ  کُن  وٲلِن  بوٚن۔  مٲیِل  کوٚرُن  دھوکہ  سٍتۍ  امہِ  کُلیُک  پھل  کھیٚنس  پٮ۪ٹھ،  پس  یانیتھ  مزٕہ  ژُہ  تِمَو  امہِ  کُلکہِ  پھلُک،  تانۍ  گٔے  تِم  ننٛگہٕ۔  تِہٕندِ  بدنہٕ  پٮ۪ٹھہٕ  وۅتھ  لباس  تِہُند  خود  بخود  ظٲہِر  سپُد  تِہُند  سورُے  بدن،  أتی  لٔگۍ  دۅشوے  جنتٕکۍ  پنہٕ  ؤتھٕراکھ  أکِس  سٍتۍ  مِلہٕ  وِتھ  پانس  پٮ۪ٹھ  تھاونہِ  بدنس  ستٕر  کرنہٕ  خٲطرٕ،  تمہِ  وقتہٕ  کوٚر  آلو  تِمن  دۅشوٕنۍ  پنٕنۍ  پروردِگارن۔  اے  آدم  حوا،  مےٚ  کریو  نا  تۅہیہِ  منع  امہِ  کُلہِ  نِشہِ۔  بیٚیہِ  ؤنُو  نامےٚ  تۅہیہِ  شیطان  چُھ  تُہُند  نوٚن  دُشمن  یُتھنہٕ  أمسٕنٛزن  کتھن  کن  تھٲوِو۔

Transliteration:
  Fadall<u>a</u>hum<u>a</u> bighuroorin falamm<u>a</u> <u>tha</u>q<u>a</u> a<b>l</b>shshajarata badat lahum<u>a</u> saw<u>a</u>tuhum<u>a</u> wa<u>t</u>afiq<u>a</u> yakh<u>s</u>if<u>a</u>ni AAalayhim<u>a</u> min waraqi aljannati wan<u>a</u>d<u>a</u>hum<u>a</u> rabbuhum<u>a</u> alam anhakum<u>a</u> AAan tilkum<u>a</u> a<b>l</b>shshajarati waaqul lakum<u>a</u> inna a<b>l</b>shshay<u>ta</u>na lakum<u>a</u> AAaduwwun mubeen<b>un</b>


Maududi:
  دۅشوٕیو  ووٚن،  اے  سانہِ  ربّا،  اسہِ  کوٚر  پانس  پٮ۪ٹھ  ظُلم،  وۅنۍ  ہرگاہ  ژےٚ  اسہِ  درگزر  فرمووُتھ  نہٕ،  تہٕ  رحم  کوٚرُتھ  نہٕ،  تیٚلہِ  گژَھَو  پٔزِپٲٹھۍ  أسۍ  تباہ۔  ﴿امہِ  نِشہِ  لوٚگ  پے  زِ  انسانس  منٛز  چُھ  شرم  و  حیاہُک  جذبہٕ  اکھ  فطری  جذبہٕ  تہٕ  امِیُک  اوّلین  اظہار  چُھ  سۅ  شرم  یۅسہٕ  پننہِ  جسمٕکۍ  مخصوص  حصہٕ  باقین  برونٹھہٕ  کنہِ  کھۅلنہٕ  وِزِ  انسان  فطرتاً  ژینان  چُھ،  توے  ٲس  شیطان  سٕنز  گۅڈنِچ  چال  یۅسہٕ  تٔمۍ  انسٲنی  فطرت  چہِ  سیٚزِ  وَتہِ  نِشہِ  ہٹاونہٕ  خٲطرٕ  انسانس  پٮ۪ٹھ  چلٲو  یہِ  زِ  سُہ  لگاوِ  أمۍ  سٕندِس  اتھ  شرم  و  حیا  کِس  جذبس  پٮ۪ٹھ  ٹاس  تہٕ  ننگہٕ گی  ہٕنزِ  وَتہِ  کِنۍ  مٕژراوِ  أمۍ  سٕندِ  خٲطرٕ  فحش  کامیٚن  ہُند  دروازٕہ  تہٕ  أمِس  کرِ  جنسی  معاملاتن  منٛز  بدراہ۔  امہِ  علاوٕہ  سپُد  امہِ  نِشہِ  یِتہِ  معلوم  زِ  انسانس  منٛز  چھےٚ  تھٔدِس  حالتس  پٮ۪ٹھ  واتنٕچ  اکھ  فطری  بۅچھہِ  موجود۔  اوَے  پیوٚو  شیطانس  أمِس  برونٹھ  کُن  خیر  خواہ  سٕندِس  لباسس  منٛز  یُن  تہٕ  یہِ  پیوس  وَنُن  زِ  بہٕ  چُھسَتھ  ژٕ  یژھان  زیادہ  بُلند  حالتس  کُن  نِیُن۔  یِتہِ  سپُد  امہِ  نِشہِ  معلوم  زِ  انسان  سٕنز  اصلی  خوبی  یۅسہٕ  أمِس  شیطانس  سٕندِس  مقابلس  منٛز  بہتر  چھےٚ  بناوان  چھےٚ  یہِ  زِ  ییٚلہِ  أمِس  قصور  سرزد  سپدِ  تیٚلہِ  سپدِن  یہِ  نٲدِم  تہِٕ  خُدایس  منگِن  معٲفی۔  اتھ  برعکس  ییٚمۍ  چیزن  شیطان  ذلیل  تہٕ  خوار  کوٚر،  سُہ  اوس  یہِ  زِ  قصور  کٔرِتھ  سپُد  سُہ  خُدایس  مقابلہٕ  کھڑا  تہٕ  کٔرٕن  بغاوت﴾

Jalandhary:
  دۅشوے  لٔگۍ  وننہِ  اے  سانہِ  پروردِگارٕہ  اسہِ  کوٚر  ظلم  پٲنۍ  پانس۔  وۅنۍ  نے  اسہِ  ژٕ  مغفرت  کرکھ  بیٚیہِ  رحم  کرکھ  أسۍ  سپدو  ضروٗر  نقصان  تُلہٕ  وٕنیو  أندرٕہ۔

Transliteration:
  Q<u>a</u>l<u>a</u> rabban<u>a</u> <i><u>th</u></i>alamn<u>a</u> anfusan<u>a</u> wain lam taghfir lan<u>a</u> watar<u>h</u>amn<u>a </u>lanakoonanna mina alkh<u>a</u>sireen<b>a</b>


Maududi:
  فرماونہٕ  آکھ،  ؤسِو  بۅن،  توٚہۍ  چِھو  اکھ  أکۍ  سٕندۍ  دشمن،  تہٕ  تُہندِ  خٲطرٕ  چُھ  أکِس  خاص  وقتس  تام  زمین سٕے  منٛز  جاے  قرار،  تہٕ  زندٕہ  روزنُک  سامان۔

Jalandhary:
  اللہ  تعالیٰ  ہن  فرمووُکھ  جنتہٕ  منٛزٕہ  ؤسِو  بۅن  زمینس  پٮ۪ٹھ  یتھ  حالس  منٛز  کہ  توٚہۍ  یعنی  تُہٕنٛدۍ  اولاد  آسن  پانہٕ  وٲنۍ  أڈۍ  اڈین  ہٕنٛدۍ  دشمن۔  بیٚیہِ  آو  تُہٕندِ  خٲطرٕ  تجویز  کرنہٕ  زمینس  پٮ۪ٹھ  قرار  کرُن۔  بیٚیہِ  تمتع  تُلن  معیشیت  کہ  اسبابو  سٍتۍ۔  أکِس  خاص  وقتس  تاںۍ  یعنی  مرنہٕ  کِس  وقتس  تام۔

Transliteration:
  Q<u>a</u>la ihbi<u>t</u>oo baAA<u>d</u>ukum libaAA<u>d</u>in AAaduwwun walakum fee alar<u>d</u>i mustaqarrun wamat<u>a</u>AAun il<u>a</u> <u>h</u>een<b>in</b>


Maududi:
  بیٚیہِ  آکھ  فرماونہٕ،  تٔتی  چُھو  تۅہیہِ  زندٕہ  روزُن،  تہٕ  تٔتی  چُھو  مَرُن  تہٕ  ٲخرکار  یِیِو  توٚہۍ  تمی  منٛزٕ  کڑنہٕ۔

Jalandhary:
  اللہ  تعالیٰ  ہن  فرمووُکھ  اتھ  زمینس  منٛز  چھےٚ  تۅہیہِ  زندگی  گُزارٕنۍ۔  اتھ  زمینس  منٛز  چھُو  تۅہیہِ  مٔرِتھ  روزُن۔  امی  زمین  منٛزٕ  یِیِو  کڈنہٕ  قیامتُک  دۅہ۔  توپتہٕ  یس  یِژھ  عمل  آسہِ  تِژٕے  ییہِ  تس  جاے  دِنہٕ۔  رٕژ  عملہِ  وٲلِس  رٕژ  جاے  یچھ  عملہِ  وٲلِس  یچھ  جاے۔

Transliteration:
  Q<u>a</u>la feeh<u>a</u> ta<u>h</u>yawna wafeeh<u>a</u> tamootoona waminh<u>a</u> tukhrajoon<b>a</b>


Maududi:
  اے  اولادِ  آدم،  اسہِ  کوٚر  ژےٚ  پٮ۪ٹھ  لباس  نٲزِل  تاکہ  چانیٚن  جسمہٕ  کیٚن  قابل  شرم  حصن  کرِ  پردٕہ،  چانہِ  جسمہٕ کہ  حفاظت  خٲطرٕ  تہٕ  زینت  خٲطرٕ  بنہِ  ذریعہ  تہِ،  تہٕ  بہترین  لباس  چُھ  تقویٰ ہُک  لباس،  یہِ  چھےٚ  اللہ  تعالیٰ  سٕنزَو  نشٲنِیو  منٛزٕ  اکھ  نِشٲنی،  شاید  زِ  لُکھ  کرن  امہِ  نِشہِ  سبق  حٲصل۔

Jalandhary:
  اے  حضرتِ  آدم  سٕندیو  نیٚچویو  بتحقیق  پٲدٕہ  کوٚر  اسہِ  تُہٕندِ  خٲطرٕ  پۅشاک  یُس  تُہٕندِس  عٲب  ناک  بدنس  ولہِ  تہٕ  ستٕر  کرِ۔  بیٚیہِ  یُس  تُہٕندِ  بدنُک  زینت  چُھ،  بیٚیہِ  چُھ  امہِ  ظٲہری  لباس  علاوٕہ  بٲطنی  لباس  تہِ  اسہِ  تُہٕندِ  خٲطرٕ  تجویز  کوٚرمُت۔  سُہ  گوٚو  پرہیزگٲری  تہٕ  دیندٲری  ہُند  لباس۔  سُہ  چُھ  امہِ  ظٲہری  لباس  کھۅتہٕ  سٮ۪ٹھاہ  ضروٗری  تہٕ  بہتر،  یہِ  لباس  ظٲہری  چُھ  خداے  سٕندِ  فضل  وکرم  کیو  نشانو  تہٕ  دلیلو  أندرٕہ،  یُتھ  لوٗکھ  یہِ  نعمت  وارٕ  یاد  تھٲوِتھ  منعم  حقیقی  سُند  حق  ادا  کرن۔  اسلامن  چُھ  کوٚرمُت  مردن  ہُند  لباس  الگ  زنانن  ہُند  لباس  الگ۔  پس  پزِ  نہٕ  مردن  زنانہٕ  لباس  لاگٕنۍ،  زنانن  پزِ  نہٕ  مردٕ  لباس  لاگٕںۍ۔  مردن  پٮ۪ٹھ  آو  ریشمی  لباس  حرام  کرنہٕ۔  یِم  مرد  دنیاہس  اندر  ریشمی  لباس  استعمال  کرن  تِم  آسن  جنتہٕ  کہ  ریشمی  لباسہٕ  نِشہِ  محروٗم۔  زنانن  پٮ۪ٹھ  آو  توٚن  تہٕ  باریک  لباس  حرام  کرنہٕ  ییٚمہِ  منٛزٕہ  بدن  یا  مس  کلُک  مۅے  بوزنہٕ  ییہِ۔  امچِی  پابندی  کرن۔  یہِ  گوٚو  لباسِ  تقویٰ۔

Transliteration:
  Y<u>a</u> banee <u>a</u>dama qad anzaln<u>a</u> AAalaykum lib<u>a</u>san yuw<u>a</u>ree saw<u>a</u>tikum wareeshan walib<u>a</u>su a<b>l</b>ttaqw<u>a</u> <u>tha</u>lika khayrun <u>tha</u>lika min <u>a</u>y<u>a</u>ti All<u>a</u>hi laAAallahum ya<u>thth</u>akkaroon<b>a</b>


Maududi:
  اے  بنی  آدم،  یِنہٕ  یہِ  سپدِ  زِ  شیطان  کری  ژےٚ  بیٚیہِ  تِتھے  پٲٹھۍ  فتنس  منٛز  مبتلا،  یتھہٕ  پٲٹھۍ  تٔمۍ  چون  مول  موج  جنتہٕ  منٛزٕ  کڑنوومُت  اوس،  تہٕ  تِہندۍ  لباس  ٲسِن  تِمن  کڑنٲوِمٕتۍ،  تاکہ  تِہندۍ  شرمگاہ  مٕژراوِہے  اَکھ  أکِس  برونٛہہ  کنہِ،  سُہ  تہٕ  تٔمۍ  سٕندۍ  سٲتھی  چِھو  تۅہیہِ  تِژِھہ  جایہِ  پٮ۪ٹھہٕ  وُچھان  ییٚتہِ  پٮ۪ٹھہٕ  نہٕ  توٚہۍ  تِم  ہیٚکِیوٗکھ  وُچِھتھ،  یِم  شیطان  چِھ  اسہِ  تِمن  لُکن  ہٕندۍ  سرپرست  بناوِمٕتۍ  یِم  ایمان  چِھنہٕ  اَنان۔

Jalandhary:
  اے  حضرت  آدمؑ  سٕندیو  نیٚچویو  ییٚلہِ  توہیہِ  تقویٰ  تہٕ  پرہیز  گٲرِی  ہُند  وٲجب  آسُن  معلوم  سپُد  بیٚیہِ  سپُد  معلوم  کہ  شیطان  کوٗتاہ  دشمن  چُھ  تُہُند  وۅنۍ  یُتھنا  تۅہیہِ  تہِ  شیطان  ڈٲلِتھ  تقویٰ  پرہیزگٲری  تہٕ  دینس  خلاف  کُنہِ  گنہس  مُبتلا  کٔرِتھ  خرٲبی  اندر  تراوِ۔  یِتھہٕ  پٲٹھۍ  مول  موج  تُہُند  حضرتِ  آدم  تہٕ  حضرتِ  حوا  جنتہٕ  منٛزٕہ  ڈٲلِتھ  کٔڈِن،  توپتہٕ  کٔڈِن  تِم  یتھ  حالس  منٛز  کہ  کڈان  اوس  لباس  تِہُند  تِہٕندِ  بدنہٕ  پٮ۪ٹھہٕ۔  یِتھہٕ  پٲٹھۍ  نٔنرٲوۍ  تہٕ  ننگہٕ  کرِ  تُہُندۍ  مستورتہ  پوٗشیدٕ  ہ  بدن۔  یِتھہٕ  پٲٹھۍ  اسہِ  بیان  کوٚر  کہ  سُہ  چُھ  تُہُند  سخت  دشمن  تٔمِس  نِشہِ  کٔرِو  پوٗرٕ  احتیاط۔  زیادٕہ  تٲکید  چھِو  أسۍ  تۅہیہِ  ییٚمہِ  مۅکھہٕ  کران،  بیشک  اکھ  سُہ  تہٕ  بیٚیہِ  تُہٕنٛز  لشکر  چھےٚ  تۅہیہِ  وُچھان  تِتھہٕ  پٲٹھۍ  یِتھہٕ  پٲٹھۍ  نہ  توٚہۍ  چُھون  سُہ  وُچھِتھ  ہیٚکان۔  یِتھس  دشمنس  نِشہِ  پزِ  سخت  بچاوٕچ  صورت  اختیار  کرٕنۍ۔  سۅ  بچاوٕچ  صورت  چھَنہٕ  کِہِنۍ  ایمان  تہٕ  تقویٰ  ورٲے،  بیشک  اسہِ  کٔرۍ  شیطان  دوست  تہٕ  رفیق  تِمن  لوٗکن  ہٕندۍ  یِم  نہٕ  ایمان  انان  تہٕ  پژھ  کران  چھِ  کُنِس  خدایس۔

Transliteration:
  Y<u>a</u> banee <u>a</u>dama l<u>a</u> yaftinannakumu a<b>l</b>shshay<u>ta</u>nu kam<u>a</u> akhraja abawaykum mina aljannati yanziAAu AAanhum<u>a</u> lib<u>a</u>sahum<u>a</u> liyuriyahum<u>a</u> saw<u>a</u>tihim<u>a</u> innahu yar<u>a</u>kum huwa waqabeeluhu min <u>h</u>aythu l<u>a</u> tarawnahum inn<u>a</u> jaAAaln<u>a</u> a<b>l</b>shshay<u>at</u>eena awliy<u>a</u>a lilla<u>th</u>eena l<u>a</u> yuminoon<b>a</b>


Maududi:
  یِم  لُکھ  ییٚلہِ  کانٛہہ  شرمناک  کٲم  چِھ  کران،  پتہٕ  چِھ  ونان  زِ  اَسہِ  چِھ  پنٕنۍ  مٲلۍ  بڈِبب  أتھۍ  طریقس  پٮ۪ٹھ  وُچِھمتۍ  تہٕ  اللہ  تعالیٰ  نٕے  چُھ  اسہِ  یہِ  کرنُک  حکم  دِیتمُت،  ﴿یہِ  ارشاد  چُھ  عربہٕ  کیٚن  لُکن  ہٕندِس  ننگہٕ  طوافس  کُن۔  تِمن  منٛز  ٲسۍ  اکثر  لُکھ  حج  کِس  موقعس  پٮ۪ٹھ  ننگے  طواف  کران  تہٕ  تِہنزٕ  زنانہٕ  آسہٕ  اَتھ  معاملس  منٛز  مردَو  کھۅتہٕ  زیادے  بے حیا،  تِہنزن  نظرن  منٛز  ٲس  یہِ  اکھ  مذہبی  کٲم،  تہٕ  نیک  سمجھِتھ  ٲس  یہِ  کٲم  کرنہٕ  یِوان﴾  یِمن  ؤنِو،  اللہ  تعالیٰ  چُھنہٕ  زانٛہہ  بے حیٲئی  ہُند  حکم  دِوان،  کیا  توٚہۍ  چِھوٕہ  اللہ  تعالیٰ  سُند  ناو  ہیٚتھ  تِمہٕ  کتھہٕ  ونان  یِمن  متعلق  تۅہیہِ  علم  چُھنہٕ  زِ  تِمہٕ  چھےٚ  اللہ  تعالیٰ  سٕندِ  طرفہٕ؟

Jalandhary:
  یِمو  لوٗکو  نہ  ایمان  اوٚن  تِمن  پٮ۪ٹھ  چُھ  شیطان  سُند  تسلط  تمہِ  قسمہٕ  کہ  ییٚلہِ  تِم  لوٗکھ  کانہہ  یچھ  کٲماہ  کران  چھِ۔  ونان  چھِ  اسہِ  وُچھ  پنٕنۍ  مٲلۍ  بٕڈۍ  بب  یی  کران۔  بیٚیہِ  چُھ  نعوذ  باللہ  خداے  نٕے  اسہِ  یہِ  کٲم  کرنُک  حکُم  کوٚرمُت۔  چنانچہ  تِم  ٲسۍ  ننگے  خانہ  کعبس  طواف  کران،  کانہہ  ہے  منع  اوسُکھ  کران  جواب  ٲسِکھ  دپان  اسہِ  چُھ  خداے  نٕے  امیُک  حُکم  کوٚرمُت  ﴿قُل﴾  فرمٲوِیوکھ  یا  رسول  اللہؐ  ﴿صلی  اللہ  علیہ  و سلم﴾،  بیشک  اللہ  تعالیٰ  چُھنہٕ  ہرگِز  یچھ  کامین  ہُند  حکُم  کران۔  یہِ  کیاہ  چھِو  توٚہۍ  بکواس  کران،  کیاہ  توٚہۍ  چھِوٕ  ہ  خدایس  تِی  لاگان  ییٚمِچ  نہٕ  تۅہیہِ  نِشہِ  کانہہ  خبراہ  چھےٚ،  کانہہ  دلیلاہ  چھےٚ۔

Transliteration:
  Wai<u>tha</u> faAAaloo f<u>ah</u>ishatan q<u>a</u>loo wajadn<u>a</u> AAalayh<u>a</u> <u>a</u>b<u>a</u>an<u>a</u> wa<b>A</b>ll<u>a</u>hu amaran<u>a</u> bih<u>a</u> qul inna All<u>a</u>ha l<u>a</u> yamuru bi<b>a</b>lfa<u>h</u>sh<u>a</u>i ataqooloona AAal<u>a</u> All<u>a</u>hi m<u>a</u> l<u>a</u> taAAlamoon<b>a</b>


Maududi:
  اے  نبیؐ،  یِمن  ؤنِو،  میٲنۍ  ربّن  چُھ  سیٚزرُک  تہٕ  انصافُک  حکم  دِیتمُت،  تہٕ  تٔمۍ  سُند  حکم  چُھ  یہِ  زِ  پرٛتھ  عبادتس  منٛز  تھٲوِو  پنُن  رۅخ  ٹھیک  تہٕ  تٔسۍ  کٔرِو  آلو،  پنُن  دین  تس  خٲطرٕ  خٲلص  کٔرِتھ،  یتھہٕ  پٲٹھۍ  تٔمۍ  توٚہۍ  اَز  چِھنَو  پٲدٕ  کٔرِمٕتۍ  تِتھے  پٲٹھۍ  یِیِو  توٚہۍ  بیٚیہِ  پٲدٕ  کرنہٕ۔

Jalandhary:
  فرمٲوِیوکھ  میٲنۍ  خداین  چُھ  حکُم  کوٚرمُت  عدل  وانصافُک۔  پرتھ  کامہِ  منٛز  افراط  تہٕ  تفریط  نِشہِ  بچنُک،  بیٚیہِ  چُھن  حکُم  کوٚرمُت  بُتھ  تھٲوِو  سیٚود  پرتھ  عبادتس  اندر۔  متوجہ  روزِو  دِلہٕ  سٍتۍ  خدایس  کُن  یعنی  پوتٕلۍ  یا  بیٚیہِ  کانہہ  چیز  مہ  ٲسِیوٗن  برونہہ  کنہِ  رٹان،  بیٚیہِ  ٲسِو  تِہٕنٛزٕے  یٲژ  عبادت  کران۔  تٔسۍ  یوت  پنُن  حاجت  منگان۔  بااخلاص  ٲسِو  تِہٕنٛزٕے  عبادت  کران۔  یِم  چھِ  پروردِگارٕہ  سٕنٛدۍ  حکُم  یِم  مٲنِو  کیازِ  تٔمۍ  فرموو  نہٕ  تۅہیہِ  یِم  حُکمٕے  یٲتۍ  تہٕ  بس  بلکہ  ہیٚیہِ  سُہ  تۅہیہِ  اکہ  دۅہہ  تِمن  کتھن  پٮ۪ٹھ  حساب  تہِ،  چنانچہ  یِتھہٕ  پٲٹھۍ  گۅڈٕ  پننہِ  قدرت  سٍتۍ  تٔمۍ  توٚہۍ  پٲدٕہ  کٔرِنو  تِتھے  پٲٹھۍ  سپدِو  توٚہۍ  دُبارٕہ  پٲد  کرنہٕ  یِیو۔  تمِی  وقتہٕ  ییہِ  تۅہیہِ  حساب  ہیٚنہٕ۔

Transliteration:
  Qul amara rabbee bi<b>a</b>lqis<u>t</u>i waaqeemoo wujoohakum AAinda kulli masjidin wa<b>o</b>dAAoohu mukhli<u>s</u>eena lahu a<b>l</b>ddeena kam<u>a</u> badaakum taAAoodoon<b>a</b>


Maududi:
  أکِس  دٔرِس  چھےٚ  تٔمۍ  سِیٔز  وَتھ  ہٲومٕژ  مگر  دوٚیِمِس  دٔرِس  پٮ۪ٹھ  چھےٚ  گمرٲہی  روٗزِمٕژ  چسپان  گٔژِھتھ،  تِکیازِ  تِمو  چِھ  خُدایس  بجاے  شیطان  پنٕنۍ  سرپرست  بنٲوِمٕتۍ،  تہٕ  تِم  چِھ  سمجھان  زِ  أسۍ  چِھ  سیٚزِ  وَتہِ  پٮ۪ٹھ۔

Jalandhary:
  دنیاہس  اندر  ہٲوأکِس  جماعتس  اللہ  تعالیٰ  ہن  وتھ۔  تِمن  دِیہِ  رٕژ  مزوٗرۍ۔  بییِس  جماعتس  پٮ۪ٹھ  کٔرٕن  مُقرر  گمرٲہی۔  تِمن  ییہِ  سزا  دِنہٕ  کیازِ،  تِمو  کیاہ  روٚٹ  شیطان  پنُن  دوست  تہٕ  رفیق  خدایس  ترٲوِتھ۔  یعنی  خداے  سٕنٛز  اطاعت  تہٕ  فرماں بردٲری  ترٲوِتھ  کٔرٕکھ  شیطانن  ہٕنٛز  فرماں بردٲری،  بیٚیہِ  ٲسۍ  تِم  خیال  تھاوان  کہ  أسۍ  چھِ  ہِدایتس  تہٕ  راہِ  راستس  پٮ۪ٹھ  یُس  خیال  محض  بٲطَل  تہٕ  غلط  اوس۔

Transliteration:
  Fareeqan had<u>a</u> wafareeqan <u>h</u>aqqa AAalayhimu a<b>l</b><u>dd</u>al<u>a</u>latu innahumu ittakha<u>th</u>oo a<b>l</b>shshay<u>at</u>eena awliy<u>a</u>a min dooni All<u>a</u>hi waya<u>h</u>saboona annahum muhtadoon<b>a</b>


Maududi:
  اے  بنی  آدم،  پرٛتھ  عبادت  کِس  موقعس  پٮ۪ٹھ  روٗزِو  پننہِ  زینت  سٍتۍ  آراستہٕ۔  ﴿یتھ  جایہِ  چُھ  زینت  مُراد  مکمل  لباس۔  اللہ  تعالیٰ  سٕندِس  عبادتس  منٛز  کھڑا  سپدنہٕ  خٲطرٕ  چُھنہٕ  صرف  یُتُے  کٲفی  زِ  انسان  چُھپاوِ  صرف  پنُن  ستر،  بلکہ  چُھ  اتھ  سٍتۍ  یِتہِ  ضروری  زِ  پننہِ  طاقتہٕ  موجوب  لٲگِن  سُہ  پنُن  لباس  تہِ،  ییٚمہِ  سٍتۍ  ستر  پوٗشی  تہِ  سپدِ  تہٕ  زینت  تہِ۔  انسان  یِتھہٕ  پٲٹھۍ  کٲنٛسہِ  معزز  انسانس  سمکھنہٕ  خٲطرٕ  جان  لباس  چُھ  لاگان  تِتھے  پٲٹھۍ  پَزِ  تس  اللہ  تعالیٰ  سٕندِ  عبادت  خٲطرٕ  تہِ  جان  لباس  لاگُن۔﴾  بیٚیہِ  کھیٚیِو  چیٚیِو  حدٕ  مَہ  نیرِو،  تِکیازِ  اللہ  تعالیٰ  چُھنہٕ  حدٕ  نیرن  والیٚن  پسند  کران۔

Jalandhary:
  اے  بنی  آدمو  ییٚلہِ  تۅہیہِ  معلوم  سپُدننگے  طواف  کرنس  چُھ  خدا  بیزار۔  لہٰذا  ٲسِو  توٚہۍ  پۅشاک  لاگان  پرتھ  وقتہٕ۔  ییٚلہِ  ییٚلہِ  کانہہ  عبادت  کرنہٕ  خٲطرٕ  مسجدِ  منٛز  حٲضر  سپدان  ٲسِو  نٮ۪ماز  پرنہٕ  خٲطرٕ  یا  طواف  کرنہٕ  خٲطرٕ،  طواف  تہٕ  نٮ۪ماز  مہ  ٲسِو  پران  ننگے۔  یِتھہٕ  پٲٹھۍ  ننگے  روزُن  چُھ  شیطان  سٕنٛز  گمرٲہی۔  یِتھے  پٲٹھۍ  چُھ  حلال  چیز  حرام  کرُن  تہِ  شیطان  سٕنٛز  گمرٲہی،  لہٰذا  ٲسِو  توٚہۍ  حلال  چیز  کھیٚوان  تہٕ  چیٚوان  مگر  مہ  ٲسِو  اسراف  تہٕ  فضول  خرچی  کران۔  پٔزۍ  پٲٹھۍ  اللہ  تعالیٰ  چُھنہٕ  رٲضۍ  اسراف  تہٕ  فضول  خرچی  کروٕنین۔  یِمن  آیاتِ  کریمن  منٛز  چُھ  اللہ  تعالیٰ  رد  کران  تِمن  لوٗکن  یِم  خانہ  کعبس  ننگے  طواف  ٲسۍ  کران۔  تتھ  ٲسۍ  زانان  بٔڈۍ  عبادت  بعض  لوٗکھ  ٲسۍ  جمعہ  کین  دۅہن  کھیٚون  چیٚون  تراوان۔  کم  کینژھاہ  ٲسۍ  کھیٚوان  ییٚمہِ  سٍتۍ  شاہ  کھسُن  وسُن  باقٕے  روزِ  ہا۔  ماز  یا  گیٚو  کھیٚون  ٲسۍ  کُلیتاً  تراوان۔  یِمن  سارنٕے  چُھ  اللہ  تعالیٰ  فرماوان  کہ  یہِ  کرُن  کانہہ  رٕژ  کٲ  ماہ  چھنہٕ۔  یہِ  چُھو  محض  شیطٲنی  وسوسہٕ۔  خداے  سُند  عطا  کوٚرمُت  لباس  تہٕ  پۅشاک  ییٚمہِ  سٍتۍ  تُہٕندۍ  بدن  ؤلِتھ  روزن  یُس  تُہٕندِ  بدنٕچ  بٔڈ  شوٗب  چھےٚ  یہِ  ٲسِو  پرتھ  وقتہٕ  لاگان،  عبادت  کرنٕکہِ  وقتہٕ  چُھ  زیادے  مُنٲسِب  رُت  پۅشاک  لاگُن۔  خداین  یہِ  تۅہیہِ  لاگنہٕ  خٲطرٕ  یا  کھیٚنہٕ  چیٚنہٕ  خٲطرٕ  عطا  کوٚرمُت  چُھ  تمیُک  ٲسِو  تمتع  تہٕ  فٲیدٕہ  تُلان۔  مگر  شرط  چُھ  یُتُے  کہ  اسراف  نِشہِ  ٲسِو  پتھ  روزان۔  اسراف  گوو  حدٕ  نِشہِ  ڈلُن،  تہِ  مہ  ٲسِوکران۔  تتھ  اسرافس  چھےٚ  وارِیاہ  صورژٕ۔  حلال  چیز  مہ  ٲسِو  حرام  کران۔  یِتہِ  گوو  اِسرافٕے  یا  پُر  خوری  یا  پے  خوری  کرٕنۍ  تہِ  گو  اسرافٕے۔  یا  مٲل  خوٲہش  آسنہٕ  ورٲے  کھیٚون  تہِ  گوو  اسرافٕے۔  یا  تیوٗت  کم  کھیٚن  ییٚمہِ  سٍتۍ  بدنس  قوتھٕے  حٲصِل  سپدِ  نہٕ  یا  تِم  چیز  کھیٚنۍ  چیٚنۍ  تہٕ  استعمال  کرٕنۍ  یِم  مُضر  صحت  آسن،  شراب  ہیُو  آفین  ہِش  تموکھ  ہِیُو  یتہِ  گوو  اسرافٕے۔  بعض  سلف  صالِحو  فرموو  کہ  اللہ  تعالیٰ  ہن  چھِ  جمع  کٔرمٕژ  طِب  أڈسٕے  آیہِ  کریمس  اندر۔  سُہ  گو۔  ۔  ۔  ۔  ۔  ۔  ۔  ۔  ۔  ۔  ۔  ۔  پرتھ  قسمٕہ  کین  اسراف  کروٕنین  چُھ  اللہ  تعالیٰ  بیزار۔  امہِ  پتہٕ  چُھ  اللہ  تعالیٰ  فرماوان  یِم  لوٗکھ  لباس  ولُن،  طعام  کھیٚون  تہٕ  چوٚن  حرام  چھِ  زانان  تِمن  پرژِھو  حض  توٚہۍ۔

Transliteration:
  Y<u>a</u> banee <u>a</u>dama khu<u>th</u>oo zeenatakum AAinda kulli masjidin wakuloo wa<b>i</b>shraboo wal<u>a</u> tusrifoo innahu l<u>a</u> yu<u>h</u>ibbu almusrifeen<b>a</b>


Maududi:
  اے  نبیؐ،  یِمن  ؤنِو،  کٔمۍ  کٔر  اللہ  تعالیٰ  سٕنز  سۅ  زینت  حرام  یۅسہٕ  خُداین  پننیٚن  بندن  خٲطرٕ  کٔڑمٕژ  ٲس  تہٕ  کٔمۍ  ٲسۍ  اللہ  تعالیٰ  سٕندۍ  پاک  چیز  ممنوع  کٔرِمٕتۍ؟  ؤنِو،  یِم  سٲری  چیز  چِھ  دُنیا چہِ  زندگی  منٛز  تہِ  ایمان  انن  والیٚن  خٲطرٕ،  تہٕ  قیامت کہ  دۅہ  تہِ  آسن  خٲلص  پٲٹھۍ  تِمنٕے  خٲطرٕ۔  یِتھہٕ  پٲٹھۍ  چِھ  أسۍ  پننہِ  کتھہٕ  صاف  صاف  بیان  کران  تِمن  لُکن  خٲطرٕ  یِم  علم  تھاون  وٲلۍ  چِھ۔

Jalandhary:
  اے  لوٗکو  مےٚ  ؤنِتو  کہ  کٔمۍ  شخصن  کٔرسۅ  زینت  تہٕ  شوٗب  حرام۔  یۅسہٕ  اللہ  تعالیٰ  ہن  پٲدٕہ  کٔر  پننین  بندن  ہٕندِ  خٲطرٕ۔  بیٚیہِ  کٔمۍ  شخصن  کٔرۍ  رٕتۍ  رٕتۍ  میٖٹھۍ  میٖٹھۍ  تہٕ  پاکیزٕہ  کھیٚنٕکۍ  چیز  حرام۔  حرام  کرنُک  اختیار  چُھنہٕ  خدایس  ورٲے  کٲنسہِ  تہِ۔  تٔمۍ  ییٚلہِ  حلال  کٔرۍ،  وۅنۍ  کُس  کٔرۍ  زیٚن  سُہ  یُس  تِمن  چیزن  حرام  ہیٚکہِ  کٔرِتھ،  توٚہۍ  فرمٲوِیوکھ  یہِ  زینت  لباس  تہٕ  کھیٚنٕکۍ  تہٕ  چیٚنٕکۍ  چیز  چھِ  فی  الحقیقت  باایمانن  ہٕنٛدِ  خٲطرٕ  دنیاہس  اندر،  بیٚیہِ  آسن  یِمہٕ  نعمژٕ  قیامتٕکۍ  دۅہ  تہِ  خٲلِص  باایمانن  ہٕندِ  خٲطرٕ۔  اگر  چہ  کٲفر  تہِ  چھِ  یِمو  نعمتو  سٍتۍ  فٲیدٕہ  تُلان  مگر  یہِ  گوو  دُنیاسٕے  اندر۔  ٲخرتس  اندر  نیرِ  تِمن  سورُے  کھیۅمُت  چۅمُت  نستہِ  کِنۍ،  یِتھہٕ  پٲٹھۍ  ٲسۍ  ویٚژنٲوِتھ  بیان  کران  سٲرِی  آیات  زانن  والیٚن  تہٕ  سمٕجھدار  لوٗکن  ہٕندِ  خٲطرٕ۔

Transliteration:
  Qul man <u>h</u>arrama zeenata All<u>a</u>hi allatee akhraja liAAib<u>a</u>dihi wa<b>al</b><u>tt</u>ayyib<u>a</u>ti mina a<b>l</b>rrizqi qul hiya lilla<u>th</u>eena <u>a</u>manoo fee al<u>h</u>ay<u>a</u>ti a<b>l</b>dduny<u>a</u> kh<u>a</u>li<u>s</u>atan yawma alqiy<u>a</u>mati ka<u>tha</u>lika nufa<u>ss</u>ilu al<u>a</u>y<u>a</u>ti liqawmin yaAAlamoon<b>a</b>


Maududi:
  اے  نبیؐ،  یِمن  ؤنِو  زِ  میٲنۍ  ربّن  یِم  چیز  حرام  چِھ  کٔرمٕتۍ  تِم  چِھ  یِم:  بے  شرمی  ہِنزٕ  کامہِ  خواہ  نَنہِ  وانہٕ  سپدَن  یا  ژھایہِ  پٲٹھۍ  تہٕ  گناہ  ﴿دراصل  چُھ  لفظ  اِثم  وَرتاوٕنہٕ  آمُت  ییٚمیُک  اصلی  معنی  چُھ  کوتٲہی۔  تہٕ  امہِ  نِشہِ  چُھ  مُراد  انسان  سٕنز  پننِس  ربّ  سٕندِس  اطاعتس  تہٕ  فرمانبردٲری  منٛز  کوتٲہی  کرٕنۍ﴾  تہٕ  حقس  خلاف  زیادتی۔  ﴿یعنی  حدٕ  نیرِتھ  تِتھیٚن  حدوٗدن  منٛز  قدم  تراوُن  یِمن  منٛز  اَژنُک  حق  انسانس  آسہِ  نہٕ﴾  تہٕ  یہِ  زِ  خُدایس  سٍتۍ  کٔرِویوٗن  توٚہۍ  کانٛہہ  تِیُتھ  شریک  ییٚمۍ  سٕندِ  خٲطرٕ  تٔمۍ  کانٛہہ  سَنَد  چَھنہٕ  نٲزِل  کٔرمٕژ،  بیٚیہِ  یہِ  زِ  اللہ  تعالیٰ  سٕندِس  ناوس  پٮ۪ٹھ  ؤنِو  کانٛہہ  تِژھہ  کتھ  یتھ  متعلق  تۅہیہِ  علم  آسیو  نہٕ  ﴿زِ  حقیقتس  منٛز  چھےٚ  سۅ  تٔمی  فرمٲومٕژ﴾۔

Jalandhary:
  توٚہۍ  فرمٲوِیوکھ  یارسول  اللہؐ  اے  لوٗکو  توٚہۍ  یِم  چیز  پانے  بلا  دلیل  حرام  زٲنِتھ  تراوان  چھُوکھ۔  بعض  وقتہٕ  چھِو  ونان  یِم  چیز  حرام  آسٕنۍ  چھُ  خداے  نٕے  فرموومُت  یہِ  سورُے  چُھ  اپُز  تہٕ  بہتان۔  توٚہۍ  فرمٲوِیُوکھ  میٲنۍ  پروردِگارن  کوٚر  نہٕ  حرام  کانہہ  چیز  مگر  سارے  یچھ  کامہِ  نٔنۍ  پٲٹھۍ  تہِ۔  ننگے  طواف  کرُن  پوشیدٕہ  پٲٹھۍ  تہِ  مثلاً  بدکٲرِی  کرٕنۍ  بیٚیہِ  پرتھ  گناہ،  بیٚیہِ  کٲنسہِ  پٮ۪ٹھ  ناحق  ظلم  کرُن  زیادتی  کرٕنۍ،  بیٚیہِ  کوٚر  اللہ  تعالیٰ  ہن  کانہہ  چیزاہ  تِہٕندِس  عبادتس  اندر  شریک  تھاوُن۔  ییٚمۍ  سٕندِس  شریک  آسنس  پٮ۪ٹھ  تٔمۍ  کانہہ  دلیلاہ  نٲزِل  کٔرمٕژ  چھَنہٕ۔  بیٚیہِ  کوٚر  تٔمۍ  حرام  توٚہۍ  کیاہ  ٹھہرٲوِو  تس  تِمے  کتھہٕ  یِمن  ہٕںٛز  نہٕ  کانہہ  خبراہ  چھےٚ۔  کانہہ  عِلماہ  چُھ۔  ہرگاہ  کٲنسہِ  یہِ  شُبہ  گژِھہ  کہ  ہر  گہے  یِم  چیز  ممنوع  تہٕ  ناجٲیز  چھِ  تیٚلہِ  کونہٕ  چُھ  اللہ  تعالیٰ  یِمن  مُجرِمن  سزا  دِوان۔  تمیُک  جواب  چُھ  کہ۔

Transliteration:
  Qul innam<u>a</u> <u>h</u>arrama rabbiya alfaw<u>ah</u>isha m<u>a</u> <i><u>th</u></i>ahara minh<u>a</u> wam<u>a</u> ba<u>t</u>ana wa<b>a</b>lithma wa<b>a</b>lbaghya bighayri al<u>h</u>aqqi waan tushrikoo bi<b>A</b>ll<u>a</u>hi m<u>a</u> lam yunazzil bihi sul<u>ta</u>nan waan taqooloo AAal<u>a</u> All<u>a</u>hi m<u>a</u> l<u>a</u> taAAlamoon<b>a</b>


Maududi:
  پرٛتھ  قومَس  خٲطرٕ  چُھ  مُہلتُک  اکھ  وقت  مُقرر،  پتہٕ  ییٚلہِ  کُنہِ  قومُک  مُقرر  وَقت  چُھ  پوٗرٕ  سپدان  تیٚلہِ  چُھنہٕ  أکِس  گرِ  سُمب  تہِ  ژیر  سپدان۔  ﴿تہٕ  یہِ  کتھ  ٲس  خُداین  تخلیق کہ  آغاز کہِ  وقتے  صاف  فرمٲومٕژ  زِ﴾

Jalandhary:
  بیٚیہِ  چُھ  پرتھ  اُمت  کہ  پرتھ  فردٕہ  سٕندِ  نیرنہٕ  خٲطرٕ  اکھ  وقتاہ  معین  کرنہٕ  آمُت۔  پس  ییٚلہِ  سُہ  معین  وقت  واتہِ۔  تمہِ  ساعتہٕ  نہ  ہیٚکن  تِم  پتھ  نیرِتھ  نہ  ہیٚکن  تِم  برونٹھ  گٔژِھتھ  تمہِ  معین  وقتہٕ  نِشہِ۔

Transliteration:
  Walikulli ommatin ajalun fai<u>tha</u> j<u>a</u>a ajaluhum l<u>a</u> yastakhiroona s<u>a</u>AAatan wal<u>a</u> yastaqdimoon<b>a</b>


Maududi:
  اے  بنی  آدم  یاد  تھاو،  اگر  توٚہیہِ  نِشہِ  خۅد  تۅہیہ  منٛزٕ  تِتھۍ  رسول  یِن،  یِم  تۅہیہِ  میٲنۍ  آیات  آسن  بوزناوان،  تیٚلہِ  یُس  نافرمٲنۍ  نِشہِ  بچہِ  تہٕ  پننِس  رٔوِیَس  کرِ  اصلاح،  تَس  خٲطرٕ  چُھنہٕ  نہ  کُنہِ  خوفُک  موقع  تہٕ  نہ  کُنہِ  غمُک۔

Jalandhary:
  اے  بنی  آدمو  اسہِ  اوس  عالمِ  ارواح  سٕے  اندر  تۅہیہِ  ووٚنمُت  ییٚلہِ  تۅہیہِ  نِشہِ  واتن  پیغمبر  یِم  توہِی  منٛزٕ  آسن  تِمے  پرن  تہٕ  بوزٕ  ناون  تۅہیہِ  میٲنۍ  آیات،  پس  یُس  اکھاہ  تۅہیہِ  اندر  تِمن  آیاتن  انکار  کرنہٕ  نِشہِ  پتھ  روزِ  بیٚیہِ  سنبھالہِ  پنُن  پان  رٕژو  عملو  سٍتۍ  یعنی  پوٗرٕہ  اتباع  تہٕ  پیروی  کرِ  پس  چُھنہٕ  ٲخرتس  منٛز  تِمن  لوٗکن  کانہہ  خوفاہ  نہ  سپدن  تِم  غمگین۔

Transliteration:
  Y<u>a</u> banee <u>a</u>dama imm<u>a</u> yatiyannakum rusulun minkum yaqu<u>ss</u>oona AAalaykum <u>a</u>y<u>a</u>tee famani ittaq<u>a</u> waa<u>s</u>la<u>h</u>a fal<u>a</u> khawfun AAalayhim wal<u>a</u> hum ya<u>h</u>zanoon<b>a</b>


Maududi:
  تہٕ  یِم  لُکھ  سانیٚن  آیاتن  بُتھ  پِھرن۔  تہٕ  تِہندِس  مقابلس  منٛز  وَرتاون  سرکشی  ﴿تکبُر﴾  تِمے  آسن  جہنمی،  ییٚتہِ  تِم  ہمیشہ  روزن۔

Jalandhary:
  یِم  لوٗکھ  تۅہیہِ  اندر  اپُز  زانن  تِم  آیات  تہٕ  احکام  سٲنۍ۔  بیٚیہِ  کرن  تکبُر  یِم  آیات  قبول  تہٕ  تسلیم  کرنہٕ  نِشہِ  تِمے  لوٗکھ  آسن  نارس  اندر  واتن  وٲلۍ۔  تتھ  نارس  منٛز  روزن  ہمیشہ۔

Transliteration:
  Wa<b>a</b>lla<u>th</u>eena ka<u>thth</u>aboo bi<u>a</u>y<u>a</u>tin<u>a</u> wa<b>i</b>stakbaroo AAanh<u>a</u> ol<u>a</u>ika a<u>s</u><u>ha</u>bu a<b>l</b>nn<u>a</u>ri hum feeh<u>a</u> kh<u>a</u>lidoon<b>a</b>


Maududi:
  ٲخر  کُس  آسہِ  تس  کھۅتہٕ  بوٚڈ  ظٲلِم  یُس  سراسر  اَپزِ  کتھہٕ  بناوِتھ  خُدایس  کُن  منسوٗب  کرِ،  یا  کرِ  اللہ  تعالیٰ  سٕندٮ۪ن  پزٮ۪ن  آیاتن  انکار؟  یِتھۍ  لُکھ  روزن  پننہِ  تقدیر کہ  نٔوِشتہٕ  ﴿لوحِ  محفوظ﴾  مطٲبق  پنُن  حصہٕ  حٲصل  کران،  ﴿یعنی  دُنیا ہس  منٛز  یٖتیاہ  دۅہ  تِہندِ  مۅہلتٕکۍ  مقرر  چِھ  تَتھ  وقتس  تام  روزن  ییٚتہِ  تہٕ  بظٲہر  ییٚمہِ  قسمٕچ  زندگی  تِہندِس  نصیبس  آسہِ  خواہ  رٕژ  ٲسِتن  یا  خراب،  تِم  گُزارن  سۅ﴾  یوٚت  تام  زن  سۅ  گٔر  واتہِ  ییٚلہِ  سٲنۍ  سوزنہٕ  آمٕتۍ  فرشتہٕ  تِہندۍ  روح  قبض  کرنہٕ  خٲطرٕ  واتن  تمہِ  وقتہٕ  پٕرٛژھن  تِم  تِمن  زِ،  ؤنِو  وۅنۍ  کتہِ  چِھ  تُہٕندۍ  معبود  یِمن  توٚہۍ  خُدایس  بجایہِ  آلو  ٲسِو  دِوان؟  تِم  وَنن  زِ،  اَسہِ  رٲوۍ  سٲری۔  تہٕ  تِم  دِن  خۅد  پانس  خلاف  گوٲہی  زِ  أسۍ  ٲسۍ  پٔزِپٲٹھۍ  منکرِ  حق۔

Jalandhary:
  ییٚلہِ  تۅہیہِ  مُجمل  پٲٹھۍ  معلوم  سپُد  کہ  مُنکِرن  چُھ  عذابس  گرفتار  سپدُن۔  پس  بوٗزِو  بتفصیل  کہ  کُس  اکھاہ  چُھ  یُتھ  ظٲلِم  تِمن  لوٗکن  ہٕنٛدِ  کھۅتہٕ  یِمو  نوٚوروو  معبودِ  برحقس  اپُز  یا  زٲنِکھ  اپُز  تِہٕندۍ  آیات  یہِ  نہٕ  تٔمۍ  فرموومُت  چُھ  تہِ  تس  کُن۔  یہِ  تٔمۍ  واقعی  طور  فرموومُت  چُھ  تتھ  کوٚرُکھ  انکار۔  تِمن  کُن  واتہِ  دنیاہس  اندر  پنُن  حصہٕ  یُس  تِمن  ہٕندِ  خٲطرٕ  لیکھنہٕ  آمُت  چُھ  لوحِ  محفوظس  اندر  رزقہ  منٛزٕہ  یا  عُمرِ  منٛزٕہ  دنیاہس  اندر۔  مگر  ٲخرتس  اندر  چُھ  تِہٕندِ  خٲطرٕ  مُصیبتھٕے  مصیبت،  تا  اینکہ  ییٚلہِ  واتن  تِمن  نِشہِ  ملک  سٲںۍ  بسختی  قبض  روح  کرنہٕ  خٲطرٕ،  تِم  ملٲیک  دپنکھ  وٕنۍ  کیٚنس  کوٚت  گٔے  تِم  یِمن  توٚہۍ  معبودِ  برحق  ترٲوِتھ  عبادت  ٲسِو  کران۔  ییٚمہِ  مصیبت  کہ  وقتہٕ  کونہٕ  چھِ  تِم  تۅہیہِ  کامہِ  یِوان،  تِم  کٲفر  ونن  تِم  سٲرِی  رٲوۍ  تہٕ  ضایع  گٔے  اسہِ  نِشہِ  یعنی  کُنہِ  آے  نہٕ  تِم  اسہِ  بکار،  امہِ  وقتہٕ  دِن  گوٲہِی  پننین  پانن  پٮ۪ٹھ  یعنی  اقرار  کرن  زِ  تِم  ٲسۍ  واقعی  کٲفر۔  مگر  امہِ  وقتہٕ  اقرار  کرنس  تہٕ  نٲدِم  و  پشیمان  سپدٕنس  چُھنہٕ  کانہہ  اعتبار۔

Transliteration:
  Faman a<i><u>th</u></i>lamu mimmani iftar<u>a</u> AAal<u>a</u> All<u>a</u>hi ka<u>th</u>iban aw ka<u>thth</u>aba bi<u>a</u>y<u>a</u>tihi ol<u>a</u>ika yan<u>a</u>luhum na<u>s</u>eebuhum mina alkit<u>a</u>bi <u>h</u>att<u>a</u> i<u>tha</u> j<u>a</u>athum rusulun<u>a</u> yatawaffawnahum q<u>a</u>loo ayna m<u>a</u> kuntum tadAAoona min dooni All<u>a</u>hi q<u>a</u>loo <u>d</u>alloo AAann<u>a</u> washahidoo AAal<u>a</u> anfusihim annahum k<u>a</u>noo k<u>a</u>fireen<b>a</b>


Maududi:
  اللہ  تعالیٰ  فرماویکھ،  گٔژِھو،  توٚہۍ  تہِ  گٔژِھو  تٔتھۍ  جہنمس  یتھ  منٛز  تۅہیہِ  برونٹھِم  گُزریمٕتۍ  جِنَن  تہٕ  انسانَن  ہٕندۍ  دٔرۍ  چِھ  گٔمتۍ،  پرٛتھ  دوٚر  ییٚلہِ  جہنمس  منٛز  اَژِ  سُہ  سپدِ  پننِس  بروٗنٹھمِس  دٔرِس  پٮ۪ٹھ  لعنت  کران  کران  دٲخل۔  حتیٰ  کہ  ییٚلہِ  سٲری  تَتہِ  جمع  سپدن،  تہٕ  پرٛتھ  کانٛہہ  پٔتِم  دوٚر  وَنہِ  گۅڈنِکِس  دٔرِس  متعلق  زِ  اے  ربّ،  یِم  ٲسۍ  تِم  یِمو  أسۍ  گمراہ  کٔرۍ،  لہٰذا  دِیو  یِمن  نارُک  دۅگنہٕ  عذاب۔  درجواب  سپدِ  ارشاد،  پرٛتھ  کٲنٛسہِ  ہٕندِ  خٲطرٕ  چِھ  دۅگنہٕ  عذاب  مگر  تۅہیہِ  چَھو  نہٕ  پے۔  ﴿یعنی  اکھ  عذاب  پانہٕ  گمرٲہی  اختیار  کرنُک  تہٕ  دویُم  عذاب  باقی  گمراہ  کرنُک،  اکھ  سزا  پننیٚن  جُرمن  ہُند  تہٕ  دویُم  سزا  دوٚیِمیٚن  خٲطرٕ  پیشگی  جُرمن  ہُند  میراث  پتھ  کُن  تراونُک﴾

Jalandhary:
  اللہ  تعالیٰ  فرماویٚکھ  أژِو  تِمن  کٲفر  جمٲژن  سٍتۍ  یِم  تۅہیہِ  برونٹھ  گُذریمژٕ  چھےٚ  جِنو  تہٕ  انسانو  أندرٕہ  نارِ  جہنمس  اندر،  ییٚلہِ  ییٚلہِ  اژان  آسہِ  جہنمس  منٛز  اکھ  اکھ  جماعتھاہ۔  سۅ  آسہِ  لعنت  کران  پانسٕے  ہِشہِ  بییِس  جمٲژ۔  یعنی  تِمن  آسہِ  نہٕ  پانہٕ  وٲنۍ  کانہہ  ہمدردی  بلکہ  آسن  اکھ  أکِس  یچھ  نظرِ  وُچھان،  تااینکہ  ییٚلہِ  سٲرِی  سمن  جہنمس  اندر،  ونہِ  پٔتِم  جماعت  یِم  تابع  روٗزِتھ  کُفر  کران  ٲسۍ  برونٹھمہِ  جمٲژ  ہٕندِ  خٲطرٕ،  اے  سانہِ  پروردِگارٕہ  یِموٕے  کیاہ  ڈٲلۍ  أسۍ  کیازِ  یِم  ٲسۍ  سٲنۍ  زِٹھۍ۔  پس  کر  یِمن  سانہِ  کھۅتہٕ  دۅگنہٕ  عذاب  نارِ  جہنمُک،  اللہ  تعالیٰ  فرماویٚکھ  پرتھ  أکِس  چُھ  دۅگنہٕ  عذاب۔  مگر  تۅہیہِ  چُھونہٕ  معلوم۔

Transliteration:
  Q<u>a</u>la odkhuloo fee omamin qad khalat min qablikum mina aljinni wa<b>a</b>linsi fee a<b>l</b>nn<u>a</u>ri kullam<u>a</u> dakhalat ommatun laAAanat okhtah<u>a</u> <u>h</u>att<u>a</u> i<u>tha</u> idd<u>a</u>rakoo feeh<u>a</u> jameeAAan q<u>a</u>lat okhr<u>a</u>hum liool<u>a</u>hum rabban<u>a</u> h<u>a</u>ol<u>a</u>i a<u>d</u>alloon<u>a</u> fa<u>a</u>tihim AAa<u>tha</u>ban <u>d</u>iAAfan mina a<b>l</b>nn<u>a</u>ri q<u>a</u>la likullin <u>d</u>iAAfun wal<u>a</u>kin l<u>a</u> taAAlamoon<b>a</b>


Maududi:
  تہٕ  گۅڈنِیُک  دوٚر  وَنہِ  دوٚیِمِس  دٔرِس  زِ  ﴿اگر  أسۍ  قابلِ  الزام  ٲسۍ﴾  تۅہیہ  کۅسہٕ  فضیلت  ٲسٕو  تیٚلہِ  اسہِ  پٮ۪ٹھ،  وۅنۍ  وُچِھو  پننہِ  کمایہِ  ہٕندِ  بدلہٕ  عذابُک  مزٕہ۔

Jalandhary:
  بیٚیہِ  ونہِ  گۅڈنٕچ  جماعت  تِمو  أندرٕہ  پٔتمِس  جماعتس  پس  کیاہ  زیادتی  بنے  یہِ  تۅہیہِ  اسہِ  پٮ۪ٹھ۔  پس  ژٕہِو  عذاب  تِمن  یچھ  کامین  بدل  یِمہٕ  توٚہۍ  کران  ٲسِو۔

Transliteration:
  Waq<u>a</u>lat ool<u>a</u>hum liokhr<u>a</u>hum fam<u>a</u> k<u>a</u>na lakum AAalayn<u>a</u> min fa<u>d</u>lin fa<u>th</u>ooqoo alAAa<u>tha</u>ba bim<u>a</u> kuntum taksiboon<b>a</b>


Maududi:
  پژھ  کٔرِو،  یِمو  لُکو  سانیٚن  آیاتن  اِنکار  چُھ  کوٚرمُت  تہٕ  تِہندِس  مقابلس  منٛز  چَھکھ  سرکشی  کٔرمٕژ،  تِہٕندِ  خٲطرٕ  یِن نہٕ  آسمانٕکۍ  دروازٕہ  ہرگز  مژٕروانہٕ،  تِہُند  جنتس  گژُھن  چُھ  تیوٗتُے  ناممکن  یوت  سٕژٕنۍ  گدِ  مٔنٛزۍ  اونٹہٕ  سُند  نیرُن  چُھ،  مُجرمن  چُھ  اَسہِ  نِشہِ  یُتُھے  بدلہٕ  میلان۔

Jalandhary:
  پٔزۍ  پٲٹھۍ  یِمو  لوٗکو  اپُزۍ  زٲنۍ  سٲنۍ  آیات  بیٚیہِ  کوٚرُکھ  تکبُر  تِم  آیات  قبول  کرنہٕ  نِشہِ،  ہرگِز  یِن  نہٕ  مُژراونہٕ  تِہٕنٛدین  روحن  ہٕنٛدِ  خٲطرٕ  آسمانن  ہٕنٛدۍ  دروازٕہ  بلکہ  یِن  تِم  دٲرِتھ  دِنہٕ  تہٕ  واتناونہٕ  تل  پاتالس  منٛز۔  باایمانن  ہٕنٛدِ  ین  روحن  ہٕندِ  خٲطرٕ  یِن  آسمانن  ہٕندۍ  دروازٕہ  مُژرنہٕ۔  تِہٕندۍ  روح  یِن  واتناونہٕ  اعلیٰ  علینیس  منٛز،  بیٚیہِ  اژن  نہٕ  مُنکِر  تہٕ  کٲفر  جنتس،  یوٚتانۍ  نہٕ  ووٗںٹ  اژِ  سٕژنہِ  پہہِ  کِنۍ۔  ووٗںٹہٕ  سُنٛد  سٕژنہِ  پہہِ  کِنۍ  اژُن  یِتھہٕ  پٲٹھۍ  ناممکن  تہٕ  محال  چُھ  یِتھے  پٲٹھۍ  چُھ  مُشرِکن  تہٕ  کٲفرن  ہُنٛد  جنتس  واتُن  ناممکن  تہٕ  محال۔  جمل  چھِ  عربی  پٲٹھۍ  ونان  ویٚچھہِ  رزِ  تہٕ  یتھ  دراب  ونان  چھِ۔  ویٚچھہِ  رزِ  ہُنٛد  سٕژنہِ  پہہِ  کِنۍ  اژُن  تہِ  چُھ  محال  تہٕ  ناممکن۔  یِتھے  پٲٹھۍ  چُھ  کٲفرن  تہٕ  مُشرِکن  ہُنٛد  جنتس  منٛز  واتُن  تہِ  محال۔  سٕژنہِ  چھےٚ  زیادٕہ  مُناسبت  ویٚچھہِ  رزِ  سٍتۍ  پنس  سٍتۍ  مُشابہت  آسنٕکہ  اعتبارٕہ،  یِتھے  پٲٹھۍ  کیاہ  دِمو  أسۍ  سزا  نافرمانن۔

Transliteration:
  Inna alla<u>th</u>eena ka<u>thth</u>aboo bi<u>a</u>y<u>a</u>tin<u>a</u> wa<b>i</b>stakbaroo AAanh<u>a</u> l<u>a</u> tufatta<u>h</u>u lahum abw<u>a</u>bu a<b>l</b>ssam<u>a</u>i wal<u>a</u> yadkhuloona aljannata <u>h</u>att<u>a</u> yalija aljamalu fee sammi alkhiy<u>at</u>i waka<u>tha</u>lika najzee almujrimeen<b>a</b>


Maududi:
  یِہندِ  خٲطرٕ  آسہِ  جہنمُک  وَتھرُن  تہٕ  جہنم  کُے  وُرُن،  یہِ  چُھ  سُہ  بدلہٕ  یُس  أسۍ  ظٲلِمن  چِھ  دِوان۔

Jalandhary:
  تِہٕندِ  خٲطرٕ  آسہِ  جہنم  کُے  وتھرُن۔  بیٚیہِ  پٮ۪ٹھۍ  کِنۍ  تمہِ  کُے  وُرُن۔  یعنے  پرتھ  طرفہٕ  آسہِ  تِمن  نارٕے  نار۔  أسۍ  چھِ  یِتھیٚن  ظٲلِمن  یُتھے  سزا  دِوان۔

Transliteration:
  Lahum min jahannama mih<u>a</u>dun wamin fawqihim ghaw<u>a</u>shin waka<u>tha</u>lika najzee a<b>l</b><i><u>thth</u></i><u>a</u>limeen<b>a</b>


Maududi:
  اتھ  برعکس  یِمو  سٲنۍ  آیات  چِھ  مٲنۍمٕتۍ  بیٚیہِ  چھکھ  رٕژٕ  کامہِ  کرِمَژٕ،  تہٕ  اتھ  معاملس  منٛز  چِھن  أسۍ  پرٛتھ  کانٛہہ  تٔمۍ  سٕندِ  اِستطاعت  مُطابٕقے  ذمہٕ دار  ٹھہراوان،  تِم  چِھ  اہلِ  جنت  ییٚتہِ  تِم  ہمیشہ  روزن۔

Jalandhary:
  بیٚیہِ  یِمو  لوٗ  کو  ایمان  اوٚن  خداے  سٕندین  آیاتن  تہٕ  بیٚیہِ  کریٚکھ  رٕژٕ  عملہٕ۔  رٕژٕ  عملہٕ  کرٕنۍ  چُھونہٕ  تیوٗت  مشکل  کینہہ  تہِ۔  کیازِ  أسۍ  چھِنہٕ  کٲنسہِ  شخصس  زور  کران  عمل  کرنُک  مگر  تِژٕے  ہٕن  ییژ  ہٕن  سُہ  ہیٚکہِ۔  تِمے  لوٗکھ  چھِ  جنتس  منٛز  واتن  وٲلۍ  یِم  توٚت  وٲتِتھ  ہمیشہ  روزن  تتھ  منٛز۔  بیٚیہِ  آسن  نہٕ  جہنمین  ہٕنٛدِ  پٲٹھۍ  اکھ  أکِس  سٍتۍ  بد  کلٲمی  کران  کیازِ۔

Transliteration:
  Wa<b>a</b>lla<u>th</u>eena <u>a</u>manoo waAAamiloo a<b>l</b><u>ssa</u>li<u>ha</u>ti l<u>a</u> nukallifu nafsan ill<u>a</u> wusAAah<u>a</u> ol<u>a</u>ika a<u>s</u><u>ha</u>bu aljannati hum feeh<u>a</u> kh<u>a</u>lidoon<b>a</b>


Maududi:
  تِہندٮ۪ن  دِلن  منٛز  یُس  کدوٗرت  اکھ  أکِس  خلا ف  آسہِ  سُہ  کڑون  أسۍ  نیٚبر،  تِمَن  بٔنۍکِنۍ  آسن  کۅلہٕ  پکان۔  تہٕ  تِم  وَنن  زِ،  تعریف  چُھ  اللہ  تعالیٰ  سٕندی  خٲطرٕ  ییٚمۍ  اَسہِ  یہِ  وَتھ  ہٲو،  أسۍ  ہیٚکہِ ہَو  نہٕ  پانہٕ  وَتھ  لٔبِتھ  ہرگاہ  اللہ  تعالیٰ  سٲنۍ  رہنمٲئی  کرِہے  نہٕ،  سٲنِس  ربّ  سٕندۍ  سوزنہٕ  آمٕتۍ  رسول  ٲسۍ  پٔزِپٲٹھۍ  حقٕے  ہیٚتھ  آمٕتۍ۔  تمہِ  وقتہٕ  یِیہِ  آواز  زِ،  یہِ  جنت  ییٚمِکۍ  توٚہۍ  وٲرث  چِھو  بناونہٕ  آمٕتۍ  یہِ  چُھو  تۅہیہِ  تِمن  عملن  ہٕندِ  بدلہٕ  حٲصل  سپُدمُت  یِم  توٚہۍ  کران  ٲسِو۔

Jalandhary:
  أسۍ  کڈو  تِہٕندیو  دِلو  أندرٕ  سٲرٕے  رٔنجش۔  بیٚیہِ  آسہِ  نہٕ  کٲنسہِ  بیین  ہُند  تھوٚد  مرتبہٕ  درجہٕ  وُچھِتھ  ناخۅش  یِوان  بلکہ  آسہِ  پرتھ  اکھاہ  پننہِ  جایہِ  خۅش،  پکان  آسن  تِہٕندیو  باغو  تہٕ  مکانو  منٛزٕ  وارِیاہ  جۅیہِ۔  خوشی  فرحت  تہٕ  سروٗر  سٍتۍ  آسن  تِم  ونان  حمدو  ثنا  بوٚوِن  تس  معبودِ  برحقس  ییٚمۍ  وتھ  ہٲو  اسہِ  تِمن  کامین  کُن  یِمن  کامین  ہٕنٛز  مزوٗرۍ  یہِ  جنت  چُھ،  أسۍ  ہیٚکہٕ  ہو  نہٕ  وٲتِتھ  تہٕ  وتھ  لٔبِتھ۔  ہرگاہ  نے  اسہِ  اللہ  تعالیٰ  وتھ  ہاوِہا،  واقعی  سٲنِس  پروردِگارٕہ  سٕندۍ  پیغمبر  آے  اسہِ  نِشہِ  پٔزکتھ  ہیٚتھ،  توپتہٕ  یِیکھ  بڈِ  آلو  دِنہٕ۔  اے  جنتِیو  جنت  آے  تۅہیہِ  وراثت  پٲٹھۍ  عطا  کرنہٕ۔  تتھ  بدل  یہِ  توٚہۍ  کران  ٲسِو  دنیاہس  اندر  رٕژو  عملو  أندرٕہ۔

Transliteration:
  WanazaAAn<u>a</u> m<u>a</u> fee <u>s</u>udoorihim min ghillin tajree min ta<u>h</u>tihimu alanh<u>a</u>ru waq<u>a</u>loo al<u>h</u>amdu lill<u>a</u>hi alla<u>th</u>ee had<u>a</u>n<u>a</u> lih<u>atha</u> wam<u>a</u> kunn<u>a</u> linahtadiya lawl<u>a</u> an had<u>a</u>n<u>a</u> All<u>a</u>hu laqad j<u>a</u>at rusulu rabbin<u>a</u> bi<b>a</b>l<u>h</u>aqqi wanoodoo an tilkumu aljannatu oorithtumooh<u>a</u> bim<u>a</u> kuntum taAAmaloon<b>a</b>


Maududi:
  پتہٕ  وَنن  یِم  جنتٕکۍ  لُکھ  جہنم  کیٚن  آلو  دِتھ،  اسہِ  لٔبۍ  تِم  سٲری  وعدٕہ  ٹھیک  یِم  سٲنۍ  ربّن  اَسہِ  سٍتۍ  کٔرِمٕتۍ  ٲسۍ،  تۅہیہِ  تہِ  لٔبِوَا  تِم  وعدٕہ  ٹھیک  یِم  تُہٕندۍ  ربّن  کٔرِمٕتۍ  ٲسۍ؟  تِم  دِن  جواب،  آ۔  پتہٕ  لایہِ  اکھ  ناد  دِنہٕ  وول  تِمن  درمیان  ناو  زِ،  اللہ  تعالیٰ  سٕنز  لعنت  تِمن  ظٲلِمن  پٮ۪ٹھ۔

Jalandhary:
  بیٚیہِ  ییٚلہِ  جنتی  جنتن  منٛز  واتن  پنٕنۍ  خوشی  تہٕ  فرحت  ظٲہِر  کرنہٕ  خٲطرٕ  بیٚیہِ  جہنمین  ہُند  حسرت  تہٕ  افسوس  زیادٕہ  کرنہٕ  خٲطرٕ  دِن  تِم  تمہِ  ساعتہٕ  جہنم  کین  لوٗکن  کُن  آلو۔  اے  جہنمیو  پٔزۍ  پٲٹھۍ  اسہِ  سٍتۍ  یُس  وعدٕہ  سٲنۍ  پروردِگارن  کوٚرمُت  اوس  کہ  ایمانس  تہٕ  رٕژن  عملن  بدل  کریو  تۅہیہِ  عطا  جنت  تہِ  لوٚب  اسہِ  حق  تہٕ  پوٚز،  اے  جہنمیو  توٚہۍ  ؤنِو  کیاہ  تۅہیہِ  تہِ  لوٚبوٕسُہ  عذاب  یمیُک  وعدٕہ  اوسُو  کوٚرمُت  پروردِگارن  پنٕنۍ  پوٚز  تہٕ  واقعی  کہ  کُفرٕ  سببہٕ  واتناویو  نارِجہنمس  اندر۔  کیاہ  وۅنۍ  آیوٕ  بوزنہٕ  پنٕنۍ  گمرٲہِی  تہٕ  خدا  ورسول  سُند  فرمان  حق  تہٕ  پوٚز  آسُن،  تِم  دپن  جواب  واقعی  اللہ  تعالیٰ  سُند  تہٕ  تہٕندِس  پیغمبرِ  برحق  سُند  فرمان  دراو  بلکل  پوٚز،  پس  دِیو  آلو  دِوُ  نا  آلو۔  ییٚمہِ  سٍتۍ  جنتِین  ہٕنٛز  خوشی  تہٕ  مسرت  زیادٕ  ہ  سپدِ  جہنمین  ہُند  حسرت  تہٕ  افسوس  ہُرِ  کہ  لعنتِ  خدا  بوٚوِن  ظٲلِمن۔

Transliteration:
  Wan<u>a</u>d<u>a</u> a<u>s</u><u>ha</u>bu aljannati a<u>s</u><u>ha</u>ba a<b>l</b>nn<u>a</u>ri an qad wajadn<u>a</u> m<u>a</u> waAAadan<u>a</u> rabbun<u>a</u> <u>h</u>aqqan fahal wajadtum m<u>a</u> waAAada rabbukum <u>h</u>aqqan q<u>a</u>loo naAAam faa<u>thth</u>ana mua<u>thth</u>inun baynahum an laAAnatu All<u>a</u>hi AAal<u>a</u> a<b>l</b><i><u>thth</u></i><u>a</u>limeen<b>a</b>


Maududi:
  یِم  اللہ  تعالیٰ  سٕنزِ  وَتہِ  نِشہِ  لُکن  رُکاوان  ٲسۍ،  تہٕ  تتھ  ٲسۍ  یژھان  ۂج  کرٕنۍ  بیٚیہِ  ٲسۍ  ٲخرتس  کران  انکار۔

Jalandhary:
  یِم  ظٲلِم  بُتھ  پھِران  ٲسۍ  خداے  سٕنٛزِ  وتہِ  نِشہِ  تِہُند  دین  قبول  کرنہٕ  نِشہِ  بلکہ  ٲسۍ  ژھانڈان  دینِ  حقس  منٛز  پننہِ  خیالہٕ  نیرِ  نا  کانہہ  ۂج  کتھاہ۔  کانہہ  عٲباہ۔  یُتھ  تِمن  اعتراضُک  موقعہ  یِیہِ  ہا۔  بیٚیہِ  ٲسۍ  تِم  ٲخرتس  تہِ  انکار  کران۔  یمیُک  نتیجہٕ  تِم  از  تُلان  چھِ۔

Transliteration:
  Alla<u>th</u>eena ya<u>s</u>uddoona AAan sabeeli All<u>a</u>hi wayabghoonah<u>a</u> AAiwajan wahum bi<b>a</b>l<u>a</u>khirati k<u>a</u>firoon<b>a</b>


Maududi:
  یِمن  دۅشوٕنۍ  دَرٮ۪ن  منٛزباگ  سپدِ  اکھ  پردٕہ  حٲیل  ییٚمہِ  کیٚن  تھزرن  ﴿اعرافن﴾  پٮ۪ٹھ  بیٚیہِ  تہِ  کینٛہہ  لُکھ  آسن،  یِم  پرٛزناون  پرٛتھ  کٲنٛسہِ  تٔمۍ  سٕندِ  ڈیٚکہِ  سٍتۍ۔  تہٕ  جنت  والیٚن  وَنن  آلو  دِتھ  زِ،  سلامتی  ٲسِن  تۅہیہِ  پٮ۪ٹھ،  یِم  لُکھ  سپدۍ  نہٕ  جنتس  منٛز  دٲخل  مگر  تمِکۍ  اُمیدوار  آسن۔  ﴿یعنی  یِم  اصحابُ  الاعراف  آسن  تِم  لُکھ  یِہنزِ  زندگی  ہُند  نَہ  آسہِ  مثبت  پہلو  تیوٗتاہ  مضبوط  زِ  یِم  ہیٚکن  جنتس  دٲخل  سپدِتھ  تہٕ  نَہ  آسہِ  منفی  پہلو  تیوٗتاہ  خراب  زِ  جہنمس  یِن  تراونہٕ۔  لہٰذا  روزن  تِم  جنتس  تہٕ  جہنم  کِس  درمیٲنی  سرحدس  پٮ۪ٹھ  تہٕ  اللہ  تعالیٰ  سٕندِ  فضلہٕ  سٍتۍ  آسیٚکھ  یہِ  اُمید  زِ  اَسہِ  گوٚژھ  جنت  نصیب  سپدُن﴾

Jalandhary:
  یِمن  دۅشوٕنۍ  فریقن  منٛز۔  جنتین  تہٕ  جہنمین  منٛز  آسہِ  اکھ  ٹھوٚراہ  تہٕ  اکھ  دیواراہ  ییٚمہِ  ٹھرِتہٕ  دیوارٕہ  جنتُک  اثر  جہنمس  کُن  واتان  آسہِ  نہٕ  تہٕ  جہنمُک  اثر  جنتس  کُن  واتان  آسہِ  نہٕ۔  امِی  ٹھریُک  تہٕ  دیوارُک  ہیٚرِم  حصہٕ  تتھ  چُھ  ناو  اعراف۔  تمہِ  پٮ۪ٹھہٕ  آسہِ  نظر  جنتس  پٮ۪ٹھ  تہِ  تہٕ  جہنمس  پٮ۪ٹھ  تہِ۔  بوزنہٕ  آسن  یِوان  تمہِ  پٮ۪ٹھہٕ  جنتی  تہِ  تہٕ  جہنمی  تہِ،  اعرافس  پٮ۪ٹھ  آسن  وارِیاہ  لوٗکھ  یِم  یِمن  دۅشوٕنی  جماتن  جنتین  تہِ  تہٕ  جہنمین  تہِ  پرزٕناون  پننہِ  پننہِ  علامتٕ  سٍتۍ۔  سُہ  گوو  یی  کہ  جنتین  ہٕندۍ  بُتھۍ  آسن  سفید  تہٕ  روشن۔  تِمن  آسہِ  بُتھہِ  پٮ۪ٹھۍ  نور  وسان۔  جہنمین  ہٕندۍ  بُتھۍ  آسن  سیاہ  تہٕ  گٔٹۍ۔  تِمن  آسہِ  بُتھہِ  پٮ۪ٹھۍ  تٲریکی  پشپان۔  اعراف  چُھ  اکھ  کوہاہ  اکھ  جنتس  تہٕ  جہنمس  منٛزباگ۔  تتہِ  یِن  تھاونہٕ  تِم  لوٗکھ  یِمن  ہٕنٛز  نیکی  تہٕ  بدی  برابر  آسن  تولنس  منٛز  لٔجمژٕہ۔  پتو  لاکہ  واتن  تِم  تہِ  جنتس  خداے  سٕندِ  فضل  سٍتۍ،  یِم  اعرافس  منٛز  روزٕ  وٕنۍ  لوٗکھ  ونن  آلو  دِتھ  جنتہٕ  کین  لوٗکن  اے  جنتیو  سلام  بوزِو۔  یِم  آسن  نہٕ  وٕنہِ  جنتس  منٛز  ژامٕتۍ  مگر  سخت  خواہش  تہٕ  اُمید  آسیٚکھ  تتھ  منٛز  واتنٕچ۔  حدیث  شریفس  منٛز  چُھ  آمُت  کہ  تِہٕنٛز  اُمید  یِیہِ  پوٗرٕہ  کرنہٕ۔  تہٕندِ  خٲطرٕ  سپدِ  حکُم  جنتس  منٛز  اژنُک۔  

Transliteration:
  Wabaynahum<u>a</u> <u>h</u>ij<u>a</u>bun waAAal<u>a</u> alaAAr<u>a</u>fi rij<u>a</u>lun yaAArifoona kullan biseem<u>a</u>hum wan<u>a</u>daw a<u>s</u><u>ha</u>ba aljannati an sal<u>a</u>mun AAalaykum lam yadkhulooh<u>a</u> wahum ya<u>t</u>maAAoon<b>a</b>


Maududi:
  تہٕ  ییٚلہِ  تِہنزٕ  نظرٕ  جہنم  والیٚن  کُن  پھیرن  تیٚلہِ  وَنن،  اے  سانہِ  ربّا،  اَسہِ  کٔرۍ  زیٚنہٕ  یِمن  ظٲلِمن  لُکن  منٛز  شٲمل۔

Jalandhary:
  توپتہٕ  ییٚلہِ  تِہٕنزٕ  أچھ  نارٕ  کین  لوٗکن  کُن  پھرنہٕ  یِن  یعنی  ییٚلہِ  تِمن  اعراف  کین  لوٗکن  جہنمین  پٮ۪ٹھ  نظر  پیٚیہِ۔  خوف  کھیٚتھ  لگن  دپنہِ  اے  سانہِ  پروردِگارٕہ  اسہِ  مہ  تھاو  یِمن  ظٲلِمن  سٍتۍ  عزابس  منٛز  شٲمِل۔

Transliteration:
  Wai<u>tha</u> <u>s</u>urifat ab<u>sa</u>ruhum tilq<u>a</u>a a<u>s</u><u>ha</u>bi a<b>l</b>nn<u>a</u>ri q<u>a</u>loo rabban<u>a</u> l<u>a</u> tajAAaln<u>a</u> maAAa alqawmi a<b>l</b><i><u>thth</u></i><u>a</u>limeen<b>a</b>


Maududi:
  پتہٕ  کرن  یِم  اعرافٕۍ  لُکھ  جہنم  کیٚن  کینژھن  بجن  شخصیتن  تِہٕنزو  نِشٲنیو  سٍتۍ  پرٛزنٲوِتھ  آلو  زِ،  وُچِھوا  تۅہیہِ  اَز  نَہ  آے  تُہٕندۍ  ٹولہٕ  تۅہیہِ  بکار  تہٕ  نہ  تِم  ساز  و  سامان  یِمن  توٚہۍ  ﴿تکبُر  سان﴾  بٔڈۍ  چیز  ٲسِو  سمجھان۔

Jalandhary:
  یِتھہٕ  پٲٹھۍ  اعراف  کیو  لوٗکو  جنتین  سٍتۍ  سلام  و کلام  کوٚر  تِتھے  پٲٹھۍ  دِن  تِم  آلو  جہنمیو  منٛزٕ  وارِیاہن  لوٗکن  یِمن  تِم  پرزٕ  ناون  تِہٕندیو  علامتو  سٍتۍ  کہ  یِم  چھِ  کٲفر  جہنمی  کیازِ  تِمن  آسہِ  بُتھہِ  پٮ۪ٹھۍ  تاریکی  پشپان۔  تِمنٕے  دپن  اے  جہنمیو  کُنہِ  تہِ  آیو  نہٕ  بکار  تۅہیہِ  پنٕنۍ  جماعت۔  بیٚیہِ  دیُت  نہٕ  تۅہیہِ  کانہہ  فٲیداہ  تکبُر  و غرورن۔  پنٕنۍ  پان  ٲسِو  تۅہیہِ  بٔڈۍ  بوزنہٕ  یِوان۔  مسلمانن  باایمانن  ٲسِو  وُچھان  ںِچہِ  نظرِ۔  پیغمبرن  ہٕنٛز  فرماں بردٲری  ٲس  نہٕ  تۅہیہِ  گوارا  گژھان۔

Transliteration:
  Wan<u>a</u>d<u>a</u> a<u>s</u><u>ha</u>bu alaAAr<u>a</u>fi rij<u>a</u>lan yaAArifoonahum biseem<u>a</u>hum q<u>a</u>loo m<u>a</u> aghn<u>a</u> AAankum jamAAukum wam<u>a</u> kuntum tastakbiroon<b>a</b>


Maududi:
  تہٕ  کیا  یِم  اہلِ  جنت  چِھنا  تِمے  لُکھ  یِمن  متعلق  توٚہۍ  قسم  ہٲوۍ  ہٲوۍ  ونان  ٲسِو  زِ  یِمن  دِیہِ  نہٕ  اللہ  تعالیٰ  پننہِ  رحمت  منٛزٕ  رَژھ  تہِ؟  اَز  آو  یِمنٕے  وَننہٕ  زِ  دٲخل  سپدِو  جنتس  منٛز،  تُہٕندِ  خٲطرٕ  نَہ  چُھ  خوف  نَہ  سپدِو  توٚہۍ  غمگین۔

Jalandhary:
  کیاہ  یِم  جنتس  منٛز  وٲتِتھ  عٲش  کران  چھِ  یِمے  چھا  تِم  یِمن  متعلق  قسم  ہٲوۍ  ہٲوۍ  ٲسِو  توٚہۍ  ونان  کہ  یِمن  زچورن  کرِنہٕ  اللہ  تعالیٰ  پنٕنۍ  رحمت  عطا۔  وُچھان  چھِوٕ  تِمنٕے  ہٕندِ  حقہٕ  سپُد  حکُم  خداے  سٕندۍ  طرف،  اے  غریب  باایمانو  أژِو  جنتس  ییتہِ  نہٕ  تۅہیہِ  زانہہ  کانہہ  خوف  نہ  کانہہ  غم  آسہِ۔

Transliteration:
  Ah<u>a</u>ol<u>a</u>i alla<u>th</u>eena aqsamtum l<u>a</u> yan<u>a</u>luhumu All<u>a</u>hu bira<u>h</u>matin odkhuloo aljannata l<u>a</u> khawfun AAalaykum wal<u>a</u> antum ta<u>h</u>zanoon<b>a</b>


Maududi:
  تہٕ  تِم  جہنمٕکۍ  لُکھ  کرن  جنّت  والیٚن  آلو  زِ،  اسہِ  پٮ۪ٹھ  ترٲوۍتَو  کم  کینژھاہ  آب  یا  یُس  رزق  خُداین  تۅہیہِ  دِیتمُت  چُھنَو  تمی  منٛزٕ  چھٔکۍتَو  کینژھاہ۔  تِم  دِن  جواب  زِ،  خُداین  چِھ  یِم  دۅشوے  چیز  تِمن  منکرینِ  حقن  پٮ۪ٹھ  حرام  کٔرِمٕتۍ۔

Jalandhary:
  یِتھہٕ  پٲٹھۍ  جنتیو  کرِ  کتھہٕ  جہنمین  سٍتۍ  یِتھے  پٲٹھۍ  دِن  ناد  جہنمٕکۍ  لوٗکھ  جنتہٕ  کین  لوٗکن  کہ  اے  جنتیو۔  بۅچھہِ  سٍتۍ  تہٕ  ترٛیشہِ  سٍتۍ  چھےٚ  کوٹھن  زیٚو  پھٹمٕژ۔  ترٲوِو  نا  اسہِ  کُن  اکھ  ترٛشہِ  داماہ۔  یا  دِیتو  کیژھاہ  تمہِ  منٛزٕ  یہِ  تۅہیہِ  اللہ  تعالیٰ  ہن  کھیٚنہٕ  خٲطرٕ  عطا  کوٚرمُت  چُھو،  جنتی  دپنکھ  اللہ  تعالیٰ  ہن  چھِ  یِم  دۅشوے  چیز  یعنی  جنتُک  کھیٚن  چیٚن  حرام  کوٚرمُت  کٲفرن  پٮ۪ٹھ۔

Transliteration:
  Wan<u>a</u>d<u>a</u> a<u>s</u><u>ha</u>bu a<b>l</b>n<u>a</u>ri a<u>s</u><u>ha</u>ba aljannati an afee<u>d</u>oo AAalayn<u>a</u> mina alm<u>a</u>i aw mimm<u>a</u> razaqakumu All<u>a</u>hu q<u>a</u>loo inna All<u>a</u>ha <u>h</u>arramahum<u>a</u> AAal<u>a</u> alk<u>a</u>fireen<b>a</b>


Maududi:
  یِمو  پنُن  دین  کھیل  تہٕ  تفریح  اوس  بنوومُت  تہٕ  یِم  دنیاچہِ  زندگی  ٲسۍ  دوکھس  منٛز  مبتلا  کٔرِمٕتۍ،  اللہ  تعالیٰ  چُھ  فرماوان  اَز  مٔشراووکھ  أسۍ  تہِ  تِم  تِتھے  پٲٹھۍ  یِتھہٕ  پٲٹھۍ  یِم  ییٚمہِ  دۅہُک  ملاقات  مٔشراوان  ٲسۍ،  تہٕ  سانیٚن  آیاتن  روٗدۍ  انکار  کران۔

Jalandhary:
  تِمن  کٲفرن  پٮ۪ٹھ  یِمو  دنیاہس  منٛز  دین  پنُن  یُس  قبول  کرُن  تِمن  پٮ۪ٹھ  وٲجب  اوس  زونمُت  اوس  تماشہِ  تہٕ  گِندُناہ۔  بیٚیہِ  اوس  تِمن  دھوکہ  دیُتمُت  دنیاچہِ  زندگی۔  دینُک  ٲسۍ  نہٕ  بران  کانہہ  پروا۔  سُہ  اوسُکھ  سردست  پس  پُشت  تروومُت،  أسۍ  تہِ  مٔشراووکھ  تِم  أزکہِ  دۅہہ  نارس  منٛز  واتہٕ  نٲوِتھ  ہیٚمو  نہٕ  أسۍ  تِہُند  ناو  تہِ  اَدٕ  چھنہٕ  کتھے  کھیاوںٕچ  تہٕ  چاونٕچ۔  یِتھہٕ  پٲٹھۍ  تِمو  مٔشروومُت  اوس  أزکہِ  دۅہُک  ملاقات  ییٚمہِ  دۅہُک  سامانہٕ  تیار  نہ  کرنہٕ  سٍتۍ  بیٚیہِ  یتھہٕ  پٲٹھۍ  ٲسۍ  تِم  سانین  آیاتن  انکار  کران۔

Transliteration:
  Alla<u>th</u>eena ittakha<u>th</u>oo deenahum lahwan walaAAiban wagharrathumu al<u>h</u>ay<u>a</u>tu a<b>l</b>dduny<u>a</u> fa<b>a</b>lyawma nans<u>a</u>hum kam<u>a</u> nasoo liq<u>a</u>a yawmihim h<u>atha</u> wam<u>a</u> k<u>a</u>noo bi<u>a</u>y<u>a</u>tin<u>a</u> yaj<u>h</u>adoon<b>a</b>


Maududi:
  أسۍ  چِھ  یِمن  لُکن  نِشہِ  اکھ  تِژھ  کتاب  ہیٚتھ  آمٕتۍ،  یۅسہٕ  اَسہِ  علمہٕ کِس  بنیادس  پٮ۪ٹھ  مفصّل  چھےٚ  بنٲومٕژ،  تہٕ  یۅسہٕ  ایمان  انَن  والیٚن  خٲطرٕ  ہدایت  تہٕ  رحمت  چھےٚ۔

Jalandhary:
  پٔزۍ  پٲٹھۍ  اسہِ  واتناوے  تِمن  نِشہِ  کتاباہ  یعنی  قرآنِ  مجید۔  یتھ  منٛز  پوٗرٕ  عملہِ  سان  اسہِ  تمام  چیزن  ہٕنٛز  وضاحت  کرےیہِ۔  تِی  کریو  اسہِ  بیان  سارنٕے  لوٗکن  بوزناونہٕ  خٲطرٕ۔  مگر  سۅ  کتاب  سپٕز  ہدایت  ورحمت  تِمنٕے  لوٗکن  ہٕندِ  خٲطرٕ  یِمو  سۅ  بوزِتھ  پژھ  کٔر  تہٕ  ایمان  اوٚن۔  یِمو  باوجود  اِتمام  حجت  پژھ  کرنہٕ  تہٕ  ایمان  اوٚن  نہٕ  تِہٕندِ  حالہٕ  أندرٕہ  چُھ  پریڈان  کہ۔

Transliteration:
  Walaqad jin<u>a</u>hum bikit<u>a</u>bin fa<u>ss</u>aln<u>a</u>hu AAal<u>a</u> AAilmin hudan wara<u>h</u>matan liqawmin yuminoon<b>a</b>


Maududi:
  کیا  وۅنۍ  چھا  یِم  لُکھ  اَمہِ  ورٲے  بیٚیہِ  کُنہِ  کتھہِ  پراران  زِ  سُہ  انجام  گژِھہ  برونٛہہ  کُن  یُن  ییٚمِچ  یہِ  کتاب  خبر  چھےٚ  دِوان؟  ییٚمہِ  دۅہ  سُہ  انجام  برونٛہہ  کُن  آو،  تِمے  لُکھ  یِمو  یہِ  گۅڈٕ  نظر  انداز  اوس  کوٚرمُت  وَنن  زِ،  پٔزپٲٹھۍ  ٲسۍ  ربّ  سٕندۍ  رسول  حق  ہیٚتھ  آمٕتۍ،  کیا  وۅنۍ  میلنہٕ  اَسہِ  کینٛہہ  سفٲرش  دَر،  یِم  سٲنِس  حقس  منٛز  سفٲرش  کرن؟  نَتہٕ  گٔژھۍ  أسۍ  دوبارٕہ  واپس  یِنۍ  سوزنہٕ،  تاکہ  یِکینژھاہ  أسۍ  گۅڈٕہ  ٲسۍ  کران  تتھ  برعکس  کرہَو  أسۍ  دوٚیِمِس  طریقس  پٮ۪ٹھ  کٲم۔  تِمو  ترٛوو  پنُن  پان  خسارس  منٛز  تہٕ  تِم  سٲری  اَپزۍ  رٲوۍ  اَز  تِمن  یِم  تِمو  تصنیف  ٲسۍ  کٔرِمٕتۍ۔

Jalandhary:
  کہ  تِم  چھِنہٕ  پراران  مگر  قرآنِ  مجیدس  منٛز  بیان  کرنہٕ  آمتِس  تہٕ  وعدٕہ  تھاونہٕ  آمتِس  وعیدس  یعنی  سزاہس،  ییٚمہِ  دۅہہ  سُہ  عذاب  واقع  سپدُنُک  موقعہ  واتہِ  تمہِ  دۅہہ  دپن  تِم  لوٗکھ  یِمو  یہِ  قیامتُک  دۅہ  مٔشروومُت  اوس  مجبور  ومُضطر  سپدِتھ  کہ  واقعی  سٲنِس  پروردِگارٕہ  سٕنٛدۍ  پیغمبر  آے  پٔز  کتھ  ہیٚتھ  مگر  اسہِ  توٚگ  نہٕ  بوزُن،  وۅنۍ  چھا  سنا  کانہہ  سُفٲرِش  کروُناہ۔  اسہِ  کرِ  ہا  سُفٲرشاہ  ییٚمہِ  سٍتۍ  أسۍ  نجات  لبہٕ  ہو،  نتے  یِمہٕ  ہو  أسۍ  واپس  دنیاہس  کُن  سوزنہٕ  تتہِ  کرٕہو  أسۍ  تِمے  رٕژٕ  عملہٕ  یِمہٕ  تِمن  یچھ  کامین  بدل  آسہن  یِمہٕ  أسۍ  برونٹھ  کران  ٲسۍ  دنیاہس  اندر۔  اللہ  تعالیٰ  چُھ  فرماوان  کہ  یِمہٕ  کتھہٕ  گٔیہِ،  وۅںۍ  چھَنہٕ  تِمن  کانہہ  صورتھاہ  نجاتٕچ،  بیٚیہِ  گٔیہِ  ضایع  تِمہٕ  سارے  اپزِ  کتھہٕ  یِمہٕ  تِم  نوٚراوان  ٲسۍ  کہ  اسہِ  کرن  معبودانِ  بٲطِل  شفاعت۔

Transliteration:
  Hal yan<i><u>th</u></i>uroona ill<u>a</u> taweelahu yawma yatee taweeluhu yaqoolu alla<u>th</u>eena nasoohu min qablu qad j<u>a</u>at rusulu rabbin<u>a</u> bi<b>a</b>l<u>h</u>aqqi fahal lan<u>a</u> min shufaAA<u>a</u>a fayashfaAAoo lan<u>a</u> aw nuraddu fanaAAmala ghayra alla<u>th</u>ee kunn<u>a</u> naAAmalu qad khasiroo anfusahum wa<u>d</u>alla AAanhum m<u>a</u> k<u>a</u>noo yaftaroon<b>a</b>


Maududi:
  درحقیقت  چُھ  تُہُند  ربّ  اللہ  تعالیٰ  ہٕے  ییٚمۍ  آسمان  تہٕ  زمین  شیٚن  دۅہن  منٛز  پٲدٕ  کٔرۍ  ﴿یَتھ  جایہِ  چُھ  لفظ  دۅہ  تَمِی  ژوٚوُہَن  گٲنٛٹن  ہٕندِ  دۅہُک  ہم  معنی  یَتھ  دُنیاہکۍ  لُکھ  دۅہ  چِھ  ونان  یا  چُھ  یہِ  لفظ  دَور کِس  معنِیَس  منٛز  وَرتاونہٕ  آمُت۔﴾  پتہٕ  سپُد  پننِس  سلطنت  کِس  تختس  پٮ۪ٹھ  جلوہ  فرما۔  ﴿اللہ  تعالیٰ  سُند  عرشس  پٮ۪ٹھ  جلوہ  فرما  سپدنٕچ  تفصیلی  کیفیت  سمجھُن  چُھ  سانہِ  خٲطرٕ  ناممکن۔  یہِ  چُھ  مُتشابہاتَو  منٛزٕ  یِہِندۍ  معنے  متعیّن  ہیٚکن  نہٕ  کرنہٕ  یِتھ۔﴾  یُس  رٲژ  چُھ  دۅہس  پٮ۪ٹھ  وَلان،  تہٕ  پتہٕ  چُھ  رٲژ  پتے  دۅہ  یِوان،  ییٚمۍ  آفتاب  تہٕ  زوٗن  تہٕ  تارک  پٲدٕ  کٔرۍ،  سٲری  چِھ  تٔمۍ  سٕندی  فرمانٕکۍ  تٲبع۔  خبردار  روٗزِو!  تٔمۍ  سُندُے  چُھ  پٲدٕ  کرُن  تہٕ  تٔمۍ  سُندُے  چُھ  حُکم۔  ﴿یعنی  اللہ  تعالیٰ  نٕے  چِھ  یہِ  کائنات  پٲدٕ  کٔرمٕژ  تہٕ  سُے  چُھ  اَمِیُک  فرمانروا،  پنٕنۍ  خلق  چِھنہٕ  تٔمۍ  باقین  حوالہٕ  کٔرِمٕتۍ،  نہ  چُھن  کٲنٛسہِ  مخلوقس  یہِ  حق  دیتمُت  زِ  خۅد  مختار  سپدِتھ  یِکینژھاہ  ییژِھ  تہِ  کرِ﴾  سٮ۪ٹھاہ  بابرکت  چُھ  ﴿اللہ  تعالیٰ  سنٛدٕ  سٮ۪ٹھاہ  بابرکت  آسنُک  مطلب  چُھ  یہِ  زِ  تٔمۍ  سٕنزن  خوبِیَن  تہٕ  رٕژرن  چُھنہٕ  کانٛہہ  حدٕے،  بے حد  تہٕ  بے حساب  خیرات  چُھ  تٔمۍ  سٕندی  ذات  نِشہِ  پھٔہلان﴾  اللہ،  سارِنٕے  جہانن  ہُند  مٲلک  تہٕ  پروردگار۔

Jalandhary:
  پٔزۍ  پٲٹھۍ  تُہُند  پروردِگار  چُھ  اللہ  تعالیٰ  ییٚمۍ  آسمان  تہٕ  زمین  پٲدٕہ  کٔرۍ  شیٚن  ﴿6﴾  دۅہن  برابر  مُدتس  منٛز،  توپتہٕ  سپُد  مستوی  عرشِ  مجید  پٮ۪ٹھ  تمہِ  طریقہٕ  یُس  تِہٕندِس  ذاتِ  پاکس  شایانِ  شان  چُھ،  سُے  پروردِگار  چُھ  رٲژ  ہٕنٛزِ  تٲریکی  سٍتۍ  ولان  دۅہچہِ  روشنی،  ژھانڈان  چُھ  دۅہ  راتس  تہٕ  رات  دۅہس  ؤلۍ  ؤٰلۍ  دۅشوے  چھِ  اکھ  أکِس  پتہٕ  یِوان  تہٕ  گژھان،  بیٚیہِ  کٔرۍ  اللہ  تعالیٰ  ہن  پٲدٕہ  آفتاب  تہٕ  زون  بیٚیہِ  باقٕے  تارک  ییمہِ  طریقہٕ  کہ  سٲرِی  چھِ  پننِس  رفتارس  تہٕ  انوار  آثارن  اندر  تابع  تِہٕندِس  حُکمس۔  یِتھہٕ  پٲٹھۍ  سُہ  پکہٕ  ناویٚکھ  تِتھہٕ  پٲٹھۍ  چھِ  پکان۔  یُس  تصرف  تِمن  پٮ۪ٹھ  تراوُن  یژھان  چُھ  تتھ  پٮ۪ٹھ  چھِ  تِم  روزان،  وارٕ  بوٗزِو  کہ  پٲدٕہ  کرٕنۍ  چھےٚ  تِہٕنٛزٕے  کٲم۔  حکُم  کوٚرُن  تہِ  چھےٚ  تِہٕنٛزٕے  کٲم۔  سٮ۪ٹھاہ  بجہِ  خوٗبیہِ  وول  چُھ  اللہ  تعالیٰ  یُس  سارِنٕے  عالمینن  ہُنٛد  پروردِگار  چُھ۔  ییٚلہِ  سُہ  سٮ۪ٹھاہ  خوٗبی  وول  چُھ  تۅہیہِ  پزِ۔

Transliteration:
  Inna rabbakumu All<u>a</u>hu alla<u>th</u>ee khalaqa a<b>l</b>ssam<u>a</u>w<u>a</u>ti wa<b>a</b>lar<u>d</u>a fee sittati ayy<u>a</u>min thumma istaw<u>a</u> AAal<u>a</u> alAAarshi yughshee allayla a<b>l</b>nnah<u>a</u>ra ya<u>t</u>lubuhu <u>h</u>atheethan wa<b>al</b>shshamsa wa<b>a</b>lqamara wa<b>al</b>nnujooma musakhkhar<u>a</u>tin biamrihi al<u>a</u> lahu alkhalqu wa<b>a</b>lamru tab<u>a</u>raka All<u>a</u>hu rabbu alAA<u>a</u>lameen<b>a</b>


Transliteration: OdAAoo rabbakum ta<u>d</u>arruAAan wakhufyatan innahu l<u>a</u> yu<u>h</u>ibbu almuAAtadeen<b>a</b>
Maududi:
  ناد  لٲیِو  پننِس  ربّس  زٲری  کران  کران  تہٕ  ژھایہِ  پٲٹھۍ،  پٔزۍپٲٹھۍ  چُھنہٕ  سُہ  حدٕ  نیرن  والیٚن  پسند  کران۔

Jalandhary:
  اے  لوٗکو  کہ  توٚہۍ  مٔنگِو  سٲرِی  حاجت  پرتھ  وقتہٕ  پننِس  پروردِگارس  عٲجزی  سان  تہِ  پوٗشیدٕہ  پٲٹھۍ  تہِ۔  پٔزۍ  پٲٹھۍ  سُہ  چُھ  پسند  کران  تِمن  یِم  دعاہن  ہٕندِ  آدابو  نِشہِ  حدٕہ  ڈلان  چھِ  یعنی  تی  منگن  یہِ  نہٕ  شوٗبہِ  بیٚیہِ  تِتھہٕ  پٲٹھۍ  منگن  یِتھہٕ  پٲٹھۍ  نہٕ  شوبہِ۔


Maududi:
  زمینس  منٛز  مَہ  کٔرِو  فساد  برپا،  ییٚلہِ  زن  اتھ  اصلاح  چُھ  سپُدمُت۔  ﴿یعنی  ہتہٕ  بدیٚو  تہٕ  ساسہٕ  بدیٚو  ؤرِیو  پٮ۪ٹھہٕ  یِم  اللہ  تعالیٰ  سٕندِیٚو  پیغمبرو  تہٕ  انسٲنی  زُریات  کیٚو  خیر  خواہو  ہٕنزو  کوٗشِشو  سٍتۍ  انسانی  اخلاق  تہٕ  تمدنس  منٛز  اصلاحات  سپدیمٕتۍ  چِھ  تِمن  منٛز  مَہ  کٔرِو  پننیو  غلط  کٲرِیو  سٍتۍ  خرٲبی  پٲدٕ﴾  بیٚیہِ  کٔرِو  اللہ  تعالیٰ  سٕے  آلو  خوفس  سان  تہٕ  امیدٕ  سان،  پٔزۍپٲٹھۍ  چھےٚ  اللہ  تعالیٰ  سٕنز  رحمت  نیک  کردار  لُکن  نکھہٕ۔

Jalandhary:
  بیٚیہِ  مہ  تُلِو  تبٲہی  دنیاہس  اندر  شرکہٕ  سٍتۍ  تہٕ  نافرمٲنیو  سٍتۍ  تتھ  اندر  توحید  واطاعت  سٍتۍ  تہٕ  پیغمبرن  ہٕندِ  تبلیغ  وارِشادٕہ  سٍتۍ  امن  وامان  قٲیِم  سپدنہٕ  سٍتۍ،  خدایس  کھوٚژۍ  کھوٚژۍ  تہٕ  تِہٕندِ  رحمتٕچ  اُمید  تھٲوِتھ  تہٕ  ٲسِو  کران  تٔسۍ  دعا۔  نہ  عبادت  کٔرِتھ  نہ  گژِھہ  مغروٗر  گژھن  نہ  گژِھہ  نا  اُمید  سپدُن  کیازِ،  پٔزۍ  پٲٹھۍ  خداے  سٕنٛز  رحمت  چھےٚ  نزدیک  نیکو  کارن۔

Transliteration:
  Wal<u>a</u> tufsidoo fee alar<u>d</u>i baAAda i<u>s</u>l<u>ah</u>ih<u>a</u> wa<b>o</b>dAAoohu khawfan wa<u>t</u>amaAAan inna ra<u>h</u>mata All<u>a</u>hi qareebun mina almu<u>h</u>sineen<b>a</b>


Maududi:
  تہٕ  اللہ  تعالیٰ  ہٕے  چُھ  سُہ  یُس  ہواہَن  چُھ  پننِس  رحمتَس  برونٛہہ  برونٛہہ  خوشخبری  ہیٚتھ  سوزان،  پتہٕ  ییٚلہِ  تِم  آبہٕ  دار  اوٚبرس  تھود  چِھ  تُلان،  تہٕ  پتہٕ  چِھ  تَتھ  کُنہِ  مۅردٕہ  زمینس  کُن  حرکت  دِوان،  تہٕ  سُہ  چھُ  تَتہِ  روٗد  ترٲوِتھ  ﴿تَمی  سوختہٕ  گٔمتہِ  زمین  منٛزٕ﴾  رنگہٕ  رنگہٕ  میوٕہ  کڑان۔  وُچِھو،  یِتھہٕ  پٲٹھۍ  چِھکھ  أسۍ  مۅردٕ  موت کہ  حالت  منٛزٕ  کڑان،  شاید  زِ  توٚہۍ  رٔٹِو  امہِ  مُشٲہدٕہ  نِشہِ  سبق۔

Jalandhary:
  سُہ  پروردِگار  گوو  سُے  یُس  بارانِ  رحمت  تراونہٕ  برونٹھ  چُھ  ہوا  سوزان  یُتھ  سُہ  بارشہِ  ہٕنٛز  اُمید  دِتھ  لوٗکن  ہٕندۍ  دِل  خوش  کرِ،  تا  اینکہ  ییٚلہِ  تِم  ہوا  تُلان  چھِ  گۅبیٚن  اوٚبرن،  پکناوان  چھِن  أسۍ  سُہ  اوٚبُر  تتھ  شہرس  کُن  یُس  آبہٕ  دادِ  ہۅکھمُت  آسان  چُھ۔  توپتہٕ  چُھ  سُہ  اوٚبُر  تتھ  شہرس  پٮ۪ٹھ  روٗد  تراوان۔  سُہ  شہر  چُھ  سرسبٕز  سپدان۔  تمہِ  شہرٕکہ  موٚمتہِ  زمینہٕ  منٛزٕہ  چھِ  کُلۍ  تہٕ  گاسہٕ  کھسان۔  امِی  سٍتۍ  چُھ  سپدان  ثٲبِت  سون  کُن  آسُن  تہٕ  قدرت  وول  آسُن۔  یہِ  تہِ  سپُد  ثٲبِت  کہ  اسہِ  چھےٚ  قدرت  مرنہٕ  پتہٕ  بیٚیہِ  زِندٕہ  کرنس  پٮ۪ٹھ،  پس  چھِ  تراوان  أسۍ  تمہِ  اوٚبرٕ  منٛزٕہ  روٗد۔  پس  چھِ  أسۍ  کڈان  تمہِ  روٗدٕ  سٍتۍ  پرتھ  قسمٕکۍ  میٚوٕہ،  یِتھے  پٲٹھۍ  کیاہ  کڈوکھ  أسۍ  مُردٕہ  قبرِ  أندرٕہ  زِندٕہ  کٔرِتھ۔  أسۍ  چھِ  پننہِ  قدرتٕکۍ  آثار  بیان  کران۔  تاکہ  توٚہۍ  کٔرِو  یِمن  کتھن  اندر  غور۔  توپتہٕ  کٔرِو  پژھ  مرنہٕ  پتہٕ  بیٚیہِ  زِندٕہ  سپٕدنس  تہٕ  قیامتس۔  سون  کلامِ  پاک  اوس  پننہِ  جایہِ  پرتھ  کٲنسہِ  ہٕندِ  خٲطرٕ  کٲفی۔  یہِ  اوس  منگان  کہ  پرتھ  اکھ  گژِھہ  توحید  ورسالت  تہٕ  معادس  پژہ  کرُن۔  مگر  ادٕہ  کیازِ  چھِنہٕ  سٲرِی  پژھ  کران۔  تمیُک  وجہ  چُھ  کہ  کانہہ  چُھ  قٲبِل  آسان  تہٕ  کانہہ  ناقٲبِل  آسان۔  یِتھہٕ  پٲٹھۍ  روٗد  چُھ  سٲرسٕے  زمینس  پٮ۪ٹھ  پیٚوان  مگر  سارے  زمینہٕ  منٛزٕہ  چُھنہٕ  کُنُے  نتیجہٕ  نیران۔

Transliteration:
  Wahuwa alla<u>th</u>ee yursilu a<b>l</b>rriy<u>ah</u>a bushran bayna yaday ra<u>h</u>matihi <u>h</u>att<u>a</u> i<u>tha</u> aqallat sa<u>ha</u>ban thiq<u>a</u>lan suqn<u>a</u>hu libaladin mayyitin faanzaln<u>a</u> bihi alm<u>a</u>a faakhrajn<u>a</u> bihi min kulli a<b>l</b>ththamar<u>a</u>ti ka<u>tha</u>lika nukhriju almawt<u>a</u> laAAallakum ta<u>th</u>akkaroon<b>a</b>


Maududi:
  یۅسہٕ  زمین  اصل  چھےٚ  آسان  سۅ  چھےٚ  پننِس  ربّ  سٕندِ  حُکمہٕ  سٍتۍ  جان  پیداوار  دِوان،  تہٕ  یۅسہٕ  زمین  خراب  چھےٚ  آسان  تتھ  چُھنہٕ  ناقص  پیداوار  ورٲے  بیٚیہِ  کِہِنۍ  نیران،  یِتھے  پٲٹھۍ  چِھ  أسۍ  گرِ  گرِ  کران  نشٲنیہِ  پیش  تِمن  لُکن  خٲطرٕ  یِم  شکر  گزار  سپدن  وٲلۍ  چِھ۔

Jalandhary:
  یُس  زمین  رُت  چُھ  آسان  تمیُک  پٲداوار  چُھ  خداے  سٕندِ  فضل  سٍتۍ  وارِیاہ  تہٕ  رُتُے  نیران۔  یُس  زمین  یچھ  تہٕ  خراب  چُھ  آسان  تمہِ  منٛزٕہ  چُھنہٕ  نیران  کینہہ  تہِ  مگر  خراب  تہٕ  رٔدِی  سٮ۪ٹھاہ  کم،  یتھے  پٲٹھۍ  چھِ  أسۍ  پننہِ  دلیلہٕ  پھِرۍ پھِرۍ  واریہو  طریقو  بیان  کران  قدردان  لوٗکن  ہٕندِ  خٲطرٕ۔

Transliteration:
  Wa<b>a</b>lbaladu a<b>l</b><u>tt</u>ayyibu yakhruju nab<u>a</u>tuhu bii<u>th</u>ni rabbihi wa<b>a</b>lla<u>th</u>ee khabutha l<u>a</u> yakhruju ill<u>a</u> nakidan ka<u>tha</u>lika nu<u>s</u>arrifu al<u>a</u>y<u>a</u>ti liqawmin yashkuroon<b>a</b>


Maududi:
  اَسہِ  سوٗز  نوحؑ  تٔمۍ  سٕندِس  قومس  کُن۔  ﴿حضرت  نوح  علیہ  السلامن  ہُند  قوم  اوس  تتھ  علاقس  منٛز  روزان  یتھ  أسۍ  ازکل  عراق  چِھ  وَنان﴾  تٔمۍ  ووٚن،  اے  برادرانِ  قوم،  اللہ  تعالیٰ  سٕنز  بندگی  کٔرِو،  تس  ورٲے  چُھنہٕ  تُہُند  کانٛہہ  خُداے،  بہٕ  چُھس  تُہٕندِس  حقس  منٛز  اکہِ  وُلٹہٕ  دۅہ کہ  عذاب  نِشہِ  کھۅژان۔

Jalandhary:
  بتحقیق  اسہِ  سوز  حضرتِ  نوح  پیغمبر  پننِس  قومس  کُن۔  پس  فرموو  تِمو  پننِس  قومس۔  اے  میانہِ  قومہٕ  توٚہۍ  کٔرِو  عبادت  صِرف  معبودِ  برحق  سٕنٛز۔  تس  ورٲے  چُھنہٕ  کانہہ  تہِ  تُہٕندِ  خٲطرٕ  معبود  آسنس  قٲبِل۔  یِمن  کنہِ  ویٚن  شکلن  توٚہۍ  پرستِش  کران  چھِو۔  تمہِ  نِشہِ  روزِو  پتھ،  ہرگاہ  نے  تِہٕںٛزٕے  یٲژ  عبادر  کٔرِو  مےٚ  چُھ  اندیشہٕ  تُہٕندِ  خٲطرٕ  کہ  توٚہۍ  ما  گٔژِھو  شرکہٕ  تہٕ  بُت  پرستی  سببہٕ  بڈِ  دۅہ  کِس  یعنی  قیامت  کِس  عذابس  یا  طوفانس  گرفتار۔

Transliteration:
  Laqad arsaln<u>a</u> noo<u>h</u>an il<u>a</u> qawmihi faq<u>a</u>la y<u>a</u> qawmi oAAbudoo All<u>a</u>ha m<u>a</u> lakum min il<u>a</u>hin ghayruhu innee akh<u>a</u>fu AAalaykum AAa<u>tha</u>ba yawmin AAa<i><u>th</u></i>eem<b>in</b>


Maududi:
  تٔمۍ  سٕندیو  قوم  کیو  سردارو  دِیُت  جواب،  اسہِ  چُھ  یہِ  باسان  زِ  ژٕ  چُھکھ  ٹاکارٕہ  گمرٲہی  منٛز  مبتلا۔

Jalandhary:
  وننہِ  لٔگِس  قومٕکۍ  زِٹھۍ  اے  نوح  اسہِ  چُھکھ  ژٕ  بوزنہٕ  یِوان  ننہِ  گمرٲہِی  تہٕ  غلطی  اندر  مُبتلا۔  کیازِ  توٚہۍ  چُھو  توحیدٕچ  تعلیم  کران۔  بیٚیہِ  چُھو  توٚہۍ  عذابس  کھوژناوان۔

Transliteration:
  Q<u>a</u>la almalao min qawmihi inn<u>a</u> lanar<u>a</u>ka fee <u>d</u>al<u>a</u>lin mubeen<b>in</b>


Maududi:
  نوحؑ  چِھ  وَنان،  اے  برادرانِ  قوم،  بہٕ  چُھس  نہٕ  کُنہِ  گُمرٲہی  منٛز  مبتلا،  بلکہ  چُھس  بہٕ  ربّ  العالمین  سُند  رسول۔

Jalandhary:
  حضرتِ  نوحن  دوٚپنکھ  جواب  اے  میانہِ  قومہٕ  مےٚ  چھنہٕ  کانہہ  گمرٲہِی  تہٕ  غلطی  لیکن  چونکہ  بہٕ  چُھس  پیغمبر۔  ربّ  العالمین  سٕندِ  طرفہٕ  تٔمِی  چُھ  مےٚ  حکُم  فرموومُت۔

Transliteration:
  Q<u>a</u>la y<u>a</u> qawmi laysa bee <u>d</u>al<u>a</u>latun wal<u>a</u>kinnee rasoolun min rabbi alAA<u>a</u>lameen<b>a</b>


Maududi:
  تۅہیہِ  نِش  چُھس  پننِس  ربّ  سٕندۍ  پیغام  واتناوان،  بہٕ  چُھس  تُہُند  خیر  خواہ  تہٕ  مےٚ  چُھ  اللہ  تعالیٰ  سٕندِ  طرفہٕ  تِکینژھاہ  پے  یہِ  نہٕ  تۅہیہِ  پے  چُھو۔

Jalandhary:
  بہٕ  چُھس  تۅہیہِ  نِشہِ  پننِس  پروردِگارٕہ  سٕندۍ  پیغامات  واتناوان۔  یہِ  چُھس  بہٕ  پنُن  فرض  منصبی  ادا  کران۔  مےٚ  چُھنہٕ  اتھ  اندر  کانہہ  ذٲتی  غرضاہ۔  بہٕ  چُھس  تُہٕندِ  خٲطرٕ  رُت  یژھان۔  کیازِ  توحید  پالنس  منٛز  چُھ  تُہُندُے  فٲیدٕہ  تہٕ  نفع۔  بیٚیہِ  یُس  تۅہیہِ  بڈِ  دۅہ  کہِ  عذابُک  تعجُب  چُھ  سپدان  یہِ  چھےٚ  تُہٕنٛز  سخت  غلطی  کیازِ  بہٕ  چُھس  زانان  تِم  چیز  اللہ  تعالیٰ  ہس  نِشہِ  یِم  نہٕ  توٚہۍ  زانان  چھِو۔  مےٚ  چُھ  خداین  فرموومُت  کہ  یُس  خدایس  شریک  ٹھہراوِ  تسٕندِس  کُنُے  آسنس  پژھ  کرِ  نہٕ  تس  کرٕ  بہٕ  عذاب۔

Transliteration:
  Oballighukum ris<u>a</u>l<u>a</u>ti rabbee waan<u>s</u>a<u>h</u>u lakum waaAAlamu mina All<u>a</u>hi m<u>a</u> l<u>a</u> taAAlamoon<b>a</b>


Maududi:
  کیا  تۅہیہِ  گوٚوٕہ  اتھ  کتھہِ  پٮ۪ٹھہٕ  تعجُب  زِ  تۅہیہِ  نِشہِ  وٲژ  خۅد  تُہٕندِس  قوم  کِس  أکِس  شخصہٕ  سٕندِ  ذریعہِ  تُہندِس  ربّ  سٕنز  یاد  دِہٲنی  تاکہ  تۅہیہِ  کریو  خبردار  تہٕ  توٚہۍ  بٔچِو  غلط  رٔوِیہِ  نِشہِ  تہٕ  تۅہیہِ  پٮ۪ٹھ  یِیہِ  رحم  کرنہٕ؟

Jalandhary:
  کیاہ  توٚہۍ  چھِوٕ  یہِ  کتھ  عجٲیِب  زانان  کہ  تۅہیہِ  نِشہِ  وٲژ  تُہٕندِس  پروردِگارٕہ  سٕندِ  طرفہٕ  توٚہِی  أندرٕہ  أکِس  شخصہٕ  سٕندِ  ذریعہ  وعظ  ونصیحت  کتھ۔  سۅ  نصیحت  کتھ  گٔیہِ  یہے  عبادت  کٔرِو  معبودِ  برحق  سٕنٛزٕے  یٲژ،  یُتھ  سُہ  شخص  تۅہیہِ  خداے  سٕندِ  حُکمہٕ  تِہٕندٕ  عذاب  نِشہِ  بیم  کرِ۔  بیٚیہِ  یُتھ  تِہٕندِ  بیم  کرنہٕ  سٍتۍ  توٚہۍ  کھوٗژِو۔  شرک  وکُفرٕ  نِشہِ  پتھ  روزِو  ییٚمہِ  سٍتۍ  تۅہیہِ  پٮ۪ٹھ  رحم  ییہِ  کرنہٕ۔

Transliteration:
  AwaAAajibtum an j<u>a</u>akum <u>th</u>ikrun min rabbikum AAal<u>a</u> rajulin minkum liyun<u>th</u>irakum walitattaqoo walaAAallakum tur<u>h</u>amoon<b>a</b>


Maududi:
  مگر  تِمو  پِھیُر  تس  بُتھ،  ٲخر کار  دِیُت  اسہِ  تس  تہٕ  تٔمۍ  سٕندٮ۪ن  سٲتھیَن  أکِس  ناوِ  منٛز  نجات،  تہٕ  تِم  لُکھ  ڈُبٲوۍ  یِمو  سانیٚن  آیاتن  انکار  اوس  کوٚرمُت،  پٔزۍپٲٹھۍ  ٲسۍ  تِم  نابینا  لُکھ۔

Jalandhary:
  مگر  ییٖژ  فہمٲیِش  کٔرِتھ  زون  حضرتِ  نوح  ﴿نعوذ  باللہ﴾  اپُزیور  بدستور  روٗدۍ  تِم  انکار  کران۔  پس  دیُت  اسہِ  حضرتِ  نوحس  بیٚیہِ  یِم  تِمن  سٍتۍ  ناوِاندر  کھٔتۍ  نجات  طوٗفان  کہ  عذاب  نِشہِ،  بیٚیہِ  پھاٹٕوۍ  اسہِ  طوٗفان  کِس  عذابس  اندر  تِم  لوٗکھ  یِمو  اپُزۍ  زٲنۍ  سٲنۍ  آیات۔  بیشک  ٲسۍ  تِم  أنیٚن  ہٕنٛز  جماعت  یِمن  نہٕ  خداے  سٕندِ  وحدانیتٕکۍ  نِشانہٕ  بوزنے  ٲسۍ  یِوان۔

Transliteration:
  Faka<u>thth</u>aboohu faanjayn<u>a</u>hu wa<b>a</b>lla<u>th</u>eena maAAahu fee alfulki waaghraqn<u>a</u> alla<u>th</u>eena ka<u>thth</u>aboo bi<u>a</u>y<u>a</u>tin<u>a</u> innahum k<u>a</u>noo qawman AAameen<b>a</b>


Maududi:
  تہٕ  عادس  کُن  سوٗز  تٔمۍ  سُند  بوے  ھودؑ  ﴿قومِ  عادُک  اصلی  ٹِھکانہٕ  اوس  احقاف  علاقہٕ  یُس  حجاز،  یَمن  تہٕ  یَمامَہ  ہَس  منٛزباگ  چُھ۔  ییٚتی  پٮ۪ٹھ  پھٔہلِتھ  کوٚر  تِمو  لُکو  یَمنہٕ  کیٚن  مغربی  سٲحِلن،  عمان  تہٕ  حضرموت  پٮ۪ٹھہٕ  عِراقَس  تام  پننہِ  طاقتُک  دَبدبہٕ  قٲیِم﴾  تٔمۍ  ووٚن،  اے  برادران  قوم،  اللہ  تعالیٰ  سٕنز  بندگی  کٔرِو،  تس  ورٲے  چُھنہٕ  تُہُند  بیٚیہِ  کانٛہہ  خُداے۔  تیٚلہِ  کیا،  توٚہۍ  کٔرِو نا  غلط  کامیو  نِشہِ  پرہیز؟

Jalandhary:
  بیٚیہِ  سوٗز  اسہِ  قومہِ  عادس  حضرتِ  ہوٗد  علیہ  السلام  پیغمبر۔  یُس  تِہُند  برادری  یا  وطنی  بۅے  اوس،  تِمو  فرموو  تِمن  اے  میانہِ  قومہٕ  عبادت  کٔرِو  صِرف  معبودِ  برحقس،  چُھنہٕ  تۅہیہِ  کانہہ  معبود  تس  ورٲے،  بُت  پرستی  ترٲوِو۔  کیاہ  یُتھ  جُرمِ  عظیم  شِرٕکۍ  أنِتھ  چھِو  نا  توٚہۍ  کھوژان  خداے  سٕندِس  عذابس۔

Transliteration:
  Wail<u>a</u> AA<u>a</u>din akh<u>a</u>hum hoodan q<u>a</u>la y<u>a</u> qawmi oAAbudoo All<u>a</u>ha m<u>a</u> lakum min il<u>a</u>hin ghayruhu afal<u>a</u> tattaqoon<b>a</b>


Maududi:
  تٔمۍ  سٕندِ  قوم  کیو  سردارَو،  یِم  تٔمۍ  سٕنز  کتھ  ماننہٕ  نِشہِ  انکار  ٲسۍ  کران،  ووٚنہَس  درجواب،  اَسہِ  چُھ  باسان  ژٕ  چُھکھ  بے عقلی  منٛز  مبتلا،  تہٕ  اَسہِ  چُھ  باسان  ژٕ  چُھکھ  اَپزِیور۔

Jalandhary:
  قوم  کیو  زِٹھیٚو  دوٚپہکھ  جواب  اسہِ  چھِو  توٚہۍ  بوزنہٕ  یِوان  کم  عقٕل۔  توٚہۍ  چھِو  اسہِ  توحیدٕچ  تعلیم  کران۔  توحید  ہیٚچھہِ  ناوان  تہٕ  عذابس  کھوژناوان۔  بیٚیہِ  چھِ  أسۍ  زانان  توٚہۍ  چھِو  اپُزۍ  تہٕ  خلافِ  واضح  کتھ  ونیو  أندرٕہ۔  یعنی  ﴿نعوذباللہ﴾  نہ  چُھ  توحیدُک  مسلہٕ  نہ  چُھ  خداے  سٕندِ  طرفہٕ  عذابُک  نٲزِل  سپدُن  صحیح۔

Transliteration:
  Q<u>a</u>la almalao alla<u>th</u>eena kafaroo min qawmihi inn<u>a</u> lanar<u>a</u>ka fee saf<u>a</u>hatin wainn<u>a</u> lana<i><u>th</u></i>unnuka mina alk<u>ath</u>ibeen<b>a</b>


Maududi:
  تٔمۍ  ووٚن،  اے  برادرانِ  قوم،  بہٕ  چُھس  نہٕ  بے عقلی  منٛز  مبتلا،  بلکہ  چُھس  بہٕ  ربّ  العالمین  سُند  رسول۔

Jalandhary:
  تِمو  فرمووہکھ  اے  قومہٕ  میانہِ  عقلہِ  منٛز  کُنہِ  قسمہٕ  کمی  چھنہٕ،  لیکن  بہٕ  چُھس  پیغمبر  تۅہیہِ  کُن  پروردِگارِ  عالمین  سٕندِ  طرفہٕ۔  تٔمِی  چُھس  بہٕ  سوٗزمُت  تۅہیہِ  توحیدٕچ  تعلیم  کرنہٕ  خٲطرٕ  بیٚیہِ،  عذابُک  بیم  کرنہٕ  خٲطرٕ،  بہٕ  چُھس  پنُن  فرض  منصبی  اداکران۔

Transliteration:
  Q<u>a</u>la y<u>a</u> qawmi laysa bee saf<u>a</u>hatun wal<u>a</u>kinnee rasoolun min rabbi alAA<u>a</u>lameen<b>a</b>


Transliteration: Oballighukum ris<u>a</u>l<u>a</u>ti rabbee waan<u>a</u> lakum n<u>as</u>i<u>h</u>un ameen<b>un</b>
Maududi:
  تۅہیہِ  نِشہِ  چھُس  پننِس  ربّ  سٕندۍ  پیغام  واتناوان،  بیٚیہِ  چُھس  تُہُند  تِیُتھ  خیر  خواہ  یَس  پٮ۪ٹھ  بھروسہٕ  یِیہِ  کرنہٕ۔

Jalandhary:
  بہٕ  چُھس  تۅہیہِ  نِشہِ  واتناوان  پروردِگارٕہ  سٕندۍ  پیغامات  تہٕ  احکام،  یتھ  کتھہِ  اندر  چُھس  بہٕ  تُہُند  خٲر  خواہ  بے  غرض  تہٕ  قٲبلِ  اطمینان  کیازِ  توحید  و  ایمانس  اندر  چُھ  بوٚڈ  فٲیِدٕہ  تُہٕندِی  خٲطرٕ۔


Maududi:
  کیا  تۅہیہِ  گوٚوا  اَتھ  کتھہِ  پٮ۪ٹھ  تعجُب  زِ  تۅہیہِ  نِشہِ  وٲژ  خۅد  تُہندِی  قوم  کِس  نفرٕ  سٕندِ  ذریعہ  تُہندِس  ربّ  سٕنز  یاد  دہٲنی،  تاکہ  سُہ  کریو  تۅہیہِ  باخبر؟  مٔشِتھ  مَہ  گٔژِھنَو،  تُہٕندۍ  ربّن  بنٲوِنَو  توٚہۍ  نوحؑ  سٕندِ  قوم  پتہٕ  پنٕنۍ  جانشین،  تہٕ  توٚہۍ  بنٲوۍنَو  جان  پٲٹھۍ  صحت مند۔  لہٰذا،  تھٲوِو  اللہ  تعالیٰ  سٕندِ  قدرتٕکۍ  کمالات  یاد،  ﴿دراصل  چُھ  لفظ  آلا  وَرتاونہٕ  آمُت،  ییٚمیُک  معنی  نعمتن  ہُند  تہِ  چُھ  تہٕ  اللہ  تعالیٰ  سٕندٮ۪ن  کمالات  ہُند  تہِ،  بیٚیہِ  صفاتِ  حمیدہ  تہِ﴾  اُمید  چھےٚ  زِ  فلاح  لٔبِو۔

Jalandhary:
  کیاہ  توٚہۍ  چھِوٕہ  یہِ  عجٲیِب  کتھاہ  زانان  کہ  تۅہیہِ  نِشہِ  کیاہ  وٲژ  وعظ  ونصیحتٕچ  کتھاہ  تُہٕندِس  پروردِگارٕہ  سٕندِ  طرفہٕ  توٚہِی  أندرٕہ۔  تُہٕندِی  جنسہٕ  أکِس  شخصہٕ  سٕندِ  ذریعہ۔  یُس  توٚہِی  ہیوٗ  بشر  تہٕ  انسان  چُھ۔  یُتھ  سُہ  شخص  تۅہیہِ  وارٕ  پٲٹھۍ  خداے  سٕندِ  عذاب  نِشہِ  بیم  کرِ۔  یہِ  چھَنہٕ  کِہِنۍ  تعجبٕچ  کتھ۔  نبوّتس  تہٕ  بشریتس  چھا  پانہٕ  وٲنۍ  کینہہ  اختلافاہ،  اے  میانہِ  قومہٕ  بیٚیہِ  پٲوِو  توٚہۍ  ژیٚتس  کہ  اللہ  تعالیٰ  ہن  کُس  احسان  کوٚر  تۅہیہِ  نسبت  توٚہۍ  کٔرِنو  زِٹھۍ  زمینس  اندر  قومِ  نوح  پتہٕ،  بیٚیہِ  کوٚرنو  جِسمہٕ  کِس  ڈول  ڈالس  اندر  برژر۔  قوت  تہٕ  طاقت  کوٚرنو  عطا،  پس  ژیٚتس  پٲوِو  خداے  سٕنٛزٕ  نعمژٕ،  تٔمۍسٕنٛزٕ  نعمژٕ  ژیٚتس  پٲوِتھ  کٔرِو  تِہٕںٛز  فرماں بردٲری۔  دیو  توٚہۍ  رستگار  تہٕ  کامیاب  سپدِو۔

Transliteration:
  AwaAAajibtum an j<u>a</u>akum <u>th</u>ikrun min rabbikum AAal<u>a</u> rajulin minkum liyun<u>th</u>irakum wa<b>o</b><u>th</u>kuroo i<u>th</u> jaAAalakum khulaf<u>a</u>a min baAAdi qawmi noo<u>h</u>in waz<u>a</u>dakum fee alkhalqi bas<u>t</u>atan fa<b>o</b><u>th</u>kuroo <u>a</u>l<u>a</u>a All<u>a</u>hi laAAallakum tufli<u>h</u>oon<b>a</b>


Maududi:
  تِمَو  دِیُت  جواب،  کیا  ژٕ  چُھکھہٕ  اسہِ  نِشہِ  امہِ  موجوب  آمُت  زِ  أسۍ  کرَو  کُنِس  اللہ  تعالیٰ  سٕنزٕے  یٲژ  عبادت  تہٕ  تِم  تراووکھ  یِہٕنز  عبادت  سٲنۍ  مٲلۍ  بُڈِبب  چِھ  روٗدِمٕتۍ  کران؟  اچھا،  اَن  ژٕ  سُہ  عذاب  ییٚمِچ  دھمکی  ژٕ  اسہِ  دِوان  چُھکھ  اگر  ژٕ  پٔزِیور  چُھکھ۔

Jalandhary:
  وننہِ  لٔگۍ  تِم  واہ  کیاہ  توٚہۍ  ٲوٕہ  اسہِ  نِشہِ  ییٚمہِ  کتھہِ  خٲطرٕ  کہ  أسۍ  کیاہ  کرو  کُنۍسٕے  خدایس  عبادت۔  باقٕے  یِمن  پوٚتلین  ہٕنٛز  عبادت  سٲنۍ  مٲلۍ  بٕڈۍ  بب  کران  ٲسۍ  تِم  کیاہ  تراووکھ  أسۍ۔  أسۍ  تہِ  کرو  نہٕ  کینہہ،  پس  سٲنِس  نہ  ماننس  پٮ۪ٹھ  ییٚمہِ  عذابُک  توٚہۍ  اسہِ  بیم  کران  چھِو  سُہ  عذاب  واتناوِ  اسہِ  نِشہِ۔  ہرگاہ  توٚہۍ  پوٚز  ونہٕ  وٕنۍ  چھِو۔

Transliteration:
  Q<u>a</u>loo ajitan<u>a</u> linaAAbuda All<u>a</u>ha wa<u>h</u>dahu wana<u>th</u>ara m<u>a</u> k<u>a</u>na yaAAbudu <u>a</u>b<u>a</u>on<u>a</u> fatin<u>a</u> bim<u>a</u> taAAidun<u>a</u> in kunta mina a<b>l</b><u>ssa</u>diqeen<b>a</b>


Maududi:
  تٔمۍ  ووٚن،  تُہٕندِس  ربّ  سُند  عذاب  ووٚتھ  تۅہیہِ  پٮ۪ٹھ  تہٕ  بیٚیہِ  تٔمۍ  سُند  غضب۔  کیا  توٚہۍ  چِھوا  مےٚ  سٍتۍ  تِمن  ناوَن  پٮ۪ٹھ  ژُوان  یِم  تۅہیہِ  تہٕ  تُہٕندۍ  مٲلۍ  بُڈِببن  تھٲوِمٕتۍ  چِھ،  ﴿یعنی  توٚہۍ  چِھو  کٲنٛسہِ  روٗدُک،  کٲںٛسہِ  ہواہُک،  کٲنٛسہِ  دولتُک  تہٕ  کٲنٛسہِ  بیمارِ  ہُند  ربّ  ونان،  حالانکہ  یِمو  منٛزٕ  چُھنہٕ  درحقیقت  کانٛہہ  تہِ  کُنہِ  چیزُک  ربّ،  یِم  سٲری  چِھ  محض  ناو  یِم  تۅہیہِ  تھٲوِمٕتۍ  چِھو،  یُس  یِہِندۍ  مۅکھہٕ  ژُوان  چُھ  سُہ  چُھ  دراصل  کینژھن  ناوَن  ہٕندِ  مۅکھہٕ  ژُوان  نَہ  زِ  کُنہِ  حقیقت  خٲطرٕ﴾  یِہندِ  خٲطرٕ  خُداین  کانٛہہ  سَنَد  چَھنہٕ  نٲزِل  کٔرمٕژ؟  اچھا  تیٚلہِ  کٔرِو  توٚہۍ  تہِ  انظار  تہٕ  بٕتہِ  کرٕ  تۅہیہِ  سٍتۍ  انتظار۔

Jalandhary:
  حضرتِ  ہوٗدن  فرمووُکھ  تُہٕنٛزِ  سرکشی  ہٕنٛز  ییٚلہِ  یہِ  حالت  چھےٚ۔  بتحقیق  وۅنۍ  سپُد  تۅہیہِ  پٮ۪ٹھ  تُہٕندِس  پروردِگارٕہ  سٕندِ  طرفہٕ  عذاب  نٲزِل  بیٚیہِ  بیزٲرِی،  کیاہ  توٚہۍ  چھِو  مےٚ  سٍتۍ  ہر  تہٕ  قضیہ  لاگان۔  کینژھن  پوٚتلین  ہٕندین  ناون  پٮ۪ٹھ  یِم  ناو  بے  حقیقت  چھِ  پانے  تۅہیہِ  یا  تُہٕندیو  مالیو  بٕڈۍ  ببو  ٹھہرٲومٕتۍ  چھِ۔  لیکن  اللہ  تعالیٰ  ہن  چھَنہٕ  کانہہ  دلیلاہ  تُہٕندۍ  معبود  آسنٕچ  نٲزِل  کٔرمٕژ۔  تۅہیہِ  نِشہِ  نہ  چھےٚ  پننہِ  دعویٰ  ہٕچ  دلیل۔  نہ  چُھ  تۅہیہِ  نِشہِ  میانہِ  دلیلہِ  ہُند  جواب۔  پس  ہر  تہٕ  قضیہ  لاگنُک  کیاہ  فٲیدٕہ  چُھو۔  لہٰذا  کٔرِو  ہر  تہٕ  قضیہ  ختم،  وۅنۍ  پرٲرِو  توٚہۍ  عذابس۔  بہٕ  تہِ  چُھس  توٚہِی  سٍتۍ  پرٲروٕنیو  أندرٕہ۔  پس  سوز  اللہ  تعالیٰ  ہن  تِمن  پٮ۪ٹھ  تیز  واو  ییٚمۍ  تِم  سٲرِی  گٲلۍ۔

Transliteration:
  Q<u>a</u>la qad waqaAAa AAalaykum min rabbikum rijsun wagha<u>d</u>abun atuj<u>a</u>diloonanee fee asm<u>a</u>in sammaytumooh<u>a</u> antum wa<u>a</u>b<u>a</u>okum m<u>a</u> nazzala All<u>a</u>hu bih<u>a</u> min sul<u>ta</u>nin fa<b>i</b>nta<i><u>th</u></i>iroo innee maAAakum mina almunta<i><u>th</u></i>ireen<b>a</b>


Maududi:
  ٲخر  کار  بچوو  اَسہِ  پننہِ  مہربٲنی  سٍتۍ  ھودؑ  تہٕ  تٔمۍ  سٕندۍ  سٲتھۍ۔  تہٕ  تِمن  لُکن  ژوٚٹ  موٗل  یِمو  سانیٚن  آیاتن  بُتھ  پِھیُر  تہٕ  تِم  ٲسۍ  نہٕ  ایمان  اَنن  وٲلۍ۔

Jalandhary:
  پس  دیُت  اسہِ  نجات  حضرتِ  ہوٗدس  علیہ  السلام  بیٚیہِ  تِمن  یِم  تس  سٍتۍ  ٲسۍ  باایمانو  أندرٕہ  پننہِ  رحمت  سٍتۍ،  بیٚیہِ  ژٔٹۍ  اسہِ  موٗل  تِمن  لوٗکن  ہٕندۍ  یِمو  اپُزۍ  زٲنۍ  سٲنۍ  آیات  بیٚیہِ  ٲسۍ  نہٕ  تِم  بوجہ  سخت  قساوت  قلبی  ایمان  أنوٕنیو  أندرٕہ۔  ہلاک  تہِ  گژھ  ہن  توتہِ  انہٕ  ہن  نہٕ  ایمان۔  لہٰذا  کٔرۍ  اسہِ  تِم  بمقتضاے  حِکمت  تباہ  وبرباد۔

Transliteration:
  Faanjayn<u>a</u>hu wa<b>a</b>lla<u>th</u>eena maAAahu bira<u>h</u>matin minn<u>a</u> waqa<u>t</u>aAAn<u>a</u> d<u>a</u>bira alla<u>th</u>eena ka<u>thth</u>aboo bi<u>a</u>y<u>a</u>tin<u>a</u> wam<u>a</u> k<u>a</u>noo mumineen<b>a</b>


Maududi:
  تہٕ  ثمودس  کُن  سوٗز  اَسہِ  تٔمۍ  سُند  بوے  صالحؑ  ﴿قومِ  ثمودٕچ  روزن  جاے  ٲس  شمال  مغربی  عربُک  سُہ  علاقہٕ  یُس  از  تہٕ  الحِجر  ناوٕ  زاننہٕ  چُھ  یِوان۔  موجودٕہ  زمانس  منٛز  چھےٚ  مدینس  تہٕ  تبوکس  درمیان  اکھ  جاے  یتھ  مداین  صالح  چِھ  ونان۔  یۅہے  اوس  ثمودُک  صدرِ  مقام  تہٕ  پرٲنِس  زمانس  منٛز  ٲسِس  حِجر  وَنان۔  از  تام  چھےٚ  تَتہِ  قومِ  ثمود چہِ  کینٛہہ  عمارتہِٕ  موجود  یِمہٕ  تِمو  بال  کھٔنۍ  کھٔنۍ  بناوِمژٕ  آسہٕ﴾  تٔمۍ  ووٚن،  اے  برادرانِ  قوم،  اللہ  تعالیٰ  سٕنز  بندگی  کٔرِو،  تس  ورٲے  چُھنہٕ  تُہُند  بیٚیہِ  کانٛہہ  خُداے،  تۅہیہِ  نِشہِ  چھےٚ  تُہندِس  ربّ  سٕنز  ٹاکارٕ  دلیل  آمٕژ،  یہِ  اللہ  تعالیٰ  سٕنز  اوٗنٹِنۍ  چھےٚ  تُہٕندِ  خٲطرٕ  اکہِ  نشٲنی  رٔنگۍ،  ﴿امہِ  قصٕکۍ  یِم  تفصیلات  قرآنس  منٛز  مختلف  جاین  چِھ  بیان  سپٕدۍمٕتۍ  تِمو  نِشہِ  چُھ  ننان  زِ  ثمود  کیو  لُکو  اوس  پانہٕ  خۅد  حضرت  صالح  علیہ  السلامَس  اکہِ  تِژِھہ  نشٲنی  ہُند  مطالبہٕ  کوٚرمُت  یۅسہٕ  اللہ  تعالیٰ  سٕندِ  طرفہٕ  تِہندِس  مامور  آسنس  پٮ۪ٹھ  ٹاکارٕہ  دلیل  آسہِ،  تہٕ  اَمہِ  کِسٕے  جوابَس  منٛز  ٲس  حضرت  صالح  علیہ  السلامن  اونٹنۍ  پیش  کٔرمٕژ۔﴾  لہٰذا  ترٲوِیوٗن  یہِ  یلہٕ  تاکہ  اللہ  تعالیٰ  سٕندِس  زمینس  منٛز  روزِ  گاسہٕ  کھیٚوان  پھیران،  أمِس  لٲگۍزِیو  نہٕ  کُنہِ  بُرٕ  ارادٕہ  سان  اتھہٕ،  نَتہٕ  رَٹیو  تۅہیہِ  اکھ  دَگ  تُلوُن  عذاب۔

Jalandhary:
  بیٚیہِ  سوز  اسہِ  قومِ  ثمودس  کُن  تِہُند  بۅے  حضرتِ  صالح  علیہ  السلام  پیغمبر  تِمو  فرموو  تِمن  اے  قوم  عبادت  کٔرِو  فقط  اللہ  تعالیٰ  سٕنٛز  تس  ورٲے  چُھنہٕ  تۅہیہِ  کانہہ  اکھاہ  معبود  آسنس  قٲبِل  تہٕ  سزاوار۔  تِمو  کوٚر  حضرتِ  صالحس  اکہ  خاص  معجزُک  درخواست۔  دوٚپُکھ  ییٚمہِ  خاص  پلہٕ  منٛزٕہ  گژِھہ  اکھ  وٲلۍ  وٕنۍ  ووٗٹِںۍ  نیرٕنۍ۔  چنانچہ  حضرتِ  صالح  سٕندِ  دعا  سٍتۍ  سپُد  تُہُند  درخواست  منظور۔  سُہ  پل  پھوٚٹ۔  تمہِ  منٛزٕہ  درایہِ  اکھ  بچہٕ  دار  ووٗنٹِںیاہ،  یہِ  کیاہ  چھےٚ  یہِ  ووٗںٹںۍ  خداے  سٕںٛز۔  یۅسہٕ  امہِ  پلہٕ  منٛز  درایہِ  تُہٕنٛزِ  خواہشہِ  موجوب۔  یہِ  آیہِ  تُہٕندِ  خٲطرٕ  اکھ  بٔٚڈ  دلیلاہ  بنٲوِتھ  ظٲہِر  کرنہٕ۔  امِی  آس  ناو  تھاونہٕ۔  ۔  ۔  ۔  ۔  ۔  ۔  ۔  ۔  خداے  سٕںٛز  ووٗنٹِںۍ  کیازِ  یہِ  چھےٚ  تِہٕنٛزِ  قدرتٕچ  بٔڈ  دلیل،  میانہِ  پیغمبر  آسنٕچ  تہِ  چھےٚ  یہِ  بٔڈ  دلیل۔  لہٰذا  چھےٚ  تۅہیہِ  پٮ۪ٹھ  أمۍ  سٕندۍ  حقوق  مٹہِ،  پس  ترٲوِیُون  یہِ  یُتھ  یہِ  اورٕیور  پھیرِتھ  کھیٚیہِ  گاسہٕ  تہٕ  پھل  خداے  سٕندِس  زمینس  پٮ۪ٹھ۔  یِتھے  پٲٹھۍ  چییہِ  پننہِ  وارِ  ہٕندِ  دۅہہ  تریش،  خبر  دار  یُتھنہٕ  أمِس  اتھہٕ  لٲگِو  کانہہ  تکلیف  واتناونہٕ  خٲطرٕ،  تیٚلہِ  رٹہِ  تۅہیہِ  خداے  سُند  کڈُر  عذاب  ہرگاہ  توٚہۍ  أم،  س  کھیٚنس  چیٚنس  منٛز  مزاحمت  کٔرِو  یا  تکلیف  واتنٲوِو۔

Transliteration:
  Wail<u>a</u> thamooda akh<u>a</u>hum <u>sa</u>li<u>h</u>an q<u>a</u>la y<u>a</u> qawmi oAAbudoo All<u>a</u>ha m<u>a</u> lakum min il<u>a</u>hin ghayruhu qad j<u>a</u>atkum bayyinatun min rabbikum h<u>ath</u>ihi n<u>a</u>qatu All<u>a</u>hi lakum <u>a</u>yatan fa<u>th</u>arooh<u>a</u> takul fee ar<u>d</u>i All<u>a</u>hi wal<u>a</u> tamassooh<u>a</u> bisooin fayakhu<u>th</u>akum AAa<u>tha</u>bun aleem<b>un</b>


Maududi:
  یاد  کٔرِو  سُہ  وقت  ییٚلہِ  خُداین  قومِ  عادٕ  پتہٕ  توٚہۍ  تمِکۍ  جانشین  بنٲوِنو  تہٕ  تۅہیہِ  کوٚرنَو  زمینس  منٛز  یہِ  تھزر  عطا  زِ  اَز  چِھو  توٚہۍ  تٔمۍ  سٕندٮ۪ن  ہموار  مٲدانن  منٛز  عٲلیشان  محل  بناوان۔  تہٕ  تٔمۍ  سٕندۍ  بال  چِھو  مکانن  ہٕنزِ  شکلہِ  منٛز  گران۔  لہٰذا،  مَہ  سپدِو  تٔمۍ  سٕندیو  قدرت  کیو  کمالاتو  نِشہِ  غٲفل،  تہٕ  زمینس  منٛز  مَہ  کٔرِو  فساد۔

Jalandhary:
  بیٚیہِ  پٲوِو  توٚہۍ  ژیٚتس  سُہ  وقت  ییٚمہِ  وقتہٕ  اللہ  تعالیٰ  ہن  تۅہیہِ  زمینس  پٮ۪ٹھ  بسنٕکۍ  خلیفہٕ  بنٲونو  قومِ  عادس  پتہٕ،  بیٚیہِ  کٔرِنو  توٚہۍ  آباد  زمینن  پٮ۪ٹھ  ییٚمہِ  طریقہٕ  کہ  توٚہۍ  چھِو  بناوان  پاتھلِس  میدٲنی  زمینس  پٮ۪ٹھ  بجہِ  بجہِ  لرِ  تہٕ  مندورِ۔  تِمن  منٛز  چُھو  بسان  ریٚتہٕ  کالس،  بیٚیہِ  چُھو  کۅہن  پٮ۪ٹھ  تہِ  کورٕ  کورٕ  گرٕ  تہٕ  کُٹھۍ  بناوان،  تِمن  منٛز  چُھو  روزان  وندس،  پس  ژیٚتس  پٲوِو  خداے  سٕنٛزٕ  نعمژٕ،  شِرکہٕ  تہٕ  کُفرٕ  سٍتۍ  مہ  ٲسِو  بربٲدی  کروٕنۍ  زمینس  اندر۔

Transliteration:
  Wa<b>o</b><u>th</u>kuroo i<u>th</u> jaAAalakum khulaf<u>a</u>a min baAAdi AA<u>a</u>din wabawwaakum fee alar<u>d</u>i tattakhi<u>th</u>oona min suhoolih<u>a</u> qu<u>s</u>ooran watan<u>h</u>itoona aljib<u>a</u>la buyootan fa<b>o</b><u>th</u>kuroo <u>a</u>l<u>a</u>a All<u>a</u>hi wal<u>a</u> taAAthaw fee alar<u>d</u>i mufsideen<b>a</b>


Maududi:
  تٔمۍ  سٕندیو  قوم  کیو  سردارَو  یِم  نَرِ  دٔچِھنۍ  ﴿مغرور﴾  ٲسۍ  بنیمٕتۍ  ووٚن  کمزور  طبقہٕ  کیٚن  تِمن  لُکن  یِمو  ایمان  اوس  اوٚنمُت  کیا  توٚہۍ  چِھوٕہ  زانان  پٔزۍپٲٹھۍ  زِ  صالحؑ  چِھ  پننِس  ربّ  سُند  پیغمبر؟  تِمو  دِیُت  جواب،  بے  شک  یُس  پیغام  ہیٚتھ  سُہ  سوزنہٕ  چُھ  آمُت  سُہ  چِھ  أسۍ  مانان۔

Jalandhary:
  دپنہِ  لٔگۍ  زِٹھۍ  زِٹھۍ  لوٗکھ  تُہٕندِ  قومہٕ  أندرٕہ  یِمو  تکبُر  کوٚر  ایمان  اننہٕ  نِشہِ،  تِمن  لوٗکن  یِمو  تِمو  منٛزٕہ  غریب  تہٕ  کمزور  ٲسِتھ  ایمان  اوس  اوٚنمُت،  کیاہ  توٚہۍ  چھِوٕہ  یقین  کران  تہٕ  زانان  کہ  حضرتِ  صالح  چُھ  پیغمبر،  پننِس  خداے  سٕندِ  طرفہٕ،  تِمو  دوٚپُکھ  واقعی  أسۍ  چھِ  تتھ  سٲرسٕے  یہِ  ہیٚتھ  تِم  سوزنہٕ  آے  پوٗرٕہ  پژھ  کروٕنۍ۔

Transliteration:
  Q<u>a</u>la almalao alla<u>th</u>eena istakbaroo min qawmihi lilla<u>th</u>eena istu<u>d</u>AAifoo liman <u>a</u>mana minhum ataAAlamoona anna <u>sa</u>li<u>h</u>an mursalun min rabbihi q<u>a</u>loo inn<u>a</u> bim<u>a</u> orsila bihi muminoon<b>a</b>


Maududi:
  یِم  نَرِ  دٔچِھنۍ  ٲسۍ  بنیمٕتۍ  تِمَو  ووٚن،  یُس  چیز  تۅہیہِ  مونمُت  چُھو  أسۍ  چِھ  تتھ  انکار  کران۔

Jalandhary:
  تِمو  مُتکبرو  دوٚپہکھ  أسۍ  چھِ  انکار  کرا  ن  یتھ  تۅہیہِ  پژھ  کٔرٕو۔  غرض  تِمو  نہ  کٔر  پژھ  حضرتِ  صالحس  نہ  کٔرِکھ  ووٗنٹنہِ  ہٕندۍ  حقوق  پوٗرٕہ۔

Transliteration:
  Q<u>a</u>la alla<u>th</u>eena istakbaroo inn<u>a</u> bi<b>a</b>lla<u>th</u>ee <u>a</u>mantum bihi k<u>a</u>firoon<b>a</b>


Maududi:
  پتہٕ  مٲر  تِمو  سۅ  اوٗنٹِنۍ  ﴿اگر  چہِ  سۅ  اونٹنۍ  صرف  أکی  شخصن  مٲرمٕژ  ٲس  یِتھ  پٲٹھۍ  زن  سورۂ  قمرس  تہٕ  سورۂ  شمسَس  منٛز  ارشاد  چُھ  سپُدمُت،  مگر  چونکہ  سورُے  قوم  اوس  تس  شخصس  پٔتۍ  کِنۍ  ڈٔکھِس،  تہٕ  سُہ  اوس  دراصل  اتھ  جُرمَس  منٛز  قوم  چہِ  مرضی  ہُند  آلۂ کار،  امہِ  موجوٗب  چُھ  الزام  سٲرِسٕے  قومس  پٮ۪ٹھ  کھالنہٕ  آمُت﴾  تہٕ  پوٗرٕ  گُستٲخی  سان  کٔرٕکھ  پننِس  ربّ  سٕندِ  حکمٕچ  خلاف  ورزی۔  تہٕ  بیٚیہِ  ووٚنُکھ  صالح  علیہ  اسلامَس  زِ،  گژھ  اَن  سُہ  عذاب  ییٚمِچ  دھمکی  ژٕ  اسہِ  دِوان  چُھکھ،  ہرگاہ  ژٕ  پزۍپٲٹھۍ  پیغمبرو  منٛزٕ  چُھکھ۔

Jalandhary:
  چنانچہ  سۅ  ووٗنٹِنۍ  مٲر  تِمو  زنگہٕ  ژٔٹِتھ،  بیٚیہِ  کٔرٕکھ  سرکشی  پننِس  پروردِگارٕہ  سُند  حُکم  ماننہِ  نِشہِ،  توپتہٕ  لٔگۍ  بکمال  بےباکی  تہٕ  بے  پروٲیی  دپنہِ  اے  صالح  واتنٲوِو  اسہِ  نِشہِ  سُہ  عذاب  ییمیُک  توٚہۍ  اسہِ  بیٖم  کران  ٲسِو،  یتھ  اسہِ  کھوژناوان  ٲسِو  چُھوا  توٚہۍ  پٔزۍ  پٲٹھۍ  پیغمبرو  أندرٕہ۔

Transliteration:
  FaAAaqaroo a<b>l</b>nn<u>a</u>qata waAAataw AAan amri rabbihim waq<u>a</u>loo y<u>a</u> <u>sa</u>li<u>h</u>u itin<u>a</u> bim<u>a</u> taAAidun<u>a</u> in kunta mina almursaleen<b>a</b>


Maududi:
  ٲخر  کار  آیہِ  اَکھ  لرزاوَن  واجِنۍ  آفت  تہٕ  رٔٹِن  تہٕ  تِم  روٗدۍ  پننیٚن  گھرن  اندر  بُتھ  تل  کُن  دِتھ  پیٚتھ۔

Jalandhary:
  پس  رٔٹۍ  تِم  سخت  بِنِلۍ۔  بیٚیِس  آیہِ  کریمس  منٛز  چُھ۔ ۔۔۔۔۔۔۔  تِم  رٔٹۍ  سخت  کریکہ۔  لہٰذا  سپٕدۍ  تِمن  دۅشوے۔  آسمان  کہ  طرفہٕ  گٔیکھ  سخت  کریکھ  زبردست  کریکہِ  پتہٕ  آکھ  بِنیُل۔  پس  پے  تِم  بُتھہِ  کِنۍ  ؤسِتھ  پننیٚن  گرن  اندر  زمینس  پٮ۪ٹھ  ﴿پھرٹھ  گٔژِتھ  موٗدۍ﴾۔

Transliteration:
  Faakha<u>th</u>athumu a<b>l</b>rrajfatu faa<u>s</u>ba<u>h</u>oo fee d<u>a</u>rihim j<u>a</u>thimeen<b>a</b>


Maududi:
  تہٕ  صالحؑ  درَاو  تِہنزِ  بستی  منٛزٕ  یہِ  ونان  ونان  زِ،  اے  میانہِ  قومہٕ،  مےٚ  واتنوو  پننِس  ربّ  سُند  پیغام  ژےٚ  تام  تہٕ  مےٚ  کٔر  چٲنۍ  سٮ۪ٹھاہ  خیر  خوٲہی،  مگر  بہٕ  کیا  کرٕ  ژےٚ  چِھی  نہٕ  پنٕنۍ  خیر  خواہ  پَسندٕے۔

Jalandhary:
  ییٚلہِ  قومِ  ثمود  عذاب  سٍتۍ  تباہ  گوو۔  حضرتِ  صالح  دراو  تِمن  نِشہِ  توپتہٕ  فرموونکھ  اے  میانہِ  قومہٕ  بتحقیق  مےٚ  واتنوو  تۅہیہِ  پننِس  پروردِگارٕہ  سُند  پیغام  یتھ  پٮ۪ٹھ  عمل  کرنہٕ  سٍتۍ  تۅہیہِ  بٔڈ  کامیٲبی  سپدِہا۔  بیٚیہِ  کرے  یہِ  مےٚ  تۅہیہِ  نصیحت  تہٕ  خٲرخواہی  کمہِ  کمہِ  طریقہٕ  تاریمو  تۅہیہِ  فکرِ  لیکن  افسوس  کہ  توٚہۍ  ٲسِو  نہٕ  پننین  خٲر  خواہن  تہٕ  نصیحت  کٔروٕنین  پسندٕے  کران۔  وعظ  تہٕ  نصیحت  بوزُن  اوس  تۅہیہِ  کھران۔  تۅہیہِ  میون  بوُزو  نہٕ  میانین  نصیحتن  پٮ۪ٹھ  عمل  کٔرٕو  نہٕ،  توے  گووعذابس  گرفتار۔  یہِ  فرموو  تِمن  حضرتِ  صالحن  تِہٕندِ  ہلاک  گژھنہٕ  پتہٕ۔  تِم  زِندٕہ  تصوُر  کٔرِتھ  بطورِ  تاسُف  یِتھہٕ  پٲٹھۍ  سٲنۍ  نبی  کریم  صلی  اللہ  علیہ  و  سلم  فرموو  بدرٕکین  کٲفرن  ہلاک  گٔژِھتھ۔  امہ  أندرٕہ  اوس  عرض  بیٚین  لوٗکن  یعنی  پتہٕ  یِوٕنین  یہِ  کتھ  واتناوٕںۍ  کہ  لوٗکن  پزِ  مخلص  خٲر  خواہن  ہٕنٛز  کتھ  ضروٗر  مانٕنۍ۔  یِم  لوٗکھ  پننِس  معتبر  خٲرخواہہ  سٕنٛز  نصیحت  مانان  آسن  نہ  تِمن  سٍتۍ  تہِ  سپدِ  سُے  معاملہٕ  یُس  قومِ  ثمودس  سٍتۍ  سپُد۔  ﴿العیاذ  باللہ  یاالٰہی  نجات﴾۔

Transliteration:
  Fatawall<u>a</u> AAanhum waq<u>a</u>la y<u>a</u> qawmi laqad ablaghtukum ris<u>a</u>lata rabbee wana<u>s</u>a<u>h</u>tu lakum wal<u>a</u>kin l<u>a</u> tu<u>h</u>ibboona a<b>l</b>nn<u>as</u>i<u>h</u>een<b>a</b>


Maududi:
  تہٕ  لوطؑ  سوٗز  اسہِ  پیغمبر  بنٲوِتھ،  پتہٕ  کٔرِو  یاد  ییٚلہِ  تٔمۍ  پننِس  قومس  ووٚن  ﴿حضرت  لوطؑ  ٲسۍ  حضرت  ابراہیم  علیہ  السلامن  ہٕندۍ  بابتھٕر،  تہٕ  یہِ  قوم  ییٚمہِ کہ  ہدایت  خٲطرٕ  تِم  سوزنہٕ  ٲسۍ  آمٕتۍ  اوس  تتھ  علاقس  منٛز  روزان  یتھ  جایہِ  وۅنۍ  بحیرۂ  مُردار  واقع  چُھ﴾  کیا  توٚہۍ  چِھوا  تِتھۍ  بے حیا  سپدۍمٕتۍ  زِ  سۅ  فحش  کٲم  چِھو  کران  یۅسہٕ  تۅہیہِ  برونٛہہ  دُنیاہس  منٛز  کٲنٛسہِ  چَھنہٕ  کٔرمٕژ؟

Jalandhary:
  بیٚیہِ  سوز  اسہِ  حضرتِ  لوط  کینژھن  بستین  کُن  پیغمبر،  ییٚلہِ  تِمو  فرموو  پننِس  قومس  یعنی  اُمتس،  کیاہ  توٚہۍ  چھِو  سۅ  یچھ  کٲم  کران،  یۅسہٕ  نہٕ  تۅہیہِ  برونٹھ  کٔرمٕژ  چھےکٲنسہِ  أکۍ  شخصن  عالمینو  أندرٕہ۔

Transliteration:
  Waloo<u>t</u>an i<u>th</u> q<u>a</u>la liqawmihi atatoona alf<u>ah</u>ishata m<u>a</u> sabaqakum bih<u>a</u> min a<u>h</u>adin mina alAA<u>a</u>lameen<b>a</b>


Maududi:
  توٚہۍ  چِھو  زَنانو  بجایہِ  مردن  سٍتۍ  پنٕنۍ  خوٲہش  پوٗرٕ  کران،  حقیقت  چھےٚ  یہِ  زِ  توٚہۍ  چِھو  بالکُلٕے  حدٕ  نیرن  وٲلۍ  لُکھ۔

Jalandhary:
  پٔزۍ  پٲٹھۍ  توٚہۍ  چھِو  پنٕنۍ  شہوت  تہٕ  خواہش  پوٗرٕہ  کرنہٕ  خٲطرٕ  زنانہٕ  ترٲوِتھ  مردن  نِشہِ  یِوان۔  یہے  چھےٚ  سۅ  یچھ  کٲم  یۅسہٕ  نہٕ  تۅہیہِ  بروںٹھ  کٲنسہِ  کٔرمٕژ  چھےٚ۔  یہِ  یچھ  کٲم  کرنس  اندر  چُھو  نہٕ  تۅہیہِ  کُنہِ  قسمُک  دھوکہ،  بلکہ  چھِو  توٚہۍ  اتھ  اندر  انسانیت  کہ  حدٕہ  نِشہِ  سٮ۪ٹھاہ  ڈلہٕ  وٕنۍ۔

Transliteration:
  Innakum latatoona a<b>l</b>rrij<u>a</u>la shahwatan min dooni a<b>l</b>nnis<u>a</u>i bal antum qawmun musrifoon<b>a</b>


Maududi:
  مگر  تٔمۍ  سٕندِ  قومُک  جواب  اوس  نہٕ  امہِ  ورٲے  کِہِنۍ  زِ،  کٔڑِیوٗکھ  یِم  لُکھ  پننیو  بستیو  منٛزٕ،  یِم  چِھو  سٮ۪ٹھاہ  پاک باز  بنان۔

Jalandhary:
  تِہٕندۍ  قومن  وۅن  نہٕ  تِمن  اتھ  کتھہِ  کانہہ  معقول  جواباہ۔  مگر  پانہٕ  وٲنۍ  لٔگۍ  وننہِ  یِم  ﴿یعنی  حضرتِ  لوط  تہٕ  تِہٕنٛز  جماعت﴾  کٔڈِیوکھ  پننہِ  شہرٕ  منٛزٕہ  یِم  لوٗکھ  چھِ  سٮ۪ٹھاہ  شونتۍ،  یِم  چھِ  پاک  وصاف  روزُن  یژھان۔  اسہِ  چھِ  تِم  زانان  گندٕہ  لوٗکھ۔  لہٰذا  صاف  وپاک  لوٗکن  کتہِ  پزِ  گندٕہ  تہٕ  ناصاف  لوٗکن  سٍتۍ  روزُن۔  یہِ  ٲسۍ  تِم  ونان  ٹھٹھہٕ  پٲٹھۍ  تہٕ  ٹسنہٕ  پٲٹھۍ  اوٚت  پٮ۪ٹھ  ییٚلہِ  وٲژ  نوبت  اسہِ  کوٚر  نٲزِل  اتھ  قومس  پٮ۪ٹھ  عذاب۔

Transliteration:
  Wam<u>a</u> k<u>a</u>na jaw<u>a</u>ba qawmihi ill<u>a</u> an q<u>a</u>loo akhrijoohum min qaryatikum innahum on<u>a</u>sun yata<u>t</u>ahharoon<b>a</b>


Transliteration: Faanjayn<u>a</u>hu waahlahu ill<u>a</u> imraatahu k<u>a</u>nat mina algh<u>a</u>bireen<b>a</b>
Maududi:
  ٲخر  کار  کوٚڈ  اَسہِ  لوطؑ  تہٕ  تٔمۍ  سٕندۍ  گھر  وٲلۍ  بچٲوِتھ  نیٚبر،  سِواے  تٔمۍ  سٕنز  خاندارِنۍ  یوسہٕ  پتھ  روزن  والیو  منٛزٕ  ٲس۔

Jalandhary:
  پس  دیُت  اسہِ  نجات  تمہِ  عذاب  نِشہِ  حضرتِ  لوطس  بیٚیہِ  تِہٕندین  متعلقن،  اہل  و عیالس  بیٚیہِ  باایمانن  مگر  نہ  تِہٕنٛزِ  آشنہِ  سۅ  روز  ایمان  نہ  اننہِ  مۅکھہٕ  تتھ  قومس  سٍتۍ  یِمن  پٮ۪ٹھ  عذاب  نٲزِل  سپُد۔


Maududi:
  تہٕ  اَتھ  قومس  پٮ۪ٹھ  ترٲو  اکھ  بٲرِش،  پتہٕ  وُچِھو  زِ  تِمن  مجرمن  ہُند  انجام  کیا  سپُد۔  ﴿بٲرش  چُھنہٕ  یتھ  جایہِ  مُراد  آبُک  روٗد  بلکہ  چُھ  مُراد  کنہِ  روٗد  یِتھہٕ  پٲٹھۍ  زن  قرآنس  اندر  باقی  جاین  بیان  چُھ  سپُدمُت﴾

Jalandhary:
  اسہِ  تروو  تِمن  پٮ۪ٹھ  بدلٕے  قسمُک  روداہ۔  یعنی  کنہِ  تراویٚکھ  رودٕکۍ  پٲٹھۍ  پس  وُچھ  ژٕ  اے  وُچھ  وٕنہِ  کہ  کیاہ  سپُد  انجام  تِمن  نافرمانن  ہُند۔  گر  غورٕ  سان  وُچھکھ  تعجُب  کرکھ  بیٚیہِ  تٔرِی  فکرِ  وارٕ  کہ  خداے  سٕنٛزِ  نافرمٲنی  ہُند  انجام  کیاہ  چُھ  آسان۔

Transliteration:
  Waam<u>t</u>arn<u>a</u> AAalayhim ma<u>t</u>aran fa<b>o</b>n<i><u>th</u></i>ur kayfa k<u>a</u>na AA<u>a</u>qibatu almujrimeen<b>a</b>


Maududi:
  پتہٕ  سوٗز  اسہِ  مَدیَن  کیٚن  لُکن  کُن  تٔمۍ  سُند  بوے  شعیبؑ۔  ﴿مَدیَنُک  اصلی  علاقہٕ  اوس  حجازٕ کِس  شمال  مغربس  تہٕ  فلسطین کِس  جنوبس  منٛز  بحرِ  احمر  تہٕ  خلیج  عَقَبہ کِس  بٔٹِھس  پٮ۪ٹھ  مگر  جزیرہ  نماے  سینا کِس  مشرقی  بٔٹھِس  پٮ۪ٹھ  تہِ  اوس  اَمِیُک  کینٛہہ  سلسلہٕ  پھٔہلِتھ۔  یہِ  اوس  اکھ  سٮ۪ٹھاہ  بوٚڈ  تجارت  پیشہِ  قوم۔  پرٛٲنِس  زمانس  منٛز  یۅسہٕ  بٔڈ  تجارتی  وَتھ  بحرِ  احمر کہِ  بٹھہِ  بٹھہِ  یَمنہٕ  پٮ۪ٹھہٕ  مکہ  تہٕ  ینبوع  کِنۍ  نِیرِتھ  شام  تام  گژھان  ٲس  تہٕ  بیاکھ  اکھ  بٔڈ  تجارتی  وَتھ  یۅسہٕ  عراق  پٮ۪ٹھہٕ  مِصرس  کُن  گژھان  ٲس،  امہِ  کِس  ژُؤتِس  پٮ۪ٹھ  آسہِ  امہِ  قوم چہِ  بٔستیہِ  آباد﴾  تٔمۍ  ووٚن،  اے  برادرانِ  قوم،  اللہ  تعالیٰ  سٕنز  بندگی  کٔرِو،  تس  ورٲے  چُھنہٕ  تُہُند  بیٚیہِ  کانٛہہ  خُداے،  تۅہیہِ  نِشہِ  چھےٚ  تُہندِس  ربّ  سٕندِ  طرفہٕ  ٹاکارٕ  رہنمٲئی  آمٕژ،  لہٰذا  کٔرِو  وَزن  تہٕ  پیمانہٕ  پوٗرٕ،  لُکن  مَہ  دِیِو  تِہندٮ۪ن  چیزن  منٛز  گھاٹہٕ،  تہٕ  زمینس  منٛز  مَہ  کٔرِو  فساد  برپا  ییٚلہِ  زن  اَمِیُک  اصلاح  چُھ  سپُدمُت،  أتھۍ  منٛز  چُھ  تُہُند  رٕژَر  اگر  توٚہۍ  پٔزۍپٲٹھۍ  مومن  چِھو۔  ﴿امہِ  نِشہِ  چھُ  صاف  پے  لگان  زِ  یِم  لُکھ  ٲسۍ  ایمانٕکۍ  دعویٰ  دار﴾

Jalandhary:
  بیٚیہِ  سوز  اسہِ  شہرٕ  مدینہ  کین  کُن  تِہُندُے  بۅے  حضرتِ  شعیب  پیغمبر۔  تِمو  فرموو  پننِس  قومس  اے  میانہِ  قومہٕ  عبادت  کٔرِو  توٚہۍ  فقط  معبودِ  برحق  سٕنٛز  کیازِ  چُھنہٕ  تۅہیہِ  کانہہ  معبوداہ  تس  ورٲے،  بتحقیق  وٲژ  تۅہیہِ  نِشہِ  نٔنۍ  دلیل  میٲنِس  پیغمبر  آسنس  پٮ۪ٹھ  تُہٕندِس  پروردِگارٕہ  سٕندِ  طرفہٕ۔  لہٰذا  مٲنِو  احکام  شرعین  منٛز  میٲنۍ  کتھ  تہٕ  میون  ونُن،  بہٕ  چُھسو  ونان  کہ  توٚہۍ  ٲسِو  پوٗرٕ  پوٗرٕ  مینان  تہٕ  پوٗرٕ  پوٗرٕ  تولان،  بیٚیہِ  مہ  ٲسِو  لوٗکن  ہٕندین  چیزن  اندر  نقصان  تہٕ  کمی  کران،  چھۅنہِ  راوان۔  یتھہٕ  پٲٹھۍ  تۅہیہِ  عادت  چُھو،  بیٚیہِ  مہ  کٔرِو  زمینس  اندر  شرکہٕ  تہٕ  کُفرٕ  سٍتۍ  بیٚیہِ  لوٗکن  چھۅن  تہٕ  ناقص  کٔننہٕ  سٍتۍ  تبٲہی  تہٕ  بربٲدی۔  اتھ  زمینس  اندر  حضراتِ  انبیاہن  ہٕندِ  واسطہ  توحید  سٍتۍ  حقوق  العباد  اندر۔  تولنس  تہٕ  میننس  منز۔  عدل  وانصاف  کرنہٕ  سٍتۍ  اصلاح  درستی  سپدٕنہٕ  پتہٕ،  یہِ  بہٕ  ونان  چُھسو  یہِ  چُھ  تُہٕندِ  خٲطرٕ  سٮ۪ٹھاہ  جان  تہٕ  بہتر  دنیاہس  اندر  تہِ  تہٕ  ٲخرتس  اندر  تہِ۔  ہرگاہ  توٚہۍ  میٲنِس  وننس  پژھ  کٔرِو  تہٕ  تمہِ  موجوب  عمل  کٔرِو۔

Transliteration:
  Wail<u>a</u> madyana akh<u>a</u>hum shuAAayban q<u>a</u>la y<u>a</u> qawmi oAAbudoo All<u>a</u>ha m<u>a</u> lakum min il<u>a</u>hin ghayruhu qad j<u>a</u>atkum bayyinatun min rabbikum faawfoo alkayla wa<b>a</b>lmeez<u>a</u>na wal<u>a</u> tabkhasoo a<b>l</b>nn<u>a</u>sa ashy<u>a</u>ahum wal<u>a</u> tufsidoo fee alar<u>d</u>i baAAda i<u>s</u>l<u>ah</u>ih<u>a</u> <u>tha</u>likum khayrun lakum in kuntum mumineen<b>a</b>


Maududi:
  تہٕ  ﴿زندگی  ہٕنزِ﴾  پرٛتھ  وَتہِ  پٮ۪ٹھ  مَہ  بِہِو  رَہزن  ﴿ڈاکو﴾  بٔنِتھ  زِ  لُکھ  کھۅژنٲوِیوکھ  تہٕ  ایمان  اَنن  وٲلۍ  لٲگِیوٗکھ  اللہ  تعالیٰ  سٕنزِ  وَتہِ  نِشہِ  رُکاوٕنۍ  تہٕ  سِیٔز  وَتھ  ۂج  کرنہٕ  باپت  گٔنڈِو  ہوٚل،  یاد  کٔرِو  سُہ  وقت  ییٚلہِ  توٚہۍ  کمٕے  ٲسِو،  پتہٕ  بنٲوِنَو  خُداین  توٚہۍ  واریاہ،  تہٕ  أچھ  مٕژرٲوِتھ  وُچِھو  زِ  دُنیاہس  منٛز  کُس  انجام  چُھ  فساد  کرن  والیٚن  ہُند  سپُدمُت۔

Jalandhary:
  بیٚیہِ  مہ  ٲسِو  وتن  تہٕ  سڑکن  پٮ۪ٹھ  بِہان  لوٗکن  خوف  دہی  کرنہٕ  خٲطرٕ۔  بیٚیہِ  یِم  خدایس  پژھ  کروٕنۍ  چھِ  تِم  تِہٕنٛزِ  وتہِ  پتھ  رٹنہٕ  خٲطرٕ۔  بیٚیہِ  خداے  سٕںٛزِ  وتہِ  اندر  کُنہِ  نتہٕ  کُنہِ  طریقہٕ  ہجیٚر  خرٲبی  تہٕ  شک  وشُبہٕ  پٲدٕہ  کرنہٕ  خٲطرٕ،  بیٚیہِ  پٲوِو  ژیٚتس  پنُن  حال  ییٚلہِ  توٚہۍ  تعدادس  یا  مال  ودولتس  منٛز  کم  ٲسِو۔  پس  کٔرٕو  خداین  مہربٲنی  تُہٕندِس  تعدادس  اندر  یا  مال  ودولتس  اندر  کٔر  نو  زیٲدتی،  بیٚیہِ  وُچھتو  مُفسِدن  یِمو  کُفر  ونافرمٲنی  سٍتۍ  تبٲہی  کٔر  تِہُند  انجام  کیاہ  سپُد  پتولاکہ  یِمو  خدایس  تہٕ  تِہٕندین  پیغمبرن  انکار  کوٚر  تۅہیہِ  برونٹھ۔  قومِ  نوح  قومِ  عاد  وثمود  وغٲرٕ  تِم  کِتھہٕ  پٲٹھۍ  چھِ  اللہ  تعالیٰ  ہن  گٲلمٕتۍ  تہٕ  تباہ  کٔرمٕتۍ۔  یِتھے  پٲٹھۍ  چُھ  اندیشہ  کہ  تۅہیہِ  پٮ۪ٹھ  تہِ  ما  سپدِ  خداے  سٕندِ  طرفہٕ  عذاب  نٲزِل۔

Transliteration:
  Wal<u>a</u> taqAAudoo bikulli <u>s</u>ir<u>at</u>in tooAAidoona wata<u>s</u>uddoona AAan sabeeli All<u>a</u>hi man <u>a</u>mana bihi watabghoonah<u>a</u> AAiwajan wa<b>o</b><u>th</u>kuroo i<u>th</u> kuntum qaleelan fakaththarakum wa<b>o</b>n<i><u>th</u></i>uroo kayfa k<u>a</u>na AA<u>a</u>qibatu almufsideen<b>a</b>


Maududi:
  اگر  تۅہیہِ  منٛزٕ  اکھ  دوٚر  تَتھ  تعلیم  پٮ۪ٹھ  ایمان  چُھ  اَنان  یَتھ  سٍتۍ  بہٕ  سوزنہٕ  چُھس  آمُت  تہٕ  بیاکھ  چُھنہٕ  ایمان  اَنان،  تیٚلہِ  روٗزِو  صبرٕ  سان  وُچھان  یوٚت  تام  اللہ  تعالیٰ  اسہِ  درمیان  فٲصلہٕ  کرِ،  تہٕ  سُے  چُھ  سارِوٕے  کھۅتہٕ  بہتر  فٲصلہٕ  کرن  وول۔

Jalandhary:
  وۅنۍ  ہرگاہ  تۅہیہِ  زٕہ  جمٲژ  گژھن۔  اکھ  جماعت  انہِ  ایمان  تتھ  یہِ  بہٕ  ہیٚتھ  آس  بیاکھ  جماعت  کرِ  نہٕ  تتھ  پژھ۔  یعنی  مُتفقہ  طور  کٔرِو  نٕہ  توٚہۍ  سٲرسٕے  تتھ  پژھ  یہِ  بہٕ  ہیٚتھ  آس،  پس  ٹھہرِو  یوٚتانۍ  پانہٕ  اللہ  تعالیٰ  اسہِ  منٛز  فاصلہٕ  کرِ۔  پٔزۍ  زِیارین  دِیہِ  نجات  تہٕ  اپُززیارین  کرِ  ہلاک  تہٕ  تباہ  عذاب  سٍتۍ۔  سُے  چھُ  رُت  حکُم  کروُن۔

Transliteration:
  Wain k<u>a</u>na <u>ta</u>ifatun minkum <u>a</u>manoo bi<b>a</b>lla<u>th</u>ee orsiltu bihi wa<u>ta</u>ifatun lam yuminoo fa<b>i</b><u>s</u>biroo <u>h</u>att<u>a</u> ya<u>h</u>kuma All<u>a</u>hu baynan<u>a</u> wahuwa khayru al<u>ha</u>kimeen<b>a</b>


Maududi:
  تٔمۍ  سٕندِ  قوم  کیو  سردارَو  یِم  پننِس  بجرٕکِس  تکبرس  منٛز  ہیٚنہٕ  ٲسۍ  آمٕتۍ،  ووٚنہَس  زِ،  اے  شعیبؑ  أسۍ  کڑوتھ  ژٕ  تہٕ  تِم  لُکھ  یِمو  ژےٚ  سٍتۍ  ایمان  چُھ  اوٚنمُت  پننہِ  بستی  منٛزٕ،  نَتہٕ  چُھو  تۅہیہِ  لُکن  سٲنِس  مِلّتس  منٛز  واپس  یُن۔  شعیبؑ  چِھ  جواب  دِوان،  کیا  أسۍ  یِموا  زبردستی  پِھرنہٕ  اگرچہِ  أسۍ  رٲضۍ  آسَو  نہٕ؟

Jalandhary:
  تُہٕندِ  قوم  کیو  زِٹھیو،  یِمو  تکبُر  کوٚر  ایمان  اننہٕ  نِشہِ  تِمو  ییٚلہِ  تُہُند  کلام  بوز  تِم  لٔگۍ  دپنہِ  اے  شعیب  یاد  تھٲوِزِ  أسۍ  کڈوتھ  ژٕ  بیٚیہِ  یِمو  ژےٚ  پژھ  کٔرٕے  پننہِ  شہرٕ  أندرٕہ۔  نتے  توٚہۍ  بیٚیہِ  سٲنِس  دینس  کُن  واپس  پھیٖرِو،  حضرتِ  شعیبن  فرمووُکھ  ہرگاہ  أسۍ  تُہٕندِ  دین  نِشہِ  ناخوش  مُتنفر  تہٕ  بیزار  تہِ  ٲسِو  توتہِ  چھِو  توٚہۍ  یژھان  سون  تتھ  دینس  کُن  پھیرُن۔  تہِ  ہیٚکہِ  نہٕ  بٔنِتھ  زانہہ  کیازِ  اسہِ  نِشہِ  چھےٚ  پۅختہٕ  دلیل  تُہُند  دین  بٲطَل  آسنس  پٮ۪ٹھ  تہٕ  سون  دین  حق  تہٕ  پوٚزآسنس  پٮ۪ٹھ۔

Transliteration:
  Q<u>a</u>la almalao alla<u>th</u>eena istakbaroo min qawmihi lanukhrijannaka y<u>a</u> shuAAaybu wa<b>a</b>lla<u>th</u>eena <u>a</u>manoo maAAaka min qaryatin<u>a</u> aw lataAAoodunna fee millatin<u>a</u> q<u>a</u>la awalaw kunn<u>a</u> k<u>a</u>riheen<b>a</b>


Maududi:
  أسۍ  آسو  خُدایس  بہتان  لگاون  وٲلۍ  اگر  تُہٕندِس  مِلّتس  منٛز  واپس  پھیٖرۍ  ییٚلہِ  زن  خُداین  اسہِ  امہِ  نِشہِ  چُھ  نجات  دِیتمُت،  سانہِ  خٲطرٕ  چُھنہٕ  وۅنۍ  تتھ  کُن  پھیرُن  کُنہِ  پٲٹھۍ  تہِ  ممکن  اِلّا  یہِ  زِ  اللہ  تعالیٰ،  سون  ربّ  اگر  ییٚژِھہ،  سٲنِس  ربّ  سُند  علم  چُھ  پرٛتھ  چیزس  پٮ۪ٹھ  حٲوی،  تٔسۍ  پٮ۪ٹھ  کوٚر  اسہِ  اعتماد۔  اے  سانہِ  ربّہ،  اسہِ  تہٕ  سٲنِس  قومس  درمیان  کر  ٹھیک  ٹھیک  فٲصلہٕ  تہٕ  ژٕ  چُھکھ  بہترین  فٲصلہٕ  کرن  وول۔

Jalandhary:
  ہرگاہ  بالفرض  أسۍ  تُہٕندِس  دینس  کُن  پھیرو،  تتھ  صورتس  منٛز  نوٚ  رَو  أسۍ  خدایس  پٮ۪ٹھ  بوٚڈ  اپزاہ  کیازِ  بٲطِل  دینس  پوٚز  وننہٕ  سٍتی  چُھ  لٲزِم  یِوان  خدایس  پٮ۪ٹھ  افترا  تہٕ  اپُز  نوٚوراوُن،  وۅنۍ  چھنہٕ  کتھٕے  تتھ  منٛز  بیٚیہِ  دٲخِل  سپدُن۔  خصوصاً  ییٚلہِ  اللہ  تعالیٰ  ہن  اسہِ  تمہِ  بٲطِل  دین  نِشہِ  نجات  دیُت،  سٲنۍ  کتھ  ہیٚکہِ  نہٕ  بٔنتھٕے  تہِ  زانہہ  کہ  أسی  کیاہ  پھیرو  تُہٕندِس  دینس  کُن  مگر  ے  اللہ  تعالیٰ  ہٕے  یژِھہ،  وٲتِتھ  چُھ  سون  پرودِگار  پرتھ  چیزس  علمہٕ  سٍتۍ۔  تس  چھےٚ  پرتھ  چیزٕچ  پوٗرٕ  خبر،  خداے  سٕے  پٮ۪ٹھ  کوٚر  اسہِ  توکل۔  تٔسۍ  چھِ  منگان  أسۍ،  اے  سانہِ  پروردِگارٕہ  نیاے  أنٛزراو  اسہِ  تہٕ  سٲنِس  قومس  منٛز۔  ژٕے  چُھکھ  رُت  فٲصلہٕ  کروُن۔

Transliteration:
  Qadi iftarayn<u>a</u> AAal<u>a</u> All<u>a</u>hi ka<u>th</u>iban in AAudn<u>a</u> fee millatikum baAAda i<u>th</u> najj<u>a</u>n<u>a</u> All<u>a</u>hu minh<u>a</u> wam<u>a</u> yakoonu lan<u>a</u> an naAAooda feeh<u>a</u> ill<u>a</u> an yash<u>a</u>a All<u>a</u>hu rabbun<u>a</u> wasiAAa rabbun<u>a</u> kulla shayin AAilman AAal<u>a</u> All<u>a</u>hi tawakkaln<u>a</u> rabban<u>a</u> ifta<u>h</u> baynan<u>a</u> wabayna qawmin<u>a</u> bi<b>a</b>l<u>h</u>aqqi waanta khayru alf<u>a</u>ti<u>h</u>een<b>a</b>


Maududi:
  تٔمۍ  سٕند  قوم  کیو  سردارو  یِمو  تٔمۍ  سٕنز  کتھ  ماننہٕ  نِشہِ  انکار  اوس  کوٚرمُت  لٔگۍ  پانہٕ  وٲنۍ  وَننہِ،  اگر  تۅہیہِ  شعیبؑ  سٕنز  پیروی  قبول  کٔرٕو،  تیٚلہِ  گٔژِھو  برباد۔  ﴿یہِ  کتھ  چَھنہٕ  صرف  شعیب  علیہ  السلامن  ہٕندِ  قوم  کیٚن  سردارنٕے  تام  محدوٗد۔  پرٛتھ  زمانس  منٛز  چِھ  بِگریمتِیو  لُکو  حقس،  سیٚزرس  تہٕ  دیانت چہِ  رٔوِشہِ  منٛز  یِتھی  خطرات  محسوس  کٔرِمٕتۍ۔  پرٛتھ  دورٕکیٚن  فساد  کرن  والیٚن  ہُند  چُھ  یۅہے  خیال  روٗدمُت  زِ  تجارت،  سیاست  تہٕ  باقی  دُنیٲوی  معاملات  ہیٚکن  نہٕ  اَپزِ  ورٲے،  بے ایمٲنی  تہٕ  بد اخلٲقی  وَرٲے  پٔکۍتھٕے۔  ایمان  دٲری  پٮ۪ٹھ  پکُن  گوٚو  پنُن  دُنیا  برباد  کرُن﴾

Jalandhary:
  بیٚیہِ  دوٚپ  تُہٕندیو  زِٹھیو  یِمو  انکار  کوٚر  تُہٕندِ  قوم  أندرٕہ  بیین  کٲفرن  کُن۔  یُتھنہٕ  تِمن  حضرتِ  شعیب  سٕندِ  موثر  تقریرٕہ  سٍتۍ  کینہہ  اثر  سپدِ،  ہرگاہ  توٚہۍ  حضرتِ  شعیبٕںۍ  پیروی  کٔرِو  پٔزۍ  پٲٹھۍ  تیٚلہِ  سپدِ  تۅہیہِ  نقصان  تُلہٕ  وٕنیو  أندرٕہ۔

Transliteration:
  Waq<u>a</u>la almalao alla<u>th</u>eena kafaroo min qawmihi laini ittabaAAtum shuAAayban innakum i<u>th</u>an lakh<u>a</u>siroon<b>a</b>


Maududi:
  مگر  سپُد  یہِ  زِ  اکھ  کھۅژناون  واجِنۍ  آفت  آیہِ  تہٕ  رٔٹِن  تہٕ  تِم  روٗدۍ  پننیٚن  گھرن  منٛز  بُتھ  تَل  کُن  گٔژِھتھ  پیٚتھ۔

Jalandhary:
  پس  رٔٹۍ  تِم  سخت  بُنِلۍ  ییٚمہِ  سٍتۍ  سپٕدۍ  تِم  گرن  اندر  پھرٹہٕ  سٍتۍ  مردٕہ۔  یُس  ییٚتیس  اوس  سُہ  گوو  تٔتِتھے  روزِتھ۔

Transliteration:
  Faakha<u>th</u>athumu a<b>l</b>rrajfatu faa<u>s</u>ba<u>h</u>oo fee d<u>a</u>rihim j<u>a</u>thimeen<b>a</b>


Maududi:
  یِمو  لُکو  شعیب  علیہ  السلامس  بُتھ  پِھیُر  تِم  مٹیٚاے  تِتھہٕ  پٲٹھۍ  زنتہٕ  تِم  تِمن  گھرن  منٛز  بَسیٚامتی  ٲسۍ  نہٕ  ٲخر  سپٕدۍ  تِمے  برباد  یِمو  شعیب  علیہ  السلامس  بُتھ  پھِیُر۔

Jalandhary:
  یِمو  اپُز  زٲنِتھ  انکار  کوٚر  حضرتِ  شعیبس  زن  نہٕ  تِم  روزٲنی  ٲسۍ  تتھ  شہرس  اندر۔  تِم  ٲسۍ  دپان  باایمانن  أسۍ  کڈوو  ییٚمہِ  شہرٕ  أندرٕہ۔  تِم  سپٕدۍ  پانہٕ  نابود،  یِمو  اپُز  زٲنِتھ  انکار  کوٚر  حضرتِ  شعیبس۔  تِمے  ٲسۍ  تاوان  زدَو  أندرٕہ۔  تِم  ٲسۍ  ونان  باایمانن  تۅہیہِ  سپدِ  نقصان  پرتھ  رنگہٕ،  تِمنٕے  سپُد  پانس  سخت  نقصان  تہٕ  تاوان۔

Transliteration:
  Alla<u>th</u>eena ka<u>thth</u>aboo shuAAayban kaan lam yaghnaw feeh<u>a</u> alla<u>th</u>eena ka<u>thth</u>aboo shuAAayban k<u>a</u>noo humu alkh<u>a</u>sireen<b>a</b>


Maududi:
  تہٕ  شعیبؑ  درٛاو  یہِ  ونان  ونان  تِہنزو  بستِیَو  منٛزٕ  زِ،  اے  برادرانِ  قوم،  مےٚ  واتنٲوۍ  پننِس  ربّ  سٕندۍ  پیغام  تۅہیہِ  تام  تہٕ  تُہٕنزِ  خیر  خوٲہی  ہُنٛد  حق  کوٚرُم  ادا۔  وۅنۍ  کِتھہٕ  پٲٹھۍ  کرٕ  بہٕ  تتھ  قومس  پٮ۪ٹھ  افسوس  یُس  حق  ماننہٕ  نِشہِ  انکار  چُھ  کران۔

Jalandhary:
  پس  دراو  تِمن  نِشہِ  حضرتِ  شعیب  علیہ  السلام  توپتہٕ  فرمووُن  تِمن  کُن  افسوس  کٔرِتھ  زن  تِم  زِندے  ٲسۍ  اے  قومہٕ  بتحقیق  مےٚ  واتنٲوۍ  تۅہیہِ  پننِس  پروردِگارٕہ  سٕندۍ  پیغامات  بیٚیہِ  کٔرمےٚ  تۅہیہِ  نصیحت  وۅنۍ  کِتھہٕ  پٲٹھۍ  کھیٚمہٕ  بہٕ  غم  کٲفر  لوٗکن  ہٕندِس  ہلاک  گژھنس  پٮ۪ٹھ۔  یُتھ  ووٚوُکھ  تیُتھ  لوٚنُکھ۔

Transliteration:
  Fatawall<u>a</u> AAanhum waq<u>a</u>la y<u>a</u> qawmi laqad ablaghtukum ris<u>a</u>l<u>a</u>ti rabbee wana<u>s</u>a<u>h</u>tu lakum fakayfa <u>a</u>s<u>a</u> AAal<u>a</u> qawmin k<u>a</u>fireen<b>a</b>


Maududi:
  زانٛہہ  تہِ  چُھنہٕ  یہِ  سپُدمُت  زِ  اَسہِ  آسہِ  کُنہِ  بستی  منٛز  نبی  سوزمُت  تہٕ  تمہِ  بستی  ہٕندۍ  لُکھ  آسن  نہٕ  گۅڈٕ  تنگی  تہٕ  سختی  منٛز  مبتلا  کٔرِمٕتۍ،  امہِ  خیالہٕ  زِ  شاید  ما  کرن  تِم  عٲجزی  اختیار۔

Jalandhary:
  بیٚیہِ  سوزنہٕ  اسہِ  یِمن  شہرن  کُن  یِم  ذِکر  کرنہٕ  آے  بیٚیہِ  بیٚیَو  شہرو  أندرٕہ  کُنہِ  شہرس  کُن  کانہہ  پیغمبراہ  سوزنہٕ  آو  مگر  تتہِ  کیو  بسن  والیو  ییٚلہِ  تس  پیغمبرٕ  سٕنٛز  نافرمٲنی  کٔر  اسہِ  کٔرۍ  تِم  مُبتلا  تنگی  تہٕ  بیمارِ  سٍتۍ  یُتھ  تِم  نافرمٲنی  نِشہِ  باز  یِتھ  عٲجزی  سان  اسہِ  کُن  رجوع  تہٕ  توبہٕ  کرن  نافرمٲنی  کرنہٕ  نِشہِ  پتھ  روزن۔

Transliteration:
  Wam<u>a</u> arsaln<u>a</u> fee qaryatin min nabiyyin ill<u>a</u> akha<u>th</u>n<u>a</u> ahlah<u>a</u> bi<b>a</b>lbas<u>a</u>i wa<b>al</b><u>dd</u>arr<u>a</u>i laAAallahum ya<u>dd</u>arraAAoon<b>a</b>


Maududi:
  پتہٕ  بدلٲو  اَسہِ  تِہٕنز  بدحٲلی  خۅشحالی  سٍتۍ  یوٚت  تام  زن  تِم  ٹھیک  پٲٹھی  پھانپھلے  تہٕ  لٔگۍ  وَننہِ  زِ،  سانیٚن  اَسلافن  تہِ  چِھ  رٔتۍ  تہٕ  خراب  دۅہ  آمتی  روٗدمٕتۍ۔  ٲخر  کار  رٔٹۍ  اسہِ  تِم  اچانک  تہٕ  تِمن  لٔج  نہٕ  پے  تہِ۔  ﴿أکِس  أکِس  نبیس  متعلق  تہٕ  اکہِ  اکہِ  قومُک  معاملہٕ  بیوٚن  بیوٚن  پٲٹھۍ  بیان  کرنہٕ  پتہٕ  چُھ  وۅنۍ  سُہ  جامع  ضٲبطہٕ  بیان  کرنہٕ  یِوان  یُس  پرٛتھ  زمانس  منٛز  خُداین  چُھ  ابنیاء  علیھم  السّلامن  ہٕندِس  بعثت کِس  موقعس  پٮ۪ٹھ  اختیار  کوٚرمُت،  تہٕ  سُہ  چُھ  یہِ  زِ  ییٚلہِ  کُنہِ  قومہٕ  خٲطرٕ  کانٛہہ  نبی  سوزنہٕ  آو،  قوم  آو  گۅڈٕہ  مصیبتن  تہٕ  آفاتن  منٛز  مبتلا  کرنہٕ  تاکہ  تَمِکۍ  کَن  گژھن  نصیحت  خٲطرٕ  یلہٕ  تہٕ  سُہ  گژِھہ  پننِس  خُدایس  برونٛہہ  کنہِ  عٲجزی  سان  نمنَس  پٮ۪ٹھ  آمادٕہ۔  پتہٕ  ییٚلہِ  اتھ  ساز  گار  ماحولس  منٛز  تہِ  تَمِیُک  دل  حق  قبول  کرنس  کُن  مٲیل  سپدُ  نہٕ،  پتہٕ  آو  سُہ  خۅشحٲلی  ہٕندِس  فِتنس  منٛز  مبتلا  کرنہٕ،  تہٕ  ییٚتہِ  پٮ۪ٹھہٕ  گوٚو  تَمہِ  چہِ  بربٲدی  ہُند  دٔسلابہٕ  شروع۔  پیغمبر  سٕنز  کتھ  نہ  بوزنہٕ  باوجود  ییٚلہِ  تَتھ  پٮ۪ٹھ  نعمتن  ہٕنز  بٲرش  سپز  تیٚلہِ  سمجُھ  تٔمۍ  زِ  پٮ۪ٹھہٕ  کنہِ  چُھنہٕ  کانٛہہ  خُداے  موجود  یُس  گرفت  کرن  وول  آسہِ  تہٕ  ﴿ہمچوما  دیگرے  نیست،  سانہِ  کھۅتہٕ  کھٔسِتھ  چُھنہٕ  کانٛہہ﴾  اَمہِ  قٔسمُک  ہوا  ژَاو  تَتھ  دماغس  تہٕ  أمۍ  چیزن  کوٚر  یہِ  ٲخر  کار  اللہ  تعالیٰ  سٕندِس  عذابس  منٛز  مبتلا﴾

Jalandhary:
  ییٚلہِ  تِم  نافرمٲنی  نِشہِ  تیوٗت  کٔرِتھ  تہِ  باز  آے  نہٕ  توپتہٕ  بدلٲو  اسہِ  تِمن  سختی  ہٕنٛزِ  جاے  آسٲنی  یوٚتانۍ  تِمن  دولت  تہٕ  صحت  بیٚیہِ  اولادن  منٛز  خوب  ترقی  سپٕز۔  تِہٕنٛز  زُریاتھ  واریاہ  نوےیہِ۔  غلط  فہمی  سببہٕ  لٔگۍ  تمہِ  ساعتہٕ  وننہِ  کہ  سختی  تہٕ  آسٲنی  چھَنہٕ  کُنہِ  نافرمٲنی  یا  فرماں بردٲری  ہُند  نتیجہ۔  یِم  چیز  چھِ  برونٹھہٕ  پٮ۪ٹھے  آمٕتۍ  یِتھے  پٲٹھۍ  سانین  مالین  بٕڈۍ  ببن  تہِ  ٲس  کُنہِ  وقتہٕ  سختی  آسان  کُنہِ  وقتہٕ  آسٲنی  ورنہ  أسۍ  چھِ  نافرمٲنی  بدستور  کران  خوش  حٲلی  کیازِ  آسہِ  ہا  تیٚلہِ  اسہِ،  پس  رٔٹۍ  اسہِ  تِم  ہنگہٕ  تہٕ  منگہٕ۔  تِمن  ٲسٕے  نہٕ  خبر  عذاب  یِنٕچ  اسہِ  رٔٹۍ  تِم  محض  تِہٕندِ  کُفرٕ  تہٕ  نافرمٲنی  سببہٕ۔

Transliteration:
  Thumma baddaln<u>a</u> mak<u>a</u>na a<b>l</b>ssayyiati al<u>h</u>asanata <u>h</u>att<u>a</u> AAafaw waq<u>a</u>loo qad massa <u>a</u>b<u>a</u>an<u>a</u> a<b>l</b><u>dd</u>arr<u>a</u>o wa<b>al</b>ssarr<u>a</u>o faakha<u>th</u>n<u>a</u>hum baghtatan wahum l<u>a</u> yashAAuroon<b>a</b>


Maududi:
  ہرگاہ  بٔستِیَن  ہٕندۍ  لُکھ  ایمان  اَنہن  تہٕ  تقویٰ ہٕچ  رٔوِش  کرہن  اختیار  تیٚلہِ  مٕژراوٕہَو  أسۍ  تِمن  پٮ۪ٹھ  آسمان  تہٕ  زمین  کیٚن  برکتن  ہٕندۍ  دروازٕہ،  مگر  تِمو  پِھیُر  بُتھ،  لہٰذا  رٔٹۍ  اسہِ  تِم  تَمہِ  بُرٕ  کَمایہِ  ہٕندِس  حسابَس  منٛز  یۅسہٕ  تِم  وَٹان  ٲسۍ۔

Jalandhary:
  ورنہ  ہرگاہ  یِمن  شہرن  تہٕ  بستین  ہٕنٛدۍ  لوٗکھ  خدایس  ایمان  أنِتھ  تہٕ  پژھ  کٔرِتھ  پیغمبرن  ہٕنٛدِ  مُخالفت  نِشہِ  پتھ  روزہن  تہٕ  پرہیزگٲری  ہٕنٛز  وتھ  اختیار  کرہن  تیٚلہِ  مُژراوٕہو  أسۍ  تِمن  پٮ۪ٹھ  آسمان  وزمین  چن  برکتن  ہُند  دروازٕہ،  لیکن  تِمو  زون  سون  پیغمبر  اپُز  تسٕنٛز  کرٕکھ  مخالفت  پس  رٔٹۍ  اسہِ  تِم  تِہٕںٛزو  یِمو  یچھ  عملو  سببہٕ۔

Transliteration:
  Walaw anna ahla alqur<u>a</u> <u>a</u>manoo wa<b>i</b>ttaqaw lafata<u>h</u>n<u>a</u> AAalayhim barak<u>a</u>tin mina a<b>l</b>ssam<u>a</u>i wa<b>a</b>lar<u>d</u>i wal<u>a</u>kin ka<u>thth</u>aboo faakha<u>th</u>n<u>a</u>hum bim<u>a</u> k<u>a</u>noo yaksiboon<b>a</b>


Transliteration: Afaamina ahlu alqur<u>a</u> an yatiyahum basun<u>a</u> bay<u>a</u>tan wahum n<u>a</u>imoon<b>a</b>
Maududi:
  تیٚلہِ  کیا،  بٔستِیَن  ہٕندۍ  لُکھ  گٔیَا  وۅنۍ  امہِ  نِشہِ  بے خوف  زِ  سٲنۍ  گرفت  یِیہِ  نہٕ  رٲتھ  کِیُت  اچانک  تِمن  پٮ۪ٹھ  ییٚلہِ  زن  تِم  شوٚنگِتھ  آسن؟

Jalandhary:
  کیاہ  یِمن  شہرن  ہٕنٛدۍ  لوٗکھ  یِم  تۅہیہِ  انکار  تہٕ  نعوذ  باللہ  اپُز  زیور  زانان  چھِ  تِم  چھا  بے  فکر  تہٕ  سوکھے  ییٚمہِ  کتھہِ  نِشہِ  کہ  تِمن  کیاہ  واتہِ  سون  عذاب  ہنگہٕ  تہٕ  منگہٕ  رٲتۍ  منٛزِی  ییٚمہِ  ساعتہٕ  تِم  شوٚنگِتھ  آسن۔


Maududi:
  یا  تِمن  چھا  اطمینان  سپُدمُت  زِ  سون  مضبوط  اتھہٕ  پیٚیہِ  نہٕ  اچانک  تِمن  پٮ۪ٹھ  دۅہ کہ  وقتہٕ  ییٚلہِ  زن  تِم  گِندان  آسن؟

Jalandhary:
  کیاہ  یِمن  شہرن  ہٕندۍ  لوٗکھ  چھا  بے  فکر  تہٕ  سوکھے  ییٚمہِ  کتھہِ  نِشہِ  کہ  سون  عذاب  کیاہ  پیٚیہِ  وٲتِتھ  تِمن  نِشہِ  کاجکہ  وقتہٕ  ییٚمہِ  ساعتہٕ  یِم  گِندنس  سٍتۍ  آسن  مشغول۔

Transliteration:
  Awa amina ahlu alqur<u>a</u> an yatiyahum basun<u>a</u> <u>d</u>u<u>h</u>an wahum yalAAaboon<b>a</b>


Maududi:
  کیا  یِم  لُکھ  چھا  اللہ  تعالیٰ  سٕنزِ  چالہِ  نِشہِ  بے خوف؟  حالانکہ  اللہ  تعالیٰ  سٕنزِ  چالہِ  نِشہِ  چُھ  سُے  قوم  بے خوف  آسان  یُس  تباہ  سپدن  وول  آسہِ۔  ﴿دراصل  چُھ  لفظ  مَکَر  وَرتاونہٕ  آمُت  یمِیُک  معنی  عربی  زبٲنۍ  منٛز  خفیہ  تدبیر  چُھ۔  یعنی  کٲنٛسہِ  شخصس  خلاف  تِژھ  چال  گِندٕنۍ  زِ  یوٚت  تام  نہٕ  تس  پٮ۪ٹھ  فٲصلہٕ  کرن  وول  ٹاس  وَسہِ  توٚت  تام  گژِھہ  نہٕ  تس  پے  لگٕنۍ  زِ  تس  چھےٚ  شہمت  یِنہٕ  واجِنۍ  بلکہ  گژِھہ  سُہ  ظٲہری  حالات  وُچِھتھ  یی  سمجھان  روزُن  زِ  سورُے  چُھ  ٹھیک۔﴾

Jalandhary:
  خداے  سٕںٛزِ  آزمٲیشہ  نِشہِ  روزن  نہٕ  سوکھس  منٛز  مگر  تِمے  لوٗکھ  یِم  دۅن  عالمن  ہٕندۍ  تاوان  زد  آسن۔

Transliteration:
  Afaaminoo makra All<u>a</u>hi fal<u>a</u> yamanu makra All<u>a</u>hi ill<u>a</u> alqawmu alkh<u>a</u>siroon<b>a</b>


Maududi:
  بیٚیہِ  کیا  تِمن  لُکن  یِم  سٲبق  اہلِ  زمینو  پتہٕ  زمینٕکۍ  وٲرث  چِھ  آسان،  دیُت  نا  أمۍ  اَمرِ  واقعن  کانٛہہ  سبق  ﴿یعنی  تِمن  میوٗل  نا  ہدایت  زِ﴾  اگر  أسۍ  یژھو  تیٚلہِ  ہیکوکھ  أسۍ  تِم  تِہندٮ۪ن  قصورن  پٮ۪ٹھ  رٔٹِتھ؟  ﴿مگر  تِم  چِھ  سبق  آموز  حقٲیقو  نِشہِ  کنہٕ  ڈول  دِوان﴾  تہٕ  أسۍ  چھِ  تِہندٮ۪ن  دِلن  پٮ۪ٹھ  مۅہر  لگاوان،  پتہٕ  چِھنہٕ  تِم  کِہِنۍ  بوزان۔

Jalandhary:
  کیاہ  یِمو  مذکورہ  واقعاتو  ہٲونا  وتھ  تِمن  لوٗکن  یِم  ییٚمہِ  زمینٕکۍ  وٲرِث  بنیمٕتۍ  چھِ  امہِ  کین  برونٹھمیٚن  لوٗکن  ہٕںدِ  گلنہٕ  پتہٕ  یعنی  یِم  موجودٕہ  وقتس  منٛز  اتھ  زمینس  پٮ۪ٹھ  بسان  چھِ  توپتہٕ  چھِ  خداوندی  احکامن  ہٕنٛز  نافرمٲنی  کران  کہ  ہرگاہ  أسۍ  یژھو  أسۍ  کروکھ  یِم  تہِ  گرفتار  عذابس  نافرمٲنی  کرنہٕ  سببہٕ  برونٹھمیٚن  نافرمان  اُمتن  ہٕنٛدِ  سببہٕ۔  واقعی  ٲسۍ  یِم  تِتھۍ  واقعات  یِمو  سٍتۍ  پزِ  ہا  تِمن  عبرت  رٹٕںۍ  تہٕ  سبق  حٲصِل  کرٕنۍ۔  مگر  اسہِ  چھےٚ  مُہر  کٔرمٕژ  تِہٕندین  دِلن  پٮ۪ٹھ  پس  چھِنہٕ  ہیٚکان  تِم  بوزِتھٕے  پٔز  کتھ۔

Transliteration:
  Awalam yahdi lilla<u>th</u>eena yarithoona alar<u>d</u>a min baAAdi ahlih<u>a</u> an law nash<u>a</u>o a<u>s</u>abn<u>a</u>hum bi<u>th</u>unoobihim wana<u>t</u>baAAu AAal<u>a</u> quloobihim fahum l<u>a</u> yasmaAAoon<b>a</b>


Maududi:
  یِم  قوم  یِہٕندۍ  قصہٕ  أسۍ  تۅہیہِ  بوزناوان  چِھو  ﴿چِھ  تۅہیہِ  برونٛہہ  کنہِ  مِثالہِ  رٔنگۍ  موجود﴾  یِہندۍ  رسول  آے  یِمن  نِشہِ  ٹاکارٕہ  نشٲنیہِ  ہیٚتھ،  مگر  یَتھ  چیزس  یِمَو  اکہِ  پِھرِ  انکار  اوس  کوٚرمُت  پتہٕ  ٲسۍ  نہٕ  تِم  تتھ  مانن  وٲلۍ،  وُچِھو  یِتھہٕ  پٲٹھۍ  چِھ  أسۍ  حقس  انکار  کرن  والیٚن  ہٕندٮ۪ن  دِلن  پٮ۪ٹھ  مۅہر  لگاوان۔

Jalandhary:
  یِمن  مذکورہ  کینژھن  شہرن  ہٕندۍ  کینہہ  مختصر  قصہ  چھِ  أسۍ  بیان  کران  تۅہیہِ  یا  رسول  اللہؐ،  بتحقیق  آیہِ  تِمن  سارنٕے  نِشہِ  تِہٕندۍ  پیغمبر  معجزات  تہٕ  ننہِ  دلیلہٕ  ہیٚتھ  مگر  تِہندِ  شرارتٕچ  تہٕ  ہٹ  دھرمی  ہٕںٛز  کیفیت  ٲس  کہ،  پس  اوٚن  نہٕ  تِمو  ایمان  تتھ  کتھہِ  یتھ  تِمو  انکار  کوٚراوس  گۅڈٕہ  امہِ  برونٹھ۔  بلکہ  روٗدۍ  تتھ  انکارس  پٮ۪ٹھ  بدستور،  یِتھے  پٲٹھۍ  کیاہ  چُھ  اللہ  تعالیٰ  کٲفرن  ہٕندیٚن  دِلن  پٮ۪ٹھ  مُہر  کران۔  تِہٕندۍ  دِل  خٲرٕہ  نِشہِ  بند  کران۔  تِمو  منٛزٕہ  بعض  لوٗکھ  ٲسۍ  مصیبت  کہ  وقتہٕ  عہد  کران  ہرگاہ  یہِ  مُصیبت  اسہِ  نِشہِ  دور  گژِھہ  أسۍ  انو  ایمان۔

Transliteration:
  Tilka alqur<u>a</u> naqu<u>ss</u>u AAalayka min anb<u>a</u>ih<u>a</u> walaqad j<u>a</u>athum rusuluhum bi<b>a</b>lbayyin<u>a</u>ti fam<u>a</u> k<u>a</u>noo liyuminoo bim<u>a</u> ka<u>thth</u>aboo min qablu ka<u>tha</u>lika ya<u>t</u>baAAu All<u>a</u>hu AAal<u>a</u> quloobi alk<u>a</u>fireen<b>a</b>


Maududi: اَسہِ وُچھ نہٕ یِمو منٛز اکثرن منٛز عَہدُک ﴿وَعدُک﴾ کانٛہہ پاس۔ بلکہ وُچھ اکثر فاسق۔
Jalandhary:
  مگر  اسہِ  لوٚب  نہٕ  تِمو  أندرٕہ  اکثرن  منز  عہدُک  کانہہ  پاس۔  یعنی  مُصیبت  دوٗر  گٔژِھتھ  ٲسۍ  تِم  بدستور  نافرمٲنی  کران۔  تِمو  أندرٕہ  اکثر  ٲسۍ  نافرمان  تہٕ  فاسِق۔

Transliteration:
  Wam<u>a</u> wajadn<u>a</u> liaktharihim min AAahdin wain wajadn<u>a</u> aktharahum laf<u>a</u>siqeen<b>a</b>


Maududi:
  پتہٕ  سوٗز  تِمن  قومن  پتہٕ  ﴿یِہٕنز  ذکر  پٮ۪ٹھہٕ  کنہِ  کرنہٕ  آیہِ﴾  اَسہِ  موسیؑ  پننہِ  نِشٲنیہِ  ہیٚتھ  فرعونس  تہٕ  تٔمۍ  سٕندٮ۪ن  قوم  کیٚن  سردارن  نِشہِ۔  ﴿لفظ  فرعون  اَمِیُک  معنی  چُھ  سورج  دیوتا  سُند  اولاد۔  مصرٕکۍ  پرٛٲنۍ  لُکھ  ٲسۍ  آفتابس  یُس  یُہُند  مہادیو  یا  ربّ  اعلیٰ  اوس،  رَع  وَنان  تہ  فرعون  اوس  أمۍسٕے  کُن  منسوب۔  یہِ  اوس  نہٕ  کٲنٛسہِ  أکِس  شخصہٕ  سُند  ناو  کینٛہہ  بلکہ  اوس  مِصرِکیٚن  بادشاہن  ہُند  لقب  یِتھہٕ  پٲٹھۍ  روس  کیٚن  بادشاہن  ہُند  لقب  زار  تہٕ  ایران  کیٚن  بادشاہن  ہُند  لقب  کِسریٰ  اوس﴾  مگر  تِمو  تہِ  کوٚر  سانیٚن  نِشٲنِین  سٍتۍ  ظُلم،  لہٰذا  وُچِھو  تِمن  فساد  کرن  والیٚن  ہُند  کیا  انجام  سپُد۔

Jalandhary:
  توپتہٕ  سوٗزۍ  اسہِ  ہُمن  پیغمبرن  پتہٕ  یِہٕنٛز  ذکر  برونٹھ  سپٕز  حضرتِ  موسیٰ  علیہ  السلام  پنٕنۍ  آیات  ہیٚتھ  فرعونس  تہٕ  بیٚیہِ  تِہٕندین  وزیرن  امیرن  کُن  تِہٕندِ  ہدایت  تہٕ  تبلیغ  خٲطرٕ۔  پس  کوٚر  تِمو  کُفر  تہٕ  انکار  تِمن  آیاتن،  پس  وُچھِو  کیاہ  یچھ  انجام  سپُد  تِمن  مُفسدن  ہُند۔

Transliteration:
  Thumma baAAathn<u>a</u> min baAAdihim moos<u>a</u> bi<u>a</u>y<u>a</u>tin<u>a</u> il<u>a</u> firAAawna wamalaihi fa<i><u>th</u></i>alamoo bih<u>a</u> fa<b>o</b>nu<i><u>th</u></i>ur kayfa k<u>a</u>na AA<u>a</u>qibatu almufsideen<b>a</b>


Transliteration: Waq<u>a</u>la moos<u>a</u> y<u>a</u> firAAawnu innee rasoolun min rabbi alAA<u>a</u>lameen<b>a</b>
Maududi:
  موسیٰ  علیہ  السلامن  ووٚن،  اے  فرعون  بہٕ  چُھس  کائنات کِس  مٲلک  سٕندِ  طرفہٕ  یور  سوزنہٕ  آمُت۔

Jalandhary:
  حضرتِ  موسیٰ  ہن  فرموو  خداے  سٕندِ  حُکمہٕ  فرعونس  نِشہِ  گٔژِھتھ۔  اے  فرعون  بیشک  بہٕ  چُھس  رب  العالمین  سٕندِ  طرفہٕ  تۅہیہِ  لوٗکن  کُن  پیغمبر  مُقرر  کرنہٕ  آمُت  تُہٕندِ  ہدایت  خٲطرٕ۔


Maududi:
  میون  منصب  چُھ  یۅہے  زِ  اللہ  تعالیٰ  سُند  ناو  ہیٚتھ  وَننہٕ  حق  ورٲے  کانٛہہ  کتھ،  بہٕ  چُھس  تۅہیہِ  لُکن  نِشہِ  تُہندِس  ربّ  سٕندِ  طرفہٕ  ٹاکارٕ  دلیلِ  ماموٗریت  ہیٚتھ  آمُت،  لہٰذا  سوزُکھ  ژٕ  بنی  اسرائیل  مےٚ  سٍتۍ۔

Jalandhary:
  میون  شانہِ  نبوت  چُھ  یی  کہ  بہٕ  لاگہٕ  نہٕ  خدایس  کُن  کانہہ  کتھاہ  پزِ  کتھہِ  ورٲے۔  بہٕ  چُھس  نہٕ  خٲلی  پیغمبر  آسنُک  دعویٰ  یوت  کران،  بلکہ  چُھس  بہٕ  تۅہیہِ  کُن  تُہٕندِس  پروردِگارٕہ  سٕندِ  طرفہٕ  ننہِ  دلیلہٕ  ہیٚتھ  تہٕ  بٔڈۍ  معجزٕہ  ہیٚتھ  آمُت  یِم  معجزٕہ  تۅہیہِ  بوقتہِ  طلب  ہٲوِتھ  تہِ  ہیٚکہٕ۔  وۅنۍ  ییٚلہِ  بہٕ  یقیناً  پیغمبر  چُھس  یہِ  کینژھاہ  بہٕ  تۅہیہِ  ونو  تہِ  مٲنِو،  تتھ  پٮ۪ٹھ  کٔرِو  عمل۔  تِمو  چیزو  أندرٕہ  چُھ  اکھ  چیز  کہ  آزاد  کرُن  ژٕ  میون  قوم  بنی  اسراییل  غلٲمی  نِشہِ۔  تِم  تراوُکھ  تِم  نِمکھ  بہٕ  پانس  سٍتۍ  مُلکِ  شامس  کُن  یُس  تِہُند  اصلی  وطن  چُھ۔

Transliteration:
  <u>H</u>aqeequn AAal<u>a</u> an l<u>a</u> aqoola AAal<u>a</u> All<u>a</u>hi ill<u>a</u> al<u>h</u>aqqa qad jitukum bibayyinatin min rabbikum faarsil maAAiya banee isr<u>a</u>eel<b>a</b>


Maududi:
  فرعونن  ووٚننس،  اگر  ژےٚ  کانٛہہ  نشٲنی  چھےٚ  أنِمٕژ  تہٕ  پننِس  دعویٰ  ہَس  منٛز  چُھکھ  پٔزِیور  تیٚلہِ  کر  سۅ  پیش۔

Jalandhary:
  فرعونن  دوٚپُکھ  ہرگاہ  تۅہیہِ  نِشہِ  چُھ  کانہہ  نِشانہٕ  خداے  سٕندِ  طرفہٕ  تُہٕندِس  پیغمبر  آسنس  پٮ۪ٹھ  سُہ  کٔرِو  پیش  ہرگاہ  توٚہۍ  پوٚز  ونہٕ  وٕنیو  أندرٕہ  چھِو۔

Transliteration:
  Q<u>a</u>la in kunta jita bi<u>a</u>yatin fati bih<u>a</u> in kunta mina a<b>l</b><u>ssa</u>diqeen<b>a</b>


Maududi: موسیٰ علیہ السلامن چھوٚک پنُن عاصہٕ تہٕ اچانک اوس سُہ اکھ زندٕہ شہمار ﴿اژدہا﴾۔
Transliteration: Faalq<u>a</u> AAa<u>sa</u>hu fai<u>tha</u> hiya thuAAb<u>a</u>nun mubeen<b>un</b>
Jalandhary:
  اتِی  تروو  تِمو  پنُن  عاسہٕ  زمینس  پٮ۪ٹھ  تتھ  بنیوو  ہنگہٕ  تہٕ  منگہٕ  اکھ  اژدھا  اکھ  وارٕہ  کارٕہ۔


Maududi: تٔمۍ کوٚڈ پننہِ چندٕ منٛزٕ اتھہٕ تہٕ سارِنٕے وُچھن والیٚن برونٛہہ کنہِ اوس سُہ چمکان۔
Transliteration: WanazaAAa yadahu fai<u>tha</u> hiya bay<u>da</u>o li<b>l</b>nn<u>a</u><i><u>th</u></i>ireen<b>a</b>
Jalandhary:
  دۅیِم  معجزٕہ  ہووُکھ  یہِ  کہ  اتھہٕ  پنُن  نالہٕ  کِنۍ  کژھس  تل  تھٲوِتھ  سُے  کوٚڈُکھ  نیٚبر۔  اتۍ  آو  سارنٕے  لوٗکن  یِم  وُچھان  ٲسۍ  نپہٕ  نپہٕ  کروُن  بوزنہٕ۔


Transliteration: Q<u>a</u>la almalao min qawmi firAAawna inna h<u>atha</u> las<u>ah</u>irun AAaleem<b>un</b>
Maududi:
  اتھ  پٮ۪ٹھ  ووٚن  فرعون  سٕندِ  قوم  کیو  سردارَو  پانہٕ  وٲنۍ  زِ،  یقیناً  چُھ  یہِ  شخص  بوٚڈ  مٲہر  جادوگر۔

Jalandhary:
  فرعون  سٕندِ  قوم  منٛزٕہ  یِم  تِہٕندۍ  ہمنشین  تہٕ  دربٲرۍ  ٲسۍ  تِم  لٔگۍ  پانہٕ  وٲنۍ  وننہِ  کہ  پٔزۍ  پٲٹھۍ  ﴿یعنی  حضرتِ  موسیٰ﴾  چُھ  بوٚڈ  زانن  وول  جادوگراہ۔  


Transliteration: Yureedu an yukhrijakum min ar<u>d</u>ikum fam<u>atha</u> tamuroon<b>a</b>
Maududi:
  تۅہیہِ  چُھو  پننہِ  زمین  نِشہِ  بے داخل  کرُن  یژھان۔  ﴿موسیٰ  علیہ  السلامن  ہٕندِ  نبوتُک  دعویٰ  اوس  پانس  منٛز  پانے  یہِ  معنی  تھاوان  زِ  تِمؑ  ٲسۍ  دراصل  زندگی  ہٕندِس  سٲرِسٕے  نِظامس  بحیثیتِ  مجموعی  تبدیل  کرُن  یژھان،  یتھ  منٛز  شکہٕ  ورٲے  ملکُک  سیٲسی  نظام  تہِ  شٲمل  چُھ۔  تِکیازِ  ربّ  العٰلمین  سُند  نُمائندٕہ  چُھنہٕ  زٕہٕنۍ  مُطیع  تہٕ  رعیّت  بٔنِتھ  روزنہٕ  خٲطرٕ  یِوان  بلکہ  چُھ  مُطَاع  ﴿ییٚمۍ  سٕنز  اطاعت  کرنہٕ  یِیہِ﴾  تہٕ  راعی  ﴿وتہٕ  ہاوُک﴾  بننہٕ  خٲطرٕے  یِوان  روزان  تہٕ  کٲنٛسہِ  کٲفرٕ  سٕنزِ  حکمرٲنی  ہُند  حق  تسلیم  کرُن  چُھ  تٔمۍ  سٕندِس  رسالت  کِس  حیثیتس  خلاف۔  یۅہے  وجہ  چُھ  زِ  حضرت  موسیٰ  علیہ  السلامن  ہٕنزِ  زبٲنۍ  رسالتُک  دعویٰ  بوزان  بوزانٕے  گوٚو  فرعونس  تہٕ  تٔمۍ  سٕندٮ۪ن  سلطنت  کیٚن  ذمہٕ  دارن  برونٛہہ  کنہِ  سیٲسی،  معٲشی  تہٕ  تمدُنی  انقلابُک  خطرٕہ  ظٲہر  تہٕ  تِمو  سمجُھ  زِ  اگر  أمِس  شخصہٕ  سٕنز  کتھ  پٔچ  برونٛہہ،  تیٚلہِ  گژِھ  سانیو  اَتھو  منٛزٕ  اقتدار  نیٖرِتھ۔﴾  وۅنۍ  ؤنِو  کیا  چِھو  ونان؟

Jalandhary:
  یہِ  چُھ  واقعی  یژھان  پننہِ  جادِکہ  زورٕہ  سٍتۍ  تۅہیہِ  ییٚمہِ  شہرٕ  منٛزٕہ  کڈُن۔  لہٰذا  کیاہ  تُہُند  مشورٕہ۔


Transliteration: Q<u>a</u>loo arjih waakh<u>a</u>hu waarsil fee almad<u>a</u>ini <u>ha</u>shireen<b>a</b>
Maududi:
  پتہٕ  دِیُت  تِمو  سارِوٕیو  فرعونس  مشورٕہ  زِ  یہِ  تہٕ  أمۍ  سُند  بوے  تھٲوِیوٗن  انتظارس  تہٕ  تمام  شہرن  منٛز  سوٗزِیوٗکھ  قٲصد۔

Jalandhary:
  دپنہِ  لٔگۍ  تِم  فرعون  سٕندۍ  زِٹھۍ  زِٹھۍ  ہمنشین  فرعونس،  اے  فرعون  ژٕ  دِکینہہ  کالاہ  مُہلت  حضرتِ  موسیٰ  ہس  بیٚیہِ  تِہٕندِس  بٲیِس  حضرتِ  ہارونس  تیٖتِس  کالس  سوزُکھ  ژٕ  مُختلف  شہرن  کُن  مُلٲزِم  پنٕنۍ  پرتھ  طرفہٕ  کین  بڈین  بڈین  جادوگرن  سونبٛراونہٕ  تہٕ  جمع  کرنہٕ  خٲطرٕ۔


Maududi: تاکہ پرٛتھ کٲنٛسہِ مٲہر فن جادو گرس اَنن تۅہیہِ نِشہِ۔
Transliteration: Yatooka bikulli s<u>ah</u>irin AAaleem<b>in</b>
Jalandhary:
  تِمے  مُلٲزِم  دِنے  أنِتھ  ساری  مملکتٕکۍ  سٲرِی  زانن  وٲلۍ  جادوگر۔  چناچہ  اتھ  مشورس  پٮ۪ٹھ  سپُد  اتفاق  توپتہٕ  آے  سونٛبرٲوِتھ  اننہٕ  جادوگر۔


Maududi:
  چنانچہِ  جادوگر  آے  فرعونس  نِشہِ۔  تِمو  ووٚن،  اگر  أسۍ  غٲلب  روٗدۍ  تیٚلہِ  میلہِ  اَسہِ  اَمِیُک  مُعاوضہٕ  ضرور؟

Jalandhary:
  توپتہٕ  ییٚلہِ  یِم  جادوگر  وٲتۍ  فرعونس  نِشہِ،  دپنہِ  لٔگۍ  ہرگاہ  أسۍ  غٲلِب  سپٕدۍ  تیٚلہِ  آسہِ  سانہٕ  خٲطرٕ  بوٚڈ  انعاماہ۔

Transliteration:
  Waj<u>a</u>a a<b>l</b>ssa<u>h</u>aratu firAAawna q<u>a</u>loo inna lan<u>a</u> laajran in kunn<u>a</u> na<u>h</u>nu algh<u>a</u>libeen<b>a</b>


Maududi: فرعونن دِیتُنکھ جواب، آ، تہٕ توٚہۍ سپدِو مقرّبِ بارگاہ ﴿یعنی میانیو ٹاٹھیو منٛزٕ﴾۔
Transliteration: Q<u>a</u>la naAAam wainnakum lamina almuqarrabeen<b>a</b>
Jalandhary:
  فرعونن  دوٚپنکھ  انعام  گوٚو  ٲستھٕے  تمہِ  علاوٕہ  یِیو  تۅہیہِ  میانیو  مقربو  منٛزٕہ  مُقرر  کرنہٕ۔  توپتہٕ  ییٚلہِ  دُسَتتھ  سٲحِر  اکہ  طرفہٕ  حضرتِ  موسیٰ  بیٚیہِ  حضرتِ  ہارون  بیٚیہِ  طرفہٕ  مٲدانس  اندر  مقابلہٕ  کرنہٕ  خٲطرٕ  سم،  ے  لوٗکھ  تماشہٕ  گیر  تہِ  آے  بےشُمار۔


Maududi: پتہٕ ووٚن تِمو موسیٰ علیہ السلامس، ژٕ چھککھٕ کِنہٕ أسۍ چَھکو؟
Jalandhary:
  سٲحِرو  دوٚپ  حضرتِ  موسیٰ  ہس  اے  موسیٰ،  یا  ترٲوِو  گۅڈٕہ  عاسہٕ  پنُن  یا  تراوَو  أسۍ  گۅڈٕہ  پننہِ  لورِ  تہٕ  رزٕ۔

Transliteration:
  Q<u>a</u>loo y<u>a</u> moos<u>a</u> imm<u>a</u> an tulqiya waimm<u>a</u> an nakoona na<u>h</u>nu almulqeen<b>a</b>


Maududi:
  موسیٰ  علیہ  السلامن  دِیتُنکھ  جواب،  توٚہۍ  چھٔکِو۔  ییٚلہِ  تِمَو  پنٕنۍ  مٲتٕھر  کٔر،  لُکن  ہٕنزن  أچھن  کوٚرُک  سِحرٕہ  تہٕ  دِل  بانبرٲوِکھ  تہٕ  سٮ۪ٹھاہ  زبردست  جود  اوٚنُکھ  بنٲوِتھ۔

Jalandhary:
  حضرتِ  موسیٰ  ہن  دوٚپُکھ  تۅہِی  ترٲوِو  گۅڈٕہ  کیاہ  چُھو  تراوُن،  پس  ییٚلہِ  تِموٕے  گۅڈٕہ  تراوِ  لورِ  تہٕ  رزٕہ  پننہِ،  سحر  کوٚر  تِمَوتِمن  لوٗکن  ہٕںٛزن  أچھن،  تِمن  آیہِ  تِم  لورِ  تہٕ  رزٕہ  بوزنہم  پرتھ  طرفہٕ  سٔرپھٕے  سٔرٕپھ۔  تہِ  کٔر  تِمو  نظر  بندی،  تمی  سٍتۍ  کھوٚژنٲوِکھ  لوٗکھ،  بیٚیہِ  آے  تِم  پننہِ  گُمانہٕ  بوٚڈ  جوداہ  تہٕ  سِحراہ  ہیٚتھ۔

Transliteration:
  Q<u>a</u>la alqoo falamm<u>a</u> alqaw sa<u>h</u>aroo aAAyuna a<b>l</b>nn<u>a</u>si wa<b>i</b>starhaboohum waj<u>a</u>oo bisi<u>h</u>rin AAa<i><u>th</u></i>eem<b>in</b>


Maududi:
  اَسہِ  کوٚر  موسیٰ  علیہ  السلامس  اشارٕہ  زِ  چھکھ  پنُن  عاصہٕ،  عاصہٕ  چھکنٕچ  ٲس  تٲر  زِ  وُچھان  وُچھان  روٗد  سُہ  تِہندِس  اتھ  اَپزِس  جٲدِس  نینٚگلاوان  پکان۔

Jalandhary:
  اسہِ  تہِ  سوٗزوحی  حضرتِ  موسیٰ  ہس  کُن  کہ  توٚہۍ  ترٲوِو  حض  پنُن  عاسہٕ  زمینس  پٮ۪ٹھ  چنانچہِ  یانۍ  تِمو  سُہ  پنُن  آسہٕ  پتھر  تروو،  تانۍ  بنیُو  تتھ  بوٚڈ  اژدہا۔  ییٚمۍ  نیٚنگہٕ  لُن  ہیٚوت  سٲحرن  ہُند  سورُے  سحرٕتہٕ  جود۔  

Transliteration:
  Waaw<u>h</u>ayn<u>a</u> il<u>a</u> moos<u>a</u> an alqi AAa<u>sa</u>ka fai<u>tha</u> hiya talqafu m<u>a</u> yafikoon<b>a</b>


Jalandhary: پس سپُد ظٲہر پوٚز۔ بیٚیہِ سپُد بٲطِل سُہ سورُے جود یُس تِمو کوٚرمُت اوس۔
Transliteration: FawaqaAAa al<u>h</u>aqqu waba<u>t</u>ala m<u>a</u> k<u>a</u>noo yaAAmaloon<b>a</b>
Maududi:
  یِتھہٕ  پٲٹھۍ  یُس  حق  اوس  سُہ  گوٚو  ثٲبت  تہٕ  یِکینٛژھا  تِمو  بنٲوِتھ  اوس  تھوومُت  سُہ  روٗد  بٲطل  بٔنِتھ۔


Transliteration: Faghuliboo hun<u>a</u>lika wa<b>i</b>nqalaboo <u>sa</u>ghireen<b>a</b>
Maududi:
  فرعون  تہٕ  تٔمۍ  سٕندۍ  سٲتھی  سپٕدۍ  مقابلہٕ  کِس  مٲدانس  منٛز  مغلوٗب  تہٕ  ﴿فتح  مند  سپدنہٕ  بجایہِ  سپدۍ﴾  پوٚت  پِھیرِتھ  خٔجل۔

Jalandhary:
  پس  مغلوب  سپدِتھ  ہیٚوت  فرعونن  تہٕ  تِہٕندۍ  قومن  تمہِ  وقتہٕ  واپس  ژلُن  ذلیل  ور  سوا  گٔژِھتھ۔


Jalandhary: یُس حضرتِ موسیٰ تہٕ حضرتِ ہارون سُند تہِ ربّ چُھ۔
Transliteration: Rabbi moos<u>a</u> wah<u>a</u>roon<b>a</b>
Maududi:
  سُہ  ربّ  یَس  موسیٰ  علیہ  السلام  تہٕ  ہارون  علیہ  السلام  چِھ  مانان۔  ﴿یِتھہٕ  پٲٹھۍ  پلٹٲو  خُداین  فرعونی  ین  ہٕنز  چال  پوٚت  پِھرِتھ  تِمنٕے  پٮ۪ٹھ۔  مٕلکٕکۍ  تمام  مٲہر  جادوگر  اَننٲوِتھ  ہاوِیٚاو  تِمَو  منظر  عامس  پٮ۪ٹھ  امہِ  موجوب  یہِ  نظارٕہ  تاکہ  عام  لُکن  دِن  حضرت  موسیٰ  اللہ  علیہ  السلامن  ہٕندِ  جادوگر  آسنُک  یقین،  یا  کم  از  کم  تراونکھ  شکسٕے  منٛز۔  البتہ  اتھ  مقابلس  منٛز  ہارنہٕ  پتہٕ  کوٚر  تِہندیو  بُلاونہٕ  آمتیو  فن  کیو  مٲہرو  اِتفاق  سان  فٲصلہٕ  زِ  حضرت  موسیٰ  علیہ  السلام  یُس  چیز  پیش  چِھ  کران  سُہ  چُھنہٕ  ہرگز  تہِ  جود  بلکہ  چُھ  پزۍپٲٹھۍ  ربّ  العالمین  سٕندِ  طاقتُک  کمال  یتھ  برونٛہہ  کنہِ  کٲنٛسہِ  جادو  گر  سُند  زور  ہیکہِ  نہٕ  چٔلِتھ۔﴾


Maududi:
  فرعونَن  ووٚن،  تۅہیہِ  اوٚنُو  أمِس  پٮ۪ٹھ  ایمان  اَمہِ  برونٛہہ  زِ  بہٕ  دِمہٕ ہَو  تۅہیہِ  اَمِیُک  اجازت؟  یقیناً  چھےٚ  یہِ  اکھ  خفیہ  سٲزش  ٲسمٕژ،  یۅسہٕ  تۅہیہِ  یَتھ  دارُ السلطنتس  منٛز  کٔرٕو  تاکہ  اَمِکۍ  مٲلک  ہیٚکِیوٗکھ  اقتدارٕ  نِشہِ  بے دخل  کٔرِتھ،  اچھا  وۅنۍ  لگیو  تۅہیہِ  اَمِیُک  نتیجہ  پے۔

Jalandhary:
  فرعون  کھوٚژ  خبر  چھا  سٲرِی  رعایا  ما  کرن  حضرتِ  موسیٰ  سُندُے  دین  قبول۔  سُہ  لوٚگ  سٲحِرن  دپنہِ،  اے  سٲحرو  کیاہ  میانہِ  اجازت  ورٲے  اوٚنوٕ  ہ  تۅہیہِ  ایمان  حضرتِ  موسیٰ  ہس،  پٔزۍ  پٲٹھۍ  یہِ  چھےٚ  اکھ  چالاہ  یۅسہٕ  تۅہیہِ  پانہٕ  وٲنۍ  میلِتھ  چلٲوٕویتھ  شہرس  اندر  یُتھ  امہِ  شہرٕ  منٛزٕہ  اَتِکۍ  لوٗکھ  کٔڈِتھ  ہیٚکِیوکھ۔  وۅنۍ  سپدِ  تۅہیہِ  معلوم  تۅہیہِ  کیاہ  بٔنِراوو  بہٕ۔

Transliteration:
  Q<u>a</u>la firAAawnu <u>a</u>mantum bihi qabla an <u>ath</u>ana lakum inna h<u>atha</u> lamakrun makartumoohu fee almadeenati litukhrijoo minh<u>a</u> ahlah<u>a</u> fasawfa taAAlamoon<b>a</b>


Maududi:
  بہٕ  ژَٹناوَو  تۅہیہِ  اَتھہٕ  کھۅر  مُخٲلف  طرفَو  ﴿یعنی  دٔچِھنۍ  نٔر  تہٕ  کھووٕر  زنگ  یا  کھووٕر  نٔر  تہٕ  دٔچِھنۍ  زنگ﴾  تہٕ  اَمہِ  پتہٕ  کھالَو  توٚہۍ  سٲری  پھانسہِ۔

Jalandhary:
  بہٕ  ژٹہٕ  ضروٗر  تۅہیہِ  اکہ  طرفُک  اتھہٕ  بیٚیہِ  طرفُک  کھۅر۔  توپتہٕ  دِمو  پھَہہِ  توٚہۍ  سٲرِی۔

Transliteration:
  Laoqa<u>t</u>iAAanna aydiyakum waarjulakum min khil<u>a</u>fin thumma lao<u>s</u>allibannakum ajmaAAeen<b>a</b>


Maududi: تِمو دِیُت جواب، اسہِ چُھ بہر حال پننِس ربّ سٕے کُن واپس گژُھن۔
Transliteration: Q<u>a</u>loo inn<u>a</u> il<u>a</u> rabbin<u>a</u> munqaliboon<b>a</b>
Jalandhary:
  جادو  گرو  یِم  باایمان  ٲسۍ  سپٕدمٕتۍ  پوٗرٕہ  پٲٹھۍ  دوٚپہس  کانہہ  پروا  چُھنہٕ۔  أسۍ  گژھو  نہٕ  مٔرِتھ  کُنہِ  خراب  جایہِ،  بلکہ  واتو  أسۍ  پننِس  پروردِگارس  نِشہِ۔  ییٚتہِ  اسہِ  امن  وراحت  واتہِ۔


Maududi:
  ژٕ  یتھ  کتھہِ  پٮ۪ٹھ  اسہِ  انتقام  چُھکھ  یژھان  ہیوٚن،  سۅ  چَھنہٕ  امہِ  ورٲے  بیٚیہِ  کِہِنۍ  زِ  ییٚلہِ  سٲنِس  ربّ  سٕنز  نشٲنیہِ  اسہِٕ  برونٛہہ  کُن  آیہِ  اَسہِ  مانہِ  تِمہٕ۔  اے  ربّ،  اسہِ  پٮ۪ٹھ  کر  صبرُک  فیضان  تہٕ  اَسہِ  تُل  دُنیا  منٛزٕ  اتھ  حالس  اندر  زِ  أسۍ  آسو  چٲنۍ  فرماں بردار۔  ﴿فرعونن  ییٚلہِ  بٲزۍ  وُچھ  پلٹان  تٔمۍ  چلٲو  ٲخری  چال  یہِ  زِ  یہِ  سورُے  معاملہٕ  دِیہِ  ہے  سُہ  موسیٰ  علیہ  السلام  تہٕ  جادوگرن  ہٕنز  سٲزِش  قرار  تہٕ  پتہٕ  کرناوِہے  جادوگرن  اَتھہِ  جسمٲنی  عذابٕچ  تہٕ  قتل  کرنٕچ  دھمکی  دِتھ  پننہِ  امہِ  الزامُک  اقرار  مگر  یہِ  چال  تہِ  گٔیہِ  نہٕ  تس  کامیاب۔  جادوگرو  کوٚر  پنُن  پان  پرٛتھ  سزا  خٲطرٕ  پیش  کٔرِتھ  ثٲبت  زِ  موسیٰ  علیہ  السلامن  ہٕندِس  صداقتس  پٮ۪ٹھ  تِہُند  ایمان  اَنُن  اوس  نہٕ  کُنہِ  سٲزشہِ  ہُند  نتیجہ  بلکہ  اوس  حق کہ  اعترافُک  نتیجہِ۔  یتھ  جایہِ  چھےٚ  یہِ  کتھ  تہِ  وُچِھنۍ  لایق  زِ  کینٛژھن  ژِہیٚن  منٛز  کوتاہ  بوٚڈ  انقلاب  کوٚر  یِمن  جادوگرن  ہٕنزِ  زندگی  منٛز  ایمانن  پٲدٕ۔  وُنۍ  وُنۍ  کینٛہہ  کال  برونٛہہ  اوس  یِمنٕے  جادوگرن  ہٕندِ  ذہانتُک  حال  یہِ  زِ  پننہِ  آبٲئی  دین کہ  حمایت  تہٕ  کامیٲبی  خٲطرٕ  ٲسۍ  پننیو  گھرو  منٛزٕ  نیرِتھ  آمٕتۍ  تہٕ  فرعونس  ٲسۍ  پرٛژھان  زِ  اگر  اَسہِ  پنُن  مذہب  موسیٰ  علیہ  السّلامن  ہٕندِ  حملہٕ  نِشہِ  بچوو،  تیٚلہِ  میلیٚا  اَسہِ  سرکارس  نِشہِ  انعام؟  وۅنۍ  ییٚلہِ  ایمانٕچ  نعمت  نصیب  سپدٕکھ،  یِہنزٕے  حق  پرستی  تہٕ  اولُو العزمی  وٲژ  اتھ  حدس  زِ  کینٛہہ  کال  برونٛہہ  یس  بادشاہس  برونٛہہ  کنہِ  لالچہِ  سان  پان  ٲسۍ  وتھراوان،  وۅنۍ  چھِ  تِم  تٔمۍسٕنزِ  کبریٲئی  تہٕ  جبروٗتس  ٹھوٗنکرٕ  لایان  تہٕ  تِم  بدترین  سزا  چھِ  پیٚتراونہٕ  خٲطرٕ  تیار  یِہٕنز  دھمکی  سُہ  دِوان  چُھکھ،  مگر  یہِ  حق  تراونہٕ  خٲطرٕ  چِھنہٕ  تیار  ییٚمِچ  صداقت  یِمن  پٮ۪ٹھ  ظٲہر  چھےٚ  گٔمٕژ۔﴾

Jalandhary:
  ژٕ  چُھکھ  نہٕ  اسہِ  اندر  کانہہ  قصور  تہٕ  عٲباہ  لبان  مگر  یۅہے  کہ  اسہِ  کیاہ  کٔر  پژھ  پنین  پروردِگارٕہ  سٕندین  احکامن  ییٚلہِ  اسہِ  نِشہِ  تِم  نِشانہٕ  وٲتۍ۔  یہِ  چُھنہٕ  کانہہ  عٲباہ  یا  جُرماہ،  اے  سانہِ  پروردِگارٕہ  اسہِ  منٛزٕہ  تراو  ژٕسٮ۪ٹھاہ  صبر  یُتھ  أسۍ  فرعون  سُند  تکلیف  برداشت  کٔرِتھ  ہیٚکو۔  بیٚیہِ  مار  ژٕ  اسہِ  مسلمان۔  فرعون  ہے  اسہِ  پٮ۪ٹھ  سختی  کرِ  یُتھنہٕ  أسۍ  پریشان  سپدو۔  یُتھنہٕ  سٲنِس  ایمانس  منٛز  خلل  واقع  سپدِ۔

Transliteration:
  Wam<u>a</u> tanqimu minn<u>a</u> ill<u>a</u> an <u>a</u>mann<u>a</u> bi<u>a</u>y<u>a</u>ti rabbin<u>a</u> lamm<u>a</u> j<u>a</u>atn<u>a</u> rabban<u>a</u> afrigh AAalayn<u>a</u> <u>s</u>abran watawaffan<u>a</u> muslimeen<b>a</b>


Maududi:
  فرعونس  ووٚن  تٔمۍ  سٕندِ  قوم  کیو  سردارو،  کیا  ژٕ  تراوہنہٕ  موسیٰ  علیہ  السلام  تہٕ  تٔمۍ  سُند  قوم  یِتھے  یلہٕ  زِ  ملکس  منٛز  پھٔہلاون  فساد،  تہٕ  سُہ  تراوِ  چٲنۍ  تہٕ  چانیٚن  معبودن  ہٕنز  بندگی  کرٕنۍ؟  فرعونن  دِیُت  جواب،  بہٕ  کرناوکھ  تِہندۍ  نیٚچِو  قتل  تہٕ  تِہٕنزن  مستوٗراتن  دِمہٕ  زندٕہ  روزنہٕ۔  ﴿یہِ  کتھ  گژِھہ  واضح  روزٕنۍ  زِ  اکھ  سِتمُک  دَور  اوس  سُہ  یُس  حضرت  موسیٰ  علیہ  السلامن  ہٕنزِ  پیدٲیشہِ  برونٛہہ  جٲری  اوس  سپُدمُت،  تہٕ  دوٚیِمہِ  ستمُک  دور  چھُ  یہِ  یُس  حضرت  موسیٰ  علیہ  السلامن  ہٕندِ  بعثت  پتہٕ  شروع  سپُد۔  دۅشوٕنۍ  زمانن  منٛز  ٲس  یہِ  کتھ  مشترک  زِ  بنی  اسرٲئیلٕکۍ  نیچوۍ  آے  قتل  کرنہٕ  تہٕ  تِہنزٕ  کورِ  آیہِ  زندٕہ  تھاونہٕ  تاکہ  وارٕ  وارٕ  سپدِ  تِہندِ  نسلُک  خٲتِمہٕ  تہٕ  یہِ  قوم  راوِ  باقی  قومن  منٛز  شرٛپتھ﴾  سانہِ  اقتدارٕچ  گرفت  چھےٚ  یِمن  پٮ۪ٹھ  مضبوط۔

Jalandhary:
  بیٚیہِ  ییلٚہِ  حضرتِ  موسیٰ  سُند  یہِ  بوٚڈ  معجزٕہ  لوٗکو  وُچھ  کہ  سٲحرو  تہِ  اوٚن  ایمان  بعض  لوٗکھ  تہِ  سپٕدۍ  تِمن  سٍتۍ  مُتفق۔  تمہِ  وقتہٕ  وۅن  فرعونس  پننہِ  قوم  کیو  زِٹھیو  اے  فرعون  کیاہ  ژٕ  تراوہنہٕ  یلے  حضرتِ  موسیٰ  تہٕ  تِہُند  قوم  یُتھ  تِم  تبٲہی  تہٕ  بربٲدی  تُلن  یتھ  مُلکس  اندر  بیٚیہِ  تراون  چٲ  نۍ  پرستِش  کرٕنۍ  تہٕ  چانین  معبودن  ہٕںٛز  پرستِش  کرٕنۍ،  فرعونن  دوٚپکھ  بانٛبرِو  مَہ  توٚہۍ،  أسۍ  ماروکھ  بیٚیہِ  تِہٕندۍ  نیٚچِو  یُتھنہٕ  تِہُند  زور  زیادٕہ  ہیٚکہِ  سپدِتھ  زِندٕہ  تھاووکھ  زنانہٕ  تِہٕنٛزٕہ۔  کیازِ  زنانن  ہُند  چُھنہٕ  کانہہ  خطرٕہ۔  بیٚیہِ  لگن  تِم  خدمتس  تہٕ  کامہِ  کوچہ۔  اسہِ  چُھ  تِمن  پٮ۪ٹھ  پوٗرٕہ  غلبہٕ  حٲصِل۔  امیُک  اطلاع  ییٚلہِ  بنی  اسراییلن  ووت  تِم  گٔے  سخت  پریشان۔  تِمو  ہیٚژ  اَمِچ  چارٕہ  جویی  ژھاںڈٕںۍ  حضرتِ  موسیٰ  ہس  نِشہِ۔

Transliteration:
  Waq<u>a</u>la almalao min qawmi firAAawna ata<u>th</u>aru moos<u>a</u> waqawmahu liyufsidoo fee alar<u>d</u>i waya<u>th</u>araka wa<u>a</u>lihataka q<u>a</u>la sanuqattilu abn<u>a</u>ahum wanasta<u>h</u>yee nis<u>a</u>ahum wainn<u>a</u> fawqahum q<u>a</u>hiroon<b>a</b>


Maududi:
  موسیٰ  علیہ  السلامن  ووٚن  پننِس  قومس،  خُدایس  مٔنگِو  مدد  بیٚیہِ  کٔرِو  صبر،  زمین  چھےٚ  اللہ  تعالیٰ  سٕنز،  پننیو  بندَو  منٛزٕ  یَس  یژھان  چُھ  تَس  چُھ  اَمِیُک  وٲرِث  بناوان،  ﴿یَتھ  زمانس  منٛز  چِھ  کینٛہہ  لُکھ  امہِ  آیت  نِشہِ،  زمین  چھےٚ  اللہ  تعالیٰ  سٕنز،  کٔڑِتھ  نِوان  تہٕ  یِم  لفظ  چِھ  أتی  تھاوان  زِ،  یَس  سُہ  یژھان  چُھ  تس  چُھ  اَمِیُک  وٲرث  بناوان۔﴾  تہٕ  ٲخری  کامیٲبی  چھےٚ  تِمنٕے  خٲطرٕ  یِم  تس  کھوٚژۍ  کھوٚژۍ  کٲم  کرَن۔

Jalandhary:
  حضرتِ  موسیٰ  ہن  فرموو  پننِس  قومس  مدد  مٔنگِو  خدایس  بیٚیہِ  کٔرِو  صبر،  بانٛبرِو  مہ  کینہہ،  پٔزۍ  پٲٹھۍ  یہِ  زمین  چُھ  سورُے  خداے  سُندُے،  امیُک  وٲرِث  کرِ  سُہ  تس  یس  یژِھہ  پننیو  بندو  أندرٕہ۔  کینہہ  کالاہ  دِتُن  فرعونس  مگر،  ٲخرچھےٚ  کامیٲبی  تِمن  یِم  خدایس  کھوژوٕںۍ  آسن  توٚہۍ  روزِو  مُستقیم  ایمان  وتقویٰ  ہس  پٮ۪ٹھ۔  ہرگاہ  اللہ  تعالیٰ  یژِھہ  یہِ  سلطنت  کرِ  تۅہِی  عطا۔

Transliteration:
  Q<u>a</u>la moos<u>a</u> liqawmihi istaAAeenoo bi<b>A</b>ll<u>a</u>hi wa<b>i</b><u>s</u>biroo inna alar<u>d</u>a lill<u>a</u>hi yoorithuh<u>a</u> man yash<u>a</u>o min AAib<u>a</u>dihi wa<b>a</b>lAA<u>a</u>qibatu lilmuttaqeen<b>a</b>


Maududi:
  تٔمۍ  سٕندِ  قوم  کیو  لُکو  ووٚن،  چانہِ  یِنہٕ  برونٛہہ  تہِ  ٲسۍ  أسۍ  ستاونہٕ  یِوان،  تہٕ  وۅنۍ  چِھ  چانہِ  یِنہٕ  پتہٕ  تہِ  ستاونہٕ  یِوان۔  تٔمۍ  دِیُت  جواب،  نکھہٕ  چُھ  سُہ  وقت  زِ  تُہُند  ربّ  کرِ  تُہٕندِس  دُشمنس  ہلاک  تہٕ  تۅہیہِ  بناویٚو  زمینس  اندر  خلیفہٕ،  پتہٕ  وُچھہِ  زِ  توٚہۍ  کِژٕھہ  عملہٕ  چِھو  کران۔

Jalandhary:
  تِمو  دوٚپہس  اے  حضرتِ  موسیٰ  اسہِ  وُچھ  ہمیشہ  مُصیبتھٕے  مصیبت۔  اسہِ  آو  سخت  تکلیف  دِنہٕ  تُہٕندِ  یِنہٕ  برونٹھ  تہِ  تہٕ  تۅہیہِ  پتہٕ  تہِ۔  تۅہیہِ  بروںٹھ  آے  سٲنۍ  بےشُمار  لۅکٕٹۍ  مارنہٕ۔  وۅنۍ  چُھ  بیٚیہِ  سُہ  تجویز  کرنہٕ  یِوان۔  ٲخربنہِ  کیاہ  وۅنۍ،  حضرتِ  موسیٰ  ہن  دیُتُکھ  تسلی  فرموونکھ،  مےٚ  چھےٚ  امید  عنقریب  کرِ  تُہُند  پروردِگار  تُہٕندِس  دُشمنس  ہلاک۔  بیٚیہِ  کرِ  تۅہِی  ییٚمہِ  مُلکٕچ  پادشاہت  عطا۔  توپتہٕ  وُچھہِ  سُہ  توٚہۍ  کِژھ  کٲم  کٔرِو۔  

Transliteration:
  Q<u>a</u>loo oo<u>th</u>een<u>a</u> min qabli an tatiyan<u>a</u> wamin baAAdi m<u>a</u> jitan<u>a</u> q<u>a</u>la AAas<u>a</u> rabbukum an yuhlika AAaduwwakum wayastakhlifakum fee alar<u>d</u>i fayan<i><u>th</u></i>ura kayfa taAAmaloon<b>a</b>


Maududi:
  اَسہِ  تھٲوۍ  فرعون  سٕندۍ  لُکھ  واریاہن  ؤرِین  تام  قحطس  تہٕ  پیداوار چہِ  کمی  منٛز  مبتلا  تاکہِ  شاید  ما  یِیہِ  تِمن  ہوش۔

Jalandhary:
  اللہ  تعالیٰ  چُھو  فرماوان  ییٚلہِ  فرعونن  تہٕ  تِہٕندۍ  قومن  انکار  ومُخالفتس  پٮ۪ٹھ  کمر  گوٚنڈ  اسہِ  کوٚر  مُبتلا  فرعون  سُند  خاندان  قحط  سٲلی  سٍتۍ۔  بیٚیہِ  میوَن  ہٕندِ  نقصان  سٍتۍ۔  یُتھ  تِم  تمی  سٍتۍ  نصیحت  رٹن۔  پایس  پیٚن  تہٕ  پٔزکتھ  قبول  کرن۔  مگر  تِمن  سپُد  نہٕ  تمہِ  سٍتۍ  کانہہ  اِصلاحاہ  بلکہ  سپُد  تِہُند  حال  کہ۔

Transliteration:
  Walaqad akha<u>th</u>n<u>a</u> <u>a</u>la firAAawna bi<b>al</b>ssineena wanaq<u>s</u>in mina a<b>l</b>ththamar<u>a</u>ti laAAallahum ya<u>thth</u>akkaroon<b>a</b>


Maududi:
  مگر  تِہُند  حال  اوس  یہِ  زِ  ییٚلہِ  رُت  وقت  واتان  اوس  تیٚلہِ  ٲسۍ  ونان  زِ  أسۍ  چِھ  اَمِکی  حقدار،  تہٕ  ییٚلہِ  خراب  وقت  واتان  اوس  تیٚلہِ  ٲسۍ  موسیٰ  علیہ  السلامس  تہٕ  تٔمۍ  سٕندٮ۪ن  سٲتِھیَن  پننہِ  خٲطرٕ  فالِ  بد  ٹھٔہراوان،  حالانکہ  درحقیقت  اوس  تِہُند  فالِ  بد  خُدایس  نِشہِ،  مگر  تِمو  منٛزٕ  ٲسۍ  اکثر  بے علم۔

Jalandhary:
  ادٕ  ییٚلہِ  تِمن  خوبیاہ  واتان  ٲس  دپان  ٲسۍ  یہِ  آیہِ  سانِی  خٲطرٕ۔  اتھ  سزا  وار  ٲسۍ  اسی،  أسۍ  چھِنا  ڈیٚکہٕ  بٔڈۍ  تہٕ  خوش  قسمت۔  یہِ  ٲسۍ  نہٕ  تِم  کران  کہ  خداے  سٕنٛز  نعمت  زٲنِتھ  دپہنس  شُکر  توپتہٕ  کرٕ  ہن  اطاعت  تہٕ  فرماں بردٲری  قبول،  توپتہٕ  ہرگاہ  کانہہ  بد  حالیاہ  قحط  سٲلیاہ  واتہِ  ہکھ۔  تتھ  ٲسۍ  دپان  یہِ  وٲژ  حضرتِ  موسیٰ  بیٚیہِ  تِہندین  پیرون  ہٕندِ  شامتہٕ  تہٕ  نحوستہٕ،  وارٕ  بوزِو  تِہٕندِ  نحوستٕکۍ  اسباب  چھِ  خداے  سٕندِس  علمس  مںٛز  موجود،  مگر  تِمو  أندرٕہ  چھَنہٕ  اکثر  لوٗکن  تٔمِچ  خبرٕ  ے۔  تِم  اسباب  گٔے  تِہٕنٛزٕ  کُفرچہ  کامہِ  سرکشی  تہٕ  ظلم۔  بیٚیہِ  بغاوت  تہٕ  شرارت۔  سُہ  نحوست  اوسُکھ  تمہِ  کُے  سزا۔

Transliteration:
  Fai<u>tha</u> j<u>a</u>athumu al<u>h</u>asanatu q<u>a</u>loo lan<u>a</u> h<u>ath</u>ihi wain tu<u>s</u>ibhum sayyiatun ya<u>tt</u>ayyaroo bimoos<u>a</u> waman maAAahu al<u>a</u> innam<u>a</u> <u>ta</u>iruhum AAinda All<u>a</u>hi wal<u>a</u>kinna aktharahum l<u>a</u> yaAAlamoon<b>a</b>


Maududi:
  تِمو  ووٚن  موسیٰ  علیہ  السلامس  زِ،  ژٕ  اَنتہٕ  اسہِ  پٮ۪ٹھ  جود  کرنہٕ  خٲطرٕ  خواہ  کانٛہہ  تہِ  نشٲنی  توتہِ  چِھنہٕ  أسۍ  چٲنۍ  کتھ  مانن  وٲلۍ۔

Jalandhary:
  تمہِ  علاوٕہ  ٲسۍ  تِم  ونان  کہ  اے  موسیٰ  ڈیٹھ  کِیُتھ  أنِتو  توٚہۍامہِ  نِشہِ  کانہہ  عجیب  معجزاہ  ییٚمہِ  سٍتۍ  توٚہۍ  اسہِ  پٮ۪ٹھ  سحرٕ  تہٕ  جود  کٔرِو  پننہِ  خیالہٕ۔  مگر  اسہِ  پٮ۪ٹھ  تمیُک  اثر  پیٚیہِ  نہٕ  کینہہ۔  توتہِ  انَو  نہٕ  أسۍ  تۅہیہِ  پٮ۪ٹھ  ایمان  ہرگِز۔  پس  ییٚلہِ  تُہٕنٛز  سرکشی  اوٚت  پٮ۪ٹھ  وٲژ۔

Transliteration:
  Waq<u>a</u>loo mahm<u>a</u> tatin<u>a</u> bihi min <u>a</u>yatin litas<u>h</u>aran<u>a</u> bih<u>a</u> fam<u>a</u> na<u>h</u>nu laka bimumineen<b>a</b>


Maududi:
  ٲخر  کار  سوٗز  اَسہِ  تِمن  پٮ۪ٹھ  طوفان،  ہالَو  کھیٚچہِ  تراویکھ،  ﴿زۅوٕہ﴾  کٔیٚمۍ  کٕرٛیٖل  پھٔہلٲوِکھ،  منہِ  مۅنڈجہِ  کجیٚکھ،  تہٕ  خون  برسووُکھ،  یِمہٕ  سارے  نشٲنیہِ  ہاویکھ  بیوٚن  بیوٚن  کٔرِتھ  مگر  تِم  روٗدۍ  تکبر  ﴿سرکشی﴾  کران  پکان،  تہٕ  تِم  لُکھ  ٲسۍ  بٔڈۍ  بٔڈۍ  مجرِم۔

Jalandhary:
  پس  سوٗز  اسہِ  تِمن  پٮ۪ٹھ  قحط  سٲلی  تہٕ  میوَن  اندر  نقصان  کہِ  علاوٕہ  یِمہٕ  یِمہٕ  بلایہِ،  اکھ  کثرت  بارشہِ  ہُند  طوفان  تہٕ  سیلاب  یُس  تِمن  گھرن  اندر  کُٹھین  منٛز  ووت۔  بیٚیہِ  سوٗزۍ  اسہِ  تِمن  کُن  ہالَو۔  یِمو  تِہُند  سورُے  زراعت  تباہ  وبرباد  کوٚر۔  بیٚیہِ  سوٗزۍ  اسہِ  تِمن  کُن  کریل  تہٕ  کیٚمۍ  یِمو  تِہُند  سورُے  غلہٕ  یُس  تِمو  ذخیرٕہ  کوٚرمُت  اوس  تباہ  کوٚر۔  بیٚیہِ  سوزٕہ  اسہِ  تِمن  کُن  نِنہِ  مۅنڈجہِ۔  یِمہٕ  کھیٚنہٕ  کین  تہٕ  چیٚنہٕ  کین  چیزن  منٛز  آسکھ  وسان  تہٕ  پھیران  بیٚیہِ  خون  یُس  تریشہِ  بدل  چیٚوان  ٲسۍ۔  آبس  اوسُکھ  خون  بنان۔  یِمے  وارِیاہ  نشانہٕ  تہٕ  واضح  معجزٕہ۔  یِم  ستوَے  معجزٕہ  بیٚیہِ  عصا  تہٕ  ید  بیضا  گٔے  نو  معجزٕہ  سٲرِی۔  یِم  معجزٕہ  وُچھِتھ  پزِہا  تِمن  ایمان  انُن  تہٕ  پژھ  کرٕنۍ  مگر۔

Transliteration:
  Faarsaln<u>a</u> AAalayhimu a<b>l</b><u>tt</u>oof<u>a</u>na wa<b>a</b>ljar<u>a</u>da wa<b>a</b>lqummala wa<b>al</b><u>dd</u>af<u>a</u>diAAa wa<b>al</b>ddama <u>a</u>y<u>a</u>tin mufa<u>ss</u>al<u>a</u>tin fa<b>i</b>stakbaroo wak<u>a</u>noo qawman mujrimeen<b>a</b>


Maududi:
  ییٚلہِ  تِمن  پٮ۪ٹھ  کانٛہہ  بلاے  سپدِہے  نٲزِل  تیٚلہِ  ٲسۍ  ونان،  اے  موسیؑ،  ژےٚ  یُس  منصب  پننِس  ربّ  سٕندِ  طرفہٕ  حٲصل  چِھی  تمہِ  کِس  بنیادس  پٮ۪ٹھ  منگتہٕ  ربّس  سانہِ  خٲطرٕ  دُعا،  ہرگاہ  ژٕ  ییٚمہِ  لٹہِ  اسہِ  نِشہِ  یہِ  بلاے  دوٗر  کرکھ  تیٚلہِ  مانَو  أسۍ  چٲنۍ  کتھ،  تہٕ  بنی  اسرائیل  سوزوکھ  ژےٚ  سٍتۍ۔

Jalandhary:
  کوٚر  تِمو  تکبُر،  درحقیقت  ٲسۍ  تِم  جرٲیِم  پیشہ۔  ایٖژ  سختی  وٲتِتھ  تہِ  آے  نہٕ  تِم  سرکشی  نِشہِ  باز،  ییٚلہِ  تِمن  یِمو  عذابو  أندرٕہ  کانہہ  عذاباہ  واتان  اوس  تمہِ  ساعتہٕ  ٲسۍ  ونان  اے  موسیٰ  سانہِ  خٲطرٕ  مٔنگِو  پننِس  خدایس  ییمیُک  تٔمۍ  تۅہیہِ  سٍتۍ  وعدٕہ  کوٚرمُت  چُھ  کہ  ہرگاہ  تِم  نافرمٲنی  نِشہِ  باز  یِن  تیٚلہِ  کرو  أسۍ  تِمن  نِشہِ  سختی  تہٕ  عذاب  دوٗر،  أسۍ  چھِ  قسم  ہٲوِتھ  ونان  کہ  ہرگاہ  یہِ  عذاب  اسہِ  نِشہِ  دوٗر  کٔرِو  ضروٗر  کرو  أسۍ  تۅہیہِ  پژھ۔  بیٚیہِ  سوزوکھ  أسۍ  آزاد  کٔرِتھ  بنی  اسراییل  تۅہیہِ  سٍتۍ۔

Transliteration:
  Walamm<u>a</u> waqaAAa AAalayhimu a<b>l</b>rrijzu q<u>a</u>loo y<u>a</u> moos<u>a</u> odAAu lan<u>a</u> rabbaka bim<u>a</u> AAahida AAindaka lain kashafta AAann<u>a</u> a<b>l</b>rrijza lanuminanna laka walanursilanna maAAaka banee isr<u>a</u>eel<b>a</b>


Maududi:
  مگر  ییٚلہِ  أسۍ  یِمو  پٮ۪ٹھہٕ  پنُن  عذاب  أکِس  مقرر  وقتس  تام  خٲطرٕ  ہٹاوان  ٲسۍ،  یتھ  تِم  بہر  حال  واتن  وٲلۍ  ٲسۍ،  تیٚلہِ  ٲسۍ  تِم  جلدی  پننہِ  وعدٕہ  نِشہِ  پوٚت  ہیوٚان۔

Jalandhary:
  پس  ییٚلہِ  أسۍ  موسیٰ  سٕندِ  دعاہہ  سٍتۍ  دوٗر  کران  ٲسۍتِمن  نِشہِ  عذاب  تتھ  وقتس  تانۍ  یتھ  وقتس  تانۍ  تِمن  واتُن  اوس۔  اتِی  ٲسۍ  تِم  سُہ  عہد  بیٚیہِ  پُھٹراوان۔  تمہِ  پتہٕ  ییٚلہِ  اسہِ  وُچھ  کہ  تِم  چھِنہٕ  پننہِ  شرارت  نِشہِ  باز  یِوان۔

Transliteration:
  Falamm<u>a</u> kashafn<u>a</u> AAanhumu a<b>l</b>rrijza il<u>a</u> ajalin hum b<u>a</u>lighoohu i<u>tha</u> hum yankuthoon<b>a</b>


Maududi:
  پتہٕ  ہیوٚت  اسہِ  تِمن  اِنتقام  تہٕ  پھاٹٕوۍ  تِم  سمندرس،  تِکیازِ  تِمو  اوس  سانیٚن  نِشٲنیَن  بُتھ  پِھیُرمُت  تہٕ  تِمو  نِشہِ  ٲسۍ  بے پرواہ  سپٕدۍمٕتۍ۔

Jalandhary:
  پس  ہیٚوت  تِمن  اسہِ  انتقام  ییٚمہِ  طریقہٕ  کہ  پھاٹٕوۍ  اسہِ  تِم  دریاے  قُلزُمس  اندر،  امیِ  مۅکھہٕ  کہ  تِمو  کیازِ  زٲنۍ  سٲنۍ  آیات  اَپُزۍ۔  بیٚیہِ  ٲسۍ  سانیو  آیاتو  نِشہِ  تغافل  تہٕ  بے  توجہی  کران  اِصرار  عنادٕہ  سٍتۍ۔  اِطاعت  وفرماں بردٲری  ہُند  وعدٕہ  کٔرِتھ  ٲسۍ  سُہ  وعدٕہ  پھُٹراوان۔

Transliteration:
  Fa<b>i</b>ntaqamn<u>a</u> minhum faaghraqn<u>a</u>hum fee alyammi biannahum ka<u>thth</u>aboo bi<u>a</u>y<u>a</u>tin<u>a</u> wak<u>a</u>noo AAanh<u>a</u> gh<u>a</u>fileen<b>a</b>


Maududi:
  تہٕ  تِہنزِ  جایہِ  بنٲوۍ  اسہِ  تِم  لُکھ  یِم  کمزور  بنٲوِتھ  ٲسۍ  تھاونہٕ  آمٕتۍ،  تمہِ  سر زمین  کہ  مشرق  و  مغربٕکۍ  وٲرث  یُس  اَسہِ  برکتو  سٍتۍ  مالامال  اوس  کوٚرمُت۔  ﴿یعنی  بنی  اسرائیل  آے  فلسطین کہ  سر زمینٕکۍ  وٲرث  بناونہٕ۔  قرآن  مجیدس  منٛز  چِھ  مختلف  جاین  فلسطین  تہٕ  شام  کہ  سر زمینہٕ  خٲطرٕ  یِم  الفاظ  ورتاونہٕ  آمٕتۍ  زِ  اسہِ  چھےٚ  اَتھ  سر زمینس  منٛز  برکتہٕ  تھاوِمژٕ﴾  یِتھہٕ  پٲٹھۍ  گوٚو  بنی  اسرٲئیل  کِس  حقس  منٛز  تُہٕندِس  ربّ  سُند  وعدٕہ  پوٗرٕ،  تِکیازِ  تِمو  ٲس  صبرس  کٲم  ہیٚژمٕژ،  تہٕ  اَسہِ  کوٚر  فرعون  سُند  تہٕ  تٔمۍ  سٕندِ  قومُک  تہِ  سورُے  کینژھاہ  برباد،  یہِ  تِم  بناوان  تہٕ  کھالان  ٲسۍ۔

Jalandhary:
  فرعون  تہٕ  تِہُند  قوم  ہلاک  کٔرِتھ  بنٲوۍ  اسہِ  وٲرِث  تِم  لوٗکھ  یِم  کمزور  ٲسۍ  یِوان  زاننہٕ  تمہِ  مُلک  کہ  مشرقی  حِصٕکۍ  تہٕ  مغربی  حِصٕکۍ  تہِ۔  یتھ  مُلکس  اندر  اسہِ  ظٲہری  وبٲطنی  برکت  تھٲومٕژ  ٲس،  بیٚیہِ  سپُد  پوٗرٕہ  نیکی  ہُند  رُت  وعدٕہ  اسراییلن  سٍتۍ  تِہںدِ  صبر  کرنکہِ  برکتہٕ،  بیٚیہِ  کوٚر  اسہِ  تباہ  سورُے  یہِ  تیار  کران  اوس  فرعون  تہٕ  تِہُند  قوم۔  یعنی  تِہُند  کارخانہٕ  بیٚیہِ  یہِ  تِم  تِمن  کارخٲنن  اندر  تیار  کران  ٲسۍ۔  بیٚیہِ  یِم  تھٔدۍ  تھٔدۍ  مکانہٕ  تِم  بناوان  کران  ٲسۍ۔

Transliteration:
  Waawrathn<u>a</u> alqawma alla<u>th</u>eena k<u>a</u>noo yusta<u>d</u>AAafoona mash<u>a</u>riqa alar<u>d</u>i wamagh<u>a</u>ribah<u>a</u> allatee b<u>a</u>rakn<u>a</u> feeh<u>a</u> watammat kalimatu rabbika al<u>h</u>usn<u>a</u> AAal<u>a</u> banee isr<u>a</u>eela bim<u>a</u> <u>s</u>abaroo wadammarn<u>a</u> m<u>a</u> k<u>a</u>na ya<u>s</u>naAAu firAAawnu waqawmuhu wam<u>a</u> k<u>a</u>noo yaAArishoon<b>a</b>


Maududi:
  بنی  اسرٲئیل  تٲرۍ  اسہِ  سمندرس  اَپور،  پتہٕ  پٔکۍ  تِم  تہٕ  وَتہِ  پکان  درٛاے  تِتھہٕ  اکہِ  قوم  کِنۍ  یُس  پننیٚن  کینژھن  پۅتلیٚن  ہُند  گرویدٕہ  اوس  بنیامُت۔  وَننہٕ  لٔگۍ،  اے  موسیٰ  علیہ  السلام  سانہِ  خٲطرٕ  تہِ  بناو  کانٛہہ  تِیُتھ  معبودا  یِتھۍ  یِمن  لُکن  ہٕندۍ  معبود  چِھ۔  ﴿یہِ  قوم  اگرچہِ  مسلمان  اوس  مگر  یہِ  اثر  اوسُک  ہَتہٕ  بدیو  ؤرِیو  پٮ۪ٹھہٕ  مصرس  منٛز  أکِس  بُت پرست  قومس  درمیان  روزُنُک﴾  موسیٰ  علیہ  السلامن  ووننکھ،  توٚہۍ  لُکھ  چِھو  سٮ۪ٹھاہ  نادٲنی  ہِنزٕ  کتھہٕ  کران۔

Jalandhary:
  بیٚیہِ  تٲرۍ  دریاے  قُلزُمس  اپور  بنی  اسراییل  یتھ  مںٛز  فرعون  سٲرِی  لشکر  ہیٚتھ  پھاٹُو۔  پس  پٔکۍ  تِم  أکِس  قومس  کُن  یِم  پننین  پۅتلین  برونٹھ  کنہِ  پرستِشہِ  خٲطرٕ  بِہِتھ  ٲسۍ،  دپنہِ  لٔگۍ  ﴿یِم  بنی  اسراییل﴾  ہے  موسیٰ  سانہِ  خٲطرٕ  تہِ  کٔرِو  مُقرر  اکھ  پۅتلاہ۔  یِتھہٕ  پٲٹھۍ  یِمن  لوٗکن  چھِ  وارِیاہ  پۅتٕلۍ  برونٹھ  کنہِ،  حضرتِ  موسیٰ  ہن  فرمووُکھ  پٔزۍ  پٲٹھۍ  چھِو  توٚہۍ  سخت  جٲہِل  قوم۔

Transliteration:
  Waj<u>a</u>wazn<u>a</u> bibanee isr<u>a</u>eela alba<u>h</u>ra faataw AAal<u>a</u> qawmin yaAAkufoona AAal<u>a</u> a<u>s</u>n<u>a</u>min lahum q<u>a</u>loo y<u>a</u> moos<u>a</u> ijAAal lan<u>a</u> il<u>a</u>han kam<u>a</u> lahum <u>a</u>lihatun q<u>a</u>la innakum qawmun tajhaloon<b>a</b>


Maududi:
  یِم  لُکھ  ییٚمہِ  طریقٕچ  پیروی  کران  چِھ  سُہ  چھُ  برباد  سپدن  وول۔  تہٕ  یۅسہٕ  عمل  یِم  کران  چِھ  سۅ  چھےٚ  سراسر  بٲطل۔

Jalandhary:
  پٔزۍ  پٲٹھۍ  یِم  لوٗکھ  یتھ  کامہِ  سٍتۍ  لٔگۍ  مٕتۍ  چھِ  یہِ  سورُے  چُھ  تباہ  گژھہ  وُن۔  بیٚیہِ  چُھ  بٲطِل  تہٕ  لغو  تہِ  سورُے  یہِ  تِم  کران  چھِ  شِرکٕچو  کامیو  أندرٕہ۔

Transliteration:
  Inna h<u>a</u>ol<u>a</u>i mutabbarun m<u>a</u> hum feehi wab<u>at</u>ilun m<u>a</u> k<u>a</u>noo yaAAmaloon<b>a</b>


Maududi:
  پتہٕ  ووٚن  موسیٰ  علیہ  السلامن،  کیا  بہٕ  کرنہٕ  خُدایس  ورٲے  بیٚیہِ  کانٛہہ  معبود  تُہندِ  خٲطرٕ  تلاش؟  حالانکہ  سُہ  چُھ  اللہ  تعالیٰ  ہٕے  ییٚمۍ  تۅہیہِ  دُنیاکیٚن  تمام  قومن  پٮ۪ٹھ  فضیلت  چَھو  عطا  کٔرمٕژ۔

Jalandhary:
  حضرتِ  موسیٰ  ہن  فرمووُکھ  کیاہ  بہٕ  ژھانڈنہٕ  معبودِ  برحقس  ورٲے  تُہٕندِ  خٲطرٕ  بیاکھ  معبوداہ۔  حالانکہ  توحیدچو  دلیلو  علاوٕہ  چُھ  تُہُند  مُحسن  تہٕ  مُنعم  سُے  تٔمِی  معبودِ  برحقن  دِتو  تۅہیہِ  فضیلت  سارنٕے  عالمینن  پٮ۪ٹھ۔

Transliteration:
  Q<u>a</u>la aghayra All<u>a</u>hi abgheekum il<u>a</u>han wahuwa fa<u>dd</u>alakum AAal<u>a</u> alAA<u>a</u>lameen<b>a</b>


Maududi:
  تہٕ  ﴿اللہ  تعالیٰ  چُھ  فرماوان﴾  سُہ  وقت  کٔرِو  یاد  ییٚلہِ  اَسہِ  تۅہیہِ  فرعون  والیٚن  نِشہِ  نجات  دِیتُو،  یُہُند  حال  یہِ  اوس  زِ  تۅہیہِ  ٲسِو  سخت  عذابس  منٛز  مبتلا  تھاوان،  تُہٕندٮ۪ن  نیچوٮ۪ن  ٲسۍ  قتل  کران  تہٕ  تُہٕنزن  مستوراتن  ٲسۍ  زندٕہ  روزنہٕ  دِوان،  تہٕ  اتھ  منٛز  ٲس  تُہندِس  ربّ  سٕندِ  طرفہٕ  تۅہیہِ  بٔڈ  آزمٲیش۔

Jalandhary:
  اللہ  تعالیٰ  چُھ  فرماوان  اے  بنی  اسراییلو  بٚییہِ  پٲوِو  ژیٚتس  ییٚلہِ  اسہِ  نجات  دیُت  تۅہیہِ  فرعون  سٕندیو  لوٗکو  نِشہِ،  یِم  تۅہیہِ  واتناوان  ٲسۍ  تکلیف  تہٕ  عذاب،  یِم  کھش  کران  ٲسۍ  بے  دریغ  نیٚچوین  تُہٕندین،  زِندٕہ  ٲسۍ  تھاوان  زنانن  تُہٕنزن  بیگارِ  تہٕ  خدمت  خٲطرٕ،  اتھ  منٛز  ٲس  تُہٕندِ  خٲطرٕ  بٔڈ  آزمٲیِش  تُہٕندِس  پروردِگارٕہ  سٕندِ  طرفہٕ۔  امہِ  ورٲے  تہِ  ٲسۍ  تۅہیہِ  پٮ۪ٹھ  خداے  سٕندۍ  کم  کم  احسان  مگر  تۅہیہِ  تھووُو  نہٕ  کانہہ  احساساہ  ژیٚتس۔  توٚہۍ  سپدِو  آمادٕہ  شِرکس  پٮ۪ٹھ۔  بہر  حال  ییٚلہِ  بنی  اسراییل  سارِوٕے  پریشٲنیو  نِشہِ  آزاد  سپُد  تِمو  کوٚر  درخواست  حضرتِ  موسیٰ  ہس  کہ  وۅنۍ  کٔرِو  حض  مُقرر  سانہِ  خٲطرٕ  اکھ  شریعتھاہ  ییٚمہِ  موجوب  أسۍ  بفراغت  عمل  کرو۔  حضرتِ  موسیٰ  ہن  کوٚر  تمیُک  درخواست  اللہ  تعالیٰ  ہس  تتھ  متعلق  چُھ  اللہ  تعالیٰ  فرماوان۔

Transliteration:
  Wai<u>th</u> anjayn<u>a</u>kum min <u>a</u>li firAAawna yasoomoonakum sooa alAAa<u>tha</u>bi yuqattiloona abn<u>a</u>akum wayasta<u>h</u>yoona nis<u>a</u>akum wafee <u>tha</u>likum bal<u>a</u>on min rabbikum AAa<i><u>th</u></i>eem<b>un</b>


Maududi:
  اسہِ  کوٚر  موسیؑ  تٕرٛہن  رٲژن  تہٕ  دۅہن  خٲطرٕ  ﴿کوہِ  سینا ہس  پٮ۪ٹھ﴾  طلب  تہٕ  پتہٕ  کوٚر  بیٚیہِ  دَہن  دۅہن  ہُند  اضافہٕ،  یِتھہٕ  پٲٹھۍ  سپُد  تٔمۍ  سٕندِس  ربّ  سُند  مقرر  کرنہٕ  آمُت  وقت  ژتجی  دۅہ  پوٗرٕ،  موسیٰ  علیہ  السلامن  ووٚن  پکان  پکان  پننِس  بٲیِس  ہارون  علیہ  السلامس  زِ،  میانہِ  پتہٕ  کٔرۍ  زِ  ژٕ  میٲنِس  قومس  منٛز  میٲنۍ  جانشینی  بیٚیہِ  روٗزِۍ  زِ  ٹھیک  کٲم  کران  تہٕ  بِگاڑ  پٲدٕ  کرن  وٲلین  ہٕندِس  طریقس  پٮ۪ٹھ  پٔکۍ  زینہٕ۔

Jalandhary:
  بیٚیہِ  کوٚر  اسہِ  وعدٕہ  حضرتِ  موسیٰ  ہس  ترہن  شبن  روزِو  کوہِ  طورس  پٮ۪ٹھ  اعتکافس۔  بیٚیہِ  روزِو  تِمن  دۅہن  روزدار۔  ادٕہ  کرو  أسۍ  عطا  تۅہیہِ  توراۃ۔  توپتہٕ  کرنو  سُہ  اسہِ  پوٗرٕہ  تِم  ترہ  ﴿30﴾  دۅہ  بیٚیہِ  دہو  ﴿10﴾  دۅہو  سٍتۍ،  پس  پوٗرٕتہٕ  مکمل  سپُد  تٔمسٕندِس  پروردِگارٕہ  سُند  مُقرر  کرنہٕ  آمُت  وقت  ژتجی  ﴿40﴾  رٲژ۔  یعنی  ژتجہن  رٲژن  عبادت  ژتجہن  دۅہن  روزدار  روزِتھ  کوٚر  تِمو  مُلاقات  خدایس  سٍتۍ  کوہِ  طُورس  پٮ۪ٹھ،  تتھ  مُلاقاتس  منٛز  کٔرٕکھ  اللہ  تعالیٰ  ہن  پنٕنۍ  کتاب  توراۃ  عطا،  بیٚیہِ  ییٚمہِ  ساعتہٕ  حضرتِ  موسیٰ  کوہِ  طُورس  پٮ۪ٹھ  یِنہٕ  خٲطرٕ  درٲے  تمہِ  وقتہٕ  فرموو  تِمو  برادرس  پننِس  حضرتِ  ہارونس  ژٕ  سپد  خلیفہٕ  میون  میانہٕ  قومہٕ  خٲطرٕ۔  بیٚیہِ  یوٗت  پِلی  تیوٗت  کٔرِزِ  قومس  اِصلاح،  بیٚیہِ  یُتھنہٕ  پککھ  مُفسِدن  ہٕںٛزِ  وتہِ  بدنظمی  کروٕنین  ہٕںٛزِ  رایہِ  موجوب  کٔرزِ  نہٕ  عمل۔

Transliteration:
  Waw<u>a</u>AAadn<u>a</u> moos<u>a</u> thal<u>a</u>theena laylatan waatmamn<u>a</u>h<u>a</u> biAAashrin fatamma meeq<u>a</u>tu rabbihi arbaAAeena laylatan waq<u>a</u>la moos<u>a</u> liakheehi h<u>a</u>roona okhlufnee fee qawmee waa<u>s</u>li<u>h</u> wal<u>a</u> tattabiAA sabeela almufsideen<b>a</b>


Maududi:
  ییٚلہِ  سُہ  سٲنِس  مقرر  کرنہٕ  آمتِس  وقتس  پٮ۪ٹھ  ووت  تہٕ  تٔمۍ  سٕندۍ  ربّن  کوٚر  تس  سٍتۍ  کلام،  پتہٕ  کوٚر  تٔمۍ  التجا  زِ،  اے  ربّ  مےٚ  دِ  سۅ  نظر  زِ  بہٕ  وُچھَتھ  ژٕ۔  فرماونہٕ  آس  ژٕ  ہیٚککھ  نہٕ  مےٚ  وُچِھتھ۔  آ،  وُچھ  ژٕ  برونٹھہٕ  کنہِ  کِس  پہاڑس  کُن،  اگر  سُہ  پننہِ  جایہِ  قٲیم  روزِ  تیٚلہِ  ہیٚککھ  ژٕ  مےٚ  وُچِھتھ۔  چنانچہ  ییٚلہِ  تٔمۍ  سٕندۍ  ربّن  پہاڑس  پٮ۪ٹھ  تجلی  کٔر،  سُہ  کوٚرُن  ریزٕہ  ریزٕہ  تہٕ  موسیٰ  علیہ  السلام  پیٚوو  بے ہوش  گٔژِھتھ  پتھر،  ییٚلہِ  ہوش  آس  تہٕ  ووٚنن،  پاک  چھےٚ  چٲنۍ  ذات،  بہٕ  چُھس  چٲنِس  حضورس  منٛز  توبہٕ  کران  تہٕ  سارِوٕے  گۅڈِنیُک  ایمان  اَنن  وول  چُھس  بہٕ۔

Jalandhary:
  اتھ  واقعس  اندر  ییٚلہِ  حضرتِ  موسیٰ  آو  سانہِ  مُلاقات  خٲطرٕ،  تِمن  سٍتۍ  کرِ  وارِیاہ  لطف  ومہربٲنی  ہٕنٛزٕ  کتھہٕ  تِہٕندۍ  پروردِگارن۔  شدتِ  اِنبساطہ  سببہٕ  سپدُکھ  شوقِ  دیدارِ  لذت  گُفتار  حٲصِل  سپدِتھ  کوٚرُکھ  تمی  لذت  دیدارُک  درخواست،  حضرتِ  موسیٰ  ہن  کوٚر  عرض  اے  میانہِ  پروردِگارٕہ  مےٚ  ہاوتہٕ  پنُن  ذاتِ  پاک  بہٕ  وُچھہِ  ہتھ  ژٕ،  اللہ  تعالیٰ  ہن  فرمووُس  ژٕ  ہیٚککھ  نہٕ  مےٚ  وُچھِتھ  دنیاہس  اندر  کیازِ  یِمہٕ  أچھ  انن  نہٕ  تاب  میانہِ  دیدارُک  دنیاہس  اندر،  مگر  تُہٕندِ  تسلی  خٲطرٕ  چُھ  سون  تجویز  کہ  توٚہۍ  دِیو  نظر  یتھ  کۅہس  کُن۔  أسۍ  تراوو  تتھ  پٮ۪ٹھ  پنُن  اکھ  پرتواہ،  پس  ہرگاہ  کۅہ  پننہِ  جایہِ  برقرار  تہٕ  ڈنٛجہِ  روٗد۔  تیٚلہِ  شاید  ہیٚکِو  توٚہۍ  مےٚ  وُچِھتھ  چنانچہ  حضرتِ  موسیٰ  روٗد  اتھ  کۅہس  کُن  وُچھان،  پس  ییٚلہِ  جلوٕہ  تروو  حضرتِ  موسیٰ  سٕندۍ  پروردِگارن  کوہِ  طورس  پٮ۪ٹھ،  تٔمۍ  جلون  کوٚر  تتھ  کۅہس  ژس  توپتہٕ  گٔیس  چھلہٕ  حضرتِ  موسیٰ  پیوو  بیہوش  سپدِتھ  پتھر  ؤسِتھ،  ادٕہ  ییٚلہِ  ہوشہِ  آے  حضرتِ  موسیٰ،  عرض  کوٚرُکھ  واقعی  چُھ  چون  ذاتِ  پاک  یِمو  أچھو  وُچھنہٕ  نِشہِ  مُنزہ  تہٕ  پاک۔  اے  میانہِ  پروردِگارٕہ  بہٕ  چُھس  چٲنِس  خدمتس  اندر  مُشتاقانہٕ  درخواست  کرنہٕ  نِشہِ  معذرت  منگان،  بہٕ  چُھس  چٲنِس  ارشادِ  لن  ترانی  یس  پٮ۪ٹھ  گۅڈٕنیُکُے  پژھ  کروُن۔

Transliteration:
  Walamm<u>a</u> j<u>a</u>a moos<u>a</u> limeeq<u>a</u>tin<u>a</u> wakallamahu rabbuhu q<u>a</u>la rabbi arinee an<i><u>th</u></i>ur ilayka q<u>a</u>la lan tar<u>a</u>nee wal<u>a</u>kini on<i><u>th</u></i>ur il<u>a</u> aljabali faini istaqarra mak<u>a</u>nahu fasawfa tar<u>a</u>nee falamm<u>a</u> tajall<u>a</u> rabbuhu liljabali jaAAalahu dakkan wakharra moos<u>a</u> <u>s</u>aAAiqan falamm<u>a</u> af<u>a</u>qa q<u>a</u>la sub<u>ha</u>naka tubtu ilayka waan<u>a</u> awwalu almumineen<b>a</b>


Maududi:
  فرماونہٕ  آس،  اے  موسیؑ  مےٚ  کوٚرمکھ  ژٕ  تمام  لُکن  پٮ۪ٹھ  ترجیح  دِتھ  منتخب  تاکہ  ژٕ  کرکھ  میٲنۍ  پیغمبری  تہٕ  مےٚ  سٍتۍ  سپدکھ  ہمکلام،  لہٰذا  یِکینژھاہ  بہٕ  دِمے  سُہ  رَٹھ  تہٕ  کر  شُکر۔

Jalandhary:
  فرمووُس  اللہ  تعالیٰ  ہن  اے  موسیٰ۔  یہِ  چُھ  سٮ۪ٹھاہ  تُہٕندِ  خٲطرٕ  کہ  پٔزۍ  پٲٹھۍ  مےٚ  کوٚرُکھ  ژٕ  برگزیدٕہ  لوٗکو  امدر  پننہِ  پیغمبری  سٍتۍ  بیٚیہِ  پننہِ  کلامہٕ  سٍتۍ۔  پس  رٹ  ژٕ  یہِ  مےٚ  ژےٚ  عطا  کوٚرُے۔  بیٚیہِ  آس  ژٕ  شُکر  گذار  بندو  أندرٕہ۔

Transliteration:
  Q<u>a</u>la y<u>a</u> moos<u>a</u> innee i<u>st</u>afaytuka AAal<u>a</u> a<b>l</b>nn<u>a</u>si biris<u>a</u>l<u>a</u>tee wabikal<u>a</u>mee fakhu<u>th</u> m<u>a</u> <u>a</u>taytuka wakun mina a<b>l</b>shsh<u>a</u>kireen<b>a</b>


Maududi:
  اَمہِ  پتہٕ  دِژ  اسہِ  موسیٰ  علیہ  السلامس  زندگی  ہٕندِس  پرٛتھ  شعبس  متعلق  نصیحت  تہٕ  پرٛتھ  پہلوس  خٲطرٕ  واضح  ہدایت  تختی یَن  پٮ۪ٹھ  لیٚکھِتھ  تہٕ  ووٚن  تس،  یِم  ہدایات  رٔژھراو  مضبوط  اَتھو  تہٕ  پننِس  قومس  دِ  حکم  زِ  یِہٕندٮ۪ن  بہتر  مضمونن  ہٕنز  کٔرِن  پیروی،  عنقریب  ہاوَے  ژےٚ  فاسقن  ہٕندۍ  گھرٕ۔

Jalandhary:
  بیٚیہِ  دیُت  اسہِ  لیٚکھِتھ  کینژھن  پچن  پٮ۪ٹھ  پرتھ  چیزاہ  ییٚمِچ  دینس  منٛز  ضروٗرت  ٲس،  پس  کٔرِو  امہِ  موجوب  پانہٕ  تہِ  عمل  کوششہِ  سان،  بیٚیہِ  کٔرِو  حکُم  پننِس  قومس  کہ  تِم  تہِ  رٹن  امچہِ  رٕژٕ  رٕژٕ  کتھہٕ  تہٕ  رٕتۍ  رٕتۍ  ہدایت  تتھ  منٛز  چُھ  سورُے  رُتُے،  عنقریب  ہاوٕ  بہٕ  تۅہیہِ  نافرمانن  ہُند  گرٕہ۔  اتھ  منٛز  چھےٚ  بشارت  تہٕ  وعدٕہ  کہ  بہٕ  واتناوو  توٚہۍ  مِصرس  یا  شامس  اندر  تتِچ  سلطنت  کرو  عطا۔  خداے  سٕنٛزِ  فرمان بردٲری  چھِ  یِمے  فٲیدٕہ،  نافرمٲنی  یِم  کرن  تِہٕندٕ  خٲطرٕ  چُھ۔

Transliteration:
  Wakatabn<u>a</u> lahu fee alalw<u>ah</u>i min kulli shayin mawAAi<i><u>th</u></i>atan wataf<u>s</u>eelan likulli shayin fakhu<u>th</u>h<u>a</u> biquwwatin wamur qawmaka yakhu<u>th</u>oo bia<u>h</u>sanih<u>a</u> saoreekum d<u>a</u>ra alf<u>a</u>siqeen<b>a</b>


Maududi:
  پننیو  نِشٲنیو  سٍتۍ  پِھرٕ  بہٕ  تِہٕنزٕ  نظرٕ  یِم  کُنہِ  حقہٕ  ورٲے  زمینس  اندر  بٔڈۍ  چِھ  بنان،  تِم  وُچِھتن  خواہ  کانٛہہ  نشٲنی  تہِ  زانٛہہ  اَنَن  نہٕ  تتھ  پٮ۪ٹھ  ایمان،  اگر  سِیٔز  وتھ  تِمن  برونٛٹھ  کُن  یِیہِ،  سۅ  وَتھ  رٹن  نہٕ  تہٕ  اگر  ۂج  وَتھ  اَتھہِ  یِیَکھ  تتھ  پٮ۪ٹھ  پکن،  امہِ  موجوب  زِ  تِمو  پِھیُر  سانیٚن  نِشٲنِیَن  بُتھ  تہٕ  یِمن  سٍتۍ  روٗدۍ  لاپروٲہی  کران۔

Jalandhary:
  عنقریب  پِھرکھ  بہٕ  پننیو  آیاتو  نِشہِ  قدرت  کیو  نِشانو  نِشہِ  تِم  لوٗکھ  یِم  تکبُر  کران  چھِ  زمینس  منٛز  ناحق۔  یعنی  تِمن  سپدِنہٕ  آیاتو  تہٕ  معجزو  سٍتۍ  کانہہ  اثراہ۔  دِلن  ہٕنٛزِ  قساوت  و  شقاوت  سببہٕ،  ہرگاہ  تِم  وُچھن  سٲرِی  آیات  تہٕ  معجزات  توتہِ  کرن  نہٕ  تِم  پژھ۔  تِہٕنٛز  ذہنیتھٕے  چھےٚ  عجیب،  ہرگاہ  تِم  ہِدایتٕچ  وتھ  چھِ  وُچھان  تمہِ  وتہِ  چھِنہٕ  تِم  پکُن  ہیٚوان،  ہرگاہ  گُمرٲہی  ہٕنٛز  کانہہ  وتھاہ  وُچھان  چھِ  تمِی  وتہِ  چھِ  پکُن  ہیٚوان  یہِ  چھےٚ  علامت  دِلن  ہٕندِ  مسخ  سپدنُک،  یہِ  حالت  بنے  یہِ  تِمن  امی  سببہٕ  کہ  تِم  ٲسۍ  تکبُر  سببہٕ  اپُزۍ  زانان  سانین  آیاتن  بیٚیہِ  ٲسۍ  تِم  یِمن  آیاتن  اندر  غور  وفکر  کرنہٕ  نِشہِ  بلکل  غٲفِل۔

Transliteration:
  Saa<u>s</u>rifu AAan <u>a</u>y<u>a</u>tiya alla<u>th</u>eena yatakabbaroona fee alar<u>d</u>i bighayri al<u>h</u>aqqi wain yaraw kulla <u>a</u>yatin l<u>a</u> yuminoo bih<u>a</u> wain yaraw sabeela a<b>l</b>rrushdi l<u>a</u> yattakhi<u>th</u>oohu sabeelan wain yaraw sabeela alghayyi yattakhi<u>th</u>oohu sabeelan <u>tha</u>lika biannahum ka<u>thth</u>aboo bi<u>a</u>y<u>a</u>tin<u>a</u> wak<u>a</u>noo AAanh<u>a</u> gh<u>a</u>fileen<b>a</b>


Maududi:
  سانیٚن  نِشانیَن  ییٚمۍ  تہِ  کٲنسہِ  بُتھ  پِھیُر  تہٕ  ٲخرت  چہ  پیشی  ہُنٛد  کوٚرُن  انکار  تٔمۍ  سٕندۍ  سٲری  اعمال  سپدۍ  ضایع،  کیا  لُکن  میلیٚا  امہِ  ورٲے  بیٚیہِ  کانٛہہ  جزا  زِ  یُتھ  کَرَن  تِیُتھ  وُچھن؟

Jalandhary:
  بیٚیہِ  یِمو  لوٗکو  سٲنۍ  آیات  تہٕ  اسہِ  سٍتۍ  ملاقات  کرُن  ٲخرتس  اندر  اپُز  زون  تتھ  کوٚرُکھ  انکار،  تِہٕنٛزٕ  سارے  عملہٕ  یِمن  ہٕندِ  نفعچ  تہٕ  فٲیدٕچ  تِمن  امید  ٲس  گٔیہِ  ضایع،  تِمن  ییہِ  نہٕ  سزا  دِنہٕ  مگر  تمیُکُے  یہِ  تِم  کران  ٲسۍ،  کُفر  و انکار  تہٕ  نافرمٲنی  ہُند  سزا  چُھ  یی۔

Transliteration:
  Wa<b>a</b>lla<u>th</u>eena ka<u>thth</u>aboo bi<u>a</u>y<u>a</u>tin<u>a</u> waliq<u>a</u>i al<u>a</u>khirati <u>h</u>abi<u>t</u>at aAAm<u>a</u>luhum hal yujzawna ill<u>a</u> m<u>a</u> k<u>a</u>noo yaAAmaloon<b>a</b>


Maududi:
  موسیٰ  علیہ  السلامس  پٔتۍ  کِنۍ  بنوو  تٔمۍ  سٕندِ  قوم  کیو  لُکو  پننیٚو  گٔہنَو  سٍتۍ  أکِس  ؤژھ  سُند  پُتلہٕ  ییٚمہِ  منٛزٕ  داندٕ  سٕنز  ہِش  آواز  نیران  ٲس،  کیا  تِمن  اوسنا  اتھہِ  یِوان  زِ  سُہ  نَہ  چُھ  تِمن  سٍتۍ  کتھ  کران،  تہٕ  نَہ  چُھ  کُنہِ  معاملس  منٛز  تِمن  رہنمٲئی  کران؟  مگر  توتہِ  بنوو  سُہ  تِمو  پنُن  معبود  تہٕ  تِم  ٲسۍ  سخت  ظٲلِم۔  ﴿یہِ  اوس  تمہِ  مصریت  زدگی  ہُند  دوٚیُم  ظہور  یُس  بنی  اسرٲئیل  ٲسۍ  مصرٕ  منٛز  پانس  سٍتۍ  ہیٚتھ  درٛامٕتۍ۔  مصرس  منٛز  یُس  گٲو  ہٕندِ  پوٗزایہِ  تہٕ  تقدیسُک  رواج  اوس،  تمہِ  سٍتۍ  اوس  یہِ  قوم  تیوتاہ  شدّت  سان  مُتٲثر  سپُدمُت  زِ  پیغمبر  سٕندِ  نیرنہٕ  پتے  بنوو  تٔمۍ  پوٗزایہِ  خٲطرٕ  اکھ  بناوٹی  ووٚژھ﴾

Jalandhary:
  ییٚلہِ  حضرتِ  موسیٰ  کوہِ  طُورس  پٮ۪ٹھ  توراۃ  اننہٕ  خٲطرٕ  گٔے۔  تِہٕندۍ  قومن  بنووتِمن  پتہٕ  پننِس  تتھ  گہنس  یُس  تِمو  قبطین  ںِشہِ  خٲندرٕکہ  بہانہ  منگِتھ  اوس  اوٚنمُت  اکھ  ووٚژھاہ۔  تس  لٔگۍ  کرنہِ  پرستِش۔  تٔمسٕنٛز  حقیقت  ٲس  صِرف  یہے  کہِ  سُہ  اوس  بدناہ  اکھ  ییٚمہِ  منٛزٕہ  گاوِ  ہٕنٛز  آواز  نیران  ٲس  بیٚیہِ  اوس  نہٕ  تتھ  منز  کانہہ  کمالاہ  ییٚمہِ  سٍتۍ  تِہٕندِ  معبود  آسنُک  کٲنسہِ  عٲقلس  خیال  گژِھہ  ہا،  تِمو  کونہٕ  سنا  وُچھ  یتھ  کتھہِ  کُن  کہ  سُہ  اوس  نہٕ  انسان  سُند  یوت  تہِ  کمال  پانس  منٛز  تھاوان۔  یعنی  سُہ  اوس  نہٕ  تِمن  سٍتۍ  کانہہ  کتھ  ہیٚکان  کٔرِتھ،  نہ  اوسُکھ  دینٕچ  یا  دنیاہٕچ  کانہہ  وتھ  ہیٚکان  ہٲوِتھ،  یۅہے  وۅژھ  زوٚن  تِمو  معبود  پنُن۔  ٲسۍ  تِم  یہِ  کرنہٕ  سٍتۍ  پننِس  پانس  ظلم  کروٕنیو  أندرٕہ۔

Transliteration:
  Wa<b>i</b>ttakha<u>th</u>a qawmu moos<u>a</u> min baAAdihi min <u>h</u>uliyyihim AAijlan jasadan lahu khuw<u>a</u>run alam yaraw annahu l<u>a</u> yukallimuhum wal<u>a </u>yahdeehim sabeelan ittakha<u>th</u>oohu wak<u>a</u>noo <i><u>th</u></i><u>a</u>limeen<b>a</b>


Maududi:
  پتہٕ  ییٚلہِ  تِہنزِ  فریب  خۅردگی  ہُند  طِلسم  پُھٹ  ﴿یعنی  نٲدِم  سپدۍ﴾  تہٕ  تِمو  وُچھ  زِ  درحقیقت  چِھ  تِم  گمراہ  سپدۍمٕتۍ۔  پتہٕ  لٔگۍ  وَننہِ  زِ،  اگر  سٲنۍ  ربّن  اسہِ  پٮ۪ٹھ  رحم  کوٚر  نہٕ  تہٕ  اسہِ  کوٚرُن  نہٕ  درگزر  تیٚلہِ  گژھو  أسۍ  برباد۔

Jalandhary:
  حضرتِ  موسیٰ  سٕندِ  کوہِ  طُورٕہ  پٮ۪ٹھہٕ  واپس  یِنہٕ  پتہٕ  ییٚلہِ  تِمو  اتھ  پٮ۪ٹھ  تبنیہ  کوٚر  تِم  گٔے  سٮ۪ٹھاہ  شرمندٕہ  نٲدِم  تہٕ  پشیمان  اتھ  پٮ۪ٹھ،  زون  تِمو  کہ  واقعی  چھِ  تِم  ڈٔلمٕتۍ  گُمرٲہی  اندر  پیٚمٕتۍ،  اتِی  ہیٚوتُکھ  ندامت  کِنۍ  ونُن،  ہرگاہ  نے  رحم  کرِ  اسہِ  پٮ۪ٹھ  پروردِگار  سون،  بیٚیہِ  نے  سُہ  اسہِ  یتھ  گنہس  مغفرت  کرِ  تیٚلہِ  سپدو  أسۍ  بٔڈیو  تاوان  زدو  أندرٕہ۔

Transliteration:
  Walamm<u>a</u> suqi<u>t</u>a fee aydeehim waraaw annahum qad <u>d</u>alloo q<u>a</u>loo lain lam yar<u>h</u>amn<u>a</u> rabbun<u>a</u> wayaghfir lan<u>a</u> lanakoonanna mina alkh<u>a</u>sireen<b>a</b>


Maududi:
  ہورٕ  چِھ  موسیٰ  علیہ  السلام  شرارتہٕ  ہوٚت  تہٕ  غمہٕ  ہوٚت  پننِس  قومس  کُن  پھیران۔  یِوان  یِوانٕے  ووٚن  تٔمۍ،  سٮ۪ٹھاہ  بُرٕ  جانشینی  کٔرٕو  تۅہیہِ  لُکو  مےٚ  پتہٕ!  کیا  تۅہیہِ  ہیوٚکوٕ  نا  یوتاہ  صبر  کٔرِتھ  زِ  پننِس  ربّ  سٕندِ  حُکمُک  کٔرِہو  انتظار؟  تہٕ  لگاوٮ۪ن  تختی یہِ  پتھر  تہٕ  پننِس  بٲیِس  ﴿ہاروٗنسؑ﴾  روٚٹُن  کلُک  مَس  تہٕ  لوٚمنس،  ہارون  علیہ  السلامن  ووٚننس،  اے  میانہِ  ماجہِ  ہٕندِ  نیچوِ،  یِمو  لُکو  دَبووہس  بہٕ،  تہٕ  قریب  اوس  زِ  یِم  مارٕہن  مےٚ،  لہٰذا  مَتہٕ  دِتہٕ  دُشمنن  مےٚ  پٮ۪ٹھ  اَسنُک  موقع  تہٕ  یتھ  ظٲلِم  قومس  سٍتۍ  مَتہٕ  کرتہٕ  مےٚ  شٲمل۔

Jalandhary:
  توپتہٕ  ییٚلہِ  واپس  آے  حضرتِ  موسیٰ  پننِس  قومس  کُن  سٮ۪ٹھاہ  ژکھ  ہیٚتھ  سخت  غمگین،  فرمووُکھ  قومس  پننِس  کُن  گۅڈٕہ،  سٮ۪ٹھاہ  یچھ  حرکتھاہ  کٔرٕو  یہِ  تۅہیہِ  مےٚ  پتہٕ،  کیاہ  بانٛبٕر  کٔرٕو  تۅہیہِ  پننِس  پروردِگارٕہ  سُند  حکُم  واتنہٕ  برونٹھٕے،  بٕے  تُہٕندِ  خٲطرٕ  احکام  اننہٕ  کوہِ  طُورس  پٮ۪ٹھ  گوٚمُت  اوسُس،  توپتہٕ  پھیٖر  حضرتِ  ہارونس  کُن،  گۅڈٕ  تھاویٚکھ  تِمہٕ  پچہِ  یِمن  پٮ۪ٹھ  توراۃ  لیٚکھِتھ  اوس  پتھر  زورٕ  سان۔  اتھہٕ  زٕ  خٲلی  کٔرِتھ  روٚٹُکھ  پننِس  بٲے  سُند  حضرتِ  ہارون  سُند  کلہٕ،  تس  لٔگۍ  مس  رٔٹِتھ  پانس  کُن  لمنہِ،  دوٚپہس  تۅہیہِ  کیازِ  کوٚرو  نہٕ  قومُک  پوٗرٕہ  انتظام،  حضرتِ  ہارونن  دوٚپُکھ  اے  میانہِ  ماجہِ  ہٕندِ  پۅتھرٕہ  یعنی  اے  میانہِ  بایہِ  مےٚ  کرے  یہِ  پننہِ  طرفہٕ  سٮ۪ٹھاہ  کوٗشِش  یِم  پتھ  رٹنہٕ  خٲطرٕ،  لیکن  یِمو  لوٗکو  زونُس  بہٕ  کمزور  میٲنۍ  نصیحت  کرٕنۍ  ٲس  نہٕ  تِمن  شرپان،  یتھ  منٛز  تِمو  بہٕ  ہیژوس  مارُن،  پس  مہ  کرُکھ  مےٚ  پٮ۪ٹھ  ہاٹھ  پُھٹراونہٕ  سٍتۍ  دُشمن  خوش،  بیٚیہِ  مےٚ  سٍتۍ  امہِ  قسمُک  برتاو  کرنہٕ  سٍتۍ  مہ  گٕنٛزرِو  مےٚ  ظٲلِمن  تہٕ  مُجرمن  سٍتۍ،  تہِ  گٔیوو  ہرگاہ  مےٚ  تِم  پتھ  رٹنس  اندر  کوتٲہی  تہٕ  سُستی  کٔرمٕژ  آسہِ۔

Transliteration:
  Walamm<u>a</u> rajaAAa moos<u>a</u> il<u>a</u> qawmihi gha<u>d</u>b<u>a</u>na asifan q<u>a</u>la bisam<u>a</u> khalaftumoonee min baAAdee aAAajiltum amra rabbikum waalq<u>a </u>alalw<u>ah</u>a waakha<u>th</u>a birasi akheehi yajurruhu ilayhi q<u>a</u>la ibna omma inna alqawma ista<u>d</u>AAafoonee wak<u>a</u>doo yaqtuloonanee fal<u>a</u> tushmit biya alaAAd<u>a</u>a wal<u>a</u> tajAAalnee maAAa alqawmi a<b>l</b><i><u>thth</u></i><u>a</u>limeen<b>a</b>


Maududi:
  پتہٕ  ووٚن  موسیٰ  علیہ  السلامن،  اے  ربّہٕ  مےٚ  تہٕ  میٲنِس  بٲیِس  کر  معاف،  تہٕ  اسہِ  کر  پننِس  رحمتس  منٛز  دٲخل،  ژٕ  چُھکھ  سارِنٕے  ہٕندِ  کھۅتہٕ  کھٔسِتھ  رحم  کرن  وول۔

Jalandhary:
  حضرتِ  موسیٰ  ہن  موٚنگ  خدایس  اے  میانہِ  پروردِگارٕہ  مغفرت  کر  مےٚ  بیٚیہِ  میٲنِس  بٲیِس  سون  خطا  کر  معاف،  اسہِ  دۅشوٕنۍ  واتناو  پننِس  خاص  رحمتس  منٛز،  ژٕچُھکھ  سارِوٕے  أندرٕہ  یژ  رحم  کروُن۔  اسہِ  چھےٚ  سٮ۪ٹھاہ  امید  ژٕ  کرکھ  سون  دعا  قبول۔  اللہ  تعالیٰ  ہن  فرموو  تِمن  لوٗکن  متعلق  یِمو  ؤژِھس  پرستِش  کٔر۔

Transliteration:
  Q<u>a</u>la rabbi ighfir lee waliakhee waadkhiln<u>a</u> fee ra<u>h</u>matika waanta ar<u>h</u>amu a<b>l</b>rr<u>ah</u>imeen<b>a</b>


Maududi:
  ﴿درجواب  سپُد  ارشاد  زِ﴾  یِمو  لُکو  ووٚژھ  بنوو  پنُن  معبود  تِم  گژھن  ضرور  پننِس  ربّ  سٕندِس  غضبس  منٛز  گرفتار  تہٕ  دنیاچہِ  زندگی  منٛز  گژھن  ذلیل۔  اَپُز  تُھرَن  والیٚن  چِھ  أسۍ  یُتُھے  سزا  دِوان۔

Jalandhary:
  پٔزۍ  پٲٹھۍ  یِمو  لوٗکو  بنوو  سامری  سُند  وۅژھ  پنُن  معبود۔  اگر  نہٕ  وٕنہِ  تہِ  تِم  توبہٕ  کرن،  تیٚلہِ  وسہِ  تِمن  پٮ۪ٹھ  عنقریب  غضب  تہٕ  بیزٲری  تِہٕںدِس  پروردِگارٕہ  سٕندِ  طرفہٕ۔  بیٚیہِ  تمہِ  علاوٕہ  خوٲری  تہٕ  رُسوٲیی  دنیاچہِ  زندگٲنی  اندر۔  یہِ  چھَنہٕ  تِہٕنٛزٕے  کینہہ  خصوصیتَہ،  بلکہ  چھِ  أسۍ  یُتھُے  سزا  دِوان  اپُز  ٹھہراوُنین  کہ  دنیاسٕے  منٛز  چھِکھ  أسۍ  تِم  ذلیل  وخوار  کران۔  کانہہ  فوراً،  کانہہ  پتہٕ  پہن۔

Transliteration:
  Inna alla<u>th</u>eena ittakha<u>th</u>oo alAAijla sayan<u>a</u>luhum gha<u>d</u>abun min rabbihim wa<u>th</u>illatun fee al<u>h</u>ay<u>a</u>ti a<b>l</b>dduny<u>a</u> waka<u>tha</u>lika najzee almuftareen<b>a</b>


Maududi:
  تہٕ  یِم  لُکھ  بُرٕ  عملہ  کرن  پتہٕ  کرن  توبہٕ  بیٚیہِ  اَنن  ایمان،  تیٚلہِ  چُھ  پٔزۍپٲٹھۍ  چون  ربّ  امہِ  توبہٕ  تہٕ  ایمان  پتہٕ  درگزر  تہٕ  رحم  فرماون  وول۔

Jalandhary:
  بیٚیہِ  تِم  لوٗکھ  یِمو  یچھ  کامہِ  کرِ  مثلاً  ؤژھۍ  سٕنٛز  پرستِش  توپتہٕ  کوٚرُکھ  توبہٕ  بیٚیہِ  اوٚنُکھ  ایمان  کُفر  ترٲوِتھ،  پٔزۍ  پٲٹھۍ  تِہُند  پروردِگار  چُھ  بندن  ہٕندِ  توبہٕ  کرنہٕ  پتہٕ  تِہٕندین  گنہن  ضروٗر  مغفرت  کروُن۔  بیٚیہِ  تِہٕندِس  حالس  پٮ۪ٹھ  رحم  کروُن۔

Transliteration:
  Wa<b>a</b>lla<u>th</u>eena AAamiloo a<b>l</b>ssayyi<u>a</u>ti thumma t<u>a</u>boo min baAAdih<u>a</u> wa<u>a</u>manoo inna rabbaka min baAAdih<u>a</u> laghafoorun ra<u>h</u>eem<b>un</b>


Maududi:
  پتہٕ  ییٚلہِ  موسیٰ  علیہ  السلام  سُند  شرارت  ہَمیوو  تٔمۍ  تُجہِ  تِمہٕ  تختی  یِہندِس  تحریرس  منٛز  ہدایت  تہٕ  رحمت  ٲس  تِمن  لُکن  خٲطرٕ  یِم  پننِس  ربّس  کھۅژان  چِھ۔

Jalandhary:
  ییٚلہِ  ادٕہ  حضرتِ  موسیٰ  ہن  حضرتِ  ہارون  سٕنٛز  یہِ  معذرت  بوٗزٕکھ  ژکھ  ہمےیکھ،  تُجکھ  تِمہٕ  پچہِ  یِمن  پٮ۪ٹھ  توراۃ  لیٚکھِتھ  اوس،  درحالتیکہ  تمہِ  کِس  تحریرس  منٛز  اوس  بوٚڈ  ہِدایت  تہٕ  بٔڈ  رحمت  تِمن  لوٗکن  ہٕندِ  خٲطرٕ  یِم  پننِس  پروردِگارس  چھِ  کھوژان۔  مُراد  چُھ  تمہِ  أندرٕہ  تمِکۍ  تِم  احکام  یِمن  پٮ۪ٹھ  عمل  کرنہٕ  سٍتۍ  شخص  چُھ  ہدایت  یاب  سپدان۔  رحمتس  امیدوار  سپدان۔  ییٚلہِ  ؤژھۍ  سُند  قصہٕ  ختم  سپُد  تہٕ  حضرتِ  موسیٰ  ہن  ہیٚتۍ  توراۃٕکۍ  احکام  اطمینان  سان  لوٗکن  واتناوٕنۍ۔  مگر  تِمن  لوٗکن  یعنی  بنی  اسراییلن  اوس  عادت  کہ  تِم  ٲسۍ  پرتھ  کتھہِ  پٮ۪ٹھ  شُبہات  پیش  کران۔  چنانچہ  اتھ  موقعس  پٮ۪ٹھ  تہِ  کوٚر  تِمو  پیش  کہ  اسہِ  کِتھہٕ  پٲٹھۍ  سپدِ  یقین  یِم  احکام  کیاہ  چھِ  واقعی  اللہ  تعالیٰ  سٕندِی  احکام۔  اسہِ  تہِ  ونِنۍ  پانہٕ  اللہ  تعالیٰ  یُتھ  اسہِ  پوٗرٕہ  یقین  سپدِ۔  چنانچہ  حضرتِ  موسیٰ  ہن  کٔر  اللہ  تعالیٰ  ہس  نِشہِ  یہِ  کتھ  پیش  تورٕ  سپدُکھ  حکھم  یِمو  بنی  اسراییلو  أندرٕہ  کریوکھ  کینہہ  لوٗکھ  مُنتخب  تِمے  أنیوٗکھ  پانس  سٍتۍ  کوہِ  طُورس  پٮ۪ٹھ۔  بہٕ  ونہٕ  تِمن  پانہٕ  کہ  واقعی  چھِ  یِم  میٲنۍ  احکام۔

Transliteration:
  Walamm<u>a</u> sakata AAan moos<u>a</u> algha<u>d</u>abu akha<u>th</u>a alalw<u>ah</u>a wafee nuskhatih<u>a</u> hudan wara<u>h</u>matun lilla<u>th</u>eena hum lirabbihim yarhaboon<b>a</b>


Maududi:
  تہٕ  تٔمۍ  کٔرۍ  پننہِ  قومٕکۍ  سَتتھ  نفر  منتخب،  تاکہ  تِم  سپدن  ﴿تس  سٍتۍ﴾  سٲنِس  مقرر  کرنہٕ  آمتِس  وقتس  پٮ۪ٹھ  حٲضر۔  ﴿یہِ  طلبی  ٲس  امہِ  غرضہٕ  خٲطرٕ  تِکیازِ  قومٕکۍ  ستتھ  نُمائندٕہ  منگن  کوہِ  سیناہس  پٮ۪ٹھ  حاضر  سپدِتھ  قوم کہ  طرفہٕ  ووٚژھ  پوٗزٕنہٕ کہ  جُرمٕچ  معافی  تہٕ  نَوِ  سرٕ  کرن  اطاعتُک  عہد  اُستوار﴾  ییٚلہِ  تِم  أکۍ  سخت  بِنِلۍ  رٔٹۍ  موسیٰ  علیہ  السلامن  کوٚر  عرض،  اے  میانہِ  پروردِگارٕ  اگر  توٚہۍ  ییٚژِھہ ہِو  تیٚلہِ  ہیٚکۍہِو  گۅڈے  یِمن  تہٕ  مےٚ  ہلاک  کٔرِتھ،  کیا  توٚہۍ  کٔرِوٕہ  تتھ  قصورس  منٛز  اَسہِ  سارِنٕے  ہلاک  یُس  اَسہِ  منٛزٕ  کینژھو  نادانو  کوٚرمُت  اوس؟  یہِ  ٲس  تُہٕنز  تراونہٕ  آمٕژ  اکھ  آزمٲیش  ییٚمہِ  ذریعہ  یُس  توٚہۍ  یژھان  چِھو  سُہ  چھوٗن  گمرٲہی  منٛز  مبتلا  کران،  یس  یژھان  چِھو  تس  چِھو  ہدایت  بخشان،  سٲنۍ  سرپرست  چِھو  توٚہی،  لہٰذا  کٔرِو  اَسہِ  معاف  تہٕ  اسہِ  پٮ۪ٹھ  کٔرِو  رحم،  توٚہۍ  چِھو  سارِنٕے  کھٔسِتھ  معاف  کرن  وٲلۍ۔

Jalandhary:
  توپتہٕ  آو  تمہِ  خٲطراکھ  وقت  مُقرر  کرنہٕ،  چنانچہ  ژٲرۍ  تہٕ  مُنتخب  کٔرۍ  حضرتِ  موسیٰ  ہن  ستتھ  ﴿70﴾  زٔنۍ  پننہِ  قوم  منٛزٕہ  سٲنِس  مُقرر  کٔرمٕتِس  وقتس  پٮ۪ٹھ  اسہِ  نِشہِ  اننہٕ  خٲطرٕ۔  چنانچہ  توٚت  وٲتِتھ  بوٗز  تِمو  خداے  سُند  کلام۔  خداے  سُند  کلام  بوٗزِتھ  لٔگۍ  تِم  وننہِ  اسہِ  کِتھہٕ  پٲٹھۍ  بیٚہہِ  کہ  یہِ  چُھ  خداے  سُندُے  کلام  لہٰذا  یوٚتانۍ  نہٕ  أسۍ  وارٕہ  کارٕہ  پننیو  أچھو  اللہ  تعالیٰ  وُچھون  توٚتانۍ  کرو  نہٕ  أسۍ  پژھ۔  امہِ  گُستٲخی  سببہٕ  آو  تِمن  بنیُل،  ہیٚرۍ  کِنۍ  پیٚیکھ  ترٹھ۔  سٲرِی  گٔے  تٔتتھٕے  روٗزِتھ۔  ادٕہ  ییٚلہِ  تِم  بنی  اسراییل  رٔٹۍ  بِنِلۍ،  حضرتِ  موسیٰ  ہن  کوٚر  عرض  اے  میانہِ  پروردِگارٕہ  مےٚ  چُھ  معلوٗمٕے  یِمن  لوٗکن  چُھ  سزا  دیُن  منظوٗر،  ہلاک  کرٕنۍ  مقصود  چُھنہٕ  کیازِ،  ہرگاہ  ژےٚ  یِتہِ  منظوٗر  ٲسہِی  تیٚلہِ  کرہکھ  ژٕ  برونٹھٕے  یِم  ہلاک۔  مےٚتہِ  کرہکھ  ہلاک  تِمنٕے  سٍتۍ،  کیاہ  ژٕ  کرکھہٕ  کینژھن  احمقن  ہٕندِ  اکہ  حرکت  سٍتۍ  اسہِ  سارنٕے  ہلاک،  یہِ  واقعہ  چُھنا  چٲنۍ  اکھ  آزمٲیِشاہ  تہٕ  امتحاناہ،  یِتھیو  امتحانو  سٍتۍ  یِم  ژےٚ  خوش  کرنے  تِم  کرہکھ  گمراہ،  یِم  ژےٚ  خوش  کرنے  تِم  تھاوہکھ  ہِدایتس  پٮ۪ٹھ،  ژٕے  چُھکھ  سون  مٲلِک  پس  کر  ژٕ  اسہِ  مغفرت۔  اسہِ  دِ  معٲفی۔  بیٚیہِ  کر  اسہِ  پٮ۪ٹھ  رحم۔  ژٕے  چُھکھ  رُت  مغفرت  کروُن  تہٕ  گنہن  مغفرت  کروٕنیو  أندرٕہ  سٮ۪ٹھاہ  بہتر۔  بنی  اسراییلو  أندرٕہ  یِمو  گستٲخی  کٔر  تِمن  تہِ  دِ  معٲفی۔  چنانچہ  تِم  سٲرِی  گٔے  بیٚیہِ  زِندٕہ  اتھ  دعاہس  سٍتۍ  کوٚرحضرتِ  موسیٰ  ہن  یہِ  بیاکھ  دعا  تہِ  بنی  اسراییلن  ہٕندِ  حقہٕ۔

Transliteration:
  Wa<b>i</b>kht<u>a</u>ra moos<u>a</u> qawmahu sabAAeena rajulan limeeq<u>a</u>tin<u>a</u> falamm<u>a</u> akha<u>th</u>athumu a<b>l</b>rrajfatu q<u>a</u>la rabbi law shita ahlaktahum min qablu waiyy<u>a</u>ya atuhlikun<u>a</u> bim<u>a</u> faAAala a<b>l</b>ssufah<u>a</u>o minn<u>a</u> in hiya ill<u>a</u> fitnatuka tu<u>d</u>illu bih<u>a</u> man tash<u>a</u>o watahdee man tash<u>a</u>o anta waliyyun<u>a</u> fa<b>i</b>ghfir lan<u>a</u> wa<b>i</b>r<u>h</u>amn<u>a</u> waanta khayru algh<u>a</u>fireen<b>a</b>


Maududi:
  تہٕ  سانہِ  خٲطرٕ  لیٚکھِو  ییٚمہِ  دُنیاہُک  رٕژر  تہِ  تہٕ  ٲخرتُک  تہِ،  اسہِ  کوٚر  تۅہیہِ  کُن  رجوع۔  درجواب  سپُد  ارشاد،  سزا  یَس  بہٕ  یژھان  چُھس  تس  چُھس  دِوان،  مگر  میٲنۍ  رحمت  چھےٚ  پرٛتھ  چیزس  پٮ۪ٹھ  چھٲوِتھ،  تہٕ  سۅ  لیٚکھہٕ  بہٕ  تِمن  لُکن  ہٕندِس  حقس  منٛز  یِم  نافرمٲنی  نِشہِ  پرہیز  کرن،  زکوٰۃ  دِن  تہٕ  میانیٚن  آیاتن  پٮ۪ٹھ  اَنن  ایمان۔

Jalandhary:
  بیٚیہِ  لیٚکھ  سانہِ  خٲطرٕ  تہِ  دنیاہس  اندر  تہِ  رُت  حال  تہٕ  ٲخرتس  اندر  تہِ  رُت  حال،  کیازِپٔزۍ  پٲٹھۍ  اسہِ  کوٚر  خلوص  سان  ژےٚ  کُن  رجوع۔  دنیا  و  ٲخرتُک  خٲر  ژھونڈ  حضرتِ  موسیٰ  ہن  پننہِ  اُمت  خٲطرٕ۔  امہِ  أندرٕہ  اوس  تِہُند  مقصد  کہ  میٲنۍ  اُمت  کرتن  سارنٕے  اُمتن  ہٕنٛز  سردار  تہٕ  مافوق،  اللہ  تعالیٰ  ہن  فرمووُکھ،  میون  عذاب  تہٕ  غضب  یُس  چُھ  سُہ  واتناوٕ  بہٕ  تس  یس  بہٕ  یژھہٕ،  میٲنۍ  رحمت  چھےٚ  تیٖژ  عام۔  وٲتِتھ  چھےٚ  سۅ  پرتھ  چیزس،  سارِوٕے  أندرٕہ  کرن  بہٕ  تمہِ  رحمت  سٍتۍ  خاص  سۅے  اُمت  بیٚیہِ  لیٚکھہٕ  بہٕ  سۅ  رحمت  تِمنٕے  لوٗکن  ہٕندِ  خٲطرٕ،  یِم  خدایس  کھوژن۔  بیٚیہِ  آسن  مالٕچ  زکوٰۃ  دِوان۔  بیٚیہِ  یِم  آسن  سانین  آیاتن  پژھ  کران  یعنی  یِمن  ہُند  اعمال  وافعال  و  اعتقادات  دُرست  آسن۔  أتۍ  منٛز  اوس  احتمال  کہ  یہودن  اندر  تہِ  ما  نیرٕ  ہن  بعض  اشخاص  یِمن  پٮ۪ٹھ  یہِ  تعریف  صادِق  ییہِ  ہا۔  اللہ  تعالیٰ  ہن  فرموو  مزید  توضیح  خٲطرٕ  کہ  اُمت  چھےٚ  حضرتِ  پیغمبر  ٲخرالزمان  سٕنٛزٕے  اُمت۔  یِمن  خیریت  دنیا  وٲخرت  اللہ  تعالیٰ  ہن  عطا  کوٚر۔

Transliteration:
  Wa<b>o</b>ktub lan<u>a</u> fee h<u>ath</u>ihi a<b>l</b>dduny<u>a</u> <u>h</u>asanatan wafee al<u>a</u>khirati inn<u>a</u> hudn<u>a</u> ilayka q<u>a</u>la AAa<u>tha</u>bee o<u>s</u>eebu bihi man ash<u>a</u>o wara<u>h</u>matee wasiAAat kulla shayin fasaaktubuh<u>a</u> lilla<u>th</u>eena yattaqoona wayutoona a<b>l</b>zzak<u>a</u>ta wa<b>a</b>lla<u>th</u>eena hum bi<u>a</u>y<u>a</u>tin<u>a</u> yuminoon<b>a</b>


Maududi:
  ﴿لہٰذا  چھےٚ  یہِ  رحمت  اَز  یِمن  لُکن  ہُند  حصہٕ﴾  یِم  أمِس  پیغمبر  نبی  اُمّی  صلی  اللہ  علیہ و سلمن  ہٕنز  پیروی  کرن  اختیار۔  ﴿یتھ  جایہِ  چُھ  نبی  صلی  اللہ  علیہ و سلمن  خٲطرٕ  اَمّی  لفظ  یہوٗدۍ  اصطلاح  کہ  لحاظہٕ  وَرتاونہٕ  آمُت۔  بنی  اسرٲئیل  ٲسۍ  پانس  ورٲے  باقی  سارِنٕے  قومن  اُمّی  ﴿گو یم  یا  جنٹایل﴾  وَنان۔  تِہُند  قومی  فخر  و  غرور  نہ  اوس  کٲنٛسہِ  اُمّی  سٕنز  پیشوٲئی  تسلیم  کرنہٕ  خٲطرٕ  تیار  تہٕ  نہ  اوس  اتھ  پٮ۪ٹھ  تیار  زِ  اُمّی یَن  خٲطرٕ  کرہن  پانس  برابر  انسٲنی  حقوقٕے  تسلیم۔  چنانچہ  قرآنس  منٛز  چُھ  تِہُند  یہِ  قول  نقل  آمُت  کرنہٕ  زِ،  اُمّی یَن  ہٕندۍ  مال  کھینَس  پٮ۪ٹھ  چَھنہٕ  اَسہِ  پٕرٛژٕھ  گٲر۔  ﴿سورۂ  آل  عمران  آیت  نمبر  75﴾  لہٰذا  چُھ  اللہ  تعالیٰ  یِہٕنزے  اصطلاح  وَرتٲوِتھ  فرماوان  زِ  وۅنۍ  چُھ  تُہُند  قسمت  أمۍسٕے  اُمّی یَس  سٍتۍ  وابستہٕ۔  ہرگاہ  أمۍ  سٕنز  پیروی  قبول  کٔرِو  تیٚلہِ  میلیٚو  میانہِ  رحمت  منٛزٕ  حصہٕ،  نتہٕ  چُھ  سُے  غضب  تُہُند  مقدر  یَتھ  منٛز  توٚہۍ  صدِیو  پٮ۪ٹھہٕ  گرفتار  چِھو﴾  ییٚمۍ  سٕنز  ذکر  تِمن  پننِس  توارتس  تہٕ  انجیلس  منٛز  لیٚکِھتھ  چھےٚ  میلان،  سُہ  چُھ  تِمن  نیکی  ہُند  حُکم  دِوان،  تہٕ  بدی  نِشہِ  چُھکھ  رُکاوان،  تِہندِ  خٲطرٕ  چُھ  پاک  چیز  حلال  کران،  تہٕ  ناپاک  چیز  حرام  کران،  تہٕ  تِمو  پٮ۪ٹھہٕ  چُھ  بار  والان  یِم  تِمن  نکھس  ٲسۍ  تہٕ  تِمہٕ  بندشہِ  چُھکھ  مٕژراوان  یِمن  تِم  گٔنڈِتھ  ٲسۍ۔  ﴿یعنی  تِہندٮ۪ن  فُقہاہَن  ہٕنزو  پننیو  قانونی  زٲوِجارو  سٍتۍ،  تِہِندٮ۪ن  رٲہِبن  ہٕندیٚو  پننیو  زُہدکیو  مبالغو  سٍتۍ  تہٕ  تِہندِ  جٲہل  عوام کیو  پننیو  تَوہماتَو  تہٕ  خۅد  ساختہٕ  حدودَو  تہٕ  ضٲبطو  سٍتۍ  یِمن  بارن  تل  تِہٕنز  زندگی  دبٲوِتھ  چھےٚ  تھٲومٕژ  تہٕ  یِمن  بندِشن  منٛز  کھٔسِتھ  چَھکھ  تھٲومٕژ،  یہِ  پیغمبر  چُھو  تِم  سٲری  بور  وَالان  تہٕ  تمام  بندشہِ  پُھٹرٲوِتھ  چُھ  زندگی  آزاد  کران﴾  لہٰذا  یِم  لُکھ  أمِس  پٮ۪ٹھ  ایمان  اَنن،  تہٕ  أمِس  کرن  حمایت  تہٕ  مدد،  تہٕ  تمہِ  روشنی  ہٕنز  کرن  پیروی  یۅسہِ  أمِس  سٍتۍ  نٲزِل  چھےٚ  کرنہٕ  آمٕژ،  تِمے  چِھ  فلاح  لبن  وٲلۍ۔

Jalandhary:
  تِمن  لوٗکن  یِم  پتہٕ  پتہٕ  آسن  پکان۔  متابعت  آسن  کران  تس  پیغمبرس  یُس  رسول  تہِ  چُھ  نبی  تہِ  چُھ  ییٚمۍ  نہٕ  کٲنسِ  نِشہِ  نہ  پوٚرمُت  چھُ  کینہہ  نہ  ہیٚوچھمُت  چُھ  کینہہ،  تس  پیغمبرس  یس  تِم  لوٗکھ  لبان  چھِ  پانس  نِشہِ  پننین  کتابن  توراۃس  تہٕ  انجیلس  اندر  لیٚکھنہٕ  آمُت  یعنی  نعت  تہٕ  صِفت  تِہُند  کرنہٕ  آمُت۔  تمہِ  علاوٕہ  چُھ  تِہُند  صِفت،  سُہ  پیغمبر  برحق  چُھ  تِمن  نیکین  ہُند  حکُم  کران۔  بیٚیہِ  چُھکھ  بٔدیو  نِشہِ  منع  کران،  بیٚیہِ  چُھکھ  رٕتۍ  رٕتۍ  تہٕ  پاک  چیز  حلال  کران  یِم  تِمن  پٮ۪ٹھ  حرام  ٲسۍ۔  بیٚیہِ  چُھ  تِمن  پٮ۪ٹھ  ناپاک  تہٕ  گٔندٕہ  چیز  حرام  کران،  والان  تِمن  پٮ۪ٹھ  تِہُند  گوٚب  بار  یعنی  تِم  سخت  احکام  یِم  تِمن  پٮ۪ٹھ  نٲفِذ  کرنہٕ  آمٕتۍ  ٲسۍ،  بیٚیہِ  احکامن  ہٕنٛزٕ  تِمہٕ  سختیہِ  یِم  تِمن  پٮ۪ٹھ  آسہٕ  برونٹھمین  شریعتن  اندر،  پس  تِم  لوٗکھ  یِمو  پژھ  کٔر  أمِس  پیغمبرس  بیٚیہِ  کٔر  ہکھ  حِمایت  تہٕ  مدد،  بیٚیہِ  کٔرٕکھ  متابعت  تتھ  نورس  یُس  نور  تِمن  سٍتۍ  نٲزِل  آو  کرنہٕ  یعنی  کتاب  وسنت  قرآنِ  مجید  تہٕ  حدیث  شریف  تِمے  لوٗکھ  چھِ  رستگار  تہٕ  کامیاب  یِم  عذابِ  ابدی  نِشہِ  محفوظ  روزن۔

Transliteration:
  Alla<u>th</u>eena yattabiAAoona a<b>l</b>rrasoola a<b>l</b>nnabiyya alommiyya alla<u>th</u>ee yajidoonahu maktooban AAindahum fee a<b>l</b>ttawr<u>a</u>ti wa<b>a</b>linjeeli yamuruhum bi<b>a</b>lmaAAroofi wayanh<u>a</u>hum AAani almunkari wayu<u>h</u>illu lahumu a<b>l</b><u>tt</u>ayyib<u>a</u>ti wayu<u>h</u>arrimu AAalayhimu alkhab<u>a</u>itha waya<u>d</u>aAAu AAanhum i<u>s</u>rahum wa<b>a</b>laghl<u>a</u>la allatee k<u>a</u>nat AAalayhim fa<b>a</b>lla<u>th</u>eena <u>a</u>manoo bihi waAAazzaroohu wana<u>s</u>aroohu wa<b>i</b>ttabaAAoo a<b>l</b>nnoora alla<u>th</u>ee onzila maAAahu ol<u>a</u>ika humu almufli<u>h</u>oon<b>a</b>


Maududi:
  اے  محمدؐ  ؤنِو  زِ،  اے  انسانو  بہٕ  چُھس  تۅہیہِ  سارِنٕے  کُن  تس  اللہ  تعالیٰ  سُند  پیغمبر،  یُس  زمین  تہٕ  آسمانن  ہٕنزِ  بادشٲہی  ہُند  مٲلک  چُھ،  تس  ورٲے  چُھنہٕ  کانٛہہ  خُداے،  سُے  چُھ  زندگی  بخشان  تہٕ  سُے  چُھ  موت  دِوان۔  لہٰذا،  أنِو  ایمان  خُدایس  پٮ۪ٹھ  تہٕ  تٔمۍ  سٕندِس  سوزنہٕ  آمتِس  نبی  اُمّی یس  پٮ۪ٹھ  یُس  اللہ  تعالیٰ  تہٕ  تٔمۍ  سٕندۍ  ارشادات  مانان  چُھ،  بیٚیہِ  کٔرِو  پیروی  تٔمۍ  سٕنز،  اُمید  چھےٚ  زِ  توٚہۍ  لٔبِو  سِیٚز  وَتھ۔

Jalandhary:
  فرمٲوِیوکھ  توٚہۍ  یا  رسول  اللہؐ  اے  تمام  دنیا  کیو  لوٗکو  پٔزۍ  پٲٹھۍ  بہٕ  چُھس  پیغمبرِ  خدا  تۅہیہِ  سارِنٕے  کُن،  تس  خداے  سٕندِ  طرفہٕ  یسسٕنٛز  حکوٗمت  تہٕ  بادشٲہی  سارنٕے  آسمانن  تہٕ  زمینن  منٛز  چھےٚ،  تس  ورٲے  چُھنہٕ  عبادتس  سزا  وار  کانہہ  اکھ،  سُے  چُھ  زندگی  عطا  کران  تہٕ  سُے  چُھ  ماران،  پس  کٔرِو  پژھ  أمسٕے  کُنِس  خدایس  بیٚیہِ  تسٕندِس  أمسٕے  پیغمبرس  یُس  ان  پڑ  پیغمبر  چُھ،  ییٚمۍ  پانہٕ  کُنِس  خدایس  بیٚیہِ  تِہٕندین  حُکمن  پژھ  کٔر  مٕژ  چھےٚ۔  یعنی  باوجود  یُتھ  تھوٚد  مرتبہٕ  ٲسِتھ  چُھنہٕ  تِمن  خدایس،  خداے  سٕندین  پیغمبرن  تہٕ  کتابن  ایمان  اننس  منٛز  کانہہ  عارہ۔  اے  لوٗکو  توٚہۍ  کیازِ  چھِو  خدایس  تہٕ  تِہٕندِس  پیغمبرس  پژھ  کرنس  تہٕ  ایمان  انہٕ  نس  منٛز  انکار  کران،  بیٚیہِ  کٔرِو  أمِس  پیغمبرٕہ  سٕنٛز  متابعت  دیو  توٚہۍ  وتھ  لٔبِو  راہِ  راستس  پٮ۪ٹھ  یِیو۔  بعض  لوٗکو  کٔر  أمِس  پیغمبر  برحق  سٕنٛز  مُخالفت  مگر۔

Transliteration:
  Qul y<u>a</u> ayyuh<u>a</u> a<b>l</b>nn<u>a</u>su innee rasoolu All<u>a</u>hi ilaykum jameeAAan alla<u>th</u>ee lahu mulku a<b>l</b>ssam<u>a</u>w<u>a</u>ti wa<b>a</b>lar<u>d</u>i l<u>a</u> il<u>a</u>ha ill<u>a</u> huwa yu<u>h</u>yee wayumeetu fa<u>a</u>minoo bi<b>A</b>ll<u>a</u>hi warasoolihi a<b>l</b>nnabiyyi alommiyyi alla<u>th</u>ee yuminu bi<b>A</b>ll<u>a</u>hi wakalim<u>a</u>tihi wa<b>i</b>ttabiAAoohu laAAallakum tahtadoon<b>a</b>


Transliteration: Wamin qawmi moos<u>a</u> ommatun yahdoona bi<b>a</b>l<u>h</u>aqqi wabihi yaAAdiloon<b>a</b>
Maududi:
  موسیٰ  علیہ  السلام  سٕندِس  قومس  منٛز  اوس  اکھ  دوٚر  تِیُتھ  تہِ  یُس  حق  مطٲبق  ہدایت  اوس  دِوان  تہٕ  حق  مطابٕقے  اوس  انصاف  تہِ  کران۔

Jalandhary:
  بیٚیہِ  چھےٚ  حضرتِ  موسیٰ  سٕندِ  قوم  منٛزٕ  اکھ  جماعتھاہ  پٔزِچ۔  دینِ  حقٕچ  یعنی  اِسلامٕچ  وتھ  ہاوان۔  بیٚیہِ  چھےٚ  تمِی  پزِ  سٍتۍ  پننین  معاملاتن  تہٕ  بیین  لوٗکن  ہٕندین  معاملاتن  اندر  عدل  و  اِنصاف  تہِ  کران۔


Maududi:
  تہٕ  اسہِ  ٲس  اتھ  قومس  بَہَن  ﴿12﴾  گھرن  منٛز  تقسیم  کٔرِتھ  تِمن  مُستقل  درٮ۪ن  ﴿ٹولن﴾  ہٕنز  شکل  دِژمٕژ،  تہٕ  ییٚلہِ  موسیٰ  علیہ  السلامس  پنٕنۍ  قومن  آب  موٚنگ،  اسہِ  کوٚر  تس  اِشارٕہ،  زِ  فلٲنۍ  پلس  تراو  پننہِ  لورِ  سٍتۍ  ژٔنڈ،  چنانچہِ  تمی  ساعتہٕ  درٛاے  تمہِ  پلہٕ  منٛزٕ  باہ  ناگ،  تہٕ  پرٛتھ  دٔرۍ  کٔر  پننہِ  آب  نِنٕچ  جاے  ﴿یارٕبل﴾  مقرر،  اسہِ  کوٚر  تِمن  پٮ۪ٹھ  اوٚبرُک  سایہِ  تہٕ  تِمن  پٮ۪ٹھ  وول  من  و  سلوٰی،  کھیٚیِو  تِم  پاک  چیز  یِم  اَسہِ  تۅہیہِ  بخشمٕتۍ  چِھو۔  مگر  امہِ  پتہٕ  یِکینژھاہ  تِمو  کوٚر،  سُہ  کوٚرُکھ  نہٕ  اسہِ  پٮ۪ٹھ  ظُلم  بلکہ  روٗدۍ  پٲنۍ  پانس  ظُلم  کران۔

Jalandhary:
  اسہِ  کوٚر  اکھ  انعام  بنی  اسراییلن  پٮ۪ٹھ  یِتہِ  کہ  تِمن  منٛز  اصلاح  تہٕ  انتظام  قٲیِم  کرنہٕ  خٲطرٕ  کرِ  اسہِ  تِمن  الگ  الگ  بہن  بڈین  ہٕںٛدۍ  اولاد  آسنٕکہ  مُناسبتہٕ  باہ  حصہٕ  تہٕ  باہ  قبیلہٕ۔  پرتھ  أکِس  قبیلس  کوٚر  اکھ  اکھ  سرداراہ  مُقرر  تِہٕندِ  نگرٲنی  خٲطرٕ،  بیاکھ  انعام  کوٚر  اسہِ  تِمن  کہ  سوٗز  اسہِ  وحی  حضرتِ  موسیٰ  ہس  کُن  ییٚلہِ  تِمن  نِشہِ  پنٕنۍ  قومن  آب  ژھونڈ۔  تِمو  موٚنگ  دعا  خدایس  آبہٕ  خٲطرٕ۔  اللہ  تعالیٰ  ہن  فرمووُکھ  کہ  ژٔنڈ  دِیو  پننہِ  امہِ  لورِ  سٍتۍ  فلانِۍ  کنہِ،  ادٕہ  ییٚلہِ  تِمو  تتھ  کنہِ  ژٔنڈ  دِژ،  أتِی  پٔھٹۍ  تمہِ  کنہِ  منٛزٕہ  باہ  ناگ  راد۔  یِمنٕے  بنی  اسراییلن  ہٕنٛزِ  بہن  قبیلن  ہٕنٛزِ  گرنٛز،  چنانچہ  پرتھ  قبیلن  پرزٕنوو  پنُن  پنُن  گھاٹھ  تہٕ  یارٕہ  بل  یعنی  آب  حٲصِل  کرنٕچ  جاے،  بیاکھ  انعام  کوٚر  اسہِ  تِمن  پٮ۪ٹھ  یہِ  کہ  تروو  اَسہِ  تِمن  پٮ۪ٹھ  اوٚبرُک  سایہِ۔  بیاکھ  انعام  کوٚر  اسہِ  تِمن  پٮ۪ٹھ  کہ  آسمان  وول  اسہِ  تِہٕندِ  کھیٚنہٕ  خٲطرٕ  خزانہٕ  غیبہ  منٛزٕ  آسمٲنی  خوانچہ  یتھ  منٛز  تیار  کٔرِتھ  اوس  آسان  باٹر  ماز  تہٕ  ترنجبین۔  وننہٕ  اوسُکھ  یِوان،  کھیٚیو  تِمو  نفیس  چیزو  منٛزٕ  ہ  یِم  اسہِ  تۅہیہِ  عطا  کٔرِو  مگر  اتھ  منٛز  تہِ  کٔر  تِمو  سٲنِس  حُکمس  برخلٲفی،  تمہِ  نافرمٲنی  سٍتۍ  تِمو  اسہِ  کانہہ  نقصان  واتنوو  نہٕ  بلکہ  ٲسۍ  تِمۍ  پٲنۍ  پانس  ظلم  تہٕ  نقصان  واتناوان۔

Transliteration:
  Waqa<u>tt</u>aAAn<u>a</u>humu ithnatay AAashrata asb<u>at</u>an omaman waaw<u>h</u>ayn<u>a</u> il<u>a</u> moos<u>a</u> i<u>th</u>i istasq<u>a</u>hu qawmuhu ani i<u>d</u>rib biAAa<u>sa</u>ka al<u>h</u>ajara fa<b>i</b>nbajasat minhu ithnat<u>a</u> AAashrata AAaynan qad AAalima kullu on<u>a</u>sin mashrabahum wa<i><u>th</u></i>allaln<u>a</u> AAalayhimu algham<u>a</u>ma waanzaln<u>a</u> AAalayhimu almanna wa<b>al</b>ssalw<u>a</u> kuloo min <u>t</u>ayyib<u>a</u>ti m<u>a</u> razaqn<u>a</u>kum wam<u>a</u> <i><u>th</u></i>alamoon<u>a</u> wal<u>a</u>kin k<u>a</u>noo anfusahum ya<i><u>th</u></i>limoon<b>a</b>


Maududi:
  یاد  کٔرِو  سُہ  وقت  ییٚلہِ  تِمن  وَننہٕ  اوس  آمُت  زِ،  یتھ  بستی  منٛز  گٔژِھتھ  بٔسِو،  تہٕ  امہِ  کہ  پیداوارٕ  نِشہِ  کٔرِو  پننہِ  منشہِ  مطٲبق  روزی  حٲصل  بیٚیہِ  گژِھو  حِطتُہ  حِطتُہ  وَنان  تہٕ  شہرکِس  دروَازس  أژِو  سجدٕہ  کران  کران،  أسۍ  کرو  تُہٕندۍ  خطا  معاف،  تہٕ  نیک  رٔوِیہِ  تھاون  والیٚن  کرَو  مزید  فضل  عطا۔

Jalandhary:
  بیٚیہِ  کٔرِو  یاد  سُہ  وقت  ییٚلہِ  اسہِ  بنی  اسراییلن  حُکم  کوٚر  بٔسِو  یتھ  شہرس  منٛز  یتھ  ناو  چُھ  اریحا،  بیٚیہِ  کھیٚیو  اتھ  شہرس  منٛز  ییٚمہِ  جایہِ  تۅہیہِ  خوش  کریو،  بیٚیہِ  آکھ  حکُم  کرنہٕ  اتھ  شہرس  منٛز  اژان  اژان  ونزِہ  حِطہ  یعنی  أسۍ  چھِ  توبہٕ  کران،  بیٚیہِ  أژزِہ  شہرکہ  دروازٕہ  کلہ  نوٚمرٲوِتھ  عاجزی  سان،  تمہِ  سٍتۍ  کرو  أسۍ  بخشٲیِش  تُہٕندین  برونٹھمین  گنہن،  بیٚیہِ  کرو  أسۍ  نیکو  کارن  زیادٕہ  مہربٲنی  عطا۔

Transliteration:
  Wai<u>th</u> qeela lahumu oskunoo h<u>ath</u>ihi alqaryata wakuloo minh<u>a</u> <u>h</u>aythu shitum waqooloo <u>h</u>i<u>tt</u>atun wa<b>o</b>dkhuloo alb<u>a</u>ba sujjadan naghfir lakum kha<u>t</u>ee<u>a</u>tikum sanazeedu almu<u>h</u>sineen<b>a</b>


Maududi:
  مگر  یِم  لُکھ  تِمو  منٛزٕ  ظٲلِم  ٲسۍ  تِمو  بدلٲو  سۅ  کتھ  یوسہٕ  تِمن  وَننہٕ  ٲس  آمٕژ،  تہٕ  نتیجہِ  درٛاو  یہِ  زِ  اسہِ  سوٗز  تِہندِس  ظُلم  کِس  پاداشس  منٛز  تِمن  پٮ۪ٹھ  آسمانہٕ  عذاب۔

Jalandhary:
  پس  بدلوو  تِمو  لوٗکو  یِمو  تِمو  أندرٕہ  ظلم  کوٚر  اکھ  لفظاہ  یُس  خلاف  اوس  تتھ  لفظس  یُس  تِمن  تجویز  کرنہٕ  آیوو۔  تِمن  آیوو  وننہٕ  کہ  حطتہ  ؤنیو  تمیُک  معنی  اوس  سانین  گنہن  سپدِنۍ  بخشٲیِش  تتھ  بدل  ووٚن  تِمو۔۔۔۔۔۔،  پس  سوز  اسہِ  تِمن  پٮ۪ٹھ  عذاباہ  آسمان  کہ  طرفہٕ،  امی  وجہہ  کہ  تِم  ٲسۍ  ظلم  کران  تعمیلِ  احکام  ٲسۍ  نہٕ  کران۔

Transliteration:
  Fabaddala alla<u>th</u>eena <i><u>th</u></i>alamoo minhum qawlan ghayra alla<u>th</u>ee qeela lahum faarsaln<u>a</u> AAalayhim rijzan mina a<b>l</b>ssam<u>a</u>i bim<u>a</u> k<u>a</u>noo ya<i><u>th</u></i>limoon<b>a</b>


Maududi:
  بیٚیہِ  پٕرٛژھۍ تو  یِمن  تمہِ  بستی  ہُند  حال  تہِ  یۅسہٕ  سمندر  بٔٹھِس  پٮ۪ٹھ  ٲس۔  ﴿مُحقِّقن  ہُند  غٲلب  توجہ  چُھ  اتھ  کُن  زِ  یہِ  جاے  ٲس  اَیلہ  نَتہٕ  ایلات  نَتہٕ  ایلوت،  اَتھ  جایہِ  چُھ  وۅنۍ  اسرٲئیلٕکۍ  یہوٗدۍ  ریاستن  اَمی  ناوُک  اکھ  بندرگاہ  بنوومُت  تہٕ  اَتھ  نکھے  چُھ  اُردنُک  مشہور  بندرگاہ  عقبہ﴾  یِمن  پٲوِو  یاد  سُہ  واقعہ  زِ  تَتِکۍ  لُکھ  ٲسۍ  سَبت  ﴿بٹہٕ  وارِ﴾  دۅہ  اللہ  تعالیٰ  سٕندٮ۪ن  احکامن  ہٕنز  خلاف  ورزی  کران،  بیٚیہِ  یہِ  زِ  گاڈٕ  آسہٕ  سبت  کہ  دۅہے  ہیوٚر  کھٔسۍ  کھٔسۍ  ﴿آب  کِس﴾  سطحس  پٮ۪ٹھ  تِمن  برونٹھ  کُن  یِوان۔  تہٕ  سَبت  ورٲے  آسہٕ  نہٕ  باقی  دۅہن  یِوان،  یہِ  اوس  امہِ  موجوب  سپدان  زِ  أسۍ  ٲسۍ  تِہنزن  نافرمٲنِیَن  ہٕندِ  وجہ  کِنۍ  تِم  آزمٲیشہِ  منٛز  تراوان۔

Jalandhary:
  بیٚیہِ  پرژِھو  توٚہۍ  یا  رسول  اللہؐ  أزِکہ  زمانہٕ  کین  یہودن،  تمہِ  شہرکین  لوٗکن  ہُند  حال  ییٚمہِ  شہرُک  ناو  ایلہ  چُھ،  یُس  شہر  قلزم  کِس  بٔٹھِس  پٮ۪ٹھ  واقع  اوس۔  شہرِ  مدینس  تہٕ  کوہِ  طُورس  منٛزباگ  تمہِ  شہرٕکۍ  لوٗکھ  ٲسۍ  دریاوکِس  بٔٹھِس  پٮ۪ٹھ  بسنہٕ  مۅکھہٕ  گاڈٕ  شِکار  کران  زیادٕہ۔  تِمنٕے  اوس  بٹہٕ  وارِ  دۅہ  گاڈٕ  رٹنُک  منع  کرنہٕ  آمُت،  ییلہِ  تِم  بٹہٕ  وارِ  دۅہ  گاڈٕ  رٹنہٕ  کِس  حُکمس  اندر  حدٕہ  ڈلان  ٲسۍ،  ییٚلہِ  بٹہٕ  وارِ  دۅہ  تِمن  نِشہِ  گاڈٕ  تِہٕنٛزٕ  یِوان  آسہٕ  آبس  پٮ۪ٹھ  وۅتلِتھ  کلہٕ  آبہٕ  نِشہِ  ہیٚور  کھٲرِتھ،  بٹوارِ  ورٲے  بیین  دۅہن  آسہٕ  نہٕ  گاڈٕ  تِمن  نکھہٕ  یِوان  کینہہ۔  تِمن  دۅہن  آسہٕ  بییِس  طرفس  کُن  گژھان،  یِتھے  پٲٹھۍ  ٲسۍ  أسۍ  تِمن  آزمٲیِش  کران  تِکیازِہ  تِم  ٲسۍ  نافرمان۔

Transliteration:
  Wa<b>i</b>salhum AAani alqaryati allatee k<u>a</u>nat <u>had</u>irata alba<u>h</u>ri i<u>th</u> yaAAdoona fee a<b>l</b>ssabti i<u>th</u> tateehim <u>h</u>eet<u>a</u>nuhum yawma sabtihim shurraAAan wayawma l<u>a</u> yasbitoona l<u>a</u> tateehim ka<u>tha</u>lika nabloohum bim<u>a</u> k<u>a</u>noo yafsuqoon<b>a</b>


Maududi:
  بیٚیہِ  پٲوِو  تِمن  یِتہِ  یاد  ییٚلہِ  تِمو  منٛزٕ  أکۍ  دٔرۍ  دوٚیِمِس  دٔرِس  ووٚنمُت  اوس  زِ،  توٚہۍ  کیازِ  چِھو  تِتھیٚن  لُکن  نصیحت  کران  یِمن  اللہ  تعالیٰ  ہلاک  کرن  وول  چُھ،  نَتہٕ  چُھکھ  سخت  سزا  دِنہٕ  وول۔  تِمو  دِژَاو  جواب  زِ،  أسۍ  چِھ  یہِ  سورُے  تُہندِس  ربّس  برونٛہہ  کنہِ  پنٕنۍ  معذرت  پیش  کرنہٕ  خٲطرٕ  کران  تہٕ  یہِ  اُمید  چِھ  کران  زِ  شاید  ما  لاگن  یِم  لُکھ  تٔمۍ  سٕنزِ  نافرمانی  نِشہِ  پرہیز  کرُن۔

Jalandhary:
  بیٚیہِ  پرژھیُوکھ  حض  تمہِ  وقتُک  حال  تہِ  ییٚلہِ  تِمو  بنی  اسراییلو  أندرٕہ  أکۍ  جماعتن  ووٚن  تتھ  جماعتس  یِم  نافرمانن  نصیحت  کران  ٲسۍ  کیازِ  چھِو  توٚہۍ  تِمن  لوٗکن  نصیحت  کرنہٕ  سٍتۍ  پنُن  وقت  ضایع  کران  یِمن  عنقریب  اللہ  تعالیٰ  نافرمٲنی  ہٕندِ  سببہٕ  ہلاک  کروُن  چُھ  نتہٕ  کڈُر  عذاب  کروُن  چُھ،  تِمو  نصیحت  کروٕنیو  دوٚپُکھ  أسۍ  چھِ  یِمن  نصیحت  کران  یُتھ  أسۍ  تِہٕندِس  پروردِگارس  نِشہِ  عذُر  پیش  کٔرِتھ  بری  الذمہ  سپدو،  بیٚیہِ  دیٚو  تِمن  سانہِ  نصیحت  کرنہٕ  سٍتۍ  کینہہ  اثر  سپدِ  تِم  روزن  بٹہٕ  وارِ  دۅہہ  شِکار  کرنہٕ  نِشہِ  پتھ۔

Transliteration:
  Wai<u>th</u> q<u>a</u>lat ommatun minhum lima taAAi<i><u>th</u></i>oona qawman All<u>a</u>hu muhlikuhum aw muAAa<u>thth</u>ibuhum AAa<u>tha</u>ban shadeedan q<u>a</u>loo maAA<u>th</u>iratan il<u>a</u> rabbikum walaAAallahum yattaqoon<b>a</b>


Maududi:
  ٲخر کار  ییٚلہِ  تِمو  تِم  ہدایات  بِلکُلٕے  فراموش  کٔرۍ  یِم  تِمن  یاد  ٲسۍ  کرناونہٕ  آمٕتۍ،  اَسہِ  بچٲوۍ  تِم  یِم  بُرٲئی  نِشہِ  رُکاوان  ٲسۍ،  تہٕ  باقٕے  سٲری  لُکھ  یِم  ظٲلم  ٲسۍ  رٔٹۍ  تِہنزن  نافرمٲنِیَن  پٮ۪ٹھ  سخت  عذابس  منٛز۔

Jalandhary:
  پس  ییلہِ  تِمن  موٚٹھ  تہِ  سورُے  ییٚمہِ  سٍتۍ  تِمن  وعظ  تہٕ  نصیحت  کرنہٕ  یِوان  اوس  یعنی  تِم  روٗدۍ  نہٕ  پتھ  نافرمٲنی  نِشہِ،  اسہِ  دیُت  نجات  تِمن  یِم  امہِ  یچھ  کامہِ  نِشہِ  تِمن  منع  کران  ٲسۍ،  تِمن  نجات  دِتھ  کٔرۍ  اسہِ  گرفتا  رتِم  لوٗکھ  یِمو  ظلم  کوٚر  سخت  عذاب  سٍتۍ،  تہِ  کیازِ  تِم  ٲسۍ  نافرمٲنی  تہٕ  عدولِ  حُکمی  کران۔

Transliteration:
  Falamm<u>a</u> nasoo m<u>a</u> <u>th</u>ukkiroo bihi anjayn<u>a</u> alla<u>th</u>eena yanhawna AAani a<b>l</b>ssooi waakha<u>th</u>n<u>a</u> alla<u>th</u>eena <i><u>th</u></i>alamoo biAAa<u>tha</u>bin baeesin bim<u>a</u> k<u>a</u>noo yafsuqoon<b>a</b>


Maududi:
  پتہٕ  ییٚلہِ  تِم  پوٗرٕ  سرکشی  سان  سۅے  کٲم  کران  روٗدۍ  ییٚمہِ  نِشہِ  تِم  رُکاونہٕ  ٲسۍ  آمٕتۍ،  پتہٕ  ووٚن  اَسہِ  تِمن  بٔنِو  پٔنزۍ،  ذلیل  و  خوار۔  ﴿امہِ  بیان  نِشہِ  لوٚگ  پے  زِ  اتھ  بستی  منٛز  چِھ  ترییہِ  قسمٕکۍ  لُکھ  ٲسِمٕتۍ۔  اکھ  تِم  یِم  بہادُری  سان  اللہ  تعالیٰ  سٕندٮ۪ن  احکامن  ہٕنز  خلاف  ورزی  ٲسۍ  کران۔  دوٚیُم  تِم  یِم  بذاتِ  خۅد  پانہٕ  ٲسۍ  نہٕ  خلاف  ورزی  کران  مگر  یہِ  خلاف  ورزی  ٲسۍ  ژھوپہٕ  دم  کٔرِتھ  لوٚب  کُن  وُچھان  تہٕ  نصیحت  کرن  والیٚن  ٲسۍ  ونان  زِ،  یِمن  کم بختن  کیا  گژِھہ  نصیحت  سٍتۍ  حاصل۔  ترییِم  تِم  یُہُنٛد  ایمانی  غیرت  اللہ  تعالیٰ  سٕندیٚن  حدودن  ہٕنز  یہِ  ٹاکارٕہ  بے  حُرمتی  برداشت  ہیٚکہِ  ہے  نہٕ  کٔرِتھ  تہٕ  تِم  ٲسۍ  اَمہِ  خیالہٕ  نیکی  ہُنٛد  حکم  کرنس  تہٕ  بدی  نِشہِ  رکاونس  منٛز  سرگرم  زِ  شاید  ما  یِن  تِم  مجرم  لُکھ  یِہِندِ  نصیحت  سٍتۍ  سیٚزِ  وتہِ  پٮ۪ٹھ،  تہٕ  اگر  تِم  سِیٔز  وتھ  اختیار  کرن  نہٕ  تمہِ  پتہٕ  تہِ  کرو  أسۍ  پنُن  فرض  نکھہٕ  وٲلِتھ  خُدایس  برونٛہہ  کنہِ  پننہِ  براتُک  ثبوت  پیش۔  اَتھ  صوٗرتس  منٛز  ییٚلہِ  اتھ  بستی  پٮ۪ٹھ  اللہ  تعالیٰ  سُند  عذاب  آو،  قرآنِ  مجید  چُھ  وَنان  زِ  یِمو  ترییٚو  دَریو  منٛزٕ  آو  صرف  ترٛییم  دوٚرُے  یوت  امہِ  نِشہِ  بچاونہٕ  تِکیازِ  أمۍ  ٲس  خُدایس  برونٛہہ  کنہِ  پنٕنۍ  معذرت  پیش  کرنٕچ  فکر  کٔرمٕژ  تہٕ  یۅہے  اوس  ییٚمۍ  پننہِ  براتُک  ثبوت  اوس  فراہم  کٔرِتھ  تھوومُت۔  باقی  دۅن  دٔرٮ۪ن  ہُند  شمار  سپُد  ظٲلِمن  منٛز  تہٕ  تِم  سپدۍ  پننِس  جُرمہٕ کِس  حدس  تام  عذابس  منٛز  مبتلا۔  البتہ  پٔنزۍ  آے  صرف  تِم  لُکھ  بناونہٕ  یِم  پوٗرٕ  سرکشی  سان  حکمٕچ  خلاف  ورزی  روٗدۍ  کران  پکان﴾

Jalandhary:
  پس  ییٚلہِ  تِمو  زیادٕہ  سرکشی  کٔر،  باز  آے  نہٕ  تِمو  یچھ  کامیو  نِشہِ  یِمو  نِشہِ  تِمن  منع  کرنہٕ  اوس  یِوان،  اسہِ  کوٚر  تِمن  مسخِ  صورت۔  حکُم  کوٚر  تِمن  کہ  سپدِو  واندر  ذلیل۔

Transliteration:
  Falamm<u>a</u> AAataw AAan m<u>a</u> nuhoo AAanhu quln<u>a</u> lahum koonoo qiradatan kh<u>a</u>sieen<b>a</b>


Maududi:
  بیٚیہِ  کٔرِو  یاد  ییٚلہِ  تُہٕندۍ  ربّن  اعلان  کوٚر  زِ،  سُہ  روزِ  برابر  قیامتس  تام  بنی  اسرٲئیلس  پٮ۪ٹھ  تِتھۍ  لُکھ  مُسلّط  کران،  یِم  تِمن  بدترین  عذاب  دِن۔  پٔزۍپٲٹھۍ  چُھ  تُہُند  ربّ  عذاب  دِنس  منٛز  تیز،  تہٕ  پٔزۍپٲٹھۍ  چُھ  سُہ  درگزرس  تہٕ  رحمس  تہِ  کٲم  ہیٚنہٕ  وول۔

Jalandhary:
  بیٚیہِ  کٔرِو  سُہ  وقت  یاد  ییٚلہِ  اعلان  کوٚر  تُہٕندۍ  پروردِگارن  کہ  ضروٗر  کرِ  مُسلط  سُہ  تِمن  یہودن  پٮ۪ٹھ  یِمو  گُستٲخی  تہٕ  نافرمٲنی  کٔر  قیامت  کِس  دۅہس  تانۍ  تِتھیٚن  حٲکمن  یِم  تِمن  سخت  سخت  عذابو  سٍتۍ  تکلیف  واتناوان  آسن،  پٔزۍ  پٲٹھۍ  تُہُند  پروردِگار  چُھ  ییٚلہِ  سُہ  یژِھہ  سخت  عذاب  کروُن  تہٕ  بیٚیہِ  چُھ  سٮ۪ٹھاہ  مغفرت  کروُن  تس  یُس  نافرمٲنی  نِشہِ  باز  یِیہِ۔

Transliteration:
  Wai<u>th</u> taa<u>thth</u>ana rabbuka layabAAathanna AAalayhim il<u>a</u> yawmi alqiy<u>a</u>mati man yasoomuhum sooa alAAa<u>tha</u>bi inna rabbaka lasareeAAu alAAiq<u>a</u>bi wainnahu laghafoorun ra<u>h</u>eem<b>un</b>


Maududi:
  اسہِ  کٔرۍ  تِم  زمینس  اندر  چھلہِ  چھلہِ  کٔرِتھ  واریاہن  قومن  منٛز  تقسیم،  کینٛہہ  لُکھ  ٲسۍ  تِمن  منٛز  نیک  تہٕ  کینٛہہ  ٲسۍ  اَمہِ  نِشہِ  مختلف،  تہٕ  أسۍ  روٗدۍ  تِمن  جان  تہٕ  خراب  حالاتو  سٍتۍ  آزمٲیش  کران  زِ  شاید  ما  پھیرن  پوٚت۔

Jalandhary:
  بیٚیہِ  کرِ  سُہ  تِمن  دنیاہس  اندر  وارِیاہ  جمٲژ،  چنانچہ  أڈۍ  ٲسۍ  تِمو  أندرٕہ  نیکو  کارتہٕ  بیٚیہِ  ٲسۍ  أڈۍ  تتھ  بدل  یعنی  بدکار،  اسہِ  کٔر  تِمن  بدکارن  تہِ  آزمٲیِش  رٔتیو  چیزو  سٍتۍ۔  صحت  تہٕ  دولت  سٍتۍ  بیٚیہِ  یچھ  چیزو  سٍتۍ  یعنی  بیمٲرۍ  وفقرٕہ  سٍتۍ  یُتھ  تمِی  سٍتۍ  یچھ  کامیٚو  نِشہِ  پتھ  روٗزِتھ  اسہِ  کُن  پھیرن  تہٕ  رجوع  کرن۔  کیازِ  کُنہِ  چھے  خوشحٲلی  صحت  وغناباعثِ  ہدایت  بنان  تہٕ  کُنہِ  چھےٚ  بدحٲلی  تہٕ  فقر و بیمٲرۍ  باعثِ  عبرت  بنان۔  یہِ  اوس  حال  تِہٕندین  اِسلافن  ہُند  مگر۔

Transliteration:
  Waqa<u>tt</u>aAAn<u>a</u>hum fee alar<u>d</u>i omaman minhumu a<b>l</b><u>ssa</u>li<u>h</u>oona waminhum doona <u>tha</u>lika wabalawn<u>a</u>hum bi<b>a</b>l<u>h</u>asan<u>a</u>ti wa<b>al</b>ssayyi<u>a</u>ti laAAallahum yarjiAAoon<b>a</b>


Maududi:
  پتہٕ  سپدۍ  بروٗنٹھمیو  نٔسلو  پتہٕ  تِتھۍ  ناخلف  یِہٕندۍ  جانشین  یِم  کتابِ  الہٰی  ہٕندۍ  وٲرث  ٲسِتھ  ییٚمۍ  دُنیاہٕکۍ  فٲیدٕہ  چھ  وٹان۔  بیٚیہِ  چِھ  وَنان  زِ  توقع  چُھ  اسہِ  یِیہِ  معاف  کرنہٕ،  پتہٕ  اگر  سُے  متاعِ  دُنیا  چُھکھ  برونٛہہ  کُن  یِوان،  تَھپھ  دِتھ  چِھ  تَتھ  رٹان،  کیا  یِمن  چُھنا  کتابہِ  ہُند  عہد  ہیٚنہٕ  آمُت  زِ  اللہ  تعالیٰ  سٕندِس  ناوس  پٮ۪ٹھ  ؤنِن  سۅے  کتھ  یۅسہٕ  حق  آسہِ؟  تہٕ  یِمو  چُھ  پانہٕ  پوٚرمُت  یہِ  کتابہٕ  منٛز  چُھ  لیٚکھِتھ،  ٲخرتُک  قیام  گاہ  چُھ  خدا  ترس  لُکن  خٲطرے  بہتر۔  ﴿یتھ  آیتس  ہیٚکن  زٕ  ترجمہٕ  گٔژِھتھ۔  اکھ  سُہ  یُس  اَسہِ  متنس  منٛز  چُھ  کوٚرمُت۔  دوٚیُم  یہِ  زِ،  پرہیز  گار  لُکن  خٲطرٕ  چُھ  آخرت کُے  قیام  گاہ  بہتر۔﴾  کیا  توٚہۍ  چِھونا  یہِ  کتھہِ  رَژھ  تہِ  سمجھان؟

Jalandhary:
  پس  سپٕدۍ  تِمن  پتہٕ  تِہٕندۍ  خلف  تہٕ  جانشین  تِتھی  لوٗکھ  یِمو  توراۃ  تِمو  نِشہِ  حٲصِل  کٔر  توپتہٕ  ٲسۍ  امی  تو  راتٕکۍ  آیات  کٕنۍ  کٕنۍ  ادنیٰ  زندگی  ہُند  سامان  حٲصِل  کران۔  توپتہٕ  یِژھ  بدیانتی  کٔرِتھ  اتھ  گنہس  حقیر  زانان،  بیٚیہِ  ٲسۍ  بے  پروایی  سان  دپان  اسہِ  چُھنہٕ  کانہہ  پروا۔  اسہِ  سپدِ  سارنٕے  گنہن  بخشٲیِش  کیازِ  أسِی  چھِ  خداے  سٕندۍ  نیٚچِو  ۍ  خداے  سٕندۍ  یار  تہٕ  دوست،  تِم  چھ،  پننہِ  بے  بٲکی  تہٕ  گناہ  حقیر  زانٕنس  پٮ۪ٹھ  تیوٗت  ڈاڈ  کروٕنۍکہ  ہرگاہ  آیِندٕہ  دوبارٕہ  دین  کٕنہٕ  نس  پٮ۪ٹھ  تِمن  کینہہ  مال  حٲصِل  سپدِ  سُہ  کرن  حٲصِل  پتھ  روزن  نہٕ  تمہِ  نِشہِ،  کیاہ  تِمن  نِشہِ  چھُنا  تمہِ  کتابہِ  ہٕندِ  ییٚمہِ  مضمونُک  عہد  آمُت  ہیٚنہٕ  کہ  خدایس  کُن  لاگن  نہٕ  کانہہ  کتھاہ  واقعی  تہٕ  پزِ  کتھہِ  ورٲے۔  تتھ  بدل  کم  کم  اپُزۍ  چیز  نورٲوۍ  تِمو  تِمے  لٲگِکھ  خدایس  کُن۔  حالانکہ  تِمو  پوٚر  سُہ  عہد  نامہٕ  یُس  توراۃس  منٛز  لیٚکھِتھ  اوس  مگر  تِمو  کوٚرنہٕ  دنیاہُک  متاعِ  فانی  حٲصِل  کرنہٕ  خٲطرٕ  تمیُک  کانہہ  پروا،  حالانکہ  ٲخرتُک  گھرٕہ  چُھ  بہتر  تِمن  لوٗکن  ہٕندِ  خٲطرٕ  یِم  خدایس  کھوژن،  یچھ  کامہِ  تہٕ  یچھ  عقٲیِدو  نِشہِ  روزن  پتھ۔  اے  یہودو  تۅہیہِ  چھنا  یہِ  کتھ  فِکرِ  تران۔

Transliteration:
  Fakhalafa min baAAdihim khalfun warithoo alkit<u>a</u>ba yakhu<u>th</u>oona AAara<u>d</u>a h<u>atha</u> aladn<u>a</u> wayaqooloona sayughfaru lan<u>a</u> wain yatihim AAara<u>d</u>un mithluhu yakhu<u>th</u>oohu alam yukha<u>th</u> AAalayhim meeth<u>a</u>qu alkit<u>a</u>bi an l<u>a</u> yaqooloo AAal<u>a</u> All<u>a</u>hi ill<u>a</u> al<u>h</u>aqqa wadarasoo m<u>a</u> feehi wa<b>al</b>dd<u>a</u>ru al<u>a</u>khiratu khayrun lilla<u>th</u>eena yattaqoona afal<u>a</u> taAAqiloon<b>a</b>


Maududi:
  یِم  لُکھ  کتابہِ  ہٕنز  پابندی  چِھ  کران  تہٕ  یِمو  نماز  چھےٚ  قایم  کٔرِتھ  تھٲومٕژ،  پٔزۍپٲٹھۍ  کرو  نہٕ  أسۍ  یِتھیٚن  نیک  کردار  لُکن  ہُند  اجر  ضائع۔

Jalandhary:
  بیٚیہِ  یِم  لوٗکھ  بنی  اسراییلو  أندرٕہ  زورٕہ  تھپھ  کٔرِتھ  چھِ  اتھ  کتابہِ  یعنی  توراۃس  بیٚیہِ  چھِ  نٮ۪مازِ  ہٕنٛز  تہِ  پابندی  کران  أسۍ  کرو  نہٕ  ہرگِز  تِمن  نیکو  کارن  ہٕنٛز  مزوٗرۍ  تہٕ  ثواب  ضایع  یِم  پانس  امہِ  طریقہٕ  اصلاح  کرن  تہٕ  سنبھالن۔

Transliteration:
  Wa<b>a</b>lla<u>th</u>eena yumassikoona bi<b>a</b>lkit<u>a</u>bi waaq<u>a</u>moo a<b>l</b><u>ss</u>al<u>a</u>ta inn<u>a</u> l<u>a</u> nu<u>d</u>eeAAu ajra almu<u>s</u>li<u>h</u>een<b>a</b>


Maududi:
  تِمن  چھا  سُہ  وقت  تہِ  یاد  ییٚلہِ  اسہِ  پہاڑ  ہِلٲوِتھ  تِمن  پٮ۪ٹھ  تِتھہٕ  پٲٹھۍ  تھوو  زِ  زَنتہٕ  سُہ  چھٔتٕر  چُھ  تہٕ  تِم  ٲسۍ  گُمان  کران  زِ  سُہ  پیٚیہِ  تِمن  پٮ۪ٹھ،  تہٕ  تمہِ  وقتہٕ  اوس  اَسہِ  تِمن  ووٚنمُت  زِ  یۅسہٕ  کتاب  أسۍ  تۅہیہِ  دِوان  چِھو  یہِ  رٔٹِو  مضبوطی  سان  تھپھ  کٔرِتھ،  تہٕ  یِکینژھاہ  اَتھ  منٛز  لیٚکھِتھ  چُھ  تہِ  تھٲوِو  یاد،  توقع  چُھ  زِ  توٚہۍ  روٗزِو  غلط  کٲری  نِشہِ  بٔچِتھ۔

Jalandhary:
  بیٚیہِ  پٲوِیوٗکھ  ژیٚتس  یِمن  یہودن  ییٚلہِ  اسہِ  کۅہ  تھوٚد  تُل  یِمن  پٮ۪ٹھ  تراونہٕ  خٲطرٕ۔  تِہٕندین  کلن  نزدیک  تھٲوۍ  سایبانٕکۍ  پٲٹھۍ  تِمن  سپُد  یقین  کہ  یہِ  پیٚوو  اسہِ  پٮ۪ٹھ،  تتھ  حالس  اندر  فرمووُکھ  اسہِ  کہ  جلٕد  کٔرِو  قبول  یہِ  کتاب  یۅسہٕ  اسہِ  تۅہیہِ  عطا  کٔر مضبوطی  سان۔  بیٚیہِ  کٔرِو  تِم  احکام  یاد  یِم  اتھ  کتابہِ  منٛز  چھِ  یُتھ  توٚہۍ  متقی  تہٕ  پرہیز  گار  بٔنِو،  تہِ  نے  کٔرِو  تیٚلہِ  تراوَو  یہِ  کۅہ  تۅہیہِ  پٮ۪ٹھ۔  یہِ  گوو  خاص  عہد  یُس  بنی  اسراییل  کرناونہٕ  ٲسۍ  آمٕتۍ  جبراً۔  امہِ  پتہٕ  چُھ  اللہ  تعالیٰ  بیان  کران  عام  عہد  یُس  سٲرِی  بنی  آدم  انسان  ٲسۍ  کرناونہٕ  آمٕتۍ۔

Transliteration:
  Wai<u>th</u> nataqn<u>a</u> aljabala fawqahum kaannahu <i><u>th</u></i>ullatun wa<i><u>th</u></i>annoo annahu w<u>a</u>qiAAun bihim khu<u>th</u>oo m<u>a</u> <u>a</u>tayn<u>a</u>kum biquwwatin wa<b>o</b><u>th</u>kuroo m<u>a</u> feehi laAAallakum tattaqoon<b>a</b>


Maududi:
  تہٕ  اے  نبیؐ،  لُکن  پٲوِو  سُہ  وقت  یاد  ییٚلہِ  تُہٕندۍ  ربّن  بنی  آدم  سٕندیو  پُشتو  منٛزٕ  تِہُند  نسل  اوس  کوڈمُت۔  تہٕ  تِمن  اوسُن  خۅد  تِم  پانس  پٮ۪ٹھ  گواہ  بنٲوِتھ  پُرٛوژھمُت،  کیا  بہٕ  چُھس نا  تُہُند  ربّ؟  تِمو  ووٚن،  ضرور  ژٕے  چُھکھ  سون  ربّ،  أسۍ  چِھ  اتھ  پٮ۪ٹھ  گوٲہی  دِوان۔  ﴿یِتھہٕ  پٲٹھۍ  زَن  واریاہو  حدیثو  نِشہِ  پے  چُھ  لگان  زِ  یہِ  معاملہٕ  چُھ  آدمؑ  سٕندِس  تخلیق کِس  موقعس  پٮ۪ٹھ  پیش  آمُت۔  تمہِ  وقتہٕ  یِتھہٕ  پٲٹھۍ  فرشتن  جمع  کٔرِتھ  گۅڈنِکِس  انسانس  سجدٕہ  اوس  کرناونہٕ  آمُت  تہٕ  زمینس  پٮ۪ٹھ  اوس  انسان  سٕندِ  خلافتُک  اعلان  کرنہٕ  آمُت  تِتھے  پٲٹھۍ  اوس  آدمؑ  سُند  سورُے  نسل  تہِ  یُس  قیامتس  تام  پٲدٕ  سپدن  وول  اوس  بیک  وقت  وجود  تہٕ  شعور  بخشِتھ  خُداین  پانس  برونٛہہ  کنہِ  حاضر  کوٚرمُت  تہٕ  تِمن  نِشہِ  ٲسٕن  پننہِ  ربوبیتٕچ  شہادت  رٔٹمٕژ﴾  یہِ  کوٚر  اَسہِ  امہِ  موجوب  زِ  توٚہۍ  گٔژِھو  نہٕ  قیامت  کہ  دۅہ  یہِ  وَنٕنۍ  زِ،  أسۍ  ٲسۍ  امہِ  کتھہِ  نِشہِ  بے خبر۔

Jalandhary:
  بیٚیہِ  پٲوِیوٗکھ  ژیٚتس  سُہ  وقت  ییٚلہِ  تُہٕندۍ  پروردِگارن  عالمِ  ارواحس  منٛز  حضرتِ  آدم  علیہ  السلام  سٕندِ  پُشتہٕ  منٛزٕہ  تِہُند  اولاد  تِہٕندین  اولادن  ہٕندیو  پُشتو  منٛزٕ  تِہٕندۍ  اولاد  نیٚبر  کٔڈۍ،  بیٚیہِ  تھٲوِن  تِمے  پٲنۍ  پانس  پٮ۪ٹھ  گواہ۔  سارِنٕے  پرژُھن،  کیاہ  بہٕ  چُھس  نا  تُہٕند  پروردِگار،  سارِوٕے  دوٚپ  بیشک  ژےٚ  چُھکھ  واقعی  ربّ  سون۔  امہِ  وقتہٕ  ٲسۍ  حٲضر  کرنہٕ  آمٕتۍ  سٲرِی  ملٲیک  بیٚیہِ  مخلوقات۔  سارِوٕے  دوٚپ،  أسۍ  سٲرِی  چھِ  امِکۍ  گواہ۔  یہِ  سورُے  اِقرار  تہٕ  گوٲہی  آیہِ  رٹنہٕ،  یُتھنہٕ  توٚہۍ  ؤنِتھ  ہیٚکِو  قیامتٕکۍ  دۅہ  پٔزۍ  پٲٹھۍ  أسۍ  ٲسۍ  امہِ  توحیدٕہ  نِشہِ  بلکل  بے  خبر۔

Transliteration:
  Wai<u>th</u> akha<u>th</u>a rabbuka min banee <u>a</u>dama min <i><u>th</u></i>uhoorihim <u>th</u>urriyyatahum waashhadahum AAal<u>a</u> anfusihim alastu birabbikum q<u>a</u>loo bal<u>a</u> shahidn<u>a</u> an taqooloo yawma alqiy<u>a</u>mati inn<u>a</u> kunn<u>a</u> AAan h<u>atha</u> gh<u>a</u>fileen<b>a</b>


Maududi:
  نَتہٕ  گٔژِھو  نہٕ  یہِ  وَنٕنۍ  زِ،  شِرکُک  ابتدا  اوس  سٲنۍ  مٲلۍ  بُڈِبَبن  اسہِ  برونٛہہ  کوٚرمُت،  تہٕ  أسۍ  زاے  تِہندِ  نسلہٕ  منٛزٕ  پوٚتُس،  پتہٕ  کیا  توٚہۍ  چِھوٕہ  اَسہِ  اتھ  قصورس  پٮ۪ٹھ  رٹان  یُس  غلط  کار  لُکَو  کوٚرمُت  اوس؟

Jalandhary:
  بیٚیہِ  یُتھنہٕ  توٚہۍ  ؤنِتھ  ہیٚکِو  شِرک  کوٚر  نہٕ  مگر  سانیٚو  مالیٚو  بُڈۍ  ببو۔  أسۍ  ٲسۍ  تِہٕندۍ  اولاد  تِمن  پتہٕ۔  اسہِ  ییٚلہِ  وُچھ  تِم  یی  کران  أسۍ  تہِ  پٔکۍ  تِہٕنٛزی  وتہِ،  کیاہ  اسہِ  کرکھہٕ  ہلاک  ژٕ  تِمن  غلط  کارن  ہٕندِ  یچھ  کامہِ  سببہٕ۔

Transliteration:
  Aw taqooloo innam<u>a</u> ashraka <u>a</u>b<u>a</u>on<u>a</u> min qablu wakunn<u>a</u> <u>th</u>urriyyatan min baAAdihim afatuhlikun<u>a</u> bim<u>a</u> faAAala almub<u>t</u>iloon<b>a</b>


Transliteration: Waka<u>tha</u>lika nufa<u>ss</u>ilu al<u>a</u>y<u>a</u>ti walaAAallahum yarjiAAoon<b>a</b>
Maududi:
  وُچِھو،  یِتھہٕ  پٲٹھۍ  چِھ  أسۍ  واضح  طور  نِشٲنیہِ  پیش  کران،  ﴿یعنی  حق کہ  معرفتٕکۍ  تِم  نشانات  یِم  انسانس  پننِس  نفسَس  منٛز  موجود  چِھ  تہٕ  حقیقتس  کُن  چِھس  رہنمٲئی  کران﴾  تہٕ  امہِ  موجوب  چِھ  کران  زِ  یِم  لُکھ  پھیرن  پوٚت۔

Jalandhary:
  أسۍ  چھِ  یِتھے  پٲٹھۍ  ویٚژھ  نٲوِتھ  پنٕنۍ  آیات  بیان  کران۔  یُتھ  تِم  حقیقت  معلوم  سپدنہٕ  پتہٕ  شِرک  وکُفرٕہ  نِشہِ  پتھ  روزن۔


Maududi:
  تہٕ  اے  نبیؐ،  یِمن  برونٛہہ  کنہِ  کٔرِو  تس  شخصہٕ  سُند  حال  بیان  یس  اَسہِ  پننیٚن  آیاتن  ہُند  علم  عطا  اوس  کوٚرمُت،  مگر  سُہ  ژوٚل  تِہنزِ  پابندی  نِشہِ،  ٲخرکار  لوٚگ  شیطان  تس  پتہٕ،  یوٚت  تام  زن  سُہ  ڈلہِ متیٚن  لُکن  منٛز  روٗد  شٲمل  سپدِتھ۔

Jalandhary:
  بیٚیہِ  پٔرِو  حض  یِمن  یہودن  پٮ۪ٹھ  تس  شخصہٕ  سُند  قصہٕ  یس  اسہِ  پننین  آیاتن  ہُند  علم  عطا  کوٚرمُت  اوس۔  یعنی  بلعم  باعورا۔  پس  دراو  سُہ  تِمو  آیاتو  منٛزٕہ  یعنی  تِمن  آیاتن  ہٕندیو  ہدایتو  موجوب  پکنہِ۔  مالِ  دنیاہٕکۍ  طمعن  کٔڈٕس  کل  او  پتہٕ  لٔگِس  پتہٕ  شیطان۔  پس  سپُد  سُہ  ڈلمٕتیو  أندرٕہ۔

Transliteration:
  Wa<b>o</b>tlu AAalayhim nabaa alla<u>th</u>ee <u>a</u>tayn<u>a</u>hu <u>a</u>y<u>a</u>tin<u>a</u> fa<b>i</b>nsalakha minh<u>a</u> faatbaAAahu a<b>l</b>shshay<u>ta</u>nu fak<u>a</u>na mina algh<u>a</u>ween<b>a</b>


Maududi:
  اگر  أسۍ  ییٚژِھ ہَو  تیٚلہِ  کرہَو  أسۍ  تس  یِمو  آیاتو  ذریعہ  بلندی  عطا،  مگر  سُہ  روٗد  زمین سٕے  کُن  نٔمِتھ  تہٕ  بیٚیہِ  روٗد  پننہِ  نفسہٕ چہِ  خوٲہشہِ  پتے  لہٰذا  گٔیہِ  تٔمۍ  سٕنز  حالت  ہوٗنۍ  سٕنز  ہِش،  زِ  توٚہۍ  کٔرِو  تس  پٮ۪ٹھ  حملہ  توتہِ  روزِ  سُہ  زیٚو  آویزان  ترٛٲوِتھ،  تہٕ  سُہ  ترٲوِیوٗن  یلہٕ  توتہِ  روزِ  سُہ  زیٚو  آویزان  ترٲوِتھ۔  ﴿مفسرو  چھےٚ  عہدِ  رسالتس  تہٕ  امہِ  برونٛٹھمہِ  تواریخ  کیٚن  مختلف  شخصن  پٮ۪ٹھ  یہِ  مِثال  چسپاں  کٔرمٕژ  البتہ  چھےٚ  حقیقت  یہِ  زِ  سُہ  خاص  شخص  چُھ  پردس  تل  یُس  یتھ  مِثالہِ  منٛز  پیشِ  نظر  اوس،  وٕں گوٚو  یہِ  مثال  چھےٚ  تس  پرٛتھ  شخصس  پٮ۪ٹھ  چسپاں  سپدان  یس  منٛز  یہِ  صفت  آسہِ۔  اللہ  تعالیٰ  چُھ  تٔمۍ  سٕندِس  حالتس  ہوٗنِس  سٍتۍ  ہِشر  دِوان  ییٚمۍ  سٕنز  پرٛتھ  وقتہٕ  آویزان  زیٚو  تہٕ  پشپہٕ وٕنۍ  پھیٖن  اکہِ  ژھیٚتہٕ  نہ  گژھن  والہِ  حرص کہ  نارُک  تہٕ  زانٛہہ  نَہ  سیر  گژھن  والہِ  نیّتُک  پے  چھےٚ  دِوان۔  یہِ  مٲنۍتو  سۅے  ہِش  مِثال  ییٚلہِ  کانٛہہ  دُنیاہس  منٛز  طمع  تہٕ  لالچہِ  منٛز  اوٚن  چُھ  سپدان  تس  چِھ  پتہٕ  ونان  أمِس  چُھ  ہوٗن  گوٚمُت  یہِ  چُھ  مٔکرِس  پیٚومُت﴾  یٔہے  مثال  چھےٚ  تِمن  لُکن  ہٕنز  یِم  سانیٚن  آیاتن  بُتھ  چِھ  پِھران۔  یِمہِ  دلیلہٕ  روٗزِو  توٚہۍ  یِمن  بوزناوان،  بنان  چُھ  زِ  یِم  ما  کرن  غور  و  فکر۔

Jalandhary:
  ہرگاہ  أسۍ  یژھہٕ ہو  تھوٚد  کرٕہو  تس  شخصہٕ  سُند  مرتبہٕ۔  ہرگاہ  سُہ  تِمو  آیاتو  تہٕ  ہدایاتو  موجوب  پکہِ  ہا،  مگر  سُہ  سپُد  مٲیِل  تہٕ  خام  طمع  دنیاہس  کُن،  بیٚیہِ  پوٚک  سُہ  پتہٕ  پتہٕ  نفسہٕ  چیٚن  خوٲہشن۔  زنانن  ہٕندس  وننس  پٮ۪ٹھ  کٔرٕن  عمل  تہٕ  آیاتو  موجوب  عمل  کرٕنۍ  تراوٕن،  آیاتو  موجوب  عمل  کرٕنۍ  تراونہٕ  مۅکھہٕ  یۅسہٕ  پریشٲنی  تہٕ  ذلت  تس  ولنہٕ  آیہِ  تمہِ  اعتبارٕہ  چھےٚ  تسٕنٛز  مِثال  ہوٗنۍ  سٕنٛز  ہِش  مِثال،  ہرگاہ  ژٕ  تس  حچہِ  کرکھ  تس  پٮ۪ٹھ  حملہٕ  کرکھ  زیٚو  کڈِنیٚبر۔  ہرگاہ  حچہِ  کرہس  توتہِ  کڈِ  زیٚو  نیٚبر۔  یعنی  یُس  چیز  ہوٗنِس  ٲڈرَنہٕ  منٛز  لٲزِم  آمُت  آسہِ  تھاونہٕ  سُہ  چیز  تراونہٕ  سُہ  کُنہِ  حلاس  منٛز۔  یِتھے  پٲٹھۍ  یس  ٲڈرنہِ  منٛز  خست  تہٕ  ذلت  تھاونہٕ  آسہِ  آمٕژ  سُہ  تراونہِ  کُںہِ  صورتس  منٛز،  یہے  چھےٚ  مِثال  تِمن  لوٗکن  ہٕنٛز  یِمو  اپُزۍ  زٲنۍ  سٲنۍ  آیات  یِمن  منٛز  توحید  و رسالت  چہ  دلیلہ  چھےٚ،  پس  بیان  کٔرِو  یِم  قصہٕ  یِمن  یہودن  دیو  تِم  فکرِ  پیٚن۔

Transliteration:
  Walaw shin<u>a</u> larafaAAn<u>a</u>hu bih<u>a</u> wal<u>a</u>kinnahu akhlada il<u>a</u> alar<u>d</u>i wa<b>i</b>ttabaAAa haw<u>a</u>hu famathaluhu kamathali alkalbi in ta<u>h</u>mil AAalayhi yalhath aw tatrukhu yalhath <u>tha</u>lika mathalu alqawmi alla<u>th</u>eena ka<u>thth</u>aboo bi<u>a</u>y<u>a</u>tin<u>a</u> fa<b>o</b>q<u>s</u>u<u>s</u>i alqa<u>s</u>a<u>s</u>a laAAallahum yatafakkaroon<b>a</b>


Maududi:
  سٮ۪ٹھاہ  بُرٕ  مِثال  چھےٚ  تِمن  لُکن  ہٕنز  یِمو  سانیٚن  آیاتن  بُتھ  پِھیُر،  تہٕ  تِم  چِھ  روٗدِمٕتۍ  خۅد  پانس  پٮ۪ٹھ  ظلم  کران۔

Jalandhary:
  حقیقتس  منٛز  چھےٚ  سٮ۪ٹھاہ  یچھ  مثال  تِمن  لوٗکن  ہٕنٛز  یِمو  سٲنۍ  آیات  اپُزۍ  زٲنۍ۔  تمہِ  سٍتۍ  واتنووُکھ  نقصان  تہٕ  ظلم  پٲنۍ  پانس۔

Transliteration:
  S<u>a</u>a mathalan alqawmu alla<u>th</u>eena ka<u>thth</u>aboo bi<u>a</u>y<u>a</u>tin<u>a</u> waanfusahum k<u>a</u>noo ya<i><u>th</u></i>limoon<b>a</b>


Maududi:
  یَس  اللہ  تعالیٰ  ہدایت  بخشہِ،  بس  سُے  چُھ  ہدایت  لبان  تہٕ  یَس  اللہ  تعالیٰ  پننہِ  رہنمٲئی  نِشہِ  محروم  کرِ  سُے  چُھ  روزان  ناکام  تہٕ  نامُراد  بٔنِتھ۔

Jalandhary:
  یس  اللہ  تعالیٰ  ہدایت  کرِ  سُے  چُھ  ہدایت  لبہٕ  وُن،  یِمن  سُہ  وتہِ  نِشہِ  ڈالہِ  پس  چھِ  تِمے  ابدی  تاوانس  منٛز  پیٚنہٕ  وٲلۍ،  تِمن  نِشہِ  ہدایتُک  توقع  تھاوُن  یا  تِہٕندِس  بے  ہدایت  روزنس  پٮ۪ٹھ  غمگین  سپدُن  چُھ  بے  کار۔  تِم  لوٗکھ  ییٚلہِ  نہٕ  پننہِ  عقلہِ  ہٕندین  قوتن  کٲمٕے  چھِ  ہیٚوان  تِمن  کپٲرۍ  بنہِ  ہدایت۔  لہٰذا  چھےٚ  تِہٕندِ  واتنٕچ  جاے  جہنم۔

Transliteration:
  Man yahdi All<u>a</u>hu fahuwa almuhtadee waman yu<u>d</u>lil faol<u>a</u>ika humu alkh<u>a</u>siroon<b>a</b>


Maududi:
  تہٕ  یہِ  چھےٚ  حقیقت  زِ  واریاہ  جِن  تہٕ  انسان  چِھ  تِتھۍ  یِم  اسہِ  جہنم  خٲطرے  چِھ  پٲدٕ  کٔرِمٕتۍ  تِمن  چِھ  دل  تہٕ  دماغ  مگر  تِم  چِھنہٕ  یِمو  سٍتۍ  سونچان،  تِمن  چھےٚ  أچھ  مگر  تِم  چِھنہٕ  یِمو  سٍتۍ  وُچھان۔  تِمن  چِھ  کَن  مگر  تِم  چِھنہٕ  یِمو  سٍتۍ  بوزان،  تِم  چِھ  جانورن  ہٕندۍ  پٲٹھۍ  بلکہ  تِہندِ  کھۅتہٕ  تہِ  گٔژھۍتھٕے،  یِم  چِھ  تِم  لُکھ  یِم  غفلتس  منٛز  چِھ  رٲوِمٕتۍ۔  ﴿یعنی  اسہِ  ٲسۍ  یِم  دل،  دماغ،  أچھو  تہٕ  کَنو  سان  پٲدٕ  کٔرِمٕتۍ  مگر  یِمو  ظٲلِمو  ہِیٔژ  نہٕ  یِمن  کانٛہہ  کٲم  تہٕ  ٲخرکار  بنے  پننیو  غلط  کٲرِیو  کِنۍ  جہنمس  قٲبل﴾

Jalandhary:
  اسہِ  چھِ  پٲدٕ  کٔرِمٕتۍ  جہنمس  منٛز  روزنہٕ  خٲطرٕ  وارِیاہ  شخص  جِنو  أندرٕہ  تہٕ  انسانو  أندرٕہ،  یِمن  ناوٕہ  خٲطرٕ  دِل  چُھ  مگر  زانُن  چُھکھ  نہٕ  تگان  کینہہ۔  تِم  چھِنہٕ  تمیُک  ارادے  کران  کہ  اسہِ  گوٚژھ  فکرِ  ترُن  کینہہ،  ناوٕہ  خٲطرٕ  چھےٚ  أچھ  تِمن  مگر  دریٖںٹھۍ  چھکھ  نہٕ  یِوان  کینہہ،  ناوٕ  خٲطرٕ  چھِ  کن  تِمن  مگر  بوزُن  چُھکھ  نہٕ  تگان  کینہہ۔  پٔز  کتھ  یام  کنن  گژھان  چھکھ  تام  چھِ  گوٚش  دِوان،  غرض  تِم  لوٗکھ  چھِ  ٲخرت  نِشہِ  بے  توجہ  آسنس  اندر  گُپن  تہٕ  چارپاہٕے  بلکہ  تِہٕندِ  کھۅتہِ  یژ  ڈٔلمٕتۍ،  تِمے  لوٗکھ  گٔے  غٲفِل  کیازِ  تِم  چھِ  باوجودِ  حیٚس  دِتھ  تہِ  بے  حیٚسٕے  لاگان۔  غفلت  چھےٚ  مرضو  أندرٕ  اکھ  بوٚڈ  مرضاہ۔  امیُک  علاج  چُھ  خداے  سُند  یاد۔

Transliteration:
  Walaqad <u>th</u>aran<u>a</u> lijahannama katheeran mina aljinni wa<b>a</b>linsi lahum quloobun l<u>a</u> yafqahoona bih<u>a</u> walahum aAAyunun l<u>a</u> yub<u>s</u>iroona bih<u>a</u> walahum <u>atha</u>nun l<u>a</u> yasmaAAoona bih<u>a</u> ol<u>a</u>ika ka<b>a</b>lanAA<u>a</u>mi bal hum a<u>d</u>allu ol<u>a</u>ika humu algh<u>a</u>filoon<b>a</b>


Maududi:
  اللہ  تعالیٰ  چُھ  رٕتیٚن  ناون  ہُند  حقدار،  تس  دِیِو  رٕتیٚو  ناوَو  سٍتی  آلو،  تہٕ  تِم  لُکھ  ترٲوِیوٗکھ  یِم  تٔمۍ  سُند  ناو  تھاونس  منٛز  سیٚزرٕ  نِشہِ  ڈَلان  چِھ،  یِکینژھاہ  تِم  کران  چِھ  تَمِیُک  بدلہٕ  میلہِ  تِمن  ضرور۔  ﴿رٔتیٚن  ناون  ہُند  چُھ  مُراد  تِم  ناو  یِمَو  سٍتۍ  اللہ  تعالیٰ  سٕندِ  عظمتُک  تہٕ  برتری  ہُند،  تٔمۍ  سٕندِ  تقدّسُک  تہٕ  پٲکیزگی  ہُند،  تہٕ  تٔمۍ  سٕندٮ۪ن  کمال  کیٚن  صفاتن  ہُند  اِظہار  آسہِ  سپدان۔  اللہ  تعالیٰ  سُند  ناو  تھاونس  منٛز  سیٚزِرٕ  نِشہِ  ڈلُن  چُھ  یہِ  زِ  خُدایس  یِن  تِم  ناو  دِنہٕ  یِم  تٔمۍ  سٕندِ  مرتبہٕ  نِشہِ  ؤسۍ  پایہِ  آسن،  یِم  تٔمۍ  سٕندِس  ادبس  خلاف  آسن،  یِمو  سٍتۍ  عیب  تہٕ  نقص  تس  کُن  منسوٗب  آسن  سپدان  یا  یِمو  سٍتۍ  تٔمۍ  سٕندِس  اقدس  تہٕ  اعلیٰ  ذاتس  متعلق  کُنہِ  غلط  عقیدُک  اِظہار  آسہِ  سپدان﴾

Jalandhary:
  خداے  سٕے  چھِ  رٕتۍ  رٕتۍ  ناو  پس  ٲسِو  توٚہۍ  اے  مسلمانو  تِموٕے  ناوو  سٍتۍ  تس  آلو  دِوان  تسُند  یاد  کران۔  تِم  چھِ  حدیث  شریفس  منٛز  نمنمتھ  ﴿99﴾  ناو  بیان  کرنہٕ  آمٕتۍ۔  بیٚیہِ  چُھ  آمُت  حدیث  شریفس  منٛز  یُس  تِم  اسما  یاد  کرِ  سُہ  ژاو  جنتس  تِمو  ناوو  سٍتۍ  ٲسِیوٗس  یِتھہٕ  پٲٹھ  آلو  دِوان:  ﴿99  ناو۔۔۔﴾  ترٲوِیوکھ  تِم  لوٗکھ  یِم  ڈلان  تہٕ  ہجہِ  وتہِ  پکان  چھِ  تِہٕندین  ناون  اندر  یعنی  اللہ  تعالیٰ  ہس  چھے  پانے  پننہِ  طرفہٕ  ناو  ٹھہراوان  یا  تِہٕندۍ  ناو  چھِ  تس  ورٲے  بیین  پٮ۪ٹھ  استعمال  کران  یا  چھِ  یچھ  صفتن  ہٕندۍ  ناو  تس  پٮ۪ٹھ  استعمال  کران۔  تِمن  سٍتۍ  مہ  تھٲوِو  تعلُقُے،  برونٹھ  پہن  تُلن  تِم  نتیجہ  تمیُک  یہِ  تِم  کران  چھِ۔

Transliteration:
  Walill<u>a</u>hi alasm<u>a</u>o al<u>h</u>usn<u>a</u> fa<b>o</b>dAAoohu bih<u>a</u> wa<u>th</u>aroo alla<u>th</u>eena yul<u>h</u>idoona fee asm<u>a</u>ihi sayujzawna m<u>a</u> k<u>a</u>noo yaAAmaloon<b>a</b>


Transliteration: Wamimman khalaqn<u>a</u> ommatun yahdoona bi<b>a</b>l<u>h</u>aqqi wabihi yaAAdiloon<b>a</b>
Maududi:
  سٲنِس  مخلوقس  منٛز  چُھ  اکھ  دوٚر  تِیُتھ  تہِ  یُس  ٹھیک  پٲٹھۍ  حقہٕ  مطابق  ہدایت  تہٕ  حقہٕ  مطابق  انصاف  چُھ  کران۔

Jalandhary:
  جِنن  تہِ  انسانن  اندر  چھِنہٕ  سٲرِی  ڈٔلمٕتۍ  بلکہ  چھےٚ  سانیو  مخلوقو  أندرٕ  اکھ  جماعتھاہ  یِم  دینِ  حق  یعنی  اسلام  موجوب  چھِ  لوٗکن  وتھ  ہاوان  بیٚیہِ  چھِ  پننین  لوٗکن  ہٕندین  معاملاتن  اندر  عدل  وانصاف  کران۔


Maududi:
  روٗدۍ  تِم  لُکھ  یِمو  سانیٚن  آیاتن  بُتھ  چُھ  پِھیُرمُت،  تِم  نِموکھ  أسۍ  درجہ  پتہٕ  درجہ  تمہِ  طریقہٕ  تبٲہی  کُن  زِ  تِمن  لگہِ  نہٕ  پے  تہِ۔

Jalandhary:
  بیٚیہِ  یِمو  لوٗکو  اپُز  زٲنۍ  سٲنۍ  آیات  تِم  کھاروکھ  أسۍ  آہستہ  آہستہ  نافرمٲنین  اندر  سٮ۪ٹھاہ  تھوٚد  تِتھے  پٲٹھۍ  یِتھہٕ  پٲٹھۍ  نہٕ  تِمن  زانہٕ  نُے  تگہِ  یوٚتانۍ  تِم  نارِ  جہنس  نزدیک  سپدن۔

Transliteration:
  Wa<b>a</b>lla<u>th</u>eena ka<u>thth</u>aboo bi<u>a</u>y<u>a</u>tin<u>a</u> sanastadrijuhum min <u>h</u>aythu l<u>a</u> yaAAlamoon<b>a</b>


Maududi: بہٕ چُھس تِمن ڈیٚجر ترٛاوان، بے شک چھےٚ میٲنۍ تدبیر پۅختہٕ۔
Transliteration: Waomlee lahum inna kaydee mateen<b>un</b>
Jalandhary:
  بیٚیہِ  دمہٕ  بہٕ  تِمن  مہلت  جلدی  کرکھ  نہٕ  گرفتا  عذاب  دنیاہس  اندر۔  پٔزۍ  پٲٹھۍ  میون  تدبیر  چُھ  سٮ۪ٹھاہ  مضبوط۔


Maududi:
  بیٚیہِ  کیا  یِمو  لُکو  سونچ نا  زانٛہہ؟  یِہندِس  رفیقس  پٮ۪ٹھ  چُھنہٕ  جنونُک  کانٛہہ  اثر۔  ﴿رفیق  چِھ  مُراد  محمدؐ۔  حضور  صلی  اللہ  علیہ و سلمن  چُھ  مکہ کیٚن  لُکن  ہُند  رفیق  امہِ  موجوٗب  وَننہٕ  آمُت  زِ  تِم  ٲسۍ  نہٕ  تِمن  خٲطرٕ  غیر  زان۔  تِم  زاے  تِمنٕے  منٛز،  تِمنٕے  درمیان  گُزورُکھ  لۅکچار،  جوٲنی  تہٕ  بُجر،  نبوّت  برونٛہہ  اوس  سورُے  قوم  تِمن  سٮ۪ٹھاہ  سلیمُ  الطبع  تہٕ  صحیح  الدّماغ  انسان  سٕندِ  حیثیتہٕ  زانان۔  نبوّت  پتہٕ  ییٚلہِ  تِمو  اللہ  تعالیٰ  سُند  کلام  لوگ  واتناوُن،  اچانک  لوگُکھ  تِمن  مجنون  ونُن۔  یہِ  کتھ  چھےٚ  ٹاکارٕ  زِ  جنونُک  حکم  اوس  نہٕ  تِمن  کتھن  پٮ۪ٹھ  کینٛہہ  یِمہٕ  حضورؐ  نبی  سپدَنہٕ  برونٹھ  ٲسۍ  کران  بلکہ  اوس  تِمنٕے  کتھن  پٮ۪ٹھ  لگاونہٕ  یِوان  یِمن  ہُند  تبلیغ  نبی  سپدَنہٕ  پتہٕ  تِمو  کوٚر۔  اَمی  وجہ  کِنۍ  چُھ  فرماونہٕ  یِوان  زِ  یِمو  لُکو  چھا  زانٛہہ  سوٗنچمُت  تہِ،  ٲخر  کۅسہٕ  کتھ  چھےٚ  یِمو  کتھو  منٛزٕ  جنونٕچ؟﴾  سُہ  چُھ  اکھ  خبردار  کرن  وول  یُس  ﴿بُرٕ  انجام  برونٹھ  کُن  یِنہٕ  برونٛہہ﴾  ٹاکارٕہ  پٲٹھۍ  باخبر  چُھ  کران۔

Jalandhary:
  کیاہ  یِمو  لوٗکو  کوٚر  نا  غور  تہٕ  فکر  کہ  ٲخرِآیات  اللہن  انکار  کرن۔  تمہِ  کہ  خراب  نتیجہ  نِشہِ  غٲفِل  روزنُک  کیاہ  سبب  چُھ۔  یِم  آیات  پیش  کروُن  صاحب  نعوذباللہ  بے  عقل  چُھنہٕ  تِمن  کُنہِ  قسمہٕ  مژر  چُھنہٕ  عمر  گٔیَو  تۅہیہِ  تِمن  سٍتۍ  روٗزِتھ  تِہٕندۍ  حالات  تِہٕنٛز  عقل  تہٕ  گاٹہٕ  جار  امانت  تہٕ  دیانت  وُچھان۔  تِمن  چُھ  اللہ  تعالیٰ  ہن  عقل  کُل  عطا  کوٚرمُت۔  تِم  چھِنہٕ  مگر  نافرمٲنی  ہٕندِ  سزا  و  عذاب  نِشہِ  لوٗکن  نٔنۍ  پٲٹھۍ  بیم  کروٕنۍ۔  یہِ  گوو  تس  صاحبہٕ  سُند  حال  یُس  صاحب  آیات  ہیٚتھ  آو۔  وۅنۍ  ییٚمِس  نِشہِ  ہیٚتھ  آو  سُہ  ذاتِ  پاک  گوو  سُے  یُس  سارے  جہانُک  مٲلَک  تہٕ  شہنشاہ  مُطلق  چُھ۔

Transliteration:
  Awalam yatafakkaroo m<u>a</u> bi<u>sah</u>ibihim min jinnatin in huwa ill<u>a</u> na<u>th</u>eerun mubeen<b>un</b>


Maududi:
  کیا  یِمو  لُکو  کوٚرنا  آسمان  تہٕ  زمین  کِس  انتظامس  پٮ۪ٹھ  زانٛہہ  غور،  بیٚیہِ  وُچُھکھ  نا  أچھ  مٕژرٲوِتھ  کانٛہہ  چیز  تہِ  یُس  خُداین  چُھ  پٲدٕ  کوٚرمُت؟  تہٕ  کیا  یِمَو  سوٗنچ نا  یِتہِ  زِ  شاید  ما  آسہِ  تِہنزِ  زندگی  ہٕنز  مہلت  ختم  ہیٚژمٕژ  سپدٕنۍ؟  ٲخٕر  پیغمبرؐ  سٕندِ  اَمہِ  تنبیہ  پتہٕ  کۅسہٕ  کتھ  ہیٚکہِ  بیٚیہِ  تِژھ  ٲسِتھ  یَتھ  پٮ۪ٹھ  یِم  ایمان  اَنن؟

Jalandhary:
  کیاہ  یِمو  وُچھ  نا  آسمان  وزمین  کِس  انتظامس  تہٕ  سلطنتس  کُن۔  بیٚیہِ  تِمو  أندرٕہ  کُنہِ  چیزس  کُن  یِم  چیز  اللہ  تعالیٰ  ہن  پٲدٕہ  کٔر  مٕتۍ  چھِ۔  کتھہٕ  پٲٹھۍ  چُھ  تِہُند  انتظام  مظبوط  تہٕ  محکم۔  کِتھہٕ  پٲٹھۍ  چُھ  پرتھ  چیزاہ  پرتھ  ذراہ  تِہٕندِس  کمالِ  قدرتس  پٮ۪ٹھ  گوٲہی  دِوان۔  یِتھِس  شہنشاہ  مطلق  سٕندۍ  ارشادات  یِم  یِتھِس  پیغمبرٕہ  برحق  سٕندِ  واسطہ  تِمن  وٲتۍ  مٕتۍ  آسن  تِمے  شوبہٕ  نہٕ  نظر  انداز  کرٕنۍ،  بیٚیہِ  کوٚر  نا  غور  تِمو  یتھ  کتھہِ  کُن  کہ  تِہٕندِ  مرنُک  وقت  ما  آسہِ  نزدیک۔  تِم  کمہِ  بُتھہِ  یِن  خدایس  بروںٹھ  کُن۔  لہٰذا  پزِ  ہا  تِمن  مرنہٕ  پتہٕ  عذاب  نِشہِ  بچنٕچ  صورت  کرٕنۍ۔  ییٚلہِ  نہٕ  قرآنِ  مجیدٕہ  سٍتۍ  یۅسہٕ  سٮ۪ٹھاہ  بٔڈکتاب  چھےٚ  یِمن  کینہہ  اثر  گژِھہ،  ییٚلہِ  نہٕ  تِم  قرآنِ  مجیدس  ایمان  انن  تہٕ  پژھ  کرن،  قرآنِ  مجیدٕہ  پتہٕ  کتھ  کتھہِ  تہٕ  کتھ  کلامس  انن  تِم  ایمان۔

Transliteration:
  Awalam yan<i><u>th</u></i>uroo fee malakooti a<b>l</b>ssam<u>a</u>w<u>a</u>ti wa<b>a</b>lar<u>d</u>i wam<u>a</u> khalaqa All<u>a</u>hu min shayin waan AAas<u>a</u> an yakoona qadi iqtaraba ajaluhum fabiayyi <u>h</u>adeethin baAAdahu yuminoon<b>a</b>


Maududi:
  یَس  اللہ  تعالیٰ  رہنمٲئی  نِشہِ  محروم  کرِ  تس  خٲطرٕ  چُھنہٕ  پتہٕ  کانٛہہ  رہنما،  تہٕ  اللہ  تعالیٰ  چُھ  یِمن  یِہنزِ  سرکشی  منٛزٕے  دربدر  یَلہٕ  تراوان۔

Jalandhary:
  حقیقت  چھےٚ  یہے  یس  اللہ  تعالیٰ  وتھ  راورِ  تس  چُھنہٕ  وتھ  ہاوٕوُن  کانہہ،  اللہ  تعالیٰ  چُھ  تِمن  کٲفرن  تراوان  یلہٕ  یُتھ  تِم  سرکشی  اندر  سرگردان  سپدن۔  توپتہٕ  دِیکھ  سزا  اِکہٕ  وٹہٕ۔  لہٰذا  مہ  سپدِن  تُہُند  دِلِ  مُبارک  غمگین  یا  رسول  اللہؐ۔

Transliteration:
  Man yu<u>d</u>lili All<u>a</u>hu fal<u>a</u> h<u>a</u>diya lahu waya<u>th</u>aruhum fee <u>t</u>ughy<u>a</u>nihim yaAAmahoon<b>a</b>


Maududi:
  یِم  لُکھ  چِھو  تۅہیہِ  پرٛژھان  زِ  کَر  سپدِ  ٲخر  سۅ  قیامتٕچ  گٔر  نٲزِل؟  ؤنِو،  تمِیُک  علم  چُھ  میٲنِس  ربّ سٕے  نِشہِ،  تتھ  کرِ  پننِس  وقتس  پٮ۪ٹھ  سُے  ظٲہر  آسمانن  تہٕ  زمینس  منٛز  آسہِ  سُہ  سٮ۪ٹھاہ  سخت  وقت،  سُہ  یِیہِ  اچانک  تۅہیہِ  پٮ۪ٹھ۔  یِم  لُکھ  چِھو  تۅہیہِ  تتھ  متعلق  تِتھہٕ  پٲٹھۍ  پٕرٛژھان  زَنتہٕ  توٚہۍ  تتھ  ژھارنس  کُن  چِھو  لگمٕتۍ۔  ؤنِو،  اَمِیُک  علم  چُھ  صرف  خُدایس  مگر  اکثر  لُکھ  چِھ  امہِ  حقیقت  نِشہِ  ناوٲقف۔

Jalandhary:
  پرژھان  چھِ  تِم  تۅہیہِ  یا  رسول  اللہؐ  قیامتس  مُتعلق  کہ  کر  چُھ  تمہِ  کہِ  برپا  سپدنُک  تہٕ  واقع  سپدنُک  وقت،  توٚہۍ  فرمٲوِیوکھ  تمیُک  علم  چُھنہٕ  میٲنِس  پروردِگارس  ورٲے  کٲنسہِ،  ظٲہر  کرِنہٕ  تتھ  قیامتس  تہٕ  پننِس  وقتس  پٮ۪ٹھ  کانہہ  تہِ  تس  ورٲے۔  تہِ  مکہِ  ظہورُک  وقت  چُھنہٕ  بیانٕے  کرنہٕ  آمُت  کٲنسہِ  نِشہِ  کیازِ،  سُہ  چُھ  سٮ۪ٹھاہ  ہولناک  واقعاہ  تہٕ  حٲدثاہ  اکھ  آسمان  و  زمینس  منٛز  یعنی  تِمن  دۅن  ہٕندین  بسہٕ  وٕنین  پٮ۪ٹھ،  امہِ  مۅکھہٕ  یِیو  نہٕ  سۅ  قیامت  تۅہیہِ  مگر  ہنگہٕ  تہٕ  منگہٕ  تُہٕنٛزِ  بے  خبری  منٛز،  پرژھان  تہِ  چھِ  تِم  لوٗکھ  تۅہیہِ  امہِ  قیامتُک  زن  تۅہیہِ  تمِچ  پوٗرٕ  خبر  چھےٚ،  لہٰذا  فرمٲوِیوکھ  تۅٚہۍ  بصراحت  کہ  تمیُک  علم  چُھنہٕ  کٲنسہِ  خدایس  ورٲے،  لیکن  اکثر  لوٗکھ  چھِنہٕ  یہِ  کتھ  زانٲنی  کہ  بعض  علوم  چھِ  اللہ  تعالیٰ  ہن  تھٲومٕتۍ  پننِس  خزانہٕ  علمس  اندر  محفوظ۔  حضرتِ  انبیاہن  تہِ  چُھنہٕ  تِمن  ہُند  تفصیل  باونہٕ  آمُت۔  قیامت  کہِ  واضح  سپدنُک  خاص  وقت  تہِ  چُھ  تِموٕے  چیزو  أندرٕہ  اکھ  چیز۔

Transliteration:
  Yasaloonaka AAani a<b>l</b>ss<u>a</u>AAati ayy<u>a</u>na murs<u>a</u>h<u>a</u> qul innam<u>a</u> AAilmuh<u>a</u> AAinda rabbee l<u>a</u> yujalleeh<u>a</u> liwaqtih<u>a</u> ill<u>a</u> huwa thaqulat fee a<b>l</b>ssam<u>a</u>w<u>a</u>ti wa<b>a</b>lar<u>d</u>i l<u>a</u> tateekum ill<u>a</u> baghtatan yasaloonaka kaannaka <u>h</u>afiyyun AAanh<u>a</u> qul innam<u>a</u> AAilmuh<u>a</u> AAinda All<u>a</u>hi wal<u>a</u>kinna akthara a<b>l</b>nn<u>a</u>si l<u>a</u> yaAAlamoon<b>a</b>


Maududi:
  اے  نبیؐ  یِمن  ؤنِو  زِ،  بہٕ  چُھس  نہٕ  پننہِ  ذاتہٕ  خٲطرٕ  کُنہِ  نفع  تہٕ  نقصانُک  اختیار  تھاوان،  اللہ  تعالیٰ  ہٕے  یِکینژھاہ  یژھان  چُھ  تہِ  چُھ  سپدان،  تہٕ  اگر  مےٚ  غیبُک  علم  آسِہے  تیٚلہِ  کرہا  بہٕ  واریاہ  فٲیدٕہ  پننہِ  خٲطرٕ  حٲصل۔  تہٕ  مےٚ  واتہِ ہے  نہٕ  زانٛہہ  کانٛہہ  نقصان،  بہٕ  چُھس  محض  اکھ  خبردار  کرن  وول  تہٕ  خۅش  خبر  بوزناون  وول  تِمن  لُکن  خٲطرٕ  یِم  میٲنۍ  کتھ  مانن۔

Jalandhary:
  فرمٲوِیوکھ  توٚہۍ  یا  رسول  اللہؐ  قیامت  کہِ  معاملٕچ  چھنہٕ  کتھٕے  سُہ  چُھ  خداے  سٕندۍ  سٕے  ذاتس  سٍتۍ۔  مےٚ  چھنہٕ  پانس  سٍتۍ  پیش  یِوٕنین  حالاتن  ہٕنٛز  تہِ  خبرٕے۔  بہٕ  چُھس  نہٕ  مٲلِک  تہٕ  اختیار  وول  پننہِ  ذات  خٲطرٕ  نہ  کُنہِ  نفعس  تہٕ  نہ  کُنہِ  ضررس  مگر  تِژٕے  ہنہ  ییٖژہن  اللہ  تعالیٰ  یژِھہ۔  یعنی  بہٕ  ہیٚکہٕ  نہٕ  پننِس  ذاتس  کانہہ  نفع  واتنٲوِتھ۔  نہ  ہیٚکن  پنٕنۍ  ذات  کُنہِ  نقصان  نِشہِ  محفوظ  تھٲوِتھ  تہٕ  بچٲوِتھ،  ہرگاہ  بہٕ  زانان  آسہا  غٲبٕچ  پرتھ  کتھاہ  تیٚلہِ  واتناوٕہا  پانس  تِم  تِم  خٲر  تہٕ  فٲیدٕہ  یِم  نہٕ  بہٕ  سورُے  علم  غٲب  نہ  آسنہٕ  مۅکھہٕ  واتنٲوِتھ  چُھس  ہیٚکان،  تیٚلہِ  آسِہا  نہٕ  مےٚ  واتان  کُنہِ  قسمُک  تکلیفاہ،  نہ  آسہِ  ہا  مےٚ  پیش  یِوان  کانہہ  نا  خوشگوار  حالتھاہ،  بہٕ  چُھس  محض  شریعتُک  حکُم  واتنٲوِتھ  بیم  کروُن۔  تہٕ  بشارت  دِوُن  تِمن  لوٗکن  یِم  پژھ  کرن  تہٕ  ایمان  انن۔  نبوتُک  اصل  مقصد  چُھ  تشریعی  امورن  ہُند  علم  آسُن  تہِ  کوٚر  مےٚ  اللہ  تعالیٰ  ہن  عطا  بکمال۔  پتھ  روٗدۍ  امُورِ  تکوینن  ہُند  علم  سُہ  چُھو  نہٕ  نبوّت  کیو  لوازمو  أندرٕہ۔  تمہِ  أندرٕہ  ییٖژ  ہن  اللہ  تعالیٰ  ہن  یۅژھ  تیٖژ  ہن  کٔرٕن  عط۔  ازور  تہٕ  زبردستی  سٍتۍ  ہیکو  نہٕ  سُہ  کانہہ  اکھ  خدایس  نِشہِ  حٲصِل  کٔرِتھ۔

Transliteration:
  Qul l<u>a</u> amliku linafsee nafAAan wal<u>a</u> <u>d</u>arran ill<u>a</u> m<u>a</u> sh<u>a</u>a All<u>a</u>hu walaw kuntu aAAlamu alghayba la<b>i</b>stakthartu mina alkhayri wam<u>a</u> massaniya a<b>l</b>ssooo in an<u>a</u> ill<u>a</u> na<u>th</u>eerun wabasheerun liqawmin yuminoon<b>a</b>


Maududi:
  سُہ  چُھ  اللہ  تعالیٰ  ہٕے  ییٚمۍ  توٚہۍ  اکہِ  جانہٕ  نِشہِ  پٲدٕ  کٔرِنو  تہٕ  تٔمۍ  سٕندی  جِنسہٕ  نِشہِ  بنووُن  تٔمۍ  سُند  جورٕہ  تاکہ  تس  نِشہِ  کرِ  سکون  حٲصل۔  پتہٕ  ییٚلہِ  مردن  تَس  وُرُن  کوٚر  پتہٕ  روٗد  تس  اکھ  خفیف  ﴿لوٚت﴾  ہیوٗ  حمل  یَتھ  تُلۍ  تُلۍ  سۅ  پھیران  تھوران  روٗز،  پتہٕ  ییٚلہِ  سۅ  گۅبیٚیہِ  دۅشوٕیو  کوٚر  خُدایس  پننِس  ربّس  دُعا  زِ،  اگر  ژےٚ  اَسہِ  جان  شُر  عطا  کوٚرتھن  تیٚلہِ  آسو  أسۍ  چٲنۍ  شُکر  گزار۔

Jalandhary:
  سُہ  پروردِگار  گوو  سُے  ییٚمۍ  توٚہۍ  پٲدِہ  کٔرِواکی  ذات  نِشہِ  سُہ  گوو  حضرتِ  آدم  علیہ  السلام،  تمِی  اکہ  ذات  منٛزٕہ  کوٚرُن  پٲدٕہ  جورٕہ  تِہُند  حضرتِ  حوا،  یُتھ  سُہ  اُلفت  تہٕ  قرار  رٹہِ  تس  سٍتۍ،  ادٕہ  ییٰٚہِ  درکمالِ  لطف  و  انبساط  حضرتِ  آدمن  پان  پنُن  وول  حضرتِ  حواہس  یعنی  ہمبستری  کٔرٕن  تس  سٍتۍ  سۅ  سپٕزۍ  بار  دار  یُس  عمل  ابتداہس  اندر  لوٚتُے  اوس  سُہ  ہیٚتھ  ٲس  سۅ  اورٕہ  یور  پٔکِتھ  ہیٚکان،  تمہِ  پتہٕ  ییٚلہِ  بچہِ  سٕندِ  دۅہ  کھۅتہٕ  دۅہہ  بڈنہٕ  سٍتۍ  سۅ  گوبییہِ  تم  لٔگۍ  دۅشوے  بانبرنہِ۔  دپنہِ  لٔگۍ  کیاہ  سنا  قصہٕ  چُھ،  دۅشویو  بٲژو  مونٛگ  اللہ  تعالیٰ  ہس  یعنی  پننِس  پروردِگارس  یہِ  مُشکِل  گوٚژھ  آسان  سپدُن،  دپنہِ  لٔگۍ  سانہِ  پروردِگارٕہ  ہرگاہ  ژٕ  اسہِ  عطا  کرہن  رُت  فرزنداہ  أسۍ  سپدو  ضروٗر  شُکر  گذارو  أندرٕہ۔

Transliteration:
  Huwa alla<u>th</u>ee khalaqakum min nafsin w<u>ah</u>idatin wajaAAala minh<u>a</u> zawjah<u>a</u> liyaskuna ilayh<u>a</u> falamm<u>a</u> taghashsh<u>a</u>h<u>a</u> <u>h</u>amalat <u>h</u>amlan khafeefan famarrat bihi falamm<u>a</u> athqalat daAAaw<u>a</u> All<u>a</u>ha rabbahum<u>a</u> lain <u>a</u>taytan<u>a</u> <u>sa</u>li<u>h</u>an lanakoonanna mina a<b>l</b>shsh<u>a</u>kireen<b>a</b>


Maududi:
  مگر  ییٚلہِ  خُداین  یِمن  جان  تہٕ  تندرست  شُر  دِیُت،  پتہٕ  لٲگۍ  تِمو  تٔمۍ  سٕنز  بخچٲیِشہِ  تہٕ  عنایتس  منٛز  باقی  تٔمۍ  سٕندۍ  شریک  ٹھٔہراوٕنۍ۔  ﴿مطلب  چُھ  یہِ  زِ  اولاد  دِنہٕ  وول  چُھ  اللہ  تعالیٰ،  اگر  اللہ  تعالیٰ  زنانہِ  ہٕندِس  شکمس  منٛز  پوٚنز  یا  سرُپھ  یا  بیٚیہِ  کُنہِ  عجیب  شکلہِ  ہُند  حیوان  پٲدٕ  کرِ،  یا  بناوِ  شُرِس  یٔڈ  منٛزے  اوٚن،  زوٚر،  لوٚنگ،  یا  تھاوِ  تٔمۍ  سٕنزن  جسمٲنی،  ذہنی  تہٕ  نفسٲنی  قوّتن  منٛز  کانٛہہ  نُقُص،  تیٚلہِ  چُھنہٕ  کٲنٛسہِ  منٛز  یہِ  طاقت  زِ  اللہ  تعالیٰ  سٕندِس  اتھ  ساختس  ہیٚکہِ  بدلٲوِتھ۔  امہِ  حقیقت  نِشہِ  چِھ  مشرک  تہِ  تِتھے  پٲٹھۍ  باخبر  یِتھہٕ  پٲٹھۍ  کُنِس  خُدایس  مانن  وٲلۍ  چِھ۔  چنانچہ  چُھ  یۅہے  وجہ  زِ  بیٚیہِ  حسابہٕ  آسنہٕ کہ  وقتہٕ  چھےٚ  تمام  اُمیدٕ  اللہ  تعالیٰ سٕے  کُن  وابستہٕ  آسان  زِ  سُے  کرِ  جان  تہٕ  تندرست  شُر  پٲدٕ۔  پتہٕ  ییٚلہِ  اُمیدٕ  چھےٚ  پوٗرٕ  سپدان  تہٕ  اَکھ  مٲرۍموٚند  شُر  چھُ  تَھنہٕ  پیوان،  شکر  کرنہٕ  موجوب  چھِ  پتہٕ  نذر  تہٕ  نیاز  کٲنٛسہِ  دیوی،  کٲنسہِ  اوتارس،  کٲنٛسہِ  ؤلِیَس  یا  کٲنٛسہِ  حضرت  سٕندِس  ناوس  پٮ۪ٹھ  کھالنہٕ  یِوان  تہٕ  شُرِس  چِھ  پتہٕ  تِم  ناو  تھاونہٕ  یِوان  زَنتہٕ  سُہ  خُدایس  ورٲے  بیٚیہِ  کٲنٛسہِ  ہٕندِ  عنایتُک  نتیجہ  چُھ﴾  اللہ  تعالیٰ  چُھ  سٮ۪ٹھاہ  بلند  تہٕ  برتر  تِمو  مُشرِکانہٕ  کتھو  نِشہِ  یِمہٕ  یِم  لُکھ  کران  چِھ۔

Jalandhary:
  پس  ییٚلہِ  اللہ  تعالیٰ  ہن  رُت  صحیح  و  سالم  فرزند  عطا  کوٚرنکھ،  اتی  لٔگۍ  بنی  آدم  خدایس  شریک  ٹھہراونہِ  اتھ  مہربٲنی  اندر  یۅسہٕ  مہربٲنی  سُہ  عطا  اوسُکھ  کران،  اللہ  تعالیٰ  چُھ  سٮ۪ٹھاہ  بلند  تہٕ  بالا  مُنزہ  تہٕ  پاک  تِمو  ساروٕے  شِرکٕچو  کتھو  نِشہِ  یِمہٕ  تس  کُن  بنی  آدم  لاگان  چھِ۔  

Transliteration:
  Falamm<u>a</u> <u>a</u>t<u>a</u>hum<u>a</u> <u>sa</u>li<u>h</u>an jaAAal<u>a</u> lahu shurak<u>a</u>a feem<u>a</u> <u>a</u>t<u>a</u>hum<u>a</u> fataAA<u>a</u>l<u>a</u> All<u>a</u>hu AAamm<u>a</u> yushrikoon<b>a</b>


Transliteration: Ayushrikoona m<u>a</u> l<u>a</u> yakhluqu shayan wahum yukhlaqoon<b>a</b>
Maududi:
  کِتھۍ  نادان  چِھ  یِم  لُکھ  زِ  تِمن  چِھ  اللہ  تعالیٰ  سٕندۍ  شریک  ٹھہراوان  یِم  نہٕ  کُنہِ  چیزس  پٲدٕ  چِھ  کران،  بلکہ  چِھ  تِم  پانہٕ  خۅد  پٲدٕ  یِوان  کرنہٕ۔

Jalandhary:
  کیاہ  یِم  بنی  آدم  چھا  تس  تِمے  چیز  شریک  ٹھہراوان  یِم  نہٕ  کینہہ  تہِ  ہیٚکن  پٲدٕہ  کٔرِتھ،  تِم  چھِ  پانہٕ  مخلوق  پٲدٕہ  کرنہٕ  آمٕتۍ۔  معبود  ہیٚکہِ  ٲسِتھ  سُے  یُس  نہٕ  پانہٕ  مخلوق  آسہِ۔


Maududi: تِم نہ ہیٚکن یِمن مدد کٔرِتھ تہٕ نَہ چُھکھ پانسٕے مدد کرنُک طاقت۔
Jalandhary:
  بیٚیہِ  ہیٚکن  نہٕ  تِم  معبودِ  بٲطِل  تِمو  أندرٕہ  کٲنسہِ  أکۍ  سٕنٛز  یٲری  کٔرِتھ۔  نہ  ہیٚکن  تِم  پننِس  پانس  کانہہ  یٲری  کٔرِتھ،  بیین  یٲری  کرنٕچ  چھنہٕ  کتھٕے۔

Transliteration:
  Wal<u>a</u> yasta<u>t</u>eeAAoona lahum na<u>s</u>ran wal<u>a</u> anfusahum yan<u>s</u>uroon<b>a</b>


Maududi:
  اگر  توٚہۍ  یِمن  سیٚزِ  وَتہِ  پٮ۪ٹھ  یِنٕچ  دعوت  دِیِو  تِم  یِن  نہٕ  تۅہیہِ  پتہٕ  پتہٕ۔  دۅشوٕنۍ  صوٗرتن  منٛز  چُھ  تُہٕندِ  خٲطرٕ  یکساں  خواہ  توٚہۍ  تِمن  آلو  کٔرۍتو  یا  خاموش  روٗزۍتو،  ﴿یعنی  یِمن  مشرکن  ہٕندٮ۪ن  باطل  معبودن  ہُند  حال  چُھ  یہِ  زِ  کٲنٛسہِ  سِیٔز  وتھ  ہاوٕنۍ  تہٕ  پننیٚن  پیروکارن  رہنمٲئی  کرٕنۍ  چھےٚ  دوٗر،  تِم  بِچٲرۍ  چِھنہٕ  کٲنٛسہِ  رہنما  سٕنزِ  پیروی  قٲبل  تہِ  حتیٰ کہ  کٲنٛسہِ  آلو  کرن  وٲلۍ  سٕندِس  آلوس  تہِ  ہیٚکن  نہٕ  جواب  دِتھ﴾

Jalandhary:
  کم  ہرگاہ  توٚہۍ  معبودانِ  بٲطلن  کُنہِ  کامہ  خٲطرٕ  ناد  دِیو،  تِم  تُہٕندِس  آلوس  تہٕ  نادس  اجابت  ہیٚکن  نہٕ  کٔرِتھ،  تِہٕندِ  خاطرٕ  چھِ  دۅشوے  امر  برابرٕے۔  توٚہۍ  تِمن  ناد  دِیو  توتہِ  تِم  تُہٕند  آلو  بوزن  نہٕ  یا  ژھوٚپہٕ  کٔرِتھ  روٗزۍ  تو  تیٚلہِ  چھَنہٕ  کتھٕے۔

Transliteration:
  Wain tadAAoohum il<u>a</u> alhud<u>a</u> l<u>a</u> yattabiAAookum saw<u>a</u>on AAalaykum adaAAawtumoohum am antum <u>sa</u>mitoon<b>a</b>


Maududi:
  اللہ  تعالیٰ  تٕرٛٲوِتھ  یِمن  توٚہۍ  لُکھ  ناد  چِھو  دِوان،  تِم  چِھ  محض  بندٕہ  یِتھہٕ  پٲٹھۍ  توٚہۍ  بندٕہ  چِھو،  یِمن  منگۍتو  دُعا  تہٕ  وُچھۍتَو،  یِم  دِنہٕ  تُہٕندٮ۪ن  دُعاہَن  جواب،  اگر  یِہندِس  بارس  منٛز  تُہٕندۍ  خیالات  صحیح  چِھ۔

Jalandhary:
  اے  مُشرِکو  پٔزۍ  پٲٹھۍ  یِمن  یِمن  ہٕنٛز  توٚہۍ  عبادت  تہٕ  پرستِش  کران  چھِو  خدایس  ورٲے  تِم  چھِ  تُہٕندی  پٲٹھۍ  خداے  سُند  مملوک  تہٕ  بندٕہ،  پانہٕ  خداے  سٕے  کُن  محتاج  پرتھ  چیزس  اندر  تُہٕندِی  پٲٹھۍ،  پس  دِیتَو  توٚہۍ  تِمن  ناد  تِمن  پزِ  تُہٕندِس  تتھ  نادس  اجابت  کرٕنۍ  چھِوے  توٚہۍ  تِہٕندِس  معبود  آسنہٕ  کِس  اعتقادس  اندر  پٔزۍ  زیٲرۍ۔  تُہٕندِس  آلوس  کیاہ  کرن  تِم  اجابت  تِمن  چھِںہٕ  تِم  تان  پوٗرٕہ  یِمو  سٍتۍ  کٲم  چھےٚ  یِوان  کرنہٕ  وُچھتو۔  

Transliteration:
  Inna alla<u>th</u>eena tadAAoona min dooni All<u>a</u>hi AAib<u>a</u>dun amth<u>a</u>lukum fa<b>o</b>dAAoohum falyastajeeboo lakum in kuntum <u>sa</u>diqeen<b>a</b>


Maududi:
  کیا  یِمن  چھا  کھۅر  زِ  تِمو  سٍتۍ  پکن؟  کیا  یِمن  چھا  اتھہٕ  زِ  تِمو  سٍتۍ  کرن  تھپھ؟  کیا  یِمن  چھا  أچھ  زِ  تِمو  سٍتۍ  وُچھن؟  کیا  یِمن  چھا  کَن  زِ  تِمو  سٍتۍ  بوزن؟  اے  نبیؐ،  یِمن  ؤنِو  زِ،  بُلٲوِیوٗکھ  پنٕنۍ  ٹھہراونہٕ  آمٕتۍ  شریک،  پتہٕ  کٔرِو  توٚہۍ  سٲری  مےٚ  خلاف  تدبیر  تہٕ  مےٚ  مَہ  دِیو  ہرگز  تہِ  مہلت۔

Jalandhary:
  توٚہۍ  وُچھتو  وارٕہ  کیاہ  کھۅر  چھا  تِمن  یِمو  سٍتۍ  پکہٕ  ہن  تِم،  کیاہ  اتھہٕ  چھا  تِمن  یِمو  سٍتۍ  رٔٹِٹھ  ہیکہٕ  ہن  کینہہ،  کیاہ  أچھ  چھا  تِمن  یِمو  سٍتۍ  وُچھِتھ  ہیٚکہٕ  ہن،  کیاہ  کن  چھا  تِمن  یِمو  سٍتۍ  بوزِتھ  ہیٚکہٕ  ہن  کینہہ۔  ییٚلہِ  نہٕ  یِم  قوت  تِمن  اندر  موجود  چھےٚ،  لہٰذا  کۅسہٕ  کٲم  ہیٚکن  تِم  تِہٕنٛز  کٔرِتھ،  فرمٲوِیوٗکھ  توٚہۍ  یہِ  کتھ  یا  رسول  اللہؐ  کہ  یِتھہٕ  پٲٹھۍ  تِم  معبودانِ  بٲطِل  پننین  پرستِش  کروٕنین  کانہہ  نفع  واتناونس  منٛز  عٲجِز  چھِ  تِتھے  پٲٹھۍ  چھِ  پرستِش  نہ  کروٕنین  کانہہ  ضریٚر  واتناونس  اندر  تہِ  سخت  عٲجِز۔  بہٕ  چُھس  تِمن  پرستِش  کرنس  سخت  مُنکر،  ہرگاہ  تِمن  اَتھہِ  کینہہ  چُھ  توٚہۍ  کٔڈِتو  پننہِ  دِلٕکۍ  ارمان۔  توٚہۍ  دِیو  ناد  تِمن  پننین  سارنٕے  شریکن  یِم  توٚہۍ  معبودِ  برحقس  چُھوکھ  شریک  ٹھہراون،  توپتہٕ  کٔرِتو  سٲرِی  تِمن  سٍتۍ  رٔلِتھ  میلِتھ  یہِ  تکلیف  مہ  ضریٚر  واتاونہٕ  کین  تدابیرن  اندر  کوٗشِش  توپتہٕ  ییٚلہِ  تۅہیہِ  کینہہ  پکہِ،  تمہِ  ساعتہٕ  مہ  دِیتو  مےٚ  اکھ  ذرٕہ  تہِ  مُہلت  بلکہ  گژِھہ  مےٚ  پٮ۪ٹھ  تہِ  سورُے  فوراً  چلاوُن  یہِ  تۅہیہِ  مشورٕہ  کٔرِتھ  مُقرر  آسیو  کوٚرمُت۔  بٕتہِ  وُچھہِ  کیاہ  ہیٚکِو  توٚہۍ  تہٕ  تُہٕندۍ  معبودانِ  بٲطِل  کٔرِتھ۔  تُہٕندین  معبودانِ  بٲطِلن  ہٕنٛز  چھنہٕ  کتھٕے  تِم  چھِ  بلکل  مہمل  تہٕ  بے  کار۔  پتھ  رودِو  توٚہۍ  توہے  اورٕہ  یورٕ  مےٚ  تکلیف  واتناونہٕ  خٲطرٕ  اتھہٕ  کھور  زیٹھرٲوِو۔  مےٚ  چُھنہٕ  تمیُک  تہِ  کانہہ  پرواہ  کیازِ

Transliteration:
  Alahum arjulun yamshoona bih<u>a</u> am lahum aydin yab<u>t</u>ishoona bih<u>a</u> am lahum aAAyunun yub<u>s</u>iroona bih<u>a</u> am lahum <u>atha</u>nun yasmaAAoona bih<u>a</u> quli odAAoo shurak<u>a</u>akum thumma keedooni fal<u>a</u> tun<i><u>th</u></i>iroon<b>i</b>


Maududi:
  میون  حٲمی  تہٕ  مدد  کرن  وول  چُھ  سُہ  اللہ  تعالیٰ  ییٚمۍ  یہِ  کتاب  چھےٚ  نٲزِل  کٔرِمٕژ،  تہٕ  سُہ  چُھ  نیک  انسانن  حمایت  کران۔

Jalandhary:
  پٔزی  پٲٹھۍ  میون  دوست  مددگار  تہٕ  مٲلِک  چُھ  اللہ  تعالیٰ  یمسٕندِہ  مددگار  آسنُک  بوٚڈ  ثبوت  چُھ  کہ  تٔمۍ  کٔر  مےٚ  پٮ۪ٹھ  نٲزِل  سۅ  کتاب  یۅسہٕ  خیر  دارین  کین  سارنٕے  چیزن  جامع  چھےٚ۔  سُہ  چُھ  عموماً  نیک  بندن  پانہٕ  مدد  کران۔  حضرات  انبیا  گٔے  نیک  بندن  ہٕندۍ  سردار۔  بہٕ  تہِ  چُھس  نبیو  أندرہ  اکھ  فرد  کٲمِل۔  لہٰذا  چُھ  میون  تہِ  سُہ  یقیناً  مددگار۔

Transliteration:
  Inna waliyyiya All<u>a</u>hu alla<u>th</u>ee nazzala alkit<u>a</u>ba wahuwa yatawall<u>a</u> a<b>l</b><u>ssa</u>li<u>h</u>een<b>a</b>


Maududi:
  اَتھ  برعکس  یِمن  توٚہۍ  اللہ  تعالیٰ  تٕرٛٲوِتھ  ناد  چِھو  لایان،  تِم  نہ  ہیٚکن  تۅہیہِ  مدد  کٔرِتھ،  تہٕ  نہ  چِھ  تِم  خۅد  پانسٕے  مدد  کرنس  قٲبل۔

Jalandhary:
  پتھ  روٗدۍ  تِم  معبودانِ  بٲطِل  یِمن  ہٕنٛز  توٚہۍ  پرستش  کران  چھِو  معبودِ  برحقس  ورٲے  تِم  ہیٚکن  نہٕ  تۅہیہِ  کانہہ  مدد  کٔرِتھ،  نہ  ہیٚکن  پننین  پانن  کانہہ  مدد  کٔرِتھ۔  مدد  کرُن  گٔیہِ  بٔڈکتھ۔

Transliteration:
  Wa<b>a</b>lla<u>th</u>eena tadAAoona min doonihi l<u>a</u> yasta<u>t</u>eeAAoona na<u>s</u>rakum wal<u>a</u> anfusahum yan<u>s</u>uroon<b>a</b>


Maududi:
  بلکہِ  اگر  توٚہۍ  تِمن  سیٚزِ  وَتہِ  پٮ۪ٹھہ  یِنہٕ  خٲطرٕ  ؤنِو  تِم  ہیٚکن  نہٕ  تُہٕنز  کتھ  تہِ  بوٗزِتھ،  بظٲہر  چُھ  تۅہیہِ  اَتھہِ  یِوان  زِ  تِم  چِھ  تۅہیہِ  کُن  وُچھان،  مگر  درحقیقت  چِھنہٕ  تِم  کِہِنۍ  تہِ  وُچھان۔

Jalandhary:
  ہرگاہ  توٚہۍ  تِمن  کانہہ  کتھ  وننہٕ  خٲطرٕ  آلو  دِیو  سُہ  آلو  تُہُند  تہِ  ہیٚکن  نہٕ  تِم  بوٗزِتھ  کیازِ  یِتھہٕ  پٲٹھۍ  نہٕ  تِمن  نِشہِ  بوزنٕکۍ  تان  موجود  چھِ  یِتھے  پٲٹھۍ  چھِنہٕ  تِمن  نِشہِ  وُچھنٕکۍ  تان  تہِ  موجود۔  تِہٕنٛزن  شکلن  تہٕ  صورتن  اندر  یِمہٕ  أچھ  بناونہٕ  آمژٕ  چھےٚ  تِمہٕ  چھےٚ  بلکل  بے  کار ﴿چُھکھ  ژٕ  کنو  چُھے  ژےٚانیو  پنہٕ  نُے﴾  چنانچہ  توٚہۍ  چُھکھ  تِم  معبودانِ  بٲطِل  وُچھان  زن  تِم  تۅہیہِ  کُن  وُچھان  چھِ  حالانکہ  تِمن  چُھنہٕ  فی  الواقع  وُچھنُک  قوتھٕے  کانہہ۔  کیازِ  حقیقتس  منٛز  چھِنہٕ  تِم  وُچھتھٕے  ہیٚکان۔  اتھ  کُن  نظر  کٔرِتھ  گژِھہ  تِہٕندین  بیین  قوتن  ہُند  قیاس  کرُن۔  پس  یِتھین  عٲجِزن  نِشہِ  کیاہ  چُھو  مےٚ  توٚہۍ  کھوژناوان۔  یِژھ  صریح  پزٕدلیلہٕ  بوٗزِتھ  تہِ  ٲس  نہٕ  تِمن  کٲفرن  ہٕندِس  کُفر  وعنادس  منٛز  کُنہِ  قسمہٕ  کمی  سپدان  ییٚمہِ  سببہٕ  ذاتِ  مُقدسس  منٛز  ژکھ  کھسنُک  احتمال  اوس۔  سُہ  غصہٕ  تہٕ  ژکھ  دوٗر  کرنس  منٛز  چُھ  اللہ  تعالیٰ  فرماوان۔

Transliteration:
  Wain tadAAoohum il<u>a</u> alhud<u>a</u> l<u>a</u> yasmaAAoo watar<u>a</u>hum yan<i><u>th</u></i>uroona ilayka wahum l<u>a</u> yub<u>s</u>iroon<b>a</b>


Transliteration: Khu<u>th</u>i alAAafwa wamur bi<b>a</b>lAAurfi waaAAri<u>d</u> AAani alj<u>a</u>hileen<b>a</b>
Maududi:
  اے  نبیؐ،  نرمی  تہٕ  درگزرُک  طریقہٕ  کٔرِو  اختیار،  معروفُک  تلقین  گٔژِھو  کران،  تہٕ  جٲہلو  نِشہِ  روٗزِو  پتھ۔

Jalandhary:
  اے  پیغمبرِ  برحق  توٚہۍ  کٔرِو  اختیار  ژکھہِ  وِزِ  درگُذر  کرنس۔  بیٚیہِ  کٔرِو  رٕژن  کامین  ہُند  حکُم  حسبِ  معمول۔  بیٚیہِ  مہ  کٔرِو  التفات  جٲہِلن  کُن  توٚہۍ  روٗزِو  بدستور  پنٕنۍ  کٲم  کران۔


Maududi:
  اگر  شیطان  کُنہِ  وِزِ  تۅہیہِ  ہٕس  دِیہِ،  خُدایس  مٔنگِو  پناہ،  سُہ  چُھ  سورُے  کینٛہہ  بوزن  وول  تہٕ  زانن  وول۔

Jalandhary:
  بیٚیہِ  ہرگاہ  کُنہِ  وقتہٕ  شیطان  سٕندِ  طرفہٕ  کانہہ  وسوسہ  پٲدٕہ  سپدِ  تۅہیہِ  یتھ  منٛز  احتمال  آسہِ  خلافِ  مصلحت  کانہہ  کٲم  کرنُک،  تمہِ  ساعتہٕ  مٔنگِو  پناہ  پننِس  خدایس  شیطان  سٕندِ  شرٕہ  تہٕ  وسوسہٕ  نِشہِ،  پٔزۍ  پٲٹھۍ  سُہ  چُھ  سورُے  بوزٕ  وُن  سورُے  زانہٕ  وُن  تُہُند  پناہ  منگُن  چُھ  بوزان۔  تُہُندۍ  مقاصِد  تہٕ  مطالِب  چُھ  بوزان۔  یتھہٕ  پٲٹھۍ  خدایس  کُن  توجہ  کٔرِتھ  شیطان  سٕندِ  شرٕہ  نِشہِ  پناہ  منگُن  تُہٕندِ  خٲطرٕ  مُفید  چُھ  تِتھے  پٲٹھۍ  چُھ  سارنٕے  خدایس  کھوژوٕنین  بندن  ہٕندِ  خٲطرٕ  تہِ  سٮ۪ٹھاہ  مُفید۔

Transliteration:
  Waimm<u>a</u> yanzaghannaka mina a<b>l</b>shshay<u>ta</u>ni nazghun fa<b>i</b>staAAi<u>th</u> bi<b>A</b>ll<u>a</u>hi innahu sameeAAun AAaleem<b>un</b>


Maududi:
  در حقیقت  یِم  متقی  چِھ  تِہُند  حال  چُھ  یہِ  آسان  زِ  اگر  کُنہِ  وِزِ  شیطان  سٕندِ  اثرٕ  سٍتۍ  کانٛہہ  بُرٕ  خیال  تِمن  یِوان  تہِ  چُھ  تِم  چِھ  فوراً  خبردار  گژھان  تہٕ  پتہٕ  چُھ  تِمن  صاف  اتھہِ  یِوان  زِ  تِمن  خٲطرٕ  کیا  چُھ  صحیح  طریقِ  کار۔

Jalandhary:
  پٔزۍ  پٲٹھۍ  یِم  خدایس  کھوژوٕنۍ  بندٕہ  چھِ  ییٚلہِ  تِمن  شیطان  سٕندِ  وسوسُک  خیال  گُذاران  چُھ  تِم  تہِ  چھِ  فوراً  تمہِ  ساعتہٕ  خداے  سٕندِس  یادس  سٍتۍ  مشغول  سپدان  اعوذباللہ  پران۔  خداے  سُند  عظمت  وجلال  ثواب  و  عذاب  یاد  کران،  پس  چھِ  فوراً  تِہٕنٛزٕ  أچھ  مُژرنہٕ  یِوان۔  توپتہٕ  چھےٚ  حقیقت  تِمن  پٮ۪ٹھ  ظٲہِر  سپدان۔  ییٚمہِ  سٍتۍ  نہٕ  تِمن  پٮ۪ٹھ  خطرُک  کانہہ  اثر  چُھ  واتان۔

Transliteration:
  Inna alla<u>th</u>eena ittaqaw i<u>tha</u> massahum <u>ta</u>ifun mina a<b>l</b>shshay<u>ta</u>ni ta<u>th</u>akkaroo fai<u>tha</u> hum mub<u>s</u>iroon<b>a</b>


Transliteration: Waikhw<u>a</u>nuhum yamuddoonahum fee alghayyi thumma l<u>a</u> yuq<u>s</u>iroon<b>a</b>
Maududi:
  روٗدۍ  وۅنۍ  تِہندۍ  ﴿یعنی  شیطانن  ہٕندۍ﴾  بٲے،  تِم  چِھ  تِمن  تِہنزِ  گمرٲہی  منٛز  لَمان  پکناوان،  تہٕ  تِمن  چِھنہٕ  وَتہِ  ڈالنس  منٛز  کانٛہہ  کسر  پَتھ  کُن  تراوان۔

Jalandhary:
  شیطانن  ہٕندۍ  بٲے  یِم  چھ،  یِمن  نہٕ  خداے  یادٕے  پیٚوان  چُھ  تِمن  کُن  چھِ  تِم  شیطان  گُمرٲہی  کُن  کھکھرِ  پکناوان۔  لہٰذا  چھِنہٕ  تِم  گُمرٲہی  اندر  کُنہِ  قسمہٕ  کمی  کران۔


Maududi:
  اے  نبیؐ،  ییٚلہِ  توٚہۍ  یِمن  لُکن  برونٛہہ  کنہِ  کانٛہہ  نشٲنی  ﴿یعنی  معجزٕہ﴾  پیش  چِھو  نہٕ  کران،  تیٚلہِ  چِھ  یِم  ونان  زِ  تۅہیہِ  کیازِ  کوٚرُو  نہٕ  پانس  خٲطرٕ  کُنہِ  نشٲنۍ  ہُند  انتخاب؟  یِمن  ؤنِو،  بہٕ  چُھس  صرف  تمہِ  وحی  ہٕنز  پیروی  کران  یۅسہٕ  میٲنۍ  ربّن  مےٚ  کُن  چھےٚ  سوٗزمٕژ،  یِمہٕ  چھےٚ  بصیرت چہِ  روشنیہِ  تُہٕندِس  ربّ  سٕندِ  طرفہٕ  بیٚیہِ  ہدایت  تہٕ  رحمت  تِمن  لُکن  خٲطرٕ  یِم  اتھ  قبول  کرن۔

Jalandhary:
  ییٚلہِ  نہٕ  توٚہۍ  تِمن  ںِشہِ  تِہٕنٛزِ  خواہشہِ  مُطٲبق  کانہہ  فرمٲیشی  معجزاہ  پیش  کران  چھِو۔  کیازِ  معجزٕہ  پیش  کرنُک  اختیار  چُھ  خداے  سٕے  اَتھہِ،  تمہِ  ساعتہٕ  چھِ  ونان  تِم  ہرگاہ  توٚہۍ  پیغمبر  برحق  چھِو  تیٚلہِ  کونہٕ  أنِو  توٚہۍ  ژٲرِتھ  پننہِ  خٲطرٕ  رُت  معجزاہ  ییٚمہِ  سٍتۍ  تُہُند  پیغمبر  آسُن  ثٲبِت  سپدِہا،  توٚہۍ  فرمٲوِیوکھ  میٲنۍ  کٲم  چھَنہٕ  پننہِ  اختیارٕہ  تۅہیہِ  نِشہِ  معجزٕہ  پیش  کرٕنۍ۔  میٲنۍ  اصلی  کٲم  چھےٚ  کہ  بہٕ  کرنہٕ  پیروی  مگر  تتھ  یہِ  مےٚ  کُن  وحی  سوزنہٕ  یِوان  چُھ  میٲنِس  پروردِگارٕہ  سٕندِ  طرفہٕ۔  نبوّت  خٲطرٕ  چُھ  معجزٕہ  آسُن  ضروٗری  تمہِ  خٲطرٕ  چُھ  ساروٕے  معجزو  أندرٕہ  بوٚڈ  معجزاہ  قرآنِ  مجید۔  یۅہے  چُھ  بے  شُمار  دلیلہٕ  تُہٕندِس  پروردِگارٕہ  سٕندِ  طرفہٕ۔  امیُک  پرتھ  سورہ  شریفاہ  چُھ  اکھ  اکھ  دلیل  پرتھ  آیہِ  کریماہ  چُھ  اکھ  اکھ  دلیل۔  پرتھ  آیس  چھِ  امی  مۅکھہٕ  آیہِ  ونان  کہ  سُہ  چُھ  بجاے  خود  اکھ  دلیل۔  تمی  چھِ  سٲرِی  انسان  تہٕ  جِن  قرآنِ  مجیدٕہ  کِس  أکِس  أکِس  آیہ  کریمس  سٍتۍ  مُقابلہٕ  کرنہٕ  خٲطرٕ  عٲجِز۔  تمی  چُھ  پرتھ  آیہِ  کریماہ  اکھ  اکھ  معجزاہ،  تمیُخ  فٲیدٕہ  تہٕ  نفع  چُھ  بالفعل  تِمن  لوٗکن  ہٕندِ  خٲطرٕ  یِم  تتھ  مانان  تہٕ  پژھ  کران  چھِ۔  تِہٕندِ  خٲطرٕ  چُھ  بوٚڈ  ہدایت  تہٕ  رحمت۔  مگر  سُہ  فٲیدٕہ  تہٕ  نفع  حٲصِل  کرنہٕ  خٲطرٕ  چھِ  کینہہ  شرٲیط۔  تِم  گٔے۔

Transliteration:
  Wai<u>tha</u> lam tatihim bi<u>a</u>yatin q<u>a</u>loo lawl<u>a</u> ijtabaytah<u>a</u> qul innam<u>a</u> attabiAAu m<u>a</u> yoo<u>ha</u> ilayya min rabbee h<u>atha</u> ba<u>sa</u>iru min rabbikum wahudan wara<u>h</u>matun liqawmin yuminoon<b>a</b>


Maududi:
  ییٚلہِ  قرآن  تۅہیہِ  برونٛٹھہٕ  کنہِ  پرنہٕ  یِیہِ  تیٚلہِ  بوٗزِو  سُہ  توجہ  سان  تہٕ  خاموش  روٗزِو،  بنان  چُھ  تۅہیہِ  پٮ۪ٹھ  تہِ  سپدِ  رحمت۔

Jalandhary:
  ییٚلہِ  یہِ  قرآنِ  مجید  پرنہٕ  آسہِ  یِوان  تیٚلہِ  ٲسۍ  زیٚو  توٚہۍ  کن  دٲرِتھ  وارٕہ  بوزان۔  بیٚیہِ  ٲسۍ  زِ  پانہٕ  ژھوپہٕ  کٔرِتھ  روزان  یُتھ  تۅہیہِ  تمیُک  معجزٕہ  آسُن  تہٕ  تمچہِ  تعلیمات  وہدایات  فکرِ  ترن۔  یُتھ  تۅہیہِ  مزید  رحم  ییہِ  کرنہٕ  بیٚیہِ  فرمٲوِو  توٚہۍ  پرتھ  أکِس  شخصس  اے  شخصہٕ۔

Transliteration:
  Wai<u>tha</u> quria alqur<u>a</u>nu fa<b>i</b>stamiAAoo lahu waan<u>s</u>itoo laAAallakum tur<u>h</u>amoon<b>a</b>


Maududi:
  اے  نبیؐ،  پنُن  ربّ  کٔرِیوٗن  یاد  دِلہٕ  مٔنزۍ  عٲجزی  سان  تہٕ  خوفہٕ  سان،  بیٚیہِ  کٔرِیوٗن  زیوِ  سٍتۍ  تہِ  لۅتہِ  لۅتہِ،  صُبحس  تہٕ  شامَس،  توٚہۍ  مَہ  بٔنِو  تِمو  لُکو  منٛزٕ  یِم  غفلتس  منٛز  چِھ  پیٚمٕتۍ۔

Jalandhary:
  پننِس  پروردِگارٕہ  سُند  یاد  آس  کران  قرآن  مجید  پرنہٕ  سٍتۍ  تسبیح  و  تہلیل  پرنہٕ  سٍتۍ  پننہِ  جایہِ  آہستہٕ  آہستہٕ  لوٚتہِ  لوٚتہِ  عٲجزِی  سان  تہٕ  خوفہٕ  سان۔  بیٚیہِ  آس  بڈِ  بڈِ  پرنہٕ  کھۅتہٕ  کم  کم  آوازِ  سٍتۍ  پران  عٲجزِی  تہٕ  خوفہٕ  سان،  صُبحس  تہِ  شامس  تہِ  یعنی  ہمیشہ،  بیٚیہِ  مہ  آس  غٲفِلو  أندرٕہ  یِم  تِمہٕ  ذکرٕہ  تراوان  چھِ  یِمن  ہُند  حکُم  چُھ  تہٕ  یِمہٕ  سٮ۪ٹھاہ  ضروٗری  چھےٚ۔  حٲصِل  چُھ  کہ  یادِ  خداکرنٕکہ  وقتہٕ  گژِھہ  عٲجزِی  تہٕ  خوف  حٲصِل  سپدُن۔  آوازِہ  ہٕندِ  اعتبارٕہ  گژِھہ  نہٕ  سٮ۪ٹھاہ  بڈِ  بڈِ  یاد  خدا  کرُن  یُس  لوٗکن  باعث  تشویش  سپدِ۔  نہ  گژِھہ  بلکل  سُستی  سان  پرُن  ییٚمہِ  سٍتۍ  غفلت  تہٕ  نِندٕر  طاری  سپدِ  یس۔  نہٕ  گژِھہ  زیادہ  لۅتہِ  پرُن  یُسنہٕ  پانس  تہِ  فکرِ  تریس۔  نہ  زیادٕہ  بڈِ  پرُن  ییٚمہِ  سٍتۍ  حضورس  اندر  فتوریِیَس۔

Transliteration:
  Wa<b>o</b><u>th</u>kur rabbaka fee nafsika ta<u>d</u>arruAAan wakheefatan wadoona aljahri mina alqawli bi<b>a</b>lghuduwwi wa<b>a</b>l<u>asa</u>li wal<u>a</u> takun mina algh<u>a</u>fileen<b>a</b>


Maududi:
  یِم  فرشتہٕ  تُہٕندِس  ربّس  نِشہِ  نزدیکی  ہُند  مقام  چِھ  تھاوان،  تِم  چِھنہٕ  زانٛہہ  پننِس  بجرٕکِس  غروٗرس  منٛز  یِتھ  تٔمۍ  سٕندِ  عبادت  نِشہِ  بُتھ  پِھران،  تِم  چِھ  تٔمۍ سٕنز  تسبیح  کران  تہٕ  تس  برونٛہہ  کنہِ  چِھ  نٔمِتھ  روزان۔  ﴿یتھ  جایہِ  چُھ  حُکم  زِ  یُس  شخص  یہِ  آیت  پرِ  یا  بوزِ  سُہ  کٔرِن  سجدٕہ۔  قرآن  مجیدس  منٛز  چِھ  یِتھۍ  ژۅداہ  ﴿14﴾  مقام  یِمن  جاین  سجدٕکۍ  آیات  چِھ  آمٕتۍ﴾

Jalandhary:
  بیشک  یِم  ملٲیک  تُہٕندِس  خداے  سٕندۍ  مُقرب  بندٕہ  چھِ،  تِم  تہِ  چھِنہٕ  تِہٕںٛزِ  عبادتہٕ  نِشہِ  تکبُر  کران  بلکہ  چھِ  تِہٕںٛزٕے  عبادت  کران  بیٚیہِ  چھِس  پرتھ  وقتہٕ  پاک  گٕنٛزران  زیٚوِہ  سٍتۍ  یاد  کران  بیٚیہِ  چھِس  سجدٕہ  دِوان  یعنی  تانو  سٍتۍ  تہِ  تِہُند  یاد  کران۔  یہِ  آیہِ  کریمہ  پرنہٕ  سٍتۍ  تہٕ  بوزنہٕ  سٍتۍ  چُھ  پروٕنِس  تہٕ  بوزوٕنین  پٮ۪ٹھ  سجدٕہ  مٹہِ  کھسان۔  تٔمِچ  دلیل  چھےٚ  کہ  اللہ  تعالیٰ  چُھ  فرماوان  کہ۔  ﴿۔۔۔﴾  سٲرسٕے  قرآنِ  مجیدس  منٛز  چھِ  ژۅداہ  ﴿14﴾  آیہِ  کریمہ  تِمن  ہٕندِ  پرنہٕ  سٍتۍ  تہٕ  بوزنہٕ  سٍتۍ  سجدٕہ  تلاوت  چُھ  مٹہِ  کھسان۔  اِمام  شافعی  صٲبس  چھِ  یِم  پنداہ  آیہِ  کریمہ۔  سجدٕہ  تِلاوت  چُھ  پرتھ  مسلمان  مردس  تہٕ  زنانہِ  پٮ۪ٹھ  یُس  عٲقٕل  تہٕ  بالغ  آسہِ  مٹہِ  کھسان۔  دیوانس  تہٕ  نا  بالغس  یا  عذُر  واجنہِ  زنانہِ  پٮ۪ٹھ  چُھنہٕ  پرنہٕ  سٍتۍ  تہٕ  بوزنہٕ  سٍتۍ  مٹہِ  کھسان۔  سجدُک  آیہِ  کریمہ  ہرگاہ  روان  ییہِ  پرنہٕ  تیٚلہِ  چُھ  سجدٕہ  مٹہِ  کھسان  ہرگاہ  ہیٚجہِ  کٔڈِتھ  الگ  الگ  حرُوف  پرنہٕ  یِن  تیٚلہِ  چُھنہٕ  مٹہِ  کھسان۔  سجدُک  کانہہ  آیہِ  کریمہ  ہرگاہ  بے  وضو  پرنہٕ  ییہِ  تتھ  چُھنہٕ  کانہہ  حرٕج۔  مگر  سجدٕہ  گژِھہ  نہٕ  بے  وضو  دیُن  بلکہ  گژِھہ  بیٚیہِ  کُنہِ  وقتہٕ  ییٚمہِ  ساعتہٕ  وضو  آسیٚس  سجدٕہ  دیُن۔  ہرگاہ  نٮ۪مازِ  اندرآیہ  سجدٕہ  پرنہٕ  ییہِ  سُہ  سجدٕہ  گژِھہ  تمی  ساعتہٕ  امام  سُند  تہٕ  مُقتدین  ہُندتہِ  ادا  کرُن۔  سجدے  تِلاوت  کرنٕکۍ  شرط  چھِ  شےٚ  ﴿6﴾  چیز۔  طہارت  بدن  آسُن  طہارت  لباس  آسُن۔  طہارت  جاے  آسُن،  استقبال  قبلہٕ  آسُن،  سترِ  عورت  آسُن  بیٚیہِ  سجدے  تِلاوتٕچ  نیت  کرٕنۍ  یِم  گٔے  شےٚ  چیز  یم  نٮ۪ماز  ہٕندِ  خٲطرٕ  ضروٗری  چھِ۔  یِتھہٕ  پٲٹھۍ  کانہہ  نٮ۪ماز  یِمو  شیو  چیزو  ورٲے  درُست  چھَنہٕ  یِتھے  پٲٹھۍ  چُھنہٕ  سجدے  تِلاوت  تہِ  یِمو  شییَو  چیزو  ورٲے  درست۔

Transliteration:
  Inna alla<u>th</u>eena AAinda rabbika l<u>a</u> yastakbiroona AAan AAib<u>a</u>datihi wayusabbi<u>h</u>oonahu walahu yasjudoon<b>a</b>


Maududi:
  تۅہیہِ  چِھو  اَنفالس  متعلق  پٕرٛژھان  ﴿اَنفال  چُھ  نَفلُک  جمع،  عربی  زبٲنۍ  منٛز  چِھ  نفل  تتھ  چیزس  ونان  یُس  وٲجب  یا  تَمہِ  کھۅتہٕ  ہُریمانہٕ  آسہِ۔  ییٚلہِ  یہِ  تٲبع  ﴿ماتحت﴾  سٕندِ  طرفہٕ  آسہِ  تیٚلہِ  چُھ  اَمہِ  نِشہِ  مُراد  سۅ  رضاکارانہٕ  خدمت  آسان  یۅسہٕ  اکھ  بندٕہ  پننِس  مٲلِکس  خٲطرٕ  فرض  کھۅتہٕ  ہُریمانہٕ  پننہِ  خوشی  بجا  چُھ  اَنان،  مثلاً  نفل  نماز،  تہٕ  ییٚلہِ  یہِ  متبوع  ﴿یس  اِتباع  یِیہِ  کرنہٕ﴾  سٕندِ  طرفہٕ  آسہِ،  تیٚلہٕ  چُھ  امہِ  نِشہِ  مُراد  سُہ  عطیہ  یا  انعام  آسان  یُس  مٲلِک  پننِس  بندس  چُھ  تٔمۍ  سٕندِ  حقہٕ  کھۅتہٕ  ہُریمانہٕ  دِوان۔  یتھ  جایہِ  چُھ  انفال  لفظ  تِمن  مالِ  غنیمتن  خٲطرٕ  وَرتاونہٕ  آمُت  یِم  جنگِ  بدرس  منٛز  مسلمانن  ٲسۍ  حٲصل  گٔمٕتۍ  تہٕ  یِمن  انفال  قرار  دِنُک  مطلب  چُھ  مسلمانن  یہِ  کتھ  ذہن  نشین  کرٕنۍ  زِ  یہِ  چَھنہٕ  تُہٕنز  کمٲے  بلکہ  چُھ  اللہ  تعالیٰ  سُند  فضل  تہٕ  انعام  یُس  تٔمۍ  تۅہیہِ  عطا  کوٚرنو﴾  ؤنِو،  یِم  انفال  چِھ  خُدایس  تہٕ  تٔمۍ  سٕندِس  رسولؐ  سٕندۍ،  لہٰذا  کھوٚژِو  خُدایس  تہٕ  اکھ  أکِس  سٍتۍ  تھٲوِو  پنٕنۍ  تعلقات  دُرست،  بیٚیہِ  کٔرِو  اللہ  تعالیٰ  سٕنز  تہٕ  تٔمۍ  سٕندِس  رسولؐ  سٕنز  اطاعت،  اگر  توٚہۍ  مومن  چِھو۔  ﴿یہِ  کتھ  چھےٚ  امہِ  موجوب  فرماونہٕ  آمٕژ  زِ  یہِ  مال  بٲگراونس  متعلق  کانٛہہ  حُکم  یِنہٕ  برونٛہہ  اوس  مسلمانو  منٛزٕ  کینژھو  دَریٚو  پننِس  پننِس  حقس  متعلق  دعویٰ  لوگمُت  کرُن﴾

Jalandhary:
  جہادس  اندر  یُس  مال  دُشمنس  نِشہِ  حٲصِل  کرنہٕ  ییہِ  تتھ  چھِ  مالِ  غنیمت  ونان۔  بیاکھ  ناو  چُھ  تمیُک  نفل  تمکُے  جمع  گوو  انفال۔  چونکہ  یتھ  سورہ  شریفس  منٛز  چھِ  جہادٕکۍ  تہٕ  مالِ  غنیمتٕکۍ  احکام،  امی  مُناسِبتہٕ  آو  یتھ  سٲرسٕے  سورہ  شریفس  سورہ  انفال  ناو  تھاونہٕ۔  یہِ  حکُم  آو  بیان  کرنہٕ  تمہِ  وقتہٕ  ییٚمہِ  وقتہٕ  جنگِ  بدرس  منٛز  صحابہٕ  صٲبن  اندر  جوان  مجٲہدن  تہٕ  بڈین  اندر  اختلاف  سپُد۔  جوانو  دوٚپ  مالِ  غنیمتٕکۍ  حقدار  چھِ  أسۍ  بڈیو  صٲحبو  دوٚپ  چونکہ  أسۍ  تہِ  ٲسۍ  تُہٕندۍ  مدد  گار  لہٰذا  گژِھہ  اسہِ  تہِ  امہِ  منٛزٕ  حصہٕ  ترُن  یۅہے  اختلاف  کوٚر  تِمو  پیش  درخدمت  نبی  کریم  صلی  اللہ  علیہ  و سلم۔  تمِی  ساعتہٕ  سپُد  یہِ  آیہِ  کریمہ  نٲزِل،  اللہ  تعالیٰ  چُھ  فرماوان  پرژھان  چھِ  تۅہیہِ  صحابہٕ  صٲب  یا  رسول  اللہ  مالِ  غنیمت  کہِ  تقسیمُک  حُکم،  توٚہۍ  فرمٲوِیوکھ  کہ  مالِ  غنیمت  چُھ  خداے  سُند  کیازِ  فتح  و  نُصرت  عطا  کروُن  چُھ  سُے۔  بیٚیہِ  تِہٕندِس  پیغمبرٕہ  سُند  یِہٕندِ  واسطہ  اللہ  تعالیٰ  احکام  جٲرِی  کران  چُھ،  پس  کھوٗژِو  خدایس  بیٚیہِ  کٔرِو  باہمی  تعلقاتن  اصلاح۔  پانہٕ  وٲنۍ  مہ  تھٲوِو  بغض  و  حسد،  حکُم  مٲنِو  خداے  سُند  بیٚیہِ  تِہٕندِس  پیغمبرٕہ  سُند  ہرگاہ  توٚہۍ  باایمان  چھِو۔

Transliteration:
  Yasaloonaka AAani alanf<u>a</u>li quli alanf<u>a</u>lu lill<u>a</u>hi wa<b>al</b>rrasooli fa<b>i</b>ttaqoo All<u>a</u>ha waa<u>s</u>li<u>h</u>oo <u>tha</u>ta baynikum waa<u>t</u>eeAAoo All<u>a</u>ha warasoolahu in kuntum mumineen<b>a</b>


Maududi:
  پٔزۍ  اہلِ  ایمان  چِھ  تِم  لُکھ  یِہندۍ  دِل  اللہ  تعالیٰ  سٕنز  ذکر  بوٗزِتھ  لرزان  چِھ  تہٕ  ییٚلہِ  اللہ  تعالیٰ  سٕندۍ  آیات  تِمن  برونٛہہ  کنہِ  پرنہٕ  چِھ  یِوان  تیٚلہِ  چُھ  تِہُند  ایمان  ہُران،  تِمن  چُھ  پننِس  ربّس  پٮ۪ٹھ  اعتماد  آسان۔

Jalandhary:
  باایمان  گٔے  نہٕ  مگر  تِمے  یِمن  نِشہِ  ییٚلہِ  ذکر  کرنہٕ  آیہِ  خداے  سٕنٛز،  تِہٕنٛز  عظمت  زیرِ  نظر  أنِتھ  چھِ  نٹان  تِہٕندۍ  دِل،  بیٚیہِ  ییٚلہِ  پرنہٕ  یِوان  چھِ  تِمن  ںِشہِ  خداے  سٕندۍ  آیات۔  ہُران  تہٕ  مضبوط  چُھ  سپدان  تِہُند  ایمان  بیٚیہِ  چھِ  تِم  پننِسٕے  پروردِگارس  پٮ۪ٹھ  اعتماد  تہٕ  توکل  کران۔

Transliteration:
  Innam<u>a</u> almuminoona alla<u>th</u>eena i<u>tha</u> <u>th</u>ukira All<u>a</u>hu wajilat quloobuhum wai<u>tha</u> tuliyat AAalayhim <u>a</u>y<u>a</u>tuhu z<u>a</u>dathum eem<u>a</u>nan waAAal<u>a</u> rabbihim yatawakkaloon<b>a</b>


Maududi:
  یِم  نماز  چِھ  قٲیِم  کران  تہٕ  یِکینژھاہ  اسہِ  تِمن  دِیتمُت  چُھ  تمہِ  منٛزٕ  چِھ  ﴿سانہِ  وَتہِ  منٛز﴾  خرچ  کران۔

Jalandhary:
  تِم  باایمان  گٔے  تِمے  یِم  قٲیِم  تہٕ  برپا  چھِ  تھاوان  نٮ۪ماز۔  بیٚیہِ  یُس  مال  اسِی  تِمن  عطا  کوٚر  تمہِ  مںٛزٕ  چھِ  خرٕچ  کران  خداے  سٕںٛزِ  وتہِ  اندر۔

Transliteration:
  Alla<u>th</u>eena yuqeemoona a<b>l</b><u>ss</u>al<u>a</u>ta wamimm<u>a</u> razaqn<u>a</u>hum yunfiqoon<b>a</b>


Maududi:
  یِتھی  لُکھ  چِھ  حقیقی  مومن،  یِہندِ  خٲطرٕ  چِھ  یِہندِس  ربّس  نِشہِ  بٔڈۍ  درجہِ،  قصورو  نِشہِ  چُھکھ  درگزر  بیٚیہِ  چُھکھ  بہترین  رزق۔

Jalandhary:
  یِمے  کیاہ  گٔے  پٔزۍ  پٲٹھۍ  باایمان،  تِہٕندِی  خٲطرٕ  چھِ  تِہٕندِس  پروردِگارس  نِشہِ  تھٔدۍ  درجہ  بیٚیہِ  بٔڈ  مغفرت  تہٕ  عزتُک  رزق۔

Transliteration:
  Ol<u>a</u>ika humu almuminoona <u>h</u>aqqan lahum daraj<u>a</u>tun AAinda rabbihim wamaghfiratun warizqun kareem<b>un</b>


Maududi:
  ﴿یتھ  مالِ  غنیمت  کِس  معاملس  منٛز  تہِ  چھےٚ  تِژٕھے  صوٗرت  پیش  یِوان  یژھ  تمہِ  وقتہٕ  پیش  ٲس  آمٕژ  ییٚلہِ﴾  تُہٕندۍ  ربّن  حق  سان  توٚہۍ  پننہِ  گھرِ  ٲسِنو  کٔڑِمٕتۍ،  تہٕ  مومنو  منٛزٕ  اوس  أکِس  دٔرِس  یہِ  ناگوار  گوٚمُت۔

Jalandhary:
  یِہُند  مالِ  غنیمتس  منٛز  اختلاف  کرُن  بیٚیہِ  نہٕ  تِہٕنزِ  مرضی  مُطٲبق  یہِ  تقسیم  سپدُن  چُھ  اکہ  مصلحت  موجوب۔  یِتھہٕ  پٲٹھۍ  توٚہۍ  کٔڈِو  پنٕنۍ  پروردِگارن  پننہِ  گرِ  بستی  تہٕ  شہرٕ  منٛزٕ  أکِس  خاص  مُصلحتس  پٮ۪ٹھ  یعنی  مالِ  غنیمتس  اندر  یِہٕںٛز  مرضی  مُوٲفق  تقسیم  نہ  سپٕدنس  منٛز  تہِ  چھےٚ  مصلحت۔  یِتھہٕ  پٲٹھۍ  تِہٕندِ  مدینہ  شریف  منٛزٕ  میدانِ  بدرس  کُن  کڈنس  اندر  مصلحت  ٲس،  درحالتیکہ  اکھ  جماعتھاہ  ٲسۍ  باایمانو  أندرٕ  تِہٕندِس  تمہِ  وقتہٕ  کِس  مدینہ  شریفہ  أندرٕ  نیرنس  ناپسند  کران۔

Transliteration:
  Kam<u>a</u> akhrajaka rabbuka min baytika bi<b>a</b>l<u>h</u>aqqi wainna fareeqan mina almumineena lak<u>a</u>rihoon<b>a</b>


Maududi:
  تِم  ٲسۍ  اتھ  حق  کِس  معاملس  منٛز  تۅہیہِ  سٍتۍ  ژُوان  حالانکہ  سُہ  اوس  ٹاکارٕہ  پٲٹھۍ  نوٚن  درٛامُت،  تِہُند  حال  اوس  یہِ  زَنتہٕ  تِم  وُچھان  ٲسۍ  تِم  چِھ  موتس  کُن  کھٕرٛکہٕ ونہٕ  یِوان۔

Jalandhary:
  بحث  و  قضیہِ  ٲسۍ  کران  تِم  تۅہیہِ  سٍتۍ  مشورٕہ  پٲٹھۍ  پزِ  کتھہِ  منٛز  تمکہِ  ظٲہِر  سپٕدنہٕ  پتہٕ۔  بے  سلاح  وسامان  جنگس  نیرُن  قریشن  سٍتۍ  جنگ  کرُن،  یِم  با  سلاح  وسامان  ٲسۍ  اوس  تِمن  تیوٗت  مُشکل  لبنہٕ  یِوان،  زن  تِم  پکناونہٕ  ٲسۍ  یِوان  مارنہٕ  خٲطرٕ  أچھن  ڈیشمان۔  یعنی  تِم  ٲسۍ  مرنٕکہ  اسباب  بے  سروسامانی  پنٕںۍ  وُچھان۔

Transliteration:
  Yuj<u>a</u>diloonaka fee al<u>h</u>aqqi baAAdam<u>a</u> tabayyana kaannam<u>a</u> yus<u>a</u>qoona il<u>a</u> almawti wahum yan<i><u>th</u></i>uroon<b>a</b>


Maududi:
  یاد  کٔرِو  سُہ  موقع  ییٚلہِ  اللہ  تعالیٰ  اوس  تۅہیہِ  سٍتۍ  وعدہ  کران  زِ  دۅشوٕیو  دٔریٚو  منٛزٕ  گژھیو  تۅہیہِ  اکھ  حٲصل  ﴿یعنی  قریشن  ہُند  تجارتی  قٲفلہٕ  یُس  شام  کِنۍ  اوس  یِوان  نَتہٕ  قریشن  ہُند  لشکر  یُس  مکہٕ  پٮ۪ٹھہٕ  یِوان  اوس﴾  توٚہۍ  ٲسِو  یژھان  زِ  کمزور  دوٚر  گوٚژُھو  تۅہیہِ  میلُن  مگر  اللہ  تعالیٰ  سُند  ارادٕہ  اوس  یہِ  زِ  پننیو  ارشادَو  سٍتۍ  ہاوِہے  حقس  حق  بنٲوِتھ،  تہٕ  کٲفرن  ژَٹہِ ہے  موٗل۔

Jalandhary:
  توٚہۍ  کٔرِو  سُہ  وقت  یاد  ییٚلہِ  اللہ  تعالیٰ  ہن  بذریعہ  وحی  بواسطہ  پیغمبر  صلی  اللہ  علیہ  وسلم  وعدٕہ  فرموو  کہ  دُشمنن  ہٕنٛزو  دۅیو  جماعتو  أندرٕہ  چھےٚ  اکھ  جماعت  ضروٗر  تِہٕندِ  خٲطرٕ  تِمن  پٮ۪ٹھ  سپدِو  توٚہۍ  غٲلِب،  توٚہۍ  ٲسِو  پسند  کران  کہ  غٲر  مُسلح  جماعتھٕے  گژِھہ  سٲنِس  اتھس  منٛز  یِنۍ  یِمن  سٍتۍ  نہٕ  مُقابلہٕ  تہٕ  جنگ  پیٚیہِ  ہا  کرُن  مگر،  اللہ  تعالیٰ  اوس  یژھان  کہ  سُہ  پٔزراوِہا  پوٚز  پننہِ  حُکمہٕ  سٍتۍ  بیٚیہِ  گالہِ  ہا  موٗل  کٲفرن  ہُند۔

Transliteration:
  Wai<u>th</u> yaAAidukumu All<u>a</u>hu i<u>h</u>d<u>a</u> a<b>l</b><u>tta</u>ifatayni annah<u>a</u> lakum watawaddoona anna ghayra <u>tha</u>ti a<b>l</b>shshawkati takoonu lakum wayureedu All<u>a</u>hu an yu<u>h</u>iqqa al<u>h</u>aqqa bikalim<u>a</u>tihi wayaq<u>t</u>aAAa d<u>a</u>bira alk<u>a</u>fireen<b>a</b>


Transliteration: Liyu<u>h</u>iqqa al<u>h</u>aqqa wayub<u>t</u>ila alb<u>at</u>ila walaw kariha almujrimoon<b>a</b>
Maududi:
  تاکہ  حق  روزِہے  حق  بٔنِتھ  تہٕ  بٲطل  روزہے  باطل  بٔنِتھ،  خواہ  مُجرِمن  یہِ  کوتاہ  تہِ  ناگوار  گٔژھۍ تن۔

Jalandhary:
  کٲفرن  ہُند  موٗل  گلنہٕ  سٍتۍ  تہِ  یُتھ  پٔزیُک  پوٚز  آسُن  تہٕ  اپزیُک  اپُز  آسُن  اللہ  تعالیٰ  وارٕ  ثٲبِت  کرِ  اگر  چہِ  نافرمانن  یِی  تن  سُہ  ناپسندٕۓ۔


Maududi:
  بیٚیہِ  سُہ  موقع  ییٚلہِ  توٚہۍ  پننِس  ربّس  فریاد  ٲسِو  کران،  درجواب  فرموو  تٔمۍ  زِ  بہٕ  سوزٕ  تُہٕندِ  مددٕ  خٲطرٕ  پیوٚٹھس  پٮ۪ٹھ  اکھ  ساس  فرشتہٕ۔

Jalandhary:
  یہِ  گوو  سُے  وقت  ییٚمہِ  ساعتہٕ  فریاد  ٲسِو  کران  توٚہۍ  پننِس  پروردِگارس  کُن  منگان  ٲسِو  تس  فتح  ونُصرت  پس  کٔر  تٔمۍ  اِجابت  تُہٕندِس  منگنس،  یہِ  فرماونہٕ  سٍتۍ  کہ  بہٕ  کرٕ  تۅہیہِ  مدد  اکھ  ساس  ملک  سوزنہٕ  سٍتۍ  یِم  اکھ  أکِس  سٍتۍ  آسن  روٗزِتھ  یعنی  گٔنڈِتھ۔

Transliteration:
  I<u>th</u> tastagheethoona rabbakum fa<b>i</b>staj<u>a</u>ba lakum annee mumiddukum bialfin mina almal<u>a</u>ikati murdifeen<b>a</b>


Maududi:
  یہِ  کتھ  ؤنۍنَو  خُداین  تۅہیہِ  صرف  امہِ  موجوب  زِ  تۅہیہِ  سپدیو  خوش  خبر،  تہٕ  تُہٕندۍ  دِل  سپدَن  اَمہِ  سٍتۍ  مطمئن،  نَتہٕ  ییٚلہِ  تہِ  مدد  سپدان  چُھ،  سُہ  چُھ  اللہ  تعالیٰ  سٕندی  طرفہٕ  سپدان،  پٔزۍ پٲٹھۍ  چُھ  اللہ  تعالیٰ  زبردست  تہٕ  حکمت  وول۔

Jalandhary:
  یہِ  ملٲیکن  ہٕندِ  ذریعہ  مدد  کرُن  کوٚرنہٕ  اللہ  تعالیٰ  ہن  مگر  تُہٕندِ  خۅش  کرنہٕ  خٲطرٕ۔  یُتھ  تُہٕندۍ  دِل  فتح  ونُصرت  وُچھِتھ  خۅش  گژھن۔  بیٚیہِ  یُتھ  تُہٕندۍ  دِل  قرار  رٹن،  حقیقتس  منٛز  چھنہٕ  نُصرت  تہٕ  یٲری  مگر  خداے  سٕندِ  طرفہٕ،  پٔزۍ  پٲٹھۍ  اللہ  تعالیٰ  چُھ  زبردست  تہٕ  حِکمت  وول۔

Transliteration:
  Wam<u>a</u> jaAAalahu All<u>a</u>hu ill<u>a</u> bushr<u>a</u> walita<u>t</u>mainna bihi quloobukum wam<u>a</u> a<b>l</b>nna<u>s</u>ru ill<u>a</u> min AAindi All<u>a</u>hi inna All<u>a</u>ha AAazeezun <u>h</u>akeem<b>un</b>


Maududi:
  بیٚیہِ  سُہ  وقت  ییٚلہِ  اللہ  تعالیٰ  پننہِ  طرفہٕ  غنودگی  ہٕنزِ  شکلہِ  منٛز  تۅہیہِ  پٮ۪ٹھ  اِطمینان  تہٕ  بے خوفی  ہٕنز  کیفیت  طٲری  اوس  کران۔  ﴿یۅہے  تجربہ  اوس  مُسلمانن  جنگِ  اُحدس  منٛز  پیش  آمُت،  یِتھہٕ  پٲٹھۍ  زن  سورۂ  آلِ  عمران  آیت  154  ہَس  منٛز  فرماونہٕ  چُھ  آمُت﴾  تہٕ  آسمانہٕ  پٮ۪ٹھہٕ  اوس  تۅہیہِ  پٮ۪ٹھ  آب  تراوان  تاکہ  تۅہیہِ  کرِہیٚو  پاک  تہٕ  تۅہیہِ  نِشہِ  کرِہے  شیطان  سٕنز  تراونہٕ  آمٕژ  ناپٲکی  دوٗر،  تہٕ  تُہٕندۍ  دل  کرِہے  مضبوط  تہٕ  امہِ  ذریعہ  دٔر  راوِہے  تُہٕندۍ  قدم۔

Jalandhary:
  بیٚیہِ  پٲوِو  ژیٚتس  سُہ  وقت  ییٚمہِ  وقتہٕ  اللہ  تعالیٰ  ہن  تۅہیہِ  نِندرِ  ہٕنٛز  ماے  ؤجنو  پننہِ  طرفہٕ۔  تۅہیہِ  پوٗرٕہ  سکون  تہٕ  قرار  دِنہٕ  خٲطرٕ،  بیٚیہِ  پٲوِو  ژیٚتس  تمہِ  برونٹھ  ییٚمہِ  ساعتہٕ  اوسُن  تۅہیہِ  پٮ۪ٹھ  آسمان  کہ  طرفہٕ  روٗد  ترومُت۔  یُتھ  تۅہیہِ  تمہِ  روٗدٕ  سٍتۍ  پاک  کرِ  بےغسل  کرن  غسل  تہٕ  بے  طہارت  کرن  طہارت،  یُتھ  سُہ  دوٗر  کرِ  تۅہیہِ  نِشہِ  شیطان  سٕندِ  وسوسٕچ  ناپٲکی،  بیٚیہِ  یُتھ  تمِی  سٍتۍ  تُہٕندۍ  دِل  مضبوط  کرِ،  بیٚیہِ  یُتھ  تمہِ  روٗد  پیٚنہٕ  سٍتۍ  تُہٕندۍ  کھوٚر  وارٕ  دٔرراوِ۔  کیازِ  سیٚکھ  چھےٚ  روٗد  پیٚنہٕ  سٍتۍ  دران۔  میٚژِ  چھےٚ  روٗد  پیٚنہٕ  سٍتۍ  رب  وۅتھان۔

Transliteration:
  I<u>th</u> yughashsheekumu a<b>l</b>nnuAA<u>a</u>sa amanatan minhu wayunazzilu AAalaykum mina a<b>l</b>ssam<u>a</u>i m<u>a</u>an liyu<u>t</u>ahhirakum bihi wayu<u>th</u>hiba AAankum rijza a<b>l</b>shshay<u>ta</u>ni waliyarbi<u>t</u>a AAal<u>a</u> quloobikum wayuthabbita bihi alaqd<u>a</u>m<b>a</b>


Maududi:
  بیٚیہِ  سُہ  وقت  ییٚلہِ  تُہُند  ربّ  فرشتن  اوس  اِشارہ  کران  زِ،  بہٕ  چُھس  تۅہیہِ  سٍتۍ،  توٚہۍ  تھٲوِیوٗکھ  اہلِ  ایمان  ثٲبت  قدم،  بہٕ  تراوٕ  یِمن  کٲفرن  ہٕندٮ۪ن  دِلن  منٛز  بیٖم،  لہٰذا  لگٲوِو  توٚہۍ  تِہنزن  گردنن  پٮ۪ٹھ  ضرب  تہٕ  پرٛتھ  تانس  پٮ۪ٹھ  چوٹ۔  ﴿جنگِ  بدرکۍ  یِم  واقعات  یوٚت  تام  اکہِ  اکہِ  یاد  پاونہٕ  چِھ  آمٕتۍ  اَمہِ  نِشہِ  چُھ  مقصد  دراصل  لفظ  اَنفال ہٕچ  معنویت  واضح  کرٕنۍ۔  ابتدا ہس  منٛز  اوس  ارشاد  سپُدمُت  زِ  توٚہۍ  کتھ  چِھو  مالِ  غنیمتس  پننہِ  جانفشٲنی  ہُند  پھل  سمجھِتھ  اَمِکۍ  مٲلک  تہٕ  مختار  بنان۔  یہِ  چُھ  دراصل  اللہ  تعالیٰ  سُند  عطیہِ  تہٕ  مُعطِی  ﴿عطیہ  دنہٕ  وول﴾  چُھ  خۅد  پننہِ  مالُک  پانہٕ  مختار۔  وۅنۍ  چِھ  امہِ  کِس  ثبوتس  منٛز  یِم  واقعات  گٕنزراونہٕ  آمٕتۍ  زِ  اتھ  کامیٲبی  منٛز  لگٲوِتَو  پانے  حساب  تہٕ  وُچِھتَو  زِ  تُہٕنزِ  جانفشٲنی،  جُراتُک  تہٕ  جسارتُک  کوتاہ  حصہٕ  اوس،  تہٕ  اللہ  تعالیٰ  سٕندِ  عنایتُک  کوتاہ  حصہٕ  اوس۔  امہِ  موجوب  اَمِیُک  فٲصلہٕ  کرُن  زِ  یہِ  کِتھہٕ  پٲٹھۍ  گژِھہ  بٲگراونہٕ  یُن  چَھنہٕ  تُہٕنز  کٲم  بلکہ  چھےٚ  اللہ  تعالیٰ  سٕنز  کٲم﴾

Jalandhary:
  بیٚیہِ  پٲوِو  سُہ  وقت  ژیٚتس  ییٚمہِ  ساعتہٕ  تُہُند  پروردِگار  حکُم  سوزان  اوس  تِمن  ملٲیکن  کُن  یِم  تُہٕندِ  مددٕخٲطرٕ  سوزنہٕ  آمٕتۍ  ٲسۍ۔  اے  ملٲیکو  ؤسِو  میانین  باایمان  بندن  ہٕندِ  مددٕ  خٲطرٕ۔  بہٕ  تہِ  چُھس  تُہٕندِ  خٲطرٕ  مدد  گار،  اے  ملٲیکومےٚ  مددگار  زٲنِتھ  تھٲوِو  توٚہۍ  مضبوط  باایمانن  ہٕندۍ  دِل،  بہٕ  تراوو  کٲفرن  ہٕندین  دِلن  اندر  خوف  و  وحشت،  پس  شمشیرٕ  ژٔنڈ  دِیوٗکھ  گردنن  پٮ۪ٹھ  بیٚیہِ  ژٔٹیوٗکھ  تانہٕ  تانہٕ۔

Transliteration:
  I<u>th</u> yoo<u>h</u>ee rabbuka il<u>a</u> almal<u>a</u>ikati annee maAAakum fathabbitoo alla<u>th</u>eena <u>a</u>manoo saolqee fee quloobi alla<u>th</u>eena kafaroo a<b>l</b>rruAAba fa<b>i</b><u>d</u>riboo fawqa alaAAn<u>a</u>qi wa<b>i</b><u>d</u>riboo minhum kulla ban<u>a</u>n<b>in</b>


Maududi:
  یہِ  چھُ  امہِ  موجوب  زِ  تِمو  کوٚر  خُدایس  تہٕ  تٔمۍ  سٕندِس  رسولس  سٍتۍ  مقابلہٕ  تہٕ  یُس  خُدایس  تہٕ  تٔمۍ  سٕندِس  رسولس  سٍتۍ  مقابلہٕ  کرِ،  اللہ  تعالیٰ  چُھ  تٔمۍ  سٕندِ  خٲطرٕ  سٮ۪ٹھاہ  سخت  گیر۔

Jalandhary:
  یہِ  سزا  چُھ  تِمن  امیِ  سببہٕ  کہ  تِمو  کٔر  مُخالفت  خداے  سٕنٛز  بیٚیہِ  تِہٕندِس  پیغمبرٕ  سٕنٛز،  بیٚیہِ  یُس  اکھاہ  خداے  سٕنٛز  بیٚیہِ  تِہٕندِس  پیغمبرٕ  سٕنٛز  مُخالفت  کرِ  تس  کرِ  اللہ  تعالیٰ  سخت  عذابس  گرفتار۔

Transliteration:
  <u>Tha</u>lika biannahum sh<u>a</u>qqoo All<u>a</u>ha warasoolahu waman yush<u>a</u>qiqi All<u>a</u>ha warasoolahu fainna All<u>a</u>ha shadeedu alAAiq<u>a</u>b<b>i</b>


Maududi:
  یہِ  چُھ  تۅہیہِ  لُکن  ہُند  سزا  ﴿مخٲطب  چِھ  کُفارِ  قریش،  یِمن  بدرس  منٛز  شکست  میوٗل﴾  وۅنۍ  وُچِھو  اَمِیُک  مزٕہ،  تہٕ  تۅہیہِ  گژھیو  فِکرِ  تَرُن  زِ  حقس  انکار  کرن  والیٚن  خٲطرٕ  چُھ  جہنمُک  عذاب۔

Jalandhary:
  ییٚمہِ  عذابُک  مزٕہ  ژٕ  ہِو  توٚہۍ  بیٚیہِ  زٲنِو  یہِ  کتھ  کہ  کٲفرن  ہٕندِ  خٲطرٕ  چُھ  نارِ  جہنمُک  عذاب  ٲخرتس  اندر  امہِ  دنیاکہ  عذاب  علاوٕہ۔

Transliteration:
  <u>Tha</u>likum fa<u>th</u>ooqoohu waanna lilk<u>a</u>fireena AAa<u>tha</u>ba a<b>l</b>nn<u>a</u>r<b>i</b>


Maududi:
  اے  لوٗکو  یِمو  ایمان  چُھو  اوٚنمُت،  ییٚلہِ  تۅہیہِ  أکِس  لَشکر  کِس  صوٗرتس  منٛز  کُفارن  سٍتۍ  بُتھۍ  لاگے  سپدِ  تیٚلہِ  پِھرزیو  نہٕ  تِہندِس  مقابلس  منٛز  شانہٕ  ﴿یعنی  یوٚت  پھیٖرزیٚو  نہٕ﴾

Jalandhary:
  اے  باایمانو  ییٚلہِ  توٚہۍ  کٲفرن  سٍتۍ  مُقابلہٕ  کرنہِ  لٔگِو  پتھر  زمینس  پٮ۪ٹھ  ؤسِتھ  پرٲرِو  پیادٕ  فوج  بٔنِتھ،  پس  مہ  پھِرِو  تِمن  کُن  پُشت  پنٕنۍ  پان  بچاونہٕ  خٲطرٕ۔

Transliteration:
  Y<u>a</u> ayyuh<u>a</u> alla<u>th</u>eena <u>a</u>manoo i<u>tha</u> laqeetumu alla<u>th</u>eena kafaroo za<u>h</u>fan fal<u>a</u> tuwalloohumu aladb<u>a</u>r<b>a</b>


Maududi:
  ییٚمۍ  اَتھ  موقعس  پٮ۪ٹھ  شانہٕ  پِھرۍ،  اِلاّ  یہِ  زِ  جنگی  چالہِ  رٔنگۍ  کرِ  یا  کرِ  کٲنٛسہِ  دوٚیِمِس  فوجس  سٍتۍ  رَلنہٕ  موجوب،  نَتہٕ  یِیہِ  سُہ  اللہ  تعالیٰ  سٕندِس  غضبس  منٛز  ہیٚنہٕ،  تٔمۍسُند  ٹھکانہٕ  آسہِ  جہنم،  تہٕ  سۅ  چھےٚ  سٮ۪ٹھہٕے  ناکارٕہ  واپسی  ہٕنز  جاے۔

Jalandhary:
  یُس  اکھاہ  امہِ  دۅہہ  کٲفرن  کُن  تھر  پھِرِتھ  ژلُن  ہیٚیہِ،  مگر  ہے  پُشت  پھِرن  تِمن  کُن  جنگکہِ  کُنہِ  مصلحت  خٲطرٕ  یا  اِمدٲدی  فوجس  سٍتۍ  شٲمِل  سپدنہٕ  خٲطرٕ  تیٚلہِ  چُھنہٕ  کانہہ  حرٕج۔  نتہٕ  یُس  ژلنہٕ  خٲطرٕ  تِمن  کُن  پُشت  پھِرِ،  پس  بتحقیق  سُہ  آو  خداے  سٕنٛز  بٔڈبے  ذٲرِی  ہیٚتھ،  تِہٕںٛز  جاے  چھےٚ  نارِ  جہنم،  سٮ۪ٹھاہ  یچھ  جاے  چھُ  سُہ  جہنم۔

Transliteration:
  Waman yuwallihim yawmai<u>th</u>in duburahu ill<u>a</u> muta<u>h</u>arrifan liqit<u>a</u>lin aw muta<u>h</u>ayyizan il<u>a</u> fiatin faqad b<u>a</u>a bigha<u>d</u>abin mina All<u>a</u>hi wamaw<u>a</u>hu jahannamu wabisa alma<u>s</u>eer<b>u</b>


Maududi:
  لہٰذا  چھےٚ  حقیقت  یہِ  زِ  تۅہیہِ  کٔرِیوٗکھ  نہٕ  تِم  قتل،  بلکہ  کٔرۍ  تِم  خُداین  قتل۔  تہٕ  اے  نبیؐ،  تۅہیہِ  چھوٚکونہٕ  بلکہ  چھوٚک  خداین۔  ﴿بدرکِس  معرکس  منٛز  ییٚلہِ  مسلمانن  تہٕ  کٲفرن  ہٕندۍ  لشکر  اکھ  أکِس  برونٛٹھ  کُن  آے  تہٕ  پتہٕ  ووت  اَتھہٕ  مِلوَنُک  موقع،  حضورؐ  چِھ  پننِس  دستِ  مبارکس  منٛز  اکھ  سیٚکہِ  مۅٹھ  تُلان  تہٕ  پتہٕ  چِھ  شاہَتِ  الوجُوہ  وَنان  ونان  سۅ  کُفارن  کُن  چھکان  تہٕ  یہِ  فرماونس  سٍتی  چِھ  مسلمان  حضور  صلی  اللہ  علیہ و سلمن  ہٕندِس  اِشارس  پٮ۪ٹھ  یکبار  کُفارن  پٮ۪ٹھ  حملہٕ  کران۔  یہِ  چُھ  أتھۍ  واقعس  کُن  اشارہ۔  مطلب  چُھ  یہِ  زِ  دستِ  مبارک  اوس  حضور  صلی  اللہ  علیہ و سلمن  ہُند  مگر  ضرب  اوس  اللہ  تعالیٰ  سٕندِ  طرفہٕ،  تہٕ  مومنن  ہٕندۍ  اتھہٕ  یِم  اتھ  کامہِ  منٛز  استعمال  آے  کرنہٕ﴾  اوس  امہِ  موجوب  زِ  اللہ  تعالیٰ  تارِہے  مومنن  اکہِ  بہترین  آزمٲیشہِ  سٍتۍ  کامیٲبی  سان  اَپور،  پٔزۍ پٲٹھۍ  چُھ  اللہ  تعالیٰ  بوزن  وول  تہٕ  زانن  وول۔

Jalandhary:
  اے  مسلمانو  تۅہیہِ  مٲرِیوکھ  نہٕ  تِم  کٲفر  جنگِ  بدرس  منٛزبلکہ  مٲرۍ  تِم  اللہ  تعالیٰ  ہن  پانہٕ،  اے  پیغمبرِ  برحق  تۅہیہِ  نہ  حض  چھچِو  نہٕ  میٚژِ  مۅٹھ  ییٚلہِ  بظٲہِر  توٚہِی  چھچوٕہ  بلکہ  چھچ  سۅ  اللہ  تعالیٰ  ہن۔  یہِ  کوٚر  اللہ  تعالیٰ  ہن  اکھ  یُتھ  کٲفرن  مغلوب  کرِ،  بیٚیہِ  یُتھ  اللہ  تعالیٰ  باایمانن  پننہِ  طرفہٕ  رُت  انعام  و  احسان  عطا  کرِ۔  یعنی  کٲم  کٔرحقیقتاً  تٔمۍ  پانہٕ  مگر  سۅے  کٲم  کرٕن  مسلمانن  ہٕندیو  اتھو  یا  نبی  کریم  سٕندِ  دستِ  مبارکہٕ  یُتھ  تِم  امیُک  ثواب  تہٕ  اجٕر  بیٚیہِ  بوٚڈ  انعام  حٲصِل  کرن،  پٔزۍ  پٲٹھۍ  اللہ  تعالیٰ  چُھ  یِمن  باایمانن  ہٕنٛزٕ  سارے  کتھہٕ  بوزٕوُن  بیٚیہِ  یِہُند  اعمال  و  افعال  پوٗرٕ  وُچھہٕ وُن۔

Transliteration:
  Falam taqtuloohum wal<u>a</u>kinna All<u>a</u>ha qatalahum wam<u>a</u> ramayta i<u>th</u> ramayta wal<u>a</u>kinna All<u>a</u>ha ram<u>a</u> waliyubliya almumineena minhu bal<u>a</u>an <u>h</u>asanan inna All<u>a</u>ha sameeAAun AAaleem<b>un</b>


Transliteration: <u>Tha</u>likum waanna All<u>a</u>ha moohinu kaydi alk<u>a</u>fireen<b>a</b>
Maududi:
  یہِ  معاملہٕ  چُھ  تۅہیہِ  سٍتۍ،  تہٕ  کافرن  سٍتۍ  چُھ  معاملہٕ  یہِ  زِ  اللہ  تعالیٰ  چُھ  تِہنزن  چالن  کمزور  کرن  وول۔

Jalandhary:
  اکھ  گٔیہِ  یہِ  کتھ۔  دۅیِم  کتھ  چھےٚ  یہِ  اللہ  تعالیٰ  ہس  ٲسۍ  کٲفرن  ہٕندۍ  سٲرِی  تدبیر  سُست  تہٕ  بیکار  کرٕنۍ۔


Maududi:
  ﴿یِمن  کٲفرن  ؤنِو﴾،  اگر  توٚہۍ  فٲصلہٕ  ٲسِو  یژھان،  رٔٹِو  تیٚلہِ  ووت  فٲصلہِٕ  تۅہیہِ  برونٛہہ  کُن۔  ﴿مکہٕ  پٮ۪ٹھہٕ  روانہٕ  سپدنہٕ  وِزِ  اوس  مُشرِکو  کعبٕکۍ  پردٕہ  رٔٹِتھ  دُعا  مونگمُت  زِ  خُدایا،  دۅیو  دَریو  منٛزٕ  یُس  بہتر  چُھ  تس  کر  فتح  عطا﴾  وۅنۍ  پھیٖرِو  باز  تُہٕندی  خٲطرٕ  چُھ  بہتر۔  نَتہٕ  اگر  یوٚت  پھیٖرِتھ  سۅے  غلطی  کٔرِو  تیٚلہِ  کرو  أسۍ  تہِ  تَمی  سزاہُک  اِعادٕہ،  تہٕ  تُہٕنز  جمعیت  خواہ  سۅ  کٲژاہ  تہِ  زیادٕہ  آسہِ  یِیَو  نہٕ  تۅہیہِ  بکار،  اللہ  تعالیٰ  چُھ  مومنن  سٍتۍ۔

Jalandhary:
  اے  کٲفرو  ہرگاہ  توٚہۍ  فٲصلہٕ  ژھانڈان  چھِو  بیشک  سُہ  فٲصلہٕ  سپُد  ظٲہِر۔  مسلمانن  سپٕزفتح  حٲصِل  ییٚمہِ  سٍتۍ  معلوٗم  سپُد  کہ  تِہُند  دین  چُھ  پوٚز  دین۔  تمِی  دینٕچ  پزِ  پیروی  کرٕنۍ،  وۅنۍ  ہرگاہ  توٚہۍ  شرکہٕ  نِشہِ  پتھ  روزِو  مسلمان  سپدِو،  تہِ  چُھ  تُہٕندِ  خٲطرٕ  سٮ۪ٹھاہ  بہتر،  ہرگاہ  توٚہۍ  دوبارٕہ  بیٚیہِ  شرارت  کٔرِو  تیٚلہِ  چھ  أسۍ  تہِ  دوبارٕہ  اسلامس  تہٕ  مسلمانن  مدد  کرنہٕ  خٲطرٕ  تہٕ  کٲفرن  شکست  دِنہٕ  خٲطرٕ  تیار۔  تۅہیہِ  مہ  روزِن  خیال  کہ  آیِندٕہ  کرو  أسۍ  امہِ  کھۅتہٕ  بوٚڈ  لشکر  جمع  یہِ  تھٲوِزِ  یقین  کہ  ہرگِز  دِیہِ  نہٕ  تۅہیہِ  کانہہ  فایدٕہ  بٔڈ  جماعت  تُہٕنٛز  اگرچہِ  ٲسِتن  سۅ  سٮ۪ٹھاہ  زیادٕہ  تعداد  کِنۍ۔  بیٚیہِ  چھےٚ  حقیقت  کہ  اللہ  تعالیٰ  چُھ  باایمانن  سٍتۍ  پرٛتھ  وقتہٕ  مددگار۔  

Transliteration:
  In tastafti<u>h</u>oo faqad j<u>a</u>akumu alfat<u>h</u>u wain tantahoo fahuwa khayrun lakum wain taAAoodoo naAAud walan tughniya AAankum fiatukum shayan walaw kathurat waanna All<u>a</u>ha maAAa almumineen<b>a</b>


Maududi:
  اے  لوٗکو  یِمو  ایمان  چُھو  اوٚنمُت،  اللہ  تعالیٰ  سٕنز  تہٕ  تٔمۍ  سٕندِس  رسول  سٕنز  کٔرِو  اطاعت  تہٕ  حکم  بوزنہٕ  پتہٕ  مَہ  پِھرو  تمہِ  نِشہِ  بُتھ۔

Jalandhary:
  اے  باایمانو  فرمانبردٲری  کٔرِو  خداے  سٕنٛز  بیٚیہِ  تِہٕندِس  پیغمبرٕ  سٕنٛز  بیٚیہِ  مہ  کٔرِو  تِہٕندین  احکامن  تعمیل  کرنہٕ  نِشہِ  روگردٲنی۔  درحالتیکہ  توٚہۍ  چُھو  خداے  سُںد  کلام  پیغمبرسُند  وعظ  بوزان۔  تِتھے  پٲٹھۍ  کٔرِو  تِمن  حُکمن  پٮ۪ٹھ  عمل  تہِ۔

Transliteration:
  Y<u>a</u> ayyuh<u>a</u> alla<u>th</u>eena <u>a</u>manoo a<u>t</u>eeAAoo All<u>a</u>ha warasoolahu wal<u>a</u> tawallaw AAanhu waantum tasmaAAoon<b>a</b>


Maududi: تِمن لُکن ہٕندۍ پٲٹھۍ مَہ بٔنِو، یِمو ووٚن زِ اسہِ بوٗز حالانکہ تِم چِھنہٕ بوزان۔
Jalandhary:
  توٚہۍ  مہ  ٲسِو  تِمن  لوٗکن  ہِی  یِم  زیٚوِ  سٍتۍ  ونان  چھِ  بوٗز  اسہِ  مگر  بوزان  چھِنہٕ  کینہہ،  عمل  چھِنہٕ  تتھ  پٮ۪ٹھ  کران  کینہہ۔

Transliteration:
  Wal<u>a</u> takoonoo ka<b>a</b>lla<u>th</u>eena q<u>a</u>loo samiAAn<u>a</u> wahum l<u>a</u> yasmaAAoon<b>a</b>


Maududi:
  پٔزۍ پٲٹھۍ  چِھ  خُدایس  نزدیک  بدترین  قسمٕکۍ  جانور  تِم  زٔرۍ  تہٕ  کٔلۍ  یِم  عقلہِ  چِھنہٕ  کٲم  ہیٚوان۔

Jalandhary:
  پٔزۍ  پٲٹھۍ  سارِوٕے  جاندارو  أندرٕہ  چھِ  بدتر  اللہ  تعالیٰ  ہس  نِشہِ  تِمے  یِم  پوٚز  کتھ  بوزنہٕ  نِشہِ  زٔرۍ  آسن  پٔزۍ  کتھ  وننہٕ  نِشہِ  کٔلۍ  آسن۔  یِمن  نہٕ  پٔز  کتھ  کُنہِ  قسمہٕ  فکرِ  تران  آسہِ۔  پتھ  گٔے  تِم  یِم  اعتقادٕہ  باوجود  عملہِ  اندر  کوتٲہِی  کرن  یعنی  مسلمان  ٲسِتھ  کرن  تعمیل  احکام  کرنس  اندر  سُستی  تِم  گٔے  نہٕ  بدتر  مگر  بد  تہٕ  یچھ  گٔے  ضروٗر  تِمن  پزِ  تمہِ  نِشہِ  پتھ  روزُن۔

Transliteration:
  Inna sharra a<b>l</b>ddaw<u>a</u>bbi AAinda All<u>a</u>hi a<b>l</b><u>ss</u>ummu albukmu alla<u>th</u>eena l<u>a</u> yaAAqiloon<b>a</b>


Maududi:
  اگر  خُدایس  پے  آسہِ  ہے  زِ  یِمن  منٛز  چُھ  رژھ  تہِ  رٕژر  تیٚلہِ  دِیہِ  ہے  سُہ  تِمن  بوزنُک  توفیق،  ﴿مگر  رٕژرٕ  ورٲے﴾  اگر  سُہ  تِمن  بوزناوِ ہے  تیٚلہِ  پِھرہَن  تِم  بے  رُخی  سان  بُتھ۔

Jalandhary:
  بیٚیہِ  ہرگاہ  اللہ  تعالیٰ  تِمن  کٲفرن  منٛز  زانہِ  ہاکانہہ  خٲر  وبرکتھاہ  تیٚلہِ  شاید  بوزٕناویٚکھ  یعنی  توفیق  دِیہِ  ہیٚکھ  بوزنُک۔  توپتہٕ  ہرگاہ  بوزٕ  ناوِہیٚکھ  تہِ  توتہِ  ژلہٕ  ہن  تہٕ  روگردٲنی  کرہن  تِم  پزِ  ںِشہِ  بُتھ  پھِرِتھ۔

Transliteration:
  Walaw AAalima All<u>a</u>hu feehim khayran laasmaAAahum walaw asmaAAahum latawallaw wahum muAAri<u>d</u>oon<b>a</b>


Maududi:
  اے  لوٗکو  یِمو  ایمان  چُھو  اوٚنمُت،  اللہ  تعالیٰ  تہٕ  تٔمۍ  سٕندِس  رسولؐ  سٕندِس  آلوَس  پٮ۪ٹھ  ؤنِو  لبیک  ییٚلہِ  زَن  رسولؐ  تۅہیہِ  تتھ  چیزس  کُن  بُلاوِ  یُس  تۅہیہِ  زندگی  بخشن  وول  چُھ،  بیٚیہِ  تھٲوِو  زٲنِتھ  زِ  اللہ  تعالیٰ  چُھ  انسانس  تہٕ  تٔمۍ  سٕندِس  دِلس  درمیان  حٲیل  تہٕ  تٔسۍ  کُن  یِیِو  توٚہۍ  ﴿روزِ  محشرس  منٛز﴾  ؤٹِتھ  نِنہٕ۔

Jalandhary:
  اے  باایمانو  اسہِ  یُس  حُکماہ  کوٚر  تۅہیہِ  ییٚمہِ  برونٹھ  کہ  تعمیلِ  احکام  تہٕ  اطاعت  تہٕ  فرماں بردٲری  کٔرِو  تہِ  کوٚر  اسہِ  تُہٕندی  فٲیدٕہ  خٲطرٕ  تمہِ  سٍتۍ  بنہِ  تُہٕنٛز  حیاتِ  ابدی۔  لہٰذا  مٲنِو  حُکم  خداے  سُند  بیٚیہِ  پیغمبرِ  خداے  سُند،  ییٚلہِ  ناد  دِیہِ  تۅہیہِ  سُہ  پیغمبر  خدا  تتھ  کامہِ  کُن  یۅسہٕ  تۅہیہِ  زِندٕہ  تھاوِیو  دینس  کُن۔  ییٚمہِ  سٍتۍ  دٲیمی  زندگی  میسر  سپدان  چھےٚ،  بیٚیہِ  زٲنِو  اکھ  کتھ  اللہ  تعالیٰ  چُھ  ٹھوٚر  سپدان  شخصس  تہٕ  تِہٕندِس  دِلس  منٛز  دۅیو  طریقو۔  اکھ  گوو  باایمانو  سٕندِس  دِلس  چُھنہٕ  اطاعت  کہ  برکتہٕ  کفرو  مصییتس  کُن  نِوان۔  بیاکھ  گوو  کٲفرٕ  سٕندِس  دِلس  چُھنہٕ  مُخالفت  کہ  شامتہٕ  تہٕ  نحوستہٕ  ایمان  و  اطاعتس  کُن  کانہہ  اتھ  وتھ  دِوان۔  امِی  أندرٕہ  سُپد  معلوم  اطاعت  وفرماں بردٲرِی  پٮ۪ٹھ  مداومت  تہٕ  ڈاڈ  کرُن  چُھ  سٮ۪ٹھاہ  مُفید۔  مُخالفتس  تہٕ  نافرمٲنی  پٮ۪ٹھ  ڈاڈ  کرٕنۍ  چھےٚ  سٮ۪ٹھاہ  مُضِر،  بیٚیہِ  زٲنِو  یہِ  کتھ  کہ  توٚہۍ  سٲرِی  یِیِو  تس  معبودِ  برحقس  نِشہِ  سونٛبرٕنہٕ۔  سُے  دِیہِ  فرماں بردارن  رُت  جزا  نافرمانن  سخت  سزا۔  یِتھہٕ  پٲٹھۍ  تۅہیہِ  پٮ۪ٹھ  پننہِ  اصلاح  خٲطرٕ  فرماں بردٲری  وٲجِب  چھےٚ  یِتھے  پٲٹھۍ  چُھ  وٲجِب  تۅہیہِ  پٮ۪ٹھ  بیٚین  لوٗکن  ہُند  اصلاح  کرُن۔  تِمن  منٛز  فرماں بردٲری  ہُند  شوق  پٲدٕ  کرُن۔  اتھ  سٍتۍ  ہرگاہ  ممکن  سپُد  یُس  زیٚوِ  سٍتۍ۔  ممکن  سپدِ  یُس  تعلقات  ژٹنہٕ  سٍتۍ۔  ہرگاہ  ممکن  سپدِ  یُس  یا  صِرف  دِلس  اندر  نفرت  کرنہٕ  سٍتۍ۔  یہِ  گوو  بٔنِم  درجہ  ایمانُک۔  ورنہ  یُس  مداہنت  کر،  یعنی  گناہ  وُچھِ  توپتہٕ  کرِنہٕ  تتھ  تردید  تیٚلہِ  چُھ  تمہِ  گُنہُک  وبال  تہٕ  سزا  تس  شخصس  تہِ۔  ییٚلہِ  حقیقت  یہِ  چھےٚ۔

Transliteration:
  Y<u>a</u> ayyuh<u>a</u> alla<u>th</u>eena <u>a</u>manoo istajeeboo lill<u>a</u>hi wali<b>l</b>rrasooli i<u>tha</u> daAA<u>a</u>kum lim<u>a</u> yu<u>h</u>yeekum wa<b>i</b>AAlamoo anna All<u>a</u>ha ya<u>h</u>oolu bayna almari waqalbihi waannahu ilayhi tu<u>h</u>sharoon<b>a</b>


Maududi:
  بیٚیہِ  بٔچِو  تمہِ  فِتنہٕ  نِشہِ  ییٚمِچ  شہمت  مخصوص  پٲٹھۍ  تِمنٕے  لُکن  تام  محدوٗد  روزِ  نہٕ  یِمَو  تۅہیہِ  منٛزٕ  گناہ  آسہِ  کوٚرمُت۔  ﴿اَمہِ  نِشہِ  چُھ  مُراد  تِم  اجتمٲعی  فِتنہٕ  یِم  عام  وَباہٕکۍ  پٲٹھۍ  تِژھ  شہمت  چِھ  اَنان  یتھ  منٛز  صرف  گناہ  کرن  وٲلی  یٲتۍ  چِھنہٕ  گرفتار  سپدان  بلکہ  چِھ  تِم  لُکھ  تہِ  مارٕہ  گژھان  یِمَو  گناہ  گار  سوسائٹی  منٛز  روزُن  آسہِ  برداشت  کوٚرمُت﴾  تہٕ  زٲنِتھ  تھٲوِو،  اللہ  تعالیٰ  چُھ  سخت  سزا  دِنہٕ  وول۔

Jalandhary:
  لہٰذا  کھوٗژِو  تتھ  بلایہِ  یۅسہٕ  نہ  خاص  تِمنٕے  یٲژ  وَلنہٕ  ییہِ۔  یِمو  تۅہیہِ  اندرہ  ظلم  و  نافرمٲنی  کٔربلکہ  سپدن  تتھ  منٛز  سٲرِی  گرفتار،  بیٚیہِ  زٲنِو  کہ  اللہ  تعالیٰ  سُند  عذاب  چُھ  سٮ۪ٹھاہ  سخت۔

Transliteration:
  Wa<b>i</b>ttaqoo fitnatan l<u>a</u> tu<u>s</u>eebanna alla<u>th</u>eena <i><u>th</u></i>alamoo minkum kh<u>ass</u>atan wa<b>i</b>AAlamoo anna All<u>a</u>ha shadeedu alAAiq<u>a</u>b<b>i</b>


Maududi:
  یاد  کٔرِو  سُہ  وقت  ییٚلہِ  توٚہۍ  کمٕے  ٲسِو،  زمینس  منٛز  ٲسِو  توٚہۍ  کمزور  یِوان  سمجھنہٕ،  توٚہۍ  ٲسِو  کھۅژان  روزان  زِ  خبر  لُکھ  ما  مِٹاوَنو  تۅہیہِ،  پتہٕ  کٔرنو  تۅہیہِ  خُداین  چَھپن  جاے  دستیاب،  پننہِ  مددٕ  سٍتۍ  کٔرِن  تُہٕندۍ  اتھہٕ  مضبوط  تہٕ  تۅہیہِ  واتنوونَو  جان  رزِق،  شاید  زِ  توٚہۍ  بٔنِو  شُکر  گزار۔

Jalandhary:
  بیٚیہِ  پٲوِو  ژیٚتس  ییٚلہِ  توٚہۍ  ہجرتٕ  بروںٹھ  کم  تہٕ  کمزور  ٲسِو  مکہ  شریفس  اندر،  نٹھ  ٲسٕو  کہ  تھپہ  مانِنَو  لوٗکھ،  تتھ  حالس  اندر  دِژ  وٕہ  چھپن  جاے  خداین  مدینہ  شریفس  اندر۔  بیٚیہِ  کٔرنو  تٲیید  پننہِ  مددٕ  سٍتۍ،  بیٚیہِ  کوٚرنو  رُت  رزق  عطا  یُتھ  تۅہیہِ  شکُر  گُذٲری  کٔرِو۔

Transliteration:
  Wa<b>o</b><u>th</u>kuroo i<u>th</u> antum qaleelun musta<u>d</u>AAafoona fee alar<u>d</u>i takh<u>a</u>foona an yatakha<u>tt</u>afakumu a<b>l</b>nn<u>a</u>su fa<u>a</u>w<u>a</u>kum waayyadakum bina<u>s</u>rihi warazaqakum mina a<b>l</b><u>tt</u>ayyib<u>a</u>ti laAAallakum tashkuroon<b>a</b>


Maududi:
  اے  لوٗکو  یِمو  ایمان  چُھو  اوٚنمُت،  مَہ  کٔرِو  خُدایس  تہٕ  تٔمۍ  سٕندِس  رسول  صلی  اللہ  علیہ و سلمس  سٍتۍ  خیانت،  پننیٚن  امانتن  منٛز  مَہ  کٔرِو  زٲنِتھ  مٲنِتھ  غدٲری  ہُنٛد  اَتُر۔  ﴿پننیٚن  امانتن  نِشہ  چُھ  مُراد  تِمہٕ  سارے  ذمہ دٲرِیہِ  یِم  کٲنٛسہِ  پٮ۪ٹھ  اعتماد  کٔرِتھ  تَس  حوالہٕ  یِن  کرنہٕ،  خواہ  تِمہٕ  عہدِ  وفا چہِ  ذمہ دٲرِیہِ  آسن  یا  اجتمٲعی  معاہدن  ہٕنزٕ،  یا  آسن  جماعت  کیٚن  رازن  ہٕنزٕ،  یا  شخصی  تہٕ  جماعتی  مالن  ہٕنزِ،  یا  کُنہِ  عہدہ  تہٕ  منصب چہِ،  یِمہٕ  جماعت  کٲنٛسہِ  شخصس  پٮ۪ٹھ  بھروسہٕ  کٔرِتھ  حوالہٕ  کرِ﴾

Jalandhary:
  اے  باایمانو  أسۍ  چھِ  تۅہیہِ  مخالفت  تہٕ  نافرمٲنی  ںِشہِ  ییٚمہِ  مۅکھہٕ  ممانعت  کران  کہ  تۅہیہِ  پٮ۪ٹھ  چھِ  خداے  سٕندۍ  تہٕ  پیغمبرِ  خداے  سٕندۍ  کینہہ  حق  مٹہِ۔  تِم  بجا  اننہٕ  سٍتۍ  واتہِ  تۅہیہِ  نفع  تہٕ  فٲیدٕہ۔  نافرمٲنی  سٍتۍ  چُھ  تِمن  حقوقن  اندر  خلل  تہٕ  نقصان  واقع  سپدان۔  ییٚمہِ  سٍتۍ  تُہٕندِسٕے  نفعس  تہٕ  فٲیدس  منٛز  خلل  تہٕ  نقصان  واقع  سپدان  چُھ۔  ییٚلہِ  یہِ  کتھ  تۅہیہِ  فِکرِ  ترِ۔  لہٰذا  مہ  ترٲوِو  خلل  بیٚیہِ  مہ  کٔرِو  خدا  و رسول  سٕندین  حقن  اندر،  یہِ  گوو  حقیقتس  اندر  تُہُند  پننین  قٲبِل  حفاظت  چیزن  اندر  خلل  تہٕ  نقصان  واتناوُن،  دِیدٕہ  ودانستہ۔  زٲنِتھ  کٔرِتھ۔  اکثر  اوقات  چُھ  مالُک  تہٕ  اولادن  ہُند  محبت  مخُل  سپدان  خدا  ورسول  سٕنٛزِ  فرماں بردٲری۔  لہٰذا  دِیو  توٚہۍ  خدا  ورسول  سٕندِس  محبت  واطاعتس  ترجیح  مال  واولادن  ہٕندِس  محبتس  پٮ۪ٹھ۔  یُتھ  أسۍ  وُچھو  کُس  اکھاہ  چُھ  مال  واولادن  ہٕندِس  محبت  ترجیح  دِوان  سٲنِس  محبتس  پٮ۪ٹھ۔

Transliteration:
  Y<u>a</u> ayyuh<u>a</u> alla<u>th</u>eena <u>a</u>manoo l<u>a</u> takhoonoo All<u>a</u>ha wa<b>al</b>rrasoola watakhoonoo am<u>a</u>n<u>a</u>tikum waantum taAAlamoon<b>a</b>


Maududi:
  تہٕ  زٲنِتھ  روٗزِو  زِ  تُہٕندۍ  مال  تہٕ  تُہٕندۍ  اولاد  چِھ  درحقیقت  آزمٲیشہِ  ہٕندۍ  سامان  تہٕ  خُدایس  نِشہِ  چُھ  اَجر  دِنہٕ  خٲطرٕ  واریاہ  کینٛہہ۔

Jalandhary:
  وارٕ  زٲنِو  کہ  تُہُندۍ  مال  و  اولاد  چھِ  اکہ  آزمٲیش  تہٕ  امتحانُک  چیز  یہِ  زٲنِو  کہ  اللہ  تعالیٰ  ہس  نِشی  چھےٚ  مزوٗرۍ  تِمن  لوٗکن  ہٕندِ  خٲطرٕ  یِم  تِہُندُے  محبت  زیادٕہ  چھِ  تھاوان  چھِ  بیین  سارنٕے  ہٕندِ  کھۅتہٕ۔

Transliteration:
  Wa<b>i</b>AAlamoo annam<u>a</u> amw<u>a</u>lukum waawl<u>a</u>dukum fitnatun waanna All<u>a</u>ha AAindahu ajrun AAa<i><u>th</u></i>eem<b>un</b>


Maududi:
  اے  لوٗکو  یِمو  ایمان  چُھو  اوٚنمُت،  اگر  توٚہۍ  تقوٰی  اختیار  کٔرِو،  تیٚلہِ  تھاوِ  اللہ  تعالیٰ  تُہندِ  خٲطرٕ  کہؤٹ  بہم۔  ﴿کہؤٹ  چِھ  تتھ  چیزس  ونان  یۅسہٕ  اصلٕچ  تہٕ  کھۅٹِچ  فرق  چھےٚ  نٔنۍ  کڑان۔  یۅہے  مفہوم  چُھ  فرقانُک  تہِ،  اوَے  چُھ  اَسہِ  فرقان  لفظُک  ترجمہٕ  کہؤٹ  کوٚرمُت۔  ارشادِ  الہٰی  ہُک  مَنشہِ  چُھ  یہِ  زِ  اگر  خُدایس  کھوٚژۍ  کھوٚژۍ  دُنیاہس  منٛز  کٲم  کرِو  تیٚلہِ  کرِ  خُداے  تۅہیہِ  منٛز  فرق  کرنُک  سُہ  طاقت  پٲدٕ،  یِیِمہِ  سٍتۍ  قدمس  قدمس  پٮ۪ٹھ  تۅہیہِ  پٲنۍ  پانے  یہِ  پے  لگہِ  زِ  کُس  ہیوٗ  رٔوِیہِ  چُھ  صحیح  تہٕ  کُس  چُھ  غلط،  کۅسہٕ  ہِش  وَتھ  چھےٚ  حق  یۅسہٕ  خُدایس  کُن  چھےٚ  گژھان  تہٕ  کۅسہٕ  وَتھ  چھےٚ  بٲطل  یۅسہٕ  شیطانس  سٍتۍ  چھےٚ  رلاوان﴾  تہٕ  تُہٕنز  بُرٲییہِ  کرِ  تۅہیہِ  نِشہِ  دوٗر  تہٕ  تُہٕندۍ  قصور  کَرِ  معاف،  اللہ  تعالیٰ  چُھ  بوڈ  فضل  کرن  وول۔

Jalandhary:
  باایمانو  ہرگاہ  توٚہۍ  کھوٗژِو  خدایس  تِہٕنٛز  کٔرِو  پوٗرٕہ  اطاعت،  سُہ  کرِ  تۅہیہِ  اِمتیٲزی  نِشانہٕ  عطا،  بیٚیہِ  کرِ  دوٗر  تُہٕنٛزٕ  بدیہِ،  بیٚیہِ  کرِمغفرت  تۅہیہِ  سارنٕے  گُنہن۔  اللہ  تعالیٰ  چُھ  بوٚڈ  فضل  وول۔  پننہِ  فضل  سٍتۍ  کرِ  سُہ  امہِ  علاوٕہ  خبر  کم  کم  چیز  عطایِم  نہٕ  وہم  و  گُمانس  اندر  ہیٚکن  یِتھ۔

Transliteration:
  Y<u>a</u> ayyuh<u>a</u> alla<u>th</u>eena <u>a</u>m<u>a</u>noo in tattaqoo All<u>a</u>ha yajAAal lakum furq<u>a</u>nan wayukaffir AAankum sayyi<u>a</u>tikum wayaghfir lakum wa<b>A</b>ll<u>a</u>hu <u>th</u>oo alfa<u>d</u>li alAAa<i><u>th</u></i>eem<b>i</b>


Maududi:
  سُہ  وقت  تہِ  چُھ  یاد  پاونس  قٲبل،  ییٚلہِ  منکرینِ  حق  تۅہیہِ  خلاف  تدبیر  ٲسۍ  سونچان  زِ  تۅہیہِ  کرہَنَو  قٲد  یا  کرہَنَو  قتل،  نَتہٕ  کڑہَنو  وطنہٕ  منٛزٕ  ﴿یہِ  چھےٚ  تمہِ  موقعٕچ  ذکر  ییٚلہِ  قریشن  ہُند  یہِ  اندیشہِ  یقین  کِس  حدس  تام  اوس  ووٚتمُت  زِ  وونۍ  گژھن  محمدؐ  تہِ  مدینہٕ۔  تمہِ  ساعتہٕ  لٔگۍ  تِم  پانہٕ  وٲنۍ  وَننہِ  زِ  اگر  یہِ  شخص  مکہٕ  منٛزٕ  درٛاو  تیٚلہِ  ژلہِ  خطرٕہ  سانہِ  قابو  نِشہِ  نیٚبر۔  چنانچہِ  تِمو  کوٚر  حضور  صلی  اللہ  علیہ و سلمن  متعلق  ٲخری  فٲصلہٕ  کرنہٕ  مۅکھہٕ  اکھ  اجتماع  تہٕ  اتھ  کتھہِ  پٮ۪ٹھ  کوٚرُکھ  پانہٕ  وٲنۍ  مشورٕہ  زِ  امہِ  خطرُک  سدِ  باب  کِتھہٕ  پٲٹھۍ  یِیہِ  کرنہٕ﴾  تِم  ٲسۍ  پننہِ  چالہٕ  گِندان  تہٕ  اللہ  تعالیٰ  اوس  پنٕنۍ  چال  گںدان  تہٕ  اللہ  تعالیٰ  چُھ  سارِنٕے  ہٕندِ  کھۅتہٕ  بہتر  چال  گِںدن  وول۔

Jalandhary:
  بیٚیہِ  پٲوِو  ژیٚتس  ییٚلہِ  تۅہیہِ  متعلق  تدبیر  تہٕ  مشورٕہ  کران  ٲسۍ  دارالندوس  اندر  سوچان  ٲسۍ  تُہٕندِ  خٲطرٕ  قٲد  کرنہٕ  خٲطرٕ  یا  قتل  کرنہٕ  خٲطرٕ،  یا  جلاوطن  کرنہٕ  خٲطرٕ  مختلف  تدابیر،  تِم  ٲسۍ  پننہِ  خیالہٕ  تدبیر  سوچان،  اللہ  تعالیٰ  تہِ  اوس  پنٕنۍ  تدابیر  کران  تِہٕندۍ  تدابیر  بٲطل  و  بیکار  کرنہٕ  خٲطرٕ،  اللہ  تعالیٰ  چُھ  بہتر  تہٕ  رُت  مضبوط  تدبیر  کروُن۔  چنانچہِ  تِہٕندۍ  سٲرِی  تدبیر  سپٕدۍ  ناکام۔  نبی  کریم  صلی  اللہ  علیہ  و سلم  واتنٲوۍ  اللہ  تعالیٰ  ہن  تِمنٕے  کٲفرن  برونٹھ  کِنۍ  پکنٲوِتھ  وارٕ  کارٕ  بصحت  و  سلامتی  مدینہ  منورس  منٛز۔

Transliteration:
  Wai<u>th</u> yamkuru bika alla<u>th</u>eena kafaroo liyuthbitooka aw yaqtulooka aw yukhrijooka wayamkuroona wayamkuru All<u>a</u>hu wa<b>A</b>ll<u>a</u>hu khayru alm<u>a</u>kireen<b>a</b>


Maududi:
  ییٚلہِ  تِمن  ٲسۍ  سٲنۍ  آیات  بوزناونہٕ  یِوان،  تِم  ٲسۍ  ونان  زِ،  آ،  بوٗز  اَسہِ،  ہرگاہ  یژھو  أسۍ  تہِ  ہیٚکو  یِژھے  کتھہٕ  بنٲوِتھ،  یِمہٕ  چھےٚ  تِمے  پرٛانہٕ  دلیلہٕ  یِمہٕ  لُکھ  چِھ  گۅڈٕ  پٮ۪ٹھے  ونان  پکان۔

Jalandhary:
  بیٚیہِ  ییٚلہِ  پرنہٕ  ٲسۍ  یِوان  تِمن  کٲفرن  برونٹھ  کنہِ  سٲنۍ  آیات۔  ونان  ٲسۍ  تِم  بیشک  اسہِ  بوٗز  یہِ  کلام  یہِ  چُھنہٕ  کانہہ  معجزٕہ۔  ہرگاہ  أسۍ  ارادٕہ  کرو  أسۍ  تہِ  ہیٚکو  یُتھ  کلام  پیش  کٔرِتھ،  یہِ  چُھنہٕ  کینہہ  مگر  بے  دلیل  کتھہٕ  پونٛشہٕ،  یِمہٕ  کتھہٕ  برونٹھمیٚن  نِشہِ  نقٕل  کرنہٕ  آمژٕ  چھےٚ۔

Transliteration:
  Wai<u>tha</u> tutl<u>a</u> AAalayhim <u>a</u>y<u>a</u>tun<u>a</u> q<u>a</u>loo qad samiAAn<u>a</u> law nash<u>a</u>o laquln<u>a</u> mithla h<u>atha</u> in h<u>atha</u> ill<u>a</u> as<u>at</u>eeru alawwaleen<b>a</b>


Maududi:
  تہٕ  سۅ  کتھ  تہِ  چھےٚ  یاد  یۅسہٕ  تِمو  ؤنمٕژ  ٲس  زِ،  خُدایا  اگر  یہِ  واقعی  حق  چُھ  چانہِ  طرفہٕ،  تیٚلہِ  وال  اَسہِ  پٮ۪ٹھ  آسمانہٕ  پٮ۪ٹھہٕ  کنہِ،  نَتہٕ  اَن  کانٛہہ  دگ  تُلوُن  عذاب  اَسہِ  پٮ۪ٹھ۔

Jalandhary:
  امہِ  کھۅتہٕ  چھےٚ  قٲبلِ  ذکر  یہِ  کتھ  کہ  یِم  ٲسۍ  ونان  خداے  ہرگاہ  یہِ  قرآنِ  مجید  پٔزۍ  پٲٹھۍ  چُھ  چانِی  طرفہٕ  تیٚلہِ  تراوتمہِ  کہ  نہ  ماننہٕ  خٲطرٕ  اسہِ  پٮ۪ٹھ  آسمان  کہ  طرفہٕ  کنہِ  روٗد۔  نتہٕ  واتناو  اسہِ  نِشہِ  کڈُر  عذاب۔  یہِ  ٲس  نہٕ  تِمن  خبر  کہ  خداے  سٕنزن  کامیٚن  اندر  چھےٚ  خاص  مصلحژٕ  آسان،  عذاب  نہ  کرنس  منٛز  چھےٚ  کینہہ  وجوہ  آسان  تِمن  وجوہن  تہٕ  موانعن  ہُند  بیان  چُھ  امہِ  پتہٕ۔

Transliteration:
  Wai<u>th</u> q<u>a</u>loo all<u>a</u>humma in k<u>a</u>na h<u>atha</u> huwa al<u>h</u>aqqa min AAindika faam<u>t</u>ir AAalayn<u>a</u> <u>h</u>ij<u>a</u>ratan mina a<b>l</b>ssam<u>a</u>i awi itin<u>a</u> biAAa<u>tha</u>bin aleem<b>in</b>


Maududi:
  تمہِ  وقتہٕ  اوسنہٕ  اللہ  تعالیٰ  تِمن  پٮ۪ٹھ  عذاب  نٲزِل  کرن  وول  ییٚلہِ  توٚہۍ  تِمن  درمیان  ٲسِو،  تہٕ  بیٚیہِ  چُھنہٕ  اللہ  تعالیٰ  سُند  یہِ  قٲعدٕہ  زِ  لُکھ  آسن  استغفار  کران  تہٕ  سُہ  دِیہِ  تِمن  عذاب۔

Jalandhary:
  اللہ  تعالیٰ  کرِنہٕ  ہرگِز  تِمن  عذاب  توٚہۍ  تِمن  منٛز  موجود  آسنکِس  حالس  اندر،  بیٚیہِ  کِتھہٕ  کٕنۍ  کرِ  ہا  اللہ  تعالیٰ  تِمن  عذاب  یتھ  حالس  اندر  تِم  آسہن  کُنہِ  کُنہِ  وقتہٕ  کُفرٕ  کہ  مطٲبق  مغفرت  منگان۔  طواف  کران  کران غفرانک  پران۔

Transliteration:
  Wam<u>a</u> k<u>a</u>na All<u>a</u>hu liyuAAa<u>thth</u>ibahum waanta feehim wam<u>a</u> k<u>a</u>na All<u>a</u>hu muAAa<u>thth</u>ibahum wahum yastaghfiroon<b>a</b>


Maududi:
  مگر  وۅنۍ  کیازِ  کرِ  نہٕ  سُہ  تِمن  پٮ۪ٹھ  عذاب  نٲزِل،  ییٚلہِ  زن  تِم  مسجدِ  حرامٕچ  وَتھ  چِھ  رُکاوان،  حالانکہ  تِم  چِھنہٕ  امہِ  مسجدِ  ہٕندۍ  جٲیز  مُتؤلۍ  کینٛہہ،  اَمِکۍ  جٲیز  مُتؤلۍ  ہیکن  صرف  اہل  تقویٰ  ہٕے  ٲسِتھ،  مگر  اکثر  چِھنہٕ  اَتھ  کتھہِ  زانان۔

Jalandhary:
  تِمن  کیاہ  خصوصیت  ٲس  کہ  تِمن  کرِہا  اللہ  تعالیٰ  عذاب،  تِم  ٲسۍ  بٔڈۍ  گناہ  کران  لوٗکن  تہٕ  پیغمبرِ  برحقس  ٲسۍ  پتھ  رٹان  مسجدِ  حرامس  نکھہٕ  یِنہٕ  نِشہِ،  حالانکہ  ٲسۍ  نہٕ  تِم  لوٗکھ  مسجدِ  ہٕندِ  متولی  تہٕ  اِختیار  وٲلۍ۔  ییٚمِچ  قٲبلیتٕھے  ٲسۍ  نہٕ  تِمن۔  کُنہِ  طریقہٕ  اوس  نہٕ  تِمن  تہِ  کرنُک  حق،  تمِکۍ  اختیار  وٲلۍ  تہٕ  متولی  آسنٕچ  قٲبلیت  چھنا  مگر  پرہیزگار  بندن  تِم  گٔے  باایمان،  لیکن  تِمو  أندرٕہ  چھِ  ڈیٹھ  کٍتۍ  یِمن  نہٕ  اَمِچ  خبرٕے  چھےٚ۔

Transliteration:
  Wam<u>a</u> lahum all<u>a</u> yuAAa<u>thth</u>ibahumu All<u>a</u>hu wahum ya<u>s</u>uddoona AAani almasjidi al<u>h</u>ar<u>a</u>mi wam<u>a</u> k<u>a</u>noo awliy<u>a</u>ahu in awliy<u>a</u>ohu ill<u>a</u> almuttaqoona wal<u>a</u>kinna aktharahum l<u>a</u> yaAAlamoon<b>a</b>


Maududi:
  بیت  اللہ  ہس  نکھہٕ  کۅسہٕ  نماز  چھےٚ  یِمن  لُکن  سپدان؟  بس  چِھ  شُرِنہِ  کران  تہٕ  اَتھہٕ  وایان،  لہٰذا  رٔٹِو  وۅنۍ  تَمہِ  عذابُک  مزٕہ  وُچِھو  پننِس  تتھ  انکارِ  حق کِس  پاداشس  منٛز  یُس  توٚہۍ  کران  چِھو  روٗدِمٕتۍ۔

Jalandhary:
  بیٚیہِ  ٲس  نہٕ  نٮ۪ماز  تِہٕنٛز  خانہ  کعبس  نِشہِ  مگر  ٲسو  سٍتۍ  شُرِنۍ  وایِنۍ۔  بیٚیہِ  اتھو  سٍتۍ  ژرِ  پوٚپ  کرُن۔  اتھ  نامعقول  حرکتس  ٲسۍ  نٮ۪ماز  ونان،  لہٰذا  ژٕہِو  وۅنۍ  عذاب  تمہِ  کُفرٕ  بدل  یُس  توٚہۍ  کران  ٲسِو۔

Transliteration:
  Wam<u>a</u> k<u>a</u>na <u>s</u>al<u>a</u>tuhum AAinda albayti ill<u>a</u> muk<u>a</u>an wata<u>s</u>diyatan fa<u>th</u>ooqoo alAAa<u>tha</u>ba bim<u>a</u> kuntum takfuroon<b>a</b>


Maududi:
  یِمو  لُکو  حق  ماننہٕ  نِشہِ  انکار  چُھ  کوٚرمُت،  تِم  چِھ  پنٕنۍ  مال  اللہ  تعالیٰ  سٕنزِ  وَتہِ  نِشہِ  رُکاونہٕ  مۅکھہٕ  خرچ  کران،  تہٕ  وُنہِ  روزن  بیٚیہِ  خرچ  کران،  مگر  ٲخر کار  بنن  یِمے  کوٗششہِ  تِہندِ  خٲطرٕ  پچھتاونُک  سبب،  پتہٕ  گژھن  تِم  مغلوب،  پتہٕ  یِن  یِم  کٲفر  جہنمس  کُن  گھیرٕ  کٔرِتھ  اَننہٕ۔

Jalandhary:
  پٔزۍ  پٲٹھۍ  یِم  کٲفر  چھِ  تِم  چھِ  مال  پنُن  خرٕچ  کران  لوٗکن  منٛز  خداے  سٕنٛزِ  وتہِ  نِشہِ  پتھ  رٹنہٕ  خٲطرٕ۔  ہۅ  گٔیہِ  تِہٕنٛز  بدنی  عبادت  یہِ  گٔیہِ  تِہٕںٛز  مالی  عبادت،  آیِندٕہ  تہِ  روزن  تِم  امہِ  خٲطرٕ  مال  خرٕچ  کران۔  پتولاکہ  سپدِ  سُہ  مال  تِہٕندِ  خٲطرٕ  حسرتُک  سبب۔  پتولاکہ  سپدن  مغلوب  تہٕ  ذلیل۔  یہِ  گوکھ  دنیاہُک  عذاب۔  ٲخرتُک  عذاب  گوکھ  الگ،  یِمو  لوٗکو  کُفر  کوٚر  تِم  سٲرِی  یِن  سونٛبراونہٕ  قیامتٕکۍ  دۅہ  جہنمس  منٛز  سوزنہٕ  خٲطرٕ۔

Transliteration:
  Inna alla<u>th</u>eena kafaroo yunfiqoona amw<u>a</u>lahum liya<u>s</u>uddoo AAan sabeeli All<u>a</u>hi fasayunfiqoonah<u>a</u> thumma takoonu AAalayhim <u>h</u>asratan thumma yughlaboona wa<b>a</b>lla<u>th</u>eena kafaroo il<u>a</u> jahannama yu<u>h</u>sharoon<b>a</b>


Maududi:
  تاکہ  اللہ  تعالیٰ  کرِ  گندگی،  پٲکیزگی  نِشہِ  چھٲنٹِتھ  بیوٚن،  تہٕ  پرٛتھ  قسمٕچ  گندگی  رلٲوِتھ  کریٚس  کُنُے،  پتہٕ  چھکہِ  تتھ  پھٹجہِ  جہنمس،  یِمے  لُکھ  چِھ  اصلی  خسارٕہ لد۔

Jalandhary:
  یُتھ  اللہ  تعالیٰ  الگ  کرِ  ناپاک  لوٗکن  پاک  لوٗکو  نِشہِ،  بیٚیہِ  دِیہِ  بٔرِتھ  ناپاک  لوٗکن  اکھ  أکِس  پٮ۪ٹھ،  یعنی  اکھ  أکِس  سٍتۍ  نکھہٕ  نکھہٕ  تھٲوِتھ  کھارِ  تِمن  سارنے  اکھ  ڈیراہ۔  توپتہٕ  دِیکھ  یکہٕ  وٹہٕ  بٔرِتھ  جہنمس  منٛز،  یِمے  لوٗکھ  تہِ  کیاہ  گٔے  تاون  زد  یتھ  تاوان  زدگی  نہایتٕھے  چُھنہٕ۔

Transliteration:
  Liyameeza All<u>a</u>hu alkhabeetha mina a<b>l</b><u>tt</u>ayyibi wayajAAala alkhabeetha baAA<u>d</u>ahu AAal<u>a</u> baAA<u>d</u>in fayarkumahu jameeAAan fayajAAalahu fee jahannama ol<u>a</u>ika humu alkh<u>a</u>siroon<b>a</b>


Maududi:
  اے  نبیؐ،  یِمن  کٲفرن  ؤنِو  زِ  اگر  وُنہِ  تہِ  باز  پھیرن  تیٚلہِ  یِکینژھاہ  پتھ  کُن  سپُدمُت  چُھ  سُہ  یِیہِ  درگزر  کرنہٕ،  البتہٕ  اگر  یِم  تَمی  پٔتِمہِ  رٔوِشہِ  ہُند  اعادٕہ  کرن  تیٚلہِ  یِکینژھاہ  پٔتِمیٚن  قومن  سٍتۍ  سپُدمُت  چُھ  سُہ  چُھ  سارِنٕے  پے۔

Jalandhary:
  فرمٲوِیوکھ  توٚہۍ  یا  رسول  اللہ  صلی  اللہ  علیہ  و  سلم  کٲفرن  یِمن  برونٹِھم  مضمون  بوٗزِتھ  کینہہ  اثر  سپُدمُت  آسہِ  کہ  ہرگاہ  تِم  کُفرٕ  و  شِرکہٕ  نِشہِ  پتھ  روٗزِتھ  مسلمان  سپدن  تِمن  ییہِ  بروںٹھمِس  سٲرسٕے  بخشٲیِش  کرنہٕ،  ہرگاہ  دبارٕہ  بیٚیہِ  کُفرٕے  کرن  بدستور  روزن  کُفرسٕے  پٮ۪ٹھ۔  پس  چھےٚ  برونٹھمیٚن  کٲفرن  ہٕںٛز  روِش  گذریمژٕے۔  تِمو  کیاہ  کوٚر  تِمن  کیاہ  بنیو۔

Transliteration:
  Qul lilla<u>th</u>eena kafaroo in yantahoo yughfar lahum m<u>a</u> qad salafa wain yaAAoodoo faqad ma<u>d</u>at sunnatu alawwaleen<b>a</b>


Maududi:
  ﴿اے  لوٗکو  یِمو  ایمان  چُھو  اوٚنمُت﴾  یِمن  کٲفرن  سٍتۍ  کٔرِو  جنگ  یوٚت  تام  فِتنہٕ  گژِھہ  ختم  تہٕ  دین  سپدِ  پوٗرٕ  پٲٹھۍ  اللہ  تعالیٰ  سٕندِ  خٲطرٕ،  پتہٕ  اگر  تِم  فتنہ  نِشہِ  باز  پھیرن،  تیٚلہِ  چُھ  تِہٕندٮ۪ن  اعمالن  ہُند  وُچھن  وول  اللہ  تعالیٰ۔

Jalandhary:
  توٚہۍ  کٔرِو  یا  رسول  اللہؐ  یِمن  کٲفرن  سٍتۍ  جہاد۔  ہرگاہ  یِم  کُفرٕسٕے  پٮ۪ٹھ  روزن  یوٚتانۍ  یہِ  شرک  و  کُفرُک  فِتنے  سپدِ  ختم،  پرٛتھ  طرفہٕ  پھہلہِ  دین  خداے  سُندُے،  توپتہٕ  ہرگاہ  تِم  پتھ  روزن  کُفرٕ  ںِشہِ  اللہ  تعالیٰ  چُھ  تِہٕنزٕ  سارے  کامہِ  وُچھان۔

Transliteration:
  Waq<u>a</u>tiloohum <u>h</u>att<u>a</u> l<u>a</u> takoona fitnatun wayakoona a<b>l</b>ddeenu kulluhu lill<u>a</u>hi faini intahaw fainna All<u>a</u>ha bim<u>a</u> yaAAmaloona ba<u>s</u>eer<b>un</b>


Maududi:
  تہٕ  اگر  تِم  مانن  نہٕ  تیٚلہِ  روٗزِو  زٲسِتھ  زِ  اللہ  تعالیٰ  چُھ  تُہُند  رچھن  وول  تہٕ  سُہ  چُھ  بہترین  حٲمی  تہٕ  مددگار۔

Jalandhary:
  ہرگاہ  تِم  روگردٲنی  کرن۔  توٚہۍ  روزِو  مضبوط۔  خداے  سُند  ناو  ہیٚتھ  کٔرِو  تِہُند  مُقابلہٕ۔  توٚہۍ  زٲنِو  پٔزۍ  پٲٹھۍ  کہ  اللہ  تعالیٰ  چُھ  تُہُند  رفیق۔  سُے  چُھ  تُہُند  رُت  رفیق  تہٕ  رُت  مددگار  تُہُند۔

Transliteration:
  Wain tawallaw fa<b>i</b>AAlamoo anna All<u>a</u>ha mawl<u>a</u>kum niAAma almawl<u>a</u> waniAAma a<b>l</b>nna<u>s</u>eer<b>u</b>


Maududi:
  تہٕ  تۅہیہِ  گژِھہ  پے  لگٕنۍ  زِ  یُس  مالِ  غنیمت  تۅہیہِ  حٲصل  چُھو  کوٚر  مُت  ﴿یتھ  جایہِ  چُھ  تَمہِ  مالِ  غنیمت  کہ  بٲگراونُک  قانون  وَننہٕ  یِوان  یتھ  متعلق  تقریر کِس  ابتداہس  منٛز  وَننہٕ  اوس  آمُت  زِ  یہِ  چُھ  اللہ  تعالیٰ  سُند  انعام  یتھ  متعلق  فٲصلہٕ  کرنُک  اختیار  اللہ  تعالیٰ  تہٕ  تٔمۍ  سٕندِس  رسولؐ  سٕے  یوت  چُھ،  وۅنۍ  آو  سُہ  فٲصلہٕ  بیان  کرنہٕ﴾  تَمِیُک  پوٗنزِم  حصہٕ  چُھ  خدایس  تہٕ  تٔمۍ  سٕندِس  رسول  صلی  اللہ  علیہ و سلمس  خٲطرٕ  بیٚیہِ  رشتہٕ دارن،  یتیمن،  مسکینن  تہٕ  مسافرن  خٲطرٕ  اگر  تۅہیہِ  ایمان  اوٚنمُت  چُھو  خُدایس  پٮ۪ٹھ  تہٕ  تتھ  چیزس  پٮ۪ٹھ  یُس  فٲصلہٕ  کہ  دۅہ،  یعنی  دۅشوٕنۍ  فوجن  ہٕندِ  ٹکراونہٕ کہ  دۅہ  اسہِ  پننِس  بندس  پٮ۪ٹھ  نٲزِل  اوس  کوٚرمُت،  ﴿یعنی  سُہ  تٲئید  تہٕ  نصرت  ییٚمہِ  کہ  بدولتہٕ  تۅہیہِ  فتح  حٲصل  سپزٕو،  تہٕ  ییٚمہِ  کہ  بدولتے  تۅہیہِ  یہِ  مالِ  غنیمت  حٲصل  سپدُو،  تیٚلہِ  کٔرِو  یہِ  حصہٕ  خوشی  سان  ادا﴾  اللہ  تعالیٰ  چُھ  پرٛتھ  چیزس  پٮ۪ٹھ  قدرت  تھاوان۔

Jalandhary:
  بیٚیہِ  زٲنِو  یہِ  کتھ  وارٕ  کہ  بتحقیق  یہِ  کینژھاہ  تۅہیہِ  کٲفرن  نِشہِ  مالِ  غنیمت  حٲصِل  کٔرِو  پس  چُھ  تمیُک  حکُم۔  تتھ  سٲرسٕے  گژھن  پانژھ  حصہٕ  کرنہٕ  یِن۔  توپتہٕ  گژھن  تتھ  پٲنژمِس  حِصس  بیٚیہِ  پانژھ  حِصہٕ  کرنہٕ  یِن۔  تمہِ  منٛزٕ  پٲنژِم  حصہٕ  خدایس  تہٕ  تِہٕندِس  پیغمبرٕہ  سٕندِ  خٲطرٕ  تھاوُن۔  نبی  کریم  صلی  اللہ  علیہ  و سلم  کرن  نیابت  خداے  سُند  حِصہٕ  وصول  توپتہٕ  کرن  تِم  خرٕچ  تمہِ  منٛزٕ  پننین  ذٲتی  اخراجاتن  پٮ۪ٹھ۔  بیٚیہِ  پننین  اہلِ  قرابتن  پٮ۪ٹھ  یِمو  ابتدا  پٮ۪ٹھہٕ  تِمن  نُصرت  و  مدد  کوٚر۔  بنی  ہاشِم،  بنی  مطلبو  أندرٕہ  یِمن  زکوٰۃ  رٹٕنۍ  چھےٚ  حرام  بیٚیہِ  یتیمن  تہٕ  حاجت  مند  مسلمانن  پٮ۪ٹھ۔  بیٚیہِ  مسافرن  پٮ۪ٹھ  تمہِ  پتہٕ  یِم  ژور  حصہٕ  مالِ  غنیمتٕکۍ  باقی  چھِ  تِم  یِن  لشکرِ  پٮ۪ٹھ  تقسیم  کرنہٕ۔  سوارس  زٕہ  حصہٕ،  پتھر  پکہٕ  وٕنِس  اکھ  حصہٕ،  ہرگاہ  تۅہیہِ  پژھ  کٔرٕو  خدایس،  بیٚیہِ  کوٚرُو  تس  پٮ۪ٹھ  یقین۔  بیٚیہِ  تتھ  پٮ۪ٹھ  یہِ  اسہِ  نٲزِل  کوٚرپننِس  بندے  خاصس  حضرتِ  محمدس  پٮ۪ٹھ  صلی  اللہ  علیہ  و سلم  فٲصلہٕ  دۅہہ  یعنی  جنگِ  بدرٕکۍ  دۅہہ۔  ییٚمہِ  دۅہہ  زٕجمٲژ  باایمان  تہٕ  کٲفر  اورٕیور  مُقٲبِل  سپٕدۍ۔  یوم  الفرقان  اندر  چُھ  مُراد  جنگِ  بدرُک  دۅہ  ییٚمہِ  دۅہہ  پٔزِس  تہٕ  اپزِس  فرق  آیہِ  کرنہٕ،  اللہ  تعالیٰ  چُھ  پرٛتھ  چیزس  پٮ۪ٹھ  پوٗرٕ  ہ  قدرت  وول۔

Transliteration:
  Wa<b>i</b>AAlamoo annam<u>a</u> ghanimtum min shayin faanna lill<u>a</u>hi khumusahu wali<b>l</b>rrasooli wali<u>th</u>ee alqurb<u>a</u> wa<b>a</b>lyat<u>a</u>m<u>a</u> wa<b>a</b>lmas<u>a</u>keeni wa<b>i</b>bni a<b>l</b>ssabeeli in kuntum <u>a</u>mantum bi<b>A</b>ll<u>a</u>hi wam<u>a</u> anzaln<u>a</u> AAal<u>a</u> AAabdin<u>a</u> yawma alfurq<u>a</u>ni yawma iltaq<u>a</u> aljamAA<u>a</u>ni wa<b>A</b>ll<u>a</u>hu AAal<u>a</u> kulli shayin qadeer<b>un</b>


Maududi:
  یاد  کٔرِو  سُہ  وقت  ییٚلہِ  توٚہۍ  وادی  ہٕندِ  ییٚمہِ  طرفہٕ  ٲسِو  تہٕ  تِم  ٲسۍ  دوٚیِمہِ  طرفہٕ  پڑاو  ترٲوِتھ  تہٕ  فٲصلہٕ  اوس  تۅہیہِ  بٔنۍ  کِنۍ  ﴿سٲحِلس﴾  کُن  اگر  تۅہیہِ  تہٕ  تِمن  درمیان  گۅڈے  مقابلٕچ  قرار  داد  سپدیمٕژ  آسِہے،  تیٚلہِ  کٔرِہِو  توٚہۍ  ضروٗر  تتھ  موقعس  پٮ۪ٹھ  اجتناب،  البتہ  یِکینژھاہ  پیش  آو  سُہ  اوس  امہِ  موجوب  زِ  ییٚمہِ  کتھہِ  ہُند  فٲصلہٕ  خُداین  کوٚرمُت  اوس  تتھ  کڈِ  نوٚن،  تاکہ  یَس  ہلاک  چُھ  سپدُن،  سُہ  گژھہِ  ٹاکارٕ  دلیلہِ  سان  ہلاک،  تہٕ  یَس  زندٕہ  چُھ  روزُن،  سُہ  روزِ  ٹاکارٕ  دلیلہِ  سان  زندٕہ،  یقیناً  چُھ  اللہ  تعالیٰ  بوزن  وول  تہٕ  زانن  وول۔

Jalandhary:
  ییٚمہِ  دۅہہ  توٚہۍ  ٲسِو  اے  باایمانو  میدانِ  جنگ  کِس  کِنارس  پٮ۪ٹھ  یُس  مدینہ  شریفس  نزدیک  اوس۔  کٲفر  ٲسۍ  میدان  کِس  تتھ  کِنارس  پٮ۪ٹھ  یُس  مدینہ  شریف  نِشہِ  دوٗر  اوس،  ابو  سُفیان  سُند  قبیلہٕ  اوس  تۅہیہِ  بوٚنمہِ  طرفہٕ  سمندرکِس  کِنارس  قریب  پکان،  ہرگاہ  توٚہۍ  فریقین  پانہٕ  وٲنۍ  جنگ  کرنہٕ  خٲطرٕ  کانہہ  وقتاہ  مقرر  کٔرِہِو۔  تتھ  وقتس  منٛز  گژِھہ  ہو  تۅہیہِ  اِختلاف  تہٕ  پس  وپیش  ممکن  اوس  کہ  پننہِ  کم  سامانہٕ  آسنہٕ  مۅکھہٕ  میلِہِونہٕ  توٚہۍ  وقتس  پٮ۪ٹھ،  مگر  اللہ  تعالیٰ  ہن  سونٛبرٲوِو  توٚہۍ  اورٕ  یور  وقت  مقرر  کرنہٕ  ورٲے،  یُتھ  اللہ  تعالیٰ  جٲرِی  کرِ  سُہ  حکُم  یُس  تٔمِس  کرُن  اوس  یعنی  عزتِ  اِسلام  شکستِ  کُفر،  یہِ  تدبیر  کٔراللہ  تعالیٰ  ہن  یُتھ  یہِ  نٔنۍ  قدرت  وُچھِتھ  ہلاک  گژھ وُن  تہِ  ہلاک  گژِھہ  دلیل  وُچھِتھ۔  زِندٕہ  روزِ  یُس  زِندٕہ  روزِ  دلیل  وُچھِتھ۔  یعنی  پرٛتھ  أکِس  سپدِ  معلوم  قدرتِ  خدا۔  کِتھہٕ  پٲٹھۍ  کٔرتٔمۍ  نٔنۍ  یٲرِی  مسلمانن۔  سازو  سامانہٕ  ورٲے  کٔرنکھ  فتح  عطا،  بیٚیہِ  چُھ  بیشک  اللہ  تعالیٰ  سورُے  بوزٕوُن  سورُے  زانہٕ  وُن،

Transliteration:
  I<u>th</u> antum bi<b>a</b>lAAudwati a<b>l</b>dduny<u>a</u> wahum bi<b>a</b>lAAudwati alqu<u>s</u>w<u>a</u> wa<b>al</b>rrakbu asfala minkum walaw taw<u>a</u>AAadtum la<b>i</b>khtalaftum fee almeeAA<u>a</u>di wal<u>a</u>kin liyaq<u>d</u>iya All<u>a</u>hu amran k<u>a</u>na mafAAoolan liyahlika man halaka AAan bayyinatin waya<u>h</u>y<u>a</u> man <u>h</u>ayya AAan bayyinatin wainna All<u>a</u>ha lasameeAAun AAaleem<b>un</b>


Maududi:
  اے  نبیؐ،  تہٕ  یاد  کٔرِو  سُہ  وقت،  ییٚلہِ  اللہ  تعالیٰ  اوس  تِمن  تُہندِس  خوابس  منٛز  کمٕے  ہاوان۔  ﴿یہِ  چھےٚ  تمہِ  وقتٕچ  کتھ  ییٚلہِ  حضورؐ  مُسلمان  ہیٚتھ  مدینہٕ  پٮ۪ٹھہٕ  نیران  ٲسۍ  یا  وَتہِ  ٲسۍ  کُنہِ جایہِ،  تہٕ  یہِ  ٲس  نہٕ  پے  زِ  کٲفرن  ہُند  لشکر  کوتاہ  بوٚڈ  چُھ۔  تَمہِ  وقتہٕ  وُچھ  حضور  صلی  اللہ  علیہ و سلمو  خوابس  منٛز  یہِ  لشکر،  تہٕ  یُس  منظر  تِمن  برونٛہہ  کنہِ  پیش  آو  کرنہٕ  تمہِ  نِشہِ  کوٚر  تِمو  اندازہ  زِ  دشمنن  ہُند  تعداد  چُھنہٕ  زیادہ  کینٛہہ﴾  ہرگاہ  سُہ  تۅہیہِ  تِہُند  تعداد  زیادہ  ہاوِہے۔  تیٚلہِ  ہٲرِہِو  ضرور  توٚہۍ  ہمت  تہٕ  لڑایہِ  ہٕندِس  معاملس  منٛز  تُلہِ ہِو  تنازعہ،  مگر  خُداے  نٕے  بچٲوِنو  توٚہۍ  امہِ  نِشہِ،  پٔزۍ پٲٹھۍ  چُھ  سُہ  سیٖنَن  ہُند  حال  تام  زانان۔

Jalandhary:
  سُہ  وقت  تہِ  چُھ  یاد  کرنس  قٲبِل  ییٚلہِ  اللہ  تعالیٰ  ہن  ہٲوٕو  تۅہیہِ  کٲفرن  ہٕنٛز  لشکر  خۅابس  منٛز  کم،  ہرگاہ  تۅہیہِ  ہاوِہو  سُہ  لشکر  زیادٕہ  تعداد  کِنۍ  تیٚلہِ  سپدِہوٗ  توٚہۍ  کم  ہمت،  بیٚیہِ  کٔرِہِوۍ  توٚہۍ  ضروٗر  اِختلاف  جہاد  کرنس  اندر،  لیکن  اللہ  تعالیٰ  ہن  تھٲوِو  تِمو  دۅشوٕے  چیزو  نِشہِ  بسلامت۔  نہ  کوٚرُو  تۅہیہِ  اختلاف  نہ  سپِدو  توٚہۍ  کم  ہمت،  پٔزۍ  پٲٹھۍ  سُہ  چُھ  پوٗرٕ  زانہٕ  وُن  دِلن  ہنزٕ  کتھہٕ۔

Transliteration:
  I<u>th</u> yureekahumu All<u>a</u>hu fee man<u>a</u>mika qaleelan walaw ar<u>a</u>kahum katheeran lafashiltum walatan<u>a</u>zaAAtum fee alamri wal<u>a</u>kinna All<u>a</u>ha sallama innahu AAaleemun bi<u>tha</u>ti a<b>l</b><u>ss</u>udoor<b>i</b>


Maududi:
  تہٕ  یاد  کٔرِو  ییٚلہِ  مقابلہٕ کہ  وقتہٕ  خُداین  تۅہیہِ  لُکن  ہٕنزن  نظرن  منٛز  دُشمن  کمٕے  ہٲوۍ  تہٕ  تِہنزن  نظرن  منٛز  کٔرِنو  توٚہۍ  کم  کٔرِتھ  پیش،  تاکہ  یۅسہٕ  کتھ  سپدن  واجِنۍ  ٲس  تتھ  کڑِ  اللہ  تعالیٰ  نوٚن،  تہٕ  ٲخرکار  چِھ  سٲری  معاملات  اللہ  تعالیٰ  سٕے  کُن  رجوع  سپدان۔

Jalandhary:
  بیٚیہِ  پٲوِو  ژیٚتس  ییٚلہِ  اللہ  تعالیٰ  ہن  تُہٕنٛزن  نظرن  اندر  أنۍ  تِم  کمٕے  ییٚمہِ  ساعتہٕ  تۅہیہِ  مقابلہٕ  ہیٚوتُو  کرُن۔  تُہٕنٛزن  نظرن  منٛز  تہِ  أنِنو  توٚہۍ  کمٕے  یُتھ  جانبینن  مقابلُک  جذبہٕ  مضبوط  سپدِ،  یہِ  تہِ  کوٚر  اللہ  تعالیٰ  ہن  یُتھ  سُہ  پوٗرٕ  کرِ  تتھ  حُکمس  یُس  تٔمِس  بہرٛال  کرُن  اوس۔  عزتِ  اسلام۔  شکستِ  کُفر،  خداے  سٕے  کُن  چھِ  سارے  کامہِ  رجوع  کران۔

Transliteration:
  Wai<u>th</u> yureekumoohum i<u>th</u>i iltaqaytum fee aAAyunikum qaleelan wayuqallilukum fee aAAyunihim liyaq<u>d</u>iya All<u>a</u>hu amran k<u>a</u>na mafAAoolan wail<u>a</u> All<u>a</u>hi turjaAAu alomoor<b>u</b>


