# translations

Maududi:
  یُس  رِژرٕچ  سفٲرش  کرِ  سُہ  لبہِ  تَمہِ  منٛزٕ  حصہٕ  تہٕ  یُس  بُرٲئی  ہٕنز  سفٲرش  کرِ  سُہ  لبہِ  تَمہِ  منٛز  حصہٕ  تہٕ  اللہ  تعالیٰ  چُھ  پرٛتھ  چیزس  پٮ۪ٹھ  نظر  تھاون  وول۔

Jalandhary:
  یُس  اکھاہ  بییِس  شخصس  سُفٲرِش  تہٕ  مدد  کرِ  کُنہِ  رٕژٕ  کامہِ  اندر  تس  آسہِ  تمیُک  رُت  حصہٕ  ٲخرتس  اندر،  بیٚیہِ  یُس  اکھاہ  بییِس  شخصس  سُفٲرِش  تہٕ  مدد  کرِ  کُنہِ  یچھ  کامہِ  اندر  تس  تہِ  آسہِ  تمہِ  کہ  سزاہُک  اکھ  حصہٕ  ٲخرتس  اندر،  اللہ  تعالیٰ  چُھ  پرتھ  چیزس  پیٚٹھ  طاقت  وول۔  سُہ  چُھ  پننہِ  قدرت  سٍتۍ  نیکی  پیٚٹھ  ثواب  عطا  کران  تہٕ  بدی  پیٚٹھ  سزا  دِوان۔

Transliteration:
  Man yashfaAA shaf<u>a</u>AAatan <u>h</u>asanatan yakun lahu na<u>s</u>eebun minh<u>a</u> waman yashfaAA shaf<u>a</u>AAatan sayyiatan yakun lahu kiflun minh<u>a</u> wak<u>a</u>na All<u>a</u>hu AAal<u>a</u> kulli shayin muqeet<u>a</u><b>n</b>


Maududi:
  تہٕ  ییٚلہِ  کانٛہہ  احترامہٕ  سان  تۅہیہِ  سلام  کرِ  تیٚلہِ  دِیوِ  تس  اَمہِ  کھۅتہٕ  بہتر  طریقہٕ  جواب  یا  کم  از  کم  تِتھے  پٲٹھۍ،  اللہ  تعالیٰ  چُھ  پرٛتھ  چیزُک  حساب  ہیٚنہٕ  وول۔

Jalandhary:
  بیٚیہِ  ییٚلہِ  آسہِ  تۅہیہِ  اے  مسلمانو  تعظیم  تہٕ  سلام  یِوان  کرنہٕ  پس  ٲسِو  توٚہۍ  تمیُک  جواب  دِوان  تمہِ  کھۅتہٕ  رٕتہِ  طریقہٕ۔  تہِ  نے  توتہِ  تتھ  ہِیوٗ،  بیشک  اللہ  تعالیٰ  چُھ  پرتھ  چیزس  پیٚٹھ  بازخواست  کروُن  تہٕ  حِساب  ہیٚوُن۔

Transliteration:
  Wai<u>tha</u> <u>h</u>uyyeetum bita<u>h</u>iyyatin fa<u>h</u>ayyoo bia<u>h</u>sana minh<u>a</u> aw ruddooh<u>a</u> inna All<u>a</u>ha k<u>a</u>na AAal<u>a</u> kulli shayin <u>h</u>aseeb<u>a</u><b>n</b>


Maududi:
  اللہ  تعالیٰ  چُھ  سُہ  یَس  وَرٲے  کانٛہہ  خُداے  چُھنہٕ،  سُہ  کریو  تۅہیہِ  سارِنٕے  تمہِ  قیامت کہ  دۅہ  جمع  ییٚمہِ  کِس  یِنس  منٛز  کانٛہہ  شک  چُھنہٕ  تہٕ  اللہ  تعالیٰ  سٕنزِ  کتھہِ  کھۅتہٕ  کھٔسِتھ  کٔمۍ  سٕنز  کتھ  ہیٚکہِ  پٔز  ٲسِتھ۔

Jalandhary:
  معبودِ  برحق  گوو  سُے  کہ  کانہہ  معبوداہ  چُھنہٕ  تس  ورٲے،  ضروٗر  سوٛنبراوِ  سُہ  تۅہیہِ  سارنٕے  قیامتُک  دۅہ،  کانہہ  شکاہ  چُھنہٕ  تمہِ  کِس  واقع  سپدنس  اندر،  بیٚیہِ  کُس  اکھاہ  چُھ  خداے  سٕندِ  کھۅتہٕ  زیادٕ  پٔززیور  کلام  فرماونس  اندر۔  مکہ  کیو  مُشرِکو  أندرٕہ  اکھ  جماعتھاہ  آیہِ  مکہ  منورہ،  تِموٕے  کوٚر  ظٲہِر  کہ  أسۍ  آے  مسلمان  سپدِتھ  تہٕ  ہِجرت  کٔرِتھ۔  توپتہٕ  گٔے  بیٚیہِ  واپس  حیلہٕ  کوٚرُکھ  أسۍ  انو  تورٕہ  مال  تِجارت،  توپتہٕ  آے  نہٕ  واپس  کینہہ  تہِ  تتہِ  سپٕدۍ  مُرتد۔  تِمن  متعلق  سپزٕ  مسلمانن  زٕ  جمٲژ۔  أٍڈیو  دوٚپ  تِم  چھِ  کٲفر  أڈیو  دوٚپ،  نہ  تِم  چھِ  مسلمان۔  اللہ  تعالیٰ  چُھ  فرماوان  تِم  چھِ  واقعی  کٲفر  اے  مسلمانو،  توٚہۍ  کیازِ  چھِو  اختلاف  کران  اتھ  منٛز۔

Transliteration:
  All<u>a</u>hu l<u>a</u> il<u>a</u>ha ill<u>a</u> huwa layajmaAAannakum il<u>a</u> yawmi alqiy<u>a</u>mati l<u>a</u> rayba feehi waman a<u>s</u>daqu mina All<u>a</u>hi <u>h</u>adeeth<u>a</u><b>n</b>


Maududi:
  پتہٕ  کیا  چُھو  تۅہیہِ  یہِ  گوٚمُت  زِ  منافِقن  متعلق  چھےٚ  تۅہیہِ  منٛز  زٕہ  رایہِ  لبنہٕ  یِوان  حالانکہ  یِمہٕ  بُرٲیِیہِ  تِمو  کماوِمژٕ  چھےٚ،  تِہِندِ  بدولت  چِھ  خُداین  تِم  دُبہٕ  پِھرمٕتۍ  کیا  توٚہۍ  چِھوا  یژھان  زِ  یَس  خُداین  ہدایت  بخُش  نہٕ  تس  بخشِو  توٚہۍ  ہدایت؟  حالانکہ  یُس  خُداین  وَتہِ  ڈول  تس  خٲطرٕ  لٔبِو  نہٕ  توٚہۍ  کانٛہہ  وَتھ۔

Jalandhary:
  اے  مسلمانو  پس  کیاہ  سپدیو  تۅہیہِ۔  مُنافِقن  ہٕندِس  معاملس  منٛز  کیازِ  گٔیہِ  تۅہیہِ  اندر  زٕ  جمٲژ۔  اکھ  جماعت  چھےٚ  دپان  تِم  چھِ  کٲفر۔  بیاکھ  جماعت  چھےٚ  دپان  تِم  چھِ  مسلمان،  مُتفق  سپدِو  تِہٕندِس  کٲفر  آسنس  پیٚٹھ،  اللہ  تعالیٰ  ہن  پِھر  تِم  واپس  کُفرس  کُن  پننیو  یچھ  عملو  سببہٕ،  کیاہ  توٚہۍ  چھِو  یژھان  وتھ  ہاوٕنۍ  تِم  یِمن  وتھ  راوٕرٲو  اللہ  تعالیٰ  ہن،  یس  وتھ  راوٕ  راوِ  اللہ  تعالیٰ  تسٕندِ  خٲطرٕ  لٔبِو  نہٕ  توٚہۍ  کانہہ  وتھاہ  باایمان  بننٕچ۔

Transliteration:
  Fam<u>a</u> lakum fee almun<u>a</u>fiqeena fiatayni wa<b>A</b>ll<u>a</u>hu arkasahum bim<u>a</u> kasaboo atureedoona an tahdoo man a<u>d</u>alla All<u>a</u>hu waman yu<u>d</u>lili All<u>a</u>hu falan tajida lahu sabeel<u>a</u><b>n</b>


Maududi:
  تِم  چِھ  یہِ  یژھان  زِ  یِتھہٕ  پٲٹھۍ  تِم  پانہٕ  کٲفر  چِھ  تِتھے  پٲٹھۍ  سپدِو  توٚہۍ  تہِ  کٲفر  تاکہ  تِم  تہٕ  توٚہۍ  گژِھو  سٲری  یکساں۔  لہٰذا  مَہ  بنٲوِیون  تِمو  منٛزٕ  کانٛہہ  پنُن  دوست  یوت  تام  نہٕ  تِم  اللہ  تعالیٰ  سٕنزِ  وَتہِ  منٛز  ہجرت  کٔرِتھ  یِن،  تہٕ  ہرگاہ  تِم  ہجرت  نِشہِ  باز  روزَن  تیٚلہِ  ییٚتہِ  لٔبِیووٗکھ  رٔٹیووٗکھ  تہٕ  کٔرِیوٗکھ  قتل۔  ﴿یہِ  حکم  چُھ  تِمن  منافق  مسلمانن  ہُند  یِم  برسرِ  جنگ  کٲفر  قومس  سٍتۍ  تعلق  تھاوان  آسن  تہٕ  اسلٲمی  حکومتس  خلاف  نِن  دشمنن  ہٕندۍ  پٲٹھۍ  کاروٲیِیَن  منٛز  حصہٕ۔﴾  تہٕ  یِمو  منٛزٕ  مَہ  بناوِیوٗن  کانٛہہ  اَکھ  پنُن  دوست  تہٕ  مددگار۔

Jalandhary:
  تِم  کیاہ  آسہن  مومن  بلکہ  چھِ  تِہٕندِ  دِلٕچ  خوٲہش  کہ  ہرگاہ  توٚہۍ  تہِ  بٔنِو  کٲفر  یِتھہٕ  پٲٹھۍ  تِم  کٲفر  چھِ،  پس  بٔنہِ  ہِوتوٚہۍ  سٲرِی  معاذاللہ  برابر  کُفرس  أندرٕہ۔  وۅنۍ  ییٚلہِ  تُہُند  حال  تۅہیہِ  نسبت  یہِ  چُھ،  پس  مہ  بنٲوِیون  تِمن  أندرٕہ  کانہہ  پنُن  دوست  تہٕ  یاریوٚ  تانۍ  نہٕ  تِم  بیٚیہِ  ہِجرت  کرن  محض  خداے  سٕندِ  خٲطرٕ،  پس  اگر  تِم  اِسلام  نِشہِ  اعراض  کرن  بُتھ  پھِرن،  کُفرسٕے  پیٚٹھ  بدستور  روزن۔  تیٚلہِ  رٔٹِیوکھ  تہٕ  مٲرِیوکھ  ییٚتنس  پیٚنو  تہٕ  تتِنس،  ہرگِز  مہ  بنٲوِیون  تِمو  أندرٕہ  کانہہ  اکھاہ  نہ  دوست  تہٕ  نہ  مددگار۔  تِمن  نِشہِ  روٗزِو  بالکل  الگ۔

Transliteration:
  Waddoo law takfuroona kam<u>a</u> kafaroo fatakoonoona saw<u>a</u>an fal<u>a</u> tattakhi<u>th</u>oo minhum awliy<u>a</u>a <u>h</u>att<u>a</u> yuh<u>a</u>jiroo fee sabeeli All<u>a</u>hi fain tawallaw fakhu<u>th</u>oohum wa<b>o</b>qtuloohum <u>h</u>aythu wajadtumoohum wal<u>a</u> tattakhi<u>th</u>oo minhum waliyyan wal<u>a</u> na<u>s</u>eer<u>a</u><b>n</b>


Maududi:
  البتہ  تِم  منافق  چِھ  امہَ  حُکمہ  نِشہِ  مُستثنیٰ  یِم  کُنہِ  تِتھس  قومس  سٍتۍ  رَلن  یَس  سٍتۍ  تۅہیہِ  معاہدٕہ  چُھ۔  ﴿اَمِیُک  مطلب  چُھنہٕ  یہِ  زِ  یِتھۍ  منافق  ہیٚکوکھ  پنٕنۍ  دوست  تہٕ  مددگار  بنٲوِتھ۔  بلکہ  چُھ  اَمِیُک  مطلب  یہِ  زِ  یِم  یِن  نہٕ  رَٹنہٕ  تہٕ  مارنہٕ  تِکیازِ  یِم  چِھ  تِتھس  قومس  سٍتۍ  رلیامٕتۍ  یس  سٍتۍ  اسلٲمی  حکومتُک  مُعاہدٕہ  چُھ۔﴾  یِتھے  پٲٹھۍ  چِھ  تِم  منافق  تہِ  مُستثنیٰ  یِم  تۅہیہِ  نِشہِ  یِوان  چِھ  تہٕ  لڑایہِ  نِشہِ  چِھ  تِہِندۍ  دل  تنگ  آمٕتۍ،  نَہ  چِھ  تۅہیہِ  سٍتۍ  لڑُن  یژھان  نہ  پننِس  قومس  سٍتۍ۔  اللہ  تعالیٰ  اگر  ییژِھہ ہے  یِمن  کرِہے  تۅہیہِ  پٮ۪ٹھ  مُسلط  تہٕ  تِم  تہِ  لڑہن  تۅہیہِ  سٍتۍ،  لہٰذا  اگر  تِم  تۅہیہِ  نِشہِ  الگ  سپدن  تہٕ  باز  روزن  تہٕ  تۅہیہِ  کُن  پِلناون  صلحُک  تہٕ  اَمنُک  اَتھہٕ  تیٚلہِ  چَھنہٕ  خُداین  تُہٕندِ  خٲطرٕ  تِمن  پٮ۪ٹھ  دست  درٲزی  ہٕنز  کانٛہہ  وَتھ  تھٲومٕژ۔

Jalandhary:
  مگر  مہ  مٲرِیوکھ  تِم  یِم  دشمنو  نِشہِ  الگ  سپدِتھ  اِلحاق  کرن  تتھ  قومس  سٍتۍ  یِمن  سٍتۍ  تۅہیہِ  صلحُک  معاہدٕہ  کوٚرمُت  آسیو،  بیٚیہِ  مہ  مٲرِیوکھ  تِم  ہرگاہ  تِم  تۅہیہِ  نِش  براہِ  راست  صلحہٕ  خٲطرٕ  یِن  یتھ  حالتس  اندر  کہ  دِل  تِہِندۍ  آسن  تۅہیہِ  سٍتۍ  لڑٲے  کرنہٕ  نِشہِ  یا  تُہٕندِ  طرفہٕ  پننِس  قومس  سٍتۍ  لڑٲے  کرنہٕ  نِشہِ  چُۅنگرنہٕ  آمٕتۍ۔  یعنی  تِم  آسن  یژھان  غٲر  جٲنبدار  روزُن۔  تِمن  سٍتۍ  تہِ  مہ  کٔرِو  جنگ۔  توٚہۍ  مٲنِو  یہِ  خداے  سُند  احسان  کہ  تُہٕندین  دِلن  اندر  تراوِ  اللہ  تعالیٰ  تِہُند  ہیبت۔  تِم  آے  تۅہیہِ  نِشہِ  صلحُک  درخواست  ہیٚتھ،  ہرگاہ  خدا  یژِھہ  ہاتِمن  کرِہا  تۅہیہِ  پیٚٹھ  مُسلط،  تیٚلہِ  کرہن  تِم  تۅہیہِ  سٍتۍ  مُقابلہٕ  تٕہ  جنگ،  پس  ییٚلہِ  تِم  الگ  روٗدۍ  تۅہیہِ  سٍتۍ  جنگ  تہٕ  لڑٲے  کرنہٕ  نِشہِ،  تمہِ  علاوٕہ  سُوزُکھ  تۅہیہِ  کُن  پیغامِ  صلح،  پس  اتھ  صورتس  منٛز  چُھو  نہٕ  اِجازت  تِمن  سٍتۍ  جنگ  کرنُک۔

Transliteration:
  Ill<u>a</u> alla<u>th</u>eena ya<u>s</u>iloona il<u>a</u> qawmin baynakum wabaynahum meeth<u>a</u>qun aw j<u>a</u>ookum <u>h</u>a<u>s</u>irat <u>s</u>udooruhum an yuq<u>a</u>tilookum aw yuq<u>a</u>tiloo qawmahum walaw sh<u>a</u>a All<u>a</u>hu lasalla<u>t</u>ahum AAalaykum falaq<u>a</u>talookum faini iAAtazalookum falam yuq<u>a</u>tilookum waalqaw ilaykumu a<b>l</b>ssalama fam<u>a</u> jaAAala All<u>a</u>hu lakum AAalayhim sabeel<u>a</u><b>n</b>


Maududi:
  بیٚیہِ  اکہِ  قسمٕکۍ  مُنافق  میلنو  تۅہیہِ  تِتھۍ،  یِم  یژھان  چِھ  زِ  تۅہیہِ  سٍتۍ  تہِ  روزٕہن  اَمنس  منٛز  تہٕ  بیٚیہِ  روزہن  اَمنس  منٛز  پننِس  قومس  سٍتۍ  تہِ  مگر  ییٚلہِ  کُنہِ  وِزِ  فِتنُک  موقع  لبن  تتھ  منٛز  تراوَن  وۅٹھ،  یِتھۍ  لُکھ  اگر  تُہندِ  مقابلہٕ  نِشہِ  باز  روزن  نہٕ  تہٕ  صلح  تہٕ  سلامتی  کرن  نہٕ  تۅہیہِ  برونٛٹھ کنہِ  پیش  تہٕ  پنٕنۍ  اَتھہٕ  رٹن  نہٕ  پتھ  تیٚلہِ  ییٚتہِ  تہِ  تِم  سمکھن  رٔٹیوٗکھ  تہٕ  مٲرِیوٗکھ،  یِمن  پٮ۪ٹھ  اَتھہٕ  تُلنہٕ  خٲطرٕ  چھےٚ  اَسہِ  تۅہیہِ  کُھلہٕ  حُجت  دِژمٕژ۔

Jalandhary:
  توٚہۍ  لٔبِیون  بیاکھ  جماعتھاہ  یِم  یژھان  چھِ  تۅہیہِ  نِشہِ  تہِ  امنس  منٛز  روزُن  پننِس  قومس  نِشہِ  تہِ  امنس  مںٛز  روزُن،  مگر  ییٚلہِ  ییٚلہِ  تِمن  کانہہ  فِتنس  کُن  واپس  نِوان  چُھ  فوراً  چھِ  بُتھہِ  کِنۍ  تتھ  منٛز  پیٚوان،  پس  ہرگاہ  تِم  تۅہیہِ  نِش  الگ  روزن  نہٕ  پیغامِ  صلح  سوزن  نہٕ۔  اتھہٕ  پنٕنۍ  پتھ  رٹن  نہٕ،  تیٚلہِ  کٔرِیوکھ  تِم  گرفتار  بیٚیہِ  مٲرِیوکھ  ییٚتنس  پیٚنو  تہٕ  تتِنس،  یِم  امہِ  قسمٕکۍ  لوٗکھ  یِہٕندِ  خٲطرٕ  دِژ  اسہِ  دلیلاہ  صاف  تہٕ  روشن  رٹنس  تہٕ  قتل  کرنس  پیٚٹھ۔

Transliteration:
  Satajidoona <u>a</u>khareena yureedoona an yamanookum wayamanoo qawmahum kulla m<u>a</u> ruddoo il<u>a</u> alfitnati orkisoo feeh<u>a</u> fain lam yaAAtazilookum wayulqoo ilaykumu a<b>l</b>ssalama wayakuffoo aydiyahum fakhu<u>th</u>oohum wa<b>o</b>qtuloohum <u>h</u>aythu thaqiftumoohum waol<u>a</u>ikum jaAAaln<u>a</u> lakum AAalayhim sul<u>ta</u>nan mubeen<u>a</u><b>n</b>


Maududi:
  کٲنٛسہِ  مومن  سٕنز  چَھنہٕ  یہِ  کٲم  زِ  دوٚیمِس  مومنس  کرِ  قتل،  اِلّا  یہِ  زِ  بِل  چُک  سپدیٚس  تہٕ  یُس  شخص  کٲنٛسہِ  مومنس  غلطی  کِنۍ  قتل  کرِ  تیٚلہِ  چُھ  اَمِیُک  کفارٕہ  یہِ  زِ  اکھ  مومن  کٔرِن  غلٲمی  نِشہِ  آزاد۔  ﴿چونکہ  مقتول  اوس  مومن  امہِ  موجوٗب  چُھ  أمۍ  سٕند  قتلُک  کفارٕہ  أکِس  مومن  غلام  سٕنز  آزٲدی  قرار  دِنہٕ  آمُت۔﴾  تہٕ  مقتول  سٕندٮ۪ن  وٲرثن  دِیِن  خون  بہا۔  ﴿نبی  صلی  اللہ  علیہ و سلمو  چُھ  خون  بہاہُک  مقدار  ہتھ  اونٹ  یا  ہتھ  گٲوٕہ  یا  زٕہ  ساس  ژھاوجہِ  مقرر  کرِمژٕ۔  اگر  بیٚیہِ  کُنہِ  شکلہِ  منٛزٕ  کانٛہہ  شخص  خون  بہا  ییٚژِھہ  دِیُن  تیٚلہِ  یِیہِ  تَمِیُک  مقدار  یِمنٕے  چیزن  ہٕند  بازٕرۍ  قٍمتہٕ کہ  لحاظہٕ  مُقرر  کرنہٕ۔  مثلاً  نبی  صلی  اللہ  علیہ و سلمن  ہٕندِ  وقتہٕ  ٲسۍ  خون  بہا  دِنہٕ  والیٚن  خٲطرٕ  8  شتھ  دینار  یا  8  ساس  دِرہم  مقرر۔  ییٚلہِ  حضرت  عمر  رضی  اللہ  تعالیٰ  عنہ  ہن  ہُند  زمانہٕ  آو  تہٕ  تِمو  فرموو  زِ  اونٹن  ہُند  قٍمت  چُھ  وۅنۍ  ہُریومُت،  لہٰذا  یِن  وۅنۍ  سۅنہٕ  کیٚن  سِکن  ہٕندۍ  اکھ  ساس  دینار،  یا  رۅپہٕ  کیٚن  سکن  ہٕندۍ  12  ساس  دِرہم  خون  بہا  دِیاوناونہٕ۔  مگر  واضح  روٗزِن  زِ  خون  بہاہُک  یہِ  مقدار  یُس  مقرر  کرنہٕ  چُھ  آمُت  چُھنہٕ  زٲنِتھ  مٲنِتھ  کرنہٕ  آمتہِ  قتلہٕ  خٲطرٕ  کینٛہہ  بلکہ  چُھ  اَلہٕ گٲبہٕ  گٔمتہِ  قتل  خٲطرٕ۔﴾  اِلّا  یہِ  زِ  تِم  کرن  خون  بہا  معاف۔  البتہ  اگر  سُہ  مسلمان  مقتول  کُنہِ  تِتھہِ  قومُک  اوس  یس  سٍتۍ  تۅہیہِ  دشمنی  آسہِ  تیٚلہِ  چُھ  اَمِیُک  کفارٕہ  اکھ  مومن  غلام  آزاد  کرُن  تہٕ  ہرگاہ  سُہ  کُنہِ  تِتھہِ  غیر  مُسلم  قومُک  فرد  اوس  یس  سٍتۍ  تۅہیہِ  معاہدٕہ  آسہِ  تیٚلہِ  یِیہِ  تٔمۍ  سٕندٮ۪ن  وٲرِثن  خون  بہا  دِنہٕ  تہٕ  اکھ  مومن  غلام  آسہِ  آزاد  کرُن۔  ﴿ییٚمہِ  آیت  کیٚن  احکامن  ہُند  خلاصہٕ  چُھ  یہِ،  ہرگاہ  مقتول  دارُ  الاسلامُک  روزن  وول  آسہِ  تیٚلہِ  چُھ  أمۍ  سٕندِس  قٲتِلس  خون  بہا  تہِ  دِیُن  تہٕ  خُدایس  معافی  منگنہٕ  باپت  چُھس  اکھ  غلام  تہِ  آزاد  کرُن۔  اگر  سُہ  دارُ  الحربُک  روزن  وول  آسہِ  تیٚلہِ  چُھ  قٲتِلس  صرف  غلام  آزاد  کرُن  خون  بہا  چُھس  نہٕ  کینٛہہ۔  اگر  سُہ  کُنہِ  تِتھہِ  دارُ  الکفرُک  روزن  وول  آسہِ  یس  سٍتۍ  اسلٲمی  حکومتس  معاہدٕہ  چُھ  تیٚلہِ  چُھ  قٲتِلس  اکھ  غلام  آزاد  کرُن  تہٕ  امہِ  علاوٕہ  چُھس  خون  بہا  تہِ  دِیُن،  البتہ  خون  بہاہُک  مقدار  آسہِ  تِیُتُے  یوٗتاہ  امہِ  معاہدٕہ  والہِ  قوم کِس  کٲنٛسہِ  غیر  مسلم  فرد  سٕندِس  قتل  کرنہٕ  کِس  صورتس  منٛز  معاہدٕہ  رٔنگۍ  دِیُن  پزِ﴾  پتہٕ  یس  غلام  دستیاب  سپدِ  نہٕ  سُہ  تھٲوِن  لگاتار  دۅن  ریٚتن  ہٕنز  روزٕہ۔  ﴿یعنی  روزٕہ  تھٲوِن  لگاتار  منٛزس  مہ  ترٲوِن  کانٛہہ  دۅہ۔  ہرگاہ  کانٛہہ  شخص  شرعی  عذرٕ  ورٲے  کانٛہہ  دۅہ  پُھٹراوِ  تس  چھےٚ  نَوِ  سرٕ  بیٚیہِ  گۅڈٕ  پٮ۪ٹھے  روزٕہ  شروع  کرنہِ۔﴾  یہِ  چُھ  اتھ  گناہس  پٮ۪ٹھ  خُدایس  برونٛہہ  کنہِ  توبہٕ  کرنُک  طریقہٕ۔  ﴿یعنی  یہِ  چُھنہٕ  جُرمانہٕ  بلکہ  چُھ  توبہٕ  تہٕ  کفارٕہ۔  جُرمانس  منٛز  چُھنہٕ  ندامت،  شرمساری  تہٕ  اصلاحِ  نفسُک  کانٛہہ  رُوح  آسان  بلکہ  چُھ  سُہ  عموماً  سخت  ناگوٲری  سان  مجبوراً  دِنہٕ  یِوان  تہٕ  پتھ  کُن  چُھ  تراوان  بیزٲری  تہٕ  تلخی۔  اتھ  برعکس  چُھ  اللہ  تعالیٰ  یژھان  زِ  یس  بندس  خطا  سپُد  سُہ  چھٔلِن  عبادت  سٍتۍ،  کارِ  خیر  سٍتۍ  تہٕ  حقوق  ادا  کرنہٕ  سٍتۍ  پننہِ  روح  پٮ۪ٹھہٕ  اَمِیُک  اثر  تہٕ  شرمسٲری  تہٕ  ندامت  سان  کٔرِن  خُدایس  کُن  رجوع  تاکہ  یہِ  گناہ  تہِ  سپدِ  معاف  تہٕ  آئندٕہ  خٲطرٕ  روزِ  أمۍ  سُند  نفس  یِژٕھہ  غلطیہِ  دۅہراونہٕ  نِشہِ  تہِ  محفوظ۔﴾  تہٕ  اللہ  تعالیٰ  چُھ  زانن  وول  تہٕ  دانا۔

Jalandhary:
  بیٚیہِ  چھُنہِٕ  جٲیِز  کٲنسہِ  باایمانس  سُہ  کیاہ  مارِ  کٲنسہِ  باایمانس  مگرے  وشفہٕ  پٲٹھۍ  بغلطی  کانہہ  کٲنسہِ  مارِ  تمیُک  حکُم  چُھ  یہِ،  یُس  اکھاہ  کٲنسہِ  باایمانس  بغلطی  مارِ  قتل  کرِ  تسُند  گژِھہ  باایمان  غلام  یا  کنیز  آزاد  کرٕنۍ۔  بیٚیہِ  گژِھہ  خون  بہا  دیُن  مقتول  سٕندین  وٲرثن  کُن  وراثت  کہ  حصہٕ  موجوب،  مگرے  تِم  مقتول  سٕندۍ  وٲرِث  معاف  کرن  سورُے  یا  کانہہ  حصہٕ  تمہِ  منٛزٕہ  تیلہِ  نہٕ  کینہہ،  پس  ہرگاہ  مقتول  آسہِ  دُشمنن  ہٕندِ  قوم  منٛزٕہ  مگر  آسہِ  سُہ  مقتول  پانہٕ  باایمان،  تیٚلہِ  چُھ  قٲتِلس  پیٚٹھ  مٹہِ  صِرف  باایمان  غلام  آزاد  کرُن  بیٚیہِ  نہٕ  کینہہ،  ہرگاہ  مقتول  آسہِ  تمہِ  قومُک  یِمن  سٍتۍ  تۅہیہِ  عہد و پیمان  آسہِ،  تیٚلہِ  چُھ  قٲتِلس  پیٚٹھ  مٹہِ  اکھ  خون  بہادیُن  مقتول  سٕندین  وٲرِثن  کُن  بیٚیہِ  باایمان  غلام  آزاد  کرُن،  وۅنۍ  ییٚمِس  نہٕ  غلام  آزاد  کرُن  میسر  سپدِ  تٔمۍ  سُند  گژِھہ  دۅن  ریٚتن  پے  در  پے  روزدار  روزُن،  یہِ  چُھ  اللہ  تعالیٰ  سٕندِ  طرفہٕ  تُہٕندِ  حقہٕ  توبہٕ،  اللہ  تعالیٰ  چُھ  زانن  وول  بوٚڈ  حِکمت  وول۔

Transliteration:
  Wam<u>a</u> k<u>a</u>na limuminin an yaqtula muminan ill<u>a</u> kha<u>t</u>aan waman qatala muminan kha<u>t</u>aan fata<u>h</u>reeru raqabatin muminatin wadiyatun musallamatun il<u>a</u> ahlihi ill<u>a</u> an ya<u>ss</u>addaqoo fain k<u>a</u>na min qawmin AAaduwwin lakum wahuwa muminun fata<u>h</u>reeru raqabatin muminatin wain k<u>a</u>na min qawmin baynakum wabaynahum meeth<u>a</u>qun fadiyatun musallamatun il<u>a</u> ahlihi wata<u>h</u>reeru raqabatin muminatin faman lam yajid fa<u>s</u>iy<u>a</u>mu shahrayni mutat<u>a</u>biAAayni tawbatan mina All<u>a</u>hi wak<u>a</u>na All<u>a</u>hu AAaleeman <u>h</u>akeem<u>a</u><b>n</b>


Maududi:
  روٗد  سُہ  شخص  یُس  کٲنٛسہِ  مومنس  زٲنِتھ  مٲنِتھ  قتل  کرِ  تیٚلہِ  چُھ  تٔمۍ  سُند  جزا  جہنم  یتھ  منٛز  سُہ  ہمیشہٕ  روزِ  تس  پٮ۪ٹھ  چُھ  اللہ  تعالیٰ  سُند  غضب  تہٕ  تٔمۍ  سٕنز  لعنت  تہٕ  خُداین  چُھ  تٔمۍ  سٕندِ  خٲطرٕ  سخت  عذاب  تیار  تھوومُت۔

Jalandhary:
  بیٚہِ  یُس  اکھاہ  قتل  کرِ  کٲنسہِ  باایمانس  دِیدٕہ  دانستہ  تٔمۍ  سُند  سزا  چُھ  نارِ  جہنم۔  تتھ  منٛز  روزِ  ہمیشہ  ابدالآباد،  بیٚیہِ  چُھ  تس  پیٚٹھ  غضبِ  خدا  بیٚیہِ  لعنتِ  خدا،  بیٚیہِ  چُھ  تِہٕندِ  خٲطرٕ  تھوومُت  تِم  تیاربوٚڈ  عذاب۔

Transliteration:
  Waman yaqtul muminan mutaAAammidan fajaz<u>a</u>ohu jahannamu kh<u>a</u>lidan feeh<u>a</u> wagha<u>d</u>iba All<u>a</u>hu AAalayhi walaAAanahu waaAAadda lahu AAa<u>tha</u>ban AAa<i><u>th</u></i>eem<u>a</u><b>n</b>


Maududi:
  اے  لوٗکو  یِمو  ایمان  چُھو  اوٚنمُت،  ییٚلہِ  توٚہۍ  اللہ  تعالیٰ  سٕنزِ  وَتہِ  منٛز  جہادٕ  خٲطرٕ  نیٖرِو  تیٚلہِ  کٔرِو  دوستس  دُشمنس  منٛز  فرق،  تہٕ  یُس  تۅہیہِ  کُن  سلامہِ  سٍتۍ  پیش  قدمی  کرِ  تس  مَہ  ؤنِو  فوراً  زِ  ژٕ  چُھکھ  نہٕ  مومن،  ہرگاہ  توٚہۍ  دنیٲوی  فٲیدٕہ  یژھان  چِھو  تیٚلہِ  چِھ  خُدایس  نِشہِ  تُہندِ  خٲطرٕ  واریاہ  مالِ  غنیمت،  ٲخر ہے  چِھو  توٚہۍ  پانہٕ  تہِ  أتھۍ  حالتس  منٛز  مبتلا  روٗدِمٕتۍ،  پتہٕ  کوٚر  خُداین  تۅہیہِ  پٮ۪ٹھ  احسان،  لہٰذا  ہیٚیو  تحقیقس  کٲم  ﴿اسلام  کِس  ابتدا  ہس  منٛز  اوس  لفظ  السلام  علیکم  مُسلمانن  اندر  شعارٕچ  تہٕ  علامتٕچ  حیثیت  تھاوان  تہٕ  اکھ  مُسلمان  اوس  دوٚیِمِس  مُسلمانس  وُچِھتھ  یہِ  لفظ  اتھ  معنیس  منٛز  وَرتاوان  زِ  بہٕ  چُھس  چانی  جماعتُک  نفر،  دوست  تہٕ  خیر  خواہ،  دشمن  چُھس  نہٕ  کینٛہہ،  خصوصیت  سان  ٲس  تتھ  زمانس  اندر  امہِ  شعارٕچ  ﴿طریقٕچ﴾  اہمیت  امہِ  وجہ  کِنۍ  تہِ  زیادٕہ  زِ  تمہِ  وقتہٕ  ٲس  نہٕ  عربہٕ کیٚن  نَو  مُسلمن  تہٕ  کٲفرن  درمیان  پۅشاکھس،  زبٲنۍ  تہٕ  بیٚیہِ  کُنہِ  چیزس  منٛز  نٔنۍ  فرق  ییٚمہِ  سٍتۍ  اکھ  مُسلمان  سرسری  نظر  ترٲوِتھ  دوٚیِمس  مسلمان  بٲیِس  پرٛزٕنٲوِتھ  ہیکہِ ہے۔  البتہ  لڑایہِ  ہٕندٮ۪ن  موقعن  پٮ۪ٹھ  ٲس  اکھ  پیچیدگی  یہِ  درپیش  یِوان  زِ  مُسلمان  ییٚلہِ  کُنہِ  دشمن  سٕنزِ  چھۅکہِ  پٮ۪ٹھ  حملہٕ  کران  ٲسۍ،  کُنہِ  وِزِ  اوس  اَتھ  زدس  منٛز  کانٛہہ  مُسلمان  تہِ  یِوان،  سُہ  اوس  حملہٕ  کرن  والیٚن  مُسلمانن  یہِ  وَننہٕ  خٲطرٕ  زِ  بٕتہِ  چُھس  تُہندُے  دینی  بوے  السلام  علیکم  یا  لَا  اِلٰہ  اِلّا  اللہ  بَڈِ  بَڈِ  ونان  مگر  مسلمانن  اوس  تس  پٮ۪ٹھ  یہِ  شک  گژھان  زِ  یہِ  چُھ  کٲفر  یُس  محض  زُو  بچاونہٕ  خٲطرٕ  حیلہٕ  چُھ  کران،  امہِ  موجوب  ٲسۍ  بسا  اوقات  تِم  تس  قتل  نِوان  کٔرِتھ۔  آیتُک  مَنشہِ  چُھ  یہِ  زِ  یُس  شخص  پنُن  پان  مسلمان  سٕندِ  حیثیت  پیش  کران  چُھ،  تس  متعلق  چُھو  نہٕ  تۅہیہِ  سرسری  طور  یہِ  فٲصلہٕ  کرنُک  حق  زِ  سُہ  چُھ  محض  زُو  بچاونہٕ  خٲطرٕ  اَپُز  ونان۔  بنان  چُھ  سُہ  آسہِ  پوٚز  ونان  تہٕ  بنان  چُھ  سُہ  آسہِ  اَپُز  ونان،  حقیقت  سپدِ  تحقیق  سٍتی  معلوم،  تحقیق  ورٲے  یلہٕ  تراونس  منٛز  اگر  یہِ  اِمکان  چُھ  زِ  اکھ  کٲفر  بچاوِ  اَپُز  ؤنِتھ  پنُن  زُو،  مگر  قتل  کرنس  منٛز  چُھ  اَمہِ  کتھہِ  ہُند  تہِ  اِمکان  زِ  اکھ  بے گناہ  مومن  سپدِ  تُہندِ  اتھہٕ  مارٕ﴾  یِکینژھاہ  توٚہۍ  کران  چِھو  اللہ  تعالیٰ  چُھ  تمہِ  نِشہِ  باخبر۔

Jalandhary:
  اے  باایمانو  ییٚلہِ  توٚہۍ  سفر  ٲسِو  کران  خداے  سٕنٛزِ  وتہِ  اندر  یعنی  جہد  کرنہِ  ٲسِو  نیران،  پس  تحقیق  ٲسِو  کران  بیٚیہِ  مہ  ٲسِو  تِمن  یِم  تۅہیہِ  اِسلٲمی  سلام  کرن  یا  کلمہ  شریف  پرن  ییٚمہِ  سٍتۍ  تِہُند  مسلمان  آسُن  ظٲہِر  سپدِ  زورٕہ  ونان  کہ  توٚہۍ  چھِونہٕ  دِلہٕ  کِنۍ  مسلمان،  یتھ  حالس  منٛز  توٚہۍ  ٲسِو  ژھانڈان  دنیاچہ  زندگی  ہُند  سامان  مالِ  غنیمت  حٲصِل  کرنہٕ  سٍتۍ،  پس  اللہ  تعالیٰ  سٕے  نِشہِ  چُھ  بیشُمار  مال،  سُے  کونہٕ  کٔرِو  توٚہۍ  جٲیِز  طریقہٕ  حاصل،  ناجٲیز  طریقہٕ  دنیاہُک  مال  حٲصِل  کرُن  چُھو  نا  جٲیِز،  تُہُند  حال  تہِ  اوس  یُتھے  یعنی  اسلام  کہ  کلمہ  ورٲے  اوسنہٕ  تۅہیہِ  اِسلامُک  کانہہ  علامتھاہ،  پس  تھٲو  اللہ  تعالیٰ  ہن  بٔڈ  مِنت  تۅہیہِ  پیٚٹھ  اِسلامُک  تو  فیق  دِنہٕ  سٍتۍ،  پس  ٲسِو  توٚہۍ  وارِیاہ  تحقیق  کران  کہ  یِمن  لوٗکن  ہُند  حال  کیاہ  چُھ۔  یِم  چھا  دُشمن  کِنہٕ  دوست۔  ہُرٕہ  مُرٕہ  گژِھنہٕ  کُنہِ  قومس  پیٚٹھ  حملہٕ  کرُن۔  بیٚیہِ  کٔرِو  غور  کہ  تُہٕںٛز  حالت  تہِ  ٲس  اِبتداہس  اندر  یِژٕھے،  پٔزۍ  پٲٹھۍ  اللہ  تعالیٰ  چُھ  پوٗرٕہ  زانان  یہِ  توٚہۍ  کران  چھِو۔

Transliteration:
  Y<u>a</u> ayyuh<u>a</u> alla<u>th</u>eena <u>a</u>manoo i<u>tha</u> <u>d</u>arabtum fee sabeeli All<u>a</u>hi fatabayyanoo wal<u>a</u> taqooloo liman alq<u>a</u> ilaykumu a<b>l</b>ssal<u>a</u>ma lasta muminan tabtaghoona AAara<u>d</u>a al<u>h</u>ay<u>a</u>ti a<b>l</b>dduny<u>a</u> faAAinda All<u>a</u>hi magh<u>a</u>nimu katheeratun ka<u>tha</u>lika kuntum min qablu famanna All<u>a</u>hu AAalaykum fatabayyanoo inna All<u>a</u>ha k<u>a</u>na bim<u>a</u> taAAmaloona khabeer<u>a</u><b>n</b>


Maududi:
  مسلمانَو  منٛزٕ  یِم  لُکھ  کُنہِ  عذرٕ  وَرٲے  گھرن  منٛز  چِھ  بِہِتھ  روزان،  تہٕ  تِم  یِم  اللہ  تعالیٰ  سٕنزِ  وَتہِ  منٛز  جان  و  مال  سٍتۍ  جہاد  چِھ  کران،  دۅشوٕنۍ  ہٕنز  حیثیت  چَھنہٕ  ہِشی،  خُداین  چُھ  بِہِتھ  روزن  والیٚن  بہ  نسبت  جان  و  مال  سٍتۍ  جہاد  کرن  والیٚن  ہُند  درجہ  بڈوومُت  اگرچہِ  پرٛتھ  کٲنٛسہِ  ہٕندِ  خٲطرٕ  خُداین  رٕژرُکُے  وعدٕہ  چُھ  کوٚرمُت۔  مگر  خُدایس  نِشہِ  چُھ  مجٲہدن  ہٕندٮ۪ن  خدماتن  ہُند  معاوضہٕ  بِہِتھ  روزن  والیٚن  ہٕندِ  کھۅتہٕ  زیادٕہ۔

Jalandhary:
  چھِنہٕ  برابر  باایمانو  أندرٕہ  تِم  یِم  کُنہِ  عذرٕ  ورٲے  جہادس  نیرنہٕ  نِشہِ  پتھ  روزن،  بیٚیہِ  یِم  محض  خداے  سٕندِ  خٲطرٕ  مال  وجان  سٍتۍ  جہاد  کرن،  فضیلت  دیُت  خداین  مال  وجان  سٍتۍ  جہاد  کروٕنین  جہاد  نِشہِ  پتھ  روزٕ  وٕنین  نِشہِ  درجس  تہٕ  مرتبس  منٛز،  اگرچہ  دۅشوٕنۍ  چُھ  اللہ  تعالیٰ  ہن  رٕتہِ  ثوابُک  وعدٕہ  عطا  کوٚرمُت  ایمان  سببہٕ،  مگر  فضیلت  دیُت  خداین  جہاد  کروٕنین  تمہِ  نِشہِ  پتھ  روزوٕنین  پیٚٹھ  بجہِ  مزورِ  سٍتۍ۔

Transliteration:
  L<u>a</u> yastawee alq<u>a</u>AAidoona mina almumineena ghayru olee a<b>l</b><u>dd</u>arari wa<b>a</b>lmuj<u>a</u>hidoona fee sabeeli All<u>a</u>hi biamw<u>a</u>lihim waanfusihim fa<u>dd</u>ala All<u>a</u>hu almuj<u>a</u>hideena biamw<u>a</u>lihim waanfusihim AAal<u>a</u> alq<u>a</u>AAideena darajatan wakullan waAAada All<u>a</u>hu al<u>h</u>usn<u>a</u> wafa<u>dd</u>ala All<u>a</u>hu almuj<u>a</u>hideena AAal<u>a</u> alq<u>a</u>AAideena ajran AAa<i><u>th</u></i>eem<u>a</u><b>n</b>


Maududi:
  تِہٕندِ  خٲطرٕ  چِھ  اللہ  تعالیٰ  سٕندِ  طرفہٕ  بٔڈۍ  درجہ  بیٚیہِ  چھےٚ  مغفرت  تہٕ  رحمت،  تہٕ  اللہ  تعالیٰ  چُھ  بوڈ  معاف  کرن  وول  تہٕ  رحم  کرن  وول۔

Jalandhary:
  یِم  چھِ  پروردِگارٕہ  سٕندِ  طرفہٕ  درجات  یِم  سُہ  تِمن  عطا  کرِ  بیٚیہِ  کٔرٕن  تِمن  عطا  مغفرت  تہٕ  رحمت،  اللہ  تعالیٰ  چُھ  سٮ۪ٹھاہ  مغفرت  کروُن  سٮ۪ٹھاہ  رحم  کروُن۔

Transliteration:
  Daraj<u>a</u>tin minhu wamaghfiratan wara<u>h</u>matan wak<u>a</u>na All<u>a</u>hu ghafooran ra<u>h</u>eem<u>a</u><b>n</b>


Maududi:
  یِم  لُکھ  پننِس  نفسس  پٮ۪ٹھ  ظُلم  کران  ٲسۍ،  تِہِندۍ  رُوح  ییٚلہِ  فرشتو  قبض  کٔرۍ  تہٕ  پُرٛژھہَکھ  زِ  یہِ  کتھ  حالتس  منٛز  ٲسِو  توٚہۍ  مبتلا؟  ﴿مُراد  چِھ  تِم  لُکھ  یِم  اسلام  قبول  کرنہٕ  پتہٕ  تہِ  کُنہِ  مجبوری  تہٕ  عذرٕ  وَرٲے  پننِس  کٲفر  قومس  درمیان  قیام  کٔرِتھ  ٲسۍ  تہٕ  نیم  مسلمان  تہٕ  نیم  کٲفرانہٕ  زندگی  بسر  کرنس  پٮ۪ٹھ  ٲسۍ  رٲضۍ۔  حالانکہ  اکھ  دارُ  الاسلام  اوس  بدس  آمُت  یَتھ  کُن  یِم  ہجرت  ہیٚکہَن  کٔرِتھ  تہٕ  یِہِندِ  خٲطرٕ  اوس  پننہِ  دین  و  اعتقادٕ  مُطٲبق  پوٗرٕ  اسلٲمی  زندگی  بسر  کرٕنۍ  ممکن  سپُدمُت  تہٕ  دارُ  الاسلام  طرفہٕ  ٲس  یِمن  یہِ  دعوت  تہِ  دِنہٕ  آمٕژ  زِ  پنُن  ایمان  بچاونہٕ  خٲطرٕ  وٲتِن  ہجرت  کٔرِتھ  اور﴾  تِمو  دِیُت  جواب  زِ  أسۍ  ٲسۍ  زمینس  اندر  کمزور  تہٕ  مجبور۔  فرشتو  ووٚنہکھ،  کیا  اللہ  تعالیٰ  سٕنز  زمین  ٲس نا  وسیع  تاکہ  توٚہۍ  کٔرِہِو  تَتھ  اندر  ہجرت؟  یِم  چِھ  تِم  لُکھ  یُہُند  ٹھکانہٕ  جہنم  چُھ  تہٕ  سُہ  چُھ  سٮ۪ٹھٕہے  بُرٕ  ٹھکانہٕ۔

Jalandhary:
  پٔزۍ  پٲٹھۍ  ییٚلہِ  تِمن  گرٕہ  بیٚہہ  ونین  جہادس  نہ  نیرٕوٕنین  یِمو  پٲنۍ  پانس  ظلم  کوٚر  ترکِ  ہِجرت  کرنہٕ  سٍتۍ  قبضِ  روح  کرنہٕ  خٲطرٕ  ملٲیِک  یِوان  چھِ۔  تِم  چھِکھ  پرژھان  توٚہۍ  کتھ  حالس  منٛز  ٲسِو،  تِم  چھِ  جواب  دِوان  أسۍ  ٲسۍ  کمزوٗری  تہٕ  بے  بسی  ہٕندِس  حالتس  اندر۔  دُشمن  ہٕندِ  خوف  ٲسۍ  نہٕ  ہیٚکان  پننین  اِسلٲمی  عقٲیدن  پیٚٹھ  عمل  کٔرِتھ۔  ضرورِیاتِ  دین  تہٕ  شعایرِ  اِسلام  بجا  أنِتھ،  ملٲیِک  چھِکھ  دپان،  کیاہ  خداے  سُند  زمین  اوسنا  کھوٚل۔  توٚہۍ  ہیٚکہِ  ہِو  نا  بیٚیہِ  کُنہِ  جایہِ  کُن  ہِجرت  کٔرِتھ  تِمن  پُھورنہٕ  امیُک  جواب،  پس  تِمن  لوٗکن  ہٕںٛز  جاے  چھےٚ  جہنم۔  کٲژاہ  یچھ  جایاہ  چھےٚ  سۅ  تِہٕندِ  واتنہٕ  خٲطرٕ۔

Transliteration:
  Inna alla<u>th</u>eena tawaff<u>a</u>humu almal<u>a</u>ikatu <i><u>th</u></i><u>a</u>limee anfusihim q<u>a</u>loo feema kuntum q<u>a</u>loo kunn<u>a</u> musta<u>d</u>AAafeena fee alar<u>d</u>i q<u>a</u>loo alam takun ar<u>d</u>u All<u>a</u>hi w<u>a</u>siAAatan fatuh<u>a</u>jiroo feeh<u>a</u> faol<u>a</u>ika maw<u>a</u>hum jahannamu was<u>a</u>at ma<u>s</u>eer<u>a</u><b>n</b>


Maududi:
  آ،  یِم  مرد،  مستوراتہٕ  تہٕ  شُرۍ  پزی  بے بس  چِھ  تہٕ  نیرنٕچ  کانٛہہ  وَتھ  یا  ذریعہ  چِھنہٕ  لبان،

Jalandhary:
  مگر  چھِ  مُستثنٰی  امہِ  نِشہِ  تِم  یِم  واقعی  کمزور،  نہ  ہیٚکہٕ  وٕنۍ  آسن۔  مردو  أندرٕہ  زنانو  أندرٕہ  تہٕ  لۅکٹیو  شُریو  أندرٕہ،  یِم  نہ  ہیٚکہٕ  ہن  کُنہِ  حیلہٕ  سٍتۍ  امہِ  شہرٕہ  أندرٕہ  ژٔلِتھ،  نہ  ییہِ  ہا  تِمن  کانہہ  وتھاہ  ژلنہٕ  خٲطرٕ  وتہِ  نِشہِ  بے  خبری  سببہٕ۔  

Transliteration:
  Ill<u>a</u> almusta<u>d</u>AAafeena mina a<b>l</b>rrij<u>a</u>li wa<b>al</b>nnis<u>a</u>i wa<b>a</b>lwild<u>a</u>ni l<u>a</u> yasta<u>t</u>eeAAoona <u>h</u>eelatan wal<u>a</u> yahtadoona sabeel<u>a</u><b>n</b>


Maududi:
  ﴿یہِ  کتھ  چَھنہٕ﴾  دور  زِ  اللہ  تعالیٰ  کرِ  تِمن  معاف،  اللہ  تعالیٰ  چُھ  بوٚڈ  معاف  کرن  وول  تہٕ  درگُزر  کرن  وول۔

Jalandhary:
  پس  تِم  یِم  چھِ  تِہٕندِ  حقہٕ  چھے  امید  کہ  اللہ  تعالیٰ  کرِ  تِمن  معاف،  اللہ  تعالیٰ  چُھ  سٮ۪ٹھاہ  معاف  کروُن  سٮ۪ٹھاہ  مغفرت  کروُن۔

Transliteration:
  Faol<u>a</u>ika AAas<u>a</u> All<u>a</u>hu an yaAAfuwa AAanhum wak<u>a</u>na All<u>a</u>hu AAafuwwan ghafoor<u>a</u><b>n</b>


Maududi:
  یُس  اکھاہ  اللہ  تعالیٰ  سٕنزِ  وَتہِ  منٛز  ہجرت  کرِ  سُہ  لبہِ  زمینس  اندر  پناہ  نِنہٕ  خٲطرٕ  واریاہ  جاے  تہٕ  روزنہٕ  خٲطرٕ  سٮ۪ٹھاہ  گُنجٲیش  تہٕ  یُس  اکھاہ  پننہِ  گھرِ  خُدایس  تہٕ  رسول  صلی  اللہ  علیہ و سلمس  کُن  ہجرت  خٲطرٕ  نیرِ  پتہٕ  یِیہِ  تس  وَتہِ  منٛزٕے  موت  تٔمۍ  سُند  اجر  سپُد  اللہ  تعالیٰ  سٕندِ  ذمہٕ  وٲجب،  اللہ  تعالیٰ  چُھ  سٮ۪ٹھاہ  مغفرت  کرن  وول  تہٕ  رحیم۔  ﴿یتھ  جایہِ  گژِھہ  یہِ  کتھ  سمجھنۍ  زِ  ییٚمۍ  شخصن  اللہ  تعالیٰ  سٕندِس  دینس  پٮ۪ٹھ  ایمان  آسہِ  اوٚنمُت،  تس  خٲطرٕ  چھےٚ  کُفرٕکِس  نظامس  تحت  زندگی  گُزارٕنۍ  صرف  دۅن  صوٗرتن  منٛز  جٲیز،  اکھ  یہِ  زِ  سُہ  روزِ  تَتھ  سر  زمینس  منٛز  اسلام  غٲلب  کرنٕچ  تہٕ  کُفرک  نظام  اسلام  کِس  نظامس  منٛز  تبدیل  کرنٕچ  جد  و  جہد  کران  یِتھہٕ  پٲٹھۍ  انبیاء  علیھم  السلام  تہٕ  تِہِندۍ  ابتدٲئی  پیروکار  کران  چِھ  روٗدِمٕتۍ۔  دوٚییُم  یہِ  زِ  تس  آسہِ  نہٕ  پٔزۍ  پٲٹھۍ  تَتہِ  نیرنٕچ  کانٛہہ  وَتھ  اَتھہِ  یِوان  تہٕ  سُہ  آسہِ  سخت  نفرت  تہٕ  بے  زٲری  سان  مجبوراً  تَتہِ  قیام  کٔرِتھ۔﴾

Jalandhary:
  بیٚیہِ  یُس  اکھاہ  ہِجرت  کرِ  خداے  سٕنٛزِ  وتہِ  اندر  سُہ  لبہِ  زمینس  اندر  وارِیاہ  جاے  بسنہٕ  خٲطرٕ،  وسیع  جاے  گذارٕہ  مُعاش  خٲطرٕ،  بیٚیہِ  یُس  اکھاہ  دراو  پننہِ  وطنہٕ  منٛزٕہ  ہِجرت  کٔرِتھ  خدایس  تہٕ  تِہٕندِس  رسولس  کُن،  توپتہٕ  ییہِ  تس  اتھ  حالس  منٛز  مرگ،  بیشک  تٔمۍسٕنٛز  مزوٗرۍ  تہٕ  ثواب  سپُد  مٹہِ  خدایس،  اللہ  تعالیٰ  چُھ  سٮ۪ٹھاہ  مغفرت  کروُن  سٮ۪ٹھاہ  رحم  کروُن۔

Transliteration:
  Waman yuh<u>a</u>jir fee sabeeli All<u>a</u>hi yajid fee alar<u>d</u>i mur<u>a</u>ghaman katheeran wasaAAatan waman yakhruj min baytihi muh<u>a</u>jiran il<u>a</u> All<u>a</u>hi warasoolihi thumma yudrikhu almawtu faqad waqaAAa ajruhu AAal<u>a</u> All<u>a</u>hi wak<u>a</u>na All<u>a</u>hu ghafooran ra<u>h</u>eem<u>a</u><b>n</b>


Maududi:
  تہٕ  ییٚلہِ  توٚہۍ  سفرٕ  خٲطرٕ  نیٖرِو  کانٛہہ  پرواے  چُھنہٕ  اگر  توٚہۍ  نمازِ  منٛز  اِختصار  کٔرِو  ﴿اَمنہٕ  کہ  وقتہٕ  کہ  سفرُک  قصر  چُھ  یہِ  زِ  یِمن  وقتن  ژور  رکٲژ  فرض  چھےٚ  تِمن  منٛز  گژھن  زٕہ  رکٲژ  پرنہِ  تہٕ  جنگ کِس  حالتس  منٛز  چُھنہٕ  قصرٕ  خٲطرٕ  کانٛہہ  حد  مُقرر۔  جنگی  حالات  ییٚمہِ  طریقہٕ  تہِ  اجازت  دِن  نماز  گژِھہ  پرنہٕ  یِنۍ۔﴾  ییٚلہِ  زن  تۅہیہِ  اندیشہٕ  آسہِ  زِ  کٲفر  ستاونَو  تۅہیہِ  تِکیازِ  تِم  چِھ  نَنہِ  وانہٕ  تۅہیہِ  سٍتۍ  دشمنی  پٮ۪ٹھ  ڈٔٹِتھ۔

Jalandhary:
  بیٚیہِ  ییٚلہِ  توٚہۍ  کُنہِ  قسمہٕ  کِس  سفرس  نیران  ٲسِو  اے  باایمانو  پس  چھُونہٕ  کانہہ  حرج  تۅہیہِ  ہرگاہ  توٚہۍ  نمازِ  ہٕندین  رکعتن  کمی  کٔرِو۔  ژورن  رکعتن  نمازِ  بدلہٕ  پٔرِو  زٕے  رکعٲژ۔  سۅ  گٔیہِ  پیٚشِن  نماز  دِگر  نماز  تہٕ  خۅفتن  نماز۔  یِمو  ورٲے  یِمہٕ  نمازِ  ژرو  رکعاتو  کھۅتہٕ  کم  چھےٚ  تمہِ  گٔیہِ  صبح  نماز  تہٕ  شام  نماز۔  تِمہٕ  چھےٚ  برابر  پننہٕ  نِسٕے  حالس  پیٚٹھ  تھاونہِ۔  صبح  زٕ  رکعت  فرض۔  شام  ترٚے  رکعت  فرض۔  سُنت  چُھ  اختیٲری  آو  موقعہ  پرُن  آو  موقعہ  تراوُن۔  تتھ  چُھنہٕ  کانہہ  بازخواست،  ہرگاہ  تۅہیہِ  خوف  آسہِ  کٲفرن  تہٕ  دُشمنن  ہٕندِ  پریشان  کرنُک،  پٔزۍ  پٲٹھۍ  کٲفر  چھِ  ہمیشہ  تُہٕندۍ  نٔنۍ  دُشمن۔

Transliteration:
  Wai<u>tha</u> <u>d</u>arabtum fee alar<u>d</u>i falaysa AAalaykum jun<u>ah</u>un an taq<u>s</u>uroo mina a<b>l</b><u>ss</u>al<u>a</u>ti in khiftum an yaftinakumu alla<u>th</u>eena kafaroo inna alk<u>a</u>fireena k<u>a</u>noo lakum AAaduwwan mubeen<u>a</u><b>n</b>


Maududi:
  تہٕ  اے  نبیؐ،  ییٚلہِ  توٚہۍ  مسلمانن  درمیان  ٲسِو  تہٕ  ﴿جنگ  کِس  حالتس  منٛز﴾  سپدِو  تِم  نماز  پرناونہٕ  خٲطرٕ  کھڑا  تیٚلہِ  گژِھہ  تِمو  منٛزٕ  اکھ  جماعت  تۅہیہِ  سٍتۍ  کھڑا  سپدٕنۍ  تہٕ  پنُن  سامانہٕ  تھٲوِن  پانس  سٍتۍ،  پتہٕ  ییٚلہِ  سۅ  سجدٕہ  کرِ  تیٚلہِ  نیٖرِن  پتھ  کُن  تہٕ  بیاکھ  جماعت  ییٚمۍ  نہٕ  وُنہِ  نمازِ  آسہِ  پٔرمٕژ  یِیِن  تہٕ  پٔرِن  تۅہیہِ  سٍتۍ  نماز  تہٕ  سۅ تہِ  روٗزِن  ہُشیار  تہٕ  پنُن  سامانہٕ  تھٲوِن  سٍتۍ۔  ﴿صلوٰۃِ  خوفُک  یہِ  حکم  چُھ  تتھ  صورتس  منٛز  ییٚلہِ  زَن  دشمن  سٕندِ  حملُک  خطرٕ  آسہِ  مگر  عملاً  آسہِ  نہٕ  قِتالُک  معرکہ  گرم  کینٛہہ۔﴾  تِکیازِ  کُفار  چِھ  زاگہِ  روٗزِتھ  زِ  توٚہۍ  گٔژِھو  پننیو  ہتھیارَو  تہٕ  پننہِ  سامانہٕ  نِشہِ  ہنا  غٲفل  تہِٕ  تِم  کرن  تۅہیہِ  پٮ۪ٹھ  اکی  ساعتہٕ  حملہ  البتہٕ  اگر  توٚہۍ  روٗدٕ کہ  وجہ  کِنۍ  تکلیف  محسوس  کٔرِو  یا  بیمار  ٲسِو  تیٚلہِ  چُھنہٕ  سامانہٕ  کٔڑِتھ  تھاونس  منٛز  کانٛہہ  حرج  مگر  توتہِ  روٗزِو  حیٚسہٕ،  یقین  تھٲوِو  زِ  خُداین  چُھ  کٲفرن  خٲطرٕ  رُسوا  کرن  وول  عذاب  تھوومُت۔

Jalandhary:
  پس  ییٚلہِ  تِمن  منٛز  تشریف  تھاوان  ٲسِو  یا  رسول  اللہؐ  یا  تۅہیہِ  پتہٕ  یُس  اِمام  آسہِ  فوجُک،  تو  پتے  توٚہۍ  اِرادٕہ  کٔرِو  تِم  نماز  پرناونُک،  پس  ووٚتِھن  اکھ  جماعت  تِم  پرن  تۅہیہِ  سٍتۍ  نماز،  بیٚیہِ  رٔٹِن  تِم  سِلاح  پنُن  پانس  سٍتۍ،  پس  ییٚلہِ  تِم  اکھ  رکعت  پرن  تِم  نِیرن  تۅہیہِ  پتھ  کُن  نگرٲنی  تہٕ  پہرٕہ  دِنہِ  خٲطرٕ،  اتھ  جایہِ  یِیِن  دوٚیِم  جماعت،  یِمو  نہٕ  وٕنہِ  نماز  ادا  کٔر،  پس  پرن  تِم  نماز  مسبوق  بٔنِتھ  تۅہیہِ  سٍتۍ،  تِم  تہِ  رٹن  پانس  سٍتۍ  پنُن  سِلاح  سامانہٕ۔  کیازِ  نمازِ  منٛزٕے  ما  پیٚیہِ  دُشمنن  سٍتۍ  مُقابلہٕ  کرُن،  کیازِ  کٲفرن  ہٕںٛز  خواہش  چھےٚ  ہرگاہ  توٚہۍ  سِلاح  سامانہٕ  نِشہِ  کُنہِ  وقتہٕ  بے  خبر  سپدِہو،  تِم  کرہن  تمہِ  ساتہٕ  تۅہیہِ  پیٚٹھ  کُنُے  حملہٕ،  بیٚیہِ  چُھو  نہٕ  تۅہیہِ  کانہہ  گناہ  ہرگاہ  تۅہیہِ  رودُک  بٲرشہِ  ہُند  کانہہ  تکلیف  آسہِ  یا  ٲسِو  توٚہۍ  بیمار  تمہِ  ساتہٕ  کیاہ  مُژرٲوِو  توٚہۍ  سِلاح،  توپتہٕ  تہِ  گژِھہ  پنُن  بچاو  کرُن،  دبس  خبر  دار  روزُن،  پٔزۍ  پٲٹھۍ  اللہ  تعالیٰ  ہن  چُھ  تیار  تُھومُت  کٲفرن  ہٕندِ  خٲطرٕ  خوار  تہٕ  ذلیل  کروُن  عذاب۔

Transliteration:
  Wai<u>tha</u> kunta feehim faaqamta lahumu a<b>l</b><u>ss</u>al<u>a</u>ta faltaqum <u>ta</u>ifatun minhum maAAaka walyakhu<u>th</u>oo asli<u>h</u>atahum fai<u>tha</u> sajadoo falyakoonoo min war<u>a</u>ikum waltati <u>ta</u>ifatun okhr<u>a</u> lam yu<u>s</u>alloo falyu<u>s</u>alloo maAAaka walyakhu<u>th</u>oo <u>h</u>i<u>th</u>rahum waasli<u>h</u>atahum wadda alla<u>th</u>eena kafaroo law taghfuloona AAan asli<u>h</u>atikum waamtiAAatikum fayameeloona AAalaykum maylatan w<u>ah</u>idatan wal<u>a</u> jun<u>ah</u>a AAalaykum in k<u>a</u>na bikum a<u>th</u>an min ma<u>t</u>arin aw kuntum mar<u>da</u> an ta<u>d</u>aAAoo asli<u>h</u>atakum wakhu<u>th</u>oo <u>h</u>i<u>th</u>rakum inna All<u>a</u>ha aAAadda lilk<u>a</u>fireena AAa<u>tha</u>ban muheen<u>a</u><b>n</b>


Maududi:
  پتہٕ  ییٚلہِ  نمازِ  نِشہِ  فارغ  سپدِو  تیٚلہِ  روٗزِیوٗن  وۅدٕنۍ  تہٕ  بِہِتھ  تہٕ  لر  ترٲوِتھ،  پرتھ  حالس  منٛز  اللہ  تعالیٰ  یاد  کران  پتہٕ  ییٚلہِ  اطمینان  سپدیو  تیٚلہِ  پٔرِو  پوٗرٕ  نماز،  درحقیقت  چھےٚ  نماز  تِیُتھ  فرض  یُس  وقتہٕ چہِ  پابندی  سان  با ایمانن  پٮ۪ٹھ  لازم  چُھ  آمُت  کرنہٕ۔

Jalandhary:
  پس  ییٚلہِ  توٚہۍ  نمازِ  خوف  مۅکلٲوِو  پس  کٔرِو  خداے  سُند  یاد  تھدِ  تہٕ  بِہِتھ  تہِ،  بیٚیہِ  لر  ترٲوِتھ  تہِ  غرض  پرتھ  حالس  اندر  روٗزِو  مشغول  بذِکرِ  الٰہی۔  نماز  منٛز  اوس  تخفیف  مگر  ذِکر  خدا  چُھ  پرتھ  حالس  منٛز  برابر،  پس  ییٚلہِ  تۅہیہِ  خوف  دوٗر  سپدِتھ  اطمینان  حٲصِل  سپدِ۔  یا  سفر  ختم  سپدِتھ  پننِس  شہرس  منٛز  وٲتِو  تہٕ  مُقیم  سپدِو،  پس  تھٲوِو  برپا  نماز  قٲعدٕہ  موجوب  حسبِ  معمول،  کیازِ  نماز  چھےٚ  فرض  تہٕ  مٹہِ  باایمانن  پیٚٹھ  وقتٕچ  پابندی  سان۔  پس  چھےٚ  نماز  فرض  آسنہٕ  مۅکھہٕ  ادا  کرٕنۍ  لٲزِم  وقت  مُقرر  کرنہٕ  آمٕژ  آسنہٕ  مۅکھہٕ  پننِس  وقتس  پیٚٹھ  ادا  کرٕنۍ  ضروٗری  تہٕ  لٲزِم۔

Transliteration:
  Fai<u>tha</u> qa<u>d</u>aytumu a<b>l</b><u>ss</u>al<u>a</u>ta fa<b>o</b><u>th</u>kuroo All<u>a</u>ha qiy<u>a</u>man waquAAoodan waAAal<u>a</u> junoobikum fai<u>tha</u> i<u>t</u>manantum faaqeemoo a<b>l</b><u>ss</u>al<u>a</u>ta inna a<b>l</b><u>ss</u>al<u>a</u>ta k<u>a</u>nat AAal<u>a</u> almumineena kit<u>a</u>ban mawqoot<u>a</u><b>n</b>


Maududi:
  مَہ  ہٲوِو  کمزوری  اَتھ  جماعتس  پتہٕ  دورنس  منٛز  اگر  توٚہۍ  تکلیف  چِھو  تُلان،  تِم  تہِ  چِھ  تُہندی  پٲٹھۍ  تکلیف  تُلان  تہٕ  توٚہۍ  چِھو  خُدایس  نِشہِ  تمہِ  چیزٕکۍ  اُمیدوار  ییٚمکۍ  اُمیدوار  تِم  چِھنہٕ،  اللہ  تعالیٰ  چُھ  سورُے  کینٛہہ  زانان  تہٕ  سُہ  چُھ  زانن  وول  تہٕ  حکمت  وول۔

Jalandhary:
  بیٚیہِ  مہ  ٲسِو  سُستی  تہٕ  کوٗتٲہی  کران  دُشمنن  پتہٕ  لارنس  اندر  تھکنہٕ  کہ  سببہٕ،  ہرگاہ  توٚہۍ  دود  تہٕ  دگ  محسوٗس  چھِو  کران  زخمن  تہٕ  چھۅکن  ہٕندِ  وجہہ،  تُہُند  دُشمن  تہِ  چُھ  چھۅکن  تہٕ  زخمن  ہٕںٛز  دگ  محسوس  کران  تُہٕندِی  پٲٹھۍ  مگر  تِمن  کونہٕ  چھےٚ  سُستی  تہٕ  کوٗتٲہی  گژھان  حالانکہ،  توٚہۍ  چھِو  خدایس  نِشہِ  تمی  بڈِ  ثوابٕکۍ  امیدوار،  تمِچ  نہٕ  تِمن  کانہہ  برانتھاہ  چھےٚ  نہ  امہِ  مۅکھہٕ  گژِھو  توٚہۍ  چُست  وچالاک  آسٕنۍ،  اللہ  تعالیٰ  چُھ  سورُے  زانہٕ  وُن  سٮ۪ٹھاہ  حِکمت  وول۔

Transliteration:
  Wal<u>a</u> tahinoo fee ibtigh<u>a</u>i alqawmi in takoonoo talamoona fainnahum yalamoona kam<u>a</u> talamoona watarjoona mina All<u>a</u>hi m<u>a</u> l<u>a</u> yarjoona wak<u>a</u>na All<u>a</u>hu AAaleeman <u>h</u>akeem<u>a</u><b>n</b>


Maududi:
  اے  نبیؐ،  اسہِ  چھےٚ  یہِ  کتاب  حق  ہیٚتھ  تۅہیہِ  کُن  نٲزِل  کٔرمٕژ  تاکہ  یوسہٕ  سِیٔز  وَتھ  خُداین  تۅہیہِ  ہٲومٕژ  چھےٚ  تتھ  مطٲبق  کٔرِو  لُکن  درمیان  فٲصلہٕ،  توٚہۍ  مَہ  بٔنِو  بد  دیانت  لُکن  ہٕندِ  طرفہٕ  ژُوَن  وٲلۍ۔

Jalandhary:
  پٔزۍ  پٲٹھۍ  نٲزِل  کٔر  اسہِ  تۅہیہِ  پیٚٹھ  یہِ  کتاب  قرآنِ  مجید  پوٚز  حکُم  ہیٚتھ،  یُتھ  توٚہۍ  فٲصلہٕ  کٔرِو  لوٗکن  منٛز  تمی  موجوب  بیٚیہِ  یہِ  تۅہیہِ  اللہ  تعالیٰ  ہن  بذریعہ  وحی  ہووتہٕ  بوو،  بیٚیہِ  مہ  حض  سپدِو  توٚہۍ  خیانت  کروٕنین  ہٕندۍ  طرفدار۔

Transliteration:
  Inn<u>a</u> anzaln<u>a</u> ilayka alkit<u>a</u>ba bi<b>a</b>l<u>h</u>aqqi lita<u>h</u>kuma bayna a<b>l</b>nn<u>a</u>si bim<u>a</u> ar<u>a</u>ka All<u>a</u>hu wal<u>a</u> takun lilkh<u>a</u>ineena kha<u>s</u>eem<u>a</u><b>n</b>


Maududi: تہٕ خُدایس کٔرِو درگُزر کرنُک درخواست سُہ چُھ سٮ۪ٹھاہ درگُزر کرن وول تہٕ رحیم۔
Jalandhary: بیٚیہِ مٔنگِو خدایس مغفرت، بیشک اللہ تعالیٰ چُھ سٮ۪ٹھاہ مغفرت کروُن سٮ۪ٹھاہ رحم کروُن۔
Transliteration:
  Wa<b>i</b>staghfiri All<u>a</u>ha inna All<u>a</u>ha k<u>a</u>na ghafooran ra<u>h</u>eem<u>a</u><b>n</b>


Maududi:
  یِم  لُکھ  پننِس  نفسس  سٍتۍ  خیانت  چِھ  کران،  توٚہۍ  مہ  کٔرِو  تِمن  حمایت  ﴿یُس  شخص  دوٚیِمِس  سٍتۍ  خیانت  چُھ  کران  سُہ  چُھ  دراصل  گۅڈٕہ  پننِس  پانس  سٍتۍ  خیانت  کران﴾  خُدایس  چُھنہٕ  تِیُتھ  شخص  پسند  یُس  خیانت  کار  تہٕ  بدکار  آسہِ۔

Jalandhary:
  توٚہۍ  مہ  حض  کٔرِو  جواب  دِہی  تِمن  لوٗکن  ہٕندِ  طرفہٕ  یِم  خیانت  چھِ  کران  نقصان  چھِ  واتناوان  پٲنۍ  پانس،  پٔزۍ  پٲٹھۍ  اللہ  تعالیٰ  چُھنہٕ  پسند  کران  تس  یُس  خیانت  کروُن  آسہِ  یُس  بوٚڈ  خطاکار  آسہِ۔

Transliteration:
  Wal<u>a</u> tuj<u>a</u>dil AAani alla<u>th</u>eena yakht<u>a</u>noona anfusahum inna All<u>a</u>ha l<u>a</u> yu<u>h</u>ibbu man k<u>a</u>na khaww<u>a</u>nan atheem<u>a</u><b>n</b>


Maududi:
  یِم  لُکھ  ہیٚکن  انسانن  نِشہِ  پنٕنۍ  حرکات  چُھپٲوتھ  مگر  خُدایس  نِشہِ  ہیٚکن  نہٕ  چُھپٲوِتھ،  سُہ  چُھ  تمہِ  ساعتہٕ  تہِ  یِمن  سٍتۍ  آسان  ییٚلہِ  یِم  رٲژن  اندر  ژوٗرِ  روٗزِتھ  تٔمۍ  سٕنزِ  مرضی  خلاف  مشورٕہ  چِھ  کران،  یِہِنزن  سارِنٕے  عملن  پٮ۪ٹھ  چُھ  اللہ  تعالیٰ  اِحاطہٕ  کٔرِتھ۔

Jalandhary:
  یِم  لوٗکھ  چھِ  یہِ  پنٕنۍ  خیانت  لوٗکن  نِشہِ  مندچھِتھ  کھٹان  مگر  خدایس  نِشہِ  چھِنہٕ  مندچھان  تہٕ  کھٹان،  حالانکہ  سُہ  چُھ  تِمن  پرتھ  وقتہٕ  سٍتۍ  سٍتۍ  آسان  خصوصاً  ییٚمہِ  ساتہٕ  رٲتۍ  کیُت  تدبیر  سونچنس  متعلق  تِم  کتھ  کران  چھِ  یِمن  نہٕ  سُہ  رٲضی  چُھ،  اللہ  تعالیٰ  چُھ  تِہٕںٛزن  سارنٕے  کامین  پننہِ  علم  واطلاع  سٍتۍ  احاطہ  کٔرِتھ۔  تِہٕندِ  علمہٕ  نیٚبر  چھنہٕ  کانہہ  کتھ  تہٕ  کانہہ  کٲماہ۔

Transliteration:
  Yastakhfoona mina a<b>l</b>nn<u>a</u>si wal<u>a</u> yastakhfoona mina All<u>a</u>hi wahuwa maAAahum i<u>th</u> yubayyitoona m<u>a</u> l<u>a</u> yar<u>da</u> mina alqawli wak<u>a</u>na All<u>a</u>hu bim<u>a</u> yaAAmaloona mu<u>h</u>ee<u>ta</u><b>n</b>


Maududi:
  آ،  تۅہیہِ  لُکو  کٔرٕو  یِمن  مُجرمن  ہٕند  طرفہٕ  دنیا چہِ  زندگی  منٛز  لڑٲے  مگر  قیامت کہ  دۅہ  کُس  کرِ  تِہندِ  مۅکھہٕ  خُدایس  سٍتۍ  لڑٲے؟  ٲخر  کُس  آسہِ  تَتہِ  یُہُند  وکیل؟

Jalandhary:
  اے  مسلمانو  توٚہۍ  گوو  تِمے  یِم  جوابدہی  چھُو  کران  مُجرمن  ہٕندِۍ  طرف  ییٚتہِ  دنیاچہ  زندگی  اندر،  توٚہۍ  ؤنۍتوہِ  قیامتٕکۍ  دۅہ  کُس  کرِ  جوابدہی  تِہٕندِ  طرفہٕ  خدایس  نِشہِ،  نتہٕ  کَس  کُس  سنا  بنہِ  وکیل  تُہٕندِ  طرفہٕ  خدایس  نِشہِ۔

Transliteration:
  H<u>a</u>antum h<u>a</u>ol<u>a</u>i j<u>a</u>daltum AAanhum fee al<u>h</u>ay<u>a</u>ti a<b>l</b>dduny<u>a</u> faman yuj<u>a</u>dilu All<u>a</u>ha AAanhum yawma alqiy<u>a</u>mati am man yakoonu AAalayhim wakeel<u>a</u><b>n</b>


Maududi:
  اگر  کانٛہہ  شخص  غلط  کٲم  کرِ  یا  کرِ  پننِس  نفسس  پٮ۪ٹھ  ظُلم  تہٕ  امہِ  پتہٕ  کرِ  خُدایس  درگزر  کرنُک  درخواست  سُہ  لبہِ  خُدایس  درگُزر  کرن  وول  تہٕ  رحیم۔

Jalandhary:
  بیٚیہِ  یُس  اکھاہ  کانہہ  یچھ  کٲماہ  کرِ۔  ییٚمیُک  ضریر  بییِس  واتہِ  نتہٕ  کرِ  ظلم  پٲنۍ  پانس۔  یعنی  ییٚمیُک  ضریرأمِس  پانسٕے  واتہِ،  توپتہٕ  منگہِ  مغفرت  اللہ  تعالیٰ  ہس  تمہِ  گناہہ  نِشہِ،  سُہ  لبہِ  اللہ  تعالیٰ  ہس  سٮ۪ٹھاہ  مغفرت  کروُن  سٮ۪ٹھاہ  رحم  کروُن۔

Transliteration:
  Waman yaAAmal sooan aw ya<i><u>th</u></i>lim nafsahu thumma yastaghfiri All<u>a</u>ha yajidi All<u>a</u>ha ghafooran ra<u>h</u>eem<u>a</u><b>n</b>


Maududi:
  مگر  یُس  بُرٲئی  کماوِ  تٔمۍ  سٕنز  یہِ  کمٲے  آسہِ  تٔمۍ  سٕندِ  خٲطرٕ  وبال۔  خُدایس  چھےٚ  تمام  کتھن  ہٕنز  خبر  تہٕ  سُہ  چُھ  زانن  وول  تہٕ  حکمت  وول۔

Jalandhary:
  بیٚیہِ  یُس  اکھاہ  کانہہ  یچھ  کٲماہ  چُھ  کماوان  سُہ  چُھنہٕ  کماوان  کینہہ  مگر  پنہٕ  نِسٕے  پانس  پیٚٹھ  بٔڈ  خرٲبی،  اللہ  تعالیٰ  چُھ  سورُے  زانہٕ  وُن  سارنٕے  کامین  اندر  سٮ۪ٹھاہ  حِکمت  وول۔

Transliteration:
  Waman yaksib ithman fainnam<u>a</u> yaksibuhu AAal<u>a</u> nafsihi wak<u>a</u>na All<u>a</u>hu AAaleeman <u>h</u>akeem<u>a</u><b>n</b>


Maududi:
  پتہٕ  ییٚمۍ  کٲنٛسہِ  أکۍ  کانٛہہ  خطا  یا  گناہ  کوٚر  پتہٕ  کھولُن  تَمِیُک  الزام  کٲنٛسہِ  بے گناہس  پٮ۪ٹھ  تٔمۍ  کوٚر  سٮ۪ٹھاہ  بَڈِ  بہتانُک  تہٕ  ٹاکارٕہ  گناہُک  بار  جمع۔

Jalandhary:
  وۅنۍ  یُس  اکھاہ  کانہہ  گنہاہ  نہ  زٲنِتھ  یا  زٲنِتھ  کرِ  توپتہٕ  لاگہِ  تمِچ  ہانژھ  کٲنسہِ  بے  گنہس،  پس  بتحقیق  تٔمۍ  کھور  پننہِ  گردٕنہِ  پیٚٹھ  اپزیُک  تہٕ  ننہِ  گنہک  اکھ  بوٚڈ  بوراہ۔

Transliteration:
  Waman yaksib kha<u>t</u>eeatan aw ithman thumma yarmi bihi bareean faqadi i<u>h</u>tamala buht<u>a</u>nan waithman mubeen<u>a</u><b>n</b>


Maududi:
  اے  نبیؐ،  اگر  اللہ  تعالیٰ  سُند  فضل  تۅہیہِ  پٮ۪ٹھ  آسِہے  نہٕ  تہٕ  تٔمۍ  سٕنز  رحمت  آسہے  نہٕ  تۅہیہِ  شٲملِ  حال  تیٚلہِ  اوس  یِمو  منٛزٕ  أکۍ  دٔرۍ  توٚہۍ  غلط  فہمی  منٛز  مبتلا  کرنُک  فٲصلے  کوٚرمُت،  حالانکہ  پزر  چُھ  یہِ  زِ  تِم  ٲسۍ  نہٕ  پانس  ورٲے  بیٚیہِ  کٲنسہِ  غلط  فہمی  منٛز  مبتلا  کران  تہٕ  تۅہیہِ  ہیٚکہَن  نہٕ  کانٛہہ  نقصان  کٔرِتھ۔  ﴿یعنی  اگر  تِم  غلط  تفصیل  تہٕ  شہادتہٕ  پیش  کٔرِتھ  تۅہیہِ  غلط  فہمی  منٛز  مبتلا  کرنس  منٛز  کامیاب  تہِ  گژھہَن  تہٕ  پننِس  حقس  منٛز  کرہن  انصافس  خلاف  فٲصلہٕ  تہِ  حٲصل،  تیٚلہِ  تہِ  اوس  نقصان  تِہُندُے،  تۅہیہِ  واتِہَو  نہٕ  کانٛہہ  نقصان۔  تِکیازِ  خُدایس  نزدیک  آسہن  مُجرِم  تِم  نَہ  زِ  توٚہۍ۔  یُس  شخص  حٲکِمس  دوکھہٕ  دِتھ  پننِس  حقس  منٛز  غلط  فٲصلہٕ  چُھ  حٲصل  کران  سُہ  چُھ  خۅد  پننِس  پانس  اَتھ  غلط  فہمی  منٛز  ترٛاوان  زِ  یِمَو  تدبیرو  سٍتۍ  سپُد  حق  تٔمۍ  سُند  حالانکہ  پزر  چُھ  یہِ  زِ  خُدایس  نزدیک  ییٚمۍسُند  حق  چُھ  سُہ  چُھ  تٔمۍ  سُندُے  روزان  تہٕ  کُنہِ  غلط  فہمی  ہٕندِس  بُنیادس  پٮ۪ٹھ  حاکمِ  عدالت  سُند  فٲصلہٕ  کرنہٕ  سٍتۍ  چَھنہٕ  حقیقتس  پٮ۪ٹھ  کانٛہہ  فرق  پیٚوان۔﴾  خُداین  چھےٚ  تۅہیہِ  پٮ۪ٹھ  کتاب  تہٕ  حکمت  نٲزِل  کٔرمٕژ  تہٕ  تۅہیہِ  چُھنَو  تِکینژھاہ  وونمُت  یِنہٕ  تۅہیہِ  پے  ٲس  تہٕ  تٔمۍ  سُند  فضل  چُھ  تۅہیہِ  پٮ۪ٹھ  سٮ۪ٹھاہ  بوٚڈ۔

Jalandhary:
  بیٚیہِ  ہرگِز  نے  خداے  سُند  بوٚڈ  فضل  تہٕ  بٔڈ  رحمت  تۅہیہِ  شٲملِ  حال  آسِہا،  البتہ  تِمو  أندرٕہ  أکھ  جماعتن  کرِیو  پۅختہٕ  اِرادٕہ  توٚہۍ  ڈالنہٕ  خٲطرٕ  غلطی  اندر  تراونہٕ  خٲطرٕ،  ڈالہٕ  ہن  تہٕ  گمراہ  کرہن  نہٕ  تِم  مگر  پننِی  پانن۔  تۅہیہِ  ہیٚکہٕ  نو  نہٕ  کانہہ  ضریر  تہٕ  نقصان  واتنٲوِتھ  پنہٕ  نیو  چالٲکیو  أندرٕہ  کُنہِ  چیزٕہ  سٍتۍ،  کیازِ  اللہ  تعالیٰ  ہن  سوٗز  تۅہیہِ  پیٚٹھ  یہِ  کتاب  ﴿قرآنِ  مجید﴾  بیٚیہِ  ہیٚچھہِ  نٲوِنو  توٚہۍ  عقلہِ  ہٕںٛزٕہ  کتھہٕ۔  بیٚیہِ  ہیٚچھ  نٲو  نو  توٚہۍ  تِمہٕ  تِمہٕ  کتھہٕ  یِمہٕ  نہٕ  توٚہۍ  زٲنِہُو  برونٹھ،  ہمیشہ  روٗد  تۅہیہِ  پیٚٹھ  اللہ  تعالیٰ  سُند  بوٚڈ  فضل۔

Transliteration:
  Walawl<u>a</u> fa<u>d</u>lu All<u>a</u>hi AAalayka wara<u>h</u>matuhu lahammat <u>ta</u>ifatun minhum an yu<u>d</u>illooka wam<u>a</u> yu<u>d</u>illoona ill<u>a</u> anfusahum wam<u>a</u> ya<u>d</u>urroonaka min shayin waanzala All<u>a</u>hu AAalayka alkit<u>a</u>ba wa<b>a</b>l<u>h</u>ikmata waAAallamaka m<u>a</u> lam takun taAAlamu wak<u>a</u>na fa<u>d</u>lu All<u>a</u>hi AAalayka AAa<i><u>th</u></i>eem<u>a</u><b>n</b>


Maududi:
  لُکن  ہٕنزن  خُفیہ  سِرٕ  کتھن  منٛز  چُھنہٕ  اکثر  و  بیشتر  کانٛہہ  رٕژر  آسان۔  آ،  اگر  کانٛہہ  ژھایہِ  پٲٹھۍ  صدقُک  تہٕ  خیراتُک  تلقین  کرِ  یا  کُنہِ  نیک  کامہِ  خٲطرٕ  یا  وَنہِ  لُکن  ہٕندٮ۪ن  معاملاتن  منٛز  اصلاح  کرنہٕ  مۅکھہٕ  کٲنٛسہِ  کینٛہہ،  تیٚلہِ  چھےٚ  یہِ  رٕژ  کتھ  تہٕ  یُس  اکھاہ  اللہ  تعالیٰ  سٕنزِ  رضا  مندی  خٲطرٕ  یہِ  کرِ  تس  کرو  عنقریب  أسۍ  بوٚڈٕ  اجر  عطا۔

Jalandhary:
  کانہہ  خیرو  برکت  چھَنہٕ  عام  لوٗکن  ہٕندین  اکثر  پوٗشیدٕہ  مشورن  اندر،  مگرہے  کٲنسہِ  تِمو  أندرٕہ  خٲرات  کرنُک  یا  کُنہِ  رٕژٕ  کامہِ  ہٕندِ  کرنُک  یا  لوٗکن  اندر  اتحادو  اِتفاق  کرنُک  تجویز  وترغیب  آسہِ  کوٚرمُت۔  تِمن  مشورن  اندر  چُھ  واقعی  خٲرو  برکت،  یُس  اکھاہ  امہِ  قسمٕچہِ  کامہِ  کرِ  محض  خداے  سُند  رضا  ژھانڈنہٕ  خٲطرٕ۔  ریاست  تہٕ  شہرت  حٲصل  کرنہٕ  خٲطرٕ  نہٕ،  پس  کرو  أسۍ  تس  برونٹھ  پہن  عطا  رٕژ  مزوٗرۍ۔  مگر  یِمن  خیانت  کروٕنین  ہٕندۍ  پوٗشیدٕہ  مشورٕہ  امہِ  قسمٕکۍ  چھِنہٕ  کیازِ  تِمو  کٔر  مُخالفت  نبی  کریم  سٕنٛز۔

Transliteration:
  L<u>a</u> khayra fee katheerin min najw<u>a</u>hum ill<u>a</u> man amara bi<u>s</u>adaqatin aw maAAroofin aw i<u>s</u>l<u>ah</u>in bayna a<b>l</b>nn<u>a</u>si waman yafAAal <u>tha</u>lika ibtigh<u>a</u>a mar<u>da</u>ti All<u>a</u>hi fasawfa nuteehi ajran AAa<i><u>th</u></i>eem<u>a</u><b>n</b>


Maududi:
  مگر  یُس  شخص  رسول  صلی  اللہ  علیہ و سلمن  ہٕندِس  مخالفتس  پٮ۪ٹھ  ہوٚل  گٔنڈِتھ  آسہِ  تہٕ  اہلِ  ایمانن  ہٕنزِ  رٔوِشہِ  ورٲے  پکہِ  بیٚیہِ  کُنہِ  رٔوِشہِ  پٮ۪ٹھ،  حالانکہ  آسہِ  تس  پٮ۪ٹھ  سیٚز  وَتھ  واضح  سپزمٕژ  تیٚلہِ  پکناوون  سُہ  أسۍ  توٗرۍکُن  یورکُن  سُہ  پانہٕ  پِھیوٗر  تہٕ  سُہ  چھکون  جہنمس  منٛز  یۅسہٕ  بدترین  روزن  جاے  چھےٚ۔

Jalandhary:
  یُس  اکھاہ  مُخالفت  کرِ  رسول  کریم  سٕنٛز  ہِدایتٕچ  وتھ  تس  نِشہِ  وارٕ  ظٲہِر  سپدن  پتہٕ،  بیٚیہِ  کرِ  پیروی  باایمانن  ہٕنزِ  وتہِ  ورٲے  بیٚیہِ  کُنہِ  وتہِ  ہٕںٛز،  پِھرون  أسۍ  سُہ  تتھ  طرفس  کُن  یتھ  کُن  سُہ  پھِیوٗر  دنیاہس  اندر۔  یہِ  سُہ  کرنہِ  لوٚگ  تی  دِموس  کرنہٕ۔  وگ  تراووس  ڈیٚج۔  مگر  واتناوون  سُہ  پتو  لاکہ  نارِ  جہنمس۔  سٮ۪ٹھاہ  یچھ  چھےٚ  سۅ  تِہٕندِ  واتنٕچ  جایاہ۔

Transliteration:
  Waman yush<u>a</u>qiqi a<b>l</b>rrasoola min baAAdi m<u>a</u> tabayyana lahu alhud<u>a</u> wayattabiAA ghayra sabeeli almumineena nuwallihi m<u>a</u> tawall<u>a</u> wanu<u>s</u>lihi jahannama was<u>a</u>at ma<u>s</u>eer<u>a</u><b>n</b>


Maududi:
  اللہ  تعالیٰ  کرِ  نہٕ  بس  شِرکسٕے  یوت  معاف،  امہِ  ورٲے  ہیٚکہِ  سورُے  کینٛہہ  معاف  سپدِتھ  یَس  سُہ  معاف  ییٚژِھہ  کرُن،  ییٚمۍ  خُدایس  سٍتۍ  کانٛہہ  شریک  زون  سُہ  دراو  گمرٲہی  منٛز  سٮ۪ٹھاہ  دوٗر۔

Jalandhary:
  پٔزۍ  پٲٹھۍ  اللہ  تعالیٰ  کرِ  نہٕ  بخشٲیِش  سزا  دِتھ  تہِ  یتھ  کتھہِ  کہ  تس  کیاہ  ییہِ  کانہہ  چیزاہ  یا  کانہہ  شخصاہ  تِہُند  شریک  ٹھہراونہٕ  بلکہ  چُھ  مُشرِکس  ہمیشہ  ابدالآباد  سزاہس  منٛز  گرفتار  روزُن،  تمہِ  ورٲے  یِم  گناہ  آسن  تِمن  کرِ  مغفرت  تہٕ  بخشٲیِش  اللہ  تعالیٰ  ہٕے  سزا  دِنہٕ  ورٲے  یس  یژِھہ  تہٕ  تس۔  گناہِ  صغیر  ٲسِتن  یا  گناہِ  کبیر۔  البتہ  اگر  مُشرِک  شِرک  نِشہِ  پتھ  روزِہ  پوٚز  توبہٕ  کرِ  بصدقِ  دِل  مسلمان  سپدِ  کُنِس  خدایس  پژھ  کرِ  سُہ  لبہِ  تیٚلہِ  عذابِ  دایمی  نِشہِ  نجات۔  مُشرِکس  بخشٲیِش  نہ  سپدنُک  وجہ  چُھ  یی  زِ،  یُس  شخص  اللہ  تعالیٰ  ہس  سٍتۍ  کٲنسہِ  شریک  ٹھہراوان  چُھ۔  سُہ  چُھ  امرِ  حق  نِشہِ  دوٗر  بجہِ  گُمرٲہی  اندر  پیٚوان۔  سُہ  امرِ  حق  گوو  توحید  بٲری  تعالیٰ  یُس  عقلہِ  کِنۍ  تہِ  وٲجِب  چُھ۔  تمہِ  علاوٕہ  چُھ  خٲلقِ  مطعلق  سٕندیو  حقوقو  أندرٕہ  تعظیم  کرُن  لٲزِم۔  مُشرِک  چُھ  پننہِ  شرک  سٍتۍ  حضرتِ  خالق  سٕنٛز  اہانت  تہٕ  بے  تعظیمی  کران۔  تمی  چُھ  تس  عذابِ  دایمی  سزا  مُقرر  کرنہٕ  آمُت  باقٕے  گناہ  یِم  چھِ  اگرچہِ  تِم  چھِ  گُمرٲہی  مگر  توحیدس  خلاف  چھِنہٕ  تمہِ  مۅکھہٕ  آے  تِم  قٲبلِ  عفو  ومغفرت  قرار  دِنہٕ۔  شرِک  تہِ  کُفر  گوو  کُنُے  ناقٲبلِ  مغفرت  آسنس  اندر  کیازِ  کُفرس  اندر  تہِ  چُھ  اِنکار  خٲلِق  لبنہٕ  یِوان،  لہٰذا  چھِ  دۅشوے  ناقٲبلِ  مغفرت۔  سزاوار  عذابِ  ابدی۔  یِم  مُشرِک  کٲتیاہ  بے  عقل  تہٕ  احمق  چھِ۔

Transliteration:
  Inna All<u>a</u>ha l<u>a</u> yaghfiru an yushraka bihi wayaghfiru m<u>a</u> doona <u>tha</u>lika liman yash<u>a</u>o waman yushrik bi<b>A</b>ll<u>a</u>hi faqad <u>d</u>alla <u>d</u>al<u>a</u>lan baAAeed<u>a</u><b>n</b>


Maududi: تِم چِھ خُدایس ترٲوِتھ دیوی یَن معبود بناوان، تِم چِھ تس بٲغی شیطانس معبود بناوان۔
Jalandhary:
  یِم  چھِنا  اللہ  تعالیٰ  سٕنٛز  عبادت  ترٲوِتھ  عبادت  کران  مگر  اکھ  تِمنٕے  چیزن  ہٕںٛز  یِمن  زنانہٕ  ناو  چُھ۔  مثلاً  لات،  عزی،  منات  وغٲرٕہ،  بیٚیہِ  چھِنا  یِم  مُشرِک  عبادت  تہٕ  آلو  دِوان  مگر  تس  شِرکس  تہٕ  نافرمان  شیطانس  یُس  اللہ  تعالیٰ  ہن  پننہِ  خاص  رحمت  نِشہِ  دوٗر  کوٚرمُت  چُھ،

Transliteration:
  In yadAAoona min doonihi ill<u>a</u> in<u>a</u>than wain yadAAoona ill<u>a</u> shay<u>ta</u>nan mareed<u>a</u><b>n</b>


Maududi:
  یس  خُداین  لعنت  کٔر  ﴿شیطانس  چُھنہٕ  اتھ  معنیس  منٛز  کانٛہہ  تہِ  معبود  بناوان  زِ  تس  برونٛٹھہٕ  کنہِ  آسہِ  بندگی  ہٕندی  رسم  ادا  کران  تہٕ  تس  آسہِ  الوہیتُک  درجہِ  دِوان۔  البتہ  چھےٚ  تس  معبود  بناوٕنٕچ  صورت  یہِ  زِ  انسان  چُھ  پننہِ  نفسٕچ  لاکم  شیطان  سٕندِس  اتھس  منٛز  دِوان  تہٕ  یپٲرۍ  سُہ  پِھروان  چُھس  تپٲرۍ  چُھ  پھیران،  گویا  کہ  یہِ  چُھ  تٔمۍ  سُند  بندٕہ  تہٕ  سُہ  چُھ  أمۍ  سُند  خُداے۔  امہِ  نِشہِ  لوٚگ  پے  زِ  ژھۅپہٕ دم  کٔرِتھ  تہٕ  أچھ  ٹُوِتھ  اطاعت  تہٕ  پیروی  کرنُک  ناو  تہِ  چُھ  عبادت،  تہٕ  یُس  شخص  امہِ  قسمٕچ  اطاعت  کران  چُھ  سُہ  چُھ  دراصل  تس  شخصہٕ  سٕنز  عبادت  کران  یُس  تٔمۍ  خُداے  ترٲوِتھ  پنُن  مُطاع  آسہِ  بنوومُت۔  تِم  چِھ  تس  شیطان  سٕنز  اطاعت  کران۔﴾  ییٚمۍ  خُدایس  اوس  ووٚنمُت  زِ،  بہٕ  ہیٚمہٕ  چانیٚن  بندن  اکھ  مقرر  حصہٕ  ضرور۔  ﴿یعنی  یِہندٮ۪ن  اوقاتن  منٛز،  یِہِنزن  محنتن  تہٕ  کوٗششن  منٛز،  یِہِنزن  قُوّتن  تہٕ  قٲبلیتن  منٛز،  یِہندِس  مالس  تہٕ  یِہندٮ۪ن  اولادن  منٛز  لگاوٕ  بہٕ  پَنُن  حصہٕ  تہٕ  تِتھہٕ  پٲٹھی  پھساوکھ  زِ  یِم  کرن  یِمن  سارِنٕے  چیزن  ہُند  اکھ  بوٚڈ  حصہٕ  میانہِ  وَتہِ  منٛز  خرچ۔﴾

Jalandhary:
  ییٚمۍ  شیطانن  مردوٗد  تہٕ  ملعون  گژھنٕہ  کہ  وقتہٕ  لاف  دِوان  ووٚنمُت  چُھ  زِ  بہٕ  رٹن  ضروٗر  چانیو  بندو  أندرٕہ  مُقرر  اکھ  حِصاہ،  تِمن  بہٕ  یہِ  ونان  آسہٕ  تِم  آسن  تہِ  کران۔  

Transliteration:
  LaAAanahu All<u>a</u>hu waq<u>a</u>la laattakhi<u>th</u>anna min AAib<u>a</u>dika na<u>s</u>eeban mafroo<u>da</u><b>n</b>


Maududi:
  بہٕ  ڈالکھ  یِم،  بہٕ  پھساوَکھ  یِم  طمع ہن  منٛز،  بہٕ  دِمہٕ  یِمن  حکم  تہٕ  میانہِ  حُکمہٕ  دِن  یِم  جانورن  کنَن  تٕرٛتھ۔  ﴿اہلِ  عربن  ہٕندیو  توہماتو  منٛزٕ  چُھ  أکِس  کُن  اِشارٕہ۔  تِہُند  اکھ  قٲعدٕہ  اوس  زِ  ییٚلہِ  اونٹِنہِ  پانٛژھہ  یا  داہ  بچہِ  زیوٕہَن،  تس  ٲسۍ  کنن  تٕرٛتھ  دِتھ  پننِس  دیوتا  سٕندِس  ناوس  پٮ۪ٹھ  یلہٕ  تراوان  تہٕ  تس  کٲم  ہیٚنۍ  اوس  حرام  یِوان  زاننہٕ۔  یِتھے  پٲٹھۍ  ییٚمِس  اونٹہٕ  سٕندِ  نطفہٕ  سٍتۍ  داہ  بچہِ  زیوہَن  سُتہِ  اوس  دیوتا  سٕندِس  ناوس  پٮ۪ٹھ  صدقہٕ  رٔنگۍ  یلہٕ  تراونہٕ  یِوان  تہٕ  کنس  تٕرتھ  دِیُن  ٲس  امہِ  کتھہِ  ہٕنٛز  علامت  زِ  یہِ  چُھ  خیرات  رٔنگۍ  یلہٕ  تروانہٕ  آمُت  جانور۔﴾  تہٕ  بہٕ  دِمہٕ  یِمن  حکم  تہٕ  یِم  کرن  میانہِ  حُکمہ  خُدائی  ساختس  منٛز  رد  و  بدل۔  ﴿خُدائی  ساختس  منٛز  رد  و  بدل  کرنُک  مطلب  چُھنہٕ  چیزن  ہٕندِس  پیدٲیشی  بناوٹس  منٛز  رد  و  بدل  کرُن  کینٛہہ  بلکہ  یتھ  جایہِ  یَتھ  رد  و  بدلس  شیطٲنی  کٲم  چھےٚ  وَننہٕ  آمٕژ  سۅ  چھےٚ  یہِ  زِ  انسان  ہیٚیہِ  کُنہِ  چیزس  سۅ  کٲم  ییٚمہِ  خٲطرٕ  خداین  سُہ  پٲدٕ  چُھنہٕ  کوٚرمُت،  تہٕ  کُنہِ  چیزس  ہیٚیہِ  نہٕ  سۅ  کٲم  ییٚمہِ  خٲطرٕ  سُہ  خُداین  پٲدٕ  چُھ  کوٚرمُت۔  دوٚیِمیٚن  لفظن  منٛز  وَنَو  تِمہٕ  سارے  کامہِ  یِمہٕ  انسان  پننِس  تہٕ  باقی  چیزن  ہٕندِس  فطرتس  خلاف  چُھ  کران،  تہٕ  تِمہٕ  تمام  صوٗرتہٕ  یِمہٕ  سُہ  فطرت کہِ  منشہِ  نِشہِ  ژَلنہٕ  خٲطرٕ  اختیار  چُھ  کران۔  ییٚمہِ  آیت  موجوٗب  چِھ  شیطان  سٕنٛدۍ  گمراہ  کُن  تحریکات  یِم،  قومِ  لوطٕچ  عمل،  ضبِط  ولادت،  رہبٲنیت،  نیترٕ  ورٲے  روزُن،  مرد  تہٕ  زنانہٕ  ہانٛٹھ  بناونہِ،  مرد  بناوُن  نامرد،  زنانہٕ  تِمو  کامیو  نِشہِ  مُچھہِ  تھاونہِ  یِمہٕ  فطرتَن  تِمن  حوالہٕ  چھےٚ  کرِمژٕ  تہٕ  تِمہٕ  تمدُن  کیٚن  تِمن  شعبن  منٛز  کھکھرِ  اَننہٕ  یِمن  خٲطرٕ  مرد  چُھ  پٲدٕ  آمُت  کرنہٕ۔﴾  یہِ  شیطان  ییٚمۍ  کٲنٛسہِ  أکۍ  خُدایس  بجاے  یہِ  پنُن  ولی  تہٕ  سرپرست  بنوو  سُہ  پیٚو  نَنہِ  وانہٕ  خسارس  منٛز۔

Jalandhary:
  بہٕ  کرکھ  تِم  ضروٗر  شِرکی  تہٕ  کُفری  یچھ  عقٲیدو  سٍتۍ،  بیٚیہِ  نٔنراوٕ  بہٕ  ضروٗر  تِہٕںدین  خیالاتن  اندر  تِم  ہوس  تہٕ  آرزو  یِمو  سٍتۍ  گہن  تہٕ  نافرمٲنین  کُن  رغبت  آسن  کران۔  تِمن  گنہن  ہند  ضریرتہٕ  نقصان  آسیٚکھ  نہٕ  دریٖںٹھۍ  یِوان،  بیٚیہِ  آسکھ  بہٕ  کُفرٕ  چن  تہٕ  فِسقہٕ  چن  کامین  ہُند  حکُم  کران۔  چنانچہِ  تِم  آسن  خدایس  معبودِ  برحقس  ورٲے  بیین  ہٕندین  ناون  پیٚٹھ  جانورن  نامزد  کٔرِتھ  ناو  تھٲوِتھ  تِہٕندن  کنن  ترٕتھ  دِوان  نِشانہٕ  تھاوان،  بیٚیہِ  آسکھ  بہٕ  تِم  ہیٚچھناوان،  پس  آسن  تِم  خداے  سٕنٛزِ  ہ  پٲدٕہ  کرِ  مژٕ  شکلہِ  تغیر  دِوان۔  شکلہِ  تغیر  دیُن  چھےٚ  فِسقٕچ  کٲم۔  مثلاً  ریش  کاسُن۔  بُتھِس  یا  بدنس  کُنہِ  جایہِ  خال  تہٕ  نِشانہٕ  تراوُن  یا  ناو  لیٚکھناوُن۔  چنانچہِ  حدیث  شریفس  منٛز  چُھ  آمُت  منع  فرمُوو  حضرتِ  رسولِ  کریمن  صلی  اللہ  علیہ  و سلم  ﴿عن  الوشر﴾  دندزٲوِلۍ  تہٕ  نک  کرناونہٕ  نِشہِ  ﴿والوشم﴾  بیٚیہِ  خال  تہٕ  نِشانہٕ  تراونہٕ  نِشہِ  ﴿والنتف﴾  بیٚیہِ  سفید  وال  کلہٕ  منٛزٕہ  یا  ریشہٕ  منٛزٕہ  لٔمِتھ  کڈنہٕ  نِشہِ۔  یہِ  گوو  شکلہِ  تغیر  دیُن۔  بییِس  حدیث  شریفس  منٛز  چُھ  آمُت۔  لعنتِ  خدا  تِمن  شخصن  یِم  خداے  سٕنٛزِ  پٲدٕہ  کرِ  مژِ  شکلہِ  تغیر  دِن۔  حضرتِ  عبداللہ  بِن  مسعودن  فرمُوو  لعنتِ  خدا  خال  تراوٕ  وٕنین  زنانن۔  أکۍ  سٕندِس  بیٚیہِ  سٕندِس  مستس  سٍتۍ  مِلناوٕنین  زنانن  یُتھ  گۅن  مس  بوزنہٕ  ییہِ،  بُتھِس  ڈیٚکس  لٔمِتھ  وال  کڈٕ  وٕنین  زنانن۔  دندن  پھہرواوٕ  سٍتۍ  یا  بیٚیہِ  کُنہِ  چیزٕہ  سٍتۍ  خوبصورتی  خٲطرٕ  نِکراوٕوٕنین  زنانن۔  یِمے  کیاہ  گٔیہِ  خداے  سٕنٛزٕہ  پٲدٕہ  کرمژٕ  شکلہٕ  تغیر  دِوٕنہِ  زنانہٕ۔  یِتھے  پٲٹھۍ  چُھ  حدیث  شریفس  منٛز  آمُت۔۔۔مردن  آو  زینت  دِنہٕ  ریشہِ  سٍتۍ۔  زنانن  آو  زینت  دِنہٕ  مستہٕ  سٍتۍ۔  لہذا  گوو  مردن  ہُند  ریش  کاسُن  یا  کرُپُن  یا  زنانن  ہُند  مس  کاسُن  یا  کرُپُن  خداے  سٕنٛزِ  شکلہِ  تغیر  دیُن۔  امہِ  کُے  تجویز  چُھ  انسانس  شیطان  کران  توے  چُھ  ریش  کاسُن  گناہِ  کبیرٕہ  أندرٕہ۔  تمہِ  علاوٕہ  چھےٚ  حضرتِ  نبی  کریم  صلی  اللہ  علیہ  و  سلم  سٕندِس  صریح  حُکمس  ریش  کاسنہٕ  سٍتۍ  مُخالفت  سپدان۔  بُخاری  شریفس  منٛز  چُھ  حدیث  شریف  کہ  فرموو  حضرتِ  نبی  کریمن  صلی  اللہ  علیہ  و  سلم  توٚہۍ  کٔرِو  اے  مسلمانو  باایمانو  مُشرِکن  ہٕںٛز  مُخالفت،  توٚہۍ  تھٲوِو  ریش  پوٗرٕہ،  گوںٛژھ  کٔرِو  پست  مُشرِک  چھِ  گونٛژھ  تھاوان  تہٕ  ریش  کاسان۔  بیاکھ  حدیث  شریف  چُھ  صحیح  مسلِمس  اندر  کہ  فرموو  نبی  کریمن  صلی  اللہ  علیہ  و  سلم۔۔۔۔  مُخالفت  کٔرِو  آتش  پرستن  ہٕںٛز  بیٚیہِ  مُشرِکن  ہٕںٛز۔  مُشرِک  ٲسۍ  ریش  کاسان۔  مجوسۍ  ٲسۍ  ریش  کرٕپان۔  یہِ  چُھ  صریح  فرمانِ  پیغمبرِ  اِسلام  ریشس  مُتعلق۔  اللہ  تعالیٰ  چُھ  فرماوان  قرآنِ  مجیدس  اندر۔۔۔۔  کھوٗژِن  تِم  لوٗکھ  یِم  پیغمبرِ  برحق  سٕندِس  حُکمس  مُخالفت  کرن  کہ  تِمن  واتہِ  دنیاہس  اندر  بٔڈ  بلایاہ  ٲخرتس  اندر  کڈُر  عذاب۔  بییِس  آیہِ  کریمس  اندر  چُھ  اللہ  تعالیٰ  فرماوان۔۔۔۔  کٲنسہِ  باایمان  مردس  یا  باایمان  زنانہِ  چُھنہٕ  ہرگِز  ییٚمہِ  کتھہِ  ہُند  اِختیار  کہ  ییٚلہِ  اللہ  تعالیٰ  بیٚیہِ  تِہُند  پیغمبر  کُنہِ  کتھہِ  متعلق  کانہہ  حُکماہ  فرماون  تِمن  کیاہ  روزِ  کانہہ  گُنجٲیشاہ  تتھ  حُکمس  بدل  کرنٕچ۔  یُس  شخصاہ  خدا  ورسول  سٕندِس  حُکمس  بدل  کرِ  پس  بتحقیق  سُہ  پیٚیو  ننہِ  گُمرٲہی  اندر۔  ییمیُک  انجام  چُھ  نارِ  جہنم۔  کوٗتاہ  افسوس  تِمن  مسلمانن  ہٕندِ  حقہٕ  یِم  رسولہِ  کریم  سٕندِ  محبتُک  تہٕ  مُتابعتُک  دعویٰ  دِوان  چھِ  توپتہٕ  چھِ  تِہٕندِس  اتھ  صریح  حُکمس  مُخالفت  کران۔  ریش  کاسنہٕ  سٍتۍ۔  تِہُند  حکُم  پس  پُشت  ترٲوِتھ  نظر  انداز  کٔرِتھ  شیطان  سٕندِس  حُکمس  تعمیل  کران۔  تسٕنٛزِلاف  زنی  ہُند  تصدیق  کران۔  امی  چُھ  شریعتُک  حکُم  کہ  یُس  ریش  کاسہِ  یا  کرٕ  پہِ  سُہ  چُھ  فاسِق،  وۅنۍ  یُس  اکھاہ  شیطانس  تھاوِ  پنُن  دوست  تہٕ  رفیق  خدایس  ورٲے  یعنی  خداے  سٕنٛز  اطاعت  کرِ  نہٕ  شیطان  سٕنٛزٕے  اطاعت  کرِ  سُہ  شخص  پیٚو  بڈِس  نقصانس  اندر۔  سُہ  بوٚڈ  نقصان  گوو  نارِ  جہنمس  گرفتار  سپدُن۔

Transliteration:
  Walao<u>d</u>illannahum walaomanniyannahum wala<u>a</u>murannahum falayubattikunna <u>atha</u>na alanAA<u>a</u>mi wala<u>a</u>murannahum falayughayyirunna khalqa All<u>a</u>hi waman yattakhi<u>th</u>i a<b>l</b>shshay<u>ta</u>na waliyyan min dooni All<u>a</u>hi faqad khasira khusr<u>a</u>nan mubeen<u>a</u><b>n</b>


Maududi:
  سُہ  چُھ  یِمن  لُکن  سٍتۍ  وعدٕہ  کران  تہٕ  یِمن  چُھ  امید  دِوان  مگر  شیطان  سٕندۍ  سٲری  وعدٕہ  چِھنہٕ  فریب  ورٲے  بیٚیہِ  کِہِنۍ۔

Jalandhary:
  شیطان  چُھ  تِمن  لوٗکن  شِرکی  عقٲیدن  متعلق  اپُزۍ  وعدٕہ  کران۔  خیالاتن  اندر  ہوس  تہٕ  خواہشہِ  پٲدٕہ  کران۔  گنہن  تہٕ  نافرمٲنین  اندر  مزٕہ  تہٕ  لذت  آسنُک  وسوسہٕ  تراوان۔  آمدنی  زیادٕہ  سپدنُک  طمع  دِتھ  حرام  تِجارت  ناجٲیِز  معاملاتن  ہُند  مُرتکب  سپدنس  پیٚٹھ  آمادٕہ  کران،  شیطان  چُھنہٕ  تِمن  یِم  وعدٕہ  دِوان  مگرمحض  دھوکہٕ  تہٕ  فریب۔

Transliteration:
  YaAAiduhum wayumanneehim wam<u>a</u> yaAAiduhumu a<b>l</b>shshay<u>ta</u>nu ill<u>a</u> ghuroor<u>a</u><b>n</b>


Maududi: یِمن لُکن ہُند ٹھکانہٕ چُھ جہنم ییٚمہِ نِشہِ یِم مۅکلنٕچ کانٛہہ صورت لبن نہٕ۔
Jalandhary:
  امہِ  قسمٕکۍ  لوٗکھ  یِم  شیطان  سٕنٛزِ  وتہِ  پکن  تِہٕندین  حُکمن  تعمیل  کرن،  تِہٕںٛز  جاے  چھےٚ  نارِ  جہنم۔  توٚت  وٲتِتھ  لبن  نہٕ  تِم  تمہِ  نِشہِ  ژلنٕچ  کانہہ  صورتھاہ۔

Transliteration:
  Ol<u>a</u>ika maw<u>a</u>hum jahannamu wal<u>a</u> yajidoona AAanh<u>a</u> ma<u>h</u>ee<u>sa</u><b>n</b>


Maududi:
  روٗدۍ  تِم  لُکھ  یِم  ایمان  اَنن  تہٕ  نیک  عملہٕ  کرن  تِم  کروکھ  أسۍ  تِتھیٚن  باغن  منٛز  دٲخل  یِمن  بٔنۍ  کِنۍ  کۅلہٕ  آسن  پکان،  تِم  روزن  تَتہِ  ہمیشہٕ  ہمیشہٕ  خٲطرٕ،  یہِ  چُھ  اللہ  تعالیٰ  سُند  پوٚز  وعدٕہ  تہٕ  خُدایس  کھۅتہٕ  کُس  آسہِ  پننہِ  کتھہِ  منٛز  پٔزِیور۔

Jalandhary:
  وۅنۍ  یِمو  لوٗکو  خداے  سٕندِس  لاشریک  آسنس  پژھ  کٔر  بیٚیہِ  کریٚکھ  رٕژٕ  عملہٕ،  جلدٕے  واتناووکھ  أسۍ  تِم  تِمن  باغن  منٛز  یِمو  مٔنٛزۍ  کۅلہٕ  پکان  آسن۔  تِمنٕے  باغن  منٛز  روزن  تِم  ہمیشہ  ابدالآباد،  یہِ  چُھ  خداے  سُند  پوٚز  وعدٕہ،  خداے  سٕندِ  کھۅتہٕ  کُہُند  ونُن  چُھ  زیادٕہ  پوٚز  تہٕ  زیادٕہ  صحیح۔

Transliteration:
  Wa<b>a</b>lla<u>th</u>eena <u>a</u>manoo waAAamiloo a<b>l</b><u>ssa</u>li<u>ha</u>ti sanudkhiluhum jann<u>a</u>tin tajree min ta<u>h</u>tih<u>a</u> alanh<u>a</u>ru kh<u>a</u>lideena feeh<u>a</u> abadan waAAda All<u>a</u>hi <u>h</u>aqqan waman a<u>s</u>daqu mina All<u>a</u>hi qeel<u>a</u><b>n</b>


Maududi:
  انجام  کار  ﴿عذاب  تہٕ  ثواب﴾  نَہ  چُھ  تُہندٮ۪ن  آرِزُوَن  پٮ۪ٹھ  موقوف  نہ  اہلِ  کتابن  ہٕندٮ۪ن  آرزُوَن  پٮ۪ٹھ،  یُس  اکھا  بُرٲئی  کرِ  تَمیُک  پھل  لبہِ  سُہ  تہٕ  خُدایس  مقابلہٕ  لبہِ  نہٕ  پننہِ  خٲطرٕ  کانٛہہ  حٲمی  تہٕ  مددگار۔

Jalandhary:
  اے  مسلمانو  نجات  وسعادت  ابدی  ییمیُک  وعدٕہ  کرنہٕ  آو،  سُہ  بنہِ  نہٕ  تُہٕندیو  خیالو،  آرزوو  سٍتۍ،  نہ  بنہِ  سُہ  اہلِ  کتابن  ہٕندیو  ژھریو  آرزُوو  سٍتۍ  بلکہ  سپدِ  سُہ  حٲصِل  صِرف  ایمان  سٍتۍ  تہٕ  اعمالِ  صالحہ  سٍتۍ،  پس  یُس  شخصاہ  اطاعتس  منٛز  کمی  کران  کانہہ  یچھ  کٲماہ  کرِ۔  سُہ  از  قسٕم  عقٲید  ٲسِتن  یا  ازکمالِ  اعمال  ٲسِتن،  تتھ  بدلہٕ  ییہِ  تس  ضروٗر  سزا  دِنہٕ  ٲخرتس  اندر۔  ہرگاہ  سۅ  یچھ  کٲم  ازقسٕم  عقٲید  شِرکی  و کُفری  آسہِ  تیٚلہِ  چُھ  تِمن  عذابِ  دایمی  یس  تہٕ  سزا  ابدی  یس  گرفتار  سپدُن۔  ہرگاہ  سۅ  یچھ  کٲم  عملی  آسہِ  تمہِ  نِشہِ  توبہٕ  آسِنہٕ  آمُت  کرنہٕ۔  تتھ  خداے  سٕندِ  طرفہٕ  بخشٲیِش  آسِنہٕ  سپٕز  مٕژ  تیٚلہِ  ییہِ  تس  سزا  دِنہٕ  کُنہِ  محدود  وقتس  تانۍ۔  تمہِ  عذاب  نِشہِ  لبہِ  نہٕ  سُہ  خدایس  ورٲے  کٲنسہِ  أکِس  کٲنسہِ  دوستس  کٲنسہِ  مددگارس  یُس  تٔمِس  مۅکلاوِہا۔

Transliteration:
  Laysa biam<u>a</u>niyyikum wal<u>a</u> am<u>a</u>niyyi ahli alkit<u>a</u>bi man yaAAmal sooan yujza bihi wal<u>a</u> yajid lahu min dooni All<u>a</u>hi waliyyan wal<u>a</u> na<u>s</u>eer<u>a</u><b>n</b>


Maududi:
  تہٕ  یُس  اکھا  نیک  عمل  کرِ،  خواہ  سُہ  مرد  ٲسِتن  یا  زنانہٕ،  بشرطیکہِ  آسہِ  مومن  تیٚلہِ  گژھن  یِتھی  لُکھ  جنتس  منٛز  دٲخل  تہٕ  تِمن  سپدِ  نہٕ  زَرس  سُمب  حق  تلفی۔

Jalandhary:
  بیٚیہِ  یُس  اکھاہ  کانہہ  رٕژ  کٲماہ  کرِ  مردو  أندرٕہ  یا  زنانو  أندرٕہ  باایمان  ٲسِتھ،  پس  تِمے  لوٗکھ  واتن  جنتس،  تِمن  ییہِ  نہٕ  کُنہِ  قسمہٕ  ظلم  کرنہٕ،  تِہٕںٛز  کانہہ  صحیح  عمل  ییہِ  نہٕ  ضایع  کرنہٕ۔  یتھ  آیہِ  کریمس  منٛز  آو  ذِکر  کرنہٕ  باایمان  آسنُک۔  امہِ  أندرٕہ  چُھ  مُراد  تِمے  یِم  تتھ  دینس  پیٚٹھ  آسن  یُس  دین  خدایس  نِشہِ  منظور  تہٕ  مقبول  دین  آسہِ۔  سُہ  گوو  دینِ  اِسلام  اہلِ  اِسلام  گٔے  تِمے  یِمن  منٛز  یِم  ترٚے  صفت  آسن۔  پوٗرٕہ  تہٕ  کٲمِل  فرماں بردٲری۔  اِخلاص  بیٚیہِ  اِتباع  ملتِ  اِبراہیمی۔  چنانچہ  اللہ  تعالیٰ  چُھ  فرماوان۔

Transliteration:
  Waman yaAAmal mina a<b>l</b><u>ssa</u>li<u>ha</u>ti min <u>th</u>akarin aw onth<u>a</u> wahuwa muminun faol<u>a</u>ika yadkhuloona aljannata wal<u>a</u> yu<i><u>th</u></i>lamoona naqeer<u>a</u><b>n</b>


Maududi:
  تس  شخصہٕ  سٕندِ  کھۅتہٕ  بہتر  کٔمۍ  سُند  طریقِ  زندگی  ہیٚکہِ  بہتر  ٲسِتھ  ییٚمۍ  خُدایس  برونٛٹھہٕ  کنہِ  پنُن  کلہٕ  نوٚمروو،  تہٕ  پنُن  رٔوِیہِ  تھووُن  نیک  تہٕ  یک  سُو  سپدِتھ  کٔرٕن  ابراہیمؑ  سٕندِ  طریقٕچ  پیروی،  تَس  ابراہیمؑ  سٕندِ  طریقٕچ  پیروی  یُس  خُداین  پنُن  دوست  اوس  بنوومُت۔

Jalandhary:
  کُس  اکھاہ  چُھ  رُت  دین  کِنۍ  تٔمِس  شخصہٕ  سٕندِ  کھۅتہٕ  ییٚمۍ  پنٕںۍ  گردن  دٲر  پنُن  بُتھ  کوٚرُن  معبودِ  برحقس  کُن  یعنی  فرماں بردار  سپُد  عقٲیدن  تہٕ  عملن  اندر۔  درحالتیکہ  سُہ  آسہِ  بااخلاص  سارنٕے  کامین  اندر۔  کانہہ  عملاہ  کرِ  نہٕ  کُنہِ  ذٲتی  مصلحت  یا  ظٲہِردٲری  خٲطرٕ۔  بیٚیہِ  کرِ  مُتابعت  حضرتِ  ابراہیم  سٕندِس  مِلتس  یعنی  اِسلامس۔  یتھ  منٛز  نہٕ  کُنہِ  قسمہٕ  ہجیٚر  تہٕ  کجی  چُھ۔  تمہِ  علاوٕہ  تہِ  چُھ  سُہ  مِلت  قٲبلِ  اِتباع  تہٕ  پیروی،  کیازِ  اللہ  تعالیٰ  ہن  چُھ  اختیار  کوٚرمُت  حضرتِ  ابراہیم  پنُن  مُخلص  دوست۔  یہِ  کتھ  چھو  ظٲہِر  کہ  دوست  سٕندِس  طریقس  پیٚٹھ  پکُن  چُھ  محبوب  تہٕ  مقبول  آسان۔  یِم  تِہٕںدِ  مِلتٕچ  متابعت  کرن  تِہٕندِی  خٲطرٕ  چُھ  نجات  تہٕ  سعادت۔  اللہ  تعالیٰ  سٕنٛزٕے  پوٗرٕہ  متابعت  کرٕنۍ  چھےٚ  لٲزِم  کیازِ۔

Transliteration:
  Waman a<u>h</u>sanu deenan mimman aslama wajhahu lill<u>a</u>hi wahuwa mu<u>h</u>sinun wa<b>i</b>ttabaAAa millata ibr<u>a</u>heema <u>h</u>aneefan wa<b>i</b>ttakha<u>th</u>a All<u>a</u>hu ibr<u>a</u>heema khaleel<u>a</u><b>n</b>


Maududi:
  آسمانن  تہٕ  زمینس  منٛز  یِکینژھاہ  چُھ،  سُہ  چُھ  اللہ  تعالیٰ  سُند،  تہٕ  اللہ  تعالیٰ  چُھ  پرٛتھ  چیزس  پٮ۪ٹھ  احاطہٕ  کٔرِتھ۔

Jalandhary:
  خداے  سُندُے  چُھ  تہِ  سورُے  یہِ  آسمانن  تہٕ  زمینن  اندر  چُھ،  بیٚیہِ  چُھ  اللہ  تعالیٰ  پرتھ  چیزس  احاطہ  کٔرِتھ  پننہِ  عملہِ  سٍتۍ۔  یِمنٕے  دۅن  چیزن  پیٚٹھ  چُھ  وجوب  اِطاعتُک  دارومدار،  اکھ  کمالِ  سلطنتس  پیٚٹھ  بیٚیہِ  کمالِ  اِطلاع  وعلمس  پیٚٹھ۔  یِم  دۅشوے  چیز  چھِ  اللہ  تعالیٰ  سٕے  منٛز  بدرجہ  اکمل  موجود۔

Transliteration:
  Walill<u>a</u>hi m<u>a</u> fee a<b>l</b>ssam<u>a</u>w<u>a</u>ti wam<u>a</u> fee alar<u>d</u>i wak<u>a</u>na All<u>a</u>hu bikulli shayin mu<u>h</u>ee<u>ta</u><b>n</b>


Maududi:
  لُکھ  چِھو  تۅہیہِ  مستوراتن  ہٕندِس  معاملس  منٛز  فتویٰ  پرٛژھان۔  ﴿یہِ  چُھنہٕ  آمُت  وَننہٕ  زِ  کیا  فتویٰ  ٲسۍ  پرٛژھان۔  البتہٕ  آیت  128  پٮ۪ٹھہٕ  130  ہَس  منٛز  یُس  فتویٰ  دِنہٕ  آمُت  چُھ  تمہِ  سٍتۍ  چھےٚ  سوالٕچ  نوعیت  فِکرِ  تران۔﴾  ؤنِو،  اللہ  تعالیٰ  چُھو  تۅہیہِ  تِہِندِس  معاملس  منٛز  فتویٰ  دِوان۔  تہٕ  سٍتی  چُھو  تِم  احکام  تہِ  یاد  پاوان  یِم  گۅڈٕہ  پٮ۪ٹھے  تۅہیہِ  یتھ  کتابہِ  منٛز  چِھ  بوزناونہٕ  یِوان،  یعنی  تِم  احکام  یِم  تِمن  یتیم  کورٮ۪ن  متعلق  چِھ  یِہِندۍ  حق  توٚہۍ  ادا  چِھو  نہٕ  کران  تہٕ  یِہِندۍ  نکاح  کرنس  منٛز  توٚہۍ  باز  چِھو  روزان۔  ﴿یا  چِھو  لالچہِ  ہٕندِس  بنیادس  پٮ۪ٹھ  پانہٕ  یژھان  توٚہۍ  تِمن  سٍتۍ  نکاح  کرُن۔﴾  ﴿تَرغَبُونَ  ان  تَنکِحُوھُنّ،  اَمیُک  مطلب  ہیٚکہِ  یِتہِ  ٲسِتھ  زِ  تۅہیہِ  چَھو  یِمن  سٍتۍ  نکاح  کرنٕچ  رغبت  تہٕ  یِتہِ  ہیٚکہِ  ٲسِتھ  زِ  تۅہیہِ  چُھو  نہٕ  یِمن  سٍتۍ  نکاح  پسند۔﴾  تہٕ  تِم  احکام  یِم  تِمن  شُرٮ۪ن  متعلق  چِھ  یِمن  بے چارن  کانٛہہ  طاقت  چُھنہٕ،  اللہ  تعالیٰ  چُھو  تۅہیہِ  ہدایت  دِوان  زِ  یتیمن  سٍتۍ  روٗزِو  انصافس  پٮ۪ٹھ  قٲیِم،  تہٕ  یُس  رٕژَر  توٚہۍ  کٔرِو  سُہ  روزِ  نہٕ  اللہ  تعالیٰ  سٕندِ  علمہٕ  نِشہِ  کھٔٹِتھ۔

Jalandhary:
  اے  پیغمبر  برحق  صلی  اللہ  علیہ  و سلم  بیٚیہِ  حض  چھِ  لوٗکھ  تۅہیہِ  یتیم  زنانن  ہٕندِس  نِکاحس  مُتعلق  فتویٰ  پرٕژھان،  توٚہۍ  فرمٲوِیوکھ  اللہ  تعالیٰ  چُھ  تۅہیہِ  اِجازت  دِوان  تِمن  سٍتۍ  نِکاح  کرنُک۔  بشرطیکہ  توٚہۍ  کٔرِو  تِہٕندۍ  حقوق  پوٗرٕہ  ادا،  وۅنۍ  یِم  آیات  پرنہٕ  یِوان  چھِ  تۅہیہِ  پیٚٹھ  تِمن  چُھ  تعلُق  تِمن  زنانن  سٍتۍ  یِمن  نہٕ  توٚہۍ  سُہ  پنُن  حصہٕ  دِوان  چِھو  یُس  تِہٕندِ  خٲطرٕ  مُقرر  کرنہٕ  آمُت  چُھ۔  بیٚیہِ  چھِو  توٚہۍ  خواہش  تھاوان  تِمن  سٍتۍ  نِکاح  کرنُک  یُتھ  تمی  بہانہٕ  کھیٚیِو  تِہُند  مال۔  تِمن  یتیم  زنانن  ہرگاہ  تمہِ  مال  وجایداد  تہٕ  حُسن  و  جمال  واجنہِ  آسن  تیٚلہِ  چھِو  تِمن  سٍتۍ  نِکاح  کران  مگر  شریعت  موجوب  یُس  میراث  تہٕ  مہر  تِہُند  حق  چُھ  آسان  تہِ  چُھکھنہٕ  برابر  ادا  کران۔  اگر  صاحب  حُسن  وجمال  تِمہٕ  آسان  چَھنہٕ  تیٚلہِ  چھِو  نہٕ  تِمن  سٍتۍ  نہ  پانہٕ  نِکاح  کران  نہ  چھِوُوکھ  بیٚیہِ  کٲنسہِ  سٍتۍ  نِکاح  دِوان  کرنہٕ۔  کیازِ  نٹھ  چھو  آسان  کہ  تِہُند  مال  ودولت  ما  روزِ  نہٕ  تیٚلہِ  اسہِ  نِش،  بیٚیہِ  چُھ  اللہ  تعالیٰ  حکُم  فرماوان  ضعیف  تہٕ  بے  کس  لۅکٹین  ہٕندِ  حقہٕ،  بیٚیہِ  چُھ  اللہ  تعالیٰ  حکُم  فرماوان  کہ  یتیمن  ہٕندِ  حقہٕ  کٔرِو  پرتھ  معاملس  اندر  عدل  تہٕ  اِنصاف،  بیٚیہِ  تھٲوِو  وارٕہ  ییٚمہِ  کتھہِ  ہُند  خیال  کہ  یۅسہِٕ  رٕژ  کٲماہ  توٚہۍ  کٔرِویتیمن  تہٕ  زنانن  نسبت  تہِ  سورُے  چُھ  وارٕہ  پٲٹھۍ  اللہ  تعالیٰ  پوٗرٕہ  زانان۔

Transliteration:
  Wayastaftoonaka fee a<b>l</b>nnis<u>a</u>i quli All<u>a</u>hu yufteekum feehinna wam<u>a</u> yutl<u>a</u> AAalaykum fee alkit<u>a</u>bi fee yat<u>a</u>m<u>a</u> a<b>l</b>nnis<u>a</u>i all<u>a</u>tee l<u>a</u> tutoonahunna m<u>a</u> kutiba lahunna watarghaboona an tanki<u>h</u>oohunna wa<b>a</b>lmusta<u>d</u>AAafeena mina alwild<u>a</u>ni waan taqoomoo lilyat<u>a</u>m<u>a</u> bi<b>a</b>lqis<u>t</u>i wam<u>a</u> tafAAaloo min khayrin fainna All<u>a</u>ha k<u>a</u>na bihi AAaleem<u>a</u><b>n</b>


Maududi:
  اگر  کٲنٛسہِ  زنانہِ  پننِس  خاندارس  نِشہِ  بدسلوکی  یا  بے رُخی  ہُند  خطرٕہ  آسہِ،  ﴿ییٚتہِ  پٮ۪ٹھ  چُھ  لُکن  ہٕندِ  سوالُک  جواب  شروع  سپدان،  سوال  اوس  یہِ  زِ  اکہِ  کھۅتہٕ  زٲیِد  خاندارنہِ  آسنٕکِس  صورتس  منٛز  یُس  عدلُک  حُکم  چُھ  دِنہٕ  آمُت  تَتھ  پٮ۪ٹھ  کِتھہٕ  پٲٹھۍ  یِیہِ  عمل  کرنہٕ  ییٚلہِ  زن  اکھ  خاندارنۍ  چھےٚ  ہمیشہٕ  بیمار  ﴿دایمُ  المرض﴾  یا  جسمٲنی  رٲبطس  قٲبل  چَھنہٕ  روٗزمٕژ۔  کیا  اتھ  صورتس  منٛز  تہِ  چھا  أمِس  پٮ۪ٹھ  لٲزِم  زِ  دۅشونۍ  سٍتۍ  تھاوِ  یکساں  محبت؟  جسمٲنی  تعلقس  منٛز  تہِ  وَرتاوِ  ہِشر؟  تہٕ  ہرگاہ  سُہ  یہِ  کرِ  نہٕ  تیٚلہِ  چھا  عدلہٕ کہ  شرطُک  تقاضہٕ  یہِ  زِ  دوٚیِم  خاندر  کرنہٕ  مۅکھہٕ  تراوِ  سُہ  گۅڈٕنچہِ  خاندارِنہِ؟  بیٚیہِ  اگر  گۅڈنِچ  خاندارنۍ  پانہٕ  ییٚژِھہ  نہٕ  جُدا  سپدُن،  کیا  تیٚلہِ  ہیٚکِیا  دۅن  بٲژن  منٛز  امہِ  قٔسمُک  معاملہٕ  سپدِتھ  زِ  یۅسہٕ  خاندارِنۍ  غیر  مرغوب  سپزمٕژ  چھےٚ  سۅ  کرِ  پننیو  کینژھو  حقوقَو  نِشہِ  پنُن  پان  دست بردار  تہٕ  خاندارس  کرِ  طلاق  نِشہِ  باز  روزنس  پٮ۪ٹھ  رٲضۍ؟  کیا  یہِ  کٲم  کرٕنۍ  ما  چھےٚ  عدلہٕ کِس  شرطس  خلاف؟﴾  کانٛہہ  پرواے  چُھنہٕ  زِ  خاندار  تہٕ  خاندارِنۍ  کَرن  ﴿کینٛژھن  حقوقن  ہٕنزِ  کمی  بیشی  پٮ۪ٹھ﴾  پانہٕ  وٲنۍ  صلح۔  ﴿یعنی  طلاق  تہٕ  جُدٲئی  نِشہِ  چُھ  بہتر  زِ  پانہٕ وٲنۍ  مصٲلحت  کٔرِتھ  روٗزِن  اکھ  خاندارِنۍ  تٔسۍ  خاندارس  سٍتۍ  یَس  سٍتۍ  تَمہِ  وٲنٛسہِ  ہُند  اکھ  حصہ  گُزورمُت  چُھ۔﴾  صلح  چھُ  بہرحال  بہتر۔  نفس  چِھ  تنگ  دِلی  کُن  جلدی  مٲیل  سپدان  البتہٕ  اگر  توٚہۍ  لُکھ  احسان  سان  پیش  یِیِو  تہٕ  خُدٲے  خوفس  ہیٚیِو  کٲم  تیٚلہِ  تھٲوِو  پژھ  زِ  اللہ  تعالیٰ  آسہِ  نہٕ  تُہٕندِ  اَمہِ  طرزِ  عملہٕ  نِشہِ  بے  خبر۔

Jalandhary:
  بیٚیہِ  ہرگاہ  کانہہ  زنانہ  کھوژِ  تہٕ  اندیشہِ  کرِ  پننِس  خاوندٕہ  سٕندِس  ماے  تہٕ  محبت  باقٕے  نہ  روزنس  بے  التفاتی  کرنس،  اتھ  صوٗرتس  اندر  چُھنہٕ  کانہہ  حرٕج  یِمن  دۅشوٕنۍ  ہرگاہ  یِم  پانہٕ  وٲنۍ  کُنہِ  طریقہٕ  صلح  کرن۔  مثلاً  اگر  زنانہٕ  یژھان  آسہِ  کہ  بہٕ  روزٕہ  ہا  أمۍسٕے  خاوندس  نِشہِ  یہِ  گوٚژھ  نہٕ  مےٚ  ترٲوِتھ  بیاکھ  نِکاح  کرُن۔  اتھ  صوٗرتس  اندر  تراوِ  سۅ  پنٕنۍ  کینہہ  حقوق  یِم  تِہٕندِس  مردس  پیٚٹھ  آسن۔  مردس  چُھ  جٲیِز  یِمن  کتھن  تسلیم  کرُن  تہٕ  زنانہِ  سٍتۍ  صلح  کرُن،  تنازعہ  کھۅتہٕ  جُدٲیی  تہٕ  مۅکجارٕہ  کھۅتہٕ  چُھ  صلحٕے  رُت  تہٕ  بہتر،  اِنسٲنی  طبیعتن  چُھ  سٍتۍ  تھاونہٕ  آمُت  بخل۔  پرتھ  اکھاہ  چُھ  یژھان  خرچس  اندر  کمی  کرٕنۍ۔  ہرگاہ  زنانہٕ  اخراجاتن  اندر  کمی  کرِ۔  مردس  ییہِ  بوزنہٕ  مےٚ  سپُد  مٲلی  فٲیدٕہ۔  سُہ  سپدِ  أمِس  زنانہِ  پانس  سٍتۍ  تھاونس  پیٚٹھ  رٲضی۔  دۅشوٕنۍ  بٲژن  ہٕںٛز  خواہش  تہٕ  طمع  ییٚلہِ  پوٗرٕہ  سپدِ،  دۅشوے  سپدن  صلحس  پیٚٹھ  رٲضی،  پس  ہرگاہ  توٚہۍ  اے  مردو،  زنانن  سٍتۍ  احسان  کٔرِو،  یچھ  سلوک  کرنہٕ  نِشہِ  پتھ  روزِو  تۅہیہِ  بنیوبوٚڈ  ثواب  کیازِ  اللہ  تعالیٰ  چُھ  تُہٕنٛزٕہ  سارے  کامہِ  پوٗرٕہ  زانان۔  تمی  مۅکھہٕ  دِیو  سُہ  تۅہیہِ  مزوٗرۍ۔

Transliteration:
  Waini imraatun kh<u>a</u>fat min baAAlih<u>a</u> nushoozan aw iAAr<u>ad</u>an fal<u>a</u> jun<u>ah</u>a AAalayhim<u>a</u> an yu<u>s</u>li<u>ha</u> baynahum<u>a</u> <u>s</u>ul<u>h</u>an wa<b>al</b><u>ss</u>ul<u>h</u>u khayrun wao<u>hd</u>irati alanfusu a<b>l</b>shshu<u>hh</u>a wain tu<u>h</u>sinoo watattaqoo fainna All<u>a</u>ha k<u>a</u>na bim<u>a</u> taAAmaloona khabeer<u>a</u><b>n</b>


Maududi:
  خاندارِنیٚن  درمیان  پوٗرٕ  پوٗرٕ  عدل  کرُن  چُھنہٕ  تۅہیہِ  تام  ہرگاہ  توٚہۍ  ییٚژِھو  تہِ  توتہِ  ہیٚکِو  نہٕ  کٔرِتھ۔  لہٰذا  ﴿چُھ  قانونِ  الہٰی یُک  منشہِ  پوٗرٕ  کرنہٕ  خٲطرٕ  یہِ  سٮ۪ٹھاہ  زِ﴾  أکِس  خاندارنہِ  کُن  مَہ  نٔمِو  تِتھہٕ  پٲٹھۍ  زِ  دوٚیِم  تھٲوِیون  آویزان۔  ﴿ییٚمہِ  آیتہٕ  نِشہِ  چُھ  کینژھو  یہِ  نتیجہِ  کوٚڈمُت  زِ  قرآن  چُھ  اکہِ  پاسہٕ  عدلہٕ کہ  شرطہٕ  سان  تعدادِ  ازواجُک  اجازت  دِوان  تہٕ  دوٚیمہِ  پاسہٕ  چُھ  عدلس  ناممکن  قرار  دِتھ  یہِ  اجازت  عملاً  منسوخ  کران۔  درحقیقت  چَھنہٕ  اَتھ  آیتس  منٛز  یُتھ  نتیجہِ  کڑنہٕ  خٲطرٕ  کانٛہہ  گُنجٲیش۔  اگر  صرف  یُتُے  وَننس  پٮ۪ٹھ  اکتفا  کرنہٕ  آسہِے  آمُت  زِ،  توٚہۍ  ہیکِو  نہٕ  خاندارِنیٚن  درمیان  عدل  کٔرِتھ۔  تیٚلہِ  یِیہِ  ہے  یہِ  نتیجہِ  کڑنہٕ  مگر  امہِ  پتے  چُھ  یہِ  فرماونہٕ  آمُت  زِ،  لہٰذا  نٔمۍزیو  نہٕ  بالکلٕے  أکۍسٕے  خانادرِنہِ  کُن۔  اَمہِ  کتھہِ  تھوو  نہٕ  کانٛہہ  موقع  امہِ  مطلبہٕ  خٲطرٕ  پتھ  کُن  یُس  مسیحی  یوٗرپس  تقلید  کرن  وٲلۍ  حضرات  اَمہِ  نِشہِ  کڑُن  چِھ  یژھان۔﴾  اگر  توٚہۍ  پنُن  طرزِ  عمل  دُرست  تھٲوِو  تہٕ  خُدایس  روٗزِو  کھۅژان  اللہ  تعالیٰ  چُھ  چشم  پوٗشی  کرن  وول  تہٕ  رحم  کرن  وول۔

Jalandhary:
  یہِ  کتھ  چھےٚ  مسلم  کہ  توٚہۍ  ہیٚکِو  نہٕ  ہرگِز  واریاہن  زنانن  منٛز  یِمن  سٍتۍ  تۅہیہِ  نِکاح  کوٚرمُت  آسیو  پرتھ  چیزس  اندر  عدل  تہٕ  برابری  کٔرِتھ۔  خصوصاً  دِل  چہِ  مایہِ  تہٕ  محبتس  اندر،  اگرچہ  تُہٕندۍ  دِل  ٲسِتن  سۅ  برابری  کرٕنۍ  سٮ۪ٹھاہ  یژھان  مگر  چونکہ  دِلُک  معاملہٕ  چُھنہٕ  کٲنسہِ  پننِس  اختیارس  اندر،  تمہِ  مۅکھہٕ  چُھنہٕ  دِل  کِس  معاملس  اندر  باز  خواست  کینہہ  مگر  باقٕے  معاملن  اندر  یِم  اِختیٲری  چھِ،  تِمن  اِختیٲری  چیزن  اندر  گژِھنہٕ  أکسٕے  زنانہِ  کُن  سورُے  توجہ  تہٕ  رغبت  کرٕنۍ،  یِمہٕ  یکطرفہ  توجہ  کرنہٕ  سٍتۍ  بیاکھ  زنانہٕ  ترٲوِیوٗن  بالکل  الوند  ہیُو  چیزاہ۔  حقوقِ  شرعیو  نِشہِ  بلکل  محروم۔  نہ  کٔرِو  تٔمۍ  سٕندۍ  حقوق  پوٗرٕہ  ادا  ییٚمہِ  سٍتۍ  سۅ  خاوند  واجِنۍ  بوزنہٕ  ییہِ  ہا۔  نہ  ییہِ  مۅکلاونہٕ  رٕتہِ  طریقہٕ  تااینکہ  بوزنہٕ  ییہِ  ہا  سۅ  بے  نِکاح  تہٕ  بے  خاوند۔  بیاکھ  شخصاہ  کرِ  ہا  تس  سٍتۍ  نِکاح۔  امہِ  طریقہٕ  زنانہٕ  الٲنز  تھاوٕنۍ  یہِ  گوو  تس  نسبت  صریح  ظلم  کرُن۔  ہرگاہ  پننِس  نِکاحس  منٛز  تھاوٕنۍ  آسہِ  تیٚلہِ  تھٲوِیون  رٕتہِ  طریقہٕ،  تتھ  صورتس  اندر  ہرگاہ  بروںٹھ  کنہِ  ناگوار  معاملہٕ  آسن  پیش  آمٕتۍ  تِمن  معاملاتن  کٔرِو  اِصلاح،  آیندٕہ  خٲطرٕ  روٗزِو  تِتھیٚو  معاملو  نِشہِ  بالکل  پتھ۔  برونٹھمین  معاملن  کٔریو  اللہ  تعالیٰ  تہِ  درگُذر،  کیازِ  اللہ  تعالیٰ  چُھ  سٮ۪ٹھاہ  مغفرت  کروُن  سٮ۪ٹھاہ  رحم  کروُن۔

Transliteration:
  Walan tasta<u>t</u>eeAAoo an taAAdiloo bayna a<b>l</b>nnis<u>a</u>i walaw <u>h</u>ara<u>s</u>tum fal<u>a</u> tameeloo kulla almayli fata<u>th</u>arooh<u>a</u> ka<b>a</b>lmuAAallaqati wain tu<u>s</u>li<u>h</u>oo watattaqoo fainna All<u>a</u>ha k<u>a</u>na ghafooran ra<u>h</u>eem<u>a</u><b>n</b>


Maududi:
  البتہ  اگر  زٕہ  بٲژ  اکھ  أکِس  نِشہِ  بیٚونٕے  سپدن،  اللہ  تعالیٰ  کرِ  پننہِ  وسیع  قدرت  سٍتۍ  دۅشوٕنۍ  اکھ  أکۍ  سٕنزِ  محتاجی  نِشہِ  بے  نیاز،  اللہ  تعالیٰ  سُند  دامن  چُھ  واریاہ  کُشادٕہ  تہٕ  سُہ  چُھ  دانا  و  بینا۔

Jalandhary:
  وۅنۍ  ہرگاہ  تٔمۍ  دۅن  بٲژن  منٛز  کُنہِ  طریقہٕ  موافِقت  سپدِنہٕ  بلکہ  سپدن  تِم  اکھ  أکِس  نِشہِ  جُدا  طلاق  سٍتۍ  یا  خلعہ  سٍتۍ  تتھ  منٛز  مہ  تھٲوِیون  یِمو  دۅیو  منٛزٕہ  کانہہ  یہِ  خیال  کہ  میانہِ  ورٲے  پکہِ  نہٕ  بییِس  وتھٕے  بلکہ  کرِ  اللہ  تعالیٰ  پرتھ  أکِس  یِمو  دۅیو  أندرٕہ  بییِس  نِشہِ  بے  نیاز۔  کیازِ  اللہ  تعالیٰ  چُھ  سٮ۪ٹھاہ  وُسعت  وول  سٮ۪ٹھاہ  حِکمت  وول۔

Transliteration:
  Wain yatafarraq<u>a</u> yughni All<u>a</u>hu kullan min saAAatihi wak<u>a</u>na All<u>a</u>hu w<u>a</u>siAAan <u>h</u>akeem<u>a</u><b>n</b>


Maududi:
  آسمانن  تہٕ  زمینس  منٛز  یِکینژھاہ  چُھ  سورُے  چُھ  اللہ  تعالیٰ  سُندُے،  تۅہیہِ  برونٛہہ  یِمن  اسہِ  کتاب  دِژمٕژ  ٲس،  تِمن  تہِ  اوس  یۅہے  ہدایت  دِیتمُت  تہٕ  وۅنۍ  چِھو  تۅہیہِ  تہِ  یۅہے  ہدایت  دِوان  زِ  خُدایس  کھوٗژۍ  کھوٗژۍ  روٗزِو  کٲم  کران۔  البتہ  اگر  توٚہۍ  مانان  چِھو  نہٕ  مَہ  مٲنِو،  آسمان  تہٕ  زمین  کیٚن  تمام  چیزن  ہُند  مٲلِک  چُھ  بس  خداے  تہٕ  سُہ  چُھ  بے نیاز،  پرٛتھ  تعریفُک  حقدار۔

Jalandhary:
  اللہ  تعالیٰ  سُندُے  مُلک  چُھ  تہِ  سورُے  یہِ  آسمانن  اندر  چُھ  یہِ  زمینن  اندر  چُھ  تس  مالکِ  حقیقی  تہٕ  مالکِ  کُل  سٕنٛز  فرمانبردٲری  کرٕنۍ  چھےٚ  لٲزِم  تہٕ  ضروٗری۔  امیُک  حکُم  چُھوونہٕ  تۅہی  یوت  کرنہٕ  یِوان،  بلکہ  واقعی  طور  فرموو  اسہِ  امیُک  حکُم  تِمن  لوٗکن  تہِ  یِمن  آسمٲنی  کتابہٕ  یعنی  تورات  واِنجیل  عطاکرنہٕ  آیہِ  تۅہیہِ  برونٹھ۔  تۅہیہِ  تہِ  چُھو  حکُم  کرنہٕ  یِوان  کہ  کھوٗژِو  اللہ  تعالیٰ  ہس۔  تِہٕندۍ  سٲرِی  حکُم  مٲنِو۔  نافرمٲنی  نِشہِ  روزِو  پتھ۔  یتھ  سورہ  شریفس  چُھ  گۅڈ  کرنہٕ  آمُت  امی  حُکم  سٍتۍ،  یہِ  کتھ  تہِ  آیہِ  تِمن  یہودو  نصاریٰ  ہن  بیٚیہِ  تۅہیہِ  تہِ  وارٕ  ہ  بیان  کرنہٕ  کہ  ہرگاہ  توٚہۍ  احکامن  ہٕںٛز  مُخالفت  کٔرِتھ  کُفر  کٔرِو  تمیُک  چُھنہٕ  اللہ  تعالیٰ  ہس  کانہہ  پروا  تہٕ  کانہہ  ضریر،  کیازِ  اللہ  تعالیٰ  سُندُے  چُھ  مُلک  تہِ  سورُے  یہِ  آسمانن  تہٕ  زمینس  اندر  چُھ،  یِتھِس  بٔڈِس  پادشاہس  چُھنہٕ  کانہہ  نقصان  تُہٕنٛزِ  نافرمٲنی  سٍتۍ  بلکہ  نقصان  چُھو  تۅہیہِ  پٲنۍ  پانس  یِتھِس  بٔڈِس  شہنشاہِ  اعظم  سٕنٛز  مُخالفت  کرنہٕ  سٍتۍ،  اللہ  تعالیٰ  چُھنہٕ  کٲنسہِ  ہٕندِس  اِطاعت  وفرمانبردٲری  محتاج۔  سُہ  چُھ  کٲمِل  الصفات  آسنہٕ  مۅکھہٕ  بذاتِ  خود  تعریف  کرنہٕ  آمُت۔  لہٰذا  چھنہٕ  کٲنسہِ  ہٕںٛزِ  نافرمٲنی  سٍتۍ  تِہٕندین  صفتن  اندر  کُنہِ  قسمہٕ  کمی  لبنہٕ  یِوان۔

Transliteration:
  Walill<u>a</u>hi m<u>a</u> fee a<b>l</b>ssam<u>a</u>w<u>a</u>ti wam<u>a</u> fee alar<u>d</u>i walaqad wa<u>ss</u>ayn<u>a</u> alla<u>th</u>eena ootoo alkit<u>a</u>ba min qablikum waiyy<u>a</u>kum ani ittaqoo All<u>a</u>ha wain takfuroo fainna lill<u>a</u>hi m<u>a</u> fee a<b>l</b>ssam<u>a</u>w<u>a</u>ti wam<u>a</u> fee alar<u>d</u>i wak<u>a</u>na All<u>a</u>hu ghaniyyan <u>h</u>ameed<u>a</u><b>n</b>


Maududi:
  آ،  بس  خداے  چُھ  مٲلک  تِمن  سارِنٕے  چیزن  ہُند  یِم  آسمانن  منٛز  چِھ  تہٕ  یِم  زمینس  اندر  چِھ  تہٕ  کارسٲزی  خٲطرٕ  چُھ  بس  سُے  کٲفی۔

Jalandhary:
  اللہ  تعالیٰ  سُندُے  چُھ  سورُے  یہِ  آسمانن  اندر  تہٕ  زمینن  اندر  چُھ  سُ۔  ے  چُھ  تِمن  سارنٕے  چیزن  اندر  قٲدر  مُختار  پننین  فرماں بردار  بندن  ہٕندِ  خٲطرٕ  چُھ  سُہ  کٲفی  کار  ساز  سُہ  تُہُند  کارساز  ٲسِتھ  کُس  اکھاہ  ہیٚکہِ  تِمن  فرماں بردار  بندن  ضریر  واتنٲوِتھ۔

Transliteration:
  Walill<u>a</u>hi m<u>a</u> fee a<b>l</b>ssam<u>a</u>w<u>a</u>ti wam<u>a</u> fee alar<u>d</u>i wakaf<u>a</u> bi<b>A</b>ll<u>a</u>hi wakeel<u>a</u><b>n</b>


Maududi:
  ہرگاہ  سُہ  ییٚژِھہ  تۅہیہِ  ہٹٲوِتھ  اَنہِ  سُہ  باقین  تُہنزِ  جایہِ  تہٕ  سُہ  چُھ  اَمِچ  پوٗرٕ  قدرت  تھاوان۔

Jalandhary:
  اللہ  تعالیٰ  یِمہٕ  دین  چہ  کامہ  تۅہیہِ  فرماوان  چُھو،  تہِ  چُھ  سُہ  تُہٕندِی  سعادت  خٲطرٕ  فرماوان۔  ورنہ  سُہ  ہیٚکہِ  یہِ  کٲم  بیین  لوٗکن  نِشہِ  تہِ  پوٗرٕہ  کرنٲوِتھ،  تٔمِس  چھےٚ  امِچ  پوٗرٕہ  قدرت۔  اے  لوٗکو  توٚہۍ  مہ  روٗزنِو  یہِ  خیال  کہ  أسۍ  چھِ  کمتانۍ۔  ہرگاہ  سُہ  یژِھہ  تۅہیہِ  سارنٕے  کریو  ختم،  تۅہیہِ  بدل  انہِ  بیین  لوٗکن  تِمنٕے  دپہِ  یہِ  کٲم  کرٕنۍ،  اللہ  تعالیٰ  چُھ  ہمیشہ  پرتھ  وقتہٕ  اتھ  پیٚٹھ  قدرت  وول۔  کانہہ  تہِ  ہیٚکہِ  نہٕ  تِہٕندِس  حُکمس  پتھ  رٔٹِتھ۔  وۅنۍ  ہرگاہ  تٔمۍ  تہِ  یوٚژھ  نہٕ  یہِ  چُھ  تٔمسُند  بوٚڈ  عنایت  تہٕ  مہربٲنی۔  لہٰذا  زٲنِو  توٚہۍ  تٔمۍسٕندین  حُکمن  تعمیل  کرُن  سٮ۪ٹھاہ  غنیمت۔  بیٚیہِ  پننہِ  خٲطرٕ  بوٚڈ  سعادت۔  دین  چن  کامین  ہُند  عِوض  تہٕ  بدلہٕ  بنہِ  ٲخرتسٕے  اندر۔  لہٰذا  دنیاہس  منٛز  دین  چن  کامین  ہُند  نفع  تہٕ  فٲیدٕہ  نہ  بننہٕ  سٍتۍ  مہ  ٲسِو  بد  دِل  سپدان۔

Transliteration:
  In yasha yu<u>th</u>hibkum ayyuh<u>a</u> a<b>l</b>nn<u>a</u>su wayati bi<u>a</u>khareena wak<u>a</u>na All<u>a</u>hu AAal<u>a</u> <u>tha</u>lika qadeer<u>a</u><b>n</b>


Maududi:
  یُس  شخص  محض  دُنیا کہ  ثوابُک  طٲلب  آسہِ  تَس  گژِھہ  پے  آسٕنۍ  زِ  خُدایس  نِشہِ  چُھ  ثوابِ  دنیا  تہٕ  ثوابِ  ٲخرت  تہِ،  تہٕ  اللہ  تعالیٰ  چُھ  سمیع  و  بصیر  ﴿بوزن  وول  تہِ  تہٕ  وُچھن  وول  تہِ﴾۔

Jalandhary:
  یُس  اکھاہ  دینٕچ  کٲم  کٔرِتھ  دنیاہُک  ثواب  تہٕ  نفع  تہٕ  فٲیدٕہ  ژھانڈِہ  سُہ  چُھو  سخت  غلطی  پیٚٹھ،  کیازِ  اللہ  تعالیٰ  ہس  ںِشہِ  چُھ  دنیاہُک  ثواب  تہِ  ٲخرتُک  ثواب  تہِ۔  ییٚلہِ  اللہ  تعالیٰ  ہس  نِشہِ  اعلیٰ  تہٕ  ادنیٰ  دۅشوے  چیز  بننہٕ  خٲطرٕ  چُھ  شرط  باایمان  مرُن۔  اکہِ  پھِرِ  مرتد  سپدنُک  تہِ  چُھ  یۅہے  حکُم۔  پس  کیازِ  ییہِ  پست  ہمت  بٔنِتھ  ادنیٰ  چیزٕے  تس  نِشہِ  ژھاںڈنہٕ،  یہِ  چُھنہٕ  تس  پسند،  اللہ  تعالیٰ  چُھ  سٮ۪ٹھاہ  بوزن  وول  سٮ۪ٹھاہ  وُچھن  وول  سارنٕے  ہٕںٛزٕہ  کتھہٕ  منگُن  تہٕ  درخواست  کرُن  چُھ  بوزان۔  سارنٕے  ہٕںٛزن  نیتن  ہُند  چُھ  تس  پوٗرٕہ  علم۔  ٲخرتُک  ثواب  ژھانڈوٕنین  دِیہِ  سُے  ٲخرتُک  ثواب۔  دنیاہُک  ثواب  ژھانڈوٕنین  دِیہِ  دنیاکُے  ثواب  مگر  ٲخرت  کہِ  ثواب  نِشہِ  سپدن  تِم  محروم۔  لہٰذا  گژِھہ  دینٕچ  کٲم  یعنی  عبادت  کٔرِتھ  ٲخرت  کِسٕے  ثوابس  امیدوار  روزُن۔  عبادت  تہٕ  دینٕچ  کٲم  کٔرِتھ  گژِھہ  نہٕ  دنیاہُک  ثواب  تہٕ  مزوٗرۍ  ژھانڈٕنۍ۔  امہِ  أندرٕہ  چُھو  نہٕ  مُراد  دنیا  گژِھہ  نہٕ  ژھانڈنُے  نہ  بلکہ  گژِھہ  ضروٗر  ژھاںڈُن۔  مگر  عبادتُک  معاوضہ  نہٕ  بلکہ  گژِھہ  مُستقل  طور  خدایس  نِشہِ  دُنیا  ضروٗر  ژھانڈُن۔

Transliteration:
  Man k<u>a</u>na yureedu thaw<u>a</u>ba a<b>l</b>dduny<u>a</u> faAAinda All<u>a</u>hi thaw<u>a</u>bu a<b>l</b>dduny<u>a</u> wa<b>a</b>l<u>a</u>khirati wak<u>a</u>na All<u>a</u>hu sameeAAan ba<u>s</u>eer<u>a</u><b>n</b>


Maududi:
  اے  لوٗکو  یِمو  ایمان  چُھو  اوٚنمُت،  انصافٕکۍ  عَلمبردار  تہٕ  اللہ  تعالیٰ  سٕندِ  موجوٗب  بٔنِو  گواہ  اگرچہِ  تُہنٛدِ  انصافُک  تہٕ  تُہنزِ  گوٲہی  ہُند  دَب  خۅد  تُہٕندِس  پننِس  ذاتس  پٮ۪ٹھ  یا  تُہندِس  مٲلِس  ماجہِ  تہٕ  رشتہٕ  دارن  پٮ۪ٹھ  کیازِ  آسہِ  نہٕ  وَسان،  معاملُک  فریق  خواہ  مالدار  ٲسِتن  یا  غریب،  اللہ  تعالیٰ  چُھ  تُہٕندِ  کھۅتہٕ  زیادٕہ  تِہُند  خیر  خواہ،  لہٰذا  مَہ  روٗزِو  پننہِ  نفسہٕ چہِ  خوٲہشہِ  ہٕنزِ  پیروی  منٛز  عدلہٕ  نِشہِ  پَتھ  تہٕ  اگر  تۅہیہِ  وُٹِھتھ  کتھ  ؤنِو  یا  پزرٕ  نِشہِ  بچووُو  دامن۔  تیٚلہِ  زٲنِو  زِ  یِکینژھاہ  توٚہۍ  کران  چِھو  خُدایس  چھےٚ  تمِچ  خبر۔

Jalandhary:
  اے  باایمانو  سارنٕے  معاملاتن  اندر  ادا  کہ  وقتہٕ  تہٕ  بیٚیہِ  فٲصلہٕ  کرنٕکہ  وقتہٕ  تہِ  ٲسِو  عدل  واِنصافس  پیٚٹھ  قٲیِم  روزان۔  ہرگاہ  اِقرار  یا  گوٲہی  دِنٕچ  نوبت  پیٚوان  آسہِ  تمہِ  ساتہٕ  تہِ  خداے  سٕندِ  خوشنودی  خٲطرٕ  ٲسِو  پٔزۍ  گوٲہی  حقیقتِ  حال  صاف  صاف  ظٲہِر  کران،  اگرچہ  سۅ  گوٲہی  یا  اِظہار  ٲسِتن  تۅہیہِ  پننہِ  حقہٕ  مُضِر  سپدان،  یا  تُہٕندِس  مٲلِس  ماجہِ  یا  رشتہٕ  دارس  مُتعلق  مُضرِ  سپدان،  گوٲہی  دِن  کہ  وقتہٕ  مہ  ٲسِو  ییٚمہِ  کتھہِ  ہُند  کانہہ  خیال  تھاوان  کہ  ییٚمِس  پیٚٹھ  اسہِ  گوٲہی  دِن  چھےٚ  سُہ  چھا  امیر  کِنہٕ  فقیر۔  توٚہۍ  مہ  ٲسِو  کانسہِ  ہٕںٛزِ  امیری  وفقیری  کُن  وُچھان،  اللہ  تعالیٰ  ہس  چُھ  تِمن  دۅشوٕنۍ  سٍتۍ  تُہٕندِ  کھۅتہٕ  زیادٕہ  تعلُق۔  اللہ  تعالیٰ  چُھ  یژھان  اتھ  معاملس  اندر  پوٚز  پزراوُن،  لہٰذا  مہ  کٔرِو  توٚہۍ  پیروی  پننہِ  نفس  چہِ  خواہشہِ  ہٕںٛز  پزِ  نِشہِ  ڈلنس  اندر،  ہرگاہ  توٚہۍ  گوٲہی  دِوان  اورُک  یو  رؤنِو۔  صاف  صاف  پوٚز  پوٚز  ؤنِو  نہٕ  پٔزۍ  گوٲہی  دِنہٕ  نِشہِ  کٔرِو  اِنکار۔  یاد  تھٲوِو  اللہ  تعالیٰ  چُھ  تُہٕنٛزٕہ  سارے  کامہِ  پوٗرٕہ  زانان۔  سُہ  دِیہِ  تۅہیہِ  پانے  پوٗرٕہ  سزا۔

Transliteration:
  Y<u>a</u> ayyuh<u>a</u> alla<u>th</u>eena <u>a</u>manoo koonoo qaww<u>a</u>meena bi<b>a</b>lqis<u>t</u>i shuhad<u>a</u>a lill<u>a</u>hi walaw AAal<u>a</u> anfusikum awi alw<u>a</u>lidayni wa<b>a</b>laqrabeena in yakun ghaniyyan aw faqeeran fa<b>A</b>ll<u>a</u>hu awl<u>a</u> bihim<u>a</u> fal<u>a</u> tattabiAAoo alhaw<u>a</u> an taAAdiloo wain talwoo aw tuAAri<u>d</u>oo fainna All<u>a</u>ha k<u>a</u>na bim<u>a</u> taAAmaloona khabeer<u>a</u><b>n</b>


Maududi:
  اے  لوٗکو  یِمو  ایمان  چُھو  اوٚنمُت،  ایمان  أنِو  خُدایس  پٮ۪ٹھ  تہٕ  تٔمۍ  سٕندِس  رسول  صلی  اللہ  علیہ و سلمس  پٮ۪ٹھ،  تہٕ  تتھ  کتابہِ  پٮ۪ٹھ  یۅسہٕ  خُداین  پننِس  رسول  صلی  اللہ  علیہ و سلمس  پٮ۪ٹھ  نٲزِل  چھےٚ  کٔرمٕژ،  تہٕ  پرٛتھ  تتھ  کتابہِ  پٮ۪ٹھ  یِمہٕ  ییٚمہِ  برونٛہہ  تٔمۍ  نٲزِل  چھےٚ  کرِمژٕ۔  ﴿ایمان  اَنن  والیٚن  وَنُن  زِ  ایمان  أنِو  چُھ  بظٲہر  عجیب  باسان۔  مگر  یتھ  جایہِ  چُھ  لفظ  ایمان  دۅن  الگ  معنیِن  منٛز  وَرتاونہٕ  آمُت۔  ایمان  اَننُک  اکھ  مطلب  چُھ  یہِ  زِ  انسان  کٔرِن  انکارٕ  بجایہِ  اقرارٕچ  وَتھ  اختیار،  نہ  مانَن  والیٚن  نِشہِ  الگ  سپدِتھ  گٔژِھن  مانن  والیٚن  منٛز  شٲمل۔  تہٕ  اَمِیُک  دوٚیُم  مطلب  چُھ  یہِ  زِ  انسان  یتھ  چیزس  مانہِ  تتھ  مٲنِن  پزِ  دِلہٕ  سان،  پوٗرٕ  سنجیدگی  سان  تہٕ  خلوص  سان۔  آیتس  منٛز  چُھ  خطاب  تِمن  تمام  مسلمانن  یِم  گۅڈنِکہِ  معنی کہ  لحاظہٕ  مانن  والیٚن  منٛز  شُمار  چِھ  سپدان  تہٕ  تِمن  چُھ  مطالبہٕ  آمُت  کرنہٕ  زِ  دوٚیِمہِ  معنی کہ  لحاظہٕ  بٔنِن  پٔزۍ  مومن۔﴾  ییٚمۍ  خُدایس  تہٕ  تٔمۍ  سٕندٮ۪ن  ملٲیکن  تہٕ  تٔمۍ  سٕنزن  کتابن  تہٕ  تٔمۍ  سٕندٮ۪ن  رسولن  تہٕ  قیامت کِس  دۅہَس  سٍتۍ  کُفر  کوٚر  سُہ  پھوٚٹ  گمرٲہی  منٛز  تہٕ  ڈوٚل  وَتہِ۔  ﴿کُفر  کرنس  تہِ  چِھ  زٕہ  مطلب،  اکھ  یہِ  زِ  انسان  کرِ  صاف  انکار۔  دوٚیُم  یہِ  زِ  زبٲنۍ  سٍتۍ  مانہِ  مگر  دِلہٕ  سٍتۍ  مانہِ  نہٕ  یا  پننہِ  رٔوِیہِ  سٍتۍ  کرِ  ثٲبت  زِ  یتھ  چیزس  سُہ  ماننُک  دعویٰ  کران  چُھ  فی  الواقع  چُھنہٕ  تتھ  مانان۔﴾

Jalandhary:
  اے  مُجمل  پٲٹھۍ  ایمان  انوٕنیو  توٚہۍ  بوزِو  وارٕہ  ضروٗری  عقٲیدن  ہُند  تفصیل۔  تۅپتہٕ  کٔرِو  تِمن  چیزن  پوٗرٕ  پژھ۔  پژھ  کٔرِو  خداے  سٕندِس  ذاتس  بیٚیہِ  تِہٕندین  سارنٕے  صفتن۔  بیٚیہِ  کٔرِو  پژھ  تِہٕندِس  پیغمبرس  یعنی  حضرتِ  محمدؐ  سٕندِس  رِسالتس،  بیٚیہِ  کٔرِو  پژھ  تتھ  کتابہِ  یۅسہٕ  کتاب  نٲزِل  کٔر  پننِس  پیغمبرس  پیٚٹھ  یعنی  قرآنِ  مجیدس،  بیٚیہِ  تِمن  سارنٕے  کتابن  یِمہٕ  تٔمۍ  نٲزِل  کرِ  قرآنِ  مجیدٕہ  برونٹھ  بیین  پیغمبرن  پیٚٹھ،  یُس  شخصاہ  انکار  کرِ  خداے  سٕندِس  ذاتس  یا  تِہٕندین  صفتن  بیٚیہِ  تِہٕندین  ملٲیکن  بیٚیہِ  تِہٕںٛزن  کتابن  بیٚیہِ  تِہٕںدین  پیغمبرن  بیٚیہِ  پٔتمِس  دۅہس  یعنی  قیامتس،  پٔزۍ  پٲٹھۍ  سُہ  شخص  پیٚو  حقہٕ  نِشہِ  علمِ  واقعی  نِشہِ  بیٚیہِ  مقصدِ  اصلی  نِشہِ  یعنی  نجات  نِشہِ  گُمرٲہی  ہٕندِس  سٔنِس  چاہس  اندر  یَتھ  نہٕ  ووںتُے  چُھ  کُنہِ۔

Transliteration:
  Y<u>a</u> ayyuh<u>a</u> alla<u>th</u>eena <u>a</u>manoo <u>a</u>minoo bi<b>A</b>ll<u>a</u>hi warasoolihi wa<b>a</b>lkit<u>a</u>bi alla<u>th</u>ee nazzala AAal<u>a</u> rasoolihi wa<b>a</b>lkit<u>a</u>bi alla<u>th</u>ee anzala min qablu waman yakfur bi<b>A</b>ll<u>a</u>hi wamal<u>a</u>ikatihi wakutubihi warusulihi wa<b>a</b>lyawmi al<u>a</u>khiri faqad <u>d</u>alla <u>d</u>al<u>a</u>lan baAAeed<u>a</u><b>n</b>


Maududi:
  روٗدۍ  تِم  لُکھ  یِمو  ایمان  اوٚن،  پتہٕ  کوٚرُکھ  کُفر،  پتہٕ  اوٚنُکھ  بیٚیہِ  ایمان،  پتہٕ  کوٚرُکھ  بیٚیہِ  کُفر،  پتہٕ  روٗدۍ  پننِس  کُفرس  منٛز  برونٛہہ  پکان،  اللہ  تعالیٰ  کرِ  نہٕ  ہرگز  تِمن  معاف  تہٕ  نہ  ہاوِ  تِمن  سِیٔز  وَتھ۔

Jalandhary:
  پٔزۍ  پٲٹھۍ  یِم  لوٗکھ  گۅڈٕہ  مسلمان  سپٕدۍ،  توپتہٕ  بیٚیہِ  کٲفر  مرتد،  توپتہٕ  سپٕدۍ  بیٚیہِ  مسلمان،  توپتہٕ  سپٕدۍ  بیٚیہِ  مرتد،  توپتہٕ  کٔرٕکھ  زیادتی  کُفرس  اندرمرنہٕ  کِس  دمس  تاںۍ،  یہِ  بنہِ  نہٕ  زانہہ  کہ  اللہ  تعالیٰ  کیاہ  کرِ  تِمن  مغفرت  تہٕ  بخشٲیِش۔  نہ  ہاوِ  اللہ  تعالیٰ  تِمن  منزِٰل  مقصود  یعنی  جنتس  کُن  کانہہ  وتھاہ۔  کیازِ  مغفرت  تہٕ  جنت  چُھ  ایمانس  پیٚٹھ  ثٲبِت  قدم  روزن  والین  خٲطرٕ۔

Transliteration:
  Inna alla<u>th</u>eena <u>a</u>manoo thumma kafaroo thumma <u>a</u>manoo thumma kafaroo thumma izd<u>a</u>doo kufran lam yakuni All<u>a</u>hu liyaghfira lahum wal<u>a</u> liyahdiyahum sabeel<u>a</u><b>n</b>


Maududi: مُنافقن دِیِو خۅش خبر تِہندِ خٲطرٕ چُھ دگ تُلوُن عذاب تیار۔
Transliteration: Bashshiri almun<u>a</u>fiqeena bianna lahum AAa<u>tha</u>ban aleem<u>a</u><b>n</b>
Jalandhary:
  خوش  خبر  بوزنٲوِیوکھ  مُنافِق  ییٚمہِ  کتھہِ  ہٕںٛز  کہ  تُہٕندِ  خٲطرٕ  چُھ  ٲخرتس  اندر  سخت  دود  دِوُن  عذاب  تجویز  کرنہٕ  آمُت۔


Maududi:
  ﴿تِکیازِ﴾  یِم  چِھ  اہلِ  ایمانن  ترٲوِتھ  کٲفرن  پنٕنۍ  رفیق  بناوان۔  کیا  یِم  لُکھ  چھا  عزت  ژھانڈنہِ  تِمن  نِشہِ  گژھان؟  حالانکہ  عزت  چُھ  اندہیٚتھ  اللہ  تعالیٰ  سٕے  خٲطرٕ۔

Jalandhary:
  تِم  گٔے  ناتِمے  یِمو  کٲفر  بنٲوۍ  پنٕںۍ  دوست  باایمان  ترٲوِتھ،  تِم  چھا  تِمن  نِشہِ  گژِھتھ  معزز  بنُن  یژھان،  تِمن  نِشہِ  عزت  بنیٚکھ  نہٕ  کینہہ،  کیازِ  سورُے  عزت  چُھ  خدایس  اَتھہِ،  سُہ  یس  عزت  یژِھہ  دیُن  تس  بنہِ  عزت۔

Transliteration:
  Alla<u>th</u>eena yattakhi<u>th</u>oona alk<u>a</u>fireena awliy<u>a</u>a min dooni almumineena ayabtaghoona AAindahumu alAAizzata fainna alAAizzata lill<u>a</u>hi jameeAA<u>a</u><b>n</b>


Maududi:
  خُداین  چُھ  یتھ  کتابہِ  منٛز  گۅڈے  یہِ  حکم  دِیتمُت  زِ  یتھ  جایہِ  توٚہۍ  بوٗزِو  زِ  اللہ  تعالیٰ  سٕندٮ۪ن  آیاتن  خلاف  چُھ  کُفر  یِوان  بکنہٕ  تہٕ  یِمن  چُھ  ہزٕل  یِوان  کرنہٕ  تَتہِ  مَہ  روٗزِو  تِمن  نِشہِ  بِہِتھ  یوٚت  تام  نہٕ  لُکھ  بیٚیہِ  کُنہِ  کَتھہِ  کُن  لگن،  وۅنۍ  ہرگاہ  توٚہۍ  یہِ  کران  چِھو  تیٚلہِ  چِھو  توٚہۍ  تہِ  تِمنٕے  ہِوۍ،  پژھ  کٔرِو  زِ  اللہ  تعالیٰ  چُھ  منافقن  تہٕ  کٲفرن  جہمنس  منٛز  أکِسٕے  جایہِ  جمع  کرن  وول۔

Jalandhary:
  اے  مسلمانو  توٚہۍ  مہ  ٲسِو  مُنافِقن  ہٕندۍ  پٲٹھۍ  کٲفرن  سٍتۍ  کانہہ  تعلق  تھاوان  خصوصاً  ییٚمہِ  وقتہٕ  تِم  کُفریاتن  ہُند  تذکرہ  کران  آسن۔  چنانچہِ  ییٚمہِ  برونٹھ  تہِ  چُھ  اللہ  تعالیٰ  ہن  سورہ  انعامس  اندر  حکُم  نٲزِل  کوٚرمُت  تۅہیہِ  پیٚٹھ  کہ  ییٚلہِ  کُنہِ  مجلِسہِ  اندر  خداے  سٕندین  آیاتن  و  احکامن  نسبت  انکار  یا  ٹھٹھہٕ  آسہِ  یِوان  کرنہٕ  تتھ  مجلِسہِ  منٛز  ٲسۍزیو  نہٕ  توٚہۍ  تِمن  سٍتۍ  بیٚہان،  یوٚتانۍ  نہٕ  تِم  بیٚیہِ  کانہہ  بدل  کتھاہ  تُلان  تہٕ  شروع  کران  آسن،  ورنہ  سپدِو  توٚہۍ  تِمنٕے  ہِی  گنہس  اندر۔  اتھ  منٛز  چھِ  نٔنۍ  کٲفر  تہٕ  پوٗشیدٕہ  کٲفر  یعنی  مُنافِق  برابر۔  چنانچہِ  سزا  ے  کُفر  یعنی  نارِ  جہنم  تتھ  منٛز  تہِ  چھِ  برابر،  بیشک  اللہ  تعالیٰ  چُھ  سونبروُن  تہٕ  جمع  کروُن  مُنافِقن  تہٕ  کٲفرن  نارِ  جہنمس  اندر  اِکہٕ  وٹہٕ۔

Transliteration:
  Waqad nazzala AAalaykum fee alkit<u>a</u>bi an i<u>tha</u> samiAAtum <u>a</u>y<u>a</u>ti All<u>a</u>hi yukfaru bih<u>a</u> wayustahzao bih<u>a</u> fal<u>a</u> taqAAudoo maAAahum <u>h</u>att<u>a</u> yakhoo<u>d</u>oo fee <u>h</u>adeethin ghayrihi innakum i<u>th</u>an mithluhum inna All<u>a</u>ha j<u>a</u>miAAu almun<u>a</u>fiqeena wa<b>a</b>lk<u>a</u>fireena fee jahannama jameeAA<u>a</u><b>n</b>


Maududi:
  یِم  مُنافق  چِھ  تُہندِس  معاملس  منٛز  پرٛاران،  ﴿مطلب  واو  وُچِھتھ  چِھ  ناو  تراوان﴾  اگر  اللہ  تعالیٰ  سٕندِ  طرفہٕ  فتح  تُہٕنز  سپٕز  پتہٕ  یِن  تہٕ  ونَن  زِ  کیا  أسۍ  ٲسۍ  نا  تۅہیہِ  سٍتۍ؟  ہرگاہ  کٲفرن  ہُنٛد  پوتُر  گوٚب  روٗد  پَتہٕ  ونَن  تِمن  زِ  کیا  اَسہِ  اوس نا  تۅہیہِ  خلاف  لڑنُک  طاقت  مگر  تَمہِ  پتہٕ  تہِ  بچٲوِو  اَسہِ  توٚہۍ  مُسلمانَو  نِشہِ؟  بس  کرِ  اللہ  تعالیٰ  ہٕے  تُہٕندِ  تہٕ  تِہندِ  معاملُک  فٲصلہٕ  قیامت کہ  دۅہ  تہٕ  ﴿اَتھ  فٲصلس  منٛز﴾  چَھنہٕ  خُداین  کٲفرن  خٲطرٕ  مُسلمانن  پٮ۪ٹھ  غٲلب  ینٕچ  ہرگز  تہِ  کانٛہہ  سبیل  تھٲومٕژ۔

Jalandhary:
  یِم  مُنافِق  پراران  تہٕ  امیدوار  چھِ  آسان  تُہٕندِس  نقصانس،  توپتہٕ  اگر  تۅہیہِ  حٲصِل  سپدان  چھےٚ  خداے  سٕندِ  طرفہٕ  کانہہ  فتحاہ،  تمہِ  ساتہٕ  چھِ  تُہُندُے  بٔنِتھ  تۅہیہِ  ونان  أسۍ  ٲسۍ  ناتوہی  سٍتۍ  جہادس  منٛز  شریک،  اسہِ  تہِ  دِیو  کینہہ  مالِ  غنیمت  أندرٕہ،  ہرگاہ  کٲفرن  سپدِ  غلبُک  کانہہ  حِصا،  تمہِ  ساتہٕ  چھِ  تِمن  نِشہِ  تِم  گٔژِھتھ  تِمن  ونان،  کیاہ  أسۍ  ہیٚژان  نا  تۅہیہِ  پیٚٹھ  غٲلِب  سپدٕںۍ،  کیاہ  أسۍ  بچٲوِو  نا  توٚہۍ  مسلمانن  نِش،  اسہِ  کوٚر  نا  زٲنِتھ  کٔرِتھ  تۅہیہِ  بچاونہٕ  خٲطرٕ  مسلمانن  مدد،  سُہ  طریقہٕ  کوٚر  اِختیار  ییٚمہِ  سٍتۍ  جنگُک  حال  بدلیوو،  توٚہۍ  سپدِو  غٲلِب  لہٰذا  دِیُو  اسہِ  تہِ  کینہہ  حٲصِل  کرمتہِ  مالہٕ  أندرٕہ۔  غرض  کہ  دۅشوے  طرفو  ٲسۍ  تِم  مال  حٲصِل  کران۔  دنیاہس  أندرہے  اپُزۍ  مسلمان  بٔنَتھ  زندگی  بسر  کران  ٲسۍ  مگر،  اللہ  تعالیٰ  کرِ  فٲصلہٕ  تۅہیہِ  تہٕ  تِمن  منٛز  قیامت  کہ  دۅہ،  تتھ  فٲصلس  منٛز  دِیہِ  نہٕ  اللہ  تعالیٰ  ہرگِز  کٲفرن  مسلمانن  پیٚٹھ  غٲلِب  سپدنٕچ  کانہہ  وتھاہ۔

Transliteration:
  Alla<u>th</u>eena yatarabba<u>s</u>oona bikum fain k<u>a</u>na lakum fat<u>h</u>un mina All<u>a</u>hi q<u>a</u>loo alam nakun maAAakum wain k<u>a</u>na lilk<u>a</u>fireena na<u>s</u>eebun q<u>a</u>loo alam nasta<u>h</u>wi<u>th</u> AAalaykum wanamnaAAkum mina almumineena fa<b>A</b>ll<u>a</u>hu ya<u>h</u>kumu baynakum yawma alqiy<u>a</u>mati walan yajAAala All<u>a</u>hu lilk<u>a</u>fireena AAal<u>a</u> almumineena sabeel<u>a</u><b>n</b>


Maududi:
  یِم  مُنافق  چِھ  خدایس  سٍتۍ  دوکھہٕ  بٲزی  کران  حالانکہ  چِھ  درحقیقت  اللہ  تعالیٰ  نٕے  یم  دوکھس  منٛز  ترٲوِمٕتۍ  ییٚلہِ  نمازِ  خٲطرٕ  وۅتھان  چِھ  تیٚلہِ  چِھ  کٔش  کٔش  محض  لُکن  ہاونہٕ  خٲطرٕ  وۅتھان  تہٕ  خُدایس  چِھ  کمٕے  پہن  یاد  کران۔

Jalandhary:
  پٔزۍ  پٲٹھۍ  مُنافِق  چھِ  امہِ  دُورنگی  چالہِ  سٍتۍ  دھوکہٕ  دِوان  پننہِ  خیالہٕ  خدایس،  سُہ  چُھ  امی  قسمہٕ  امیُک  بدلہٕ  تہٕ  سزا  دِنہٕ  وول۔  چونکہِ  تِہٕندین  دِلن  اندر  چُھنہٕ  ایمان  کِہِنۍ،  تمہِ  مۅکھہٕ  چھِنہٕ  تِم  نماز  فرض  زانان،  نہ  چُھ  تِمن  نماز  پرنس  پیٚٹھ  کُنہِ  ثوابُک  اعتقاد،  تمہِ  مۅکھہٕ  چُھ  تِہُند  خیال،  ییٚلہِ  تِم  مُنافِق  وۅتھان  چھِ  نمازِ  کُن،  وۅتھان  چھِ  سٮ۪ٹھاہ  سُستی  سان  کیازِ  دلچسپی  تہٕ  فرحت  چھےٚ  اعتقادٕ  ہ  تہٕ  اُمیدوٲری  سٍتۍ  پٲدٕہ  سپدان،  یِم  چھِ  نماز  پران  فقط  لوٗکن  ہاونہٕ  خٲطرٕ۔  خداے  سُند  یاد  چھِنہٕ  تِم  کران  مگر  زیٚوِ  سٍتی  سُہ  تہِ  کمٕے۔

Transliteration:
  Inna almun<u>a</u>fiqeena yukh<u>a</u>diAAoona All<u>a</u>ha wahuwa kh<u>a</u>diAAuhum wai<u>tha</u> q<u>a</u>moo il<u>a</u> a<b>l</b><u>ss</u>al<u>a</u>ti q<u>a</u>moo kus<u>a</u>l<u>a</u> yur<u>a</u>oona a<b>l</b>nn<u>a</u>sa wal<u>a</u> ya<u>th</u>kuroona All<u>a</u>ha ill<u>a</u> qaleel<u>a</u><b>n</b>


Maududi:
  کُفرس  تہٕ  ایمانس  درمیان  چُھکھ  تذبذب،  نَہ  چِھ  پوٗرٕ  یورکن  نَہ  چِھ  پوٗرٕ  ہور  کن،  یُس  خُداین  ڈولمُت  آسہِ  تس  خٲطرٕ  ہیٚکِو  نہٕ  توٚہۍ  کانٛہہ  وَتھ  لٔبِتھ۔  ﴿یعنی  ییٚمۍ  اللہ  تعالیٰ  سٕندِ  کلامہٕ  نِشہِ  تہٕ  تٔمۍ  سٕندِس  رسول  صلی  اللہ  علیہ و سلمن  ہٕندِ  سیرت  نِشہِ  ہدایت  آسہِ  نہٕ  لوٚبمُت،  یُس  پزرٕ  نِشہِ  ڈٔلِتھ  تہٕ  بٲطل  پرستی  کُن  رٲغب  وُچِھتھ  خُداین  تہِ  آسہِ  توٗرۍ  کُن  پِھیُرمُت  یور  کُن  سُہ  پانہٕ  پھیرُن  یژھان  اوس  تہٕ  ییٚمۍ  سٕندِ  ضلالت  ژھانڈنہٕ کہ  وجہِ  کِنۍ  خُداین  آسن  تس  پٮ۪ٹھ  ہدایتٕکۍ  دروازٕہ  بند  کٔرِمٕتۍ  تہٕ  صرف  آسنس  گُمرٲہی  ہٕندی  یٲتۍ  دروازٕہ  یلہٕ  ترٲوِمٕتۍ،  یِتھِس  شخصس  سِیٔز  وَتھ  ہاوٕنۍ  چُھنہٕ  دراصل  کٲنٛسہِ  انسانس  تام۔﴾

Jalandhary:
  کٲفرن  تہٕ  باایمانن  درمیان  چھِ  تِم  الٲندۍ،  مترددتہٕ  حٲران۔  نہ  اور  نہ  یور،  نہ  چھِ  یِم  مسلمانن  سٍتۍ،  نہ  چھِ  یِم  تِہٕندین  دُشمنن  یعنی  کٲفرن  سٍتۍ،  یِمن  اللہ  تعالیٰ  وتھ  راورِ  تِہٕندِ  خٲطرٕ  لٔبِو  نہٕ  توٚہۍ  ہِدایتٕچ  تہٕ  باایمان  بنہٕ  نٕچ  کانہہ  وتھاہ۔

Transliteration:
  Mu<u>th</u>ab<u>th</u>abeena bayna <u>tha</u>lika l<u>a</u> il<u>a</u> h<u>a</u>ol<u>a</u>i wal<u>a</u> il<u>a</u> h<u>a</u>ol<u>a</u>i waman yu<u>d</u>lili All<u>a</u>hu falan tajida lahu sabeel<u>a</u><b>n</b>


Maududi:
  اے  لوٗکو  یِمو  ایمان  چُھو  اوٚنمُت،  مومن  ترٲوِتھ  مَہ  بنٲوِیوٗکھ  کٲفر  پنٕنۍ  رفیق،  کیا  توٚہۍ  چِھوٕہ  یژھان  زِ  خُدایس  دِیِو  پانس  خلاف  ٹاکارٕ  حُجت؟

Jalandhary:
  اے  باایمانومہ  بنٲوِیوکھ  کٲفر  تہٕ  مُنافِق  پنٕنۍ  دوست  باایمان  ترٲوِتھ،  کیاہ  توٚہۍ  چھِوہ  یژھان  تِمن  سٍتۍ  دوستانہٕ  لٲگِتھ  پانس  پیٚٹھ  خداے  سُند  نوٚن  الزام  ہیٚون  تہٕ  پنُن  پان  خواہ  مخواہ  مُجرِم  تہٕ  مُستحق  عذاب  بناوُن،  اسہِ  ییٚلہِ  تۅہیہِ  امِچ  ممانعت  کٔر،  توٚہۍ  کیازِ  تھٲوِو  تِمن  سٍتۍ  دوستی۔

Transliteration:
  Y<u>a</u> ayyuh<u>a</u> alla<u>th</u>eena <u>a</u>manoo l<u>a</u> tattakhi<u>th</u>oo alk<u>a</u>fireena awliy<u>a</u>a min dooni almumineena atureedoona an tajAAaloo lill<u>a</u>hi AAalaykum sul<u>ta</u>nan mubeen<u>a</u><b>n</b>


Maududi:
  پژھ  کٔرِو  زِ  منافق  گژھن  جہنم  کِس  سارِوٕے  کھۅتہٕ  بٔنِمِس  طبقس  منٛز  تہٕ  توٚہۍ  وُچھوُن  نہٕ  کانٛہہ  تِہُند  مددگار۔

Jalandhary:
  پٔزۍ  پٲٹھۍ  مُنافِق  آسن  جہنم  کِس  بوٚنمِس  طبقس  اندر  ژٔکِس  تل،  بیٚیہِ  لبہٕ  ہن  نہٕ  ژٕ  اے  مُخٲطِب  یِہٕندِ  خٲطرٕ  کانہہ  مددگاراہ  یُس  تِمن  عذاب  نِشہِ  بچٲوِتھ  ہیٚکہِ۔

Transliteration:
  Inna almun<u>a</u>fiqeena fee a<b>l</b>ddarki alasfali mina a<b>l</b>nn<u>a</u>ri walan tajida lahum na<u>s</u>eer<u>a</u><b>n</b>


Maududi:
  البتہ  یِم  تِمو  منٛزٕ  توبہٕ  کرن  تہٕ  پننِس  طرزِ  عملس  کرن  اصلاح  بیٚیہِ  رَٹن  اللہ  تعالیٰ  سُند  دامن  تہٕ  پنُن  دین  کرن  اللہ  تعالیٰ  سٕندِ  خٲطرٕ  خٲلص  یِتھۍ  لُکھ  چِھ  مومنن  سٍتۍ  تہٕ  اللہ  تعالیٰ  کرِ  ضرور  مومنن  اجرِ  عظیم  عطا۔

Jalandhary:
  مگر  یِم  تِمو  أندرٕہ  نفاق  نِشہِ  توبہٕ  کرن  بیٚیہِ  ییٚمۍ  رِیا  ترٲوِتھ  پنُن  دین  کوٚر  خٲلِص  خداے  سٕندِ  رضا  خٲطرٕ  یعنی  یِم  پننین  عقٲیدن  اِخلاقن  تہٕ  قعمالن  اِصلاح  کرن،  پس  یِم  توبہٕ  کرٕوٕنۍ  لوٗکھ  آسن  باایمانن  سٍتۍ  جنت  کین  درجن  منٛز  ٲخرتس  اندر،  اللہ  تعالیٰ  دِیہِ  ٲخرتس  اندر  کٲمِل  باایمانن  بٔڈ  مزوٗرۍ۔  وۅنۍ  یِم  توبہٕ  کروٕنۍ  چھِ  تِمن  تہِ  کرِ  اللہ  تعالیٰ  بٔڈ  مزوٗرۍ  عطا۔

Transliteration:
  Ill<u>a</u> alla<u>th</u>eena t<u>a</u>boo waa<u>s</u>la<u>h</u>oo wa<b>i</b>AAta<u>s</u>amoo bi<b>A</b>ll<u>a</u>hi waakhla<u>s</u>oo deenahum lill<u>a</u>hi faol<u>a</u>ika maAAa almumineena wasawfa yuti All<u>a</u>hu almumineena ajran AAa<i><u>th</u></i>eem<u>a</u><b>n</b>


Maududi:
  ٲخر  کیا  ضرورت  چھےٚ  خُدایس  زِ  خواہ  مخواہ  دِیَو  تۅہیہِ  سزا  ہرگاہ  توٚہۍ  شکر  گُزار  بندٕہ  بٔنِتھ  روٗزِو  تہٕ  ایمان چہِ  رٔوِشہِ  پٮ۪ٹھ  پٔکِو۔  اللہ  تعالیٰ  چُھ  بوٚڈ  قدردان  تہٕ  سارِنٕے  ہٕندِ  حالہٕ  نِشہِ  چُھ  وٲقف۔  ﴿شُکر  ییٚلہِ  بندٕہ  سٕندِ  طرفہٕ  آسہِ،  تیٚلہِ  چُھ  احسان  مندی  ہٕندِس  معنیَس  منٛز  آسان  تہٕ  ییٚلہِ  اللہ  تعالیٰ  سٕندِ  طرفہٕ  آسہِ  تیٚلہِ  چُھ  قدردٲنی  ہٕندِس  معنیس  منٛز  آسان﴾

Jalandhary:
  اللہ  تعالیٰ  کیاہ  کرِ  تۅہیہِ  عذابس  گرفتار  کٔرِتھ۔  ہرگاہ  تٔمۍ  سٕندین  نعمتن  ہٕںٛز  توٚہۍ  شُکر  گُذٲری  کٔرِو  بیٚیہِ  ییٚلہِ  تس  پژھ  کٔرِو۔  اللہ  تعالیٰ  چُھ  لوٗکن  ہٕںٛزن  عملن  ہُند  قدر  دان،  تٔمِس  چھےٚ  سارنٕے  ہٕندِ  حالٕچ  پوٗرٕہ  خبر۔  سُہ  چُھ  زانان  کُس  کمہِ  نیت  چُھ  عبادت  کران۔  کسٕندِس  دِلس  اندر  کوٗتاہ  خلوص  چُھ۔

Transliteration:
  M<u>a</u> yafAAalu All<u>a</u>hu biAAa<u>tha</u>bikum in shakartum wa<u>a</u>mantum wak<u>a</u>na All<u>a</u>hu sh<u>a</u>kiran AAaleem<u>a</u><b>n</b>


Maududi:
  اللہ  تعالیٰ  چُھنہٕ  اَتھ  پسند  کران  زِ  انسان  مٕژراوِ  بدگوئی  پٮ۪ٹھ  زبان  اِلّا  یہِ  زِ  کٲنٛسہِ  پٮ۪ٹھ  آسہِ  ظُلم  کرنہٕ  آمُت۔  ﴿یعنی  مظلومَس  چُھ  حق  واتان  ظٲلِمس  خلاف  کرِ  آواز  بلند﴾  تہٕ  اللہ  تعالیٰ  چُھ  سورُے  کینٛہہ  بوزن  وول  تہٕ  زانن  وول۔

Jalandhary:
  اللہ  تعالیٰ  چُھنہٕ  پسند  کران  کٲنسہِ  ہٕںٛز  یچھ  کتھ  زیٚوِہ  پیٚٹھ  ہیٚںۍ  تہٕ  مشہور  کرٕنۍ  مظلومس  ورٲے  یعنی  یس  ظُلم  کرنہٕ  آسہِ  آمُت۔  سُہ  ہے  ظٲلم  سٕنٛز  یچھ  کتھ  مشہور  کرِ  تس  چُھنہٕ  کانہہ  گناہ،  اللہ  تعالیٰ  چُھ  مظلوم  سُند  فریاد  بوزوُن۔  ظٲلم  سُند  حال  پوٗرٕہ  زانہٕ  وُن۔

Transliteration:
  L<u>a</u> yu<u>h</u>ibbu All<u>a</u>hu aljahra bi<b>al</b>ssooi mina alqawli ill<u>a</u> man <i><u>th</u></i>ulima wak<u>a</u>na All<u>a</u>hu sameeAAan AAaleem<u>a</u><b>n</b>


Maududi:
  ﴿مظلوم  آسنہٕ  کِس  صورتس  منٛز  ہرگاہ  تۅہیہِ  بدگوئی  ہُند  حق  چُھ۔﴾  البتہ  اگر  توٚہۍ  نَنہِ  وانہٕ  تہٕ  پوشیدٕہ  پٲٹھۍ  رٕژرٕے  کران  روٗزِو  یا  کٔرِو  کم  از  کم  بُرٲئی  نِشہِ  درگُزر  تیٚلہِ  چُھ  اللہ  تعالیٰ  ﴿سُند  صفت  تہِ  یۅہے  زِ  سُہ  چُھ﴾  سٮ۪ٹھاہ  معاف  کرن  وول،  ﴿حالانکہ  سزا  دِنس  پٮ۪ٹھ  چُھ﴾  پوٗرٕ  قدرت  تھاوان۔

Jalandhary:
  ہرگاہ  رٕژ  کٲم  نٔنۍ  پٲٹھۍ  کٔرِویا  پوٗشیدٕہ  پٲٹھۍ  یا  کٲنسہِ  ہٕںٛزِ  بدی  درگُذر  کٔرِو  سۅچھےٚ  رٕژ  کٲم۔  پس  اللہ  تعالیٰ  چُھ  سٮ۪ٹھاہ  درگُذر  کروُن  سٮ۪ٹھاہ  قدرت  وول۔  باوجود  قدرت  چُھ  درگُذر  کران،  لہٰذا  ٲسِو  توٚہۍ  تہِ  درگُذر  کران۔  تتھ  بدل  کرِ  اللہ  تعالیٰ  تُہٕندین  گنہن  درگُذر۔

Transliteration:
  In tubdoo khayran aw tukhfoohu aw taAAfoo AAan sooin fainna All<u>a</u>ha k<u>a</u>na AAafuwwan qadeer<u>a</u><b>n</b>


Maududi:
  یِم  لُکھ  خُدایس  تہٕ  تٔمۍ  سٕندٮ۪ن  رسولن  سٍتۍ  کُفر  چِھ  کران  بیٚیہِ  چِھ  یژھان  خُدایس  تہٕ  تٔمۍ  سٕندٮ۪ن  رسولن  درمیان  فرق  کرٕنۍ  تہٕ  وَنان  چِھ  زِ  کانٛہہ  مانون  أسۍ  تہٕ  کانٛہہ  مانون  نہٕ  بیٚیہِ  چِھ  یژھان  کُفرس  تہٕ  ایمانس  منزباگ  اکھ  وَتھ  کڑٕنۍ۔

Jalandhary:
  بیشک  یِم  انکار  چھِ  کران  خدایس  تہٕ  تِہٕندین  پیغمبرن،  بیٚیہِ  یِم  یژھان  چھِ  فرق  کرٕنۍ  باعتبار  ایمان  خدایس  تہٕ  تِہٕندین  پیغمبرن  اندر  یعنی  خدایس  کرہن  پژھ  تِہٕندین  بعض  پیغمبرن  کرہن  اِنکار،  بیٚیہِ  چھِ  پانہٕ  اقرار  کران  کہ  أسۍ  چھِ  بعض  پیغمبرن  ایمان  انان  بعضن  چھِ  کران  اِنکار،  بیٚیہِ  چھِ  یژھان  کُفرس  تہٕ  ایمانس  درمیان  اکھ  ترٚیِم  وتھاہ  کڈٕںۍ۔

Transliteration:
  Inna alla<u>th</u>eena yakfuroona bi<b>A</b>ll<u>a</u>hi warusulihi wayureedoona an yufarriqoo bayna All<u>a</u>hi warusulihi wayaqooloona numinu bibaAA<u>d</u>in wanakfuru bibaAA<u>d</u>in wayureedoona an yattakhi<u>th</u>oo bayna <u>tha</u>lika sabeel<u>a</u><b>n</b>


Maududi:
  تِم  سٲری  چِھ  پۅختہٕ  کٲفر  تہٕ  یِتھیٚن  کٲفرن  خٲطرٕ  چُھ  اَسہِ  سُہ  سزا  دستیاب  تھوومُت  یُس  تِمن  ذلیل  و  خوار  کرن  وول  آسہِ۔

Jalandhary:
  امہِ  قسمٕکۍ  لوٗکھ  یِم  خدایس  ایمان  انن  پیغمبرن  تِہٕندین  کرن  اِنکار  یا  أڈین  پیغمبرن  کرن  پژھ  تہٕ  أڈین  کرن  اِنکار  چھِ  یقیناً  کٲفر،  اسہِ  چُھ  کٲفرن  ہٕندِ  خٲطرٕ  عذاباہ  ذلیل  کروُن  تُھوومُت،  سُے  عذاب  ییہِ  تِمن  تہِ  کرنہٕ۔

Transliteration:
  Ol<u>a</u>ika humu alk<u>a</u>firoona <u>h</u>aqqan waaAAtadn<u>a</u> lilk<u>a</u>fireena AAa<u>tha</u>ban muheen<u>a</u><b>n</b>


Maududi:
  اَتھ  برعکس  یِم  لُکھ  خُدایس  تہٕ  تٔمۍ  سٕندٮ۪ن  رسولن  مانن  تہٕ  تِمن  درمیان  کرن  نہٕ  فرق  تِمن  کرو  أسۍ  ضرور  تِہِندۍ  اجر  عطا،  تہٕ  اللہ  تعالیٰ  چُھ  سٮ۪ٹھاہ  درگُزر  کرن  وول  تہٕ  رحم  کرن  وول۔

Jalandhary:
  وۅنۍ  گٔے  تِم  لوٗکھ  یِمو  پژھ  کٔر  کُنِس  خدایس  بیٚیہِ  تہٕندین  پیغمبرن  بیٚیہِ  کٔرٕکھ  نہٕ  کانہہ  فرق  تِمن  اندر  پژھ  کرنٕہ  کہِ  اعتبارٕہ  ایمان  اننہٕ  کہِ  اعتبارٕہ،  یِمنٕے  لوٗکن  کیاہ  کرِ  اللہ  تعالیٰ  ٲخرتس  اندر  مزوٗرۍ  پنٕںۍ  عطا  یۅسہٕ  تِمن  شوٗبہِ،  اللہ  تعالیٰ  چُھ  سٮ۪ٹھاہ  مغفرت  کروُن  سٮ۪ٹھاہ  رحم  کروُن۔

Transliteration:
  Wa<b>a</b>lla<u>th</u>eena <u>a</u>manoo bi<b>A</b>ll<u>a</u>hi warusulihi walam yufarriqoo bayna a<u>h</u>adin minhum ol<u>a</u>ika sawfa yuteehim ojoorahum wak<u>a</u>na All<u>a</u>hu ghafooran ra<u>h</u>eem<u>a</u><b>n</b>


Maududi:
  اے  نبیؐ،  یِم  اہلِ  کتاب  اگر  اَز  تۅہیہِ  مُطالبہٕ  چِھو  کران  زِ  توٚہۍ  کرنٲوِو  آسمانہٕ  پٮ۪ٹھہٕ  تِمن  پٮ۪ٹھ  کانٛہہ  تحریر  نٲزِل،  اَمہِ  کھۅتہٕ  کھٔسِتھ  مجرمانہٕ  مُطالبہٕ  چِھ  یِمو  گۅڈٕہ  موسیٰ  علیہ  السلامس  کٔرِمٕتۍ  تَس  اوس  یِمو  ووٚنمُت  زِ  اَسہِ  ہاوُن  نَنہِ  وانہٕ  خُداے  تہٕ  اَمی  سرکشی  ہٕندِ  وَجہ  کِنۍ  ٲس  اچانک  یِمن  پٮ۪ٹھ  ترٛٹھ  پیمٕژ،  پتہٕ  بنوو  یِمو  ووٚژھ  پنُن  معبود  حالانکہ  یِمو  آسہٕ  ٹاکارٕ  نشٲنیہِ  وُچِھمژٕ  اَتھ  پٮ۪ٹھ  تہِ  کوٚر  اَسہِ  یِمن  درگُزر،  اَسہِ  کوٚر  موسیٰ  علیہ  السلامس  ٹاکارٕہ  فرمان  عطا۔

Jalandhary:
  اے  پیغمبرِ  برحق  اہلِ  کتاب  یعنی  یہود  چھِ  درخواست  کران  تۅہیہِ  کہ  توٚہۍ  وٲلِو  تِمن  پیٚٹھ  کتاباہ  آسمانہٕ  پیٚٹھہٕ۔  اتھ  أہٕندِس  وننس  مہ  کٔرِو  اعتبار،  پس  بتحقیق  درخواست  تہٕ  سوال  کوٚر  تِمو  حضرتِ  عیسیٰ  ہس  امہِ  کھۅتہٕ  بٔڈِ  چیزُک،  پس  ووٚن  تِمو  حضرتِ  موسیٰ  ہس  کہ  اسہٕ  ہٲوِیون  اللہ  تعالیٰ  نٔنۍ  پٲٹھۍ  بے  حِجاب،  تاینکہ  أسۍ  وُچھِہون  سُہ  پننیو  أچھو،  چنانچہ  اتھ  گُستٲخی  پیٚٹھ  رٔٹۍ  تِم  ترٚٹہِ،  پننہِ  ظلم  تہٕ  شرارت  سببہٕ۔  توپتہٕ  گٔے  حضرتِ  عیسیٰ  سٕندِ  دعا  سٍتۍ  بیٚیہِ  زِندٕہ،  کوٚرُکھ  بیاکھ  شرارت۔  ووٚژھ  بنووُکھ  معبود  پنُن۔  حق  وبٲطل  چہ  کٲژاہ  دلیلہٕ  تِمن  نِشہِ  واتنہٕ  پتہٕ  یعنی  معجزاتِ  حضرتِ  موسیٰ  علیہ  السلام،  پس  کوٚر  بیٚیہِ  اسہِ  تِمن  اتھ  جُرمس  تہِ  عفو  تہٕ  درگُذر،  تِہُند  توبہٕ  کوٚر  بیٚیہِ  قبول،  بیٚیہِ  کوٚر  اسہِ  عطا  حضرتِ  موسیٰ  ہس  نوٚن  غلبہٕ  بیٚیہِ  کٲفی  رعب۔  مگر  نہ  کوٚرسٲنۍ  عفو  تہٕ  درگُذر  کرنن  کانہہ  اثر  تِمن  پیٚٹھ  نہ  حضرتِ  موسیٰ  سٕندۍ  رعبن،  بلکہ  روٗدۍ  تِم  بدستور  پننِس  شرارتس  پیٚٹھ  تہٕ  نافرمٲنی  پیٚٹھ۔

Transliteration:
  Yasaluka ahlu alkit<u>a</u>bi an tunazzila AAalayhim kit<u>a</u>ban mina a<b>l</b>ssam<u>a</u>i faqad saaloo moos<u>a</u> akbara min <u>tha</u>lika faq<u>a</u>loo arin<u>a</u> All<u>a</u>ha jahratan faakha<u>th</u>athumu a<b>l</b><u>ssa</u>AAiqatu bi<i><u>th</u></i>ulmihim thumma ittakha<u>th</u>oo alAAijla min baAAdi m<u>a</u> j<u>a</u>athumu albayyin<u>a</u>tu faAAafawn<u>a</u> AAan <u>tha</u>lika wa<u>a</u>tayn<u>a</u> moos<u>a</u> sul<u>ta</u>nan mubeen<u>a</u><b>n</b>


Maududi:
  تہٕ  یِمن  لُکن  پٮ۪ٹھ  طوٗر  ﴿پہاڑ﴾  تھوٚد  تُلِتھ  ہیوٚت  اَسہِ  یِمن  ﴿تمہِ  فرمان کہ  اطاعتُک﴾  عہد،  اَسہِ  دِیُت  یِمن  حُکم  زِ  دروازس  أژۍزیٚو  نٔمۍ  نٔمۍ،  ﴿اَمِچ  ذکر  چھےٚ  سورۂ  بقرہ  آیت  نمبر  58  تہٕ  59  منٛز  سپزمٕژ﴾  اَسہِ  ووٚن  یِمن  زِ  سَبتُک  قانون  مَہ  پُھٹرٲوِو  تہٕ  اَتھ  پٮ۪ٹھ  ہیوٚت  یِمن  پختہٕ  عہد۔

Jalandhary:
  بیٚیہِ  تُل  اسہِ  کوہِ  طور  تِمن  نِشہِ  عہد  رٹنہٕ  خٲطرٕ  تِمن  پیٚٹھ  کُن۔  معلق  تہ  الوند  تھُوو  تِمن  سیٚدِ  سیٚود،  بیٚیہِ  کوٚر  اسہِ  حکُم  تِمن  شہرکہ  دروازٕہ  کِنۍ  أژِو  خدایس  کُن  نٔمِتھ،  بیٚیہِ  کریوکھ  حکُم  اسہِ  تِم  تِمن  بٹہٕ  وارِ  دۅہ  مہ  ڈٔلِو  سانہٕ  حُکمہٕ  نِشہِ  گاڈٕہ  رٹنس  اندر،  بیٚیہِ  کرنٲوۍ  اسہِ  تِم  وارٕہ  پٲٹھۍ  عہد  تہٕ  اقرار۔

Transliteration:
  WarafaAAn<u>a</u> fawqahumu a<b>l</b><u>tt</u>oora bimeeth<u>a</u>qihim waquln<u>a</u> lahumu odkhuloo alb<u>a</u>ba sujjadan waquln<u>a</u> lahum l<u>a</u> taAAdoo fee a<b>l</b>ssabti waakha<u>th</u>n<u>a</u> minhum meeth<u>a</u>qan ghalee<i><u>th</u></i><u>a</u><b>n</b>


Maududi:
  ٲخر  کار  تِہندِ  عہد  شکنی  ہٕندِ  وجہ  کِنۍ  تہٕ  امہِ  وجہ  کِنۍ  زِ  یِمو  زٲنۍ  اللہ  تعالیٰ  سٕندۍ  آیات  اَپٕزۍ  تہٕ  واریاہ  پیغمبر  کٔرِکھ  ناحق  قتل  تہٕ  اتھ  حدس  تام  ووٚنُکھ  زِ  سٲنۍ  دِل  چِھ  غِلافن  منٛز  محفوظ۔  ﴿یعنی  توٚہۍ  کٔرۍتَو  کینٛہہ  تہِ  سانیٚن  دِلن  پٮ۪ٹھ  پیٚیہِ  نہٕ  اَمِیُک  کانٛہہ  اثر﴾  درحقیقت  چُھ  خُداین  یِہٕنزِ  بٲطل  پرستی  ہٕندِ  وجہ  کِنۍ  یِہندٮ۪ن  دِلن  پٮ۪ٹھ  ٹُھپہِ  لگوومُت  تہٕ  اَمی  وجہ  کِنۍ  چِھ  یِم  سٮ۪ٹھاہ  کم  ایمان  اَنان۔

Jalandhary:
  تِمو  پھُٹرٲوۍ  سٲرِی  عہد  تہٕ  اقرار،  پس  امی  سببہٕ  کہ  تِمو  کیاہ  پھُٹروو  سُہ  پنُن  عہد۔  بیٚیہِ  کوٚرُکھ  اِنکار  خداے  سٕندین  آیاتن،  بیٚیہِ  کٔرِکھ  شہید  حضراتِ  انبیا  ناحق،  کٔرۍ  اسہِ  تِم  عذابس  گرفتار،  بیٚیہِ  تِہٕندِ  وننہٕ  مۅکھہٕ  سٲنۍ  دِل  چھِ  محفوظ  تِمن  کرِنہٕ  کانہہ  بیاکھ  مُخالفِ  دین  یعنی  اِسلام  کُنہِ  قسمہٕ  اثر۔  یہِ  وننہٕ  أندرٕہ  چُھ  تِہُند  مُراد  کہ  أسۍ  چھِ  پننِس  مذہبس  پیٚٹھ  مضبوط  تہٕ  پۅختہٕ،  مضبوطی  تہٕ  پۅختگی  چھَنہٕ  کینہہ  بلکہ  چھِ  اللہ  تعالیٰ  ہن  تِہٕندِ  کُفرٕہ  سببہٕ  تِہٕندین  دِلن  پیٚٹھ  شرُوک  دیتمُت  تہٕ  مُہر  کٔرمٕژ۔  تااینکہ  پزِہ  کتھہِ  ہُند  اثر  چُھنہٕ  تِہٕندین  دِلن  پیٚٹھ  سپدان،  پس  ایمان  انن  نہٕ  تِم  مگر  کمٕے۔  سُہ  کم  ایمان  قابلِ  قبول  چُھنہٕ،  لہذا  چھِ  تِم  بے  ایمان  تہٕ  کٲفرٕے۔

Transliteration:
  Fabim<u>a</u> naq<u>d</u>ihim meeth<u>a</u>qahum wakufrihim bi<u>a</u>y<u>a</u>ti All<u>a</u>hi waqatlihimu alanbiy<u>a</u>a bighayri <u>h</u>aqqin waqawlihim quloobun<u>a</u> ghulfun bal <u>t</u>abaAAa All<u>a</u>hu AAalayh<u>a</u> bikufrihim fal<u>a</u> yuminoona ill<u>a</u> qaleel<u>a</u><b>n</b>


Transliteration: Wabikufrihim waqawlihim AAal<u>a</u> maryama buht<u>a</u>nan AAa<i><u>th</u></i>eem<u>a</u><b>n</b>
Maududi:
  اَمہِ  پتہٕ  درٛاے  یِم  پننِس  کُفرس  منٛز  تیوٗتاہ  حدٕ  زِ  مریم  علیھا  السلامس  پٮ۪ٹھ  لگووُکھ  سخت  بہتان۔

Jalandhary:
  بیٚیہِ  کٔرۍ  اسہِ  تِم  عذابس  گرفتار  تِہٕندِ  کُفرٕہ  سببہٕ۔  بیٚیہِ  حضرتِ  مریمس  پیٚٹھ  بٔڈۍ  اپُزۍ  تہٕ  بہتان  نوراونہٕ  سببہٕ۔


Maududi:
  تہٕ  پانہٕ  ووٚنُکھ  زِ  اَسہِ  چُھ  مسیح،  عیسیٰ  ابن  مریم،  اللہ  تعالیٰ  سُند  رسول  قتل  کوٚرمُت  ﴿یہِ  مُجرِمانہٕ  جُرات  اوس  تیوٗتاہ  ہُریومُت  زِ  رسولس  ٲسۍ  رسول  زانان  تہٕ  پتہٕ  کوٚرُکھ  تٔمۍ  سٕندِ  قتلُک  اقدام  تہٕ  فخرٕ  سان  ووٚنُکھ  زِ  اَسہِ  کوٚر  اللہ  تعالیٰ  سُند  رسول  قتل۔  یتھ  موقعس  پٮ۪ٹھ  اگر  سورۂ  مریم  رکوع  2  تفسیر  سان  پرنہٕ  یِیہِ  تیٚلہِ  لگہِ  پے  زِ  بنی  اسرائیل  ٲسۍ  درحقیقت  حضرت  عیسیٰ  علیہ  السلامس  رسول  زانان  تہٕ  امہِ  باوجود  کھٲلۍ  تِم  تِمو  تِہندۍ  کِنۍ  صلیبہِ  پٮ۪ٹھ۔﴾  حالانکہ  نَہ  کوٚر  سُہ  تِمو  درحقیقت  قتل  تہٕ  نہ  کھولُکھ  صلیبہِ  پٮ۪ٹھ  بلکہ  آو  معاملہٕ  تِہندِ  خٲطرِٕ  شکہٕ لد  بناونہٕ۔  ﴿یہِ  آیت  چھےٚ  واضح  کران  زِ  حضرت  مسیحؑ  ٲسۍ  صلیبہِ  پٮ۪ٹھ  کھالنہٕ  برونٛٹُھے  تُلنہٕ  آمٕتۍ،  عیساین  تہٕ  یہوٗدۍ  دۅشونۍ  ہنٛد  یہِ  خیال  زِ  مسیح  علیہ  السلامن  دِیت  صلیبہِ  پٮ۪ٹھ  جان  چُھ  محض  غلط  فہمی  پٮ۪ٹھ  مبنی۔  امہِ  برونٛہہزِ  یہودۍ  کھالَہن  تِمن  صلیبہِ  پٮ۪ٹھ،  خُداین  ٲسۍ  تِم  کمہِ  تام  ساعتہٕ  تُلِمٕتۍ  تہٕ  پتہٕ  یُس  شخص  یہوٗدیو  صلبیہِ  کھول،  سُہ  اوس  بیاکھ  کُستام  یُس  خبر  کتھ  وجہَس  پٮ۪ٹھ  تِمو  لُکو  عیسیٰ  ابن  مریمؑ  سمُجھ۔﴾  تہٕ  یِمو  لُکو  اَتھ  متعلق  اختلاف  کوٚرمُت  چُھ  تِم  چِھ  دراصل  شکس  منٛز  مبتلا۔  تِمن  نِشہِ  چُھنہٕ  اتھ  معاملس  منٛز  کٕہٕنۍ  علم،  محض  چِھ  گُمانٕچ  پیروی  کران،  تِمو  کوٚر  نہٕ  مسیحؑ  پٔزۍ  پٲٹھۍ  قتل۔

Jalandhary:
  بیٚیہِ  یہِ  دعویٰ  کرنہٕ  سببہٕ  کہ  اسہِ  مور  حضرتِ  مسیح  عیسیٰ  حضرتِ  مریم  سُند  نیٚچُو  پیغمبرِ  خدا،  حالانکہ  یِہ  چھِ  تِم  محض  غلط  تہٕ  اپُز  ونان۔  حقیقت  چھےٚ  یہِ  کہ  نہ  مور  سُہ  تِمو  نہ  دیُتُکھ  پھہہِ،  بلکہ  آو  بیاکھ  شخص  تِمن  ہِیو  بناونہٕ۔  سُے  ڈۅکھُر  تِمو  کٲٹھِس۔  سُے  شخص  دِیُتُکھ  پھہہِ،  پٔزۍ  پٲٹھۍ  یِم  اتھ  منٛز  اِختلاف  کران  چھِ  اہلِ  کتابو  أندرٕہ  تِم  چھِ  بٔڈِس  شکس  تہٕ  غلط  خیالس  منٛز  پیٚمٕتۍ،  چَھنہٕ  تِمن  أمِچ  کانہہ  خبراہ،  تخمینی  تہٕ  قیٲسی  کتھن  پیروی  کرنہٕ  ورٲے،  حقیقت  چھےٚ  یہے  کہ  ہرگِز  کٔرۍ  نہٕ  تِمو  یہودو  حضرتِ  عیسیٰ  شہید۔

Transliteration:
  Waqawlihim inn<u>a</u> qataln<u>a</u> almasee<u>h</u>a AAees<u>a</u> ibna maryama rasoola All<u>a</u>hi wam<u>a</u> qataloohu wam<u>a</u> <u>s</u>alaboohu wal<u>a</u>kin shubbiha lahum wainna alla<u>th</u>eena ikhtalafoo feehi lafee shakkin minhu m<u>a</u> lahum bihi min AAilmin ill<u>a</u> ittib<u>a</u>AAa a<b>l</b><i><u>thth</u></i>anni wam<u>a</u> qataloohu yaqeen<u>a</u><b>n</b>


Maududi: بلکہ تُل سُہ خُداین پانس کُن، اللہ تعالیٰ چُھ زبردست طاقت تھاون وول تہٕ حکمت وول۔
Jalandhary:
  بلکہ  کھٲرۍ  تِم  اللہ  تعالیٰ  ہن  پانس  کُن  آسمانس  پیٚٹھ،  اللہ  تعالیٰ  چُھ  ہمیشہ  سارنٕے  پیٚٹھ  غٲلِب  حِکمت  وول۔  پننہِ  قدرت  سٍتۍ  تہٕ  حِکمت  سٍتۍ  مۅکلووُن  حضرتِ  عیسیٰ  علیہ  السلام  تِہٕندِ  شرٕہ  نِشہِ۔  

Transliteration:
  Bal rafaAAahu All<u>a</u>hu ilayhi wak<u>a</u>na All<u>a</u>hu AAazeezan <u>h</u>akeem<u>a</u><b>n</b>


Maududi:
  تہٕ  اہلِ  کتابو  منٛزٕ  آسہِ  نہٕ  سُہ  کانٛہہ  یُس  نہٕ  تٔمۍ  سٕندِ  موتہٕ  برونٛہہ  تس  پٮ۪ٹھ  ایمان  اَنہِ۔  ﴿یتھ  کتھ  چِھ  زٕہ  معنے  بیان  کرنہٕ  آمٕتۍ  تہٕ  لفظن  منٛز  چُھ  دۅشوٕنۍ  ہُند  ہیوُے  احتمال۔  اکھ  معنی  چُھس  یُس  ترجمس  منٛز  چُھ  وَرتاونہٕ  آمُت،  دوٚیُم  چُھس  یہِ  زِ  اہلِ  کتابو  منٛزٕ  چُھنہٕ  کانٛہہ  تِیُتھ  یُس  پننہِ  موت  برونٛہہ  تس  پٮ۪ٹھ  ایمان  اَنہِ  نہٕ۔﴾  تہٕ  قیامت  کہ  دۅہ  دِیہِ  سُہ  تِمن  پٮ۪ٹھ  گوٲہی۔

Jalandhary:
  پٔزۍ  پٲٹھۍ  اہلِ  کتابو  أندرٕہ  کینہہ  لوٗکھ  انن  ضروٗر  حضرتِ  عیسیٰ  ہس  پیٚٹھ  ایمان  تِہٕندِ  مرنہٕ  برونٹھ،  امہِ  أندرٕہ  تہِ  چُھ  معلوم  سپدان  کہ  وُنہِ  چھِنہٕ  تِم  مٔمٕتۍ  کینہہ  بلکہ  چھِ  وُنہِ  زِندے  آسمانس  پیٚٹھ،  قیامت  کہ  دۅہ  دِن  تِم  یعنی  حضرتِ  عیسیٰ  تِمن  یہودن  ہٕندِ  اِنکار  کرنٕچ  گوٲہی۔

Transliteration:
  Wain min ahli alkit<u>a</u>bi ill<u>a</u> layuminanna bihi qabla mawtihi wayawma alqiy<u>a</u>mati yakoonu AAalayhim shaheed<u>a</u><b>n</b>


Maududi:
  غرض  یِمن  یہودٮ۪ن  ہٕندِس  أتھۍ  ظٲلمانہٕ  رٔوِیہِ  کِس  بُنیادس  پٮ۪ٹھ  کٔرۍ  اَسہِ  واریاہ  تِم  پاک  چیز  تِہٕندِ  خٲطرٕ  حرام،  یِم  گۅڈٕہ  تِہندِ  خٲطرٕ  حلال  ٲسۍ  تہٕ  اَتھ  بُنیادس  پٮ۪ٹھ  زِ  یِم  چِھ  حدٕ  کھۅتہٕ  زیادہ  اللہ  تعالیٰ  سٕنزِ  وَتہِ  نِشہِ  رُکاوان۔

Jalandhary:
  پس  یہودن  ہٕندیو  ظُلمو  تہٕ  نافرمٲنِیو  سببہٕ  کٔر  ۍاسہِ  حرام  تِمن  پیٚٹھ  رٕتۍ  رٕتۍ  لذیذ  تہٕ  مُفید  چیز  یِم  تِم  پیٚٹھ  حلال  ٲسۍ  برونٹھ،  بیٚیہِ  تُہٕندِ  واریہن  لوٗکن  خداے  سٕںٛزِ  وتہِ  یعنی  دینِ  حق  نِشہِ  پتھ  رٹنٕہ  کہِ  سببہٕ۔

Transliteration:
  Fabi<i><u>th</u></i>ulmin mina alla<u>th</u>eena h<u>a</u>doo <u>h</u>arramn<u>a</u> AAalayhim <u>t</u>ayyib<u>a</u>tin o<u>h</u>illat lahum wabi<u>s</u>addihim AAan sabeeli All<u>a</u>hi katheer<u>a</u><b>n</b>


Maududi:
  بیٚیہِ  چِھ  سوٗد  رَٹان  ییٚمہِ  نِشہِ  یِمن  ٹھاکھ  اوس  کرنہٕ  آمُت  تہٕ  لُکن  ہٕندۍ  مال  چِھ  ناجٲیز  طریقہٕ  کھیوان۔  ﴿غالباً  چُھ  یہِ  تٔتھۍ  مضمونس  کُن  اشارٕہ  یُس  برونٛٹھ  کُن  آیت  نمبر  146  سورۂ  انعامس  منٛز  یِنہٕ  وول  چُھ۔  یعنی  یہِ  زِ  بنی  اسرٲئیلس  پٮ۪ٹھ  آے  تِم  سٲری  جانور  حرام  کرنہٕ  یِمن  نَم  چِھ  آسان،  تہٕ  یِمن  پٮ۪ٹھ  آو  گٲو  ہُند  تہٕ  ژھاوجہِ  ہُند  چرب  تہِ  حرام  کرنہٕ۔  امہِ  علاوہ  چُھ  ممکن  زِ  اشارٕہ  آسہِ  دوٚیِمیٚن  پابندین  تہٕ  سختین  کُن  تہِ  یِمہٕ  یہوٗدۍ  فِقس  منٛز  درٛینٹھۍ  چھےٚ  گژھان۔  کٲنٛسہِ  دٔرۍ  سٕندِ  خٲطرٕ  زندگی  ہُنٛد  دٲیرٕہ  تنگ  کرنہٕ  یُن  چُھ  درحقیقت  تٔمۍ  سٕندِس  حقس  منٛز  سزا  تہٕ  بیٚیہِ  نہٕ  کینٛہہ۔﴾  تہٕ  یِم  لُکھ  یِمو  منٛزٕ  کٲفر  چِھ،  تِہندِ  خٲطرٕ  چُھ  اَسہِ  دگ  تُلہٕ  وُن  عذاب  تیار  تھوومُت۔

Jalandhary:
  بیٚیہِ  سود  ہیٚنہٕ  خٲطرٕ۔  حالانکہ  تمہِ  نِشہِ  اوس  تِمن  منع  آمُت  کرنہٕ  توراتس  اندر،  بیٚیہِ  تِہٕندِ  ورٲے  لوٗکن  ہُند  مال  ناحق  مشروع  ذرایعو  ورٲے  کھیٚنہٕ  خٲطرٕ،  اسہِ  چُھ  تِمو  أندرٕہ  کٲفرن  ہٕندِ  خٲطرٕ  تیار  تھوومُت  عذاباہ  سٮ۪ٹھاہ  کڈُر۔  

Transliteration:
  Waakh<u>th</u>ihimu a<b>l</b>rrib<u>a</u> waqad nuhoo AAanhu waaklihim amw<u>a</u>la a<b>l</b>nn<u>a</u>si bi<b>a</b>lb<u>at</u>ili waaAAtadn<u>a</u> lilk<u>a</u>fireena minhum AAa<u>tha</u>ban aleem<u>a</u><b>n</b>


Maududi:
  مگر  یِمن  منٛز  یِم  لُکھ  پختہٕ  علم  تھاون  وٲلۍ  چِھ  تہٕ  بیٚیہِ  چِھ  ایماندار  تِم  سٲری  چِھ  تٔتھۍ  تعلیمہِ  پٮ۪ٹھ  ایمان  انان  یۅسہٕ  اے  نبیؐ  تۅہیہِ  کُن  نٲزِل  چھےٚ  کرنہٕ  آمٕژ  تہٕ  یۅسہٕ  تۅہیہِ  برونٛٹھ  نٲزِل  ٲس  کرنہٕ  آمٕژ،  امہِ  قسمہٕ کیٚن  ایمان  اَنن  والیٚن  تہٕ  نماز  زکوٰتٕچ  پابندی  کرن  والیٚن  بیٚیہِ  خُدایس  تہٕ  ٲخرت  کِس  دۅہس  پٮ۪ٹھ  پوٚز  عقیدٕہ  تھاون  والیٚن  لُکن  کرَو  أسۍ  ضرور  اجرِ  عظیم  عطا۔

Jalandhary:
  لیکن  یِم  یہودو  أندرٕہ  علمِ  دینس  اندر  پۅختہٕ  چھِ  بیٚیہِ  یِم  تِمو  أندرٕہ  باایمان  چھِ،  تِم  چھِ  پژھ  کران  تتھ  کتابہِ  یۅسہٕ  تِمن  نٲزِل  آیہِ  کرنہٕ  بیٚیہِ  تِمن  کتابن  یِمہٕ  تمہِ  برونٹھ  نٲزِل  آیہِ  کرنہٕ،  بیٚیہِ  یِم  تِمو  أندرٕہ  نماز  پروٕنۍ  چھِ  بیٚیہِ  یِم  زکوات  دِوٕنۍ  چِھ۔  بیٚیہِ  یِم  پژھ  کروٕنۍ  چھِ  نٔنِس  خدایس  بیٚیہِ  پٔتمِس  دۅہس  یعنی  قیامت  کِس  دۅہس،  یِمنٕے  لوٗکن  کرو  أسۍ  عطا  ٲخرتس  منٛز  مزوٗریاہ  سٮ۪ٹھاہ  بٔڈ۔

Transliteration:
  L<u>a</u>kini a<b>l</b>rr<u>a</u>sikhoona fee alAAilmi minhum wa<b>a</b>lmuminoona yuminoona bim<u>a</u> onzila ilayka wam<u>a</u> onzila min qablika wa<b>a</b>lmuqeemeena a<b>l</b><u>ss</u>al<u>a</u>ta wa<b>a</b>lmutoona a<b>l</b>zzak<u>a</u>ta wa<b>a</b>lmuminoona bi<b>A</b>ll<u>a</u>hi wa<b>a</b>lyawmi al<u>a</u>khiri ol<u>a</u>ika sanuteehim ajran AAa<i><u>th</u></i>eem<u>a</u><b>n</b>


Maududi:
  اے  نبیؐ،  اسہِ  چھےٚ  تۅہیہِ  کُن  تِتھے  پٲٹھۍ  وحی  سوٗزمٕژ،  یِتھہٕ  پٲٹھۍ  نوحؑ  تہٕ  تس  پتہٕ  یِم  پیغمبر  آے  تِمن  پٮ۪ٹھ  سوٗزمٕژ  ٲس،  اَسہِ  سوٗز  وحی  ابراہیم،  اسماعیل،  اسحاق،  یعقوب  تہٕ  یعقوب  سٕندٮ۪ن  اولادن  بیٚیہِ  عیسی،  ایوب،  یونُس،  ہارون  تہٕ  سلیمان  علیھم  السلامن  کُن،  اَسہِ  دِژ  داوٗد  علیہ  السلامس  زبور۔

Jalandhary:
  پٔزۍ  پٲٹھۍ  اسہِ  سوٗز  وحی  تۅہیہِ  کُن  یا  رسول  اللہؐ  تِتھے  پٲٹھۍ  یِتھہٕ  پٲٹھۍ  اسہِ  وحی  سوٗز  حضرتِ  نوحس  تہٕ  بیین  پیغمبرن  پیٚٹھ  تِمن  پتہٕ،  تِمن  أندرٕہ  بعض  حضرات  یِمن  کُن  اسہِ  وحی  سوٗز  مثلاً  حضرتِ  ابراہیمس  کُن،  حضرتِ  اسماعیلس  کُن،  حضرتِ  اِسحاقس  کُن،  حضرتِ  یعقوبس  کُن  بیٚیہِ  تِہٕندین  اولادن  کُن  بیٚیہِ  حضرتِ  عیسیٰ  ہس  کُن  بیٚیہِ  حضرتِ  ایوبس  کُن  بیٚیہِ  حضرتِ  یونسس  کُن  بیٚیہِ  حضرتِ  ہارونس  بیٚیہِ  حضرتِ  سلیمانس۔  بیٚیہِ  سوٗز  اسہِ  حضرتِ  داوودس  کُن  وحی۔  اسہِ  کٔر  عطا  تِمن  پنٕنۍ  کتاباہ  زبور۔

Transliteration:
  Inn<u>a</u> aw<u>h</u>ayn<u>a</u> ilayka kam<u>a</u> aw<u>h</u>ayn<u>a</u> il<u>a</u> noo<u>h</u>in wa<b>al</b>nnabiyyeena min baAAdihi waaw<u>h</u>ayn<u>a</u> il<u>a</u> ibr<u>a</u>heema waism<u>a</u>AAeela wais<u>ha</u>qa wayaAAqooba wa<b>a</b>lasb<u>at</u>i waAAees<u>a</u> waayyooba wayoonusa wah<u>a</u>roona wasulaym<u>a</u>na wa<u>a</u>tayn<u>a</u> d<u>a</u>wooda zaboor<u>a</u><b>n</b>


Maududi:
  اَسہِ  کٔر  تِمن  رسولن  پٮ۪ٹھ  تہِ  وحی  نٲزِل  یِہٕنز  ذِکر  اَسہِ  ییٚمہِ  برونٛہہ  تۅہیہِ  نِشہِ  کٔرمٕژ  چھےٚ  تہٕ  تِمن  رسولن  پٮ۪ٹھ  تہِ  یِہنز  ذِکر  اَسہِ  تۅہیہِ  نِشہِ  کٔر  نہٕ،  اَسہِ  کٔر  موسیٰ  علیہ  السلامس  سٍتۍ  تِتھہٕ  پٲٹھۍ  کتھ  باتھ  یِتھہٕ  پٲٹھۍ  کران  چِھ۔

Jalandhary:
  بیٚیہِ  سوز  اسہِ  وحی  تِمن  پیغمبرن  کُن  یُہُند  حال  اسہِ  برونٹھ  بیان  کوٚر۔  یِہٕںٛز  ذکر  سورہ  انعامس  منٛز  کرنہٕ  آمٕژ  چھےٚ۔  بیٚیہِ  تِمن  پیغمبرن  کُن  یِہُند  حال  نہٕ  وُنہِ  اسہِ  تۅہیہِ  بیان  کوٚر،  بیٚیہِ  کوٚر  اللہ  تعالیٰ  ہن  حضرتِ  موسیٰ  تہِ  صاحبِ  وحی۔  چنانچہِ  تِمن  سٍتۍ  کوٚر  اللہ  تعالیٰ  ہن  کلام  خاص  طور  کلاماہ۔

Transliteration:
  Warusulan qad qa<u>s</u>a<u>s</u>n<u>a</u>hum AAalayka min qablu warusulan lam naq<u>s</u>u<u>s</u>hum AAalayka wakallama All<u>a</u>hu moos<u>a</u> takleem<u>a</u><b>n</b>


Maududi:
  یِم  سٲری  رسول  ٲسۍ  خۅش  خبر  دِنہٕ  وٲلۍ  تہٕ  کھۅژناون  وٲلۍ  بنٲوِتھ  سوزنہٕ  آمٕتۍ  تاکہ  تِم  مبعوث  کرنہٕ  پتہٕ  روزِ  نہٕ  لُکن  نِشہِ  خُدایس  مقابلہٕ  کانٛہہ  حُجت۔  ﴿یعنی  یِمن  تمام  پیغمبرن  ہٕندِ  سوزنُک  اوس  اَکوے  غرض  تہٕ  سُہ  اوس  یہِ  زِ  اللہ  تعالیٰ  چُھ  انسٲنۍ  زُرِیاتس  پٮ۪ٹھ  اِتمام  حُجت  کرٕنۍ  یژھان  تاکہ  ٲخری  عدالت  کِس  موقعس  پٮ۪ٹھ  گژھِہ  نہٕ  کانٛہہ  گمراہ  مُجرم،  تس  برونٛٹھہٕ  کنہِ  ہیٚکُن  یہِ  عذر  پیش  کٔرِتھ  زِ  أسۍ  ٲسۍ  ناوٲقف  تہٕ  تۅہیہِ  اوسُو  نہٕ  حقیقتِ  حالہٕ  نِشہِ  باخبر  کرنہٕ  مۅکھہٕ  سانہِ  خٲطرٕ  انتظام  کوٚرمُت۔﴾  تہٕ  اللہ  تعالیٰ  چُھ  بہر  حال  غٲلب  روزن  وول  بیٚیہِ  حکمت  وول  تہٕ  دانا۔

Jalandhary:
  یِم  پیغمبر  سوٗزۍ  اسہِ  ایمانس  پیٚٹھ  نجاتٕچ  بشارت  دِوٕ  وُنۍ،  کُفرس  پیٚٹھ  عذابُک  بیم  کروُنۍ،  پیغمبر  بنٲوِتھ  سوٗز  ۍاسہِ  تِم  تمی  مۅکھہٕ  کہ  یُتھنہٕ  لوٗکن  عُذراہ  خدایس  نِشہِ  پیش  کرنہٕ  خٲطرٕ  باقٕے  روزِ  یِم  حضراتِ  انبیاء  سوزنہٕ  پتہٕ۔  ورنہ  تِم  ہیٚکہٕ  ہن  ؤنِتھ  قیامت  کہ  دۅہ  واریہن  کتھن  ہُند  رُت  آسُن  سپُد  نہٕ  اسہِ  معلوم  عقلہِ  سٍتۍ  لہٰذا  کیاہ  گناہ  چُھ  سون۔  یہِ  وننٕچ  تھٲو  نہٕ  خداین  کٲنسہِ  گنجٲیِش،  اللہ  تعالیٰ  چُھ  پننین  کامین  اندر  سارنِٕے  پیٚٹھ  غٲلِب  تمہِ  اعتبارٕہ  ہیٚکہِ  ہا  سُہ  تِمن  عذابس  گرفتار  کٔرِتھ۔  مگر  سارنٕے  کامین  منٛز  چُھ  حِکمت  وول  تٔمۍسٕںٛز  حِکمت  سپٕزۍ  مقتضی  پیغمبر  سوزنس۔

Transliteration:
  Rusulan mubashshireena wamun<u>th</u>ireena liall<u>a</u> yakoona li<b>l</b>nn<u>a</u>si AAal<u>a</u> All<u>a</u>hi <u>h</u>ujjatun baAAda a<b>l</b>rrusuli wak<u>a</u>na All<u>a</u>hu AAazeezan <u>h</u>akeem<u>a</u><b>n</b>


Maududi:
  ﴿لُکھ  چِھنہٕ  مانان  متہٕ  مٲنۍ  تن﴾  مگر  اللہ  تعالیٰ  چُھ  گوٲہی  دِوان  زِ،  اے  نبیؐ،  یِکینژھاہ  تٔمۍ  تۅہیہِ  پٮ۪ٹھ  نٲزِل  چُھ  کوٚرمُت  سُہ  چُھن  پننہِ  علمہٕ  سٍتۍ  نٲزِل  کوٚرمُت،  تہٕ  اَتھ  پٮ۪ٹھ  چِھ  فرشتہٕ  تہِ  گواہ،  اگرچہِ  اللہ  تعالیٰ  سُند  گواہ  آسُن  بالکل  کٲفی  چُھ۔

Jalandhary:
  لیکن  اللہ  تعالیٰ  چُھ  گوٲہی  دِوان  تمہِ  کتابہِ  ہٕندِ  ذریعہ  یۅسہٕ  تۅہیہِ  کُن  نٲزِل  کٔرٕن۔  نٲزِل  کٔرٕن  سۅ  پننہِ  کمالِ  علمیہ  سٍتۍ۔  ییٚمہِ  کتابہِ  جِن  تہٕ  انسان  اولین  وآخرین  عٲجِز  کٔرۍ  تتھ  ہِیُو  آیہ  کریماہ  پیش  کرنہٕ  نِشہِ  تمی  سببہٕ  چھےٚ  سۅ  کتاب  بٔڈ  دلیل  تُہٕندِس  نبوتس  پیٚٹھ،  بیٚہِ  چھِ  ملٲیِک  تہِ  گوٲہی  دِوان  تُہٕندِس  نبوتس  پیٚٹھ،  حقیقت  چھےٚ  کہ  اللہ  تعالیٰ  چُھ  گوہ  آسنس  اندر  بس۔

Transliteration:
  L<u>a</u>kini All<u>a</u>hu yashhadu bim<u>a</u> anzala ilayka anzalahu biAAilmihi wa<b>a</b>lmal<u>a</u>ikatu yashhadoona wakaf<u>a</u> bi<b>A</b>ll<u>a</u>hi shaheed<u>a</u><b>n</b>


Maududi:
  یِم  لُکھ  اَتھ  ماننہٕ  نِشہِ  خۅد  انکار  کران  چِھ  تہٕ  باقین  چِھ  اللہ  تعالیٕ  سٕنزِ  وَتہِ  نِشہِ  رُکاوان  تِم  چِھ  پٔزۍ پٲٹھۍ  گمرٲہی  منٛز  حقہٕ  نِشہِ  سٮ۪ٹھاہ  دوٗر  درٛامٕتۍ۔

Jalandhary:
  بیشک  یِمو  لوٗکو  ننہِ  دلیلہٕ  وُچھِتھ  تہِ  اِنکار  کوٚر  بیٚیہِ  رٔٹِکھ  لوٗکھ  تہِ  پتھ  خداے  سٕنٛزِ  وتہِ  نِشہِ  یعنی  دینِ  اِسلام  نِشہِ،  تِم  ڈٔلۍ  سیٚزِ  وتہِ  نِشہِ۔  پزِ  نِشہِ  سٮ۪ٹھاہ  دور  گمرٲہی  اندر۔

Transliteration:
  Inna alla<u>th</u>eena kafaroo wa<u>s</u>addoo AAan sabeeli All<u>a</u>hi qad <u>d</u>alloo <u>d</u>al<u>a</u>lan baAAeed<u>a</u><b>n</b>


Maududi:
  یتھہٕ  پٲٹھۍ  تِمو  لُکو  کفرُک  تہٕ  بغاوتُک  طریقہٕ  اختیار  کوٚر  تہٕ  ظُلمس  تہٕ  سِتمس  پٮ۪ٹھ  ؤتھۍ،  اللہ  تعالیٰ  کرِ  نہٕ  ہرگز  تِمن  معاف  تہٕ  تِمن  ہاوِ  نہٕ  سِیٔز  وَتھ۔

Jalandhary:
  پٔزۍ  پٲٹھۍ  یِمو  لوٗکو  اِنکار  کوٚر  بیٚیہِ  کوٚرُکھ  ظُلم  لوٗکن  نقصانِ  عظیم  واتناونہٕ  سٍتۍ  دینِ  حق  نِشہِ  پتھ  رٹنہٕ  سٍتۍ  اللہ  تعالیٰ  کرِ  نہٕ  تِمن  زانہہ  تہِ  بخشٲیِش۔  بیٚیہِ  ہاوِنہٕ  تِمن  وتھ  جنتس  کُن۔

Transliteration:
  Inna alla<u>th</u>eena kafaroo wa<i><u>th</u></i>alamoo lam yakuni All<u>a</u>hu liyaghfira lahum wal<u>a</u> liyahdiyahum <u>t</u>areeq<u>a</u><b>n</b>


Maududi:
  مگر  ہاویٚکھ  جہنمس  کُن  وَتھ  یتھ  منٛز  تِم  ہمیشہ  روزن،  خُدایس  خٲطرٕ  چَھنہٕ  یہِ  کانٛہہ  مُشکل  کٲم۔

Jalandhary:
  مگر  ہاویٚکھ  جہنمٕچ  وتھ،  تتھ  منٛز  چُھ  روزُن  تِمن  ہمیشہ  ابدلآباد،  اللہ  تعالیٰ  ہس  نِشہِ  چُھ  یہِ  سزادیُن  تِمن  سٮ۪ٹھاہ  سہل  تہٕ  آسان۔

Transliteration:
  Ill<u>a</u> <u>t</u>areeqa jahannama kh<u>a</u>lideena feeh<u>a</u> abadan wak<u>a</u>na <u>tha</u>lika AAal<u>a</u> All<u>a</u>hi yaseer<u>a</u><b>n</b>


Maududi:
  لوٗکو،  یہِ  رسول  چُھ  تۅہیہِ  نِشہِ  اللہ  تعالیٰ  سٕندِ  طرفہٕ  حق  ہیٚتھ  آمُت،  ایمان  أنِو  تُہٕندی  خٲطرٕ  چُھ  بہتر،  تہٕ  اگر  انکار  چِھو  کران  تیٚلہِ  زٲنِو  زِ  یِکینژھاہ  آسمانن  تہٕ  زمینس  منٛز  چُھ  سورُے  چُھ  اللہ  تعالیٰ  سُندُے،  تہٕ  اللہ  تعالیٰ  چُھ  زانن  وول  تہِ  تہٕ  حکمت  وول  تہِ۔  ﴿یعنی  نَہ  چُھ  تُہُند  اللہ  تعالیٰ  بے خبر  زِ  تٔمۍ  سٕندِس  سلطنتس  منٛز  روٗزِتھ  کٔرِو  توٚہۍ  یَچھ  کامہِ  تہٕ  تس  آسہِ  نہٕ  خبرٕے  تہٕ  نَہ  چُھ  سُہ  نادان  زِ  تس  آسہِ  نہٕ  تگان  پننیٚن  فرمانن  ہٕنز  خلاف  ورزی  کرن  والیٚن  سٍتۍ  أنزراوُن۔﴾

Jalandhary:
  اے  سارے  جہان  کیو  لوٗکو  پٔزۍ  پٲٹھۍ  آو  تۅہیہِ  کُن  یہِ  پیغمبرِ  برحق  حضرتِ  محمد  عربی  صلی  اللہ  علیہ  وسلم  پٔزۍ  کتھ،  پوٚز  دعویٰ  تہٕ  پٔزۍ  دلیل  ہیٚتھ  تُہٕندِس  پروردِگارٕہ  سٕندِ  طرفہٕ،  لہٰذا  چُھو  پوٚز  دعویٰ  دلیل  آسنس  لٲزِم  کہ  توٚہۍ  کٔرِو  پژھ  تِمن،  بیٚیہِ  کٔرِو  یقین  تتھ  یہِ  تِم  فرماون،  یہِ  چُھ  تُہٕندِ  خٲطرٕ  سٮ۪ٹھاہ  بہتر،  ہرگاہ  توٚہۍ  اِنکار  کٔرِو  تمیُک  نقصان  چُھو  تۅہیہِ  پانس۔  خدایس  چُھنہٕ  تمیُک  کانہہ  پروا۔  کیازِ  بیشک  تِہُندُے  چُھ  مُلک  تہِ  سورُے  یہِ  آسمانن  اندر  تہٕ  زمینن  اندر  چُھ۔  لہٰذا  یِتھِس  بٔڈِس  مٲلکس  کیاہ  نقصان  ہیٚکِو  توٚہۍ  واتنٲوِتھ  پننہِ  اِنکارٕہ  سٍتۍ،  اللہ  تعالیٰ  چُھ  پوٗرٕہ  زانن  وول  سارنٕے  ہٕندِ  ایمانُک  تہٕ  کُفرُک۔  حِکمت  وول  تِہٕںٛز  حِکمت  چَھنہٕ  مُقتضی  یتھ  کتھہِ  کہ  مُنکِر  کیاہ  گژھن  فوراً  گرفتارِ  عذاب  کرٕنۍ۔

Transliteration:
  Y<u>a</u> ayyuh<u>a</u> a<b>l</b>nn<u>a</u>su qad j<u>a</u>akumu a<b>l</b>rrasoolu bi<b>a</b>l<u>h</u>aqqi min rabbikum fa<u>a</u>minoo khayran lakum wain takfuroo fainna lill<u>a</u>hi m<u>a</u> fee a<b>l</b>ssam<u>a</u>w<u>a</u>ti wa<b>a</b>lar<u>d</u>i wak<u>a</u>na All<u>a</u>hu AAaleeman <u>h</u>akeem<u>a</u><b>n</b>


Maududi:
  اے  اہلِ  کتاب،  پننِس  دینس  منٛز  مَہ  کٔرِو  غُلو  تہٕ  خُدایس  کُن  مَہ  کٔرِو  حق  ورٲے  بیٚیہِ  کانٛہہ  کتھ  منسوب۔  ﴿یتھ  جایہِ  چُھ  اہلِ  کتاب  مُراد  عیسٲے  تہٕ  غُلووُک  معنی  چُھ  کُنہِ  چیز  کِس  تٲییدس  تہٕ  حمایتس  منٛز  حدٕ  نیرُن۔  یہوٗدٮ۪ن  ہُند  جُرم  اوس  یہِ  زِ  تِم  درٛاے  مسیحؑ  سٕندِس  انکارس  تہٕ  مخالفتس  منٛز  حدٕ،  تہٕ  عیساین  ہُند  جُرم  چُھ  یہِ  زِ  تِم  درٛاے  مسیحؑ  سٕندِس  عقیدتس  تہٕ  محبتس  منٛز  حدٕ،  تہٕ  سُہ  دِیتُک  خداے  سُند  نیٚچو  بلکہ  خۅد  خداے  قرار۔﴾  مسیح  عیسیٰ  ابن  مریمؑ  اوس  نہٕ  اَمہِ  ورٲے  کِہنۍ  زِ  سُہ  اوس  اللہ  تعالیٰ  سُند  اکھ  رسول۔  تہٕ  سُہ  اوس  اکھ  فرمان  یُس  خُداین  مریم  علیھا  السلامس  کُن  سوٗز۔  ﴿دراصل  چُھ  لفظ  کلمہ  وَرتاونہٕ  آمُت۔  مریم  علیھا  السلامس  کُن  کلمہٕ  سوزنُک  مطلب  چُھ  یہِ  زِ  خداین  کوٚر  حضرت  مریم  علیھا  السلامن  ہٕنزِ  بچہِ  دانہِ  حُکم  زِ  کٲنٛسہِ  مردٕ  سٕندِ  نطفہٕ  نِشہِ  سٲراب  سپدنہٕ  ورٲے  کٔرِن  حمل  ٹھہراوُن  قبول۔  عیسایو  سمُجھ  گۅڈٕہ  لفظ  کلمہ  کلام  یا  نُطق  کتھہِ  ہُند  ہم  معنی،  پتہٕ  نیوٗکھ  امہِ  کلام  و  نطق  نِشہِ  مُراد  خداے  سٕندِ  ذٲتی  کلامُک  صفت۔  پتہٕ  کوٚرکُھ  یہِ  قیاس  قٲیِم  زِ  خُداے  سٕندۍ  أمۍ  ذٲتی  صِفتن  کٔر  مریمؑ  سٕندِس  شکمس  منٛز  دٲخل  سپدِتھ  سۅ  جسمٲنی  صورت  اختیار،  یۅسہٕ  مسیحؑ  سٕنزِ  شکلہِ  منز  ظٲہر  سپٕز،  یِتھہٕ  پٲٹھۍ  گوٚو  عیساین  منٛز  مسیحؑ  سٕنزِ  فٲسد  الوہیتُک  عقیدٕہ  پٲدٕ۔  تہٕ  أمۍ  غلط  تصوّرن  دِتۍ  موٗل  زِ  خُداین  چُھ  خۅد  پنُن  پان  یا  پننیو  اَزلی  صفاتو  منٛزٕ  نطق  و  کلامُک  صفت  مسیحؑ  سٕنزِ  شکلہِ  منٛز  ظٲہر  کوٚرمُت۔﴾  تہٕ  اکھ  روح  اوس  خُداے  سٕندِ  طرفہٕ  ﴿ییٚمۍ  مریم  علیھا  السلامن  ہٕنزِ  بچہِ  دانہِ  منٛز  شُرۍ  سٕنز  شکل  اختیار  کٔر۔  یتھ  جایہِ  چُھ  خۅد  مسیح  علیہ  السلامس  رُوحُ  مِّنہُ  یعنی  خداے  سٕندِ  طرفہٕ  اکھ  روح  وَننہٕ  آمُت  تہٕ  سورۂ  بقرہ  آیت  نمبر  87  منٛز  چُھ  یہِ  مضمون  یِتھہٕ  پٲٹھۍ  بیان  سپُدمُت  زِ،  اَسہِ  کوٚر  پاک  رُوح  سٍتۍ  مسیح  علیہ  السلامس  مدد۔  دۅشوٕنۍ  عبارتن  ہُند  مطلب  چُھ  یہِ  زِ  خداین  اوس  مسیح  علیہ  السلامس  سُہ  پٲکیزٕہ  روح  عطا  کوٚرمُت  یُس  بدی  نِشہِ  بے خبر  اوس،  یُس  سراسر  حقانیت  تہٕ  راست  باز  اوس،  تہٕ  از  سر  تا  پا  اوس  فضیلتِ  اخلاق۔  عیسایو  کوٚر  اَتھ  منٛز  یہِ  غلو  رُوح  مِّنَ  اللہِ  دِیتُکھ  خۅد  خداے  سُند  روح  قرار،  تہٕ  رُوحُ  القُدسُک  مطلب  کوٚڈکھ  یہِ  زِ  سُہ  اوس  خداے  سُند  پنُن  روحِ  مُقدس  یُس  مسیح  السلامس  اندر  رَلاونہٕ  اوس  آمُت۔  یِتھہٕ  پٲٹھۍ  آو  خدایس  تہٕ  مسیح  علیہ  السلامس  سٍتۍ  اکھ  ترییم  خدا  روحُ  القُدس  بناونہٕ﴾  لہٰذا،  أنِو  توٚہۍ  خدایس  تہٕ  تٔمۍ  سٕندٮ۪ن  رسولن  پٮ۪ٹھ  ایمان  تہٕ  نہ  مَہ  ؤنِو  زِ  ترےٚ  چِھ۔  ﴿یعنی  ترٮ۪ن  خُداین  ہُند  عقیدٕہ  ترٲوِو  خواہ  سُہ  ٲسِتن  کُنہِ  تہِ  شکلہِ  منٛز  تۅہیہِ  منٛز  موجود۔  حقیقت  چھےٚ  یہِ  زِ  عیسٲے  چِھ  بیک  وقت  توحید  تہِ  مانان  تہٕ  تثلیت  تہِ۔  مسیح  علیہ  السلامن  ہٕندۍ  ٹاکارٕ  قول  یِم  انجیلن  منٛز  میلان  چِھ  تِہندِس  بنیادس  پٮٹھ  ہیٚکہِ  نہٕ  کانٛہہ  عیسٲے  اتھ  انکار  کٔرِتھ  زِ  خُداے  چُھ  بس  اَکوے  خُداے،  تہٕ  تس  ورٲے  چُھنہٕ  بیٚیہِ  کانٛہہ  خُداے۔  تِہندِ  خٲطرٕ  چھُنہٕ  یہِ  تسلیم  کرنہٕ  ورٲے  چارے  کانٛہہ  زِ  توحید  چُھ  اصلی  دین  مگر  امہِ  باوجود  چِھ  تِم  مسیح  علیہ  السلامن  ہٕندِس  ذاتس  اندر  غُلو کہ  بٲعثٕ  تثلیثٕکۍ  قٲیل  تہِ،  تہٕ  از  تام  ہیٚکۍ  نہٕ  یہِ  فٲصلہٕ  کٔرِتھ  زِ  یِمن  دۅن  مُتضاد  عقیدن  کِتھہٕ  پٲٹھۍ  پکناون  یِکہٕ  وٹہٕ۔﴾  باز  یِیِو،  یہِ  چُھ  تُہٕندی  خٲطرٕ  بہتر،  خُداے  چُھ  بس  اَکوے  خُداے،  سُہ  چُھ  پاک  امہِ  نِشہِ  زِ  کانٛہہ  آسہِ  تس  نیٚچُو۔  ﴿یہِ  چھےٚ  عیساین  ہٕندِ  ژوٗرِمہِ  غُلووٕچ  تردید۔  عیسٲے  روایات  اگر  صحیح  تہِ  آسن  توتہِ  چُھ  تِمو  منٛزٕ  ﴿خصوصاً  گۅڈنِچو  ترییو  انجیلَو  نِشہِ﴾  زیادہ  کھۅتہٕ  زیادٕہ  بس  یُتُے  ثٲبت  سپدان  زِ  مسیح  علیہ  السلامَو  اوس  خُدایس  تہٕ  بندن  ہٕندِس  تعلُقس  مٲلِس  تہٕ  اولاد  سٕندِس  تعلُقس  سٍتۍ  ہِشر  دِیتمُت  تہٕ  مول  لفظ  ٲسۍ  تِم  خُدایس  خٲطرٕ  محض  مجٲزی  طور  تہٕ  استعارہ  رٔنگۍ  ورتاوان۔  یہِ  چَھنہٕ  صرف  مسیح  علیہ  السلامن  ہٕنزٕے  یٲژ  خصوصیت  بلکہ  ٲسۍ  پرٛانہِ  زمانہٕ  پٮ۪ٹھہٕ  بنی  اسرٲئیل  خُدایس  خٲطرٕ  مول  لفظ  وَرتاوان  پکان،  تہٕ  امِچہِ  واریاہ  مِثالہٕ  چھےٚ  بائیبل کِس  پرٛٲنِس  عہد  نامس  منٛز  موجود۔  مسیح  علیہ  السلامن  اوس  یہِ  لفظ  پننہِ  قوم کہ  محاورٕہ  مطابقٕے  وَرتوومُت،  تہٕ  تِم  ٲسۍ  نہٕ  صرف  خُدایس  پنُنے  یوت  بلکہ  ٲسۍ  تس  تمام  انسانن  ہُند  مول  ونان۔  مگر  عیسایو  کوٚر  یتھ  جایہِ  بیٚیہِ  غلُو  تہٕ  مسیحؑ  دِیتُکھ  خُداے  سُند  نیچُو  قرار۔﴾  زمین  و  آسمانن  ہٕندۍ  سٲری  چیز  چِھ  تٔمۍ  سٕنز  مِلکیت،  تہٕ  تِہِندِ  کفالت  تہٕ  خبر  گیری  خٲطرٕ  چُھ  بس  سُے  سٮ۪ٹھاہ۔

Jalandhary:
  اے  اہلِ  کتابو  یعنی  نصارو،  مَہ  کٔرِو  پننِس  دینس  اندر  زیادتی۔  حدٕہ  نِشہِ  مہ  نیرِو  نیٚبر  پیغمبرن  ہٕندِۍ  تعریف  کرنس  اندر۔  مہ  ٹھہرٲوِیوکھ  تِم  خداے  سٕندۍ  نیٚچِوۍ۔  خداے  چُھ  اولاد  آسنہٕ  نِش  مُنزہ  تہٕ  پاک،  بیٚیہِ  مہ  ؤنِو  خدایس  نسبت  کینہہ  تہٕ  مگر  تی  یہِ  پوٚز  چُھ،  چُھو  نا  حضرتِ  مسیح  عیسیٰ  حضرتِ  مریم  سُند  نیٚچُومگر  چُھ  پیغمبر،  خداے  سُند  بیٚیہِ  تِہُند  حکُم،  یُس  تٔمۍ  واتنوو  حضرتِ  مریمس  کُن،  بیٚیہِ  چُھ  اللہ  تعالیٰ  سُند  اکھ  روحہٕ  وول  یعنی  جانداراہ۔  سُہ  جان  تہٕ  زو  واتنوو  اللہ  تعالیٰ  ہن  جبریل  امین  سٕندِ  پھۅکہٕ  کہ  واسطہٕ  حضرتِ  مریمس  منٛز۔  سُہ  نہ  چُھ  خداے  سُند  نیٚچُو  نہ  چُھ  خدا۔  نہ  چُھ  ترٚیو  خدایو  أندرٕ  اکھ،  یِم  سٲرِی  عقٲیِد  چھ  بٲطِل  تہٕ  اپُزۍ،  ییٚلہِ  یِمہٕ  سارے  کتھہٕ  بٲطِل  تہٕ  اپزٕ  چھےٚ۔  لہٰذا  کٔرِو  توٚہۍ  سٲرِی  امہِ  نِشہِ  توبہٕ،  پس  پژھ  کٔرِو  کُنِس  خدایس  بیٚیہِ  تِہٕندین  پیغمبرن۔  تِمنٕے  ہِنٛزِ  تعلیمہِ  موجوب  زٲنِیون  خدا  کُنُے،  توحید  کٔرِو  اختیار۔  تثلیث  گٲلِو  تہٕ  توحید  پٲلِو،  یہِ  کتھ  مہ  ؤنِیوکھ  خدا  چھِ  ترٚے،  یہِ  گوو  شِرک۔  یٕژھ  کتھ  وننہِ  نِشہِ  یعنی  شِرکہٕ  نِشہِ  روزِو  پتھ،  تی  چُھ  تُہٕندِ  خٲطرٕ  بہتر،  کیازِ  معبودِ  برحق  چُھنا  مگر  کُنُے،  مُنزہ  تہٕ  پاک  چُھ  سُہ  اولاد  آسنہٕ  نِشہِ۔  تٔمِس  کیاہ  ضروٗرت  چھےٚ  اولادن  ہٕںٛز،  تِہُندُے  چُھ  تہِ  سورُے  یہِ  آسمانن  اندر  تہٕ  زمینن  اندر  چُھ،  سُہ  چُھ  سارنٕے  بندن  ہٕںٛزِ  کامہ  خٲطرٕ  کُنُے  کٲفی۔  سُے  چُھ  کارسازِ  مطلق۔  یہے  چھےٚ  تٔمۍسٕندِ  ہ  معبودِ  برحق  آسنٕچ  بٔڈ  دلیل۔  تس  ورٲے  یِم  چھِ  تہٕ  تِم  سٲرِی  چھِ  کارسٲزی  اندر  تس  کُن  محتاج۔  لہٰذاچُھنہٕ  معبود  آسنس  سزاوار  تس  ورٲے  کانہہ  تہِ۔  نصاریٰ  چھِ  بٔلۍ  حضرتِ  عیسیٰ  ہس  تہٕ  ملٲیکہٕ  مُقربینن  معبود  تہٕ  خدا  زانان۔  حالانکہ  تِمو  کٔر  نہٕ  پانہٕ  زانہہ  اِنکارِ  خداے  سٕندِ  بندٕہ  آسنہٕ  نِشہِ۔  نہ  کرن  تِم  زانہہ  تمہِ  نِشہِ  عار  تہٕ  مندچھ۔  بیٚیہِ  کرن  نہٕ  زانہہ  مندچھ  تہٕ  عار  ملٲیکہ  مُقربین  مثلِ  جبریلِ  امین  وغٲرٕہ۔  کیازِ  تِمن  چھےٚ  خبرٕے  کہ  خداے  سٕنٛزِ  بندگی  نِشہِ  عار  تہٕ  مندچھ  کرنُک  نتیجہٕ  کیاہ  چُھ۔

Transliteration:
  Y<u>a</u> ahla alkit<u>a</u>bi l<u>a</u> taghloo fee deenikum wal<u>a</u> taqooloo AAal<u>a</u> All<u>a</u>hi ill<u>a</u> al<u>h</u>aqqa innam<u>a</u> almasee<u>h</u>u AAees<u>a</u> ibnu maryama rasoolu All<u>a</u>hi wakalimatuhu alq<u>a</u>h<u>a</u> il<u>a</u> maryama waroo<u>h</u>un minhu fa<u>a</u>minoo bi<b>A</b>ll<u>a</u>hi warusulihi wal<u>a</u> taqooloo thal<u>a</u>thatun intahoo khayran lakum innam<u>a</u> All<u>a</u>hu il<u>a</u>hun w<u>ah</u>idun sub<u>ha</u>nahu an yakoona lahu waladun lahu m<u>a</u> fee a<b>l</b>ssam<u>a</u>w<u>a</u>ti wam<u>a</u> fee alar<u>d</u>i wakaf<u>a</u> bi<b>A</b>ll<u>a</u>hi wakeel<u>a</u><b>n</b>


Maududi:
  مسیح  علیہ  السلامن  سمٕجھ  نہٕ  زانٛہہ  یہِ  کتھ  عٲب  زِ  سُہ  آسہِ  اللہ  تعالیٰ  سُند  اکھ  بندٕہ،  تہٕ  نَہ  چِھ  مُقرّب  ترین  فرشتہٕ  پننہِ  خٲطرٕ  اَتھ  عٲب  زانان،  اگر  کانٛہہ  اللہ  تعالیٰ  سٕنزِ  بندگی  پننہِ  خٲطرٕ  عٲب  چُھ  سمجھان  تہٕ  تکبُر  چُھ  کران،  تیٚلہِ  یِیہِ  اکھ  وقت  ییٚلہِ  اللہ  تعالیٰ  سارِنٕے  ؤٹِتھ  پانس  برونٛہہ  کنہِ  جمع  کرِ۔

Jalandhary:
  عار  چُھنہٕ  زانان  پانہٕ  مسیح  حضرتِ  عیسیٰ  خداے  سُند  بندٕہ  آسنس  بیٚیہِ  نہ  مُقرب  ملٲیِک،  تِم  چھِ  زانان  کہ  یُس  اکھاہ  خداے  سٕنٛز  عبادت  کرنہٕ  نِشہِ  عار  تہٕ  تکبُر  کرِ،  پس  اللہ  تعالیٰ  کرِ  سارنٕے  لوٗکن  پانس  برونٹھ  کنہِ  قیامت  کہ  دۅہ  جمع،

Transliteration:
  Lan yastankifa almasee<u>h</u>u an yakoona AAabdan lill<u>a</u>hi wal<u>a</u> almal<u>a</u>ikatu almuqarraboona waman yastankif AAan AAib<u>a</u>datihi wayastakbir fasaya<u>h</u>shuruhum ilayhi jameeAA<u>a</u><b>n</b>


Maududi:
  تمہِ  وقتہٕ  کرن  تِم  لُکھ  یِمو  ایمان  أنِتھ  نیک  طرزِ  عمل  اختیار  چُھ  کوٚرمُت  پنٕنۍ  اجر  پوٗرٕ  پوٗرٕ  حٲصل  تہٕ  اللہ  تعالیٰ  کرِ  پننہِ  فضلہٕ  سٍتۍ  تِمن  ہُریمانہٕ  اجر  عطا،  تہٕ  یِمو  لُکو  بندگی  عٲب  سمجھ  تہٕ  بیٚیہِ  کوٚرکھ  تکبُر  تِمن  دِیہِ  اللہ  تعالیٰ  دگ  تُلوُن  سزا،  تہٕ  خُدایس  ورٲے  یِمن  یِمن  ہٕنزِ  سرپرستی  تہٕ  مددگٲری  پٮ۪ٹھ  تِم  بھروسہٕ  ٲسۍ  تھاوان  تِمو  منٛزٕ  لبن  نہٕ  کانٛہہ  اکھا  تَتہِ۔

Jalandhary:
  توپتہٕ  یِمو  لوٗکو  ایمان  أنِتھ  رٕژٕ  عملہٕ  آسن  کرِ  مژٕ  تِمن  دِیہِ  پوٗرٕہ  مزوٗرۍ۔  بیٚیہِ  کٔریٚکھ  زیادٕہ  پنُن  فضل  عطا،  بیٚیہِ  یِمو  لوٗکو  خداے  سٕنٛز  عبادت  کرنہٕ  نِشہِ  عار  تہٕ  تکبُر  کوٚرمُت  آسہِ  پس  کرِ  تِمن  عذاب۔  سُے  آسہِ  کڈُر  عذاب۔  توپتہٕ  لبن  نہٕ  تِم  پنٕنۍ  رہٲیی  خٲطرٕ  خدایس  ورٲے  نہٕ  کانہہ  دوستاہ  نہ  کانہہ  مدد  گاراہ۔

Transliteration:
  Faamm<u>a</u> alla<u>th</u>eena <u>a</u>manoo waAAamiloo a<b>l</b><u>ssa</u>li<u>ha</u>ti fayuwaffeehim ojoorahum wayazeeduhum min fa<u>d</u>lihi waamm<u>a</u> alla<u>th</u>eena istankafoo wa<b>i</b>stakbaroo fayuAAa<u>thth</u>ibuhum AAa<u>tha</u>ban aleeman wal<u>a</u> yajidoona lahum min dooni All<u>a</u>hi waliyyan wal<u>a</u> na<u>s</u>eer<u>a</u><b>n</b>


Maududi:
  لوٗکو،  تُہندِس  ربّ  سٕندِ  طرفہٕ  چھےٚ  تۅہیہِ  نِشہِ  روشن  دلیل  آمٕژ،  تہٕ  اَسہِ  چھےٚ  تۅہیہِ  کُن  تِژھ  روشنی  سوٗزمٕژ  یۅسہٕ  تۅہیہِ  صاف  صاف  وَتھ  ہاوَن  واجِنۍ  چھےٚ۔

Jalandhary:
  اے  ساروٕے  لوٗکو  بیشک  آیہِ  تۅہیہِ  کُن  تُہٕندِس  پروردِگارٕہ  سٕندِ  طرفہٕ  بٔڈ  دلیل  بٔڈ  حُجت  یعنی  ذاتِ  مُبارک  حضرتِ  رسولِ  کریم  صلی  اللہ  علیہ  و سلم۔  بیٚیہِ  کوٚر  اسہِ  نٲزِل  تۅہیہِ  کُن  نوراہ  روشن  تہٕ  صاف  قرآنِ  مجید۔

Transliteration:
  Y<u>a</u> ayyuh<u>a</u> a<b>l</b>nn<u>a</u>su qad j<u>a</u>akum burh<u>a</u>nun min rabbikum waanzaln<u>a</u> ilaykum nooran mubeen<u>a</u><b>n</b>


Maududi:
  وۅنۍ  یِم  لُکھ  اللہ  تعالیٰ  سٕنز  کتھ  مانَن  تہٕ  تٔمۍ  سُند  پناہ  ژھانڈن،  تِمن  رَٹہِ  اللہ  تعالیٰ  پننِس  رحمت  کِس  تہٕ  پننِس  فضل  و  کرم  کِس  دامنس  تَل،  بیٚیہِ  ہاویٚکھ  پانس  کُن  ینٕچ  سِیوٚد  وَتھ۔

Jalandhary:
  پس  یِمو  لوٗکو  پژہ  کٔر  کُنِس  خدایس  بیٚیہِ  روٗدۍ  تھپھ  کٔرِتھ  تِہٕندِس  دینس  ییٚمہِ  خٲطرٕ  نبی  کریمس  صلی  اللہ  علیہ  وسلم  بیٚیہِ  قرآنِ  مجیدس  پژھ  کرٕنۍ  لٲزِم،  پس  واتناوِ  تِمن  سُہ  پننِس  رحمتس  اندر  سُہ  گوو  جنت  بیٚیہِ  فضلس  اندر  سُہ  گوو  جنتچہِ  بجہِ  بجہِ  نعمژٕ  دیدارِ  خدا  رضاے  الہٰی،  بیٚیہِ  ہاوِتِمن  وتھ  پننِس  قربس  کُن  وَتھاہ  سیٚز۔

Transliteration:
  Faamm<u>a</u> alla<u>th</u>eena <u>a</u>manoo bi<b>A</b>ll<u>a</u>hi wa<b>i</b>AAta<u>s</u>amoo bihi fasayudkhiluhum fee ra<u>h</u>matin minhu wafa<u>d</u>lin wayahdeehim ilayhi <u>s</u>ir<u>at</u>an mustaqeem<u>a</u><b>n</b>


Maududi:
  اے  نبیؐ،  لوٗکھ  چِھو  تۅہیہِ  ﴿کَلَالہ کِس  معاملس  منٛز  فَتویٰ﴾  پرٛژھان۔  ﴿کَلالہ کِس  معنیس  منٛز  چُھ  اختلاف۔  کینژھن  ہٕنز  راے  چھےٚ  زِ  کلالہ  چُھ  سُہ  شخص  یُس  لا  ولد  آسہِ  تہٕ  یس  مول  بُڈِبب  زندٕہ  آسہِ  نہٕ۔  تہٕ  کینژھن  ہٕنز  راے  چھےٚ  سُہ  شخص  یُس  لا  ولد  مرِ  تس  چِھ  کَلالہ  ونان۔  البتہ  عام  فقہاہو  چھےٚ  حضرت  ابو  بکر  رضی  اللہ  تعالیٰ  عنہ  ہَن  ہٕنٛز  یہِ  راے  تسلیم  کٔرمٕژ  زِ  اَمِیُک  اطلاق  چُھ  گۅڈنِکسٕے  صورتس  پٮ۪ٹھ  سپدان  تہٕ  خۅد  بذات  چُھ  قرآن  نِشہِ  تہِ  امِیُک  تٲیید  سپدان  تِکیازِ  یتھ  جایہِ  چھےٚ  کَلالہ  سٕنز  بیٚنہِ  نصف  ترکٕچ  وٲرث  قرار  دِنہٕ  آمٕژ۔  حالانکہ  اگر  کَلالہ  سُند  مول  زندٕہ  آسہِ  تیٚلہِ  چُھنہٕ  بیٚنہِ  موٗلۍ  کانٛہہ  حصہ  واتان۔﴾  ؤنِو،  اللہ  تعالیٰ  چُھو  تۅہیہِ  کلالس  متعلق  فتویٰ  دِوان۔  اگر  کانٛہہ  شخص  بے اولاد  مَرِ،  تہٕ  تس  آسہِ  اکھ  بیٚنہِ،  تیٚلہِ  میلہِ  تس  امہِ  ترکہٕ  منٛزٕ  نصف،  ﴿یتھ  جایہِ  چُھ  تِمن  باین  بیٚنیٚن  ہُند  ذکر  سپدان  یِم  میتس  سٍتۍ  ماجہِ  تہٕ  مٲلِس  دۅشوٕنۍ  منٛز  یا  آسن  صرف  مٲلۍ  سٕندۍ  کِنۍ  مشترکہٕ۔  حضرت  ابو  بکر  صدیق  رضی  اللہ  تعالیٰ  عنہ  چِھ  اکہِ  ساعتہٕ  أکِس  خطبس  منٛز  امہِ  معنے یِچ  وضاحت  کران  تہٕ  صحابو  منٛزٕ  کوٚر  نہٕ  کٲنٛسہِ  اتھ  سٍتۍ  اختلاف،  أتھۍ  بنیادس  پٮ۪ٹھ  چُھ  سارِنٕے  اَتھ  مسلس  پٮ۪ٹھ  اتفاق﴾  تہٕ  اگر  بیٚنہِ  بے  اولاد  مرِ  تیٚلہِ  آسہِ  بوے  تٔمۍ  سُند  وٲرث،  ﴿یعنی  بوے  آسہِ  تٔمۍ  سٕندِ  پوٗرٕ  مالُک  وٲرث  اگر  بیٚیہِ  کانٛہہ  صاحب  فریضہ  آسہِ  نہٕ۔  تہٕ  اگر  کانٛہہ  صاحبِ  فریضہ  موجود  آسہِ  مثلاً  خاندار،  تیٚلہِ  میلہِ  تٔمۍ  سُند  حصہ  نکھہٕ  والنہٕ  پتہٕ  باقی  تمام  ترکہٕ  بٲیِس۔﴾  اگر  میتہٕ  سٕنزٕ  وٲرث  زٕہ  بیٚنہِ  آسن،  تیٚلہِ  آسن  تِمہٕ  ترکہٕ  ﴿پتھ  کُن  تراونہٕ  آمتہِ﴾  منٛزٕ  زٕہ  تہٲئی  ہٕنز  حقدار  ﴿یۅہے  حُکم  چُھ  دۅیو  کھۅتہٕ  زیادہ  بیٚنیٚن  خٲطرٕ  تہِ﴾،  تہٕ  اگر  واریاہ  بٲے  بیٚنہِ  آسن،  تیٚلہِ  میلہِ  مستوراتن  اکھ  حصہ  تہٕ  مردن  زٕہ  حصہ،  اللہ  تعالیٰ  چُھ  تُہندِ  خٲطرٕ  احکامن  وضاحت  کران،  تاکہ  توٚہۍ  روٗزِو  نہٕ  وَتہِ  ڈٔلِتھ  پکان،  تہٕ  اللہ  تعالیٰ  چُھ  پرٛتھ  چیزُک  علم  تھاوان۔

Jalandhary:
  لوٗکھ  چھِ  تۅہیہِ  نِشہِ  فتویٰ  طلب  کران  کلالس  متعلق۔  کلالہٕ  گوو  یس  نہٕ  وارثو  أندرٕہ  نہ  مول  آسہِ  نہ  اولاد  آسن۔  توٚہۍ  فرمٲوِیوکھ  کہ  اللہ  تعالیٰ  چُھ  تۅہیہِ  یہِ  حکُم  فرماوان  کلالس  متعلق،  ییٚلہِ  کانہہ  شخصاہ  مرِ  تس  روزِ  نہٕ  پتھ  کُن  اولاد  نہ  آسیٚس  مول  موج۔  فقط  آسیٚس  بیٚنہِ  سکھ  بیٚنہِ،  پس  چُھ  تس  ﴿بیٚنہِ﴾  تٔمۍ  سٕندِ  مال  منٛز  واتان  نصف  حصہٕ،  باقٕے  نصف  حصہٕ  گوو  عصبو  أندر  ہے  کانہہ  آسیٚس  تہٕ  تس۔  ہرگاہ  نے  آسیٚس،  تیٚلہِ  ییہِ  سُہ  نصف  حصہٕ  تہِ  أمۍ  سٕے  بیٚنہِ  دِنہٕ،  سُہ  کلالہٕ  چُھ  وٲرِث  سپدان  أمِس  بیٚنہِ  ہُند  ہرگاہ  سۅ  مرِ  تس  روزِ  نہٕ  پتھ  کُن  اولاد  کینہہ  تہِ،  پس  ہرگاہ  کٲنسہِ  روزن  پتھ  کُن  زٕ  یا  دۅیو  کھۅتہٕ  زیادٕہ  بیٚنہِ،  تِمن  چُھ  أمۍ  سٕندِ  مترُوک  مالہٕ  مںٛزٕہ  واتان  ترٚیو  حِصو  منٛزٕہ  زٕ  حِصہٕ،  بیٚیہِ  ہرگاہ  کٲنسہِ  پتھ  کُن  روزن  بٲے  تہٕ  بیٚنہِ  مرد  تہٕ  زنانہٕ  پس  چُھ  تِمن  واتان  مردس  زٕ  حِصہٕ  زنانہِ  اکھ  حِصہٕ  أمۍ  سٕندِ  مالہٕ  منٛزٕہ،  اللہ  تعالیٰ  چُھ  دینٕکۍ  احکام  تۅہیہِ  فرماوان  تہٕ  بیان  کران  یُتھ  نہٕ  توٚہۍ  ناوٲقفی  سببہٕ  گُمراہ  سپدِو۔  اللہ  تعالیٰ  چُھ  پرتھ  چیزاہ  پوٗرٕ  زانہٕ  وُن۔

Transliteration:
  Yastaftoonaka quli All<u>a</u>hu yufteekum fee alkal<u>a</u>lati ini imruon halaka laysa lahu waladun walahu okhtun falah<u>a</u> ni<u>s</u>fu m<u>a</u> taraka wahuwa yarithuh<u>a</u> in lam yakun lah<u>a</u> waladun fain k<u>a</u>nat<u>a</u> ithnatayni falahum<u>a</u> a<b>l</b>ththuluth<u>a</u>ni mimm<u>a</u> taraka wain k<u>a</u>noo ikhwatan rij<u>a</u>lan wanis<u>a</u>an fali<b>l</b><u>thth</u>akari mithlu <u>h</u>a<i><u>thth</u></i>i alonthayayni yubayyinu All<u>a</u>hu lakum an ta<u>d</u>illoo wa<b>A</b>ll<u>a</u>hu bikulli shayin AAaleem<b>un</b>


Maududi:
  اے  لوٗکو  یِمو  ایمان  چُھو  اوٚنمُت،  بٔندِشن  ہٕنز  کٔرِو  پوٗرٕ  پٲٹھۍ  پابندی  ﴿یعنی  تِمن  حدوٗدن  تہٕ  رُکاوٹن  ہٕنز  پابندی  کٔرِو  یِمہٕ  تۅہیہِ  پٮ۪ٹھ  عٲید  چھےٚ  کرنہٕ  آمٕژ۔﴾  تُہِندِ  خٲطرٕ  چِھ  چاروٲے  قسمٕکۍ  سٲری  جانور  حلال  کرنہٕ  آمٕتۍ۔  ﴿اَنعام  ﴿یعنی  چاروٲے﴾  لفظ  چُھ  عربی  زبٲنۍ  منٛز  اونٹ،  گاو،  تیٖر  تہٕ  ژھاولیٚن  باپت  وَننہٕ  یِوان۔  تہٕ  بَہِیمَہ ہُک  اطلاق  چُھ  پرٛتھ  کٲنٛسہِ  گاسہٕ  کھیٚنہٕ  وٲلِس  جانورس  پٮ۪ٹھ  سپدان۔  چاروٲے  قسمٕکۍ  سٲری  جانور  آے  تۅہیہِ  پٮ۪ٹھ  حلال  کرنہٕ۔  اَمِیُک  مطلب  چُھ  یہِ  زِ  تِم  سٲری  چرند  جانور  چِھ  تۅہیہِ  پٮ۪ٹھ  حلال  یِم  چاروٲے  قٔسمٕکۍ  آسن  یعنی  یِمن  نہٕ  نوکل  دند  آسن،  حیوٲنۍ  غذا  بجایہِ  آسن  کُلۍ  کٔٹۍ  گاسہٕ  کھیوان  تہٕ  باقی  حیوٲنۍ  خصوصیاتن  منٛز  آسن  چارواین  سٍتۍ  ہِشر  تھاوان۔  اَمِچ  وضاحت  چھےٚ  نبی  صلی  اللہ  علیہ و سلمو  پننیٚن  احکامن  اندر  فرمٲومٕژ  یِمن  منٛز  تِمو  صلی  اللہ  علیہ و سلمو  درندٕہ،  شکٲرۍ  پرندٕہ  تہٕ  مُردار  کھیٚنہٕ  وٲلۍ  جانور  حرام  چِھ  قرار  دِتمٕتۍ﴾  سِواے  تِم  یِم  برونٹھ  کُن  پٔکِتھ  تۅہیہِ  وَننہٕ  یِن،  البتہٕ  احرام  کِس  حالتس  منٛز  مَہ  کٔرِو  پانس  پٮ۪ٹھ  شکار  حلال۔  بے شک  یُس  حُکم  اللہ  تعالیٰ  چُھ  یژھان  سُہ  چُھ  دِوان۔

Jalandhary:
  اے  باایمانو  تُہُند  ایمان  اَنُن  چھُ  منگان  یتھ  کتھہِ  کہ  توٚہۍ  کٔرِو  پوٗرٕ  پَنٕنۍ  معاہدہ  یِم  تۅہیہِ  ایمان  اننس  منٛز  خدایس  سٍتۍ  کٔرِمٕتۍ  چھِو  یعنی  شریعتٕکۍ  احکام  أنِو  بجا،  کیازِ  ایمان  اَننہٕ  سٍتۍ  سپٕدۍ  تۅہیہِ  پیٚٹھ  تِم  سٲری  احکام  لٲزم۔  لہٰذا  یُس  چیز  لٲزم  تہٕ  مَٹہِ  کھوٚت  سُہ  گژِھہ  پوٗرٕ  کرُن  تہٕ  پوٗرٕ  ہورُن۔  حلال  آے  کرنہٕ  تُہٕندِ  خٲطرٕ  چارپا  گُپن  تہٕ  تیٖر  چاروایو  اندرٕہ۔  تِمن  چارواین  ورٲے  یُہُند  حکم  تۅہیہِ  پیٚٹھ  برونٹھ  پرنہٕ  یِیہِ،  مگر  شکار  کرُن  گژِھہ  نہٕ  حلال  زانُن  ییٚلہِ  توٚہۍ  حجُک  یا  عمرُک  احرام  گٔنڈِتھ  ٲسِو  یا  تتھ  زمینِ  پاکس  اندر  ٲسِو  یتھ  حرم  وَننہٕ  یِوان  چھُ۔  پٔزِپٲٹھۍ  اللہ  تعالیٰ  چھُ  سُے  حکم  فرماوان  یُس  حکم  یژھان  چھُ۔  کٲنسہِ  ہُند  طاقت  چھُنہٕ  چون  و  چراکرنُک،  ہُہ  کیا  تہٕ  یہِ  کونہٕ۔  سُہ  یَس  جانورس  یژھان  چھُ  تس  چھُ  کُنہِ  مخصوص  حالتس  اندر  حلال  کران،  یَس  یژھان  چھُ  تس  چھُ  کُنہِ  خاص  حالتس  اندر  حرام  کران۔  اے  لوٗکو  تۅہیہِ  چھُو  پرتھ  حالتس  منز  حکمس  تعمیل  کرُن  لٲزم۔

Transliteration:
  Y<u>a</u> ayyuh<u>a</u> alla<u>th</u>eena <u>a</u>manoo awfoo bi<b>a</b>lAAuqoodi o<u>h</u>illat lakum baheematu alanAA<u>a</u>mi ill<u>a</u> m<u>a</u> yutl<u>a</u> AAalaykum ghayra mu<u>h</u>illee a<b>l</b><u>ss</u>aydi waantum <u>h</u>urumun inna All<u>a</u>ha ya<u>h</u>kumu m<u>a</u> yureed<b>u</b>


Maududi:
  اے  لوٗکو  یِمو  ایمان  چُھو  اوٚنمُت،  خُدا  پرستی  ہٕنزٕ  نشٲنیہِ  مَہ  کٔرِیوٗکھ  بے حُرمت،  ﴿پرٛتھ  کانٛہہ  سُہ  چیز  یُس  کُنہِ  مسلکٕچ  یا  عقیدٕچ  یا  طرزِ  فِکر  تہٕ  عملہِ  ہٕنز  یا  کُنہِ  نظامٕچ  نمائندگی  آسہِ  کران  تتھ  وَنو  تمِیُک  شعار،  تِکیازِ  سُہ  چُھ  تمہِ  خٲطرٕ  علامت  یا  نشٲنی  ہٕنز  کٲم  دِوان۔  سرکٲرۍ  جھنڈٕ،  فوجِچ  تہٕ  پولیسٕچ  وردی،  سکہٕ،  نوٹ  تہٕ  مُہرٕ  چھےٚ  حکومتن  ہٕندۍ  شعائر۔  گِرجا،  قربان  گاہ  تہٕ  صلیب  چھےٚ  مسیحتٕکۍ  شعائر۔  ژھوگ،  یونہِ  تہٕ  مندر  چِھ  برہمنیتٕکۍ  شعائر۔  زیوٗٹھ  مس  ریش،  کوٚر  تہٕ  کِرٛپان  چِھ  سکھ  مذہبٕکۍ  شعائر۔  دۅکُر  تہٕ  دروٚت  چُھ  اشتراکیتُک  شعار۔  یِم  سٲری  مسلک  چِھ  پننیٚن  پننیٚن  پیروکارن  نِشہِ  پننیٚن  یِمن  شعائرن  ہٕندِ  احترامُک  مطالبہٕ  کران۔  اگر  کانٛہہ  شخص  کُنہِ  نظام  کیو  شعائرو  منٛزٕ  کُنِچ  توہین  چُھ  کران،  تیٚلہِ  چھےٚ  یہِ  امہِ  کتھہِ  ہٕنز  علامت  زِ  دراصل  چُھ  سُہ  تتھ  نظامَس  خلاف  دُشمنی  تھاوان،  تہٕ  ہرگاہ  سُہ  توہین  کرن  وول  اَمی  نظامُک  آسہِ،  تیٚلہِ  چُھ  تٔمۍ  سُند  یہِ  کار  پننِس  نظامَس  سٍتۍ  اِرتداد  تہٕ  بغاوتُک  معنی  تھاوان۔  شعائرِ  اللہ  نِشہِ  چُھ  مُراد  تِمہٕ  سٲری  علامات  تہٕ  نِشٲنیہِ  یِمہٕ  شِرکس،  کُفرس  تہٕ  دہریتس  مُقابلہٕ  خٲلص  خُدا  پرستی  ہٕندِ  مسلکٕچ  نمائندگی  آسن  کران۔﴾  حرام  ریٚتو  منٛزٕ  مَہ  کرِیوٗن  کانٛہہ  حلال،  قربٲنی  ہٕندٮ۪ن  جانورن  پٮ۪ٹھ  مَہ  کٔرِو  دوست  درٲزی،  تِمن  جانورن  پٮ۪ٹھ  مَہ  ترٲوِو  اَتھہٕ  یِہنزن  گردنن  منٛز  نذرِ  خداوندی  ہٕندِ  علامت کہ  طور  پٹہٕ  آسن  گٔنڈِتھ،  نَہ  لٲگِو  تِمن  لُکن  اتھہٕ  یِم  پننِس  ربّ  سٕندِ  فضلہٕ  خٲطرٕ  تہٕ  تٔمۍ  سٕنزِ  خۅشنودی  ہٕندِس  تلاشس  منٛز  محترم  مکانس  ﴿کعبس﴾  کُن  آسن  گژھان۔  آ،  ییٚلہِ  احرامٕچ  حالت  اَند  واتہِ  تیٚلہِ  ہیٚکِوۍ  شکار  کٔرِتھ۔  تہٕ  وُچِھو  زِ  أکۍ  دٔرۍ  یُس  تُہندِ  خٲطرٕ  مسجدِ  حرامُک  دروازٕہ  بند  چُھ  کوٚرمُت  اتھ  پٮ۪ٹھ  گژِھہ  نہٕ  تُہُند  شرارت  تۅہیہِ  تیوٗتاہ  مشتعل  کرُن۔  توٚہۍ  تہِ  لٲگِو  تِہندِس  مقابلس  منٛز  تِمہٕ  حرکتہٕ  کرنہِ  یِمہٕ  نہٕ  شوٗبن۔  ﴿چونکہ  کُفارَو  ٲسۍ  اَمہِ  وقتہٕ  مُسلمان  رکٲوِمٕتۍ  کعبٕچ  زیارت  کرنہٕ  نِشہِ  تہٕ  مُسلمان  ٲسۍ  حج  کرنہٕ  نِشہِ  تام  محروم  کرنہٕ  آمٕتۍ،  اَمہِ  موجوب  سپُد  مُسلمانن  منٛز  یہِ  خیال  پٲدٕ  زِ  یِمن  کٲفر  قبیلن  ہٕنزٕ  وَتہٕ  اسلٲمی  مقبوضاتَو  کِنۍ  چھےٚ  پکان،  أسۍ  تہِ  رُکاووکھ  تِم  حجِ  نِشہِ  تہٕ  حج  کِس  وقتس  اندر  ترٛاوَو  یِہندٮ۪ن  قبیلن  چھاپہٕ۔  مگر  یہِ  آیت  نٲزِل  کٔرِتھ  تھٲوۍ  خُداین  یِم  اَمہِ  خیالہٕ  نِشہِ  باز۔﴾  نَہ!  یِمہٕ  کامہِ  نیکی  تہٕ  خُدا  ترسی  ہٕنزٕ  چھےٚ  تِمن  منٛز  کٔرِو  سارِنٕے  سٍتۍ  تعاوُن  تہٕ  یِمہٕ  کامہِ  گناہ  زیادتی  ہٕنزٕ  چھےٚ  تِمن  منٛز  مَہ  کٔرِو  کٲنٛسہِ  سٍتۍ  تعاوُن۔  خُدایس  کھوٗژِو،  تٔمۍ  سُند  سزا  چُھ  سٮ۪ٹھاہ  سخت۔

Jalandhary:
  اے  باایمانو  حلال  مہ  زٲنِو  یعنی  بے  حُرمتی  مہ  کٔرِو  خداے  سٕندین  دین  کین  تہٕ  عبادت  کین  نِشانن۔  یعنی  یِمن  چیزن  ہٕندِ  ادب  تہٕ  تعظیم  کرنُک  حکُم  کرنہٕ  آو  تِمن  حُکمن  خلاف  کٔرٕتھ  تِمن  چیزن  ہٕنٛز  بے  ادبی  کرٕنۍ  چھےٚ  حرام۔  مثلاً  حرم  شریفُک  تہٕ  احرامُک  ادب  چُھ  احرام  گٔنڈِتھ  تہٕ  حرم  شریفس  منٛز  ٲسِتھ  گژِھہ  نہٕ  شِکار  کرُن  یہِ  چُھ  حرام،  بیٚیہِ  مہ  کٔرِو  بے  حُرمتی  تعظیم  والین  ریٚتن۔  تِم  گٔے  ذیقعدہ،  مُحرم  تہٕ  ماہِ  رجب۔  یِمن  ریٚتن  اندر  کٔرِو  کٲفرن  سٍتۍ  جنگ  بیٚیہِ  مہ  کٔرِو  بے  حُرمتی  تِمن  جانورن  یِمن  ہٕنٛز  رہ  نٲلۍ  یِوان  چُھ  تراونہٕ۔  تِم  کیاہ  یِن  خداے  سٕندِس  حرمس  منٛز  قربان  کرنہٕ۔  کیازِ  تِم  چھِ  خداے  سٕندۍ  نیاز۔  یہِ  نیاز  تھٲوِیون  مخصوص  تِہٕندِی  خٲطرٕ۔  تس  ورٲے  بیٚیہِ  کٲنسہِ  ہٕندِ  خٲطرٕ  ادٕہ  سُہ  ملک  مُقرب  ٲسِتن  یا  نبی  مُرسل  یا  ولی  اکمل۔  تس  ورٲے  بیٚیہِ  کٲنسہِ  ہٕندِ  خٲطرٕ  کانہہ  جانوراہ  نیاز  تھاوُن  یہِ  گوو  شِرک  محض  حرام۔  بیٚیہِ  مہ  کٔرِو  بے  حُرمتی  تِمن  لوٗکن  یِم  عزت  والہِ  گرٕ  کہ  زیارت  خٲطرٕ  یِوان  آسن  یعنی  کعبہ  شریف  کہِ  زیارت  خٲطرٕ،  یِم  ژھانڈان  آسن  پننِس  پروردِگارٕہ  سُند  فضل  تہٕ  رضامندی،  تو  پتہٕ  ییٚلہِ  حج  یا  عمراہ  کٔرِتھ  مۅکلِو  احرام  مُژرٲوِو  پس  کٔرِو  شکار۔  ہرگاہ  تۅہیہِ  تمِچ  خواہش  آسہِ  بشرطیکہ  سُہ  شِکار  آسِنہٕ  حرم  شریفس  مںٛز،  باعث  مہ  بٔنِن  تۅہیہِ  ہرگِز  تِمن  لوٗکن  ہٕنٛز  دُشمنی  یِمو  توٚہۍ  پتھ  رچیوو  کعبہ  شریف  کہِ  زیارت  نِشہِ  حدیبیس  کُن۔  توٚہۍ  کیاہ  ڈٔلِو  حدٕہ  تو  پتہٕ  کٔرِو  احکامن  ہٕنٛز  خلاف  ورزی۔  تِمن  ہیٚیِو  اِنتقام  قتل  و  غارت  کرنہٕ  سٍتۍ۔  تِمن  نِشہِ  روزِو  پتھ،  اکھ  أکِس  کٔرِو  مدد  رٕژن  کامین  اندر  بیٚیہِ  پرہیزگٲری  اندر  شرعی  احکامن  پیٚٹھ  پابندی  کرنس  اندر۔  تمیُک  ٲسِو  اکھ  أکِس  ترغیب  دِوان،  مدد  مہ  ٲسِو  کران  اکھ  أکِس  گنہن  یچھ  کامین  تہٕ  ظُلمس  اںدر۔  مثلاً  یِمے  حکُم  یِم  چھِ  خلاف  کرنس  اندر  مہ  ٲسِو  کٲنسہِ  مدد  کران،  کھوٗژِو  خدایس  تس  کھوژنہٕ  سٍتۍ  چھےٚ  سارِنٕے  حُکمن  پیٚٹھ  پابندی  کرٕنۍ  سہل  تہٕ  آسان  سپدان،  اللہ  تعالیٰ  چُھ  پٔزۍ  پٲٹھۍ  احکامن  ہٕنٛز  مُخالفت  کروٕنین  سخت  عذاب  کروُن۔

Transliteration:
  Y<u>a</u> ayyuh<u>a</u> alla<u>th</u>eena <u>a</u>manoo l<u>a</u> tu<u>h</u>illoo shaAA<u>a</u>ira All<u>a</u>hi wal<u>a</u> a<b>l</b>shshahra al<u>h</u>ar<u>a</u>ma wal<u>a</u> alhadya wal<u>a</u> alqal<u>a</u>ida wal<u>a</u> <u>a</u>mmeena albayta al<u>h</u>ar<u>a</u>ma yabtaghoona fa<u>d</u>lan min rabbihim wari<u>d</u>w<u>a</u>nan wai<u>tha</u> <u>h</u>alaltum fa<b>i</b><u>sta</u>doo wal<u>a</u> yajrimannakum shana<u>a</u>nu qawmin an <u>s</u>addookum AAani almasjidi al<u>h</u>ar<u>a</u>mi an taAAtadoo wataAA<u>a</u>wanoo AAal<u>a</u> albirri wa<b>al</b>ttaqw<u>a</u> wal<u>a</u> taAA<u>a</u>wanoo AAal<u>a</u> alithmi wa<b>a</b>lAAudw<u>a</u>ni wa<b>i</b>ttaqoo All<u>a</u>ha inna All<u>a</u>ha shadeedu alAAiq<u>a</u>b<b>i</b>


Maududi:
  تۅہیہِ  پٮ۪ٹھ  آو  حرام  کرنہٕ  مُردار،  خون  تہٕ  خنزیرٕ  سُند  ماز،  سُہ  جانور  یُس  اللہ  تعالیٰ  سٕندِ  ناوٕ  ورٲے  بیٚیہِ  کٲنٛسہِ  ہٕندِس  ناوس  پٮ۪ٹھ  آسہِ  ذبح  کرنہٕ  آمُت،  سُہ  یُس  ۂٹۍ  چیز  لٔگِتھ،  یا  چوٹ  لٔگِتھ،  تھزرٕ  پٮ۪ٹھہٕ  ؤسۍ  پیٚتھ،  یا  ٹکر  کھیٚتھ  موٗدمُت  آسہِ،  یا  یُس  کٲنٛسہِ  دٔرِندن  کھیوٚمُت  آسہِ،  تس  ورٲے  یُس  تۅہیہِ  زِندٕہ  لٔبِتھ  ذبح  کوٚروٗن،  تہٕ  سُہ  یُس  کُنہِ  اَستانس  پٮ۪ٹھ  ذبح  آسہِ  کرنہٕ  آمُت۔  دراصل  چُھ  لفظ  نُصُب  وَرتاونہٕ  آمُت۔  امہِ  نِشہِ  چُھ  مُراد  سٲری  مقامات  یِم  غیرُ  اللہ ہَن  نذر  و  نیاز  کھالنہٕ  خٲطرٕ  لُکو  مخصوص  آسن  کٔرِمٕتۍ،  خواہ  تَتہِ  کانٛہہ  کَنہِ  پۅتُل  یا  ہچُو  پۅتُل  ٲسِتن  یا  متہٕ  ٲسِتن،  سانہِ  زبٲنۍ  منٛز  چُھ  اَمِیُک  ہم  معنی  لفظ  آستان  یا  اَستھان  یُس  کٲنٛسہِ  بُزرگس  یا  دیوتاہس،  یا  کُنہِ  خاص  مُشرکانہٕ  اعتقادس  سٍتۍ  وابستہٕ  آسہِ۔  یِتھس  کُنہِ  آستانس  پٮ۪ٹھ  ذبح  کرنہٕ  آمُت  جانور  تہِ  چُھ  حرام۔﴾  امہِ  علاوہ  چُھ  یِتہِ  تُہٕندِ  خٲطرٕ  ناجٲیز  زِ  پانٛسَو  سٍتۍ  کٔرِو  پنُن  قسمت  معلوم،  یِمہٕ  سارے  کامہِ  چھےٚ  فِسق،  از  چھےٚ  کٲفرن  تُہٕندِ  دیٖنہٕ  طرفہٕ  پوٗرٕ  مایوسی  سپزمٕژ۔  لہٰذا  مَہ  کھوٚژِو  توٚہۍ  تِمن  بلکہ  کھوٚژِو  مےٚ۔  ﴿لفظ  اَز   چُھنہٕ  مُراد  کانٛہہ  خاص  دۅہ  یا  تٲریخ  بلکہ  چُھ  سُہ  دَور  یا  زمانہٕ  مُراد  یتھ  منٛز  یِم  آیات  نٲزِل  ٲسۍ  سپدۍمٕتۍ۔  سانہِ  زبٲنۍ  منٛز  تہِ  چُھ  اَز  لفظ  اَز  کالہٕ  خٲطرٕ  عام  پٲٹھۍ  بولنہٕ  یِوان  ۔  کٲفرن  چھےٚ  تُہُندِ  دیٖن  طرفہٕ  مایوسی  سپزمٕژ  یعنی  وۅنۍ  چُھ  تُہُند  دین  اکھ  مستقل  نظام  بنیامُت  تہٕ  خۅد  چُھ  پننہِ  حٲکمانہٕ  طاقتہٕ  سان  قٲیِم  تہٕ  نٲفذ۔  کُفار  چِھ  امہِ  اَندٕ  مایوس  سپدۍمٕتۍ  زِ  تِم  کیا  ہیٚکن  اَتھ  مِٹٲوِتھ  تہٕ  تۅہیہِ  کیا  ہیکن  بیٚیہِ  پٔتِمس  جٲہلیتس  کُن  واپس  نِتھ۔  لہٰذا  مَہ  کھوٚژِو  توٚہۍ  تِمن  بلکہ  کھوٚژِو  مےٚ  یعنی  ییٚمہِ  دیٖن  کیٚن  احکامن  تہٕ  ییٚمہِ  کیٚن  ہدایاتن  پٮ۪ٹھ  عمل  کرنس  منٛز  چُھنہٕ  تُہُندِ  خٲطرٕ  کُنہِ  کٲفر  طاقتہٕ کہ  غلبُک  تہٕ  قہرُک،  دراندٲزی  تہٕ  مزاحمتُک  خطرٕہ  پتھ  کُن  روٗدمُت۔  وۅنۍ  پزیو  تۅہیہِ  خُدایس  کھوژُن  زِ  تٔمۍ  سٕندٮ۪ن  احکامن  ہٕندِس  تعمیلس  منٛز  اگر  کانٛہہ  کوتٲہی  تۅہیہِ  کٔرٕو  تیٚلہِ  آسہِ  نہٕ  تۅہیہِ  نِشہِ  کانٛہہ  عذر  ییٚمہِ  کِس  بنیادس  پٮ۪ٹھ  تۅہیہِ  سٍتۍ  رَژھ  تہِ  نرمی  یِیہِ  وَرتاونہٕ۔﴾  اَز  کوٚر  مےٚ  تُہُندِ  خٲطرٕ  تُہُند  دیٖن  مکمل،  تہٕ  پنٕنۍ  نعمت  چَھم  تۅہیہِ  پٮ۪ٹھ  تمام  ﴿پوٗرٕ﴾  کٔرمٕژ،  تہٕ  تُہندِ  خٲطرٕ  چُھم  تُہندِ  دیٖنہٕ کہ  حیثیت  اسلام  قبول  کوٚرمُت۔  ﴿دین  مکمل  کرنہٕ  نِشہِ  چُھ  مُراد،  یہِ  اکھ  مستقل  نظامِ  فکر  و  عمل  تہٕ  اکھ  تِیُتھ  مکمل  تہذیب  و  تمدنُک  نظام  بناوُن  یتھ  منٛز  زندگی  ہٕندٮ۪ن  جُملہٕ  مسٲیلن  ہُند  جواب  اصولاً  یا  تفصیلاً  موجود  آسہِ۔  تہٕ  بیٚیہِ  گژِھہ  نہٕ  ہدایت  تہٕ  رہنمٲئی  حٲصل  کرنہٕ  مۅکھہٕ  کُنہِ  تہِ  حالس  منٛز  اَمہِ  نِشہِ  نیٚبر  نیرنٕچ  ضرورت  پیٚنۍ۔  نعمت  تمام  کرنہٕ  نِشہِ  چُھ  مُراد  ہدایت کہ  نعمتٕچ  تکمیل۔  تہٕ  دین کہ  حیثیتہٕ  اسلام  قبول  کرنُک  مطلب  چُھ  یہِ  زِ  تۅہیہِ  یُس  میٲنۍ  اطاعت  تہٕ  بندگی  کرنُک  اقرار  کوٚرمُت  اوسُو،  سُہ  چُھو  تۅہیہِ  چونکہ  پننہِ  سعی  تہٕ  عملہِ  سٍتۍ  پوٚز  تہٕ  مخلصانہٕ  اقرار  ثٲبت  کوٚرمُت،  اَمہِ  موجوب  چُھ  مےٚ  اَتھ  قبولیتُک  درجہ  عطا  کوٚرمُت  تہٕ  عملاً  چِھمَو  توٚہۍ  تتھ  حالتس  واتنٲوِمٕتۍ  زِ  وۅنۍ  روٗد  نہٕ  درحقیقت  میانہِ  ورٲے  تُہنزن  گردَنیٚن  پٮ۪ٹھ  کٲنٛسہِ  ہٕندِ  اطاعتُک  تہٕ  بندگی  ہُند  شَرط  باقی۔  وۅنۍ  یِتھہٕ  پٲٹھۍ  اعتقادس  منٛز  توٚہۍ  میٲنۍ  مُسلم  چِھو  تِتھے  پٲٹھۍ  چَھو  نہٕ  تۅہیہِ  عملی  زندگی  منٛز  تہِ  میانہِ  ورٲے  کٲنٛسہِ  ہُند  مُسلم  بٔنِتھ  روزنٕچ  کانٛہہ  مجبوری  لاحق  روٗزمٕژ۔﴾  لہٰذا  یِم  قیوٗد  ﴿حد﴾  حرامٕکۍ  تہٕ  حلالٕکۍ  تۅہیہِ  پٮ۪ٹھ  چِھ  عٲید  کرنہٕ  آمٕتۍ  تِہٕنز  کٔرِو  پابندی﴾۔  البتہ  یُس  شخص  بۅچھہِ  سٍتۍ  مجبور  سپدِتھ  تِمَو  منٛزٕ  کانٛہہ  چیز  کھیٚیہِ  اَمہِ  ورٲے  زِ  گناہس  کُن  آسہِ  تس  رغبت  تیٚلہِ  چُھ  پٔزۍپٲٹھۍ  اللہ  تعالیٰ  معاف  کرن  وول  تہٕ  رحم  فرماون  وول۔  ﴿تشریح  خٲطرٕ  وُچِھو  سورۂ  بقرہ  آیت  نمبر  173﴾

Jalandhary:
  حرام  آے  کرنہٕ  تۅہیہِ  پیٚٹھ  اے  مُسلمانو  یِم  چیز  مُردار  جانور  یُس  شرعی  کھش  کرنہٕ  ورٲے  پانے  آسہِ  موٚمُت  بیٚیہِ  رتھ  یعنی  خون  بیٚیہِ  سورٕہ  ماز  بیٚیہِ  تٔمسٕندۍ  سٲرِی  اجزا۔  یِمن  تریٚن  چیزن  اندر  چھےٚ  مادی  خباثت  تہٕ  گندگی  لبنہٕ  یِوان۔  امہِ  پتہٕ  فرموو  خداین  تِمن  حرام  چیزن  ہٕنٛز  ذِکر  یِم  بذاتِ  خود  حلال  تہٕ  پاکھٕے  آسن  مگر  مٲلکِ  حقیقیس  ورٲے  بیٚیہِ  کٲنسہِ  ہُند  قُرب  تہٕ  رضامندی  تمہِ  سٍتۍ  ژھانڈنہٕ  خٲطرٕ  آو  سُہ  بییِس  کُن  لاگنہٕ  تہٕ  نامزد  کرنہٕ۔  یُس  نہٕ  خٲلِق  و  مٲلِک  چُھ  موت  وحیاتُک۔  تمہِ  مۅکھہٕ  سپٕز  اتھ  اندر  بدنیتی  ہٕنٛز  تہٕ  بد  اعتقٲدی  ہٕنٛز  اکھ  ناپٲکیاہ  تہٕ  خباثتاہ  پٲدٕہ،  لہٰذا  آویِتہِ  حرام  کرنہٕ  سُہ  گوو،  بیٚیہِ  چُھ  حرام  سُہ  جانور  یُس  خدایس  ورٲے  بیٚیہِ  کٲنسِہ  ہٕندِ  ناوٕہ  تھاونہٕ  ییہِ،  بیٚیہِ  یس  ہوٚٹ  ییہِ  چیرنہٕ،  بیٚیہِ  یُس  ژنجہِ  سٍتۍ  مارنہٕ  آسہِ  آمُت،  بیٚیہِ  یُس  تھزرٕہ  پیٚٹھہٕ  کوہ  پیٚٹھہٕ  یا  کیرِس  منٛز  ؤسۍ  پیٚتھ  موٚمُت  آسہِ،  بیٚیہِ  یُس  جانور  بییِس  جانورٕہ  سٕںٛزِ  ٹھۅلہِ  سٍتۍ  موٚمُت  آسہِ،  بیٚیہِ  یُس  جانور  درِندن  ژاپلن  کھیٚومُت  آسہِ،  مگرہے  یِمو  سارِوٕے  جانورو  أندرٕہ  کٲنسہِ  جانورس  امہِ  صدقہٕ  سٍتۍ  مرنہٕ  بروںٹھ  زِندے  ٲسِتھ  شرعی  ذبح  کرنہٕ  ییہِ  سُہ  چُھ  حلال،  بیٚیہِ  چھِ  حرام  تِم  جانور  یِم  ذبح  یِن  کرنہٕ  تِمن  جاین  یِمن  جاین  خدایس  ورٲے  بیٚیہِ  کٲنسہِ  ہٕنٛز  پرستِش  کرنہٕ  یِوان  آسہِ  یا  خداے  سٕندِ  گرٕہ  یعنی  خانہ  کعبس  ورٲے۔  بیٚیہِ  کُنہِ  جایہِ  ہٕندِ  تعظیم  خٲطرٕ  ذبح  کرنہٕ  یِن۔  اگرچہ  ذبح  کرنٕہ  کہ  وقتہٕ  ییٖتن  تس  پیٚٹھ  بسم  اللہِ  اللہ  اکبرٕے  پرنہٕ۔  سُہ  گوو  حرام،  یہِ  چُھ  حرام  توٚہۍ  کیاہ  کٔرِو  مُشترک  جانور  سُند  ماز  تقسیم  زارٕہ  کیو  تیرو  سٍتۍ،  یہِ  سورُے  چُھ  گناہ  ناجٲیِز  تہٕ  حرام  یِمو  چیزو  نِشہِ  روٗزِو  پتھ،  ازکہ  دۅہہ  ﴿یعنی  9  ذی  الحجتہُ  الحرام     10ھ،  حجتہ  الوادع  کہِ  دۅہہ  یُس  پٔتِم  حج  اوس  نبی  کریم  صلی  اللہ  علیہ  و سلم  ییٚمہِ  پتہٕ  قریب  ترٚیو  ریٚتو  انتقال  پُر  ملال  سپُد  حضرتِ  پیغمبرِ  اِسلام  سُند﴾  سپٕدۍ  کٲفر  نااُمید  تِہندِدین  کہِ  مغلوب  سپدنہٕ  نِشہِ  کیازِ  لچھہِ  بوٚد  لوٗکھ  ٲسۍ  امہِ  دۅہہ  حٲضِر  اتھ  حجس  اندر،  پس  مہ  کھوٗژِو  تِمن  کٲفرن۔  بلکہ  کھوٗژِو  مےٚ  یعنی  میانین  احکامن  ہٕنٛز  مہ  کٔرِو  مُخالفت،  ازِکہ  دۅہہ  کوٚر  مُکمل  مےٚ  تُہٕندِ  خٲطرتُہُند  دین۔  قوتس  اندر  تہٕ  احکام  تہٕ  قوٲعدن  ہٕندِس  پوٗرٕ  کرنس  اندر  تہِ  ییٚمہِ  سٍتۍ  کٲفر  مایوٗس  سپدِ،  بیٚیہِ  کٔرمےٚ  امہِ  اکمالِ  دین  سٍتۍ  پوٗرٕ  تۅہیہِ  پیٚٹھ  پنٕنۍ  نعمت۔  بیٚیہِ  رودُس  بہٕ  تُہٕندِ  خٲطرٕ  رٲضی  تُہُند  دین  دینِ  اِسلام  آسنس۔  یہِ  چُھو  مےٚ  تُہُند  دین  آسنہٕ  مۅکھہٕ  ہمیشہ  پسند۔  وۅنۍ  روزِ  قیامتس  تانۍ  تُہُند  یۅہے  دین۔  یہِ  دین  منسوخ  کٔرِتھ  ییہِ  نہٕ  بیاکھ  دین  ہرگِز  تجویز  کرنہٕ۔  پس  شوبہِ  تۅہیہِ  شکُر  گذار  سپدِتھ  اتھ  دینس  پیٚٹھ  پوٗرٕ  قٲیِم  روزُن۔  امہِ  کین  احکامن  پیٚٹھ  پوٗرٕ  پابندی  کٔرِتھ۔  امہِ  برونٹھ  یِم  احکام  تۅہیہِ  بوزِو  کہ  کم  کم  چیز  چھِ  حرام  تتھ  متعلق  چھےٚ  یہِ  کتھ  کہ،  پس  یُس  شخصاہ  پریشان  آسہِ  سپُدمُت  بۅچھہِ  ہٕندِ  سببہٕ  کُنہِ  گنہس  کُن  مٲیِل  سپدنہٕ  خٲطرٕ  نہٕ  سُہ  یِمو  حرام  چیزو  أندرٕہ  کانہہ  چیز  کھیٚیہِ  تس  چُھ  اِجازت  تمیُک،  کیازِ  اللہ  تعالیٰ  چُھ  سٮ۪ٹھاہ  مغفرت  کروُن  سٮ۪ٹھاہ  رحم  کروُن۔

Transliteration:
  <u>H</u>urrimat AAalaykumu almaytatu wa<b>al</b>ddamu wala<u>h</u>mu alkhinzeeri wam<u>a</u> ohilla lighayri All<u>a</u>hi bihi wa<b>a</b>lmunkhaniqatu wa<b>a</b>lmawqoo<u>th</u>atu wa<b>a</b>lmutaraddiyatu wa<b>al</b>nna<u>t</u>ee<u>h</u>atu wam<u>a</u> akala a<b>l</b>ssabuAAu ill<u>a</u> m<u>a th</u>akkaytum wam<u>a</u> <u>th</u>ubi<u>h</u>a AAal<u>a</u> a<b>l</b>nnu<u>s</u>ubi waan tastaqsimoo bi<b>a</b>lazl<u>a</u>mi <u>tha</u>likum fisqun alyawma yaisa alla<u>th</u>eena kafaroo min deenikum fal<u>a</u> takhshawhum wa<b>i</b>khshawni alyawma akmaltu lakum deenakum waatmamtu AAalaykum niAAmatee wara<u>d</u>eetu lakumu alisl<u>a</u>ma deenan famani i<u>dt</u>urra fee makhma<u>s</u>atin ghayra mutaj<u>a</u>nifin liithmin fainna All<u>a</u>ha ghafoorun ra<u>h</u>eem<b>un</b>


Maududi:
  لُکھ  چِھ  پٕرٛژھان  زِ  تِہِندِ  خٲطرٕ  کیا  چُھ  حلال  کرنہٕ  آمُت؟  ؤنیوٗکھ  تُہٕندِ  خٲطرٕ  چِھ  سٲری  پاک  چیز  حلال  کرنہٕ  آمٕتۍ۔  ﴿پٕرٛژھن  والیٚن  ہُند  مقصد  اوس  یہِ  زِ  تِمن  گوٚژھ  سارِنٕے  حلال  چیزن  ہُند  تفصیل  یُن  وَننہٕ  تاکہ  یِمو  ورٲے  سمجھہَن  تِم  پرٛتھ  چیزس  حرام۔  درجواب  ووٚن  قرآنن  حرام  چیزن  ہُند  تفصیل  تہٕ  اَمہِ  پتہٕ  ترٲوٕن  عام  ہدایت  دِتھ  کتھ  زِ  سٲری  پاک  چیز  چِھ  حلال۔  یِتھہٕ  پٲٹھۍ  پھیٖر  پرٲنۍ  مذہبی  ﴿نظریہِ﴾  سونچن  ترایہِ  دُبہٕ۔  پرٲنۍ  سونچن  تراے  ٲس  یہِ  زِ  پرٛتھ  کینٛہہ  چُھ  حرام  تَمہِ  ورٲے  زِ  یِکینژھاہ  حلال  یِیہِ  قرار  دِنہٕ۔  قرآنن  کوٚر  اتھ  برعکس  یہِ  اصول  مُقرر  زِ  پرٛتھ  کینٛہہ  چُھ  حلال  تَمہِ  ورٲے  زِ  ییٚمِچ  حُرمت  ﴿حرام  آسُن﴾  وَننہٕ  یِیہِ۔  حلال  خٲطرٕ  چُھ  پاک  آسنُک  قٲد  امہِ  موجوب  آمُت  لگاونہٕ  زِ  ناپاک  چیزن  گژِھہ  نہٕ  حلال  مُقرر  کرنٕچ  کوشش  سپدٕنۍ۔  روٗد  وۅنۍ  یہِ  سوال  زِ  چیزن  ہٕندِ  پاک  آسنُک  تعیّن  کِتھہٕ  پٲٹھۍ  سپدِ،  اَمِیُک  جواب  چُھ  یہِ  زِ  یِم  چیز  شرع  کِس  اصولس  منٛز  کُنہِ  قٲعدس  ماتحت  ناپاک  یِن  قرار  دِنہٕ  یا  یِمو  چیزو  سٍتۍ  ذوقِ  سلیم  ﴿یتھ  أسۍ  کٲشِر  پٲٹھۍ  مَن  چِھ  ونان﴾  کراہت  کرِ  یا  یِم  مُہذب  اِنسانن  عام  پٲٹھۍ  پننِس  فطری  احساس  کِس  نظافتس  ﴿یعنی  شوٗژرس﴾  خلاف  آسن  لٔبمٕتۍ،  تِمَو  ورٲے  چُھ  پرٛتھ  کینٛہہ  پاک۔﴾  تہٕ  یِم  شکٲرۍ  جانور  تۅہیہِ  سِوۍ  آسن  کٔرِمٕتۍ  یِمن  توٚہۍ  اللہ  تعالیٰ  سٕندِس  عطا  کرنہٕ  آمٕتِس  علمہٕ کِس  بُنیادس  پٮ۪ٹھ  شکارٕچ  تعلیم  چِھو  دِوان۔  تِم  یَس  جانورس  تُہُندِ  خٲطرٕ  رٹن  سُتہِ  ہیٚکیوٗن  توٚہۍ  کھیٚتھ،  ﴿شکٲرۍ  جانور  چُھ  مُراد  ہوٗنۍ،  سٕہہ  برٛور  ﴿ییٚمِس  أسۍ  اردو  پٲٹھۍ  چیتا  چِھ  ونان﴾  باز،  شِکرٕہ  ﴿ییٚمِس  أسۍ  ژَرِ  سٕہہ  چِھ  ونان﴾  تہٕ  تمام  تِم  دٔرندٕہ  تہٕ  پرندٕہ  یِمن  انسان  شکارٕچ  خدمت  چُھ  ہیٚوان۔  سِوۍ  کرنہٕ  آمتیٚن  جانورن  ہٕنز  خصوصیت  چھےٚ  یہِ  آسان  زِ  سُہ  ییٚمۍسُند  شکار  کران  چُھ  تس  چُھنہٕ  عام  دٔرِندن  ہٕندۍ  پٲٹھۍ  ژٹھ  کپٹھ  کٔرِتھ  کھیوان  بلکہ  چُھ  پننِس  مٲلکہٕ  سٕندِ  خٲطرٕ  تس  رٔٹِتھ  تھاوان۔  اَمی  موجوب  چُھ  عام  دٔرِندن  ہُند  ژٹھ  کپٹھ  کوٚرمُت  جانور  حرام  تہٕ  سِوۍ  کرنہٕ  آمتیٚن  جانورن  ہُند  شکار  حلال۔﴾  البتہٕ  اتھ  پٮ۪ٹھ  ہے زیٚو  اللہ  تعالیٰ  سُند  ناو۔  ﴿یعنی  شکٲرۍ  جانور  ییٚلہِ  شکارٕ  باپت  یلہٕ  ترٲوِیون  تَمہِ  وِزِ  ؤنۍزِیو  بِسمِ  اللہ۔  اَمہِ  آیت  نِشہِ  سپُد  یہِ  مسلہٕ  معلوم  زِ  شکٲرۍ  جانور  شکارس  پتہٕ  ترٛاونہٕ  وِزِ  چُھ  اللہ  تعالیٰ  سُند  ناو  ہیوٚن  ضروری۔  امہِ  پتہٕ  ہرگاہ  شکار  زِندے  حٲصل  سپدِ  تیٚلہِ  گژِھہ  اللہ  تعالیٰ  سُند  ناو  ہیٚتھ  سُہ  ذبح  کرُن  تہٕ  ہرگاہ  زندٕہ  میوٗل  نہٕ  تیٚلہِ  آسہِ  سُہ  اَمہِ  ورٲئی  حلال  تِکیازِ  شکٲرۍ  جانور  یَلہٕ  تراونہٕ  وقتے  اوس  اللہ  تعالیٰ  سُند  ناو  ہیٚنہٕ  آمُت،  یۅہے  حُکم  چُھ  تیٖر  چلاونُک  تہِ۔﴾  تہٕ  اللہ  تعالیٰ  سُند  قانون  پُھٹراونس  کھوٚژِو،  خُدایس  چَھںہٕ  حساب  ہیٚنس  تٲر  لگان۔

Jalandhary:
  لوٗکھ  چھِ  تۅہیہِ  پرژھان  کہ  شِکار  ہونیو  تہٕ  پٲزٕہ  سٕندۍ  رٔٹۍ  مٕتیو  جانورو  أندرٕہ  کُس  کُس  جانور  آو  تُہٕندِ  خٲطرٕ  حلال  کرنہٕ،  توٚہۍ  فرمٲوِیوکھ  حلال  آے  تھاونہٕ  بدستور  تُہٕندِ  خٲطرٕ  یِم  سٲرِی  حلال  جانور  یِم  ہونین  تہٕ  پٲزن  ہٕند  ذریعہ  شِکار  کرنہٕ  برونٹھ  حلال  کرنہٕ  آمٕتۍ  آسن۔  ہونین  یا  پٲزن  ہٕندِ  شِکار  کرنہٕ  سٍتۍ  یا  تِہٕندِس  ٲسس  منٛز  رٹنہٕ  سٍتۍ  پیٚیہِ  نہٕ  تِہٕندِس  حلال  آسنس  پیٚٹھ  کانہہ  اثر،  بیٚیہِ  یِم  شِکٲرۍ  جانور  توٚہۍ  ہیٚچھ  نٲوِیوکھ  شِکار  کرُن  تمہِ  طریقہٕ  ییٚمہِ  طریقہٕ  توٚہۍ  اللہ  تعالیٰ  ہن  شریعت  کہِ  ذریعہ  ہیٚچھ  نٲوِو  سُہ  طریقہٕ  گوو  یۅہے  کہ  ہُون  ہیٚچھ  ناوُن  کہ  شِکارس  رٹہِ  مگر  تٔمسٕندِ  مازٕہ  منٛزٕہ  کھیٚیہِ  نہٕ  پانس  اکھ  رژھ  تہِ۔  یِتھے  پٲٹھۍ  پیٚیہِ  پٲزس  تعلیم  دِنۍ  کہ  ہرگاہ  تس  واپس  یِنہٕ  خٲطرٕ  آواز  ییہِ  دِنہٕ  فوراً  ییہِ  واپس  سُہ  ہے  ادٕہ  شِکارس  پتہٕ  دوران  آسہِ،  امہِ  قسمٕکۍ  شِکٲرۍ  جانور  یُس  شِکاراہ  تُہٕندِ  خٲطرٕ  رٔٹِتھ  انن،  پس  کھیٚیِو  توٚہۍ  تمہِ  منٛزٕہ،  بیٚیہِ  ٲسِو  تِم  ہوٗنۍ  یا  پٲز  شِکارس  پیٚٹھ  تراونٕکہِ  وقتہٕ  خداے  سُند  ناو  ہیٚوان  یعنی  بسم  اللہ  پٔرِتھ  ٲسِیوکھ  تراوان۔  بیٚیہِ  کھوٗژِو  توٚہۍ  خدایس  یِمن  سارنٕے  کتھن  اندر  یعنی  یِمن  آیاتِ  کریمن  اندر  فرموو  اللہ  تعالیٰ  ہن  شِکار  جانورن  ہٕندِ  ذریعہ  شِکار  کرنٕکۍ  ژور  شرط۔  اکھ  گوو  شِکار  وغٲرٕہ  گژُھن  شِکار  کرُن  ہیٚچھناوُن۔  تو  پتہٕ  یِن  تِم  شِکارس  پیٚٹھ  تراونہٕ۔  بیٚیہِ  ییہِ  امہِ  وقتہٕ  بسم  اللہ  پرنہٕ۔  بیٚیہِ  واتناون  تِم  سُہ  شِکار  تۅہیہِ  برونٹھ  کُن،  بیٚیہِ  ٲسِو  سارنٕے  کامین  اندر  اللہ  تعالیٰ  ہس  کھوژان۔  شِکار  کرنس  منٛز  مہ  ٲسِو  تمہِ  قسمہٕ  مشغول  سپدان  کہ  نماز  یا  بییو  فرٲیضو  نِشہِ  سپدِو  غٲفِل۔  یا  شِکار  حلال  سپدنہٕ  کیۅ  یِمو  ژورو  شرطو  أندرٕہ  کُنہِ  شرطس  منٛز  کٔرِو  پہلو  تہی،  بیشک  اللہ  تعالیٰ  چُھ  جلٕد  حِساب  ہیٚوٕہ  وُن  ییٚمہِ  پتہٕ  سُہ  سارنٕے  جزا  تہٕ  سزا  دِیہِ۔  لہٰذا  گژِھہ  تس  کھوژُن۔

Transliteration:
  Yasaloonaka m<u>atha</u> o<u>h</u>illa lahum qul o<u>h</u>illa lakumu a<b>l</b><u>tt</u>ayyib<u>a</u>tu wam<u>a</u> AAallamtum mina aljaw<u>a</u>ri<u>h</u>i mukallibeena tuAAallimoonahunna mimm<u>a</u> AAallamakumu All<u>a</u>hu fakuloo mimm<u>a</u> amsakna AAalaykum wa<b>o</b><u>th</u>kuroo isma All<u>a</u>hi AAalayhi wa<b>i</b>ttaqoo All<u>a</u>ha inna All<u>a</u>ha sareeAAu al<u>h</u>is<u>a</u>b<b>i</b>


Maududi:
  اَز  چِھ  تُہندِ  خٲطرٕ  سٲری  پاک  چیز  حلال  کرنہٕ  آمٕتۍ  اہلِ  کتابن  ہُند  کھیٚن  چُھ  تُہُندِ  خٲطرٕ  حلال  تہٕ  تُہُند  کھیٚن  چُھ  تِہندِ  خٲطرٕ  حلال۔  ﴿اہلِ  کتابن  ہٕندِس  کھیٚنس  منٛز  چُھ  تِہُند  ذبح  کرنہٕ  آمُت  جانور  تہِ  حلال۔  سانہِ  خٲطرٕ  تِہُند  تہٕ  تِہندِ  خٲطرٕ  سون  کھیٚن  حلال  آسنُک  مطلب  چُھ  یہِ  زِ  اَسہِ  تہٕ  تِمن  درمیان  چَھنہٕ  کانٛہہ  رُکاوٹ  یا  چھوٗت  چھات۔  أسۍ  ہیٚکو  تِمن  سٍتۍ  کھیٚتھ  تہٕ  تِم  ہیٚکن  اَسہِ  سٍتۍ۔  مگر  یہِ  عام  اجازت  دِنہٕ  برونٛہہ  چُھ  امہِ  کتھہِ  ہُند  اعادٕہ  کرنہٕ  آمُت  زِ،  تُہندِ  خٲطرٕ  چِھ  پاک  چیز  حلال  کرنہٕ  آمٕتۍ۔  اَمہِ  نِشہِ  سپُد  معلوم  زِ  ہرگاہ  اہلِ  کتاب  پاکی  تہٕ  طہارت  کیٚن  قانونن  ہٕنز  پابندی  کرن  نہٕ  یِم  شریعت کہ  نقطۂ  نظرٕ کِنۍ  ضروری  چِھ  یا  ہرگاہ  تِہِندِس  کھیٚنس  منٛز  حرام  چیز  شٲمِل  آسن  تیٚلہِ  گژِھہ  تمہِ  نِشہِ  پرہیز  کرُن۔  مثلاً  اگر  تِم  اللہ  تعالیٰ  سُند  ناو  ہیٚنہٕ  ورٲے  کانٛہہ  جانور  ذبح  کرن  یا  تس  ذبح  کرنہٕ  وِزِ  ہیٚن  اللہ  تعالیٰ  سٕندِ  ناوٕ  ورٲے  بیٚیہِ  کٲنٛسہِ  ہُند  ناو  تیٚلہِ  چُھنہٕ  سُہ  سانہِ  خٲطرٕ  کِھیوٚن  جٲیز۔﴾  تہٕ  محفوظ  مستوراتہٕ  تہِ  چھےٚ  تُہٕندِ  خٲطرٕ  حلال  خواہ  تِمہٕ  اہلِ  ایمانن  ہٕندِ  دَرِ  چہِ  آسن  یا  آسن  تِمو  قومو  منٛزٕ  یِمن  تۅہیہِ  برونٛہہ  کتاب  ٲس  دِنہٕ  آمٕژ۔  ﴿امہِ  نِشہِ  چِھ  مُراد  یہوٗدۍ  تہٕ  نصاریٰ۔  نِکاحُک  اجازت  چُھ  صرف  یِہٕنزنٕے  یاژن  مستوراتن  سٍتۍ  دِنہٕ  آمُت  تہٕ  اتھ  سٍتۍ  چُھ  یہِ  شرط  تھاونہٕ  آمُت  زِ  تِم  گژھن  مُحصَنات  ﴿محفوظ  مستوراتہٕ﴾  آسنہِ  یعنی  آوارٕہ  گژھن  نہٕ  آسٕنہِ۔  تہٕ  امہِ  پتہٕ  کِس  آیتس  منٛز  چُھ  یہِ  تنبیہ  تہِ  کرنہٕ  آمُت  زِ  یہوٗدۍ  یا  عیسٲے  خاندارِنہِ  خٲطرٕ  یِنہٕ  ایمان  راورِو۔﴾  بشرطیکہ  توٚہۍ  بٔنِو  تِہندۍ  مَہر  دِتھ  نکاحس  منٛز  تِہندۍ  محٲفظ،  نَہ  یہِ  زِ  آزاد  شہوت  رٲنی  لٲگِو  کرٕنۍ  یا  کٔرِو  ژوٗرِ  ژھیپہِ  ٲشنٲئی،  تہٕ  ییٚمۍ  کٲنٛسہِ  أکۍ  ایمان چہِ  رٔوِشہِ  پٮ۪ٹھ  پکنس  انکار  کوٚر  تیٚلہِ  گژِھہ  تٔمۍ  سٕنزِ  زندگی  ہُند  سورُے  کار  نامہٕ  ضائع  تہٕ  ٲخرتس  منٛز  آسہِ  سُہ  خسارٕہ لد۔

Jalandhary:
  ازکہ  دۅہہ  یِتھہٕ  پٲٹھۍ  دینی،  ابدی  اکہ  انعامہٕ  سٍتۍ  توٚہۍ  مُشرف  سپدِو،  یِتھے  پٲٹھۍ  آو  تۅہیہِ  اکھ  دنیٲوِی  انعاماہ  تہِ  عطا  کرنہٕ  سُہ  گوو  یہِ  کہ  از  آے  حلال  کرنہٕ  تُہٕندِ  خٲطرٕ  رٕتۍ  تہٕ  پاک  چیز  ہمیشہ  خٲطرٕ  یِم  نہٕ  زانہہ  تہِ  آیِندٕہ  حرام  سپدن،  بیٚیہِ  چُھ  تُہٕندِ  خٲطرٕ  حلال  تِمن  لوٗکن  ہٕندِ  اتھہٕ  کھش  کرنہٕ  آمُت  جانور  یا  تِہٕندِ  اتھہٕ  رننہٕ  آمُت  غذا  یِمن  کتاب  آیہِ  عطا  کرنہٕ  یعنی  یہود  ونصاریٰ۔  بیٚیہِ  چُھ  تُہٕندِ  اتھہٕ  کھش  کرنہٕ  آمٕتۍ  جانور  یا  رننہٕ  آمٕتۍ  طُعام  تِہٕندِ  خٲطرٕ  حلال،  بیٚیہِ  یِتھہٕ  پٲٹھۍ  حلال  چھِ  تِہٕندِ  خٲطرٕ  آزاد  پاک  زنانہٕ  باایمانو  أندرٕہ  یِتھے  پٲٹھۍ  چُھ  حلال  پاک  زنانہٕ  تِمو  لوٗکو  أندرٕہ  یِمن  تۅہیہِ  برونٹھ  آیہِ  کتاب  عطا  کرنہٕ  یعنی  یہود  ونصاریٰ  ہو  أندرٕہ  ییٚلہِ  توٚہۍ  باقٲعدٕہ  تِمن  مہر  تِہُند  عطا  کٔرِو،  درحالتیکہ  توٚہۍ  ٲسِیوکھ  تِمہٕ  زنانہٕ  پننِس  نِکاحس  اندر  اَنہٕ  وٕنۍ۔  تِمن  سٍتۍ  نٔنۍ  پٲٹھۍ  یچھ  کٲم  کروٕنۍ  ٲسِو  نہٕ۔  الحٲصِل  کتابی  زنانہِ  سٍتۍ  نکاح  کرُن  چُھ  شریعت  اسلامی  یس  اندرجٲیِز،  مُشرِک  زنانہِ  سٍتۍ  چُھنہٕ  جٲیِز  تمہِ  خٲطرٕ  چُھ  صریح  حکُم  ممانعتُک  قرآنِ  مجیدس  منٛز  موجود،  مُشرِک  زنانن  سٍتۍ  مہ  کٔرِو  نِکاح  یوٚتانۍ  نہٕ  تِمہٕ  ایمان  انن۔  مگر  یہِ  کتھ  گژِھہ  تھاوٕنۍ  یاد  کہ  سانہِ  وقتٕکۍ  نصاریٰ  چھِ  عموماً  ناوٕہ  خٲطرے  نصاریٰ  یِمن  اندر  چھِ  اکثر  تِم  یِم  نہ  کُنہِ  آسمٲنی  کتابہِ  مانان  چھِ،  نہ  کُنہِ  مذہبس  مانان  بلکہ  چھِنہٕ  تِم  خدایس  تہِ  مانان  تِمن  اہلِ  کتاب  ونُن  چُھ  بے  کار۔  لہٰذا  تُہٕندِ  مذہبُک  حکُم  یا  تِہٕنٛزن  زنانن  ہُند  حکُم  چُھنہٕ  اہلِ  کتابن  ہُند  ہِیوحکُم۔  یہِ  گژِھہ  تھاوُن  نظرِ  تل  کہ  کُنہِ  چیزکہِ  حلال  آسنُک  مطلب  چُھ  کہ  تتھ  اندر  چُھنہٕ  درذاتِ  خود  کانہہ  حرام  آسنُک  وجہاہ۔  مگر  مُمکِن  چُھ  کانہہ  خٲرجی  چیز  آسہِ  تمہِ  قسمُک  لبنہٕ  یِوان  ییٚمہِ  سببہٕ  سُہ  حلال  چیز  استعمال  کرنہٕ  سببہٕ  بیٚیہِ  واریاہن  حرام  چیزن  ہُند  اِرتکاب  آسہِ  سپدان  بلکہ  آسہِ  خطرے  کُفرس  مُبتلا  سپدنُک۔  تِتھہِ  حلال  چیزٕہ  سٍتۍ  فٲیدٕہ  تہٕ  نفع  تُلُن  چُھنہٕ  جٲیِز  موجودٕہ  زمانس  منٛز  یہود  ونصاریٰ  ہن  سٍتۍ  وۅتھُن  بِہُن۔  کھیٚون  چوٚن  بے  ضرورت  اِختلاط  کرُن،  تِہٕنٛزن  زنانن  ہٕندِس  زالس  اندر  لگُن،  یِمن  چیزن  ہُند  یُس  نتیجہ  نیران  چُھ  تمِچ  چھےٚ  سارنٕے  پوٗرٕ  خبر۔  لہٰذا  چُھ  بدی  نِشہِ  بد  دینی  ہٕندیو  اسبابو  وذرایعو  نِشہِ  اِجتناب  کرُن  تہٕ  لوٚب  روزُن  لٲزِم،  بیٚیہِ  نہٕ  یارٕز  لٲگِتھ  پوشیدٕہ  پٲٹھۍ  یچھ  کٲم  کرٕ  وٕنۍ،  بیٚیہِ  یُس  اکھاہ  شریعت  کین  حُکمن  انکار  کرِ  یعنی  حلال  قطعی  زانہِ  حرام  حرام  قطعی  زانہِ  حلال  ہُمہِ  کِس  حلال  آسنس  تہٕ  ییٚمہِ  کِس  حرام  آسنس  کرِ  اِنکار۔  پس  بتحقیق  تٔمسٕنٛز  پرتھ  رٕژ  عملاہ  گژِھہ  ضایع  تہٕ  برباد۔  سُہ  شخص  آسہِ  ٲخرتس  اندر  تاوان  تہٕ  نقصان  زدو  أندرٕہ۔  لہٰذا  زٲنِو  حلال  چیز  حلال  تہٕ  حرام  چیز  حرام۔

Transliteration:
  Alyawma o<u>h</u>illa lakumu a<b>l</b><u>tt</u>ayyib<u>a</u>tu wa<u>t</u>aAA<u>a</u>mu alla<u>th</u>eena ootoo alkit<u>a</u>ba <u>h</u>illun lakum wa<u>t</u>aAA<u>a</u>mukum <u>h</u>illun lahum wa<b>a</b>lmu<u>hs</u>an<u>a</u>tu mina almumin<u>a</u>ti wa<b>a</b>lmu<u>hs</u>an<u>a</u>tu mina alla<u>th</u>eena ootoo alkit<u>a</u>ba min qablikum i<u>tha</u> <u>a</u>taytumoohunna ojoorahunna mu<u>hs</u>ineena ghayra mus<u>a</u>fi<u>h</u>eena wal<u>a</u> muttakhi<u>th</u>ee akhd<u>a</u>nin waman yakfur bi<b>a</b>leem<u>a</u>ni faqad <u>h</u>abi<u>t</u>a AAamaluhu wahuwa fee al<u>a</u>khirati mina alkh<u>a</u>sireen<b>a</b>


Maududi:
  اے  لوٗکو  یِمو  ایمان  چُھو  اوٚنمُت،  ییٚلہِ  توٚہۍ  نمازِ  خٲطرٕ  ووٚتِھو  تیٚلہِ  پزیٚو  توٚہۍ  چٔھلِو  پنٕنۍ  بُتھۍ  تہٕ  اَتھہٕ  کُھۅنوَٹن  تام،  کَلن  کٔرِو  مسح  تہٕ  کھۅر  چٔھلِو  ژٕننیٚن  تام۔  ﴿نبی  صلی  اللہ  علیہ و سلمو  یۅسہٕ  تشریح  امہِ  حُکمٕچ  فرمٲومٕژ  چھےٚ  تمہِ  نِشہِ  چُھ  پے  لگان  زِ  بُتھ  چھلنس  منٛز  چُھ  کۅلکٔژ  کرٕنۍ  تہٕ  نس  صاف  کرٕنۍ  تہِ  شٲمل۔  اَمہِ  ورٲے  چَھنہٕ  بُتھ  چَھلنٕچ  تکمیل  سپدان۔  تہٕ  کن  چِھ  چونکہ  کلُک  اکھ  حصہ  لہٰذا  چُھ  کلہٕ کِس  مسح ہس  منٛز  کنن  أندرٕ  نیبرٕ  مسح  کرُن  تہِ  شٲمل۔  امہِ  علاوٕہ  گژھن  وضو  شروع  کرنہٕ  برونٛہہ  دۅشوے  اَتھہٕ  چھلٕنۍ  تاکہ  یِمو  اَتھو  سٍتۍ  انسان  وضو  کران  آسہِ  تِم  گژھن  گۅڈے  پاک  سپدٕنۍ۔﴾  ہرگاہ  جنابت  کِس  حالتس  منٛز  ٲسِو  تیٚلہِ  سپدِو  غسل  کٔرِتھ  پاک،  ہرگاہ  بیمار  ٲسِو  یا  سفرٕکِس  حالتس  منٛز  ٲسِو  یا  یِیہِ  تۅہیہِ  منٛزٕ  کانٛہہ  شخص  پنُن  حاجت  ﴿لۅکُٹ  بوٚڈ  پیشاب﴾  دوٗر  کٔرِتھ  یا  تۅہیہِ  آسہِ  مستوراتن  اتھہٕ  لوگمُت  تہٕ  پتہٕ  میلہِ  نہٕ  آب  تیٚلہِ  ہیٚیِو  پاک  میٚژِ  کٲم،  بس  پِھروِو  پنٕنۍ  اتھہٕ  تتھ  پٮ۪ٹھ  ترٲوِتھ  پننِس  بُتِھس  تہٕ  اَتھو  پیٚٹھۍ۔  ﴿تشریح  خٲطرٕ  وُچِھو  سورۂ  نساء  آیت  نمبر  43﴾  اللہ  تعالیٰ  چُھنہٕ  تۅہیہِ  پٮ۪ٹھ  زندگی  تنگ  یژھان  کرُن  مگر  سُہ  چُھ  یژھان  تۅہیہِ  پاک  کرُن  تہٕ  تۅہیہِ  پٮ۪ٹھ  پنٕنۍ  نعمت  پوٗرٕ  کرٕنۍ  شاید  زِ  توٚہۍ  بٔنِو  شُکر  گُزار۔

Jalandhary:
  اے  باایمانو  ییٚلہِ  توٚہۍ  نماز  پرنہٕ  خٲطرٕ  وۅتھان  ٲسِو،  نماز  ادا  کرنُک  اِرادٕہ  کران  ٲسِو  یتھ  حالس  منٛز  کہ  توٚہۍ  ٲسِو  با  طہارت  تہٕ  باوضو،  پس  کٔرِو  گۅڈٕہ  وضو۔  تمِچ  طریق  چھےٚ  یہِ  کہ،  پس  ٲسِو  چھلان  گۅڈٕہ  بُتھ  پنُن  بیٚیہِ  نرِ  پننہِ  کھونہٕ  وٹن  تانۍ۔  بیٚیہِ  ٲسِو  مسح  کران  یعنی  أدریو  اَتھو  دۅیو  سٍتۍ  کلس  پننِس  پھش  دِوان۔  بیٚیہِ  ٲسِیوکھ  کھۅر  پنٕنۍ  ژٕنہٕ  نین  تانۍ  چھلان۔  یِم  ژور  چیز  چھِ  طہارتٕکۍ  فرض  امہِ  علاوٕہ  باقٕے  چیز  گٔے  سُنت  تہٕ  مُستحب،  ہرگاہ  توٚہۍ  ٲسِو  بے  غسل،  تیٚلہِ  کٔرِو  نماز  لاگنہٕ  برونٹھ  سورُے  بدن  پوٗرٕہ  پاک،  ہرگاہ  توٚہۍ  بیمار  ٲسِو  آب  استعمال  کرُن  آسیو  مُضر  یا  مُسافر  ٲسِو  آب  میسر  سپدُن  آسیو  دُشوار،  یا  ییہِ  تۅہیہِ  أندرٕہ  کانہہ  بڈِ  حاجت  یا  لۅکٹہِ  حاجتہٕ  نِشہِ  فارغ  سپدِتھ،  یا  کٔرِو  اورٕہ  یور  تھپھ  زنانن  سٍتۍ  یعنی  تِم  حرکات  یِمو  سٍتۍ  غسل  مٹہِ  کھسان  چُھ  تو  پتہٕ  لٔبِو  نہٕ  موقعہ  آب  اِستعمال  کرنُک  آب  نہ  بننہٕ  مۅکھہٕ  یا  آب  استعمال  کرُن  مُضر  آسنہٕ  مۅکھہٕ،  پس  کٔرِو  امہِ  بدل  میٚژ  استعمال  کرنُک  اِرادٕہ،  ییٚمہِ  طریقہٕ  کہ  دِیو  پھش  میٚژِ  پیٚٹھ  ژٔنڈ  دِتھ  اتھو  سٍتۍ  پننین  بُتھین،  پننین  نٔرین،  تتھ  چیزس  پیٚٹھ  دۅیو  اتھو  ژٔنڈ  دِتھ  یُس  زمین  کہِ  جنسہٕ  آسہِ  یعنی  یُس  نہٕ  نارس  منٛز  وِگلہِ،  اللہ  تعالیٰ  چُھنہٕ  یژھان  تۅہیہِ  پیٚٹھ  کیاہ  تراوِ  کُنہِ  قسمٕچ  تنگی  تہٕ  سختی  ییٚمہِ  سٍتۍ  توٚہۍ  پریشان  گٔژِھو،  بلکہ  چُھ  یژھان  اللہ  تعالیٰ  تۅہیہِ  پاک  وصاف  کرُن  تمِی  مۅکھہٕ  کٔرِن  مُقرر  طہارتٕکۍ  احکام  تہٕ  قوٲعد۔  بیٚیہِ  کٔرٕن  نہٕ  اکٕے  صورت  طہارتٕچ  یعنی  فقط  آبہٕ  سٍتی  یوت۔  بلکہ  کوٚرُن  کہ  ہرگاہ  نے  کٲنسہِ  آب  بنہِ  تمہِ  ساتہٕ  ہیٚکہِ  سُہ  میٚژِ  سٍتۍ  تہِ  تیمُم  کٔرِتھ۔  تمی  سٍتۍ  ہیٚکہِ  سُہ  بے  غسلی  تہٕ  بے  وضویی  نِشہِ  پاک  سپدِتھ،  بیٚیہِ  چُھ  یژھان  اللہ  تعالیٰ  پوٗرٕہ  کرٕنۍ  پنٕنۍ  نعمت  تۅہیہِ  پیٚٹھ  یُتھ  توٚہۍ  اتھ  مہربٲنی  پیٚٹھ  شُکر  گذار  سپدِو  نعمتن  ہٕنٛز  قدر  زٲنِو۔

Transliteration:
  Y<u>a</u> ayyuh<u>a</u> alla<u>th</u>eena <u>a</u>manoo i<u>tha</u> qumtum il<u>a</u> a<b>l</b><u>ss</u>al<u>a</u>ti fa<b>i</b>ghsiloo wujoohakum waaydiyakum il<u>a</u> almar<u>a</u>fiqi wa<b>i</b>msa<u>h</u>oo biruoosikum waarjulakum il<u>a</u> alkaAAbayni wain kuntum junuban fa<b>i</b><u>tt</u>ahharoo wain kuntum mar<u>da</u> aw AAal<u>a</u> safarin aw j<u>a</u>a a<u>h</u>adun minkum mina algh<u>a</u>i<u>t</u>i aw l<u>a</u>mastumu a<b>l</b>nnis<u>a</u>a falam tajidoo m<u>a</u>an fatayammamoo <u>s</u>aAAeedan <u>t</u>ayyiban fa<b>i</b>msa<u>h</u>oo biwujoohikum waaydeekum minhu m<u>a</u> yureedu All<u>a</u>hu liyajAAala AAalaykum min <u>h</u>arajin wal<u>a</u>kin yureedu liyu<u>t</u>ahhirakum waliyutimma niAAmatahu AAalaykum laAAallakum tashkuroon<b>a</b>


Maududi:
  خُداین  یۅسہٕ  نعمت  تۅہیہِ  عطا  چھےٚ  کٔرمٕژ  تمیُک  تھٲوِو  خیال،  تہٕ  سُہ  پختہٕ  عہد  و  پیمان  مَہ  مٔشرٲوِو  یُس  تٔمۍ  تۅہیہِ  چُھنَو  ہیوٚتمُت،  یعنی  تُہُند  یہِ  قول  زِ،  اسہِ  بوٗز  تہٕ  اطاعت  کٔر  قبول۔  خُدایس  کھوٗژِو،  اللہ  تعالیٰ  چُھ  دِلن  ہٕنٛدۍ  راز  تام  زانان۔

Jalandhary:
  بیٚیہِ  پٲوِو  ژیٚتس  خداے  سٕنٛزٕہ  نعمژٕ  یِمو  نعمتو  أندرٕہ  بٔڈ  نعمت  گٔیہِ  کہ  تٔمۍ  کرِ  تُہٕنٛزِ  ہ  فلاح  ورستگٲری  خٲطرٕ  اسباب  بذرایع  مُقرر،  بیٚیہِ  کٔرِو  یاد  تُہُند  سُہ  معاہدٕہ  یُس  تٔمۍ  تۅہیہِ  سٍتۍ  کوٚرمُت  چُھ،  ییٚلہِ  تۅہیہِ  دوٚپو  بُوز  اسہِ  مون  اسہِ  پرتھ  کلمہ  پروُناہ  چُھ  بزبانِ  حال  سمعناواطعنا  ونان  کلمہ  پرٕ  وُنُے  گوو  سمعنا و اطعنا  ونہٕ  وُن  اگرچہ  زیٚوِہ  سٍتۍ  مہ  کٔرۍ  تن  یِم  الفاظ  بیان،  بیٚیہِ  کھوٗژِو  خدایس  پٔزۍ  پٲٹھۍ  اللہ  تعالیٰ  چُھ  پوٗرٕہ  زانہٕ  وُن  دِلہٕ  چن  کتھن۔  لہٰذا  یۅسہٕ  کٲم  کٔرِو  سۅ  کٔرِو  بکمالِ  اِخلاص  محض  خداے  سٕندِ  رضا  خٲطرٕ۔

Transliteration:
  Wa<b>o</b><u>th</u>kuroo niAAmata All<u>a</u>hi AAalaykum wameeth<u>a</u>qahu alla<u>th</u>ee w<u>a</u>thaqakum bihi i<u>th</u> qultum samiAAn<u>a</u> waa<u>t</u>aAAn<u>a</u> wa<b>i</b>ttaqoo All<u>a</u>ha inna All<u>a</u>ha AAaleemun bi<u>tha</u>ti a<b>l</b><u>ss</u>udoor<b>i</b>


Maududi:
  اے  لوٗکو  یِمو  ایمان  چُھو  اوٚنمُت،  اللہ  تعالیٰ  سٕندِ  خٲطرٕ  بٔنِو  سیزرَس  پٮ۪ٹھ  قٲیِم  روزن  وٲلۍ  تہٕ  انصافٕچ  گوٲہی  دِنہٕ  وٲلۍ،  کُنہِ  دَرِچ  دشمنی  یِنہٕ  تۅہیہِ  تیوٗت  مشتعل  کریو  زِ  انصاف  نِشہِ  پھیٖرِو۔  عدل  کٔرِو،  یہِ  چُھ  خُدا  ترسی  سٍتۍ  زیادہ  واٹھ  تھاوان،  خُدایس  کھوٗژِتھ  روٗزِو  کٲم  کران،  یِکینژھاہ  توٚہۍ  کران  چِھو  اللہ  تعالیٰ  چُھ  تمہِ  نِشہِ  پوٗرٕ  باخبر۔

Jalandhary:
  اے  باایمانو  خداے  سٕنٛزِہ  خوشنودی  خٲطرٕ  روزِو  اِستادٕ  خداے  سُند  احکام  بجا  اننہٕ  خٲطرٕ،  ہرگاہ  شہادت  تہٕ  گوٲہِی  دِنٕچ  نوبت  ییہِ  تمہِ  ساتہٕ  ٲسِو  عدل  واِنصافہ  سان  گوٲہِی  دِوان،  بیٚیہِ  مہ  کٔرِن  تۅہیہِ  آمادٕہ  کُنہِ  قومٕچ  دُشمنی  تِمن  نسبت  بے  اِنصٲفی  کرنس  پیٚٹھ،  پرتھ  حالس  منٛز  کٔرِو  عدل  واِنصاف،  تِی  چُھ  یژ  نزدیک  پرہیزگٲرِی۔  تقویٰ  اِختیار  کرُن  چُھ  تۅہیہِ  پیٚٹھ  فرض  کیازِ  اللہ  تعالیٰ  چُھو  فرماوان،  بیٚیہِ  کھوٗژِو  اللہ  تعالیٰ  سٕنٛزٕہ  نافرمٲنی  کرنہٕ  نِشہِ۔  پٔزۍ  پٲٹھۍ  اللہ  تعالیٰ  چُھ  پوٗرٕہ  خبر  تھاوٕوُن  تُہٕنٛزن  سارنٕے  کامین  ہٕنٛز۔

Transliteration:
  Y<u>a</u> ayyuh<u>a</u> alla<u>th</u>eena <u>a</u>manoo koonoo qaww<u>a</u>meena lill<u>a</u>hi shuhad<u>a</u>a bi<b>a</b>lqis<u>t</u>i wal<u>a</u> yajrimannakum shana<u>a</u>nu qawmin AAal<u>a</u> all<u>a</u> taAAdiloo iAAdiloo huwa aqrabu li<b>l</b>ttaqw<u>a</u> wa<b>i</b>ttaqoo All<u>a</u>ha inna All<u>a</u>ha khabeerun bim<u>a</u> taAAmaloon<b>a</b>


Maududi:
  یِم  لُکھ  ایمان  اَنن  تہٕ  بیٚیہِ  کرن  نیک  عملہٕ،  خُداین  چُھ  تِمن  وعدٕہ  کوٚرمُت  زِ  تِہندٮ۪ن  خطاہن  یِیہِ  درگُزر  کرنہٕ  تہٕ  تِمن  میلہِ  بوٚڈ  اجر۔

Jalandhary:
  وعدٕہ  کوٚر  اللہ  تعالیٰ  ہن  تِمن  لوٗکن  یِمو  ایمان  أنِتھ  رٕژٕ  عملہٕ  کرِ  تِہٕندِ  خٲطرٕ  چُھ  بوٚڈ  مغفرت  تہٕ  بٔڈ  مزوٗرۍ۔

Transliteration:
  WaAAada All<u>a</u>hu alla<u>th</u>eena <u>a</u>manoo waAAamiloo a<b>l</b><u>ssa</u>li<u>ha</u>ti lahum maghfiratun waajrun AAa<i><u>th</u></i>eem<b>un</b>


Maududi:
  روٗدۍ  تِم  لُکھ  یِم  کُفر  کرن  تہٕ  اللہ  تعالیٰ  سٕندٮ۪ن  آیاتن  زانن  اَپزۍ  تیٚلہِ  چِھ  تِم  جہنمس  گژھن  وٲلۍ۔

Jalandhary:
  بیٚیہِ  یِمو  لوٗکو  اِنکار  کوٚر  پوٚز  دین  قبول  کرنہٕ  نِشہِ  بیٚیہِ  زٲنِکھ  اپُزۍ  سٲنۍ  آیات  تِمے  لوٗکھ  گٔے  جہنمس  اندر  روزن  وٲلۍ۔

Transliteration:
  Wa<b>a</b>lla<u>th</u>eena kafaroo waka<u>thth</u>aboo bi<u>a</u>y<u>a</u>tin<u>a</u> ol<u>a</u>ika a<u>s</u><u>ha</u>bu alja<u>h</u>eem<b>i</b>


Maududi:
  اے  لوٗکو  یِمو  ایمان  چُھو  اوٚنمُت،  اللہ  تعالیٰ  سُند  سُہ  احسان  کٔرِو  یاد  یُس  تٔمۍ  ﴿حال  حالٕے﴾  تۅہیہِ  پٮ۪ٹھ  کوٚرمُت  چُھ،  ییٚلہِ  زن  أکۍ  دٔرۍ  تۅہیہِ  پٮ۪ٹھ  دست  درٲزی  ہُند  ارادٕہ  اوس  کوٚرمُت۔  مگر  خُداین  رُکٲوۍ  تِہِندۍ  اَتھہٕ  تۅہیہِ  پٮ۪ٹھ  وۅتھنہٕ  نِشہِ،  ﴿اشارہ  چُھ  تتھ  واقعس  کُن  یُس  حضرت  عبد  اللہ  بن  عباس  رضی  اللہ  تعالیٰ  عنہ  چِھ  روایت  کران  زِ  یہوٗدیو  منٛزٕ  ٲسۍ  أکۍ  دٔرۍ  حضورؐ  تہٕ  تِہِندۍ  خاص  خاص  صحابہ  دعوتس  پٮ۪ٹھ  بُلٲوِمٕتۍ  تہٕ  خفیہ  طور  ٲسٕکھ  یہِ  سٲزِش  کٔرمٕژ  زِ  اچانک  کرو  تِمن  پٮ۪ٹھ  حملہٕ  تہٕ  یِتھہٕ  پٲٹھۍ  کڑَو  اسلامس  ﴿نعوذ  باللہ﴾  زُو۔  البتہٕ  عینِ  وقتس  پٮ۪ٹھ  سپُد  نبی  صلی  اللہ  علیہ و سلمن  امہِ  سٲزشہِ  ہُند  حال  معلوم  تہٕ  تِمو  نیوٗ  نہٕ  پتہٕ  دعوتس  پٮ۪ٹھ  تشریف۔﴾  خُدایس  کھوٚژِتھ  روٗزِو  کٲم  کران،  با  ایمانن  پزِ  خُداے  سٕے  پٮ۪ٹھ  بَھروسہٕ  کرُن۔

Jalandhary:
  اے  باایمانو  ژیٚتس  پٲوِو  خدٲے  سٕنٛز  نعمت  تہٕ  احسان،  ییٚلہِ  أکۍ  قومن  یعنی  قریشو  مکہ  کیو  کٲفرو  قصد  کریو  تۅہیہِ  کُن  پنُن  اتھہٕ  زیٹھراونُک  یعنی  تۅہیہِ  پیٚٹھ  ہنگہٕ  تہٕ  منگہٕ  حملہٕ  کرنُک  ییٚلہِ  توٚہۍ  وٕنہِ  ضعیف  ٲسِو،  پس  رٔٹۍ  اللہ  تعالیٰ  ہن  پتھ  تِہٕندۍ  اتھہٕ  پننہِ  فضل  تہٕ  کرمہٕ  سٍتۍ۔  تِمن  دیُتُن  نہٕ  تۅہیہِ  پیٚٹھ  غٲلَب  سپدنہٕ۔  یہے  نعمت  یاد  کٔرِتھ،  کھوٗژِو  اللہ  تعالیٰ  ہس  تٔمسٕندین  احکامن  ہٕنٛز  مہ  کٔرِو  مُخالفت،  خداےسٕے  پیٚٹھ  بیٚیہِ  نہٕ  کٲنسِی  پیٚٹھ  پزِ  اعتماد  کرُن  باایمانن  ہمیشہ۔

Transliteration:
  Y<u>a</u> ayyuh<u>a</u> alla<u>th</u>eena <u>a</u>manoo o<u>th</u>kuroo niAAmata All<u>a</u>hi AAalaykum i<u>th</u> hamma qawmun an yabsu<u>t</u>oo ilaykum aydiyahum fakaffa aydiyahum AAankum wa<b>i</b>ttaqoo All<u>a</u>ha waAAal<u>a</u> All<u>a</u>hi falyatawakkali almuminoon<b>a</b>


Maududi:
  خُداین  اوس  بنی  اسرائیلس  پختہٕ  عہد  ہیوٚتمُت،  تہٕ  تِمن  منٛز  ٲسِن  باہ  نقیب  مُقرر  کٔرِمٕتۍ۔  ﴿نقیب  گوٚو  نگرٲنی  تہٕ  پٕرٛژھ گٲر  کرن  وول۔  بنی  اسرائیلس  ٲسۍ  باہ  قبیلہٕ  تہٕ  خُداین  اوس  یِمو  منٛزٕ  پرٛتھ  قبیلہٕ  خٲطرٕ  اکھ  اکھ  نقیب  خۅد  یِموٕے  قبیلو  منٛزٕ  مقرر  کرنُک  حکم  دِیتمُت  تاکہ  سُہ  تھاوہے  تِہندٮ۪ن  حالاتن  پٮ۪ٹھ  نظر  تہٕ  تِمن  روزِہے  بے دینی  تہٕ  بد اخلٲقی  نِشہِ  بچاونٕچ  کوٗشش  کران﴾  تہٕ  تِمن  اوس  ووٚنمُت  زِ،  بہٕ  چُھس  تۅہیہِ  سٍتۍ،  ہرگاہ  تۅہیہِ  نماز  قٲیِم  تھٲوٕو  تہٕ  زکوٰۃ  دِژٕو،  تہٕ  میٲنۍ  رسول  مٲنِیوٗکھ  تہٕ  تِمن  کوٚرو  مدد  تہٕ  پننِس  خُدایس  روٗدِو  رُت  قرض  دِوان،  تیٚلہِ  تھٲوِو  پژھ  زِ  بہٕ  کرٕ  تُہٕنزٕ  بُرٲیِیہِ  تۅہیہِ  نِشہِ  دوٗر،  تہٕ  تۅہۍ  کرو  تِتھیٚن  باغن  منٛز  دٲخل  یِمن  بٔنۍ کِنۍ  کۅلہٕ  آسن  پکان،  مگر  اَمہِ  پتہٕ  ییٚمۍ  تۅہیہِ  منٛزٕ  کفرٕچ  رٔوِش  اختیار  کٔر،  تیٚلہِ  راو  رٲو  تٔمۍ  درحقیقت  سواء  السبیل۔  ﴿سواء  السبیل  چِھ  تتھ  بجہِ  وَتہِ  ونان  یۅسہٕ  باقاعدٕہ  منٛزلِ  مقصودس  تام  واتنہٕ  خٲطرٕ  بناونہٕ  آسہِ  آمٕژ،  سواء  السبیل  راوَراونُک  مطلب  چُھ  یہِ  زِ  اِنسان  وَسہِ  بجہِ  وَتہِ  پٮ۪ٹھہٕ  تہٕ  راوِ  بیرَو  پیٚٹھۍ﴾

Jalandhary:
  پٔزۍ  پٲٹھۍ  اللہ  تعالیٰ  ہن  کرنٲوۍ  بنی  اسراییل  عہد  حضرتِ  موسیٰ  سٕندِ  خٲطرٕ،  بیٚیہِ  کٔرۍ  اسہِ  تِمو  أندرٕہ  باہ  ﴿12﴾  سردار  تُہٕندۍ  نُمایندٕہ  مُقرر،  اللہ  تعالیٰ  ہن  فرمووُکھ  بہٕ  چُھس  تۅہیہِ  سٍتۍ  پرتھ  وقتہٕ  تُہُند  سورُے  حال  وُچھان،  سُہ  عہد  اوس  یی  زِ  کہ  ہرگاہ  توٚہۍ  نماز  برپا  تھٲوِو  بیٚیہِ  زکوات  ادا  کٔرِو  بیٚیہِ  رودِو  پژھ  کران  میانین  سارنٕے  پیغمبرن  بیٚیہِ  کٔرِو  تِمن  مدد  تِہٕندین  دُشمنن  سٍتۍ  مُقابلہٕ  کٔرِتھ،  بیٚیہِ  کٔرِو  زکوات  علاوٕہ  خٲر  چن  کامین  اندر  پنُن  مال  خرٕچ  یتھ  اللہ  تعالیٰ  چُھ  قرض  فرماوان،  قرضاہ  رُت  رٕتہِ  مالہٕ  أندرٕہ  دِنس  پیٚٹھ  بور  بننہٕ  ورٲے۔  یتھ  آو  قرض  ناو  تھاونہٕ  امی  مۅکھہٕ  کہ  یِتھہٕ  پٲٹھۍ  قرضٕچ  ادایگی  چھےٚ  لٲزمی  آسان۔  یِتھے  پٲٹھۍ  کرِ  اللہ  تعالیٰ  امیُک  عِوض  تہٕ  بدلہٕ  عطا،  البتہ  ضروٗر  کرہٕ  بہٕ  بخشٲیِش  تُہٕندین  گنہن،  بیٚیہِ  واتناوو  بہٕ  تِمن  جنتن  اندر  یِمو  منٛزٕہ  جۅیہِ  پکان  چھےٚ،  پس  یُس  امہِ  عہدٕہ  پتہٕ  تہِ  کُفر  کرِ  پس  پٔزۍ  پٲٹھۍ  ڈوٚل  سُہ  سیٚزِ  وتہِ  نِشہِ  سٮ۪ٹھاہ  دوٗر۔

Transliteration:
  Walaqad akha<u>th</u>a All<u>a</u>hu meeth<u>a</u>qa banee isr<u>a</u>eela wabaAAathn<u>a</u> minhumu ithnay AAashara naqeeban waq<u>a</u>la All<u>a</u>hu innee maAAakum lain aqamtumu a<b>l</b><u>ss</u>al<u>a</u>ta wa<u>a</u>taytumu a<b>l</b>zzak<u>a</u>ta wa<u>a</u>mantum birusulee waAAazzartumoohum waaqra<u>d</u>tumu All<u>a</u>ha qar<u>d</u>an <u>h</u>asanan laokaffiranna AAankum sayyi<u>a</u>tikum walaodkhilannakum jann<u>a</u>tin tajree min ta<u>h</u>tih<u>a</u> alanh<u>a</u>ru faman kafara baAAda <u>tha</u>lika minkum faqad <u>d</u>alla saw<u>a</u>a a<b>l</b>ssabeel<b>i</b>


Maududi:
  پتہٕ  اوس  یہِ  تِہُند  پنُن  عہد  پُھٹراوُن  ییٚمہِ  کِنۍ  اسہِ  تِم  پننہِ  رحمت  نِشہِ  دوٗر  چھٔکۍ،  تہٕ  تِہندۍ  دِل  بنٲوۍ  سخت،  وۅنۍ  چُھ  تِہُند  حال  یہِ  زِ  لفظن  ہیرٕ  پھیرٕ  کٔرِتھ  چِھ  کتھہِ  واتناوان  کتہِ  پٮ۪ٹھہٕ  کور،  یۅسہٕ  تعلیم  تِمن  دِنہٕ  ٲس  آمٕژ  تمِیُک  بوٚڈ  حصہٕ  چُھکھ  مٔشروومُت،  تہٕ  دۅہ  کھۅتہٕ  دۅہ  چُھ  تۅہیہِ  تِہندِ  کُنہِ  نَتہٕ  کُنہِ  خیانتُک  پے لگان  روزان،  تِمو  منٛزٕ  چِھ  سٮ۪ٹھاہ  کم  لُکھ  اَمہِ  عیبہٕ  نِشہِ  بٔچِتھ۔  ﴿وۅنۍ  ہرگاہ  یِم  اتھ  حالس  چِھ  وٲتِمٕتۍ  تیٚلہِ  یِم  تہِ  بُرٕ  حرکتہٕ  یِم  کرن  تِمن  ہُند  چُھ  یِمن  نِشہِ  توقع﴾  لہٰذا  کٔرِو  یِمن  معاف  تہٕ  یِہنزو  حرکتو  نِشہِ  روٗزِو  چشم  پوشی  کران،  اللہ  تعالیٰ  چُھ  تِمن  لُکن  پسند  کران  یِم  احسانٕچ  رٔوِش  تھاوان  چِھ۔

Jalandhary:
  لیکن  بنی  اسراییلو  پُھٹروو  سُہ  عہد۔  تمی  سببہٕ  گٔے  تِم  گرفتار  رنگارنگ  مُصیبتن،  بیٚیہِ  سپٕدۍ  مہربٲنِیو  نِشہِ  محروم  رحمت  والطافو  نِشہِ  دوٗر۔  تمی  لعنتُک  اثر  اوس  کہ  تِہٕندۍ  دِل  کٔرۍ  اسہِ  سٮ۪ٹھاہ  سخت۔  پزین  کتھن  ہُند  اوس  نہٕ  تِمن  کانہہ  اثر  سپدان،  چنانچہ  تِہٕندۍ  عٲلِم  ٲسۍ  بدلاوان  تورات  کین  کلماتن  تہٕ  عبارتس  پننہِ  جایہِ  نِشہِ،  بیٚیہِ  مشروو  تِمو  اکھ  بوٚڈ  حصہٕ  تِمو  نصیحتو  أندرٕہ  یِم  تِمن  کرنہٕ  آسہٕ  یِوان  یِمن  منٛز  تِہٕندِ  خٲطرٕ  فلاح  دارین  اوس،  وٕنہِ  چُھنہٕ  تِمن  ہیٚن۔  چنانچہ  تۅہیہِ  روزِ  تِہٕندین  خیانتن  تہٕ  بدنیتین  ہُند  ہمیشہ  اطلاع  سپدان۔  مگر  نہ  تِمو  أندرٕہ  کم  کینژھن  لوٗکن  ہُند  یِم  مُشرف  بہ  اِسلام  سپدِ  تِمو  أندرٕہ،  پس  کٔرِو  توٚہۍ  تِمن  معاف  بیٚیہِ  درگُذر۔  پٔزۍ  پٲٹھۍ  اللہ  تعالیٰ  چُھ  دوست  تھاوان  احسان  کروٕنین  بندن۔  

Transliteration:
  Fabim<u>a</u> naq<u>d</u>ihim meeth<u>a</u>qahum laAAann<u>a</u>hum wajaAAaln<u>a</u> quloobahum q<u>a</u>siyatan yu<u>h</u>arrifoona alkalima AAan maw<u>ad</u>iAAihi wanasoo <u>h</u>a<i><u>thth</u></i>an mimm<u>a</u> <u>th</u>ukkiroo bihi wal<u>a</u> taz<u>a</u>lu ta<u>tt</u>aliAAu AAal<u>a</u> kh<u>a</u>inatin minhum ill<u>a</u> qaleelan minhum fa<b>o</b>AAfu AAanhum wa<b>i</b><u>s</u>fa<u>h</u> inna All<u>a</u>ha yu<u>h</u>ibbu almu<u>h</u>sineen<b>a</b>


Maududi:
  یِتھے  پٲٹھۍ  اوس  اسہِ  تِمن  لُکن  تہِ  پختہٕ  عہد  ہیٚوتمُت  یِمو  ووٚنمُت  اوس  زِ  أسۍ  چِھ  نصاریٰ  مگر  تِمن  تہِ  یُس  سبق  یاد  اوس  کرناونہٕ  آمُت  تمِیُک  بوٚڈ  اکھ  حصہٕ  کوٚر  تِمو  فراموش،  ٲخر  کار  ووٚو  اَسہِ  تِمن  درمیان  قیامتس  تام  دشمنی  تہٕ  اکھ  أکۍ  سٕندِ  بُغضُک  تہٕ  عداوتُک  بِیول  تہٕ  ضرور  واتہِ  اکھ  وقت  ییٚلہِ  اللہ  تعالیٰ  تِمن  وَنہِ  زِ  تِم  کیا  چِھ  روٗدِمٕتۍ  دُنیاہس  منٛز  بناوان۔

Jalandhary:
  بیٚیہِ  تِمو  أندرٕ  ہ  یِم  ونان  چھِ  أسۍ  چھِ  نصاریٰ  یعنی  پننِس  دینس  نُصرت  کروٕنۍ  تِمن  نِشہِ  تہِ  رٔٹۍ  اسہِ  ایمان  وعمل  کرنس  پیٚٹھ  عہد،  پس  مشروو  تِمو  تہِ  اکھ  بوٚڈ  حِصہٕ  تِمو  نصیحتو  أندرٕہ  یِم  تِمن  کرنہٕ  آسہٕ  یِوان  یِمن  منٛز  تِہٕندِ  خٲطرٕ  فلاحِ  دارین  اوس،  پس  تیز  کوٚر  اسہِ  تِمن  منٛز  بغض  وعداوتُک  نار  قیامتس  تام۔  کیازِ  تِمن  منٛز  تہِ  سپٕدۍ  ترٚے  ﴿3﴾  فِرقہٕ۔  اکھ  نسطوریہ  یِم  حضرتِ  عیسیٰ  ہس  چھِ  خداے  سُند  نیٚچُو  مانان۔  بیاکھ  یعقوبیہ  یِم  حضرتِ  عیسیٰ  ہس  چھِ  خدا  مانان  ترٚیِم  ملکانیہ  یِم  حضرتِ  عیسیٰ  ہس  چھِ  ترٚیو  أندرٕہ  اکھ  خداے  مانان،  یِمنٕے  چُھ  پانہٕ  وٲنۍ  سخت  اختلاف،  آیِندٕہ  کرِ  اللہ  تعالیٰ  خبر  تِمن  سارچِی  یہِ  تِم  کران  ٲسۍ  تو  پتہٕ  کریٚکھ  گرفتار  عذابِ  ٲخرتس  اندر۔

Transliteration:
  Wamina alla<u>th</u>eena q<u>a</u>loo inn<u>a</u> na<u>sa</u>r<u>a</u> akha<u>th</u>n<u>a</u> meeth<u>a</u>qahum fanasoo <u>h</u>a<i><u>thth</u></i>an mimm<u>a</u> <u>th</u>ukkiroo bihi faaghrayn<u>a</u> baynahumu alAAad<u>a</u>wata wa<b>a</b>lbagh<u>da</u>a il<u>a</u> yawmi alqiy<u>a</u>mati wasawfa yunabbiohumu All<u>a</u>hu bim<u>a</u> k<u>a</u>noo ya<u>s</u>naAAoon<b>a</b>


Maududi:
  اے  اہلِ  کتاب!  سون  رسول  چھُ  تۅہیہِ  نِشہِ  آمُت  یُس  اللہ  تعالیٰ  سٕنزِ  کتابہِ  ہٕنزن  واریاہن  تِمن  کتھن  تۅہیہِ  برونٛہہ  کنہِ  مٕژراوان  چُھ،  یِمن  پٮ۪ٹھ  توٚہۍ  پردٕہ  ٲسِو  ترٛاوان  تہٕ  واریاہَو  کتھو  نِشہِ  چُھ  درگُزر  تہِ  کران،  ﴿یعنی  تُہٕنزٕ  کینٛہہ  ژوٗرٕ  تہٕ  خیانتہٕ  چُھ  مٕژراوان  یُہُند  مٕژرُن  دینِ  حق  قٲیِم  کرنہٕ  خٲطرٕ  سٮ۪ٹھاہ  ضروری  چُھ۔  تہٕ  کینٛژھو  نِشہِ  چُھ  چشم  پوشی  تہِ  کران  یِمن  ہٕندِ  مٕژراونٕچ  کانٛہہ  حقیقی  ضرورت  چَھنہٕ﴾  تۅہیہِ  نِشہِ  چُھ  اللہ  تعالیٰ  سٕندِ  طرفہٕ  گاش  ووتمُت  تہٕ  اکھ  تِژھہ  حق  ہاون  واجِنۍ  کتاب،

Jalandhary:
  اے  اہلِ  کتابو  یہودو  تہٕ  نصاریٰ  ہو،  پٔزۍ  پٲٹھۍ  آو  تۅہیہِ  کُن  سون  پیغمبر  حضرتِ  محمد  صلی  اللہ  علیہ  و  سلم،  یِہٕندِ  علمُک  شان  چُھ  کہ  تِم  چھِ  وارٕہ  نٔنِراوان  تۅہیہِ  وارِیاہ  کتھہٕ  تِمو  کتھو  أندرٕہ  یِمہٕ  توٚہۍ  کھٹِتھ  تھاوان  چھِو  تورات  وانجیل  منٛزٕہ،  بیٚیہِ  چُھو  توتہِ  وارِیاہن  کتھن  درگُذر  کران،  بتحقیق  وۅت  تۅہیہِ  کُن  خداے  سٕندِ  طرفہٕ  ہدایتُک  بوٚڈ  نور  بیٚیہِ  روشن  تہٕ  صاف  کِتاباہ۔

Transliteration:
  Y<u>a</u> ahla alkit<u>a</u>bi qad j<u>a</u>akum rasoolun<u>a</u> yubayyinu lakum katheeran mimm<u>a</u> kuntum tukhfoona mina alkit<u>a</u>bi wayaAAfoo AAan katheerin qad j<u>a</u>akum mina All<u>a</u>hi noorun wakit<u>a</u>bun mubeen<b>un</b>


Maududi:
  ییٚمہِ  سٍتۍ  اللہ  تعالیٰ  چُھ  تِمن  لُکن  یِم  تٔمۍ  سٕندِ  رضاہٕکۍ  طٲلِب  چِھ  سلامتی  ہٕندۍ  طریقہٕ  وَنان  تہٕ  پننہِ  اِذنہٕ  سٍتۍ  چُھ  تِمن  اَنِگٹو  منٛزٕ  کٔڑِتھ  گاشس  کُن  اَنان  تہٕ  سیٚزِ  وَتہِ  کُن  چُھ  تِمن  رہنمٲئی  کران۔

Jalandhary:
  وتھ  چُھ  ہاوان  تمی  سٍتۍ  اللہ  تعالیٰ  تِمن  لوٗکن  یِم  طٲلِب  چھِ  تُہٕندِ  خٲطرٕ  رضامندی  ہٕندۍ  سلامتی  ہٕنٛزن  وتن  کُن،  تِمنٕے  کڈان  کُفرٕ  چو  تہٕ  نافرمٲنیو  ہٕنٛزو  گٹو  أندرٕہ  ایمان  کِس  تہٕ  فرماں بردٲری  ہٕندِس  گاشس  کُن،  بیٚیہِ  چُھکھ  ہاوان  سۅ  وتھ  یۅسہٕ  وتھ  سیٚز  چھےٚ  تتھ  پیٚٹھ  چُھکھ  تھاوان  قٲیِم  تہٕ  مُحکم۔

Transliteration:
  Yahdee bihi All<u>a</u>hu mani ittabaAAa ri<u>d</u>w<u>a</u>nahu subula a<b>l</b>ssal<u>a</u>mi wayukhrijuhum mina a<b>l</b><i><u>thth</u></i>ulum<u>a</u>ti il<u>a</u> a<b>l</b>nnoori bii<u>th</u>nihi wayahdeehim il<u>a</u> <u>s</u>ir<u>at</u>in mustaqeem<b>in</b>


Maududi:
  پٔزۍ پٲٹھۍ  کوٚر  کُفر  تِمو  لُکو  یِمو  ووٚن  زِ،  مسیح  ابنِ  مریمٕے  چُھ  خُداے۔  اے  نبیؐ  یِمن  ؤنِو  کٔمۍ  سٕنز  مجال  چھےٚ  زِ  خُدایس  رٹن  امہِ  ارادٕہ  نِشہِ  پتھ  زِ،  ہرگاہ  سُہ  ییژِھہ  ہلاک  کرُن  مسیح  ابنِ  مریمس  ییٚیہِ  تٔمۍ  سٕنزِ  ماجہِ،  تہٕ  تمام  زمین  والیٚن،  اللہ  تعالیٰ  چُھ  زمین  تہٕ  آسمانن  ہُند  تہٕ  تِمن  سارِنٕے  چیزن  ہُند  مٲلک  یِم  زمین  و  آسمانس  درمیان  چِھ،  یِکینژھاہ  یژھان  چُھ  پٲدٕ  چُھ  کران۔  ﴿یعنی  محض  بنوووُن  تۅہیہِ  مسیحؑ  مٲلۍ  سٕندِ  ورٲے  زیٚنہٕ  کِنۍ  خُداے  حالانکہ  خُداے  یس  یِتھہٕ  پٲٹھۍ  یژھان  چُھ  تس  چُھ  تِتھہٕ  پٲٹھۍ  پٲدٕ  کران۔  کانٛہہ  بندٕہ  چُھنہٕ  اتھ  بُنیادس  پٮ۪ٹھ  خداے  بنان  زِ  خُداین  چُھ  سُہ  غیر  معمولی  طور  پٲدٕ  کوٚرمُت۔﴾  تہٕ  تٔمۍ  سٕنز  قدرت  چھےٚ  پرٛتھ  چیزس  پٮ۪ٹھ  حٲوی۔

Jalandhary:
  بیشک  تِم  لوٗکھ  چھِ  کٲفر  یِمو  ووٚن  خداے  چُھ  عینِ  مسیح  مریم  سُند  نیٚچُو،  توٚہۍ  پرژھتو  یِمن  ہرگاہ  اللہ  تعالیٰ  ہے  مسیح  بِن  مریمس  حضرتِ  عیسیٰ  ہس  بیٚیہِ  تِہٕنزِ  ماجہِ  بیٚیہِ  یِم  زمینس  پیٚٹھ  آزاد  چھِ  تِمن  سارنٕے  گالُن  یژِھہ۔  پس  کُس  اکھاہ  ہیٚکہِ  کُنہِ  چیزس  خدایس  نِشہِ  مٲلِک  لٲگِتھ  تہٕ  تِمن  بچٲوِتھ،  خداے  سٕنٛزٕے  پادشاہت  چھےٚ  آسمانن  تہٕ  زمینن  اندر  بیٚیہِ  یہِ  تِمن  دۅن  منٛزباگ  چُھ  تتھ  اندر،  سُہ  چُھ  پٲدٕہ  کران  یہِ  یژھان  چُھ،  سُہ  چُھ  پرتھ  چیزس  پیٚٹھ  قدرت  وول۔  تٔمۍ  یوٚژھ  آسمان  وزمین  بے  مادٕہ  پٲدٕہ  کرُن  تِی  کوٚرُن۔  تٔمۍ  یوٚژھ  حضرتَ  آدم  بے  پدر  مادٕہ  پٲدٕہ  کرُن  تِی  کوٚرُن۔  تٔمۍ  یٔژھۍ  حضرتِ  حوا  بے  مادٕہ  پٲدٕہ  کرٕنۍ  تی  کوٚرُن۔  تٔمۍ  یوٚژھ  حضرتِ  عیسٰی  بے  پدر  پٲدٕہ  کرُن  تِی  کوٚرُن۔

Transliteration:
  Laqad kafara alla<u>th</u>eena q<u>a</u>loo inna All<u>a</u>ha huwa almasee<u>h</u>u ibnu maryama qul faman yamliku mina All<u>a</u>hi shayan in ar<u>a</u>da an yuhlika almasee<u>h</u>a ibna maryama waommahu waman fee alar<u>d</u>i jameeAAan walill<u>a</u>hi mulku a<b>l</b>ssam<u>a</u>w<u>a</u>ti wa<b>a</b>lar<u>d</u>i wam<u>a</u> baynahum<u>a</u> yakhluqu m<u>a</u> yash<u>a</u>o wa<b>A</b>ll<u>a</u>hu AAal<u>a</u> kulli shayin qadeer<b>un</b>


Maududi:
  یہود  تہٕ  نصاریٰ  چِھ  ونان  زِ  أسۍ  چِھ  اللہ  تعالیٰ  سٕندۍ  نچِوۍ  تہٕ  تٔمۍ  سٕندۍ  ٹٲٹھۍ۔  تِمن  پرٛژِھو،  تیٚلہِ  کیازِ  چُھو  سُہ  تۅہیہِ  تُہٕندٮ۪ن  گناہن  پٮ۪ٹھ  سزا  دِوان؟  درحقیقت  چِھو  توٚہۍ  تہِ  تِتھی  انسان  یِتھۍ  باقی  انسان  خُداین  چِھ  پٲدٕ  کٔرِمٕتۍ۔  یس  سُہ  یژھان  چُھ  تس  چھُ  معاف  کران  تہٕ  یس  سُہ  یژھان  چُھ  تس  چُھ  سزا  دِوان،  زمین  تہٕ  آسمان  تہٕ  اتھہ  منٛز  یِکینژھاہ  موجود  چُھ،  چھُ  تٔمۍ  سُندُے  تہٕ  تٔسۍ  کُن  چُھ  سارِنٕے  گژُھن۔

Jalandhary:
  یہود  ونصاریٰ  چھِ  دعویٰ  کران  کہ  أسۍ  چھِ  خداے  سٕندۍ  نیٚچِوبیٚیہِ  تِہٕندۍ  دوست  تہٕ  محبوب  یعنی  اولادن  تہٕ  محبوبن  ہٕندۍ  پٲٹھۍ  چھِ  أسۍ  مقبول۔  توٚہۍ  فرمٲوِیوکھ  ادٕہ  کیازِ  کرِ  سُہ  تۅہیہِ  تِہٕنٛزو  نافرمٲنِیو  سببہٕ  عذابس  گرفتار  ٲخرتس  اندر۔  تۅہیہِ  چھَنہٕ  کانہہ  خصوصیت  بیین  لوٗکن  ہٕندِ  کھۅتہٕ،  بلکہ  چھِو  توٚہۍ  تہِ  تِموٕے  عام  لوٗکو  أندرٕہ  یِم  تٔمۍ  پٲدٕہ  کٔرۍ،  یس  یژِھہ  تس  کرِ  مغفرت  یس  یژِھہ  تس  کرِ  عذاب۔  آسمٲنی  کتابن  اندر  چُھ  ثٲبت  کہ  مغفرت  بنہِ  تس  یُس  باایمان  آسہ۔  کٲفرن  تہٕ  مُشرِکن  ہٕندِ  خٲطرٕ  چُھ  عذابِ  ابدی  مُقرر  کرنہٕ  آمُت،  بیٚیہِ  چھےٚ  آسمانن  تہٕ  زمینن  ہٕنٛز  پادشاہت  بیٚیہِ  یہِ  کینژھاہ  تِمن  درمیان  چُھ  تمہِ  سارچی  پادشاہت  خداے  سٕنٛزٕے  یٲژ۔  بیٚیہِ  چُھ  سارنٕے  تس  کُن  پتولاکہ  واتُن۔

Transliteration:
  Waq<u>a</u>lati alyahoodu wa<b>al</b>nna<u>sa</u>r<u>a</u> na<u>h</u>nu abn<u>a</u>o All<u>a</u>hi waa<u>h</u>ibb<u>a</u>ohu qul falima yuAAa<u>thth</u>ibukum bi<u>th</u>unoobikum bal antum basharun mimman khalaqa yaghfiru liman yash<u>a</u>o wayuAAa<u>thth</u>ibu man yash<u>a</u>o walill<u>a</u>hi mulku a<b>l</b>ssam<u>a</u>w<u>a</u>ti wa<b>a</b>lar<u>d</u>i wam<u>a</u> baynahum<u>a</u> wailayhi alma<u>s</u>eer<b>u</b>


Maududi:
  اے  اہلِ  کتاب!  سون  یہِ  رسول  چُھ  تمہِ  وقتہٕ  تۅہیہِ  نِشہِ  آمُت  تہٕ  دینٕچ  واضح  تعلیم  چُھ  تۅہیہِ  دِوان،  ییٚلہِ  زن  رسولن  ہٕندِ  یِنُک  سلسلہٕ  اکہِ  مُدّت  پٮ۪ٹھہٕ  بند  اوس،  تاکہ  توٚہۍ  ہیٚکِو  نہٕ  ؤنِتھ  زِ  اَسہِ  نِشہِ  آو  نہٕ  کانٛہہ  بشارت  دِنہٕ  وول  تہٕ  کھۅژناون  وول۔  لہٰذا  وُچِھو،  وۅنۍ  آو  سُہ  بشارت  دِنہٕ  وول  تہٕ  کھۅژنان  وول،  تہٕ  اللہ  تعالیٰ  چُھ  پرٛتھ  چیزس  پٮ۪ٹھ  قدرت  تھاوان۔  ﴿یعنی  اگر  تۅہیہِ  أمِس  بشیر  و  نذیر  سٕنز  کتھ  مٲنِو  نہٕ  تیٚلہِ  تھٲوِو  یاد  زِ  اللہ  تعالیٰ  چُھ  قٲدر  تہٕ  طاقتہٕ  وول،  پرٛتھ  کانٛہہ  سزا  یُس  سُہ  تۅہیہِ  دِیُن  ییٚژِھہ  کُنہِ  رکاوٹہٕ  ورٲے  ہیٚکِیو  دِتھ۔﴾

Jalandhary:
  اے  اہلِ  کتابو  پٔزۍ  پٲٹھۍ  آو  تۅہیہِ  کُن  سون  پیغمبر  حضرتِ  محمد  صلی  اللہ  علیہ  و  سلم۔  یِم  تۅہیہِ  شریعتٕکۍ  احکام  نٔنۍ  پٲٹھۍ  بیان  کران  چھِ  تمی  وقتہٕ  کہ  پیغمبرن  ہُند  یُن  اوس  وارِیاہ  کالہٕ  پیٚٹھہٕ  بند  سپُدمُت،  یہِ  پیغمبرِ  برحق  آو  تۅہیہِ  کُن  سوزنہٕ  یُتھنہٕ  توٚہۍ  ؤنِتھ  ہیٚکِو  قیامت  کہ  دۅہ  کہ  اسہِ  نِشہِ  آونہٕ  کانہہ  خوش  خبر  ونہٕ  وُناہ  یا  بیم  کروُناہ،  پس  پٔزۍ  پٲٹھۍ  آو  تۅہیہِ  کُن  بشارت  فرماوٕوُن  تہٕ  بیم  کروُن  تہِ۔  یعنی  حضرتِ  مصطفٰی  صلی  اللہ  علیہ  و سلم،  اللہ  تعالیٰ  چُھ  پرتھ  چیزس  پیٚٹھ  قدرت  وول  منٛزٕہ  کینہہ  کالاہ  پیغمبرن  ہٕندِ  بند  کرنس  پیٚٹھ  تہِ،  تو  پتہٕ  بیٚیہِ  پیغمبر  سوزنس  پیٚٹھ  تہِ۔

Transliteration:
  Y<u>a</u> ahla alkit<u>a</u>bi qad j<u>a</u>akum rasoolun<u>a</u> yubayyinu lakum AAal<u>a</u> fatratin mina a<b>l</b>rrusuli an taqooloo m<u>a</u> j<u>a</u>an<u>a</u> min basheerin wal<u>a</u> na<u>th</u>eerin faqad j<u>a</u>akum basheerun wana<u>th</u>eerun wa<b>A</b>ll<u>a</u>hu AAal<u>a</u> kulli shayin qadeer<b>un</b>


Maududi:
  یاد  کٔرِو  ییٚلہِ  موسیٰ  علیہ  السلامن  پننِس  قومس  اوس  ووٚنمُت  زِ،  اے  میانہِ  قوم  کیو  لوٗکو،  اللہ  تعالیٰ  سٕندِ  تمہِ  نعمتُک  خیال  کٔرِو  یۅسہٕ  تٔمۍ  تۅہیہِ  عطا  ٲسنو  کٔرمٕژ،  تٔمۍ  کٔرۍ  تۅہیہِ  منٛزٕ  نبی  پٲدٕ،  توٚہۍ  بنٲوِنو  فرماں  روا  ﴿بادشاہ﴾،  تہٕ  تۅہیہِ  دِیتُنو  تِکینژھاہ  یہِ  نہٕ  دُنیاہس  منٛز  بیٚیہِ  کٲنسہِ  اوسُن  دِیتمُت۔

Jalandhary:
  بیٚیہِ  چُھ  سُہ  وقت  تہِ  قٲبلِ  ذکِر  ییٚلہِ  حضرتِ  موسٰۍ  ہن  فرموو  پننِس  قومس  اے  میانہِ  قومہٕ  ژیٚتس  پٲوِو  تِمہٕ  نعمژٕ  یِمہٕ  اللہ  تعالیٰ  ہن  تۅہیہِ  عطا  کرِ  یوٕ،  اکھ  نعمت  گٔیہِ  کہ  تۅہیہِ  منٛز  بنٲوِن  وارِیاہ  پیغمبر  مثل  حضرتِ  یعقوب  علیہ  السلام،  حضرتِ  یوسُف  علیہ  السلام،  حضرتِ  موسٰی،  بیٚیہِ  حضرتِ  ہارون  علیہما  السلام  وغٲرٕہ،  بیٚیہِ  بنٲوِنو  توٚہۍ  پادشاہ۔  چنانچہ  فرعون  سٕندِس  مُلکس  پیٚٹھ  کوٚروٕہ  تۅہیہِ  قبضہٕ،  بیٚیہِ  کرِ  نو  تِمہٕ  تِمہٕ  نعمژٕ  عطا  یِمنہٕ  کٲنسہِ  کرین  عطا  عالمینو  أندرٕہ۔  دریاو  مٔنٛزۍ  دِژٕن  تۅہیہِ  وتھ۔  توٚہۍ  تٲرۍ  نو  اپور  تُہُند  دُشمن  فرعون  تہٕ  تِہٕنٛز  لشکر  کٔرٕن  غرق  تتھ  دریاوس  منٛز۔

Transliteration:
  Wai<u>th</u> q<u>a</u>la moos<u>a</u> liqawmihi y<u>a</u> qawmi o<u>th</u>kuroo niAAmata All<u>a</u>hi AAalaykum i<u>th</u> jaAAala feekum anbiy<u>a</u>a wajaAAalakum mulookan wa<u>a</u>t<u>a</u>kum m<u>a</u> lam yuti a<u>h</u>adan mina alAA<u>a</u>lameen<b>a</b>


Maududi:
  اے  برادرانِ  قوم!  تَتھ  مُقدّس  سرزمینس  منٛز  سپدِو  دٲخل،  یۅسہٕ  خُداین  تُہٕندِ  خٲطرٕ  چھےٚ  لیٚچھ مٕژ،  ﴿امہِ  نِشہِ  چُھ  مُراد  فلسطینٕچ  سرزمین  یۅسہٕ  تمہِ  وقتہٕ  سخت  مُشرک  تہٕ  بدکار  قومو  سٍتۍ  آباد  ٲس۔  بنی  اسرٲئیل  ییٚلہِ  مِصرٕ  منٛزٕ  درٛاے  یٔہے  زمین  کٔر  اللہ  تعالیٰ ہن  تِہِندِ  خٲطرٕ  نامزد  تہٕ  حکم  کوٚرنکھ  زِ  گژِھو  کٔرِیوٗن  یہِ  فتح۔﴾  پتھ  مَہ  ۂٹِو  نَتہٕ  پِھیرِو  ناکام  تہٕ  نامراد۔

Jalandhary:
  اے  میانہِ  قومہٕ  یِمن  نعمتن  تہٕ  احسانن  شوٗبہِ  قدٕر  کرٕنۍ۔  خداے  سٕندِس  جہادٕہ  کِس  تعمیل  کرنس  سٍتۍ  أژِو  شام  کِس  مُلکس  اندر  یُس  تُہٕندِ  حُکمرٲنی  خٲطرٕ  اللہ  تعالیٰ  ہن  مُقرر  کوٚرمُت  چُھ،  کٔرِو  اتھ  اندر  أژِتھ  عمالقن  سٍتۍ  جہاد۔  یہِ  مُلک  چُھ  تُہٕندِ  خٲطرٕ  اللہ  تعالیٰ  ہن  مُقرر  کوٚرمُت،  لہٰذا  سپدِ  تۅہیہِ  اتھ  مںٛز  اژوُنُے  فتح  حٲصِل،  یُتھنہٕ  پوٚت  پھِیرِو  دُشمنن  سٍتۍ  مُقابلہٕ  کرنہٕ  نِشہِ  واپس  یِیِو  سُہ  پوٚت  پھیرُن  تُہُند  آسہِ  تُہٕندِ  حقہٕ  سٮ۪ٹھاہ  نقصانُک  باعث۔

Transliteration:
  Y<u>a</u> qawmi odkhuloo alar<u>d</u>a almuqaddasata allatee kataba All<u>a</u>hu lakum wal<u>a</u> tartaddoo AAal<u>a</u> adb<u>a</u>rikum fatanqaliboo kh<u>a</u>sireen<b>a</b>


Maududi:
  تِمو  دِیُت  جواب،  اے  موسیؑ،  تَتہِ  ہے  بٔڈۍ  زبردست  لُکھ  چِھ  روزان،  أسۍ  گژھو  نہٕ  ہرگز  تور  یوٚت  تام  نَہ  تِم  تَتہِ  نیرن۔  آ،  ہرگاہ  تِم  تَتہِ  درٛاے  تیٚلہِ  چِھ  أسۍ  تور  اَژنہٕ  خٲطرٕ  تیار۔

Jalandhary:
  دپنہِ  لٔگۍ  اے  موسٰی  اتھ  مُلکس  اندر  چھِ  زبردست  لوکھ  روزان۔  أسۍ  ہیٚکو  نہٕ  تِمن  سٍتۍ  مُقابلہٕ  کٔرِتھ،  أسۍ  اژو  نہٕ  ہرگِز  اتھ  مُلکس  اندر  یوٚتانۍ  نہٕ  تِم  امہِ  مُلکہٕ  منٛزٕ  نیرن،  پس  ہرگاہ  تِم  نیرن  امہِ  مُلکہٕ  منٛزٕہ  تیٚلہِ  اژو  أسۍ  ضروٗر۔

Transliteration:
  Q<u>a</u>loo y<u>a</u> moos<u>a</u> inna feeh<u>a</u> qawman jabb<u>a</u>reena wainn<u>a</u> lan nadkhulah<u>a</u> <u>h</u>att<u>a</u> yakhrujoo minh<u>a</u> fain yakhrujoo minh<u>a</u> fainn<u>a</u> d<u>a</u>khiloon<b>a</b>


Maududi:
  تِمن  کھۅژن  والیٚن  منٛز  ٲسۍ  زٕہ  شخص  تِتھۍ  تہِ  یِم  خُداین  پننہِ  نعمت  سٍتۍ  نوٲزِمٕتۍ  ٲسۍ۔  ﴿یِمو  دۅیو  بُزرگو  منٛزٕ  ٲسۍ  اکھ  بزرگ  حضرت  یُوشَع  بِن  نون  یِم  حضرت  موسیٰ  علیہ  السلام  سٕندِ  پتہٕ  خلیفہٕ  سپدۍ۔  دوٚیِم  بزرگ  ٲسۍ  حضرت  کالِب  یِم  حضرتِ  یُوشع  سٕندۍ  مُعاون  بنے۔  ژتجہن  ؤرِین  تام  دربدر  پھیرنہٕ  پتہٕ  ییٚلہِ  بنی  اسرائیل  فلسطینس  منٛز  ژاے  تمہِ  ساعتہٕ  ٲسۍ  حضرتِ  موسیٰ  علیہ  السلام  سٕندیو  سٲتھیو  منٛزٕ  یِمے  زٕہ  بُزرگ  زندٕہ﴾  تِمو  ووٚن،  یِمن  جبّارن  ﴿طاقت  والیٚن﴾  ہٕندِ  مُقابلہٕ  خٲطرٕ  أژِو  دروازہ  اندر۔  ییٚلہِ  توٚہۍ  اندر  وٲتِو  تیٚلہِ  روٗزِو  توٚہی  غٲلب،  خُدایس  پٮ۪ٹھ  کٔرِو  بھروسہٕ  اگر  توٚہۍ  مومن  چِھو۔

Jalandhary:
  امہِ  ساتہٕ  ؤتھۍ  مرٕد  جوراہ  یِمن  یوشع  تہٕ  کٲلِب  ناو  اوس  خدایس  کھوٚژوٕنیو  أندرٕہ۔  یِمن  پیٚٹھ  اللہ  تعالیٰ  ہن  پنٕنۍ  مہربٲنی  کرمٕژ  ٲس۔  تِمو  دوٚپہکھ  اے  بنی  اسراییلو،  ؤتھِو  اژِو  تۅہۍ  امہِ  شہرٕکِس  دروازس  تام،  توٚہۍ  ییٚلہِ  دروازس  تل  وٲتِو  توٚہۍ  سپدِو  ضروٗر  تِمن  پیٚٹھ  غٲلِب،  بیٚیہِ  کٔرِو  خداے  سٕے  پیٚٹھ  توکل  چھِوہے  باایمان،  دُشمنن  ہٕندِس  بے  ایمان  آسنس  پیٚٹھ  مہ  کٔرِو  نظر۔  مگر  تِمن  پیٚٹھ  سپدِ  نہٕ  تُہٕنٛزِ  فہمٲیشہِ  ہُند  کانہہ  اثر۔  بلکہ  کوٚرنہٕ  تِمو  تِمن  دۅن  شخصن  ہٕنٛزِ  فہمٲیشہِ  کُن  کانہہ  توجہ۔  تِہٕنٛزِہ  کتھہٕ  ووٚنُکھ  نہٕ  جوابٕے۔

Transliteration:
  Q<u>a</u>la rajul<u>a</u>ni mina alla<u>th</u>eena yakh<u>a</u>foona anAAama All<u>a</u>hu AAalayhim<u>a</u> odkhuloo AAalayhimu alb<u>a</u>ba fai<u>tha</u> dakhaltumoohu fainnakum gh<u>a</u>liboona waAAal<u>a</u> All<u>a</u>hi fatawakkaloo in kuntum mumineen<b>a</b>


Maududi:
  مگر  تِمو  ووٚن  بیٚیہِ  یی  زِ،  اے  موسیؑ،  أسۍ  گژھوے  نہٕ  زٕہٕنۍ  تور  یوٚت  تام  تِم  تَتہِ  چِھ،  بس  ژٕ  تہٕ  چون  ربّ،  دۅشوے  گٔژِھو  تہٕ  لٔڑِو،  أسۍ  بیٚہمو  ییٚتی۔

Jalandhary:
  تِم  لٔگۍ  توتہِ  وننہِ  اے  موسٰی  أسۍ  نہ  حض  اژو  نہٕ  ہرگِز  اَتھ  شہرس  منٛز  یوٚتانۍ  اتِکۍ  لوٗکھ  جبار  ین  اتھ  منٛز  روزن۔  ہرگاہ  وۅنۍ  تِمن  سٍتۍ  جنگ  کرن  چُھ  تیٚلہِ  گٔژِھو  توٚہۍ  تہٕ  تُہُند  پروردِگار۔  توٚہِی  زٕ  کٔرِو  تِمن  سٍتۍ  جنگ  سون  طاقت  چُھنہٕ  أسۍ  بیٚہمو  یتہِ  نٕے،۔

Transliteration:
  Q<u>a</u>loo y<u>a</u> moos<u>a</u> inn<u>a</u> lan nadkhulah<u>a</u> abadan m<u>a</u> d<u>a</u>moo feeh<u>a</u> fai<u>th</u>hab anta warabbuka faq<u>a</u>til<u>a</u> inn<u>a</u> h<u>a</u>hun<u>a</u> q<u>a</u>AAidoon<b>a</b>


Maududi:
  اتھ  پٮ۪ٹھ  ووٚن  موسیٰ  علیہ  السلامن،  اے  میانہِ  ربّہٕ،  میٲنِس  اختیارس  منٛز  چُھنہٕ  کانٛہہ  مگر  یا  چُھم  پنُن  پان  یا  چُھم  بوے،  بس  ژٕ  کر  اسہِ  یِمن  نافرمان  لُکن  نِشہِ  الگ۔

Jalandhary:
  حضرتِ  موسٰی  ہن  کوٚر  دُعا  پروردِگاراہ  مےٚ  چُھنا  مگراختیار  پننہٕ  نِسٕے  پانس  پیٚٹھ۔  بیٚیہِ  پننِس  بٲیِس  حضرتِ  ہارونس  پیٚٹھ،  پس  مُنٲسِب  فٲصلہٕ  کر  ژٕ  اسہِ  مںٛز  بیٚیہِ  اتھ  نافرمان  قومس  منٛز۔

Transliteration:
  Q<u>a</u>la rabbi innee l<u>a</u> amliku ill<u>a</u> nafsee waakhee fa<b>o</b>fruq baynan<u>a</u> wabayna alqawmi alf<u>a</u>siqeen<b>a</b>


Maududi:
  خُداین  دِیتُنس  جواب،  اچھا  تیٚلہِ  چُھ  سُہ  مُلک  ژتجہن  ؤرِین  تام  یِمن  پٮ۪ٹھ  حرام۔  یِم  پھیرن  ہٹرِ  ہٹرِ  زمینس  پٮ۪ٹھ،  یِمن  نافرمانن  ہٕندِس  حالس  پٮ۪ٹھ  مَہ  یِیہِ  نے  عار۔  ﴿یتھ  جایہِ  چُھ  امہِ  واقعُک  حوالہٕ  دِنُک  مقصد  دراصل  بنی  اسرائیلن  یہِ  ہاوُن  زِ  یُس  سزا  موسیٰ  علیہ  السلام  سٕندِس  زمانس  منٛز  تۅہیہِ  نافرمٲنی،  انحراف  تہٕ  پست  ہمتی  کٲم  ہیٚتھ  میوٗلمُت  اوسُو،  وۅنۍ  میلیو  تمہِ  کھۅتہٕ  زیادہ  سخت  سزا  محمد  صلی  اللہ  علیہ و سلمن  ہٕندِس  مقابلس  منٛز  بغاوتُک  طریقہٕ  اختیار  کٔرِتھ۔﴾

Jalandhary:
  اللہ  تعالیٰ  ہن  فرمووُس  پس  چُھ  میون  فٲصلہٕ  یۅہے  کہ  یہِ  مُلک  روزِ  ژتجِہن  ورین  تام  یِمن  پیٚٹھ  حرام۔  یِم  ہیٚکن  نہٕ  اتھ  پیٚٹھ  تسلط  حٲصِل  کٔرِتھ۔  یِم  روزن  یتھ  مٲدانس  منٛز  حٲران۔  اکہِ  طرفہٕ  یِوان  بیٚیہِ  طرفہٕ  گژھان۔  اتھ  وتھاہ  نہٕ  یِوان  کُنہِ  طرفس  کُن۔  لہٰذا  مہ  کھیٚیِو  امہِ  نافرمان  قومُک  کانہہ  غمٕے۔

Transliteration:
  Q<u>a</u>la fainnah<u>a</u> mu<u>h</u>arramatun AAalayhim arbaAAeena sanatan yateehoona fee alar<u>d</u>i fal<u>a</u> tasa AAal<u>a</u> alqawmi alf<u>a</u>siqeen<b>a</b>


Maududi:
  بیٚیہِ  ؤنۍتو  یِمن  آدمؑ  سٕندٮ۪ن  دۅن  نیچوٮ۪ن  ہُند  سورُے  قصہٕ  تہِ،  ییٚلہِ  تِمو  دۅشوٕیو  قربٲنی  کٔر،  تہٕ  تِمو  منٛزٕ  آیہِ  أکۍ  سٕنز  قربٲنی  قبول  کرنہٕ،  تہٕ  دوٚیِمہِ  سٕنز  آیہِ  نہٕ  کرنہٕ۔  تٔمۍ  ووٚن،  بہٕ  مارتھ  ژٕ۔  تٔمۍ  دِیُت  جواب،  اللہ  تعالیٰ  چُھ  مُتقیَن  ہٕنزے  نذرٕ  قبول  کران۔

Jalandhary:
  اے  پیغمبرِ  برحق  بیٚیہِ  پٔرِو  حض  یِمن  لوٗکن  پیٚٹھ  توٚہۍ  حضرتِ  آدم  سٕندین  دۅن  نیٚچوین  ہا  بیل  تہٕ  قابیلہ  سُند  قصہٕ۔  پٔزۍ  پٲٹھۍ  یُتھ  تِمن  نیک  لوٗکن  کُن  پانس  نسبت  کرنُک  غرور  تہٕ  تکبُر  ذرا  ہمہِ،  ییٚلہِ  تِمو  دۅشوٕیو  قربان  کوٚر  خداے  سٕندِ  خٲطرٕ  پس  آو  قبول  کرنہٕ  أکۍ  سُندُے  قربان  یس  ہابیل  ناو  اوس۔  سُہ  اوس  قبولیتس  لایق۔  قابیل  سُند  دعویٰ  اوس  غلط۔  قابیلن  دوٚپ  ہابیلس  بہٕ  مارتھ  ژٕ  ضروٗر،  تٔمۍ  دوٚپُس  میون  قصور  چُھنہٕ  کینہہ  تہِ۔  قبول  چُھنا  یِوان  کرنہٕ  مگر  پرہیز  گارنٕے  ہُند  نیاز۔

Transliteration:
  Wa<b>o</b>tlu AAalayhim nabaa ibnay <u>a</u>dama bi<b>a</b>l<u>h</u>aqqi i<u>th</u> qarrab<u>a</u> qurb<u>a</u>nan fatuqubbila min a<u>h</u>adihim<u>a</u> walam yutaqabbal mina al<u>a</u>khari q<u>a</u>la laaqtulannaka q<u>a</u>la innam<u>a</u> yataqabbalu All<u>a</u>hu mina almuttaqeen<b>a</b>


Maududi:
  اگر  ژٕ  مےٚ  قتل  کرنہٕ  مۅکھہٕ  اتھہٕ  تُلکھ  بہٕ  تُلنہٕ  ژٕ  قتل  کرنہٕ  مۅکھہٕ  اتھہٕ،  ﴿امِیُک  مطلب  چُھنہٕ  یہِ  زِ  اگر  ژٕ  مےٚ  یِکھ  قتل  کرنہِ  تہٕ  بہٕ  روزٕ  گُلۍ  گٔنڈِتھ  ژےٚ  برونٹھہٕ  کنہِ  قتل  گژھنہٕ  خٲطرٕ،  بلکہ  چُھ  امیُک  مطلب  یہِ  زِ  اگر  ژٕ  مےٚ  مارُن  چُھکھ  یژھان  مگر  بہٕ  مارتھ  نہٕ  کینٛہہ﴾  بہٕ  چُھس  اللہ  ربّ  العالمینس  کھۅژان۔

Jalandhary:
  ہرگاہ  ژٕ  اتھہٕ  زیٹھراوکھ  مےٚ  کُن  مےٚ  مارنہٕ  خٲطرٕ،  بہٕ  ہرگِز  پنٕنۍ  اتھہٕ  زیٹھراوٕ  نہٕ  ژےٚ  کُن  ژٕے  مارنہٕ  خٲطرٕ۔  تہٕ  نہ  ییٚمہِ  مۅکھہٕ  کہ  بہٕ  کیاہ  پوشے  نہٕ  ژےٚ  چانہِ  کھۅتہٕ  چُھم  طاقت  زیادٕہ  مگر،  محض  ییٚمہِ  مۅکھہٕ  کہ  بہٕ  چُھس  کھۅژان  خدایس  یُس  سارے  جہانُک  پروردگار  چُھ۔

Transliteration:
  Lain basa<u>t</u>ta ilayya yadaka litaqtulanee m<u>a</u> an<u>a</u> bib<u>a</u>si<u>t</u>in yadiya ilayka liaqtulaka innee akh<u>a</u>fu All<u>a</u>ha rabba alAA<u>a</u>lameen<b>a</b>


Maududi:
  بہٕ  چُھس  یژھان  زِ  میون  تہٕ  پنُن  گناہ  کھٔسِن  ژیے  پٮ۪ٹھ،  تہٕ  ژٕ  بن  جہنمی،  ظٲلِمن  ہٕندِ  ظُلمُک  چُھ  یۅہے  بدلہٕ  ٹھیک۔

Jalandhary:
  میون  ارادٕ  ہ  چُھ  ژٕ  گژھکھ  گژُھن  میانہِ  قتلُک  گناہ  ہیٚتھ  تہِ۔  پننہِ  نافرمٲنی  ہُند  گناہ  ہیٚتھ  تہِ  تاکہ  بنکھ  ژٕ  پۅختہٕ  پٲٹھۍ  نارِ  جہنمس  واتوٕنیو  أندرٕہ۔  تی  چھُ  سزا  ظٲلمن  ہُند۔

Transliteration:
  Innee oreedu an tabooa biithmee waithmika fatakoona min a<u>s</u><u>ha</u>bi a<b>l</b>nn<u>a</u>ri wa<u>tha</u>lika jaz<u>a</u>o a<b>l</b><i><u>thth</u></i><u>a</u>limeen<b>a</b>


Maududi:
  ٲخر  کار  کوٚر  تٔمۍ  سٕندۍ  نفسن  پننِس  بٲے  سُند  قتل  تٔمۍ  سٕندِ  خٲطرٕ  آسان،  تہٕ  تس  مٲرِتھ  گوٚو  سُہ  تِمن  لُکن  منٛز  شٲمِل  یِم  نقصان  تُلن  وٲلۍ  چِھ۔

Jalandhary:
  پس  اجازت  دُیت  تٔمِس  نفسن  بوے  مارنُک،  پس  مورُن  سُہ۔  توپتہٕ  سَپُد  سُہ  تاون  زدو  اندرٕہ۔  توپتہٕ  سَپُد  حٲران  کہ  بہٕ  کیا  کرٕ  بٲے  سٕندِس  لاشس۔

Transliteration:
  Fa<u>t</u>awwaAAat lahu nafsuhu qatla akheehi faqatalahu faa<u>s</u>ba<u>h</u>a mina alkh<u>a</u>sireen<b>a</b>


Maududi:
  پتہٕ  سوٗز  خُداین  اکھ  کاو  ییٚمۍ  زمین  تچِھنۍ  لٲج،  تاکہ  تس  تارِہے  فِکرِ  زِ  پننِس  بٲے  سٕنز  لاش  کِتھہٕ  پٲٹھۍ  تھاوِ  ژوٗرِ۔  یہِ  وُچِھتھ  ووٚن  تٔمۍ،  افسوس  مےٚ  پٮ۪ٹھ!  بہٕ  ہیوٗکُس  نہٕ  أمِس  کاوس  ہیوٗ  تہِ  بٔنِتھ  زِ  پننِس  بٲے  سٕنز  لاش  چُھپاونٕچ  تدبیر  کڑٕہا۔  اَمہِ  پتہٕ  گوٚو  سُہ  سخت  پشیمان  پننِس  کٔرِمٕتِس  پٮ۪ٹھ۔  ﴿یتھ  جایہِ  چُھ  اَمہِ  واقعٕچ  ذکر  کرنُک  مقصد  یہوٗدٮ۪ن  تَتھ  سٲزِشہِ  پٮ۪ٹھ  ملامت  کرٕنۍ  یۅسہٕ  تِمو  نبیؐ  تہٕ  تِہِندۍ  جلیلُ  القدر  صحابہ  قتل  کرنہٕ  خٲطرٕ  کٔرمٕژ  ٲس۔  دۅشوٕنۍ  واقعاتن  منٛز  چُھ  ہِشر  بالکل  واضح۔  یِم  لُکھ  تہِ  ٲسۍ  حسدٕکِس  بُنیادس  پٮ۪ٹھ  حضور  صلی  اللہ  علیہ و سلمن  ہُند  قتل  کرُن  یژھان  تہٕ  آدم  علیہ  السلامن  ہٕندۍ  أمۍ  نچِوۍ  تہِ  اوس  حسدٕکِس  بُنیادس  پٮ۪ٹھ  پنُن  بوے  قتل  کوٚرمُت۔﴾

Jalandhary:
  اَدٕہ  سوٗز  اللہ  تعالیٰ  ہن  کاواہ  اَکھ  ییٚمۍ  تونتہِ  سٍتۍ  تہٕ  پنجو  سٍتۍ  زمین  ہیوٚت  کھنُن۔  توپتہٕ  کٔھنِن  دۅبہٕ  ہنا،  توپتہٕ  اوٚنُن  بیاکھ  مۅردٕہ  کاواہ،  سُہ  ترووُن  اَتھ  دۅبس  منٛز۔  پیٚٹھہٕ  ترٲونس  میٚژ۔  اَمی  مۅکھہٕ  یُتھ  ہاوِ  قابیلس  کہ  کِتھہٕ  پٲٹھۍ  دۅبراوِ  سُہ  بٲے  سٕندِس  لاشس  تہٕ  بدنس۔  چنانچہ  قابیلن  ییٚلہِ  وُچھ  کاوٕہ  سُند  یہِ  حال  دپنہِ  لوٚگ،  ییٚلہِ  کاوٕہ  سُند  حال  وُچُھن  دوٚپُن  افسوس  چُھ  میانہِ  خٲطرٕ  کیازِ  بہٕ  چُھسہٕ  عٲجِز  ییٚمِس  کاوس  ہِیُوبننہٕ  نِشہِ  تہِ۔  أمسٕندِی  پٲٹھۍ  تھووُن  بٲے  سُند  بدن  دۅبرٲوِتھ،  امہِ  پتہٕ  ییٚلہِ  دۅبرووُن  تہٕ  سپُد  نٲدِم  تہٕ  پشیمان  کیازِ  ؤرِی  اوسُس  گوٚمُت  ڈاکھ  بٲے  سُند  لاش  تہٕ  بدن  للہٕ  وان  اورٕ  یور  پھِروان  یہِ  اوسُس  نہ  فکرِ  اندریِوان  ییٚمِس  کیاہ  کرٕ  بہٕ۔

Transliteration:
  FabaAAatha All<u>a</u>hu ghur<u>a</u>ban yab<u>h</u>athu fee alar<u>d</u>i liyuriyahu kayfa yuw<u>a</u>ree sawata akheehi q<u>a</u>la y<u>a</u> waylat<u>a</u> aAAajaztu an akoona mithla h<u>atha</u> alghur<u>a</u>bi faow<u>a</u>riya sawata akhee faa<u>s</u>ba<u>h</u>a mina a<b>l</b>nn<u>a</u>dimeen<b>a</b>


Maududi:
  اَمی  وجہ  کِنۍ  اوس  بنی  اسرٲئیلس  پٮ۪ٹھ  اسہِ  یہِ  فرمان  لیوٚکھمُت  زِ،  ییٚمۍ  کانٛہہ  اِنسان  خون کِس  بدلس  منٛز  یا  زمینس  پٮ۪ٹھ  فساد  پھٔہلاونہٕ  ورٲے  بیٚیہِ  کُنہِ  وجہ کِنۍ  قتل  کوٚر،  تٔمۍ  کوٚر  زنتہٕ  تمام  انسانن  ہُند  قتل۔  تہٕ  ییٚمۍ  کٲنٛسہِ  زندگی  بخش،  تٔمۍ  بخش  زَنتہٕ  سارِنٕے  انسانن  زندگی۔  تِہُند  حال  چُھ  یہِ  زِ  سٲنۍ  رسول  آے  پوٚتُس  پتھ  تِمن  نِشہِ  ٹاکارٕ  ہدایات  ہیٚتھ،  توتہِ  چِھ  تِمن  منٛز  واریاہ  لُکھ  زمینس  منٛز  زیادتی  کرن  وٲلۍ۔

Jalandhary:
  اتھ  کُن  نظر  کٔرِتھ  کہ  خونِ  ناحق  کٔرِتھ  کیاہ  چُھ  پانہٕ  قٲتِل  نادِم  تہٕ  پشیمان  سپدان  لیوٗکھ  اسہِ  یہِ  حکُم  سارنٕے  انسانن  ہٕندِ  خٲطرٕ  عموماً  تہٕ  بنی  اسراییلن  خٲطرٕ  خصوصاً  کہ  پٔزۍ  پٲٹھۍ  ییٚمۍ  شخصن  مور  کانہہ  شخصاہ  ناحق۔  درحالیکہ  تٔمۍ  اوس  نہٕ  مورمُت  کانہہ  شخصاہ،  نہ  اوسُن  زمین  منٛز  کانہہ  کانہہ  فتنہٕ  فساد  برپار  کوٚرمُت  زن  تٔمۍ  مٲر  سٲرِی  لوٗکھ،  بیٚیہِ  ییٚمۍ  بچُوو  کانہہ  شخصاہ  مارٕ  گژھنہٕ  نِشہِ،  تٔمۍ  بچٲوۍ  سٲرِی  لوٗکھ،  پٔزۍ  پٲٹھۍ  آے  تِمن  نِشہِ  یعنی  بنی  اسراییلن  نِشہِ  امہِ  حُکمہٕ  پتہٕ  سٲنۍ  پیغمبر  ننہِ  دلیلہٕ  ہیٚتھ۔  بیٚیہِ  اتھ  حُکمس  تٲیید  کران،  تو  پتہٕ  تہِ  چھِ  بے  شُمار  لوٗکھ  تِمو  أندرٕہ  تو  تہِ  زمینس  اندر  زیادتی  کران،  تِمن  سپُد  نہٕ  کانہہ  اثر  بلکہ  کٔرۍ  تِمو  شہید  بعض  پیغمبر  تہِ۔

Transliteration:
  Min ajli <u>tha</u>lika katabn<u>a</u> AAal<u>a</u> banee isr<u>a</u>eela annahu man qatala nafsan bighayri nafsin aw fas<u>a</u>din fee alar<u>d</u>i fakaannam<u>a</u> qatala a<b>l</b>nn<u>a</u>sa jameeAAan waman a<u>h</u>y<u>a</u>h<u>a</u> fakaannam<u>a</u> a<u>h</u>y<u>a</u> a<b>l</b>nn<u>a</u>sa jameeAAan walaqad j<u>a</u>a thum rusulun<u>a</u> bi<b>a</b>lbayyin<u>a</u>ti thumma inna katheeran minhum baAAda <u>tha</u>lika fee alar<u>d</u>i lamusrifoon<b>a</b>


Maududi:
  یۅہے  سزا  چُھ  ﴿تِمن﴾  یِم  لُکھ  خُدایس  تہٕ  تٔمۍ  سٕندٮ۪ن  رسولن  سٍتۍ  لڑان  چِھ  تہٕ  زمینس  منٛز  چِھ  امہِ  غرضہٕ  تگ دَو  کران  پھیران  زِ  فساد  کرہن  برپا،  ﴿یتھ  جایہِ  چُھ  زمین  مُراد  سُہ  مُلک  یا  سُہ  علاقہٕ  یتھ  منٛز  اَمن  تہٕ  انتظام  قٲیِم  کرنٕچ  ذمہٕ دٲری  اسلٲمی  حکومتن  آسہِ  رٔٹمٕژ۔  تہٕ  خُدایس  تہٕ  رسولس  سٍتۍ  لڑنُک  مطلب  چُھ  تَتھ  صالح  نِظامَس  خلاف  جنگ  کرُن  یُس  اسلٲمی  حکومتن  مُلکس  منٛز  قٲیِم  آسہِ  کوٚرمُت۔  اسلٲمی  فقہاہن  نزدیک  چِھ  امہِ  نِشہِ  مُراد  تِم  لُکھ  یِم  ہتھیار  بند  ﴿مُسلح﴾  سپدِتھ  تہٕ  ٹۅلہٕ  بندی  کٔرِتھ  ڈاکہٕ  زنی  تہٕ  غارت  گری  کرن﴾  زِ  قتل  گژھن  یِنۍ  کرنہٕ،  یا  گژھن  پھانسہِ  کھالنہٕ  یِنۍ  یا  گژھن  تِہِندۍ  اتھہٕ  کھۅر  مخٲلف  اندو  ژٹنہٕ  یِنۍ  یا  جلایہِ  وطن  کرنہٕ  یِنۍ،  یہِ  ذلت  تہٕ  رسوٲئی  چھےٚ  دُنیاہس  منٛز  تِمن  خٲطرٕ  تہٕ  ٲخرتس  منٛز  چُھ  تِہندِ  خٲطرٕ  امہِ  کھۅتہٕ  بوٚڈ  سزا۔

Jalandhary:
  کانہہ  سزا  چُھنا  تِمن  لوٗکن  ہُند  یِم  جنگ  کرن  خدایس  تہٕ  تِہٕندِس  پیغمبرس  سٍتۍ  یِتھہٕ  پٲٹھۍ  کہ  کوٗشِش  کرن  زمینس  اندر  بدامنی  تہٕ  فساد  پھہلاونٕچ۔  مگر  شوبہِ  تِمن  یۅہے  سزا  کہ،  تِم  گژھن  مارنہٕ  یِن  شمشیرِ  سٍتۍ  اگر  تِمو  کانہہ  شخصاہ  مورمُت  آسہِ  یا  گژھن  پھہہِ  دِنۍ  ہرگاہ  تِمو  کانہہ  مورمُت  آسہِ  بیٚیہِ  آسیٚکھ  مال  تہِ  نیُمُت۔  نتہٕ  گژھنکھ  اتھہٕ  کھوٚر  ژٹٕنۍ  اورُک  یور  کٔرِتھ۔  دٔچھنِس  اتھس  سٍتۍ  کھوفٕر  زنٛگ۔  ہرگاہ  تِمو  مالٕے  یوت  نیُمُت  آسہِ  مورمُت  آسیٚکھ  نہٕ  کانہہ  نتہٕ  گژھن  مُلکِ  بدر  کرٕنۍ  مُلکہٕ  منٛزٕہ  کڈٕنۍ۔  ہرگاہ  تِمو  مورمُت  آسہِ  نہٕ  کانہہ  نہ  آسیٚکھ  مال  نیُمُت  صِرف  آسیٚکھ  تمیُک  قصد  وار  ادے  کوٚرمُت،  یہِ  گٔیہِ  تِہٕندِ  خٲطرٕ  بٔڈ  رُسوٲیی  دنیاہس  اندر،  بیٚیہِ  چُھ  تِہٕندِ  خٲطرٕ  ٲخرتس  اندر  عذاباہ  سٮ۪ٹھاہ  بوٚڈ۔

Transliteration:
  Innam<u>a</u> jaz<u>a</u>o alla<u>th</u>eena yu<u>ha</u>riboona All<u>a</u>ha warasoolahu wayasAAawna fee alar<u>d</u>i fas<u>a</u>dan an yuqattaloo aw yu<u>s</u>allaboo aw tuqa<u>tt</u>aAAa aydeehim waarjuluhum min khil<u>a</u>fin aw yunfaw mina alar<u>d</u>i <u>tha</u>lika lahum khizyun fee a<b>l</b>dduny<u>a</u> walahum fee al<u>a</u>khirati AAa<u>tha</u>bun AAa<i><u>th</u></i>eem<b>un</b>


Maududi:
  مگر  یِم  لُکھ  توبہٕ  کرن،  اَمہِ  برونٛہہ  زِ  توٚہۍ  لٔبِو  تِمن  پٮ۪ٹھ  قابو،  تۅہیہِ  گژھیو  پے  آسٕنۍ  زِ  اللہ  تعالیٰ  چُھ  معاف  کرن  وول  تہٕ  رحم  فرماون  وول۔  ﴿یعنی  ہرگاہ  تِم  فساد  کرنہٕ  نِشہِ  باز  آسن  آمٕتۍ،  تہٕ  صالح  نظام  درہم  برہم  کرنٕچ  یا  اُلٹاونٕچ  کوٗشش  آسیٚکھ  ترٛٲومٕژ،  تہٕ  وۅنۍ  آسہِ  تِہُند  طرزِ  عمل  ثٲبت  کران  زِ  تِم  چِھ  امن  پسند،  قانونٕکۍ  تٲبعدار  تہٕ  نیک  چلن  انسان  بنیمٕتۍ،  تہٕ  اَمہِ  پتہٕ  لگہِ  تِہندٮ۪ن  پٔتِمیٚن  جُرمن  ہُند  پے  تیٚلہِ  یِیہِ  نہٕ  تِمن  تِمو  سزاہَو  منٛزٕ  کانٛہہ  سزا  دِنہٕ  یِم  پٮ۪ٹھہٕ  کنہِ  بیان  سپدۍ،  البتہٕ  اگر  انسانن  ہٕندٮ۪ن  حقوقن  پٮ۪ٹھ  تِمو  دست  درٲزی  کٔرمٕژ  ٲس  سۅ  ذمہٕ دٲری  وَسہِ  نہٕ  تِہندیو  شانو  پٮ۪ٹھہٕ۔  مثلاً  ہرگاہ  کانٛہہ  انسان  تِمو  قتل  کوٚرمُت  اوس  یا  کٲنٛسہِ  اوسُکھ  مال  روٚٹمُت  یا  بیٚیہِ  کانٛہہ  انسٲنی  جُرم  آسیکھ  جان  و  مالس  خلاف  کوٚرمُت  تیٚلہِ  یِیہِ  تٔتھۍ  جُرمہٕ کِس  بارس  منٛز  تِمن  فوجدٲری  مُقدمہٕ  کرنہٕ  البتہٕ  تِمن  پٮ۪ٹھ  یِیہِ  نہٕ  بغاوتُک،  غدٲری  ہُند  تہٕ  خُدایس  تہٕ  رسولس  خلاف  جنگ  کِس  معاملس  پٮ۪ٹھ  کانٛہہ  مُقدمہٕ  چلاونہٕ۔﴾

Jalandhary:
  مگر  نہ  تِمن  لوٗکن  یِمو  توبہٕ  کوٚر  تُہہٕندِ  تِمن  پیٚٹھ  غٲلِب  گژھنہٕ  برونٹھ۔  پس  زٲنِو  اللہ  تعالیٰ  چُھ  سٮ۪ٹھاہ  مغفرت  کروُن  رحم  کروُن۔

Transliteration:
  Ill<u>a</u> alla<u>th</u>eena t<u>a</u>boo min qabli an taqdiroo AAalayhim fa<b>i</b>AAlamoo anna All<u>a</u>ha ghafoorun ra<u>h</u>eem<b>un</b>


Maududi:
  اے  لوٗکو  یِمو  ایمان  چُھو  اوٚنمُت،  خُدایس  کھوٚژِو،  تہٕ  تٔمۍ  سٕنزِ  بارگاہ  منٛز  کٔرِو  تٔمۍ  سٕنزِ  نزدیکی  ہُند  ذریعہ  تلاش،  ﴿یعنی  پرٛتھ  تمہِ  ذٔرِیِکۍ  روٗزِو  طٲلب  تہٕ  ژھانڈن  وٲلۍ  ییٚمہِ  سٍتۍ  تۅہیہِ  تٔمۍ  سٕنز  نزدیکی  تہٕ  رضا  حٲصل  سپدِ۔﴾  تہٕ  تٔمۍ  سٕنزِ  وَتہِ  منٛز  کٔرِو  جد و جہد،  شاید  ما  گژِھہ  تۅہیہِ  کامیٲبی  حٲصل۔

Jalandhary:
  اے  باایمانو  کھوٗژِو  خدایس  تِہٕندین  حُکمن  مُخالفت  کرنہٕ  نِشہِ  یعنی  گنہو  نِشہِ  روزِو  پتھ۔  بیٚیہِ  ژھٲنڈِو  تِہُند  قُرب  تہٕ  نزدیکی  تسٕنٛز  فرماں بردٲرِی  کرنہٕ  سٍتۍ  یا  ژھٲںڈِو  تِم  اسباب  تہٕ  ذرایع  یِمو  سٍتۍ  تِہٕںٛز  نزدیکی  تہٕ  قُرب  حٲصِل  سپدیو۔  ساروٕے  ذریعو  کھۅتہٕ  گوو  بوٚڈ  ذریعہ  پیغمبرِ  خداے  سٕنٛز  پیروی  کرٕنۍ،  تس  پیٚٹھ  پوٗرٕ  عمل  کرٕنۍ۔  یۅہے  چُھ  بوٚڈ  وسیلہ  قُرب  خدا  حٲصِل  سپدنُک۔  چنانچہ  اللہ  تعالیٰ  چُھ  فرماوان  امہِ  پتہٕ،  بیٚیہِ  کٔرِو  تِہٕنٛزِ  وتہِ  منٛز  جہاد۔  بیٚیہِ  یُس  راہِ  عمل  تُہٕندِ  خٲطرٕ  تٔمۍ  مُقرر  کوٚر۔  تتھ  منٛز  کٔرِو  پوٗرٕ  جدوجہد  یُتھ  توٚہۍ  رستگار  تہٕ  کامیاب  سپدِو۔

Transliteration:
  Y<u>a</u> ayyuh<u>a</u> alla<u>th</u>eena <u>a</u>manoo ittaqoo All<u>a</u>ha wa<b>i</b>btaghoo ilayhi alwaseelata waj<u>a</u>hidoo fee sabeelihi laAAallakum tufli<u>h</u>oon<b>a</b>


Maududi:
  وارٕ  پٲٹھۍ  زٲنِو  زِ  یِمو  لُکو  کُفرک  رٔوِیہِ  اختیار  چُھ  کوٚرمُت،  ہرگاہ  تِہِندس  قبضس  منٛز  ساری  زمینٕچ  دولت  آسہِ،  تہٕ  اتھ  سٍتۍ  آسہِ  بیٚیہِ  یٖژاہ،  تہٕ  تِم  یژھن  اتھ  فِدیس  منٛز  دِتھ  قیامت کہ  دۅہ  کہ  عذاب  نِشہِ  بچُن،  تمہِ  پتہٕ  تہِ  یِیہِ  نہٕ  سۅ  تِمن  قبول  کرنہٕ،  تہٕ  تِمن  میلہِ  دگ  تُلوُن  عذاب۔

Jalandhary:
  پٔزۍ  پٲٹھۍ  یِمو  کُفر  تہٕ  انکار  کوٚر  ہرگاہ  تِہٕندِس  قبضس  منٛز  ییہِ  سُہ  سورُے  مال  و  دولت  یُس  روے  زمینس  منٛز  چُھ  ظٲہِر  تہٕ  پوٗشیدٕہ  بیٚیہِ  تیوٗت  تتھ  سٍتۍ  تو  پتہٕ  دِن  سُے  تیوٗت  مال  فِدیہ  قیامت  کہِ  عذاب  نِشہِ  بچنہٕ  خٲطرٕ  سُہ  قبول  یِیکھ  نہٕ  کرنہٕ  بلکہ  چُھ  تِہٕندِ  خٲطرٕ  کڈُر  عذاب  مُقرر  کرنہٕ  آمُت۔

Transliteration:
  Inna alla<u>th</u>eena kafaroo law anna lahum m<u>a</u> fee alar<u>d</u>i jameeAAan wamithlahu maAAahu liyaftadoo bihi min AAa<u>tha</u>bi yawmi alqiy<u>a</u>mati m<u>a</u> tuqubbila minhum walahum AAa<u>tha</u>bun aleem<b>un</b>


Maududi:
  تِم  یژھہَن  جہنم کہ  نارٕ  نِشہِ  نیٚبر  نیرُن،  مگر  ہیٚکن  نہٕ  اَمہِ  منٛزٕ  نیرِتھ،  تہٕ  تِمن  یِیہِ  قٲیِم  روزن  وول  عذاب  دِنہٕ۔

Jalandhary:
  کوٗتاہ  یژھن  تِم  تمہِ  نارٕہ  منٛزٕہ  کُنہِ  پٲٹھۍ  نیرُن  مگر  نیرِتھ  ہیٚکن  نہٕ  کُنہِ  صورتس  منٛز۔  تِہٕندِ  خٲطرٕ  چُھ  سُہ  عذاب  دایمی۔

Transliteration:
  Yureedoona an yakhrujoo mina a<b>l</b>nn<u>a</u>ri wam<u>a</u> hum bikh<u>a</u>rijeena minh<u>a</u> walahum AAa<u>tha</u>bun muqeem<b>un</b>


Maududi:
  تہٕ  ژوٗر  ٲسِتن  زنانہٕ  یا  ٲسِتن  مرد،  دۅشوٕنۍ  ژٔٹِو  اتھہٕ۔  ﴿دۅشوے  اتھہٕ  نہ  بلکہ  اکھ۔  گۅڈنِچہِ  ژوٗر  پٮ۪ٹھ  یِیہِ  دٔچُھن  اتھہٕ  ژٹنہٕ۔  ژوٗرِ  ہُندِ  اِطلاق  چُھ  صرف  تتھ  کامہِ  پٮ۪ٹھ  سپدان  زِ  اِنسان  نِیہِ  کٲنٛسہِ  ہُند  مال  تٔمۍ  سٕندِ  حفاظت  نِشہِ  کٔڑِتھ  پننِس  قبضس  منٛز۔  اکہِ  ڈھال  ﴿سِپر﴾  کہ  قٍمتہٕ  کھۅتہٕ  کم  ژوٗرِ  پٮ۪ٹھ  یِیہِ  نہٕ  اتھہٕ  ژٹنہٕ۔  معتبر  روایاتو  نِشہِ  چُھ  ننان  زِ  نبی  صلی  اللہ  علیہ و سلمن  ہٕندِس  مبارک  دورس  منٛز  اوس  ڈھالُک  قٍمت  داہ  درہم  آسان  تہٕ  تمہِ  زمانہٕ کِس  دِرہمس  منٛز  اوس  3  ماشہِ  1-1/5  رتی  رۅپھ  آسان۔  واریاہ  چیز  چِھ  تِم  یِہٕنزِ  ژوٗرِ  پٮ۪ٹھ  اتھہٕ  ژٹنُک  سزا  یِیہِ  نہٕ  دِنہٕ۔  مثلاً  میوہ  یا  سبزی  ژوٗر،  کھینٕچ  ژوٗر،  لۅکٹن  چیزن  ہٕنز  ژوٗر،  پرندٕہ  سٕنز  ژوٗر،  بیت  المالٕچ  ژوٗر،  مطلب  یِژھن  ژوٗرن  پٮ۪ٹھ  یِیہِ  نہٕ  اتھہٕ  ژٹنہٕ۔  یہِ  چُھنہٕ  مطلب  زِ  یِمہٕ  سارے  ژوٗرٕ  چھےٚ  معاف۔﴾  یہِ  چُھ  تِہٕنزِ  کمایہِ  ہُند  بدلہٕ  تہٕ  اللہ  تعالیٰ  سٕندِ  طرفہٕ  عبرتناک  سزا،  اللہ  تعالیٰ  سٕنز  قدرت  چھےٚ  سارِنٕے  پٮ۪ٹھ  غٲلِب  تہٕ  سُہ  چُھ  دانا  و  بینا۔

Jalandhary:
  بیٚیہِ  یُس  مرٕد  ژوٗرکرِ  یا  یۅسہٕ  زنان  ژوٗرٕہ  کرِ  تِمن  ژٔٹِو  دچُھن  اتھہٕ  ہژِ  پیٚٹھہٕ۔  یہِ  چُھ  تِہٕندِ  ژوٗر  کرنُک  سزا  خداے  سٕندِ  طرفہٕ۔  اللہ  تعالیٰ  چُھ  عزت  وول  تہٕ  قوت  وول۔  یُس  سزا  سُہ  یژِھہ  سُہ  کرِ  مُقرر۔  سُہ  چُھ  سٮ۪ٹھاہ  حِکمت  وول۔  سُہ  چُھ  مُنٲسِب  سزا  مُقرر  کران۔

Transliteration:
  Wa<b>al</b>ss<u>a</u>riqu wa<b>al</b>ss<u>a</u>riqatu fa<b>i</b>q<u>t</u>aAAoo aydiyahum<u>a</u> jaz<u>a</u>an bim<u>a</u> kasab<u>a</u> nak<u>a</u>lan mina All<u>a</u>hi wa<b>A</b>ll<u>a</u>hu AAazeezun <u>h</u>akeem<b>un</b>


Maududi:
  پتہٕ  یُس  ظُلم  کرنہٕ  پتہٕ  توبہٕ  کرِ  تہٕ  پننِس  پانس  کرِ  اصلاح  تیٚلہِ  گژِھہ  اللہ  تعالیٰ  سٕنز  نظرِ  عنایت  بیٚیہِ  تس  پٮ۪ٹھ  مٲیل۔  ﴿اَمِیُک  مطلب  چُھنہٕ  یہِ  زِ  یِتھِس  ژوٗرس  گژِھہ  نہٕ  اتھ  ژٹنہٕ  یُن۔  بلکہ  چُھ  مطلب  یہِ  زِ  اتھہٕ  ژٹنہٕ  پتہٕ  یُس  توبہٕ  کرِ  تہٕ  پنُن  نفس  ژوٗرِ  نِشہِ  پاک  کٔرِتھ  بنہِ  اللہ  تعالیٰ  سُند  صالح  بندٕہ  سُہ  بچہِ  اللہ  تعالیٰ  سٕندِ  غضبہٕ  نِشہِ  تہٕ  اللہ  تعالیٰ  چَھلہِ  تٔمۍ  سٕندِ  دامنہٕ  پٮ۪ٹھہٕ  یہِ  داغ۔  البتہ  اگر  کٲنٛسہِ  شخصن  اتھہٕ  ژٹنہٕ  پتہٕ  تہِ  پنُن  پان  بدنیتی  نِشہِ  پاک  کوٚر  نہٕ  تہٕ  تِمے  مٔکرۍ  جذبات  رٔچِھن  پانس  منٛز  یِہِندِس  بُنیادس  پٮ۪ٹھ  أمۍ  ژوٗر  کٔر  تہٕ  أمۍ  سُند  اتھہٕ  آو  ژٹنہٕ،  تیٚلہِ  چُھ  امِیُک  معنی  یہِ  زِ  اتھہٕ  گوٚو  أمۍ  سٕندِ  جِسمہٕ  نِشہِ  جُدا  مگر  ژوٗر  روٗز  بدستور  أمۍ  سٕندِس  نفسس  منٛز  موجود۔  اَمہِ  وجہ  کِنۍ  روزِ  سُہ  اللہ  تعالیٰ  سٕندِ  غضبُک  حقدار  تِتھے  پٲٹھۍ  یِتھہٕ  پٲٹھۍ  اتھہٕ  ژٹنہٕ  برونٛہہ  اوس۔  اَمی  موجوب  چُھ  قرآنِ  مجید  ژوٗرس  ہدایت  دِوان  زِ  سُہ  منگِن  خُدایس  معٲفی  تہٕ  پننِس  پانس  کٔرِن  اِصلاح  تِکیازِ  نفسٕچ  پٲکی  چَھنہٕ  عدالتی  سزا  سٍتۍ  حاصل  گژھان  بلکہ  چھےٚ  توبہٕ  تہٕ  خُدایس  کُن  رجوع  کرنہٕ  سٍتۍ  حٲصل  سپدان۔﴾  اللہ  تعالیٰ  چُھ  سٮ۪ٹھاہ  درگزر  کرن  وول  تہٕ  رحم  فرماون  وول۔

Jalandhary:
  ادٕہ  یُس  اکھاہ  توبہٕ  کرِ  پننہِ  قصورٕہ  پتہٕ۔  بیٚیہِ  سنبھالہِ  پنُن  حال  آیِندٕہ  روزِ  ژوٗر  کرنہٕ  نِشہِ  پتھ  پس  اللہ  تعالیٰ  کرِ  تِہُند  توبہٕ  قبول،  بیشک  اللہ  تعالیٰ  چُھ  سٮ۪ٹھاہ  مغفرت  کروُن  سٮ۪ٹھاہ  رحم  کروُن۔

Transliteration:
  Faman t<u>a</u>ba min baAAdi <i><u>th</u></i>ulmihi waa<u>s</u>la<u>h</u>a fainna All<u>a</u>ha yatoobu AAalayhi inna All<u>a</u>ha ghafoorun ra<u>h</u>eem<b>un</b>


Maududi:
  کیا  تۅہیہِ  چَھو نا  پے  زِ  اللہ  تعالیٰ  چُھ  زمینُک  تہٕ  آسمانن  ہٕندِ  سلطنتُک  مٲلِک؟  ییٚمِس  ییٚژِھہ  سزا  دِیَس  تہٕ  ییٚمِس  ییٚژِھہ  معاف  کریٚس،  تس  چُھ  پرٛتھ  چیزُک  اختیار۔

Jalandhary:
  ژےٚ  چھیہِ  خبر  اے  مُخٲطِب  کہ  پٔزۍ  پٲٹھۍ  اللہ  تعالیٰ  سٕنٛزٕے  پادشاہت  تہٕ  حکومت  چھےٚ  آسمانن  اندر  تہٕ  زمینن  اندر،  یس  خوش  کریس  تس  کرِ  عذاب  تس  دِیہِ  سزا۔  یس  خوش  کریس  تس  کرِ  مغفرت  تس  دِیہِ  معٲفی،  اللہ  تعالیٰ  چُھ  پرتھ  چیزس  پیٚٹھ  قدرت  وول۔

Transliteration:
  Alam taAAlam anna All<u>a</u>ha lahu mulku a<b>l</b>ssam<u>a</u>w<u>a</u>ti wa<b>a</b>lar<u>d</u>i yuAAa<u>thth</u>ibu man yash<u>a</u>o wayaghfiru liman yash<u>a</u>o wa<b>A</b>ll<u>a</u>hu AAal<u>a</u> kulli shayin qadeer<b>un</b>


Maududi:
  اے  پیغمبرؐ،  تُہٕندِ  خٲطرٕ  مَہ  بٔنِن  پریشٲنی  ہُند  بٲعث  تِم  لُکھ  یِم  کُفرٕ  چہِ  وَتہِ  منٛز  تیز  قدمی  ہاوان  چِھ،  خواہ  تِم  تِمو  منٛزٕ  ٲسِتن  یِم  ٲسہٕ  چِھ  ونان  اَسہِ  اوٚن  ایمان  مگر  تِہِندیو  دِلَو  اوٚن  نہٕ  ایمان،  یا  ٲستن  تِمو  منٛز  یِم  یہوٗدۍ  چِھ،  یُہُند  حال  یہِ  چُھ  زِ  اَپزِ  خٲطرٕ  چِھ  کن  دِوان،  تہٕ  باقی  لُکن  خٲطرٕ  یِم  نہٕ  تۅہیہِ  نِشہِ  زانٛہہ  آے  چِھ  بوزان  ﴿یعنی  تِہِندِ  خٲطرٕ  چِھ  جاسوسی  کران﴾  اللہ  تعالیٰ  سٕنزِ  کتابہِ  ہٕندٮ۪ن  لفظن  چِھ  پنٕنۍ  جاے  مُتعیّن  آسنہٕ  باوجود  اصلی  معنی  نِشہِ  ڈالان،  تہٕ  لُکن  چِھ  ونان  زِ  ہرگاہ  تۅہیہِ  یہِ  حکم  دِنہٕ  یِیہِ  تیٚلہِ  مٲنِو،  اگر  نہٕ  تیٚلہِ  مَہ  مٲنِو  ﴿یعنی  جٲہل  چِھ  لُکن  وَنان  زِ  یُس  حکم  أسۍ  تۅہیہِ  چِھو  وَنان،  ہرگاہ  محمدؐ  تہِ  یۅہے  حکم  تۅہیہِ  ونَن  تیٚلہِ  مٲنۍزیٚو  نَتہٕ  کٔرۍزیٚو  رَد﴾  ییٚمِس  اللہ  تعالیٰ نٕے  فِتنس  منٛز  تراونُک  اِرادٕہ  آسہِ  کوٚرمُت،  تَس  ہیکِو  نہٕ  اللہ  تعالیٰ  سٕنزِ  تَھپہِ  نِشہِ  بچاونہٕ  خٲطرٕ  توٚہۍ  کِہِنۍ  کٔرِتھ،  ﴿اللہ  تعالیٰ  سٕندِ  طرفہٕ  کانٛہہ  فِتنس  منٛز  تراونُک  مطلب  چُھ  یہِ  زِ  یَس  شخصس  منٛز  اللہ  تعالیٰ  کُنہِ  قسمٕکۍ  بُرٕ  خیالات  پھانپھلان  چُھ  وُچھان  تس  برونٹھ  کُن  چُھ  پوٚتُس  پتھ  تِتھۍ  موقع  اَنان  یِمن  منٛز  تٔمۍ  سٕنز  سخت  آزمٲیش  چھےٚ  سپدان۔  اگر  سُہ  شخص  بُرٲئی  کُن  وُنہِ  پوٗرٕ  پٲٹھۍ  چُھنہٕ  نرمیومُت  تیٚلہِ  چُھ  یِمو  آزمٲیشو  سٍتۍ  ہیٚن  رٹان  تہٕ  بدی  ہُند  مقابلہٕ  کرنہٕ  خٲطرٕ  یِمہٕ  نیکی  ہٕنزٕ  قوّتہٕ  تس  منٛز  آسان  چھےٚ  تِمہٕ  چھےٚ  وۅتلِتھ  یِوان۔  البتہ  اگر  سُہ  بُرٲئی  کُن  پوٗرٕ  پٲٹھۍ  نرمیومُت  چُھ  آسان  تہٕ  أندری  أندری  چُھ  تٔمۍ  سٕنزِ  نیکی  تٔمۍ  سٕنزِ  بدی  نِشہِ  شکست  آسان  کھیومُت  تیٚلہِ  چُھ  پرٛتھ  یژِھہ  آزمٲیشہِ  ہٕندِس  موقعس  پٮ۪ٹھ  سُہ  وارے  بدی  ہٕندِس  زالس  منٛز  پھسان  پکان۔  یۅہے  چُھ  اللہ  تعالیٰ  سُند  سُہ  فِتنہٕ  ییٚمہِ  نِشہِ  کانٛہہ  بِگرٕوُن  اِنسان  بچاوُن  تٔمۍ  سٕندِس  کٲنٛسہِ  خیر  خواہس  تام  چُھنہٕ  آسان﴾  یِم  چِھ  تِم  لُکھ  یِہِندۍ  دل  خُداین  ییٚژھۍ  نہٕ  پاک  کرٕنۍ،  تِہندِ  خٲطرٕ  چھےٚ  دُنیاہس  منٛز  رُسوٲئی  تہٕ  ٲخرتس  منٛز  سخت  عذاب۔

Jalandhary:
  اے  بڈِ  پیغمبرٕہ  محض  کٔرِن  آزردٕہ  تۅہیہِ  تِم  لوٗکھ  یِم  دوران  چھِ  کُفرس  کُن۔  یعنی  یِم  بے  تکلُف  کُفرٕچہِ  کامہِ  کران  چھِ،  أندرٕہ  یِم  چانٹیو  سٍتۍ  ونان  چھِ  اسہِ  اوٚن  ایمان  مگر  ایمان  چُھنہٕ  اوٚنمُت  تِہٕندیو  دِلو  یعنی  تِم  چھِ  مُنافِق،  بیٚیہِ  یہودو  أندرٕہ،  تِم  چھِ  اپُز  وننہٕ  خٲطرٕ  تُہٕنٛزن  کتھن  زورٕہ  کن  تھاوان،  یِم  زورٕہ  کن  دِوان  چھِ  یُتھ  تُہٕنٛز  کتھ  بیین  لوٗکن  نِشہِ  واتناون  یِم  نہٕ  پانہٕ  تۅہیہِ  نِشہِ  وٲتۍ،  یِم  چھِ  تورات  کین  کلمن  پننہِ  جایہِ  پیٚٹھ  ٲسِتھ  تمہِ  جایہِ  نِشہِ  ڈالان۔  بیٚیہِ  تِمن  کلماتن  ہُند  غلط  معنی  تہٕ  مطلب  بیان  کران  تحریف  لفظی  ومعنوی  کران،  توپتہٕ  جماعتس  أکِس  نبی  کریمس  نِشہِ  سوزان۔  تِمن  چھِ  ونان  ہرگاہ  نبی  کریمن  تِی  فرموو  یہِ  اسہِ  بیان  کوٚر  تیٚلیِ  کٔرزِ  قبول،  ہرگاہ  تمہِ  ورٲے  بیٚیہِ  کانہہ  حُکماہ  تِمو  فرموو  تمہِ  نِشہِ  روٗزِو  پتھ  تہٕ  مہ  کٔرِو  قبول،  یس  شخصہٕ  سٕندِ  خٲطرٕ  اللہ  تعالیٰ  یژِھہ  کہ  سُہ  گژِھہ  آزمایشہِ  أندرے  روزُن  کُفروگُمرٲہی  اندر،  توٚہۍ  ہیٚکِو  نہٕ  تِہٕندِ  خٲطرٕ  اللہ  تعالیٰ  ہس  نِشہِ  کینہہ  حٲصِل  کٔرِتھ۔  یعنی  یِمن  لوٗکن  ہٕنٛز  شقاوت  اتھ  درجس  وٲژمٕژ  آسہِ  کہ  تِم  آسن  ہدایت  بننہٕ  نِشہِ  محروم  تِہٕندِ  خٲطرٕ  مہ  سپدِن  تُہٕندۍ  دِلِ  مبارک  آزردٕہ  تہٕ  غمگین،  یِم  گے  یِہٕندِ  خٲطرٕ  اللہ  تعالیٰ  ہن  یوژھمُت  چُھ  کہ  تِہٕندۍ  دِل  کیاہ  گژھن  پاک  سپدٕنۍ،  تِہٕندِ  خٲطرٕ  چھےٚ  دنیاہس  اندر  بٔڈ  خوٲری۔  بیٚیہِ  چُھ  تِہٕندِی  خٲطرٕ  ٲخرتس  اندر  بوٚڈ  عذاب۔

Transliteration:
  Y<u>a</u> ayyuh<u>a</u> a<b>l</b>rrasoolu l<u>a</u> ya<u>h</u>zunka alla<u>th</u>eena yus<u>a</u>riAAoona fee alkufri mina alla<u>th</u>eena q<u>a</u>loo <u>a</u>mann<u>a</u> biafw<u>a</u>hihim walam tumin quloobuhum wamina alla<u>th</u>eena h<u>a</u>doo samm<u>a</u>AAoona lilka<u>th</u>ibi samm<u>a</u>AAoona liqawmin <u>a</u>khareena lam yatooka yu<u>h</u>arrifoona alkalima min baAAdi maw<u>ad</u>iAAihi yaqooloona in ooteetum h<u>atha</u> fakhu<u>th</u>oohu wain lam tutawhu fa<b>i</b><u>hth</u>aroo waman yuridi All<u>a</u>hu fitnatahu falan tamlika lahu mina All<u>a</u>hi shayan ol<u>a</u>ika alla<u>th</u>eena lam yuridi All<u>a</u>hu an yu<u>t</u>ahhira quloobahum lahum fee a<b>l</b>dduny<u>a</u> khizyun walahum fee al<u>a</u>khirati AAa<u>tha</u>bun AAa<i><u>th</u></i>eem<b>un</b>


Maududi:
  یِم  چِھ  اَپُز  بوزن  وٲلۍ  تہٕ  حرام  مال  کھیٚنہٕ  وٲلۍ،  لہٰذا  اگر  یِم  تۅہیہِ  نِشہِ  ﴿پنٕنۍ  مقدمہٕ  ہیٚتھ﴾  یِن  تیٚلہِ  چُھ  تۅہیہِ  اختیار  دِںہٕ  یِوان  زِ  اگر  ییٚژِھو  فٲصلہٕ  کٔرِیوٗکھ  نَتہٕ  کٔرِیوٗکھ  انکار۔  اگر  انکار  کٔرِیوٗکھ،  یِم  ہیٚکن  نہٕ  تۅہیہِ  کانٛہہ  نقصان  واتنٲوِتھ،  تہٕ  ہرگاہ  فٲصلہٕ  کٔرِو،  تیٚلہِ  کٔرِو  ٹھیک  پٲٹھۍ  انصاف  سان،  تِکیازِ  اللہ  تعالیٰ  چُھ  انصاف  کرن  والیٚن  پسند  کران۔  ﴿یہوٗدۍ  ٲسۍ  نہٕ  اوٚت  تام  اسلٲمی  حکومتٕکۍ  باقاعدٕہ  لُکھ  بنیمٕتۍ،  بلکہ  ٲسۍ  تِہِندۍ  تعلقات  اِسلٲمی  حکومتس  سٍتۍ  معاہدن  پٮ۪ٹھ  دٔرِتھ۔  اَمہِ  وجہ  کِنۍ  اوس  نہٕ  نبی  صلی  اللہ  علیہ و سلمن  ہٕندِس  عدالتس  منٛز  تِہُند  یُن  ضروری۔  البتہ  یِمن  معاملاتن  منٛز  تِم  خۅد  پننہِ  مذہبی  قانونہٕ  مطابق  فٲصلہٕ  ٲسۍ  نہٕ  یژھان  کرُن  تِہُند  فٲصلہٕ  کرناونہٕ  موجوب  ٲسۍ  تِم  اتھ  بھروسس  پٮ۪ٹھ  حضور  صلی  اللہ  علیہ و سلمن  نِشہِ  یِوان  زِ  شاید  ما  آسہِ  حضور  صلی  اللہ  علیہ و سلمن  ہٕندِس  شریعتس  منٛز  تِہندِ  خٲطرٕ  بیٚاکھ  کانٛہہ  حکم  تہٕ  یِتھہٕ  پٲٹھۍ  ہیٚکہِ ہن  تِم  پننہِ  مذہبی  قانون چہِ  پیروی  نِشہِ  بٔچِتھ۔﴾

Jalandhary:
  یِم  لوٗکھ  چھِ  اپزِ  خٲطرٕ  تُہٕنٛزن  کتھن  زورٕہ  کن  دِوٕنۍ۔  سخت  حرام  کھیٚوٕنۍ،  پس  ہرگاہ  یِم  تۅہیہِ  نِش  یِن  حکُم  پرژھنہٕ  خٲطرٕ  فٲصلہٕ  کرناونہٕ  خٲطرٕ،  پس  چُھ  تۅہیہِ  اِختیار  خوش  کریو  فرمٲوِیوکھ  حکُم  خۅش  کرِ  کینہہ  مہ  فرمٲوِیوکھ،  اِنکار  کریوٗکھ  فٲصلہٕ  فرماونہٕ  نِشہِ،  ہرگاہ  کینہہ  فرمٲوِیوکھ  نہٕ  ادٕہ  توٚہۍ  مہ  بٔرِو  کانہہ  پرواہ۔  تۅہیہِ  ہیٚکن  نہٕ  تِم  کانہہ  ضریٚر  واتنٲوِتھ  کیازِ  اللہ  تعالیٰ  چُھ  تۅہیہِ  نگہبان  تہٕ  رٲچھ،  ہرگاہ  حکُم  فرمٲوِیوکھ  تیٚلہِ  گژھیٚکھ  بعدل  واِنصاف  حکم  فرماوُن۔  اِسلام  کہ  قانون  مُطٲبِق،  پٔزی  پٲٹھۍ  اللہ  تعالیٰ  چُھ  پسند  کران  تہٕ  ٹوٹھ  تھاوان  عدل  واِنصاف  کروٕنین۔

Transliteration:
  Samm<u>a</u>AAoona lilka<u>th</u>ibi akk<u>a</u>loona li<b>l</b>ssu<u>h</u>ti fain j<u>a</u>ooka fa<b>o</b><u>h</u>kum baynahum aw aAAri<u>d</u> AAanhum wain tuAAri<u>d</u> AAanhum falan ya<u>d</u>urrooka shayan wain <u>h</u>akamta fa<b>o</b><u>h</u>kum baynahum bi<b>a</b>lqis<u>t</u>i inna All<u>a</u>ha yu<u>h</u>ibbu almuqsi<u>t</u>een<b>a</b>


Maududi:
  تہٕ  یِم  کِتھہٕ  پٲٹھۍ  چِھو  تۅہیہِ  حَکَم  بناوان،  ییٚلہِ  زن  یِمن  نِشہِ  توراۃ  موجود  چھےٚ  یَتھ  منٛز  اللہ  تعالیٰ  سُند  حُکم  لیٚکِھتھ  چُھ،  تہٕ  پتہٕ  چِھ  یِم  اَمہِ  نِشہِ  بُتھ  پِھران؟  دراصل  چھےٚ  کتھ  یہِ  زِ  یِمن  چُھنہٕ  ایمانٕے۔

Jalandhary:
  تعجُب  چُھ  یِم  کِتھہٕ  پٲٹھۍ  دین  کین  معاملاتن  اندر  تۅہیہِ  پنُن  فٲصِل  بناوان  حالانکہ  تِمن  نِشہِ  چھےٚ  تورات  موجود۔  تتھ  منٛز  چُھ  اتھ  مُتعلق  خداے  سٕندۍ  حکُم  تہِ  موجود  تو  پتہٕ  تۅہیہِ  نِشہِ  یِتھ  تۅہیہِ  نِشہِ  سُے  حکُم  بوٗزِتھ،  تو  پپہٕ  تہِ  چھِ  تِم  تمہِ  حُکمہٕ  نِشہِ  بُتھ  پھِران۔  حقیقت  چھےٚ  یہِ  کہ  یِمن  چَھنہٕ  تمہِ  توراتٕچ  تہِ  کینہہ  پژھاہ  بلکہ  چھَنہٕ  تِمن  کُنہِ  چیزٕچ  پژھ۔  نہ  توراتٕچ  نہ  تُہٕندِ  فٲصلٕچ۔  حالانکہ۔

Transliteration:
  Wakayfa yu<u>h</u>akkimoonaka waAAindahumu a<b>l</b>ttawr<u>a</u>tu feeh<u>a</u> <u>h</u>ukmu All<u>a</u>hi thumma yatawallawna min baAAdi <u>tha</u>lika wam<u>a</u> ol<u>a</u>ika bi<b>a</b>lmumineen<b>a</b>


Maududi:
  اَسہِ  کٔر  توراۃ  نٲزِل  یتھ  منٛز  ہدایت  تہٕ  گاش  اوس۔  سٲری  نبی  یِم  مُسلم  ٲسۍ،  تِم  ٲسۍ  تَمی  مطابق  یِمن  یہوٗدٮ۪ن  ہٕندٮ۪ن  معاملاتن  ہُند  فٲصلہٕ  کران،  تہٕ  یِتھے  پٲٹھۍ  ٲسۍ  ربّانی  ﴿علماء﴾  تہِ  احبار  ﴿فقہاء﴾  تہِ  ﴿أتھۍ  پٮ۪ٹھ  فٲصلہٕ  کران﴾  تِکیازِ  تِم  ٲسۍ  اللہ  تعالیٰ  سٕنزِ  کتابہِ  ہٕندۍ  ذمہٕ دار  بناونہٕ  آمٕتۍ،  تہٕ  تِم  ٲسۍ  اتھ  پٮ۪ٹھ  گواہ۔  لہٰذا  ﴿اے  یہودیو﴾  توٚہۍ  مَہ  کھوٚژِو  لُکن  بلکہ  کھوٚژِو  مےٚ،  تہٕ  معمولی  معمولی  مُعاوضس  پٮ۪ٹھ  ترٲوِو  میٲنۍ  آیات  کٕنٕنۍ،  یِم  لُکھ  اللہ  تعالیٰ  سٕندِ  نٲزِل  کرنہٕ  آمتہِ  قانونہٕ  مطٲبق  فٲصلہٕ  کرن  نہٕ  تِمے  چِھ  کٲفر۔

Jalandhary:
  پٔزۍ  پٲٹھۍ  اسہِ  کوٚر  تورات  نٲزِل  حضرتِ  موسیٰ  ہس  پیٚٹھ  یتھ  منٛز  بوٚڈ  ہدایت  چُھ  صحیح  عقٲیدن  ہُند  تہٕ  بوٚڈ  گاش  تہٕ  نٔنۍ  وضاحت  چھےٚ  اعمالن  ہٕنٛز،  امی  تورات  موجوب  چھِ  بنی  اسراییلن  ہٕندۍ  تِم  پیغمبر  یِمو  خداے  سٕندِس  حُکمس  گردن  دٲر  یہودن  حکُم  بیان  کران،  بیٚیہِ  چھِ  امی  موجوب  حکُم  بیان  کران  یہودن  ہٕندۍ  علما  تہٕ  مشٲیِخ  تہِ،  کیازِ  تِمن  چھےٚ  امہِ  کتابہِ  ہٕنٛز  رٲچھ  تہٕ  حفاظت  کرٕنۍ۔  امہِ  کتابہِ  موجوب  پانہٕ  عمل  کرٕنۍ  بیٚیہِ  لوٗکھ  تہِ  عمل  کرناوٕنۍ  مٹہِ  آمٕژ  کرنہٕ۔  بیٚیہِ  ٲسۍ  تِم  امہِ  کتابہِ  ہٕندۍ  گواہ  تہٕ  اقرار  کروٕنۍ،  پس  اے  یہودو  پزِچ  پیروی  کرنس  اندر  یعنی  حضرتِ  محمد  سٕندِس  رِسالتس  تصدیق  کرنس  اندر  مہ  کھوٗژِو  لوٗکن۔  کھوژُن  شوبہِ  مےٚ۔  کیازِ  بہٕ  چُھس  تُہُند  پروردِگار۔  تصدیق  رِسالتِ  محمدیہ  کرنس  نہ  کرنس  پیٚٹھ  کرو  بہٕ  سخت  عذاب،  بیٚیہِ  مہ  ٲسِیوکھ  سٲنۍ  آیات  کٕنان  دنیا  حٲصِل  کرنہٕ  خٲطرٕ  کم  مۅلس  یُس  تۅہیہِ  لوٗکن  نِشہِ  حٲصِل  سپدان  چُھ۔  یۅہے  چُھ  تۅہیہِ  بٲعث  بنان  تصدیق  نہ  کرنُک۔  تۅہیہِ  چُھو  اندیشہٕ  ہرگاہ  اسہِ  تصدیق  کوٚر  تیٚلہِ  ما  گژِھہ  یہِ  آمدنی  بند،  بیٚیہِ  تھٲوِو  یہِ  کتھ  وارٕہ  یاد  کہ  یُس  اکھاہ  نہٕ  خداے  سٕنٛزٕہ  نٲزِل  کرِمژِ  کتابہِ  موجوب  حکُم  دِیہِ  تِم  سٲرِی  چھِ  کٲفر  یعنی  یِمو  پٔزِس  اِنکار  کوٚر  یِتھہٕ  پٲٹھۍ  توٚہۍ  کران  چھِو۔

Transliteration:
  Inn<u>a</u> anzaln<u>a</u> a<b>l</b>ttawr<u>a</u>ta feeh<u>a</u> hudan wanoorun ya<u>h</u>kumu bih<u>a</u> a<b>l</b>nnabiyyoona alla<u>th</u>eena aslamoo lilla<u>th</u>eena h<u>a</u>doo wa<b>al</b>rrabb<u>a</u>niyyoona wa<b>a</b>la<u>h</u>b<u>a</u>ru bim<u>a</u> istu<u>h</u>fi<i><u>th</u></i>oo min kit<u>a</u>bi All<u>a</u>hi wak<u>a</u>noo AAalayhi shuhad<u>a</u>a fal<u>a</u> takhshawoo a<b>l</b>nn<u>a</u>sa wa<b>i</b>khshawni wal<u>a</u> tashtaroo bi<u>a</u>y<u>a</u>tee thamanan qaleelan waman lam ya<u>h</u>kum bim<u>a</u> anzala All<u>a</u>hu faol<u>a</u>ika humu alk<u>a</u>firoon<b>a</b>


Maududi:
  توراتس  منٛز  اوس  اَسہِ  یہوٗدٮ۪ن  خٲطرٕ  یہِ  حکم  لیٚوکھمُت  زِ  جانس  بدلہٕ  جان،  أچھ  بدلہٕ  أچھ،  نستہِ  بدلہٕ  نس،  کَنہٕ  بدلہٕ  کَن،  دندٕ  بدلہٕ  دند،  تہٕ  تمام  زخمن  ہٕندِ  خٲطرٕ  برابر  بدلہٕ،  پتہٕ  یُس  قِصاصُک  صدقہٕ  کرِ،  تیٚلہِ  چُھ  سُہ  تٔمۍ  سٕندِ  خٲطرٕ  صدقہٕ،  تہٕ  یِم  لُکھ  اللہ  تعالیٰ  سٕندِ  نٲزِل  کرنہٕ  آمتہِ  قانونہٕ  مطٲبق  فٲصلہ  کرن  نہٕ،  تِمے  چِھ  ظٲلِم۔

Jalandhary:
  بیٚیہِ  اوس  اسہِ  تِمن  یہودن  ہٕندِ  خٲطرٕ  توراتس  اندر  ہِ  حکُم  لیٚوکھمُت  تِمن  پیٚٹھ  فرض  کوٚرمُت  کہ  ہرگاہ  کانہہ  شخصاہ  کٲنسہِ  مارِ  عمداًبے  گناہ  یا  زخمی  کرِ،  پٔزۍ  پٲٹھۍ  اکھ  شخص  یعنی  ﴿قٲتِل﴾ ییہِ  مارنہٕ  بییِس  شخصس  یعنی  مقتولس  بدل۔  أچھ  ییہِ  کڈنہٕ  أچھ  بدل،  نس  ییہِ  ژٹنہٕ  نستہِ  بدل،  کن  ییہِ  ژٹنہٕ  کنہٕ  بدل،  دند  ییہِ  کڈنہٕ  دندٕ  بدل۔  یِتھے  پٲٹھۍ  ییہِ  زخمن  قصاص  ہیٚنہٕ،  پس  یُس  شخص  بدلہٕ  ہیٚون  معاف  کرِ  تٔمِس  سپدِ  گنہن  ہٕنٛزِہ  بخشٲیشہِ  ہُند  سبب  یعنی  معاف  کرنس  چُھ  بوٚڈ  ثواب،  چونکہ  یہودیو  اوس  یہِ  حکُم  پس  پُشت  تروومُت  لہٰذا  چُھ  اللہ  تعالیٰ  بیٚیہِ  مُقرر  فرماوان  کہ  بیٚیہِ  یِم  نہٕ  فٲصلہٕ  کرن  تمہِ  حُکمہٕ  سٍتۍ  یُس  اللہ  تعالیٰ  ہن  نٲزِل  کوٚر  پس  تِمے  گٔے  ظٲلِم۔

Transliteration:
  Wakatabn<u>a</u> AAalayhim feeh<u>a</u> anna a<b>l</b>nnafsa bi<b>al</b>nnafsi wa<b>a</b>lAAayna bi<b>a</b>lAAayni wa<b>a</b>lanfa bi<b>a</b>lanfi wa<b>a</b>lo<u>th</u>una bi<b>a</b>lo<u>th</u>uni wa<b>al</b>ssinna bi<b>al</b>ssinni wa<b>a</b>ljuroo<u>h</u>a qi<u>sas</u>un faman ta<u>s</u>addaqa bihi fahuwa kaff<u>a</u>ratun lahu waman lam ya<u>h</u>kum bim<u>a</u> anzala All<u>a</u>hu faol<u>a</u>ika humu a<b>l</b><i><u>thth</u></i><u>a</u>limoon<b>a</b>


Maududi:
  پتہٕ  سوٗز  اَسہِ  یِمو  پیغمبرو  پتہٕ  مریم  علیھا  السلامن  ہُند  فرزند  عیسیٰ  علیہ  السلام،  توارۃ  منٛزٕ  یِکینژھاہ  تس  برونٹھہٕ  کنہِ  موجود  اوس  سُہ  اوس  تمِیُک  تصدیق  کرن  وول،  تہٕ  اَسہِ  کٔر  تس  انجیل  عطا  یتھ  منٛز  رہنمٲئی  تہٕ  روشنی  ٲس،  تہٕ  سۅتہِ  ٲس  تتھ  تصدیق  کرن  واجِنۍ  یِکینژھاہ  توارۃ  منٛزٕ  تمہِ  وقتہٕ  موجود  اوس،  تہٕ  خُدا  ترس  لُکن  خٲطرٕ  ٲس  سراسر  ہدایت  تہٕ  نصیحت۔

Jalandhary:
  بیٚیہِ  سوز  اسہِ  تِمن  پیغمبرن  پتے  حضرتِ  عیسٰی  فرزند  حضرتِ  مریم  سُند  یُس  تصدیق  کروُن  اوس  تتھ  کِتابہِ  یۅسہٕ  تِمن  برونٹھ  نٲزِل  کرنہٕ  آمٕژ  ٲس  یعنی  توراتس،  بیٚیہِ  کٔر  اسہِ  عطا  حضرتِ  عیسٰی  ہس  پنٕںۍ  کتاب  اِنجیل  تتھ  منٛز  تہِ  چُھ  تورات  کی  پٲٹھۍ  صحیح  اعتقادن  ہُند  لوٗکن  ہٕندِ  خٲطرٕ  بوٚڈ  ہدایت  بیٚیہِ  کٲفی  روشنی  تہٕ  وضاحت  اعمالن  مُتعلق۔  بیٚیہِ  چُھ  سُہ  اِنجیل  تہِ  تصدیق  کران  تتھ  کتابہِ  یۅسہٕ  تمہِ  برونٹھ  نٲزِل  چھےٚ  کرنہٕ  آمٕژ  یعنی  توراتس  بیٚیہِ  چھےٚ  سۅ  کتاب  وتھ  ہاوٕہ  وٕنۍ۔  بیٚیہِ  بٔڈ  نصیحت  خدایس  کھوژوٕنین  ہٕندِ  خٲطرٕ۔

Transliteration:
  Waqaffayn<u>a</u> AAal<u>a</u> <u>a</u>th<u>a</u>rihim biAAees<u>a</u> ibni maryama mu<u>s</u>addiqan lim<u>a</u> bayna yadayhi mina a<b>l</b>ttawr<u>a</u>ti wa<u>a</u>tayn<u>a</u>hu alinjeela feehi hudan wanoorun wamu<u>s</u>addiqan lim<u>a</u> bayna yadayhi mina a<b>l</b>ttawr<u>a</u>ti wahudan wamawAAi<i><u>th</u></i>atan lilmuttaqeen<b>a</b>


Maududi:
  سون  حکم  اوس  کہ  اہلِ  انجیل  کٔرِن  تمہِ  قانونہٕ  مطٲبق  فٲصلہٕ  یُس  خُداین  اَتھ  منٛز  نازِل  چُھ  کوٚرمُت،  تہٕ  یِم  لُکھ  اللہ  تعالیٰ  سٕندِ  نٲزِل  کرنہٕ  آمتہِ  قانونہٕ  مطٲبق  فٲصلہٕ  کرن  نہٕ  تِمے  چِھ  فاسق۔  ﴿یتھ  جایہِ  چِھ  اللہ  تعالیٰ  ہن  تِمن  لُکن  ہٕندِس  حقس  منٛز  ترٛے  حُکم  ثٲبت  کٔرِمٕتۍ  یِم  اللہ  تعالیٰ  سٕندِ  نٲزِل  کرنہٕ  آمتہِ  قانونہٕ  مطٲبق  فٲصلہٕ  کرن:  اکھ  یہِ  زِ  تِم  چِھ  کٲفر،  دوٚیُم  یہِ  زِ  تِم  چِھ  ظٲلِم،  ترٛیُیم  یہِ  زِ  تِم  چِھ  فاسق۔  یُس  شخص  اللہ  تعالیٰ  سٕندِس  حُکمس  خلاف  اَتھ  بُنیادس  پٮ۪ٹھ  چُھ  فٲصلہٕ  کران  زِ  سُہ  چُھ  سمجھان  اللہ  تعالیٰ  سٕندِس  حُکمس  غلط  تہٕ  پننِس  یا  بیٚیہِ  کٲنٛسہِ  ہٕندِس  حُکمس  چُھ  صحیح  سمجھان،  سُہ  چُھ  مکمل  کٲفر  تہٕ  ظٲلِم  تہٕ  فٲسق،  تہٕ  یُس  اعتقادٕ  رٔنگۍ  اللہ  تعالیٰ  سٕندِس  حُکمس  برحق  چُھ  سمجھان  مگر  عملاً  چُھ  اتھ  خلاف  فٲصلہٕ  کران،  سُہ  اگرچہِ  مِلّت  نِشہِ  خٲرج  چُھنہٕ  مگر  پننِس  ایمانس  چُھ  کفرس  تہٕ  فِسقس  سٍتۍ  رلاوان۔  یِتھے  پٲٹھۍ  ییٚمۍ  تمام  معاملاتن  منٛز  اللہ  تعالیٰ  سٕندِ  حُکمہٕ  نِشہِ  انحراف  چُھ  کوٚرمُت،  سُہ  چُھ  تمام  معاملاتن  منٛز  کٲفر  ظٲلِم  تہٕ  فٲسق۔  تہٕ  یُس  کینژھن  معاملاتن  منٛز  فرمانبردار  تہٕ  کینژھن  منٛز  بُتھۍ  پِھیر  چُھ،  تٔمۍ  سٕنزِ  زندگی  منٛز  چھےٚ  ایمان  تہٕ  اسلام،  کفر  ظُلم  تہٕ  فِسقٕچ  مِلاوٹ  ٹھیک  تَمی  تناسب  سان  ییٚمہِ  تناسب  سان  تٔمۍ  اطاعت  تہٕ  انحراف  آسہِ  رلوومُت۔﴾

Jalandhary:
  بیٚیہِ  اوس  اسہِ  حکُم  کوٚرمُت  فٲصلہٕ  کرُن  اِنجیل  وٲلۍ  تِموٕے  احکامو  سٍتۍ  یِم  اللہ  تعالیٰ  ہن  اتھ  منٛز  نٲزِل  کٔرمٕتۍ  چھِ،  ییٚمہِ  وقتُک  نصاریٰ  بوزِن  وارٕہ  کہ  ییٚمۍ  نہٕ  فٲصلہٕ  کوٚر  تمہِ  حُکمہٕ  سٍتۍ  یُس  اللہ  تعالیٰ  ہن  نٲزِل  کوٚ  ر  پس  تِمے  لوٗکھ  گٔے  فاسِق۔  اِنجیلس  منٛز  چھےٚ  حضرتِ  محمد  عربی  سٕندِ  رِسالتٕچ  خبر  توٚہۍ  چھِو  تتھ  اختلاف  کران۔

Transliteration:
  Walya<u>h</u>kum ahlu alinjeeli bim<u>a</u> anzala All<u>a</u>hu feehi waman lam ya<u>h</u>kum bim<u>a</u> anzala All<u>a</u>hu faol<u>a</u>ika humu alf<u>a</u>siqoon<b>a</b>


Maududi:
  اے  نبیؐ،  پتہٕ  سوٗز  اَسہِ  تۅہیہِ  کُن  یہِ  کتاب  یۅسہٕ  حق  ہیٚتھ  چھےٚ  آمٕژ۔  تہٕ  الکتاب  منٛزٕ  یِکینژھاہ  اتھ  برونٹھہٕ  کنہِ  موجود  چُھ  تتھ  چھےٚ  تصدیق  کرن  واجِنۍ،  تہٕ  بیٚیہِ  چھےٚ  تمِچ  محٲفظ  تہٕ  رٲچھ  راوٹھ  کرن  واجِنۍ۔  ﴿یتھ  جایہِ  چُھ  أکِس  اہم  حقیقتس  کُن  اشارٕہ  کرنہٕ  آمُت۔  اگرچہِ  یہِ  مضمون  یتھہٕ  پٲٹھۍ  تہِ  ادا  ہیٚکہِ ہے  کرنہٕ  یِتھ  زِ  پٔتِمیٚن  کتابن  منٛز  یِکینژھاہ  پننِس  اصلی  تہٕ  صحیح  صورتس  منٛز  باقی  اوس۔  قرآن  چھُ  تتھ  تصدیق  کران  مگر  خداین  کوٚر  پٔتِمیٚن  کتابن  بجایہِ  الکتاب  لفظ  استعمال،  امہِ  نِشہِ  چُھ  یہِ  راز  نوٚن  نیران  زِ  قرآن  تہٕ  تمام  تِمہٕ  کتابہٕ  یِمہٕ  مختلف  زمانن  تہٕ  مختلف  زبانن  منٛز  اللہ  تعالیٰ  سٕندِ  طرفہٕ  نٲزِل  سپز،  سارے  چھےٚ  اند  ہیٚتھ  دراصل  کُنی  کتاب۔  کُنُے  چُھ  یُہُند  مصنف،  کُنُے  چُھ  یُہُند  مُدعا  تہٕ  مقصد،  کُنی  چھےٚ  یِہٕنز  تعلیم  تہٕ  کُنُے  چُھ  علم  یُس  یِہِندِ  ذریعہ  انسٲنۍ  زُرِیاتس  عطا  آو  کرنہٕ۔  فرق  اگر  چھےٚ  سۅ  چھےٚ  عبارتن  ہٕنز،  یِمہٕ  کُنی  مقصدٕ  خٲطرٕ  مختلف  بوزن  والیٚن  ہٕندِ  لِحاظہٕ  مختلف  طریقو  وَرتاونہٕ  چھےٚ  آمژٕ۔  قرآنس  چُھ  الکتابہِ  ہُند  محٲفظ  تہٕ  نگران  وَننُک  مطلب  یہِ  زِ  أمۍ  چِھ  تمام  برحق  تعلیمات  یِم  پٔتِمیٚن  آسمٲنۍ  کتابن  منٛز  دِنہٕ  ٲسۍ  آمٕتۍ  پانس  منٛز  رٔٹِتھ  محفوظ  کٔرِمٕتۍ۔  وۅنۍ  ہیٚکہِ  نہٕ  تِہٕندٮ۪ن  برحق  تعلیماتن  ہُند  کانٛہہ  حصہ  ضائع  سپدِتھ﴾  لہٰذا  کٔرِو  توٚہۍ  اللہ  تعالیٰ  سٕندِ  نٲزِل  کرنہٕ  آمتہِ  قانون  مطٲبق  لُکن  ہٕندٮ۪ن  معاملاتن  ہُند  فٲصلہٕ،  تہٕ  یُس  حق  تۅہیہِ  نِشہِ  ووتمُت  چُھ  تمہِ  نِشہِ  بُتھ  پِھیرِتھ  مَہ  کٔرِو  تِہنزن  خوٲہشاتن  ہٕنز  پیروی،  اَسہِ  کوٚر  تۅہیہِ  ﴿انسانَو﴾  منز  پرٛتھ  کٲنٛسہِ  ہٕندِ  خٲطرٕ  اکھ  شریعت  تہٕ  اکھ  راہِ  عمل  مقرر۔  اگرچہِ  تُہُند  اللہ  تعالیٰ  ییٚژِھہ  ہے  تیٚلہِ  بناوِہے  تۅہیہِ  سارِنٕے  اکھ  اُمّت  تہِ،  البتہ  تٔمۍ  کوٚر  یہِ  امہِ  موجوٗب  زِ  یِکینژھاہ  تٔمۍ  تۅہیہِ  دِیتمُت  چُھنَو،  تتھ  منٛز  کریٚو  تۅہیہِ  آزمٲیش،  لہٰذا  کٔرِو  نیکین  منٛز  اکھ  أکِس  برونٛہہ  گژھنٕچ  کوشش،  ٲخر کار  چُھو  تۅہیہِ  سارِنٕے  خُدایس  کُن  واپس  گژُھن،  پتہٕ  وَنیٚو  سُہ  تۅہیہِ  اصلی  حقیقت  یتھ  منٛز  توٚہۍ  اختلاف  کران  روٗدِمٕتۍ  چِھو۔

Jalandhary:
  بیٚیہِ  کٔر  اسہِ  یِتھے  پٲٹھۍ  تورات  وانجیل  پتہٕ  نٲزِل  تۅہیہِ  کُن  یا  رسول  اللہؐ  یہِ  کتاب  یعنی  قرآنِ  مجید  پٔزۍ  پٲٹھۍ  یُس  تصدیق  چُھ  کران  تِمن  کتابن  یِمہٕ  امہِ  برونٹھ  نٲزِل  آمژٕ  چھےٚ  کرنہٕ  بیٚیہِ  چھےٚ  یہِ  کتاب  تمن  کتابن  ہٕنٛز  رٲچھ،  پس  فٲصلہٕ  کٔرِو  توٚہۍ  تِمن  اہلِ  کتابن  منٛز  تمی  حُکمہٕ  سٍتۍ  یُس  خداین  نٲزِل  کوٚرمُت  چُھ۔  پیروی  مہ  کٔرِو  توٚہۍ  تِہٕنٛزن  خواہِشن  ہٕنٛز  سۅ  کتاب  نظر  انداز  کٔرِتھ  یۅسہٕ  تۅہیہِ  نِشہِ  وٲژ،  تۅہیہِ  أندرٕہ  پرتھ  اُمت  خٲطرٕ  چُھ  اسہِ  فروعی  مسٲیلن  متعلق  اکھ  شریعتاہ،  اکھ  دستور  العملاہ  مُقرر  کوٚرمُت  مثلاً  یہودن  ہٕندِ  خٲطرٕ  تورات  نصاریٰ  ہن  ہٕندِخٲطرٕ  اِنجیل  مسلمانن  ہٕندِ  خٲطرٕ  قرآنِ  مجید،  ہرگاہ  اللہ  تعالیٰ  یژِھہ  ہا  تۅہیہِ  سارنٕے  بناوِ  ہا  کُنی  اُمتاہ،  سارنٕے  ہُند  کرِ  ہا  اکُے  شریعتاہ  مگر  تہِ  کوٚرُن  نہٕ  امی  خٲطرٕ  کہ  یُتھ  تۅہیہِ  مُختلف  وقتن  اندر  مُختلف  احکامو  سٍتۍ  آزمٲیِش  کرِ،  پس  کٔرِو  رٕژن  کامین  تہٕ  مُفید  کتھن  اندر  اکھ  أکِس  نِشہِ  برونٹھ  گژھنٕچ  کوٗشِش۔  یعنی  قرآنِ  مجیدس  کٔرِو  پژھ  تمہِ  کین  احکامن  پیٚٹھ  کٔرِو  عمل،  خداے  سٕے  کُن  چُھ  تۅہیہِ  سارنٕے  اکہ  دۅہہ  رجوع  کرُن،  پس  باوِ  سُہ  تۅہیہِ  تِمہٕ  سارے  کتھہٕ  یِمن  منٛز  توٚہۍ  حق  و صداقت  ظٲہِر  آسنٕکہ  باوجود  اختلاف  کران  ٲسِو۔

Transliteration:
  Waanzaln<u>a</u> ilayka alkit<u>a</u>ba bi<b>a</b>l<u>h</u>aqqi mu<u>s</u>addiqan lim<u>a</u> bayna yadayhi mina alkit<u>a</u>bi wamuhayminan AAalayhi fa<b>o</b><u>h</u>kum baynahum bim<u>a</u> anzala All<u>a</u>hu wal<u>a</u> tattabiAA ahw<u>a</u>ahum AAamm<u>a</u> j<u>a</u>aka mina al<u>h</u>aqqi likullin jaAAaln<u>a</u> minkum shirAAatan waminh<u>a</u>jan walaw sh<u>a</u>a All<u>a</u>hu lajaAAalakum ommatan w<u>ah</u>idatan wal<u>a</u>kin liyabluwakum fee m<u>a</u> <u>a</u>t<u>a</u>kum fa<b>i</b>stabiqoo alkhayr<u>a</u>ti il<u>a</u> All<u>a</u>hi marjiAAukum jameeAAan fayunabbiokum bim<u>a</u> kuntum feehi takhtalifoon<b>a</b>


Maududi:
  پس  اے  نبیؐ،  توٚہۍ  کٔرِو  اللہ  تعالیٰ  سٕندِ  نازِل  کرنہٕ  آمتہِ  قانونہٕ  مطٲبق  یِمن  لُکن  ہٕندٮ۪ن  معاملاتن  ہُند  فٲصلہٕ،  تہٕ  یِہنزن  خوٲہشاتَن  ہٕنز  پیروی  مَہ  کٔرِو،  ہوشیار  روٗزِو  زِ  یِم  لُکھ  گژھنَو  نہٕ  تۅہیہِ  فِتنس  منٛز  ترٛٲوِتھ  تمہِ  ہدایت  نِشہِ  ذرس  برابر  ڈٲلِتھ  ہیٚکٕنۍ  یُس  خُداین  تۅہیہِ  کُن  نٲزِل  چُھ  کوٚرمُت،  پتہٕ  اگر  یِم  تمہِ  نِشہِ  بُتھ  پِھرن  تیٚلہِ  زٲنِو  زِ  خُداین  چِھ  یِم  پننیٚن  کینژھن  گناہن  ہٕندِس  پاداشس  منٛز  مصیبت  سٕے  منٛز  مبتلا  کرنُک  فٲصلہٕ  کوٚرمُت،  تہٕ  یہِ  چھےٚ  حقیقت  زِ  یِمو  لُکو  منٛزٕ  چِھ  اکثر  فٲسق۔

Jalandhary:
  بیٚیہِ  چھِ  أسۍ  تۅہیہِ  مُقرر  حکُم  فرماوان  کہ  توٚہۍ  کٔرِو  فٲصلہٕ  لوٗکن  اندر  تمی  حُکمہٕ  سٍتۍ  یُس  اللہ  تعالیٰ  ہن  تۅہیہِ  پیٚٹھ  نٲزِل  کوٚر  پتہٕ  پتہٕ  مہ  پٔکِو  تِہٕنٛزن  خواہِشن،  بیٚیہِ  کھوٗژِو  تِمن  پوٗرٕ  احتیاط  کٔرِو  یُتھ  نہٕ  تِم  تۅہیہِ  خداے  سٕندیو  احکامو  أندرٕہ  کُنہِ  حُکمس  تعمیل  تہٕ  جٲرِی  کرنہٕ  نِشہِ  ڈالن،  قرآنِ  مجیدُک  فٲصلہٕ  واضح  تہٕ  روشن  آسنٕکہِ  باوجود  ہرگاہ  یِم  لوٗکھ  توتہِ  روگردٲنی  تہٕ  نافرمٲنی  کران  روزن  تیٚلہِ  زٲنِو  توٚہۍ  کہ  اللہ  تعالیٰ  چُھ  یژھان  بعض  گنہن  ہٕندِ  وجہہ  مُصیبتس  گرفتار  کرُن،  پٔزۍ  پٲٹھۍ  وارِیاہ  چھِ  یِمو  لوٗکو  أندرٕہ  نافرمان۔

Transliteration:
  Waani o<u>h</u>kum baynahum bim<u>a</u> anzala All<u>a</u>hu wal<u>a</u> tattabiAA ahw<u>a</u>ahum wa<b>i</b><u>hth</u>arhum an yaftinooka AAan baAA<u>d</u>i m<u>a</u> anzala All<u>a</u>hu ilayka fain tawallaw fa<b>i</b>AAlam annam<u>a</u> yureedu All<u>a</u>hu an yu<u>s</u>eebahum bibaAA<u>d</u>i <u>th</u>unoobihim wainna katheeran mina a<b>l</b>nn<u>a</u>si laf<u>a</u>siqoon<b>a</b>


Maududi:
  ﴿ہرگاہ  یِم  اللہ  تعالیٰ  سٕندِ  قانون  نِشہِ  بُتھ  چِھ  پِھران﴾  کیا  تیٚلہِ  چھا  بیٚیہِ  جٲہلیتُک  فٲصلہٕ  یژھان؟  ﴿جٲہلیت  لفظ  چُھ  اسلام کِس  مقابلس  منٛز  وَرتاونہٕ  یِوان۔  اسلامُک  طریقہٕ  چُھ  سراسر  عِلم،  تِکیازِ  اَتھ  چھےٚ  خُداین  رہنمٲئی  کٔرمٕژ  یُس  تمام  حقیقتن  ہُند  علم  چُھ  تھاوان۔  تہٕ  اتھ  برعکس  پرٛتھ  کانٛہہ  سُہ  طریقہٕ  یُس  اسلام  نِشہِ  مختلف  چُھ،  چُھ  جٲہلیتُک  طریقہٕ۔  عربُک  سُہ  زمانہٕ  یُس  اسلام  برونٛہہ  اوس،  تَتھ  چُھ  جٲہلیتُک  دَور  اَتھ  معنیس  منٛز  وَننہٕ  آمُت  زِ  تتھ  زمانس  منٛز  ٲسۍ  اِنسانَو  علمہٕ  ورٲے  محض  وہمس  یا  قیاسس  تہٕ  گُمانس  یا  خوٲہشاتن  ہٕندِس  بُنیادس  پٮ۪ٹھ  پانس  خٲطرٕ  زندگی  ہٕندِۍ  طریقہٕ  مُقرر  کٔرِمٕتۍ۔  یہِ  طرزِ  عمل  یتھ  تہِ  جایہِ  کُنہِ  تہِ  دَورس  منٛز  وَرتاونہٕ  یِیہِ،  تَتھ  یِیہِ  بہرحال  جٲہلیت  کُے  طرزِ  عمل  وَننہٕ۔﴾  حالانکہ  یِم  لُکھ  خُدایس  پٮ۪ٹھ  یقین  چِھ  تھاوان  تِمن  نزدیک  کُس  ہیٚکہِ  خُدایس  ورٲے  بیٚیہِ  کانٛہہ  بہتر  فٲصلہٕ  کرن  وول  ٲسِتھ۔

Jalandhary:
  ییٚلہِ  بعض  یہودو  وۅن  اسہِ  چُھنہٕ  قرآن  وتوراتُک  حکُم  قبول  اللہ  تعالیٰ  ہن  فرمووُکھ  کیاہ  یِم  یہود  چھا  زمانہٕ  جاہلیتُک  حکُم  ژھانڈان  یُس  کٲفرو  آسمٲنی  شریعتس  خلاف  پانے  بنوومُت  چُھ۔  لہٰذا  خدایی  فٲصلہٕ  ترٲوِتھ  بیٚیہِ  کانہہ  فٲصلہٕ  ژھانڈُن  یہِ  گٔیہِ  عینِ  جہالت،  فٲصلہٕ  کرنس  اندر  کُس  اکھاہ  ہیٚکہِ  ٲسِتھ  یُتھ  رُت  خداے  سٕںدِ  کھۅتہٕ  یقین  والین  نِشہِ۔  لیکن  یہِ  کتھ  تگہِ  زانٕنۍ  یقین  والین  ایمان  دارن۔

Transliteration:
  Afa<u>h</u>ukma alj<u>a</u>hiliyyati yabghoona waman a<u>h</u>sanu mina All<u>a</u>hu <u>h</u>ukman liqawmin yooqinoon<b>a</b>


Maududi:
  اے  لوٗکو  یِمو  ایمان  چُھو  اوٚنمُت،  یہوٗدۍ  تہٕ  عیسٲے  مَہ  بنٲوِیوٗکھ  پنٕنۍ  رفیق،  یِم  چِھ  پانہٕ  وٲنی  اکھ  أکۍ  سٕندۍ  رفیق،  تہٕ  ہرگاہ  تۅہیہِ  منٛزٕ  کانٛہہ  یِمن  پنُن  رفیق  بناوان  چُھ،  تیٚلہِ  چھُ  تٔمۍسُند  شمار  تہِ  تِمنٕے  منٛز،  پزۍ پٲٹھۍ  چُھ  اللہ  تعالیٰ  پننہِ  رہنمٲئی  نِشہِ  ظٲلِمن  کران  محروٗم۔

Jalandhary:
  اے  باایمانو  !یہودتہٕ  نصاریٰ  مہ  بنٲوِیوکھ  پنٕنۍ  دوست  یِم  دۅشوے  چھِ  مسلمانن  ہٕندۍ  دُشمن،  تِم  چھِ  پانہٕ  وٲنۍ  أڈۍ  اڈین  ہٕندۍ  دوست  یعنی  یہودۍ  یہودۍ  پانہٕ  وٲنۍ،  نصاریٰ  نصاریٰ  پانہٕ  وٲنۍ  تِمن  چھےٚ  پانہٕ  وٲنۍ  مُناسبت۔  تۅہیہِ  چَھنہٕ  تِمن  سٍتۍ  کانہہ  مُناسبت،  یُس  اکھا  دوستی  لاگہِ  تِمن  سٍتۍ  تۅہیہِ  أندرٕہ۔  سُہ  ییہِ  گٕنٛزراونہٕ  تِموٕے  أندرٕہ،  پٔزۍ  پٲٹھۍ  اللہ  تعالیٰ  چُھنہٕ  کامیٲبی  ہٕںٛز  وتھ  ہاوان  ظٲلِمن  یِمن  نہٕ  یہِ  بوزُن  تگان  چُھ  کہ  کمن  سٍتۍ  گژِھہ  دوستی  لاگٕنۍ،  کمن  سٍتۍ  گژِھہ  دُشمنی  تھاوٕنۍ،  تِم  چھِ  پنُن  نقصان  پانے  کران۔

Transliteration:
  Y<u>a</u> ayyuh<u>a</u> alla<u>th</u>eena <u>a</u>manoo l<u>a</u> tattakhi<u>th</u>oo alyahooda wa<b>al</b>nna<u>sa</u>r<u>a</u> awliy<u>a</u>a baAA<u>d</u>uhum awliy<u>a</u>o baAA<u>d</u>in waman yatawallahum minkum fainnahu minhum inna All<u>a</u>ha l<u>a</u> yahdee alqawma a<b>l</b><i><u>thth</u></i><u>a</u>limeen<b>a</b>


Maududi:
  توٚہۍ  چِھو  وُچھان  یِہندٮ۪ن  دِلن  منٛز  نِفاقٕچ  بیمٲرۍ  چھےٚ  تِم  چِھ  تِمنٕے  ﴿یہودٮ۪ن  تہٕ  عیساین﴾  منٛز  کوشش  کران  پھیران۔  وَنان  چِھ،  اسہِ  چُھ  ڈر  باسان  زِ  أسۍ  گٔژھۍ  نہٕ  کُنہِ  مُصیبتس  منٛز  پھسٕنۍ۔  مگر  یہِ  کتھ  چَھنہٕ  دوٗر  ییٚلہِ  اللہ  تعالیٰ  تۅہیہِ  فٲصلہٕ  کُن  فتح  بخشہِ،  یا  کڑِ  پننہِ  طرفہٕ  بیٚیہِ  کانٛہہ  کتھ  نٔنۍ،  پتہٕ  گژھن  یِم  لُکھ  پننِس  اتھ  نِفاقس  پٮ۪ٹھ  نٲدِم  یُس  یِم  دِلن  منٛز  چُھپٲوِتھ  چِھ۔

Jalandhary:
  پس  وُچھان  چُھہکھ  ژٕ  اے  وُچھوٕنہِ  تِم  لوٗکھ  یِہٕندین  دِلن  اندر  نفاقٕچ  بیمٲرۍ  چھےٚ،  تِم  کِتھہٕ  پٲٹھۍ  چھِ  جلدی  کران  یہود و نصاریٰ  ہن  سٍتۍ  رلنس  اندر،  تو  پتے  تِمن  کانہہ  شخصاہ  تتھ  پیٚٹھ  ملامت  چُھ  کران،  دپان  چھِ  أسۍ  چھِنہٕ  دِلہٕ  کِنۍ  تِمن  سٍتۍ  رلان  بلکہ  چھِ  أسۍ  اکہِ  خاص  مصلحت  کِنۍ  تِمن  سٍتۍ  رلان۔  أسۍ  چھِ  کھۅژان  اسہِ  ما  واتہِ  کانہہ  بلایاہ،  تمی  مۅکھہٕ  چھِ  أسۍ  تِمن  سٍتۍ  یارٕز  تھاوان  لٲگِتھ  یُتھ  تمہِ  ساتہٕ  کرن  تِم  اسہِ  کانہہ  مدتھاہ،  پس  قریب  چُھ  کہ  اللہ  تعالیٰ  کرِ  عطا  مسلمانن  فتح  یا  کرِ  جٲرِی  پننہِ  طرفہٕ  کانہہ  حُکماہ  تِہٕنٛزِ  کامیٲبی  ہُند  مُنافِقن  ہٕنٛزِ  رُسوٲیی  ہُند،  پس  سپدن  تمہِ  ساتہٕ  تِم  مُنٲفِق  تِمن  کتھن  پیٚٹھ  یِمہٕ  پننین  دِلن  اندر  کھٹِتھ  تھاوان  ٲسۍ  نٲدِم  تہٕ  پشیمان۔

Transliteration:
  Fatar<u>a</u> alla<u>th</u>eena fee quloobihim mara<u>d</u>un yus<u>a</u>riAAoona feehim yaqooloona nakhsh<u>a</u> an tu<u>s</u>eeban<u>a</u> d<u>a</u>iratun faAAas<u>a</u> All<u>a</u>hu an yatiya bi<b>a</b>lfat<u>h</u>i aw amrin min AAindihi fayu<u>s</u>bi<u>h</u>oo AAal<u>a</u> m<u>a</u> asarroo fee anfusihim n<u>a</u>dimeen<b>a</b>


Maududi:
  تہٕ  تمہِ  ساعتہٕ  ونن  اہلِ  ایمان،  کیا  یِم  چھا  تِمے  لُکھ  یِم  اللہ  تعالیٰ  سٕندِ  ناوٕ  سٍتۍ  بٔڈۍ  بٔڈۍ  قسم  کھیٚتھ  یقین  ٲسۍ  بیہناوان  زِ  ٲسۍ  چِھ  تۅہیہِ  سٍتۍ؟  یِہندۍ  سٲری  اعمال  سپٕدۍ  ضائع  تہٕ  ٲخر  کار  بیٖٹھۍ  یِم  ناکام  تہٕ  نامُراد  گٔژِھتھ۔

Jalandhary:
  تمی  ساتہٕ  ونن  باایمان  تعجُب  کِنۍ  کیاہ  یِمے  گٔیہِ  تِم  لوٗکھ  یِم  خداے  سٕندۍ  سخت  قسم  ہٲوۍ  ہٲوۍ  اسہِ  ونان  ٲسۍ  زِ  أسۍ  چھِ  تۅہِی  سٍتۍ۔  حقیقتس  اندر  ٲسۍ  سانین  دُشمنن  سٍتۍ  رٔلِتھ،  تِہٕںٛزٕ  سارے  کار  سٲزی  سپزٕہ  امہِ  نفاق  سٍتۍ  تباہ  وبرباد۔  پس  سپٕدۍ  تِم  تاوان  زدو  أندرٕہ۔  دۅشوِیو  طرفو  سپٕدۍ  تِم  ناکام  کیازِ  کٲفر  سپٕدۍ  پانہٕ  مغلوب،  مسلمانن  سپٕزۍ  تِہٕنٛز  خباثت  معلوم۔  نہ  گٔے  اورٕکۍ  تہٕ  نہ  گٔے  یورٕکۍ۔

Transliteration:
  Wayaqoolu alla<u>th</u>eena <u>a</u>manoo ah<u>a</u>ol<u>a</u>i alla<u>th</u>eena aqsamoo bi<b>A</b>ll<u>a</u>hi jahda aym<u>a</u>nihim innahum lamaAAakum <u>h</u>abi<u>t</u>at aAAm<u>a</u>luhum faa<u>s</u>ba<u>h</u>oo kh<u>a</u>sireen<b>a</b>


Maududi:
  اے  لوٗکو  یِمو  ایمان  چُھو  اوٚنمُت،  ہرگاہ  تۅہیہِ  منٛزٕ  کانٛہہ  پننہِ  دینہٕ  نِشہِ  پھیران  چُھ  ﴿پھیٖرِتن﴾  اللہ  تعالیٰ  کرِ  بیٚیہِ  واریاہ  لُکھ  تِتھۍ  پٲدٕ  یِم  خُدایس  ٹٲٹھۍ  آسن  تہٕ  اللہ  تعالیٰ  آسہِ  تِمن  ٹوٹھ،  یِم  مومنن  پٮ۪ٹھ  نرم  تہٕ  کٲفرن  پٮ۪ٹھ  سخت  آسن،  ﴿مومنن  پٮ۪ٹھ  نرم  آسنُک  مطلب  چُھ  یہِ  زِ  اکھ  شخص  گژِھہ  نہٕ  اہلِ  ایمانن  ہٕندِس  مقابلس  منٛز  پننہِ  طاقتُک  استعمال  زانٛہہ  کرُن۔  أمۍ  سٕنز  ذہانت،  أمۍ  سٕنز  ہوشیٲری،  أمۍ  سٕنز  قٲبلیت،  أمۍ  سُند  اثر  و  رسوخ،  أمۍ  سُند  مال،  أمۍ  سُند  جسمٲنی  زور،  کانٛہہ  تہِ  چیز  گژِھہ  نہٕ  مُسلمانن  دَباونہٕ  تہٕ  ستاونہٕ  تہٕ  نقصان  واتناونہٕ  خٲطرٕ  آسُن۔  مُسلمانن  گژِھہ  یہِ  پانس  درمیان  ہمیشہ  اکھ  نرم خُو،  رحم  دل،  ہمدرد  تہٕ  حلیم  انسان  باسُن۔  کٲفرن  پٮ۪ٹھ  سخت  آسنُک  مطلب  چُھ  یہِ  زِ  اکھ  مومن  انسان  گژِھہ  پننہِ  ایمان چہِ  پختگی  منٛز،  دیندٲری  ہٕندِس  خلوصس  منٛز،  اصولن  ہٕنزِ  مضبوطی  منٛز،  سیرت کہ  طاقتہٕ  کِنۍ  تہٕ  ایمان کہ  فراست کہ  وجہ  کِنۍ  اسلام  کیٚن  مخٲلفن  ہٕندِس  مقابلس  منٛز  اکہِ  مضبوط  چٹانٕکۍ  پٲٹھۍ  آسُن  یُس  نہٕ  کُنہِ  پٲٹھۍ  تہِ  پننہِ  جایہِ  ڈالنہٕ  ہیٚکہِ  یِتھ۔  تِمن  گژِھہ  نہٕ  یہِ  ٲٹۍ  گردٔنۍ  تہٕ  وٕگرٕ  ٹیٖرِ  ہٕندۍ  پٲٹھۍ  نرم  باسُن  زِ  یور  کُن  پِھروٕنس  تور  کُن  پھیرِ۔  تِمن  ییٚلہِ  تہِ  یہِ  سمکھہِ  تِمن  گژِھہ  باسُن  زِ  یہِ  اللہ  تعالیٰ  سُند  بندٕہ  کرِ  مرُن  بہتر  مگر  کُنہِ  تہِ  قٍمتس  پٮ۪ٹھ  ہیٚکہِ  نہٕ  پنُن  پان  کٕنِتھ  تہٕ  نہ  ہیٚکہِ  دٔبِتھ۔﴾  یِم  لُکھ  اللہ  تعالیٰ  سٕنزِ  وَتہِ  منٛز  جد  و  جہد  کرن  تہٕ  کٲنٛسہِ  ملامت  کرن  وٲلۍ  سٕندِس  ملامتس  کھۅژن  نہٕ،  یہِ  چُھ  اللہ  تعالیٰ  سُند  فضل  یس  یژھان  چُھ  تَس  چُھ  عطا  کران،  اللہ  تعالیٰ  چُھ  وسیع  ذریعن  ہُند  مٲلِک  تہٕ  سورُے  کینٛہہ  چُھ  زانان۔

Jalandhary:
  اے  باایمانو  یُس  اکھاہ  تۅہیہِ  أندرٕہ  پننہِ  دین  نِشہِ  یعنی  اِسلام  نِشہِ  نیرِ،  مۅرتد  سپدِ،  سُہ  مہ  زٲنِنۍ  تٔمسٕندِ  مۅرتد  سپدٕنہٕ  سٍتۍ  ما  ووت  پٔزِس  دینس  کانہہ  نقصاناہ،  کیازِ  اِسلٲمی  خدمت  انجام  دِنہٕ  خٲطرٕ  کرِ  اللہ  تعالیٰ  پٲدٕہ  جلدی  لوٗکو  أندرٕہ  تِتِھس  جماعتس  یِم  خدایس  ٹٲٹھۍ  آسن۔  تِمن  تہِ  آسہِٕ  خدا  ٹوٹھ،  یِم  نرم  دِل  شفیق  آسن  باایمانن  پیٚٹھ  سخت  زبردست  آسن  کٲفرن  پیٚٹھ،  جہاد  کروٕنۍ  آسن  کٲفرن  سٍتۍ  خداے  سٕنٛزِ  وتہِ  اندر،  پزچہ  جایہِ  تہٕ  دین  کِس  معاملس  اندر  آسن  نہٕ  تِم  کھوژوٕنۍ  کٲنسہِ  ملامت  کروٕنۍ  سٕندِس  ملامتس،  باایمانن  یِم  صفت  آسن  یہِ  چُھ  خداے  سُند  فضل۔  یتھ  جماتس  خوش  کریس  تتھ  جماعتس  چُھ  عطا  کران،  اللہ  تعالیٰ  چُھ  پننِس  فضلس  منٛز  سٮ۪ٹھاہ  وسعت  وول۔  اگر  سُہ  یژِھہ  سارنٕے  کرِ  یِم  صفت  عطا۔  مگر  سارنٕے  ہُند  حال  چُھ  پوٗرٕ  زانن  وول۔  تس  چھےٚ  خبر  کس  چھےٚ  قٲبلیت  کس  چَھنہٕ  قٲبلیت۔

Transliteration:
  Y<u>a</u> ayyuh<u>a</u> alla<u>th</u>eena <u>a</u>manoo man yartadda minkum AAan deenihi fasawfa yatee All<u>a</u>hu biqawmin yu<u>h</u>ibbuhum wayu<u>h</u>ibboonahu a<u>th</u>illatin AAal<u>a</u> almumineena aAAizzatin AAal<u>a</u> alk<u>a</u>fireena yuj<u>a</u>hidoona fee sabeeli All<u>a</u>hi wal<u>a</u> yakh<u>a</u>foona lawmata l<u>a</u>imin <u>tha</u>lika fa<u>d</u>lu All<u>a</u>hi yuteehi man yash<u>a</u>o wa<b>A</b>ll<u>a</u>hu w<u>a</u>siAAun AAaleem<b>un</b>


Maududi:
  تُہُندۍ  رفیق  چِھ  درحقیقت  صرف  اللہ  تعالیٰ  تہٕ  اللہ  تعالیٰ  سُند  رسول  تہٕ  یِم  اہلِ  ایمان  یِم  نماز  چِھ  قٲیِم  کران،  زکوٰۃ  چھِ  دِوان  تہٕ  خُدایس  برونٹھہٕ  کنہِ  چِھ  نمن  وٲلۍ۔

Jalandhary:
  اے  باایمانو  تُہُند  دوست  چُھ  اللہ  تعالیٰ  بیٚیہِ  تِہُند  پیغمبر  بیٚیہِ  تِم  باایمان،  یِمن  ہٕنٛز  طریق  چھےٚ  کہ  برپا  چھِ  تھاوان  نماز،  ادا  چھِ  کران  تِم  زکوٰت  درحالتیکہ  تِم  چھِ  خشوع  کروٕنۍ  خداے  سٕے  برونٹھ  کنہِ  نمہٕ  وٕنۍ۔

Transliteration:
  Innam<u>a</u> waliyyukumu All<u>a</u>hu warasooluhu wa<b>a</b>lla<u>th</u>eena <u>a</u>manoo alla<u>th</u>eena yuqeemoona a<b>l</b><u>ss</u>al<u>a</u>ta wayutoona a<b>l</b>zzak<u>a</u>ta wahum r<u>a</u>kiAAoon<b>a</b>


Maududi:
  تہٕ  یُس  خُدایس  تہٕ  تٔمۍ  سٕندِس  رسولس  تہٕ  اہلِ  ایمانن  پنُن  رفیق  بناوِ،  تس  گژِھہ  پے  آسٕنۍ  زِ  بس  چھےٚ  تٔمۍ  سٕنز  جماعت  غٲلب  روزن  واجِنۍ۔

Jalandhary:
  بیٚیہِ  یِم  لوٗکھ  دوست  تھاون  خدایس  بیٚیہِ  تِہٕندِس  پیغمبرس  بیٚیہِ  باایمانن۔  تِم  گٔے  خداے  سٕندۍ  لوٗکھ  تہٕ  خداے  سٕنٛز  جماعت۔  پٔزۍ  پٲٹھۍ  خداے  سٕنٛز  جماعتھٕے  چھےٚ  غٲلِب۔

Transliteration:
  Waman yatawalla All<u>a</u>ha warasoolahu wa<b>a</b>lla<u>th</u>eena <u>a</u>manoo fainna <u>h</u>izba All<u>a</u>hi humu algh<u>a</u>liboon<b>a</b>


Maududi:
  اے  لوٗکو  یِمو  ایمان  چُھو  اوٚنمُت،  تۅہیہِ  بروٗنٹھمیو  اہل  کتابو  منٛزٕ  یِمو  لُکو  تُہُند  دین  مذاق  تہٕ  کھیل  چُھ  بنوومُت،  تِم  تہٕ  باقی  کٲفر  مَہ  بنٲوِیوٗکھ  پنٕنۍ  دوست  تہٕ  رفیق۔  خدایس  کھوٗژِو  اگر  توٚہۍ  مومن  چِھو۔

Jalandhary:
  اے  باایمانو  تِم  لوٗکھ  یِم  تُہٕندِس  دینس  چھِ  ٹھٹھہٕ  کران  تہٕ  گِندان  بکمالِ  حقارت  وُچھان  یُس  اِنکارُک  علامت  چُھ  تِمو  أندرٕہ  یِمن  کتاب  آیہِ  دِنہٕ  تۅہیہِ  برونٹھ  یعنی  یہود  ونصاریٰ  بیٚیہِ  یِتھے  پٲٹھۍ  کٲفر  تہٕ  مُشرِک  مہ  بنٲوِیوکھ  پنٕنۍ  دوست،  بیٚیہِ  کھوٗژِو  خدایس  یعنی  تِہٕنٛز  نافرمٲنی  کرنس  چھِوہے  توٚہۍ  پٔزۍ  پٲٹھۍ  باایمان۔

Transliteration:
  Y<u>a</u> ayyuh<u>a</u> alla<u>th</u>eena <u>a</u>manoo l<u>a</u> tattakhi<u>th</u>oo alla<u>th</u>eena ittakha<u>th</u>oo deenakum huzuwan walaAAiban mina alla<u>th</u>eena ootoo alkit<u>a</u>ba min qablikum wa<b>a</b>lkuff<u>a</u>ra awliy<u>a</u>a wa<b>i</b>ttaqoo All<u>a</u>ha in kuntum mumineen<b>a</b>


Maududi:
  ییٚلہِ  توٚہۍ  نمازِ  مۅکھہٕ  ناد  چِھو  لایان  تیٚلہِ  چِھ  یِم  اَتھ  ہزٕل  کران  تہٕ  اتھ  سٍتۍ  چِھ  گِندان۔  ﴿یعنی  بانگہِ  ہٕنز  آواز  بوٗزِتھ  چِھ  اتھ  نقل  کران،  مسخری  خٲطرٕ  چِھ  اَمِکۍ  الفاظ  بدلاوان  تہٕ  پِھرۍ  پِھرۍ  چِھ  پران۔﴾  اَمِیُک  وجہ  چُھ  یہِ  زِ  تِمن  چَھنہٕ  عقل۔

Jalandhary:
  یِتھہٕ  پٲٹھۍ  تُہٕندین  دین  کین  اصوٗلن  سٍتۍ  چھِ  تِم  ٹھٹھہٕ  کران  یِتھے  پٲٹھۍ  چھِ  تِم  تُہٕندِ  دین  کین  فروعن  سٍتۍ  تہِ  ٹھٹھہٕ  کران۔  چنانچہ  ییٚمہِ  ساتہٕ  توٚہۍ  لوکن  ناد  دِوان  چھِو  نمازِ  کُن  یعنی  بانگ  دپان  چھِو۔  تتھ  تہِ  چھِ  تِم  ٹھٹھہٕ  کران۔  گِندنٕہناہ  بوزان۔  کیازِ  یہِ  چھےٚ  جماعتھاہ  عقلہِ  رۅستُے۔

Transliteration:
  Wai<u>tha</u> n<u>a</u>daytum il<u>a</u> a<b>l</b><u>ss</u>al<u>a</u>ti ittakha<u>th</u>ooh<u>a</u> huzuwan walaAAiban <u>tha</u>lika biannahum qawmun l<u>a</u> yaAAqiloon<b>a</b>


Maududi:
  تِمن  ؤنِو،  اے  اہلِ  کتاب،  توٚہۍ  یتھ  کتھہِ  پٮ۪ٹھ  اَسہِ  ضد  کڑان  چِھو،  سۅ  کیا  چھےٚ  اَمہِ  ورٲے  زِ  اسہِ  چُھ  خُدایس  پٮ۪ٹھ  تہٕ  دین چہِ  تتھ  تعلیمہِ  پٮ۪ٹھ  ایمان  اوٚنمُت  یۅسہٕ  اَسہِ  کُن  نٲزِل  چھےٚ  سپزمٕژ  تہٕ  اسہِ  برونٛٹھ  تہِ  ٲس  نٲزِل  سپزمٕژ  تہٕ  تۅہیہِ  منٛز  چِھ  اکثر  لُکھ  فاسِق؟

Jalandhary:
  فرمٲوِیوکھ  توٚہۍ  یا  رسول  اللہؐ  اے  اہلِ  کتابو  یعنی  یہودو  توٚہۍ  کۅسہٕ  کتھ  چھِو  اسہِ  اندر  غٲبٕچ  لبان  یتھ  پیٚٹھ  توٚہۍ  اسہِ  چھِو  ٹھٹھہٕ  کران۔  کیاہ  یۅہے  الزام  چھِو  توٚہۍ  اسہِ  دِوان  کہ  اسہِ  کیاہ  کٔر  پژھ  کُنِس  خدایس  بیٚیہِ  تتھ  یہِ  اسہِ  کُن  نٲزِل  آو  کرنہٕ  یعنی  قرآنِ  مجید۔  بیٚیہِ  تتھ  یہِ  نٲزِل  آو  کرنہٕ  اسہِ  برونٹھ  یعنی  تورات  وانجیل۔  بیٚیہِ  کیاہ  چھِ  أسۍ  ونان  کہ  تۅہیہِ  أندرٕہ  چھِ  اکثر  تِم  یِم  نافرمان  چھِ۔  یِم  نہٕ  پننہِ  کتابہِ  ہُند  یعنی  توراتُک  حکُم  مانان  چھِ۔  نہ  چھےٚ  تۅہیہِ  قرآنِ  مجیدٕچ  پژھ  نہ  تورات  و  انجیلٕچ  پژھ۔  کیازِ  تورات  وانجیلس  منٛز  چُھ  قرآنِ  مجیدس  پژھ  کرنُک  حکُم،  توٚہۍ  چھِو  تتھ  اِنکار  کران۔  ییٚمۍ  أکِس  حِصس  اِنکار  کوٚر  تٔمۍ  کوٚر  سٲرسٕے  اِنکار۔  لہٰذا  چُھ  عیبدار  تہٕ  قٲبلِ  مذمت  توٚہۍ۔  ٹھٹھس  سزاوار  تہِ  توٚہۍ  مگر  پنٕنۍ  عٲب  چُھونہٕ  بوزنہٕ  یِوان  کینہہ  اسہِ  چھِو  پھیٖرِتھ  ناحق  ٹھٹھہٕ  کران۔

Transliteration:
  Qul y<u>a</u> ahla alkit<u>a</u>bi hal tanqimoona minn<u>a</u> ill<u>a</u> an <u>a</u>mann<u>a</u> bi<b>A</b>ll<u>a</u>hi wam<u>a</u> onzila ilayn<u>a</u> wam<u>a</u> onzila min qablu waanna aktharakum f<u>a</u>siqoon<b>a</b>


Maududi:
  بیٚیہِ  ؤنیوٗکھ،  کیا  بہٕ  کرا  تِمن  لُکن  ہٕنز  نشاندہی  یُہُند  انجام  خُدایس  نِشہِ  فاسقن  ہٕندِ  انجامہٕ  کھۅتہٕ  تہِ  بدتر  چُھ؟  تِم  یِمن  پٮ۪ٹھ  خُداین  لعنت  کٔر،  یِمن  پٮ۪ٹھ  تٔمۍ  سُند  غضب  سپُد،  یِمو  منٛزٕ  پٔنزۍ  تہٕ  خنزیر  آے  بناونہٕ،  یِمو  طاغوتٕچ  بندگی  کٔر،  تِہُند  درجہِ  چُھ  اَمہِ  کھۅتہٕ  تہِ  زیادٕہ  بُرٕ،  تہٕ  تِم  چِھ  سَوَاء  السبیل  ﴿سیٚزِ  وَتہِ﴾  نِشہِ  واریاہ  زیادٕہ  ڈٔلمٕتۍ۔

Jalandhary:
  فرمٲوِیوکھ  توٚہۍ  یا  رسول  اللہؐ  کہ  بہٕ  ما  کروٕہ  خبر  زِ  خدایس  نِشہِ  کۅسہٕ  وتھ  چھےٚ  بدتر  جزا  کہ  تہٕ  مزوٗرِہ  ہٕندِ  اعتبارٕہ،  سۅ  چھےٚ  تِمنٕے  لوٗکن  ہٕنٛز  وتھ  یِمن  پیٚٹھ  اللہ  تعالیٰ  ہن  لعنت  کٔر۔  یِمن  پیٚٹھ  تِہٕنٛز  بیزٲری  چھےٚ  یِمن  اللہ  تعالیٰ  مسخہٕ  صورت  کٔرِتھ  واندرن  تہٕ  ثورن  ہٕنٛز  شکٕل  کرِ۔  بیٚیہِ  کٔر  تِمو  پرستِش  شیطان  سٕنٛز۔  وۅنۍ  وُچھتو  توٚہۍ  کۅسہٕ  وتھ  چھےٚ  یچھ،  سۅ  وتھ  یتھ  منٛز  غیراللہ  سٕنٛز  پرستِش  کرنہٕ  ییہِ  کِنہٕ  سۅ  وتھ  یتھ  منٛز  توحیدٕے  توحید  چُھ  یتھ  منٛز  انبیاہن  ہُند  تصدیق  چُھ،  یِمے  لوٗکھ  چھِ  یِم  سٮ۪ٹھاہ  بدتر  چھِ  ٲخرتس  اندر  جایہِ  کِنۍ  کیازِیِہٕنٛز  جاے  چھےٚ  نارِ  جہنم،  بیٚیہِ  چھِ  ڈٔلمٕتۍ  سیٚزِ  وتہِ  نِشہِ  کیازِ  توحید و تصدیق  رسالت  نِشہِ  چھِ  تِم  سٮ۪ٹھاہ  دوٗر۔  یِتھین  شخصن  ہٕنٛز  وتھ  یۅسہٕ  سبب  سپدِ  نارِ  جہنمٕچ  خدایس  نِشہِ  دوٗری  ہٕنٛز  یقیناً  گٔیہِ  سۅے  وتھ  یچھ۔  اے  یہودو  تۅہیہِ  چھو  اختیار  کٔر  مٕژ  یہے  وتھ۔  لہٰذا  کمہِ  بُتھہِ  چھِو  توٚہۍ  موحدن  تصدیق  انبیا  کروٕنین  معبودِ  برحق  سٕنٛز  عبادت  کروٕنین  ٹھٹھہٕ  کران۔

Transliteration:
  Qul hal onabbiokum bisharrin min <u>tha</u>lika mathoobatan AAinda All<u>a</u>hi man laAAanahu All<u>a</u>hu wagha<u>d</u>iba AAalayhi wajaAAala minhumu alqiradata wa<b>a</b>lkhan<u>a</u>zeera waAAabada a<b>l</b><u>tta</u>ghooti ol<u>a</u>ika sharrun mak<u>a</u>nan waa<u>d</u>allu AAan saw<u>a</u>i a<b>l</b>ssabeel<b>i</b>


Maududi:
  ییٚلہ  یِم  تۅہیہِ  لُکن  نِشہِ  یِوان  چِھ  تیٚلہِ  چِھ  ونان  زِ  اَسہِ  اوٚن  ایمان  حالانکہ  کُفر  ہیٚتھ  ٲسۍ  آمٕتۍ،  تہٕ  کُفرُے  ہیٚتھ  درٛاے  واپس،  تہٕ  اللہ  تعالیٰ  چُھ  ٹھیک  پٲٹھۍ  زانان  یِکینژھاہ  یِم  دِلن  منٛز  چُھپٲوِتھ  چِھ۔

Jalandhary:
  بیٚیہِ  ییٚلہِ  تِم  مُنافِق  تۅہیہِ  نِشہِ  یِوان  چھِ  دپان  چھِ  تۅہیہِ  اسہِ  اوٚن  ایمان  حالانکہ  یِم  ژاے  تہِ  کُفر  ہیٚتھٕے  دراے  تہِ  کُفر  ہیٚتھٕے،  اللہ  تعالیٰ  سٕے  چُھ  علم  تِمن  سارنٕے  کتھن  ہُند  یِمہٕ  کتھہٕ  تہٕ  عقٲید  تِم  دِلن  منٛز  کھٹان  ٲسۍ  یعنی  عقٲیدِ  کُفریہ۔

Transliteration:
  Wai<u>tha</u> j<u>a</u>ookum q<u>a</u>loo <u>a</u>mann<u>a</u> waqad dakhaloo bi<b>a</b>lkufri wahum qad kharajoo bihi wa<b>A</b>ll<u>a</u>hu aAAlamu bim<u>a</u> k<u>a</u>noo yaktumoon<b>a</b>


Maududi:
  توٚہۍ  چِھو  وُچھان  زِ  یِمو  منٛزٕ  چِھ  واریاہ  لُکھ  گناہ  تہٕ  ظُلم  و  زیادتی  ہٕنزن  کامیٚن  منٛز  دَوان  دوران،  تہٕ  بیٚیہِ  چِھ  حرامٕکۍ  مال  کھیٚوان،  سٮ۪ٹھاہ  بُرٕہ  حرکتہٕ  چھےٚ  یِمہٕ  یِم  کران  چِھ۔

Jalandhary:
  بیٚیہِ  چُھوکھ  توٚہۍ  وُچھان  یِمو  یہودو  أندرٕہ  وارِیاہ  لوٗکھ  یِم  دورٕہ  دور  چھِ  کران  گناہ  یعنی  اپُز  وننس  اندر  بیٚیہِ  ظُلم  کرنس  تہٕ  مالِ  حرام  کھیٚنس  اندر،  واقعی  سٮ۪ٹھاہ  یچھ  چھےٚ  تِمہٕ  کامہِ  یِمہٕ  تِم  کران  ٲسۍ۔

Transliteration:
  Watar<u>a</u> katheeran minhum yus<u>a</u>riAAoona fee alithmi wa<b>a</b>lAAudw<u>a</u>ni waaklihimu a<b>l</b>ssu<u>h</u>ta labisa m<u>a</u> k<u>a</u>noo yaAAmaloon<b>a</b>


Maududi:
  کیازِ  چِھنہٕ  یِہِندۍ  عٲلم  تہٕ  مشٲیخ  یِمن  گناہس  پٮ۪ٹھ  زیٚو  مٕژروانہٕ  نِشہِ  تہٕ  حرام  کھیٚنہٕ  نِشہِ  پتھ  رٹان؟  پٔزۍ پٲٹھۍ  چُھ  سٮ۪ٹھہٕے  بُرٕہ  زندگی  ہُند  کارنامہٕ  یُس  تِم  تیار  چِھ  کران۔

Jalandhary:
  تِمن  کونہٕ  سنا  چھِ  عٲلِم  تہٕ  مشٲیِخ  منع  کران  اپُز  وننہٕ  نِشہِ  تہٕ  حرام  کھیٚنہٕ  نِشہِ۔  البتہ  سٮ۪ٹھاہ  یچھ  چُھ  تہِ  سورُے  یہِ  تِم  کران  ٲسۍ۔

Transliteration:
  Lawl<u>a</u> yanh<u>a</u>humu a<b>l</b>rrabb<u>a</u>niyyoona wa<b>a</b>la<u>h</u>b<u>a</u>ru AAan qawlihimu alithma waaklihimu a<b>l</b>ssu<u>h</u>ta labisa m<u>a</u> k<u>a</u>noo ya<u>s</u>naAAoon<b>a</b>


Maududi:
  یہودۍ  چِھ  ونان  زِ  اللہ  تعالیٰ  سٕندۍ  اتھہٕ  چِھ  گٔنڈِتھ۔  ﴿عربی  محاورٕہ  مطٲبق  کٲنٛسہِ  ہٕندۍ  اتھہٕ  گٔنڈِتھ  آسنُک  مطلب  چُھ  یہِ  زِ  سُہ  چُھ  بخیل،  دِنہٕ  نِشہِ  چُھ  تٔمۍ  سُند  اتھہٕ  رُکِتھ۔﴾  گٔنڈنہٕ  آے  تِہِندۍ  اَتھہٕ،  ﴿یعنی  بخیل  چِھ  یِم  پانہٕ  پننہِ  بخیلی  تہٕ  پننہِ  تنگ  دِلی  کِنۍ  چُھ  لُکن  یُہُنٛد  ناو  زیٚوِ  پٮ۪ٹھ۔﴾  تہٕ  لعنت  ؤژھ  یِمن  تمہِ  بکواس  کِنۍ  یُس  یِم  کران  چِھ،  اللہ  تعالیٰ  سٕندۍ  اتھہٕ  چِھ  کُشادٕہ،  یِتھہٕ  پٲٹھۍ  یژھان  چُھ  تِتھہٕ  پٲٹھۍ  چُھ  خرچاوان۔  حقیقت  چھےٚ  یہِ  زِ  یُس  کلام  تُہندِس  ربّ  سٕندِ  طرفہٕ  تۅہیہِ  پٮ۪ٹھ  نٲزِل  چُھ  سپُدمُت  سُہ  چُھ  تِمو  منٛزٕ  اکثر  لُکن  ہٕنزِ  سرکشی  تہٕ  بٲطل  پرستی  منٛز  اُلٹہٕ  اضافُک  وجہ  بنیاومُت۔  تہٕ  ﴿اَمہِ  کِس  پاداشس  منٛز﴾  چُھ  اَسہِ  قیامتس  تام  یِمن  درمیان  عداوت  تہٕ  دشمنی  ترٛٲومٕژ،  ییٚلہِ  کُنہِ  وِزِ  یِم  جنگ  کِس  نارس  ریہہ  چِھ  تُلان  اللہ  تعالیٰ  چُھ  تتھ  ٹھنڈٕ  کران،  یِم  چِھ  زمینس  منٛز  فساد  پھٔہلاونٕچ  کوٗشش  کران  مگر  اللہ  تعالیٰ  چُھنہٕ  فساد  کرن  والیٚن  ہرگز  پسند  کران۔

Jalandhary:
  یہودو  دوٚپ  خداے  سُند  اتھہٕ  چُھ  عطا  وبخشِشہِ  کرنہٕ  نِشہِ  بند  یعنی  نعوذباللہ  بُخل  چُھو  کران،  حقیقتس  منٛز  چھِ  بندگٔمٕتۍ  تِہٕندِی  اتھہٕ  کیازِ  تِم  چھِ  پانہٕ  سخت  بُخل۔  یِژھ  کتھ  وننہٕ  سببہٕ  آیہِ  تِمن  لعنت  کرنہٕ۔  تِم  آے  خداے  سٕنٛزِ  رحمت  نِشہِ  دوٗر  کرنہٕ،  بلکہ  چھِ  خداے  سٕندۍ  دۅشوے  اتھہٕ  ؤتھِی۔  سُہ  چُھ  خرٕچ  کران  پنُن  فضل  وکرم  عطا  کران  یِتھہٕ  پٲٹھۍ  خوش  چُھس  کران۔  یِمن  خوش  چُھس  کران،  تۅہیہِ  پیٚٹھ  یہِ  نٲزِل  کرنہٕ  آو  تُہٕندِس  پروردِگارٕہ  سٕندِ  طرفہٕ  تہِ  ہُر  راوِ  ضروٗر  تِمو  أندرٕہ  وارِیہن  یہودن  سرکشی  تہٕ  کُفر  تِمن  سپدِنہٕ  پننہِ  جُرمُک  احساس  کُنہِ  وقتہٕ،  تمی  کُفرک  تہٕ  سرکشی  ہُند  نتیجہ  چُھ  کہ  اسہِ  تروو  تِمن  اندر  عداوت  تہٕ  بُغض  یُس  نہٕ  قیامتس  تام  یِمن  منٛز  دوٗر  سپدِ،  ییٚلہِ  ییٚلہِ  تِم  لڑایہِ  تہٕ  جنگُک  نار  چھِ  مسلمانن  خلاف  زوٚوٕراوان  اللہ  تعالیٰ  چُھ  تتھ  نارس  ژھیٚتہٕ  کران  ییٚلہِ  تِم  تتھ  منٛز  ناکام  چھِ  سپدان،  تِم  چھِ  پوٗشیدٕہ  طور  سٮ۪ٹھاہ  کوٗشِش  کران  مُلکس  اندر  خرٲبی  ہٕنٛز  تہٕ  فسادٕچ  چونکہ  اللہ  تعالیٰ  چُھنہٕ  ہرگِز  پسند  کران  مُفسِدن  تہٕ  خراب  کروٕنین۔  لہٰذا  دِیہِ  تِمن  ضروٗر  سزا۔

Transliteration:
  Waq<u>a</u>lati alyahoodu yadu All<u>a</u>hi maghloolatun ghullat aydeehim waluAAinoo bim<u>a</u> q<u>a</u>loo bal yad<u>a</u>hu mabsoo<u>t</u>at<u>a</u>ni yunfiqu kayfa yash<u>a</u>o walayazeedanna katheeran minhum m<u>a</u> onzila ilayka min rabbika <u>t</u>ughy<u>a</u>nan wakufran waalqayn<u>a</u> baynahumu alAAad<u>a</u>wata wa<b>a</b>lbagh<u>da</u>a il<u>a</u> yawmi alqiy<u>a</u>mati kullam<u>a</u> awqadoo n<u>a</u>ran lil<u>h</u>arbi a<u>t</u>faah<u>a</u> All<u>a</u>hu wayasAAawna fee alar<u>d</u>i fas<u>a</u>dan wa<b>A</b>ll<u>a</u>hu l<u>a</u> yu<u>h</u>ibbu almufsideen<b>a</b>


Maududi:
  اگر  ﴿امہِ  سرکشی  بجاے﴾  یِم  اہلِ  کتاب  ایمان  اَنہن  تہٕ  خُدا  ترسی  ہٕنز  رٔوِش  کرہن  اختیار  تیٚلہِ  کرہَو  أسۍ  یِہٕنزٕ  بُرٲیِیہِ  یِمن  نِشہِ  دوٗر،  تہٕ  یِم  واتناوہوکھ  نعمت  والیٚن  جنتن  منٛز۔

Jalandhary:
  ہرگاہ  اہلِ  کتاب  پژھ  کرہن  بیٚیہِ  نافرمٲنیو  نِشہِ  پتھ  روزہن  أسۍ  کرہو  ضروٗر  تِہٕندین  گنہن  بخشٲیِش  بیٚیہِ  واتناوہوکھ  ضروٗر  نعمتن  ہٕندِس  جنتس  اندر  مگر  تِم  چھِنہٕ  سرکشی  تہٕ  نافرمٲنی  تراوان  ییٚمہِ  سببہٕ  تِم  پنُن  پان  محروم  چھِ  کران۔

Transliteration:
  Walaw anna ahla alkit<u>a</u>bi <u>a</u>manoo wa<b>i</b>ttaqaw lakaffarn<u>a</u> AAanhum sayyi<u>a</u>tihim walaadkhaln<u>a</u>hum jann<u>a</u>ti a<b>l</b>nnaAAeem<b>i</b>


Maududi:
  کاش  یِمَو  آسٕہَن  توراۃ،  انجیل  تہٕ  تِمہٕ  دوٚیِمہِ  کتابہٕ  قٲیِم  کرِمژٕ  یِمہٕ  یِہندِس  ربّ  سٕندِ  طرفہٕ  یِمن  نِشہِ  سوزنہٕ  آسہٕ  آمژٕ۔  اگر  یہِ  کرہن  تیٚلہِ  وَسہِ  ہے  پٮ۪ٹھہٕ  تہِ  یِہِندِ  خٲطرٕ  رِزق  تہٕ  بۅنہٕ  تہِ  وُزِ  ہے،  اگرچہِ  یِمو  منٛزٕ  کینٛہہ  لُکھ  جان  تہِ  چِھ،  مگر  یِہٕنز  اکثریت  چھےٚ  سخت  بدعمل۔

Jalandhary:
  بیٚیہِ  ہرگاہ  تِم  انجیلٕکۍ  احکام  بیٚیہِ  تِم  احکام  یِم  تِمن  کُن  نٲزِل  کرنہٕ  آے  بواسطہ  پیغمبر  آخرالزمان  صلی  اللہ  علیہ  و سلم  بجا  انہن  تِمن  ژلہِ  ہا  سٲرٕے  تنگی،  ادٕہ  آسہن  کھیٚوان  خداے  سٕنٛزِہ  تمہِ  نعمژٕ  یِمہٕ  یِمن  پیٚٹھۍ کِنۍ  آسمان  کہ  طرفہٕ  وسان  چھےٚ۔  یِمہٕ  یِہٕندیو  کھۅرَو  بوٚنۍ  کِنۍ  زمینس  منٛز  کھسان  چھےٚ۔  مگر  تِمو  کٔر  تورات  واِنجیلٕچ  سٲرٕے  تعلیم  ضایع،  تمی  گٔے  خوار  تہٕ  ذلیل،  تِمو  أندرٕ  چھےٚ  اکھ  جماعتھاہ  میانہٕ  روی  کران  تِم  گٔے  یِمو  پیغمبرآخرالزمانس  ایمان  اوٚن  تہٕ  پژھ  کٔر  حضرتِ  عبداللہ  بِن  سلام  ہِیو  یہودن  اندر،  حضرتِ  نجاشی  ہِیو  نصاریٰ  ہن  اندر،  اکثر  چھِ  یہودو  أندرٕہ  تِم  یِہٕنٛزٕ  کامہِ  سٮ۪ٹھاہ  یچھ  چھےٚ۔

Transliteration:
  Walaw annahum aq<u>a</u>moo a<b>l</b>ttawr<u>a</u>ta wa<b>a</b>linjeela wam<u>a</u> onzila ilayhim min rabbihim laakaloo min fawqihim wamin ta<u>h</u>ti arjulihim minhum ommatun muqta<u>s</u>idatun wakatheerun minhum s<u>a</u>a m<u>a</u> yaAAmaloon<b>a</b>


Maududi:
  اے  پیغمبر،  یِکینژھاہ  تُہندِس  ربّ  سٕند  طرفہٕ  تۅہیہِ  پٮ۪ٹھ  نٲزِل  چُھ  کرنہٕ  آمُت  سُہ  واتنٲوِو  لُکن  تام،  ہرگاہ  تۅہیہِ  یہِ  کوٚرُو  نہٕ  تیٚلہِ  کوٚرُو  نہٕ  تٔمۍ  سٕنزِ  پیغمبری  ہُند  حق  ادا،  اللہ  تعالیٰ  چُھو  تۅہیہِ  لُکن  ہٕندِ  شرٕ  نِشہِ  بچاون  وول،  پژھ  تھٲوِو  زِ  سُہ  ہاوِ  نہٕ  ﴿تُہٕندِس  مقابلس  منٛز﴾  کٲفرن  کامیٲبی  ہٕنز  وَتھ  ہرگز۔

Jalandhary:
  اے  بڈِ  پیغمبرٕہ  واتناویو  خداے  سٕندین  بندن  تہِ  سورُے  یہِ  نٲزِل  آو  کرنہٕ  تۅہیہِ  کُن  تُہٕندِس  پروردِگارٕہ  سٕندِ  طرفہٕ۔  دُشمنن  ہُند  مہ  بٔرِو  کانہہ  پروا،  ہرگاہ  توٚہۍ  تہِ  کٔرِو  نہٕ  یعنی  سورُے  نہ  واتناونہٕ  سٍتۍ  یِتھہٕ  پٲٹھۍ  یہِ  فرض  پھُٹان  چُھ  یِتھے  پٲٹھۍ  تمہِ  منٛزٕہ  کانہہ  کتھاہ  نہ  سٍتۍ  تہِ  چُھ  یہِ  فرض  پُھٹان۔  تبلیغ  احکامن  اندر  مہ  بٔرِو  دُشمنن  ہُند  کانہہ  پروا،  اللہ  تعالیٰ  حض  کرِ  پانہٕ  تۅہیہِ  رٲچھ  لوٗکن  ہٕندِ  شرٕہ  نِشہِ،  پٔزۍ  پٲٹھۍ  اللہ  تعالیٰ  ہاوِنہٕ  ہرگِز  کامیٲبی  ہٕنٛز  وتھ  کٲفرن۔  تِم  ہیٚکن  نہٕ  تۅہیہِ  کینہہ  کٔرِتھ۔

Transliteration:
  Y<u>a</u> ayyuh<u>a</u> a<b>l</b>rrasoolu balligh m<u>a</u> onzila ilayka min rabbika wain lam tafAAal fam<u>a</u> ballaghta ris<u>a</u>latahu wa<b>A</b>ll<u>a</u>hu yaAA<u>s</u>imuka mina a<b>l</b>nn<u>a</u>si inna All<u>a</u>ha l<u>a</u> yahdee alqawma alk<u>a</u>fireen<b>a</b>


Maududi:
  صاف  ؤنیوٗکھ  زِ  اے  اہلِ  کتاب،  توٚہۍ  چِھو  نہٕ  ہرگز  کُنہِ  اصلیتس  پٮ۪ٹھ  یوٚت  تام  نہٕ  توراۃ  تہٕ  انجیل  تہٕ  تِمہٕ  باقی  کتابہٕ  قٲیِم  کٔریوٗکھ  یِمہٕ  تُہٕندِس  ربّ  سٕندِ  طرفہٕ  تۅہیہِ  کُن  نٲزِل  چھےٚ  کرنہٕ  آمژٕ،  ضرور  سپدِ  ز  یُس  یہِ  فرمان  تُہٕندِس  ربّ  سٕندِ  طرفہٕ  تۅہیہِ  پٮ۪ٹھ  نٲزِل  چُھ  کرنہٕ  آمُت،  کرِ  تِمو  منٛزٕ  اکثرن  ہٕنزِ  سرکشی  تہٕ  نَہ  ماننس  زیادے  اضافہٕ  مگر  اِنکار  کرن  والیٚن  ہٕندِس  حالس  پٮ۪ٹھ  مَہ  کٔرِو  کانٛہہ  افسوس۔

Jalandhary:
  فرمٲوِیوکھ  توٚہۍ  یا  رسول  اللہؐ  اے  اہلِ  کتابو  توٚہۍ  چھِو  نہٕ  کُنہِ  صحیح  وتہِ  پیٚٹھ،  یوٚتانۍ  نہٕ  توٚہۍ  بجا  أنِو  تورات  واِنجیلٕکۍ  احکام  بیٚیہِ  تِم  احکام  یِم  نٲزِل  کرنہٕ  آے  تۅہیہِ  کُن  بواسطہ  پیغمبر  آخرالزمان  صلی  اللہ  علیہ  و سلم  یعنی  قرآنِ  مجید،  بیٚیہِ  ہُرراوِ  تہِ  ضروٗر  یہِ  تۅہیہِ  کُن  آو  نٲزِل  کرنہٕ  تُہٕندِس  پروردِگارٕہ  سٕندِ  طرفہٕ  تِمن  یہودن  تہٕ  نصاریٰ  ہن  سرکشی  تہٕ  کُفر،  پس  مہ  کٔرِو  توٚہۍ  افسوس  تِمن  لوٗکن  ہٕںدِس  حالس  پیٚٹھ  یِمو  پزِ  نِشہِ  اِنکار  کوٚر۔

Transliteration:
  Qul y<u>a</u> ahla alkit<u>a</u>bi lastum AAal<u>a</u> shayin <u>h</u>att<u>a</u> tuqeemoo a<b>l</b>ttawr<u>a</u>ta wa<b>a</b>linjeela wam<u>a</u> onzila ilaykum min rabbikum walayazeedanna katheeran minhum m<u>a</u> onzila ilayka min rabbika <u>t</u>ughy<u>a</u>nan wakufran fal<u>a</u> tasa AAal<u>a</u> alqawmi alk<u>a</u>fireen<b>a</b>


Maududi:
  ﴿پژھ  کٔرِو  زِ  ییٚتہِ  چُھنہٕ  کٲنٛسہِ  ہُند  تہِ  اِجارٕہ﴾  مُسلمان  ٲسِتن  یا  یہوٗدۍ،  صٲبی  ٲسِتن  یا  عیسٲے،  یُس  اکھا  خُدایس  تہٕ  ٲخرت  کِس  دۅہس  پٮ۪ٹھ  ایمان  اَنہِ  تہٕ  نیک  عمل  کرِ،  بے  شک  چَھنہٕ  تٔمۍ  سٕندِ  خٲطرٕ  کُنہِ  خوفٕچ  جاے  تہٕ  نہ  رنج  کرنٕچ  گُنجٲیش۔  ﴿تشریح  خٲطرٕ  وُچِھو  سورۂ  بقرہ  آیت  نمبر  62﴾

Jalandhary:
  یہِ  چھےٚ  پٔزکتھ  کہ  تِم  لوٗکھ  یِمو  ایمان  اوٚن  بیٚیہِ  تِم  لوٗکھ  یِم  یہودی  صابی  تہٕ  نصاریٰ  چھِ،  یِمو  ساروٕے  أندرٕہ  یِمو  ایمان  اوٚن  کُنِس  خدایس  بیٚیہِ  پٔتمِس  دۅہس  یعنی  قیامتس۔  بیٚیہِ  کریٚکھ  رٕژٕ  عملہٕ،  پس  چُھنہٕ  تِمن  ٲخرتس  اندر  کانہہ  خوفاہ  نہ  چُھ  کانہہ  غماہ۔

Transliteration:
  Inna alla<u>th</u>eena <u>a</u>manoo wa<b>a</b>lla<u>th</u>eena h<u>a</u>doo wa<b>al</b><u>ssa</u>bioona wa<b>al</b>nna<u>sa</u>r<u>a</u> man <u>a</u>mana bi<b>A</b>ll<u>a</u>hi wa<b>a</b>lyawmi al<u>a</u>khiri waAAamila <u>sa</u>li<u>h</u>an fal<u>a</u> khawfun AAalayhim wal<u>a</u> hum ya<u>h</u>zanoon<b>a</b>


Maududi:
  اَسہِ  ہیوٚت  بنی  اسرٲئیلس  پختہٕ  عہد  تہٕ  تِمن  کُن  سوٗزۍ  واریاہ  رسول،  مگر  ییٚلہِ  تہِ  زانہٛہ  تِمن  نِشہِ  کانٛہہ  رسول  تِہندٮ۪ن  نفسن  کیٚن  خوٲہشاتن  خلاف  کینٛہہ  ہیٚتھ  آو  تیٚلہِ  کوٚر  تِمو  کٲنٛسہِ  ہُند  انکار  تہٕ  کانٛہہ  کوٚرُکھ  قتل۔

Jalandhary:
  یتھ  منٛز  چُھنہٕ  کانہہ  شک  کہ  اسہِ  کرنٲوۍ  بنی  اسراییل  سارنٕے  پیغمبرن  تصدیق  واطاعت  کرنس  پیٚٹھ  برونٹھ  تہِ  عہد۔  بیٚیہِ  سوٗزۍ  تِمن  کُن  وارِیاہ  پیغمبر  سُہ  عہد  ژیٚتس  پاونہٕ  خٲطرٕ،  مگر  تِہٕںٛز  حالت  ٲس  ییٚلہِ  تِمن  نِشہِ  کانہہ  پیغمبراہ  اوس  واتان  تِم  حکُم  ہیٚتھ  یِم  نہٕ  تِہٕنٛزن  نفسٲنی  خواہِش  موافِق  آسان  ٲسۍ  تِم  ٲسۍ  تِمو  پیغمبرو  أندرٕہ  بعضن  اپُزیٲرۍ  ونان  تہٕ  بعضن  ٲسۍ  قتل  کران۔

Transliteration:
  Laqad akha<u>th</u>n<u>a</u> meeth<u>a</u>qa banee isr<u>a</u>eela waarsaln<u>a</u> ilayhim rusulan kullam<u>a</u> j<u>a</u>ahum rasoolun bim<u>a</u> l<u>a</u> tahw<u>a</u> anfusuhum fareeqan ka<u>thth</u>aboo wafareeqan yaqtuloon<b>a</b>


Maududi:
  تہٕ  پننہِ  جایہِ  زونُکھ  زِ  کانٛہہ  فِتنہٕ  سپدِ  نہٕ  ظٲہر  اَمہِ  موجوٗب  بنیے  أنۍ  تہٕ  زٔرۍ  پتہٕ  کوٚر  خُداین  تِمن  معاف  تہٕ  تِمو  منٛز  روٗدۍ  اکثر  لُکھ  وارے  زیادٕہ  أنۍ  تہٕ  زٔرۍ  بنان،  اللہ  تعالیٰ  چُھ  تِہِندۍ  یِم  سٲری  حرکات  وُچھان  روٗدمُت۔

Jalandhary:
  خیال  ٲسۍ  کران  اتھ  پیٚٹھ  وۅتھہِ  نہٕ  باز  خواستی  کینہہ،  پس  سپٕدۍ  أنۍ  تہٕ  زٔرۍ۔  تو  پتہٕ  کٔر  اللہ  تعالیٰ  ہن  تِمن  پیٚٹھ  رحمت  سٍتۍ  توجہ  کہ  بیاکھ  پیغمبر  سوٗزُن  تِمن  کُن  دیٚوتِم  سیٚزِ  وتہِ  پیٚٹھ  یِن۔  مگر،  تو  پتہٕ  سپٕدۍبیٚیہِ  تِمو  أندرٕہ  وارِیاہ  أنۍ  تہٕ  زٔر  ۍیعنی  تعمیلِ  احکام  کرنہٕ  نِشہِ  کٔرٕکھ  روگردٲنی،  اللہ  تعالیٰ  اوس  تِہٕنٛزٕ  سارے  کامہِ  وُچھان  یعنی  تِہُند  خیال  اوس  غلط  کہ  اسہِ  چُھنہٕ  باز  خواستی  کینہہ۔

Transliteration:
  Wa<u>h</u>asiboo all<u>a</u> takoona fitnatun faAAamoo wa<u>s</u>ammoo thumma t<u>a</u>ba All<u>a</u>hu AAalayhim thumma AAamoo wa<u>s</u>ammoo katheerun minhum wa<b>A</b>ll<u>a</u>hu ba<u>s</u>eerun bim<u>a</u> yaAAmaloon<b>a</b>


Maududi:
  پٔزۍ  پٲٹھۍ  کوٚر  کُفر  تِمو  لُکو  یِمو  ووٚن  زِ  خُداے  چُھ  مسیح  ابنِ  مریمٕےؑ،  حالانکہ  مسیح  علیہ  السلامن  اوس  ووٚنمُت  زِ،  اے  بنی  اسرائیل،  اللہ  تعالیٰ  سٕنز  بندگی  کٔرِو  یُس  میون  ربّ  تہِ  چُھ  تہٕ  تُہُند  ربّ  تہِ  چُھ۔  ییٚمۍ  خُدایس  سٍتۍ  کانٛہہ  شریک  ٹھہروو،  تس  پٮ۪ٹھ  کوٚر  خُداین  جنت  حرام  تہٕ  تٔمۍ  سُند  ٹھکانہٕ  چُھ  جہنم،  تہٕ  یِتھیٚن  ظٲلِمن  ہُند  چُھنہٕ  کانٛہہ  مددگار۔

Jalandhary:
  یقیناً  چھِ  تِم  لوٗکھ  کٲفر  یِم  ونان  چھِ  خدا  چُھ  عینِ  مسیح  سُند  نیٚچُو  یعنی  تِم  زٕ  چھِ  مُتحد  تہٕ  کُنِی،  حالانکہ  پانہٕ  چُھ  فرماوان  مسیح  بِن  مریم  اے  بنی  اسراییلو  عبادت  کٔرِو  توٚہۍ  معبودِ  برحق  سٕنٛز  یُس  میون  تہٕ  تُہُند  پروردِگار  چُھ،  بیشک  ییٚمۍ  أکِس  خدایس  بیٚیہِ  کانہہ  کُنہِ  چیزس  منٛز  شریک  ٹھہروو  تس  پیٚٹھ  کوٚر  یقیناً  اللہ  تعالیٰ  ہن  جنت  حرام۔  تِہٕنٛز  جاے  چھےٚ  نارِ  جہنم،  یِتھین  ظٲلِمن  خٲطرٕ  آسنہِ  کانہہ  مددگاراہ  یُس  نارٕ  نِشہِ  مۅکلٲوتھ  تِمن  جنتس  منٛز  واتناوِ۔  یِتھہٕ  پٲٹھۍ  عقیدٕہ  اِتحاد  بٲطِل  چُھ  یِتھے  پٲٹھۍ  چُھ  عقیدے  تثلیث  تہِ  بٲطِل۔  چنانچہ  اللہ  تعالیٰ  چُھ  فرماوان۔

Transliteration:
  Laqad kafara alla<u>th</u>eena q<u>a</u>loo inna All<u>a</u>ha huwa almasee<u>h</u>u ibnu maryama waq<u>a</u>la almasee<u>h</u>u y<u>a</u> banee isr<u>a</u>eela oAAbudoo All<u>a</u>ha rabbee warabbakum innahu man yushrik bi<b>A</b>ll<u>a</u>hi faqad <u>h</u>arrama All<u>a</u>hu AAalayhi aljannata wamaw<u>a</u>hu a<b>l</b>nn<u>a</u>ru wam<u>a</u> li<b>l</b><i><u>thth</u></i><u>a</u>limeena min an<u>sa</u>r<b>in</b>


Maududi:
  پٔزۍ  پٲٹھۍ  کوٚر  کُفر  تِمو  لُکو  یِمو  ووٚن  خُداے  چُھ  ترٮ۪ن  ہُند  کُنُے،  حالانکہ  أکِس  خُدایس  ورٲے  چُھنہٕ  کانٛہہ  خُدا،  اگر  یِم  لُکھ  پننیو  یِمو  کتھو  نِشہِ  باز  پھیٖرۍ  نہٕ،  تیٚلہِ  یِیہِ  یِمو  منٛزٕ  تس  تس  دگ  تُلوُن  عذاب  دِنہٕ  ییٚمۍ  ییٚمۍ  کُفر  چُھ  کوٚرمُت۔

Jalandhary:
  یقیناً  چھِ  تِم  لوٗکھ  تہِ  کٲفر  یِمو  دوٚپ  خدا  چُھ  ترٚیو  أندرٕہ  ﴿مول  گۅبُر۔  بیٚیہِ  روح  القدس﴾،  حالانکہ  کانہہ  معبوداہ  چُھنہٕ  خدایس  ورٲے،  ہرگاہ  تِم  یِمو  کتھو  نِشہِ  پتھ  روزن  نہٕ  البتہ  ضروٗر  رٹہِ  تِمن  یِمو  کُفرچہ  کتھہٕ  کرِ  تِمو  أندرٕہ  ٲخرتس  اندر  کڈُر  عذاب  یُس  دگ  تہٕ  دود  تُلہٕ  وُن  آسہِ۔

Transliteration:
  Laqad kafara alla<u>th</u>eena q<u>a</u>loo inna All<u>a</u>ha th<u>a</u>lithu thal<u>a</u>thatin wam<u>a</u> min il<u>a</u>hin ill<u>a</u> il<u>a</u>hun w<u>ah</u>idun wain lam yantahoo AAamm<u>a</u> yaqooloona layamassanna alla<u>th</u>eena kafaroo minhum AAa<u>tha</u>bun aleem<b>un</b>


Maududi:
  پتہٕ  کیا  یِم  کرن  نا  خُدایس  برونٛہہ  کنہِ  توبہٕ  تہٕ  تس  منگن  نا  معٲفی؟  اللہ  تعالیٰ  چُھ  سٮ۪ٹھاہ  درگُزر  کرن  وول  تہٕ  رحم  کرن  وول۔

Jalandhary:
  یِم  توحیدٕکۍ  مضامین  تہٕ  شِرکٕکۍ  وعید  شدید  بوٗزِتھ  تہِ  چھِنا  تِم  خدایس  کُن  رجوع  کٔرِتھ  توبہٕ  کران  بیٚیہِ  کونہٕ  چھِ  تس  مغفرت  منگان۔  سُہ  کرِہکھ  مغفرت  کیازِ  سُہ  چُھ  سٮ۪ٹھاہ  مغفرت  کروُن  سٮ۪ٹھاہ  رحم  کروُن۔

Transliteration:
  Afal<u>a</u> yatooboona il<u>a</u> All<u>a</u>hi wayastaghfiroonahu wa<b>A</b>ll<u>a</u>hu ghafoorun ra<u>h</u>eem<b>un</b>


Maududi:
  مسیح  ابن  مریمؑ  ٲسۍ  نہٕ  امہِ  ورٲے  کِہِنۍ  زِ  تِم  ٲسۍ  بس  اکھ  رسول،  تِمن  برونٛہہ  تہِ  ٲسۍ  واریاہ  رسول  آمٕتۍ،  تِہٕنز  موج  ٲس  اکھ  پرہیزگار  خاتون،  تہٕ  تِم  دۅشوے  ٲسۍ  کھیٚن  کھیوان۔  وُچِھو  أسۍ  کِتھہٕ  پٲٹھۍ  چِھ  تِمن  برونٛہہ  کنہِ  حقیقت چہِ  نِشٲنیہِ  واضح  کران،  پتہٕ  وُچِھو  یِم  کورکُن  چِھ  اُلٹہٕ  پھیران۔  ﴿یِمن  کینژھن  لفظن  منٛز  چُھ  الوٗہیت  مسیحؑ  کِس  عقیدتس  تِیُتھ  ٹاکارٕ  تردید  آمُت  کرنہٕ  زِ  امہِ  کھۅتہٕ  زیادٕہ  صفٲئی  چَھنہٕ  ممکن۔  مسیح  علیہ  السلامس  متعلق  اگر  کانٛہہ  یہِ  زانُن  ییٚژِھہ  زِ  فی  الحقیقت  کیا  ٲسۍ  تِم،  تیٚلہِ  ہیٚکہِ  سُہ  یِمو  علاماتو  نِشہِ  بالکل  کُنہِ  شکہٕ  ورٲے  یہِ  زٲنِتھ  زِ  تِم  ٲسۍ  محض  اکھ  انسان۔  یہِ  کتھ  چھےٚ  ظٲہر  زِ  یُس  أکِس  ماجہِ  ہٕندِ  شِکمہٕ  منٛزٕ  زاو،  ییٚمۍ  سٕنز  کرٛٲنۍ  ہانکل  ﴿شجرۂ  نسب﴾  تام  موجوٗد  چھےٚ،  یس  انسٲنی  جِسم  اوس،  یَس  پٮ۪ٹھ  تِم  تمام  حدود  تہٕ  قیود  مُقرر  ٲسۍ  تہٕ  تِم  سٲری  صفت  تہِ  ٲسِس  یِم  انسان  سٕندِ  خٲطرٕ  مخصوص  چِھ،  یُس  شۅنگان  اوس،  کھیوان  اوس،  گرمی  تہٕ  سردی  اوس  ژینان،  حتیٰ کہ  یُس  عیساین  ہٕندِ  بیان  مُطٲبق  شیطان  سٕندِ  ذریعہٕ  آزمٲیشہِ  منٛز  تہِ  ترٛاونہٕ  آو،  تس  متعلق  کُس  عقلہِ  وول  انسان  ہیٚکہِ  یہِ  تصوّر  کٔرِتھ  زِ  سُہ  چُھ  پانہٕ  خُداے  یا  خُدایس  چُھ  خُدائی  منٛز  شریک  تہٕ  حصہٕ  دار۔﴾

Jalandhary:
  حضرتِ  مسیح  بِن  مریم  نَے  چُھ  عینِ  خدا  نہ  چُھ  جُزِ  خدا  بلکہ  چُھ  اکھ  مرتبہٕ  وول  پیغمبراہ،  تس  برونٹھ  تہِ  چھِ  گُذریمٕتۍ  کٍتیاہ  صاحبِ  معجزات  پیغمبر  یِمن  نہٕ  عیسٲیی  خدا  مانان  چھِ۔  ہرگاہ  پیغمبری  تہٕ  معجزٕہ  خدا  آسنٕچ  دلیل  چھےٚ۔  تیٚلہِ  گٔژھۍ  تِم  سٲرِی  پیغمبر  تہِ  خدا  زانٕنۍ۔  ہرگاہ  پیغمبری  تہٕ  معجزات  خدا  آسنٕچ  دلیل  چھَنہٕ  تیٚلہِ  کیاہ  خصوصیت  چھےٚ  حضرتِ  عیسیٰ  سٕنٛز  تِم  چُھوکھ  عینِ  خدا  یا  جُزِ  خدا  مانان،  یِتھے  پٲٹھۍ  چَھنہٕ  تِہٕںٛز  والدٕہ  تہِ  خدا  تہٕ  جُزِ  خدابلکہ  چھےٚ  سۅ  پٔزیٲرتہٕ  نیکو  کار  خاتوناہ۔  تِمن  دۅشوٕنۍ  ہٕندِ  خدا  نہ  آسنٕچ  دلیل،  یِم  دۅشوے  ماجہِ  پٔتھٕر  ٲسۍ  انسانن  ہٕندۍ  پٲٹھۍ  غذا  کھیٚوان۔  یِم  پنٕںۍ  زندگی  قٲیِم  تھاونہٕ  خٲطرٕ  کھیٚنس  چیٚنس  کُن  محتاج  آسن  تِم  ہیٚکن  نہٕ  خدا  ٲسِتھ  یا  خداے  سٕندۍ  شریک  ٲسِتھ۔  کیازِ  خدا  گوو  سُے  یُس  نہٕ  کُنہِ  چیزس  کُن  محتاج  آسہِ،  وُچھِو  أسۍ  کِتھہٕ  کٕنۍ  چھِ  یِمن  لوٗکن  وضاحت  سان  دلیلہٕ  بیان  کران۔  تو  پتہٕ  وُچُھو  کوکُن  چھِ  یِم  اُلٹہٕ  پھیران۔  یہِ  پٔزکتھ  ماچھکھ  بوزنہٕ  یِوان۔

Transliteration:
  M<u>a</u> almasee<u>h</u>u ibnu maryama ill<u>a</u> rasoolun qad khalat min qablihi a<b>l</b>rrusulu waommuhu <u>s</u>iddeeqatun k<u>a</u>n<u>a</u> yakul<u>a</u>ni a<b>l</b><u>tt</u>aAA<u>a</u>ma on<i><u>th</u></i>ur kayfa nubayyinu lahumu al<u>a</u>y<u>a</u>ti thumma on<i><u>th</u></i>ur ann<u>a</u> yufakoon<b>a</b>


Maududi:
  تِمن  ؤنِو،  کیا  توٚہۍ  چِھوٕ  اللہ  تعالیٰ  ترٛٲوِتھ  تٔمۍ  سٕنز  بندگی  کران،  یَس  نہٕ  تۅہیہِ  خٲطرٕ  نقصانُک  اختیار  چُھ،  نہ  چُھس  نفع  دِنُک  اختیار؟  حالانکہ  سارِنٕے  ہُند  بوزن  وول  تہٕ  سورُے  کینٛہہ  زانن  وول  چُھ  صرف  اللہ  تعالیٰ  ہٕے۔

Jalandhary:
  توٚہۍ  فرمٲوِیوکھ  یا  رسول  اللہؐ  اے  یہود و نصاریٰ  ہو  کیاہ  توٚہۍ  چھِو  معبودِ  برحق  ترٲوِتھ  تِمن  مخلوقن  ہٕںٛز  پرستِش  کران  یِم  نہٕ  مٲلِک  چھِ  تُہٕندِس  کُنہِ  چیزس  تہٕ  نفعس  تہٕ  ضررس،  حالانکہ  اللہ  تعالیٰ  چُھ  سورُے  بوزٕ  وُن  سورُے  زانہٕ  وُن  تو  تہِ  چھِو  نہٕ  توٚہۍ  تس  کھوژان  تہٕ  کُفرو  شِرکہٕ  نِشہِ  باز  یِوان۔

Transliteration:
  Qul ataAAbudoona min dooni All<u>a</u>hi m<u>a</u> l<u>a</u> yamliku lakum <u>d</u>arran wal<u>a</u> nafAAan wa<b>A</b>ll<u>a</u>hu huwa a<b>l</b>ssameeAAu alAAaleem<b>u</b>


Maududi:
  ؤنِیوٗکھ،  اے  اہلِ  کتاب!  ناحق  مَہ  کٔرِو  پننِس  دینس  منٛز  غُلو  ﴿یعنے  حدٕ  مَہ  نیرِو﴾  تہٕ  تِمن  لُکن  ہٕندٮ۪ن  تخیّلاتن  ہٕنز  پیروی  مَہ  کٔرِو  یِم  تۅہیہِ  برونٛہہ  پانہٕ  گمراہ  سپٕدۍ،  تہٕ  واریاہ  کٔرِکھ  گُمراہ  تہٕ  ڈٔلۍ  سَوَاء  السبیل  ﴿یعنی  سیٚزِ  وَتہِ﴾  نِشہِ۔

Jalandhary:
  فرمٲوِیوکھ  توٚہۍ  یارسول  اللہؐ  اے  اہلِ  کتابو  ناحق  مہ  ٲسِو  پننہٕ  دین  کین  معاملن  اندر  حدٕہ  ڈلان،  بیٚیہِ  مہ  ٲسِو  پیروی  کران  تِمن  لوٗکن  ہٕنٛز  یِم  تۅہیہِ  برونٹھٕے  چھِ  گُمراہ  سپٕدمٕتۍ،  بیٚیہِ  چھِ  تِمو  پانس  سٍتۍ  وارِیاہ  گُمراہ  کٔرمٕتۍ،  بیٚیہِ  چھِ  تِم  پانہٕ  سیٚزِ  وتہِ  نِشہِ  ڈٔلمٕتۍ۔

Transliteration:
  Qul y<u>a</u> ahla alkit<u>a</u>bi l<u>a</u> taghloo fee deenikum ghayra al<u>h</u>aqqi wal<u>a </u>tattabiAAoo ahw<u>a</u>a qawmin qad <u>d</u>alloo min qablu waa<u>d</u>alloo katheeran wa<u>d</u>alloo AAan saw<u>a</u>i a<b>l</b>ssabeel<b>i</b>


Maududi:
  بنی  اسرٲئیلو  منٛزٕ  یِمو  لُکو  کُفرٕچ  وَتھ  اختیار  کٔر  تِمن  پٮ۪ٹھ  آیہِ  داوٗدؑ  تہٕ  عیسیٰ  ابن  مریمؑ  سٕنزِ  زیوِ  لعنت  کرنہٕ،  تِکیازِ  تِم  ٲسۍ  سرکش  سپدۍمٕتۍ  تہٕ  تِمو  آسہٕ  زیادتیہِ  لاجمژٕ  کرنہِ۔

Jalandhary:
  یہِ  لعنت  آیہِ  کرنہٕ  تِمن  یِم  بنی  اسراییلو  أندرٕہ  کٲفر  سپٕدۍ  حضرتِ  داوودٕہ  سٕندِس  بد  دعا  کرنس  پیٚٹھ۔  تِم  گٔے  شہرِ  ایلٕکۍ  لوٗکھ۔  بیٚیہِ  حضرتِ  عیسیٰ  فرزند  حضرتِ  مریم  سٕندِس  بد  دعا  کرنس  پیٚٹھ۔  تِم  گٔے  اصحابِ  مایدہ۔  یِمن  ہٕںٛز  ذکر  برونٹھ  ییہِ  نتہٕ  چُھ  مُراد  یِمن  ہٕندِ  لعنتٕچ  ذکر  چھےٚ  زبورس  منٛز  تہِ  اِنجیلس  منٛز  تہِ،  یہِ  لعنت  آیہِ  کرنہٕ  تِمن  امی  مۅکھہٕ  کہ  تِمو  کیاہ  کٔر  نافرمٲنی  تہٕ  مُخالفت  بیٚیہِ  ڈٔلۍ  تِم  حدٕہ  مُخالفت  تہٕ  نافرمٲنی  کرنس  اندر۔

Transliteration:
  LuAAina alla<u>th</u>eena kafaroo min banee isr<u>a</u>eela AAal<u>a</u> lis<u>a</u>ni d<u>a</u>wooda waAAees<u>a</u> ibni maryama <u>tha</u>lika bim<u>a</u> AAa<u>s</u>aw wak<u>a</u>noo yaAAtadoon<b>a</b>


Maududi:
  تِمو  اوس  اکھ  أکِس  بُرٕہ  کامیٚن  ہٕندِ  اَتُر  کرنہٕ  نِشہِ  پتھ  رٹُن  ترٛوومُت۔  ﴿پرٛتھ  قومُک  بِگاڑ  چُھ  گۅڈٕ  کینژھو  نفرو  سٍتۍ  شروع  سپدان۔  اگر  قومُک  اجتمٲعی  ضمیر  زندٕہ  آسان  چُھ  تیٚلہِ  چھےٚ  عام  راے  تِمن  بِگریمتیٚن  نفرن  دبٲوِتھ  تھاوان  تہٕ  قوم  چُھنہٕ  بحثیتِ  مجموعی  ﴿اند  ہیتھ﴾  بِگران۔  البتہ  اگر  قوم  تِمن  نفرن  ہٕندِس  معاملس  منٛز  تَساہُل  ﴿آلژار﴾  شروع  کران  چُھ  تہٕ  غلط  کار  لُکن  چِھ  تراوان  ملامت  کرنہٕ  بجاے  پننہِ  سوسائٹی  منٛز  غلط  کٲری  خٲطرٕ  یلہٕ،  تیٚلہِ  چھےٚ  پتہٕ  وارٕ  وارٕ  سۅے  خرٲبی  یۅسہٕ  گۅڈٕ  کینژھن  نفرن  تام  محدود  ٲس  پوٗرٕ  قومس  منٛز  پھٔہلان۔  یۅہے  چیز  اوس  یُس  ٲخر  کار  بنی  اسرٲئیل کہ  بِگرنُک  وجہ  بنیاو۔﴾  بُرٕہ  طرزِ  عمل  اوس  یُس  تِمو  وَرتوو۔

Jalandhary:
  تِم  ٲسۍ  نہٕ  باز  یِوان  تہٕ  پتھ  روزان  تِمو  یچھ  کامیو  نِشہِ  یِمہٕ  یچھ  کامہِ  تِم  کران  ٲسۍ  یعنی  استمرار  تہٕ  ڈاڈ  ٲسۍ  کران  تِمن  یچھ  کامین  پیٚٹھ،  واقعی  سٮ۪ٹھاہ  یچھ  اوس  تہِ  یہِ  تِم  کران  ٲسۍ۔

Transliteration:
  K<u>a</u>noo l<u>a</u> yatan<u>a</u>hawna AAan munkarin faAAaloohu labisa m<u>a</u> k<u>a</u>noo yafAAaloon<b>a</b>


Maududi:
  از  چِھو  توٚہی  واریاہ  لُکھ  تِمو  منٛزٕ  تِتھۍ  وُچھان  یِم  ﴿اہلِ  ایمانن  ہٕندِس  مقابلس  منٛزٕ﴾  کٲفرن  چِھ  حمایت  تہٕ  رفاقت  کران،  یقیناً  چُھ  سٮ۪ٹھاہ  بُرٕہ  انجام  ییٚمِچ  تیٲری  تِہندیو  نَفسو  تِہِندِ  خٲطرٕ  کٔرمٕژ  چھےٚ،  اللہ  تعالیٰ  چُھ  تِمن  پٮ۪ٹھ  غضبناک  سپُدمُت،  تہٕ  تِم  چِھ  ہمیشہ  روزن  وٲلِس  عذابس  منٛز  مبتلا  سپدن  وٲلۍ۔

Jalandhary:
  وُچھوکھ  توٚہۍ  تِمو  یہودو  أندرٕہ  یِم  دوستی  چھِ  لاگان  مُشرِک  یہودن  سٍتۍ،  البتہ  سٮ۪ٹھاہ  یچھ  چُھ  تہِ  یہِ  یِہٕندیو  نفسو  تِمن  برونتھ  کنہِ  تروو۔  تمیُک  نتیجہ  چُھ  سٮ۪ٹھاہ  خراب،  دنیاہس  منٛز  گوو  تمیُک  نتیجہ  کہ  اللہ  تعالیٰ  چُھ  تِمن  پیٚٹھ  بیزار۔  ٲخرتس  اندر  آسن  تِم  ہمیشہ  گرفتار  عذابِ  نار۔

Transliteration:
  Tar<u>a</u> katheeran minhum yatawallawna alla<u>th</u>eena kafaroo labisa m<u>a </u>qaddamat lahum anfusuhum an sakhi<u>t</u>a All<u>a</u>hu AAalayhim wafee alAAa<u>tha</u>bi hum kh<u>a</u>lidoon<b>a</b>


Maududi:
  اگر  پٔزِپٲٹھۍ  یِم  لُکھ  خُدایس  تہٕ  پیغمبرس  تہٕ  تتھ  چیزس  مانن  وٲلۍ  آسہن  یُس  پیغمبرس  پٮ۪ٹھ  نٲزِل  اوس  سپُدمُت،  تیٚلہِ  بناوہن  نہٕ  زانٛہہ  ﴿اہلِ  ایمانن  ہِندِس  مقابلس  منٛز﴾  کٲفِرن  پنٕنۍ  رفیق،  مگر  یِمو  منٛزٕ  چِھ  اکثر  لُکھ  اللہ  تعالیٰ  سٕندِ  اطاعت  نِشہِ  درٛامٕتۍ۔

Jalandhary:
  ہرگاہ  تِمن  پٔزۍ  پٲٹھۍ  ایمان  آسِہا  معبودِ  برحق  بیٚیہِ  پننِس  پیغمبرس  یعنی  حضرتِ  موسیٰ  ہس  بیٚیہِ  تتھ  کتابہِ  یۅسہٕ  تِمن  کُن  نٲزِل  کرنہٕ  آمٕژ  ٲس  ییمہِ  کہ  پیروی  ہُند  تِمن  دعویٰ  چُھ  تیٚلہ  بناوہن  نہٕ  کٲفرن  تہٕ  مُشرِکن  پنٕنۍ  دوست،  لیکن  تِمو  أندرٕہ  چھِ  وارِیاہ  فاسِق  تہٕ  بے  ایمان۔  تِم  چھِ  کٲفرن  سٍتۍ  دوستی  لٲگِتھ  اِسلامس  تہٕ  پیغمبرِ  اِسلامس  تہِ  خلاف  سٲزشہِ  کران۔

Transliteration:
  Walaw k<u>a</u>noo yuminoona bi<b>A</b>ll<u>a</u>hi wa<b>al</b>nnabiyyi wam<u>a</u> onzila ilayhi m<u>a</u> ittakha<u>th</u>oohum awliy<u>a</u>a wal<u>a</u>kinna katheeran minhum f<u>a</u>siqoon<b>a</b>


Maududi:
  توٚہۍ  وُچھوکھ  اہل  ایمانن  ہٕندِس  عداوتس  منٛز  سارِوٕے  کھۅتہٕ  زیادٕہ  سخت  یہوٗد  تہٕ  مشرکین،  تہٕ  ایمان  اَنن  والیٚن  خٲطرٕ  وُچھوٗکھ  دوستی  منٛز  سٮ۪ٹھاہ  نکھہٕ  تِم  لُکھ  یِمو  ووٚنمُت  اوس  زِ  أسۍ  چِھ  نصاریٰ۔  یہِ  چُھ  امہِ  وجہ  کِنۍ  زِ  یِمن  منٛز  چِھ  عبادت  گُزار  عٲلم  تہٕ  تارِکُ  الدّنیا  فقیر،  تہٕ  تِمن  منٛز  چُھنہٕ  نفسُک  غرور  کینٛہہ۔

Jalandhary:
  البتہ  لٔبِیوکھ  توٚہۍ  ساروٕے  مُسلِمو  أندرٕہ  باایمانن  ہٕندۍ  سخت  دُشمن  اکھ  یہود  بیٚیہِ  مُشرِک،  بیٚیہِ  لٔبِیوکھ  توٚہۍ  ساروٕے  غٲر  مُسلِمو  أندرٕہ  یژ  نزدیک  باایمانن  ہٕنٛزٕہ  دوستی  تہٕ  محبتس  اندر  تِم  لوٗکھ  یِم  ونان  چھ،  أسۍ  چھِ  نصاریٰ،  امی  مۅکھہٕ  کہ  تِمن  منٛز  چھِ  وارِیاہ  عٲلِم  تہٕ  زاہِد  تارکِ  دنیا۔  بیٚیہِ  چھِنہٕ  مغرور  تہٕ  مُتکبر۔

Transliteration:
  Latajidanna ashadda a<b>l</b>nn<u>a</u>si AAad<u>a</u>watan lilla<u>th</u>eena <u>a</u>manoo alyahooda wa<b>a</b>lla<u>th</u>eena ashrakoo walatajidanna aqrabahum mawaddatan lilla<u>th</u>eena <u>a</u>manoo alla<u>th</u>eena q<u>a</u>loo inn<u>a</u> na<u>sa</u>r<u>a</u> <u>tha</u>lika bianna minhum qisseeseena waruhb<u>a</u>nan waannahum l<u>a</u> yastakbiroon<b>a</b>


Maududi:
  ییٚلہِ  تِم  یہِ  کلام  بوزان  چِھ  یُس  رسول  صلی  اللہ  علیہ و سلمن  پٮ۪ٹھ  نٲزِل  چُھ  سپُدمُت  پتہٕ  چِھو  توٚہۍ  وُچھان  زِ  حق  پرٛزٕناونہٕ کہ  اثرٕ  سٍتۍ  چُھ  تِہنزن  أچھن  منٛز  اوٚش  بُکہٕ  یِوان،  تِمن  چُھ  نیٖرِتھ  ژلان  زِ  پروردِگارٕ،  اَسہِ  اوٚن  ایمان،  سون  ناو  لیکھ  گوٲہی  دِنہٕ  والیٚن  منٛز۔

Jalandhary:
  تِمو  عیسٲیو  أندرٕہ  بعض  ییٚلہِ  بوزان  چھِ  سُہ  کلامِ  پاک  یُس  نٲزِل  آو  کرنہٕ  پیغمبرِ  برحقس  پیٚٹھ  یعنی  قرآنِ  مجید  وُچھان  چھِو  توٚہۍ  تہٕ  تُہٕنٛزٕ  أچھ  چھےٚ  اۅش  ہاران  کیازِ  تِمو  پرزنو  دینِ  اِسلام  بیٚیہِ  امہِ  کلامہِ  پاکٕچ  حقٲنیت،  ونان  چھِ  تِم  اے  سانہِ  پروردِ  گارٕہ  اسہِ  کٔر  پژھ  اتھ  کلامِ  پاکس۔  وۅنۍ  لیٚکھ  اسہِ  تہِ  امہِ  کین  گواہن  سٍتۍ۔

Transliteration:
  Wai<u>tha</u> samiAAoo m<u>a</u> onzila il<u>a</u> a<b>l</b>rrasooli tar<u>a</u> aAAyunahum tafee<u>d</u>u mina a<b>l</b>ddamAAi mimm<u>a</u> AAarafoo mina al<u>h</u>aqqi yaqooloona rabban<u>a</u> <u>a</u>mann<u>a</u> fa<b>o</b>ktubn<u>a</u> maAAa a<b>l</b>shsh<u>a</u>hideen<b>a</b>


Maududi:
  بیٚیہِ  چِھ  تِم  ونان  زِ،  ٲخر  کیازِ  اَنَو  نہٕ  أسۍ  خُدایس  پٮ۪ٹھ  ایمان  تہٕ  یُس  حق  اسہِ  نِشہِ  آمُت  چُھ  سُہ  کیازِ  مانَو  نہٕ  أسۍ  ییٚلہِ  زَن  اَسہِ  طمع  چُھ  امہِ  کتھہِ  ہُند  زِ  سون  ربّ  گژِھہ  اَسہِ  صالح  بندن  منٛز  شٲمل  کرُن؟

Jalandhary:
  اسہِ  کیاہ  گوو  أسۍ  کیاہ  انو  نہٕ  ایمان  شریعت  محمدیہ  موجوب  معبودِ  برحقس،  بیٚیہِ  یُس  پوٚز  اسہِ  نِشہِ  ووت  بواسطہ  حضرتِ  محمد  صلی  اللہ  علیہ  و سلم،  بیٚیہِ  کیازِ  تھٲونہٕ  اسہِ  امِچ  امید  کہ  اسہِ  کیاہ  واتناوِ  پروردِگار  سون  جنتس  نیکو  کارن  ہٕندِس  جماعتس  سٍتۍ۔

Transliteration:
  Wam<u>a</u> lan<u>a</u> l<u>a</u> numinu bi<b>A</b>ll<u>a</u>hi wam<u>a</u> j<u>a</u>an<u>a</u> mina al<u>h</u>aqqi wana<u>t</u>maAAu an yudkhilan<u>a</u> rabbun<u>a</u> maAAa alqawmi a<b>l</b><u>ssa</u>li<u>h</u>een<b>a</b>


Maududi:
  تِہِندِ  امہِ  قولہٕ  کہِ  وجہ  کِنۍ  کٔرۍ  خُداین  تِمن  تِتھۍ  جنت  عطا  یِمن  بٔنۍ کِنۍ  کۅلہٕ  چھےٚ  پکان،  تہٕ  تِم  روزن  ہمیشہ  تِمن  منٛز۔  یہِ  جزا  چُھ  نیک  رٔویہِ  اختیار  کرن  والیٚن  خٲطرٕ۔

Jalandhary:
  پس  کٔر  اللہ  تعالیٰ  ہن  عطا  تِمن  یہِ  وننہٕ  کہِ  برکتہٕ  تِمے  جنت  یِمو  منٛزٕ  ہ  جۅیہِ  پکان  چھےٚ۔  تِمنٕے  جنتن  منٛز  روزن  تِم  ہمیشہ۔  یہے  چھےٚ  مزوٗرۍ  نیکو  کارن  ہٕنٛز۔

Transliteration:
  Faath<u>a</u>bahumu All<u>a</u>hu bim<u>a</u> q<u>a</u>loo jann<u>a</u>tin tajree min ta<u>h</u>tih<u>a</u> alanh<u>a</u>ru kh<u>a</u>lideena feeh<u>a</u> wa<u>tha</u>lika jaz<u>a</u>o almu<u>h</u>sineen<b>a</b>


Maududi:
  روٗدۍ  تِم  لُکھ  یِمو  سٲنۍ  آیات  ماننہٕ  نِشہِ  انکار  کوٚر  تہٕ  دوٚپُکھ  یِم  چِھ  اَپٕزۍ  تِم  چِھ  جہنمٕکۍ  حقدار۔

Jalandhary:
  اتھ  بدل  گٔے  تِم  لوٗکھ  یِمو  اِنکار  کوٚر  بیٚیہِ  زٲنِکھ  اپُزۍ  سٲنۍ  آیات  تہٕ  احکام  تمی  مۅکھہٕ  گٔے  جہنمی  ہمیشہ  نارس  اندر  دَزوٕنۍ۔

Transliteration:
  Wa<b>a</b>lla<u>th</u>eena kafaroo waka<u>thth</u>aboo bi<u>a</u>y<u>a</u>tin<u>a</u> ol<u>a</u>ika a<u>s</u><u>ha</u>bu alja<u>h</u>eem<b>i</b>


Maududi:
  اے  لوٗکو  یِمو  ایمان  چُھو  اوٚنمُت  یِم  پاک  چیز  خُداین  تُہٕندِ  خٲطرٕ  حلال  چِھ  کٔرِمٕتۍ  تِم  مَہ  کٔریوٗکھ  حرام،  ﴿یتھ  آیتس  منٛز  چھےٚ  زٕہ  کتھہٕ  ارشاد  سپزمٕژ۔  اکھ  یہِ  زِ  خۅد  مَہ  بٔنِو  پانہٕ  حلال  و  حرامٕکۍ  مختار۔  حلال  چُھ  تی  یہِ  خُداین  حلال  کوٚر  تہٕ  حرام  چُھ  تی  یہِ  خُداین  حرام  کوٚر۔  پننہِ  اختیارٕ  کٔرِیوٗن  کانٛہہ  حلال  چیز  حرام  تیٚلہِ  یِیِو  اللہ  تعالیٰ  سٕندِ  قانون  بجایہِ  نفسہٕ کہ  قانونٕکۍ  پیروکار  قرار  دِنہٕ۔  دوٚیُم  کتھ  یہِ  زِ  عیسٲے  رٲہِبن،  ہیٚندۍ  جوگین،  بودھ  مذہب  کیٚن  بھِکشوٗوَن  تہٕ  اشراقی  متصَوِّفینَن  ہٕندۍ  پٲٹھۍ  مَہ  کٔرِو  رہبٲنیت  تہٕ  دُنیٲدی  لذت  ترک  کرنُک  طریقہٕ  اختیار،  اشرٲقۍ  متصَوِّفین  ﴿گٔیہِ  سۅ  چھۅکھ  یۅسہٕ  دوٗرِ  دوٗری  پننیٚن  شاگردن  تصفیہ  قلب  تہٕ  کشفہٕ کہ  ذریعہ  تعلیم  چھےٚ  دِوان﴾  تہٕ  حدٕ  نِشہِ  مَہ  نیٖرِو  برونٛہہ،  خُدایس  چِھ  زیادتی  کرن  وٲلۍ  سخ  ناپسند۔

Jalandhary:
  اے  باایمانو  حرام  مہ  کٔرِو  پانس  پیٚٹھ  پاک  تہٕ  لذیذ  چیز  قسم  ہٲوِتھ  یا  عہد  کٔرِتھ۔  یِم  حلال  کٔر  ۍ  تُہٕندِ  خٲطرٕ  اللہ  تعالیٰ  ہن  ادٕہ  تِم  کھیٚنٕکۍ  چیز  ٲسِتن  چیٚنٕکۍ  چیز  ٲسِتن  لِباس  ٲستن  یا  منکوحات  ٲسِتن،  تحلیل  و تحریمس  مُتعلق  یِم  حدود  مُقرر  کرنہٕ  آمٕتۍ  چھِ  حدو  دونِشہِ  مہ  ڈٔلِو،  پٔزۍ  پٲٹھۍ  اللہ  تعالیٰ  چُھنہٕ  پسند  کران  حدٕہ  نِشہِ  ڈلہٕ  وٕنین۔

Transliteration:
  Y<u>a</u> ayyuh<u>a</u> alla<u>th</u>eena <u>a</u>manoo l<u>a</u> tu<u>h</u>arrimoo <u>t</u>ayyib<u>a</u>ti m<u>a</u> a<u>h</u>alla All<u>a</u>hu lakum wal<u>a</u> taAAtadoo inna All<u>a</u>ha l<u>a</u> yu<u>h</u>ibbu almuAAtadeen<b>a</b>


Maududi:
  یِکینژھاہ  حلال  تہٕ  پاک  رزق  خُداین  تۅہیہِ  دِیتمُت  چُھنو  سُہ  کھیٚیِو  چیٚیو،  تہٕ  تس  خُداے  سٕنزِ  نافرمٲنی  نِشہِ  روزِو  بچان  یس  پٮ۪ٹھ  تۅہیہِ  ایمان  چُھو  اوٚنمُت۔

Jalandhary:
  بیٚیہِ  کھیٚیو  تِمو  چیزو  أندرٕہ  یِم  چیز  تۅہیہِ  عطا  کٔرۍ  اللہ  تعالیٰ  ہن  حلال  تہٕ  پاک،  بیٚیہِ  کھوٗژِو  خدایس  یس  تۅہیہِ  پژھ  کٔر  مٕژ  چھو  یعنی  کانہہ  حلال  چیزاہ  حرام  کرُن،  اَتھ  چُھ  بیزار  اللہ  تعالیٰ۔  لہٰذا  کھوژِو  تِہٕںٛزِ  بیزٲری۔  حلال  چیزس  حرام  کرُن  اتھ  چھِ  ترٚے  قسم۔  اکھ  گوو  اعتقادٕہ  کِنۍ۔  بیاکھ  گوو  زیٚوِہ  سٍتۍ  بیاکھ  گوو  عملہِ  سٍتۍ۔  اعتقاداً  کانہہ  حلال  چیز  حرام  زانُن  یہِ  چُھ  کُفر۔  زیٚوِہ  سٍتۍ  ونُن  کُنہِ  چیزس  یہِ  چُھ  مےٚ  پیٚٹھ  حرام  ہرگاہ  یہِ  قسم  ہٲوِتھ  ونُن  یہِ  چُھو  گناہ۔  سُہ  قسم  گژِھہ  پُھٹرُن۔  تمہِ  قسمٕچ  گژِھہ  کفارت  دِن  تہٕ  سُہ  چیز  گژِھہ  ضروٗر  کھیٚون۔  ترٚیِم  چیز  گوو  عملاً  کانہہ  چیز  تراوُن  یہِ  چُھ  بدعت۔  یہِ  گٔیہِ  رہبٲنیت۔  امیُک  چُھنہٕ  اِسلامن  اِجازت  دیُتمُت۔  امہِ  نِشہِ  گژِھہ  پتھ  روزُن۔  ہرگاہ  کٲنسہِ  کانہہ  حلال  چیز  آسہِ  ترک  کوٚرمُت  کُنہِ  مُصلحتِ  جسمی  یا  نفسی  خٲطرٕ  بطورِ  علاج  تتھ  چُھنہٕ  کانہہ  قصور  مگر  ہرگاہ  کٲنسہِ  آسہِ  تروومُت  کٲنسہِ  بُزرگہٕ  سُند  قرب  نزدیکی  تہٕ  رضا  مندی  حٲصِل  کرنہٕ  خٲطرٕ  تہِ  چُھ  ناجٲیِز  تہِ  شِرک۔  کیازِ  قرب  تہٕ  رضامندی  گژِھہ  کُنہِ  عملہِ  سٍتۍ  کٲنسہِ  أکۍسٕنٛز  ژھانڈٕنۍ  خدایس  ورٲے  تِم  چھِ  ترکِ  اکل  وشراب  مُقرر  کوٚرمُت  پننہِ  خٲطرٕ  اکھ  عبادت۔  یہِ  تس  ورٲے  بیٚیہِ  کٲنسہِ  ہٕںدِ  خٲطرٕ  کرُن  یۅہے  گوو  شِرک  نعوذباللہ  مِن  ذالِک۔

Transliteration:
  Wakuloo mimm<u>a</u> razaqakumu All<u>a</u>hu <u>h</u>al<u>a</u>lan <u>t</u>ayyiban wa<b>i</b>ttaqoo All<u>a</u>ha alla<u>th</u>ee antum bihi muminoon<b>a</b>


Maududi:
  توٚہۍ  لُکھ  یِم  بے  معنی  قسم  کھیوان  چِھو  تِمن  پٮ۪ٹھ  چُھنہٕ  اللہ  تعالیٰ  رَٹان  مگر  یِم  قسم  توٚہۍ  زٲنِتھ  مٲنِتھ  کھیوان  چِھو  تِمن  پٮ۪ٹھ  کریو  سُہ  ضرور  تۅہیہِ  پرٛژھہٕ  گٲر  ﴿یُتھ  قسم  پُھٹراونُک﴾  کفارٕہ  چُھ  یہِ  زِ  داہ  مسکین  کھیٲوِیوٗکھ  سُہ  درمیانہٕ  درجُک  کھیٚن  یُس  توٚہۍ  پنٕنۍ  شُرۍ  بٲژ  کھیاوان  چھوٗکھ  یا  لٲگِو  تِمن  پَلو  یا  کٔرِیوٗن  اکھ  غلام  آزاد،  تہٕ  یَس  نہٕ  امِیُک  طاقت  آسہِ  سُہ  تھٲوِن  ترٮ۪ن  دۅہن  روزٕہ  یہِ  چُھ  تُہٕندٮ۪ن  قَسمن  ہُند  کفارہ  ییٚلہِ  زَن  توٚہۍ  قسم  کھیٚتھ  سُہ  پُھٹرٲوِو،  پننیٚن  قسمن  ہٕنز  حفاظت  کٔرِو،  یِتھہٕ  پٲٹھۍ  چُھ  اللہ  تعالیٰ  پنٕنۍ  احکام  تُہندِ  خٲطرٕ  واضح  کران،  شاید  زِ  توہۍ  کٔرِو  شکُر  ادا۔

Jalandhary:
  اللہ  تعالیٰ  چُھنہٕ  تۅہیہِ  بازخواست  کران  لغو  تہٕ  بے  ہودٕہ  قسم  ہاونس  پیٚٹھ۔  لغو  قسم  گوو  سُے  یُس  بغیرِ  اِرادٕہ  زیٚوِہ  مںٛز  نیرِ،  مگر  باز  خواست  چُھو  کران  تۅہیہِ  ضروٗر  تِمن  قسمن  یِم  تۅہیہِ  اِرادٕہ  کٔرِتھ  مضبوط  کٔرمٕتۍ  چھِو  ہرگاہ  تِم  قسم  تۅہیہِ  پُھٹراوٕنۍ  آسن  تمِچ  گژِھہ  کفارت  دِنۍ،  تمہِ  قسمٕچ  کفارت  چھےٚ  کہ  داہ  مِسکین  غذا  کھیٚا  وٕنۍ  درمیٲنی  غذا۔  یُس  روزمرہ  توٚہۍ  پنُن  عیال  کھیاوان  چُھون۔  یا  دہن  مِسکینن  پۅشاک  دیُن  یا  غلام  آزاد  کرُن۔  یس  أکِس  نہٕ  یہِ  بنہِ  تہٕ  میسر  سپدِ  سُہ  روزِن  ترٚین  دۅہن  پوٚتُس  پتھ  روزہ  دار،  یہے  چھےٚ  کفارت  تِہٕندین  قسمن  ہٕںٛز۔  ییٚلہِ  توٚہۍ  کُنہِ  چیزس  پیٚٹھ  قسم  ہاوان  تہٕ  پتہٕ  پُھٹراوان  ٲسِو،  چونکہِ  کفارت  دِںۍ  چھےٚ  وٲجِب  لہٰذا  ٲسِو  رٲچھ  کران  قسمن  پننین  قسم  کٔرِتھ  گژِھہ  نہٕ  پُھٹرُن  پیٚون۔  پُھٹراوو  نے  بیٚیہِ  تمِچ  کفارت  ضروٗر  دِنۍ۔  یُتھنہٕ  یِژھ  کتھاہ  کٔرِو  کہ  پُھٹرِتھ  ٲسِو  نہٕ  تمِچ  کفارت  دِوان  تہِ  چُھو  سخت  گناہ  مگر  افسوس  لوٗکن  چُھنہٕ  امیُک  کانہہ  خیالاہ۔  کانہہ  شخص  کٲنسہِ  نِشہِ  گژھان۔  سُہ  چُھس  کانہہ  چیز  کھیٚنہٕ  یا  چیٚنہٕ  خٲطرٕ  ونان۔  یہِ  چُھ  قسم  ہٲوِتھ  دپان  بہٕ  کھیٚمہٕ  یا  چیٚمہٕ  نہٕ  سُہ  چیز۔  تو  پتہٕ  چُھس  سُہ  اِصرار  کران  زور  کران  کھیٚنہٕ  خٲطرٕ۔  اتی  چُھ  سُہ  چیز  کھیٚوان  یا  چیٚوان۔  پُھٹرا  وان  چُھ  سُہ  قسم  یُس  ہوومُت  اوسُن۔  تو  پتہٕ  چُھنہٕ  تمہِ  قسمٕچ  کفارت  دِوان۔  لہٰذا  ییٚلہِ  کٲنسہِ  شخصن  کانہہ  چیز  کھیٚنس  یا  چیٚنس  پیٚٹھ  قسم  ہوو  ادٕہ  گژِھہ  نہٕ  تٔمِس  زور  کرُن  سُہ  چیز  کھیٚنہٕ  خٲطرٕ،  یِتھے  پٲٹھۍ  چُھ  اللہ  تعالیٰ  ویٚژھناوان  حکُم  پنُن  یُتھ  توٚہۍ  امہِ  نعمتُک  شُکر  کٔرِو۔

Transliteration:
  L<u>a</u> yu<u>a</u>khi<u>th</u>ukumu All<u>a</u>hu bi<b>a</b>llaghwi fee aym<u>a</u>nikum wal<u>a</u>kin yu<u>a</u>khi<u>th</u>ukum bim<u>a</u> AAaqqadtumu alaym<u>a</u>na fakaff<u>a</u>ratuhu i<u>t</u>AA<u>a</u>mu AAasharati mas<u>a</u>keena min awsa<u>t</u>i m<u>a</u> tu<u>t</u>AAimoona ahleekum aw kiswatuhum aw ta<u>h</u>reeru raqabatin faman lam yajid fa<u>s</u>iy<u>a</u>mu thal<u>a</u>thati ayy<u>a</u>min <u>tha</u>lika kaff<u>a</u>ratu aym<u>a</u>nikum i<u>tha</u> <u>h</u>alaftum wa<b>i</b><u>h</u>fa<i><u>th</u></i>oo aym<u>a</u>nakum ka<u>tha</u>lika yubayyinu All<u>a</u>hu lakum <u>a</u>y<u>a</u>tihi laAAallakum tashkuroon<b>a</b>


Maududi:
  اے  لوٗکو  یِمو  ایمان  چُھو  اوٚنمُت  یہِ  شراب  تہٕ  زار،  یِم  پۅتٕلۍ  تہٕ  پانٛسہٕ،  یِمہٕ  ساریے  چھےٚ  گندٕہ  شیطٲنی  کامہٕ،  یِمو  نِشہِ  کٔرِو  پرہیز،  اُمید  چھےٚ  زِ  تۅہیہِ  گژھیو  فلاح  نصیب۔  ﴿شراب  کِس  حُرمتس  متعلق  ٲسۍ  وُنیستام  زٕہ  حُکم  آمٕتۍ  یِم  سورۂ  بقرہ  آیت  نمبر  219  تہٕ  سورۂ  نساء  آیت  نمبر  43 ہس  منٛز  پتھ  کُن  گٔیہِ۔  یہِ  ٲخری  حُکم  یِنہٕ  برونٛہہ  کٔرۍ  نبی  صلی  اللہ  علیہ و سلمو  أکِس  خطبس  منٛز  لُکھ  خبردار  زِ  خُدایس  چُھ  شراب  سخ  ناپسند،  دوٗر  چُھنہٕ  زِ  امہِ کہ  مکمل  حُرمتُک  حُکم  یِیہِ،  لہٰذا  یِمن  یِمن  لُکن  نِشہِ  شراب  موجود  چُھ  تِم  کٕنِن  سُہ۔  امہِ  پتہٕ  کینٛہہ  کال  گٔژِھتھ  سپٕز  یہِ  آیت  نٲزِل  تہٕ  حضورؐ  کرنوو  اعلان  زِ  وۅنۍ  یِمن  نِشہِ  شراب  چُھ  تِم  نہ  ہیٚکن  تتھ  چیٚتھ،  نہٕ  ہیٚکن  کٕنِتھ  بلکہ  کٔرِن  تتھ  ضائع۔  چنانچہِ  آو  تمی  وقتہٕ  مدینہٕ  چن  گلیِن  منٛز  شراب  دٲرِتھ  دِنہٕ﴾

Jalandhary:
  اے  باایمانو  شراب  زار  پُتِل  تہٕ  چیرین  ہٕندۍ  تیر  یِم  چھِنہٕ  مگر  گندٕہ  تہٕ  ناپاک  کامہِ  شیطان  سٕنٛزو  کامیو  أندرٕہ۔  یِمو  ساروٕے  کامیو  نِشہِ  روٗزِو  پتھ۔  یُتھ  توٚہۍ  کامیاب  سپدِو  یِمن  چیزن  ہٕندیو  مضرتو  نِشہِ  بچِو۔  یِمن  چیزن  ہٕںٛز  بٔڈ  مضرت  چھےٚکہ۔

Transliteration:
  Y<u>a</u> ayyuh<u>a</u> alla<u>th</u>eena <u>a</u>manoo innam<u>a</u> alkhamru wa<b>a</b>lmaysiru wa<b>a</b>lan<u>sa</u>bu wa<b>a</b>lazl<u>a</u>mu rijsun min AAamali a<b>l</b>shshay<u>ta</u>ni fa<b>i</b>jtaniboohu laAAallakum tufli<u>h</u>oon<b>a</b>


Maududi:
  شیطان  چُھ  یہِ  یژھان  زِ  شراب  تہٕ  زارٕ  سٍتۍ  ترٛاوِ  تُہِندٮ۪ن  دِلن  منٛز  عداوت  تہٕ  بُغض  تہٕ  تۅہیہِ  رُکاویو  اللہ  تعالیٰ  یاد  کرنہٕ  نِشہِ  تہٕ  نماز  نِشہِ،  کیا  توٚہۍ  روٗزِوٕہ  تِمو  چیزو  نِشہِ  باز؟

Jalandhary:
  شیطان  چُھنہٕ  یژھان  مگر  یی  زِ  تۅہیہِ  اندر  تراوِ  پانہٕ  وٲنۍ  عداوت  تہٕ  بُغض  دِلن  اندر  شراب  تہٕ  زارٕ  کہ  ذریعہ،  بیٚیہِ  چُھ  شیطان  یژھان  تۅہیہِ  رٹہِ  پتھ  شراب  تہٕ  زارٕ  کہ  ذریعہ  خداے  سٕندِ  یادٕہ  نِشہِ  بیٚیہِ  نمازِ  ںِشہِ  یۅسہٕ  خداے  سُند  یاد  کرنہٕ  کیو  طریقو  أندرٕہ  بہتر  تہٕ  افضل  طریق  چھےٚ،  یژھ  خرٲبی  تہٕ  نقصان  یِمن  چیزن  منٛز  ٲسِتھ،  کیاہ  یہِ  بوٗزِتھ  رُوزِو  نا  توٚہۍ  امہِ  نِشہِ  پتھ۔  یہِ  آیہ  کریمہٕ  بوٗزِتھ  ووٚن  صُحابہٕ  صٲبو۔  ۔  ۔  ۔  ۔  ۔  ۔  ۔  ۔  ۔  یعنی  أسۍ  روٗدۍ  پتھ۔  یس  أکِس  نِش  امہِ  وقتہٕ  شراب  موجود  اوس  تٔمۍ  دیُت  سُہ  برِتھ  تہٕ  چھکِتھ۔

Transliteration:
  Innam<u>a</u> yureedu a<b>l</b>shshay<u>ta</u>nu an yooqiAAa baynakumu alAAad<u>a</u>wata wa<b>a</b>lbagh<u>da</u>a fee alkhamri wa<b>a</b>lmaysiri waya<u>s</u>uddakum AAan <u>th</u>ikri All<u>a</u>hi waAAani a<b>l</b><u>ss</u>al<u>a</u>ti fahal antum muntahoon<b>a</b>


Maududi:
  اللہ  تعالیٰ  تہٕ  تٔمۍ  سٕندِس  رسولؐ  سٕنز  کتھ  مٲنِو  تہٕ  پھیرِو  باز  البتہ  اگر  تۅہیہِ  حکمِ  عدولی  کٔرٕو  تیٚلہِ  زٲنِو  زِ  سٲنِس  رسولس  صلی  اللہ  علیہ و سلمس  پٮ۪ٹھ  ٲس  صرف  صاف  صاف  حکم  واتناونٕچ  ذمہٕ دٲری۔

Jalandhary:
  بیٚیہِ  کٔرِو  فرمانبردٲرِی  خدا  بیٚیہِ  فرماں بردٲرِی  رسولِ  خدا  پرتھ  حُکمس  اندر۔  یِہٕںٛزِ  نافرمٲنی  نِشہِ  روٗزِو  پتھ۔  پس  ہرگاہ  توٚہۍ  پوٚت  پھِرِو  حکُم  مٲنِو  نہٕ،  پس  زٲنِو  توٚہۍ  وارٕہ  پٲٹھۍ  کہ  سٲنِس  پیغمبرس  چُھنہٕ  مٹہِ  مگر  نٔنۍ  پٲٹھۍ  بوضاحت  حکُم  واتناوُن۔  تعمیل  کرُن  یا  نہ  کرُن  یہِ  چُھ  تُہٕنٛز  کٲم۔  تمیُک  نتیجہ  تُلِو  توٚہۍ  پانے۔  ییٚلہِ  یہِ  آیہِ  کریمہ  نٲزِل  سپدُ  بعض  لوٗکو  کوٚر  عرض  درخدمت  آنحضرت  صلی  اللہ  علیہ  وسلم  کہ  یا  رسول  اللہؐ  وارِیاہ  لوٗکھ  یِم  شراب  چیٚوان  ٲسۍ  زار  گِندان  ٲسۍ  تِم  حض  گٔے  ییٚمہِ  عالمہٕ  یِم  چیز  حرام  سپدنہٕ  برونٹھ۔  تِہُند  حال  کیاہ  حض  آسہِ،  اتی  سپٕدۍ  یِم  آیہِ  کریمہٕ  نٲزِل۔

Transliteration:
  Waa<u>t</u>eeAAoo All<u>a</u>ha waa<u>t</u>eeAAoo a<b>l</b>rrasoola wa<b>i</b><u>hth</u>aroo fain tawallaytum fa<b>i</b>AAlamoo annam<u>a</u> AAal<u>a</u> rasoolin<u>a</u> albal<u>a</u>ghu almubeen<b>u</b>


Maududi:
  یِمو  لُکو  ایمان  اوٚن  تہٕ  لاجکھ  نیک  عملہٕ  کرنہِ  تِمو  یِکینژھاہ  گۅڈٕہ  کھیوٚمُت  چوٚمُت  اوس  تتھ  پٮ۪ٹھ  سپدِ  نہٕ  کانٛہہ  گرفت  بشرطیکہ  تِم  روزن  آئندٕہ  تِمو  چیزو  نِشہِ  بچان  یِم  حرام  چِھ  کرنہٕ  آمٕتۍ  تہٕ  ایمانس  پٮ۪ٹھ  روزَن  ثٲبت  قدم  تہٕ  نیک  کامہِ  کرَن  پتہٕ  ییٚمہِ  ییٚمہِ  چیزٕ  نِشہِ  رُکاونہٕ  یِن  تمہِ  نِشہِ  رُکن  تہٕ  یُس  اللہ  تعالیٰ  سُند  فرمان  آسہِ  سُہ  مانن،  پتہٕ  تھاون  پرہیزگٲری  سان  نیک  رٔوِیہِ،  اللہ  تعالیٰ  چُھ  نیک  کردار  لُکن  پسند  کران۔

Jalandhary:
  چُھنہٕ  تِمن  لوٗکن  پیٚٹھ  یِمو  ایمان  اوٚن  تہٕ  رٕژٕ  عملہٕ  کریٚکھ  کانہہ  گناہ،  تتھ  منٛز  یہِ  تِمو  چوٚو  شراب  أندرٕہ  یا کھیٚووزارٕہ  سٍتۍ  زینمتہِ  مالہٕ  أندرٕہ  حرام  سپدنہٕ  برونٹھ،  ییٚلہِ  تِمو  لوٗکو  تِمو  چیزو  نِشہِ  پرہیز  کوٚر  یِم  تمہِ  وقتہٕ  ناجٲیِز  ٲسۍ۔  بیٚیہِ  اوٚنُکھ  ایمان  تہٕ  بیٚیہِ  کریٚکھ  رٕژٕ  عملہٕ،  تو  پتہٕ  روٗدۍ  پرہیز  گٲری  پیٚٹھ  ایمانس  پیٚٹھ  ثٲ  بت  تو  پتہٕ  کوٚرُکھ  تمہِ  وقتہٕ  کیو  حرام  چیزو  نِشہِ  پرہیز  بیٚیہِ  کریٚکھ  رٕژٕہ  عملہٕ،  اللہ  تعالیٰ  چُھ  د  وست  تھاوان  امہِ  قسمہٕ  کین  نیکو  کارن  تہٕ  رٕژٕ  عملہٕ  کروٕنین۔

Transliteration:
  Laysa AAal<u>a</u> alla<u>th</u>eena <u>a</u>manoo waAAamiloo a<b>l</b><u>ssa</u>li<u>ha</u>ti jun<u>ah</u>un feem<u>a</u> <u>t</u>aAAimoo i<u>tha</u> m<u>a</u> ittaqaw wa<u>a</u>manoo waAAamiloo a<b>l</b><u>ssa</u>li<u>ha</u>ti thumma ittaqaw wa<u>a</u>manoo thumma ittaqaw waa<u>h</u>sanoo wa<b>A</b>ll<u>a</u>hu yu<u>h</u>ibbu almu<u>h</u>sineen<b>a</b>


Maududi:
  اے  لوٗکو  یِمو  ایمان  چُھو  اوٚنمُت  اللہ  تعالیٰ  ترٛاویو  تۅہیہِ  تَس  شکارٕ  سٕندِ  ذریعہ  سخت  آزمٲیشہِ  منٛز  یُس  بالکل  تُہٕندٮ۪ن  اَتھن  تہٕ  نیزن  ہٕندِس  زدس  منٛز  آسہِ  یہِ  وُچھنہٕ  مۅکھہٕ  زِ  تۅہیہِ  منٛز  کُس  چُھ  تس  غٲیبانہٕ  پٲٹھۍ  کھۅژان،  پتہٕ  اَمہِ  تنبیہ  پتہٕ  اللہ  تعالیٰ  سٕندِ  مقرر  کرنہٕ  آمتہِ  حدٕ  نِشہِ  برونٛہہ  درٛاو  تس  خٲطرٕ  چُھ  دگ  تُلوُن  عذاب۔

Jalandhary:
  اے  باایمانو  البتہ  الہ  تعالیٰ  کرِ  تۅہیہِ  ضروٗر  آزمٲیِش  شِکار  کہ  کُنہِ  قسمہٕ  سٍتۍ  احرام  کِس  حالتس  اندر۔  سُہ  گوو  سُے  شِکار  یتھ  شِکارس  تُہٕندۍ  اتھہٕ  پِلن۔  بیٚیہِ  تُہٕندۍ  نیزٕہ  پِلن۔  یُس  شِکار  تۅہیہِ  بالکل  قرییب  تہٕ  نزدیک  آسہِ،  اتھہٕ  پِلہ  وٕنہٕ  سٍتۍ  ہیٚکِیون  سُہ  رٹِتھ  یا  نیزٕہ  لٲیِتھ  ہیٚکِیون  سُہ  زخمی  کٔرِتھ۔  یہِ  آزمٲیِش  کرِ  اللہ  تعالیٰ  تۅہیہِ  یُتھ،  مطلب  اِمتحانُک  تہٕ  آزمٲیشہِ  ہُند  چُھ  کہ  حالت  احرامس  منٛز  وحشی  جانور  شِکار  کرُن  کوٚر  تٔمۍ  تۅہیہِ  پیٚٹھ  حرام۔  ییمیُک  حکُم  نٔنۍ  پٲٹھۍ  برونٹھ  یِوٕ  وُن  چُھ۔  تِم  وحشی  جانور  آسن  تۅہیہِ  برونٹھکِنۍ  پھیران  یُتھ  اللہ  تعالیٰ  نٔنراوِ  کہ  کُس  چُھ  کھوژان  تس  تِہٕندِس  عذابس  وُچھنہٕ  ورٲے،  پس  یُس  اکھاہ  حدٕہ  ڈلہِ  یعنی  عدولِ  حُکمی  کرِ۔  احرام  کِس  حالتس  اندر  کرِ  شِکار  تسٕندِ  خٲطرٕ  چُھ  ٲخرتس  اندر  عذاباہ  دگ  تُلہٕ  وُن۔

Transliteration:
  Y<u>a</u> ayyuh<u>a</u> alla<u>th</u>eena <u>a</u>manoo layabluwannakumu All<u>a</u>hu bishayin mina a<b>l</b><u>ss</u>aydi tan<u>a</u>luhu aydeekum warim<u>ah</u>ukum liyaAAlama All<u>a</u>hu man yakh<u>a</u>fuhu bi<b>a</b>lghaybi famani iAAtad<u>a</u> baAAda <u>tha</u>lika falahu AAa<u>tha</u>bun aleem<b>un</b>


Maududi:
  اے  لوٗکو  یِمو  ایمان  چُھو  اوٚنمُت،  اِحرام کِس  حالتس  منٛز  مَہ  مٲرِیوٗن  شِکار۔  ﴿انسان  کٔرِتن  خواہ  پانہٕ  شکار  یا  بیٚیہِ  کٲنٛسہِ  کٔرِتن  شکار  کرنس  منٛز  کُنہِ  پٲٹھۍ  تہِ  مدد۔  دۅشوے  کتھہٕ  چھےٚ  اِحرام  کِس  حالتس  منٛز  منع،  امہِ  علاوٕہ  اگر  شکار  محرَم  ﴿یُس  اِحرام  لٲگِتھ  آسہِ﴾  تمۍ  سٕندِ  خٲطرٕ  مارنہٕ  آسہِ  آمُت  اَمہِ  پتہٕ  تہِ  چُھنہٕ  مَحرَم  سٕندِ  خٲطرٕ  یہِ  کھیوٚن  جٲیز۔  البتہٕ  اگر  کٲنٛسہِ  پانس  خٲطرٕ  شکار  کوٚرمُت  آسہِ  تہٕ  سُہ  دِیہِ  اَمہِ  منٛزٕ  مَحرَمَس  بطور  تحفہٕ  کینٛہہ،  سُہ  کھیٚنس  چُھنہٕ  کانٛہہ  پرواے۔  امہِ  حُکمہٕ  نِشہِ  چِھ  اِیذا  دِنہٕ  وٲلۍ  جانور  مُچھہِ۔  سرُپھ،  بِیچ،  ہلکٔرۍ  ہوٗنۍ  تہٕ  امہِ  قسمٕکۍ  باقی  جانور  یِم  انسانس  نقصان  واتناوَن  وٲلۍ  چِھ  ہیٚکن  اِحرام  کِس  حالتس  منٛز  مارنہٕ  یِتھ﴾  تہٕ  اگر  تۅہیہِ  منٛزٕ  کانٛہہ  زٲنِتھ  مٲنِتھ  یہِ  کرِ  تیٚلہِ  یُس  جانور  تٔمۍ  مورمُت  آسہِ،  تٔسۍ  یوت  اکھ  جانور  آسہِ  چاروایو  منٛزٕ  تس  بطورِ  نذر  دِیُن  ییٚمیُک  فٲصلہِ  تۅہیہِ  منٛزٕ  زٕہ  عٲدل  انسان  کرن  تہٕ  یہِ  نذرانہٕ  یِیہِ  کعبہ  واتناونہٕ،  یا  اگر  یہِ  سپُد  نہٕ  تیٚلہِ  آسن  اَمہِ  گناہ  کِس  کفارس  منٛز  کینٛہہ  مسکین  کھیٚن  کھیٚاوٕنۍ۔  نَتہٕ  آسن  اتھ  بَقدر  روزٕہ  تھاونہِ،  تاکہ  سُہ  وُچھِہ  پننہِ  کرِمتیُک  مزٕہ،  برونٛہہ  یِکینژھاہ  سپُد  سُہ  کوٚر  خُداین  معاف  البتہ  وۅنۍ  اگر  کٲنٛسہِ  یہِ  حرکت  دُبارٕہ  کٔر  تیٚلہِ  ہیٚیہِ  تس  اللہ  تعالیٰ  بدلہٕ،  اللہ  تعالیٰ  چُھ  سارِنٕے  پٮ۪ٹھ  غٲلب  تہٕ  سُہ  چُھ  بدلہٕ  ہیٚنُک  طاقت  تھاوان۔

Jalandhary:
  اے  باایمانو  مٲرِیون  شِکار  احرام  کِس  حالتس  اندر۔  ادٕہ  حرام  حج  کرنہٕ  خٲطرٕ  ٲسِتنو  گونڈ  مُت  یا  عمرہ  کرنہٕ  خٲطرٕ۔  یِتھے  پٲٹھۍ  ییٚلہِ  سُہ  جانور  آسہِ  حرم  شریفس  منٛز،  ادہے  شِکار  کروُن  احرامس  منٛز  آسہِ  تتھ  تہِ  چُھ  یۅہے  حکُم  یعنی  حرم  شریفُک  جانور  گژِھنہٕ  رٹُن  یا  زخمی  کرُن،  یُس  اکھاہ  مارِ  شِکارس  زٲنِتھ  کٔرِتھ  عمداً  پس  چُھ  وٲجِب  تٔمِس  تمیُک  بدل  دیُن  تس  جانورس  ہِیو  یُس  مورُن  چارپاو  أندرٕہ  اکھ  جانوراہ۔  تہِ  گوو  مثلاً  ہرگاہ  شُتر  مرغ  مورُن  تس  بدل  گژِھہ  وونٹ  قربان  کرُن۔  ہرگاہ  گورخر  مورُن  تتھ  بدل  گژِھہ  گاو  مارُن۔  ہرگاہ  روٗسۍ  کٔٹ  مٲرٕں  تس  بدل  گژِھہ  کٹھ  مارُن،  یمیُک  فٲصلہٕ  کرن  تۅہیہِ  مسلمانو  أندرٕہ  زٕ  شخص  عدل  وانصاف  کروٕنۍ،  یُس  جانور  قربان  ییہِ  کرنہٕ  کعبہ  شریف  واتنٲوِتھ،  نتہٕ  ییہِ  أمِس  جانورٕہ  سٕندِس  قٍمتس  برابر  مِسکینن  غذا  دِنہٕ،  نتہٕ  ییہِ  تِمن  مِسکینن  ہٕنٛز  گرنٛز  دۅہن  روزدار  روزنہٕ،  یُتھ  سُہ  مزٕہ  ژٕہِہ  پننہِ  کامہِ  ہٕندِ  سختی  ہُند  تہٕ  یچھ  انجامُک،  اللہ  تعالیٰ  ہن  کوٚر  عفو  تتھ  یہِ  لوٗکو  ازتام  کوٚر،  یُس  آیِندٕہ  دُبارٕہ  یُتھ  جُرم  کرِ  تس  ہیٚیہِ  اللہ  تعالیٰ  اِنتقام  ٲخرتس  اندر،  اللہ  تعالیٰ  چُھ  غٲلِب  اِنتقام  ہیٚنہٕ  وول  تس  یُس  بار  بار  عدولِ  حُکم  کرِ۔

Transliteration:
  Y<u>a</u> ayyuh<u>a</u> alla<u>th</u>eena <u>a</u>manoo l<u>a</u> taqtuloo a<b>l</b><u>ss</u>ayda waantum <u>h</u>urumun waman qatalahu minkum mutaAAammidan fajaz<u>a</u>on mithlu m<u>a</u> qatala mina a<b>l</b>nnaAAami ya<u>h</u>kumu bihi <u>th</u>aw<u>a</u> AAadlin minkum hadyan b<u>a</u>ligha alkaAAbati aw kaff<u>a</u>ratun <u>t</u>aAA<u>a</u>mu mas<u>a</u>keena aw AAadlu <u>tha</u>lika <u>s</u>iy<u>a</u>man liya<u>th</u>ooqa wab<u>a</u>la amrihi AAaf<u>a</u> All<u>a</u>hu AAamm<u>a</u> salafa waman AA<u>a</u>da fayantaqimu All<u>a</u>hu minhu wa<b>A</b>ll<u>a</u>hu AAazeezun <u>th</u>oo intiq<u>a</u>m<b>in</b>


Maududi:
  تُہندِ  خٲطرٕ  آو  سمندرُک  شِکار  بیٚیہِ  سُہ  کھیوٚن  حلال  کرنہٕ۔  یتھ  جایہِ  توٚہۍ  ٹھٔہرِو  تَتہِ  تہِ  ہیٚکِو  سُہ  کھیٚتھ  تہٕ  قٲفلس  خٲطرٕ  ہیٚکِو  زادِراہ  تہِ  بنٲوِتھ۔  البتہ  خشکی  ہُند  شکار،  یوٚت  تام  توٚہۍ  اِحرام کِس  حالتس  منٛز  ٲسِو،  چُھ  تۅہیہِ  پٮ۪ٹھ  حرام  کرنہٕ  آمُت۔  لہٰذا  بٔچِو  تس  اللہ  تعالیٰ  سٕنزِ  نافرمٲنی  نِشہِ  ییٚمۍ  سٕنزِ  پیشی  اندر  توٚہۍ  سٲری  یِیِو  گھیرٕ  کٔرِتھ  اَننہٕ۔

Jalandhary:
  اے  لوٗکو  حلال  آو  کرنہٕ  تُہٕندِ  خٲطرٕ  دریٲیی  شِکار  کرٕنۍ۔  احرامس  منٛز  ٲسِتو  یا  متہٕ  ٲسِتو۔  دریٲیی  کھیٚنہٕ  چیزو  سٍتۍ  تمتع  تُلُن  چُھ  تۅہیہِ  بالکُل  حلال  بیٚیہِ  سارنٕے  مُسافرن،  حرام  آو  کرنہٕ  تُہٕندِ  خٲطرٕ  خشکی  ہُند  شِکار  یوٚتانۍ  توٚہۍ  حالتِ  احرامس  منٛز  ٲسِو۔  ہرگاہ  بیاکھ  شخص  یُس  نہٕ  احرامس  منٛز  آسہِ  شِکار  کرِ  تو  پتہٕ  دِیہِ  مُحرِمس  تس  چُھ  تہِ  کھیٚون  حلال  تہٕ  جٲیِز،  بیٚیہِ  کھوٗژِوتس  خداے  سٕندین  حُکمن  مُخالفت  کرنس  ییٚمِس  برونٹھ  کنہِ  توٚہۍ  سٲرِی  سٔمِتھ  اکہٕ  وٹہٕ  واتناونہٕ  ییِو۔

Transliteration:
  O<u>h</u>illa lakum <u>s</u>aydu alba<u>h</u>ri wa<u>t</u>aAA<u>a</u>muhu mat<u>a</u>AAan lakum wali<b>l</b>ssayy<u>a</u>rati wa<u>h</u>urrima AAalaykum <u>s</u>aydu albarri m<u>a</u> dumtum <u>h</u>uruman wa<b>i</b>ttaqoo All<u>a</u>ha alla<u>th</u>ee ilayhi tu<u>h</u>sharoon<b>a</b>


Maududi:
  خُداین  بنوو  مکانِ  محترم،  کعبہ  لُکن  خٲطرٕ  ﴿اجتمٲعی  زندگی  ہٕندِ﴾  قیامُک  ذریعہ  تہٕ  ماہِ  حرام  بیٚیہِ  قربٲنی  ہٕندۍ  جانور  تہٕ  قلادٕہ  تہِ  ﴿بنٲوِن  اتھ  منز  مُعاوِن﴾  تاکہِ  تۅہیہِ  لگہِ  پے  زِ  اللہ  تعالیٰ  چُھ  آسمان  کیٚو  تہٕ  زمین  کیٚو  سارِوٕے  حالاتو  نِشہِ  باخبر  تہٕ  تس  چُھ  پرٛتھ  چیزُک  علم۔

Jalandhary:
  اللہ  تعالیٰ  ہن  کوٚر  خانہ  کعبہ  یُس  واجبِ  تعظیم  گرٕہ  چُھ  لوٗکن  ہٕندِ  دینی  ودُنیٲوِی  کامین  ہٕندِ  قٲیِم  تہٕ  برپا  روزنُک  باعث،  بیٚیہِ  کٔرِنۍ  تعظیم  وٲلۍ  ریٚتھ  تہٕ  امن  وامانٕکۍ  بٲعِث،  بیٚیہِ  کٔرۍ  اللہ  تعالیٰ  ہن  نظرو  نیازٕکۍ  جانور  یِم  محض  خداے  سٕندِ  خٲطرٕ  چھِ  یِوان  خانہ  کعبس  کُن  واتناونہٕ۔  بیٚیہِ  تِمن  جانورن  ہٕندۍ  ہٕنٛزرٕہ  یِم  تِمن  جانورن  نٲلۍ  تراونہٕ  یِوان  چھےٚ  تِم  تہِ  کٔرین  امن  وامانٕکۍ  بٲعِث،  یہِ  کوٚراللہ  تعالیٰ  ہن  امی  سببہٕ،  یُتھ  توٚہۍ  وارٕہ  زٲنِو  بیشک  اللہ  تعالیٰ  چُھ  زانان  تہِ  سورُے  یہِ  آسمانن  تہٕ  زمینن  اندر  چُھ۔  بیٚیہِ  یُتھ  توٚہۍ  زٲنِو  کہ  اللہ  تعالیٰ  چُھ  پرتھ  چیزس  پیٚٹھ  قدرت  وول۔

Transliteration:
  JaAAala All<u>a</u>hu alkaAAbata albayta al<u>h</u>ar<u>a</u>ma qiy<u>a</u>man li<b>l</b>nn<u>a</u>si wa<b>al</b>shshahra al<u>h</u>ar<u>a</u>ma wa<b>a</b>lhadya wa<b>a</b>lqal<u>a</u>ida <u>tha</u>lika litaAAlamoo anna All<u>a</u>ha yaAAlamu m<u>a</u> fee a<b>l</b>ssam<u>a</u>w<u>a</u>ti wam<u>a</u> fee alar<u>d</u>i waanna All<u>a</u>ha bikulli shayin AAaleem<b>un</b>


Maududi:
  خبردار  سپدِو!  اللہ  تعالیٰ  چُھ  سزا  دِنس  منٛز  تہِ  سخت  تہٕ  اَتھ  سٍتۍ  چُھ  سٮ۪ٹھاہ  درگُزر  تہٕ  رحم  کرن  وول  تہِ۔

Jalandhary:
  زٲنِو  کہ  بیشک  اللہ  تعالیٰ  چُھ  سٮ۪ٹھاہ  عذاب  کروُن  نافرمانن  بیٚیہِ  چُھ  اللہ  تعالیٰ  مغفرت  کروُن  رحم  کروُن  فرماں بردارن۔

Transliteration:
  IAAlamoo anna All<u>a</u>ha shadeedu alAAiq<u>a</u>bi waanna All<u>a</u>ha ghafoorun ra<u>h</u>eem<b>un</b>


Maududi:
  رسول  صلی  اللہ  علیہ و سلمن  پٮ۪ٹھ  چھےٚ  صرف  پیغام  واتناوٕنٕچ  ذمہٕ دٲری  برونٹھ  کُن  چُھ  تُہندٮ۪ن  نَنہِ  وانہٕ  کیٚن  تہٕ  ژھایہِ  تھاونہٕ  آمتیٚن  سارِنٕے  حالاتن  ہُند  زانن  وول  اللہ  تعالیٰ۔

Jalandhary:
  چُھنہٕ  ییٚمِس  سٲنِس  پیغمبرس  مٹہِ  مگر  پیغام  واتناوُن  یُس  تِمو  واتنوو  رٕتہِ  طریقہٕ،  اللہ  تعالیٰ  چُھ  تہِ  سورُے  زانان  یہِ  توٚہۍ  زیٚوِہ  سٍتۍ  تانو  سٍتۍ  نٔنراوان  تہٕ  ظٲہِر  کران  چھِو۔  بیٚیہِ  یہِ  توٚہۍ  دِلن  منٛز  کھٔٹِتھ  تھاوان  چھِو۔

Transliteration:
  M<u>a</u> AAal<u>a</u> a<b>l</b>rrasooli ill<u>a</u> albal<u>a</u>ghu wa<b>A</b>ll<u>a</u>hu yaAAlamu m<u>a</u> tubdoona wam<u>a</u> taktumoon<b>a</b>


Maududi:
  اے  پیغمبرؐ،  یِمن  ؤنِو  زِ  پاک  تہٕ  ناپاک  چِھنہٕ  بہرحال  یکساں  خواہ  ناپاکٕچ  سۅلبہٕ گی  ٲسِتن  کٲژاہ  تہِ  فریفتہٕ  کرن  واجِنۍ،  ﴿یہِ  آیت  چھےٚ  قدر  و  قٍمتُک  اکھ  نوٚوُے  معیار  پیش  کران  یُس  ظٲہر  بیٖن  انسان  سٕندِ  معیار  نِشہِ  بالکل  مختلف  چُھ۔  ظٲہر  بیٖن  سٕنزِ  نظرٕ  منٛز  چُھ  ہتھ  رۅپیہِ  پانژن  رۅپین  ہٕندِس  مقابلس  منٛز  لٲزمی  طور  زیادٕہ  قیمتی  تِکیازِ  ہُہ  چھُ  ہَتھ  یِمہٕ  چھےٚ  پانٛژھ،  البتہ  یہِ  آیت  چھےٚ  ونان  زِ  اگر  ہَتھ  رۅپیہ  اللہ  تعالیٰ  سٕنز  نافرمٲنی  کٔرِتھ  حاصل  آیہِ  کرنہٕ  تِمہٕ  چھےٚ  ناپاک،  تہٕ  اگر  پانژھ  رۅپیہِ  اللہ  تعالیٰ  سٕنز  فرماں برداری  کٔرِتھ  کماونہٕ  آسن  آمژٕ  تِمہٕ  چھےٚ  پاک،  تہٕ  ناپاک  ٲسِتن  مقدارس  منٛز  کوتاہ  تہِ  زیادٕہ،  بہرحال  ہیٚکہِ  نہٕ  سُہ  پاک  چیزس  برابر  ٲسِتھ﴾  پس  اے  لوٗکو  یِم  عقلہِ  وٲلۍ  چِھو،  اللہ  تعالیٰ  سٕنزِ  نافرمٲنی  نِشہِ  روٗزِو  بٔچِتھ  پکان  امید  چھےٚ  زِ  تۅہیہِ  سپدیو  فلاح  نصیب۔

Jalandhary:
  فرمٲوِیوکھ  توٚہۍ  یا  رسول  اللہؐ  برابر  چُھنہٕ  ناپاک  تہٕ  پاک  یعنی  گناہ  تہٕ  اطاعت۔  یا  گنہگار  تہٕ  فرمانبردار ۔  بلکہ  چُھ  خبیث  مردُود،  طیب  چُھ  مقبول۔  عٲقِل  گوو  سُے  یُس  پنُن  پان  مقبول  بناوِ  مردُود  بننہٕ  نِشہِ،  اگرچہِ  تعجُبس  اندر  ترٲوِ  تنے  اے  مُخٲط،  ب  ناپٲکی  زیادتی  تو  کِنۍ  مہ  کر  ژٕ  خیالٕے،  بلکہ  کھوژِو  توٚہۍ  خداُے  سٕندِس  حُکمس  مُخالفت  کرنہٕ  نِشہِ  اے  عقلہٕ  والیو  یُتھ  توٚہۍ  کامیاب  تہٕ  رستگار  سپدِو  حصُول  جنت  سٍتۍ  بیٚیہِ  حصُول  رضاے  الٰہی  سٍتۍ۔  ییٚلہِ  حضرتِ  رسولِ  کریمو  صلی  اللہ  علیہ  و سلم  فرضیت  حج  بیان  فرمٲو  تہٕ  أکۍ  شخصن  پرُژھ  تِمن  کیا  حض  پرتھ  ؤریہِ  چھا  حج  کرُن  فرض  ترٚیہِ  پھِرِ  پرژُھن  نبی  کریم  صلی  اللہ  علیہ  و سلم  تِمو  فرمووُس  نہٕ  کینہہ  جواب۔  تو  پتہٕ  فرمووُکھ  ہرگاہ  بہٕ  فرماوٕہا۔  تیٚلہِ  پیٚیہِ  ہا  تۅہیہِ  پرتھ  وریہِ  حج  کرُن  یُس  نہٕ  توٚہۍ  کٔرِتھ  ہیٚکہِ  ہِو۔  برونٹھِم  لوٗکھ  گٔے  تباہ  زیادٕہ  پرٕژھ  پرٕژھ  کرنہٕ  سٍتۍ۔  یۅسہِ  کتھ  بہٕ  فرماوان  آسو  تتھ  پیٚٹھ  ٲسِو  عمل  کران۔  یۅسہٕ  کتھ  نہٕ  بہٕ  فرماوان  آسو  تمیُک  مہ  ٲسِو  پرژھان۔  اتھ  مُطٲبِق  سپُد  آیہِ  کریمہ  نٲزِل۔

Transliteration:
  Qul l<u>a</u> yastawee alkhabeethu wa<b>al</b><u>tt</u>ayyibu walaw aAAjabaka kathratu alkhabeethi fa<b>i</b>ttaqoo All<u>a</u>ha y<u>a</u> olee alalb<u>a</u>bi laAAallakum tufli<u>h</u>oon<b>a</b>


Maududi:
  اے  لوٗکو  یِمو  ایمان  چُھو  اوٚنمُت،  تِمہٕ  کتھہٕ  مَہ  ٲسِو  پٕرٛژھان  یِمہٕ  تۅہیہِ  پٮ۪ٹھ  ظٲہر  کرنہٕ  یِن  تہٕ  تۅہیہِ  گژھنَو  ناگوار،  ﴿نبی  صلی  اللہ  علیہ و سلمن  ٲسۍ  کینٛہہ  لُکھ  عجیب  عجیب  قسمٕکۍ  فضول  سوال  پٕرٛژھان  یِمن  سوالن  نہ  ٲس  دین کِس  کُنہِ  معاملس  منٛز  ضرورت  آسان  تہٕ  نہ  ٲس  دُنیا کِس  کُنہِ  معاملسٕے  منٛز۔  اتھ  پٮ۪ٹھ  چُھ  تنبیہ  آمُت  فرماونہٕ۔﴾  البتہٕ  اگر  توٚہۍ  تِمہٕ  کَتھہٕ  تَمہِ  وقتہٕ  پٕرٛژھو  ییٚمہِ  ساعتہٕ  قرآن  نٲزِل  آسہِ  سپدان  تیٚلہِ  یِن  تِمہٕ  تۅہیہِ  پٮ۪ٹھ  ظٲہر  کرنہٕ  ﴿ویژھناونہٕ﴾  وُنِیُستام  یِکینژھاہ  تۅہیہِ  کوٚرُو  سُہ  کوٚر  خُداین  معاف  سُہ  چُھ  درگزر  کرن  وول  تہٕ  بُردبار۔

Jalandhary:
  اے  باایمانو  فضول  کتھہٕ  غٲر  ضروٗری  معاملن  متعلق  مہ  ٲسِو  پرژھان  یِمن  متعلق  احتمال  چُھ  کہ  ہرگاہ  بیان  ییہِ  کرنہٕ  تۅہیہِ  سپدِ  تہِ  بوزُن  ناگوار،  بیٚیہِ  ہرگاہ  پرژِھو  توٚہۍ  تمہِ  وقتہٕ  ییٚلہِ  قرآنِ  مجید  نٲزِل  سپدان  آسہِ  تۅہیہِ  ییہِ  پوٗرٕ  تمِچ  وضاحت  کرنہٕ  تو  پتہٕ  ہیٚکِو  نہٕ  توٚہۍ  کٲم  پوٗرٕ  انجام  أنِتھ،  اللہ  تعالیٰ  ہن  کوٚر  تۅہیہِ  عفو  فضول  سوال  کرٕنۍ  ازتام  مگر  آیِندٕہ  کٔرِو  احتیاط،  اللہ  تعالیٰ  چُھ  سٮ۪ٹھاہ  مغفرت  کروُن  سٮ۪ٹھاہ  حلیم  تہِ  چُھ  سُہ  یُتھنہٕ  تۅہیہِ  حُکمِ  عدولی  پیٚٹھ  عذاب  تہٕ  بازخواست  نہ  کرنہٕ  سٍتۍ  دھوکہٕ  لگہِ  کہ  اسہِ  آونہٕ  خلاف  ورزی  پیٚٹھ  بازخواست  کرنہٕ۔

Transliteration:
  Y<u>a</u> ayyuh<u>a</u> alla<u>th</u>eena <u>a</u>manoo l<u>a</u> tasaloo AAan ashy<u>a</u>a in tubda lakum tasukum wain tasaloo AAanh<u>a</u> <u>h</u>eena yunazzalu alqur<u>a</u>nu tubda lakum AAaf<u>a</u> All<u>a</u>hu AAanh<u>a</u> wa<b>A</b>ll<u>a</u>hu ghafoorun <u>h</u>aleem<b>un</b>


Maududi:
  تۅہیہِ  برونٹھ  ٲسۍ  أکۍ  دٔرۍ  اَمی  قسمٕکۍ  سوال  کٔرِمٕتۍ  پتہٕ  سپدۍ  تِم  لُکھ  یِمنٕے  کتھن  ہٕندِ  وجہ  کِنۍ  کُفرس  منٛز  مبتلا۔

Jalandhary:
  پٔزۍ  پٲٹھۍ  یِژھے  کتھہٕ  پرژھ  تِمو  لوٗکو  یِم  تۅہیہِ  برونٹھ  ٲسۍ  پننین  پیغمبرن  تو  پتہٕ  ییٚلہِ  تِمن  کتھن  ہُند  جواب  دِنہٕ  آو  تِمو  کٔر  نہٕ  تتھ  پیٚٹھ  عمل۔  یُتھنہٕ  تۅہیہِ  تہِ  سۅے  نوبت  پیش  ییہِ۔  لہٰذا  چُھ  بہتر  سوالٕے  مہ  ٲسِو  کران،  پتولاکہ  سپٕدۍ  تِم  تِمن  چیزن  مُنکر۔  کٲفرن  ہُند  رسم  اوس  کہ  حیوانن  تہٕ  حیوانن  ہٕندین  بچن  ٲسۍ  معبودانِ  بٲطِلن  ہٕندِ  ناوٕ  نیاز  کران۔  تو  پتہٕ  ٲسۍ  تِہٕندین  کنن  ترٕتھ  دِوان  نِشانہٕ  تھاونہٕ  خٲطرٕ  تس  ٲسۍ  ونان۔  بخیرٕہ۔  بعض  جانورن  ٲسۍ  پۅتلین  ہٕندِ  ناوٕ  تھاوان۔  کامہِ  نِشہِ  آزاد  تھاوان۔  یتھہٕ  پٲٹھۍ  أزِکۍ  کٲفر  چھِ  درم  داند  تھاوان۔  تس  ٲسۍ  ونان  سٲیبہٕ۔  بعض  کٲفر  ٲسۍ  ماجہِ  ہٕندِس  شِکمسٕے  ٲسِتھ  اندر  بچس  متعلق  ونان  کہ  ہرگاہ  یہِ  نر  آسہِ  تیٚلہِ  کرون  یہِ  فلٲنۍ  پۅتلہِ  سٕندِ  خٲطرٕ  ذبح  ہرگاہ  مادٕہ  آسہِ  تیٚلہِ  تھاوون  رچھنہٕ  خٲطرٕ  پانس  کیُت۔  أمِس  ٲسۍ  ونان  وصیلہٕ۔  یس  وونٹنہِ  داہ  بچہٕ  آسہن  پٲدٕہ  سپٕدمٕتۍ  تس  ٲسۍ  سوارِ  نِشہِ  بور  تُلنہٕ  نِشہِ  الگ  تھاوان۔  أمِس  ٲسۍ  حامی  ونان۔  یِمنٕے  چیزن  ٲسۍ  خداے  سُند  حکُم  زانان۔  اتھ  سٲرسٕے  چُھ  اللہ  تعالیٰ  رد  کران۔

Transliteration:
  Qad saalah<u>a</u> qawmun min qablikum thumma a<u>s</u>ba<u>h</u>oo bih<u>a</u> k<u>a</u>fireen<b>a</b>


Maududi:
  خُداین  نہ  چُھ  کانٛہہ  بَحیرہ  مُقرر  کوٚرمُت  نہ  سائبہ  نہ  وصیلہٕ  تہٕ  نہ  حَام۔  ﴿یہِ  چھےٚ  اہلِ  عربن  ہٕندٮ۪ن  توہماتن  ہٕنز  ذکر۔  بَحیرہ  چِھ  تس  اوٗنٹنہِ  ونان  یۅسہٕ  پانژِ  لٹہِ  پیامٕژ  آسہِ  تہٕ  پٔتِمہِ  لٹہِ  آسیس  نَر  بچہِ  زامُت،  جٲہلیت  کِس  زمانس  منٛز  ٲسۍ  اہلِ  عرب  أمِس  کنس  تٕرٛتھ  دِتھ  یلہٕ  تراوان۔  پتہٕ  نہ  اوس  کانٛہہ  أمِس  سوار  سپدان،  نہ  اوس  أمۍ  سُند  دۅد  یِوان  چیٚنہٕ،  نہ  ٲس  أمۍ  سٕنز  جَتھ  یِوان  نیٚتہٕ  نہٕ۔  أمِس  اوس  حق  زِ  کُنہِ  تہِ  کھہَس  تہٕ  کُنہِ  تہِ  نَیہِ  منٛز  ہیٚکہِ ہے  گاسہٕ  کھیٚتھ  تہٕ  کُنہِ  تہِ  یارٕبلہٕ  ہیٚکہِ ہے  تریش  چیٚتھ۔  سائبہ  چِھ  تس  اونٹس  یا  اونِٹنہِ  ونان  یَس  کانٛہہ  نیت  پوٗرٕ  گژھنہٕ  مۅکھہٕ  یا  دود  بلنہٕ  خٲطرٕ  یا  کُنہِ  خطرٕہ  نِشہِ  بَچنہٕ  خٲطرٕ  بطور  شُکرانہٕ  آسہِ  کنس  تٕرٛتھ  دِنہٕ  آمُت۔  امہِ  علاوٕہ  یۅسہٕ  اوٗنٹِنۍ  دَہہِ  لٹہِ  پیامٕژ  آسہِ  تہٕ  تس  آسن  ہیٚتھٕے  مادٕہ  ژَھو  زامٕتۍ،  سۅ تہِ  ٲس  یلہٕ  یِوان  تراونہٕ۔  وصیلہ،  اگر  ژھاوجہِ  گۅڈنِیُک  بچہ  نر  آسہِ  ہے  سُہ  اوس  خُداین  ہٕندِس  ناوس  پٮ۪ٹھ  ذبح  یِوان  کرنہٕ  تہٕ  ہرگاہ  تس  گۅڈِنچہِ  لٹہِ  مادٕہ  ژَھو  زیوِ  ہے  سُہ  اوس  یِوان  پانس  نِشہِ  تھاونہٕ،  البتہ  اگر  نر  تہٕ  مادٕہ  یِکہٕ  وَٹہٕ  زیوہَن  تیٚلہِ  اوس  نَر  ذبح  کرنہٕ  بجاے  خُداین  ہٕندِس  ناوس  پٮ۪ٹھ  یلہٕ  یِوان  تراونہٕ  تہٕ  أمۍ  سُند  ناو  اوس  وصیلہ۔  حَام،  اگر  کٲنٛسہِ  اوٗنٹ  سُند  زُر  سوارِ  لایق  گژِھہ ہے  تیٚلہِ  اوس  بُڈٕ  اونٹ  یلہٕ  یِوان  تراونہٕ۔  امہِ  علاوٕہ  ییٚمِس  اونٹ  سٕندِ  نطفہٕ  سٍتۍ  داہ  بچہِ  زیوہن  تَس  تہِ  ٲس  آزادی  میلان﴾  مگر  یِم  کٲفر  چِھ  خُدایس  پٮ۪ٹھ  اَپٕز  تہمت  لگاوان  تہٕ  تِمن  منٛز  چِھ  اکثر  بے عقل  ﴿زِ  امہِ  قسمٕکۍ  وَہمہٕ  چِھ  رٹان﴾۔

Jalandhary:
  کٔر  نہٕ  اللہ  تعالیٰ  ہن  مُقرر  کانہہ  بخیرٕہ  نہ  سٲیبہٕ  نہ  وصیلہٕ  نہ  کانہہ  حامہٕ،  لیکن  کٲفر  چھِ  پانے  یِم  اپُزۍ  رسوم  ٹھہراوان،  خدایس  کُن  منسوب  کران۔  اکثر  چھِ  تِمو  کٲفرو  أندرٕہ  بے  عقل۔

Transliteration:
  M<u>a</u> jaAAala All<u>a</u>hu min ba<u>h</u>eeratin wal<u>a</u> s<u>a</u>ibatin wal<u>a</u> wa<u>s</u>eelatin wal<u>a</u> <u>ha</u>min wal<u>a</u>kinna alla<u>th</u>eena kafaroo yaftaroona AAal<u>a</u> All<u>a</u>hi alka<u>th</u>iba waaktharuhum l<u>a</u> yaAAqiloon<b>a</b>


Maududi:
  تہٕ  ییٚلہِ  یِمن  وَننہٕ  چُھ  یِوان  زِ،  ؤلِو  تتھ  قانونس  کُن  یُس  خُدایس  چُھ  نٲزِل  کوٚرمُت،  تہٕ  ؤلِو  پیغمبرس  کُن۔  تورٕ  چِھ  تِم  جواب  دِوان،  سانہِ  خٲطرٕ  چُھ  بس  سُے  طریقہٕ  سٮ۪ٹھاہ  یتھ  پٮ۪ٹھ  اسہِ  پنُن  مول  بُڈِبب  چُھ  وُچھمُت۔  کیا  یِم  روزنہٕ  مٲلِس  بُڈِبب  سُندُے  تقلید  کران  اگرچہِ  تِمن  کِہِنۍ  آسہِ  نہٕ  پے  تہٕ  صحیح  وَتہِ  ہٕنز  آسہِ  نہٕ  تِمن  خبرٕے؟

Jalandhary:
  ییٚلہِ  تِمن  وننہٕ  یِوان  چُھ  ییِو  رجو  کٔرِو  تِمن  اِرشاداتن  کُن  یِم  اللہ  تعالیٰ  ہن  نٲزِل  کٔرۍ  بیٚیہِ  تُہٕندِس  پیغمبرس  کُن۔  یِمن  پیٚٹھ  تِم  احکام  و اِرشادات  نٲزِل  کرنہٕ  آے،  تتھ  چھِ  جواب  ونان  اسہِ  چُھ  کٲفی  تی  یہِ  اسہِ  وُچھ  پنٕنۍ  مٲلۍ  بٕڈۍ  بب  کران،  اللہ  تعالیٰ  چُھ  فرماوان  کیاہ  سُہ  طریقہٕ  اوسہٕ  تِمن  پرتھ  حالس  منٛز  کٲفی۔  کیاہ  ہرگاہ  تِہٕندۍ  مٲلۍ  بٕڈۍ  بب  کینہہ  تہِ  زانان  آسہن  نہٕ،  نہ  آسہن  کُنہِ  آسمٲنی  کتابہِ  ہٕندِس  ہدایتس  پیٚٹھ  توتہِ  کرہنہٕ  تِم  تِہٕنٛزٕے  پیروی۔

Transliteration:
  Wai<u>tha</u> qeela lahum taAA<u>a</u>law il<u>a</u> m<u>a</u> anzala All<u>a</u>hu wail<u>a</u> a<b>l</b>rrasooli q<u>a</u>loo <u>h</u>asbun<u>a</u> m<u>a</u> wajadn<u>a</u> AAalayhi <u>a</u>b<u>a</u>an<u>a</u> awalaw k<u>a</u>na <u>a</u>b<u>a</u>ohum l<u>a</u> yaAAlamoona shayan wal<u>a</u> yahtadoon<b>a</b>


Maududi:
  اے  لوٗکو  یِمو  ایمان  چُھو  اوٚنمُت،  پنٕنۍ  فکر  کٔرِو،  بیٚیہِ  کٲنٛسہِ  ہِنزِ  گُمرٲہی  سٍتۍ  چُھنہٕ  تۅہیہ،  کِہِنۍ  بِگران  اگر  توٚہۍ  خۅد  راہِ  راستس  پٮ۪ٹھ  چِھو۔  ﴿یعنی  اَمہِ  بجایہِ  زِ  انسان  روزِ  پرتھ  ساعتہٕ  یہِ  وُچھان  زِ  فلٲنۍ  کیا  چُھ  کران  تہٕ  فلٲنۍ  سٕندِس  عقیدتس  منٛز  کیا  خرٲبی  چھےٚ  تہٕ  فلٲنۍ  سٕنزن  عملن  منٛز  کیا  بُرٲئی  چھےٚ،  تس  پزِ  یہِ  وُچُھن  زِ  پانہٕ  کیا  چُھ  سُہ  کران،  البتہ  ییٚمہِ  آیتُک  مَنشہِ  چُھنہٕ  ہرگِز  تہِ  یہِ  زِ  انسان  کٔرِن  بس  پننہِ  نجاتٕچ  فکر،  باقین  ہٕندِ  اصلاحٕچ  فِکر  مَہ  کٔرِن۔  حضرت  ابوبکر  صدیق  رضی  اللہ  تعالیٰ  عنہ  چِھ  پننِس  أکِس  خطبس  منٛز  امہِ  غلط  فہمی  ہُند  تردید  کران  فرماوان،  لوٗکو  توٚہۍ  چِھو  یہِ  آیت  پران  تہٕ  چِھو  غلط  تٲوِیل  کران۔  مےٚ  وُچھ  رسول  اللہؐ  یہِ  فرماوان  زِ  ییٚلہِ  لُکن  ہُند  حال  یہِ  سپدِ  زِ  تِم  وُچھن  بُرٲئی  تہٕ  تتھ  کرن  نہٕ  بدلاونٕچ  کوٗشش،  ظٲلِمس  وُچھن  ظُلم  کران  تہٕ  تٔمۍ  سُند  اتھہٕ  رٹن  نہٕ  پتھ  تیٚلہِ  چَھنہٕ  یہِ  کتھ  دوٗر  زِ  اللہ  تعالیٰ  وَلہِ  سارِنٕے  پننِس  عذابس  منٛز۔  اللہ  تعالیٰ  سُند  قسم  تۅہیہِ  چُھو  لٲزِم  زِ،  رٕژرُک  دِیو  حُکم  تہٕ  بُرٲئی  نِشہِ  رُکٲوِو  ﴿اگر  یہِ  کٔرِو  نہٕ﴾  اللہ  تعالیٰ  کرِ  تۅہیہِ  پٮ۪ٹھ  تِم  لُکھ  مُسلط  یِم  تۅہیہِ  منٛز  سارِوٕے  کھۅتہٕ  بدتر  آسن  تہٕ  تِم  واتناونو  تۅہیہِ  سخ  تکلیف،  پتہٕ  منگن  تُہٕندۍ  نیک  لُکھ  خُدایس  دُعا  مگر  تِم  گژھن  نہٕ  قبول۔  خُدایس  کُن  چُھو  تۅہیہِ  سارِنٕے  پوٚت  پھیٖرِتھ  گژُھن  پتہٕ  وَنیو  سُہ  تۅہیہِ  زِ  توٚہۍ  کیا  ٲسِو  کران۔

Jalandhary:
  اے  باایمانو  کٔرِو  پننِس  پانس  اِصلاح  کرنٕچ  فکر۔  اصٕل  کٲم  چھو  یہے  تۅہیہِ  مٹہِ۔  بیین  اِصلاح  کرنس  متعلق  چُھ  یہِ  حکُم  کہ  توٚہۍ  پننہِ  مقدورٕہ  تہٕ  طاقتہٕ  موجوب  بیین  اِصلاح  کرنٕچ  کوٗشش  کٔرِو  مگر  تِمن  کانہہ  اثر  سپدِنہٕ  توٚہۍ  مہ  کھیٚیِو  تمیُک  غم  کہ  تِمن  کونہٕ  چُھ  اثر  سپدان،  یُس  شخص  تُہٕندِ  اِصلاح  کرنہٕ  باوجود  گُمرٲہی  پیٚٹھٕے  روزِ  تۅہیہِ  چُھنہٕ  تمیُک  کانہہ  نقصان  تہٕ  ضریر۔  ییٚلہِ  توٚہۍ  پانہٕ  پوٗرٕ  ہِدایتس  پیٚٹھ  ٲسِو،  خداے  سٕے  کُن  چُھ  تۅہیہِ  سارنٕے  رجوع  کرُن۔  پس  کریو  سُہ  تۅہیہِ  خبر  تمہِ  سارچِی  یہِ  توٚہۍ  کران  ٲسِو۔

Transliteration:
  Y<u>a</u> ayyuh<u>a</u> alla<u>th</u>eena <u>a</u>manoo AAalaykum anfusakum l<u>a</u> ya<u>d</u>urrukum man <u>d</u>alla i<u>th</u>a ihtadaytum il<u>a</u> All<u>a</u>hi marjiAAukum jameeAAan fayunabbiokum bim<u>a</u> kuntum taAAmaloon<b>a</b>


Maududi:
  اے  لوٗکو  یِمو  ایمان  چُھو  اوٚنمُت،  ییٚلہِ  تۅہیہِ  منٛز  کٲنٛسہِ  موتُک  وقت  واتہِ  تہٕ  سُہ  آسہِ  وصیت  کران  تیٚلہِ  چُھ  تٔمۍ  سٕندِ  خٲطرٕ  شہادتُک  نصاب  یہِ  زِ  تُہٕندِ  جماعتہٕ  منٛزٕ  گژھن  زٕ  صاحبِ  عدل  انسان  گواہ  بناونہٕ  یِنۍ  ﴿یعنی  دین  دار،  پرہیزگار  تہٕ  قابِل  اعتماد  مُسلمان﴾  یا  اگر  توٚہۍ  سفرٕکِس  حالتس  منٛز  ٲسِو  تہٕ  تَتہِ  یِیہِ  موتُک  مصیبت  پیش  تیٚلہِ  گژھن  غیر  لُکوٕے  منٛزٕ  زٕہ  گواہ  تھاوٕنۍ،  پتہٕ  ہرگاہ  کانٛہہ  شک  باسہِ  تیٚلہِ  گژھن  نمازِ  پتہٕ  دۅشوے  گواہ  ﴿مسجدِ  اندر﴾  رُکاوٕنۍ  تہٕ  تِم  گژھن  اللہ  تعالیٰ  سُند  قسم  کھیٚتھ  وَنٕنۍ  زِ  أسۍ  چِھنہٕ  ذٲتی  فٲیدٕہ  بدلہٕ  شہادت  کٕنَن  وٲلۍ  خواہ  سُہ  سون  رشتہٕ  دارٕے  کونہٕ  آسہِ  ﴿أسۍ  چِھنہٕ  تس  رعایت  کرن  وٲلۍ۔﴾  تہٕ  نہ  چِھ  أسۍ  اللہ  تعالیٰ  سٕندِ  واسطٕچ  گوٲہی  چُھپاون  وٲلۍ  اگر  اَسہِ  یہِ  کوٚر  تیٚلہِ  گژھو  أسۍ  گناہ  گارن  منٛز  گٕنزراونہٕ  یِنۍ۔

Jalandhary:
  اے  باایمانو،  تُہٕندین  باہمی  معاملاتن  اندر  مثلاً  وٲرثن  کُن  مال  سپُرد  کرنہٕ  خٲطرٕ  گژھن  آسٕنۍ  زٕے  شخص۔  وصی  ییٚلہِ  تۅہیہِ  أندرٕہ  کٲنسہِ  مرنُک  وقت  واتان  آسہِ،  تمہِ  ساتہٕ  وٲرثن  کُن  مال  سپُرد  کرنہٕ،  وصیت  کرنہٕ  خٲطرٕ  گژھن  زٕ  شخص  مُسلمان  دیندار  آسٕنۍ  یِم  وصی  بناونہٕ  یِن۔  یا  زٕ  شخص  غٲر  مُسلِم  ہرگاہ  نے  زٕ  مسلمان  میسر  سپدن،  ہرگاہ  تۅہیہِ  سفرس  منٛز  ٲسِتھ  مرنُک  وقت  واتہِ،  تُہُند  گژھن  تِم  زٕ  گواہ  رٹٕںۍ  اداے  شہادت  خٲطرٕ  نماز  پٔرِتھ۔  آسن  ہے  زٕمسلمان  بہتر  چُھو  دِگر  نماز  پٔرِتھ۔  آسن  ہے  غٲر  مسلم  تیٚلہِ  یۅسہٕ  تِمن  پننہِ  طورٕہ  کانہہ  نمازاہ  کانہہ  عبادتھاہ  مُقرر  آسہِ  سۅ  عبادت  کٔرِتھ  لوٗکن  تھی،  پس  ہٲوِنۍ  تِم  زٕ  مسلمان  قسم  خداے  سُند  ہرگاہ  تۅہیہِ  تِمن  متعلق  شک  آسہِ،  قسم  ہٲوِن  تِم  یتھ  کتھہِ  پیٚٹھ  کہ  أسۍ  کرو  نہٕ  حٲصِل  ییٚمہِ  کتھہِ  سٍتۍ  کانہہ  فٲیدٕہ  میت  سٕندِ  مال  کہ  تمعہ  مۅکھہٕ  کرو  نہٕ  أسۍ  اپُز  قسم  ادٕہ  ٲسِتن  اسہِ  ٲشناو  پنُن  رشتہٕ  دار  پنُن  کٲنسہِ  ہُند  رعایت  کرونہٕ  أسۍ،  پروردِگارٕہ  سٕندِ  طرفہٕ  یۅسہٕ  کتھ  وننُک  حکُم  چُھ  سۅ  کتھ  تھاوونہٕ  أسۍ  کٔھٹِتھ،  ہرگاہ  أسۍ  یچھ  کتھا  کرو  بیشک  أسۍ  چھِ  تیٚلہِ  گنہگار  تہٕ  مُجرِمو  أندرٕہ۔

Transliteration:
  Y<u>a</u> ayyuh<u>a</u> alla<u>th</u>eena <u>a</u>manoo shah<u>a</u>datu baynikum i<u>tha</u> <u>h</u>a<u>d</u>ara a<u>h</u>adakumu almawtu <u>h</u>eena alwa<u>s</u>iyyati ithn<u>a</u>ni <u>th</u>aw<u>a</u> AAadlin minkum aw <u>a</u>khar<u>a</u>ni min ghayrikum in antum <u>d</u>arabtum fee alar<u>d</u>i faa<u>sa</u>batkum mu<u>s</u>eebatu almawti ta<u>h</u>bisoonahum<u>a</u> min baAAdi a<b>l</b><u>ss</u>al<u>a</u>ti fayuqsim<u>a</u>ni bi<b>A</b>ll<u>a</u>hi ini irtabtum l<u>a</u> nashtaree bihi thamanan walaw k<u>a</u>na <u>tha</u> qurb<u>a</u> wal<u>a</u> naktumu shah<u>a</u>data All<u>a</u>hi inn<u>a</u> i<u>th</u>an lamina al<u>a</u>thimeen<b>a</b>


Maududi:
  البتہ  اگر  پے  لگہِ  زِ  دۅشویو  چُھ  پنُن  پان  گناہس  منٛز  مبتلا  کوٚرمُت  تیٚلہِ  گژھن  تِہٕنزِ  جایہ،  بیٚیہِ  زٕہ  شخص  یِم  تِہِندِ  بہ  نسبت  شہادت  دِنہٕ  خٲطرٕ  اہل تر  آسن  تِمَو  منٛزٕ  کھڑا  سپدٕنۍ  یِمن  حق  تلفی  آسہِ  گٔمٕژ  تہٕ  تِم  گژھن  قسم  کھیتھ  ونٕںۍ  زِ،  سٲنۍ  شہادت  چھےٚ  تُہٕندِ  شہادت  کھۅتہٕ  زیادٕہ  برحق  تہٕ  اَسہِ  چَھنہٕ  پننہِ  گوٲہی  منٛز  کانٛہہ  زیادتی  کٔرمٕژ،  اگر  أسۍ  یہِ  کرو  تیٚلہِ  آسو  أسۍ  ظالِمو  منٛزٕ۔

Jalandhary:
  پس  ہرگاہ  کُنہِ  طریقہٕ  معلوم  سپدِ  کہ  یِمو  دۅیو  گواہو  کوٚر  پنُن  حق  ثٲبِت  گنہہ  سٍتۍ  یعنی  خیانت  کٔرِتھ  ہووُکھ  قسم  اپُز،  پس  بدل  زٕ  گواہ  سپدن  قٲیِم  ہۅمن  دۅن  گواہن  ہٕنٛزِ  جایہِ،  تِہٕندِ  طرفہٕ  یِہُند  حق  ضایع  کرنہٕ  آو  یِم  زٕ  نٔوۍ  گواہ  آسن  تِمن  ہٕندۍ  نزدیک  رشتہٕ  دار،  پس  خداے  سُند  قسم  ہٲوِتھ  ؤنِن  یِم  زٕ  گواہ،  سٲنۍ  گوٲہی  چھےٚ  زیادٕہ  درُست  برونٹھمین  گواہن  ہٕندِ  کھۅتہٕ،  اسہِ  کُنہِ  قسمہِ  زیادتی  کٔرنہٕ،  أسۍ  حدٕہ  ڈٔلۍ  نہٕ  ہرگاہ  أسۍ  حدٕہ  ڈٔلمٕتۍ  آسو،  تیٚلہِ  چھِ  أسۍ  ضروٗر  ظٲلِمو  أندرٕہ۔

Transliteration:
  Fain AAuthira AAal<u>a</u> annahum<u>a</u> ista<u>h</u>aqq<u>a</u> ithman fa<u>a</u>khara<u>n</u>i yaqoom<u>a</u>ni maq<u>a</u>mahum<u>a</u> mina alla<u>th</u>eena ista<u>h</u>aqqa AAalayhimu alawlay<u>a</u>ni fayuqsim<u>a</u>ni bi<b>A</b>ll<u>a</u>hi lashah<u>a</u>datun<u>a</u> a<u>h</u>aqqu min shah<u>a</u>datihim<u>a</u> wam<u>a</u> iAAtadayn<u>a</u> inn<u>a</u> i<u>th</u>an lamina a<b>l</b><i><u>thth</u></i><u>a</u>limeen<b>a</b>


Maududi:
  امہِ  طریقہٕ  یِیہِ  زیادٕہ  توقع  کرنہٕ  زِ  لُکھ  دِن  ٹھیک  ٹھیک  شہادت  یا  کرن  کم  از  کم  اَمہِ  کتھہِ  ہُندُے  خوف  زِ  تِہندِیٚو  قسمو  پتہٕ  گوٚژھ  نہٕ  باقین  ہٕندیو  قسمو  سٍتۍ  تِہُند  تردید  سپدُن۔  خُدایس  کھوٚژِو  تہٕ  بوٗزِو  اللہ  تعالیٰ  چُھ  نافرمٲنی  کرن  والیٚن  پننہِ  رہنمٲئی  نِشہِ  محروم  کران۔

Jalandhary:
  ییٚمہِ  طریقہٕ  قسمو  سٍتۍ  چھو  زیادٕہ  امید  کہ  تِم  دِن  گوٲہی  جان  پٲٹھۍ۔  رٕتہِ  طریقہٕ،  یا  کھوژن  کم  ازکم  ییٚمہِ  کتھہِ  نِشہِ  کہ  ہرگاہ  أسۍ  پوٚز  پوٚز  ونو  نہٕ  تیٚلہِ  ییہِ  سٲنۍ  گوٲہی  تہِ  رد  کرنہٕ  دۅیمہِ  گوٲہی  سٍتۍ،  بیٚیہِ  کھوٗژِو  اللہ  تعالیٰ  ہس  معاملات  وحقوقن  منٛز  مہ  ٲسِو  اپُز  ونان۔  بیٚیہِ  بوٗزِو  خداے  سٕندۍ  احکام  تو  پتہٕ  مٲنِو۔  ہرگاہ  مٲنِو  نہٕ  تیٚلہِ  سپدِو  فٲسِق  تہٕ  نافرمان،  اللہ  تعالیٰ  چُھنہٕ  نافرمانن  نجاتٕچ  تہٕ  سعادتٕچ  وتھ  ہاوان۔

Transliteration:
  <u>Tha</u>lika adn<u>a</u> an yatoo bi<b>al</b>shshah<u>a</u>dati AAal<u>a</u> wajhih<u>a</u> aw yakh<u>a</u>foo an turadda aym<u>a</u>nun baAAda aym<u>a</u>nihim wa<b>i</b>ttaqoo All<u>a</u>ha wa<b>i</b>smaAAoo wa<b>A</b>ll<u>a</u>hu l<u>a</u> yahdee alqawma alf<u>a</u>siqeen<b>a</b>


Maududi:
  ییٚمہِ  دۅہ  اللہ  تعالیٰ  سارِنے  رسولن  جمع  کٔرِتھ  پرٛژِھہ  زِ  تۅہیہِ  کیا  جواب  اوو  دِنہٕ۔  ﴿یعنی  قیامت کہ  دۅہ  یِیہِ  رسولن  پرٛژھنہٕ  زِ  اسلامس  کُن  یۅسہٕ  دعوت  تۅہیہِ  دِژمٕژ  ٲسٕو  تمِیُک  کیا  جواب  دُیتنو  دُنیاہن  تۅہیہِ؟﴾  تِم  کرن  عرض  زِ  اَسہِ  چُھنہٕ  کِہِنۍ  علم،  توٚہۍ  چِھو  تمام  پوشیدٕہ  حقیقتہٕ  زانان۔

Jalandhary:
  سُہ  دۅہ  پٲوِو  ژیٚتس  ییٚمہِ  دۅہہ  جمع  کرِ  اللہ  تعالیٰ  سارنٕے  پیغمبرانِ  اُمتیو  سان  سُہ  گوو  قیامتُک  دۅہ،  کوٗتاہ  ہولناک  چُھ،  تو  پتہٕ  پرژھیکھ  تۅہیہِ  کیا  جواب  اوو  دِنہٕ  یِمن  اُمتین  ہٕندِ  طرفہٕ،  تِم  دپن  اسہِ  چُھنہٕ  ژیٚتسٕے  کِہِنۍ۔  تہِ  آسہِ  تمہِ  دۅہکہِ  شدت  ہولُک  اثر  تِمن  پیٚٹھ۔  زہوُل  آسیٚکھ  سپُدمُت،  پٔزۍ  پٲٹھۍ  ژٕے  چُھکھ  سٲرِی  پوٗشیدٕہ  چیز  زانہٕ  وُن۔

Transliteration:
  Yawma yajmaAAu All<u>a</u>hu a<b>l</b>rrusula fayaqoolu m<u>atha</u> ojibtum q<u>a</u>loo l<u>a</u> AAilma lan<u>a</u> innaka anta AAall<u>a</u>mu alghuyoob<b>i</b>


Maududi:
  پتہٕ  کٔرِو  تصور  تمہِ  موقعُک  ییٚلہِ  اللہ  تعالیٰ  فرماوِ  زِ،  اے  مریم  سٕندِ  فرزند  عیسیؑ،  یاد  کر  میٲنۍ  سۅ  نعمت  یۅسہٕ  مےٚ  ژےٚ  تہٕ  چانہِ  ماجہِ  ٲس  عطا  کٔرمٕژ،  مےٚ  کوٚرُے  ژےٚ  روحِ  پاک  سٍتۍ  مدد،  ژٕ  اوسُکھ  منٛزِلِس  منٛز  تہِ  لُکن  سٍتۍ  کتھہٕ  کران  تہٕ  بوٚڈ  گٔژھتھ  تہِ،  مےٚ  دِژمے  ژےٚ  کتاب  تہٕ  حکمت  بیٚیہِ  توراتٕچ  تہٕ  انجیلٕچ  تعلیم،  ژٕ  اوسُکھ  میانہِ  حُکمہٕ  پرندٕہ  سٕنزِ  شکلہِ  ہُند  میٚژِ  پُتلہٕ  بناوان،  تہٕ  تتھ  اوسُکھ  پھۅکھ  دِوان  تہٕ  سُہ  اوس  میانہِ  حُکمہٕ  پرندٕہ  بنان،  ژٕ  اوسُکھ  زیٚنہٕ  گرِ  پیٹھُک  اوٚن  تہٕ  میٚندۍلد  میانہِ  حُکمہٕ  ٹھیک  کران،  ژٕ  اوسُہکھ  مُردٕہ  میانہِ  حُکمہٕ  کڑان۔  ﴿یعنی  موت کہ  حالت  نِشہِ  کٔڑِتھ  زندگی  ہٕندِس  حالتس  منٛز  اَنان﴾  پتہٕ  ییٚلہِ  ژٕ  بنی  اسرٲئیلس  نِشہِ  واضح  نِشٲنیہِ  ہیٚتھ  ووتُکھ،  مےٚ  بچوومَکھ  ژٕ  تِمن  نِشہِ  تہٕ  یِم  لُکھ  تِمن  منٛز  منکرِ  حق  ٲسۍ  تِمو  ووٚن  زِ  یِمہٕ  نشٲنیہِ  چَھنہٕ  جادوگری  ورٲے  بیٚیہِ  کِہِنۍ۔

Jalandhary:
  سُہ  دۅہ  پٲوِو  ژیٚتس  ییٚمہِ  دۅہہ  پرژِھہ  اللہ  تعالیٰ  حضرتِ  عیسیٰ  ہس  علیہ  السلام  اے  عیسیٰ  بِن  مریم  ژیٚتس  پٲوِو  میٲنۍ  تِم  احسانات  یِم  مُختلف  وقتن  اندر  مُختلف  قسمو  ژےٚ  پیٚٹھ  تہٕ  چانہِ  وٲلدس  حضرتِ  مریمس  پیٚٹہ  مےٚ  کٔرمٕتۍ  چھِ،  ییٚلہِ  سُہ  مدد  کوٚ  رُے  ژےٚپاک  روح  سٕندِ  سٍتۍ  ﴿سُہ  گوو  حضرتِ  جبریل  امین  علیہ  السلام﴾،  کتھ  اوسُکھ  ژٕ  کران  لۅکچارس  لوٗکن  سٍتۍ  منزلِس  منٛز  بیٚیہِ  بوٚڈ  وٲتِتھ  دۅن  کلامن  منٛز  ٲسۍ  نہٕ  کانہہ  فرقاہ،  بیٚیہِ  ییٚلہِ  مےٚ  ژٕ  ہیٚچھنومکھ  ژٕ  لیٚکھن  تہٕ  گاٹجارچہِ  کتھہٕ،  بیٚیہِ  تورات  تہٕ  اِنجیل،  بیٚیہِ  ییٚلہِ  ژٕ  بناوان  اوسُکھ  ربہِ  ہٕندۍ  جانور  ہِی  میانہِ  حُکمہٕ،  پس  اوسُکھ  ژٕ  تتھ  منٛز  پھۅکھ  دِوان  تو  پتہٕ  اوس  سُہ  وارٕہ  کارٕہ  جانور  بنان  میانہِ  حُکمہٕ،  بیٚیہِ  اوسہن  موٗلی  اوٚن  نابینا  تہٕ  ہیٚتھٕر  لد  بیمار  بلہٕ  راوان  میانہِ  حُکمہٕ،  بیٚیہِ  ییٚلہِ  ژٕ  مردٕہ  اوسہکھ  زِندٕہ  کٔرِتھ  قبرو  منٛزٕہ  کڈان  میانہِ  حُکمہٕ،  بیٚیہِ  ییٚلہِ  بنی  اسراییل  ژےٚ  نِشہِ  پتھ  رٔٹۍ  ییٚلہِ  تِمو  چانہِ  قتلُک  اِرادٕہ  کریو  ییٚلہِ  ژٕ  تِمن  نِشہِ  ننہِ  دلیلہٕ  ہیٚتھ  آکھ،  پس  وۅن  تِمو  أندرٕہ  تِمو  لوٗکو  یِم  کٲفر  ٲسۍ  چھنہٕ  یِم  روشن  دلیلہٕ  مگر  نوٚن  سحرٕ  تہٕ  جود۔

Transliteration:
  I<u>th</u> q<u>a</u>la All<u>a</u>hu y<u>a</u> AAees<u>a</u> ibna maryama o<u>th</u>kur niAAmatee AAalayka waAAal<u>a</u> w<u>a</u>lidatika i<u>th</u> ayyadtuka biroo<u>h</u>i alqudusi tukallimu a<b>l</b>nn<u>a</u>sa fee almahdi wakahlan wai<u>th</u> AAallamtuka alkit<u>a</u>ba wa<b>a</b>l<u>h</u>ikmata wa<b>al</b>ttawr<u>a</u>ta wa<b>a</b>linjeela wai<u>th</u> takhluqu mina a<b>l</b><u>tt</u>eeni kahayati a<b>l</b><u>tt</u>ayri bii<u>th</u>nee fatanfukhu feeh<u>a</u> fatakoonu <u>t</u>ayran bii<u>th</u>nee watubrio alakmaha wa<b>a</b>labra<u>s</u>a bii<u>th</u>nee wai<u>th</u> tukhriju almawt<u>a</u> bii<u>th</u>nee wai<u>th</u> kafaftu banee isr<u>a</u>eela AAanka i<u>th</u> jitahum bi<b>a</b>lbayyin<u>a</u>ti faq<u>a</u>la alla<u>th</u>eena kafaroo minhum in h<u>atha</u> ill<u>a</u> si<u>h</u>run mubeen<b>un</b>


Maududi:
  پتہٕ  ییٚلہِ  مےٚ  حواریَن  اشارٕہ  کوٚر  زِ  مےٚ  پٮ۪ٹھ  تہٕ  میٲنِس  رسولس  پٮ۪ٹھ  أنِو  ایمان۔  پتہٕ  ووٚن  تِمو،  اسہِ  اوٚن  ایمان  تہٕ  گواہ  روٗزِو  زِ  أسۍ  چِھ  مسلم۔

Jalandhary:
  بیٚیہِ  ییٚلہِ  مےٚ  حوارینن  حکُم  کوٚر  کہ  پژھ  کٔرِو  مےٚ  تہٕ  میٲنِس  پیغمبرس،  تِمو  دوٚپ  ژےٚ  کُن  تمیُک  جواب  کہ  اسہِ  اوٚن  ایمان  خدایس  تہِ  تہٕ  ژےٚ  تہِ  وۅنۍ  روز  ژٕ  اے  حضرتِ  عیسیٰ  گواہ  کہ  أسۍ  چھِ  پٔزۍ  پٲٹھۍ  مسلمان  فرماں بردار  خداے  سٕندۍ  تہِ  چٲنۍ  تہِ۔

Transliteration:
  Wai<u>th</u> aw<u>h</u>aytu il<u>a</u> al<u>h</u>aw<u>a</u>riyyeena an <u>a</u>minoo bee wabirasoolee q<u>a</u>loo <u>a</u>mann<u>a</u> wa<b>i</b>shhad biannan<u>a</u> muslimoon<b>a</b>


Maududi:
  ﴿حوارین  ہٕندِس  سلسلس  منٛز﴾  گژِھہ  یہِ  واقع  تہِ  یاد  روزُن۔  ﴿چونکہ  حوارین  ہِنزِ  ذِکر  ٲس  آمٕژ  امہِ  موجوب  چُھ  کلامُک  سلسلہ  پھُٹرٲوِتھ  جملۂ  معترضہ  رٔنگۍ  یتھ  جایہِ  حوارِینٕے  متعلق  بیٚیہِ  أکِس  واقعس  کُن  اشارٕہ  کرنہٕ  آمُت  ییٚمہِ  نِشہِ  یہِ  کتھ  صاف  چھےٚ  ننان  زِ  یِمو  شاگردو  مسیح  علیہ  السلامس  نِشہِ  براہِ  راست  تعلیم  ٲس  حاصل  کٔرمٕژ  تِم  ٲسۍ  مسیح  علیہ  السلامس  اکھ  انسان  تہٕ  محض  اللہ  تعالیٰ  سُند  اکھ  بندٕہ  سمجھان  تہٕ  تِہِندِس  وہم  و  گُمانس  منٛز  تہِ  اوس  نہٕ  پننِس  مُرشدس  متعلق  خُداے  یا  شریکِ  خُدا  یا  فرزندِ  خُداے  آسنُک  تصور۔  امہِ  علاوٕہ  یہِ  زِ  مسیح  علیہ  السلامَو  اوس  پنُن  پان  تہِ  تِمن  برونٛٹھہٕ  کنہِ  أکِس  بے اختیار  بندٕہ  سٕندِ  حیثیتہٕ  پیش  کوٚرمُت۔﴾  ییٚلہِ  حواریٚو  ووٚن،  اے  عیسیٰ  ابن  مریمؑ  کیا  تُہُند  ربّ  ہیکیا  سانہِ  خٲطرٕ  آسمان  پٮ۪ٹھہٕ  کھیٚنُک  اکھ  خوان  نٲزِل  کٔرِتھ؟  عیسیٰ  علیہ  السلامن  ووٚننکھ،  خُدایس  کھوژِو  اگر  توٚہۍ  مومن  چِھو۔

Jalandhary:
  بیٚیہِ  چُھ  قٲبِل  ذکر  واقعہ  یہِ  ییٚلہِ  حوار  ینو  دوٚپ  یاحضرتِ  عیسیٰ  بِن  مریم،  کیاہ  تُہُند  پروردِگار  ہیٚکنا  اسہِ  پیٚٹھ  آسمان  کہِ  طرفہٕ  نعمتن  ہُند  خوانچہ  نٲزِل  کٔرِتھ،  وٲلِتھ،  تہِ  ما  چُھو  تُہٕندِس  کُنہِ  حُکمس  خلاف،  حضرتِ  عیسیٰ  ہن  دوٚپُکھ  کھوٗژِو  خدایس  ہرگاہ  توٚہۍ  باایمان  چِھو۔  یژھ  کتھ  کرنہٕ  نِشہِ  روٗزِو  پتھ  تِکیازِہ  باایمانن  پزِ  نہٕ  معجزن  ہٕنٛز  فرمٲیِش  کرٕنۍ۔  بے  ضروٗرت  امہِ  قسمٕکۍ  چیز  طلب  کرُن  چُھ  خلافِ  ادب۔

Transliteration:
  I<u>th</u> q<u>a</u>la al<u>h</u>aw<u>a</u>riyyoona y<u>a</u> AAees<u>a</u> ibna maryama hal yasta<u>t</u>eeAAu rabbuka an yunazzila AAalayn<u>a</u> m<u>a</u>idatan mina a<b>l</b>ssam<u>a</u>i q<u>a</u>la ittaqoo All<u>a</u>ha in kuntum mumineen<b>a</b>


Maududi:
  تِمو  ووٚن،  أسۍ  چِھ  بس  یہِ  یژھان  زِ  تَمہِ  خوانہٕ  نِشہِ  کھیٚمو  کھیٚن  تہٕ  سٲنۍ  دل  گژھن  مطمئن  تہٕ  اسہِ  لگہِ  پے  زِ  یِکینژھاہ  تۅہیہِ  اَسہِ  ووٚنُو  سُہ  چُھ  پوٚز  تہٕ  أسۍ  آسو  تتھ  پٮ۪ٹھ  گواہ۔

Jalandhary:
  تِم  لٔگۍ  وننہِ  اسہِ  خداے  سٕندِس  قادرِ  مطلق  آسنس  اندر  کُنہِ  قسمہٕ  شک  تہٕ  تردد  چُھنہٕ  بلکہ  چُھ  سون  مقصد  یہِ  وننہٕ  اندرٕہ  اکھ  کہ  أسۍ  کھیٚمہٕ  ہو  نہٕ  کینہہ،  اسہِ  چھےٚ  بۅچھہِ  لٔجمٕژ  بیٚیہِ  روزٕہن  سٲںۍ  دِل  مطمعین۔  اسہِ  پیٚیہِ  ہنہٕ  معاشہٕ  خٲطرٕ  فکر  تھاوٕنۍ  تمہِ  نِشہِ  بے  فکر  روٗزِتھ  کرٕہو  أسۍ  خداے  سٕنٛز  عبادت۔  بیٚیہِ  سپدِہا  معلوم  اسہِ  تۅہیہِ  فرمووپوٚز۔  بیشک  چھِو  توٚہۍ  پیغمبرِ  خدا۔  بیٚیہِ  روزٕہو  أسۍ  تُہٕندِس  اتھ  معجزس  پیٚٹھ  گواہ۔  سُہ  سپدِہا  بیین  لوٗکن  ہٕندِ  ہِدایتُک  ذریعہ  تہٕ  سبب۔

Transliteration:
  Q<u>a</u>loo nureedu an nakula minh<u>a</u> wata<u>t</u>mainna quloobun<u>a</u> wanaAAlama an qad <u>s</u>adaqtan<u>a</u> wanakoona AAalayh<u>a</u> mina a<b>l</b>shsh<u>a</u>hideen<b>a</b>


Maududi:
  اَتھ  پٮ۪ٹھ  کوٚر  عیسیٰ  ابن  مریم  علیہ  السلامن  دعا،  خُدایا،  سانہِ  ربّا،  اسہِ  پٮ۪ٹھ  کر  آسمانہٕ  پٮ۪ٹھہٕ  اکھ  خوان  نٲزِل  یُس  سانہِ  خٲطرٕ  تہٕ  سانیٚن  پٔتِمیٚن  برونٹھمین  خٲطرٕ  خوشی  ہُند  موقع  بنہِ  تہٕ  چانہِ  طرفہٕ  آسہِ  اکھ  نشٲنی،  اَسہِ  کر  رِزق  عطا  تہٕ  ژٕ  چُھکھ  بہترین  رزق  دِنہٕ  وول۔

Jalandhary:
  چنانچہ  یہِ  جواب  بوٗزِتھ  سپُد  معلوم  حضرتِ  عیسیٰ  ہس  کہ  تِہُند  غرض  چُھ  صحیح،  اتی  کوٚرُکھ  دعا،  یا  اللہ  اے  سانہِ  پروردِگارٕہ  نٲزِل  کر  اسہِ  پیٚٹھ  خوانچہ۔  یتھ  منٛزرٔنِتھ  کٔرِتھ  تیار  سپدِتھ  کھیٚنٕکۍ  چیز  آسن  آسمان  کہ  طرفہٕ،  تمیُک  وسُن  تہٕ  نٲزِل  سپدُن  بنہِ  سانہِ  خٲطرٕ  سانین  برونٹھمین  پٔتمین  ہٕندِ  خٲطرٕ  فرحت  وسرورُک  باعث۔  بیٚیہِ  سپدِ  سُہ  چانہِ  قدرت  کٲمِلُک  بوٚڈ  نِشانہٕ۔  کر  اسہِ  امہِ  طریقہٕ  پنُن  رزق  ژٕ  عطا،  ژٕے  چُھکھ  ساروٕے  أندرٕہ  بہتر  عطا  کروُن۔

Transliteration:
  Q<u>a</u>la AAees<u>a</u> ibnu maryama all<u>a</u>humma rabban<u>a</u> anzil AAalayn<u>a</u> m<u>a</u>idatan mina a<b>l</b>ssam<u>a</u>i takoonu lan<u>a</u> AAeedan liawwalin<u>a</u> wa<u>a</u>khirin<u>a</u> wa<u>a</u>yatan minka wa<b>o</b>rzuqn<u>a</u> waanta khayru a<b>l</b>rr<u>a</u>ziqeen<b>a</b>


Maududi:
  خُداین  دِیُت  جواب،  بے شک  کرٕ  بہٕ  سُہ  تۅہیہِ  پٮ۪ٹھ  نٲزِل  مگر  امہِ  پتہٕ  یُس  تۅہیہِ  منٛزٕ  کُفر  کرِ  تس  دِمہٕ  بہٕ  تِیُتھ  سزا  یُس  نہٕ  مےٚ  دُنیا ہس  منٛز  آسہِ  کٲنٛسہِ  دِیتمُت۔

Jalandhary:
  اللہ  تعالیٰ  ہن  فرمووُکھ  بیشک  بہٕ  کرٕ  نٲزِل  خوانچہ  تۅہیہِ  پیٚٹھ  ضرور  مگر،  تمہِ  پتہٕ  یُس  اکھاہ  تۅہیہِ  أندرٕہ  کُفرانِ  نعمت  کرِ  یعنی  حقوق  واجبہ  ادا  کرِنہٕ  تس  کرٕ  بہٕ  سُہ  عذاب  یُس  نہٕ  کٲنسہِ  أکِس  کرٕ  بہٕ  تمہِ  وقتہٕ  کیو  عالمینو  أندرٕہ۔

Transliteration:
  Q<u>a</u>la All<u>a</u>hu innee munazziluh<u>a</u> AAalaykum faman yakfur baAAdu minkum fainnee oAAa<u>thth</u>ibuhu AAa<u>tha</u>ban l<u>a</u> oAAa<u>thth</u>ibuhu a<u>h</u>adan mina alAA<u>a</u>lameen<b>a</b>


Maududi:
  غرض  ییٚلہِ  ﴿یِم  احسان  یاد  پٲوِتھ﴾  اللہ  تعالیٰ  فرماوِ  زِ،  اے  عیسیٰ  ابنِ  مریمؑ،  ژےٚ  اوستھہٕ  لُکن  ووٚنمُت  زِ  اللہ  تعالیٰ ہَس  ورٲے  بنٲوِو  مےٚ  تہٕ  میٲنۍ  موج  تہِ  خُداے؟  ﴿عیسایو  کوٚر  نہٕ  صرف  خُدایس  سٍتۍ  مسیحؑ  تہٕ  روحُ  القُدسٕے  یوت  خُدا  بناونس  پٮ۪ٹھ  بس  بلکہ  بنٲوٕکھ  مسیح  علیہ  السلامن  ہٕنز  والدہ  ماجدہ  حضرت  مریم  علیھا  السلام  تہِ  اکھ  مستقل  معبود۔  مسیح  علیہ  السلامس  پتہٕ  اوس  گۅڈنِکیٚن  ترٮ۪ن  ہَتھن  ؤرِین  تام  عیسٲے  دُنیا  امہِ  تخیل  ﴿خیالہٕ﴾  نِشہِ  بالکل  بے خبر۔  ترییٚمہِ  صدی  ہٕندِس  ٲخری  دورس  منٛز  کٔرۍ  اسکندریہِ کیو  کینژھو  دینیات کیو  عٲلِمو  گۅڈنِچہِ  پِھرِ  حضرت  مریم  علیھا  السلامس  خٲطرٕ  اُم  اللہ  یا  مادرِ  خُدا  لفظ  استعمال  تہٕ  امہِ  پتہٕ  روٗز  وارٕ  وارٕ  مریم  پرستی  کلیساہن  منٛز  پھٔہلان۔﴾  سُہ  کرِ  درجواب  عرض  زِ،  سبحان  اللہ  میٲنۍ  کٲم  ٲس  نہٕ  یہِ  زِ  سۅ  کتھ  وَنہا  یۅسہٕ  کتھ  مےٚ  وَننُک  حق  اوس  نہٕ،  اگر  مےٚ  یِژھ  کتھ  ؤنِمٕژ  آسِہے  تیٚلہِ  آسِہیو  تۅہیہِ  ضروٗر  علم،  توٚہۍ  چِھو  زانان  یِکینژھاہ  میٲنِس  دِلس  منٛز  چُھ  تہٕ  بہٕ  چُھس  نہٕ  زانان  یِکینژھاہ  تُہندِس  دِلس  منٛز  چُھ،  توٚہۍ  چِھو  تمام  پوشیدٕہ  حقیقتن  ہٕندۍ  عٲلِم۔

Jalandhary:
  بیٚیہِ  چُھ  قٲبلِ  ذکر  یہِ  واقع  یُس  قیامت  کہ  دۅہ  درپیش  ییہِ۔  اللہ  تعالیٰ  فرماوِ  تمہِ  دۅہہ  یا  عیسیٰ  بِن  مریم،  کیاہ  ژےٚ  وۅنتھہٕ  لوٗکن  بہٕ  تہٕ  میٲنۍ  والدٕ  ہ  زٲنِیون  زٕ  معبود  خدایس  ورٲے ﴿یہِ  بوزنہٕ  سٍتۍ  وۅتھہِ  نٹھ  حضرتِ  عیسیٰ  ہس﴾،  نٹان  نٹان  ونہِ،  مُنزہ  تہٕ  پاک  چُھکھ  ژٕ  شریک  آسنہٕ  نِشہِ۔  میانہِ  دِل  کہِ  اعتقادٕہ  موجوب  تہٕ  حقیقت  واقعی  موجوب  تہِ،  مےٚ  کِتھہٕ  پٲٹھۍ  پزِ  ہا،  بہٕ  کیاہ  ونہٕ  ہا  سۅ  کتھ  ییمیُک  نہٕ  مےٚ  کانہہ  حق  اوس  نہ  پننہِ  دِل  کہِ  اعتقادٕہ  کہ  اعتبارٕہ  نہ  حقیقت  واقعی  کہ  اعتبارٕہ،  ہرگاہ  مےٚ  یِژھ  کتھ  ؤنمٕژ  آسہِ  تیٚلہِ  ٲسہِی  ژےٚ  خبرٕے،  ژٕ  زانکھ  تہِ  سورُے  یہِ  میٲنِس  وندس  منٛز  چُھ  کھٔٹِتھ۔  مگر  بہٕ  زانہٕ  نہٕ  یہِ  چٲنِس  ذاتِ  پاکس  منٛز  چُھ  سٮ۪ٹھاہ  تِژٕے  ہن  ییٗژہن  ژےٚ  زٲنِرووتھس،  پٔزۍ  پٲٹھۍ  ژٕے  چُھکھ  سٮ۪ٹھاہ  زانہٕ  وُن  سٲرِی  پوٗشیدٕہ  چیز۔

Transliteration:
  Wai<u>th</u> q<u>a</u>la All<u>a</u>hu y<u>a</u> AAees<u>a</u> ibna maryama aanta qulta li<b>l</b>nn<u>a</u>si ittakhi<u>th</u>oonee waommiya il<u>a</u>hayni min dooni All<u>a</u>hi q<u>a</u>la sub<u>ha</u>naka m<u>a</u> yakoonu lee an aqoola m<u>a</u> laysa lee bi<u>h</u>aqqin in kuntu qultuhu faqad AAalimtahu taAAlamu m<u>a</u> fee nafsee wal<u>a</u> aAAlamu m<u>a</u> fee nafsika innaka anta AAall<u>a</u>mu alghuyoob<b>i</b>


Maududi:
  مےٚ  ووٚن  نہٕ  تِمن  تمہِ  ورٲے  کِہِنۍ  ییمِیُک  تۅہیہِ  حکم  اوسُو  دِیتمُت  یہِ  زِ  اللہ  تعالیٰ  سٕنز  بندگی  کٔرِو  یُس  میون  ربّ  تہِ  چُھ  تہٕ  تُہُند  ربّ  تہِ،  بہٕ  اوسُس  تتھ  وقتس  تام  تِہُند  نگران  یوٚت  تام  بہٕ  تِمن  درمیان  اوسُس،  ییٚلہِ  تۅہیہِ  بہٕ  واپس  بُلووُس  پتہٕ  ٲسِو  توٚہۍ  تِمن  پٮ۪ٹھ  نگران  تہٕ  بیٚیہِ  چِھو  توٚہۍ  سارِنٕے  چیزن  پٮ۪ٹھ  نگران۔

Jalandhary:
  مےٚ  ووٚن  نا  لوٗکن  مگر  تِی  ییمیُک  ژےٚ  حکُم  کوٚرتھم،  سۅ  گٔیہِ  یہے  کتھ  کہ  عبادت  کٔرِو  معبودِ  برحق  سٕنٛز  یُس  میون  تہٕ  تُہُند  پروردِگار  چُھ،  ییتِس  کالس  بہٕ  تِمن  منٛز  اوسُس  آسمانس  پیٚٹھ  کھارنہٕ  ینہٕ  برونٹھ  تہٕ  آسمانس  پیٚٹھ  کھارنہٕ  یِنہٕ  پتہٕ  تیٖتِس  کالس  اوسُس  بہٕ  تِمن  نگرٲنی  کران  تہٕ  تِہُںد  حال  وُچھان،  تمہِ  پتہٕ  ییٚلہِ  ژےٚ  میون  وقت  پوٗرٕ  کوٚرُتھ  ادٕہ  اوسُکھ  ژٕے  تِہُند  رٲچھ،  ژٕے  چُھکھ  پرتھ  چیزُک  حال  وُچھان۔

Transliteration:
  M<u>a</u> qultu lahum ill<u>a</u> m<u>a</u> amartanee bihi ani oAAbudoo All<u>a</u>ha rabbee warabbakum wakuntu AAalayhim shaheedan m<u>a</u> dumtu feehim falamm<u>a</u> tawaffaytanee kunta anta a<b>l</b>rraqeeba AAalayhim waanta AAal<u>a</u> kulli shayin shaheed<b>un</b>


Maududi:
  وۅنۍ  اگر  توٚہۍ  یِمن  سزا  دِیِو  یِم  چِھ  تُہٕندۍ  بندٕہ،  تہٕ  ہرگاہ  معاف  کٔرِیوٗکھ،  تیٚلہِ  چِھو  توٚہۍ  غٲلب  تہٕ  دانا۔

Jalandhary:
  ہرگاہ  ژٕ  تِمن  عذاب  کرکھ  تِم  چھِ  بندٕہ  چٲنی۔  ژے  چُھے  پوٗرٕ  اِختیار  تِمن  پیٚٹھ،  ہرگاہ  تِمن  بخشکھ  تہٕ  مغفرتھٕے  کرکھ،  چٲنی  اتھہٕ  کانہہ  پتھ  ہیٚکہِ  نہٕ  رٹِتھ  کیازِ  ژٕ  چُھکھ  بیشک  سارنٕے  پیٚٹھ  غٲلِب  تہٕ  حِکمت  وول۔

Transliteration:
  In tuAAa<u>thth</u>ibhum fainnahum AAib<u>a</u>duka wain taghfir lahum fainnaka anta alAAazeezu al<u>h</u>akeem<b>u</b>


Maududi:
  پتہٕ  فرماوِ  اللہ  تعالیٰ،  یہِ  چُھ  سُہ  دۅہ  یتھ  منٛز  پٔزِیارین  پنُن  پوٚز  نفع  چُھ  دِوان،  تِہندِ  خٲطرٕ  چِھ  تِتھۍ  باغ  یِمن  بٔنۍ  کِنۍ  کۅلہٕ  چھےٚ  پکان،  ییٚتہِ  تِم  ہمیشہ  روزن،  خداے  سپُد  تِمن  رٲضۍ  تہٕ  تِم  سپدۍ  خُدایس،  یٔہے  چھےٚ  بٔڈ  کٲمیٲبی۔

Jalandhary:
  فرموو  اللہ  تعالیٰ  ہن  یہِ  أزیُک  دۅہ  چُھ  ییٚمہِ  دۅہہ  نفع  دِیہِ  پٔزۍ  زیارین  پوٚز  پنُن۔  یِمو  لوٗکو  پٔزِس  اعتقادس  پیٚٹھ  روزِتھ  رٕژٕ  عملہٕ  کرِ  مژٕ  آسن،  تِہٕندِی  خٲطرٕ  چھِ  تِم  جنت  تہٕ  باغ  یِمو  منٛزٕ  جۅیہِ  پکان  آسن،  تِم  روزن  تِمنٕے  جنتن  منٛز  ہمیشہ  ابدالآباد،  خدا  تِمن  نِشہِ  رٲضی  تِم  خدایس  نِشہِ  رٲضی  تہٕ  خوش،  یہے  گٔیہِ  بٔڈ  رستگٲری  تہٕ  کامیٲبی  یعنی  رضاے  خدا  حٲصِل  سپدُن۔  دنیاہٕچ  کانہہ  کامیٲبی  چھنہٕ  اتھ  برابر۔

Transliteration:
  Q<u>a</u>la All<u>a</u>hu h<u>atha</u> yawmu yanfaAAu a<b>l</b><u>ssa</u>diqeena <u>s</u>idquhum lahum jann<u>a</u>tun tajree min ta<u>h</u>tih<u>a</u> alanh<u>a</u>ru kh<u>a</u>lideena feeh<u>a</u> abadan ra<u>d</u>iya All<u>a</u>hu AAanhum wara<u>d</u>oo AAanhu <u>tha</u>lika alfawzu alAAa<i><u>th</u></i>eem<b>u</b>


Maududi:
  زمین،  آسمانن  تہٕ  تمام  موجوداتن  ہٕنز  بادشٲہی  چھےٚ  اللہ  تعالیٰ  سٕندی  خٲطرٕ،  تہٕ  سُہ  چُھ  پرٛتھ  چیزس  پٮ۪ٹھ  قدرت  تھاوان۔

Jalandhary:
  پادشاہت  چھےٚ  آسمانن  منٛز  تہٕ  زمینن  منٛز  بیٚیہِ  تِمن  سارنٕے  پیٚٹھ  یِم  یِمن  دۅن  منٛز  روزان  چھِ۔  عالمِ  علویِکۍ  مخلوق  تہٕ  عالمِ  سفلیکۍ  مخلوق  تہِ،  سُے  چُھ  پرتھ  چیزس  پیٚٹھ  قدرت  وول۔  أمسٕے  مٲلکِ  کُلس  پزِ  پننین  مخلوقن  پیٚٹھ  احکام  مُقرر  کرٕنۍ۔  سٮ۪ٹھاہ  یچھ  تہٕ  ناجٲیٰز  چُھ  یِتھِس  پادشاہ  سٕنٛز  یِتھِس  قدرت  وٲلۍ  سٕنٛز  نافرمٲنی  تہٕ  عدولِ  حُکمی  کرٕنۍ۔

Transliteration:
  Lill<u>a</u>hi mulku a<b>l</b>ssam<u>a</u>w<u>a</u>ti wa<b>a</b>lar<u>d</u>i wam<u>a</u> feehinna wahuwa AAal<u>a</u> kulli shayin qadeer<b>un</b>


Maududi:
  تعریف  چِھ  اللہ  تعالیٰ  سٕندِ  خٲطرٕ  ییٚمۍ  زمین  تہٕ  آسمان  بنٲوۍ،  گاش  تہٕ  اَنہِ  گٔٹۍ  کٔرِن  پٲدٕ،  امہِ  پتہٕ  تہِ  چِھ  تِم  لُکھ  یِمو  حقٕچ  دعوت  ماننہٕ  نِشہِ  انکار  چُھ  کوٚرمُت  دوٚیِمیٚن  کران  پننِس  ربّس  برابر۔

Jalandhary:
  سٲرِی  حمُد  تہٕ  ثنا  چھِ  سزاوار  تس  معبودِ  برحقس  ییٚمۍ  پٲدٕہ  کٔرۍ  آسمان  تہٕ  زمین  بیٚیہِ  ییٚمۍ  پٲدٕہ  کٔرۍ  گٹہٕ  تہٕ  گاش،  یُتھ  قدرت  وول  ٲسِتھ  چھِ  کٲفر  پننِس  پروردِگارس  سٍتۍ  برابر  تھاوان  مخلوقو  أندرٕہ  معبودانِ  بٲطِلن  ﴿کُجا  خالق  تہٕ  کُجا  مخلوق﴾۔

Transliteration:
  Al<u>h</u>amdu lill<u>a</u>hi alla<u>th</u>ee khalaqa a<b>l</b>ssam<u>a</u>w<u>a</u>ti wa<b>a</b>lar<u>d</u>a wajaAAala a<b>l</b><i><u>thth</u></i>ulum<u>a</u>ti wa<b>al</b>nnoora thumma alla<u>th</u>eena kafaroo birabbihim yaAAdiloon<b>a</b>


Maududi:
  سُے  چُھ  ییٚمۍ  توٚہۍ  میٚژِ  بنٲوۍنَو،  پتہٕ  کوٚرُن  تُہندِ  خٲطرٕ  زندگی  ہُند  اکھ  وقت  مقرر،  بیٚیہِ  چُھ  بیاکھ  اکھ  وقت  تہِ  یُس  تس  نِشہِ  مقرر  کٔرِتھ  چُھ  ﴿یعنی  قیامتٕچ  گٔر  ییٚلہِ  سٲری  پٔتِم  بروٗنٹھم  انسان  نوِ  سرٕ  زندہٕ  یِن  کرنہٕ  تہٕ  حساب  دِنہٕ  خٲطرٕ  سپدَن  پننِس  ربّس  برونٹھہٕ کنہِ  حٲضر﴾  مگر  توٚہۍ  لُکھ  چِھو  شکس  منٛز  ہیٚنہٕ  آمٕتۍ۔

Jalandhary:
  سُہ  گوو  سُے  پٲدٕہ  کروُن  ییٚمۍ  توٚہۍ  کٔرِو  ربہِ  نِشہِ  بواسطہ  حضرتِ  آدم  علیہ  السلام۔  توپتہٕ  کوٚرُن  مُقرر  اکھ  وقتاہ  پرتھ  أکۍ  سٕندِ  زیٚنہٕ  تہٕ  مرنہٕ  خٲطرٕ،  بیاکھ  وقتاہ  چُھ  تس  نِشہِ  مُقرر  تہٕ  معین  تُہٕندِ  دُبارٕہ  زِندٕہ  سپدنہٕ  خٲطرٕ،  توتہِ  تہِ  چھِ  تۅہیہِ  اندر  بعض  لوٗکھ  شک  تہٕ  تردُد  کران  مرنہٕ  پتہٕ  بیٚیہِ  زِندٕہ  سپدنس  منٛز۔  حالانکہ  ییٚمۍ  ذاتِ  پاکن  سورُے  گۅڈٕہ  پٲدٕہ  کوٚر  تٔمِس  نِش  کیاہ  عجٲیب  چُھ  دوبارٕہ  بیٚیہِ  پٲدٕہ  کرُن۔

Transliteration:
  Huwa alla<u>th</u>ee khalaqakum min <u>t</u>eenin thumma qa<u>da</u> ajalan waajalun musamman AAindahu thumma antum tamtaroon<b>a</b>


Maududi:
  سُے  اکھ  اللہ  تعالیٰ  چُھ  آسمانن  منٛز  تہِ  زمینس  منٛز  تہِ،  تُہٕندۍ  کھُلہٕ  تہٕ  چُھپاونہٕ  آمٕتۍ  سٲری  حال  چُھ  زانان،  تہٕ  یۅسہٕ  برٲئی  یا  نیکی  توٚہۍ  کماوان  چِھو  تمہِ  نِشہِ  چُھ  ٹھیک  پٲٹھۍ  باخبر۔

Jalandhary:
  بیٚیہِ  چُھ  سُے  معبودِ  برحق  آسمانن  منٛز  تہٕ  زمینن  منٛز  تہِ۔  تس  ورٲے  چھِ  سٲرِی  معبودانِ  بٲطِل،  زانان  چُھ  سُہ  تُہٕندۍ  پوٗشیدٕہ  احوال  تہِ۔  لۅتہِ  لۅتہِ  تہٕ  بڈِ  بڈِ  کتھہٕ  تہٕ  بیٚیہِ  چُھ  زانان  تہِ  سورُے  یہِ  توٚہۍ  کران  چھِو  نیک  وبدعملو  أندرٕہ۔  یِم  تریٚشوے  آیات  کریمو  سٍتۍ  سپُد  ثٲبِت  توحیدِ  بٲری  تعالیٰ  کیازِ  یس  اندر  یِم  صِفات  آسن  سُے  چُھ  عبادتس  سزاوار  بیٚیہِ  نہٕ  کانہہ۔

Transliteration:
  Wahuwa All<u>a</u>hu fee a<b>l</b>ssam<u>a</u>w<u>a</u>ti wafee alar<u>d</u>i yaAAlamu sirrakum wajahrakum wayaAAlamu m<u>a</u> taksiboon<b>a</b>


Maududi:
  لُکن  ہُند  حال  چُھ  یہِ  زِ  تِہندِس  ربّ  سٕنزو  نشٲنِیو  منٛزٕ  چَھنہٕ  کانٛہہ  نشٲنی  تِژھ  یۅسہٕ  تِمن  برونٹھ  کُن  آسہِ  آمٕژ،  تہٕ  تِمو  آسہِ  نہٕ  تمہِ  نِشہِ  بُتھ  پِھیُرمُت۔

Jalandhary:
  بیٚیہِ  چُھنہٕ  یِمن  مکہ  کین  کٲفرن  تہٕ  مُنکرن  نِشہِ  خداے  سٕندِ  وحدانیت  کیو  نِشانو  أندرٕہ  کانہہ  نِشاناہ  کانہہ  دلیلاہ  واتان۔  مگر  تِم  چھِ  تِمو  نِشانو  تہٕ  دلیلو  نِشہِ  بُتھ  پھِران۔

Transliteration:
  Wam<u>a</u> tateehim min <u>a</u>yatin min <u>a</u>y<u>a</u>ti rabbihim ill<u>a</u> k<u>a</u>noo AAanh<u>a</u> muAAri<u>d</u>een<b>a</b>


Maududi:
  چنانچہ  وۅنۍ  یُس  حق  تِمن  نِشہِ  آو  تَتھ  تہِ  پِھیُر  تِمو  بُتھ۔  اچھا،  یتھ  چیزس  تِم  وُنیستام  ہزٕل  چِھ  کران  روٗدِمٕتۍ  عنقریب  واتن  تتھ  متعلق  تِمن  نِشہِ  کینٛہہ  خبرٕ۔  ﴿اشارٕہ  چُھ  ہجرتس  کُن  تہٕ  تِمن  کامیٲبِیَن  کُن  یِمہٕ  ہجرت  پتہٕ  پیوٹھس  پٮ۪ٹھ  اسلامس  حٲصل  سپدَن  واجِنہِ  آسہٕ۔  ییٚمہِ  وقتہٕ  یہِ  اشارٕہ  اوس  کرنہٕ  آمُت  تمہِ  وقتہٕ  نَہ  ہیکہَن  کُفار  یہِ  گمان  کٔرِتھ  زِ  کمہِ  قسمہٕ چہِ  خبرٕ  چھےٚ  تِمن  واتن  واجِنہِ  تہٕ  نہ  اوس  مُسلمانن  ہٕندِ سٕے  ذہنس  منٛز  اَمِیُک  کانٛہہ  تصوّر۔﴾

Jalandhary:
  چنانچہ  تِمو  کوٚر  انکار  یتھ  پٔزِس  قرآنِ  مجیدس  ییٚلہِ  سُہ  تِمن  نِشہِ  ووت۔  مگر  تِمن  ہٕندِ  امہِ  انکار  کرنہٕ  تہٕ  بُتھ  پھِرنہٕ  نِشہِ  ییہِ  نہٕ  أچھ  ٹُونہٕ،  جلدی  لگہِ  تِمن  پتہ  تمہِ  چیزُک  یتھ  تِم  ٹھٹھہٕ  کران  ٲسۍ  یعنی  عذابس  گژھن  گرفتار۔

Transliteration:
  Faqad ka<u>thth</u>aboo bi<b>a</b>l<u>h</u>aqqi lamm<u>a</u> j<u>a</u>ahum fasawfa yateehim anb<u>a</u>o m<u>a</u> k<u>a</u>noo bihi yastahzioon<b>a</b>


Maududi:
  کیا  یِمو  وُچھنا  زِ  یِمن  برونٛہہ  کٲتیاہ  تِتھۍ  قوم  چِھ  اسہِ  ہلاک  کٔرمٕتۍ  یُہُند  پننِس  پننِس  زمانس  منٛز  دَبہٕ  دَبہٕ  چُھ  روٗدمُت؟  تِمن  اوس  اسہِ  زمینس  منٛز  سُہ  اقتدار  بخشمُت  یُس  نہٕ  تۅہیہِ  چُھو  بخشمُت،  تِمن  پٮ۪ٹھ  تراوِ  اَسہِ  آسمان  پٮ۪ٹھہٕ  سٮ۪ٹھاہ  بٲرِشہِ  تہٕ  تِمن  بٔنۍ  کِنۍ  پکناوِ  کۅلہٕ،  ﴿مگر  ییٚلہِ  تِمو  نعمتن  انکار  کوٚر  پتہٕ﴾  ٲخر کار  کٔرۍ  اَسہِ  تِم  تِہندٮ۪ن  گناہن  ہٕندِس  پاداشس  منٛز  ہلاک  تہٕ  تِہِنزِ  جایہِ  تُلۍ  دوٚیِمہِ  دورٕکۍ  قوم۔

Jalandhary:
  کیاہ  تِمو  وُچھناہ  پننین  سفرن  اندر۔  اسہِ  کٍژاہ  اُمژٕ  چھےٚ  ہلاک  کرِ  مژٕ  یِمن  اسہِ  دنیاہس  اندر  سُہ  وقت  تہٕ  طاقت  دیُتمُت  اوس  یُس  نہٕ  تۅہیہِ  دیُتمُت  چُھ۔  بیٚیہِ  ٲسۍ  أسۍ  تِمن  پٮ۪ٹھ  آسمان  کہ  طرفہٕ  پے  در  پے  وِزِ  وِزِ  روٗد  تراوان،  بیٚیہِ  آسہٕ  اَسہِ  تِہٕنزو  بستیو  منزٕ  جۅیہِ  تہٕ  کۅلہٕ  جٲری  کرِمَژٕہ۔  باوجودآں  کٔرۍ  اسہِ  تِم  ہلاک  تِہٕندیو  گُنہو  تہٕ  نافرمٲنیو  سببہٕ،  توپتہٕ  کرِ  اسہِ  تِمن  پتہٕ  وارِیاہ  جمٲژ  پٲدٕہ۔  یِتھے  پٲٹھۍ  تۅہیہِ  پٮ۪ٹھ  تہِ  تُہٕنزِ  نافرمٲنی  سببہٕ  أسۍ  عذاب  نٲزِل  کرو۔  یہِ  کیاہ  عجٲیِب  چُھ۔

Transliteration:
  Alam yaraw kam ahlakn<u>a</u> min qablihim min qarnin makkann<u>a</u>hum fee alar<u>d</u>i m<u>a</u> lam numakkin lakum waarsaln<u>a</u> a<b>l</b>ssam<u>a</u>a AAalayhim midr<u>a</u>ran wajaAAaln<u>a</u> alanh<u>a</u>ra tajree min ta<u>h</u>tihim faahlakn<u>a</u>hum bi<u>th</u>unoobihim waanshan<u>a</u> min baAAdihim qarnan <u>a</u>khareen<b>a</b>


Maududi:
  اے  پیغمبرؐ،  اگر  أسۍ  تۅہیہِ  پٮ۪ٹھ  کاغذس  منٛز  لیٚکھنہٕ  آمٕژ  کانٛہہ  کتاب  تہِ  نٲزِل  کرہَو،  پَتہٕ  وُچھہَن  لُکھ  تتھ  پنٕنۍ  اتھہٕ  لٲگِتھ  تہِ  تمہِ  پتہٕ  تہِ  یِمو  حقس  اِنکار  چُھ  کوٚرمُت  تِم  وَنہن  یی  زِ  یہِ  چُھ  نَنہِ  وانہٕ  جود۔

Jalandhary:
  تِمن  لوٗکن  ہٕںدِ  کُفرو  عنادٕچ  چھےٚ  یہِ  کیفیت  کہ  ہرگاہ  أسۍ  کاغذس  پٮ۪ٹھ  لیٚکھِتھ  کتاباہ  تۅہیہِ  پٮ۪ٹھ  نٲزِل  کرہو  توپتہٕ  کرہن  تِم  پننیو  اتھو  سٍتۍ  تتھ  تھپھ۔  توتہِ  ونہن  یِم  کٲفر  تہٕ  مُنکر  یہِ  چُھنہٕ  مگر  ٹاکارٕہ  ہیوٗ  جود  تہٕ  سحرٕ  کیازِ  ییٚلہِ  نہٕ  دِل  کِنۍ  مانُن  غرض  چُھ  آسان  تیٚلہِ  چُھ  پرتھ  دلیلہِ  نسبت  کینہہ  نتہٕ  کینہہ  کٕٹھ  یِوان  کڈنہٕ۔

Transliteration:
  Walaw nazzaln<u>a</u> AAalayka kit<u>a</u>ban fee qir<u>ta</u>sin falamasoohu biaydeehim laq<u>a</u>la alla<u>th</u>eena kafaroo in h<u>atha</u> ill<u>a</u> si<u>h</u>run mubeen<b>un</b>


Maududi:
  وَنان  چِھ  زِ  أمِس  نبیسؐ  پٮ۪ٹھ  کیازِ  آو  نہٕ  کانٛہہ  فرشتہٕ  نٲزل  کرنہٕ؟  ﴿یعنی  ییٚلہِ  یہِ  شخص  اللہ  تعالیٰ  سٕندِ  طرفہٕ  پیغمبر  بنٲوِتھ  سوزنہٕ  چُھ  آمُت  تیٚلہِ  گوٚژھ  آسمانہٕ  اکھ  فرشتہٕ  وَسُن  یُس  لُکن  ونہِ  ہے  زِ  یہِ  چُھ  اللہ  تعالیٰ  سُند  پیغمبر،  أمۍ سٕنز  کتھ  مٲنِو  نَتہٕ  یِیَو  تۅہیہِ  سزا  دِنہٕ۔﴾  ہرگاہ  اَسہِ  فرشتہٕ  آسہِ  ہے  نٲزِل  کوٚرمُت  تیٚلہِ  آسہِ ہے  کر  تام  فٲصلہٕ  سپُدمُت،  پتہٕ  یِیہِ  ہے  نہٕ  یِمن  کانٛہہ  مہلت  دِنہٕ۔

Jalandhary:
  بیٚیہِ  ووٚن  یِمو  کٲفرو  کیازِ  چُھنہٕ  نٔنۍ  پٲٹھۍ  نٲزِل  سپدان  حضرتِ  محمدس  صلی  اللہ  علیہ  و سلم  پٮ۪ٹھ  کانہہ  ملکاہ  یُس  یِہٕندِس  پیغمبر  آسنس  پٮ۪ٹھ  تصدیق  کرِ  ہا،  اللہ  تعالیٰ  چُھ  فرماوان  ہرگاہ  أسۍ  نٲزِل  کرہون  ملکاہ  یِتھہٕ  پٲٹھۍ  یِم  یژھان  ٲسۍ،  تیٚلہِ  ییہِ  ہا  قصے  ختم  کرنہٕ  یعنی  تتھ  صورتس  اندر  ہرگاہ  تِم  ایمان  انہٕ  ہن  نہٕ،  تیٚلہِ  ییہِ  ہا  تِہٕندِ  ہلاکتُک  تہٕ  گالنُک  حکُم  جٲرِی  کرنہٕ  یتھ  اندر  نہٕ  تِمن  کُنہِ  قسمہٕ  مہلت  ییہِ  ہا  دِنہٕ  موجود  صورتس  اندر  آیہِ  تِمن  مہلت  دِنہٕ  یُتھ  تِمن  توبہٕ  کرنُک  موقعہٕ  حٲصِل  سپدِ۔

Transliteration:
  Waq<u>a</u>loo lawl<u>a</u> onzila AAalayhi malakun walaw anzaln<u>a</u> malakan laqu<u>d</u>iya alamru thumma l<u>a</u> yun<i><u>th</u></i>aroon<b>a</b>


Maududi:
  پتہٕ  ہرگاہ  أسۍ  فرشتہٕ  کرہون  نٲزل  تیٚلہِ  تہِ  کر  ہون  سُہ  انسٲنی  شکلہِ  منٛزٕے  نٲزِل  تہٕ  یِتھہٕ  پٲٹھۍ  کرہوکھ  یِم  تٔتھۍ  شکس  منٛز  مبتلا  یتھ  منٛز  یِم  وُنۍکیٚنَس  مبتلا  چِھ۔

Jalandhary:
  بیٚیہِ  ہرگاہ  أسۍ  پیغمبر  بنٲوِتھ  سوزٕہون  کانہہ  ملک،  سُہ  تہِ  کرہون  أسۍ  بصورت  انسان  کیازِ  عام  انسانن  چُھنہٕ  طاقت  ملک  وُچھنُک،  توپتہٕ  تراو  ہوکھ  أسۍ  تِم  تِمنٕے  شُبہن  اندر  یِمن  اندر  وٕنِکیٚنس  تِم  پیٚمٕتۍ  چھِ،  تمہِ  ساعتہٕ  تہِ  ونہن  تِمے  کتھہٕ  یِم  وٕنِکیٚنس  ونان  چھِ  تٔمسٕندِس  بصورت  انسان  آسنس  پٮ۪ٹھ  کرٕہن  شُبہٕ  خبر  چھا  یہِ  چھا  ملک  کِنہٕ  چُھنہٕ۔  لہٰذا  مہ  سپدِوتوٚہۍ  یا  رسول  اللہ  یِہٕنٛزو  کتھو  سٍتۍ  آزُردٕہ  یہِ  نو  کتھاہ  چھَنہٕ۔

Transliteration:
  Walaw jaAAaln<u>a</u>hu malakan lajaAAaln<u>a</u>hu rajulan walalabasn<u>a</u> AAalayhim m<u>a</u> yalbisoon<b>a</b>


Maududi:
  اے  نبیؐ،  تۅہیہِ  برونٛہہ  تہِ  چُھ  واریاہن  رسولن  ہَزٕل  کرنہٕ  آمُت،  مگر  تِمن  ہَزٕل  کرن  والیٚن  پٮ۪ٹھ  سپز  ٲخرس  سۅے  حقیقت  مُسلط  یتھ  تِم  ہَزٕل  ٲسۍ  کران۔

Jalandhary:
  پٔزۍ  پٲٹھۍ  ٹھٹھہٕ  آو  کرنہٕ  تِمن  پیغمبرن  سٍتۍ  یِم  تۅہیہِ  برونٹھ  ٲسۍ۔  توپتہٕ  ؤلۍ  تِم  تٔمی  عذابن  یتھ  تِم  ٹھٹھہٕ  کران  ٲسۍ۔  یی  بنہِ  یِمن  لوٗکن  تہِ  یِم  تۅہیہِ  ٹھٹھہٕ  کران  چھِو۔  لہٰذا  مہ  بانبرِو  کینہہ۔

Transliteration:
  Walaqadi istuhzia birusulin min qablika fa<u>ha</u>qa bi<b>a</b>lla<u>th</u>eena sakhiroo minhum m<u>a</u> k<u>a</u>noo bihi yastahzioon<b>a</b>


Maududi: یِمن ؤنِو، زمینس پٮ۪ٹھ پھیٖرِتھ وُچھتَو بُتھ پِھرن والیٚن ہُند کیا انجام چُھ سپُدمُت۔
Jalandhary:
  فرمٲوِیوکھ  توٚہۍ  یا  رسول  اللہ  صلی  اللہ  علیہ  و سلم  اے  لوٗکو  پھیرِو  توٚہۍ  سٲرسٕے  زمینس  توپتہٕ  وُچھُو  کیاہ  چُھ  سپُدمُت  انجام  مُنکرن  ہُند  یِمو  سٲنۍ  آیات  اپُز  زٲنۍ۔

Transliteration:
  Qul seeroo fee alar<u>d</u>i thumma on<i><u>th</u></i>uroo kayfa k<u>a</u>na AA<u>a</u>qibatu almuka<u>thth</u>ibeen<b>a</b>


Maududi:
  یِمن  پٕرٛژِھو،  آسمانن  تہٕ  زمینس  منٛز  یِکینژھاہ  چُھ  سُہ  کٔمۍ  سُند  چُھ؟  ؤنِو  سورُے  کینٛہہ  چُھ  اللہ  تعالیٰ  سُندُے  تٔمۍ  چُھ  رحم  و  کرمُک  طریقہٕ  پانس  پٮ۪ٹھ  لٲزِم  کوٚرمُت  ﴿توَے  چُھنہٕ  سُہ  نافرمٲنِیَن  تہٕ  سرکٔشِیَن  پٮ۪ٹھ  تۅہیہِ  جلدی  تَھپھ  ترٛاوان﴾  قیامت کہ  دۅہ  کریو  سُہ  تۅہیہِ  سارِنٕے  ضروٗر  جمع،  یہِ  چھےٚ  بالکل  اکھ  شکہٕ  روٚس  حقیقت،  مگر  یِمو  لُکو  خۅد  پنُن  پان  تبٲہی  منٛز  مبتلا  چُھ  کوٚرمُت  تِم  چِھنہٕ  یہِ  مانان۔

Jalandhary:
  پرژِھیوکھ  توٚہۍ  یا  رسول  اللہؐ  آسمان  وزمینس  منٛز  یہِ  چُھ  تہِ  کُہُند  چُھ،  تِم  نے  امیُک  جواب  ونن  یورے  فرمٲوِیوکھ،  سورُے  چُھ  معبودِ  برحق  سُند  کیازِ  امیُک  جواب  چُھنہٕ  امہِ  ورٲے  کِہِنۍ،  تٔمۍ  چھےٚ  ذمہٕ  ہیٚژ  مٕژ  پانس  پٮ۪ٹھ  لوٗکن  نسبت  مہربٲنی  کرٕنۍ۔  یِم  شِکہٕ  نِشہِ  تو  بہٕ  کرن،  ضروٗر  کرِ  تۅہیہِ  سارنٕے  جمع  قیامتٕکۍ  دۅہ  توپتہٕ  ہیٚیہِ  سارِنٕے  حساب  قیامتٕکۍ  دۅہ  گوو  ییٚمکِس  یِنس  منٛز  نہٕ  شکھٕے  چُھ  کانہہ۔  اللہ  تعالیٰ  چُھ  فرماوان  ڈیٹھہ  کیُتھ۔۔۔۔ توٚہۍ  یِمن  کٲفرن  توحیدچہ  دلیلہٕ  رحمتُک  تہٕ  عذابُک  وعدٕہ  وعیدٕہ  کٔرِو،  مگر  یِمو  لوٗکو  پنٕنۍ  پان  پانے  نقصانس  تہٕ  تاوانس  منٛز  تروو  تِم  پژھ  کرن  نہٕ  ایمان  انن  نہٕ۔  کیازِ  یِمو  چھےٚ  پنٕنۍ  عقل  تہٕ  نظر  صحیح  ضایع  کٔرمٕژ۔  کانہہ  چیز  حٲصِل  کرنہٕ  خٲطرٕ  چُھ  قوتِ  فکریہ  استعمال  کرُن  تہِ  ضروٗری  آسان۔  تتھ  قوتس  چھِنہٕ  تِم  کٲمٕے  ہیٚوان۔  لہٰذا  کِتھہٕ  پٲٹھۍ  انن  تِم  ایمان۔

Transliteration:
  Qul liman m<u>a</u> fee a<b>l</b>ssam<u>a</u>w<u>a</u>ti wa<b>a</b>lar<u>d</u>i qul lill<u>a</u>hi kataba AAal<u>a</u> nafsihi a<b>l</b>rra<u>h</u>mata layajmaAAannakum il<u>a</u> yawmi alqiy<u>a</u>mati l<u>a</u> rayba feehi alla<u>th</u>eena khasiroo anfusahum fahum l<u>a</u> yuminoon<b>a</b>


Maududi:
  رٲژ  ہٕندِس  اَنہِ  گٔٹِس  منٛز  تہٕ  دۅہ  کِس  گاشس  منٛز  یِکینژھاہ  ٹھٔہرِتھ  چُھ،  سورُے  چُھ  اللہ  تعالیٰ  سُند  تہٕ  سُہ  چُھ  سورُے  کینٛہہ  بوزان  تہٕ  زانان۔

Jalandhary:
  بیٚیہِ  چُھ  تِہُندُے  تہِ  سورُے  یہِ  راتس  منٛز  تہٕ  دۅہس  منٛز  روزِتھ  چُھ۔  یعنی  مکان  و  زمانس  منٛز  یہِ  کینژھاہ  چُھ  تہِ  چُھ  تِہُندُے،  سُے  چُھ  سورُے  بوزٕوُن  سورُے  زانہٕ  وُن۔

Transliteration:
  Walahu m<u>a</u> sakana fee allayli wa<b>al</b>nnah<u>a</u>ri wahuwa a<b>l</b>ssameeAAu alAAaleem<b>u</b>


Maududi:
  ؤنِو،  کیا  اللہ  تعالیٰ  ترٲوِتھ  بناونہٕ  بہٕ  بیٚیہِ  کانٛہہ  پنُن  سرپرست؟  سُہ  خُداے  ترٲوِتھ  یُس  زمین  و  آسمانُک  خٲلق  چُھ۔  تہٕ  یُس  روٗزی  دِوان  چُھ،  روٗزۍ  چُھنہٕ  نِوان؟  ؤنِو،  مےٚ  چُھ  یۅہے  حکم  دِنہٕ  آمُت  زِ  سارِوٕے  برونٹھ  نوٚمراوٕ  بہٕ  تس  برونٛہہ  کنہِ  سر  ﴿تہٕ  تٲکید  چُھ  کرنہٕ  آمُت  زِ  کانٛہہ  چُھ  شرک  کران  تہٕ  کٔرِ  تَن﴾  ژٕ  مَہ  گژھ  بہر حال  مشرکن  منٛز  شٲمل۔

Jalandhary:
  فرمٲوِیوکھ  توٚہۍ  یا  رسول  اللہؐ،  اے  کٲفرو  توٚہۍ  چھِو  یژھان  کہ  بہٕ  کیاہ  رٹن  معبودِبرحقس  ورٲے  بیٚیہِ  کانہہ  دوستاہ  مددگاراہ  تہٕ  معبوداہ  یسٕنٛز  عبادت  بہٕ  کرٕ  سُہ  ترٲوتھ  یُس  آسمانن  ہُند  تہٕ  زمینن  ہُند  پٲدٕہ  کروُن  چُھ،  بیٚیہِ  چُھ  سارِنٕے  کھیاوان،  تس  چُھنہٕ  کھیاوان  کانہہ۔  کیازِ  سُہ  چُھ  کھیٚنہٕ  چیٚنہٕ  نِشہِ  مُنزہ  تہٕ  پاک،  فرمٲوِیوکھ  توٚہۍ  یا  رسول  اللہؐ  یِمو  عقلی  دلیلو  علاوٕہ  چھےٚ  نقلی  دلیلہٕ  یِمو  موجوب  نہٕ  بہٕ  کُنہِ  صور  تہٕ  تس  ورٲے  کانہہ  معبود  زانن۔  سۅ  نقلی  دلیل  گٔیہِ  یہے  کہ  مےٚ  آو  امر  کرنہٕ  کہ  بہٕ  آسہٕ  گۅڈنِکُے  حُکمس  تعمیل  کروُن۔  بیٚیہِ  آم  حکُم  کرنہٕ  یُتھ  نہٕ  ہرگِز  بٔنِو  توٚہۍ  شِرک  انہٕ  وٕنیو  أندرٕہ۔  یہِ  ییٚلہِ  تس  صٲحِبس  وننہٕ  آو  یُس  صٲحب  شِرک  اننہٕ  نِشہِ  معصوم  تہٕ  پاک  چُھ۔  وۅنۍ  چھَنہٕ  بیین  ہٕنٛز  کتھٕے۔  

Transliteration:
  Qul aghayra All<u>a</u>hi attakhi<u>th</u>u waliyyan f<u>at</u>iri a<b>l</b>ssam<u>a</u>w<u>a</u>ti wa<b>a</b>lar<u>d</u>i wahuwa yu<u>t</u>AAimu wal<u>a</u> yu<u>t</u>AAamu qul innee omirtu an akoona awwala man aslama wal<u>a</u> takoonanna mina almushrikeen<b>a</b>


Maududi:
  ؤنِو  اگر  بہٕ  پننِس  ربّ  سٕنز  نافرمانی  کرٕ،  تیٚلہِ  چُھس  کھۅژان  زِ  اکہِ  بڈِ  ﴿خوفناک﴾  دۅہ  پیٚیہِ  مےٚ  سزا  رٹُن۔

Jalandhary:
  فرمٲوِیوکھ  توٚہۍ  یا  رسول  اللہؐ  بہٕ  چُھس  کھوژان  ہرگاہ  بہٕ  نافرمٲنی  کرٕ  پروردگارس  پننِس،  بڈِ  دۅہکِس  عذابس۔  یُس  عذاب  حکُم  نہٕ  مانہٕ  وٕنین  کرنہٕ  ییہِ۔  سُہ  بوٚڈ  دۅہ  گوو  قیامتُک  دۅہ۔

Transliteration:
  Qul innee akh<u>a</u>fu in AAa<u>s</u>aytu rabbee AAa<u>tha</u>ba yawmin AAa<i><u>th</u></i>eem<b>in</b>


Maududi:
  تمہِ  دۅہ  یُس  سزا  نِشہِ  بچاو،  تس  پٮ۪ٹھ  کوٚر  خُداین  سٮ۪ٹھاہ  بوٚڈ  رحم،  تہٕ  یہے  چھےٚ  ٹاکارٕ  کامیٲبی۔

Jalandhary:
  یس  أکِس  نِشہِ  تمہِ  دۅہُک  عذاب  پتھ  ییہِ  رٹنہٕ  بیشک  تس  کوٚر  خداین  بوٚڈ  رحم،  سۅے  گٔیہِ  نٔنۍ  رستگٲری  تہٕ  کامیٲبی  یعنی  تمہِ  دۅہ  کہ  عذاب  نِشہِ  نجات  لبُن۔

Transliteration:
  Man yu<u>s</u>raf AAanhu yawmai<u>th</u>in faqad ra<u>h</u>imahu wa<u>tha</u>lika alfawzu almubeen<b>u</b>


Maududi:
  ہرگاہ  اللہ  تعالیٰ  تۅہیہِ  کُنہِ  قسمُک  نقصان  واتناوِ،  تیٚلہِ  چُھنہٕ  تس  ورٲے  کانٛہہ  یُس  تۅہیہِ  تَمہِ  نقصان  نِشہِ  بچٲوِتھ  ہیٚکہِ،  تہٕ  اگر  سُہ  تۅہیہِ  کُنہِ  رٕژرٕ  سٍتۍ  آباد  کرِ،  تیٚلہِ  چُھ  سُہ  پرٛتھ  چیزس  پٮ۪ٹھ  قدرت  تھاوان۔

Jalandhary:
  اے  انسان  ہرگہ  ژےٚ  واتنٲوِی  اللہ  تعالیٰ  کانہہ  تکلیفاہ  کانہہ  بلایاہ  کانہہ  بیمٲریاہ  کُنہٕ  تنگیاہ  پس  چُھنہٕ  کانہہ  اکھاہ  یُس  تتھ  تکلیفس  ژےٚ  نِشہِ  تتھ  تکلیفس  دوٗر  ہیٚکہِ  کٔرِتھ  تس  معبودِ  برحقس  ورٲے،  ہرگاہ  سُہ  واتنٲوِی  ژےٚ  کانہہ  خٲراہ  صحتاہ  دولتھاہ،  تسٕند  اتھہٕ  کانہہ  رٔٹِتھ  ہیٚکہِ  نہٕ،  سُہ  چُھ  پرتھ  چیزس  پٮ۪ٹھ  قدرت  وول۔

Transliteration:
  Wain yamsaska All<u>a</u>hu bi<u>d</u>urrin fal<u>a</u> k<u>a</u>shifa lahu ill<u>a</u> huwa wain yamsaska bikhayrin fahuwa AAal<u>a</u> kulli shayin qadeer<b>un</b>


Maududi:
  یِمن  پٕرٛژِھو،  کٔمۍ  سٕنز  گوٲہی  چھےٚ  سارِوٕے  کھۅتہٕ  کھٔسِتھ؟  ؤنِو،  مےٚ  تہٕ  تۅہیہِ  درمیان  چُھ  اللہ  تعالیٰ  گواہ،  تہٕ  یہِ  قرآن  چُھ  مےٚ  کُن  بذریعہ  وَحی  سوزنہٕ  آمُت،  تاکہِ  تۅہیہِ  بیٚیہِ  یَس  یَس  نِشہِ  یہِ  واتہِ  سارِنٕے  کرٕ  نہیب۔  کیا  پٔزِپٲٹھۍ  ہیٚکِوٕہ  توٚہۍ  لُکھ  یہِ  شہادت  دِتھ،  زِ  خُدایس  سٍتۍ  چِھ  باقی  خداے  تہِ؟  ﴿کُنہِ  چیزچ  شہادت  دِنہٕ  خٲطرٕ  چُھنہٕ  محض  قیاس  یا  گُمان  کافی  کینٛہہ،  بلکہ  چُھ  امہِ  خٲطرٕ  علم  آسُن  ضروری  ییٚمہِ کِس  بُنیادس  پٮ۪ٹھ  انسان  یقین  سان  ہیٚکہِ  ؤنِتھ  زِ  یِتھہٕ  پٲٹھۍ  چُھ۔  لہٰذا  چُھ  سوالُک  مطلب  یہِ  زِ  کیا  پزی  چُھوا  تۅہیہِ  یہِ  علم  زِ  یتھ  دُنیاہَس  اندر  چُھ  خُدایس  ورٲے  بیٚیہِ  تہِ  کانٛہہ  کار  فرما  حٲکم  اختیارٕ  وول  یُس  بندگی  تہٕ  پرستش  ہُند  حقدار  گژِھہ  آسُن﴾  ؤنِو،  بہٕ  ہیٚکہِ نہٕ  ہرگز  اَمِچ  شہادت  دِتھ۔  ؤنِو،  اللہ  تعالیٰ  چُھ  سُے  اکھ  تہٕ  بہٕ  چُھس  تمہِ  شرکہٕ  نِشہِ  کُنہِ  شکہٕ  روٚس  بے  زار  یتھ  منٛز  توٚہۍ  چِھو  ہیٚنہٕ  آمٕتۍ۔

Jalandhary:
  توٚہۍ  پرژِھو  یِمن  تو  حید  ورسالت  کین  مُنکرن  کہ  ساروٕے  أندرٕہ  کُس  چُھ  بوٚڈ  گواہ  آسنہٕ  کِنۍ۔  ییٚمۍ  سٕندِ  گوٲہی  سٍتۍ  کُنہِ  مُختلف  فیہ  مسلس  منٛز  فٲصلہٕ  ییہِ  کرنہٕ،  یورے  فرمٲوِیوکھ  توٚہۍ  کہ  سارِوٕے  کھۅتہٕ  چُھ  بوٚڈ  گواہ  آسنہٕ  کِنۍ  اللہ  تعالیٰ۔  سُے  چُھ  مےٚ  منٛز  تہٕ  تۅہیہِ  منٛز  گواہ،  کیاہ  توٚہۍ  چھِواہ  امہ  بجہِ  گوٲہی  پتہٕ  تہِ  گوٲہی  دِوان  کہ  خدایس  سٍتۍ  کیاہ  چُھ  بیٚیہِ  کانہہ  معبود  تہِ  شریک۔  ہرگاہ  تِم  دپن  تِم  چھِ  توتہِ  امہِ  شِرکٕچ  گوٲہی  دِوان۔  تتھ  صورتس  منز  چُھ  تِمن  سٍتۍ  گفتگو  کرُن  بےکار،  توٚہۍ  فرمٲوِیوکھ  بہٕ  ہرگِز  یژِھہ  کتھہِ  ہٕنٛز  گوٲہی  چُھسنہٕ  دِوان،  توٚہۍ  فرمٲوِیوکھ  تتھ  صورتس  اندر  پنُن  اعتقاد  کہ  سُہ  معبود  چُھو  نا  مگر  کُنُے۔  بہٕ  چُھس  بیزار  تِمو  چیزو  نِشہِ  یِم  چیز  توٚہۍ  تس  شریک  ٹھہراوان  چِھو۔  رسالتس  متعلق  چھِ  کٲفر  ونان  کہ  اسہِ  پرژھ  یہود  و  نصاریٰ  ہن  تتھ  متعلق  چھےٚ  یہِ  کتھ  محقق  کہ۔

Transliteration:
  Qul ayyu shayin akbaru shah<u>a</u>datan quli All<u>a</u>hu shaheedun baynee wabaynakum waoo<u>h</u>iya ilayya h<u>atha</u> alqur<u>a</u>nu lion<u>th</u>irakum bihi waman balagha ainnakum latashhadoona anna maAAa All<u>a</u>hi <u>a</u>lihatan okhr<u>a</u> qul l<u>a</u> ashhadu qul innam<u>a</u> huwa il<u>a</u>hun w<u>ah</u>idun wainnanee bareeon mimm<u>a</u> tushrikoon<b>a</b>


Maududi:
  یِمن  لُکن  اَسہِ  کتاب  چھےٚ  دِژمٕژ  تِم  چِھ  اتھ  کتھہِ  تِتھہٕ  پٲٹھۍ  شکہٕ  روٚس  پرٛزٕناوان  یِتھہٕ  پٲٹھۍ  تِمن  پننیٚن  نیٚچوٮ۪ن  پرزٕ  ناونس  منٛز  کانٛہہ  شک  چُھنہٕ  آسان  مگر  یِمو  پنُن  پان  خۅد  خسارس  منٛز  چُھ  تروومُت  تِم  چِھنہٕ  اَتھ  مانان۔

Jalandhary:
  تِم  لوٗکھ  یِمن  اسہِ  کتاب  عطا  کٔر  تِم  چھِ  أمِس  پیغٕبرِ  برحقس  شک  وشُبہٕ  ورٲے  تِتھےٕ  پٲٹھۍ  زانان  تہٕ  پرزٕہ  ناوان  گۅڈٕہ  پٮ۪ٹھے  یِتھہٕ  پٲٹھۍ  پننین  نیٚچوین  زانان  تہٕ  پرزٕناوان  چھِ،  یِمو  لوٗکو  باوجودِ  شہادت  کُبری  یعنی  بٔڈگوٲہی  آسنٕکہِ  باوجود  پنُن  پان  تاوانس  تہٕ  نقصانس  منٛز  ترٲوۍ  تِم  حض  پژھ  کرن  نہٕ،  نہ  توحیدس  نہ  رسالتس۔  یِم  مُنکرین  توحید  ورسالت  چھِ  عقلاً  تہِ  نہایت  بے  انصاف۔

Transliteration:
  Alla<u>th</u>eena <u>a</u>tayn<u>a</u>humu alkit<u>a</u>ba yaAArifoonahu kam<u>a</u> yaAArifoona abn<u>a</u>ahum alla<u>th</u>eena khasiroo anfusahum fahum l<u>a</u> yuminoon<b>a</b>


Maududi:
  تہٕ  تس  شخصہٕ  سٕندِ  کھۅتہٕ  کھٔسِتھ  ظٲلِم  کُس  آسہِ  یُس  خُدایس  پٮ۪ٹھ  اَپُز  بہتان  لگاوِ  یا  کرِ  اللہ  تعالیٰ  سٕنزن  نِشٲنِین  انکار؟  پٔزۍپٲٹھۍ  ہیٚکن  نہٕ  یِتھۍ  ظٲلِم  کامیٲبی  لٔبِتھ۔

Jalandhary:
  بیٚیہِ  کُس  اکھاہ  چُھ  یُتھ  ظٲلِم  تہٕ  بے  انصاف  تس  شخصہٕ  سٕندِ  کھۅتہٕ  ییٚمۍ  اپُز  نوٚوروو  کُنِس  خدایس  پٮ۪ٹھ  شریک  ٹھہراونہٕ  سٍتۍ،  یا  اپُزۍ  زٲنِنۍ  تِہٕندۍ  آیات  یِم  پیغمبرن  عطا  آے  کرنہٕ  پٔزۍ  پٲٹھۍ  کامیٲبی  تہٕ  رستگٲری  چھنہٕ  ہرگِز  یِتھیٚن  ظٲلِمن  قیامتُک  دۅہ  بلکہ  آسن  تِم  گرفتار  عذاب۔

Transliteration:
  Waman a<i><u>th</u></i>lamu mimmani iftar<u>a</u> AAal<u>a</u> All<u>a</u>hi ka<u>th</u>iban aw ka<u>thth</u>aba bi<u>a</u>y<u>a</u>tihi innahu l<u>a</u> yufli<u>h</u>u a<b>l</b><i><u>thth</u></i><u>a</u>limoon<b>a</b>


Maududi:
  ییٚمہِ  دۅہ  یِم  سٲری  أسۍ  جمع  کروکھ  تہٕ  مُشرکن  پٕرٛژَھو  زِ  وۅنۍ  کتہِ  چِھ  تِم  تُہٕندۍ  ٹھۂراونہٕ  آمٕتۍ  شریک  یِم  توٚہۍ  پنٕنۍ  خُداے  ٲسِیوٗکھ  سمجھان۔

Jalandhary:
  بیٚیہِ  چُھ  سُہ  دۅہ  تہِ  قٲبِل  ذکر  ییٚمہِ  دۅہہ  أسۍ  تِم  سٲرِی  خلٲیق  جمع  کرُوکھ  محشرٕہ  کِس  مٲدانس  اندر،  توپتہٕ  ونو  أسۍ  تِمن  یِم  خدایس  شریک  ٹھہراوان  ٲسۍ۔  اے  مُشرِکو  کتہِ  چُھو  تِم  معبودانِ  باطِل  یِم  توٚہۍ  خداے  سٕندۍ  شریک  زانان  ٲسِیوکھ۔  سُفٲرشہِ  خٲطرٕ  کونہٕ  چھِیوکھ  پیش  کران۔

Transliteration:
  Wayawma na<u>h</u>shuruhum jameeAAan thumma naqoolu lilla<u>th</u>eena ashrakoo ayna shurak<u>a</u>okumu alla<u>th</u>eena kuntum tazAAumoon<b>a</b>


Maududi:
  تہٕ  تِم  ہیٚکن  نہٕ  اَمہِ  وَرٲے  کانٛہہ  فتنہ  تُلِتھ  زِ  ﴿یہِ  اَپُز  بیان  دِن  زِ﴾  اے  سانہِ  مٲلکہٕ،  چون  قسم  ٲسۍ  نٕہ  أسۍ  ہرگز  مُشرک۔

Jalandhary:
  توپتہٕ  ٲسۍ  نہٕ  تِمن  پننہِ  خیالہِ  نجاتٕکۍ  کانہہ  حیلہٕ  تہٕ  بہانہٕ،  اپُز  وننہٕ  ورٲے  کانہہ  چیزاہ۔  دپن  قسم  تس  خداے  سُند  یُس  سون  پروردِگار  چُھ۔  أسۍ  ٲسۍ  نہٕ  خدایس  شریکٕے  ٹھہراوان۔

Transliteration:
  Thumma lam takun fitnatuhum ill<u>a</u> an q<u>a</u>loo wa<b>A</b>ll<u>a</u>hi rabbin<u>a</u> m<u>a</u> kunn<u>a</u> mushrikeen<b>a</b>


Maududi:
  وُچِھو،  تمہِ  وقتہٕ  کِتھہٕ  پٲٹھۍ  بَناون  یِم  پانس  پٮ۪ٹھ  اَپُز،  تہٕ  تَتہِ  روان  یِہِندۍ  سٲری  بناوٹی  معبود۔

Jalandhary:
  وارٕہ  وُچھِو  کیُتھ  اپُز  ووںُکھ  پننین  پانن  ہٕندِ  حقہٕ،  بیٚیہِ  مشکھ  تِم  سارے  کتھہٕ  اپزِ  کتھہٕ  یِمہٕ  ٹھہراوان  ٲسۍ  تِم  دنیاہس  اندر۔

Transliteration:
  On<i><u>th</u></i>ur kayfa ka<u>th</u>aboo AAal<u>a</u> anfusihim wa<u>d</u>alla AAanhum m<u>a</u> k<u>a</u>noo yaftaroon<b>a</b>


Maududi:
  یِمن  منٛز  چِھ  کینٛہہ  لُکھ  تِتھۍ  یِم  کَن  دٲرِتھ  تُہٕنز  کتھ  بوزان  چِھ  مگر  حال  چُھ  یہِ  زِ  اَسہِ  چِھ  تِہندٮ۪ن  دِلن  پٮ۪ٹھ  پردٕہ  تھٲوِمٕتۍ  ترٲوِتھ  یِہِندِ  وجہ  کِنۍ  تِم  اَتھ  چِھنہٕ  کِہِنۍ  سمجھان  تہٕ  تِہندٮ۪ن  کنن  منٛز  چُھ  گۅبیٚر  ترٛوومُت  ﴿زِ  سورُے  کینٛہہ  بوزنہٕ  پتہٕ  تہِ  چِھنہٕ  کِہِنۍ  بوزان﴾  تِم  وُچِھتن  کانٛہہ  تہِ  نشٲنی،  اتھ  پٮ۪ٹھ  اَنن  نہٕ  ایمان،  حد  چُھ  یہِ  زِ  ییٚلہِ  تِم  تۅہیہِ  نِشہِ  یِتھ  ژُوان  چِھ،  تِمو  منٛزٕ  یِمو  لُکو  انکارُک  فٲصلہٕ  چُھ  کوٚرمُت  تِم  چِھ  ﴿ساریے  کتھہٕ  بوزنہٕ  پتہٕ﴾  یی  وَنان  زِ  یِمہٕ  چھےٚ  پرانیٚن  لُکن  ہٕنزٕ  دلیلہٕ  بیٚیہِ  نہٕ  کِہِنۍ۔

Jalandhary:
  یِمو  کٲفرو  أندرٕہ  چھِ  بعض  یِم  تُہُند  قرآنِ  مجید  پرُن  چُھ  بوزان  مگر  سُہ  تِہُند  بوزُن  حق  ژھانڈنہٕ  خٲطرٕ  آسان  چُھنہٕ،  اَسہِ  چھِ  تِہٕندین  دِلن  پٮ۪ٹھ  ترٲومٕتۍ  ٹھٔرۍ  یُتھنہٕ  تِمن  فکرِ  ترِ  کینہہ  بیٚیہِ  چُھ  تِہٕندین  کنن  تروومُت  زر  یُتھنہٕ  بوزُن  تگیکھ  کینہہ،  تِہٕنٛزن  أچھن  ہٕنٛز  کیفیت  چھےٚ  کہ،  ہرگاہ  تِمہٕ  سارے  دلیلہٕ  تہِ  وُچھن  توتہِ  کرن  نہٕ  پژھ  زن  نہٕ  کِہِنۍ  وُچھمُت  آسیکھ،  تااینکہ  ییٚلہِ  تۅہیہِ  نِشہِ  یِوان  چھِ  پننہِ  خیالہٕ  بحث  کرنہٕ  خٲطرٕ  مگر  کینہہ  چُھکھ  نہٕ  اندان،  لا  جواب  گٔژِھتھ  چھِ  ونان  یِم  کٲفر  کہ  یہِ  قرآنِ  مجید  چُھنہٕ  مگر  برونٹھمین  ہُند  اپُز  قصہٕ  تہٕ  افسانہٕ۔

Transliteration:
  Waminhum man yastamiAAu ilayka wajaAAaln<u>a</u> AAal<u>a</u> quloobihim akinnatan an yafqahoohu wafee <u>atha</u>nihim waqran wain yaraw kulla <u>a</u>yatin l<u>a</u> yuminoo bih<u>a</u> <u>h</u>att<u>a</u> i<u>tha</u> j<u>a</u>ooka yuj<u>a</u>diloonaka yaqoolu alla<u>th</u>eena kafaroo in h<u>atha</u> ill<u>a</u> as<u>at</u>eeru alawwaleen<b>a</b>


Maududi:
  تِم  چِھ  یہِ  پٔز  کتھ  قبول  کرنہٕ  نِشہِ  لُکن  رُکاوان  تہٕ  پانہٕ  تہِ  چِھ  امہِ  نِشہِ  دوٗر  ژَلان  ﴿تِمن  چُھ  باسان  یہِ  کرنہٕ  سٍتۍ  چِھو  تِم  تۅہیہِ  کینٛہہ  بِگاڑان﴾  دراصل  چِھ  تِم  خۅد  پننی  تبٲہی  ہُند  سامانہٕ  گران  مگر  تِمن  چُھنہٕ  امہِ  کتھہِ  ہُند  شعور۔

Jalandhary:
  بیٚیہِ  چھِ  یِم  کٲفر  قرآنِ  مجید  بوزنہٕ  نِشہِ  پتھ  رٹان  تہٕ  منع  کران  بیٚیہِ  چھِ  پانہٕ  تہِ  اسہِ  نِشہِ  پتھ  ژلان  تہٕ  دوٗر  روزان،  مگر  یہِ  کرنہٕ  سٍتۍ  چھِنہٕ  یِم  تباہ  کران  مگر  پننِی  پان  بیٚیہِ  چھِنہٕ  یِم  پنٕنۍ  تبٲہی  ژینان  تہٕ  محسوس  کران۔

Transliteration:
  Wahum yanhawna AAanhu wayanawna AAanhu wain yuhlikoona ill<u>a</u> anfusahum wam<u>a</u> yashAAuroon<b>a</b>


Maududi:
  کاش  توٚہۍ  ہیٚکۍ ہِو  تمہِ  وقتٕچ  سۅ  حالت  وُچِھتھ  ییٚلہِ  تِم  جہنم  کِس  بٔٹھِس  پٮ۪ٹھ  کھڑا  یِن  کرنہٕ  تمہِ  وقتہٕ  ونَن  تِم  زِ  کاش  کانٛہہ  صوٗرتھاہ  آسہِ ہے  تِژھ  زِ  أسۍ  گٔژھۍ  دُنیا ہس  منٛز  بیٚیہِ  واپس  یِنۍ  سوزنہٕ  تہٕ  پننِس  ربّ  سٕنزن  نِشٲنِیَن  پِھرہَو  نہٕ  بُتھ  تہٕ  ایمان  انن  والیٚن  منٛز  گژھہَو  شٲمل۔

Jalandhary:
  ہرگاہ  ژٕ  وُچھکھ  اے  وُچھ  وٕنہٕ  سُہ  وقت  ییٚمہِ  ساعتہٕ  یِم  کٲفر  تہٕ  مُنکر  وودٕنۍ  تھاونہٕ  یِن  نارِس  بٔٹھِس  پٮ۪ٹھ  پرژھ  گٲر  کرنہٕ  خٲطرٕ  بیین  ہیٚنہٕ  خٲطرٕ  تمہِ  ساعتہٕ  وُچھکھ  ژٕ  سٮ۪ٹھاہ  ہولناک  منظراہ  اکھ،  تمہِ  ساعتہٕ  لگن  دپنہِ  تِم  اے  کاش  أسۍ  ہے  دنیاہس  کُن  بیٚیہِ  یِمہٕ  ہو  سوزنہٕ،  وۅنۍ  أسۍ  پنہٕ  پنُن  خداے  سٕندین  آیاتن  انکار  کرٕہو  نہٕ،  تِم  اپُزۍ  زانہٕ  ہونہٕ۔  وۅنۍ  بنہٕ  ہو  أسۍ  تہِ  باایمانو  أندرٕہ۔  اللہ  تعالیٰ  چُھ  فرماوان  یِہُند  یہِ  تمنا  کرُن  چُھنہٕ  کُنہِ  حقیقتس  پٮ۪ٹھ  مبنی۔

Transliteration:
  Walaw tar<u>a</u> i<u>th</u> wuqifoo AAal<u>a</u> a<b>l</b>nn<u>a</u>ri faq<u>a</u>loo y<u>a</u> laytan<u>a</u> nuraddu wal<u>a</u> nuka<u>thth</u>iba bi<u>a</u>y<u>a</u>ti rabbin<u>a</u> wanakoona mina almumineen<b>a</b>


Maududi:
  درحقیقت  وَنن  تِم  یہِ  کتھ  محض  امہِ  وجہ  کِنۍ  زِ  یتھ  حقیقتس  پٮ۪ٹھ  تِمو  پردٕہ  ترٲوِتھ  اوس  تھوومُت  سۅ  آسہِ  تمہِ  وقتہٕ  بے  نقاب  سپدِتھ  تِمن  برونٹھ  کُن  آمٕژ،  نَتہٕ  ہرگاہ  تِم  پرٛانہِ  زندگی  منٛز  واپس  یِن  سوزنہٕ  تیٚلہِ  کرن  تی  سورُے  کینٛہہ  ییٚمہِ  نِشہِ  تِمن  ٹھاکھ  چُھ  کرنہٕ  آمُت۔  درحقیقت  چِھ  تِم  اَپزِیٲرۍ  ﴿امہِ  موجوب  ہیٚن  پننہِ  امہِ  خوٲہشہِ  ہٕندِس  اِظہارس  منٛز  اَپزِ سٕے  کٲم﴾

Jalandhary:
  بلکہ  سپٕدۍ  تِمن  چیزن  ہٕندۍ  اثرات  ظٲہِر  یِم  پوٗشیدٕہ  تہٕ  کھٔٹِتھ  تھاوان  ٲسۍأزِکہ  برونٹھ  دنیا  ہس  اندر،  ہرگاہ  یِم  بیٚیہِ  دنیاہس  کُن  واپس  یِن  سوزنہٕ  بیٚیہِ  کرن  تِمے  کامہِ  یِمو  نِشہِ  منع  اوسُکھ  یِوان  کرنہٕ  پٔزۍ  پٲٹھۍ  تِم  چھِ  یِم  وعدٕہ  کرنس  اندر  بلکل  اپُز  یٲرۍ۔

Transliteration:
  Bal bad<u>a</u> lahum m<u>a</u> k<u>a</u>noo yukhfoona min qablu walaw ruddoo laAA<u>a</u>doo lim<u>a</u> nuhoo AAanhu wainnahum lak<u>ath</u>iboon<b>a</b>


Maududi:
  از  چِھ  یِم  لُکھ  ونان  زِ  زندگی  یِکینژھاہ  تہِ  چھےٚ  بس  چھےٚ  یٔہے  سٲنۍ  دُنیاہٕچ  زندگی  تہٕ  أسۍ  یِمو  نہٕ  مرنہٕ  پتہٕ  ہرگز  دوبارٕ  تھوٚد  تُلنہٕ۔

Jalandhary:
  بیٚیہِ  ٲسۍ  یِم  کٲفر  ییٚتہِ  ونان  کہ  بیاکھ  زندگیاہ  چھَنہَ  بیٚیہِ  کینہہ  ییٚمہِ  سانہِ  دنیاچہ  زندگی  ورٲے۔  یہِ  کتھ  چھےٚ  غلط  کہ  أسۍ  کیاہ  یِمو  مرنہٕ  پتہٕ  بیٚیہِ  زندٕہ  کرنہٕ۔

Transliteration:
  Waq<u>a</u>loo in hiya ill<u>a</u> <u>h</u>ay<u>a</u>tun<u>a</u> a<b>l</b>dduny<u>a</u> wam<u>a</u> na<u>h</u>nu bimabAAootheen<b>a</b>


Maududi:
  کاش  توٚہۍ  ہیٚکۍ ہِو  سُہ  منظر  وُچِھتھ  ییٚلہِ  یِم  پننِس  ربّس  برونٹھہٕ  کنہِ  کھڑا  یِن  کرنہٕ،  تمہِ  وقتہٕ  پٕرٛژِھہ  یُہُند  ربّ  یِمن،  کیا  یہِ  چَھنا  حقیقت؟  یِم  وَنن،  آ،  اے  سانہِ  ربّہ،  یٔہے  چھےٚ  حقیقت۔  سُہ  فرماوِ،  اچھا،  وُچِھو  تیٚلہِ  عذابُک  مزٕہ  تِکیازِ  توٚہۍ  ٲسِو  حقیقتس  انکار  کران۔

Jalandhary:
  ہرگاہ  ژٕ  وُچھہٕ  ہکھ  اے  وُچھ  وٕنہِ  ییٚمہِ  ساعتہٕ  یِم  قیامتٕکۍ  مُنکر  وۅدٕنۍ  تھاونہٕ  یِن  پننِس  پروردِگارس  برونٹھ  کنہِ  ژٕ  گژھکھ  حٲران  تہٕ  پریشان  سُہ  وقت  وُچِھتھ،  اللہ  تعالیٰ  فرماویٚکھ  اے  مُنکرو  کیاہ  ٲس  نا  یہِ  قیامت  تہٕ  مرنہٕ  پتہٕ  زِندٕہ  گژُھن  حق  تہٕ  پوٚز،  دپن  سٲنِس  پروردِگارٕہ  سُند  قسم  یہِ  اوس  واقعی  بلکل  پوٚز،  اللہ  تعالیٰ  فرماویٚکھ  یتہِ  تُہٕندِس  اقرار  کرنس  چُھنہٕ  کینہہ  تہِ  اعتبار  لہٰذا  ژٕہِو  وۅنۍ  توٚہۍ  عذاب  پننہِ  کُفرُک  تہٕ  انکارُک،  توپتہٕ  یِن  یِم  سوزنہٕ  جہنمس  منٛز۔

Transliteration:
  Walaw tar<u>a</u> i<u>th</u> wuqifoo AAal<u>a</u> rabbihim q<u>a</u>la alaysa h<u>atha</u> bi<b>a</b>l<u>h</u>aqqi q<u>a</u>loo bal<u>a</u> warabbin<u>a</u> q<u>a</u>la fa<u>th</u>ooqoo alAAa<u>tha</u>ba bim<u>a</u> kuntum takfuroon<b>a</b>


Maududi:
  تِم  لُکھ  آے  خسارس  منٛز  ہیٚنہٕ  یِمو  خُدایس  سٍتۍ  پننہِ  مُلاقاتُک  اطلاع  اَپُز  دِیُت  قرار  ییٚلہِ  اچانک  سۅ  گٔر  واتہِ  تیٚلہِ  وَنن  یِمے  لُکھ،  افسوس!  اتھ  معاملس  منٛز  کِیُتھ  تقصیر  گوٚو  اَسہِ۔  تہٕ  یِمن  ہُند  حال  آسہِ  یہِ  ز  پننیٚن  شانَن  پٮ۪ٹھ  آسن  پننیٚن  گناہن  ہُند  بور  ہیٚتھ،  وُچِھو!  کِیُتھ  ناکارٕ  بور  چُھ  یُس  یِم  تُلان  چِھ۔

Jalandhary:
  بیشک  تاوان  پیٚوو  تِمن  لوٗکن  یِم  انکار  آسن  کران  مرنہٕ  پتہٕ  بیٚیہِ  زںدٕہ  سپدِتھ  خدایس  برونٹھ  کنہِ  پیش  سپدنس۔  یہِ  انکار  و  تکذیب  چُھ  دنیاہس  اندر  کینژھن  دۅہن،  تمہِ  پتہٕ  ییٚلہِ  تِمن  وٲتِتھ  پیٚیہِ  قیامت  ہنٛگٕہ  تہٕ  منٛگہٕ۔  دپنہِ  لگن  افسوس  چُھ  سانہِ  خٲطرٕ  اسہِ  کیازِ  کرے  یہِ  سُستی  تہٕ  کوتٲہی  اتھ  اندر،  درحالتیکہ  تُلن  تِم  پننین  گنہن  ہُند  بور  پننین  پُشتن  پٮ۪ٹھ۔  وارٕہ  بوزِو  کوٗتاہ  یچھ  آسہِ  یِہُند  یہِ  بورکیازِ  تمیُک  انجام  آسہِ  سٮ۪ٹھاہ  یچھ۔  

Transliteration:
  Qad khasira alla<u>th</u>eena ka<u>thth</u>aboo biliq<u>a</u>i All<u>a</u>hi <u>h</u>att<u>a</u> i<u>tha</u> j<u>a</u>athumu a<b>l</b>ss<u>a</u>AAatu baghtatan q<u>a</u>loo y<u>a</u> <u>h</u>asratan<u>a</u> AAal<u>a</u> m<u>a</u> farra<u>t</u>n<u>a</u> feeh<u>a</u> wahum ya<u>h</u>miloona awz<u>a</u>rahum AAal<u>a</u> <i><u>th</u></i>uhoorihim al<u>a</u> s<u>a</u>a m<u>a</u> yaziroon<b>a</b>


Maududi:
  دُنیاہٕچ  زندگی  چھےٚ  اکھ  کھیل  تہٕ  اکھ  تماشہِ۔  ﴿اَمِیُک  مطلب  چُھنہٕ  یہِ  زِ  دُنیاچہ  زندگی  منٛز  چَھنہٕ  کانٛہہ  سنجیدٕگی  تہٕ  یہِ  چھےٚ  محض  کھیل  تہٕ  تماشہِ  رٔنگۍ  بناونہٕ  آمٕژ۔  دراصل  چُھ  اَمِیُک  مطلب  یہِ  زِ  ٲخرت چہِ  حقیقی  تہٕ  پائدار  زندگی  ہٕندِس  مقابلس  منٛز  چھےٚ  یہِ  دُنیاہٕچ  زندگی  تِژھ  زنتہٕ  کانٛہہ  شخص  رَنٛزناوِ  کھیلہِ  تہٕ  تفریح  سٍتۍ  دِل  تہٕ  پتہٕ  یِیہِ  پننِس  اصلی  سنجیدٕہ  کاروبارس  کُن  واپس۔  امہِ  علاوٕہ  چُھ  اتھ  کھیلہِ  تہٕ  تماشس  سٍتۍ  امہِ  موجوب  تہِ  ہِشر  آمُت  دِنہٕ  زِ  ییٚتہِ  چِھ  حقیقت  ژھایہِ  آسنہٕ کہ  وجہ  کِنۍ  بے بصیرت  تہٕ  ظاہر  پرست  انسانن  خٲطرٕ  غلط  فہمیَن  منٛز  مبتلا  سپدنٕکۍ  واریاہ  سبب  موجود  تہٕ  یِمن  غلط  فہمیَن  منٛز  پھٔسِتھ  چِھ  لوٗکھ  حقیقت  نفسُ  الامری  ﴿تِم  پٔزۍ  حالات  یِم  دوست  دشمن  سٲری  چِھ  مانان﴾  تِمن  خلاف  تِتھۍ  تِتھۍ  عجیب  طرزِ  عمل  ورتاوان  یِہِندِ  بدولت  تِہٕنز  زندگی  محض  اکھ  کھیل  تہٕ  تماشہِ  چھےٚ  روزان  بٔنِتھ۔﴾  درحقیقت  چُھ  ٲخرت  کُے  مقام  تِمن  لُکن  خٲطرٕ  بہتر  یِم  زیاں  کٲری  ﴿نقصان  واتناونہٕ﴾  نِشہِ  بچُن  چِھ  یژھان  تیٚلہِ  کیا  توٚہۍ  لُکھ  ہیٚیِو  نا  عقلہِ  کٲم؟

Jalandhary:
  چَھنہٕ  یہِ  دنیاہٕچ  زندگی  مگر  گِیُندنا  تہٕ  شغلاہ،  البتہ  ٲخرتُک  گرٕ  چُھ  سٮ۪ٹھاہ  بہتر  پرہیزگارن  ہٕندِ  خٲطرٕ  کیاہ،  یِمہٕ  دلیلہٕ  بوٗزِتھ  تہِ  چُھو  نا  تۅہیہِ  فکرِ  تران۔

Transliteration:
  Wam<u>a</u> al<u>h</u>ay<u>a</u>tu a<b>l</b>dduny<u>a</u> ill<u>a</u> laAAibun walahwun wala<b>l</b>dd<u>a</u>ru al<u>a</u>khirati khayrun lilla<u>th</u>eena yattaqoona afal<u>a</u> taAAqiloon<b>a</b>


Maududi:
  اے  نبیؐ،  اسہِ  چُھ  معلوم  زِ  یِمہٕ  کتھہٕ  یِم  لُکھ  بناوان  چِھ  تِمو  سٍتۍ  چُھو  تۅہیہِ  تکلیف  واتان  البتہ  یِم  لُکھ  چِھو  نہٕ  تۅہیہِ  بُتھ  پِھران  بلکہ  چِھ  یِم  ظٲلِم  دراصل  اللہ  تعالیٰ  سٕندٮ۪ن  آیاتن  انکار  کران۔  ﴿واقعہ  چُھ  یہِ  زِ  یوٚت  تام  حضور  صلی  اللہ  علیہ و سلمو  اللہ  تعالیٰ  سٕندۍ  آیات  بوزناوٕنۍ  شروع  ٲسۍ  نہٕ  کٔرِمٕتۍ،  توٚت  تام  ٲسۍ  تِہندِ  قومٕکۍ  سٲری  لُکھ  تِمن،  امین  تہٕ  صادق  سمجھان،  تہٕ  تِہنزِ  پرہیزگٲری  پٮ۪ٹھ  اوسُکھ  مکمل  اعتماد۔  تِمو  کوٚر  حضور  صلی  اللہ  علیہ و سلمس  تمہِ  وقتہٕ  انکار  ییٚلہِ  زن  تِمو  اللہ  تعالیٰ  سٕندِ  طرفہٕ  پیغام  واتناوُن  شروع  کوٚر  تہٕ  اَتھ  دوٚیِمِس  دَورس  منٛز  تہِ  اوس  نہٕ  کانٛہہ  تِیُتھ  شخص  یُس  شخصی  حیثیتہٕ  تِمن  اَپزِیور  قرار  دِنُک  جُرات  ہیٚکہِ ہے  کٔرِتھ۔  حضورنؐ  ہٕندۍ  کٲنٛسہِ  سخت  کھۅتہٕ  سخت  مخالفن  تہِ  لگوو  نہٕ  زانٛہہ  تِمن  پٮ۪ٹھ  یہِ  الزام  زِ  تِم  چِھ  دُنیا کِس  کُنہِ  معاملس  منٛز  زانٛہہ  اَپُز  وَننٕکۍ  مُرتکب  سپٕدۍمٕتۍ۔  تِمو  یوٗتاہ  تہِ  حضور  صلی  اللہ  علیہ و سلمن  ہُند  تکذیب  کوٚر  سُہ  کوٚرُکھ  محض  نبی  آسنہٕ  کہ  حیثیتہٕ۔  حضور  صلی  اللہ  علیہ و سلمن  ہُند  سارِوٕے  کھۅتہٕ  بوٚڈ  دشمن  اوس  ابوجہل۔  حضرت  علی  رضی  اللہ  تعالیٰ  عنہ  چِھ  روایت  کران  زِ  اکہِ  دۅہ  ووٚن  تٔمۍ  پانہٕ  حضور  صلی  اللہ  علیہ و سلمس  سٍتۍ  کتھ  کران  کران،  أسۍ  چِھو  نہٕ  تۅہیہِ  اَپزِیور  وَنان،  مگر  یِکینژھاہ  توٚہۍ  پیش  چِھو  کران  تتھ  چِھ  اَپُز  قرار  دِوان۔﴾

Jalandhary:
  پٔزۍ  پٲٹھۍ  أسۍ  چھِ  بخوبی  یہِ  کتھ  زانان  کہ  تۅہیہِ  چھےٚ  غمگین  کران  کٲفرن  تہٕ  مُنکرن  ہٕنٛزٕ  کتھہٕ۔  مگر  پرواہ  مہ  بٔرِو  کینہہ  خدایس  پُشرِو  یہِ  معاملہٕ،  یِم  نہ  حض  چھِنہٕ  براہِ  راست  تۅہیہِ  اپُززیٲرۍ  زانان،  لیکن  یِم  ظٲلِم  چھِ  خداے  سٕندین  آیتن  زٲنِتھ  کٔرِتھ  عمداً  انکار  کران،  خدا  چھڈیو  نہٕ  یِمن  عذابس  گرفتار  کرنہٕ  ورٲے،  توٚہۍ  روزِو  بے  فکِر۔

Transliteration:
  Qad naAAlamu innahu laya<u>h</u>zunuka alla<u>th</u>ee yaqooloona fainnahum l<u>a</u> yuka<u>thth</u>iboonaka wal<u>a</u>kinna a<b>l</b><i><u>thth</u></i><u>a</u>limeena bi<u>a</u>y<u>a</u>ti All<u>a</u>hi yaj<u>h</u>adoon<b>a</b>


Maududi:
  تۅہیہِ  برونٛہہ  تہِ  چِھ  واریاہن  رسولن  انکار  آمُت  کرنہٕ،  مگر  اتھ  انکارس  پٮ۪ٹھ  تہٕ  تِمن  سختی یَن  پٮ۪ٹھ  یِمہٕ  تِمن  واتناونہٕ  آیہِ،  کوٚر  تِمَو  صبر،  یوٚت  تام  زن  تِمن  سون  مدد  ووت۔  اللہ  تعالیٰ  سٕنزٕ  کتھہٕ  بدلاونُک  طاقت  چُھنہٕ  کٲنٛسہِ  منٛز،  تہٕ  پتمیٚن  رسولن  سٍتۍ  یِکینژھاہ  پیش  آو  تمہِ  چہِ  خبرٕ  چَھو  تۅہیہِ  واژٕ  مژے۔

Jalandhary:
  یہِ  معاملہٕ  سپُدنہٕ  تۅہی  سٍتۍ  بلکہ  تۅہیہِ  برونٹھ  تہِ  آو  پیغمبرن  انکار  کرنہٕ،  تِمو  کوٚر  صبر  لوٗکن  ہٕںدِس  انکارس  نہ  ماننس  پٮ۪ٹھ  بیٚیہِ  انکار  علاوٕہ  آو  تِمن  عذاب  تہٕ  تکلیف  تہِ  واتناونہٕ  تا  اینکہ  ووت  تِمن  مددسون۔  تِمو  پیغمبرو  یِتھہٕ  پٲٹھۍ  صبر  کوٚر  تِتھے  پٲٹھۍ  کٔرِو  توٚہۍ  تہِ  صبر،  یِتھے  پٲٹھۍ  واتہِ  تۅہیہِ  تہِ  سون  مدد۔  کیازِ  یہِ  اعانت  تہٕ  مدد  کرُن  چُھ  اسہِ  پننین  بندن  ہٕندِ  خٲطرٕ  مُقرر  کوٚرمُت،  ہرگِز  ہیٚکہِ  نہٕ  کانہہ  اکھاہ  بدل  کٔرِتھ  خداے  سٕندین  مُقرر  کٔرِمٕتین  حُکمن،  بیشک  تۅہیہِ  وٲژٕو  برونٹھمین  پیغمبرن  ہٕنٛز  خبرٕہ  قرآنِ  مجید  کہ  ذریعہ  یعنی  تِمن  کِتھہٕ  پٲٹھۍ  آو  تکلیف  دِنہٕ۔  تتھ  پٮ۪ٹھ  کِتھہٕ  پٲٹھۍ  کوٚر  تِمو  صبر۔

Transliteration:
  Walaqad ku<u>thth</u>ibat rusulun min qablika fa<u>s</u>abaroo AAal<u>a</u> m<u>a</u> ku<u>thth</u>iboo waoo<u>th</u>oo <u>h</u>att<u>a</u> at<u>a</u>hum na<u>s</u>run<u>a</u> wal<u>a</u> mubaddila likalim<u>a</u>ti All<u>a</u>hi walaqad j<u>a</u>aka min nabai almursaleen<b>a</b>


Maududi:
  تاہم  اگر  یِمن  لُکن  ہٕنز  بے  رُخی  تۅہیہِ  برداشت  چَھنہٕ  گژھان،  تیٚلہِ  اگر  تۅہیہِ  منٛز  کانٛہہ  زور  چُھ  تیٚلہِ  ژھٲنڈِو  زمینس  اندر  کانٛہہ  سُرنٛگ  یا  لٲگِو  آسمانس  ہیر  تہٕ  کٔرِو  تِمن  تام  کانٛہہ  نشٲنی  اَننٕچ  کوشش۔  اگر  اللہ  تعالیٰ  ییژِہے  تِمن  سارِنٕے  ہیٚکہِ ہے  ہدایتس  پٮ۪ٹھ  جمع  کٔرِتھ،  لہٰذا  مَہ  بٔنِو  نادان۔  ﴿یعنی  یہِ  فِکر  مَہ  کٔرِو  یِمن  لُکن  گٔژھ  کانٛہہ  نشٲنی  ہاونہٕ  یِنۍ  ییٚمہِ  سٍتۍ  یِم  ایمان  اَنہن۔  خُدایس  ہرگاہ  یہِ  درنظر  آسہِ  زِ  سٲری  انسان  گٔژھۍ  سیٚزِ  وَتہِ  پٮ۪ٹھ  جمع  یِنۍ  کرنہٕ  تیٚلہِ  کرِہے  سُہ  سارِنٕے  مومِن  پٲدٕ۔  تیٚلہِ  کیا  ضرورت  ٲس  رسول  سوزنٕچ  تہٕ  اہلِ  ایمانن  تہٕ  اہلِ  کفرن  درمیان  ؤری  وادن  کشمکش  کرناونٕچ﴾

Jalandhary:
  بیٚیہِ  تۅہیہِ  پٮ۪ٹھ  کٲفرن  تہٕ  مُنکرن  ہٕنٛز  روگردٲنی  کرٕنۍ  چھو  ناگوار  سپدان۔  تِہٕنٛز  خوہش  چھےٚ  تِمن  تِم  معجزات  ہاوٕنۍ  یِمن  ہُند  تِم  مُطالبہٕ  کران  چھِ۔  دیوٕہ  تمی  سٍتۍ  تِمن  ہدایت  بنہِ،  پس  ہرگاہ  تۅہیہِ  طاقت  چُھو  توٚہۍ  کٔرِو  تلاش  زمینس  منٛز  کانہہ  گۅپھاہ  یا  آسمانس  کُن  لٲگِو  کانہہ  ہیراہ  توپتہٕ  دِیُوکھ  أنِتھ  تِم  معجزٕہ  یِم  تِم  تۅہیہِ  نِشہِ  ژھانڈان  تہٕ  طلب  کران  چھِ۔  چُھوہے  طاقت  تہٕ  کٔرِو۔  یہِ  چُھ  پوٚز  کہ  تۅہیہِ  چُھ  سٮ۪ٹھاہ  آرزو  عالمٕکۍ  لوٗکھ  گٔژھۍ  سیٚزِہ  وتہِ  پٮ۪ٹھ  یِن  مگر  یہِ  چُھو  خداے  سٕندِس  یژھنس  خلاف،  پروردِگارٕے  یژِھہ  ہا  سارنٕے  سونٛبراوِہا  ہدایتس  پٮ۪ٹھ  مگر  تٔمۍ  یوٚژ  نہٕ  تہِ،  پس  مہ  بٔنِو  توٚہۍ  بے  خبرو  أندرٕہ۔  یہِ  غم  تہٕ  فکر  ترٲوِو  توٚہۍ۔

Transliteration:
  Wain k<u>a</u>na kabura AAalayka iAAr<u>ad</u>uhum faini ista<u>t</u>aAAta an tabtaghiya nafaqan fee alar<u>d</u>i aw sullaman fee a<b>l</b>ssam<u>a</u>i fatatiyahum bi<u>a</u>yatin walaw sh<u>a</u>a All<u>a</u>hu lajamaAAahum AAal<u>a</u> alhud<u>a</u> fal<u>a</u> takoonanna mina alj<u>a</u>hileen<b>a</b>


Maududi:
  حق  کِس  دعوتس  پٮ۪ٹھ  چِھ  لبیک  تِمے  لُکھ  وانان  یِم  بوزن  وٲلۍ  چِھ،  روٗدۍ  مُردٕہ  تِمن  تُلہِ  اللہ  تعالیٰ  بس  قبرو  منٛزے  ﴿بوزن  والیو  نِشہِ  چِھ  مُراد  تِم  لُکھ  یِہِندۍ  ضمیر  زندٕہ  چِھ،  یِمو  پنٕنۍ  عقل  تہٕ  فکر  چَھنہٕ  معطل  کٔرمٕژ،  تہٕ  یِمو  پننیٚن  دِلن  ہٕندٮ۪ن  دروازن  پٮ۪ٹھ  تعصُبٕکۍ  تہٕ  جُمودٕکۍ  قُلف  چِھنہٕ  کھٲلِمٕتۍ۔  یِہِندِس  مقابلس  منٛز  چِھ  مُردٕہ  تِم  لُکھ  یِم  لکیرِ  ہٕندۍ  فقیر  بٔنِتھ  اَنیٚن  ہٕندۍ  پٲٹھۍ  پکان  چِھ  روزان  تہٕ  امہِ  لکیرِ  نِشہِ  ڈٔلِتھ  چِھنہٕ  کٕہٕنۍ  کتھ  بوزنہٕ  خٲطرٕ  تیار  خواہ  سُہ  کیازِ  آسہِ  نہٕ  ٹاکارٕ  حقٕے﴾  تہٕ  پتہٕ  یِن  تِم  ﴿تٔمۍ  سٕندِس  عدالتس  منٛز  پیش  سپدنہٕ  خٲطرٕ﴾  واپس  اَننہٕ۔

Jalandhary:
  پٔزۍ  کتھ  چھِنہٕ  مانان  تہٕ  قبول  کران  مگر  تِمے  یِم  وارٕہ  بوزان  چھِ  پٔزۍ  کتھ  پوٚز  ژھانڈنہٕ  خٲطرٕ۔  تِمن  چُھ  اللہ  تعالیٰ  تہِ  ہدایتُک  توفیق  دِوان۔  یِمو  کٲفرو  بوزنہٕ  تِتھہٕ  پٲٹھۍ۔  لہٰذا  کِتھہٕ  پٲٹھۍ  بنہِ  ہیٚکھ  ہدایت۔  وۅنۍ  ہرگاہ  امہِ  انکار و اعراض  مۅکھہٕ  تِمن  دنیاہس  منٛز  پوٗرٕہ  عذاب  آو  کرنہٕ  تِمن  چھا  ییٚتہِ  روزُن،  ٲخر  چُھکھ  مرُن،  سارنٕے  مُردن  کرِ  اللہ  تعالیٰ  زِندٕہ  قیامتٕکۍ  دۅہ  ٲخرتس  اندر  توپتہٕ  یِن  تِم  واتناونہٕ  حِسابہٕ  خٲطرٕ  اللہ  تعالیٰ  ہس  ںِشہِ۔  سُے  دِیہِ  تِمن  پوٗرٕہ  سزا  تمہِ  انکار و اعراضُک  لہٰذا  ترٲوِو  توٚہۍ  تِہُند  خیال۔  تِہٕنٛز  فِکر  تہٕ  غم  مہ  بٔرِو  کینہہ۔

Transliteration:
  Innam<u>a</u> yastajeebu alla<u>th</u>eena yasmaAAoona wa<b>a</b>lmawt<u>a</u> yabAAathuhumu All<u>a</u>hu thumma ilayhi yurjaAAoon<b>a</b>


Maududi:
  یِم  لُکھ  چِھ  ونان  زِ  أمِس  نبی  صلی  اللہ  علیہ و سلمس  پٮ۪ٹھ  کیازِ  آیہِ  نہٕ  أمۍ  سٕندِس  ربّ  سٕندِ  طرفہٕ  کانٛہہ  نشٲنی  نازِل  کرنہٕ؟  ؤنِو،  اللہ  تعالیٰ  چُھ  نشٲنی  نٲزِل  کرنٕچ  پوٗرٕ  قدرت  تھاوان،  مگر  یِمو  منٛزٕ  چِھ  اکثر  لُکھ  نادٲنی  منٛز  مبتلا۔  ﴿نشٲنی  نِشہِ  چُھ  مُراد  سُہ  معجزٕہ  یُس  اتھہِ  یِیہِ۔  اللہ  تعالیٰ  سٕندِ  امہِ  ارشادُک  مطلب  چُھ  یہِ  زِ  معجزٕہ  نَہ  ہاونُک  وجہ  چُھنہٕ  یہِ  زِ  اَسہِ  چُھنہٕ  معجزٕہ  ہاونُک  طاقت  بلکہ  چُھ  اَمِیُک  وجہ  بیٚیہِ  تہِ  کینٛہہ  یتھ  یِم  لُکھ  محض  پننہِ  نادانی  کِنۍ  چِھنہٕ  سمجھان﴾

Jalandhary:
  بیٚیہِ  دوٚپ  مکہ  کیو  کٲفرو  کونہٕ  چُھ  نٲزِل  سپدان  یمِس  پیغمبرس  پٮ۪ٹھ  کانہہ  نشاناہ  معجزاہ  پننِس  پروردِگارٕہ  سٕندِ  طرفہٕ۔  تِمو  معجز و أندرٕ  یِمن  ہُند  أسۍ  مطالبہٕ  چھِ  کران  ییٚمہِ  سٍتۍ  یِہٕندِس  پیغمبر  آسنس  تٲیید  سپدِہا،  فرمٲوِیوکھ  توٚہۍ  یا  رسول  اللہؐ  بیشک  اللہ  تعالیٰ  چُھ  پرتھ  نشاناہ  تہٕ  معجزٕہ  نٲزِل  کرنس  پٮ۪ٹھ  قدرت  وول  لیکن  اکثر  لوٗکھ  چھِنہٕ  زانان  کہ  معجزن  ہُند  نٲزِل  کرُن  چُھ  أکِس  قانونس  تحت  آسان۔  یہِ  چُھنہٕ  لوٗکن  ہٕںٛزِ  خواہشہِ  مطابق  نٲزِل  کرنہٕ  یِوان  امہِ  کہ  انجام  نِشہِ  چھِ  اکثر  لوٗکھ  بے  خبر۔  امہِ  قسمٕکین  معجزن  ہُند  انجام  چُھ  کہ  ہرگاہ  تِم  فرمٲیشی  معجزٕہ  یتھ  تِم  ایمان  انن  نہٕ،  پژہ  کرن  نہٕ  تیٚلہِ  یِن  تِم  یکدم  گالنہٕ  تہٕ  تباہ  کرنہٕ۔

Transliteration:
  Waq<u>a</u>loo lawl<u>a</u> nuzzila AAalayhi <u>a</u>yatun min rabbihi qul inna All<u>a</u>ha q<u>a</u>dirun AAal<u>a</u> an yunazzila <u>a</u>yatan wal<u>a</u>kinna aktharahum l<u>a</u> yaAAlamoon<b>a</b>


Maududi:
  زمینس  منٛز  پکن  وول  کانٛہہ  جانور  تہٕ  ہواہس  منٛز  پکھو  سٍتۍ  وُڈن  وول  کانٛہہ  پرندٕہ  وُچھتون،  یِم  سٲری  چِھ  تُہندی  پٲٹھۍ  اَنواع  ﴿یعنی  طبقہٕ﴾،  اسہِ  چَھنہٕ  یِہندِس  تقدیر  کِس  نَوِشتَس  ﴿تحریرس﴾  منٛز  کانٛہہ  کسر  تھٲومٕژ،  پتہٕ  چِھ  یِم  سٲری  پننِس  ربّس  کُن  ؤٹِتھ  یِوان  اَننہٕ۔

Jalandhary:
  بیٚیہِ  یِم  جاندار  زمینس  منٛز  خشکی  پٮ۪ٹھ  یا  دریاوس  منٛز  چھِ۔  بیٚیہِ  یِم  جانور  پننیو  دۅیو  پرو  سٍتۍ  ہواہس  منٛز  وُڈان  چھِ۔  یِمو  منٛزٕہ  چُھنہٕ  کانہہ  قسم  یُس  نہٕ  قیامتٕکۍ  دۅہ  تُہٕندِی  پٲٹھۍ  جمٲژو  جمٲژو  محشرکِس  مٲدانس  منٛز  جمع  کرنہٕ  ییہِ۔  اگر  چہ  تِم  سٲرِی  چھِ  بے  شمار  لیکن  اسہِ  نِشہِ  چھِ  تِم  حِسابس  اندر  جمع  کرنہٕ  آمٕتۍ،  کیازِ  اسہِ  چُھنہٕ  تروومُت  پننِس  دفترس  منٛز  یعنی  لوحِ  محفوظس  اندر  لیکھنہٕ  ورٲے  کانہہ  چیزاہ۔  پرتھ  أکِس  چیزس  متعلق  چُھ  اسہِ  لیوٚکھمُت  یِم  چیز  قیامتس  تانۍ  پٲدٕہ  سپدٕوٕنۍ  چھ،  کٔمۍ  سُند  کیاہ  حال  آسہِ،  توپتہٕ  یِن  سٲرِی  انسان  جاندار  تہٕ  جانور  پننِس  پروردِگارس  نِشہ  جمع  کرنہٕ  سُوے  کرِ  سارنٕے  مںٛز  فٲصلہٕ۔  چنانچہ  حدیث  شریف  چُھ  متفق  علیہ  کہ  اگر  دنیاہس  اندر  أکۍ  ہیٛنگدار  جانورن  ہیٚنگو  رل  آسہِ  لٲیمٕژ  قیامتٕکۍ  دۅہ  ییہِ  تس  نِشہِ  امیُک  بدلہٕ  ہیٚنہٕ۔  تمہِ  پتہٕ  ییہِ  حیواناتن  تہٕ  جانورن  حکُم  کرنہٕ  میٚژ  گٔژِھنو  تِمن  سپدِ  میٚژ۔  تمی  ساعتہٕ  دپن  کٲفر۔۔۔۔  کاش  کہ  بہٕ  تہِ  آسہا  میٚژٕے۔

Transliteration:
  Wam<u>a</u> min d<u>a</u>bbatin fee alar<u>d</u>i wal<u>a</u> <u>ta</u>irin ya<u>t</u>eeru bijan<u>ah</u>ayhi ill<u>a</u> omamun amth<u>a</u>lukum m<u>a</u> farra<u>t</u>n<u>a</u> fee alkit<u>a</u>bi min shayin thumma il<u>a</u> rabbihim yu<u>h</u>sharoon<b>a</b>


Maududi:
  مگر  یِم  لُکھ  سانیٚن  نِشٲنیَن  بُتھ  چِھ  پِھران  تِم  چِھ  زٔرۍ  تہٕ  کٔلۍ،  اَنہِ  گٹن  منٛز  چِھ  ہیٚنہٕ  آمٕتۍ،  اللہ  تعالیٰ  یس  یژھان  چُھ  تس  چُھ  ڈالان  تہٕ  یس  یژھان  چُھ  تس  چُھ  سیٚزِ  وَتہِ  پٮ۪ٹھ  لاگان۔  ﴿اللہ  تعالیٰ  سُند  ڈالُن  چُھ  یہِ  زِ  أکِس  جہالت  پسند  اِنسانس  گژِھ  نہٕ  اللہ  تعالیٰ  سٕنزن  نشٲنِین  ہٕندِ  مطالعُک  توفیق  دِنہٕ  یُن  تہٕ  ہرگاہ  اکھ  تعصب  تھاون  وول  غیرحقیقت  پسند  طالبِ  علم  یُہُند  مُشاہدٕہ  تہِ  کرِ  تٔمۍ  سٕنزو  أچھو  نِشہِ  روزن  حقیقت  پرزناونٕکۍ  نِشانہٕ  دوٗر  تہٕ  غلط  فہمی  منٛز  پھساون  وٲلۍ  چیز  نِن  تس  حقہٕ  نِشہِ  دوٗر  کھۅتہٕ  دوٗر۔  اتھ  برعکس  چُھ  اللہ  تعالیٰ  سٕندِ  طرفہٕ  ہدایت  یہِ  زِ  أکِس  طالبِ  حقس  یِیہِ  علمہٕ  کیو  ذٔریو  نِشہِ  فٲیدہ  تُلنُک  توفیق  بخشنہٕ  تہٕ  اللہ  تعالیٰ  سٕندیو  آیاتو  نِشہِ  روزنس  حقیقتس  تام  واتنٕکۍ  نِشانہٕ  میلان﴾

Jalandhary:
  تِم  لوٗکھ  یِمو  اپُز  زٲنۍ  سٲنۍ  آیات  یعنی  قرآنِ  مجید  تِم  چھِ  پوٚز  بوزنہٕ  نِشہِ  زٔرۍ،  پوٚز  وننہٕ  نِشہِ  کٔلۍ۔  کُفرچن  رنگارنگ  گٹن  اندر  گرفتار،  یس  یژِھہ  اللہ  تعالیٰ  پزِ  نِشہِ  اعراض  کرنہٕ  مۅکھہٕ  گُمراہ  کرُن  تس  چُھ  گُمراہ  کران،  بیٚیہِ  یس  یژِھہ  اللہ  تعالیٰ  تس  چُھ  سیٚزِ  وتہِ  پٮ۪ٹھ  انان  پننہِ  فٲصلہٕ  سٍتۍ۔  یِتِھس  حالس  منٛز  تِہُند  غم  کھیٚون  چُھ  بے  سود۔  یہِ  معاملہٕ  کٔرِو  توٚہۍ  خدایس  سپُرد۔

Transliteration:
  Wa<b>a</b>lla<u>th</u>eena ka<u>thth</u>aboo bi<u>a</u>y<u>a</u>tin<u>a</u> <u>s</u>ummun wabukmun fee a<b>l</b><i><u>thth</u></i>ulum<u>a</u>ti man yashai All<u>a</u>hu yu<u>d</u>lilhu waman yasha yajAAalhu AAal<u>a</u> <u>s</u>ir<u>at</u>in mustaqeem<b>in</b>


Maududi:
  یِمن  ؤنِو،  غور  کٔرِتھ  ؤنۍتو،  ہرگاہ  کُنہِ  ساعتہٕ  تۅہیہِ  پٮ۪ٹھ  اللہ  تعالیٰ  سٕندِ  طرفہٕ  کانٛہہ  مصیبت  یِوان  چُھ  یا  پٔتِم  گٔر  واتان  چھےٚ،  کیا  تمہِ  ساعتہٕ  چِھوٕہ  توٚہۍ  خُدایس  ورٲے  بیٚیہِ  کٲنٛسہِ  ناد  لایان؟  ؤنِو  اگر  توٚہۍ  پزیٲرۍ  چِھو۔

Jalandhary:
  فرمٲوِیوکھ  توٚہۍ  یا  رسول  اللہؐ  اے  مکہ  کیو  کٲفرو  مےٚ  ؤنِتو  ہرگاہ  تۅہیہِ  خداے  سُند  عذاب  ییہِ  دنیاہس  اندر  تِمو  عذابو  أندرٕہ  کانہہ  عذاباہ  یِم  ازتام  مُنکرن  تہٕ  نافرمانن  پٮ۪ٹھ  نٲزِل  کرنہٕ  آے  یا  قیامتھٕے  پیٚیہِ  وٲتِتھ  تۅہیہِ  یتھ  منٛز  ہولناک  واقعات  آسن،  کیاہ  تِم  ہولناک  چیز  دفع  کرنہٕ  خٲطرٕ  دیوٕہ  توٚہۍ  آلو  خدایس  ورٲے  بیٚیہِ  کٲنسہِ۔  چھِو  ہے  توٚہۍ  شریک  ٹھہراونس  اندر  پٔزۍ  زیٲرۍ۔

Transliteration:
  Qul araaytakum in at<u>a</u>kum AAa<u>tha</u>bu All<u>a</u>hi aw atatkumu a<b>l</b>ss<u>a</u>AAatu aghayra All<u>a</u>hi tadAAoona in kuntum <u>sa</u>diqeen<b>a</b>


Maududi:
  تمہِ  وقتہٕ  چِھو  اللہ  تعالیٰ  سٕے  ناد  لایان،  پتہٕ  ہرگاہ  سُہ  یژھان  چُھ  تیٚلہِ  چھُ  یہِ  مصیبت  تۅہیہِ  نِشہِ  دوٗر  کران،  یِتھیٚن  موقعن  پٮ۪ٹھ  چِھو  تۅہیہِ  پنٕنۍ  ٹھہراونہٕ  آمٕتۍ  شریک  مٔشِتھ  گژھان۔  ﴿یعنی  یہِ  نشٲنی  چَھو  تۅہیہِ  پننِس  پانس  اندر  موجود۔  ییٚلہِ  کانٛہہ  بوٚڈ  مصیبت  یِوان  چُھ  یا  موت  چُھ  پننِس  خوفناک  صورتس  منٛز  تۅہیہِ  برونٛہہ  کنہِ  کھڑا  سپدان  تمہِ  ساعتہٕ  چَھو  نہٕ  بس  أکِس  اللہ  تعالیٰ  سٕندِس  دامنس  ورٲے  بیٚیہِ  کٲنٛسہِ  ہٕنز  چھپن  جاے  اتھہِ  یِوان۔  بٔڈۍ  بٔڈۍ  مُشرک  چِھ  یِتھیٚن  موقعن  پٮ۪ٹھ  پننیٚن  معبوٗدن  مٔشرٲوِتھ  کُنِس  خُدایس  آلو  دِنہِ  لگان۔  سخت  کھۅتہٕ  سخت  دہریہِ  ﴿خُدایس  انکار  کرن  وول﴾  تام  چھُ  خدایس  برونٛہہ  کنہِ  اتھہٕ  داران۔  یہِ  چھےٚ  اَمہِ  کتھہِ  ہٕنز  دٔلیل  زِ  خدا  پرستی  تہٕ  توحیدٕچ  شہادت  چھےٚ  پرٛتھ  انسان  سٕندِس  نفسس  منٛز  موجود  یتھ  پٮ۪ٹھ  غفلتٕکۍ  تہٕ  جہالتٕکۍ  کٲتیاہ  تہِ  پردہ  آسن  تراونہٕ  آمٕتۍ،  مگر  توتہِ  چھےٚ  سۅ  کُنہِ  نتہٕ  کُنہِ  ساعتہٕ  وۅتلِتھ  برونٹھ  کُن  یِوان۔﴾

Jalandhary:
  ہرگِز  نہٕ  ہرگِز  نہٕ  بلکہ  دِیو  توٚہۍ  ناد  تہٕ  آلو  تمہِ  ساعتہٕ  تٔسۍ  یوت  تہٕ  بیٚیہِ  نہٕ  کٲنسہِ۔  پس  کریو  سُے  دوٗر  تہٕ  دفع  سُہ  عذاب  ییٚمہِ  خٲطرٕ  تس  ناد  دِیو۔  ہرگاہ  سُہ  یژِھہ  سُہ  عذاب  دوٗر  کرُن۔  بیٚیہِ  مشنو  تمہِ  ساعتہٕ  تِم  سٲرِی  اپُزۍ  معبود  یِم  تس  شریک  ٹھہراوان  ٲسِو۔  امی  أندرٕہ  زٲنِتو  توٚہۍ  خدایس  ورٲے  ییٚلہِ  نہٕ  قادرِ  مختار  کانہہ  چُھ،  عبادتس  سزاوار  کُس  ہیٚکہِ  ٲسِتھ۔

Transliteration:
  Bal iyy<u>a</u>hu tadAAoona fayakshifu m<u>a</u> tadAAoona ilayhi in sh<u>a</u>a watansawna m<u>a</u> tushrikoon<b>a</b>


Maududi:
  تۅہیہِ  برونٛہہ  سوٗزۍ  اَسہِ  واریاہن  قومن  کُن  رسول  پتہٕ  کٔرۍ  تِم  قوم  تکلیفن  تہٕ  مشکلاتن  اندر  مبتلا  تاکہ  تِم  نَمن  عٲجزی  سان  اسہِ  برونٛہہ  کنہِ۔

Jalandhary:
  بیشک  بیٚیہِ  سوٗزۍ  اسہِ  پنٕنۍ  پیغمبر  واریاہن  اُمتن  کُن  تۅہیہِ  برونٹھ،  تِمو  کوٚر  تِمن  پیغمبرن  انکار  تِم  زٲنِکھ  اپٕزۍ،  پس  رٔٹۍ  تِم  اسہِ  رزق  چہِ  تنگی  سٍتۍ  تہٕ  بیماریو  سٍتۍ  یُتھ  تِم  ہنَہ  پُھٹن  تہٕ  اسہِ  کُن  رجوع  کٔرِتھ  عٲجزی  تہٕ  زارٕہ  پارٕہ  کرُن۔  پننین  کُفرو  تکذیب  کین  گنہن  ہٕندِ  خٲطرٕ۔

Transliteration:
  Walaqad arsaln<u>a</u> il<u>a</u> omamin min qablika faakha<u>th</u>n<u>a</u>hum bi<b>a</b>lbas<u>a</u>i wa<b>al</b><u>dd</u>arr<u>a</u>i laAAallahum yata<u>d</u>arraAAoon<b>a</b>


Maududi:
  البتہ  ییٚلہِ  تِمن  پٮ۪ٹھ  سانہِ  طرفہٕ  سختی  آیہِ  تیٚلہِ  کیازِ  کٔر  نہٕ  تِمو  عٲجزی  اختیار؟  مگر  تِہِندۍ  دِل  سپدۍ  وارَے  سخت  تہٕ  شیطانن  دِیُت  تِمن  اِطمینان  زِ  یِکینژھاہ  توٚہۍ  کران  چِھو  تہِ  چِھو  ٹھیک  کران۔

Jalandhary:
  پس  کونہٕ  کرے  یہِ  یِمو  عٲجزی  تہٕ  زارٕہ  پارٕہ  ییٚمہِ  سٍتۍ  تِمن  سون  عذاب  واژوو،  لیکن  یِہٕندۍ  دِل  ٲسۍ  سپٕدمٕتۍ  سخت  عٲجزی  کتھہٕ  پٲٹھۍ  کرہن،  بیٚیہِ  اوس  دیُتمُت  شیطانن  زینت  تہٕنٛزن  تِمن  یچھ  کامین  یِمہٕ  تِم  کران  ٲسۍ۔  پس  آے  نہٕ  باز  تِم  یِمو  یچھ  کامیو  نِشہِ۔

Transliteration:
  Falawl<u>a</u> i<u>th</u> j<u>a</u>ahum basun<u>a</u> ta<u>d</u>arraAAoo wal<u>a</u>kin qasat quloobuhum wazayyana lahumu a<b>l</b>shshay<u>ta</u>nu m<u>a</u> k<u>a</u>noo yaAAmaloon<b>a</b>


Maududi:
  پتہٕ  ییٚلہِ  تِمو  سۅ  نصیحت  مٔشرٲو  یوسہٕ  تِمن  کرنہٕ  ٲس  آمٕژ،  اَسہِ  ترٛٲوۍ  تِہِندِ  خٲطرٕ  پرٛتھ  رنگہٕ چن  خۅشحٲلین  ہٕندۍ  دروازٕہ  یلہٕ،  یوٚت  تام  تِم  تِمن  بخچٲیِشن  منٛز  خوب  مست  سپدۍ  یِم  تِمن  عطا  آسہٕ  کرنہٕ  آمژٕ،  پتہٕ  رٔٹۍ  تِم  اسہِ  اچانک  تہٕ  وۅنۍ  اوس  حال  یہِ  زِ  تِم  ٲسۍ  پرٛتھ  خیرٕ  نِشہِ  مایوس۔

Jalandhary:
  پس  ییٚلہِ  تِمو  مٔشراوِ  تِم  سارے  نصیحژٕ  یِم  تِمن  کرنہٕ  اسہٕ  یِوان  پیغمبرن  ہٕندِ  ذریعہ  ادٕہ  مُژرٲوۍ  اسہِ  تِہٕندِ  خٲطرٕ  سارنٕے  نعمتن  ہٕندۍ  دروازٕہ  یُتھ  زیادٕہ  غرق  گژھن  نافرمٲنین  اندر،  تا  اینکہ  ییٚلہِ  تِم  سٮ۪ٹھاہ  خوش  لٔگۍ  گژھنہِ  تِمو  نعمتو  سٍتۍ  یِم  دِنہٕ  آسکھ  آمژٕ۔  غرور  تہٕ  تکبُر  ہیٚوتنکھ  گژُھن  اتی  رٔٹۍ  اسہِ  تِم  عذاب  سٍتۍ  ہنگہٕ  تہٕ  منگہٕ  پس  سپٕدۍ  تِم  حٲران  تہ  پشیمان  بیٚیہِ  ساروٕے  چیزو  نِشہِ  نا  امید۔

Transliteration:
  Falamm<u>a</u> nasoo m<u>a</u> <u>th</u>ukkiroo bihi fata<u>h</u>n<u>a</u> AAalayhim abw<u>a</u>ba kulli shayin <u>h</u>att<u>a</u> i<u>tha</u> fari<u>h</u>oo bim<u>a</u> ootoo akha<u>th</u>n<u>a</u>hum baghtatan fai<u>tha</u> hum mublisoon<b>a</b>


Maududi:
  یِتھہٕ  پٲٹھۍ  آو  تِمن  لُکن  ہُند  موٗل  ژٔٹِتھ  ترٛاونہٕ  یِمو  ظلم  اوس  کوٚرمُت  تہٕ  پرٛتھ  کانٛہہ  تعریف  چُھ  اللہ  رب  العالمینس  خٲطرٕ  ﴿زِ  تٔمۍ  ژوٚٹ  تِہُند  موٗل﴾۔

Jalandhary:
  پس  ژٹنہٕ  آو  موٗل  ظٲلِمن  ہُند۔  علم  سپُد  آزاد  تِہٕندِ  شرٕہ  نِشہِ۔  حمُد  بنِنۍ  خدایس  یُس  ربّ  العالمین  چُھ  ییٚمۍ  یِمن  ظٲلِمن  ہٕنٛز  بُنیاد  گٲج۔

Transliteration:
  Faqu<u>t</u>iAAa d<u>a</u>biru alqawmi alla<u>th</u>eena <i><u>th</u></i>alamoo wa<b>a</b>l<u>h</u>amdu lill<u>a</u>hi rabbi alAA<u>a</u>lameen<b>a</b>


Maududi:
  اے  نبیؐ،  یِمن  ؤنِو،  زانٛہہ  سوٗنچُوٕہ  تۅہیہ  یِتہِ  زِ  ہرگاہ  اللہ  تعالیٰ  تُہٕنز  بینٲئی  تہٕ  سماعت  ﴿أچھ  گاش  تہٕ  بوزَن  بل﴾  تھپہِ  نِیہِ  تہٕ  تُہٕندٮ۪ن  دِلن  کرِ  مۅہر۔  ﴿یتھ  جایہِ  چُھ  مۅہر  مُراد  سونچنٕچ  سمجھنٕچ  صلٲحیت  تہٕ  طاقت  سلب  کرٕنۍ﴾  تہٕ  خُدایس  ورٲے  کُس  خُداے  چُھ  بیٚیہِ  یُس  یِمہٕ  قُوّتہٕ  واپس  ہیٚکہِ  دِیاونٲوِتھ؟  وُچِھو،  کِتھہٕ  پٲٹھۍ  چِھ  أسۍ  گرِ  گرِ  پننہِ  نشٲنیہِ  یِمن  برونٛہہ  کنہِ  پیش  کران  تہٕ  پتہٕ  کِتھہٕ  پٲٹھۍ  چِھ  یِم  تِمَو  نِشہِ  نظر  ڈالان۔

Jalandhary:
  فرمٲویوکھ  توٚہۍ  یا  رسول  اللہ  صلی  اللہ  علیہ  و سلم  تلا  مےٚ  ؤنِتو  ہرگاہ  اللہ  تعالیٰ  آسمان  کہ  طرفہٕ  کانہہ  عذاباہ  نٲزِل  کرِ  نہٕ  مگر  سُہ  نیو  تۅہیہِ  بوزنُک  قوت،  وُچھنُک  قوت  بیٚیہِ  کرِ  تُہٕندین  دِلن  پٮ۪ٹھ  مُہر  ییٚمہِ  سٍتۍ  نہٕ  کینہہ  تہِ  ہیٚکِو  نہٕ  زٲنِتھ،  کُس  معبوداہ  ہیٚکہِ  معبودِ  برحقس  ورٲے  تۅہیہِ  یِم  قوت  عطا  کٔرِتھ۔  ہرگاہ  تۅہیہِ  اتھ  کتھہِ  اقرا  رچُھو  کہ  کانہہ  تہِ  ہیٚکہِ  نہٕ  اسہِ  یِم  قوت  عطا  کٔرِتھ،  ادٕہ  کیازِ  چُھو  تس  ورٲے  کانہہ  مستحق  عبادت  زانان،  اے  پیغمبرِ  برحق  وُچھو  کِتھہٕ  پٲٹھۍ  چھِ  أسۍ  دلیلن  ہٕنٛز  وضاحت  کران۔  توپتہٕ  تہِ  چھِ  تِم  تِمن  دلیلن  اندرغور  وفِکر  کرنہٕ  نِشہِ  بُتھ  پھِران  تہٕ  بے  توجہی  کران۔

Transliteration:
  Qul araaytum in akha<u>th</u>a All<u>a</u>hu samAAakum waab<u>sa</u>rakum wakhatama AAal<u>a</u> quloobikum man il<u>a</u>hun ghayru All<u>a</u>hi yateekum bihi on<i><u>th</u></i>ur kayfa nu<u>s</u>arrifu al<u>a</u>y<u>a</u>ti thumma hum ya<u>s</u>difoon<b>a</b>


Maududi:
  ؤنِو،  توٚہیہِ  سوٗنچُوا  زانٛہہ  ہرگاہ  اللہ  تعالیٰ  سٕندِ  طرفہٕ  اچانک  یا  نٔنۍ  پٲٹھۍ  تۅہیہِ  پٮ۪ٹھ  عذاب  یِیہِ  پتہٕ  ؤنۍتو  ظٲلم  لُکو  ورٲے  گژھیا  کانٛہہ  ہلاک؟

Jalandhary:
  فرمٲوِیوکھ  توٚہۍ  یا  رسول  اللہؐ  مےٚ  ؤنِتو  توٚہۍ  اے  کٲفرو  ہرگاہ  تۅہیہِ  خداے  سُند  عذاب  واتہِ  ہنٛگہٕ  تہٕ  منٛگہٕ  نٔنۍ  پٲٹھۍ  رٲتۍ  کیُت  یا  دۅہلہِ،  کیاہ  ظٲلِمن  ورٲے  یِیا  بیٚیہِ  کانہہ  تمہِ  عذاب  سٍتۍ  گالنہٕ۔  پس  کیازِ  چُھو  نہٕ  توٚہۍ  نافرمٲنی  تہٕ  ظلم  وتعدّی  نِشہِ  پتھ  روزان۔

Transliteration:
  Qul araaytakum in at<u>a</u>kum AAa<u>tha</u>bu All<u>a</u>hi baghtatan aw jahratan hal yuhlaku ill<u>a</u> alqawmu a<b>l</b><i><u>thth</u></i><u>a</u>limoon<b>a</b>


Maududi:
  أسۍ  یِم  رسول  سوزان  چِھ  تِم  چِھ  اَمی  مۅکھہٕ  سوزان  زِ  تِم  گژھن  نیک  کردار  لُکن  خٲطرٕ  خۅش  خبر  دِنہٕ  وٲلۍ  تہٕ  بدکردار  لُکن  خٲطرٕ  کھۅژناون  وٲلۍ  آسٕنۍ،  پتہٕ  یِم  لُکھ  تِہٕنز  کتھ  مانن  تہٕ  پننہِ  طرزِ  عملُک  اصلاح  کرن،  تِمن  خٲطرٕ  چُھنہٕ  کُنہِ  خوفُک  یا  غمُک  موقع۔

Jalandhary:
  بیٚیہِ  چھِ  أسۍ  سوزان  پیغمبر  لوٗکن  کُن  صِرف  ییٚمہِ  کتھہِ  خٲطرٕ  کہ  تِم  فرماون  باایمانن  فرمانبردارن  خداے  سٕنٛز  رضامندی  ہٕنٛز  بشارت  بیٚیہِ  کرن  کٲفرن  تہٕ  نافرمانن  پروردِگار  سٕنٛزِ  بیزٲری  ہُند  بیم۔  امی  خٲطرٕ  سوٗزۍ  اسہِ  حضرتِ  انبیا  ییٚمہِ  خٲطرٕ  سوٗزۍ  نہٕ  کہ  تِم  کیاہ  ہاون  لوٗکن  معجزٕہ  یِم  یِمن  معجزن  ہٕندۍ  لوٗکھ  فرمٲیش  کرنکھ۔  تتھہٕ  پٲٹھۍ  سوزِو  اسہِ  توٚہۍ  تہِ  یا  رسول  اللہ،  پس  یِمو  لوٗکو  پیغمبرن  ہٕندِ  بشارت  تہٕ  بیم  کرنہٕ  پتہٕ  سانین  آیاتن  پژھ  کٔرِتھ  رٕژٕ  عملہ  کرِ  تِمن  آیندٕہ  ٲخرتس  اندر  کانہہ  خوفاہ  کانہہ  غماہ  آسِنہٕ۔

Transliteration:
  Wam<u>a</u> nursilu almursaleena ill<u>a</u> mubashshireena wamun<u>th</u>ireena faman <u>a</u>mana waa<u>s</u>la<u>h</u>a fal<u>a</u> khawfun AAalayhim wal<u>a</u> hum ya<u>h</u>zanoon<b>a</b>


Maududi:
  تہٕ  یِم  لُکھ  سانیٚن  آیاتن  بُتھ  پِھرن  تِم  تُلن  پننیٚن  نافرمٲنِین  ہٕندِس  پاداشس  منٛز  سزا۔

Jalandhary:
  بیٚیہِ  یِمو  لوٗکو  پیغمبرن  ہٕندِ  بشارت  ونذارت  کرنہٕ  پتہٕ  تہِ  سانین  آیاتن  اپُز  زٲنِتھ  انکار  کوٚر  تِمن  رٹہِ  عذاب  دنیاہس  اندر  تہٕ  ٲخرتس  اندر  تہِ۔  کیازِ  تِم  کیاہ  آسن  نافرمٲنی  کران۔

Transliteration:
  Wa<b>a</b>lla<u>th</u>eena ka<u>thth</u>aboo bi<u>a</u>y<u>a</u>tin<u>a</u> yamassuhumu alAAa<u>tha</u>bu bim<u>a</u> k<u>a</u>noo yafsuqoon<b>a</b>


Maududi:
  اے  نبیؐ،  یِمن  ؤنِو،  بہٕ  چُھس  نہٕ  تۅہیہِ  یہِ  وَنان  زِ  مےٚ  نِشہِ  چِھ  اللہ  تعالیٰ  سٕندۍ  خزانہٕ  نہ  چُھم  غیبُک  علم،  تہٕ  نہ  چُھس  یہِ  ونان  زِ  بہٕ  چُھس  فرشتہٕ،  بہٕ  چُھس  صرف  تمہِ  وحی  ہٕنز  پیروی  کران  یۅسہٕ  مےٚ  پٮ۪ٹھ  نٲزِل  چھےٚ  یِوان  کرنہٕ۔  پتہٕ  پرٛژِھو  یِمن،  کیا  اوٚن  تہٕ  بیٚیہِ  گاشدار  دۅشوے  ہیٚکہٕ نہٕ  برابر  ٲسِتھ؟  کیا  توٚہۍ  چِھونا  غور  کران؟

Jalandhary:
  یہِ  قٲعدٕہ  تہٕ  اصٕل  کتھ  بیان  کرنہٕ  پتہٕ  فرمٲوِیوکھ  توٚہۍ  یا  رسول  اللہؐ  اے  لوٗکو  دعویٰ  نبوت  ورِسالت  کٔرِتھ  چُھس  نہٕ  بہٕ  تۅہیہِ  دپان  مےٚ  نِشہِ  تہٕ  میٲنِس  قدرتس  منٛز  کیاہ  چھِ  خداے  سٕندین  مقدوراتن  ہٕندۍ  خزانہٕ۔  ییٚمہِ  ساعتہٕ  توٚہۍ  کُنہِ  چیزٕچ  فرمٲیِش  کٔرِیوم  تمہِ  ساعتہٕ  کیاہ  نٔنراوٕہ  بہٕ  سُہ  چیز  پننہِ  قدرت  تہٕ  طاقتہٕ  سٍتۍ،  نہ  چُھس  بہٕ  یہِ  ونان  کہ  بہٕ  کیاہ  زانہٕ  علمِ  غٲب۔  بلکہ  چُھس  بہٕ  پیغمبر  یۅسہٕ  پیغمبری  میانیو  دلیلو  سٍتۍ  ثٲبِت  چھےٚ،  نہ  چُھسو  تۅہیہِ  دپان  کہ  بہٕ  کیاہ  چُھس  ملک،  بہٕ  چُھس  نا  پیروی  کران  مگر  تتھ  یہِ  مےٚ  نِشہِ  بطریق  وحی  سوزنہٕ  یِوان  چُھ۔  یِتھہٕ  پٲٹھۍ  پیغمبر  کُن  وحی  سوزنہٕ  یِوان  اوس،  فرمٲوِیوکھ  اے  لوٗکو  اوٚن  تہٕ  گاشدار  چھا  برابرٕے۔  یہِ  کتھ  چھےٚ  مُسلم  کہ  تِم  زٕہ  ہرگِز  برابر  چھِنہٕ۔  کیاہ  توٚہۍ  چھِو  نا  یژھان  گاشدار  بٔنِتھ  یتھ  میٲنِس  کلامس  اندر  فکِر  کرٕنۍ،  کونہٕ  چھِو  پس  توٚہۍ  یتھ  میٲنِس  کلامس  اندر  فکِر  کران۔

Transliteration:
  Qul l<u>a</u> aqoolu lakum AAindee khaz<u>a</u>inu All<u>a</u>hi wal<u>a</u> aAAlamu alghayba wal<u>a</u> aqoolu lakum innee malakun in attabiAAu ill<u>a</u> m<u>a</u> yoo<u>ha</u> ilayya qul hal yastawee alaAAm<u>a</u> wa<b>a</b>lba<u>s</u>eeru afal<u>a</u> tatafakkaroon<b>a</b>


Maududi:
  تہٕ  اے  نبیؐ،  توٚہۍ  کٔرِو  تَمہِ  ﴿وَحی  ہِندِ  علمہٕ﴾  کہ  ذریعہ  تِمن  لُکن  نصیحت  یِمن  امہِ  کتھ  ہُند  خوف  چُھ  زِ  پننِس  ربّس  برونٛہہ  کنہِ  یِن  تتھ  حالس  منٛز  پیش  کرنہٕ  زِ  تَس  ورٲے  آسہِ  نہٕ  تَتہِ  کانٛہہ  ﴿تِیُتھ  اقتدارٕ  وول﴾  یُس  تِہُند  حٲمی  تہٕ  مدد  گار  آسہِ،  یا  کرِ  تِمن  سفٲرش،  شاید  ما  کرن  ﴿ییٚمہِ  نصیحت  نِشہِ  ہیٚن  رٔٹِتھ﴾  تِم  پرہیز  گٲری  ہٕنز  رٔوِش  اختیار۔

Jalandhary:
  توٚہۍ  کٔرِو  حض  بیم  ییٚمہِ  قرآنِ  مجیدٕہ  سٍتۍ  تِمن  لوٗکن  یِم  کھوژان  چھِ  کہ  تِم  کیا  یِن  واتناونہٕ  پننِس  پروردِگارس  نِشہِ،  یتھ  حالس  منٛز  کہ  نہ  آسہِ  تِمن  تس  ورٲے  کانہہ  دوستاہ  تہٕ  نہ  کانہہ  شفاعت  کروُناہ  تاکہِ  تِم  پکن  احتیاط  سان  تہٕ  کھوٗژۍ  کھوٗژۍ۔

Transliteration:
  Waan<u>th</u>ir bihi alla<u>th</u>eena yakh<u>a</u>foona an yu<u>h</u>sharoo il<u>a</u> rabbihim laysa lahum min doonihi waliyyun wal<u>a</u> shafeeAAun laAAallahum yattaqoon<b>a</b>


Maududi:
  تہٕ  یِم  لُکھ  دۅہس  راتس  پننِس  ربّس  ناد  چِھ  لایان  تہٕ  تٔمۍ  سٕنز  خۅشنودی  حٲصل  کرنس  کُن  چِھ  لٔگۍمٕتۍ  تِم  مَہ  چھٔکِیوٗکھ  پانس  نِشہِ  دوٗر،  تِہندِ  حسابہٕ  منٛزٕ  چُھنہٕ  کُنہِ  چیزُک  بار  تۅہیہِ  پٮ۪ٹھ  تہٕ  تُہٕندِ  حسابہٕ  منٛزٕ  چُھنہٕ  کُنہِ  چیزُک  بار  تِمن  پٮ۪ٹھ،  اتھ  پٮ۪ٹھ  تہِ  ہرگاہ  توٚہۍ  تِم  دوٗر  چھٔکِیوٗکھ  تیٚلہِ  سپدِو  ظٲلِمن  منٛز  شمار۔

Jalandhary:
  بیٚیہِ  مہ  حض  کرِیوکھ  دوٗر  پانس  نِشہِ  تِم  لوٗکھ  یِم  عبادت  کران  چھِو  پننِس  پروردِگارٕہ  سٕنٛز  صبحس  تہِ  شامن  تہِ۔  یِم  ژھانڈان  چھِ  تُہُند  رضا  ادٕہ  ٲستن  تِم  فقیرٕے۔  مگر  تِم  مہ  حض  ٲسِوکھ  کڈان  پننہِ  مجلسہِ  أندرٕہ،  تۅہیہِ  پٮ۪ٹھ  چُھنہٕ  مٹہِ  تِہٕندین  عملن  ہٕنٛز  جوابدہی  نہ  چُھ  تِمن  پٮ۪ٹھ  مٹہِ  تُہٕنٛزن  عملن  ہٕنٛز  جوابدہی۔  یتھ  کُن  نظر  کٔرِتھ  توٚہۍ  تِم  پننہِ  مجلسہِ  أندرٕہ  نیٚبر  کٔڈِیوکھ۔  ہرگاہ  تِژھ  کٲم  کٔرِو  توٚہۍ  تیٚلہِ  یِیو  توٚہۍ  شُمار  کرنہٕ  بے  انصافی  تہٕ  ظلم  کروٕنیو  أندرٕہ۔

Transliteration:
  Wal<u>a</u> ta<u>t</u>rudi alla<u>th</u>eena yadAAoona rabbahum bi<b>a</b>lghad<u>a</u>ti wa<b>a</b>lAAashiyyi yureedoona wajhahu m<u>a</u> AAalayka min <u>h</u>is<u>a</u>bihim min shayin wam<u>a</u> min <u>h</u>is<u>a</u>bika AAalayhim min shayin fata<u>t</u>rudahum fatakoona mina a<b>l</b><i><u>thth</u></i><u>a</u>limeen<b>a</b>


Maududi:
  یِتھہٕ  پٲٹھۍ  چِھ  دراصل  اسہِ  یِمو  لُکو  منٛزٕ  کینٛہہ  کینژھن  ہٕندِ  ذریعہ  آزمٲیشہِ  منٛز  ترٲوِمٕتۍ،  ﴿یعنی  غریب،  مُفلس  تہٕ  تِم  لُکھ  یِم  سماجس  منٛز  ادنیٰ  حیثیت  چِھ  تھاوان،  تِمن  سارِوٕے  برونٛہہ  ایمانُک  توفیق  دِتھ  چِھ  اَسہِ  دولتُک  تہٕ  عزتُک  غروٗر  تھاون  وٲلۍ  لُکھ  آزمٲیشہِ  منٛز  ترٲوِمٕتۍ۔﴾  تاکہ  یِمن  وُچِھتھ  وَنن  تِم،  کیا  یِم  چھا  تِم  لُکھ  یِمن  پٮ۪ٹھ  اسہِ  درمیان  اللہ  تعالیٰ  سُند  فضل  و  کرم  سپُد؟  آ،  کیا  اللہ  تعالیٰ  چُھنا  پننیٚن  شکر  گزار  بندن  یِہندِ  کھۅتہٕ  زیادٕہ  زانان؟

Jalandhary:
  یِتھے  پٲٹھۍ  کٔر  اسہِ  آزمٲیِش  بعض  لوٗکن  بعض  لوٗکو  سٍتۍ  ﴿شریفس  پست  لوٗکو  سٍتۍ۔  مالدان  فقیرو  تہٕ  مِسکینو  سٍتۍ﴾  یُتھ  مُنکر  تہٕ  مالدار  دپن  باایمانن  فقیرن  ہُند  حال  وُچھِتھ۔  کیاہ  اسہِ  منٛز  کرِ  اللہ  تعالیٰ  ہن  یِمنٕے  پٮ۪ٹھ  پنُن  فضل  تہٕ  مہربٲنی  تِکیازِہ  یِمے  ٲسۍ  سانہِ  کھۅتہٕ  تتھ  سزاوار،  کیاہ  یہِ  کتھ  چھنا  محقق  کہ  خدا  چُھ  یژزانن  وول  شُکر  گذارن  تہٕ  حق  شناسن۔

Transliteration:
  Waka<u>tha</u>lika fatann<u>a</u> baAA<u>d</u>ahum bibaAA<u>d</u>in liyaqooloo ah<u>a</u>ol<u>a</u>i manna All<u>a</u>hu AAalayhim min baynin<u>a</u> alaysa All<u>a</u>hu biaAAlama bi<b>al</b>shsh<u>a</u>kireen<b>a</b>


Maududi:
  ییٚلہِ  تۅہیہِ  نِشہِ  تِم  لُکھ  یِن  یِم  سانیٚن  آیاتن  پٮ۪ٹھ  ایمان  چِھ  انان  تِمن  ؤنِو،  تۅہیہِ  پٮ۪ٹھ  چھےٚ  سلامتی،  تُہندۍ  ربّن  چُھ  رحم  و  کرمُک  طریقہٕ  پانس  پٮ۪ٹھ  لٲزِم  کوٚرمُت،  ﴿بس  یہِ  چُھ  تٔمۍ  سُند  رحم  و  کرم﴾  زِ  ہرگاہ  تۅہیہِ  منٛزٕ  کٲنٛسہِ  نادٲنی  سان  کُنہِ  بُرٲئی  ہُند  اَتُر  کوٚرمُت  آسہِ،  پتہٕ  کرِ  اَمہِ  پتہٕ  توبہٕ  تہٕ  بیٚیہِ  کرِ  اصلاح،  تیٚلہِ  چُھ  تَس  معاف  کران  بیٚیہِ  چُھ  نرمی  کٲم  ہیٚوان۔  ﴿یِمو  لُکو  تَمہِ  وقتہٕ  نبی  صلی  اللہ  علیہ و سلمن  پٮ۪ٹھ  ایمان  اوس  اوٚنمُت  تِمن  منٛز  ٲسۍ  واریاہ  لُکھ  تِتھۍ  تہِ  یِمن  جٲہلیت  کِس  زمانس  منٛز  بٔڈۍ  بٔڈۍ  گناہ  ٲسۍ  سپدۍمٕتۍ۔  اگرچہِ  وۅنۍ  اسلام  قبول  کرنہٕ  پتہٕ  تِہٕنزٕ  زندگیہٕ  بِالکل  بدلیمژٕ  آسہٕ  مگر  اسلامٕکۍ  مخالف  ٲسۍ  تِمن  پٔتِمہِ  زندگی  ہٕندٮ۪ن  عٲبن  تہٕ  حرکتن  ہٕنزٕ  پامہٕ  تہٕ  طعنہٕ  دِوان۔  اتھ  پٮ۪ٹھ  چُھ  یِوان  فرماونہٕ  زِ  اہلِ  ایمانن  دِیِو  دِلاسہٕ،  یِمن  ؤنِو  زِ  یُس  شخص  توبہٕ  کٔرِتھ  پنُن  پان  چُھ  شیران  تٔمۍ  سٕندٮ۪ن  پٔتِمیٚن  قصوٗرن  پٮ۪ٹھ  گِرفت  کرٕنۍ  چُھنہٕ  اللہ  تعالیٰ  سُند  طریقہٕ﴾

Jalandhary:
  بیٚیہِ  ییٚلہِ  آسن  تۅہیہِ  نِشہِ  یِوان  یا  رسول  اللہؐ  تِم  لوٗکھ  یِمو  پژھ  کٔر  سانین  آیاتن  پس  ٲسِوکھ  توٚہۍ  دپان  سلام  بنِنۍ  تۅہیہِ  پٮ۪ٹھ  اے  با  ایمانو  تُہٕندِ  خٲطرٕ  چھےٚ  بٔڈ  بشارت  کہ  تۅہیہِ  چھو  سلامتی  تِمو  ساروٕے  آفتو  تہٕ  بلایو  نِشہِ  یِمن  آفتن  تہٕ  بلاین  ٲخرتس  اندر  کٲفر  تہٕ  مُشرِک  گرفتار  سپدن،  پانس  پٮ۪ٹھ  ہیٚژ  مٕژ  چھےٚ  مٹہِ  تُہٕندۍ  پروردِگارن  مہربٲنی  کرٕنۍ،  سۅ  مہربٲنی  گٔیہِ  یہےکہ  ییٚمۍ  شخصن  تۅہیہِ  اندر  گناہ  کوٚر  نادٲنی  سببہٕ  توپتہٕ  کوٚرُن  تمہِ  نِشہِ  توبہٕ  بیٚیہِ  کوٚرُن  پانس  اصلاح  سنبھولُن  پنُن  پان  گنہو  نِشہِ  روٗد  پتھ  کُنہِ  وقتہٕ  توبہٕ  پُھٹُس  بیٚیہِ  کوٚرُن  توبہٕ  پس  بیشک  سُہ  چُھ  تس  تہِ  سٮ۪ٹھاہ  مغفرت  کروُن  سٮ۪ٹھاہ  رحم  کروُن۔

Transliteration:
  Wai<u>tha</u> j<u>a</u>aka alla<u>th</u>eena yuminoona bi<u>a</u>y<u>a</u>tin<u>a</u> faqul sal<u>a</u>mun AAalaykum kataba rabbukum AAal<u>a</u> nafsihi a<b>l</b>rra<u>h</u>mata annahu man AAamila minkum sooan bijah<u>a</u>latin thumma t<u>a</u>ba min baAAdihi waa<u>s</u>la<u>h</u>a faannahu ghafoorun ra<u>h</u>eem<b>un</b>


Maududi:
  تہٕ  یِتھہٕ  پٲٹھۍ  چِھ  أسۍ  پننہِ  نشٲنیہِ  ویژٕھنۍ  ویٚژٕھنۍ  پیش  کران  تاکہ  مُجرمن  ہٕنز  وَتھ  سپدِ  بالکل  ظٲہر۔

Jalandhary:
  بیٚیہِ  یِتھہٕ  پٲٹھۍ  یتِنس  باایمانن  تہٕ  کٲفرن  ہُند  حال  تہٕ  انجام  واضح  کوٚر  یِتھے  پٲٹھۍ  چھِ  أسۍ  آیاتن  اندر  تہِ  تمِچ  وضاحت  کران۔  یُتھ  باایمانن  ہٕنٛز  وتھ  تہِ  ظٲہِر  سپدِ  کٲفرن  ہٕنٛز  وتھ  تہِ  وارٕہ  ننہِ۔  حق  ژھانڈوٕنین  خٲطرٕ  سپدِ  معاملہٕ  سہل  تہٕ  آسان۔

Transliteration:
  Waka<u>tha</u>lika nufa<u>ss</u>ilu al<u>a</u>y<u>a</u>ti walitastabeena sabeelu almujrimeen<b>a</b>


Maududi:
  اے  نبیؐ،  یِمن  ؤنِو  زِ،  اللہ  تعالیٰ  ترٛٲوِتھ  یِمن  باقیَن  توٚہۍ  لُکھ  ناد  چھِو  لایان  تِہٕنز  بندگی  کرنہٕ  نِشہِ  چُھ  مےٚ  ٹھاکھ  آمُت  کرنہٕ۔  ؤنِو،  بہٕ  کرٕ  نہٕ  تُہنزن  خوٲہشاتن  ہٕنز  پیروی،  ہرگاہ  مےٚ  یہِ  کوٚر  تیٚلہِ  سَپدُس  گُمراہ،  سِیٔز  وَتھ  لبن  والیٚو  منٛز  روٗدُس  نہٕ۔

Jalandhary:
  فرمٲوِیوکھ  توٚہۍ  یا  رسول  اللہؐ  کہ  پٔزۍ  پٲٹھۍ  مےٚ  چُھ  خداے  سٕندِ  طرفہٕ  منع  آمُت  کرنہٕ  تِمن  معبودانِ  بٲطِلن  عبادت  کرنہٕ  نِشہِ  یِمن  توٚہۍ  خدایس  ورٲے  عبادت  چھِو  کران،  اتہِ  فرمٲوِیوکھ  توٚہۍ  بہٕ  کرنہٕ  پیروی  تُہٕنٛزن  خواہِشن  ہٕنٛز  ہرگِز۔  ہرگاہ  بہٕ  تہِ  کرٕ  نعوذ  باللہ  تیٚلہِ  چُھس  نہٕ  بہٕ  سیٚزِ  وتہِ  پٮ۪ٹھ  پکہٕ  وٕنیو  أندرٕہ  تہٕ  ہدایت  لبوٕنیو  أندرٕہ۔

Transliteration:
  Qul innee nuheetu an aAAbuda alla<u>th</u>eena tadAAoona min dooni All<u>a</u>hi qul l<u>a</u> attabiAAu ahw<u>a</u>akum qad <u>d</u>alaltu i<u>th</u>an wam<u>a</u> an<u>a</u> mina almuhtadeen<b>a</b>


Maududi:
  ؤنِو،  بہٕ  چُھس  پننِس  ربّ  سٕندِ  طرفہٕ  أکِس  ٹاکارٕہ  دلیلہِ  پٮ۪ٹھ  قٲیِم  تہٕ  تۅہیہِ  چُھو  اَتھ  بُتھ  پِھیُرمُت،  وۅنۍ  چُھنہٕ  میٲنِس  اختیارس  منٛز  سُہ  چیز  ییٚمہِ  خٲطرٕ  توٚہۍ  بانبٕر  چِھو  کران،  فٲصلُک  سورُے  اختیار  چُھ  خُدایس،  سُے  چُھ  امرِ  حق  بیان  کران  تہٕ  سُے  چُھ  بہترین  فٲصلہٕ  کرن  وول۔

Jalandhary:
  پتہٕ  فرمٲوِیوکھ  توٚہۍ  مےٚ  نِشہِ  چھےٚ  دینِ  اسلام  کِس  دین  آسنس  پٮ۪ٹھ  کٲفی  دلیل  یۅسہٕ  میٲنِس  پروردِگار  سٕندِ  طرفہٕ  مےٚ  نِشہِ  وٲژ۔  سۅ  دلیل  گٔیہِ  قرآنِ  مجیدیُس  میون  بوٚڈ  معجزٕہ  چُھ۔  ییٚمہِ  سٍتۍ  میٲنِس  پیغمبر  آسنس  تصدیق  سپدان  چُھ۔  توٚہۍ  چھِو  بے  وجہ  تتھ  اپُز  گٕنٛزران  تہٕ  انکار  کران۔  توٚہۍ  چھِو  نہٕ  اتھ  صحیح  دلیلہِ  تہٕ  بٔڈِس  معجزس  پٮ۪ٹھ  اکتِفا  کران۔  بلکہ  چھِو  توٚہۍ  فوری  عذاب  نٲزِل  سپدنُک  درخواست  کران،  مےٚ  اَتھہِ  تہِ  میٲنِس  قدرتس  منٛز  چُھنہٕ  سُہ  عذاب  یمیُک  توٚہۍ  فوری  مُطالبہ  کران  چھِو  یُس  توٚہۍجلد  ژھانڈان  چھِو،  امیُک  حکُم  چُھو  نا  مگر  خداے  سٕے  تھہِ۔  تس  نِشہِ  بیٚیہِ  کٲنسِہ  ہُند  حکُم  چلان  چھُنہٕ۔  سُہ  حکُم  سپُدنہٕ  وٕنہِ  جٲری۔  بہٕ  کتھہٕ  پٲٹھۍ  انو  پانے  سُہ  عذاب۔  پتھ  روٗد  یہِ  بوٚڈ  معجزٕہ  قرآنِ  مجید  امہِ  کہِ  نزولُک  سپُد  حکُم  جٲری۔  یہِ  چُھسو  بہٕ  تۅہیہِ  پیش  کران  تہٕ  ہاوان،  اللہ  تعالیٰ  چُھ  بیان  کران  پٔزکتھ  بدلیل۔  سُے  چُھ  ساروٕے  کھۅتہٕ  بہتر  فٲصلہٕ  کروُن۔

Transliteration:
  Qul innee AAal<u>a</u> bayyinatin min rabbee waka<u>thth</u>abtum bihi m<u>a</u> AAindee m<u>a</u> tastaAAjiloona bihi ini al<u>h</u>ukmu ill<u>a</u> lill<u>a</u>hi yaqu<u>ss</u>u al<u>h</u>aqqa wahuwa khayru alf<u>as</u>ileen<b>a</b>


Maududi:
  ؤنِو،  اگر  سُہ  چیز  مےٚ  تام  آسہِ  ہے  ییٚمہِ  خٲطرٕ  توٚہۍ  بانٛبٕر  چِھو  کران۔  تیٚلہِ  آسہِ ہے  مےٚ  تہٕ  تۅہیہِ  درمیان  خبر  کر  فٲصلہٕ  سپُدمُت،  مگر  اللہ  تعالیٰ  چُھ  زیادہ  بہترین  زانان  زِ  ظٲلِمن  سٍتۍ  کُس  معاملہٕ  گژِھہ  وَرتاونہٕ  یُن۔

Jalandhary:
  وارٕہ  وضاحت  کرنہٕ  خٲطرٕ  فرمٲوِیوکھ  توٚہۍ  ہرگاہ  مےٚ  اَتھہِ  تہِ  میٲنِس  اختیارس  منٛز  آسہا  تہِ  یتھ  منٛز  توٚہۍ  جلدی  کران  چھِو  یعنی  عذاب  نٲزِل  کرُن،  تیٚلہِ  آسہا  وُنیُکتام  تۅہیہِ  تہٕ  مےٚ  منٛز  کینہہ  کالُک  فٲصلہٕ  آمُت  کرنہٕ۔  تہِ  چُھ  فقط  خداے  سٕے  اَتھہِ،  اللہ  تعالیٰ  ہس  چُھ  پوٗرٕہ  علم  ظٲلِمن  ہُند۔  سُے  رٹہِ  تِمن  پننِس  موقعس  پٮ۪ٹھ  پانے۔

Transliteration:
  Qul law anna AAindee m<u>a</u> tastaAAjiloona bihi laqu<u>d</u>iya alamru baynee wabaynakum wa<b>A</b>ll<u>a</u>hu aAAlamu bi<b>al</b><i><u>thth</u></i><u>a</u>limeen<b>a</b>


Maududi:
  تس  نِشہِ  چھےٚ  غیب چِہ  کُنزٕ  یِمن  تس  ورٲے  کانٛہہ  چُھنہٕ  زانان۔  سمندرن  تہٕ  خشکی  منٛز  یِکینٛژھاہ  چُھ،  سارِچی  چھَس  خبر۔  کُلہِ  پٮ۪ٹھہٕ  ؤسِتھ  پیٚنہٕ  وول  کانٛہہ  پَنہٕ ؤتھٕر  چُھنہٕ  تِیُتھ  ییٚمِچ  نہٕ  تس  خبر  چھےٚ۔  زمین  کیٚن  اَنہِ  گٔٹۍ  پردن  منٛز  چُھنہٕ  کانٛہہ  دانہٕ  تِیُتھ  ییٚمہِ  نِشہِ  سُہ  باخبر  چُھنہٕ۔  خشک  و  تَر  سورُے  کینٛہہ  چُھ  أکِس  کُھلہٕ  کتابہِ  منٛز  لیٚکھِتھ۔

Jalandhary:
  بیٚیہِ  چھےٚ  تس  نِشہِ  یعنی  تِہٕندِس  قدرتس  منٛز  غٲبہٕ  چہ  کُنٛزٕہ  تہٕ  خزانہٕ  تمام  پوٗشیدٕہ  چیزن  ہٕندۍ،  تِمہٕ  زانہِ  نہٕ  کانہہ  تس  ورٲے۔  تِمو  چیزو  أندرٕہ  ییٚمہِ  چیزٕچ  ییٚمہِ  وقتہٕ  ییژہن  سُہ  ظٲہِر  کران  چُھ  تیٖژ  ہن  چُھ  سُہ  ظٲہِر  کران،  بیٚیہِ  چُھ  سُہ  زانان  تہِ  سورُے  یہِ  خشکی  پٮ۪ٹھ  تہٕ  دریاون  منٛز  چُھ،  بیٚیہِ  چُھنہٕ  کانہہ  پنہٕ  برگاہ  کُلہِ  پٮ۪ٹھہٕ  ؤسۍ  پیٚوان  مگر  سُہ  چُھ  سورُے  زانان  بیٚیہِ  چُھنہٕ  کانہہ  تہِ  پھۅلاہ  زمین  چہ  تاریکی  منٛز  پیٚوان  مگر  سُہ  چُھ  تِتہِ  زانان۔  بیٚیہِ  چُھنہٕ  کانہہ  اوٚدُر  تہٕ  ہوٚکھمُت  چیزاہ  یُس  نہٕ  روشن  کتابہِ  اندر  درج  کرنہٕ  آمُت  چُھ  یعنی  لوحِ  محفوظس  اندر  تتھ  منٛز  چُھ  پرتھ  چیزاہ  یُس  قیامتس  تانۍ  پٲدٕہ  سپدٕوُن  چُھ  درج  کرنہٕ  آمُت۔

Transliteration:
  WaAAindahu maf<u>a</u>ti<u>h</u>u alghaybi l<u>a</u> yaAAlamuh<u>a</u> ill<u>a</u> huwa wayaAAlamu m<u>a</u> fee albarri wa<b>a</b>lba<u>h</u>ri wam<u>a</u> tasqu<u>t</u>u min waraqatin ill<u>a</u> yaAAlamuh<u>a</u> wal<u>a</u> <u>h</u>abbatin fee <i><u>th</u></i>ulum<u>a</u>ti alar<u>d</u>i wal<u>a</u> ra<u>t</u>bin wal<u>a</u> y<u>a</u>bisin ill<u>a</u> fee kit<u>a</u>bin mubeen<b>in</b>


Maududi:
  سُے  چُھ  یُس  رٲژ  منٛز  تُہٕندۍ  روح  چُھ  قبض  کران،  تہٕ  یِکینژھاہ  دۅہس  توٚہۍ  کران  چِھو  تتھ  چُھ  زانان،  پتہٕ  چُھ  دوٚیِمہِ  دۅہ  سُہ  بیٚیہِ  تۅہیہِ  تٔتھۍ  کاروبارکِس  عالمس  منٛز  واپس  سوزان  تاکہ  زندگی  ہٕنز  مقرر  مُدّت  سپدِ  پوٗرٕ،  ٲخر کار  چھےٚ  تٔسۍ  کُن  تُہٕنز  واپسی،  پتہٕ  وَنیو  سُہ  زِ  توٚہۍ  کیا  چِھو  روٗدِمٕتۍ  کران۔

Jalandhary:
  سُہ  معبودِ  برحق  گوو  سُے  یُس  تۅہیہِ  ﴿اے  انسانو﴾  رٲتۍ  کیُت  نِندرِ  اندر  اکہِ  قسمہٕ  ماران  چُھو  ﴿پیٚوان  چُھو  توٚہۍ  مُردٕہ  ہِی  فرشن  پٮ۪ٹھ﴾  بیٚیہِ  چُھ  سُے  زانان  دۅہس  منٛز  کمہٕ  کمہٕ  کامہِ  کٔرِو  توٚہۍ،  رٲتۍ  کیُت  نِندرِ  پٲوِتھ  چُھو  سُے  بیٚیہِ  ہُشیار  کٔرِتھ  تھوٚد  تُلان،  یُتھ  پوٗرٕہ  ییہِ  کرنہٕ  مُقرر  کرنہٕ  آمُت  میعاد  یعنی  تُہٕنٛزِ  زندگی  ہُند  مدت  رات  کہِ  یِنہٕ  تہٕ  گژھنہٕ  سٍتۍ،  توپتہٕ  چُھو  تۅہیہِ  تس  کُن  رجوع  کرُن  حقیقی  مرنہٕ  پتہٕ  زِندٕہ  سپدِتھ،  توپتہٕ  کریو  سُہ  تۅہیہِ  خبر  توٚہۍ  کمہٕ  کمہٕ  کامہِ  ٲسِو  کران  پس  دِیو  مزوٗرۍ  پرتھ  کامہِ  ہٕنٛز،  رٕژِکامہِ  رٕژ  مزوٗرۍ  یچھ  کامہِ  یچھ  مزوٗرۍ۔

Transliteration:
  Wahuwa alla<u>th</u>ee yatawaff<u>a</u>kum bi<b>a</b>llayli wayaAAlamu m<u>a</u> jara<u>h</u>tum bi<b>al</b>nnah<u>a</u>ri thumma yabAAathukum feehi liyuq<u>da</u> ajalun musamman thumma ilayhi marjiAAukum thumma yunabbiokum bim<u>a</u> kuntum taAAmaloon<b>a</b>


Maududi:
  پننیٚن  بندن  پٮ۪ٹھ  چُھ  سُہ  پوٗرٕ  قدرت  تھاوان،  تہٕ  تۅہیہِ  پٮ۪ٹھ  چُھ  نگرٲنی  کرن  وٲلۍ  مُقرر  کٔرِتھ  سوزان،  یوٚت  تام  زن  تۅہیہِ  منٛزٕ  کٲنٛسہِ  ہٕندِ  موتُک  وقت  چُھ  واتان  تہٕ  تٔمۍ  سٕندۍ  سوزنہٕ  آمٕتۍ  فرشتہٕ  چِھ  تس  روح  قبض  کران،  تہٕ  پنُن  فرض  انجام  دِنس  منٛز  چِھنہٕ  رَژھ  تہِ  کوتٲہی  کران۔

Jalandhary:
  سُے  پروردِگار  چُھ  غٲلِب  قدرت  سٍتۍ  پننین  بندن  پٮ۪ٹھ،  بیٚیہِ  چُھ  سُے  سوزان  تُہٕندین  بدنن  ہٕندِ  حفاظت  خٲطرٕ  ملٲیکن  یِم  ژر  ژان  چھِ  تُہٕںٛزٕ  سارے  کامہِ،  تااینکہ  ییٚلہِ  واتان  چُھ  تۅہیہِ  اندر  کٲنسہِ  أکِس  مرنُک  وقت۔  قبض  روح  چھِ  کران  تس  سانہِ  بدل  سوٗزمٕتۍ  ملک۔  تِم  چھِنہٕ  کُنہِ  قسمہٕ  سٲنِس  حُکمس  اندر  أکِس  کمی  یا  زیادتی  کران  بلکہ  یِتھہٕ  پٲٹھۍ  ییٚمہِ  وقتہٕ  تِمن  قبضِ  روحُک  حکُم  سپدان  چُھ  تِتھے  پٲٹھۍ  چھِ  کران۔

Transliteration:
  Wahuwa alq<u>a</u>hiru fawqa AAib<u>a</u>dihi wayursilu AAalaykum <u>h</u>afa<i><u>th</u></i>atan <u>h</u>att<u>a</u> i<u>tha</u> j<u>a</u>a a<u>h</u>adakumu almawtu tawaffathu rusulun<u>a</u> wahum l<u>a</u> yufarri<u>t</u>oon<b>a</b>


Maududi:
  پتہٕ  چِھ  اندہیٚتھ  سٲری  خُدایس،  پننِس  حقیقی  آقاہس  کُن  واپس  اَننہٕ  یِوان،  خبردار  سپدِو،  فٲصلٕکۍ  سٲری  اختیار  چِھ  تٔسۍ  حٲصل  تہٕ  سُہ  چُھ  حساب  ہیٚنس  منٛز  سٮ۪ٹھاہ  تیز۔

Jalandhary:
  توپتہٕ  یِن  واتناونہٕ  مرنہٕ  پتہٕ  سٲرِی  بندٕہ  ٲخرتس  منٛز  معبودِ  بر  حقس  کُن۔  یُس  تُہُند  حقیقی  مٲلِک  چُھ،  وارٕہ  بوزِو  تمہِ  ساعتہٕ  آسہِ  حکُم  تُہںدُے  حکُم،  فٲصلہ  تِہُندُے  فٲصلہٕ  سُے۔  چُھ  یژ  جلد  حِساب  ہیٚوُن۔  حِساب  ہیٚتھ  جزا  تہٕ  سزا  دِوُن۔

Transliteration:
  Thumma ruddoo il<u>a</u> All<u>a</u>hi mawl<u>a</u>humu al<u>h</u>aqqi al<u>a</u> lahu al<u>h</u>ukmu wahuwa asraAAu al<u>ha</u>sibeen<b>a</b>


Maududi:
  اے  نبیؐ،  یِمن  پٕرٛژِھو،  صحرا  تہٕ  سمندر  کیٚن  اَنہِ  گٹن  منٛز  کُس  چُھو  تۅہیہِ  خطرو  نِشہِ  بچاوان؟  کُس  چُھ  یَس  توٚہۍ  ﴿مصیبت  کہ  وقتہٕ﴾  سٮ۪ٹھاہ  وِلہٕ  زٲری  کٔرۍ  کٔرۍ  تہٕ  ژوٗرِ  ژوٗرِ  چِھو  دُعا  منگان؟  کَس  چِھو  وَنان  زِ  اگر  ییٚمہِ  بلایہِ  نِشہِ  تٔمۍ  أسۍ  بچٲوۍ  تیٚلہِ  بَنو  أسۍ  ضرور  شکر  گزار؟

Jalandhary:
  فرمٲوِیوکھ  توٚہۍ  یا  رسول  اللہؐ،  کُس  چُھ  یُس  تۅہیہِ  اے  مکہ  کیو  لوٗکو  تُہٕندین  سفرن  اندر  خشکی  تہٕ  دریاون  ہٕنٛزو  سختیو  تہٕ  مُشکلو  نِشہِ  یتھ  حالس  منٛز  نجات  چُھو  دِوان،  توٚہۍ  چھِو  تس  نجات  منٛگان  عٲجزی  سان،  کُنہِ  وقتہٕ  لوٚتہِ  لوٚتہِ  کُنہِ  وقتہٕ  ونان  چھِو  تمہِ  ساعتہٕ  یِتھہٕ  پٲٹھۍ،  اے  سانہِ  پروردِگارٕہ  ہرگاہ  نجات  دِکھ  اسہِ  ییٚمہِ  سختی  نِشہِ  وٕنکیٚنس  تیٚلہِ  سپدو  أسۍ  سٮ۪ٹھاہ  شکُر  گذار  حق  شنٲسی  پٮ۪ٹھ  قٲیِم  روزوٕنیو  أندرٕہ۔

Transliteration:
  Qul man yunajjeekum min <i><u>th</u></i>ulum<u>a</u>ti albarri wa<b>a</b>lba<u>h</u>ri tadAAoonahu ta<u>d</u>arruAAan wakhufyatan lain anj<u>a</u>n<u>a</u> min h<u>ath</u>ihi lanakoonanna mina a<b>l</b>shsh<u>a</u>kireen<b>a</b>


Transliteration: Quli All<u>a</u>hu yunajjeekum minh<u>a</u> wamin kulli karbin thumma antum tushrikoon<b>a</b>
Maududi:
  ؤنِو،  اللہ  تعالیٰ  چُھو  تۅہیہِ  اَمہِ  نِشہِ  تہٕ  پرٛتھ  تکلیف  نِشہِ  نجات  دِوان۔  پتہٕ  چِھو  توٚہۍ  باقی  تٔمۍ سٕندۍ  شریک  ٹھہراوان۔  ﴿یعنی  یہِ  حقیقت  زِ  اللہ  تعالیٰ  ہٕے  چُھ  تنہا  قادرِ  مطلق  تہٕ  سُے  چُھ  تمام  اختیاراتن  ہُند  مٲلک،  تہٕ  تُہندِ  رٕژرُک  تہٕ  بُرٲئی  ہُند  مختارِ  کُل  چُھ  سُے،  تہٕ  تٔمۍ  سٕندِنٕے  اتھن  منٛز  چھےٚ  تُہندِ  قسمٕتچ  لاکم،  اَمِچ  شہادت  چھےٚ  تۅہیہِ  پننِس  نفسس  اندر  موجود،  ییٚلہِ  کانٛہہ  سخت  وقت  واتان  چُھ  تہٕ  تمام  ذرِیعن  تہٕ  اَسبابن  ہٕنز  برانتھ  چھےٚ  مۅکلان  تہٕ  تمہِ  وقتہٕ  چِھو  توٚہۍ  بے اختیار  تٔسۍ  کُن  رجوع  کران۔  مگر  یہِ  ٹاکارٕ  علامت  آسنہٕ  باوجود  تہِ  چِھو  باقی  تۅہیہِ  خُدٲئی  اندر  بِلا  دلیل  تہٕ  بِلا  حجت  تہٕ  ثبوتَو  ورٲے  تٔمۍ  سٕندۍ  شریک  بنٲوِمٕتۍ،  پَلان  چِھو  تٔمۍ  سٕندِس  رِزقس  پٮ۪ٹھ  تہٕ  رزق  دِنہٕ  وٲلۍ  چھوٗکھ  باقی  بناوان۔  مدد  چُھو  تٔمۍ  سٕندِ  فضل  و  کرم  سٍتۍ  حٲصل  سپدان  تہٕ  حٲمی  تہٕ  نٲصر  چھوٗکھ  بناوان  باقی۔  غلام  چِھو  تٔمۍ  سٕندۍ  مگر  بندگی  چِھو  کران  باقین  ہٕنز۔  مُشکل  کُشٲئی  چُھ  کران  سُہ،  خراب  حالاتن  منٛز  چِھو  وِلہٕ زٲری  کران  تس  برونٛہہ  کنہِ  تہٕ  ییٚلہِ  سُہ  وقت  مۅکلان  چُھ  پتہٕ  چِھ  تُہٕندۍ  مشکل  کُشا  بنان  باقی  تہٕ  پتہٕ  چِھ  کٹھ  کۅکر  نذر  و  نیار  تِمن  یِوان  کھالنہٕ۔﴾

Jalandhary:
  توٚہی  فرمٲوِیوکھ  کہ  اللہ  تعالیٰ  ہٕے  چُھو  تۅہیہِ  ہمیشہِ  نجات  دِوان  امہ  سختی  نِشہِ  تہِ۔  امہِ  سختی  ہٕنٛز  کیاہ  کتٕھے  چھےٚ  سارِوٕیو  سختیو  نِشہِ  چُھ  سُے  نجات  دِوان،  توپتہٕ  تہِ  چھِو  توٚہۍ  تس  بدستور  شریک  ٹھہراوان۔  شِرکٕچہِ  کامہِ  کران  یۅسہٕ  بٔڈناشُکری  تہٕ  ناسُپٲسی  گٔیہِ۔


Maududi:
  ؤنِو،  سُہ  چُھ  اتھ  پٮ۪ٹھ  قدرت  تھاوان  زِ  ہیٚرِ  پٮ۪ٹھہٕ  کرِ  تۅہیہِ  پٮ۪ٹھ  کانٛہہ  عذاب  نٲزِل  یا  کرِ  تُہٕندیو  قدمَو  بٔنۍ  کِنۍ  برپا  یا  وُچھناویو  تۅہیہِ  فرقن  منٛز  تقسیم  کٔرِتھ  أکِس  دٔرِس  دوٚیِمہِ  درِکہِ  طاقتُک  مزٕہ۔  وُچِھو،  أسۍ  کِتھہٕ  پٲٹھۍ  چِھ  گرِ  گرِ  مختلف  طریقو  پننہِ  نشٲنیہِ  یِمن  برونٛہہ  کنہِ  پیش  کران،  بنان  چُھ  یِم  سمجھن  حقیقت۔

Jalandhary:
  توٚہۍ  فرمٲوِیوکھ  یا  رسول  اللہؐ  یہِ  کتھ  تہِ  سُہ  پروردِگار  یِتھہٕ  پٲٹھۍ  نجات  دِوُن  چھُو  تِتھے  پٲٹھۍ  چُھ  بوٚڈ  قدرت  وول  تہِ  کہ  تُہٕندِ  کُفرٕہ  تہٕ  شرکٕکہِ  سببہٕ  سوزِ  تۅہیہِ  پٮ۪ٹھ  عذاب  ہر  سہ  طرفہٕ۔  یعنی  آسمان  کہ  طرفہٕ  کنہِ  یا  روٗد  ییٚمہِ  سٍتۍ  سیلاب  یِیو۔  یا  تُہٕندیو  کھۅرو  تلہٕ  یعنی  زمین  کہ  طرفہٕ  بِنیُل  ہیوٗیا  کرِ  تۅہیہِ  وارِیاہ  جمٲژ  یِمن  پانہٕ  وٲنۍ  سخت  اختلاف  آسہِ  تٔمِچ  نوبت  واتہِ  جنگ  وجدالس  پٮ۪ٹھ۔  توپتہٕ  ژٕہناویو  تۅہیہِ  أندرٕہ  أکِس  بیٚیہِ  سٕنٛزِہ  لڑایہِ  ہُند  مزٕہ۔  یا  کرِ  سُہ  تۅہیہِ  یِمن  سارنٕے  سختین  گرفتار۔  غرض  نجات  دیُن  تہِ  تس  اَتھہِ،  بلایہِ  گرفتار  کرُن  تہِ  تس  اَتھہِ،  وُچھِو  کِتھہٕ  پٲٹھۍ  چھِ  مُختلف  طریقو  أسۍ  بیان  کران  آیات  یعنی  توحیدچہ  دلیلہٕ  یُتھ  تِمن  وارٕہ  فکرِ  ترِ۔

Transliteration:
  Qul huwa alq<u>a</u>diru AAal<u>a</u> an yabAAatha AAalaykum AAa<u>tha</u>ban min fawqikum aw min ta<u>h</u>ti arjulikum aw yalbisakum shiyaAAan wayu<u>th</u>eeqa baAA<u>d</u>akum basa baAA<u>d</u>in on<i><u>th</u></i>ur kayfa nu<u>s</u>arrifu al<u>a</u>y<u>a</u>ti laAAallahum yafqahoon<b>a</b>


Transliteration: Waka<u>thth</u>aba bihi qawmuka wahuwa al<u>h</u>aqqu qul lastu AAalaykum biwakeel<b>in</b>
Maududi:
  تُہُند  قوم  چُھ  تمِیُک  انکار  کران  حالانکہ  چھےٚ  سۅ  حقیقت  یِمن  ؤنِو  زِ  بہٕ  چُھس  نہٕ  تۅہیہِ  پٮ۪ٹھ  رٲچھدر  بناونہٕ  آمُت،  ﴿یعنی  میٲنۍ  کٲم  چَھنہٕ  یہِ  زِ  یِکینژھاہ  توٚہۍ  وُچھان  چِھو  نہٕ  سُہ  ہاوَو  بہٕ  تۅہیہِ  زبردستی  تہٕ  یِکینژھاہ  توٚہۍ  سمجھان  چِھو  نہٕ  سُہ  والہٕ  بہٕ  بَزُور  تُہندٮ۪ن  کاڈٮ۪ن  منٛز۔  تہٕ  یِتہِ  چَھنہٕ  میٲنۍ  کٲم  زِ  اگر  توٚہۍ  وُچِھو  نہٕ،  سمجھِو  نہٕ  تہٕ  بہٕ  کیا  کرٕ  تۅہیہِ  پٮ۪ٹھ  عذاب  نٲزِل۔﴾

Jalandhary:
  باوجودآن  زون  اپُز  تہٕ  غٲر  واقعی  تُہٕندۍ  قومن  یہِ  عذاب۔  حالانکہ  یہِ  چُھ  بالکل  حق  تہٕ  پوٚز۔  یقیناً  واقع  سپدٕوُن۔  یہِ  بوٗزِتھ  ہیٚکن  تِم  صِرف  یُتُے  پرژِھتھ  کہ  عذاب  کر  سپدِ  واقع،  توٚہۍ  فرمٲوِیوکھ  تتھ  متعلق  کہ  بہٕ  چُھسنہٕ  تۅہیہِ  عذاب  واقع  کرنُک  ذمہ  دار۔  مےٚ  کیاہ  آسہِ  تمِچ  پوٗرٕہ  خبر  یا  سُہ  کیاہ  آسہِ  میٲنِس  اختیارس  اندر۔


Transliteration: Likulli nabain mustaqarrun wasawfa taAAlamoon<b>a</b>
Maududi:
  پرٛتھ  کُنہِ  خبرِ  ہٕندِ  ظہوٗر  سپدنُک  چُھ  اکھ  وقت  مقرر،  عنقریب  سپدیو  تۅہیہِ  پانے  انجام  معلوم۔

Jalandhary:
  پرتھ  خبرِ  ہٕندِ  واقع  سپدنہٕ  خٲطرٕ  چُھ  اکھ  وقتاہ  مُقرر  کرنہٕ  آمُت۔  تۅہیہِ  سپدِ  جلدی  معلوم۔


Maududi:
  تہٕ  اے  نبیؐ،  ییٚلہِ  توٚہۍ  وُچِھو  زِ  لُکھ  چِھ  سانیٚن  آیاتن  پٮ۪ٹھ  نکتہٕ  چیٖنیہِ  کران  تیٚلہِ  نِیرِو  تِمن  نِشہِ،  یوٚت  تام  تِم  یہِ  کتھ  باتھ  ترٲوِتھ  باقی  کتھن  کُن  لگن،  تہٕ  ہرگاہ  تۅہیہِ  شیطان  کُنہِ  ساعتہٕ  مَشرپھَس  منٛز  تراوِ  تیٚلہِ  ییٚمہِ  وِزِ  تۅہیہِ  امہِ  غلطی  ہُند  احساس  سپدِ  تمہِ  پتہٕ  مَہ  بِہِو  یِتھیٚن  ظٲلِم  لُکن  نِشہِ۔

Jalandhary:
  بیٚیہِ  ییٚلہِ  توٚہۍ  وُچھان  ٲسِو  کہ  تِم  لوٗکھ  یعنی  دشمن  یِم  سانین  آیاتن  تہٕ  احکامن  نکتہ  چینی  چھِ  کران۔  پس  ٲسِو  توٚہۍ  تِمن  نِشہِ  لوٚب  روزان۔  تِمن  منٛز  مہ  ٲسِو  بیٚہان  یوٚتانۍ  نہٕ  تِم  مشغول  آسن  سپدان  تمہِ  ورٲے  بیٚیہِ  کُنہِ  کتھہِ  منٛز،  ہرگاہ  کُنہِ  وقتہٕ  شیطان  آسہِ  تۅہیہِ  یہِ  ممانعت  مشراوان،  توٚہۍ  ٲسِو  مشرنس  منٛز  بغلطی  تِہٕنٛزِہ  مجلسہِ  منٛز  بیٚہان۔  پس  مہ  بِہِو ﴿ییٚلہِ  تۅہییہِ  ژیٚتس  پیٚوان  آسہِ  یہِ  ممانعت۔  ظٲلِم  قومس  سٍتۍ  تُہٕنٛزِ  مجلسہِ  اندر  بلکہ  ٲسِو  فوراً  ژیٚتس  پیٚوُنُے  تمہِ  مجلسہِ  منٛزٕ  نیران۔

Transliteration:
  Wai<u>tha</u> raayta alla<u>th</u>eena yakhoo<u>d</u>oona fee <u>a</u>y<u>a</u>tin<u>a</u> faaAAri<u>d</u> AAanhum <u>h</u>att<u>a</u> yakhoo<u>d</u>oo fee <u>h</u>adeethin ghayrihi waimm<u>a</u> yunsiyannaka a<b>l</b>shshay<u>ta</u>nu fal<u>a</u> taqAAud baAAda a<b>l</b><u>thth</u>ikr<u>a</u> maAAa alqawmi a<b>l</b><i><u>thth</u></i><u>a</u>limeen<b>a</b>


Maududi:
  یِہندِ  حسابہٕ  منٛزٕ  چَھنہٕ  کُنہِ  چیزٕچ  ذمہٕ  دٲری  پرہیزگار  لُکن  پٮ۪ٹھ،  البتہٕ  نصیحت  کرٕنۍ  چھےٚ  تُہُند  فرض  شاید  زِ  تِم  بچن  غلطس  پٮ۪ٹھ  پکنہٕ  نِشہِ۔

Jalandhary:
  یِم  لوٗکھ  ممنوعات  شرعیو  نِشہِ  پتھ  روزن۔  یِمن  منٛز  تِژھن  مجلِسن  اندر  بِلا  ضرورت  شمولیت  کرٕنۍ  تہٕ  پانے  آو  یِمن  مجلِسن  منٛز  احکامِ  اسلامن  پٮ۪ٹھ  طعن  و  تشنیع  کرنہٕ  آسہِ  یِوان۔  تِمن  پٮ۪ٹھ  چُھنہٕ  طعنہٕ  دِوٕنین  ہٕنٛدِ  سزا  أندرٕہ  کانہہ  چیزاہ۔  ہرگاہ  کُنہِ  سخت  ضرورت  مۅکھہٕ  تِمن  کُنہِ  وقتہٕ  تِہٕنٛزن  مجلِسن  اندر  گژُھن  پیٚوان  آسہِ۔  مگر  تِمن  پزِ  توٚت  گٔژِھتھ  تِمن  وعظ  ونصیحت  کرٕنۍ  دیوتِم  تہِ  طعنہٕ  زنی  نِشہِ  پتھ  روزُن۔

Transliteration:
  Wam<u>a</u> AAal<u>a</u> alla<u>th</u>eena yattaqoona min <u>h</u>is<u>a</u>bihim min shayin wal<u>a</u>kin <u>th</u>ikr<u>a</u> laAAallahum yattaqoon<b>a</b>


Maududi:
  ترٲوِیوٗکھ  تِم  لُکھ  یِمو  پنُن  دین  کھیل  تہٕ  تماشہِ  چھُ  بنوومُت،  تہٕ  یِمن  دُنیاہٕچ  زندگی  دوکھس  منٛز  مبتلا  کٔرِتھ  چھےٚ۔  آ،  مگر  یہِ  قرآن  بوزنٲوِتھ  روٗزِو  نصیحت  تہٕ  نہیب  دِوان  زِ  کانٛہہ  شخص  گوٚژھ  نہٕ  پننیٚن  کرِمتیٚن  کرتوٗتن  ہٕندِس  وَبالس  منٛز  گرفتار  گژُھن،  تہٕ  گرفتار  تہِ  اتھ  حالس  منٛز  زِ  خُدایس  نِشہِ  بچاون  وول  کانٛہہ  حٲمی  تہٕ  مددگار  بیٚیہِ  کانٛہہ  سفٲرش در  آسہِ  نہٕ  تٔمۍ  سٕندِ  خٲطرٕ،  ہرگاہ  سُہ  پرٛتھ  کانٛہہ  ممکن  چیز  فِدیَس  منٛز  دِتھ  مۅکلُن  ییٚژھہِ،  تہٕ  سُتہِ  یِیہِ  نہٕ  تس  نِشہِ  قبول  کرنہٕ،  تِکیازِ  یِتھۍ  لُکھ  یِن  خۅد  پننہِ  کمایہِ  ہٕندِس  نتیجس  منٛز  رَٹنہٕ،  یِمن  میلہِ  پننِس  انکارِ  حق  کِس  مُعاوضس  منٛز  گرٛکہٕ  دِوُن  آب  چیٚنہٕ  خٲطرٕ  تہٕ  دگ  تُلہٕ وُن  عذاب  پیٚتراونہٕ  خٲطرٕ۔

Jalandhary:
  بلکہ  ترٲوِیوکھ  تِم  لوٗکھ  یِم  پننِس  دینس  ﴿یُس  مانُن  تہٕ  تسلیم  کرُن  تِمن  پٮ۪ٹھ  فرض  اوس  یعنی  دینِ  اسلامس﴾  ٹھٹھہٕ  تہٕ  تمسخر  چھِ  کران۔  یِمن  چُھ  دھوکہٕ  دیُتمُت  دنیاچہ  زندگٲنی۔  تِم  چھِ  دنیاکِس  کھیٚنس  چیٚنس  منٛز  مست،  ٲخرت  چُھکھ  نہٕ  یادٕے،  ترکِ  تعلقات  کٔرِتھ  تہِ  کٔرِو  تِمن  لوٗکن  وعظ  ونصیحت  توٚہۍ  امہِ  قرآنِ  مجیدٕہ  سٍتۍ  یُتھنہٕ  تِتھِس  عذابس  گرفتار  گژِھہ  کانہہ  شخصاہ  پننیو  بد  اعمالیو  سٍتۍ،  ییٚمہِ  عذاب  نِشہِ  مۅکلٕنہٕ  خٲطرٕ  آسِنہٕ  تس  شخصس  خدایس  ورٲے  کانہہ  مددگار  تہٕ  کانہہ  شفاعت  کروُناہ۔  نہ  مۅکلہِ  سُہ  تمہِ  عذاب  نِشہِ  تیوٗت  مال  دِتھ  یُس  دنیاہس  برابر  آسہِ۔  سُے  سورُے  مال  تِہ  ہے  سُہ  دِیہِ  توتہِ  یِیس  نہٕ  سُہ  مال  ہرگِز  قبول  کرنہٕ،  چنانچہ  یِم  دینس  ٹھٹھہٕ  تہٕ  تمسخرہ  کروٕنۍ  آے  گرفتار  کرنہٕ  پننین  بد  اعمالن  ہٕندِ  سببہٕ۔  نصیحت  نہ  ماننہٕ  کہ  وجہہ،  تِہٕندِی  چیٚنہٕ  خٲطرٕ  آسہِ  ٲخرتس  اندر  جہنمٕچ  گرکہٕ  دِوٕنۍ  رسٕر۔  تمہِ  علاوٕہ  بیٚیہِ  کڈُر  عذاب  کیازِ  تِم  ٲسۍ  کُفر  کران۔  ییمیُک  اکھ  شاخ  تہٕ  اکھ  لٔںڈ  توہینِ  احکامِ  اسلام  اوس۔  

Transliteration:
  Wa<u>th</u>ari alla<u>th</u>eena ittakha<u>th</u>oo deenahum laAAiban walahwan wagharrathumu al<u>h</u>ay<u>a</u>tu a<b>l</b>dduny<u>a</u> wa<u>th</u>akkir bihi an tubsala nafsun bim<u>a</u> kasabat laysa lah<u>a</u> min dooni All<u>a</u>hi waliyyun wal<u>a</u> shafeeAAun wain taAAdil kulla AAadlin l<u>a</u> yukha<u>th</u> minh<u>a</u> ol<u>a</u>ika alla<u>th</u>eena obsiloo bim<u>a</u> kasaboo lahum shar<u>a</u>bun min <u>h</u>ameemin waAAa<u>tha</u>bun aleemun bim<u>a</u> k<u>a</u>noo yakfuroon<b>a</b>


Maududi:
  اے  نبیؐ،  تِمن  پرٛژھِو  کیا  اللہ  تعالیٰ  ترٲوِتھ  لایِوٕہ  أسۍ  تِمن  ناد  یِم  نَہ  اَسہِ  نفع  ہیٚکن  دِتھ  نَہ  نقصان؟  تہٕ  ییٚلہِ  زن  خُداین  اَسہِ  سِیٔز  وَتھ  چھےٚ  ہٲومٕژ،  تیٚلہِ  کیا  أسۍ  پھیروا  پوٚت؟  کیا  أسۍ  کروٕہ  پنُن  حال  تس  شخصہٕ  سُند  ہیوٗ  یُس  شیطانو  صحراوَس  منٛز  وَتہِ  ڈولمُت  آسہِ  تہٕ  سُہ  آسہِ  حٲران  تہٕ  پریشان  پھیران،  ییٚلہِ  زن  تٔمۍ  سٕندۍ  سٲتھی  تس  ناد  آسن  لایان  زِ  یوٗرۍ  وَلا،  ییٚکیا  چھےٚ  سِیٔز  وَتھ۔  ؤنِو،  حقیقتس  منٛز  چھےٚ  صحیح  رہنمٲئی  صرف  اللہ  تعالیٰ  سٕنز  رہنمٲئی  تہٕ  تٔمۍ  سٕندِ  طرفہٕ  چُھ  یہِ  حکم  اَسہِ  میوٗلمُت  زِ  کائنات کِس  مٲلِکس  برونٛہہ  کنہِ  نوٚمرٲوِو  پنُن  کلہٕ۔

Jalandhary:
  فرمٲوِیوکھ  توٚہۍ  یا  رسول  اللہؐ  سارنٕے  مُسلمانن  ہٕندِ  طرفہٕ  کیاہ  أسۍ  کروٕ  عبادت  معبودِ  برحقس  ورٲے  تِمن  بٲطِل  معبودن  ہٕنٛز  یِم  نہٕ  اسہِ  کانہہ  فٲیدٕہ  ہیٚکن  واتنٲوِتھ۔  عبادت  کٔرِتھ  تہٕ  نہ  کانہہ  ضرِراہ  ہیٚکن  واتنٲوِتھ  عبادت  نہ  کٔرِتھ،  بیٚیہِ  چھا  تِہٕنٛز  خواہش  أسۍ  کیاہ  پھیرو  پوٚت  کُفرس  کُن  اِسلام  ترٲوِتھ  خداے  سٕندِ  اسہِ  ہِدایت  کرنہٕ  پتہٕ  تہٕ  وتھ  ہاونہٕ  پتہٕ  اتھ  دینِ  حقس  کُن،  تتھ  صورتس  اندر  بنہِ  سٲنۍ  مِثال  تس  شخصہٕ  سٕنٛز  ہِش  یس  بریم  بریم  چاکیو  وتھ  راورٲومٕژ  آسہِ  کُنہِ  جنگلس  مںٛز  تہٕ  سُہ  آسہِ  سپُدمُت  حٲران۔  اتھ  وتھاہ  آسیٚس  نہٕ  یِوان  کُنہِ  کُن،  تس  آسن  کینہہ  دوست  تہِ  یِم  ناد  ناد  آسنس  دِوان  وۅلہٕ  آسہِ  کُن  وتھ  چھے  یپٲرۍ  مگر  سُہ  آسِنہٕ  حٲرٲنی  سببہٕ  تِہُند  آلوٕے  بوزان،  نہ  آسہِ  سیٚزِ  وتہِ  پٮ۪ٹھ  یِوان۔  کیاہ  تُہٕنٛز  خواہش  چھا  أسۍ  تہِ  گژھو  تِتھی  بنٕنۍ۔  تہِ  بنہِ  نہٕ  ہرگِز،  فرمٲوِیوکھ  توٚہۍ  راہِ  راست  گٔیہِ  سۅے  وتھ  یۅسہٕ  اللہ  تعالیٰ  ہن  ہٲومٕژ  تہٕ  بٲومٕژ  چھےٚ  سۅ  وتھ  گٔیہِ  دینِ  اسلام۔  ییٚمۍ  یہِ  ترٲو  سُہ  ڈوٚل  سیٚزِ  وتہِ  نِشہِ۔  أسۍ  ہیٚکو  نہٕ  کُنہِ  صورتس  اندر  تمہِ  نِشہِ  پھیٖرِتھ،  أسۍ  کِتھہٕ  پٲٹھۍ  انو  شِرک  بخدا۔  اسے  حُکم  کرنہٕ  آو  فرمانبردار  روزُن  عالمینن  ہٕندِس  پروردِگارس۔

Transliteration:
  Qul anadAAoo min dooni All<u>a</u>hi m<u>a</u> l<u>a</u> yanfaAAun<u>a</u> wal<u>a</u> ya<u>d</u>urrun<u>a</u> wanuraddu AAal<u>a</u> aAAq<u>a</u>bin<u>a</u> baAAda i<u>th</u> had<u>a</u>n<u>a</u> All<u>a</u>hu ka<b>a</b>lla<u>th</u>ee<u> </u>istahwathu a<b>l</b>shshay<u>at</u>eenu fee alar<u>d</u>i <u>h</u>ayr<u>a</u>na lahu a<u>s</u><u>ha</u>bun yadAAoonahu il<u>a</u> alhud<u>a</u> itin<u>a</u> qul inna hud<u>a</u> All<u>a</u>hi huwa alhud<u>a</u> waomirn<u>a</u> linuslima lirabbi alAA<u>a</u>lameen<b>a</b>


